
SADRŽAJ. 

(Brojke  označuju  stranu  ,,Vienca“,  na  kojoj  počinje  članak.) 


Pjesme  izvorne. 


Arnold  Gjuro.  Smrtan  vojno.  19.  — 
Zimske  pjesme.  35.  — Ukleti  knez. 
50.  — Ludjak.  52.  — Plašt  i kruna. 
97.  — Ljubav  i mržnja.  129. 
Badalić  Hugo.  Dvadesetpet-godišnji  ju- 
bilej gdje.  Ružičke-  Strozzi.  Proslov. 
233.  — Prahu  Janka,  Draškovića.  373. 
Gaj  Ljudevit.  Davorija.  82. 
Harambašić  A.  dr.  U slavu  Ivanu  Gun- 
duliću.  405.  — Hrvatska  Hrvatom. 
809.  — 

Hranilović  Jovan.  Noli  timere.  4.  — 
Uspomene  Janka  Kamenara.  17.  — 
Napadaču.  263.  — Posljednja  himna 
junaku  bez  lica.  296.  — Uspomeni 
Jana  Kollara.  341.  — Od  svih  strana. 
570.  — U čast  fra  Luki  Ibrišimoviću 
Sokolu.  698. 


Kapić  Juraj.  0 otvorenju  hrv.  glumišta 
u Splitu.  301. 

Kranjčević  Silvije  Strahimir.  Mojsije.  1. 
— Davne  želje.  225.  — U slavu  deset- 
godišnjice  „Napretka44.  Proslov.  251. 
— Lucida  intervalla.  309.  — Na  grudi 
prošlosti.  569.  — vPrvi  grijeh.  585, 
601,  617,  633.  — Što  me  glediš.  777. 


Kriletić  A.  Dživu  Frana  Gundulića. 

420.  — Silnicima.  425. 

Livadić  Branimir.  Gost.  823. 

M.  Majčina  ljubav.  476.  — Ružica. 


481. 


Miroljub.  Moje  pjesme.  84.  — U do- 
lini ovoj  suznoj.  206.  — Sudrugo- 
vima. 428. 

Slobodoljub.  Lavu  XHI.  23.  — Tatran- 
skomu  Homeru.  300. 


Širola  Stj.  0 otvorenju  „Zorin-Doraa44 
u Karlovcu.  332. 


Španić  Stjeplco.  Mariji  Ružički-Strozzi- 
jevoj.  235.  - — Davna  spomen.  286. 
■7—  Na  grobu  Jure  Tomljenovića.  493. 
Tresić-Pavičić  A.  U album  gdjici.  Z. 
č.  pl.  V.  279.  — Na  obali  Save.  293. 
— U album  gdjici.  V.  pl.  N.  299. 
— Epinikij.  441.  — Na  grobu  Lisin- 
skoga.  537.  — U album  gdjici.  Ž.  K. 
701.  — - Morska  fantazija.  713.  — 
Štit  Jana  Sobjeskoga.  793.  — Na 
klisuri  samoće.  825. 


Tugomir  Hrv  od- Bošnjak . Božićnica.  33. 
— U slavu  sisačke  pobjede.  389. 
— Moj  andjele,  tiho  ljeto.  457.  — 
Krvave  uspomene.  98,  113,  145,  161, 
177,  193,  209,  228,  245. ' — Samo- 
boru. 489.  — Sudjeno  je.  521. 
Velikanović  Isa.  Ljubo  moja,  zvijezdo 
moja.  11.  — Da  me  voliš.  12.  — 
Nojem.  24.  — Idila.  101.  — Noćna 


pjesma.  497.  — Kada  mi  se  ovije. 
— San.  700. 

Vežić  Vladislav.  Sedam  Kaštela.  553. 
— Lisinski  i Livadić.  652.  — Miho 
Pavlinović.  717. 

Pjesme  prevedene. 

Carducci  G.  Ruit  hora,  preveo  M.  Š. 
764. 

Dante  Allighieri.  Iz  Božanstvene  ko- 
medije : Matelda.  preveo  i protumačio 
dr.  Tresić-Pavičić.  229.  — Sordello, 
preveo  i protum.  dr.  Tresić-Pavičić. 
284.  — Očistilište,  pjevanje  XXIX., 
preveo  i protum.  dr.  Tresić-Pavičić. 
316.  ' 

Kolar  Jan.  Ulomci  iz  ,,Slavy  dcera44, 
preveo  Stj.  Španić.  344. 

Paljmin  L.  J.  Requiem.  preveo  M.  S. 

217. 

Petrarca  F.  Lauri,  preveo  dr.  Tresić- 

Pavičić.  368. 

1 


Pripovijesti  i crtice  prevedene. 

Bourget  Paul.  Cosmopolis,  s francus- 
koga preveo  VI.  Borota.  70,  91,  104, 
117,  131,  149,  166,  181,  196,  213, 

230,  247,  263,  280,  296,  312,  327, 

346,  363.  376,  392,  428,  447,  461, 

477,  493;  509,  526,  542,  557,  573, 

589,  604. 

Coppee  Frangois.  Oprostio  je,  preveo 
M-ć.  767. 

Daudet  Alphonse.  Partija  biljara,  preveo 
N.  Andrić.  817. 

Garšin  Vsevolod.  Kod  Ajaslara,  preveo 
s ruskog  Stj.  Lukić.  621,  636. 

Margueritte  Paul.  Bijeli  oklopnik,  pre- 
veo O.  pl.  Salopek.  783. 

Mistral  Frederic.  Arkolski  tambur,  pre- 
veo O.  pl.  Salopek.  781. 

Neruda \ Jan.  Trhani,  sa  češkoga  preveo 
Stj.  Španić.  653,  669,  684,  702. 

Pohlidal.  Daisy.  718. 

Zola  Emile.  Propast.  1.  — Ulomak, 
preveo  O.  pl.  Salopek.  734.  753. 


Drame. 

Maeterlink  Maurice.  Vjetrenje,  preveo 
__  B.  pl.  Blažeković.  731,  749. 

Senoa  Milan.  „Kako  vam  drago44.  Ko- 
medija ix  3 čina.  4,  20,  36,  52,  68,  84. 

Pripovijesti  i crtice  izvorne. 

Borota  Tr.  VI.  Listak  romana.  444, 
458,  473,  489,  505,  523,  539,  554, 
570.  — Stranputice.  778,  802,  814. 
826. 

Budisavljević  Budislav.  Junačina  Marko. 

102.  — Hajdučica  Sava.  360. 
Drašenović  J.  Na  raspuću.  10.  — Co- 
banica.  19.  — Nova  era.  34,  49,  65, 
81,  99,  115,  129,  147.  — U bolesti. 
165.  — Pričica  0 probodenom  srcu. 
194,  210. 

Gjalski-  Sandor  Ksaver.  Žrtva.  3,  17. 
— Notturno.  262,  277,  294,  310.  325, 
342,  357. 

Juzbašić  Ferdo.  Ženidba  Mije  Bogda- 
nova.  745.  761. 

Krstić  F.  Ribari.  764. 

Ladanjski  Ladislav  Z.  Draga  čeka  dra- 
goga. 425.  — Život  za  sreću.  665, 
681,  698,  714,  729,  747,  798. 

Miler  Ferdo  Z.  Suze  udovačke.  162, 
178. 

Pokupska  Milena.  Krajiške  Priče.  40, 
649. 

Solvejgs  Kristijana.  Što  obaznava  zvi- 
jezdin  trak.  794,  840. 

Turić  Gj.  dr.  Sebična  srca.  226,  246. 
— Supersko  šetalište.  375,  390. 


Pouka. 


Andrić  Nikola.  Guy  de  Maupašsant. 

454,  465.  — Bajka  o Lenori.  513,  528. 
Bosanac  Stjepan.  Naša  narodna  pjesma 
u evropskoj  literatxxi’i.  63,  73,  90,  122, 
173,  218.  258.  — Crtice  iz  poljske 
književnosti.  336.  — Književno  pismo. 


5.40. 


Brandes  G.  Hipolit  Taine,  preveo  M.  Š. 

Celestin  dr.  Fr.  Književno  pismo.  531. 

Florschutz  dr.  Josip.  Veliki  vokalni 
koncert  hrvatskoga  glazbenoga  za- 
voda u-  Zagrebu.  272.  — Večer  Li- 
sinskoga  u.., Kolu44.  822. 

Gjglski  Sandor  Ksaver.  Dr.  Milivoj 
Šrepel.  89.  — Bxxkovčeva  izložba. 
786,  804. 

Gudel  Vladimir.  Temeljni  kamen  na- 
rodnoga glumišta.  594. 

Gršković  M Pop  Pere.  318. 


Horvatić  I.  Kolende.  153.  — Kolende. 
288. 

Hranilović  Jovan.  „Osvit44,  slike  iz  tri- 
desetih godina.  136.  — Hrvatska  an- 
tologija. 183. 

Lnhof  B.  Književno  pismo.  395.  — 726. 
Ivanišević  Fr.  Kolenda.  119. 


Jakša  Čedomil.  Važno  književno  pitanje. 
739. 


Klaić  Vj.  Hrvati  i Srbi  24. 

Kuničić  Petar.  O podignućxx  drugoga 
narodnoga  spomenika  u Dalmaciji 
Ivanu  Franu  Gunduliću,  xx  Dubrov- 
niku 26.  lipnja  1893.  Hrvatskomu 
narodxx  420.  — „Oslobodjeni  Jeru- 


salim‘:  od  Tassa  u hrvatskom  prije- 
vodu. 742. 

Krčmarić  Bor/dan.  Tajna  prirode,  pri- 
jevod s ruskoga.  306. 

Kreković  Petar.  0 strofama  prvih  hr- 
vatskih pjesnika.  14,  28,  44,  94.  1 1 0, 
120,  150. 

Macanlag  T B.  Atena  i Sparta.  S en- 
gleskoga preveo  V.  K.  217,  2-1 0.  254. 

Marun  fra  L.  Mačevi  hrvatskih  vel- 
moža iz  polovice  VIII.  vijeka.  547. 
— Hrvatski  velmoža  iz  kamena  u 
Kninu.  548.  — Prvi  muzej  hrvatskih 
spomenika.  550. 

Milas  M.  Starinski  hrvatski  Evangje- 
listar.  531. 

Miletić  Stjepan.  Kako  vam  drago.  75. 
— Teuta.  201.  — Marija  Ružička- 
Strozzi.  233.  — Novo  hrv.  glumište 
u Splitu.  30 1 . Gunđulić  kano  dramski 
pjesnik.  407.  — Hrvatsko  glumište. 
Pastorak.  218. 

Matić  Tomo.  O književnom  radu  Ma- 
tije  A.  Relkovića.  6-13,  660,  675, 
694,  707. 

Matuszewski  I.  Djavao  u pjesničtvu. 
322,  338. 

P.  Drevnost  nekadašnjih  hrvatskih  na- 
seobina u Grčkoj.  130. 

Pasarić  Josip.  Silvije  Strahimir  Kranj- 
čević.  61.  — I.  Franjin  Gunđulić.  421. 
Prenos  kostiju  grofa  Janka  Draško- 
vića.  379.  Mark  Twain.  771. 

Pavletić  Krsto.  Hrvatska  Oresteja.  611, 
628,  640,  658,  673,  691. 

Politeo  Dinko.  Verdijev  „Falstaff".  106. 
— Operna  „stagione"  u Zagrebu.  468. 

Stj.  Senc.  Pisma  lilozofa  Seneke  prija- 
telju Luciliju.  332,  398. 

Simeonović  Anlia.  Običaji  triju  praznika 
u pravoslavnih  Bugara.  370,  402. 

Suknić  M.  O domovini  i domovinskom 
čuvstvu.  79. 

S.  Gunđulić  o Srbima  u svom  Osmanu. 
.414. 

Senoa  Milan.  Put  u Dalmaciju.  451, 
482,  4*9,  512,  657,  688,  705,  720, 
v 737,  755,  769,  790,  823,  835. 

Sišić  Ferdo.  O dvoboju  izmeđju  bana 
Nikole  Zrinskoga  i bosanskoga  paše 
Meli  meda  1554.  433.  — Bitka  na 
krbavskom  polju.  518,  564,  580,  598. 
— Zadar  i Venecija  od  godine 
, 1242—1247.  678,  689. 

Spamć  Stjeplco.  Gunđulićevo  slavlje  u 
Dubrovniku.  486. 

Srepel  Milivoj  dr.  Brandes  o ruskom 
romanu.  11,  26,  42,  54.  — „Pjesnik 
i vila“,  pjesma  kneza  Nikole.  133. 
— Mato  vitez  Vodopić  170.  — Hr- 
vatsko glumište:  1.  Nove  drame  M. 
Primorca.  19.'.  — Radoslav  Lopašić. 
269.  — Kollarovi  dopisi.  351.  — 
Ivan  Gunđulić  i Hrvati  u Banovini. 
406.  — Jan  Kollar  i Hrvati.  466, 
484,  497.  — Charles 'Gounod,  po  E. 
Hanslicku.  723.  — O crtama  i sli- 
kama, L.  Ladanjskoga.  724.  — () 


Alfredu  Tennysonu.  787.  — K bio- 
v grahji  Antuna  Nemčića.  834. 

Surmin  Gjuro.  Kolenda.  26.  — Ko- 
lende.  41.  — Ladarice.  563.  — Vrijed- 
nost narodnih  pjesama.  334,  369,  383. 

Tomljenović  Juraj.  Hrvatski  biskup 
Selnički  i sveta  stolica  o Hrvatskoj. 
30.  — Istra,  dio  hrvatske  kralje- 
vine. 78.  — U našoj  domovini  prije 
trista  godina.  59,  108,  154,  170. 
187.  206,  220.  — Katarina  Zrinska, 
banica  hrvatska.  236,  252,  270,  286, 
299.  — Književno  pismo.  435. 

Tkalac  Ignjatijević  Imbre  dr.  De  visu 
et  auditu.  (Izvadak  iz  lista.)  304. 

Tresić-Pavičić  dr.  Torkvato  Tasso.  577, 
591,  68*,  624. 

Turić  Gj.  dr.  Ivan-planina  u Bosni.  267. 

V.  Književni  dar  „Matice  Hrvatske" 
za  god.  1892.  57. 

Vrbanić  Juraj  dr.  Književno  pismo.  124. 

Skladba. 

U Slavu  Ivanu  Gunduliću.  Himna  hrv. 
pjevača,  spjevao  dr.  August  Haram- 
bašić,  uglasbio  za  mužki  sbor,  F.  S. 
Vilhar.  4 18. 

Ilustracije. 

a)  Portreti. 

Gounod  Charles.  709. 

Grahor  Janko.  673. 

Draganja  Vicko.  153. 

Drašković  grof  Janko.  381. 

Kollar  Jan.  349. 

Kollarova  Mina.  500. 

Kranjčević  Strahimir  Silvije.  25. 

Lav  XIII.  109. 

Matejko  Jan.  708. 

Ružička-Strozzi  Marija.  237. 

Smetana  B.  *05. 

Srepel  Milivoj  dr.  77. 

Strosmajer  J.  J.  9. 

Taine  A.  H.  365. 

Tennyson  Alfred.  785. 

Vodopić  vitez  Mato.  169. 

Vraz  Stanko.  57. 

b)  Slike,  nacrti  i t.  d. 

Berba  u Splitskom  polju.  Slika  fra  Vicka 
Draganje.  1 3. 

Vrelo  Bune  kod  Mostara.  28. 

Sljepica.  Slika  T.  Arona.  45. 

Operni  trg  u Berlinu.  61. 

Rafaelova  smrt.  Karton  Ivana  Šubića. 
92,  93. 

Celje.  121. 

Nada.  Slika  G.  Maxa.  125. 

Dolina  Drine  kod  Slapa.  141. 

Zdravica  badnjaku  u Dalmaciji.  173. 

Cvjetna  nedjelja.  Slikao  P.  A.  Cot.  189. 

Sv.  Pavao  u Ateni.  Slikao  F.  Laporta. 
204,  205. 

Danteov  susret  s Matildom.  Od  A.  Mai- 
gnana.  221. 

Pučka  svečanost  u Dalmaciji.  241. 

Igra  ruske  ciganke.  Od  grota  Kraszev- 
skoga.  257. 


Razvaline  jedne  ville  na  Pločama  kod 
Dubrovnika.  273. 

Tatranski  Homer.  2' 9. 

Ivanjski  kriješ  u Dalmaciji.  305. 

Slikar  na  selu.  Slikao  Kozakiewicz.  321. 

Povratak  s bojišta.  SI.  I.  pl.  Brandt.  337. 

Spomenik  Jana  Kollara  u Beču.  353. 

Sa  sela.  Slika  N.  Zvčrine.  369. 

Nacrt  nove  župne  crkve  u Osijeku.  385. 

Kip  bana  Tome  Bakača  u stolnoj  crkvi 
zagrepskoj.  397. 

Nacrt  bitke  kod  Siska  400. 

Bitka  kod  Siska.  40 1 . *i 

Gunđulićev  spomenik  u Dubrovniku. 
Od  Rendića.  409. 

Kralj  Vladislav.  Basrelief  na  Gunđuli- 
ćevu  spomeniku.  Od  Rendića.  411. 

Sloboda.  Basrelief  na  Gunđulićevu  spo- 
meniku. Od  Rendića.  412. 

Kazlar-aga  otimlje  Sunčanicu.  Basrelief 
na  Gunđulićevu  spomeniku.  Od  Ren- 
dića. 4 16. 

Sv.  Vlaho  blag  osilje  kršćanske  junake. 
Basrelief  na  Gunđulićevu  spomeniku. 
Od  Rendića.  417. 

Gradsko  kazalište  u Splitu.  Pročelje.  437. 

Gradsko  kazalište  u Splitu.  452.  453. 

Fotograf  na  selu.  Slikao  I.  Špilar.  467. 

„Komedija”.  Kip  umjetnika  Gangla.  4*4. 

„Tragedija".  Kip  umjetnika  Gangla.  485. 

Provala  Zrinskoga  iz  Sigeta.  Slikao  P. 
Krafft.  501. 

Na  Golgoti.  Slikao  J.  Mathauser.  5 1 6.  517. 

Mostar  u Hercegovini.  532.  533. 

Knin.  545. 

Prvi  muzej  hrvatskih  spomenika.  548. 

Hrvatski  velmoža  iz  kamena  u Kninu 
549. 

Mačevi  hrvatskih  velmoža  iz  polovice 
VIII.  vijeka.  549. 

Knin  sa  Krkom.  551. 

Pogled  na  izložbu  u Chicagu.  564.  565. 

Vesela  priča.  Slikao  M.  Revzner.  581. 

Stari  bosanski  grobovi  iz  XI.  vijeka.  597. 

Dalmatinka.  612. 

Rastanak.  Slikao  G.  Haquette.  613. 

Diletanti  hrvatskoga  pjevačkoga  društva 
„Nade"  u Mitrovici.  629. 

Arkanđjeo  Mihajlo.  Po  Rafaelovoj  slici 
u Louvru.  645. 

Zanimljiva  novost.  Slikao  F.  Dvorak.  661. 

Milovanje  na  selu.  Slikao  Jar.  Vešin.  677. 

Na  dušni  dan.  693. 

Prije  lova.  Slikao  S.  Šubir.  72 1 . 

Osamljena.  Slikao  E.  Grenet.  725. 

Slovensko  kazalište  u Ljubljani.  741. 

Lublinska  unija.  Slika  Jana  Matejke. 
756.  757. 

Pi'odana  nevjesta.  Slikao  Adolf  Lieb- 
scher.  772,  773. 

Rastanak.  788. 

Brodolom.  789. 

Genij,  drama  i glazba.  Od  slovenskog 
akad.  kipara  Gangla.  801. 

Poklon  svetih  triju  kralja.  Slikao  Pavlo 
Veronese.  820. 

Bolesna  majka.  Slikao  M.  E.  Anđriolli. 
837. 


Moj  sije. 


...„Izvedi  narod  moj,  o Gospode, 
Izvedi  ga  iz  ropstva  zlopatila 
I skini  mu  sa  vjeđja  pospanih 
Još  onu  mrenu  tvrdu,  zlokobnu, 

Sto  zastire  sad  oči  njegove ! 

Spomeni  se,  da  ropstvo  nemilo, 

Kd  teško  ono  st’jenje  nadgrobno, 

Na  ledjima  mi  lezi  bratskijem, 

I da  nam  ljuti  naši  krvnici 
U utrobama  djeci  sudite ! 

0 smiluj  se,  o silni  Jekova, 

Prokuni  kletvom  krvne  silnike 

1 spasi  narod  moj,  o Gospode!" 

— A luda  želja!  da,  al  ljudska  jest! 
Da  kunem  kletvom  krvne  silnike, 

Da  bijem  narod,  a- zbog  naroda, 

0 stvore  moj '? ! A za  što  da  bili  ja 
Zbog  jednog  stvora  drugi  kido  stvor?  ! 
Gle  zapad  tamo,  istok  amo  gleđj’ 

1 sjever  ondje  i ovuda  jug, 

A sve  sam  ovo  napunio  ja 
Života  klicom,  svim  je  mio  v’jek 
I svačije  je  pravo  disati. 

A ti  sad  tražiš,  sam  da  pogazim 
U prirodi  mi  zakon  najveći ! 

Al  da  je  tebi  stati  onamo, 

Početak  gdje  je  mojem  pogledu, 

Tad  vidio  bi,  kob  je  sićušna 
Ta  tvoja  silna,  krvna  željica. 

S visina  mojih,  ljudski  jadniče, 


Jednako  mal  je  piramida  rt 
Kd  rov,  što  neznan  izbaci  ga  krt, 
I bespomoćna  sve  je  natega ! — 
„Nedohvatni  su  sudi,  Gospode, 
U kojima  se  nama  pojavljaš, 

I zakoni  su  tvoji  vječiti, 

A da  bi  crv  tvoj  mali,  sićušni 
Sa  stožerima  tvojim  drmao. 
Davnina  mrkla  prošlost  zastire, 
Odkako  si  u svojem  Edenu 
Iz  zemlje  prvog  stvora  izveo, 
Udahnuo  mu  dušu  besmrtnu, 

Al  to  bi  mrva  s tvoje  mrvice. 

I od  onda  smo  svi  mi  smrtnici 
Komadić  tvoga  bića  velebnog, 
Pa  sve,  što  jesmo  sitni,  maleni, 
Al  tvog  smo  ipak  bića  čestica. 

I čovjek  eto  gord  sa  rodbinstva 
Sa  vječitijem  tvojim  iskonom, 

0 Gospode,  o silni  Jekova, 
Ponosit  diže  čelo  prevedro 

1 teži  tamo  gore  nad  zemlju, 
Gdje  meki,  svilni  plove  oblaci 
U zlatnom  moru  zraka  sunčanih, 
Gdje  njegova  je  duha  kol’jevka. 
Pa,  Gospode,  o,  reci,  vječiti, 

Je  T ljudsko  čelo  za  to  stvoreno, 
Da  u prah  pada  ropski,  kukavno 
I one  ruke,  u koje  si  ti 
U tajne  sv’jeta  postavio  ključ, 

0 reci.  jesu  1'  tako  slabašne, 


Da  n'jesu  vr' jedne  s tobom,  Gospode, 
A u čast  tvoju  vladu  d’jeliti? 

0 klanjam  ti  se,  silni  Jekova, 

S visina  tvojih  sve  je  jednako 
Na  ovoj  maloj,  sitnoj  zemljici. 

Al  kod  nas  ovdje,  s našeg  pogleda 
Baš  ravan  nije  piramida  rt 

Sa  rovinama,  što  ih  diže  krt, 

1 makar  da  je  sve  to  natega ! 

Već  pomiluj  mi,  silni  -Jekova. 

Tu  ludu,  šinjelu,  ljudsku  željicu; 

Izvedi  narod  moj,  o Gospode, 

Izvedi  ga  iz  ropstva  zlopatna 

I ne  daj,  da  ti  stvor  na  oblik  tvoj 
U prahu  leži.  čelom  puzeći!11 

— Po  r ječima  te  poznam  šinjelima, 
Da  imaš  krila,  koja  uzvija 
Plamičak  sveti,  što  sam  potako 
U srce  prvog  onog  čovjeka, 

Dok  boljim  pojmom  grlio  sam  sv’jet. 

0 jadniče,  kad  prokleh  onda  rod 

1 sve,  što  smrtna  žena  baštini 
Od  zagrljaja  s muškim  plemenom, 
Zaboravih  u srčbi  pravednoj, 

Da  duh  svoj  u tom  rodu  ubijem, 

Da  utrnem  mu  onu  iskricu, 

Sto  u grud  sam  mu  sveto  metnuo 
Ko  odliku  u e’ jelom  stvaranju ; 

0 neokajna  moja  pogrješko ! 

Prikratio  sam  vijek  umrli. 

A I ostade  mu  plamen  iz  neba 
Ko  zapretani  zar  pod  pepelom. 

I bude  katkad,  pa  se  u srcu 
Ko  zublja  žarka  iskra  razbukti 
1 čovjek  teži  gore  nad  sebe, 

Gdje  meki.  svilni  plove  oblaci 
U zlatnom  moru  traka  sunčanih. 

Gdje  njegova  je  duha  kol’jevka  — 

A1  bolno  — bolno  ođina  osjeti 
U ovoj  svojoj  gustoj  kaljuži, 

Da  ta  mu  bara  nije  tudja  krv, 

Al  on  da  nije  svojoj  rpi  svoj ! 

1 gle  — kad  tako  već  je  ukleto  — 

I prokleto  će  nav'jek  ostati.  — 
Smilovat  ću  se  tvojoj  željici. 

Al  jao  tebi.  sto  si  želio. 

I tebi  bas,  što  goriš  plamenom 
Od  ideala  silnih,  vječitih. 

T a vatra  silu  a b i t ć e j a d n a s m r t , 

I ti  ćeš  mr’jeti.  jer  ćeš  počet  sam 
U ideale  svoje  sumnjati!  — 

1 prosuo  se  narod  pustarom 
Ko  oblaci  od  guste  prašine, 

Kad  zaigraju  kolo  vjetrovi. 

A šta  je  život  — ko  i pustara, 

A šta  su  ljudi  — ko  i prašina, 

A nad  svim  visi  krilo  udesa 
I mota  gore.  dolje,  uporni 
1 čas  se  prašak  ljeska  o suncu 
1 preljeva  se  bojom  šarenom. 

A čas  ga  eno  s blatom  sm'ješana 
1 nevidjena  gdje  u kaljuži. 

Pred  silnim  ljudstvom  gorio  je  stup 
Od  crne  zemlje  pa  sve  do  sunca. 

A usred  stupa  žario  se  prst 
Na  ruci  silnog  boga  Jehove. 

„Ovuda!  — strašni  grmio  je  glas  — 
U obećani  rajski  Hanaan, 


Kud  teče  ml' jeko  i sladjani  med!“ 

A narod  božji  gledao  je  stup 
I šapto:  baš  gaj’  l’jepo  vidjeti! 

I sigrao  se  šale  svakakve. 

Al  što  se  trese  gora  sinajska 
I što  to  grmi  strašnom  pustarom  ? 

Na  hiljade  su  onaj  čule  glas, 
Razumio  ga  samo  genije. 

Po  drugi  put  si  slušo  osudu : 

,,I  tebi  baš,  što  goriš  plamenom 
Od  ideala  silnih,  vječitih. 

Ta  vatra  silna  bit  će  jadna  smrt, 

I ti  ćeš  mr’jeti,  jer  ćeš  počet  sam 
U ideale  svoje  sumnjati !“ 

I kad  mu  — divu  — riječ  gromovna 
Ivo  šiljak  oštri  srce  prosjeknu. 

Kad  okrenu  se  svomu  narodu, 

Da  nadje  tamo  nade,  okrepe, 

Al  ono  narod,  božja  odlika. 

Sagradio  si  tele  zlaćano 
I tele  slavi,  a ne  Jeliovu ! 

...„Oprosti,  vječni,  silni,  svemožni, 
U naroda  je  krivi  prorok  prav 
I narodi  su  djeca  velika, 

Sto  lako  im  je  kupit  igračke! 

Oprosti  im,  o silni,  svemožni. 

Izvedi  narod  moj,  o Gospode !“ 
Nasmiješio  se  silni  Jehova. 

Al  ima  sm'jeha,  kojim  sužalost 
Nad  jadnicima  suze  proljeva. 

I smijeh  taj  je  čuo  Mojsije. 

Sa  vatrenoga  stupa  božijeg. 

Sto  sjajio  je  ispred  naroda 
Onuda,  gdje  je  zemlja  Hanaan. 

I gdje  su  preko  brda  velika 
Na  medna  polja  puti  vodili. 

Tu  navrh  brda  sv’jetli  genije 
Raširio  je  ruke  brižljive. 


Ožario  ga  tračak  sunčani. 

Ljepotom  još  ga  osu  Jehova. 

Sto  geniji  ga  nose  u srcu : 

„0  evo  tebi,  izbran  narode, 

0 evo  tebi  zemlje  rajevne, 

Slobodu  svetu  tu  da  zagrliš. 

Da  srećniji  ti  budu  sinovi. 

Neg’  ti  uz  pune  lonce  misirske!" 

Al  stoji  sv’jet  — i ko  kad  krošnjama 
Polako  stane  vjetar  zibati. 

1 sve  to  jače  lišće  uzdršće. 

A granje  onda  stane  pucati, 

0 tako  krenu  žagor  narodom 

1 ču  se  s rpe  glupa  poruga : 

— Aj  to  je  dakle  zemlja  Hanaan?! 

I za  to  si  nas  vuko  pustarom. 

Da  još  nam  za  nju  valja  strmoglav 
Niz  ovo  gadno  brdo  srnuti, 

Da  panemo  na  hladna  ognjišta! 

I tko  je  tebi  pravo  podao, 

Slobodi  da  nas  vodiš  si  lovno 
Po  svojoj  volji,  — ko  na  uzici 
Od  lonaca  iz  zemlje  misirske ! 
Probl’jedio  je  silni  genije 
I kroz  srce  mu  ruglo  prožignu: 

Da.  tko  je  tebi  pravo  podao. 

Slobodi  da  nas  vodiš  si  lovno 
Po  svojoj  volji.  — ko  na  uzici! 

Tek  primio  se  srca  očajno 
I dv’je  mu  oči  suza  zalije. 

Još  zadnjim  trenom  vid  nm  počinu 
Na  obećanoj  zemlji  Hanaan. 

I glava  nm  se  mrtvo  obori. 

A gorom  gramu  riječ  Jehove: 

I tebi  baš,  što  goriš  plamenom 
Od  ideala  silnih,  vječitih. 

Ta  žarka  vatra  bit  će  hladna  smrt 
I ti  ćeš  mr'jet.  jer  ćeš  počet  sam 
U ideale  svoje  sumnjati ! 


Silvije  Str.  Kranjčevie. 

— „Tvoj  sam,  — tvoj  sam,  knjigo  sitna,  ti  zlatna 
zviezclo  moja!  Ti  mi  misli  moje  dižeš  visoko  gore  k sebi 
i bieđno  mi  srce  zlatiš  zlatnini  svjetlom  svojim. 

— Ti  malena  i šarena  knjigo,  ti  si  predhođnica 
moja,  a ja  sam  tvoj  svećenik,  tvoj  vrač  — tvoj  rob!  I 
neka  se  ovdje  dolje  oko  mene  koci  gusta,  crna,  hladna 
noć,  neka  me  gluha,  sliepa,  bezćutna  ona  muči  i goni, 
ja  upirem  oči  svoje  u tebe  sjajnu  i ja  sam  od  toga 
blažen  . . . !“ 

Tako  je  čitao  Antonio  iz  svežnja  požutjele  izpisane 
artije  i onda  stao  pričati  ovako : 

Došao  sam  do  tih  papira  žalostnom  zgodom.  Bilo  to 
lanjske  godine,  dok  sam  služio  u S.  Sjedim  ja  u vlažnoj 
uskoj  sobici  ureda  svoga.  Na  polju  lievala  gusta  hladna 
kiša  kasne  jeseni.  Nikakav  ini  glas  do  pljuštavice  njene 
nije  dopirao  sa  ceste  u sohu  moju.  Mrak  stao  se  hvatati. 

„Danas  za  cielo  nema  više  stranaka “ 1 — pomislim 
u sebi  i latim  se,  da  izradim  odluku  u nekoj  zakučastoj 
stvari.  U taj  se  par  pokuca  na  vrata  i za  čas  stvore  se 
preda  mnom  dva  serežana  s biednim  nekakim  — no  da  — 
pravim  adrapovcem. 

— Pokorno  javljamo,  da  smo  dotjerali  evo  nekoga 
navodno  Petra  Simića.  Nema  putnice,  bez  svakih  je 
sredstava.  Zatekosmo  ga  na  cesti,  gdje  je  pijan  ili  bolestan 
u jami  ležao.  Molimo  potvrde. 

Digoh  ruku,  da  potegnem  uzicu  na  zvoncetu  za 
podvornika,  a da  niesam  točno  i pravo  čovjeka  pogledao. 
Ta  tako  često  bivale  take  dopreme ! 

Tek  od  slučaja  segnem  nešto  okom  po  njemu.  I 
moja  ruka  pusti  uzicu,  — - ja  se  nadjoh  u čudu  — što 
li.  Dotjerani  je  u jedan  mah  unatoč  svoje  užasne  toalete 
osvojio  svu  moju  izvjedljivost. 

Cisto  mi  se  oči  za  njim  ovjesile.  Bio  to  čovjek  visok 
i posvema  bolna  izgleda.  Tamne  krupne  oči  duboko  u 
u lubanju  upale,  na  sljepočicama  suha  — - suha  koža  i 
prorjeđjela  kosa,  uši  tanke  i prozirne,  a obrazi  — tek 
kožom  nadvučene  kosti. 

Davno  neostrižena  kosa  visjela  neuredno  na  čelu, 
koje  je  pokraj  svega  toga  još  uviek  visoko  i široko  iz- 
gledalo i gotovo  olimpskom  se  plemenitošću  odlikovalo. 
A tanina  crna  brada  bijaše  kovrčastik  vlasi  i pod  bliedim 
usnicama  rieđka. 

Držao  se  pognuto  i teško  je  disao,  pa  svak  čas 
morao  zakašljati  suhim,  oporim,  dubokim  kašljem. 

— „To  mora  da  je  kaki  inteligentni  nesretnik11  — 
reknem  za.  sebi;  i riešim  se,  da  ga  sam  preslušam. 

Ođpustih  oružnike,  pozvah  pisara  i započnem  s ,,ge- 
neralijima11. 

Umjesto  da  mi  kaže  svoje  ime,  bude  prvo,  što  mi 
reče:  — „Ja  sam  gladan11.  — Cisto  me  nješto  zazeblo 
u duši , čuvši  taj  glas  — napola  bezsvjesno  izlanut. 
Ponovim  pitanje. 


— Zovem  se  Petar  Simie,  prije  činovnik.  Rodom  iz 
R.,  neoženjen,  katolik. 

— Sada  ste  dakle  bez  zanimanja?  — 

— Kako  se  uzme.  Ja  sam  književnik.  — 

Moj  mali  guravi  pisar  prasne  u gromotan  smieh. 
A ja  — ja  se  potresok.  Bilo  u njegovu  glasu  i u cieloj 
njegovoj  pojavi  nešto,  što  mi  nije  dalo,  te  bih  i samo 
časkom  smio  bio  posumnjati  o istini  njegovih  rieči.  I ja 
poćutih  i sažalost  i zastidjenost  i zabrinutost  — - za  svoj 
narod,  videći  sada  toga  čovjeka.  Istom  za  koji  čas  sabrali  se. 

— Ali  — molim  vas,  ako  ste  književ no  da  — 

ako  ste  čovjek  pismen,  — e nije  moguće,  te  ne  biste 
našli,  ma  sad  kako  bilo  kaki  taki  kruh? 

On  me  tek  nehajno,  malo  ne  priezirno  pogleda  sa 
strane  i na  ustima  usieče  mu  se  gorki  sarkastični  pod- 
smieh. 

— Baš  što  sam  književnik,  bez  kruha  sam.  Eto.  čujte 
me.  Najzad  i onako  moram  da  vam  izkažem.  Ne  činim 
radi  česa  drugoga.  Dakle  slušajte.  Izgubili  službu,  jer 
sam  napisao  nekaku  crticu,  u kojoj  sam  slavio  domovinu 
svoju  i dičio  rodoljube.  Moj  šef  smilovao,  da- je  to  zločin, 
da  sam  krivac,  da  sam  „individuum11  nevried.au  javne  službe. 
Čovjeku  prohtjelo  se  pohvale  i priznanja  viših,  htjelo  mu 
se  brza  avansmana,  pa  on  mene  javi  onamo  — javi  ovamo, 
zalitievaj  iztrage,  suspenzije  i šta  ti  ja  znam,  što  li  sve 
nije  uradio.  I na  kraju  konca  ja  budem  od  pušten,  jer 
niesam  mogao  pristati,  da  se  odreknem  knjige.  Podjoh  u 
Zagreb  tražiti  kruha.  Tu  se  svak  plašio,  da  mi  pomogne. 
Ta  — tko  će  politički  zlo  opisana  čovjeka  poduprieti? 
Pogibao  to  velika  u našim  prilikama  — a svakome  vla- 
stita koža  najbliža.  Dopustite,  da  časkom  stanem.  Izne- 
mogao sam.  Dajte  mi  barem  čašu  vode,  da  utišani  že- 
ludac. — Zovnem  podvornika,  da  mu  donese  zalogaj 
hljeba  i čašu  vina.  Kad  je  to  dobio,  lakomo  potroši  u 
isti  trenutak  i onda  nastavi : 

— Želio  sam,  da  stupim  u koju  odvjetničku  pisarnu. 
No  istom  sam  trebao  reći,  da  sam  književnik  — i bijaše 
dosta,  te  me  je  svak  odbio.  A ja  luđov  mišljab  do  onda,  — 
to  će  biti  preporuka,  jer  mnogi  od  onih,  kojima  pokucali 
na  vrata,  stajaše  na  glasu,  da  je  uz  napredak  narodni. 
Teškom  mukom  i nakon  dvomjesečna  strašna  gladovanja 
nadjeni  najzad  službicu.  Dašto  niesam  više  bio  lud  te  bih 
se  bio  kao  književnik  odkrio.  A moj  odvjetnik  nije  bio 
niti  gori  niti  bolji  od  drugih  naših  ljudi,  te  je  za  knji- 
ževnike toliko  mario  i toliko  znao,  kao  za  stanovnike  na 
mjesecu.  Pa  tako  bio  sam  prilično  siguran,  te  neće  čovjek 
saznati,  da  pripadam  međju  te  nesretnike.  Ali  hoćeš  da ! 
— Ko  je  nesretan,  tome  jednako  zla  kob  klipove  pred 
noge  baca.  Tako  bude,  te  je  moj  odvjetnik  začuo,  da  se 
knjigom  bavim.  Čim  je  saznao,  postane  sa  mnom  neza- 
dovoljan, ma  da  me  je  prije  jednako  hvalio  i ma  da  sam 

uviek  isti  u poslu  ostao.  Nut  — mislio  čovjek,  da  ljudi 
,,poete“  niesu  normalnih  glava  i da  niesu  ina  i za  naj- 
lakši posao.  Nije  dugo  potrajalo  i on  me  odpusti.  Tako 
bijah  opet  bez  svega  — opet  u najužasnijoj  biedi,  a je- 
dino, što  me  je  podržavalo,  bijaše  moja  bilježka,  u koju 
pisah  svoje  misli  i svoja  čuvstva.  Kako  dakle,  za  Boga 
dragoga,  da  se  odreknem  toga  — da  napustim  ovo  svoje 
najmilije  zanimanje  ? 

— No.  — molim  vas  — gospodine,  dakle  dobro, 
pa  za  što  nieste  nastojali,  da  si  tim  putem  nadjete 
zasluge,  — 


— Kod  nas,  pa  kao  književnik  naći  kruha?  Kuda 
mislite!  — Kod  nas,  gdje  slabo  tko  za  knjigu  mari  — 
kako  bi  to  bilo  — kod  nas?  Kao  novinar  istina  prije 
bih  mogao,  ali  — ja  se  niesam  bavio  politikom, 
niesam  dakle  ni  ovim  putem  mogao  da  nadjem  izlaza.  A 
opet  kao  prost  nadničar  da  pišem  u novine  — e — meni 
se  jednako  prizrievalo.  da  se  pero  ne  smije  da  upotrebi 
kao  motika.  Pak  najzad  — hoćeš  li  biti  novinar,  niesi 
više.  da  možeš  valjano  knjizi  služiti.  A za  volju  ove 
knjige  — ja  žrtvovah  toliko  — toliko ! 

(Svršit  će  se.) 


Noli  timere! 


ve  što  živem  s ljudina. 

Sve  se  više  ljudi  bojim. 

Sve  se  više  sebi  vraćam, 

I mislima  bavim  svojim. 

Vjera,  ljubav,  požrtvovnost 
Rietke  li  su  danas  stvari, 

Na  tom  svietu  bolje  prodje, 

Ko  se  bolje  propazari. 

U vrtlogu  tog  života 
Tek  nas  jedna  drži  nada, 

Tamo  gore  nad  oblaci 
Da  još  Onaj  Isti  vlada. 
Pravedan  je,  milostiv  je, 
Ustrpljiv  je,  dugo  čeka. 

Kad  kad  samo  svetim  gnjevom 
Pozagrmi  iz  daleka. 

Kad  kad  posije  iskušenje, 

Da  se  grješni  čovjek  kaje, 

1T  zahvati  objesnika, 


Spjevao  Jovan  Hranilo  vic. 

Neka  više  ne  ustaje. 

Narodi  su  sve  to  gori. 
Pamet  Bogu  već  prkosi. 
Prezrelo  je  čovječanstvo, 
Vječnost  će  ga  da  pokosi. 
Dva  tri  sitna  tek  korala. 

U tom  svjetskom  oceanu, 
Doba  svoje  očekuju, 

Da  na  božjem  suncu  planu. 
Nek  plemena  vide  gorda, 
Da  se  za  njih  Onaj  brine, 
Koj’  ni  sitnom  neda  crvu, 
Na  dnu  mora  da  pogine. 
Liepa  moja  otačbino, 

Snašli  su  te  crni  dani, 

Kad  mišljasmo,  stari  jadi 
Da  su  svi  već  okajani. 
Dovela  te  tvoja  djeca 
Do  tog  . . stanja  tvoga. 


. . . . braća  tvoja 
Ko  Josipa  nevinoga. 

Bog  to  vrieđnost  tvoju  kuša, 
Spasti  će  te  ko  Izaka 
U posljednjem  možda  času 
Ona  ruka  iz  oblaka. 

Krenulo  ih  mnogo  s tobom 
Kroz  pustinju  do  Kanana, 
Malo  će  ih  zagledati 
Tvoja  zemlja  obećana. 
Klonuli  su  u pustinji. 

Malo  ili  je  djece  tvoje. 

Sto  pomažu  krst  ti  nosit, 

Sto  uz  tebe  vjerno,  stoje. 
Malo  ih  je,  al  je  s njima 
Narodne  nam  genij  sreće 
I prijatelj  sviju  malih. 

Sto  sirotu  prezret  neće. 


Don  Marin  Držić. 

Ivo  Fijuga. 

Mara,  Ivova  žena. 
Fran  Cucorić. 
Cvijeta,  kći  Fram.va. 


„Kako  vam  drago“. 

Komedija  u 3 čina. 


Lica : 

Petar  Bunić. 

Nadalica,  kći  Petrova. 
Dinko  Ranjina. 

Vlaho  Beškara. 


Bartol  Pešione. 

Gjivo,  sluga  Franov. 

Gosti. 

Mjesto:  Cuc  »rićev  dom.  Vrijeme:  1571. 


Prvi  čili. 

( Pokrila  terasa.  Pogled  na  Gruz.J 

Prvi  prizor. 

(Don  MARIN  i MARA  ulaze.) 

Don  Marin.  Ja  mislim  ipak  najbolje  bi  bilo. 

Da  on  vas  vidi.  nitko  drugi,  gospe. 
Vi  kažite  mu.  kako  da  ste  došli. 


Mara.  Ne,  Boga  mi.  to  ne  ću,  nikad  ne  ću, 
Pa  stojalo  me  baš  života  moga. 

Jer  kad  bili  njemu  otkrila  se  samo. 
Zar  mislite,  da  poznali  me  ne  bi 
1 oni  drugi?  Mislite  li  tako? 

Al  neka  me  poznađu,  prosto  im  je, 
Nijesam  ja  sramote  vrgla  na  se. 

Don  Marin.  Pardon ! al  reći  ću  vam  jasno. 

Mara.  Bee  te. 

Don Mar in.  Pod  ovim  ruhom  svatko  bi  vas  znao 
Zapitat:  Tko  ste,  i otkle  ste  došli? 

A što  bi  vi? 

Mara.  Ja?  Svakome  bih  rekla, 

Da  tražim  muža,  odmetnika  muža, 

Što  ostavi  svoj  dom  i ženu  mladu 
Da  poput  pseta  za  lisicom  finom 
Ovamo  se  do  klati.  To  bih  rekla, 

Da  sada  eto  u ludilu  svome 
Pred  Cv’jetine  se  noge  baca  niče, 

Pogaziv  riječ  i vjeru  zadanu. 

DonMarin.  A što  bi  oni?  Zamukoste  eto, 

Nijeste  dobro  razmislili,  gospe, 

Kad  podjoste  da  tražite  svog  muža. 

A što  bi  oni?  Smijali  bi  vam  se! 

A njemu  tek!  Pa  onda  koja  korist, 

Da  ruglu  sami  izvrgavate  se, 

Da  spremite  sramotu  svome  mužu, 

Da  rastužite  s nova  svoje  srce,  • 

Pa  čemu  sve  to?  Kanite  se  toga. 

Baš  prijalo  vam  ne  bi  ni  najmanje, 

Kad  prstom  bi  kazivali  za  vama 
— I smijali  se! 

Mara.  Lice  vaše  čudno 

Ko  da  u duši  smijefei  se  jadnoj. 

Za  propov’jed  vas  ne  molim,  gosparu, 
Obećaste  mi  pomoć  mi  i radit 
Da  zalutalu  ovcu  natrag  krenem, 

Da  kući  vratini  sina  razmetnoga, 

A sada,  sada  rugate  se  meni. 

DonMarin.  0 mili  Bože,  kake  su  te  žene! 

Ko  bistro  ono  u gori  jezerce. 

U bistroj  njegvoj  vodi  kaže  ti  se 
Ponaj  ljepša  od  sviju  slika  slika. 

Na  dohvat  ti  je  nebo,  — sunce  sjajno 
I zelen  šuma  i ptičica  jata. 

A zamuti  1’  se  voda  s bure  silne. 

Već  nema  ni  što,  čemu  da  se  diviš. 

Pa  ipak  za  čas,  kad  se  smiri  bijes 
I kad  se  opet  umiri  jezerce, 

Tad  ista  ti  se  krasna  slika  nudja 
U kalnoj  vodi,  ali  ipak  krasna. 

Bazumjeste  li,  gospe,  što  tuj  pričam? 

Od  tuga  eto  krv  vam  stade  licem, 

A i sad  staje  al  od  pusta  jade. 

I u zlu  i u dobru  lijepe  ste. 

Mara.  A vi  — vi  ste  od  uv’jek  petljanci 
I u zlu  i u dobru  dobro  znate 
Ko  jegulja  izvući  se  iz  škripca, 

Otkresat  ovom  ,,bene“,  onom  „ dobro “, 

Al  ženskoj  glavi  da  pomože  tkogod. 

Ne,  toga  ne  vidjeh  još  nikad. 


Don  Marin.  Bene ! 

Ko  jegulje  iz  škripca,  vi  velite. 

Je  1’  tako? 

Mara.  Istina  je ! 

DonMarin.  'Gospe  draga, 

Pa  zar  je  Božja  pravična  ta  volja 
U mušku  glavu  postavila  više 
Pameti  neg’  u žensku? 

Mara.  Jošte  i to, 

Da  sami  slavite  se.  Glavu  svoju 
Držite  boljom  još  od  ženske  glave? 

Sva  prednost  vam  je  u tom,  gospodaru, 

Što  slobodni  ste,  od  nas  slobodniji. 
DonMarin.  Gle  čuda  nevidjena!  vi  mi  to  velite! 

Pa  n’jeste  Y i vi  sami  došli  amo, 

Prebrodiv  more,  tražit  muža  svoga, 

Još  k tome  nevjernoga,  gospe  mlada. 

Pa  njeste  1'  i vi  slobodni  ko  i mi, 

Ded  rec’te,  u čem  nam  sloboda? 

Mara.  U čem  ? 

Baš  toga  ne  znam. 

Don  Marin.  Pokušajte,  gospe, 

Da  T možda  ovo  naše  odijelo  ^ 

Pred  svijetom  više  daje  nam  slobode. 

Pa  bene!  Eto  savjeta  vam  moga. 
Muškaračko  navucite  od  jelo. 

Pjesnikinja  ste  znam  . . . 

Mara.  Vi  znate!? 

Don  Marin.  Zdavna 

Proučio  sam  stihove  vam  l'jepe. 

Ded  kušajte,  što  rekoh,  — učinite, 

Ko  mladić  pjesnik  k Cv’jeti  pristupite, 

Ko  ljubavnik  joj  r’ječi  govorite, 

Jer  kako  god  ste  prelijepa  žena, 

Još  stoput  ljepšim  bit  ćete  mladićem 
Pa  možda  onda  kojom  dobrom  srećom 
Predobijete  Cv’jetino  srdašce 
I izigrate  nevjernika  svoga, 

Prem  sumnjam,  da  bi  l’jepa  gospa  Ov’jeta 
Tom  vašem  Ivu  uzvraćala  ljubav. 

Ko  rosa  vam  je  mlada,  nevina  je  — 

Ko  dijete  kad  prvu  r’jec  izlane, 

A srce  njeno,  znam,  za  drugim  bije. 

Ded  učinite,  kako  vas  svjetovah, 

Pred  njene  noge  bacite  se,  gospe, 

Zakunite  se  ljubit  je  do  groba, 

I pjesmicu  joj  pošaljite  ljupku; 

To  moj  je  savjet.  Vjerujte  mi,  gospe, 

Što  smislit  mogoh,  eto  sad  vam  rekoh. 
Poslužite  se  t’jem,  mađaraigella  — 

Dakako  sve  u muškome  odjelu, 

Jer  u tom  stoji  sva  sloboda  naša. 

Mara.  Da,  istina  je.  Pravo  govoraste, 

Ko  muž  ću  moći  Cvjeti  se  osvetit 
I oteti  joj  muža  ljubljenoga 

čestitku.  Obećali  ste,  da  će  vaša  pjesma  biti  mala.  Uza 


Don  Mariti.  Ao  žene,  žene ! Ne  rekoh  vam,  gospe, 

Da  svetite  se  u muškom  ođ’jelu, 

Jer  nije  časno  tuđje  lice  rabit 
Kad  koga  ožalostit  treba. 

Mara.  , Kako  ? 

Zar  da  se  ja  ne  svetim  onoj  ženi? 

Don  Marin.  Ta  nedužna  je,  ne  rekoh  li,  gospe  ? 

Pa  kako  sad  trpi  . . . . ! 

Mara.  Eto  opet 

Propovijedate ! 

Don  Marin.  Ne  gubite  r’ječi. 

A1  osveta  kad  neće  da  vas  mine, 

Ded  svetite  se  im  bez  svake  krinke, 

Jer  to  je  podlo  pred  drugim  se  skrivat. 

Iz  busije  udarati  - — (naglo)  Odlazite!  — 

Gle  eto  tuj  dolaze,  vidjet  će  nas. 

Mara.  Ded  svoje  ime  ive’te  mi,  gosparu, 

Don  Marin.  Ah  moje  ime ! Bogme  ne  sjećam  se, 

Pa  što  će  ime!  Ime  tek  je  riječ, 

A čovjek  pravi  po  djelu  se  pozna. 

Baš  ako  vas  je  volja,  gospo  mlada, 

Don  Jeguljom  me  zovite  u naprijed. 

( Mara  ode  lijevo  straga). 

Prizor  II. 

(Don  MARIN.  CVIJETA.  NADALIOA,  VLAHO,  DINKO, 
i drugi  s desna,  PIJUGA  sprijeda  na  lijevoj  strani). 

Fijuga  (stupi  naprijed.  Coijeti). 

Sedamnaesto  je  evo  ovo  ljeto. 

Sto  tvoja  mladost  po  ovome  sv'jetu 
Koraca  divnim  krokom. 

Od  radosti  mi  srce  kuca, 

Pogledaš  li  me  divnim  svojim  okom, 

A jezik  moj  — moj  — 

Don  Marin.  (naglo)  muca!  (Stanka.) 

Fijuga.  A jezik  moj  i pjesma  moja  mala 
Ljepoti  tvojoj  neka  budu  slava. 

Družina  me  je  ova  odabrala, 

Da  poklonim  se  tebi,  gospe,  danas. 

Don  Marin.  Gospe,  kažite  hvala ! (Smijeh.) 

Fijuga.  ( Marinu ) Molim  vas,  ne  prekidajte  me. 

Dalje  ide  pjesma: 

Da  poklonim  se  tebi,  gospe,  danas, 

Da  molim  višnjeg  gospodina  Boga 
Za  tebe.  gospe  mlada,  a i za  nas: 

Da  Bog  ti  dao  trista  ljeta 
Don  Marin.  Na  zdravlje! 

Fijuga.  Trista  ljeta 

Naužit  ti  se  ovoga  sv’jeta. 

A ovaka  duša,  koja  malo  smeta 
Tebe  u životu  tvom, 

Nek  bude  za  na V jek  prokleta  — — — 

Don  Marin  (naglo)  Ubio  je  grom. 

Ja  mislim,  poštovani  gospodine  pjesniče,  da  ćete  tako 
završiti  tu  svoju  hvale  vrijednu,  hvale  punu  i riječi  punu 


to  mi  bismo  griješili  ljudi  mogli  u istinu  povjerovati,  da 
će  nas  se  primiti  to  vaše  poetično  prokletstvo.  Izvinite! 
ali  vi  sami  vidite,  koliko  se  silno  to  doima  gospodja 
i gospode,  vaš  nam  jezik  kao  dvorezac  mač  kerubina  fićuka 
nad  šijom.  Vaše  nam  oči  govore: 

„Ostavite  se  svake  nade. 

„Vi  koji  slušate  — — — — 

Fijuga.  Izvinite,  al  vi  ste  osobito  oštra  jezika,  a zavu- 
koste  se  amo,  da  iskušate  tu  svoju  oštrinu  na  nama. 
Rekoh  - — zavukoste  se,  consequenter,  jer  vidim,  ni  duša 
vas  ovdje  ne  poznaje,  a kako  dalje  vidim,  uzeste  na 
poeziji,  toj  najljepšoj  umjetnosti,  svoj  jezik  da  brusite. 
Je  T tako? 

Don  Marin.  Kako  ja  vidim,  poštovani  pjesniče.  zamjerili 
vam  se  svojim  jezikom.  Eh,  Bože  moj,  — svakome  je 
jezik  .od  Boga  dan.  Jednome  ovaki,  drugome  onaki,  — 
ili  fin  ili  oštar.  Pa  je  pravo.  Da  nema  zla  na  svijetu, 
ne  bismo  dobra  poznavali,  a da  nema  zla  i gluposti  na 
svijetu,  ne  bi  bilo  ni  oštrih  jezika,  — jer  su  oni  stvoreni, 
da  žigošu  zlo  i glupo;  — ali  i od  njih  mnogo  zlo  na 
svijet,  pa  da  nema  zlih  ne  bi  ni  dobri  imali  prilike,  da 
se  odlikuju.  Dalje  vidim,  da  me  u tom  starom  domu  ni 
duša  ne  poznaje.  Žalim,  — ali  ide  vrijeme,  pa  raskriva 
nepoznato.  — 

Sto  se  poezije  tiče,  ne  znam.  čime  sam  povrijedio  tu 
najljepšu  od  svih  umjetnosti,  ne  znam,  kažem  vam.  sinjor. 
Al  ako  jesam,  Bog  i duša,  činit  ću  pokoru,  uzet  ću  u 
vama  primjer,  poštovani  sinjore,  branit  ću  je  od  sve  duše. 

A tko  bi  se  ikad  drznuo  protiv  božanske  poezije  da 
griješi : 

II  riječju  ili  djelom  ili  umom, 

Nek  kijavica  popane  ga  silna 
Nek  sam  mu  crni  djavo  bude  kumom. 

Vi  vidite,  gospodine,  da  je  vaša  nauka  na  plodno  tlo  pala, 
što  se  same  forme  tiče  a i prijetnje.  Al  sada  dopustite, 
da  se  poklonim  gospi.  — Gospo  mlada!  Prebrodili  sinju 
Adriju,  ostavili  bajnu  Firencu,  da  se  vašoj  ljepoti  poklonim. 
Ne  dolazim  kao  zatravljen  ljubovnik,  ne  dolazim  kao 
ponizan  hodočasnik,  dolazim  kao  stari  prijatelj,  što  vam 
svu  sreću  želi.  Poslanik  sam  ujedno  mladića  pjesnika, 
koji  će  eto  za  čas  stići  amo,  — da  vam  se  i sam  pokloni. 
Po  meni  šalje  vam  prvi  pozdrav.  — 

Cvijeta.  L’jepa  hvala,  dobri  poslanice, 

Velite  nam,  da  prijatelj  ste  stari, 

Al  ja  vam  ne  znam  o starini  zborit, 

Jer  mlada  sam.  Al  možda  ta  gospoda 
Poznanca  starog  u vama  će  naći. 

Ajd  bliže  amo,  gospodaru  Vlahu, 

Je  T ? poznate  se. 

Vlaho.  Ne,  ne  poznam,  gospe, 

Gospodin  taj  nepoznat  mi  je  sasvim. 

Cvijeta.  Ej.  Dinko  gospodaru,  ni  vi? 

Dinko.  Ni  ja 

Ne  spominjem  se. 

Don  Marin  (za  se) : — Lijepe  li  stvari, 

Kad  prijatelja  starog  ne  poznaju. 

Oj  Mare,  Mare,  pravo  si  mi  rekla; 

Od’jelo  samo  sakrilo  me  posve. 

(glasnoj  Dok  čestiti  gospodar  amo  dodje, 

Prepoznat  će  me. 

Cvijeta.  Prijatelju  dragi, 

Ded  recite  nam,  kako  se  zovete? 

Don  Marin.  Don  Jeguljom  se  zovem,  gospe  mlada. 

Fijuga.  A onaj,  što  vas  posla? 

Don  Marin.  Isto  tako 


Don  Jeguljom  me  zove. 

Fijnga.  Čudno  ime. 

Dobričina  ste,  al  i silan  čudak. 

Don  Marin.  Ne  vidim  u tome  zla,  sinjore,  — bolji 
Dobar  čovjek  neg  nevaljao  pjesnik. 

Cvijeta.  Kako  je  vašem  gospodaru  ime,  časni  gospodine  ? 
Don  Marin.  Don  Jegulja,  gospe.  Svoj  sam  gospodar. 

Vlaho.  Pita  vas  gospa  za  ime  onoga,  koji  ee  doći  za 
vama,  koji  vas  posla.  Poimate  li? 

Don  Marin.  Za  cijelo.  Svatko,  tko  nije  gluh,  poimat 
će,  što  kažete,  pa  za  to  i ja  razumijem.  Žalim,  imena  onom 
gospodičiću  ne  znam.  Pa  što  je  stalo  do  imena,  znam 
onoga  mladića  kao  dobra  pjesnika  i poštena  čovjeka,  kao 
pristala  plemića.  Uza  sve  to  nije  nam  stalo,  zove  li  se 
Fijuga  ili  Jegulja.  Sto  se  mene  samoga  tiče,  brzo  zabo- 
ravljam imena,  osobito  ako  koga  dugo  nevidjevam.  Eto, 
gospodo,  tako  vas  i ovdje  ima  mnogo,  a ne  znam  ni  je- 
dnome imena. 

Fijuga.  Moje  je  ime  Fijuga,  patricij  sam  dubrovački 
i pjesnik. 

Don  Marin.  I ja  sam  patricij  dubrovački,  zovu  me 
pjesnikom,  a ne  zovem  se  Fijuga  nego  Jegulja. 

1 'talio.  Divna  li  imena,  ej  da  ga  čuje  dobri  Marin.  Pa 
vi  ste  pjesnik? 

Don  Marin.  Ne  rekoh  li,  da  me  zovu  pjesnikom.  Da ! 
Pozdravlja  vas  Marin,  gospodaru  Vlaho. 

Vlaho.  Je  1',  pa  što  radi?  Kako  žive? 

Don  Marin.  Smije  se  ludjaeima  i piše  komedije:  0 
starcu,  koji  mlade  djevojke  ljubi,  i drugu:  0 mladoj, 
koja  se  starcu  smije.  Koji  vam  se  naslov  više  svidja? 

Fijuga.  Meni  bi  se.  na  svaki  način  više  drugi  svidjao. 

Don  Marin.  Vama  bi  se,  sinjor,  najviše  svidjao  treći 
naslov:  0 pjesniku,  komu  se  i staro  i mlado  smije. 

Cvijeta.  Gospodine  dragi,  piše  li  sinjor  Marin  te  ko- 
medije iz  iskustva? 


Don  Marin.  Ne  znam.  gospe,  ali  koliko  ga  poznam, 
iskustvo  ga  je  naučilo  svemu  se  smijati. 

Dinko.  Eh  da  mi  ga  je  vidjeti. 

Cvijeta.  Ne  poznam  ga,  jer  već  ima  dobar  broj  godi- 
nica, što  ga  nema  u Dubrovniku,  al  vele,  da  je  na  jeziku 
zabavljač,  da  mu  nema  premca  ni  s onu  stranu  mora. . . 


Vlaho.  I najveći  ujedljivac,  što  ga  pozna  Dubrovnik. 

Dinko  (tiho  Don  Marina) ; Marine ! 

Don  Marin  (naglo,  tiho  Dinko ) : Sut’  ! 

Fijuga.  Kekoše,  da  je  u svoje  pjesme  uzajmio  mnogu 
starca  Vetranića. 

Cvijeta.  Al  je  valjan  pjesnik. 

Nadalica.  Sa ! ha ! Čudno  mi  ga  tuj  nacrtaste,  go- 
spodo. Saljivdjija  je,  da  mu  nema  premca.  Valjda  svakoga 
na  smijeh  nagoni,  — ali  (stanka  i brzo)  valjan  je  zabavljač. 
Ujedljivac  je  silan,  oštra  jezika  — valjda  i klevetnik,  — 
ali  — prekrasan  čovjek.  Rekoste,  da  posudjuje  tuđje  pjesme, 
valjda  krade,  — htjedoste  reći.  — ali  — valjan  pjesnik. 

Don  Marin  (mrko).  Eto,  gospe  mlada,  tako  je.  Je  li 
slobodno,  da  mu  i ja  koju  tu  prišijem? 

Fijuga.  Da  čujemo,  prišijte  i vi  svoju,  gospodine,  pri- 
šijte.  Vaš  jezik  kao  da  je  stvoren  za  take  krpice.  Prišijte, 
da  i mi  koju  naučimo. 

Don  Marin.  Drago  mi  je,  gosparu  Fijuga,  — je  F 
tako  vaše  ime  ? Drago  mi  je,  što  vam  barem  u prikrpa- 
vanju  i prišivanju  mogu  biti  učiteljem.  Da  mi  riječi  ne 
padaju  kao  suha  školjka  na  kamen,  jamči  mi  vaše  lice. 

Fijuga.  Moje  lice?! 

Don  Marin  Da,  vaše  lice.  Vi  kao  da  ste  stvoreni,  da 
krpate,  a pošto  ste  me  i sami  učinili  svojim  učiteljem, 
ne  mogu  a da  vam  se  već  u naprijed  ne  poklonim,  jer 
ste  već  i ovo  malo  časova,  što  vas  čujem,  natkrilili  svoga 
učitelja.  Vi  stanujete  u Dubrovniku? 

Fijuga  Ne. 

Don  Marin.  Mogu  li  znati,  gdje  živete  obično  ? 

Fijuga.  U Ankoni. 

Don  Marin.  Hvala. 

Fijuga.  čemu  to  pitanje  ? 

Don  Marin.  Eto,  za  to : ako  vas  nenadano  prijeka 
ugrabi  smrt,  da  se  znade  grad,  u kome  se  rodiste,  pa  da 
se  ne  zgodi  pravda  izmedju  sedam  gradova,  • — kako  se 
rodi,  kad  umrije  Homer.  0 blažena  Ankono ! 

Cvijeta  (smijući  se).  Sinjor  Fijuga  je  dubrovačko  dijete, 
tek  u Ankoni  žive. 

Don  Marin.  0 jadni  Dubro vilice! 

Fijuga.  Ako  dobro  shvaćam,  što  ste  rekli,  i ako  se 
te  vaše  riječi  u opće  daju  shvatiti,  i ako  vi  u istinu  ono 
velite,  što  mislite,  i ako  ono  mislite,  što  velite,  onda 
mislim,  a to  je  moje  mnijenje  i mišljenje,  da  bi  vi  mene 
rado  u ruglo  vrći.  Mislite  li  tako,  pitam  vas,  jer  tako 
velite  ? 

Don  Marin.  Ne.  Varate  se,  grozno  se  varate,  jer  nijeste 
dobro  shvatili,  što  rekoh,  a moje  se  riječi  daju  dobro 
shvatiti.  Ta  nijeste  li  sami  htjeli,  da  vam  budem  učiteljem 
u prišivanju.  eto  počeli.  — a vi  se  jedite.  Nijeste  li 
opazili,  kako  sam  tek  počeo  da  vas  čemu  naučim  ? 

Fijuga.  Hvala  vam  na  pouci,  jer  vaše  riječi  ne  odaju 
druge  sposobnosti  nego  da  budete  prvim  lakrđijašem 
svijetloga  vojvode  od  Toskane,  a ni  na  koji  način  da  bu- 
dete učiteljem,  a ni  najmanje  da  budete  mojim  učiteljem. 

Don  Marni.  Divno!  Je  1’  gospodo?  Prekrasno!  Dobro 
počeste,  učenice  moj.  Duha  ima  u vas,  malo  doduše  drijema 
i zijeva,  — al  odgovor  bijaše  fin  i dobar. 

Fijuga.  Ostavite  se  mene,  gospodine  Zabadalo,  jer  ću 
vam  inače,  mača  mi  moga  .... 

Don  Marin.  Tanka  li  mača ! 

Fijuga.  Jest.  mača  mi  moga,  pokazat  ću  vam,  tko  sam 
i što  sam. 

Don  Marin.  Ne  žestite  se.  Ja  ne  slušam,  gdje  mi  se 
jedna  stvar  do  dva  puta  kaže.  Vi  mi  već  jednom  rekoste, 
da  ste  Fijuga  i pjesnik.  — Bene ! To  sam  na  svoja  ušesa 
čuo,  al  čemu  mač  u igri,  gdje  se  jezikom  igra.  Ja  vam 
još  jednom  kažem,  da  znam,  tko  ste  i što  ste. 

Fijuga  (bijesan;.  Ne  rugajte  se,  velju  vam.  Vi  ste  si 
zabili  u glavu,  da  me  pred  ovim  svijetom  sramotite.  Vi, 
sinjor  Ševrdalo,  mora  da  ste  takodjer  pjesnik,  pa  od  same 
zavisti  prije  ne  dađoste  dame  slušaju.  Ako  ste  plemić, 
kakim  se  gradite,  eto ! ( baci  rukavica.  Duu  Marin  je  ulovi.) 

Cvijeta.  Umirite  se,  gospodo ! \ 

Vlaho.  Koga  bijesa  još  i to ! j \za>eclno)- 

Dinko.  Hajde,  ne  ludujte  dragi  gospodine  pjesniče. 

Don  Marin  ( mimo ).  Umirite  se,  gospodo.  Nečija  je 
rukavica  meni  u ruke  pala.  Eto,  to  je  sve.  Pa  čemu  se 
toliko  uskomešaste,  što  znači  to? 

Fijuga.  To  znači,  da  ćete  se  sa  mnom  ogledati,  ako 
ste  plemić  i poštenjak.  Ja  vam  kažem,  sa  mnom  ćete  se 
ogledati. 

Don  Marin.  A ja  vam  kažem,  promislit  ću,  hoću  li 
se  ogledati,  ne  ću  li. 

Fijuga.  Nećete  li,  onda  ste  — — — ! 

Don  Marin  (naglo).  Ništa  drugo  nego  pop.  Bože  moj, 
dragi  sinjor  Fijuga,  vi  živete  u Italiji,  mnogo  obiđjoste 
svijeta;  a još  nijeste  naučili,  da  ne  valja  na  dvoboj 
zvati  svećenika.  Ta  ne  vidite  li,  da  mača  nemam? 

Fijuga.  Sreća  i Bog.  da  vas  to  časno  odijelo  brani. 

Don  Marin.  Da  mi  to  odijelo  ne  brani  pobiti  se  s vama, 
— ogledao  bih  se,  vjere  mi,  ali  tako,  da  bi  vas  sva  volja 
prošla  ogledati  se  ma  za  kime,  a najmanje  za  kojom 
lijepom  gospom.  Nemam  mača,  služim  se  jezikom.  Dakle 
rat  na  jezik.  Vi  ste  izazvali,  primam  i biram. 

Vlahu.  A!  Dobro,  izvrsno.  He,  Fijugo,  ta  mu  valja! 

Dinko.  Pasja  para,  iskreće  dobro,  (zu  se)  Jadni  Fijuga, 
u čije  si  šake  pao ! 

Cvijeta.  Aj ! Rat  na  jezik,  štovana  gospodo? 

Pa  dobro ! Neka  bude  — nu  ne  tako. 
Početak  nije  valjan. 

Don  Marin.  Prostite  mi, 

Sto  malo  prije  razjedih  se  toli, 

Al’  ako  zgr’ješih,  okajat  ću.  Gospo. 

Vi  pogodbe  nam  dajte. 

Cvijeta.  Povod  ratu 

Nepoznat  mi  je  sasma.  Jedno  vidim, 

A to  je,  dobri  prijatelju,  da  ste  odveć 


Don  Marin. 


Nadali  ca. 
Vlaho. 

Don  Marin. 


Spram  pjesnika  se  ražestili : zašto? 

To  neznani  kazat. 

Kako  god  vam  drago, 
Izmislit  ćemo  koj  god  povod  ratu 
U uvredu  ii  — — — 

— - — — ljubav  ! 

Čemu  ljubav  ? 

Ta  vi  ste — — 

Znam,  što  reći  vam  se  hoće, 
Al  uzmite  ma  štogod.  Eto  povod: 

Gospodin  taj  me  zavidnikom  nazva, 

A ja  mu  rekoh,  da  je  krpar  pjesnik. 

Fijuga.  Ne  to  mi  n’jeste  rekli,  da  ste  rekli ! . . . 

Don  Marin.  Pa  ništa  za  to,  recimo,  da  jesam. 

Fijuga.  Al  da  ste  rekli ! — — — 

Don  Marin.  Ne  rekoh  li:  n’jesam! 

Fijuga.  Da,  rekoste,  da  n’jeste,  sreća  po  vas. 

Don  Marin.  Pa  recimo,  da  jesam,  — eto  povod.  — 
Cvijeta  Po  miloj  volji  sad  se  razdijelite 
U strane  dvije. 

Nadalica.  Lijepe  li  igre! 

Dinko.  A čim  ćemo  se  borit,  gospe  mlada? 

Vlaho.  A tko  će  sudit,  na  kome  je  pravo? 
Cvijeta.  Umirili  vas  baš  za  to  ljudi  božji, 

Da  oružje  vam  dadem  časno. 

Fijuga.  Ajde ! 


Dinko. 

Cvijeta. 


Da  čujemo. 

Sinjor  umirite  se. 

Kad  razdvojite  u dvije  se  strane, 

Počekati  ću  danak  jedan  ii'  dva, 

Pa  onda  svaka  donijet  će  strana 
Po  pjesmicu  od  kojeg  njenog  člana, 

II  tajno  poslat,  da  sudimo  pravo, 

A čijoj  naš  sud  dosudio  bude, 

Da  najljepša  je  medj  sestricam  svojim  — 
Taj  pobjednik  će  bit. 

I ništa  drugo? 

Da,  to  je  sve. 

Baš  ako  vam  je  s voljom 
I čitav  ću  vam  koš  pjesama  đon’jet. 

Don  Marin  (naglusom)  Poštenu  r’ječ  uložiti  će  svaki, 
Da  njegova  je  pjesma. 

Dobro ! 
Ajdmo ! 


Fijuga. 

Nadalica. 

Fijuga. 


Cvijeta. 

Nadalica. 


Don  Marin. 


j i krt  ću ) 

Razdijelite  se. 


Samo  jošte  jednu 
Zamolit  ću  vas,  gospe.  Pričekajte, 

Dok  mladi  moj  se  prijatelj  pojavi. 

Cvijeta.  Pa  neka  bude  i to.  Sada  ajde, 

Do  obale  se  spustimo. 

Ajdemo ! 

(tiho)  Dinko ! 

(tiho)  Čekam ! 

odlaze  osim  Don  Marina  i Dinka.) 
(Nastavit  će  se.) 


Vlaho. 
Don  Marin 
Dinko 
(Svi 

Na  raspuću. 

(Uspomena.) 

A K ;y\  adi°h  se  iza  poduljuga  vremena  u slavnome 
| 7 društvu,  — na  plesu  po  izbor  otmena  svijeta. 

"£|w,  Da  kažem  samo:  u „odličnome"  društvu,  pre- 
malo bih  kazao.  Tu  je  sve  sjalo,  brujilo  ži- 
votom i takmilo  se,  tko  će  pokazati  više  duševne  lago- 
dice,  dražesne  obijesti.  To  zovu  „dubom". 

Mnogo  je  odlične  ozbiljnosti,  lagašne  uznositosti  u 
tom  takmenju.  A i nije  nezahvalan  pogled  na  taj  živi 
smijeh,  na  te  biser-zubiće,  oči  žeravice.  Kako  se  zgodno 
krijese  te  pogubne  oči  u okolo,  ravno  i nasumce,  po- 
strance i žmireeke,  iza  lepeze ! Sve  to  odiše  srećom  i 
poezijom,  i tko  je  nesabran,  neka  radje  umakne,  jer  smeta. 

I ja  bijah  taki  prokletnik;  — nego  sam  tražio  raz- 
govor, — u pospješnim  časovima  nagle  omaglice.  Tražio 
sam  razgovor  sa  jednom  ženom;  — medju  nama  se  već 
ođulje  trgala  tanka  srdačna  sveza.  Ja  sam  slutio,  da  me 
ona  očekuje,  i treptio  sam  u dnu  duše.  Oh,  kako  davno 
bijaše  to  i kako  od  skora  podjednako!  — Mišljah,  da 
će  mi  uteći  život  ispred  poželjnih  usana,  da  ga  ne  cje- 
lunem  — — — Prelamalo  se  srce,  staza  doprla  do 
raspuća.  — : 

Konačno  je  zatekoh  samu.  Podbijalo  nas  vlažno, 
toplo  talasanje  otmena,  mirluhom  prožeta  zraka.  Napasan, 
opojan  miris  ženskoga  bića  — za  čas  iza  plesa  — • le- 
pršao oko  mene.  Ovaj  miris  zanosi  i — - zavodi.  Miriši  po 
poeziji  užitka.  — 

Raspredosmo  razgovor  o poeziji.  — Bijaše  joj  u taj 
čas  valjda  dosadno,  drijemno  pri  duši 

— Ja  ne  vjerujem  u poeziju  pjesnika,  — kaza  ona. 

— Konačno  sve  se  to  svodi  na  prosti  užitak : - — tko  umije 
sladje  da  užije,  tko  si  je  kadar  to  zgodnije  okititi  blješ- 
tavim tricama  i primišljanjima , taj  može  govoriti  o 
poeziji  s većim  pravom  od  drugoga.  — Lagašna  riječ, 

— zaista!  — 

pjesnika , 


— Onda  je  bolje  poznajem  poeziju 
kako  no  rekoste.  — 


— Izvjedljiva  sam  zaista? 


upre  ona  u mene 


svoje  sivomođre,  krupne  oči,  u kojima  se  je  krijesila  i 
rastakala  neka  svijetla  magla,  kao  po  jezeru,  na  kom 
dornire  oluja  pod  na  pola  oblačnim  ljetnim  nebom.  Žive 
joj  se  jedre  usne  upokojiše  za  časak.  Naslonila  se  la- 
godno, pomno  se  hladila  lepezom  i očekivala  razgovor. 
— Osjećate  li  poeziju  ovdje  — sred  plesa?  — 

— Nipošto.  Ovdje  kraj  glazbe  pleše  se  zanosnije  i 
lakše,  nego  li  pod  nebom  na  tratini  kraj  zaglušne  pjesme 
cvrčaka,  — i to  je  sve.  A ples  sam  — ugodna  gim- 
nastika. Kraj  ovakih  napremica  čovjek  dulje  ustraje.  — 
— Dakle  samo  tjelesni  užitak,  vazda  i svagdje?  — 
— Vazda  i svagdje.  — 

— Po  tom  nijeste  nikada  srkali  poeziju  poljskoga 


cvijeća  uza  žalobito  talasanje  rakita  i trepetljivo  šapu- 
tanje jaružnih  valića?  — 

— Odveć  stara  slika,  — zgodna  za  siestu?  — 

— Jeste  li  se  kada  klanjali  poeziji  seoskoga  groblja, 
toj  odličnoj,  jasnoj  poeziji  mračne  duboke  mašte,  ovjen- 
čanoj bijelim  cvijećem  gloga?  — 

— ■ Bože  zakloni ! Brr ! — - 

— Spoznavanje  života  i smrti,  značenja  im  i svrhe, 

— eto,  to  je  poezija:  — život  prožet  smrću,  smrt  za- 
dahnuta  životom. 

— Odveć  maglovito ! — odgovori  ona  i zagleda  se 
u vršak  svoje  cipelice.  — - Ja  volim  živjeti,  ne  misleći  na 
smrt.  Ova  pomisao  ubija  užitak.  — 

— Jeste  li  se  kada  odricali,  — plakali?  — 

— I bolilo  me.  — - Plač  je  bolest.  Dosadan  vam  je 
to  svat!  — 

— Plač  sebičnjaka.  — - A1  kad  se  sred  nijeme  tuge 
guši  suza  zbog  ozlijedjene  tankoćuti , obruženih  ideja; 
kad  se  s nepoznate  još  uzbune  u zarodu  oglasi  duša 
sred  tiha,  neizvjesna  plača;  — onda  je  to  božji  vjesnik, 
prijatelj  čuvstva,  naša  uzdanica  i naš  ponos.  — • Takav 
plač  ostavlja  iza  sebe  duboke  tragove,  pa  traje  u po- 
božnoj uspomeni  i kad  ga  poslije  zamijeni  smiješak  bla- 
ženstva. Takim  plačem plakaste  li  ikad?  — 

- — Ne  razumijem  ni  slovca,  — odgovori  ona  hladno. 

— Sve  je  to  odveć  učeno.  — 

— Ne  rekoste  pravo.  — - Sve  je  to  hvala  Bogu, 
iskreno  i istinito,  — — — žalibože  istinito.  — 

— A mi  ostali  jadnici  ne  razumijemo  te  odlične 
suprotnosti,  — nasmije  se  ona  zlobno. 

— Eh,  i poezija  imade  svoju  aristokraciju,  — ako 
je  i ne  će  dm  stro  da  prizna. 

Ona  se  zagleda  nekamo  u zrak  i zamuknu.  Htjede 
mi  nešto  odgovoriti;  al  u taj  čas  zasvira  valčik  i plesač, 
kao  naručen,  stvori  se  preda  njom. 

— Mi  se  ne  razumijesmo  ni  do  vijeka,  — kaza  ona 
studeno  i pogleda  me  površnim,  stranim  pogledom,  pa  se 
s divnom  spokojnošću  i pomnjom  složi  do  plesača  i za- 
igra lagano,  ponosito.  — - 

Ja  otidjoh.  — Vedra,  sanljiva  pramaljetna  noć  raz- 
lijevaše se  nad  morem.  Zrak  je  odisao  otajnim  lahorcem 
i mirisao  po  dozorenoj  noćnoj  svježini,  naviještajući  skoru 
zoru  prekrasnoga  dana.  I ova  nezaboravna  noć  razdvoji 
nas  u istinu  za  uvijek.  Mi  se  ne  razumijesmo  ni  do  vijeka, 

— i hvala  budi  Gospodu!  — 

Jednom  — poslije  toliko  godina  — zagledah  je 
opet  za  jednake  noći  u blagome  svjetlu  lampiona  pri 
opojnim  glasovima  nježne  glazbe.  Onaj  isti  studeni,  se- 
bični pogled  nezasitne  zmije  zadržao  se  u nje. 

— Jošte  ne  bješe  slomio  život  te  pečalne  pojave.  — 

J.  Draženović. 

Ljubo  moja,  zvijezdo  moja. 


"Ti 

I a ponoćnim  nebesima 
A|L  Sitne  zv’jezđe  tužno  sjaju, 
Tužno  sjaju,  ko  da  jadne 
Covječije  gr’jehe  kaju. 


Otkada  su  božjom  rukom 
U nebesa  utaknute, 

Nit  se  miču,  niti  zbore 
Nego  šute,  divno  šute. 


Badi  toga  ja  jih  volim 
I poštivam  svakojako. 

Ljubo  moja,  zv’jezdo  moja, 

Bi  li  i ti  znala  tako?! 

Isa  Velikanović. 


Brandes  o ruskom  romanu. 

Obznanio  dr.  Milivoj  Šrepel. 


uveni  danski  književni  historik  Georg  Brandes 
pohodio  je  zimi  godine  1886/7  Busiju,  pa  je  u 
Petrogradu  i Moskvi  čitao  četiri  javna  predavanja 
u francuskom  jeziku  pred  zborom  najodličnijih 
ljudi.  U prvom  je  predavanju  govorio  o „umjetničkom 
realizmu  Emila  Zole“ ; Brandes  s pravom  dokazuje,  da 
je  Zolu  njegova  sklonost  prema  generalizaciji  i tipičnosti 
dovela  do  simbolike  i živosti  boja,  te  da  Zolina  opširna 
epopeja  „les  Bougons-Macquart“  nije  drugo  nego  niz 
pjesama,  za  koje  je  Zola  unaprijed  odredio,,  da  budu  per- 
sonifikacija različnih  momenata  u djelatnosti  onoga  ta- 
janstvenoga i groznog  božanstva,  koje  se  naziva  sudbom. 

U drugom  predavanju  govori  Brandes  o „književnoj 
kritici",  pa  se  osvrće  na  osnivača  moderne  kritike  Sainte- 
Beuvea,  a zatim  prelazi  na  metodu  Taineove  kritike. 
Brandes  priznaje  mnogu  vrlinu  Taineova  rada  na  polju 
književne  povjesti,  ali  pobija  njegovu  misao,  da  u svakoga 
spisatelja  preteže  jedna  „sposobnost-gospodarica"  („faculte 
maitresse").  Na  koncu  pokazuje  Brandes,  kako  su  u po- 
četku ovoga  stoljeća  poezija  i kritika  bile  razđaleko.  No 
kasnije  približile  su  se  one  jedna  k drugoj.  S početka  ovoga 
stoljeća  držala  se  je  mašta  za  osobito  svojstvo  pjesničko; 
tvorni  je  talenat  spisatelja  činio  pjesnikom,  te  se  je  pjesnik 
u prekoprirodnom  svijetu  osjećao  tako  voljko,  kao  da 
je  u svijetu  sasvim  poznatu.  No  od  kako  se  je  poezija 
odrekla  toga,  da  boravi  u uzdušnim  prostorima,  pa  se 
dala  na  ispitivanje  onoga,  što  se  može  shvaćati,  - — pjesnik 
i kritik  primak.oše  se  jedan  k drugomu.  Boman  postade 
psihologijom.  Danas  pripovjedač  i kritik  imaju  isto  isho- 
dište — umnu  atmosferu  neke  epohe.  Pripovjedač  riše  i 
objašnjava  značaj  djelovanja  čovječjega,  a kritik  značaj 
pismenoga  proizvoda.  Od  onoga  časa,  kad  je  romantika 
ustupila  mjesto  novim  pjesnicima,  kritika  se  svagdje  javlja 
kao  princip,  koji  oživljava.  Postavši  sintetičnom,  kritika 
pokazuje  ljudskomu  duhu  drum  i razmješta  po  njemu 
stupove  i svjetionike,  krči  nove  putove,  prelazi  gore,  — 
gore  slijepe  vjere,  predsuda  i zastarjelih  predaja.  Takova 
kritika  zaslužuje,  da  se  zove  najmladjom  medju  Muzama, 
desetom  Muzom. 

U trećem  predavanju  govori  Brandes  o „ruskom 
romanu",  pa  ćemo  se  s njegovim  mislima  pobliže  upo- 


znati. A u četvrtom  predavanju  raspravlja  Brandes  o 
„danskoj  književnosti  u devetnaestom  stoljeću".  Povjest 
je  danska  u devetnaestom  stoljeću  niz  pogrješaka  i kata- 
strofa. Kanonada  Nelsonova  rodila  je  dansku  poeziju 
ovoga  vijeka.  Pisac  u svezi  sa  političkim  dogadjajima 
obilježuje  glavne  zastupnike  danskoga  Parnasa,  i dokazuje, 
da  je  danska  nova  literatura  u naj tješnjoj  svezi  s na- 
rodnom civilizacijom;  ona  nije  iznad  nje,  kako  je  bila 
njemačka  poezija  u Goetheovo  vrijeme,  a nije  ni  ispod 
nje,  kao  njemačka  suvremena  poezija;  danska  je  nova 
književnost  najvjerniji  organ  narodnoga  kulturnog  života. 
Upravo  zato  moderna  književnost  danska,  premda  sama 
po  sebi  nije  bog  zna  kako  opširna,  približava  se  velikim 
literaturama,-  kao  što  su  francuska  i ruska. 

Nas  svakako  najviše  zanima  Brandesovo  čitanje  o 
„ruskom  romanu",  a za  cijelo  i ljude  drugih  naroda.  Još 
do  nedavna  nitko  ne  bi  bio  mislio,  da  će  ruska  književnost 
doživjeti  iza  granice  tako  sjajan  triumf,  kakav  danas  slavi 
u Evropi  i Americi.  Cijela  kiša  prijevoda  iz  ruske  bele- 
tristike, koji  obuhvaćaju  sva  znatnija  imena  ruskih  pri- 
povjedača počevši  od  Gogolja  do  Lava  Tolstoga,  i množina 
simpatičnih  odziva  francuske,  njemačke  i engleske  kritike 
jasno  svjedoče,  da  ruska  književnost  podaje  evropskome 
čitatelju  nešto  sasvim  novo,  originalno,  nezavisno,  često 
nešto  veličanstveno,  pa  da  u struji  evropskoga  realizma 
ruski  pripovjedači  zauzimaju  ne  samo  samostalno,  nego  u 
mnogom  slučaju  upravo  prvo  mjesto. 

Turgenjev  je  prvi  svratio  pažnju  Evrope  na  ruski 
roman;  bilo  je  doduše  već  i prije  nešto  prevedeno  iz 
Gogolja  i Lermontova,  ali  Evropa  nije  još  pravo  vjerovala, 
da  bi  u svoj  ruskoj  beletristici  bila  neka  osobita  snaga; 
a to  nije  za  čudo,  kad  znamo,  da  je  Zapad  do  nedavna 
Buše  držao  za  polubarbarski  narod,  koji  čami  u absolu- 
tizmu.  No  skoro  iza  Turgenjevljevih  krasnih  pripovijesti 
javili  su  se,  rek  bi  slučajno,  prijevodi  ruskih  pripovjedača 
Dostojevskoga,  Gončarova,  Tolstoga.  Pred  evropskom  kri- 
tikom i publikom  rastvorio  se  iznenada  nov,  neslućen 
svijet  umjetnosti.  I do  mala  vidimo,  gdje  ruska  beletri- 
stika počimlje  utjecati  na  zapadnu.  Turgenjev,  koji  je 
imao  velik  auktoritet  u krugu  francuskih  spisatelja,  nadje 
i u njemačkoj  književnosti  cijelu  školu  sljedbenika,  koji 

se  povode  za  njim ; u Engleskoj  mu  oxforđsko  sveučilište 
poklanja  počasni  doktorski  diplom.  (Isp.  Pjpina  u „Vje- 
sniku" 1886.,  5.,  303.) 

U napretku  ruskoga  romana  na  Zapadu  tvori  epoliu 
krasno  djelo  francuskoga  akademika  Vogiie-a  (Le  Roman 
Russe.  Pariš,  1886.)  Vogiie  je  mnogo  vremena  živio  u 
Rusiji,  dobro  se  upoznao  s ruskim  životom  i jezikom,  da- 
pače lično  općio  sa  Turgenjevom,  Dostojevskim,  Lavom 
Tolstim,  pa  je  bio  po  svojem  umu  i okolnostima  više, 
nego  itko  na  Zapadu,  pozvan  i odabran,  da  progovori  o 
ruskom  romanu.  Ne  gledajući  na  neke  nedostatke,  njegova 
je  knjiga  uzorna  i za  cijelo  najbolja  do  sada  radnja  o 
ruskom  romanu.  Vogiie  govori  najprije  uopće  o rea- 
lizmu, pa  ga  s pravom  dovodi  u svezu  sa  velikim  pre 
vratom  u novijoj  prirodnoj  filozofiji.  Francuskim  realizmom 
Vogiie  nije  zadovoljan,  njemu  se  čini,  da  je  samo  engleski 
i ruski  realizam  na  pravom  putu:  Dickens,  Tliakeray, 
Eliot  i ruski  pripovjedači  — to  su  simpatije  njegove. 
Veliki  uspjeli  ruskoga  realizma  pripisuje  pisac  onoj  toploj 
simpatiji,  onomu  nježnomu  milosrdju,  s kojim  se  ruska 
duša  očituje  u romanu  prvih  pisaca  ruskih.  Pored  toga 
ističe  Vogiie,  da  je  osobito  obilježje  ruskih  realista  shva- 
ćanje osnova  i uvjeta  života.  Vogiie  priznaje,  da  je  ruska 
pripovijetka  nadišla  francusku.  Za  francusku  beletristiku, 
veli  Vogiie,  povratili  su  se  dani  glada  i anemije:  Rusi 
joj  dolaze  u dobar  čas  sa  svojom  hranom;  književnost  je 
organizam,  kojemu  se  hoće  hrane  i koji  od. nje  živi;  ona 
je  dužna  bez  prekida  asimilovati  tudje  elemente,  da  ih 
prekuha  u svoju  bit.  Ako  je  želudac  zdrav,  asimilacija  će 
se  svršiti  bez  pogibli;  ako  li  je  pokvaren,  ostaje  joj  samo 
da  bira,  hoće  li  poginuti  — od  glada  ili  neprobavljanja. 


Zato  Vogiie  svjetlije  francusku  književnost,  da  popravi 
svoju  krv  na  račun  Rusa.  (V.  pobliže  u Sabićevu  članku 
„Realistična  književnost  i ruski  roman" ; „Vienac"  1887. 
br.  31 — 33.)  Ako  tako  smije  Francuz  govoriti  o svojoj 
beletristici,  koliko  više  vrijedi  njegova  preporuka  manjim 
književnostima,  međju  koje  ide  i hrvatska ! Nema  sumnje, 
da  se  u novijoj  pripovjedačkoj  književnosti  hrvatskoj  opa- 
žaju neki  tragovi  ruskoga  utjecaja,  ali  bi  trebalo,  da 
se  hrvatska  beletristika  sva  prekali  onim  tonom  iskrenosti 
i simpatije,  koji  nas  krijepi  i uznosi,  dok  čitamo  ruske 
pripovjedače.  A uza  to  bi  bilo  nužno,  da  se  što  prije  po- 
krene, „Slavenska  knjižnica",  u kojoj  bi  od  vremena  do 
vremena  izlazili  prijevodi  pripovijesti  ruskih,  pa  i drugih 
slavenskih,  ako  idu  realističkim  smjerom,  kao  n.  pr.  djela 
Poljaka  Sienkiewicza  i Orzeszkowe.  Istina  je,  da  su  se 
Hrvati  sa  ruskom  beletristikom  (kao  i Cesi)  do  nedavna 
upoznavali  samo  po  njemačkim  prijevodima.  Red  bi  bio, 
da  danas  stanemo  na  svoje  noge,  pa  da  se  povedemo  za 
Cesima,  koji  su  prije  nekoliko  vremena  s velikim  uspjehom 
počeli  izdavati  „Rusku  knjižnicu"  u valjanim  prijevodima. 
Ovakova  bi  knjižnica  djelovala  na  naše  književno  polje 
kao  topla  kiša.  I narodnim  svojim  duhom  ruski  roman 
može  nam  biti  izgled,  jer  se  žica  narodnoga  duha  previja 
ne  samo  u pisaca,  koji  idu  za  slavjanofilskom  tendencijom, 
nego  jednako  i u pripovjedača,  koji  kao  „zapadnici"  ili 
nisu  marili  za  slavjanofilstvo  ili  su  mu  se  čak  otvoreno 
protivili. 

Zanimljivo  je  čuti,  kako  poslije  Vogiiea  misli  o ruskom 
romanu  Brandes  u svojem  predavanju. 

(Nastavit  će  se.) 


T J)\a  me  voliš,  čedo  moje, 

Pa  da  vidiš  svakog  b’jesa! 
Kako  bih  ti  počinio 
Vražjih  stvari  i čudesa! 


Da  me  voliš... 

Da  me  voliš,  preplivo  bih 
More  uzduž  i popr’jeko, 

Kad  bih  samo  plivat  znao 
I da  nije  predaleko. 

A1  dok  ne  znam,  da  1’  me  voliš, 
Donde  su  mi  gorki  dani, 

Pa  ih  moram  da  prelijam 
Slatkim  vinom  u mehani. 


Da  me  voliš,  uzašo  bih 
Na  najviše  gorsko  bilo 
I skočio  u nizinu, 

Ako  ne  bi  strah  me  bilo. 


Isa  Velikanović. 


Berba  u Spljetskom  polju. 

Slika  fra.  Vida  Draganje. 

O strofama  prvih  hrvatskih  pjesnika. 

Napisao  Petar  Kreković. 


stihovima  starih  hrvatskih  pjesnika  bilo  je  već  g. 
^ 1891.  u „ Viencu  “ govora.  Nu  kako  je  način, 
kojim  se  ondje  porijeklo  tih  stihova  tumači,  malo  koga 
zadovoljio,  mislimo,  da  ne  će  biti  suvišno,  ako  to  pitanje 
još  jednom  potaknemo,  da  barem,  ako  se  i nama  ne 
usreći,  drugi  pozvaniji  riješe  zagonetku  naših  dvostruko 
slikovanih  stihova. 

Kako  rekoh,  mnijenje  g.  Kovačevića,  da  su  naši 
stihovi  oponašanje  latinskih  sličnih  stihova,  ne  nalazi 
pristalica.  Nije  ni  čudo.  Pomisao,  da  je  stara  poezija,  i 
to  ljubavna,  a što  je  još  više,  slavenska,  svoje  stihove 
uzela  iz  lat.  crkvene  poezije,  bila  je  doduše  izvorna,  ali 
i nenaravna,  pa  bi  bilo  trebalo  izvanredno  jakih  dokaza, 
da  nam  se  to  ma  i vjerojatnim  učini.  Nije  dovoljno  po- 
kazati, da  su  dvije  stvari  jednake,  pa  naprosto  izvoditi; 
jedna  je  uzor,  a druga  oponašanje.  Treba  pokazati,  da  je 
taj  odnošaj  moguć  i nuždan. 

Pisca  onih  dvaju  članaka  „Viencu"  • zavela  je  na  taj, 
po  našem  mnijenju,  krivi  put  ona  misao,  da  je  Marulić 
prvi  hrvatski  pjesnik,  koji  je  u t.  zv.  dvanaestercima 
pjevao,  pa  da  je  taj  učeni  latinista  za  svoja  pobožna  j 
didaktična  djela  uzeo  stih  iz  lat.  crkvene  poezije.  0 tome 
će  biti  kasnije  govora. 

Veća  pogrješka  bijaše,  što  je  pisac  pojedine  stihove 
proučavao  i s latinskima  ih  sravnjivao,  a nije  opazio 
glavni  značaj  stare  hrvatske,  a da  odmah  rečemo,  cijele 
sredovječne  metrike.  Nije  na  ime  primijetio,  da  su  sve 
naše  stare  pjesme  u strofama  spjevane  i da  se  u tome 
slažu  sa  svom  talijanskem  sredovječnom  poezijom , ne 
govoreći  o ostalima.  Te  strofe  pak  uzima  dvorska  ta- 
lijanska poezija  iz  pučke  pjesme.  Isti  Dante,  kako  Schu- 
chard  veli,  dotakao  se  svojim  plaštem  skromnoga  cvijeća 
pučke  pjesme,  uzevši  iz  nje  svoje  slavne  tercine.  A naša 
hrvatska  poezija  imala  bi  da  zahvali  sve  svoje  stihove 
latinskoj ! Ne  bi  li  čovjek  morao  već  a priori  ustvrditi, 
da  je  i ona  potekla  iz  narodne  pučke  pjesme  i od  nje 
svoje  oblike  uzela?  Tu  je  bez  sumnje  bio  slik,  koji  je 
tu  misao  u zametku  ugušio.  Njega  hrvatska  lirska  poezija 
ne  poznaje  u tolikoj  mjeri,  a da  bi  ga  naši  stari  pjesnici 
iz  nje  uzeti  mogli.  Pa  upravo  taj  slik  i način,  kako  ga 
naša  umjetna  stara  lirika  upotrebljava,  poslužiti  će  nam, 
da  nadjemo  vrelo,  iz  koga  su  naši  stari  pjesnici  crpali. 
To  je  vrelo,  kako  natuknusmo,  tal.  pučka  pjesma,  a naši 
stari  pjesnici  dodjoše  do  njega  koje  neposredno , koje 
preko  hrvatske  čakavske  pjesme,  što  je  još  prije  njih 
od  talijanske  primila  bila  i slik  i mnogo  druge  natruhe. 

Opće  je  poznato,  da  naša  stara  literatura  malo  šta 
ima,  što  ne  bi  bila  uzela  iz  talijanske.  0 tome  oponašanju 
bilo  je  često  govora,  ali  većinom  se  je  spominjala  umjetna 
poezija,  petrarkizam,  prikazanja  i drugo.  0 pučkoj  poeziji 


slabo  bijaše  govora.  To  nije  bilo  pravo.  Naša  književnost 
ima  svoj  početak  u drugoj  polovici  15.  vijeka.  Njezine 
uzore  imamo  da  tražimo  u istom  odsjeku  talijanske  lite- 
rature, pa  ih  i nalazimo  ondje,  kako  za  Marulića,  tako 
i za  Menčetića  i Držića  i najbliže  im  nasljednike.  Ali  oni 
ne  prihvatiše  samo  spomenute  vrsti  poezije,  nego  su  na- 
sljedovali svoje  uzore  još  u jednoj  važnoj  vrsti,  a to  je 
baš  pučka  poezija,  koja  je  u 15.  vijeku  u Italiji  bujno 
evala.  Taj  se  je  vijek  talijanske  literature  dugo  držao  vi- 
jekom učenoga  humanizma.  Najnovija  istraživanja  pak 
pokazaše,  da  je  upravo  u tom  vijeku  pučka  poezija  u velikoj 
časti  bila.  Najučeniji  humaniste  nastojahu  s velikom  lju- 
bavi oponašati  pučku  pjesmu.  Na  jugu  u Napulju,  na 
sjeveru  u Florenci  i u Mletcima  bijaše  velike  gospode, 
koji  uza  svoje  učene  poslove,  uz  Petrarkinu  vilu  prigrliše 
i nisku  pučku  pjesmu. 

Prije  nego  li  pokušamo  pokazati,  da  je  i hrvatska  lju- 
bavna poezija  nastala,  kao  i kod  drugih  naroda,  iz  pučke 
pjesme  i od  nje  oblik  uzela,  moramo  progovoriti  o jednom 
važnom  pitanju,  koje  je  do  sada  slabo  bilo  uvažavano.  To 
je  pitanje  prvenstva  naših  pjesnika.  Za  nas  je  to  osobito 
važno,  jer  se  do  sada  uzimalo,  da  je  Marulić  prvi  uveo  tako 
zvani  dvanaesterac  u našu  literaturu,  pa  da  su  Menčetić 
i Držić  bili  njegovi  nasljedovatelji  ne  samo,  što  se  stiha 
tiče,  nego  dapače  i jezika. 

Uzmimo  za  čas,  da  je  Marulić  zbilja  prvi  poznati  hr- 
vatski pjesnik,  pa  pogledajmo,  odakle  je  on  mogao  uzeti 
svoje  stihove.  Njegova  naobrazba,  pa  sadržaj  njegovih  pje- 
sama, osobito  onih  pisanih  u đvanaestercu,  mogu  zbilja 
zavesti  koga  na  misao,  da  je  on  i u obliku  oponašao  crkvene 
latinske  pjesme.  Nu  važnija  za  oblik  jest  namjera,  koju 
je  Marulić  imao  pred  očima,  pjevajući  hrvatski,  nego  sa- 
držaj djela  njegova.  Gdje  je  njemu  bilo  do  sadržaja,  tu 
se  je  služio  tudjim  jezicima.  U hrvatskim  pjesmama  htio 
je  da  poučava,  u prvom  redu  svoju  sestru.  S toga  je  morao 
pisati  jezikom,  koji  će  oni,  što  ih  je  htio  poučiti,  ra- 
zumjeti. Osim  toga  morao  je  nastojati,  da  njegove  pjesme 
omile,  pa  da  budu  rado  čitane.  To  je  mogao  samo  tako, 
ako  ih  zaođjene  u ruho  omiljelih  i rado  pjevanih  ljubavnih 
pjesama.  Tako  su  radili  i njegovi  suvremenici,  n.  pr.  u 
Florenci,  koji  su  najnepristojnije  pokladne  pjesme  paro- 
dirali, t.  j.  u obliku  njihovome  i po  njihovoj  melodiji 
pjevali  pobožne  pjesme,  pune  nauka  kršćanskoga,  hoteći 
tako  neprijatelja  vlastitim  njegovim  oružjem  pobijati.  Svoju 
želju,  da  pouči  i da  učini  svoje  nauke  što  slađjima,  odaje 
Marulić  veoma  jasno  u svojim  predgovorima.  U posveti 
Judite  prispođablja  se  s „razkošnim  kuhačem1',  koji  ,,umi- 
telno"  razredjuje  i začinja  jela,  „da  slaje  bude  onim,  ki 
su  prišli  blagovati."  Na  drugom  jednom  mjestu  veli  svojoj 
sestri:  „Omazah  ti  medom  kraje  ovej  čaše,  da  ti  je  slaje; 

eda  po  tom  budeš  piti,  ča  će  t’  nemoć  griha  odbiti". 
Da  je  Marulić  u tu  svrhu  upotrebio  i hrvatski  stih,  vidi 
se  već  iz  vlastitih  mu  riječi:  „evo  bo  historiju  tuj  svedoh 
u versih,  po  običaju  naših  začinjavac."  Već  te  riječi  bi 
bile  dovoljne,  da  se  obali  tvrdnja,  da  je  Marulić  stih 
uzeo  iz  lat.  poezije.  Naši  stari  pjesnici,  pri  svoj  svojoj 
rječitosti,  malo  nam  govore  o sebi  i svojim  djelima.  Za  što 
im  ne  bismo  vjerovali  i ono  malo,  što  nam  kažu?  Mi 
Maruliću  veoma  lako  vjerujemo,  da  su  pred  njim  drugi 
hrvatske  stihove  skladali.  Ko  bijahu  ti  drugi,  ti  hrvatski 
začinjaoci?  Bijahu  li  to  kakvi  pučki  pjevači  ili  umjetni 
pjesnici?  Ja  mislim,  da  su  bili  umjetni  pjesnici,  (za  što, 
kazat  ću  poslije),  i to  upravo  Menčetić  i Držić. 

Marulić  se  rodi  1450.  Prije  svoje  dvadesete  godine 
mora  da  je  otišao  na  sveučilište  u Padovu,  gdje  ga  vidimo 
g.  1473.  kao  predstavnika  tamošnjega  djačtva,  koje  mu 
povjerava,  da  u ime  njegovo  pozdravi  dužda  mletačkoga. 
Ne  zna  se,  kako  je  dugo  ostao  u tudjini.  Držimo,  da  se 
je  taj  boravak  prilično  otegnuo.  Silno  svoje  znanje  mogao 
je  samo  u Italiji  skupiti.  Sabiranje  latinskili  napisa  po 
mnogim  talijanskim  gradovima  iziskivalo  je  takodjer  mnogo 
vremena.  Po  našem  mnijenju  povrati  se  Marulić  prilično 
kasno  u domovinu  i još  kasnije  stade  se  baviti  hrvatskim 
pjesničtvom.  Možda  tek  na  izmaku  petnaestoga  vijeka. 
Judita  bješe  ispjevana  1501.  Pošto  on  u posveti  te  pjesme 
govori  o hrvatskim  stihovima,  moglo  bi  to  biti  u opće 
prvo  njegovo  djelo,  svakako  prvo  u dvanaestereu  spjevano. 
One  druge  šaljive  pjesme  mogao  je  i prije  spjevati,  ali 
te  su  u drugim  stihovima  sastavljene.  Zanimljivo  je  pri 
tom,  da  ni  Menčetić  ni  Držić  ne  poznaju  osmeraca  sa 
rimom  aa,  bb,  cc,  itd.,  a tako  su  baš  spjevane  Marulićeve 
prve  šaljive  pjesme,  koje  su  se  mogle  lakše  raširiti  i prije 
našim  ljuvenim  pjesnicima  omiljeti,  nego  one  duge  i do- 
sadne poučne  pjesme.  Da  su  dakle  Menčetić  i Držić  išto 
od  Marulićevih  hrvatskih  pjesama  poznavali,  morale  bi  to 
biti  ove  šaljive.  Ja  mislim,  da  oni  za  Marulićeve  pjesme 
ni  znali  nijesu,  a ako  su  čuli  za  njih,  moglo  je  to  biti 
tek  onda,  kad  su  već  svoje  ljuvene  pjesme  ispjevali. 

Menčetić,  rođjen  1457.,  nije  se  mnogo  učenjem  mučio, 
to  se  vidi  iz  pjesama  njegovih,  nego  je  marljivo  čitao 
ljubavne  talijanske  pjesnike  i za  njih  se  tako  oduševio, 
da  je  već  u ranoj  mladosti  stao  skladati  svoje  ljuvene 
pjesni.  On  veli  sam,  da  je  već  u 15.  godini  počeo  pjevati. 
To  mu  je  lako  vjerovati.  To  bi  dakle  bilo  već  oko  godine 
1473.,  dok  je  Marulić  u Padovi  na  sasvim  drugo  šta 
mislio.  Učenik  Menčetićev  Držić  bijaše  već  oko  godine 
1490.  slavan  pjesnik.  Obojica  mora  da  su  već  koncem 
15.  vijeka  zamuknula.  Menčetić  bijaše  već  1501.  mrtav, 
dakle  u doba,  kad  je  Marulić  tek  Juditu  dovršio,  a valjda 
u opće  hrvatski  pjevati  počeo.  Već  ti  brojevi  jasno  govore, 
da  o nasljedovanju  u Menčetića  i Držića  ne  može  biti 
govora.  Narav  hrvatskih  pjesama  Marulićevih,  sve  da  su 
i prije  spjevane  bile,  takova  je,  te  se  ne  može  pomi- 
sliti, da  su  se  brzo  sve  do  Dubrovnika  raširile  i da  su 


mogle  potaći  ljubavne  pjesnike  na  oponašanje.  U drugu 
ruku,  kratke,  ljubavne  pjesme  naših  trubadura  morale  su 
brzo  omiljeti,  a tako  su  se  lako  prepisivale  a i usmenim 
putem  širiti  mogle;  morale  su  već  osamdesetih  godina 
biti  poznate  po  cijelom  primorju.  Njihov  glas,  kao  slavnih 
hrvatskih  pjesnika,  morao  je  i u Spljet  zajedno  s njihovim 
pjesmama  doprijeti,  možda  još  prije,  nego  je  Marulić  kući 
došao.  Kad  se  je  ovaj  riješio,  da  svoju  mudrost  u hrvatski 
jezik  pretoči,  da  svoje  suplemenike  pouči,  upotrebio  je 
obljubljenost  tih  ljuvenih  pjesmica  kao  sredstvo,  da  svoje 
misli  učini  narodu  tim  milijima.  Ustvrditi  dakle  možemo, 
da  Menčetić  i Držić  za  Marulićeve  hrvatske  pjesme  nijesu 
ni  znati  mogli,  kad  su  svoje  ljuvene  skladali,  a da  je 
Marulić  za  njihove  znati  morao,  prije  nego  je,  barem  u 
dvanaestereu,  stao  pjevati,  pa  da  su  to  oni  „hrvatski 
versi"  i „naši  začinjaoci".  U slučaju,  da  se  ova  druga 
tvrdnja  ne  bi  svidjela,  moralo  bi  se  uzeti,  da  su  i Marulić 
i Menčetić  iz  nekoga  zajedničkoga  vrela  svoj  stih  uzeli. 

Da  su  to  vrelo  bili  stariji  umjetni  pjesnici,  ne  vje- 
rujem, jer  sudeći  po  tomu,  da  bi  Spljećanin  Marulić  i 
Dubrovčanin  Menčetić  od  istih  pjesnika  uzeli  svoj  stih, 
morali  bi  ti  pjesnici  tada  na  veliku  glasu  biti,  kad  bi  u 
isti  mah  našli  na  ta  dva  mjesta  oponašaoce.  Prema  tome 
bi  bilo  čudno,  što  im  ni  traga  nema,  da  im  nitko  ne  bi 
ni  imena  spomenuo.  Dakle,  ako  su  „začinjaoci"  umjetni 
pjesnici,  to  mogu  biti  samo  Menčetić  i Držić.  Ako  to  nisu 
ova  dva,  onda  bi  morali  pod  začinjaocima  razumijevati 
kakve  pučke  pjevače,  od  prilike  onake,  koje  Diez  zove 
Bankelsanger,  a koji  su  svuda  bili  preteče  umjetne 
poezije.  Za  nas  je  to  sve  jedno,  što  dalje  natrag  sežemo, 
to  se  bliže  primičemo  pučkoj  pjesmi,  vrelu  umjetne  i 
njezinih  oblika. 

Mi  dakle  uzimamo  Menčetića  za  prvoga  hrvatskoga 
pjesnika,  pa  ćemo  da  pogledamo,  u kakvim  je  prilikama 
počeo  pjevati,  i da  pokažemo,  da  je  on  svoje  stihove  od 
narodne  pjesme  mogao  i morao  uzeti. 

0 njegovu  životu  i naukama  ne  znamo  gotovo 
ništa.  Nu  iz  pjesama  mu  možemo  upoznati  njegovu  na- 
obrazbu. Tu  nam  se  pokazuje  dobrim  poznavaocem  tali- 
janske dvorske  poezije,  osobito  petrarkizma,  kakav  je  u 
drugoj  polovici  petnaestoga  vijeka  u Italiji  cvao.  Tragova 
klasičnih  literatura  ne  vidimo.  Ono  malo  rimskih  i grčkih 
imena  bijaše  poznato  srednjemu  vijeku  od  početka  knji- 
ževnosti. Kad  je  u mladim  danima  već  stao  da  pjeva  i 
oponaša  svoje  uzore,  odakle  je  mogao  oblik  svojih  pje- 
sama uzeti?  Za  što  ih  nije  uzeo  od  svojih  uzora?  Za  što 
nije  pjevao  u sonetima?  Toga  nije  učinio  ni  on,  ni, 
s malom  iznimkom,  njegovi  nasljednici.  Da  su  to  učinili, 
nitko  se  ne  bi  smio  čuditi.  Nu  čudo  bi  veliko  bilo,  da 
su,  kako  neki  hoće,  za  svoje  ljubavne  pjesme  išli  tražiti 
stihove  u crkvenoj  poeziji  i tu  baš  odabrali  neke  sa 
dvostrukom  rimom,  a osobito  zavoljeli  dvanaesterac,  koji 
nije  baš  tako  običan  u latinskoj  crkvenoj  poeziji,  kako  bi 
se  iz  toga  moglo  izvoditi.  (Nastavit  će  se.) 

K slikama. 

J.  J.  Strosmajer.  Donosimo  sliku  velikoga  hrvatskoga  do- 
brotvora po  portraitu,  što  ga  je  jesenas  izradio  naš  vrli  umjetnik 
Vlaho  Bukovac  za  svoga  boravka  u Djakovu,  a pripada  međju 
najbolje  likove  biskupove.  0 njoj  je  »Vienac«  lane  rekao  svoju. 

Berba  u Spljetskom  polju.  Donosimo  danas  sliku  »Berba 
u Spljetskom  polju«  mladoga  darovitog  hrvatskog  slikara,  fratra 
Videa  Dragonje.  Slika  nam  živo  prikazuje  uzorne  tipove  spljetskog 
težaka.  Na  prostranu  polju  po  lijepim  zelenim  vinogradima,  trgači 
i trgačice  beru  groždje,  mlada  ugojna  djevojka  iz  bližnjih  Po- 
ljica  nosi  na  glavi  punu  košaru  pobranih  grozdova,  nosi  na  bačvu, 
gdje  će  se  zgnječiti.  Tu  su  mladi  momci,  jedni  ljevaju  mast  u 
mješine,  drugi  gone  živinče,  da  na  njemu  prenesu  mast  iz  polja 
kući.  Svi  su  za  poslom,  svak  se  veselo  žuri,  da  se  berba  (jamatva) 
opremi,  da  se  bačve  u konobi  napune.  Samo  mali  dečko  sjedi 
bezbrižno  pokraj  bačvice  uz  punu  košaricu  groždja,  od  kojega 
otkida  zrna.  Lica  spljetskog  i poljičkog  težaka  veoma  su  dobro 
pogodjena,  a čitav  skup  vjerno  prikazuje  najvažniji  i najveseliji 
čin  spljetskog  težaka,  kao  što  je  berba  groždja,  ili  kako  se  zove, 
jamatva. 

Sliku  je  izradio  mladi  slikar  o.  Video  Dragonja.  Rodio  se  u 
Spljetu,  gdje  je  i početne  nauke  primio.  Stupi  u red  Domini- 
kanaca, gdje  ga  njegovi  starješine,  opazivši  u njemu  za  rana 
veliku  ljubav  za  slikarstvo,  dađoše  u tom  poučiti.  Vrijedni 
slikar,  na  žalost  preminuli,  fratar  Rossi  u Zadru  bio  mu  prvi 
učitelj.  Draganja  je  lijepo  napredovao  u nauku,  ćutio  potrebu 
šireg  umjetničkog  obzorja.  Oci  Dominikanci,  koji  se  red  odlikuje 
učenošću,  otvorile  šira  vrata  njegovu  umjetničkom  zanosu,  pa 
poslaše  mladog  Vicka  na  slikarsku  akademiju  u Florencu.  Tu 
se  je  u četiri  godine  mladi  slikar  na  zadovoljstvo  svojih  učitelja 
veoma  lijepo  okoristio  i u umjetnosti  se  razvio.  Danas  boravi  u 
Spljetu,  postojan  i marljiv  u svom  atelieru,  koji  je  pun  krasnih 
portraita  i okoliša.  Kako  je  slikar  u najljepšem  jeku  svoga  žića 
od  35  godina,  pun  zanosa  i ljubavi  za  umjetnost,  nadamo  se, 
da  će  svojim  kistom  biti  na  diku  svome  redu  i svojoj  domovini. 

$ 

Književnost. 

Hrvatska.  Predstojnik  nastavnog  odjela  hrv.-slav.-dalm. 
zemaljske  vlade  zasnovao  je  hvale  vrijednu  misao,  da  se  nakladom 
vladinom  izdaje  znanstvena  knjižnica,  u kojoj  će  se  priopćivati 
stručna  djela  iz  svih  grana  znanosti,  što  se  uče  i predaju  na 
sveučilištu.  Tako  će  se  u prvom  redu  podati  sveuč.  slušateljima 
na  materinskom  jeziku  najpotrebitije  priručne  knjige,  da  iz  njih 
uče  i crpaju  glavne  istine  i rezultate  zuanosti,  kojoj  se  posvećuju. 
No  ta  strogo  znanstvena  djela  dobro  će  doći  i svakomu  na- 
obraženomu  čovjeku,  koji  sq  hoće  da  uputi  u pojedine  grane 
pravne  ili  mudruslovne  nauke.  Time  će  se  ujedno  znatno  obogatiti 
naša  znanstvena  književnost,  a po  tom  jamačno  podići  i prosvjeta 
u hrvatskom  narodu. 

Do  sada  su  izišla  dva  oveća  sveska.  U prvom  se  nalazi 
„Trgovački  zakon.  Tumač  zakonskomu  članku  XXXVII. : 1875. 
zajedničkoga  hrvatsko-ugarskoga  sabora  uz  obzir  na  austrijski  i 
bosansko-hercegovački  trgovački  zakon.  Napisao  dr.  Fran  Vr- 
banić,  kr.  javni  redoviti  profesor  na  kr.  sveučilištu  Franje  Jo- 
sipa  I.  u Zagrebu11.  Opsežno  ovo  djelo  učevna  je  knjiga,  koja 
razumljivim,  lakim  i prijeglednim  načinom  prikazuje  pravila  tr- 
govačkoga prava,  kako  su  uglavljena  i u literaturi  i u pozi- 
tivnom trgovačkom  zakonu.  Da  tomu  zadatku  udovolji,  piscu  se 
činilo  najuputnije,  da  se  u svojoj  radnji  kani  citata  i navoda 
pojedinih  pisaca,,  pa  da  izostavi  sve,  štogod  bi  moglo  otegotiti 
obuku  ovoga  dijela  pravne  nauke.  Ujedno  je  pisac  imao  na 


umu,  da  i našim  trgovcima  treba  priručne  knjige,  koja  bi  ih 
imala  uputiti  u ustanove  ovoga  zakona,  što  se  u praktičnom  ži- 
votu upravo  njih  najviše  tiče.  Osvrtao  se  je  i na  onaj  dio  našega 
naroda,  koji  se  služi  hrvatskom  knjigom,  no  na  koji  se  ne  pro- 
težu odredbe  našega  trgovačkoga  zakona,  atojeimenito  hrvatski 
narod  u posestrimi  Dalmaciji,  pa  u Bosni  1 Hercegovini,  a to 
tim  više,  što  se  trgovci  u tim  krajevima  ne  mogu  tako  lako 
služiti  knjigom  pisanom  na  tudjem  jeziku.  S toga  se  pisac  obazire 
na  trgovački  zakon  austrijski  i bosanski.  A da  pravila  trgovačkoga 
prava  prikaže  što  u jednostavnijem  obliku,  držao  se  u razlaganju 
našega  zakona,  a ondje,  gdje  postoji  razlika  medju  našim  i 
austrijskim  odnosno  bosanskim  zakonom,  istaknuo  je  tu  razliku. 

Nijesmo  zvani  ni  podobni,  da  sudimo  o znanstvenom  dijelu 
ovoga  vrlo  važnoga  i opsežnoga  djela,  što  je  izišlo  iz  pera  uče- 
njaka, koji  je  svojim  »Udrugarstvom«  i »Tumačem«  mjenbenomu 
zakonu  stekao  odlično  mjesto  u hrvatskoj  naučnoj  književnosti, 
nego  ćemo  samo  reći  nešto  o spoljašnjem  ruhu,  u koje  je  ovo 
djelo  zaodjenuto,  i o samom  prikazivanju  naučne  gradje.  Premda 
se  pisac  kreće  na  strogo  znanstvenom  polju,  ipak  mu  je  prika- 
zivanje lako  i razumljivo,  a jezik  biran  i lijep,  tako  da  će  tu 
knjigu  bez  ikakva  truda  moći  čitati  i rabiti  svaki  iole  naobraženi 
čovjek,  ako  se  hoće  uputiti  u pravila  trgovačkoga  prava.  Ovo  je 
velika  vrlina  knjige,  pa  nema  sumnje,  da  će  joj  pribaviti  mnogo 
prijatelja  i čitatelja.  To  će  ujedno  biti  idealna  nagrada  neumor- 
nomu učenjaku,  koji  je  ovomu  djelu  jamačno  posvetio  vrlo 
mnogo  vremena  i mukotrpna  napora.  Takova  djela  dika  su  i ponos 
hrvatske  književnosti.  Cijela  knjiga  obseže  528  strana  i stoji  3 for. 
50  nvč. 

U drugom  svesku  nahodimo  „ Kazneno  pravo",  što  gaje  po 
dru.  K.  Janki  priudesio  dr.  Josip  Šilović,  privatni  docent  kazne- 
noga prava  na  kralj,  sveučilištu  Franje  Josipa  I.  u Zagrebu. 

Učeni  je  pisac  na  ponuku  predstojnika  dra.  Kršnjavoga 
prema  našim  autonomnim  zakonima  priudesio  djelo  dra.  Karla 
Janke  o »kaznenom  pravu  austrijskom«,  što  je  jedina  sustavna 
knjiga  o tom  pravu  u Cislitavi,  gdje  vrijedi  kazneni  zakon  od  27. 
svibnja  1852.  kao  i u Hrvatskoj.  U njoj  je  kratko  i jezgrovito 
razloženo  kazneno  pravo  na  osnovu  sadašnjega  kaznenoga  za- 
kona. Pisac  se  je  trsio,  da  što  manje  mijenja  tekst  izvornika,  da 
se  ne  poremeti  sustav  Jankin,  no  bio  je  prinudjen  nadopuniti, 
odnosno  mijenjati  ondje,  gdje  je  zahtijevao  naš  državopravni  po- 
ložaj i gdje  postoje  posebni  naši  autonomni  zakoni,  različni  od 
cislitavskih. 

Pisac  je  knjigu  opremio  pristalim  i lijepim  ruhom.  Poteškoća 
je  tu  bila  tim  veća,  što  se  u toj  knjizi  radi  o jednoj  od  najte- 
žih grana  pravne  nauke,  koja  puno  zasijeca  i u filozofiju,  a na- 
pose etiku  i psihologiju,  te  se  po  tom  kreće  u abstrakcijama,  a 
za  ove  nema  u našem  jeziku  dosele  potpuno  ustaljene  termino- 
logije. Vidi  se,  da  se  je  učeni  pisac  mnogo  trsio,  tražeći  doličan 
hrvatski  izraz  za  tudju  riječ.  Inače  mu  je  jezik  kraj  sve  kratkoće 
i konciznosti,  kojom  se  knjiga  ova  odlikuje,  gladak  i biran. 

Ne  želimo,  da  koga  korimo,  ali  istina  je  živa,  da  naši  prav- 
nici još  danas  premalo  paze  na  čistotu  i duh  jezika  hrvatskoga. 
U ovoj  se  knjizi  vidi  znatan  i očit  napredak  u jezičnom  pogledu. 
Tomu  se  pojavu  veselimo  i svesrdice  želimo,  da  dr.  Šilović  nadje 
što  više  nasljednika. 

Kako  smo  vazda  spremni  svakomu  priznati  svoje,  tko  prinese 
svoj  kamečak  zgradi  prosvjete  hrvatske,  rado  prihvaćamo  zgodu,  da 
zajedno  s piscem  zahvalimo  predstojniku  dru.  I.  Kršnjavomu,  čijom 
je  inicijativom  zemaljska  vlada  uzela  u svoje  ruke  izdavanje 
priručnih  knjiga  za  sveučilišnu  mladež,  te  je  time  udovoljeno 
davno  osjećanoj  potrebi,  a našoj  sveučilišnoj  mladeži  dana  krasna 
prilika,  da  što  većim  marom  i ljubavi  prione  uza  svoju  pleme- 
nitu i uzvišenu  zadaću,  da  tako  bude  danas  sjutra  na  diku  i po- 
• nos  hrvatskoga  naroda. 


Mojsije.  Žrtva.  — Noli  timere!  — »Kako  vam  drago«.  — Na  raspuću.  — Ljubo  moja,  zvijezdo  moja...  — Brandes  o 
ruskom  romanu.  — Da  me  voliš ...  — 0 strofama  prvih  hrvatskih  pjesnika.  — Listak. 

Uredjuje  J.  Pasarić.  Vlastničtvo  i tisak  Dioničke  Tiskare. 


ZABAVI  I POUCI. 

li  Zagrebu  14.  siečuja  1893. 

Uspomeni  Janka  Kamenara. 


lago  tebi,  mrtvi  pobratime, 

Ti  si  svoje  clopatio  jade, 

Svietlo  si  nam  ostavio  ime, 
Ciste  poniev  u grob  svoje  nade. 
Klonule  su  tvoje  oci  mile, 
Prekrila  ili  neprozirna  tama, 

AT  su  slatki  spomen  ostavile 
Na  biserju  sjetnih  ti  pjesama. 
Ni  sad  ne  znam,  sto  je  bilo  veće: 
Tvoja  skromnost  ii’  tvoja  vrlina. 
Nježnog  srca  mirisavo  cvieće, 


Spjevao  Jovan  Hranilović. 

Ik  poštenje,  ih  misli  visina. 

Sada  tamo,  s onu  stranu  groba 
Čitaš,  knjiga  vječnosti  šta  piše, 
Da  1’  će  rodu  bolje  svanut  doba, 
II’  ga  biednog  na  smrt  osudiše. 
Sad  je  tebi,  mrtvi  druže,  jasno, 
Sto  na  zemlji  čovjek  ne  doznaje, 
Kakvo  li  je  ono  nebo  krasno, 

Sto  nam  naša  vjera  obećaje. 

Sada  vidiš,  kako  dobro  bješe, 

Sto  si  išo  putem  pravednika, 


Nit’  zamame  svieta  ne  uspješe 
Poštenjačkog  prekrit  ti  vidika. 
Blago  tebi,  svršio  si  svoje, 

Privila  te  rodne  zemlje  krila, 
Narod  tvoje  ime  upiso  je 
Med  imena  i svietla  i mila. 

Tvoje  duše  mirisavo  cvieće 
I na  grobu  tješit  će  nas  tvomu. 
Drugovi  ti  zaboravit  ne  će, 

Sto  su  dužni  vjernom  drugu  svomu. 


Žrtva. 

Slika  iz  života.  Napisao  Ksaver  Šandor  Gjalski. 
(Svršetak.) 


ječi  mu  zapinjale  u grlu.  I on  duboko  uzdahne. 
Usnice  mu  grčevito  zadršću.  Suhe  smedje  ruke 
podigne  do  čela. 

— Pa  dobro,'  — ali  zar  ni  11a  koji  način 
ne  ide  s književničtvom? 

- — Ma  — kazao  sam  vam.  Ta  — molim  vas  — onu 
crticu,  što  ju  spomenuh  i radi  koje  su  me  lišili  službe, 
gotovo  nije  niko  do  nekolicine  književnika  niti  čitao. 
Kud  će  dakle  knjiga  čovjeka  hraniti  u takirn  prilikama! 
Eh  — pa  osim  toga  kako  mučan  i trnovit  je  to  put. 
Nenavist  i drugih  književnika  i onih,  koji  nisu  književ- 
nici, a misle,  da  su  svu  mudrost  vasiona  svieta  pozobali, 
— uh  ■ — ta  nenavist  smisli  stotinu  jada,  s kojima  vas 
muče.  Najzad  i kod  knjige  nije  tek  dosta,  da  vam  mozak 


valja,  — treba  i mnogo  sreće,  — što  više  niti  toga 
samo,  hoće  se  i tisuću  sićušnih  inih  uvjeta  — a tako 
bedastih  uvjeta ! — Treba  samo,  da  se  kome  tome  vaš 
nos  ne  svidja  i bit  će  dosta,  te  će  protiv  vaših  radnja 
ustati.  I kako  ustati,  — Bogo  mili ! — Najgori  hajdučki 
način,  najpodlija  kukavština  — sve  — sve  je  tu  moguće 
i sve  je  dozvoljeno.  Bez  svakog  stida  tu  se  laž  iznosi,  tu 
se  iskrivljuje  gotovo  sve.  Ako  vam  se  i tako  što  ne  do- 
godi, dogodit  će  se,  te  će  vas  šutnjom  proganjati ! — 
Ta  što  ćete  više?  Upravo  sa  mnom  tako  bilo.  Ta  uzmite 
tek  ovo.  Oglašivale  i izvješćivale  naše  novine,  da  se  ovaj 
ili  onaj  list  u tudjini  bavi  našom  literaturom,  spominjale 
prievode  ili  kritična  izvješća,  što  su  u tome  listu  izišla. 
a izpustile  moje  ime.  ma  da  su  11  istome  listu  i moje 

radnje  bile  prevedene.  Tako  je  kod  nas.  Svagdje  se  osjeća 
naša  nedozrelost.  No  sve  me  to  nije  moglo  odvratiti. 
Najzad  — - ko  da  svome  ođredjenju  izmakne? 

— A kako  dospjeste  ovamo,  ■ — u tome  žalosnom 
stanju  ? 

— Moj  znanac  jedan  kupio  ovdje  dolje  šumu.  I 
mišljak,  da  stupim  k njemu  u posao.  Očekivao  me.  Tako 
ću  moći,  — ako  me  pustite  dalje  — naći  zaslužbe  — a 
glavno  imat  ću  prilike  upoznati  nov  život  — novo  poti- 
canje za  svoju  literarnu  radnju.  — 

— - A1  kako  vas  na  cesti  — ? — . 

— E — niesam  više  imao  novaca,  da  platim  kola. 
■Niesam  ili  imao,  da  si  kupim  hljeba.  Prosjačiti  ne  htjedoh. 
I tako  shrvalo  me,  — i onda  žandari  me  zatekoše.  Evo 

— to  vam  je  povjest  moja.  — 

Prekinem  uredovanje,  otpustim  pisara  i uzmem  ne- 
sretnika sobom  u stan.  Još  iste  noći  pao  biednik  u tešku 
bolest.  Liečnik  pronašao  nekoliko  upala.  Iz  vrućice  gotovo 
nije  sirotan  ni  izlazio. 

Treći  ili  četvrti  dan  dodje  ipak  k sebi.  Sjedio  sam 
pokraj  njegova  kreveta.  Lice  još  mu  gorjelo.  Mutne  i 
nekako  povećane  oči  uporno  i ukočeno  počivale  jednako 
na  meni.  Najzad  zaplače  i nerazgovietno  mi  rekne,  neka 
bliže  k njemu  sjednem. 

— Sa  mnom  je  na  kraju.  Ah,  pustite  — - ne  varajte 
me.  Znadem  ja.  Najzad  to  se  osjeća  unaprieđ.  I moram 

— da  vam  nešto  kažem.  Jedno  mi  tišti  dušu.  Za  volju 
svoje  knjige  niesam  tek  žrtvovao  svoju  službu,  — ja  sam 

— oh  — pustio  divno  srce,  koje  je  samo  za  mene  kucalo.  — 

Sjetim  se'  onoga  u uredu,  kad  se  je  nesretnik  bio 
prekinuo  i grčevito  potresao. 

— Da,  mi  se  odavna  ljubljasmo.  Oj  divna  dobra 
moja  Sofija!  A ja  je  zahitih,  kako  se  zabiti  mučni  ne- 
prilični teret.  Ljubav  prema  knjizi  bila  jača,  — a ja 
mišljah  i za  cijelo  znadjah,  kako  se  moram  ili  za  jedno 
ili  za  drugo  riešiti.  I)a  sam  je  uzeo,  bio  bih  vezan  i 
morao  bih  bio  napustiti  književnički  rad.  Pa  kad  je  došlo, 
da  biram  medju  mirnim  svagdašnjim  poslom  i kruhom, 
što  ga  daje  — s domom,  što  ga  pruža,  i medju  knjigom, 
koja  ti  nuđja  cigansko  skitanje  i nesigurni  život  ptičica 
ii  zraku,  — ja  segnuli  za  ovim  zadnjim  i morađoh  Sofiji 
kazati  „zbogom11.  Eto  — to  me  tišti!  — Da  mi  hoće 
oprostiti!  — 

— Oprostila  je  ona,  — dometnem,  da  ga  umirim. 
A on  teško  disao  i suze  potekle  po  suhim  upalim 
obrazima. 

— Da  joj  pišete,  — da  je  molite,  neka  mi  se  javi 
barem  ciglom  — ciglom  jednom  rieči. 

— Hoću,  — drage  volje. 

— Hvala  vam.  Pišite  — al  molim  vas  odmah,  — 
nemam  više  duga  čekanja.  Pišite  djevojci  Sofiji  R.  u J.  — 

U noći  poslije  nemirna  sna  — iz  vrućice  naglo  se 
pridigao  i opet  me  pitao,  jesam  li  pisao.  Tako  je  svaki 
put  bilo,  kad  se  kod  sviesti  nalazio.  I morao  sam  po- 
kazati poštarski  recepis,  s kojim  odposlah  pismo,  da  se 
je  barem  nekako  primirio.  Od  sada  pak  jednako  je  pitao, 
je  li  stiglo  od  nje  pismo. 

Prođjoše  već  Četiri  dana,  što  pisah,  a odgovora  nema 
te  nema.  Bolestnik  bivao  sve  više  nemiran.  Ostavila  ga 
sva  strpljivost.  No  nije  žalio  na  djevojku  niti  protiv  nje 
govorio.  Tek  sebe  samoga  psovao  i krivio. 

Tako  bilo  s večera  petoga  dana,  a devetoga  njegove 
bolesti,  kad  mi  sluga  dojavi,  da  je  na  polju  neko,  koji 
me  traži. 

Bila  Sofija.  Niesmo  gotovo  izmienili  rieči  pozdravne 
Nježno  sitno  tielo  djevojčino  treslo  se  od  uzrujanosti  ili 
zime,  a milovidno  mlado  lice  bilo  blieđo  i zastrašeno 
izgledalo. 

— Kako  je?  — bio  prvi  joj  glas,  kad  ju  povedoh 
u sobu  najbližu,  treću  od  sobe  bolesnikove.  — Mogu  li 
pred  njega?  Ne  će  li  mu  nauditi?  — 

Niesam  znao,  što  da  odvratim  i kolebao  sam  se,  što 
da  činim.  No  taj  mah  — pokaže  se  na  vratima  on,  — 
onakav  u košulji  — sav  slab,  da  je  posrtao  i drhtao. 

Strašnim  — biednim  — nevoljnim  — očajničkim 
usklikom  baciše  se  on  i ona  u naručaj.  Njegovo  lice  sjalo 
od  blaženstva  i sreće.  Cas  po  i pao  u nesvjest.  Nije  više 
k sebi  došao.  U krevetu  stao  bulazniti,  jednako  držeći 
djevojku  za  ruku.  Govorio  posve  razumljivo.  Bilo  mu,  da 
je  sretan  — slavan  i da  je  pjesnik  velike  pjesme,  da  je 
Sofija  družica  njegova  i da  je  zaogrće  u svilu  i kadifu. 

„ — Njoj  — - njoj  — metnite  na  glavu  lovorov-vijenac, 
— eto  s moje  glave  uzimljem  ga  i stavljam  na  njeno 
čisto,  djevičansko  čelo,  — jer  ona  je  moja  vila,  — ona 
me  uzniela,  te  sam  ispjevao  napokon  ipak  pjesmu,  za 
kojom  žudjah  sav  viek  svoj  i koja  me  sada  nosi  k nebe- 
sima. Oj  Sofijo,  — uviek  te  ljubim!11  — 

„ — Što  mi  ju  grabite! 11  bio  zadnji  strašni 

usklik  i onda  je  izdahnuo. 

U poderanu  kaputu  nadjoh  ovaj  svežanj,  — a Sofija 
dala  mi  ga,  da  mi  zahvali,  što  ga  nesretnika  dvorili  i 
sahranili. 

Antonio  je  dovršio. 

n’jeg  pokriva  polje  bojno, 

Na  njem  leži  smrtan  vojno. 
Na  grudih  mu  do  tri  rane, 
Tri  u srce  ukopane  — 

S onih  krvni  mlazi  teku, 

A1  ga  ove  jače  peku. 


„Što  će“  — zbori  — „majka  s’jeda, 
„Kad  ja  umrem  prije  reda? 


Smrtan  vojno. 

„Glavom  će  o st’jenu  tući, 
„Dobro  će  joj  srce  pući. 

„Što  će  moja  žena  mlada, 
„Kada  čuje,  da  nastradali? 

„Po  tom  polju  man  će  bludit, 
,,I  nad  hurnkom  mi  poludit. 
„Što  će  moja  domovina, 

„Kad  ne  namrem  njojzi  sina: 


„Sramni  poraz  da  osveti, 

,,S  koga  mi  je- sada  mr’jeti?“ 

Bugareći  vojno  tako 
Spusti  glavu  nauznako ; 

Pa  se  bolno  još  nasmiješi,  — 
Valjda  što  se  muka  r’ješi. 

Gj.  Arnold. 


Čobanica. 

(Svagdašnja  priča.) 


j|||fcfa  žurljivih  jutarnjih  šetnja  prije  uredskih  satova 
uvijek  mi  se  zadjene  oko  o tu  bijednu  čobanicu. 
|S§|Sj?  Za  žege  i studeni,  za  vedrine  i vlage  sjedi  ona 
na  stijeni  pokraj  ceste,  pod  glogovim  grmečkom 
i vlasatim  granjem  šipukovine,  pa  motri  morsku  pučinu. 
Poštapi  se  mršavim  laktima  na  oštre,  široke  čeljusti  i 
zuri  na  upale,  zamagljene  oči  isređ  nagrešpana  lica,  na 
koje  proviruju  sve  bijede  i svi  jadi  starosti.  Iz  skrštenili 
joj  ruku  puža  kriva,  suha  šiba  po  rijetkoj,  vlasatoj  travi 
primorskoga  griča.  Miruje  poput  kipa;  katkad  zatrepti  na 
prpošnu  povjetarcu  otrcan  rub  žutkasta  joj  zobunčića,  i 
zaplovi  čuperak  sijede  kose  ispod  blatna  rupca ; — katkad 
pritrči  boso  čeđance,  i zovne  je : — baba ! — , a ona  se 
prene,  i pogleda  čedo  nešto  življim  pogledom. 

A do  nje  ispod  rtasta  kamenja  pase  jedna  jedina 
ovčica,  mršava  i kržljava.  U brdine  zadrla  se  plitka  dra- 
žica s kojim  pednjem  ilova  tla,  po  kom  ovčica  ustrpljivo 
šetka,  pa  prebire  i čupka  suhu  vlat.  — Pod  kraj  dražice 
u kamenitu  jarku  vije  se  slabašan  dim  s brdjanske 
potleušice,  siva,  od  nedavno  ponovljena  krova,  što  se  na 
suncu  osijeva  tamnim,  srebrenastim  sjajem.  Jadna  li 
đomka  na  osami,  ma  i da  mu  je  od  skora  ponovljen 
krov,  — kraj  ovake  paše!  — - 

I nijesam  opazio,  rad  šta  mi  se  čudna  prividja  ta 
idilska  sličica  za  jutarnjih  šetnja,  sve  dok  jednom  ne 
potrča  starica  za  ovcom,  kad  no  je  poplaši  i do  obale 
pogna  obijesno  pašče.  — Uporno  skakutaše  starica  po 
rubu  obalnih  pećina,  odvraćajući  poplašeno  blašče  od 
očite  propasti.  Kako  teško  skače  uvenulo  tijelo!  — kao 
da  čuješ,  gdje  grohoću  kosti.  Dvije  sile,  primitivne, 
fizičke : sila  maršeta  i čovjeka  sukobiše  se  eto  sučelice ! — 
Jedno  čeljade  čuva  jednu  ovcu.  Divne  li,  jadne  li  raskoši ! — 
Pa  ipak  je  i ova  starica  proživjela  sve  one  časke, 
što  no  ih  mi  u knjigama  zovemo  nezaboravnim,  slavnim, 
neumrlim  časovima  našega  života.  I ona  je  nekada  kao 


čedance  angjelskog  obličja  četveronoške  čeprkala  po  po- 
datnoj grudi  matere  zemlje,  i bljeskom  sjajne  djetinje 
puti,  nevinim  žarom  puna,  nevjesta  oka,  nerazumljivim 
osmiješkom  oko  sitnih  biser-zubića  mamila  svačije  oko. 
I ona  je  nekada  oćutila  prvi  treptaj  djevojačkoga  srca;  i 
njoj  se  je  stinjavala  krvca  i navirala  u punane  obraze  u 
pogled  zorna  momka;  i ona  je  u mukama  radjala  i u 
slasti  i sred  sramežljive  rumeni  pred  stranim  okom  dojila 
djecu,  zibala  je  i tetošila,  pa  pri  krstitkama  slušala 
dobroželjne  priče  o njihovoj  budućoj  sreći.  I ona  se  ve- 
selila svjetlu  i suncu,  sjetvi  i žetvi,  — i sveudilj  se 
nadala  boljemu.  I ona  je  u čedu  svojega  čeda  motrila  u 
uspomeni  ponovljenu  sliku  svoje  nezaboravne  mladosti. 

A sada  čuva  ovcu  jedinicu.  I to  je  služba  čovjeku, 
njegova  zadaća,  njegovo  mjesto.  Postaviše  ga  tamo,  i on 
tegli,  zaslužuje  svagdašnji  hljebac.  I dok  tegli,  opaža  se 
njegova  radnja,  - — ona  je  neosporiva,  očevidna.  Šta 
hoćete  više ! 

Kad  zakolju  ovu,  na  zloj  hrani  ugojenu,  ovcu,  Bog- 
zna, ne  će  li  se  koji  krčmarski  bješnjak  u vinskoj 
omaglici  zgaditi,  opazivši,  da  joj  je  meso  žilavo  i netečno, 
pa  prokleti  sve,  što  je  sveta  na  zemlji  i na  nebu.  I tako 
će  nezahvalno  — a bez  njene  krivnje  — iščeznuti  zadnja 
spomen  čobaničine  dnevne  brige,  — njena  dugoga  rada. 
— A i ona  će  umrijeti.  Kad  se  nakon  duge  povorke 
godina  u zemlji  ispremiješaju  njene  kosti  sa  susjednima, 
tko  bi  onda  mogao  raspoznati  usud  i privredu  nekada 
živih  stvorova  u toj  smjesi  tvarina,  od  kojih  opet  postaje 
zemlja,  — mati  novih  života!  — 

Pa  ipak  treba  raditi  i napredovati ! — Sjedni,  brate, 
za  mrki  i dostojanstveni  stol  pod  osjenku  propela  i dviju 
stearinskih  svijeća,  sagni  se  duboko  nad  važne  hartije, 
pa  gledaj,  da  ti  pošteno  odmiče  pero,  — i da  budeš 
sretan!  — Ne  obaziri  se  na  koješta!  Pričini  se,  kao  da 
čuvaš  ovcu  jedinicu  — i budi  zadovoljan!  — 


J.  Draženović. 

* 

„Kako  vam  drago“. 

Komedija  u 3 čina. 


Prizor  III. 

(DINKO  i MARIN.) 

Don  Marni.  Dinko,  prijatelju  dragi ! 

Dinlco.  Da  si  mi  zdrav,  mili  pobratime,  odakle  ti 
tako  nenadano,  — pa  u tome  ruhu?  Ne  dugo  te  nijesam 
poznao,  — al  te  tvoj  jezik  izda.  — 

Don  Marin.  Pa  kako  živete  ljudi,  — što  nova  u 
starome  Dubrovniku  ? 

Dinko.  Ne  pitaj,  brate,  — odgovaraj.  Kako  si  mi, 
stara  dušo  u novoj  koži? 

Don  Marin.  Zar  da  ti  pripovijedam  sve  slatke  i sve 
gorke  časove,  koje  kroz  punih  sedam  godina  proživjeh. 
Znaš  li,  koliko  (jubljah  Nikolicu,  — a znaš,  kako  se  za 
njom  otputih.  Nadjosmo  se  u Ferari.  Njezin  je  otac 
ondje  trgovao.  Zavoljeh  je  svom  dušom.  A ona!  — Bijah 
sretan  i presretan  onoga  dana,  kad  je  nazvah  svojom 
ženom,  — al  tuge  i žalosti,  koja  me  spopade,  kad  mi 
za  mjesec  dana  umrije,  — ne  te  žalosti  ne  ću  a i ne  mogu 
da  ti  pričam.  Očajah.  Kao  jadna  divljač,  koju  pseto  goni, 
potucah  se  po  svijetu.  Obidjoh  Italiju,  ne  nadjoh  mira, 
zadjoh  u Spaniju,  — ni  ondje  pokoja,  — nigdje,  nigdje 
mira,  dok  ne  nadjoh  prijatelja  Hrvata  u Firenci  — u 
Markovu  samostanu.  Taj  me  moj  zemljak  umiri,  pa  me 
napokon  nagovori,  da  podjem  medju  svećenike.  Podjoh,  — 
saslušah  mu  riječi  — a tako  nadjoh  utjehe  i mira.  Sad 
me  eto  vidiš  takva,  kaki  jesam.  Al  ostavimo  to ; vrijeme 
nam  je  svima  gospodarom,  što  je  ono  utišalo,  što  je  ono 
koprenom  zaboravi  prekrilo,  nijesmo  vlasni,  da  ono  raskri- 
vamo.  Stare  se  rane  i bez  toga  otvaraju,  pa  treba  da  ih 
liječiš,  a ne  da  ih  raširuješ.  Vidiš  me,  prijane,  u drugoj 
koži,  al  isti  sam  čovjek. 

Dinko.  Pa  čemu  se  kriješ?  Za  što  se  ne  prokažeš? 

Don  Marin.  Eto,  to  sam  pitanje  čekao.  Iznajprije 
mišljah,  da  će  me  svi  poznati,  — al  eto  ovdje,  nije  tome 
ni  sat,  sastadoh  Frana,  Cvijetina  oca.  Pozdravili  ga,  htjedoh 
da  se  s njime  pozdravim,  da  ga  ogrlim,  — al  on,  nakloni 
se  lagano  : Dobar  dan,  časni  gospodine ! Časni  gospodine ! 
pomisli  Dinko,  — stari  Fran  meni  kaže:  „časni  gospo- 
dine “ ! — on,  koji  mi  je  nekad  znao  zapisnuti:  Hej 
mlada  vucibatino  ili  — sinjor  Niškoristi  — sad  mi 
kaže:  časni  gospodine!  1 Petra  Bunića  sretoh,  pozdravili 
ga,  — a on  meni  „Buon  giorno,  monsignore!“  Monsi- 
gnore!  kao  da  sam  kaki  talijanski  biskup.  — Čuj,  Dinko, 
je  li  moje  lice  u istinu  tako  čudno,  — nema  li  na 
njem  ni  mrve  hrvaštine?  Kad  mi  Petar  onako  čudno 
odvrati,  stadoh  pred  zrcalo,  pred  ono  isto  zrcalo,  pred 
kojim  je  nekad  mladi  Marin  gladio  brkove.  Da,  — 
opazili,  da  je  svaka  od  tili  sedam  godinica  ostavila  svoj 
biljeg  na  mome  licu,  — a sedam  je  velik  broj,  kad  se 
godinama  računa,  na  mome  licu  ne  osta  ni  mrva  od 


lica  onoga  mladoga  Marina  Veseljakovića.  Pak  čas  prije 
ni  duša  me  nije  prepoznala  do  tebe,  prijatelju  moj ! 
(stanka.)  Eh,  rekoh  u duši.  Marine,  kad  te  ne  poznaju, 
nije  ni  treba  da  te  prepoznaju.  — Krit  ću  se  i nadalje, 
da  istjeram  jazavca  iz  brloga,  — da  maknem  vrepca  iz 
lastina  gnijezda.  — 

Dinko.  Kako?  ne  razumijem  te. 

Don  Marin.  Ne  pitaj  ništa.  Rekoh  ti  sve.  Odgovaraj, 
što  te  pitam.  Je  li  davno,  što  je  kavalir  Fijuga  tuj? 

Dinko.  Tri  su  mjeseca  tome. 

Don  Marin.  On  udvara  Ovijeti? 

Dinko.  Na  vrat  i na  nos. 

Don  Marin.  Sluša  li  ga  Cvijeta? 

Dinko.  Da,  sluša,  al  samo  za  to,  da  mu  se  u potaji 
nasmije.  - — 

Don  Marin.  Ima  li  on  koga  prijatelja  medju  vama? 

Dinko.  Pravih  prijatelja  nema  do  Vlaha. 

Don  Marin.  A kako  da  mu  je  Vlaho  prijateljem? 

Dinko.  Dužnik  je  Fijugin.  Kad  je  onomlane  Vlaho 
izgubio  sve,  što  je  imao  imutka,  uzajmi  od  Fijuge  nešto 
gotovine.  — Eto  za  to  je  uza  nj,  — ne  ću  da  kažem, 
za  to  mu  je  prijateljem , da  ne  skvrnim  lijepe  riječi 
prijateljstvo. 

Don  Marin.  Vidiš,  Dinko,  hoće  mi  se,  da  toga 
jazavca  Fijugu  otale  istjeram. 

Dinko.  Opazili,  da  ti  nije  po  ćudi,  kad  si  ga  čas 
prije  onako  grdno  napao.  Al  čemu  sve  to? 

Don  Marin.  Slušaj.  Zaputili  se  morem  iz  Ankone. 
da  i opet  pozdravim  svoj  lijepi  hrvatski  dom.  Napunila 
se  jedra  vjetrom,  da  ne  treba  bolje.  Stajali  sam  na  palubi 
pa  zvrndah  onu  staru: 

„Do  tri  vrepca  šumom  proletiše  — — — “ 
kad  mi  se  približi  mlada  žena.  Upita  me,  tko  sam, 
odakle  sam  i kuda  putujem.  Odgovorili  joj  sve  po  istini, 
al  ne  rekoh  svoga  imena.  Slučajno  .se  zbilo.  Tada  mi 
ona  ispriča,  pomisli,  brate,  da  je  žena  — kavalira  Fijuge. 

Dinko.  Fijugina  žena,  da  je  Fijuga  oženjen!  Ole 
toga  ovdje  ni  duša  ne  zna. 

Don  Marin.  U istinu?  Tim  bolje.  Ona  mi  dalje 
pripovijedaše,  kako  je  muž  ostavi  samu  na  domu,  pa  ode 
preko  mora.  Od  naših  je  ljudi  doznala,  kako  se  dobri 
Fijuga  oko  Cvijete  mota.  Izjadala  se,  pa  je  sažalih. 
Poznat  ćeš  je,  Mara  joj  je  ime,  a Barakovićeve  je  kuće. 

Dinko.  Je  1’  Mare?  Bože  moj!  je  1’  ovdje?  Gle  i to 
je  bila — 

Don  Marin.  Znam,  znam,  i to  je  bila  jedna  od  tvojih 
mnogih  ljuba.  Poznam  te,  stari  moj.  Za  svaku  dubro- 
vačku plemkinju  dajem  marku  zlata,  za  kojom  ti  nijesi 
uzdisao,  — a za  svaku,  kojoj  ti  nijesi  pjesmice  pjevao, 
dajem  funtu  bijeloga  srebra. 

Dinko.  Štedi  jezik,  Marine,  za  Fijugu.  Ne  rugaj  se. 

Don  Mariv.  Ne  primi  za  zlo,  prijane,  al  i sam  znaš, 
koje  sam  žice.  Cuj,  ruku  amo,  — ti  uza  me  i uz  Maru, 
a protiv  Fijuge.  Je  1’  tako? 

Dinko.  Evo  ruke.  Rat  na  jezik! 

Drugi  čin. 

(Dvorana.) 

Prizor  I. 

(Don  MARIN  i DINKO.) 

Don  Marin.  Sve  je  u najboljem  redu.  Uz  nas  je 
Nadalica;  ona  je  doduše  sudinja,  ali  koliko  vidim  i 
čujem,  ne  voli  Fijuge. 

Dinko.  Pa  tim  bolje.  Do  sada  nas  je  troje  u savezu 
protiv  dvojice. 

Don  Marin.  A Cvijeta?  Uz  koga  je  Cvijeta? 

Dinko.  Kako  ti  drago,  uza  svakoga  ili  ni  uz  koga. 

Don  Marin.  Tako  Cvijeta?  A njezino  srpe? 

Dinko.  Nema  mu  mjesta  medju  nama.  Daleko  leti, 
ća  u bajnu  Italiju.  — 

Don  Marin,  Aj ! gle. 

Dinko.  Baš  je  sada  godinica  dana, ' otkako  je  u naš 
grad  došao  neki  Bartol  Pešione,  kavalir,  Fiorentinae. 

Don  Marin,  Je  k — Bartol,  — oj  da  mi  je  bilo 
znati;  kako  divna  li  saveznika!  I on  je  s nama  putovao, 
brate  moj,  al  ga  najednom  izgubili  pod  Bracem,  gdje  li, 
ali  šteta,  šteta!  Za  njime  dakle  šiba  Cvijetino  oko? 

Prizor  II. 

(Ulaze  BARTOL  i MARA  preođjevena,  prijašnji.) 

Don  Marin.  Dinko,  Dinko!  Ako  taj  put  izgubimo 
bitku,  i bogovi  će  propasti,  jer  su  i oni  uz  nas.  Da  ste 
mi  zdravo,  sinjor  Bartole!  Zdravo  gospe! 

Maru.  0 Bože  sveti!  vi  me  odajete, 

Ne  rekoste  li  sami  pomoći  mi? 

Don  Marin.  Bez  straha,  gospe,  pristupite  amo, 

Ni  Bog  ni  vrag  vas  prepoznati  ne  će. 

A tuj  ste  vjera  u valjanom  društvu, 

Jer  od  nas  nitko  odati  vas  ne  će. 

Mi  svi  smo  uz  vas.  Nije  1’  tako? 

Dinko:  Gospe, 

Vi  ne  sjećate  na  mene  se  valjda? 

Ta  Dinko  sam,  koliko  li  sam  puta 
Za  vašim  bolno  uzdisao  srcem; 

AF  to  je  nekad  bilo. 

Mara.  Sjećam  vas  se. 

Bartol.  Don  Jegulja,  ta  vi  ste  čudak  čovjek ! 

Don  Marin.  Ne  nastavljajte.  Korit  me  želite, 

Sto  tako  dozvali  amo  gospu  mladu. 

Bartol.  Da.  C'jelim  puteni  razgovarah  s njome, 

A sad  je  eto  ni  poznao  n’jesam. 

Don  Marin.  Pa  bene!  Sada  eto  poznate  je, 


Bartol. 
Don  Marin. 

(tiho  Bartolu) 


Bartol. 
Don  Marin. 


Bartol. 
Don  Marin. 
(glasno) 


Al  čemu  sve  to? 

Amo,  kazat  ću  vam, 

Muž  ove  gospe  Cv’jeti  uđvorava, 

A ona  jadna  došla  je  sve  dovle, 

Da  muža  svoga  k domu  svom  privede, 

Al  muž  je  njezin  vražji  vjerolomac, 

Pa  kako  vidjeh,  baš  ni  gospa  Cvjeta 
Pred  njegovim  se  očima  ne  skriva. 

A što  vi  na  to? 

Ne  vjerujem  toga. 
Al  za  sigurnost  trebalo  bi  ipak 
Da  muža  njena  l’jepo  izigramo, 

S tog  pazite,  što  reći  ću  vam  sada : 

Pred  Cv’jetom  valja  da  ste  ljubomorni, 

(Ja  znam,  sinjore,  kud  vas  srce  vodi) 

Pa  zapita  1’  vas,  za  što  ? — recite  joj : 

Rad  Fijuge,  — a njega  samog  uv’jek 
Pred  njome  gledajte  ismijat. 

Hoću. 

Sve  drugo  reći  ću  vam  kašnje. 

Ajdmo, 

Da  nove  goste  prikažemo  gospi. 

Ti  Dinko,  ti  ćeš  gospi  Mari  kazat, 

Sto  treba  činit,  kako  te  uputih. 

(Izlaze  desno.) 


Prizor  III. 


(CVIJETA  i NADALICA  s lijeva.) 


Cvijeta.  A?  je  1’  ga  tvoje  opazilo  oko? 

Nadalica,  Ne,  ne  spazili  ga,  drugo  mila! 

Cvijeta.  Ajme ! 

Pa  kake  su  te  tvoje  crne  oči, 

Da  spazila  ga  n’jesi  ? 

Nadalica.  Dobro  nije, 


. Kad  istoga  mladića  žene  dvije 
U jedan  čas  opaze.  Mogla  bi  ti 
Još  nuzljubom  da  budem.  Čini  mi  se. 

Da  čudnim  su  ti  planule  sad  žarom 
Te  tvoje  modre  oči. 

Cvijeta.  Ne  rugaj  se. 

Ti  znaš,  koliko  tužnih  sam  časova 
Proživjela  kroz  ovo  trista  dana, 

Al  n jesam  znala,  što  je  tuzi  povod, 

Dok  danas  eto  srce  mi  prišanu 
Dv’je  tri  li  misli,  al  ni  sama  ne  znam, 

Sto  šaputaše  ono,  samo  znadem, 

Da  slika  njegva  u srcu  je  mome 
Svu  tešku  tugu  izbrisala  za  čas, 

A meni  b’jaše  kao  bolesniku, 

Kad  iza  teške  patnje  lijek  valjan 
U ranu  mu  uliju.  — C’jelim  t’jelom, 
Kroz  svaki  živac  nov  mi  život  teče. 

Nadalica.  Oj  dobro  moje,  čudne  li  mi  stvari 
Kavalir  Bartol  lani  tuj  bajaše, 

Pa  molio  te,  nudjao  ti  ruku, 

A kako  da  mu  ti  nijesi,  drugo. 

Valjane  r’jeece  njegvoj  odvratila? 

Cvijeta.  Oj  Nada  lice,  nado  moja  mila, 

Nenadano  mi  otkri  svoje  srce, 

A ja  sam  bila  mlada,  — - ta  dijete ! 

Pa  kako  mogoli  ođma  da  privolim, 

A otac  me  je  l’jepo  svjetovao : 

Ded,  kćerce  moja,  malo  još  pričekaj, 

Da  nije  1’  ova  tvoja  mlada  ljubav 
Ko  oblak  malen  zorom  rasvijetljen 
Što  prvi  jači  vjetar  raznijet  će. 

Nadalica.  Gle  starca  tvoga,  kako  propov’jeđa! 
Cvijeta.  Ne,  Nado  moja,  nije  bilo  tako 

Jer  Bartol  prva  ljubav  mi  ne  bješe. 

Ti  Savka  znaš? 

Nadalica.  Ej!  ljubila  sinjega? 

Cvijeta.  Za  c’jelo  njega  Ijubljah,  drugo! 

Nadalica.  Ajde ! 

Ta  djetetom  je  bio  jošte  lani. 

Cvijeta.  Pa  uprav  za  to  ne  bijaše  teško, 

Da  Bartol  nas  razdvoji. 

Nadalica.  Ljubio  te ! 

Cvijeta.  Ha!  Istina  je,  nemirna  sam  bila 

Kad  malog  Savka.  Jedilo  me  vrlo, 

Što  rastavi  nas  Bartol.  Ali  opet 
Baš  njegova  je  slika  svedjer  rasla, 

A gdje  ga  samo  spazili,  bijah  sretna. 

Kad  jednog  l’jepog  danka  na  terasi 
Čavrljasmo  o koje  čem,  upita 
Kavalir  me,  kad  kanim  se  odlučit? 

Ja  ne  znam,  rekoh  (znaš  me,  kakova  sam), 

1 slegnuli  ramenima.  On  upita : 

Za  Savkom  žalite,  je  1’,  mlada  gospe? 

Ne,  rekoh  brzo,  al  ni  za  vas  ne  ću 
Sve  dotle  poći,  dokle  dvoje  mladih 
Ne  učinite  sretnima.  To  rekoh 
Onako,  znaš  li,  da  se  nješto  kaže. 

A moj  kavalir  ustade  i reče : 

Kad  dvoje  mladih  sretnima  učinim, 

Tad  vratit  ću  se!  Gospe,  da  ste  sretni. 

I ode. 

Nadalica.  Lijepa  li  kavalira, 

I ljubavi  mi  krasne! 

Cvijeta.  Ne  rugaj  se, 

Ta  moja  sitna  ljubav  ne  bijaše 

Tek  oblačićem  sitnim  i maljušnim — - 

Nadalica.  Već  oblak  silan,  iz  kog  sitna  kiša 
Da,  sitna  kiša  tvojih  suza  tekla. 

Cvijeta.  Koliko  suza! 

Nadalica.  Čuješ,  moja  Cv’jeto ! 

Al  čini  mi  se,  da  je  taj  tvoj  Bartol 
To  dvoje  mladih  sretnim  učinio. 


Cvijeta. 

Ja  ne  znam,  drugo,  ali  ako  nije, 

Još  uv’jek  ću  se  našalit  i kušat 

Prisiliti  ga,  neka  sluša. 

Nadalica. 

Je  li!? 

Da  opet  ode?  — — — 

Cvijeta. 

Ne  boj  mi  se  za  to. 

Jer  znaj,  da  svake  godinice  nove 
Sve  jače  rastu  vezi  djevojački. 

Uza  se  kojima  će  držat  dragog  — — 

Nadalica.  Dok  napokon  u tridesetom  ljetu 
Ne  popucaju 

Cvijeta.  Ti  si,  Nado,  zlobna. 

Al  čekaj  samo,  dok  ti  srce  počne 
U grudima  šaputat  pjesmu  novu. 

Nadalica.  Napisat  ću  je,  odn’jet  izabranom, 

I zapitat  ga:  Hoćeš  li  me,  pobro? 

Pa  reče  1’ : da,  - — eh ! bit  ću  uza  nj  sretna, 

Ni  tocit  suza,  — ni  gutat  uzdisaja. 

Cvijeta.  Gle  sad  dolaze  amo.  Bože  sveti, 

Ah!  što  će  reći?! 

Nadalica.  Ne  boj  mi  se,  drugo, 

Ni  r’ječi  ne  će  reći.  Očima  će 
Pokazati  ti,  da  te  ljubi. 

Cvijeta.  Je  li  ? 

Ti  misliš?! 

Prizor  IV. 

(Don  MARIN  i BARTOL  s desna,  prijašnje.) 

Don  Marin.  Evo  vam,  gospe,  vodim  staroga  po- 
znanca  — — — 

Bartol.  I štovatelja,  ded  izrecite.  Don  Jeguljo.  Dobar 
dan,  gospe ! 

Cvijeta.  Dobro  došli. 

Bartol  (Nadalici).  Primite  moj  poklon,  gospe  mlada. 
(Coijeti.)  Je  V s davna  se  ne  vidjesmo  ? 

Cvijeta.  Odavna. 

Don  Marin.  0 gospe ! vi  kao  da  ste  se  ledom  pro- 
metnuli,  — a ja  mišljah  sunce  naći. 

Nadalica  (tiho  Don  Marinu.)  Pa  za  to  dovedoste 
amo  suncokret! 

Cvijeta.  Treba  li  mi  sunca,  da  me  rastali  ? 

Don  Marin.  Ne  znam,  gospe!  (tiho  Nadalici.)  Evo 
pjesma  kavalira  Bartola,  — ukrao  sam  mu  je. 

Bartol.  Gospo  Cvijeto,  lanjske  ste  mi  godine  stavili 
neku  pogodbu. 

Cvijeta.  Da. 

Bartol.  Vrijedi  li  i ljetos?  II’ je  možda  sinjor  Fijuga 
prije  mene  izvršio  pogodbu? 

Cvijeta.  Te  vaše  riječi  mogle  bi  možda  opravdati 
moje  držanje,  kad  vam  ne  bih  sklona  bila,  mogle  bi  me 
i uvrijediti,  kad  biste  vi  u istinu  vjerovali,  da  u mene  ima 
tako  malo  ukusa.  Ali  moram  da  vam  protivno  dokažem,  — 
da  se  obranim.  Ne  mislim  na  gospodina  Fijugu  ni  iz 
daleka. 

Don  Marin.  Te  su  vaše  riječi,  gospe,  poštovanomu 
kavaliru  i sladak  med  i lagana  zaušnica  i srcu  melem  i 
jeziku  lekcija. 

Nadalica.  Ali  fina  i lagana  zaušnica  i slatka  lekcija. 

Cvijeta.  Pogodba  vrijedi  i ljetos,  gospodine  Bartole. 
Kad  zadano  izvršite  • — — — 

Bartol.  Doći  ću,  da  vam  prijavim. 

Cvijeta.  Dobar  dan,  gospodo!  Ajdmo,  družice. 

(Odu  lijevo.) 

Prizor  V. 

Don  Marin  (stanica.)  I to  je  sve,  što  ste  znali  kazati  ? 

Bartol.  Sve. 

Don  Marin.  Boga  mi,  to  bijaše  manje  od  onoga, 
što  se  ništa  zove. 

Bartol.  Ili  više  od  onoga,  čemu  velimo:  previše  je. 

Don  Marin.  Ni  u jednom  slučaju  nije  dobro. 

Bartol.  Bolje  nego  ikad  prije,  prijatelju,  — samo 
ako  mi  vi  pomognete. 

Don  Marin.  Drage  volje.  ' 

Bartol.  Pripovijedah  vam,  kaku  mi  je  smiješnu, 
neobičnu  pogodbu  postavila  Cvijeta. 

Don  Marin.  Znam,  djevojački  hir.  Pa  jeste  li  našli 
to  dvoje  mladih? 

Bartol.  Jesam. 

Don  Marin.  Gdje?  — ovdje?  Eh  — ja  ne  znam, 
tko  bi  to  mogao  biti. 

Bartol.  Fijuga,  — Mara.  — Nije  li  to  dobra  misao  ? 
Pomozite  mi,  da  to  dvoje  pomirimo,  — ili  bolje,  pomi- 
rite ih,  a ja  ću  vam  od  pomoći  biti. 

Don  Marin.  Vrijedi.  Kako  vam  rekoh  treba  da  u 
srcu  Fijuginu  potpirimo  ljubomor.  Valja  da  mu  tko  pri- 
povijeda kaku  ljubavnu  zgodu  njegove  žene. 

Bartol.  Zar  ja? 

Don  Marin.  Ah  bijesa!  Vi  da  pripovijedate,  pa  da 
dozna  Cvijeta.  Ah! 

Bartol.  Pa  neka  čuje,  — kako  god  želite  vi  ljubo- 
morom Fijugu  pređobiti,  — ne  bih  li  i ja  tako  Cvijetu. 

Don  Marin.  Ne,  prijatelju,  — jakim  natezanjem  glas 
postaje  sve  finijim  i milijim,  ali  žica  treba  da  je  jaka,  — 
a Fijuga  je  jake  žice,  ali  ne  valja  sve  jednakom  mjerom 
mjeriti.  — Sama  će  Mara  pripovijedati  Fijugi  ljubavnu 
zgodu  sa  gospom  Fijugovicom  u Ankoni. 

Bartol.  Dakle  vi  hoćete  da  Mara  samu  sebe  pred 
svojim  mužem  okleveće. 

Don  Marin.  Svako  je  svoje  sreće  kovač.  Fijuga  će 
se  razjediti,  — a vjerujte  i jed  i ljubav  toliko  su  blizu 

kao  preskočiti  grabu  i pasti  u nju.  Kad  se  ono  dvoje 
izmiri  (izlazeći),  — stupit  ćete  pred  Cvijetu,  pa  joj  ispri- 
povijedati. (Odu.) 

Prizor  VI. 

(CVIJETA  i NADALICA  s lijeva.) 

Cvijeta.  Eto  vidiš,  kakova  sam  luda  glava.  Ostavljam 
ga,  ne  ću  da  ga  vidim,  a opet  moram  za  njim.  Gledaj, 
kako  se  smiju,  kako  medju  sobom  nešto  čavrljaju.  — Oli 
taj  Don  Jegulja  prava  ti  je  napast.  Jezik  mu  je  oštar 
kao  gorušica,  a ne  možeš  da  mu  njegovu  valjanom 
uzvratiš,  jer  ti  je  kao  pasji  jež.  Stisne  se,  a kud  god 
udaraš,  udaraš  na  bođljiku. 

Nadalica  Cvijeto,  — gle  ovo. 

Cvijeta.  Sto  je  to? 

Nadalica.  Pjesmica. 

Cvijeta.  Za  te?  — od  koga? 

Nadalica.  Za  te,  od  Don  Jegulje,  koji  je  ukrao 
Bartolu. 

Cvijeta.  Ded  amo. 

Nadalica.  Još  ne.  Kaži,  Boga  ti,  čime  se  taj  tvoj 
sladjani  kavalir  bavi,  — je  V pjesnik  ili  filosof,  — što  li? 

Cvijeta.  Ne.  Ne  poznam  ga  kao  pjesnika,  matematik 
je  i astronom.  Pol  je  godine  proboravio  u Rimu,  slažući 
novi  koledar. 

Nadalica.  Eto  mislila  sam  tako.  Čitaj. 

Cvijeta  (čita.)  Da  su  momci  astronomi  silni. 

Sve  b’  se  djeve  zv’jezđam  prometnule, 

Koja  kojom,  moja  suncem  sjajnim, 

Ja  se  sretan  u nju  zagledao. 

Zagledao,  oči  izgubio, 

Od  Boga  bi  opet  izmolio, 

Da  mi  vrati  oči  preko  noći, 

Da  ih  s jutra  i opet  izgubim, 

Gledajući  tebe,  sunce  moje. 

Nadalica.  Hm!  Astronomska  pjesma. 

Cvijeta.  Lijepa  pjesmica! 

Nadalica.  A jadnik  nije  pomislio,  da  bi  mu  sunčana 
suša  mozak  ispila! 

Cvijeta.  Svemu  se  rugaš,  — ni  što  ti  nije  s voljom,  — 
al  čekaj,  brbljavice,  doći  će  dan,  da  se  i ja  tebi  narugam. 
Ovu  ćemo  pjesmu  danas  uz  ostale  prostiti.  Divna  li 
pogleda,  kako  će  sinjor  Bartol  zinuti  očima. 

Nadalica.  Dobra  ti  je  ova. 

Cvijeta.  Ajdmo. 

Nadalica.  Hm!  Zar  i opet  za  njim?  (odlaze.) 

(Nastavit  će  se.) 

je  proso  strasni  potop, 
da  s družbom  svojom  Mojem 
stao  se  u mehani 
adet.u  slavnom  svojem. 

Svi  od  puste  sreće  sjaju, 
puste  sreće,  gdje  će  oni 
do  vijeka  spominjat  se 
u osnovnoj  učioni. 


Noj  em. 

Najprije  se  zasitiše 
svakakvoga  ljudskog  smoka, 
pa.  stadoše  biti  vino 
na  vedarea  od  sto  oka. 

I kada  su  već  podalje, 
ko  što  valja,  poodmakli 
i Nojemu,  svetom  starcu, 
stalo  lice  da  se  cakli ; 


Digne  N ojem  teško  vedro 
i još  težu  glavu  svoju 
i ispjeva  prvu  pjesmu. 

— iskon  ljudskom  nepokoju, 

„Hvala  Bogu  Svevišnjemu, 
„što  svršavam  svoje  dane. 
„da  ne  slušam  slavne  pjesme 
„što  će  biti  ispjevane. 


„Samo  jedan  opći  potop 
„Gospod  Bog  je  dao  nama, 
„a  našijem  unucima 
„vječni  potop  od  pjesama11. 


Tako  Noj  em,  sveti  starac, 
tužnim  glasom  djeci  pjeva, 
a njegova  družba  stade 
prviputa  da  zijeva. 

Isa  Velikan ović. 


Hrvati  i Srbi. 


‘M^Venia  sumnje,  što  je  danas  učenih  ljudi,  koji  se  bave 
Ali  proučavanjem  južnih  Slavena,  svi  u jedan  mali 
tvrde,  da  počevši  od  Istre  pa  sve  onamo  do  Balkana  žive 
jedan  narod.  Taj  narod  govori  više  narječja  i razrječja, 
ali  jednim  jezikom;  taj  narod  ima  sijaset  pokrajinskih  i 
drugih  imena,  ali  prava  narodna  imena  ima  samo  dva: 
Hrvati  i Srbi! 

Čudna  li  pojava:  jedan  narod,  jedan  jezik,  a dva 
imena!  Ta  je  zanimljiva  pojava  poticala  već  mnoge  uče- 
njake našega  stoljeća,  da  oštrinom  svoga  uma  dokuče, 
odakle  ta  dva  imena  jednome  narodu,  i kako  stoje  ta 
dva  imena  jedno  prema  drugome? 

Umni  P.  J.  Safarik  u svojim  je  djelima  mnogo  o 
tome  mozgao,  i sazdao  hipotezu,  koja  je  dugo  vrijedila  u 
učenome  svijetu,  pače  je  i danas  još  prihvaćaju  neki 
spisatelji.  Safarik  je  najprije  nastojao  ustanoviti  porijetlo 
objema  imenima,  a onda  je  na  osnovu  toga  dalje  gradio. 
Proučavajući  starinu  slavensku  tražio  je  i najstarije,  na- 
rodno ime  slavenskoga  roda,  pak  iza  duga  traženja  činilo 
mu  se,  da  ga  je  i našao.  On  je  nagadjao,  da  je  najstarije 
narodno  ime  svili  Slavena  bilo  ime  Srbi , t.  j.,  da  su  se 
s vi  Slaveni  u najstarije  vrijeme  sami  zvali  Srbi  (narod 
= Nation  = gens).  Istražujući  zatim  ime  Hrvati  mislio 
je,  da  je  to  ime  u savezu  s gorama  Karpatima,  da  su  se 
naime  Hrvatima  prozvali  oni  Slaveni  (Srbi),  koji  su 
stanovali  u gorama,  za  razliku  od  Poljana,  koji  su  pre- 
bivali po  ravnicama  (na  poljima). 

Ušavši  tako  u trag  značenju  imena  Srbi  i Hrvati 
ustanovio  je  sada  Safarik,  da  je  ime  Srbi  narodno,  a ime 
Hrvati  topimo , pa  je  na  osnovu  toga  izgradio  svoju  Hi- 
potezu o od  nošnju  jednoga  imena  prema  drugomu.  Pošto 
.je  ime  Srbi  — sudio  je  on  — bilo  nekad  opće  narodno 


za  sve  Slavene,  to  je  ono  svakako  i pravo  narodno  ime 
za  narod  od  Istre  do  Balkana,  dočim  se  je  ime  Hrvati, 
pošto  je  topično,  održalo  samo  kod  jednoga  dijela  onoga 
naroda,  koji  se  starinom  zove  Srbi.  Safarik  je  napokon 
došao  do  rezultata,  da  su  Hrvati  samo  dio  Srba,  ili  bolje, 
da  su  Hrvati  pleme  srbskoga  naroda,  t.  j.  species  srbskoga 
genusa.  Prema  tome  nije  Safarik  držao  oba  imena 
ravnopravnima : njemu  je  ime  Srbi  kao  narodno  bilo 
glavno,  a ime  Hrvati  kao  topično  samo  podredjeno.  Njemu 
je  svaki  Hrvat  bio  Srbin,  a nijedan  Srbin  Hrvatom. 

Očito  je,  da  je  Safariku  lebdio  pred  očima  odnošaj 
Moravana  prema  Cesima.  Kao  što  je  ime  Ceh  narodno, 
a Moravan  topično,  te  je  s toga  Moravan  samo  species 
češkoga  genusa,  tako  je  po  njegovu  sudu  ime  Srbin  na- 
rodno, a Hrvat  plemensko.  U toj  ga  je  hipotezi  još  bolje 
okrijepio  tadašnji  politički  i narodni  pokret  srbski,  pa 
napokon  i dugotrajno  boravljenje  međju  Srbima,  tako  da 
je  i sam  bio  navikao  sve  motriti  sa  srbskoga  središta  i 
gledišta. 

Kroz  nekoliko  decenija  vjerovao  je  svijet  u Safafikovu 
hipotezu.  Njegova  se  hipoteza  prenosila  u druge  knjige 
kao  gotova,  nepobitna  istina,  pa  je  tako  sav  obrazovani 
svijet  povjerovao,  da  je  ime  Srbi  pravo  narodno  ime  za 
sav  narod  od  Istre  do  Balkana,  a ime  Hrvat  da  je  na- 
prosto plemensko  ime  za  jedan  dio  toga  naroda,  koje  se 
je  slučajno  od  propasti  sačuvalo,  pošto  se  je  tim  imenom 
prozvala  jedna  zemlja,  naime  Hrvatska. 

Kako  se  od  godine  1860.  stala  pomnije  proučavati 
pć  vješt  hrvatska  i srbska,  a uza  to  i jezik  i književnost 
hrvatsko  i srbska,  počela  se  polagano  obarati  i hipoteza 
Safarikova,  Studije  Jagićeve  o jeziku  i književnosti,  studije 
Bačkoga  o povjesti,  pa  i mnoge  druge  pojave  doprinesoše 

k tomu,  da  je  napokon  najveći  učenjak  srpski  Gjuro  istraživanja  o starini  Slavena  u opće,  a Hrvata  i Srba 

Daničić  morao  izjaviti,  da  na  jugu  od  Istre  do  Balkana  napose,  čini  se,  da  će  s temelja  potresli  svu  Safarikovu 

žive  doduše  jedan  narod,  ali  da  taj  jedan  narod  imade  zgradu  i upravo  protivno  iznijeti  na  vidjelo.  Meni  se  bar 

dva  ravnopravna  narodna  imena,  Srbi  i Hrvati,  pa  da  čini  nakon  raznih  studija  o imenima  Hrvati  i Srbi,  da  bi  se 

i jezik  toga  naroda  zvati  hrvatskim  ili  Safafikova  hipoteza  morala  okrenuti,  pak  mislim,  da  mogu 

mirne  duše  ustvr- 


prema  tome  treba 
srpskim.  Tako  je 
nekako  od  godine 
1870.  pretegla 
hipoteza,  da  na 
jugu  od  Istre  do 
Dunava  imade 
jedan  narod,  koji 
govori  jednim  je- 
zikom, ali  imade 
dva  narodna 
imena,  jedno  na 
istoku  — Srbi,  a 
drugo  na  zapadu 
— Hrvati,  a ta  su 
se  imena  održala, 
jer  je  taj  jedan 
narod  stvorio  dvije 
države,  svaku  sa 
zasebnim  imenom. 

S toga  — pošto 
je  jedan  narod,  a 
oba  su  imena  nje- 
gova narodna  i 
najstarijom  histo- 
rijom opravdana, 

— neka  se  i 
narod  i jezik  zove 
Si  psko-hrvatski  ili 
opet  srpski  i 
hrvatski , a koga 
je  volja,  i tako : 
srpski  ili  hrvatski. 

Ova  novija  te- 
orija prilično  si  je 
utrla  put  u ev- 
ropske književnosti  za  posljednja  dva  decenija,  a slaviste  su 
ju  gotovo  svi  prihvatili.  Pače  i medju  Hrvatima  našla  je 
odziva,  dočim  ju  od  Srba  samo  gdjekoji,  i to  od  nevolje 
prima,  da  mu  ne  bude  zamjere  od  hrvatskih  spisatelja.  Srbi 
se  i danas  još  veoma  rado  ogledaju  za  Safarikovom  hipo- 
tezom, premda  je  ona  davno  već  pobijena.  Pače.  novija 


Silvije  Strahimir  Kranjčević. 


diti:  da  je  pravo 
narodno  ime  za 
narod  od  Istre  do 
Balkana  ime  Hr- 
vati, a plemensko 
Srbi,  t.  j.  Srbi  su 
species  hrvatskoga 
genusa.  Svaki 
Srbin  je  Hrvat, 
ali  Hrvat  nije 
Srbin. 

Tu  svoju  hipo- 
tezu osnivam  na 
ovim  činjenicama : 

1.  Slaveni  u 
davnini  nisu  imali 
zajedničkoga  na- 
rodnoga imena, 

— a nikako  nije 
to  ime  bilo  Srbi. 

2.  Ime  Hrvat 
nije  ni  u kakvome 

savezu  s Karpa- 
tima ni  s gorama 
u opće,  dakle  nije 
topično,  već  na- 
rodno. 

3.  Ime  Hrvati 
nalazimo  kroz  sto- 
ljeća kod  svih 

slavenskih  naroda, 
dočim  ime  Srbi 
jedino  na  dva 
mjesta. 

4.  Ime  Hrvati  spominje  se  često  sve  do  konca  12. 
stoljeća  u nedvojbeno  srpskim  zemljama,  dočim  ime  Srbi 
u hrvatskim  zemljama  do  najnovijih  seoba  nikada. 

Ove  i mnoge  druge  činjenice  objasnit  ću  potanko, 
ako  Bog  dade  zdravlja,  u mome  djelcu  „Hrvati  i 
Hrvatska",  kojega  sam  prvi  svezak  već  izdao. 


Vj.  Klaić. 

Kolenda. 

hrvatskoj  akademiji  ima  rukopisa,  u kojima  je 
ubilježeno  više  raznovrsnih  pjesama,  a meclju  tim 
se  pjesmama  nalazi  i takovih,  koje  su  od  kolende  ili 
kolede. 

U svom  rječniku  drugoga  izdanja  piše  Vuk  kod 
riječi  Icoleda  ovo:  Od  prije  su  išla  momčad  u oči  Božića 
od  kuće  do  kuće  te  pjevala  pjesme  od  kolede , u kojima 
se  uza  svaku  vrstu  pripijeva:  koledo!  Nekoliko  ovakijeli 
pjesama  naštampano  je  u prvoj  knjizi  narodnih  pjesama 
Vukovih  (izdanje  godine  1891  na  str.  119—121),  a Vuk 
veli,  da  je  čuo  u jednoj  pjesmi  kako  koledjani  žele  kući, 
da  joj  se  sve  naspori.  Prema  Vuku  se  izgubio  običaj 
koleda  medju  Hrvatima  grčko-istočne  vjere  i medju  Sr- 
bima, ali  u katolika  postoji  još  taj  običaj. 

Već  po  imenu  kolenda  (mj.  koleda)  mogli  bismo 
zaključiti,  da  je  ova  naša  kolenda  iz  Dubrovnika.  Nu  sve 
u onom  akademičkom  rukopisu  potječe  od  Dubrov- 
čana, pa  tako  možemo  sigurno  reći  da  je  i ova  kolenda 
iz  onih  hrvatskih  krajeva,  a ima  riječi,  po  kojima  se  može 
reći,  da  je  upravo  iz  Dubrovnika.  Evo  te  kolende: 

Dobar  v»čer,  naš  gosparu!  Koj’  hrupismo  ovdi  sada. 

Klanjamo  se  kako  caru.  Pobjegnusmo  s one  strane, 

Mi  smo  ljudi  iz  zapada,  Erbo  nesta  nama  hrane. 


Priviješi 1 nas,  gospodine, 
Da  nam  život  ne  izgine. 
Planina  je  kuća  nama, 
Upravismo  s tega  k vama. 
Čuj  nas,  čuj  nas  i usliši ; 
Neg’  si  do  sad,  bio  viši 
I proslavjen  po  svem  selu. 
Žene  i ljudi  kako  velu, 

I susjedi  i susjede, 

Mladi  i glave  ke  su  siede : 
Er  se  tobom2  svak  svud  diči, 
Blagodarna  svak  te  liči. 

1 mi  ćemo  bez  pristanka 
Svud  te  slavit  ko  gorčaka. 
Kadar  budeš  nasititi 
Nas  i blago  napojiti, 

Sto  čekamo  gladne  utrobe 
Iz  tve  spreme  svake  robe  - : 
Polje  i brdo  što  udieli 
I kmeti  su  što  donieli. 
Neka  side  spremarica 
Blaga  obraza,  vedra  lica, 
Vrata  od  kuće  ter  otvori, 

rOrako  je  pisano,  a bit 

2 U rukopisu  je  udvojen 

3 Ovako  je  u rukopisu, 
pisano  fonetski. 


Ljubko3  s nama  progovori. 
Pak  nas  živne  ona  k sebi-, 
Vjerenika  stekla  s nebi, 
Koga  žudi  još  i ište: 

Sve  dikliee  za  kieni  piste. 
Nek  upusti  ove  sluge, 

Da  ne  crknu  s gorke  tuge. 
I pripravi  pića  i strane, 
Da  se  utrobe  naše  ushrane. 
Cebetinom  prikrije  nas. 
Neka  zima  ne  omori  nas. 
Vina  poda,  da  usta  piju. 
Kosti  naše  čiem  se  griju. 
Harni  ćemo  biti  vami, 
Nas  ne  rodi  tvrdi  kami, 
Ni  zvier  ljuta  u dubravi. 
Nego  majka  u ljubavi; 

I poznani  jesmo  u gradu 
Bar  ki  imamo  siedu  bradu  : 
To  je  biljeg  od  čovjeka. 
Čas,  poštenje,  slava  i dika. 
I u tebe  je  ista  slika, 

Da  se  uzdrži  do  viek  vika! 

će:  »privij  uas«? 
suglas,  za  to  smo  stavili  ". 
premda  je  na  drugim  mjestima 


Brandes  o ruskom  romanu. 

Obznanio  dr.  Milivoj  Šrepel. 


randes  u početku  svoga  govora  priznaje,  da  njegovi 
slušatelji  za  cijelo  bolje  poznaju  predmet,  o kojemu 
će  raspravljati,  nego  on  sam ; ali  opet  drži,  da  ne  će  biti 
slušateljima  bez  interesa  upoznati  se  sa  mišljenjem  ino- 
st ranca  o ruskoj  književnosti. 

U posljednjih  deset  godina,  veli  Brandes,  evropska 
je  beletristika,  može  se  reći,  bila  obnovljena  proizvodima 
ruske  literature.  U današnje  doba  ruski  romanopisci  broje 
u Evropi  ako  ne  najopširniji,  a ono  za  cijelo  nojizabraniji 
krug  čitatelja. 

U prvoj  polovini  ovoga  stoljeća  Puškin  je  proizveo 
najsilniji  dojam  izvan  medja  Rusije.  U njega  su  sve 
čitatelje  poražale  sila  i krasota,  i u čudo  zagonio  njegov 
sasvim  evropski  sklad  uma.  No  istina  je,  da  su  njemački 
prijevodi  u stihu  i francuski  prijevodi  u prozi  slabo 
predavali  duboku  originalnost  pjesnikovu  i raskošnu 
krasotu  njegova  sloga. 

Prijevodi  su  razmjerno  manje  nakazili  originalnost 
znamenitoga  romana  Lermontovljeva  „ Goroj  našego 
vromeni“.  Proza  nije  toliko  proigrala  od  prijevoda,  koliko 
stihovi  u „Evgeniju  Oneginu“,  i ja  mogu,  veli  Brandes, 
osobnim  iskustvom  posvjedočiti  o silnom,  dapače  neza- 


boravnom dojmu,  što  ga  je  proizveo  na  me  ovaj  roman 
Lermontovljev.  Prvi  put  sam  ga  pročitao,  kad  mi  je  bilo 
17  godina,  i nijedna  knjiga,  koja  mi  je  od  tada  dopala 
ruku,  nije  me  tako  bezuvjetno  presvojila:  ona  je  odgo- 
varala rek  bi  onomu,  što  mi  se  činilo,  da  sam  sam  pre- 
živio, a osobito  onomu,  što  sam  doista  preživio  u maštanju. 
Pečorin  je  možda  najsavršeniji  od  tipova,  koji  su  stvoreni 
izvan  Engleske  pod  umnim  poglavarstvom  pjesnika  Bvrona. 

Ton  svjetskoga  čovjeka,  koji  se  nalazi  u ovom  romanu, 
sasma  je  stvoren  za  to,  da  se  dojmi  mlada  čovjeka,  a 
muževnost,  prostota,  hladnost  i skepticizam  herojev  izveli 
su  ga  u mojim  očima  u to  vrijeme  na  stupanj  melan- 
količnoga i zavodničkog  ideala. 

Ne  mnogo  iza  toga,  mi  ino, stranci  upoznasnio  se  sa 
(logoljem,  ponajviše  zaslugom  Merimeeovom.  S njime  je 
došla  k nama  nova  struja,  on  .nam  je  podao  prvi  moćni 
dojam  narodne  originalnosti  ruskih  gradiva  i pisaca.  lT 
njega  pjesnik  ne  opisuje  više  sebe  i on  se  potpunoma 
združuje  sa  svojim  proizvodom. 

No  nevelike  fantastične  pripovijesti  u Holinannovoj 
maniri,  upravo  kao  i znameniti  roman  ,/i’aras  Buljba“,  — 
ne  gledajući  na  upoznaju  realne  zbilje,  s kojom  nam  je 

pisac  u njemu  naslikao  sliku  divlje  i iščezle  prošlosti,  — 
nisu  nam  još  pokazali,  kako  visoko  mjesto  zauzima  Gogolj 
kao  suvremeni  pjesnik. 

Tek  krvava  satira  i gruba,  no  veličanstvena  vjernost 
prirode  u „Mrtvim  dušama"  i u „Revizoru"  otkrile  su 
nam,  da  se  ruska  literatura  priprema  probiti  sebi  sasvim 
nov  put,  — put,  za  koji  se  u tu  epohu  htjelo  koliko 
muževnosti  toliko  originalnosti.  Ona  je  na  taj  put  nezna- 
lice pokazivala  različitim  stranama,  koje  su  zalutale  u 
romanticizmu,  kao  na  jedini  put,  koji  izvodi  iz  svijeta 
sanjarija. 

Uđivljenja  dostojna  satira  „Mrtvih  duša",  ta  komična 
epopeja,  osnovana  je  na  takovim  osobitim  faktima,  da  se 
inostranomu  čitatelju  prikazuje  kao  pripovijest  iz  druge 
česti  svijeta  i iz  drugoga  vijeka.  Naprotiv  „Revizor"  je 
sasvim  jasan,  i jezik  mu  tako  živ,  kako  mh  je  plan  — 
prost. 

Za  skandinavsku  književnost  htjelo  se  je  četrdeset 
godina,  da  u osobi  Henrika  Ibsena  dostigne  visipu  Gogo- 
Ijevu,  njemačka  pak  drama  nije  dorasla  do  njega  ni  do 
dana  današnjega. 

Ne  gledajući  na  razliku  u umjetničkoj  formi,  ova 
dva  golema  djela  Gogoljeva  „Mrtve  duše"  i „Revizor" 
u svojim  bitnim  crtama  čine  mi  se  da  su  ustrojena  na 
jednak  način. 

Osnovne  mane  različnik  klasa  i razhčnih  tipova  cije- 
loga društva  razokrivaju  se  u njima  s pomoću  ispitivanja, 
kojemu  se  podvrgavaju  svi  ovi  ljudi  prema  jednoj  osobi. 
Ova  je  osoba  prosječan  no  drzovit  čovjek,  i javlja  im  se 
kao  tajanstven  neznanik,  koga  oni  ne  mogu  nikako  pronići. 

U komediji  ova  osoba  direktno  ili  indirektno  iznosi 
neobične  zahtjeve,  i svi  vide  u njemu  revizora,  koga  je 
poslalo  ministarstvo.  U poemi  on  predlaže  pogodbu  neču- 
vene vrste.  U oba  slučaja  pisac  sili  društvo,  da  raskrije 
svoj  istinski  značaj  i da  vida  slabe  strane. 

Poema  u tom  nadilazi  komediju,  što  se  u poemi  sli- 
kanje prostote  i prevarljivosti  od  vremena  do  vremena 
prepleće  divnim,  lirskim  izljevima.  Pjesnik,  koji  je  napisao 
„Tarasa  Buljbu"  i koga  sasvim  ne  vidimo  u „Revizoru", 
slobodno  se  izražava  u „Mrtvim  dušama"  i daje,  da  ga 
u njima  upoznamo. 

Ova  knjiga  nije  samo  neumoljna  satira,  — u njoj 
zvuči  pečat  poradi  pokvarenosti  ljudi  i strasno  smilovanje 
za  nesretnike,  kojima  je  život  puko  beskrajno  ropstvo  i 
koji  dapače  poslije  svoje  smrti  ostaju  predmetom  trgovine. 

Ova  samilost,  indirektno  izražena  — to  je  ono,  sa 
čime  se  kasnije  susrećemo  u „Lovčevim  zapiscima"  Ivana 
Turgenjeva.  I u drugim  svojim  pripovijestima,  više  ga- 
nutljivim nego  komičnim,  kao  na  primjer  što  je  „Šinelj". 
Gogolj  je  po  svojoj  umjetničkoj  formi  prijelaz  do  novijih 
pripovjedača  ruskih.  Proizvodi  Dostojevskoga  po  direktnoj 
liniji  proizlaze  od  Gogoljeve  „Šinelji"  (Mantije). 

Opširnost  i dubina  ruske  originalnosti,  na  koliko  se 
izražavaju  u književnosti,  otkrile  su  se  Evropi  u tri  glavna 


pripovjedača:  u Turgenjeva,  Dostojevskoga  i Tolstoga. 
Što  se  tiče  Gončarova,  njihova  u mnogom  pogledu 
premca,  poznajem,  veli  Brandes,  samo  njegov  veliki 
roman  „Oblomova",  te  zato  ne  mogu  govoriti  o njemu. 

Turgenjev  je  prvi  za  nas  opširnu  rusku  zemlju  naselio 
suvremenim  ljudima.  Premda  je  on  ostavio  Rusiju  već  u 
35.  godini  života,  navraćajući  se  kasnije  u nju  samo  na 
kratko  vrijeme,  ipak  je  on  opisivao  uvijek  samo  zemljake 
svoje ; Nijemci  i Francuzi  u njegovim  romanima  porušeni 
su  na  pola,  i javljaju  se  samo  u odnošaju  prema  Rusima. 
On  je  htio  prikazivati  samo  ljude,  kojima  je  originalnost 
poznavao  iz  djetinjstva. 

Inostranac  ne  može  suditi,  je  li  dugi  boravak  u 
tudjini  oslabio  njegovo  poznavanje  domovine.  0 tom  neka 
presudjuju  njegovi  zemljaci.  No  inostranac  može  pouzdano 
tvrditi,  da  Turgenjev  ne  bi  bio  nikada  tako  duboko 
pronikao  u vas. # civil izo vani  svijet,  kad  bi  bio  za  ciglo 
jota  manje  zapadnikom. 

On  je  raširio  pred  nama  sliku  šuma  i stepa,  proljeća 
i jeseni,  svib  klasa  društvenih  i svib  stupanja  umnoga 
razvoja  u Rusiji.  On  nam  je  podao  bogatu  psihologiju 
cijele  rase  ljudi,  i obradio  ju  s duboko  proniknutom  dušom, 
premda  njegovo  čuvstvo  nije  nikada  zasjenilo  jasnosti  u 
pripovijedanju. 

Pripovijedanje  u Turgenjeva  nije  objektivno,  premda 
gotovo  nikada  ne  pripovijeda  o svojoj  osobi,  njegovi 
romani,  kao  i sva  njegova  djela  proizvode  lirski  dojam. 
U njima  je  toliko  čuvstva!  A to  je  čuvstvo  svagda 
čuvstvo  tihe  tuge,  strane  tuge,  sasvim  osobite  i bez 
svake  primjese  sentimentalnosti. 

Veliki  melankolici  latinske  rase,  kao  na  primjer 
Leopardi  i Flaubert,  iznose  određjene  i reske  crte  u 
svojem  slogu;  njemačka  je  tuga  čisto  humoristična  ili 
sentimentalna.  Melankolija  Turgenjevljeva  (taj  široki  i 
duboki  potok  tuge,  koji  se  razljeva  po  njegovim  proizvo- 
dima) u svojoj  se  biti  javlja  kao  melankolija  slavenske 
rase.  Ona  direktno  istječe  iz  tužnih  narodnih  pjesama 
slavenskih. 

Svi  su  noviji  znamenitiji  spisatelji  ruski  — melan- 
kolici. No  melankolija  Ivana  Turgenjeva  — melankolija 
je  mislitelja,  koji  je  uvidio,  da  je  svaki,  ideal  humanosti 
i pravednosti,  razuma,  dobrote  i općega  blaga  bezrazličan 
za  prirodu  i da  se  ne  prikazuje  onom  božanstvenom 
silom,  koja  se  nalazi  u njemu. 

U „Senilijima"  (Pjesme  u prozi)  Turgenjev  nam 
podaje  sliku  prirode,  koja  zamišlja  sredstva,  da  raširi 
silu  mišicama  buhe.  Na  pitanje,  koje  upravlja  prirodi: 
nisu  li  ljudi  njezina  omiljela  djeca?  priroda  odgovara: 
sve  su  životinje  moja  djeca;  ja  se  o svima  njima  jednako 
brinem  i sve  na  jednak  način  istrebljavam. 

Ovdje  se  očituje  značaj  njegove  melankolije.  Ako  je 
....  Gogolj  pečalan,  to  je  s toga,  što  je  zlovoljan ; ako  se 
H Dostojevski  žalosti,  biva  zato,  jer  je  on  sav  jedna  samilost; 

melankoliji  je  Tolstoga  korijen  u njegovu  religioznom 
fatalizmu.  Jedini  je  Turgenjev  — filozof. 

Treba  pripomenuti,  da  se  u životu  sviju  drugih 
velikih  pjesnika  javlja  kritičan  moment,  kad  se  svi  oni 
zanesu  religioznim  pokretom,  pa  taj  pokret  podaje  njihovu 
bivstvu  nov  svijet  i novu  važnost,  no  uporedo  s time, 
slabi  njihove  proizvodne  sile  i prije  ili  kasnije  potiče,  da 
se  iznevjere  poeziji.  Jedared  ova  kriza  nastupa  u takovu 
momentu,  kad  oni  preživljuju  čisto  religiozno  osjećanje, 
a drugi  put  u takovoj  epohi,  kad  ih  zahvati  narodni 
misticizam.  Čini  se,  da  je  u našem  vijeku  sklonost 
k takovoj  vrsti  misticizma  — jedna  od  crta,  općih  svima 
Slavenima.  Godine  1840.  ona  je  zavladala  poljskom  knji- 
ževnošću, osvojivši  Mickievvieza,  Sloivaekoga,  Krasili skoga 
i druge  pisce  u onaj  moment,  kad  su  ih  se  dojmili 
Tovvianski  i neki  drugi  maštaoei.  U ruskoj  je  književnosti 
ona  podložila  sebi  u raznoj  formi  takove  velike  umove, 
kakovi  su  Gogolj  (godine  1840.)  Dostojevski  (na  koncu 
god.  1860.)  i napokon  u posljednjem  desetljeću  — Tolstoj. 


Turgenjev,  sa  svojom  mirnom,  promatračkom  pri- 
rodom, jedini  je  međju  njima,  za  koga  je  religiozni 
zanos  — takav  sujet,  kao  i svaki  drugi.  On  ga  raspravlja, 
ne  gubeći  svojega  ravnovjesja:  sjetimo  se  junakinje  u 
„Čudnoj  povjesti“. 

Po  tom  je  njegova  melankolija  manje  religioznoga, 
nego  filozofijskoga  značaja,  no  u isti  mah  ona  je  melan- 
kolija rodoljuba,  koji  je  postao  pesimistom. 

Ne  gledajući  na  njegov  prividni  kosmopolitizam, 
Turgenjev  je  bio  patriot,  no  patriot,  koji  je  posumnjao  o 
svojoj  otačbini.  To  ga  je  pođvrglo  velikim  napadajima. 
Dostojevski  se  je  trudio  pokazati  njegove  smiješne  strane 
u licu  Karmanzinovu  u ,,Bijesima“.  Turgenjev  nije  izgubio 
vjere  u budućnost  svoje  zemlje;  on  se  je  tako  zanosio 
njezinim  jezikom  i književnošću,  da  je  očekivao  velika 
djela  od  naroda,  koji  ih  je  stvorio.  No  on  je  vidio  toliko 
neuspjelih  pokušaja  i početaka  u Busiji,  da  je  mogao 
pripovijedati  samo  dogadjaje  sa  pečalnim  i tužnim  izlaskom. 

(Nastavit  će  se.) 


llt^ 


O strofama  prvih  hrvatskih  pjesnika. 

Napisao  Petar  Kreković. 

(Nastavak.) 


WffO  Menčetić  i Držie  poznavahu  osim  tal.  dvorske 
A?Wk  poezije  još  i narodnu  pjesmu,  talijansku  i hrvatsku. 
Oni  nam  sami  govore  često  o pjevanju,  a međju  vrlinama, 
koje  kod  svojih  vila  najviše  slave,  jest  pjesma.  Ne  mislim, 
da  će  tko  tvrditi,  da  je  to  puko  oponašanje  tal.  pjesnika, 
jer  ne  će  nitko  pomisliti,  da  djevojke  i žene  u ono  doba 
u Dubrovniku  nijesu  pjevale,  a s njima  i naši  trubaduri 
još  prije,  nego  počeše  sami  skladati  pjesme.  Te  pjesme 
bijahu  upravo  prvo  i najjače  poticalo,  koje  ih  je  nukalo, 
da  propjevaju.  Smiješno  bi  bilo  pomišljati  ta  dva  lju- 
bavna pjesnika,  kako  čitajući,,  recimo  Petrarku,  pjevaju 
o ljubavi  i pri  tom  traže  stih  u crkvenim  pjesmaricama. 
Naravnije  je,  kad  ih  pomislimo  mladim  momcima,  koji 
pjevaju  i ljube  narodne  pjesme,  pa  skladaju  sami  nove, 
prema  ritmu  i melodiji  njihovoj,  željni,  da  pomnožaju 
repertoire  njihov.  Tako  postadoše  sve  umjetne  poezije 
srednjega  vijeka.  Da  su  pri  tom  nastojali  dotjerati  oblik 
narodnih  pjesama,  da  su  ideje  dobro  im  poznate  tal. 
poezije  u te  svoje  pjesme  unosili,  posve  je  razumljivo. 
Tako  si  pomišljamo  početke  tih  kasnije  slavnih  trubadura. 
Njihove  pjesme  morale  su  omiljeti  i rado  se  pjevati,  a to 
ih  je  gonilo,  da  dalje  pjevaju,  dok  se  ne  pretvoriše  u 
prave  umjetne  pjesnike. 

Ta  pučka  pjesma,  kojoj  imamo  da  zahvalimo  po- 
stanak naše  umjetne,  bila  je  koje  hrvatska,  koje  tali- 
janska. Ko  pomisli  na  odnošaj,  u kojem  bijaše  istočna 


obala  jadranskoga  mora  sa  zapadnom,  kako  je  u prošlim 
vijekovima  talijanski  jezik  na  našoj  strani  prevlađjivao, 
ne  će  se  čuditi,  kad  ustvrdimo,  da  je  i talijanska  pjesma 
kod  nas  bila  raširena  i u mnogom  na  domaću  uplivala. 
Ostanke  te  pučke  talijanske  pjesme  sabrali  su  Ive  u Istri 
a Villanis  u Dalmaciji.  Ovaj  posljednji  veli,  da  su  pjesme, 
što  ih  je  sabrao,  zadnji  ostanci,  kojih  će  naskoro  nestati. 
Sad  se  još  održavaju  po  gradovima. 

Ta  talijanska  pjesma,  rekoh,  uplivala  je  mnogo  na 
našu  hrvatsku,  ovdje  napose  čakavsku  pjesmu.  Ova  uze 
od  nje  ne  samo  oblik,  to  jest  strofu  od  4 stiha,  nego 
i mnogo  sađržine.  Tome,  da  rečem,  potahjančenju  ča- 
kavske pjesme  pomogla  je  najviše  glazba.  0 tom  pitanju 
ne  mogu  da  potanko  govorim.  Da  je  naš  narod  u pri- 
morju od  talijanskoga  primio  neki  posebni  način  pje- 
vanja, nema  sumnje.  Već  riječ  ,,kantati“  pokazuje  to.  Ta 
je  riječ  veoma  česta  u našim  čakavskim  pjesmama,  a već 
ju  i Marili  Držić  upotrebljava,  pa  u njega  dolazi  i rieč 
lcant  za  'pjesmu.  Pošto  jedan  narod  od  drugoga  ne  uzima 
riječi  bez  potrebe,  to  jest  samo  onda,  kada  mu  za  neki 
novi,  od  susjednoga  naroda  posudjeni,  pojam  ili  stvar 
treba  zgodan  izraz,  to  nam  i ova  riječ  pokazuje,  da  je 
naš  narod  od  talijanskoga  poprimio  neki  novi  način 
pjesme,  nove  napjeve,  a s njima  naravski  i novi  oblik 
same  pjesme.  Za  to  i kažu  Ličani,  da  primorci  kantaju , 
ili : zakantao  kao  primorac.  Ko  je  čuo  baš  naše  Ličane 


Vrelo  Bune  kod  Mostara. 

Iz  kalendara  „Bošnjaka11  za  g.  1893. 

kad  zapjevaju:  „Hodi.  brate,  da  ga  zapjevamo  — o — o 
itđ.,  pa  čuo  primorce,  gdje  zabrzaju:  „Zakantajmo  mi 
dva“,  pak  nadovežu  svoj  ,,trajna-nina-nena“  bez  kraja  i konca, 
pristat  će  uz  naše  mnijenje. 

Osim  glazbe  još  su  dva  nosioca  talijanske  pjesme  ušla 
u naš  narod,  a to  su  ples  i pokladni  običaji.  Nu  o tome 
poslije. 

Budući  da  nam  je.  ovdje  do  oblika,  ne  ćemo  da  po- 
drobno ističemo  odnošaje  te  naše  čakavske  pjesme  s jedne 
strane  prama  talijanskoj  narodnoj  pjesmi,  a s druge  strane 
prama  našim  starim  pjesnicima.  Kad  „Matica  Hrvatska “ 
izda  svoju  željno  očekivanu  zbirku,  naći  će  se  za  to 
spretniji  radnik  Nu  ipak  ne  možemo,  a da  ne  istaknemo 
— ove  dvije  tri  točke  sličnosti. 

Karakteristika  je  talijanske  pučke  pjesme  blagosiv- 
ljanje  ili  proklinjanje  drage.  Prvo  su  iz  nje  uzeli  u svoje 
pjesme  i Petrarka  i Boccaccio.  Petrarka  (son.  46.)  kaže : 
Benedetto  sia  ’l  giorno  e ’l  mese  e 1’  anno, 

E la  stagione  e ’l  tempo  e 1’  ora  e ’l  punto, 

E ’l  bel  paese  e ’l  loco  ov  ’io  fui  giunto 
Da  duo  begli  ochi,  che  legato  m’  lianno. 

Boccaccio  veli  isto  tako : 

Benedetto  sia  1’  anno  e 1’  mese  e ’l  giorno 
E 1’  ora  e ’l  punto  e anclie  la  stagione, 

Che  fu  creato  questo  viso  adorno. 

Menčetić  V.  31.  i Držić  pj.  61.  blagosivlju  isto  tako 
svoju  gospodju  i ljubav,  ali  je  u njih  to  tako  rečeno,  da 
se  vidi,  da  to  nijesu  uzeli  ni  iz  Petrarke  ni  iz  Bokača. 
Dok  ova  dvojica  vele  samo  jedan  put  ,,benedetto“,  a sve 


što  hlagosivlju  slijedi  jedno  za  drugim,  ponavljaju  naši 
pjesnici  svaki  put  rieč  blažen.  Tako  isto  radi  narodna 
pjesma.  Na  primjer: 

Donna,  te  benedieu  li  lamienti, 

Te  benedieu  li  sueni  e li  canti; 

Te  benedieu  li  passati  tiempi, 

Lu  ’seire  e lu  ’enire  de  quannanti; 

Benedieu  toa  mamana  e toi  parenti, 

Benedieu  tou  sire  e tutti  quanti; 

Poi  benedieu  tie,  rosa  fiurente. 

I u zbirci  narodnih  pjesama,  što  ju  je  izdala  „Naša 
sloga"  u Trstu  1880.  ima  takva  pjesma  na  strani  II.  31. 
Blagoslovi,  Bože,  ’se  take  devojke, 

Ke  su  tako  lepe  bele  i rumene. 

Blagoslovi,  Bože,  majku,  ka  vas  rodi, 

I onoga  oca,  ki  vas  lepo  goji, 

Blagoslovi,  Bože,  se  one  zavojke, 

Ke  su  zavijale  prebili  život  vaš, 

I još  onu  zibku,  ka  vas  je  takala, 

Tere  onu  majku,  ka  vas  je  dojila. 

Da  su  naši  pjesnici  svoje  blagoslove  prema  narodnim 
pjesmama  pjevali,  vidi  se  još  i iz  toga,  što  Držić  u pjesmi 
103.  proklinje  svoju  dragu.  Te  kletve  mogao  je  oponašati 
samo  po  pučkoj  pjesmi  ili  ih  uzeti  iz  kojega  od  mnogih 
talijanskih  pjesnika  15.  vijeka,  koji  su  pučki  način  pjevanja 
gojili,  kao  n.  pr.  Lionardo  Giustiniani.  U svim  tim 
pjesmama,  gdje  se  blagosivlje  ili  proklinje,  nalazimo  još 
jednu  karakteristiku  narodne  talijanske  pjesme,  a to  je 
opetovanje  jedne  ili  više  rieči  u početku  više  stihova  ili 
kroz  cijelu  pjesmu.  (Nastavit  će  se.) 


Hrvatski  biskup  Selnički  i sveta  stolica  o Hrvatskoj. 


(Crtica  iz  hrvatske  povjesti.) 


^l^odine  1598.  posta  zagrebačkim  biskupom  Nikola 
Selnički  iz  obitelji  Stjepanića.  Na  biskupsku  sto- 
licu ne  uzmognu  sjesti  preko  dvije  godine  dana,  prvo: 
vladala  u Zagrebu  neka  epidemija,  pak  što  je  glavno : 
nije  htio  platiti  Rimu  t.  zv.  anata.  (Crkveni  dostojanstve- 
nici, koji  nijesu  primili  časti  in  consistorio,  imali  su 
platiti  neku  taksu.  U prvim  vremenima  bilo  to  od  pri- 
gode do  prigode.  Počevši  od  Bonifacija  IX.  u drugoj  po- 
lovici vijeka  četrnaestoga  ta  taksa  posta  redovnom,  a pod 
imenom  „annates".  Prema  tomu  se  plaćao  za  otajstvo 
posvete  ili  cio  prihod  od  jedne  godine  ili  polovica.  U 
ostalom  bilo  je  više  vrsti  tih  anata.  Broekhaus:  Conver- 
sationslesikon  I.  Band  p.  682.)  Mi  ćemo  ovdje  iznijeti, 
što  je  taj  crkveni  poglavica  našega  naroda  sve  radio, 
samo  da  ne  plati  ono,  što  je  bio  dužan.  (To  je  napo- 
menuo već  Kukuljević  u svom  Arkivu  IX.,  gdje  govori 
o Selničkomu  kano  piscu,  ali  ne  će  biti  s gorega,-  da  mi 
to  malo  potanje  razložimo.)  Veoma  je  ovo  poučno,  kakili 
li  sinova  nije  imala  ova  naša  domovina ! Biskup  je  Sel- 
nički, da  obrani  svoje  stanovište,  napisao  raspravicu,  koju 


je  priobćio  Ad.  Balt.  Krčelić  u svojoj  „historia  ecclesiae 
zagrabiensis".  Mi  donosimo  stvar  po  toj  raspravici. 

Selnički  je  imao  biti  posvećen  za  biskupa  od  pape 
i time  platiti  napomenute  anate.  Zbog  sebičnosti  ustvrdi, 
da  njega  ne  posvećuje  papa,  već  ugarski  metropolita ; 
Ugarska  da  ima  to  pravo,  a dao  joj  ga  breveom  svojim 
papa  Marcel  I.  g.  1550.  (U  ostalom  je  taj  breve  pape 
Marcela  I.  nespretna  patvorina , jer  je  papa  Marcel  I. 
bio  papom  već  u vrijeme  Konstautina  Velikoga,  a god. 
1550.  vladao  je  papa  Julije  III.  Vidi  Anton  Joseph 
AVeidenbach : Calenđarium  historieo-christiauum  međii  et 
novi  aevi,  izdan  u Regensburgu  1855.)  Taj  je  privilegij 
donio  zagrebački  biskup  Pavao  Gregorijanac.  (Krčelić, 
historia  ecclesiae  zagrabiensis  I.  p.  309 — 310.)  Evo  u 
glavnom  stanovišta,  što  ga  brani  papin  nuncij  proti 
biskupovoj  tvrdnji.  Biskupa  zagrebačkoga  mora  svetiti 
papa,  jer : 

1.  „On  je  biskup  hrvatski “ (quođ  is  Croatiae  cen- 
seatur  episeopus),  a to  je  kraljevstvo  od  kralja  Dimitra 
Zvonimira  u zaštiti  rimske  stolice. 

2.  Već  je  više  zagrebačkih  biskupa  Kim  posvetio 
kao  blaženoga  Augustina  Kažotića,  Tiraoteja  i dr. 

3.  „ Jasno  je,  da  je  razlika  izmedju  Hrvatske  i 
Ugarske  (clarum  esse,  đistinctam  haberi  consiđerationem 
Croatiae  ab  Hungaria)  i gdje  se  u zakonodavstvu  zakon 
imenice  ne  odnosi  na  Hrvatsku,  potom  ni  ne  veže  taj 
Hrvata .“  Zato  niti  breve  pape  Marcela  I.  ne  vrijedi  za 
biskupa  zagrebačkoga,  koji  je  biskupom  Hrvatske,  već  za 
ugarske  biskupe,  i to  samo  privremeno. 

Tako  o nama  apostolski  nuncij;  a sad  čujmo  bi- 
skupa Hrvata ! 

Ugarske  biskupe,  veli  on,  posvećuje  ugarski  metro- 
polita, tako  kaže  breve  pape  Marcela  I.  A što  vi  hoćete, 
da  crkva  zagrebačka  ne  pripada  Ugarskoj,  da  je  kraljev- 
stvo Hrvatska  pod  zaštitom  Rima,  — to  „rado  opraštam 
vašemu  presvijetlomu  gospodstvu,  kano  onomu,  koji  ne- 
poznaje  našega  uredjenja.  Drugo  je  Slavonija,  a drugo 
Hrvatska.  Rijeka  Cetina  luči  obje,  a najvjerodostojniji  spo- 
menici  od  Andrije  IL,  Bele  IV.,  Sigismunda  i'  Matije  to 
svjedoče.  Da  je  Zagreb  u Slavoniji,  nitko  ne  sumnja. 
Ova  se  po  svjedočanstvu  naših  hroničara  pridruži  Ugar- 
skoj prije  Gejze  kao  pravi  dio  i udo  stare  Panonije,  a 
zvala  se  ugarskom  vojvodinom  (ducatus  Hungariae). 
(Krčelić,  nap.  dj.  I.,  311.  U ostalom:  čestita  ta  duša 
misli  pod  „našim  hroničarima"  bezimenoga  notara  kralja 
Bele.  Magjari,  koji  tvrde,  da  je  Slavonija  od  iskona 
bila  njihovom , mogu  se  pozivati  samo  na  bajanje 
toga  piskara.  Po  njem  bi  već  Ar padovi  vojvode  Lelu, 
Bulsnu  i Botond  udarili  bili  na  Bugarsku,  bacili  pod 
noge  Srbiju , zahvatili  s istoka  i juga  Hrvatsku,  sve 
osvojili,  naravski  ,,jašeći“.  Anonymi  Belae  regis  notarii 
de  gestis  Hungarorum  liber  cap.  42.  i 43.  apud  End- 
licher:  Monumenta  R.  H.  A.  str.  37.  i 38.  Medjutim, 
koliko  vrijedi  ta  besmislenost,  o tom  piše  Rački:  Ocjena 
starijih  izvora  u Književniku  I.,  384.  Vidi  i Klaića  u 
izvješću  kralj.  vel.  gimnazije  u Zagrebu  od  g.  1873—4.) 
Dio,  što  no  k zapadu  i k jugu  seže,  sv.  Stjepan  ustupi 
hrvatskomu  kralju  Krijesimiru,  dok  ga  opet  ne  uze  natrag 
Andrija  I.  Ponovno-  ga  dobi  sa  sestrom  Ladislava  I. 
Diraitar  nazvan  Zvonimirom.  Smrću  njegovom  i sestre 
Ladislavove  taj  je  dio,  što  je  bio  dan  za  miraz , imao 
opet  natrag  doći,  uzet  je  i ostaje  s Ugarskom  vječito 
združen;  ta  obje  su  zemlje  stara  Panonija.  U ovoj  (to- 
božnjoj Slavoniji)  osnova  Ladislav  svojim  zaključkom 
zagrebačku  biskupiju,  obdari  ju  Dubravom  (Dombra)  i 
Siskom,  a kraljevi,  njegovi  nasljednici,  dadoše  joj  drugih 
dobara;  ja  ne  znam,  kako  se  sad  od  Panonije  ili  Ugar- 
ske otrgnuti  možeu  (Krčelić,  nap.  dj.  I,  312.) 

Za  tim  hoće  dokazati,  kako  biskupija  zagrebačka 
nije/izuzeta  ni  iz  brevea  Marcelova,  jer  je  bulu  donio  iz 
Rima  biskup  zagrebački  Pavao  Gregorijanac.  Pak  nastavlja : 
„ja  znam, ' da  se  gornji  ovaj  dio  Slavonije  uzima  danas 
za  Hrvatsku,  ali  mnijenje  i općenita  bludnja  (error 


vulgaris)  ne  trga  ničijega  prava  (non  convellit  — kakav 
li  izraz!),  pošto  je  po  spomenicima  jasno,  da  je  ono,  što 
je  po  sebi  istina,  i pravedno.  A vlast  Slavonije,  da 
može  graditi  statute  (izraz  je  papinskoga  nuncija : legesj , 
ne  odvaja  ju  od  Ugarske,  inače  bi  se  i županije  ugarske 
mogle  otrgnuti  od  Ugarske  (! !)  i zbog  sabora  pojedinih 
crkava  imalo  bi  se  đoumljivati  na  odijeljenje  od  glavne, 
šta  više  i od  općenite  crkve  (! !).  Pak  napokon,  neka  se 
uspostavi  crkva  zagrebačka  u samoj  Hrvatskoj ; doista, 
da  je  Dimitru  dao  Grgur  VII.  kraljevstvo,  ne  znadu  naši 
pisci“  (!).  Tu  hoće  dokazati,  da  Hrvatska  nije  bila  u 
zaštiti  (Krčelić,  nap.  dj.  I.,  312.)  rimske  stolice;  šta 
više : Zvonimir  je  molio  Henrika  IV.  za  trunu.  Najposlije 
će:  da  bi  Zvonimir  i dobio  bio  krunu  od  Rima,  treba 
dokazati,  da  je  obvezao  crkve  na  plaćanje  anata.  Tu  je 
već  vrijedni  biskup  prešao  na  drugo  polje.  Pak  i ako  bi 
ih  bio  zbilja  obvezao,  crkva  je  zagrebačka  mladja  od 
Zvonimira;  osnova  ju  sv.  Ladislav,  kralj  ugarski;  nje 
Zvonimir  nije  mogao  obvezati.  „Ovaj  (sv.  Ladislav)  želeći 
učiniti  kraj  prvašnjim  neredima,  proglasi  Hrvatsku  i Sla- 
voniju kraljevstvom  i Alma  u njima  postavi  za  prvoga 
kralja11.  (Krčelić,  nap.  dj.  I.,  312;  prije  je  već  govorio  o 
kralju  Krijesimiru  i o kralju  Zvonimiru,  a sad  je  tek 
Hrvatska  proglašena  kraljevstvom !).  I ako  su  neki  biskupi 
zagrebački  bili  svećeni  od  papa,  nijesu  plaćali  anata.  Ni 
on  napokon  nema  ništa  proti  posveti  iz  Rima,  ali  — 
anati ; anati  su  i bezboštvo  i simonija. 

Doista,  stvar  je  čudna:  rimska  se  stolica,  da  obrani 
svoje  pravo,  pozivlje  na  samostalnost  Hrvatske;  biskup 
zagrebački  Nikola  Stjepanić  Selnički,  rodjeni  Hrvat, 
pogrdjuje  pravo  svoga  naroda.  Što  li  sve  ne  radi  sebičnost 
crna!  čudno  je,  a može  biti  i značajno,  kako  on  rastavlja 
Slavoniju  od  Hrvatske,  dok  za  stolicu  rimsku  nema 
Slavonije.  Nuncij  govori  o Hrvatskoj  kao  o opreci  naprama 
Ugarskoj ; ime  Slavonije  upotrebljava  tek  u geografskom 
značenju.  Narod  te  Slavonije  i Hrvatske  nazivlje  nuncij 
Hrvatima  (et  ubi  in  legibus  lex  ad  Sclavoniam  Croa- 
tiamque  nominetenus  extensa  non  est,  talem  isthic  nec 
obligare  Croatas).  Značajno  je,  dok  je  Selnički  tako  radio, 
onaj  dio  savjetnika  dvora  bečkoga,  koji  je  bio  za  to,  da 
se  Selničkomu  oproste  anati,  nije  se  pozivao  ni  na  jedan 
njegov  razlog.  Beč  je  samo  govorio : papa  je^cara”pomagao 
vojnicima,  dakle  može  mu  ostaviti  i novce.  Niti j;  su  se 
ugarski  sabori  osvrtali  na  onake  duševne  proizvode/' kakov 
je  bio  onaj  biskupa  zagrebačkoga.  (G.  1601. ’i  1602.  bila 
su  u Ugarskoj  na  redu  pitanja,  je  li  Hrvatska'  regnum 
subiectum  ili  unitum,  ili  je  adnexum.  Članci  12.  te  31. 
od  godine  1601.  nama  su  u prilog.  ^Ugri  se  ;rie_  htjedoše 
miješati  u hrvatske  stvari  (nec  cpuidpium  disponere  volebant 
de  Sclavonia,  sed  ut  distinctum  [regnum  considerarunt, 
kaže  naš  autor.  Krčelić:  historia  ecclesiae  zagr.  I.,  318. 
Žalimo,  što  nam  sad  nije  namašno,  da  zagledamo  u same 
zaključke  sabora/ugarskih  od  tih  godina.  U ostalom,  neka 
se  nitko  ne  boji,  kanonik  Krčelić  ne  će  pretjerati.) 

K slikama. 

Silvije  Str.  Kranjčević.  U ovom  broju  donosimo  sliku  vrloga 
hrvatskog  pjesnika  Silvija  Str.  Kraojčevića,  našega  vrijednoga 
suradnika,  koji  već  duže  vremena  resi  »Vienac«  umnim  svojim 
pjesmama.  Oris  života  i pjesničkog  rada  njegova  izići  će  u bu- 
dućem broju. 

Književnost. 

Hrvatska.  Izišao  je  u Mostaru  drugi  svezak  Šešeljeva  izdanja 
„Narodnih pjesama  bosanskih  i hercegovačkih" , što  su  ih  sabrali  fra 
Franolv.  Jukići  fra  Grga  Martić.  U ovom  su  svesku  junačke  pjesme, 
što  pjevaju  o ženidbama  Luke  barjaktara,  Komnena  Jankovića, 
Mijata  Pivića,  malog  Rađojice  i Nikolice,  sirotka  Halila,  Hrnjice, 
o junačtvu  Kotorana,  o Mijatu  Tomiću  itd.  Dodan  je  ovomu 
svesku  i rječnik  kao  tumač  stranih  riječi  k narodnim  pjesmama. 
Usrdno  preporučujemo  i ovaj  svezak  hrvatskomu  čitalačkomu 
općinstvu.  Cijena  je  svesku  60  novč.,  poštom  65  novč. 

Francuska.  Pisac  Jean  Laumoniers  izdao  je  nedavno  za- 
nimljivu knjigu  »La  Nationalitć  frangaise,  les  hommes  •.  Tu 
potanko  raspravlja  o geografskim,  geološkim  i biološkim  prilikama 
Francuske  i o raznim  pasminama,  iz  kojih  se  je  sadašnji  na- 
raštaj razvio,  pa  dolazi  do  zaključka,  da  je  germanska  pasmina 
vrsnija  od  galsko-romanske.  Pisac  umuje  ovako:  Kepler  je  pre- 
teča Danvinov,  u Francuskoj  ni  u Italiji  nije  bilo  matematičara, 
koji  bi  bio  premac  Nevvtonu,  dok  se  medjutim  zna,  da  je  Ga- 
lilej  porijeklom  Sas,  a Descartes  iz  Škotske.  Darwin  nema  pre- 
teče u Francuskoj,  Lamarck  potječe  iz  Walesa.  Cijela  moderna 
obrtna  civilizacija  jest  djelo  germanske  pasmine.  Francuzi  mogu 
se  tješiti,  da  su  prvi  u vještini  karikature,  tu  su  pravi  potomci 
Rabelaisovi,  Molibri  i Voltairi,  satirici  »par  escellence?. 

Upravo  je  izišao  kod  Lemerra  u Parizu  u raskošnom  iz- 
danju (Edition  du  Figaro)  novi  roman  Paula  Bourgeta:  „Cosmo- 
polis“  s ilustracijama  Myrbacha,  Jeanniota  i Dueza.  Poznatom 
vještinom,  s koje  ga  vrstaju  medju  prvake  ne  samo  francuske 
nego  i svjetske  književnosti,  — crta  Bourget,  taj  duboki  pozna- 
valac ljudskog  srca,  šareno  i raznoliko  društvo,  što  se  sa  svih 
krajeva  sastaje  u »Vječnom  gradu«,  pozorištu  Bourgetova  romana. 
Nećemo  ovdje  da  na  tanko  pripovijedamo  sadržaj  ovoga  najno- 
vijeg djela  francuske  lijepe  književnosti,  jer  će  se  Čitatelji  »Vien- 
čevi«  sami  najbolje  moći  uvjeriti  o vrsnoći  njegovoj,  budući  da 
ga  kanimo  u našem  listu  donijeti  u prijevodu  našega  suradnika 
Vladimira  Borote. 

Svaštice. 

Najstarija  skladba  na  svijetu.  Glazba  za  Euripidovu  dramu 
»Oreste«  bit  će  jamačno  najstarija  skladba  na  svijetu.  Bila  je  pi- 
sana prije  Krista,  za  cara  Augusta,  a opseže  napjev,  zbor  i instru- 
mentaciju. Ulomak  toga  zanimljivoga  djela,  svojina  nadvojvode 
Rnjnera  — bio  je  izložen  u prošlogodišnjoj  izložbi  u Beču.  Vele,  da 
je  taj  ulomak  dokaz,  kako  je  bila  grčka  drama  sa  zborovima, 
plesovima  i pjevanjem  pojedinih  osoba  mnogo  bliža  modernoj 
operi  nego  li  dramama  s pratnjom  glazbe. 

Nova  slovenska  lirička  opera.  Nedavno  se  je  pjevala  u no- 
vom slovenskom  glumištu  u Ljubljani  nova  lirička  opera  dra.  B. 
Ipavca  „ Teharski  plemići “ s lijepim  uspjehom.  Zahvalno  je  op- 
ćinstvo prisutnoga  skladatelja  pozdravilo  vrlo  oduševljeno,  dočim 
mu  je  »Dramatično  društvo«  poklonilo  lovor- vijenac. 


Matica  Hrvatska. 

»Matica  Hrvatska«  raspisuje  iz  zaklade  grofa  Ivana  N. 
Draškovića  za  nagradjivanje  valjanih  hrvatskih  knjiga  knji- 
ževni natječaj  za  nagradu  godine  1893.,  koja  će  iznositi  oko 
osam  stotina  i pedeset  (850)  for.  a.  vr. 

U smislu  oporuke  zakladateljeve  od  10.  decembra  godine 
1855.  točke  C.  imade  se  kod  dopitivanja  nagrade  osobito  na  to 
paziti:  »da  se  kod  natječućih  se  rukopisa  prednost  dade  onomu, 
koji  je  kadar  najviše  doprinijeti  k pravoj  pouci  puka  o praktič- 
nih predmetih,  te  time  unaprediti  njegovo  duševno  i materijalno 
stanje.  Kod  dopitivanja  nagrade  ne  će  se  ipak  gledati  samo  na 
absolutnu  vrsnoću  spisa,  nego  se  nagrada  može  dopitati  i onomu 
spisu,  koji  prema  sadašnjemu  stanju  hrvatske  književnosti  zaslu- 
žuje u njoj  odlično  mjesto,  i vrstan  ju  je  podići«. 

Cijela  nagrada  dopitat  će  se  rukopisu  samo  takovomu,  koji 
uz  svoju  absolutnu  vrsnoću  iznosi  bar  petnaest  tiskanih 
araka ; — ako  iznosi  manje,  dopitat  će  se  razmjerno  manja  na- 
grada. Ako  ne  bi  bilo  valjana  izvornika,  tad  će  se  i prijevodi 
vrsnih  proizvoda  stranih  literatura  razmjerno  nagraditi. 

Rukopisi  imadu  se  najkasnije  do  31.  decembra  god.  1893. 
u običnoj  formi  podnijeti  »Matici  Hrvatskoj«  na  ruke  njezina 
tajnika. 

Piscu,  komu  bude  nagrada  dopitana,  ne  će  se  ona  isplatiti 
u smislu  oporuke  točke  H.  odmah,  nego  tekar  onda,  kad  djelo 
»Matici  Hrvatskoj«  podastre  tiskano. 


»Matica  Hrvatska«  raspisuje  u smislu  zakladnice  iz  zaklade 
Dušana  Kotura  književnu  nagradu  za  god.  1893.  u iznosu  od 
tri  stotine  i pedeset  (350)  for.  a.  vr.,  i to:  »za  jednu  iz- 
vornu pripovijest  (novelu  ili  roman),  koja  opseže  barem  deset 
tiskanih  araka,  ili  dramatski  proizvod  bez  obzira  na  opseg«. 

Natječaj  traje  do  konca  mjeseca  decembra  godine  1893.,  do 
kojega  roka  imadu  se  rukopisi  u običnoj  formi  podnijeti  »Matici 
Hrvatskoj«  na  ruke  njezina  tajnika. 

Po  odboru  »Matice«  nagradjeno  djelo  postaje  vlastniČtvom 
»Matice  Hrvatske«,  koja  ga  je  u smislu  zakladnice  dužna  tiskati 
tečajem  godine  dana,  pošto  je  nagrada  dopitana. 


»Matica  Hrvatska«  raspisuje  u smislu  zakladnice  iz  zaklade 
Adolfa  Veber-Tkalčića  književnu  nagradu  za  godinu  1893. 
od  tri  stotine  (300)  for.  a.  vr.,  i to  za  književno  djelo  »pouč- 
nog« ili  »zabavnog«  sadržaja,  koje  opseže  barem  deset  tiskanih 
araka,  a odgovara  sadržajem,  smjerom  i oblikom  književnim 
publikacijama  »Matice  Hrvatske«. 

U slučaju,  ako  od  »Matice  Hrvatske«  iz  zaklade  Veber- 
Tkalčićevićeve  nagradjeno  književno  djelo  iznosi  opsegom  više  od 
deset  tiskanih  araka,  to  će  ga  »Matica  Hrvatska«  primjereno  još 
iz  svojeg  tekućeg  dohodka  nagraditi. 

Natječaj  traje  do  konca  mjeseca  decembra  godine  1893.,  do 
kojega  roka  imadu  se  rukopisi  u običnoj  formi  podnijeti  »Matici 
Hrvatskoj«  na  ruke  njeziua  tajnika. 

Po  odboru  »Matice  Hrvatske'  nagradjeno  djelo  postaje  vlast- 
niČtvom »Matice  Hrvatske«,  koja  gaje  u smislu  zakladnice  dužna 
tiskati  tečajem  godine  dana,  pošto  je  nagrada  dopitana. 

U Zagrebu,  2.  siječnja  1893. 

Odbor  „Matice  Hrvatske “. 


Uspomeni  Janka  Kamenara.  — Žrtva.  — Smrtan  vojno.  — čobanica.  — »Kako  vam  drago«.  — Nojem.  — Hrvati  i Srbi.  — 
Braudes  o ruskom  romanu.  — O strofama  prvih  hrvatskih  pjesnika.  — Hrvatski  biskup  SelniČki  i sveta  stolica  o Hrvatskoj.  — Listak. 

Uredjuje  J.  Pusarić.  VlastniČtvo  i tisak  Dioničke  Tiskare. 


Br.  3. 

Izlazi  svake  subote  11a  dva  arka.  — Godišnja  ciena  poštom  i domaćim  u kuću  7 for.,  inače  6 for. 

Rukopisi  se  ne  vraćaju. 

God.  XXV. 

m ' . ■ ■ 

ad  obzorjem  sjever  suhi 
Razmaho  hladnu  moć, 

?ćA  kroz  prozor  mladić  nijem 
U mrklu  zuri  noć. 

— v „Sveta  noći,  blaga  noći, 
Sto  sv’jetu  rodi  spas“  — 
Na  usnama  drhtavijem 
Tih  zatitro  mu  glas. 


Božićnica. 

Da  — uz  ružu  mirisavu 
I koji  raste  trn, 

Blažen  stoput,  komu  dušu 
Ne  mori  spomen  crn. 

Sretno  doba,  zlatno  doba 
Djetinskoga  raja, 

Plave  oči,  mile  oči 
Mladih  uzdisaja! 


Da  li  za  te,  srce  moje, 
Koje  srce  bije? 

Sjevaju  li  jošte  miljem 
One  oči  dvije?  — 

Lasno  svijet  zaboravlja, 

Kad  ga  sreća  prati, 

Ko  se  brine,  što  prognanik 
U tudjini  pati?!  — 


Ulicom  se  ljudstvo  mota, 

I buči,  gamzi,  vrije; 

Noć  je  hladna  — drva  treba, 
Da  leđna  grud  se  zgrije. 

— v „Sveta  noći,  blaga  noći, 
Sto  vječno  svjetlo  rodi  — 
Da!  al  sv’jetu,  brižnom  sv’jetu 
Tek  crna  tmina  godi. 


Mile  pjesme,  slatke  pjesme 
Pune  rajskog  čara, 

Štono  sam  ih  pjevat  znao 
Uz  ćaćka  si  stara ! 

Tiha  noći,  blaga  noći, 

Puna  strave  svete, 

Oeko  sam  te,  željno  čeko, 
Milo  rajsko  d’jete! 


Svako  ima  svoje  rane, 

Nikom  nije  lako ; 

Ali  ja  bih,  ne  znam,  za  što 
Ponajrađje  plako. 

Plakao  bih,  gorko  plako, 

Baš  u svetoj  noći; 

Ali  ko  će  u toj,  tmini 
Suze  vidjet  moći? 


Iz  tmine  na  sv’jet  dodje, 

U tmini  žive  rob, 

Dok  smrt  ga  crna  skoro 
' U cm  ne  shrva  grob.  — 

Nad  obzorjem  sjever  suhi 
Razmaho  hladnu  moć, 
Nujno  sjetna,  nevesela 
Oborila  se  noć. 

Sve  je  tiho,  u svom  domu 
Uz  svog  se  stisno  svoj, 

A sumračjem  katkad  prodre, 
Ko  uzdah,  sjetan  poj. 

— Sretan  onaj,  koji  vazda 
Svoj  rodni  grli  kraj, 

Koji  ne  zna,  kol’  je  hladan 
Tuđjinski  ogrljaj ; 


A ono  bi  vazda  blago 
Donijelo  dara, 

Pa  bih  za  to  smjerno  kleko 
Kod  malog  oltara. 

Iz  grudiju  izvila  bi 
Molitva  se  tiha, 

Kao  majci  uz  kol’jevku, 
Kada  ranka  njiha : 

čuvaj,  Bože,  majku  milu, 
Čuvaj  tatu  moga, 

I sestricu  golubicu, 

Brata  rodjenoga. 

Sretno  doba,  zlatno  doba, 
Djetinskoga  raja, 

Plave  oči,  mile  oči 
Mladih  uzdisaja!  — 


A osušit  niko  nikad 
Sv’jetu  suza  ne  će, 

Niti  sunce  stoput  žarče 
Da  se  nebom  kreće. 

Amo,  pjesmo  posestrimo, 
Nikad  plakat  ne  ću, 

Bar  će  koji  zavidnik  mi 
Zavidjeti  sreću. 

R’ jetko  suze  da  u oku 
Drugom  suzu  gane : 

Burni  jeci  ljudsko  srce 
Stoput  gore  rane. 

Noć  je  nujna,  sjetna,  tiha, 
Sitne  zv’ jezde  plove. 

Spas  se  radja  — muklo  zvono 
Na  molitvu  zove. 

— 0 da  barem  kralj  se  radja 
U moći  slavlja  svog, 

A1  ovako  u goloti 

Ma  i sam  bio  Bog!  — 

Istom  sitna  što  se  djeca 
Uz  staru  stištu  baku, 

Hrle  vidjet  rajsko  čedo 
U špiljskom  crnom  mraku. 

Grme  pjesme:  radujte  se, 

Jer  se  vječno  svjetlo  rodi ; 

0 utjehe  slabe,  Bože, 

Kada  sv’jetu  tmina  godi!  — 

Morem  tihog  noćnog  svjetla 
Hrli  mladić  mrk  i’n’jem, 

Korake  mu  uzdah  prati 
Na  domak  svet  mu  tr’jem. 

0 desnu  stranu  tr’jema, 

0 smrznut  tanki  zid  — • 

Je  1’  sanak  ii’  je  java, 

II’  slab  ga  vara  vid? 

Naslonjeno  nježno  biće 
Ko  jela  vitka  stasa, 

Ljiljani  joj  snježni,  b’jeli, 

0 bedru  zlatna  pasa. 

Na  zimi,  cičoj  zimi 
Još  b’jeli  lijer  cvjeta! 

Iz  oka,  žarka  oka 
Svjetluca ^vatra  sveta. 

Ornim  velom  divno  lice 
G u stol  prekriveno ; 

Mili  Bože!  — kriknu  mladić, 
Oko  — lice  njeno  . . . 


Na  uzdah  polagano 

Bl’jed  lik  se  malko  krene  — 

— 0 nije,  nije  ona, 

To  puste  tek  su  sjene! 

— Što  radiš,  krasna  djevo, 
Sred  gluhe,  crne  trniee? 

Odgrni  veo  — aha, 

Baš  imaš  divno  lice ! 

Što  puštaš,  krasnog  lica 
Da  leđni  led  se  laća? 

Zar  ne  znaš,  krasno  lice 
Da  skupo  svijet  plaća!  — 

Odgrni  crni  veo, 

Odgrni  licu  care, 

Za  krasno  lice  ljudi 

I preveć  mnogo  mare  . . . 

Sitna  suza  zatitrala 
Pod  koprenom  tanke  sjene, 
Zatitrala  kao  ruža 
Na  umoru  kada  vene. 

— Svijet  mi  se  zlobno  ruga, 
Od  leđne  ginem  zime, 

Znaš  li:  za  što?  ođgoneni. 
— Ideal  mi  je  ime. 

Davno  prošlo  zlatno  doba 
Kad  carica  sam  bila, 
Sretniji  su  smrtna  bića 
Na  zemlji  život  žila. 

U zanosu  je  srca 
Svak  zemni  krio  raj, 

Od  tuge  pjesmu  svijo 
Od  jada  blažen  raj. 


I ljubila  se  zemlja 
I mio  rodni  dom, 

I postavljo  se  život 
Na  oltar  rodu  svom. 

A sad  mi  sv’jet  se  ruga, 

Od  leđne  ginem  zime, 

I prezirno  me  prate, 

Ideal  jer  mi  ime.  — 

— Ideal  ti  si,  djevo, 

0 krasan  li  ti  lik! 

Ah  hodi,  moj  će  rod  ti 

Sagradit  žrtvenik.  — 

Za  božićnicu,  rode, 

Daj  primi  divni  dar, 

Tu  krasnu  djevu  primi, 

Taj  rajski  ubav  čar. 

Ideal  nek’  ti,  rode, 

Pred  okom  lebdi  svet; 

Ideal  čuvaj,  goji 

Ko  nježan,  malen  cv’jet. 

Ideal  nada  tvoja, 

Ideal  tvoj  je  spas; 

Ideal  sve  će  složne 
U zgodan  skupit  čas. 

Ideal  nek’  ti  bude: 

Na  svome  biti  svoj ; 

I čvrstu  vjeru  čuvaj 

1 ljubav  vazda  goj. 

I pustit  će  se  jednom 
S nebesa  divna  noć, 

I željno  sunce  tvoje 
I spas  će  željni  doć.  — 

Tugomir. 


Nova  era. 

Crtica  iz  primorskoga  života.  Napisao  J.  Draženović. 

I. 


našem  starom,  domoljubnom  gradiću  na  liticama 
morskim  šušti  već  od  nekoliko  dana  od  uha 
do  uha  šuman  i slavan  glas:  — gospoda  od 
vojničke  komande  odilaze,  a magistrat  zaposijeđa 
nova  — civilna  domaća  uprava.  Već  se  tome  nagadjao 
i skori  rok.  Premda  se  je  jednodušno  tvrdilo,  da  se 
time  ispunjava  davna  želja  cijeloga  građjanstva,  ipak 
pretežita  većina  nije  shvaćala,  u čem  je  baš  ta  civilna 
uprava.  Svima  je  bilo  jasno,  da  će  vojničku  gospodu 
zamijeniti  gospoda  domaća;  al  to  je  samo  ljuština  zna- 
menitoga đogađjaja.  — 0 jezgri  samoj  te  novote  za 
čudo  se  nije  nigdje  zametao  razgovor.  Samo  lepršahu 
krilate  riječi:  — bit  ćemo  svoji,  slobodni!  — Pa  ipak 
se  na  tu  pustu,  nejasnu  riječ  svima  širile  grudi  sred 


nekakva  nerazumljiva  zanosa,  a jezici  se  razvezali,  da  je 
svakome  bilo  u isti  čas  veoma  ugodno  i ne  baš  posvema 
spokojno  pri  duši.  Kamogod  zadješ,  sreta  te  već  po  koji 
znanac  ili  baš  i na  pola  znanac  blistava  lica,  pa  kao  da 
čestita:  ■ — zlatila  nam  se  godina  1871.!  Do  mjesec  dana 
možda  eto  nam  naše  uprave,  naše  slobodice!  — Ta 
blistava  lica  i te  krilate  riječi  na  svakom  koraku  postađoše 
do  skora  već  i čisto  dosadne.  — 

Jednog  lijepog  đopolđneva  šetkao  po  pločniku  pred 
vidjenom  dvokatnicom  na  obali  vremešan  čovuljak.  Va- 
ljuškao  se  živahno  poput  prazne  barčice  na  morskim 
talasima.  Ruke  zakopao  duboko  u džepove,  a dobro  ugojen 
trbušak  izbočio  velevažno.  Štit  lagašne  kapice  namaknuo 
duboko  nad  nemirne,  sive  oči,  pa  žmirka  iza  njega  sad 

ravno  preda  se,  sad  na  nemirnu  pučinu,  što  no  ju  uz- 
valjala  silovita  jugo  vina,  a prižarila  jasna  traka  sunčana. 
Udobne  cipele  veselo  mu  škriplju;  on  očevidno  uživa, 
udešujući  prema  tome  svoj  lastoviti  bod.  Kađikad  skuči 
nožne  prste,  pa  se  zanjiše  prema  promijenjenu  načinu 
škripanja,  ko  da  bi  botio  da  zapleše  cancan.  A pri  tom 
zazvoni  poeešće  rasijanim  drobišem  po  džepu,  pa  svrne 
pogledom  u svoj  dućan,  pun  žurbe  i kontaša,  te  mu  se 
na  glatku  licu  odrazi  jedva  vidljiv  smiješak  ispod  kratkih 
sijedih  brkova. 

Taj  bezbrižni  čovuljak  trgovac  je  i kućevlasnik, 
šior  Vinceneo  Besedić,  — inače  poznata  tvrda  i neslomljiva 
natura  prvoga  stepena.  On  ničemu  ne  vjeruje,  svemu  se 
ruga;  u tom  i jeste  suština  njegova  zadovoljstva.  On  ne 
može  nikako  da  trpi  ni  prazna  stola  ni  učenih  razgovora. 
— I u ovaj  čas  se  nekako  po  nagonu  sprema,  da  omlati 
koga  toga,  što  to.  — 

Dok  je  on  tako  šetkao  i treskao  munidom  po  džepu, 
banu  preda  nj  iza  ugla  dvoje  čeljadi : suh  i visok  mrkonja 
u crnom  kaputu,  olašten  i dosadno  čist,  poput  mačke,  i 
trom,  onizak  debeljković  u neobično  prostranu  odijelu. 
Živa  protimba!  U dugajlije  je  izrazito  lice,  pronicavo 
oko,  kićen,  plav  brk;  — debeljković  zirka  u svijet  ne- 
pouzdano, gotovo  plašljivo  na  svoje  izvaljene,  zelenkaste 
oči,  a široko  mu,  plosnato  lice  obraslo  žutom,  čupavom 
bradom. 

Sior  Vinceneo  uzmaknu  dva  koraka  unatrag,  izboči 
još  i više  svoj  ugledni  trbušak,  a po  licu  mu  se  razli 
izraz  osobitoga  zatečenja. 

— 0,  povero  monđo!  — zapjevka.  — Stojimo  li  na 
nogama  ili  na  glavi? 

I u istinu:  g.  Paulo  de  Santić,  dugonja,  i barba 
Fran  Starešić  jošte  nikad  u svom  životu  nijesu  skupa  u 
društvu  zakoraknuli  ulicom.  G.  Santić  ubrajao  se  u 
noblesu,  a barba  Fran  u priprosto  građjanstvo  starin- 
skoga soja.  — Gospodin  je  Santić  u svoje  doba  dugo 
vremena  študirao  na  sveučilištu,  al  se  ne  zna,  da  1’ 


je  ikad  svršio  nauke.  Zatim  se  je  mnogo  godina  ogledavao 
po  svijetu,  da  se  u svem  „usavrši1'  — s pomoću  debele 
kese  pokojnog  svoga  oca.  — • Tako  se  je  i zbilja  povratio  iz 
„svijeta"  gotov,  odličnom  duhovitosti  prožet  čovjek.  On 
gledaše  sve  s visoka,  i svi  mu  se  plaho  podavahu,  ni 
sami  ne  znajući,  rad  šta.  Kretao  se  u društvu  samih 
časnika  i činovnika,  gdje  je  znao  poticati  maštu  gospodja 
oslasnim  pričicama  iz  svojih  svjetskih  doživljaja,  a tek 
gospode  osmrtnicama  netom  užitih  zubataca,  — „kao 
pasara*,  gospodo  moja!  — Pola  smo  ga  a lešo,  a pola 
na  žeravei,  pa  zalili  dračevcem!"  — A na  to  posebito 
društvo  davalo  mu  pravo  izviše  i njegovo  plemićko  ime 
i u svakom  pogledu  besprikorna  vanjština.  0,  g.  Santić 
bio  je  veoma  fino  naobražen  čovjek,  a imao  je  i dosta, 
fino  naobraženu  gospodju,  tek  što  je  bila  ponešto  mrzo- 
voljna i ukočena.  (Al  zato,  vele,  da  mu  je  tisnula  u ruke 
priličan  miraz.) 

Barba  Fran  nasuprot  mrzio  je  iz  potaje  na  to  „pose- 
bito" društvo  u gradu.  On  je  u svakom  „naobraženom 
gospodinu"  već  po  nagonu  nekom  nazirao  „šugavu  ovcu 
gospodsku".  Kao  fanatični  konzervativac  gledao  je  iz  svog 
uskog  kruga  prijekim  okom  na  moderni  napredak  zna- 
nosti, i proklinjao  pršljivo  krasnorječje  mladih  lako- 
vjeraca.  Tu  je  mržnju  prenio  s modernih  ljudi  i na 
iznenadne  pojave  domaćega  kulturnog  napretka , na 
koliko  je  slab  glas  ili  dalek  trag  o tom  mogao  do  njega 
da  dopre.  — Ponudiše  mu  jednom  na  potpis  sabirni 
arak  u neku  umjetničku  svrhu,  a on  se  do  kraja  raz- 
draži,  pa  će  odsjeći  upravo  ubojito : — - Znam  ja,  dragi 
moj,  što  znače  sva  ta  vaša  natucanja  o umjetnosti  i 
znanosti,  o kulturi!  Sve  su  to  fantazije  slobodnjaka  i 
framašuna,  vi  Babilonci  s vašim  bezbožnjačkim  tornjem ! 

— Ja  pridajem  svake  godine  svoj  bogoljubni  grošić  za 
oltar  svetoga  Franje  patrona,  i basta,  gospodine  moj ! 

— Neka  si  na  te  vaše  folje  druga  koja  budala  zapisuje 

dušu  ! — (Nastavit  će  se.) 

* ćun. 


cA 


Zimske  pjesme. 


tL 

vrtu  više  ruža  nema, 

U polju  nema  cv’jeća  — 

Pod  sn’jegom  ovo  milje  dr’jema: 
Ko  mnoga  ljudska  sreća. 

Za  ruže  ipak  mi  je  lako, 

I cv’jeće  neka  dr’jemlje! 

Al  s jedne  sreće  v’jek  bih  plako  - 
* Što  trune  ispod  zemlje. 


II. 

Sn’ježak  prši  krajem  c’jelim: 
Kano  da  ga  zasut  kani; 

Već  su  mu  pod  plaštem  b’jelim 
Vršci  gora  pokopani. 

Samo  kad  na  ljudska  srca 
Ne  bi  jadan  skoro  pao  — 

Jer  bi  kao  ladna  samrt 
Bratac  onda  brata  klao ! 


III. 

Sa  busa  zadnje  otpale  su  ruže, 

0 vjetru  leđnom  gol  se  njiše  trn; 
A gladne  vrane  ponad  polja  kruže 
U tromom  letu  kao  oblak  crn. 

Ah,  čudno  mi  je ! kao  da  me  prima 
Za  vruće  srce  smrti  leđna  pest  — 
Ja  slutim,  da  će  tako  skora  zima 

1 mog  života  zadnje  ruže  strest. 

Mladi  dani  minuli  su,  druže, 
Bedomiee  bijednu  r’jetki  vlasi; 
Zima  jošte  donosi  nam  ruže, 

Pa  nam  noću  pusta  okna  krasi. 

Samo  srce  čuvaj,  da  mu  mrazi 
Ne  uduše  ljubavi  nam  ev’jeće ; 

Ja  ću  s tobom  po  života  stazi  — 
Dok  nam  sudba  ne  utrne  sv’jeće. 


V. 

Kao  kostur  strši  šuma, 
Davno  joj  je  spalo  ruho; 

A sad  sjever  preko  druma 
Nosi  njeno  lišće  suho. 

Nigdje  nikog!  Maglom  gustom 
Tek  se  krade  zvjerad  plaha ; 

A na  granju  svuda  pustom 
Dršće  inje  — ko  od  straha. 

Tu  bih  s tuge  mogo  mr’jeti 
Ko  na  vjetru  slaba  sv’jeća  — 
Da  me  duša  još  ne  sjeti 
Carnih  dana  pramaljeća. 


VI. 

Sva  je  gora  eno  b’jela 
Kao  čisti  mramor; 

Led  je  sputo  zvonka  vrela, 

I ušutko  žamor. 

Drvlje  se  od  zime  koči 
Kao  speto  roblje. 

Sve  je  mrtvo  . . . Moje  oči 
Ne  vide  no  groblje  . . . 

Nemoj  u tom  času  b’ jednom 
Klonut,  srce  vruće! 

Sve  će  mrtvo  — kažu  — jednom 
Slavit  uskrsnuće. 

Gj.  Arnold. 


„Kako  vam  drago“. 

Komedija  u 3 čma. 


Prizor  VII. 

(FIJUGA,  gledajući  za  CVIJETOM.) 

Fijuga.  Gle,  kako  je  lijepa.  Lijepa,  velju  — scilicet 

— lijepa  stasa  i lijepa  držanja  i lijepih  očiju  et  cetera. 
Baš  divota!  Kad  te  onako  ispod  oka  pogleda,  srce  ti 
poskoči  kao  skakavac  ili  zelena  kobilica.  I za  čas  će 
onako  pogledati,  kad  joj  pjesmom  koju  lijepu  prišijem.  — 
Eh  pjesama  je  dosta  (vadi  smotak),  — ali  koju  ćemo 
uzeti?  Već  ih  je  polovica  ugledala  svjetlo.  Koji  će  vrag 
neprestano  nove  pjesme  kovati,  — koji  će  vrag  nove 
srokove  tražiti?  Pa  kad  je  čovjek  napokon  prinudjen, 
treba  da  uzajmi.  Kad  kome  treba  novaca,  a nema  ih,  — 
traži  čovjeka,  koji  će  mu  novac  uzajmiti.  Kad  u srcu 
đutiš,  da  ti  se  valja  zaljubiti,  naći  ćeš  ženu  ili  djevojku, 
što  je  napokon  ista  stvar  uz  drugi  naslov,  pa  ćeš  se 
zaljubiti  u djevojku  ili  posuditi  ženu.  — Kad  ti  je  po- 
trebna pjesma  a ti  ne  znaš,  daje  skuješ,  eh  onda  uzajmi; 

— pjesma  se  može  vratiti  i s probitkom. 

Koji  je  samo  vrag  prišanuo  onomu  Koprivnjakoviću 
neka  svaki  poštenom  riječju  zajamči,  da  je  pjesma,  koju 
će  čitati,  njegova.  Moja  pjesma ! Ma  ni  slovca,  — a kamo 
li  pjesma.  Ona  od  jučer  — kolike  li  muke!  U mojoj 
zbirci  ne  bijaše  zgodne  pjesme,  — a ja  teši  puna  tri 
sata,  dok  svojih  šest  stihova  sagradih,  — a uza  to  voka- 
bularium  srokova.  Blaženi  Dante!  Ali  što  si  ja  bijesa 
glavu  za  to  tarom ! Oženili  se.  Uzeh  sirotu  djevojku.  Nije 
mi  ni  pare  u kuću  donijela,  — ali  ja  je  uzeh,  jer  mi 
se  svidjala,  a nijesam  ni  tražio  pare,  gdje  je  nema,  — 
to  je  i slijepcu  jasno.  Eto  rekoh  : Sve,  što  je  moje,  djevojko, 
to  je  i tvoje,  — a sve,  što  je  tvoje,  to  je  i moje.  Eekoh 
to,  jer  je  imala  lijepi  obli  vrat  i bijele  grudi.  Kasnije 
doznadoh,  da  mi  žena  pjesme  gradi,  — eto  ili  (vadi  smotak), 
vele,  da  su  valjane.  Kako  ja  rekoh,  ona  prista,  što  je 


njezino,  to  je  i moje.  Consequenter  mogu  mirne  duše 
poštenu  riječ  uložiti,  da  su  to  moje  pjesme.  I to  je 
slijepcu  jasno.  Pa  napokon,  careva  je  žena  carica,  kneževa 
je  žena  kneginja,  a pjesnikova  je  žena  pjesnikinja.  Eto! 
moja  je  žena  pjesnikinja,  pa  neka  mi  tko  god  kaže,  da 
nijesam  pjesnik. 

Prizor  VIII. 

(Ulazi  VLAHO  s desna.) 

Vlaho.  Kuda  ste  se  vi  ukrali,  poštovani  kavalire? 

Fijuga.  Milo  mi  je,  kad  sam  sam. 

Vlaho.  Po  tome  sudim,  da  ste  ili  zaljubljen  ili 
hoćete  da  stihove  gradite. 

Fijuga.  Eh  — eh!  pa  izgledam  li  ja  zaljubljeno? 
Hm,  stihove  — e da,  i to  je  moguće. 

Vlaho.  Dakle  za  čas  želite  onoga  Don  Jegulju,  kako 
li  se  zove,  jezikom  udariti? 

Fijuga.  Da  mi  je  bilo  ogledati  se  s njime  na  sablje, 
volio  bih,  jer  je  vražjega  jezika. 

Vlaho.  Vjere  mi  jest  — — — 

Fijuga.  Pa  ako  mi  ne  bude  valjane  pomoći,  ne 
znam,  hoću  li  mu  odoljeti.  — Jeste  li  vi  uza  me,  pitam  vas? 

Vlaho.  Jesam,  (za  se)  Kad  već  mora  da  bude. 

Fijuga.  A gdje  su  drugi? 

Vlaho.  Sjede  dolje  uz  obalu,  pa  razgovaraju.  — Baš 
je  sada  Don  Jegulja  doveo  dva  nova  gosta. 

Fijuga.  Hm!  Pa  kaki  su  to  ljudi?  Valjda  njegove 
bagre  ? 

Vlaho.  Boga  mi  nijesu.  Plemići  su,  jedan  je  Fioren- 
tinac,  Bartol  mu  je  ime,  — a drugi,  vele,  Bolonjac. 

Fijuga.  Treba  da  ih  na  našu  stranu  primamimo. 

Vlaho.  Baš  onaj  mladji  nekako  čudno  gleda.  Don 
Jegulja  kao  da  ga  se  boji.  U ostalom  pristali  su  ljudi. 

Fijuga.  Pristali?  Kako  pristali? 

Vlaho.  Mladi  su,  crni,  talijanskih  očiju,  a koliko 
sudim,  ozbiljni  su  ljudi. 

Fijuga.  Ozbiljni  ljudi  ? Pa  što  će  vam  ozbiljni  ljudi  ? 
Sto  traže  tuj  ? 

Vlaho.  Bartol,  rekoše  mi,  bijaše  već  lanjske  godine 
ovdje. 

Fijuga.  Prijatelju,  — a kako  gospa  Cvijeta  spram 
njega?  A?  Kako  se  ona  drži? 

Vlaho.  Ustala  je  pa  mu  je  nasmiješivši  se  podala 
ruku.  Mislim,  da  se  već  danas  vidješe,  • — pa  onda 

Fijuga.  A po  tome,  što  onda  ? 

Vlaho.  Čini  mi  se,  da  ga  rado  gleda. 

Fijuga.  Čujte,  ne  govorite  mi  toga,  sinjor  Vlaho, 
jer  ćete  me  razjeđiti! 

Prizor  IX. 

(Don  MARIN  dolazi  lagano  s desna.) 

Vlaho.  Pa  kako,  zar  vas  to  jedi  ? <. 

Fijuga.  Jest,  tako  je,  srdi  me. 

Vlaho.  Pa  onda  bi  i sve  druge  moralo  razjeđiti,  kad 
bi  vas  gospa  lijepo  pogledala. 

Fijuga.  Ne  rekoste  pravo:  kad  bi  vas  pogledala. 
Valjalo  vam  je  reći : kad  vas  pogleda , jer  ona  me  voli 
gledati,  jeste  li  to  opazili?  Je  1? 

Vlaho.  Dašto  da  jesam.  Opazio  sam. 

Fijuga.  Pa  kako  se  tiho  smije,  kad  me  pogleda, 
jeste  li  i to  vidjeli? 

Vlaho.  Da,  — i to.  Dakako. 

Fijuga.  Consequenter  ? 

Vlaho.  Boga  mi,  ne  domišljam  se  ni  čemu. 

Fijuga.  Ni  čemu?  Uh,  ala  ste  slijepi,  ona  me  ljubi. 

Vlaho.  Oh  — gle,  pa  tome  se  nijesam  dosjetio. 

Bon  Marin  (pjevucka.)  „Do  tri  vrapca  šumom  pro- 
letiše“ 

Fijuga  (naglo  se  okrene.)  A!  vi  tuj?  Hm,  slušate? 
Je  li?' 

Bon  Marin.  Oprostite,  poštovani  gospodine,  ja  sam 
ovaj  put  samo  gledao  i pjevuckao,  ali  slušao  nijesam. 

Fijuga.  Znamo,  znamo,  vi  ste  stajali  i gledali,  a mi 
smo  govorili,  pa  je  naš  govor  i naša  riječ  sasma  nedužno 
do  vaših  ušiju  doprla. 

Bon  Marin.  Oprostite,  pogodiste.  Ali  da  vam  vratini 
milo  za  drago,  molim  vas,  da  i vi  u buduće  dodjete  i 
prisluškujete,  kad  ja  govorio  budem,  kako  me  ova  ili 
ona  gospa  ljubi.  A1  sada  vi  i sami  razbirate,  da  ste  vi 
više  krivi  od  mene.  Gospodin  je  Bog  nama  ljudima  dao 
jezik,  da  ga  za  zubima  držimo,  ali  nam  nije  za  ušesa 
stavio  kapaka,  da  ih  po  volji  otvoramo  i zatvoramo  kao 
šuplju  tikvu,  u koju  se  sjenice  love. 

Fijuga.  Ha  ha!  kao  šuplju  tikvu,  u koju  se  sjenice 
love,  — divne  li  stvari,  lijepe  li  prispodobe!  Baš  radi 
ljepote  te  prispodobe  budi  vam  prošteno,  što  se  podu- 


faste  moju  glavu  prispodobiti  šupljoj  tikvi.  — Ali  nijeste 
spretni,  take  stvari  treba  da  čuvate,  za  čas  će  vam  te 
robe  trebati.  Vi  izdajete  svoju  silu  neprijatelju  baš  u oči 
bitke.  Ha  ha,  ne  rekoh  li  dobro,  sinjor  Vlaho ! 

Vlaho.  Izvrsno ! 

Don  Marin.  Eh,  plemeniti  gospodine,  baš  mi  nije 
stalo  do  ove  ili  do  one  riječi,  a vjerujte  mi,  radujem  se, 
kad  vas  tako  spretna  na  jeziku  vidim,  pa  kako  svaki 
učitelj,  moram  i ja  da  đarujem  revna  učenika;  za  to 
neka  vam  ostane  šuplja  tikva;  Bog  dao,  da  za  čas  njome 
koga  toga  ulovite.  Do  crne  vam  se  klanjam  zemlje. 

Prizor  X. 

(Predjašnji  bez  Don  MARINA.) 

Fijuga.  Čujete,  kavaliru,  je  li  to  uvreda  bila? 

Vlaho.  Čini  mi  se,  da  nije. 

Fijuga.  Ne,  nije,  nije.  On  mi  je  finim  načinom  po- 
nudio tu  svoju  prispodobu,  da  se  njome  poslužim.  Baš 
mi  je  draga,  poslužit  ću  se,  — ali  ću  dodati : „tako 
Don  Jegulja  kaže“.  A1  sada  ajdmo,  da  i ja  ta  dva  nova 
kavalira  vidim.  ( Odlaze.) 

Prizor  XI. 

(Don  MARIN;  DINKO  i MARA  mačujući.) 

Don  Marin.  Tuj  nema  nikoga! 

Dinko.  E pa  dobro  napr’jed! 


Bon  Marin.  Ajd  napr’jed,  još  jedan  put,  gospe. 


Mara  (udara.) 

S desna ! 

Dinko. 

Odozgor ! 

Don  Marin. 

Dobro ! 

Dinko. 

Još  odozgor! 

Don  Marin. 

Vr’jedi ! 

Mara.  I opet  s desna ! 

Don  Marin. 

Dobro,  gospe, 

dobro ! 

Mara. 

Umorili  se! 

Don  Marin. 

Pa  prestanite! 

Dinko. 

Ta  vi  ste  čitav  junak. 

Gospo ! 

Don  Marin. 

Istina  je, 

Već  pola  sata  dobrog  eto  Dinka 

Na  muke  raspinjete. 

Šalite  se. 

Mara. 

Don  Jeguljo.  Ta  ruka  mi  je  sitna, 

Pa  ako  kad  god  pogodim  ga  mačem, 

Ja  mislim,  moje  zasluge  tu  nema. 

Dinko.  Ni  moje  nema,  vjerujte  mi,  gospe. 

Jer  udarate 

Don  Marin  (Dinku.)  Stani,  moj  junače ! 

(Mari.)  Da  znate,  da  sam  zadovoljan  s vama, 

Sad  muža  svog  na  dvoboj  sm’jete  zvati. 
Mara.  A1  ako  udarac  mi  zada  smrtni? 

Don  Marin.  Ta  ne  bojte  se,  nije  taki  čov/ek. 

Zavadite  se  s njime  — 

Mara.  Ah,  Bože  sveti ! 

Prepoznat  bi  me  mogo ! 

Dinko.  Vjerujte, 

Prepoznati  vas  ne  će, 

Don  Mar in.  Ne  će,  gospe! 

Mara.  Pa  neka  bude!  ma  baš  stojalo  me 
Života  moga.  Svršit  će  se  barem 
Ta  moja  muka,  ako  me  usmrti. 

Don  Marin.  Bez  straha  mu  pripov’jeđajte,  gospe, 

Sve.  Neće  1’  onda  pokazat  se  mužem, 

Tad  više  ne  znam,  što  vam  činit  valja. 

A1  eto  ih. 

Prizor  XII. 

(CVIJETA,  NADALICA,  BAETOL,  FIJUGA.  VLAHO, 
FEAN  i PETAE.) 

Don  Marin  (Franu.)  Dobar  dan  Bog  vam  dao 


Petar. 

I svima  vama.  Oj  gospodaru  Petre, 
Potrudiste  i vi  se  amo.  Je  li? 
Nijeste  1’  i vi  koju  pjesmu  malu 
Na  ruke  gospe  Cv’jete  dali? 

Vjera, 

Dinko. 

Nijesam.  prijatelju.  Dodjoh  amo, 
Da  vidim,  tko  će  dobit  bitku. 

Je  li? 

Cvijeto  gospo,  kol’ko  je  pjesama 
U vaše  ruke  došlo? 

(primio  čašu,  glasno ;) 

Da  žive  časna  ova  kuća  stara, 

Da  Bog  poživi  Frana  gospodara, 

Da  žive  krasna  kći  mu  gospa  Cv’jeta, 

Pa  ne  snašla  ih  nikad  crna  tuga, 

Ni  ljuta  sjeta  sve  do  tri  sta  ljeta, 

To  isto  želi  i sinjor  Fijuga. 

F iju  ga.  Pa  ne  rekoh  li  pravo  ? 

Dinko.  Sasma  pravo. 

Fijuga.  Je  1?  Consequenter  n’jesam  šuplja  tikva, 

Na  koju  ptica  sjenica  se  hvata? 

Dinko.  Ne,  n’jeste. 

Nadalica.  Eekoste  mu  sasma  pravo. 

Mara.  Da.  E’ječ  je  ova  vaša  vr’jedna  zlata. 

Petar.  Koliko  sjenica  na  vrhu  kljuna 
Pon’jeti  može. 

Fran.  Hvala,  l’jepa  hvala. 

Coijeta.  I od  mene  vam  hvala.  Ali  sada 
Da  proštijemo  ovdje  pjesmu  prvu. 

Na  zamotu  je  vanjskom  križić  crven. 

Don  Marin  ( tiho  Mari.)  To  naš  je,  gospo,  znak. 

Coijeta.  A tko  će  čitat? 

Vlaho.  Sinjor  Fijuga  nek  nam  čita. 

Dinko.  Mislim. 

Don  Jegulja  bi  mogo  čitat. 

Coijeta.  Ajde 


Coijeta.  Samo  četir. 

U zametima,  zato  ne  znam  pravo, 

Da  1’  n’jesu  po  dv’je  skupa. 

Don  Marin.  Možda  i to. 

Fran.  A1  prije  nego  otpočnemo  čitat, 

Ajd  da  si  malo  ugodimo  grla, 

II  pamet,  kako  kome  treba.  Gjivo !. 

Sluga.  Na  zapov’jed  vam  stojim ! 

Fran.  Daj  donesi 

Hrvaštine  crvene  nešto  malo, 

I crnog  vina  koju  bocu,  deder! 

Ožednit  će  gospoda.  Je  li  tako? 

Fijuga.  Pa  baš  je  pravo,  valja  nam  se  kr’jepit, 

Jer  posao  nas  čeka  trudan. 

Don  Marin  (tiho  Mari.)  Gospe! 

Pridružite  se  njemu.  Eto  sjeda  — 

Za  malen  stolić.  Nudite  ga  vinom, 

A1  vi  i ne  kušajte. 

Mara  (tiho  Don  Marinu . > Gospodaru, 

Ni  mislit  ne  možete,  kako  mene- 
Ta  njegva  obzirnost  spram  Cv’jete  boli. 

Ja  mislim,  da  bih  morala  tuj  s mjesta 
Da  do  njeg  skočim  — da  mu  skinem  krinku, 
Vjerolomnom  da  nazovem  ga  rdjom. 

Don  Marin  (tiho  Mari.)  Umirite  se,  — suspregnite  srce, 
A razbor  nek  vas  vodi.  Plemić  Bartol 
Upućen  je  već  u sve.  On  će  s vama. 


Da  upitamo  sreću.  Njih  dvojica 
Izaći  će  i odgovarat  samo, 

Kad  zapitam  ih  desno  ii'  lijevo. 
(Don  Marin  i Fijuga  izlaze  do  ulaza.) 

(tiho  društvu ) Tu  crnog,  tu  crvenog  vina  čaša 
A čitat  će  nam  onaj,  koj’  pogodi, 
Crveno  vino  na  kojoj  je  strani. 


Vlaho.  Dinko.  | Pa  dobro ! 

Petar.  Fran.  j Nek  bude! 

Coijeta.  Pitat  ću  ih  sada. 

Nadalica.  Ajde. 


Coijeta.  (glasno.)  Don  Jeguljo,  za  koju  ste  vi  stranu, 
Za  desnu  ii’  za  l’jevu?  Bečite  nam. 

Don  Marin.  Da  svećenikom  n’jesam,  I’jevu  stranu, 

Gdje  svakom  srce  bije,  tražio  bih. 

A1  veće  pravo  na  lijevu  stranu 
Gospodin  ima  taj.  Ja  tražim  desnu. 
Nadalica.  Crveno  vino  na  desnoj  je  strani, 

Don  Jegulja  će  čitat. 


Fijuga. 

Coijeta. 

Dinko. 
Don  Marin. 
Coijeta. 


Posve  dobro, 

A1  samo  prvu  pjesmu. 

Neka  bude. 

Ded  čitajte,  don  Jeguljo!  (daje  smotak.) 

Ajd  čujmo! 


Bez  naslova  je  pjesma. 


Sve  jednako. 

Don  Marin  (čita.) 

Što  si  svoj  cv’jetak  — tužno  sagnuo, 
Bijeli  Uljane  tuj, 

Što  si  mirisavu  glavicu  spustila, 
Ružice.  Čuj ! 

Što  si  mi  sunašce  sakrilo  lice? 
Kaži  mi  daj ! 

I ti  si  se  vedro  nebo  za  oblak 
Sakrilo  taj ! 


Iza  toga  odgovara  liljan : 

Ljepote  vječne  angjeo  božji 
Spusti  se  na  taj  svijet, 

K nama  je  ravno  angjeo  božji 
Upravio  let. 

Meni  je  bjelilo,  ružici  rumen 
Oduzeo  svu, 

Sunašcu  zlato  ■ — a nebu  modrilo. 
Nema  nam  sreće  tu. 


Ne  tuži  liljane,  ružo,  umiri  se, 

Deder  sunašce,  sjaj, 

A i ti  plavetno  nebo  razvedri  se, 

Molim  te,  daj ! 

Cv’jeti  je  angjeo  bjelilo  na  grudi, 

U oči  sav  sunčev  sjaj, 

Rumen  sa  ruže  na  usne  njene 
Stavio,  znaj, 

Sunčane  zlatne  zrake  spleo  njojzi  u kosu.  Gle 
I modrilo  neba  u očima  sjajnim. 

Ne  tuži,  ne! 

I tu  je  konac. 

Dinko.  Lijepa  pjesma. 

Fran.  Veoma  lijepa. 

Fijuga.  Da,  — da,  lijepa. 

Bartol.  Lijepa  pjesma  — al  je  ljepša  opjevana  gospa. 

Iran.  A što  vi  velite,  Don  Jeguljo? 

Don  Marin.  Slažem  se,  gospodo.  Posve  slažem.  Ima 
li  koga  tuj,  tko  bi  se  usudio,  da  zaniječe  ljepotu  toj 
pjesmi;  — ajde^da  ga  vidim,  neka  se  pokaže.  Tko  bi  se 
usudio  da  je  odsudi,  taj  bi  uvrijedio  gospu,  kojoj  je 
pjesma  namijenjena.  Nije  1’  tako,  gospodine  Fijugo  ? 

Fijuga.  Tako  je.  Ajdmo  dalje. 

Vlaho  (tiho  Fijugi.)  Ta  čemu  bijesa;  sad  ne  govorite 
i vi?  Već  naprosto  velite:  „Tako  je“,  — kao  da  vam  je 
jezik  tup.  Izgubit  ćete  bitku,  a pravo  će  pripasti  don 
Jegulji.  — Gledajte,  kako  se  smiju.  Što  sudite? 

Fijuga  (glasno.)  Kad  bili  ja  htio  da  sudim  o toj 
pjesmi  u sav  glas  ovdje  pred  vama,  — morao  bih  šutjeti. 


Dinko.  Jako  dobro ! 

Fijuga.  Kako  god  je  ta  pjesma  jako  dobra,  ipak  mi 
se  čini,  a to  je  moje  uvjerenje,  da  ima  neka  kvačica 
po  srijedi. 

Don  Marin.  Hm!  kvačica! 

Fijuga.  Da,  pače  dvije  kvačice.  Čujte!  Kad  su  dva 
čovjeka  sa  Brača  pošla  pred  sud.  da  se  pru,  sastadoše  se 
pred  sudcem — 

Don  Marin.  Znamo.  Jedan  nosio  sir  — — — 

Dinko.  — — — a drugi  ribu,  znamo  to. 

Mara.  Dodjoše  pred  sudca — 

Nadalica. pa  uze  svaki  svoju  robu  da  hvali. 

Don  Marin.  Prvi  će : Svijetli  gospodine  sudče,  divna 
riba,  — a drugi:  pravični  gospodine  sudče,  divan  sir; 
i opet  prvi:  najpravičniji  gospodine  — eto  od  mene 
vam  fina  riba,  — onda  opet  drugi:  sam  ste  zakon,  — 
pravedniji  ste  od  svih  pravednika,  a sir  je  valjan.  — 
Tako  uzeše  govoriti,  kako  bi  svaki  od  njih  sudca  na 
svoju  stranu  pređobio,  — ne  bi  li  njemu  pravo  sudio.  — 
Vidite  li,  gospodine  kavaliru,  mi  to  znamo,  — al  i razbi- 
ramo,  što  je  vama  na  jeziku.  S mita  nas  krivite,  vi  mislite, 
da  tom  pjesmom  želimo  zadobiti  gospu  Cvijetu. 

Fijuga.  Al  ima  još  jedna:  Doveo  cigan  na  pazar 
kozu,  — a doveo  bome  i njegov  komšija,  — isto  tako 
cigan. 

Don  Marin.  Haec  fabula  docet:  Svaki  cigo  svoju 
kozu  hvali.  Vi  mislite,  da  ja  ovu  pjesmu  hvalim,  a 
nijeste  pomislili,  da  bi  ta  pjesma  mogla  biti  vašega 
kuma  sinjora  Vlaha.  A?  Na  to  nijeste  pomislili? 

Fijuga  (naglo).  Ako  je  vaša,  sinjor  Vlaho,  onda  se 
prevarih;  pa  ne  rekoh  li,  pjesma  je  lijepa. 

Don  Marin.  Ej  vidite,  — tako  se  sjenice  u šuplje 
tikve  love.  Pjesma  je  ovoga  sinjora  (kaže  Maru).  Mišljaste, 
da  je  pjesma  naša  — potvoriste  nas  mitom  i samohvalom, 
a kad  ja  rekoh,  da  je  gospodara  Vlaha,  hvalite  je.  — A 
gdje  je  tu  pravi  razlog,  pitamo  vas? 

Fijuga  (tiho  Vlahu).  A za  što  ne  rekoste,  da  pjesma 
nije  vaša? 

Vlaho  (tiho).  Ta  i sami  ste  znali,  ne  rekoh  li,  pri- 
govarajte ! ? 

Dinko.  Ajde  dalje.  Tko  će  čitati? 

Cvijeta.  Biste  li  vi,  sinjor  Fijugo? 

Fijuga.  Ne,  gospo,  hvala,  stislo  me  u grlu.  Či- 
tajte vi.  — 

Mara  (dajući  Fijugi  čašu).  Eto  vam  nešto,  da  raši- 
rite grlo. 

Fijuga.  Hvala!  (pije). 

Krajiške  priče. 

Napisala  Milena  S.  Pokupska. 

III.  Srce  i dužnost.  — Hvala,  sto  puta  ti  hvala,  moj  sine!  Od  časa  na 


/■Jvffpil0  burne  četrdeset  i osme  godine. 

”|p|§C  U trošnoj  i siromašnoj  kolibi  nekog-  kordunskog 
sela  ležala  na  kukavnom  ležaja  bolesna  žena. 

Slabo  svjetlo  uljanice  nemirno  titralo  na  iz- 
mučenom i uvelom  licu  njezinu.  Dobro  se  razabiralo,  da 
je  tu  utisnula  neizbrisiv  žig  neumolna  i nesmiljena  smrt, 
koja  je  evo  već  posegnula  nezasitnom  rukom,  da  zaustavi 
kucaj  srca,  da  smiri  ono  srce,  što  za  cijeloga  svoga  ži- 
vota nije  znalo  za  drugo  no  za  bijedu  i za  borbu.  Još 
malo,  malo  i bit  će  svemu  kraj. 

Ne,  — ne,  još  ne;  još  se  evo  otvara  na  pola  ugaslo 
oko  i pozire  na  vrata,  tražeći  nešto,  očekujući  nešto. 

Bijedna  žena ! Još  u samrtnoj  borbi  mora  da  oćuti 
svu  nevolju  tužna  udesa.  Ta  sama  je,  ostavljena  od  sina 
jedinca  i od  vjernoga  druga.  Oba  su  na  službi,  na  kor- 
dunu.  Teška  dužnost  njihova  ne  pita  za  srce,  ni  za 
ljubav;  — dužnost  i opet  samo  dužnost,  koja  se  je  dne- 
vice  opetovala  i koja  je  graničara  pratila  od  kolijevke 
do  groba. 

No  ipak  ga  je  dočekala.  Vrata  se  rastvorila,  u sobu 
stupi  stasit  momak  vojnik.  Bolno  materino  lice  kao 
da  je  obasjao  tračak  sreće  nenadana  blaženstva,  a goruće 
usne  jedva  šapnuše : 

— Sinko! 

Svu  svoju  dušu,  sve  svoje  materinje  čuvstvo  i ljubav 
prelila  je  u tu  jednu  jedincatu  riječ.  — Bilo  joj,  kao 
da  je  u taj  tren  zaboravila  sve  boli  i pregaranja,  pa 
tek  iza  podulje  stanke  nastavi : 

— Sinko,  samo  kap  vode ! Grlo  mi  gori  — tu  — u 
srcu  peče,  pali,  a ja  nemam  više  snage,  da  se  pridignem. 

Mitar  bio  vojnik,  al  u taj  tren  kao  da  ga  ostavlja 
snaga;  nesigurnim  korakom  ispane  iz  sobe,  zahvati  iz 
kabla  vode  i prinese  ju  vrućim  materinim  usnama.  Znao 
je,  da  je  to  posljednji  napitak  majci.  Koji  čovjek  da 
ne  strepi  pred  tim  časom? 

— Mitre,  ti  i otac  danas  ste  u službi,  kako  to  te 
si  se  vratio? 

— Izmijenila  me  straža;  — zamolio  sam!  — od- 
govori drhtavim  glasom  Mitar,  al  se  odvrnuo  licem,  da 
mu  mati  ne  uščita  u očima  laži.  — Ta  zar  joj  je  mogao 
priznati  istinu;  zar  joj  je  smio  povećati  tjelesnu  bol  još 
i duševnom?  — Oh  ne!  Jer  materinje  bi  srce  puklo, 
kad  bi  doznalo,  da  joj  je  sin,  ta  krv  njezine  krvi,  po- 
slušav  glas  srca,  odbjegao,  kukavno  odbjegao  sa  straže, 
gdje  ga  je  dužnost  prikovala.  — Ta  graničarka  je,  i zna, 
što  je  vojnička  dužnost,  al  zna  i posljedice,  kad  se  od- 
nemari  vojnički  zakon.  — Ne,  ne,  on  joj  nije  smio  pri- 
znati istino,  ako  je  htio  da  posljednja  materina  riječ  bude 
blagoslov. 


čas  molila  sam  se  i vapila  k Bogu,  da  otegne  čas  smrti, 
dok  mi  se  ti  vratiš,  da  mi  zaklopiš  umorne  oči.  I Bog 
me  je  uslišao ! 

— Ouj  moju  posljednju:  ljubi,  Mitre,  ovu  tužnu 
vrlet,  na  kojoj  si  se  rodio;  budi  vojnik  čestit  i hrabar. 
Sjeti  se  predja  svojih  i krvi,  koja  u žilama  tvojim  teče. 

- — Imaj  na  pameti  svaki  tren,  da  si  graničar,  — pa  da 
tek  preko  mrtva  ti  tijela  dušmanin  može  u Hrvatsku. 
Hrvat  si,  brani  svoje! 

— Majko!  — bolno  i očajno  krikne  Mitar  i klone 
do  materina  uzglavlja.  Buke  mu  se  grčevito  stiskale  o 
burne  grudi,  a blijede  se  usne  micale.  No  nijesu  izricale 
riječi,  kojima  bi  sebe  krivio  i optuživao ; — pa  da  je 
baš  i u sav  glas  vapio  svoj  grijeh,  k materinu  srcu  ne 
bi  mu  dopirao  glas,  — ta  ono  se  smirilo  za  uvijek ! 

Salete  ga  teške  misli.  Sta  će  oni  na  kordunu,  kad 
ga  zgriješe.  No  možda  još  nijesu  opazili,  — možda,  — 
i nada  ga  osokoli,  zahvati  pušku,  htjede  da  izadje,  al 
se  na  vratima  susrete  s vojnikom,  — - bio  mu  otac. 

— Sto  radiš  ovdje,  bijedni  sine?  Je  li  ikada  čuo 
svijet,  da  graničar,  makar  mu  se  od  zime  kočilo  tijelo, 
makar  mu  se  od  umora  lamale  kosti,  da  je  samo  na  čas 
na  straži  sklopio  oči;  — a ti  kukavno  pobježe,  ovamo, 
je  li  u materino  okrilje?  — 0 da  se  nijesi  nikad  rodio, 
za  što  mi  nanese  toliku  sramotu? 

— Oče ! Srce  me  vuklo,  srce  me  gonilo,  a ja  mu 
ne  mogoh  odoljeti.  Dodjoh  još  u zadnji  čas,  da  zaklopim 
majci  oči. 

— Srce?  — Zar  u kordunaša  može  biti  srca  za 
drugo,  no  za  kralja  i dom?  — Srce?  — kukavne  li  ri- 
ječi za  vojnika,  koji  slušajući  glas  srca,  odnemaruje  svoju 
dužnost ! 

— Ta  majka  mi  je  bila,  a ja  njoj  jedinac! 

— Ne  pita  se  tu : tko  je,  što  je,  već  najprije  dužnost, 
a onda  ljubav.  — Znaš  li,  nesretni  sine,  kaznu,  koja 
te  čeka?  — Znaš  li,  čim  se  nagradjuje  bjegunac  u ratno 
doba?  — — Umri,  kukavice,  mojom  rukom  ubijena.  — — 

— Oče,  ne  pucaj,  ne  ubij ! Ne  proljevaj  krv  svoje 
krvi;  neka  ratno  vijeće  sudi  kukavici,  al  neka  ne  sudi 
ubojici ! 

— Evo  ti  moga  oružja,  odvedi  me,  neka  mi  sude, 
neka  prostrijeljaju  ovo  srce,  u kojem  ima  ćuti  i ljubavi ! — 

Okrutni  otac  razoruža v sina,  sputa  ga  točno  po  ,,re- 
glementu“,  a sin  ni  da  bi  okom  trenuo.  Kad  mu  je  bilo 
ostaviti  dom,  sumorno  oko  zaustavi  se  na  mrtvoj  majci. 

— Sretna  li  ona,  što  ne  doživi  toga  časa! 

A otac  muče  ovršio  svoj  posao,  što  mu  ga  je  zakon 
i vojnički  ponos  nalagao,  a za  ženu,  mrtvu  ženu  nije 
imao  ni  jedite  suze,  ni  jednog  pogleda.  — Ta  zarad 
nje  žrtvuje  evo  svoj  ponos,  svoju  nadu,  svoga  jedinca ! 

Predao  ga  sudu.  Nijemac  kapetan,  bilježeći  službeni 
zapisnik,  raskolačio  oči,  čudio  se,  gdje  otac  sina  predaje 
ratnomu  sudu.  Zaklima  glavom  i reče  sam  sebi: 

— U istinu,  ti  graničari  nijesu  ljudi,  nemaju  srca! 
Ratno  vijeće  odluči,  da  se  Mitar  strijelja.  Pročitaše 
osudu,  ni  otac  ni  sin  se  ne  ganu,  kao  da  su  kamen.  — 

— A1  da,  ti  graničari  nemaju  ćuti,  nemaju  srca! 

Sunce  ogranulo  iza  planina  crveno,  krvavo,  kao  da 
sluti,  da  će  toga  dana  osušiti  proljevenu  krv. 

Sastali  se  vojnički  poglavari ; vojnici  su  izišli  u 
potpunoj  odori,  bubnji  muklo  tutnje,  a dvanaest  vojnika 
zaokružilo  u polukrug  Mitra,  koji  je  stajao  kod  otvorena 
groba. 

Htjedoše  da  mu  vežu  oči.  Sada  tek  kao  da  su  se 
otvorila  usta,  koja  se  sve  dosele  nijesu  pomolila  za  život, 
— sad  mole,  da  mu  ne  vežu  očiju:  on  želi,  da  gleda 
svoju  smrt. 

Dozvoliše  mu,  a sam  gjeneral  u taj  tren  prošaptao : 
— Ta  graničar  je!  — 

Poče  da  se  vrši  strašni  čin,  dvanaest  pušaka  'naslo- 
njeno na  dvanaest  ramena  i dvanaest  hladnih  cijevi  na- 
pereno  u jedno  jedito  srce.  — A za  što?  — za  to,  što 
je  bilo  tek  srce!  — 


Mitrove  oči  kruže  po  svoj  dvanaestorici,  pa  se  za- 
ustave na  jednom  od  ovih.  Je  li  bila  bol,  ukor  ili  oproštaj 
u tom  pogledu?  Tko  bi  znao!  — Nu  svakako  je  morala 
biti  neka  tajinstvena,  neka  neodoljiva  moć  u tom  oku, 
kad  je  evo  tomu  vojniku  ruka  zadrhtala,  — puška  mu 
se  niz  grudi  omakla,  a on  se  spustio  na  koljeno.  — 
I dok  je  ostalih  jedanaest  pušaka  grmnulo,  tomu  je 
tek  glava  klonula  i nepomično  počivala  na  sklopljenim 
rukama.  — 

Dim  se  razišao,  vojnici  prionuli,  da  Mitra  tratinom 
zagrnu,  al  ratno  vijeće  zapovijeda,  da  se  taj  dvanaesti, 
što  je  klonuo  pred  dužnošću,  s mjesta  strijelja,  pa  da 
se  zakopa  zajedno  sa  Mitrom. 

— Neka  počiva  kukavica  uz  kukavicu!  — zaključi 
satnik  Nijemac.  Htjedoše  nepokorna  pridignuti,  da  ga 
privedu  do  otvorena  groba,  da  mu  napere  ocaljna  ždri- 
jela na  kukavne  grudi,  al  taj  se  ne  miče. 

— Ta  on  je  mrtav!  — uskliknu  vojnici. 

Bio  to  Božo  Petrović.  Sinov  pogled  potreso  mu 
dušom.  — 

Ne,  on  nije  smio  biti  ubilac  svojoj  krvi!  U srcu 
planu  ljut  boj  ljubavi  i dužnosti,  i ljubav  je  nadvladala! 
A srce,  to  čestito  krajiško  srce  od  boli  je  puklo ! — 


Kolende. 


U rukopisu  akademije  naše  I.  b.  90,  koji  je  pisan 
u prošlom  vijeku,  nadjosmo  ove  dvije  kolende,  a obje  su 
iz  Dubrovnika. 


Ovdi  rastu  sve  ljubice, 

Ovdi  poju  sve  ptičice, 

Ovdje  rados  mojih1)  dana, 
Ovdje  želja  uzdisana. 

Ovdi  cvieće2)  moje  zenč, 

Ovdi  srce  moje  venćs) ; 

Ovdi  uzdah  moj  prohodi, 

Ovdi  zora  meni  ishodi. 

Ajmeh  meni3),  sve  zaludu 
Bit  će  plata  momu  trudu ! 
Ostan  s Bogom3),  slatka  vilo  ! 
Ajmeh ! rekoh  prem  nemilo. 
Neka3)  pamet  ma  muči  se ; 

S nebom,  s zemljom  i tuži  se. 
Služim  slatkom  mom  ljubavi, 
S ljubljenovom  ja  zabavi. 
Hoću  živjet  ja  u vieke 


Za  obijat  gore  i rieke ; 

I bit  ćeš  mi  ti  za  sreću 
Slatki  život  da  dospjet  ću. 
Ostan  s Bogom,  liepa  vilo  1 
Ku  te  ljubih  drago  i milo, 
I za  koju  mogu  rieti 
Dobrovoljno  ja  umrieti. 


Mi  smo  bijanci4 *)  od  starina, 
Spravite  nam  bario  vina  1 
Čujte,  ako  nieste  čiili3) : 

Mi  smo  doli  ostinuli3) ; 
Sledilo  se,  sve  snieg  mete, 
Platutice6)  oko  nas  lete. 
Djete6),  braćo,  đjete,  sestre, 
Iziđite  na  funjestre. 


>)  U rukopisu  moj  eh  možda  mjesto:  mojieh? 

2)  Cvietće  u rukop. 

3)  Udvojen  suglas : (venne,  menni,  Boggom  itd.)  je  svud, 
gdje  je". 

4 ) U rukopisu  je  »Bianzi«.  Mislim,  da  riječ  znači  ljude,  koji 
se  prebijaju  hodajući  svijetom? 

5)  Pahuljice. 

6)  Dedte. 


Uz  ove  kolende.  — U Rusa  je  bio  običaj  (a  može 
biti  je  gdje  još  i danas),  da  se  narod  — u starije  doba 
— o Ivanju  dne  i u navečerje  prije  rodjenja  Kristova 
sakupljao  u noći,  gdje  bi  i muževi  i žene  i djevojke 
pjevali  pjesme,  plesali  i vodili  nepristojne  razgovore. 
Prosta  čeljad  i u gradovima  i na  selima  izvodila  je  na 
te  dane  razne  igre  i plesove.  Na  Ivanj  dan  su  pjevali  i 
plesali  ne  samo  kod  kuće  nego  i na  ulicama,  izvodeći  uz 
to  svakojake  djavolske  igre1).  Kažu,  da  se  taj  običaj  ko- 
ledovanja  bio  u Sibiriji  tako  proširio,  da  su  za  veću  za- 
bavu vodili  sa  sobom  i medvjede  i plesali  sa  psima  i 
muževi  i žene  ; na  dan  svetoga  Vasilja  pjevali  su  kolede, 
davali  zagonetke  itd.  Malo  po  malo  su  proširili  vrijeme 
koledovanju,  te  su  i drukčije  upotrebljavali  taj  običaj. 

Po  tom  bi  značila  riječ  Jcoleđa  ili  TcoUnda  božičnu 
slavnu,  pjesmu  — kakovih  nekoliko  imade  — a i samu 
božičnu  slavu  pred  Božić,  što  se  slaže  s onim  Vukovim 
tumačenjem  riječi  koleda  i koledjani.  Poslije  se  razvilo 

i)  U okolici  Čazmanskoj,  osobito  u nekim  mjestima,  naći  ćeš 
na  Božić  i druge  svetkovine,  gdje  se  svijet  — i muško  i žensko 

skuplja  na  jednom  mjestu,  pjeva  svakojake  pjesme,  pleše  itd.  U 

drugo  vrijeme  osim  o Božiću  toga  nema.  Oni  kažu,  da  idu  »u 

kolo«,  ali  nema  ni  traga  kakovu  kolu,  nego  bi  može  biti  mogao 

biti  običaj  prenesen  iz  badnjega  dneva  na  dane  svetkovina? 

(3 

pjevanje  ne  samo  u slavu  Božića,  nego  se  isticale  i želje 
za  pojedine  osobe  i tom  se  prilikom  izricale  kojekakove 
želje.  Lijepo  nam  to  pokazuje  naša  koleda,  pečatana  u 
prošlom  broju  „Vienca".  Bilo  je  sigurno  primjera,  gdje 
se  koleđjanima  ispunila  njihova  prošnja,  dobili  su  i što 
na  dar,  pak  je  riječ  koleda  dobila  značenje  i dara  onoga, 
što  su  ga  koledjani  dobili  za  svoje  koledovanje. 

Kolende  su  po  svom  postanju  pjesme,  u kojima  se 
učuvalo  mnogo  mitologijskih  stvari,  ali  su  u nas  slabo 


pokupljene,  da  se  ne  da  o tom  gotovo  ništa  reći.  Koliko 
poznajemo  danas  kolede  hrvatske,  možemo  sigurno  reći, 
da  uz  uspomene  starine  (dosta  rijetko  osim  uz  pripjev 
koledo ! kao  i lađo!  za  koje  se  riječi,  veli  da  su  „bijesi“ 
— djavoli  — koje  narod  svojim  pjesmama  veliča)  vidimo 
neku  pravednost,  što  se  koledjani  nazivaju  „dobri  gosti 
koledjani"  i rado  se  u koledama  izražava  živa  želja,  da 
bi  svakoga  sreća  pratila. 

U našim  je  koledama  stih  osmerac  u razmjerju  4-j-4. 

Priopćio  Š-n. 


Brandes  o ruskom  romanu. 

Obznairio  dr.  Milivoj  Srepel. 


ffiKa  njega  ljubavna  povjest  nije  sasvim  ruska,  ako  se 
ne  dovršuje  s neskladom,  koji  izazove  hladnoća 
žene  ili  nepostojanost  muškarca.  Njemu  se  svako  nasto- 
janje ne  čini  rusko,  ako  ne  nadilazi  sile  onoga,  koji  ga 
se  laća,  i ako  se  ne  razbije  o ravnodušnosti  onih,  kojima 
se  u prilog  pokreće.  I Turgenjev  se  ne  može  uzdržati, 
da  ne  bi  opisivao  nepostojane  ljubavi  i besplodnih  nasto- 
janja u Busiji. 

Osnovno  je  čuvstvo  u Turgenjeva  — čuvstvo  pečal- 
noga  pokreta,  veoma  sastavljeno  čuvstvo  gledaoca,  koji  je 
nazočan  kod  brodoloma,  a prisiljen  je  veliki  dio  krivnje 
svaliti  na  same  stradaoce.  To  je  čuvstvo  mirno  i silno, 
postojano  umjereno  u svojim  izrazima.  Nikada  još  nije 
bio  koji  velik  i plodan  pisac  tako  malo  bučan,  kao  on. 

Ima  nešto  aristokratično  u tom  jednostavnom  i ple- 
menitom odnošaju ; umna  krasnota  bila  mu  je  prirodjena. 
On  je  svjetski  čovjek,  te  u njega  nahođimo  onaj  tip  svje- 
žega  čovjeka,  koji  nedostajale  njemačkim  pjesnicima.  No 
ovo  iskustvo  nije  ga  učinilo  ni  hladnim  i ciničnim,  kao 
neke  francuske  spisatelje,  ni  moralistom,  kao  tolike  en- 
gleske pisce.  Premda  se  on  nikada  u svojim  pripovijestima 
ne  iznevjeruje  lijepomu  tonu,  njegov  ton  ipak  nije  — 
svjetski.  Dapače  njegov  prijezir  nije  — hladan  prijezir. 
Njegov  je  ton  vazda  srdačan. 

Teško  je  u kratko  izreći  uzroke,  koji  su  Turgenjeva 
učinili  umjetnikom  prvoga  reda.  Možda  to  valja  iznajprije 
pripisati  velikoj  istinitosti  njegovih  slika.  No  i ova  riječ 
treba  da  se  objasni.  Njega  ne  postavlja  u prvi  red  jedino 
ovo  svojstvo  istinita  pjesnika  i sposobnost  prikazivati  žive 
ljude,  kojom  Turgenjev  obiluje  u višem  stupnju.  U očima 
čitatelja  uvjetom  je  njegove  umjetničke  vrline  ona  har- 
monija, koja  se  nalazi  medju  onim  načinom,  kako  pjesnik 
gleda  na  opisivanu  osobu,  i onim  utjecajem,  koji  proizvodi 
na  čitatelja;  pa  kako  u ovoj  jednoj  točki,  tako  poimence 
u odnošaju  spisatelja  kojega  prema  vlastitim  junacima 
■upravo  se  nužno  javljaju  sve  njegove  slabosti  kao  čovjeka 
i umjetnika. 

Pjesnik  može  imati  mnogo  rijetkih  svojstava ; no  ako 
on  zahtijeva,  da  se  ushićujemo  čimegod,  to  je  nedostatak; 


ako  pjesnik  hoće  da  nas  potakne,  da  povlađjujemo  muš- 
karcu, da  se  smilujemo  ženi,  da  nas  zanese  čin,  kad  mi 
sami  ne  osjećamo  volje’ pokoriti  se  njegovoj  želji,  • onda 
oslabljuje  dojam  njegova  proizvoda  i škodi  samomu  sebi. 

Kad  se  pripovjedač,  za  kojim  smo  neko  vrijeme’rađo 
išli,  iznenada  počne  manje  kritično  i više  sentimentalno 
držati  prema  svomu  djelu  nego  mi,  njegov  nam  se  pro- 
izvod pričinja  neuspjelim.  Ako  on  hoće  da  neodoljivom 
prikaže  osobu,  koje  mi  ne  držimo  zanimljivom,  — ako 
koga  opisuje  darovitijim  nego  nama  što  se  prikazuje,  — 
ako  njegove  postupke  objašnjava  kao  velikodušnost,  koje  mi 
ne  vidimo  i u koju  ne  vjerujemo,  — ako  nam’ dosadjuje 
samovoljnim  sudovima,  — ako  nas  dovodi  do  negodovanja 
svojom  hladnošću  ili  srdi  svojim  moralom:  tad  čitatelj 
(veoma  često  ili  kadikad)  osjeća  takovo  čuvstvo,  kao  da 
umjetnost  ostavlja  pisca.  To  na  nas  djeluje  kao  neprava 
nota,  i dapače  ako  se  kasnije  uspostavi  vjernost  tona, 
ipak  ostaje  u nas  nezadovoljstvo  kao  neugodna  uspomena. 

Gdje  ima  čitatelj  Balzaca,  Dickensa,  Auerbacha  — 
ne  govoreći  više  o velikim  klasicima  — koji  ne  bi  bio 
iskusio  takova  nezadovoljstva? 

Kad  se  Balzac  gubi  u dubokom  zanosu,  kad  je 
Dickens  na  djetinju  čuvstven,  a Auerbach  na  izliku 
naivan,  čitatelja  hvata  strava  i trza  se  kao  pred  nečim 
neiskrenim  i neuspjelim. 

U Turgenjeva  ne  ćeš  se  nikada  susresti  sa  neuspjelim  . 
efektom.  Ništavi  i slabi,  nepostojani,  nerađini  i zapušteni 
ljudi  — to  je  glavna  sfera  njegovih  spisateljskih  proma- 
tranja. On  ne  opisuje,  kao  Dostojevski,  spoljašnje  i vidne 
nesreće : bijede,  grubosti  okoliša,  razvrata,  zločina,  u 
kratko  njega  ne  zanima  nesreća,  koja  je  vidna  iz  daleka. 
On  otkriva  pred  nama  nesreću,  koja  se  taji  pred  očima; 
on  je  prije  svega  pjesnik  ljudi,"  podložnih  sudbini.  On 
opisuje  unutrašnji  život  sakrivene  nesreće,  bezrječno  i 
gorko  njeno  bivstvo.  Opomenimo  se  „Dopisa",  „Dnevnika 
suvišnjega  čovjeka"  i „Živoga  kostura". 

Kao  u spisatelja,  u njega  je  više  krasote,  nego  sile. 
No  ipak  se  je  podigao  do  grandioznosti  slikajući  tipove 
Eudjina  i Bazarova. 

Budjin.  — to  je  nestadak  ustrajnosti  u njenoj  odje- 
litoj, cisto  ruskoj  formi,  a napisan  je  moćnim  jezikom. 

Prikazujući  najznamenitije  značajeve  Turgenjev  je, 
hvala  prirodi  predmeta,  bio  prinudjen  svoju  radnju  opko- 
liti osobitim  poteškoćama.  Pjesnik  je  u opće  obvezan  — 
izdržati  značaj  svoga  junaka  i ukloniti  se  protuslovljima. 
No  u Turgenjeva  većina  značajeva  sastoji  od  protuslovlja. 
On  je  umio  prikazati  nedosljednost  kao  osnovnu  crtu 
značaja,!  ne  narušivši  uza  to  njegove  cjeline. 

U Budjina  je  izražaj  slabosti  tako  dubok,  tako  pun, 
da  nam  se-  slabost  ovoga  uvelog  značaja  otkriva  kao  sla- 
boznačajnost  u njenoj  specijalnoj  formi  ruskoj. 

Mi  ne  nalazimo  ljudi  s nepokolebivim  duhom,  sa 
silnom  voljom  u prvim  pokušajima  Turgenjevljevim.  Ako 
on  opisuje  pravoga  muškarca,  onda  izabira,  kao  u „Pred- 
večerju", inostranca  — Bugarina.  U ostalom  ljudi,  kojima 
se  zanosi  sam  pisac,  ocrtani  su  samo  pripadom  i služe 
tek  za  kontrast  ili  su  lica  drugoga  reda,  na  primjer  Po- 
korskij  u „Eudjinu". 

Premda  je  Turgenjev  u Bazarovu  htio  prije  svega 
raskriti  idolopoklonstvo  pred  Militarizmom,  ipak  je  umio 
u njemu  prikazati  čovjeka,  koji  svojom  postojanošću,  mu- 
ževnošću  i isključivim  gledištem  stoji  visoko  u suvre- 
menoj evropskoj  književnosti,  ne  baš  osobito  bogatoj  u 
istinu  muževnim  tipovima. 

Svi  su  junaci  naših  romana  ništavi  i nemuževni,  da- 
pače suviše  ništavi  i suviše  nemuževni.  Iščezao  je  pojam 
muževnosti.  Muškarac,  sposoban  do  kraja,  dovesti  svoje 
djelo,  umijući  ispuniti  zamisao  svoju,  biti  vjeran  svojoj 
ideji,  ostati  vjeran  ženi,  kazniti  i istrijebiti  svoje  protiv- 
nike, muškarac,  umijući  se  gnjeviti  i razmahati  se 
oružjem  gnjeva  — takav  se  muškarac  sada  nahodi  samo 
kao  karikatura,  naivno  prikazana  u nekim  romanima,  koje 
su  napisale  žene. 

S neiskazanom  finoćom  risao  je  Turgenjev  mlade 
djevojke,  kao  što  su  Jelena  i Genima,  koje  uživaju. pot- 
punu njegovu  simpatiju.  Svaka  riječ,  rečena  o njima, 
odredjena  je  i reliefna.  Genima  — potpunoma  je  Talijanka 
po  svojemu  smijehu,  osjećajima,  ljubavi  i karakteru 
mišljenja;  a druga  se  utiskuje  u pamet  čitatelja  i ostaje 
u njoj,  kao  najdivnija  prikaza  ruske  žene. 

Kult  ljepote,  koji  se  ovdje  izražava,  nimalo  nije 
naudio  izučavanju  prirode.  To  nisu  idealne  figuie,  nego 
etude,  izvedene  s tankim  shvaćanjem  istine.  One  se  s tim 
silnije  doimlju  inostranoga  čitatelja,  što  se  ne  javljaju 
(poput  znamenitih  ženskih  figura  u Tolstoga)  u svima  i 
veoma  različitim  položajima,  nego  se  pokazuju  samo  u 
nekolikim  glavnim.  Značajeve  je  Turgenjevljeve  lakše 
odma  shvatiti,  nego  značajeve  sviju  ruskih  pripovjedača 
našega  vremena. 

Narodni  optimizam  Dostojevskoga  prikazuje  se  že- 
stokim kontrastom  prema  narodnomu  pesimizmu  Ivana 
Turgenjeva.  Veliki  skeptik  Turgenjev,  koji  je  vjerovao  u 
veoma  malo,  bio  je  na  toliko  dobar  i dogmatičan,  što  je 


vjerovao  u kulturu  zapadne  Evrope.  Dostojevski  nije  mario 
za  Zapad  i vjerovaše  u Busiju,  zanemario  je  nauku  i vje- 
rovaše u religiju. 

Ako  su  se  Turgenjevljeva  djela  prikazivala  sama  po 
sebi  u neku  ruku  kao  književnost  nekoga  emigranta,  sa 
Dostojevskim  stojimo  na  čisto  ruskom  tlu.  On  je  bio  do- 
morodan  pisac. 

Od  sviju  inostranih  pripovjedača  on  nas  u slabom 
stupnju  podsjeća  samo  jednoga  — Dickensa. 

Strasna  vjera . u moć  i budućnost  naroda  ruskoga., 
upravo  kao  i njegova  ljubav  k prostomu  narodu,  osigurali 
su  mu  popularnost  dapače  medju  onima,  koji  mu  pot- 
puno ne  priznavahu  velika  pjesničkoga  talenta.  On  je 
filantrop  medju  ruskim  piscima,  pjesnik  neznatnih. 

Nijedan  od  ruskih  pripovjedača  nije  tako  poznavao  i 
shvaćao  proletarijata  svoje  zemlje,  inteligentnoga  upravo 
kao  i neukoga  proletarijata.  On  na  toliko  ljubi  istinu,  da 
ne  poljepšava  ovoga  proletarijata,  no  uza’  sve  to,  na  toliko 
je  maštatelj,  da  vjeruje  u iskru  božiju  dapače  u čovjeka, 
koji  je  veoma  nisko  pao. 

Dostojevski  je  pjesnik  u višem  stupnju,  a u znatno 
nižem  — umjetnik.  On  je  štampao  svoje  proizvode  onako, 
kako  bi  ih  napisao,  ne  preradjujući  ih  nikada,  dapače  ni 
ispravljajući. 

On  se  nije  nagonio  za  tim,  da  bi  im  s pomoću  izre- 
zaka  i pokrata  podao  što  veći  stupanj  savršenstva. 

Ne  osvrćući  se  na  svoj  pjesnički  talent,  Dostojevski 
je  pisao  kao  običan  novinar ; s toga  su  njegovi  proizvodi 
veoma  rastegnuti. 

Njegovom  glavnom  vrlinom  javlja  se  neke  vrste  psi- 
hologijska jasnovidnost,  kojoj  su  sila  i značenje  vidni 
ondje,  gdje  zdravo  stanje  duše  graniči  sa  oblašću  ludila. 
Na  stanje  ljudske  duše  on  je  gledao  vjerno  kao  liječnik 
psihiatar;  no  s njime  se  dogodi,  što  kadikad  biva  sa 
psihiatrima : navika,  da  imade  uvijek  pred  očima  duševne 
anomalije,  potiče  Dostojevskoga,  da  vazda  vidi  abnoimal- 
nosti  i da  malo  po  malo  narušava  ravnovjesje  u vla- 
stitom umu. 

Dostojevski  se  rado  zanima  onom  tankom  demaika- 
cionom  linijom,  koja  logično  rasudjivanje  dijeli  od  eksal- 
tacije,  zločin  od  zakonitoga  postupka.  S ove  uske  i ne- 
znatne linije  on  upravlja  poglede  po  obje  strane,  te  ni- 
kada ne  zaboravlja  zanimanje  čitatelja  svoga  svraćati  na 
uskost  i neznatnost  ove  linije,  koja  rastavlja  u istinu 
zdravlje  od  bolesti,  a dobro  od  zla. 

On  s neobičnom  virtuoznošću  opisuje  ono  duševno 
ludilo,  koje  potiče  ljude,  da  se  dadu  u mrežu  zločina  ili 
samoodvrgnuća.  Nitko  nije  bolje  od  njega  poznavao  pii- 
vlačne  sile  ovoga  ludila. 

U djelima  Dostojevskoga  nahodimo  tragove  njegova 
bolesnoga  stanja,  njegovih  halucinacija  i njegove  epi- 
leptične  prirode.  No  ova  krajnja  čuvstvenost  ujedno  tvori 
njegovu  silu.  # 

Kao  znalac  duševnoga  života  — on  je  pravi  patolog. 
Zato  su  njegovi  najznamenitiji  proizvodi  „Zločin  i kazna“ 
(Prestuplenie  i nakazan ie)  i „Zapisci  iz  Mrtvoga  doma“ 
— posvećeni  opisivanju  zločinaca. 

U „Zločinu  i kazni"  nakodimo  najtipniji  primjer  za 
vrlinu  njegove  psihologijske  analize.  U njemu  nam  pisac 
pokazuje  zločin  u svim  fazama  njegova  razvijanja,  po- 
činjući od  prve  klice  i završujući  s onim  momentom, 
kad  zločin  urodi  prvim  plodom. 

Ovo  je  prva  zadaća,  koja  zanima  pisca  i njegova  ju- 
naka : ima  li  čovječji  život  absolutnu  cijenu '?  On  je  uvidio, 
da  suvremeno  društvo  odgovara  na  to  pitanje  — protu- 
slovno. Društvo  onu  mater,  koja  ubije  svoje  novorođjenče, 
strogo  kazni,  ne  pazeći  na  to,  da  ta  mati,  ponukana 
strahom  od  ljudi  i ništetnosti,  često  sebi  samoj  uzrokuje 
silniji  jad  i štetu,  nego  što  su  oni,  koje  ona  nanosi 
društvu.  Dapače  i u tom  slučaju,  ako  je  materi  bila 
svrha  spasiti  svoje  dijete  od  siromaštva,  koje  ga  čeka, 
društvo  zahtijeva,  da  se  sva  čaša  ljudskih  bijeda  prolije 
na  glavu  djeteta. 

Uzmimo  drugi  primjer.  U nekom  mjestu  osnuju  fa- 
briku i to  ne  korisnih  stvari,  nego  predmeta  za  raskoš, 
fabriku  ustrojenu  tako,  da  radnici  u njoj  obolijevaju,  i 
kako  pokazuje  iskustvo,  umiru  za  mladih  godina.  Daje 
li  društvo  sada  istu  cijenu  čovječjemu  životu?  Ne  daje, 
ono  s veličanstvenom  hladnokrvnošću  konstatuje,  da  po 
srednjem  broju  radnici  u ovoj  ili  onoj  grani  obrta  umiru 
u 25.  godini  svoga  života.  Ali  još  više:  društvo  drži 
dobrotvorom  onoga,  koji  ustroji  takovu  fabriku  u kraju, 
gdje  nema  industrije ovdje  direktno  udara  u oči,  da  se 
u danom  slučaju  priznaje  samo  relativna  cijena  čovječjega 
života  i da  se  prekorava  sa  glupe  sentimentalnosti  onaj, 
tko  bi  zahtijevao,  da  se  fabrika  isprazni. 

Ovdje  smo  se  načelno  dotakli  protuslovlja  u pogledu 
društva  na  stvari,  no  u knjizi  Dostojevskoga  izvodi  se 
kritika  sa  gledišta  odjelite  osobe. 

Priroda  je  Raskoljnikova  sazdala  melankolikom  mračnim 
i raspaljivim,  koji  se  ubija  poradi  bijeda  ljudi  i koji  je 


proniknu!  strasnom  žedjom,  da  bude  spasitelj  roda  čo- 
vječjega. Budući  već  po  prirodi  svojoj  melankolik,  on  po 
bijeđnosti  upada  u usiljenu  melankoliju  i podaje  se  ma- 
štama, neprekidnim  maštama  . . . 

On  razmišlja  o staroj,  bogatoj  i odvratnoj  lihvariei. 
S jedne  strane  "vidi  nevrijedno  i zlo  stvorenje,  koje 
nikomu  ne  tvori  dobra,  te  raširuje  oko  sebe  zlo  i siro- 
maštvo ; a s druge  strane  titra  mu  pred  očima  sve 
dobro,  koje  bi  bilo  možno  uraditi  njezinim  novcima. 
Njegova  starica  majka  u udaljenom  pokrajinskom  gradu 
osljepljuje  nad  radnjom;  njegova  jedina  sestra,  čista  i 
krasna  djevojka,  gotova  je  sebe  prinijeti  za  žrtvu,  polazeći 
za  mrska  čovjeka,  samo  da  bi  pomogla  bratu  dokončati 
naobrazbu  i osigurala  staricu  mater,  — a on  dapače 
nema  prava,  da  joj  zabrani  ovu  užasnu  žrtvu. 

Od  ranih  dana  on  je  stvorio  sebi  vlastitu  teoriju  o 
zločinu  i došao  do  zaključka,  da  čovjek,  izišavši  iz  reda 
napolje,  imade  pravo  prekoračiti  onu  crtu,  koja  uzdržava 
druge  ljude.  Iskustvo  ga  i povjest  uče,  da  su  gotovi  svi 
reformatori  čovječjega  roda  bili  zločinci,  po  tomu,  što  su- 
gradili  nove  zakone  i rušili  stare,  koje  je  društvo  držalo 
za  svete.  On  vidi,  da  se  oni  nisu  uklanjali  potrebi  proljevati 
krv,  veoma  često  dapače  nevinu  krv,  koja  se  je  prinosila 
za  žrtvu  u zaštitu  starih  zakona.  Nije  li  on  sam  jedan 
od  ovih  neobičnih  ljudi  ? 

Istina,  sva  se  njegova  priroda  smućuje  proti  zločinu, 
koji  mu  se  pričinja  odvratnim:  sve,  što  je  u njemu  ple- 
menita i izvrsna,  odvraća  se  od  takova  postupka.  No 
malo  po  malo  privikava  se  on  ovoj  ideji,  te  se  postupak 
svršuje,  ne  donoseći  koristi  ni  njemu  ni  komu  drugomu. 

On  nije  bio  na  visini  svoga  zločina,  ili  je  pak  u 
njega  odviše  plemenita  priroda,  da  ga  izvede.  Ubistvo, 
koje  počini,  ne  izaziva  u njega  raskajanja,  no  uništuje 
ga,  odjeljuje  ga  od  drugih  ljudi,  osudjuje  na  vječni 
muk,  na  vječni  strah,  da  će  mu  se  zločin  dokazati,  na 
vječnu  samoosuđu  u zagonetnim  izrazima  i napokon  na 
mržnju  na  sve  i na  sva. 

(S vršit  će  se.) 


O strofama  prvih  hrvatskih  pjesnika. 

Napisao  Petar  Kreković. 

(Nastavak.) 


‘tITo  opetovanje  voli  osobito  Držić,  a u nekim  mu  je 
fm  pjesmama  isto  onako  udešeno,  kao  u talijanskim 
pučkim  pjesmama  i u pjesmi  150.  tršćanske  zbirke. 

U Držića,  pjesma  33. : 

Odi  može  sunaČce  s nebesa  poginut, 
i moje  srdačce  bez  vile  počinut? 

Prve  polovice  dvanaesteraca  opetuju  se  48  puta. 
Tršćanske  zbirko  pjesma  150.: 

Hodi,  kud  ti  j’  drago 
Prit  ti  je  pred  Bakar, 

Onde  su  divojki 
Kako  ljuti  papar. 


Prvi  i treći  šesterac  opetuje  se  12  puta. 

Isto  tako  opetuje  talijanska  narodna  pjesma  veoma 
često  nekoliko  riječi  na  početku  svih  stihova.  Na  primjer: 
Vorrei  morir  di  morte  picckinina, 

Morta  la  sera  e viva  la  mattina. 

Vorrei  morire  e non  vorrei  morire, 

Vorrei  veder  chi  mi  piange  e cki  riđe; 

Vorrei  morire  e non  vorrei  la  morte, 

Vorrei  veder  cbi  mi  piange  pik  forte; 

Vorrei  morire  e star  sulle  finestre, 

Vorrei  veder  cbi  mi  cuce  la  veste. 


Sljepica. 

Slika  T.  Arona. 

Vorrei  morire  e stire  sulla  scala, 

Vorrei  veđer  chi  mi  porta  la  bara; 

Vorrei  morire,  e vorre’  alzar  la  voće, 

Vorrei  veder  chi  mi  porta  la  croce. 

Ima  takvih  sličnosti  još  više,  a iz  njih  se  vicli,  da  su 
Menčetić  i Držić  poznavali  i oponašali  više,  nego  se 
obično  drži,  narodnu  poeziju.  Još  ćemo  samo  spomenuti 
u potvrdu  toga  četvrtu  pjesmu  od  onih  na  narodnu 
spjevanih  pjesama  u II.  svesku  Starih  pisaca.  Ako  i jest 
ta  pjesma  nedovršena  i krnja,  ipak  se  jasno  opaža,  da 
je  to  pasturela.  Sadržaj  svih  pasturela  je  ovaj : Pjesnik 
jašeći  sretne  mladu  seljakinju  i nudi  joj  svoju  ljubav. 
Ona  ili  ju  prima  ili  ne,  nego  zove  u pomoć  rodbinu, 
najčešće  dragoga.  Prema  tome  je  i svršetak  pjesnikove 
pustolovine  dvojak:  ili  zadovolji  srcu  svome  ili  bježi,  da 
ne  dobije  batina.  U svim  takvim  pjesmama  se  ističe 
razlika  stališa,  pjesnik  je  gospodin,  a djevojka  seljakinja. 
Ni  naša  pjesmica  ne  sadržava  ništa  drugo  do  ovoga,  što 
rekosmo.  Tu  je  pjesnik  na  konju,  „gospodin",  a djevojka 
zove  u pomoć  svoga  „hrabra",  da  ju  brani  „oda  zla". 
Zar  je  zbilja  Držić  čuo  takvu  pasturelu  od  hrvatskoga 
naroda?  Prije  će  biti,  da  je  po  talijanskoj  narodnoj  pjesmi 
sam  tu  pjesmu  spjevao,  pri  čem  je  nastojao  oponašati 
frazeologiju  hrvatske  pučke  pjesme.  I strogost,  kojom  je 
rima  provedena,  govori  za  to,  da  ju  je  pjesnik  sam  spjevao. 

Ali  još  veći  upliv  talijanske  narodne  pjesme  pokazuje 
se  u obliku  naših  čakavskih  pjesama,  mislimo  tu  u prvom 
redu  slik.  Osim  tršćanske  zbirke  imamo  još  Karamanovu 
spljetskih  pjesama  i nekolike  pjesmice,  što  ih  je  Leskien 
s Korčule  dobio  i u Jagićevu  arkivu  priopćio.  Čim  ih 
pogledamo,  opažamo  bitnu  im  razliku  od  pjesama  n.  pr. 
Vukove  zbirke,  a ta  se  sastoji  u tom,  što  imaju  slik  i 
da  su  im  stihovi  većinom  kratki,  najviše  od  osam  slovaka. 
Najčešći  je  šesterac.  Slikuje  se  obično  drugi  s četvrtim, 
često  još  i prvi  s trećim,  rjedje  prvi  s drugim,  drugi 
s četvrtim  itd.  Jednom  riječju,  te  se  pjesme  sastoje  od 
strofa,  koje  ćemo  obilježiti  sa  abab.  Taj  su  oblik  po- 
primile od  talijanske  pjesme,  u kojoj  strofa  abab  prevla- 
djuje  sve  ostale  oblike.  U sjevernoj  Italiji,  osobito  u 
furlanskim  krajevima,  i nema  drugoga  oblika  do  čiste 
takve  strofe.  U srednjoj  Italiji,  navlastito  u Toskani, 
dobiva  ta  strofa  dodatak,  najviše  2 do  4 stiha,  pa  ju 
možemo  označiti  sa  ababcc  ili  ababccdd  ili  abababcc. 
Ovake  strofe  zovu  se  rispeti,  a posljednji  oblik  prešao  je 
i u umjetnu  liriku,  pa  se  tu  zove  octava.  Nastavak,  što 
ga  u srednjoj  Italiji  dobiva  strofa  abab,  bijaše  prvobitno 
pripjev,  a Talijani  ga  zovu  ripresa  S vremenom  je  izgu- 
bio to  svojstvo,  te  postao  dijelom  strofe.  Ako  još  dodamo, 
da  stara  tal.  pučka  pjesma  najvoli  stihove  od  6,  7 i 8 
slovaka,  pa  da  mjesto  rime  dolazi  i asonanca,  dapače  i 
konsonanca,  kazali  smo  sve,  što  nam  treba  za  oznaku 
oblika  pjesama,  koje  su  poznavali  naši  prvi  pjesnici  ne 
samo  talijanskih,  nego  i čakavskih  pjesama.  Iste  oblike, 
dakako  sa  usavršenom  rimom,  nalazimo  i u tih  pjesnika. 
Sad  treba  samo  da  pokažemo,  kako  su  se  naši  pjesnici 
upoznali  s tim  oblicima  i kako  su  ih  upotrebili. 


Ples  bješe  jedan  od  glavnih  nosilaca  pučke  pjesme 
talijanske.  Da  su  Menčetić  i Držić  ljubili  ples,  vidi  se  iz 
toga,  što  tako  često  o njemu  govore.  Pošto  ga  zovu  go- 
tovo uviek  „tanac",  „tančac",  jasno  je,  da  je  to  bio  neki 
tudjinski  način  plesa.  Oni  ga  zovu  i kolo,  a pjesme,  koje 
su  za  ples  skladali,  „pjesni  od  kola".  Iz  toga,  što  su  te 
pjesme  i kod  Menčetića  i kod  Držića  i Lučića  u istom 
metru  spjevane,  koji  je  različan  od  metra  ostalih  im  pje- 
sama, slijedi,  da  su  te  pjesme  bile  spjevane  u svrhu,  da 
se  na  plesu  pjevaju.  Kakav  je  to  ples  bio  ? Pjesnici  ga 
zovu  osim  „tanac"  još  i „kolo".  D’Ancona  u svom 
djelu  „La  poesia  popolare  italiana"  spominje  opis  nekoga 
tal.  plesa  iz  16.  vijeka.  Bilo  je  to  zbilja  neko  umjetno 
kolo.  Da  naši  pjesnici  nisu  imali  na  umu  naše  narodno 
kolo,  vidi  se  već  i iz  oblika  njihovih  pjesama  „od  kola", 
koji  se  sasvim  slažu  s oblikom  n.  pr.  francuskih  sličnih 
pjesama,  za  koje  ima  primjera  već  iz  12.  vijeka  pak  do 
danas.  Mi  držimo  dakle,  da  je  kolo  ili  tančac  naših  pje- 
snika bio  neki  romanski  ples  i da  su  pjesme  njihove 
spjevane  prema  ritmu  toga  plesa  i melodiji  dotičnih  tu- 
đjih  pjesama.  Oblik  tih  pjesama  je  strofa  8a  7b  8a  7b.  U 
nas  nema  ta  strofa  nikakva  pripjeva,  kao  i u sjevernoj  Italiji. 

Evo  nekoliko  primjera  te  strofe: 

Svrći  se  kolo  spjevaje, 
ne  gledaj  tužno  na  me ; 
veselje  gledat  slava  je, 
nu  rados  sad  ni  za  me. 

Gj.  Držić  pj.  60. 

Ako  bih  rekal  smili  eno, 
da  tancaš  divno  kolo : 
lipostju  s’  toli  svršeno, 
dostojno  s’  bit  oholo 
kroz  vilu  kojzi  vinačac 
cti  lipostju  meu  vama, 
kako  i jasan  mjesečac, 
kad  sine  meu  zvizdama. 

Gj.  Držić  pj.  41. 

Takav  oblik  imaju  strofe  francuskih  sličnih  narodnih 
pjesama,  samo  što  imaju  još  refrain  od  dva  stiha  : 

La  haut,  dessus  ces  rochettes, 
j’  entends  le  haut  — bois  jouer, 

Et  vous  autr’,  jeunes  filletes, 

Qui  allez  au  bal  danser, 

Allez,  allez,  tenez  vous  dreites, 

Prenez  gard’  de  n’  pas  tomber. 

Jeanroy,  Les  origines  da  la  počsie. 

Ta  je  strofa  veoma  česta  u talijanskoj  narodnoj 
pjesmi.  Evo  dva  primjera: 

Mi  go  fatto  su  ii  fagoto, 

E nissuno  mi  ha  senti. 

0 bela  andiamo  presto, 

Se  abiamo  da  partir. 

VVidterAVolf,  Volkslieder  aus 
Venetien  22. 

Giulieta  monta  al  balo 
bala  come  un  caval. 

Giulieta  no  stč  balar 
chč  vostro  padre  sta  mal. 

P.  Villanis,  Saggio  di  canti 
popolari  dalmati  12. 

I Marulić  poznaje  tu  strofu.  Njegova  „Anka  satira" 
je  spjevana  tako.  Evo  prve  strofe : 

Baba  Kada  reče  Anci : 
što  gospo  ne  udaš? 
da  skačemo  jur  u tanci 
veseleći  tebe  i nas. 

(Nastavit  će  se.) 

f Ferdo  Kikerec. 

Nemila  smrt  ugrabila  je  13.  o.  mj.  vrijednoga  i neumornoga 
hrvatskog  slikara,  Ferdu  Kikerca,  koji  je  u dičnom  kolu 
naših  slikarskih  vještaka  zauzimao  časno  mjesto.  U pokojnika 
bijaše  mnogo  dara  za  slikarstvo,  te  se  je  već  u mladosti 
svim  oduševljenjem  posvetio  tomu  plemenitomu  umijeću,  da 
nam  Hrvatima  prikaže  u slikama  prošlost  našu.  »Dolazak 
Hrvata«,  »Krunisanje  Zvonimira«,  »Smrt  Matije  Gubca*,  »Ni- 
kola Šubić  Zrinjski  u Sigetu«,  »Krsto  Frankopan  i Petar 
Zrinjski  u tamnici«,  »Tomislav«,  »Kraljević  Marko«,  — ponaj- 
glavnija  su  njegova  slikarska  djela,  kojima  je  proslavio  našu 
slavnu  prošlost.  Dobro  je  poznata  i vrlo  raširena  njegova  lijepo 
uspjela  slika  »Kosovska  djevojka«,  koja  resi  domove  naših  do- 
moljubnih kuća. 

Kikerec  bijaše  eminentno  historijski  slikar,  pa  žaista  bijaše 
u njega  odličan  dar  za  kompoziciju,  kakim  se  malo  slikara  po- 
nositi može.  On  je  znao  dobro  zamisliti  važan  historijski  momenat 
i karakterističnu  situaciju  iz  hrvatske  povjesti.  Da  je  uz  invenciju 
i krasni  dar  za  kompoziciju  u njega  bila  u istoj  mjeri  i tehnička 
vještina  razvijena,  on  bi  bio  stvorio  djela  velika  i njegove  bi 
zasluge  bile  za  vazda  nezaboravne  u povjesti  hrvatske  umjetnosti. 
No  tomu  bijaše  jamačno  najmanje  kriv  sam  Kikerec,  već  više 
poznata  golotinja  naša,  koja  ne  smaže  toliko,  da  bi  naši  umjetnici 
mirno  i s dokolicom  stvarali  svoja  djela.  Radio  je  kao  crv  i taj 
prekomjerni  rad  pa  nepovoljne  prilike  uzrok  su  preranoj  smrti 
njegovoj.  Bio  je  oduševljen  Hrvat  i vriedan  rodoljub. 

Pokoj  mu  plemenitoj  duši  i vječni  spomen  u narodu  I 


f Klement  Božić. 

Dne  13.  o.  mj.  preselio  se  u vječnost  Klement  Božić, 
bivši  urednik  i suradnik  »Obzora«,  uzoran  poštenjak  i čelik- 
Hrvat. 

Bile  su  mu  pedeset  i dvie  godine.  Rodom  iz  dalmatinskoga 
primorja,  učio  je  gimnaziju  u Zadru,  a pravne  nauke  svršio  je 
na  zagrebačkoj  pravoslovnoj  akademiji.  Poslije  svršenih  nauka 
ode  u Sarajevo,  gdje  bijaše  činovnikom  njemačkoga  konzulata. 
U Sarajevu  upozna  bosanske  prilike,  o kojima  je  pisao  u »Po- 
zom« i »Zatočniku«,  a i u »Vijencu«  je  god.  1869.  priopćio  niz 
»Slika  iz  Bosne«  o bosanskim  običajima  u društvenom  i pro- 
svjetnom pogledu.  God.  1869.  ostavi  službovanje  kod  konzulata 
i dodje  u Sisak  kao  suradnik  »Zatočniku«,  ponesavši  sa  sobom 
veliko  iskustvo  i poznavanje  istočnih,  napose  bosanskih  stvari. 
Bio  je  revan  suradnik  »Obzora«  sve  do  god.  1880.,  kad  no  u 
srpnju  postade  njegovim  urednikom.  Za  svoga  uredničtva  više 
je  puta  bio  osudjen  i više  je  puta  bio  u zatvoru.  Sve  je  to  mirne 
duše  podnosio,  znajući,  daje  trnovit  put  narodnih  borba.  Bijaše 
pošten  do  skrajnosti,  savjestan  do  sitnica,  iskren  i požrtvovan 
prijatelj,  čista  duša  i plemenito  srce.  Vječni  pokoj  plemenitoj 
njegovoj  duši  I 

* 

K slikama. 

Sljepica.  Slika  T.  Arona.  Dosimo  sliku  našega  vrlo  daro- 
vitoga zemljaka,  koji  je  u tudjini  stekao  lijepi  glas.  — Nema  tje- 
lesne mane,  koja  bi  u srcu  svakoga  čovjeka  uzbudila  toliko  su- 


ćuti, koliko  sljepoća.  Stari  je  viek  slijepca  držao  za  ličnost,  koju 
je  božanstvo  posvetilo.  Slikarstvo  i pjesničtvo  ne  rijetko  je  upo- 
trebilo  slijepce  za  pjesnički  motiv.  I ova  nam  slika  pokazuje 
osobito  ganutljiv  prizor:  slijepu  djevojku,  kojoj  u naponu  njezine 
snage  i dražesti  stari  otac  mora  da  bude  potpora  i vodja.  Mlada 
djevojka  u narodnoj  pučkoj  nošnji,  u vezenoj  ječermi,  obšivenoj 
krznom  i stručicama,  koju  nosi  preko  naborane  košulje  sa  širo- 
kim rukavima;  ljevicom  uprta  o štap,  kojim  opipava  put,  vo- 
djena  od  staroga  seljaka  sa  bijelom  bradom,  njezina  oca,  u izve- 
zenoj krznenoj  kabanici  — stupila  je  na  crkvena  vrata,  da  udje 
u hram  Gospodnji. 

Djevojka  pipajući  ide  k svetoj  vodi  kod  prvoga  stupa.  Garava 
starčeva  ruka  uzela  je  kćerinu  ruku  i vodi  joj  prste  u škropio- 
nicu,  da  spasonosnom  vodom  omokri  svoje  čisto  čelo  i jadne, 
ugasle  oči.  Vanredno  je  krasno  i umjetnički  izvedena  opreka 
medju  tom  jedrom  pojavom  djevojke  u cvijetu  mladosti,  pa  nje- 
zinom nemoći  i bolnim  prijegorom,  što  odsijeva  iz  poteza  njezina 
lica.  A starac  opet  odaje  nježnu  ljubav  i skrb  očinskoga  srca, 
vodeći  jadnu  svoju  siroticu.  I zamisli  i obradom  pokazuje  slika 
neobičnu  vještinu  i osobitu  darovitost. 

4 

Književnost. 

Hrvatska.  Doznajemo,  da  je  g.  Dr.  M.  Derenčin  pod  svo- 
jim pseudonimom  »Milivoj  Primorac«  predao  upravi  našega  glu- 
mišta dvije  drame  : »Slijepac  i njegova  žena«,  i »Primadona«. 
Drama  „ Slijepac  i njegova  žena11  kratka  je  tragedija  u jednom 
Činu,  a sujet  crpao  je  pisac  iz  zbiljskog  dogadjaja,  koji  su  i 
novine  priopćile. 

Lica  u toj  tragediji  jesu:  slijepac,  njegova  žena,  majka  sli- 
jepčeva,  stari  sluga  i Robert,  slikar  umjetnik.  Slijepčeva  je 
majka  ljubomorna  na  svoju  nevjestu,  jer  ju  je  sin  odnemario, 
posvetivši  mladoj,  krasnoj  i duhovitoj  svojoj  ženi  svu  pažnju  i 
ljubav.  Nesretni  slijepac  bio  se  zaručio  sa  svojom  sadašnjom 
ženom  u potpunom  zdravlju,  pa  kad  je  nesrećom  oslijepio,  vratio 
je  djevojci  riječ,  nu  ona  drage  volje  podje  za  nj,  jer  je  njena 
ljubav  sada  još  veća,  pobudjena  smilovanjem  prama  nesretniku. 

Stari  sluga  brani  mladu  gospodju  od  prigovora  majčinih,  a 
najpaČe  onda,  kad  stara  gospodja  posumnja  o vjernosti  svoje 
nevjeste,  koja  je  sklopila  usko  prijateljstvo  sajslikarom  Robertom. 

Slijepac  obožava  svoju  suprugu,  a ljubi  prijatelja  Roberta, 
jer  on  svojim  slikama  i živom  riječju  opisujući  prirodne  ljepote 
Švajcarske  naknađjuje  njegovoj  ženi  ono,  što  joj  manjka  uz 
njega.  Ali  sve  te  lijepe  vrline  u Roberta  opaža  i njegova  supruga, 
koja  se  Robertu  i podaje.  Ljubav  i nesreća  njezina  supruga 
gane  ju  i ona  hoće  da  se  raskrsti  s Robertom,  a konačno  se  i 
riješi  na  taj  Čin,  kad  ju  Robert  nagovara,  da  s njime  pobjegne. 
Ona  će  se  oprostiti  s njime  pismom.  Baš  kad  dovršuje  taj  kobni 
list,  pridje  k njoj  slijepac,  koji  hoće,  da  ju  ogrli.  On  napipa  u 
njenim  rukama  pero,  a ona  se  uzruja  i uzbudi.  Ta  njena  zabuna 
pobudi  u supruga  joj  sumnju,  pa  on  položiv  ruku  na  list,  upita 
je,  što  piše.  Sve  veća  njezina  zabuna  pobudjuje  sve  veću  sumnju 
u supruga,  i on  uzevši  list,  dozove  staroga  slugu,  neka  mu  taj 
list  pročita.  Stari  dobričina,  da  ne  naruši  mir  i sreću  svoga 
gospodara,  pentajući  ispripovjedi  gospodaru,  da  je j list  jnevine 
naravi,  da  je  jednostavna  naručba.  Nu  to  slijepca  ne  uvjeri,  on 
pozove  majku,  koja  mu  list  i pročita.  — Slijepac  se  maši  za 
nožem  oštracem,  a u to  dolazi  Robert.  čim  mu  se  približi,  da 

se  s njim  rukuje,  na  oči  preljubnice  turi  slijepac  Robertu  noz  u 
prsa  uz  riječi:  »I  slijepac  vidi,  gdje  je  srce  zavodnika«. 

Kako  se  vidi,  drama  je  vrlo  zanimljiva,  pa  nema  sumnje, 
da  će  lijepo  uspjeti  na  pozornici.  Bilo  bi  željeti,  da  se  što  prije 
prikaže. 

— Tiskom  Dioničke  tiskare  u Zagrebu  izišla  je  oveća  pjesan 
mladoga  pjesnika  Branimira  Livadica  pod  natpisom : „Jeremija, 
pjesan  u 3 pjevanja11,  čim  uhvatimo  prostora,  progovorit  ćemo 

0 tom  pjesničkom  pojavu.  Cijena  je  pjesmi  35  novčića. 

Bosanski  franjevac  fra.  Blaž  Ikić  napisao  je  i izdao  u Senju 
brzotiskom  H.  Lustera  knjižicu  „Zdravstveno- ćudoredne  i zabavno- 
poućne  crte“.  Plemenita  je  namjera  piščeva,  da  svojim  djelcem 
širi  prosvjetu  u narodu,  da  ga  pouči,  kako  treba  tijelo  i zdravlje 
čuvati,  a dušu  opasati  vrlinama  i ćudorednim  uresima  svake 
ruke.  Pisac  umije  lijepo  i razumljivo  pisati,  pa  nema  sumnje, 
da  će  njegova  knjižica  omiljeti  narodu,  a osobito  Hrvatima  u 
Bosni  i Hercegovini,  kojima  je  i u prvom  redu  namijenjena. 
Biran  jezik  i čist  narodni  stil  rese  ovo  djelo  vrloga  pisca.  Naša 
je  želja,  da  se  ta  knjiga  što  više  raširi  u hrvatskom  narodu. 

Tiskom  Dioničke  tiskare  izišla  je  knjiga  „Poljodjelstvo  naj- 
dičniji  zanatu,  Što  ju  je  napisao  nešto  i po  tudjim  izvorima  i 
hrvatskomu  poljodjelskomu  puku  posvetio  Petar  Tartaglia.  Tu 
je  knjigu  nagradila  »Matica  Hrvatska«  iz  zaklade  grofa  Ivana 
Nep.  Draškovića  za  god.  1891.  Cijena  je  knjizi  60  novč.  Samo 
se  po  sebi  razumijeva,  da  je  takva  knjiga  narodu  našemu  od 
prijeke  potrebe  i daj  ju  treba  što  više  razturiti  u hrvatskom 
narodu. 

Slovenska.  Knjige  »Matice  Slovenske«.  Knjige  »Matice  Slo- 
venske« za  godinu  1892.  počele  su  se  razašiljati  prije  3 tjedna. 
»Letopiss  uredio  je  prof.  Antun  Bartel,  a ima  ovaj  sadržaj: 
1.  Dr.  K.  Štrekelj : Iz  besednega  zaklada  narodovega.  2.  Dr. 
Matija  Murko : Enklitike  v slovenščini.  3.  Ivan  Steklasa:  Jošt 
Josip  Turn.  4.  I.  Navratil:  Slovenske  narođnej’ vraže  in' prazne 
vere.  5.  Antun  Koblar:  Zgodovina  železarstva  na  Kranjskem. 
6.  Dr.  Simon  Šubic:  0 načinih  skladanja  številk.  7.  V.  Oblak: 
Popravki  in  dostavki  spisu  »Doneski  k historični  slovenski 
dialektologijh . 8.  Ivan  Tomšić:  Bibliografija  slovenska.  9.  Lah: 
Letopis  »Matice  Slovenske  . Drugoj  je  knjizi  naslov  „ Slovenska 
zemlja11.  Opis  slovenskih  pokrajin  jv  prirod oznanskem,  statis- 
tičkem,  kulturnem  in  zgodovinskenVobziru«.  Opseže  opis  grofije 
Goričke  i Gradiščanske,  iz  pera  prof.  S.  Rutara.  Treća  je  knjiga 
izišla  kao  7.  svezak  »Zabavne  knjižnice«  i donosi  čuveni  roman 
Sienkievviczev  »Ognjem  i mačem«,  s poljskoga  preveo  M.  M. 
Ilustrovao  Viktor  Oliva. 

1 Srbska.  IljecmiK  u Bnvia^HHKo^e  I.  — Njegovo  Visočanstvo 
knez  crnogorski  Nikola  1.  počastio  je  »Vienac«  svojim  najno- 
vijim pjesničkim  djelom,  poslavši  mu  na  dar  jedan  primjerak 
svoje  knjige  »Pjesnik  i vila«.  Oveće  ovo  djelo  puno  je  krasota 
pjesničkih, ' koje  nam  jasno  svjedoče,  da  je  umni  vladar  junačke 
Crnegore  dostojni  potomak  pjesnika  .Gorskoga  vijenca«.  U op- 
sežnoj ovoj  knjizi  slika  se  pjesničkim  načinom  u pojedinačkim 
slikama  cijela  povjest  srpskoga  naroda.  Pjesniku  knezu  lebdi 
očito  pred  očima  misao,  da  otkrije  porokejAvoga  naroda,  pa  da 
ih  vida.  »Vijenac«  će  o pjesmotvoru  donijeti  posebnu  ocjenu  iz 
pera  svoga  suradnika,  dra.  M.  Šrepela. 

Svaštice. 

Albert  Delpit.  U Parizu  se  umire  na  vrat  na  nos.  Ili,  ako 
se  ne  umire,  ono  se  bori  sa  životom  kao  jadni  Maupassant,  koji 
ni  ne  živi  ni  ne  umire.  Pa  sva  sama  poznata  imena  1 Tek  smo 

Božićnica  — Nova  era. 


zabilježili  smrt  Renanovu  i Lemoinovu,  a evo  sad  opet  treba  da 
u svojim  književnim  povjestima  napišemo  kraj  imena  Delpitova : 
»f  4.  I.  1893.«  — Al,  lako  Francuzima!  Oni  sve  to  mogu  da 
preture  preko  glave.  Kod  njih  jedna  zvijezda  zadje,  a dvije  nove 
izadju.  Da  kod  nas  Hrvata  jedan  veliki  književnik  umre,  onda 
ih  je  umrlo  odmah  polovica.  Žalosno  je  samo,  Što  je  Delpitu 
skrhala  život  ista  ona  strašna  zvijerka,  koja  je  i Maupassantu 
pomrčala  moždane;  — opium!  Pa  se  nekako  i obojica  ukloniše 
s literarnog  ograšja  u najjedrijoj  dobi  životnoj ; u četrdesetim 
godinama.  Delpit  je  bio  rodom  Amerikanac,  al  se  bio  toliko 
zanio  za  veličinom  francuskom,  da  se  iz  dna  duše  bio  odao  pa- 
riškoj književnosti.  Za  njemačkog  i francuskog  rata  bio  se  je  u 
redovima  francuskim  i oduševljavao  svoju  okolinu  zanosnom 
pjesmom,  a kasnije  se  je  dao  na  dramatsku  i pripovjedačku 
umjetnost.  Pjesme  su  mu  izalazile  u dva  maha.  God.  1872.  izdade 
»L’ Invasion«,  a godinu  dana  kasnije  »Le  Repentir«.  U romanima 
mu  je  najsretnije  polazilo  za  rukom  crtanje  ženskih  karaktera, 
koje  je  umio  iznositi  bez  naturalističke  tvrdoće.  God  1884.  skupi 
svoje  bolje  novele  i izdade  ih  pod  imenom:  »Les  Amours  cruelles« ; 
god.  1885.  »Solange  de  Croix-Saint-Luc«,  a god.  1887.  »Thćrć- 
sine  . — Posljednje  vrijeme  je  radio  na  »Galouisu«,  »Evćne- 
mentu«  i »Revue  des  deux  mondesu«.  Neka  je  svoja  djela  odmah 
i dramatizovao,  al  mu  drame  ne  pronesoše  slave  izvan  zidina 
pariških.  Sva  pikantnost  njegova  pera  izbija  iz  crtice  »Mejdan 
komanđantov«  (»Le  Duel  du  Commandant«),  što  smo  je  štam- 
pali u 44.  broju  »VijenČevu«  od  god.  1888.  — dr — 

Smrt  — bijela  žena.  Pregledajući  zabavni  i poučni  list 
za  odrasliju  mladež  »Pobratim«  od  prošavše  godine  (1892.,  god. 
II.)  zape  mi  oko  o dopisnicu  uredništva  u 3.  broju  p.  48.,  gdje 
se  u odgovoru  nekom  R.  KlinaČkomu  uz  ostalo  veli  i ovo:  »A 
šta  ste  mislili  pišući:  „ smrti  bijela  ?“  Po  svoj  prilici  ništa; 

trebala  Vam  je  rima  prema  htjela  — — — 

Da  je  riječ  smrt  ženskoga  spola,  uči  gramatika,  no  da  je  smrt 
žena,  to  čujemo  prvi  put  od  Vas,  ali  ne  vjerujemo*.  Prema  tomu 
se  vidi,  da  piscu  tih  redaka  nije  poznato,  da  slavenska  narodna 
poezija,  a i umjetna,  koja  se  povodi  za  narodnom,  zove  smrt 
ženom  i to  upravo  bijelom  ženom.  — Razlog  leži  dakako  u du- 
bini narodne  duše,  koja  gradi  mite. 

Za  potvrdu  evo  dva  tri  primjera,  što  sam  ih  našao  medju 
svojim  bilješkama : 

Nu  Višnji  će  dati,  što  ištem  ljubjena,  kad  jednom  smrt  — 
bijela  prigrli  me  — žena.  Vraz,  Djulabije,  II.  112. 

Zfidna  ljubca  — bela  smbrt  (Poezije  doktorja  Franceta 
Prešerna,  v Ljubljani  1847.,  K slovćsu  p.  16.)  — Ko  priđe  smbrt 
bela  (ibidem,  V spotninj  Valentina  Vodnika  p.  26.) 

Erben  u svojim  Kiticama  ( Kytice ) u bilješci  k pjesmi 
♦ Vrba*  p.  189: 

Smrt  bere,  pry,  na  sebe  postavu  bile  ženy,  a ukaže  se  jdom 
kolem  oken  anebo  vyhazeju  do  domu,  kde  nekdo  zemriti  ma. 
Znfima  jest  povest  o bile  pani,  kterfiž  se  v Hrađu  Jindfihovč  v 
zfimku  zjevuje,  když  nekomu  z rodu  panuv  Jindrlcho  — Hra- 
deckych  nastiivA  smrt.  Tymže  takć  spusobem  zosobuji  sobe  Jiho- 
slovanć,  Polćci  i Litvane  džumu  Čili  morovou  ženu. 

Pflcina  toho  zaležl  vlastne  o tom , že  slovo  smrt  u všech 
Slovanu  roda  ženskeho  jest. 

Starćho  Saturna  s kosou,  ani  kfestfinskćho  Kostlivce  Slovanć 
za  svćho  neuzmtvaji. 

Da  potražimo,  našli  bismo  još  mnogo  primjera,  ali  čemu  i 
gomilati  primjera,  kad  i ovo  malo,  što  nam  je  upravo  pri  ruci 
iz  naših  bilježaka  o ovoj  stvari,  potpuno  dokazuje,  da  se  nije 
moglo  s pravom  prebaciti  R.  KlinaČkomu,  što  smrt  zove  bijelom 
ženom.  S.  B -c. 


— Zimske  pjesme.  — »Kako  vam  drago«.  — Krajiške  priče.  — Kolende.  — Brandes  o ruskom  romanu.  — 
0 strofama  prvih  hrvatskih  pjesnika.  — Listak. 


Uredjuje  J.  I’nsnrić. 


VlastniČtvo  i tisak  Dioničko  Tiskaro. 


ete  male  saonice 

Preko  snježna  polja ; 
Jedva  bi  ili  drugi  stigo  — 
Do  li  božja  volja. 


Ukleti  knez. 


Vranci  hrle,  jer  ili  goni 
Oštar  bič  i zima ; 

Uklet  kneže  — veli  narod  — 
Da  upravlja  njima. 


Evo  sada  s polja  skreću 
Smrznutu  na  r jeku : 
Za  čas  zno  bi  kneže  biti 
Na  konaku  meku. 


Ali  jao!  nešto  puca  — - 

Led  se  varav  krši 

Sjever  urla:  „Nek  se  samo 
Božja  volja  vrši !“ 

Gj.  Arnold. 


Nova  era. 


Crtica  iz  primorskoga  života.  Napisao  J.  Draženović. 


ž^M/a  ipak  — divna  čuda!  — jutros  na  ulici  baš  pred 
crkvom  sv.  Franje  pristupi  iznenada  g.  Santić 
k barbi  Franu,  ili  ne ! — barba  Fran  k San  ti  ću,  — 
ili  ne,  ne ! — Bog  si  ga  sam  znao,  tko  pristupi 
kome ! Oni  se  u jedan  nerazumljivi  tren  jednom  riječi  — 
snađjoše;  zbližiše  u momentu  zajedničke  dobrohotnosti, 
izprepletoše  si  dlanove,  naglo  se  pozđraviše  i popitaše  za 
zdravlje. 

— Dobar  dan,  šior  barba!  — 

— Sluga,  sluga,  gospodin  Santić!  — 

— Kako  vaše  junačko  zdravlje?  — 

— Dobro,  hvala  na  pitanju!  — A vaše?  — 

— Dobro,  izvrsno!  — A vaša  familija?  — 

— Dobro,  hvala!  — Pa  kako  inače?  — 

— Ta  eto,  ponajviše,  kako  drugi  hoće.  — A bismo 
li  se  časkom  prošetali?  — 

— 0,  drage  volje!  — 

(i.  Santić  priskoči  na  lijevu  stranu,  našto  se  barba 
Fran,  — ako  i mnogo  starije  čeljade,  — ugnu  unatraške, 
da  obiđje  Santića.  Ovaj  ne  dozvoli  toga,  te  se  i sam 
ugnu  unatraške,  i tako  se  za  te  nijeme  pošte  obojica 
nadjoše  ledjima  uz  crkveno  pročelje,  baš  podno  drevnog 
basreliefa  svetih  apostola. 


— 0,  molim ! — promrska  barba  u neprilici. 

— 0,  prosim  lijepo ! — nakloni  se  Santić  ljubezno, 
i uze  da  koraca  svojim  lagašnim  i otmenim  korakom, 
obujmiv  barbu  desnicom  preko  krsta.  Barba  popodje 
usporedce,  na  pola  žurno,  na  pola  krzmajući,  kao  da 
koraca  preko  velebitskih  škrapa. 

— Da,  rekoh,  kako  drugi  hoće ! — oglasi  se  Santić 
nakon  okratka  muka,  — premda  baš  ne  bi  moralo  da 
bude  tako.  A,  zbilja,  što  se  čuje,  kad  će  već  biti  izbori  ? 
Pomislite!  — Brođarić  načelnik!  — 

— Načelnik?  — zinu  barba. 

— To  jest  — hotio  bi  biti  — ašpirira.  A1  ja  si 
rekoh : onda  bolje,  da  ostane  sve  pri  starom ! — 

— Ah!  — iznenadi  se  barba. 

— Ta  da,  molim  vas,  čovjek  neuk,  sebičan,  tvrd  — 
neskladan,  u obće,  nepodnošljiv!  — 

— Da,  da,  — istina  živa!  — potvrdi  barba. 

— Pa,  da  vam  iskreno  kažem,  — upro  se  protiv 
mene:  — ja  da  bih  imao  postati  bilježnikom!  Ni  na 
kraj  pameti!  — - U ostalom,  kad  bi  me  pozvalo  povje- 
renje gradjanstva  — s pukog  patriotizma,  vjerujte  mi ! — 
ne  bih  se  baš  ni  kratio,  ne,  ne  bih  se  kratio!  — 

— Da,  da,  to  nebi  bilo  loše ! — požuri  se  barba 
da  potvrdi.  — To  bi  bilo  izvrsno,  ekscelentno ! — 

■ — Razvikao  je,  da  sam  slobodni  zidar,  framašun, 
ja,  koji  sam  se  pomolio  Bogu  u crkvi  sv.  Petra  u Rimu, 
koji  sam  bio  u Palestini,  na  spasiteljevi!  grobu!  — 

— Ah!  Ab!  — Lijepo,  vjere  mi,  lijepo!  — 

— Al,  rekoh  si,  čekaj,  moj  đragoviću!  — Imade 
nas  još  ljudi,  koji  su  ti  vrsni  pokvariti  račune!  — Znate,  — 
al  međju  nama  rečeno  — — 

— 0,  svakako,  absolutno ! — 

— Ja  sam  mozgao  i mozgao  — hm!  — načelnik! 
Načelnik ! — Hoće  se  tu  i pameti  i srca,  gospodine  moj ! 
U jednoga  je  ovo,  u drugoga  ono,  — fali  te  fali ! Ali  u 
jednoga  samo  stječe  se  oboje  — — 

Santić  se  sagnu  barbi  nad  lice  i žinirnu  tajinstveno, 
da  je  barbu  umak  nešto  zapeklo  u želucu,  a na  čelo  mu 
stao  probijati  sitan,  bodljiv  znoj.  On  nehote  stade,  te  se 
zagleda  u Santićevo  lice.  Ovaj  pođrža  još  časak  istu 
situaciju,  zatim  se  blagohotno  nasmiješi,  uspravi  se, 
stisnu  mu  krepko  desnicu,  te  će  odrešito: 

— U vas,  gospodine  moj ! — 

Barba  Fran  se  blaženo  nasmiješi,  pa  će  u nemaloj 
neprilici  uzmaknuti  ramenima  i promucati: 

— Hm ! — Da,  da ! — Al  ja  opet  ne  znam  — - — 
— Ali  ja  znam!  — prekinu  ga  Santić  i pođkvati 
pod  ruku.  — Upravo  u taj  čas  snadjoše  se  iza  ugla 
očima  u oči  sa  strašnim  šior  Viceneom  Besedićem.  — 
S toga  nije  ni  čudo,  što  se  je  ovaj  tobože  začudio  i po- 
sumnjao, stojimo  li  na  nogama  ili  na  glavi.  — 

Dalo  se  o tom  posumnjati  i s drugih  neobičnih  i ne- 
dvojbenih znakova  u gradskom  životu  od  skora.  — Tako 
je  bilo  više  i drugih  gr&đjana,  koji  su  s prvog  maha  u 
potaji  svoje  duše  zagrabili  u samo  srce  stvari,  pa  se  u 
dnu  pronicava  si  uma  stali  domišljati,  koliko  će  novih 
časti  spasti  na  buduću  upravu,  s kakovim  sve  naslovima 
i dohodcima.  Koji  se  svojom  srećom  podadoše  ovome 
stvarnome  posmatranju,  tima  nijesu  bila  baš  dosadna 
blistava  lica  oduševljenih  sugrađjana,  te  su  sa  sve  to 
većim  zanimanjem  motrili,  kako  dozrijeva  novota.  To  je 
njihovo  zanimanje  na  toliko  nasporilo,  da  si  gotovo  na 
očigled  opažao,  kako  se  čeljad  preporađja.  Bilo  je  medju 
tim  stvarnim  ljudima  značajeva  zatvorenih  i upravo  čvrstih, 
kojima  što  ljudi  pamte  — nije  nikad  silazio  tmuran 
nekakav  i strog  izražaj  sa  lica.  Bilo  ili  je,  koji  se  nikad 
nijesu  vidjali  u društvu,  većem  od  dvojice:  mračnjaka  i 
mrzonja,  što  sveudilj  kutre  posred  sopstvenih  misli,  — i 
okolica,  što  se  ponašahu  na  visoko,  ne  gledeći  na  ništa 
do  li  na  nebeske  oblake.  — i onih  ne  baš  ni  ovakih  ni 
onakih,  kojima  nije  nitko  mogao  do  kraja  doći,  niti  ih 
itko  uspio  spoznati,  — Bog  si  ga  znao,  rad  šta!  Ti  bo 
niti  su  baš  mračnjaci  niti  kutronje  niti  okolice,  van  nekakve, 
reku  bih,  žive  mašine  bez  značenja  i svrhe,  što  su  se 
kadre  s tobom  i razgovarati  i smijati  i plakati  — od 
puke  navade.  Pa  sada  se  sva  ta  čeljad  najednom  kano 


da  otresla  svojih  starih,  značajnih  obličja,  i svima  se  lica 
upravo  izgladila  i zablistala  poput  novih  forintača.  Oda- 
svuda se  pojavila  prijaznost,  društvenost,  blagokotnost, 
ama  što  samo  hoćeš ! Mogao  si  ljude  ovijati  oko  prsta. 

Da  budeš  prije  šior  Franceska  Brođarića  — najačega 
gazdu  u gradu  — nakon  duga  natueanja  o neprilikama 
s tržnih  cijena  u Marsilji  ma  samo  iz  daleka  podsjetio, 
kako  bi  ti  par  pedesetača  zgodno  pokrpalo  slučajno  podrti 
džep,  on  bi  se  umak  naoblačio,  omaknuo  brižno  okom 
po  strani,  popipao  se  po  vanjskome  džepu,  pa  očajno 
promrmljao : ■ — oh,  sakramento,  upravo  sam  zaboravio ; — 
moram  odgovoriti  na  jedno  važno  pismo!  — S Bogom!  — 
Do  vidova!  — 

Prije  si  se  mogao  čisto  rasplinuti  od  samog  tuža- 
kanja na  zao  udes  svoga  mladenačkoga  života,  kako  ti 
posvuda  zatvaraju  vrata,  pa  te  — - domaćega  sina  — 
upravo  bogumrsko  otpravljaju,  kad  zamoliš  za  kakav  god 
namještaj  ili  preporuku,  — a g.  Joso  Maletić,  koji  je 
posvuda  sjena  društvu,  uho  razgovoru,  — žuhko  bi  ti  se 
nasmiješio  i odsjekao : — dobru  grošu  ne  treba  prepo- 
ruke, gospodine  moj ! — On  prolazi  sam  po  sebi,  a kriv 
groš  grjehota  je  proturavati ! — 

A sada!  — 

Za  rodjendan  šior  Franceska  nije  prije  znao  ni  Bog 
ni  djavo,  a ovoga  puta  darova  on  stotinu  forinti  gradskoj 
ubožnici,  pa  s kim  god  bi  se  susreo,  umak  bi  stao  da 
raspravlja  o ciljevima  i zamašaju  nove  domaće  uprave,  — 
kad  budemo  znali,  da  sa  svojim  ljudima  imađemo  posla. 

A g.  Maletić  stao  zaustavljati  mlade  ljude  po  uli- 
cama, pa  ih  potreptavao  po  ramenima  i prišaptivao  im 
tajinstvenim  glasom : — Bit  će  službica  kao  boba  — u 
našoj  novoj  upravi.  Tomu  njemačkomu  jeziku  jedared 
odzvonilo ! • — Znaš  li  ti,  dragane  moj,  da  smo  upravo  u 
neprilici  za  onako  par  valjanih  mladenačkih  pera;  — 
stari  naraštaj  skroz  je  pokvaren  od  njemškutarstva.  — 
Ja  sam  o tom  jur  češće  razgovarao  s umirovljenim  savjet- 
nikom M.  i s kanonikom  N.  — Da,  mlade  domaće  ljude 
čeka  lijepa  budućnost ! — 

Činilo  se,  kao  da  se  je  odnekle  prolomila  podzemna 
cijev  djavolske  mašine  po  naputku  doktora  Ova,  te  svojim 
blagotvornim  kisikom  oživjela  to  solidno  mjestance.  — 
Čeljad,  polazeći  tih  dana  u pohode,  morala  si  prije 
skrojiti  čitav  plan,  kuda  da  se  nevidjena  prokrade.  Jer 
odasvud  vreba  oštro  oko  dobra  znanca  i prijatelja,  da  te 
zadrži  s obilnih  par  riječi  u potpunoj  radosti  s nenadana 
vidjenja.  Pa  kraj  svega  toga  ni  jedan  od  posjećenih 
sretnika  nije  se  mogao  da  pohvali,  e mu  je  čorba  išla  u 
slast.  Jednostavno  čorbi  ni  traga,  nego  sama  kaša. 

Na  sve  je  to  šior  Vicenco  žmirkao  ispod  oka,  poput 
mačke  pokraj  mlijeka,  i sve  si  dobro  pamtio.  — A sad 
eto  najednom  nova  prizračja  te  ere  u uličnoj  slici  novih 
Dioskura!  — 

Na  usklik  Jmr-Vicencov  nasmija  se  Santić  srdačno 
i otmeno,  — pa  će  naglasiti : 

— Ne  na  glavi,  ne,  u istinu,  šior  Vicenco.  — Ne 
na  glavi,  nego  na  nogama.  — 

— Ma  čini  mi  se  svakojako,  — bezobzirno  će  Be- 
sedić. — A1  ja  sve  mučim,  i tresem  munidu  po  džepu, 
pa  ćemo  na  koncu  vidjeti,  tko  ima  pravo. 

— Dobro,  dobro,  a dotle  da  popijemo  čašicu  ko- 
movice!  — jednako  će  Santić. 

Jedva  došljaci  u dućanu  omaknuše  prvu  čašicu,  — 
za  pokušaj,  kad  li  udje  susjed  Brođarić,  rijedak  inače 
prikođnik  u Vicenca.  On  upade  sasma  slučajno,  da  se 
popita  za  zadnju  cijenu  brašna.  Spremno  mu  namaknuše 
čašicu,  pa  zapodješe  razgovor  ponajprije  o svagdašnjim 
tricama,  a onda  o skorim  novotama  u magistratu. 

— Jedva  je  vjerovati,  gospodo  moja ! — otpoče 
Santić,  — jedva  je  vjerovati,  koliko  ova  novota  zanosi 
pučanstvo,  sve  poprijeko,  staro  mlado,  muško  žensko.  — 
— I moju  kuharicu!  — namršti  se  Besedić.  — 
Pravda  se  s mojom  ženom  ovo  zadnjih  dana,  kao  da  je 
sam  vrag  u nju  zašao ! — 

Santić  premuča  ovu  opasku. 

— A toliko  smo  dugo  stenjali  pod  sabljom ! — na- 
stavi. 

— Hm ! — oglasi  se  Besedić. 

— Znak  je  to,  — primijeti  Brođarić,  - — da  se  ću- 
timo zreli  za  samoupravu,  i da  ćemo  njome,  ako  Bog 
da,  moći  dobro  ravnati. 

— Dao  Bog ! — uzdahnu  sućutno  barba  Fran. 

— Da  se  samo  dobro  počne,  brižno  će  Santić.  — 
Dok  se  složimo  u osobi  načelnika.  ■ — — 

— I bilježnika,  — primetnu  barba. 

— A ja ! Ne  će  biti  ništa  1 - zavrti  iznenada  šior 
Vicenco  glavom.  — Ništa,  ništa  i opet  ništa!  — 

— Zašto?  — sažalno  će  Santić.  ■ — Na  kom  te- 
melju — — ? — 

— Na  dobrom  temelju : jer  ne  može  biti  na  jedanput 
deset  načelnika,  razumijete  li,  deset,  ako  ne  i dvadeset! 
A ja  vam  kažem,  da  je  teško  naći  i jednoga,  — ali 
pravoga.  — 

— Lako  za  to,  lako!  — uspriječi  se  Santić. 

— Možda  bi  ti,  Vicenco?  — pecnu  Brođarić. 

— Zašto  ne,  zašto  ne!  — potvrdi  barba. 

— Sto,  zašto  ne?  — Kad  bi  mi  vrane  mozak  ispile! 
— Nego  nadjite  mi  u gradu  čovjeka,  koga  ne  gane  ni 
suza,  ni  žena,  ni  dinar,  pa  kapu  dolje ! Pokažite  mi  ga ! 
Je  1’  možda  koji  od  nas  takov?  — 

Pri  tim  riječima  zabode  šior  Vicenco  svoje  prste 
daleko  u zrak,  pa  zaokruži  smionim  pogledom  po  svima 
licima. 

— A dotle,  — nastavi,  — bio  tko  mu  drago.  Bit 
će,  koji  zgodno  preteče  ostale.  — A ja?  — Ja  volim 
tresti  munidu  po  džepu.  — 

— Ta  znamo,  da  ne  haješ  ni  za  što,  — smrknu  se 
Brođarić. 


— - A,  ta  valja!  — nasmija  se  šior  Vicenco.  — Za 
tu  riječ  još  jednu  čašicu  na  moj  račun!  - — 

— - Pa  da,  - — nastavi  Brođarić.  - — Čitav  grad  ožida 
novu  dobu  kao  ozebo  sunce,  vjeruje  u bolje  kao  u evan- 
đelje. — 

— Kortešuje,  — promrmlja  Vicenco  kroza  zube. 

— Zanosi  se,  samo  ti  ne  smiješ  bit  zadovoljan. 

— A šta  se,  vraga,  pjevčite ! — razvika  se  Vicenco. 

— Jeste  li  kada  gledali,  gdje  Bunjevac  prodaje  živad, 

— kad  pusti  iz  gajbe  i piliće  i kokice  i kokota.  Kokot 
zalomi  krilima,  glasoyito  zakukurikne,  prošeta  se  giz- 
davo, zakvači  kljunom  kakvu  god  tricu  i zacvrkuta  nada 
njom,  da  namami  kokice.  I to  ti  se  šepiri  i kokodače 
i slavi  slavu,  kad  li  eto  pretrglije,  pa  sve  skupa  strpa  u 
novu  gajbu.  Unutra  ti  se  to  opet  raskomodi,  izvjedljivo 
obilazi  svaki  kutić,  lomata  krilima  i kokodače,  kao  da 
je  tu  išta  bolje,  nego  li  prije.  A ne  znam,  zašto:  — 
živad  ista,  gajba  kao  i gajba!  — - Jeste  li  razumjeli,  go- 
spodo moja?  Ako  niste,  razbijajte  si  glave!  — - 

Sior  Vicenco  sklopi  ruke  na  krstima,  pa  se  ušeta 
žestoko  po  dućanu,  što  je  znak,  da  je  od  volje  divaniti. 
■ — Ali  slušaocima  ne  bješe  do  toga,  van  se  i preko  volje 
nasmijaše  i u pritvorenoj  šali  pobraše  iz  dućana. 

— Ništa  za  zlo!  — - okrenu  se  s praga  Santić. 

— Slobodno  sve!  — izbijeli  Vicenco  na  nj  svoje 
blistave  oči  i mahnu  srdito  rukom. 

— Uvijek  isti,  — dosadan!  — promrmlja  Brođarić. 

— Mante!  — Mahnu  Santić  prezirno  rukom,  pa 
se  u isti  tren  srdačno  obrati  k barbi  i ljubezno  se  s njime 
pozdravi.  Ostavši  tako  na  samu  s Brodarićem,  prihvati 
ga  za  puce  od  kaputa,  *pa  će  mu  povjerljivo  i važno, 
obazrijev  se  prije  na  sve  strane : 

— Sta  vam  se  čini?  Ovaj  mahnitaš!  — A znate 
li,  tko  će  biti  načelnik?  — 

— Tko?  — hitro  će  Brođarić. 

— Barba  Fran  — ! — namršti  Santić  obrve  na 
porugljiv  način. 

■ — Ako  mu  dadu,  — ponešto  zlovoljno  će  Brođarić. 

— Međju  ostalima,  koji  mu  ne  će  dati,  bit  ću  i ja! 

— stisnu  Santić  ruku  Brođariću.  — • Pomislite  si!  Baz- 
vikao  po  gradu,  da  se  ja  otimljem  za  bilježničtvo ! — 
Priznajem,  da  se  ne  bih  kratio,  odazvati  se  povjerenju 
grada  — s pukog  patriotizma,  — ali  da  se  otimljem, 
- — smiješno!  — Pa  da  sam  bezbožnjak,  slobodni  zidar! 

— Boji  se  stari,  da  mu  se  ne  pomrse  računi.  — 

— Da,  da ! — potvrdi  srdačno  Brođarić. 

— A što  se  tiče  načelnika,  — ja  ga  znam,  i vi  ga 
takodjer  znate,  je  F de?  — Mi  se  razumijemo!  — 

Santić  značajno  zažmiri  i još  jače  stisnu  desnicu 
Brođariću,  a ovaj  na  isti  način  značajno  i povjerljivo 
kininu  glavom  u znak,  da  se  u istinu  razumiju.  — Ta 
kako  se  i ne  bi  razumjeli,  Bože  moj ! — kad  je  Brođarić 
najugledniji  novčar  u gradu.  (Nastavit  će  se.) 

— 

h,  noć  je  crna  kao  gr’jeh, 
Tek  snježak  se  bjelasa; 
Na  ulici  se  ori  sm’jeh  ■ — 
Od  groze  i užasa  .... 

A ludjak  eno  stoji  bl’jed 
Pred  dvorom  bogataša; 

I zja  u svijetlih  okna  red, 
I sluša  zveket  čaša. 


Ludjak. 

„Tu  svatovi  su“  — šapće  sad  — 
,,A1  nema  vjere,  nema: 

,,I  ja  sam  nekoć  bio  mlad, 

,,U  crkvu  već  se  spremah. 

,,A1  u to  dodje  koban  glas, 
„Da  vjerenica  plaha  — 

„Za  druga  mi  je  u taj  čas  — 
„Za  druga  pošla  . . . ha,  ha  ! 


„Oj,  duni  jače,  vjetre  ljut, 

„Moj  mozak  mi  se  vrti: 

„Ja  noćas  moram  naći  put 
,,U  carstvo  vjerne  smrti 

I hita  dalje  . . . Ali  dr’jem 
Od  studeni  ga  hvata .... 

I kleca . . . klone  na  tle  n’jem  — 
Pred  dvorom  svoga  zlata. 


A sjever  brije  . . . Njegov  trup 
Zamrznut  će  do  kosti,  — 


A sj utra  bit  će  spomen-stup 
U slavu  nevjernosti. 

Gj.  Arnold. 


„Kako  vam  drago“. 

Komedija  u 3 Čina. 


Cvijeta.  Da  čitam  ja? 

Mara.  Ajde  da  čujemo,  gospe! 

Cvijeta  (čita.)  Naslov-:  Brusar  i Leljo. 

Mara  (tilio  Đon  Marinu.)  Ah  i to  je  moja  pjesma. 
Don  Marin  (tiho.)  I ova!  Iz  Fijugine  je  zbirke! 
Nadalica.  Čudna  li  naslova. 

Cvijeta.  Slušajte ! (čita.) 

Božić  Leljo  jednog  dana 
U šetnju  izadje, 

Hodajući  cestom  tužan 
Meštra  brusara  nadje. 

„Dobar  dan  vam,  gospodaru! 

— Bog  daj,  — Leljo  vrati. 

„Bi  li  što  god  da  nabrusim 
— Bi,  al  lio’š  li  znati? 

Božić  vadi  svoje  str  jele, 

,,Ajd’  da  vidim,  što  će  biti“. 

Gleda  meštar  božje  str’jele, 

Pa  će  nastaviti: 

„Šest  je  od  njih  baš  u redu, 

„Ali  ova,  prosti  Bože! 

„Kao  da  se  nabadala 
„Ljute  magareće  kože. 

Kad  je  nakon  dobra  sata 
Dovršio  meštar  poso, 

„Od  česa,  — pita  meštar 
(Kažuć  str’jele),  ovo,  goso? 

— Svih  je  ovili  šest  strjel ica 
— Ustr’jelilo  srca  mlađa, 

— Samo  sedma  str’jela  nije 
— Do  svog  cilja  pošla  rada, 

— Ov’jetine  je  ljubavnike 
— Svaka  str’jela  pogodila, 

— Samo  ovoj,  eto,  sedmoj 
— Odoljela  Ćv’jeta  vila. 

Bože  moj,  gospodo,  kako  me  taj  pjesnik  tvrda  srca 
cijeni. 


Mara  (tiho  Đon  Marinu.)  Jest,  moja  je  pjesma, 
ali  je  posve  iskrivljena. 

Đon  Marin  (tiho  Mari.)  Ta  to  je  u nas  običaj. 
Umirite  se. 

Dinko.  Je  li  tu  konac,  gospe  Cvijeto? 

Cvijeta.  Ne,  nije.  Dalje  meštar  pripovijeda: 
„Strjelica  je  bila  tupa, 

„Bogme  odbila  se  dobro, 

Keče  majstor,  evo  j’  oštra: 

„Vjerujte  mi,  dragi  pobro, 

„Brusio  sam  mnogo  toga, 

,,I  fin  nožić,  sablju  staru, 

„Od  jezika  don  Jegulje 
„Oštrije  n’jesam,  gospodaru! 

Dinko.  1 

Cvijeta.  I 0 ti™  Jeguljo! 

Nadalica.  j 

Bartol,  j 01  Jezik  don  JeS‘ulJe  u Pjesmi ! 

Don  Marin  (mirno  Cvijeti.)  Al’  i on  se  otupio 
Na  r’ječima  vašim  ljutim, 

Mlada  gospe.  Vjerujte  mi, 

Uprav  za  to  sada  šutim! 

Fran.  1 v 

Fetar  j ^vi°’  j°š  -ie  °^ra  jezika. 

Dinko.  1 

Nadalica.  j Izvrsno!  Prekrasn°! 

Vlaho.  Gle,  taj  pjesmu  pjesmom  u laž  tjera. 

Fijuga.  Ali,  gospodo,  gospodo,  molim  vas!  Koliko 
se  meni  čini,  toga  nema  u pjesmi,  što  je  don  Jegulja 
izustio ! / 

Dinko.  Nema  poštovani  kavaliru,  to  vi  najbolje 
znate,  ali  don  Jegulja  to  sipa  onako  iz  rukava. 

Fijuga.  Ne  vjerujem.  (Bijesan.)  On  je  otvorio  zamot, 
pa  je  pripjevao  pjesmu. 

Cvijeta  (ozbiljno.)  Sinjor  Fijugo,  ja  sam  čuvala 
zamote,  ni  duša  nije  do  njih  mogla  a da  ja  uza  to  ne 
bih  bila  kriva. 

Fijuga.  Kako  bi  on  mogao  tako  nenadano  da 
pripijeva  — — - — 

Cvijeta.  Može,  jer  je  pjesnik! 

Dinko.  Ajde  ostavimo  se  toga,  dalje. 

Nadalica.  Dalje,  Ovijeto ! 

Cvijeta.  Ne  mili  mi  se  više  ta  zabava. 

Don  Marin.  Aj  da  već  sada  prestanemo!? 

Nadalica  (tiho  Cvijeti.)  Ajde  čitaj,  da  vidimo  Bartola. 

Cvijeta.  Pa  neka  bude.  Čitajte  vi  sada  gospodine 
mladi.  (Daje  pjesmu  Mari.) 

Mara.  Ja  da  čitam!?  I ta  je  pjesma  bez  naslova 
( čita :) 

Da  su  momci  astronomi  silni, 

Sve  b’  se  djeve  zv’jezđam  prometnule, 

Koja  kojom,  moja  suncem  sjajnim ; 

Ja  se  sretan  u nju  zagledao, 

Zagledao,  oči  izgubio.  , 

Od  boga  bi  opet  izmolio, 

Da  mi  vrati  oči  preko  noći, 

Da  ih  s jutra  i opet  izgubim  — 

Gledajući  tebe,  sunce  moje. 

Fijuga  (bijesan.)  To  je  moja  pjesma. 

Dinko.  Pa  čemu  se  jedite? 

Fijuga.  Ja  je  nijesam  predao. 

Cvijeta.  Vaša  pjesma?  Don  Jeguljo,  što  vi  velite/? 

Don  Marin.  Ja  gospo?  — ne  znam  — — — 

Cvijeta.  Ne  znate? 

Fijuga.  Ukrali  su  mi  tu  pjesmu  — • ■ — — 

Mara  (bijesna,  Fijugi.)  Tko  — tko  je  tu  pjesmu 
ukrao  ? ! 

Fijuga.  Ne  znam,  — ali  ne  mora  da  je  pošten 
čovjek,  koji  se  tudjim  perjem  kiti. 

Mara  (na glasujući.)  Ne  za  cijelo  nije  pošten  čovjek. 

Cvijeta . Gospodine  Bartole,  što  vi  velite? 

Bartol.  Mene  pitate,  gospe?  Ja  ne  znam  baš  ni  za 
koga,  koji  bi  tu  pjesmu  oduzeo  sinjom  Fijugi’. 

Cvijeta.  Ni  vi  ne  znate!  (Nađalici.)  Sto  to  znači? 

Nadalica.  Ne  znam. 

Fijuga.  Ali  znam  ja.  Najprije  dadoste  da  mojoj 
pjesmi  poruglicu  pripijevaju,  da  se  mojoj  pjesmi  naru- 
gaju,  — a sada  mi  želite  oteti  pjesmu,  — a ni  tko 
ne  zna,  otkle  amo  ta  pjesma.  Lijepe  li  stvari.  Fini  ste  mi 
ljudi. 

Cvijeta.  Vi  ipak  na  mene  bacate  krivnju ! Eto,  po- 
štene mi  riječi,  da  ni  tko  nije  zagledao  u zamote,  i da 
ne  znam,  čija  je  ova  pjesma,  (naglasujuei.)  — Je  li.  don 
Jeguljo,  da  ne  znam,  — je  li  gospodine  Bartole?! 

Don  Marin.  Vjere  mi,  gospe,  ne  znam,  znate  li  vi 
ili  ne  znate,  što  gospodin  Fijuga  želi  znati ; na  ime : ne- 
znanoga pjesnika  ili  neznanoga  tata. 

Bartol  (mrko.)  Ja  znam  — — 

Cvijeta.  Vi  znate? 


Bartol.  Ja  znam,  da  ću  poštovanomu  gospodinu  Fi- 
jugi upisati  na  koži  čudnu  pjesmu  rtom  svoga  mača, 
bude  li  još  jednom  vas,  gospe,  a i nas  pokušao  vrijedjati. 

Mara  ( tiho  Fijugi.)  Glete,  kako  šeprtlje. 

Cvijeta.  Ajdmo,  gospodo,  šale  je  dosta  poslije  ovoga. 

Don  Marin  (tiho  Mari.)  Sad  je  već  ne  ljubi. 

Mara  (tiho  Marinu.)  Ni  ona  njega. 

Don  Marin  (tiho  Mari.)  Nije  ga  nikad  ni  ljubila. 

Fijuga  (porugljivo.)  Vaša  je  zabava  gotova,  gospodo, 
— divne  li  zabave,  — zbilja  vrijedno  da  se  upamti. 

Don  Marin.  Istina  je.  Kao  spomen  na  današnji 
dan  zapišite  onu  vašu  posljednju  pjesmu  na  mraz,  pa  je 
postavite  prema  suncu,  da  se  sačuva  (izlazi.) 

Mara  (tiho  Fijugi.)  lijepo  li  vas  izigraše,  jadni 
prijatelju. 

Fijuga  (bijesan  u sav  glas  za  Don  Marinom.)  Ne 
to  nije  pobjeda,  to  je  prosta  prevara! 

Dinko.  Vi  ste  mi  kavalir ! 

Bartol.  Ne  vrijedjajte  gospe!  \ (zajedno.) 

Vlaho.  Ali  — sinjor  Fijugo,  — kako  to,  — | 

(Dinko  i Bartol  trgnu  mačeve  pa  idu  prema  Fijugi. 
Don  Marin  se  vrati,  pa  ih  rastavi  palicom.) 

Don  Marin.  Umirite  se,  gospodo.  U prvom  je  redu 
taj  sinjor  uvrijedio  gospu  Cvijetu,  — a onda  mene.  Do- 
pustite, da  ja  gospi  i sebi  pribavim  zadovoljštinu  mirnim 
putem,  pa  da  operem  nanesenu  nam  uvredu.  — (Fijugi) 
Gospodine ! dogovorismo  se,  da  će  pobijedjeni  za  tri  dana 
ostaviti  Dubrovnik.  Ja  pobijedih,  vi  ste  pobijedjenik,  vi 
ćete  za  tri  dana  ostaviti  ovaj  dvor,  (tiho)  jer  znam,  da 
ste  oženjen,  (glasno)  Umolit  ćete  gospu  Cvijetu,  da  vam 
oprosti  nanesenu  uvredu,  (tiho)  ako  ne  molite,  reći  ću 
svima  kako  ostaviste  svoju  ženu.  (glasno)  Časne  mi  riječi, 
nijesam  zagledao  u vašu  pjesmu,  (tiho)  poznam  je  od 
prije  iz  Marina  zamota,  (glasno)  Vi  vjerujete?! 

Fijuga.  Vjerujem ! 

Don  Marin.  Ako  se  još  drznete  pa  prigovorite,  ili 
koga  uvrijedite,  (tiho)  reći  ću  otkle  vam  sve  vaše  pjesme, 
(glasno)  umolit  ću  jednoga  od  ove  gospode,  da  mačem 
u ruci  pribavi  zadovoljštinu  gospi  Cvijeti.  Pobijedite  li 
vi  u dvoboju,  eto  moje  riječi,  ostavit  ću  za  tri  dana 
Dubrovnik,  (tiho)  otići  ću  u Ankonu  pa  ću  se  vratiti 
s vašom  ženom,  (glasno)  Sad  birajte! 

Fijuga  (Cvijeti.)  Oprostite,  gospe,  što  vas  uvrijedili, 
žalim,  — bilo  je  to  onako,  samo  prvi  ijed.  (tiho  Don 
Marinu)  Kunem  vam  se,  vratit  ću  vam  milo  za  drago. 
(glasno)  Consepuenter  umirit  će  se  i ostala  gospoda. 
Posao  me  zove  natrag  u Ankonu,  — pa  ću  za  tri  dana 
ostaviti  ovaj  dvor.  Je  1’  sve  u redu? 

Don  Marin.  Sve  u redu. 

Bartol.  Bat  je  gotov,  mač  u tok,  gospodo! 

Nadalica.  čaše  u ruke! 

Dinko.  A jezik  za  plot. 

Don  Marin.  Sada  potvrdimo  ,,pacta“  mira.  — 

(Konac  II.  čina.) 

Brandes  o ruskom  romanu. 

Obznanio  dr.  Milivoj  Srepel. 

(Svršetak.) 


’M^askoljnikovu  je  bio  ishodištem  osnovni  aksiom : svrha 
opravdava  sredstva.  To  nije  izrečeno  u knjizi,  ali 
je  osnova  njegovu  djelovanju.  Ova  fraza,  kojoj  su  smisao 
izvratili  glupani  i koju  su  zlo  upotrebljavali  jezuiti,  isti- 
nita je  u svojem  sadašnjem  značenju.  Riječ  ,,posvećuje“ 
pokazuje,  da  se  radi  o zakonitoj  svrsi  sa  gledišta  moral- 
nosti. Samo  onaj  čovjek,  koji  želi  ljudima  blagodat,  ide 
za  takovim  ciljem.  Pomislimo  sada,  da  mu  bude  nemo- 
guće dostići  ga,  ne  uzrokovavši  stradanja,  no  da  je  to 
stradanje  manje,  nego  ono,  kakovo  će  proizaći,  ako  se 
on  uzdrži  od  toga  sredstva.  Njegov  je  postupak,  to  će 
reći,  pohvalan  u toliko,  što  od  dva  zla  on  izabira  manje. 
Prigovori,  kojih  on  ne  može  predvidjeti,  posljedice  nje- 
gova postupka  — ne  znače  ništa  poradi  toga,  što  je  za 
moralnost  važna  namjera,  a ne  — resultat. 

U svakidašnjem  životu  nitko  ne  pobija  istinitosti  ove 
fraze;  svi  su  se  davno  privikli  misli,  da  nema  absolutnih 
obveza.  Društvo  nam  govori : Ne  ubij !,  no  dodaje : izu- 
zevši one  slučajeve,  kad  to  zahtijeva  otačbina  (to  jest 
dobar  cilj.)  U tom  slučaju  dug  se  sastoji  odmah  u tom, 
da  se  ubije  što  moguće  više  neprijatelja.  Društvo  nas 
uči,  da  je  odurno  djelo  — odrezati  ruku  ili  nogu  čovjeku, 
no  dodaje,  ako  liječnik  otkine  koje  udo  želeći  spasiti 
život  bolniku  ili  ranjeniku,  da  njegov  cilj  posvećuje 
sredstvo.  Zato,  da  bi  ova  fraza  bila  valjana,  nužno  je, 
da  se  ispune  ovi  uvjeti:  1.  cilj  mora  biti  dobar;  2.  po- 
trebno je,  da  ga  je  nemoguće  postići  drugim  neškodljivim 
ili  bar  samo  manje  škodljivim  sredstvima;  6.  uzrokovano 
zlo  mora  biti  manje  nego  ono,  koje  bi  proizišlo,  kad  se 
ne  bi  upotrebilo  ono  sredstvo. 

A po  čemu  se  Raskoljnikov  ne  osjeća  mirnim  poslije 
svoga  postupka?  Ovdje  je  pjesnik  pokazao  veliku  psiholo- 
gijsku tančinu.  Raskoljnikov  nije  uvjeren  o svojem  cilju ; 
on  nije  uvjeren  o tom,  da  je  taj  cilj  lijep.  Mjesec  dana 
poslije  ubistva  on  govori  sa  očajem,  da  nije  nikada  bio 
uvjeren.  Razabirajući  sebe,  dolazi  do  uvjerenja,  da  je  u 
biti  počinio  ubistvo  ne  sa  ciljem,  da  drugima  bude  za 
blagodat,  nego  da  bi  saznao,  je  li  on  sam  doista  neobičan 
čovjek  i može  li  prekoračiti  crtu.  S toga  nije  uvjeren  o 
cilju,  ne  zna,  ima  li  pravo  ići  za  tim  netočnim  ciljem 
onako,  kako  po  njegovoj  vlastitoj  teoriji  imaju  samo  iza- 
branici pravo  stati  iznad  zakona. 

Evo  zašto  je  on  sasvim  poništen  posljedicama  svoga 
postupka.  Ne  hvata  njega  samo  strah,  da  će  biti  otkrit, 
njega  više  od  svega  trza  sistem  obsjene  i laži,  u koji  se 
je  zapleo.  Do  onoga  momenta,  dok  on  sam  pokazuje  na 
se,  Raskoljnikov  se  nahodi  na  granici  sa  ludilom. 

Raskoljnikov  se  očišćava  odnošajima  prema  Šonji, 
mladoj  djevojci,  koja  je  iz  ljubavi  k maloj  braći  i sestrama 
postala  prostitutkom.  Smilovanje  ga  približava  k njoj ; 


uvažavanje  i ushit  sa  čistote  i plemenitosti  njezina  moral- 
noga bića  — tako  kao  da  nije  nijedna  kaplja  prave  raz- 
vraćenosti  pronikla  u njeno  srce,  — nukaju  ga,  da  traži 
njeno  društvo.  On  uvažava  onu,  koju  svijet  prezire.  Ona 
je  takođjer  „prekoračila  crtu“  i podigla  ruku  na  čovječje 
biće,  na  samu  sebe.  Ona  se  je  podala  za  žrtvu,  a bez 
ikakove  koristi.  No  Šonja  je  nešto  više  za  njega.  Malo 
po  malo  ova  djevojka  postaje  njegovom  savješću.  Jeđaređ, 
poslije  toga,  što  je  dugo  i mučaljivo  gledao  na  njeno 
zaplakano  lice,  spusti  se  pred  njom  na  koljena  i stane 
joj  cjelivati  noge. 

— Sto  to  radite  ? što  to  radite  ? — klikne  ona : 
- — kako?  na  koljenima?  preda  mnom!  ...  A on  joj 
odvrati:  - — Ja  se  nisam  poklonio  tebi,  ja  sam  se  po- 
klonio svemu  stradanju  čovječjemu ! 

Ovaj  prizor  bit  će  od  svega  nešto  najkarakterističnije 
u Dostojevskoga.  Supatnja,  smilovanje  — to  je  muza 
ovoga  pjesnika. 

Šonja  postojano  zahtijeva,  da  bi  se  Raskoljnikov 
sam  žrtvovao,  da  bi  „postradao".  U tom  ona  vidi  jedino 
spasenje  za  njega. 

Izražavajući  takovu  ideju,  ona  postaje  glasom  sa- 
moga pisca.  U Dostojevskoga  ima  čestica  narodnoga 
misticizma,  koji  u stradanju  vidi  blagodat.  Istu  ideju 
nahodimo  u riječima,  koje  kaže  druga  djelatna  osoba  u 
Dostojevskoga:  — „ja  se  bojim,  da  ne  budem  nedo- 
stojan svoga  stradanja “.  Stradanje  se  priznaje  nekim 
odlikovanjem.  Ono  uvijek  iskupljuje  kogagod  ili  štogod. 

Okviri  prirode  nemaju  gotovo  nikako ve  role  u ovoga 
pjesnika.  U poslu  okoliša  (pejsaža)  on  se  zadovoljava 
onim,  kakav  može  podati  predgradje  velika  grada  ili 
uglić  horizonta,  komadić  sinjega  neba.  U njega  sve  pro- 
lazi u replikama  i razgovorima,  u dramatičnoj  radnji,  u 
živoj  psihologiji.  Njegova  strasna  sklonost  prema  znača- 
jevima  i nenormalnim  položajima  uzrokuje,  da  ova  psi- 
hologija nije  svagda  dostojna  vjere.  Šonja,  pala  djevojka, 
koja  se  podaje  prvomu,  koga  sretne,  ali  uza  sve  to  sja- 
jući čistotom  duše  — to  je  prije  antiteza  po  maniri 
Victora  Huga,  nego  pravi  čovjek.  No  talent  Dostojevskoga 
imade  toliku  snagu  uvjeravanja,  da  čitatelj  dapače  .vje- 
ruje u takova  stanja  duševna,  sa  kakovima  se  nije  ni- 
kada susreo. 

Od  sviju  pjesnika  Rusije  Dostojevski  je  — najveći 
dijalektik.  Njegova  se  sila  u jezgri  i sastoji  u ovoj  ču- 
desnoj dijalektici.  Njegov  razgovor  često  biva  neke  vrste 
inkvizicija,  neprekidna  borba  medju  ljudima,  koji  nastoje 
jedan  drugomu  uzajmice  proniknuti  u tajne.  U svojim 
monolozima  (a  on  ljubi  beskonačne  monploge)  Dostojevski 
analizuje  stvar  sa  sviju  strana  i u najsitnijim  malen- 
kostima. 

Kao  poznavalac  bolesnih  stanja  duše,  kao  pjesnik 
moralne  vrućice,  Dostojevski  nema  premca;  no  njegov 
pogled  na  život  manje  je  izvoran  i manje  subjektivan, 
nego  njegova  psihologija.  Po  vremenu  se  njegova  reli- 
giozna uvjerenja  prikazuju  doktrinarnima  i tradicional- 
nima. Od  vremena  do  vremena  čini  se,  da  osobe,  koje 
je  stvorio,  dublje  motre  na  stvari  nego  sam  autor. 

Posljednji  je  veliki  realist  Rusije  — Tolstoj,  silniji 
od  Turgenjeva,  a zdraviji  od  Dostojevskoga.  Njegov  pe- 
simizam zbližava  ga  sa  Turgenjevom,  a vjera  u ruskoga 
prostonarodnog  čovjeka  — sa  Dostojevskim.  Ima  u njega 
još  jedna  crta,  zajednička  sa  Dostojevskim:  njegovo  ne- 
vjerovanje u kulturu  zapadne  Evrope,  jedino  s tom  raz- 
likom, što  Tolstoj  svoju  nevjeru  proteže  na  svu  civiliza- 
ciju u opće. 

Predstava  je  u njega  svemirska,  epska.  Za  njega 
se  mogu  upotrebiti  riječi,  da  je  roman  novija  epopeja. 
Tolstoj  ne  prikazuje,  poput  mnogih  drugih,  samo  neki 
stupanj  kulture  i života,  koji  provodi  u prijestolnicama 
Rusije  i izvan  njih  cijelo  ono  društvo,  koje  se  zove  svi- 
jetom. On  nam  podaje  u svojem  glavnom  proizvodu  sliku 
cijele  epohe,  armade,  historijske  i svjetske  vojne. 

Ova  činjenica,  da  je  Tolstoj  započeo  književni  rad 
s razmatranjem  nad  sobom  i s autobiografijom,  veoma 
je  značajna  po  njega,  budući  da  odredjuje  njegov  rea- 
lizam. Turgenjev  se  bezuvjetno  zatajuje  u svojim  djelima. 
U Dostojevskoga  pjesnik  se  nemirno  izdaje  u osobama, 
satkanim  od  samoodreknuća  i predanosti  prema  drugima, 
koji  im  za  to  uzvraćaju  nehajem  s toga,  što  u njih  nema 
onih  čarobnih  svojstava,  koja  potiču  blistanje  drugih, 
više  prosječnih  ljudi.  Takav  je  Ivan  Petrović,  o kojem 
se  pripovijeda  u „Poniženima  i ojadjenima11.  Istu  crtu 
nahodimo  u starca  u „Bijednim  ljudima". 

Pjesnikov  opis  samoga  sebe  u „Mrtvom  domu11  ga- 
nutljiv je  po  svojoj  skromnosti,  dapače  poniznosti,  premda 
nam  on  daje  i razumjeti,  da  drugi  gledaju  na  njega 
kao  na  osobito  biće.  No  svaki  put,  kad  nam  Dostojevski 
podaje  opis  samoga  sebe,  riše  biće  izključive  dobrote. 
On  je  sebe  prikazao  u junaku  romana  „Idiot11.  On  je 

— odrastao  čovjek  po  svojem  velikom  umu,  a dijete  — 
po  prostoti  i čistoti  svojega  srca.  Njegovo  bolesno  stanje 

— epilepsija,  od  koje  je  stradao  sam  pjesnik  — istrglo 
je  u njega  sve  one  strane  uma,  u kojima  se  korijene 
naši  nedostatci:  ironija,  nadimanje,  egoizam,  požuda,  — 
i razvilo  je  samo  plemenite  strane. 

Ako  Tolstoj  počinje  s opisivanjem  samoga  sebe, 
biva  zato,  jer  hoće  da  opisuje  samo  ono,  što  znade. 
On  nam  pripovijeda  svoje  djetinjstvo  i mlađenaštvo,  zatim 
pripađom  ali  ipak  prozirno  svoj  oficirski  život  na  Kav- 
kazu (u  ,,Kazacima“),  svoje  uspomene  o Sebastopolu  i 
mnogo  drugo.  Ironično  i kritično  držanje  prema  samomu 
sebi  vazda  je  očito,  kad  riše  samoga  sebe.  Tolstoj  otkriva 
svoje  slabosti  i pokazuje  svoje  pogrješke.  Nikada  ne  iz- 
vodi dojma  idealne  figure.  A Tolstoj  je  tako  istinoljubiv, 


kad  opisuje  obični  život  i drugih  djelatnih  osoba.  Uz- 
mimo 11a  primjer  prekrasnu  pripovijest  „Obiteljsku  sreću11 
(Semejnoe  sčastie).  Ona  proizvodi  silan  dojam  slike  0 
porodjenju,  razvoju  i gubitku  životnih  iluzija.  Autor  nam 
prikazuje  s početka  probudjenje  ljubavi  i njezin  procvat, 
zatim  lagano  prevraćanje,  koje  ljubav  bračnih  drugova 
spušta  na  stupanj  drugovanja,  i napokon  ljubav  k djeci, 
koja  izmjenjuje  sve  druge  strasti. 

Uporedo  s realizmom,  Tolstoj  još  vlada  darom  zna- 
menitoga predvidjanja.  On  je  nadaren  ovom  historijskom 
uobrazbom,  koja  se  nahodi  tako  rijetko.  Tolstoj  je  najzad 
u toliko  suvremen  čovjek,  da  ne  kuša  uskrsavati  udaljenih 
vremena.  On  ne  zahodi  dalje  od  onih  epoha,  0 kojima 
se  može  oslanjati  na  naustične  predaje.  U svakom  slu- 
čaju, divna  je  slika,  koju  je  raskrio  pred  nama  — - vijek 
Aleksandra  I.  Historijski  portreti  proizvode  takav  dojam, 
kao  da  su  naslikani  na  osnovu  osobnih  uspomena.  Na- 
poleon  i Kutuzov  mogu  biti  za  primjere.  Prizor  audien- 
cije,  koju  daje  Napoleon  ruskomu  diplomatu,  tako  je 
napisan,  kao  da  je  pisac  bio  nazočan  kod  nje.  Kako  je 
rječit,  na  primjer,  ovaj  sitni  fakt:  „Njegov  bijeli  i tusti 
vrat  resko  se  je  dijelio  na  crnom  ovratniku  mundira, 
od  koga  se  je  točio  silan  zadah  kolonjske  vodice11.  Kako 
je  očevidan  parvenus  u ovoj  maloj  sitnici,  — u previše 
silnom  mirisu! 

Portret  pak  Kutuzovljev  tako  je  divan,  kao  i Na- 
poleonov ; on  je  prožet  životnom  istinom,  premda  čitatelj 
ostaje  uvjeren,  da  je  pisac  previše  uzvisio  Kutuzova,  a 
Napoleona  previše  ponizio.  Mi  ni  u čemu  ne  vidimo  Na- 
poleonova  genija,  nego  samo  njegovo  nadimanje  i be- 
zumlje, koje  ga  je  neposredno  strovalilo  u pogibao. 

Naprotiv  u Kutuzova  uznosi  pisac  njegovu  nedje- 
latnost,  dapače  apatiju,  s toga  što  mu  to  dokazuje,  kao 
da  on  shvaća,  do  kakova  se  stupnja  redom  izmje- 
njuju dogadjaji  s pravilnom  dosljednošću  i da  pojedina 
osobnost  ne  može  u njima  ništa  ni  oduzeti  ni  dodati. 

Ova  je  pristrana  sklonost  osnovana  na  sasvim  oso- 
bitom pogledu  piščevu  na  život.  Daleko  od  nervoznost-i  i 
eksaltacije  Dostojevskoga,  Tolstoj  ipak  isto  tako  malo, 
kao  i Dostojevski,  uvažava  um,  isto  se  tako  malo  preklanja 
pred  ljudskim  veličanstvom. 

U Germaniji  pisci  vjeruju  u razum  i u kulturu,  u 
Skandinaviji  i u Engleskoj  u nezavisnu  silu  osobnosti ; 
Tolstoj  i u opće  Rusi  osjećaju  samo  jedinu  ništetnost 
čovjeka  pred  vasionom. 

O11  uvažava  vasionu,  sudbu,  pa  nikoga  više  — ni 
nauke,  ni  umjetnosti,  ni  kulture. 

Za  nj  nisu  važne  umjetnost  i nauka,  nego  život  i 
smrt  — dvije  ozbiljne,  nedokučne  stvari.  Velika  zadaća, 
koja  svaki  dan  podaje  pjesniku  život  i smrt,  zaglušuje 
mu  vas  šum  zemaljskoga  života.  Razum  čovječji  čini  mu 
se  tako  slab  prema  tajni  života,  te  drži,  da  je  u tom 
odnošaju  najskromniji  um  na  istoj  ravnini  sa  najvećim. 
A osobna  volja  ništa  je  pred  neodoljivim  potokom  bisto- 

rijskih  đogadjaja.  U istinu  ne  vodi  vojske  vodja,  nego  ju 
sudbina  goni  naprijed.  Ne  upravlja  tečajem  sukoba  glavni 
zapovjednik.  Boj  se  dobiva  ili  gubi  bez  njegova  sudjelo- 
vanja, silom  tajanstveni!]  impulza. 

Značajan  je  po  Tolstoga  prizor  onaj,  kad  knez  Andrej 
leži  ranjen  na  bojnom  polju  i nalazi  dapače  Napoleona 
neznatnim  i ništavim  prema  onomu,  što  proizlazi  u nje- 
govoj duši  pod  neobuhvatnim  pođnebesjem. 

Znatno  je  takodjer,  što  nijedan  pisac  nije  tako  često 
prikazivao  smrti  s takovom  istinom  i takovom  raznoli- 
košću. On  isto  tako  dobro  poznaje  čuvstvo,  koje  dolazi 
prije  samoubistva  (kako  u muškaraca  tako  u žene),  kao 
i čuvstva,  s kakovim  muževne  ili  slabe  prirode  vide  pri- 
bližavanje smrti  u vrijeme  bolesti,  te  užas  ili  oslobodjenje, 
kakovo  smrt  sa  sobom  donosi  na  bojnom  polju. 

Ideal,  koji  se  je  stvorio  u Tolstoga  o povratku  k pri- 
rodnomu stanju,  proiskodi  iz  njegova  nevjerovanja  u 
čovječji  um.  Ovaj  se  ideal  ne  podudara  sa  idealom  J.  J, 
Rousseau-a  s toga,  što  imade  religiozni  značaj,  kojega 
nimalo  nema  u francuskoga  filozofa,  — premda  nas  pod- 
sjeća Rousseauvljeva  ideala. 

Karatajev,  u „Vojni  i miru“,  proizvodi  tako  silan 
dojam  na  Bezuhova  ne  samo  za  to,  što  je  on  prvobitno 
biće,  nego  i s toga,  što  u njemu  vidi  onu  poniznost  i 
onu  kršćansku  ljubav,  kakovik  je  lišen  civilizovani  čovjek. 

Tolstoj  je  čist  romantik  u tom  smislu,  što  ište  ideal  — 
ne  u budućnosti,  nego  u prošlosti.  On  nije  čist  pesimist 
s toga,  što  se  ne  samo  ne  odriče  težnje  k tomu  idealu, 
nego  postojano  kuša,  da  ga  oživotvori,  i što  drugima 
propovijeda,  da  ga  oživotvaraju. 

Ovom  se  stranom  njegov  pesimizam  razlikuje  od 
pesimizma,  koji  je  stekao  svoju  apogeju  (najviši  sloj)  u 
francuskoj  suvremenoj  književnosti.  Za  francuske  je  pesi- 
miste život  — stvar,  do  koje  ništa  ne  stoji,  i ne  vrijedi 
razmišljavati  o njenoj  tajni.  Jedino  je,  što  oni  ljube  i 
cijene,  — umjetnost,  I sve,  na  što  oni  mrze  i što  preziru 
u zbilji,  cijene  u umjetnosti.  Kad  umjetničko  djelo  pred- 
stavlja samo  ono,  što  je  samo  po  sebi  gadno  i prostačko, 
tad  možemo  biti  samo  uvjereni,  da  u umjetničkom  djelu 
ljubimo  tek  samu  umjetnost.  Da  bi  se  potpunoma  nasla- 
djivao  umjetnošću,  aristokrat  umjetnosti  dapače  zahtijeva, 
da  blato  i niskoća  sastavljaju  njezino  biće. 

Naprotiv  za  Tolstoga  je  život  — stvar  tako  ozbiljna 
i tako  neiscrpna,  da  se  njegov  interes  k umjetnosti  gubi 
pred  onim,  čim  ga  prožima  tajna  života.  Umjetnost  za 
nj  nema  nezavisna  interesa.  Jedno  je  očevidno  u svim 
njegovim  djelima:  on  pridaje  umjetnosti  značenje  samo 
kao  orudju  istinskoga  upoznavanja  života  i samo  onda, 
kad  ona  predaje  predmete,  dostojne  upoznavanja,  ne  baveći 
se  na  dugo  oko  onih,  koji  su  toga  nedostojni. 

Možuo  je  sumnjati  o valjanosti  njegova  pogleda  na 
umjetnost.  Sto  se  mene  tiče  — veli  Brandes,  — ja  ne 


mogu  odobriti  umjetnosti,  koja  prezire  formu,  slog,  to 
jest  onaj  živalj,  koji  i sačinja  umjetnost.  No  slažem  se 
s Tolstim,  što  uvijek  gleda  na  umjetnost  kao  na  oruđje 
ideje. 

Škola  spisatelja,  koja  se  ograničuje  na  ono,  što  pro- 
izvodi život,  kako  ga  ona  vidi  oko  sebe,  — koja  ne 
misli,  je  li  možno  i na  kakav  je  način  možno  popraviti 
život,  — pisac  — naturalist,  koji  napada  na  moral  George- 
Sandičin  za  to,  jer  drži  za  nemoralno  ono,  što  svi  nazivaju 
nemoralnim,  — takova  škola  imade  silu  samo  sa  formalne 
strane  umjetnosti.  No  jedino  tamo,  gdje  imade  velikih 
nada  i velikih  ideja,  velikih  misli  o budućnosti,  jedino 
tamo  i jest  u umovima  onaj  princip  literaturnoga  života, 
koji  ih  uzdržava  od  toga,  da  se  okamene,  i koji  ne 
dopušta  literaturi,  da  dodje  do  presahnuća. 

U naše  je  vrijeme  moda  — uklanjati  radost  iz  sviju 
pripovijesti.  Naše  je  vrijeme  pečalno,  a spisatelji  izra- 
žavaju čuvstva  izabranika.  No  to  ne  će  dugo  potrajati: 
na  svaki  način,  to  nije  posljednja  riječ  čovječanstva  na 
polju  poezije  i umjetnosti  poradi  toga,  jer  se  to  kosi  sa 
psihologijskim  zakonom,  po  kojem  se  pamćenje  uklanja 
pečalnim  uspomenama  i tako  često,  koliko  samo  može, 
povraća  se  k sretnim  momentima.  Doći  će  doba,  kad 
budu  stali  u poeziju  unositi  neocijenjene  momente  radosti, 
časove  sreće.  Kad  mine  sadašnja  moda,  rodit  će  se 
umjetnost,  koja  će  biti  okvirom  za  ove  momente,  kao  za 
briljante,  i tada  će  oni  iz  daleka,  ali  žarko  sjati,  kako  u 
knjigama,  tako  i u životu. 

Ja  nipošto  ne  osudjujem,  veli  Brandes,  toga,  što  je 
poezija  prestala  prikazivati  idealne  figure.  No  posljedicom 
je  toga  postalo,  da  se  je  čovječji  niveau  ponizio  u suvre- 
menim romanima.  Suviše  često  značajevi  su  tako  neznatni, 
da  ih  i najbolji  opis  ne  može  učiniti  interesnima. 

U sadašnje  doba  gotovo  se  svi  podudaraju  u tom. 
da  je  u umjetničkom  pogledu  umno  značenje  prikazivanih 
osoba  potpuno  bezrazlično.  To  je  istina  samo  do  stalnoga 
stupnja,  poradi  toga,  što  će  više  umove  vazda  privlačiti 
uzvišenije  i veće  zadaće. 

A svojina  je  pjesničkoga  talenta  osjećati  cijelo  zna- 
čenje i.  sve  pokrete  suvremene  duše,  kako  vidimo  na 
primjer  u Shakespearea  i Goethea. 

Velik  se  pjesnik  ne  će  odreći  toga,  da  se  uspne  na 
koju  mu  drago  visinu,  do  koje  su  se  podigli  njegovi 
suvremenici.  On  će  zahvatiti  u svoju  mrežu  sva  skrovišta 
duše  i uma. 

U sadašnje  doba  u književnosti  ženstvo  prelazi  u 
uzdahe  i plač  za  čovjekom,  a nmšanstro  prikazuje  ili 
ono.  što  je  grubo,  ili  ono,  što  je  žalosno. 

S novim  razvojem  evropske  književnosti,  sila  i veli- 
čanstvo, od  kojih  nam  je  romanticizam  prikazao  samo 
prividjenja,  iznova  će  svečano  uljesti  u književnost,  vjernu 
zbiljskomu  životu. 


-■Uto' 

Književni  dar  „Matice  Hrvatske"  za  god.  1892. 


^Y^vatsk°mu  je  svijetu  poznato,  kako  je  naše  odlično 
književno  društvo  na  dostojan  način  proslavilo 
pedesetgodišnjicu  svoga  opstanka  i blagoslovnoga  rada. 
Ali  kao  književno  društvo  „Matica1*  je  i u godišnjoj 
svojoj  publikaciji  ovoj  slavi  povisila  sjaj,  jedno  pt ibi av  si 
za  svoju  jubi- 
larnu godinu  što 
je  mogla  bolje 
radnje,  drugo  na- 
mijenivši ovoj 
zgodi  dvije  svoje 
knjige:  Spornen- 
knjigu,  u kojoj  je 
povjest  „Mati- 
čina11 od  njena 
postanka  do  danas 
uz  životopise  za- 
služnih po  „Ma- 
ticu11 ljudi,  i 
„Antologiju  hr- 
vatsku11, u kojoj 
se  oko  prvaka 
ilirskih  redjaju 
njihovi  uz  orni  ci 
starijega  i naslje- 
dnici mladjega 
doba.  Sav  taj 
književni  dar  od 
osa/m  knjiga  po 
izbor,  kojima  je 
knjižarska  cijena 
13  for.  25  nvč. 
daje  Matica  svo- 
jim članovima,  ne 
žaleći  troška  ni 
truda,  u sjajnom 
obliku,  a s po- 
nosom može  us- 
tvrditi, da  nema 
u svem  svijetu 
društva,  koje  bi 
za  tako  malen 
prinos  svojim  čla- 
novima davalo 
toliko  uzdarje.  To 
je  „Matici11  mo- 
guće, jer  ju  po- 
maže priznanje  i 
ođziv  svega  naroda  hrvatskoga,  jer  ju  na  svojim  krilima 
nose  njeni  vrijedni  povjerenici,  jer  njenim  radom  upravlja 
zdušan  i brižan  odbor,  a nada  sve  za  nju  živi  neutrudljivi 
njezin  tajnik  i blagajnik.  1 tako  jedva  što  smo  pod 


konac  prošle  godine  u našem  listu  upozorili  na  ovogo- 
dišnji rad  naše  „Matice11,  evo  su  već  knjige  doštampane, 
spremne  da  polete  širom  hrvatskoga  svijeta.  Da  bi  naši 
čitatelji  razabrali,  što  se  ove  godine  pruža  od  „Matice11, 
mi  ćemo  po  svom  običaju  obznaniti  taj  rad,  nadajući 

se,  da  će  nam 
biti  prilike  da  po- 
jedine knjige  po- 
tanje ocijenimo. 

U zabavnoj  knji- 
žnici imamo  tri 
izvorne  radnje  po- 
znatih naših  knji- 
ževnika. Tu  je 
ponajprije  J.  E. 
Tomić  sa  svojim 
pučkim  igro- 
kazom : Pastorak, 
koji  je  od  uprave 
lirv.  zem.  kaza- 
lišta nagradjen 
prvom  nagradom. 

Kako  je  pisac 
poznat  kao  vješt 
đramatik,  kako 
mu  je  radnja  iz 
slavonskoga  puč- 
koga života,  koji 
on  poznaje  u dušu, 
kako  mu  je  jezik 
lijep  i udešen 
predmetu,  mi  se 
veselimo,  što  ćemo 
ovaj  igrokaz  pored 
prikazivanja  na 
pozornici  uživati 
i kao  književni 
spomenik.  Karak- 
teristika je  dobra, 
radnja  zanimljiva, 
pozorišna  raz- 
redba valjana,  a 
nada  sve  pleme- 
nita je  tendencija : 
rad  i poštenje  po- 
buditi u naroda, 
a sve  to  bez  do- 
sadna moralizi- 
ranja živim  i istinitim  prikazama  pučkih  odnošaja. 
Plodni  i umni  naš  Šandor  Gjalski  napisao  je:  Osvit 
Slike  iz  tridesetih  godina.  Za  pravo  bismo  mogli  reći, 
da  i ova  knjiga  stoji  u savezu  sa  „Matičinim11  jubilejeni; 

u ovim  slikama  prekrasno  nam  Šandor-Gjalski  riše  ono 
žalosno  stanje  našeg  naroda  i naše  zemlje  prije  knji- 
ževnog preporoda:  historijskom  perspektivom  i psiholo- 
gijskom analizom  pokazuje  pisac,  kako  je  pod  konac  one 
tužne  noći  nova  zora  stala  svitati  u grudima  i u glavi 
odabranih  sinova  našega  naroda;  razlaže,  s kolikim  se 
neprilikama  i vani  i kod  kuće  borila  mala  šaka  čestitih 
ljudi,  da  stvore  uslove  novomu  životu;  izvodi  pred  nas 
razne  staleže  i prilike,  crta  nam  ljude  onoga  doba  i 
objašnjuje,  kako  je  njih  sve  redom  predobila  velika  ideja, 
koja  je  dala  život  i biće  svemu,  što  od  ovo  pedeset  go- 
dina imamo.  A opet  je  sve  skladno  i u potpunu  obliku 
lijepe  pripovijesti : i lični  dogadjaji  i pojedinačka  sudba 
osoba  njegovih  živo  nas  zanima  od  početka  do  kraja. 
Pozdravljamo  čestitoga  pisca  i na  ovom  polju  želeći,  da 
nam  još  takih  slika  iz  prošlih  dana  pruži. 

Iste  je  vrste,  samo  sa  užim  djelokrugom  pripovijest 
V.  Novaka:  Pod  Nehajem.  Pero  je  Novakovo  poznato 
već  „Matičinim11  članovima  i čitateljima  našega  lista.  U 
ovoj  pripovijesti  živo  i zanimljivo  crta  život  u gradu 
Senju  za  ono  nekoliko  godina,  dok  je  Senjem  gospodo- 
vala  samovolja  neustavnoga  života:  nehaj  i slabost  naših 
ljudi,  nasilje  i brutalnost  tuđjinaca,  javne  i obiteljske 
prilike,  sudbinu  čestitih  srdaca  i himbenih  nevaljanaca; 
svaka  je  ličnost  izrazito  opisana,  svaka  malenkost  pla- 
stično obradjena,  a nada  sve  sudbina  dviju  glavnih  osoba 
ove  pripovijesti.  Ne  ćemo  da  poredimo  izbliže,  ali  nam 
se  čini,  da  je  ova  radnja  piscu  bolje  uspjela  od  njegova 
„Pavla  Šegote“. 

Uz  ovaj  beletristički  rad  prislanja  se  „Antologija 
hrvatska11  umjetnoga  pjesništva  starijega  i novijega,  što 
ju  je  sastavio  Hugo  Badalić.  Odbor  je  „Matičin11  pravo 
odredio,  da  se  o pedesetgodišnjici  „Matice  Hrvatske11, 
koja  se  slava  nije  daleko  odmaknula  od  našega  književ- 
noga preporoda,  narodu  hrvatskomu  prikažu  u glavnim 
zastupnicima  pjesnički  prvaci,  pravci,  oblici  i ideje,  kako 
su  ih  naši  preporoditelji  pjesnici  primili  od  dubrovačko- 
dalmatinskih  pjesnika  i predali  svojim  nasljednicima.  Jezgru 
sačinjavaju  pjesnici  iz  ilirskoga  doba ; pred  njima  su 
stari,  iza  njih  noviji  pjesnici,  tako  da  ova  knjiga  prika- 
zujući umjetno  pjesničtvo  hrvatsko  od  četiri  stotine  go- 
dina mnogo  može  doprinijeti  k tomu,  da  se  u narodu 
probudi  i uzdrži  zdrav  ponos  narodni.  S ove  svoje  na- 
mjene nije  ova  knjiga  mogla  primiti  narodne  poezije, 
jer  se  u njoj  narodna  psiha  pokazuje  načinom  naivnim, 
a ovdje  je  trebalo  otkriti,  što  je  umjetna  poezija  svijesnim 
radom  privrijedila  narodnoj  kulturi.  Nadamo  se,  da  će 
ova  knjiga,  koja  je  i opremom  svojom  veoma  ukusna, 
biti  uresom  i nasladom  svakoj  hrvatskoj  porodici. 

U poučnoj  knjižnici  evo  nam : ,,Spomen-knjiga“ , 
povjest  „Matice  Hrvatske11  od  g.  1842.  do  1892.,  koju 
su  sastavili  /'.  SmičiJclas  i Fr.  Marković.  Sa  dvanaest 
portreta  i jednim  snimkom  rukopisa. 

Ovdje  je  najprije  nacrtana  sama  povjest  „Matice 


hrvatske11  od  početka  do  danas,  iza  njih  su  znameniti 
članovi  uprave,  a napokon  znameniti  dobrotvori  „Matice 
Hrvatske11.  Svi  su  ovi  životopisi  s velikom  pomnjom  iz- 
radjeni  i vještački  izvedeni:  svaki  je  pojedini  krasna  li- 
terarna studija,  a izmedju  njih  se  osobito  ističu  životo- 
pisi Ivana  Mažuranića  i Augusta  Senoe,  za  koja  se 
dva  pokojna  velikana  tek  sada  može  reći,  da  imaju  u 
hrvatskoj  literaturi  ocjenu  dostojnu  njihove  znamenitosti. 
Možemo  ustvrditi  mirne  duše,  da  toliko  priloga  za  upo- 
znavanje književnosti  hrvatske  dosele  nigdje  nema  na 
okupu,  koliko  u ovoj  knjizi,  po  čemu  će  ona  ostati  dra- 
gocjeno skladište  i majdan  za  sva  vremena  u našoj  li- 
terarnoj historiji.  A vanjskom  opremom  ona  s „Antolo- 
gijom11 spada  medju  najukusnije  knjige  naše. 

Marljivi  zemljopisac  I.  Hoić  ljetos  nam  je  napisao 
treću  knjigu  ovećega  djela:  „Slike  iz  obćega  zemljopisa*. 
U tom  su  dijelu  ove  evropske  zemlje:  Skandinavski  po- 
luotok, Danska  i Njemačka.  Tkogod  se  je  upoznao  s prve 
dvije,  rado  će  posegnuti  i za  ovom  knjigom,  koja  je  isto 
tako  zanimljivo  i savjesno  napisana  a ukrašena  je  sa  74 
slike  i tri  zemljopisne  karte  poput  svojih  pređšasnica. 
Želimo  što  prije  da  dodje  red  na  slijedeću  knjigu,  u kojoj 
će  biti  govora  o slavenskim  zemljama. 

„Matičinim11  članovima  sa  svojih  „Slika  iz  pomor- 
skoga života11  dobro  poznati  pisac  Juraj  Carić  napisao 
je  u proslavu  četiristogodišnjice  otkrića  Amerike  knjigu : 
Kristof'  Kolumbo  i otkriće  Amerike,  koja  je  ukrašena  51 
slikom  i jednom  geografskom  kartom.  Iza  kako  je  orisao 
stanje  Amerike  i kulturu  njenih  stanovnika  prije  otkrića, 
prelazi  na  razna  putovanja  i otkrića  prije  Kolumba,  a 
napokon  u veoma  zanimljivu  obliku  izlaže  Kolumbov 
život  i njegov  rad.  Kako  je  knjiga  upravo  u horu  napi- 
sana, ne  sumnjamo,  da  će  se  u nas  i staro  i mlado 
njome  nasladjivati. 

U nizu  svjetske  povjesti,  koju  je  „Matica11  prije 
nekoliko  godina  započela,  ove  je  godine  učinjen  mali 
skok,  te  je  Ivan  Rabar  u lijepu  prijevodu  s francuskoga 
podao  Mignetovu : Povjest  francuske  revolucije.  Mi  smo 
zahvalni  „Matici11,  što  je  prijevod  valjanoga  djela  Migne- 
tova  povjerila  čovjeku,  koji  je  već  prije  dokazao,  da  je 
marljiv  i savjestan  radnik.  Kabar  je  knjigu  popratio 
zgodnim  pripomenkom,  u kojem  se  razlažu  prilike,  iz 
kojih  se  razvila  revolucija,  i rišu  odnošaji  u tadašnjim 
evropskim  državama.  Knjizi  povećava  vrijednost  savjesno 
izrađjeno  kazalo,  u kojem  se  o pojedinim  ličnostima  spomi- 
nju pojedinosti,  koje  se  nijesu  mogle  navoditi  u samom  djelu. 

To  su  knjige,  koje  Matičini  članovi  dobivaju  uz  go- 
dišnji prinos  od  3 for.  Osim  toga  i ove  je  godine  izašao 
svezak  prijevoda  klasika,  i to:  Plutarh,  životopisi  dio  prvi, 
u kojem  su  životopisi  glasovitih  Grka,  kako  su  u drugom 
bili  slavni  Rimljani.  Tko  god  je  uživao  u drugom  dijelu, 
jamačno  će  rado  posegnuti  i za  ovim,  koji  rese  sve 
prednosti  valjana  prijevoda.  A bilo  bi  željeti  u interesu 
naše  književnosti,  da  se  tako  znamenito  poduzeće  Mati- 

čino  od  naroda  što  izdašnije  podupre,  i to  tim  prije,  što 
se  uza  svu  potporu,  koju  uživa  ovo  izdavanje,  bez  znatna 
odziva  od  naroda  mora  zategnuti  tako  korisni  rad. 

Na  koncu  ovoga  referata  čestitamo  našoj  revnoj  „Matici", 
a našim  čitateljima  preporučamo,  da  se  što  prije  upišu 
kao  članovi,  neka  se  ne  bi  dogodilo,  kao,  žalibože,  lani, 


da  su  pored  sve  velike  naklade  mnogi  stari  članovi 
ostali  bez  knjiga,  jer  su  se  nešto  kasnije  prijavili.  Ove 
je  godine  štampano  doduše  za  1000  primjeraka  više,  ali 
se  čini,  da  će  se  brzo  razgrabiti.  Dao  Bog,  da  „Matica" 
drugu  pedesetgodišnjicu  započne  okruglim  brojem  od 
10.000  svojih  članova!  v. 


U našoj  domovini  prije  trista  godina. 

U spomen  tristagođišnjice  boja  sisačkoga*. 


l^S^ekolik0  mjeseci  ima  još  do  22.  lipnja,  što  će  se 
navršiti  ravna  tri  vijeka,  otkada  shrva  mač  kršćanski 
zator  osmanlijski  a pred  nečvrstim  zidovima  starodavnoga 
Siska.  Tridesetak  godina  događjaju  tomu  unaprijed, potam- 
njuje  polumjesec  Muhamedov  po  prvi  put  razbivši  se  o 
tvrda  prsa  Hrvata  Nikole  Zrinskoga.  Sad  drugi  Hrvat  — 
po  činu  i on  ban  Hrvatske  — pripravlja  „rasulo"  domu 
Osmanovu.  Udarci  oni,  što  no  zalomiše  pod  Siskom,  ječe 
po  dalekim  stranama  kopna  evropskoga : Italiji,  Špa- 
njolskoj, Njemačkoj  i druguđ.  Hrvat  je  imao  razloga,  da 
vesela  srca  i tronuto  pogleda  na  to  djelo  svoje.  Jedno 
se  stoljeće,  što  su  Habsburzi  sjedjeli  na  prijestolu  Hrvatske, 
primicalo  kraju.  Kad  su  oci  domovine  naše  bacili  oči  na 
tu  dinastiju,  pripinjali  su  oni  nade  svoje  uz  moć  te  kuće. 
U spoju  sa  snažnom  Austrijom  mogli  bi  pređobiti  natrag 
zemlje  izgubljene;  a — ono!  Past  će  i vrbaška  i unska 
linija,  te  ostaju  kukavni  ostatci  ostataka  nekadanjega 
kraljevstva  Hrvatske  (reliquiae  reliquiarum  olim  regni 
Croatiae.)  Nestade  mnogih  čvrstih  branilišta  kao  Jajca, 
Osijeka,  Kostajnice,  Kupe,  Stine,  Cazina,  Bužima,  Izačića 
i Ostrošca,  malo  pred  bitkom  sisačkom  i Kipača,1  a da 
drugih  i ne  napominjemo.  Postoje  još  dva  najčvršća 
bedema,  geografska  središta  nekad  države  hrvatske.  Bihać 
i Sisak  prkose  jedini  još  bijesnim  nasrtajima  turskim ; 
nemio  se  dušmanin  sad  Zalijeće  na  njih.  Uzalud  Hrvatima 
naricanja,  uzalud  tužbe ; uzalud  svi  vapaji  u češki  Hradčin : 

* 0 sisačkom  smo  boju  obaviješteni  dosta  dobro.  Šteta, 
što  se  izgubi  « po  vješt  opsade  Siska*,  koju  bio  napisao  potonji 
zagrebački  biskup  Nikola  Selnički  (Zelniczey)  na  jeziku  latinskom. 
On  je  bio  tim  dogadjajima  savremenikom.  U ostalom  je  stvar 
opisana  na  dosta  potanko  kod  Ištvanfija,  kojega  je  Selnički 
pomagao  podatcima.  Pak  imamo  i drugih  savremenih  vrela. 
Napominjemo  samo  pisma  sisačkih  branitelja  zagreb.  kaptolu, 
koja  su  veoma  znatna  objašnjivanja  onoga  doba.  Mi  smo  upo- 
trebili  sva  vrela,  kano  i ono  što  je  o tom  pisano  izim  djelca 
Radićeva:  Die  Schlacht  bei  Sissek,  Laibach  1861.  (mala  raspra- 
vica  od  8 strana),  pošto  nam  ga  ovdje  nije  moguće  dobiti.  U 
ostalom,  mi  Radića  ne  trebamo,  jerbo  smo  upotrebili  Dimitza  i 
druge,  koji  su  njega  imali  pri  ruci. 

1  Joh.  Freih.  von  Valvasor:  Ehre  des  Herzogthums  Krain, 
Laibach-Niirnberg  1689.,  IV.,  str.  10—26. 


duša  kralja  alkimiste1  prianjala  uza  zvjezdano  nebo.  Čuše 
se  u carskom  vijeću  iz  usta  Nijemca  baruna  Krste  Auer- 
sperga  ove  riječi  o prilikama  na  hrvatskim  krajinama: 
„nema  riječi,  da  zadosta  ispripovjede  i izraze  skrajnju 
nuždu  i slabi  ustroj  obrane  Krajine.  Zaliti  je,  što  na 
tolike  molbe  i zaklinjanja  nije  od  cara  nikakva  odgo- 
vora; očevidno  je,  da  je  namjera  sasvim  napustiti  siro- 
mašnu hrvatsku  krajinu.  Mora  ta  tužba  doći  do  svemo- 
gućega Boga ; njega  molimo,  da  on  stane  vladati  svojom 
svemogućom  desnicom,  pa  da  nam  pomogne.2  Tako  o 
položaju  našem  sam  Nijemac.  A kano  da  svega  još  nije 
dosta,  buni  se  i narav  sama.  Godine  1590.  zatrese  se  i 
tlo  Zagreba  grada.  Iste  znatne  godine  priprema  kraljevini 
našoj  turski  divan  zla  nova.  Bila  svršila  Porta  rat  s Per- 
zijom, a bilo  kao  načelo  neko  državnika  stambulskih 
vijeka  16.  ratovati,  jer  mirom  puca  zgrada  Osmanova. 
Ili  Poljacima  ili  Mlečanima  ili  Hrvatima  sudjeno  je  vidjeti 
opet  znance  stare.  Tako  tjerao  Sinan  vezir  slabašnoga 
Amurata  III.  Uzalud  vrhovni  muftija  vapije  proti:  ,,a 
što,  ako  mi  povrijedimo  medjunarođno  pravo,  prekršivši 
primirje  poduzmemo  rat,  pak  tako  rasrđimo  predobroga 
i prevelikoga  boga  i volju  našega  Muhameda;  ako  prvi 
napušteni  i od  sreće  vojske  pogubimo  (a  ta  kob  daleko 
od  nas  bila!),  te  po  zasluzi  budemo  kažnjeni".3  Tako 
muftija,  ali  mu  ta  smjelost  pripravi  grob : nesta  ga 
otrovom.  Paša  bosanski  Hasan  dobije  potajne  zapovijedi, 
da  osvaja  po  Hrvatskoj ; eto  time  povoda  ratu,  a onda 
su  prostrana  vrata  tužbama,  da  je  tvrdi  mir  prekršen 
(koji  je  netom  ponovljen  bio  na  8 godina).  Doista,  rijetko 
kad  režilo  je  čije  srce  na  ubogu  našu  zemlju  kao  što  je 


1 Car  Rudolfo  bio  alkimista  i astronom  i sve,  samo  ne 
vladar. 

2 Dimitz:  Geschichte  Krains  III.,  str.  244. 

3 Isthvanffius:  regni  hungarici  historia,  Colonia  Agrippina 
1685.,  XXVII.  str.  381.  Poput  Livija  Rimljanina  zna  ovaj  naš 
povjesnik  za  kojekake  govore.  Mi  smo  te  riječi  spomenuli  ne 
kano  da  bi  muftija  baš  te  izustio,  već  jer  je  ou  tako  od  prilike 
rekao.  Kod  Turaka  se  pitali  za  savjet  muftije  prije  znatnijega 
čina. 

toga  krvožeđnika.  Poturica  taj  loze  hrvatske  ili  talijanske1 
ne  zasićuje  se  krvi,  dimom  i tjeranjem  robova,  dok  ga 
privlačiva  zemlja  ne  priteže  za  na  uvijek.  Hasana,  kako 
je  bio  bojovan,  nije  trebalo  tek  poticati.  Eto  ga  s mjesta : 
robi,  pali  s 5000  ljudi  krajinu  medju  Križevcima  i Iva- 
nićem.  Da  je  svijet  drhtao  od  gologa  mača  njegova, 
svjedokom  je  to,  što  je  Nikola  Mikoč,  kanonik  i opat 
djakovski,  napustio  svoje  zvanje  te  se  kano  predstojnik 
čazmanski  odumio  posvetiti  domovini.  Zagrebački  kaptol 
daje  tomu  čovjeku  u ruke  ključe  grada  Siska,  koji  će 
braniti  sa  svojim  kolegom  Stjepanom  Kovačićem  (Fabri- 
tius,  lat.  naziv).  Upadaj  od  g.  1590,  i 1591.  nije  Hasanu 
uspio.  Čete  mu  budu  pri  nekom  okršaju  potučene,  a 
pade  i sam  vodja  Osman.  Tom  prilikom  gube  Turci  do 
400  sužanja,  a naši  su  dobili  i topova  nekoliko.3  Sam 
Hasan  nije  bio  na  licu  mjesta ; dakako  on  pljačka  što 
samo  može  i koliko  može.  Guščerovec,  Božjakovina, 
Bukovec  i Vrbovec  i sv.  Jelena  i sve  s ovu  stranu 
Zagreba  ćuti  nemilu  ruku  njegovu.  Da  mu  dopustiše 
vode  rijeka  Glogove  i Lonje,  bilo  bi  još  i gorega.  Izgu- 
bljene je  topove  poslije  zahtijevao  natrag  od  nadvojvode 
Ferdinanda,  komu  su  bili  poslani  u štajerski  Gradac.  Ne 
dobi  odgovora.  Banom  naše  kraljevine  u to  je  vrijeme 
Toma  Bakač  Erdedi.  Bansku  stolicu  zasio  on  g.  1584. 
iza  mrskoga  Nijemca  Ungnada.  Primajući  očevi  naši 
novoga  bana  u zagrebačkom  saboru  sa  suzama  u očima3 
naznačivahu  time,  da  će  biti  ljubimcem  narodnim.  I zbilja 
narod  nije  u dvostrukoj  — da  ne  rečemo  trostrukoj  — - 
borbi  uzalud  u njega  upirao  oči.  S jedne  strane  Nijem- 
cima, što  no  su  jurišali  na  slobodu  države  naše,  a s druge 
Turcima,  stavlja  on  jednima  nasuprot  riječ  silnu,  ener- 
gičnu, a drugima  oštar  mač  svoj.  I pri  ovim  provalama 
Hasanovim,  da  nekrstu  odmazdi,  tuče  Moslavinu.  Ne  će 
ona  izdržati  njegovih  udaraca,  pada  i predaje  se.  Ban  ju 
ori,  kolijevku  slavnoga  roda  svoga.  Na  obje  protivne 
strane:  u Carigrad  i Zlatni  Prag  odletješe  oštre  tužbe. 
Puštan,  poslanik  Hasanov,  svaljivao  svu  krivnju  na  nevjeru 
bana  hrvatskoga.  A za  uzorak  zala,  što  ih  je  počinio  taj 
čovjek,  dao  lukavi  Moslem  donijeti  veliko  topovsko  zrno 
od  60  funti  težine;  taka  zrna  da  su  tukla  grad  turski 
Moslavinu.  Treba,  da  paša  bosanski  uzmnoži  čete  svoje  i 
da  se  osveti ; tim  više,  što  će  ban  hrvatski  podsjedati  i 
grad  Veliku.  Sinan  vezir  umio  je  tako  vješto  obmaniti 
Amurata  III.,  da  je  padišah  uvjeren  bio  o vjerolomstvu 
cara  njemačkoga.  Austrijskomu  je  poslaniku  kod  Porte 

1  Prema  Ištvanfiju  bio  bi  Hasan  rodom  iz  Tracije.  Iznaj- 
prije  posta  on  nadglednikom  nad  sultanovim  pticama.  S pomoću 
jedne  od  svojih  žena  i preporukom  vezira  Sinana  posta  za  tim 
nasljednikom  Ferkata  bosanskoga,  kad  je  ovaj  bio  promaknut. 
Isthvanffius  p.  383.;  Dimitz  III.,  246.  drži  ga  Talijanom;  Vite- 
zović : Plorantis  Croatiae  saecula  duo  zove  ga  Hrvatom ; svi  ga 
hrvatski  povjesnici  drže  našim  odrodom. 

J Juraj  Ratkaj : Memoria  regum  et  banorum  regnorum 
Dalim,  Croatiae  et  Sclav.,  Winđobonae  1772.,  str.  143.,  144. 

3 Ad.  Balt.  Krčelić:  historia  ecclesiae  zagrabiensis  I.,  271. 


rečeno,  da  dvor  i savjet  velikoga  gospodara  sumnja  o 
miroljubivosti  bečkoga  dvora,  a tu  sumnju  da  dobro  pot- 
krepljuje i zatezanje  s dankom.1  Hasan  se  digao  opet  na 
noge;  posvuda  strava  od  njega.  U sisačkim  se  stranama 
pronose  crni  glasi,  da  bi  moglo  dvijesta  haračlija  Zagreb 
upaliti.2  Zagrebčanima  bilo  se  čuvati. 

Hasan  osvaja,  pod  njegovim  udarcima  padaju  tvrdi 
gradovi  Hrastovica  i Gore ; pak  se  po  tom  puti  k Sisku. 
Da  će  kanonik  Mikoč,  kojega  su  ljudi  obično  Mikcem 
zvali,  grad  braniti,  već  smo  spomenuli.  Bio  taj  čovjek 
Siščanin  i za  to  dobar  znalac  tamošnjega  zemljišta,  pak 
mudar  i taktičan.  Danas  bi  taki  dogadjaji  pripadali  medju 
čudesa:  pop  da  bude  zapovjednikom  grada.  Mijenja  se 
duh  vremena.  Listovi  Mikočevi,  što  ih  slao  zagrebačkomu 
kaptolu,  svjedoče  nam,  kako  se  je  dobro  razumio  čovjek 
taj  u umijeće  bojno.3  On  namješta  straže,  odabira  mjesta 
za  bombarđe,  postavlja  ih,  ruši  kule  i nove  gradi:  to 
sve  prema  strategijskim  obzirima.  Teško  mu  je  išlo: 
svijet  gladan  voli  loviti  ribe  nego  krute  ratne  posle 
vršiti,  pak  toliki  bjegunci  od  vojne  službe  čine,  da  mu  je 
upotrebljavati  i disciplinarne  kazni.4  On  izdrža  prvu 
opsadu  grada,  a poslije  nadodje  prekrvava  druga  i treća. 
To  bješe  godine  1591.  Lako  je  bilo  banu  Bakaču  zapo- 
vijedati Mikoču:  sve  seljake  pod  oružje;  ali  tko  će  ih 
hraniti?  — pita  umjesno  Mikac. 

Nijesu  ni  očevi  naši  gledali  turskih  provala  pre- 
krštenih  ruku.  Uhode  banove  donose  prije  nego  se  slutiti 
dalo  pouzdane  glase,  da  je  Hasanu  naloženo,  da  zauzme 
Bihać  i Sisak ; prema  tomu  neka  se  i Mikoč  vlada.  Još 
prije  početka  nove  godine  1592.  sazivlje  ban  Toma 
Bakač  Erdedi  hrvatski  državni  sabor  (generalia  comitia 
ex  edicto  bani).  Evo,  što  je  zaključeno:  Pod  „zastavu 
kraljevsku"  imaju  doći  svi  prelati,  velikaši  i plemići  i 
drugi  posjednici  i svjetovnjaci  i duhovni,  i to  glavom 
(personal  iter)  imaju  biti  uz  taj  banderij  i uz  bana  za 
vrijeme  općenite  vojne  u toj  slcrajnjoj  pogibli*  Svi  svje- 
tovnjaci i duhovnici,  gospoda  i plemići  imaju  staviti  po 
jednoga  konjanika  od  deset  kuća.  Nema  li  jedan  posjednik 
deset  kuća,  ima  se  složiti  s drugim  te  sastaviti  broj. 
Imaju  podnositi  sve  terete,  što  ih  plaćenici  vojnici  snašaju, 
kad  ratuju.  Žene  imućne,  dječaci,  starci  i slabi,  što  no 
za  rat  nijesu,  imaju  takođjer  dati  vojske  prema  broju 
čeljadi  i imetku.  Udovice  će  ostati  kod  kuće,  gdje  će  se 
Bogu  moliti.  I samostanci  imaju  dati  svoj  dijelak:  četiri 

1 Isthvanffius,  385. 

2 Krčelić  I.,  282. 

3 Te  sam  listove  upotrebljavao  po  izdanju  Krčelićevu  u 
sporu.  dj.  str.  280.  i dalje.  Istina,  imao  sam  u ruci  i Marcelo- 
vićevu  kroniku,  koja  je  još  u rukopisu  knjižnice  kaptolske,  odakle 
je  Krčelić  te  listove  i uzeo,  ali  je  nijesam  upotrebio,  pošto  sam 
se  uvjerio,  da  Krčelić  barem  tu  nije  ništa  mijenjao,  ili  bolje,  da 
je  tu  pošteno  radio. 

4 U Krčelića  str.  281.  ima  o tom  pismo’ Mikočevo. 

5 ctempore  generalis  in  extrema  hac  necessitate  expeditionis.» 
Krčelić,  spom.  dj.  I.,  282. 

konjanika.  Inostranci  trgovci  u kraljevstvu  Hrvatskoj  imaju 
uzdržavati  konjanike,  a to  prema  svomu  imetku  i trgo- 
vini. I naseljenici  imaju  dati  vojnika;  gradovi  opet  kola 
za  prijevoz  topova  i drugoga  strjeliva.  Tko  bi  se  usudio 
ne  izvršiti  zapovijedi  sabora,  sve  će  mu  se  njegovo  odu- 
zeti i konfiskovati.  Sve  se  ima  pokoravati  kapetanu  kra- 
ljevine, dakako:  ban  je  i nad  njim.  Bio  tad  kapetanom 
ili  vojevodom  kraljevine  jedan  Gregorijanec,  ali  bolestan. 
Staleži  odredjuju,  ako  za  neko  vrijeme  ne  bi  ozdravio, 
neka  ban  u sporazumu  s podbanom  i protonotarom  iza- 
bere drugoga.1  Izim  svega  toga  ima  svak  živ  donijeti 
živeža.  Uz  to  se  imaju  popraviti  tvrdjave  i staviti  u 

1 Ti  ae  zaključci  hrvatskoga  sabora  mogu  čitati  u Krčeliću 
spom.  dj.  1.,  282. 

obrambeni  položaj.  Ima  li  gdje  takoga  grada,  komu  bi 
gospodarilo  više  braće,  a nemar  se  kod  njega  vidio,  razvi- 
djeti je  protonotaru : na  komu  je  krivica.  Koji  će  ushtjeti 
tvrdju  popraviti,  onomu  se  neka  dadu  „litterae  regni1' 
pod  pečatom  kraljevstva.1 

Tako  stroge  i čvrste  mjere  snovali  očevi  naši,  da 
obrane  ovu  grudu  zemlje.  Bio  to  pravi  narodni  ustanak. 
Pak  uza  sve  to  traži  Hrvatska  pomoć  još  od  svojih  nje- 
mačkih saveznika.  Vrhovnu  upravu  u našoj  domovini 
vodio  za  onda  nadvojvoda  Ernest;  na  nj  se  obraćaju 
staleži,  da  pošalje  Sisku  u pomoć  četa  i strjeliva,  a u 
Zagreb  neki  stalni  broj  pješaka  i topova. 

1 Vidi  spom.  djelo  Krčelićevo  na  str.  283. 

(Nastavit  će  se.) 

Operni  trg  u Berlinu. 

Iz  izdanja  Matice  Hrvatske:  Hoić,  Slike  iz  obćega  zemljopisa. 


Silvije  Strahimir  Kranjčević. 

(K  slici  u 2.  broju.) 


Srvatski  pjesnik,  Silvije  Strahimir  Kranjčević,  rodio 
se  17.  veljače  1865.  u Senju  od  oca  Špire  i matere 
Marije  rodj.  Marković.  Osnovnu  školu  i cijelu  gimnaziju 
svršio  je  u Senju.  Pošto  je  dva  mjeseca  polazio  kao 
eksternista  bogosloviju  u Senju,  posla  ga  biskupski  ordi- 
narijat u Bini,  gdje  je  slušao  logiku  od  studenoga  1883. 
do  svibnja  1884.  u Germaniku  (Collegium  Germanico- 
Hungaricum.)  Medjutijem  pokaza  se,  da  u njega  nema 


poziva  za  svećenički  stalež,  i on  istupi  iz  toga  zavoda. 
Sreća  htjedne,  te  je  baš  svibnja  1884.  u Bimu  boravio 
biskup  Štrosmajer.  Dr.  Crnčić  predvede  ga  u sv.  Jero- 
nimu pred  biskupa,  komu  Kranjčević  ispriča  svoju  nevolju 
i kako  bi  rad  u Zagreb.  Njegova  Preuzvišenost  utješi  ga 
vrlo  ljubazno  i dade  mu  svoju  posjetnicu  na  dra.  Bačkoga, 
komu  od  tog  vremena  blagodari  mnogi  savjet  i potporu. 
S prve  imao  je  u Zagrebu  novaca  i živio  vrlo  veselo, 

nego  pošto  se  pregrabi , stade  bogme  neugodno  kuburiti. 
Bilo  je  dana,  kad  nije  ni  hljeba  imao,  a stid  ga  spo- 
padao prositi  ga  u drugih.  Napokon  upisa  se  u tečaj  za 
učitelje  građjanskijeh  škola  i dobivši  u početak  od  njeg. 
Preuzvišenosti  biskupa  Strosmajera  lijepu  potporu,  polazio 
je  pomenutu  praksu,  kad  mu  umre  otac,  i on  se  povrati 
kuci  u Senj.  Godine  1885.  u listopadu  nastavio  je  opet 
prekinute  nauke  i redovno  dobivao  mjesečnu  potporu  iz 
ruku  nezaboravnog  dobrotvora  i čestitog  Hrvata  Ante 
Polica,  veletršca  na  Eijeei.  U ožujku  1886.  položi  ispit, 
a pod  jesen  iste  godine  nastupi  službovanje  u trgovačkoj 
školi  u Mostaru.  Pošto  je  od  onda  sproveo  dvije  godine 
u Livnu,  a četiri  u Bijeljini,  dodje  u rujnu  1892.  opet 
u Livno,  a šta  će  biti  dalje,  to  Bog  zna! 

Kranjčević  je  stihove  otpočeo  praviti  jošte  u gimna- 
ziji i to  rano,  al  to  bijaše  tajna  pod  sedam  pečata.  Sam 
priznaje,  da  ga  je  bilo  vrlo  strah,  kad  god  je  pomislio, 
da  bi  ih  tkogod  mogao  naći.  Prva  pjesma,  koju  je  čula 
iz  njegovih  ustiju  druga  osoba,  bijaše  neka  izgubljena  oda 
,,Suncu“.  Ta  druga  osoba  bijaše  njegova  mati.  Veli,  da 
su  se  onda  plakali,  njegova  mati  i on,  i Bog  zna,  što  im 
onda  pade  na  pamet  plakati.  To  je  bilo  rano,  jer  je  mater 
izgubio  već  u 15.  godini.  Kasnije  se  silno  bacio  na 
ljubavnu  poeziju  — dakako  i na  samu  ljubav,  al  vrlo 
idealno.  Kasnije,  pošto  se  nešto  uslobodio,  upotrebljavali 
su  njegovi  školski  drugovi  te  njegove  intimne  izljeve 
srca  jednostavno  u svoje  praktične  svrhe  i jurišali  nje- 
govim stihovima  na  srca  svojih  „djeva  premilenih“. 

Prva  Kranjčevićeva  štampana  pjesma  izidje  g.  1883. 
u „Hrvatskoj  Vili “ , i to  kao  neka  kopija  one  Horačeve: 
„Dulce  est  pro  patria  mori“.  Kranjčević  bio  je  za  onda 
u VIII.  gimnaziji.  Njegov  je  razred  po  gotovo  umirao  za 
domovinu.  Kad  je  onda  krenuo  u Eim,  predade  ocu  uz 
put  zbirčieu  ljubavnih  osjećaja.  Te  su  pjesmice  izišle  u 
spljetskoj  ,,Nadi“  pod  naslovom  — „Ja  pregaram!“  — 
U tim  je  pjesmama  pripovijedao  javno  svima  ljudima, 
da  će  stojeći  uz  oltar  božji  jednom  rukom  trgnuti  mač 
protiv  krvnika  svoga  naroda,  a drugom  zagrliti  ljubav 
svoju ! 

Iz  Eima  slao  je  nekolike  pjesmice  u „Slobodu", 
•bečki  almanak  „Zvonimir"  (Otpušteni  vojnik.  Iz  samostana) 
i prvu  pošiljku  u „Vijenac".  To  bijahu  dvije  pjesme: 
„Noć  na  Poru"  i „Kolo  sreće",  koje  su  iste  godine  u 
„Viencu"  i štampane,  a u tom  početku  osobito  ga  je 
sokolio  tadašnji  urednik  „Vienca",  prof.  V.  Klaić. 

Eefleksivna  pjesma  „Noć  na  Poru"  pobudila  je 
svojom  živom  plastikom  i lijepim  mislima  veliku  po- 
zornost u našem  književnom  svijetu.  Svatko  je  poćutio, 
da  se  javlja  novi  talenat  pjesnički,  koji  će  biti  na  diku 
knjizi  hrvatskoj.  No  već  u toj  pjesmi  izbija  na  vidjelo 
glavna  značajka  poezije  Kranjčevićeve.  Tu  je  plastičan 
opis  noći  na  Poru,  pjesnik  se  zavezao  u elegične  misli  o 
slavnoj  i krvavoj  prošlosti  staroga  Eima,  bujna  mašta 
njegova  dovodi  mu  pred  oči  karakteristične  prizore  i 


primjere  rimske  davnine.  Ali  kako  je  dobar  sin  predobre 
majke,  mozgom  mu  mune  u taj  čas  „pregorka  spomen 
materinskih  jada,  gdje  vidje,  kako  sjajne  krune  trunu  i 
na  što  narod  bez  slobode  pada".  Elegični  ton  i žarko 
rodoljubno  čuvstvo  glavna  su  obilježja  i mnogih  kasnijih 
pjesama  Kranjčevićevih. 

God.  1885.  izdade  mladi  pjesnik  zbirku  pjesama 
prvijenaca  pod  natpisom  „Bugarkinje",  koje  je  prof.  dr. 
Milivoj  Srepel  iste  godine  povoljno  u „Viencu"  ocijenio. 
Priznaje  pjesniku,  da  ima  u njega  žive  mašte,  vrela  i 
srdačna  čuvstva,  pravoga  pjesničkoga  zanosa.  Ističe,  da 
je  pjesnik  udario  u žice  sjetne  i nevesele,  ali  ga  ne 
ostavlja  tješilica  nada,  da  će  narodu  svanuti  rumena  zora. 
U duši  pjesnikovoj  tinja  iskra  plemenštine  i rodoljublja, 
plamen  pjesničkoga  zanosa.  Pjesnik  je  najsretnije  ruke, 
kad  mu  je  plastično  risati  bijedu  siromaštva  i očaj 
ropstva.  S pjesnikove  lire  odjekuju  ponajviše  zvukovi 
tragičnoga  čuvstva,  dok  mu  je  za  nježne  lirske  pjesme 
odviše  na  putu  prevelika  refleksija.  Bujna  je  u njega 
refleksija  i misao  plastična,  ali  oblik  nije  još  dotjeran ; 
ima  nejasnih  mjesta,  a gdjegdje  suvišno  gomila  riječi. 
To  je  jezgra  Srepelova  suda,  a može  se  reći,  da  u 
glavnom,  izuzevši  mnijenje  o obliku,  vrijedi  i danas, 
makar  je  pjesnik  znatno  napredovao  za  ovih  osam  godina. 
Napredak  taj  opaža  se  osobito  u potonje  tri  godine,  kad 
je  kitio  „Vienac"  lijepim  plodovima  svoje  bogođuhe  vile. 

Pjesnikov  prelaz  u Bosnu  dobro  mu  je  došao  u ono 
vrijeme,  kad  je  trebao  da  svoje  čakavsko  uho  prekali  na 
štokavskom  nakovnju.  — Pored  spomenute  zbirke  pjesama 
izdao  je  u ono  vrijeme  na  svijet  više  pjesama,  i to  ra- 
zasuto po  „Slobodi",  „Hrvatskoj"  i „Balkanu".  Za  srpsko- 
bugarskoga  rata  izišla  je  u „Hrvatskoj"  pjesma  „Ivajinu", 
koja  se  je  u nas  mnogo  čitala  i hvalila. 

Za  cijelo  ovo  vrijeme  pjevao  je  revno  za  „Vienac", 
koji  ga  s ponosom  ubraja  medju  svoje  najvjernije  i naj- 
bolje suradnike.  Iz  velikoga  broja  tih  pjesama  ističemo : 
„Uskočke  elegije “ , kao  odziv  pjesniku  „Zumberačkih  ele- 
gija"  (1885  i 1887),  ,,U  katakombah"  (1886);  „Ideali1'. 
„Na  Kaukaz",  „Pjesma  moje  sreće",  ,,Astraea“ , ,,U  za- 
nosu", „Svijet  i pjesma",  „Zadnja  uskočka  šajka"  (g. 
1890);  „Vjetrić  vije",  „Utjeha",  „Pamet  i sreća11,  „Smrti11, 
„Vili  pjesme",  „Stara  slilca,  (1891);  „Ditiramb",  „An- 
gelus",  „Iza  spuštenijeh  trepavica"  „Kako  je  postala  nada" 
(1892),  pak  pjesme  u prozi:  „Vanitas  vanitatum",  „Priča 
iz  pradavnih  dana",  „Demonovo  ogledalo".  — U „Domu  i 
Svietu"  izišle  su  pjesmice:  „Svijetu"  i „Zvijezdama  i 
zvijezdi",  pa  alegorijska  sličica  „Suza".  U „Pobratimu" 
su  ugledale  svjetlo  ove  njegove  pjesme:  „Pred  knjigom 
povjesti  roda  moga",  „Neznani  grob"  i „Zapad  sunca". 
Kranjčević  je  ostao  vjeran  svomu  osnovnomu  pjesničkomu 
karakteru,  premda  novije  njegove  pjesme  pokazuju  znatan 
napredak.  Pjesničko  zvanje  drži  svetim,  njegov  se  duh  rado 
vine  u carstvo  ideja  i rado  razmišlja  o udesu  ljudskom  i 
uređjenju  prirode.  Idealizam  svoj  ispovijeda  u više  pje- 

sama,  ali  najočitije  u umnoj  pjesmi  „ Ideali Duh  mu  u 
vise  neizmjerne  lijet.a,  a iz  tijela  u ponor  sapeta,  no  ne 
može  nikad  stignuti,  kud  se  smion  vije.  A na  umu  ima 
toliko  snova,  cijelom  svijetu  dosta  blagoslova.  Kao  što  je 
kao  dijete,  gledajući  na  zvjezdano  nebo,  majci  govorio, 
da  bi  onu  zvijezdu  rada,  tako  sada  duh  njegov  poseže  za 
čistim  i neđohvatnim  idealima. 

Njegove  su  pjesme  misaone  i zadahnute  čistom 
poezijom.  Kad  Kranjčević  ispjeva  pjesmu,  vidi  se,  da  je 
htio  nešto  narodu  kazati.  On  pjeva  samo  onda,  kad  mu 
duša  pjeva.  U novije  je  vrijeme  spjevao  četiri  osobito 

krasne  pjesme:  ,,Astraea“,  „Pamet  i sreća* 1',  „ Smrti"  i 
„Stara  slika11.  Da  kažemo  riječima  Preradovim,  te  su 
pjesme  „po  mislima  duboke,  a po  srcu  do  neba  visoke11. 
U Kranjčevića  je  gotovo  svagda  refleksija,  misao,  prete- 
žitija  od  čuvstva,  ma  da  je  ovo  žarko  i puno  pjesničkog 
zanosa.  Jačinu  čuvstva  njegova  slabi  bljedoća  umne 
refleksije.  Da  se  valjano  mogu  shvatiti  djela  njegova, 
vrijedno  je  znati,  da  je  pjesnik,  kako  sam  priznaje,  slabo 
što  čitao  i proučavao  tudje  velike  pjesmotvore.  Nasuprot 
rado  zavirkuje  u realna  djela  i divi  se  čudesnomu  ure- 
djenju  prirode  i ljudi. 


Naša  narodna  pjesma  u evropskoj  literaturi. 

Napisao  Stjepan  Bosanac. 


■Spoznato  je,  s kolikim  se  marom  u osamnaestom  i 
jtcT?  na  početku  devetnaestoga  vijeka  počela  'izučavati 
narodna  poezija.  Mislimo,  da  je  ovdje  posve  suvišnje 
razlagati,  kako  je  doslije  prezrena  narodna  poezija  od 
jednom  zadobila  časno  mjesto  u literaturama  sviju  pro- 
svijetljenih naroda,  premda  rado  priznajemo,  da  bi  bio 
vrlo  zanimljiv  posao  u jednoj  slici  pribrati  sve  uzroke 
ove  veoma  znamenite  pojave. 

Spomenut  ćemo  samo,  da  je  upravo  naša  hrvatska 
i srpska  narodna  poezija,  kako  ju  je  iz  bogatoga  i svje- 
žega  izvora  počeo  crpsti  Vuk  Stefanović  Karadžić  g.  1814. 
u Beču.  zadobila  najljepši  glas  u Evropi.  Svojom  origi- 
nalnošću i ljepotom,  koja  je  svakomu  očevidna  — kako 
veli  glasoviti  Nijemac  i velik  prijatelj  naših  narodnosti1 
Jakov  Grimm  (Ober  das  finnische  epos,  Kleinere  Schriften 
II.  p.  77)  — zadivila  je  i iznenadila  sav  prosvijetljeni 
i učeni  svijet,  te  se  naj iz vr, smije  glave  stadoše  zanimati 
za  našu  narodnu  poeziju.  Interes  za  naše  narodnosti  uop- 
ćeno, a za  našu  narodnu  poeziju  napose,  bio  je  silan, 
ali  nevolja  je  bila,  što  je  skupocjeno  blago  bilo  zagrnuto 
jezikom,  koji  je  Evropi  bio  nepoznat. 

Za  to  nije  čudo,  rte  učeni  svijet  vapije  za  prijevo- 
dima. 

Tako  njemački  istorik  .Joanes  Miiller  pod  kraj  pro- 
šavšega  vijeka  pozove  Dubrovčanina  Gjorgja  Ferića,  koji 
je  već  bio  preveo  narodne  poslovice  u latinski  jezik. 
(Cteorgii  Ferrich  Khacusani  Fabulae  ab  illjricis  adagiis 
desumptae,  Dubrovnik  1794),  neka  bi  još  štogodj  na- 
rodnosti naših  preveo  u latinski  jezik,  te  mu  uz  ostalo 
piše:  Cum  in  latissima  regione,  quae  ab  Istro  ad  verae 


1 Vuk  u predgovoru  k prvomu  izdanju  narodnih  poslovica 
zove  ovako  tvorevine  narodne:  »A  ovake  narodnosti  (t.  j.  na- 
rodne pjesme,  pripovijesti,  zagonetke,  običaje  i riječi)  treba  ku- 
piti — p.  IV. 

I Vuk  Vrčević  upotrebljava  u tome  značenju  riječ  narodnosti 

rioMaao  Hapo^He  CBeuaHocTu,  nameBo  1888  p.  5. 


Graeciae  fines  inter  duo  maria  patescit  innumerae  tribus 
vario  vel  eodem  tempore  habitarint,  plurimarum  puto 
quaedam  in  lingua,  moribus  memoria  vestigia  reman- 
serint,  magnam  in  Us  colligendis  tum  praecipue  gratiam 
doctormn  hominum  inibis,  cum  quae  optime  cecineris, 
ea  unde  et  a guibus  habueris  brevi  commentatione  ihdi- 
gitare  velis  (V.  Jagić,  Gradja  za  narodnu  slovinsku  poe- 
ziju, Kad  37  p.  136). 

Ako  izuzmemo  Fortisov  prijevod  krasne  naše  ba- 
lade „Žalosna  pjesma  plemenite  Asanaginice11  u knjizi: 
Viaggif  in  Dalmazia  delF  abbate  Alberto  Fortis,  Venezia 
1774,  onda  imamo  prvi  prijevod  naših  narodnih  pjesama 
od  spomenutoga  Dubrovčanina  Gjorgja  Ferića,  koji  je 
svojoj  poslanici  na  Miillera  (Adclarissimum  Virum  Joannem 
Miiller  Georgii  Ferrich  Kagusini  epistola,  Kagusii  1798) 
priložio  i prijevod  38  pjesama,  medju  kojima  ima  sva- 
kako i pravih  narodnih  pjesama. 

Koliko  vrijedi  ovaj  posao  Ferićev,  vidi  se  iz  ovih 
riječi,  što  ih  je  nazad  sedamnaest  godina  napisao  V. 
Jagić:  „Ferić  odazva  se  istina  pozivu,  ali  jedva  da  je 
Miiller  njegovim  odgovorom  bio  zadovoljan.  Našemu  Fe- 
l’iću  bijaše  žalibog  više  do  toga,  da  se  pokaže  kao  vješt 
latinski  pjesnik,  nego  li  da  bude  vjeran  tumač  onoga, 
što  je  obrazovani  inostranac  od  njega  izgledao.  U nedu- 
gačkoj  poslanici:  Ad  clarissimum  Virum  etc.,  napisanoj 
dakako  u stihovima,  govori  Ferić  dosta  zapleteno  o 
svemu  po  nješto,  o pjesmama,  o guslama,  o kolu  i još 
koje  što;  razmeće  se  latinskim  frazama,  koje  vjernoj 
slici  stvari  samo  smetaju.  Najposlije  priložen  je  i pri- 
jevod od  38  narodnih  pjesama,  odabranih  hez  kritike: 
narodno  je  pomiješano  s nenarodnim,  prijevod  je  odveć 
slobodan,  odstupa  od  originala  bez  nevolje,  jer  je  pre- 
vodiocu više  do  efekta  latinskih  elegancija  nego  li  do 
vjernosti.  Koliko  više  njega  stoji  u tom  Fortis!  Pak  da 
nam  je  kojom  srećom  priložio  originale,  mi  hismo  mu 
sve  oprostili;  ali  ni  njih  nema,  kao  u Fortisa,  nego 

samo  po  jedan  — dva  stiha  s početka,  iz  kojih  se  da- 
kako ne  može  ništa  bolje  razabrati  nego  li  njegovo  ve- 
liko odstupanje  od  slovinskih  tekstova.  Tu  nebrigu  Fe- 
rieevu  trpimo  s tim  teže,  što  se  iz  prijevoda  vidi,  da 
su  njemu  pri  ruci  bile  prave  narodne  pjesme,  kojih  on 
nije  crpao  ni  iz  Kačića  ni  iz  Fortisa,  ako  nije  iz  ovoga 


posljednjega  uzajmio  Hasanaginieu,  premda  o tome  u 
poslanici  ništa  ne  spominje.  Ali  je  početak  upravo  kao  u 
Fortisa : 

Što  se  b’jeli  u gori  zelenoj? 

Al’  su  sn’jezi,  al’  su  labudovi? 

(Nastavit  će  se.) 


K slikama. 

Stanko  Vraz.  Iz  krasne  Matičine  »Spomenice«  donosimo 
sliku  pjesnika  Stanka  Vraza.  Ta  je  slika  do  sada  nepoznata,  a 
snimljena  je  sa  portreta  Vrazova,  uljene  slike  pjesnikove,  koja 
se  sada  nalazi  u posjedu  »Matice  Hrvatske«,  a potječe  po  pri- 
lici iz  g.  1840/2.,  kad  je  bio  u najljepšoj  dobi  od  30 — 32  godine. 

* 

Književnost. 

Hrvatska.  Jugoslavenska  akademija  znanosti  i umjetnosti. 
Razred  matematičko-prirodoslovni  držao  je  19.  o.  mj.  javnu  sjed- 
nicu, u kojoj  je  predavao  prof.  Mohorovičić  o „ Tornadu  u 
Novskoj". 

Pisac  razlaže  u svom  čitanju,  kako  je  prošle  godine  u Nov- 
skoj nevrijeme  porazbacalo  vagone  željezničkog  vlaka  stranom 
prema  jugozapadu,  stranom  prema  sjeveroistoku.  Iz  pripovije- 
danja dvaju  putnika  i željezničkog  osoblja  se  razabira,  da  je 
došao  od  jugo-zapada  strašan,  crni  oblak,  iz  kojega  su  se  spu- 
štale sad  ovdje  sad  ondje  pojedine  vijavice  (Wasserhosen)  prema 
zemlji,  koje  su  rušile  drveće  u šumi  i nosile  sa  sobom  u vis 
granje  i lišće.  Jednu  17-godišnju  djevojku  ulovila  je  takova  vija- 
vica i nosila  daleko  kojih  par  stotina  metara,  a da  je  nije  znat- 
nije oštetila.  Glavnu  štetu  je  počinio  tornado  u šumi  kod  Novske 
izmedju  potoka  Novske  i Paklenice  na  prostoru  od  3—4  kim. 
širine  i oko  5 kim.  duljine.  Tu  su  porazbacani  prastari  hrastovi 
i bukve  kojih  150.000  komada  i to  u blizini  Novske,  dakle  na 
zapadnoj  strani  sve  prema  jugu,  ili  jugozapadu,  a pokraj  Pakle- 
nice sve  prema  sjeveru  ili  sjevero-zapadu.  Vidi  se,  da  je  pala 
čitava  šuma  na  je  lan  udarac.  Taj  tornado  (maleni  ciklon)  nastao 
je  oi  prilike  izmedju  Ključa,  Kulin -Vakufa  i Prijedora,  išao 
preko  Prijedora,  gdje  je  bilo  znatne  tuče,  prema  Novskoj. 

Barometrijski  tlak  je  bio  taj  dan  prilično  jednoličan  preko 
Čitave  Evrope:  slabi  maksimum  povrh  Danske,  a niži  tlak  po 
južnoj  Evropi.  Temperatura  je  bila  po  Hrvatskoj  oko  podne 
niska,  doČim  je  bio  čitavi  Kras  od  medje  Kranjske  do  Dalmacije 
nerazmjerno  vruć.  Uzrok  postanku  nevremena  ima  se  tražiti  u 
velikoj  razlici  temperature  izmedju  Krasa  i susjedne  unutrašnje 
Hrvatske  i Bosne,  a da  se  je  u tom  nevremenu  razvio  tornado, 
bit  će  uzrok,  što  je  baš  okrajak  nevremena  pao  zajedno  sa 
sjeverno-bosanskom  barometrijskom  depresijom. 

Za  tim  se  je  čitala  razprava  prof.  E.  Doležala  u Sarajevu: 
»O  diferencijalnim  jednaČbama  ploha«. 

— Šime  Vudy,  ravn.  učitelj  u Kaptolu,  izdao  je  svojom  na- 
kladom, a tiskom  Lav.  Kleina  u Požegi  pedagošku  knjižicu  „Da- 
nica i Ljubica11,  uzgojna  pravila  za  žensku  mladež.  Pisac  veli, 


da  se  je  za  mnogogodišnjeg  uČiteljevanja  uvjerio,  da  je  ženski' 
uzgoj  u nas  Hrvata  odnemaren  i da  mu  se  mala  pažnja  posve- 
ćuje. Nije  se  mislilo  na  to,  da  se  uzgoje  dobre  kućanice,  supruge 
i majke,  da  se  znanjem  obogate  tako,  da,  snadje  li  ih  kakova 
nevolja,  ne  propadnu,  već  da  se  mogu  u svoje  sile  pouzdati.  To 
ga  je  ponukalo,  da  napiše  ovu  knjižicu,  koju  šalje  na  krilo  uz- 
gojitelja  i roditelja,  naročito  brižnih  majčica  i dobrih  kćeraka,  da 
iz  nje  crpu  izdašnu  korist  za  budući  život.  Napisao  je  knjigu  u 
duhu  nabožnom,  jer  je  uvjeren,  da  samo  vjerskom  ljubavlju  na- 
dahnuta majka  može  na  svoju  porodicu  blagotvorno  djelovati. 
Korisnu  ovu  knjižicu  usrdno  preporučujemo. 

Ruska.  NaŠ  zemljak  Krunoslav  Jurjević  Heruc  izdao  je  u 
Petrogradu  ukusnu  antologiju  ruskih  pjesnika  pod  natpisom 
„Bojiua,  cfjopriiiK'B  pyccKoft  xy4oaKecTBeHHon  anpnRn“,  Lijepa  knjiga 
odvraća  duh  čovjekov  od  tuge  i boli  svagdašnjeg  života  i prenosi 
na  svijetlo  more  misli  i čuvstva.  Na  tom  moru  kao  zvijezda  bro- 
daru putniku  svijetle  žarke  luči  ruske  umjetne  lirike.  No  do  nje 
ne  može  svatko  doći:  jedni  je  ne  poznaju,  drugi  nemaju  dosta 
sredstava,  da  kupuju  cijela  izdanja,  a treći  nemaju  kada  da  či- 
taju opširna  djela.  Tomu  nedostatku  ima  da  doskoči  ovo  izdanje 
umjetne  lirike  ruske.  Antologija  ova  dijeli  se  po  sadržaju.  U njoj 
ima  338  pjesama  iz  84  ruska  pjesnika.  To  je  izbor  iz  ponajboljih 
ruskih  pjesnika.  Izdanje  je  vrlo  ukusno,  a stoji  samo  1 for. 
Lijepa  ova  knjiga  svake  je  hvale  i preporuke  vrijedna.  Naša 
mladaž,  koja  treba  da  što  više  uči  ruski,  neka  okrijepi  duh  svoj 
na  čistom  i bistrom  vrelu  ruske  umjetne  poezije.  Njezino  će  se 
čuvstvo  oplemeniti,  a duh  ojačati  umnim  i visokim  mislima. 

Svaštice 

Knjižnica  carske  akademije  nauka  u Petrogradu  dobila  je 
zanimljiv  dar;  petrogradski  na  ime  gradjanin  L.  Friedland  po- 
kloni joj  svoju  velikim  trudom  i troškom  sabranu  zbirku  židov- 
skih rukopisa  i knjiga,  što  se  tiču  židovske  književnosti.  U toj 
zbirci  imade  300  svezaka  rukopisa,  32  inkunabula  iz  XV.  vijeka 
i 10.000  svezaka,  ponajviše  u XVI  i XVII.  vijeku  štampanih. 
Ova  knjižnica  Čuvat  će  se  pod  naslovom  „Bibliotheca  Friedlan 
diana«  u azijskom  muzeju  carske  akademije.  Tako  bogate  zbirke 
o židovskoj  književnosti  poslije  Osforda  i Londona  ne  ima  nigdje. 

— Književnost  u Busiji  god.  1891.  Predlane  bila  su  u Ru- 
siji tiskana  9.053  djela  u 29  milijuna  otisaka;  najveći  dio  tih 
knjiga  pisan  je  ruskim  jezikom,  i to  6.588  knjiga  u 23  milijuna 
primjeraka.  Od  g.  1890.  povećao  se  broj  za  415  knjiga  sa  4 mi- 
lijuna otisaka.  Od  neruskih  jezika  na  prvom  je  mjestu  poljski 
(840),  zatim  njemački  (393),  hebrejski  (380),  litavski  (219).  Naj- 
više izdalo  se  nabožno-bogoslovnih  knjiga  (789  u 3-9  mil.  oti- 
saka). Beletrističnih  je  knjiga  izdano  590  u 2-5  mil.  primjeraka. 
Pjesnička  djela  Lerruontovljeva  izdana  su  u 92  izdanja  sa  1,180.375 
otisaka. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for. 

Rukopisi  se  ne  vraćaju. 


God.  XXV. 


Nova  era. 


Crtica  iz  primorskoga  života.  Napisao  J.  Draženović. 
(Nastavak.) 


Sari) a Fran  je  najviše  uživao  u svojoj  spokojnoj 
popoltlnevnoj  siesti  (po  večeri  bi  se  urnah  za- 
kopao u blazine.)  A moglo  mu  i biti!  On  nije 
ni  trgovac,  ni  špekulant,  ni  novčar,  nego  po 
prilici  sve  troje  u malom;  jer  je  živio  od  prihoda  svojih 
dviju  kuća  i vinograda,  a i ponešto  od  baštinjene  glav- 
nice. Tim  je  dovoljno  namirivao  svoje  skromne  potrebe. 
U njega  nije  bilo  ni  mnogo  znanja  ni  mašte.  Kad  je 
umah  s početka  zapeo  bio  u gimnaziji,  dadoše  ga  u tr- 
govinu. Odatle  se  maknu  pomalo  i ,,u  svijet",  ali  ne 
poluči  opažljiva  uspjeha.  Kad  mu  otac  obolio  i naglo  po 
tom  preminuo,  vrati  se  kući,  okani  se  trgovine,  pa  se 
smiri  na  očevini.  Kasnije  priženi  nešto  imutka  i odonda 
se  već  ne  maknu  preko  gradske  medje.  Pravi  bo  gra- 
djanin  čistoga  soja  u nas  se  nikad  ne  kupa,  premda  mu 
se  bistro  more  talasa  pred  pragom,  i nikad  ne  prelazj 
gradske  medje,  van  pod  moraš  ili  s nevolje  teške.  — 
Ne  znajući  tako,  kuda  bi  djeo  dokone  si  ruke,  isprosi 
po  zapletenoj  rođjačkoj  protekciji  mjesto  privremenog 
tržnog  nadzornika  u domaćem  magistratu.  Tu  se  motao 
par  godinica,  dok  ga  ne  istisnu  jači  mićenik,  a da  se 
ni  dan  danas  ne  zna.  kako.  A značajno  je  pri  tom,  što 
on  na  to  ne  pisnu  ni  riječi.  — I opet  ne  znade  Fran, 
kuda  bi  s rukama.  — Živući  tako  dokono  jednoličnim, 
„domaćim  životom",  a bez  djece,  imao  je  dosta  vremena, 
da  si  svaki  dan  iza  obroka  priušti  odugu  siestu.  Tada 
bi  čitkao  pročitane  jur  novine  iz  građjanske  čitaone,  pa 
za  promjenu  stari  nekakav  odrpani  rječnik  sveopćega 
znanja  i umijeća,  sveto  pismo,  misirski  sanovnik  ili  Ka- 
čića.  - — 


I danas  je  razastro  novine  po  stolu,  al  ih  nije  ni 
načeo  da  čita,  već  se  nemirno  i neodlučno  vrzao  po  sobi. 
I koliko  se  on  inače  odlikovao  odmjerenom  sporošću 
vremešna  čovjeka,  danas  mu  za  čudo  ne  bi  čovjek  pri- 
sudio  ni  tridesete.  Setka  sobom  gore  dolje,  popostaje 
kraj  obloka,  pa  opet  šetka.  A pri  tom  strastveno  smrče 
burmut  iz  starinske,  srebrene  burmutnice.  — Najednom 
stade  usred  sobe;  lice  mu  se  poče  sve  to  jače  vedriti  i 
smiješiti.  Konačno  tapiru  nogom  o pod  i promrmlja: 

— Pa  zašto  ne!  Dakako!  Tko  koga  preteče!  — 
Pravo  reče  Vicenco!  — 

Pa  zatim  zovnu  živahno : 

— Lucijeta ! — 

Iz  susjedne  sobe  udje  visoka,  mršava  žena,  sitna, 
oštra  lica,  pa  se  svojim  sivim  očicama  zagleda  u Frana. 
— Sto  ćeš?  — upita  zlovoljnim,  bolešljivim  glasom. 
— Znaš,  što?  — bučno  će  Fran.  — Vidiš,  isprazni 
de  ovaj  ormar,  properi  ga  dobro  i prevuci  stakla  ze- 
lenim zavjesama.  — ■ 

— Da  izpraznim?  Čemu?  — zlosrdno  će  Lucija. 

— Pst!  — stavi  Fran  prst  na  usta.  — Ne  pre- 
sjecaj ! — Ne  pitaj  ništa,  nego  ovrši ! — A da  baš 
znadeš:  — sve  je  to  za  naš  boljitak.  — 

Barba  se  približi,  zagrli  gospu  Luciju,  pa  će  joj 
potihanim  glasom  u samo  uho: 

— Ti  i ne  slutiš  ništa,  benice!  — Sad  se  bliži 
nova  era,  pa  — - Pog  zna!  — Trebaju  načelnika,  — a? 
— a za  taj  trh  nisu  baš  svačija  ledja.  — Hehe!  — 
Barba  se  pri  tim  riječima  pogladi  po  svom  gojnom 
trbušku,  zažmirka  tajinstveno,  pa  se  nestašno  okrene  na 
lijevoj  peti.  — 

— A da,  baš  bi  to  i bilo  za  tebe,  — ti  dišturbi, 
sekatme!  — a onamo  ne  umiješ  ni  u svojoj  kući  pravo 
držati  reda!  — prigovori  gospa  Lucija  posve  razblažena, 
a prividno  brižno. 

U kući ! — To  je  drugi  posao ! — nastavi  barba 
jednakim  načinom.  — Drugačije  je  to  ondje  — u uredu. 
Ti  samo  nadzireš  i paziš,  da  li  drugi  svoje  rade.  — Kad 
je  čovjek  na  čelu,  bebe ! Onda  nam  se,  pb ! i ne  će 
trebati  puno  brinuti  za  taj  blaženi  kućni  red  1 — U kući 
će  se  samo  primati  posjeti,  i paziti  na  dobar  ton.  A 
ostale  tričarije ! - tko  da  i baje  za  to ! — Gospodin 
načelnik ! On  se  samo  onako  naprečac  oštro  za- 

gleda pođvorniku  u oči,  pa  odreže:  — A ti,  Jakove, 
bajđe,  prošibaj  moju  garderobu,  — a ti,  Jakove,  bajde, 
propraši  moju  biblioteku,  — a ti,  Jakove  — — bebe! 

- i tako  dalje ! — A on  će  malo  po  tom  tapati  preko 
stuba  i strići  ušima  poput  zeca,  ne  će  li  se  odakle  god 
pojaviti  koja  krštena  duša.  Onda  će  do  dva  puta  tiliano 
pokucati  po  vratima  samo  jednim  prstom,  pa  prikloniti 
desno  ubo  na  ključanicu.  — Unutra  kao  da  netko  po- 
tiliano  reče : naprijed ! A1  to,  čini  se,  nije  glas  gospo- 
dina načelnika,  to  kao  da  je  nešto  zašuškalo,  ili  se  možda 
gospodin  načelnik  samo  nakašljao.  — I on  će,  rab  bo- 
žiji,  °pet  nešto  jače  pokucati  po  tri  puta  dvjema  prstima, 
i opet  prikloniti  ubo.  — Naprijed ! — grmi  u sobi,  a 
on,  pođvornik,  uspravi  se  po  soldačku  i pootvori  vrata, 
pa  kroz  onu  usku  pukotinu  baci  u sobu  najprije  lijevu, 
pa  onda  desnu  nogu,  korakne  do  tri  puta,  stane,  pa 
službeno  zapita : Što  zapovijedate,  gospodine  načelniče  ! — 
— Hebe  ! — Sto  zapovijedate,  gospodine  načelnice ! — 
Idi  ti,  Jakove,  pa  preokreni  tamo  taj  kut,  — potraži  tu 
i tu  tricu,  a one  druge  bagaže  smjesti  na  tavan,  da 
mi  prosjaji  soba  kao  zrcalo,  razumiješ  li?  — A on 
će:  — Razumijem,  gospodine  načelniče!  — reći,  — 
vaša  poglavitosti ! — 

Barba  bran  kraj  te  vizije  čisto  zaboravi  svoj  oz- 
biljni značaj  i svoje  godinice,  pa  se  potpuno  okrenu  na 
lijevoj  peti  i posrnu  u naručaj  gospi  Luciji. 

— Dobro,  dobro ! — nasmija  se  gospa  Lucija  tobože 
sve  na  silu,  a lice  joj  se  čisto  preobrazi.  — A1  tko  ti 
reče,  da  će  baš  na  tebe  pasti  kocka?  — 

— Moja  dobra  slutnja  i mrvičak  mozga,  — pokuca 

se  barba  laskavo  po  čelu.  — Samo  ti  prazni  ormar! 

Ali  čemu  za  to  prazniti  ormar?  — 

— Samo  prazni ! — zapovjedi  barba  ođrešito  s očitim 
i u njega  neobičnim  pouzdanjem  u samoga  sebe. 

~ Ne  cu,  dok  mi  ne  kažeš!  — usprpoši  se  gospa 
Lucija. 

— Nu,  samo  pospremi,  pa  ću  ti  onda  sve  povjeriti 
sve  do  kraja,  — laskavo  će  Fran. 

Gospa  se  Lucija  konačno  sasvim  udobrovolji  pa 
stade  prazniti  ormar.  Pri  tom  okrbnu  obiteljsku  zdjelu 
za  dvanaest  ,,peršona“  i razbi  kristalan  svjetiljnik,  jur 
jednom  nakon  jednake  nezgode  slijepljen.  Za  zdjelu  bijaše 


obadvoma  do  kraja  žao,  al  se  namab  i pritješiše,  da  će 
možda  opet  banut  koji  Talijan  s čudotvornim  lijepom.  — 
Zatim  opra  s polica  razne  kolobare  od  ulja,  vina  i masti, 
ispuknu  odnekle  zabačenu  zelenu  kiklju  i prekroji  dvije 
zavjese,  pa  ib  razastre  na  staklene  vratnice  ormara.  — 
Barba  Fran  prigledivaše  s nemalom  nasladom.  Kad  je 
ormar  bio  preuređjen,  stupi  pred  ženu,  pa  ju  zapita 
tajinstvenim  glasom: 

— Misliš  li,  da  će  ormar  sada  ostati  prazan?  — 
Nipošto ! U nj  će  biblioteka,  u prkos  gospodinu  Bro- 
daricu ! — 

Kakva  biblioteka  ? — izbijeli  oči  gospa  Lucija. 

Biblioteka  u prkos  Brođariću,  u prkos  čitavome 
svijetu!  Sve  ću  ib  zateći,  sve  preteći,  pokazati  diplo- 
maciju ! Da  vidiš  samo ! — 

Batba  Fran  se  nije  dugo  smišljao.  U ovako  kritičan 
čas  valjalo  je  biti  bitra  uma  i odlučne  volje.  On  ispuknu 
sa  tavana  negdje  ispod  rebrenica  krovnih  kojekuda  poraz- 
bacanih  sedamnaest  komada  starih  koledara,  što  no  ib  već 
misi  odavna  nagrizli.  Jednome  je  već  čitav  hrbat  bio 
izjeden,  te  se  raspadao  kao  prava  hartijska  strvina. 

Al  ovaj  ipak  ne  ćemo  priložiti,  — bojažljivo 
prigovori  gospa  Lucija. 

— Samo  praši!  — prosvjeđova  odvažno  Fran.  — 
Te  će  starine  tekar  i zanašati ! — Tko  će  djavao  i turiti 
nos  unutra!  — 

I tako  sabraše  njih  dvoje  sve  te  koledare,  desetak 
staiib  tigovackih  protokola  još  od  pokojnoga  barbina  oca, 
kuharicu  Prato,  misirski  sanovnik,  dva  odrabljena  albuma, 
iz  staroga  nekakva  sanduka  beletristicku  knjižnicu  barbina 
djeda  nekakvog  magistra  — od  dvadesetak  svezaka  starih 
talijanskih  komedija  i par  njemačkih  igrokaza,  — pa 
konačno  desetak  knjižica  posuđjenih,  što  no,  kako  je  već 
običaj,  slučajno  zaostadoše.  Našlo  se  i nešto  hrvatskih 
knjiga  iz  ilirske  dobe,  i negdje  u pivnici  u udupku  pro- 
zoika  odavna  zametnuta  sveska,  na  debelo  pokapana 
čadjavim  lojem,  što  je  Bog  zna  otkada  već  služila  za  stalak 
svijeći.  Bijaše  to  Demetrova  Teuta  s nečitljivim  potpisom 
vlasnika  u šiljastom  stilu  gotskih  pismena.  — Sav  se 
taj  starež  na  čisto  ostrugao,  sve  se  pomno  oprašilo,  pa 
se  ziak  u kući  najednom  zavio  u gustu  oblačinu  prašine, 
i uzeo  ujedati  za  nosnice  nekakvim  oštrim,  kiselastim 
zapabom  stare  hartije.  Taj  se  oblak  razlio  na  sve  prozore, 
i sve  u kući  stalo  nemilo  kihati,  počevši  od  gospe  Lucije 
pa  do  šarena  mačka  u zapećku.  Dapače  se  i susjednih 
mačaka  prilijepio  taj  defekt.  Susjed  postolar,  neočekivano 
uzbunjen  s te  zračne  revolucije,  izleti  s čitavom  obitelji 
na  vrata  i stade  njuškati  po  zraku  svojim  šiljastim  nosom. 

Sta  li  se  to  ondje  desi?  — zapita  se  u očevidnoj 
sumnji.  Da  li  se  čeljad  seli,  ili  su  svi  zajedno  naglo 
oboljeli?  — 

Barba  Fran  je  medjutim  sav  taj  starež  složio  u 
svoju  novu  biblioteku.  I par  školskih  knjiga  dobro  mu 
dodje,  te  ispuni  čitava  dva  gornja  pretinca.  U najđonji 

složi  stare  nekakve  novine,  što  ih  napoprijeko  poveza  u 
svežnjeve.  Onda  pribra  pomno  svekoliko  „komedija",  pa 
ih  porazmjesti  kojekuda  med  ostale  sveske,  izvukav  im 
hrpte  za  po  palca  unaprijeda,  da  su  mu  u potrebi  umah 
pri  ruci. 

I tako  barba  Fran  sve  pod  stare  dane  osnova  biblio- 
teku u svom  domu,  na  što  jamačno  nikad  ni  u snu  nije 
mogao  pomišljati. 

Po  tom  sjede  za  sto  i napisa  na  dušak  šest  pisama, 
pa  pozva  za  sjutradan  k crnoj  kavi  na  važan  prijateljski 
razgovor  Santića,  Brodarica,  šior  Vicenca,  Maletića  i još 
dva  lica:  mladog  domaćeg  orguljaša  Zana  Svuđačića  i 
starog  pjevača  diletanta  Baltazara  Frulića. 

— Čast  umjetnosti!  — mrmljaše  zadovoljno  barba, 
pišući  cifrastim  pismenima  napise  za  ovu  dvojicu. 

Čudni  umjetnici! 

Žan  Svuđačić  pokazo  se  u svom  životu  pravim  Passe- 
partoutom.  On  je  izučio  trgovačku  akademiju,  ali  se  od 
prvog  koraka  radje  pleo  u zabavna  društva  kao  glazbeni 
diletant.  Kako  u svom  potlašnjem  životu  nije  nikad 
prodao  ni  za  dva  groša  robe,  pomisliše,  da  će  se  naći  na 
svom  mjestu  kao  perovodja  znatnog  prometnog  zavoda  u 
gradu,  pa  ga  tamo  i namjestiše.  Inače  je  u Zana  krepka 
narav,  kao  i u sior-Vicenca.  Nemilice  ubadaše  taj  nemalo 
golišav  dugonja  svoje  prste  u svačije  posle!  Znao  je, 
kako  no  riječ,  što  se  dnevice  u svačijem  loncu  kuha.  Oštro 
je  palila  njegova  obijesna  kritika  i lijevo  i desno,  al  su 
je  ljudi  općenito  trpjeli,  baš  kao  i porez.  Tako  je  i barbi 
Franu  ne  jedan  put  pričao  Zane  sumnjive  basnice  o 
nebeskom  carstvu  Kine.  Pa  ipak  nije  ga  barba  mogao, 
ili  bolje,  nije  ga  smio  u ovoj  zgodi  da  zametne. 

Baltazar  Frulić  nasuprot  čovjek  je  vremešan,  al  još 
sveudilj  svjež  i zanosljiv,  premda  mu  već  — pričaju  — 
davno  pao  mraz  na  tjeme.  Taj  se  mraz  doduše  nije 
opažao ; jer  je  Fi’ulić  veoma  pomno  svima  načinima  gajio 
svoju  grivastu  kosu  i debeo,  ponosit  brk  alla  Viktor  Ema- 
nuel.  Bradi  je  pustio  samo  duboke  zaliske,  da  budu 
stafaža  vidjenomu  brku.  Bio  to  čovjek  onizak,  zbijen, 
crnomanjasta,  četverouglasta  lica.  Redovito  se  oblačio  u 
široka,  kockasta  odijela  i valjuškao  se,  hodajući,  kao  da 
poplesuje.  — I Frulić  je  čovjek  donekle  svestran.  On 
sveudilj  snatri  o talijanskoj  operi  i korzu  i nikako  ne 
može  da  zaboravi  svoje  tršćanske  i venecijanske  dneve, 
što  no  ih  nekada  u zlatno  doba  svoje  ekonomije  znao  do 
sita  uživati.  Sladak  prizvuk  njegovih  riječi  u oči  krasnome 
spolu  i zlosretni  „dolce  far  niente"  nijesu  ga  ostavili  ni 
u potlašnje  dane,  kad  no  je  upravo  dokrajčivao  da  troši 
nekad  lijepi  miraz  svoje  žene.  — U njega  je  uvijek  na  pre- 
gršti dobrih  ideja.  Za  tijesne  prijatelje  imade  u zalihi  po 
desetak  glasovitih  arija  iz  starijih  opera  i nekoliko  izvrsnih 
zakulisnih  pričica.  On  pjevaše  zdušno,  ,,con  animo“,  poput 
kakova  glasovitog  talijanskog  tenora. 

Istom  kad  je  barba  Fran  napisao  ova  pisamca,  osjeti 


potpunu  spokojnost  i zapuši  lulu,  pa  se  stade  blaženo 
osmješkivati  kroz  guste  koloture  dima.  — 

Sjutradan  za  sieste  čekao  on  nestrpljivo  svoje  uzovnike. 
Valjano  se  pripravio.  Iz  domaćeg  podruma  ispuknuo 
desetak  botiljaka,  i namaknuo  poželjnih  zakusaka:  sira 
otočnoga,  žuta  poput  zlata,  debele  talijanske  salame  i 
oraha.  Primaknuo  jošte  na  izbor  i prekomorskih  cigara, 
što  no  ih  odavna  već  dobio  na  dar,  i na  sreću  spravio 
za  dobru  zgodu.  — Čekajući  tako  i ogledajući  svoju  bibli- 
oteku, ćutio  je  osobito  zadovoljstvo  sa  samim  sobom,  i 
više  nešto : neki  zanos,  koji  nije  pravo  razumio,  ali  ga 
je  to  više  ćutio,  ćutio  živo  i naporno,  kao  nešto  neobično, 
strano  i nasilno. 

— Ne  prividja  se  baš  loše!  — pomisli,  pa  nakloni 
glavu,  zatvori  oči  i opet  ih  naglo  otvori,  da  shvati  posve- 
mašnji dojam  toga  novog  pojava  u svom  domu.  U to 
netko  pokucka  na  vrata.  Barba  zatvori  hitro  ormar,  pa 
podje  u susret.  — Banuše  Santić,  Maletić  i Baltazar. 

Domaćina  se  upravo  preljubezno  porukova  sa  svima 
i otmenim  kretom  desnice  ponudi  sjedala.  Santić  se 
s mjesta  oglednu  vještačkim  okom  po  stolu,  a ostala 
dvojica  stadoše  si  trti  dlanove,  ne  znajući,  o čem  da 
zametnu  razgovor.  — U tom  blaženom  gradiću  nijesu 
sastanci  na  toliko  u običaju,  da  bi  se  čovjek  u tudjoj 
kući  ćutio  svoj  vlastit.  Došljaka  obuzme  nekakvo  čuvstvo 
nesigurnosti  i tjesnoće;  on  se  hvata  stvari,  kao  da  su 
lomljive,  od  pepela  ili  od  paučine,  a zbori  podušer.o  i 
obzirljivo,  kao  da  su  stijene  u okolo  sazdane  od  samih 
karata.  Pa  ni  slutnja  nove  ere  ne  uzmože  da  zatomi  u 
ljudi  tu  slaboću.  — Gospoda  se  popitaše  za  zdravlje  i 
posjedoše  oko  stola. 

— Sto  je  to  nova  u vas,  barba  Frane?  — otpoče 
Maletić.  — Mišljah,  da  imate  sa  mnom  samim  razgovora, 
al  eto  se  sretosmo  sva  trojica  s istim  pozivom.  — 

— 0 tom  kasnije,  — - odgovori  domaćina  ljubežljivo 
i nekuda  skromno.  — Tiče  se  opće  stvari.  — 

— To  sam  i mislio!  — naglasito  će  Santić. 

— 0 to  je  lijepo,  zaista!  - — razblaži  se  Frulić. 

— Da,  o tom  kasnije,  — ponovi  domaćina.  — A 
sada  izvolite  okusiti,  gospodo  moja,  da  se  prije  mrva 
okrijepimo.  — 

Barba  otčepi  oprezno  botiljku  i nali  čaše.  Društvo 
se  kucnu  u dobro  zdravlje.  — Od  tog  časa  postade  im 
svima  nekako  toplije  oko  srca.  Čestita  pjenušica  nije 
mogla  ni  ovaj  put  da  zataji  svoje  hvaljene  „ žice “ . — U 
taj  čas  prispje  i Brodarić,  te  se  nemalo  začudi,  zatekavši 
oveće  društvo.  Samo  Zana  i Vicenca  ne  mogoše  dočekati. 
Napokon  domaćina  žalobno  opazi,  da  nijesu  jošte  svi  na 
okupu,  pa  mimo  to  objasni  povod  i svrhu  današnjeg 
sastanka. 

Kaza,  da  se  je,  proniknut  mišlju  i skrbi  za  čast  i 
budućnost  ovoga  grada,  — u oči  nove  ere  posvema 

uvjerio,  e je  gradjanstvo  u tom  važnom  času  dužno, 
ostaviti  dobru  uspomenu  u stare  gospode,  kojoj  je  vlast, 
hvala  Bogu,  sada  na  domaku.  On  ne  taji : sve  jedva  čeka, 
da  se  stara  gospoda  maknu,  a i rok  je  za  to,  na  sreću, 
jur  na  blizu.  Al,  gospodo  moja,  kaza,  treba,  tako  rekavši, 


i djavlu  kadikad  prižeći  svjećicu.  — Valjalo  bi  s toga  u 
čast  staroj  gospodi  pri  odlasku  upriličiti  kakvu  god  zabavu, 
na  primjer  glazbeno-deklamatornu  večer,  koja  bi  po  svom 
programu  toj  zgodi  najbolje  dolikovala  po  svojoj  „nutarnjoj11 
jezgri.  — (Nastavit  će  se.) 


„Kako  vam  drago“. 

Komedija  u 3 čina. 


Čin  III. 

(Pozornica  kao  u činu  I.  > 

Prizor  I. 

Uza  stol  sjede  MARA,  FIJUGA  i BARTOL. 

Don  Marin  prolazi  terasom  smijući  se. 

Don  Marin  (Fijugi. 1 Valete,  prijatelju ! 

Fijuga.  Do  bijesa ! 

Don  Marin.  Valete,  prijatelju! 

Fijuga.  Ostav’te  me ! 

Don  Marin.  Valete,  prijatelju!  Putujete!? 

Pa  sretan  put,  ded  ruku  dajte  amo, 

Večeras  više  ne  ću  doć  ovamo, 

A rado  bih  da  s vama  se  oprostim. 

Fijuga.  Ja,  da  vam  ruku  dam?! 

Don  Marin.  Da,  prijatelju. 

Fijuga.  Ja  da  sam  prijateljem  vama?! 

Don  Marin.  Dašto, 

Ogledasmo  se,  hajd  pomirimo  se. 

Fijuga.  Ogledasmo  se,  a vi,  moj  sinjore. 

Pob’jediste  u ratu  tome,  je  li? 

Ej  pobjede  mi  krasne ! Stričkov  v’jenac 
Nek  simbol  pobjede  vam  sjajne  bude, 

A kljuse  šepavo  i stari  mačak 
Vas  triumfatora  nek  voze. 

Don  Marin.  Alaj ! 

Kad  meni,  što  poV jedili  taku  slavu 
Priredjujete,  što  će  tekar  vama 
PoVjedjenom  prirediti ! Ded  rec’te ! 

Zapregnut  će  vas  pred  šepavo  kljuse 

Fijuga  (skoči.)  Jezičinu  tu  svoju  obuzdajte, 

Te  vaše  glupe  šale  dosta  mi  je, 

Ded  ostav’te  nas  sad,  Don  Ništkoristi, 

Jer  kad  vas  vidim,  sav  se  eto  smutim. 

Don  Marin  (smijući  se.)  Prestrašiste  me  vrlo,  moj  sinjore, 
Govorom  tim  i licem  vašim  ljutim. 

Al  govoraste  dobro.  Vjerujte  mi, 

Pa  uprav  za  to  sada  šutim.  (ode.) 

Prizor  II. 

(Prijašnji  bez  Don  MARINA.) 

Mara.  . Putuj ! 

Don  Koprivnjakoviću,  ne  bilo  ti 
Ni  spomena  medj  nama. 


Fijuga.  Amo,  Gjivo. 

Crvenog  vina  još  dv’je  boce  deder! 

Bartol.  Ah  vraži  vam  je  spljetkar  fina  nosa  koštene 
Mara.  Pijmo,  kavaliru  dragi, 

Da  Bog  nas  živi,  — k b’jesu  svi  ostali ! 
Fijuga.  Da  Bog  da,  plemeniti  moj  sinjore ! 

Je  1’?!  vi  ste  Bolonjac? 

Mara.  Da,  tako  jeste. 

Po  sv’jetu  malo  ogledat  se  podjoh, 

Pa  brođeć  amo  preko  sinjeg  mora 
S Don  Jeguljom  se  kobih  baš  na  brodu, 

Pa  tako  dodjoh  s njime  u te  strane. 

Al  vratit  ću  se  brže  u Ankonu, 

A čudim  vam  se,  što  tok  dugo  ovdje 
Ustrajati  ste  mogli. 

Fijuga.  Prava  ludost 

U moždane  mi  zašla. 

Bartol.  U Ankoni, 

Bar  što  se  meni  čini,  ljepše  žene 
I zabave  su  ljepše.  Nije  k tako? 

(Mari.)  Ded  prijatelju  mladi,  ta  vi  znate, 
Pripov’jedajte ! 

Mara.  Dosadne  li  priče! 

Fijuga.  Ajd  pričajte  mi,  kavaliru  mladi, 

Da  zla  me  volja  mine,  Bog  vas  živi ! 

Mara.  Bog.  Pričat  ću  vam,  al  ne  kaž'te  nikom. 
Fijuga.  Ni  duši. 

Mara.  Nas  dvojica  jednog  dana 

Po  ankonskim  smo  ulicama  pošli, 

Da  sprođjemo  se.  Bilo  to  pod  sumrak. 
Čavrljajući  đodjosmo  do  dvora 
Od  bijeloga  mramora  sazdana, 

Ja  ogledah  se:  „Lijepe  li  kuće, 

Prozborili  prijatelju,  gledajući 
Altanu,  lukove  i vrata  krasna. 

„Ta  gledaj,  pobre,  drug  mi  na  to  vrati 
Na  prozor  onaj.  Ogledah  se  brzo 
A usred  čemin-cv’jeta  tad  opazili, 

Lijepa  gdje  se  . žena  kiti  ružom. 

U prvi  mah  mi  oči  ostadoše 
Ko  prikovane  na  prenježnoj  slici, 

A1  za  čas  kratak  oko  moje  spazi, 

Gdje  stvarca  mala  s prozora  je  pala. 
Priskočili  brzo,  digoli  malu  stvarcu 
I za  čas  stajali  pred  lijepom  ženom. 
„Sinjoro,  vi  ste  ovo  izgubili, 

Ne  varam  li  se“,  rekoh  gledajući 
U krasne  njene  oči.  — „Hvala  l'jepa“ 

Tek  slabim  glasom  ona  mi  zahvali 
Još  r’ječi  dv’je  ii’  tri  prozborih  s njome, 

A za  tim  odoli. 

Fijuga.  Je  1’  to  sve,  sinjore? 

Iskazali  se  njeste  djelom  svojini. 

Aj  da  je  meni  ondje  bilo  biti. 

Bartol.  Ne,  nije  sve.  Ded  pričekajte  malo, 

Dok  pripov’jest  se  svrši. 

Fijuga.  Ajde  pijmo! 

Mara.  Bog.  prijatelju!  Cetir  dana  veće 
Od  večera  je  onog  prošlo  bilo, 

A ja  ne  mogoh  ni  kako  učinit 
Da  l’jepe  one  otresem  se  slike. 

Još  jednom  otpravili  se  tamo  šetat 
I spazih  je  na  prozoru  gdje  čita. 

Pozdravih  glasno.  Ona  ini  odzdravi 
I nasmjehnu  se.  Kad  se  vraćah  kući, 

Opazili  je  i opet,  poklonih  se 
A ona  milo  đomahnu  mi  rupcem. 

Pa  kako  j’  sitnim  prstićima  rubac 
Zamahnuia  po  zraku,  (ja  vam  ne  znam, 

Je  1’  hotomice  bilo,  slučajno  li), 

I za  čas  spazih  rubac,  kako  leti, 

A lako  ga  ulovih.  Sreća!  Je  li? 

Sto  s njome  razgovarah,  sami  znate. 

Na  prozoru  nas  prva  zraka  nadje 
Presjajnog  noćnoga  pastira. 

Fijuga  (pije.)  Bravo! 

Mara.  Baš  ta  me  nadje,  kada  je  poljubili 
Otimala  se,  sva  zažarila  se 
I drhtavim  je  šaputala  glasom: 

,,Oh  nemojte,  sinjore,  zaklinjem  vas 
Ta  žena  sam“,  — i braniti  se  uze. 

U očima  joj  vidjeh  sjajnu  suzu. 

Upitah  je  za  muža.  Isprva  je 
Promucala  po  riječ,  ne  htijući 
Da  kaže.  Kašnje  doznah  od  nje  same, 

Da  ostavljena,  sama  danke  broji, 

Dok  vrati  joj  se  muž. 

Bartol.  Ajd  pijmo,  braćo ! 

Mara.  A1  imena  mi  ne  htje  kazat.  Ne  znam 
Još  ni  sad  kako  li  joj  ime  bilo, 

A1  jedno  znam : na  njenom  da  sam  srcu 
Ponajljepše  proboravio  danke, 

Sto  sjećam  se  života  svoga. 

Fijuga.  Je  li! 

Pa  je  1’  vam  dala  kaku  uspomenu? 


Mara.  Ne  nije,  najljepši  je,  mislim,  spomen, 

Sto  srce  mi  je  dala. 

Bartol.  Istina  je. 

Mara.  Sažalih  je,  kad  tiho  govoraše 

0 mužu  svom,  al  ipak  tijem  jače 
Easpalila  se  strast  u mome  srcu. 

1 još  bih  danas  uživao  sretno 
Svu  milost  njenu,  ali  taj  gospodin 
Nagovori  me,  neka  s njime  brodim 
U ovaj  kraj. 

Fijuga.  Poznavati  ću  možda 

Tu  vašu  gospu  Sađirogovićku. 

U kojoj  ulici  to  bješe,  kaž’te? 

Pa  možda  ću  se  sjetit.  Gle  da  nije 
Gjakinova  to  žena!  Je  li  mlada? 

Mara.  Dakako ! 

Fijuga.  Crna  ? 

Mara.  Nije! 

Fijuga.  Plava  ? 

Mara.  Uprav 

čudnovato  je  zlatna  njena  kosa, 

Fijuga.  Ah  bit  će  žena  kneza  Fabijana! 

Bartol.  Ne,  nije,  kneginjicu  poznam  dobro. 

Ne  raspitkujte  sada,  moj  sinjore, 

Jer  mi  je  ne  poznamo. 

Mara.  Stan  je  njezin 

U gornjem  gradu  : „ via  Bolognese", 

A kamen  svetac  pred  kućom  joj  stoji, 

Visoki  čempres  — — — • — - — — 

Fijuga  skoči.)  Protuho  nevr’jedna, 

Naučit  ću  te  po  tuđjem  se  klatit. 

Bartol.  Al,  prijatelju!  kud  vam  pamet  zašla? 

Ta  dvije  žene  ljubit  ne  možete, 

A Cv’jeta? 

Fijuga.  Do  vraga  i Cv’jeta!  Vas  ću 

Golobradče  da  u red  spravim ! 

Mara  (tiho.)  Bože! 

i glasno. > Uvr’jediste  me! 

Fijuga.  Znam!  I htjedoh  tako. 

Mara.  Al  vr  jedjati  kad  znate,  znati  ćete 
I krvlju  svojom  porugu  tu  oprat. 

Bartol.  Ma  kog  ste  b’jesa  stali  tu  se  rječkat  ? 

Pa  što  se  uzbuniste,  prijatelju? 

Fijuga.  A što  to  na  vas  spada? 

Bartol.  Glavu  dat  ću. 

Da  neznate  koj’  povod  tom  je  ijedu. 

Fijuga.  Ne  rekoh  li  mu,  da  je  hulja  pusta, 

Pa  nije  li  to  dosta  ? 

Bartol.  Bogme  dosta, 

Da  nos  vam  rascijepa. 

Fijuga.  U"  ja  njemu 

Ušesa  da  prikratim,  — i to  s mjesta. 

Mara.  Da  s mjesta.  Ajdmo. 

(tiho.)  Pomozi , mi  Bože. 

{odlaze.) 

Prizor  III. 

(BABTOL.  DON  MARIN  s lijeva.) 

Don  Marin.  0 sinjor  Bartole,  kako  je?  Je  V ribica 
zagrizla  meku? 

Bartol.  Jest  zaplivala  u vinu,  pa  je  zagrizla.  Uh  da 
ste  ga  vidjeli,  kako  se  je  razjedio,  — al  mu  ruka 
dršće,  — ne  znam,  hoće  li  joj  i mrvu  naškoditi.  Grozi 
joj  se,  da  će  joj  ušesa  prikratiti.  A da  ste  ga  tek  vidjeli, 
kako  je  uživao,  kad  je  gospa  Mara  pripovijedala  lažnu 
pripovijest  o rupcu,  pa  o mjesecu,  o cjelovu,  o srcu; 
prava  slast,  velju  vam,  prava  slast.  Al  kad  mu  spomenu 
kamenoga  sveca  i čempres,  koji  stoji  pred  njegovom 
kućom,  ,,via  Bolognese“,  tada  bijaše  kao  razjaren  mačak. 
Skočio,  naprtio  joj  cijeli  koledar  pogrda.  Onda  se  umi- 
ješah i ja.  Upitah,  za  što  ga  je  toliko  razjedilo,  upitah 
ga,  ima  li  možda  i trans  mare,  prijeko,  jednu.  Da  ga  posve 
razjarim,  spomenuh  Cvijetu.  A on  lup  šakom  po  stolu : 
Do  vraga  i Cvijeta  — - reče. 

Don  Marin.  Bravissiino ! Ha  ha ! Molim  vas,  dragi 
prijane,  tko  bi  bio  pred  tri  dana  to  o Fijugi  pomišljao, 
kad  je  ono  „coram  publieo“  zaželio  lijepoj  Cvijeti  trista 
godina  života,  — a sada  ni  tri  dana,  već  je  k vragu 
šalje. 

Bartol.  Dobri  moj  Don  Jeguljo,  vi  ste  čovjek  od 
oka.  Eto  kako  se  je  krasno  vaša  osnova  započela.  Gle- 
dajte, da  Fijugu  i Maru  pomirite.  Pokažite  mu  njegovu 
krivnju,  obratit  će  se.  Dobra  je  duša,  - — premda  malo 
smeten,  - — al  ipak  dobre  je  duše  i valjana  srca.  Pa  ako 
to  dvoje  jedno  drugome  vratite,  — — — 

Don  Marin.  Ni  riječi  — nije  mi  zvanje  ni  svrha, 
da  budem  posrednikom  u ljubavi,  al  ovo  dvoje  pomirit 
ću  na  vaš  račun,  pa  i Cvijeti  za  volju. 


Bartol.  Hvala  vam,  hvala ! Ne  rekoh  li,  da  ste 
čovjek  od  oka. 

Don  Marin.  Bogu  hvala,  — a nama  radost,  ako 
što  valjana  učinimo.  Ako  to  dvoje  izmirim,  ne  kazujte 
nikome,  da  je  to  moje  djelo.  Ne  pristoji  mi  u take  se 
stvari  upletati.  Vi  ste  ih  izmirili,  — to  vrijedi  pred 
svima.  A sada  da  vidimo,  što  to  dvoje  radi.  (Kreću  na 
terasu. 1 

Bartol.  Eto  stadoše  pod  stijenom. 

Don  Marin.  Bože  sveti ! Fijuga  odbacuje  svoj  zo- 
bunac.  Što  će  ona? 

Bartol.  Vino  ga  je  užarilo,  pa  će  da  se  rashladi. 

Don  Marin.  Gle  gle!  I ona  razrešuje  svoj  zobun. 
Sreća  da  je  sitna  struka.  — A ! postaviše  se.  Ona  udara. 

Bartol.  Bože  moj ! On  odbija  nespretno,  — silno 
nespretno.  Noge  mu  se  izvrću.  Boga  mi,  prijane,  on  je 
pijan.  Evo  sad  on  udara,  — al  kolikom  silom. 

Don  Marin.  Gospa  odbija ! Uh  malaksat  će.  Gle ! 

Bartol.  Već  je  do  tri  puta  odbila  — ah! 

Don  Marin.  ) U desnicu  — — 

Bartol.  j Da  zasjekao  je  — 

Bartol.  Čudo,  ona  ne  prestaje ! 

Don  Marin.  Eh  on  uzmiče,  — gle  — gledajte,  — 
uzmiče,  — a njoj  se  ruka  okrvavila,  — - — 

Bartol.  On  jednako  uzmiče,  poviknite,  neka  stanu! 

Don  Marin.  Hoću.  u sav  glas.)  Hej,  već  je  dosta! 

Bartol.  Stadoše ! Ona  koleba.  Srušila  se,  jadnica ! 
Izdale  ju  sile. 

Don  Marin.  Požurite  se  do  nje.  Pomozite  joj,  gle 
Fijuga  bježi. 

Bartol.  Idem.  (ode.) 

(Svršit  će  se.) 


(zajedno,  naglo). 


Cosmopolis. 

Roman,  napisao  ga  Paul  Bourget. 


I. 

Diletant  i vjernik. 

>$|^£Lko  je  soba  i bila  tako  uska,  da  se  u njoj  upravo 
moglo  okrenuti,  stari  se  knjižar  u tom  dućanu, 
nakrcanom  nagomilanim  knjigama  i papirima, 
ne  dade  smesti  na  svom  sjedalu,  pišući  nad 
pomičnim  stolom,  dolaskom  posjetnika,  ma  da 
mu  je  ovaj  bio  vjerna  mušterija.  Jedva  je,  čuvši  štropot 
pri  otvaranju  i zatvaranju  vrata,  podigao  svoju  čudnu 
glavu  s bijelim  vlasima,  nad  kojima  se  raskrilio  pusteni 
šešir,  nekad  crne  masti,  sa  širokim  obodima.  Bijaše  po- 
kazao došljaku  mršavo  i kao  u lude  stegnuto  lice,  na 
kojem  su  iza  okruglih  naočala  bljeskala  dva  smedja  oka 
divljačkom  zlobom.  Baci  šešir  na  papir,  što  su  ga  pokri- 
vali neravnim  i ispreertanim  redcima  njegova  pisma, 


dostojna  kojeg  drugog  vijeka,  njegovi  košćati  spretni 
prsti  s crnim  noktima.  Iz  tankog,  ali  orijaškog  trupa,  koji 
pokrivaše  sad  već  zelenkast  haljinac,  izvi  se  prigušen 
glas  čovjeka,  kojega  davi  neizlječiva  bolest  u grkljanu, 
izgovarajući  za  ispriku  ove  francuske  riječi  jakim  tali- 
janskim naglasom : 

— Samo  čas,  gospodine  maikeže,  Muza  ne  čeka... 

— Nu!  Ja,  koji  nisam  Muza,  ja  ću  čekati!  . . . 
Oduševljujte  se  po  volji,  Ribalto,  — odgovori  smijući  se 
došljak,  kojega  je  prodavač  starina  dočekao  tako  osebujnim 
načinom  bez  ikake  smetnje.  Bijaše  očito  naviknuo  na 
osebitosti  toga  čudnog  trgovca.  Ali  ne  gubi  li  se  u 
Rimu  — taj  mali  prizor  zbio  se  u prizemlju  u dnu 
jedne  od  najstarijih  ulica  Vječnog  grada,  nekoliko  kora- 
čaja  od  Španjolskog  trga,  koji  je  putnicima  tako  dobro 

poznat  ■ — ne  gubi  ii  se  u tome  gradu,  u kojem  se 
stječu  tolike  sudbine  iz  svih  točaka  svijeta  taj  neobični 
dojam  mnoštvom  izrazitih  i anormalnih  tipova,  bačenih 
i zaklonjenih  ovdje?  Tu  ćete  lako  naći  revolucijonaraca, 
poput  ovog  surovog  Bibalte,  koji  pod  miroljubivim  plaštem 
starina  dovršuju  život  obilniji  zgodama  i nezgodama, 
nego  što  je  bio  život  najvećih  pustolova  XVI.  vijeka. 
Potječući  iz  dobre  korzičke  obitelji  dodje  taj  čovjek  u 
Bim,  još  sasvim  mlad,  oko  godine  1825.  i stupi  najprije 
u sjemenište.  Kad  je  trebalo  da  bude  redjen  za  sveće- 
nika, pobjegne  i ukaže  se  opet  tek  oko  1849.  kao  bijesni 
republikanac,  te  ga,  odsutna,  osudiše  na  smrt,  kad  je 
povraćena  papinska  vlast.  Poslije  je  služio  kao  tajnik 
Mazziniju,  s kojim  se  razkrsti  s razloga,  što  nisu  po  nj 
bili  časni,  kako  se  čini.  Možda  ga  je  strast  za  nekom 
ženom,  koja  je  poslije  umrla,  zavela  do  neke  netočnosti 
u poslovanju  s novcem.  Postajući  sve  većim  i većim 
rađikalcem  i socijalistom,  nadje  se  medju  Tisućom  i 
medju  borcima  kod  Mentane,  a da  nikad  nije  mogao 
Garibaldi  da  svlada  svojim  ugledom  njegove  bporosti, 
koja  se  tim  više  opažala,  što  je  bila  rijetka  pojava.  Oko 
god.  1870.  vrati  se  Bibalta  u Bim,  gdje  otvori  knjižarski 
dućan,  ako  se  taj  naziv  smije  upotrebiti  za  njegovu 
škulju.  On  je  knjižar  od  zabave  i ako  mu  se  vaše  lice 
ne  svidja,  pokazat  će  vam  vrata.  Baštinivši  nešto  imutka, 
svejedno  mu  je,  da  li  šta  prodaje  ili  ne  prodaje,  on  se 
povodi  za  svojom  maštom  ili  kupuje  šta  baš  njemu  treba, 
pa  traži  danas  od  vas  dvadeset  franaka  za  kaku  zločestu 
gravuru,  koju  je  kupio  za  deset  sua,  a sjutra  će  vam  ni 
za  kaku  cijenu  pustiti  dragocjenu  knjigu,  kojoj  poznaje 
vrijednost.  Bijesan  galofob,  nikad  nije  oprostio  svojemu 
nekadašnjemu  gjeneralu  kod  Dijona,  kao  što  nije  praštao 
Viktoru  Emanuelu,  što  je  ostavio  Vatikan  Piju  IX.  U 
koga  bi  se  pouzdavao,  znao  bi  mu  reći  svojim  hrapavim 
glasom:  „Savojska  kuća  i papinstvo  dva  su  jajeta,  koja 
ćemo  pojesti  na  jednoj  zdjeli".  I on  vam  pripovijeda  o 
nekom  stupu  u stubištu  svetog  Petra,  u kojem  da  je 
Bernin  provrtao  škulju,  u kojoj  ima  dinamitska  patrona 
svoje  opredjeljeno  mjesto. 

Ako  još  i šta  više  nastojite  ispipati  od  njega  i ako 
ga  pitate,  za  što  se  je  dao  na  prodavanje  knjiga,  on  će 
vas  zamoliti,  da  prekoračite  preko  plota  od  papira,  lje- 
penka  i in-folija,  pa  će  vam  pokazati  silnu  jednu  sobu, 
ili  bolje  sušu,  u kojoj  leže  nagomilane  tisuće  brošira 
uza  stijene,  pa  će  reći:  „To  su  vam  evo  pravila  svih 
samostana,  što  su  dokinuti  u Italiji.  Pisat  ću  njihovu 
povjest . . .“.  Na  to  vam  motri  obraz.  Uvjeri  se,  da 
niste  uhoda,  koju  je  kralj  k njemu  poslao,  da  sazna 
osnove  svojeg  najopasnijeg  neprijatelja,  — jedna  od  onih 
uhoda,  kojih  se  on  tako  plaši,  da  nitko  ne  zna,  gdje  on 
u ovo  dvadeset  godina  jede,  gdje  spava,  gdje  se  skriva, 
kad  su  kapci  njegova  dućana  u ulici  Bourgognona  po 
osam  dana  zatvoreni.  Za  atentata  Passanante  htjeli  su 
ga  uapsiti  poradi  njegove  strašne  demokratičke  prošlosti 


i sumnjiva  vladanja,  kao  člana  onih  Circoli  Barsanti,  što 
nose  to  ime  po  nekom  kapralu,  koji  se  pobunio  i bio 
radi  toga  ustrijeljen.  Ali  pretražujući  prasne  pretince 
divljeg  knjižara  ne  nadje  redarstvo  ništa  do  čudne  mno- 
žine smiješnih  spisa  u stihovima,  što  bijahu  napereni 
na  Piemonteze,  pa  redom  na  Francuze,  na  Nijemce,  na 
trojni  savez,  na  talijanske  republikance  i ministre,  na 
Cavoura  i Crispija,  na  rimski  univerzitet  i inkviziciju, 
na  redovnike  i na  kapitaliste ! Bez  sumnje  je  i sad  svr- 
šavao taki  pogrdni  spis,  kako  ga  je  našao  njegov  mu- 
šterija, kojega  je  primio  tako  čudnovatim  načinom  i koji 
sad  promišlja,  premda  mu  pojava  ne  bijaše  nova,  kako 
je  Bim  pun  takih  neobičnih  susreta.  Jer  taj  isti  stari 
garibaldijanac  izmjenjivaše  godine  1867.  hitce  iz  puške 
kod  Mentane  sa  papinskim  zuavima,  medju  kojima  bi- 
jaše i marquis  de  Montfanon  — tako  se  zvaše  posjetnik. 
Dvadeset  i tri  su  godine  dostojale,  da  učine  od  ovih 
dvaju  strastvenih  vojnika  dva  nedužna  ludjaka,  što  su 
jedan  drugome  prodavali  stare  sveske  knjiga!  I evo  vam 
još  jednog  lika,  kaki  ćete  jedva  gdje  drugdje  naći,  a to 
je  taj  francuski  plemić,  što  se  je  amo  povukao,  da  umre 
u blizini  svetog  Petra.  Biste  li  vjerovali,  da  ga  vidite  u 
teškim  postolama,  odjevena  u jednostavan,  malo  naboran 
kaput,  s okruglim  šeširom,  što  pokriva  staru,  sijedu 
glavu,  — da  imate  pred  sobom  pariškog  čuvenog  ele- 
gantnog čovjeka  iz  godine  1864?  Čujte  tu  njegovu  povjest. 
Nabožne  sumnje,  što  se  u njega  porodiše  iza  neke  smrtne 
bolesti,  baciše  jednim  mahom  nekadašnjeg  svakdašnjeg 
posjetnika  Cafe-a  Anglais-a  i veselih  večera  u redove 
papinskih  zuava.  Već  ga  očarao  prvi  boravak  u Bimu, 
za  vrijeme  zadnjih  četiriju  godina  vladanja  Pia  IX.  u 
tome  neprispodobivom  gradu,  kome  je  još  neki  osobitiji 
biljeg  podavala  slutnja  blize  propasti  jedne  stoljetne  dr- 
žave, pa  koncil,  koji  se  je  imao  brzo  sastati  i okupacija 
francuska.  Sve  klice  pobožnosti,  što  ih  je  u dušu  plemi- 
ćevu  zasadio  odgoj  Isusovaca  od  Brugelette,  proevjetaše 
do  žetve  plemenitih  kreposti  u danima  kušnja.  I ti  dani 
dodjoše  prebrzo.  Montfanon  borio  se  za  francuske  vojne 
s ostalim  zuavima,  i prazni  rukav,  koji  visi  na  mjestu 
lijeve  njegove  ruke,  svjedoči,  kakvom  se  je  hrabrosti 
borio  kod  Pataya,  kad  je  pri  toj  slavnoj  zgodi  junački 
gjeneral  de  Sonis  razvio  barjak  od  Sacre-Coeura  (Svetog 
srca).  Bijaše  mejdandžija,  sportsman,  igrač,  ljubavnik, 
a za  one  njegove  stare  drugove,  koje  nanese  slučaj 
u Bim,  sada  je  samo  nabožnjak,  koji  skromno  živi, 
premda  još  ima  ostatak  ogromna  imutka,  dijeleći  milo- 
stinju, u zabiti,  u čitanju  i medju  svojom  zbirkom.  Svakog 
se  uhvati  ta  griješka  u Bimu,  koji  je  sam  najčudniji  od 
svih  muzeja  povjesti  i umjetnosti.  Montfanon  sabira  po- 
datke i dokaze,  da  napiše  povjest  odnošaja  izmeđju  fran- 
cuskog plemstva  i crkve.  Njegove  ljubavnice  iz  vremena, 
kad  je  bio  suparnik  Gramont-Cađerousse-a  i Demiđoff-a, 
za  cijelo  ga  ne  bi  prepoznale,  kao  što  i on  ne  bi  njih 
prepoznao.  No  jesu  li  i one  tako  vesele,  kako  se  čini, 

da  je  on  veseo  ostao  sred  svojeg  života  punog  odricanja? 
Ima  neki  smiješak  u njegovim  modrim  očima,  koje  svje- 
doče o njegovu  germanskom  porijeklu  i koje  osvjetljuju 
njegovo  lice  s izrazitim  crtama,  jedno  od  onih  lica  feu- 
dalaca. što  se  vidjaju  na  portretima,  koji  vise  po  prio- 
ratima  na  Malti,  lica,  kojih  nelijepost  dokazuje  rasu. 
Debeo  pobijeljeli  brk,  kojeg  se  gustoća  gdjegdje  žuti 
zlatnim  odsjevom,  pokriva  na  po  jednu  brazgotinu,  što 
bi  tomu  obrazu,  ponešto  rumenu,  podavala  strašan  izraz, 
kad  ne  bi  bilo  onih  očiju,  u kojima  se  žar  miješa  sa 
veselošću.  Jer,  Montfanon  je  u nekim  stvarima  takav 
fanatik,  kakav  je  u drugima  dobričina  i veseljak.  Da  je 
imao  tu  moć.  bez  sumnje  bi  bio  dao  za  đvadesetčetiri 
sata  Ribaltu  zatvoriti,  pred  sud  staviti  i osuditi  radi  zlo- 
činstva slobodoumlja.  Nemajući  te  moći,  on  se  s njime 
zabavlja,  tim  više,  što  su  pobijedjeni  katolik  i nezado- 
voljni socijalista  imali  neke  zajedničke  mržnje.  I ovog 
se  jutra  moglo  vidjeti,  s kojom  je  strpljivošću  podnosio 
neuljudno  vladanje  starog  knjižara,  gledajući  ga  bar  deset 
časaka,  a da  se  nije  srdio.  Napokon  se  činilo,  da  je 
divlji  republikanac  našao  pointu  za  svoj  epigram,  jer 
smota  brižljivo  papir  u četvero,  podsmjehujući  se  pri 
tom  zlobnim  i tihim  posmijehom,  stavi  ga  u drveni  kov- 
čežić,  zatvori  ključem  i uspravivši  svoje  dugo  i mršavo 
tijelo : 

— .Čim  Vas  mogu  poslužiti,  gospodine  markeže?... 
upita  i to  mu  bijaše  sva  isprika. 

— Iznajprije,  mogoste  mi  pročitati  svoj  sastavak, 
moja  stara  crvena  košuljo,  — reče  Montfanon,  ako  ni 
za  što,  to  barem  da  me  nagradite,  što  sam  čekao  na  vašu 
dobru  volju  strpljivije  nego  kaki  poslanik.  Da  vidimo, 
koga  napadate  u tim  stihovima?  Da  li  dona  Ciccio  ili 
Njegovo  Veličanstvo?  ...  Ne  ćete  da  odgovorite?  Zar 
se  bojite,  da  vas  ne  odam  na,  Kvirinalu?  . . . 

— „ In  bocca  ehima  non  c’entra  mosca“]  odgovori 
stari  urotnik,  opravdavajući  tu  poslovicu  tim,  što  je  zatvorio 
usta  bez  zubi,  u koja  zaista  taj  čas  ne  bi  mogla  ući  ne 
samo  muha,  nego  i ni  najmanje  zrnce  praha. 

— Dobra  riječ,  — odvrati  markez  smijući  se  — i 
ja  bih  želio,  da  bude  napisana  na  pročeljima  svih  današnjih 
parlamenata.  Ali  kraj  svoje  poezije  i svojih  poslovica 
uhvatiste  valjda  vremena,  da  pišete  mjesto  mene  tom 
staretinaru  u Beču,  koji  ima  zadnji  primjerak  brošire  o 
procesu  ovog  razbojnika  Hafnera? 

— Strpite  se,  odgovori  trgovac  pisat  ću  . . . 

— A jeste  li  mi  pronašli  moje  komade  o rimskoj 
stolici  po  Bourbonu,  ta  tri  spisa  od  bilježnika  potvrdjena, 
što  no  mi  ih  obećaste?  . . . 

— Strpite  se,  strpite  se  — odvrati  trgovac,  pa  doda 
pokazujući,  smiješnim  izrazom  očaja  i ironije,  strašni 
nered  svoje  komore:  Kako  da  se  snadjem  u svemu 
tome  . . .? 

1 U zatvorena  usta  ne  ulazi  muha. 


— Strpite  se,  strpite  se,  ponovi  Montfanon  — ima  već 
mjesec  dana,  što  mi  pjevate  tu  istu  pjesmu  ...  Da  se 
umjesto,  što  kujete  zle  stihove,  malo  više  brinete  svojim 
dopisivanjem  i da  malo  uredite  te  prnje,  mjesto  što  ih 
neprestano  kupujete,  ne  bi  li  bolje  bilo?  . . . U ostalom, 
reče,  prestavši  se  smijati,  osornom  kretnjom,  — krivo  imam. 
što  vam  spočitavam  vaša  kupovanja,  jer  dodjoh,  da  govorim 
s vama  o jednom  od  zadnjih  kupovanja.  Kardinal  Guerillot 
mi  reče,  da  ste  mu  neki  dan  pokazali  vrlo  zanimljivu, 
ako  i jako  oštećenu  knjigu,  što  je  otkriste  u Toskani. 
Gdje  vam  je?  . . . 

— Evo  je  — reče  Ribaltu  pokazujući  na  prašili  pre- 
tinac klimava  ormara,  pošto  je  prešao  preko  više  kupova 
svežnjeva  i rasno  nogom  silnu  gomilu  kartona.  Iz  tog 
pretinca  izvadi  sred  neopisive  množine  različitih  predmeta : 
starih  kolajna,  starih  čavlova,  praznih  vezova  i bezbojnih 
gravura,  — dosta  debeo  omot  od  kože,  izjeden  od  crva, 
a na  njemu  se  raspoznavao  na  po  izbrisan  grb.  Otvori 
tok  i pruži  Montfanonu  jedan  svezak,  kojega  se  drveni 
vez,  takodjer  prekrit  kožom  i obit  klincima,  raspadao  na 
komade.  Jedan  od  zaponaca  bijaše  prekinut  i markez  se 
uvjeri,  listajući  knjigu,  da  joj  nutrašnjost  nije  manje 
istrošena  od  vanjštine.  Sjajne  slikanje  krasile  su  prije  to 
dragocjeno  djelo;  sad  bijahu  gotovo  sasvim  izbrisane. 
Požutjela  pergamena  bijaše  na  nekim  mjestima  istrgana. 
U kratko,  to  bijaše  pođrtina  bez  oblika,  koju  izvjeđljivi 
plemić  ipak  s velikom  pomnjom  posmatraše,  dok  se 
Ribalta  ovaj  put  ne  odluči,  da  progovori : 

— Prodala  mi  je  to  neka  udovica  iz  Montalcina  u 
Toskani  . . . Pitala  je  ogromnu  cijenu,  no  knjiga  je  i 
vrijedi,  premda  je  malo  oštećena.  Jer  to  su  miniature 
Mattea  da  Siena,  koji  ih  je  slikao  za  papu  Pia  II.  Piccolo- 
minia.  Pogledajte  ovu,  na  kojoj  je  sveti  Biagio,  što 
blagosilja  lavove  i pantere.  Ova  je  najbolje  uščuvana. 
Nije  li  dosta  fina? 

— Zašto  kušate  da  prevarite,  Ribalto?  — prekine 
ga  Montfanon  s novom  kretnjom  nestrpljivosti.  — Vi  znate 
bolje  od  mene,  da  su  to  miniature  samo  srednje  vrijed- 
nosti, koje  ni  iz  bliza  ni  iz  daleka  ne  opominju  na  pomnu 
radnju  Matteovu ; a i još  jedan  je  dokaz,  a to  jest,  da  je 
ovaj  časovnik  datiran  . . . 1554.  Eto  ...  i on  pokaže 
trgovcu  brojke,  vrlo  spretno  svojom  jedinom  rukom,  — i 
kako  se  ja  ponešto  razumijem  u datume  i kako  sam  se 
bavio  Sienom,  nisam  još  zaboravio,  da  je  Matteo  umro 
prije  1500.  godine  ...  Ja  nisam  išao  u školu  Maehia- 
velija  . — dometne  opet  osoro  — i ja  ću  vam  reći  ono, 
što  bi  vam  bio  kardinal  rekao,  da  ga  niste  nastojali 
opasali  svojim  varkama,  kao  mene  u ovaj  čas . . . Pogle- 
dajte ovaj  potpis,  na  po  izbrisan,  kojeg  niste  znali  pro- 
čitati . . . Ja  ću  vam  ga  odgonenuti.  Blaise  de  Mo  . . . 
zatim  jedno  c i nekoliko  pismena,  koja  manjkaju,  upravo 
tri  ...  1 to  znači  Montluc,  u pravopisu  onog  vremena,  i 
još  ima  b pisano  pismom,  koje  ste  mogli  dati  ovjeroviti 
u arkivima  te  iste  Siene,  pošto  već  ođonud  dolazite. 

slabašan  b,  ali  tako  širok  i visok  ...  A sad  što  se  tiče 
grba,  — i on  zaklopi  knjigu,  da  razglobi  zapanjenu  knjižaru  — 
jedva  vidljivi  grb  na  pokrovcu  — razabirate  li  tu  vuka, 
koji  je  iznajprije  morao  biti  zlatan,  i račiće,  što  su  valjda 
bili  crveni  ? To  je  grb,  što  ga  je  nosio  Montluc  počevši 
od  ove  godine  1554.,  kad  je  postao  sienskim  gradja- 
ninom,  jer  je  grad  junački  branio  proti  strašnomu 
markezu  de  Marignan  . . . Što  je  do  toka  — i on  prične 
sad  tok  proučavati  • — ovo  su  zaista  polumjeseci  Piccolo- 
minia  ...  No  šta  to  dokazuje?  Daje  Montluc  iza  opsade, 


upravo  kad  se  je  morao  povući  u Montalcino,  poklonio 
svoj  časovnik  kao  uspomenu  nekomu  iz  te  obitelji.  A 
poslije  bit  će  da  su  taj  svćzak  oštetili,  odmah  na  to 
ukrali  i najzad  doveli  ga  do  tog  stanja,  u kome  je  sada . . . 
I ova  je  knjiga  dokaz,  da  je  ponešto  francuske  krvi  teklo 
u korist  Italije.  Ali  oni,  koji  je  prodadoše,  zaboraviše  to, 
kao  što  su  zaboravili  i Magentu  i Solferino  ...  Vi,  evo, 
nemate  uspomene  ni  na  što  do  na  mržnju  . . . Sad, 
pošto  znate,  zašto  želim  imati  taj  časovnik,  _ hoćete  li 
mi  ga  ustupiti  za  pet  stotina  franaka?"  (Nastavit  će  se.) 


Naša  narodna  pjesma  u evropskoj  literaturi. 

Napisao  Stjepan  Bosanac. 

(Nastavak.) 


t^lFunačka  je  pjesma  izvan  ove  još  jedna  o banoviću 

„Strahinji",  koja  u Ferićevu  tekstu  počinje  ovako: 
Pije  vino  banović  Strahinja  ' 

U Kruševu  gradu  bijelomu.  - 
Ako  je  latinski  prijevod  toliko  vjeran,  da  se  po  njem 
smije  suditi  o izvorniku,  tada  ja  jednake  pjesme  međju 
današnjim  o banoviću  Strahinji  ne  nalazim. 

Nekim  ženskim  pjesmama  mogu  se  naći  ako  i ne 
baš  izvori,  a ono  vrlo  srodne  paralele  u današnjim  po- 
znatim zbornicima.  Na  priliku  s pjesmom  na  strani  36, 
koju  počinjaše  ovako:  „Sjan  mjesece,  noćna  varavico" 
poredi  u sarajevskom  zborniku  Petranovića  br.  190 ; 
s pjesmom  na  str.  38:  „Lijepa  je  djevojka  za  gradom 
ornrkla"  u Vuka  I.  br.  609;  s pjesmom  na  str.  47: 
„Asan-aga  na  kuli  sidjaše,  na  koljenu  suruk  zavijaše"  u 
Vukovim  herceg,  pjesmama  br.  162  i donekle  Vuk  I. 
br.  735,  s pjesmom  na  strani  48  „Mehmeda  mila  majka 
karala:  „Nemo  sine  ne  bilo  te  u majke"  u Vuk.  herceg, 
pjesmama  br.  171  (Rad  37.,  p.  136 — 137.). 

Prema  tomu  ne  ćemo  jamačno  pogriješiti,  ako  ka- 
žemo, da  je  prvi  prijevod  prave  i čiste  narodne  pjesme 
prijevod  prekrasne  naše  balade  Iiasanaginice. 

I Vuk  veli  za  ovu  pjesmu,  da  je  prva  naša  narodna 
pjesma,  koja  se  pojavila  u učenoj  Evropi.  (Srpske  na- 
rodne pjesme  III.,  Beč  1846,  p.  527).  Zaisto  je  ova  pjesma 
mogla  časno  otvoriti  put  našim  narodnim  pjesmama  u 
učene  literature  evropske,  jer  svakako  ide  medju  ponaj- 
ljepše,  što  ih  imamo.  Kao  što  je  poznata  škotska  ba- 
lada ,,Edward“  klasičan  primjer  kratkoga  dramskog  sloga, 
tako  je  i naša  „Hasanaginica"  osobit  primjer  epskog  i 
opširnog  baladnog  sloga. 

Vrijednost  ove  pjesme,  osobita  joj  povjest  i tekst, 
koji  treba  mnogo  kritike,  skloniše  Miklošića,  da  o njoj 
uspiše  studiju,  koja  radi  1.)  o originalnom  tekstu,  2.)  o 
prijevodima  (Uber  Goethes  „Klaggesang  von  der  edlen 
Frauen  des  Asan-aga".  Sitzungsberickte  der  philosophisch- 
historischen  Classe  der  kaiserlichen  Akademie  der  Wissen- 
schaften  103.,  p.  413.) 


Ovu  je  pjesmu  preveo  sam  Goethe  iz  talijanskoga 
jezika,  te  ju  je  Herder  1778.  god.  uvrstio  u poznati  svoj 
zbornik  narodnih  pjesama.  Ovako  je  postala  ova  naša 
narodna  pjesma  dio  svjetske  literature,  pošto  je  unišla 
medju  Goethe-ova  djela.  (Miklošić  ibid.  413.) 

Miklošić  je  u ovoj  studiji  izložio  sve,  što  se  može 
reći  o ovoj  pjesmi  i njezinim  prijevodima. 

Hrvatski  je  tekst  priopćio  Abate  Alberto  Fortis  u 
knjizi  „Viaggio  in'Dahnazia"  g.  1774., 1 a crpao  ga  je 
bez  sumnje  iz  spljetskoga  rukopisa  prošavšega  vijeka,  što 
ga  je  Miklošiću  priopćio  L.  Zore.  Vukov  se  tekst  osniva 
na  Fortisovu  tekstu,  od  kojega  se  razlikuje  mnogim,  od 
veće  česti  neopravdanim  promjenama.  Vuk  je  Fortisov 
tekst  posrbio,  pošto  ga  ni  od  koga  u narodu  nije  mogao 
sam  čuti,  jer  Fortis  nije  mjestimice  kazao,  gdje  ga  je 
čuo  i prepisao,  te  bi  putujući  po  Dalmaciji  mogao  onamo 
otići  i pitati  najstarijih  ljudi  i žena.  (Miklošić,  ibidem 
418.,)  Vuk  Stef.  Karadšić,  Cpocne  mipo^He  njecme 
III.  527.) 

Da  je  pjesma  Srbima  igda  bila  poznata  kao  narodna 
pjesma,  tvrdnja  je  bez  ikakove  osnove.  (Miklošić,  ibid.  418.) 

Fortis  je  preveo  ovu  pjesmu  u talijanski  jezik  „Can- 
zone  dolente  della  nobile  sposa  d’ Asan-aga",  a godine 
1775.  izišla  je  njemačka  knjiga  „Die  Sitten  der  Mor- 
lacken2  aus  dem  Italienischen  iibersetzt.  Mit  Kupfer. 
Bern,  bei  der  tjpographischen  Gesellschaft",  gdje  je  ne- 
znani prevodilac  preveo  i našu  pjesmu  u njemački  jezik. 

1 A ne  g.  1724,  kako  čitamo  u knjizi  Platona  Rulakovskoga 
»ByKi.  KapafljKHfe’Bi  p.  59  u dnu,  jer  se  Fortis  rodio  tek  g.  1741. 

2 Miklošić  misli,  daje  ime  Morlaci  postalo  od  grč.  Ma.vQ6fil0.%01, 
što  znači  crni  Vlasi,  a i naš  narod  .Rumunje  gdješto  zove  Ka- 
ravlasi  t.  j.  crni  Vlasi,  jer  kara  u turskom  jeziku  znači  crn. 
Nije  poznato,  za  što  se  Rumunji  zovu  crni  Vlasi.  Mlečani  su 
ime  Morlacchi  upotrebljavali  ne  samo  za  dalmatinske  Rumunje, 
već  i za  čisto  slavensko  pučanstvo  čitave  Dalmacije  (Uber  die 
Wanderungen  der  Rumunien  in  den  dalmatinischen  Alpen  und 
den  Karpaten  Denkschr.  30.  p.  3.)  Prije  se  dakako  po  naivnoj 
pučkoj  etimologiji  mislilo,  da  je  to  ime  u svezi  s morem,  te  bi 
se  tako  zvali  primorski  Vlasi  (Rad  LVII.  p.  143). 

Da  je  nije  prevodio  iz  originala  nego  iz  talijanskoga 
prijevoda  Fortisova,  pokazuju  ona  mjesta,  koja  nalazimo 
i u Fortisa,  a u originalu  ih  nema.  0 francuskom  pri- 
jevodu „Chanson  sur  la  mort  de  1’  illustre  epouse  d’Asan- 
aga“  govori  Miklošić  na  str.  447.,  448  i 449.,  o Goetlie- 
ovu  prijevodu  na  str.  450 — 456.  Na  str.  456 — 7.  priop- 
ćuje prijevod  Talfijin,  a na  strani  458  sub  6.  navodi 
ostale  prijevode. 

Svakako  je  od  svijeh  prijevoda  najznatniji  i za 
nas  najinteresniji  prijevod  velikoga  njemačkoga  pjesnika 
Goethe-a.  S ponosom  možemo  reći,  da  je  Goethe-ov  pri- 
jevod Hasanaginice  najljepši  znak  priznanja  i pošte  na- 
šemu narodnomu  geniju,  a pravo  veli’  Miklošić,  da  bi 
se  u prijevodu  Bernskom  od  g.  1775.  pjesma  već  davno 
bila  zaboravila,  dok  joj  je  Goetke-ovim  prijevodom  do- 
sudjen  vječni  život  (ibid.  455.)  Vrijeme,  kad  je  veliki 
njemački  pjesnik  ovu  pjesmu  preveo,  ne  može  se  pouz- 
dano odrediti.  Sto  Vuk  u III.  knjizi  narodnih  pjesama 
g.  1846.  p.  527.  veli:  ,,A  iz  ovoga  prevoda  (t.  j.  iz  For- 
tisova) preveo  ju  je  Goethe  na  Njemački  jezik"  posve 
je  krivo,  jer  je  već  godine  1778.  nalazimo  u Herderovu 
zborniku. 

Diintzer,  poznati  ocjenjivač  Goethe-ovih  lirskih  pje- 
sama nagadja  u 2.  izdanju  svojega  djela  „Goethes  lyrische 
Geđichte,  Leipzig  1875.  I.  126.“  veoma  vjerojatno,  da 
mu  je  god.  1775.  u Švicarskoj  došla  u ruke  knjižica 
„Die  Sitten  der  Morlacken".  Po  tom  bi  se  moglo  reći,  da 
je  Goethe  preveo  Hasanaginicu  god.  1775.,  kako  hoće 
Eckermarm  i Riemer. 

Goethe-ov  prijevod  ispjevan  je  trohejskim  mjerilom. 
Tako  zvani  srpski  trohej  upotrebljava  Goethe  kasnije 
češće  u svojim  pjesmama:  Liebesbedilrfniss.  Morgen- 
klagen.  Der  Besuch.  Der  Becher.  Nachtgedanken.  Amor 
als  Landschaftsmaler.  Izraz  „srpski  trohej"  ne  potječe  od 
Miklošića.  Nalazimo  ga  i u E.  Kleinpaula  poetici  I.  76. 
Oznaka  nije  posve  zgodna,  veli  Miklošić,  jer  tako  zvani 
srpski  trohej,  kako  se  njemu  čini,  nije  Goethe  uzeo  iz 
srpskoga  jezika  i jer  nije  vezan  pravilima  srpskoga  epskoga 
versa.  Prevodioci  ponajviše  zanemaruju  osim  cenzure  iza 
četvrtoga  sloga  i sintaksnu  samostalnost  pojedinoga  versa. 
(Ibid.  489.  Zusiitze  2.) 

U Goethe-ovu  prijevodu  ima  pet  troheja,  ali  nema 
stanke  iza  četvrtoga  sloga.  Pita  se,  kako  je  Goethe  mogao 
upotrebiti  i zgodno  odabrati  trohejski  deseterac,  a nije 
mogao  poznavati  pravilo  našega  versa,  jer  je  to  Vuk  tek 
g.  1824.  razložio,  a prije  nitko  nije  ni  naslućivao,  premda 
je  stvar  posve  jednostavna  za  onoga,  tko  poznaje  jezik. 

Miklošić  za  to  postavlja  hipotezu,  koju  predlaže 
stručnjačkomu  ispitivanju : 

I bez  poznavanja  našega  jezika  moglo  se  vidjeti,  da 
veras  ima  deset  slogova.  Ako  se  htio  zadržati  broj  Slo- 
vaka, onda  čini  se,  da  je  bilo  prirodno  uzeti  mjesto  jamb- 
skoga  pontametra  zgodniji  trohej,  jer  jezik,  koji  naglasuje 
korijen  riječi,  a ne  sufiks,  voli  trohejski  završetak.  Bez 


bezglasnih  jeđnoslovčanih  riječi  može  biti  Goethe  na 
početku  versa:  21.  Sind  nicht  unsers  Vaters  Asan  Eosse. 
Isp.  27. 

I hrvatsko-srpski  metar  osniva  se  na  tome,  što 
hrvatski  jezik  ne  naglašuje  krajnjih  slogova.  Za  to  i sudi 
Miklošić  Vergl.  Grammatik  I.  376.,  da  je  bugarski  trohej 
srpskoga  podrijetla.  Čovjek  bi  gotovo  rekao,  da  je  Goethe 
izabrao  trohej  zbog  toga,  što  je  polakši  stupaj  trohejski 
priličniji  za  epsko  prikazivanje,  koje  rado  boravi  kod 
pojedinih  stadija  radnje.  I Herder  je  upotrebio  jamačno 
za  Goethe-ovim  primjerom  tako  zvani  srpski  trohej  u tri 
pjesme,  što  ih  je  preveo  i uvrstio  medju  narodne  pjesme : 

1.  Gesang  von  Miloš  Cobilich  und  Vuk  Brankovvick : 
Schon  zu  schauen  sind  die  rothen  Rosen  ; in  dem  weissen 
Pallast  des  Lazaro 

2.  Radoslaus : Kaum  noch,  dass  im  Himmel  Morgen- 
rothe  | und  der  Morgenstern  am  Himmel  glanzte. 

3.  Die  schone  Dolmetscherin : Uber  Gravo  fiel  der 
Baseha  Mustaj,  und  ringsum  die  hohe  Mauer  sanken  itd. 

Tako  zvani  srpski  trohej  upotrebila  je  po  primjeru 
Goethe-ovu  i ona  čestita  žena  Talfija,  kojoj  naša  narodna 
pjesma  zahvaljuje,  te  su  je  poznali  u svijetu.  — Sto  su 
Goethe  i Herder  upotrebili  onaki  veras,  za,  koji  treba 
držati,  da  najbolje  odgovara  originalnom  metru,  ne  smije 
se  misliti,  da  su  spoznali  hrvatsko-srpski  metar,  koji  se 
poznaje  samo  pjevanjem,  a čitanjem  se  i recitovanjem 
ne  opaža.  Pjeva  se : i ponese  | tri  tovara  blaga,  a recituje 
se : i ponese  | tri  tovara  blaga,  gdje  se  .dakako  znakom 
" označuju  naglašene,  a znakom  “ nenaglašene  slovke. 

Po  drugoj  hipotezi  mogli  bismo  srpski  trohej  — veli 
Miklošić  — držati  za  proširenje  četveresložnoga  troheja, 
što  ga  je  Herder  upotrebio,  kad  je  prevodio  španjolske 
romance. 

Drugčije  misli  Diintzer  u svome  djelu  „Goethes  lv- 
rische  Geđichte,  zweite  Auflage  p.  464“ : Goethe  opaža 
sam,  da  je  „Hasanaginicu"  preveo  „mit  Ahnung  des 
Rhytmus  und  Beachtung  des  Originals".  Ako  i nije  ra- 
zumio srpskoga  jezika,  kojim  je  pjesma  pisana,  ipak  mu 
je  pokazivalo  ispoređjivanje  prijevoda  s originalom,  u kojem 
se  ista  riječ  često  povraća,  koliko  je  sebi  slobode  Abbate 
Fortis  dopustio  kod  svoga  francuskoga1  prijevoda,  od  kojega 
je  Goethe  imao  njemački  prijevod ; za  tijem,  kako  je  često 
prost  izražaj  bez  potrebe  iskitio  i upleo  mnoge  prijelaze 
i proširenja.  Nešto  je  od  toga  svakako  odstranio  pore- 
đjujući  s originalom.  Da  je  pomnije  iztraživao,  lako  bi 
otkrio  još  i drugih  prikrpina.  Na  drugim  mjestima  vodio 
je  pjesnika  prirodni  smisao,  koji  je  naslućivao  način 
pučki  i živo  se  u nj  premještao.  Iskonsko  mjerilo  pete- 
rosložnih  troheja  dobro  je  spoznao,  dok  je  u njemačkom 
prijevodu  našao  jambske  stihove  od  51/,  stope.  — Dok 
prevodilac  nije  točno  prevodio  stih  za  stihom,  Goethe 
se  držao  točno  originala,  te  je  tek  gdješto  ispuštao,  a 
dodataka  zbog  stiha  ima  malo. 

1 Za  pravo  »talijanskoga«,  dodaje  Miklošić. 

Tako  je  u v.  6.  dodao  den  Glanz  der  Zelten  mj. 
jednostavnoga  die  Zelten.  V.  17.  dodao  je  „und  es  đaucht 
ilir,  Asan  kam’,  ihr  Gatte“,  gdje  nije  jamačno  razumio 
originala,  u kojem  je  drukčije  nego  u onom  njemačkom 
prijevodu  „i  pobjexe  Asan-Agkinica“.  Za  tijem  nalazimo 
ove  male  dodatke : v.  20.  bittre  Thrdnen,  24.  jammernd, 
30.  im  bittern  Schmerz,  38.  muntre  i behende,  39.  bangen, 
40.  hoher,  43.  in  ihrer  Wittwentrauer,  53.  die  Gute  i 
unendlich,  56.  freundlich,  57.  hdchlich;  82.  fur  di  Zu- 
Icunft,  84.  gar  traurig  i lieben,  85.  armen.  U v.  28. 
pisao  je  eingehullet  in  hochrothe  Seide  za  jednostavno 
van  rother  Seide,  32.  Trauer  Scheidbrief  mj.  traur’ges 
Blatt  (Diintzer  op.  c.  465). 

Osobito  je  srećan  prost  sastav  izreka  i značajan  red  rijeci. 

Ako  Goethe  i nije  pazio  na  zakon  pauze  iza  četvr- 

Hrvatsko 

Kako  vam  drago.  Komedija  u tri  Čina.  Napisao 
Milan  Senoa. 

Nedavno  čitasmo  u domaćim  novinama  jadikovku, 
kako  naša  lijepa  knjiga  nazaduje  tobože  zbog  toga,  što 
odviše  služi  politici  i narodnim  idejama.  Mi  ne  znamo, 
kako  je  pisac  dotičnog  članka  baš  na  ovu  misao  došao, 
ali  držimo,  da  je  u naroda,  gdje  se  pravi  narodni  dub 
tek  razvija,  upravo  dužnost  lijepe  knjige  služiti  rodoljubnim 
pobudama.  Najveći  pjesnici  svijeta  prigrliše  ovu  misao. 
A da  takva  bojazan  nije  osnovana,  može  se  svatko  uvje- 
riti, osvrne  li  se  na  razvoj  naše  lijepe  knjige  u posljednjem 
desetku  godina.  Na  svakom  se  gotovo  polju  naše  litera- 
ture, a napose  u poeziji  i pripovijesti,  pojaviše  novi  ta- 
lenti i vrsni  radnici.  Da  je  taj  procvat  naše  lijepe  knjige, 
unatoč  njezinoj  narodnoj  tendenciji,  općenit,  najboljim  nam 
je  dokazom  i to,  što  se  je  evo  najsavrženija  vrsta  poezije 
— dramska  — baš  u ovo  potonje  vrijeme  prelijepo  u nas 
razvila.  Klasičkoj  tragediji  Demetrovoj,  umnim  i lijepim 
dramama  Fr.  Markovića  i M.  Bogovića,  koje  se  na  žalost 
u novije  doba  ne  glume  na  hrvatskoj  pozornici,  pa  uspjelim 
pučkim  glumama  J.  E.  Tomića  pridružiše  se  nova  dramska 
djela.  Derenčin,  Kumičić,  Vojnović,  obogatiše  u kratko 
vrijeme  naš  dramski  repertoir  lijepim  brojem  gluma.  Do- 
sad su  se  obradjivale  u našoj  knjizi  gotovo  sve  glavne 
vrsti  drame,  počevši  od  tragedije  pa  sve  do  socijalne  i 
fine  salonske  komedije,  a izvornom  komedijom  Milana 
Šenoe  „Kako  vam  drago“  dobivamo  i finu  historičku 
komediju,  kojoj  bi  kao  i historijskoj  drami  naši  pisci 
imali  što  veću  pažnju  posvećivati.  Naša  im  povjest  daje 
za  takove  glume  gradje  na  pretek.  Lijepo  pjeva  Prera- 
dović:  „Sva  je  naša  povjesnica  samo  velik  zbor  pjesama“. 
A da  je  ovdje  našim  dramskim  pjesnicima  otvoreno  ši- 
roko polje  rada  i plemenita  natjecanja,  lijepim  nam  je 


toga  sloga  (29.  49.  54.  71.  90),  što  i Talfija  nije  mogla 
provesti,  kad  nije  htjela  žrtvovati  znatnijih  stvari,  to  se 
ipak  drži  znamenitijega  pravila  o pauzi  iza  desetoga  sloga. 
To  nije  specifično  hrvatski  ili  srpski.  Sta  više  i njemački 
metrici  zahtijevaju,  da  se  pri  duljim  stihovima  konac  jed- 
noga versa  po  smislu  ne  veže  odviše  usko  s početkom 
idućega  stiha  i da  poslije  svakoga  versa  dolazi  neka  pa- 
uza, koja  ga  čini  nekakom  cjelinom.  — Toga  se  zakona 
Goethe  držao  u svijem  svojim  tvorevinama.  Platen  se 
emancipovao  od  obaju  pravila  u Abassiđen,  ispjevanim 
tako  zvanim  srpskim  trohejima. 

Uopćeno  se  vidi  iz  Goethe-ova  prijevoda,  kako  se 
slutnjom  približuje  duhu  narodne  pjesme  i ljepote  nje- 
zine neobičnim  načinom  prenosi.  (Miklošić,  ibidem  p. 
452 — 455).  (Nastavit  će  se.) 


glumište. 

dokazom  i simpatični  spoljašnji  uspjeh,  što  ga  je  nova  ko- 
medija kod  prve  svoje  predstave  polučila. 

I tu  nam  valja  odma  spomenuti,  da  nije  samo  taj 
lijepi  pozorišni  uspjeh  mjerodavan  za  ocjenu  ove  nove 
glume,  jer  ona  imade  svoj  glavni  uspjeh  poimence  da 
zahvali  svojoj  unutarnjoj  pjesničkoj  vrijednosti.  Ova  po- 
tonja gotovo  nadmašuje  ovdje  onu  prvu.  Mnogo  smo  se 
čudili,  kako  je  divnim  umjetničkim  instinktom  pjesnik, 
koji  je  prviput  okušao  svoje  sile  na  teškom  polju  dramske 
poezije,  odabrao  upravo  pravi  put,  kojim  mu  valja  udariti. 
U kom  da  pjesnik-dramatik  nadje  ljepši  i uzvišeniji  uzor 
— do  li  u neumrlom  labudu  avonskom?  Čija  da  mu 
zvijezda  jasnije  rasvijetli  put,  kojim  ima  stupati,  od  Shakes- 
pearove?  Ovdje  je  nepresušivo  vrelo,  opredijeljeno,  da  sto- 
ljeća crpu  iz  njega  okrepu  svoju.  Doista  umjetničko  evangjelje, 
koje  vrijedni  pisac  ovim  svojim  prvijencem  ispovijeda,  na 
čast  je  i diku  njegovu  ukusu  i njegovu  talentu.  Ali  pisac 
ove  duhovite  komedije  dobro  je  shvatio,  kako  ne  smije 
ovdje  da  stane.  I on  je  zasnovao  drugu  presretnu  misao, 
stavivši  čin  svoje  glume  na  klasično  tlo  hrvatske  Atene, 
u naš  dični  Dubrovnik!  A tako  je  pjesnik  krasno  spojio 
klasicizam  zapada  sa  klasičnim  tlom  naše  narodne  umjet- 
nosti, stopivši  ovdje  dva  umjetnička  svijeta  u jednu  cje- 
linu. Ova  lijepa  zamisao  i taj  pijetet  prema  časnoj  našoj 
starini  najbolje  nam  pokazuju  ozbiljnu  volju  i mar  piščev. 
To  nam  je  ujedno  najboljim  jamstvom  za  buduće  njegove 
radove. 

Zaista  nema  zgodnijeg  mjesta  na  svijetu  za  hrvatsku 
historijsku  komediju,  nego  li  je  klasično  tlo  hrvatske 
Atene ! U vrijeme,  dok  su  susjedne  zemlje  i gradovi  krva- 
rili u stoljetnoj  borbi  sa  polumjesecom,  slobodni  se  je 
Dubrovnik  sa  svojih  klisura  ljupko  ogledavao  u modru 
pučinu  našega  mora.  U njegove  tvrde  zidine  nije  dopirao 

jauk  i plač,  što  se  je  orio  po  našim  krajevima,  njegovo 
nebo  ne  zastirahu  oblaci,  što  no  su  kroz  vijekove  zatvarali 
Balkanu  pogled.  On  je  u uzvišenom  miru  lebdio  nad 
dnevnom  borbom,'  otvarajući  svoje  gostoljubive  dveri  zna- 
nosti i lijepim  umjetnostima.  Dubrovnik  se  je  napose  u 
16.  vijeku,  kad  no  se  tako  visoko  digoše  valovi  općeg 
duševnog  pregnuća  i umnog  rada,  uspeo  na  vrhunac 
svoje  slave,  kojoj  žalibože  prerano  učini  kraj  brutalna 
sila  podzemna.  U to  doba  bujno  se  razvija  pjesničtvo,  a 
središte  svemu  pregnuću  dom  je  krasne  i umne  rodo- 
ljubke  Cvijete  Cucerićeve,  dvostruko  neumrle,  i po  ple- 
menitom srcu  i po  liri  Tassovoj.  Pjesnici  Vetranić,  Na- 
lješković,  Banjina,  Držić  otimlju  se  o lovor-vijenac,  dok 
ih  sve  ne  pobijedi  besmrtni  pjesnik,  koji  u 17.  stoljeću 
podiže  „ Dubravkom “ svojom  neumrli  spomenik  rodnomu 
svomu  gradu.  A ovu  lijepu  sliku  i miroljubivo  ovo  natjecanje 
narodne  umjetnosti  pozlaćuju  žarki  traci  talijanske  rene- 
sance,  kojoj  su  glavni  predstavnici  pjesnici  Tasso  i Ariosto, 
a umjetnici  Bafael  i Michelangelo. 

U ovo  svijetlo  doba  zbiva  se  radnja  izvorne  ove  ko- 
medije. Junakinja  joj  je  sama  Cvijeta  Cucerićeva,  a du- 
hoviti satirik  Marin  Držić  i ovjenčani  pjesnik  Dinko  Ba- 
njina pokretači  su  radnje.  No  nije  dramatička  akcija 
glavni  motor  ove  komedije.  Njezina  su  bitna  sastavina 
duhoviti  i fini  dijalozi,  nanizani  jedan  uz  drugi,  zgodne 
dosjetke  i doskočice,  a na  nekim  mjestima  i oštra  satira. 
U komediji  „Kalio  vam  drago“  ne  nalazimo  gotovo  ni 
toliko  čina,  koliko  u neumrlim  dijalozima  Shakespearove 
Beatrice  i Beneđikta,  ali  povodeći  se  za  uzvišenim  svojim 
uzorom,  naknadjuje  nam  pjesnik  ovu  oskudicu  radnje 
obilno  krasotom  sastava  i obradbe.  No  ipak  je  šteta,  što 
nije  pisac  bar  kakovu  intrigu  upleo  u svoju  glumu,  košto 
je  n.  pr.  u „Mnogo  vike  ni  za  što“  spletka  don  Juanova 
protiv  kreposne  Herone,  jer  bi  tako  gluma  imala  više  ži- 
vota, što  je  osobito  za  pozornicu  vrlo  potrebno.  Uzmemo 
li  medjutim  na  um  staru  riječ  glumišnih  vještaka,  da  je 
tim  bolja  koja  drama,  što  joj  se  može  kraće  ispripovije- 
dati sadržaj,  to  se  komedija  „Kako  vam  drago“  s te 
strane  može  doista  medju  što  uspjelije  dramske  proizvode 
ubrojiti. 

Sadržaj  joj  od  prilike  ovaj:  Lijepa  Cvijeta  odbila  je 
svoga  ljubovnika  Bartola  Pešione,  ali  mu  obrekla,  da  će 
poći  'za  nj,  ako  dvoje  mladih  učini  sretnima.  Sudbina 
htjede,  te  on  brzo  to  izvrši.  Nađripjesnik  Fijuga  zaljubi 
se  strastveno  u Cvijetu,  ostavi  svoju  ženu  Maru  u 
Ankoni,  preseli  se  u Dubrovnik,  gdje  udvara  Cvijeti. 
Mara  podje  da  traži  svoga  muža.  Na  brodu  upozna: 
se  s pjesnikom  Marinom  Držićem,  koji  se  vraća  iz 
Italije  — nakon  sedam  godina  izbivanja  — u svoj 
rodni  grad  Dubrovnik.  Marin  Držić  doskora  izazove 
svojim  duhovitim  dosjetkama  zavist  i gnjev  nadripjesnika 
i zatravljenog  ljubovnika  Fijuge,  koji  ovdje  nikomu  ne 
odaje,  da  je  oženjen.  Pozove  Marina  — tobožnjega  don 
Jegulju  — na  dvoboj,  a kad  ovaj,  kao  „svećenik1',  odbije 


poziv,  na  ponuku  Cvijetinu  utanače  „rat  na  jezike". 
Svatko  ima  da  ispjeva  pjesmu,  a koja  je  najbolja,  ona 
će -se  nagraditi.  Po  savjetu  Držićevu  Mara  se  preobuče 
u muško  odijelo,  dodje  na  natjecanje  i prikaže  se  društvu 
kao  mladi  plemić  iz  Bolonje. 

Fijuga  se  okitio  Marinim  perjem,  predao  je  pjesme 
svoje  žene,  koje  po  osebujnoj  logici  izdaje  pod  svoje.  U 
„ratu  na  jezike"  sramotno  je  pobijedjen,  a iza  toga  Mara 
u njem  pobudi  ljubomor,  pričajući  mu,  kao  da  je  ona 
— mladi  plemić  — ljubakala  s njegovom  ženom  u An- 
koni. Pobiju  se  na  mačeve  i oboje  zadobiju  rana.  Na  to 
se  otkrije  Mara  svome  mužu,  koji  pada  pred  nju  na  ko- 
ljena i moli  oproštenje.  Cvijeta  postaje  sretnom  družicom 
Bartola  Pešione,  koji  je  evo  izvršio  svoj  zavjet,  usrećivši 
s pomoću  duhovitog  Držića  dvoje  mladih. 

Središte  je  glume  duhoviti  prizor,  gdje  se  utanačeni 
„rat  na  jezik"  pred  slušateljima  razvija.  Tu  se  ispjevane 
pjesme  u slavu  Cvijetinu  čitaju  a i oštro  kritizuju.  Taj  du- 
hoviti prizor  uspio  je  pjesniku  najbolje.  Doskočice  i pod- 
rugljive dosjetke  neprestano  vrcaju  jedna  za  drugom,  a 
sve  bolja  od  bolje.  Fine  su  pjesmice,  koje  su  kano  nježni 
biseri  posvuda  posute,  pa  odaju  lijepi  pjesnički  dar  piščev. 
Dialog  teče  tuj  tako  glatko,  lako  i prirodno,  te  se  gotovo 
nevjerojatnim  čini,  da  je  ova  gluma  dramski  pr  vijenac ! 

Ali  što  se  komedija  dalje  razvija,  to  postaje  sve  življom 
i zanimljivijom,  pak  se  čini,  da  se  je  i kod  pisca  ove 
glume  obistinila  ona  francuska  rečenica,  da  tek  dolazi  tekar 
kod  jela.  Tako  sudimo,  da  je  treći  čin,  gdje  imađe 
relativno  i najviše  akcije,  svakako  najuspjeliji,  što  je 
vrlo  zgodno,  jer  drama  treba  da  prema  svršetku  što 
više  djeluje  na  općinstvo.  U ovom  je  činu  osobito 
uspio  onaj  prizor,  gdje  Mara,  kano  tobožnji  bolonjski 
plemić,  potiče  ljubomor  Fijugin,  koji  u njem  na  novo 
oživi  jur  obumrlu  njegovu  ljubav  prema  mladoj  ženi. 
Prizor  taj  ima  mnogo  čara  s estetskog  i psihološkog  gle- 
dišta. Jednako  je  uspjela  alegorična  pjesmica  o vrabcu, 
kobcu  i lastavici,  koja  je  remek-djelo  duhovita  sloga  i 
vrlo  zgodno  završuje  glumu. 

Karakteristika  pojedinih  lica  lijepo  je  uspjela.  Ovo 
osobito  vrijedi  za  značajeve  Marina  i Fijuge.  Cvijetu  je 
po  našem  sudu  trebao  pjesnik  ipak  nešto  više  istaknuti, 
kao  što  je  obćinstvo  prema  njezinu  imenu  i značaju  i 
očekivalo.  Možda  bi  bio  mogao  prije  njezina  dolaska  podati 
kratku  karakteristiku  o njoj,  kao  što  to  Shakespeare  sa  svojim 
junacima  običava  činiti.  Dražesno  je  obilježena  prpošna 
Nadalica,  pak  ju  je  gdjica.  Bandobranska  tako  i prikazala. 

Veoma  zgodno  izmjenjuje  se  po  uzoru  britskoga 
pjesnika  u toj  komediji  vezani  slog  sa  nevezanim.  Dikcija 
je  svagdje  poletna  i otrnena,  a jezik  lijep  i čist,  podsje- 
ćajući gdjegdje  na  dubrovačku.  Žalimo,  što  nije  pjesnik 
uz  glavnu  akciju,  uz  fini  ton  konversacije  uveo  i sličnu 
sporednu  radnju,  gdje  bi  nam  lica  iz  puka  (možda  u du- 
brovačkom dijalektu)  razvijala  svoje  misli,  kao  što  nas  i 
opet  u „Mnogo  vike  ni  za  što"  uz  duhovito  prepiranje 

Beatrice  i Beneđikta  zabavljaju  ludorije  smiješnih  porot- 
nika  Trnizuba  i Deriguše.  Time  bi  i sam  dijalog  dobio 
raznoličniji  i življi  kolorit.  Spočitnuli  bismo  još  i to,  što 
umni  pjesnik  Banjina  ne  igra  prema  važnosti  svoje  osobe 
veću  ulogu  u ovoj  komediji.  Ali  to  su  sitnice,  koje  ni 
malo  ne  suzuju  vrijednosti  glume.  Ozbiljno  bi  se  moglo 
zabaviti  jedino 
naslovu  „Kako 
vam  drago“,  koji 
je  ropski  prijevod 
Shakespeareova 
„As  Jou  Like  It“ . 

Mislimo,  da  bi 
možda  naslov  „Bat 
na  jezike",  ili 
sličan,  bio  već  i 
s toga  zgodniji, 
što  baš  u toj  borbi 
jezika  ima  ova 
komedija  svoje 
središte. 

Žalimo,  što  ne 
možemo  jednako 
pohvalno  kao  novu 
komediju  spome- 
nuti i glumljenje 
njezino.  Ako  i 
treba  da  pohva- 
limo umjetnike, 
kao  gđjicu  Su- 
movsku  i Sra- 
movu,  pa  gg.  Fi- 
jana  i Dr.  Freu- 
đenreicha,  koji  su 
velikim  marom 
prikazivali  svoje 
uloge,  ipak  mo- 
ramo priznati,  da 
nas  se  nije  pred- 
stava u cijelosti 
onako  dojmila, 
kako  bi  moralo 
biti.  Fine  kome- 
dije, kao  što  je  „Kako  vam  drago",  ne  mogu  i ne  smiju 
se  udesiti  za  pozornicu  po  onoj  šabloni,  koja  je  kod  većine 
glumišta  u običaju.  A držimo,  da  je  upravo  naše  pravo, 
ako  tražimo,  da  se  domaćim  dramama  (a  osobito  nagra- 
djenim)  što  veća  pažnja  posvećuje.  Po  našem  sudu 
trebalo  je  najprije  da  ili  pisac  ili  redatelj  svim  pred- 
stavljačima  protumači  smisao  i tendenciju  komada,  doba, 
u koje  se  čin  njegov  zbiva,  pa  njegovu  literarnu  vri- 
jednost. Za  tim  bi  trebalo  da  sa  svakim  pojedinim  glumcem 
prodje  čitavu  ulogu,  da  ga  upozna  sa  karakterom 


njezinim  i upozori  na  pojedine  pointe  i važnije  momente. 
Iza  toga  trebalo  bi  držati  pokuse  važnijih  prizora  u pokusnoj 
dvorani,  a onda  tek,  kad  bi  tako  sav  krupniji  posao  bio 
svršen,  valjalo  je  započeti  s radom  na  pozornici,  koji  bi 
po  našem  sudu  i onda  još  kojih  10 — 12  pokusa  iziskivao. 
Tada  bi  tek  uprava  nar.  glumišta  mogla  iznijeti  ovu  kome- 
diju pred  općin- 
stvo dostojno  i nje 
i pjesnika.  Prizna- 
jemo, da  takova 
inscenacija  ko- 
mada zahtijeva  i 
mnogo  truda  i 
vremena,  ali 
pitamo,  koji  trud 
i koje  vrijeme  je 
cfovoljno,  kad  se 
radi  o procvatu 
naše  narodne 
umjetnosti?  U 
ovakovim  glu- 
mama očituje  se 
pred  općinstvom 
pravi  rad  glumčev, 
pa  je  on,  prema 
onoj  misli  fran- 
cuskog umjetnika 
Coquellina,  ako 
igdje,  upravo  ovdje 
pravim  surad- 
nikom pjesniko- 
vim. Glumac  ne 
samo  da  imade 
. ovdje  sve  ma  i 
najmanje  inten- 
cije piščeve  što 
savjesnije  izvr- 
šiti, nego  ga  mora 
i podupirati  i 
svojom  nijemom 
igrom  i ondje 
progovoriti,  gdje 
je  pjesnikova  vila 
možda  na  čas  zamuknula.  Napokon  rado  prihvaćamo  ovu 
Zgodu,  da  upravi  nar.  glumišta  izjavimo  zasluženo  pri- 
znanje, što  se  je  napokon  riješila,  da  raspiše  natječaj  za 
hrvatske  dramske  proizvode,  koji  je  evo  tako  lijepim 
plodom  urodio,  pa  se  nadamo,  da  će  takovi  natječaji 
i budućih  godina  obogatiti  našu  pozorišnu  litera- 
turu. Vrijednomu  piscu  komedije  „Kako  vam  drago"  pako 
usrdno  čestitamo ! Talenat  njegov  svijetli  je  trak  sunca  na 
obzorju  naše  dramske  poezije,  a njegova  nam  je  komedija 
razveselila  dušu  kao  vedri  proljetni  dan. 

Stjepan  Miletić. 


Dr.  Milivoj  Šrepel. 

Istra,  dio  hrvatske  kraljevine. 


Y(^fr  16.  vijeku,  gdje  su  Hrvati  imali  dan  na  dan  borbe 
s Turcima,  učestale  su  i navale  na  političku  slo- 
bodu Hrvatske.  Nijemci  kidisali  svom  žestinom  pravima 
njezinim.  Kako  su  se  Hrvati  branili,  evo  jednoga  zna- 
menitoga primjera.  Pred  nama  je  djelo  Adama  Baltazara 
Krčelića:  Historia  ecclesiae  zagrabiensis.  Na  strani  302. 
stoji  doslovce  ovo:  „Zabilježeno  je  u „aktima",  da  je 
osobito  to  bilo  razlogom,  što  se  on  (ban  Toma  Bakač 
Erdedi)  odrede  časti  (causam  suae  resignationis  hane  fuisse 
praecipuam),  budući  da  je  iza  tolikih  usluga,  iza  sklop- 
ljena ugovora  s knezom  erdeljskim,  povrativši  se  u Prag, 
izvrijedjao  (offendit)  Budolfa  za  to,1  što  je  zahtijevao,  da 
se  pazinska  županija,  općenito  Mittelburg,  hrvatski : Pazin 
prema  zavjernici  (assecuratorias)  nadvojvode  Maksimili- 
jana  (premda  su  Ferdinad  i njegov  otac  bili  protiv  toga) 
njemu  preda,  prigovarajući  vrlo  oštro  zbog  nepravednoga 
trganja  njegova  (Pazina)  i Istre  od  kraljevstva  Hrvatske 
i svete  krune  (murmurando  vehementius  de  inigua  eius 
atgue  Istriae  a regno  Croatiae  et  sacra  corona  a vulsioue) “. 

Ban  je  dakle  Bakač  oštro  prosvjedovao,  što  mu  se 
ne  izruči  Pazin  prema  obećanju  i što  se  u opće  Pazin 
i Istra  kidaju  od  Hrvatske  i sv.  krune.  Prije  svega  uzeo 
je  Krčelić  vijest  iz  ,,aeta“,  t.  j.  Krčelić  je  imao  pred 
sobom  saborski  zaključak,  u kom  je  našao  to  zabilježeno. 
Sada  bi  kritik  pitao : a)  je  li  Krčelić  u istinu  našao  taki 
zaključak,  ili  je  patvorio  cijelu  vijest.  Na  patvorenje  mogla 
bi  ga  ponukati  poznata  njegova  tendencija,  da  dokaže : 
kako  je  sve  od  vajkada  pripadalo  Ugarskoj.  Prema  tomu 
bilo  bi  Krčeliću  glavnom  svrhom : dokazati,  da  je  Istra 
uđo  „sacrae  coronae"  ; „regni  Croatiae"  bilo  bi  sporedno. 
Pripadanje  Hrvatskoj  napomenuo  bi  taj  gospodin  u toliko, 
samo  da  preko  nje  može  nešto  dati  Ugarskoj.  Ali  mi 
ipak  mislimo,  da  on  ne  bi  bio  toliko  smion,  da  se  pri 
patvorenju  pozove  na  ,,acta“  saborska,  koja  će  i drugim 
ljudima  biti  pristupna,  a svoju  bi  smionost  pevećao  sa 
ono  „praecipuam".  S toga  držimo,  da  je  Krčelić  tu  vijest 
doista  iz  „akata"  uzeo. 

b)  Ako  je  Krčelić  tu  vijest  našao  u „aktima",  kako 
ju  je  priopćio,  treba  pitati : na  čem  od  ovoga  dvoga  lezi 
težina  osobitoga  razloga  odricanju,  da  li  na  uskrati 
Pazina  ili  na  trganju  Istre  od  Hrvatske?  Da  to  rije- 
šimo, dovest  ćemo  tu  vijest  u savez  sa  zaključkom  hrv. 
sabora  od  g.  1595.  (dakle  godinu  prije)  sabora,  kojemu 

1 Kad  je  car  Ruđolfo  g.  1596.  sklapao  mir  s knezom  er- 
deljskim Sigismundom  Batorijem,  zastupali  su  pri  tom  Hrvatsku 
njezini  nunciji,  a to  je  značajno.  Prisustvovao  je  i sam  ban 
Toma  Bakač.  Još  je  značajnije,  što  je  taj  mir  bio  potvrdjen  u 
hrvatskom  saboru  ( articuli  intra  Rudolphum  et  Transylvaniae 
principem  conditi  in  hac  diaeta  (sc.  regni  Croatiae,  ratificati). 
(Krčelič  op.  c.  301.)  To  treba  da  Hrvati  dobro  upamte. 


je  Bakač  predsjedao.  Evo  šta  oci  naši  zaključiše  i izru- 
čiše  kraljevskim  povjerenicima,  da  jave  caru:  „Neka 
najstalnije  (pro  re  certissima)  bude  uvjereno  Vaše  A eli- 
čanstvo,  da  se  mi  ne  ćemo  pokoriti  nijednomu  generalu 
tudje  narodnosti,  niti  ćemo  u rat  - ma  propali  s\  i 
s domovinom  — ići,  već  ćemo,  prije  nego  li  našu  slobodu 
s te  strane  otmete,  latiti  se  ma  kako  i najskrajnjih 
sredstava11 . (Krčelić  n.  dj.  301.)  To  je  neka  predstavka 
najveće  energije,  a radi  nasrtaja  na  narodna  prava.  To 
je  Toma  Bakač  kazao  caru  i u Pragu,  pa  je  morao  bansko 
dostojanstvo  položiti  i za  to ; i to  je  zabilježeno  u aktima. 
Dakle  skupivši  sve  te  vijesti,  ban  bi  se  hrvatski  zahvalio 
na  dostojanstvu  zbog  vrijedjanja  državnoga  prava  kralje- 
vine: zbog  otimanja  vojskovodstva  banu,  siljenja  na 
narodni  ustanak,  a osobito  trganja  Istre  od  Hrvatske. 
Kad  mi  znamo,  da  je  ostavci  bilo  još  razloga  izim  trganja 
Istre,  onda  razabiramo,  da  ona  težina  osobitoga  razloga 
ostavke  leži  na  trganju  Istre.  Što  zaslužnomu  čovjeku  nije 
dao  kralj  Pazina,  to  bi  ga  tek  podbolo,  ali  je  po  našem 
mnijenju  tu  sporedno.  Tako  bi  nam  tumačenje  podkre- 
pljivao  i odgovor  kraljev : „kralj  može  sa  zemljama,  što 
su  pod  njim,  odredjivati  tako  kao  ban  sa  svojima."1 
Kako  se  vidi,  odgovor  je  načinjen  prema  onomu  absolu- 
tističnomu:  „L’etat  c’est  moi".  Zar  se  nije  dalo  drukčije 
odgovoriti,  braniti  razlozima  svoje  stanovište,  ili  kako  ? 
Jamačno  u odgovoru  ne  leži  važnost  na  Pazinu,  nego  na 
Istri.  Pak,  kad  bi  ban  bio  upro  energičnije  na  Pazin  u 
korist  svoju,  nego  li  na  Istru  u korist  kraljevine,  ne  bi 
ni  mogao  bio  dobiti  takoga  odgovora,  pošto  mu  je  Pazin 
bio  dosta,  svečano  obećan  (imao  je  i pismeno:  lit.  „asse- 
curatorias") i tim  pravno  njegov.  Da  se  sva  važnost  ima 
dati  „trganju"  Istre,  a ne  uskrati  Pazina,  vidi  se  po 
ovom  dodatku  dalje : zbog  toga  (hine  etiam)  su  se  i 
Frankopani  i Zrinski  tužili  na  namjere  Ferdinandove; 
dakle  zbog  „trganja".  Oni  barem  nijesu  imali  Pazina.  A 
tko  bi  sve  odbijao  na  njihova  primorska  imanja,  odviše 
bi  vjerovao  u crne  strane.  Mogao  bi  tko  reći : kako  bi 
Bakač  prosvjedovao  zbog  „trganja",  kad  Istra  nije  ni  bila 
onda  pod  Hrvatskom,  ergo : nije  mogla  ni  otrgnuta  biti. 
Tomu  odgovaramo : To  i ne  treba,  da  je  onda  bila.  Ban 
je  Bakač  mogao  imati  i imao  je  u svijesti  svojoj  uvje- 
renje, da  je  Istra  pravno  udo  Hrvatske.  On  je  to  mogao 
imati  kao  vrhovni  predstavnik  naroda  svoga.  Sto  li  mu 
je  služilo  za  osnov:  historijsko  pravo  ili  etnografsko,  nije 
nam  stalo.  Dosta  je  samo,  da  je  tako  mislio.  A što  i 
koliko  vrijedi,  kad  nešto  živi  u narodnoj  svijesti  kroz 
duše  vremena,  da  i vijek  ove,  o tom  neka  pravnici  reku 
svoju.  Historicus. 

1 Krčelić,  nav.  dj.  303. 

O domovini  i domovinskom  čuvstvu. 


Crtica  iz  psihologije. 


fzmedju  obitelji  i društva  ljudskog  posreduje  skupina 
šira  od  obitelji,  a uža  od  čovječanstva,  koja  nas  za- 
daja  i ogrijeva  najživljim, v najuzvišenijim  i najprirodnijim 
ćutima,  a to  je  domovina.  Čovječanstvo  je  vrlo  daleko,  a do- 
movina je  vrlo  blizu ; u domovini  živemo  od  kolijevke  do 
groba. 

Vrlo  je  teško  analizovati  domovinu  i domovinsko  čuv- 
stvo, jer  je  taj  pojam  jedna  od  najsastavljenijib  tvore- 
vina našega  duševnog  života.  Domovinu  i domovinsko 
čuvstvo  sastavljaju  naj različiti] a počela:  ljubav  prema 
rodnoj  grudi , u kojoj  smo  ugledali  svjetlo  božjega  dana. 
S rodnom  grudom  nas  vežu  najmilije  i najsladje  uspo- 
mene iz  djetinjstva;  s rodnom  grudom  nas  spaja  ljubav 
prema  roditeljima,  braci,  sestrama  i prijateljima.  Nema 
sumnje,  rodna  je  gruda  prvo  rodište  domovine  i domo- 
vinskih ćuti,  no  rodna  gruda  ne  stvara  jošte  potpuna 
pojma  domovine  ni  domovinskoga  čuvstva ; što  više,  rodna 
gruda  može  poricati  domovinu  i domovinsko  čuvstvo. 
Treba  da  se  rodna  gruda  rasegne  i raširi  od,  rodnoga 
doma  na  selo,  grad,  kotar,  županiju,  na  rodni  kraj,  na 
svu  rodnu  grudu  u širem  smislu  — na  domovinu. 

No  rodna  gruda  sama  o sebi  je  mrtva,  rodna  gruda 
treba  života,  treba  svijesnih  bića,  koja  će  sućutjeti  sa 
svojom  rodnom  grudom,  pa  je  ljubiti.  Istina  je,  da  i no- 
madi imadu  svoju  rodnu  grudu,  ali  oni  nemaju  domovine 
i ne  poznaju  slatkoga  domovinskog  čuvstva,  jer  ne  su- 
ćute  i ne  ljube  svoje  rodne  grude.  0 narodima,  koji  ne 
ljube  svoje  rodne  grude,  možemo  punim  pravom  reći,  da 
su  prognanici  i da  živu  u vječnom  progonstvu.  Imade 
naroda,  koji  ljube  i sućute  sa  svojom  rodnom  grudom, 
pa  ipak  nemaju  svoje  domovine,  jer  su  im  drugi  narodi 
rascjepkali  njihovu  tvarnu  domovinu,  recimo  poljački  narod. 

Ble,  koji  su  uvjeti  bitku  i obastanku  domovine  i do- 
movinskih ćuti?  Domovine  i domovinskih  ćuti  ne  mo- 
žemo ni  pomisliti  bez  jedinstvenoga  pučkog  vjerovanja, 
jedinstvenoga  narodnog  jezika,  jedinstvene  povjesne  pre- 
daje, zakona,  običaja,  a osobito  bez  zajedinstva  volja  toga 
naroda.  Vrlo  je  važan  i upravo  odlučan  faktor  za  bitak 
domovine  i domovinskih  ćuti  i taj  uvjet,  da  narod  ima 
jedinstvenu  državnu  upravu,  prihvaćenu  dragovoljnim  spo- 
razumkom  volja  cijeloga  naroda.  Treba  na  ime  znati,  da 
nema  za  pravo  tvarne  domovine  onaj  narod,  koji  nema 
svoje  samostalne  i samosvojne  uprave.  Katkad  gdjekoji 


narod  imade  svoju  samostalnu  i samosvojnu  upravu,  pa 
ipak  nema  jedinstvene  domovine,  jer  ima  različite  običaje, 
vjere  i povjesne  predaje;  a katkad  ima  isti  jezik,  iste 
običaje  i istu  vjeru,  pa  ipak  nema  svoje  prave  i jedin- 
stvene domovine,  jer  nema  svoje  samostalne  uprave.  Do- 
movina postaje  domovinom,  ako  nekim  narodom  vlada 
jedan  duh  i jedna  duša.  Opaža  se,  da  su  u manjih  na- 
roda krepče  i silnije  razvite  domovinske  ćuti,  jer  se  taki 
narodi  ćute  jednim  duhom  i jednom  dušom. 

Gdje  še  ovi  uvjeti  ispunjuju,  ondje  nalazimo  i narod 
i domovinu  krepku,  snažnu  i jaku.  Jedan  duh  i jedna 
duša,  pa  zajedinstvo  volja  ujedinjuje  narod;  time  narod 
postaje  nepobjedivim,  a njegovu  domovinskomu  čuvstvu 
podaje  se  pravo  moralno  obilježje. 

Ima  ih,  koji  kažu,  da  je  obitelj  neka  vrst  samo- 
živstva  i da  treba  na  ruševinama  obiteljskih  ćuti  sazdati 
domovinsko  čuvstvo.  Tima  odgovaramo  s Aristotelom,  da 
djetetu  mora  -biti  prvom  školom  gradjanskih  vrlina  upravo 
obitelj,  pa  da  obitelj  mora  učiti  dijete,  da  ljubi  i sućuti 
s velikom  narodnom  obitelji,  — domovinom.  Domovina 
mora  biti  školom  uzvišenih  ljudskih  vrlina,  kao  što  obitelj 
mora  biti  školom  uzvišenih  gradjanskih  vrlina.  Tako 
isto  onima,  koji  hoće  ljudstvo  učiniti  gradjanima  svemira, 
odgovaramo,  da  onda  tek  možemo  pomišljati  na  zaje- 
dinstvo s ostalim  ljudstvom,  kad  oćutimo  jedinstvo  svih 
svojih  i tvarnih  i duševnih  udova. 

Domovinsko  čuvstvo  se  osniva  na  sućuti.  Zemljišno, 
jezično,  vjersko  i povjesno  jedinstvo  uvjetuje  samo  je- 
dinstvo i istovjetnost  mišljenja,  čuvstva  i htjenja  nekoga 
naroda.  Domovinska  duša  je  duša  sviju  njezinih  sugra- 
djana,  duša,  koja  isto  misli,  isto  ćuti  i isto  hoće.  Bez 
domovine  jednakoga  mišljenja,  jednakog  čuvstva  i jedna- 
kog htjenja  ne  može  narod  trajno  zadržati  ni  svoje 
tvarne  domovine. 

Domovina  i domovinske  ćuti  najzamašitiji  su  faktori 
u duševnom  razvoju  čovjekovu.  Domovina  i domovinske 
ćuti  su  „primula  veris“,  koja  narodnoj  duši  navještava 
skoro  proljeće.  Gdje  ima  živih  misli  i ćuti,  ondje  ima 
obično  i krepke  stvaralačke  volje.  Gdje  vrcaju  žive  misli 
i ćuti,  nalike  električnim  iskrama,  koje  trzaju  duševnim 
životom,  ondje  iskaču  krepka  i snažna  djela,  koja  zahvalni 
narod  cijeni  i poslije  tjelesnoga  raspada  njihova  stvoritelja. 

M.  Suknić. 


K slikama. 

Dr.  Milivoj  Srepel.  Donosimo  lik  odličnoga  književnika, 
dra.  Milivoja  Šrepela,  koji  već  deset  godina  kiti  »Vienac«  svojim 
umnim  plodovima  i pripada  medju  njegove  najvjernije  i najvred- 
nije suradnike.  Oris  života  i rada  njegova  moradosmo  poradi 
oskudice  prostora  odgoditi  za  budući  broj. 

Književnost. 

Hrvatska.  „Matica  Hrvatska".  Kako  je  poznato,  ovogodišnje 
knjige  »Matice  Hrvatske«  počele  su  se  izdavati  i razašiljati  28. 
siječnja,  a već  31.  siječnja  ugodno  nas  je  iznenadila  prevažna 
vijest,  da  je  već  sva  zaliha  ovogodišnjih  knjiga  »Matičinih«  — 


9000  primjeraka  — posvema  raspačana.  To  je  uprava  »Matice« 
objavila  ovim  kratkim  dopisom:  »Matica  Hrvatska«  javlja  svojim 
društvenim  povjerenicima  i članovima,  daje  sva  zaliha  »Matičinih« 
knjiga  za  g.  1892.  — 9000  primjeraka  — do  posljednjeg  otiska 
raspačana,  pa  da  se  počevši  od  danas  više  članovi  »Matice«  za 
g.  1892.  ne  primaju.  Ako  jošte  koji  prinos  — počevši  od  danas 
— za  knjige  » Matice«  stigne,  to  će  se  isti  — ako  dotični  Članovi 
inače  ne  odrede  — upisati  kao  članarina  »Matice«  za  tekuću  go- 
dinu 1893.  U Zagrebu,  31.  siječnja  1893.  Uprava  »Matice  Hrvatske«. 

Ma  da  je  ta  prevažna  vijest  veoma  radostan  znak  književnih 
naših  prilika,  ipak  se  je  neugodno  dojmila  mnogih  starih  čla- 
nova,  koji  do  sada  još  nisu  mogli  poslati  prinosa,  a i vilo  mnogih 
dosadašnjih  nečlanova,  koji  su  htjeli  imati  ovogodišnje  krasne 

knjige  »Matičine«,  koje  i lijepom  sadržinom  i obiljem  izdanja 
nadmašuju  gotovo  sve  dosadašnje  književne  darove  »Matičine«. 
Potaknula  se  dakle  misao,  neka  bi  »Matica«  izdala  po  drugi  put 
svoje  ovogodišnje  knjige,  ako  bi  se  prijavio  dovoljan  broj  čla- 
nova. Uprava  »Matice«  drži,  da  bi  se  ta  namisao  mogla  izvesti, 
ako  se  prijave  i svoje  prinose  uplate  najmanje  tri  tisuće  novih 
članova  prinosnika.  Taj  broj  ne  bi  se  mogao  lako  sabrati,  ali 
krepkom  voljom  i živim  radom  moglo  bi  se  i to  postići.  Ako  po- 
žrtvovni i rodoljubivi  povjerenici  -Matice  Hrvatske«  objeručke  pri- 
hvate tu  lijepu  misao,  nema  sumnje,  da  će  uspjeti. 

Čitamo  u zadarskom  »Nar.  Listu«,  da  je  društvo  »Pučka 
knjiga«  izdalo  kao  V.  knjižicu  svojih  izdanja  „Crtice  iz  hrvatske 
povjesti11,  što  ih  je  napisao  Stjepan  Spalatin. 

Slovenska.  Poznati  slovenski  književnik  Antun  Trstenjak 
napisao  je  povjest  slovenskog  glumišta.  Knjigu  je  izdalo  »Dra- 
matično društvo«  u Ljubljani  pod  natpisom:  „Slovensko  gledališće. 
Zgodovina  gledaliških  predstav  in  dramatične  književnosti  slo- 
venske«. Pisac  razlaže,  da  se  povjest  slovenskog  glumišta  može 
podijeliti  u tri  doba.  Prvo  seže  od  prve  slovenske  glume  Lin- 
hartove  Županova  Micika«  g 1789.  pa  do  osnutka  Dramatičnoga 
društva;  drugo  doba  zaprema  25  godina  rada  toga  društva,  a 
treće  počinje  s otvorenjem  novoga  zemaljskoga  pozorišta.  U prvo 
su  se  rijetko  i sporadično  javljale  predstave  slovenske,  drugo  je 
doba  bilo  puno  dilentatizma,  a sada  sviće  zora  ljepše  budućnosti 
dramatici  slovenskoj  u novom  hramu  slovenske  Talije.  Pisac 
podrobno  crta  u prvom  i drugom  dijelu  pozorište  Isusovaca,  pa- 
sijonske  igre,  dolazak  njem.  glumaca  u Ljubljanu,  nadalje  prvu 
slovensku  predstavu,  osnutak  Dramatičnoga  društva,  dramatičnu 
književnost,  predstave  društvene,  dramatičnu  školu  itd.  U trećem 
dijelu  opisuje  osnutak,  povjest  i zgradu  novoga  slovenskoga  glu- 
mišta u Ljubljani.  Na  koncu  spominje  u posebnim  člancima 
razvoj  »gledaliških  predstava  po  Slovenskem«  i »Slovenske  pa- 
sijonske  igre  na  Koroškem<.  Cijela  je  knjiga  s velikim  marom 
i savjesnom  vjernošću  pisana.  U njoj  se  jasno  ogleda  razvoj  slo- 
venskoga glumišta  sve  do  naših  dana.  Vještini  piščevoj  i vrsnoći 
djela  odgovara  i ukusna  spoljašnja  oprema  knjige.  Djelo  je  ovo 
na  diku  slovenskoj  knjizi,  a na  čast  piscu,  koji  je  time  stekao 
zasluga  za  kulturnu  povjest  bratskoga  nam  naroda  slovenskoga. 
Knjiga  je  urešena  četirma  slikama,  od  kojih  ćemo  prvu : zem  djsko 
glumište  u Ljubljani  donijeti  i u našem  listu. 

f Josip  Marn,  Nestor  slovenskih  profesora  i književnika, 
zaslužni  predsjednik  »Matice  Slovenske«,  preminuo  je  27.  siječnja 
u Ljubljani.  Pokojnik  rodio  se  13.  ožujka  1832.  u Štangi  kraj 
Litije.  Posvetio  se  svećeničkomu  staležu.  Od  god.  1857.  bio  je 
učitelj  vjere  i slovenskoga  jezika  u ljubljanskoj  gimnaziji.  Uzgojio 
je  cieli  naraštaj  slov.  rodoljuba,  koji  ga  slave  kao  izvrsna  uči- 
telja i očinskoga  prijatelja.  Slovensku  je  književnost  obogatio 
mnogim  dobrim  spisima  i monumentalnim  djelom  »Jezičnikom«, 
književnom  povješću  slovenske  literature,  koja  je  neiscrpivo  vrelo 
za  svakoga  literarnoga  historičara.  Mnogo  se  je  bavio  jezikom  i 
književnošću  svoga  miloga  naroda,  pa  je  napisao  i kratku  staro- 
slavensku slovnicu.  Osobitu  je  pažnju  i brigu  posvećivao  najod- 
ličnijemu  književnomu  zavodu  naše  braće  Slovenaca,  »Matici 
Slovenskoj«,  kojoj  je  bio  od  g.  1887.  predsjednikom.  Pod  nje- 
govim je  vodstvom  »Matica«  bujno  procvala  i lijepo  se  razgra- 
dila. Za  Kopitarovu  je  svečanost  napisao  god.  1880.  za  »Maticu« 
znamenito  djelo  »Kopitarovu  Spomenicu«,  najbolji  spis  o tom 
Čuvenom  Slovencu.  Pokojnik  bio  je  na  glasu  kao  plemenita  i 
blaga  duša,  uzoran  svećenik,  požrtvovan  rodoljub,  vjeran  sin 
slovenske  domovine  i velik  prijatelj  Hrvata!  Vjećni  mu  spomen! 


Rumunjska.  Čuveni  profesor  i akademik  rumunjski  Gregoriu 
G.  Tocilescu  pokrenuo  je  ponovno  svoj  časopis  „Bevista  pentru 
istorie,  archeologie  si  filologie“,  koji  je  prije  toga  već  tri  godine 
iz’azio.  Pojedine  sveske  toga  časopisa  vrlo  su  opsežne  i donose 
rasprave  iz  spomenutih  grana  znanosti.  Jedna  je  od  glavnih  za- 
daća toga  uvaženoga  časopisa,  da  upoznaje  rumunjsku  inteligen- 
ciju s književnošću  hrvatskom,  srpskom  i bugarskom.  Ima  i po- 
sebnoga suradnika  Dobrivoja  Svilokosića  za  naše  stvari.  Bilo  bi 
dobro,  da  naši  pisci  znatnija  svoja  djela  šalju  tomu  uvaženomu 
časopisu  na  obznanu  i ocjenu.  Time  bi  se  utro  put  medjusobnomu 
upoznavanju. 

9 

Svaštice. 

Poljaci  o hrvatskoj  književnost'.  Poljski  beletrist'čni  ča- 
sopis „Pržeglad  poioszechni“  u Krakovu  donosi  redovito  izvješća 

0 slavenskim  literaturama.  U novije  vrijeme  osvrće  se  i na  hr- 
vatsku književnost,  a to  je  zasluga  poljskoga  književnika  i surad- 
nika toga  lista,  Tita  Sopodžko,  koji  je  nedavno  ocijenio  zadarsku 
»Iskru«,  a u novije  doba  pisao  o »Viencu«,  »Crvenoj  Hrvatskoj« 

1 o »Nevenkama«  Augusta  Harambašića.  Vrijednomu  piscu  lebdi 
plemenita  svrha  pred  očima,  da  upozna  poljsko  općinstvo  sa  knji- 
ževnim pojavima  slavenske  braće.  Isti  bi  pisac  želio,  da  hrvatski 
pisci  šalju  po  jedan  primjerak  svojih  najnovijih  djela  pomenutomu 
časopisu,  gdje  će  se  oglasiti  i ocijeniti.  Preporučujemo  hrvatskim 
piscima,  da  se  odazovu  tomu  lijepomu  pozivu. 

Jose  Zorilla.  U Madridu  umro  je  22.  siječnja  najznamenitiji 
suvremeni  španjolski  pjesnik,  poeta  laureatus,  Jose  Zorilla  y 
Moral.  Pokojnik  rodio  se  je  na  21.  veljače  1817.  u Vallađolidu. 
Za  mladosti  učio  je  prava,  ali  je  pobjegao  u Madrid,  gdje  se  je 
posve  podao  pjesničtvu  i sretno  umio  u svojim  radnjama  spojiti 
staronarodne  motive  s modernim  životom.  Napisao  je  više  izvrsnih 
komedija,  kao  što  su  »E1  zapatero  iz  el  rey«  i »Don  Juan  Te- 
norio«,  a zatim  se  dao  na  lirsko  epsko  pjesničtvo,  u kom  ga 
nije  nadmašio  ni  jedan  moderni  španjolski  pjesnik.  Plodovi  nje- 
gove muze  sabrani  su  pod  naslovima:  »Cantos  del  trovator«, 
»Flores  perdidas«,  »Granada,  poema  oriental«.  Prije  pet  godina 
bio  je  Zorilla  u Granadi  najsvečanijim  načinom  okrunjen  za 
pjesnika.  On  i pokojni  engleski  pjesnik  Tennyson  bijahu  jedini 
i posljednji  okrunjeni  pjesnici  u Evropi. 

0 sućuti  za  prirodu-  Za  što  katkad  življe  sućutimo 
s besvjesnom  tvarnom  prirodom,  nego  sa  svijesnim  bićima?  Za 
što  nam  je  katkad  miliji  ovaj  niži  i jednostavniji  život  besvjesne 
tvarne  prirode  od  višega  i sastavljenijega  života  svijesnih  bića? 
— Ne  može  biti  sumnje,  da  nam  se  prirodni  život  mili  više  za  to, 
što  je  život  u prirodi  jednostavniji,  miliji,  blaži,  prostiji  i prirod- 
niji od  našega  života.  Život  današnjega  ljudstva  umjetna  je  tvo- 
revina napretka  današnje  umjetnosti,  znanosti,  borb&,  žestokih 
strasti  i ljutih  društvenih  i političkih  sukoba.  Oluja  i bura  ovakog 
svijeta  ne  dohvata  jednostavnoga  i priprostoga  života  prirodnoga 
svijeta.  Opću  moru,  koja  tišti  cijeli  svijet,  duša  svaljuje  sa  sebe 
u prirodi;  duši  ljudskoj  odlane,  kad  vidi  prirodu,  kako  sviće  i 
rudi  u svojoj  veličajnoj  prostoti  i jednostavnosti.  U prirodi  se 
izmorena  ljudska  duša  istovjetuje  s prirodom,  pomlađjuje  se, 
opasava  novom  snagom,  osvježuje  i napokon  smiruje  u njoj 
samoj.  U prirodi  postaje  ljudska  duša  prirodom;  ona  obavija  i 
zadaja  dušu  svojom  vedrinom  i prostotom.  — Sretni  oni,  koji 
uživaju  u piirodnim  čarima,  jer  ih  priroda  potiče  na  samotvorne 
prirodne  čine,  krijepi  u savjesnu  vršenju  dužnosti  i jači  u sa- 
dašnjim teškim  životnim  borbama! 


Nova  era.  — »Kako  vam  drago«.  — Cosmopolis.  — Naša  narodna  pjesma  u evropskoj  literaturi.  — Hrvatsko  glumište.  — Istra, 

dio  hrvatske  kraljevine.  — 0 domovini  i domovinskom  čuvstvu.  — Listak. 

Uredjuje  J.  Pnsarić.  Vlastničtvo  i tisak  Dioničko  Tiskare. 


DAVORIJA  LJUDEVITA  GAJA. 


ilo  moje  Zagorje,  kolevke  moje  stan, 

Ti  od  neba  pridvorje,  detinstva  moga  san. 
Uvek  meni  cvalo  ti, 

I u svakoj  krasoti 
Ti  mi  se  razvialo 
Rodu  sijalo. 


Nova  era. 

Crtica  iz  primorskoga  života.  Napisao  J.  Draženović. 
(Nastavak.) 


Saj  svečani  uvod  zateče  društvo  i nađahnu  ga 
nekom  ozbiljnošću.  Kako  je  domaćina  tako  odlučno 
i pripravno  zasjekao  u samu  stvar,  svima  se 
na  licima  i neliote  pojavi  nekakav  brižan  i važan 
izražaj.  — Jedva  bi  se  tko  mogao  sjetiti,  da 
bi  se  ikad  štogod  u gradu  tako  jednodušno  odobrilo  i 
prihvatilo,  kao  taj  ,,predlog“.  Domaćina  ne  naidje  ni 
s jedne  strane  na  prigovor,  dapače  svi  pobrzaše,  da  svoju 
reknu,  da  objasne,  da  dodadu,  ako  se  u opće  već  štogod 
može  da  dodade.  Činilo  se,  ko  da  se  svatko  boji,  da  ga 
ne  bi  koji  drugi  u stvari  pretekao. 

— I ja  mislim,  — - prihvati  Brođarić,  — da  nam 
je  to  za  pravo  dužnost  domaćinska.  I ja  sam  na  to  umah 
u početku  pomislio.  Stara  gospoda  valja  da  ponesu  odavde 
ugodnu  uspomenu  naše  dobre  volje  i — — 

— I uljudnosti,  — upade  Maletić. 

— Fina  takta,  — svečano  nadopuni  Santić. 


— Da,  fina  takta,  gospodo!  — nadoveza  domaćina 
— Neka  baš  po  tom  poćute,  da  nam  doliči  poprimi t 
magistrat  u svoje  ruke.  — 

Po  tom  predoči  na  dušak  sadržaj  oprosne  zabave. 
Ona  ne  bi  smjela  biti  značaja  ni  odviše  radosna,  da  ne 
bi  možda  kome  palo  na  um,  kao  da  se  vesele,  što  se 
riješiše  stare  gospode,  a opet  ni  odviše  ozbiljna,  kao  da 
možda  nisu  kadri  poćutiti  pravoga  veselja  na  domaku 
nove  ere.  I onda  namah  razloži,  kako  bi  valjalo  zgodnim 
domorodnim  pjesmama  i kojom  deklamacijom  ponajprije 
prodičiti  slavnu  prošlost  grada,  pa  konačno  dovršiti  pri- 
stalom glumom.  Pjesme  i deklamaciju  misli  on  prepu- 
stiti posvema  u ruke  priznatih  vještaka,  Frulića  i Svuđa- 
čića,  a o izboru  glume  imali  bi  se  svi  ukupno  posavje- 
tovati  i složiti. 

— Da,  gospodo,  — završi  domaćina,  — poćutimo 
svi  složno,  da  smo  apostoli  nove  ere  našega  javnoga  života.  — 


82 


VIEN  AC 


Br.  6 


Brodaricu  se  ova  fraza  očevidno  ne  svidje,  pa  sagnu 
lice  nad  tanjur. 

— Apostoli ! — pomisli  on.  — Vidi,  vidi  Frana ! 
K6  da  svi  ne  znamo,  koliko  vrijedi  pokojne  Agate  sin! 
Pa  apostol ! 

S ovih  nenadanih  i stranih  razmišljaja  poćutiše  svi 
nekakvu  unutarnju  trzavicu  živaca  i neobičnu  razđra- 
žljivost.  Spoznaše  iznenada,  da  ih  je  barba  Fran  pre- 
tekao. Sve  je  to  čisto  njegov  domišljaj,  a oni  tek  da 
slušaju  i odobre.  S toga  se  svatko  potrudi,  da  održi  neko 
ravnovjesje.  — Svatko  uznastoja,  da  na  jedan  mah  složi 
i naglasi  svoje  posebno  mnijenje,  da  se  ne  bi  možda 
kasnije  pomislilo,  e je  taj  i taj  dao  svima  ostalim  rog 
za  svijeću.  ■ — Tako  se  rasprede  dogovor  u jedan  mah 
do  najtanjih  tančina.  Za  pravo,  oni  se  svi  slagahu  u 
istom,  ali  ipak  svatko  oćuti  potrebu,  da  drugačijim  rije- 
čima rasprede  istu  miso  ostalih.  Tako  se  rasprava  na 
toliko  razvukla  i zamrsila,  te  konačno  nije  nitko  znao, 
što  u istinu  tvrdi  i što  mu  ostali  poriču.  Muka  s toga 
naprezanja  šiknu  svima  znojem  na  zažarena  lica,  al  kraj 
toga  je  ipak  svatko  jasno  osjećao,  da  ne  smije  popustiti. 
Nijedan  se  ne  htjede  pokazati  nevježa.  Konačno  se  sred 
općenita  napora  stadoše  pogledati  nekud  islabljenim, 
gotovo  mučeničkim  pogledima.  Zažarila  im  se  lica  i počela 
iz  potaje  podrhtavati.  — Taj  općeniti  nesklad  jedva 
jedvice  skrivaše  silan  dim  smotaka,  što  no  se  poput 
mučeničkih  aureola  sveudilj  na  novo  razvijao  nad  smu- 
ćenim glavama.  — 

U taj  skrajni  čas  banuše  jur  zaboravljeni  uzovnici, 
Zan  i Vicenco.  Banuše  slobodni  i svježi,  vodajući  se  pod 
ruku.  — Taj  nenadani  pojav  zajazi  u čas  hrlu  bujicu 
riječi.  Nastade  tišina  i svima  odlanu  pri  duši. 

— Corpo  de  Bacco ! — kliknu  Vicenco  naprečac.  — 
Gospoda  se,  Boga  mi,  srdačno  vesele  ! — A kuda  vam 
se  djela  konferencija,  o kojoj  već  čitav  grad  buci?  — 

— Kasno  po  polđan  k maši!  - — - žalno  će  domaćina. 

— Dakle:  ite  missa  est?  — zaškilji  orguljaš.  - — • 
To  će  reći : idite,  odakle  ste  i došli ! — 

— Ne  tako!  — prosvjeđova  domaćina.  — Dapače: 
ostanite,  gdje  ste ! — 

— Pa  što  ste  dokončali?  — upita  Vicenco. 

— Još  konačno  ništa,  — odvrati  domaćina  i ponudi 
sjedala. 

- Strijela  Božja!  — sklopi  Vicenco  dlanove.  — 
Još  ništa!  A mi  mislimo  doći  na  gotovo,  da  samo 
stavimo  pečat!  — A o čem  je  baš  govor?  - — 

— Ta  kad  već  sav  grad  govori  o tom,  onda  valja 
da  znaš,  da  se  govori  o oprosnoj  slavi,  — zlovoljno 
će  Fran. 

— Znam,  znam.  Ali  šta  treba  toliko  razbijati  glavu. 
— Učinimo  komediju,  pa  basta!  — 

— Ta  u tom  smo  svi  složni,  — reče  domaćina  i 
zaokruži  pogledom  po  umorenu  društvu. 

— Dakako  da  jesmo!  — potvrdi  Frulić. 


— E pa  koga  ste  djavola  onda  disputirali  do  sada? 

— zalomi  Vicenco  rukama. 

■ — Načinit  ćemo  komediju ; to  je  bez  prigovora, 
slad (3  Žan  da  suglasi  Vicencu.  — Šior  Vicenco  ljubovnik, 
barba  Fran  intrigan,  Santić  kapetan  gusara,  šior  Fran- 
cesko  inkvizitor,  a barba  Joso  jezuita.  Ja  ću  šaptat.  — 
A Baltazar,  ■ — Baltazar  — šarlatan!  • — kuda  ćeš  bolje! 

— Za  malo  da  ga  ne  zaboravih.  — Zgodnu  djevojčicu 
priuštimo  smr-Vicencu  za , dragu,  i na  koncu  saspimo  mu 
tri  balote  u i Humak.  Ja  pak  ne  ću  bit  toj  komediji 
kriv ! — 

— Al  po  komediji  priušti t ćete  mi  ipak  i porciju 
paprikaša!  — nasmija  se  Vicenco. 

— Pa  pijmo!  završi  Zan. 

Maletić  se  smrknu. 

— A kad  ćeš  već  jedanput  doći  do  pameti,  sinko 
moj  ? — reče. 

— Stalo  me ! — razobijesti  se  Zan.  — Tko  je 
nema,  ne  može  je  ni  izgubiti. 

— I ja  velim!  — potvrdi  Vicenco.  — 

U to  se  domaćina  uozbilji,  pa  će  ponešto  strogim 
tonom : 

- — Kad  smo  se  složili  u ideji,  hajde  da  izaberemo 
glumu.  Ostalo  ćemo  lakše,  al  ovo  je  glavno.  — U mojoj 
biblioteci  — • — 

— Šta?  — poskoči  Vicenco.  — U tvojoj  biblio- 
teci ? — Otkad  si  ti  to  postao  knjigoljub  ? — 

— Daj  si  mira,  Vicenco!  — prigovori  ponešto  zbu- 
njeno Fran.  — Predložit  ću  vam  nekoliko  djela.  — 

On  ustade  i otvori  orman. 

— Corpo  de  Bacco!  Ta  to  je  nekad  bila  tvoja 
kredenca!  • — kliknu  Vicenco,  pa  skoči  pred  orman, 
nakrenu  glavu  i uze  kritičkim  pogledom  promatrati  tu 
novu  biblioteku.  — 

— Biblioteka,  Boga  mi,  i te  kakova  biblioteka ! 
Odlična  biblioteka,  kao  u kakova  kanonika!  — Koliko 
te  stoji  taj  luksus?  — 

— Za  mene  to  nije  luksus.  — odgovori  barba 
Fran  studeno. 

Barba  zagrabi  odovuđ  i ođonuđ  po  nekoliko  knjiga, 
pa  ih  razastre  po  stolu. 

- — Izvolite  izabrati ! — reče. 

I nehote  s nenadane  izvjedlj ivosti  prihvatiše  svaki 
po  jedan  svezak.  Beseđićevu  po  nesreći  manjkala  polo- 
vica naslovnoga  lista;  — na  preostaloj  polovini  spasi še 
se  samo  dva  početna  slova:  — Ba. 

— Ba!  — Barica,  — barba,  — baba  — — Koji 
je  to  bijes?  — Evo  vidite,  gospodo:  — ba  — ba  — ! 
Iza  ova  dva  slova  može  se  svaki  đjavo  da  skriva.  — 
Ne,  dragi  moj  Frane!  Neka  me  djavo  nosi,  ako  nisi 
ti,  obješenjače  stari ! ispuknuo  ovu  tricu  negdje  sa  ta- 
vana, gdje  su  je  miši  toliko  godina  derali,  plešući  po 
njoj.  Jest,  Boga  mi,  gospodo ! Izvolite  samo  pomi- 
risati ! — 

Besedić  prinjuši  knjigu,  uzvinu  nozdrvama,  pa  je 
podmetne  Santiću  pod  nos,  neka  i on  pokuša. 

— čuješ,  Vicenco!  — uvrijedi  se  domaćina,  — 
okani  se  bar  u ovom  času  svojih  loših  navika  i lu- 
dorija! — 

— Da  ludorija!  — Nu  pa  kaži,  što  je  to?  Okrsti 
to  dijete  imenom!  — 

Barba  prihvati  knjigu  i uze  da  je  ogledava : — 

— Ba  — ba  — ? — pa  okrenu  nekoliko  listova. 

— Hm!  — Boga  mi,  ne  sjećam  se,  — izrnuca  u ne- 
prilici. 

— Jesi  li  je  čitao?  — Kaži,  jesi  li  je  čitao?  — 
ne  da  Besedić  oduška.  — Sto  na  pet,  da  nijesi!  Ajde, 
da  se  kladimo!  — 

— Vicenco!  — razjedi  se  barba.  — Nemoj  se  ru- 
gati po  svom  ružnom  običaju,  da,  po  svom  veoma  ružnom 
običaju.  — Konačno  ako  ti  nije  s voljom,  da  se  o stvari 
stvarno  raspravlja,  onda  nije  ni  meni  stalo,  neka  sve 
voda  nosi ! Neka  stara  gospoda  odu  na  miru,  briga  me ! 
Bar  će  znati  pripovijedati,  kako  smo  ih  muče  otpravili ! — 
— Neka  idu  u miru  božjem ! — nasmija  se  Vicenco. 

— Ja  ću  im  još  zabadava  prisvijetliti  na  put!  — 

— Ne,  ne,  to  ne  smije  da  bude!  — oglasi  se 
Baltazar. 

— Ali  mi  ipak  nisi  odgovorio,  da  li  si  je  čitao  ? 

— nastavi  Vicenco  sasma  spokojno.  — 

— A sjećaš  li  se  ti,  što  si  prekjučer  jeo?  — 
otresnu  se  domaćina. 

— Da  mi  bješe  išlo  u mozak,  sjećao  bih  se ! — 

— Nemojte,  gospodo!  ozbiljno  će  Baltazar.  — Ma- 
nimo  se  šale! 

— Da,  da,  dokončajmo ! — povladi  Santić.  — 
Danas  izaberimo  glumu,  sjutra  je  proučimo,  pa  ćemo 
prekosjutra  porazđijeliti  uloge.  — 

— A1  kako?  — zaškilji  Žan  nazlobno.  — Hoćemo 
li  na  ždrijeb? 

— Ja  mislim,  da  se  uzme  koji  god  komad.  Komad 
kao  i komad!  — oglasi  se  Maletić.  — Glavno  je,  da 
se  popuni  program.  — 

— Eh,  da ! — prigovori  Baltazar.  — Ti  misliš, 
da  je  to,  izabrati  si  odijelo  u dućanu.  — Valja  pogoditi 
smisao  — duh  — razumiješ  li  — duh!  — 

— Pa  dobro!  — Uzmi  ti  taj  duh  na  sebe!  — 

— Predloži  ti ! Slobodno  ti,  kao  i svakome ! — 
umiješa  se  Santić. 

— Ne,  ne,  neka  predloži  Baltazar!  ■ — - oglasi  se 
opet  Vicenco.  — Ta  ti  si  već  i igrao  na  daskama.  Sje- 
ćate li  se,  kad  no  kao  kuhar  započe  s monologom : 

— Ej,  tako  mi  pečena  tijesta,  — ej,  tako  mi  pečena 
tijesta ! — Onda  si  bio  vragometno  hitar ! Pet  puta 
uzastopce : ej,  tako  mi  pečena  tijesta,  i tako  svrši  ko- 
mediju u tri  časka;  zastor  pade,  pa  basta!  — 

U društvu  se  ozva  podmukao  smijeh. 

— Ti  u opće  nemaš  prave  mjere  u divanu ! — za- 


požari  se  Baltazar.  — Konačno  treba  i stupiti  na  daske  ! 
— • Sad  imaš  i ti  prilike,  da  se  oslaviš.  Govordžija  si 
poznat;  znamo  svi!  — 

— Vrijeme  bi  bilo,  gospodo,  da  ozbiljno  započnemo, 
— mrko  će  Santić.  — Neka  domaćina  predloži  prvi, 
je  li  de?  — 

Domaćina  pak  htjede  da  ublaži  dojam  malo  prije 
izrečene  pošalice,  pa  zamoli  ponešto  svečano  Baltazara, 
neka  on  predloži,  kao  poznat  vještak.  Baltazaru  osobito 
ugodi  ta  tanka  obzirljivost,  pa  će  naprečac,  zamaknuv 
knjigom,  što  ju  je  imao  u ruci : 

— Dakle  neka  se  glumi  ova : — Izdajstvo  u 
obitelji.  — 

Mučan  rad  započe  ovim  istim  časom,  kad  pade 
„ stvarni “ pređi og.  U čas  isprekriža  se  preko  stola  čitava 
mreža  hitrih  i znaličnih  pogleda.  — Nešto  je  teška  i 
tamna  palo  na  trpezu,  i udarilo  baš  pod  nos  svakome 
od  prisutnika.  To  nešto  stvar  je  bez  boje  i mirisa  i bez 
olina,  al  zuji  u ušima  novim  i čisto  nepoznatim  zvukom 
svojega  imena.  — Izdajstvo  u obitelji!  — Kratak  čas 
potraja  taj  teški  muk,  al  i dosta  dugo,  da  obori  svoju 
olovnu  težinu  na  svačiju  pamet.  — Prvi  se  ozva  Bro- 
đarić  bojažljivim,  nesigurnim  glasom: 

— Izdajstvo  u obitelji.  — To  je  tragedija!  — 
Bojažljiv  i nesiguran  bijaše  taj  glas,  al  zazveči  ipak 
nasilno,  željan  borbe.  — Svima  ponešto  odlahnu : ras- 
prava je  započela.  — Baltazar  uzvrati  udar : 

— Nije  tragedija.  — Evo  piše:  figura  sociale. 

— Onda  je  to  komedija,  — primetnu  Santić. 

— Sociale!  — To  ne  bi  mogla  biti  komedija,  — 
prigovori  Baltazar. 

— Da  koji  je  onda  djavo?  — izbijeli  Vicenco  oči 
po  društvu. 

— Ne,  gospodo!  — važno  će  Baltazar.  — Sudeći 
po  naslovu,  to  nije  ni  žalosno  ni  veselo.  To  će  biti  nešto 
osrednje : — žalosna  komedija,  ili,  kako  kažu : tragi- 
komedija. — 

— Klasički,  — - rastumači  Santić.  — Kađje  da  oda- 
beremo štogodj  veselo.  — Neka  se  glumi  komedija,  kao 
na  primjer:  Prvi  megdan  Rišelje-ov.  — 

— To?  — prigovori  Maletić.  — Kanimo  se  Bi- 
šelje-a!  Po  svoj  prilici  lakoumna  francuska  komedija,  i 
ništa  drugo.  — I ja  sam  za  komediju,  ali  pristojnu.  — 
Neka  se  rađje  glumi  evo  Figarova  ženidba.  — 

— Ne,  gospodo ! — odlučno  će  Brođarić.  — Ja 
držim,  da  je  ovakim  zgodama  priličriije  štogodj  ozbiljna. 
Gluma  je  glavna  točka,  pa  je  pristojno,  da  bude  ozbiljna, 
kao  i sama  svečanost.  — Ja  predlažem  Teutu.  Povrh 
toga  i domaći  je  komad.  — 

Društvo  se  ponešto  osupnu  na  ovu  primjedbu.  Znalo 
se,  da  je  šior  Francesko  po  svojem  mišljenju  i ukusu 
više  Talijan,  no  Hrvat;  — i u obitelji  govorilo  mu  se 
talijanski.  — Zan  se  sumnjivo  nasmija,  pa  će  na  pola 
u šali : 

* 


VIENAO 


Br.  6 


84 


— Pravo  ima  šior  Francesko.  — Štogodj  ozbiljna: 
ili  Teutu  ili  Tomu  Morusa. 

— Kao  u sjemeništu!  — naruga  se  Baltazar. 

— A gdje  nam  je  scenerija  za  tu  predpotopnu  Teutu 
u stihovima?  — opazi  Maletić.  - — A gdje  li  osoblje? 
Gotovo  pola  grada  valjalo  bi  maskirati ! — 

— Kad  se  do  sada  ne  mogoste  ni  u čem  složiti, 
pokušajmo  Skupca,  — Molijerova  Skupca,  — kaza 
domaćina.  — Brodario  naćuli  uši. 

— Skupac!  — To  ne  zvuči  ugodno,  a moglo  bi 
biti  po  koga  i uvredljivo. 

— Kako  za  koga!  — nabaci  Vicenco  nehajno. 

— Nu,  pa  što  ćemo  onda?  — očajno  upita  domaćina. 

— Još  nije  šior  Vicenco  ništa  predložio,  — tobože 
će  nehajno  primetnuti  Zan. 

Vicenco  s mjesta  prihvati : 

— Neka  se  igra:  Ba  ■ — ■ ba  — babauc,  kako  li? 

— Pokažite ! — umiješa  se  Žan,  i prolista  par  li- 
stova. — To  je  Barbir  seviljski  — - jednako  po  prilici, 
što  i Ženidba  Figarova.  — 

— To  smo  već  zametnuli,  — studeno  će  Brodarić. 

— A onda  igrajte  sve  ukupno,  pa  će  bit  svakome 
pravo!  — okosi  se  Vicenco  i smota  krišku  pršuta. 

— Jesam  li  ja  rekao,  neka  odluči  ždrijeb?  — 
naglasi  Zan. 

Sijelo  se  zgleda;  nikomu  se  nije  račilo,  da  prozbori 
osrednju  riječ.  — Prvi  se  žrtvova  domaćina: 


— - Nije  druge,  gospodo:  — ponesimo  svaki  svoj 
komad  kući,  pa  sjutra  referirajmo  svaki  o svojem,  bar 
da  znamo,  o čem  je  govor.  — 

— A ne  da  se  igramo  slijepoga  miša,  — upotpuni 
Zan.  — 

Taj  se  predlog  pričini  svima  za  čudo  naravan,  pa 
nakon  kratka  razgovora  kraj  čašice  vinca  ponese  svatko 
sa  sobom  svoju  knjižicu,  svoju  povoljicu. 

U tili  čas  banu  gospa  Lucija  u zadimljenu  sobu,  pa 
se  bez  riječi  usadi  s pogledom  punim  pitanja  pred  muža. 

— Mučan  posao!  — zabrinuto  će  Fran.  — Nisam 
se  nadao.  — Djavolski  Brodarić  iznio  najprikladniji 
predlog,  ko  da  mu  ga  sam  djavo  prišapnuo.  — Nu  ja 
sam  ih  ipak  pretekao ! — Srde  se  s toga,  znam,  ako  i 
ne  kažu.  — 

Gospa  Lucija  ne  primetnu  ni  riječi,  vam  samo  pri- 
jegorno  pogleda  prazne  botiljke,  zaliven  stolnjak  i zadimljen 
zrak.  — Taj  je  pogled  mnogo  značio  u genre-u  našega 
starinskoga,  patrijarhalnoga  gradića. 

S jednakim  pogledom  poprati  i susjed  cipelar  pro- 
cesiju gospode  niz  barba- Franove  stepenice,  pa  čudnovato 
zaklima  glavom.  Sjeti  se  nedavna  dima  i kihanja  u 
susjednom  domu,  što  no  je  sve  dotle  uvijek  trajao  spo- 
kojne, samostanske  dane. 

— Miješa  se  svašta ! - — šapnu.  — Eh,  to  je  politika ! 

(Nastavit  će  se.) 


Moje  pjesme. 


uz  svoje  ubogarstvo 
Moje  srce  blaga  krije ; 
Dragocjeno  ovo  blago 
Dar  je  melem-poezije. 


Nisu  meni  na  tom  svietu 
Samo  rujne  ruže  cvale ; 

AF  drugo  mi  niklo  cvieće : 
Ove  moje  pjesme  male. 


Izmučena,  umorena 
Pjesme  su  me  okriepile; 
One  su  mi  u životu 
Tješilice  vjerne  bile. 


Kad  sam  roda  mukotrpnog 
Udes  ljuti  oplakivo, 
Oduška  je  u pjesmama 
Našlo  moje  srce  živo. 


Gledala  me  biela  vila, 

Kad  sam  drobne  suze  briso; 
Ljubila  je  čelo  moje, 

A ja  opet  pjesme  piso. 


Oh  nemojte,  ljudi  braćo, 
Melem-pjesme  prezirati, 
Njima  ću  i vaše  rane 
Na  tom  svietu  zavijati. 


Miroljub. 


„Kako  vam  drago“. 

Komedija  u 3 čina. 

(Svršetak.) 


Prizor  IV. 

Don  MARIN  poslije  FIJUGA. 

Bon  Marin.  Ta  što  je  tome  Fijugi,  da  bježi  uza 
stube,  kao  da  ga  nečastivi  goni.  Amo ! Amo ! sinjor  Fi- 
jugo!  Amo!  Oh  jadnik,  — potepao  se,  pa  glavom  o 
kamen.  Amo!  dodjite  amo!  ( Vijuga  bane  krvava  čela.) 

Vijuga.  Don  Jeguljo!  — jao  srušio  se  jadnik 

Ah!  srušio  se  — dolje — 

Ništa  za  to. 


Zac’jelit  će  vam,  dok  za  sinje  more 
Doplovite  do  doma  svoga.  Sta  ste 
Poletjeli  uz  stube  tako  naglo, 

Ko  da  vas  goni  četa  konjanika. 
Vijuga.  Ah!  što  će  ovo,!  Onaj  jadnik  ondje 
U krvi  leži.  Krv!  Oh jto  je  grozno. 
Don  Marin.  Toliko’ krvi  vi  se~gle  bojite!? 

Pa  čemu  onda  pobiste  se  s njime  ? 
Vijuga.  A1  vidjeste  li,  krvav  ondje  leži. 


Bon  Marin. 

Bon Marin.  Na  — diže  se;  ta  ubili  ga  n’jeste, 

Mrvičak  mačem  zasjekoste  ruku. 

Fijuga.  0 jao  meni!  Nikad  jošte  n’jesam 
Ni  mravu  sitnom  naškodio! 

Bon  Marin.  Sto  je 

Prisililo  vas,  da  se  ogledate? 

Fijuga  (plačnim  glasom  i)  Vi  znate  sve,  povjerit  ću  se  vama. 
Kavalir  me  je  onaj  s mojom  ženom, 

Da  s mojom  Marom  ljuto  prevario. 

Oh  moja  Mara  da  je  nevjernica  — 

— Sad  — kad  je  ljubim. 

Bon  Marin.  Bilo  vratit  vam  se 

Do  doma  svoga.  Baš  ste  sami  krivi. 

Fijuga.  Aj  mene  lude! 

Bon  Marin.  Ne  vraća  li  ona 

Po  pravu  sve  vam?  Čemu  eto  ovdje 
Tri  mjeseca  bez  posla  plandujete? 

Vi  svoje  žene,  sinjor,  ne  ljubite,  — 

A ženi  j’  ljubav,  što  su  vama  oči. 

Fijuga.  Ne  nije  tako,  nije  — sad  je  ljubim. 

Bon  Marin.  Da,  sad  je  kasno.  Morali  ste  prije 
Pokazati  joj  ljubav,  ne  doć  amo. 

Jer  pamtite:  baš  žena  štit  je  vašeg 
Poštenja.  Uz  nju  treba  da  ste  uv’jek. 

Fijuga  (stanka)  Gospodine  moj,  prevarili  se  ljuto, 

Ja  mišljah,  da  ste 

Bon  Marin  (naglo.)  Ni  kakove  hvale 

Ne  tražim  od  vas,  samo  vratite  se 
Do  doma  svoga, 

Fijuga.  Sretna  vi  ste  htjeli 

Da  vidite  me,  ja  vas  tako  teško 
Vrijeđjah  onomadne.  Prostite  mi! 

Da  kući  ću  se  vratit. 

Bon  Marin.  Tako  valja. 

Fijuga.  A1  što  ću  ondje  naći,  — onu  ženu ! ? 

Bon  Marin.  Pa  nije  1’  ona  istim  pošla  pravom, 

Da  traži  ljubav,  kojim  i vi  ovdje 
Pred  Cv’jetom  klečali  ste. 

Fijuga.  Zgr’ješila  je. 

Bon  Marin.  Ne,  toga  vi  ne  znate.  Nije  1’  možda 
Taj  gospodičić  hvastao  se  preveć, 

Pa  možda  nije  ni  ona  to  bila, 

0 kojoj  govoraste. 

Fijuga.  Bog  bi  dao. 

Vi  mislite,  da  nije,  — kamo  sreće! 

Bon  Marin.  Al  ako  je  i bila,  jednaki  ste. 

Fijuga.  Da  jednaki  smo,  vi  velite? 

Bon  Marin.  Jeste! 

A vi  ste  pored  toga  njenim  perjem 
Baš  kitili  se  krasno.  Njene  pjesme 
Izdavaste  pod  svoje,  i to  je  grijeh, 

Pa  jeste  1’  čuli,  što  li  govoraše 
Mladiću  onom,  jeste  V čuli,  pitam, 

Da  muža  nevjernika  čeka,  reče, 

I branila  se,  otimala  mu  se. 

Kavalir  onaj  nije  V vam  kazivo 

0 suznom  njenom  oku,  plačnom  glasu. 

Fijuga.  Da,  istina  je,  — prava  istina  je. 

Bon  Marin.  Pa  dok  je  ona  naricala,  vi  ste 
Tuj  mirno  živjeli,  — veselili  se. 

Pa  dok  se  ona  otimala  ondje, 

Ni  mislili  nijeste  na  nju  jadnu. 

Zatajili  ste  ženu,  govoreći, 

Da  neženja  ste.  Tu  je  krivnja  vaša 
Još  kolko  veća  od  njezine  krivnje. 

Fijuga.  Ah  pravo  mi  velite,  prijatelju: 

Pa  ako  jest  i zgr’ješila  mi  žena, 

Ja  sam  sam  svemu  kriv. 

Bon  Marin.  Da  baš  vi  sami. 

Fijuga.  0 Bože  moj,  da  svega  nije  bilo, 

Prigrlio  bih  svim  je  svojim  žarom, 

U istinu  vam  velju:  da  je  ljubim. 

Bon  Marin.  A što  će  reći  mlada  gospa  Cv’jeta, 

Ne  rekoste  li  sami,  da  vas  ljubi? 

Fijuga.  Ah  Cv’jeta,  Cv’jeta  vam  je  posve  mlada, 
A mlada  ljubav  lako  se  izl’ječi.  — 

Bon  Marin.  Al  vi  je  ne  ljubljaste? 

Fijuga.  Ni  s daleka. 

Ha!  Gledao  sam  ko  što  i svi  drugi. 

Bon  Marin.  Po  c’jelom  gradu  razn’jela  se  vijest, 

Da  ljubite  je. 

Fijuga.  Da,  baš  tako  bješe, 

Al  sad  vam  kažem : Svoju  Maru  ljubim. 

Bon  Marin.  Nu ! vi  ste  vjerovali,  kad  vam  onaj 
Kavalir  kaza:  ljubio  sam  ženu, 

Je  1’,  vi  ste  vjerovali,  da  je  vaša 
To  žena  bila? 

Fijuga.  Eh  baš  n’jesam  posve! 

Bon  Marin.  Pa  kako  da  ste  njega  izazvali? 

Fijuga.  Obranit  čast  ja  htjedoh  svoje  žene, 

Jer  mačem  mišljah  sve  izbrisat  ono, 

Što  zbilo  se,  — al  prekasno  bijaše. 

Bon  Marin.  Da,  prekasno,  jer  vr’jeme  ne  možete 
Ni  silnim  vojskam’  turskijeh  sultana 
A kamo  V sitnim  mačem  natrag  vratit. 

Al  kad  bi  Mare  ovdje  pred  vas  stala, 
Bokasala  vam,  da  je  čiste  duše 

Fijuga.  Oh  kad  bi  tako  bilo? 

Bon  Marin.  Kad  bi  bilo? 

Fijuga.  Tuj  klečeć  bih  je  molio  za  oprost, 
Zasramljen  možda  sakrio  bih  lica, 
Neostavit  je  nikad,  kleo  bih  se 

1 držao  bih  zakletvu  do  groba. 

Bon  Marin.  (stanka. ) Ovamo  eto  sad  se  zaklonite, 
Povežite  si  čelo,  krvavo  je. 

Fijuga.  Oh  kad  bi  samo  istina  sve  bilo, 

Što  rekoste  mi.  Mogu  1’  da  se  nadam? 

Don  Marin.  Pa  nadajte  se,  al  sad  izdirite. 

Jer  netko  tuj  dolazi. 

Fijuga.  Eto  idem.  (0(ie.) 

Don  Marin.  Baš  pravo  govoraše  Bartol,  da  je  neznatne 
pameti,  — ali  valjana  srca.  Hvala  Bogu,  što  je  pravedno 
razdijelio  jedno  od  drugoga,  a sada  da  ispripovijedam 
onima  ondje  čitavu  istinu,  (ode.) 


Prizor  V. 

(BARTOL  i MARA.) 


Bartol.  Nebesa  vole  jednog  pokajnika 

Od  sedamdeset  praveđnijeh  duša. 

Mara.  A zasluga  je  vaša  tijem  veća, 

Sto  nevjernika  vratiste  mi  toga. 

Bartol.  Ne  hvalite  mi,  mlada  gospo,  odveć, 

Jer  zasluge  tu  moje  ne  bijaše, 

Don  Jegulja  a i vi  sami,  gospo, 

Povratiste  ga. 

Mara.  Ne  budite  skromni. 

Bartol.  Ne  moje  zasluge  tu  nema. 

Mara.  Kako 

Da  nema? 

Bartol.  Pred  Cvijetom  ja  ću  samo 

Ko  pomoćnik  vaš  stajat.  Pred  svijetom 
Don  Jegulja  je,  koj’  vam  vrati  muža. 

Mara.  Je  1’,  recite  po  duši,  gospodaru, 

Vi  ljubite  Cvijetu? 

Bartol.  Ljubim,  gospo, 

Al  čemu  sve  to  pitate  me  sada, 

Zar  strah  vas  jošte  hvata? 

Mara  (smetena.)  Ni  s daleka, 

Tek  pitam  samo  tako — 

Bartol.  Ne  bojte  se, 

Jer  čim  vi  svoga  muža  ogrlite, 

Ja  Cv’jetinim  ću  biti  zaručnikom, 

A onda  Cv’jete  ni  za  koga  nema 
Na  ovom  sv’jetu  više,  osim  za  me. 

Mara.  Al  molim  vas,  moj  Ive  jošte  ne  zna, 

Da  njegova  sam  žena? 

Bartol.  Ne  zna,  gospo! 

Mara.  Tim  bolje,  ovo  ću  od’jelo  svući, 

Prikazat  ću  se  u svom  pravom  ruhu 
Gospodi  svoj,  prem  malo  neobično, 

Al  to  će  za  sve  nagradom  mi  biti  — 

Sve,  što  prepatih  za  svog  nevjernika. 

Do  vidova! 


Bartol. 
(Mara.  ode.) 


Bog  s vama,  gospo  mlada! 


Prizor  Vi. 

(BARTOL.  FRAN  prolazi.) 

Bartol.  Riječcu  jednu  želim,  gospodaru, 
Prozbori!,  s vama. 

Iran.  Sa  mnom?  drage  volje. 


Bartol.  Vi  znate,  čemu  dodjoh  u Dubrovnik, 

Već  lani  rekoh  vam,  što  ovdje  želim, 

A vi  ste  saslušali  moju  molbu. 

Fran.  Da,  ja  privoljeh,  Cv’jeta  nije  htjela 
Da  podje  za  vas. 

Bartol.  Odbila  me  nije, 

Al  jedno  mi  je  dala  da  izvršim. 

Fran.  Pa  izvedoste  1’  ono,  što  vam  reče? 

Bartol.  Baš  za  to  dodjoh  do  vas,  gospodaru, 

Zapitat  vas,  — da  1’  i sada  ste  spremni  — 
Cvijetu  dat’  mi,  ako  ona  sama 
Privoli  na  to.  Eto  za  to  dodjoh. 

Fran.  Sto  jednom  rekoh,  poreći  već  ne  ću. 

Od  lani,  mislim,  ostali  ste  isti, 

A povoda  ni  pomislit’  ne  mogu, 

Rad  kojeg  Cv’jete  da  vam  sada  ne  dam. 

Bartol.  Lijepa  hvala,  dobri  gospodaru. 

Fran.  Aj  ništa,  ništa,  samo  ako  Cv’jeta 
Tu  vašu  molbu  sasluša.  Ja  ne  ću 
Da  u tom  radim  protiv  njene  volje. 

Bartol.  Govorit  s njom  ću. 

Fran.  S Bogom,  žuri  mi  se. 

Oprostite  mi,  što  kraj  take  stvari 
Tol’  kratko  odgovaram,  kavalire, 

Al  sami  znate  u tim  poslovima 
Baš  brza  riječ  svedj  je  ponajbolja. 

Koliko  r’ječi  ja  vam  sada  skratili, 

Toliko  Cv’jeti  slobodno  dodajte. 

II  možda  ne  ćete ! ? 


Bartol. 

Je  1’,  zgr'ješit  j 

Ak’  više  koju  dodam. 

Fran. 

Ni  najmanje. 

Dobar  dan. 

Bartol. 

S Bogom,  gospodaru. 

(Fran  ode.) 


Prizor  VII. 

(Don  MARIN,  BARTOL,  CVIJETA,  NADALICA, 
DINKO,  PETAR,  VLAHO.)  • 

Don  Marin.  Lijepe  li  nauke : Kako  treba  da  se 
izliječi  nevjernik  muž.  — Kako  vam  se  svidja,  mlade 
gospe?  Upamtite  to  pa  već  za  rana  prionite  uz  mač.  — 
Ne  biste  li  danas  sjutra  svoga  nevjernika  time  u red 
spravile  — poput  gospe  Mare. 

Nadalica.  Ne,  Don  Jeguljo,  ne  mislim,  da  bi  to 
valjalo.  — Voljela  bih  imati  uza  se  oštrinu  vašega  jezika 
nego  — — — 

Don  Marin.  I opet  moj  jadni  jezik,  — al  ako  vi, 
gospo  Nadalice,  jezik  držite  oružjem,  onda  ste  ljuto  naoru- 
žani. Kazat  ću  vam.  gospodo,  koliko  su  naši  jezici  prema 
jezicima  mladih  gospa  nemoćni.  — Eto  pjesmice,  koju 
spjeva  mlada  neka  gospa  pod  ovim  krovom. 

Cvijeta  (Nađalici.)  Oj  Nado  — tako  li!? 

Nadalica  ( Cvijeti .)  Cvijeto,  pa  mi  je  (zajedno.) 
nijesi  pokazala! 

Cvijeta  (Nađalici.)  Ne  pretvaraj  se,  milo  moje. 
Nadalica.  Aj  kaka  si  mi  ti  to  druga! 

Don  Marin.  Stanite,  gospe!  Ne  budi  vam  stalo  do 
autora,  djelo  je  tuj  pa  po  njem  sudite,  da  li  mu  pamet 
valja,  ma  i jezik  oštar.  Malo  je  časova,  otkako  vam  pri- 
povijedah junaštvo  gospe  Mare  i veo  je  o tome  tuj 
pjesmica. 

Dinlco.  Čitajte! 

Don  Marin.  Čujte!  Naslov  je:  „Kako  ćeš  vratiti 
nevjernoga  muža  kući,  ili  pjesma  o vrapcu “. 

Vrabac  se  zagledo 
U lastu  mladu, 

Vrabica  brzo  — 

Dosjeti  se  jadu. 

Upita  kosa: 

— Što  valja  mi  radit? 

„Nevjerom  svojom 
„Njegvu  nagradit, 

Kos  joj  odvrati, 

„Podji  der  snubit 
„Za  lastu  mladog,  — 

„Koga  će  ljubit. 

Lasti  je  našla 
Na  brzo  druga, 

A vrapcu  srce 
Stisnula  tuga, 

Što  sada  ni  laste 
Ni  vrabice  nema. 

Osvetit  se  lasti 
I vrabici  sprema. 

Uzljubi  vrabica 
Crnoga  kosa, 

Fin  je  kavalir 
Zlatnoga  nosa. 

Vidje  ih  vrabac 
Pa  se  razijedi  (stanka) 

— Cio  dan  vrabac 
Uz  vrabica  sjedi. 

Dinlco.  Tko  je  vrabac? 

Nadalica.  Ne  pogadjate  li?  Ta  Fijuga! 

Don  Marin.  Gle,  pa  vi  to  znate,  a velite,  da  nijeste 
pjesme  ispjevali. 

Nadalica.  Ajte ! Ne  treba  tome  osobite  pameti,  — 
a ne  treba  da  sam  tu  pjesmu  spjevala,  da  pogodim,  tko 
je  vrabac. 

Don  Marin.  Dašto  da  ne  treba.  Treba  samo  da 
imate  valjan  jezičak. 

Nadalica.  Tko  vas  prekrsti,  — steći  će  si  duši 
zadušbinu. 

Dinlco.  A tko  je  vrabica? 

Nadalica.  Ja  nijesam. 


Don  Marin.  I to  ste  dobro  rekli.  Vrabica  će  valjda 
biti  gospa  Mara. 

Cvijeta.  A kos? 

Nadalica  (gledajući  Cvijetu J A lasta? 

Don  Marin.  A lastin  mladi? 

Vlaho.  Kos  je  pomogao  vrabici  — a gospodin  Bartol 
gospi  Mari. 

Nadalica.  Živio  kos ! 

Cvijeta.  Gospodine  Bartole,  — pripovijedali  su  mi, 
da  ste  vratili  jadnoj  gospi  Mari  muža.  Je  li  istina? 

Bartol.  Tako  je,  gospo  — — ali  — (gledajući 
Don  Marina.) 

Don  Marin  (naglo.)  Vaše  je  to  djelo,  a ne  budi 
vas  toga  sram. 

Nadalica  ( tiho  Cvijeti.)  Vidiš,  održao  je  svoju ! 
kuda  ćeš  sada? 

Cvijeta  (tiho  Nađalici.)  Nado,  učinit  ću,  što  mi 
srce  s davna  želi.  Već  bih  to  bila  i učinila,  ali  ne  mogu, 
da  se  odvažim,  — da  nema  sile  u mene;  strah  me 
hvata  pred  nečim  silnim,  ali  ugodnim. 

Nadalica.  Požuri  se,  čudne  si  glave,  pa  bi  ti  se 
još  prohtjelo  da  ti  donese  čuperak  vlasi  iz  sijede  brade 
indijskoga  cara.  Ded  požuri  se,  gle  kako  te  gleda.  Ej 
gospodaru  Bartole,  — amo  vas  malo,  moja  bi  druga 
htjela  dvije  tri  da  vam  u uho  prišane.  (Bartol  i Cvijeta 
tih o razgovaraju .) 

Prizor  VIII. 

(Predjašnji,  MAEA  preođjevena.) 

Petar.  Dobro  došli,  gospo  Mare!  — Aj  kako  se 
vi  to  prekrojiste,  — ne  bi  vas  bio  poznao  u onom  odi- 
jelu, da  su  me  žeženim  zlatom  plaćali. 

Mara.  Dobar  dan,  gospodaru,  dobar  dan,  gospo  mlada, 
je  li  to  vaša  kći,  gospodine  Petre? 

Nadalica.  Da,  gospo,  njegova  sam  kći.  — Poznam 
vas,  gospe,  po  glasu,  prem  vas  valjda  za  moje  pameti 
ne  bijaše  u Dubrovniku. 

Mara.  Da,  da,  već  je  osma  godina,  otkako  me  nije 
ovdje  bilo. 

Petar.  Vi  ste  na  Hvaru  živjeli,  pa  tako  nijesam 
znao,  da  ste  za  sinjora  Fijugu  pošli. 

Dinlco  (u  po  glasa.)  Evo  pogledajte,  gospo  Mare, 
a i vi,  prijatelju  Petre,  kako  Cvijeta  i Bartol  tiho  šapuću. 
Gle,  kako  joj  se  zacrveniše  obrazi.  Eto!  sad  si  podaše 
ruke. 

Don  Marin.  U očima  im  čitate,  kako  se  ljube,  na 
usnama  im  romoni  tiha  pjesma,  bez  glasa,  najsladja  od 
sviju  pjesama  — pjesma  ljubavi. 

Vlaho.  Oh,  — Don  Jeguljo,  koliko  elokvencije  za 
božjega  čovjeka  — — — — — 

Don  Marin.  Pa  zar  božji  čovjek  ne  bi  smio  da  ćuti 
i da  izgovori  svoja  čuvstva,  bismo  li  mi  svi  morali  da 
nosimo  na  ustima  vez,  koji  bi  nas  činio  farizejima.  — 

Dinko.  Stanite,  prijatelju,  ne  ijedite  se. 

Mara  (naglo.)  Gle,  tuj  izlazi  moj  Ive.  Dajte  da  se 
zaklonim.  (Zakloni  se  medju  Petra,  Nadalicu  i Don 
Marina.) 

Prizor  IX. 

(Izlazi  FIJUGA,  iza  njega  FBAN,  razgovaraju  s DINKOM.) 

Bartol  (Cvijeti.)  Pogledajte,  gospo,  kako  je  Fijuga 
smeten,  ne  nada  se  ni  čemu,  a ona  se  zaklonila,  da  je 
ne  spazi. 

Cvijeta  (Bartolu.)  Priznajem,  da  ste  više  učinili, 
nego  što  sam  tražila.  Muža  nevjernika  vratiti  ženi  vri- 
jedi toliko,  koliko  zagledati  za  bijela  dana  na  nebu 
zvijezdu. 

Nadalica  ( Cvijeti .)  Aj,  Cvijeto!  i ti  o zvijezdama. 
Je  1’,  gospodine  astronome,  nijeste  li  izgubili  oči,  gle- 
dajući svoje  sunce? 

Bartol.  Ne  razumijem  vaših  riječi. 

Nadalica.  Gle,  kako  se  pretvarate.  Ne  ćete  li  mo- 
liti gospodina  Boga,  da  vam  vrati  oči  preko  noći? 

Cvijeta.  Ne  tajite,  Bartole,  — nas  dvije  znamo,  da 
je  ona  pjesma  vaša. 

Bartol.  Moja  pjesma!?  Po  vašem  govoru  sudim,  da 
me  jednako  držite  autorom  one  pjesme  o astronomima, 

— al  nijeste  li  vidjeli,  da  je  ono  pjesma  gospodina 
Fijuge.  U ostalom  eto  vam  moje  riječi,  da  nikad  ni 
stiha,  — a kamo  pjesmu  — nijesam  sastavio. 

Nadalica.  Ali  Don  Jegulja  dade  mi  onu  pjesmu, 
kao  da  je  od  vas  za  Cvijetu.  — (razgovaraju  dalje.) 
Fijuga  (opaziv  Maru.)  Maro ! Maro ! Ti  si  ovdje, 

— a kako  ti  amo  dodje? 

Mara.  Dodjoh  amo,  da  te  kući  vratim,  Ive  moj. 
Fijuga.  Pa  si  sama  došla? 

Mara.  Ne  nijesam,  dovede  me  amo  Don  Jegulja. 
Bartol  (Cvijeti.)  I opet  Don  Jegulja. 

Fijuga.  Don  Jegulja!  (zlobno)  I onaj  mladi  kavalir 

je  r?  ' 

Mara.  Istina  je,  Ive.  Taj  me  je  dobričina  od  kuće 
pa  sve  dovle  pratio.  Ni  časka  me  nije  ostavio,  uvijek 
bijaše  uza  me  i u tuzi  i u veselju;  — a da  njega  ne 

bijaše,  — nikad  ne  bih  — 

Fijuga.  Prestani.  — Zar  si  tako  slabih  očiju.  Nijesu 
li  ti  rekli,  da  sam  ga  čas  prije  — — — 

Mara.  Da  rekoše  mi,  Ive,  — ali  čemu  si  se  tako 
grdno  prema  njemu  ponio,  — a on  ti  je  prijatelj,  — 
pravi  prijatelj. 

Fijuga.  Ti  ga  braniš,  dakle  je  istina! 

Mara.  Gle ! ovdje  ti  je  živim  slovom  upisano,  koliki 
ti  je  prijatelj,  Ive  moj.  Gle  ovu  ranu,  poznaš  li  je. 
(Suče  rukav  i kazuje  ruku.) 

Fijuga.  Ta  rana,  ta  krv,  — tvoja  krv!  — 

Mara.  Da,  moja  krv,  — a od  tvoga  mača! 

Fijuga.  A ti  si  sama  bila!  Maro,  oprosti,  nevri- 
jednik  sam ! (Grle  se.) 

Bartol  (Cvijeti.)  Eto  moga  obećanja,  jeste  li  sretni, 
gospe  ? 

Cvijeta.  Jesam,  Bartole,  — sretna  sam. 

Mara.  Ive  moj,  — zahvali  na  svemu  kavaliru  Bartolu. 

Fijuga.  Da,  Bartolu  — — ali  — 

Bartol.  Ali  glavna  je  zasluga  Don  Jegulje. 

Don  Marin.  Ne  spominjite  toga. 

Bartol.  Ono,  što  ja  učinih,  tek  je  malen,  neznatan 
dio  zasluge. 

Don  Marin.  Kako?  Malen? 

Bartol.  Moje  je  zasluge  toliko,  koliko  svjetla  mjesec 
daje  danju  uza  sjajno  sunce. 

Cvijeta.  Sinjor  Bartole!  a vaše  obećanje?  Gdje  ono 
dvoje  sretnih  mladih,  koje  vi  — — — 

Don  Marin.  Gospo  Cvijeto,  ne  rekoste  li,  da  ste 
sretni?  Ni  pitat  ne  ću,  je  li  sinjor  Bartol  sretan.  Mladi 
ste  oboje.  Eto  dvoje  mladih  — sretnih  — a njegovo 
obećanje  izvršeno.  Dvoje  je  mladih  sretno,  a to  baš  toliko 
njegovom  koliko  i vašom  zaslugom. 

Cvijeta.  | 

Bartol.  J ( °9rle  se0  Sretni! 

(Dinko  sjedi  za  stolom,  pa  nešto  piše.  Nadalica  zadje 
lagano  za  nj,  pa  mu  ukrade  papirić.) 

Nadalica.  Dozvolite,  gospodo,  da  vam  prostijem 
najnoviju  rugalicu  gospodara  Dinka. 

Dinko.  Ali,  gospo  Nadalice ! 

Don  Marin.  Da  čujemo! 

Nadalica  (čita.)  Božić  Leljo  jednog  dana 
U šetnju  izadje, 

Pa  gledajuć  naokolo 
Meštra  brusara  nadje: 

„Aoj  meštre,  valjan  ti  je 
Taj  tvoj  poso.  Pobro, 

Str’jela  j’  ljudski  zahvatila, 

Cv’jetu  u srdašce  dobro.  — 

Fran.  Na  svem  tom  hvala  jeziku  Don  Jegulje 
(rukuje  se  s Don  Marinom.) 

Dinko.  Da  Don  Jegulji  ili  Don  Marinu  Držim ! 

Svi.  Don  Jegulja?!  Don  Marin!? 

Don  Marin.  Da,  Don  Jegulja  ili  Don  Marin,  kako 
vam  drago ! 

Dr.  Milivoj  Šrepel. 

(K  slici  u 5.  broju.) 


f^ma  tomu  deset  punih  godina,  što  dr.  Milivoj  Šrepel, 
član  dopisnik  akademije  jugoslavenske  i profesor  sve- 
učilišni, neumorno  radi  na  književnom  polju.  No  u to 
kratko  vrijeme  on  je  u cvijetu  mladosti  napisao  više 
književnih  radova,  nego  što  ih  običan  književnik  stvori 
za  svega  dugog  vijeka  svoga,  i stekao  velikih  zasluga  za 
knjigu  i prosvjetu  hrvatsku.  A mnogobrojni  njegovi 
radovi  odlikuju  se  zamašitim  mislima  i krasnim  spoljašnjim 
oblikom,  te  mnogi  izmeđju  njih  imaju  trajnu  i veliku 
vrijednost  u hrvatskoj  književnosti.  Njime  se  napose 
ponosi  ,,Vienac“  kao  svojim  najvjernijim  i najustrajnijim 
suradnikom.  U „Viencu“  je  pokladena  većina  dosadaš- 
njega rada  Šrepelova.  Šrepel  bijaše  kroz  više  od  pet 
godina  desna  ruka  i glavni  pomagač  Klaićev,  kad  no  se 
je  ,,Vienae“  uspeo  do  zamjerne  visine.  Počeo  je  za  uređni- 
kovanja  Folnegovićeva  g.  1882.  s prijevodima  iz  Horacija 
i Gregorčića.  Već  slijedeće  godine  1883.  za  uredništva 
Klaićeva  uresio  je  ,,Vienac“  ovećim  brojem  književnih 
plodova.  Počeo  je  prevoditi  krasne  crtice  Alfonza  Daudeta, 
ocijenio  Gjuliće  (uveoke)  Zmajeve,  Rorauerevu  „Maju11, 
obznanio  djelo  Herberta  Spencera  o uzgoju  i napisao 
poučan  članak  o glagolici  i ćirilici. 

Tko  razmotri  njegov  rad  u „Viencu11,  opaža,  da 
Šrepelu  lebdi  pred  očima  stalna  misao.  On  prevodi  uzorna 
djela  ponajboljih  ruskih  i francuskih  pisaca : Turgenjeva 
(„Prikaze11),  Tolstoja,  Hercena  („Tko  je  kriv?11),  Dani- 
levskoga  („U  Indiju11),  Saltjkova  Ščedrina,  Daudeta, 
Fran^oisa  Coppeea,  da  oplemeni  ukus  u čitalaca  i uznjeti 
smisao  za  umne  plodove  modernih  velikana.  On  piše 
životopise  pjesnika  prvaka  XIX.  vijeka  za  „Maticu  Hrvatsku11, 
a u „Viencu11  upoznaje  naše  općinstvo  sa  Gončarovom, 
Taineom,  Hercenom,  Ibsenom,  Emilom  Augierom,  Apu- 
lejem,  Pervolfom  itd.  Osobito  su  važne  izvorne  kritičke 
studije,  kao : Milton  i Preradović,  Stanko  Vraz,  osnivač 
književne  kritike  hrvatske,  mnoge  ocjene  djela  Šandora 
Gjalskoga  („Pod  starinu  krovovi11,  „Maričon11,  „Narodjenoj 
grudi11),  pjesničkih  djela  crnogorskog  kneza,  Kozarčevih 
„Mrtvih  kapitala11,  pjesničkog  rada  Hranilovićeva,  o naj- 
novijim pripovjedačima  srpskim  i t.  d.  Znamenita  je 
njegova  doktorska  rasprava  o akcentu  i metrici  u na- 
rodnoj pjesmi,  gdje  je  iznio  više  novih  rezultata,  koji 
su  u nauci  prihvaćeni. 

Nema  sumnje,  danas  sjutra  zapet  će  oko  literarna 
historika  hrvatskog  u prve  mahove  o Milivoja  Šrepela, 
kao  pionira  moderne  struje  literarne  zapadnoga  i ruskoga 
svijeta  u hrvatskoj  književnosti.  Već  prvi  njegovi  radovi 
odaju  vruću  želju,  da  se  hrvatska  lijepa  knjiga  osvježi 
zdravim  tendencioznim  realizmom  Eusa,  pa  ozbiljnom 
studijom  i neumornim  radom,  što  rese  francuske  pregaoce 
i radnike  na  polju  romana,  novele  i u opće  lijepe  knjige. 
Svaka  mu  riječ,  svaki  redak  odaju,  da  je  nezadovoljan 


tradicionalnom  šablonom,  što  se  je  još  uvijek  povlačila 
hrvatskom  književnosti  i držala  se  uzora,  davno  mrtvih 
u njihovoj  im  vlastitoj  domovini,  pa  da  želi,  neka  se  Hrvati 
obazru  na  srodni  im  slavenski  svijet,  gdje  im  veliki 
geniji  Puškina,  Turgenjeva,  Gogolja  i Tolstoja  pokazuju 
staze,  kuda  valja  umjetnost  da  ide  i rad  šta  u opće 
može  opravdati  svoje  nastojanje. 

Krasni  prijevodi  Miškatovićevi  Turgenjevljevih  remek- 
djela  odavna  su  već  bili  duhove  u nas  presvojili  za  taj 
realni,  a ipak  pun  poezije  način  pisanja.  Mladež,  u ko- 
liko se  je  u nas  čitanjem  bavila,  zanosila  se  za  ljepotama 
Ivana  Sergejevića,  no  - — literarni  krugovi  nijesu  se  htjeli 
micati.  Prošlo  je  već  10  godina,  što  je  Miškatović  upoznao 
hrvatski  svijet  sa  „Dvorjanskim  gnijezdom11,  s „Rudjinom11 
i tako  dalje,  a ipak  hrvatski  pisci  — noveliste  posežu 
za  fantomima  nezbiljna  života  i gube  se  u svijetu,  stvo- 
renu tek  njihovom  fantazijom,  prepariranom  svim  mogućim 
uspomenama  i tradicijama  knjiga  njemačkih  iz  druge 
četvrti  ovog  vijeka. 

Što  se  je  hrvatska  knjiga  ove  more  riješila,  mnogo 
je  pomogao  Milivoj  Šrepel  svojim  studijama  i kritičnim 
izvješćima  u „Viencu11,  u kojima  je  u jednu  ruku  pri- 
općivao i risao  ljepotu  realistične  knjige  ruske  i fran- 
cuske, a u drugu  ruku  upozorivao  na  pojave  u domaćoj 
književnosti,  koji  su  se  kretali  tim  pravcem  i ostavili 
ishitrene  fabule,  pa  se  ogledali  za  životom  oko  sebe  i 
pokušali  prikazati  tuj  narodni  život  i njegovu  poeziju. 

Ako  je  itko  mogao  tu  zamašnu  zadaću  preuzeti,  to 
je  bio  Milivoj  Šrepel.  Njegova  svestrana  naobraženost, 
velika  načitanost  i temeljita  učenjačka  snaga  sa  bistrim 
pogledom  i oštrim  sudom,  davahu  mu  širi  pogled  i više 
stanovište.  No  uz  to  je  Šrepel  mogao  na  polju  kritike 
više  izraditi  nego  drugi,  jer  mu  je  duša  puna  poezije  i 
srce  pristupno  svakomu  čuvstvu;  za  to  shvaća  i poima 
pjesnika,  pa  gotovo  gleda  i ćuti  s njime.  Moderna  kritika 
nije  više  disciplina,  koja  navlači  pjesnikovo  djelo  na 
Prokrustovu  postelju  svakojakih  estetskih  pravila,  — ona 
je  osma  muza,  koja  ima  pjesnika  i njegove  misli  i čuvstva 
prikazati  čitatelju  umjetnom  formom.  Njoj  ima  da  lebdi 
pred  očima  zadaća,  da  prosudjuje  snagu  pojedinoga  pojava, 
da  istražuje  njegove  individualne  zakone  u razmjeru  sa 
zakonima  općenitosti  i vječne  umjetnosti. 

Milivoj  se  Šrepel  u mnogobrojnim  svojim  radovima 
trsio,  da  bude  takav,  — a kako  umije  to  postići,  neka 
svjedoče  njegove  studije  o Byronu,  Preradoviću,  Heine-u, 
Puškinu  i drugima,  gdje  nam  umjetničkom  rukom  crta 
pojedine  literarne  pojave,  a ipak  ostaje  uvijek  ozbiljan  i 
istinit  učenjak.  Slog  njegov  je  jasan,  lijep  i živahan. 
Jezik  se  njegov  odlikuje  čistoćom  narodnog  govora,  a 
ipak  ne  zapada  nikada  u prostu  neugladjenost  ili  super- 
gramatičku  afektaciju,  već  uvijek  čuva  eleganciju  evrop- 

12 


90 


V I E N A 0 


Bi.  6 


skoga  sloga.  Nu  osim  kritičara  Šrepela  još  nam  se  javlja  kao 
akademik  i učenjak  profesor  dr.  Mil.  Šrepel.  „ Radovi “ 
naše  akademije  puni  su  njegovih  naučnih  radnja,  koje 
sve  odaju  veliku  učenost  i duboku  pronicavost  duha.  A 
značajno  i zanimljivo  je  ovo.  On  je  filolog  klasičnih 
jezika  i zaprema  stolicu  latinskog  jezika  i literature  na 
našoj  „alma  mater",  ali  savjesno  vršeći  svoje  zvanje  ne 
gubi  se  u samim  imperfektima  i sufiksima,  već  ga 
rođjena  hrvatska  gruda  osvaja  i priteže,  te  on  i ovdje 
nalazi  svoje  polje,  gdje  može  naučno  obradjivati  gradju  iz 
hrvatskoga  svijeta,  da  i u svojoj  struci  prinese  kamečak 


zgradi  znanosti  hrvatske.  A kako  požrtvovno  on  radi  kao 
odbornik  u našoj  „Matici",  to  se  doduše  ne  zna  u 
javnosti,  ali  tajnik  bi  „Matičin"  g.  Kostrenčić  mogao  o 
tom  mnogo  i dugo  pripovijedati.  — Da  hrvatska  knjiga  ima 
kojom  srećom  mnogo  tako  umnih  i trudoljubivih  radnika,  kao 
što  je  dr.  Milivoj  Šrepel,  nema  sumnje,  ona  bi  još  buj- 
nije,  orijaški  napredovala.  U njega  je  sretno  spojeno 
dvoje  u divnu  cjelinu:  velik  duševni  dar  i željezna 
revnost  u radu.  Ovo  dvoje  podat  će  Hrvatskoj  još  mnogo 
zamašnih  i krasnih  djela. 


Naša  narodna  pjesma  u evropskoj  literaturi. 

Napisao  Stjepan  Bosanac. 

(Nastavak.) 


praV0  u sto  časa  našao  se  u našem  narodu  na 

početku  ovoga  vijeka,  kad  se  toliko  razbudio  interes 
za  narodnu  poeziju  u učenom  svijetu  evropskom,  Vuk 
Stefanović  Karađšić,  koji  je  blagosloveni  svoj  rad  dostojno 
započeo  g.  1814.  sa  zbirkom  narodnih  pjesama,  kojoj  je 
natpis  „Majia  ripocTonapojna  CbiaBeHocepocKa  necmt- 
pnu,a  usrana  Ujkom  CTectaiioBuheM,  y BiienHn." 

U povodu  ove  pjesmarice  Vukove  od  god.  1814.,  za 
tijem  u povodu  „IIiicMeHHne  CepćcKora  jesu  Ka"  i ,,Ha- 
poAHe  cpocne  mbcHapnue"  od  g.  1815.  počeo  je  osobito 
u njemačkoj  literaturi  rasti  interes  za  slavenstvo  i našu 
narodnu  poeziju.  Humboldt,  pruski  poslanik  u Beču, 
dobio  je  s pomoću  Kopitarevom  izvatke  srpske  gramatike 
Mušickoga,  a za  Goethe-a  isti  je  Mušicki  prevodio  Vu- 
kovu  pjesmaricu  u njemački  jezik  (MRtoh.  120.  p.  139; 
n^aTOHi)  KyjiaK06CKiu , Bjku.  Kapajnamt,  ero  jRaTejit- 
hoctIj  h 3HaueHie  bte>  cepćcKoit  JiHTepaTjRb  p.  79.) 

Svakako  je  veoma  znamenito  za  našu  literaturu,  a 
osobito  za  nasu  narodnu  poeziju,  što  je  već  u ovo  vri- 
jeme Kopitar  upoznao  Vuka  s velikim  njemačkim  filo- 
logom Gri rumom,  koji  će  mu  god.  1824.  izdati  njemački 
Prijevod  njegove  gramatike,  jer  je  taj  prijevod  u prvom 
redu  pribavio  Vuku  znamenitost  i evropsku  slavu  (Kyjia- 
KOBCKih  op.  c.  79.  85.) 

Grimm  je  upravo  uveo  u učeni  svijet  našu  narodnu 
poeziju  i on  je  medju  prvima  zbog  nje  izučio  naš  jezik 
(Kučko  necHHuiTBo  y Cp6a  naimcao  ‘I*.  Mrncji ouw.fi, 
npeireo  f renari  Uonoaufi , CpćcKih  AhToiiHcm  sa  roj. 
1863.,  KH>nra  108.  p.  103.  74). 

Zanosno  pozdravio  je  Kopitar  Vukovu  pismenicu 
srpskoga  jezika  g.  1815.  u časopisu  „AViener  allgemeine 
Literaturzeitung"  721—731  riječima:  Willkommen  erste 
serbische  Grammatik  mit  cjrillischen  Lettern ! Und 
zweimal  willkommen,  dasz  du  getreu  nach  der  Rede  des 
gemeinen  Volkes  aufgeschrieben  bist  (Barth.  Kopitars, 
Kleinere  Schriften,  Wien  1857.  I.  310),  a u istom  časo- 


pisu g.  1815.  ima  već  opširna  recenzija  Jakova  Grinima 
(nro.  74  p.  1168 — 1180)  o Vukovoj  zbirci  narodnih  pje- 
sama od  g.  1814.  (Kleinere  Schriften  von  Jakob  Grimm 
IV.  Recensionen  und  vermischte  Aufsatze  von  Jakob 
Grimm  I.  Berlin  1869.  p.  427 — 436).  Govoreći  o metru 
izriče  nadu,  da  će  Vuk  drugome  izdanju  jamačno  dodati 
i narodne  melodije.  Kulakovski  op.  c.  66  veli,  da  je 
Vuk  po  želji  nekoga  njemačkoga  kritika,  koji  je  u povodu 
prve  pjesmarice  Vukove  naučio  naš  jezik,  priložio  drugoj 
svesci  svoje  pjesmarice  od  g.  1815.  već  i melodije  neko- 
likih pjesama.  Misli  li  ovdje  Kulakovski  na  Gr  i mm  a? 
Malo  bi  čudno  bilo,  da  slavnoga  Nijemca  zove  „neki 
njemački  kritik". 

Za  tijem  nabraja  neke  poznate  osobine  narodne  poe- 
zije,  koje  pokazuju  pravi  narodni  ton,  a pod  kraj  obasiplje 
hvalama  lirske  pjesme  u prvome  dijelu  veleći : Jetzo  wirđ 
man  gar  nicht  anstehen,  der  ersten  abtheilung  unseres 
buchleins  den  vorzug  einzuraumen,  und  wir  wtissten  nicht, 
welches  andere  volk  einen  so  trefflichen  schatz  von 
liebesliedern  aufzuzeigen  hatte,  ausgenommen  das  heilige 
hohe  lied  Salomons.  Unsere  altdeutschen  minnelieder  sind 
aus  der  tiefen  brust  der  sanger  gestiegen,  und  zarter  als 
alles  andere,  allein  nicht  so  frisch  und  aufs  leben  an- 
gewandt  als  diese  serbische  poesie,  unsere  liebeslieđer 
aus  dem  volk  dagegen  sind  ebenso  lebendig,  vielleickt 
auch  gemutlicher,  allein  kaum  so  kiihn  aufgegriffen.  Hier 
ist  der  freie,  heftige  ausbruch  des  herzens  und  der 
ganzen  seele,  vom  vollen  trachten,  sehnen  und  klagen 
bis  zur  schneidenden  verwiinschung  alles  dessen,  was 
untreu  ist  und  die  liebe  stort,  bei  jedem  anlasz  fallen 
die  graszlichsten  fliiche  ein  (3.  5.  11.  24.  38.  49.  52. 
53.  57.  68.  76.  81.  93.),  welckes  den  deutschen  sitten 
und  liedern  widerstehen  wiirde,  auch  ist  sonst.  anderes 
freier,  wie  bei  uns,  ausgedrtickt  und  gesungen  (2.  84). 
Anderes  stimmt  dagegen  bis  zu  einzelnen  ziigen  z.  b- 
ein  lied  (nro.  60),  wo  nachtlieher  gesang  und  reihentanz 

(Kolo,  runde,  kreis  cf.  26.  64.  99)  den  liebenden  so 
lange  zu  ohren  scliallt,  bis  er  sich  von  seiner  scklafstatte 
erhebt  und  unter  die  tanzenden  geht,  — genau  zu  dem 
gang  einiger  altdanischen  Volkslieder  (434).  Na  strani 
432,  434,  435  ima  nekoliko  prijevoda  Grimmovik  u tro- 
hejskom  mjerilu  za  pokušaj  (73.  18.  9.  i 99). 

Od  svijek  slavenskih  plemena  Srbi  su  — veli  Grimin 
— svojim  nježnim  i neobično  pojkim  jezikom  najobilnije 
nadareni  pjesmom,  pjevanjem  i pričom,  te  se  čini,  kao 
da  je  dobro  nebo  btjelo,  da  im  nestašicu  knjiga  svagda 
naknadi  obilnim  blagoslovom  narodne  poezije  (436).  Grimrn 
bi  želio  za  Nijemce  prost,  doslovno  vjeran  i gotovo  in- 
terlinearan  prijevod,  jer  bi  olakšao  izučavanje  srpskoga 
jezika.  Oblik  i sadržinu  misli  da  nije  moguće  prenijeti 
u njemački  jezik,  jer  kako  bi  ovaki  prevodilac  postupao 
s čestim  diminutivima : erđlein,  bliitlein,  što  se  protive 
jeziku  i narodnom  duhu  njemačkom?  (436).  — 

God.  1815  izišao  je  drugi  dio  narodne  srpske  pje- 
smarice (Hapo^Ha  CpćcKa  IPfecriapnua,  ns^aHa / ByKOMn> 


CTectaHonnheM'B.  "dacT'i,  RTopa)  u Beču,  a Vuk  ju  je 
posvetio  Kopitaru.  Platon  Kulakovslti  op.  c.  p.  65.  g. 
1882.  veli,  da  je  Kopitar  napisao  recenziju  ove  knjige, 
koja  je  štampana  u Barth.  Kopitar s Kleinere  Sehriften 
p.  347  i 349.  Ista  ova  recenzija  štampana  je  i u knjizi 
Becensionen  und  vermisehte  Aufsatze  von  Jacob  Grimm 
IV.  I.  p.  437 — 455  bez  ikakove  bilješke,  premda  je 
izišla  poslije  Kopitarevih  „Kleinere  Sehriften  (1857)“  g. 
1869.  Sada  čija  je  ovo  recenzija,  Grimmova  ili  Kopita- 
reva?  Sudeći  po  stilu  i načinu  pisanja  držim  pouzdano, 
da  je  ova  recenzija  Grimmova,  te  je  samo  pometnjom 
ušla  u zbornik  sitnijih  spisa  Kopitarevih. 

I ovdje  daje  na  ogled  nekoliko  pjesama  u doslovnom 
njemačkom  prijevodu  veleći,  da  bi  trebalo  cijelu  knjižicu 
prevesti,  kad  bi  htjeli  navesti  sve,  što  je  lijepo  (445)  i 
želeći,  da  se  nadje  kakav  Goethe,  koji  bi  i ovo  prekrasno 
cvijeće  presadio  u njemački  Parnas  (440).  — 

(Nastavit  će  se.) 


Cosmopolis. 


Roman,  napisao  ga  Paul  Bourget. 


(Nastavak.) 


njižar  slušaše  taj  govor,  a glavom  mu  u to 
munulo  dvadesetak  suprotnih  misli.  Cutio  je 
od  navade  spram  Montfanona  neku  vrst  poči- 
tanja,  s kojim  se  je  miješala  Ijutitost,  jer  mu 


je  bilo  vrlo  neugodno,  što  je  zatečen  in  llagranti 
u zločinu  laži.  Treba-  istini  za  volju  dodati,  da,  govoreći 
o velikome  slikaru  Matt.eu  i velikom  papi  Piu  II. , pri  toj 
nesretnoj  knjizi,  nije  slutio,  da  bi  markez  mogao  pože- 
ljeti taj  časovnik,  znajući,  da  je  obično  vrlo  štedljiv  i da 
kupuje  samo  stvari,  što  strogo  idu  u crkvenu  povjest. 
On  je  knjigu  kovao  u zvijezde,  da  o njoj  stvori  kaku 
legendu  i da  tako  oplijeni  kojega  bogatog  neznalicu 
amatera.  Ako  se  opet  i nije  brinuo  toliko  za  ime  Mont- 
lueovo,  nije  mogao  ostati  miran  na  direktnu  i brutalnu 
napomenu,  što  je  markez  reče  o ratu  god.  1859.  To  je 
uvijek  trn  u srcu  onih  naših  susjeda  preko  Alpa.  koji 
nas  ne  ljube.  No  oholost  garibaldijančeva  ne  htjede 
zaostati  za  velikodušjem  starog  zuava.  Istom  osornošću, 
kaka  bijaše  u Montfanona,  on  mu  uze  knjigu  i promrmlja 
okrećući  je  medju  svojim  prstima,  oprljanim  crnilom : 
— Ne  bih  je  dao  za  šest  stotina  franaka  . . . Ne, 
ne  bih  je  dao  za  šest  stotina  . . . 

— To  je  prekrupna  svota,  — odvrati  Montfanon. 

— Ne,  nastavi  dobričac  — - ne  bih  je  dao  ...  Na 
to  je  pruži  markezu  s očitim  gnjevom : Ali  vama,  vama 
je  evo  za  četiri  stotine  . . . 

— Ma  ja  vam  nudim  pet  stotina,  — reče  u čudu 


kupac.  •—  I vi  sami  znate,  da  je  to  dosta  slaba  cijena  za 
taku  rijetkost!  . . . 

— Uzmite  je  za  četiri  — nukaše  Bibalta  sve  se  više 
žesteći,  — ni  soua  manje  ni  soua  više.  Toliko  je  mene 
stajala.  I isprave  ćete  dobiti  za  dva  dana,  a Hafnerove 
spise  još  ovog  tjedna.  Ali  taj  Bourbonac,  što  je  oborio 
Bim  — dometne  — a to  je  bio  Francuz,  je  li?  . . . I onaj 
Charles  d’Anjou,  koji  je  upao  medju  nas,  da  se  učini 
kraljem  obiju  Sicilija?  I Charles  VIII.,  koji  je  unišao 
na  Pučka  vrata  u Bim?  Jesu  li  to  bili  Francuzi?  Je  li 
Ouđinot  bio  Francuz?  Zašto  su  se  miješali  u naše  po- 
slove? Ah!  kad  bismo  dobro  računali,  što  nam  sve  du- 
gujete? . . . Nijesmo  li  vam  mi  dali  Mazarina,  Massenu 
i Bonaparta  i tolike  druge,  koji  su  išli  umirati  u vašoj 
vojsci  u Busiji,  u Španiji  i drugdje?  A kod  Dijona? 
Nije  li  došao  tu  Garibaldi,  da  se  bije  za  vas,  ludo,  premda 
ste  mu  oteli  domovinu?  ...  Mi  smo  otplatili  te  vaše 
zasluge,  ajte,  molim  vas  ...  No  uzmite  svoj  časovnik 
sobom  i laku  vam  noć,  laku  noć  . . . Platit  ćete  po- 
slije . . .“ 

I on  istura,  u istinu,  markeza  iz  dućana,  mašući 
rukama  i obarajući  knjige  sa  svih  strana  na  zemlju. 
Montfanon  se  nadje  na  cesti  ulice  Borgognona,  prije 
nego  što  je  mogao  iz  džepa  izvaditi  pripravljeni  novac. 

— Kakav  čudak!  Bože  moj,  kakav  čudak!  — reče 
u sebi,  smijući  se.  On  se  udalji  od  dućana,  koracajući 

lako  svojom  još  čvrstom  nogom  i veseo,  s dragocjenom 

* 


92 


VIENAC 


Br.  6 


knjigom  pod  ramenom.  Drugujući  mnogo  s njima  i po- 
znajući te  južnjačke  naravi,  u kojima  se  stječe  lopov- 
ština  s viteštvom,  a da  jedna  drugoj  ne  smeta,  — to 
su  Don  Quixoti,  koji  tjeraju  svoje  mlinove  — pitaše 
se  markez : — koliko  može  dobitka 
imati,  pošto  je  sebi  morao  platiti 
rukavice,  da  se  preda  mnom  pri- 
kaže plemićem?  — Nije  trebao 
nikad  da  sazna,  u koliko  je  to  pi- 
tanje opravdano,  kao  ni  to,  da  je 
Eibalta  za  rijetki  ovaj  svezak  i za 
čitav  kup  papira,  knjiga  i gravura 
platio  u svemu  dvadesetipet  fra- 
naka. Ali  dva  susreta,  što  ili  je 
imao  redom  jedan  za  drugim,  pošto 
bijaše  izišao  iz  dućana,  zapriječiše 
ga,  da  dalje  razmišlja  o tom  pro- 
blemu trgovačke  psihologije.  Bijaše 
se  zaustavio  na  izlazu  ulice,  da 
baci  pogled  na  taj  Španjolski  trg, 
što  ga  je  ljubio,  kao  stari  Rim- 
ljanin, kao  kutić,  koji  je  ostao 
nepromijenjen  u zadnjih  trideset 
godina. 

U ovo  jutro  prvih  dana  mje- 
seca svibnja  izgledaše  dugački  trg 
na  neravnoj  obali  zaista  krasan  u 
kretanju  svijeta  i svjetlu  sa  smeđjom 
masti  nepravilnih  već  oživjelih 
kuća,  koje  ga  okružuju,  s dvos- 
trukim skalinama  crkve  Trinita  dei 
Monti,  punim  lijenčina,  u sredini 
s vodom,  što  prska  iz  banje,  nalične 
barci  — jednom  od  bezbrojnih  hira, 
koji  se  svidješe  mašti  Bernina,  tog 
čarobnog  dekoratera,  čiji  je  duh 
zamislio  živ  vodoskok,  u kojem 
površina  vode  blista  drhtajem  mra- 
mora i tuča.  I u ovaj  čas  i pod  ovim 
svjetlom  bijaše  taj  vodoskok  zaista 
živ,  kako  su  oko  njega  trčali  tatići, 
pružajući  na  svojim  rukama  ovje- 
šene  košarice,  pune  blijedih  ruža, 
plavih  narcisa,  crvenih  jetrenka 
(anemona),  slabašnih  ciklama  i 
tamnih  maćuhica.  Golih  noga, 
crna  plamena  u očima,  s molbom 
na  usnicama  motaju  se  izmeđju 
kočija,  što  strjelovito  jure,  u manjem 
broju  nego  za  vrijeme  prave  se- 
zone, ali  ih  je  ipak  dosta  mnogo, 
jer  je  proljeće  kasno  došlo  ove  go- 
dine, te  se  javlja  preslatkom  svje- 
žinom. Ovi  prodavači  cvijeća  na- 


pastuju žurne  prolaznike,  kao  i sve  ljude,  što  se  zau- 
stavljaju kod  izloga.  I žarki  katolik  Montfanon  ćutio  je 
pri  tom  slikovitom  prizoru  za  lijepa  jutra  i na  najljepšem 
trgu  njemu  omiljela  grada  radost,  da  bi  dopunio  taj 

dojam  jednog  svijetlog  časka  sanjarijom  o vječnosti.  Tre- 
balo mn  samo  da  svrati  fsvoj  pogled  na  desno  prema 
zboru  Propagande,  sjemeništu  mučenika,  iz  kojeg  izilaze 
svi  misijonari  svijeta.  Ali  jbilo  je  sudjeno,  da  se  žarki 


plemić  ne  će  u miru  radovati  ni  svojoj  bibliografskoj 
dragocjenosti,  koju  bijaše  dobio  uz  tako  povoljnu  cijenu 
i što  je  stiskaše  pod  svojim  jedinim  pazuhom,  niti  ovome 
čistom  rimskom  pojavu : nagli  taj  pogled  odozgo  na  stvari, 


što  se  pružaše  oku  na  zakretu  jedne 
ulice  i na  uglu  pločnika.  Dostajalo 
je  njegovim  sjajnim  zjenicama,  da 
izgube  svoju  veselost,  kad  je  opazio, 
gdje  mimo  nj  prolazi  kočija,  unatoč 
ranom  jutru,  upregnuta  krasnim 
crnim  konjima,  a u njoj  dvije  žene 
u živu  razgovoru.  Jedna  bijaše 
očito  nižeg  staleža,  pratilica,  koja 
je  imala  biti  čuvaricom  drugoj, 
mladoj  djevojci,  gotovo  uzvišene 
ljepote,  s velikim  crnim  očima,  koje 
su  plamsale  uz  blijedu  put,  toplu  i 
živahnu  bljedoću.  Njezin  čisti  istoč- 
njački profil  preočito  izražavaše  tip 
židovske  ljepotice,  a da  bi  se  moglo 
posumnjati  o podrijetlu  te  pojave, 
koja  je  morala,  kako  pjesnik  kaže, 
„povući  sva  srca  za  sobom Ali 
nije  tako  dobroćudni  i veseli  obraz 
markezov  iznenada  se  namrštio  i 
stegnuo  u očitoj  zlobi,  slijedeći 
pogledom  ovu  mladu  djevojku,  koja 
zakretaše  za  ugao  ulice,  a u isti 
čas  izmijeni  pozdrav  s vrlo  ele- 
gantnim mladim  čovjekom,  koji  bez 
sumnje  dobro  poznavaše  starog  pa- 
pinskog zuava,  jer  ga  nagovori  pri- 
jateljski, rekavši  šaljivim  glasom  i 
francuštinom,  što  je  ravno  iz  Fran- 
cuske potjecala: 

— Aha!  imam  li  vas,  gospo- 
dine markeže  ClaudeFran^ois  de 
Montfanon!  . . . Ona  dodje,  vi  je 
vidjeste  i pobijeđjeni  ste . . . Gutate 
je  očima,  tu  božanstvenu  Fanny 
Hafner  ? Strepite.  Pritužit  ću  vas 
Njegovoj  Uzoritosti  kardinalu  Gue- 
rillotu,  i ako  budete  zlo  govorili  o 
njegovoj  dražesnoj  učenici,  ja  ću 
biti  tu,  da  posvjedočim,  kako  ste 
bili  hipnotizovani  njezinom  po- 
javom, kao  ono  Trojanci  Heleninom. 
A uvjeren  sam,  da  Helena  nije 
imala  te  moderne  dražesti,  ove 
duše  u ljepoti,  ovog  idealnog  pro- 
fila, dubokog  pogleda,  snatrenih 
usana,  i tog  smiješka  ...  Ah ! 
kako  je  krasna!  . . . Kada  ćete  joj 
se  prikazati . . . . ? 

— Ako  majstor  Julien  Dorsenne,  — odgovori 
markez  isto  tako  šaljivo,  — ne  upotrebi  više  pomnje 
posmatranju  u svojem  budućem  romanu,  nego  što  je 
ovdje  sad  pokazuje,  onda  žalim  njegova  nakladnika  . . . 
Dodjite  amo  — doda  naglo  i povuče  mladog  čovjeka  do 
ugla  ulice  Borgognona  — vidite  gdje  se  victoria  ustavlja 
pred  brojem  13?  I božanstvena  Fanny,  kako  je  nazvaste, 
silazi  tu?  . . . I ona  ulazi  u dućan  toga  starog  lopova 
Ribalte  ...  Ne  će  dugo  ostati  unutra,  sigurno.  Izilazi, 
gledajte;  odlazi  s kočijom  . . . Šteta,  što  ne  će  ovuda  proći. 
Imali  bismo  radost  posmatrati  njezino  razočarano  lice. 


A,  gle,  šta  je  išla  tražiti  — doda  s veselim  smijehom, 
pokazujući,  što  je  kupio  i šta  ne  će  dobiti,  ma  da  ponudi 
sve  milijune,  što  ih  je  njezin  poštenjak  otac  ukrao  u 
Beču  ...  He ! He ! — završi,  smijući  se  još  jače.  — - Gr. 
de  Montfanon  je  ranije  ustao,  on  nije  izgubio  svojeg 
jutra.  A vi  pogadjajte  malo,  gospodine  motrioče,  što  sam 
oteo  muzeju  ove  komedijašice,  koja  se  bar  s ovim  pred- 
metom ne  će  igrati  ...  — doda,  pružajući  svezak  svo- 
jemu sugovorniku,  kojega  gledaše  presmiješnim  izrazom 
slavlja. 

(Nastavit  će  se.) 


O strofama  prvih  hrvatskih  pjesnika. 

Napisao  Petar  Kreković. 

(Nastavak.) 


Menčetića  i Lučića  ima  takodjer  po  jedna  pjesan 
od  kola,  spjevana  u takvim  strofama,  samo  što  su 
tu  strofe  pisane  u dva  redka,  tako  da  izgledaju  kao 
parovi  petnaesteraca  s rimom  u sredini.  Običaj  sredo- 
vječnih pisaca  bijaše,  da  su  nastojali  što  više  prištediti  i 
vremena  i prostora.  Za  to  vrve  sredovječni  rukopisi  kra- 
ticama i za  to  je  često  veoma  teško  iznaći  pravi  oblik 
pjesama.  0 tome  ćemo  poslije  više  progovoriti,  a ovdje 
samo  velimo,  da  ti  petnaesterci  nisu  stihovi,  nego  ova 
tako  obična  strofa,  te  je  bilo  sasvim  suvišno  tražiti  im 
uzorke  u latinskoj  crkvenoj  pjesmi.  Evo  od  svake  tih 
pjesni  od  kola  prve  strofe,  pa  neka  se  sravne  s Držiće- 
vima  i sa  spomenutim  francuskima  i talijanskima : 
Svitlostju  lipos  prosinu,  kad  pr.de  k tanci  vila, 
ljuveno  srce  prominu  od  nje  jadovna  strila. 

Menčetić  II.  45. 

Neharnu  služim  gospoju,  za  mani  danke  traću, 
za  virnu  službu  jer  moju  ne  će  mi  dati  plaću. 

Lućić  213. 

Strofa,  o kojoj  je  bilo  do  sada  govora,  prilično  je 
rijetka.  Mnogo  češća  je  strofa  8 abab  i u narodnoj 
čakavskoj  pjesmi  i već  kod  prvih  naših  pjesnika.  Po 
našem  mnijenju  potječe  ona  iz  tal.  narodne  pjesme,  u 
kojoj  je,  osobito  u sjevernoj  Italiji,  veoma  česta.  Ostermaim 
je  izdao  nekolike  tisuće  furlanskih  narodnih  pjesama  t.  zv. 
villotta,  a medju  njima  ima  samo  nekoliko  desetaka  pje- 
smica, koje  nijesu  strofe  8 abab.  Sva  je  prilika,  da  je  to 
jedan  od  najstarijih  oblika  talijanske  pučke  pjesme,  pa 
da  se  je  u Furlanskoj,  zaštićenoj  od  novijih  utjecaja, 
sačuvao  nepokvaren  do  danas.  Tu  je  strofu  upotrebio 
Držić  u pjesmi  72.  (Kasandrić  u Iskri  II.  2.  veli,  da 
Držić  ne  poznaje  osmerca.)  Ta  je  pjesma  sadržajem  svojim 
veoma  blizu  narodnoj  pjesmi,  gotovo  bi  ju  trebalo  pri- 
brojiti onima,  što  su  na  narodnu  spjevane.  Veoma  je 
vjerojatno  dakle,  da  je  Držić  i u obliku  slijedio  narodnu 
pjesmu.  Nu  još  je  jedan  put,  kojim  su  naši  prvi  pjesnici, 


a možda  i sama  narodna  pjesma,  mogli  doći  do  strofe 
8 abab,  ili  u opće  do  osmerca,  a čini  se,  da  su  baš 
tim  putem  i došli  do  nje. 

U 15.  vijeku,  kako  smo  već  spomenuli,  bijaše  u 
Italiji  mnogo  slavnih  pjesnika,  koji  su  pjevali  na  način 
pučke  pjesme,  služeći  se  ujedno  i oblikom  njezinim. 
Bijahu  to  pjesnici  pučkih  canzonetta  i bahata.  Medju 
najbolje  ide  mletački  dostojanstvenik  Lionardo  Quistiniani, 
koji  je  u prvoj  polovici  15.  vijeka  pjevao  i narodnu  žicu 
tako  dobro  pogodio,  da  su  mu  se  pjesme  po  svoj  Italiji 
pjevale,  a nekoje  još  i danas  pjevaju.  On  je  prvi  upo- 
trebio octavu.  I jednostavnu  strofu  abab  je  rado  imao. 

Važnija  za  nas  je  posebna  jedna  grana  te  na  po 
pučke,  a na  po  umjetne  pjesme,  jer  je  jasno,  da  su  naši 
pjesnici  zajedno  s tom  vrsti  pjesništva  i osmerac  od  tal. 
pjesme  uzeli.  Mislimo  pokladne  pjesme.  0 tim  pjesmama 
govorio  je  L.  Zore  u Radu  (knj.  27.  i 71.),  pa  bi  bilo 
suvišno  ovdje  opetovati,  kako  se  je  ta  vrst  pučke  pjesme 
pod  vladom  Lorenza  de  Medici  (1448 — 1492.)  uzdigla  do 
časti  umjetne  pjesme,  kako  je  starim  Dubrovčanima  omi- 
ljela, koji  su  ju  dalje  razvili  i gojili  još  i kad  je  u Italiji 
već  jenjala  bila.  Ipak  radi  oblika  moramo  da  nešto 
reknemo  o prilikama,  u kojima  je  ta  vrst  pjesme  evala. 
Slavni  Lorenzo,  da  puk  odvrati  od  državnih  posala,  a i 
da  mu  omili,  priredjivao  mu  je  razne  svetkovine,  miješao 
se  sam  u narodne  zabave  i skladao  pjesme,  koje  su  se  u 
tim  zgodama  pjevale.  Osim  svibanjskih  svečanosti  naj- 
zgodnije mu  za  taj  posao  bijaše  pokladno  doba.  U Eio- 
renzi  je  bio  odavna  običaj,  da  o pokladama  obilaze 
gradom  krabuljni  ophodi.  Lorenzo  prihvati  taj  običaj,  pa 
stade  da  priređjuje  što  sjajnije  ophode.  Pojedini  odjeli 
predstavljali  su  pojedine  grane  ljudskoga  zanimanja  i pri 
tom  pjevali  pjesme,  koje  su  se  odnosile  na  to  zanimanje. 
Iza  svake  strofe  zapjevao  bi  narod  neki  stalni  pripjev. 
Sadržaj  tih  pjesama  odgovarao  je  razuzdanomu  veselju 

pokladnih  dana,  a često  je  hio  veoma  bestidan.  Stih  im 
je  bio  najviše  osmerac,  složen  u strofe  od  6 — 8 stihova, 
t.  j.  abab  s dodatkom,  što  ga  dobiva  u srednjoj  Italiji. 
Befrain  je  obično  8 abba. 

Kod  nas  su  Vetranić  i Nalješković  prvi  sastavljali 
take  vesele  pokladne  pjesme.  I oni  se  pri  tome  služe 
osmercem.  Nalješković  ima  osim  jednostavne  strofe  abab 
i složenih,  a Vetranić  nema;  ili  mu  je  bilo  lakše,  ili  ga 
je  na  to  navela  narodna  hrvatska  pjesma,  koja  je  pozna- 
vala samo  čistu  strofu  abab,  Vetranić  i u refrainu  i u 
pjesmi  upotrebljava  tu  strofu,  tako  da  mjesto  talijanske 
strofe  abab  bccD,  DEEDu  njega  stoji  abab,  c d c d, 
E F E F.  Na  primjer : 


Mi  smo  prišli  u ove  strane, 
neka  vam  je  sada  znati, 
da  naučimo  Dubrovčane 
u trumbune  trumbetati. 


Lanzi  mastri  di  Trombone 
e di  piffer  che  tien  sutte  ; 
noi  insegnar  folentier  tutte 
a Talian  menar  trombone. 


Za  č smo  lanci  trumbetari, 
dobri  meštri,  neka  znate, 
ki  trubimo  pod  pifari, 
a ne  ištemo  niedne  plate; 

ner  za  ljubav  trumbetamo, 
a ne  ćemo  od  vas  platu, 


Noi  fenute  delle  Magne, 
perchč  intese  ha  Lanze  dire, 
che  Talian  star  buon  campagne, 
quanđo  quella  fuol  servire; 

e perb  foler  fenire 
a far  trinche  con  voi  tutte 


ner  da  s vami  potrinkamo, 
kad  svršimo  pimfaratu. 

Mi  smo  prišli  u ove  strane, 
neka  vam  je  sada  znati, 
da  naučimo  Dubrovčane 
u trumbune  trumbetati. 

Vetranić:  Lanzi  Alemani, 
1,  248. 


e noi  meglie  insegnar  tutte 
a Talian  menar  trombone 

(Lanzi  mastri  di  Trombone 
e di  piffer  che  tien  sutte; 
noi  insegnar  folentier  tutte 
a Talian  menar  trombone.) 

Lasca:  Tutti  i trionfi 
str.  357. 


Vetranić  piše  refrain  Mi  smo  prišli  iza  svakih  8 
stihova,  koji  mu  odgovaraju  talijanskoj  strofi.  U Laskinu 
izdanju  je  refrain  napisan  uvijek  samo  na  početku.  Taj 
refrain  ima  u prvom  stihu  istu  rimu  kao  i zadnji  stih 
strofe.  To  je  bilo  tako  udešeno  za  to,  da  oni,  koji  su 
pjevali  refrain,  znadu,  kad  im  treba  upasti.  Ovu  strofu 
od  4 osmerca  upotrebljava  Vetranić  veoma  rado,  bez 
obzira  na  sadržaj  pjesme,  a pošto  se  je  s njom  upoznao 
u talijanskim  pokladnim  pjesmama,  i u takvim  ju  pjesmama 
prvi  put  upotrebio,  nema  sumnje,  da  je  osmerac  u Vetra- 
nića  kao  i u Nalješkovića  talijanskoga  podrijetla.  Pošto  je 
cijela  ta  vrst  pjesništva  za  pravo  pučka  pjesma,  to  smo 
imali  pravo,  kad  smo  rekli,  da  su  naši  pjesnici  uzeli 
svoje  oblike  iz  narodne  pjesme  talijanske. 

(Nastavit  će  se.) 

K slikama. 

Rafaelova  smrt.  Karton  Ivana  Šubica  (iz  god.  1872.)  Dono- 
simo sliku  slovenskoga  slikara  Ivana  Šubića.  Prikazuje  nam 
čuvenoga  umjetnika  Rafaela,  kako  umirući  gleda  svoje  posljednje 
i najveće  djelo  »Transfiguraciju«.  Ova  je  slika  prvi  put  ugledala 
svjetlo  u ljubljanskom  ilustrovanom  Časopisu  »Dom  in  Svet«,  što 
ga  vješto  uredjuje  slovenski  književnik  dr.  Fr.  Lampe.  Časopis 
taj  prati  vrlo  pozorno  književne  pojave  hrvatske  i donosi  gotovo 

0 svakom  znatnijem  djelu  ocjenu,  utirući  tako  pi.t  bratskoj  uza- 
jamnosti medju  Slovencima  i Hrvatima.  Uz  to  treba  priznati,  da 
se  ovaj  list  sve  više  usavršuje.  Ima  u njem  birana  štiva,  a u 
svakom  broju  više  slika. 

4 

Književnost. 

Hrvatska.  „Davorija  Ljudevita  Gaja“.  Na  prvom  mjestu 
donosimo  po  vjernom  prijepisu  izvornu  davoriju  Ljudevita  Gaja, 
koju  nam  je  poslao  hrvatski  pjesnik  Jovan  Hranilović.  On  je 
od  rodbine  Gajeve  dobio  hrvatskim  i njemačkim  jezikom  pisani 

1 u mnogom  pogledu  vrlo  zanimljivi  „Liber  memorabilium“,  po- 
čevši od  g.  1838.  Na  48.  strani  toga  vrlo  krasnim  rukopisom 
pisanog  spomenara  našao  je  pjesmu  »Davoriju«,  a pod  njom 
početna  slova  Gajeva  imena  L.  G.  Pjesma  je  bez  svake  sumnje 
Gajeva,  odaje  ju  sadržaj  pa  i kompozicija,  kao  u pjesmi  »Tužno 
cvili  vitez  u planini«. 

— Skupština  društva  sv.  Jeronima.  Dne  9.  o.  mj.  bila  je 
skupština  društva  sv.  Jeronima  u novoj  društvenoj  kući.  Pred- 
sjednik g.  kanonik  dr.  F.  Suk  otvorio  je  skupštinu  vrlo  zgodnim 


govorom,  u kojem  je  najprije  istakao  svoju  i cijeloga  odbora 
radost,  što  može  prvi.  put  otvoriti  skupštinu  u vlastitoj  kući 
društvenoj.  Razlaže  dalje,  što  je  bila  misao  i nakana  onih,  koji 
su  pred  25  godina  osnovali  ovo  društvo:  podavati  naime  siro- 
mašnomu puku  našemu  dobrih  i zabavno-poučnih  knjiga,  da  se 
pouči,  osvijesti,  da  uznapreduje  moralno  i materijalno ; da  mu  ne 
dodje  u ruke  zla  knjiga,  koja  nije  prijatna  njegovu  biću  ni 
sklona  njegovoj  sreći.  Skupštinari  pozdravili  su  na  svršetku 
predsjednika  sa  »Živio!«  Poslije  toga  pročitao  je  blagajnik 
podulji  izvještaj  bilježnikov.  Iz  njega  vadimo  ovo:  Za  gradnju 
ku''e  isplaćeno  je  do  sada  72.726.  for.  81  nč.,  a treba  još  da  se 
isplate  neki  obrtnici. 

Broj  novih  članova  narastao  je  prošle  godine  721.  U svemu 
ima  sada  društvo  upisanih  članova  10.549.  Taj  broj  trebao  bi  da 
bude  barem  još  tri  puta  tolik.  Mi  i ovom  zgodom  za  dušu  pri- 
vezujemo  svima,  koji  se  zovu  Hrvati,  da  pristupe  kao  članovi  u 
ovo  društvo,  a i da  sabiru  osobito  u seljačtvu  članove  za  nj.  — 
Knjige  za  god.  1893.  izdat  će  se  ove:  Danica  u 40  tisuća  pri- 
mjeraka, Kanižlićev  molitvenik  u 15  tisuća,  Ptice  III.  svezak  od 
D.  Trstenjaka  u 12  tisuća,  i Pripovijest,  za  koju  je  natječaj  las- 
pisan  iz  Koturove  zaklade.  Ne  dobije  li  društvo  valjane  pripo- 
vijesti, štampat  će  koju  drugu  knjigu  u 12  tisuća  primjeraka. 

Društveni  urednik  moli  sve  pisce,  da  bi  ga  svojim  člancima 
i pripovijestima  za  Danicu  pomagali.  Doista  bi  bilo  vrijedno,  da 
svoje  pero  posvete  Danici  naše  najvrsnije  sile,  jer  je  ona  naj- 
većma  raširena  od  svih  naših  knjiga.  Nju  čita  bar  80  tisuća  ljudi. 

Cjelokupna  imovina  društvena  iznosi  koncem  godine  1892. 
141.846  for.  62  nč.  No  tu  nije  uračunana  ona  polovica  Hercegove 
kuće,  što  ju  imade  društvo  sa  jugoslavenskom  akademijom.  — 
Dri  štvo  je  od  vlade  iz  zemaljskoga  proračuna  dobilo  samo 


96 


V I E N A 0 


Br.  6 


700  for.  redovite  potpore,  đoČim  mu  je  izvanredna  od  isto  toliko 
forinti  uskraćena. 

Pošto  nije  nitko  od  skupštinara  imao  nikakova  prijedloga, 
zahvali  se  odbor,  a skupština  izabra  sa  priznanjem  cijeli  odbor 
i za  buduću  godinu. 

* 

Svaštice. 

— Hrvatsko  akademičko  društvo  » Zastava « priredilo  je  8. 
o.  mj.  koncerat  s plesom,  koji  je  vrlo  lijepo  uspio.  Koncerat  bio 
je  sastavljen  od  samih  hrvatskih  i slavenskih  skladba,  koje  su 
se  s velikom  vještinom  izvodile.  Time  je  »Zastava«  opet  sjajno 
posvjedočila,  da  brižnom  njegom  hrvatske  i slavenske  glazbe 
oplemenjuje  srca  svojih  članova.  I tamburaški  i pjevački  zbor 
»Zastavin«  časno  se  odlikovaše  i stekoše  mnogo  priznanja.  Nama 
je  osobito  bila  mila  deklamacija  Krnicova  poznate  rodoljubne 
pjesme  Šenoine:  »Klevetnikom  Hrvatske«.  Svake  je  hvale  vri- 
jedno, što  »Zastava«  uz  pjesmu,  glazbu  i književna  čitanja  nje- 
guje i deklamaciju,  ovu  dosta  važnu  vještinu,  kojoj  se  u nas 
premalo  pažnje  posvećuje.  Izbor  pjesme  bio  je  vrlo  zgodan  a 
deklamator  ima  mnogo  dara  i vještine.  U njega  je  vrlo 
zvonak  i miločujan  glas,  koji  mahom  osvaja  slušatelja,  a uz  to 
umije  vješto  mijenjati  glas  i isticati  etički  akcenat.  Darovitomu 
i vještomu  deklamatoru  mnogobrojno  je  općinstvo  živo  povla- 
djivalo.  Cijela  je  zabava  u svakom  pogledu  sjajno  uspjela.  Milo 
nam  je,  što  naše  akademičko  literarno  društvo  nalazi  mnogo 
odziva  u gradjanstvu  glavnoga  grada,  koje  je  u velikom  broju 
posjetilo  ovu  zabavu. 

Verdijev  ^Fallstaff «.  Prije  dva  dana  pjevala  se  prvi  put  u 
milanskom  glumištu  »Scala«  nova  Verđijeva  opera  »Fallstaff«, 
za  koju  je  po  Schakespeareu  riječi  napisao  poznati  skladatelj  i 
pjesnik,  Arigo  Boito.  Vele,  da  su  riječi  Boitove  krasne,  stihovi 
glatki  i pjesnički,  puni  humora,  a prizori  živi,  kratki  i puni 
neodoljive  komike.  Fallstaff  je  prikazan  u simpatičnoj  slici, 
smiješan  je  hvastavac,  koji  si  mnogo  utvara.  Uspjeh  nove  opere 
bio  je  veličajan.  Već  u prvom  činu  raslo  je  povladjivanje  od 
prizora  do  prizora.  Općinstvo  je  zaneseno  klicalo  i burno  pozi- 
valo maestra,  da  se  pokaže  na  pozornici. 

Drugi  je  Čin  imao  još  veći  uspjeh.  Tu  ima  krasnih  napjeva, 
glazba  upravo  zaČarava  slušatelje.  Tu  je  entuzijazam  općinstva 
postigao  vrhunac.  Pjesnik  Carducci  i maestro  Mascagni,  silno 
oduševljeni,  mahali  su  šeširama  i neprestano  klicahu : Viva  Verdil 
Krasan  je  i treći  Čin,  napose  pijev  vila  i njihove  vodilje  Ane. 
Opera  je  sve  očarala,  čarobna  je  sila  glazbe  Verdijeve,  puna 
mlade  svježosti  i posve  originalna. 

Književnost  medju  hrv.  kajkavcima  prije  150  godina. 
Godine  1742.  izdao  je  Isusovac  Juraj  Mulih  u Zagrebu  knjigu 
»Poszel  apostolski«.  Vrlo  je  zanimljiv  predgovor  piščev,  iz  kojega 
spominjemo  ovo:  »Pokehdob  čast  Poslenika  Apoštolskoga,  ovo 
na  šestnajsto  leto,  po  već  Biškupiah  jesem  obnaša],  gde  sem 
dosta  mogel  spoznati,  i videti,  kulika  negde  je  med  ljudstvom, 
vu  duhovnom  dugovanju  priprostoća,  a da  i Navuka  keršćanskoga 
velika  potreboća.  Ter  najveČ  iz  toga  zroka:  Kajti  ga  i knigo- 
znanci  neimaju  odkuda  čtati,  i druge  navučati:  ar  se  našega  je- 
zika malo  knig  najde,  koje  bi  Navuk  keršćanski  vu  sebe  zader- 
žavale.  Zato  ja  Duhovnem  Pastirom,  knigoznancem,  i vsem 
ostalim  vernem  kerŠćenikom  na  pomoć  šetujući  jesem  se  na  oveh 
knig  zloženje  rad  postavil  . . . Ne  morem  toga  tajiti;  nego  rad 
valujem:  da  se  ovde  najdu  vnoga,  koja  vsem  povoljna  ne  budu, 

Davorija  Ljudevita  Gaja.  — Nova  era.  — Moje  pjesme.  — > 
evropskoj  literaturi.  — Cosmopolis.  — 


to  dobro  znajući:  da  našega  naroda  Ijudem,  vu  izgovarjanju,  i 
pisanju  rečih,  vsem  ne  moguće  vgoditi;  ar  se  nekoji  osmehavaju 
iz  rečih,  da  nesu  prave  horvatske;  nekoji  sude,  da  nesu  pravo 
pisane,  nego  hi  se  drugač  pisati  mogle;  a nekoji  druga  prigo- 
varjanja  izmišljavaju,  ter  suproti  postavljaju.  Ali  ja  takih 
nesem  se  zbojal.  Kajti  sem  iz  jedne  strane  to  spoznal,  da  se 
jošče  na  ov  svet  ne  rodil,  ki  hi  vsem  Ijudem  vgodil.  A iz 
druge  strane,  jesem  premislil  duhovnu  hasen,  koja  se  po  oveh 
knigah,  more  negda,  i po  moje  smerti  včiniti:  ar  se  ufam,  da  se 
najdu  vnogi  Keršćeniki,  koji,  ne  samo  vu  Svetek:  nego  negda  i 
vu  delatnik,  budu  ove  knige  veselo  čtali  i druge  marlivo  navu- 
čali.  I takovi  znavši,  da  sem  se  ja  vu  izgovarjanju  rečih,  moral 
prilagoditi  samo  k Zagrebcem,  pri  kojih  ovo  pišem,  a ne  Kar- 
lovčanom,  niti  Varaždincem,  niti  Požežanom,  kaj  vezda  ne  more 
biti.  Zato  na  Duše  hasnuvati  željćći,  ne  budu  gledali  na  falinge 
izgovarjanja,  niti  pisanja,  niti  štampanja;  nego  budu  samo  du- 
hovne basni  iskali,  i vse  ovo  za  dobro  prijemali,  kaj  sem  ja,  ne 
iz  moje  glave  iznesel,  niti  zmislil,  nego  (kakti  verna  pčelica  mćđ 
iz  cvetja  ali  rožic)  iz  vnogeh  knig,  dobrb  pregledaneh  jesem 
izebral,  izvadil,  i ovak  skupa,  vu  ove  knige,  najmre  ono  postavil, 
kaj  sem  sudil,  i negda  spoznal,  da  je  pri  nekojih  Ijudeh  menjč 
znano;  a vendar  na  pravo  keršćansko  življenje,  i na  Dušno  zve- 
ličenje  znati  bolje  potrebno,  ali  končema  hasnovito. 

— Prvi  tatarsko-ruski  list.  God.  1882.  počeo  je  izlaziti  u 
Bahčisaraju  kao  tjednik  rusko-tatarski  list  »Perevodčik«,  u opće 
prvi  list  u tatarskoj  Rusiji.  Početak  je  svuda  težak,  a po  gotovo 
ovdje,  gdje  je  urednik  uz  tehničke  neprilike  morao  se  starati,  da 
se  u pisanju  drži  takova  narječja,  koje  bi  razumijevali  svi  Tatari. 
Kavkaski  Tatar  ne  razumije  pravo  Krimskoga,  a još  manje  jezik 
onih  Tatara,  što  stanuju  u srednjoj  Aziji.  No  urednik  Izmail-aga 
Hasprinski  ustrajao  je  u svom  radu  i tako  je  list  njegov  navršio 
deset  godina.  Sada  je  taj  list  vrlo  razgranjen,  medju  njegove 
predplatnike  pripada  i sultan  stambulski.  Listu  je  svrha,  da  medju 
Tatarima  širi  ruski  jezik,  njegovo  je  geslo:  »UČis,  Tatarin,  po 
russki«. 

Naš  vrli  suradnik,  dr.  Gjuro  Turić,  izdao  je  na  svijet  svoju 
doktorsku  disertaciju  pod  ovim  natpisom:  „Đer  Entschluss  in 
dem  Willensprozesse.  Inaugural-Dissertation  zur  Erlangung  der 
Doktorwiirde  an  der  philosophischen  Fakultat  der  Universitiit 
Jena,  vorgelegt  von  G.  Turić  aus  Gospić  im  Konigreich  Kroatien«. 

Jedan  je  od  najčudnijih  pojava  u ljudskom  životu,  da  se 
Čovjek  nemože  da  se  riješi  na  čin,  o kom  je  uvjeren,  da  će  ga 
dovesti  do  žudjenog  cilja,  koji  odobrava  i za  koji  zna,  da  bi  ga 
mogao  učiniti,  samo  da  se  na  to  riješiti  može.  Ova  filozofska 
radnja  hoće  da  nam  protumači  taj  pojav  u ljudskom  životu  Pro- 
matrajući psihološke  zakone  i stečevine  današnje  fiziologije 
obzirom  na  funkcije  mozga,  pa  mjereći  oboje  o iskustvo  i svijesne 
pojave,  hoće  pisac  da  protumači,  na  koji  se  način  stvara  odluka, 
da  će  se  neki  čin  izvesti.  Rezultate  tog  istraživanja  moći  će 
pedagogija  u svoje  svrhe  upotrebiti.  Radnja  je  pisana  umno  i 
s velikim  poznavanjem  predmeta,  a može  se  dobiti  kod  pisca  u 
Sarajevu  i u knjižari  Dioničke  tiskare. 

„II  Rinovamento“  — tako  se  zove  dobro  uredjivani  list,  što 
no  izlazi  u talijanskom  jeziku  u Gorici,  a bavi  se  često  hrvatskim 
i u opće  slavenskim  stvarima.  Donosi  i lijepih  prevoda  iz  hrvatske 
i ostalih  slavenskih  književnosti.  U broju  34.  prvoga  godišta 
donio  je  vrlo  lijep  prevod  Hranilovićeve  pjesme  »Sirotani«  iz 
pera  poznatog  prevodioca  I.  Kušara.  U broju  35.  ima  zanimljiv 
članak  politički  "Extra  Hungariam  non  est  vita«.  U istom  broju 
prevedena  je  pjesma  R.  Katalinića  »Ja  sam  ptica  selica«,  koja 
je  bila  štampana  u 50.  broju  lanjskoga  »Vienca«.  Upozorujemo 
rodoljube  na  ovaj  list,  koji  je  svake  podpore  vrijedan,  kao  i 
»Diritto  Croato«. 


Kako  vam  drago«.  — Dr.  Milivoj  Šrepel.  — Naša  narodna  pjesma  u 
0 strofama  prvih  hrvatskih  pjesnika.  — Listak. 


Uredjuje  J.  Pasarić, 


Vlastničtvo  i tisak^Dioničke  Tiskare. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for. 

Eukopisi  se  ne  vraćaju. 


God.  XXV. 


Plašt  i kruna. 


Spjevao  Gjuro  Arnold. 


stranom  gradu  bi . . . sred  noći  zimne, 
Gdje  sve  već  snu  na  meki  palo  skut ; 
Po  ulicama  samo  sjever  ljut  — 

Urliko  jošte  svoje  grozne  himne. 

Na  logu  žena  snivala  mi  draga: 

0 vječnom  valjda  ljubavi  nam  traju; 

A do  nje  čedo  sitno,  lišća  blaga  — 

0 grudima  joj  b’jelim:  svome  raju. 

Ja  sam  uz  vatru  mramorna  kamina 
Promatrah  tihe  sreće  skromnu  sliku; 

A ipak  bi  mi  — kao  prognaniku 
Sred  pustih  snježnih  sibirskih  nizina. 

1 s čežnje  hitra  vinula  se  miso, 

Daleko,  gdje  no  prvi  zrak  sam  diso, 

I gdje  otaca  zemlje  čar  ne  ti  je 

Ko  srebren  okvir  pašu  r’jeke  dvije. 

I tu  se  dugo  zabavili  i slatko 
Ko  majčinu  u oku  suza  sreće ; 

A noćni  čas  je  prolazio  glatko, 

Da  ni  ne  spazih  — kako  gasnu  sv’jeee. 

A1  kad  u sumrak  izbe  pak  sam  zirno, 
Uzbunilo  se  srce  dosl’je  mirnp 
Ivo  suri  oro  na  visokoj  grani, 

Kad  iz  nizina  diljke  hit  ga  rani. 

Tu  drhtala  je  žena  poput  pruta: 

Prem  dv’je  joj  krune  bujne  krile  prame; 
A baršunasti  plašt  joj  sa  dva  skuta 
Niz  ponosito  spuštao  se  rame. 

A ja  sam  časak  s njena  lika  trno, 

I preko  vjedja  rukom  plaho  srno: 


A1  videć,  da  ju  b’jeda  sv’jetom  nosi, 
Zapitah  stiha:  „Beci,  što  ćeš,  tko  si?“ 
A ona  ko  božanstvo  sa  oltara 
Na  tih  mi  upit  tiše  odgovara: 

„Po  sv’jetu  lutam,  djecu  tražim  svoju, 
„Na  povrat  ne  bi  1’  sklonula  ih  nut, 
„Da  ištu  veće  — makar  baš  u boju  — 
„Otetu  krunu,  treći  plašta  skut. 

„Bez  njih  ti  dršćem  usred  ljeta  mila, 
,,A  kako  ne  — kad  zimski  grune  b’jes ; 
„Bez  njih  ti  n’jesam,  što  sam  nekoć  bila: 
„Domaji  ponos  — a tudjini  tr’jes . . .“ 

I umuče  ko  s teške  stare  boli, 

A licem  joj  se  plamen  gnjeva  proli. 

Po  slatkom  sam  je  razumio  r’jeku, 

Po  gorkoj  sudbi  pak  ju,  aoh,  spoznali ; 
1 šapat  joj  probudi  gromku  jeku 
U duši  mojoj  — kao  priča  grozna. 

Do  nogu  htjedoh  u to  pasti  njenih, 

I kazat,  s iste  da  sam  bolan  sjete  — 
Na  pustoj  ipak  šuštavih  se  st’jeni, 

I stadoh  plakat  ko  nasamo  d’jete . . . 

Ah,  duga  otad  minula  su  ljeta 
Ko  plahe  noćne  ispred  sunca  sjene; 

A1  mene  ista  jošte  mori  sjeta, 

I tužni  obraz  one  čudne  žene. 

U zlovolji  se  zato  pitam  nut: 

„Zar  još  joj  n’jesu  pribavila  djeca 
„Otetu  krunu,  treći  plašta  skut?"  — 

I moje  srce  s beznadice  jeca! 

I.  Pjevanje. 


jesečine  za  kukavce  sinje, 
Pomrčine  za  dobra  junaka !_ 
Kad  objesi  guju  šarovitu 


A zadjene  dvije  puške  male. 
Handžar  ljuti,  vjerna  pobratima, 
Što  no  ne  će  izdati  junaka 
U najžešćem,  krvavom  kreševu, 
Pa  se  dade  noći  u okrilje, 
Crnom  mraku,  da  ga  krišem  vodi 
Miloj  dragoj  pod  bijele  dvore. 


Pomrčinom  mlad  se  junak  krade, 
Žurno  hodi,  jer  ga  ljubav  vodi, 

A ne  možeš  vidjeti  mu  lica, 

Tek  što  tanki  struk  se  razpoznaje, 
Bekao  bi : u gori  je  rasto 
Međju  jeljem  i međju  borovljem. 
Junak  hodi,  tiho  Boga  moli, 

Da  ne  pusti  bl’jede  mjesečine, 

Da  mu  mjesec  ne  odade  tajne, 

Jer  jezici,  na  zlo  vazda  spravni, 
Slatku  tajnu  odali  hi  sv’jetu, 

Otišlo  hi  od  usta  do  usta : 

Mladi  Turčin  kaurkinju  ljubi.  — 
Ide  junak  a sve  puti  dalji, 

Čini  mu  se  godinica  dana, 

Dok  ga  slatke  misli  oble  tješe, 
Junak  srcu  ne  može  odoljet, 

Nego  tiho  — tanko  zapjevao, 

A što  dalje,  sve  burnija  pjesma 
Pomrčinom  stala  se  razl’jegat : 

Dok  valovlje  tihoga  večerja 
S nježne  pjesme  lako  uzdrhtalo, 

Pa  ko  brzo  momče  glasonoša 
Nježnu  pjesmu  dragoj  odnijelo. 
Pozna  draga  svoje  uzdisanje, 
Poznaje  ga  po  pjesmi  i glasu. 
Stara  pjesma  al  joj  vazda  mila : 

— „Pola  noći,  pola  dobra  moga, 
Rujna  zoro,  mala  dušmanice, 

Jer  da  znadeš,  što  je  milovanje, 

Za  tri  dana  ne  bi  osvanula".  — — 
Djevojačka  duša  uzdrhtala, 

Rumen  stidak  oblio  joj  lice ; 

Pa  dok  draga  kuli  na  prozore, 
Stiže  dragi  pod  bijelu  kulu, 

Zgledaše  se  okom  vatrenijem  

A ljubavi  jedan  pogled  dosta, 
Jedan  pogled,  srce  otvoreno, 

Sve  ti  kaže,  što  ti  duša  želi. 
Junak  zadje  u bijele  dvore, 

Junak  zadje  a mjesec  izadje: 

Al  nit  vidje  lica  djevojčina, 

Nit  junačkog  mladoga  delije.  — 


U predvorju  tankovi  te  kule 
Slaban  žižak  o polici  dršće, 
A blijede  zrake  otegnuto 
Uz  zidovlje  polagano  plažo 


Krvave  uspomene. 

Epska  pjesan. 

Gubeći  se  med  oružjem  bojnim. 
Ondje  z’jeva  diljka  okovana, 

Ovdje  reži  handžar  u koricam, 

Jao  onom,  na  kom  jad  iskali! 
Lako  junak  predvorjem  koraca, 

Da  noćnoga  ne  naruši  mira; 

Dok  se  sobna  vrata  otvoriše, 

Ukaza  se  momče  crnooko: 

— 0 Selime,  mio  pobratime, 

Već  te  čekani  tri  bijela  sata, 

Hotio  sam  u susret  ti  poći, 

Tajna  slutnja  srce  obladala, 

Znadeš,  da  su  pogibeljni  puti 
A noć  crna  majka  razbojnička. 

— Vazda  strepiš,  brate  Marijane, 
Kao  meko  srce  materino, 

Noć  je  tiha,  ni  živoga  stvora, 
Handžar  očev  za  pojasom  spreman 
Svakim  trenom  krčiti  si  pute.  — 
Ogrliv  se  braća  nerodjena, 
Nerođjena  kao  i rodjena, 

U odaju  tiho  unidjoše. 

Kod  pročelja  na  meku  dušeku 
Leži  stara  mati  Marjanova, 

Bol  joj  teška  t’jelo  obladala; 

Crno  oko,  nekad  plamen  žarki, 
Zadnfim  jedva  s’jevkom  ođsijeva ; 
B’jele  ruke,  stare  rađinice, 
Prekrštene  počivaju  mirno. 

Selim  stupi  mekome  dušeku, 

Ljubi  staru  u obadvje  ruke. 
Sažalno  ga  pogledala  majka, 

Dvije  suze  gorke  i čemerne, 

Pune  jada  i nemira  duše, 

Niz  bi  jedo  se  lice  otiskoše.  — 
Selim  vidje  suze  žalobnice, 

Al  ne  može  odgonenut  tajne, 

Sto  je  gorke  suze  izvabila. 

Kao  junak  na  razvalinama 
Mladog  žića,  sreće  zakopane, 

Ko  nesretnik  osudu  kad  čeka, 

Ik  ko  čedo,  na  grobištu  n’jemom 
Slušajući  na  zelenom  humku, 

Neće  F štogod  progovorit  majka : 
Stajao  je  Selim  poniknuto.  — 

Nije  znao,  što  je  cjelov  majke, 

Nit  je  znao  ljubav  roditelja, 

Jer  dok  bio  čedo  u povoju, 
Rodjena  mu  preminula  majka; 

A kad  prvu  r’ječcu  proteptao 

Mrtva  oca  kući  donijeli 

Nikog  nema  na  bijelom  sv’jetu 
Do  miloga  pobre  Marijana 
I onoga,  što  pod  srcem  nosi, 

Slatke  tajne  sv’jetu  nepoznate. 
Osovi  se  stara  na  uzglavlju, 

Zadnje  trošne  pokupivši  sile; 

Selim  sjede  s milim  pobratimom 
Do  mekog  majčina  uzglavlja, 

Stara  majka  tiho  progovara: 

— Djeco  moja,  jedan  časak  samo, 


Stare  majke  u životu  nema  — 

Ne  plačite,  kad  me  u grob  hladni 
Na  počinak  vječni  odnesete. 

Neka  žive,  što  je  za  života, 

Duša  moja  za  vječnošću  teži. 
Trudno  t’jelo  odmora  bi  rada. 
Davno  bilo,  kad  me  žarko  sunce 
Prvim  svojim  razdraga  ejelovom; 
Davno  bilo,  kad  mi  sitne  zv'jezde 
U životu  sreću  otkrojile. 

Eno  dolje  vitkoga  jablana, 

Pokojni  ga  otac  zasadio, 

Pa  jablanu  oblomljene  grane, 

A ja  eto  jošte  u životu. 

Svakim  danom  svijet  lice  m 'jenja. 
Jedan  umre,  da  se  drugi  rodi. 
Jutrom  ranim  u plaštiću  bajnom 
Sitni  leptir  oko  cv’jeta  l’jeće, 

Iza  podne  b’jesna  bura  clune, 

Niti  ima  leptira  ni  ev’jeta. 

Rodit  će  se,  ko  još  rodjen  nije, 
Ali  čašu  smrti  neumolne 

Ispit  mora 

Pravo  naši  kazivali  stari ; 

Vr’jeme  gradi  po  Kotaru  kule, 
Vr’jeme  gradi,  vr’jeme  razgrađjuje. 
Djeco  moja,  budućnost  je  vaša, 
Pred  vama  se  svijet  otvorio, 

U svijet  vam  treba  zaploviti. 

Sad  vremena  osvanula  burna, 
Treba  čvrste  vjere  i ljubavi, 

Da  nas  zloba  tuđja  ne  rastavi. 
Djeco  moja,  nek  vam  prva  bude 
Kroz  sav  život  vjera  pradjedova : 

S čvrste  vjere  stanac  kamen  puca, 
Čvrsta  vjera  utjeha  najveća 
U života  smrtonosnoj  borbi. 

Ne  gledajte,  što  ste  vjere  razne, 
Nek’  o vjeri  vječno  nebo  sudi, 
Vjera  nije  nikakva  zapreka, 

Brat  da  brata  na  srdašce  svine, 
Brat  uz  brata  skupa  da  koraca, 
Brat  sa  bratom  da  se  svagda  nadje 
Na  cvjetnome  i trnjavom  putu. 

U veselju  i kreševu  ljutu.  — 
Djeco  moja,  bit  će  gorkih  dana. 
Vedro  će  se  nebo  namrštiti, 

A zagrmit  munje  i gromovi : 

Prsa  vaša  nek  su  otvorena, 

Krvea  vaša  neka  mlazom  teče, 

Kad  se  bori  o čast  domovine.  — 
Bit  će  dana  kušnje  i zataje, 

Bit  će  dana  boli  i pregora. 
Pregarajte,  mila  djeco  moja: 
Pregaranjem  narod  svoje  stječe.  — 
Ne  dajte  se,  djeco,  rastaviti 
Niti  zlatom,  nit  alemljem  dragim : 
Čvrsti  značaj  najveće  je  blago, 
Ljubav  k svomu  slava  i uzdarje. 
Vaša  ljubav  još  da  čvršća  bude. 
Kod  uzglavlja  na  umoru  majke 

Vječnom  svezom  svežite  se,  djeco, 
Vječnom  svezom  vjernim  pobratimstvom. 
Marijan  se  sa  sjedala  diže, 

Nož  pozlaćen  uze  iza  pasa 
I ureza  junačku  desnicu; 

A Selim  se  pobratimu  svinu, 

Bratsku  krvcu  ko  med  usisao, 

Pa  poljubiv  ranu  i desnicu, 

Zlatnim  nožem  svoju  prorezao.  — - 
Marijan  se  pobratimu  svinu 
Bratsku  krvcu  ko  med  usisao, 

Pa  poljubi  ranu  i dvsnieu. 

Crna  braćo,  što  vas  želja  mori, 

Da  se  bratske  napijete  krvi, 

Eto  vrela,  napijte  se  žedni.  — — 

U zagrljaj  bratac  bratu  pade, 

Pa  cjelovom  vatrenijem  pečat 
Pobratimstvu  vječan  pritiskoše; 

Kod  uzglavlja  poklekoše  majci, 

Stara  vinu  polumrtve  oči, 

Ruke  diže,  djecu  blagoslovi: 

— Nek  blagoslov  Boga  stvoritelja 
Kao  rosa  pramaljetno  cv’jeće 


Svaki  čin  vam  u životu  rosi. 

Ako  li  se,  djeco,  rastavite, 
Prokleto  vam  materino  ml’ jeko, 
Tudja  vrata  vazda  obijali 
Bez  ognjišta  i domaćeg  krova. 

A sad  zovni  seku,  Marijane, 

Da  joj  zadnji  cjelov  stisne  majka. 
Kao  ruža,  kad  joj  južnjak  topli 
Svojom  vlagom  dotakne  se  lica, 

Pa  prevuče  nejasnu  koprenu, 

I sakrije  čare  ružičine: 

Tako  Mara,  dika  djevojačka, 

Bolnoj  majci  na  grudi  se  svinu.  — 
— Marijane,  ostavljam  ti  seku, 
Slab  je  cv’jetak  buri  na  udaru, 
Ako  klone,  bratu  je  sramota. 

Kako  mi  je,  djeco,  sada  lako! 

Daj,  Selime,  uzmi  tamburicu, 
Zadnjeg  puta  da  se  naužijem 
Mile  pjesme,  sitnog  udaranja. 
Teško  bilo  Selimu  pri  duši, 

Plakao  bi,  stoput  rađje  plako; 

A1  zar  zadnju  želju  da  uskrati 


Miloj  majci  milog  pobratima?  — 
Lati  Selim  sitnu  tamburicu, 

A za  časak  noćnijem  sumračjem 
Uzdrhtala  pjesma  žalobnica : 

— Bože  mili,  je  li  išta  teže 
No  kad  jedno  imaš  u životu, 
Jedno  blago  nikad  ne  stecivo, 

Pa  se  i s njim  moraš  rastaviti  ? 1 
Svega  lako  na  svijetu  naći, 

Svega  naći,  al  nikada  majke.  — 
Tiha  pjesma  tiho  zamirala 
Negdje  tamo  u modroj  daljini, 
Bog  bi  znao  u čijemu  srcu ; 

A Selim  se  s pobrom  rastavljao 
[ sa  milom,  rodjenom  majkom. 

Do  predvorja  isprati  ga  draga, 
Zgledaše  se  vatrenim  pogledom  — 
Sa  pogleda  porumenje  zora 
Na  istoči  medju  gorani  snenim: 
Al  nit  vidje  lica  djevojčina, 

Niti  uz  nju  mladoga  delije.  — 


Nova  era. 

Crtica  iz  primorskoga  života.  Napisao  J.  Draženović. 


(Nastavak.) 


III. 

predvečerje  istoga  dana  oživi  grad  lagašnim, 
žurnim  prikazama  krasnoga  spola,  što  se  u to 
doba  veoma  rijetko  po  ulicama  pojavljuju,  pa 
s toga  i to  tfećma  u oči  udaraju.  U njih  je 
različita  starost  i objem,  samo  se  volja  odaje  u svih 
jednaka.  Brzahu  zažarenih  lica,  — Bog  i duša!  — sve 
bez  umjetnih  primjesa.  — Ta  se  lagašna  vojska  u čas 
isprekrižala  po  mreži  gradskih  uličica,  — čudesno  brzo 
i neopazno,  — pa  iščeznula  bez  traga.  — Kako  se  to 
desilo  u nedoba,  dalo  se  lako  slutiti,  da  se  je  negdje 
nešto  dogodilo.  > 

— Pomislite ! — oduši  Linda  šior  Franceska  u 
Baltazareve’  Tereze,  — nakaniše,  da  igraju  komediju  o 
skupcu,  očito  uz  nos  solidnoj  Klari,  što  svoje  drži,  a 
tudjega  ne  traži ! Krasne  zlobe ! — Pa  to  da  publika 
gleda!  — da  se  bosotinja  smije!  — A Boga  mi!  dan 
danas  sve  se  novcu  klanja.  Tko  je  kriv  čijoj  praznoj 
kesi?  — Ne  znači  li  to  baciti  nam  ne  jednu,  već 
najednom  obje  rukavice  u lice  ? — - 

Tereza  je  u velike  cijenila  gospu  Lindu,  al  ju  ipak 
bočnu  njeno  naglo  umovanje;  jer  je  i Baltazar  već  odavna 
načeo  da  troši  od  glavnice.  To  se  doduše  nije  naročito 
priznavalo,  ali  se  je  znalo.  — S toga  premuča  opasku  o 
praznoj  kesi  i objema  rukavicama ; al  zato  prosipa  s druge 
strane : 


— Oprostite!  — • Čini  mi  se,  da  su  vas  krivo  izvi- 
jestili : — prikazivat  će  se  Izdajstvo  u obitelji,  famozna 
komedija.  — Šiba  lakoumne  supruge,  žene  spore  savjesti 
i modernih  manira,  — vi  me  razumijete ! — Ekseelentan 
komad ! - — 

— Jeste  li  ga  čitali?  — svinu  gospa  Linda  usnice. 
— Dakako!  — Malko  je  papreno,  doduše,  — 
papreno!  — zapjevuca  Tereza,  značajno  se  smiješeći. 

Gospa  Linda  se  tržnu.  — Ona  je  veoma  rado  općila 
sa  starom  „gospodom “,  i to  sve  u modernome  tonu.  — 
Odgovori  nehajno,  gotovo  studeno : 

- — Konačno,  ja  nijesam  bila  nikada  protiv  komedije 
takve  vrsti  — to  je  svakako  moderno;  — ali  se  ipak 
uhvam,  da  će  se  igrat  nešto  sasvim  drugo : — kraljica 
Teuta,  viteška  igra  iz  stare  ilirske  dobe,  — igra  domo- 
ljubna i odlična.  — 

— Teuta  ? — Ako  sam  dobro  upućena,  taj  su  komad 
zabacili  s prve  ruke,  jer  da  je  odviše  plačljiv.  — 

— Jeste  li  ga  čitali?  — 

— Nijesam  ga  mogla  dobiti. 

— 0,  ja  sam  ga  čitala.  Suho  zlato!  — 

— A dozvolite:  jeste  li  čitali  izdajstvo ? 

— Nijesam  ga  imala  pri  ruci.  — Al  sam  naslov!  — 
(Jini  mi  se,  kao  početak  propovijedi.  A u tom  vječnom 
moralisanju  nema  ni  trunka  zabave! 

— Nasuprot  baš  u tom  je  zabava,  kad  se  čovjek 
može  da  nasmije,  dobro  znajući,  čemu.  — 

— Nasuprot!  Baš  to  nije  zabava!  — 

— U ostalom : kakvog  je  tko  ukusa ! — 

— No,  dakako:  • — kakvog  je  tko  ukusa;  sasvim 
naravno!  — 

I gospe  nenadano  navratiše  razgovor  na  sasvim  ine 
stvari,  na  svakojake  trice,  pa  se  nabrzo  i rastadoše. 
Gospa  Linda  odbježa  do  gospe  Barbare  Vieencove,  a 
gospa  Tereza  do  gospe  Rozalije  Santićeve. 

- — Molim  vas ! — dahnu  Linda  čisto  zadahtana.  — - 
Nemojte,  da  vas  smetam;  vidim,  da  se  upravo  oblačite. 
Jedan  časak  samo ! - — 

— 0 molim,  molim!  — Neizrecivo  mi  je  ugodno! 
Za  vas  i cijeli  dan!  — raznježi  se  gospa  Barbara. 

— Koja  novost!  — kliknu  Linda. 

- — Novost?  — požudno  će  Barbara. 

— Ah!  — Pomislite!  - — Tereza  tvrdi,  da  će  se 
prikazivat  Izdajstvo  u obitelji!  — Frivolna  komedija, 
baš  po  ukusu  veoma  čudnih  ljudi!  - — 

— Ajte,  molim  vas ! Tko  na  to  i misli ! — 

— Ali  ona  tvrdi  i prisiže,  da  će  se  igrat  Izdajstvo 
u obitelji!  — 

— 0,  to  se  ona  vara!  — - 

— I ja  mislim,  da  se  vara.  — - 
— Tako  sablažnjiv  naslov ! — 

— Jeste  li  čitali?  — 

— A vi?  — 

— Ja  ga  nisam  čitala.  — 

— Ni  ja.  — 

— A1  sama  priznaje,  da  se  ruga  gospodjama  fine 
naobrazbe,  što  ne  kutre  samo  u zapećku,  nego  se  znadu 
snaći  u svakom  društvu.  — 

— I ona  to  priznaje!  — U ostalom,  hvala  Bogu, 
krivo  su  je  uputili!  — 

— 1 ja  rekoh:  — krivo  su  je  uputili!  — 

— Nu  pa  što  mislite  vi?  — 

— Molim ! — - Baš  bih  rada  znala,  što  mislite  vi  ? — 
- — Ali  molim!  Izvolite  samo  kazati  svoju  misao?  — 
— Pa  dobro!  — Teuta,  kraljica  Teuta.  — Jeste 
li  čitali?  — 

— Nisam.  A vi?  — 

— 0 ja  sam  čitala!  — 

— Ja  ne  znam  baš.  — Moj  se  Vicenco  nije  još 
pravo  riješio.  — 

— Ne  treba  nam  dalje ! — Kraljica  Teuta,  narodna 
junakinja!  Pompozno!  — A oni,  pomislite,  hoće  nasuprot 
da  igraju  kakvoga  god  stupca  i izdajstvo  u obitelji! 
Da  izvrgnu  ruglu  imutak  i finoću!  Pa  Starešić!  — No 
ta  svi  mi,  hvala  Bogu,  veoma  dobro  znamo,  na  kakvim 
je  nogama  njegovo  gospodarstvo!  On  bi  trebao,  ali  mu 
nitko  ne  će  da  povjeri  ni  pare!  Ni  moj  muž!  — 

— Oli,  to  ja  dobro  znam!  Ni  moj!  — 

— Dakle  vi  ostajete  pri  „Teuti"  ? — zanagli  se  Linda. 


— Ja  se  još  ne  mogu  snaći.  Moj  Vicenco  jako  je 
neodlučan ; — gotovo  mu  nije  ni  stalo,  da  se  miješa.  — 
S toga  sam  se  upravo  spremila,  da  skočim  do  Lucije.  — 
— Iste  smo  misli!  — I ja  sam  upravo  do  nje!  — 
U isto  je  doba  Tereza  u gospe  Rozalije  raspredala 
ovaj  domjenak : — 

— Teuta!  — kliknu  ona  još  na  pragu.  — Teuta! 

— Nekakva  kraljica  Teuta  iz  one  dobe,  kad  su  još  ljude 
na  živu  zakapali ! — - 

— Vi  ne  znate!  — suzbije  ju  namah  domaćica.  — 
Teuta  se  ne  će  prikazivati.  — 

— No,  i ja  mislim!  — 

— Podnipošto ! — Prvi  megdan  Rišelje-ov!  — 
Zgodan  salonski  komad,  fin  i duhovit!  — 

— Prvi  megdan  Rišelje-ov ? — - Nije  mi  poznato.  — 
— Dakle  niste  čitali?  — 

— Nisam.  — 

— Oh,  ja  jesam!  — Duhovito  — neopisivo!  — 

— Nu  Izdajstvo  u obitelji!  — 

— Zvuči  nekako  odveć  turobno.  — 

— Jeste  li  čitali?  — 

— Nisam.  — 

— Ob,  da!  — Ozbiljan  komad,  podnipošto  turoban. 
Komad  čisto  moralan  — proti  modernomu  braku. 

— No,  svakako  bih  voljela,  da  se  odabere  i Iz- 
dajstvo u obitelji,  nego  li  Teuta.  — 

— I ja  bih  voljela  Rišeljea,  nego  li  Teutu  ili 
Stupca.  — 

— I Shupca!  Na  svaki  način!  — već  radi  Lucije, 

— da  si  koješta  ne  umišlja.  — 

— Ko  da  se  sve  to  baš  mora  oko  njih  da  vrti!  — 
— - Oh,  da!  Baš  tako!  — A Figaro!  Ženidba  Figa- 
rova!  — Hahaha!  — nasmija  se  Rozalija  prilično 
naravno. 

— Zar  i nekakav  Figaro?  — No,  to  me  čisto  fra- 
pira! — Oh,  moj  muž,  — on  nije  kadar  ni  desetine 
da  ispripovijeda!  ■ — 

— 0 da,  nekakav  brijač  Figaro!  — 

— No  to  bi  bilo  nešto  za  našu  frizerku  Jovanu ! — 
— Da,  da!  — Takva  šta  u opće  ne  priliči  finomu 
društvu.  — 

— Nikako!  — A čiji  je  to  obret?  — 

— Maletićev!  — 

— Ah,  Maletićev ! — Svetac ! — Na  što  pak  taj 
misli!  — 

— Ta  znate,  da  on  ljubi  brijački  ceh.  Sad  je  li  taj 
izbor  slučaj  ili  sudbina,  Bog  bi  ga  znao!  — 

— Upravo  ste  mi  oteli  s jezika!  — žmirnu  zna- 
čajno Rozalija.  — Hahaha!  — 

U to  doba  „studirala"  je  gospa  Lucija  svoga  Stupca 
i razblaživala  se  već  unaprijed  raznim  efektima.  Pri  tom 
nije  ni  časka  puštala  s uma  lica  Jior-Franceskova.  On 
joj  izvrsno  nadomiještaše  original  Harpagona.  A taj 
mrski  Harpagon  nikako  ne  bi  smio  potisnuti  u kraj  nje- 

noga  Frana ! — Za  te  zabaviee  banuše  pohodjanke : naj- 
prije gospa  Linđa  s Barbarom,  a malo  za  tim  Tereza 
s Rozalijom. 

Gospoclje  se  presrdačno  pozdravi  še  i raspredoše  raz- 
govor o vremenu  i skorom  odlasku  stare  gospode,  o ži- 
vahnosti  u gradu,  i kako  će  gospa  kapetanovica  odma- 
gliti  sa  svojim  iluzijama  kamogod  na  kordun,  medju 
vuke  i hajduke.  Za  toga  miroljubivog  razgovora  imale 
su  gospodje  dovoljno  vremena,  da  prouče  jedna  drugoj 
fizionomije.  One  si  naravno  ne  htjedoše  umah  naprečac 
da  iskale  srce.  Oba  para  pohoda,  i sama  medju  sobom 
u neskladu,  nadahu  se,  zateći  gospu  Luciju,  na  samu  i, 
koliko  bi  moguće  bilo,  prosuti  vatru:  — al  na  skupu 
okusiti  taj  krvavi  zalogaj,  ne  raci  se  ni  jednoj.  — Ko- 
načno gospi  Barbari  ne  dade  đjavo  mira,  pa  će  iz  daleka 
podjariti : 

— Oh,  Bože  moj!  koliko  tih  predloga!  Nu  ništa 
mi  nije  toliko  kuriozno,  koliko  taj  brijački  Figaro ! — 

Gospa  Tereza  je  po  pravilu  dobre  taktike  udarila 
na  najzgodniju  točku:  — točku  bez  obrane.  Po'  nesreći 
bio  je  Figarov  zatočnik  ocvao  neženja. 

— Pomislite  si  barba- Josu!  — zapjevka  Linda, 
trepnuv  vragometno  svojim  dugim,  baršunastim  trepa- 
vicama. 

— Taj  bogomoljac!  — primetnu  Rozalija. 

— četrnaesti  apostol ! — nasmija  se  Barbara. 

— Konačno  ja  bih  voljela,  da  se  glumi  sve  ostalo,  — 
i ista  Teuta,  nego  li  ta  brijačka  komedija!  — prizna 
gospa  Lucija. 

— I ja  bih  prije  pristala  na  sve  ostalo,  i na  istoga 
Sk'upca,  nego  li  na  tu  sapunsku  šalu ! — odjeknu  po- 
nešto drhtav  glas  gospe  Linde.  — - Obje  se  gospodje 
trenom  ošinuše  munjevitim  i značajnim  pogledom,  i u 
isti  mah  nasmiješiše  se  jedna  drugoj  veoma  srdačno  i 
bezazleno.  — Ostale  gospodje  opaziše  jasno  taj  nijemi 
udar  i zatreptaše  s potpuna  zadovoljstva.  I nenadano 


progori  im  mjesto.  Još  časak  nestrpljivo  posjedješe,  pa 
na  jedan  mah  poustadoše  i preljubezno  se  oprostiše  s do- 
maćicom. Rastadoše  se  u vrlom  prijateljstvu,  pa  se  ras- 
pršiše  opet  ulicama,  sve  okolišajući  do  doma,  da  se  mi- 
mogred  pozdrave  koja  s kumom,  koja  sa  susjetkom,  ili 
da  kupe  u dućanu  kakvu  god  tricu. 

Još  se  nije  u gradu  ni  posjedalo  za  večeru,  a već 
je  grozničava  kritika  posvuda  rasplela  svoje  niti.  Natucalo 
se.  i o modernim  ženama  i o krvoločnoj  kraljici,  o brijaču 
i finome  salonu,  o komunizmu  i plutokraciji,  o bračnoj 
nevjeri  i budućem  načelniku.  U tihom  inače  obiteljskom 
vazduhu  brujili  rogoborni  dijalozi,  šumio  i siktao  prosvjed 
na  jaki  spol.  Mnogoj  duši  pokvariše  san  te  noći  svako- 
jake šarovite  sanje,  baš  kao  da  se  je  nekakva  mora  slegla 
nad  blaznive  ložnice  toga  do  kraja  spokojnoga  gradjanskog 
svijeta.  — 

Neodlučni  i ne  posve  iskreni  šior  Vicenco  proguta 
te  večeri  ponajviše  jetkih.  Njemu  se  gospa  Barbara 
popela  na  dušu  poput  čička  jetkim  prikorom,  što  nije  i 
on  koji  komad  predložio. 

— Uvijek  ti  je  mudrost  na  jeziku,  a onamo  svaki 
djavo  može  da  te  preteče.  Zar  su  drugi  mudriji  od  tebe : 
taj  materi  Starešić,  taj  šuplji  Santić,  ludi  Maletić,  prosti 
Brodarić,  taj  pantalon  Baltazar!  I svi  oni  predložiše 
nešto,  samo  ti,  pišivi  mudarče,  samo  ti  ne  bješe  kadar 
otvoriti  usta.  Ah,  bila  bih  se  izjela  od  jeda,  kad  danas 
stajah  medju  njima,  i one  sve  znadu,  sve  do  piknje,  a 
ja  kao  bena,  kao  bluna,  razvaljujem  usta  i čudom  se 
čudim ! — 

Dugo  je  tako  prodikala  gospa  Barbara.  Uzalud  joj 
Vicenco  svečano  obećao,  da  će  sjutra  i on  predložiti  svoj 
komad;  ona  ne  uzmognu  pregorjeti  sramote  i zatomiti 
žuči.  Razabrav  šior  Vicenco,  da  ništa  ne  basni,  začepi  si 
pamukom  oba  uha,  pa  se  okrenu  k zidu.  — Valja  ipak 
priznati,  da  mu  se  to  već  odavna  nije  dogodilo. 

(Nastavit  će  se.) 


juta  žega  na  sv’jet  pala, 
žeže  sunce  kao  ludo. 
kano  da  je  najmilo  se, 
da  od  ljudi  čini  čudo. 

Al  čovjek  je  krotke  ćudi, 
pa  se  brzo  pokorava, 
kad  se  treba  kanit  posla 
i kad  treba  da  se  spava. 


I naš  junak,  o kom  sada 
staje  pričat  ova  strofa, 
takav  vam  je  pitom  čovjek, 
pa  je  lego  na  svoj  sofa. 


Idila. 

Od  vrlina,  što  ga  kite, 
san  je  njemu  prva  dika. 

Ta  najveći  ponos  ti  je 
san  čovjeka  pravednika! 

Pravednik  je  silan  čovjek 
i nalazi  svagda  mira, 
samo  muha  ne  zna  za  to, 
nego  mora  da  ga  dira. 

Bježi,  muho,  kad  si  sretna, 
da  med  tima  n’jesi  bila, 
kojima  je  iza  ručka 
iščupao  oba  krila. 


Jer  da  znadeš,  on  je  muhe 
iz  odaje  istjerao, 
i ako  te  sada  vidi, 
bome  će  ti  biti  žao! 

Ali  muha  nije  čovjek 
i ne  pušta  svog  načela, 
već  kako  je  namjerila, 
tako  mu  je  za  nos  sjela. 

Pa  se  šeta  gore  dolje, 
nogom  tuče,  rileem  bode. 
Nos  se  buni,  stade  duvat, 
ali  ne  će  vrag  da  ode. 

Onda  javi  nos  spavaču, 
da  ne  može  da  se  mane 
nekakvoga  čudnog  čuvstva, 
i junak  se  budit  stane. 

Pruži  noge  u duljinu, 
pruži  ruke  oda  sebe, 
prevrne  se  na  divanu 
i strese  se  ko  da  zebe. 


Po  božijem  zakonu  je 
Junak  sada  budan  bio, 
al  je  po  svom  običaju 
odma  oči  zaklopio. 

„To  je  strašno!  kuda  čovjek, 
„dok  je  budan,  strada,  gine, 
„tud  ne  može  niti  u snu 
„da  od  brige  otpočine. 


„Dan  i noć  me  briga  tare, 

„te  i u snu  vazda  brojim, 

„koliko  će  biti  pare 

„sa  angjelom  slatkim  mojim  \ 

Tako  reče  i na  novo 
u brigu  se  dade  staru, 
samo  što  je  za  promjenu 
okrenuo  nos  duvaru. 

Isa  Velikanović, 


Junačina  Marko. 

Sličica  iz  negdašnje  Krajine. 


■ ucnu  netko  toljagom  na  vratnicu,  a Marko  se 
trže  iz  prvosna,  starješina  Marko,  birani  glavar 

zloglasnoga  sela  S 

— Tko  je?  — upita  starješina,  protirući  oči. 
_ ja<  — ozva  se  jz  mrapa  mutan  glas  kao 
iz  probijena  lonca. 

- Tko  si  ti? 

— Patrolae. 

— Koji  patrolae?  glasnije  će  Marko. 

— Božo  K . . . ć. 

— Ha,  ti  si  Božo  — • za  to  kutri  moj  kudrov,  ni 
da  bi  uhom.  Pa  koji  te  vratar  nosi  u ovo  doba? 

— - Šalje  me  gospodin  lajtman. 

— A što  ću  mu? 

— Ne  znam;  već  da  namah  k njemu  dodješ  u 
štaciju. 

— Pali,  ženo,  luč,  daj  opanke,  — ču  se  Markov 
glas,  i ne  dugo  za  tim  eno  ga  pred  kuću.  Kršna  je  to 
Ijudeskara,  visok,  koštunjav,  velika  sura  oka,  a malena, 
žuta  brka.  — U puku,  u mrkom  onom  kraju  ne  ima 
nebojše,  što  je  hrabro  Marko.  U po  noći,  u po  dana  — 
osim  kad  u crkvu  podje  — bez  štučića  o plećima  ne 
vidja  ga  nitko.  Pa  da  je  puška,  kakovu  ju  nosi  junak, 
već  stvar  zarđjala ! Nije  možda  vrijedna  ni  ovna ; al  je 
njemu  vjerna  uzdanica,  što  ga  nikad  nije  izdala.  A do- 
lazilo je  starješini  Marku,  još  dokle  je  podčasnikom  služio 
kod  krajiške  uprave,  dolazilo  mu  pa  i poslije  za  starje- 
šovanja,  ne  jednom  baš  do  tijesna,  do  gusta. 

Uljegnu  Marko  na  vrata  poručniku  Gjuri  T:,  a pred 
stražarom,  pokraj  stana  porucnikova,  već  se  skupilo 
nekoliko  oružanih  ljudi. 

— Dobar  večer,  gospodine  lajtmai.e,  zapovijedajte!  — 
— Bog  da,  Bog,  Markina;  je  li  štuc  u redu? 

— Ne  će  faliti,  gospodine. 

Bre  ne  šali  se  noćas,  — časnik  će  ozbiljno. 

— A zašto  to? 

Eno  jih  u T . . u,  u kući  Narančića  Peje,  ju- 
načine Miloša  i druga  mu  Ravajla. 

— Bog  me! 

— Dhvano,  Marko,  zauhvano  — znaj. 


— E pa  neka  mojih  ptića  i junakovića;  predugo  mi 
već  piskutaju  napržice : 

al  će  nekom  zakukati  majka, 
tko  se  hvati  ovakih  junaka ! 

1 škrgnu  Marko  jadljivim  zubom  a oči  mu  sijevnuše  i 
kao  nehotice  pogladi  kundak  svojoj  gadari,  pa  onda  pro- 
tare  brk  desni  i lijevi. 

— Da  vidiš,  more,  nije  s njima  do  šale;  vražja  je 
ono  pasmina  a krvopilna  ćud,  — odvrati  poručnik  pa 
đoveza:  zalažu  se  rakijom  i smokom,  e će  biti  srčaniji. 

— A ma  za  to  ćemo  već,  — kvoenu  Marko  zubom 

0 zub  iznovice  pa  upita:  koliko  je  ljudi  na  okupu? 

— Devet  i nas  dvojica  — odvrati  lajtman. 

— Je  li  Milić  međju  njima? 

— Jest. 

— A Perin? 

— I on. 

— Dobro  je;  ono  drugo  kako  mu  drago,  može  i u 
antrešelj. 

— Hoćemo  li  skoro,  gospodine? 

— Namah,  Marko,  nije  do  dangube ; samo  dok  mi 
žena  nešto  ,,đušmanice“  (rakije)  spremi,  — odgovori 
poručnik,  a Marko  ispane  i zamakne  pred  stražaru,  da 
se  s ljudima  porazgovori.  Potpraše  oružje,  krenu. 

Mrka  je  a podesna  noć  za  onakove  hodove  i hođce, 
za  onakovu  uhodnicu  stražu.  Samo  što  se  je  natuštila 
silna  oblačina,  a okrenuo  ljut  istočnjak,  da  suzbije  južnog 
mlakonju.  Pa  brije  bez  ustre  i za  uši  štipa.  E tako  biva 
onud  po  Mitrovu  dnu  malo  ne  svake  godine. 

I dokle  oni,  a mogla  je  prevaliti  ponoć,  poođmakli 
za  koji  puškomet  dolinom,  šipragom  obraslom,  stale  se 
već  javljati  pahuljice  na  krilima  zviždukava  smrznibrka. 
Naprijed  kroči  poručnik  Gjuro,  stari  mejđandžija,  strah 

1 trepet  vuku  i hajduku;  uza  nj  stupa  Markina,  prava 
hajdučka  smrt  a iza  njih  uz  tajan  šapat  namiču  Perin 
i Milić,  trostruki  kumovi,  i na  glasu  puškari.  Ne  zaostaje 
ni  ostala  sedmorica  pouzdanih,  prehranili  ljudi,  vildih 
ovakovu  lovu,  gdje  se  vrag  peri,  al  od  perja  krvava  ne 
bježi. 

Kad  je  došlo  skretati  uzbrđitim  nogostupom  kroz 
dračje  i pocrnjelu  bujad,  uzme  Marko  četu  predvoditi. 
Utetive  preko  nekakovih  jaruga,  dokle  se  iza  duga  i na- 
porna hoda  ne  ustaviše  u staru  ljeskam,  s koga  su  lišće 
već  ljuti  mrazovi  bili  pozobali.  Marko  skupi  pratioce 
oko  poručnika  pa  razredi,  s koje  će  tko  strane,  kad 
ostave  lijeske  — primicati  — kako  li  će  opkoliti  s prednjih 
i stražnjih  vrata  kuću  i staju.  Još  puti  družinu,  neka 
pazi,  da  oružje  ne  zakisne,  osobito  „vatru"  da  prikriva 
haljincem  ili  kabanicom.  A poručnik  oštro  kriči,  da  lo- 
pove noćas  moraju  dobiti  žive  ili  mrtve.  Pa  — trgnu 
naprijed. 

Zaurlao  vjetar,  zašumilo  granje,  izvrnuo  snijeg;  ali 
ovoj  četi  ne  smeta  nepogoda.  Niti  tko  govori,  niti  ro- 
rnori;  svaki  pak  odmiče  željan  mete  svojim  pravcem, 
pouzdano  i otržito.  Kad  se  stali  primicati  kući,  uževare 
se  Pejini  psi  a oni  pospješe,  podvostruče  korak  i u času 
se  stvore  svaki  na  svom  stajalištu  sve  po  razredbi.  Milić 
i Marko  s poručnikom  začepili  sprijed  vrata  kućna. 

— Otvaraj,  Pejo  — viknu  ispred  vrata  Marko  i 
pringse  cijev  desnomu  ramenu. 

— Tko  je  božji?  — pitati  će  žena. 

— Tko  je  da  je,  otvaraj ! — gromkije  će  Marko. 

— Ne  mogu  bolan,  evo  mi  na  prsima  djeteta  bona 
i nevoljna,  a Pejo  u mlin  otišao. 

— Ne  šali  se  — poviknu  poručnik  — s mjesta 
pali  luč  ili  palim  kuću.  Lajtman  zapovijeda  carskoj  straži 
a ova  se  mora  slušati.  Otvaraj ! — još  glasnije  podrugači 
a u grudi  mu  zaigra  srce. 

— Evo  me,  evo  gospodine  lajtmane  — oglasi  se  Pejo 
i u času  pripali  luč  pa  pođje  da  odmandali  vrata.  Amo 
Pejo  — zovnut  će  Marko  — ; ženi  daj  luč,  neka  drži 
na  pragu  i}  ti  se  prti  amo  pred  gospodina  lajtmana. 
Pejo  posluša  i stade  smeten  desnom  rukom  izažimati 
crven-kapu. 

— Jesu  li  u kući?  — pita  poručnik  a mrke  mu  se 
brazde  navukle  na  čelo. 

— Tko,  gospodine? 

— Ona  dva  junačine. 

— Koja? 

— Ne  bleji,  bluno ! ljutito  se  okosi  poručnik  Gjuro,  — 
istinu  kazuj  ili  ćeš  sad  na  saviti  čamplje  pod  moj  remen. 

— Ma  ne  znam  ja,  gospodine,  koga  vi  noćas  tražite 
u mojoj  kući,  — đrhtom  u glasu  reći  će  Pejo.  Poručnik 
otpasa  remen,  a Milić  mu  iz  one  stope  s ledja  u nakrst 
stegnu  ruke.  — 

— Makne  li  se  itko  živ  iz  kuće  ili  udari  na  moju 
stražu,  ti  si  prvi  svario,  da  znaš,  skote,  — zagrmi 
poručnik  Peji  a Marko  ga  gurnu : sad  preda  mnom 
makljaj  u kuću.  — Za  moju  glavu  slobodno,  ako  itko 
bude  u kući  izim  mene,  žene  i djece,  — propišti  Pejo. 
Uvedu  ga  i užežu  sa  ženine  drugu,  treću  luč  a Marko 
i Milić  premetnu,  preištu  svu  kuću  — uzalud.  Pretraže 
za  tim  i staju  iza  kuće,  pustih  gosti  nigdje.  Tad  se  vrnu 


u kuću  a poručnik  pobere  Peju  oštro  na  odgovor:  što 
su  noćas  kod  njega  radili  i kamo  su  se  djeli  „bandižarci", 
što  ih  za  tudju  muku  i za  mrtvu  glavu  već  potreć  mjesec 
pravda  traži.  Ne  dao  se  Pejo  nikako  u to,  da  bi  što  o 
njima  znao,  i branio  se  dobrim  glasom  neporočne  svoje 
kuće  i stao  se  preklinjali,  da  ih  nije  ni  čuo  ni  vidio. 
U taj  mah  izvuče  starješina  Marko  ispod  naćava  dobar 
komad  preške  pogače,  nešto  mrsna  smoka  i zagvirenu 
tovariju,  do  polak  punu  rakije.  Planuo  poručnik,  pa  zapo- 
vijeda momcima,  da  izvedu  Peju  pred  kuću,  gdje  će  mu 
istinu  ljeskovom  toljagom  u pamet  dozvati. 

A žena  procvijeli : Ne,  gospodine  lajtmane,  po  Bogu 
uzimljem  te  za  oca,  smiluj  se  našoj  nejači,  ne  prebijaj 
mi  jadna  čovjeka,  sve  ću  ti  reći.  I odčepi  Deva  — sve 
kroz  suzu,  kako  su  im  poručili  „bandižarci"  ■ — zatrlo  im 
se  sljeme  i pleme  - — da  će  na  večeru  k njima  doći  a 
oni  sami,  pustoruci  u onoj  pustinji  da  su  im  morali  po 
volji  učiniti.  Pa  kad  pašče  odalo  ljudski  primak,  da  su 
„ona  dva“  brže  bolje  u mrak  strugnula.  Neboga  se  žena 
sklopi  poručniku  do  koljena,  a suza  suzu  stiže.  A Pejo 
zavezao  i tek  prsi  mu  se  ojače  izdižu,  a u glavi  se 
valjaju  mutne  oči. 

— Pa  kamo  su  uperili?  — pita  časnik  Devu  mekše  i 
blaže.  — 

— Tko  će  znati,  gospodine? 

— Dobro,  razriješite  mu  remen : Pejo  ti  ćeš  sa 
mnom  a za  dalje  idemo  da  vidimo.  Čim  se  samo  zeru 
uzme  providjati,  poći  ćemo  junaci  — okrenu  se  k Marku, 
a ovaj  pozva  ljude  u kuću,  da  se  ognju.  I vrijeme  je 
bilo,  jer  je  preda  dan  zavladala  žestoka  studen. 

Iza  trećeg  kukurijeka  krene  četa  s Pejom  u sredini 
dalje.  Stala  žena  bugariti,  nije  joj  pomoglo.  Okrenu 
k planini  prema  stanovima,  a snijeg  ne  prestaje  prami- 
njati,  i već  ga  je  dobre  po  stope  naraslo,  ako  ne  više. 
Pretraže  prvi  pa  drugi  stan  pod  brdom,  a Marko  nešto 
pozaostane  u stanu  potonjem.  U neke  eto  ga,  ubrzao 
korak  a čelom  se  osulo  vedrivo.  Nešto  prošaputa  s poruč- 
nikom, pa  se  vinuše  uz  komac  lijevim  plećem.  I hajde, 
te  hajde  sve  prteći  cjelacem,  dok  na  jednom  Milić  ne 
razazna  slab  trag  ljudskoj  stopi.  Što  bolje  odmicali,  to 
jasnije  izlazile  stope,  četiri  na  broju.  Dobar  račun,  pove- 
seli  se  Marko  — evo  živa  traga  a zvijerka  valjda  nije 
daleko  pa  ćemo  joj  pozdraviti  dobro  jutarce.  Malo  za  tim 
zapazi  Perin  kroz  jelovlje  slab  dim  iz  brdskoga  kotlića. 
Poručnik  ustavi  četu  a Marko  se  prišulja,  puzeći  najzad 
potrbušice  sniježnom  koricom.  Nadgledavši  se  iza  panja, 
uzmače,  okrenu  natrag  i sav  blažen  dojavi  poručniku 
Gjuri,  da  su  ptići  posjedali  na  panj,  pa  se  uz  vatru  griju. 
Jedan  — reče  — tarka  ugarak,  a drugi  podbočio  s koljena 
rukom  tikvu  (glavu)  pa  džonja.  — Razrede  se  namah : 
poručnik  će  i šest  ljudi  iz  daljega  opkoliti  svrtak,  a sta- 
rješina će  Marko  i ostali  s Pejom  med  sobom  pasti  s ledja. 
Tako  i uradiše.  Marko  se  tiho  i oprezno  stane  spuštati, 
baš  u taj  mah  pak  uzme  praskati  i pucketati  granje  na 

vatri  ispriječi  drijemovnih  bjegunaca,  kao  da  im  i ono 
• radi  o glavi  ili  bar  o slobodi.  Ne  mogavši  suspreći  junač- 
koga zora,  zaskoči  Marko  u tren  oka  poput  risa  pospance 
i zagrmi  gromko:  Predajte  se,  ne  ginite,  rdje.  Okameniše 
se,  rok  bi  — časak  oba  zatočenika,  a u to  Markina  kao 
jastrijeb  već  obojici  istrgao  diljke  i Ravajlu  nož:  da  ga 
posiječe,  koji  bi  na  otpor  ma  prstom  maknuo.  Već  se  i 
s druge  strane  ukazaše  poručnikovi,  a pristigoše  i Markovi 
ljudi.  Nenadnjom  zabušeni,  predaše  se  bjegunci,  sivi  u 
licu,  nijemi  od  stida,  a možda  i od  — 

S ležaše  ih  brzo  Perin  i Milić  a poručnik  tobože 
htjede,  da  ib  onako  na  stojećke  strijeljaju.  Kleknite,  — 
zapovjedi  časnik.  — Ne  po  Bogu,  otac!  — zavapiše 
krivci,  blijedi  kao  smrt.  — Smilujte  se ! — prihvati 
Marko  — gospodine  lajtmane,  darujte  im  život,  molim 
pokorno;  dosta  će  im  biti  za  ovaj  put.  I tako  bude, 
drugačije  nije  ni  moglo,  nije  smjelo  biti. 

Kad  se  vraćali  kraj  Pejine  kuće,  Deva  morade  iz- 
nijeti onu  tovariju  s rakijom,  a Marko  na  poziv  poručnika 
Gjure  prvi  potegnu  ljudski  u zdravlje  „junačkoj  đru- 
žinici“.  Vodeći  ih  pak  kroz  selo  do  štacije,  opet  Marko 
glasno  zapjeva  prkosnu  onu  ponosnicu,  kojom  su  njega 
iz  daleka  pozdravljali  Miloš  i Ravajlo: 


,,al  će  nekom  zakukati  majka, 
tko  se  hvati  ovakih  junaka". 

Pa  bočnu  Miloša:  ma  koji  je  gad  tebi  slavno  ime  na- 
djenuo? Dok  se  vratiš  ,,s  pisarije",  ići  ćemo  k popu,  da 
ga  precijene. 

Sjutradan  otpratiše  pohvatane  zlikovce  i brašnara 
Peju  k satniji,  gdje  ih  starješina  Marko  predade  jetkim 
pozdravljeni : Sretno,  junakovići,  takove  vas  više  ne  radjala 
majka  1 

* 

* * 

Ovu  mi  je  zgodu  kazivao  poručnik  Gjuro  za  ve- 
čerom a u svom  čestitom  domu,  dašto  čedno  i pre- 
čedno  sebe  spominjući.  Pa  kako  si  smio  s ono  štučića 
udariti  na  dva  kindišljiva  oružana  čovjeka?  — upitat 
ću  sustolnika  Marka.  A on  se  nasmija  i stidno  dopomenu, 
čerupajući  ono  sitna  brčića:  e prepali  su  se  bili,  mora 
da  su  mi  urokljive  oči.  — Nijesu  oči  tvoje  urokljive, 
već  su  po  tri  srca  u junaka,  — - otpovrne  milo  domaćin 
i podigne  čašu : Zdrav,  Markina,  desna  moja  ruko  1 I oba 
se  kucnemo  s junačinom  Markom,  a meni  u taj  mah 
mune  glavom  ona  kitica  iz  Joksimova  Birčanina:  *Ne- 
zazoran  junak  biti  mora  i stanovit  u nevolji  svakoj". 

B.  B. 


Cosmopolis. 

Roman,  napisao  ga  Paul  Bourget. 
(Nastavak.) 


,e  treba  mi  da  pogledam  vaš  svezak,  odgovori 
Dorsenne.  — No  da,  da,  — clometne  videći  kako 
Montfanon  kima  glavom  — kao  romansier  i 
motrilac,  morao  bih,  kad  mi  ga  turate  pod  nos, 
no  ja  već  znam,  šta  je  to  . . . 0 što  ćemo  se 
kladiti?  To  je  časovnik  s potpisom  maršala  de  Montluc, 
što  ga  je  kardinal  Guerillot  otkrio.  Je  li  tako?  Govorio 
je  o tom  gospodjici  Hafner  i nadao  se,  da  će  razoružati 
vaše  neprijateljstvo  protiv  nje,  kad  vam  reče,  da  se  ona 
oduševljava  za  to  djelo  i da  ga  hoće  kupiti.  Je  li  i tome 
tako?  A vi,  ružni  čovječe,  imali  ste  samo  jednu  misao, 
da  preotmete  tu  dragocjenost  ubogoj  djevojci.  Je  li  i tome 
tako?  I ja  sam  stalan,  da  tu  knjigu  držite  u ruci,  dok 
ona!  . . . Prekjučer  sproveclosmo  zajedno  večer  kod  gro- 
fice Steno  i ona  mi  je  neprestano  govorila,  kako  se  veseli 
toj  knjizi,  nad  kojom  je  molio  onaj  veliki  vojnik  i žarki 
vjernik.  Najzad  mi  je  proigrala  čitavu  skalu  heroičnih 
dokaza.  Riječi  mi  moje,  mišljah,  da  vas  slušam.  Već 
jučer  je  pošla,  da  je  kupi.  Ali  dućan  bijaše  zatvoren, 
opazili  to,  prolazeći  mimo,  a jamačno  ste  i vi  jučer  bili 
ondje.  Je  li  još  sveđjcr  tako?  ...  A,  pošto  sam  vam  sad 
tako  točno  pripovijedao  vašu  povjest,  protumačite  mi, 
kako  možete  vi,  pravedan  čovjek,  progoniti  tako  žestokom 
i gotovo  djetinjastom  mržnjom,  — oprostite  mi  tu  riječ  — 


mladu  nedužnu  djevojku,  koja  nije  nikad  igrala  na  burzi, 
koja  je  blaga  kao  cijeli  samostan  i na  dobrom  putu,  da 
postane  nabožna  poput  vas?  Da  nema  njezina  oca,  koji 
hoće  da  mu  kći  odgodi  svoje  prekrštenje,  dok  se  bude 
udavala,  ona  bi  već  bila  katolikinja,  i premda  su  ovaj 
čas  protestanti,  ona  ide  uvijek  samo  u crkvu  . . . Ali  kad 
bude  posve  pripadala  katoličkoj  vjeri  i pod  zaštitom  svete 
Claudine  i svete  Frant^oise,  kao  vi  što  ste  pod  zaštitom 
svetoga  Clauda  i svetoga  Fran(“.oisa,  onda  ćete  morati 
položiti  oružje,  stari  borče,  i priznati  iskrenost  vjerskih 
čuvstava  u ovog  djeteta,  koje  vam  ipak  nije  ništa  krivo. 

— Sta?  — nije  mi  ništa  krivo?  — upade  Mont- 
fanon. — No  to  je  sasvim  prirodno,  da  skeptik  ne  može 
shvatiti,  što  mi  je  učinila  i šta  mi  čini  svaki  dan,  ne 
mojoj  osobi,  ali  mojim  idejama.  Kad  je  tko,  kao  vi, 
intelektualni  akrobat  iz  cirka  Sainte  Beuve-a  i Renana, 
onda  mu  je  to  savršeno,  da  katolicizam,  ta  velika  stvar, 
služi  otmenim  sportom  toj  kćeri  burzijanskog  gusara,  koji 
smjera  da  oženi  svoju  kćer  s kojim  aristokratom.  To  bi 
moglo  dokazati  vašoj  ironiji,  da  je  moj  sveti  prijatelj 
kardinal  Guerillot  zavedena  luda  te  spletkarice.  Ali  ja, 
koji  sam  se  pričeštao  s jednim  Sonis-om  u jutro  pred 
bitkom,  ja  ne  dopuštani,  da  se  vjera  onog  junaka  i moja 
vjera  upotrebljava  kao  sredstvo,  kojim  se  može  tkogod 

proturati  u visoko  društvo.  Ne  dopuštam  nikomu,  da  daje 
igrati  ulogu  lude  i sukrivca  starcu,  kojeg  ja  obožavam  i 
komu  ću  sve  to  otkriti,  evo  vam  moje  riječi  ...  Sta  se 
tiče  ove  relikvije,  vi  držite  djetinjastim,  šta  nisam 
hotio,  da  se  pomiješa  u tu  sramotnu  komediju,  — doda 
marquis  pokazujući  iz  nova  svezak.  — Ali  ja,  ja  to  ne 
držim  djetinjastim.  I ne  će  mi  se  miješati  u to!  Ne  će 
mi  pokazivati  s frazama,  vlažnim  očima  i prenavljanim 
izrazima  toga  brevijara,  nad  kojim  je  molio  onaj  veliki 
vojnik,  da,  gospodine,  onaj  žarki  vjernik,  koji  bi  vas 
rasijao  na  sitno  i krupno,  vas  i nju  i Ribaltu  s vama, 
pa  i ne  bi  baš  imao  krivo  . . . Ona  mi  nije  ništa  kriva! 
— opetova  on,  žesteći  se  još  više,  a crveni  mu  se  obraz 
zažari  od  gnjeva,  — ma  takovi  ljudi,  kakva  je  ona  i njezin 
otac,  jesu  kvintesenea  onog,  što  mi  se  najviše  gadi!  To 
je  utjelovljenje  modernog  svijeta,  u kojem  su  najviše 
prijezira  vrijedni  ti  kosmopolitski  pustolovi,  što  se  igraju 
velike  gospode  s milijunima,  ugrabljenim  kojim  coupom 
na  burzi.  Ovo  nema  domovine,  prije  svega.  Šta  /je  taj 
barun  Justus  Hafner,  Nijemac,  Austrijanac,  Talijan,  šta 
li?  Znate  li,  šta  je?  . . . Ovo  nema  religije.  Ime,  obra- 
zina očeva  i kćerina,  sve  pokazuje,  da  su  Židovi,  a oni 
su  protestanti  — za  ovaj  čas,  kako  rekoste  predobro, 
čekajući,  da  postanu  raskolnici,  musulmani  i šta  ja  znam 
šta.  Za  ovaj  čas,  kad  se  radi  o Bogu!  . . . Nemaju  obi- 
telji. Gdje  je  odgojen  taj  gospodin?  Šta  su  mu  radili 
otac,  mati,  njegova  braća,  njegove  sestre?  Gdje  je 
odrastao?  Gdje  su  mu  tradicije?  Gdje  mu  je  prošlost, 
gdje  mu  je  sve  to,  što  tvori  moralnog  čovjeka?  . . . 
Tražite  malo.  Sve  je  mračno  oko  tog  lica,  osim  ovog, 
što  je  sasvim  svijetlo : da  je  u Beču  bilo  sudaca  u parnici 
Credita  Austro-Dalmate,  on  bi  bio  u tamnici,  a ne  u 
Rimu  . . . Činjenice  su  tu.  Bezbroj  ljudi  je  propalo  po 
njem.  Ja  znam  nešta  o tome.  Moj  ubogi  bratić  de  Saint- 
Remy,  koji  bijaše  uz  monseigneura  grofa  Chamborda, 
izgubio  je  po  njem  kruh  svoje  starosti  i miiaz  svoje 
kćeri.  Bilo  je  samoubojstva,  groznih:  osobito  ono  nekog 
Schroedera,  koji  je  poludio  radi  tog  ,,kraha“  i koji  je 
ubio  najprije  svoju  ženu  i dvoje  djece,  pa  onda  sebe.  A 
gospodin  barun  je  izmakao  odatle  neporočan.  Nema  ni 
deset  godina  od  tog  dogadjaja,  pa  se  zaboravilo.  I kad 
je  došao,  da  se  smjesti  u Rimu,  našao  je  vrata  otvorena, 
ruke  raširene,  kako  bi  ih  bio  našao  u ostalom  i u Madridu, 
u Londonu  i Parizu,  jer  sva  je  Evropa  jednaka  od  godine 
89.  I ljudi  idu  k njemu  i primaju  ga ! I vi  hoćete  da 
vjerujem  nabožnosti  toga  čovjeka  i njegove  kćeri?  . . . 
Ne,  tisuću  puta  ne,  i vi  sami,  Dorsenne,  pored  vaše  ma- 
nije za  parađoksizam  i sofizam,  ipak  imate  u cijelom 
pravu  dušu,  i vi  se  zgražate  nad  tim  ljudima,  kao  i ja. 

— Ali  baš  ni  najmanje,  — odvrati  spisatelj,  koji 
posmatraše  očitim  zanimanjem  markeza,  kako  govori 
svoju  tiradu,  ali  i sa  smiješkom,  koji  nije  dokazivao,  da 
ga  je  markez  uvjerio,  pa  ponovi : Baš  ni  najmanje  . . . 
Vi  me  nazvaste  akrobatom  i ja  se  ne  ljutim,  jer  mi  vi 


to  rekoste  i jer  znam,  da  me  ljubite.  Dozvolite  mi  bar 
malo  posluha.  Prije  nego  što  bih  sudio  o financijalnoj 
aferi,  čekao  bih,  dok  se  o njoj  obavijestim.  Hafner  je 
riješen  obtužbe.  To  je  jedno  i to  mi  je  dosta.  Drugo,  on 
bi  mogao  biti  gori  od  gusara,  a da  to  ne  bi  priječilo 
njegovu  kćer,  da  bude  andjeo.  Napokon,  treće,  što  se 
tiče  kosmopolitizma,  koji  mu  spočitnuste,  vidite,  da  mi 
nemamo  iste  lubanje,  koja  je  u njega  i to  me  zapravo 
zanima  pri  tom  čovjeku  . . . Rekao  bih,  da  ne  moram 
misliti,  da  sam  izgubio  svojih  šest  mjeseci,  što  sam  u 
Rimu  i da  ne  poznajem  samo  njega.  Ne  gledajte  me, 
kao  da  sam  unuk  Beuvea  ili  sam  ubogi  g.  Renan,  ili 
koji  od  pokrovitelja  cirka  — nastavi  Dorsenne,  dotaknuvši 
markeževo  rame,  — uvjeravam  vas,  da  sam  sasvim  ozbiljan. 
Ništa  me  ne  zanima  više  nego  ove  seobe  iz  središta,  nego 
ova  bića,  što  su  prešla  dva  tri  oblika  eksistencije. 
Te  su  osobe  moj  muzej  i vi  biste  htjeli  da  žrtvujem 
jedan  najdražih  komada?  I najzad  u ostalom...  — 
i zlobna  želja,  što  se  skrivala,  da  podraži  markeza,  za- 
sjaji  u očima  mladog  čovjeka.  — Spočitavajte  šta  hoćete 
barunu  Hafneru,  kažite  mu,  da  je  tat  i spletkar  i gusar 
i snob1,  kako  izvolite.  No  što  se  onog  tiče,  daje  iščupan, 
da  ne  živi,  gdje  su  mu  očevi  živjeli,  ja  ću  vam  odgo- 
voriti poput  Bonhometa,  u mojeg  pobratima  Villiersa 
de  T Išle- Adam,  kad  je  došao  u nebo  i Bog  mu  rekao: 
„Zar  si  još  uviek  dimnjačar,  gospodine  Bonhomet?  — A 
ti,  Gospode?  . . . Jer  napokon  vi  ste  se  rodili  u Burgun- 
diji,  gospodine  de  Montfanon,  iz  stare  obitelji  u Bur- 
gundiji,  u rodu  sa  svim  plemstvom  u Burgundiji,  imate 
grad  u Burgundiji  i vinograde  u Burgundiji,  — na  čemu 
vam  čestitam  ...  Pa  evo  vas  ipak  u Rimu,  gotovo  već 
dvadeset  četiri  godine,  to  će  reći  u Cosmopolisu,  koji 
vi  proklinjete. 

— Prije  svega,  mogao  bih  vam  reći,  — odgovori 
stari  papin  vojnik,  pokazujući  na  svoje  sakato  rame  — 
da  ja  više  ne  idem  u taj  račun.  Ja  ne  živim,  ja  sam 
jednom  nogom  u grobu  ...  A onda  — lice  mu  zasja 
na  novo  i zaista  rijetka  dubina  njegove  opširne  inteli- 
gencije, često  slijepe,  ali  vrlo  visoke,  ukaza  se  odjedafed 
na  njegovu  obrazu  — a onda,  gospodine,  moj  Rim  nema 
ništa  zajedničkog  s Hafnerovim,  niti  s vašim,  pošto  ste 
došli  ovamo,  kako  se  čini,  da  pravite  poredne  studije  o 
moralnoj  teratologiji,  Rim  za  mene  nije  Cosmopolis,  kako 
vi  velite,  nego  Metropolis,  nego  varoš-mati.  Vi  znate,  da 
sam  svom  dušom  katolik,  ja  sam  ovdje  kod  kuće,  u 
domovini  moje  duše.  Tu  sam  i za  to,  što  sam  monar- 
hista, jer  vjerujem  u staru  Francusku,  kao  vi  što  vjeru- 
jete u moderni  svijet,  i ja  grlim  ovdje  svoju  staru  Fran- 
cusku, na  svoj  način,  a ako  i nije  tvoran  taj  način,  meni 
je  ipak  nekakav.  Ovaj  trg  administratora  Svetog  Louisa, 
koji  je  za  mene  Corcelle,  za  mene  je  straža,  na  koju 
polazim  što  hrabrije  mogu,  kao  nekad  u vrijeme  rata... 


1 engl.  snob  znači  prosta  čovjeka,  koji  oponaša  otmenu 
gospodu.  ^ ^ 


106 


V I E N A C 


Br.  7 


Ah,  kako  ovdje  ćutim  veličinu  stare  Francuske,  kakvo  je 
ona  mjesto  znala  imati  u kršćanstvu ! . . . Taka  žica, 
želio  bih,  da  zazuji  u tako  razgovornog  pisca,  kaki  ste 
vi,  a ne  uvijek  taj  parađoksizam  i uvijek  taj  sofizam. 
Ali  šta  je  vama  do  toga,  vama,  koji  živete  od  jučer  i 
koji  ste  obijesni  — govoraše  on  dalje,  gotovo  bolno  — 
šta  vas  briga,  što  najmanji  kutići  ovog  grada  sadržaju 
vijekove  vaše  povjesti?  Zakuca  li  vam  srce  življe,  kad 
ugledate  na  ovoj  crkvi  Svetog  Louisa  salamandra  Fran- 
?oisa  Prvog  i njegove  liljane?  Pa  znadete  li  bar  to,  za 
što  se  ova  ulica  Burgognona  ovako  zove  i da  je  dva 
koraka  odavle  naša  crkva  Svetog  Olaude  des  Bourguignons  ? 
Jeste  li  bili  vi,  koji  ste  sa  Vogeza,  u crkvi  svoga  zavi- 
čaja, Svetog  Nikole  Lorenskog?  Je  li  vam  poznat  Saint- 
Yves  Bretonski?  . . . Ali  — ovaj  put  govoraše  veselije  — 
vi  biste  mi  zakrenuli  glavom,  kako  velite  gadnim  govorom 
šetalaca  na  boulevardu,  samo  da  oprostim  tomu  zločincu 
Hafneru.  Ja  vam  pružih  glavu  bez  pogadjanja,  pošto  sam 
vam  govorio,  kako  ćutim,  iz  dna  svojeg  srca,  dok  je  to 
vama  samo  šala  ...  Bit  ćete  kažnjeni  za  to,  jer  vas  ne 
puštam  više ...  Ja  ću  vas  uvesti  u onu  nekadašnju 
Francusku.  Doručkovat  ćete  sa  mnom  u podne,  a onda 
ćemo  obići  crkve,  koje  vam  nabrojih.  Živjet  ćemo  tad 
sto  pedeset  godina  nazad,  u onom  svijetu,  u kojem  ne 
bijaše  ni  kosmopolita,  ni  diletanta,  a još  manje  kulisnih 
plemića.  — To  bijaše  stari  svijet,  ali  je  bio  krepak,  a 
dokaz  je  tome,  što  je  ostario,  što  je  trajao,  a ne  kao 
vaše  društvo,  što  potječe  od  revolucije,  gledajte  ga,  kakovo 
je  iza  sto  godina  u Francuskoj,  u Italiji,  pa  u Engleskoj, 
hvala  tomu  ogavnomu  Gladstoneu,  od  kojeg  je  drskost 
stvorila  novog  Nabukodonosora  ...  To  je  društvo  poput 
Busije,  koja  je  po  jednoj  i jedinoj  lijepoj  riječi  musavog 
Diđerota  sagnjila  prije  nego  što  je  dozrela ! . . . Dakle, 
idemo  li  ? 


— Ne  mislim  otkloniti  vašeg  poziva,  — odgovori 
spisatelj  i varate  se,  ako  mislite,  da  ne  ljubim  vaše 
stare  Francuske,  ali  to  mi  ne  smeta,  da  mi  moderna  ne 
bi  bolje  prijala.  I borđeaux  i šampanjac  su  dobri  u isti 
mah.  Ali  ja  nisam  slobodan.  Moram  jutros  pogledati 
izložbu  u palači  Castagna  . . . 

— To  ne  ćete  učiniti  — poviče  bijesni  Montfanon, 
a na  njegovu  krutom  obrazu  ocrtavaše  se  onaka  oprečnost, 
koja  bi  se  pomaljala  od  strasnih  tirada,  kad  bi  govorio 
s kim,  koga  je  ljubio  kao  Dorsenna.  - — Vi  ne  biste  bili 
išli  gledati,  kako  su  umorili  kralja  g.  93.,  do  vraga  ? A 
to  je  isto  tako  tragično  kao  i ova  đražbena  prodaja  neka- 
dašnje kuće  pape  Urbana  VII.,  nasljednika  Siksta  V . . . 
To  je  početak  agonije  ove  druge  veličine,  koja  bijaše 
rimsko  plemstvo  . . . Znam.  Znam.  Oni  su  to  čisto  zaslu- 
žili, pošto  se  nisu  dali  svi  ubiti  u hodniku  Vatikana, 
kad  su  Talijani  zauzeli  grad.  Mi  bismo  bili  to  učinili, 
mi,  koji  nemamo  papa  medju  svojim  praujacima,  da  se 
nismo  morali  drugdje  tući.  Ne  budi  li  to  sućut,  kad  se 
vidi  kladivo  procjenitelja,  podignuto  nad  palačom,  koja 
sadržaje  vijekove  povjesti.  Života  mi  mog  ! Da  sam  ja 
knez  d’Arđea,  da  sam  baštinio  krv,  kuću,  naslove 
Castagna,  pa  da  moram  pomisliti,  da  ne  ću  iza  sebe 
ništa  ostaviti  od  onog,  što  su  mi  namrli  djedovi,  poginuo 
bih  od  boli.  I kad  pomislite,  da  je  taj  nesretni  momak 
razmaženo  dijete  od  dvadeset  osam  godina,  okružen 
laskavcima,  bez  roditelja,  bez  prijatelja,  bez  savjetnika, 
da  je  svoju  baštinu  proigrao  na  burzi  proti  lopovima 
s poštenjem  gospara  Hafnera,  da  će  sve  to  blago,  namak- 
nuto od  onoga  niza  papa,  kardinala,  vojnika,  diplomata, 
služiti  obogaćenju  sumnjivih  kradi-kesa  i prostih  meše- 
tara, onda  će  vam  se  ta  zgoda  prikazati  previše  žalosnom, 
a da  biste  se  u nju  miješali,  makar  samo  kao  gledalac... 
Ajdete,  vi  ćete  sa  mnom  k Saint-Clauđeu  ... 

(Nastavit  će  se.) 


Verdijev 

ne  9.  ovoga  mjeseca  pjevala  se  prvi  put  u kaza- 
lištu ,,La  Scala“  u Milanu  — u toj  duševnoj  pri- 
jestolnici Italije  — nova  Verđijeva  opera  ,,Falstaff“. 

Tekst  je  za  ovu  operu  napisao  Arrigo  Boito,  spi- 
satelj i pjesnik,  pa  i sam  skladatelj.  On  je  uglazbio 
operu  „Mefistofele",  koja  je  znamenita  u cijelom  pro- 
svjetnom svijetu. 

Verdi  je  vazda  mnogo  držao  do  teksta,  ili  kako  se 
u opće  kaže,  do  „libreta".  Time  se  u velike  razlikuje 
od  Bossinija,  koji  na  predmet  nije  mnogo  pazio.  U po- 
četku svoga  umjetničkog  života  Verdi  je  crpao  svoje 
predmete  iz  biblije.  Mamile  su  ga  one  mistične  đražesti, 
koje  je  on  znao  obući  rodoljubnim  smislom  i težnjama 
političkoga  otkupljenja.  Poslije  ga  je  začarao  talijanski 
spisatelj  i pjesnik  Tommaso  Grossi,  pun  viteštva  i ro- 
manticizma.  Kad  je  Verdi  htio  da  uglazbi  uzrujane  i 


„Falstaff" 

nagle  borbe  strasti  i tragične  dogadjaje,  utekao  se  Byronu, 
Victoru  Hugu  i Schilleru.  Napokon  evo  ga  kod  Shakespeara. 
Boito  je  crpao  za  Verdija  kako  ,,Otella“  tako  i „Falstaffa" 
iz  Shakespeara. 

Pišući  „Falstaffa",  Boito  se  je  držao  Shakespearove 
komedije  „Vesele  žene  Vindsorske",  a ponešto  i „Hen- 
rika  IV“.  Nešto  je  u istinu  promijenio  a nešto  brisao, 
nu  u istinu  ideja  je  Shakespearova.  Krepka  je  i duboka 
pamet  Boitova  preradila  ideju  prema  prigodi. 

U Shakespeara  vesele  Vindsorske  žene  priredjuju 
„Falstaffu"  tri  šale.  Prva  je  u Fordovoj  kući.  Falstaff 
hoteći  da  osvoji  Alicu  i Megu,  objema  piše  dva  istovjetna 
lista.  Žene  hoće  da  mu  se  narugaju  i osvete,  pa  Alice 
poziva  Falstaffa  u svoju  kuću.  Falstaff  dolazi.  U jedan 
put  se  javlja:  eto  supruga.  Falstaffa  sakriju  u košaru 
punu  rublja,  gdje  siromah  trpi,  kao  da  će  se  ugušiti. 

Ford  traži,  ali  uzalud.  Na  jednom  čuje  iza  jednih  vrata 
kao  poljubac.  Misli,  da  je  našao  ljubovcu.  Nu  ljubovca 
nije:  to  su  Naneta  — Fordova  kći  — i Fenten,  dvoje 
zaljubljenih.  Napon  Alice  baca  košaru,  a s njom  i Fal- 
staffa  u rieku  Tamiž. 

Drugu  šalu,  kad  je  Falstaff  prinudjen,  da  pobjegne 
preobučen  kao  starica,  Boito  nije  usvojio.  Usvojio  je  na- 
protiv treću  u Vindsorskom  parku,  kamo  je  Alice 
pozvala  Falstaffa  i kamo  on  dolazi  sa  dva  jelenska  roga 
na  glavi.  Ponoć  je:  eto  vila  iz  okolišne  šume.  Falstaff 
je  preplašen.  Napokon  doznaje,  da  su  to  prijatelji,  s ko- 
jima je  Alice  ugovorila  šaljivu  urotu  protiv  njega.  Medju 
njima  su  Naneta  i Fenton.  Falstaff  je  tobože  zadovoljan, 
što  je  pribavio  male  šale,  a Naneta  i Fenton  postaju 
vjerenici. 

Glavna  razlika  izmedju  Boitova  teksta  i Shakespe- 
arove  komedije  stoji  u značaju  Falstaffovu.  Shakespearov 
je  Falstaff  ružan  i moralno  i estetično.  Boitov  je  debeo, 
tašt,  hudiša,  smiješan,  ali  ogavan  nije. 

Još  je  jedna  razlika.  U Shakespeara  Fenton  i 
Naneta  su  sasvim  sporedne  ličnosti.  U Boita  njihova 
dražesna  ljubav  igra  znatnu  ulogu : u opreci  je  sa 
smiješnim  ljubakanjem  Falstaffovim. 

Verđi  i Shakespeare!  — - Treba  li  se  čuditi,  što  je 
kazalište  bilo  prepuno  tako,  da  zrno  pšenice  ne  bi  bilo 
našlo  mjesta ; što  je  sa  svih  strana  svijeta  došlo  u Milan 
umjetnika  i novinara,  da  čuju  novu  operu,  novu  riječ  ? 
— Jest,  novu  rieč.  Da  je  Verdi  nenatkriljiv  kao  umjetnik 
jakih  strasti  i boli,  to  je  svatko  znao;  ali  ovaj  je  put 
Verdi  imao  da  bude  šaljiv,  da  sklada  onu  vrst  opere,  u 
kojoj  se  je  prije  njega  toliko  odlikovao  Rossini.  Je  li 
uspio  ? Njegov  je  uspjeh  pobjeda,  slavodobiće,  prava 
apoteoza.  U tom  su  sve  novine  složne.  Nije  Verdi  na-’ 
stavio  šaljivu  operu,  — „operu  buffu11  Rossinijevu,  nije 
se  poveo  za  francezkom  komičnom  operom : originalan  je 
kao  uvijek  u ideji  i u sastavu.  ,,Falstaff“  je  glazbena 
komedija.  Nisu  se  mogli  bolje  spojiti:  Shakespearov  i 
Verdijev  genij;  komični  genij  i genij  glazbe;  riječ  i 
muzika.  To  je  sveopći  sud  novinstva  i općinstva,  koje  je 
Verdiju  priredilo  prave  ovacije,  koje  mu  je  neprestano 
do  dvadeset  časaka  pljeskalo ; koje  ga  je  do  15  puta 
izazvalo  na  pozornicu. 

Šteta,  što  ne  živu  dva  kritika,  koji  su  u Italiji  bili 
najkompetentniji,  kad  se  je  pred  pet  godina  prvi  put 
pjevao  „Otelio11 : d’  Arcais  i Filippi.  — Kako  bi  ta  dva 
umnika  uživala! 

Dakako,  mi  ne  možemo  ništa  da  rečemo  o potan- 
kostima. Znamo  samo  to,  da  novine  hvale  u prvom  dijelu 
prvoga  čina  monolog  „Falstaffa11  (Maneta)  o časti  — 
gdje  dva  njegova  služnika  misle,  da  bi  bilo  ispod 
njihove  časti,  kad  bi  oni  uručili  dva  Falstaffova  lista 
Aliei  i Megi.  Taj  monolog  sjeća  ponešto  na  onaj  Jagov, 
ali  mu  komična  intonacija  daje  drugi  karakter,  koji  se 
ističe  kao  potpuni  spoj  glazbe  sa  riječima.  Novine  ističu 


čavrljanje  žena  u drugom  dijelu  prvoga  čina,  kad  se 
čitaju  dva  Falstaffova  lista.  Prizor  je  vanredan  zbog  sile, 
kojom  glazba  crta  položaj  i tipove.  Osobito  se  tu  javlja 
karakteristika  opere.  Poslije  toga  čavrljanja  dolazi  ljubovni 
dvopjev  Nanete  i Fentona:  bogat  najnježnijim,  najkras- 
nijim,  najmirisnijim  napjevima  i najzamamljivijim  bojama 
visokog  Verdi jeva  umijeća.  U drugom  činu  ističu  dvopjev 
medju  Forđom  i Falstaffom,  — kad  se  Ford,  da  sazna 
štogod  o ženi,  prikaže  preobučen  Falstaffu.  To  je  jedna 
od  najkomičnijih  i najuspjelijih  strana  opere.  Podsjeća 
ponešto  na  staru  „operu  buffu11,  - — ali  je  instrumentacija 
nova.  Ulaz  Falstaffov  u kuću  Alice  drži  se  najboljom, 
najklasičnijom  stavkom  opere;  a prizor  s košarom  jednom 
od  najsjajnijih  koncepcija  Verdijeva  genija.  Kad  muž 
dolazi,  vele,  da  je  to  čudo  nadahnuća  spojena  s ko- 
lničkom žicom.  U početku  trećega  čina  hvale  serenatu 
Fentona  svojoj  dragoj  kao  krasotu  melodije.  Kad  vile  izlaze 
iz  šume,  kao  tolike  krabulje  — - novine  vele,  da  je  to 
prizor,  koji  se  opisati  ne  može. 

„Falstaff11  je  od  prve  do  zadnje  kajde  remek-djelo. 
Možda  još  nikad  nijesu  novine  bile  tako  u sudu  složne.  Uz 
Verđija  hvale  se  i umjetnici,  a medju  njima  Hrvat  iz 
Dalmacije,  Pini  Corsi,  koji  pjeva  ulogu  Forda;  hvali  se 
orkestar,  u pravom  smislu  riječi,  savršen  ; hvali  se  Ma- 
scheroni,  njegov  ravnatelj;  hvali  se  Boito. 

Nappi  piše,  da  je  opera  jedan  od  najsjajnijih  dokaza 
genija ; divni  spoj  moderne  ljepote  i klasične  čistoće,  pa 
da  je  kao  dramatički  ustroj  i kao  glazbeni  oblik  uzvišeno 
djelo  umjetnosti. 

Deponis  veli,  da  je  „Falstaff11  djelo  mladoga  čovjeka, 
koje  kao  da  utjerava  u laž  one,  što  no  kažu,  da  je  Verdiju 
osamdeset  godina.  U ovoga  slavnog  starca  ima  mašte, 
krepčine,  novog  duha,  koji  oživljuje  i raduje.  „Otellom11 
dao  nam  je  lirsku  dramu;  „Falstaffom11  komediju  lirsku. 
Verdi  je  dokazao,  da  je  na  isti  način  ljubimac  komične, 
kao  i tragične  muze. 

Vallette  piše,  da  je  opera  jedna  od  najjačih  i naj- 
genijalnijih  koncepcija  Verdijevih,  pa  da  će  u velike 
uplivati  na  mladi  glazbeni  naraštaj.  „Falstaff11  je  do- 
kazom, da  je  lirička  komedija  Mozarta  i Cimare,  pored 
svega  sjaja,  ostarjela. 

Checchi  veli,  da  su  kajde  u „Falstaffu11  vjeran  tumač 
riječi:  slikaju,  uzrujavaju,  usjekuju  čustva,  strasti,  mane, 
smiješnosti  u savršenom  spoju  opere  sa  „libretom11. 
„Falstaff11  ne  naliči  nijednoj  od  prošastih  Verdijevih 
opera.  Katkad  ćutiš  i odviše  neki  klasični  ukus;  katkad 
kao  da  provaljuju  sretne  smionosti  misli  i forme.  „Fal- 
staffom11 je  Verdi  dao  umjetnosti  nov  pravac  i u komičku 
glazbu  uveo  nove  metode,  tako  da  je  ova  moderna  lirska 
komedija  prava  stečevina  za  umjetnost. 

Levi  piše,  da  Verdi,  vazda  nov,  nije  nikada  ovako 
bio  nov,  nikada  ovako  sintetički  velik.  Ova  opera  opisuje 
cijelu  parabolu : zatvara  jedan  ciklus  umjetnosti,  a 

otvara  drugi.  Ovaj  učitelj  glazbe  tako  je  gospodar  instru- 

mentacije,  da  nema  nježnosti,  nema  sinfonične  kombi- 
nacije, koju  bi  poželjeti  mogao. 

I tako  bismo  mogli  dalje  nizati  sudove.  Beci  ćemo 
jošte,  da  „Figaro"  piše,  kako  je  opera  sjajan  izraz  latin- 
skoga duha,  u svemu,  što  ovaj  ima  u sebi  čista  i za- 
mamljiva.  „Falstaff"  je  od  početka  do  konca  ,,un  enchan- 
tement"/  A kritičar  Kerst  — Wagnerove  škole  — piše, 
da  je  veliki  Yerdi  našao  za  komičnu  operu  „formulu 
savršenu,  absolutnu,  odlučnu,  konačnu". 

Od  „Nabucca"  do  „Trovatora"  — od  ,,Ernani-a“  do 
„Bigoletta"  — od  „Due  Foscari"  do  „Traviate",  koliko 
puta  se  nije  reklo,  da  je  Verđi  došao  do  vrhunca.  I 
prarna  drugim  bio  je  vrhunac ; ali  nije  bio  za  Verdija, 
za  auktora  one  prave  trilogije  „Don  Carlos",  ,,Aida“, 


„Otelio".  Nikada  nije  bilo  bogatije  melodije  — nikada  divnije 
harmonije  — nikada  jedne  i druge  savršenije  sdi'užene  ; 
nikada  glasa  i instrumentacije  tako  nebeski  spojenih. 

A ipak  još  nije  došao  do  vrhunca.  Verđi  uvijek  uz- 
lazi i uzlazi  — uvijek  velik,  uvijek  gorostas.  On  stoji  uz 
Homera,  Dante-a,  Michelangela,  Shakespeare-a,  Cervan- 
tesa;  ali  je  uvijek  Verdi  sa  svojom  izrazitom  ličnosti. 
Neki  pišu,  da  ide  za  W agnerom,  neki  da  se  povraća  na 
staru  stazu.  Nije  ni  jedno,  ni  drugo.  Verdi  jedino  na- 
preduje, jedino  uzlazi ; ali  je  uvijek  Talijanac,  uviek  na- 
rodni umjetnik  i svakom  svom  djelu  znade  utisnuti  ka- 
rakter svoga  genija. 

I sada  sa  „Falstaffem"  rek  bi  da  nije  prestao  uz- 
laziti, jer  se  već  sprema  za  novu  operu  : „Kralj  Lear". 


U našoj  domovini  prije  trista  godina. 

U spomen  tristagodišnjice  boja  sisačkoga. 


|(|^ođine  1592.,  kad  je  snijeg  okopnio,  eto  opet  Hasana, 
i opet  pošao  naprama  Sisku.  U opće:  u čitavom 
tom  ratovanju  Sisak  je  ona  tacka,  gdje  se  s obje  strane 
najbudnija  pažnja  usredotočuje;  on  je  cilj,  on  svrha. 
A kako  da  i ne  bude,  kad  o njemu  stoji  sudba  zadnjega 
ostatka  krvlju  natopljene  zemlje  naše,  a ključem  je  pravim 
u austrijske  zemlje  Kranjsku  i Štajersku.  Branitelj  se  u 
njemu  nije  promijenio.  Hasan  se  zamisli  nešto  . . . sa- 
građit  će  nov  čvrst  grad,  koji  će  Sisku  držati  ravnotežje. 
Eto  tako  mu  uporišta  ili  operacijone  podloge  za  sve  pot- 
hvate, kojih  će  kod  njega  biti,  ako  mu  bog  da.  0 
Jurjevu  po  prilici  eto  i bana  Tome  Bakača:  vodi  čete 
protiv  Turčina. 1 

0 mjestu  grada  Hasanova  nijesu  se  slagali  njegovi 
dostojanstvenici:  Bustan,  Mehmed  i drugi.  Odlučit  će 
paša.  Već  12.  travnja  udareni  su  osnovi  današnjoj  Pe- 
trinji. Odboden  joj  je  prostran  opseg;  bit  će  učvrštena 
sa  pet  kula  a prolazit  će  se  kroz  dvoja  vrata2.  Paša  je 
bosanski  odabrao  položaj : ušće  rijeke  Petrinje  u Kupu 
a međju  gradovima  Hrastovicom  i Gorama.  Zidovi  se 
grada  ziđju  više  i više  na  sramotu  bana  Bakača.  Oso- 
bito su  dobri  radnici  pašini  vojnici  srpske  narodnosti. 
Oni  su  kao  robovi  morali  slijediti  silnika.  Ban  Bakač 
udario  čađor  kod  sela  Bresta.  Uzalud  mu  navale  i 
njegove  i Mikočeve  na  Nijemce:  da  treba  bitke  s Ha- 
sanom;  ne  dali  se  ovi  nagovoriti.  Tu  bio  oštar  Mikoč, 
pa  njemačkomu  pođgeneralu  u lice:  kamo  toliki  trošak 
Hrvatske  i susjednih  zemalja?  Ali  Nijemcu  ne  bilo  ni  do 
česa  stalo ; ne  pomažu  ni  sve  molbe ; njemački  zapo- 
vjednik odilazi  a za  Sisak  ostavlja  samo  sto  momaka, 
tako  da  se  Mikoč  zbog  toga  vladanja  okameni3. 

1  Vidi  spom.  djelo  Krčelićevo  na  str.  283. 

Mart.  Georg.  KovaČić : Scriptores  rerum  hungaricarum 
minores,  Budae  1798.,  I.,  str.  201. 

3 KrČelić,  spom.  đj.  I,  284. 


Za  tri  nedjelje  dana  (2.  svibnja)  naviješta  zvuk  svi- 
rala, trubalja,  prasak  pušaka  i grmljavina  topova  kliko- 
vanje  tursko  nad  novim  gradom.  Bješe  običaj  plemena 
Muhamedova,  da  se  drže  ophodi  okolo  novoga  grada. 
3.  svibnja  eno  Hasana  paše  na  vrhu  brda  hrastovačkoga, 
razapinje  čadorje,  pa  se  izruga  banu  Bakaču,  posmatrajući 
sa  visine  čete  njegove  onako,  kako  je  ban  pazio  na  nj, 
dok  je  gradio  grad’. 

Iza  toga  ostavi  posade  u Petrinji,  Hrastovici  i Go- 
rama, pak  — iščeznu.  U Petrinji  je  ostavio  1000  mo- 
maka, a naloži  im,  da  imaju  načiniti  most  preko  Kupe 
a pod  smrtnu  glavu,  dok  se  on  opet  tu  ne  stvori.  Ode 
Hasan  k Bišću,  tomu  starodavnomu  štitu  hrvatske  kra- 
ljevme.  Četama  njemačkim  pomoćnicama  bilo  je  porušiti 
novu  Petrinju,  ali  u njih  nije  volje  k ratovanju.  „ Bijedni 
se  naš  ban  muči,  bez  ugleda;  on  nema  nijednoga  svoga 
ili  kraljevstva  vojnika"2.  Nijemci  ne  bili  ni  za  straže, 
ni  — za  šta.  Tako  su  banu  bile  ruke  sapete.  Osra- 
moćena se  kršćanska  vojska  udalji  — petoga  dana  iza 
kako  je  otišao  paša.  Hasan  hrli  k Bišću,  a mjeseca  lipnja 
godine  1592.  već  je  pod  njegovim  bedemima.  Zahtijeva 
predaju  a i čini  ju  kapetan  grada  Nijemac  Lamberg 
nakon  obrane  od  jedne  nedjelje  dana.  19.  lipnja  godine 
1592.  pada  tako  taj  grad  — po  riječima  Talijana 
državnika  — „metropolitana  di  Croazia,  piazza  principa- 
lissima  di  quei  (sc.  croatici)  confini" 3,  što  no  je  bio 
zidom  kršćanstva  i hrvatstva  kroz  140  godina4 * *.  Kri- 
vica tolikoj  nesreći  leži  na  drhtavu  srcu  zapovjednika 

1 Kovačić  spom.  dj.  I,  str.  202. 

2 Krčelić  spom.  dj.  I,  str.  2:4. 

3 Sime  Ljubić:  Ogledalo  književne  povjesti  knj.  II.,  str.  167. 

* Na  najstarijem  najboljem  zemljovidu  Hrvatske  od  Stje- 

pana Glavača  stoji  za  Bihać  bilješka  „olim  metropolis  Croatiae11. 

Vidi  Lopašić : Bihać  i Bihać,  krajina  s.  53. 

Nijemca* 1.  Koliko  li  drukčije  brane  gradove  svoje  Hrvati: 
Zrinski,  Jurišić,  Bakić,  Mikoč  i Gjurak!  Po  riječima 
kroničara  Bosinija  poginu  za  opsade  bihaćke  do  2000 
ljudi  u gradu2. 

Gubitkom  Bišća  prestaje  biti  Una  „principalissimo 
hume  di  Croazia"3,  mjesto  unske  braniti  je  sad  liniju 
Slunj-Otočac.  Opasnost  prijeti  i najtvrdjim  mjestima. 
Hrvati  napuštaju  Glinu,  Koranu  i Mrežnicu,  a branit  će 
Kupu.  Obranbena  se  linija  prenosi  više  k sjeveru,  a 
spajala  bi  Ogulin-Karlovac-Brest-Sisak. 

Paša  bosanski  tako  dokonča  s Bišćem  jednom  za 
vazda,  pak  opet  — k Sisku.  Siščani  gotovi  na  otpor; 
ban  hrvatski  s četama  svojim  prignao  opet  k Brestu; 
ima  u misli:  privlačiti  k sebi  pomoći,  koncentrovati,  ko- 
liko će  se  dati,  pak  po  tom  na  odlučan  boj.  Nesreća 
htjede,  te  Srbin  Belojević,  banov  pouzdanik,  učini  izdaju4. 


1 Isthvanffius  spom.  dj.  385;  KrČelić  spom.  đj.  I,  284  i 
Ratkaj  spom.  dj.  144. 

2 Ivan  je  Rosini  napisao:  Chronicon  turcicum,  g.  1594. 
izdana  je  u Lipskom. 

3 Augustinus  Theiner:  Vetera  monumenta  Slavorum  meri- 
dionalium  historiam  illustrantia,  editio  acad.  Slav.  merid.  Zagr. 
1875.  II.  t,  str.  75. 

4 Charles  du  Fresne  du  Cange:  Ulyricum  vetus  et  novum, 
na  str.  189.  kaže,  da  se  izdajica  zvao  Belojević  i da  je  bio 
Servius,  t.  j.  Srbin.  Po  Ištvanfiju  spom.  dj.  str.  887.  zvao  se 
Vomius  (latinski)  t.  j.  Vojnić,  a tako  kaže  i Valvasor  u svom 
djelu.  Smetaju  nas  dva  imena.  Ne  bismo  li  smjeli  možebiti  sta- 
viti ono  Voinius  uz  Belojević,  pak  eto  onda  Vojina  Belojevića? 
Svi  se  izvori  slažu,  da  je  bio  Srbin;  jedni  vele  izrijekom  Servius, 
drugi  opet  genetično  Thrax.  U ostalom  se  tu  imaju  shvatati  oba 
naziva  kano  sinonima.  Valvasor  u svom  djelu  XII,  32  veli: 
„TraĆani  ili  Rašani  čine  tursku  infanteriju,  a kod  Krčelića, 
spom.  dj.  na  str.  293.  stoji  na  jednom  mjestu  Thraces  sive 


Taj  Belojević  nagovara  pašu,  neka  bi  udario  na  bana : 
nikad  prilike  bolje,  ta  ban  ima  samo  malo  četa,  pa  još 
i te  boja  nijesu  vidjele.  Bane  li  očekivana  pomoć,  ne  će 
biti  dobra;  u brzini  je  sve.  To  odlučuje.  Hasanu  se 
nekako  ne  dalo,  ali  ga  Belojević  ipak  natjera.  Imao  paša 
bosanski  omašnu  vojsku,  a ban  samo  oko  2000.  Kad  ban 
zapazio  vojskovodju  turskoga  na  prijelazu,  zapovijeda  u 
redove  bojne.  Uzalud  mu  revnost  i trka,  Hasan  ga  potuče 
do  noge,  ,,i  ako  su “ — riječi  su  našega  Batkaja  — 
„Hrvati  lomili  koplja V Možebiti  bi  se  dalo  što  i učiniti, 
da  se  pomoćni  Nijemci  ne  izopiše  u sred  podne.2  Ta 
čeljad  udari  glavom  bez  obzira  a da  se  gotovo  ni  tukla 
nije.  Još  prije  boja  ban  kano  da  je  sigurno  znao,  što  ga 
čeka:  pisao  za  čete  pomoćnice  a preko  zapovjednika 
sisačkoga.  Kad  je  pismo  do  Mikoča  došlo,  prije  nego  što 
će  ga  dalje  na  put,  sve  je  već  gotovo  bilo.  Mikoč  ispiše 
rezultat  o porazu : „uteče  nekoliko  vojnika  banovaeu 
s banom  i moćni  (veli  podrugljivo  Mikoč)  Nijemci" ; ipak 
da  bi  pomoći  bilo. 3 Poraz  je  doista  bio  velik.  Za  samoga 
se  bana  nije  više  dana  znalo,  je  li  živ  ili  mrtav;  bojište 
krije  do  C00  hrvatskih  i njemačkih  vojnika,  kojih  će 
glave  s otetim  zastavama  vidjeti  do  hrzo  ulice  carigradske. 
Triumf  će  resiti  4000  pohvatanih  u sužanjstvo  ljudi,  a 
nekoliko  ih  tisuća  bude  još  putem  podavljeno.4 


schismatiei.  I kod  samoga  Ducangea  na  str.  232.  spom.  djela 
stoji:  „proditus  a Belojevichio  Rasciano“.  Očito,  zamjenjuju  se 
Servius,  Thrax,  schismaticus  i Rascianus,  a znače  tu  jedno  t.  j. 
Servius,  Srbin.  Od  dvaju  imena  uzesmo  ono,  koje  stoji  uz  uži, 
pravi  naziv,  a to  je  Belojević. 

1 Ratkaj,  spom.  dj.  str.  145. 

2 Ratkaj,  spom.  dj.  str.  145. 

3 Pismo  se  banovo  nalazi  u Krčelića,  spom.  dj.  str.  288. 

4 Valvasor,  spom.  dj.  IV,  str.  517. 


O strofama  prvih  hrvatskih  pjesnika. 

Napisao  Petar  Kreković. 

(Nastavak.) 


ff  oš  dva  oblika  pučke  talijanske  canzonette  nalazimo  i 
u nas.  To  su  strofe  8 ababcc  i 8 abba.  S ovom 
posljednjom  već  smo  se  upoznali;  to  je  oblik  refraina 
pokladnih  pjesama.  Osim  toga  bile  su  u takim  strofama 
sastavljene  pjesme,  za  koje  je  prvi  put  upotrebljen  izraz 
cansondta.  Vetranić  ju  veoma  često  upotrebljava,  a i 
Gubranovićeva  „Jegjupka"  je  sastavljena  u takim  stro- 
fama. Za  onu  prvu  kaže  Casini  („Sulle  forme  metričke 
italiane"),  da  je  bila  jedna  od  omiljelih  strofa  na  pučku 
spjevanih  pjesama,  pa  da  je  osobito  u 17.  vijeku  bila 
obična.  U nas  ju  nalazimo  tek  u Gundulića,  n.  pr.  u 
„ Suzama  sina  razmetnoga11 . Taku  strofu  od  šesteraca 
složenu  nalazimo  već  kod  Držića  i Menčetića. 


Kao  što  se  je  dogodilo  strofama  „piesni  od  kola“, 
da  su  pukim  slučajem  napisane  i natiskane  bile  u dva 
ređka,  tako  se  je  dogodilo  i ovoj  strofi,  doduše  samo  dva 
puta.  Pošto  na  taj  način  svaki  redak  ima  šesnaest  Slo- 
vaka, mislili  su  neki,  da  su  to  šesnaesterei  s rimom  u 
sredini.  Mi  mislimo,  da  je  to  mnijenje  krivo,  pa  da  je 
suvišno  bilo  tražiti  tim  tobožnjim  šesnaestercima  uzorke 
u latinskoj  pjesmi,  kao  što  bi  suvišno  bilo,  da  nam  je 
koji  pisar  napisao  koju  strofu  8 abab  svu  u jednom 
redu,  tražiti  bog  zna  gdje  stihove  od  32  slovke.  U Jagi- 
ćevu  Arkivu  priopćio  je  Menčik  (V.  267.)  dvije  crkvene 
pjesme.  Prva  je  složena  u strofama  od  dva  osmerca  i 
jednoga  sedmerca,  a druga  u strofama  od  četiri  sedmerca. 

Rukopis  piše  te  strofe  sve  u jednom  redu.  U transkrip- 
ciji tih  pjesama,  koju  je  Jagić  na  istom  mjestu  dodao, 
tiskan  je  svaki  stih  u svom  redku,  a ne  će  valjda  nitko 
držati  redke  originala  stihovima  od  23  i 28  slovaka. 
Kako  u tome  slučaju,  tako  treba  i one  šesnaesterce  u 
Vetranića  rastaviti  u osmerce.  Te  tobožnje  šesnaesterce 
nalazimo  dva  puta  u Vetranića.  Prvi  put  u pjesmi  „Bogo- 
ljubno  razmišljanje  od  muke  Isukrstove“  (Stari  pisci  III. 
317.).  Sva  je  pjesma  pisana  u redcima  od  16  slovaka. 
Na  primjer: 

0 nebeski  višnji  oče,  rec  mi  vajmeh  milos  tvoja, 
što  bi  moglo  biti  gorče,  neg  što  ćuti  duša  moja! 

Odma  za  tom  pjesmom  slijedi  „Pjesma  Isusu  na  križu11, 
dakle  o istom  predmetu,  a i u istom  metru,  samo  što  je 
tu  pisan  svaki  osmerac  u svom  redku ; n.  pr. : 

0 Isuse  milostivi, 
vječna  slasti  i ljubavi, 
svomu  puku  što  sakrivi 
ter  te  na  križ  tuj  postavi. 

Drugi  put  nalazimo  redke  od  16  slovaka  u -,Pjesanci 
drugoj  mladosti11  (Stari  pisci  IV.  63.).  Ta  je  pjesma 
složena  u dvostrukom  metru : do  283.  stiha  u strofama 
6 abab,  a od  283.  stiha  do  kraja  u strofama  8 abab.  I 
tu  su  osmerci  pisani  sve  po  dva  u jednom  redu.  Vetranić 
još  na  tri  mjesta  prelazi  iz  šesteraca  u osmerce,  ali  na 
tim  mjestima  piše  on  osmerce  svaki  u svom  redku.  To 
su  mjesta  ova:  u pjesmi  Na  noć  božjega  poroda,  stih 
259 — 266  i 273 — -280,  u Uskrsnuću  Isukrstovu  str.  223, 
pa  u Posvetilištu  Abraliamovu  na  str.  270 — 271.  Bit  će 
dakle,  da  ovamo  ide  i ona  pjesma,  gdje  su  oni  redci  od 
16  slovaka  iza  redaka  od  12  slovaka. 

Osim  toga  treba  uvažiti,  da  Vetranić  osim  šesterca 
i osmerca  ne  poznaje  ni  dužih  ni  kraćih  stihova.  Poradi 
toga  morali  bismo  se  čuditi,  kad  bi  pjesnik  na  spome- 
nuta dva  mjesta  skočio  odma  na  šesnaesterce.  Sve  da  ti 
tobožnji  stihovi  i nemaju  srednje  rime,  morali  bi  nam 


biti  sumnjivi.  Prema  svemu  tomu  mislimo,  da  će  nam 
svatko  dati  pravo,  ako  rečemo : ti  tobožnji  šesnaesterci 
nijesu  samostalni  stihovi,  nego  strofe  8 abab,  pukim 
slučajem  (možda  je  papir  bio  širok  i kratak)  napisane 
u dva  reda. 

Štedljivosti  ili  navici  starih  pisara  imamo  da  zahva- 
limo još  na  jednome  mjestu  nešto,  što  izgleda  kao  šesnae- 
sterac,  i to  u 77.  pjesmi  Gjore  Držića.  Opaska,  koju  je 
Jagić  dodao  toj  pjesmi,  veli : „Prva  3 stiha  nijesu  s osta- 
lima u skladu;  čini  mi  se,  da  je  nešto  poremećeno".  Tko 
je  poremetio  oblik  te  pjesme?  Neki  prepisivač  štedeći 
papir.  Ne  samo  da  je  osmerac  pisao  sve  po  dva  u jedan 
red,  nego  je  i refrain : odiljam  se  a ne  viem  — komu 
ostavljam  ličce  bilo  napisao  samo  iza  prve  i zadnje 
strofe ; a iza  ostalih  samo  prve  dvije  riječi  odiljam  se. 
Tako  postupaju  s refrainom  gotovo  uvijek  i talijanski  i 
francuski  kancioneri.  U zadnjoj  se  strofi  jasno  vidi,  kako 
opet  neki  drugi  prepisivač  nije  razumio  oblika  tako  na- 
pisane pjesme.  Ta  bi  strofa  imala  glasiti  ovako: 

Govori  se  pravi  sluga 
i tko  hoće  vieran  biti, 
uviek  ne  će  izgubiti. 

Oh  kako  ja  moja  vilo 
odiljam  se  a ne  viem, 
komu  ostavljam  ličce  bilo. 

Prepisivač,  navikao  na  parove  stihova  s rimom  u sredini, 
dodade  dva  osmerca,  na  kojima  se  jasno  vidi,  da  ih  nije 
sam  pjesnik  spjevao.  Izmeđju  trećega  i četvrtoga  osmerca 
stoje  na  ime  u izdanju  dva  suvišna  osmerca,  a glase 
ovako : tko  se  bude  potruditi.  Odiljam  se,  moja  vilo. 

Oblik  te  pjesme,  mnogo  bliži  obliku,  što  joj  ga  je 
pjesnik  sam  dao  bio,  od  onoga,  što  ga  ima  u izdanju, 
bila  bi  strofa  od  četiri  osmerca  sa  refrainom  od  dva 
osmerca,  ili,  pošto  bi  se  i četvrti  osmerac  mogao  sma- 
trati dijelom  refraina,  strofa  xaa  s refrainom  BOB. 

(Nastavit  će  se.) 


Sv.  otac  papa  Lav  XIII. 

Dne  19.  veljače  slavi  sav  kršćanski  svijet  veliku  svečanost. 
Toga  se  dana  navršuje  pedeset  godina,  što  je  za  biskupa  po- 
svećen veliki  i umni  papa  Lav  XIII.,  koji  već  petnaest  godina 
slavno  i moćno  ravna  katoličkom  crkvom.  Svijet  se  divi  gorostas- 
nomu njegovu  duhu,  koji  baca  zrake  svoga  žarkoga  svjetla  na 
sve  strane  prosvjetnoga  svijeta.  Njegova  silna  riječ  prodire  u 
palače  kraljevske  i u kolibe  radničke. 

Slavenski  narodi,  a napose  mi  Hrvati  treba  da  budemo  u 
velike  zahvalni  velikomu  papi  Lavu  XIII.,  što  nam  je  odlikovao 
naše  apostole  sv.  Ćirila  i Metodija,  odredivši  slavnom  enciklikom 
„Graode  munus"  (23.  rujna  1880.),  da  se  blagdan  njihov  ima 
svetkovati  po  svem  katoličkom  zapadu.  On  nam  je  pred  cijelim 
svijetom  svečano  priznao,  da  smo  po  toj  svetoj  braći  primili 


»veliki  dar*  božji,  istinu  i uljudbu  kršćansku.  — U književnom 
svijetu  slavi  se  sv.  Otac  ne  samo  kao  znamenit  latinski  pisac  u 
prozi  poradi  klasična  stila  i jezika,  nego  i kao  darovit  i okretan 
pjesnik.  Njegovi  su  jezični  uzori  Horacij  i Propercij,  a nada 
svjema  Vergil,  najčišći  od  sviju  rimskih  pjesnika.  Medju  po- 
sljednje njegove  pjesme  ide  posmotvor,  spjevan  u Vatikanu 
1885.,  gdje  proriče  konačno  slavlje  crkve  i opći  mir  u svijetu. 

Književnost. 

Hrvatska.  » Krvave  uspomene*.  U ovom  broju  počinjemo 
priopćivati  oveći  ep  »Krvave  uspomene«  iz  pera  mladoga  hrvat- 
skoga pjesnika,  koji  je  već  sličnim  pjesničkim  umotvorom  stekao 
mnogo  priznanja  u našem  književnom  svijetu.  Predmet  se  osniva 
na  istinitoj  zgodi.  Dogadjaj  se  taj  zbio  u vrijeme  Omer-paše. 
Nadamo  se,  da  će  taj  ep  živo  zanimati  naše  vrijedne  čitatelje  u 

svim  hrvatskim  krajevima,  a osobito  one  u Bosni  i Hercegovini, 
gdje  se  taj  opjevani  dogadjaj  zbio. 

Emilij  Laszowski  napisao  je  i izdao  nakladom  ant.  knjižare 
M.  F.  Strmeckoga  historičku  raspravu  o »Bibnikui.  Treba  pri- 
znati, da  je  pisac  velikom  pomnjom  sabrao  povjesno  gradivo  i 
savjesno  izradio  cijelu  monografiju.  Cijena  joj  je  20  nvč. 

Naš  suradnik,  dr.  Ćiro  Truhelka,  izdao  je  u Sarajevu  u 
posebnim  otiscima  dvije  rasprave,  što  ih  je  prije  priopćio  u 
„Glasniku  zemaljskog  muzeja  u Bosni  i Hercegovini"  (g.  1892., 
knjiga  IV.)  Jednoj  je  natpis : „ Prilozi  rimskoj  arheolodiji  Bosne 
i Hercegovine “ s obilnim  ilustracijama,  a druga  ima  ovaj  naslov: 
„Arheološko  ispitivanje  jajačkog  grada  i najbliže  okoline'-'-  sa 
zanimljivom  slikom  nadgrobnog  spomenika  iz  Šipova.  Stručnja- 
cima i prijateljima  arheologije  preporučujemo  ove  rasprave. 

Češka.  Jaroslav  Vrchlichj.  Genijalni  i veliki  češki  pjesnik, 
Jaroslav  Vrchlicky,  slavio  je  16.  o.  m.  četrdesetgodišnjicu  svoga 
veoma  plodnoga  života.  Vrchlieky  zaprema  prvo  mjesto  medju 
sadašnjim  češkim  pjesnicima.  On  je  najplodniji  češki  književnik 
u svim  granama  lijepe  knjige,  a nema  mu  gotovo  premca,  što 
se  tiče  obilja  književnih  proizvoda,  ni  u svjetskoj  književnosti. 
On  je  lirski,  epski  i dramatski  pjesnik,  a uz  to  piše  veoma  vri- 
jedne studije  o književnosti  drugih  naroda.  Napose  je  znamenit 
kao  prevodilac  klasičnih  djela  tudjih  književnosti.  Počevši  od 
god.  1875.,  kad  je  stao  raditi  na  književnom  polju,  napisao  je 
dosele  silan  broj  epskih  i lirskih  pjesama,  u svem  41  knjigu, 
koje  su  doživjele  većinom  dva  ili  više  izdanja.  Vrijedna  su  spo- 
mena i više  su  puta  izdana  ova  epska  i lirska  njegova  djela: 
Z hlubin,  Sny  o stčsti,  Epickć  bdsne,  Victoria  Colonna,  Duh  a 
svčt,  Symfonie,  Mythy,  Eklogy  a pisnš,  Dumy  a rozmary,  Pan- 
theon,  Hilarion,  Sfinx,  Fresky  a Gobeliny,  Brevidr  moderniho 
človčka,  Život  a smrt,  Moje  sonata.  Uz  to  je  napisao  mnogo 
dramskih  proizvoda,  20  na  broj,  od  kojih  treba  spomenuti  ove: 
Drahomira,  Smrt  Odyssea,  Trilogija  »Hipodamija«  (koja  se  je 
prošle  godine  mnogo  svidjala  na  bečkoj  izložbi),  Pietro  Aretino, 
Bratfi,  Troji  polibeni,  Midasovy  uši.  U prozi  je  napisao  više 
krasnih  crtica  i pripovjedaka,  pa  je  izdao  i tri  zbirke:  Povidky 
ironicke  a sentimentalni,  Barevnć  strepy,  Novć  barevnć  strepy. 

Vrchlicky  je  napisao  svu  silu  estetskih  studija  o pjesničkim 
djelima  stranih  književnosti.  Kruna  je  toga  rada  knjiga  »Studie 
a podobizny«  (Studije  i slike),  u kojima  govori  o duševnim  ra- 
dovima književnika  i umjetnika  francuskih,  talijanskih,  engleskih, 
njemačkih  i čeških;  tu  se  ocjenjuju  Goethe  i V.  Hugo,  Mistral, 
Byron  i Lamartine,  Em.  Bozdech,  Baudelaire,  Wagner,  Shelley  itd. 

Vrchlicky  poznaje  vrlo  dobro  tudje  literature,  osobito  fran- 
cusku, talijansku,  provenjalsku,  katalonsku,  englesku,  pa  je 
upoznao  češki  narod  s prvacima  tih  naroda,  prevedavši  V.  Huga, 
Leopardija,  Dantea  (Pakao,  OČistilište  i Nebo),  Leconte  de  Lisle, 
Hafisa,  Cannizzara,  Tassa,  Michelangela,  Byrona,  Carduccija, 
Poe,  Foscola,  Goetheova  Fausta,  Ariosta,  Schillerova  Vilima 
1 ella  i dr.  Njegovi  su  pjesuički  prijevodi  kao  originali,  on  je 
nedostiživ  majstor  u prevodjenju.  Prenosi  u materinski  svoj  jezik 
ne  samo  misli  tudjih  pjesnika,  nego  se  trsi,  da  i u obliku  do- 
stigne umjetnost  izvornika  svoga,  ali  opet  tako,  daje  sve  prema 
duhu  jezika  češkoga.  — On  je  duboko  proniknuo  u umotvore 
zapadno-evropskih  pjesnika,  proučio  njihove  misli  i nazore,  pa 
si  je  stvorio  svoj  vlastiti  pjesnički  sud.  Vrchlicky  je  već  dauas 
toliko  stvorio,  da  ga  je  teško  potpuno  ocijeniti ; on  je  pjesnički 
fenomen,  kakvih  danas  nema  u Evropi.  Broj  njegovih  izvornih 
pjesničkih  djela  nadvisuje  70,  a svih  ima  preko  100. 

Vrchlickj  je  u svojem  duhu  kao  u ognjištu  usredotočio 
gotovo  sve  umjetničke  smjerove  i struje.  Njegova  je  poezija 


potpuno  svjetska;  ona  se  bavi  pjesničkim  i filozofskim  reflek- 
sijama. Čini  se,  da  Vrchlicky  zazire  samo  od  jednoga  moćnoga, 
modernoga  smjera  — od  realizma,  naročito  od  ruskoga  realizma. 
Pjesničtvo  Vrchlickoga  opseže  cieli  svemir  i sve  vijekove  do  da- 
našnjih dana. 

A kako  čarobnim  govorom  zaodijeva  svoje  divne  misli! 
Češki  je  jezik  zvonak  u Vrchlickoga,  pun  biserja,  boja,  zvukova 
i sjajnih  trakova.  Takov  nije  bio  prije  njega.  Otvarajući  češkomu 
duhu  vrata  svemira,  srcem  je  uvijek  ostao  čeh.  Češka  je  domo- 
vina u svim  svojim  nezgodama  imala  u Vrchlickom  iskrena  i 
harna  sina.  Njoj  je  darovao  cijeli  svoj  život,  pod  geslom:  »Svjetlo, 
ljubav,  sućut«. 

Gotovo  je  nevjerojatno,  da  je  jedan  čovjek  mogao  toliko 
stvoriti  kao  Vrchlicky  u tako  kratko  doba.  Pa  i ono,  što  nije 
dosada  izdano,  što  se  sprema  za  tisak,  opet  bi  stvorilo  knjižnicu. 
Vrchlicky  je  pravi  kolos  rada,  plodnost  je  njegova  neobična. 

Francuska.  Poznati  francuski  slavista,  profesor  u Parizu, 
Louis  Leger,  objelodanio  je  pod  natpisom  „La  litterature  russea 
opširnu  (str.  550)  krestomatiju  rusku  s izvodima  iz  ruskih  spo- 
menika književnih  počevši  od  XI.  vieka.  Završuje  s izvodima  iz 
djela  Maj  kova,  Polonskog  i Feta  i Plešceva. 

* 

Svastice. 

Kako  sudi  Francuz  o hrvatskoj  glazbi.  Prošlih  je  godina 
našim  krajevima  putovao  francuski  romanopisac  William  Ritter, 
porijeklom  iz  Švicarske.  Medju  ostalim  osobito  su  ga  zanimale 
naše  pučke  pjesme  i popijevke,  koje  je  mnogo  proučavao  u 
samom  narodu  i iz  sabrane  bogate  zbirke  Kuhačeve.  Plod  tih 
svojih  studija  počeo  je  priopćivati  u čuvenom  žurnalu  mme. 
Juliette  Adam  »Nouvelle  Revue«,  pod  natpisom:  » Musigue  croate ». 
Prvi  dio  toga  članka  izišao  je  u II.  svesci  od  15.  siječnja  1893. 
Poznato  je,  da  je  glavnim  suradnikom  tomu  časopisu  Alfred 
Rambaud,  proslavljeni  pisac  »Povjesti  Rusije«.  .Drugom  ćemo 
zgodom  opširnije  progovoriti  o djelima  toga  darovitoga  romano- 
pisca i iscrpsti  sadržaj  studije  o hrvatskoj  glazbi;  a sada  spo- 
minjemo samo  glavne  misli.  Ritter  sudi  ovako  o hrvatskoj 
glazbi : 

»EDtre  toutes  les  musiques  populaires,  la  musique  croate 
m’  apparait  telle  que  Mendelssohn  entre  tous  les  compositeurs. 
La  Croatie  musicale  a 1’  ame  racinienne.  Maniće  par  un  rhap- 
sode  tel  que  Liszt  ou  Brahms,  elle  pourrait  entrer  de  plain  — 
pied  dans  le  grand  ocćan  musicae  de  1’ art  classique«. 

»Medju  svjema  narodnim  glazbama  hrvatska  mi  se  glazba 
pričinja  kao  Mendelsohu  medju  svjema  skladateljima.  Glazbena 
Hrvatska  ima  Račino vsku  dušu.  Kad  bi  ju  umjetnički  obradio 
kakov  Liszt  ili  Brahms,  ona  bi  mogla  da  sigurno  stupi  u veliki 
glazbeni  ocean  klasične  umjetnosti«. 

Čuveni  ruski  slikar  Ajvazovskij  izložio  je  zbirku  svojih 
umjetnina  u Now-Yorku,  pa  je  od  njih  12  prodao  za  70.000 
rubalja. 

P.  M.  Tretjakov,  bogati  moskovski  trgovac,  poklonio  je 
svoju  znamenitu  galeriju  slika,  ponajviše  ruskih  umjetnika,  gradu 
Moskvi.  Iz  zahvalnosti  gradsko  je  zastupstvo  odlučilo,  da  se  u 
galeriji  namjesti  velik  portrait  blagotvorČev,  odredilo  glavnicu 
od  12.000  rubalja  za  stipendij  pod  imenom  darovateljevim  u 
moskovskom  učilištu  za  slikarstvo,  vajarstvo  i graditeljstvo,  na- 
dalje 11.154  rublja  za  uz  Iržavanje  galerije,  napokon  Tretjakovu 
doznačilo  na  godinu  5.000  rubalja  za  nabavu  novih  slika  po 
njegovoj  volji.  — Biskup  Strosmajer  je  našoj  zemlji  po  akademiji 
darovao  lijepu  galeriju,  pa  šta  je  zemlja  za  nju  učinila? 


Plašt  1 kruna.  Krvave  uspomene.  - Nova  era.  - Idila.  — Junačina  Marko.  — Cosmopolis.  — Verdijev  »Falstaff«.  — 
V našoj  domovini  prije  trista  godina.  — O strofama  prvih  hrvatskih  pjesnika.  — Listak. 

Krvave  uspomene. 


Epska  pjesan. 


II.  Pjevanje. 

a zapada  umirući  sunce 
Zadnjim  žarkim,  plamenim  cjelovom 
Pozlatilo  brda  i vrhunce: 

A premilu  Marjanovu  majku 
Na  počinak  vječni  otpremili. 

Povrati  se  znano  i neznano, 

Da  u crnom  domu  pokojnice 
Pokopaju  boli  i žalosti, 

I hinjene  i iskrene  suze. 

U pročelju  sijed  fratar  sio, 

Sedamdeset  prevalivši  ljeta. 

Hudo  vr’jeme  svega  poharalo 
I po  licu  ostavilo  trage 
Teške  borbe  u života  toku; 

A1  u starca  mladenačko  oko, 

Spremno  vazda  pomoć  nevoljniku, 

Stadu  svome  sve  na  ovom  sv’jetu : 

On  mu  l’ječi  i dušu  i t’jelo, 

On  mu  parac,  on  osudu  čita. 

Pa  ga  ljubi  i staro  i mlado 
Bez  razlike  vjere  i staleža. 

Uz  koljeno  Marica  mu  sjela, 
Probl’jedjela,  srca  rastrgana, 

A spram  njojzi  mladjani  Selime 
Na  ruku  se  nijem  podn’jemio. 

Muči  starac,  ni  crne  ni  b’jele: 

Već  sad  oko  na  Maricu  svrati, 

Sad  pogleda  mladoga  Selima.  — 

Ondje  neko  razgovor  raspleo 
0 ljetini,  o vremenu  kobnu, 

0 zulumu  i hajdukovanju ; 

Ovdje  baka,  vječnosti  na  rubu, 

Suze  roni  kao  nebo  kišu, 

Pa  mladjemu  pripov’jeda  sv’jetu, 

Kako  vrla  bješe  pokojnica,  — 

A Bog  znade,  koliko  je  puta 
Crnom  svojom  r’ječju  ocrnila!  — 

Čudno  starac  m’jenja  se  u licu : 


Sad  mu  oko  plameno  potamni, 

A po  licu  prekrste  se  crte 
Pune  bola  i nemira  duše. 

Sada  opet  oko  se  zacakli, 

Bašire  se  velike  zjenice, 

A sa  srca  odvali  se  suza  — 
Strahovite  i kobne  li  tajne, 

Sto  pod  srcem  sijed  fratar  nosi ! 

Pa  da  nemir  prekrije  duševni. 

Iz  odaje  starac  išetao, 

A za  njime  mladi  Marijane.  — 

Kad  su  bili  noći  na  osami, 

Bolno  starac  prekinuto  poče : 

— Marijane,  moje  d’jete  drago, 
Ostao  si  samcat  na  svijetu 
Slaba  trska  na  goletnoj  ravni; 

Imaš  samo  seku  jedinicu 

I miloga,  vjerna  pobratima, 
Pobratima  . . . vjerna  pobratima . . . 
Zape  starac  a potokom  suze 
Obliše  mu  narovano  lice, 

Pa  se  spusti  vatri  uz  ognjište. 

— Amo,  sinko,  uz  koljeno  moje, 
Kobnu  hoću  da  otkrijem  tajnu, 

S kojom  u grob  legnuti  bih  moro. 
Ljudsko  srce  malo  i premalo, 

Ali  vječno,  krvavo  bojište; 

Dva  su  gn’jezda  u njemu  svijena: 
Jedno  gn’jezdo  raj  u sebi  krije, 
Drugo  krije  guje  i zmajeve, 

Sretno  ono,  u kom  nebo  vlada!  — 
Imaš  vjerna  pobratima  — je  li  ? 

Ti  ga  ljubiš  ko  oko  u glavi?  — • 

E moj  sinko,  i otac  ti  stari 
Imao  je  vjerna  pobratima, 

I baš  oca  mladoga  Selima. 

Ja  nijesam  ni  mislio  nikad, 

Da  na  zemlji  ljubavi  imađe, 

Kakova  je  medju  njima  bila. 

Jedan  drugog  zalogajem  pito, 


Jedan  drugog  čašicom  nudio. 

Bilo  jednom  o .Jurjevu  danu. 

Tiho  veče,  blago  pramaljeće, 
Pobratimi  sjedjeli  u bašči, 
Kr’jepeći  se  jelom  i rakijom, 

Stare  majke  doma  ne  bijaše. 
Svađiše  se  — za  što  ? ko  bi  znao ! 
Biječ  po  r’ječ  — dok  ti  otac  gnjevan 
U nesvjesti  lati  pušku  malu, 

Puče  puška  — opustjela  pusta ! 

A pobratim  crnoj  zemlji  klonu  . . . 
Kao  kamen  stajao  ti  otac, 

Ne  vjerujuć  oku  vlastitome. 

Sta!  zar  on  da  pobri  v’jek  dokonča? 
Dokončo  bi  stoput  samom  sebi ; 

A kad  s krvi  trava  porumenje, 
Pade  jadan  na  grud  pobratimu, 
Ljubi  ranu,  ljubi  čelo  leđno, 

Diže  pobru  na  junačke  noge, 

Ali  zalud,  tek  što  r’ječ  izvabi : 

— Bog  nek  prosti,  mili  pobratime, 
D’jete  moje...  i zamuknu  mukom.  — 
Dobri  Bože,  ja  kobnih  li  noći, 

Sto  sam  uz  tvog  oca  boravio ! 
Nijem  bio,  mrk  i neveseo, 

Jer  od  tada  nikada  ne  vidjeh, 

Da  na  usni  zatitra  mu  sm’ješak. 
Najveća  je  utjeha  mu  bila, 

Kad  bi  uzo  mladoga  Selima 
I na  svome  krilu  uspavao. 

Za  godinu  potamnje  mu  oko. 

Za  godinu  uvenu  mu  lice : 

Bol  ga  ljuta  i kajanje  ljuto 
Sa  bijelim  rastaviše  mirom. 

A na  smrti  zadnji  dah  mu  bio: 
Pobratime,  prosti  pobratimu ! — 
Tužna  majka  nije  ništa  znala. 

Tek  što  tajna  morila  je  slutnja, 

A sa  slutnjom  i preminu  tužna.  — 
Ko  mramoran  kip  na  mjesečini 

Sjedio  je  mladi  Marijane, 

Bez  riječi,  ko  n’jem  od  poroda; 

Samo  crnim  okom  bi  prevrno, 

A iz  oka  čitao  bi  starac, 

Što  sve  trpi  srce  junakovo.  — 

— Smiri,  sinko,  srce  uzburkano, 

Što  je  bilo,  nek  ne  bude  više: 

Iz  života  oca  pokojnoga 

Uči,  sinko,  vječitu  istinu: 

Čovjek  nije,  ko  zauzdat  ne  zna 
Sa  sto  uzda  srce  sa  strastima; 

U dobru  je  lako  prijan  biti: 

U vatri  se  suho  zlato  kuša, 

U nevolji  vjeran  pobratime; 

Valja  mnogu,  gorku  progutati, 

Bez  pregora  pobratimstva  nema.  — 

U odaju  oba  unidjoše  — 

Razišlo  se  znano  i neznano, 

Osto  Selim  s milom  golubicom, 

Tetoši  je  ko  mezimče]  majka]: 

— Umiri  se,  slatko  uzdisanje, 

Stare  majke  suze  ne  vratiše; 

Svaka  suza, ^svaki*uzdahf  srca 
Ljuto  moju  probadaju  dušu.  — 

Opet  starac  u pročelju  sio, 

Dv’je  tri  tople  djeci  prozborio, 

A svaka  mu  riječfumiljata, 

Blagi  melenTza  najljuće  rane. 

Pa  kad  starac  djecu  okr’jepio, 

Nestade  ga  u sumračju  gustom.  — - 

Ostalo  ili  troje  na  osami : 

Marijan  se  mučan  ušetao, 

Bolno  motri  seku  i Selima ; 

B’ jedna  Mara  po  talima  pala, 
Izmučena,  srca  rastrgana, 

A u duši  ori  joj  se  pjesma, 

Zadnja  pjesma  njena  uzdisanja: 

— Svega  lako  na  svijetu  naći, 

Svega  naći,  al  nikada  majke.  — 

Pa  će  tužna  kroz  plač  progovorit : 

— Marijane,  jedincati  brate, 

0 tako  ti  mile  uspomene, 

Uspomene  preminule  majke, 

Jedno  bih  te  smjerno  zamolila, 
Materinu  grobu  me  odvedi, 

Čini  mi  se,  srcu  će  odlanut, 

Sve  ću  ljute  isplakati  jade. 

— Kud  ćeš,  sestro,  — potiho  će  Selim, 
U noć  tamnu  grobu  materinu, 

Još  će  više  srce  se  ogorčat.  — 

Moglo  bi  se  štogod  slučit  zlatu, 

Ne  daj,  Bože,  smlatit  bi  ga  moglo, 

Ta  na  groblju  ima  vjernih  duša, 

A I imade  crnih  vukodlaka 

1 vještica  — ubila  ih  zora  . . . 

— Ne  boj  mi  se,  mili  pobratime, 
Pobratime  brata  rodjenoga; 

Čini  mi  se,  majčica  me  zove, 

Da  me  tješi  i savjete  daje. 

— E pa  dobro!  — hajde  Marijane, 
Nekako  će  Selim  bojažljivo, 

Ali  tiho,  da  nas  ne  bi  kogod 
Iz  našega  sela  opazio. 

Ustadoše,  a za  časak  tili 


Nijemom  se  groblju  uputiše.  — 

0 po  neba  blijed  mjesec  drhto, 

A uz  njega  kupile  se  zv’jezde, 

Kao  ovce  uz  pastira  vjerna. 
Mjesečina  razlila  se  grobljem, 

1 otajnim  zagonetnim  mirom : 

Križ  do  križa,  hladan  grob  do  groba, 
Svi  jednaki,  zemljom  izravnani ; 
Samo  gdjegdje  svjećica  svjetluca,' 
Što  je  bono  srce  usadilo, 
Pokojniku  u noći  da  sv’jetli. 

Tajna  strava  sapinje  ti  grudi, 

I što  veća  zavlada  tišina, 

Sve  ti  teže  prsa  udaraju, 

Ko  da  težak  pritisno  ih  kamen. 
Šta  se  bojiš?  — tu  bar  nema  zala, 
Tu  usahnu  zlobe  i jezici, 

Tu  prestanu  nevolje  i jadi  . . . 

0 znam.  šta  je ! - — jer  te  vječnost  plaši, 
Nepojmljiva  oku  čovječjemu, 

Vičnu  šarnim  pariti  se  cv’jetkom, 
Zelen  gorom,  lugom  i dolinom.  — 
Mara  pala  po  grobištu  n’jemom, 
Suze  roni,  plače  i uzdiše, 

A Selim  se  nad  njom  raskrilio, 
Kao  vrba  plačna  i žalosna, 

Što  nad  hladnim  savija  se  humkom, 
Ko  prst  oštri  tamne  budućnosti, 
Svakom  smrtnom  jedno  kazivajuć: 
Evo  kuće  male  i priproste, 

U nj  oj  vječnu  čekat  ćeš  sudbinu ! — 
Dok  Marijan  pobratima  zovnu, 
Malo  dalje  od  majčina  groba 

1 pruži  mu  pušku  okovanu  . . . 

— Čemu  puška?  Selim  će  u strahu, 
N’jesu  valjda  podigli  se  mrtvi, 
Njima  više  puška  ne  naudi. 

— Uzmi  pušku,  Bogom  pobratime, 
Uzmi  pušku  ljutu  osvetnicu, 
Nabijenu  prahom  i olovom ; 

Uzmi  pušku,  makni  me  sa  zemlje 
Čedo  gr’jeha  svoga  roditelja. 

A eto  ti  seke  jedinice, 

Pa  ii  makni  zemlji  je  sa  lica, 

11  je  uzmi  za  robinju  crnu.  — 

— Štu  je,  brate?!  kakva  kob  te  snašla? 
0 reko  sam:  te  vještice  klete, 
Vukodlaci,  . . . brate  Marijane.  — 

— N’jesu,  brate,  nikakvi  uroci, 
Nego  tajna  kobna  i prekobna. 

Mi  smo  vjerni  pobratimi,  je  li  ? 

0 da  znadeš,  što  je  nekad  bilo. 

Ne  bi  moje  napio  se  krvi, 

Neg  bi  zemlju  omastio  njome!  — 

— Pobratime,  šta  je  ? daj  govori. 
Ne  pripusti,  nebo  milostivo, 

Ta  zar  nije brate  Marijane  — 

— A ti  slušaj,  pa  me  ubij  onda. 
Moj  je  otac,  nek  mu  nebo  prosti, 
S ocem  tvojim  pobratimom  bio; 
Ljubili  se  ko  i nas  dvojica, 

Jedan  drugom  život  poklonio, 

Pa  jednoga  pramaljetuog  dana, 
Čemu  duljit?  — evo  puške  klete, 
Uzmi,  brate,  i ubij  me  iz  nje, 


Jer  moj  otac  ubio  je  tvoga  . . — 

— Šta?  tvoj  otac  ubio  je  moga. 
Šta  to  veliš,  mili  Marijane, 

Ne  opetuj  više  kobne  r’ječi! 

— Jest ! — moj  otac  ubio  je  tvoga, 
Evo  puško,  ljute  osvetnice, 

Daj  osveti  oca  pokojnoga, 

Čedo  gr’jeha  zemlje  nek  ne  gazi. 
Čedo  gr’jeha  svoga  roditelja.  — 

— Ne,  to  nije,  - — gdje  bi  moglo  biti  ? ! 
Tvoj  je  otac  ljubio  me  žarko, 
Pjevao  mi  pjesmu  uspavanku, 
Noseći  me  u svom  naručaju. 

- — Jest ! — moj  otac  ljubio  te  žarko, 
Pjevao  ti  pjesmu  uspavanku, 

A bol  ljeta,  nemir  i kajanje 
Sa  sv’jeta  ga  crnog  ukidoše. 

Evo  puške ! 

Drhto  mjesec,  ko  da  strah  ga  hvata 
Sa  prekobne  i žalosne  tajne; 
Pobratimi  poput  gorskog  st’jenja 
N’jemi  jedan  prema  drugom  stoje: 
A Mara  se  sa  grobišta  diže, 
Kobnu  tajnu  dočula  je  tužna. 

Ko  anđjeo  pomiritelj  s neba 
Medju  milu  braću  koračila, 

Bl’jeđo  lice  na  mjesecu  bljeđje 
Čudnovatim  porumenje  rujem  : 

— 0 Selime,  bratov  pobratime, 
Ne  ubijaj  brata  jedinoga, 

Nego  ubij  i mene  i njega. 

Čemu  ostat  jadna  kukavica 

I bez  brata  i bez  srca  tvoga? 

0 ubij  nas,  al  nas  ubij  skupa, 
Tekar  zadnju  ispuni  nam  želju : 
Oboje  nas  zajedno  sahrani, 

A po  groblju  korovlje  posadi, 

Nek  se  uči  i staro  i mlado, 

Da  i djecu  teška  kletva  čeka, 

Kad  im  otac  skrši  pobratimstvo.  — 
Stajao  je  Selim  poniknuto, 

Bojak  teški  srdašce  mu  bilo: 

Pred  njim  djeca,  na  koju  je  pala 
Crna  krvca  pokojnoga  oca. 

Šta  su  tome  jadna  čeda  kriva? 

E nek  trpe  za  gr 'jek  roditelja!  — 
Ali  pred  njim  vjeran  pobratime, 
Ovdje  draga,  mlado  uzdisanje, 
Smakne  li  ih,  nema  nikog  živa, 
Ocu  milom  pomoći  se  ne  će; 

A još  mu, se  ko  kroz  bajku  čini 
Sjena  oca  da  mu  progovara: 

Prosti,  sinko,  već  je  dosta  krvi, 
Bratske  krvi  zemlju  natopilo, 

Sad  je  vr’jeme,  dadušmanskateče.  — 
Prosti,  sinko!  — Hoću...  da,  oprostit. 
Uze  Selim  pušku  okovanu, 

Okrenu  se  — puče  puška  kleta, 

Ko  grom  silni  gori  na  vrhuncu : 
Selim  tresnu  puškom  o ledinu, 

Pa  junačke  pođignuvši  ruke, 

Ko  pun  duha,  mira  i ljubavi 
Teškom  kletvom  obvezao  dušu : 

— 0 tako  mi  vjere  pradjedova. 
Koja  mi  je  prva  u životu; 

0 tako  mi  bl’jedoga  mjeseca 

1 sićušnih  oko  njega  zv’jezda; 

0 tako  mi  mile  uspomene 

1 mojega  i vašega  oca, 

Moje  mile  a i vaše  majke 

Ja  vam  praštam.  — — — — 
Evo  danas  u grobištu  ovom 
Staru  našu  pokopasmo  majku, 

S njome  i tu  pokopajmo  tajnu, 
Što  je  bilo,  nek  se  zaboravi. 
Pravo  bratstvo  hoće  teška  rada, 
Hoće  žrtve,  hoće  pregaranja. 


Lake  r’jeci  tihi  lahor  nosi, 

Da  se  s njima  po  uzduhu  ruga. 
Na  grobištu  slatkog  spominjanja 
Ponovimo  naše  pobratimstvo.  — 
Tisuć  zlatnih  zacakli  se  suza, 
Sitne  zv’jezde  sitno  zaigraše, 
Mjesečina  srebren  zrake  pruži, 
Da  izbroji  vatrene  cjelove, 

Što  ih  pobro  stisnu  pobratimu, 
Što  ih  draga  stisnu  uzdisanju 
Prvog  puta  u životu  mladom.  — 
0 da  plane  tisuć  takovijeh 


Od  Morače  do  valova  Drave, 

Bože  mili,  zar  bi  jošte  bili 
Tudjim  smiješkom  i igračkom  tudjom? 
Amo,  braćo,  što  vas  godjer  ima, 
Krstili  se  ili  klanjali  se, 

Amo,  braćo,  žrtvi  pomirniei, 

Evo  svjema  vatrena  cjelova: 

Da  u njemu  prošlost  utopimo, 

Da  iz  njega  snage  dobijemo 
Za  buduću  smrtonosnu  borbu.  — 


Nova  era. 


Crtica  iz  primorskoga  života.  Napisao  J.  Draženović. 
(Nastavak.) 


||®|jutradan  se  opet  po  dogovoru  sastade  vijeće  u 
barbe  Frana.  K6  i prvi  put  bila  su  gospoda 
Sam)  isprvice  veoma  ljubežljiva  i vanredno  uljudna;  al 
se  je  ipak  svakome  od  njih  potkradao  na  čelo 
nekakav  potajan,  tmuran  oblačak.  I ako  nije  još  prijetila 
općenita  oluja,  ipak  je  svatko  ćutio,  da  bi  se  samo  kojim 
čudom  mogla  ova  stvar  sretno  rasplesti.  S te  je  bojazni 
baš  i proključala  u njima  neka  otajna,  upravo  srdačna 
živahnost.  Svatko  se  postarao,  da  već  jednom  minu  nemiri 
buntovnih  večeri,  kakova  je  bila  ona  sinoćnja,  i da  se  riješe 
fine  paučine,  što  no  ih  odasvud  omotala,  pošto  se  u taj 
posao  upletoše  ženski  prsti.  Baš  u povodu  toga  zavlada 
svjema  neka  osobita  srčanost,  osvoji  ih  neka.  živa  želja,  da 
dodju  do  kraja  ovome  zapletaju.  Već  se  nije  nukalo  i 
okolišalo,  nego  se  uzelo  zboriti  sasma  odrešito. 

Prvi  se  zaleti  Baltazar: 

— Ja  sam  proučio  Izdajstvo  u obitelji.  Baš  obratno, 
no  što  rekoste:  — to  je  sušta  komedija,  a kraj  toga 
dovoljno  ozbiljan  i za  ovu  zgodu  upravo  doličan  komad. 

— Ako  ćemo  komediju,  — prigovori  Santić,  — onda 
radje  da  se  glumi  izrazita,  laka  komedija,  kao  što  je 
Prvi  megdan  Rišelje-ov.  Uvjeravam  vas,  gospodo,  da  će 
se  dojmiti  stara  i mlada,  vješta  i nevješta. 

— To  isto  vrijedi  i za  Ženidbu  Figarovu,  — pri- 
metnu  ispod  glasa  Maletić. 

— I za  Skupca,  — nadoveza  Fran. 

— Al  ja  sam  u načelu  proti  takovim  tendencioznim 
stvarima,  koje  bi  mogle  koga  da  taknu  i uvrijede,  ma  i 
s daleka,  — prosvjedova  Brodarić.  — Teuta  je  komad, 
koji  će  čitavo  općinstvo  zadovoljiti  i zanijeti.  To  je  naša 
stara  i domorodna  tragedija,  — o našoj  ilirskoj  davnini. 

— Ilirskoj!  — nasmija  se  domaćina  očevidno  zlobno. 

— Zar  si  ti  postao  kozmopolita?  — upita  Brodarić 
jednako  zlobno. 

— Kozmopolita!  — Nisam  ja  godine  četrdeset  i 


osme  nosio  cilindar,  nego  erven-kapu!  - — ustrini  Fran 
svoj  vrući  pogled  na  Franceska. 

— Al  si  se  ofrkavao  oko  savjetnika  W.,  — starog 
apsolutiste,  da  postaneš  tržni  nadzornik!  — 

— Ali  ja  sam  u svoje  doba  pošteno  služio,  — a 
netko  je  drugi  u isto  doba  svakojako  lifrovao  živež  za 
magistrat  i posadu,  premda  ga  nismo  vidjeli  ofrkavati  se 
ni  oko  koga!  — - 

Brodarić  se  tržnu: 

— Gospodine  moj  štovani ! — povika  visokim  glasom. 
— Imenu j de  toga  nepoštenog  liferanta!  — 

— Treba  samo  otvoriti  blagajničke  račune,  pa  će  se 
mahom  vidjeti.  — Tu  ne  treba  drugog  imenovanja!  — 

— Gospodine  moj!  — uzdrhta  Brodarić.  — Ti  si 
ispod  moje  kritike,  znaš  li?  — 

— Ako  sam  ja  ispod  tvoje  kritike,  gospodine  moj ! — 
planu  Fran,  — onda  si  ti  ispod  svačije  kritike,  onda  za 
tebe  nema  kritike  na  ovom  svijetu,  razumiješ  li?  — 
onda  si  ti  izvan  svačije  kritike!  — 

Ostaloj  se  gospodi  ne  uzrači  jošte,  da  se  umiješaju  u 
taj  zanimljivi  spor. 

— Dobro,  dobro!  — ustade  Brodarić.  — Znam  ja, 
odakle  taj  vjetar  duva!  — 

— Pa  odakle  taj  vjetar  duva?  — izboči  se  Fran, 
ukopav  obje  ruke  u džepove  od  hlača. 

— Ti  si  svojoj  gospi  reko  kao  gotov  amen,  da  ćeš 
postati  gradski  načelnik  i da  će  se  s toga  igrati  taj  tvoj 
Skupac,  tobože  nekomu  u prkos.  Znam  ja  to,  sokole  moj ! 
Ti  si  njoj  kazo : bit  ću  načelnik  i glumit  će  se  Skupac, 
i ništa  nego  Skupac.  Baš.  ko  da  te  koji  đjavo  svrbi  s toga 
Skupca!  — 

— Baš  obratno ! — zapožari  se  Fran.  — To  se  ti 
upireš  zubima  i noktima,  da  postaneš  načelnik,  i ti  si 
kazao  svojoj  gospi,  da  će  se  igrati  ta  tvoja  Teuta,  — ne 
bi  li  se  možda  poradi  te  domorodne  glume  za  uvijek 
zaboravio  tvoj  cilindar  od  godine  četrdeset  i osme ! — 

Opazivši  ostala  gospoda  pogibeljan  oštrae  rasprave, 
poslutiše  na  jedan  mah,  da  bi  tako  moglo  i njima  doći 
do  tijesna,  pa  se  umali  blagostivo,  al  odlučno  umiješaše. 

— Ali  molim  vas,  gospodo ! — poče  Santić.  — 
Nemojte  upletati^osobnosti  u svetu  stvar  općega  interesa. 
Nama  mora  samo  plemenit  cilj  da  lebdi  pred  očima ! — 

— A ne  da  se  zaplećemo  u ženske  historije,  — 
zaleti  se  Maletić.  — Ja  nisam  oženjen,  hvala  Bogu!  — 
pa  ću  iznijeti  indiferentan  predlog.  — 

— A što?  — plemenit  cilj,  indiferentan  predlog!  — 
okosi  se  Brodarić.  — Ko  da  ne  znamo,  što  se  je  sinoć 
naklapalo  kod  AnJcore ! — 

• — A što  se  je  naklapalo  kod  AnJcore?  — upita 
Maletić. 

- — Debela  Irma  priča  putnome  i namirnome,  da  će 
se  glumiti  tvoj  famozni  brijač  Figuro.  — Ona,  naravski, 
uživa  u tom;  jer  brijanje  ide  i u njezin  posao!  — 

Maletić  se  ponešto  smete. 

— Molim,  to  se  mene  ne  tiče.  Nu  ne  ću  reći;  — 
moguće  da  je  koji  od  gospode  tamo  intiman.  Možda  se 
netko  te  netko  nije  još  odviknuo  starih  slaboća,  kao  ono, 
kad  je  bježao  do  Trsta  za  ljepušnom  komedijašicom  iz 
Mletaka.  — 

— Tko  to?  — zamagli  se  Brodarić. 

— Toga  nisam  dužan  kazati  ni  na  čiji  poziv.  — Tko 
je  kriv,  taj  će  se  jur  sam  oglasiti.  — 

Za  toga  razgovora  sjedio  je  Žan  muče,  i s osobitim 
zanimanjem  promatrao  lica.  On  se  je  spokojno  smješkao, 
pijuckao  i pušio  cigaretu.  — Kad  je  već  bilo  došlo  do  gusta, 
pomače  se  i on,  gurnu  potajno  svog  susjeda  Vicenca,  pa 
se  diže  i ozbiljno  predloži  nagodbu. 

— Gospodo!  — reče.  — Ja  vidim,  da  se  na  taj 
način  nikad  ni  do  vijeka  ne  složiste.  Očevidno  je,  da 
smo  svi  od  krvi  i mesa.  0 toj  zabavi  huči  već  čitav 
grad.  Da  ne  bude  i većeg  šuma,  dederte,  da  ja  konačno 
nešto  predložim.  — 

— Pa  dobro!  — ozva  se  na  jedan  mah  nekoliko 
glasova.  — 

— Do  sada  još  nije  šior  Vicenco  predložio  nijednoga 
komada,  a nisam  ni  ja;  — nu  ja  se  unaprijed  slažem 
s njime,  i tako  imademo  većinu  od  dva  glasa.  — 

Nitko  ni  riječi,  a Vicenco  za  čudo  ispuknu  s mjesta 
nekakvu  malenu,  odrtu  knjižicu,  pa  će  na  pola  ozbiljno, 
na  pola  u šali : 

— Ja  sam  se  dokopao  negdje  u kući  ove  komedije, 
kojoj  su  se  valjda  smijali  i moj  otac  i djed,  a rada  bili 
joj  se  nasmijao  i ja.  Stara  je,  ko  crkva,  a baš  s toga 
bit  će  i valjana.  Evo:  — Colonnello  — pukovnije!  — 

Naslov  sam  kao  da  je  stvoren  za  zabavu  voj- 
ničkoj gospodi!  — pohvali  Žan. 

Ostali  se  iznonadiše.  Nov  interes  zavlada  društvom. 
— Prvi  preuze  knjigu  Baltazar,  i prometnu  nekoliko 
listova. 


— To  je  starinski  komad,  — primetnu  nehajno,  i 
predade  knjigu  domaćini. 

— Hm ! — - oglasi  se  domaćina,  pregledav  osoblje, 
i predade  je  Brodariću! 

— I nespretan!  — prigovori  Brodarić,  pregledav 
takodjer  osoblje,  pa  je  predade  Santiću. 

— Pa  zašto  nespretan?  — upita  Vicenco. 

— Ta  tu  dolazi  i bubnjar!  — odgovori  Santić 
namjesto  Brodarića. 

— - Pa  zašto  ne  hi  došao  i bubnjar?  — nasmiješi 
se  Vicenco,  al  ne  baš  od  srca.  — Gdje  je  mjesta  pu- 
kovniku, tamo  može  doći  i bubnjar!  — 

— A tko  će  igrati  bubnjara,  molim  vas?  — upita 
Baltazar,  preuzev  knjigu.  — Ta  to  je  upravo  nemoguće ! 
Bubnjara  ne  ću  igrati  ja,  ni  ti,  niti  ikoji  od  nas,  ni 
sljednja  duša  u gradu.  — Bubnjati  — na  pozornici!  — 
— Bubnjati ! — Ta  to  je  upravo  kuriozno ! — prido- 
metnu  Maletić,  i stade  da  lista  po  knjizi. 

— Al  on  ima  i ulogu ! — uplete  se  Zan. 

— Kakovu  ulogu?  — upita  Maletić. 

— Evo  takovu!  — poviknu  Žan  i pograbi  knjigu. 

— Evo!  Ne  kaže  li  on:  — ■ jesu  li  vam  oštri  mačevi?  — 

— To  ne  će  moći  da  kaže  kakavgod  istom  nažigač ! 

— primetnu  Vicenco. 

— Pa  tim  bolje,  kad  ima  ulogu ! — naruga  se 
Santić.  — Uzmi  je  koji  god  od  vas  dvojice!  — 

— Za  par  riječi!  — - nasmija  se  Baltazar. 

— Nije  istina!  — - Evo  ima  i dalje!  — prosvjedova 
Žan.  — Ali  momci,  vaše  su  puške  zaposjele  stjenice ! 
Vi  ste  kebri ! Ja  ću  vas  jednim  mahom  pozobati ! 

— Taj  je  bubnjar  očiti  prostak ! — zagadi  se 
Santiću. 

• — 1 u opće,  — potvrdi  Brodarić,  — takove  su 
šale  odveć  krupne,  — o puškama  i stjenicama ! — 

— Pa  neka  vam  sam  gospodin  Bog  navijesti  komad ! 

— razmaha  se  Vicenco.  — Ovdje  bi  trebalo  glumiti 
sedam  komada,  pet  radi  oženjenib,  a dva  radi  neženja ! — 

— A,  tako  vi  to  govorite,  Vicenco!  — raspali  se 
Santić.  - — - Sad  znam,  zašto  je  jutros  vaša  gospa  pitala 
plackomandantovicu,  bi  li  plackomandant  posudio  bubanj 
i uniforme ! — 

— Hebe ! — protare  si  Brodarić  dlanove. 

— Haba!  — poprati  ga  Fran. 

— Pa  dajmo  pik-nik,  za  Boga  ! — kliknu  Vicenco. 

— Neka  đjavo  nosi  i žene,  kad  im  već  nije  moguće 
svjema  udovoljiti ! — 

— Ne,  šior  Vicenco ! — nasmija  se  Žan  vrago- 
ljasto.  — Rađje  ždrijebajmo  ! — 

— Pa  ždrijebajmo ! — prihvati  Maletić. 

Na  taj  predlog  pristadoše  i ostali  bez  prigovora, 
gotovo  zadovoljno.  — Dok  je  Žan  motao  cedulje,  društvo 
se  kucnulo  za  zdravlje.  Ta  nova,  sretna  ideja  pomiri  ih 
posvema.  Neka  sreća  odluči,  da  ne  bude  ničije  krivnje  ! 

— Domaćina  uze  stari  porcelanski  vrč,  pa  iz  te  žare 
najmladji  od  sviju  • — - Zan  - — ispuknu  — Pukovnika ! 

— • Živio  ! — kliknu  on,  i zagrli  Vicenca.  — Naša 
je  pobjeda,  voli  nas  sreća  ! — Igrajmo  umah  na  lutriju  ! — 

I tako  se  svrši  taj  teški  porod,  s česa  svjema  u 
istinu  odlanu  pri  duši.  Teška  se  borba  dokončala,  čvor 
se  nekim  čudom  mirno  razriješio.  — - Gospoda  se  na  to 
prijateljski  složiše,  pa  urekoše  novo  ročište,  da  se  izabere 
stalni  odbor  i razdijele  uloge.  Zatim  se  opet  prihvatiše 
čaša,  a Baltazar  zapjeva  začinku  iz  Trovatora.  — Već 


pokasno  spremiše  se  na  rastanak.  Domaćina  s punom 
čašom  pozdravi  uzovnike  : 

— Čestitajmo  si,  gospodo,  što  sretno  riješismo  to 
pitanje,  - — to  prvo  pitanje  na  osvitku  nove  ere  našega 
javnoga  života ! — 

Za  tog  svečanog  pozdrava  zaželi  gospa  Lucija  u 
pokrajnoj  sobi,  da  si  svi  do  jednog  polome  vratove  niza 
stepenice.  — A susjed  cipelar  opet  šapnu  : 

— Eh,  politika,  politika,  — to  je  prava  politika  ! — 
(Nastavit  će  se.) 


Cosmopolis. 

Roman,  napisao  ga  Paul  Bourget. 
(Nastavak.) 


o ja  vam  ponavljam,  da  me  očekuju,  — odgovori 
Dorsenne  oslobadjajući  svoje  rame  od  svojeg 
despotičnog  prijatelja,  koji  ga  već  stiskaše  rukom, 
111  — ^o  Je  ve®  ^U(^0,  sam  vas  susreo  na  putu  idući 

na  sastanak,  kako  sam  obrekao.  Ja,  koji  strasno 
tražim  opreke,  ne  ću  da  izgubim  svojeg  jutra.  Budite 
strpljivi,  pa  slušajte,  da  vam  nabrojim  osobe,  s kojima  ću 
se  sad  sastati ! Ne  će  biti  dugo,  ali  me  nemojte  preki- 
dati. Srdit  ćete  se  kasnije,  ako  izdržite  ovaj  udarac,  koji 
ću  vam  zadati  . . . Ab ! vi  ne  ćete,  da  nazivljem  vaš  Rim 
Cosmopolisom,  a što  ćete  reći  o društvu,  s kojim  ću  za 
dvadeset  časaka  posjetiti  staru  palaču  Urbana  VII?  . . . 
lznajprije  će  biti  ondje  vaša  lijepa  neprijateljica  Fanny 
Hafner  i njezin  barun  otac,  koji  će  zastupati  malo  Nje- 
mačku, malo  Austriju,  malo  Italiju  i malo  Holandiju. 
Zaista.  Jer  se  čini,  da  je  mati  barunova  bila  iz  Rotter- 
dama.  Ne  upadajte  mi  u riječ.  Bit  će  dalje  grofica  Steno, 
zastupajući  Mletke,  i njezina  dražesna  kći  Alba,  koja 
zastupa  mali  kutić  Rusije,  jer  kronika  priča,  da  nije  kći 
pokojnog  Steno-a,  nego  Verekijeva,  Andreja,  znate,  onog, 
koji  se  je  pred  pet  šest  godina  usmrtio  u Parizu,  bacivši 
se  u Seinu,  premalo  aristokratski,  jer  s visine  mosta  de 
la  Concorde ! Imat  ćemo  jednog  slikara,  glasovitog  Lin- 
colna  Maitlanda,  koji  zastupa  Ameriku.  To  vam  je 
sadašnji  ljubavnik  grofice  Steno,  koju  je  preoteo  Gorki, 
dok  je  ovaj  bio  na  putu  u Poljskoj.  Imat  ćemo  slikarovu 
ženu  Lydiju  Maitland  i brata  te  žene  Elorenta  Chaprona, 
koji  prikazuju  malo  Francuske,  malo  Amerike  i Afrike. 
Njihov  djed  bijaše  onaj  na  glasu  pukovnik  Chapron, 
o kojem  je  govorio  Memorial  i koji  je  otišao  iza  g.  1815., 
da  zasadjuje  plantaže  u Alabami.  Taj  stari  surovi  vojnik 
bez  predsuda  imao  je  s jednom  mulatkom  sina,  kojeg  je 
pripoznao  i ostavio  mu,  ne  znam,  koliko  dolara.  Inde 
Lydia  i Florent.  Ne  prekidajte  me,  sad  ću  svršiti. 
Zastupat  će  Englesku,  katolikinja  još  i udata  u Poljskoj, 
gospodja  Gorka,  žena  Boleslavova,  i napokon  Pariš  u liku 


vašeg  sluge.  Sad  ću  ja  nastojati,  da  vas  sa  sobom  povučem, 
jer  ako  se  našoj  četi  pridružite  vi,  feudalac,  bit  će 
potpuna  . . . Hoćete  li  doći? 

— To  je  udarac,  što  ga  namijeniste  mojoj  jadnoj 
sijedoj  glavi,  je  li?  — odvrati  Montfanon.  — I on  ima 
dara,  taj  nesretnik  — poviče,  govoreći  o Dorsennu,  kao 
da  nije  nazočan,  — i napisao  je  deset  stranica  o Rodu, 
koje  su  dostojne  Chateaubrianda,  i primio  je  od  Boga 
lijepih  darova:  poezije,  duha,  čuvstva  za  povjest,  i 

gledaj,  kakovo  ga  društvo  veseli!  . . . Ali,  dajte,  protu- 
mačite mi  jedanput  za  svagda,  kaku  nasladu  može  imati 
čovjek  vaše  vrline,  posjećujući  društvo  tih  internacijonalnih 
cigana,  manje  ili  više  pozlaćeno,  u kojem  nije  nijedno 
biće  na  svojem  mjestu,  u svojoj  tradiciji  i svojoj  sredini. 
Ne  govorim  vam  više  o onom  gusaru  Hafneru  i njegovoj 
komedijašici  kćeri,  jer  vi,  premda  ste  analizujući  roman- 
sier,  na  nju  gledate  na  iste  oči  kao  i kardinal  Guerillot. 
Ali  ne  bi  li  morala  ta  grofica  Steno,  sa  svojih  četrdeset 
godina,  što  ih  jamačno  ima,  i svojom  velikom  kćeri, 
živjeti  mirno  u svojoj  palači  u Mletcima,  pošteno  i 
čestito,  umjesto  što  ovdje  drži  tu  vrst  prolazna  salona,  u 
kojem  se  sastaju  namiguše  iz  cijele  Evrope,  i što  drži 
ljubavnika  za  ljubavnikom,  Poljaka  za  Rusom,  Američana 
za  Poljakom?  I taj  Maitland  za  što  nije  poslušao  jedino 
dobro  čuvstvo,  što  ga  imaju  njegovi  zemljaci : neprija- 
teljstvo spram  crne  krvi,  koje  čini,  da  ne  ćete  naći  dva 
čovjeka  iz  njegove  zemlje,  koji  bi  učinili  to,  št-a  je  on 
uradio,  oženivši  se  s onom  polutankom  s deset  puta  više 
milijuna  i po  tuceta  bonapartovih  maršala?  I ako  je  ova 
mlada  žena  prevarena,  to  je  grozno,  još  groznije,  ako  to  ne 
zna.  I ova  gospodja  Gorka,  taj  pošteni  stvor,  jer  mislim,  da 
jest  taka  i zaista  pobožna,  pa  ona  nije  u dvije  godine 
poslutila,  da  joj  je  muž  grofičin  ljubavnik,  kao  što  jamačno 
i to  ne  sluti,  da  je  sad  Maitland  na  redu ! I uboga  Alba 
Steno,  to  dijete  od  dvadeset  godina,  koje  vode  kroz  take 
gadne  spletke!  . . Pa  za  što  taj  Florent  Chapron  ne 

stane  na  put  preljubima  sestrina  muža?  Poznajem  ja 
njega.  Došao  je  jednom  k meni  radi  spomenika,  koji  je 
dao  podignuti  svetomu  Ljudevitu  u spomen  nekomu  svomu 
bratiću.  On  poštuje  mrtve,  pa  mi  se  to  svidjalo.  I to  je 
jedna  prevarena  luda  u komediji,  kojoj  vi  prisustvujete, 
znajući  sve,  a da  vam  srce  ne  zakuca  . . . 

■ — Ali  oprostite,  oprostite  — upadne  Dorsenne  u 
riječ,  — - ne  radi  se  o tome,  nesnosni  čovječe  . . . Vi 
idete,  idete  i idete  dalje,  a zaboravljate  svoje  pitanje. 
Kazat  ću  vam,  kaku  slast  mi  pruža  taj  ljudski  mozaik, 
što  vam  ga  razglobih,  pa  ne  ćemo  više  govoriti  tako 
moralnim  tonom,  kad  se  radi  samo  o razboru.  Ja  se  ne 
ustručavam  prosuđjivati  život,  gospodine  borče,  jer  ga 
volim  gledati  i ponimati  ga,  i od  svih  prizora,  što  ih 
može  život  pružiti,  ne  znam,  koji  bi  više  bio  sugestivan, 
osebitiji  i moderniji  od  ovog:  nadjete  se  u salonu,  kod 
stola  za  ručak,  pri  ovakoj  partiji,  kaka  je  ova,  kamo 
jutros  idem.  Tu  ste  s desetak  osoba,  koje  govore  isti 
jezik,  kao  i vi,  koje  se  odijevaju  kod  istih  dobavljača, 
koje  su  čitale  isti  dnevnik  jutros,  misle,  da  imaju  iste 
ideje  i ista  čuvstva  . . . Osobe,  što  vam  ih  nabrojili,  jesu 
stvorovi,  koji  su  došli  sa  raznih  točaka  svijeta  i povjesti. 
Proučavate  ih  s pomoću  svega  onog,  što  znate  o njihovu 
podrijetlu  i njihovim  baštinama;  malo  po  malo  izmičete 
ispod  vanjske  masti  kosmopolite  pasminu,  čistu,  neodo- 
ljivu i neoborivu  pasminu  ! . . . U gospodarici  kuće,  vrlo 
otmenoj,  vrlo  omiljeloj  i susretljivoj  gdji  Steno  otkrijete 
baštinicu  dužđeva,  patricijku  petnaestog  vijeka,  s fiziolo- 
gijom kraljice  mora,  s neprispodobivom  energijom  u 
strasti  i sa  čistotom  u nemoralnosti;  dok  kod  Elorenta 
Ohaprona  i kod  Lydije  vidite  primitivnu  robinju,  crnu 
put  hi'piiotizovanu  od  bijele,  biće,  koje  se  ne  može  dovi- 
nuti slobodi,  jer  su  ga  sazdali  vijekovi  ropstva;  — dok 
upoznajete  u gospodji ' Gorka  pod  smiješljivom  ljubezlji- 
vosti  fanatizam  istine,  koji  je  rodio  engleske  puritance,  — 
dok  opet  u prevejanosti  umjetnika,  kakav  je  Lincoln 
Maitland,  nalazite  jakog  i brutalnog  squattera, ' kao  u 
Boleslavu  Gorka  svu  razdražljivu  uzrujanost  Slavena,  što 
je  upropastila  Poljsku  . . . Ove  crte  pasmina  lako  se  ne 
opažaju  u uljudjenog  čovjeka,  koji  okretno  govori  tri  četiri 
jezika,  koji  je  živio  u Parizu,  u Nici,  u Fiorenei,  ovdje, 
istim  otmenim  životom,  tako  banalnim  i jednoličnim  u 
svojoj  pojavi.  Ali  kad  koga  dotakne  strast,  kad  je  čovjek 
dirnut  u svojoj  dubini,  eto  onda  sraza  značajeva,  gotovo 
bih  rekao  vrsti,  i ovi  su  srazovi  tim  čudnovatiji,  što  su 
ljudi,  koji  su  se  ovako  našli  licem  o lice,  došli  iz  daljine. 
To  su  onda  drame,  iz  kojih  se  radjaju  u kojem  kutiću 
salona  prave  bitke  pasmina  ...  1 evo  za  to  — • završa- 
vaše on  smijući  se  — sprovedoh  u Kimu  šest  mjeseci  i 
ne  videći  gotovo  Rimljana,  jer  sam  sasvim  zaokupljen 
posmatrajući  ovu  družinu,  na  koju  se  toliko  obarate.  To 
je  može  biti  dvadeseta,  što  je  proučavam,  i još  ću  ih  bez 

1 U engleskom:  naseljeuik. 


sumnje  dvadeset  proučavati,  jer  proizlazeći  iz  slučajnih 
sastanaka,  ni  jedna  od  njih  ne  naliči  drugoj.  Možete  li 
mi  sad  lakše  oprostiti,  pošto  ste  mi  se  osvetili,  nagnavši 
me  da,  raspravljam  na  tom  uglu  trga,  poput  kakog  junaka 
u ruskom  romanu?  . . . 

Slušajući  taj  mali  govor,  imadjaše  Montfanon  divan 
izraz  na  licu.  U pobožnoj  samoći,  u kojoj  dovršavaše 
svoj  život,  kako  je  običavao  kazati,  nije  imao  živahnije 
radosti  do  raspravljanja  o idejama.  No  on  je  u to  unosio 
plamen  čovjeka,  koji  osjeća  skrajnjim  žarom  i kad  je 
udarao  na  po  ironički  na  Dorsennov  diletantizam,  više 
je  puta  bio  uzbunjen  do  boli,  tim  više,  što  su  nekoje 
teorije  bile  zajedničke  njemu  i spisatelju,  osobito  zabri- 
nutost baštinjena  rasom.  Ali  njihovo  čuvstvo  bijaše  tako 
različito,  da  je  ta  zajednica  doktrina  toliko  dražila  starog 
plemića,  koliko  ga  je  privlačila.  Neka  vrst  nezadovoljne 
grimase  protegnu  se  na  njegovu  izrazitom  licu.  On  pucne 
svojim  jezikom,  očito  zlovoljno  i reče: 

— - Još  jedno  pitanje  ...  A rezultat  svega  tog, 
svrha?  Kamo  vas  vode  vaša  posmatranja?  . . . 

— Kamo  biste  rado  da  me  dovedu?  Do  razumijevanja, 
kako  vam  rekoh  — odgovori  Dorsenne. 

— ■ A zatim? 

— Nema  nikakovo  „ zatim"  iza  misli  — - odvrati 
mladi  čovjek,  — jedno  je  uživanje  kao  i drugo,  a to 
je  moje  . . . 

— Ali  medju  ljudima,  koje  vidite  ovako  živjeti  — - 
nastavi  Montfanon  iza  stanke  — ipak  ih  ima,  koje  lju- 
bite i na  koje  mrzite,  koje  prezirete  i koje  štujete?  Vi 
ne  pomišljate,  da  vi  sa  svojom  inteligencijom  imate  neke 
dužnosti  prama  njima,  da  im  možete  pomoći  do  veće 
vrijednosti?  . . . 

— - To  — reče  Dorsenne,  — to  je  drugi  predmet 
rasprave,  o kojem  ćemo  drugi  put  govoriti,  jer  se  bojim, 
da  sam  već  zakasnio  . . . . S Bogom! 

— S Bogom  — reče  markez  s očitim  sažaljavanjem, 
što  se  rastaje  sa  svojim  sagovornikom.  Tad  reče  najedanput : 
— Ne  znam,  zašto  vas  toliko  ljubim,  jer  za  pravo  vi 
nosite  u sebi  jednu  od  griješka  duha,  s koje  se  najviše 
zgražam,  taj  diletantizam,  koji  su  u svijet  bacili  učenici 
g.  Renana  i koji  je  u svojoj  suštini  prava  dekadenea. 
Vi  ćete  se  izliječiti,  ja  se  u velike  nadam.  Vi  ste  tako 
mladi ! . . . — tad  produži  dobroćudno  i šaljivo : — Za- 
bavljajte se  dobro  pri  toj  propasti  Courtille  i onda,  zabo- 
ravih. da  sam  htio  nešta  po  vama  isporučiti  jednomu 
članu  vašeg  društva.  Hoćete  li  kazati  Gorki,  da  sam 
našao  knjigu  o plemstvu  njegove  zemlje,  koju  je  pitao 
u mene  prije  svojega  odlaska  ? . . . 

— Ta,  Gorka  je  — odgovori  Julien  — već  tri 
mjeseca  u Varšavi  zbog  obiteljskih  poslova.  Pripovijedao 
sam  vam,  kako  ga  je  taj  put  stajao  ljubavce. 

— Kako  — reče  Montfanon,  — u Varšavi  ? Ja 
ga  vidjeh  ovog  jutra,  kako  sad  vidim  vas,  gdje  se  je 
provezao  kolima  kraj  Tritonova  vodoskoka.  Da  se  nisam 

žurio  onomu  Jakobincu  Ribalti,  da  spasem  Montluca,  bio 
bih  ga  zadržao;  — no  mi  već  obojica  predugo  pređemo. 

— Jeste  li  uvjereni,  da  je  Gorka  u Rimu,  Boleslav 
Gorka  ? . . . — pitaše  Dorsenne. 

— Sta  je  u tom  čudno?  — reče  Montfanon  još 
uvijek  šaljivim  glasom.  — To  je  sasvim  naravno,  da  ne 
će  da  dugo  ostane  izvan  grada,  u kojem  je  njegova  žena 
i ljubavnica  od  jučer,  od  danas  ili  od  sjutra.  Držim,  da 
vaš  Slaven  i Anglosaksonac  nemaju  mnogo  predsuda  i 
da  dijele  međju  se  svoje  mletačke  novosti  sa  sasvim  mo- 
dernim diletantizmom  ...  Bit  će  da  je  to  dosta  kosmo- 


politski  . . . Dakle,  još  jednoć  s Bogom  . . . Priopćite 
mu  moju  vijest,  ako  ga  vidite  i onda  — i njegovo  lice 
izražavaše  opet  djetinje  veselje,  što  je  nekoga  nasamario, 
koga  ne  ljubi,  — ne  zaboravite  reći  gospođjici  Hafne- 
rovoj,  da  kći  njezina  oca  ne  će  nikad,  nikad  imati  ovog 
sveska.  To  nije  za  komedijaše  i za  spletkare,  to,  Blaise  de 
Montluc,  gospodine,  g.  de  Montluc,  čovječe  od  Sienne  i 
Rabastensa ! . . . — I smijući  se  poput  obijesna  djačeta, 
stisne  knjigu  još  čvršće  pod  svojim  pazuhom  ponav- 
ljajući: — Ne  će  je  imati  . . . Čujete  li.  I da  ste  mi 
joj  kazali.  Ne-ce-je  imati ! . . . (Nastavit  će  se.) 


K o 1 e n d a. 


fpo  selima  stare  knežije  Poljičke  običaj  je  o Božiću 

kolenđati.  To  je  posao  obično  mlađjarije.  Kolenđa  se 

ponajprije  ispred  dvora  župnikove  kuće,  pa  glavara  sela, 
zatim  drugih  vidjenijih  kuća  u selu.  Domaćinu  je  red 
pozvati  koledjane  u kuću,  pogostiti  ih  slatkim  vinom 
(prošekom)  i slatkim  kolačima,  o Vodokršću  pečenim 
kobasicama.  Kao  svi  narodni  običaji  u našem  puku,  tako 
se  i ovaj  zatire,  gubi.  Vrijedno  je  s toga  zabilježiti  ovu 
popijevku-kolendu,  što  koledjani  tom  zgodom  pjevaju  u 
selu  Jasenicama,  donjih  Poljica: 

0 naš  (ovdje  dolazi  ime  domaćina)  poštovani, 

Od  sveg  sela  odabrani, 

Nam  su  rekli  ljudi  stari, 

Da  ti  jesi  čovik  pravi. 

Došli  smo  se  devertiti 1 
I s tobom  se  veseliti ; 

Došli  smo  se  rado  ati, 

Spravi  se  nas  darovati: 

Ili  libru  ili  grošić, 

Na  dobro  ti  došo  Božić, 

Po  Božiću  Stipan-dan, 

Po  Štipanu  Ivan-dan, 

Po  Ivanu  Mladinci 
Mlado  lito  Vodokršće 
I sve  lito  i godišće! 

Darujte  nas,  ne  drž’te  nas  ovde, 

Na  dobro  vam  slavni  Božić  dojde! 

Tri  potoka  isticala  ovde, 

Na  dobro  vam  slavni  Božić  dojde! 

Prvi  mlika  isticao  ovde, 

Na  dobro  vam  slavni  Božić  dojde  1 
Drugi  ulja  isticao  ovde, 

Na  dobro  vam  slavni  Božić  dojde! 

Treći  vina  isticao  ovde, 

Na  dobro  vam  slavni  Božić  dojde  1 
Darujte  nas,  ne  drž’te  nas  ovde, 

Na  dobro  vam  slavni  Božić  dojde! 

Suncu  pčele  zastupile  dvore, 

Na  dobro  vam  slavni  Božić  dojde! 

Bile  ovce  prikrilile  dvore, 

Na  dobro  vam  slavni  Božić  dojde! 

1 talijanska  rieč:  divertirsi  = zabaviti  se. 


Divojke  se  razudale  ovde, 

Na  dobro  vam  slavni  Božić  dojde! 

A momci  se  raženili  ovde, 

Na  dobro  vam  slavni  Božić  dojde! 

A nas  bura  mlati 
A na  vaših  vratih 
A po  naših  golih  gnjatih. 

Cure  će  se  smilovati 
Terluke  će  darovati: 

Dat  će  baka,  — što  je  jaka, 

Dat  će  tetka  — što  je  rekla, 

Dat  će  ujna  — što  je  dužna, 

Dat  će  strina,  — što  je  vridna 
Ili  smokav’  ii  orihov’ 

Za  pokoru  svojih  grihov’. 

Darujte  nas,  ne  drž’te  nas  ovde, 

Na  dobro  vam  slavni  Božić  dojde!  — 

Za  kućom  vam  gusto  dračje, 

U kući  vam  pune  bačve; 

Za  kućom  vam  gusto  smričje, 

U kući  vam  žene  smlične. 

Prid  kućom  vam  zelen  bor, 

Za  njeg  vezan  vranac  konj, 

Na  njem  sidi  gospodar, 

U ruci  mu  bojno  koplje; 

Bojno  koplje  Turke  bode, 

I na  dvoje  i na  troje 
Neka  bode  i pravo  je. 

Darujte  nas,  ne  drž’te  nas  ovde, 

Na  dobro  vam  slavni  Božić  dojde! 

Na  Mlado  ljeto.  — Za  svili  božičnih  blagdana,  a 
osobito  na  prvi  dan  gotovo  svaki  kućni  starješina  nazivlje 
župniku:  „Na  dobro  vam  došlo  Porodjenje  Gospodinovo !“ 
pa  ga  daruje  slatkim  kolačem  i rumenom  jabukom.  Na 
Mlado  ljeto  dužnost  je  župniku,  da  se  oduži.  On  s otara, 
iza  kako  pročita  evangjelje,  svima  zahvali.  Za  tu  prigodu 
vlada  u ovom  selu  osobit  običaj : Župnik  ponajprije 
osvrće  se  na  staru  minulu  godinu,  pita  oproštenje  u 
puka,  ako  nije  potpuno  svoje  dužnosti  vršio : rođjene 
krstio,  mrtve  pokopao,  djecu  nauku  kršćanskomu  učio 
i t.  d.  Na  koncu  govora  pita  proštenje  najprije  u Gospo- 
dina Boga,  pak  u svega  puka.  Vas  puk  iz  crkve  ođgo- 

vara  jednim  glasom:  Bog  ti  prostio:  Za  tim  se  odma 
diže  na  noge  posred  crkve  seoski  glavar  ili  njegov  za- 
mjenik, pristao,  pa  odvraća  župniku;  veleći,  da  je  on 
svoje  dužnosti,  kao  pravi  Božji  svećenik,  sasvim  u redu 
vršio,  ali  da  se  selo  nije  prema  njemu  harnošću  i što- 
vanjem ponijelo,  s toga  on  u ime  svega  puka  pita  pro- 
štenje najprije  u Gospodina  Boga,  pak  u njega  župnika, 
da  im  prosti,  ako  su  ga  u čemu  uvrijedili.  — On  odvraća 
s otara : Bog  vam  prostio ! — To  je  jedina  prigoda,  kad 
je  pučaninu  po  ovom  običaju  dopušteno  dignuti  javno 
glas  u crkvi.  — Tim  je  smirena  stara  godina,  a prelazi  se 


na  novu.  Župnik  zahvaljuje  na  slatkim  kolačima  i jabu- 
kama, što  je  o Božiću  u dar  primio,  pa'jdariva;  puk 
ovim  simboličnim  darovima : glavare,  starješine  sela 

urom  (u  znak  pravednosti);  starce  i starice  rikom  potokom 
(znak  njihovih  isteklih  godina,  koje  se  ne' povraćaju,  kao 
ni  voda  potoka) ; udovice  lozom  obrezanom  (znak  obu- 
do  vi  jenja) ; mladiće  konjem  obuzdanim  (znak  uzđržlji- 
vosti) ; djevojke  kitom  ljiljana  (čistoća  djevičanstva) ; 
težake  lavom  (koji  podnosi  boli,  tako  i oni  trude);  djecu 
šibicom  (strah,  pokornost). 

Priopćio  Fr.  Ivanišević. 


O strofama  prvih  hrvatskih  pjesnika. 

Napisao  Petar  Kreković. 

(Nastavak.) 


k9sim  osmerca  poznaje  Gj.  Držić  još  i sedmerac.  U 
’o  dvije  pjesme  složen  je  u njega  taj  stih  u ovake 
strofe:  7 a b b 4 (5)  c,  7 c d d 4 (5)  e itd.  Taku 


strofu  nalazimo  i u Poliziana,  suvremenika  slavnomu 
Lorencu  de  Medici.  Evo  primjera  iz  jednoga  i drugoga 


pjesnika : 

Sad  ću  za  cić  ljubavi 
provodit  sve  dni  moje 
u željah  mene  koje 

kruto  more. 


La  brunettina  mia 
con  l’acqua  della  fonte 
si  lava  ii  di  la  fronte 
e ’1  seren  petto. 


Po  vas  ću  dan  od  zore 
jak  slavio  željno  tužit, 
pokli  mi  ni  moć  združit 

rajski  obraz  tvoj. 
Gj.  Držić,  pj.  62  (isto  tako  pj.  112) 


In  bianco  gvarneletto 
umilmente  conversa, 
solimento  me  gersa 
non  adopra. 
Poliziano,  34  ballata. 


Držić  ima  i jednostavnu  strofu  7 abab.  U tom  je  obliku 
spjevana  pjesma  30.  I tu  je  pisana  strofa  u 2 redka.  I 
za  te  tobožnje  četrnaesterce  vrijedi  isto,  što  smo  rekli  za 
ređke  od  15  i 16  slovaka.  Taka  strofa  izgleda  ovako : 
Perena  zlatna  strila  u prsi  mene  rani, 
ku  pusti  ona  vila,  za  sužna  ka  me  shrani. 

Gj.  Držić  pj.  30. 


Sedmerci  su  i u narodnoj  talijanskoj  pjesmi  veoma  česti, 
naravski  ponajviše  s ukrštenom  rimom  ili  asonancom. 
Na  primjer: 

Son  auđk  a cantare 
soto  la  mia  signora. 
e 1’  5 trovata  in  leto 
che  la  dormiva  sola. 

( letrnaesteraea  s rimom  u sredini  u latinskoj  crkvenoj 
poeziji  nije  ni  Kovačević  mogao  naći  (,,Vienac“  1891. 
str.  507.),  pošto  je  morao  onako  malo  slične  latinske 
stihove  spomenuti  kao  tobožnji  uzorak  naših  redaka  od 
14  slovaka. 


Do  sada  smo  se  upoznali  sa  strofama,  koje  su  sastav- 
ljene od  osmeraca  i sedmeraca,  i vidjeli,  kako  odgovaraju 
oblicima  pučke  talijansko  pjesmo.  Isticali  smo  možda  i 


suviše,  da  su  te  strofe  slučajno  nekoliko  puta  krivo  napi- 
sane, pa  da  ne  može  biti  govora  o stihovima  s dvostrukom 
rimom.  To  je  bilo  nužno  prije  nego  pokušamo  riješiti 
zagonetku  našega  „dubrovačkoga"  stiha.  Po  našem  mni- 
jenju na  ime  postali  su  i parovi  dvanaesteraca  na  isti 
način,  kao  i spomenuti  već  ređci  od  strofa  abab  pučke 
pjesme.  Kako  nam  spomenute  dvije  zbirke  čakavskih 
pjesama  pokazuju,  najvoli  čakavska  pučka  poezija  šesterce 
s rimom  unakrst.  S tim  se  potpuno  slaže,  što  kod  naših 
prvih  pjesnika  sedmerci  i osmerci  iščezavaju  pred  šester- 
cima  (dvanaestercima.)  Kratki  stihovi  lako  se  krivo  shvate 
po  dva  kao  jedan  duži  stih.  To  se  je  dogodilo  već  dobrim 
poznavaocima  pučke  pjesme.  Tako  su  na  primjer  Casini 
i Carđucci  mislili,  da  je  neka  stara  pučka  pjesmica 
sastavljena  u dvanaestercima  s rimom  u sredini.  Drugi, 
n.  pr.  Gaspary,  ispravljaju  ih  i vele:  nijesu  to  đvanae- 
sterci  nego  strofe  6 abab,  samo  što  ih  je  sredovječni 
pisar  stisnuo  u dva  redka.  Poradi  istovjetnosti  metra 
s našim  evo  prve  strofe  te  pjesmice : 

Plange  lo  fantino 
poi  che  non  trova 
lo  so  osilino 
ne  la  gaiba  nova; 
e diče  cum  dolo: 
ehi  gli  avri  1’  usolo? 

Tako  je  i učeni  sabirač  narodnih  pjesama  Kopisch  jedan 
put  shvatio  strofu  7 abab  kao  14-steree,  čemu  se  • 
D’Ancona  čudi.  Tu  se  je  tim  lakše  mogao  prevariti,  pošto 
se  prvi  sedmerac  ne  rimuje  s trećim.  Ima  još  takih 
pogrješaka,  kako  rekoh,  i kod  učenih  sabirača,  a ni  naša 
tršćanska  zbirka  nije  prosta  od  njih. 

Isto  krivo  shvaćanje  stihova,  ako  nije  nedužna  navika 
pisara,  vidimo  u 3 na  narodnu  spjevane  pjesme  u II. 
svesku  starih  pisaca  hrvatskih.  Pjesmu  drugu  piše  jedan 
rukopis  pravilno,  svaki  stih  u svom  ređku,  drugi  pak 
krivo,  sve  po  dva  u jednom  redu  ovako: 

Djevojka  je  podranila,  ružicu  je  brala, 
s bosilkom  je  razbirala,  trudna  je  zaspala. 
Nad  njom  poju  dva  slavica,  djevojku  su  zvala 
»ustan  gori  djevojčica,  sanka  ne  zaspala*. 

Pjesma  treća  počinje  se  ovako: 

Djevojka  je  ružu  brala  po  ravnoj  livadi, 
oblaka  je  klikovala:  hod  mi  ružu  hladi, 
da  joj  listak  od  sunašca  gorko  ne  uvene, 
da  si  svijemo  dva  vjenačca  ružice  rumene. 

Isto  je  tako  pisana  četvrta  pjesma : 

Izrasla  je  vita  jela  na  brieg  Dunava, 
pod  njom  moma  ružu  žela  rodom  gizdava. 


i u pjesmama  Hej  Slaveni  jošte  živi  i Još  Hrvatslca  ni 
propala.  Sve  su  to  strofe  abab,  samo  što  stari  rukopisi 
ne  pišu  uvijek  svaki  stih  za  se.  U ove  tri  na  narodnu 
spjevane  pjesme  jedan  je  od  našib  trubadura  ili  oblik 
narodne  pjesme  krivo  shvatio  ili  od  navike  onako  napisao. 
Bit  će  ovo  drugo. 

Isto  tako  moramo  pomišljati  postanak  našib  đva- 
naesteraca  iz  strofa  6 abab.  Kad  je  Menčetić  stao  da 
po  uzoru  pučkih  pjesama  sklada  i piše  nove,  mogao  je 
zbilja  držati  po  dva  šesterca  jednim  stihom,  ili  ako  nije, 
morao  mu  se  je  slučajno  postali  dvanaesterac  svidjeti 


Celje. 


jedno  poradi  obilja  rime,  a drugo  poradi  primjerene 
dužine,  koja  ga  je  prilično  izjednačila  sa  stihom  tali- 
janskoga soneta.  Ova  dva  svojstva,  uz  veliki  ugled,  što 
ga  kod  naših  starih  pjesnika  uživahu  početnici  hrvatske 
poezije,  učiniše  taj  dvanaesterac  najmilijim  stihom  naše 
stare  poezije.  Da  nijesu  oni  na  isti  način  postali  14-,  15- 
i 16-sterci  bili  predugi,  bilo  bi  možda  i njih  više  u 
naših  pjesnika.  Nasljednici  Menčetićevi  služili  su  se 
njegovim  stihom  i ne  misleći  na  postanak  njegov  a 
morali  su  biti  i ponosni,  što  imaju  nešto,  u čem  im  je 
pjesma  neovisna  bila  od  talijanske.  Već  Oj.  Držić  stvara 
od  dva  šesterca  pravi  dvanaesterac,  ispuštajući  u svoja 
4 soneta  srednju  rimu.  To  isto  radi  Banjina  u svojim 
„piesnima  novim".  Orado  Mažibrađić,  pjevajući  tri  pje- 
smice (24.  25.  i 26.),  u kojima  nastoji  oponašati  pučku 
pjesmu,  upotrebljava  narodnu  strofu  6 abab,  pa  ju  piše 

16 


Sravnimo  s ovom  posljednjom,  što  se  oblika  tiče,  iz 
tršćanske  zbirke : 
pjesma  125. 

Sve  tičice  lipo  poju, 
sva  gora  zvoni, 
a rožice  lipo  cvatu 
lug  se  zeleni. 

pjesma  141. 

Zrasla  mi  je  narančica 
zimi  zelena, 

pod  njom  mije  katridica 
svilom  pletena. 

Tu  bismo  najmanje  očekivali,  da  će  tko  izvoditi  oblik 
ovih  triju  pjesama  iz  latinskih  crkvenih  stihova,  kao  što 
čini  Kovačević,  koji  redke  ovih  pjesama  nateže  na  latinske 
trinaesterce  i ne  pazeći,  da  je  8 — (—  6 = 14.  Tu  imamo 
isto  toliko  posla  sa  stihovima  od  14  i 13  slovaka,  koliko 

u 4 redka.  Mislio  je  valjda,  da  mu  se  oblik  tih  pje- 
smica bog  zna  kako  razlikuje  od  običnoga  mu  dvanaesterca. 

Kako  rekosmo,  primjerena  je  dužina  tako  slučajno 
postaloga  dvanaesterca  razlogom,  što  je  taj  stih  toliku 
ljubav  pjesnika  stekao,  pa  što  dolazi  uvijek  u tom  obliku. 
Ipak  ima  mjesta,  na  kojima  se  jasno  vidi,  da  su  i sami 
pjesnici  znali,  da  pjevaju  u strofama.  To  su  pjesme, 
koje  su  sastavljene  od  strofa  ababec,  za  koje  smo  rekli, 
da  su  prvobitni  oblici  toskanskih  rispetta.  Take  su  pjesme 
12.  i 45.  u Gj.  Držića  i III.  7 u Menčetića. 

N.  pr.  pj.  12  od  Gj.  Držića: 

Pri  može  biti  lav  — bez  lova  od  zviri, 
ner  mene  da  ljubav  — bez  vile  zamiri, 
cić  koje  usišem  — i željno  uzdišem. 

S ovom  Držićevom  strofom  može  se  sravniti  pjesmica  u 
Karamana  na  str.  99.,  samo  što  je  tamo  dodatak  od  4 
stiha,  kao  većinom  u toskanskim  rispettima.  Evo  te 
pjesmice : 

Lako  li  je  tebi 
Na  posteji  spati, 

Ma  ’1  je  teško  meni 
Pod  penžer  pivati, 

Vitar  popušiva, 

Snigom  zametiva, 

Moje  srce  zebe 
Di  ni  blizu  tebe. 

Još  ljepše  vidi  se  strofa  od  6 šesteraca  u 45.  Držićevoj 
pjesmi : 

1.  Tko  je  tač  mramoran,  — rec  mi  boga  dilja, 
da  nije  pridvoran  — ovizih  cić  vila, 

okolo  njih,  obraz  — gdi  pušta  gork  poraz  ? 

2.  Ljubav  me  njih  sveza  — lipostju  gizdavom, 
ka  sleti  s nebesa  — s biserom  i slavom, 
tim  nisam  ja  tužan  — jers  sam  njih  suzan. 

U ovim  je  strofama  peti  i šesti  šesterac  pravi  refrain, 
pa  se  refrain  prve  strofe  opetuje  iza  treće,  pete  itd.,  a 
refrain  druge  strofe  iza  četvrte,  šeste  itd.  Te  se  strofe 
potpunoma  slažu  s onom  talijanskom  plange  lo  fantino . . . 
Isto  tako  ima  i 48  pj.  u Držića  iza  svake  strofe 


jedan  sedmerac  kao  dodatak,  koji  se  rimuje  sa  zadnjim 
šestercem : 

Grem  tužan  po  vas  dan  — cvileći  od  veće, 
i velmi  jadovan  — cić  huđe  nesreće: 
vaj  svak  me  se  odmeće. 

M.  Mažibrađić  pozna  takodjer  strofu  6 ababCD.  I tu  je 
CD  pravi  refrain,  a on  ga  i piše  u dva  redka: 

Zatravi  zatravi,  — kako  si  i mene 
ovu  vil,  ljubavi,  — nek  i ona  (jaoh)  vene 
srdašca  moga  lik 
ružice  draga  ma. 

Poslanica  Mišetića  M.  Mažib radiću  je  takodjer  složena 
od  takih  strofa,  samo  što  su  i tamo  zadnja  dva  šesterca 
napose  pisana: 

Od  huđe  nesreće  — tko  je  vik,  jaohl  sužan, 
od  svuda  pun  smeće,  — bolešljiv  i tužan, 
nemiran  dan  i noć, 
ne  ufav  vik  pomoć. 

Bunić  u ,,Jokasti“  upotrebljava  takodjer  katkad  slične 
strofe,  pa  i on  piše  zadnja  dva  šesterca  napose: 

N.  pr.  na  str.  31. 

Ako  si  cienio  — o straši viem  biti  boj, 
čemu  si  vodio  — toliki  vojske  broj, 
tamniče  zločesti 
ludjače  bez  sviesti? 

Za  što  ne  pišu  i Menčetić  i Držić  barem  peti  i 
šesti  stih  u dva  redka?  Za  što  svi  ne  pišu  svaki  šesterac 
napose,  kao  što  su  slične  strofe  od  osmeraca  pisane  sve 
u šest  redaka?  Mi  bismo  ovakove  strofe  sasvim  mirne 
duše  štampali  u 6 redaka,  jer  u ovim  slučajevima  nemamo 
posla  s dvanaestercima  nego  s pukim  običajem  pisara. 
Za  što  naši  pjesnici  nisu  slagali  soneta,  koje  su  tako 
dobro  poznavali,  a Lučić  i Mišetić  dapače  i talijanske 
sonete  pjevali?  Bit  će  baš  poradi  toga,  što  su  ćutili,  da 
im  dvanaesterac  nije  jedinstven  stih,  a nasilja,  kojim  je 
Držić  za  svoja  četiri  soneta  stvorio  dvanaesterac,  nisu 
htjeli  ponavljati,  pošto  im  je  narodni  oblik  6 abab  veoma 
omilio  bio.  (Svršit  će  se.) 


Naša  narodna  pjesma  u evropskoj  literaturi. 

Napisao  Stjepan  Bosanac. 

(Nastavak.) 


jjf^Jpaton  Kiđaliovski  pripovijeda,  da  je  poznati  patriota 
Afe?  — episkop  i pjesnik  srpski  Lukijan  Mušicld  na 
molbu  Kopitarevu  i Karadžićevu  preveo  u njemački  jezik 
drugu  svesku  Vukove  pjesmarice,  kad  je  Goetlie  htio 
da  pozna  naše  narodne  pjesme  (11.  KgjiaKoacKiii,  MjKnjau 
Mymuu,icn  npeueo,  no  rge  r/\e  /\onyHno  u neopasno 
D°pl)e  u.  iMptjeoufi ; JKmm.neunh,  Kojio  1890  br.  38 
p.  207),  a i sam  je  Vuk  slao  doslovne  prijevode  na- 
rodnih pjesama  Goethe-u  (Bride  Vuk  Stefanović  Karadžić’s 
an  Jacob  Grimm: 


Ubila  ga  sveta  Petka 
Paraskevija! 
Puštajte  se,  bele  ruke 
Ne  držite  se, 

Tko  se  s kime  uvatio, 
Da  se  ljubimo. 


Ihn  erschlag’  die  keil’ge  Petka 
Paraskevija 

Lasset  los,  ihr  weissen  hiinde, 
Lasset  los  den  halm; 

Wer  mit  wem  gefasst  zusammcu, 
Dass  wir  kiissen  uns. 


Ovomu  prijevodu  dodan  je  u obznani  original  za  to, 
da  se  njemački  čitatelj  uzmogne  sam  uvjeriti  o pojkosti 
našega  jezika  (454). 

Nekoliko  najizrvrsnijih  melodija,  koje  je  Vuk  dodao 
ovomu  izdanju,  ukajdio  je  učeni  Poljak  Mirecki  (Miretzkj). 

Godine  1818.  prevela  su  braća  Grimm  19  narodnih 
pjesama  (F.  Forster,  die  Sangerfahrt.  Berlin  1818.  p. 
20G — 219.  Becensionen  und  vermisehte  Aufsatze  von 
Jacob  Grimm.  IV.  I.  455 — 467). 

Braća  Wilhelm  i Jcilcov  Grimm,  dvije  neobično 
mile  i pjesničke  pojave  u svom  zajedničkom  životu  i 
radu,  kako  ih  je  upravo  genijalno  prikazao  \Vilhelm 
Scherer  u knjizi  „Jacob  Grimm,  Berlin  1885“,  preveli 
su  ove  narodne  pjesme  vjerno  prema  originalu,  kako  je 
•Jakov  Grimm  svagda  preporučao  i drugim  prevodiocima 
(Becensionen  etc.  von  Jacob  Grimm.  IV.  I.  p.  420.  421). 

U obznani  Vukova  rječnika  od  godine  1818.  u 
Gottingische  gelehrte  anzeigen  1819.  p.  569—578  ne 
može  se  Jakov  Grimm  i opet  da  nahvali  ljepote  naše 
narodne  poezije.  Spominjući  neumoran  trud  Vukov  oko 
srpskoga  jezika  veli  Grimm  pri  prvom  izdanju  narodnih 
pjesama  od  godine  1814.  ovo:  Iste  godine  (t.  j.  1814) 
izišla  je  i mala  prostonarodna  pesnarica,  koja  ima 
doduše  samo  120  stranica,  ali  je  puna  prekrasne  pri- 
rodne poezije,  kakove  ne  može  pokazati  nijedno  drugo 
slavensko  pleme  i kojoj  se  slađošću,  nevinošću  i milinom 
jedva  mogu  da  isporede  i najbolje  narodne  pjesme  nje- 
mačkoga naroda.  Tko  o tom  sumnja,  upućujemo  ga 
samo  na  poznatu  prekrasnu  piesmu  Hasanaginicu,  koju 
je  već  prije  Goetlie  svojim  prijevodom  uveo  u Njemačku. 
Zbirka  bi  ovakih  pjesama  u drugom  više  raširenom  je- 
ziku i u drugo  vrijeme  svakoga  zanijela.  Ako  publika 
povoljno  primi  ovaj  trud  Vukov,  onda  će  se  izdati  jed- 
nako vjerno  kao  i pjesme,  priče  i pripovijetke  u prozi; 
a i više  svezaka  narodne  poezije,  jer  imaju  golemo  ova- 
ko va  blaga  siromašni  i neprosvijetljeni  Srbi.  Zamjerne 
li  naknade  za  to,  što  nemaju  učene  poezije  i litera- 
ture ! A ako  se  smije  tvrditi,  da  se  u narodnom  pje- 
sništvu .može  bilo  svakoga  jezika  bez  prepreke  i slobodno 
opipati,  onda  ne  će  biti  čudno,  ako  kažemo:  Iz  ovih 
zaslužnih  zbiraka  može  se  pravi  duh  slavenskoga  jezika, 
poezije  i čitave  prirode  ovih  naroda  vjernije  c-rpsti  i pro- 
učiti nego  iz  tvorevina  kasnije  stvorene  poljačke,  češke 
i ruske  literature.  (Becensionen  IV.  I.  p.  101.) 

Kod  toliko  priznanja  mučnoga  svojega  rada  nije 
čudo  te  je  1 uk  ustrajao  pri  svome  blagoslovenom  poslu 
i godine  1823.  izdao  treću  knjigu  narodnih  pjesama,  u 
kojoj  su  junačke  pjesme. 

I ovu  je  zbirku  Grimm  s veseljem  obznanio  u 
Gottingische  gelehrte  anzeigen  1823.  st,  177,  178  p. 
1761—1773. 

Ovdje  zove  Grimm  naše  narodne  pjesme  čistim  i 
nezatomljenim  glasovima  prave  narodne  poezije.  Iz  čitanja 
šta  više  i iz  samoga  suštastvovanja  ovih  pjesama  moći 
će  nepristrani  ljudi  zaključivati,  da  narod,  koji  ovako 
pjeva,  misli  i radi  kao  narod  srpski,  i ne  može  da  se 
imenuje  posve  zasužnjen.  Čini  se,  da  turska  okrutnost  i 
grabljivost  na  mahove  s krvavom  rukom  provaljuje,  ali 
opet  utoli  i godinama  se  ne  brine  podložnicima,  koji  po 


svojoj  vjeri  i po  svom  običaju  žive.  Svakako  bi  bilo 
mnogo  teže  i nesnosnije,  kad  bi  turska  vlast  u veliko 
doduše  bila  blaža  i ugladjenija,  ali  bi  teže  tištila  poje- 
dinca. Tada  bi  Srbi  možda  brže  naučili  čitati  i pisati, 
ali  vesele  bi  pjesme  skoro  umuknule  (p.  198).  Ove 
pjesme  nijesu  nadjene  u starim  pergamenama,  nego  su 
pobilježene  iz  živih  usta  narodnih. 

S njemačkim  se  narodnim  pjesmama  ne  mogu  tek 
onako  da  isporede,  jer  se  razbiraju  ove  razlike: 

Njemačke  su  narodne  pjesme  surova  oblika,  kakovi 
su  i prosti  narodni  dijalekti,  a sa'držaja  nesklapnoga  i 
nepotpunoga,  što  se  lako  razumije,  ako  uzmemo  na  um, 
kako  su  naobraženi  ljudi  ovake  prijedmete  i prikaze  već 
odavna  izagnali  iz  svoje  sredine.  Srpske  su  narodne 
pjesme  ispjevane  čistim  i plemenitim  jezikom,  a pripovi- 
jedanje je  potpuno,  nepobrkano  i jasno  od  početka  do 
svršetka.  Izdavač  mogao  je  sve  iz  usta  pjevačevik  pre- 
uzeti, a da  ništa  ne  promijeni  i ne  prekrati.  Ne  treba  se 
čuditi,  što  u srpskom  jeziku  nema  surovosti  i prostote, 
jer  je  pred  neko  hiljadu  godina  i kasnije  tako  bilo  i u 
Njemačkoj.  Kako  se  sada  kod  Srba  seljak  siromah  ne 
razlikuje  čistotom  izgovora  od  odličnika,  te  Hercegovac, 
Besavac,  Bošnjak  i Srijemac  čuva  svoje  rodjeno  narječje, 
tako  se  onda  i u Nijemaca  Franku,  Saksoneu,  Švabi, 
Bavareu  itd.  činilo  njegovo  narječje  plemenito,  ali  gospoda 
i kmetovi  upotrebljavali  su  ga  bez  razlike.  Najzad  je 
malo  po  malo  ostao  samo  jedan  književni  jezik,  a pučka 
su  narječja  pala  u prostotu  i tamu.  Po  svoj  će  prilici 
jedno  narječje  sva  druga  nadjačati,  dok  Srbija  dodje  do 
kulture.  Tada  će  proći  i vrijeme  ovih  epskih  pjesama,  te 
će  se  cijeniti  kao  dragocjeni  ostatci  iz  starine  i svijet  će 
im  se  diviti. 

U drugom  koječem  slažu  se  srpske  pjesme  sve  više 
s njemačkim  i sa  svima  drugima.  Tako  ćeš  i u njih 
zaludu  pitati  pjesniku  za  ime.  Nitko  se  ne  diči.  da  je 
ispjevao  pjesme  i da  ih  može  pjevati.  Samo  ima  đarovi- 
tijih  kazivača  i pjevača,  osobito  sijedih  staraca,  koji  imaju 
neoslabljenu  silu  pamćenja  i zaista  golemo  lijepo  ure- 
djenih  pjesama,  te  čovjek  gotovo  ne  bi  ni  vjerovao. 
Dogodi  li  se  osobit  kakav  dogadjaj,  vrijedan  pjesme,  eto 
je  iznenada,  a nitko  ne  zna,  gdje  je  prvom  nikla  (p.  200  ). 

Za  tijem  nabraja  Grimm  neke  poznate  znakove 
epskoga  elementa  : epitheta  ornantia,  stereotipno  ponav- 
ljanje pojedinih  rečenica,  slikovite  pristupe  i poredbe  u 
obliku  pitanja.  Za  izjašnjenje  dodao  je  Grimm  prijevod 
u čednoj  prozi,  jer  tko  hoće  podražavati  metar,  treba  da 
žrtvuje  jednostavnost  riječi,  koje  u originalu  najčistije  bez 
ikakove  krpanje  ispunjaju  metar  (p.  203). 

I sadržaj  je  pojedinih  pjesama  nježan  i plemenit : 
hrabrost  i smionost,  vjernost,  plemenito  snažno  ćućenje 
k prijateljima  i neprijateljima,  čudnovate  pustolovine, 
srećna  snubljenja  (p.  203.)  Za  studij  epske  poezije  podaju 
ove  narodne  pjesme  krasan  materijal. 

Najzad  hvali  Grimm  čistotu  i milozvučnost  našega 

jezika.  Srećnih,  muževno-eufonskik  oblika  imamo  mi 
kud  i kamo  više  nego  drugi  Slaveni,  a koješta  podsjeća 
na  Italiju,  n pr.  prijelaz  l u nježno  samoglasno  na 
svršetku  riječi  bio  za  bijel,  soho  za  sokol  i tako  u svijena 
part.  praet.  activi  dao,  spavao  itd.  Ipak  se  ljupkom 


izmjenom  l povraća,  ako  fleksija  donese  koje  samoglasno 
n.  pr.  bijela,  bijelo.  Nijemcima,  koji  hoće  da  uče  koji  slavenski 
jezik,  preporučuje  se  jezik  srpski  svojom  čistotom,  lje- 
potom i poslije  nastojanja  Vukovili  zanimljivim  spome- 
nicima (p.  204).  (Nastavit  će  se.) 


Književno  pismo. 


„Statističko  izvješće  trgovačko-obrtničkc  komore 
u Zagrebu  od  uodine  1880  — 1800.“ 


gospodarstveno  ne  napreduje,  komu  uz  potrebe  što  se 
svakim  danom  množaju,  ne  pritječu  nova  vrela  privrede, 
a dosadašnja  privreda  obilnijim  plodom  ne  rodi. 

Dobar  gospodar  mora  da  ima  pred  očima  vjernu 
sliku  svoga  gospodarstva,  da  uzmogne  prosuditi,  u kakovim 
prilikama  žive,  da  vidi,  u čem  napreduje,  a u čem  naza- 
duje, da  razmotri,  koji  su  uzroci  njegovu  slabomu  ili 
laganomu  napretku,  pak  da  pomišlja  na  sredstva,  kojima 
bi  podoban  bio  svoj  gospodarski  položaj  poboljšati  i 
unapređiti. 

Sto  vrijedi  za  pojedinca,  vrijedit  će  i za  cjelinu,  za 
narod.  Nema  po  tom  sumnje,  da  je  svaka  knjiga,  svako 
djelo  po  nas  Hrvate  dobro  došlo,  komu  je  svrha  na 
osnovu  vjernih  podataka  prikazati  istinsku  sliku,  u kakovim 
gospodarskim  prilikama  živi  cijeli  ili  dio  hrvatskoga 
naroda. 

Primili  smo  knjigu,  koja  nosi  natpis:  „ Statističko 
izvješće  tr<jo racko-obrtni čke  komore  u Zagrebu''' , obuhva- 
ćajući sve  gospodarske  grane  komorskoga  okružja  od 
godine  1886 — 1890.  Zagreb  1892.  Nakladom  trgovačko- 
obrtničke  komore.  Tisak  0.  Albrechta. 

Trgovačko-obrtničke  komore  jesu  zborovi,  birani  iz 
sredine  trgovaca  i obrtnika.  Međju  ostalim  zvani  su  una- 
predjivati  trgovačke  i obrtne  interese,  pak  im  je  prema 
tomu  dužnost  motriti  potrebe  trgovine  i obrta,  dotično 
privrednika  na  tom  polju;  izradjivati  shođne  predloge; 
u n aj  »red  j i vati  razvitak  trgovine  i obrta  u opće,  pa  sa- 
kupljati statističke  podatke  svoga  okružja. 

Rečenoj  knjizi,  premda  ima  1060  strana  u osmini, 
nije  svrha  prikazati  gospodarstvene  prilike  Hrvatske  i 
Slavonije,  već  samo  one  zagrebačkoga  komorskoga  okružja, 
koje  uz  glavni  grad  Zagreb  i uz  kotare  ogulinski, 
slunjski  i vojnički  opseže  županije  zagrebačku,  varaž- 
dinsku i bjelovarsko-križevačku.  Nu  uvažimo  li,  da  spo- 
menuto okružje  broji  preko  polovice  sveukupnoga  žitelj- 
stva  Hrvatske  i Slavonije,  da  to  izvješće  za  neke  grane 
gospodarstva  priopćuje  podatke  i za  svu  zemlju,  da  nam 
je  obznanilo  i one  podatke,  koji  se  tiču  poljodjelstva, 
kojim  se  bavi  do  devet  desetina  pučanstva,  pa  da  bez 
ovih  podataka  ne  može  biti  potpuna  slika  gospodarskoga 


položaja  njegova  okružja,  to  ne  može  biti  sumnje  o 
važnosti  spomenutoga  izvješća.  U tom  će  izvješću  svako, 
tko  se  zanima  za  hrvatske  gospodarske  prilike,  naći 
dovoljno  upute  i obavijesti,  koja  je  tim  važnija,  što  se 
osniva  na  vjernim  podatcima. 

Sastavljač  toga  izvješća  jest  komorski  tajnik,  g.  Milan 
Krešić,  koji  je  spomenuto  izvješće  priredio  uz  sudjelo- 
vanje vrlih  strukovnjaka  i kr.  zem.  statističkoga  ureda, 
a napose  njegova  predstojnika  g.  Milovana  Zoričića. 

Nije  naša  nakana,  da  potanko  nabrajamo  sve,  što 
možemo  crpsti  iz  izvješća,  već  ćemo  posve  u kratko 
istaknuti  sadržaj  knjige,  upućujući  čitatelje  naše,  koji  se 
zanimaju  za  naše  javne  prilike,  da  svakako  prolistaju 
spomenutu  knjigu,  kada  im  ruku  dodje 

Izvješće  dijeli  se  na  opći  i posebni  dio.  Opći  dio, 
koji  obuhvaća  15  stranica,  skupna  je  slika,  općenita 
refleksija  o posebnom  dijelu,  što  nakon  toga  slijedi.  Konačni 
rezultat  te  refleksije  nije  žalibože  osobito  povoljan  po 
naše  gospodarstvene  prilike.  — Nakon  toga  općega  dijela, 
ove  općenite  slike,  prelazi  izvješće  na  posebni  dio,  koji 
se  dijeli  u četiri  odsjeka,  sadržavajući  veliki  niz  statističkih 
skrižaljaka. 

Pripadom  spominjem,  da  je  u tom  dijelu  cijela  gradja 
razredjena  dosta  pregledno  onako,  kao  primjerice  u ko- 
morskom izvješću  za  petgodište  1881 — 1885.  Zarad  boljega 
sustava  možda  bi  zgodnije  bilo,  da  se  je  sva  gradja  raz- 
redba i rasplela  po  ovoj  osnovi:  I.  Zemljište  i žiteljstvo. 
II.  Pojedine  grane  proizvodnje:  a)  proizvodnja  surovina : 
b)  rukotvorna  obrtnost  ili  industrija ; c)  znanost  i umjetnost ; 
d)  trgovina  i promet  sa  carinskim  prometom. 

Ne  smeta  medjutim  čitatelja,  da  si  i po  ovoj  raz- 
redbi gradje  stvori  pravu  gospodarsku  sliku,  pa  da  nadje 
upute,  koje  traži. 

U prvom  se  odsjeku  govori  o zemljišnom  opsegu 
i o žiteljstvu  komorskog  okružja,  pak  zatim  prelazi 
izvješće  na  poljodjelstvo,  ovu  važnu  po  . Hrvate  granu 
gospodarske  privrede.  Kod  toga  naslova  govori  se  o kul- 
turi i razredbi  tla  po  vrstima  gojidbe;  priopćen  je  medju 
ostalim  uspjeh  žetve  i berbe  kao  i ukupna  vrijednost 
žetve;  spomenut  je  izvoz  i uvoz  žita  zajedno  sa  godišnjim 
cijenama.  U savezu  sa  poljodjelstvom  raspravlja  izvješće 
o vinogradarstvu  i voćarstvu.  Ovomu  naslovu  dodan  je 
popis  veleposjednika  i pridodani  su  podatci,  koji  se  tiču 
meteoroloških  opažanja  zagrebačkoga  opservatorija. 

Nakon  toga  prelazi  izvješće  na  stočarstvo,  lov  i 
ribarstvo.  Prvi  odsjek  svršava  sa  šumarstvom,  onom  granom 
gospodarstva,  kojoj  su  predmet  šume,  ta  liznica  našega 
narodnoga  bogatstva  i važan  činbenik  obzirom  na  vlagu 
i podneblje  svoje  okolice. 

U odsjeku  drugom  priopćen  je  u skrižaljkama  ca- 
rinski promet,  i to  za  područje  ne  samo  komorskoga 
okružja,  već  za  područje  kraljevine  Hrvatske  i Slavonije. 

U ovom  odsjeku 
bila  je  namjera 
prikazati  uvoz, 
izvoz  i provoz 
robe  Hrvatske  i 
Slavonije  obzirom 
na  inozemstvo,  t.j. 
na  države  izvan 
austro-ugarske 
monarhije.  Treći 
odio  posvećen  je 
obrtu  i industriji 
ili  kako  ju  zovu, 
tehničkoj  produk- 
ciji. U ovom  od- 
sjeku nailazimo 
na  razne  podatke, 
koji  nas  nukaju, 
da  razmišljamo, 
kako  bismo  po- 
digli hrvatski  obrt 
i industriju,  koja 
su  sredstva  tomu 
potrebna,  pa  na 
koji  bi  se  način 
mogao  udesiti 
naš  domaći  obrt, 
da  postane  obil- 
nijim vrelom  pri- 
vrede. U tom  od- 
sjeku spominje  se 
medju  ostalim 
prije  svega,  kako 
dijelimo  obrte, 
kolik  je  broj  obrt- 
ničkih poduzeća, 
govori  se  o stru- 
kovnim školama, 
pak  zatim  napose  o kućnom  obrtu.  Nakon  toga  ras- 
pravlja se  poimence  o produkciji  rudarstva,  o fabrika- 
ciji  glazbala,  o industriji  kamene,  glinene  i staklene 
robe,  o industriji  drva,  kosti,  rogova,  kože,  tekstilnoj  i 
tapetarskoj;  zatim  o industriji,  koja  se  bavi  pravljenjem 
odjela  i uresne  robe;  o industriji  papira,  o proizvodnji 
jestiva  i pića,  o industriji  kemijskoj,  gradjevnoj.  Pod 
konac  ovoga  odsjeka  govori  se  posebice  o industriji  poli- 


grafičnoj  i umjetnoj  uz  kratak,  kako  se  veli,  osvrt  na 
hrvatsku  književnost, 

U ovom  naslovu  priopćeni  su  podatci  o broju  pred- 
platnika  dnevnih  listova  i časopisa  napose  onih,  koji 
izilaze  u Zagrebu.  U osvrtu  na  hrvatsku  književnost  i 
kulturne  zavode  nahodimo  samo  kratki  pregled  rada 
naših  kulturnih  zavoda,  kao  jugoslavenske  akademije, 
Matice  Hrvatske,  jeronimskoga  društva  i hrvatskoga  peda- 
gogijskoga knji- 
ževnoga sbora ; za 
tim  su  priopćena 
djela,  koja  su  u 
nakladi  pojedinih 
zagrebačkih  knji- 
žara izašla.  Pod 
konac  ovoga 
naslova  govori  se 

0 industriji  umjet- 
noj, pa  se  u tom 
odsjeku  spominje 

1 umjetno  slikar- 
stvo. Čini  nam  se, 
da  se  je  o kipar- 
stvu i slikarstvu 
moglo  govoriti 
pod  posebnim 

naslovom  kao  o 
umjetnosti  vmx' 
sEoyr,v.  Izvješće 
žalibože  s pravom 
ističe,  da  se  aka- 
demijska umjet- 
nost kiparstva  i 
slikarstva,  ove 
dvije  najplemeni- 
tije grane,  u nas 
teško  razvijaju,  i 
to  poglavito  s raz- 
loga, što  kod  nas 
imućtveni  odno- 
šaji  inače  naobra- 
ženih  krugova  ne 
pružaju  dovoljne 
podloge  uspješ- 
nomu razvitku 
njihovu,  a mi 

bismo  jošte  dodali,  što  mnogi,  koji  bi  mogli  podupirati 
spomenute  dvije  grane,  to  slabo  ili  nikako  ne  čine. 

U četvrtom  i posljednjem  naslovu  govori  se  o pro- 
metu i prometnim  uredbama.  Tu  se  osvrće  izvješće  naj- 
prije na  vjeresijske  zavode,  za  tim  se  spominju  općila  i 
to  promet  poštanski,  brzojavni  i željeznički;  priopćen  je 
promet  parobrodarstva  na  Savi;  opisane  su  i izkazane 
ceste  i vodeni  putovi  u Hrvatskoj  i Slavoniji.  Pod  konac 


Nada 

Sliku  Gnbn'elo  Maxa. 

dodan  je  opis,  gibanje  i broj  sajmova.  Tu  je  kratak 
osvrt  na  naše  pravosuđje  u spomenutom  petgodištu 
obzirom  na  izdane  zakone  i naredbe  naravi  narodno- 
gospođarstvene.  Izvješće  svršava  s popisom  uredovnih 
spisa  trgovačko-obrtne  komore,  u kojima  se  zrcali  poslo- 
vanje njezino. 

Ovo  se  izvješće  hvali  samo  sobom  obiljem  priopćenih 
podataka  i opsežnim  sadržajem  svojim.  Po  tom  je  suvišna 
svaka  druga  hvala  suradnicima  njegovim,  a poimence 
osnivaču  njegovu,  g.  Milanu  Krešiću.  Napose  potonjemu 

neka  bude  na  njegovu  ogromnom  trudu  i marljivosti, 
koju  je  zasvjedočio  opetovano,  nagradom,  što  je  svojim 
radom  đoprinesao  k upoznavanju  sadašnjih  hrvatskih 
narodno-gospodarstvenih  prilika,  bez  koga,  kako  već  spo- 
menusmo, jedva  može  biti  ozbiljna  nastojanja,  da  se 
poboljša  gospodarski  položaj,  da  se  misli  na  to,  kojim 
bi  se  sredstvima  mogao  pospješiti  razvitak  gospodarski, 
pak  po  tom  i prosvjetni  naroda  hrvatskoga. 

Dr.  Juraj  Vrbanić. 


V I E N A C 


Književnost. 

Hrvatska.  Jugoslavenska  akademija  znanosti  i umjetnosti 
izdala  je  svoj  „ ljetopis “ za  godinu  1892.  Na  prvom  su  mjestu 
priopćena  pravila  akademijska,  za  tim  poslovnik,  pravila  knjiž- 
nice, pravila  za  akademijsku  galeriju  Štrosmajerovu,  pak  osoblje. 
Akademija  ima  sada  5 počasnih  članova,  28  pravih  i 41  člana 
dopisnika.  U »poslovanju«  priopćeni  su  izvadci  iz  zapisnika  o 
sjednicama.  Akademija  je  u godini  1891  imala  prihoda  20.848 
forinti  14  novč.,  a rashoda  20.094  forinta  30  novČ.,  po  tom  je 
ostao  višak;  753  forinta  83  novč.,  koji  je  prešao  u prihod  go- 
dine 1892.  Koncem  godine  1891.  iznosila  je  zaklada  u papirima 
397.763  for.  25  novč.  Koncem  godine  1890  iznosila  je  zaklada 
u papirima  413.008  forinti  72  novč.,  od  kojih  je  ove  godine 
za  dogradnju  nove  kuće  na  nadbiskupskom  trgu  prodano  u 
nominalnoj  vrijednosti  za  16.250  for.,  s kojima  bi  zaklada  iz- 
nosila koncem  godine  414.013  for.  25  novč.  Dohodak  minule 
godine  20.848  for.  14  novč.  sastojao  se  od  15.774  for.  kao  4/s 
kamata  od  papirne  glavnice;  za  rasprodane  knjige  primila  je 
akademija  2563  for.,  a 1000  for.  darovao  joj  je  i opet  njezin 
pokrovitelj  i sveudiljni  dobrotvor  preuzv.  g.  biskup  Strosmajer. 
Osim  papirne  glavnice  ima  akademija  u Zagrebu  dvije  kuće, 
osim  toga  zapada  ju  polovina  od  kuće  u Ilici  pod  br.  50.,  koju 
je  zajedno  s društvom  sv.  Jeronima  baštinila.  Tomu  treba  do- 
dati skladište  neprodanih  knjiga.  Ako  se  privali  k ovoj  imovini 
vrijednost  galerije  slika  i akademijske  palače,  može  se  reći,  da 
akademija  završuje  prvu  četvrt  stoljeća  svoga  živovanja  kao 
gospodarica  imovine  do  blizu  1 milijuna  forinti.  Doista  lijep 
dokaz  i napredak  akademije  i rodoljublja  hrvatskoga.  Tajnik  se 
u izvještaju  osvrće  na  rezultate  znanstvenoga  istraživanja,  koji 
su  na  vidjelo  izneseni  u pojedinim  raspravama.  Svakolika  znan- 
stvena gradja  izišla  je  već  ponajviše  na  svjetlo,  koje  u pet 
knjiga  »Rada«,  koje  u »Starinama«,  a ostalo  će  se  ove  godine 
izdati.  Od  pet  knjiga  »Rada«  (CVIII — CXII)  tri  sadržavaju 
rasprave  razreda  filologičko-historičkoga  i filozofiČko-jnridiČkoga, 
a dvije  donose  rasprave  matematičko-prirodoslovnoga  razreda. 
Potonja  knjiga  ima  22  ilustracije,  od  kojih  su  mnoge  bojadisane. 
Djelo  akademika  Radoslava  Lopašića  o najstarijim  hrvatskim 
urbarima  već  se  štampa  i skoro  će  ugledati  svjetlo.  Ovim  će 
se  djelom  neobično  razjasniti  naše  gospodarstveno  i socijalno 
stanje  za  prošlih  vijekova.  Akademija  je  izdala  prošle  godine 
»Acta  Bosnae«  i »Kolunićev  zbornik«.  Doskora  će  ugledati 
svjetlo  13.  svezak  akademijskoga  rječnika.  Tim  će  se  taj  rječnik 
dopuniti  do  200  araka,  pa  dospjeti  do  slova  J.  — Profesor  J. 
JelČić  pripravio  je  za  štampu  III.  knjigu  dubrovačkih  spomenika. 


Pod  nadzorom  akademika  Smičiklasa  nastavilo  se  spre- 
manje gradje  za  hrvatska  „Acta  diaetalia"  XVI.  vijeka.  Prof. 
Julije  Jankovič  prepisuje  isprave  u arkivu  začesanskog  kaptola. 
Starinarsko  društvo  u Kninu  poslalo  je  nacrte  novih  iskopina  iz 
doba  hrvatske  narodne  dinastije.  Dr.  L Jelić  ispisao  je  i poredio 
papinska  regesta  XIII.  vijeka  u vatikanskom  arkivu,  pa  je 
podnio  akademiji  I.  svezak  sredovječnih  slavenskih  starina,  koje 
se  u Rimu  nalaze.  Za  folkloristiku  prikupilo  se  nešto  gradje  iz 
Bosne  i Hercegovine  trudom  Ivana  Zovka;  izradjuje  se  naputak 
za  sabiranje  takve  gradje,  pa  će  onda  dolaziti  obilniji  prilozi  sa 
svih  strana  naroda. 

Knjižnica  seje  prošle  godine  prilično  umnožila  koje  kupnjom, 
koje  darovima,  a napose  zamjenom  učevnih  zavoda,  svega  skupa 
700  djela.  Galerija  slika  ove  se  godine  povećala  lijepom  zbirkom 
od  27  slika  i jednoga  Medulićeva  nacrta,  što  joj  pokloni  dr.  I. 
Ružić.  Sada  ima  galerija  324  slike.  Akademija  je  prošle  godine 
izgubila  smrću  dva  člana : Stjepana  Schulzera  i dr.  Blaža  Lorko- 
vića.  Akademija  je  prošle  godine  sa  dvadeset  tisuća  forinti  uzdr- 
žavala tri  prosvjetna  zavoda,  izdala  11  znamenitih  djela,  podu- 
prla hrvatske  pisce  i trošila  znatnu  svotu  na  sabiranje  svakojake 
znanstvene  gradje.  U „ljetopisu11  su  priopćene  svečane  besjede 
predsjednika  Josipa  Torbara  i dr.  Fr.  Račkoga,  koje  su  i u 
„Viencu"  ugledale  svjetlo,  pak  životopis  dr.  Blaža  Lorkovića  iz 
pera  akademika  dra.  Fraua  Vrbanića. 

Češka.  ( Češka  literatura  u god.  1892.)  Pogled  na  prošlu 
godinu  u češkoj  književnosti  mora  da  nas  zadovolji.  Minula  je 
godina  bila  u mnogim  granama  vrlo  povoljna.  Pominjemo  jubilej 
Komenskoga,  koji  je  u češkoj  pobudio  novi  niz  književnih  radnja 
i bio  uzrokom,  te  se  je  znanje  o češkoj  literaturi  još  više  raši- 
rilo u tudjini.  Ovamo  idu  i povoljne  posljedice  jubilarne  izložbe 
i osnivanja  češke  akademije.  O znanstvenoj  radnji  ovoga  mla- 
doga zavoda  svjedoči  dugi  broj  naučnih  radnja  i vrijedni  prije- 
vodi iz  literatura  drugih  naroda. 

češka  je  literatura  u zadnje  vrijeme  prionula  dosta  tijesno 
uz  realizam.  Izišlo  je  mnogo  lijepih  književnih  plodova  toga 
smjera.  Romanticizam  ima  takodjer  vrijednih  zastupnika,  n.  pr. 
J.  Zeyera.  Od  sadašnjih  pjesnika  prvo  mjesto  zauzima  Jar. 
Vrchlickg,  koji  je  ovih  dana  slavio  40-godišnjicu  svoga  života. 
To  je  najplodniji  Češki  književnik  u svim  granama  lijepe  knjige. 
(O  njem  je  »Vienac«  opširnije  govorio  u prošlom  broju.)  Prošle 
je  godine  izdao:  » Bodlačl  s Parnassu*  (Drač  s Parnasa),  » Život 
a smrt*,  lirske  pjesme;  dramu  iz  češke  povjesti  oLibuši:  » Troji 
polibenl « (Tri  poljubca);  dramu  > Pietro  Aretino « i zbirku  pripo- 
vijesti u prozi:  » Nove  barevne  strepg « (Novi  šaroviti  crepovi). 

Lijepo  realističko  djelo  napisao  je  J.  Herben,  urednik  reali- 
stičkoga časopisa  »Čas«  u Pragu.  Zove  se:  »Do  tfetiho  i čtvrteho% 
pokoleni « (Do  trećega  i četvrtoga  koljena).  Seljački  sin  Matija  : 
Hrabec  postao  je  vlastelinskim  činovnikom  na  svršetku  minuloga 
stoljeća,  ali  zajedno  tlačiteljem  naroda.  Takov  je  takodjer  njegov 
sin,  koji  je  g.  1848.  bunio  seljake,  samo  da  time  prekine  ukinuće 
robote,  čin  se  zbiva  u Moravskoj  medju  Slovacima.  Pisac  usvaja 
načelo,  da  Bog  kazni  za  grijehe  otaca  i njihovu  djecu.  Opisuje 
nam  puk,  kako  živi  i radi,  kako  ćuti  i misli;  opisuje  nam  njegovu 
okolinu  vjerno  i plastiČki. 

Tako  piše  o narodu  Vlasta  Pittnerova:  *Ze  Ždarshjch  hor « 
(Sa  Ždjarskih  brda).  Slike  iz  Češkoga  naroda  slika  K.  V.  Rais: 

» Horske  kofeng « (Gorski  korijeni)  i » Potmechut « (Pomoćnica). 
Njegovo  je  djelo  »Vynimkari«,  koje  je  izišlo  g.  1891.,  nagradila 
Češka  Akademija.  Isto  tako  lijepo  piše  V.  M.  Čapelc  u » Pripo- 
vijestima« i V.  Hladtk:  »Z  lepši  společnosti « (Iz  boljega  društva). 
Osobit  književni  pojav  jest  epska  pjesma  G.  Jaroša:  »Slava*. 
Pisac  crta  dogadjaje  iz  prvih  godina  ovoga  stoljeća  u literarnom 
i narodnom  pokretu  češkom  dramatički,  opisuje  Jungmanna, 
Čelakovskoga  kao  ljude,  a ne  kao  bogove,  kako  su  se  dosad 
prikazivali.  R.  Jesenska  izdala  je  dvije  sbirke  nježnih,  erotskih 
pjesama:  » Vlaštovičkg « (Lastavice),  »Konec  idylly*  i pjesničku 
crtu:  » Tri  Listy*.  Njezino  je  polje  veoma  usko,  vazda  ista 
ljubav,  o kojoj  smo  Čitali  u prvoj  njezinoj  zbirci.  Poznati  pjesnik 
individualista  B.  Kaminskij  mnogo  je  radio,  kako  svjedoče  „ Pro- 
testy“,  ,,Z  PHkopiV1  (Sa  prikopa,  praškoga  korza)  i „ Črti  humor,  a 
satiričke “.  Isto  tako  Machar:  „Treća  knjiga  lirike11,  i „Zimski 
soneti".  — Prvi  pokus  „ Zapisnik “ (Zapisci)  sretno  je  pošao 
K.  Červinki  za  rukom.  Od  starijih  književnika  moramo  spomenuti 
S.  Hellera:  „ Roman  na  mori*.  Pravo  da  kažem,  to  je  dnevnik 
spisateljev.  Heller  piše  roman  i upleće  svoje  putove,  kako  to 
čini  Francuz  P.  Loti.  — F.  Herites,  poznati  pripovjedač  iz 
malogradskoga  života,  podao  je  češkomu  općinstvu  crtice: 

„ Grobna  prosa “ (sitna  proza).  V.  Vtček,  jedan  od  najboljih 
čeških  romanciera,  preštampao  je  svoju  pripovijest  „Setnik 
Halaburd “ (kapetan  H.)  iz  „Osvjete".  Romani  i pripovijesti 
Vičkove  su  majstorski  radovi,  prava  češka  djela.  (Najbolja  su  mu 
djela:  Zlato  v ohni,  Samohrady.)  Tumač  plemićkoga  života  je 
F.  Schulz,  urednik  časopisa  „Zlatd  Praha".  Izdao  je  ove  godine 
„ Moderni  novellyu.  Humoristične  figure  praške  opisuje  urednik 
humorističkog  časopisa  „Švanda  duđžk"  J.  Herrmann  u knjižici 
„ Bodri  Pražane “ (Vrli  Pražani).  — Ed.  Jelinek  upoznaje  nas  sa 
životom  u Poljskoj  i Ukrajini,  koje  je  više  puta  obašao.  Vrijedne 
su  spomena  njegove  „Slovanskć  n&všteny“  (Slavenski  posjeti),  u 
kojima  govori  nježno  v srdačno  o nekim  slavenskim  književni- 
cima. Crtice  „Z  posledniho  polskeho  hnuti“  (Iz  zadnjega  poljskoga 
pokreta)  tiču  se  nesretne  braće  poljske.  — Lijepu  misao,  ali 
neumjetan  sastav  ima  pripovijest  spisateljice  V.  Lužicke  ,,Po- 
lednice*  (Vila  podnevna).  — J.  Konrad  crpe  svoje  gradivo  iz 
jugoslavenskoga  života:  Na  uteku  (Na  bijegu),  Albatros,  Plavecke 
povidky  (Brodarske  pripovijesti). 

Školi  romantiČkoj  pripada  J.  Zeyer.  On  nalazi  svoje  gra- 
divo u starim  pričama  keltskim,  francuskim,  istočnim,  u starim 
kronikama,  u bujnoj  mašti.  Njegova  „ Stratonika“  pripovijeda  o 
Stratonici,  supruzi  sirskoga  kralja  Seleuka,  kako  ju  je  zamilovao 
sin  Seleukov  Antiohos  i kako  se  Seleuk  odriče  svoje  žene,  samo 
da  spase  sina  svoga,  no  on  umire  od  ljubavi.  Lijepe  su  puto- 
pisne crtice  dra.  J.  Gutha:  „Na  pokraji  Sahary“  (Na  kraju 
Sahare).  — Sasvim  realistički  pisana  je  drama  F.  X.  Svobode: 
„Smery  života “,  vrijedna  radnja.  — Mnogo  crtica  i uspomena 
ima  u zbirci  „ Čem  A hodinka “ (Crni  sat),  koju  su  izdali  češki 
spisatelji.  Skupnih  djela  izlazi  nekoliko:  A.  Jiraska,  J.  Nerude, 
V.  Beneša  Trebizskoga,  Šmilovskoga.  Za  djecu  je  napisala  El. 
Krasnohorska  „Rezeđky“  (Katančice).  — Prijevoda  ne  spomi- 
njemo, ima  ih  dugi  niz  iz  sviju  evropskih  jezika. 


Govorili  smo  o radnjama  iz  narodnoga  života.  Na  taj  se 
frađ  sada  mnogo  osvrću,  osobito  u zadnje  vrijeme,  kada  se  sve 
' sprema  za  narodopisnu  izložbu.  U toj  struci  radi  se  mnogo. 
' Mnoga  su  djela  vrijedna  spomena,  kao  od  Bartoš-a,  Vaclavka 
o Moravskoj.  Z.  Winter  opisuje  staročeški  život  u „Ze  staro- 
ddvniho  života ",  gdje  govori  n.  pr.  o staročeškim  ženidbama, 
braku  i si.  Malo  šire  polje  ima  docenat  dr.  Č.  Zibrt  u „Kul- 
turnoj historiju,  u „historiji  nošnje “.  U znanosti  živo  se  je 
radilo.  Jubilej  Komenskoga  izbio  je  na  vidjelo  nekoliko  spisa  od 
F.  Menčika,  od  najboljega  znaoca  Komenskoga  J.  Šmahe-,  ure- 
djeno  je  drugo  izdanje  životopisa  od  pokojnoga  J.  Zoubeka,  i 
mnogo  drugih  djela.  Borba  Čeha  za  državno  pravo  nije  ostala 
bez  posljedica  za  znanost.  Tako  je  uredio  sveuč.  prof.  J.  Kalousek 
drugo  izdanje  knjige  „ Češke  statni  pravo*  (češko  državno  pravo), 
a prof.  J.  Čelakovskg  izdao  je  novu  knjigu  s istim  naslovom. 
Kod  nas  se  mnogo  goji  realizam  takodjer  u znanosti.  Kad  se 
narod  mora  boriti  za  svoj  opstanak,  onda  se  mora  staviti  na  tlo 
pozitivno,  mora  raditi  hladnokrvno.  To  je  zadaća  tako  zvanih 
realista,  koji  imaju  svoje  zastupnike  i u bečkoj  sabornici  (Masaryk, 
Kaizl,  Kramar).  Prof.  J Kaizl  izdao  je  knjigu:  „ Finančni  veda *. 

Iz  historije  vrijedna  je  radnja  prof.  A.  Rezka:  „P>ejiny  Čech 
a Moravy  doby  nove*.  Za  narod  izlaze  dvije  kronike  češke  od  J. 
Dolenskoga  i J.  Lacine.  Moravski  arhivar  V.  Brandl  iznovice  je 
uredio  svoju  „Knjigu  za  svakoga  Moravljana".  K.  B.  Mđdla 
,,Dejiny  umeni  vytvarnych*  (Povjest  tvorne  umjetnosti)  izlazi  u 
svescima  Isto  tako  Stina:  „ Historie  literatury  ruske  19.  stoleti*. 
Prof.  J.  Durdik  izdao  je  „historički  nacrt  povjesti  filozofije  grčke“. 
Velik  je  dio  radnja  objelodanjen  u časopisima  znanstvenim,  kao 
„Časopis  češk.  Musea“,  „Listy  filologicke*,  „česky  lid*  (časopis 
za  folkloristiku),  Vesmir  (za  naravoslovlje),  revue  „ Osveta ",  itd., 
u publikacijama  Češke  Akademije,  „ češkog  učenoga  društva “. 
Kritički  znanstveni  Časopis  jest  „ Athenaeum * za  sveopću  kritiku. 
Češkoj  literarnoj  kritici  posvećeni  su  „Literarni  Listy*  i „ Hlidka 
literarni11. 

Časopisa  beletristiČkih,  ilustrovanih  i neilustrovanih  izlazi 
velik  broj.  Najznatniji  su  Zlata  Praha,  Svetozor,  Kvety,  Lumir] 
od  manjih  spominjemo  ovdje  samo:  Vesna  u Brnu,  Zabavne 
listy,  Besedy  lidu.  To  je  općenit  nacrt  češke  književnosti  u 
prošavšoj  godini.  F.  Černy. 

Ruska.  Poznati  ruski  književni  historik  Skabičevskij  objelo- 
danio je  nedavno  zanimljivo  djelo  „Očerki  istorii  russkoj  cenzury * 
(1700—1863  godine).  U 24  poglavlja  promatra  pisac  značajne 
pojave  u životu  ruske  cenzure,  pa  se  može  reći,  da  se  u tim 
crtama  nalazi  znamenit  dio  ruske  književensti  — njezino  naličje, 
koje  ostaje  inostranomu  čitatelju  sakriveno.  Vidi  se  u toj  povjesti 
sav  niz  onih  teškoća  i nevolja,  s kojima  se  je  morala  boriti 
ruska  knjiga,  pa  kad  ovu  knjigu  pročitamo,  još  se  više  divimo 
sjajnomu  uspjehu  ruske  beletristike.  Ovdje  se  najbolje  razabira, 
da  je  nemoguće  umjetnim  sredstvom  zaustaviti  prirodni  tečaj 
slobodne  misli,  triumf  pravoga  rodoljublja.  Osobito  je  muogo 
premučila  ruska  publicistika. 

Veliku  je  senzaciju  probudio  prošle  godine  roman  Bobory- 
kinov  pod  imenom  Vasilij  Terkinz,  koji  je  izišao  u »Veslniku 
Evropy«.  U njemu  riše  pisac  vještim  perom  sudbinu  buržoazije 
u opće  i ruskih  »građjana«  napose.  On  je  o tom  napisao  već 
prije  dva  romana  Delhcy  i „Kitaj-gorodz,  koji  pripadaju  medju 
najbolje  njegove  romane.  Protopopov  je  napisao  zanimljivu  kri- 
tiku o ovom  piscu  u »Ruskoj  Mysli«  pod  natpisom  »Belletrist'b- 
publi cisti..'.  Boborykin  je  na  ime  po  zanimanju  novinar,  te 
se  odlikuje  brzim  radom  i velikim  talentom.  U Boborykina  ima 
jedno  svojstvo,  za  koje  je  dužan  biti  najviše  blagodaran  sud- 
bini: to  je  ničim  nepomućena  bodrost  duha,  radost  života,  ak- 
tivna energija  čovjeka  i djelatelja.  Tim  se  znatno  razlikuje  od 
većine  ruskih  pisaca.  Premda  je  daleko  od  čistoga  optimizma, 

opet  ne  želi  podati  se  tuzi  prekrštenih  ruku.  Uza  to  se  Bobo- 
rykin  odlikuje  finim  opažanjem,  vješt  je  u crtanju  značajeva,  a 
jak  u savladavanju  mase  raznih  mnogobrojnih  činjenica.  Svakako 
Rusija  ima  u Boborykinu  valjana  pisca,  kojemu  je  Njemačka 
nedavno  podala  u kritikama  oduševljeno  priznanje. 

I Čehov  radi  marljivo.  Njegov  prošlogodišnji  roman  »Duel®« 
našao  je  mnogo  priznanja. 

Drugim  smjerom  idu  radnje  Nemirovića-Dančenka:  » Vz, 

potemahz c i tRazošlise«-,  koje  su  izašle  prošle  godine.  Nemi- 
rović  ne  traži  čitatelja  u krugu  književnički  naobraženih  ljudi. 
Njemu  je  stalo  do  toga,  da  zabavlja;  zato  kritika,  koja  litera- 
turu ne  drži  sluškinjom  za  razbijanje  dugočasice,  ne  govori  pri- 
jazno o njegovim  radovima. 

Osobit  je  ljubimac  ruskoga  obćinstva  Vladimir  Korolenko, 
koji  je  izišao  na  glas  svojom  divnom  novelom  *Slepoj  muzykantb «, 
poznatom  i »Vienčevim«  čitateljima  u Andrićevu  prijevodu.  Sada 
izlaze  njegova  skupljena  djela,  do  sada  su  izišla  tri  sveska.  Vri- 
jedno je  istaknuti  ogromno  djelo  »Žizn & i trudy  M.  F.  Pogodina «, 
koje  s velikom  ljubavlju  i pomnjom  izdaje  Barsukov.  Do  sada 
je  izišlo  6 ovečih  svezaka. 

Na  polju  etnografije  već  smo  oglasili  grandiozni  trud  A. 
N.  Pgpina  historija  russkoj  etnografiU,  od  koje  je  prošle  godine 
izišao  četvrti,  zadnji  dio.  Prva  dva  dijela  obuhvaćaju  opći  obzor 
ruske  etnografije  velikoruske,  treći  etnografiju  malorusku  a zadnji 
bjelorusku  i sibirsku.  Pypin  je  bio  u svoj  Rusiji  svojom  velikom 
učenošću  najkompetentniji,  da  se  dade  na  takav  rad,  i on  ga 
je  upravo  sjajno  izveo. 

Lijepu  je  knjigu  o » Marcijalu*  napisao  grof  Olsufjev,  koju 
je  pohvalila  i njemačka  i francuska  naučna  kritika. 

Vrijedna  je  pažnje  knjiga  filozofa  Teoktistova  >Kz  voprosu 

0 detslcomz  čtenii «.  Pisac  ište,  da  roditelji  i pedagozi  pomažu 
individualni  razvoj  djeteta,  pazeći  na  njegovu  lektiru.  Mnogo  go- 
vori o strasti  djeteta  prema  čitanju,  o važnosti  literarne  nao- 
brazbe, koja  se  ne  može  zamijeniti  školskim  društvom.  Na  koncu 
sabira,  što  misle  o djetinjoj  lektiri  Rousseau,  Belinskij,  Gončarov, 
Pisarev  i Krestovskij.  Pitanje  je  svakako  vrijedno  pažnje. 

Djelo  M.  Korelina  » Rannij  itahjanskij  gumanizmz  i ego 
istoriografija « pripada  medju  najsolidnija  djela  ove  struke  u 
svjetskoj  književnosti.  Djelo  obuhvaća  2 velike  knjige.  Korelin 
u mnogom  popravlja  jednostranost  Vogta,  poznatoga  pisca  o 
humanizmu;  svakako  je  bolje  stanovište  Burkharda,  kojemu  se 
u Korelinovoj  knjizi  nalazi  dobra  dopuna. 

Nebrojeni  su  prijevodi  u Rusiji.  Prošle  godine  znatno  su 
napredovala  skupna  izdanja  djela  Ch.  Dickensa  i H.  Ibsena  u 
ruskom  prijevodu.  Uza  to  je  nepregledna  Čitula  raznih  naučnih 

1 beletrističnih  radnja  evropskih. 

Poznati  historik  Ikonnikov  u Kijevu  izdao  je  » Opytz  russkoj 
istoriografii' , prvu  knjigu.  On  opisuje  arhive,  biblioteke  i mu- 
zeje, u kojima  se  čuvaju  historijski  spomenici  raznih  vrsta. 

Ruska  se  arheologija  sada  mnogo  zanima  oko  novo  otkritih 
katakomba  u Kerči,  u kojima  se  je  našlo  lijepih  freska. 

Krasnu  je  studiju  napisao  o drami  u Evropi  Viktor  Krglov, 
Koji  iz  autopsije  poznaje  sva  znatnija  glumišta  evropska  i nji- 
hove prilike.  On  se  obazira  ne  samo  na  drame  nego  i na  glume, 
publiku,  inscenaciju,  sistem  repertoira  i dr.  Studija  je  izišla  u 
»Russkoj  Mysli«,  pa  ako  bude  zgode  i piilike,  gledat  ćemo,  da 
bar  važnije,  zanimljivije  podatke  iznesemo  o životu  pojedinih 
glumišta  i njihovim  prilikama.  Raduju  je  napisao  s tolikim 
obiljem  činjenica,  kakova  nismo  našli  nigdje  na  okupu.  Samo 
se  po  sebi  razumije,  da  se  pisac  osvrće  i na  ruska  glumišta. 


Umjetnost. 

Svečani  koncerat  u proslavu  50-gođišnjicr  biskupovanja 
sv.  oca  pape  Lava  XIII.  U oči  dana  jubileja,  što  ga  je  slavio 
sv.  otac  papa  u Rimu,  priredilo  je  naše  revno  pjevačko  društvo 
„Kolo"  krasan  koncerat  u velikoj  dvorani  „Hrv.  doma".  Na 
programu  bile  su  same  crkvene  skladbe  od  samih  izvrsnih  i zna- 
menitih skladatelja.  Veseli  nas,  što  medju  ovima  takodjer  čitamo 
ime  hrvatkoga  komponiste  g.  Bele  pl.  Adamovića.  Prva  je  točka 
koncertnoga  programa  bila  njegova.  »Andante  religioso  već  se  je 
nekoliko  puta  izvodilo  pred  našim  općinstvom.  Stvar  je  doista 
lijepa,  premda  vrlo  jednostavna,  pa  odgovara  po  svom  karakteru 
posve  namjeni  svojoj.  Držimo,  da  bi  se  obradjeni  motivi  dali 
mjestimice  ljepše  instrumentirati.  Harfu  skladatelj  ne  zna  uvijek 
zgodno  upotrebiti.  Rogovima  se  je  mogla  takodjer  namijeniti 
veća  i zahvalnija  zadaća.  U ostalom  je  stvar  lijepa,  a lijepo  i 
nježno  se  je  i izvodila.  Proslov  govorio  je  sveuČ.  prof.  dr.  Šandor 
pl.  Bresztyenszky.  U krasnom  svečanom  tom  govoru  isticao  je 
govornik  sva  dobročinstva,  što  ih  je  sv.  otac  udijelio  Slavenima, 
a napose  Hrvatima.  Govornika  je  nagradilo  općinstvo  burnim 
pljeskanjem.  Nova  je  za  nas  bila  „Papinska  himna"  od  Rosati-a; 
pjevao  ju  je  mješoviti  zbor  uz  pratnju  orkestra.  Kompozicija  je 
obična  i složena  od  poznat'h  motiva.  Svidjala  se  sigurno  za  to, 
što  ju  je  pjevački  zbor  „Kola"  doista  vješto  i sigurno  otpjevao. 

Jedna  od  najljepših  pieca  koncerta  bila  je  »Ave  Maria« 
od  Gounođa  za  alt,  glasovir,  cello  i harmonij.  Alt-solo  pjevala 
je  poznata  naša  umjetnica,  gdja  Eleonora  Kranjčić.  Nismo  nikad 
propustili  prilike,  da  ne  bismo  pohvalili  izvanredni  dar  i krasnu 
vještinu  gdje  Kranjčićeve.  Ovaj  nas  je  put  bas  zadivila  svojim 
upravo  savrševim  načinom  pjevanja  i predavanja.  A i pratnja 
gg.  Kolandera,  Benčić.i  i Fallera  bila  je  primjerena  i vješta. 
Veliku  molitvu  iz  »Cavallerie  rusticane«  c d Mascagni-a  čuli 
smo  u Zagrebu  već  više  puta.  Kao  uvijek  tako  se  i sada  pje- 
vački zbor  našega  »Kola«  odlikovao,  izvodeći  ovu  krasnu  kom- 
poziciju. Solo  »0  salutaris«  od  Cherubinia  pjevao  je  gospodin 
Tercuzzi.  Već  samo  ime  našega  umjetnika  jamči,  da  je  uspjeh 
ove  piece  bio  doličan.  Općinstvo  je  začarala  svojim  pjevom  naša 
umjetnica  gdja.  Leonija  Bruckl,  koju  smo  čuli  u više  točaka, 
kao  u duettu  »Quis  est  homo«  iz  Rossinijeva  »Stabat  mater*, 
u velikoj  molitvi,  ali  nigdje  se  veliki  njezin  talenat  i neopisiva 
vještina  ne  ističe  tako  kao  u solo  »Inflammatus«  iz  Rossinijeva 
»Stabat  mater«.  Tu  imponira  ogromnim  svojim  opsegom  svoga 
grla  i neobičnim  finim  ukusom  u umjetničkom  predavanju  Po- 
hvaliti nam  je  ženski  i muški  zbor  »Kola«  poradi  osobite  rev- 
nosti i velikoga  svog  napretka  u glazbi.  Isto  tako  nam  je  po- 
hvaliti vještu  pratnju  glazbe  naše  53.  pukovnije  pod  neumornim 
ravnanjem  g.  Dvoraka.  Najveća  pako  hvala  ide  zborovodju  g. 
Fallera  i upravu  našega  »Kola«,  što  toliko  truda  uložiše,  da 
proslave  dično  ovu  veliku  svečanost. 

* 

Svaštice. 

Moć  kritike.  Tennysonova  je  vila  prazn  kovala  punih  deset 
godina  zbog  hirovite,  nu  nepovoljne  kritike  o njego\im  mlade- 
načkim pjesmama,  roslije  toga  nije  nikada  više  čitao  rasprave 
o svojim  djelima,  ako  mu  se  nije  zajamčilo,  da  nije  pogibeljna. 
Tennysou  medjutim  nije  sam  bio  takav.  Račine  je  kazivao,  da 
deset  hvalospjeva  o njegovim  djelima  ne  može  da  izbriše  boli, 
što  mu  zadaje  jedan  napadaj.  Pope  se  je  od  muke  savijao  na 
svojoj  stolici,  kada  bi  Čitao  što  nepovoljno  o svojim  pjesmama, 
pače  i onda,  ako  je  poznavao  i prezirao  svoga  protivnika. 
Ritson  je  zapao  u ludilo  i umro  poradi  nepovoljne  kritike, 
utvarajući  si  na  samrtnoj  postelji,  da  ga  okružuju  kritičari,  koji 
u rukama  drže  bodeže  mjesto  periša  za  rezanje  papira. 


Krvave  uspomene.  Nova  era.  — Cosmopolis.  — Kolenda.  — 0 strofama  prvih  hrvatskih  pjesnika.  — Naša  narodna  pjesma 

u evropskoj  literaturi.  — Književno  pismo.  — Listak. 

Uredjuje  .1.  I »su  rio.  Vlastničtvo  i tisak  Dioničke  Tiskare. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for. 

Rukopisi  se  ne  vraćaju. 


God.  XXV. 


Ljubav  i mržnja. 


ajčici  ležali  na  mekanu  krilu 
Dječak  maljušan  ko  livadin  cv’jet; 
Ona  mi  pjesmicu  pjevala  milu: 
„Ljubi  mi,  sinko,  vasioni  sv’jet !“ 

Pjesma  me  u san  zaljuljala  žurno, 
San  me  u krvavi  odnio  boj ; 
Dietinje  srce  mi  kucalo  burno  — 
Mrtvih  kad  ugledah  golemi  broj. 


f pjevao  Gjuro  Arnold. 

Tu  me  na  konja  mrk  metnuo  vojno, 
Mač  mi  u ručicu  stisnuv  će  r’jet: 
„Za  rana  kušaj  već  oružje  bojno, 
„Za  rana  mrzi  vasioni  sv’jet !“ 

U to  se  majčine  pjesme  spomenuli, 
Bridak  iz  ruke  mi  ispao  mač; 
Tužan  na  krilu  se  majčinu  prenuh, 
Kruti  mi  sanak  izmamio  plač 


Majčice,  davno  je  minulo  doba, 
Gdje  si  mi  plemenit  podala  svjet; 
Njega  se  držati  zakleti  do  groba  — 
Drukče  me  nauči  udes  mi  klet. 

Kad  su  mi  narod  moj  ljubili  živo  — 
Srce  mi  bilo  tek  ljubavi  hram; 
Kad  su  mi  narodu  činili  krivo  — - 
Mržnje  me  žario  pakleni  plam. 


Zato  mi,  majčice  milena,  prosti. 

Ako  vasioni  ne  volim  sv’jet; 

Za  te  v’jek  ljubavi  smoći  ću  dosti  — 

Za  svoj  pak  narod  ću  svakako  mr’jet ! 

% 


Nova  era. 

Crtica  iz  primorskoga  života.  Napisao  J.  Draženović. 
(Nastavak.) 


Mw)jutradan  dodjoše  na  dogovor  svi  članovi  gotovo  u 
isti  čas,  osim  jedinoga  Brođarića.  Udariše  u 
tančine.  Domaćina  iznese  pitanje,  u što  će  se  da 
đlrVSk  uporabi  čisti  dohodak.  On  mni,  da  bi  ga  valjalo 
posvetiti  siromasima  grada.  Santiću  se  ta  ideja  obzirom 
na  svečano  obilježje  zgode  pričinjala  odveć  obična;  po 
njegovu  mnijenju  valjalo  bi  na  trošak  čistoga  dobitka 
upriličiti  sjajan  oprosni  banket.  I Žan  je  pristajao  uza  nj. 
Baltazar  pak,  sjećajući  se  iz  svoje  prošlosti  mnogih 
bučnih  kazališnih  ovacija,  predloži,  neka  se  gospodje,  što 
odlaze,  i diletantice  obdare  skupocjenim  kitama  cvijeća. 
Maletić  pristade  uz  Baltazara,  a Viceneo  uz  Santića.  — 


U taj  čas  banu  na  vrata  Brodarić,  pa  će  tajinstvenim, 
nazlobnim  glasom : 

— Ne  znate  li  zadnju  novost?  — Gjeneral  dolazi 
26-toga!  — - 

— Pa  onda!  — uzmahnu  Vicenco  ramenima. 

— Dakle  se  ne  dosjećate  jošte,  gospodo  moja!  — 
kliknu  Francesko  pobjednički. 

— • Čemu?  — zapita  Fran. 

— Ta  komedija  je  talijanska ! — veselo  će  Brodarić. 

— Valjalo  bi  je  pohrvatiti!  — dosjeti  se  Santić. 

- — Gle,  kako  se  tome  nitko  ne  đoumi!  — pljesnu 
se  Fran  prstima  po  čelu. 

— A uloge  valja  da  se  razdijele  nadulje  za  tri 
četiri  dana ! — primijeti  žurno  Baltazar. 

— A tko  da  pohrvati  komad  ? — upita  Maletić  ni 
najmanje  zabrinuto. 

— 1 1 prepiše  ? — nadopuni  Brodario. 

— Boga  mi,  ja  ne  pačam!  — obrani  se  Zan. 

— Ja  još  i manje ! — - kliknu  Baltazar. 

— Dakle?  — upita  lakonički  sretnik  žare. 

- — Što  sada?  — zabrinu  se  domaćina. 

— Ništa ! — rastumači  Maletić.  — Ne  bješe  nam 
ni  posezati  za  tudjim  komadima!  — 

— Ja  bar  nisam  tome  kriv!  — ponosno  će  Brodarić. 

— Eh,  žara  je  odlučila ! — zažali  domaćina.  — 

— Dakle  hoćete  li  Teutu?  — upita  spokojno  Brodarić. 

— Znate  li  što,  gospodo?  — ■ uze  Maletić  nakon 
kratka,  al  neprilična  muka.  — Najbolje  je  okaniti  se 
svega.  — 

— I ja  mislim ! — odobri  Santić. 

— A zašto  ? prikorno  će  domaćina. 

— Zašto  ? — mahnu  Maletić  krepko  objema  rukama. 

— Ima  sto  razloga.  — Ja  nisam  od  prvog  maha  bio  za 
to,  al  sam  šutio,  da  se  ne  hi  reklo:  mutisloga!  — - 

— I ja  takodjer!  — - potvrdi  Brodarić. 

— Ni  ja  ne  marim!  — primetnu  Santić. 

— Eh,  gospodo!  — sažalno  će  domaćina.  — Ja 
sam  učinio  svoje.  Perem  ruke! 

— A ja  sam  za  ovaj  put  sluga  pokoran!  — naglasi 
Brodarić  porugljivo  i odjuri  naglo. 

— - Šteta ! — podsmijehnu  se  Vicenco.  — Šteta  za 
tvoju  biblioteku,  Frane.  — Ne  bismo  li  malko  po  njoj 
pobrkali  ? — 

Viccnco  se  diže,  pa  stade  premetati  po  bivšoj  kre- 
denci.  Domaćina  se  uzvrpolji.  Vicenco  ispuknu  nekoliko 
knjiga. 

— Koledar  godine  1845.,  — koledar  godine  1847., 

— koledar  godine  1857.,  — koledar  godine  1870.,  — 
strazza  godine  1868.,  — - Conto  corrente,  — - kuharica,  — 
sanovnik,  — grčka  gramatika,  — album ! — Strijela 
Božja!  Ta  to  je  zbirka  starina!  Nije  ni  čudo,  što  je 
s voljom  božjom  pobijedio  moj  ,,colonnello“  sa  tavana!  — 

— Hahaha ! — nasmija  se  Žan  glasno  i obijesno.  — 
Biblioteka  časne  starosti!  Historička  biblioteka.  Bogami! 

— Bilo  radje  ostati  pri  mom  pikniku!  — zaklima 
Vicenco  glavom.  — čemu  umah  biblioteka  i to  šaranje 
i naduvanje!  Nije  to  za  nas,  dragi  moj  Frane,  očevidno 
nije  to  za  nas!  — Kako  ono  kaže  sveti  Agustin  — 
kazivao  mi  jednom  neki  pop:  — najludje  je  samoga  sebe 
varati!  — 

— I opet  si  nesnosljiv ! — razjedi  se  domaćina, 
nastojeći  zatajiti  stid  i zatomiti  znoj  na  zažarenu  licu. 

— Žao  li  ti  za  Pukovnika!  Ili  se  možda  srdiš,  što  ti 
je  gospodja  utaman  naručila  plesno  odijelo!  — 

— I bubanj ! — pripecnu  Santić. 

— Al  šta  je  sve  to  prema  biblioteci!  — viknu 
Vincenco  raskalašeno.  — Moja  žena  kao  i žena.  Al 
biblioteka ! Corpo  de  bacco ! Bubanj  moje  žene  i tvoja 
biblioteka,  to  se  ne  da  sravniti  ni  iz  daleka!  — 

- — Neka  ih  djavo  važe ! — nasmija  se  Santić. 

— Samo  vi  šutite!  — nastavi  Vicenco  s jednakim 
tonom.  — Vaša  je  gospa  rastrubila  po  gradu,  da  bubnjar 
u Pukovniku  žive  žohare  zoblje  na  pozornici! 

— Pa  eto  propao  je,  taj  prostak!  — nasmija  se 
Santić  srdačno. 

— Jest,  propao  je ! — nastavi  Vicenco.  — A 
mislite  li,  da  je  tome  kriva  njegova  prostota,  ili  talijansko 
mu  ruho?  — 

— Vrag  si  ga  znao,  što  je  upravo  krivo!  — pro- 
mrmlja Baltazar  i zagleda  se  u krugljicu  hljeba,  što  ju 
je  valjao  med  prstima. 

— : Medjusobna  je  zavist  kriva,  gospodo  moja!  — 
potihano  će  i naglasito  Vicenco.  — Ja  nijesam  diplo- 
mata, ali  ipak  iza  gdjekoga  od  vas  vidim  pretedenta  u 
novom  magistratu,  a iza  sviju  ženu.  — 

— A gdje  ostade  tvoja?  — nasmija  se  Maletić. 

— A gdje  li  debela  Irma  kod  Ankore?  — ošinu 
Vicenco.  — Budimo  iskreni,  pa  pijmo  za  vječnaju  pamet 
našemu  nedonoščetu ! — 

Jovijalni  prizvuk  Viceneova  razmatranja  osokoli 
društvo.  Tim  dobrim  ljudima  svali  se  s duše  težak  i 
suvišan  trk  s nenavadnoga  naprezanja,  kojemu  nijedan 
od  njih  ne  bješe  ni  navikao  ni  dorastao.  Za  ovo  par 
žurljivih  dana  trebalo  se  natjecati,  da  jedan  drugoga  ne 
preteče,  da  ne  odnese  slavu  novote.  I sam  se  domaćina 
bio  iznenadio  s domašaja  svoje  namisli.  A sad  se  taj 
trh  nenadano  svalio,  lagašno,  bez  ičije  sile  i krivnje.  A 
pri  tom  nije  se  nitko  mogao  da  potuži  s tudjega  uspjeha. 
Trkalište  nove  ere  eto  se  najednom  stišalo,  a trkači  ne 
od  svoje  volje,  van  od  puke  nužde,  u jedan  mah  spo- 
kojno odaknuše.  Iskreno  veselje  zavlada  društvom,  što 
se  je  čvor  ove  zgode  tako  lagašno  razriješio,  prvi  čvor 
na  osnutku  nove  ere.  Ova  nijema  nagoda  podade  starome, 
baštinjenome  komoditetu  davnu  vlast. 

I tako  svikolici  podigoše  čaše  na  visoko,  pa  se  sr- 
dačno kucnuše  s Vicencom,  s mužem,  koji  slavi  ljude, 
što  ih  ne  gane  ni  suza  ni  žena  ni  dinar.  — U zvuku 
njihovih  čaša  ozvanjaše  nešto  krepko,  pobjedno.  Iza  duga 
naklapanja  i natueanja  otkri  nova  era  svoju  zbiljsku 
jezgru;  — dojedan  zagleda  u nju,  i nitko  se  ne  prepade 
s toga  pogleda.  Dapače  nešto  dobro  poznato  sinu  im 
iznutra  svojim  svagdašnjim  domaćim  crtama.  Neki  odavna 
usadjeni  korijen  u njihovim  dušama  proklija  s nova 
klicom  nade  u jasnu  budućnost,  do  kraja  sličnu  dobro 
znanoj,  bezbrižnoj  prošlosti.  Ta  čemu  bi  drugomu  i 
mogla  nalikovati  nova  i sretna  era?  — U čas  zbaciše 
ti  zlosretni  naprednjaci  od  nužde  navučenu  krinku  ne- 
razumljive ozbiljnosti,  i davne  duševne  žice  s nova  zaje- 
čaše.  Sve  u čast  nove  ere  smijalo  se  i bubnju  i brijaču, 

i novoj  biblioteci  i naručenim  haljinama,  i smutljivim 
ženama  i debeloj  Irmi.  i pilo  se  u skupno  zdravlje  i 
dobar  sporazumak,  pilo  se  ođvažno  i srdačno.  Domaćina 
je  na  velike  jade  gospe  Lucije  naručivao  sveudilj  nove 
parove  butiljaka.  pa  ih  se  na  stolu  u čas  sabrala  čitava 
kumpanija.  Zanosno  se  omicale  svačije  oči  po  tim  slavnim 
trofejama  na  đospjetku  stare,  skršene  ere  absolutizma, 
na  đospjetku  te  jednolične,  dosadne,  solidne  ere.  Nov, 
svjež  dašak  po  domaću  shvaćene  slobode  zaleprša  zrakom. 
■ — Ona  nevidljiva  podzemna  cijev  doktora  Oxa  eto  se 


prolomila  i poda  tim  solidnim  gradjanskim  krovom,  što 
je  odavna  prednjačio  vrlom,  od  starine  baštinjenom  stro- 
gosti običaja.  Nije  se  ni  pamtilo,  da  bi  se  pod  njim  poput 
snijega  bijeli,  prekomorski  stolnjak  igda  zakapao  vinom, 
a eto  od  nedavna  polijeva  se  već  evo  treći  po  redu,  a 
danas  upravo  curi  s njega  dragocjena  kapljica  na  djevi- 
čanski pod.  — Kad  je  pak  šior  Vicenco  na  rastanku 
pozvao  čitavo  društvo  na  pukovnikove  karmine  k Anlcori, 
onda  se  i gospi  Lueiji  konačno  potkrađe  očajan  klik: 
— Oh,  prokleta  politika ! — (Svršit  će  se.) 


Cosmopolis. 

Roman,  napisao  ga  Paul  Bourget. 
(Nastavak.) 


II. 

Početak  drame. 

f rn#"  v0  9}a^  Prosvijetljena  čovjeka,  koji  nikad  ne  sumnja 
o svojim  idejama,  — - reče  u sebi  Dorsenne,  pošto 
'mShĆ  Re  Je  rasta°  s markezom.  — • U takoj  su  dobroj  vjeri 
socijaliste  i to  me  zadivljuje.  Mene  je  počastio 
tiradama,  ali  koja  mladost  duše  u tom  starom 
istrošenom  stroju!  — I on  gledaše  još  časak  pogledom, 
u kojem  bijaše  bar  toliko  zavisti,  koliko  samilosti  prema 
borcu  osakaćenu  kod  Pataya,  kako  je  odmicao  ulicom 
Propagande.  Sakatost  još  više  isticaše  visinu  i mršavost 
Montfanova  stasa,  dok  je  koracao,  uspravljajući  se,  naglim 
korakom,  kaki  se  opaža  u čudaka.  Oni  slijede  svoje  misli 
umjesto  da  paze  na  predmete.  Pomnja,  kojom  se  je  ovaj 
uklanjao  strani  suncu  izvrženoj,  držeći  se  hladovine,  poka- 
zivaše nagon  stara  Rimljanina,  što  poznaje  opasnost  prvih 
proljetnih  zraka  sunčanih,  koje  su  tako  pogubne  pod 
ovim  modrim  nebom.  Časkom  se  ustavi  Montfanon  pred 
jednim  od  mnogobrojnih  prosjaka,  što  ih  sila  ima  oko 
Španjolskog  trga,  da  mu  udijeli  milostinju,  koja  je  tim 
još  više  vrijedila,  što  se  je  morao  mučiti  svojom  jedinom 
rukom,  tražeći  novac  u džepu.  Dorsenne  dobro  poznavaše 
tu  originalnu  ličnost,  koja  nije  nikad  mogla  reći : — ne  — 
onome,  tko  bi  u njega  tražio  kaku  veliku  ili  malu  milost. 
Poradi  toga  i bijaše  neprijatelj  lijepe  Fanny  Hafner  nepre- 
stano u stisci,  premda  je  imao  četrdeset  tisuća  franaka  i živio 
sasvim  jednostavno.  I ovaj  kup  skupe  relikvije  Montlu- 
cove  dokazivaše,  da  je  njegovo  neprijateljstvo  protiv 
dražesne  kćeri  baruna  Hafnera  prešlo  u strast.  U svakom 
drugom  slučaju  bio  bi  mladi  romancier,  koji  se  nasla- 
djivaše  takim  opažajima,  ironično  promišljavao  o toj 
nuanei  čovječje  duše,  koja  se  u ostalom  lako  dala  protu- 
mačiti. Bilo  je  u tome  više  nerazborita  nagona,  nego  što 
je  Montfanon  .sam  slutio.  Stari  borac  ne  bi  bio  sebi 
dosljedan,  kad  ne  bi  imao  u pitanju  pasmina  inkvizi- 
torske  bespristranosti,  pa  mu  je  dostajala  jednostavna 


sumnja  o žudijskom  podrijetlu,  da  se  ozlovolji  protiv 
Fanny.  No  tome  je  bilo  evo  ovako,  kako  govoraše  Dor- 
senne : da  se  je  mlada  djevojka  priznala  Židovkom,  vršeći 
svoje  vjerske  dužnosti  sa  žarom,  on  bi  je  štovao,  ukla- 
njajući joj  se,  i nikad  ne  bi  o njoj  govorio  s takom 
mržnjom.  Pravi  razlog  neprijateljstvu  bijaše  to,  što  je 
kardinala  Guerillota  ljubio  strasno  i ljubomorno,  kako  je 
radio  u svim  stvarima,  pa  nije  mogao  oprostiti  gdjici. 
Hafner,  što  se  je  uvukla  u sklonost  svetog  prelata, 
usprkos  njemu,  Montfanonu,  koji  je  uzalud  upozorivao 
nekadašnjeg  biskupa  od  Clermonta  na  nju,  držeći  ju  za 
najopasniju  spletkaricu.  Mogla  je  do  volje  kroz  mje- 
sece i mjesece  povećavati  dokaze  o istinitosti  svojeg  srca 
i kardinal  ih  priopćivati  strašnome  markezu;  tvrdoglavac 
im  ne  htjede  vjerovati  i svako  dobro  djelo  njegove  nepri- 
jateljice  uvećavaše  mržnju,  ogorčavajući  čuvstvo  neugod- 
nosti, što  ga  je  u njega  pored  svega  budio  nejasni  neki 
osjećaj  nepravednosti.  No  jedva  bijaše  Dorsenne  počeo 
koracati  prema  palači  Castagna,  već  u brzo  zaboravi 
gospodjicu  Hafnerovu  i predsude  Montfanonove,  misleći 
samo  na  riječi,  što  ih  ovaj  bijaše  izustio  o povratku 
Boleslava  Gorke.  Ta  je  novost  morala  biti  neiščekivana, 
te  je  pobudila  u spisatelja  tešku  zabrinutost,  jer  on  se  i 
ne  obazre  na  dućan  francuskog  knjižara  na  uglu  Corsa, 
da  vidi,  da  li  se  već  sjaji  željno  iščekivani  natpis  „četr- 
deseta tisuća"  na  njegovu  posljednjem  djelu,  Eglogue 
Mondaine,  što  je  u jeseni  izišlo  s uspjehom,  koji  je 
njegova  nenazočnost  u Parizu  ipak  umanjila  i naškodila 
mu,  jer  ne  bijaše  u svezi  ni  s kojim  književnim  krugom. 
Nije  više  ni  mislio  na  dietu,  na  koju  je  pazio  poradi 
pretilosti,  povodeći  se  za  lordom  Byronom,  ne  gledajući, 
da  li  mu  je  dieta  uščuvala  otmenu  silhouetu,  na  koju 
bijaše  kao  lijep  čovjek  i gizdelin  toliko  ohol;  a ipak 
bijaše  dosta  sjajnih  stakala  na  putu,  kojim  je  išao,  da 
dodje  sa  Španjolskog  trga  palači  Castagna,  koja  se  u 
svojoj  tamnoj  ogromnosti  koči  na  obali  Tibrovoj,  na  kraju 
ulice  Giulia  kao  penđant  divnoj  palači  Sacchetti,  remek- 

djelu  Sangallovu.  Dorsenne  nije  ćulio  ni  svojeg  običajnog 
užitka  pri  toj  slici,  išaranoj  uspomenama,  što  ih  u svakog 
čovjeka,  koji  je  nešta  čitao,  budi  šetnja  po  ulicama 
rimskim.  A ipak  je  prošao  u dvadeset  časaka,  što  je 
trajao  njegov  hod  do  urečenog  sastanka,  mimo  zgrade,  u 
kojima  počivahu  vijekovi  povjesti.  Najprije  bijaše  tu 
prostrana  palača  Borghese,  piano  Borghesa,  kako  je  nazvaše 
poradi  oblika  glasovira,  koji  oblik  joj  podade  graditelj, 
sjajan  spomenik,  što  će  za  dvije  godine  kasnije  da  postane 
pozorištem  još  tužnije  izložbe,  nego  što  je  ona  u palači 
Castagna,  i propasti,  koja  nije  bila  zaslužena,  kao  propast 
kozmopolitskog  nasladnika,  kaki  bijaše  Ardea.  Ne  pod- 
sjeća li  se  čovjek  cijelog  Kima  pred  tim  velebnim 
orijašem,  koji  je  nazvan  imenom  pontifika,  što  je  dovršio 
gradnju  Svetog  Petra  i stavio  na  vrhuncu  krova  uz  kneza 
apostolskog  svoj  oholi  natpis : Paulus  V.  Burghesius 
Romanus?  Dorsenne  jedva  rastreseno  svrne  okom  na 
raskošnu  gradjevinu,  a deset  časaka  kasnije  i ne  zamijeti 
pročelje  Svetog  Louisa,  predmet  Montfanonova  oboža- 
vanja. Ako  spisatelj  i nije  pokazivao  iste  pobožnosti  spram 
ove  relikvije  stare  Francuske,  koju  je  gojio  markez,  ipak 
ne  bi  nikad  propustio  da  učini  svoj  književnički  poklon 
grobu  Madame  de  Beaumont,  onome  Quia  non  sunt, 
natpisu,  što  ga  je  Chateaubriand  stavio  na  kamen  mile 
pokojnice,  za  cijelo  sa  više  taštine  nego  ljubavi ! Po  prvi 
put  Dorsenne  i ne  pomisli  na  to ; zaboravi  napasti  oči 
na  rococo-vodoskoku  na  trgu  Navone,  na  istom  trgu,  na 
kojem  bijaše  Domicijanov  cirk,  i na  kojem  se  javljaju 
uspomene  na  okrutne  svetkovine  carskog  Rima;  — a 
dva  koraka  odatle  okljaštren  kip,  što  čini  ugao  palače 
Braschi,  toga  Menelaja,  koji  je  ironijom  sudbine  spao  na 
Pasquina  Pasquinada,  pa  opominje  na  duševno  osvojenje 
Rima  od  helenskih  umjetnika;  — a dva  koraka  dalje 
velika  žila  korsa  Viktor-Emanuelova  prikazuje  snagu  pre- 
poroda današnjeg  Rima;  — a još  dva  koraka  dalje  pod- 
sjeća palača  Farnese  u isti  mah  na  veličine  moderne 
umjetnosti  i na  tragediju  suvremenih  monarhija.  Ne  čini 
li  se,  da  je  na  mračnoj  priječnici  ovoga  orijaškog  sarko- 
faga, koji  bijaše  utočištem  zadnjemu  napuljskomu  kralju, 
utisnuta  misao  Michel-Angelova  ? Ali  tko  hoće  da  se 
poda  ovomu  čaru  historijskog  diletantizma,  u grado- 
vima, duge  i velike  prošlosti,  mora  da  ima  sasvim 
slobodnu  dušu.  Pa  premda  je  Julien  sebi  laskao,  da  je 
umno  biće,  koje  stoji  nad  uzrujanošću,  što  ju  pobudjuje 
ganuće  i premda  se  još  k tome  divio  riječi  onog,  koji 
tvrdjaše,  da  nikad  nije  oćutio  tuge,  u kojoj  ga  ne  bi  sat 
čitanja  utješio,  ipak  nije  pri  ovom  hodu  imao  svoje  obi- 
čajne slobode  duha,  dok  je  išao  do  „ljudskog  mozaika", 
kako  bijaše  slikovito  rekao,  jer  neprestano  navraćaše  i 
izvraćaše  u sebi  pitanja : 

— Boleslav  se  Gorka  povratio?  A ima  tomu  dva 
dana,  što  sam  čuo,  da  mu  se  njegova  žena  ne  nada  prije 
budućeg  mjeseca...  Montfanon  ipak  nije  halucinant . . . 
Boleslav  se  Gorka  povratio?  1 upravo  u čas,  kad  je 


gospodja  Steno  čisto  poludila  za  Maitlandom,  jer  zaista 
je  luda.  Prekjučer  ga  je  na  ručku  kod  sebe  gledala,  da 
je  bilo  sablažnjivo.  Gorka  je  to  zimus  slutio.  Kad  je 
trebalo  po  prvi  put  da  Amerikanac  slika  portret  Albin, 
Poljak  je  sve  prepriječio.  Montfanon  ima  pravo,  govo- 
reći o nesuglasju  međju  ova  dva  čovjeka.  Kad  je  Boleslav 
otputovao  u Varšavu,  jedva  da  su  se  Maitland  i grofica 
poznavali,  a sada ! . . . Ako  je  ovako  došao,  onda  je  to 
znak,  da  zna,  kako  je  nadomješten.  Bit  će  da  ga  je 
obavijestio  koji  neprijatelj  grofičin,  ili  Maitlandov  znanac. 
Take  se  prostote  zbijaju  medju  dobrim  drugovima  . . . 
Ako  Gorka,  koji  puca  iz  pištolje  kao  Casal,  ubije  u dvo- 
boju Maitlanda,  bit  će  bar  nekoliko  lažnih  Velasqueza 
manje,  i mene  je  za  to  toliko  briga,  koliko  za  moj  prvi 
članak.  Ako  se  osveti  svojoj  ljubovci  radi  prevare,  i to 
će  mi  biti  svejedno,  jer  ta  Katarina  Steno  je  prevelika 
ženskara!  . . . Ali  šta  će  moja  mala  dražesna  Alba,  ako 
bude  sablazni,  ako  krv  poteče  poradi  ludovanja  njezine 
strašne  matere,  ona,  koja  sad  već  sve  to  naslućuje  i 
poradi  toga  toliko  trpi  . . . Gorka  se  povratio?  ...  I on 
mi  nije  o tome  ništa  pisao,  meni,  koji  sam  iza  njegova 
odlaska  tolika  pisma  od  njega  primio,  meni,  kojega  je 
zadnje  jeseni  izabrao  za  pouzdanika  svoje  Ijubomornosti, 
pod  izlikom,  da  ja  poznajem  žene  i tom  lijepom  tašt'mom 
da  me  nadahne  za  koji  roman  . . . Ova  tišina  i taj 
povrata k ne  miriši  više  romanom  nego  dramom,  a od  ovakog 
Slavena,  kaki  je  Slaven  ovaj,  treba  čovjek  da  sve  oče- 
kuje. Sada  ću  znati,  na  čemu  sam,  jer  morat  će  doći  u 
palaču  Castagna.  Valjda  će  pratiti  svoju  ženu,  kako  bi 
vidio  svoju  nekadašnju  ljubavnicu  jedno  jutro  ranije. 
Nekadašnju  ljubavnicu?  . . . Ne.  Ta  situacija  još  nije  pro- 
čištena  . . . Volio  bih,  da  je  sad  na  Visli,  bio  bi  manje 
opasan ! . . . Uboga  dražesna  Alba ! 

Taj  mali,  unutrašnji  monolog  nije  se  mnogo  razli- 
kovao od  onog,  što  bi  ga  u sličnim  prilikama  izgovorio 
koji  mu  drago  mlad  čovjek,  što  se  zanima  za  djevojku, 
koje  se  mati  zlo  vlada.  Bila  je  to  ganutljiva,  ali  dosta 
obična  situacija  i nije  baš  trebalo  mladome  romancieru 
doći  u Rim,  da  ju  proučava  cijelu  zimu  i cijelo  proljeće 
na  vršku  svojeg  književničkog  častohleplja.  Ako  mu  nije 
bilo  stalo  samo  do  proučavanja,  imao  je  Dorsenne  vrlo 
jednostavno  sredstvo,  kojim  mogaše  prepriječiti,  da  nje- 
gova „mala  prijateljica",  kako  je  nazivaše,  ne  bude 
nesretna  zbog  zla  vladanja  svoje  matere,  koja  nije  pazila 
na  svoje  godine.  Zašto  ne  zaprosi  njezine  ruke?  Bijaše 
se  obogatio  baštinom,  koju  su  knjižarski  uspjesi  još  pove- 
ćali. Jer  od  prve  knjige  Etudes  de  Femmes,  koja  je 
izišla  godine  1879.  i osnovala  njegov  ugled,  ne  ostade 
neopažen  nijedan  od  njegovih  petnaest  romana  i zbiraka 
pripovijesti.  Njegova  lična  slava  bila  je  jednaka  obi- 
teljskoj, jer  njegov  djed  bijaše  bratić  onomu  hrabromu 
gjeneralu  Dorsennu,  kojega  je  Napoleon  mogao  na  čelu 
garde  nadomjestiti  samo  Friautom.  Tu  je  sve  rečeno 
jednom  riječi.  Premda  baštinici  junaka  iz  dobe  carstva 

ne  htjedoše  nikad  priznati  tog  srodstva,  Julien  je  u nj 
vjerovao  i kad  hi  komu  odgovorio  na  laskanje  o vrsnoći 
njegovih  djela:  ,,U  mojim  je  godinama  počinjao  moj 
praujak  kao  pukovnik  garde  drugih  stvari  . . govorio 
je  tako  u dobroj  vjeri.  No  na  tu  mogućnost  nije  trebalo 
misliti,  jer  bi  ga  takova,  kakav  je  bio,  primila  za  zeta 
grofica  Steno,  koja  je  svojim  neograničenim  ljubavnim 
odnošajima  pokazivala,  da  joj  nije  do  razlike  staleža.  A 
opet  je  mogao  predmnijevati,  da  će  ga  mlada  djevojka 
zavoljeti,  jer  je  imao  lijep,  inteligentan  i fin  obraz,  pa 
elegantan  stas,  ma  da  mu  je  bilo  već  trideset  pet  godina. 
No  ništa  ne  bijaše  dalje  od  njegove  misli  nego  takova 
osnova,  jer  stupajući  stubištem  palače,  u kojoj  je  nekoč 
Urban  VII.  obitavao,  nastavljaše  dalje,  samo  drugim  rije- 
čima monolog,  što  ga  je  govorio  putem,  kao  vrst  neho- 
tične „kopije",  koja  se  po  nagonu  utisne  u mozak  čo- 
vjeka književnika,  što  se  je  previše  zanimao  literaturom. 
Katkad  zauzme  odredjeni  oblik,  i to  je  najjasnije  od  svih 
stalnih  bezličja  i najrazumljivije  i nenaučenjacima,  koji 
duboko  ne  misle  i na  svoju  sreću  ne  upadaju  u vječno 
ropstvo  previše  točne  riječi  i presavjesne  misli. 

— Da,  uboga  dražesna  Alba ! — ponovi  on.  — 
Koja  šteta,  što  nije  ono  pred  četiri  mjeseca  došlo  do 
udaje  ”za  brata  grofice  Gorka.  Toj  nemoralnosti,  koja  bi 
ležala  u ulasku  u obitelj  žene  ljubavnika  njezine  matere, 
moglo  bi  se  kroz  prste  progledati.  Ali  barem  bi  tu  bila 
ta  pogodnost,  da  Alba  ne  bi  nikad  ništa  doznala,  pa  bi 
nešta  dobro  bilo  u toj  povoljnoj  kombinaciji,  kojom  ju 
je  ta  mati  svezala  prijateljstvom  s groficom  Gorka,  da  ih 
obje  još  bolje  zaslijepi.  Danas  bi  Alba  bila  lady  Ardrahan, 
došla  bi  u taj  čvrsti  engleski  život,  koji  ojačava  moralni 
život,  kao  što  vam  gora  krv  ojačava,  pa  bi  bolje  bilo, 
nego  da  je  dadu  za  kakog  slabića  ovdje  ili  gdjegod 
drugdje.  Poslije  će  ga  ona  varati,  kao  što  je  njezina 
mati  varala  pokojnog  Steno-a,  može  biti  baš  sa  mnom 


zbog  uspomene  na  naše  lijepo  i čisto  sadašnje  prija- 
teljstvo — a to  bi  bilo  i previše  melankolično  . . . No, 
ne  mislimo  na  to!  . . . To  je  budućnost,  o kojoj  i ne 
znamo,  da  li  postoji,  a sadašnjost  postoji  i njoj  pripa- 
daju sva  prava  . . . Sadašnjosti,  jer  contessini  imam  da 
zahvalim  najljepše  svoje  rimske  dojmove,  taj  pogled 
njezine  mladosti,  ne  sasvim  sretne,  a u ukrasu  tako 
velike  prošlosti.  I ovo  je  još  jedan  dojam,  koji  treba 

znati  okusiti : posjetiti  tu  palaču,  što  je  na  dražbi,  s ovim 
krasnim  djetetom,  nad  kojim  visi  prijetnja  ove  drame. 
Sta  traži  lo  — gika , kako  bi  rekao  moj  prijatelj  Beyle? 
Da  se  moram  radovati,  što  je  grofica  Steno  tako  galantna, 
jer  inače  ne  bi  u njezinoj  kući  vladao  taj  duh  i ja  ne 
bih  nikad  živio  s malom  tako  prijateljski.  Da  se  radujem, 
što  je  Ardea  taki  nasladnik  i k tome  ludjak,  što  je 
izgubio  na  burzi  svoj  imutak,  pa  je  sindikat  vjerovnika 
pod  predsjedanjem  gospara  Ankone  dirnuo  u njegovu 

palaču.  Jer  inače  ne  bih  došao  u zgodu,  da  se  uspnem 
hodnicima  tog  papinskog  stubišta,  ni  da  promatram 

ostanke  grčkih  sarkofaga,  što  su  uzidani  u zidovima,  i taj 
tako  zeleni  vrt.  — - Sto  se  Gorke  tiče,  on  je  mogao  doći 
s trideset  i šest  drugih  razloga,  a ne  radi  ljubomora ; 
Montfanon  ima  pravo,  Katarina  je  dosta  lukava,  da  im 
objema  zamaže  oči,  slikaru  i Gorki.  Ona  će  navesti 
Maitlanda  da  vjeruje,  kako  ona  Gorku  prima  samo  radi 
gospodje  Gorka,  kako  bi  tako  zapriječila,  da  ne  uništi 
igrom  tu  izvrsnu  ženu.  Boleslavu  će  pripovijedati,  da 
izmedju  nje  i Maitlanda  nema  ništa  do  platoničkih 

rasprava  o isporedjivanju  talenta  Bafaelova  i Peruginova... 
A ja  bih  bio  veća  luda  nego  ove  dvije  prevarene  lude, 
da  izgubim  ovaku  priliku.  Ne  može  se  svaki  dan  desiti 
zgoda,  da  čovjek  može  vidjeti,  kako  na  bubanj  dolazi 
pranećak  jednog  pape,  poput  prostog  Ciganina  . . . 

(Nastavit  će  se.) 


„Pjesnik  i vila“,  pjesma  kneza  Nikole. 

Obznanio  đr.  Milivoj  Šrepel. 


fopet  dolazi  vila  crnogorskoga  gospodara  rodu  u pohode, 

donoseći  sa  sobom  prekrasan  dar,  ili  da  pravije  rečemo, 

uzdarje  za  onu  ljubav,  koju  osjećaju  Hrvati  i Srbi  prema 
svomu  pjesniku.  Imali  smo  prilike,  da  ocjenjujući  „Poto- 
njega Abenseraža“,  „Haj danu “ i „Pjesme"  iznesemo  na 
vidik  sve  vrline  pjesnikova  talenta  i obilježimo  glavne 
značajke  njegove  zagrijane  poezije.  I najnovije  djelo  nje- 
govo ujamčuje,  da  je  knez  Nikola  pravi  pjesnik  svoga 
naroda  i da  mu  je  vila  još  uvijek  u punom  jeku  snage. 
Ne  ćemo  da  ponavljamo,  što  smo  već  rekli  o njegovoj 
poeziji,  nego  ćemo  radije  u kratko  upoznati  vrijedne 
čitatelje  s najnovijom  njegovom  pjesmom  „Pjesnik  i vila“. 


Ni  u jednom  djelu  ne  pokazuje  nam  se  pjesnikov 
romantični  idealizam  u tako  žarkom  svjetlu  kao  ovdje. 
Laka,  slobodna,  zračna  fantazija  pjesnikova  nigdje  - ne 
miješa  zbilje  sa  nemogućnošću  tako,  kao  u ovom  djelu. 
Ono,  što  je  blizu  i što  je  daleko,  sadašnjost  i prošlost, 
božanske  stvari  i čovječje,  pučka  predaja  i umna  alegorija 
nigdje  se  ne  ukrštavaju  u tako  živu  simbolsku  cjelinu  kao 
upravo  u „Pjesniku  i vili“.  Ovo  je  zajamačno  najroman- 
tičnija pjesma  kneza  Nikole.  Množina  slika,  koje  nam 
prikazuju  razna  čuvstva  i misli,  portrete  i svjetske  pri- 
zore, sasvim  odgovaraju  pjesnikovu  zanosu  za  srednji 
vijek,  za  Dušanovo  carstvo,  — potpuno  pristaju  njegovu 

snu  o jedinstvu  Srba.  Gledajući  krutu  zbilju,  pjesnik  bježi 
u carstvo  lijepih  sanja,  te  jedini  izlazak  iz  sadašnjih 
ponora  nalazi  u slozi  srpskoga  naroda. 

Narodna  sloga  i san  o Dušanovu  carstvu  dva  su 
stožera,  oko  kojih  se  okreće  cijela  pjesma.  Prema  njima 
je  pjesnik  udesio  koncepciju  svoje  pjesme. 

U početku  pjesnik  poletnim  riječima  priziva  vilu,  da 
se  opet  s njime  porazgovori.  Vila  dolazi  i videći  pjesni- 
kovu zabrinutost  oštrim  riječima  kori  sadašnje  Srpstvo. 
Pjesnik  ga  brani,  i ako  ne  taji  njegovih  mana.  Ali  mu 
vila  srdito  odvraća,  pa  medju  inim  pogrješkama  prebacuje 
Srbinu : 

Čas  se.  srči  na  Rusiju, 

Čas  s Bugarskom  kavgu  traži ; 

A s Hrvatom,  prvim  bratom, 

Sve  začepak  ište  vrazi. 

A Čeha  je  otuđjio, 

Tek  ga  jedva  on  poznaje 
I mudrost  mu  i vještinu 
On  za  lijek  pripoznaje. 

Poljačka  ga  strašna  sudba 
Niti  boli,  nit  je  čuje; 

A jadnoga  što  Slovaka 
Lanac  šteže  — stalo  mu  je! 

Slovenačke  mrtve  straže, 

Spram  zapada  koja  bdije, 

Žlje  se  sjeća,  žlje  je  cieni, 

Kao  da  je  zbilja  nije! 

Ali  ju  popravlja  pjesnik : 

Starijega  brata  Rusa, 

Kao  oca  poštovaće, 

Za  Hrvata,  svog  blizanka, 

Kap  potonju  krvi  daće. 

Svu  ostalu  braću  ljubi, 

I sudba  ga  njina  briži: 

Kako  ne  će,  je  1’  mu  iko 
Od  te  druge  braće  bliži? 

Vila  tad  stane  koriti  i samoga  pjesnika-vladara,  što  samo 
pjeva,  a ne  nastoji  pridignuti  sav  narod.  Pjesnik  poznaje 
svoje  vrijeme  i ljude,  nije  on  tako  lake  vjere  kao  vila, 
pa  zato  je  oprezan,  gdje  bi  se  vili  htjelo  neodvlačne 
borbe.  Zato  moli  vilu,  neka  mu  kaže,  kako  je  u nebesima, 
jer  mu  treba  mira  i utjehe  poslije  misli  o srpskom  zlu. 
Vila,  inu  stane  kićenom  besjedom  opisivati  nebeski  raj  i 
pripovijeda  mu,  kako  je  molila  Boga,  da  joj  dade  crne 
oči  namjesto  plavih;  a Bog  ju  zato  kazni,  a od  suza, 
što  ih  je  prolila,  stvorilo  se  Skadarsko  jezero.  Kasnije 
se  Bog  odljutio  i ona  ugleda  Skadarsko  jezero,  Ornu 
Guru,  najljepši  kraj,  što  ga  ima  svijet.  Ovaj  joj  kraj  daje 
Bog  za  miraz,  ovdje  će  ona  pjesmom  tješiti  i razgovarati 
junake.  Tako  se  rastaje  pjesnik  s vilom,  pa  će  se  s njom 
upet  sastati  na  proljeće,  kad  stane  nicati  cvijeće. 

Ovim  krasnim  uvodom,  u kojem  je  na  veoma  poe- 
tičan način  spojena  briga  pjesnikova  oko  Srpstva  i njegova 
ljubav  spram  Orne  Goro,  pjesnik  nam  otvara  perspektivu 
u daljni  tečaj  pjesme.  Njime  je  pjesnik  ujedno  podao 


djelu  pravu  „lokalnu  boju",  koju  je  održao  diljem  cijele 
pjesme,  pa  ujedno  na  pravi  romantični  način  spojio  ljubav 
k domovinskoj  crnogorskoj  prirodi  i sanjarstvo  o velikoj 
budućnosti  srpskoj. 

Na  proljeće  izlazi  pjesnik,  da  se  opet  sastane  sa 
vilom,  i nadodaje  nekoliko  strofa  o svojem  vladarskom 
radu,  da  u narodu  svome  uvriježi  štovanje  Boga,  pravdu 
i slobodu. 

U to  dolazi  vila,  pa  dok  je  pjesma  prije  tekla  u 
svečanim  osmercima,  ona  se  sad  javlja  živim  četvercima, 
u kojima  vila  nuka  pjesnika,  da  poleti  na  osvetu  i na 
spas  naroda.  Pjesnik  joj  odvraća,  da  je  crnogorska  sablja 
uvijek  znala  vojevati  za  slobodu,  ali  bi  se  ludim  zvao, 
tko  bi  ju  danas  izvadio,  jer  nema  — sloge.  Vila  mu 
doziva  u pamet  prijateljstvo  njegovo  sa  ruskim  carem, 
ali  ju  poučava  vladar,  da  se  ona  slabo  razumije  u poli- 
tiku, te  ju  moli,  da  s njime  pregleda  Crnogorska  mjesta, 
najpače  svoje  Skadarsko  jezero.  Tako  dolaze  mišlju  do 
stare  Duklje,  svjedokinje  rimske  veličine,  pa  im  se  tako 
sasvim  prirodno  nameće  refleksija  o starom  Rimu  i o 
uzrocima,  zašto  je  propalo  rimsko  carstvo. 

Sve  će  panut,  što  na  pravde 
Sveti  osnov  ne  poniČe! 

Teško  onom,  ko  se  bašti, 

I u tudje  koji  tiče. 

Vila  mu  dovikne,  da  ne  bi  vrijeđjao  tudjega,  kad  bi 
nastojao  okupiti  srpske  zemlje.  Njihov  se  razgovor  opet 
vraća  na  Rim,  pa  pjesniku  veli  vila,  da  je  u Rimu 
nastalo  novo  Petrovo  carstvo : 

U njem  zače  novo  carstvo 
Na  temelju  od  istine, 

Te  će  ono  biti  trajno, 

Nadvrć  prvog’  veličine! 

Pjesnik  se  žali  na  sadašnjega  čovjeka,  i pita: 

Je  li  uzrok  vijek  ovi 
Elektrizma  i od  pare, 

Te  se  čovjek  ne  uvrza 
Već  u ljude  one  stare? 

Zali  se  i na  žene,  ali  mu  vila  krati,  da  nastavi,  jer  ga 
sjeća,  kakovu  je  vrijednu  ženu  dobio  za  drugaricu.  I 
sada  počne  vila  kazivati  prošlost  Srba  počevši  od  njihove 
seobe  na  jug.  Kronologijskim  redom  napominje  vila  sve 
vladare  srpske  i zgode  njihove,  iznosi  žalosne  dogadjaje 
Srpstva  sve  do  onoga  svijetloga  vijeka,  koji  je  Srbin 
dočekao  istom  sa  kućom  Nemanjića.  Sad  ona  stane  slaviti 
slavne  dane  Nemanjića,  opisivati  sreću  naroda,  koji  je 
umio  ljubiti  gospodare  svoje,  i napominjati  veliku  težnju 
naroda,  da  zadobije  „krunu  Istoka".  Slušajući  pjesnik  ove 
riječi,  udara  u zanos  i žali,  što  nije  živio  u to  doba.  No 
vila  mu  veli,  da  Srpstvo  danas  s nadom  gleda  u njega, 
i nuka  ga,  da  pregne.  Njezin  nagovor  na  koncu  izo- 
stavlja pjesnik  i dodaje: 

Ovo  će  se  ispisati. 

Kad  usane  ova  ruka, 

II’  kad  mi  se  mili  narod 
Od  sađanjik  trsi  muka! 

Tad  vila  nastavi  pripovijedati  sudbinu  vladanja  Nemanje, 
koji  je  udario  prvi  jaki  temelj  srpskoj  državi;  slavi  Savu 
i redom  riše  prošlost  srpsku.  Ne  ustručava  se  opisivati  i 
grdnih  ubistva,  koja  su  se  događjala  na  srpskom  pri- 
jestolu,  dok  ne  đodje  do  Dušana,  koji  pogibe  pod  Cari- 
gradom, i do  nevjernoga  Vukašina.  Svoje  kazivanje  zavr- 
šuje  s potankim  opisom  kosovskoga  boja,  kod  kojega 
glavni  uzrok  nedaće  odbija  vila  na  Rim,  koji  je  uskratio 
pomoć!  Pjesnik  se  žali  na  groznu  sudbinu  kosovsku,  a 
vila  ga  tješi,  da  je  to  posljedica  starih  zala,  i pokazuje 
mu,  kako  je  Srbin  i poslije  katastrofe  na  Kosovu  polju 
rodio  niz  despota,  koji  su  se  proslavili  junaštvom, 
i red  patrijara,  koji  su  sokolili  narod.  Poslije  pada 
carstva  zbježalo  se  Srpstvo  u planine  i gudure,  gdje  su 
se  sačuvali  Lazarevi  amaneti  — slobode  i osvete ! Kosovo 
je  zanijelo  Crnoga  Gjorgja,  uzdiglo  duh  šumadinske  raje, 
nadisalo  crnogorske  vladare  u svetoj  borbi  za  slobodu. 
Jek  potonje  srpske  pjesme 
Njegoševom  lirom  ječi  I 
Zvekom  sablje  Lazareve 
Danilova  sablja  zveči! 

'Tako  se  završuje  pjesma. 

Knjiga  obseže  205  stranica,  a najveći  dio  pjesme 
zaprema  povjest  srpskoga  naroda,  na  ime  od  stranice 
88.  do  kraja.  Samo  kazivanje  povjesti  prekida  pjesnik 
lirskim  mjestima,  kao  što  je  na  primjer  želja  pjesnikova, 
da  je  živio  u doba  Nemanjića,  ili  nagovor  vilin,  da  se 
pjesnik  lati  oružja.  Osobito  je  sretna  pointa,  kad  vila 
kazuje,  kako  je  poslije  smrti  Dušanove  kod  nesloge  srpske 
dobježala  u Zetu  i molila  se  Bogu  za  spasenje  naroda! 
Za  sličnom  svrhom  ide  pjesnikovo  prizivanje  osvetničkih 
duhova,  kad  se  govori  o Vukašinu.  Do  kolike  se  visine 
podiže  pjesnikova  snaga,  neka  posvjedoče  riječi  u toj 
zgodi : 

Zagrmite,  Nemanjići, 

S anatemom  na  grešnike! 

Ali  narod  poštedite, 

Kun’te  samo  izdajnike! 

Pa  mi  sada  dozvolite, 

Zavjekovnoj  pokajn'ci, 

Da  v’  orošen  suzom  vienac 
Rukom  stavim  na  grobnici! 

Pjesnički  je  shvaćena  situacija,  kad  vila  želi,  da  se  sakrije 
u planine,  dok  se  drugi  Dušan  rodi,  a pjesnik  ju  odvraća 
od  toga  i veli : 

Svakoju  mi  dušu  pazi! 

Guslare  mi  nadahnjivaj ! 

Pa  o skoroj  i o boljoj 
Budućnosti,  drugo,  soivaj ! 

Za  istom  svrhom  ide  i onaj  momenat,  kad  vila  priča, 
kako  je  sa  Goleša  promatrala  kosovski  boj.  Tim  postaje 
slika  plastičnija,  a dokida  se  jednoličnost  historijskoga 
nabrajanja.  Ovi  su  ,,intennezzi“  pravi  biseri  u tom  histo- 
rijskom lancu.  U njima  je  lirska  duša  pjesnikova  našla 
prilike,  da  dade  oduška  svojim  rodoljubnim  čuvstvima. 


Ova  je  povjest  srpskoga  naroda  ispjevana  na  lirski 
način,  po  njoj  postaje  pjesnik  romantično-lirskim  Kačićem 
srpske  istorije.  Nama  se  ipak  čini,  da  je  veliki  opseg  • 
ove  pjesnički  opjevane  narodne  povjesti  donekle  na  štetu 
samoj  ideji  pjesme;  jer  dok  nam  pjesnik  zanosnim  rije- 
čima ističe  potrebu  narodne  sloge,  mora  u povjesti  nebro- 
jeno puta  prikazivati  grdna  ubistva  i prevare  na  prijestolu, 
a neslogu  u narodu.  Tako  njegov  zanos  za  prošlim  vre- 
menima donekle  gubi  tlo,  jer  čitatelj  ne  žali,  što  je 
nestalo  takove  prošlosti.  Možda  bi  bilo  dosta,  da  se  je 
pjesnik  zadovoljio  slikom  sjajnih  dana  kuće  Nemanjića 
i refleksijom  o Kosovu  polju.  Kontrast  prošlosti  i sadaš- 
njosti bio  bi  silniji,  životvorniji.  Sto  se  pak  tiče  samoga 
shvaćanja  historijskih  činjenica,  pjesnika  ne  podvezuje 
stroga  kritika,  jer  ne  ide  za  naučnom  svrhom,  nego  za 
umjetničkom.  Zato  propuštamo  raspravljati  i o medjama 
budućega  srpskog  carstva  prema  hrvatskomu  državnomu 
pravu.  Takova  pitanja  rješavaju  veliki  historijski  dogadjaji. 

Ima  još  nešto,  što  nam  se  čini,  da  nije  na  uhar 
pjesmi.  Pjesnik  je  s punim  pravom  istakao  na  pojedinim 
mjestima  svoje  subjektivno  stanovište,  napomenuo  mnoge 
činjenice,  koje  čitatelja  upućuju,  da  sluša  viteškoga  vla- 
dara Crne  Gore.  Želeći  prikazati  borbu  nemile  zbilje  sa 
lijepim  idealom,  pjesnik  se  je  sretno  domislio,  da  napiše 
razgovor  izmedju  sebe  i vile.  On  sam  zastupa  realni 
osnov  sadašnjega  političkoga  života,  a vila  nam  iznosi 
sliku  ideala.  Premda  je  romantičnomu  načinu  prikladno, 
da  miješa  zbilju  i san,  opet  se  ne  čini  zgodno,  što  se 
pjesnik  u pjesmi  prikazuje,  kao  da  sada  prvi  put  sluša 
prošlost  srpskoga  naroda.  Tako  n.  pr.  kad  se  govori  o 
Nemanjićima,  pita  pjesnik  vilu: 

Prijeći  no  mi  slavna  cijela 
Staneš  redat  doma  toga, 

Bi  li,  vilo,  umjela  mi 
Kazat  nešto,  tako  t’  Boga? 

Kakav  bješe  srpski  narod 
U te  slavne  dane  naše, 

U koliko  Nemanjići 
Sa  sudbom  mu  rukovaše? 

Takovih  primjera  ima  poviše,  a bili  bi  opravdani,  da  je 
sva  pjesma  diljem  prikazana  kao  sanja;  ali  se  tomu  pro- 
tive mjesta,  na  kojima  pjesnik  jasno  istavlja  svoju  ličnost 
i vladarske  svoje  prilike. 

Uza  sve  to  ova  je  pjesma  emanacija  pravoga  reto- 
rično-poetičnoga  duha,  njom  podaje  pjesnik  svojemu  narodu 
divnu  kitu  mirisnoga  cvijeća  sa  visine  Crnogorskih  hridi. 
Kako  su  u pjesmi  ideali  romantični,  takova  joj  je  i dik- 
cija — bujna,  slikovita,  patetična.  U njezinu  jeziku 
odjekuje  cijelo  plemenito  srce  pjesnikovo,  odsijeva  sav 
visoki  um  vladarev.  Sva  pjesma  nije  drugo  nego  svečana 
žrtva  velikoga  svećenika  ideji  narodne  srpske  sloge, 
jedinstva  i slobode! 

„OSVIT“,  slike  iz  tridesetih  godina. 

Napijao  Ksaver  Šandor  Gjalski.  — Izdala  „Matica  Hrvatska11,  godine  1892.,  str.  351. 


TaVi-oslo  je  već  nekoliko  dana,  što  sara  pročitao  krasnu 
ovu  radnju  našega  omiljeloga  pripovjedača  Gjal- 
skoga,  kojom  je  on  upravo  u najzgodniji  čas,  o proslavi 
pedesetgodišnjega  opstanka  naše  vrijedne  Matice,  obra- 
dovao hrvatski  čitalački  svijet,  pak  još  uvijek  stojim  pod 
ugodnim,  veličajnim  dojmom,  koji  je  ta  pripovijetka  u 
mojoj  duši  ostavila.  Ima  kritičarska  škola  najnovijega 
doba,  koja  se  je  prozvala  „impresionističkom  kritičarskom 
školom a na  čelu  joj  stoje  odlični  francuski  kritičari: 
Anatole  Franee,  Jules  Lemaitre  i Paul  Dejardin.  Oni 
medju  ostalim  vele:  „Mi  očitujemo,  da  svojim  čitate- 
ljima u kritikama  niti  što  drugo  saopćujemo,  niti  možemo 
saopćiti,  nego  svoja  lična  subjektivna  čuvstva.  Sve,  što 
vidimo,  slušamo  ili  čitamo,  držimo  za  svoj  lični  doživljaj, 
i naša  kritika  nije  drugo,  nego  pričanje  o subjek- 
tivnom dojmu  toga  doživljaja.  Nije  nas  ni  briga,  što  je 
tko  drugi  ćutio  o toj  istoj  stvari,  koju  mi  kritišemo,  a i ne 
tvrdimo,  da  je  naš  dojam  bolji  ili  gori  od  njihova.  Mi 
ga  prosto  opisujemo,  kako  smo  ga  oćutili.  Kritičar  nije 
ništa  drugo,  nego  čitatelj,  što  svoje  unutarnje  pokrete 
točno  motri,  pa  ih  bez  koprene  iskreno  opisuje.  Sta  za 
to,  ako  nam  kad  i kad  dodje  srce  sa  pameću  u opreku! 
Zašto  ne  bi  kritičar  mogao  i protusloviti  sam  sebi  u 
svojim  ocjenama?"  Kad  bi  ovo  zbilja  ovako  bilo,  ja  bih 
na  prosto  trebao  opisati,  kako  se  je  mene  dojmila  ova 
u istinu  prekrasna  pripovijetka  Gjalskoga,  i moj  bi  posao 
bio  gotov.  Nu  te  kritičarske  zablude,  te  tvrdnje  impre- 
sionističkih  kritičara,  u koliko  ih  oni  drže  dogmom, 
pobio  je  čuveni  kritičar  „Revue  de  deux  mondes-a“  Fer- 
dinand Brunetiere  evo  ovako:  „Ako  kritičar  nije  drugo, 
nego  čitatelj,  onda  je  bolje,  da  i ne  piše  kritike.  Što 
mari  općinstvo  za  lična  čuvstva  gospode:  Francea,  Le- 
maitra  i Dejarđina"  ....  „Ništa  nas  ne  može  o tom 
uvjeriti,  da  za  umjetnost  ne  ima  mjerila.  Svako  će  pri- 
znati veću  vrijednost  Šekspirovim  dramama  nego  drugim 
nestašnim  pozorišnim  komadima.  U tom  sudu  ne  može 
nas  smesti  ni  časovito  duševno  stanje  ni  čuvstvo,  a kri- 
tika se  i osniva  baš  na  ovakovim  absolutno  ustaljenim 
ocjenama 

Gdje  je  istina?  Da  li  kao  obično  po  srijedi?  Ova 
borba  francuskih  kritičara,  koja  se  u prvom  redu  tiče 
pozorišnih  komada,  ipak  nam  svjedoči,  da  je  i kritika 
čedo  vremena,  da  je  i ona  kao  i pjesničtvo,  što  no  je 
njenim  predmetom,  podvrgnuta  zakonu  evolucije  i selek- 
cije, tomu  neumoljnomu  prirodnom  zakonu,  komu  se 
malo  po  malo  sve  znanosti  i umjetnosti  i nehotice  •po- 
koravaju. Koliko  se  je  samo  u tom  pogledu  promijenilo 
od  ukočenih  nazora  slavnoga  tumača  Aristotelove  poe- 
tike: Boileaua  Desosproa  do  Hipolita  Taina  i sintetičko- 
harmonističke  metode  slavnoga  Danca  Brandesa ! Još 


Macaulay  n.  pr.  u svojoj  studiji  o Bvronu  s ironijom 
spominje  razne,  upravo  smiješne  metode,  kojima  je  kri- 
tika prije  pristupala  ocjeni  najčuvenijih  pjesničkih  umo- 
tvora.  Neki  Rymer  n.  pr.  tvrdjaše:  „Šekspir  nije  smio 
učiniti  Otela  crncem,  jer  da  junak  tragedije  mora  biti 
uvijek  biel“.  „Milton,  — veli  drugi  kritičar,  — nije 
smio  uzeti  Adama  za  junaka  eposu,  jer  junak  epske 
pjesme  mora  biti  uvijek  pobjednik".  Neki  Roger  Nev- 
digate,  kako  nam  Maeaulay  pripovijeda,  zahtijevao  je  čak, 
da  nijedna  od  pjesama,  koja  želi  steći  od  njega  raspi- 
sanu nagradu,  ne  smije  imati  više  od  50  redaka.  Bogu 
hvala,  sve  te  silne  veze,  koje  su  stezale  vidokrug  pje- 
snika i kritičara,  kao  one  silne  veze  egipatskih  mumija, 
danas  su  pohranjene  medju  arkivalijama  književnosti. 
— Sinteza  i analiza  moderne  kritike,  kako  ju  danas 
upotrebljavaju  prvaci  evropske  kritike,  ističući  višu  estetsku 
vrijednost,  pa  etični  i kulturno-historijski  momenat  pje- 
sničkoga djela,  došla  je  i kod  nas,  radnjama  naših  boljih 
kritičara,  naročito  đra.  Fr.  Markovića  i Šrepela  do  svoje  cijene. 
Ako  se  naša  pjesnička  i pripovjedačka  produkcija  kreće 
danas  na  sigurnom  tlu  savremenoga  shvaćanja  o uzvi- 
šenoj zadaći  književnosti,  koja  u današnjem  vijeku  mate- 
rijalizma i pozitivizma  treba  da  vrši  kao  nikada  do  sada 
svoj  sveti  poziv,  u velike  ide  hvala  našu  kritiku,  koja 
se  je  i kod  nas  već  davno  izvila  iz  povoja  diletantizma 
i uspela  na  visinu  savremenoga  shvaćanja.  Već  time, 
što  je  n.  pr.  roman  stupio  u službu  sociologije,  psiho- 
logije, kao  romani  Turgenjeva,  Zole,  Bourgeta,  oboreno 
je  staro  shvaćanje  pjesničke  umjetnosti : da  je  umjetnost 
sama  sebi  cilj  i svrha.  „L’art  pour  l’art"  ne  pristaje 
danas  u vijeku  realizma,  pak  i kroz  najumjetnije  umo- 
tvore  Turgenjeva,  Dostojevskoga  i Tolstoja  prosijeva  ten- 
dencija, poradi  koje  još  slavni  Edgar  Pue  odriče  svaku 
vrijednost  pjesmama  Longfellowa.  „L’art  pour  l’art"  gubi 
svoju  vrijednost  još  više,  otkad  je,  kako  to  umno 
dokazuje  Kapf  Esenter,  realistički  pravac  u književno- 
stima sviju  naroda  udario  narodnosnom  stazom;  baš  taj 
narodni  realizam  jest  razlogom,  te  je  moderni  roman, 
odnosno  pripovijetka,  tako  veliki  faktor  u kulturnom  na- 
rodnom razvitku  ; on  je  stupio  u službu  savremene  po- 
vjesti.  Sve  to  i naša  kritika  prati,  pa  je  odavna  odučila  i 
naše  književnike,  da  se  ne  daju  na  pjevanje  i prikazi- 
vanje osoba,  dogadjaja  i predmeta,  koji  sastavljeni  iz 
maglovitih,  nevjerovatnih  crta,  bez  obilježja  istine,  života 
i realnosti,  naročito  bez  ikakova  dodira  sa  svojim  domom 
i rodom,  komu  oni  imadu  biti  svjetlonoše,  ne  mogu  zagri- 
jati ni  njih  same,  a kamo  li  one,  za  koje  pišu.  Davno 
se  već  i kod  nas  ne  čitaju  izljevi  opće  svjetske  boli  i 
tako  zvani  „loci  communes",  bez  krvi,  mesa  i kosti, 
izmišljene  suze  i patnje,  limonade,  zasladjene  težnjom, 

da  se  isplačemo  i druge  na  suze  ganemo,  a radi  boli  i 
tuge,  koja  nigdje  ne  postoji,  nego  u mašti  mladića,  što 
je  nakrcan  romanticizmom  iz  knjiga,  kakove  se  Bogu 

hvala  danas  više  ni  kod  nas  ne  čitaju. 

* 

* * 

Književnik-umjetnik,  koji  je  prije,  nego  li  je  stupio 
u javnost  svojim  književnim  radom,  prošao  sve  te  mijene 
književnih  pravaca,  struja  i shvaćanja,  pa  svojoj  indivi- 
dualnoj književničkoj  fiziognomiji  sigurnom  rukom  pri- 
mijenio onaj  književnički  ideal,  koji  je  iznio  pobjedu  iz 
haosa  raznih  književničkih  struja,  i stupiv  na  zdravo  tlo 
etičnim  idealizmom  prožetoga  realizma,  uzvio  se  do  glasa 
i vrijednosti  najboljega  danas  pripovjedača  na  slavenskom 
jugu,  jest  pisac  „ Osvita“,  g.  Gjalski.  Još  nije  tomu  ni 
10  godina,  što  se  je  pojavio  na  književničkom  polju ; od 
g.  1884.  do  danas  napisao  je  već  cijeli  niz  pripovijesti  i 
crta,  većega  i manjega  objema,  u kojima  po  zrelo  smi- 
šljenoj osnovi,  sigurnom  umjetničkom  rukom,  neiscrpivom 
invencijom,  a formom  sve  savršenijom  rješava  problem 
za  problemom  u crtanju  duše  onoga  naroda  i kraja,  u 
kom  se  je  rodio-,  živio  i radio,  pa  otkrivajući  njegove 
rane,  njegove  osobine,  odsjev  čovječtva  i njegova  napretka 
u njemu,  sa  težnjama  reakcije  i evolucije,  u pojedinim 
licima  i skupinama,  vadjenim  iz  naroda,  prelijeva  sve  te 
realističkom  istinitošću  naslikane  osobe,  istinitu  topo- 
grafiju, do  sigurnosti  vjerojatne  psihološke  situacije,  nekom 
blagom,  dirljivom  poezijom,  onom  melankolijom,  priro- 
djenom  svjema  Slavenima,  koja  je  majka  temeljnim,  zajed- 
ničkim osobinama  slavenske  duše  i slavenskih  plemena. 
Gjalski  je  realista  u pravom  smislu  riječi  i po  izboru 
predmeta  i po  formi  obradjivanja  svoga  predmeta.  Te- 
meljna je  crta  njegova  književničkoga  shvaćanja  u svjema 
djelima,  da  se  u borbi  realnoga  života  romanticizam  ne- 
milosrdno razbija  o realizmu,  kao  neistina  pred  istinom, 
kao  magla  pred  suncem.  Već  u pripovijesti  ,,Maričon“ 
pada  romanticizmom  otrovana  djevojka  pred  hladnim 
razborom  realnoga  seljačkoga  poimanja  o životu.  Nemilo- 
srdno padaju  i ostale  junakinje  njegovih  pripovijesti,  kad 
romanticizam  pomuti  ravnotežu  njihova  umovanja,  pak  je 
samo  dokaz  stalne  logike  shvaćanja  Gjalskoga  u tom 
pogledu,  da  i Madlena  Dumić  u „Osvitu"  na  kraju  onako 
prolazi  sa  Kotromanićem 

Još  je  jedna  stalna  crta  njegova  književničkoga  rada, 
a to  je  psihološka  analiza  momenta  i situacije.  Ono  filo- 
zofsko shvaćanje  Gotheovo  u Wertheru,  da  je  odluka  čin 
momenta,  i da  zgodan  momenat,  često  puta  iznenadan, 
ponekuda  providencijalan,  može  u jednom  mahu  stvo- 
riti prelom  krize,  kojim  se  na  čas  poremećena  disharmo- 
nija povraća  u osnovnu  kolotečinu,  može  biti  da  je 
razlogom,  što  se  Gjalski  kao  nenamjerice  zaustavlja 
dubokom  psihološkom  analizom  kod  mnogoga  na  oko 
sitnoga  momenta.  To  spominjem  kao  ustuk  jednomu  inače 
duhovitom  kritičaru,  koji  je  suviše  minuciozno  psihološko 
detailiranje  shvatio  kao  pogrješku  kod  Gjalskoga.  Po  toj 


psihološkoj  minucioznoj  analizi  poznaje  se  i najmanja 
crtica  pera  Gialskoga.  Od  francuskih  pisaca  sličan  je  u 
tom  pogledu  Pavlu  Bourgetu,  samo  što  se  ne  može  u 
isti  mah  o Gjalskom  reći  ono,  što  prigovaraju  Francuzi 
Bourgetu,  da  je  više  puta  suviše  doktrinaran  psihološki 
teoretičar,  kao  n.  pr.  u lane  izašlom  romanu : ,,La  terre 
promise". 

Prispodobimo  li  s te  strane  Šenou  sa  Gjalskim,  to 
ćemo  opaziti,  da  je  Šenoa  u risanju  psiholoških  situacija 
patetičan  i sintetičan,  dočim  je  Gjalski  analitičar,  — ■ neka 
sredina  međju  svojim  uzornikom  Turgenjevom  i Bour- 
getom.  U risanju  psiholoških  situacija  Gjalski  je  pre- 
stigao Šenou,  a druge  naše  pripovjedače  u tom  pogledu 
sve  natkriljuje. 

Šta  se  dakle  tiče  realističke  jasnosti  i psihološke 
vještine  prikazivanja,  stoji  Gjalski  na  visini  prvih  evropskih 
pripovjedača.  Kealistička  ođređjenost  i jasnost  nije  baš 
obična  pojava  ni  u većim  književnostima.  Još  g.  1891. 
piše  čuveni  Spielhagen  u svojem  djelu : „ Aus  meiner 
Studienmappe",  u raspravi  o radnjama  Karla  Frencela, 
da  je  svakako  dobar  znak,  što  se  je  našao  i njemački 
književnik,  koji  se  je  usudio  točno  označivati  i mjesto  i 
vrijeme  u radnji  svojih  pripovijesti.  Ponositi  se  možemo 
time,  da  je  naš  Gjalski  i u tom  pogledu  već  od  prvoga 
početka  stajao  na  visini  svoga  zadatka:  on  je  pejsažišta, 
da  mu  ima  malo  premaca  i u većim  literaturama. 

I šta  se  tiče  prikazivanja  otmenoga  svijeta,  finih 
manira,  nošnje,  običaja,  konverzacije,  kretnje,  namještaja, 
salona,  'budoara,  palače,  otmenih  misli,  ćućenja  i načina, 
kako  se  izriče  to  ćućenje  u otmenom  i neotmenom  svijetu, 
u svemu  tomu  je  naš  Gjalski  vještak,  nad  vještacima.  Ne 
ima  u njega  one  doksomanije  i onih  nekuda  traženih 
trica  u opisivanju  sitnih  predmeta  ekonomije  pojedinih 
pripovijesti,  koja  nam  je  zazorna  kod  Balsaca.  Pisac  i ne 
treba  da  drži  svoje  pripovijetke  i romane  kao  priliku,  da 
nas  prisili,  da  se  divimo  njegovoj  svestranoj  obrazova- 
nosti; umjetnost  treba  da  je  umjetniku  više  od  znanosti. 
Već  je  pogrješno  mišljenje,  da  je  umjetnost  popularizovanje 
znanosti,  ali  je  upravo  grijeh:  zamjenjivanje  doktrinar- 
nosti  sa  umjetnošću.  Ovo  treba  uvijek  i uvijek  na  umu 
imati,  da  se  ne  sadje  sa  puta  umjetnosti  na  stranputicu. 
Meni  je  milo,  što  mogu  reći,  da  naš  Gjalski  nije  u tom 
pogledu  prešao  do  sada  preko  granice. 

Nije  dakle  ni  čudo,  što  se  našemu  Gjalskomu  i u 
prijevodu  divi  i strani  svijet,  i da  on  čini  hrvatskomu 
imenu  čast  i pred  obrazovanim  stranim  svijetom.  Prevo- 
dilac Matavuljevih  i Lazarevićevih  pripovijesti  na  švedski 
jezik  Jensen  trebao  je,  da  makar  koju  pripovijest  Gjalskoga 
prikaže  svojim  zemljacima;  onda  bi  oni  imali  još  više 
razloga  pokajati  se,  što  su  sumnjali,  da  i ovdje  na  njima 
dalekom  jugu  imade  narod,  koji  ne  samo  može,  već  je 
u istinu  imao  i ima  pisaca,  koji  pišu  o otmenim  predme- 
tima i otmenim  načinom. 

Sve  osobine  neobičnoga  pripovjedačkoga  dara  Gjal- 
skoga  izbijaju  iz  njegove  pripovijesti  „Osvita".  Po  umjet- 
ničkoj tehnici  i po  izboru  i znamenitosti  predmeta  ova 
njegova  radnja  natkriljuje  sve  ostalo,  što  je  on  do  sada 
napisao.  Gjalski  je  ovu  svoju  radnju  nazvao : „slike  iz 
tridesetih  godina" ; a u istinu  to  je  roman  u pravom 
smislu  riječi,  prikazujući  nam  u umjetničkoj  cjelini 
znamenito  doba  naše  povjesti,  koje  se  može  uzeti  kao 
epilog  prošlosti  i prolog  našega  književnoga,  političkoga 
i socijalnoga  preporoda.  Predmet  ovomu  romanu  jest, 
kako  to  prikazivač  najnovijih  „Matičinih"  knjiga  u 48. 
br.  „Vienca"  od  g.  1892.  u kratko  ali  zgodno  veli : 
„vjerna  i živa  slika  iz  hrvatskoga  narodnoga  života  od 
godine  1832—1835.  i crtanje  raznih  priprema  našemu 
narodnomu  preporodu,  za  pravo  svitanje  ilirizma".  Radnja 
Gjalskoga  kreće  se  posve  prirodnim  pravcem  moderne 
pripovijetke.  On  je  sa  svojim  pripovjedačkim  darom  stupio 
u službu  svoga  naroda,  i njegova  pripovijetka  stupa 
utrenikom  narodnosnoga  pravca,  kako  to  traži  Kapf  Esenter 
za  svu  modernu  realističku  pripovjedačku  književnost. 
Ovo  je  prvi  roman  Gjalskoga  iz  historije,  i kad  se  je 
on  kao  realista  dao  na  pisanje  historijskoga  romana, 
posvema  je  prirodno,  da  si  je  odabrao  predmet  iz  naj- 
bliže historije.  Pisanje  romana  iz  daleke  davnine  daleko 
bolje  polazi  za  rukom  piscima  idealističkoga  i roman- 
tičnoga pravca.  Veliko  je  pitanje,  da  li  bi  Turgenjev  bio 
uspio  u pisanju  historijskih  romana  iz  daleke  davnine. 
I Dauđet  je  vrlo  oprezan  u izboru  historijskoga  pred- 
meta, jer  je  on  realista.  — Ne  uspije  li  n.  pr.  naš 
inače  vrlo  daroviti  pripovjedač  Kumičić  u svojem  velikom 
historijskom  romanu : „Zrinjsko-frankopanska  urota",  bit 
će  jedino  to  razlogom,  što  je  .on  realista.  Ovo  ne  izričem 
kao  presudu,  da  ja  dosele  držim  taj  Kumičićev  roman 
neuspjelim,  — ta  taj  roman  nije  još  svršen,  pak  se  o 
njem  i ne  može  suditi.  — Ele, . mi  treba  da  budemo 
zahvalni  g.  Gjalskomu,  što  si  je  izabrao  ovako  zgodan, 
a i za  nas  tako  znamenit  predmet  za  svoj  historijski 
roman.  Sva  je  prilika,  da  će  pisac,  koji  je  ovako  pre- 
krasno prikazao  prolog  veličajnoga  pokreta  hrvatskoga 
naroda  pod  dojmom  novih  ideja  sa  zapada,  i sam  taj 
pokret  pod  imenom  ilirskim  u cijelosti  prikazati  sve  do 
najnovije  i konačne  pobjede  pod  zastavom  Hrvatstva. 

Ovaj  prolog  u tu  jedinstvenu  velepjesan  našega 
narodnoga  uskrsnuća  izveden  je  upravo  divno  u svakom 
pogledu. 

Danas  nam  je  već  prilično  poznato  gradivo  za  histo- 
riju onoga  doba.  Lijepe  radnje  našega  umnog  povjest- 
ničara  Srničiklasa  (životopis  Babukićev,  akademijska  radnja 
o Kuk  u Ijeviću),  naročito  upravo  monumentalna  „Spome- 
nica", što  ju  je  izdala  „Matica"  medju  knjigama  za 
god.  1892.,  bile  bi  gotovo  dovoljne  za  pragmatičkim 
raspoređjajem  pisanu  historiju  dogadjaja  onoga  doba, 
ali  jo  zasluga  Gjalskoga,  što  je  on  iznio  dušu  onoga 
znamenitoga  doba,  bez  kojega  no  bi  danas  bilo  nas 


Hrvata.  Njegova  je  zasluga,  što  je  on  prelio  poezijom 
svoje  plemenite  patriotske  duše  te  dogadjaje,  pa  zaronio 
u društveni  život  onoga  doba  i u dušu  ljudi  iz  onoga 
vremena,  zamislio  sliku  tako  vjernu,  tako  milu  i tako 
umjetnički  složenu,  da  čisto  osjećamo  dah  onoga  vre- 
mena i da  nas  obuzima  zanos  prvih  svjetlonoša  našega 
preporoda.  Poznato  mi  je,  kako  je  trudom  marne  pčele 
umni  pripovjedač  sakupljao  i izučavao  sve  potankosti  iz 
onoga  doba,  kako  mu  nikada  nisu  mogli  dosta  namaknuti 
rukopisa,  knjiga  i novina,  kako  je  neprestance  tražio 
sve  više  i više  u strahu,  da  ne  naslika  nedoličnu  sliku 
onoga  svetog  doba  povjesti  svoga  naroda.  Neka  se  tješi, 
slika  je  vjerna  i upravo  minuciozno  izdjelana;  a što  je 
glavno : kroz  nju  vije  vjetar  iz  onih  vremena,  zalijeva 
ju  sunce  onoga  doba,  osobe  njegove  veličajne  pjesme 
jesu  vjerno  pogodjeni  tipovi  iz  onoga  vremena;  to  ćuti 
naše  hrvatsko  srce,  koje  se  trese  od  radosti  i treperi 
od  strahopočitanja  pred  tako  nesravnjivo  krasnim  por- 
tretima naših  djedova,  roditelja  našega  današnjega  narod- 
noga i kulturnoga  bića.  — Teško  da  bi  i najpedantniji 
arheolog  mogao  naći  anakronizam  u toj  velepjesmi, 
počevši  od  toalete  pojedinih  lica,  do  lektire  i konverza- 
cije ondašnjih  gospodja  i gospode.  Ta  slika  posve  odgo- 
vara onoj  slici,  kako  si  ju  zamišljaju  oni,  koji  su  to 
doba  proučavali,  ali  koji  se  čude,  što  se  je  našao  čovjek, 
koji  je  to  umio  u onako  jedinstvenoj  cjelini  i prikazati. 
Dakako,  čudo  je  umah  manje,  kad  se  zna,  iz  koje  je 
kuće  nikao  Gjalski,  tko  su  mu  bili  umni  roditelji,  vri- 
jedni otac,  sav  prožet  zanosom  za  ilirstvom,  koje  ga  je  gri- 
jalo, i dobra  mati,  rodjaka  umnomu  pjesniku  naše  mile 
pjesme:  „Lijepa  naša  domovino",  Antunu  Mihanoviću. 
U istinu,  mi  smo  sretni,  što  se  je  našao  tako  zgodan 
pisac  za  tako  znamenit  predmet. 

* 

* * 

Tužno  je  i žalosno  bilo  ono  doba.  0 narodu  našem  nije 
se  vodio  nigdje  račun.  Naša  inteligencija  bila  je  ili  odrođjena, 
ili  odgojena  tudjinskim  duhom,  a o narodu  u pravom  smislu 
te  riječi  ne  može  se  ni  govoriti.  Seljačtvo:  bijedni  kme- 
tovi vlastele,  jadno  roblje  neznanja  i neimanja.  U inteli- 
gentnim krugovima  govorilo  se:  francuski,  magjarski, 
njemački,  latinski,  a svoga  narodnoga  jezika  stidio  se  je 
velikaš,  plemić  i gradjanin.  Takova  je  slika  onoga  vre- 
mena, tako  ju  opisuje  i Gjalski  u „Osvitu".  Ne  crta  ju 
on  suhoparnom,  historijskom  parafrazom,  već  nas  uvodi 
u dvorove  biskupske,  u dvorove  plemića,  u dvorove  činov- 
nika, svećenstva,  svagdje  u živoj  slici  vidjamo  karakte- 
ristiku toga  doba:  i na  igranci  kod  vladike  Alagovića  i 
u kući  odrodjenoga  Dumića  i u domu  rodoljuba  doktora 
Lubenčića.  Sve  struje,  sve  nianse  onoga  doba  zastupane 
su  tu  ženskim  i muškim  licima  romana.  Simpatična 
mala  Ženika  Žitkovićka  osjeća  već  rodoljubno,  dok  se 
Madlena  Dumićka  nikako  ne  može  zagrijati  za  ideje,  što 
ih  širi  grof  Janko  Drašković  i Ljudevit  Gaj  a na  usta 
njezina  dragana  Ivana  Kotromanića,  glavnoga  junaka  toga 

romana.  Ovako  u raznim  bojama  diljem  romana  prikazane 
struje  od  časa  do  časa  sakuplja  u jednoj  prizmi,  da  se 
vidi,  kako  se  ipak  malo  po  malo  izvija  ona  konačna 
struja,  koja  održi  pobjedu,  na  pr. : na  str.  253.,  gdje 
opisuje  umovanje  Ivana  Kotromanića  o raznim  strujama 
onoga  doba.  Kao  pravi  epski  umjetnik,  a roman  je  ep  u 
prozi,  Gjalski  od  časa  do  časa  ovakovim  refleksijama 
pojedinih  lica  zaustavlja  prebrzi  tok  radnje. 

Cijela  stafaža  romana  vjerna  je  slika  onoga  vremena, 
i upravo  je  čudno,  kako  se  ta  stafaža  jasno  vidi  kroz 
svu  silnu  množinu  osoba,  koje  tu  stafažu  oživljuju.  Ni  u 
jednoj  radnji  Gjalskoga  ne  ima  tolika  množina  osoba, 
pa  ipak  nijedna  ta  osoba  nije  izlišna,  nijedna  drugoj  u 
umjetničkom  pogledu  ne  smeta,  sve  se  lako  i neprisiljeno 
kreću,  ne  ima  tu  guranja,  perspektiva  je  jasno  ođredjena, 
kretanje  skupina  živo,  pristojno,  prirodno,  dolično  prema 
važnosti  osobe ; plastički  „mise  en  scene “ upravo  je  savr- 
šeno umjetnički  izveden.  , 

Ostajmo  još  kod  stafaže.  Općenitu  sliku  onoga  doba, 
kako  ju  u početku  ovoga  odlomka  naslikasmo,  a koja  je 
kao  veliko  platno  pod  cijelom  radnjom  rasprostrta,  oživ- 
ljuju pojedini  prizori,  u kojima  izbija  živi  odjek  karakte- 
ristike onoga  doba.  Eno  već  u I-vom  odlomku,  na  str.  18. 
upravo  klasičnoga  prizora:  „Kroz  poluotvorene  kapke 
altanskih  vrata  biskupskoga  dvora  domnije  iz  vana  težačka 

pjesma onako  tugaljiva  i od  drevne  starine 

tajinstvena  seljačka  hrvatska  pjesma.  No  ovdje  je 
nitko  nije  razumio  i kao  zastidjena  od  pjesme  priznavala 
su  sva  ova  krasna  lišća  oko  Tivadara,  da  su  uvjerena  o 
istinitosti  rieči  njegovih.  I nastojalo  se  je  dignutim  i 
zamornim  glasovima  zatomiti  i sakriti  skromnu  pjesmu , 
procvjetalu  na  rodjenoj  grudi1' . 

Isto  je  tako  divna  karakteristika  jadnoga  književnoga 
stanja  u govoru  Aurela  Muževića  na  str.  86.  U nekih 
dvadeset  redaka  izbraja  Aurel  Kotromaniću  svu  tadanju 
hrvatsku  literaturu.  Još  je  jača  ta  karakteristika  u momen- 
tima, gdje  Kotromanić,  spremajući  se,  da  piše  hrvatski, 
opaža,  kako  po  gotovo  ne  može  ni  dvije  izreke  sastaviti. 
* * 

Sve.  ove  epizodne  karakteristike  sastavljene  su  u 
jednu  cjelinu  posve  prirodno,  i baš  kompozicija  ovakove 
svestrane  karakteristike,  koja  se  prelijeva  kao  sama  od 
sebe  oko  glavne  misli,  upravo  jest  ono,  po  čem  u umjet- 
ničkom pogledu  ovo  djelo  sva  ostala  djela  Gjalskoga 
nadvisuje. 

Glavnoj  misli,  t.  j.  karakteristici  onoga  doba  primi- 
jenjene su  i one  dvije  velike  epizode:  ples  kod  biskupa 
i banska  instalacija;  pa  premda  je  na  opis  tih  dvaju 
momenata  Gjalski  prosuo  sve  bogatstvo  boja,  izveo  savr- 
šenu perspektivu  u kretanju  cijelih  skupina  i pojedinih 
lica,  tako  da  vidimo  cjelinu  i pojedinkosti,  ipak  to  savr- 
šeno niansiranje  ne  odvraća  misao  čitatelja  od  glavne 
osnovne  misli  romana. 

I ona  epizoda,  ona  idila  ljubavi  Aurela  Muževića  sa 


Kotromanićevom  sestrom  Hanom,  koja  odaje  pisca  „iz 
varmegjskih  dana“  i „Na  rodnoj  grudi",  sa  svom  lju- 
bavlju za  slikanje  miloga  svoga  Zagorja  i života  u ple- 
mićkim kurijama  predožujskoga  doba,  lijepo  pristaje  u 
kompoziciju  romana,  jer  se  i tu  odsijeva  jedna  niansa 
svjetla  novoga  pokreta  u domovini.  U opće  je  posve 
simetrično  i harmonično  upliv  novih  pokretnih  misli 
hrvatskoga  preporoda  razdijeljen  medju  osobljem  ovoga 
romana.  Nu  najveća  je  zasluga  Gjalskoga,  što  je  sudje- 
lovanje osoba  u romanu  udesio  tako,  da  historijska 
poznata  i tradicionalna  lica,  i ako  jesu  glavni  pokretači 
osnovne  misli,  ipak  u samom  razvoju  pripovjedačke  fahule 
dolaze  samo  kao  silhuete,  koje  umah  iščeznu,  prepušta- 
jući rasplet  pripovjedačke  radnje  glavnim  nosiocima. 
Sasvim  prema  osnovanim  estetskim  razlozima  ekonomije 
romana  ističu  se  i u ovom  romanu:  grof  Janko  Draš- 
ković,  Ljudevit  Gaj,  Stjepan  Ožegović,  Pavao  Stoos  i 
ostale  poznate  historijske  ličnosti,  samo  kao  neki  sad 
„basrelief"  sad  „haut  relief",  iz  dubine  historijske  osnovne 
stafaže.  Pisac  ih  tek  toliko  prikaže,  koliko  je  potrebno, 
da  nam  srcu  odlane,  oni  prolaze  preko  pozornice  kao 
meteor,  koji  zasine  i iščezne,  ostavljajući  za  sobom  svi- 
jetlu,  dugu  prugu.  Ipak  je  i te  silhuetske  pojave  Gjalski 
tako  markantno  izrazio,  da  već  iz  te  kratke  prikaze 
razabiramo  njihov  silni  upliv  u razvoju  osnovne  misli 
romana.  Vrlo  je  lijepo  opisana  prva  pojava  dra.  Ljudevita 
Gaja  na  str.  137.  i njegov  susret  sa  grofom  Jankom 
Draškovićem  u županijskoj  dvorani.  Već  tu  razumijemo 
onaj  tajinstveni  čar,  koji  struji  iz  Gajeve  pojave  na  one, 
što  dolaze  s njim  u dodir,  čar,  svojstven  providencijalnim, 
velikim  ljudima,  kakov  je  bio  otac  našega  preporoda. 
Svi  ćutimo,  da  su  baš  te  historijske  ličnosti  glavni  pokre- 
tači radnje  u romanu,  mi  vidjamo  uspjeh  njihova  djelo- 
vanja, ali  njih  vidimo  tek  toliko,  koliko  to  pravila  dobre 
estetike  dopuštaju,  ona  pravila,  koja  računaju  na  dojam, 
koji  velike  slike  i s visokoga  stanovišta  promatrane  velike 
ličnosti  čine,  kad  se  k njima  s mikroskopom  pristupi.  — 

Glavni  nosioci  pripovjedačke  fabule,  koja  je  dakako 
u ovakovoj  kulturnoj  slici  tek  sporedna  stvar,  jesu  izmi- 
šljene osobe,  poimence  glavni  junak  Ivan  Kotromanić, 
oko  koga  se  cijela  radnja  koncentriše. 

* 

* & 

Ogledajmo  malo  lica  toga  romana,  poimence  glavna : 
Ivana  Kotromanića,  Madlenu  Dumićevu  i Tivadara. 

Sve  osoblje  romana  dijeli  se  u dvije  skupine,  u 
jednu,  nadahnutu  idejama  grofa  Janka  Draškovića  i Gaja, 
i drugu,  protivnu  stranku  tomu  osvitu  našega  prepo- 
roda. — Prvoj  stranci  stoji  na  čelu  Ivan  Kotromanić,  a 
uz  njega  cijeli  niz  većinom  mladih  ljudi,  raznih  tempera- 
menata  i karaktera,  simetrično  uz  glavnoga  junaka  poraz - 
redanih.  Na  čelu  protivnoj  stranci  stoji  renegat:  umjetnik, 
pomagjareni  Tivadar  Blagaić,  a uza  nj  niz  njegovih  isto- 
mišljenika, vješto  porazredanih  i niansiranih.  Uz  muška 
lica  se  vrstaju  oko  jedne  i druge  stranke  ženske,  sve 

dolično,  dosljedno,  izvrsno  karakterisane  kao  i muškarci. 
Posve  prirodno  nadvisuju  svoje  istomišljenike  dva  njihove 
vodje.  Jedan  i drugi  upliviše  u svom  smjeru  na  svoju 
okolinu.  Vrhunac  zajedničkomu  oduševljenju  Kotroma- 
nićeve  stranke  jest  onaj  uzvišeni  momenat,  divno  opisan 
na  str.  49.,  gdje  se  mladi'  borci  ljube  i grle  sa  Slovakom 
Hurbankom  i zaklinju,  „da  će  materinskoj  rieči  osvojiti 
njeno  pravo,  da  ee  slobodu  ove  kraljevine  braniti  i ljubiti 
svoju  braću  od  Urala  do  Balkana 

I protivna  stranka  ima  u istom  odlomku  na  strani 
52 — 53.  svoj  vršak  u posve  protivnom  smislu,  gdje  Tiva- 
darova  obijest  i Taskalašenost  dolazi  do  paroksizma,  te 
nastaje  početak  konačnom  prelomu  međju  Ivanom  i Tiva- 
darom. 

Badnja  se  pomiče  epskom  širinom  naprijed.  Dolazi 
do  dvoboja  međju  Ivanom  i Tivađarom,  koji  pisac  sasvim 
prekaljenoga  ukusa  ne  opisuje,  nego  tek  u posljedicama. 
Mirna  je  ruka  piščeva,  ne  da  se  zavesti  strašću,  i zato 
je  protivnik  narodne  stvari  Tivađar  manje  ranjen. 

Već  je  krv  potekla,  i Kotromanić  teško  ranjen  leži 
u kući  svoga  pristaše  dra.  Lubenčića.  U tom  času  zahvaća 
u sudbinu  glavnoga  junaka  ovoga  romana  lijepa  i duho- 
vita žena  Madlena  Dumić,  nesuđjenica  Ivanova.  Ova 
je  ljubav  divno  zamišljena,  pa  da  nije  baš  te  i takove 
ljubavi,  glavna  radnja  bi  prebrzim  tokom  tekla.  Ona 
sustav  I ja  njezin  prebrzi  tok.  Ivan  Kotromanić  dolazi  u prvoj 
svojoj  pojavi  pred  nas  sa  velikom  ranom  na  srcu,  kao  i 
I -ivo  Blinjević  u pripovijesti  Gjalskoga:  „Na  rodnoj 
grudi11.  — Ivan  je  ljubio  Mađlenu  kao  djevojku,  siro- 
mašnu, lijepu  i duhovitu,  bas  kao  Lavo  Blinjević  sirotu 
Blanšu.  Nu  dok  Lavo  pod  kobnim  uplivom  prijatelja 
Davida  ostavlja  Blanšu,  da  se  uzmogne  slobodnih  ruku 
dati  na  rad,  Ivan  napušta  Mađlenu  i pobjegne  sa  raz- 
bludnom Bertom  u povodu  griješne  strasti.  Krivnja  Lavova 
je  manja,  no  ipak  njegova  Blanša  umire,  a on  trpi  silne 
muke  pokajanja,  pa  budući  da  najposlije  nije  bio  grijeh 
uzrokom,  što  je  ostavio  Blanšu,  posve  je  etično,  da 
popravlja  svoju  krivnju  time,  što  uzimlje  njenu  sestru  Vjeru 
u njenoj  najvećoj  nevolji  za  ženu.  Ivan  je  bio  griješnik, 
i zato  vrativ  se  iz  tuđjine  u dom,  sav  zagrijan  velikim 
idejama  Kolara  i Gaja  i zapada,  nalazi  svoju  Mađlenu, 
svoju  nikad  nezaboravljenu  ljubav:  kao  ženu  protivnika 
svojih  ideja:  Dumića.  Oni  se  još  uvijek  ljube,  i samo 
zgodan  čas,  pak  će  započeti  ljubovna  drama.  Kako  će 
so  ta  drama  svršiti,  to  nije  teško  pogoditi  kod  pisca 
stalnih  etičnih  i estetičnih  načela.  Ta  seje  ljubav  morala 
svršiti  onako,  kako  se  je  svršila,-  tužno  i za  Mađlenu  i 
l\a.na.  Kotromanić  ljubi  Mađlenu  cijelim  žarom  svoga 
srca,  ah  on  je  pod  neodoljivim  dojmom  ljubavi  prema 
svojoj  domovini,  i da  ta  domovinska  ljubav  konačno 
iznese  pobjedu  nad  ljubavlju  prema  ženi,  i to  tuđjoj 
ženi,  to  zahtijeva  estetika  i etika,  ta  podloga  veličini  i 
vrijednosti  glavnoga  junaka.  Teško  pregori  Kotromanić 
svoju  ljubav,  ali  mi  taj  prijegor  s njime  dijelimo  tim 


lakše,  što  se  Madlena  nikako  nije  mogla  zagrijati  za  one 
uzvišene  misli  i čuvstva,  kojima  je  prožeta  duša  i srce 
Ivanovo.  Napokon  ona  ne  ljubi  na  njemu  ono,  što  je 
na  njemu  najljepše  i najbolje,  njegovu  veličinu  kao  svjet- 
lonoše  i borca  svoga  naroda.  Kako  bi  se  svršila  ta  ljubav, 
da  je  uspio  Ivan,  da  zapali  svojim  rodoljubljem  i Mad- 
lenino  srce,  to  se  dakako  ne  zna,  i bolje,  da  naš  Gjalski 
nije  utrošio  svoje  patriotsko  umovanje  u rasplet  tako 
fatalnoga  oblika  ljubavi.  Ovako  je  sve  dobro  prošlo.  U 
zgodan  momenat  nadovezuje  se  stara  ljubav  međju  Ivanom 
i Madlenom ; posve  je  psihološki,  da  u momentu  naj- 
većega smilovanja  dolazi  početak  uskrsu  milovanja.  U 
ovakovim  časovima,  kad  se  nalazi  žena  u blizini  smrtno 
ranjenoga  svoga  nesuđjenika,  je  li  čudo,  što  popuste  sve 
i onako  slabe  prepreke,  koje  dijele  ženu  neljubljena 
muža  od  njene  prve  i jedine  ljubavi. 

Psihološki  je  opravdan  s istoga  razloga  i onaj  prizor 
ljubakanja  međju  Ivanom  i Madlenom  u sobi  do  odra 
mrtve  Mađlenine  majke.  U ovakim  časovima  srce  traži 
sebi  vjerno  srce,  da  s njime  podijeli  tugu,  a sve  ostalo 
je  uz  jednom  pruženu  priliku  psihološki  razumljivo,  ali 
nije  razumljivo  etično  i estetski,  — ne  i sto  puta  ne.  I 
to  je  mjesto,  koje  mi  se  ne  svidja. 

Ali  zato  je  posve  psihološki  razumljivo : kad  dolazi 
Madlena  pred  Ivana,  u starom  odijelu,  u svoj  prozi 
svoga  položaja,  da  ga  pozove,  neka  s njome  bježi  u 
svijet,  svaka  se  iluzija  baš  u pravi  čas  razbija  o real- 
nosti i veličini  veličajne  svjetlosti  uzvišenoga  rodoljubnoga 
poziva,  koji  je  već  zahvatio  svu  dušu  Ivanovu.  — Ova 
ljubav  se  je  razvijala  i svršila  onako,  kako  je  to  samo 
moguće  kod  pisca  sigurne  ruke  i stalnih  estetskih  i 
etskih  nazora ; a kako  spomenuh,  i za  epsku  kompoziciju 
bila  je  ta  i takova  ljubav  dobro  zamišljena. 

Onako  dosljedno  kao  karakter  Ivanov  i Mađlenin, 
ocrtan  je  vještački  i karakter  Tivađarov,  a ne  bih  se 
mogao  sjetiti,  da  sam  naišao  na  disharmoniju  i u karak- 
terisanju  drugih  lica  muških  i ženskih  od  veće  ili 
sporedne  uloge.  — U potanju  analizu  mnogobrojnih  osoba 
ne  ću  da  ulazim;  simetrično  niansiranje,  raznolikost  u 
cjelini  i cjelinu  u raznolikosti, . taj  ideal  estetskoga  umo- 
tvora,  već  sam  spomenuo. 

, * 

* * 

Badnja  glavna  i radnja  sporedna  ove  veličanstvene 
himne  osvitu  našega  preporoda  teče,  kako  i dolikuje 
romanu : epskim  tokom,  a ne  koncentričnom,  da  tako 
kažem,  centripetalnom  munjevnom  silom;  ali  radnja  ipak 
mirno,  no  postepeno  napreduje.  Ivan  nije  deklamator,  on 
je  radnik,  neumoran  je  njegov  rad  u Požunu,  Pešti,  Beču 
i u domovini,  silan  je  dojam  njegovih  pokretača  Gaja  i 
Janlna  Draškovića  na  njegovu  ustrajnost;  marljivi  su  i 
njegovi  sarađnici,  naročito  Kargačević ; sveti  plamen  odu- 
ševljenja za  njegov  rodoljubni  rad  osvaja  srca  muževa  i 
žena.  A sve  to  opisuje  Gjalski  onako  divno,  kako  samo 
on  to  umije.  Prispodobimo  samo  onaj  stid  hrvatskoga 


Dolina  Drine  kod  Slapa. 

Iz  kolenđara  „Bošnjaka11  za  g.  1893. 

otme  noga  svijeta  pred  hrvatskom  narodnom  seljačkom 
pjesmom  na  str.  18.  sa  opisom  onoga  ushita  na  str.  248., 
kad  pučka  pjesma  u lučevačkom  dvoru  slavi  svoju  pobjedu 
u društvu  otmene  gospode. 

Sve  jače  zahvaća  plamen  oduševljenja  sve  veće  i 
veće  krugove;  kroz  sve  silne  zapreke  krči  si  put  Gajeva 
i Draškovićeva  misao  međju  raznim  krugovima  u Hrvatskoj, 
i mi  čisto  viđjamo,  kako  se  pred  nama  vrši  preobraženje 
i uskrsnuće  genija  hrvatskoga  naroda  sve  do  onoga  zna- 
menitog trenutka,  kad  ugleda  svjetlo  prvi  broj  Gajevih 
novina.  Tu  je  Gjalski  dovršio  svoj  roman  onako,  kako 

ostavlja  u našoj  duši  trajnu  uspomenu. 

% 

Otmeni  su  to  krugovi,  otmen  je  to  svijet,  koji  se  u 
tom  romanu  pred  nama  izvija,  a puk,  a narod  tek 
vidjamo,  tek  naslućujemo,  kroz  te  sjajne  toalete,  kroz  tu. 
finu  konverzaciju  otmenih  krugova,  kao  što  kroz  kristalne 
prozore  gledamo  veliku  nebesku  pučinu,  taj  firmamenat 
u svjetlu  sjajnoga  zvježdja. 

* 

* * 

Isticati  napose,  kako  se  pojedine  epizode  lijepo  slije- 
vaju sa  cjelinom  u ovom  romanu,  bio  bi  preopširan  posao. 
Ne  mogu  ipak  da  ne  spomenem  onaj  prijegor  Kargače- 
vićeve  ljubavi  prema  sestri  Kotromanovićevoj  Hani.  Posjet 
njegova  sretnoga  rivala  Muževića  u skromnom  Kargače- 
vićevu  stanu  upravo  je  dirljivo  opisan.  Jest,  bez  sumnje 
ovakovih  žrtava  su  prvi  borci  mnogo  položili  na  žrtvenik 
našega  narodnog  preobraženja. 

Spominjati  pojedine  prelijepe,  upravo  vještačke  pri- 
zore i slike  iz  ove  množine  krasnih  slika  u ,,Osvitu“, 
značilo  bi  oduljiti  ovaj  sastavak  u neđogled.  Ipak  ne 
mogu,  da  ne  upozorim  na  prekrasan  opis  onih  časova  i 
prizora,  gdje  se  opisuje  dojam  vijesti  o smrtnoj  rani 
Ivanovoj  u dvoboju  sa  Tivadarom,  najprije  na  Madlenu 
Dumić  (str.  165.),  onda  na  oca,  majku  i sestru  Kotro- 
manovićevu  (str.  166.).  Ovako  savršeno  prikazanih  prizora 
malo  sam  u svom  životu  pročitao. 

Divan  je  opis  postanka  hrvatske  marseilese : „Još 
Hrvatska  ni  propala"  (na  str.  311.) ; vrlo  je  lijep  odlomak 
pisma  Madlenina  iz  Venecije  (na  str.  297.).  Ali  tko  da 
samo  i upozori  na  slične  krasote  toga  romana. 

Otmenost  prikazivanja  konverzacije  i saobraćaja  odlič- 
noga svijeta  podsjeća  na  Oktava  Feuilleta,  komu  u tom 
pogledu  imađe  malo  prcmaea. 

Nije  ni  čudo,  što  je  pisac  uz  toliku  svestranu  pažnju 
na  množinu  detaila,  koji  je  ukalupio  u ovako  otmenu 
cjelovitu  sliku,  malo  ne  zaboravio  da  spomene,  kako  se 


je  zvao  ban  onoga  doba,  te  ga  spominje  tek  u drugoj 
polovici,  daleko  poslije  instalacije. 

* 

* * 

Sta  se  tiče  jezika  u ovom  romanu,  i tu  se  opaža 
znatan  napredak.  Njegovoj  otmenoj  stilistici  nije  se  ni 
prije  mnogo  prigovaralo,  ali  neki,  koji  su  svakako  htjeli 
da  prigovaraju  Gjalskomu,  i nisu  o drugom  govorili, 
nego  da  mu  je  jezik  pun  germanizama  i nenarodnih 
riječi,  i ne  obazirući  se  na  pravu  vrijednost  rada  Gjal- 
skoga.  Neka  sada  slobodno  i ovi  prelistavaju  prekrasnu 
pripovijetku  Gjalskoga,  i neka,  ako  im  je  do  istine, 
priznaju,  da  se  Gjalski  i u tom  pogledu  usavršuje.  U 
ostalom  nigdje  to  ne  stoji,  da  su  svi  izrazi  i sve  riječi, 
što  se  ne  govore  u Bačkoj  ili  Banatu,  nenarodne.  Prije 
nekoliko  godina  izdala  je  vrijedna  „Hrvatska  Matica" 
pripovijetke  Nikole  Tordinca,  neka  se  vidi,  koliko  je  blago 
narodnoga  jezika  pohranjeno  u Slavoniji;  a odricati 
svakomu  izrazu,  koji  je  nikao  u kajkavskom  narječju  ,,a 
priori"  građjansko  pravo,  te  ga  posprdno  nazvati  „hrva- 
tizmom",  kao  da  je  to  već  dokaz,  da  ne  valja,  znači: 
stajati  još  uvijek  u okovima  one  tjesnogrudnosti,  koja  ne 
vodi  k napretku.  Ili  su  može  biti  rječnici  Jambrušićev  i 
Bjelostjenčev  na  ođmet?  Možda  onima,  koji  za  njih  i 
ne  znaju. 

To  spomenuh  samo  za  to,  da  se  i opet  kogodj  ne 
nadje,  tko  bi  htio  tražeći  pojedine  tobožnje  „hrvatizme" 
odvratiti  koga  od  ljepote  i vrijednosti  književnoga  rada  Gjal- 
skoga. Ima  doduše  izraza,  koji  se  i meni  ne  svidjaju  u 
„Osvitu"  n.  pr;  naprćen  knjigama,  mjesto:  opterećen. 
Izraz  „napadan"  „napadno",  naprosto  je  prijevod  njemačke 
rieči:  „auffallend" ; mislim,  daje  bolji  izraz:  primjetan 
i neprimjetan,  — ali  to  su  stvari  filologije,  u koje  se 
ja  neću  da  pačam. 

* 

* * 

Sve  u svemu,  mi  se  možemo  ponositi  našim  Gjalskim. 
Njegov  književnički  vidokrug  poprima  sve  veće  razmjere, 
njegova  je  forma  i tehnika  sve  savršenija.  „Osvit"  je 
radnja,  koja  će  bez  sumnje  ispuniti  one  lijepe  nade,  što  su 
nadahnjivale  pisca,  kad  se  je  dao  na  pisanje  toga  upravo 
epohalnoga  djela.  Sve  veći  je  krug  poštovača  krasnoga 
dara  našega  umnog  pripovjedača,  koji  nije  svoj  ne  samo 
njemu  već  i njegovu  hrvatskomu  narodu  Bogom  mu 
darovani  dar  zakopao  poput  onoga  biblijskoga  tvrđice  u 
zemlju,  već  njime  odužuje  dug  ljubavi  prema  svojoj 
otačbini,  koja  se  njime  diči  i želi,  da  još  dugo  ne  sustane 
u vršenju  svoga  književničkog  svetoga  zvanja. 


Jovan  Hranilović. 

Književnost. 

Hrvatska.  Jugoslavenska  akademija.  U sjednici  filologičko- 
historiČkoga  razreda  od  23.  veljače  o.  g.  predane  su  za  štampu 
dvije  filologičke  rasprave : 1.  Rapski  dijalekat,  napisao  M.  Kušar, 
gimn.  profesor  u Dubrovniku ; — 2.  Dodatak  opančarskim  nazi- 
vima, napisao  M.  Medić,  real.  profesor  u Zemunu.  Pisac 
prve  rasprave  opisuje  narječje,  koje  se  govori  na  otoku  Rabu,  i 
prikazuje  sve  njegove  osobine  u pogledu  glasova,  oblika,  sintakse 
i rječnika.  Za  istraživače  hrvatske  akcentuacije  važno  je  to,  što 
je  pisac  svaku  riječ  rapskoga  narječja,  koju  u svojoj  raspravi 
spominje,  obilježio  akcentom.  — Pisac  druge  rasprave  donosi  u 
azbučnom  redu  znatan  broj  opanČarskih  naziva,  što  ih  je  sabrao 
u Lici  i po  Srijemu.  Značenje  je  svake  rieči  obilno  protumačeno, 
tako  da  če  se  tim  člankom  moći  koristovati  ne  samo  filolozi,  već 
i oni,  koji  izučavaju  mali  obrt  u našem  narodu. 

— Primili  smo  » Francusku  početnicu  za  srednje  škole«  od 
Julija  Adamovića.  Ova  je  učevna  knjiga  izradjena  po  načelima 
zorne  obuke,  kako  ih  medju  inima  zastupa  pariški  profesor  F. 
Passy.  Pisac  ove  knjige  razložio  je  ta  načela  u raspravi  »Kako 
treba  učiti  tudje  jezike«,  što  je  izišla  u »Nastavnom  Vjesniku« 
i posebnoj  knjižici.  »Vienac«  je  lani  priopćio  glavne  misli  te 
rasprave.  Štiva  su  na  ime  u ovoj  metodi  tijesno  spojena  sa 
zornom  obukom;  uza  slike  se  redaju  štiva,  koja  opisuju  ono, 
što  slike  prikazuju.  Tako  se  olakšava  razumijevanje  i pamćenje 
štiva.  Slike  su  i štiva  tako  udešena,  da  obuhvataju  gotovo  čitavo 
obzorje  običnoga  života,  tako  da  učenik  može  na  njima  naučiti 
sve  najpotrebnije  izraze.  Sprijeda  su  dodani  nekolikim  štivima 
fonetiČki  pisani  tekstovi  za  vježbanje  u izgovaranju.  Kako  pje- 
vanje pjesama  u učenika  budi  volju  za  tudji  jezik,  oživljava 
obuku,  a i dobro  izgovaranje  ubrzuje,  to  su  straga  dodane  i 
nekolike  narodne  pjesme  francuske,  da  bi  u to  ime  poslužile. 
Gramatike  ova  knjiga  nema.  Početnica  ova  znatno  se  razlikuje 
od  običnih  knjiga  za  francuski  jezik,  te  je  bez  sumnje  vrlo  za- 
nimljiv pojav  u školskoj  literaturi.  — Vrijednost  takih  promjena  u 
školskoj  metodi  može  se  iskušati  praksom  nekolikih  godina,  a 
nakon  toga  moći  će  se  objektivno  ocijeniti  njezine  vrline,  a i 
nedostatci,  ako  ih  imade.  Sada  se  o t.oj  metodi  još  ne  može 
izreći  meritoran  sud.  pisac  uvjerava,  daje  više  godina  s velikom 
ijubavlju  pribirao,  izradjivao  i preradjivao  gradivo  za  ovu  knjigu, 
a onda  svaku  stvar  u školi  prokušavao.  On  je  tvrdo  uvjeren 

0 shodnosti  zorne  metode,  pa  bismo  od  srca  željeli,  da  rad  njegov 
urodi  obilnim  plodom  i da  mu  dobri  uspjesi  u praksi  školskoj 
budu  obilata  nagrada  za  onu  usrdnu  ljubav,  s kojom  je  očito 
sastavljao  svoju  knjigu.  Ova  školska  knjiga  izišla  je  troškom 
kr.  zemaljske  vlade,  a stoji  3 krune. 

— Poznati  pravnički  pisac,  dr.  Josip  Šilović,  izdao  je  u po- 
sebnoj knjižici  svoju  raspravu  „ Medjunarodna  kriminalistička 
udruga11.  Razlaže  pravila  te  udruge,  što  je  g.  1889.  osnovana,  a 
ima  u prvom  redu  tu  zadaću,  da  izvojšti  priznanje  načelu : zločin 

1 kaznu  treba  promatrati  s pravnoga  i socijalnoga  gledišta.  Ona 
nastoji,  da  se  današnje  uredbe  u tom  pogledu  poprave  i pre- 
inače, kako  bi  kazna  više  nego  li  do  sada  odgovarala  svojoj 
svrsi.  Ima  plemenit  i zadaću,  borbu  proti  zločinu.  Pisac  zagovara 
načela  te  udruge  i predlaže,  da  i naši  pravnici  stvore  narodnu 
hrvatsku  skupinu  te  medjunaiodue  kriminalističke  udruge,  u 
kojoj  bi  u skladu  s temeljnim  načelima  udruge  razpravljali  kri- 
minalistička pitanja  s osobitim  obzirom  na  našu  zemlju  i naš 


narod.  Udruga  ta  drži  se  načela,  da  svako  kazneno  zakonodavstvo 
mora  imati  narodni  karakter,  da  se  mora  prilagoditi  osobini  na- 
roda, komu  je  namijenjeno.  Naša  je  živa  želja,  da  taj  lijepi 
predlog  nadje  mnogo  odziva  u pravničkim  krugovima. 

„Matanićev  ulomak."  Naš  čuveni  zemljak,  prof.  V.  Jagić, 
izvijestio  je  15.  pr.  mj.  bečkoj  akademiji  o vrlo  važnom  gla- 
golskom rukopisu,  što  će  ga  doskora  izdati  na  svijet  u „Stari- 
nama“  naše  akademije.  Taj  su  rukopis  otkrili  u Rimu  prije  tri 
godine,  a zove  se  „Matanićev  ulomak1  po  čovjeku,  koji  ga  je 
g.  1888.  u Rim  donio  iz  Vrbnika  na  otoku  Krku.  Taj  novo  obre- 
teni  ulomak  ima  samo  četiri  lista  pergamena  u maloj  četvrtini. 
Tekst  je  krnj,  a sadržaj  mu  . je  prijevod  iz  „Djela  apostolskih" 
(IV— IX.).*To  je  ulomak  iz  „apostola",  t.  j.  knjige,  u kojoj  se 
obično  nahode  povjest  i pisma  apostola.  Stari  crkveno- davenski 
spomenici  ove  vrsti  bili  su  dosad  poznati  samo  u ćirilovici,  a 
ovo  je  sada  prvi  ulomak  „apostola"  pisan  glagolicom,  pa  je 
s toga  vrlo  važan.  Po  jeziku  pripada  hrvatsko-srpskomu  razredu 
spomenika,  ima  vrlo  mnogo  starih  oblika  i riječi.  Nema  sumnje, 
da  je  taj  ulomak  vrlo  star,  a uz  to  pokazuje  neke  paleografske 
osobine,  kao  okrugli  značaj  glagolskog  pisma,  po  čem  Jagić 
sudi,  da  je  znamenit  „unicum",  koji  će  poput  praških,  kijevskih 
i bečkih  ulomaka  raširiti  poznavanje  stare  crkveno-slavenske  lite- 
rature, i to  u smjeru  Jagićeva  dosadašnjega  domišljanja  i naga- 
djanja,  koje  je  ovo  otkriće  potvrdilo.  Dosad  su  u ćirilovskim 
spomenicima  bila  dva  tipa:  srpski  i bosanski,  pa  se  slutilo,  da 
neke  važne  paleografske  i pravopisne  osobine  bosanskog  tipa 
imaju  svoj  izvor  u dodiru  sa  glagolicom.  Taj  ulomak  potvrdjuje 
tu  slutnju.  Kolijevka  mu  je  po  svoj  prilici  Bosna  i to  južni  dio, 
a pisanje  prema  koncu  12.  vijeka;  tek  kasnije,  koncem  13.  vijeka, 
netko  je  na  okrajcima  ćirilovskim  pismom  bosanskoga  tipa  napisao 
napomene  o vremenu,  kada  se  čitaju  pojedini  dijelovi,  i to  po 
grčko-istočnom  obredu.  Po  tom  je  taj  ulomak  rijedak  ostatak 
stare  crkveno-slavenske  književnosti  u Bosni  iz  onoga  doba,  kad 
ju  još  ne  bješe  istisnulo  ćirilovsko  pismo,  a ujedno  i važan 
dokaz,  da  su  glagolske  knjige  bile  još  gdjegdje  u porabi  na 
koncu  13.  vijeka,  premda  su  već  tada  bile  rijetke.  Dosad  se 
govorilo  o panonskoj,  maćedonskoj  i hrvatskoj  glagolici,  a sada 
znamo,  da  je  i Bosna  prije  12.  stoljeća  poznavala  glagolicu,  koja 
bijaše,  kako  paleografski  značaj  toga  ulomka  pokazuje,  u neku 
ruku  spojna  kopča  medju  maćeđonskom  i hrvatskom  glagolicom. 

— Branimir  Livadić.  Jeremija.  Pjesan  u 3 pjevanja. 
U Zagrebu.  Tisak  dioničke  tiskare  1893.  Njemački  pjesnik, 
Schiller,  koji  je  k jednu  i tankoćutni  estetski  teoretik,  u svojoj 
raspravici  o Biirgerovim  pjesmama  odrešito  zahtijeva,  da  pjes- 
ništvo dolazi  u zrele  ruke.  Društvo  je  ljudsko  daleko  odmaklo 
u svakom  smjeru,  te  naobražen  čovjek  ne  može  tražiti  okrepe  za 
dub  i srce  u nezrela  mladića.  Pjesnikova  je  zadaća,  da  se 
k umniku  vine,  a nijesu  li  mu  krila  dosta  jaka,  ostat  će  nevidjen 
i neopažen,  jer  uman  čovjek  ne  će,  ni  kad  pjesmu  čita,  da  sa 
svoje  visine  k pjesniku  sadje.  Samo  ovako  može  poezija  vršiti 
dostojnu  zadaću,  kaku  joj  je  Schiller  namijenio.  Kod  osame  i 
odjelita  rada  naših  duševnih  sila,  što  ih  ište  rašireni  krug  znanja 
i podjela  posala,  gotovo  jedino  pjesništvo  združuje  razlučene  sile 
duševne,  glavu  i srce,  oštroumnost  i dosjetljivost,  um  i maštu  u 
skladnoj  svezi  zabavlja  i,  tako  reći,  cijeloga  čovjeka  u nama 
opet  uzdiže.  Samo  pjesništvo  vrsno  je  otkloniti  najžalosniju  sud- 
binu, što  se  može  dogoditi  umnome  duhu,  da  kod  marljivosti 

istraživanja  izgubi  plaću  za  svoje  napore  i da  u skrovitom  svom 
svijetu  zamre  za  zbiljski  svijet.  Poezija  bi  bila  u mladjahnom 
cvijetu  Heba,  koja  u Jupitrovim  đvorima  besmrtne  bogove  dvori. 

Dok  to  vrijedi  i za  Čuvstvenu  liriku,  jer  po  tvrdom  psiho- 
logijskom zakonu  i čuvstva  mnoga  čovjeka  izilaze  dublja  i 
srdačnija,  koliko  će  tek  vrijediti  za  refleksivnu  poeziju  s filoso- 
fijskom  tendencijom!  A taka  je  evo  pjesma  i prvenac  mladoga 
pjesnika,  što  nam  je  u ruci.  Mladi  pjesnik  izilazi  pred  hrvatski 
svijet  s pjesmom,  u kojoj  nam  hoće  živo  i potresno  da  prikaže, 
kako  je  „uzvišena  i veličanstvena  okrutnica  sveta  božja  pravda". 
Vodi  nas  u griješni  Jerusalim,  kojim  se  ore  mukli  bakanalski 
glasi,  jer  se  je  odmetnuo  od  svojega  Boga,  dobroga  oca  svoga. 
Zaludu  riječi,  što  naviru  iz  bolnoga  srca  Jeremijina,  da  odmet- 
nicu kćerku  Sionovu  vrati  dobrom  ocu  njenom.  Jerusalim  sluša 
kletoga  proroka  Pashora.  Pravda  božja  zahvati  silno  griješni 
Jerusalim,  ali  gine  i nedužni  Elnatan  i Leja,  ljuba  njegova. 
Pravda  božja,  kojom  je  imao  Bog  oviti  blagi  melem  bolnomu 
srcu  Jeremije,  sluge  svoga,  tiska  i njega  u doliou  kidronsku  — 
duboko,  kad  opazi  repovima  konjskim  rastrgano  tijelo  divnoga 
Elnatana.  S mrtvim  Elnatanom  baca  se  u kidronsku  dolinu  uz 
šapat: 

»Vječna  pravda  — melem  tvoj  me  ubi!« 

Vječna  pravda  morala  je  snaći  griješni  Jerusalim.  To  zahtijeva 
naše  etično  ćućenje,  jer  grijeh  treba  da  se  otrpi,  ako  hoćemo 
da  etični  red  slavi  slavlje.  To  ne  ponizuje  čovjeka,  već  ga  diže; 
to  ga  ne  ubija,  nego  ga  oživljava.  Ali  uz  grješnike  pali  su 
žrtvom  i nevini  Elnatan,  Pasborov  sin  i nedužna  Leja,  njegova 
ljuba.  To  je  ubilo  i Jeremiju,  zlatousnoga  proroka. 

Upravo  u tom  grdna  je  pogrješka  našega  pjesnika.  Nitko 
razuman  ne  će  nijekati,  da  nas  svaki  dan  okružuju  slučajevi, 
gdje  nedužnost  uz  zloću  tjelesno  strada,  — ali  uz  tijelo  u čovjeka 
ima  i duša.  U svetinju  čovječje  duše-  ne  možeš  da  nasilno  dirneš 
opakom  rukom,  jer  i iza  smrti  slavi  triumfe.  I u običnom  životu 
zahtijeva  naše  etično  i čovječje  ćućenje,  da  ovake  nedužne  žrtve 
pokažu  nadmoć  i veličje  svoje  duše,  koja  dakako  dobiva  najjaču 
i najvelebniju  snagu  uvjerenjem,  da  ima  još  jedan  život  - čisto 
duševni. 

Ako  se  pokaže  i živo  istavi  ova  nadmoć  Čovječje  duše,  onda 
slabost  i krhloća  tjelesne  strane  čovječjega  bića  ne  može  na  nas 
da  djeluje  strašno  i porazno,  kako  je  prikazao  naš  pjesnik  u 
svome  prvencu,  gdje  bi  trebalo  da  svijem  žarom  prosine  svetište 
čovječjega  bića  — duša  i volja.  — Nitko  ne  će  tajiti,  da  je 
udes  čovječji  na  zemlji  u toliko  i toliko  slučajeva  tragičan,  ali 
tragika  čovječjega  bića  čuvstvo  je  uznosno,  koje  ne  poništuje, 
već  diže.  To  nas  uči  istorija  čovječanstva  i nepregledan  niz 
najplemenitijih  umjetničkih  tvorevina,  koje  potvrdjuju  umnu  izreku 
Kastelarovu,  da  je  u boli  najviše  poezije.  A prava  poezija  ne 
može  da  poništuje,  ona  diže  u eterske  visine  i krijepi.  Ovaka 
je  poezija  po  samom  svojem  biću  u najljepšoj  službi  napretku 
cijeloga  čovječanstva,  koji  se  u prvom  redu  očituje  razvitkom 
najčovječnije  strane  ljudskoga  bića,  kojemu  je  središte  — volja. 

Koliko  je  više  potrebno,  da  upravo  naša  poezija  služi 
ovakomu  napretku  hrvatskoga  naroda,  koji  tek  ima  da  izgra- 
djuje  sebi  domovinu  misli,  bez  koje  mu  nema  ni  tvarne  domovine! 

Ali  tko  hoće  da  bude  svećenik  u ovakom  hramu,  taj  treba 
u prvom  redu  da  sam  bude  čitav  čovjek  ili,  kako  bi  naš  Šenoa 
rekao,  treba  da  bude  svoj.  Taki  pjesnik  treba  da  se  sam  duboko 
zabavio  s proučavanjem  ljudske  povjesti,  s najuzornijim  lite- 
rarnim i umjetničkim  tvorevinama,  a ne  smije  se  tek  slijepo 
podati  kojemu  filosofijskom  sistemu,  što  mu  se  slučajno  desi  pri 
ruci,  a možda  najbolje  odgovara  njegovoj  duši. 

Našemu  narodu  hoće  se  zdrave  i krepke  poezije,  kojom 
će  se  napajati  kao  svježom  vodom  i/,  gorskoga  vrutka.  Grješnik 
je,  tko  se  usudjuje  kaljati  doslije  bistro  vrelo  naše  poezije.  Naš 
narod,  koji  u svojoj  pjesmi  dvoje  uesrećuim  ljubavnicima  i kroz 
zemlju  u grobu  ruke  sastavlja,  ne  može  da  primi  ovake  poezije, 
ako  ne  će  da  se  iznevjeri  svojemu  narodnom  geniju.  O tom  će 


se  uvjeriti  i naš  mladi  pjesnik,  a sreća  po  nj  i njegov  uspjeh, 
ako  to  bude  što  prije.  Mi  mu  to  od  srca  želimo,  a s nama  ja- 
mačno i svaki  hrvatski  rodoljub.  S.  B — c. 

* 

Svaštice 

Koncerat  Karbulkin.  Naš  omiljeli  umjetnik  na  guslama 
prof.  Josip  Karbulka  priredjuje  u petak,  dne  10.  ožujka  kon- 
cerat uz  sndjelovanje  gdje.  prof.  Anke  Barbot-Krežme  i potpune 
glazbe  domaće  pukovnije  Program  toga  koncerta  vrlo  je  biran. 
Umjetnik  će  gudjeti  uz  pratnju  orkestra  Beethovenov  koncerat 
za  gusle  i mazurku  od  Zarzickoga,  a Huberovu  sonatu  uz  pratnju 
glasovira ; gdja.  prof.  Barbot  udarat  će  na  glasoviru  »Valse» 
Moszkowskoga,  a orkestar  će  izvoditi  Dvorakovu  ouverturu  »Moja 
domovina«  i »Reverie«  od  Vieuxtempsa.  Ovaj  krasni  program  i 
poznata  velika  vještina  našega  umjetnika  dovoljno  su  nam  jamstvo, 
da  će  naše  općinstvo  na  tom  koncertu  naći  pravi  umjetnički 
užitak.  ' 

Svečanćst  Kollarova.  Akademička  bečka  društva,  češko  i 
slovačko,  naumiše  proslaviti  spomen  stogodišnjice,  otkako  se  je 
rodio  pjesnik  »Slavy  dcery«,  pa  odrediše,  da  se  izda  zbornik 
kratkih  raspra  vica,  u kojem  bi  se  iznijeli  novi  podatci  o životu  i 
radu  Kollarovu.  Akademička  mladež  češko-slovačka  nije  se  pri 
tome  oslonila  samo  na  svoje  sile,  nego  se  obrat  la  svjema  gojite- 
1 ima  češke  literature,  pak  ih  zamolila  za  kratke  ali  literarno 
vrijedne  podatke.  Ima  nade,  da  će  se  ostvariti  pothvat  obaju 
bratskih  društava.  Obećane  su  mnoge  radnje.  Medju  ostalima  bit 
će  prinosa  o radu  Kollarovu  u Pešti  iz  pera  0.  Blaha,  o njegovu 
boravku  u Beču  od  J.  Karaska;  dr.  Fr.  Pastrnek  piše  raspravu 
o vrelima,  koja  je  Kollar  upotrebljavao  govoreći  o starinama  i 

0 jeziku;  o dojmu  Kollarovu  na  hrvatsku  književnost  napisao  je 
raspravu  naš  suradnik  dr.  M.  Šrepel;  dr.  Mati  ja  Murko  po  svoj 

prilici  razviti  misli  Kollarove  o slavenskoj  uzajamnosti  Glavni 
ures  zborn:ka  bit  će  potpuni  životopis  Kollarov  od  Ferd.  Men- 
čika.  Knjiga  će  se  uresiti  poletnim  pjesničkim  uvodom  Svato- 
pluka  Cecha  i epilogom  čuvenoga  slovačkog  pjesnika  Hviezdo- 
slava.  Češka  i slovačka  mladež  ‘želi  tako  podići  o stogodišnjici 
Kollarovoj  dostojan  spomenik  omiljelomu  pjesniku,  pa  poziva  u 
svoje  kolo  sve  zastupnike  slavenskih  naroda,  a voljna  je  knji- 
ževne prinose  izdati  u onom  jeziku,  u kojem  su  napisani. 

0 srcu.  Mislimo,  da  se  na  osnovu  živoga  jezika  i narođ- 
nuga  duha  može  tvrdo  dokazati,  da  riječ  srce  znači  u hrvatskom 
jeziku  sijelo  ili  vrelo  osjećanja,  mišljenja,  pomišljanja,  željd, 
žudnja,  težnja  i volje,  a tako  isto  i sijelo  duševnih  uzbuna, 
razdražica  i strasti.  Da  je  riječ  srce  u uzročnoj  svezi  s osjećanjem, 
mišljenjem  i pomišljanjem,  vidimo  po  tome,  što  » srce  svoje  ras- 
kriti«  zuači  isto,  što  i »svoje  misli  raskriti«.  Nema  sumnje,  da 
je  upravo  srce  prvo  rodište  i najsvjesnija  domovina  čuvstvovanja, 
sućuti  i samilosti,  u kojoj  se  istovjetuju  različita  srca  i svijesti; 
n.  pr.  On  je  bez  srca,  nesmiljena  srca.  Obiljem  primjera  može 
se  dokazati,  da  srce  može  biti  i vrelom  tvornih  želja,  i žudnja, 
a primjera  rudi  spominjemo  krasnu  Preradovićevu  pjesmu:  »Tko 
je  srce  u te  dirno«,  o kojoj  se  može  reći,  da  je  postala  opće 
pučkom  pjesmom.  Srce  može  biti  sijelom  i nižega  i višega  teženja, 
sijelom  dobre  i zle  volje,  pa  može  značiti  ideju  ljubavi  ili  dobro- 
hotnosti, koje  nema  bez  sklada  volja,  dvaju  ili  više  bića; 
n.  pr.  kad  velim:  srce  moje!  Srce  može  obilježavati  jakost  i 
odlučnost  voljnu  ili  srčanost;  n.  pr.  u njega  je  vražje  srce,  a 
tako  isto  i ideju  pravednosti  i pravičnosti  i moralne  značajnosti; 
n.  pr.  dobro,  tvrdo,  blago  srce.  Samo  ljudsko  srce  može  ćutjeti 
pravu  i potpunu  vrijednost  i nevrijednost,  vrlinu  i kukavštinu 
svojega  bitka.  Etičke  uzore  i načela  izricalo  je  u svjema  vijeko- 
vima  smio  ljudsko  srce;  ono  je  vrednoću  i nevrednoću  svoga 
čuvstvovanja  i teženja  drukčije  cijenilo  od  istina  spoznajnih 
(Lotze,  Mikrokozam  I.  pag.  261).  Srce  je  u najužoj  svezi  i s du- 
ševnim uzbunama,  r.izdražicama  i strastima.  Razdražice  i strasti 
djeluju  na  živčani  organizam,  pa  i na  srce,  dapače  one  mogu 
zgrčiti,  ubiti  i razoriti  i srce  i život.  S toga  se  i veli:  srce  mu 
puklo  od  žalosti.  — Otkud  hrv.  jeziku  za  ovolike  raznovrsne  duševne 
činjenice  jedan  skupni  izraz?  Svakako  uzrok  valja  tražiti  u tom, 
što  je  stvaralački  genij  naroda  bio  o tom  tvrdo  uvjeren,  da  je 
sve  duševno  djelovanje  jedinstveno  s jednim  jedinstvenim  izvorom 

1 jednim  te  istim  zakonima.  M.  Suknić. 


Ljubav  i mržnja.  — Nova  era.  — Cosmopolis.  — »Pjesnik  i vila«,  pjesma  kneza  Nikole.  — »Osvit«,  slike  iz  tridesetih  godina.  — 

Listak. 


Uredjuje  J.  l’nsarić. 


Vlastničtvo  i tisak  Dioničke  Tiskare. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inaće  C for. 

Rukopisi  se  ne  vraćaju. 

1 God.  XXV. 

Krvave  uspomene. 

Epska  pjesan. 

mf 

III.  Pjevanje. 

.liijjlKili  pobro,  polja  travanjskoga 
?lemenita>  duga  * široka! 
**  Četiri  ga  natapaju  r’jeke. 
Od  sjevera  Vlašići  ga  brane, 
Pram’  jugu  se  udomile  Vile. 

A1  je  danas  pusto,  neveselo : 

Na  garištu  kuća  i kućišta 
Gola  djeca  plaču  i uzdišu, 

A ljudstvo  se  poljem  uzmotalo 
Mrka  lica  pod  oružjem  bojnim; 
Pa  šum  tajan  razl’ježe  se  muklo 
I sve  više  raste  žamorkanje, 

Ko  kad  gorska  bujica  nabuji, 

Pa  provaliv  st’jenje  i kamenje 
Po  šarenu  razlije  se  dolu, 

Smrću  pr’jeteć  snenom  seljaninu. 
Usred  polja  lipa  petstoljetna, 

A pod  lipom  paše  i begovi 
Sve  na  glasu  turske  poglavice, 

I sa  Une  i sa  Sane  hladne, 

Sa  Neretve,  sa  Vrbasa  nagla. 
V’jeće  čine  turske  poglavice, 
Posjedali  lipi  u osjenu 
Na  vezene,  arapske  ćilime, 

Pod  oružjem  i kalpakom  bojnim. 
U pročelju  travanjski  muftija, 
S’jeda  brada  pojase  mu  liže, 
Obrve  se  guste  sastavile 
Iznad  oka  žarčeg  od  plamena, 
Ispod  čela  vedra  i visoka. 

Uz  desnu  mu  Kulenović  beže, 
Hadži-alaj,  koljeno  starinsko, 
Gradski  srdar  kraljevskoga  Jajca. 
Pokraj  njega  Kapić  Ibrakime, 
Osrednjega  stasa  i uzrasta, 

Nešto  ružna  lica  i obličja, 

A1  junaci  ne  mjere  se  licem, 
Već  junačkim  srcem  i desnicom; 


A Ibrahim  kršan  na  mejdanu, 
Kršno  čedo  krvave  krajine. 

Šest  je  ljeta  u zatočju  bio, I 
Ranjena  ga  Vehdži  paša  sveza. 

U zatočju,  od  kuće  daleko 
Još  se  već  ma  junak  naučio 
Ljubit  svoju  kuću  i slobodu, 

Branit  prava,  djedovski  amanet. 
Ukraj  njega  Kedić  i Redjiću, 
Pobratimi  od  malenih  nogu.  — 

S druge  strane  bezi  iz  Travnika, 
Medju  njima  mladjahni  Selime 
Na  dugu  se  šarku  naslonio; 

A Husein  Cerić-beže  novski 
I Mustaj-beg  Beširović  krupski 
Istom  brze  konje  odjašiše, 

Za  junačko  upitav  se  zdravlje. 
Posjedaše  na  ćilime  meke, 

Kad  muftija  tiho  progovori: 

— Djeco  moja,  turske  poglavice," 
Zla  vremena,  da  ne  mogu  gora; 
Naše  stare  gaze  se  pravice, 

Što  ih  oci  stekli  na  mejdanu; 
Naše  stare,  zlatne  običaje 
Hoće  tudjin  novim  da  zam’jeni 
A1  istr’jebit  najprije  ti  selo, 

Pa  tek  onda  selu  običaje. 

Nismo  nikom  klanjati  se  vikli, 

Do  jedinom  Bogu  velikome: 

A sad  dodju  žedne  pijavice, 

Živu  krv  nam  iz  grudiju  sišu, 

Pa  još  hoće  neznatni  patuljci, 

Da  bosansko  ponosno  koljeno 
Pred  njima  se  u prahu  previja. 

0 velike  sjene  pradjedova, 

Što  ste  b’jelim  uzdrmale  mirom, 
Da  sad  tužnom  krenete  se  Bosnom, 
Zar  bi  svoju  zemlju  prepoznale? 
Zar  smo  zalud  usijali  glave, 

Stojee  hrabri  borci  na  braniku? 


Gdje  su  kule  vitke,  ponosite. 

Gdje  su  sela,  b’jeli  labudovi, 

Gdje  je  naše  zlato  i alem  lje, 

Gdje  su  naše  sablje  i kalpaei? 
Vitke  kule  prazne,  opustjele, 

A na  pragu  stara  kuka  majka, 

U asker  joj  odveli  jedinca: 

B’jela  sela  garišta  su  pusta, 

Na  pepelu  dječica  se  griju 
Bez  miloga  doma  hranitelja; 

Naše  zlato  tudje  kese  puni, 

Naše  sablje  tudjin  opasao. 

Iz  Posavlja  crni  glasi  stižu, 

A1  ne  treba  za  to  očajati, 

Ko  očaja,  više  čovjek  nije. 

U Vučjaku  kreševo  je  bilo, 

Tri  dni  naši  borili  se  hrabro, 
Arnaut-  se  natrag  povukao.  — 
Misleć  jadni,  da  su  pob’jedili, 
Pustiše  se  gori  niz  vrhunce. 
Ostaviše  tvrđje  i opkope. 

A kad  stigu  u dolinu  ravnu, 

Omer  Paša  namaknu  topove 
I natisnu  lako  konjaništvo  — 
Bosno  hladna,  vazda  mutna  tekla, 
Koliko  si  ljudi  progutala, 

U valovlju  grob  im  otvorila!  . . . . 
A Ibrakim-Paša  siloviti, 

Gori  sluga  goreg  gospodara 
U procjep  se  guja  uhvatio, 

Jer  Stoborje  naši  zaposjeli, 
Presjekli  mu  pute  i drumove, 
Okružili  vojsku  i nizame, 

Ni  odakle  hrane  ni  hraniva.  — 

U Klađnju  se  izdajica  nadje. 
Povede  ga  putem  tajnovitim  — 
Izdajico,  crna  izdajico, 

Proklet  bio  na  obadva  sv'jeta, 
Orna  ti  se  duša  ne  smirila, 

Već  kukala,  kao  kukavica 

U pramaljet  lugom  zelenijem. 

Silan  paša  Kladanj  zapalio, 

Pogubio  starog  Muselina, 

A brata  mu  kadiju  zakovo, 

Poveo  ga  prema  Sarajevu ; 

Mrtvu  glavu  brata  rođjenoga 
Nosati  je  moro  Sarajevom, 

Na  strah,  trepet  mladim  Sarajlijam.  — 

Tu  muftija  starac  zamuknuo, 
Uzdrhtaše  s užasa  junaci. 

Pogledom  se  čudnim  pogledaše, 

Dok  zagrmi  mladjahni  Selime : 

- — Sto  života,  braćo,  izgubiti, 

A1  sramote  ne  podnosit  take ! 

— Sto  života  radje  izgubiti! 
Razljegnu  se  poljem  širokijem. 

— Tiho,  sinci,  — stari  će  muftija, 
Tiha  voda  čvrste  br’jege  dere.  — 
Umiri  se  sila  uzburkana, 

Zažari  se  mladjahni  Selime, 

Pa  će  jakim,  uzđrhtalim  glasom : 

— Spominjemo  slavu  pradjedova, 
Sl'jedimo  ih  radje  u životu ; 
Spominjemo  konje  od  mejdana, 
Spominjemo  sablje  demeskinje, 
Zajašimo  radje  konje  dobre, 

Opašimo  sablje  demeskinje ; 

Pradjedovi  boriti  se  znali, 

Branit  znali  prava  i pravice, 

Zašto  i mi  borili  se  ne  bi, 

Zašto  i mi  ne  bi  branit  znali 
Naša  prava  i pravice  stare? 

Teško  onom,  koga  sl’jepac  istom 
Uspomenom  junačkih  djedova 
Potaknuti  na  junaštvo  mora, 

A on  nije  baštinio  srca 
1 junačke  djedovske  desnice!  — 

Zar  smo  slabi,  zar  nijesmo  kadri 
pa  na  svome  svoji  ostanemo? 

Čemu  onda  borba  i trzanje, 

Otpašimo  sablje  i handžare, 

Jer  ko  u se  uzdat  se  ne  smije, 

Nije  vr’jedan,  da  ga  sunce  grije. 
Jedna,  braćo,  sve  nas  miso  veže, 
Jedno  srce  u grudima  bije; 

Čemu  trošit  uzaludne  r’ječi, 

K djelu  vr’jeme  sadašnje  nas  zove. 
Ostavimo  kuće  i kućište, 

Ostavimo  djecu  i ljubovce, 

Pohrlimo  na  polje  krvavo, 

Kr  viju  samo  narod  svoje  stječe, 

Tek  iz  krvi  za  dom  prolivene, 

Iz  ranjene  junakove  grudi 
Boljeg  dana  zoriea  zarudi.  — 

Polagano,  mladi  Seimi  — beže ! — 
Lukavo  će  paša  Mehmed  — paša, 

Sa  paklenim  na  usnama  sm’ješkom  : 
Drago  mu  je  zlato  i biserje, 

A dosta  ga  nagrnuo  pusta 
Omer-Paša  Tuzlom  i Posavljem. 

- Polagano,  vruća  krv  ti  vrije; 

Ne  znate  li,  jad  vas  ne  ubio, 

Proti  caru  dižete  se  svomu. 

Omer-Pašu  car  nam  otpravio, 


Da  nam  vida  rane  i nevolje, 

A bezglavne,  usijane  glave 
Misle:  car  nam  uzima  pravice, 
Gazi  pravo,  gazi  običaje. 

Odložite  to  oružje  bojno, 

Poklonite  se  carskom  namjesniku, 
Svaka  sila  i otpor  vam  zaluđ.  — 

— Izdajica!  — zagrmiše  Turci, 
Kukavica!  — ozvaše  se  drugi,  — 
Podajte  mu  lana  i preslicu ! — 

Pa  kad  opet  nastade  tišina, 
Strastveno  će  Kedić  Ibrahime: 

— Sultan  car  je  sv’jetlo  sunce  naše, 
Za  cara  bi  izginuli  redom ; 

A1  šta  znade  care  gospodine, 

Sto  po  tužnoj  dogadja  se  Bosni  ? 
Dušmani  ga  naši  opkolili, 
Buntovnici  caru  smo  u oku  — 
Pres’ječe  mu  riječ  glasonoša, 

Crne  glase  noseć  iz  Mostara. 

Kad  se  momče  malko  razabralo, 
Drhtavo  će  prekinutim  glasom: 

— Zlo  vam  veče,  turske  poglavice, 
Zlo  vam  veče,  Bog  vam  bolje  dao. 
Vi  sjedite  i pušite  mirno, 

A braća  vam  hrabri  Hercegovci 
U vlastitoj  kupaju  se  krvi. 

— Kazuj,  momče,  što  se  dogodilo  ? — 
Navališe  Turci  na  okolo. 

— Naš  svijetli  i čestiti  paša 
Ali -Paša  Eizvanbegoviću, 

Na  silenu  molbu  prijatelja 
Na  Bunu  se  starac  uklonim. 
Kavaz-baša  digo  Mostarane, 

Sve  se  diglo  malo  i veliko, 

A kad  čuo  kleti  Omer-paša, 

Podiže  se  pram’  Hercegovini, 

Gdje  je  bio  drug  mu  Skender-beže. 
Ali-Paša  miri  Hercegovce, 

Ali  ko  će  plamen  ugasiti, 

Kada  bukne  najvećijem  mahom? 
Zla  bi  sreća  Skenđer-begu  bila. 

Da  mu  neko  nesretno  čobanče 
Ne  pokaza  puta  do  Li  peta. 

Naši  sjeli,  da  se  poodmore 
Od  dugoga  napornoga  puta. 

Istom  sjeli,  kad  im  iza  ledja 
Zapucaše  puške  i topovi.  — 

Sve  izginu,  malo  ko  uteče, 

Da  osvetu  razjaruje  s nova. 
Arnauti  kao  gladni  vuci 
Razlete  se  širokim  Mostarom, 
Uzimajuć  blago  i bogastvo, 
Ubijajuć  staro  i nejako. 

Mlada  ljuba  jadnog  Kavaz-baše 
U Neretvu  skoči  sa  prozora, 

Da  ne  bude  žrtvom  krvoloka 
l robinja  hiru  živinskome. 

Kada  Skendcr  Mostar  zauzeo, 

Sitnu  knjigu  Ali-Paši  piše, 
čvrstom  vjerom  čvrsto  se  obvezav. 
Da  mu  ništa  dogodit  se  ne  će. 
Nek  se  vrati,  nek  pašuje  s nova. 
Bilo,  braćo,  negdje  o akšamu 
Kad  se  sv'jetli  Paša  ukazao; 


Zapucaše  topovi  na  gradu. 

U red  carska  postavi  se  vojska, 

A sam  Skender  preda  nj  išetao. 
Išetao,  u skut  poljubio. 

Mirnim  okom  gledao  je  starac. 
Samo  što  mu  pobl'jedjelo  lice, 

A čelo  mu.  braćo,  uv’jek  vedro. 
Zagonetno  nešto  potamnjelo, 

Ivo  da  Paša  slutio  sudbinu : — 

Jer  kad  bilo  noći  o dva  sata, 
Skender-beg  mu  u stan  uljezao 
I naredbu  pročitao  carsku: 

Car  ga  skida  s časti  pašaluka, 

Car  mu  veli,  da  je  buntovnikom  — 
Buntovnikom  naš  premili  Paša, 
Sirotinji  i otac  i majka. 

Krivcu  sudac,  milost  pravedniku, 
Bez  razlike  Krstu  i Turčinu. 

Oduže  mu  sve  nišane  carske, 
Okova  ga  sa  Hafizom  sinom 
I u tamnu  zatvori  tamnicu.  — 

— Aman,  Bože,  jauknuše  Turci, 
Gdje  je  vjera,  ona  ga  ubila ! 

Pa  zar  talci  da  nam  čovjek  vlada, 
Da  nas  uči  redu  i zakonu, 

Da  nas  uči  vjeri  i poštenju? 

Još  nas  zovu,  da  smo  buntovnici. 
Valja  za  to,  vjeru  što  držimo, 

Sto  je  svakim  ne  kršimo  trenom. 
Izginuti,  stoput  izginuti!  — 
Zagrmiše  paše  i begovi, 

A o zadnjem  sunčanome  traku 
Zabljeskaše  sablje  i hanđžari. 
Nijem  stajo  travanjski  muftija, 
S'jedu  glavu  o ruke  podbočiv : 

('ini  mu  se : crn  je  sanak  snio, 

Pa  prevuče  desnicu  po  čelu, 

Da  rastjera  misli  zlokobniee. 

Sto  mu  čistom  dušom  prostrujile, 
Kao  žamor  zlokobnih  duhova. 
Ali-Paša  u tamnici  tamnoj. 
Ali-Paša,  mila  majka  naša, 

Dika  ponos  zemlje  Hercegove. 
Dvadeset  su  i još  devet  ljeta 
Pašovali  Rizvanbegovići, 

Odbijali  sile  i nasilja 
I branili  rodjenu  kol'jevku 
Ko  lavovi  hrabro  i junački. 

Mjesto  bojne  sablje  s briljantima 
Skender-beg  ga  skida  s pašaluka, 
Pa  ko  rdja,  ljuti  ‘ Osmanlija 
Na  vjeru  ga  u tamnicu  baca. 

Crni  sv’jete,  crnje  li  ti  plate, 

Zar  za  djecu  vr’jednu  i zaslužnu 
Ništa  nemaš  do  konopa  tanka, 
Oštre  sablje  i tamnice  tamne?  — 

— Braćo  mila,  ne  treba  ni  r 'ječi. 
Nego  kaž’te,  osnovu  mi  mudru, 
Kako  ćemo  krenut  na  bojište, 

Pa  ii  uspjet  ili  izginuti.  — 

Na  to  će  mu  Kediću  Alija : 

— Osnovu  smo,  čestiti  muftija, 
Osnovali  i zapečatili: 

Kroz  Prijedor  i Kozarac  ja  ću 
Svoje  čete  Jajcu  okrenuti, 

A Kapić  će  Ključem  i Varcarom, 
Ređjić  će  nas  čekat  u Jezeru, 

A vi  ćete  krenut  iz  Travnika 
Pod  mladjahnim  begom  Selim-begom, 
Pa  svi  onda  Ivulenović-begu 
Na  večeru  u bijelo  Jajce, 


Pa  što  nama  Bog  i sreća  dade. 
— Dobro,  Ale,  povladi  mu  društvo, 
A ko  vjeru  prekrši  junačku, 
Turčin  nije,  nego  izrod  turski, 
Proklet  bio,  dokle  dušom  diso, 
Tuđjin  mu  se  banio  po  domu, 


A on  dov’jek  ljubio  mu  stope.  — 
Pa  se  l’jepo  družba  izljubila, 

Svako  svoga  konja  pojašio, 

Pa  odoše  milom  domu  svome, 

Da  se  braća  na  razboju  nađju 
Kao  jedan  složna  i udružila. 


Nova  era. 

Crtica  iz  primorskoga  života.  Napisao  J.  Draženović. 
(Svršetak.) 


VI. 

a pukovnikom  karmine  ne  dodjoše  ni  Brodarić 
ni  barba  Fran,  samo  da  se  ne  sastanu  nakon 
podmukla  okršaja.  Ostalo  društvo  još  u -mamur- 
luku od  jučer  započe  zabavu  veoma  bučno. 
Debela  se  Irma  već  dobrano  oznojila,  služeći  pohotni 
stol.  — Na  polju  se  oglasivala  prpošna  ljetna  burica  na 
ođuge  zamahaje,  šumno  i nasilno,  tresući  vratnicama  i 
zanašajući  u sparnu  i zadimljenu  odaju  svježa,  puna 
uzduka,  s kojega  su  i plamečci  svjetiljaka  sladje  zaplam- 
tivali. 

— Dakle  general  R.  dolazi  zaista  26-toga,  — oglasi 
se  Santić  važnim  - glasom.  — Danas  konačno  dopro 
služben  glas.  — 

— Čuli  smo,  čuli ! — ozva  se  Baltazar.  — Po  tom 
eto  doskora  i izbora.  — 

— I komplimenata ! — primetnu  Zan. 

— I frakova ! — smrknu  se  Viceneo. 

— A gdje  su  nam  Fran  i Brodarić?  — spomenu 
Maletić. 

— To  su  načelnici ! — ozbiljno  će  Vicenco.  — 
Nisam  li  vam  kazao,  da  bi  bilo  dobro  jedino,  kad  bi  se 
moglo  izabrati  njih  desetak  ili  dvadesetak?  — A konačno 
ne  bih  dva  puta  rekao,  da  i ovdje  ne  sjedi  koji  pre- 
tendent. Zar  ne,  Joso?  — 

— Ne  pačam ! — odgovori  Maletić  mudrački. 

— Čujte  me,  gospodo ! — nastavi  Vicenco.  — Znam, 
doduše,  da  nema  nijednoga  medju  nama,  koga  ne  bi 
ganula  ni  suza,  ni  žena,  ni  dinar.  A1  svejedno : — ljudi 
smo!  — Ako  nismo  najbolji,  nismo  ni  najgori.  Ja  nisam 
diplomata  ni  političar,  al  me  jedi,  što  se  eto  snuje  za 
nas,  a bez  nas.  Eto  već  dva  pretendenta ! Bit  ću  načelnik, 
pa  basta!  — A ostali  tek  da  šute,  pa  prime  na  znanje? 
Ne  ću  ja!  — Neka  se  čuje  i naša,  pa  došli  oni  amo  ili 
ne  došli ! — S toga  predlažem,  da  i naše  društvo  večeras 
proglasi  svoga  kandidata.  Budi  opozicija!  Je  li  de,  Joso, 
bi  li  prihvatio?  — 

— Ne  bih  se  bogme  otimao!  — odgovori  Maletić 
odrešito.  — 0 tom  mi  je  već  nešto  natuknuo  i prepošt. 

— Prepošt!  — kliknu  Santić.  — E,  čast!  — Onda 


smo  na  pola  sigurni ! — Nego  čuste  li  onomadne  one 
pričice  o liferantu  i tržnom  nadzorniku?  — Lijepe  priče! 
— Obične ! — slegnu  Vicenco  ramenima. 

— Al  i mene  se  boje!  — nastavi  Santić.  — S toga 
su  i razglasili,  da  se  otimljem  za  bilježničtvo.  — Ja  se 
baš  i ne  bih  nećkao  — s pukog  patriotizma  — — 

— - Znamo,  znamo ! — viknu  Vicenco.  — Konačno 
zašto  ne  bi!  Pa  ja  kažem:  da  Bog  poživi  budućega  grad- 
skoga načelnika  Maletića,  budućega  gradskoga  bilježnika 
Santića!  — 

— A bi  li  se  našlo  i za  mene  koje  mjestance?  — 
upade  u riječ  Žan,  na  pola  u zbilji,  na  pola  u šali. 

— Pa  zašto  ne ! I gradskog  kapetana  Zana ! — A 
ti,  Baltazare,  udari  tuš!  — 

Baltazar  se  podiže,  opipa  se  po  grlu,  zatim  uzbaci 
glavu,  mahne  desnicom  poviše  stola,  pa  zapjeva  visoko, 
kićeno : 

— Još  Hrvatska  nij’  propala,  dok  mi  živimo ! — 

— Izvrsno ! — viknu  Vicenco.  — Da  žive  naš 
gradski  blagajnik  Baltazar ! — I u to  ime  opet  tuš ! — 
Baltazar  se  duboko  nakloni,  ispravi  se  još  ponosnije 
i opetova  pjesmu.  Ovaj  put  tako  silovito  lomataše  rukama, 
da  je  svjema  postanulo  nekako  tijesno  pri  stolu.  On  je  i 
ovu  pjesmu  pjevao  poput  talijanskoga  tenora.  I tuđe  se 
u višim  notama  podizao  na  prste,  uzvijao  očima  i lijevom 
rukom  grčevito  pritiskao  grudi. 

Ne  zna  se.  da  li  sa  same  popijevke,  da  li  s načina 
pjevanja,  postade  svjema  konačno  sasvim  tijesno  na  sje- 
dećke.  Šior  Vicenco  skoči,  pa  zaplesa  s Irmom,  a Zan  ih 
stade  obletavati  poput  satelita.  Vidjevši  to  Santić,  zaplesa 
sa  stolicom,  a Maletić  skoči  na  stol,  pa  stade  taktirati. 
I tako  se  ista  popijevka  opetova  do  tri  puta  uzastopce. 

Kad  se  društvo  rastajalo,  počela  već  i zora  ruđjeti  na 
osvitak  dana.  — Odnekale  iz  podruma  ozva  se  pijevac. 

— I on  se  veseli,  što  je  živ,  ma  i ne  bio  načelnik! 
— zahohota  Vicenco.  A Baltazar  zatetura  niz  ulicu. 

— S toga  još  jedanput:  — Još  Hrvatska  — — — 
Sjutradan  se  i ostali  ženski  svijet  stao  odlučno  tužiti 
s te  „proklete  politike11.  Dojadila  im  smućena  lica  bračnih 
drugova  i kojekakve  lakoumne,  upravo  poganske  riječi. 


VIENAC 


Br.  10 


148 


Naopaki  svijet!  — A gospoda  se  medjutim  sred  mamur- 
luka opet  sastadoše  kod  Vicenca  „na  slane  srđelje".  Zbo- 
rilo se  o akciji  za  izbor.  Vicenco  po  običaju  nemirno 
šetkao  po  sobi.  Najednom  usred  razgovora  sagnu  se  naglo 
nad  prozor  i duboko  se  pokloni. 

— Sluga  ponizan,  gospodine  načelnice!  — viknu. 

Mimo  je  prolazio  Francesko  Brodarić.  (A  njih  dvojica 
imali  su  odavna  potajnih  zakučastih  računa  medju  sobom!) 
— I tim  izrazitim  srazom  istom  započe  ozbiljna  „izborna 
politika". 

VII. 

Do  skora  prispije  u grad  jur  naviješteni  gjeneral  B. 
Gradjani  mu  s mjesta  upriličiše  banket,  jednodušno,  bez 
razlike  mnijenja  i uvjerenja.  Bilo  je  zaista  i komplime- 
nata i frakova.  Netko  se  klanjao  poradi  vlastite  koristi, 
a netko  s izvjedljivosti,  sa  pohlepe  za  novotom,  sa  žurbe, 
da  ne  ostane  nevidjen  iza  ostalijeh.  Ali  rijetki  klanjali 
se  iskreno  i drage  volje.  A s česa  to,  teško  je  pravo 
pogoditi.  Valjda  je  stara  uprava  sa  svojim  sabljama 
odveć  dugo  potrajala,  i tako  postala  dosadna  samo  zbog 
svojih  predobro  poznatih  ličnih  crta.  I dosada  mnogo 
šta  odlučuje  u javnom  životu.  — 

Valja  priznati,  da  ih  je  zaista  zanosila  novota,  da 
su  joj  se  veselili  i s nje  zamrzili  na  starinu,  kao  što  i 
staro  ruho,  još  danas  snošljivo,  ne  ćeš  sjutra  kraj  novog 
niti  da  pogledaš.  Tako  i sada  s nekom  nerazumljivom 

zlovoljom  gledahu  na  obilježje  jučerašnje  vlasti,  — na 
sablju.  Pri  tom  se  sjećahu,  kako  ih  je  ta  sablja  ljuto 
gonila  na  ,,red“,  a da  nijesu  ni  pitali  ni  znali,  da  li 
s pravom  ili  s nepravom.  Oni  vjerovahu,  da  ih  je  kadikad 
i posjekla,  ali  ipak  ne  bi  nitko  bio  kadar  tačno  pokazati 
brazgotine.  Vlast  je  prečesto  u mislima  široke  publike 
mimo  sve  ostalo  kriva  samo  s toga,  što  joj  se  moraš 

pokoriti.  A1  kraj  svega  toga  ipak  nijesu  ti  obnovljeni 

gradjani  bili  podobni,  oteti  se  blještavilu  gjeneralskog 
jiort <’]>(: ja.  Dapače  se  žurili,  da  preteče  jedan  drugoga, 
plaho,  ali  proračunano.  — I Vicenco  se  našao  medju 

njima.  1 on  se  je  povlačio  medju  redovima  poklonika, 
premda  nije  očitovao  niti  šta  u prid  nove  ere  niti  u 
prikor  stare,  a pravdao  se  interesom  svoje  „stranke", 
svoje  sred  mamurluka  začete  ideje.  Tko  da  mu  s toga 
prigovori ! — 

I nastadoše  silna  gošćenja  i zabave.  A gjeneral 
uzvraća  gradjanima  sjajnim  banketom,  pa  umak  zatim 
otputova,  ostaviv  iza  sebe  povjerenika,  — jednog  činov- 
nika - da  ovrsi  izbor  zastupstva.  Taj  se  izbor  protiv 
očekivanja  zategnuo  za  nekoliko  mjeseci,  što  je  znatno 
oklađnilo  i zanos  i dobru  volju  u gradjanstvu.  — Konačno 
zasjede  u magistratu  domaće  vijeće,  a tjedan  dana  zatim 
izabraše  i načelnika.  Pri  tom  propade  i Šior  Franeesko, 
koga  prozvaše  „liferantom",  i „učenjak"  barba  Fran.  A 
propade  i kandidat  „stranke"  Viceneove.  Na  preporuku 
vojničke  gospode,  a.  uz  pripomoć  domaćih  notabil iteta 
izabraše  načelnikom  umirovljena  oficira.  Ostale  pak 


službe  na  daleke,  maglovite  preporuke  zapadoše  većinom 
strane  ljude  i baštinjene  prijašnje  službenike.  Domaće  se 
„stranke"  dakako  pocjepkale,  pa  nijedna  ne  htjede  da 
popusti  ni  za  dlaku.  Barbi  Franu  dobaciše  ipak  mrsnu 
kost  — tržno  nadzorničtvo,  ali  nipošto  za  volju  njegovoj 
biblioteci,  nego  samo  s obzira  na  davnu  mu  praksu  u toj 
struci.  I Santića  zapade  bilježničtvo,  jer  ga  zbog  njegova 
„pukog  patriotizma"  potpomogoše  sve  tri  stranke.  — 
Stara  gospoda  medjutim  iščeznuše  naglo  po  novim  služ- 
bama, muče  i na  gluho,  baš  po  službeničku.  Gospodin 
kapetan  odmaglio  na  kordun,  „med  vuke  i hajduke", 
ostali  kojekuda  po  široku  svijetu,  a svi  do  jednnoga  „u 
sretan  nepovrat".  — - 

Poslije  toga  poteče  stvar  običnim  tokom,  na  tiho  i 
čisto  po  domaću.  Opet  se  svatko  ohukao  u svoju  staru 
kožu,  dobro  sačuvanu  kožu  odavna  odgojenih  misli  i 
navika.  Novi  se  proces  razvio  lagašno,  da  ne  može 
laglje,  a sveopći  interes  popusti  već  za  par  tjedana : i 
težnje  i strasti  utaložiše  se  posvema.  — Pa  što  je  to 
novo  i teško  u toj  novoj  eri?  — kao  da  čitaš  pisano 
na  studenim  i mljednim  licima.  — Ta  upravo  šala,  obična 
šala,  zabroditi  novim  brodom  po  staroj  pučini ! — Čemu 
smo  se  i inatili  toliko!  — 

I tako  slavnoj  oksidaciji  na  osvitku  nove  ere  iščeznu 
svaki  i slijednji  trag.  — 

VIII. 

Jednog  popoldneva  već  za  nove  ere  u oči  zime  raz- 
mahala se  oštra  bura  i gotovo  pomela  s ulica  već  i sli- 
jednji trunak  prašine.  Sa  zamagljenih  brdina  bila  sum- 
njiva studen;  zrak  je  mirisao  po  prvom  snijegu.  — 
Ostara  žena  u laganu  prtenu  odijelu  mota  se  po  hodni- 
cima gradskog  magistrata.  Lice  joj  se  i ruke  zarumenjele 
od  studeni,  ma  i da  si  je  omotala  ođrt  rubac  prego  glave 
i prsiju.  — Obzirala  se  dugo  i zapitkivala  žurne  prolaz- 
nike, bi  li  smjela  sa  svojom  tegobom  do  gospodina 
načelnika,  dok  joj  se  jedan  pisar  znanac  ne  smilova,  te 
joj  u neke  jade  pokaza  vrata,  neka  udje.  — Gospodin 
se  je  načelnik  upravo  bavio  važnim,  žurljive  naravi 
iskazom,  pa  jedva  saslušav  njenu  tegobu,  uputi  je,  kamo 
pripada,  — redarstvu. ' — Gospodin  je  gradski  kapetan 
upravo  dočitavao  važan  nekakav  spis  o noćnoj  sablazni, 
pa  je  s toga  smjesta  otpravi  do  bilježnika,  — „ako  se  u 
opće  dade  što  učiniti".  — Gospodin  se  Santić  naježi  na 
njen  pojav,  i promrmlja,  da  to  ne  ide  ,,u  njegov  dje- 
lokrug", pa  ju  posla  po  jednome  pisaru  u kaneel,  neka 
se  priupita,  — „kako  njezina  stvar  do  danas  stoji".  — 
Tuđe  je  turkalo  od  jednoga  do  drugoga,  pa  joj  na 
koncu  razložiše,  da  je  to  „stvar"  važna,  koja  ne  može 
ni  iz  daleka  da  spada  na  kaneel,  nego  neka  se  još 
pobolje  popita  i sve  iznova  potanko  razloži  g.  načelniku. 
— Stvar  je  zapletena,  — rekoše  joj  manji  bogovi  nemilo 
suhim  glasom,  — ne  ide  to  tako  napoprijeko,  kako  si 
tkogod  upi  li  u glavu.  Najprije  valja  ustanoviti,  u čiji 
„djelokrug"  ide  taj  djavo.  — Žena  onijemi  i ode.  U 

hodniku  sjedi  na  klupi  stari,  sijedi  pođvornik  Jakov, 
crvena  nosa  i kuštrave  brade,  sjedi  smrknut  i puši  iz 
napukle,  čadjave  lule.  — Bio  to  pođvornik  još  iz  „stare 
đobe“.  — Ženi  sinu  tračak  nade,  pa  onako  ispreturana 
razloži  smjernim  glasom  pođvorniku,  u čem  je  njena  tegoba. 

— Bila  sam  kod  načelnika,  — reče,  — i kod  kape- 
tana i kod  bilježnika  i kod  pisara,  i svi  mi  rekoše,  neka 
se  upitam  u drugih,  kamo  to  spada.  — Kuda  bih  sada?  — 

— Ne  znam  ni  sam,  draga  moja.  — Otidjite  opet 
k načelniku!  ■ — 

— A1  on  me  je  već  otpravio ; — srdio  bi  se.  — 
Nije  mu  ni  sada  bilo  pravo,  što  sam  došla.  — 


— E,  nije  druge ! — uvjerljivo  će  pođvornik,  omahnuv 
je  gustim  dimom.  — Tako  nam  je  svima,  svima  jed- 
nako! Valja  slušati!  — Gospoda  su  gospoda.  — 

— A1  ovo  su  ipak  sada  naša  nova,  domaća  gospoda, 
— — prigovori  žena. 

— Stara,  nova,  — svejedno  ! — 

Žena  ne  odgovori  ni  crne  ni  bijele.  Zagleda  se  u 
tmurno  zimuje  nebo,  ote  joj  se  težak  uzdah,  pa  sunu 
na  vrata,  na  udar  studenim  zamasima  neprijatna  vjetra. 

Njoj,  jadnici,  nije  možno  čekati  samilosti  i pomoći 
od  gospodske  povoljice,  niti  možda  od  opet  „nove  ere“, 
kad  ljudi  rek  bi  ostaju  sveudilj  najeđnaki.  — 


Cosmopolis. 

Roman,  napisao  ga  Paul  Bourget. 
(Nastavak.) 


vaj  drugi  tijek  razmišljanja  naličio  je  više  nego 
prvi  pravome  Dorsennu  i vrsti  razbornog  dile- 
tantizma, koji  je  potanko  pred  Montfanonom 
razglobio.  i zbog  kojeg  ga  često  nijesu  shvaćali 
ni  najbolji  njegovi  prijatelji.  Ovaj  mladi  čovjek 
s velikim  crnini,  široko  otvorenim  očima  u obrazu  nježnih 
crta,  s maslinastom  puti  španjolskog  redovnika,  istrošena 
askezom,  imao  je  uvijek  samo  jednu  strast,  koja  bijaše 
previše  izvanredna,  a da  ne  bi  smela  običnog  posma- 
trača,  a razvijala  se  tako  u osebitom  pravcu,  da  je  redom 
za  sve  one,  koji  su  mu  ponajviše  skloni  bili,  morala 
poprimiti  lik  gotovo  uvredljiva  držanja,  ili  bar  ružnog 
egoizma  i duboke  pokvarenosti.  Dorsenne  je  iskreno 
govorio,  da  voli  poimati  — radi  poimanja  samog  — 
kao  igrač  što  voli  igrati,  škrtac  gomilati  blago,  a často- 
hlepnik  osvajati  mjesta.  U njega  bijaše  taj  tek,  taj  ukus, 
št-a  više,  ta  manija  ideja,  koja  čini  od  čovjeka  naučnjaka 
i filozofa.  No  on  bijaše  filozof  sazdan  hirom  umjetničke 
naravi,  hirom  imutka  i odgoja  svjetskog  čovjeka  i putnika. 
Abstraktne  spekulacije  metafizika  nisu  mu  dostajale,  kao 
ni  neprekidno  živo  i jednostavno  stvaranje  pripovjedača, 
koji  pripovijeda,  da  se  zabavlja  svojim  žarom,  kao  ni  na 
po  živinska  pohlepa  čovjeka,  što  živi  za  nasladu  i podaje 
se  grješnomu  bjesnilu.  On  je  sebi,  ponešto  nagonom, 
ponešto  metodom,  stvorio  kompromis  izmeđju  oprečnih 
težnja,  kojemu  kompromisu  đavaše  donekle  ukočen  oblik, 
govoreći,  da  mu  je  jedina  svrha  „intelektualizovati  žive 
dojmove".  Jasnije  rečeno,  on  snivaše  o tome,  da  prokuša 
što  veći  broj  utisaka,  što  ih  može  život  ljudski  podati,  i 
da  promišlja  o njima,  pošto  ih  je  okusio.  Mislio  je, 
pravo  ili  krivo,  da  u dva  spisatelja,  što  ih  najviše  cije- 
njaše,  a to  bijahu  Goethe  i Stendhal,  razpoznaje,  kako 
redovito  upotrebljavaju  slični  princip.  Njegova  stalna 
nauka  u četrnaest  godina,  otkad  je  počeo  živjeti  i pisati, 


sastojala  je  u tom,  da  je  nastojao  što  više  moguće  pro- 
laziti kroz  što  različitija  središta.  No  on  je  prolazio  kroz 
njih,  podajući  im  se,  ali  ne  uživljavajući  se  nikad  u njih, 
uvijek  s tom  mišlju  u dnu  svojega  uma,  da  se  opet 
drugdje  mogu  drugi  običaji  spoznati,  drugi  značajevi  po- 
smatrati,  druge  osobe  ponimati  i da  ima  drugih  dojmova, 
koji  potresaju.  Gasovi,  u kojima  je  mijenjao  boravište, 
bijahu  označeni  svršetkom  svakog  njegova  djela,  što  ga 
sastavljaše  na  taj  način,  uvjeren,  da  nije  vrijedno  dalje 
nastavljati  koju  čuvstvenu  ili  socijalnu  spoznaju,  pošto  ju 
je  jeđared  napisao  i upotrebio. 

Tako  se  može  protumačiti  nesuvislost  navada  i opreka 
atmosfera,  — ako  se  tako  smije  reći  — što  je  biljega 
njegovih  djela.  Uzmite  slučajno  u ruku  prvu  zbirku  nje- 
govih novela  Etudes  de  Femmes,  s kojih  je  izišao  na 
glas.  To  su  tvorevine  sentimentalna  čovjeka,  koji  je  zlo 
ljubio  i izgubio  satove  i satove,  shvaćajući  ozbiljno,  krivnjom 
svojeg  romanticizma,  polu-svijet,  kako  mu  se  prikazao 
otvoren,  iskren  ili  pritajen.  Pored  ovog  djela,  Sans  Dim, 
pripovijetka,  koja  radi  o savjesnosti  u znanosti,  svjedoči, 
da  je  pisac  marno  posjećivao  Museum,  Sorbonu  i Oollege 
de  France,  dok  je  Monsieur  le  Premier  jedna  od  naj- 
vjernijih slika  savremenog  političkog  života,  koju  je  mogao 
stvoriti  samo  taki  čovjek,  što  bijaše  dobar  znanac  u Palais 
Bourbon-u  i novinarskim  uredima.  No  zar  nije  opet 
poznato  u Parizu,  da  je  Dorsenne  kandidovao  za  posla- 
nički mandat,  — pri  čem  je,  u ostalom,  propao  — radi 
reklame,  kako  rekoše  njegovi  neprijatelji,  radi  hira,  rekoše 
prijatelji,  dok  u istinu  nije  pri  tom  imao  druge  cijeli, 
nego  da  ćuti  osobitu  svijest  čovjeka  od  rada?  U drugu 
ruku  dva  njegova  putopisna  djela  s dostajpretencijoznim 
natpisima : Tonrisme  i Profils  d’ etrangeres,  pa  Egloguc 
mondaine,  kojih  okvir  lebdi  izmedju  Firence  i Londona, 
Saint-Moritza  i Bajreutha,  svjedoče  o njegovu  dugom 

boravku  izvan  Francuske,  analizujući  po  iskustvu  svijet 
italski,  engleski  i njemački ; svjedoče  napokon  o opširnom 
ali  i točnom  poznavanju  jezika,  historija  i literatura,  što 
se  jedva  slaže  s onim  odor  dl  femina,  koji  kao  da  je 
poprskan  po  svjema  stranicama.  Ove  opreke  odaju  dušu, 
nadarenu  začudno  zakučastim  svojstvima,  nad  kojom 
gospoduje  dosta  čvrsta  volja,  a,  treba  priznati,  ima  samo 
osrednju  oćutnost.  Pričinit  će  se,  da  se  ovo  posljednje 
ne  može  u sklad  svesti  sa  skrajnjom  i gotovo  bolešljivom 
nježnosti  nekih  Dorsennovih  djela.  Ali  ipak  je  tome  tako. 
On  je  imao  vrlo  malo  srca.  Ali  mjesto  toga  imadjaše 
više  živaca;  ako  je  srce  potrebno  da  osjeća  u istinu 
tako,  da  se  čovjek  sasvim  podaje  i ni  pred  samom  smrti 
pri  tom  ne  preda,  živci  i njihova  bolna  razđražljivost 
dostaju  onome,  koji  hoće  da  crta  ljudske  strasti,  osobito 
ljubav  s njezinim  radostima  i bolima,  koje  se  pritaje  do 
neke  mjere,  dok  se  osjećaju.  Premda  je  Julien  bio  samo 
na  po  slavan,  ipak  ga  je  uspjeh  zahvatio  premlada,  a 
da  mu  ne  bi  bio  dao  prilike  za  kakve  zgode  i nezgode. 
Imao  ih  je  on  već  podosta,  što  je  dolazilo  od  njegova 
smisla  za  razgovor  sa  ženama.  U svakom  središtu,  kojim 
je  prošao  u tijeku  svojeg  čuvstvenog  putovanja,  vazda  je 
kušao  da  nađje  ženu,  koja  bi  u svojem  čaru  sadržavala 
sav  sjaj  dotičnog  njezina  grada.  Na  taj  je  način  nacrtao 
bezbrojne  prijateljske  odnošaje.  Nekoji  su  odnošaji  bili 
upravo  galantni.  Drugi  ostadoše  platonički.  Veći  dio 
sastojaše  opet  u jednostavnoj  prijateljskoj  koketeriji,  kao 
što  je  danas  s gospodjicom  Steno.  Pri  tom  nije  mladi 
čovjek  imao  nikad  više  samoljubavi  nego  oduševljenja. 
Svaka  žena,  prijateljica  ili  ljubovca,  u devet  slučajeva 
od  deset  bijaše  za  nj  samo  znaličnost,  kojoj  treba  zado- 
voljiti, deseti  put  bijaše  naslada,  koja  se  osjeća,  ili  miris 
duše,  koji  se  udiše,  a onda  model  za  slikanje.  Ali  pošto 
je  bio  uvjeren,  da  se  model  ne  da  raspoznati  ni  po 
kakovom  spoljašnjem  znaku,  ne  pomišljaše  nikad,  da  gri- 
ješi upotrebljavajući  svoj  ugled  poznata  pisca  za  ono,  što 
on  nazivaše  svojom  „kulturom".  Nikad  nije  sumnjao  o 
tom,  ima  li  šta  iskvarena  u takom  moždanom  epikureizmu, 
koji  se  temelji  na  upornoj  zloporabi  najprije  svoje  duše 
a onda  tudjih  duša.  Bijaše  sklon  pravici,  to  pokaza  obranom, 
kojom  je  Fanny  Hafner  branio  pred  Montfanonom  ; 
udivljenju,  jer  je  poštovao  lijepa  svojstva  toga  istog  Mont- 
ianona ; samilosti,  jer  inače  ne  bi  tako  odma  i s toliko 
prijateljstva  shvatio  udarac,  koji  će  povratkom  grofa 
Borke  pasti  na  udes  nedužne  Albe  Steno.  No  nenadani 
„okret  lica",  što  nastade  u njegovim  mislima,  samo  što 
je  ušao  pod  krov  širokog  stubišta,  u palači  Castagna, 
porodio  bi  se  u njega  u svakoj  sličnoj  prilici.  Preobilno 
razmišljanje  redovito  bi  se  prekinulo  i razpršilo  njegovu 
prirođjenu  oćutnost,  pa  tako  je  i sada  bilo,  pošto  ga  je 
zaista  uzbunila  ova  neočekivana  novost,  povratak  u Kim 
ljubavnika,  kojega  je  gospodja  Steno  prevarila;  on  je 
četvrt  ure  razglabao  bolni  nemir  i sve  pogibli,  koje  su 
tim  povratkom  prijetile  Albi,  a onda  se  opet  sabrao,  prije 


nego  što  je  ugledao  mladu  djevojku.  Umjesto  da  se 
požuri,  kako  bi  bilo  prirodno,  da  bar  dozna,  je  li  to 
istina,  on  se  zaustavi  kod  jednog  prozora,  pa  stane  pisati 
po  maljušnoj  bilježnici,  što  je  bijaše  izvukao  iz  džepa, 
šiljkom  olovke,  koja  mu  bijaše  uvijek  pri  ruci,  pismom 
čvrstim,  stalnim  i jasnim,  kakvi  je  htio  da  mu  budu  i 
um  i umijeće,  ovu  bilješku,  u kojoj  bijaše  malo  čuv- 
stvenosti : 

— - 25.  travnja  90.  — Palača  Castagna.  Divno 
zavojno  stubište,  sazdana  od  Baltazara  Peruzzia,  jako 
široko  i dugo,  s dvoredim  stupčićima  izmedju  deset  i 
deset  stuba,  kao  ono  od  Santa  Colombe  kod  Siene.  Oso- 
bito lijep  pogled  na  nutrašnji  vrt,  tako  zatvoren,  razdi- 
jeljen i uredjen,  da  crveni  grmovi  cvijeća,  suha  pra- 
vilnost zelenog  drveća,  ravne  crte  sivih  i pijeskom 
nasutih  drvoreda  izgledaju  kao  crte  na  obrazu.  Podsjeća 
na  latinski  vrt,  oprečan  germanskomu  ili  engleskomu; 
ovaj  se  posljednji  obazire  na  neopredjeljenost  u prirodi, 
onaj  je  sasvim  uredjen,  pravilan,  uljudjen  i gojen  sve 
do  najnižih  ploha.  Podvrgni  zakučatost  života  jednoj 
misli  cjelokupnosti  i jasnoće,  stalnoj  toj  oznaci  latinskog 
genija  i u kiti  drveća,  i u cijelom  narodu,  kao  i n 
vjeri.  — Katolicizam.  — Protivno  je  kod  sjevernih 
pasmina.  Dubina  riječi:  šume  naučiše  čovjeka  slobodi...1' 

Jedva  bijaše  svršio  tu  dosta  čudno  izraženu  bilješku 
i zatvorio  mali  sveščić,  koji  nazivaše  sad  svojom  smočnicom, 
sad  svojom  pljuvaljkom,  kad  no  se  naglo  okrene,  začuvši 
za  sobom  dobro  poznati  glas.  Ne  bijaše  primijetio,  kako 
je  stubama  došla  jedna  ličnost  i nasladjivala  se  gleda- 
jući ga,  gdje  piše.  To  bijaše  jedan  od  članova  njegove 
„družine",  da  govorimo  sa  Dorsennom,  jedno  od  lica, 
s kojima  bijaše  ovaj  sastanak  preksinoć  urečen  kod  gospodje 
Steno,  i to  upravo  ono,  koje  bijaše  nesnosljivi  markez 
tolikim  žarom  poružio,  otac  lijepe  Fannv  Hafner,  glavom 
barun  Justus.  Nekadašnji  gusar  na  berlinskim  i bečkim 
tržištima,  zloglasni  osnivač  Credit-a  Austro-Dalmate, 
bijaše  malen,  vrlo  mršav  čovjek  s modrim  očima,  u 
kojima  se  isticala  nesnosna  oštrina,  u obrazu  s neopre- 
đjeljenom  masti,  s otegnutom  fisionomijom.  Njegovo  sveđj 
jednako  uljudno  držanje,  njegova  svedj  jednostavna  i 
brižna  odjeća,  njegov  sveđjer  jednako  oprezni  i umjereni 
govor  podavahu  mu  onu  vrst  tamne  otmenosti,  koja  se 
opaža  kod  mnogih  starih  diplomata.  Ali  opasni  pustolov 
izđavaše  se  onim  pogledom,  koji  Hafner  nije  mogao 
prekriti  beskorisnom  ljubežljivošću.  Svjetski  čovjek,  kakim 
se  on  držaše  da  je  postao,  odavao  je  ipak  pored  svega, 
nekim  neopređjelitim  malenkostima,  osobito  svojim  zjeni- 
cama, u kojima  se  zrcalio  tako  osobit,  nemir  tako  bogata 
čovjeka,  odavao  je  ipak  mračnu  svoju  i zagonetnu  prošlost 
s tamnim  i oprečnim  borbama,  koje  su  slijedile  iza 
požuda,  hladna  računanja  i neslomljive  energije.  Fanatični 
Montfanon,  koji  je  s takim  okrutnim  prijezirom  govorio 
o njegovoj  kćeri,  gledao  je  na  nju  s pravom  kroz  oca  - 
ili  gotovo  s pravom,  jer  ima  više  nuanca  a manje  razli- 

kosti  u tako  savršenom  tipu  svjetskog  mešetara,  kaki 
bijaše  ova  ličnost,  koja  nemađjaše  u istinu  ni  religije,  ni 
obitelji  ni  domovine.  Ali  to  je  porod  tako  htio.  Sin  ber- 
linskog zidova  i jedne  holanđeske  protestantkinje  bijaše 
Jnstus  Hafner  upisan  u gradskim  maticama  kao  pri- 
padnik majčina  zakona.  Samo  je  on  izgubio  mater  u 
najranijim  godinama,  pa  nije  odgojen  ni  u kakoj  drugoj 
liturgiji,  nego  u liturgiji  novca.  Kod  svoga  oca,  malena, 
a vrlo  uporna  i spretna  draguljara,  koji  bijaše  preoprezan 
da  bi  mnogo  na  kocku  stavio  i mnogo  dobio,  nauči  se 
trgovanju  s dragim  kamenjem,  čemu  doskora  pridoda 
čipke,  slike,  stare  tkanine,  tapete  i rijetko  pokućtvo.  Sa 
sigurnim  pogledom  u oku,  s njemačkom  strpljivošću,  kojoj 
se  pridružila  i židovska  i holanđeska,  steče  u brzo  prvu 
glavnicu,  koja  se  poveća  očevom  baštinom.  U dvadeset 
petoj  godini  imao.  je  Justus  upravo  pet  stotina  tisuća 
maraka.  Dvije  neoprezne  operacije  na  burzi,  koje  bijaše 
poduzeo,  da  prisili  sreću  i dosegne  prvi  milijuh,  oboriše 
presmjeloga  mešetara  i on  poče  na  novo  graditi  zgradu 
svoje  sreće,  trgujući  opet  draguljima  i dijamantima.  Dodje 
u Pariz,  i tu,  u jadnom  nekakom  stanu  ulice  Montmartre 
podigne  za  tri  godine  svoj  drugi  kapital.  Ovaj  put  je 
njime  ravnao  tako  savršeno,  da  je  g.  1870..  u doba  rata, 
ponovno  stekao,  što  bijaše  proigrao.  Za  vrijeme  primirja 
bijaše  u Engleskoj,  gdje  se  oženi  s kćerju  nekog  agenta 
za  bečke  poslove,  koji  dodje  u London,  da  osnuje  opsežan 
pothvat  za  novu  obskrbu  vojska,  što  su  ratovale.  Silni 
dobitci,  što  ih  te  godine  tast  i zet  stekoše,  ponukaše  ih, 
da  osnuju  bankovnu  kuću  s glavnim  sjedištem  u Beču  i 
s podružnicom  u Berlinu.  Justus  Hafner,  strastveni  oboža- 
valac  g.  Bismarcka,  pređobije  novcem  uza  to  još  jedan 
veliki  časopis.  Htjede  na  dva  kraja  služiti  velikomu  držav- 
niku, ali  ovaj  odbije  nekadašnjeg  prodavača  dragog 
kamenja,  ne  hoteći  zadovoljiti  njegovu  političkomu  často- 
hleplju, što  ga  je  gojio  od  najranijeg  doba.  Ta  pouka 
bijaše  okrutan  udarac  u životu  tog  radišnog  čovjeka, 
koji  mišljaše,  da  ga  budućnost  čeka  u Pruskoj,  pa  se 
najzad  sasvim  odseli  ,u  Beč.  Osnutak  Credita  Austro- 
Balmate,  koji  je  pokrenut  izvanrednim  sredstvima  reklame, 
dopusti  mu,  da  napokon  ostvari  bar  jednu  od  svojih 
himera.  Njegov  imutak,  ne  budući  ravan  onome  drugih 
moćnih  finansiera  te  epohe,  naraste  gotovo  čarobnom 
naglošću  do  broja  dosta  visoka,  koji  mu  oko  g.  1879. 
dopuštaše  onaku  skrajnju  raskoš,  u kojoj  mogu  živjeti 
samo  ljudi  sa  pet  stotina  tisuća  franaka  dohotka.  Protiv 
običaja  drugih  lihvara  te  vrste,  znao  i mogao  je  Hafner 
svoj  novac  u dobar  čas  uložiti,  i taj  čudesni  dobitak  na 
sigurna  mjesta  spraviti.  Mišljaše,  da  je  sad  pod  krovom, 
kad  no  gromoviti  udarac  procesa  iz  godine  1880.  zapri- 
jeti, da  će  za  uvijek  razoriti  tu  mučno  sazdanu  zgradu. 
('redit  Aiistro-Dalmate  stropošta  se  uz  jeku  bezbrojnih 
privatnih  i javnih  nesreća  i onakih  sablazni,  kakova 
bijaše  umorstvo  obitelji  Sehroeđer.  Odrediše  progon  proti 
cijeloj  četi  osnivača  i Justusu  Hafneru  medju  njima.  On 


bješe  medju  onima,  koje  riješiše  optužbe,  ali  uz  cijenu 
tako  okrutnu  po  njegov  financierski  ugled  i kraj  tolikog 
javnog  negodovanja,  da  je  morao  ostaviti  Austriju  i Beč, 
pa  ili  zamijeniti  Italijom  i Rimom.  Ovdje,  ne  tarući  si 
glave  za  to.  što  su  ga  u prvi  čas  odlučno  odbijali,  počne 
ostvarivati  treću  veliku  cijel  svoga  života:  da  sebi  osvoji 
svjetski  položaj.  Za  perijodom  pohlepe  slijedila  je,  kako 
to  biva  kod  tih  strašnih  novčara,  perijoda  častohleplja. 
Postavši  udovcem  poče  se  spremati  na  udaju  svoje  kćeri 
s takom  snagom  volje  i zamršenim  osnovama,  što  su  bile 
ravne  nekadašnjemu  njegovu  naprezanju,  i taj  se  struggle 
for  high  life  (kruhoborac  otmenoga  svijeta)  odjene  ■ po 
dobro  promišljenoj  osnovi  uljudnošću  visokog  svijeta  i 
otmenim  držanjem,  koje  bijaše  sebi  sustavno  prisvojio. 
Kako  je  našao  način,  da  poluči,  kako  se  iza  tolikili  i 
krutih  borba  ne  bi  prepoznao  prijašnji  kramar  i nesi- 
gurni burzijanac  u sadašnjem  barunu  od  pedeset  i četiri 
godine,  koji  bijaše  odlikovan  s više  redova,  stanovao  u 
veličanstvenoj  palači,  bio  otac  dražesne  kćeri,  a i sam 
ljubazan  razgovornik,  uljudan  kavalir  i otmen  sportsman? 
To  je  tajna,  kojom  ovake  izdjelane  naravi  osvajaju  društvo, 
kao  što  je  Napoleon  tajna  u ratu,  a Talleyrand  u diplo- 
maciji. Ovo  je  pitanje  sebi  Dorsenne  neprestano  ponavljao, 
a nije  ga  znao  riješiti.  Premda  je  sebi  govorio,  da  baruna 
posmatra  čisto  intelektualnom  izvjedljivošću,  ipak  se  nije 
mogao  riješiti  nekog  zadaha  antipatije,  svaki  put  kad  bi 
susreo  strašne  oči  ovoga  strašnog  čovjeka.  I ovog  jutra, 
u ovom  zavojnom  stubištu,  čisto  mu  bijaše  neugodno, 
što  su  ga  te  strašne  oči  zatekle,  gdje  piše  svoju  nedužnu 
bilješku,  premda-  je  u tim  očima  bilo  i nešta  slatke 
svjetske  ironije  — - ironije  velikog  gospodina,  koji  pomaže 
velikomu  umjetniku  — kako  je  Hafner  nagovorio  Dorsenna: 

— Ne  dajte  se  smetati  od  mene,  dragi  umjetniče,  — 
reče  mu.  — Vi  radite  po  naravi,  pa  imate  i pravo  . . . 
Vidim,  da  će  se  vaš  slijedeći  roman  kretati  po  ruševini 
našeg  ubogog  kneza  d’Ardea  ...  Ne  budite  previše  nesmi- 
ljeni spram  njega,  ni  spram  nas  . . . 

Pisac  nije  mogao,  a da  ne  porumeni  na  tu  dobro- 
stivu lasku.  Druga  nijedna  ne  bi  ga  može  biti  neugođnije 
dirnula,  nego  ova,  jer  bijaše  u isti  čas  vrlo  pravedna  i 
vrlo  nepravedna.  Tko  bi  mogao  protumačiti  tu  vrst  lite- 
rarne alkimije;  a hvala  ovoj,  mogao  je  tvrditi,  da  ne 
pravi  nikad  portreta,  premda  nije  nijedan  redak  njegovih 
petnaest  knjiga  izrađjen  bez  živa  modela!-  Tako  je  i 
barunu  odgovorio  s nekom  zlobnom  šalom : 

— Varate  se,  dragi  moj  barune.  Ne  pravim  bilje- 
žaka ni  o kome  i ne  običajem  pisati  knjige  po  kućama .. . 

— Pisci  to  tako  kažu,  — odgovori  barun,  slegnuvši 
ramenima  hinjenom  dobroćudnosti,  s kojom  se  je  tako 
rijetko  rastajao,  — pa  i oni  imaju  pravo.  U svakom  je  slu- 
čaju sreća,  što  ste  morali  napisati  tih  nekoliko  riječi, 
jer  ćemo  biti  dvojica,  što  prekasno  dolazimo  na  sastanak, 
gdje  ima  gospođja  . . . Blizu  je  jedanaest  i četvrt,  a tre- 

balo  je  da  dođjemo  točno  u jedanaest  ...  No  ja  se  mogu 
ispričati,  čekao  sam  na  svoju  kćer  . . . 

■ — I ona  ne  će  doći?  — upita  Dorsenne. 

— Ne,  odgovori  Hafner  — u zadnji  čas  nije  mogla 
da  se  riješi  . . . Nešta  joj  se  neugodno  slučilo  jutros, 
nekaku  je  staru  knjigu  htjela  kupiti.  Neki  je  zlobni 
čovjek  znao,  da  ona  želi  tu  knjigu,  pa  joj  je  ote  ispred 
nosa.  Bar  nije  platila  za  tu  ludoriju  dvadeset  pet  louisa 
previše,  što  bi  ih  bila  dala  ....  No  to  nije  pravi  uzrok. 
Pravi  je  uzrok,  što  je  ona  suviše  ćutljiva,  pa  joj  se  tako 
tužnom  čini  prodaja  čitavog  namještaja  te  stare  obi- 
telji . . . Napokon  nisam  htio  da  je  silim.  Šta  bi  bilo, 
da  je  poznavala  pokojnu  kneginju  Nicolettu,  majku  Peppi- 
novu?  Kad  sam  ja  prvi  put  došao  u Eim  i pohodio  je, 
oko  75.  g.,  da  znate,  kakav  je  u nje  bio  salon  i kako 
je  kneginja  znala  biti  kneginjom ! . . . Ona  je  bila  prava 
Condolmieri,  iz  obitelji  Eugena  IV.,  najčišćeg  pape  pet- 
naestog vijeka  . . . 

— Kako  taština  čini  ludim  i najlukavijega  čovjeka, 
pomisli  Dorsenne,  hvatajući  korak  s barunom,  — on  bi 
rado,  da  mu  vjerujem,  da  ga  je  primila  ta  žena,  koja 
bijaše  najcrnja  izmedju  „crnih “ i najstroža  u izboru 
za  svoj  salon  ....  Ali  život  je  još  zamršeniji,  nego  što 
ga  vide  i sami  Montfanoni!  Ta  djevojka  ćuti  po  nagonu 
ono,  što  stari  markez  po  doktrini : melankoliju  tih  finih 
ljudi  od  plemstva  s ovim  ocem,  koji  si  začepi  svoje  kra- 
marsko uho,  pa  govori  o papama  srednjeg  vijeka,  kao  o 
kakom  starom  uresu!  . . . Najčišći  petnaestog  vijeka!... 
Dok  smo  na  samu,  treba  da  upitam  toga  starog  lisca,  šta 
znade  o povratku  Boleslava  Gorke.  On  je  zakleta  duša 
gospodje  Steno.  Mora  da  je  obaviješten  o činima  i kret- 
njama toga  Poljaka  ...  Za  pravo  je  to  prijateljstvo  Haf- 
nera  s groficom,  kojoj  on  bijaše  finaneijalnim  savjetnikom, 
moralo  Dorsennu  biti  uzrokom,  da  podnipošto  ne  dira 
u to  pitanje,  tim  više,  što  je  bio  uvjeren  o neprijateljstvu 
toga  čovjeka.  Barun  je  mogao  jednom  riječi,  ponovivši 
je  izdajno,  ovomu  mnogo  škoditi  kod  matere  Albine.  Ali 
romancier,  sličan  u tom  pogledu  većini  posmatrača  od 
zanata,  imadjaše  moć  analize  samo  u retrospektivnom 
pogledu.  Nikad  mu  nije  njegov  otvoreni  um  pomogao, 
da  se  ugne  malim  pogrješkama  u govoru,  koje  su  velike 
pogrješke  na  maljušnom  šah-polju  svijeta.  Srećom  nije 
on  hlepio  ni  za  čim  drugim  do  za  svojom  zabavom  i svojom 
umjetnosti.  Bez  toga  bi  našao  sredstvo,  da  sebi  stvori 
dosta  neprijatelja,  pa  da  mu  izmaknu  sve  akademije  i 
svi  redovi.  On  uhvati  dakle  čas,  kad  dodjoše  do  prvog 
sprata,  gdje  je  barun  stao,  da  odahne  malo  zadihan,  i 
gdje  je  agent  poduzetnika  prodaje  obojici  pregledao 
dozvole  za  ulaz,  pa  reče  svome  pratiocu: 

Jeste  li  vidjeli  već  Gorku  iza  njegova  dolaska? 

— Sta?  Gorka  je  ovdje?  — upita  Justus  Hafner, 


ne  pokazujući  u ostalom  svojeg  začudjenja  ničim  drugim, 
nego  što  je  dodao:  — Ja  mišljah,  da  je  još  vazda  u 
Poljskoj  . . . 

— Ja  ga  sam  nisam  vidio  — reče  Dorsenne.  Već 
požali,  što  se  je  prenaglio.  Uvijek  je  pametno,  da  čovjek 
ne  raznosi  prvi  nekoje  novosti.  Ali  ta  okolnost,  da  naj- 
bolji prijatelj  grofice  Steno,  koji  ju  vidjevaše  gotovo 
svaki  dan,  ne  zna  o povratku,  tako  živo  iznenadi  mladog 
čovjeka,  da  nije  mogao  odoljeti  da  dalje  ne  pita.  — Netko 
ga  je  susreo  jutros,  o kome  ne  mogu  sumnjati,  da  istinu 
govori  ...  — - Tad  doda  naglo : — Zar  vam  ne  zadaje  straha 
taj  nagli  povratak?  . . . 

— Straha  ? — odgovori  barun.  — A za  što  ? . . . ' — 
I pogleda  pri  tom  pisca  onim  bešćutnim  izrazom,  koji 
je  uvijek  imao  i koji  je  ipak  nešta  značio  za  onoga,  tko 
ga  poznavaše.  Obojica,  izmjenjujući  te  riječi,  dodjoše  u 
prvu  dvoranu  izložbe  „umjetničkih  predmeta,  koji  su  pri- 
padali kući  N.  P.  kneza  d’Ardea“,  kako  stajaše  u kata- 
logu, pa  barun  ne  bijaše  prihvatio,  kako  je  bio  njegov 
običaj,  zlatnog  lorgnona,  što  bi  ga  stavljao  na  šiljak 
svojeg  nosa  pred  svakom  najmanjom  policom  sa  stari- 
nama. Moralo  je  biti,  da  i on  sam  drži  vrlo  ozbiljnom 
novost  romancierovu,  kad  je  koracao  svojom  lijenom 
nogom  — nogom,  koja  mjeri  korak  razboritošću  policiste 

— mimo  poprsja  i kipova  u ovoj  prvoj  dvorani,  što  se 
u katalogu  zvala  „Mramori “,  ne  pogledavši  ni  jedanput 
gobelina  razastrtih  po  stijenama  pogledom  starog  pro- 
davača tapeta.  Dorsenne  bijaše  previše  rekao,  a da  sad 
prestane : 

— Vjere  mi!  Ja,  koji  ne  stojim  godine  i godine  u 
švezi  s gospodjom  Steno,  kao  vi,  ja  sam  oćutio  groznicu 
zbog  nje,  kad  sam  doznao  za  taj  povratak.  Ona  ne  zna. 
tko  je  Gorka,  kad  je  ljubomoran,  i na  što  je  on  sve 
spreman  ...  — 

— Ljubomoran?  Pa  na  koga?  — prekine  barun. 

— Nije  to  prvi  put,  što  čujem,  da  se  spominje  ime  toga 
siromašnog  Boleslava  s imenom  grofičinim  . . . Priznajem, 
da  nisam  nikad  za  ozbiljne  držao  te  glasine,  i ne  bih 
bio  pomislio,  da  ćete  vi,  koji  posjećujete  njezin  salon, 
jedan  od  njezinih  prijatelja,  tu  štogod  sumnjati.  Umi- 
rite se  . . . Gorka  ljubi  tu  dražesnu  ženu  i ne  bi  bio 
mogao  bolje  birati.  Grofica  je  Katarina  izvrsna  žena, 
potpuna  talijanka  i vrlo  različna  od  drugih.  Ona  se  zanima 
za  nj  kao  i za  vas,  kao  za  Maitlanda,  jer  vi  pišete  tako 
lijepa  djela,  a Maitland  slika  poput  naših  najboljih 
umjetnika,  za  Gorku  pak  poradi  boli,  koju  on  osjeća  iza 
smrti  svoga  prvog  djeteta,  za  mene,  jer  sam  je  uputio 
tako  delikatnim  načinom,  kako  da  odgaja  mladu  dje- 
vojku . . . Ona  je  više  nego  izvrsna  ličnost,  ona  je  žena 
uzvišena,  vrlo  uzvišena  . . . 

(Nastavit  će  se.) 

Kolenda,  što  se  o Božiću  pjeva. 

•W(^fr  mom  rodnom  mjestu  (Bariloviću)  a i drugim 
susjednim  mjestima,  gdje  je  izmiješan  grčko-istočni 
živalj  sa  katoličkim,  dolaze  grčko-istočnjaci  pjevati  na  prvi 
dan  Božića  katolicima,  a katolici  opet  grčko-istočnjacima 
o njihovu  Božiću.  Mogu  pomenuti  ovdje,  da  grčko-istoč- 
njaci  dolaze  više  u pohode  katolicima,  no  katolici  grčko- 
istočnjacima;  na 
ovaki  se  posao 
daju  naravno  siro- 
mašniji s jedne  i 
druge  strane.  Ko- 
ledjani  stoje'usred 
dvorišta,  pa  ne 
smiju  stupiti  pod 
domaćinov  krov. 

U narodu  vlada 
na  ime  taki  običaj 
(ne  znam,  da  li  i 
kod  grč.-ist.j,  da 
prije  gosta,  što 
dolazi  na  Stjepanje 
ili  Ivanovo,  ne 
smije  nitko  stupiti 
pod  krov,  jer  da 
tobože  ne  hi  imao 
sreće  u gospo- 
darstvu. Iznimka 
se  dakako  dogadja 
kod  koledjana,  jer 
jedni  druge  znadu 
pozvati  za  goste. 

Koledjani  idu 
obično  dva  po  dva. 

Na  leđjima  imadu 
torbu,  o bokovima 
veliko  barilce  za 
vino,  o vratu  pak 
ovjese  povjesma, 
što  ih  koleđanjem 
dobiju. 

Evo  kolende: 


Djevojčice,  jabučice, 

A snašice,  povjesamce. 
Ej!  daruj  nas,  gospođai’, 
Bog  ti  dobre  goste  da’ 
Na  tvoj  Božić,  Božji  dan. 


Sad  čekaju  na  darove,  a kad  dobiju,  podju  i pjevaju: 


Vicko  Draganja. 


Dobar  dan,  gospodar’, 

Bog  ti  dobre  goste  da’ 

Na  tvoj  Božić,  Božji  dani 
Rodila  ti  šenica 
I vinova  lozica! 

Za  kućom  ti  zelen  bor, 

Za  nj’  privezan  vranac  konj, 
Na  konjicu  sinak  tvoj, 

Na  sinku  ti  zlatan  pas, 

Bolji  ti  je  pošten  glas, 

Nego  onaj  zlatan  pas! 

Sada  malo  odahnu  i začnu  prositi: 
Domaćice,  kolač  kruva, 
Gospodaru,  pljosku  vina, 


S Bogom  ostaj,  gospodar’, 

Bog  ti  dobre  goste  da’ 

Na  tvoj  Božić,  Božji  dan. 

Milina  je  upravo 
slušati  napjev  ove 
kolende,  pa  ono 
rozganje1  i zavla- 
čenje  pjesme.  Gost 
dolazi  većinom  o 
Stjepanju.  Poslije 
mise  ili  večernje 
pozove  domaćina 
prijatelja,  rodjaka 
ili  kakog  drugog 
znanca  u goste. 
Najradje  uzimlju 
za  goste  ljude 
zdrave  i dobro  raz- 
vijene, pa  koji 
imadu  mnogo 
djece.  Za  ove  vele : 
kako  su  oni 
plodni,  da  će  tako 
biti  plodna  i go- 
dina u polju  i 
domu.  Udade  li 
se  iz  kuće  kroz 
godinu  koja  dje- 
vojka, to  obično 
zovu  njezina  muža 
u goste,  momkova 
opet  kuća  zove 
brata  djevojčina  u 
goste,  bio  on 
oženjen  ili  ne;  a 
imade  li  kaku  tje- 
lesnu pogrješku, 
onda  ga  ne  zovu. 

Kad  dodje  gost  blizu  kuće,  polete  djeca  ili  koje  drugo 
đružinče  brzo  po  slamu,  što  se  nalazi  pod  stolnjakom 
na  stolu  i metnu  je  na  gostov  stolac.  Kad  ulazi  gost 
u kuću,  onda  siplju  po  njem  žito,  koje  se  nalazi  u 
zdjelici  kraj  božićnjaka2  (velika  pogača,  oličena  jajetom, 
što  stoji  za  vrijeme  Božića  na  stolu.)  Kad  jednom 


1 rozgati  znači,  kad  pjevač  tako  reći  već  iznemogne,  pa  novom 
snagom  stane  pridizati  glas  kod  iste  riječi  n.  pr.  oj-o-o-o-oj. 

2 kajkavci  je  nazivlju  libnica,  t.  j.  veliki  hljeb. 

sjedne  gost,  ne.  smije  ustati  sa  slame,  dok  se  ne  svrši 
gošćenje,  jer  bi  onda  domaćici  bježala  živad  s jaja.  Po 
gostu  se  u opće  proriče,  kaka  će  biti  godina,  rodna  ili 
pusta,  zato  paze  na  svaki  kret  njegov.  Djevojke  pokupe 


kosti  ispred  gosta,  svaka  si  zapamti  svoju,  pa  ih  metnu 
na  lopatu  i pozovu  pseto;  čiju  kost  zgrabi  prvu  pseto, 
ona  će  se  prva  udati. 

Priopćio  j.  Horvatić. 


U našoj  domovini  prije  trista  godina. 

U spomen  tristagodišnjice  boja  sisačkoga. 

(Nastavak.) 


velikim  se  slavljem  slavila  ta  pobjeda  u Carigradu : 
od  usta  do  usta  pronosilo  se  ime  Hasana  junaka; 
prijestolu  Osmanovu  on  je  uresom,  uzdanicom.  Sablju, 
dragocjeno  i skupocjeno  odijelo,  izvezeno  suhim  zlatom, 
dade  sultan  za  uzđarje  tomu  maču. 

Sad  Hasan  opasuje  Sisak.  Istina,  Rudolf  car  šalje 
sultanu  danak;  sultan  će  poslati  na  Hasana  zapovijed, 
da  ne  ratuje,  ali  je  mudričina  Hasan.  Prevari  on  svoga 
gospodara:  U Zagrebu  ima  već  40.000  Nijemaca  u pri- 
premi. Murata  to  razljuti,  a Hasanu  se  paši  vjerovalo. 
Paša  bosanski  ne  odustaje  od  nauma  svoga.  U Sisku  su 
opet  Mikoč  i Kovačić  branitelji  grada.  Sto  li  Mikočeva 
haljina  ne  podnese,  da  kraljevstvo  ne  izgubi  i taj  branik! 
Imao  je  samo  još  25  ljudi,  a od  napora  bio  „jedva  živ“. 
Pisma  njegova  odišu  nam  strahom  i tugom : Siščani  sami 
mislili  na  predaju,  a Nijemci  zarazili  dodijavajući.  Da 
samo  njih  ne  bi  bilo,  — kaže  jedno  pismo  Mikočevo; 
vazda  se  psuju,  da  pomriješe  od  gladi  a zbog  Hrvata; 
ma  da  bi  on  učiniti  to  smio,  „ne  bi  im  ni  mrvice  dao“.' 
Pomisli  na  veliku  studen,  a predstavi  sebi  ljutu  glad,  pak 
imaš  nemilu  sliku,  što  no  je  bila.  Razbjegavaju  se,  a 
samo  „se  pri  čašama  viče11.1 2  Ban  pribirao  čete  opet  i 
iza  poraza  Brešćanskoga,  ali  s njemačkim  generalima 
stara  muka:  jedva  ih  mogao  zadržati,  da  se  ne  razidju; 
mrmljali,  da  nemaju  šta  jesti.  Drugo  nije  preostalo,  već 
ih  stao  mititi:  oni  dobivaju  sav  kruh,  a Hrvati  gla- 
duju. Nijemci  — veli  Mikoč  — nagone  upravo  bana  u 
smijeh,  i ako  bješe  veoma  zbunjen:  jer  oni  sve  prevr- 
nuše,  da  nadju  štogod  jesti.  Inače  „su  taki  strašljivice, 
da  se  jedva  usude  na  polje  izilazati “ (timidi  vix  exire 
auđentes).  S njima  Turci  ne  imaše  baš  velike  muke.3  Uza 
sva  zla  — ako  smijemo  u ovoj  prigodi  vjere  pokloniti 
Ištvanfiju  — još  su  svoje  žene  Nijemci  u rat  vodali.* 

Dok  je  taka  slika  vojske  kršćanske,  drukčije  je  to 
kod  Hasana.  Da  on  gradu  presiječe  dovoz  hrane,  s 5000 
ljudi  opustoši  strašno  okolicu  sisačku  : sve  obori  oganj  i 

1  Krčelić,  spoui.  đj.  na  strani  283. — 4.  u pismu  jednom. 
Krčelić,  spom.  dj.  na  strani  285.  kaže  to  u pismu  od  3. 
svibnja. 

3 Gledaj  Krčelićevo  djelo  spom.  str.  287. 

* Istkvanffius,  spom.  dj.  388.  To  bi  nas  podsjećalo  na  stari 
germanski  običaj. 


mač,  a pohvata  više  od  2000  seljaka.  S južnoga  jednoga 
brežuljka  grad  tuče  topovima,  a onda  hoće  da  mu  se 
predaje.  I grožnje  i lukavu  umjetnost  upotrebljava  taj 
vješti  Turčin,  samo  da  dodje  do  svrhe.  On  da  zna  sve 
tajne  Mikočeve,  i za  to  mu  uzaludni  napori.  Taktični 
branitelj  ispipa  glasnika  pismonošu  i dozna,  da  izdajica 
nije  nitko  drugi  do  li  namjesnik  Marko,  pješački  satnik. 
Taj  da  s Turcima  očijuka  već  neki  niz  godina.1  Vješto 
Mikoč  pritajiva  svoju  bol;  pokazat  će  Turčinu  poslaniku 
svu  snagu  i spremu,  pak  da  spozna  Moslem,  koliko  se 
pop  gjaurski  razumije  u lijepo  ponašanje,  priredi  objed. 
Gostima  bili  i poslanik  i namjesnik  Marko,  ali  će  im 
prisjesti  veselje.  Najednom  usred  živahne  zabave  navale 
na  oba  čvrste  ruke,  oni  se  svališe  pogodjeni  iz  pušaka. 
Cm  ovrši  kuburom  neki  Kranjac,  koji  je  bio  vodjom 
topništva.2  Lješine  tih  prijatelja  dade  Mikoč  baciti  u Savu. 
čudio  se  Hasan,  što  nema  glasnika,  pa  se  poboja.  da  mu 
se  ne  zgodi  koje  zlo.  Pošalje  i drugoga  a Mikoča  pozdravi 
čvrsto,  neka  se  pazi,  ako  je  što  učinio  prvomu.  — Ma  što 
mene  briga!  — odvrati  Mikoč,  — ja  ga  otpravili,  a što 
s njim  dalje,  to  ti  traži.  Hoćeš  li  pak  grad,  evo  ti  ga. 
ali  je  tu  jedno  po  srijedi ; ja  ne  ću,  da  Sisak  primi  ma 
tko ; neka  prvaci  đodju  sami,  da  mi  bude  tim  manja 
sramota.  Neka  se  Hasan  razmisli  za  3 dana.  — Ne  treba 
paša  tek  o tom  razmišljati ; 500  najboljih  će  ići.  Lukavi 
pop  sve  priredio,  da  došljaci  nadju  smrt  što  sigurnije; 
a kad  stupe  na  gradska  vrata,  raznese  ih  smrtno  zrnje, 
srećni  oni,  koji  umakoše;  ali  tih  je  malo.  Preostali  će 
javiti  Hasanu  jadni  udes  braće  svoje,  a Hasan  — po- 
bjesni. Kune  se  ljuto:  bit  će  osvete;  mjesto  varka  takih 
na  polju  bojnom  ogledat  će  se  Muhamed  i Isukrst.  Sisak 
mora  pasti  ili  Hasan  ne  će  više  nositi  na  ramenu  glave.3 
Pozdravi  svoj  grad  (Sisak)  — do  novoga  drukčijega 

1 Kovačić,  spom.  dj.  I,  204;  II.,  242 — 3. 

2 Tako  je  kod  Krćelića  I,  280.;  prema  Kovačićevim  vije- 
stima II.,  243.  bila  bi  oba  samo  svezani  i u Savu  bačeni;  Val- 
vasoru  IV,  515.  ne  da  se  nijedno  vjerovati,  ta  poslauik  je  nepo- 
vrediv. Mi  lakše  vjerujemo,  da  ih  je  iz  puške  dao  ubiti. 

3 Kovačić,  spom.  dj.  II.  243,  244—5.  Ištvanfij  ne  može  vje- 
rovati, da  bi  Mikoč  imao  odvažnosti  na  taku  varku,  ta  jedva 
je  sviju  vojnika  imao  500,  a kamo  li  da  bi  u grad  pustio  500 
dobro  naoružanih  Turaka  Ištvanfij,  spom.  dj.  384.  .Ali  ako  je 
Mikoču  bilo  već  do  gusta,  mogao  je  i najopasnije  Što  pokušati. 

pohoda.  U svom  bjesnilu  zaleti  se  sad  bosanski  osvajač 
preko  Turopolja,  a sve  tamo  do  gore  Okida.  Jauk  i poma- 
ganja razlij  egaše  se  tim  krajevima.  Krajevi  Bišca,  Drežnika, 
Hrastovice,  Petrinje,  pak  zagrebskoga  Turopolja  izgubiše 
tad  mnoge  rpe  ljudi.  Do  35.000 1 u jadno  će  ropstvo. 
Oganj  i mač  pokazuje  korake  krvožednika:  sve  to  usred 
tvrdoga  mira. 

Tad  poletješe  u Prag  plemići  Palfi,  Nadaždi  i drugi, 
da  podignu  tužbe  pred  carom.  Trudili  se  prikazati  neču- 
vena nasilja  Hasana,  bijesnoga  Moslema.  Rudolfo  car  u 
nemoći  svojoj  bjesni  na  bana  Bakača  Brdeda  poradi  Mosla- 
vine, pak  poraza  Brešćanskoga.  Tu  da  je  Hasan  našao 
2 velika  topa,  a tim  je  Bakač  prekršio  mir;  uz  to  je  on 
Nijemce  upropastio3.  Paša  bosanski  nije  ništa  kriv,  on  i 
ne  radi  s velikim  topovima.  Car  zabrazdio  u svom 
gnjevu  tako  daleko,  da  je  i samoga  bana  skinuo  s do- 
stojanstva l U to  tužbe  ne  samo  iz  Hrvatske:  i iz  Ljub- 
ljane bježao  svijet  i iz  unutarnjih  austrijskih  zemalja. 
Sve  to  prisili  Ruđolfa,  te  dozvoli  Nadaždiju,  da  vojsku 
kupi,  a Zagreb  da  dobije  zbog  obrane  2000  vojnika. 
Nadaždi  novači,  a vojska  će  se  sastati  u Zagrebu.  Imao 
privesti  svoje  čete  i Andrija  Auersperg,  general  u Karlovcu, 
a dok  ne  prispije.  suzbijat  će  dotle  Nadaždi  sam  Turke, 
kako  bude  mogao.  Pritjecaše  Slovenci  i Nijemci  iz  Šta- 
jerske i Kranjske,  a sakupljena  se  vojska  utaboruje  izmeđju 
Zagreba  i Save  na  polju.  U to  nastane  poplava,  pa  treba 
micati  tabor ; studen,  a dan  jedan  ružniji  za  drugim ; 
ne  bi  li  se  i odgodila  vojna?  17.  rujna  1592.  približile  se 
vojske  neprijateljske,  a Nadaždi  pozva  Hasana,  neka  dodje, 
ako  ga  je  rodila  majka.  Eto  strašnog  boja  petrinjskoga. 
Lijepa  ta  kršćanska  vojska  od  kojih  10.000  ljudi  bude 
od  Hasana  polomljena.  12  je  topova,  7 zastava  i 1000 
ljudi  zarobljeno.  Tri  stotine  njih:  muževa,  žena,  djece 
i staraca  svakoga  doba  jaukalo  po  carigradskim  ulicama, 
vučeno  u triumfu  pokraj  stana  austrijskoga  poslanika. 
Naprijed  silna  barbarska  buka,  zatim  jedna  četa  sa  zaplije- 
njenim oružjem,  pak  kola  s drugim  plijenom,  zarobljenici 
udarcima  udarani  najzadnji.  Poslije  je  sve  to  prodano 
na  trgu.  Te  nam  vijesti  ostavi  očevidac4.  Ova  nesreća 
uzbuni  cijeli  kršćanski  svijet.  Car  Rudolfo  sad  vidi,  kakov 
ima  mir.  On  naredi,  da  se  po  svem  njemačkom  carstvu, 
po  Ugarskoj  i Hrvatskoj  ima  od  sad  zvoniti  na  dan  3 
puta,  da  zvona  kršćane  opomenu,  da  je  pogibao  blizu, 
pa  da  se  Bogu  mole.  To  je  t.  zv.  „tursko  zvonjenje"5. 


Sad  se  pitamo,  ako  je  iza  toga  poloma  vladala  općenita 
i tolika  strava  po  njemačkom  svijetu,  kako  je  tek  bilo  u 
Hrvatskoj ! Otkud  vojske,  kad  je  Turčin  izveo  i rasadio 
sve,  a i ono  što  ima:  tko  će  ju  hraniti,  kad  su  posvuda 
zatrti  plodovi  poljski.  A njemačke  čete  pomoćnice  postu- 
pale gore  — ako  je  moguće  — nego  i sami  Turci. 
Nijemci  očevima  našim  i kuće  rušili  i ubijali  narod  i 
sve  haraj,  što  im  došlo  pod  germanske  stope1.  U tako 
jadnom  položaju,  u nevoljama,  lcaldh  hrvatska  zemlja 
nije  vidjela  može  biti  onamo  od  franačkih  vremena, 
sastaju  se  opet  zastupnici  naše  domovine,  da  još  posljednje 
odrede.  Bilo  to  o Jurjevu  g.  1593.  Za  povjerenika  kra- 
ljevskoga posla  car  Rudolf  Ruperta  Eggenberga,  generala 
španjolskoga  kralja  Filipa.  Odrediše  : da  hrvatski  nunciji 
uprave  predstavku  na  cara,  neka  se  pobrine  za  propalo 
kraljevstvo  hrvatsko  i da  bi  im  pomogao.  Ta  dosad  su 
Turci  oteli  i spalili  26  gradova,  a odveli  u ropstvo  bezbroj 
ljudi.  Sad  na,  pak  eto  skrajnje  propasti  (ultimum  escidium) 
onomu,  što  se  jošte  Hrvatskom  zove.  Uz  to  se  silno  tuže 
očevi  naši  na  čete  njemačke,  za  koje  smo  već  rekli,  kako 
su  se  ponašale. 

Trebalo  bi,  da  ban  ima  više  vojnika,  a uz  bolju 
plaću.  U Pragu  pripisivali  Brešćanski  poraz  banu,  i ako 
mu  nije  on  ni  majmanje  kriv  nego  Nijemci,  koje  je 
imao,  jer  oni  ne  bjehu  vikli  na  borbe  protiv  Turaka. 
Treba  bana  ,,u  ime  kraljevstva"  ispričati.  Vojsku  banovu 
treba  pomnožiti  i za  to,  „što  vanjske  pomoćne  njemačke 
čete  nemaju  tolike  brzine,  da  dostignu  iznenadne  i ne- 
prestane turske  navale,  a ni  navaljivati  ne  umiju".  Izim 
toga  bit  će  zamoljen  nadvojvoda  Ernest,  da  bi  štogod 
učinio  za  utvrđjenje  Siska,  jer  sam  kaptol  nije  sve  podoban 
učiniti.  Uz  to  će  se  podnijeti  molba  na  sabor  ugarski, 
da  bi  i Ugri  pomogli  braniti  Hrvatsku.  Ako  ni  car  ni 
Ugarska  ne  budu  htjeli  Hrvatskoj  pomoći,  hrvatski  će 
nunciji  kano  zastupnici  Hrvatske  očitovati  ovo:  „Staleži 
i redovi  preduboko  oborene  kraljevine  Hrvatske  ostavljeni 
bez  ikakve  pomoći,  prije  nego  panu  pod  tursku  vlast  ili 
ostave  obitavališta  u domovini  te  se  isele  drugamo,  naj- 
svečanije prosvjeduju  pred  Bogom,  kraljem,  kraljevinom 
Ugarskom  i cijelim  kršćanstvom,  ako  se  budu  u naj- 
skrajnjim  nevoljama  za  život  i otačbinu  svoju  pobrinuli 
tako,  kako  ih  bude  savjetovala  sudba  i nužda,  da  je 
zgodnije  i korisnije" ,2 

Ovi  zaključci  vrijednih  otaca  naših  svjedoče  nam, 
da  se  je  hrvatskomu  narodu  na  koncu  16.  vijeka  bilo 
boriti  na  život  i smrt.  Zaključci  ovi  znače  očajnost.  Ako 
k tomu  pridamo : kaki  li  su  strah  imali  od  kralja  i Nije- 
maca zbog  gaženja  prava  kraljevine,  razumijemo  i narodno 
ogorčenje  onoga  doba. 3 

1 Acta  sabora  našega  od  g.  1593.  u spom.  djelu  Krčelićevu 
na  str.  290  — 1. 

2 Vidi  te  zaključke  u spom.  djelu  Krčelićevu  na  str.  290—1. 

3 Mi  ćemo  se  te  strane  još  dotaći  pri  koncu  ove  rasprave. 


1 Valvasor,  spom.  dj.  IV,  537. 

2 Mi  znamo,  da  je  Nijemaca  razmjerno  malo  tu  palo,  jer 
su  utekli. 

3 Krčelić,  spom.  dj.  I,  280. 

4 Hammer  J. : Geschichte  des  osmanischen  Reiches,  Pesth 
1834.,  2.  Ausgabe  II,  581—2.  Ovaj  povjesnik  upotrebi  izvještaj 
avstr.  poslanika  Krekvica,  što  no  je  u c.  i kr.  domaćem  arkivu, 
pa  Vratislavov  opis  triumfa.  Onaj  je  očevidac  Krekvic  (drugdje 
opet  Kreković). 

5 Isthvanffius,  spom.  dj.  387—8;  Vaniček:  die  Militargrenze 
I,  266. 

Nadvojvoda  Maksimilijan  posta  upraviteljem  Hrvatske 
bas  u to  doba,  ali  ga  Hrvati  ne  htjedoše.  Kad  je  neke 
naloge  s reskriptom  cara  Budolfa  poslao  saboru,  baciše 
staleži  naloge  i reskript  i ne  pripustiše  ih  u ,,acta“  kra- 
ljevstva. Ipak  ni  tad  još  ne  će  nikoji  general  biti  voj- 
vodom iznad  bana,  a ban  može  i nadalje  kano  i kralj 
sazivati  sabor.  Ni  u najjadnijem  položaju  ne  dadoše  se 
pogaziti  očevi  maši. 1 

Ugarska  je  držala  svoj  sabor  u Požunu,  a riješi  se 
glede  Hrvatske  na  to,  neka  se  Hrvatska  brani,  kako 
zna  sama  i sama  neka  plaća  svoju  vojsku.''1  Car  barem 
ovlasti,  da  se  vojska  može  sabirati. 

S druge  se  strane  sprema  Hasan  bosanski,  kako 
nikad  prije.  On  će  da  Hrvatskoj  zada  posljednji  udarac. 
I od  samoga  budimskoga  vezira  traži  vojske,  ta  njemu 
je  veliki  vezir  Sinan  naložio : Sisak  ima  pasti  i sa  Siskom 
šta  dodje.  Na  to  ga  i zgoda  zove,  jer  je  u tom  gradu 
sad  malo  ljudi,  koje  haljina  popovska  vodi.  Tko  je  vidio 
da  mač  pristoji  popu!3  Zapovjednici  tvrdih  gradova  kano 
Biograda,  Ostrogona,  Sigeta,  Petih  Crkava  i od  drugud 
pokoravaju  se  nalozima  svemogućega  paše  bosanskoga. 
Cijela  se  današnja  Bosna  i južna  Ugarska  uskomeša. 
Priprave  se  činile  u najvećoj  tišini,  a tekle  kroz  cijelu 
zimu.  Mnoge  čete  i nepozvane  lete  na  glas  velike  vojne.4 
Od  segedinskih  je  strana  vodja  šepavi  Ibrahim,  eto  i 
Turaka  temišvarskih  i drugih.  Kad  sunčana  toplina  upilji 
najviše  oštre  zrake,  kretat  će  se  to  veliko  mnoštvo.  Svi 
zapovjednici  stoje  pod  vrhovnim  vodstvom  vještoga  i 

1 Krčelić,  spom.  dj.  2.48. 

2 Krčelić  spom.  dj.  291. 

3 Isthvanf'fius,  spom.  dj.  388. 

1 Isthvanffius,  spom.  dj.  388;  Rattkay,  spom.  dj.  144.;  taki 
je  bio  i običaj  kod  Turaka. 


prokušanoga  Hasana.  Veličina  se  vojske  koleba  po  navo- 
dima raznih  pisaca  izmedju  25—50.000  ljudi.  Najvjero- 
jatnije je  — po  našem  mnijenju  — broj  oko  30.000 
pravih  bojovnika.'1  Ostala  je  rpa  imala  tek  sporedne 
zadaće:  dovoz  živeža,  rad  nasipa  i đr.,  a sastojala  naj- 
više od  Srba.  Kako  mu  drago:  vojska  je  ipak  ubojita 
bila,  a opremljena  s velikim  topovljem.  Tu  bila  historijska 
Kacijanerica,  Erdedica  i top  s grbom  cara  Maksimilijana : 
svaki  od  ovih  triju  rigao  zrnje  od  60  funti  težine.2  Iz 
Banjaluke  kreće  se  vojska.  Topove  voze  četiri  prevelika 
broda  po  Savi  a u službi  su  i šajke  gradiščanske  i druge 
vrsti  ladje.  2000  pješaka  i 600  konjanika  prokrčuje 
unaprijed  pute  neprolazne  a možebiti  načinit  će  i most 
gdjegod,  da  zapreke  ne  bude  nigdje.  Obala  Save  rijeke 
dovest  će  vojsku,  a 15.  lipnja  pred  Tijelovo  bijeli  se 
platneno  čađorje  po  brežuljcima  sisačkim.  Pješake  će 
prevesti  vojvoda  Menibeg  preko  kupskoga  mosta  kao 
i one,  što  su  na  brodovima.  Njemu  se  je  skrbiti  za 
nasipe  na  obalama  Kupe  a što  bliže  Siska  grada.  Sa 
nasipa  će  topovi  raditi. 

(Nastavit  će  se.) 

1 Jedui  pisci  stavljaju  broj  na  25.000,  to  je  minimum,  drugi 
na  40.000,  što  više  i na  50.000,  to  bi  bio  maximum  (Isthvanffius, 
spom.  dj.  38  b).  50.000  osobito  ističu  zemaljski  spisi  u Kranjskoj 
(Valvasor  sp.  dj.  IV,  521 — 2.).  Navod  u Kovačića  (sp.  dj.  II,  246.) 
od  36.000  mogao  bi  i pogadjati.  Valvasor  je  takodjer  za  50.000, 
jer  uz  konjanike  idu  i sluge  i podobna  čeljad.  Većina  ove  ima 
za  oružje  barem  jednu  sablju.  Uračunajmo  još  radnike  za  opkope, 
pak  živežare  i kojekake  kočijaše,  koji  bi  u nuždi  takodjer  u 
pomoć  skočiti  mogli,  pak  eto  lako  broja  od  50900  ljudi.  Vojske 
su  turske  kano  i druge  istočnjačke  bile  ustrojene  kao  nekad 
Kserksova.  Ištvanfij  može  misliti  pod  onih  25.000  samo  Turke, 
a drugi  su  pisci  računali  i Srbe,  kojih  je  puno  bilo.  Valvasor 
IV.,  522. 

2 Vaniček,  spom.  dj.  I,  268. 


O strofama  prvih  hrvatskih  pjesnika. 

Napisao  Petar  Kreković. 

(Svršetak.) 


•ITma  još  jedan  dokaz,  da  je  t.  zv.  dvanaesterac  naših 
ljubavnih  pjesnika  strofa  pučke  pjesme,  a to  je  baš 
ljubav,  s kojom  je  narodna  pjesma  prigrlila  svoju  pogo- 
spodjenu  sestru  i od  nje  mnogo  šta  primila  i naučila. 
Kasanđrić  (Iskra  1891.  br.  3.)  ističe  u nekim  pjesmicama 
Karamanove  zbirke  neku  ugladjenost,  neku  gradsku 
udvornost.  Upozoruje  takodjer.  da  te  nar.  pjesme  govore 
u zlatnim  kosama,  o kruni  na  glavi,  sve  kao  naši  ljubavni 
pjesnici.  Premda  nije  nužno  pomišljati,  da  je  to  narodna 
pjesma  naučila  od  naše  umjetne,  ipak  je  veoma  vjero- 
jatno, da  je  umjetna  pjesma  baš  u tom  smjeru  na  pučku 
pjesmu  djelovala.  A to  je  samo  moglo  biti,  ako  su  se 
umjetne  pjesme  u puku  pjevale.  Ali  narod  će  teško  pri- 


miti umjetnu  pjesmu,  koje  ne  može  pjevati  na  svoj  način, 
t.  j.  koja  nije  gradjena  kao  narodne  pjesme.  Nasuprot 
one  umjetne  pjesme,  koje  su  spjevane  u obliku  narodnih, 
lako  će  omiljeli  puku.  Ako  su  se  dakle  umjetne  pjesme 
naših  pjesnika  u puku  pjevale,  nema  sumnje,  da  im  je 
oblik  bio  narodu  već  poznat  i mio,  t.  j.  da  su  bile  spje- 
vane u istom  obliku,  u kom  i narodne  pjesme.  Medjutim 
imamo  i očitih  dokaza,  da  je  narod  pjesme  Menčetićeve 
škole  pjevao,  dapače  da  ih  još  i sada  pjeva.  U zbirci 
„Naše  sloge*1  ima  na  ime  pjesama,  koje  bismo  mogli 
proglasiti  Menčetićevima,  samo  da  su  vještije  složene. 

Taka  umjetna  pjesma  je  n.  pr.  135.  Počinje  se 
ovako : 

Bila  golubice,  — imena  slatkoga, 

Zvezdo  i danice,  — žejo  srca  moga, 

Ranjena  u srcu,  — rumena  u licu, 

Dostojna  j’  ta  glava  — nositi  krunicu. 

Zatim  kaže  pjesnik,  da  je  njezin  sluga,  kori  ju  s nemilo- 
srdnosti i veli : „da  bi  selzi  moje  — na  kamik  padale  — 
karnik  bi  se  raspal,  — tve  srce  ne  more“.  Napokon 
ističe  svoju  službu  pa  veli,  da  ga  ne  bi  platili  ni  gradi 
ni  selo,  ni  očevi  barsi  ni  majčin  miraz,  nego  samo  ga 
njezina  ljepota  može  naplatiti.  Nije  li  to  sve  rečeno  po 
načinu  naših  trubadura?  Zanimljivo  je,  da  se  taj  početak 
pjeva  i kao  svatovska  pjesma  (sr.  tršć.  zbirku  str.  7.)  i 
to,  kako  Vrbničani  vele:  „kanta  se  starinskum  notum“. 

Isto  tako  ima  u pj.  145.  očitih  znakova  naše  dvorske 
lirike.  U toj  se  pjesmi  veli,  da  je  djevojka  pjesnika  ranila 
strijelom  usred  srdašca,  pa  da  tu  ranu  samo  njezina 
ljepota  izliječiti  može.  Ta  je  ideja  zajednička  cijeloj  sre- 
dovječnoj poeziji,  počevši  od  provencalskih  trubadura  pa 
do  naših  pjesnika.  Završetak  te  pjesme  jest  kao  neka 
aluzija  na  Juditu,  kako  je  Olofernu  glavu  odrubila,  tako 
da  je  i draga  pjesniku  glavu  uzela.  Sabirač  primjećuje, 
da  je  to  jedna  od  najstarijih  pjesama  u Vrbniku.  Šteta 
je  samo,  što  nam,  kako  sam  priznaje,  te  pjesme  nije 
zabilježio  u pravom  joj  obliku. 

Sto  se  tiče  Marulića,  naše  je  mnijenje,  da  je  i on, 
kao  i svi  drugi,  uzeo  gotov  đvanaesterac  od  Menčetića 
i Držića.  Rekli  smo  u početku,  da  su  njegovi  začinjaoci 
morali  biti  umjetni  pjesnici,  a sad  ćemo  reći,  po  čem  to 
sudimo.  Prema  načinu,  kojim  si  je  Marulić  otegotio  rimu, 
slažući  peti  i sedmi  šesterac  sa  drugim  i četvrtim,  vidi 
se,  daje  imao  pred  očima  pisane,  recimo  Menčetićeve  đva- 
naesterce.  Sto  ga  je  navelo,  da  uvede  tu  promjenu  ? Po 
svoj  prilici  Sannazarovi  jedanaesterci,  gdje  se  konac  jed- 
noga rimuje  sa  sredinom  slijedećega : n.  pr. : 

Son  colei 

che  co’  consigli  miei,  con  la  prudenza 
esalto  ogni  potenza,  -*  e col  valore 
accende  in  tanto  ardore  — i miei  seguaci 
che  animosi  ed  audaci  — e pronti  in  l’arme  itd. 

Imajući  pred  sobom  parove  dvanaesteraca,  prenese  Marulić 
prema  uzoru  ovakih  talijanskih  stihova  rimu  svršetka 
prvoga  para  u sredinu  slijedećega  i tako  postađoše  ovakovi 
stihovi : 

Oloferne,  pokol  tej  riči  zgovori, 
tim,  ki  stahu  okol,  reče:  »U  komori, 

»gdi  no  su  zatvori  blagu  sakrovitu 
»i  tvrdi  zapori,  povedte  Juditu, 

»ka  po  svojem  svitu,  u kom  no  ni  strvi, 

»zemlju  zlata  situ  dat  Dam  će  prez  krvi,  itd. 

I Menčetić  veže  na  isti  način  parove  dvanaesteraca  u 
prvoj  pjesmi  o Isusu.  Ako  je  ta  pjesma  zbilja  njegova, 
morao  ju  je  spjevati  pod  konac  svoga  života,  jer  su  naši 
pjesnici  ljubavni,  kao  i množina  trubadura  i ostalih  sre- 
dovječnih pjesnika,  o Bogu  pjevali,  kad  im  se  je  konac 
približavao.  Tada  je  Menčetić  mogao  bio  doznati,  kakvu 
je  novotariju  Marulić  uveo  u njegove  stihove.  U ostalom 


mogao  je  i sam  na  isti  način  doći  na  tu  novotariju  kao 
i Marulić. 

Još  nešto  pokazuje  nam  Marulića  oponašaocem  sti- 
hova Ijuvene  pjesme  naših  pjesnika,  a to  će  biti,  što  mu 
stihovi  nijesu  onako  dotjerani  kao  njihovi.  Nije  ni  moglo 
biti  drugačije.  Dok  su  ona  dvojica  svoje  pjesme  skladali 
prema  živoj  narodnoj  pjesmi,  željni,  da  se  pjesme  pje- 
vaju, pa  ih  i sami  pjevali,  Maruliću  je  bilo  samo  do  toga, 
da  svaka  šesta  slovka  dobije  rimu.  Glasno  možda  nije 
ni  sam  pročitao  svojih  pjesama. 

Mogao  bi  tko  prigovoriti,  da  Marulić,  govoreći  o 
Menčetiću  i Držiću,  naziva  ih  naprosto  začinjaoci  ma,  ne 
spominjući  im  imena  i ne  hvaleći  ih,  kao  što  rade  pje- 
snici 16.  vijeka.  Na  to  bismo  odgovorili,  prvo,  da  naša 
dva  trubadura  nijesu  za  života  stekli  one  velike  slave,  a 
drugo,  da  još  nije  bio  nastupio  običaj  16-oga  vijeka, 
gdje  su  književnici  jedan  drugoga  hvalili,  jer  su  sami 
željni  bili  hvale.  U ostalom,  Marulić  nije  baš  morao  biti 
oduševljen  za  Ijuvene  boli  svojih  začinjalaca. 

U pjesmama,  koje  nijesu  spjevane  u dvanaestercima, 
najvoli  Marulić  osmerce,  spojene  rimom  sve  dva  i dva. 
Taj  način  rime  nije  doduše  nepoznat  u talijanskoj  poe- 
ziji, ali  ga  Talijani  zovu  „modo  non  italiano",  i vele, 
da  je  ušao  u njihovu  poeziju  iz  francuske  pjesme.  Marulić 
je  tu  morao  oponašati  latinsku  pjesmu.  U tome  je  imao 
slabo  nasljednika,  a baš  Menčetić  i Držić  nemaju  ni 
jedne  pjesmice  s takom  rimom. 

Da  saberemo  u kratko,  što  smo  ovom  raspravicom 
htjeli  dokazati,  reći  ćemo  ovo : Prvi  pjesnik  hrvatski  bio 
je  Menčetić  a ne  Marulić.  Menčetić  i učenik  mu  Držić 
uzeše  svoje  stihove  iz  narodne  pjesme.  Ta  je  narodna 
pjesma  bila  koje  hrvatska  čakavska,  koje  talijanska.  0 
stihovima  od  13,  14,  15,  i 16  slovaka  s rimom  u sre- 
dini ne  može  biti  govora,  pa  je  suvišno  bilo  tražiti  im 
uzorke  u latinskoj  crkvenoj  poeziji.  To  su  samo  slučajno 
u dva  redka  napisane  strofe  abab.  Dvanaesterci  su  takođjer 
postali  od  čakavskih  strofa  6 abab,  samo  je  tu  ta  raz- 
lika, što  su  te  strofe,  poradi  kratkoće  stihova,  pisane 
uvijek  u dva  redka,  što  je  kod  onih  prvih  izuzetak. 
Oblik  abab  poprimila  je  čakavska  narodna  pjesma  od 
talijanske,  a pošto  je  u nas  ta  strofa  većinom  čista 
bez  ikakvih  dodataka,  kao  i u sjevernoj  Italiji,  možemo 
zaključiti,  da  je  narodna  talijanska  pjesma,  koja  je  prije 
vijekova  na  našu  utjecala,  došla  k nama  i raširila  se 
duž  naših  obala  poglavito  iz  sjeverne  Italije.  Iz  toga  bi 
slijedilo,  da  je  postanak  naše  umjetne  poezije  sasvim 
naravan,  kao  i svih  sredovječnih  lirika,  a mnijenje,  po 
kome  bi  naši  ljubavni  pjesnici  uzeli  stih  od  Marulića,  a 
ovaj  opet  uzeo  ga  iz  latinskih  crkvenih  pjesama,  imalo 
bi  se  napustiti  već  s toga  jednostavnoga  razloga,  što  su 
pjesme  Marulićeve,  koje  su  spjevane  u dvanaestercima, 
postale  poslije  pjesama  naših  trubadura.  Isto  tako  oni 
tragovi  čakavštine  u Menčetića  i Držića  ne  mogu  biti 
oponašanje  Marulićeva  jezika,  nego  su  se  uvukli  u pjesme 

Menčetiea  i Držića  iz  narodnih  pjesama  čakavskih.  Sve 
da  je  u ono  doba  u Dubrovniku  u običnom  govoru 
štokavština  i istisnula  čakavštinu,  narodna  pjesma  je 
morala  duže  ostati  vjerna  starijemu  narječju  tim  vise, 
što  žene.  koje  su  poglavite  gojiteljice  ljubavne  pjesme, 
sporije  svoj  jezik  mijenjaju.  Osim  toga  su  mogli  naši 
trubaduri  čuti  narodnu  čakavsku  pjesmu  od  svojih  susjeda, 


stanovnika  okolice  Dubrovačke.  .Još  za  Marina  Držića 
govore  Kotorani  čakavski.  Za  što  bi  inače  taj  pjesnik 
prikazivao  Kotorane  čakaveima,  ako  ne  za  to,  jer  im  se 
je  govor  u istinu  razlikovao  od  njegova?  I onako  se  čini, 
da  su  Kotorani  pokraj  drugih  razloga  i radi  svoga  govora 
bili  smiješni  Dubrovčanima,  a razlike  govora  su  i sada 
povodom  peckanju  izmedju  raznih  mjesta  i krajeva. 

K slikama. 

Vicko  Draganja.  Donosimo  lik  hrvatskoga  slikara  Vicka 
Draganje,  čiju  smo  lijepo  uspjelu  sliku  »Berba  u Spljetskom 
polju«  priopćili  u 1.  broju  „Vienca"  ove  godine.  U istom  broju 
nahocli  se  uz  opis  slike  i oris  života  i rada  umjetnikova. 

★ 

Književnost. 

Hrvatska.  Primili  smo  knjigu:  „0  darwinizmuu , što  ju  je 
napisao  i izdao  u Križevcima  Luka  Turčić,  župnik  kalnički. 
Poznati  polemičar  u pitanjima  prirodnih  nauka  razlaže  u prvom 
dijelu  svoje  knjige,  kakav  je  odnošaj  medju  đarwinizmom  i reli- 
gijom, ističući,  da  bi  kao  pop  smio  biti  đanvinista,  ali  se  odlučno 
opire  nauci,  da  bi  čovjek  vukao  lozu  od  životinje.  U drugom  i 
trećem  članku  prvoga  dijela  prikazuje  sadašnje  stanje  đarwinizma 
i glavna  načela  teorije  Darwinove.  U drugom  dijelu  knjige  ocje- 
njuje i pobija  potanko  glavna  načela  darwinizma,  osvrćući  se  u 
prvom  redu  na  tvrdnje  i izjave  naših  prirodnjaka,  dra.  B.  Šulka, 
Spiridiona  Brusine  i Ljud.  Vukotinov  ča.  Za  potvrdu  svojih 
nazora  spominje  mnijenja  i rezultate  čuvenih  prirodnjaka  u 
stranom  svijetu,  ispovijedajući  iskreno,  da  je  sve,  štogodj  piše, 
plod  učenja  i premetanja  listova.  „Sada  ima  — veli  — malo 
ljudi,  koji  bi  mogli  šta  skroz  izvorna  napisati.  Danas  je  znan- 
stveni materijal  tako  ogroman,  da  se  može  sretnim  držati,  tko 
može  samo  pojedine  grane  znanosti  prevladati  i njihov  napredak 
pratiti".  Tko  se  zanima  tima  pitanjima,  bit  će  dobro,  da  pročita 
ovu  TurČićevu  pomno  pisanu  knjigu.  Isti  je  pisac  dosele  izdao 
ove  dvije  rasprave : 1.  0 porieklu  čovjeka,  2.  Stanovnici  zviezda. 

— Poznati  pedagoški  pisac  i zaslužni  školski  veteran,  Vjen- 
ceslav  Zaboj  Marile,  izdao  je  o svom  trošku  školsku  pomoćnu 
knjižicu:  „Računstvo  na  pamet  na  temelju  zlatne  vrednote  za 
mladež  pučkih  i čiona".  Na  prvi  se  pogled  opaža,  da  je  ovo 
djelce  sastavio  vješt  i praktičan  učitelj,  koji  je  u vatri  mnogo- 
godišnjeg školskog  iskustva  valjano  prokušao  ovo  bezbrojno 
mnoštvo  udesnih  i korisnih  primjera  iz  svakidašnjega  života;  a 
sve  je  udešeno  prema  novoj  krunskoj  vrednoti.  Cijena  je  knjižici 
40  helera.  Vrijedno  je  zabilježiti,  da  je  ovo  34.  knjiga  ovoga 
zaslužnog  školskog  spisatelja. 

U zadarskoj  „Iskri11  (br.  3.)  počeo  je  izlaziti  zanimljiv 
članak  P.  Kasandrića  pod  natpisom:  „Kačićev  „Razgovor 

ugodni"  u drugoj  polovini  XVIII.  vijeka".  Pisac  drži,  da  nije 
ispravno  mnijenje,  kao  da  Kačića  nijesu  savremenici  dostojno 
cijenili.  Dapače  malo  je  koja  knjiga  naše  starije  književnosti 
bila  takve  sreće  kod  suvremenika,  kao  KaČićeva  pjesmarica;  malo 
je  koji  naš  pjesnik  još  za  života  do  takog  glasa  dopro  kao  fra 
Andrija  KaČić,  malo  je  komu  kako  njemu  književna  slava  još  za 


života  prešla  domaće  granice  i proširila  se  u druge  krajeve  našega 
jezika,  koliko  u učenijem  krugovima,  toliko  u prostom  puku.  Kad 
promislimo,  da  je  nazad  sto  i pedeset  godina,  uza  svU  talijansku 
kulturu  po  dalmatinskim  gradovima  i uz  sasvim  neznatan  broj 
pismenih  ljudi  na  selu,  Kačićeva  pjesmarica  u devet  godina,  od 
1750.  do  1759.  doživjela  tri  izdanja,  — što  bi  i u naše  doba  bilo 
dosta  znamenito,  — moći  ćemo  pojmiti,  kojim  su  se  zanosom  te 
knjige  grabile  još  za  života  Kačićeva.  U Dubrovniku  je  „Razgovor 
ugodni"  Kačićev  bio  na  glasu  i u velike  se  cijenio  već  prvih 
godina  druge  polovine  XVIII.  vijeka.  Tu  ističe  pisac  dva  dokaza: 
1.  U knjižici  „Male  Braće"  u Dubrovniku  ima  rukopis  (pod 
brojem  24),  u kom  se  nahodi  citat  iz  IvaČića,  i to  po  svoj  prilici 
iz  predgovora  drugomu  izdanju  „Razgovora  ugodnog",  kojemu 
se  je  danas  izgubio  trag.  Uz  to  se  nalaze  u tom  rukopisu  još  dvije 
bilješke  o Kačićevoj  pjesmarici,  a potječu  po  svoj  prilici  od  čuve- 
noga dubrovačkog  pjesnika  Betondića.  — 2.  U istoj  knjižici  ima 
pod  brojem  273  rukopis  pjesme  Gjurkovićeve  „Pjesan  od  kraljice 
magjarske  Marije  Terezije"  iz  g.  1754.  — 0.  Anselmo  Gjurković, 
prozvan  Katić,  bijaše  na  glasu  pjesnik.  No  ta  njegova  pjesma 
naliči  kao  jaje  jajetu  Kačićevoj  137.  pjesmi  pod  natpisom: 
„Pisma  od  rata  kraljice  ungarske  s kraljim  kršćanskim".  Pjesme 
se  razlikuju  samo  u početku  i završetku,  a sve  je  ostalo  više 
nego  imitacija,  upravo  prosti  prijepis  KaČićeve  pjesme. 

— Ivan  Jakovina,  župnik  vinagorski,  izdao  je  tiskom 
Dioničke  tiskare  „ Duhovnu  besjeda “,  što  ju  je  rekao  o ustoli- 
čenju Mihovila  Boseka,  župnika  kunićkoga.  U lijepoj  ovoj  besjedi 
razvija  svoje  misli  o tome,  kako  ima  župnik  od  Boga  veliku 
vlast,  kako  je  župnik  župljanima  svojim  velika  blagodat  i kako 
je  župnik  veliki  mučenik.  Besjeda  se  odlikuje  ne  samo  lijepim 
mislima,  nego  je  i spoljašnjim  oblikom  i jezikom  dotjerana  i 
puna  retorskog  nakita.  Vidi  se,  da  ju  je  napisao  i rekao  darovit 
i vješt  govornik.  Cijena  je  ovoj  besjedi  samo  15  nvč.  — 

Češka.  Pjesnik  7.  S.  Machar  izdao  je  nakladom  Ottovom  u 
Pragu  zbirku  pjesama  pod  natpisom:  „Jarni  Sonety“.  Taj  pjesnik 
osebujan  je  pojav  u češkoj  književnosti.  Njegova  poezija  nije 
namijenjena  širemu  krugu  čitatelja.  Sam  priznaje  u tim  pjesmama: 
„jđ,  mel  bych  tak  jen  rdd  pet,  deset  dušiČek,  jež  čtly  by  moje 
dila".  Pjesnik  se  ne  klanja  i ne  pje\a  po  volji  Čitalačkomu  svi- 
jetu. On  govori  iskreno  i otvoreno,  a većinom  oštro,  a to  se 
obično  ne  mili  općinstvu.  U pjesmama  njegovim  ima  mnogo 
sadržaja,  misli,  čitalac  ima  o čem  da  razmišlja,  kad  urone  u 
pjesme  njegove,  koje  su  pisane  samo  za  naobražene  duhove.  U 
njega  ima  smionog  poleta,  koji  ne  poznaje  predsuda  ni  auktori- 
teta,  konvencije  ni  tradicije.  Njegova  je  misao  slobodna  u svom 
šinjelom  letu  kao  orao  vrh  timora  gorskog.  Mislima  svojim 
Machar  je  pjesnički  revoluciouarac  i pripada  medju  najmodernije 
pjesnike.  On  teži  samo  za  slobodom  i napretkom,  a za  druge 
obzire  ne  tare  si  glavu. 

Češka  akademija  znanosti,  književnosti  i umjetnosti  raspi- 
sala je  tri  stipendija  i devet  godišnjih  nagrada.  Prvi  stipendij 
za  umjetničko  putovanje  od  1000  for.  namijenjen  je  ove  godine 
glazbenoj  umjetnosti,  drugi  stipendij  iznosi  300  for.  i namijenjen 
je  književnosti,  a treći  od  200  for.  pripada  plastičnoj  umjetnosti. 

— Godišnje  su  nagrade  tri  po  1000  for.,  tri  po  400  for.,  a tri 
po  200  for.,  a mogu  se  za  njih  natjecati  članovi  akademije  (ne- 
članovi  posredovanjem  akademika)  svojim  djelima,  što  su  ih 
stvorili  u god.  1892. 

Francuska.  Belgijski  pisac  Henry  Kistemaeckers  izdao  je 
roman  »Lit  de  Cabot»,  koji  se  mnogo  hvali.  I u zamisli  i u 
obradi  predmeta  pokazuje  osobit  dar.  Crta  život  glumačkih  la- 
krdijaša.  — Hector  Malot  izdao  je  (kod  Dentua)  roman  »Zyte*, 
koji  je  vrlo  zanimljiv,  a napose  je  živa  i uspjela  karakteristika 
glavnoga  lica.  — U sjajnom  je  izdanju  izišla  knjiga  Johna  Grand- 
Cartcret-a  pod  natpisom  : »XIX.  e Siecle*  (kod  Didota)  u Parizu. 
Duhoviti  pisac  crta  ovdje  posvjetnu  povjest  Francuske  u našem 
stoljeću,  sravnjujući  prilike  i pojave  duševnog  života  u početku 
i na  svršetku  stoljeća.  Krasno  ovo  djelo  ukrašeno  je  mnogim 
slikama.  — Neumorni  Jules  Verne  izdao  je  svoj  najnoviji  ilu- 
strovani  roman  » Glaudius  Bombarnac «.  To  je  putnički  dnevnik 
novinara  Bombarnaca,  što  no  kao  izvjestitelj  novina  putuje  od 
Tiflisa  do  Pekinga.  U knjizi  ima  vjernih  opisa,  a i Čudnih  zgoda. 

Od  zbiraka  romana  vrijedne  su  spomena  » Auteurs  Celebres « 
(kod  Flammariona)  i »Les  Maitres  du  Roman*,  koje  donose  u 
sveskama  djela  prvih  i ponajboljih  francuskih  pisaca.  — Nije 
tomu  dugo,  što  je  počeo  izlaziti  *Revue  hebdomadaire « (kod 
Plona,  Nourrit  et  Cie),  vrsni  i bogati  časopis  za  pjesničtvo, 
književnost  i umjetnost.  Suradnici  su  mu  Zola,  Coppće,  Ed. 
Rod,  Margueritte,  Bourget  i dr.  Pun  je  vijesti  o književnosti  i 
prosvjeti.  Skoro  će  početi  da  izlazi  u tom  časopisu  Zolin  naj- 
noviji roman  „Le  docteur  Pascal11.  — Jules  Lemailre  izdao  je 
novu  svesku  svojih  »Impressions  de  thćatre«  (sixićme  serie), 
koje  su  prilično  banalne  i mnogo  slabije  od  prvih  knjiga.  — 
Pisac  F.  Klein  razmatra  pojav,  kako  odlični  francuski  'pisci  u 
novije  doba  slave  katoličku  vjeru  i rimskoga  papu,  u spisu  »Le 
mouvement  nćochrćtien  dans  la  littćrature  contemporaine«.  Ti 
obraćenici  jesu:  Bourget,  Rod,  Coppće,  Vogfie  i Leroy-Beaulieu. 

— Monsgn.  D’  Hulst  izdao  je  svoje  filozofske  rasprave  u posebnoj 
knjizi  pod  natpisom:  „Mćlanges  philosophiques“.  Medju  tim  ras- 
pravama ima  i essay  ,,1’  examen  de  conscience  de  E.  Renan ‘, 
gdje  kritik  oštro  sudi  piscu  „Vie  de  Jćsus". 

Srpska.  Beletristični  časopis  Javor  , koji  je  ovom  godinom 
prestao  izlaziti  u Novom  Sadu,  počeo  je  izlaziti  u Zemunu  u 
nakladi  Jove  Karamata  i pod  uredničtvom  Dane  Živaljevića  iz 
Biograda,  koji  je  mnogo  morao  podnesli  za  to,  što  je  u svom 
»Kolu«  zagovarao  slogu  sa  Hrvatima.  Nama  je  drago,  što  »Javor« 
uskršava.  Taj  list  je  u svakom  pogledu  bio  gotovo  najbolje  od 
svih  srpskih  beletrističkih  listova  uredjivan,  a šta  se  tiče  umje- 
renosti i objektivnosti  prema  Hrvatima,  čini  se,  da  ga  je  Grčićevo 
»Stražilovo«  baš  zato  hjelo  grdnjama  na  Hrvate  ubiti.  Mi  se 
dakako  ne  osvrćemo  na  zadirkivanja  ;Stražilova«,  koje  nečuvenom 
prostototom  grdi  našega  urednika  za  to,  što  ističe  i brani  Čist 
hrvatski  pravac  u književnosti.  Da  nam  nije  mrsko  vucariti  se 
po  magjarskim  sudovima,  mi  bismo  već  davno  bili  poučili  pso- 
vačkog junaka  Grčića,  kako  treba  poštovati  tudje  poštenje.  Dotične 
napadaje  u »Stražilovu«  pišu  očevidno  »momčići«,  koji  osjećaju  po- 
trebu, da  se  izdžilitaju,  ne  obzirući  se  na  to,  da  se  ozbiljni  ljudi 
toj  igri  sa  frazama,  vadjeaim  iz  neznanja  i neprosvijetljenoga 
šovinizma,  tek  sažalno  smiju.  I nedavno  je  izišao  u »StražiIovu<  sa- 
stavak, u kom  neki  junačina,  sakrit  pod  inicijalima  S.  P.,  po- 
navlja stare  mudrosti,  da  su  Hrvati  oteli  jezik  od  Srba,  da  danas 
ne  znaju  srpski,  i slične  ludorije,  i to  dakako  onim  »ugladjenim« 
tonom  i onom  jakošću  dokazivanja,  kojom  se  u opće  odlikuje 


»Stražilovo  -,  taj  svakako  u svakom  pogledu  najslabiji  beletristički 
list  od  sviju  časopisa,  što  na  slavenskom  jugu  izlaze.  Taj  list 
hranio  je  lani  svoje  čitatelje  pripovjetkama  o agoniji  strijeljanoga 
razbojnika  i o ženi,  što  je  u grobnici  rodila  živo  dijete,  da  i ne 
spominjemo  druge  gluposti.  U njem  ima  tek  nekoliko  i to  filo- 
loških kritika,  osim  ako  treba  ozbiljno  uzeti  onu  veleumnu  studiju 
nekoga  mladog  pisca,  u kojoj  se  dokazuje,  da  je  pjesma  jednoga 
biogradskog  učenika  VI.  gimnazijalnog  razreda,  Drobnjaka,  filo- 
zofskim nazorima  natkrilila  filozofiju  Ljube  Nenadovića,  jiđrošću 
izraza  pjesme  Laže  Kostića,  a pravilnošću  stiha  (1)  pjesme  Zmaja 
Jovanovića.  Ovakova  štogodj  ne  bi  štampao  ni  najveći  ueprijatelj 
srpske  književnosti,  jer  se  time  obara  sva  slava  pjesničkih  srp- 
skih prvaka,  kad  ih  sve  nadmašuje  jedan  učenik  VI.  gimnazije. 
Može  biti  sada  g.  Grčić  razumije,  što  mi  zadirkivanja  »Stražilova* 
ozbiljno  ne  uzimljemo,  nu  to  ipak  ne  znači,  da  ćemo  mi  dopustiti, 
da  »Stražilovo«  u svom  gnjevu  na  Hrvate,  a naročito  na  »Vienac«, 
dodje  do  paroksizma.  Ako  ga  koji  put  udarimo  po  prstima,  to 
činimo  iz  milosrsja,  da  nedodje  do  paroksizma,  koji  bi  mu  mogao 
naškoditi.  — Dakako,  mi  smo  unaprijed  uvjereni,  da  će  nam 
»Stražilovo«  vratiti  oštrinu  naše  obrane  od  upravo  nečuvenih  na- 
padaja: novom  grdnjom,  mudro  preko  jezgre  stvari,  o kojoj  se 
radi,  prelazeći,  jer  najposlije  grditi  je  najlakše. 

Engleska.  Noviji  engleski  roman  u prvom  je  redu  tenden- 
ciozan. Pisci  hoće  da  poučavaju,  dokazuju  i propovijedaju.  U tim 
je  djelima  moral  glavno,  a umijeće  tek  sporedno.  Izvor  njihov 
nije  u fantaziji,  u živom  zoru  umjetničkog  duha  ili  u viziji  tvo- 
račke  duše,  već  u moralnom  uvjerenju,  koje  pisci  hoće  pod  krin- 
kom pjesničkog  djela  svijetu  očitovati.  Piscima  lebdi  pred  očima 
etična,  a ne  umjetnička  svrha.  Ima  dakako  i pravih  pjesničkih 
tvorevina,  gdje  se  pored  tendencije  etične  ističe  i pjesnička  sloboda. 
Ovoj  potonjoj  vrsti  književnih  djela  pripada  roman  »Story  of  an 
African  farm«,  komu  je  autor  Ralph  Iron,  pseudonim  spisate- 
ljice dive  Schreiner.  Roman  je  pun  krasn  h opisa  iz  prirode  i 
narodnog  života  južne  Afrike. 

4 

Svaštice. 

Pesimizam  u književnosti.  Riječ  pesimizam  danas  je  već 
postala  krilatom  O njem  se  govori  u filozofiji,  životu,  pjesničtvu, 
u govoru,  u knjigama.  Taje  riječ  nastala  i zadobila  svoje  posebno 
značenje  tek  u novije  vrijeme,  a ima  da  označuje  nezadovoljstvo  nad 
sadašnjim  poretkom  i načinom  života,  koji  daje  po  nazoru  pesimista 
turoban  i očajan.  Pesimistični  nazor  o svijetu  sapinje  krila  životu, 
a u književnosti  se  pogubno  doima.  Gdje  je  njegova  mračna  i 
razorna  vlada,  tu  ne  može  ništa  cvjetati  ni  uspijevati.  Hoće  da 
nas  uvjeri,  kako  smo  mi  kukavci  tek  igračka  svemožnog  i groznog 
udesa,  pa  da  je  uzaludna  svaka  muka  i naprezanje,  da  se  iz  te 
nevolje  iskopamo,  da  težimo  za  idealima  i što  većim  savršenstvom. 
Pa  kad  je  sve  zlo  i rdjavo,  a čovjek  puko  orudje  usuda  bez 
snage  i moći,  nema  druge  po  razoru  pesimista,  nego  da  čovjek  prekrsti 
ruke  i da  u neradu  dane  svoje  boravi  U životu  se  takvomu 
nazoru  uspješno  opire  motiv  sebičnosti,  no  u književnosti  je  taj 
motiv  vrlo  slab,  pa  se  čini,  da  knjizi  prijeti  od  pesimizma  velika 
pogibao.  Tu  kritika  iznajprije  pita,  kad  koje  novo  djelo  izidje  na 
vidjelo,  „je  li  pesimistično ?“  No  taj  se  izraz  često  zlo  upotre- 
bljava. Ako  koji  pisac  crta  tamne  strane  života,  nije  već  time 
postao  pesimista.  Ni  jedan  pisac  nije  tako  vedar  i pun  života, 
kao  Shakespeare,  pa  ipak  ni  u jednoga  pisca  nema  crnjih  slika 
iz  ljudskoga  života  nego  li  upravo  u njega.  On  je  duboko  zavirio 
u narav  ljudsku  i tajne  svemira.  Tu  nije  doduše  uočio  nepomu- 
ćenu sreću  i vedri  sjaj  sunčani,  ali  nije  ni  zapazio  sveopću  ne- 
izlječivu bijedu.  I u najdublju  tminu  dopiru  katkad  žive  zrake 
spasonosnog  svjetla.  I u najtamnijim  tragedijama  nije  posvema 

tragičan.  Ljuta  sudbina  nagoni  Leara  u ludilo,  a Otela  na 
ubistvo;  ali  Shakespeare,  koji  ih  je  umom  svojim  zamislio  i 
stvorio,  nije  kiuti  pesimista,  jer  onda  ne  bi  bio  stvorio  ni  Kor- 
delije,  ni  Imogene,  ni  Falsiaffa.  Danas  je  pesimizam  preoteo  mah, 
ali  medju  darovitim  je  pisc:ma  kruti  pesimizam  prije  izuzetak 
nego  pravilo.  Gotovo  se  ne  može  vjerovati,  da  bi  pisac,  dok 
stvara  pjesnička  djela,  mogao  sasvim  se  podati  pisimizmu,  ako 
bi  to  i njegova  volja  bila.  Njegova  bi  mu  se  djela  morala  uka- 
zati smiješna  i ništava. 

Školska  nastava  u Americi.  Od  nekoga  doba  Amerika 
silno  napreduje  u nastavi,  pače  neki  stručnjaci  vele,  da  su  ame- 
ričke škole  već  sada  bolje  od  evropskih.  U srednjim  se  školama  uče 
stari  klasični  jezici,  ali  u novije  se  doba  uvode  pored  njih  i mo- 
derni jezici:  francuski  i njemački  Vrlo  se  mnogo  goje  prirodne 
nauke  već  u srednjim  učilištima.  Sveučilišta  uredjena  su  na  ose- 
bujan način.  To  nijesu  državni  zavodi,  već  stručne  škole  prvoga 
stepena.  Djaci  se  u njima  dijele  u tri  skupine.  Prvo  su  oni,  koji 
se  ne  žele  posvetiti  nijednomu  zvanju,  ali  mogu  se  podvrći 
ispitima,  drugo  su  djaci,  koji  kane  vršiti  koje  zvanje:  to  su  juriste, 
teolozi  i medicinari,  a trećoj  skupini  pripadaju  »istraživači*,  koji 
se  žele  posvetiti  čistoj  znanosti.  — Privatni  ljudi,  većinom  boga- 
taši, osnivaju  ogromne  zaklade  u nastavne  svrhe,  a napose  za 
sveučilišta.  Tako  su  koncem  prošle  godine  osnovane  tri  zaklade 
od  podrugog  milijuna  dolara.  Američka  se  knjiga  i umijeće  sve 
više  razvija.  Osobitim  se  marom  izučava  u visokim  školama  na- 
rodno gospodarstvo.  To  je  najvažniji  predmet  na  svjema  sve- 
učilištima američkim.  Poznato  je,  da  se  narodno  gospodarstvo 
uči  u Americi  i Engleskoj  kao  poseban  predmet  i u svakoj  višoj 
djevojačkoj  školi.  Ondje  u opće  imaju  više  smisla  za  socijalna 
pitanja  i praktične  potrebe  života. 

Novo  izdanje  glagolskoga  misala.  Od  nekoliko  se  godina 
tiska  u Eimu  nov  slovjenski  misal  rimskoga  obreda,  ponajprije 
za  porabu  barske  nadbiskupije  u Crnojgori.  Taj  se  misal  imao 
ovih  dana  dotiskati  i službeno  predati  barskomu  nadbiskupu, 
prevrijednomu  o.  Šimi  Milinoviću  o svečanosti  papina  jubileja, 
kod  koje  je  on  zastupao  crnogorskoga  kneza  Nikolu  I.  Iz  Rima 
javljaju,  da  je  misal  zbilja  dotiskan. 

Ovo  novo  izdanje  slovjenskoga  misala  zaista  je  znamenit 
dogadjaj.  Ono  ponajprije  svjedoči,  kako  se  rimska  Stolica  nepro- 
tivi  slovjenskomu  bogoslužju,  gdje  ono  pravom  postoji  ili  gdje  ga 
viši  duhovni  razlozi  iziskuju.  Svjedoči  nadalje. za  sadašnjega  sv. 
oca  papu  Lava  XIII.,  kako  on  i u tom  slijedi  vjerno  stope  svojih 
predšastnika  Nikole  I.,  Hađrijana  II.,  Ivana  VIII.,  Iuocencija  IV., 
Urbana  VIII.  i llenedikta  XIV.,  pa  prenosi  u život  svoje  velike 
misli  o Slovjenstvu,  koje  je  u okružnici  „Grande  munus"  divno 
razvio. 

Novo  izdanje  toga  misala  potaknuo  je  bosanski  i srijemski 
biskup  J.  J.  Strosmajer,  i to  još  za  pape  Pija  IX.  NaŠ  je  biskup 
bio  od  davna  uvjeren,  da  je  slovjenska  služba  božja  kod  kato- 
ličkih Slovjena  jedno  od  onih  sredstava,  koje  je  podobno  istočnu 
crkvu,  kojoj  su  stožer  sada  Slovjeni,  približiti  zapadnoj.  S toga 
mu  je  pošlo  za  rukom  uputiti  sv.  Stolicu,  da  uzme  pod  svoju 
zaštitu  slovjensku  službu  božju  kod  katoličkih  Slovjena;  a pošto 
je  tomu  mnogo  na  putu  stajala  oskudica  slovjenskih  liturgičkih 
knjiga,  imalo  se  o novom  izdanju  njihovu  ponajprije  nastojati, 
la  briga  bijaše  još  onda  povjerena  bosanskomu  i srijemskomu 
biskupu. 

Biskup  Strosmajer  povjerio  je  bio  taj  posao  svomu  prija- 
telju kanoniku  dru.  Fr.  Račkomu,  a ovaj  uzeo  u pomoć  pok. 
Miju  Pavlinoviča  i prol  Ivana  Brčića.  Taj  odbor  popunio  se 

Krvave  uspomene  — Nova  era.  — 


prof.  dr.  V.  Jagićem,  tada  gimnazijskim  profesorom  u Zagrebu, 
a za  savjet  je  upitan  i filolog  dr.  Gj.  Daničić. 

Nije  se  sumnjalo,  da  se  imade  započeti  s najpotrebitijom 
crkvenom  knjigom,  s misalom.  Nadalje  se  ustanovilo  načelo : da 
se  u jeziku  imade  povratiti  starinska  čista  slovjensko-hrvatska 
redakcija,  od  koje  su  preljašnja  izdanja  odstupila. 

Pitanje  o novom  misalu  iznese  opet  na  površinu  sklapanje 
ugovora  izmedju  svete  stolice  i crnogorskoga  kneza,  kod  kojega 
je  bitno  sudjelovao  naš  Štrosmajer. 

Knez  je  na  ime  Nikola  izjavio  želju,  da  se  slovjensko 
bogoslužje  uvede  u barsku  nadbiskupiju.  Ovu  želju  zagovarahu 
i Štrosmajer  i novi  nadbiskup  Milinović,  a sv.  otac  Lav  XIII. 
rado  se  odazva  toj  želji.  Parčić  bijaše  medju  tim  novo  izdanje 
misala  skoro  dogotovio,  pa  mu  ga  sv.  stolica  rado  prihvati. 

I novo  izdanje  misala  u stvari  drži  se  latinskoga  rimskoga 
obreda,  pa  je  popunjeno  svima  dodatcima  novijim  iza  posljed- 
njega izdanja.  U jeziku  razlikuje  se  od  starijih  slovjenskih  misala 
u tom,  što  je  uspostavljena  prema  napretku  slavistike  staroslo- 
vjenština  hrvatske  redakcije,  dok  su  se  predjašnja  izdanja  bila 
od  nje  udaljila  više  ili  manje. 

Valjalo  se  povratiti  u starije  dobro  doba,  valjalo  je  uspo- 
staviti čistu  staroslovjenštinu  u hrvatskoj  redakciji.  To  je  glavno 
načelo  ustanovio  spomenuti  odbor;  po  njem  su  novo  izdanje 
priredili  Br'ić  i Parčić,  to  je  načelo  odobrila  i sv.  stolica. 

Ovo  je  novo  izdanje  od  svih  predjašnih  mnogo  pravilnije. 
Po  tom  je  ovo  izdanje  misala  i sa  znanstvenoga  gledišta  pojav 
veoma  znamenit,  a preč.  g.  Parčiću  služi  na  čast.  Katoličko 
svećenstvo  slovjenskoga  plemena  bit  će  zahvalno  sv.  ocu  Lavu 
XIII.  za  ovaj  plemeniti  dar. 

Ovaj  misal  namijenjen  je  neposredno  barskoj  nadbiskupiji ; 
nu  ne  sumnjamo,  da  će  ga  usvojiti  i one  hrvatske  biskupije,  u 
kojima  se  do  danas  slovjenska  služba  božja  u crkvi  sačuvala. 
To  će  zavisiti  od  biskupa,  svećenstva  i puka.  U Rimu,  uvjereni 
smo,  neće  naći  zapreka. 


Mutira  Hrvatska. 

razaslala  je  svim  svojim  članovima  knjige  za  god.  1892.  Ako 
pometnjom  koji  vanjski  član  nije  ipak  primio  ov.h  knjiga,  ili 
ako  koji  zagrebački  član  nije  po  njih  poslao,  neka  ih  prvi  u smislu 
naputka  »Matice  Hrvatske*  točke  7.  ili  kod  dotičnog  društvenog 
povjerenika  ili  neposredno  kod  uprave  »Matice-  u Zagrebu  po- 
traži, a zagrebački  Članovi  neka  po  iste  u sveučilišnu  zgradu 
(prvi  kat)  društvenomu  blagajniku  pošalju,  jedni  i drugi  do  25. 
ožujka  t.  g.  Tko  u ovo  vrijeme  svoje  knjige  »Matice-  za  god. 
1892.  ne  potraži,  nema  ih  u smislu  društvenoga  naputka  točke 
7.  prava  iza  toga  vremena  više  tražiti,  i kasnije  potražbe  ne  će 
moći  »Matica«  uvažiti. 

Pošto  je  sva  zaliha  knjiga  Matice*  za  g.  1892.  medju  dru- 
štvene članove  već  raspačana,  to  se  članovi  » Matice « — kako  je 
to  već  i prije  javljeno  — za  god.  1892.  više  ne  primaju. 

Umoljavaju  se  najučti'ije  svi  oni  članovi  »Matice*  — uteme- 
ljitelji i prinosnici  — koji  su  zaostali  s uplatom  društvenih  pri- 
nosa za  g.  1892.,  da  te  prinose  Što  prije  uplate,  kao  takodjer  i 
društveni  povjerenici,  koji  još  prinosa  svih  svojih  Članova  za  g. 
1892.  blagajniku  »Matice«  dostavili  nisu,  da  to  svakako  do  polovine 
budućega  mjeseca  (IX  ožujka)  t.  g.  učine,  jer  »Matica«  taj  novac 
i veoma  nužno  treba,  a i dok  ga  ne  sabere,  ne  može  društvene 
račune  za  upravnu  g.  1892.  zaključiti  i glavnoj  skupštini  »Mathe 
predložiti.  Nadalje  se  umoljavaju  gg.  povjerenici,  koji  još  nisu 
imenika  članova  svoga  kotara  za  g.  1892.  u opće  ili  nepotpuno 
društvenomu  blagajniku  dostavili,  da  i na  nj  ne  zaborave,  da  se 
uzmogne  što  prije  i godišnje  izvješće  »Matice*  i imenik  članova 
za  g.  1892.  tiskati. 

U Zagrebu,  25.  veljače  1893 

Uprava  „ Matice  Hrvatske “. 


Cosmopolis  — Kolenda.  — U našoj  domovini  prije  trista  godina.  — 0 strofama  prvih 
hrvatskih  pjesnika.  — Listak. 


Uredjuje  J.  l'usnrić. 


Vlastničtvo  i tisak  Dioničke  Tiskare. 

Izlazi  svake  subote  na  dva  arka. 


Godišnja  ciena  poštom  i domaćim  u kuću  7 for.,  inače  G for. 
Rukopisi  se  ne  vraćaju. 


God.  XXV. 


Krvave  uspomene. 


Epska  pjesan. 


III.  Pjevanje. 

^ (Nastavak.) 

je  bilo,  mili  pobratime, 
Kpm  Kakova  se  otkroji  sudbina 
Našoj  Bosni,  milom  zavičaju, 

Braći  našoj,  djeci  Hercegovoj?  — 
Na  Selima  Marijan  navali, 

Čim  se  rasto  s turskim  poglavicam. 

— Dobro,  brate,  Bog  će  bolje  dati, 
Osnova  je  spremna  i gotova, 
Bojište  je  Jajce  s okolicom, 

Sva  će  sila  zbiti  se  kod  Jajca, 

Pa  što  nama  Bog  i sreća  dade, 

Ili  uspjet  ii  izginut  slavno! 

Ču  li  možda,  kakva  kob  je  snašla 
Ali-Pašu  Bizvanbegovića  ? 

— Sve  sam  čuo,  mili  pobratime, 
Pa  od  takih  ljutih  krvopija 

Još  se  naši  pomoći  nadaju ; 

Pomoć  nam  je  u složnotne  radu. 
Ja  ću  skupit  obranu  družinu, 
Skupa  ćemo  k smrti  ili  k slavi, 
Nać  se  skupa  na  bojištu  krvnu. 

— Man’  se,  brate,  takva  razgovora, 
Ti  imadeš  doma  golubicu. 

Čuvaj  seku  od  jastreba  ljuta, 

Pa  kad  slavan  s bojišta  se  vratim, 
Da  je  nadjem  čistu  i nevinu. 

0 divne  li  i pomisli  čarne: 

Strti  vraga,  očistiti  zemlju, 

Pa  se  vratit  na  ognjište  milo 

1 otkriti  svemu  sv’jetu  tajnu, 
Slatku  tajnu  dosad  nepoznatu ! 

— Nemoj  tako,  mili  pobratime, 
Zar  mi  hoćeš  i tu  otet  slavu, 
Dičnu  slavu  za  rod  mučenika? 

Ili  misliš,  da  ja  više  ljubim 
Milu  seku  od  rodine  svete? 

Zar  ti  svoje  da  otkriješ  grudi, 


A pobratim  u zapećku  sjedi, 

Pa  da  guslar  uz  gusle  zapjeva : 
Junaka  li  mladoga  Selima 
I junačke  sablje  i desnice, 

Kako  lije  krvcu  na  bojištu 
I odnosi  junačke  mejdane ; 

A rdje  mu  vjerna  pobratima, 

Koji  miran  sjedi  u zapećku 
Kao  baka  uz  lan  i preslicu ! — 

— Nije  tako,  dragi  Marijane, 
Bazni  puti  jednoj  svrsi  vode, 

Samo  ako  srce  rodoljubno 

U grudima  junakovim  bije. 

Jedan  laća  sablju  od  mejdana, 

Na  krvave  poleti  razboje; 

Drugi  čeka  ko  lav  na  kućištu, 

Da  obrani  svetinje  djedovske. 

Ako  prvi  padne  u kreševu, 

Da  se  nadje  ljuti  osvetniče, 

Da  osveti  mila  pobratima, 

I da  mladjem  pripov’jeda  sv’jetu : 
Dušmaninu  zator  i osveta. 

Ne  sjećaš  se  zadnje  želje  majke? 
Evo.  sinko,  seke  jedinice, 

Slab  je  cv’jetak  buri  na  udaru, 
Ako  klone,  bratu  je  sramota!  - — 

— A ja  mislim,  Bogom  pobratime, 
Da  je  Mara  srca  junačkoga. 

Bratac  će  joj  nož  pozlaćen  dati. 
Neka  njime  brani  si  nevinost, 

Sto  puta  će  prije  probit  grudi, 
Neg  da  bude  žrtvom  krvoloka.  — 
Ali  već  se  crna  nojca  spušta, 
Hajde,  brate,  mudro  i oprezno, 

Da  te  ne  bi  Paša  uhvatio, 

A sjutra  ćeš  k meni  o uranku.  — 
Izgrle  se  braća  nerođjena, 
Nerodjena  kao  i rodjena; 

Selim  krenu  uzahnim  puteljkom 
Svojoj  vitkoj,  ponositoj  kuli, 


A Marijan  prema  Vilenici 
Žurno  grabeć  polju  u širine. 

Crne  misli  duh  mu  obladale : 

Sta  će  biti.  kako  li  će  biti? 
Osmanlije  dobro  je  poznavo, 

Sto  ne  možeš  silom  i desnicom, 

A ti  daji  srebra  i biserja, 

Obećavaj  što  se  više  može, 

Obećanje  ludu  radovanje  .... 

Naš  ti  svakom  jadan  povjeruje, 

Pa  da  vidi  zmiju  na  ledini, 

Da  ga  zmija  sažalno  pogleda. 

Baš  bi  zmiju  metno  u njedarca  ! — 
Bolje  s mirom  nego  s babljim  pirom... 
Junak  stade  — putem  silna  graja, 
Dva  seljaka  iz  Zagorja  b’jela, 

Kopčić  Muju  i Cvitića  Ibru 
I staroga  iz  Zabilja  Lovru 
Carski  ljudi  nemilosno  vuku. 

Svezali  im  ruke  naopako, 

Kako  krvno  ljute  haramije. 

Ispod  gvoždja  modar  madež  viri, 
Modrilo  se  s krvlju  izmiješalo. 
Nemilosno  puškama  ih  mlate, 

Grdne  psovke  sumračjem  se  ore. 

Da  bi  vedro  potreslo  se  nebo, 

Iz  vedrine  zabl'jeskale  munje. 

— Šta  su  krivi  ? — grmnu  Marijane... 
Vražjim  sm’ješkom  pogleda  ga  nizani. 

— Sto  te  briga,  ludo  i izmete, 

Zar  bi  i ti  okušati  htio? 

Bit  će  da  si  u vijeću  bio, 

Kako  ćete  Omer-Pašu  strti ! 

Smirit  ćemo  krv  vam  ugrijanu 
I umekšat  buntovničke  glave  . . . 

— Dragi  brate,  — jedva  tlahnu  Lovro, 
Nekakovu  ištu  krvarinu, 

Krvarine  pedeset  dukata; 

A odakle  zlato  i dukati. 

Kad  nam  kuće  garišta  su  pusta, 

Zaklanjamo  glavu  u torove: 
Omer-Paša  sve  nas  popalio. 

— Omer-Paša ! — riknu  nizani  ljuti. 

Pa  udari  starca  nemilosno, 

Sva  tri  jadna  na  zemljicu  klonu. 
Problijedje  Marijan  u licu, 

Pa  tad  gnjevom  osvetničkim  planu : 
Zviznu  handžar  sutonjem  i zrakom . . . 
Mrtav  nizam  na  zemlju  se  sruši... 

A dok  zviznu  i drugoga  puta 
Kleta  druga  nestalo  u noći. 

Otputa  im  lisičine  teške, 

Pa  ili  pusti  svakog  domu  svome. 
Zahvaljuju  jadni  mučenici, 

A1  Marijan  ođmako  daleko. 

Ne  će  junak  kući  i sestrici, 

Nego  ide  tetki  ostarjeloj, 

Te  je  ljubi  u obadvje  ruke: 

— Tetko  mila,  predajem  ti  seku, 
Sklonite  se  gori  Vilenici, 

Ostavite  kulu  i odaje, 

Ponesite  svetinje  starinske. 

Ja  da  Boga,  starog  prijatelja, 

Pa  starinska  vrate  se  vremena, 

Lako  ćemo  kulu  sazidati. 

Ako  pravda  nepravdu  nadvlada, 

Imat  ćemo  malo  ljepše  stane 
Tamo  gore  u kraju  zvjezdanom. 
Nemoj  pitat:  što  je,  ni,  kako  je? 
Meni  valja  glavom  u planinu, 

Kud  ne  siže  ruka  krvoloka, 

Osveti  se  ukloniti  treba. 

Ako  padnem  — dok  si  u životu, 
Čuvaj  Maru  ko  kćer  jedinicu  . . . 

— Jao,  sinko,  kakvo  zlo  te  snašlo? 
Da,  kad  otac  ljuto  grožđje  jeo, 

Djeci  mora  da  utrnu  zubi!  . . . 

Jao,  sestro,  jao  ti  u grobu, 

0 da  vidiš  jedinoga  sina, 

Gdje  se  sinak  u hajduke  sprema! 
Nemoj,  dušo,  nemoj  slatka  rano. 

Ne  sramoti  pleme  i koljeno, 


Ne  daj  sjutra  da  za  nama  podje 
Zlobna  pjesma,  pa  da  svijet  pjeva : 
Otac  imo  sina  jedinoga, 

I taj  jedan  za  hajduka  rasto  ! — 
Jedva  tetka  zadnju  r’ječ  što  pusti, 
Gorke  suze  obliše  joj  lice. 

Kobne  r’ječi  smetoše  junaka 
I iskrene  stare  tetke  suze, 

A1  se  za  čas  mladjan  razabrao : 

— Sačuvaj  nas,  Bože,  i pomisli 
Hajduk. biti,  robit  i ubijat. 

Idem,  tetko,  da  zaklonim  glavu. 
Nestane  1'  me  bez  traga  i glasa, 
Sjutra  će  me  uhvatiti  paša 

I na  kolcu  s dušom  rastaviti.  — 

— Sta!  na  kolcu  rastaviti  s dušom? 
Brižnu  stara  u plač  i jadanje : 

— Bježi,  sinko,  glavom  bez  obzira, 
A nas  dvije  crne  sirotice, 

Bog  sirota  zaboravit  ne  će.  — 

Pa  se  maknu  do  sobnijeh  vrata 
I uputi  u noć  crnu  dršćuć, 

Kobne  glase  Mari  da  dojavi, 

Da  joj  bratac  vatren  cjelov  stisne 
Možda  zadnjeg  puta  u životu. 

Za  čas  su  se  jadni  rastajali, 

Bože  mili,  je  li  na  vijeke : 

Bratac  ide  u planinu  crnu, 

Da  izmalAie  kletim  krvopijam, 

Da  se  bori  za  ognjište  sveto : 

A sestrica?  kud  će  ona  tužna. 
Kome  li  je  bratac  sad  ostavlja?!  — 

— Evo,  seko,  noža  pozlaćena, 

To  ti  bratac  za  zaštitu  daje  — — 
Bijedom  licu  vatren  cjelov  stisnu, 
Pa  zatomiv  srce  uzburkano, 

Sumi  junak  u noć  tajinstvenu. 

Je  li  iko  gondje  promatrao, 

Nježno  gondje  ljubičice  stidne, 
Kad  ga  blagi  lahor  u jeseni 
Iz  okrilja  zemljici  izvabi. 

Pa  rascvjeta  i zamiri  bajno? 


A onda  se  hladan  sjever  krene 
I zahuči  gorom  i dolinom. 

Nježan  cv'jetak  nujno  svije  glavu. 
Klonuv  zemlji  na  hladjane  grudi, 
Te  o toplom  proljetnome  dahu, 

0 sunašcu  na  umoru  sniva. 

Pade  Mara  zemljici  po  tlima, 
Nježan  cv’jetak  rano  raspupani . . . 
Trudno  t’jelo  u besvjesti  klonu, 
Zlatna  glava  na  prsi  se  svinu, 

A vilinski  raspletani  vlasi 
Po  snježan  oj  prosuše  se  grudi. 
Bolno  srce  lakše  kucat  stade. 
Nevina  je  djevičanska  duša, 
Progonjena  jadom  i sudbinom 
U krajeve  mašte  i bajanja 
Zaplovila,  čista  uronula.  — 

Pa  uz  šapat : s Bogom,  Marijane, 
Orne  vjedje  sanak  joj  zaklopi. 
Davno  ponoć  prevalile  zv’jezde, 

A Marijan  pod  krošnjastom  lipom 
S odabranom  sjedio  družinom. 
Samo  teke  vatra  svjetlucala 
Pa  družina  sjedjela  u tami 
Mrka  lica  tužna  nevesela. 

Ta  nije  im  ruse  glave-  žao, 

Nego  svako  doma  ostavio 
Ja  li  majku,  ja  li  oca  stara. 

Ja  li  sestru,  ja  li  ljubu  milu. 

Kad  se  prvi  p’jevac  oglasio, 

Otputi  se  družba  u pećinu, 

Da  se  malko  poođmori  trudna. 
Slaba  sanka  hajdučkog  ležaja  : 
Jastuk  meki  stanac  kamen  živi, 
Posteljina  — zemlja  i ledina, 

A pokrovac?  čemu  će  pokrovac! 
Kada  srce  živa  vatra  grije, 

Živa  vatra  krvi  i osvete. 

Pozaspao  hajduk  uz  hajduka, 
Marijan  se  nijem  pođn’jemio, 

Ko  bi  znao : je  li  i usnuo ! — 


Suze  udovačke. 

Napisao  Ferdo  Ž.  Miler. 


jet.ni  je  dan  do  podne.  U zabiti  velikoga  grad- 
skoga  perivoja,  koji  u ovo  doba  dana  slabo  tko 
pohađja,  na  samotnoj  klupi  sjedi  mlada,  otmena 
grlili  gospodja.  Njezine  se  dragosne,  ali  sada  ozbiljne 
crte  dobro  slažu  s crninom,  što  joj  se  savila 
oko  vitkoga  tijela.  Nego  tko  bi  je  dulje  vremena  motrio, 
možda  bi  opazio,  da  ozbiljnost  tih  crta  ne  pokazuje 
uvijek  one  nujnosti,  koja  crnini  osobito  lijepo  pristaje; 
u njima  se  katkad  izražava  i dosada  .... 

Već  podugo  nitko  nije  prošao  pokraj  lijepe  gospodje 
u crnini.  A1  se  evo  u ovaj  čas  začuju  koraci.  Lijepa 
gospodja  tek  što  malo  svrnu  očima  na  stranu,  otkuda  se 


koraci  primiču.  A to  ide  mlad,  otmen  gospodin,  i on 
sav  u crnini;  ugleda  on  gospodju,  malko  se  osupne  i 
prošapne : 

— Oh,  gle  lijepe  naše  Jelice,  — pa  kako  je  zanim- 
ljiva u crnini ! 

Gospodja  tih  riječi  nije  mogla  čuti,  al  i njoj  se  ote 
primjedba,  dakako  u po  glasa: 

— Gle  Tođora ! kako  se  samo  pravi  interesantan  kao 
udovac. 

I u taj  mah  njeno  lice  pokri  izrazita  sjeta.  Samo  joj 
se  oči  još  malo  na  vragoljansku  krijese. 

I gospodin  vrlo  se  ozbiljno  drži.  Osobito  sada,  gdje 
skida  šešir  i pozdravlja: 

— Klanjam  vam  se,  milostiva  gospodjo! 

On  to  zbori  dubokim  glasom.  A gospodja  mu 
odvrati : 

— Pozdravljam  vas,  gospodine  Tođore!  Vi  mi  do- 
puštate, da  vas  pozdravim  imenom? 

Todor,  kao  pametan  čovjek,  razumije,  da  je  ovo 
pitanje  poziv,  da  se  zapodjene  razgovor.  Ne  zna  se,  da 
li  mu  je  to  i pravo.  Ali  kao  naobražen  čovjek  on  stane 
i uzvrati  onim  istim  krupnim,  ponešto  tragičnim  glasom : 
— Ovaj  pozdrav  ja  držim  utješnom  uspomenom  na 
negdašnje  bezazlene  dane,  pa  bi  me  i sad  usrećio,  da  — 
Gospodji  taj  glas  svakako  silno  imponuje.  Bar  mu 
i ona  tragičnim  tonom  presiječe  riječ: 

— - Razumijem.  Ali  šta  ćete?  Tajni  su  putovi  pro- 
vidnosti Božje.  Mi  joj  se  poklanjamo,  a tko  pita,  kako 
nam  srce  pri  tom  krvari? 

— Pravo  kažete,  milostiva  gospodjo!  — nadoveza 
Todor.  — Jer  ako  u čas  goleme  nesreće  i ćutimo  dah 
božanstva  više  nego  ikada  u životu,  od  toga  nema  uvijek 
utjehe.  Velebna  je  doduše  riječ  molitve : Tvoja  budi 
volja. 

— Ali,  kako  rekoste,  ima  zaista  gorkih  dana,  gdje 
ni  one  nisu  dosta  jake,  da  nas  utješe. 

Gospodin  Todor  nije  pravo  znao,  zašto  mu  je  gospodja 
opet  presjekla  besjedu.  Da  nije  od  neke  ironije  ? Pa  malko 
jetko  nastavi : 

— Nego  oprostite,  milostiva  gospodjo,  ako  sam  neho- 
tice dirnuo  žicu  srca  vašega!  — I isto  tako  zlobno 
umuknu.  Ali  gospodja  naivnom  sućuti  odvrati : 

— Jadni  prijatelju,  zar  da  si  vi  još  možete  što  spo- 
čitati  u tom  pogledu? 

Eto  ti  šilo  za  ognjilo!  Sada  Todor  već  ne  može  na 
ino,  nego  da  ironički  dovrši : 

— Vidim,  kako  me  vaša  plemenita  sućut  izvinjava, 
i blagodarim  vam  za  to. 

Rukavica  je  dakle  bačena.  Tko  pozna  ženske,  već  je 
i pogodio,  da  će  ju  lijepa  gospodja  u crnini  i junački 
podići.  Ali  njezino  se  junaštvo  ne  odijeva  ironijom,  već 
naivnim  živahnim  sučuvstvoin.  Evo  njena  odgovora,  po- 
praćena tugaljivim  posmijehom: 

— Ja  bih  sada  morala  da  zborim  o vašoj  ljubez- 
nosti,  koje  ne  može  ništa  da  pokoleba  u svijetu,  a meni 
je  već  davno  poznata.  Ali  da  svrnemo  drugamo  1 Nisam 
vas  vidjela,  bit  će  tomu  godina  dana.  Kojemu  ugodnomu 
slučaju  dugujem  ovu  priliku,  te  se  sada  sretosmo? 

Dakle  ironija  ne  pomaže.  Srećom  naš  Todor  ima  i 
drugih  žica.  On  će  sada  vedrim  tonom: 

— - Iskrenu  se  pitanju  hoće  i iskrena  odgovora,  ma 
vam  njime  i dosadio.  — A žalostivo  nastavi : — Preko  po 
godine  držala  me  dužnost  kod  mile,  bolesne  pokojnice. 
Otkad  je  posvećena  patnica  pustila  angjeosku  dušu,  ja 
sam  evo  do  danas  dva  tri  puta  bio  izvan  grada,  da  izvan 


kuće  svoje.  A i danas  evo  izišao  sam  u ovaj  samotni 
perivoj  samo  za  to,  da  se  malo  razaberem  u Božjoj 
prirodi. 

Mi  Todora  znamo  u dušu,  pa  mu  priznajemo,  da 
je  čestit  i pristojan  čovjek.  Ali  sada  ga  uhvatismo  u 
laži.  Istina,  otkad  mu  je  supruga  umrla  — a tomu  ima 
pet  mjeseci  — on  ne  ide  u društva  izvan  kuće  svoje. 
Ali  baš  sinoć  bilo  je  nekoliko  pouzdanih  prijatelja  u 
njega  na  večeri,  a ta  se  večera  otegla,  što  no  blagim 
izrazom  kažu : do  neko  doba  noći.  Bit  će  dakle,  da  mu 
i od  nje  malko  mrči  u glavi. 

Ali  to  gospodja  ne  zna.  Da  bi  ga  utješila,  doda: 

— A što  ću  ja,  da  vam  kažem?  Zar  je  kod  mene 
drugačije?  Nisam  li  i ja  istom  pred  po  godine  sahranila 
svoga  druga,  ponos  svojega  života?  Ni  meni  se  ne  da 
med  hladni  svijet,  što  nema  čuvstva  za  svete  boli  osam- 
ljenika.  Pa  zato  evo  i ja  đođjoli  amo  na  ovo  zabitno 
mjestance  . . . — 

— Da  date  oduška  ojadjenomu  srcu  svomu,  — pre- 
kide sada  Todor  i u misli  doda:  A ja  sam  se  morao 
na  te  namjeriti!  Pa  ponukan  tom  mišlju,  otkri  glavu  i 
nastavi:  — Zato,  milostiva  gospodjo,  ako  je  riječ  možda 
i preveć  konvencionalna,  ipak  mi  ju  je  izreći : ako  vam 
možda  smetam  — i htjede  da  se  oprosti. 

— Hoće  da  mi  umakne!  — pomisli  gospodja.  Ali 
sasvim  bezazleno  prigovori : 

— Šta  vam  ne  pada  na  um,  gospodine  Todore? 
Zar  ista  sudbina,  osobito  neprijatna,  može  odbijati  pu 
njoj  srodne  patnike?  Sjednite  slobodno  do  mene,  to  jest, 
ako  vam  moje  društvo  možda  nije  dosadno! 

Što  će  Todor  sada  da  uradi?  Valja  poslušati.  Samo 
što  je  u sebi  pomislio:  — Drži  me.  Ali  odgovor  mu 
bijaše  ljubezan,  tek  se  izvinjavao,  da  mu  kod  ovoga 
duševnoga  njegova  stanja  zabava  možda  ne  će  biti  naj- 
ugodnija. 

Ali  nema  tu  prigovora.  Gospodja  mu  još  spočitnu, 
da  on  samo  sebi  time  hoće  da  laska;  jer  da  njegovo 
društvo  ne  može  biti  nego  ugodno.  I uzdahnuvši  nastavi : 
— Ta  znate  i sami,  da  nisu  najugodnija  vremena, 
kad  čovjek  samotuje.  Izuzimam  časove,  posvećene  tužnim, 
nu  pored  svega  toga  slatkim  uspomenama.  Ali  kad  se 
sjetim,  kako  sirotici  udovici  znadu  tobožnjom  utjehom 
dosadjivati  stare  tetke,  koje  ipak  za  pravo  ni  za  što  ne 
mare  do  li  za  svoje  kanarince  i suvišne  četveronošce, 
pa  onda  one  prijateljice,  koje  su  te  uz  muža  uvijek  gle- 
dale prijekim  okom,  jer  su  ti  zavidjale  pored  njega  sretni 
svoj  život  i društvene  prilike  i imutak,  a sada  se  nameću 
lažnim  riječima  i hinjenim  suzama  — kako  da  se  onda 
ne  zaželiš  srodne  duše  i pravoga  saučešća?  — 

Todor  je  kod  ove  živahne  besjede,  na  koncu  popra- 
ćene osobito  živim  pogledom,  zamišljao  kojekakve  pri- 
mjedbe. Ali  kad  je  ona  već  ovako  otpočela,  on  drži,  da 
je  dužan  pristati. 

— Srodnu  dušu  i pravoga  saučešća!  To  ćete  oboje 
naći  u mene  — ja  vas  uvjeravam.  Ne  trebam  istom  da 
vam  spomenem,  kako  sam  u vašem  milom,  nesretnom 
suprugu  i ja  izgubio  od  srca  prijatelja. 

Dakle  tako ! Todor  nemilice  svrnuo  na  njezina  pokoj- 
noga muža.  Ne  znajući,  čini  li  to  za  to,  što  hoće  da  je 
pecne  — bar  je  svijet  govorio,  da  se  nije  udala  iz  lju- 
bavi — ili  s razloga,  što  zbilja  žali  za  pokojnim  prija- 
teljem, gospodja  je  diplomatski  priznavala,  da  vrijedi 
drugo. 

— Znam  ja,  gospodine,  — povladi  ljepota  gospodja, 
— da  ste  si  bili  prijatelji.  Koliko  mi  je  puta  moj  pokojni 
Ivan  govorio  o vama!  Samo  je  šteta,  što  nismo  mi 
supruge  — jerbo  znate,  da  mi  je  vaša  pokojna,  nezabo- 
ravna Melanija  bila  prijateljica  od  djetinjstva  — mogle 
više  uživati  u prijateljstvu  svojih  muževa,  pa  i same  više 
drugovati,  pošto  smo  se  udale.  Moram  vam  iskreno  reći, 
da  to  nije  bilo  pravo  od  vas. 

I gospodja  i Todor  dobro  su  znali,  da  to  nije  moglo 
biti  s nekih  razloga,  koje  ćemo  naskoro  i mi  saznati. 
Ta  je  primjedba  bila  dakle  pusta  zloba,  a Todor  nije 
mogao  drugo,  nego  da  popravlja: 

— -Ne  odbijam  vašega  prijekora.  Ali  znate  i sami, 
kako  je  u svijetu : jače  su  prilike  od  nas.  Pa  kad  je  evo 
svako  od  nas  dvoje  zadesila  i dvoja  nesreća,  zar  ona  ne 
bi  bila  kud  i kamo  teža,  da  nam  se  nameću  još  gorke 
uspomene  na  slatko  drugovanje?  I bez  toga  znam,  da 
svoga  pokojnoga  pobratima  nikad  zaboraviti  ne  ću.  Jer 
što  da  vam  pričam  o preobraženom  pokojniku?  Bio  je 
sa  mnom  jedna  duša  još  od  prvih  godina  našega  života. 
Bijasmo  si  i vršnjaci  i susjedi.  Ni  one  bezazlene  dječije 
igre  mi  nikad  ne  bijahu  mile  bez  njega.  U školi  sje- 
djasmo  jedan  do  drugoga.  Tko  ne  zna  za  bezbrojne  male 
brige  i neprilike,  za  one  mladenačke  vragolije,  što  zapre- 
maju i osladjuju  život  učenički?  Sve  to  nam  bijaše  zajed- 
ničko, sve  se  to  dijelilo  bratski:  i priprave  iz  klasičkih 
jezika  i novčići  za  poslastice.  Samo  u jednom  ne  bijasmo 
jednaki:  ja  sam  bio  tek  za  nevolju  srednji  djak,  on  je 
duhom  svojim  daleko  odvojio  od  nas  sviju,  i bio  je  pozvan, 
da  jednom  bude  stup  domovine,  da  si  ovjekovječi  ime 
djelima  svojega  uma.  Pa  takov  je  čovjek  morao  umrijeti 
u cvijetu  života,  u naponu  snage,  u raju  bračne  sreće 
uz  ovakova  angjola,  na  domak  sjajnoj  budućnosti  — to 
se  ne  da  poimati,  to  je  strašno  . . . ! — 

- Užasno,  — kroz  plač  potvrdi  udovica,  a Todor 
što  od  svoje  zanesene  besjede,  što  od  suza  udovičinih,  doda : 
— Jadna  udovice!  Moja  vam  sućut  ostaje  do  vijeka ! 
pa  i njemu  dodju  suze.  I tako  oboje  sjedjahu,  pokrivši 
oči  rubcima. 

Na  jedan  put  Todor  se  trgne  : 

— Jaoh,  što  uradili,  nesretan  u majke?  Mene  evo 
sreća  namjeri  na  vas,  milostiva  gospodjo,  i mogu  vam 
se  zakleti,  da  sam  sio  do  vas  s iskrenom  voljom,  da  vam 
lio  kršćanskoj  i prijateljskoj  dužnosti  podam  melema 


utjehe,  koliko  već  mogu.  A kad  tamo,  navala  me  čuvstva 
zanesla,  i ja  zabugario,  samo  da  vam  se  ojadjeno  srce 
još  više  rascvijeli.  Možete  li  mi  oprostiti,  mila  prija- 
teljice ? 

„Mila  mu  prijateljica11  i zbilja  oprosti,  i on  se  požuri 
dokazivati,  kako  mu  je  s toga  čisto  odlanulo. 

Po  glavi  udovičinoj  roje  se  misli  poput  pčela.  Ne 
može  da  vjeruje  u iskrenost  njegova  čuvstva,  s jednoga 
razloga  ne  može.  Pa  ipak  se  pokazao  tako  sućutan,  da 
se  i ona  rasplakala.  Suze  mladoj  gospodji,  koja  ne  liči 
svojih  trepavica  i obraza,  istina  uvijek  lijepo  pristaju. 
Ali  jer  se  u njenoj  duši  sumnja  neka  nikako  ne  da 
ugušiti,  ona  se  dosjeti,  kako  će  mu  vratiti. 

— Vama  odlanulo?  prihvati  na  posljednje  mu  riječi. 
— Ova  zataja  služi  na  čast  muževnosti  vašoj,  ali  znam, 
da  vam  još  dugo  ne  će  odlanuti  od  teškoga  jada,  što  vas 
je  snašao  gubitkom  — - vaše  mile,  zlatne  Melanije. 

Todor  nasluti,  šta  će  sada  doći,  i teško  uzdahne. 

— Pa  od  te  boli  vam  se  steže  srce. 

— I boli  me  glava,  — zaboravi  se  Todor.  Znamo, 
zašto  ga  je  boljela. 

— I glava  vas  boli?  To  je  opasno,  prijatelju! 

— Ja  se  nadam,  da  će  proći. 

— Nemojte  se  preveć  pouzdavati ! Ne  daj  Bože,  da 
duševna  bol  suviše  djeluje  na  tijelo ! 

— Valjda  me  ne  šalje  u drugi  svijet  ? — pomisli 
Todor.  A gospodja  nastavi: 

— Ovaj  znak  iskrene  vaše  boli,  koliko  vam  služi  na 
diku,  toliko  mi  se  čini  opasan  po  vaše  zdravlje,  pa  vas 
ozbiljno  svjetlijem : okanite  se  prekomjernoga  žalovanja  i 
budite  junak!  Ženskoj  dolikuje,  da  se  oda  svojoj  boli; 
muškarac  ima  dužnosti,  koje  treba  da  zaglušuju  elegična 
čuvstva  srca. 

— Sad  me  opet  šalje  u sabor,  — pomisli  Todor, 
ali  niti  mu  se  hoće  u sabor,  niti  mu  se  hoće  popustiti 
ženskoj  glavi.  Zato  odgovara  ozbiljno  krupnim  glasom : 

— Zaludu  me  junačite,  milostiva  gospodjo.  Bog  zna, 
hoću  li  svoju  Melaniju  ikad  moći  zaboraviti.  — A opeta 
domisli : Ja  se  ipak  nadam,  da  hoću. 

Udovica,  slušajući  riječi  i ne  poznajući  misli,  živo 
mu  povladi : 

— A tko  bi  se  od  vaše  plemenite  duše  drugomu 
i nadao? 

Ta  „plemenita  đuša“  našemu  je  Todoru  već  dodijala. 
Zato  će  malko  uzbudjen : 

— Molim  vas,  nemojte  me  precjenjivati ! 

Tim  ga  više  osupnu  usklik : 

— Eto,  što  vam  učini  glava? 

— Pa  što  učini,  ako  je  slobodno  pitati? 

— Postajete  nelogični,  jer  ste  zbunjeni  od  teškoga 
jada.  — 

— Nelogičan?  Ja  zbilja  ne  znam. 

Udovica  jedva  se  uspreže  od  smijeha.  — Naravno, 
da  ne  znate.  Nije  to  ništa  već  logika  nedosljednosti. 

— Ali  oprostite,  milostiva  gospodjo : jedan  put  me 
objedjujete  nelogičnošću,  drugi  put  logikom  nedosljednosti ! 

— I vi  to  ne  shvaćate,  — prekinu  ga  gospodja 
dobroćudno,  al  se  ironija  neka  jedva  dala  zatajiti.  — 
Hajde  da  vam  budem  tumačem.  Prvi  put  rekoste,  da 
svoje  Melanije  nikako  ne  možete  zaboraviti;  drugi  put 
dodaste,  neka  ne  precijenim  vaše  plemenite  duše.  To  vam 
je  sve.  Ali  znam,  kako  vam  je,  pa  vam  praštam. 

Todor  spozna,  da  se  je  zapleo,  pa  ljutit  odvrati: 

— Vidim  ja,  da  vi  mene  još  pretječete  plemenitošću 
duše.  — I čisto  mu  odlane. 

Ali  je  udovica  osjetila  žalac  ovih  riječi.  Ona  će  mu 
se  osvetiti: 

— Ne  mogu,  sve  da  i hoću.  Ali  jedno  mi  ne  možete 
braniti : da  se  i ja  tužnim  zanosom  do  svoga  vijeka  ne 
bih  sjećala  preobražene  vaše  supruge  a moje  prijateljice 
Melanije.  Jer  sam  je  znala  od  djetinjstva.  Djecom  se 
igrasmo  skupa;  u školi  i mi  dvije  sjedjasmo  jedna  do 
druge.  Zajedno  smo  se  učile  plesati,  zajedno  se  uvedosmo 
u život,  a to  će  reći : podjosmo  zajedno  na  prvi  sjajni 
ples,  s jednakim  ushitom,  u jednakim  haljinama.  A kako 
su  te  jednake  haljine  odavale  naše  posestrimsko  suglasje, 
tako  smo  u svem  bile  jedne  misli.  Medju  nama  nije  bilo 
nesporazuma,  nije  bilo  tajne  — - 

Todor  se  prepane.  — Ni  tajne?  — presiječe  udovici 
tijek  govora ; i nehote  izlanu : Dakle  je  ona  znala  ? 

— Zašto  je  znala,  gospodine  Todore?  — 

E,  zašto  je  znala?!  Za  ono,  što  je  znao  Todor,  a 
znala  je  i udovica.  Al  se  to  ne  da  naprosto  izreći.  Jer 
su  to  bila  ljubavna  pisma,  što  ih  je  nekoć  izmjenjivao 
Todor  s udovicom,  onda  još  djevojčicom. 


Nagla  interpelacija  smela  je  Todora.  On  samo  pro- 
mumlja:  Ništa,  ništa. 

Udovica  pogadja  razlog  njegovoj  smetnji ; al  se  ona 
ne  da  smesti,  pa  će  patetično! 

— Jednom  riječju : bile  smo,  što  no  kažu,  jedna 
duša  u dva  tijela. 

— Divan  odnošaj ! — vrlo  sumnjivo  doda  Todor. 

Patosu  udovice  to  sada  opet  ne  smeta  ni  malo.  Ona 
zna,  što  hoće,  pa  nastavlja:' 

— I taj  divni  odnošaj  prekinula  je  nesmiljena  sud- 
bina; moja  prijateljica  na  pragu  krasne  budućnosti,  uz 
supruga,  koji  ju  je  obožavao,  morađe  zamijeniti  ovaj 
svijet  s drugim,  sada  je  u krilu  crne  zemlje,  a ja  sirota 
plaćeni  za  njom.  — I zarida  i uzdahne : Oh,  nesmiljena 
li  je  sudbina  ljudska,  i pravo  rekoste : ako  u čas  goleme 
nesreće  i oćutimo  dah  božanstva  više  nego  ikada,  od  toga 
nam  nema  utjehe.  — I kroz  silni  plač  završi : Teško 
meni.  jer  ni  ja  utjehe  nemam. 

Todor  popratio  je  izliv  udovičinih  čuvstva  uzdasima, 
gdje  je  bilo  udesno,  a sada  i njega  opeta  obliju  suze. 
Oh  Melanijo,  mila  pokojnice,  srce  mi  se  cijepa,  opominjući 
se  tebe. 

Dakle  opet  suze : plač  drugi  (baš  kao  u Gunduli- 
ćevim  „Suzama  sina  razmetnoga").  A najgore  je,  što  se 
Todoru  te  suze  baš  nisu  dale  pravo  od  srca.  Tođorov 
naime  brak  s pokojnom  Melanijom  bio  je  brak,  kakvi  su  i 
drugi  — mi  pri  tom  mislimo  brakove,  gdje  muž  i žena 
živu  u zajednici  bez  troška  suvišnih  slatkih  osjećaja. 
Pošteni,  pristojni,  obzirni  su  obadvoje  jedno  spram  dru- 
goga, ali  ljubavi  nema.  Uzeli  se  od  konveniencije,  pa  se 
bez  štete  za  njihovo  čestito  ime  ne  može  drugo  ni  tražiti. 

(Svršit  će  se.) 


U bolesti. 

(Uspomena.) 


ežah  na  svježu,  meku  ležaju,  osjećajući  se 
teško  bolestan,  kao  nikada  prije.  Mimo  zelene 
zavjese  ušuljao  se  tračak  pramaljetnjeg  sunca, 
zakrijesio  se  o sitnoj  prašini  u zraku  i osvi- 
jetlio čašu  vode  na  stoliću,  prelomiv  se  kroza  nju  u sla- 
bašnu dugu,  koja  se  prostrla  po  šarenu,  cvijećem  osli- 
kanu zidu.  — U krljetci  u pokrajnoj  sobi  čiriče  kanarac 
i prska  se  vodom.  Inače  posvuda  gluhi  mir,  mrtva  tišina. 
— Čini  mi  se,  da  sam  već  odulje  sam,  — da,  malo 
prije  probudih  se  iza  bunovna  polusna.  Ona  je  već  po- 
odavna  izišla,  oprezno  prošumiv  kroz  vrata.  Pa  ipak  se 
u zraku  neprestano  nešta  lelija,  — - nekakav  valovit  suton 
navire  odasvuda,  polagašno,  — iz  potaje.  Nešto  šumi  i 
jedva  čujno  zvoncuka.  Lagašno  dršće  strop,  — šarena  mu 
zvijezda  po  sredini  uporno,  neprestano  titra.  A krevet 


se  zaljuljava,  lijevo,  desno,  lijevo,  desno  — i diže  se,  - 
lebdi  u vazduhu.  Svi  moji  udovi  se  odvajaju  od  tijela,  i 
rastu,  i ne  osjećam  ih  više  na  skupu.  Nešto  široko, 
prostrano,  usadilo  se  u moje  tijelo.  — Poput  igle  tanak 
blijesak  svjetla  šiknu  mi  zjenicama;  — za  njim  zakri jesi 
se  i zavrti  sićušna  zvjezdica.  — Negdje  iz  visoka  zazvoni 
ječan  glasak  ,,i“.  kao  da  se  skršila  tanka  ocjelna  igla. 
Isti  glasak  odjeknu  iz  suprotna  kuta,  novi  opet  ponešto 
bliže,  i čitav  vazduh  najednom  stade  ozvanjati  nepre- 
stanim, jednakim  glascima:  ,,i — i — i“.  kao  da  odasvuda 
čiriču  zanovjetne,  nevidljive  ptičice  — mušice  — — 

prašina. Ta  jednoglasna  glazba  osjetljivo  naspo- 

ruje  — prodire  u slijedni  atom,  — zaglušuje  — steže. 
Zabada  se  u lice,  bocka  u mišice:  u ramena  i prsa, 
kao  da  prašte  koža.  — — 

A ja  ležim  nemoćan,  da  se  ganem,  oslobodim. 

Da,  to  je  bolest,  — uporna,  neumoljiva  bolest.  — Ona 
eto  vlada,  baraci  — — — 

— Hoću  li  umrijeti  ? Možda. Možda ? — 

Možda?  — — Zašto  ne  baš  ovoga  puta?  — Možda. 

Iz  daleka  zanmije  nešta  strana  ■ — zuji naspo- 

ruje  — — — to  sviri  vrtuljak,  tanko,  tanko,  — gusti 
nekakav  glas,  — pa  duboko,  duboko,  — pa  opeta  tanko. 

— Turoban  nekakvi,  očajni  napjev.  — Onda  stade,  pa 
okrenu  u drugi  napjev : — 

— Ai  nostri  monti  — — — 

I sve  uginu  mahom.  Opet  vidim  sunčani  tračak  i 
čujem  cijuk  i prskanje  zlatnoga  kanarca. 

— Da,  to  je  bolest  — opomena  smrti.  — Obilazi 
ona  stalno,  — i eto  je  blizu  mene.  — Koliko  nas  po 
široku  svijetu  boluje  jednako,  — plaća  harač  — ! — 

■ — Nitko  ne  će  izbjeći  svojoj  crnoj  sudbini.  — Pa 
ipak  dojmljivo  zvuči  to  ludo  glazbilo.  Podsjeća  na  ariju 

— na  zbilju.  — — 

Prije  nekoliko  godina,  sjedeći  za  vedra  jesenskog 
popoldneva  u svojoj  izbici  obodne  gradske  uličice,  slušao 
sam  istu  ovu  ariju  s istoga  glazbila.  — Na  tubu  vido- 
kruga ljeskao  se  vrh  šumice  na  kraj  ravnice  o zlatnome 


žaru  sunca  na  zapadu.  Preda  mnom  na  stolu,  med  Par- 
tijama i mučnim  knjigama  stajaše  njezin  svjetlopis.  — 
Mlada  li,  svježa  li  dana ! — - Još  za  onda  nijesam  plahim 
okom  pozirao  na  sudbinu.  — 

— A šta  će  ona  sada,  — ako  ti  umreš?  — 

— I ona  će  umrijeti.  — 

Kako  se  lagašno,  slatko  zaspavljuje.  I opet  se  ras- 
plinjuje  polutama  po  vazduhu.  I opet  odasvuda  ozvanja 
prijašnje  zvoncukanje  — i sve  se  lelija  — — — — 

U to  iz  tiha  zašumi  njezin  oprezni  korak.  Progledah, 

— i opet  mi  zasja  njeno  ljubezno,  pouzdano  lice.  Ona 
prevuče  svojom  hladnom  rukom  po  mom  zažarenom  čelu. 
Kao  da  se  je  sladak  melem  prolio  oda  tog  dodira  brižne, 
ljubavlju  pokrenute  ruke!  Prinijeh  je  do  svojih  usana, 
i utisnuh  na  nju  pobožan  cjelov. 

— Teško  li  ti  štogod?  — upita  ona. 

— Ništa.  — Ja  sam  zadovoljan;  — samo  ostani 
svedjer  pokraj  mene.  — 

Kako  lako  i bezbrižno  postade  mi  poslije  toga  pri- 
znanja u njenoj  trajnoj,  pouzdanoj  blizini!  — I doskora 

— po  prvi  put  u toj  bolesti  — zaspah  mirnim,  spo- 
kojnim snom. 

J.  Draženović 


Cosmopolis. 

Roman,  napisao  ga  Paul  Bourget. 
(Nastavak.) 


bijaše  taj  licemjerski  govor  izgovorio  tako 
savršenim  mirom,  da  je  Dorsenne  ostao  zapanjen 
OmD  i ti  isti  čas  uzbudjen.  Bio  je  uvjeren,  da  Hafner 
ne  vjeruje  ni  cigle  riječi  od  onog,  što  je  kazao, 
jer  je  po  lakoumnom  pouzdanju  Gorke  znao, 
šta  je  na  stvari,  koliko  ima  da  drži  do  kreposti  Mlečanke, 
pa  je  i dobro  znao,  kaki  je  oštar  pogled  u baruna.  U 
svakom  bi  se  drugom  slučaju  divio  politici  starog  pre- 
vejanca,  koji  bijaše  tako  vičan  s obzirnošću  uređjivati 
poslove,  pa  se  pričinjao,  da  je  samo  čuo  ono,  što  je 
znao  bolje  od  ikoga.  Ali  u ovaj  čas  đržaše  spisatelj  tu 
šutnju  tim  neđostojnijom,  što  bi  se  činilo,  da  igra  dosta 
običnu  a malo  lijepu  ulogu  klevetnika,  koji  obeščašćuje 
ženu,  kod  koje  je  dan  pred  tim  ručao.  On  uspori  dakle 
korak,  koliko  mu  to  uljudnost  dopuštaše,  kako  ne  bi 
morao  na  samu  ostati  s barunom,  pa  da  se  pridruži 
osobama  svojeg  društva,  koje  već  bijahu  došle.  Tako 
izidjoše  iz  prve  dvorane,  pa  udjošo  u drugu,  nazvanu 
„ porculansku “,  pa  onda  u treću,  koja  se  zvala  dvoranom 
„freska  Perina  del  Vaga“,  radi  stropa,  11a  kome  bijaše 
taj  majstor  naslikao  repliku  svojemu  života  punomu 
gonovskom  djelu:  Jupitar,  obarajući  <)i<jantc,  i najzad 
u četvrtu,  što  se  zvala  ,,Arazzi“  radi  divno  slikanih  sti- 
jena, kojima  je  ukrašena.  Nekoliko  se  posjetnika  tuda 


šetalo,  jer  prava  sezona  bijaše  već  odmakla;  naročiti  izbor 
ovog  vremena,  što  ga  bijaše  Gašpar  Ancona  odredio  za 
dražbu  kneževih  nekretnina,  dokazivaše  sigurno  ili  račun 
duboke  mržnje  ili  vješte  lukavosti  kakog  društva  preku- 
paca. Sve  divote  u palači  moći  će  se  kupiti  za  pd  cijene 
od  one,  što  bi  je  imale  koji  mjesec  kasnije  ili  ranije. 
Prema  tomu  malenom  broju  znaličnika  bijaše  još  u većoj 
opreci  raskoš  pokućtva,  tkanina,  umjetničkih  predmeta 
svake  ruke,  što  su  napunjali  sve  prostrane  sobe.  To  bijaše 
čudan  ostanak  od  pet  stotina  godina  moći  i raskoši, 
gdje  su  se  remek-djela  dostojna  velikih  Medici-a  i izra- 
djena  u njihovo  doba,  izmjenjivala  s pirlitom  XVIII. 
vijeka,  bronzom  iz  doba  prvog  carstva  i srebrnim  sitni- 
cama, što  su  tek  nedavno  iz  Londona  naručene.  Tu  se 
nije  barun  Justus  više  mogao  suzdržati.  Napokon  postavi 
11a  nos  svoj  glasoviti  lorgnon  i pozove  Dorsenna,  da  mu 
pokaže  neobični  naslanjah,  eiseluru  na  jednoj  škatuljici, 
vezivo  11a  tkanini.  Njemu  bijaše  dosta  jedan  pogled,  da 
stvar  sigurno  prosudi.  Da  je  romancier  imao  duh  spo- 
soban za  promatranje,  bio  bi  opazio  može  biti  i u tom, 
kako  je  bankir  tačno  katalog  poznavao,  trag  prepomnu 
proučavanju,  samo  da  se  ne  bi  u čem  prevario. 

— Ovdje  ima  blaga,  — reče  on.  — Gledajte  ove 
dvije  posude  sa  svedenim  pokrovcima,  s narančastim 

dnom,  što  je  uzdignuto  pozlatom,  to  su  komadi,  kaki  se 
više  ne  prave  u Kini.  To  je  izgubljeno  ...  Pa  ova  kruna 
na  staro-sasku,  iskićena  cvijećem  ...  I ta  kišna  kabanica 
u staklenom  ormaru.  Kako  čudovište!  Vrijedi  one  Pija 
II.,  što  je  u Pienzi  i što  je  bijahu  ukrali.  Trebalo  je 
da  je  u zgodan  čas  kupim  za  petnaest  stotina  franaka. 
Vrijedna  je  petnaest  tisuća,  dvadeset  tisuća,  koliko  god 
ko  traži  . . . Gledajte  tu  hispansko-maursku  faiencu.  Mora 
da  je  donesena  iz  Španije,  kad  je  kardinal  Castagna, 
kasnije  Urban  VII.,  išao  u Madrid,  da  zamijeni  Pija  V. 
kao  kum  infantki  Izabeli.  Ah!  koje  bogatstvo!  ...  Ali 
vi  idete  kao  vjetar  — doda  on  — a to  je  gotovo  bolje, 
ja  ću  se  uhvatiti,  jer  taj  cavaliere  Kossati,  poduzetnik, 
kojem  su  ti  strašni  Pepinovi  vjerovnici  povjerili  prodaju, 
ima  uhoda  na  sve  kraje.  Jedva  pogledate  koji  predmet, 
već  vas  upoznaju,  da  ste  solider  Mann,  kako  kažu  Nijemci. 
Zabilježe  vas.  Ja  moram  biti  na  listini.  Dao  sam  se 
toliko  navraćati  od  njega  ...  He ! To  je  'vrlo  fin 
čovjek  . . . Ali,  nuto,  vidim  naše  gospodje.  Mogli  smo 
se  nadati,  da  su  tu. 

I smijući  se  — ali  komu?  Fossatiju,  samomu  sebi 
ili  svomu  sudrugu?  • — reče  ovom  posljednjem,  da  pro- 
čita natpis  u okviru  nad  vratima  poprečne  sobe:  „Salon 
s vjenčanim  kovčezima1'.  — Bilo  je  zaista  uza  zid  namje- 
štenih do  petnaest  drvenih  škrinja,  slikama  i rezbari- 
jama  iskićenih,  onih  cassoni,  u koje  bijaše  nekad  moda 
kod  velikih  talijanskih  obitelji  spremati  opremu  mladih 
supruga.  Kovčezi  obitelji  Castagna  svjedočili  su  svojim 
grbovima,  kakovim  vezovima  je  sadašnji  knez  Ardea, 
zadnji  pranećak  Urbana  VII.,  činio  sramotu,  protepavši 
baštinjeni  imutak.  Posmatrahu  ih  sada  tri  mlade  vrlo 
otmene  gospodje,  u kojima  Dorsenne  odmah  upozna 
plavu  i nježnu  Albu  Steno,  gospodju  Gorka  s njezinim 
visokim  stasom,  plavom  kosom  i energičnim  engleskim 
profilom  s prejakim  podbratkom,  lijepu  gospodju  Maitland, 
sa  puti  poput  zlata,  u kojoj  kao  da  je  bilo  toliko  crne 
krvi,  samo  da  prevuče  zagasitom  bojom  njezin  fini  obraz. 
Florent  Chafron,  slikarov  šurjak,  bijaše  jedini  muškarac, 
koji  je  pratio  te  tri  gospodje.  Grofice  Steno  i Lincolna 
Maitlanda  nije  bilo.  Čuo  se  zvučni  glas  Albe,  koja  gone- 
taše urezane  grbove  na  štitovima  tih  kovčega,  koje  su 
nekad  otvarale  drhtajem  nježne  znaličnosti  mlade  dje- 
vojke sa  smijehom  i sanjarke  poput  nje: 

— Gledaj,  Maud  — reče  ona  gospodji  Gorka  - - to 
je  hrastovina  Della  Rovera  i,  vidi,  zvijezde  Altiera... 

— A ja  sam  našla  stup  Colonnin,  — odgovori 
Maud  Gorka. 

— A vi,  Lydia?  — upita  gospodjica  Steno  gospodju 
Maitland. 

— Ja  pčele  Barberina. 

— Ja  Uljane  Farnesa,  — reče  sad  Florent  Chapron, 
koji  opazi  prvi  nove  došljake,  dignuvši  se.  On  ih  pozdravi 
veselo  svojim  dobrim  smijehom,  koji  osvjetljavaše  plavetno 
bijelim  odsjevom  njegove  oči  i pokazivaše  prebijele  zube ! 


167 


— Nismo  vam  se  više  nadali,  gospodo.  Sav  se  svijet 
urotio  protiv  našeg  sastanka.  Lincoln  bijaše  baš  u poslu, 
pa  nije  htio,  da  izadje  iz  radionice,  čini  se,  da  se  je 
gospodjica  Hafner  već  jučer  ispričala  pred  gospodjama. 
Grofica  Steno  ima  malu  migrenu.  Već  nismo  računali 
na  baruna,  o kome  je  poznato,  da  nikad  za  pet  časaka 
ne  zakasni  . . . 

— Ja  sam  stalno  znala,  da  Dorsenne  ne  će  izostati 

— reče  Alba,  pogledavši  mladog  čovjeka  svojim  širokim 
zjenicama,  koje  bijahu  isto  tako  sjajno  modre,  kao  što 
su  one  u gospodje  Gorka  bile  tamne.  — Samo  mišljah, 
da  ćemo  ga  sastati  na  stubama,  kad  se  budemo  vraćali 
i da  će  nas  zapanjeno  upitati:  Šta?  Ja  nisam  točan?... 

— Pa  onda  nastavi:  — Ne  ispričavajte  se,  već  odgo- 
varajte na  ispit  iz  rimske  povjesti,  kojemu  ćemo  vas 
podvrći  . . . To  je  čitavi  pravi  kurs,  što  ga  moramo  proći 
s ovim  starim  ormarima  . . . Koje  obitelji  je  ovaj  grb? 

— upita  pozvavši  mladog  čovjeka,  da  se  sagne  do  sti- 
jene jednog  od  kovčega.  — Vi  ne  znate?  . . . Carafa, 
gospodine  i slavni  čovječe ! Kojeg  su  papu  imali  Carafe  ? 
Ni  to  ne  znate?  Pavla  IV.,  gospodine  spisatelju  . . . Ako 
ikad  dodjete  k nama  u Mletke,  onda  ćete  tek  vidjeti,  šta 
znam  o duždevima  . . . 

Ona  bijaše  to  izgovorila  tako  ganutljivom  dražešti  i 
očito  se  nalazila  u jednom  od  časova  — rijetki  su  bili, 
na  žalost  — dječinje  radosti,  da  se  je  Dorsennu,  kako  bijaše 
za  nju  zabrinut,  srce  stegnulo.  Moglo  je  biti,  da  je  puki 
slučaj,  šta  nema  gospodje  Steno  i Lincolna  Maitlanda. 
Ali  kako  bijaše  mladi  čovjek  uvjeren,  da  grofica  ljubi 
Lincolna,  pa  budući  da  nije  mogao  sumnjati,  da  je  nje- 
gova ljubavca,  morala  mu  se  ova  dvostruka  odsutnost 
sumnjivom  učiniti.  Taka  misao  dostojaše,  da  ga  nedužna 
radost  mlade  djevojke  zaboli.  Ta  bi  radost  mogla  postati 
tragičnom,  ako  se  obistini,  da  se  je  drugi  ljubavnik 
iznenada  vratio,  možda  upozoren  kakom  denuncijacijom. 
I Dorsenne  se  osjećaše  zaista  uzbudjen,  upitavši  gospodju 
Gorka : 

— Kako  se  nalazi  Boleslav?  . . . 

— Ta,  dobro,  nadam  se,  — odgovori  mlada  žena . . . 
Danas  nisam  dobila  pisma...  Nije  li  vaša  poslovica: 
nikaka  vijest,  dobra  vijest? 

Barun  Hafner  stajaše  uz  Maudu  Gorka,  kad  je  izustila 
te  riječi.  Nehotice  ga  Dorsenne  pogleda  i on,  kako  je 
god  bio  gospodar  nad  samim  sobom,  nehotice  pogleda 
Dorsenna.  Sad  se  radilo  samo  o jednostavnoj  hipotezi. 
Pošto  se  je  Gorka  bez  znanja  svoje  žene  povratio,  bilo 
je  jasno  svakome,  koji  poznavaše  njegov  odnošaj  s go- 
spodjom  Steno  i nevjernost  ove,  da  je  to  zamašan  dogadjaj 
s previše  strašnim  posljedicama,  a da  ne  bi  ovim  dvjema 
muževima  sunula  u glavu  misao : ima  li  još  kada  da  se 
zapriječi  nesreća?  Ali  svaki  je  morao  u taj  čas,  kako  to 
biva  u velikim  krizama  života,  pokazati  pravo  lice  svojeg 
značaja.  Na  Hafnerovu  licu  ne  zadrhta  ni  jedna  mišica. 
Radilo  se  možda  o tome,  da  pruži  pomoć  ženi  u pogibli, 

kojoj  bijaše  sklon  prijateljstvom,  kakvo  je  on  u opće 
mogao  osjećati.  Ova  žena  bijaše  poluga-kretaliea  njegova 
svjetskog  položaja  u Rimu.  Ona  bijaše  još  više : — cijela 
osnova  za  udaju  Fannje,  premda  joj  je  cilj  još  tajan  bio, 
ovisila  je  o gospodji  Steno.  No  on  mišljaše,  da  joj  te 
pomoći  ne  može  pružiti  prije  nego  što  sprovede  po  ure 
u dvoranama  palače  Castagna,  i on  odluči,  da  upotrebi 
tu  polovicu  ure  što  korisnije  kupujući  po  svojoj  namjeri 

— osim  ako  mu  se  pruži  kaki  veći  probitak.  I on  se 
okrene  gospodji  Gorka  i reče  joj  svojom,  nešto  poniznom 
uljudnošću,  kaka  je  u njega  bila  običajna: 

— Ako  dozvoljavate,  grofice,  da  vam  nešto  savje- 
tujem, ne  zadržavajte  se  pred  ovim  kovčezima,  ako  i jesu 
tako  zanimljivi  . . . Iznajprije,  kako  već  rekoh  malo  prije 
Dorsennu,  poduzetnik  prodaje,  cavaliere  Tossati,  ima  po- 
svuda ovdje  svoju  policiju  . . . Možete  biti  uvjereni,  da 
se  je  već  opazilo,  kako  se  ustaviste  ovdje,  pa  ako  vam 
mašta  posegne  za  kojom  od  ovih  škrinja,  on  će  to  znati 
unaprijed  i tako  će  udesiti,  da  ćete  platiti  dva,  tri  puta 
preko  cijene  ...  A onda  imamo  da  vidimo  još  toliko 
drugih  bogatstva,  osobito  neki  karton  sa  nekih  dvanaest 
dessina  od  vještaka,  o kojima  ni  sam  d'Ardea  ne  sumnja 
i što  ih  je  Fossati  otkrio,  vjerujete  li?  U jednom  ormaru 
na  tavanu,  gdje  su  ih  crvi  izjedali  . . . 

— To  je  nešta  za  vašu  zbirku  — dometne  Florent 
Chapron,  — i za  zbirku  mojeg  šurjaka. 

— Vjerujte  — reče  gospodja  Gorka  svojom  običnom 
dobrovoljom  — za  dvjema  od  ovih  kovčega  čisto  se 
pomamih  i htjela  bi  ih  imati  , . . Rekoh  to  tako  glasno, 
te  se  ne  trebamo  bojati,  da  to  ne  bi  vaš  cavaliere  Fossati 
doznao,  ako  upotrebljava  to  lijepo  sredstvo  uhodjenja  . . . 
Ali  za  četrdeset  do  pedeset  livra  nije  vrijedno  lagati,  — 
ni  za  četrdeset  tisuća. 

— Hafner  će  ti  reći,  da  tvoj  glas  još  nije  dosta  tih,  — 
odgovori  Alba  Steno,  smijući  se  — i dodat  će  svoju 
veliku  riječ : Vi  ne  ćete  biti  nikad  diplomatka  . . . Ali  — 
doda  mlada  djevojka  obrnuvši  se  k Dorsennu,  pošto  se 
bijaše  odvrnula  od  šutljive  Lyđie  Maitland,  nastojeći,  da 
ostane  otraga  s romancierom  — ali  ja  ću  da  budem  malo 
diplomatična,  kako  bih  saznala,  da  li  vam  je  šta  ne- 
ugodno ...  I njezin  živahni  obraz  promijeni  izraz,  pa 
posinatraše  Julienovo  lice  istinitom  zabrinutošću.  — Da, 

— reče  ona  — nikad  vas  još  ne  vidjeh  tako  smetena 
kao  jutros.  Nije  li  vam  dobro?  Jeste  li  začuli  kaki  zao 
glas  iz  Pariza?  Recite,  šta  vam  je?  . . . 

— Ja,  da  sam  smeten?  — odgovori  Dorsenne  — 
ta  vi  se  varate,  meni  nije  upravo  ništa,  uvjeravam  vas.  — 
Nije  bilo  moguće  lagati  očitijom  nespretnošću,  i ako  je 
itko  zavrijedio  porug  i prijezir  baruna  Hafnera,  to  ga  je 
Dorsenne  zavrijedio.  Jedva  što  bijaše  gospodja  Gorka 
progovorila,  već  je  vidio  brzinom  ljudi,  koji  imaju  mašte, 
u misli  groficu  Steno  i Maitlanda,  gdje  ih  Gorka  zateče 
možda  u taj  čas  na  sastanku,  pa  onda  izazov  i odmah 
možda,  ubojstvo.  Pa  kad  je  čuo  Albu,  gdje  se  smije 


svojim  zvučnim  smijehom,  tako  ga  se  duboko  dojmi 
žalosna  sudbina  tog  djeteta,  te  mu  se  obraz  zaista 
smrknuo.  Oćutio  se  dirnut  njezinim  istinitim  i pravim 
prijateljstvom,  kad  ga  je  stala  ispitivati.  Ali  njegovo 
nastojanje,  da  prikrije  to  ganuće,  učini  mu  glas  tako 
suhim,  da  je  mlada  djevojka  upitala: 

— Jesam  li  vam  na  žao  učinila,  pitajući  vas? 

— Ni  najmanje  — odvrati  on,  ne  mogavši  naći 
prijateljske  riječi.  Osjećaše,  da  se  u taj  čas  ne  može 
razgovarati  kao  obično  na  po  šaljivim  na  po  intimnim 
tonom,  pa  doda:  „Vidi  mi  se  samo,  da  je  ta  izložba 
nešto  tužna,  i to  je  sve“.  Pa  s podsmijehom:  „Ali  ne 
gubimo  prilike,  da  nam  je  pokaže  ovaj  neprispodobivi 
cicerone,  — . i on  je  povede,  da  dostignu  skupinu,  koju  je 
vodio  Hafner  izmedju  divota  u ovoj  gotovo  pustoj  dvo- 
rani. I nastaviše  šetnju.  Gas  po  čas  čuo  se  mukli  glas 
baruna,  koji  je  tumačio  uredjenje  stvari,  što  ga  je  udesio 
procjenitelj,  zatim  zvučni  glasovi  posjetnika  i posjetnica, 
što  ga  ispitivahu : 

— Gledajte  - — govoraše  nekadašnji  pariški  i ber- 
linski kramar  što  postade  vještim  amaterom!  — 
Gledajte,  kako  je  šarlatan  Fossati  nastojao,  da  ne  nago- 
mila dragocjenosti  u salonima  za  primanje,  gdje  smo 
sada  . . . Ovi  naslanjači  kao  da  čekaju  pozvanike.  Poznati 
su.  Objelodanjeni  su  u jednoj  pariškoj  Smotri  dekora- 
tivne umjetnosti  ...  Pa  ne  bi  li  čovjek  pomislio,  da  je 
spremljena  gozba  u onoj  jedaćoj  dvorani  naprama  ovim 
vratima,  kako  je  sve  posuđje  poredjano  po  stolu? 

— Barune,  - — upita  gospodja  Gorka  — gledajte 
ovu  tkaninu;  iz  XVIII.  je  vijeka,  zar  ne?  . . . 

— Barune  — progovori  gospodja  Maitland  — je  li 
ova  šalica  s poklopcem  iz  starog  Beča  ili  iz  Capodimonta?... 

— Barune  — reče  Florent  Chapron  — je  li  ovaj 
naslanjač  s okovima  fiorentinsko  ili  milansko  djelo?  . . . 

I lorgnon  se  kretao  na  uskom  i gibivom  vršku 
krivog  barunovog  nosa  i njegove  se  male  oči  svjetlucale, 
i usnice  se  mreškale,  a on  odgovaraše  jednom  riječi,  kao 
da  je  proučavao  katalog,  a „hvala"  se  čulo  na  sve  strane, 
za  tim  opet  slijedila  pitanja,  u koja  se  samo  dva  glasa 
nisu  upletala,  glas  Albe  Steno  i Dorsenna.  U svakom 
drugom  slučaju  bio  bi  nastojao,  da  rasprši  tugu  djevojke, 
koja  nije  govorila,  pošto  bijaše  odbio  njezinu  prijateljsku 
brižljivost.  U istinu  nije  tome  pripisivao  velike  važnosti. 
Ovi  prelazi  iz  obijesne  radosti  u nenadanu  potištenost, 
bijahu  obični  u contessine,  osobito  u njegovoj  blizini. 
Premda  bijahu  nesumnjiv  znak  pretopla  čuvstva,  nije 
mladi  čovjek  htio  u njima  da  vidi  drugo  do  živčano 
neravnovjesje,  a,  u ostalom,  misli  mu  drugo  nešto  za- 
okupljaše. Pitaše  se,  ne  bi  li  bilo  pametnije,  pošto  je 
čuo  kako  bijaše  gospodja  Gorka  odgovorila,  da  pod  svaku 
cijenu  obavijesti  Lincolna  Maitlanda  o potajnom  povratku 
njegova  suparnika.  Možda  se  drama  još  nije  odigrala,  pa 
da  saznadu  samo  ove  dvije  osobe,  kojima  prijeti  pogibao, 
na  čemu  su  ? Hafner  će  bez  sumnje  upozoriti  groficu 

Steno.  Ali  kad  će  biti  snjom?  Mjesto  toga  bi  mogao 
ođma  taj  povratak  Gorke  na  pozornica  navijestiti  Mait- 
landovu  šurjaku,  tomu  Florentu  Chapronu,  kojeg  je  vidio, 
kako  posmatra  sve  predmete  ove  kneževske  izložbe  svojim 
lijepim  nježnim  pogledom  podložna  roba!  To  bi  bio 
zamašan  korak  i učinio  bi  se  takim  svakome,  samo  ne 
Julienu.  Ali  njemu  je  taj  dojam,  da  su  ure  odbrojene, 
ugrabio  svu  hladnokrvnost,  kako  to  obično  biva  kod  vrlo 
razdražljivih  ljudi,  osobito  kod  spisatelja,  koji  su  po  svojem 
zanimanju  privikli  na  to,  da  ne  znaju  razlikovati  ono,  što 
je  moguće  od  onoga,  što  postoji.  Uz  to  je  odnošaj  izmedju 
Florenta  Ckaprona  i Lin- 
colna  Maitlanda  bio  oso- 
bite vrsti,  pa  se  romancier 
i suviše  njim  zanimao,  a 
da  ne  bi  sad  uzeo  obzira 
na  ta  predjašnja  opažanja. 

Znao  je,  da  je  Florent, 
poslan  još  sasvim  mlad  u 
Englesku  k jezuitima  u 
Beaumontu  od  brižna  oca, 
koji  ga  htjede  tako  oču- 
vati od  poniženja,  kojem 
je  crna  krv  izvrgnuta  u 
Americi,  zavolio  pretje- 
ranim prijateljstvom  Lin- 
colna,  što  no  se  je  ta- 
kodjer  odgajao  u istom 
zavodu.  Znao  je,  da  se  to 
prijateljstvo  k školskom 
drugu  pretvorilo  u isto 
tako  jako  oduševljenje  za 
umjetnika,  kad  se  u drugu 
počeo  buditi  slikarski  dar. 

Znao  je,  da  je  ženidba,  po 
kojoj  je  imutak  Lidijin 
predan  slikaru  na  porabu, 
da  može  napredovati,  bila 
djelo  tog  oduševljenja,  u 
vrijeme,  kad  još  Maitland,  uništen  zlim  gospodarstvom 
svoje  matere,  bijaše  premalo  poznat,  da  živi  o svojem 
kistu,  te  se  nalazio  u očaju.  Iznimni  značaj  te  ženidbe 
začudio  bi  čovjeka,  koji  bi  se  manje  brinuo  za  moralne 
pojedinosti,  nego  Dorsenne.  On  bijaše  opazio  šutljivost  i 
sjetu  te  sestre,  pa  je  držaše  žrtvom.  Mišljaše,  da  ju  je 
obožavanje  slave  njegova  šurjaka  Florenta  zaslijepilo,  pa 
da  je  on  prvi  začetnik  toj  žrtvi. 

— Drama  za  dramu  — reče  u sebi  u čas,  kad  se 
pohod  približavao  kraju  i iza  duga  unutrašnjeg  razgla- 
banja; a volim,  da  se  odigra  u ovoj  obitelji,  nego  u 
kojoj  drugoj.  Spočitavao  bih  sebi  kroz  sav  svoj  život,  da 
sve  ne  pokušam  . . . 


Bijahu  u posljednjoj  dvorani  i barun  Hafner  okretaše 
svojim  spretnim  prstima  zadnje  listove  albuma  sa  đessi- 
nima.  što  ga  bijaše  donio  jedan  od  sluga,  a mladi  se 
čovjek  napokon  stalno  odluči.  Alba  Steno,  koja  mucaše 
i nadalje,  pogleda  ga  na  novo  očima,  u kojima  se  vidjelo, 
da  se  bori  njezin  interes  prema  njemu  s hladnim  ponosom. 
Htjela  ga  je  bez  sumnje  zapitati,  prijateljskim  i dražesnim 
načinom,  kao  obično,  prije  nego  se  rastanu,  gdje  će  se 
opet  vidjeti.  On  to  ne  opazi,  — još  manje  opazi  druge 
oči,  koje  mu  govorahu,  da  bude  pametan,  oči  barunove* 
još  manje  posmatranje  gospodje  Gorka,  koja  je,  opazivši 

zlovolju  Albinu,  tražila 
njezin  uzrok  ondje,  gdje  je 
od  dugo  već  slutila,  da  je 
zapelo  djevojčino  srce  — 
još  manje  držanje  gospodje 
Maitland,  koje  su  oči  više 
puta  sijevnule  isto  tako 
zlobno,  kako  su  u njezina 
brata  oči  ljupko  sjale.  On 
povuče  Florenta  za  rame 
i reče  mu  sasvim  glasno: 
— Želio  bih  čuti,  kako 
vam  se  svidja  jedan  mali 
portret,  što  sam  ga  opazio 
u drugoj  sobi,  dragi  moj 
Chaprone  . . . Tad  nastavi 
tihim  glasom,  kad  su  se 
našli  pred  nekakim  plat- 
nom, što  ga  uze  za  izliku  : 
— Jutros  sam  čuo  čudno- 
vatu novost . . . Pomislite, 
Gorka  je  bez  znanja  svoje 
žene  u Eimu  . . . 

— To  je  zaista  čudnovato 
— odgovori  Maitlandov  šur- 
jak, pa  samo  doda  iza  kratke 
šutnje : — Znadete  li  si- 
gurno, da  je  tomu  tako  ? 
— Tako  sigurno,  kao  što  znam,  da  ovdje  stojimo  — 
odgovori  DorsenDe.  — Jedan  moj  prijatelj,  markez  de 
Montfanon,  vidio  ga  je  jutros. 

Na  novo  nastade  medju  njima  tišina  i za  ove  osjeti 
Dorsenne,  kako  je  zadrhtala  ruka,  o koju  se  bijaše  ovjesio. 
Na  to  se  uputiše  prema  društvu  i Florent  reče,  ali 
glasno : — To  je  divno  slikarsko  djelo ; nesrećom,  previše 
je  oštećeno  ...  — 

— Kako  sam  pravo  imao!  — pomisli  Julien.  — 
On  me  je  razumio  . . . 

(Nastavit  će  se.) 


Mato  vitez  Vodopić. 

f Mato  vitez  Vodopić. 


ne  13.  o.  mj.  otela  nam  je  crna  smrt  jednoga  od  najuglednijih  književnika  — dubrovačkoga  biskupa 
Matu  Vodopića.  Tkogod  je  imao  sreću,  da  ga  osobno  upoznade,  za  cijelo  ne  će  nikada  zaboraviti  ove 
svijetle  duše.  U isti  mah  skroman  i bistrouman,  morao  je  svakoga  začarati  svojom  angjeoskom 
dobrotom  i neobičnim,  samoniklim  talentom.  Velika  kultura  nije  u njega  zatomila  prostonarodne  duše, 
s kojom  je  umio  kao  malo  koji  pisac  hrvatski  osluhnuti  b'ilo  narodnoga  života. 

Vodopić  se  je  rodio  13.  prosinca  1816.  u Dubrovniku,  gdje  je  svršio  gimnaziju.  Mladu  misu, 
svršivši  bogosloviju  u Zadru,  zapjeva  u Dubrovniku  1840.  Prve  četiri  godine  poslije  toga  bijaše  župnik  u Ošljemu  i 
u Smokovljanih,  12  godina  stajaše  na  Grudi  u Konavlima,  a 22  godine  u Gružu  kraj  Dubrovnika.  God.  1879.  bi 
imenovan  kanonikom  stolne  crkve  dubrovačke,  a 19.  ožujka  1882.  sve  mimo  svoje  volje  uzvišen  bi  na  čast  biskupa 
u svojem  rodnom  kraju.  Njegovu  je  sliku  i kratak  vjekopis  priopćio  ,,Vienac“  god.  1888.  br.  46. 

Vodopić  bijaše  uzoran  svećenik  i valjan  Hrvat.  A pored  toga  postavi  sebi  trajan  spomenik  književnim  radom, 
koji  se  odlikuje  divnim,  narodnim  jezikom  i krasnom  sadržinom.  U zabavniku  „Dubrovniku"  i u „Nizu  bisera" 
priopći  nekolika  poglavlja  svoje  najbolje  radnje  „Marije,  povjesti  konavoske1' . Kasnije  je  Vodopić  nastavio  „Mariju" 
i u svemu  izradio  19  poglavlja.  Pripovijest  „Mariju"  dao  je  Vodopić  „Matici  Hrvatskoj",  da  ju  štampa  ove  godine; 
samo  će  trebati,  da  se  po  kazivanju  samoga  Vodopića  dovrši  posljednjih  5 poglavlja.  Vodopić  je  na  ime  posljednjih 
godina  već  slabo  vidio,  pa  je  zato  ne  mogući  sam  pisati  ispripovjedio  sadržaj  konca  prijateljima.  U ovoj  je  pripo- 
vijesti konavoski  svijet  prikazan  upravo  uzorno. 

Godine  1868.  izadje  u „Dubrovniku"  pripovijest  iz  gruškoga  života  „Tužna  Jele“,  koja  je  poslije  toga  u 
knjizi  izišla  već  dva  puta,  a tako  je  omiljela  ljudima  doljne  Dalmacije,  da  ćeš  ju  naći  u rukama  svakoga  čovjeka, 
kao  u našem  Primorju  Kačića. 

Godine  1875.  spjeva  u „Dubrovniku"  krasnu  pjesmu  ,,Robinjicu“,  pjesničku  priču,  kao  spomenik  turske  sile 
i narodne  patnje  u Hercegovini.  I ova  je  pjesma  kao  i „Tužna  Jele"  preštampana  već  dva  puta  u Pretnerovoj 
„Narodnoj  biblioteci".  Ujedno  je  prevedena  na  talijanski. 

Pojedine  njegove  pjesme  izišle  su  u „Slovincu"  (god.  1878.  br.  3 „Vile",  1879.  br.  15  „Počasnica").  U istom 
listu  godine  1881.  objelodani  pripovijest  „Na  doborskijem  razvalinama11 , u kojoj  je  u sudbini  Vrančićeve  obitelji 
jasno  istakao  svoju  tendenciju,  da  se  Bosna  imade  prisloniti  uz  Hrvatsku.  Pisac  je  ovdje  po  metodi  učenik  Manzo- 
nijeve  škole.  Ideal  mu  je  čisto  kršćanstvo.  Kad  je  ova  pripovijest  izišla  posebice  u Pretnerovoj  „Narodnoj  biblioteci", 
namijeni  čisti  dobitak  od  nje  pok.  Vodopić  onima,  koji  su  nastradali  od  potresa  u Zagrebu.  „Vienac"  ju  je  pri- 
kazao godine  1882. 

Vodopić  se  je  rado  bavio  i prirodnom  naukom.  Tako  je  god.  1880.  priopćio  u „Slovincu"  pučka  imena  ptica 
i pučka  imena  živina;  a njegovim  „pučkim  imenima  trava"  u velike  seje  poslužio  dr.  B.  Šulek  u svojem  „Imeniku". 

To  je  u krupnim  crtama  književni  rad  ovoga  odličnog  Hrvata,  s kojim  pada  u grob  jedan  od  najsnažnijih 
zatočnika  ideje,  da  se  Dalmacija  što  prije  sjedini  s materom-zemljom.  Uvjereni  smo,  da  će  se  hrvatski  narod  dostojno 
odužiti  miloj  uspomeni  svoga  vjernoga  sina  izdanjem  sviju  njegovih  djela  književnih.  A prateći  do  hladnoga  poči- 
vališta njegove  smrtne  ostatke  tješimo  se,  da  će  cvijeće  sa  groba  ovoga  dobrog  čovjeka  nadisati  svakoga  sina  hrvatske 
domovine  čistom  ljubavlju  i pravom  krepošću.  Primjer  njegova  tihoga  i ustrajnoga  nastojanja  bit  će  narodu 
neprestan  ostan,  da  ne  sustane  na  putu  prosvjete  u nadi  bolje  budućnosti.  Slava  svijetloj  uspomeni  Mata  Vodopića ! 

- . _ M.  Š. 


U našoj  domovini  prije  trista  godina. 

U spomen  tristagodišnjice  boja  sisačkoga. 

(Nastavak.) 


^’s^u  VIK^'  obranu  opet  popovi : Blaž  G jarak  i 
sIBk  Mate  Fintić.  Zapovjednici  gradski  bivali  obično 
imenovani  na  jednu  godinu.  Ova  su  dvojica  obskrbili 
grad,  kako  su  bolje  mogli.  Svi  muškarci  obližnje  krajine 
sad  su  pod  oružjem ; tko  je  bio  neizvježban,  vježbaju  ga 
oni.  Najljepšom  je  zaštitom  jaka  kula  prema  gradu,  a 


od  kupske  strane.  Utvrde  pomagahu  priđizati  sva  obližnja 
sela,  najviše  ipak  kaptol  zagrebački,  pak  i crkve  i popovi. 
Car  Rudolfo  — osim  dozvole,  da  se  vojska  može  kupiti 
— nije  činio  za  grad  ništa,  ta  bio  bi  mir  porušen. ' Vojska 


1 Krčelić  spoin.  dj.  280. 

se  osloboditeljica  sakupljala  u Zagrebu,  vrhovnim  joj  je 
generalom  iskusni  dugim  ratovanjem  u Belgiji  Bupert 
Eggenberg.  On  će  poći  sa  četom  od  300  Nijemaca.  Ban 
Toma  Bakač  zapovijeda,  da  se  sve  plemstvo  kraljevine 
s oružjem  u ruci  u Zagrebu  okupi.  Poslani  su  nalozi  i 
pojedinim  generalima  i drugim  zapovjednicima  tvrdjava, 
da  se  svi  požure  na  vojsku.  Hasan  paša  načinio  bio  most 
preko  rijeke  Kupe  tako  prostran,  da  je  6 konjanika 
uspored  prolaziti  moglo.  Preko  toga  je  mosta  i prešao 
jedan  dio  vojske  i nemilo  mlatio  Sisak.  Kršćanska  je 
vojska  dne  19.  lipnja  u Zagrebu.  Novi  most,  što  ga 
preko  Save  načini  Eggenberg,  prenijet  će  kršćanske  junake. 
U Turopolju  je  još  više  Andrija  Auersperg  s hrvatskim 
četama  iz  Karlovca,  s istarskim  Hrvatima  i najviše  Slo- 
vencima iz  Kranjske.  Pod  njim  Gjuro  i Sigismunđ 
Paradeiser,  Krsto  Obručan  s koruškim  arkibusirima  i 
Jakov  Plankerić  (?)  (Plancherius),  kano  vodje  konjanika. 
K Eggenbergu  stupa  vješti  Nijemac  Melkior  Reder  s 500 
njemačkih  konjanika,  pak  podpukovnik  Stjepan  Grossvvein 
s hrvatskim  vojnicima  okoline  varaždinske.  Od  drugih 
napominjemo  Ferdinanda  Weidingera  s njemačkim  stri- 
jelcima, Adama  Raubera,  Petra  Bakača  Erdeđa,  kapetana 
hrvatskih  Uskoka,  Stjepana  Tahija,  Ivana  Draškovića, 
Vuka  Druskoca,  Benka  Turoca  i Franju  Orehovačkoga. 
Svi  ti  vodje  imena  našega  bjehu  pod  zapovijedi  bana 
Bakača.  Više  je  mnijenja,  tko  je  bio  glavnim  vojsko- 
vodjom.  Da  je  tu  čast  imao  ban  hrvatski : to  tvrde  kro- 
ničar Petarde  Rova,1  hrvatski  povjesnik  Gjuro  Ratkaj  i 
umni  Francuz  Ducange  Ištvanfi  je  za  Eggenberga,  a 
Valvasor  hoće  tu  lijepu  ulogu  namaknuti  svomu  zemljaku 
Auerspergu.2  Mislimo,  da  je  viša  vlast  to  mjesto  dopitala 
Eggensbergu,  glavnomu  generalu  zagrebačkomu,  a ban 
Hrvatske  se  nije  imao  pokoravati  nikomu.  A da  su  gene- 
rali imali  počitanje  prema  dostojanstvu  proregis  Croatiae, 
vidjet  ćemo  prije  glavne  bitke.  Kud  i kamo  najviše  četa 
privede  ban  Hrvatske  (1240  ljudi) ; vojska  je  oslobodi- 
teljica pripadala  narodnostima  hrvatskoj,  slovenskoj  i 
njemačkoj  po  naravi  zemalja,  iz  kojih  je  sabirana;  u 
velikoj  većini  (preko  2/3)  bijahu  Hrvati.3  Kao  što  je 
broj  turske  vojske  nestalan,  tako  je  i kršćanske.  Mi  volimo 
maksimum  od  8000  konjanika  i pješaka,  i ako  se  kranjski 
pisci  drže  onoga  od  pukih  4000  vojnika. 4 Vojska  bi 
kršćanska  bila  dobro  oružana  ; koncentrovala  se  u Zelinu. 
Vojvode  su  iščekivali  još  Gjuru  Zrinskoga,  ali  je  on  bio 


1  Petri  de  Reva  de  monarchia  et  s.  corona  regni  Hungariae 
u Schwandtner:  Scriptores  II,  756. 

3 Rattkay,  spom.  dj.  145;  Ducange  spom.  dj.  189;  Isth- 
vanffius  389;  Valvasor  prema  Megiseru  IV,  524. 

3 Vidi  Valvasor,  spom.  dj.  IV.,  523. 

4 Rattkay  str.  145  jest  za  8000,  Isthvanffius,  pak  pisci 
Vaniček  i Smičiklas,  isto  tako.  Valvasor  IV,  522.-3.  jest  za 
4000,  on  se  pozivlje  na  zemaljske  spise  i izvorne  rukopise 
(Urschriften),  a to  je  pozivanje  važno.  Tako  je  i Megiser  držao 
u svojim  koruškim  analima  i Dimitz  III.,  246. 


zapriječen.  Hasan  tuče  Sisak  neprestano : sa  zapadne, 
istočne  i sa  južne  strane. 

Zrnje  tursko  strašno  hara ; Gjurak  ima  samo  300 
ljudi,  ta  12  mu  vojvoda  i drug  njegov  Fintić  leže  mrtvi. 
Njega  samoga  obladala  teška  rana,  ali  o predaji  ni  glasa. 
Osobito  je  majstorski  umio  on  raditi  s topovima.  Ali 
tko  će  sili  odoljeti;  treba  slati  po  pomoć  k banu  Bakaču 
i generalu  Eggenbergu.  Lipnja  je  mjeseca  dan  22., 
ranim  jutrom  eto  brza  vojnika  iz  Siska : nosi  vojsci 
kršćanskoj  glase  : „Ne  dodje  li  pomoć  danas,  sjutra  će 
Sisak  pasti1'.1  Glavna  zaštita,  kula  ona,  ležala  već  u prahu. 
Sad  se  bojno  vijeće  drži ; čuju  se  različita  mnijenja. 
Veliki  ratnik  — kako  ga  naziva  Valvasor  — ban  Hrvatske 
Toma  Bakač  Erdedi  svjetlije  opreznost;2  nešto  dalje  pošao 
vojvoda  Tahi  i misli,  da  bi  se  vojska  povukla  k Novomu, 
pak  se  učvrstila  ondje.  Za  navalu  smjesta  bili  Nijemci 
Reder,  Auersperg  i Eggenberg.  čuo  se  savjet  kanonika 
zagrebačkih ; vojska  bi  se  kršćanska  imala  smjestiti  na 
tako  zvani  otok  pred  Siskom.  Auerspergove  riječi : „ne 
gledajmo  na  broj  vojske  neprijateljske,  Bog  će  nam 
pomoći11  uspališe  vojvode : privoli  i ban.  Kocka  pade : 
ravno  će  na  srce  neprijatelja.  U 3 bojna  reda  stupala 
kršćanska  vojska.  ,, Prvenstva  radi  svojega  dostojanstva “3 
stao  u prvi  bojni  red  ban  Hrvatske  Toma  Bakač  ; iza  bana 
general  Auersperg  ; iza  Auersperga  u trećem  bojnom  redu 
general  Eggenberg,  pa  Reder  s pješačtvom  i drugim 
četama  na  obadva  krila.  Bit  će,  da  su  Hrvati  na  naj- 
opasnijem mjestu  stajali  i poradi  toga,  što  su  oni  naj- 
bolje poznavali  tursko  bojovanje,  pak  zbog  osobite  svoje 
sposobnosti  za  navale.  Tako  je  vojska  osloboditeljica  stu- 
pala izravno  na  neprijatelja.  Budni  Memibeg,  vojvoda 
zvornički,  prvi  javlja  paši  bosanskomu ; u daljini  čuju 
se  trublje,  a rek  bi  sve  su  bliže  i bliže.  Hasan  paša  bio 
pri  objedu.  Odma  će  na  to  izdajnomu  Sr-binu  Belojeviću, 
koji  je  sjedio  kod  objeda  najbliže  uz  njega  : Sto  to  zna- 
čiti može?  Bit  će  koji,  odvrati  mu  Vojin,  od  braće  bana 
Bakača  Erdeda : hoće  mu  se  uznemirivati  čarkanjem 
tabor  tvoj.  0 potpunoj  kakvoj  vojsci  kršćanskoj  Belojević 
nema  ni  pojma.  U to  glasnik  zaredao  za  glasnikom : uz 
bubnje  se  u daljini  vide  i zastave  i omašna  se  vojska 
kreće.4  Na  te  sigurne  glase  nije  više  paši  do  objeda,  a 
i taj  mu  je  imao  zadnji  u životu  biti.  1000  najboljih 
vojnika  baci  odma  prama  neprijatelju,  a to  na  bana 
Bakača.  Sam  odabira  18 — 20.000  momaka,  i to  najviše 
konjanika,  pa  ravno  prema  mostu  u redovima  bojnim.  Kod 
mosta  straže  čauši : oni  ne  puštaju  nijednoga  Srbina, 
već  samo  najbiranije  Turke.  Hasan  i najbolji  oko  njega 
časnici  bili  medju  pješacima.5  Ostatak  vojske  ostavi  u 
taboru  pod  Kurtbegom  vučjidolskim  i Opertbegoin  li- 

1 Valvasor,  spom.  dj.  IV.,  525. 

2 Valvasor,  spom.  dj.  IV.,  524. 

3 Isthvanffius,  spom.  dj.  389. 

4 Isthvanffius,  spom.  dj.  389 — 90. 

5 Valvasor,  spom.  dj.  IV.,  526. 

vanjskim : kobnomu  se  gradu  ne  smije  dati  da  odlane. 
Sisačko  je  polje  prosječeno  trima  rijekama  : Savom,  Kupom 
i Odrom.  U kutu,  gdje  no  Kupa  u Savu  utječe,  ležao 
Sisak  grad,  po  milje  k zapadu  dalje  drugi  je  tupi  kut ; 
a čini  ga  sa  Kupom  Odra.  Na  desnom  kraku  toga  kuta 
bio  sagradjen  veliki  onaj  kupski  most.  U taj  dakle  kut 
prevede  Hasan  paša  svoju  vojsku  i smjesti  se  tako,  da 
mu  je  na  lijevo  bila  Odra,  straga  Kupa  a s desna  most, 
pred  njim  sprijeda  prostori  bojni.  Na  drugoj  se  strani 
rijeke  Kupe  dizali  opkopi,  a s njih  topovlje  na  grad  riga 
smrtnu  vatru.  Iza  opkopa  dizao  se  tabor  turski ; sad  su 
u njemu  najviše  Srbi.  Konjaništvo  turskoga  vojskovodje 
stupalo  razdijeljeno  u dva  bojna  reda  ; treći  se  otraga  krio. 
Kršćansku  vojsku  izmamiti  na  otvoreno  polje : to  mu  je 
bila  osnova  pusta.  U vanredno  dugom  prvom  bojnom 
redu  od  preko  koja  tri  kilometra  čeka  Hasan  paša  gjaure. 
Prije  bitke  — vele  — upitat  će  popa  svoga  Talismana: 
šta  li  kažu  knjige  svete?  — Zlo,  ■ — odvrati  Muhamedov 
ugodni k.  Treba  podnositi,  — prihvati  Hasan  — ono, 
što  Bog  pošalje. 1 Deset  je  sati  prije  podne  prevagnulo : na 
đomaku  su  vojske.  Pukovnici  bana  hrvatskoga  Ivan 
Drašković,  Benko  Turoc  i Franjo  Orehovački  bacaju  se 
divljom  srčanosti  s odjelom  hrvatskoga  konjaništva  na 
vojsku  Hasanovu,  a za  njima  ban  Bakač  Erdedi.  Strašna 
je  sila  turska,  o nju'  se  lomi  hrvatska  žestina.  Hrvati  će 
uzmaknuti,  a Turke  s bokova  popada  Auersperg  sa  Rau- 
berom,  a sa  600  strijeljaca.  S ovima  su  Turci  u zabavi 
smrtnoj,  dok  hrvatsko  konjaništvo  s Bakačem  na  čelu  opet 
prikupljeno  a podupirano  strijelcima  Auerspergovim  ne 
zasiječe  u sredinu  i rasiječe  sve  na  desno  i lijevo,  što 
se  preda  nj  stavi.  Bilo  to  lijevo  tursko  krilo  konjaničko. 
Dosta  dugo  bio  boj  neodlučan,  borilo  se  krvavo.  Hasan 
slao  preko  mosta,  da  mu  u pomoć  đodju.  Još  njegove 
vojske  bih)  na  mostu:  kad  je  već  bilo  odlučeno.  Dajmo 
riječ  našemu  piscu:  „doli  je  bitka  tako  plamtila,  a 
Erdedi  sa  svojim  konjaništvom  najstrašnije  prolome 
stvarao “ („fervente  in  bune  mođum  pugna,  ac  Erdodiocum 
suis  equitibus  acerrimam  impressionem  faciente“,)  pa 
Auersperg  i treći  bojni  red  pustio  u boj,  nagnu  Turci 
u bijeg.  * Uz  to  u času  najkritičnijem  eto  i viteškoga 
branitelja  Siska  grada : čini  oštru  provalu;  on  smete  nepri- 
jatelja ne  malo.  Na  krilu  turskom  desnom  bore  se  Janji- 
čari ljuto,  a to  proti  Nijemcu  i hrvatskomu  krajišniku. 
Uzaman  im  muka ; kad  ban  Erdedi  u bijeg  baci  krilo 
lijevo,  konjaničko,  ne  mogoše  se  održati  ni  pješaci.3  U 
kut  Odre  i Kupe  upravljena  je  strka  divlja,  pak  desno 
tamo  k mostu.  Uzalud  se  trudi  Hasan  paša,  da  uspo- 
stavi redove  bojne.  Niti  grožnje,  ni  nalozi  oštri,  ni  sam 
u bojan  mač  ne  pomaže.  Tu  tiska  k mostu,  na  most,  ska- 

1  Isthvanffius,  spom.  dj.  300;  Dimitz,  spom.  dj.  III.  246. 

Isthvanffius,  spom.  dj.  390;  Vidi  i Vaničekovu  knjigu 
I,  267-8. 

s Vaniček,  spom.  dj.  I,  268. 


kanje  u Kupu,  tu  bijeg  svake  vrsti.  Niti  Odra  ne  donosi 
spasa  : nekako  je  oduboka.  Metež  općeniti  pobra  i samoga 
oštroga  Hasana : i on  uperio  k mostu.  Uzalud  kušaju 
čauši,  da  generalitetu,  što  no  je  na  bijegu,  put  prokrče 
kundacima.  Most  se  kida  ili  pod  težinom  neobičnom  ili 
od  sjekira1  kapetana  hrvatskih  arkibusira  grofa  Stjepana 
Blagaj skoga  i Jakova  Prankerića.  (?) 

Uzmi  još  nesmiljenu  sječu  otraga,  pak  eto  ti  barem 
donekle  grozne  slike.  Kolika  je  Kupa  rijeka:  po  svoj 
širini  prekrivaju  je  lješine  ljudske  i konjske,  jedno  na 
drugomu  tako,  da  ti  oko  vode  ne  ugleda.2  Turci  oni 
(Srbi  većinom),  što  su  iz  tabora  grad  tukli,  u nestrp- 
ljivu su  očekivanju,  e da  bi  ugledali  braću  svoju  pobje- 
donosnu; al  kad  ujeđnom:  u vatru  s municijom,  pak 
bjegaj  na  vrat  na  nos.  Odio,  što  no  je  grad  s nasipa 
tukao,  sastavljen  je  sa  zemljom  crnom  svi  do  jednoga. 
„Ultimum  reliquiarum“  kraljevstva  Hrvatske  „refugiunU 3 
gleda  čudo  nečuveno;  Kupa  voda  ne  vidje  prizora  po- 
dobna.4 5 * Carević  Mehmed,  nećak  padišahov  a Hercegovine 
zapovjednik,  lovi  brvno  od  mosta,  zazivlje  pomoć  bogova 
i ljudi,  a osobito  bana  Erdeda,  koliko  će  ga  grlo  ponijeti. 
Ali  buka  bojna  ne  čuje  uboga  vapaja  njegova;  svali  ga 
zrno  puščano/*  Eto  poloma  nikad  neslućena.  Međju  mrtva- 
cima brojiti  je  i samoga  groznoga  Hasan  pašu  Tili  i R 
Predojevića,  vrhovnoga  zapovjednika ; pak  se  redaju 
Gliasi  Memi,  beg  zvornićki,  po  činu  drugi  u Bosni  iza 
Hasana;  carević  Mehmedbeg,  najstariji  sin  sestre  sulta- 
nove; Muhamed  po  materi  od  roda  carskoga,  a po  ocu 
sin  Rustema,  velikog  vezira;  Mustafa  Sultansade ,7  beg 
kliski  i zet  cara  Sulemana;  Ramadan  požeški,  bivši  beg 
Skenderije ; Seffer,  beg  cernićki;  Sinan  orehovački  i 
izdajica  Srbin  Vojin  Belojević.  Od  vojevoda  oboreno  ih 
izim  Hasana  i Melimeda  u svem  12;  k tomu  40  alajbega, 
200  zajma  (turskih  velikaša),  400  znatnijih  spahija, 
silu  janjičara  i asapa.8  Dakako,  gotovo  sve  te  pograbi 
voda  hladna,  a ne  da  ih  stiže  možebiti  mač  osvetni. 
Općenito  se  drži,  da  razbojno  sisačko  polje  i kupske  vode 


1 U izvještaju  kod  KovaČića  II.,  247.  veli  se,  da  je  ili 
Hasan  sam  most  razrušio,  da  mu  vojska  hrabrija  bude,  ili  onaj 
dio  vojske,  što  je  ostavljen  bio  u taboru,  da  pobjednik  ne  može 
do  nje. 

2 Isthvanffius,  spom.  dj.  390.  veli,  da  se  od  gustoće  nije 
moglo  prepoznati,  da  je  to  voda. 

3 Tako  naziva  naš  Ratkaj  grad  Sisak,  spom.  dj.  145. 

1 Izim  u vremena  rimska  to  je,  što  je  nam  znano,  druga 
velika  bitka  na  rijeci  Kupi;  ona  u građjanskom  ratu  Ljudevita 
posavskoga  i Borne  bana  dalmatinskoga. 

5 Isthvanffius,  spom.  dj.  390. 

G Ne  znamo,  što  znamenuje  taj  pridjevak,  a da  ga  je 
Hasan  imao,  kaže  Hammer  u spom.  dj.  II.,  582. 

7 Drugdje  opet  stoji,  da  je  Sultansadu  bilo  ime  Kurt.  On 
je  imao  za  ženu  kćer  Mirmahinu,  koja  je  bila  dijete  cara  Sule- 
mana, vidi  Dimitz  III,  247. 

8 Isthvanffius,  spom.  dj.  390.;  Valvasor  u spom.  dj.  IV,  530. 

okrvavi  oko  18—19.000  Turala;1  reći  ćemo  s malim 
izuzetkom  sve,  što  Hasan  paša  povede  sa  boj.  Neizvjestan 
je  broj  naših,  što  no  poginuše.2  U plijenu  je  do  30 
brodova,  topova  39,  izmedju  njih  9 velikih,  a u tima 
Kacijanerica, 3 Erdedica  i top  s grbom  cara  Maksimilijana. 

1 U Kovačića  II,  247.  kaže  se:  i ako  se  ne  zna,  koliko  ih 
pade,  »sigurno  se  ipak  \ eli  do  26.000  ljudi«;  jedni  spominju 
16.000,  drugi  opet  12.000;  18-19.000  jest  najvjerojatnije.  Uz  to 
je  i sam  Hammer  u spom.  dj.  II,  582. 

2 Valvasor  IV,  580  veli,  da  se  i ne  zna : je  li  tko  od  naših 
pao;  mi  nismo  tako  naivni. 

3 Kacijanericu  je  izgubio  kod  Osijeka  (g.  1537.)  vojvoda 


Haljine  skupocjene,  zlato,  biserje,  prstenje,  mačevi  izve- 
zeni zlatom  i srebrom,  mnoge  konjske  sprave  od  suhoga 
zlata,  šajke  i sve  zastave  dodjoše  u kršćanske  ruke. 
Do  2000  konja  pohvataše,  a od  vojnika  jedva  desetak ; 
medju  zadnjima  bješe  Hasanaga,  nadzornik  konja,  Daut 
spahija  i još  jedan  plemić,  koji  prvi  našima  reče,  da  je 
Hasan  paša  zaglavio. 

Kacijaner;  Kacijanera  ubi  N.  Zrinski,  a Zrinskomu  osiječe  Soko- 
lović glavu  baš  na  Kacijanerici.  Tim  je  mogao  duh  Kacijanerov 
biti  pomiren.  Kako  je  čudna  sudba  ljudska! 

(Nastavit  će  se.) 


Zdravica  badnjaku  u Dalmaciji. 

Naša  narodna  pjesma  u evropskoj  literaturi. 

Napisao  Stjepan  Bosanac. 

(Nastavak.) 


MJ^uk  je  zamolio  dra.  Vatera,  prijatelja  svojega  u 
Njemačkoj,  da  bi  mu  našao  nakladnika  za  malu 
srpsku  gramatiku,  koju  je  u njemački  jezik  preveo  Tirol, 
ali  mu  odbije  molbu  veleći,  da  nakladnici  rijetko  uzimaju 
na  svoj  trošak  izdavanje  gramatika.  To  nam  pripovijeda  sam 
Vuk  u odgovoru  na  Utuk  Svetiću  1843.  p.  25.  ( Kyjia - 
KoecKiii,  Bvicu  C.  K.  85  i 86).  Poslije  je  njemački  prijevod 


ove  gramatike  pregledao  i uvod  napisao  Griinm,  a za 
izdavača  našao  se  G.  Beiner,  berlinski  knjižar.  Tako 
izidje  g.  1824.  prijevod  Vukove  male  srpske  gramatike 
s natpisom  ,,Wuk’s  Stephanovvitsch  kleine  serbische  Grarn- 
matik  verdeutscht  und  mit  einer  Vorrede  von  Jacob 
G-rimm.  Nebst  Bemerkungen  iiber  die  neueste  Auffassung 
langer  Heldenlieder  aus  dem  Munde  des  serbischen 

Volkes  unci  der  Ubersicht  der  merkvviirdigsten  jener 
Lieder  von  Johann  Ševerin  Vater“.  Leipzig  und  Berlin 
bei  G.  Iiciner  1824. 

Nije  čudo  te  se  veliki  njemački  filolog  išao  truditi 
oko  skromnoga  djela  Vukova,  kad  se  u predgovoru  ne 
može  da  nahvali  miline  i ljupkosti  našega  jezika,  kojemu 
bi  se  veselili  mnogi  prosvijetljeni  narodi,  kojima  je  lite- 
ratura u najvećem  jeku.  „Erfreuten  sieh  đoeli  viele  Volker 
der  gebildeten  Welt,  deren  Literatur  jetzt  in  voller  Bliihte 
steht,  einer  so  tvori-  und  formreichen,  Uldsamen  und 
cdlen  ti  praćke,  als  diese  Hirtensprache,  gesclioltene,  unter 
siiđlichem  Himmel  siidlieh  wohllautige  serbisehe  ist 
(op.  e.  XIV.).  “ „Fine  der  ausgezeichnđsten,  lieblichsten 
slaviseken  Mundarten  lebt  und  webt  unter  đem  Volke 
fort,  nur  ilire  Litteratur  liegt  in  tiefstem  Schlummer, 
aller  der  unberechenbaren  Vortheile,  die  aus  geistiger 
Spracbbildung  fiir  Volksbildung  liervorgehen,  muss  der 
Serbe  jetzt  entbehren“.  (op.  c.  XII.). 

Čini  se,  da  su  sva  slavenska  plemena  od  prirode 
pjesnički  nadarena  i sklona  pjevanju  i kolu.  Pjesme  im 
se  odlikuju  mirnim  i dubokim  čuvstvom  (op.  c.  XVIII). 
Najviše  hvali  zbirku  Vukovih  pjesama,  koja  je  vjernošću, 
potpunošću  i priklađnošću  natkrilila  sve  predjašnje  zbirke 
i većinom  ih  učinila  posve  suvišnima.  Misao  i izvedba 
njegova  djela,  koje  ne  će  izgubiti  cijene,  bez  pregovora 
su  jednako  izvrsne.  Ženske  pjesme  pokazuju  lirsku  poe- 
ziju, kakova  se  tako  bistro  i srdačno  ni  pri  kojem  no- 
vijem narodu  nije  pojavila. 

Što  je  epska  poezija,  kako  postaje  i kako  se  širi, 
kakovu  ima  prirodnu  i čudnovatu  silu  invencije,  koja 
se  ne  da  dostići  nikakim  umijećem,  moći  će  se  učiti  iz 
muških  ili  junačkih  pjesama,  kojima  sadržaj  obuhvata 
bajke,  priče:  i noviju  povjest,  te  se  dodira  sa  spomeni- 
cima dalekih  naroda.  Metar  i jezik  najčistije  teku 
(op.  c.  XX.). 

I spomenuti  Vater  u svom  sastavku  „Uber  die 
neueste  Auffassung  langer  Helđenlieđer“  itd.  veli,  da 
nema  milijega  narječja  međju  slavenskim  jezicima  od 
našega  i nijedno  drugo  slavensko  pleme  nema  takovih 
narodnih  pjesama  sa  svijem  svojim  k jednu  snažnim  i 
zanimljivim  osobinama  (LVII). 

Vjeran  Vuku  i našoj  narodnoj  pjesmi  nije  mogao 
Grimm  mučke  mimoići  ni  II.  dio  narodnih  pjesama,  što 
ili  je  Vuk  izdao  u Beču  g.  1824.  Po  običaju  svom  obzna- 
njuje i ove  pjesme  u Gottingiscke  gelehrte  anzeigen  1824. 
p.  809— -820.  (Kleinere  S'chriften  IV.  I.  218—224.). 

Ai  ljubavne  pjesme  veli,  da  su  pune  žara  i nevi- 
nosti, nadarene  silom  i ljepotom  najjednostavnijega  izražaja. 

Na  gumici  istoka  i zapada  ponikle  sjedinjuju  ljepote 
onen talne  i zapadne  poezije.  Misli  su  silnije  i šarenije 
nego  u narodnim  poezijama  ostale  Evrope,  a ipak  nema 
111  tra&'a  natlutosti  > preobilnoj  draži  arapske  i perzijske 
poezije.  Ljupki  miris  njihov  ne  zamamljuje.  One  mirišu 


ružama,  a ne  uljem  ružičnim.  Biće  tijeh  pjesama,  i ako 
nas  zapadnjake  bez  prirodne  osnove  i prostote  za  dugo 
vremena  ništa  ne  može  da  uznese,  za  to  je  ipak  posve 
eviopsko,  a samo  finim  i obilnim  spojiđbaina,  jasnijim 
zvukom  poređaba  podsjećaju  nas,  od  prilike  kao  i špa- 
njolska poezija,  orienta.  (ibid.  218).  Ali  kako  godj  su 
nježne  i mile  ženske  pjesme,  ipak  su  mu  kud  i kamo 
veće  cijene  junačke  pjesme  (ibid.  221). 

Zanimljivo  je,  što  veli  za  poznatu  pjesmu  o zidanju 
Skadra,  da  je  jedna  od  najganutljivijih  pjesama,  svijeh 
naroda  i vremena,  a za  p esmu  o smrti  Kraljevića  Marka : 
das  ganze  liecl  in  anlage  und  ausfiihrung  ist  die  baarste 
poesie  (ibid.  222). 

Kod  te  prilike  spominje  Engela,  istorika  srpskoga 
naroda  (g.  1801.),  koji  veli  o Marku:  So  viel  komint  aus 
den  liedern  hervor,  dass  er  ein  eben  so  grosser  wagehals 
im  kriege,  als  ein  siiufer  und  ausschvveifer  in  anderen 
sachen  gewesen;<  (3.  329).  i dodaje:  Je  li  ikad  koji 
španjolski  ili  francuski  istorik  Cida  ili  Rolanđa  svojega 
naroda  tako  zlostavio?  Povreda  je  priče,  ako  se  uzme  za 
istoriju,  ali  je  još  gora  pogrješka,  kad  je  hoćemo  učiniti 
historijskom,  izlučivši  iz  nje  svu  peziju  a nakazivši  ono, 
što  preostaje  (ibid.  222.  223). 

Proljećem  g.  18 22.  pošao  je  Vuk  u Njemačku.  Iz 
Lipiske  išao  je  k spomenutomu  Vateru  u Halle,  s kojim 
je  poslije  dopisivao.  U isto  vrijeme  pošao  je  u Veimar 
k Goethe-u  i posjetio  Grimma,  s kojim  je  bio  već  od  prije 
poznat. 

Na  putu  u Njemačkoj  poznao  se  Vuk  s čestitom 
ženom,  koja  se  s opće  poznatim  pseodonimom  Talfija 
(falvj)  proslavila  prvim  obilnijim  prijevodom  naših  na- 
rodnih pjesama.  Na  molbu  Karađžićevu  preveo  je  Miloš 
Svetić  doslovno  nekoliko  junačkih  pjesama  i taj  je  pri- 
jevod Vuk  poslao  Talfiji.  Ona  je  po  uputi  i savjetu 
Goethe-ovu  prevela  u stihovima  naše  narodne  pjesme  i 
izdala  ih  u Halli  g.  1825.  i 1826.  u dvije  sveske  (Kyjia- 
KoeciciM,  ByKT>  B.  K.  86.). 

Bistrim  svojim  umom  krasno  je  Vuk  dogleđab  zama- 
šitost  Grimmovih  obznana  za  naš  narod,  kako  se  vidi  iz 
njegovih  izjava  tople  zahvalnosti  u korespondenciji 
s Grimmom,  što  ju  je  izdao  Jagić  „Briefe  Vuk  Stefanović 
Karadžić’s  an  Jaeob  Grimm “ ; Archiv  ftir  slav.  Philologie 
II.  726—743.  g.  1877. 

„Bog  neka  Vam  naplati,  piše  u listu  iz  Lipiske 
6.  studenoga  1823.  — a srpsko  potomstvo  bit  će  Vam 
uvijek  zahvalno “ (p.  742.). 

„Vi  ste  najveća  sreća  naših  pjesama,  našega  jezika  i 
naše  literature.  Da  ste  mi  dali  otisnuti  barem  dva- 
naestak  ovih  za  srpski  narod  predragocjenih  obznana! 
Možda  ću  ovdje  štampati  iz  nova  neko  50  komada,  da 
pošaljem  svojim  i našega  jezika  prijateljima  (Halle, 

14.  studenoga  1823.  p.  729.)  cf.  p.  741..  gdje  iz  Teme- 
švara  29.  travnja  1824.  moli  50  komada. 

„Ja  Yam  ostajem  vječni  dužnik  za  ovu  čast,  koju 
ste  našemu  narodu  i meni  iskazali “ (Halle  7.  veljače 
1824.  p.  740.).  . 

Zbilja ! Ja  sam  primio  i Vaše  recenzije  o I.  i II. 
svesci  pjesama  i u ime  svijeh  Srba,  koji  svoj  jezik  i 
narod  ljube,  tisuću  Vam  puta  zahvaljujem.  Zaista  i 
neprijatelji  našega  jezika  čitaju  rado  ovake  stvari  i 
obraćaju  se.  (Wien  18.  studenoga  1824.  p.  742.) 

Posve  razumijemo  iskrene  zahvale  Vukove,  koje  idu 
iz  srca  čovjeku,  kojemu  s tijeh  recenzija  odlahnjuje  od 
navala  mnogobrojnih  protivnika,  koji  ga  ne  mogu  i ne 
će  da  razumiju. 

Iz  ove  se  korespondencije  vidi,  da  je  Vuk  slao 
doslovne  prijevode  narodnih  pjesama  Goethe-u  (Halle 
14.  studenoga  1823.  p.  73.)  i Grimniu  (Leipzlg  6.  stu- 
denoga 1823.  p.  720.). 

Sada  da  vidimo,  kako  je  prevodila  naše  harodne 
pjesme  Talfija,1 2  koja  je  prva  svojim  njemačkim  prijevodom 
otvorila  put  našim  narodnim  pjesmama  u evropske  lite- 
rature ! 

Prvo  ;je  izdanje  izišlo  god.  1825.  i 1826.  s natpisom 
„Volkslieder  der  Serben,  metriscli  ilbersetzt  und  historisch 
eingeleitet  von  Talvj.  Halle,  in  der  Renger-sclien  Buch- 
handlung  th.  I.  1825.  XLIV.  293.;  II.  1826.  VIII.  329. 

Drugo  izdanje  god.  1835.  „Volkslieder  der  Serben, 
metriscli  ilbersetzt  und  historisch  eingeleitet  von  Talvj 
I.3 *  Halle  und  Leipzig  1835.  in  der  Renger-sehen  Buch- 
handlung  XLVI.  293.;  II.  VIII.  XVIII.  329.  i najzad 
novo  preradjeno  izdanje  g,  1853.  „Volkslieder  der  Serben. 

1 vide  p 38  sub.  1. 

2 Kratak  životopis  Talfljin  i zanimljivo  dopisivanje  s Kopi- 

tarom o našim  narodnim  pjesmama  priopćili  smo  u glavnim 

crtama  u 36.  37.  38.  i 39.  broju  ,,Vienca“  g.  1892. 


Neue  umgearbeitete  und  vermehrte  Auflage.  I.  Leipzig 
F.  A.  Brockhaus  1853.  L.  30. ; II.  Leipzig  394. 

Iznajprije  ćemo  spomenuti  u kratko  glavna  načela, 
kojih  treba  da  se  po  našemu  mišljenju  drži  svaki  prevo- 
dilac naših  narodnih  pjesama,  koji  se  s pietetom,  razu- 
mijevanjem i nadom  na  uspjeh  daje  na  taj  posao. 

1.  Prevoditi  treba  od  riječi  do  riječi,  što  je  više 
moguće,  ali  da  se  ne  naudi  odviše  duhu  jezika,  u koji 
se  prevodi. 

2.  Metar  treba  da  ostane  trohejski  sa  strankom  na 
kraju  stiha  i cezurom  iza  četvrtoga  sloga,  gdje  god  to 
dopušta  duh  jezika,  u koji  se  prevodi. 

3.  Rimu  i aliteraeiju  treba  upotrebiti,  koliko  je  godj 
moguće. 

4.  Stihovi  treba  da  su  blagozvučni  i čitateljima  onoga 
jezika,  u koji  se  prevode  pjesme.  Zato  treba  prevoditi 
sve,  što  se  godj  samo  dade  prevesti,  jer  glasovi,  što  tu- 
djinski  zvone,  čine,  te  stihovi  drvenasto  i teško  teku. 

5.  Ispuštati  se  smije  veoma  malo;  dodavati  se  ne 
smije  ništa,  a mijenjati  samo  onda,  kad  je  prijeko  po- 
trebno. Dopuštena  je  promjena  prijelaza  i pojedinih 
obrata.  Kod  prijeke  potrebe  možemo  od  jednoga  stiha 
načiniti  dva. 

6.  Sve  narodne  osobine  treba  strogo  čuvati.  Prijevod 
naših  narodnih  pjesama  samo  je  toliko  lijep,  koliko  je 
prava  i vjerna  kopija  originala.  Prevodilac  treba  da 
prenese  ne  samo  ono,  što  original  kaže  nego  i kako 
to  kaže. 

Ova  smo  pravila  pokušali  sastaviti  po  mislima  izre- 
čenim u navedenom  dopisivanju  Talfijinu  s Kopitarem, 
za  tijem  po  Ctrimmovim  mislima  u raznim  obznanama  i 
po  Wolfovim  mislima  u radnji  „Ist  Homer  auch  iiber- 
setzbar?"  Kleine  Schriften  II.  p.  620 — 643. 

(Nastavit  će  se.) 

Književnost. 

Hrvatska.  Djela  dra.  A.  Starčevića.  U Zagrebu  se  sastavio 
odbor  otačbenika  i književnika,  koji  vodi  brigu  o izdavanju 
skupnih  djela  dra.  A.  Starčevića.  Dosele  se  sabralo  toliko  prinosa, 
da  se  može  otpočeti  s izdavanjem.  Prvi  je  svezak  već  pod  tiskom. 
Pretplata  na  10  svezaka  stoji  3 for.,  a novci  se  šalju  odborniku, 
odvjetniku  Miji  Tkalčiću  u Zagrebu. 

Pučki  učitelj  u Zagrebu  Vinko  Bek,  pokrenuo  je  novom 
godinom  časopis  „Prijatelj  slijepih  i gluhonijemih11,  koji  izlazi 
jedanput  na  mjesec  na  jednom  arku.  Dosadašnji  njegov  rad  u 
„Slijepčevu  prijatelju11  bio  je  namijenjen  samo  jednoj  vrsti  nesret- 
nika, a sada  će  ga  proširiti  i raspravljavati  u novom  listu  o 
uzrocima  sljepoće  i gluhonijemosti,  podajući  shodne  naputke,  kako 
se  možemo  sačuvati  od  ove  nesreće  ili  bar  olakšati  život  nastra- 
dalima.  Dosad  su  izišla  prva  dva  broja,  pa  treba  priznati,  da  se 
odlikuju  biranom  sadržinom. 


Slovenska.  Više  smo  puta  preporučili  hrvatskim  rodoljubima, 
kojima  slavenska  uzajamnost  nije  puka  fraza,  neka  podupru  slo- 
venski list  u Trstu  ’Slovanski  svet  , koji  izvrsno  uredjuje  poznati 
slovenski  pisac  i rodoljub  Fr.  Podgornilc.  Taj  se  krasni  list  sve 
ljepše  i više  razvija,  a napose  je  od  ove  nove  godine  tako 
savjesno,  svestrano  i u pravom  slavenskom  duhu  uredjivan,  da 
držimo  upravo  za  svoju  dužnost,  da  ga  preporučimo  svakomu 
rodoljubnomu  Hrvatu.  Što  mi  znamo,  taj  je  list  „unicumJ  kod 
svih  Slavena.  Budnim  okom  prati  političke,  prosvjetne  i knji- 
ževne pojave  svoga  slovenskoga  naroda,  a kraj  toga  savjesno  se 
osvrće  na  sve  znatnije  političke  i kulturne  zgode  kod  ostale  sla- 
venske braće,  a napose  nas  Hrvata,  pokazujući  živim  primjerom, 
kako  treba  gojiti  slavensku  uzajamnost.  U novije  vrijeme  donosi 
u svakom  broju  vijesti  u hrvatskom  je  iku.  Za  ruske  stvari  ima 
dva  vrsna  suradnika.  Naše  književne  pojave  prati  upravo 
uzornom  točnosti.  U opće,  taj  je  list  svake  hvale  i potpore 
vrijedan. 


176 


VIEN  AC 


Br.  11 


Umjetnost. 

Strosmajerova  galerija  slika,  taj  ures  glavnoga  grada, 
umnožila  se  ovih  dana  sa  nekoliko  krasnih  slika.  To  je  u prvom 
redu  prekrasni  portrait  našega  velikoga  dobrotvora  J.  J.  Stros- 
majera,  što  ga  je  jesenas  naslikao  vrli  naš  umjetnik  Vlaho 
Bukovac.  Portrait  je  ovih  dana  posve  dovršen  došao  iz  Pariza, 
pa  je  smješten  u dvorani  V.  nad  vratima.  Sada  će  moći  da  se 
nadive  toj  umjetnini  svi  oni,  koji  je  lani  nijesu  vidjeli.  Mi  smo 
još  u prošlogodišnjem  tečaju  opisali  ovu  prekrasnu  sliku,  a u 
1.  broju  ove  godine  donesosmo  snimak  lika  biskupova  po  toj 
umjetnini.  Nadalje  su  nadošle  tri  slike  iz  ostavine  pok.  biskupa 
Fr.  Gašparića:  jedna  po  svoj  prilici  od  Bassana,  prikazujući  Isusa 
kod  Marte,  druga:  sv.  Ana  iz  prošloga  vijeka,  treća:  od  R. 
Hooga:  okolica,  holandijske  škole  XII.  stoljeća.  — Kad  smo  doni- 
jeli u 3.  broju  ove  godine  krasnu  sliku  darovitoga  hrvatskog 
slikara  Arona  „ Sljepicu “,  ne  spomenusmo,  da  se  original  te 
slike  uahodi  u Strosmajerovoj  galeriji  slika,  misleći,  da  je  to 
opće  poznata  stvar.  Na  mnoge  upite  iz  vana  popunjujemo  sada 
onu  vijest,  da  se  ta  slika  doista  nahodi  u našoj  akademiji. 

Koncerat  Franje  Ondrička.  Znameniti  guslač  Onđriček 
putujući  kroz  Zagreb  nije  mogao,  a da  se  bar  jedno  veće  ne 
ustavi  ovdje,  gdje  se  umjetnost  znade  cijeniti  kao  drugdje  — u 
našem  Zagrebu.  15.  o.  mj.  priredio  je  Zagrebčanima  u dvorani 
,,Kola“  koncerat,  kojemu  je  program  bio  sastavljen  od  lijepih  i 
biranih  kompozicija.  Vještina  toga  slavenskoga  virtuoza  poznata 
je  već  cijelomu  svijetu;  kada  se  gdje  govori  o umjetnicima 
prvoga  reda,  onda  se  spominje  Sarasate,  Wilhelmy,  Onđriček 
itd.  Prema  dojmu,  što  nam  je  ostao  od  zadnjega  koncerta  Onđrič- 
kova  u Zagrebu,  opazili  smo  sinoć  u njega  silan  napredak  u 
mnogom  pogledu.  Medju  mnogim  krasnim  svojstvima,  koja  čine 
guslača  velikim,  istaknut  ćemo  samo  nekoja,  kojima  nas  je  jučer 
umio  zanijeti.  U svim  tačkama  programa  pokazao  je  Onđriček 
svoju  izvanrednu  tehniku  u lijevoj  ruci:  u najbržim  tempima  mu 
je  igranje  čisto  i jasno,  mijenjanje  i najođaljenijih  pozicija  mu  je 
izvanredno  sigurno  i karakteristično,  jasnoća  i čistoća  njegove 
igre  osobito  imponira,  kada  hvata  po  dva  i više  glasova,  cijele 
akorde,  gdje  se  svaki  glas  čisto  razabira,  a savršena  mu  je 
vještina,  kad  na  kojoj  godj  struni  donosi  motiv  uz  pratnju 
ostalih  struna,  kako  je  to  vješto  pokazao  u Bachovoj  kompo- 
ziciji ,,Chacone“.  Tu  je  motiv  tako  jasan,  kao  da  ga  igraju  druge 
gusle.  Neizmjernu  brzinu  i spremnost  u svim  situacijama  pokazao 
u napornom  i teškom  „Moto  perpetuo“  od  Paganinija.  Kako 
krepki  fortissimi  njegova  instrumenta  potresaju,  tako  znade  i 
liričnim,  elegičnim  zvucima  dušu  slušatelja  napunjati  slatkim 
miljem.  Nježnim  i čuvstvenim  svojim  pianom  znade  čovjeka  više 
razdragati,  nego  li  svojom  impozatnom  burnom  tehnikom  To 
nam  je  pokazao  svojom  bnrcaralom.  Ernst:  „Airs  hongrois“.  bit 
će  da  je  Ondričku  najbolje  uspjelo,  efekta  radi  ovu  je  točku  i 
ostavio  kao  zadnju.  Tu  imade  zgode,  da  pokaže  cijeli  aparat 
svoga  znanja  i mnijenja  na  guslama.  Umjetnik  se  morao  na 
burno  povladjivanje  iza  svakoga  komada  odazvati  jednim  ili  sa 
više  dodataka,  i tu  si  je  znao  odabrati  uvijek  stvari,  gdje  si  šta 
nova  mogao  čuti.  Tako  smo  čuli  jednu  ariju  samo  na  gr-žici, 
koja  se  je  slušatelja  silno  dojmila.  Ne  bi  Čovjek  rekao,  da  leži 
tolika  snaga  i sila  glasa  u jednoj  žici.  U drugoj  jednoj  točki 
divili  smo  se  Čistim  i sigurnim  pizzikatima  osobito  arpegiu,  i 
napokon  jasnim  flageolet-glasovima,  osobito  u Ernstovoj  kompo- 
ziciji. Od  najnovijeg  vremena  vodi  Onđriček  sa  sobom  svoga 
pianistu  kao  vjerna  druga.  S prvine  nam  je  čudno  bilo,  da  nam 
na  programu  stoje  neke  koncertne  piege  za  glasovir;  to  je  za 
nas  u Zagrebu  već  neobično,  tomu  nismo  više  nikli.  A1  kad 
tamo,  g.  Friimcke,  pokazao  je  tako  neobičan  način  igranja  na 
glasoviru,  da  je  općinstvo  bilo  posve  zadivljeno.  Bilo  je  glasova, 
koji  su  ga  išli  isporedjivati  sa  najvećim  pianistama  Rubinsteinom 
i dr.  Doista  može  Friimckeova  graciozna  i elegantna  igra  posve 
zanijeti.  No  Friimcke  nije  samo  umjetnik  na  glasoviru  za  sebe, 
već  znade  i vjerno  služiti  svomu  gospodaru  i njegovoj  se  umjet- 
ničkoj volji  posve  pođredjuje  kao  pratilac.  Oba  umjetnika  bila 
su  odlikovana  burnim  pljeskanjem.  Dvorana  bila  je  puna. 

Svaštice. 

Hippolyte  Ađolphe  Taine,  jedan  od  najslavnijih  kritika  i 
historika  modernih,  preminuo  je  5.  o.  mj.  u Parizu  nakon  duge 
i teške  bolesti,  l'redvidjao  je  svoju  smrt  i bijaše  na  nju  spreman. 
Umro  je  mirno,  bez  smrtno  borbe.  Smrt  se  njegova  duboko 

Krvave  uspomene.  — Suze  uđovačke.  — 

godina.  — 


dojmila  u Parizu  književnika  i umjetnika.  — H.  Taine  rodio  se 
u Vonziersu,  mjestancu  na  granici  Champagne,  21.  travnja  1828. 
od  naobražena  roda.  Kao  mali  dječak  naučio  je  engleski  jezik 
od  strica,  što  je  došao  iz  Amerike  u pohode  rodu.  Već  je  tu 
klica  njegovu  zanimanju  za  englesku  knjigu.  Srednje  i visoke 
škole  izučio  je  u Parizu,  a drugovi  mu  bijahu  E.  About,  Prćvost- 
Paradol,  J.  i.  Weiss,  F.  Sarcey,  kasnije  čuveni  književnici  fran- 
cuski. Posvetio  se  zvanju  učiteljskomu.  Već  u 19.  godini  pobudi 
pozornost  svojim  lijepim  znanjem  i bistrim  sudom.  U 20.  go- 
dini postade  učiteljem  srednjih  škola,  a službovao  je  u Toulonu, 
Neversu,  Poitiersu,  Besagonu.  Vlada  ga  je  stala  progoniti  poradi 
njegovih  slobodoumnih  filozofskih  načela,  pa  gaje  bacala  s jednog 
učiteljskog  mjesta  na  drugo  kao  loptu.  To  mu  ojadi  zvanje  i 
on  se  odrekne  državne  službe  i posvema  se  posveti  književ- 
nosti. God.  1853.  steče  čast  „docteur  des  lettres*  na  osnovu 
dviju  radnja : »De  personis  Platonicis«  i »Les  fables  de  La- 
fontaine«.  U tim  je  djelima  razvio  metodički  svoje  misli  o ma- 
tematiČnoj  stalnosti  i točnosti  u kritici,  kao  i o tom,  da  je 
čovjek  ovisan  od  spoljašnjih  dojmova,  koji  ga  okružuju.  Napose  je 
stil,  koji  se  je  kasnije  u njega  prebogato  razgranio,  već  u tim 
radovima  gibak  i sjajan.  Kad  je  god.  1854.  Academie  frangaise 
raspisala  nagradu  za  djelo  o životu  rimskoga  historika  Tita 
Livija,  napisa  Taine  »Essay  sur  Tite  Live“  i steče  nagradu.  U 
spisima  o Lafontainu  i Liviju  nahode  se  klice  cijeloga  njegova 
kasnijeg  rada  i mišljenja.  To  je  u prvom  redu  točna,  anatomska 
analiza,  što  prodire  u najsitnije  tančine;  nadalje  nazor,  da  je 
čovjek  ovisan  od  spoljašnjih  upliva,  okoline,  prirode,  društva ; 
zakonitost  pojava  duševnih  u svjema  smjerovima,  u svakidašnjem 
životu,  u politici,  u umjetnosti,  u književnosti,  u društvenom 
dodiru,  u povjesnom  razvoju,  nalika  zakonima  kemičkim  i bio- 
loškim; sjajan  oblik,  bogat  stil,  pun  paradoksa,  smjelih  prispo- 
doba, živ  i posve  doličan  misli.  Njegova  glavna  djela  jesu  ova : 

1856.  »Les  Philosophes  frangais  au  XIX  sičcle* ; 1857. 
<Essais  de  critique  et  d’histoire*;  1858.  «Les  Ecrivains  actuels 
de  l’Angleterre®,  «Voyage  aux  Pyrennćes» ; 1861.  «Notes  sur 
P Angleterre » ; 1862  64.  »Histoire  de  la  Utćrature  anglaise» ; 
1865  — 66.  »Philosophie  de  l’art  en  Italie»,  «Voyage  en  Italie  ; 
1867.  »Notes  sur  Pariš  ou  Vie  et  opinions  de  M.  Frćdćric-Thomas 
Graindorge*;  1868.  »L’idćal  dans  l’art» ; 1869.  «L’art  dans  les 
Pays-Bas>;  1870.  « L’art  en  Grhce  et  l’intelligence» ; 1871.  »Contre 
le  souffrage  universel*;  1875.  «Les  origines  de  la  France  con- 
temporaine«.  Osim  toga  izdao  je  jošte  «L’intelligence»  i «Nouveaux 
essays  de  critique  et  d’histoire  •. 

Taine  je  god.  1871.  postao  začasnim  doktorom  sveučilišta 
oxfordskog,  a god.  1878.  članom  akademije  francuske.  Radeći 
na  književnom  polju,  vršio  je  uz  to  službu  profesora  u vojničkoj 
školi  Saint-Cyru  i predavao  estetiku  u ,P  Ecole  de  Beaux- 
Artesu.  Dovršivši  znamenito  svoje  djelo  o engleskoj  književnosti, 
kojim  je  udario  temelj  novovjekoj  literarnoj  estetici  i kritici, 
osjećao  je  veliku  umornost  od  napornoga  rada,  te  je  neko  vrijeme 
bio  nesposoban  za  duševni  posao.  Metoda  Taineova  znamenit  je 
pojav  u dosadašnjem  razvoju  literarne  historije.  Ona  ne  pristupa 
k djelu  umjetničkomu  s gotovim  pravilima  estetičkim,  već  ide 
putem  iskustva  i razmatra  umotvore  u savezu  sa  svim  onim,  što 
je  bud  u kakovu  dodiru  s njima.  Kod  svakoga  umjetnika  ispituje 
troje:  kojoj  pasmini  (race)  pripada,  kakva  mu  je  okolina  (milieu), 
i u koje  doba  (moment)  izradjuje  umjetničko  djelo.  On  iz  djela 
goneta  individualnost  umjetnika,  koji  ih  je  stvorio.  Velik  je  njegov 
dojam  na  savremenike  i na  mladji  naraštaj.  A.  France  uaučio  se 
od  njega  lijepomu  stilu,  Hennequin  izveo  je  do  kraja  njegovu 
kritičku  metodu,  Bourget  prihvatio  je  mnoge  njegove  misli  o 
baštinjenju  duševnih  svojstva,  o odvisnosti  i mekanizmu  duše.  a 
prenio  ih  u svoje  romane.  Velik  bijaše  njegov  dojam  na  Zolu. 
Sam  Zola  priznaje,  daje  čitajući  u svojoj  25.  godini  Tainea  odlučio 
u romanima  provesti  njegove  misli  o baštinjenju  i pozitivističke 
nazore.  Bili  su  dobri  znanci  oko  god.  1865.,  no  kasnije  mu  se 
Taine  ugibao,  pače  i kudio  njegov  književni  rad  i uporno  se 
protivio,  da  Zola  postane  akademikom.  Daudet  tvrdi,  da  je 
Taineu  bila  mrska  Zolina  reklama.  Kraj  svega  toga  Zola  mu  se 
klanja  kao  vanrednomu  duhu  i dubokomu  misliocu.  To  je  i 
sveopći  sud.  No  imao  je  dosta  protivnika,  osobito  u taboru 
bonapartista,  jer  je  u svojoj  povjesti  Francuske  nepovoljno  sudio 
o Napoleonu  I.  Zanimljivo  je,  da  je  Taine  u prvoj  periodi  svoga 
života  bio  odlučan  protivnik  društvenog  poredka  i radikalac, 
a pod  stare  dane,  u povjesti  Francuske,  pokazao  se  reakcijo- 
narcem  i protivnikom  novih  ideja. 


U bolesti.  — Cosmopolis.  — f Mato  vitez  Vodopić.  — U našoj  domovini  prije  trista 
Naša  narodna  pjesma  u evropskoj  literaturi.  — Listak. 


Uredjuje  J.  Pasarić. 


Vlastničtvo  i tisak  Dioničke  Tiskare. 

Krvave  uspomene. 


Epska  pjesan. 


IV.  Pjevanje. 

jivJAa  okrajku  sela  malenoga 

U jutarnjem  tihom  rumenilu 
Dr’jemala  je  pristara  kućica. 

Sjetno  sitne  drhtale  su  zv’jezde, 

A mjesec  se  gubio  u s’jerku 
Na  zapadu  medi  u gorani  snenim : 
Sve  još  spava  najsladjijem  sankom, 
Samo  dva  što  bolna  srca  bdiju. 

Na  kamenu  prema  prozorima 
Sjedi  mladić  nijem,  neveseo, 

G6  mu  handžar  leži  na  kriocu, 
Mutno  oko  uprto  u sobu 
U blijedu,  nesvjesnu  djevojku, 

Sto  no  kleči  pred  starinskom  slikom. 
Niz  dražesno  lice  djevojčino 
Potokom  se  gorke  suze  c’jede, 

A drhtavo  uljanice  svjetlo 
Izm’ješano  zadnjom  mjesečinom 
Čudno  titra  i pros’jeva  suze. 

Junak  sjedi,  gleda  nepomično 
Kao  majka  u bolesno  čedo, 
Čekajući  sa  užasom  brižna, 

Hoće  1’  nebo  čedo  joj  poklonit. 
Gledao  je  junak  nepomično, 

Sto  mu  misli  vrtjelo  se  glavom, 

A on  bio  sv’jestan  u nesvjesti. 

Sve  slabije  drhtao  plamečak, 

Dok  se  zadnji  odbi  o zidovlje, 

0 zid  odbi  i ugasnu  trenom. 
Polagano  zora  osvitala, 

Iznajprije  tamnim  rumenilom, 

Pa  sve  žarčim,  dokle  suhim  zlatom 
Ne  pozlati  brda  i vrhunce. 

B'jelo  svjetlo  u dol  silazilo, 

A junak  se  diže  sa  kamena, 

Pa  još  jednim  vatrenim  pogledom 
Oko  upre  u sobicu  tamnu, 

Kao  da  bi  rastjerati  htio 


Crni  sumrak  i vidjeti  zlato 
Možda  zadnjeg  puta;  u životu. 

— S Bogom,  zlato ! — šapnu  junak  bolno, 
U oku  mu  zakr'jesi  se  suza, 

Čudna  čuda,  mladjan  junak  plače! 

— Neka  onaj,  što  no  ptice  brani, 

Sto  se  brine  za  crva  u prahu, 

Sto  od'jeva^po  poljani  cv'jeće, 

Zlato  moje  čuVa  i sačuva!  — 

Pa  se  maknu  tiho  do  prozora, 

Da  ga  ne  bi  ugledala  draga, 

Da  joj  više  ne  povrjedi  rana, 

I ustrže  katmer  rascvjetani 
I ustrže  kitu  bosioka : 

Bosioka,  da  se  sjeća  drage, 

Rumen  katmer,  da  prol’jeva  krveu, 

Rujnu  krvcu  na  bojištu  ljutu.  — 

Osta  Mara,  osječena  grana, 

Osta  sitni  cv’jetak  na  poljani, 

Ne  daj,  Bože,  bure  i oluje, 

Da  ne  klone  i da  ne  uvene.  — 

Ode  Selim  na  razboje  krvne, 

Da  se  bori  za  dom  i ognjište. 

Daj  mu,  Bože,  snage  i junaštva, 

I okrjepi  desnicu  mu  hrabru. 

Kad  se  vrati  slavan  i ponosan, 

Da  zadjene  cv’jetak  za  njedarca, 

Da  se  njime  diči  i ponosi.  — 

Na  Zahumu  iznad  Jajca  grada 
Uranila  Zahumkinja  vila, 

Zlatnim  češljem  kosu  raspletala, 

Umila  se  rosom  sa  cv’jetaka, 

Pa  kad  vila  zaploviti  htjela, 

Da  se  prije  zore  i sunašca 
Na  okupu  s drugaricam  nadje, 
Zagrmješe  topovi  na  gradu. 

Uzdrhtaše  trošni  beđemovi. 

Gleda  vila  okom  vilinskijem. 

Ne  može  se  čuda  načuditi, 


Dok  ne  srnu  poljem  i ravninom 
Kud  se  Vrbas  na  valovlje  pjeni. 
A po  polju  vojska  i nizami 
Kao  jato  crnih  gavranova. 
Vojsku  vodi  sileni  Mustafa, 

Da  umiri  klete  buntovnike. 
Buntovničke  da  umekša  glave. 
To  mu  eto  pjesma  na  uranku, 
To  mu  doček  i junački  pozdrav. 
Mače  paša  prema  Jajcu  vojsku 
I zauze  selo  Pijavice 
I kameni  prelaz  na  Vrbasu,. 

Pa  natjera  ljute  Arnaute,- 
Da  osvoje  tvrđju  i bedeme. 

Misli  jadan,  da  je  šala  pusta, 
Ljut  mu  doček  spremiše  junaci. 
Niz  zidovlje  pada  vojska  kleta, 
Kao  zrelo  u jeseni  klasje, 

A Pliva  je  bistra  i duboka, 
Zakrvavit  tako  lako  ne  će, 

Nit  se  može  nasitit  mrtvaca: 
B'jesan  paša  opet  tište  vojsku, 
A1  se  vraća  razbijene  glave. 

Kad  se  nojca  spusti  sa  visina, 
Otputi  se  četa  Krajišnika. 

Da  pres’jeee  pute  i drumove. 

Da  Mustafi  ne  dolazi  hrana, 

A mladjahni  beže  Selimbeže, 
Žedan  junak  krvi  i mejdana. 
Nagovara,  da  provale  silom 
Da  is’jeku  vojsku  i nizaine: 

A 1’  da  ima  sloge  i ljubavi 
Kb  Što  ima  srca  i junaštva. 
Bože  mili,  gdje  bi  danas  bili! 
Selim  hoće,  ali  drugi  ne  će, 
Ponajviše  beže  Ali-beže; 

Ta  sramota  uđarat  je  noću. 

Kad  e vojska  trudna  uspavana. 
— Ali  nije  tudjinu  sramota, 

Da  ti  gazi  pravo  i svetinje, 

Da  ubija  djecu  i Ijubovcu.  — 
Ljutito  će  mladi  Selimbeže. 

— E pokaži  silu  i junaštvo, 

Mladi  beže,  sjutra  na  mejdanu ! — 
Pisnu  Derviš  lukavijem  sm’ješkom, 
Pa  pogleda  popr  jeko  junaka, 

On  zar  junak  najveći  da  bude. 

On  zar  slavu  bojnu  da  ubere; 

Žao  begu  prvi  što  ne  reče, 

Da  provale  noću  iz  tvrđjave, 

Pa  bi  njega  lovor-v’jenac  zapo, 

A1  ovako : bogme  ne  izlazi.  — 
Planu  Selim  kao  vatra  živa: 

— Vidjeti  ćeš  sjutra,  Ali-beže, 
Misliš,  da  mi  ruse  glave  žao?  — 
Stoput  bili  je  junak  usijao ! 

Rodna  bi  se  iskrvila  braća, 

Bratska  krvca  grad  bi  omastila, 
Dk  ne  dodje  stari  Alaj-beže, 

Pk  umiri  braću  zavadjenu. 

Petnajst  dana  Mustafa  na  sn'jegu 
Ispod  grada  ležao  sa  vojskom. 
Nemir  hvato  mladog  Selimbega, 
Treba  samo  silom  udariti 
I nijedan  živ  mu  ne  uteče. 

Kada  bilo  petnajstoga  dana, 

U grad  stiže  momče  glasonoša  : 
Omer-paša  na  kraljevu  grobu 


Zauzeo  brda  i vrhunce. 

Trznuše  se  turske  poglavice, 

Sa  dv ‘je  strane  sada  opkoljeni, 
Ispod  grada  Mustafa  sa  vojskom, 
A odozgo  silni  Omer-paša. 

Selim  drhto  s očajničkog  gnjeva : 
Jednog  vraga  satrti  smo  mogli, 

A s drugim  bi  lak  nam  račun  bio. 
Puče  sada  svima  pred  očima, 

Bog  bi  znao,  da  li  je  prekasno! 
Na  okupu  sva  se  družba  nadje, 
Naoštriše  sablje  i handžare, 

Pa  udjoše  u džamiju  drevnu, 

Sto  je  Mehmeđ  care  sazidao, 
Unidjoše,  akšam  otklanjaše. 

Vratiše  se  mrki  osvetnici, 

Molitva  ih  pokrjepila  vruća, 

Za  vjeru  se  i za  narod  bore. 

Crne  tmine  zemlje  pritisnule. 

Tko  zna,  tko  će  ugledati  sunce? 
A kad  bilo  na  sat  po  jaciji, 
Zapucaše  puške  i topovi, 
Omer-paša  sa  kraljeva  groba 
Sipa  vatru  i gromove  mukle, 

C ’jepaju  se  stari  bedemovi : 

Zar  će  i tog  zadnjega  svjedoka 
Nekadanje  slave  i veličja 
Sa  zemljicom  sastaviti  crnom?! 


Ržu  bojni  konji  od  mejdana, 
Bljeskaju  se  sablje  i handžari. 

Kao  munje  u oblaku  mrku. 

Složna  družba  jaše  kroz  kapiju. 

Da  na  vraga  obori  se  snažno : 

Jošte  crnje  spustiše  se  tmine. 
Pusti,  Bože,  svjetla  i mjeseca. 

Da  bar  brojim  djela  i junaštva. 
Samo  muklo  trzanje  se  čuje. 

Muko  zveket  noža  i sabalja. 

Kuda  s'jevne,  bijeda  smrt  ga  sijedi, 
Kud  se  makne,  mrvi  i obara. 

Jer  je  ruka  sigurna  junaku. 

Mukli  uzdah  smrtnih  ranjenika, 
Veseo  podcik  hrabrih  dobitnika. 
Žedan  Vrbas  pjeni  se  i skače, 

Bar  gotovo  groblje  za  junake. 

Da  im  sjutra.  vrane  i gavrani 
Crne  oči  ne  ispi  ju  kobne. 

Kad  je  bilo  negdje  o uranku, 

Ko  živ  osta,  povrati  se  u grad, 

A ko  pade,  nek  mu  slava  bude, 
Nek  ga  skjepac  uz  gusle  pominje, 
Dokle  zadnji  odjek  ne  odjekne 
Jezika  nam  blaga  milozvučna 
Na  guslama  sitnim  javorovim. 

(Nastavit  će  se.) 


Suze  udovačke. 

Napisao  Ferdo  Z.  Miler. 
(Svršetak.) 


Iođor  se  dakle  upravo  usilio,  da  pristane  na  tra- 
gični ton  udovičin.  A kako  ne  može  da  podnosi 
usiljenosti,  njemu  se  živi  kip  lijepe  udovice  više 
svidja,  nego  blijeda  uspomena  na  sirotu  pokoj- 
nicu. I prema  tomu  odsiječe : 

— Ali  kraj  svih  svojih  jada  ne  mogu,  a da  vam 
ne  priznam:  Vi  ste  pravi  angjeo. 

— Ali.  gospodine  Todore!  — osupnu  se  udovica. 
Todor  u taj  mah  i osjeti,  da  se  je  malko  zaletio. 

— 0 molim,  nemojte  me  krivo  shvaćati! 

— Ali,  gospodine  Todore!!  — prekori  ga  udovica. 
Todor  sad  se  još  više  zbuni. 

— Molim,  milostiva  gospodjo,  vi  ste  angjeo  svakojako. 
Udovica  udari  u smijeh. 

— Ali  gospodine  Todore!!! 

Todor  sad  je  u silnom  škripcu,  pa  zarogobori : 

- Moram  vam  priznati,  da  „gospodin  Todor“  sada 
vcc  ne  zna  ni  kud  ni  kamo.  Ali  na  tom  ostajem:  angjeo 
ste,  i ne  dam  si  dalje  prigovarati.  Ta  molim  vas:  sad 
ovaj  čas  upoznali  vas  s neke  strane,  s koje  vam  se  upravo 
moram  diviti.  Gojite  tako  plemenita  čuvstva  za  moju 
pokojnu  suprugu,  kakovim  se  nisam  smio  nadati,  otkad 
očima  gledam.  — Na  izmak  ovih  riječi  glas  mu  je  bio 


čisto  plačan,  samo  se  ne  zna,  da  li  nije  od  ljutine,  što 
se  je  tako  zapleo. 

• — Sad  — ovaj  čas,  • — ponovi  udovica.  A zar  vam 
se  prije,  pred  više  godina,  nisam  učinila  takva? 

— E — baš  od  prije  vas  poznam  kao  pravoga 
angjela,  — malko  otegnu  Todor. 

— Ali  vi  to  kažete  onako  vraški,  dok  su  vam  oči 
još  suzne  za  — 

Ali  sad  se  Todor  više  neda,  već  odsiječe : 

— Ako  hoćete,  da  još  jednom  zaplačem,  što  međjutim 
ne  držim  ni  malo  za  muževno,  onda  mi  posudite  suh 
rubac!  Moj  je  sav  suzan,  kao  da  ga  je  tko  izvadio  iz 
pranja. 

Udovica  se  nasmiješi.  - — Nisam  ja  mislila,  da  ću 
doći  danas  u priliku,  gdje  bih  mogla  trebati  zalihu  suhih 
rubaca. 

Ova  primjedba  u Tođora  budi  neke  uspomene.  To 
potvrđjuje  njegov  odgovor: 

— Nosili  ste  vi  i angjela  i vragoljana  već  pred 
deset  godina  u jednoj  torbi. 

Sad  se  i udovica  osupne,  al  sudeći  po  izrazu  njena 
lica,  dosta  ugodno.  I nešto  nestalnim  glasom  zapita: 

— Zar  se  vi  toga  još  opominjete? 

— Milostiva  gospodjo ! Toga  barbarina  nema  u svijetu, 
koji  bi  mogao  zaboraviti.  — Todor  kako  je  te  riječi  brzo 
izgovorio,  tako  na  jedan  put  i zamuknu.  Valjda  se  po- 
bojao, da  možda  nije  išao  predaleko. 

— Tko  nije  zaboravio,  taj  i ne  zapinje ! — sokolila 
ga  udovica  i oči  joj  zabljesnu  ljubeznom  vragolijom. 
Ovaj  pogled  naš  Todor  pozna  od  davna.  Kako  ga  je 
znao  smesti  nekada,  tako  ga  smete  i sada: 

— Jelice,  tako  ste  me  već  onda,  dan  na  dan  natezali, 
kad  sam  — 

— Opeta  mi  zapinjete.  Kad  je  to  bilo  ? 

— Ne  hasni  tu  tajiti  i pretvarati  se ; to  je  bilo 
onda,  kad  sam  vas  ono  bio  zaljubio. 

Todor  odahnu,  kao  da  mu  se  tom  riječju  svalio  bog 
zna  kakov  teret  sa  srca  ili  s jezika.  Todor  je  doista 
jednom  bio  zaljubio  lijepu  gospodju,  koja  se  evo  zove 
Jelica. 

Jelica  se  nasmije  i slatko  i opet  onako  vragoljanski : 

— Kad  ste  me  bili  zaljubili ! A vi  to  govorite  licem,  kao 
da  vam  je  palo  na  pamet,  kako  ste  jednom  zagrizli  u 
trpku  jabuku  divljaku. 

— Da  vam  istinu  kažem : od  divljake  se  za  me 
onda  niste  baš  puno  razlikovali ; ali  mi  pored  svega  toga 
ipak  bijaste  mili  i slatki. 

— Angjeo  — vrag  — divljaka!  Ne  osjećate  li,  da 
baš  niste  osobito  uljudni? 

— Nisam  hotice,  a nisam  ni  nehotice,  jer  ne 
mislim  zlo.  A zašto  ne  bih  uživao  u slatkim  uspomenama? 

Todor  se  bijaše  ponešto  ugrijao.  Je  li  tomu  zbilja 
bila  kriva  negdašnja  ljubav  lijepoj  Jelici,  ili  je  slučajni 
susretaj  s njome  izazvao  ovaj  odsjev  negdašnjih  osjećaja, 
ili  je  možda  ovaj  vanredni  tete-a-tete  samo  u opće  podao 
priliku,  da  mu  se  duša  razbudi  od  nekoga  sumora,  što 
ga  sapinjaše,  otkada  mu  se  prestavila  supruga?  Ne  ćemo 
zgriješiti,  ako  pogadjamo,  da  je  bilo  sve  troje. 

Teže  je  čitati  u duši  ženskoj.  Jelica  se  oglasi : 

— Idite,  Todore,  smilim  Bogom!  Ovakove  djeti- 
njarije vi  zovete  slatkim  uspomenama! 

— Djetinjarije ! Istina  je,  milostiva  gospodjo,  da 
prva  ljubav  obično  nije  drugo  nego  djetinjarija.  A1  je 
ona  posljednji  izraz  onoga  zlatnoga  djetinjenja  ljudskoga, 
i vrlo  znamenit  s toga,  što  njome  dozrijevamo  do  neke 
zrelosti,  koja  nas  pripravlja  za  ozbiljni  život. 

— Veličajne  li  sentencije,  što  je  sad  izrekoste;  ma 
da  nije  osobito  laskava  po  mene. 

— Sentencije  valjaju  za  općenit  život.  A što  se 
mene  tiče,  ja  se  lako  mogu  popraviti : jer  ćete  mi  i vi 
priznati,  da  se  nema  stidjeti  onaj,  koji  smije  reći,  da  ste 
mu  vi  bili  prva  ljubav. 

— Sentencija  broj  drugi.  Ali  zaludu  vam  je  lice 
ozbiljno.  Vi  ste  — opozivam  ovim  svoju  prvašnju  tvrdnju 

— još  uvijek  onaj  isti  laskavac,  koji  ste  bili  prije  šest 
osam  godina. 


— A vi  ste  još  uvijek  tako  zagonetna,  glatka  i 
kliska,  kako  ste  bili  prije  tih  pomenutih  godina. 

— Hahaha!  Da  nisam  jegulja,  zmija,  šta  li? 

— • Vi  se  smijete,  a mene  još  sada  jeza  spopada,  kad 
se  opomenem,  kako  ste  mi  onda  izmicali. 

— - Ama,  gospodine  Todore,  vi  se  gradite,  kao  da 
ste  me  onda  i zbilja  ljubili.  A kad  bi  to  bilo  istina, 
za  što  me  onda  niste  uzeli? 

— To  vi  jošte  pitate ! Pa  dobro,  evo  vam  odgovora  : 
odbijam  prigovor,  da  smo  tobože  bili  premladi ; jer  kako 
ste  poslije  mogli  uzeti  moga  vršnjaka,  tako  ste  mogli 
i mene. 

— Na  ovo  bit  će  odgovora. 

— Ja  sam  zbilja  rad  znati  . . . 

— Poslije.  Sad  da  čujemo  vaše  opravdanje. 

— Nemam  ja  što  da  opravdavam,  već  samo  da 
odgovorim  na  vaše  pitanje. 

— Nemojte  mi  zamjeriti,  ako  nisam  odabrala  pravu 
riječ.  Znate,  da  sam  ženska. 

— Pa  ste  baš  zato  osobito  vrsni  izvraćati  riječi  sebi 
u prilog. 

- — Ali,  gospodine  Todore ! 

— Eto,  ovakvi  bili  ste  već  onda : uvijek  opozicija, 
uvijek  ujedljiva.  Kad  sam  ja  uzdisao,  vi  ste  se  smijali ; 
kad  bih  ja  izrekao  bijelu,  vi  bi  crnu.  A ja  sam  to  vrlo 
teško  podnosio,  al  sam  ipak  podnosio,  jer  — jer  sam  vas 
od  srca  ljubio.  Ili  ste  mislili,  da  nisam? 

Gospodja  Jelica  odgovori  istom  nakon  male  stanke: 

— Opominjem  se,  da  ste  mi  svaki  dan  donašali 
bonbona,  zavijenih  u neke  pjesme,  za  koje  ste  govorili, 
da  su  vaše;  u moj  album  naslikali  ste  mi  nekakvo  cvijeće, 
samo  što  nisam  mogla  pravo  razabrati,  da  li  su  to  bile 
ruže  ili  je  bio  zumbul ; jednom  mi  čak  đonesoste  korač- 
nicu za  glasovir,  složenu  Tođorom  Srećkovićem,  a zvala 
se  „ Jeličin  marš“.  To  je  bila  osobito  sretna  ideja!  — 
završi  udovica  veselim  smijehom. 

Ali  Todor  ne  mari  za  taj  smijeh:  njemu  su  na  umu 
oni  radovi  pjesnički  i glazbeni.  I otare  si  čelo,  kao  da 
mu  je  i sada  još  znojno  od  onoga  posla. 

— Još  da  znate,  kako  sam  se  izmučio,  gradeći  te 
bonbonske  stihove,  pa  tek  onaj  „Jeličin  marš!"  Na 
jednom  mjestu  izlazilo  mi  samo  petnaest  taktova,  a teo- 
rija, ta  vječna  neprijateljica  moja  u svačem,  traži  šestnaest. 

— Zaludne  li  muke!  Meni  u istinu  ne  bi  smetalo 
ni  petnaest.  Sto  kraće,  to  bolje. 

— Evo  nagrade  za  moju  požrtvovnu  ljubav!  Pa  kako 
bismo  se  onda  bili  uzeli  ? 

— Replika  još  nije  izrečena.  A što  se  tiče  nagrade 
vašoj  ljubavi,  ja  ne  znam,  što  biste  se  imali  potužiti. 

— Kako  ne  bih,  — molim  vas! 

— Zar  se  nisam  divila  vašemu  cvijeću? 

— Da,  onoj  ruži,  što  je  bila  zumbul ! 

— Nisam  ja  kriva,  što  ste  išli  popravljati  prirodu. 
Vaš  sam  „marš"  naučila  čak  na  pamet,  i činio  mi  se 

divan,  dok  moj  učitelj  glazbe  nije  pošao  otkrivati  nemo- 
guće prijelaze  i smjele  disonance,  koje  sam  ja  međjutim 
držala  za  pisarske  pogrješke. 

— A moja  dobra  volja? 

— Nje  vam  nitko  ne  odriče.  Pa  sam  jela  i vaše 
bonbone,  da  me  po  koji  put  zabolio  želudac,  samo  da 
što  prije  dospijem  proučavati  dragocjeni  zamot.  Opo- 
minjem se  još  kojega  toga  stiha. 

— Na  primjer?? 

— Počekajte ! — Da,  evo  vam  primjera: 

Bilo  je  rano  u proljeće, 

Kada  mi  ptica  doletje. 

Oj  ti  ptičice  bjelice, 

Što  znadeš  od  moje  Jelice?  itd. 

— Prekrasno ! Divno  li  me  iznenadite  svojom 
pameću. 

— Pamtim  ovu  pjesmu  osobito  dobro  rad  one  „ptice 
bjelice1'.  To  je  morala  biti  guska  ili  patka,  jer  drugih 
bijelih  ptica  u nas  ne  znam. 

— Ali  milostiva  gospodjo,  to  je  bilo  samo  sroka  radi. 

Jelica  se  slatko  nasmije.  — Dakle  pjesnička  slo- 
boda. Ali  recite  po  duši,  zar  vam  sve  to  još  nije  bilo 
dosta  ? 

— To  dosta  srcu  željnu,  da  mu  se  vrati  prva  ljubav? 

— Valjda  ne  bi,  da  sam  postala  nepristojna?  Ja, 
dobro  odgojena  djevojka  iz  ugledne  kuće,  pa  još  uvijek 
pod  nadzorom  stare  gouvernante!  I onako  sam  jedan 
put  šutjela,  kad  sam  sjedeći  kod  glasovira  opazila  na 
ogledalo,  kako  mi  ljubite  kiku. 

Tođora  ushiti  Jeličino  čavrljanje : — I toga  se 
opominjete?  Dakle  bih  ja  iz«  svega,  što  mi  evo  sada  pri- 
znaste,  smio  poslije  toliko  godina  izvoditi,  da  ste  mi 
onda  bili  skloni,  dobri,  da  ste  me  i zbilja  — . Ali  mu 
od  radosti  zape  prava  riječ  u grlu. 

Udovica  je  htjela  da  sveudilj  ostane  vragoljasta, 
kako  je  bila  započela.  A1  se  i ona  sva  razdragala,  pa 
sada  priznade,  gledajući  zastidjena  ružičaste  noktiće  bijele 
ručice,  s koje  je  bila  za  razgovora  skinula  rukavicu:  — 
Prošlo  je,  pa  vam  smijem  reći:  nisam  bila  ravnodušna. 

— Prošlo??  Na  to  treba  da  ja  vama  repliciram.  Ali 
da  mi  je  prije  svega  odgovor  na  moje  pitanje:  Za  što 
niste  onda  htjeli  da  budete  moja? 

— Ne  ću  vam  ga  ni  uskratiti  više.  Evo  vam  dakle 
moje  replike:  Ne  trči  djevojka  za  muškarcem;  ne  uzima 
ona  njega,  već  on  treba  da  uzme  nju. 

- Oj  mladosti  ludosti ! Kako  bih  se  ja  bio  usudio 
pre vruće  želje  srca  svoga  zaodjeti  u riječi,  koje  su  me 
mogle  usrećiti  do  vijeka?  Istina,  mislio  sam  ja  na  to  po 
sto  puta,  ali  moja  plahost;  briga  moje  majke,  koja  me 
je  uvijek  sjećala  budućnosti;  moje  više  nauke:  sve  mi 
je  to  smetalo  i vezalo  nesretni  moj  jezik. 

— Ali  kad  ste  svršili  više  nauke,  ja  sam  još  bila 
djevojka. 


Ova  je  primjedba  Todoru  bila  osobito  neugodna. 
Jedva  se  dosjeti  odgovoru : 

— Da  — - da,  al  ste  se  baš  onda  udali  za  Ivana. 

- — Dakako,  pošto  ste  se  vi  oženili  Melanijom,  — 
ujeđljivo  i malko  uvrijeđjena  pobije  ga  udovica. 

— Nije  moguće,  milostiva  gospodjo  1 

— Sta  nije  moguće?  Vaši  su  svatovi  bili  u travnju, 
moji  u lipnju. 

Sada  našega  Todora  i zbilja  zabolje  glava.  Skrušen, 
pokunjen  promuca:  — Ja  se  bijem  u prsa  i uskličem  — . 

— Nemate  što,  gospodine  moj  1 — odsiječe  udovica, 
koju  je  ovaj  čas  minula  svaka  vragolija,  jer  se  dirnula 
ona  uvredljiva  točka  njezina  srca,  gdje  je  još  uvijek 
ostala  neka  rana  nezacijeljena,  pa  ma  bilo  samo  od  onoga 
uvrijeđjena  ponosa,  koji  se  sveudilj  oglašava  : ljubio  te, 
ostavio  te.  I udovica  ponovi:  — Nemate  što.  Zaboravili 
ste  me  naprosto  — od  svojih  viših  nauka.  A što  ste 
kod  tih  viših  nauka  svojih  zaljubili  Melaniju,  što  bi  to 
mene  — tu  tako  zvanu  prvu  ljubav  vašu  — moglo 
biti  briga? 

Riječi  ove  padale  su  Todoru  na  dušu  kao  teški 
udarci.  A udovica  nastavi  sarkastično : 

— Prva  ljubav  i onako  je  izraz  djetinjenja  ljudskoga, 
jelte,  gospodine  Tođore?  Ali  druga  — ta  je  već  zrela, 
već  je  prava  ljubav  muška! 

Tođor  u svojoj  stisci  bio  je  na  tom,  da  se  učini 
kukavan,  smiješan;  valjalo  mu  je  dakle  odgovoriti,  oprav- 
dati se.  A kako  će,  da  ne  bude  još  smješniji?  Samo  ga 
je  iskrenost  mogla  spasti.  On  duboko  uzđalinuvši  započe : 

— Yi  me  razapinjete,  i ja  vidim,  da  sam  vam  dužan 
neko  očitovanje.  Kad  sam  svršio  nauke,  ja  sam  se  po 
tradicijama  naše  porodice,  a još  više  po  želji  dobre 
majke,  koja  se  možda  pobojala,  da  će  joj  sin  kao  neženja 
zastraniti  sa  staze  umjerena,  solidna  života  — po  svemu 
tomu  trebao  sam  se  oženiti.  Pamtim  dobro,  da  vas  onda 
dulje  vremena  nije  bilo  kod  kuće;  a da  ste  i bili  kod 
kuće,  ja  vam  se  sve  jedno  ne  bih  bio  približio.  Jer  me 
oslijepio  Bog,  pa  nisam  znao,  da  bih  se  od  vas  smio 
nadati  budućoj  sreći.  Ta  u meni  upravo  je  kipjela  gorčina 
neka  zaradi  vas,  jer  nisam  mogao  zaboraviti,  kako  ste  se 
nekad  znali  nasmijati  izljevima  moje  ljubavi.  Meni  je 
dakle  bilo  gotovo  sve  jedno,  koga  ću  uzeti.  Pa  tako  eto, 
kad  me  svjetovaše  roditelji,  ja  sam  uzeo  svoju  Melaniju. 

Jelici  je  pri  toj  ispovijedi  bivalo  sve  lakše  oko  srca. 
Samo  da  ne  oda  svojega  zadovoljstva,  ona  mu  — ženskom 
taktikom  — opet  uze  prigovarati : 

— Ali,  gospodine,  Tođore,  vi  ste  strašan  čovjek! 

— - Zašto,  ako  je  slobodno  pitati? 

— Još  vam  je  rubac  mokar  od  suza,  što  ste  ih 
proljevali  za  nezaboravnom  Melanijom,  pa  već  tvrdite, 
da  je  vaš  brak  bio  konvencionalan,  bez  ljubavi,  ali  zato 
valjda  pun  novaca. 

— Znam,  da  mi  pokojna  Melanija  to  ne  će  ni  u 
grobu  zamjeriti,  jer  sam  bio  korektan  suprug;  a novce 


Br.  12 


181 


V I E N A 0 


sam  njezine  osim  jednoga  zapisa,  što  ga  je  pokojnica 
zapisala  meni,  povratio  sve  njezinim  roditeljima.  Ah  tko 
bi  i posumnjao,  da  brak  naš  nije  bio  konvencionalan  ? 
Pa  tko  bi  onda  tražio  i bog  zna  kakove  ljubavi?  U tom 
pogledu  nismo  imali  jedno  drugomu  ništa  spočitavati. 
Evo  vam  gole  istine. 

Oj  ti  himbo  ljudska!  A pred  malo  časova  to  je 

plakalo  preda  mnom,  to  se  preklinjalo. 

— Ponešto  iz  uljudnosti,  a ponešto  iz  srca.  Jer  je 
nesretna  sudbina,  koja  je  Melaniju  odazvala  prije  vre- 
mena na  drugi  svijet,  svakako  vrijedna  suze,  bar  od  mene. 

A kad  ste  se  i vi  rasplakali  za  njom,  kakov  bih  ja  bio 

čovjek,  da  vam  nisam  drugovao? 

— Lijepo,  gospodine  moj!  Priznajete  i sami,  da 
su  te  vaše  suze  imale  samo  pola  vrijednosti.  Koliko  su 
istom  mogle  vrijediti  one,  što  ste  lili  za  mojim  Ivanom  ? 

Milostiva  gospodjo!  Kod  vas  ja  još  danas  ne 

znam,  g'dje  šala  prestaje,  gdje  li  istina  počinje.  ^ A sada 
bih  vas  nešto  zapitao  — vrlo  ozbiljno  zapitao,  a molio 
bih  vas,  kao  što  se  Bog  moli,  da  mi  — ovaj  put  barem 
— ozbiljno  i odgovorite.  Kažite  mi  po  duši  svojoj : Jesu 
li  vaše  suze  za  Ivanom  imale  pravu,  potpunu  vrijednost  ? 

— Gospođine  1 

— Moje  pitanje  nije  lakoumno,  i ne  bih  ni  vas 
njime  da  uvrijedim,  a bogme  ni  uspomene  pokojnoga 
mi  pobratima.  Ali  tražim  iskrena  odgovora,  jer  Bog  zna, 
koliko  moje  buduće  sreće  o njem  visi. 

Gorljivost,  usrdnost  Todorovih  riječi  uvjeri  lijepu 
Jelicu,  da  sada  doista  ne  bi  bilo  mjesta  neiskrenoj  šali, 
koja  joj  je  malo  prije  već  bila  na  jeziku.  Uozbiljiše  joj 
se  erte,  da  i oči,  ona  sklopi  ručice  na  koljenu  i gleda- 
jući pred  sebe  progovori  polagano  i tihom  glasom . 

— Žalibože,  nisu  ni  moje  suze  imale  potpune  vri- 
jednosti 1 

— Od  srca  vam  hvala  na  vašoj  ispovijedi!  Primam 
ju  kao  žrtvu  vaše  plemenite  duše;  jer  znam,  da  ste 
pokojnika  štovali,  da  ste  mu  bili  supruga,  koja  ga  je 


usrećavala,  ma  da  je  i vaš  brak  bio  konvencionalan, 
ma  da  i med  vama  nije  bilo  one  prave  ljubavi.  — Molim 
vas,  nemojte  se  žacati  od  mojih  riječi!  Nisu  one  zlobne, 
već  se  sve  sam  ponavljam  za  to,  što  mi  se  s vašega 
priznanja  razvedriva  mračni  obzor  moje  budućnosti,  i ja 
se  evo  usmjeljujem  zagojiti  nadu,  da  će  i meni  još 
jednom  zasjat!  sjajno  neko  sunašce.  Ta  priznajte  i sami . 
zar  ne  bi  bila  šteta,  da  ja,  mlad  čovjek,  čamim  do  života 
svoga  u mraku  nekih  uspomena  ? A što  ću  tek  da  govorim 
o vama  ? Muška  sam  glava,  dakle  sam  egoista.  Pa  sve  mislim 
na  zlatnu  ovu  ručicu,  koju  jedinu  u svijetu  zazivam  i 
pozivam,  da  skine  mrak  s neba  moje  budućnosti. 

Todor  uhvati  tu  pozivanu  ručicu  i obasu  je  žarkim 
cjelovima.  1 ta  zlatna  ručica  strepi  pod  nježnom  stiskom 
njegovih  ruku,  pod  vatrom  cjelova,  al  se  ništa  ne  otima. 
Tek  se  njena  vlasnica  zarumenjela  kao  žarkasta  ružica,  iz 
očiju  joj  se  prosiplju  neki  zlatni  traci,  a na  trepavicama, 
gle,  opeta  zabljesnu  — suza  ...  1 

Od  toga  zanimljivoga  prizora  u zabitnom  kraju  giađ- 
skoga  perivoja  prošlo  kakvih  petnaest  dana.  Moj  prijatelj 
još  nije  odložio  crnine,  al  se  ipak  jako  promijenio.  Veđai 
je  i veseo,  samo  što  to  ne  pokazuje  svemu  svijetu.  Ah 
od  mene  to  ne  skriva,  već  mi  govori : Brate,  do  proljeća 
bit  će  svašta!  A ja  mu  odvraćam ; Daj,  Bože,  si  etno  bilo! 
Dalje  ne  pitam,  već  se  u opće  činim  nevješt.  A kad 
tamo,  ja  sam  rođjak  i pouzdanik  lijepe  Jelice. 

^ . 

* * 

Ovu  „crticu11,  ili  da  joj  kažemo  „prizor  iz  života11 
mogao  sam  napisati  i u prilici  vesele  igrice.  Jakova  bi 
i izašla,  samo  ako  odbiješ  one  popratnice : „Todor  reče11  i 
„Jelica  odgovori11.  Ah  ja  to  nisam  učinio  s toga,  što 
jasno  uvidjam,  da  se  iz  te  dramske  šale  ne  bi  dao  isci- 
jediti uobičajeni  pozorišni  moral.  A da  postanem  Ibsenovac 
uz  pogibao,  da  mi  u pozorištu  djetetu  moje  muze  od 
hinbena  stida  psiču  udovice  — - udovci  ne  bi,  o tomu 
sam  uvjeren  — to,  Boga  mi,  ne  ću  da  đoživim. 


Cosmopolis. 

Roman,  napisao  ga  Paul  Bourget. 


(Nastavak.) 


III. 

Boleslav  Gorka. 

ji je  prošlo  ni  deset  časaka,  kako  je  ono  Dorsenne 
govorio  s Florentom  Chapronom  i već  se  ne- 
razborni  spisatelj  stao  pitati,  ne  bi  li  bilo  mnogo 
pametnije,  da  se  nije  nikako  miješao  u tu  zgodu, 
pri  kojoj  je  svako  njegovo  sudjelovanje  beskorisno  bilo 
Ta  pomisao  na  blizu  dramu,  koja  ga  bijaše  uzbudila  je- 
danput u razgovoru  s Montfanonom,  a drugi  put  još  jače. 


kad  je  opazio,  da  gospodja  Gorka  ništa  ne  zna  o povratku 
svojega  muža  — t.a  strašna  i neizbrisiva  prikaza  potajne 
sobe,  koja  se  odjednoč  napunila  krvlju,  sad  će  da  se 
rasprši  vrlo  jednostavnim  događjajem.  Ovih  šest  posjetnika 
izmjenjivaše  svoje  posljednje  dojmove  o tugaljivosti  i sjaju 
palače  Castagna  i stadoše  silaziti  prostranim  i vitkim 
stubištem  sa  stupčićima.  Na  prozore  se  međju  tamnim 
zelenilom  i rase  val  im  cvijećem  pod  žarkim  suncem  smiješio 
veliki  vrt,  što  ga  Dorsenne  bijaše  prispodobio  čovje- 

(-jemu  obrazu.  Mladi  čovjek  stupaše  nešto  naprijed  uz 
Albu  Steno,  pa  nastojaše  sada,  ali  uzalud,  na  novo  razve- 
driti neprijatni  i strogi  izraz  njezina  lica.  Odjednoč,  pri 
zadnjem  zavoju  dugih  i širokih  stuba,  što  su  ugodno 
smanjivale  strminu,  taj  se  obraz  osvijetli  začudjenjem  i 
veseljem  Contessina  lako  poklikne  i reče:  „Evo  moje 
majke!  . .“  I Julien  zamijeti  gospodju  Steno,  koju  gle- 
daše u oćutu  gotovo  ludog  nemira,  kako  ju  prevareni 
ljubavnik  zatekao,  mučio  i ubio.  Ona  stajaše  uspravno  na 
sivom  i crnom  mozaiku  peristila,  odjevena  u predražesnu 
i lagašnu  jutarnju  odjeću  od  engleskog  sukna.  Njezine 
još  \azđa  zlatne  kose  bijahu  skupljene  pod  \elik  šešir 
s cvijećem,  a oko  njega  se  vila  bijela  koprena,  ruka  joj  se 
igrala  srebrnim  eizelovanim  drškom  bijela  suncobrana  i 
u ođsjevu  te  bjelote.  s lijepom  svojom  .-vijetlom  puti 
plavke,  s lijepim  modrim  očima,  u kojima  je  sjajila  uin- 
nost  i strast,  s divnim  svojim  zubima,  koji  bi  se  zabli- 
ještili  pri  njezinu  podsmijehu,  sa  stasom,  koji  bijaše  vitak 
pored  bujnosti  grudiju,  izgledaše  ona  tako  mlada  i tako 
krepka  žena,  koju  je  život  tako  malo  dirnuo,  te  stranac 
ne  bi  nikad  pomislio,  da  je  mati  ovoj  velikoj  mladoj 
djevojci,  što  bijaše  već  do  nje  došla,  govoreći  joj : 

Kako  si  nerazborita ! Tako  bolna,  kako  si  jutros 
bila.  izlaziš  na  ovo  sunce  i za  što?  ...  . 

Ta.  tebe  radi,  da  te  odvedeni ! — odvrati  veselo 
grofica.  Stid  me  bijaše  što  se  pokorili.  Digla  sam  se  i 
evo  me  . . . Dobar  dan  Dorsenne.  Nadam  se,  da  ste  se 
mnogo  čudili  tu  gore.  Mogao  bi  se  roman  pisati  o toj 
zgodi  d’Arđee.  Ja  ću  vam  pripovijedati  . . . Dobar  dan, 
Maud.  Kako  ste  dobri,  što  ste  izveli  ovu  ljenivicu  Albu. 
imala  bi  drukčiju  put,  da  svako  jutro  malo  hoda  . . . 
Dobar  daii,  Florent.  Dobar  dan,  Lidijo.  Zar  nema  ineštra? 
...  A vi,  stari  moj  prijatelju  šta  uradiste  s Fannyom?  . . 

i dijeleći  taj  jednostavni  „dobar  đan“  činila  je  to  tako 
nuanciranom  đražesti,  takim  osebitim  posmijehom  za  sva- 
koga — nježnim  za  svoju  kćer,  duhovitim  za  romanciera. 
zahvalnim  za  gospodju  Gorka  začudno  prijateljskim  za 
Ohaprona  i gospodju  Maitlanđ  familijarnim  i pouzdanim 
za  starog  prijatelja,  kako  nazivaše  baruna;  ona  je  bila 
očito  tako  dušom  ovomu  cijelomu  malomu  društvu,  te  je 
njezina  nazočnost  kao  upalila  život  u svjema  očima  Svako 
.joj  stade  u jedanput  odgovarati  i ona  svakome  odgovaraše 
koiacajuci  prema  kočijama,  što  su  čekale  u jednom  po- 
časnom dvorištu,  u koje  bi  moglo  na  jedan  mah  stati 
dvadesetak  svečanih  karosa.  I kočije  se  stadoše  jedna  za 
drugom  primicati:  ,,due“  Hafnerov,  „ vis-a-vis u gospodje 
Gorka,  „vietoriir1  gospodje  Maitlanđ.  Konji  soptahu,  a 
opiema  na  njima  se  bi  i ještila  Poslužnici  i kočijaši  bijahu 
u tako  korektnim  livrejama,  a švajcar  (vratar)  palače 
Gastagna  u dugačkom  kaputu,  na  pucetima  se  vidjeli 
simbolični  kesteni  obitelji,  izgledaše  sa  svojim  galoniraniiu 
škrljakom  tako  dostojanstven,  te  se  je  Julienu  najednoč 
učinilo  čudnim,  što  je  u sebi  mogao  pomisliti  na  brutalnu 
i strastvenu  dramu  medju  ovakim  ljudima.  Ostavši 


sam  i gledajući  odlazak,  on  oeuti  opet  jedanput  dojam, 
koji  je  tako  običan  kod  ljudi,  što  poznaju  unutrašnjost 
svjetskog  sjaja  i u njem  raspoznaju  moralnu  bijedu  i 
đjetinjarstvo,  dojam,  koji  je  neka  vrsta  radosti  ironične, 
koja  u isti  čas  prašta. 

— Ti  postaješ  velikim  ludjakom,  dragi  moj  Dorsenne. 
— reče  on  sebi,  sjedajući  sasraa  demokratski  u jedna  od 
onih  malih  otvorenih  kolica,  što  se  u Rimu  zovu  botte 
...  — Bojati  se  tragičnoj  nezgodi  za  ovu  ženu,  koja  tako 
nad  sobom  vlada,  to  je  isto,  kao  da  bi  oćutio  želju  skočiti 
u vodu,  da  spaseš  kita,  da  se  ne  utopi  ....  Ako  nije 
imala  na  usnama  Maitlandovih  poljubaca  i u očima  sve 
plame  naslade,  onda  ja  ništa  ne  razumijem!  . . . Ona  je 
došla  sa  sastanka.  Za  mene  to  bijaše  napisano  na  njezinoj 
lakoj  odjeći,  na  rumenilu  njezinih  obraza  i na  malim 
cipelama,  koje  se  tako  lako  dadu  skinuti  i u kojima  nije 
ni  trideset  koraka  pješke  išla.  I kakom  je  umjetničkom 
vještinom  bacila  svoju  mrežu  laži!  Svoju  kćer,  gospodju 
Gorka  i Maitlandovu,  kako  vas  je  sve  brzo  uhvatila!  Eto,  zašto 
ja  ne  ljubim  glumišta!  Gdje  da  nađ.ješ  taku  glumicu,  koja 
će  onakim  glasom  izustiti:  — Zar  rneštra  nema?  . . . 

I on  se  poče  sasvim  glasno  smijati,  a onda,  kako 
je  običavao  neprestano  pomišljati  na  situacije  karaktera 
mimo  situacije  čuvstava,  što  ih  prikazuje  zbiljnost,  nje- 
govo sanjarenje,  oslobodivši  se  svake  bojazni,  preskočivši 
na  novi  put,  i upotrebivši  riječ,  običajnu  kozmopolitaina 
njemačkog  podrijetla,  kojom  označuju  pogrješnu  glupost 
u ponašanju,  reče:  „Počinio  sam  lijepu  schlemyladu“ , 
kako  bi  kazao  Hafner  — priopćivši  Plorentu  iznenadni 
dolazak  Gorkim  Isto  tako  mu  se  moglo  reći  izvjesnim 
riječima,  da  je  Maitlanđ  ljubavnik  groflČin  ....  Pri  tom 
bih  razgovoru  baš  rado  bio  nazočan,  što  će  ga  voditi 
ta  dva  šurjaka!  Bih  li  se  začudio,  doznavši,  da  taj  „crnac 
u raspoloživosti*'  zna  za  tajne  svojega  velikog  muža?  Taj 
bi  predmet  bio  zgodan  za  crtanje,  a nije  nikad  dobro 
obrađjen:  a to  su  ta  strastvena  prijateljstva  Tatteta  za 
jednog  Musseta,  Eckermanna  za  Goethea,  Asselineau-a 
za  Bauđelaira,  ovo  posvemašnje  nestajanje  onoga,  koji 
se  divi,  u onome,  komu  se  divi.  Florent  je  vidio,  da 
genij  njegova  velikog  slikara  treba  imutka,  pa  mu  je 
dao  imutak  svoje  sestre.  Ako  vidi,  da  taj  genij  treba 
ljubavi,  da  se  još  više  razvije,  on  će  mu  je  pribaviti, 
bilo  kako  . . . Vjere  mi ! On  u ovaj  čas  pogledava  na 
groficu  sa  zahvalnošću.  Za  što  ne,  napokon?  Lincoln  je 
kolorista  prvog  reda,  premda  ga  je  želja  za  slavom  zavela 
na  oponašanje.  Ali  to  je  svojstvo  njegove  pasmine.  Mlada 
gospodja  Maitlanđ  ima  toliko  duha,  koliko  kokoš,  a 
gospodja  Steno  pripada  medju  one  vanređne  žene,  što 
su  stvorene,  da  ushićuju  život  umjetnika.  Ovaj  nije  nikad 
što  slično  stvorio,  kao  što  je  portrait  Albin  . . . Već 
slušam  razgovor:  — Znaš  li,  Poljak  se  vratio.  — Kaki 
Poljak?  — Onaj  tvoje  grofice.  — Šta!  ti  vjeruješ  tim 
klevetama?...  Maitlanđ  će  biti  divan,  izgovarajući  te 
neizbježive  riječi  ...  Ah ! Kakili  sve  komedija  nema 

ovdje  dolje!  Dobro.  I moj  je  kočijaš  počinio  scblemj- 
ladu.  Rekoh  mu,  da  vozi  u ulicu  Sistina,  uz  Trinita-dei- 
Monti,  a evo  ga  na  trgu  Barberini.  umjesto  da  presiječe 
kroz  Capo  le  Case.  I ja  sam  kriv  ...  Ne  vidim  ništa, 
čim  se  oko  mene  kuće  ustalasaju.  Divimo  se  bar  Ber- 
minovu  Tritonu.  što  baca  vodu  iz  svoje  školjke.  Kako 
genijalan  kipar  bijaše  taj  veliki  čovjek,  pa  ipak  on  nije 
nikad  mislio  na  prirodu,  nego  da  griješi  protiv  nje! 
Stvorite  mi  prema  tome  estetiku!  . . . 

Ova  nesuvisla  razmišljanja,  za  kojih  je  spisatelj  opet 
prošao  jednu  trećinu  Rima,  završiše  se  sasvim  optimi- 
stičnom đobrovoljom,  kako  se  vidi,  a u to  se  kola  zaustave 
pred  označenom  kućom.  Bijaše  to  vrlo  čedna  gostionica, 
urešena  ovim  sasvim  toskanskim  natpisom:  „ Trattoria 
al  Marzocco“.  1 ,,Marzocco“ , simbolični  lav  Florence, 
bijaše  prikazan  nad  vratima  držeći  svoju  pandžu  na  grbu, 
ukrašenu  narodnim  liljanom.  Pojava  pročelja  te  kuće 
jedva  opravdavaše  izbor  otmmog  Dorsenna,  koji  je  ručao 
svaki  put  na  tome  mjestu,  kad  ne  bi  bio  pozvan  u 
društvo.  Ali  njegov  diletantizam  ne  ljubljaše  ništa  toliko 
kao  take  nenadne  skokove  u slojevima  društva  i gospar 
Egiste  Brancađori  bijaše  onaki  nehotični  šaljivac,  kake 
je  Dorsenne  neumorno  tražio  u životu,  jedan  od  onih, 
što  ih  nazivaše  svojim  ,,Tebancima“ , podsjećajući  se  na 
kralja  Leara.  „Hoću  da  kažem  još  jednu  riječ  tomu 
mudromu  Tebancu",  kliče,  ne  znam  za  što,  poludjeli 
kralj,  susretavši  ubogog  Toma  u pustinji.  Da  ne  bi 
pariški  prijatelji  Dorsennovi,  Casali,  Machaulti,  de  Var- 
desi,  ti  stalni  gosti  pri  stolu  malog  Cercla,  prestrogo 
sudili  romancieru,  treba  dodati,  da  je  taj  u Fiorenci 
rodjeni  Tebanac  kuhar  prvog  reda  i da  je  gostionica 
imala  svoju  priču.  Ta  je  silno  razveseljivala  paradok- 
salnog posmatrača,  kaki  bijaše  Dorsenne.  Cesto  bi  on 
kazao : — Tko  bi  se  usudio  da  napiše  istipu  o toj  povjesti? 
Glasi  od  prilike  ovako : Papa  Pio  IX.  zamoli  cara  Napo- 


leona  III.,  da  mu  posudi  nekoliko  četa,  koje  bi  štitile 
njegovu  državu ; ovaj  pristane,  a ta  zaprema  imadjaše 
dvije  posljedice:  divlju  mržnju  polovice  Italije  na  Fran- 
cusku i osnutak  Marzocca  po  Egistu  Brancađoriju, 
nazvanom  Tebancu  ili  Doktoru.  — I to  bijaše  na  radost 
romancieru,  koji  govoraše,  da  je  svoju  dispepsiju  izliječio 
u Italiji,  hvala  mudroj  i zdravoj  kuhinji  rečenog  Egiste. 
U istinu,  što  je  vrlo  jednostavno,  bijaše  Brancađori  nekada 
prvi  kuhač  u jednog  velikog  ruskog  gospodina,  Vereki- 
jeva,  rodjenog  bratića  pravomu  ocu  lijepe  Albe  Steno. 
Taj  Verekijev,  na  glasu  u Rimu  sa  svojih  tečnih  objeda, 
umrije  naglo  godine  1866.  Na  to  se  neki  posjetnici  nje- 
gove kuće,  kojima  bijahu  dosadili  klubovi,  složiše  na 
savjet  jednog  časnika  francuske  zapremne  vojske,  da 
pomognu  u svoju  korist  pokojnikova  kuhara.  Oni  osno- 
vaše  s njim  u malom  nekom  lokalu  gostionicu  izvrsne 
vrste,  koju  su  mogli  s malo  taštine  ukrasiti  imenom 
kulinarskog  kruga.  Osiguravši  mu  najmanje  šest  objeda 
po  sedam  franaka  od  glave,  imađjahu  kroz  četiri  godine 
birani  stol,  oko  kojeg  je  sjedalo  sve,  što  je  bilo  odličnih 
putnika  u Rimu.  Godina  1870.  rasprši  to  malo  društvo 
sladokusaca  i razgovorača  i prijašnji  zatvoreni  cercle  pre- 
tvori se  u gostionicu,  gotovo  nepoznatu,  osim  što  je  za 
nju  znalo  nekoliko  diplomata  i umjetnika,  koje  je  pri- 
vlačila predaja  o prijašnjem  sjaju  mjesta,  a osobiti  pozna- 
vanje „doktorova"  talenta.  Nije  se  rijetko  dogadjalo,  da 
su  se  tri  male  dvorane,  od  kojih  sastojaše  posao®  napu- 
niti znale  oko  osam  sati  bijelim  ovratnicima,  bijelim 
prslucima  i frakovima  za  soiree.  Za  kozmopolitu  Dorsenna 
bijaše  to  pogled,  koji  ga  silno  nasladjivaše : u jednom 
kutu  englesko  poslaničtvo,  u drugom,  podalje,  posla- 
ničtvo  rusko,  ondje  dva  njemačka  attachea,  dva  francuska 
tajnika  kod  svete  stolice,  jedan  kod  Kvirinala. 

(Nastavit  će  se.) 

0^' 


Hrvatska  antologija, 

umjetno  pjesničtvo  starijega  i novijega  doba. 

Sastavio  Hugo  Bađalić.  Izdauje  »Matice  Hrvatske«,  godine  1892. 


^^rvatska  Matica  dostojno  je  proslavila  pedesetgodiš- 
njicu  svoga  obstanka,  a da  toj  proslavi  ostane 
trajan  spomen  u hrvatskomu  narodu,  uznastojala  je 
„Matica",  da  njene  knjige  od  g.  1892.  u svojoj  većini 
budu  posvećene  toj  proslavi  i svojom  sadržinom  i svojom 
u istinu  sjajnom  spoljašnjom  opremom.  Tako  i „antolo- 
gija" nosi  na  sebi  biljeg  te  proslave,  a može  se  reći,  da 
ta  knjiga  služi  na  čast  našoj  „Matici". 

Nego  da  i nije  bilo  proslave  pedesetgodišnjega  Mati- 
čina obstanka,  bilo  je  već  krajnje  vrijeme,  da  se  izda 
antologija  hrvatskoga  pjesništva,  baš  u Matičinu  izdanju. 


koja  je  izdala  i Šenoinu  antologiju  i koja  jedina  može 
izdati  ovakovu  knjigu  u doličnom  obliku  i broju  otisaka. 
Šestnaest  je  već  godina  prošlo,  otkada  je  u Matičinu 
izdanju  izišla  Šenoina  antologija,  dakako  u malom  broju 
otisaka,  prema  tadašnjemu  broju  Matičinih  članova.  Danas 
se  ta  antologija  jedva  još  vidi  i upravo  je  muka,  naći  ju. 
Ali  kada  bi  i bila  još  dovoljna  zaliha  Senoine  antologije, 
ipak  je  već  davno  nastala  živa  potreba,  da  se  izda  nova 
antologija.  Ta  koliko  je  u šestnaest  godina  hrvatsko  pje- 
sničtvo uznapredovalo,  ne  samo  svojim  kvalitativnim  na- 
pretkom, već  i po  broju  pjesnika.  Kod  nas  se,  hvala 

Bogu,  u tom  pogledu  upravo  živo  nastoji  o tom,  da  nado- 
knadimo ono,  u čem  smo  krivnjom  od  nas  neodvisnih 
prilika  bili  zaostali.  Ta  koliko  smo  samo  uznapredovali  u 
književnom  pogledu  od  dana  našega'  preporoda,  gdje  još 
nije  ni  šestdeset  godina  od  onda  prošlo.  Neka  oni,  koji 
sumnjaju  o našoj  budućnosti,  ogledaju,  što  se  je  kod  nas 
u tom  razmjerno  kratkom  vremenu  sve  učinilo  i postiglo, 
pa  neka  onda  reknu,  da  je  „hrvatstvo"  : utopija,  fikcija 
i legenda!  Naš  kulturni  i književni  napredak  . tako  se  je 
živo  razmahao,  na  takovoj  je  podlozi  osnovan,  te  ne 
mislimo,  da  bi  itko  iz  čistoga  uvjerenja  mogao  posum- 
njati o našem  pravu,  o težnji  za  još  ljepšom  kulturnom 
budućnošću;  a dokle  smo  kulturno  živi  i napredni,  dotle 
se  ne  trebamo  bojati  smrti  ni  u drugom  pogledu.  Toliko 
nas  je  već  povijest  svjetska  naučila,  da  u borbi  raznih 
elemenata  iznosi  konačno  onaj  pobjedu,  tko  je  kulturno 
jači.  U razmaku  vremena  od  g.  1835—  1893.  možemo  se 
pohvaliti  već  lijepim  plodovima  naše  naučne  i lijepe  knji- 
ževnosti, opažamo  posve  sustavnu  podjelu  rada,  opaža  se 
napredak  u obliku  i sadržini,  naročito  napredak  u čistoći 
i eleganciji  jezika.  Posve  je  prirodno,  ako  se  i ide  za 
potpunom  asimilacijom  sviju  narječja  i razrječja  u jedan 
književni  jezik,  da  ipak  jezik  hrvatskih  pisaca  nosi  na 
sebi  obilježje  utjecaja  zapadne  kulture  i zapadnih  jezika. 
Premda  se  ide  za  tim,  da  bude  zajednički  književni  jezik, 
jezik  sasvim  primijenjen  duhu  narodnoga  govora,  kako  se 
javlja  u najljepšim  emanacijama  narodnoga  duha,  na- 
rodnim pjesmama,  pripovjetkama  i poslovicama,  ipak  će 
se  opažati  uvijek  obilježje  dviju  struja  u jeziku,  istočne 
i zapadne,  a da  ipak  nitko  ne  ima  prava  tvrditi,  da 
Hrvati  kvare  narodni  jezik,  ako  upotrebljavaju  zgodan 
izraz  za  pojam,  koji  nadmašuje  rječnik  narodnoga  govora, 
a nije  slučajno  onakav,  kako  ga  književnici  istočnoga 
pravca  rabe  ili  obratno  Spočitava  se  Hrvatima,  da  je 
njihova  kultura  počela  neprirodno,  t.  j.  ozgora,  iz  umjetne 
knjige  i umjetno  skovanoga  jezika,  ili  pače  iz  jezika 
uzetoga  istočnomu  dijelu  naroda,  dočim  da  se  u prosvjeti 
istočnoga  dijela  naroda  opaža  posve  obratan  prirodan 
razvoj.  Već  se  iz  antologije  našega  umjetničkoga  pje- 
sničt.va  razabira,  da  to  ne  postoji,  ali  kad  bi  i postojalo, 
ne  radi  se  toliko  o metodi,  koliko  o rezultatu  i cijeli,  za 
kojom  se  u prosvjetnom  unapredjivanju  ide,  a mi.  Bogu 
hvala,  možemo  s obzirom  na  naše  dosadašnje  prilike  biti 
u tom  pogledu  zadovoljni. 

* * * 

Da  je  na  moju,  ja  bih  bio  za  to,  da  naša  „Matica" 
svako  desete  godine  izda  antologiju  našega  umjetničkoga 
pjesništva,  u kojoj  bi  se  kao  u kakovoj  prizmi  ogledale 
sve  nianse  našega  umjetničkog  pjesničtva.  Kad  već  nije 
za  sad  moguće,  da  hrvatski  pjesnici  o svom  trošku  izdaju 
svoje  pjesme,  makar  i u obliku  „izabranih  pjesama",  u 
jednoj  cjelini,  nije  druge,  nego  da  „Matica"  barem  svake 
desete  godine  ne  požali  truda  i troška,  da  u antologiji 
izda  rukovet  izabranih  pjesama  sviju  pjesnika,  koji  su 


svojim  radom  taj  naziv  zaslužili.  Ovakove  antologije, 
sastavljene  po  raznim  metodama,  popunjavale  bi  se  medju- 
sobno,  pa  kad  već  i ne  bi  pojedina  antologija  mogla 
zadovoljiti  sve  pjesnike  i čitaoce,  može  biti  bi  se  ipak 
povremeno  našla  metoda,  koja  bi  najbolje  odgovarala 
svrsi  i pravednim  zahtjevima.  Dakako  onda  se  ne  bi 
smjelo  žaliti  truda  ni  troška,  da  ovakova  antologija  svojim 
objemom  obuhvati  potpunu  sliku  našega  pjesničtva,  pa 
makar  ta  slika  ispunila  i više  od  20  štampanih  araka  i 
makar  u izdanjima  dotične  godine  bila  jedna  knjiga  na 
broju  manje. 

Badalićeva  antologija  pjesničtva  sastavljena  je  prema 
osnovi  i svrsi,  koju  si  je  pisac  postavio,  i gledom  na 
izbor  i gledom  na  raspored,  onako,  kako  se  je  to  moglo 
i očekivati  od  čovjeka,  koji  svestrano  poznaje  sve  hrvatsko 
pjesničtvo,  pa  koji  je  svojim  vlastitim  dosadašnjim  pje- 
sničkim i književničkim  radom  pokazao  mnogo  dara.  pre- 
kaljenoga ukusa  i razumijevanja  ovakova  posla.  Nije  li 
ipak  ova  antologija  sastavljena  tako,  da  zadovolji  svakoga, 
kako  se  to  i u vrlo  jezgrovito  i zgodno  sastavljenom- 
uvodu  naslućuje,  tomu  nije  uzrok  g.  Badalić,  već  najviše 
obziri  na  objem  knjige,  koja  nije  smjela  znatno  premašiti 
objema  običnih  Matičinih  publikacija.  Posve  odobravam, 
što  u ovom  izdanju  ne  ima  dodataka  životopisnih,  liisto- 
rijsko-književnih  i tumačenja  poetike.  Antologija  nije 
hrestomatija.  I povijest  pjesničtva  dobro  će  doći  i drugom 
prilikom  i na  drugom  mjestu.  Ne  bih  imao  ništa  ni 
protiv  metode,  po  kojoj  je  ova  antologija  sastavljena,  t.  j. 
po  pjesničkim  vrstama  i po  kronološkom  redu  u tim 
pojedinim  vrstama,  makar  da  izdanja  Matičinih  knjiga 
nisu  namijenjena  samo  školskoj  omladini,  već  mnogo 
širim  krugovima,  i makar  da  je  ta  metoda  najteža,  te 
se  uz  nju  jedva  dade  provesti  princip  pravednosti  prema 
pjesnicima,  i makar  da  je  teško  cijelu  tu  metodu  udesiti 
tako,  da  klasifikacija  pjesama  bude  posvema  točna,  a 
ipak  da  ne  nosi  biljeg  šablone.  Neka  bi  sve  to  bilo,  ali 
ipak  teško  nam  se  je  sviknuti  na  to,  da  u antologiji 
hrvatskoga  umjetničkog  pjesničtva,  koja  bi  imala  biti 
ogledalom  povijesti  naše  umjetne  poezije,  ne  nalazimo 
medju  starijima  imena:  Marulića,  Kanižlića,  Vida  Došena. 
Okrugića,  a medju  mladjima  Milke  Pogačićke,  J.  Kame- 
nara, Lepušića,  Miroljuba,  i mnogih  drugih.  Nismo  mi 
baš  tako  bogati,  da  možemo  prijeći  preko  nekojih  imena 
pjesnika,  kojih  su  se  pjesme  u svoje  vrijeme  rado  čitale. 

Dakako  teško  je  to  udesiti  u knjizi,  gdje  se  imadu 
na  20  štampanih  araka  smjestiti  imena  hrvatskih  pjesnika 
od  400  godina  i sve  pjesničke  vrsti,  koje  su  kod  nas 
bile  u pjesništvu  zastupane.  Taj  princip  uđešavanja  prema 
pjesničkim  vrstama  svakako  je  najteži  i najneblagođarniji 
posao,  jer  ga  g.  Badalić  ipak  nije  mogao  u svojoj  anto- 
logiji posvema  provesti,  n.  pr.  ne  ima  tu  sviju  oblika 
pjesničtva,  koji  su  i kod  nas  bili  kultivirani  n.  pr.  gazela 
(kod  Vraza,  Šenoe  itđ.),  madrigal,  ehansona  itd. 

Ipak  mislim,  moglo  se  je  donekle  zadovoljiti  onima, 

koji  se  teško  svikavaju  misli,  da  je  u razdoblju  od  400 
godina  hrvatskoga  umjetničkoga  pjesničtva  tekar  69 
pjesnika  zaslužilo,  da  im  imena  budu  zastupana  u anto- 
logiji, koja  bi  imala  biti  ogledalo  povijesti  onoga,  „što 
su  najbolji  duhovi  u ovo  Četiri  stotine  godina  osjećali, 
kako  su  jedan  drugomu  predavali  svoje  najljepše  pomisli, 
kako  su  oni  u neprekidnom  redu  glasnici  kulturne  radnje 
u narodu  hrvatskom11.  To  se  je  moglo  postići  tako,  da 
se  je  broj  pjesama  onih  pjesnika,  kojih  je  djela  već 
izdala  „Matica"  u posebnim  zbirkama,  sveo  na  minimum. 
Time  se  nipošto  ne  bi  postiglo  protivno  od  'onoga,  što 
je  sastavljač  antologije  postići  htio,  t.  j.  da  se  najzname- 
nitiji po  vrijednosti  i množini  pjesničkoga  rada  pjesniei: 
Petar  Preradović,  August  Šenoa  i St.  Vraz  uzvise  nad 
ostalim  pjesnicima  u ovoj  antologiji.  Osim  toga  mora  se 
priznati,  da  je  n.  pr.  balada  Alekse  Suljoka  „Ban  Leget“ 
upravo  uzor  balade  u svakom  smislu  nu  ipak  nije  pravo, 
da  je  u antologiji  Šuljokovo  ime  mjesto  drugih  imena, 
kad  se  znade,  da  je  Šuljok  osim  te  pjesme  jedva  što 
drugo  našemu  pjesničtvu  privrijedio.  Za  baladu  imade 
krasnih  primjera  u pjesmama  Ivana  Dežmana,  koji  je 
mnogo  bolje  uspijevao  u epskim,  nego  u lirskim  pjesmama, 
pa  je  ipak  u Badalićevoj  antologiji  uvrštena  tek  jedna 
njegova  i to  lirska  pjesma:  „Rieci“,  značajna  doduše, 
baš  poradi  patriotske  tendencije  i radi  toga,  što  je  baš 
Dežman  bio  rođjeni  Riječanin,  te  je  njegova  pjesma  rječiti 
dokaz  hrvatske  misli  na  Rijeci. 

Osim  po  - svojoj  metodi  razlikuje  se  Badalićeva  anto- 
logija od  Šenoine  i po  tom,  što  je  u Badalićevoj  anto- 
logiji prikazano  samo  umjetno,  a ne  i narodno  pjesničtvo, 
i to  samo  čisto  hrvatsko  pjesničtvo,  uračunav  amo : pje- 
snike dubrovačkoga  perioda,  a i po  tom,  što  je  tu  pri- 
kazan po  vrstama  povjesnički  razvoj  samo  epsko-lirskoga' 
i didaktičnoga  pjesničtva,  a ne  i dramskoga.  U antolo- 
gijama se  obično  dramsko  pjesničtvo  ni  u stihu  ne  uvr- 
šćuje,  ali  ne  bi  li  onda  bio  takovoj  antologiji  zgodniji 
naslov:  „Antologija  hrvatskoga  umjetnoga  lirsko-epskoga 
i didaktičnoga  pjesničtva"? 

Preda  mnom  je  jedna  takova  francuska  antologija 
od  Eugena  Borela,  revidirana  i umnožana  od  A.  Peschiera, 
kojoj  je  natpis:  „Album  lyrique  de  la  Franje  Moderne", 
gdje  su  uvrštene  kronološkim  redom  epsko-lirske  pjesme. 
— Badalićeva  antologija  sastavljena  je  velikom  pomnjom 
i očevidno  duže  vremena,  jer  gdjekojim  zbirkama  nekojih 
pjesnika,  koje  su  posljednjih  godina  izašle,  ne  ima  u 
antologiji  traga,  znak,  da  je  gradivo  dotičnih  skupina 
već  bilo  gotovo,  kad  te  zbirke  nisu  još  ni  izišle,  đočim 
imade  pjesama  i pjesnika  u zbirci,  koji  su  se  tek  pojavili 
na  hrvatskom  pjesničkom  Parnasu.  Sastavljači  antologija 
budućnosti  imat  će  dakle  dosta  gradiva  i razloga  za 
sastavljanje  novih  antologija. 

* 

* * 

Sve  ove  opaske  ne  umanjuju  vrijednost  rada  i truda 
Badalićeva  oko  sastavljanja  antologije,  kojom  nas  je 


„Matica"  obradovala.  Antologija  je  jedna  od  najukusnijih 
i najljepših  publikacija,  što  ih  je  „Matica"  u opće  do 
sada  u hrvatski  narod  poslala.  „Matica"  je  time  u velike 
zadužila  svoje  članove.  Neka  govori,  tko  šta  hoće,  pje- 
sničtvo još  uvijek  oduševljava  ljudsko  srce,  a krivo  je 
shvaćanje  onih,  koji  misle,  da  je  misija  i apostolat  pje- 
sničtva prestao.  Istina  je,  da  se  danas  već  ne  pišu  i ne 
čitaju  epi  onoga  objema,  kao  što  je : Eneida,  Ilijada  i 
Odiseja,  ili  epopeje,  kakove  su  pisali  Milton,  Tasso  i 
Dante;  danas  u vijeku  realizma  u književnosti  preuzeo 
je  ulogu  epa:  roman  i pripovijetka,  ali  zato  osjećajno 
srce  uvijek  traži  utjehu  i razgovor  prave  pjesme,  i teško 
da  se  i može  zamisliti  ljepša  okrepa  obrazovanu  umu, 
nego  li  je  formom  i sadržinom  lijepa  pjesma.  Ja  sam 
uvjeren,  da  će  i nai-ia  „Matica"  osjetiti  potrebu,  da  kao 
stalnu  pie^u  medju  svojim  izdanjima  uvrsti  svake  godine 
izdanje  izabranih  pjesama  po  jednoga  prokušanoga  savre- 
menoga  pjesnika  a i pjesnika  starijih,  počevši  od  ilirskoga 
doba.  Ne  smije  se  na  to  čekati,  da  sam  pjesnik  u svojoj 
nakladi  izda  svoje  pjesme,  kad  se  znade,  da  naši  pjesnici 
redovno  nemaju  glavnice,  da  štampaju  svoje  pjesme  u 
većoj  nakladi,  a kako  se  i može  zahtijevati,  da  naše  pje- 
sničtvo utječe  na  kulturni  razvitak,  oplemenjivanje,  odu- 
ševljavanje,  tješenje  i obodravanje  naroda,  dok  im  pjesme 
u što  većem  broju  knjiga  ne  polete  u narod. 

Uvjeren  sam,  da  će  i Badalićeva  antologija  postići 
željeni  uspjeh,  jer  je  u njoj  znalačkom  rukom  nanizano 
ponajljepše  biserje  naše  umjetne  pjesme  od  četiri  stotine 
godina,  a sve  te  pjesme  veže  ljubav  prema  onomu,  što 
je  plemeuito,  lijepo  i dobro,  a oblijeva  ih  hrvatska  misao, 
ili  kako  zgodno  reče  jedan  kritičar:  „izbor  je  izveden 
tako,  da  iz  cijele  knjige  obilato  struji  čist  patriotički 
hrvatski  duh". 

Kad  je  pred  šestnaest  godina  izišla  Šenoina  antologija 
narodnoga  i umjetnoga  pjesničtva,  progovorio  je  o duhu 
našega  pjesničtva.  kako  je  u toj  antologiji  bio  prikazan, 
u „Vieneu"  svojim  nedostižnim  načinom  dr.  Franjo  Mar- 
ković  Upozorujem  čitaoce  Badalićeve  antologije  na  taj 
sastavak,  koji  će  se  i danas  poslije  ove  antologije  čitati 
jednakom  korišću  i zanimljivošću.  Moja  je  namjera,  da 
još  u kratko  nacrtam  sliku  razvitka  našega  umjetničkoga 

pjesničtva,  kako  se  nadaje  iz  ove  nove  antologije. 

* 

* * 

Pred  nama  je  slika  hrvatskoga  umjetnoga  pjesničtva 
od  četiri  stotine  godina,  zastupana  u 69  pjesnika  od 
najstarijih  vremena  do  danas.  U toj  slici  jasno  razabiramo 
posve  prirodan  početak,  razvitak,  kontinuitet  i napredak 
pjesničtva  i pogledom  na  pjesničku  sađržinu  i pogledom 
na  formu  raznih  oblika,  naročito  pogledom  na  sve  veći 
polet  misli  i sve  veću  biranost  i čistoću  jezika : pjesničke 
dikcije.  Dubrovački  pjesnici,  s kojima  se  počinje  naše 
umjetno  pjesničtvo,  stajali  su  do  duše  pod  dojmom  tali- 
janske umjetne  i narodne  poezije,  ali  se  opaža  u njihovim 
pjesmama  jasan  trag  i narodnoj  hrvatskoj,  naročito  naro- 

đnoj  čakavskoj  pjesmi  Pjesnici  ilirskoga  doba  obnovili 
su  podražavanjem  dubrovačkih  pjesnika  kontinuitet  hrvat- 
skoga umjetnog  pjesničtva,  a pjesnici  novijega  vremena, 
imajući  pred  sobom  takove  uzornike,  mogli  su  uz  svestrani 
prosvjetni  napredak  svoga  naroda  stvoriti  pjesničkih  djela 
raznih  vrsta,  koja  stoje  na  visini  opće  savremene  pjesničke 
književnosti. 

Jasno  se  razabira  primanje  novih  oblika  izražavanja 
pjesničkih  misli,  kako  su  se  ti  oblici  u svjetskoj  književ- 
nosti razvijali,  opaža  se  i osebno  hrvatsko  obilježje  i 
utjecaj  hrvatskoga  narodnoga  pjesničtva  na  umjetno  pje- 
sničtvo  hrvatsko.  Mažuranić,  Preradović,  Vraz  i Šenoa 
uzvisuju  se  kao  pređhodnice  zvijezde  nad  pjesnicima  novi- 
jega doba,  kod  kojih  se  malo  ne  bez  izuzetka  razabira 
napredak  u formi  i težnja  za  sve  većim  etičnim,  patri- 
otskim i misaonim  usavršivanjem. 

Ovo  su  doumci  (zaključci),  do  kojih  dolazi  svatko,, 
tko  s poštovanjem  i težnjom  za  istinom  pristupa  čitanju 
pjesama  u ovoj  antologiji.  Kako  je  spomenuto,  pjesme  su 
u antologiji  razdijeljene  u tri  glavne  skupine:  lirske  pjesme, 
epske  pjesme  i didaktične  pjesme,  a ove  skupine  razređane 
su  opet  u svoje  vrste.  Lirske  pjesme  počinju  sa  „pje- 
smama i popijevkama  ljubavnim".  Prve  pjesme,  kako  je 
i naravno,  potječu  od  naših  trubadura  Siska  Menčetića  i 
Gjora  Držića.  I naši  Dubrovčani  nisu  drukčije  ljubili, 
nego  što  se  ljubi  i danas.  Njih  opajaju  krasote  lijepih 
žena,  oni  svoje  ljubavno  čuvstvo  izrazuju  u slikama  i 
prispodobama  iz  prirode,  baš  kao  i moderni  pjesnici.  Ignjat 
Gjorgjić  podiže  u pjesmi  „ljubav"  imperativ  ljubavi  na 
etsku  podlogu.  Očevidan  je  trag  uplivu  strane  umjetne, 
ali  i narodne  čakavsko-štokavske  pjesme  na  pjesme  dubro- 
vačkih pjesničkih  seladona.  Pjesma  Gjure  Hidje  : „Sve 
dragoj"  pisana  je  čistom  štokavštinom,  u duhu  narodne 
pjesme.  U „Djulabijama"  Stanka  Vraza  opaža  se  mješavina 
utjecaja  dubrovačke  i narodne  poezije,  jezik  još  nije  do- 
tjeran, ali  se  već  razabira  nastojanje  za  dobrom  lirskom 
pointom  11a  kraju  pjesme,  kako  to  moderni  ukus  za  lirsku 
pjesmu  zahtijeva.  Preradović  se  uzdiže  i u toj  vrsti  pjesme 
nad  ostalima  svojim  orlovskim  poletom  U pjesmi:  „Mrtva 
ljubav"  uzdiže  svoju  mrtvu  ljubav  na  nebo,  međju  zvijezde. 

Dotjeran  je  oblik  pjesme  kod  Trnskoga  u pjesmama: 
„Sanka"  i „Sjećanje".  Dolazi  posve  originalna  pjesnička 
pojava  Augusta  Senoe  u tri  pjesme:  „Oj  vi  magle!"  „Oj 
ti  dušo"  i „Tako  s’  mienja  čas  . Eno  sitnih,  nježnih  lirskih 
pjesama  Franje  Oirakoga:  „Ljuba",  „Usred  zimska  leda", 
sa  primjetnom  lakoćom  pjevanja  i savršenom  pointom; 
eno  poetske  melankolije  Vukelićeve  u pjesmi:  „Što  sam 
sjetan",  eno  jedne : zvonke  pjesme  Badalićeve:  „Prvi  cje- 
lov“,  i one  posve  izvorne  pjesničke  graciozne  fizionomije 
Rikarda  Jorgovanica  u pjesmi : „Gdje  si  ti  ?“  Misaonost 
Zaharove  lirike  odsijeva  iz  pjesme:  „Ne  bjež,  dušo  . . .“ 
Ljubavne  pjesme  završuju  se  pravim  biseijem  sitnih  pje- 
sama Harambašićevih : „Iz  Ružmarinka",  iz  „Sitnih  pje- 
sama". To  je  vršak  lakoće,  nježnosti  izraza,  zvonkoga 


ritma  i lijepe  pointe.  Koliki  u tom  pogledu  napredak  od 
prvih  dubrovačkih  trubadura  do  Harambašićevih  ljubav- 
nih pjesama ! 

Poslije  ljubavnih  pjesama  dolaze  „pjesme  različne", 
naročito  pjesme  rodoljubne.  Sve  odišu  patriotskim  odu- 
ševljenjem i zanosom.  Još  je  patriotizam  dubrovačkih 
pjesnika  lokalan  kod  Vidalija  i Gjona  Gjora  Palmotića,  u 
pjesmama  pod  naslovom:  „Dubrovniku",  ali  već  Palmotić 
spominje:  „Bugara,  Bošnjaka  i bojnoga  Hrvata". 

Juraj  Baraković  u pjesmi  „Zadru  gradu"  već  naziva 
Zadar  dikom  „primorja".  Hrvatski  patriotizam  već  odsi- 
jeva iz  pjesme  Vlađka  Menčetića:  „Petru  Zrinjskomu". 
Zanosna  je  davorija  Franje  Krsta  Frankopana:  „Pozivanje 
na  vojsku",  podsjeća  na  Kornera.  Eno  žarke  davorije: 
„Liepa  naša  domovino"  od  Antuna  Mihanovića,  koja  i 
danas  hrvatsko  srce  neodoljivo  zapaljuje,  baš  kao  i Deme- 
trova  davorija:  „Prosto  zrakom".  Misaonost  patriotskih 
pjesama  Tome  Blažeka  izbija  iz  pjesme:  „Rieč  domorodca", 
rodoljubni  zanos  u pjesmi  Jure  Tordinca:  „Moja  domo- 
vina", superlativ  rodoljubnoga  osjećaja  u Niemčićevoj 
pjesmi:  „Domovini,"  reflektivnost  pjesnika  historičara  iz 
Kukuljevićeve  pjesme  iz  „Slavjanaka".  Proviđencijalni 
pjesničko-proročki  duh  prosijeva  krasnom  Preradovićevom 
pjesmom  „Zora  puca".  Šenoin  rodoljubni  patos  u retorsko 
pjesničkim  slikama  svjedoče  pjesme:  „Hrvatska  pjesma" 
i „Zagrebu".  Religiozno-patriotsku  fizionomiju  pjesničtva 
Stjepana  Buzolića  zastupa  pjesma:  „Djetinja  molitva", 
kao  istovrstnu  poeziju  Despotovu:  pjesma  iz  „Suza".  Jedna 
od  najljepših  pjesama  Palmovićftvih,  u kojoj  se  vidi,  kako 
je  Palmović  duboko  zaronio  u duh  narodnoga  pjesničtva, 
te  u svojim  krasnim  pjesmama  sakupio : biserje  narodne 
dikcije,  jest  ovdje  uvrštena  pjesma:  „Konju  Mrkodinu". 
Vrlo  je  lijepa  rodoljubna  ideja  Kovačićevoj  pjesmi 
„Zagorju". 

Iz  svega  se  vidi,  da  su  se  najljepše  i najvatrenije 
rodoljubne  pjesme  pjevale  u doba  ilirsko.  „Davorije"  kao 
da  su  s tim  dobom  prestale,  pa  osim  Palmovića  malo 
je  tko  u davoriji  s uspjehom  propjevao.  Sada  dolaze  sve 
više  vrsti  lirskoga  pjesničtva : ode,  himne,  ditirambi, 
rapsodije,  elegije,  soneti. 

Ode  počinju  sa  upravo  svečanom  uzvišenošću  Stoosove 
pjesme  „Molitva  domoljuba".  Dubrovčana  ne  ima  u toj 
vrsti  pjesme.  Dakako  i tu  sve  nadvisuje  Preradović 
odama:  „Bogu",  „Ljubav",  „Majci"  i „Slavjanstvu". 
Nego  i mladi  naraštaj  ispjevao  je  lijepih  oda : tu  vidimo 
Jorgovanićevu  odu  „Domovini"  i upravo  klasičnu  Paliuo- 
vićevu  pjesmu:  „Stani".  Alkajskim  metrom  ispjevana  je 
lijepa  po  formi  i sadržini  oda  „Dimitru  Slavjanskomu 
Agrenjevu"  od  A.  Tresić-Pavičića.  U „himnama"  pred- 
njače Dubrovčani : Gundulić  u pjesmama  „Zori",  „Slo- 
bodi", zatim  Gjon  Palmotić  u pjesmi  „Slava  gospodu"  i 
Ignjat  Gjorgjić  u pjesmi  „Psalam  Davidov",  gdje  je  već 
stih  tako  zanosan,  da  nas  upravo  uznese  u neko  svečano 
stanje  duševno.  Badalićeva  himna  „Zvonimiru"  dostojno 

se  mjeri  sa  Preradovićevom  himnom : „Bože  živi" ; — u 
starijim  i novijim  himnama  posve  je  dolično  primijenjen 
stih  sadržaju. 

U „đitirambu",  kako  se  iz  ove  antologije  vidi,  nisu 
za  Vrazom  i Cirakijem  zaostali  Badalić  („Odkud  pjesan“) 
ni  Harambašić  u upravo  ditirambskim  raspoloženjem 
ispjevanoj  pjesmi:  „Pjesma".  „Bapsodija"  je  zastupana 

sa  tri  pjesme,  od  kojih  je  najveća  i obiljem  misli  naj- 
uspjelija pjesma  najmladjega  rapsoda  A.  Tresića-Pavičića, 
pod  naslovom  „Kod  Tegethofova  spomenika".  Kako  se 
vidi,  i tu  se  opaža  napredak.  U „elegiji"  nalazimo  zastu- 
pane i dubrovačke  i ilirske  i moderne  pjesnike.  Zastupani 
su  svi  oblici  elegije,  i klasična  elegija  i elegija,  kako  ju 
je  Goethe  usavršio,  i elegija  sa  posve  savršenom  izmirnom 
pointom.  Od  najstarijih  dubrovačkih  elegista  do  Tugomira 
Hrvata-Bošnjaka  kultivirali  su  naši  pjesnici  s osobitim 
uspjehom  elegiju,  pojedini  krajevi  imađu  svojih  elegičara, 
i rek  bi  da  taj  oblik  pjesme  privlači  najviše  naše  pjesnike. 

„Sonete"  kultivirali  su  naši  najbolji  pjesnici,  počevši 
od  ilirskoga  doba;  nu  danas  kao  da  se  osjeća  težina 
sonetskih  okova,  jer  se  ta  forma  sve  rjedje  kultivira.  Već 
iz  prvoga  soneta  ove  antologije,  od  Ivana  Mažuranića, 
pozdravlja  nas  genij  plastične  dikcije,  koja  je  postigla 
svoj  vršak  u nedostižnom  „Cengić-agi". 

U prigodnicama  dostojno  se  nadmeću  Senoa  i Badalić. 
Baš  je  zgodno  završena  lirska  skupina  Senoinim  sonetom 
„Stanku  Vrazu",  u kojem  se  grli  brat  Slovenac  sa 
Hrvatom". 

U epskoj  skupini  vidjamo  ista  imena,  kao  u Senoinoj 
antologiji  u raznim  vrstama  epa : I.  Gundulića,  Ivana 
Mažuranića,  Vladislava  Vežića,  Dimitriju  Demetra,  Kaza- 
lija,  Luku  Botića,  Grgu  Martića,  Medu  Pucića,  Prerado- 
vića  i Markovića.  Nov  je  odlomak  idilskoga  epa  „Starac 
major"  od  Markovića.  Šteta,  što  je  materijal  za  antolo- 
giju bio  prije  u štampu  predan,  nego  li  se  je  na  epskom 
polju  sa  mnogo  dara  i uspjeha  pokazao  Tugomir  Hrvat- 
Bošnjak. 


U „pjesničkoj  pripovijesti"  mnogo  su  uspjeha  poka- 
zali: Gjuro  Arnold  i Janko  Kamenar;  šteta  što  tu  ne 
ima  njihove  nijedne  pjesme.  Ovu  vrst  pjesme  uzvio 
je  Senoa  do  najljepšega  stupnja  i našao  u svoje  vrijeme 
dosta  dobrih  učenika. 

I u romanci  i baladi  vidjamo,  da  Pranju  Markovića 
nitko  nije  natkrilio.  Ipak  i u toj  vrsti  imade  lijepih  pje- 
sama od  Dežmana,  Jorgovanića,  Gjure  Arnolđa  i Kova- 
čića,  koje  bi  ovamo  lijepo  pristale. 

U idilama  vidimo  od  mladjih  pjesnika  Augusta 
Harambašića,  gdje  lijepo  pristaje  u kolo  starijih  pjesnika. 

Legenda  i alegorija  zastupana  je  Gajem,  Trnskim, 
Šenoom,  Preradovićem  i Vrazom.  Mislim,  da  bi  se  bilo 
našlo  za  alegoriju  lijepih  pjesama  u Zabarovim  i Palmo- 
vićevim  pjesmama. 

Parabole  i priče  zastupane  su  osim  starijih  pjesnika 
samo  Harambašićem,  tako  i „Basne"  ne  imaju  medju 
mladjim  pjesnicima  simpatija. 

Diđaktično  pjesničtvo  takodjer  je  starijega  porijekla : 
u pjesmama  poučnim  i opisnim  vidjamo  tek  jedno  novo 
ime  Gjure  Arnolda  uz  pjesmu  „Domovina".  „Poslanice" 
su  u opće  starija  vrst  pjesničtva,  mladjima  kao  da  ne 
prija.  U satiri  poslije  Vraza  i Šenoe  osobito  se  je  odli- 
kovao Ante  Kovačić.  Šteta,  što  nije  uvrštena  još  koja 
njegova  satirička  pjesma. 

* 

* * 

Iz  svega  se  dakle  vidi,  da  je  Hugo  Badalić  uspio  u 
svom  poslu,  da  nam  u pjesmama,  koje  najbolje  obilježuju 
osebinu  pojedinoga  pjesnika,  prikaže  cjelovitu  sliku  na- 
pretka hrvatskoga  pjesničtva  od  Dubrovčana  do  najno- 
vijega vremena.  Taj  nam  je  napredak  jamstvom,  da  će 
naše  pjesničtvo  nastaviti  svoj  prirodni  tečaj  napredovanja 
i da  će  naši  pjesnici  biti  i na  dalje  našom  utjehom  i 
ponosom.  Teško  narodu,  u kom  nema  pjesnika  ni  pjesama. 

Jovan  Hranilović. 


U našoj  domovini  prije  trista  godina. 

U spomen  tristagodišnjice  boja  sisačkoga. 

(Nastavak.) 


0 vratu  carevića  Mehmeda  nadjoše  jedan  dragi  kamen : 
bezoar  uz  brus,  kojim  se  je  brusio,  bio  zamotan 
u grimizan  omot.  Za  smrt  Hasanovu  kršćanski  vojevode 
nijesu  znali.  Tahi  za  to  i ne  dade  progoniti  Turaka,  što 
no  su  bili  u taboru  ; tolik  je  strah  od  Hasana  bio.  Njegova 
je  lješina  izvadjena  iz  vode  na  sam  dan  bitke.  Vojvodama 
turskim  budu  glave  odsječene,  pa  se  istave  na  ogled 
pobjednoj  vojsci.  Vojnici  naši  i seljani  okoline  sisačke  po 
više  dana  lovili  po  vodama  onim  plijen  obilniji  od  ikog 
ribolova.  Toma  Bakač  se  pobrinuo,  da  Hasan  bude  sahranjen. 
Brat  mu  Petar  zamota  ga  u nov  sag,  prebaci  nada  nj 


koplje  i zastavu,  pak  ga  na  jednom  povišem  brežuljku 
pokopa.  Tako  iskaza  ban  hrvatski  posljednju  čast  svomu 
groznomu  protivniku.'  U pobjednoj  se  vojsci  gotovo  svak 
istakao.  Od  vojevoda  u prvom  redu  ban  Bakač  Erdedi, 
generali  Auersperg  i Eggenberg,  pak  Ivan  Drašković, 
Vuk  Druškoe,  Benko  Turoc,1 2  Franjo  Orehovački  i đr. 
„Osim  pomenutih  vojvoda,  spomenuti  valja  i druge  junake, 

1 Poslije  jedan  beglerbeg  iskopa  Hasana  i prenese  u Petrinju. 
Krčelić,  I,  295. 

2 U „Plorantis  Croatiae  saecula  duo«  na  str.  44.  kiti  naš 
Pavao  Vitezović  Turoca: 

* 

neka  se  njima  ponose  potomci  njihovi,  kojih  ima  još  i 
dan  danas  u sisačkoj  okolici.  Evo  im  slavnih  imena : 
Blaž  lvlarić  iz  Odre ; Mijo  Meštrović  iz  Strelečkoga ; 
Mijo  Vajcek  takodjer  iz  Strelečkoga ; Nikola  Beneković 
iz  Sela;  Martin  Janeković  inače  Trohar  iz  Stnpna;  Antun 
Tominie  iz  Dužice  ; Mijo  Bezuh  iz  Grede  ; Antun  Saraga 
takodjer  iz  Grede ; Niko  Pavlušić  iz  Dužice  i Blaž 
Hunjad  iz  Siska.  Uvažajući  kaptol  zagrebački  njihovo 
junačko  požrtvovanje,  proglasi  ih  slobodnjacima  i odredi, 
da  ni  oni  ni  potomci  njihovi  od  svojih  kuća  i posjeda, 
koje  su  dotle  uživali,  ne  će  plaćati  nikakve  daće,  ni  pri- 
stojbe, ni  desetine,  riječju:  nikakov  teret  ne  će  nositi11.1 

Vojska  pobjednica  činila  trostruki  ophod  oko  grada 
u slavu  božju.  Glasnici  se  razletješe  po  Evropi,  da  navi- 
jeste dan  sreće.  Vladaoci  kršćanski  zahvaljuju  usrdno 
Bogu  po  svjema  zemljama.2  Car  Rudolfo  odlikova  glasnike 
zlatnim  lancem,  pak  se  odmah  zaputi  u crkvu,  gdje  se 
je  pjevalo  : Tebe  Boga  hvalimo.  A tek  rimski  papa ! U 
svom  pismu  na  „ljubljenoga  sina  grofa  Tomu  Erdeda 
mjesto  Njegova  carskoga  Veličanstva  u Hrvatskoj  bana11 
hvali  Klemento  Vili.  našega  bana : „Ti  si  onaj,  koji 
si  stvar  i savjetom  mudro  unapredio  i mišicom  se 

junački  iskaza, o“ Ti  znaš  tešku  bol,  što  nam  ju 

isti  Turci  zadadoše,  osvojivši  prošle  godine  znamenitu 
tvrdju,  a da  će  opet  biti  povraćena,  pobudi  Ti  najveću, 
nadu  u srcima  sviju  tom  preslavnom  pobjedom “,  itd. ; 
pismo  je  odugo  i laskavo,  a završuje  ovako  : „Medju  tim, 
da  razabereš,  koliko  te  tvoje  zasluge  cijenimo,  o našoj 
velikoj  naklonosti  prema  tebi,  odredjuj  tako,  da,  štogod 
bismo  mi  od  tebe  saznali,  da  bi  bilo  kadro,  da  promakne 
tvoje  dostojanstvo  (ad  tuam  dignitatem  promovenđam) 
i uznese  junaštvo  tvoje,  mi  ćemo  drage  volje  učiniti 
uvijek11.  To  je  pismo3  od  10.  srpnja  1593.  godine:  3 
nedjelje  dakle  iza  boja  sisačkoga.  Papa  zahvaljuje  Bogu 
pjevajući : Tebe  Boga  hvalimo  — i privatno  i svečano 
(gratias  privatim  egiinus  et  sollemniter  etiam  et  publice). 
Car  Rudolfo  i papa  Klemento  VIII.  — , da  upotrebimo 
riječi  Francuza  Bucange-a,  ,,u  pismima  slavna  djela 
heroja  u zvijezde  okivahu11  (praeelara  herois  faeta  summis 
laudibus  per  epistolam  efferebant). 4 Filip  II.,  kralj  špa- 
njolski, uresi  heroizam  našega  bana  visokom  odlikom. 

„primusque  Turocius  omnern 

austinuit  belli  molem  ; primasque  falanges 

dum  fregit  vicfcor,  reliquaa  dare  terga  coegit«. 

Valvaspr  IV,  032  — 3.  osobito  slavi  Auersperga;  bez  sumnje 
iskaza  se  taj  general  u tom  boju:  kad  neprijatelja  pridrža,  dok 
se  je  ban  prikupio;  ono,  koliko  ga  Valv.  uznosi  iznad  čina, 
otpada  na  to,  što  to  piše  pisac  „ Časti  (Ehre)  vojvodine 
Kranjske«. 

1  U Danici  od  g.  1883.  pisao  je  o tom  Tkalčić  (str.  125). 
I kad  nam  ne  bi  g.  Tkalčić  sam  kazao,  da  je  ta  imena  uzeo 
iz  jedne  rijetke  povelje,  pogodili  bismo  po  naravi  stvari. 

- Krč  lić  I,  295.  veli,  da  je  u selu  Greda  na  polju  sisačkom 
podignuta  crkva  sv.  Akacija  mučenika  i drugova  mu  10.000.  To 
bi  se  odnosilo  na  okrugli  broi  vojske  Erdedove. 

1 Pismo  pape  Elementa  VIII.  na  bana  Tomu  Bakača  od 
10.  srpnja  1593.  čitaj  u Theiner:  Monumenta  vetera  Slavorum 
mendionalium,  II.,  84.-85. 

1 Ducange : Illyricum  velus  et  novum  233.,  pak  gledaj  papino 


Toma  je  Bakač  prvi,  što  mi  znamo,  hrvatski  ban, 
odlikovan  redom  zlatnoga  runa ')  (aureo  orđinis  vellere). 
Zatim  mu  budu  prsa  ukrašena  i drugim  velikim  redom  : 
na  ime  „redom  sv.  Spasitelja112  (sacri  Ređemptoris  orđine). 
Visoku  tu  odliku  nose  banu  u Zagreb  dva  rimska  prvaka 
od  istoga  reda.  Toma  ide  s pripadnicima  svoje  obitelji  i 
s velikom  pratnjom  prvaka  u stolni  hram  svetoga  kralja ; 
u hram  onaj,  za  koji  se  grozio  Hasan,  da  će  na  njegovu 
glavnom  žrtveniku  svoje  konje  zobiti.3)  Tu  prisustvuje 
narod  iz  mnogih  krajeva  uboge  i poharane  domovine 
zahvalnoj  službi  božjoj,  koju  vrši  biskup  glavnoga  grada 
Petar  Domitrović.  U božjem  hramu  pozdravlja  taj  na- 
obraženi  crkveni  pastir  osloboditelja  naroda  svoga ; Toma 
mu  zahvaljuje  lijepo.  Iza  otpjevane  službe  prima  ban 
svetu  pričest,  a iza  toga  pristupaju  rimski  prvaci  i uz 
formalne  rieči  objese  mu  ogrlicu.4)  Ceremonija  je  ovršena  ; 
ban  izlazi  kano  „sacri'  Ređemptoris  orđiois  athleta11.  A 
sad  oda  sviju  strana  vreva  i stiska  onih,  što  mu  čestitaju  ; 
trubljavina  trubalja,  jeka  svirala,  a zrak  se  razliježe  orlja- 
vom „na  mnogaja  ljeta11 ; poslije  podne  je  sjajna  gozba. 
Udji  danas  u naš  velelijepi  stolni  hram,  pak  zaputiš  li 
se  k žrtveniku  sv.  Marije,  što  no  je  u desnom  brodu, 
eto  ti  nadgrobnoga  spomenika  pobjeditelja  sisačkoga ; 
vidiš  mu  junački  lik  u kipu  istesanu  u kamenu.  Na  vrhu 
spomenika  opazit  ćeš  kacigu,  bansko  žezlo  i „zastavu 
kraljevsku11,  znak  vojvodski.  Ban  se  drži  mača  ljuta,  a 
oči  upire  u razapetoga  Spasitelja.  Krasni  iznad  glave  na- 
pisani simbol:  ,,in  deo  vici11  podsjeća  te  na  te  divne  časove 
odlikovanja  u banu  naroda  hrvatskoga.  (Svršit  će  se.) 

1 Red  zlatnoga  runa  jest  prvotno  burgundski.  Osnovan  je 
g.  1430.  Poslije  su  ga  zavele  dinastije  u Španjolskoj  i Austriji. 
Da  je  ban  Bakač  dobio  red  zlatnoga  runa,  za  to  je  vrelo  naše 
Ducange,  str.  233.,  na  drugo  se  dosad  ne  namjerismo.  Ali  kod 
Ducangea  je  tu  nemila  valjada  tiskarska  pogrješka.  Tamo  stoji: 
„magnum  deinde  virtuti  Draslcovichianae « mjesto  »Erđodianae< 
»impositum  est  proemium',  t.  j.  dobi  red  zlatnoga  runa.  Da  tu 
ima  biti  Erdodianae,  evo  neprepornih  dokaza:  a.  Iza  Ducangeove 
povjesti  »Ilirije  stare  i nove«  nalaze  se  iza  banova  od  davnijih 
vremena  (na  str.  226.  i dalje)  posteriores  Dalm.  Croat.  et  Sla- 
vonke bani,  i to  kronološki.  Kod  svakoga  se  bana  nabrajaju 
i njegovi  čini,  tako  se  i kod  Tome  Bakača  govori  samo  o njemu. 
Ali  najednom  — pošto  pisac  govori  mnogo  o tom  banu  — stvori 
se  čitaču  pred  očima:  za  sve  je  te  herojske  čine  nagradjena 
tako  vanredno  hrabrost  — Draškovićeva.  Otkuda  iznenada  taki 
skok  i to  kod  ovoga  bana?  b.  Neposredno  se  prije  tih  riječi 
veli:  »car  su  i papa  okivali  djela  herojeva  u zvijezde«.  Sasvim 
je  naravno,  da  se  to  »heroj«  odnosi  na  Bakača,  o kom  je  Ducange 
prije  toliko  raspreo,  pak  smo  na  drugom  mjestu  već  pripovijedali, 
kako  je  papa  pisao  Bakaču,  — a ne  Draškoviću.  c.  Ni  za  kojega 
Draškovića  u doba  Bakačevo  ne  znamo,  da  bi  mu  djela  dostala 
taku  nagradu.  Kardinal  je  Juraj  Drašković  umro  prije,  a i nije 
bio  tako  odlikovan;  još  se  manje  može  misliti  na  potonjega 
bana  Ivana  Draškovića,  premda  se  i on  istakao  u sisačkom  boju. 
— U ostalom  je  stvar  jasna,  nije  ju  ni  trebalo  dokazivati,  a da 
smo  mi  ipak  to  Činili,  razlog  je  to,  što  čovjek  nepovjesnik  zna 
neku  stvar  sasvim  drukčije  gledati  nego  li  je  doista. 

2 Red  je  .sv.  Spasitelja«  zasnovao  Vinko  Gonzaga,  četvrti 
vojvoda  Mantue  pri  ženidbi  svoga  sina.  Svrha  mu  je:  obrana 
i proširenje  vjere  kršćanske.  Taj  red  potvrdi  papa  Pavao  V. 
Osnivač  doda  redu  još  riječi:  nihil  isto  triste  recepto.  Rattkay: 
Memoriae  reg.  et  banorum,  146. 

3 Rattkay,  spom.  dj.  145. 

4 Ta  je  ogrlica  (monile,  torquis)  bio  ovratnik  neki  sapleten 
od  samoga  zlatnog  šiblja,  u tom  su  šiblju  upleteni  dragulji  i 
druge  dragocjenosti.  Na  najljepšem  safiru  čitale  se  riječi : »domine, 
probasti  me".  Rattkay,  spom.  dj.  146. 


Cvjetna  nedjelja.  Slikao  P.  A.  Cot. 

Drevnost  nekadašnjih  hrvatskih  naseobina  u Grčkoj. 


ovom  je  stoljeću  umni  Fallmerajer  prvi  doka- 
zivao duhovitim  i dosad  novim  načinom  slavensko 
porijeklo  Novogrka  Te  svoje  misli  iznio  je  na 
sviiet  u djela:  1)  „Gesehichte  von  Morea“, 
183’.  2 sveske,  2).  Akademisehe  Abhandlung 
i'iber  die  Entstehung  der  heutigen  Griechen,  1835.  1. 
sveščić;  3)  Fragmente  us  đem  Oriente,  1840.  1 sveska. 
Taj  je  pisac  svoju  hipotezu  branio  oštroumnim  dokazima, 
pa  se  je  s toga  silna  prašina  uzvitlala  u učenom  svijetu. 
Podigla  se  je  vika  i buka  na  toga  smjelog  umnika.  Protiv 
njega  digao  se  sav  grčki  svijet,  koji  bješe  krivo  i jedno- 
strano obaviješten  o nazorima  njegovim;  ustadoše  pri- 
stalice tilhelenske  ideje,  što  no  je  tada  u cvijetu  bila, 
— nadalje  svi  neprijatelji  Slavenstva,  pa  i nekoji  Slaveni 
kao  n.  pr.  slavista  B.  Kopitar,  koji  je  u ,,Wiener  Jahr- 
biicher“  spočitnuo  Fallmerayeru,  da  su  mu  neki  nazori 
površni  i da  je  presmion  u etimologiji.  Svakako  je  velika 
šteta,  što  je  taj  učenjak  slabo  poznavao  slavenske  jezike; 
s toga  je  lako  zašao  na  krive  staze,  dok  je  proučavao 
mjesna  imena  u Peloponezu , da  po  njima  rastumači 
etrografsko  im  porijeklo  Pored  toga  on  je  nasio  grčkomu 
nađriučenjaku  Pittakisu.  Ovaj  mu  je  predao  krive  i pa- 
tvorene isprave,  koje  je  Fallmerayer  upotrebio  za  dokaz 
nekih  svojih  tvrdnja. 

Ma  da  se  ove  dvije  pogrješke  ne  mogu  poreći,  ipak 
je  velika  zasluga  Fallmerayerova,  da  je  podao  učenomu 
svijetu  novu  misao  i rasvijetlio  do  sada  nepoznate  ili  krivo 
tumačene  etnografske  prilike  Grčke,  a naročito  Pelopo- 
neza.  Sve  do  njega  sav  je  naobraženi  svijet  mislio,  da 
su  današnji  stanovnici  Grčke  pravi  pravcati  potomci  starih 
Helena,  pa  i sam  Fallmerayer  mislio  je  tako  jošte  počet- 
kom grčkoga  rata  za  slobodu.  No  kad  Su  u Evropu  stigle 
prve  ratae  vijesti  sa  mjesnim  imenima  iz  Peloponeza, 
koja  su  imala  sasvim  drugo,  samo  ne  davno  helensko 
obilježje,  poče  on  o tom  čudnovatom  pojavu  razmišljati. 
S pomoću  francuske  glasovite  karte  Grčke  od  La  Pie-a 
(na  osam  listova)  nadje  toliko  podataka  za  svoju  hipotezu 

0 slavenskom  porijeklu  Novogrka,  da  je  na  toj  osnovi, 
upotrebivši  jošte  filološka  i povjesna  vrela,  mogao  napisati 
prije  pomenuta  djela.  Oprli  su  mu  se  doduše  protivnici, 
koji  su  otkinuli  po  koji  kamečak  od  njegove  zgrade,  ali 
on  je  opet  stekao  i pristalica,  što  su  misao  njegovu  usvojili 

1 dalje  širili.  Njegovi  važniji  znanstveni  protivnici  jesu 
ovi  pisci : Zinkeison,  Ross,  Ow  i Hopf.  Potonji  je  s naj- 
većim uspjehom  pobijao  Fallmerayera.  U svojoj  povjesti 
sredovječne  Grčke  u Ersch-Gruberovoj  naučnoj  enciklo- 
pediji oprovrgava  neke  nazore  Fallmerayerove,  ali  mu  nije 
pošlo  za  rukom,  da  uzdrma  osnovnu  misao  nauke  njegove. 
U 85.  knjizi  1.  odsjeka  te  enciklopedije  („Povjest  sredo- 
vječne Grčke)  podaje  nam  Hopf  vrlo  važan  dokaz  o dre- 
vnosti  hrvatskih  nasebina  „ Charvati “ u Grčkoj.  Pretre- 
sajući na  ime  tvrdnju  Fallmerayerovu,  kako  je  sav  Pelo- 


ponez  bio  pun  slavenskih  topografskih  imena,  pa  da  je 
prema  tomu  i ondješnji  živalj  morao  biti,  dotično  postati 

slavenskim,  dolazi  do  ovoga  doumka: 

„No  tvrdnji,  da  se  je  samo  neznatna  čest  Slavena 
u Heladu  uselila  i možda  tek  g.  746.  posl.  I.  zauzela 
zemljišta,  što  su  bila  strašnom  kugom  lišena  prvobitnih 
svojih  stanovnika,  čini  se,  kao  da  se  donekle  opire  vijest 
nekoga  ne  baš  pretočnog  bezimenog  zemljopisca  bizan- 
tinskoga, koji  je  iscrpao  Strabona  (ex.  toj  2xpa8ojvo: 
Y£coYpx<p«twv,  ed.  Almeloveen.  Amstelodami  1707.  Lib. 
IX.  p.  1264),  a živio  po  svoj  prilici  na  izmaku  X.  stoljeća 
za  vlade  cara  Bazilija  II.  U tom  se  spisu  priča,  da  je 
uz  Epir  gotovo  čitav  opseg  Helade  i Peloponeza  napučen 
skitskim  Slavenima,  a to  na  nam  je  najrječitiji  dokaz,  da 
je  u tim  krajevima  bio  uništen  grčki  živalj.  Uz  to  nam 
izrijekom  kaže  o Elidi,  da  je  u njoj  nestalo  drevnih  imena 
Pisata,  Kaukona  i Pilija,  a cijela  pokrajina  da  je  naseljena 
narodom  skitskoga  plemena.  U nizinama  Elide  bio  se 
i valjda  veći  dio  Slavena  udomio,  dok  je  Ahaja,  obranjena 
gradovima  Patrae  i Korintom,  ostala  netaknuta  i sačuvana 
Grcima.  Općenita  izreka : [lacrzv  ^vsipov  xxl  'lUTGJI*  c r^sSov 

7- 7.1  rieloTCOVV/VTOV  5MCI  i\'Ix/.£fVjvG.V  Xx’Jlfxt  X/.)vx3oi  VSU.OV7Xl 

daje  povoda  slutnji,  da  su  slavenska  plemena  samo  djelo- 
mično zaposjela  grčke  zemlje.  Sto  se  je  Maraton  u vri- 
jeme nepoznatoga  zemljopisom  zvao  Vrana,  Salamis  pale 
Kiluri,  Platea  i Delfi  kao  i danas  Kohla  i Kastri,  što 
se  Mikene  i Olimpija  nazivahu  Charvati  i Miraka,  to 
nam  svjedoči,  da  su  se  i slavenska  mjesna  imena  inokosno 
pojavila  što  u srednjoj  Grčkoj,  što  u Heladi.  No  ako  se 
poda  prevelika  važnost  tim  mjesnim  imenima,  koja  su 
većim  dijelom  u kasnije  doba,  u 13.  i 14.  stoljeću,  zamije- 
njena drevnim  prvotnim  nazivima,  ne  bi  se  smjelo  zabo- 
raviti, da  su  važniji  pomorski  i pokrajinski  gradovi  vazda 
očuvali  svoja  drevna  imena,  pa  da  dakle  nijesu  nikad  bili 
poslavenjeni11.  Odatle  biva  jasno,  da  su  argivski  „Char- 
vati11 osnovani  negdje  izmedju  7.  i 8.  stoljeća;  jer  počet- 
kom 9.  stoljeća,  na  ime  g.  805.  ili  807.  poslije  Isu^a 
poraženi  su  peloponeški  Slaveni  u boju  blizu  grada  Pa- 
trae, a poslije  toga  kobnog  dogadjaja  sve  do  svoga  kona- 
čnog podjarmljenja  premoći  bizantinskoj,  može  se  s punim 
pravom  sumnjati,  da  li  su  ikad  razvili  toliko  životne 
snage,  da  osnuju  gradove  i nova  selišta  ili  da  razgrane 
vlastitu  narodnost  i političku  osebujnost.  Bilo  je  obratno : 
grčki  živalj  na  umoru,  ojačan  mnogobrojnim  doseljeni- 
cima iz  Male  Azije  i sa  Ponta,  pa  podupiran  carskom 
pomoći,  većom  naobrazbom  i mnogim  drugim  povoljnim 
prilikama,  preobrazi  kroz  stoljeća  sebe  i Slavene,  primijesiv 
sebi  i arbanašku  krv,  u onaj  narod,  koji  u ovom  vijeku 
običavamo  nazivati  novogrčkim.  No  vratimo  se  argivskim 
„Charvati ma “.  Pošto  ih  bizantinski  pisac  pominje  medju 
drugim  slavenskim  mjesnim  imenima,  bit  će  da  su  prije 
spomenute  bitke  postojali.  Postanak  mjesta  Charvati  pada 

u vrijeme  međju  prvim  slavenskim  provalama  u Grčku  i 
spomenutom  bitkom  kod  grada  Patrae.  I atičko  mjesto 
„Charvati  “ postalo  je  po  svoj  prilici  u isto  doba,  u koje 
i argivsko.  Važno  je  jošte,  da  je  čuveni  Moraton  u vri- 
jeme nepoznatoga  zemljopisca  nosio  skroz  hrvatsko  ime 
„Vrana",  koje  nije  rijetko  u našim  krajevima.  Odatle  je 
posve  naravan  doumak,  da  nedaleko  mjesto  Charvati  u 
gori  himetskoj  ima  da  zahvali  svoj  opstanak  i svoje  ime 
istovremenim  Slavenima,  Hrvatima,  što  no  su  pokrstili 
drevno  i slavno  bojište  nazivom  zavičajnim. 

Napokom  treba  da  jošte  spomenemo,  da  Fallmerayer 


u „Istočnim  odlomcima11  pominje  seoce  u Peloponezu 
,,Chyrvatez“,  koje  prevodi  na  njemački  „KroatenheinFh 
Toga  mjesta  nijesam  na  žalost  mogao  naći  na  zemljovi- 
dima, što  su  meni  pri  ruci,  pa  stoga  ne  mogu  da  mu 
označim  geografski  položaj.  Nema  nikakve  sumnje  da 
ova  tri  imena  opravdavaju  slutnju,  kako  je  jošte  više 
drugih  čisto  hrvatskih  mjesta  bilo  u Grčkoj,  ali  im  se  u 
vrijeme  od  tisuću  godina  ne  samo  ime  nego  i svaki  trag 
zameo.  — Želio  bih,  da  ove  redke  čitaju  oni,  kojima  je  naša 
povjest  puka  bajka,  a cijelu  Hrvatstvo  gola  izmišljotina 
policijske  države.  P- 


jj  f Ljudevit  pl.  Vukotinović^| 

Dne  17.  o.  m.  na  večer  preminuo  je  u Zagrebu  Ljudevit 
pl.  Vukotinović,  navršivši  nedavno  80  godina  dobi  svoje.  U mla- 
dosti bijaše  oduševljen  Ilirac,  a odlikovao  se  kao  pjesnik  i knji- 
ževnik. Gajeva  »Danica«,  »Kolo«,  »Neven«  jasno  svjedoče  o nje- 
govu književnu  radu.  Eodio  se  18.  siječnja  1813.  u Zagrebu. 
God.  1882.  sudjelovao  je  kao  jurat  u požunskom  saboru,  gdje 
je  bio  pridijeljen  kao  pisar  hrvatskomu  velikašu,  grofu  Janku 
Draškoviću.  On  se  medju  prvima  pridružio  kolu  mladih  Ilira  i 
živo  sudjelovao  u našem  narodnom  preporodu.  Privrijedio  je 
mnogo  narodnoj  stvari  na  književnom  i prosvjetnom  polju,  a 
napose  su  zasluge  njegove  u prvoj  polovini  života,  u mladosti  i 
muževnoj  dobi,  zamašne  i dične.  Pod  starije  dane  posvetio  je 
sile  svoje  političkomu  radu,  o kojem  nije  ovdje  mjesto  da  sudimo. 
Sahranjen  je  u grobnici  Ilira.  Nad  otvorenim  grobom  rekao  je 
nadgrobnu  besjedu  akademik  i sveučilišni  profesor  A.  Pavić, 
koji  je  ocrtao  zasluge  pokojnikove  na  književnom,  znanstvenom, 
prosvjetnom  i političkom  polju.  Vječni  pokoj  duši  njegovoj  1 

Književnost. 

Hrvatska.  Jugoslavenska  akademija  znanosti  i umjetnosti, 
razred  matematičko-prirodoslovni,  držao  je  dne  15.  ožujka  o.  g. 
javnu  sjednicu,  u kojoj  je  član  dopisnik  dr.  Gorjanović-Kramberger 
čitao  raspravu:  Geologija  gore  Samoborske  i Žumberka. 

Gora  Samoborsko-Žumberačka  ne  sačinjava  samostalnu 
gorsku  cjelinu  ili  skupinu,  već  je  sastavna  čest  onoga  dijela 
Alpa,  koji  ulazi  iz  Kranjske  u Hrvatsku,  pak  se  prostire  izmedju 
rijeka  Krke  i Kupe,  a seže  do  Save.  U njoj  se  mogu  upoznati 
ove  ere:  1.  Paleozoička  era  sa  sistemom  karbona  (gornji  odio). 
2.  Mczozoička  era  sa  potpunim  sistemom  triasa,  zapremajući 
najveću  čest  našega  predjela.  — Sistem  jurski  fali.  — Od  krednoga 
sistema  ima  samo  gornji  odio  3.  Kenozoička  era  sa  dobrć 
razvitim  sistemom  terciera  počevši  sa  mediteranom  pak  sve  do 
pliocenskih  riječnih  staložina.  Sedimenti  kvarternoga  sistema  t.  j. 
diluvijalne  ilovine  i šljunak  pokriva  tercijarne  naslage,  a mjesti- 
mice i trias.  Eruptivno  stijenje  nahodi  se  na  prostoru  izmedju 
Šoića,  Braslovje  (kod  Ruda),  PrekriSja  (kod  Sv.  Lenarda)  i 
sela  Okića,  gdje  u podobi  žica  prodire  naslage  karbona,  triasa  i 
krede.  Erupcije  same  zgadjale  su  se  za  triasa,  krede  i početkom 
terciera. 

— Vrli  naš  suradnik  dr.  Milivoj  Šrepel  potaknuo  je  u 1. 
broju  »Vienca«  u obznani  »Brandes  o ruskom  romanu«  hvale 


vrijednu  misao,  da  naša  „Matica«  počne  izdavati  „Slavensku 
biblioteku«,  u kojoj  bi  se  priopćivali  valjani  prijevodi  uzornih 
slavenskih  pisaca,  u prvom  redu  Rusa,  pa  onda  Poljaka  i Ceha. 
čujemo,  da  je  naša  »Matica«  tu  lijepu  misao  usvojila,  pa  da  će 
već  ove  godine  medju  publikacijama  Matičinim  izići  prvi  svezak 
te  biblioteke.  U njem  će  biti  sabrani  prijevodi  pripovjedaka  pr- 
vaka ruskih  pripovjedača,  Ivana  S.  Turgenjeva. 

Dr.  T.  Maretić  napisao  je  prošle  godine  životopis  Miklo- 
šićev  pod  natpisom  »Život  i književni  rad  F.  Miklošića«,  koji  je 
u CXII.  knjizi  »Rada«  ugledao  svjetlo.  U tom  dugačkom  živo- 
topisu — punih  sedam  tabaka!  — na  više  mjesta  dr.  Maretić 
igra  nespretnu  ulogu  branitelja  i »spasitelja«,  obarajući  se  pri 
tom  na  one  Hrvate,  koji  se  ne  klanjaju  napose  u pitanju  hrvatsko- 
srpskom  auktoritetu  Miklošića  — dobroga  učenjaka,  a lošega 
Slavena,  — jer  je  pod  plaštem  tobožnje  znanosti  htio  Hrvatima 
oteti  ono,  što  je  njihovo  po  Bogu,  povjesti,  pravu  i svijesti  na- 
rodnoj. Čovjek  bi  očekivao,  da  će  dr.  Maretić  kao  hrvatski 
učenjak  naučno  pobijati  neosnovane  tvrdnje  Miklošićeve,  a kad 
tamo,  on  ga  brani  i izvinjava,  a hrvatske  protivnike  zlokobne 
hipoteze  Miklošićeve  grdi  i ponizuje.  »Nakaznog  li  proizvoda  na- 
opake  učenosti  1«  — da  se  poslužimo  riječima  samoga  Maretića 
u istoj  raspravi. 

Taj  je  životopis  obznanio  u 3.  broju  ovogodišnjeg  »Lju- 
bljanskog Zvona«,  M.  Murko,  koji  sudi,  da  je  dr.  Maretić  »pre- 
malo govorio  o velikom  znamenu  Miklošićeva  rada  za  slavistiku 
i u opće  za  lingvistiku.  U posljednjem  poglavlju  bio  bi  morao  u 
općim  crtama  izvoditi  opširnije  doumke  iz  drugoga,  podrobnije 
isporedjivati  Miklošića  njegovim  predšasnicima  i vršnjacima  medju 
Slavenima  i Nijemcima,  ocjenjivati  njegovu  zavisnost  od  njih  i 
njegov  samostalni  napredak.  Po  koje  dobro  zrno  o tome  naho- 
dimo  kod  razglabanja  pojedinih  spisa,  ali  nema  skupne  slike.  A 
bez  nje  ne  će  si  ljudi,  koji  nisu  dobri,  stručnjaci,  lako  stvoriti 
pravoga  pojma  o Miklošićevim  zaslugama  za  znanost  i sla- 
venstvo«. Tako  se  evo  sudi  o glavnom  i izvornom  dijelu  Mare- 
tićeve  rasprave,  jer  ono  ostalo  nije  i onako  drugo  no  opširno  i 
dugačko  ispisivanje  sadržaja  pojedinih  djela. 

U Zadru  je  prije  podruge  godine  osnovano  društvo  »Pučka 
knjiga«,  komu  je  svrha  tiskati  i razdavati  knjižice  za  ćudorednu 
i gospodarstvenu  prosvjetu  naroda;  i to  barem  četiri,  a po  mo- 
gućnosti do  šest  i više  knjižica  na  godinu.  Osnivači  društva 
plaćaju  ili  na  jedanput  ili  na  rokove  kroz  jednu  godinu  šest 
forinti,  a pribrojnici  na  godinu  plaćaju  50  nvČ.  Dosada  je  društvo 
izdalo  šest  knjižica,  i to:  1.  Pučki  razgovori,  I.  dio,  napisao  Mate 
pop  Nekić,  2.  Pripovijetke  za  puk,  napisao  Cvjetko  Gruber, 

3.  Razgovori  o domaćem  uzgoju,  napisao  Bartul  Matijaca,  4.  Pučki 
razgovori,  II.  dio,  napisao  Mate  pop  Nekić,  5.  Crtice  iz  hrvatske 
povjesti,  napisao  Stjepan  Spalatin,  6.  Glavni  grijesi,  napisala 
Milena  Sajvertova.  Potonja  je  knjižica  nedavno  izišla.  Mi  smo  je 
primili,  pročitali,  pa  treba  da  o njoj  kažemo  svoj  sud.  Spisate- 
ljica te  knjižice  nije  nepoznata  u našoj  književnosti.  Ona  je  od 
neko  doba  suradnica  našega  lista,  a i prije  je  radila  na  knji- 
ževnom polju.  Poznate  su  njezine  »Krajiške  priče«,  koje  se  odli- 
kuju živim  realizmom  i narodnim  jezikom.  U ovoj  knjižici  ima 
sedam  crtica  (Obitelj  Smajićeva,  Oboli  Luka,  Škrtac  Mato, 
Stidljivost  ures  je  ženi,  Nenavidni  brat,  Pijanica  Šime,  Srčba 
truje  srce.  Lijena  Luče),  crpenih  iz  narodnoga  života  ili  zamiš- 
ljenih prema  načinu  i običajima  prostoga  puka.  U prvoj  crtici 
riše  uzornu  obitelj  Smajićevu  (ne  bi  li  bolje  bilo  Zmajićevu?),  a 
u ostalih  se  šest  prikazuju  glavni  grijesi  na  živim  primjerima  i 
zgodama.  Na  kraju  svake  crtice  ima  kratka  pouka,  kao  u 
basnama:  kako  se  treba  Čuvati  oholosti,  škrtosti,  bestidnosti, 
nenavisti,  ueumjerenosti,  srčbe  i lijenosti.  Crtice  ove  doista  dobro 
odgovaraju  glavnoj  svrsi,  da  služe  ćudorednoj  prosvjeti  prostoga 
puka.  Vidi  se,  da  je  to  i lebdjelo  spisateljici  pred  očima,  kad  ih  je 
zamišljala  i izradjivala.  Umjetnički  dio  ovih  crtica  nešto  je  slabiji; 
namjera  je  etična  odviše  vidna  I karakteristika  lica  mogla  je 
biti  dublja  i življa,  da  se  ne  kreće  tek  u općenitim  crtama. 
Crtice  bi  time  postale  istinitije  i jače  bi  se  doimale.  Jezični 
izraz  zanosi  na  narodnu,  ali  stil  je  mogao  biti  dotjeraniji  i pra- 
vilniji. Naše  je  tvrdo  uvjerenje:  knjige,  što  su  namijenjene  školi 
i prostomu  narodu,  ne  smiju  imati  slovničkih  i stilističnih  pogrje- 
šaka.  I ono,  što  je  najbolje,  tu  je  tek  — dobro.  Potonji  se  pri- 
govor ne  tiče  u prvom  redu  spisateljice,  već  uprave  društvene, 
koja  je  nadzirala  štampanje  knjižice.  Svakako  treba  pohvaliti  » 
plemenitu  ćudorednu  tendenciju  i zanimljivo  pričanje  u tim  crti- 
cama, koje  će  jamačno  omiljeti  narodu.  Naša  je  živa  želja,  da  se 
ta  knjižica  čita  ne  samo  u Dalmaciji,  nego  i u drugim  hrvatskim 
krajevima. 

Slovenska.  Grgur  Jareb,  slovens'.i  pisac  i poznati  domoljub 
slovenski,  umro  je  Trstu.  Bavio  se  je  najviše  književnom  po- 
vješću  slovenskom,  pa  se  spremao,  da  napiše  kritičnu  povjest 
slovenske  književnosti.  Bio  je  poznat  kao  odličan  rodoljub  i Čist 
značaj.  — »Matica  Slovenska-  raspisala  je  iz  Jurčić-Tomšićeve 
zaklade  nagradu  od  200  for.  za  izvornu  pjesničku  pripovijetku, 
u prvom  redu  epsku  pjesmu.  Sujet  neka  se  crpe  iz  povjesti  ili 
u opće  iz  života  slovenskoga  naroda.  — Pod  kraj  prošle  godine 
izdala  je  zaslužna  »Družba  sv.  Cirila  i Metoda«  u Ljubljani 
lijepu  knjigu:  *Janez  Cigler «,  slovenski  spisatelj.  V spomen 
stoletnice  njegovega  rojstva  spisal  Ivan  Vrhovnih,  župnik  trnovski, 
v Ljubljani.  (Sa  tri  slike).  To  je  potpun  i opširan  životopis  slo- 
venskoga pisca.  Podrobno  je  opisan  život  i rad  njegov  na  osnovu 
temeljitih  istraživanja.  Potpuna  je  to  slika,  a pisana  lijepo 
i razumljivo,  kako  i dolikuje  knjizi,  što  je  namijenjena  narodu 
i mladeži  slovenskoj.  — Vatroslav  Holz  izdao  je  još  lani  u 
Trstu  zanimljivu  knjižicu  pod  natpisom  „ Spomini  na  znamenite 
može  Slovenske* . Putujući  pisac  po  slovenskim  krajevima,  upoznao 
se  sa  svim  znamenitim  ličnostima  i odličnicima  slovenskim,  što 
su  radili  na  polju  narodnoga  napretka.  U toj  je  knjižici  iznio 
nacrte  njihova  značaja  i rada  iz  vlastitoga  iskustva  i opažanja. 
Iako  je  orisao  velik  broj  slovenskih  politika  i rodoljuba,  pje- 
snika, slikara  i glazbenika. 

Uvaženi  slovenski  pisac  i proslavljeni  historik  Antun 
Koblar,  arhivar  u Rudolfinu,  uredjuje  »Izvjestja  muzejskega 
društva  za  Kranjsko«,  koja  izlaze  u Ljubljani  svaki  drugi  mjesec 


u svescima,  što  opsežu  2 do  3 tiskana  arka,  a osvrću  se  na 
domoznanstvo  Kranjske,  pa  i susjednih  zemalja.  Donose  Članke 
i bilješke  o starinama,  povjesti,  narodopisu,  zemljopisu  i priro- 
doznanstvu  slovenskih  zemalja.  Ovaj  je  časopis  vrlo  lijepo  ure- 
djivan  i donosi  rasprava  i vijesti,  koje  se  tiču  i naše  prošlosti. 
Tako  ima  u prvom  svesku  ove  godine  osim  važnih  rasprava  i 
veliko  obilje  zanimljivih  vijesti,  kojih  se  neke  tiču  nas  Hrvata, 
kao  »Zagrebški  škofNikolaj  SelniČki«  i „Glagoljaši  na  Kranjskem«. 
Glavni  su  radnici  oko  ovoga  lista  sam  urednik  i poznati  historik 
S.  Rutar. 

Njemačka.  Naš  vrijedni  suradnik,  Stjepan  Miletić,  stekao 
je  ovih  dana  čast  doktora  filozofije  u bečkom  sveučilištu.  Nje- 
gova se  doktorska  rasprava  zove:  » Estetski  oblik  umirnoga  zavr- 
šetka u dramama  Shakespearovim “ (*Die  aesthetische  Form  des 
abschliessenden  Ausgleiches  in  den  Shakespeare’schen  Dramen«). 
U njoj  razlaže  najprije  potanko  oblik  umirnog  i skladnog  zavr- 
šetka u umjetničkom  i pjesničkom  umotvoru,  a onda  prelazi  na 
glavni  dio  svoje  rasprave:  kako  Shakespeare  provodi  taj  oblik 
u neumrlim  djelima  svojim.  Pobijajući  Riimelina,  ističe,  da  Sha- 
kespeare nije  puki  realista  ili  prosti  naturalista,  već  pravi  ide- 
alista, a u tome  smislu,  da  je  idealizam  istinita  poezija,  koja 
doduše  ima  svoj  izvor  i korijen  u prirodi,  ali  ju  ujedno  pozla- 
ćuje  svijetli  sjaj  sunčani.  Shakespeare  vjeruje  u etični  poredak 
svijeta,  pa  nikad  ne  sumnja  o konačnoj  pobjedi  dobra.  S toga 
drame  njegove  imaju  umirni  i skladni  završatak.  Pisac  pokazuje, 
kako  to  biva  u »Hamletu«,  »Macbethu«,  »Learu«,  »Otelu« 
»Romeu  i Juliji«,  »Korijolanu«,  pa  onda  u igrokazima,  komedi- 
jama i u kraljskim  dramama.  Shakespeare  je  kao  pjesnički  genij 
dobro  poznavao  vječne  oblike  ljepote,  pa  ih  je  i odrazio  u urno- 
tvorima  svojim.  On  bijaše  pjesnik  — filozof,  koji  je  vjerovao  u 
etični  poredak  svijeta.  U njega  se  svuda  opaža  težnja  za  pot- 
punim skladnim  i pravednim  završetkom.  Rasprava  dra.  Stje- 
pana Miletića  lijep  je  prilog  literaturi  o djelima  Shakespeareovim, 
a za  estetiku  kao  formalnu  znanost  važan  i nov  dokaz,  jer  se 
obično  misli,  da  se  upravo  u djelima  Shakespearovim  teško 
može  potvrditi  estetki  oblik  umirnog  i skladnog  završetka.  Oštro- 
umno shvaćanje  i izvornost  estetskog  sudjenja  pokazao  je  daro- 
viti pisac  osobito  u drugom  dijelu  rasprave,  gdje  u novom 
svjetlu  objašnjuje  zamršene  zagonetke  u kompoziciji  i karakte- 
ristici glavnih  lica  Shakespeareovih : Hamleta  i Ofelije,  Mac- 
betha,  Leara  i Kordelije.  Rasprava  je  pisana  živo  i zanimljivo, 
njemačkoj  ukoče  losti  nema  tu  ni  traga.  Lijepa  ova  rasprava 
novi  je  dokaz  krasnoga  talenta,  od  koga  se  ima  hrvatska  knjiga 
puno  nadati. 

Svaštice. 

»Berba  u spljetskom  polju«,  slika  hrvatskog  slikara  Vicka 
Draganje,  koja  je  prvi  put  ugledala  svjetlo  u 1.  prvom  broju 
»Vienca«  ove  godine,  izišla  je  sada  u 17.  broju  velikoga  češkog 
ilustrovanoga  lista  »Svetozora«,  koji  donosi  i opis  slike  i oris 
života  slikarova  po  podatcima  našega  lista. 

Portret  grofa  Janka  Draškovića.  Naš  genijalni  slikarski 
umjetnik,  Vlaho  Bukovac,  poslao  je  iz  Pariza  »Matici  Hrvatskoj« 
naručenu  sliku  giofa  Janka  Draškovića.  To  je  remek-djelo  kista 
Bukovčeva.  Tko  ju  ugleda,  mora  da  se  divi  vjernosti  crta  i van- 
rednoj  vještini  umjetnikovoj.  Ta  će  slika  resiti  prostorije  »Mati- 
čine«. Isti  je  umjetnik  izradio  i portret  po  ojnoga  baruna  A. 
Vranicana  po  naručbi  njegova  sina  baruna  Vladimira  Vranicana. 
I izradba  toga  portreta  upravo  je  krasna  i savršena 

Glagoljaši  u Kranjskoj.  Mnogo  pergamenskih  ulomaka, 
ispi-anih  glagolicom,  što  se  nahođe  u zemaljskom  arhivu  u 
Rudolfinu,  kao  i mnogi  župni  arhivi  u Kranjskoj,  svjedoče,  da 
je  nekoć  bila  ondje  glagolica  vrlo  raširena.  To  potvrdjuje  i posve- 
ćivanje i službovanje  glagoljaša  u Kranjskoj.  Biskup  Hren 
posvetio  je  23.  studenoga  1600  glagoljaša  Antuna  Župaučića, 
o kojem  je  z ipisao  u svoj  dnevnik,  da  je  bio  dobro  poučen  za 
sveti  red  >in  suo  idiomate  glagoliti  o«.  Isti  je  biskup  godine 
1601  posvetio  Ivana  Vitezića,  glagoljaša  biskupije  krčke.  God. 
1597.  bio  je  kapelanom  na  Blokama  kod  Cirknice  glagoljaš 
Andrija  Vulković,  koji  nije  znao  nijednoga  drugoga  jezika  osim 
„hrvatskoga* . Ovu  crticu  vadimo  iz  »Izvjestja  muz.  društva  za 
Kranjsko  . 


Krvave  uspomene.  Suze  udovačke.  — Cosmopolis.  —i  Hrvatska  Antologija,  umjetno  pjesničtvo  starijega  i novijega  doba.  — 
U našoj  domovini  prije  trista  godina.  — Drevnost  nekadašnjih  hrvatskih  naseobina  u Grčkoj.  — Listak. 

Uredjuje  J.  Pasurie. 


Vlastničtvo  i tisak  Dioničke  Tiskare. 

Izlazi  svake  subote  na  dva  arka.  - Godišnja,  ciena  poštom  i domaćim  u kuću  7 for.,  inače  6 fbr. 

Rukopisi  se  ne  vraćaju. 

God.  ] 

txv. 

IV.  Pjevanje. 
(Nastavak.) 


i unce  žarko  na  istoku  sinu, 

% A družba  se  okupi  na  v’jee'e ; 

Prvi  zače  stari  Alaj-beže: 

— Sinci  moji,  junačka  vam  majka 
Sretna  bila,  kad  vas  porodila, 
Junački  smo  mejdan  održali, 

Ali  n’ jesmo  pob’jedili,  djeco; 
Omer-paša  ljutu  vatru  sipa, 

Klonule  su  kule  i bedemi, 

U gradu  nam  opstanka  ne  ima.  — 

— Dobro,  beže,  koljeno  starinsko, 
Zaleti  se  Kapić  Ibrahime,  — 

Ja  ću  krenut  prema  Grbavici, 

Iza  ledja  proći  Seraskeru, 

U Jezeru  spreman  Redjić  čeka 
Sa  Kedićem  i ostalom  vojskom. 

— A mi  ćemo  ostati  u gradu,  — 
Vatreno  će  mladi  Selim-beže, 

Da  se  ne  bi  narugao  paša, 

Da  j’  u prazno  unišao  Jajce. 


Kad  je  družba  u vijeću  bila, 
Začuše  se  puške  i topovi, 

Marijan  je  s četom  navalio 
Iz  gorice  na  odjele  zadnje, 
Nemilosno  isjekao  straže. 

Hajduci  su  vični  vojevanju, 

Crna  gora  mila  im  je  majka, 
Gusto  grmlje,  mekano  okrilje, 

Duga  šarka  promašiti  ne  će. 

Slušao  je  Selim  napregnuto, 

Svaka  puška  ranila  mu  srce, 

Strah  ga  bilo  za  miloga  pobra, 

Ta  kako  bi  mladjan  utješio 
Svoju  milu  golubicu  Maru, 

Da  se  vrati,  a da  pobro  padne! 

— Braćo  moja,  evo  zgodna  časa! 
Sa  družinom  mladjan  Marijane, 


KrvaVe  uspomene. 

Epska  pjesao. 

Pobratim  mi  od  malenih  nogu, 

Na  zadnje  je  udario  straže. 

Znam  ja,  da  je  šačica  junaka 
Slaba  pomoć  proti  sili  b’ jesnoj  ; 

A1  i tako  bliži  se  trenutak, 

Gdje  će  trebat  sudbu  otkrojiti 
Našem  rodu,  našem  zavičaju: 

Ili  uspjet  ili  izginuti. 

Čujte,  kako  gora  odjekuje, 

A ja  plamtim,  ja  sam  željan  boja. 
Udarimo,  složno  i od  važno! 

Carska  vojska  bit  će  pobunjena, 
Misleć:  silna  da  nam  pomoć  ide. 
S dv’je  će  strane  vatra  se  oborit, 
Smesti  će  se,  uzburkat  nizami : 

Evo  glave,  pobjeda  je  naša!  — 
Dahnu  tiho  mlađjahni  Selime, 
Nasmija  se  družba  u okolo: 

— E moj  beže,  mlađjahni  Selime, 
Ko  zna,  kakvu  učinili  varku, 

Pa  recimo  da  i nije  varka, 

Ali  sjutra  svaki  krst  bi  reko, 

Da  su  oni  Omer-pašu  strli! 

Teško  bilo  Selimu  pri  duši, 

Ta  on  sam  bi  junak  poletio, 

Da  pomogne  milom  pobratimu, 

Ali  kud  ćeš  samcat  u kreševo? 

Za  malo  se  smiri  puškaranje, 

Jer  hajduci  natrag  se  povukli, 

Šta  će  jadni,  kad  pomoći  nema? 
Od  ponoći  d’jelila  se  ponoć, 

A Kapić  se  sastajao  s gradom. 
Mislio  je,  ne  vidje  ga  niko; 

Već  se  hrabar  junak  veselio, 

No  kad  stupi  br’jegom  Otomaljskim, 
Sustiže  ga  paša  Derviš-paša, 

U Derviša  na  okupu  vojska 
Do  četiri  tisuće  vojnika, 

I tisuća  ljutih  Arnauta, 

U Kapića  nema  ni  tisuće, 

Jer  se  družba  putem  rasijala. 


Iznenada  Derviš  navalio, 

Kao  munja  iz  vedroga  neba, 

Plavio  se  mutni  Gjulisare, 

Ali  za  čas  porumenje  mutan. 

Ko  lav  stajo  Kapić  na  mejdanu, 
Krvave  mu  do  lakata  ruke, 

A uz  njega  obrana  družina, 

Drug*  za  druga  ne  žali  života; 
Borili  se  tri  bijela  sata, 

Dok  ne  puče  diljka  okovana 
I Kapića  sastavi  sa  zemljom. 

Pade  junak  u zelenu  travu. 

Izginu  mu  družba  odabrana, 

A ostalo  sadje  u ravninu 
Pred  bijesnom  iz  topova  vatrom. 
Derviš-paša  zauze  vrhunce 
Po  Jezeru  čete  utvrdio. 

Kada  začu  mlađjahni  Selime, 
Kakvo  zlo  je  Ibrahima  stigle, 

Skupi  braću  hrabrene  junake. 

Pa  im  junak  bolno  progovori : 

— Braćo  moja,  kob  je  otkrojena, 
Nepravda  je  nadvladala  pravdu. 
Tako  vam  je  na  ovome  sv’jetu 
Nit  je  prvog  ni  posljednjeg  puta. 
Nepravednik  žive  i uživa, 
Pravedniku  opstanka  ne  ima. 

Bosno  moja,  slatki  zavičaju, 
Tudjinsko  će  kopito  te  gazit, 
Tuđjin  će  ti  otkrajati  pravdu, 
Djeca  tvoja,  hrabri  sokolovi, 
Tudjinsko  će  crno  roblje  biti. 

Pa  zar  i mi  da  budemo  roblje? 
N’jesu  naše  za  okove  ruke, 

Niti  nas  je  odgojila  majka, 

Da  nas  izrod  u Carigrad  vodi ! . . . 
Braćo  mila,  izginimo  slavno, 

A iz  naše  krvi  prolivene 
Neka  niknu  crni  osvetnici. 

Ako  li  su  odbrojeni  dani, 

Našem  rodu,  našem  zavičaju. 

Onda,  braco,  čemu  da  živemoV! 

(J  boj  za  mnom.  ko  je  srca  hrabra, 
Kome  nije  žao  poginuti. 

Imam  i ja  na  srdašcu  tajnu, 
Slatku  tajnu  nikom  ne  poznanu, 
Ali  u smrt  domovina  zove, 

Hrabre  svoje  zove  sokolove. 

Za  mnom,  braćo,  izginimo  slavno, 
Preko  mrtvih  neka  paša  uđje 
Pa  nek  vlada  drvljem  i kamenjem 
I pustijem  pragom  i ognjištem. 
Svi  ko  jedan  sablje  istrgoše, 

Pa  se  bratski  braća  izljubiše, 

A kad  danak  na  istoku  svito, 
Prestadoše  grmjeti  topovi. 

Mace  paša  prema  gradu  vojsku, 


Zametnu  se  krvavo  kreševo. 

Selim  srće  u boj  nemilosno, 

Ko  da  dragu  zaigrao  glavu, 

Selim  srće,  a družina  za  njim, 
Kroz  redove  širok  put  si  krče; 
Gleda  paša  iz  čadora  bijela, 

Čini  mu  se,  angjeli  su  sišli, 

Svu  će  eto  isjeći  mu  vojsku.  ‘ 
Dršće  paša,  pomahnito  gnjevan, 
Goni  vojsku  bičem  i l^MfBfcam. 
Šta  se  bojiš,  ljuta  kr/opijo,  \ 
Eto  pada  jedan  za  dimgijemjjr 
Prvi  pade  mladjahni  SenMT 
Desnicu  mu  tane  prohujilo, 

Jošte  manu  sabljom  demeskinjom, 
A kad  klonu  junačka  desnica, 


Lati  sablju  u lijevu  ruku, 

Kuda  prođje,  ruši  i obara.  • 

Dok  ne  klonu  konj  mu  od  mejđana. 
Žarko  sunce,  vidjelo  si,  je  li? 

Ti  bar  kazuj  mladom  naraštaju, 
Gdje  junaci  kao  kaplje  mladi 
Drug  za  druga  usijaše  glave. 

— Povežite  roblje  i ranjene! 
Grmnu  paša  kao  tigar  ljuti. 

— A sad  odma  ključe  mi  od  grada ! 
Navališe  bjesni  na  bedeme, 

A1  nit  puče  puška  okovana, 

Niti  s’jevnu  handžar  ubojiti, 
Prazno  Jajce  Omer  zauzeo.  — 

(Nastavit  će  se.) 


Pričica  o probodenom  srcu. 

Iz  primorskoga  malogradskog  života. 


^IRednog  nedjeljnog  popodneva  u korizmeno  doba  vršio 
se  obred  „križnoga  puta“  u staroj  franjevačkoj 
pjif  crkvi.  — Već  od  par  dana  rominja  pramaljetna 
J kišica.  Nad  morskom  pučinom  nadvili  se  sumorni, 
magleni  oblaci,  što  ih  tek  danas  jedva  gdjegdje 
počeo'  da  probija  veseli  tračak  blagoga  sunašca.  Nu  i kraj 
sve  tmore  izvana  ipak  je  u tom  božjem  hramu  tako  toplo 
srcu  i volji!  Kamogod  upreš  okom,  svaki  ti  se  kutić 
voljko  smiješi  dobro  poznatim,  prijatnim  crtama.  Ti  svetci 
u okolo  otvoreno  te  gledaju,  ljupko  i pouzdano,  kao  stari 
znanci.  Imade  međju  njima  i mrkih  čela,  ozbiljnih  po- 
gleda, a uzriješ  i po  koje  smiješljivo  obličje;  ali  svi  do 
slijednjega  motre  nekuda  familijarno  okolišni  svijet.  A 
ovaj  im  opet  vraća  pouzdane,  ako  i trenovite,  zeru  po- 
vršne poglede,  baš  kao  i domaćim  poznancima.  Svetci 
motre  i šute,  navijek  jednaka  lica,  a djevojčice  našega 
gradića,  što  ih  je  svaka  jur  po  koji  griješak  i nehote 
povjerila  komu  to  od  njih,  neograničeno  se  pouzdaju  u 
njihovu  uzornu  šutljivost. 

Nemirne  noške  nestašno  kopkaju  po  starim,  junačkim 
grobnicama  pod  horom,  kojih  se  gordi  grbovi  nemoćno 
podaju  prašini  novoga  doba,  te  ili  ona  očevidno  izjeda, 
ha  vi  ja  griva,  zmajevo  krilo,  turska  glava  na  vitu  koplju 
s tankim  poput  jegulje  perčinom,  što  no  joj  zub  vremena 
odavna  izglodao  obličje  ća  do  temelja,  — sav  taj  histo- 
rijski, nijemi  svijet  čami  u doboku  snu  ispod  tanahnih, 
lepršavih  skutova  mlada  svijeta.  Nu  od  tih  kamenih 
stvorova,  — o da  im  živa  oka!  — ni  zere  zlobe  ili 
pogibli  po  taj  laki.  života  željni  svijet.  — Čudna  li  jada, 
da  ti  mramorni  svjedoci  razvežu  nijeme  svoje  usne! 

M Ijedan  sunčani  tračak  zaviri  nerazumljivom  izvje- 
đljivosti  u starinski  hram.  Tajinstvenim  osmiješkom  za- 
bljesnu  kroz  vijugavo  kolute  tamjanova  dima,  ušulja  se 
u tamne  kutiće  lakoumnih  poklonika,  pa  iščeznu  iznenada, 


kao  što  bješe  i bljesnuo,  — tiho  i bez  izražaja,  te  ne 
znaš,  što  htjede,  da  kaže  — — — 

U kutić  jedan,  na  staru  bršljivu  klupu,  niti  sunčani 
zaluta  tračak,  niti  se  izvjedljivo  zagledava  oko.  Obilni 
oblici  starinske  građje  podaju  mjesta  jedva  dvoma.  0 taj 
mračni  kutić  ne  otimlje  se  ni  krštena  duša,  ni  ista  starost, 
svjetla  željna  svome  oku,  što  izgara.  Tuđe  redovito 
zaprema  mjesto  suhonjavo  žensko  čeljade,  u skromnoj, 
tamnoj  haljini,  što  no  je  odavna  u zaborav  smetnu  hrli 
točak  dnevnoga  ukusa.  Iz  blijeda  joj  lica  bliješte  krupne, 
crne  oči  zatomljenim  sjajem.  Kose  si  na  glatko  počešljala 
i povila  crnim,  svilenim  rupcem.  I tako  to  lice  gotovo 
bez  okvira  u velike  naliči  svetačkome  kipu. 

To  čeljade  nije  još  posvema  staro,  ali  se  pričinja 
dapače  i drevno.  Imade  sudbinom  osudjenih  obličja,  što 
traju  i svršavaju  uvijek  najeđnako,  bez  traga  radosti  ni 
tuge,  nijema  za  svijet,  i kamena,  poput  mumija  i kipova. 

— Pa  ipak  kako  srdačno  i svijesno  ulazi  ona  preko 
praga  božjega  hrama,  kako  voljko  sjeda  u svoj  zakutak, 
pa  moli,  žurljivo,  toplo  i pouzdano,  upirući  oči  u milo- 
viđni  kip  matere  Božje  na  glavnome  žrtveniku ! 

Po  treći  put  zaori  konačna  pjesma: 

Hvaljeno  budi  po  sve  vijeke  — — 

Posljednji  zvuk  pjesme  i orgulja  rasplinu  se  u 
mirisnu  zraku.  Ljudstvo  se  pokrenu  prema  vratima.  Tko 
se  križa,  tko  izmjenjuje  pozdrave,  a tko  opet  popravlja 
pobrkano  odijelo.  Kad  je  već  crkva  gotovo  prazna,  u one 
svečane  trenutke  namah  nakon  bogomolje,  prekrsti  se 
starica,  zaklopi  svoj  omašni,  bakrom  okovani  molitvenik, 
pa  izidje  lagašno,  opreznim,  nekud  poskočljivim  kora- 
cima, štb  no  te  iz  daleka  podsjećaju  na  žurno  plaženje 
želve. 

— Ah,  gledjte  staru  Gjorgju ! — šapnu  mladjahna 
djevojčica  pred  crkvom,  dok  je  starica  prolazila. 

Alaj  je  i ta  negdje  dodijala  Bogu  — prihvati 


druga. 


Podalje  od  njih  stajaše  poznati  domaći  satirik,  stari 
mladić  Nadalin,  što  no  je  staru  Gjorgju  upravo  prošlih 
poklada  zgodno  prikazao  u slavnome  prohodu  krabulja. 
Pridesio  si  i isto  njeno  odijelo,  oponašao  i isti  hod,  pa 
upotpunio  prikazu  čudnim  oznakama : prihvatio  staru, 
popucali!  gitaru,  a na  ledja  prevjesio  ogromnu  kartu 
srčeva  asa,  probodena  strjelicom.  — U njega  je  s veoma 
tanko  uho  i osobita  volja  razgovoru.  I on  poču  ovu 
opasku,  pa  će  pošaptati  djevojkama : 

Pa  nadoveže  sve  izmoljene  krunice,  stara  gitara, 

premostila  hi  lako  more  do  otočja! 

Starica  poču  na  to  iza  sebe  oglasan,  srdačan  smijeh, 
ali  se  ne  i ohazre.  Ona  je  jur  odavna  navikla,  da  je 
posvuda  prati  nerazumljiv  žamor  i smješkanje,  Jednako 
mirno  i spokojno  prodje  ona  svoje  navadne  šibe,  da  se  u 
ostatku  dana  pripravi  i ojača  za  budući  težatnik,  'kad  no 
će  morati  da  služi  svoj  težak  svagdašnji  hljebac,  pletući 
i šivajući  za  rugavetne  cijene.  Tako  se  ona  već  odavna 
proturava  kroz  nemili  život,  bez  roda  i prijatelja,  nikome 
na  teret  ni  spačku.  Pala  med  svijet  poput  makova  zrnca 
i sklonila  se  u najnižu  rupicu.  — Pa  eto!  ni  tuđe  je  ne 
štedi  oštra  domaća  satira. 


* * 


Ubraja  se  već  u davnu  historiju,  kad  no  je  stara 
Gjorgja  ostala  siroče  bez  oca  i matere,  u stare  bake  po 
mlijeku.  Otac  joj  zaglavio  na  moru,  a mater  ubio  čemer 
i uboštvo.  Još  po  namjeni  pokojnoga  oca  podje  mala  u 
školu,  a poslije  ju  baka  kao  potpuno  jur  siroče  dade  u 
nauk  švelji  susjetki  Gašpri.  Kad  se  je  djevojče  izučilo 
zanatu,  poče  šivati  u kući,  a na  mahove  i kod  stare 
parone,  kako  se  kada  namaklo  posla.  Živjela  samodruga 
s bakom  pod  krovom  uske  dvokatnice,  kakovih,  nalik 
kulama,  imade  mnogo  u gornjem,  najstarijem  kraju  grada. 
Čitav  stan  — mračna  sobica  iza  tijesne  kuhinje.  Unutra 
zaudara  po  čadji  i po  nekoj  osobitoj  zdusi,  što  se  uvri- 
ježi, kad  ista  čeljad  dugo  vremena  stanuje  11a  tijesnu 
selištu.  A starica  očekivala  tuđe  smrt  već  preko  dvadeset 
godina.  Zgrbila  se  od  bolesti,  kostobolje  i kašlja,  pa  je 
već  od  desetak  godina  nije  ponijela  tvrda  zemljica.  Starica 
čami,  moli  i sveudilj  uzdiše  za  slavom  nebeskom.  Od 
nekoliko  godina  suze  joj  oči  neprestance,  i vid  joj  po- 
falio,  Bog  znade,  da  li  od  davna  plača  ili  davne  bolesti. 
S toga  nije  čudo,  što  je  starica  mrzovoljna  i zanovijetna 
maloj  Gjorgji,  koja  je  vjerno  pazi  i nastoji,  otkako  se 
pamti.  Mukotrpan  je  tuđe  njezin  mlađjakni  život ! Ustaje 
u cik  zore,  robota  oko  kućnog  posla,  pa  onda  sjeda  za 
svoj  ropski  šivaći  stolčić  kraj  prozora,  i bocka,  bocka 
iglicom  sve  do  sutona,  motajući  u svojoj  ludoj  mladoj 
pameti  uzahne,  djetinjske  misli.  Pogled  joj  se  otuda  krili 
preko  krovova  donjega  grada,  i zahvaća  krpicu  mora, 
što  bliješti  na  suncu  poput  srebrena  jezerca.  Tamo  se 
odrazuje  smjer  vjetra  po  igri  valova,  odanle  se  pojavlja 


slut  sjutrašnjeg  vremena  iz  boja  i prizračja  zapadnoga 
nebišta.  A to  gatanje  u velike  zanosi  mlado  djevojče. 
hoće  li  biti  zgode  za  blagdanju  šetnju,  za  večernju,  hoće 
li  se  krenuti  sjutrašnja  procesija.  U takim  zgodama  se 
na  časak  izmakne  ispred  bakina  oka.  S tih  pohoda  dono- 
sila mladica  u tmurni  dom  slatke  uspomene  izrazitih 
slika  i dojmova  i čudnovato  neko  čuvstvo  čarobna  umora, 
što  bi  joj  oživljalo  čamne  trene  slijedećih  dana  sve  do 

nove  zgode.  _ 

Jednom,  u početku  suha  i topla  listopada,  sjedjela 

tako  Gjorgja  kraj  svoga  posla  pri  otvorenu  prozorku. 
Baka  hropljivo  diše,  a stari  domaći  mačak  jednolično 
prede  na  sunčanoj  traci.  Popoldanje  se  nebo  sjajno  modri, 
gdjegdje  po  koji  kao  perce  lagan  oblačak  zapliva  njime 
i rastapa  se  za  čas  poput  slučajne  pjene  na  glatkoj 
pučini.  Tako  se  upravo  javljale  i rastapale  sitne  spomen- 
sličice  u djevojčinoj  duši.  - Odlazak  očev  u nepovrat, 
suze  i zagrljaji,  kao  u magli,  pa  bolest  materina,  teški 
njeni  uzdisaji,  i smrt,  babe  u crnini,  duplijeri  i sprovod. 
Onda  pusta  osama  kućna  kraj  školske  dragote,  pa  bučno 
šveljačko  društvo  u parone  Gašpre.  Osobito  ovo  strogo 
stezano,  ali  ipak  zavodljivo  društvo!  Od  njeg  počimlju 
spomen-sličice  bivati  jasnije.  Kako  se  slatko  — na  pola 
zlobno,  a na  pola  nestašno  — čavrljalo  tuđe  0 dnevnim 
tricama,  pazarilo  vrućim  novicama,  pod  kraj  dana,  u 
sumračju,  ili  pri  zimnjoj  luči  pričale  strašljive  pričice  0 
sablastima  i vukodlacima,  0 vilama  i utopljenicima,  da 
su  ti  se  kose  ježile  i trnci  te  podilazili!  A kraj  toga  ti 
neprestance  druževno  i nekuda  toplo,  sigurno  pri  duši ! 
— Otada  potječu  i one  kratke  nedjeljne  šetnje  cestom 
uza  gričje,  miris  ranih  ljubica  pokraj  ubavih  visibaba, 
plavilo  svilenastoga  kuša  i zlatilo  opojnoga  smilja.  Kako 
nevina  slut  značenja  i svrhe  života  probija  iza  tih  prvih 

zrenja  prirodne  dragote  — ! 

Djevojče  uzdahnu  i kao  da  osjeti  smožan  i okrepljiv 
miris  sazrele  prirode.  Kako  ljubazno  zanjiha  lagašan 
lahorac  vršcima  sitna  bosiljka  na  prozoru,  — 1 zamirisa 

njime. — Najednom  zamnije  sprijeka,  čini  se,  iz 

doma  susjetke  Gašpre,  tanak,  umiljat,  tugaljiv  cilik  gusala. 
Divna  li  čuda  u tom  zakutku  s cilika  gusala!  Mala  je 
kadikad  — rijetko,  veoma  rijetko,  — znala  počuti  ođne- 
kale  iz  nezamijetljive  daljine  slab  ćurlik  flaute,  a da  mu 
nikako  ne  uzmože  razabrati  melodije.  Al  ispod  čije  to 
ruke  sada  iz  bliza  izmiliše  ti  sladjani,  dosele  nečuveni 
glasovi  domaćeg  napjeva: 

Oj  košutko,  crna  oka, 

Tanka  boka,  a visoka 

Često  je  tako  budućih  dneva  isti  napjev  silio  to 
bledjahno  djevojče,  da  svojim  krupnim,  crnim  očima  uhađja 
za  njegovim  ishodištem.  Konačno  zapazi  jednom  11a  pio 
zoru  parone  Gašpre  snatrivo  obličje  mladića.  Kestenjaste 
mu  se  vlasi  poput  živa  okvira  svijaju  oko  izrazita  lica,  što 
no  ga  jedva  ponio  pahuljast  brčić.  Jamačno  nije  to  ni 
artižan  ni  trgovac.  Mala  pogodi  s prve,  da  je  to  đjak 

— školan,  — što  se  od  nedavna  valjda  nastanio  u susjede 
Gašpre,  pokle  bješe  otpočela  škola  u tome  godištu. 

Čarobne  li  riječi  školan  u našem  gradiću ! Važna 
to  čeljad,  ti  mravei  božji,  što  po  dva  puta  na  dan  hrle 
ulicama  na  glas  svoga  zvonca,  sa  svežnjem  knjiga  pod 
pazuhom,  od  žurbe  rumenih  i živahnih  lica.  Ta  ponosita, 
zdušna  četica,  što  više  puta  u godištu  javno  koraca  pod 
svojim  čarnim  barjakom  uz  pratnju  mračnih,  s veće  česti 
očalima  zavješenih  profesorskih  lica,  koliku  li  nadu,  koliku 
budućnost  ne  goji  u svojim  redovima!  Svi  to  razumiju, 
ili  bar  ćute.  S toga  im  saučešća  na  pregršti : u počitljivu 
pogledu  djeteta,  u živu  drhtaju  djevojačkog  srca,  u susret- 
ljivu žmirkanju  starca.  A oni  i umiju  jariti  općenito 
zanimanje  i bučnim  svojim,  skrivenim  zabavicama  i kasnim 
serenadama,  i milom  vile  pjesnikinje  i silom  pošte  bezim- 
kinje.  Pa  i ako  se  zlosrdnu  kadikađ  brižne  majke  i 
strogi  oci,  opet  ih  vole  i žale,  iskreno  žale  s polovične 
strogosti  profesora  greke  ili  latine,  i pomiluju,  kadagod 
se  prilika  desi.  Čitav  grad  se  dnevice  i nehote  ozire  na 
njihovo  živovanje,  računa  dnevnu  dobu  po  jeku  njihova 
zvonca.  Tako  je  bilo  od  zasnutka,  tako  i danas. 

A kako  se  tek  godi  maloj  Gjorgji,  kad  joj  se  sukobi 
oko  s pogledom  susjednog  školana!  Strah  je  i stid  obuzeše, 
pa  se  za  dugo  opet  ne  usudi  pomoliti  na  prozor.  A1  se 
medjuto  razmahala  zima  svojim  vjetrovima,  pa  ti  je  čisto 
toplo  oko  duše,  uzrijeti  novo  ljudsko  lice,  kad  samotuješ. 
Desilo  im  se  valjda  obadvoma  jednako,  te  se  stadoše  često 
puta  sretati  očima.  Mladome  se  djevojčetu  eto  umnožalo 
društvo.  Koliko  laglje  i žurljivije  bockaše  ona  odsele 


svojom  neumornom  iglicom,  koliko  sladje  bijaše  joj  zala- 
gati svagdašnji  mučno  sticani  zalogajak! 

Bila  svečana  zornica  u staroj  franjevačkoj  crkvi,  u 
zoru  dneva  začeća  Matere  Božje.  — Baka  uvijek  naga- 
njaše unuče,  da  po  starom  običaju  redovito  polazi  crkvene 
svečanosti,  te  je  s toga  i jutros  mala  podranila  i s Klarom 
susjetke  Gašpre  pošla  na  zornicu.  Stari  hram,  obilno 
obasjan  svečanim  svjetlom,  orio  jednoglasnom  pjevankom 
u znak  poroda  nazarenskoga  čedanca,  u slavu  zore  ljud- 
skoga spasa.  Usred  žive  molitve  srazi  se  Gjorgjino  oko 
s vatrenim  pogledom  mladoga  guslača.  Djevojče  prestade 
zanašati  bogoljubna  slava,  pijev  joj  zamre  u grlu,  poniče 
i ne  podiže  više  očiju  sa  svoga  molitvenika.  Istom  na 
putu  do  kuće  — dan  se  tekar  otimao  noći  — opazi 
opet  onaj  isti  pogled,  i nešto  je  sladjahno,  do  tada  nepo- 
znato ogrije  oko  srca,  do  dna  duše.  Osjeti  nešto  samo- 
svojna i jaka,  nešto  golema  u svojoj  nutrinji,  zažar  iskre 
rana  mladenačtva,  s koga  se  stalno  naglo  pomalja  slutnja 
i spoznanje  budućega  života,  njegove  sađržine  i cijeli. 
A kao  u odgovor  tome  stade  slijedećih  dana  ozvanjati 
sprijeka  čeznutljivi  napjev : 

Gine,  vene  srce  u menika!  — — — 

Nepomično  i pobožno  kao  svetu  pjesan  nepoznate 
nade  slušaše  ona  po  prvi  put  te  zvukove,  pa  iznenada, 
ne  znajući  ni  sama,  za  što,  — uze  tetošiti  oko  bake, 
zagrli  je  žestoko  i tisnu  vruć,  dug  cjelov  na  njene  na- 
gužvane,  suhe  usne,  — i zastidi  se  mahom.  I nastadoše 
dnevi  puni  sadržaja,  obilni  sitnim  opažanjima,  živi  sa 
strastvenih  kucaja  mladenačkoga  srca.  (Svršit  će  se.) 


(rKlpr  oš  Vlše  Je  zanimao  romanciera  razgovor  sa  samim 
(gjjrb  „doktorom “,  genijalnim  Brancadorijem,  koji  nije 
znao  ni  čitati  ni  pisati.  Ali  on  bijaše  sačuvao 
živu  uspomenu  na  svoje  stare  goste,  pa  kad  bi 
kome  povjerljivo  govorio  sred  svoje  kuhinje,  kojom  se  je 
puno  ponosio,  kazivao  bi  čudnovate  pričice  rimske  iz 
svoje  mladosti.  Njegove  kretnje  nepismena  čovjeka,  sasvim 
primjerene  oblicima  stvari,  njegov  pomični  obraz  i njegov 
toskanski  govor,  taj  nježni  govor,  što  umekšava  u li 
svako  tvrdo  c izmedju  dva  samoglasa,  podavahu  njegovu 
pričanju  taki  ukus,  da  bi  pobuđalio  za  njim  svatko,  koga 
zanima  lokalna  istina.  Osobito  u jutro,  kad  bi  jedva  tko 
bio  u gostionici,  rado  bi  ostavljao  svoje  ognjište,  da  se 
malo  načavrlja ; za  to  je  Dorsenne,  odlazeći  iz  palače 
Oastagna,  kazao  svojemu  kočijašu,  da  stane  kod  Marzocca, 
u nadi,  da  ćc  mu  stari  kuhar  na  svoj  način  ocrtati  povjest 
Arđeine  propasti.  Brancadori  stajaše  upravo  uz  komptoar, 


Cosmopolis. 

Roman,  napisao  ga  Paul  Bourget. 
(Nastavak.) 


gdje  je  sjedjela  njegova  nećakinja  gospodjica  Sabatima, 
dražesno  tiorentinsko  lice  s malo  odugim  podbradkom, 
malo  oširokim  čelom,  malo  kratkim  nosom,  zavrnutih 
usnica,  velikih  crnih  očiju  u žutkastoj  puti  i s valovitom 
kosom,  opominjući  živo  svojom  pojavom  na  tip-miljenae 
prvog  Ghirlanđaja. 

— Doista,  ujače,  — reče  ta  mlada  djevojka,  opazivši 
Dorsenna,  — kamo  ste  metnuli  list,  što  je  donesen  za 
princa  ? . . . 

U Italiji  je  svaki  stranac  princ  ili  grof;  iskrena 
prostodušnost,  što  je  ondje  u običaju,  podaje  ustima,  dok 
izgovaraju  te  naslove,  ljubežljivost,  koja  najčešće  puta 
nije  proračunana.  Nema  zemlje  na  svijetu,  gdje  bi  vladala 
đražesnija  i istinitija  familijarnost  izmedju  pojedinih 
slojeva;  Brancadori  to  dokaza  odmah,  nagovarajući  svojima 
,,caro  lei“,  to  će  reći:  „dragi  moj “ onoga,  koga  je  nje- 
gova nećakinja  netom  okitila  krunom.  On  stade  kopati 


Br.  13 


VtEN  AC 


197 


po  žepovima  svojeg  kalj  inča  od  alpaca-vune,  sto  ga 
nošaše  nad  kuhinjskom  pregačom,  i povikne : 

— A testa  bianca  spesso  cervello  mama...1  — 
Stavih  ga  u džep  svojega  kaputa,  da  budem  sigurniji,  da 
ga  ne  ću  zaboraviti . . . Preobukao  sam  kaput,  jer  je 
zavrućilo,  pa  sam  ga  ostavio  zajedno  s listom  u stanu  . . . 

— Poslat  ćete  po  nj  poslije  ručka,  — reče  Dorsenne. 

Ne,  ne,  — odgovori  djevojka  ustajući,  — nema 

dva  koraka  donle,  pa  ću  potrčati  po  nj.  Donesao  ga  je 
vratar  palače,  gdje  Njihova  Preuzvišenost  stanuje,  rekavši, 
da  ga  moramo  odma  predati . . . 

— Pa  dobro,  potražite  ga,  — odgovori  Dorsenne, 
ne  mogavši  suspregnuti  smiješka,  kad  je  čuo,  kako  veliča 
njegovu  kuću,  pošto  je  prije  osobu  uzveličala.  — Ja  eu 
ostati,  da  se  razgovaram  s doktorom,  čekajući,  da  mi 
dade  jutrašnji  recept,  to  jest  jestvenik  . . . Pogodite,  otkuda 
dolazim,  Brancadori?  — doda,  znajući,  da  će  najprije 
probuditi  znaličnost,  a onda  brbljavost  kuharovu;  iz 
palače  Oastagna,  gdje  će  se  sve  rasprodati . . . 

— Ah ! Per  Bacco ! — klikne  Toskanae  s očitom 
boli  na  starom  pergamenskom  svome  licu,  koje  se  četr- 
deset godina  pržilo  pri  vatri  uz  zdjele;  — ako  to  pokojni 
knez  Urban  vidi  na  drugom  svijetu,  srce  će  mu  puknuti, 
prisižem  vam  . . . Posljednji  put,  kad  je  došao  ovamo  na 
ručak,  bilo  je  o Josipovu,  bijaše  mi  rekao:  „Načinit  ćete 
mi  tortice  od  voća,  Egiste,  kake  smo  jednoč  jeli  s gospo- 
dinom d’  Epinajem.  gosp.  Clairinom,  Fortunijem  i ubogim 
Henri  Begnaultom“.  I bio  je  zadovoljan.  Popostade, 
rekavši  mi  jošte : „Egiste,  lako  da  odem  pod  ledinu ! 
Imam  samo  jednoga  sina,  ali  mu  ostavljam  šest  milijuna 
i palaču.  Da  je  to  Gigi,  bio  bih  manje  miran,  ali 
Peppino . . .“  — Gigi  bijaše  drugi  sin,  stariji,  koji  je 
umro;  bijaše  veseljak,  dolažaše  svaki  dan  ovamo,  u vri- 
jeme, kad  su  ona  gospoda  dolazila,  krasan  dečko,  ali 
ništarija!  . . . Trebalo  ga  čuti,  gdje  pripovijeda  o svome 
posjetu  kod  Pija  IX.,  na  dan,  kad  je  obratio  nekog 
Engleza.  Da,  eecellenza,  Gigi  ga  bijaše  obratio,  posu- 
divši mu,  u zabuni,  umjesto  romana  neku  svetu  knjigu. 
Taj  Englez  uze  knjigu,  čita  je,  čita  odmah  drugu,  treću 
i pokatoliči  se.  Gigi,  kojega  nisu  rado  gledali  u A atikanu, 
poleti  gore,  da  se  pohvali  tim  činom  pred  svetim  ocem. 
Gledaj,  sinko  moj,  — reče  Pijo  IX.  — kaka  sredstva 
katkad  naš  dobri  Gospodin  Bog  upotrebljava ! . . . Ah ! 
Taj  bi  ih  bio  bar  potrošio  u veselju,  te  milijune,  ali 
Peppino ! . . . Ovaj  ih  je  sve  potratio  na  potpise.  Pomislite, 
ime  princa  d’Ardea,  to  vrijedi  novaca!  No,  on  igra  na 
burzi,  izgubi,  opet  igra,  opet  izgubi,  i eto  ga,  gdje 
potpisuje  mjenicu  za  mjenicom ...  I piši,  piši  i svaki 
put,  kad  krene  perom,  kao  ja  svojom  olovkom,  samo  šta 
ja  ne  znam  potpisati  svojeg  imena  — poleti  desetak 
tisuća,  dvjesta  tisuća  franaka  u svijet ...  A sad  mora  da 
ostavi  svoju  kuću,  da  ostavi  Kim . . . Šta  da  tu  radi, 


pitam  vas,  eecellenza?  I tresući  glavom  nastavi:  „Ireba 
da  u tudjini  opet  steče  imutak  . . .“  Mi  tome  velimo  na 
toskansku : „Tko  protepe  zlato  rukama,  ići  će  ga  tražiti 
nogama... “ Ali,  evo  se  Sabatina  vraća.  Opravila  je 
svoj  posao,  okretna  kao  mačka  . . . 

Neprispodobiva  mimika  toga  dobričine,  njegove  poslo- 
vice, lijepa  sprema  običaja,  koja  se  isticaše  pri  uspomeni 
na  svetkovinu  svetog  Josipa,  za  koje  sve  gostionice  nose 
sakramentalni  natpis  ,,bique“,  riječi  satiričnog  Pija  IX., 
izgovorene  naglaskom  staroga  pape,  osobito  preklinjanje 
baštinika  Oastagna,  koji  neprestano  potpisuje  i potpisuje, 
krupno  crtanje  njegove  propasti,  pri  tom  vrlo  istinito  - 
sve  to  u njegovu  pripovijedanju  razveseljavaše  Dorsenna. 
Poznavao  je  dosta  dobro  talijanski  jezik,  te  je  mogao 
shvatiti  sve  neprevodive  finoće  u jeziku  toga  čovjeka  iz 
naroda.  — No  nije  li  čovjek  uvijek  iz  naroda,  ako  je 
iz  Fiorenze?  — I Dorsenne  se  još  smijaše,  kad  seje  ukazala 
„madona  u oštećenom  fresku",  kako  običavaše  katkad 
nazivati  djevojku,  koja  mu  pruži  listovni  zamotak , pismu 
na  njem  promijeni  u čas  Dorsennov  smijeh  na  usnama 
u nepritajeni  oprečni  izraz.  On  oturi  rukom  jestvenik, 
koji  mu  stari  kuhar  pružaše,  i reče  naglo:  — Bojim  se, 
da  ne  ću  moći  ostati  na  ručku  ...  — Na  to  doda, 
otvorivši  list:  — Ne,  ne  mogu,  s Bogom.  I on  ode 
tako  očito  zbunjen  i uzbudjen,  te  su  ujak  i nećakinja 
izmijenili  pogled  sa  posmijekom.  Ti  pravi  južnjaci  nisu 
mogli  pomišljati,  da  bi  mlad  i lijep  čovjek  poput  Dorsenna 
imao  drugih  briga  do  briga  srca. 

— Chi  ha  Vamor  nel  petto'  ...  — reče  signorina 

Sabatina. 

— Ha  lo  spron  nei  franehi  . . . doda  ujak. 

Ta  naivna  poslovica,  što  poredjuje  udarac,  koji  se 
daje  ostrugom  u bok  konju,  oštrici,  što  nam  ju  ljubav 
zabada  u grudi,  nije  vrijedila  za  Dorsenna.  Ipak  ne  bijaše 
primjena  te  poslovice  sasvim  kriva  u ovoj  zgodi  i 
romancier  ju  je  sebi  tumačio  na  svoj  način,  samo  u 
drugom  obliku,  ponavljajući  duž  Sikstinske  ulice,  obasjane 
suncem,  što  je  još  uvećavalo  njegovu  uzrujanost.  Ne, 
ne,  radi  toga  se  ja  ne  mogu  miješati  u tu  stvar  i to  ću 
mu  reći  glasno  i jasno  ...  — I on  uze  opet  list,  koji 
ga  bijaše  tako  naglo  uznemirio,  još  jače  nego  ona  dva 
prva  iskušenja  ovoga  jutra.  Ne  bijaše  se  prevario,  pre- 
poznavši  na  omotu  pismo  Boleslava  Gorke;  e\o  kakim 
izrazima,  strašnim  u tajinstvenosti  ove  situacije,  bijaše 
sastavljena  ova  kratka  vijest: 

„ Znam  toliko,  da  ste  mi  prijatelj,  dragi  Juliene, 
i toliko  poštujem  vaš  kavalir slci  i tako  čisto  francuski 
značaj,  te  sam  odlučio,  da  se  obratim  na  vas  u posve 
tragičkoj  zgodi  svojega  života.  Treba  da  vas  vidim  odmah 
i ja  vas  čekam  u vašem  stanu.  Poslao  sam  ovaki  list 
u Lovački  klub,  jedan  knjižaru  na  Korzu  i jedan  vašemu 
antikvaru.  Gdjegod  vas  nadje  moj  poziv,  ostavite  sve  i 


U bijeloj  glavi  često  mozga  nema. 


1 Tko  ima  u grudima  ljubav,  ima  o boku  ostrugu. 

dodjite.  Spasti  ćete  mi  više  nego  život.  Radi  razloga, 
koji  ću  vam  napomenuti,  moj  je  povratak  posve  tajan. 
Nitko,  čujete  li,  ne  zna  za  nj,  do  vas.  Ne  treba  da 
više  pišem  tako  stalnomu  prijatelju,  kakav  ste  vi,  koga 
srdačno  grlim.  B.  Gr.“ 

— Perfektan  čovjek!  — ponavljaše  Dorsenne,  stištući 
taj  list  sve  većim  gnjevom.  — Grli  me  srdačno ! . . . 
Ja  sam  njegov  najstalniji  prijatelj  ...  Ja  sam  viteškog, 
čisto  francuskog  značaja,  jedina  osoba,  koju  on  štuje!... 
Za  kaku  će  me  strašnu  neugodnu  poruku  zamoliti,  da 
umjesto  njega  učinim  ? U kaki  će  osinjak  tražiti,  da  se 
bacim,  ako  me  već  nije  bacio?  . . . Poznajem  ja  školu 
tih  ljudi.  — Medju  nama  se  radi  o životu  i smrti,  je  li? 
Učinite  mi  uslugu!  . . . Oni  vam  smetaju  način  života, 
kradu  vam  vrijeme,  ukapaju  vas  u tragedije,  a kad  im 
velite:  Ne,  — tako,  odlučno  — optužuju  vas  egoizmom 
i izdajstvom ! . . . I ja  sam  tu  kriv.  Za  što  sam  slušao 
njegove  pouzdane  govore?  Ne  znam  li  to  već  kroz  godine 
i godine,  da  je  čovjek,  koji  ti  pripovijeda  tajne  svoje 
ljubavi,  a ne  poznaje  te  više  nego  ti  njega,  ništarija, 
komedijaš  ili  ludjak,  sve  troje  često  puta.  A s ništarijama, 
komedijašima  i luđjacima  ne  može  čovjek  da  ima  posla... 
Ali  eto.  To  me  je  zabavljalo  u početku,  kad  mi  je  stao 
pripovijedati  potankosti  svoje  spletke,  ne  spominjući  osobe, 
kako  to  oni  svi  s početka  čine.  Zabavljala  me  je  još  i 
njegova  okretnost,  s kojom  je  došao  do  toga,  da  mi  spo- 
mene osobu,  ne  povrijedivši  pri  tom  ono,  što  ljudi  iz 
svijeta  zovu  čast.  Pa  mi  reci,  da  žene  u to  vjeruju,  u 
tu  čast,  u tu  diskreciju!  ...  A onda  to  bijaše  najstal- 
nije  sredstvo,  da  smijem,  kad  hoću,  zalaziti  u kuću 
gospodje  Steno  i približiti  se  Albi.  Sve  mi  se  čini,  da 
ću  skupo  platiti  svoje  rimsko  skitanje  . . . Vidjet  ćemo. 
Ako  je  Gorka  Poljak,  ja  sam  Lorenjanin.  Ima  i o našem 
imenu  poslovica,  pa  mi  taj  baštinik  kaštelana  ne  će 
ništa  počiniti,  šta  ne  će  biti  meni  po  volji,  ni  mrve  više. 

S ovakom  zlovoljom  i odlučnošću  dodje  Julien  do 
vrata  svoje  kuće.  Ako  taj  stan  i ne  bijaše  palača,  kako 
je  veličala  signorina  Sabatina,  ne  bijaše  ni  banalna 
moderna  kasarna,  kake  se  danas  umnažaju  u novome 
Kimu,  kao  i u suvremenom  Parizu,  mladom  Berlinu  i u 
stanovitim  ulicama  Londona,  što  su  u zadnje  doba  otvo- 
rene spram  Hyde-Parka.  Bijaše  to  stara  gradjevina,  okre- 
nuta pročeljem  na  trg  Trinita-dei-Monti,  na  uglu  ulice 
Sikstinslce  i Gregorijanske.  Premda  bijaše  spala  na  jedno- 
stavnu, više  ili  manje  gradjansku  najamnu  kuću,  ipak  se 
spominje  u nekim  „vodičima",  pa  ima  i ona,  kao  svi 
kutovi  starog  Rima,  slavnu  umjetničku  legendu.  Mali 
stupovi  na  predvorju,  što  je  pred  kućom,  dadoše  joj  ime 
Tempietto,  ili  liramić,  pa  je  tu  nastavalo  više  lica,  koja  su 
mila  pismenim  ljudima,  počevši  od  pajsagiste  Claude 
Lorraina  pa  do  pjesnika  Franpoisa  Coppea.  Dva  koraka 
odatle,  gotovo  sučelice,  življaše  Poussin,  a blizu  tu  umre 
jedan  od  najvećih  modernih  lirika  engleskih,  Keats,  onaj 
John  Keats,  čiji  se  grob  takodjer  vidi  u Rimu  na 


onome  groblju,  gdje  strši  Cestijeva  piramida,  a na  grobu 
mu  melankolični  napis,  što  ga  bijaše  sam  sastavio: 

Here  lies  one  ivhose  name  was  ivrit  on  ivater ... 1 
Rijetko  je  bivalo  da  ne  bi  Dorsenne  u sebi  ponavljao, 
vraćajući  se  kući,  prijevod  ovog  napisa,  što  ga  bijaše 
pokušao  ovim  lijepim  stihom : 

Gi-git  un  dont  le  nom  fut  ecrit  sur  de  Veau  '. . . 
ili  bi  govorio,  ako  bi  bila  večer,  ovaj  ljupki  ulomak  iz 
Intimites,  zdrav  i tužan  poput  dna  Leonarđova  platna : 

Le  ciel  se  nuancait  de  verte  tendre  et  de  rose . . L 
No  ovajput  unidje  u kuću  mnogo  prozaičnijim 
načinom.  Na  vratara  navali  poput  ljubomorna  muža  ili 
progonjena  dužnika: 

— Pa  vi  dadoste  nekome  ključ,  Tonino?... 

— Ma,  eccellenza,  g.  grof  Gorka  mi  reče,  da  ste  ga 
zamolili,  da  čeka  na  vas  kod  kuće.  — odgovori  starac 
s plašljivošću,  koja  izgledaše  još  smješnija  poradi  oblika 
njegovih  sijedih  brkova  i bijele  bradice,  što  je  od  njega 
činilo  karikaturu  pokojnog  kralja  Viktora  Emmanuela. 
Bijaše  služio  pedeset  devete  pod  G-alantuomom,  pa  je  i 
na  taj  način  iskazivao  počitanje  solferiuskog  veterana 
onoj  slavnoj  uspomeni.  Njegove  uvijek  prestrašene  oči 
okretahu  se  sa  stravom  pod  grenadirskim  obrvama,  pri 
najmanjoj  zabuni  i on  ponavljaše:  „Jest,  da  ste  ga, 
eccellenza.  zamolili,  da  čeka  na  vas...“,  dok  se  je  Dor- 
senne uspinjao  po  stubama,  preskačući  sve  četiri  po 
četiri,  govoreći  glasno  samomu  sebi : 

— Sve  perfektnije  ...  Ali  taj  put  prelazi  familijarnost 
sve  granice,  i gotovo  tim  bolje.  Odmah  ću  se  u početku 
pokazati  tako  nezadovoljan  i snebiven,  da  će  mi  biti 
sasvim  lako  uskratiti  tomu  indiskretnomu  čovjeku  ono 
što  me  bude  zamolio  . . . 

Ulazeći  tako  u gnjev,  oboružavaše  se  Julien  una- 
prijed protiv  slaboće,  koju  poznavaše  i koja  kod  njega 
nije  dolazila  od  nedostatka  volje,  nego  od  prevelike 
osjetljivosti  za  uzroke  i poluge,  što  su  pokretale  osobe, 
s kojima  bijaše  u dodiru.  Jedva  bijaše  otvorio  vrata,  kad 
osjeti  opet  jedanput,  da  ništa  ne  može  tako  raspršiti 
srčbu,  kao  što  izvjedljivost.  Njegova  se  izvjedljivost  zaista 
odmah  probudi  vrlo  prostom  sitnicom,  ali  koja  pokazi- 
vaše, u kaku  čudnom  stanju  bijaše  Poljak  doputovao : 
njegov  necessaire,  ogrtač  i šešir  ležahu  na  stolu  u pred- 
soblju, još  bijeli  od  željezničke  prašine.  Bijaše  očito,  da 
se  bacio  iz  Varšave  upravo  na  trg  Trinita-dei-Monti.  Kaka 
žrtva  besvjesne  strasti ! Dorsenne  već  nije  imao  kada  da 
se  pita.  ima  li  tu  nazočnost  duha.  da  sastavi  način,  kojim 
će  da  kratko  osiječe  familijarnosti  svojega  čudnog  posjet- 
nika.  Na  buku,  kad  su  se  otvarala  vrata  predsoblja, 
bijaše  Boleslav  skočio  i već  spopade  obje  ruke  došljaku, 
kojemu  bijaše  silom  provalio  stan.  On  mu  ih  stiskaše. 
Posmatraše  ga  grozničavim  očima,  očima,  koje  nisu  već 
ure  i ure  spavale,  i mucaše  povlačeći  ga  u mali  salon : 

1 Ovdje  leži  jedan,  kojemu  bi  ime  upisano  u vodi  . . . 

2 Nebo  se  preljevalo  nježnim  zelenilom  i rujem . . . 

— Eto  vas,  Juliene,  eto  vas!...  Ah!  hvala,  što 
dođjoste  na  moj  poziv  i tako  brzo!...  Dajte  da  vas 
pogledam,  da  se  uvjerim,  kako  imam  prijatelja  kraj  sebe, 
nekoga,  u koga  vjerujem,  s kim  mogu  govoriti,  na  koga 
se  osloniti  ...  Da  je  moja  osamljenost  dulje  potrajala, 
kunem  vam  se,  bio  bih  poludio  ..." 

Premda  je  ljubavnik  gospodje  Steno  pripadao  onoj 
vrsti  razdražljivih  ljudi,  koji  pretjeravaju  uvijek  i naj- 
iskreniji izraz  svojih  čuvstava  nesvjesnom  nekom  strastve- 
nošću  u riječima  i kretnji,  ipak  se  na  njegovu  obrazu 
ocrtavala  preduboka  uzbudjenost,  a da  ne  bi  čovjeka 
potresla.  Julien,  koji  ga  bijaše  vidio  pri  odlasku,  prije 
tri  mjeseca,  tako  vesela  i gotovo  sjajne  ljepote,  bijaše 
ganut,  videći,  kako  se  bijaše  promijenio  za  toga  kratkog 
odsuća.  Bio  je  on  još  svagda  isti  Boleslav  Gorka,  glasovit 
svojom  muževnom  ljepotom,  divan,  tako  fin  i tako  krepak 
stvor,  na  kojem  se  vidjela  vjekovna  starina  aristokratskog 
roda.  — Grofovi  Gorke  pripadaju  onoj  starinskoj  kući 
Lodzia,  s kojom  su  spojene  tolike  sjajne  poljske  obitelji: 
Opaleniec-Opalenski,  Bnin-Bninski,  Ponin-Poninski  i mnogi 
drugi.  — No  njegovi  obrazi  pod  dugom  smedjom  bradom 
crljenkasta  odsjeva  bijahu  mršavi,  silna  umornost  vidjela 
se  na  vjedjama,  koje  kao  da  bijahu  pocrnjele  od  bdjenja, 
na  ploštini  upala  obraza,  na  nozdrvama,  koje  izgledahu 
zafrknute,  na  puti,  koje  otmena  bljedoća  prelažaše  u 
sivkaste  pjege.  Tragovi  putne  prašine  na  tom  licu  još  su 
povećavali  krutu  promjenu.  Pa  ipak  je  prirodjena  otmenost 
njegove  fizionomije  i njegova  tijela  podavala  neku  dražest 
toj  umornosti.  U krepkoj  i neslomljivoj  zrelosti  svojih 
trideset  i četiriju  godina  prikazivaše  Boleslav  tip  muževne 
ljepote,  koja  je  tako  savršena,  te  odolijeva  i najtežim 
kušnjama.  Prekomjerna  uzbudjenost  i raspuštenost,  čini 
se,  kao  da  ove  ljude  samo  kiti  novim  čarom;  pa  stoji 
da  je  u duhovitom  uresu  spisateljeve  sobe,  medju  tom 
gomilom  knjiga,  fotografija,  gravura,  slika  i likova  ta 
prikaza  čovjeka,  kojega  su  grizle  ljute  boli  ljubavne 
strasti,  sadržavala  neku  poeziju,  spram  koje  Dorsenne 
nije  mogao  ostati  neosjetljiv.  Uzduh,  zadahnut  ruskim 
duhanom,  i modruljasti  dim,  što  se  sobom  vio,  opomi- 
njaše,  kako  je  prevareni  ljubavnik  nastojao  zabaviti  svoju 
nestrpljivost,  a u srijedi  stola  pokazivaše  italsko-grčka 
zdjelica,  s bakanalom,  naslikanim  crvenilom  na  crnu  dnu 


tom  zdjelicom  se  Julien  jako  ponosio  ostatke  od 

tridesetak  cigareta,  što  su  bile  zapaljene  pa  odma  bačene. 
Krajevi  papira  na  cigaretama  > bijahu  izgriskani,  u u/.bu- 
djenosti,  koja  se  čitala  na  cijelom  biću  mladog  čovjeka, 
dok  je  ponavljao  drhtavim  i muklim  naglasom . 

■ — Da,  bio  bih  poludio  . . . 

— Umirite  se,  dragi  moj  Boleslave  molim  vas,  -- 
odgovori  mu  Dorsenne. 

Gdje  mu  bijaše  zlovolja,  koja  ga  je  spopala  na  stu- 
bama? Ma  kako  da  je  sačuva  pred  čovjekom,  koji  je 
tako  očito  izvan  sebe?  1 Julien  nastavi  govoreći  svojemu 
drugu,  kako  se  govori  bolesnu  djetetu : „Da  vidimo, 
sjednite  . . . Budite  malo  mirniji,  kad  sam  ja  tu;  imali 
ste  pravo  računajući  na  moje  prijateljstvo  . . . Govorite 
mi.  Razjasnite  mi,  što  se  dogodilo.  Ako  vam  treba 
savjeta,  ja  sam  spreman.  Ako  treba  usluge,  da  vam 
učinim,  i opet  sam  spreman  . . . Bože  moj ! U kakom 
vas  stanju  opet  nalazim  . . . 

— Zar  ne?  — reče  ovaj  nekom  vrsti  posprdnog 
ponosa.  Bijaše  mu  dosta  da  vidi  pred  sobom  gledaoca 
svojih  boli,  pa  da  ih  raskriva  nekom  tajnom  taštinom. 
— Zar  ne,  da  se  pozna,  kako  sam  trpio?  . . . Ovo  tu 
nije  ništa,  reče,  pokazujući  svoje  očajno  lice.  — Tu  In 
trebalo  čitati,  i on  udari  po  prsima.  Na  to  prodje  rukom 
preko  čela  i očiju,  kao  da  hoće  da  otjera  neku  moru. 

— Imate  pravo.  Treba  mi  mira.  Ili,  ja  sam  propao  . . . 

Tad  opet  zašuti  i pri  tom  se  činilo,  da  je  skupio 
svoje  misli  i zadobio  na  novo  potpunu  svijest  o svojoj 
volji,  jer  mu  glas  bijaše  kratak  i odlučan:  A i znate,  da 

sam  ovdje  bez  znanja  cijelog  svijeta,  dapače  i svoje 
žene?  . . . 

Znam,  — odvrati  Dorsenne,  — čas  prije  rastadoh 

se  s groficom.  Posjetismo  s njome  palaču  Oastagna, 
Hafner,  gdja.  Maitland,  Florent  Chapron.  — On  malo 
zastane,  pa  nastavi,  misleći,  da  mu  ne  treba  beskorisno 
lagati:  — Bijaše  ondje  takodjer  gospodja  Steno  i Alba... 

j nitko  drugi?  — upita  Boleslav  tako  žestokim 

pogledom,  te  je  spisatelj  morao  napregnuti  svu  snagu, 
da  svoj  pogled  zakrije,  pa  odgovori: 

— Nitko  drugi. 

(Nastavit  .će  se.) 


Hrvatsko 

I.  Nove  drame  M.  Primorca. 

JTtfcrije  nekoliko  dana  (23.  pr.  mj.)  vidjeli  smo  na 
'ibeJ?  našoj  pozornici  dvije  nove  drame  Milivoja  Primorca 
(dr.  Marijana  Derenčiua),  koji  je  opet,  kao  i svojom 
krasnom  komedijom  „Tri  braka11,  posvjedočio,  da  u njemu 
ključa  krv  pravoga  dramatika.  U jednu  večer  piikazao 
nam  se  pisac  i kao  tragik  i kao  komik,  pa  je  na  jednom 
i drugom  polju  održao  pobjedu. 


glumište. 

„ Sliepčeva  ljubav kojoj  je  sadržaj  priopćio  „Vienac“ 
u 3.  broju  o.  g.,  tragedija  je  u jednom  činu.  Dogadjaj 
joj  je  istinit,  pa  je  stajalo  samo  do  piščeve  vještine,  da 
mu  dade  dramatično  ruho.  U prvom  redu  trebalo  je 
objasniti  značajeve  osoba,  poimence  samoga  slijepca: 
Ivana.  Pisac  je  majstorski  shvatio  sam  konflikt  u duši 
slijepčevoj,  jasan  mu  je  bio  razvoj  njegovih  čuvstava. 
Radnja  teče  živo,  imade  upravo  potresnih  momenata; 

samo  je  šteta,  što  je  zbita  u okvir  jednoga'  čina.  Gotovo 
sama  po  sebi  nadaje  se  dispozicija  radnje- u tri  čina; 
ovako  u jednom  činu  priliči  radnja  jakoj,  nenadanoj 
bujici,  koja  se  razljeva  preko  tijesnih  obala  kratkotrajna 
potoka.  Sva  je  prilika,  da  se  je  pisac  poveo  za  Vergom, 
koji  je  takođjer  u drami  „Cavalleria  rjas  ticana",  čuvenoj 
po  Mascagnijevoj  glazbi,  stegao  tragičnu,  potr?snu  radnju 
u cigli  čin.  No  što  je  naudilo  Verginoj  tragediji,  nije 
koristilo  ni  drami  našega  pisca,  jer  bi  se  u širim  medjama 
jamačno  mogao  još  žarčim  svjetlom  istine  obasjati  ne 
samo  nagli  prekret  u slijepčevoj  duši,  nego  i rad  drugih 
osoba  u drami,  poimence  postupak  slijepčeve  matere. 
Pisac  je  istina  natuknuo,  zašto  je  majka  onako  nemilosrdna, 
ali  je  to  za  gledaoca  premalo.  To  ista  valja  i za  Stanu. 
Gledaocu  bi  se  htjelo,  da  dublje  zagleda  u njeno  srce; 
želio  bi,  da  na  svoje  oči  gleda,  što  se  u jednom  činu 
može  samo  pripovijedati  iz  njezine  prošlosti  prije  samoga 
konflikta. 

U sasvim  drugu  atmosferu  uvodi  nas  „Primadona11 , 
komedija  u tri  čina.  Lijepa  je  to  genre-slika,  kojom  se 
je  općinstvo  cijele  večeri  krasno  zabavljalo.  U njoj  se 
pisac  drži  domaćega  tla;  temeljna  joj  je  ideja,  da  izvrgne 
ruglu  „primadonstvo",  koje  je  počelo  u nas  preotimati  mah. 

Miščević,  računarski  činovnik  u miru,  imađe  krasnu 
kćer  Ružicu,  za  koju  želi,  da  svakako  postane  primadona, 
pa  da  mu  jednoć  nebrojenim  zlatom  naplati  sve  troškove 
oko  glazbene  naobrazbe.  Miščević  živi  u tvrdoj  vjeri,  da 
će  mu  kći  natkriliti  Paticu;  bar  ga  o tom  uvjereva  njezin 
gluhi  učitelj  pjevanja  Biberović.  I Tereza,  njegova  sestra, 
sva  se  je  ponijela  tim  ludim  vjerovanjem.  No  Ružica 
sama  osjeća,  da  nije  za  pjevačicu,  pa  bi  voljela  poći  za 
Ernesta,  pomorskoga  kapetana,  nećaka  Žvana  Gržalje. 
Ujak  Zvan  nikako  ne  dopušta,  da  Ernesto  uzme  za  ženu 
kakovu  pjevačicu.  Otac  Ružičin  takođjer  ne  popušta,  pa 
tako  prisili  malu  jadnicu,  da  izadje  na  pozornicu  kao 
Margareta.  Ružicu  u kazalištu  izviždaju,  ali  postojani 
otac  ne  klone  duhom  s tim  lašnje,  jer  mu  ,,mecenat“ 
Košutić  nudja  novaca,  da  se  Ružica  izobrazi  u Beču  u 
konservatoriju.  Najzad  dodje  ujak  Zvan  sam  u Zagreb, 
da  zapriječi  Ernestovu  ženidbu  sa  Ružicom.  Ovdje  se 
sastane  s Martom,  Miščevićevom  materom,  koju  je  u 
mladosti  ljubio.  Nakon  nekih  zapreka  Ernesto  uzima  za 
ženu  Ružicu,  koja  se  za  uvijek  odriče  primadonske  kari- 
jere; pa  i u staroga  ujaka  obnovi  se  stara  ljubav,  te  on 
zamoli  uđovu  Martu,  da  mu  bude  ženom. 

Ovo  je  samo  goli  kostur  komedije,  oko  kojega  su 
se  naslagali  neobično  komični  prizori.  Svom  atmosferom 
sijevaju  iz  dialoga  domišljate,  brze,  duhovite  pointe  kao 
munja  za  munjom;  s potpuno  suverenom  ironijom  i 
satirom  umije  pisac  ožigosati  mnoge  smiješne  pojave 
našega  zagrebačkog  života.  Kako  je  i prirodno,  tiču  se 
ove  aluzije  u prvom  redu  zagrebačkih  glumišnih  prilika. 
Pisac  je  osvojio  općinstvo  već  prvom  Miščevićevom  alu- 


zijom o zagrebačkoj  operi;  još  je  veći  smijeh  izazvalo 
pripovijedanje  mornara  Ermana,  koji  primorskim  dija- 
lektom opisuje,  kako  je  dopao  zatvora,  što  je  u malom 
zagrebačkom  kazalištu  zviždao  lošoj  primadoni  — Ružici. 
Pravu  humorističnu  žicu  pokazuje  prizor,  kad  se  otac 
poražen  vraća  od  prvoga  debuta  svoje  kćeri,  pa  kad 
drugi'  dan  čita,  što  pišu  zagrebačke  novine  o sinoćnjoj 
predstavi.  Zabavan  je  i onaj  momenat,  kad  Zvan  dopane 
u Miščevićevu  kuću,  gdje  ga  nepoznata  drže  za  impre- 
sarija,  te  kad  Marti  očituje  svoju  ljubav. 

I samoj  tehnici  nema  prigovora,  tek  što  je  drugi 
čin  možda  nešto  suviše  otegnut.  U prirodi  je  same  radnje, 
da  gdjekad  prelazi  u jovinalnost,  a karakteri  da  se  pro- 
meću  u karikaturu,  tako  da  komedija  graniči  sa  lakr- 
dijom. Neke  dosjetke  čine  nam  se  ipak  odviše  trivijalne, 
tako  bi  na  koncu  sasvim  lako  mogla  otpasti  sa  cijelim 
prismokom  ona  primorska  pjesmica,  koju  s ostalima 
pjeva  i — Ružica.  Posoli,  ali  ne  presoli. 

Komedija  na  svakom  koraku  odaje,  da  ju  je  pisac 
stvorio  i lako  i s unutarnjim  veseljem.  Gradja  joj  je 
crpena  iz  zagrebačkoga  života;  ima  dakako  takova  pri- 
madonstva  i drugdje,  no  pisac  joj  je  znao  podati  vjeran 
lokalni  kolorit,  te  je  zato  i uspio.  Sretni  dramatici  rijetko 
kad  mimo  počivaju  na  lovorima.  I u nas  se  je  piscu 
prigovorilo,  da  mu  ideja  nije  izvorna.  Medjutim  je  i 
Sardou  poslije  tolikih  drama  morao  pretrpjeti  prigovore, 
da  je  — - plagijator.  Svakako  je  glavno,  da  naš  pisac 
imade  snažan  talenat  za  dramu,  poimence  za  satirični 
smjer.  Pa  bismo  zato  za  korist  hrvatske  dramatike  željeli, 
da  se  do  zgode  lati  predmeta,  u kojem  bi  se  zrcalio 
dublji,  važniji  konflikt  našega  društvenog  života.  Pisac 
je  u svojoj  komediji  „Primadona"  učinio,  što  je  dopuštao 
predmet  po  svojoj  prirodi.  Od  ove  građje  nije  se  mogla 
stvoriti  drama,  koja  bi  kao  književno  djelo  mogla  dublje 
zahvatiti  u razvoj  našega  društva. 

Istom  u drami,  koja  obuhvaća  etički  znamenitije 
područje  državnoga,  društvenoga  ili  duševnoga  života, 
može  nam  đramatik  otvoriti  veće,  slobodnije  perspektive. 
Koliko  obilje  pokazuje  u tom  francuska  salonska  drama 
nasuprot  tijesnim  zidinama  njemačke  „obiteljske  drame"  ! 
Triumviri  novo-francuske  drame  Augier,  Dumas  i Sardou 
u nebrojenim  varijantama  iznose  pred  nas  sliku  stra- 
načke borbe,  pitanje  braka  i preljuba,  heterstvo,  pole- 
miku sa  zakonodavstvom,  i tolike  druge  društvene  teme. 
Pa  ma  da  nije  sve  zlato,  što  nam  podaje  pariška 
socijalna  drama,  opet  nema  sumnje,  da  je  novofrancuska 
drama  više  nego  ikoja  druga  postala  moćnim  oružjem  u 
razvoju  društvenih  običaja. 

Naš  je  vrijedni  pisac  svojini  dramama  pokazao,  da 
u njega  ima  mnogo  i dara  i temperamenta  za  dramu  .- 
pa  zato  želimo  što  prije  dočekati,  da  nam  napiše  novu 
dramu,  koja  će  biti  i od  socijalne  važnosti  po  vas  narod. 

Napisao  M.  Š. 

II.  Teuta.  Tragedija  u pet  činova.  Napisao  Dimitrija 
Demeter.  (Novo  uvježbano.) 

^fjljflralo  ne  posvuda,  gdje  se  u kojem  narodu  počinje 
‘&sJik  buditi  genij  dramske  umjetnosti,  vidjevamo  na 
čelu  cijeloga  pokreta  odličnih  ljudi,  velikaša,  kraljeva, 
pjesnika,  što  no  svojom  plemenitom  dušom  nastoje,  da 
uliju  vatru  i ljubav  za  ovaj  podhvat  u srca  svojih  savre- 
menika.  Poznato  je,  koliko  je  privrijedio  živi  mar  Elizabete 
i Ljudevita  XI Y.  za  razvoj  dramske  umjetnosti  u Britskoj 
i Francuskoj.  A tek  u Njemačkoj ! Ondje  je  upravo 
Lessing  stvorio  narodno  glumište,  protjeravši  snažnom 
rukom  Neuberice  pogubnog  Hanswursta,  očistivši  pozornicu 
od  tudjeg  upliva  i stvorivši  u svojoj  „Hamburškoj  drama- 
turgiji “ gotovo  evangjelije  njemačkoj  narodnoj  umjetnosti. 

I u nas  Hrvata  našao  se  u vrijeme  narodnog  preporoda 
odličan  pisac,  koji  je  sve  svoje  mišljenje,  cijeli  rad  svojega 
života  posvetio  ostvaranju  i podizanju  hrvatske  dramske 
umjetnosti.  Bijaše  to  dr.  Dimitrija  Demeter.  Njemu  je 
bilo  sudjeno,  da  podigne  sa  krsta  novorodjenče  naše 
narodne  umjetnosti  i da  mu  kroz  cijeli  život,  a i preko 
groba,  ostane  kumom  i zaštitnikom.  Po  lozi  macedonski 
Grk,  ipak  je  — kako  lijepo  spominje  prof.  Marković  — 
zamijenivši  slavu  polja  Maratonskoga  sa  onom  polja 
Grobničkoga,  svom  dušom  zavolio  novu  svoju  domovinu, 
a krasni  dokaz  ove  njegove  ljubavi  i harnosti  podaj e 
nam  velepjesan  „Grobničko  polje",  u kojoj  nam  je  ujedno 
darovao  davoriju  slobode  i samosvijesti,  kakovom  se  jedva 
drugi  koji  narod  podičiti  može. 

Upoznavši  već  za  rana  besmrtna  djela  grčkih  klasika, 
imao  je  prilike  za  vrijeme  poduljeg  boravka  u Beču  (gdje 
je  tada  čuveno  dvorsko  glumište  bilo  na  vrhuncu  svoje 
slave),  pak  i u Italiji  upoznati  modernu  dramsku  umjetnost, 
koja  je  posve  ispunila  njegovu  dušu.  Prikazbe  prvih 
umjetnika  njemačkih  doimahu  se  neodoljivo  njegova 
poletnog  duha,  kako  ga  je  opet  osvojila  jaka  romantička 
struja,  što  je  u ono  doba  u Francuskoj  u Hugonu,  a u 
Njemačkoj  u mladomu  Grillparzeru  i Halmu  našla  svoje 
najsvjetlije  predstavnike.  Njihov  se  upliv  na  mnogim 
mjestima  u „Teuti"  jasno  može  primijetiti.  Osvojen  lju- 
bavlju prema  glumišnoj  umjetnosti  izdaje,  vrativši  se  u 
svoju  novu  domovinu  već  g.  1838.,  jedva  što  je  neumrli 
Gaj  narod  na  novo  duševno  proljeće  buditi  počeo,  prvi 
svezak  svojih  „Dramatičkih  pokušenja".  Uzorom  prvoga 
njegova  rada  bili  su  naši  dubrovački  klasici,  pa  je  prve 
svoje  dvije  glume  priredio  po  Gledjevićevoj  „Zorislavi"  i 
Gundulićevoj  „Sunčanici".  Demetrov  je  pjesnički  duh 
težio  vazda  za  uzvišenima  idealima,  pa  kako  si  je  jezik  i 
stih  usavršio  na  uzorima  starih  Dubrovčana,  tako  u svojim 
pjesničkim  tvorevinama  ide  tragom  velikih  britskih  pje- 
snika Shakespearea  i Byrona.  Značajno  je,  što  Demeter 
piše  u predgovoru  k prvoj  svojoj  knjizi  o dramskoj  umjet- 
nosti : „Dramsko  pjesništvo  zajedno  sa  glumištem,  sa 
kojega  se  očituje,  jedno  je  od  najglavnijih  sredstava  za 
rasprostranjivanje  naobrazbe,  jerbo  se  kano  njemu  nijednoj 


drugoj  grani  poezije  ne  mogu  priljubiti  one  poznate  i 
iskustvom  stoljeća  potvrdjene  riječi : „omne  tulit  punctum, 
qui  miscuit  utile  dulci".  Treba  s toga  dakle,  da  se  i mi 
trsimo,  ako  nam  ljubav  k narodnosti  našoj  jošte  u srcima 
gori,  da  si  ovo  skupocjeno  sredstvo  naobrazbe  pribavimo". 

Ove  lijepe  riječi,  izrečene  posve  u duhu  Sehillerovu, 
odjeknuše  doskora  u srcima  naših  ilirskih  rodoljuba,  a 
Demetru  poda  se  tako  prilika,  da  ostvari  svoje  želje  i 
da  započne  mučni  rad  oko  osnutka  narodnog  hrvatskog 
glumišta.  Dne  10.  lipnja  1840.  otvori  novosadsko  glu- 
mište Kukuljevićevom  glumom  „Juran  i Sofija"  hrvatske 
dramske  predstave.  Ali  je  jošte  punih  16  godina  trebalo,  dok 
se  pepeljuga,  hrvatska  umjetnost,  ne  oslobodi  posvema 
upliva  njemačkog  i samostalno  zavlada  našim  Talijinim 
hramom.  Prvim  ravnateljem  čisto  hrvatskog  glumišta  bio 
je  dr.  Demeter.  Doskora  nadje  on  vrsnog  pomagača  u 
umjetniku  Josipu  Freudenreichu,  koji  je  takođjer  živo 
a i praktično  radio  oko  osnivanja  hrvatskoga  glu- 
mišta. Zaista  to  bjehu  dva  od  neba  dana  nam  apostola 
narodne  umjetnosti.  Demeter  bo  je  fini  literarni  duh, 
koji  shvaća  visoku  zadaću  kazališta  kao  moralnog  zavoda, 
poznajući  uz  to  malo  ne  cijelu  književnost  svijeta  i stojeći 
u neprestanom  dodiru  sa  svojim  stoljećem;  Freudenreieh 
naprotiv  bez  više  naobrazbe,  ali  čovjek  jaka  naravna 
dara,  pak  praktična  duha,  s pogledom  na  općinstvo  više 
ravnatelj  nego  li  pjesnik  iz  predigre  „Fausta" : to  bjehu 
dva  izvrsna  kontrasta  na  redateljskoj  stolici,  stvorena,  da 
se  medjusobno  popunjuju.  Uzme  li  se  na  um,  da  doskora 
pridođjoše  Lisinski,  Ban,  Mandrović,  Brani,  Sajević,  Striga, 
to  se  doista  našemu  glumištu  ljepši  početak  nije  gotovo 
ni  pomišljati  mogao.  Što  je  Demeter  od  1840.  pa  sve  do 
smrti  svoje  kao  pjesnik,  dramaturg,  ravnatelj  i prevodilac 
privrijedio  našemu  glumištu,  krasno  je  opisao  nećak  pje- 
snikov Vladimir  Mažuranić  u „Matičinu"  izdanju.  Pre- 
lijepa ova  biografija  pjesnikova  ujedno  je  dragocjeni 
prilog  k povjesti  našega  glumišta.  Držimo,  da  nijesu 
odveć  poletne  riječi:  „Na  grobu  Ti  glumac  kleči,  cje- 
lovom  Ti  smrtne  skute  ljubi",  kojima  se  rastuženi  umjet- 
nici narodnog  glumišta  oprostiše  od  groba  svojega  dobro- 
tvora. Zasluge  pokojnoga  pjesnika,  koji  je  živio  i stradao 
za  našu  umjetnost,  dostojno  proslaviti  sveta  je  dužnost 
potomstva,  pak  bi  se  s toga  već  za  doba  trebalo  na  to 
pomišljati,  kako  bi  se  poprsje  pjesnikovo  stavilo  na 
dostojno  mjesto  u novoj  zgradi  hrvatskog  glumišta. 

„Kasno,  ali  ipak"  riješila  se  je  i uprava  našega  glu- 
mišta, da  nakon  preduge  stanke  iznese  pred  naše  općinstvo 
Demetrovu  ,,Teutu“,  tu  klasičnu  i po  našem  sudu  ujedno 
i najbolju  hrvatsku  dramu.  Pa  ako  i u jednu  ruku  žalimo, 
što  je  trebalo  tek  vanjske  pobude  od  „bečke  glumišne 
izložbe",  da  se  ovo  krasno  djelo  iznese  na  pozornicu,  to 
nam  je  ovo  ipak  u toliko  drago,  što  nam  se  je  tako 
bar  nadala  zgoda,  da  vidimo  djelo  narodnog  pjesnika  i 
u dostojnoj  opremi  i prikazbi,  što  se  inače  jamačno  ne 
bi  bilo  dogodilo.  Mislimo,  da  bi  nam  nakon  krasne 

estetske  analize  prof.  Markovića  u krasnom  izdanju 
„Matice  Hrvatske"  suvišno  bilo  opširno  kritički  pretresati 
„Teutu". 

Već  sam  pjesnik  oćutio  je  nakon  prvili  predstava 
svoje  drame,  kako  je  potrebno,  da  se  ona  na  više  mjesta 
preradi  za  pozornicu,  pa  je  sam  kušao  takovih  promjena 
na  svojem  djelu  izvesti.  Ovih  njegovih  bilježaka  držao  se  je 
i izdavač  krasnog  „Matičina"  izdanja,  popravivši  dašto 
i jezik  i stihove  na  mnogim  mjestima,  na  veliku  korist 
same  drame.  Nego  jasno  je,  da  je  i ovo  izdanje  za  pozor- 
nicu preopširno,  pak  da  iziskuje  još  mnogo  promjena, 
osobito  u petom  činu.  Preradba  konačna,  u kojoj  je  „Teuta" 
na  pozornicu  narodnog  glumišta  iznesena,  vrlo  je  zgodna 
i pokazuje  vještu  i jaku  ruku  vrsnog  redatelja.  Ali  dok 
to  pohvalno  spominjemo,  držimo  ipak,  da  se  je  istoj 
trebalo  posvetiti  nešto  više  literarne  pažnje.  Mi  mislimo, 
da  za  preradbu  dramskih  djela  poput  „Teute"  treba  prije 
svega  poetičnog  shvaćanja  i razumijevanja  pjesnikovih 
intencija,  a redateljske  sposobnosti  da  dolaze  ovdje  tek 
u drugom  redu.  Ovdje  nije  dovoljno  tek  crvenom  olovkom 
precrtati  pojedine  stranice,  već  što  se  na  jednom  mjestu 
razori,  to  treba  na  drugome  podići  i uplesti.  Nije  dovoljno 
križati  stihove,  njih  treba  i spojiti.  Koliko  mogu  takove 
literarne  preradbe  koristiti  pjesničkim  umotvorinama, 
lijepim  su  nam  dokazom  Dingelstadtove  uredbe  Shakes- 
peareovih  „Kraljskih  drama",  po  kojima  su  one  tek 
osvojene  za  našu  modernu  pozornicu.  Ali  Dingelstadt 
nije  samo  križao  stihove  i mijenjao  poredak  pojedinih 
prizora,  nego  je  i prema  potrebi  samotvorno  od  svoga 
dodavao. 

Glavna  poteškoća  i u priredbi  i u prikazivanju 
„Teute"  leži  po  našem  mnijenju  u karakteru  glavnih  lica 
samih.  Teško  je  pokazati  vjerojatnim  onaj  prijelaz  Teutin, 
kako  iz  ohole  kraljice  i amozonke  postaje  žena  i majka, 
a teško  je  ćutiti  simpatije  prema  junaku,  koji  kao  Dmitar 
za  volju  ljubavne  strasti  postaje  izdajicom  domovine. 
Pa  ako  nam  i pjesnik  u predgovoru  svojoj  drami  ističe, 
kako  mu  je  tobože  više  do  psihološke  istine  pojedinih 
karaktera,  nego  do  narodnih  ili  historičkih  momenata,  to 
on  ipak  nije  upravo  ovdje  sve  ono  održao,  što  je  obećao. 
Pa  dok  su  inače  pojedini  karakteri  do  najmanje  osobe 
upravo  krasno  karakterizovani,  ostaju  nam  i Teuta  i 
Dmitar  u koječem  nejasni  i zagonetni.  Mi  bismo  to  tako 
tumačili,  da  je  pjesnik  glavna  lica  svoje  glume  mnogo 
vremena  prije,  no  što  ih  je  na  papir  stavio,  nosio  u duhu 
svomu,  pak  da  su  vremenom  pred  njegovim  „duševnim 
okom"  tako  jasna  postala,  da  je  kod  njihova  pjesničkog 
uobličenja  propustio  mnogo  toga  spomenuti,  što  je  doduše 
njemu  posve  jasno  bilo,  ali  što  je  gledaocu,  koji  ne  gleda 
očima  pjesnikovim,  moralo  ostati  tamno.  Teško  bi  nam 
bilo  inače  protumačiti,  kako  to,  da  je  Demetar,  koji  je 
toliko  pažnje  i najmanjima  od  svojih  karaktera  posvetio, 
sa  svojim  glavnim  licima  tako  nehajno  postupao.  Ali  u 
ovom  nedostatku  pjesnikovu  ujedno  je  vrelo,  iz  kojega 


umjetnici  mogu  obilno  crpsti.  Ovdje  su  im  ruke  proste 
za  umjetničko  stvaranje. 

Prije  svega  nije  po  našem  sudu  Teuta  toliko  ama- 
zonka, koliko  ponosna  kraljica.  Oholost  kraljice  opire  se 
u njoj  proti  ljubavi  za  Dmitra.  Ona  mu  to  sama  saop- 
ćuje  riječima,  koje  Dmitra  nagone  na  izdajstvo.  Ovaj 
kraljevski  ponos  — ja  mislim,  da  imade  ovdje  nešto 
malko  analogije  sa  Learom  — mora  se  tek  u daljim 
prilikama  slomiti,  ona  mora  doći  u nevolju  i bijedu,  da 
spozna  svoj  položaj  i svoje  pravo  zvanje.  Žalimo  s toga, 
što  je  već  i u „Matičinu"  izdanju  ispušten  onaj  lijepi 
prizor  sa  monologom  Teute,  gdje  prognana  po  buri 
(poput  Leara)  bježi  praćena  tek  jednim  vjernim  slugom. 
Ovdje  upravo  dolazi  ona  do  potpune  spoznaje  svoje  nemoći 
i bijede;  krasna  je  gradacija,  kad  iza  ovoga  burnog  prizora 
upozna  u idiličnom  domu  Milivoja  i prognane  Cvijete  pravu 
obiteljsku  sreću,  koje  ona  do  toga  časa  nije  poznavala. 
Ova  dva  prizora  imadu  umekšati  srce  Teutino,  pa  ju 
dovesti  u ono  duševno  stanje,  u kojem  se  podaje  svojoj 
ljubavi  za  Dmitra,  koji  joj  se  u onom  času  poradi  sviju 
ovih  suprotaka  u svoj  svojoj  veličini  pokazuje.  Oba  ova 
prizora  veoma  su  važna  za  karakter  Teutin,  pak  bi  im 
trebalo  što  veću  pomnju  posvetiti.  Žalimo  takodjer,  što  je 
idila  6.  prizora  IV.  čina  posve  ispuštena.  Ako  nam  je  i 
poznato,  kako  su  delikatni  t.  zv.  dječji  prizori  na  pozor- 
nici i kako  lasno  postaju  smiješnima,  ipak  držimo  da 
se  nisu  smjeli  ovdje  posve  izostaviti.  Barem  nijemom 
igrom  ili  kratkim  crtama  mogla  se  je  označiti  ovdje  sva 
sreća  obiteljskog  života,  koju  pozlaćuje  starost  Rado- 
slavova. 

Veoma  je  važan  takodjer  prvi  sastanak  Teute  s Dmitrom. 
Pjesnik  nam  ga  prikazuje  tek  u drugom  činu,  iza  kako  je 
Dmitar  spasio  Teutu  od  navale  divlje  zvijeri.  Mi  držimo,  da 
bi  u interesu  dramskog  razvoja  taj  sastanak  pripadao  već  u 
prvi  'čin,  u ekspoziciju.  Preporučili  bismo  s toga,  da  se  na 
koncu  prvoga  čina  Dmitar  Hvaranin,  za  kojega  ban 
Radovan  javlja,  da  je  došao  u ime  plemstva  predati  Teuti 
krunu,  i zbilja  pojavi.  Sam  pjesnik  nam  ovaj  prvi  susret 
priča  na  usta  Dmitrova.  Dmitar  pripovijeda  prijatelju 
Srđovlađu,  kako  ga  je  porazila  ljepota  Teutina,  pak  kako 
mu  riječ  na  usnama,  dah  u prsima  stinu,  a „ jedan  uzdah 
cijela  bi  besjeda,  s kojom  u ruke  vladu  joj  izruči".  Držimo, 
da  bi  bilo  na  korist  drami,  da  se  ovaj  krasni  opis  oživo- 
tvori na  pozornici.  Po  našem  pređlogu  mogle  bi  se  iza 
zadnjih  rieči  prvoga  čina  čuti  iza  pozornice  fanfare  i 
Dmitar  uz  svirku  koračnice  a praćen  plemstvom  dolazi, 
da  Teuti  izruči  krunu  Ali  očaran  njezinom  ljepotom 
sustane  na  stubama  prijestolja,  prignuvši  koljeno.  Teuta, 
kao  tjerana  tajnom  silom,  stupi  korak  naprijed  i primi 
krunu.  U taj  čas  susretne  se  njezin  pogled  s Dmitrovim. 
Ona  drhtavom  rukom  meće  krunu  na  glavu,  dok  joj 
pogled  počiva  na  Dmitru.  Uz  klicanje  naroda,  dok  Dmitar 
i Teuta  u. svojoj  situaciji  ostaju,  pada  zavjesa.  Dijalog  u 
drugom  činu  izmeđju  Srdovlada  i Dmitra,  najljepše  bi 

Hliba  se  je  bil  založil,  vode  Kupe  se  je  napil, 

Kupe  vode  prez  mertuba  i s vnogimi  vitezovi, 

I s vnogimi  vitezovi  i s vnogimi  debjami, 

I s vnogimi  delijami  i a vnogimi  janjičari. 

0 Kaurska  lipa  zemlja,  kako  ti  se  sad  veseliš, 

Lipo  pojuć  stare  majke,  stare  majke  i vdovice, 

Stare  majke  i vdovice,  mladi  momki  i divo]ke, 

Lipe  pisme  popivajuć,  Hasan-pašu  proklmjajuć 
Oh  prokleta  turska  zemlja,  kako  ti  se  sad  žalosti  '. 

Milo  tuže  turske  majke,  turske  majke  i starice, 

Turske  majke  i starice,  turske  bule  i divojke,. 

Tužne  pisme  popivajuć,  Hasan-pašu  proklinjajuć. 

0 prelipa  Bosna  zemlja  i široka  Romamja, 

1 široka  Komanija  i bogata  Natolija,  . 

Kaj  se  toga  počrnilo  iz  slavnoga  Carigrada 
Kaj  se  toga  opustilo  od  dolnjega  Biograda!« 

Tako  narod  naš  proslavi  dogadjaj  taj.  Kad  se  blažene 
uspomene  preporoditelji' narodni  pred  pedeset  - sestdeset 
U godina  stavili,  da  svoj  rod  probude  iz  crnog  mrtvila, 
što  no  ga  je  gušilo,  nije  moglo  izostati,  a da  narastaju 
19.  vijeka 'ne  prikažu  i ovu  sjajnu  tačku  u lijepom  rubu. 
Već  o-od.  1837.  pomoli  se  u Zagrebu  knjižica:  „ Li  do  i 
kneza  Tomasba  Horvatske  Dalm.  y Slilavonzke  bana 
obszedyenye  y poboj  sziszechki  1593.“  Napisa  ju  kle- 
rikusb“  Tomasb  Goricbanecz.  Sa  zanosom  ilirskim  pjeva 
u povećoj  toj  pjesmi  mladi  čovjek  taj : . 

»gde  vsze  zemlye  Horvatzke  hajduka 
Junachka  je  dostignula  ruka, 

Teška  ruka  Horvatzkoga  Bana 
Z pomochniczum  Nemskog  Kapitana.« 


Budi  nam  dozvoljeno  na  ovom  mjestu  spomenuti 
nekoliko  lijepih  misli  mladoga  pjesnika  - Ilira,  sto  ib 
stavlja  u usta  ,,Horvatinyi  vili«,  kad  govori  sa  sjedo- 

glavim  starcem : 

»Ah  od  boga  meni  radost  dana, 

Vidim,  Ztarche!  Horvatzkoga  Bana, 

Detcze  szvoje  ide  Majka  draga, 

Jaszna  zvezda  nashega  Orszaga; 

Dragi  Ztarche!  pogledi  Horvata, 

Malo  na  nyem  videti  je  zlata, 

Vech  se  teški  na  nyem  oklop  szveti, 

Pod  nyim  szerdcze  gotovo  vumreti; 

Kak  na  glavi  pernicza  sze  vija, 

Kakva  jasznost  iz  obraza  szija, 

Kak  gyegyerno  pred  junaki  jasche, 

Britku  sablyu  kak  priziojno  pasche! 

Nechu  rechi,  da  ’ga  Mati  mila 
Tako  z-szablyum  nfe  je  porodila, 

Lahko  mogu  veruvati  szada, 

Da  tak  Zrinzki  ischel  je  iz  Grada, 

Da  ov  pogled  bil  je  Frangepana, 

Kad  je  z-Turczi  zapochel  mejdana; 

Bog  mu  podal  szerdcze  Zrinovicha, 

Szlavni  venecz  Frangepanovicha1  (razumije  se 

»Horvatu  ). 

i Tomaša  Goričanca  spom.  dj.  tiskano  u Zagrebu  kod 
župana  g.  1837.,  str.  4,  28-9.  Inače,  koliko  je  nama  poznato  o 
ilirskom  dobu,  Goričanca  rijetko  tko  napominje. 

(Svršit  će  se.) 


Književnost. 

Hrvatska.  Jugoslavenska  akademija.  Historičko-filologički 
razred  imao  je  23.  pr.  mj.  svoju  javnu  sjednicu,  u kojoj  je  pravi 
?1„n  dr  p.  Matković  čitao  raspravu:  » Opisi  putovanja  carskih, 
poslanika  u Carigrad,  na  ime  Dav.  Ungnada  g ^73-7^  i 
Joach.  Sinzendorfa  g.  1577.,  ili  o putopisima  Stj.  Gerlachai 
S Šveigera.«  Ovom  raspravom  nastavlja  akademik  svoja  studija 
o putovanjima  po  Balkanskom  poluotoku  XVI.  vijeka.  Oba  ova 
putopisa  potječu  od  luteranskih  propovjednika,  što  se  bave  istim 
predmetima  u putopisima  svojim,  osobito  vjerskim  pn  i ama 
turskih  zemalja  i naroda,  crkvama  i bogoslužjem,  pa  se  u tim 
predmetima  medjusobno  popunjuju.  Gerlackov  je  putopis  napose 
važan,  u njem  ima  svakojake  gradje,  pa  i dragocjenih  vijesti  i 
historijskih  isprava  o evropskim  političkim  poslovima. 

Poslije  toga  predani  su  » Bibliografski  pabirci  iz  dubro- 
vačkih arkiva * od  akademika  dr.  K.  Vojnovića.  Sabrao  ih  je 
istražujući  znanstvenu  gradju  za  pravnu  povjest  dubrovačku  u 
državnom  i sudačkom  arkivu  i u ostalim  knjižnicama  dubro- 
vačkim. Dao  je  prepisati  za  akademiju  »Liber  croceus«  (Žutu 
knjigu«)  i »Liber  Criminalium«.  U knjižnici  je  franovačkoj  našao 
bogata  materijala  u tri  velike  sveske  učenoga  Isusovca  M. 
Mattei-a.  Medju  ostalim  tu  je  list  pape  Klementa  V.  od  1.  travnja 
1308.  srpskomu  kralju  Urošu,  gdje  pristaje  na  njegovu  zelju,  da 
se  opet  sjedini  s rimskom  crkvom,  pa  mu  priopćuje  uvjete. 


Razgledao  je  malo  poznatu,  negda  dragocjenu  knjižnicu 
dominikanskoga  samostana,  što  je  djelomice  propala  za  velikoga 
potresa  g.  1667.,  a djelomice  za 

knjižnica  ima  pravo  blago  u 18  svezaka  djela  Serafina  Cerve 

Ističe  znamenitost  toga  najkritičnijeg  povjesničara  dubrovačkog, 
pa  mu  bibliografski  opisuje  djela.  Veli,  da  ima  u dje  u praznina 
pa  misli  da  je  to  s državnih  razloga  okrnjeno  po  nalogu  senata 
Zta  smrti  piščeve.  Sastavio  je  popis  svih  djela Jomm,- 
kanske  knjižnice,  što  su  ih  napisali  dubrovački  ih  u opće  sla- 
venski pisci.  - Izradio  je  popis  staroga  arkiva  negdašnje  bisku 
pije  dubrovačke.  Popisao  je  najvažnije  rukopise  k°,i  se  na laže 
u »Blagom  djelu«  (Opera  pia);  Petar  Negnni,  podkonzu  belgijska 
povjerio  mu  je  na  izučavanje  i prepisavanje  rpu  starodavnih 
Javnih  isprava  iz  dubrovačke  povjesti  XIV-XVIII  vijeka.  Medju 
njima  je  izvorna  listina,  koja  rasvjetljuje  odnošaje  repub 
dubrovačke  s hrvatsko-ugarskim  kraljevima,  naime  otpis  od  1.  li.  to- 
nada  1490.  Vladislava,  hrvatsko-ugarskoga  i češkoga  kralja  n 
kneza  i vijeće  dubrovačke  republike,  kojima  priopćuje,  a su  ga 
staleži  poslije  smrti  kralja  Matije  izabrali  nasljednikom,  pa  se 
opravdava,  što  nije  predstavnike  republike  pozvao  na  krumsanje 
pozivlje  ih,  da  mu  pošlju  poklisare,  kako  bi  mu  potvrdili  vjernost, 
a on  će  braniti  njihovu  slobodu.  Izvješćuje  i o neizdanim  djelima 
^Šlgnjata  Gjorgjića. 

Stjepan  Hartmann,  učitelj  religije  i matematike  u ženskoj 
učiteljskoj  školi  sestara  milosrdnica  u Zagrebu,  izdao  je  vlastitim 
troškom,  a tiskom  Dioničke  tiskare  veoma  opsežno  pedagoško 
djelo:  » Školski  zakon  od  14.  listopada  1874.  i od  31.  listopada 
1888.  ili  školsko  pitanje  u nas.*  Omušna  ova  knjiga  dijeli  se  u 
tri  poglavlja.  Prvo  govori  o starom  školskom  zakonu  od  14.  listo- 
pada 1874.  i raspravlja  što  je  taj  zakon  dobra,  što  li  zla  donio. 
Drugo  poglavlje  govori  o novom  školskom  zakonu  od  31.  listo- 
pada 1888.  i to  vrlo  opširno,  a napose  o školi  konfesionalnoj  i 
pravu  katoličke  crkve  na  školu.  Treće  [ oglavlje  govori,  kako  su 
se  vladali  katolički  saborski  zastupnici  god.  1888.  kod  rasprave 
o novom  zakonu.  U posljednjem  odsjeku  daje  savjete,  kako  treba 
u buduće  raditi  na  polju  pučkoga  školstva,  da  se  izvojšti  kato- 
lička konfesionalna  i učiteljska  škola.  — Hartmannova  knjiga 
sadržava  ogromno  gradivo  i opširnu,  potpunu  sliku  našega 
školskog  pitanja.  Tko  hoće  da  valjano  poznaje  naše  školstvo, 
ne  će  moći  biti  bez  ovoga  temeljitog  điela.  Čovjek  mora  da  se 
divi  neumornomu  trudu  i rijetkoj  marljivosti  učenoga  pisca,  koji 
si  je  ovim  djelom  dično  osvjetlao  lice.  Cijela  knjiga  ima  str.  XI. 
867.,  a cijena  joj  je  prema  omašnomu  opsegu  upravo  neznatna : 
2 for. 

Naš  vrijedni  suradnik,  Silvije  Str.  Kranjčević , spjevao 
je  ,, u slavu  pedesetgodisnjice  Lava  iX.III.“  vrlo  lijepu  prigodnu 
pjesmu,  koja  je  kao  proslov  govorena  na  spomen-svečanosti 
senjske  sjemenišne  mladeži,  a izišla  u 6.  broju  sarajevske 
»Vrhbosne«.  Evo  je  u cijelosti: 


A Ti,  oj  dive,  što  sa  čvrstom  pesti 
Tuj  gordo  čuvaš  tu  golgotsku  goru, 

Ti  usno  božjeg  i duha  i sv’jesti, 

Sto  talas  blažiš  oluji  i moru, 

O Ti,  nad  kojim  danas  trepti  grana 
Sa  besmrtnoga  lovorova  panja, 

Ti  Hristov  borče  s praga  Vatikana, 

Pred  kojim  sv’jet  se  u zahvalu  klanja: 

0 traj  i vjekuj,  širi  i raznosi 

To  sjeme  spasa,  svetu  hranu  vjere, 

Kud  mnoga  usna  jošte  hljeba  prosi, 

Kud  mnoga  još  se  otrovnica  vere, 

1 desnicom  nas  svetom  blagoslovi 
I u srcu  nam  svoj  raspali  plamen, 

Da  uzbudemo  borci  Isusovi 

U slavu  Boga,  sreću  ljudi  — Amen ! 

Umjetnost. 

Dvađesetpetgodišnji  jubilej  umjetnice  gdje.  Ružičke- 
Strozzi.  Naša  omiljela  umjetnica  i vrlo  zaslužna  prvakinja 
hrvatske  drame,  gdja,  Ruzička-Strozzi,  slavit  će  dne  11.  travnja 
đvadesetpetgodiŠojicu  svoga  gl  umovanja.  Toga  će  dana  biti  u 
hrvatskom  glumištu  svečana  predstava,  a glumit  će  se  prekrasna 
francuska  drama  »Andrienne  Lecouvreur«,  što  ju  je  sama  jubi- 
larka,  inače  dobro  poznata  kao  prevoditeljica  s češkoga  i s ro- 
manskih jezika,  prevela  iz  francuskoza  izvornika.  Naša  je  velika 
umjetnica  u punoj  mjeri  zavrijedila,  daju  općinstvo  naše  počasti 
što  većim  ovacijama. 

Svaštice. 


Nad  vječnim  Rimom  ponad  Vatikana 
Irepere  sveta  krila  kerubova  — 

S nebesa  pada  neuvela  grana 
Od  besmrtnoga  stabla  lovorova, 

A širom  zemlje,  ovog  suznog  dola, 

Iz  divljih  šuma,  bajnih  vilinstana 
I preko  mora  od  pola  do  pola 
Sve  klik  se  ori:  Slava  i Hosana! 

Da  — kralj  je  ovo  — kralj  to  slavu  slavi 
U duhu,  što  nas  carstvu  spasa  nosi ! 

A s’jedi  vlas  mu  sa  nebesa  plavih 
Vjekovit  Stvorac  blagoslovom  rosi. 

I bl’ješti  alem  na  sjajnoj  tiari, 

Ko  čistim  nebom  kada  zv’jezda  sije, 

I gore  vječni  Hristovi  oltari, 

Ko  sunce  ono,  što  sirote  grij e ! 

Ne  — vječni  grade  — nij’  to  slava  pusta 
C tirjanske  ti  veličine  tvorbi, 

Triumf  to  nije  Caesara  Augusta, 

Da  okov  kuje  i »urbi  et  orbi«. 
lo  Petar  onaj,  ribar  onaj  prosti 
Iz  Galileje  prešao  je  mora, 

A sv’jet  se  smije  tvojoj  vječitosti 
I prsi  bije  kamenjem  sa  fora! 

To  dusi  tvoga  robija  izmučena 
Raspelo  tvrdo  na  Golgoti  grle, 

I jadne  žrtve  cirka  i arena 
Na  Petrov  trg  sa  krvnom  palmom  hrle  — 
■>h’  j *0  roblje  prosvjetnog  nam  v’jeka, 
teto  laž  ga  Z;mi  o krivoj  slobodi, 

Kroz  tamu  hrli  s bliza  i s daleka 
I traži  ruku,  što  k Istini  vodi. 

Ne,  nije  ovo  slava  samrtni  ka  — 

O,  vjeri;  sveta,  tvoj  je  lovor  ovo; 
lo  pobjeda  je  boga  — dobitnika 
Kroz  blagov’jesn  i slovo  angjelo'vo! 

U burnom  moru,  gdje  na  oštre  bride 
-um ori t talas  u b’jesu  se  kreće, 

Gn  podigo  je  svojoj  crkvi  ziđe 

1 vrata  paklu  uzdrmat  je  ne  će! 


Češki  umjetnik  Fr.  Ondriček  slavio  je  pravo  slavlje  u 
Sarajevu,  kako  nam  se  odanle  javlja.  Dva  dana  već  prije  dolaska 
bile  su  sv.e  lože  1 sva  sJ’edala  u glumištu  rasprodana. 
Ondriček  je  sve  svojom  prekrasnom  gudbom  zadivio.  Na  sveopće 
zahtijevanje  morao  je  prirediti  drugi  i treći  koncerat,  i svaki  je 
put  bilo  glumište  puno.  Ovacijama  ne  bješe  ni  kraja  ni  konca. 
Koncertu  je  prisustvovalo  sve,  što  je  otmenijega  u gradu.  Kod 
trećega  koncerta  dijelila  se  ova  prigodna  pjesma,  što  ju  je  umjet- 
niku spjevao  naš  s1  radnik,  g.  Josip  Milaković: 

Oj  slava  Tebi,  vilinski  nam  sine! 

Iskazat  ko  će  guđbu  Tvoju  sjajnu? 

Ko  vinuti  do  Tvoje  se  visine  — 

I shvatit  dušu  veliku,  otajnu? 

Iz  slatke  Tvoje  čarne  vijoline 
Ti  sipaš  cv’jeće  i dražest  beskrajnu  — 

Ti  neznane  nam  otkrivaš  miline  — 

I otvaraš  nam  dušu  veličajnu  . . . 

Sad  zaplaču  Ti  sjetno  zlatne  žice, 

Ko  kad  se  svjetlo  tog  života  gasi,  — 

Sad  zujnu  glasom  harfe  nebesnice  . . . 

A svijet  šute  sluša  odjek  taj  — — 

I ide  s Tobom,  kud  ga  vode  glasi:  — 

U neznani  mu  došle  tajni  kraj 


V Sarajevu,  mjeseca  marta  1893. 


J.  Milaković. 


Krvave  uspomene 

Uredjuje  J.  l’asaiić. 


Dr.  Fran  Anijan  Feretić,  biskup  Krčki,  rodjen  g.  1816, 
preminuo  je  19.  ožujka.  Bijaše  uzoran  svećenik,  čvrsta  i nepo- 
kolebiva značaja,  ćutio  se  i pokazivao  vazda  Hrvatom.  Dokazao 
je  to  i plemenitom  oporukom:  cijeli  svoj  teško  stečeni  imutak 
ostavio  je  hrvatskomu  narodu,  u kojem  si  je  vječan  spomenik 
podigao,  namijenivši  50.000  for.  osnutku  maloga  sjemeništa  na 
otoku  Krku  s hrvatskim  nastavnim  jezikom.  Osnovao  je  takodjer 
zakladu  od  10.000  for.  za  potporu  učenicima  svojega  roda. 
1 oznato  je,  da  su  prihodi  Krčke  biskupije  veoma  čedni,  a da 
je  mili  pokojnik  na  toj  stolici  bio  od  23.  svibnja  g.  1880.;  nu 
kraj  svega  toga  pokojnik  je  umio  štediti  i pribrati  toliku  svotu,  što 
•B1  •vt  11  tako  plemenitu  svrhu.  Milomu  pokojniku  kliČemo 

s »Našom  Slogom«:  l'okoj  Ti  vječui  plemenitoj  duši  i molio  se 
Bogu  za  svoj  narodi 


Pričica  o probodenom  srcu.  — 
U našoj  domovini 


f osmopolis.  Hrvatsko  glumište.  — U dolini  ovoj  suznoj  ...  — 
prije  trista  godina.  — Listak. 


Vlastničtvo  i tisak  Dioničke  Tiskare. 


\*2 

U Zagreba  8.  travnja  1893. 

J 

Izlazi  svake  subote  na  dva  arka.  - Godišnja  ciena  poštom  i domaćim  u kuću  7 ror.,  mace  o for. 

Rukopisi  se  ne  vraćaju. 

Krvave  uspomene. 


IV.  Pjevanje. 

(Nastavak.) 

v’jezdama  se  nebo  okitilo 
jfiA  Ko  djevojka  zlatom  i biserom, 

A zasjala  srebren  mjesečina. 
Omer-Paša  sio  pod  čadorom 
Na  vrhuncu,  na  kraljevu  grobu. 

Trule  kosti  u hladnome  grobu, 

Zar  nijeste  trule  uzdrhtale, 

Kad  na  humku  sjedio  vam  krvnik? 

0 znam,  da  ste  trule  uzdrhtale, 

A sjena  se  kralja  mučenika 
Omer-Paši  stvorila  pred  okom. 
Uzđrhto  je  i problijedio, 

Zar  ga  ipak  zaboljela  duša?  — 
Grijanu  paša  kao  tigar  ljuti, 

Da  utiša  crva  zlosretnoga: 

— Gdje  ste,  sluge,  gdje  je  roblje  crno? 
Za  čas  pred  njim  stajali  junaci. 
Kakvo  roblje?  — sveti  zatočnici 
Povezani  teškim  lisicama. 

Na  čelu  im  stari  Alaj-beže, 
Kulenović,  koljeno  starinsko, 

A uz  njega  travanjski  muftija. 

Pa  će  zlobnim  Omer-Paša  sm’ješkom : 

— Je  1’,  muftija,  gdje  vam  je  sloboda, 
Gdje  su  stari  zlatni  običaji? 

Pa  namignu  crnome  dželatu. 

Dželat  manu,  os’ječe  mu  glavu, 
Mrtva  glava  na  leteće  kliknu : 

— Izdajico! — 

Drhtno  Paša  i problijedio, 

Kamenom  se  hladnim  skamenio. 
Alaj-beg  se  crnoj  zemlji  svinu, 

Hvati  mrtvu  muftijinu  glavu, 

Ko  pun  vjere,  nade  i pregora 
Proročkijem  zače  starac  glasom : 

— Osjeko  si  muftijinu  glavu, 


Epska  pjesan. 

Osjeko  si  i tisuće  jošte, 

A1  zar  misliš,  da  si  ugušio 
Ponos  stari  i junaštvo  staro?  — 
Gledaj’  tamom  zemlju  pritisnutu, 
Stoput  crnje,  grdne  oblačine 
Tištile  su  moju  zemlju  slavnu; 
Deset  crnih  i kobnih  v’jekova 
Proti  mom  se  rodu  urotilo ; 

Brat  se  s rodnim  krvario  bratom, 
A obadva  tudjin  pritiskao. 

Pa  zar  misliš,  da  je  već  ugušen 
Ponos  stari  i junaštvo  staro?  — 
Sa  istoka  munje  sijevale, 

Sa  zapada  sijevale  munje, 

Hladan  sjever  mrčio  se  ljuto, 

Smrt  u hladnom  noseći  nam  krilu : 
Pa  zar  misliš,  da  je  ugušio 
Ponos  stari  i junaštvo  staro? 
Zemljo  mila,  gn’jezdo  sokolova, 
Rodila  si  po  izbor  junaka, 

A1  i kletih,  crnih  izdajica 

Još  je  bilo  ljutih  krvoloka, 

Gazili  nas  i ubijali  nas, 

Gdje  su  danas? 

Griješne  im  sjene 
Sv’jetom  hode  bez  počinka  tiha, 

A moj  narod  jošte  dušom  diše. 
Sjeći  glave,  kleta  izdajico, 

No  što  više  napije  se  zemlja 
Orne  krvi  vlastitih  sinova. 

To  sve  žešći  rastu  osvetnici. 
Nestat  će  te,  Pašo,  sa  svijeta, 
Zadnje  će  ti  ukinut  se  sjeme: 

A moj  narod  disati  će  jošte 
Proklinjuć  ti  pleme  i koljeno. 
Svaka  rana  ljuto  srce  tišti, 

Ali  ranti  od  brata  zadana 
Ljuće  peče,  dušu  nama  para. 

Iz  našeg  si  izniknuo  roda, 


Sve  nas  ista  odgojila  majka, 

Ali  ti  si  prezreo  je  tužnu, 

Odmetno  se  vjerom  za  nevjeru. 
Podji  samo  svijetlome  caru, 

Pa  se  hvali  carskim  Carigradom, 
Kako  slavno  osvjetlo  si  lice 
Na  plamenu  opustjelih  kuća; 

Pa  se  hvali  carskim  Carigradom, 
Kako  si  se  napojio  krvi, 

Crne  krvi  braće  i rodjaka ; 

Pa  se  hvali  carskim  Carigradom, 
Kako  si  se  nagrnuo  zlata, 

Suha  zlata  i biserja  sitna, 
Tisućljetnog  znoja  djedovskoga. 
Ljevaj  krvcu  — žedno  ti  je  srce, 
Kupi  zlato  — trebat  će  ti  pusto. 
Veži  roblje,  — tim  ćeš  slavu  steći  — 
Steći  slavu  na  varavom  sv’jetu; 

Od  njega  se,  Pašo,  ne  d’jelio 
Tihom  smrću,  počinkom  za  trudna, 
Već  ti  crno  srce  umiralo 
Sa  griskoga  nutarnjega  crva. 

Bosno  moja,  mili  zavičaju, 

Pusta  si  mi  jadna  poharana ! 

Gdje  su  tvoja  polja  i livade, 

Gdje  su  tvoja  sela  i gradovi, 

Gdje  su  tvoje  pjesme  i tambure, 
Boinom  srcu  melem  i utjeha?  — 
Zar  je  zadnji  kucnuo  ti  časak?  ! — 
0 ne,  nije,  — to  su  bure  b’jesne, 
Minuti  će,  ko  što  sto  ih  minu, 

A mom  rodu,  ako  ima  pravde, 
Sinuti  će  sunce  i sloboda: 

Zemlja  naša  bit  će  opet  ono, 

Što  je  ide  po  Bogu  i pravu.  — 
Starac  zape  — 

Omer-Paša  đrhto 
Kao  krivac  pred  strogijem  sudcem, 
Kada  smrtnu  osudu  mu  čita. 

Pa  da  skrije  smutnju  i uzbunu, 
Tržnu  glavom  i drhtavom  rukom 
A krvave  oči  raskolači : 

— Stegnite  im  lisičine  tvrdje, 
Čini  mi  se,  još  su  preveć  tvrdi. 
Usta  Paša  samcat  u šatoru 
Pri  slabašnom  svjetlu  uljanice. 
Oniska  je  stasa  i uzrasta, 

A dugačke  otegnute  crte 
Križaju  se  licem  i obličjem 


Pa  sve  više  sužujuć  se  tanke 
M’ješaju  se  s progušanom  bradom. 
Nijem  zuri  noći  u okrilje, 

Crne  dime  odbijajuć  naglo, 

Ko  da  tjera  zlokobnice  misli. 

Da  u crnoj  izgube  se  tami, 

Ko  i gusti  dima  kolutići. 

Zar  se  sjeća  zemlje  i rodine, 

Zar  mu  žao  braće  i rođjaka, 

Zar  mu  žao  krvi  i junaka? 


Ko  bi  znao ! samo  n ’jem  što  sjedi 
Zureć  mrkloj  noći  u okrilje.  — 

A na  slabom  uljanice  svjetlu 
Pomućene  cakle  mu  se  oči. 

Zar  su  suze  boli  i kajanja, 

II  se  cakle,  što  se  jošte  n jesu 
Nasitile  krvi  i pogora? 

Ko  bi  znao ! — samo  njem  što  sjedi 
Zureć  mrkloj  noći  u okrilje.  — 


Pričica  o probodenom  srcu. 

Iz  primorskoga  malograđskog  života. 

(Svršetak.) 


JjPeđne  nedjelje  o pokladama  pohodila  je  Gjorgju  Kla- 
w | i'ica  susjede  Gašpre,  družica  joj  iz  šveljačke  škole, 

pa  da  će  u šetnju. 

— A tko  si  ti,  mala?  — zažmirka  baba 
ČčK  s kreveta,  čuvši  stran  glasak. 

— Gašprina  Klara,  — odgovori  garavo  curce,  i vra- 
goljasto  zaškilji  na  Gjorgju. 

— Gašprina,  — Gašprina!  — Valjana  ti  mati;  budi 
joj  ravna,  pa  ne  ćeš  nikad  požaliti!  — nakrivi  starica 
svoje  krezube  usne  na  čudnovat  posmijeh. 

Klarica  se  nad  uši  od  smijeha,  pa  zatisne  usne  u 
rubac,  da  ne  prasne. 

— Podjite,  podjite  slobodno  na  šetnju,  a ti,  Gjorgja, 
da  mi  se  doskora  vratiš! 

.Jedva  sam  dočekala,  da  izidjemo ! — um  ah  će 
Klara,  čim  prekoračise  kucni  prag.  — Večeras  polazimo 
na  ples! 

— Na  ples?  — začudi  se  Gjorgja. 

— Zato  sam  i došla,  da  te  snubim. 

— Mene?  — Ja  ne  bih  smjela  od  bake. 

— A nisi  je  ni  pitala? 

Znam,  da  mi  ne  bi  dopustila.  Ona  kudi  plesove, 
a i onako  jedva  da  me  na  čas  pusti  u blagdan  na  šetnju. 

- Prosi  je  ! — Naš  me  školan  Riko  pitao  za  te. 
Pozdravlja  te  puno  i lijepo,  pa  neka  podješ  s nama.  A 
ti  još  nisi  nikada  ni  bila.  Ta  šta  si  onda  i vidjela  u svom 
životu?  --  Bit  će  i Mena  i Karla  i Kata! 

Školan  ? — Kako  to  on  baš  mene  zove  ? — Ta 
on  me  i ne  poznaje  1 

Ah,  što  kažeš,  kao  da  ne  znam ! Pozna  se  vas 
dvoje  i te  kako!  — zažmirka  Klarica  vragoljasto.  — Već 
me  je  više  puta  pitao  za  tebe;  sve  mi  se  čini,  da  te  voli, 
premda  Karla  uvijek  oko  njega  oblijeće. 

bto  se  šališ!  prošapta  Gjorgja  gotovo  bez 
daha.  — Odakle  bi  on  mene  volio  1 

Djevojče  se  čisto  zbuni,  problijedi  na  taj  glas,  pa 
se  opet  za  čas  živo  zarumeni,  poniknuvši  nikom.  Stiđila 
se  pogledati  u oči  svojoj  drugarici  — sveznalici.  Živo  je 
obuzelo  čudo,  kako  to  ona  umije  tako  lagacko  pripovi- 


jedati o tim  stvarima.  — Bože  moj,  koliko  je  umna  i 
zbori  ta  ta  Klarica! 

— Kažem  ti,  — nastavi  napastovati  Klarica  — on 
te  voli,  uvijek  propitkuje  za  tebe,  pa  je  Karli  sve  zaludu  1 
— Samo  s tobom  će  plesati.  Da  vidiš,  kako  će  se  jediti 
Karla ! 

Gjorgji  se  čudan  pričinjaše  taj  razgovor,  al  ugodan 
i • zavodljiv,  van  reda  zavodljiv.  — Al  ipak  ne  obreče 
ništa,  pa  se  tekar  pod  suton  vrati  kući  s ljutim  žalcem 
ožidanja  u dosele  spokojnoj  svojoj  duši,  te  po  prvi  put 
u svom  vijeku  nemirno  prospava  noćcu.  Kao  i uvijek 
spavaše  baka  na  pola  otvorenih  očiju.  Najednom  prisluhnu 
pomnije,  pa  se  oglasi: 

— Sto  ti  je,  Gjorgja?  Jesi  li  bolesna? 

— Nisam,  — uzdahnu  Gjorgja. 

— Jesi  li  se  sinoć  prekrstila  svetom  vodicom  ? 

— A da,  babo  1 

— Pa  spavaj,  spavaj  1 

Gjorgja  se  pritaji,  pa  zaspi  istom  iza  kako  se  pijevci 
ozvaše  o ponoći. 

Buduće  se  nedjelje  Gjorgja  neobično  dugo  vrzla  po 
odaji.  Već  je  sve  pospremila  i uđesila,  i više  se  puta 
opet  dotaknula  iste  stvarce.  Sve  joj  se  nekakova  riječ 
otimlje  na  usta. 

— Spremaj  se  na  misu  1 — požuri  baka. 

— Ta  dospjet  ću,  babo. 

Pa  iza  male  stanke  priupita  nasumce : 

— Babo,  jeste  li  vi  polazili  plesove  u svoje  mlade 
dane  ? 

Baka  se  uspravi  na  krevetu,  pa  zirnu  svojim  sumrtvim 
pogledom,  i pomuča  časak,  kao  da  se  domišlja. 

— A da,  polazila  sam,  — polazila  na  tanac  do 
pokojnoga  Vicka.  On  je  svirao  u svirče,  i plesali  bismo 
nedjeljom  po  podne.  Sve  bi  se  družice  sastale  tuđe  — i 
bilo  bi  nam  veselo,  — pa  pod  večer  svaka  svojoj  kući. 
Al  sad  već  nema  takovih  tanaca,  — zatiru  se  stari, 
dobri  običaji.  Sad  lunjaju  djevojke  po  noći  s obrazinom 
na  licu,  i ogledaju  se  pred  zrcalom  kraj  svijeće,  da  im 
se  prikaze  nečastivi  (potari  ga  sveti  križ  1),  i kite  se  i mažu. 

A ma  za  što  to  da  im  se  prikaže  nečastivi,  babo  ? 

Ne  znaš  ti,  ne  znaš,  mlado  ludo!  — Tko  god 

miluje  i izopačuje  svoje  lice,  taj  nije  s Bogom  pošao.  Noć 
je  za  počinak,  u noćno  doba  obilaze  zli  dusi,  i mame 
pogane  kršćane,  u pakao  ih  mame,  rano  moja! 

— Pa  i ja  sam  se  koji  put  pogledala  u zrcalo  u 
noćno  doba,  kad  no  me  bolio  zub,  — i nikad  mi  se 
ništa  nije  prikazalo. 

Bog  budi  s tobom ! A1  ne  ogledaj  se  više,  drago 

moje!  — Prikazao  bi  ti  se  na  griješnu  misao,  Bože 
oslobodi ! 

I baka  se  naglo  prekrsti. 

Malu  ostavi  svakolika  hrabrost  na  ovaj  razgovor;  al 
će  ipak  sažeti  ono  malo  jošte  smiona  srdašca,  pa  će  baki 
na  priječac: 

Pa  sve  polaze  plesove : i Klara  i Karla  i Mena. 

— Bih  li  i ja,  babo,  pošla  jedan  put  s Gašprinom 
Klaricom  ? 

Ti!  — zapišti  starica.  — Da  li  te  već  muti 

djavao ! — S Klarom  ? Gle,  tko  bi  to  mislio  od  Gašprine 
Klare!  — Nikad  ni  do  vijeka!  — Neka  sve  one  polaze, 
kuda  im  drago,  — ne  će,  ne  boj  se,  doci  daleko.  Al  ti 
ne  ćeš,  dok  je  babe  u životu.  Za  što  molim  dan  za 
danom,  da  te  Bog  očuva  od  napasti?  — Nikad!  Radje 
da  živa  padneš  u grob! 

Starica  se  bila  živo  razgnjevila.  Oči  joj  se  kroza  svu 
maglu  zakrijesile,  i probio  je  mučan  znoj. 

— Nude  se  prikriži  svetom  vodicom,  pa  budi  spo- 
kojna, dijete  moje,  kao  i dosele!  — Podji  na  misu,  pa 
se  pomoli  Bogu,  i mani  se  Gašprine  Klare!  Jesi  li  čula, 
mani  je  se!  — Zločesto  društvo  — gotova  propast! 

Gjorgja  uzdahnu,  i ne  odvrati  ni  riječi.  Uze  moli- 
tvenik i podje  u crkvu,  smućena,  tužna.  Bakin  je  govor 
posvema  preplašio  i savladao.  — Pa  ne  ću  poći,  - 

pomisli,  — ostat  ću  živa  i bez  toga.  — Pomoli  se 

pobožno,  da  joj  se  nikad  ne  prikaže  nečastivi. 

I opet  minu  sedmica  dana.  Raspuhala  se  bura, 

zameo  snijeg,  zaledili  se  prozori.  Duga,  dosadna  sedmica, 
kad  no  se  tek  iza  prozirnih  stakala  vidjao  nejasan  pojav 
susjednog  školana,  a zujio  žaloban  cilik  gusala,  žaloban, 
da  te  srsi  prolaze;  daje  ti  se  na  plač  s nerazumljive 
tjeskobe  i čeznuća.  — Slijedeće  nedjelje  na  putu  od 

crkve  srete  se  Gjorgja  sa  sveznalicom  Klarom.  Klara  to 
jedva  dočekala,  pa  prosu  na  dušak: 

— Hoćeš  li  s nama  barem  večeras  ? — Ah,  zabave 
li  posljednjeg  puta!  — A školan  Riko  neprestano  pro- 
pitkuje za  tebe,  i žao  mu  bilo  veoma,  čas  prije  izruči 
mi  ovu  kiticu  bosiljka.  — Podaj  Gjorgji,  — reče,  — i kaži 
joj,  da  će  mi  srce  pući  od  tuge,  ako  me  ne  usliša  večeras. 
A ovo  joj  od  mene  zavjet. 

Gjorgja  primi  hitro  kiticu  s crvenom  vrpčicom,  pa 
ju  pomno  sakri  med  prste,  i uzdahnu. 

— Ne  mogu,  ne  smijem.  Pitala  sam  babu,  al  ona 
ne  da  ni  pomisliti. 


— Pa  umakni ! — Baba  rano  zaspiva. 

— Nemoj  za  Boga;  — griješna  li  si!  Ta  umrla 
bih  od  straha.  — Baba  rano  zaspiva,  istina,  al  se  i budi 
po  noći.  Ta  proklela  bi  me  mahom!  — Ne  mogu  nikako! 

Idi,  beno ! — zažali  je  Klara.  — Tako  ne  ćeš 

nikada  sreće  steći.  — Pa  što  će  ti  baba;  ti  hraniš  sada 
i sebe  i nju.  — Promisli,  promisli! 

I tako  se  rastadoše. 

— Tako  ne  ćeš  nikada  sreće  steći  — ! — Te  su 
napasne  riječi  cijeli  dan  plazile  po  njezinoj  pameti.  Al 
ne  premože  ogriješiti  se  o baku,  te  ostade  kod  kuće. 
Cjelunu  zavjetni  darak  i spregnu  se;  — al  ne  zaboravi. 

Slijedećih  joj  dana  neprestance  i naumice  presjecao 
pute  školan  Riko,  zirkajući  joj  pouzdano  i drsko  u zapla- 
šene  oči.  A ona  se  zažarivala,  nešto  joj  nasilna  zadrhta- 
valo  u dnu  grudiju,  ključalo  u mozgu,  pa  bi  svakiput 
obnevidjela,  ne  znajući  gotovo,  kuda  koraca.  A izmicala 
se  njegovu  susretu;  bilo  joj  stidno,  misleći,  da  već  sav 
svijet  znade  za  njihovo  milovanje.  — Jedne  večeri  upravo 
zamicaše  u uličicu  do  svoga  doma,  kad  li  joj  opet  Riko 
zakrči  put.  Ona  se  lecnu  i zakorači  unatraške. 

— Dobar  vam  večer,  Gjorgjo!  — prošapta  Riko 
drhtavim  glasom.  — Ne  bježite  preda  mnom ! 

Gjorgja  stade.  Neki  vrući,  ugodni  mlaz  prostruji 

joj  tijelom. 

— Poručivao  sam  vam,  zaklinjao  vas,  al  zaludu. 
— Ne  bijahu  li  vam  dragi  moji  poruci? 

. — Ne  pitajte!  — Zateći  će  nas!  — ušplahiri  se 
djevojče,  ne  naviklo  ovakim  domjeneima,  pa  pokuša, 
da  prodje. 

— Ne  puštam  vas  bez  odgovora!  planu  mladić 
i prihvati  je  za  ruku.  — Tako  vam  Boga,  odgovorite 
mi,  upokojite  me ! Ja  vas  volim,  toliko  vas  volim,  da 
ne  mogu  živjeti  bez  vašeg  milovanja! 

Gjorgja  se  nenadano  osovi,  upre  oči  ravno  u nje- 
govo lice,  pa  progovori  drhtavim  glasom,  al  jasno  i zvučno . 

— 1 ja  vas  volim! 

Mladac  je  prihvati  u naručaj.  Ona  osjeti  njegov  dah 
na  svom  licu  i sladak  cjelov,  potraja  tako  časak,  pa  se 
prene  i trže. 

— Hvala  ti  do  Boga!  — šapnu  on.  — Al,  me 
usreći  posvema.  Obreci  se  za  sjutrašnji  ples!  Zboiit  ćemo 
o ljubavi  našoj!  — Obreci! 

— Ne  smijem  — od  babe.  — 

— Ne  treba  baba  znati!  — Umakni!  — Čekat  ću 
te  kod  Klare.  — Obreci!  — sladjahno  drlitaše  mla- 
dićev glas. 

Doći  ću ! — dahnu  ona  i odbježa  u kuću. 

Jedva  dočeka,  dok  usnu  baka,  pa  onda  uze  jur 
uvehnulu  kiticu  bosiljka,  i dugo  je,  dugo  đragaše  usnama. 

Sjutradan  se  baba  časkom  pridigla  i prošepesala  po 
sobi,  al  je  na  brzo  stegnulo  u kostima,  pa  se  povratila 
u krevet.  Tužila  se  na  jako  tištanje  u prsima.  U suton 
zadrijemala,  teško  hripljući.  U sobici  gori  žižak,  kao  i 

svaku  noć.  Taj  im  trošak  od  prijeke  nužde;  jer  starica 
ne  bi  mogla  inače  da  počiva.  Po  noći  joj  treba  da 
dohvati  vode,  da  protrlja  uljem  bolne  grudi,  ne  bi  li 
lakše  odisala.  — Gjorgja  se  pritajila,  da  se  baka  u 
neđoba  ne  probudi.  Razgrnula  postelju,  savila  pokrivač, 
kao  da  bi  netko  poda  njim  ležao,  pa  stala  usred  sobe, 
potiskujući  si  da,h.  Prsa  joj  se  talasaju,  na  sljepočicama 
igraju  joj  žile,  šumi  joj  u glavi.  — Baka  se  ne  miče; 

zaspala  prvim  snom.  Gjorgja  postade  trenutak,  pa  se 
na  prstima  prošulja  kroz  vrata  i tiho  ih  zaključa.  Zatim 
Pretapa  preko  stepenica,  pa  plaho  preskakuta  ulicom  do 
Klarina  doma.  — Tuđe  joj  se  dojam  prve  griješke  u 
životu  brzo  rasplinu  kraj  vesela  klicanja  Klarina  i živa 
bljeska  s Pikova  oka.  U živoj  žurbi  obukoše  domina,  što 
bi  pljesnuo  dlanom  o dlan. 

— Alaj  vam  dobro  pristaje  domino ! — kliknu 
Piko  Gjorgji, 


— Nitko  te  ne  će  prepoznati,  draga!  — zapljeska 
Klara  rukama,  previjajući  se  pred  ogledalom  okretno 
poput  mačke. 

U taj  par  prispje  i Klarin  pratilac,  Rikov  sudrug, 
suh  i sagnut,  poput  kvake. 

— To  je  moj  dragi'  — pošapta  Klara. 

I društvo  u dva  para  odskakuta  u plesnu  dvoranu. 

- Zablještiv  sjaj  tuđe  i neopisiv  žamor  zagluši  Gjorgju 
posvema,  i zatomi  u nje  spomen  na  čamnu  ođajicu,  na 
nemoćnu  baku  i na  čitav  svijet.  Činilo  joj  se,  kao  da 
je  neka  nepoznata,  a prijatna  sila  ljulja  po  tom  toplom, 
miiisnom  zraku,  u prilježnu  zagrljaju  od  nedavna  ljub- 
ljena prijatelja.  Koliko  novote,  blaženstva,  koliko  pouz- 
danja u novu  svoju,  iznenadnu  sreću!  Nije  se  više  smu- 
ćivala  s njegovih  ljubeznih  riječi ; neka  osobita  snaga, 

smjelost  života  usadila  se  neviđno  u njezino  srce.  

Dugo,  dugo  trajaše  ta  omaglica,  dok  se  najednom,  — 
ne  znade,  kako,  ne  nadjoše  na  svježu  vazduhu,  pod 
zvjezđovitim  zimnjim  nebom.  Oštro  noćno  povjetarce 
lahori  i ugodno  joj  prohladjuje  oznojeno  lice.  Pred  očima 
j°i  SU1U  baJna  morska  pučina,  obasjana  čarobnim  mje- 
sečevim sjajem,  kao  da  se  povila  srebrenim  pojasom.  Po 
nebu  se  krile  snježni  oblačci,  pod  otočjem  pliva  pro- 
zirna maglenasta  koprena.  — Gjorgja  poznavaše  taj 
noćni  svijet  samo  po  đjetinjskim  pričicama:  — kako  se 
ono  po  mjesečini  na  obalnome  pijesku  kupaju  bijeli 

utopljenici  sa  staklenim  očima.  Sretan,  tko  se  ugne! 

I ‘l'htnu  joj  nešto  oko  srca.  Piko  joj  muče  pritiskao 
ruku  na  grudi,  i vodio  je  pod  sjenu  visokih  kuća,  u 
sumračnu,  strašljivu  osamu. 

Vratimo  se ! — šapnu  Gjorgja. 

Ne  jošte!  — Ovo  nam  prva  sretna  noć!  — 

— Strah  me  je!  — prošapta  opet  đjevojče,  pa 
osjeti  pokajnu  zebnju  oko  srca. 

Kraj  ljubavi  moje!  — slatko  će  prikoriti  Riko. 
đuigi  njegov  cjelov  oćuti  na  svojim  usnama,  i 
njegov  vruci  dah  opet  ju  zavodljivo  podraga  po  licu. 


Silenije  zaleprša  vjetrić,  i omahnu  joj  kukuljicu 
s glave.  Studena  promaja  ohladi  joj  čelo,  sjeti  se  bakina 
spomenka  o đjavlu  i njegovim  napastima.  Pikova  se 
ruka  grčevito,  strastveno  obvijala  oko  njena  tijela,  i drh- 
tala, osjetljivo,  nasilno.  Djevojka  se  trže,  ogleda.  Poput 
strijele  munu  joj  glavom  neka  jasna  pomisao,  pa  se  trže 
od  slatka  umora,  izmaknu  se,  i stade  bježati.  Nešto 
odvratno,  nešto  ogavno  pogna  je  s toga  mjesta. 

■ Gjorgjo ! Gjorgjo ! — poču  za  sobom  požudne 
kheaje.  A1  ona  bježi  s utješljivom  željom,  da  umine 
otuda,  da  za  uvijek  ostavi  iza  sebe  taj  nemili  zgodjaj. 
kao  da  je  nikada  nije  tuđe  ni  bilo.  Pred  kućnim  đve- 
rima  kao  pred  rajskim  vratima  odahne  joj  pri  srcu,  udje 
i bez  daha  klone  na  stepenice.  Počinu  časkom,  pa  se 
umorna,  kleca vim  koracima  uzvera  stepenicama.  Pred 
vratima  popostade,  pa  zaviri  kroz  ključanicu.  Baka  leži 
na  uznak;  ništa  se  ne  bješe  promijenilo.  Tiho  otvori 
viata,  skloni  se  mahom  u kut  i svuče.  Zatijem  se  uputi 
do  kreveta,  pa  uz  put  ustrmi  ukočen,  plah  pogled  na 
babin  ležaj.  Žutkasto  svjetlo  uljanice  trepeljilo  po  njenu 
pepeljastom,  navoranom  licu.  Spavaše  duboko.  Đjevojče 
klonu  krevetu  na  rub  i sjeti  se  dužne  molitve.  I tada 
nenadano,  silno,  poput  proljetne  kišice  iza  sunca  navrije 
joj  mlaz  utješljivih  suza  na  snježni,  hvala  Bogu,  čisti 
djevičanski  ležaj.  I neodoljiv  neki  nagon  je  ponuka,  pa 
prihvati  bakinu  ruku,  da  je  poljubi,  da  odade  grijeh, 
ustvrdi  nevinost  i obreče  pokoru.  Lecnu  se : ruka 
hladna,  teška. 

— Babo!  — - zavriska,  i pritisnu  cjelov  na  staričine 
usne.  — Jednako  ledene  i usne  i glava  i čitavo  tijelo. 
A na  pola  otvorene  oči  ne  trenuše  ni  trenom.  . — Užasna 
pomisao  prostruji  kroz  djevojčinu  pamet.  Potrese  uko- 
čenim tijelom,  zovnu  ju  slatkim  imenom,  al  zaludu. 

— Starica  bješe  usnula  čvrsto,  za  uvijek. 

, * 

* * 

I zaista  nije  Gjorgja  nikad  sreće  stekla,  kako  pravo 
proiece  Gasprina  Klarica.  A znala  je  Klarica  poslije  i 
okititi  širom  svijeta  Gjorgjino  svetačtvo.  Kako  i ne  bi, 
kad  ona  uporno  preziraše  sreću,  za  kojom  tegnuše  ostale 
družice,  i o koju  se  ueprestance  jagme  i bore,  sveudilj 
o novim  pok lađama  tražeći  nove  zabave  i nove  ljubavi. 
Riko  i ostali  otisnuše  se  u svijet  za  svojim  zvanjem,  pa 
kad  se  poslije  koji  od  njih  navrati  u svoje  staro  gnijezdo 
prvih  uspomena,  onda  nehajnim  tek  pogledom  obdari 
ocvali  „predmet"  svojih  prvih,  nezrelih  čuvstava. 

A Gjorgja  žurljivo  polazi  bogomolju  i grob  svoje 
bake,  brižno  se  kloneći  svijeta.  Nizak  humak  s istrošenim 
krstom  pohranjuje  joj  jedine  vrijedne  uspomene  muko- 
trpna života.  Ona  se  tuđe  redovito  sjeća  svoga  prvog 
pohoda  na  taj  sveti  humak.  Bilo  to  odugo  iza  one  zlo- 
kobne noći.  Dok  su  baku  pokapali,  ležaše  ona  u teškoj 
groznici,  od  koje  se  tek  u proljeće  oporavila.  Prvi  pohod 
namijeni  pokojnoj  baki.  1 tuđe  s novom  silom  provali 
ljuta  pečal  i pokora  njene  duše,  što  se  ne  uzmože  iska- 

jati  pred  njome,  dokazati  joj  svoju  nevinost  i isprositi 
oprost  gotovo  neoprostivu  svetogrdju.  Jer  starica  prije 
smrti  bješe  doznala  za  njen  grijeh  — pokrivač  na  njenu 
krevetu  bijaše  nakon  staričine  smrti  posvema  razgrnut, 
pokazujući  i na  pola  slijepcu  prazninu  djevičanskoga 
ležaja.  Starica  preminu  bez  nužne  pomoći,  s užasnim 
uvjerenjem  neharnosti  i grijeha  svojega  unučeta,  i 
neuspjeha  svojih  vrućih  molitava.  — Tako  eto  ona  mala, 
svedjer  sirotna  Gjorgja  traje  sumorne  i pečalne  dane,  — 
bez  nade  i olakšice.  — Tek  kadikad  za  topla  jesenj- 
skoga  dneva  pod  jasnim  nebom  i lagašno  plivajućim 
oblačcima  — probudi  se  u njoj  sladogorka  uspomena 
na  prve  podrhtaje  mladenačkog  srca,  na  prvu  slutnju 
ljubavna  prosnutka. 

. Jednom,  podugo  iza  toga,  sretne  se  na  ulici  s druš- 
tvom vidjene  gospode,  i medju  njima  prepozna  Bikd. 
Zagleda  ga  po  prvi  put  iza  ljubavnog  ročišta.  , Upotpunio 
se  on  u otmena  muža;  čudo  božje,  kako  ga  i prepoznade. 
A i Riko  zapazi  nju,  — i raširile  mu  se  časkom  oči, 
— časkom  samo.  Na  usnama  kao  da  mu  opazi  drhtaj 
navrele  riječi.  Nu  za  čas  uze  mu  lice  prvašnji,  mirni 
izražaj,  i on  uminu  s društvom,  bezobzirce.  Gjorgji  se 
pričini,  kao  da  mu  se  lice  s laka  ožarilo.  A ona, 
pošavši  po  poslu  do  znankinje,  vrati  se  besvjesno  s pola 
puta  pod  svoj  stari,  pusti  krov.  Tuđe  joj  živio  još  jedini 
drugar  mračnih  dana,  — u zapećku  preo  onaj  isti  stari 
— - bakin  mačak.  — Ona  se  sliježe  na  svoj  rabotni  stolac 
kraj  prozorka,  razgleda  se  po  pustoj  odaji,  opazi  prazan 
ležaj  svoje  dobre  bake,  i poćuti  u čitavu  tijelu  ubitačnu 
nemoć.  Srce  joj  se  stegnulo,  zamaglilo  joj  se  časkom 
pred  očima,  — oblio  ju  studen  znoj.  — Preko  krovovlja 


zabliješti  joj  na  susret  dobro  poznata  krpica  moia, 
zagleda  se  na  zatvoren  prozorak  Gašprina  doma,  i uzdahnu 

teško,  duboko A tamo  negdje  preko  ulice, ^ uz 

nesigurnu  svirku  harmonike,  kroz  poklicaje  pijana  društva 
ozivala  se  dobro  joj  poznata  melodija: 

„Oj  košutko,  crna  oka  — 

* 

* * 

Iz  grada  krenuo  skroman  sprovod.  Čopor  milosrdnih 
duša  dobrano  se  razredio  umah  iza  gradskih  vrata.  Medju 
preostalima  koracaše  šaljivac  Nadalin.  On  u opće  ne 
zanemaruje  nijednoga  sprovoda. 

— I tako  ode  stara  gitara!  — gurnu  Nadalina 
susjedka,  mladja  neka  švelja,  kad  se  već  sprovod  izvan 
grada  stao  kretati  u potpunu  neredu,  gurnu  ga  i pogleda 
značajnim,  izvjeđljivim  pogledom. 

Eh,  Bog  joj  dao  duši  lako!  — Dobra  je  bila; 

nije  se  zamjerila  ni  mačetu,  — uzvinu  Nadalm  svojim 
mljednim,  krupnim  očima,  ozbiljna,  studena  lica. 

I ona  žena,  i par  bližnjih,  što  počuše  ovu  izmjenu 
riječi,  nasmjeknuše  se  pridušeno.  Mišljahu,  da  se  Nadalin 
po  običaju  pritajeno  šali ; jer  nijedna  duša  u gradu  nije 
nikada  drugačije  vagala  njegovih  riječi.  Nu  on  niti  ne 
zamijeti  ovoga  priđušenog  smiješka,  nego  se  zagleda  pod 
brid  nedalekoga  brijega,  što  se  oštro  crtao  na  vedrome 
nebištu.  Podno  tog  brijega  stere  se  domaće  groblje. 

— Kako  krasan  dan  za  pokop  1 — šapnu  on  jedva 
čujno,  i zamisli  se. 

Po  tom  se  nijednoj  duši  više  ne  uzrači,  da  iznova 
podirne  u šaljivu  žicu  autora  sličice  o probodenom  srcu. 

J.  Draženović. 


Cosmopolis. 

Roman,  napisao  ga  Paul  Bourget. 


(Nastavak.) 


tišina  nastade  izmedju  ova  dva  čovjeka.  Dorsenne 
0 shvati  po  ovom  pitanju  još  bolje,  kakim  će 
putom  poći  razgovor,  koji  se  je  ovako  započeo. 
Gorka,  više  ležeći  nego  sjedeći  na  divanu  u 
prostranoj  sobi,  imadjaše  u cijeloj  svojoj  osobi 


nešta  životinjsko,  što  će  sad  na  da  skoči.  Očito  bijaše 
došao  k Julienu  kao  plijen  one  lude  želje,  da  nešto 
sazna,  a to  je  za  Ijubomor  isto,  što  je  žedja  za  izvjesne 
neke  muke.  Kad  čovjek  ispije  tu  kaplju  gorke  vode 
izvjesnosti,  ipak  tim  nije  jenjala  smrtna  borba.  Ipak  ćeš 
stupati  k izvjesnosti,  golim  nogama  po  vrućem  tlu,  a da 
i ne  osjećaš,  kako  ti  noge  pali.  Uzroci,  koji  sklonuše 
Boleslava,  da  izabere  francuskog  spisatelja,  te  mu  ras- 
krije  svoje  tajne,  bijahu  vrlo  različiti  i pokazivahu,  da 
mačji  karakter  njegova  obraza  nije  varao.  On  poznavaše 


Dorsenna  bolje  nego  što  je  ovaj  slutio.  Znao  je,  da  je 
lakomislen  i nervozan  u jednu  ruku,  a u drugu  dosta 
oštrouman.  Ako  dakle  kaka  spletka  postoji  izmedju 
Maitlanda  i gospodje  Steno,  bit  će  je  Julien  za  stalno 
progledao  i ako  na  nj  stanovitim  načinom  navali,  on  će 
se  još  stalnije  odati.  Uza  to  — jer  ova  silovita,  lukava 
narav,  težeći,  da  se  pred  drugima  pokazuje,  obilovaše 
zakučastim  osnovama  — Boleslav  se  strastveno  divio 
romancierovu  talentu  i osjećao,  kako  ga  nešto  neodoljivo 
privlači,  da  se  pred  njim  pokaže  u svjetlu  bijesna  i 
razđražena  ljubavnika.  On  pripadaše  medju  one  ljude, 
što  se  daju  slikati  na  samrtnoj  postelji,  tako  im  je  u 
krv  prešlo  naivno  ponimanje  važnosti  svoje  osobe,  — 
a da  im  to  ne  brani  da  u istinu  umiru,  i višeputa 
junački  umiru!  On  bi  se  bio  razljutio,  i u najboljoj 

vjeri,  da  ga  je  pisac  knjige  Une  Eglogue  Monđaine 
živa  naslikao  u kojem  djelu,  njega  i njegovu  ljubav 
s groficom  Stenom,  pa  ipak  se  bijaše  ove  zime  približio 
spisatelju  i izabrao  ga  za  svojega  pouzdanika  samo  u 
taštoj  želji,  da  bi  neki  dojam  na  nj  učinio.  On  je  sanjario 
o tome,  da  udahne  Dorsennu  koju  tvorevinu,  sebi 
naličnu,  vjerujući,  da  podliježe  pri  tom,  i u istinu  pođ- 
lijegaše,  potrebi,  kako  bi  iskazao  ono,  što  čovjeka  zagu- 
šuje u nekim  moralnim  krizama.  Da,  sve  bijaše  u Gorke 
zakučasto,  jer  mu  nije  bilo  dosta,  da  je  varao  svoju  ženu 
onakom  dubinom  licemjerstva,  uz  koje  bijaše  moguća 
strašna  sastavina  njegova  preljuba:  taj  plemeniti  i pouz- 
danja puni  stvor  bijaše  svezan  prijateljstvom  s kćerju 
ljubavnice.  On  držaše,  da  je  vara  s grižnjom  savjesti  i 

da  nije  prestao  nikad  osjećati  za  nju  čuvstvo  isto  tako 

bolno  kako  puno  štovanja.  I to  bijaše  istina.  Ali  čovjek 
je  morao  biti  Dorsenne,  da  uzmogne  dopustiti  take  ano- 
malije; taj  rijetki  osjećaj,  da  je  našao  razumijevanja  za 
najvjerojatnije  uzbune  svojeg  srca,  silio  je  posvema 

mladog  grofa,  da  se  privije  nekome,  tko  bi  bio  sasvim 
stalan  pouzdanik,  možebiti  i slikar,  moralni  sukrivac. 
Sad  mu  je  trebalo,  a to  ne  bijaše  lako,  da  ga  učini  protiv 
volje  svojim  policistom. 

— Vidite,  nastavi  on  ođjedared,  kako  sam  spao  na 
to,  da  hvatam  kukavne  sitnice,  ja,  koji  sam  se  od  uho- 
djenja  zgražao  kao  od  strašne  kake  sramote.  Ispitivah 

vas  bez  iskrenosti,  a vi  ste  mi  prijatelj  i kakav  prijatelj ! 
. . . Ah ! to  vam  sadržava  čitavu  moju  povjest,  ta  dva 
čuvstva,  koja  me  osvojiše  u dva  časka  tu  pred  vama. 
Htjedoh  biti  lukav  s vama,  pa  se  toga  zastidih  . . . Strast 
me  obladava.  Una  me  grize.  Kaka  god  gadna  stvar  mi 
se  ukaže : čas  kakva  prostota,  čas  kakvi  grozan  čin.  Pre- 
naglih se,  a sad  se  bojim.  Da,  ja  se  bojim  za  se!  . . . 
No  to  je  za  to,  što  sam  toliko  trpio!  ...  Ne  razumijete? 
Pa  čujte!  — nastavi  on  obavivši  iznova  Dorsenna  onakim 
pogledom,  kojeg  požudna  izvjedljivost  ne  da  izmaći 
nijednoj  kretnji,  ni  jednomu  treptaju  trepavica  na  očima 
onog,  koga  promatraš.  — Čujte,  pa  recite,  jeste  li  ikad 
za  koji  svoj  roman  zamislili  odnošaj  sličan  mojemu  . . . 
Opominjete  se  onog  smrtnog  straha,  u kojem  sam  ove 
zime  živio,  kad  je  moj  šurjak  bio  kod  mene,  u vječnoj 
pogibli,  da  će  me  odati  ubogoj  mojoj  Maudi,  odati  iz 
budalaštine,  britanske  kreposti  ili  mržnje.  To  čovjek 
nikad  ne  zna!  . . . Sjećate  li  se,  šta  je  bio  za  me 
taj  put  u Poljsku,  iza  dugih  mjeseci  straha?  Ti 
zamršeni  poslovi  i bolest  moje  tetke,  nastali  upravo  u 
doba,  kad  sam  se  riješio  Ađrahana,  učiniše  na  mene 
bolan  dojam  . . . Uvijek  sam  vjerovao  u slutnje.  A ja 
sam  slutio,  kao  kod  igre:  crnu  kocku.  Nisam  se  prevario. 
Kod  prvog  lista,  što  ga  primili  — od  koga,  to  poga- 
d j atc  shvatih,  da  se  u Rimu  nešta  dogadja,  što  pri- 

jeti najdražemu  mi  na  svijetu,  ovoj  ljubavi,  kojoj  sam 
sve  žrtvovao,  u koju  sam  srtao  gazeći  po  najplemenitijem 
srcu...  Zar  će  me  Katarina  prestati  ljubiti?  Kad  je 


čovjek  dvije  godina  života  zakopao  u strast  — i kakve 
godine  — onda  ga  tu  drže  okrutno  duboke  žile ! Ne  ću 
da  vam  pričam  o prvim  nedjeljama,  što  ih  sproveđoh 
trkajući  amo  i tamo,  praveći  posjete  rođjacima,  općeći 
s ljudima  od  zakona,  njegujući  moju  staru  bolesnicu, 
vršeći  najzad  dužnosti  spram  svojeg  sina,  jer  će  polovica 
tog  imutka  njemu  pripasti.  I uvijek  i uvijek  ta  uporna 
pomisao : Ona  mi  ne  piše  više  kao  nekad,  ona  me  ne 
ljubi  više...  Ah!  da  vam  mogu  pokazati  te  listove, 
što  mi  ih  inače  pisaše,  kad  sam  bio  odsutan ! . . . Vi 
imate  mnogo  dara,  Juliene,  ali  niste  nikad  ljepših  sastavili... 

On  zašuti,  kao  da  je  taj  dio  ispovijesti,  do  kojeg 
je  dolazio,  tražio  prevelik  napor  i sad  Dorsenne  progovori  : 

— Promjena  tona  u pismima  ipak  ne  dostaje,  da 
protumači  vrućicu,  u kojoj  vas  vidim  . . . 

— Ne,  odvrati  Gorka,  ali  nije  bilo  drugo  ništa  no 
promjena  tona.  Potužih  se.  Po  prvi  put  ne  nadje  moja 
tužba  odziva.  Zaprijetili,  da  ću  prestati  pisati.  Ona  mi 
ne  odgovori.  Pisah  opet  moleći  oprost.  Kako  je  čovjek 
slab.  Primih  tako  hladno  pismo,  a onda  sam  joj  napisao 
takvo,  kao  da  hoću  prekinuti.  Na  novo  šutnja  ...  Ah  ! 
Sad  ćete  pojmiti  grozni  dojam,  što  ga  na  mene  učini 
drugi  u ovoj  smetnji  list.  bez  potpisa,  onaj,  što  ga 
primih  pred  jedno  petnaest  dana.  Dodje  mi  jednog  jutra. 
Nosio  je  rimski  biljeg.  Nisam  poznao  rukopisa.  Otvorili 
ga.  Opazih  dva  lista  papira,  na  kojima  bijahu  prilijep- 
ljene štampane  riječi  iz  francuskog  dnevnika.  Ponavljam 
vam,  bez  potpisa.  Bijaše  to  bezimen  list  . . . 

— I vi  ste  ga  čitali  ? — upade  mu  Dorsenne  u riječ. 
Koja  ludost! 

— čitao  sam,  — odgovori  grof.  Počinjaše  s izrekama 
sa  strašno  točnim  poznavanjem  mojeg  položaja.  Da  su 
naše  zgode  poznate  drugima,  moramo  saznati,  pošto  mi 
njihove  poznajemo.  Dosljedno  moramo  pomišljati,  da  smo 
plijen  njihove  grozne  indiskrecije,  kako  su  oni  plijen  naše. 
Ipak  boli,  kunem  vam  se,  kad  to  čovjek  opazi.  Ali  u 
točnosti  tog  lista  bijaše  upravo  to  paklensko,  što  je  do 
konca  podavao  sigurnost  i dokaz  za  svoju  točnost.  A konac 
mu  bijaše  potanka,  do  sitnica  iskazana  i neumoljna  pri- 
povijest o spletci,  koju  je  gospodja  Steno  za  moje  odsut- 
nosti splela,  s kim  ? S čovjekom,  komu  sam  vazda  naj- 
manje vjerovao,  s onim  mazalom,  što  je  već  jedanput 
htio  da  slika  portret  Albin  — taj  ga  put  ja  zapriječili  — 
koristilo  mi  je  u ostalom ! — s tim  smiješnim  čovjekom, 
što  se  je  ponizio  do  sramotne  ženidbe  za  novac,  što  se 
zove  umjetnik,  s tim  Amerikancem  od  table  d’hotea, 
s Lincolnom  Maitlandom ! 

Premda  je  djetinjska  i nepravedna  mržnja  ljubo- 
morna čovjeka  — ta  mržnja,  što  nas  ponizuje,  jer  vučemo 
u blato  ono,  što  nam  je  uzvišeno  — svojim  žukkini 
valom  ogorčila  Gorkino  srce,  kao  što  je  ogorčila  i konac 
njegovu  govoru,  ipak  nije  on  prestao  da  budno  pazi  na 
Dorsenna.  Bijaše  se  na  po  uzdignuo  na  đivanu  i podu- 
prijevši se  o pesti  ispružio  glavu,  izgovarajući  ime  svojeg 

nuzljuba,  kao  da  hoće  spisatelja  omotati  svojini  posma- 
tranjem.  Ovaj  na  sreću  bijaše  uzdrman  negodovanjem, 
čuvši  vijest  o bezimenom  listu  i ponavljaše  u čudu,  koje 
nije  Gorki  dopuštalo,  da  šta  nagadja. 

— Koja  infamija!  Ma  koja  infamija! 

— Čekajte,  — reče  Boleslav,  to  bijaše  samo  početak. 
Sjutradan  primih  drugi  list,  pisan  i otposlan  11a  isti 
način ; prekosjutra  treći.  Imam  ih  dvanaest,  čujete  li  — 
dvanaest  — u svojoj  lisnici  i svi  su  napisani  istim  krutim 
poznavanjem  središta,  u kojem  živemo,  što  me  je  prvi 
put  u ludilo  nagonilo.  Ne  držite  li,  da  je  to  mučenje? 
U isto  sam  doba  primao  listova  od  moje  uboge  žene  i 
sve  se  u tom  tužnom  nizu  slagalo  groznim  skladom. 
Bezimeni  list  mi  kazivaše:  „Danas  se  sastadoše  izmedju 
dva  i četiri  sata"  i Maud  mi  pisaše:  „Nisam  danas  mogla 
izaći  s gospodjom  Steno,  kako  bijaše  dogovoreno,  ona  je 
imala  migrenu".  A portret,  0 kojem  mi  javiše  onako 
mimogred?  Bezimeni  mi  listovi  pričaju  preinake,  produ- 
ženje sjedjenja,  onoga  udobnog  sjedjenja,  dok  mi  žena 
piše:  „Išli  smo  jučer  opet  gledati  Albin  portret.  Slikar 
je  uništio  ono,  što  je  dosad  naslikao  ..."  -Najzad,  nisam 
mogao  odoljeti.  Svojom  gadnom  točnosti  0 potankostima 
označiše  mi  bezimeni  listovi  dapače  i mjesto,  gdje  se 

sastaju ! . . . Otputovali.  Eekoh  sebi : Ako  navijestim  svoj 
dolazak  svojoj  ženi,  oni  će  doznati  i izmaći  će  mi. 

Htjedoh  da  ih  iznenadim.  Htjedoh . . . Jesam  li  znao, 
šta  hoću?  Htjedoh  da  ne  trpim  od  te  agonije  neizvjes- 
nosti. Udjoh  u vlak.  Ne  ustavili  se  ni  danju  ni  noću. 
Svojeg  slugu  ostavih  jučer  u Fiorenci.  I jutros  osvanuh 
u Eimu . . . Osnova  mi  se  razvi  na  putu,  da  uzmem  stan 
spram  njihovu,  u istoj  ulici,  u istoj  kući  možda.  Htjedoh 
ih  uhoditi  dan,  dva  dana,  tjedan.  A onda . . . Vjerujete 
li?  Kad  sam  se  vozio  ravno  prama  ovoj  ulici,  progledali 
iznenada  jasno  i pobojah  se.  Buka  mi  je  već  bila  na 

ovom  revolveru  — on  izvuče  iz  džepa  oružje  i baci  ga 

11a  divan,  kao  da  hoće  izbjeći  novoj  kušnji.  Vidio  sam 
sebe,  kako  i vas  vidim,  jasno,  gdje  ubijam  ono  dvoje, 
ako  ih  zatečem,  kao  dvije  zvijeri ...  U isti  čas  vidjeh 
svojeg  sina  i svoju  ženu  . . . Izmedju  umorstva  i mene 
stajaše  možda  upravo  razmak,  što  me  je  dijelio  od  te 
kobne  ulice  ...  I ja  oćutih,  da  treba  da  bježim  odmah, 
da  se  ugnem  toj  ulici,  da  se  klonem  tih  krivaca,  ako  to 
jesu,  da  se  klonem  samoga  sebe!  Vaše  ime  mi  prodje 
mozgom  i ja  dodjoh,  da  vam  kriknem  : Prijatelju  moj, 
evo  me,  ja  propadam,  ja  sam  izgubljen,  spasite  me  . . . 

— Ta  vi  sami  nadjoste  svoj  spas!  — odgovori 
Dorsenne.  To  je  vaš  sin  i vaša  žena.  Idite,  da  ih  opet 
vidite  prije  svega,  pa  ako  vam  i ne  obećajem,  da  ne 
ćete  više  trpjeti,  bar  vas  ne  će  iskušavati  ta  strašna 
misao ...  I on  sad  pokaže  pištolj,  kojega  se  cijev  bli- 
ještila  pod  sunčanom  zrakom,  što  se  je  ukrala  kroz 
prozor.  Na  to,  — kao  što  nije  iskrena  sućut,  kojom  ga 
je  pripovijest  Boleslavova  potresla,  u njemu  više  uništila 
spisatelja,  nego  što  je  uzbuđjenost  u pripovjedača  uništila 


taštinu  i tankoću  posmatranja  — doda : „ 1 još  će  vam 
manje  dolaziti  ta  misao,  kad  se  budete  da  visu  uvjerili, 
šta  vrijede  ti  bezimeni  listovi.  Dvanaest  listova  u petnaest 
dana,  sastavljenih  tim  načinom,  kukavnim  izrezavanjem 
iz  ne  znam  kakili  novina!  Pa  još  ljudi  misle,  da  mi 
izmišljamo  crna  djela  u svojim  knjigama!  ...  Ako  hoćete, 
tražit  ćemo  zajedno,  tko  je  mogao  počiniti  taj  ljepušni 
mali  zločin.  To  je  Juda,  Bodin,  Jago  ili  — Jaga . . . Ali 

tu  sad  nema  mjesta,  da  se  gubimo  u hipotezama 

Možete  li  se  pouzdati  u svojega  sobara?  Dakako,  kad 
ga  sobom  uzeste.  Poslat  ćete  mu  brzojavku,  u ovoj  pri- 
klopiti kopiju  za  drugu  brzojavku,  namijenjenu  gospođji 
Gorka,  pa  će  je  vaš  čovjek  još  večeras  otpremiti.  Najavit 
ćete  za  sjutra  svoj  dolazak  i spomenuti  pismo,  koje  ste 
tobože  pisali  iz  Varšave  i koje  se  je  izgubilo.  Vi  ćete 
večeras  sjesti  u vlak  za  Fiorencu  i odanle  još  noćas  otpu- 
tovati. — Sjutra  u jutro  ste  opet  i službeno  u Eimu.  Vi 
ste  se  tako  ugnuli,  ne  nesreći,  da  postanete  ubojicom, 
jer  ne  biste  bili  nikoga  zatekli,  nego  još  većoj  nesreći, 
da  biste  svojim  srcem  i svojom  uzbudjenošću  pobudili 
sumnje  u gospodje  Gorka.  — Obećajete  li  tako  ? 

I Dorsenne  ustane,  da  priredi  11a  svome  stolu  papir 
i pero. 

— Dakle,  pišite  odmah  depešu  i hvalite  svomu 
dobromu  angjelu,  što  vas  dovede  prijatelju,  čija  zasluga 
u tom  sastoji,  da  smišlja  načine,  kojima  se  dadu  neraz- 
riješive  situacije  izgladiti . . . 

— Pravo  velite,  — - reče  Boleslav  prihvativši  pero, 
koje  mu  Dorsenne  muljaše  — to  je  spas,  to  je  razbor . . . 
Odmah  na  to  baci  pero,  kako  bješe  prije  učinio  s revol- 
verom : „Ne  mogu  . . . Ne,  ja  ne  mogu,  dok  je  ova  sumnja 
u meni . . . Ah!  to  je  suviše  grozno.  Ja  ih  odviše  vidim. 
Govorite  mi  0 mojoj  ženi.  Ali  zaboravljate,  da  me  ona 
ljubi.  I na  prvi  pogled  ona  će  čitati  u meni,  kako  vi 

čitate ...  Vi  ne  možete  pojmiti,  koliko  me  je  napora 

stajalo  u ove  dvije  godine,  da  nikad  u nje  ne  pobudim 
sumnje.  Bijah  sretan  i lako  je  varati,  kad  čovjek  nema 
ništa  da  sakriva  do  li  sreću . . . Danas  ne  bismo  bili 

pet  časaka  zajedno,  da  ona  ne  bi  stala  tražiti  — i da 

ne  bi  našla  ...  Ne.  Ne.  Ja  ne  mogu.  Drugo  nešta.  Treba 
mi  drugo  nešta  . . . 

— Ma,  nesretniče,  odgovori  Dorsenne,  ja  vam  ne 
mogu  dati  to  drugo  nešta.  Nema  drugog  sredstva  do 
opija,  da  uspava  take  sumnje,  što  su  ih  u vas  ucijepili 
ti  strašni  bezimeni  listovi.  Do  bijesa,  pouzdanje  se  ne 
uštrcava  kao  morfij  ...  Ja  znam:  ako  ne  poslušate  mojeg 
savjeta,  gospođja  će  Gorka,  ne  sumnjati,  nego  izvjesno 
znati.  Može  biti  da  je  već  prekasno.  Hoćete  li  da  vam 
rečem,  što  vam  zatajih,  kad  vas  vidjeh  tako  uzbudjena? 
Nije  vam  trebalo  mnogo  vremena,  da  dodjete  s kolo- 
dvora do  mene  i sigurno  niste  ni  dva  puta  pogledali  iz 
kola.  Pa!  Netko  vas  je  susreo.  Tko?  Montfanon.  I on 
mi  to  reče  gotovo  na  pragu  palače  Castagna.  Da  nisam 
shvatio  iz  jedne  riječi  vaše  žene,  da  ništa  ne  zna  0 vašem 

dolasku,  ja,  čujete  li?  — ja  bih  vas  bio  odao  . . . Pro- 
sudite sad  svoju  situaciju ! . . . 

On  to  izgovori  uzbudjenjem,  koje  ne  bijaše  prisi- 
ljeno, tako  bijaše  smeten  očitošću  pogibli,  kojom  je  pri- 
jetilo opiranje  Gorkino.  Gorka  se  bješe  počeo  sabirati, 
pa  mu  zasja  čudan  sjaj  u smedjim  očima.  Uzru- 
janost  Julienova  pokazivaše  mu  očito,  da  je  došao  čas, 
na  koji  čekaše,  da  izvede  odlučni  udarac.  On  se  digne 
tako  naglo,  te  je  Dorsenne  uzmakao.  Prihvati  ga  za 
obje  ruke,  kao  malo  prije  i to  takvom  snagom,  te  mu 
nijedan  drhtaj  onoga,  koga  tako  stiskaše,  ne  mogaše 
umaći. 

— Da,  Juliene,  vi  imate  to  sredstvo,  da  mi  pomognete, 
vi  ga  imate  . . . reče  on  glasom,  promuklim  od  silne 
bojazni. 

— Ma,  koje  sredstvo  ? — zapita  spisatelj. 

— Koje?  — Vi  ste  poštenjak,  Dorsenne,  velik  ste 
umjetnik,  moj  ste  prijatelj,  prijatelj  vezan  sa  mnom  svetim 
vezom,  gotovo  brat  po  oružju,  jer  ste  pranećak  junaka, 
koji  je  proljevao  svoju  krv  uz  bok  mojemu  djedu,  kod 
Somo-Sierre ! . . . Dajte  mi  svoju  riječ,  da  znate  izvjesno, 
da  gospodja  Steno  nije  Maitlandova  ljubovca,  da  to  niste 
nikad  pomislili,  nikad  čuli  o tome  govoriti  i ja  ću  vam 
vjerovati  i posluša!  ću  vas.  — Nuto,  dakle ! . . . nastavi 
stištući  još  grozničavije  spisateljeve  ruke,  — Vidite,  vi 
oklijevate!... 

— Ne,  odgovori  Julien  otimljući  se  tomu  bijemomu 
zagrljaju,  — ne  oklijevam  ...  Ja  vas  žalim.  Kad  bih  vam 

dao  tu  riječ,  zar  bi  vam  vrijedila  više  od  pet  časaka? 

Ne  biste  li  odmah  bili  uvjereni,  da  se  krivo  kunem, 
samo  da  zapriječim  nesreću?... 

— Vi  oklijevate,  — prekine  ga  Boleslav,  ponovivši 
još  dva  puta  te  riječi.  Tad  nastavi,  prasnuvši  u strašan 
smijeh,  u kojem  bijaše  toliko  divlje  groze : „Dakle,  bijaše 
istina!  U ostalom,  to  mi  je  milije.  Strašno  je  saznati, 
ali  se  manje  trpi . . . Saznati ! . . . Kao  da  nisam  znao,  da 
je  imala  ljubavnika  prije  mene,  kao  da  to  nije  utisnuto 
u svjeina  crtama  lica  Albe,  koja  je  kći  Verekijevova,  kao 
da  nisam  čuo  pripovijedati  dvadeset  puta,  prije  nego  što 
je  upoznah,  daje  imala  Branciforta,  San-Giobba,  Strabaua, 
deset  drugih.  Prije,  sad  ili  poslije,  kakva  je  u tom 
razlika?.  . . Ah!  bijah  tako  stalan,  da  ću,  pokucavši  kod 
vas,  na  ta  vrata  poštenja,  saznati  istinu,  da  ću  je  moći 
dotaknuti,  kao  ovu  stvar  — on  uhvati  na  stolu  mramornu 
glavu,  koju  stiskaše  bijesno  svojim  prstima.  — Vidite, 
da  tu  istinu  snosim  kao  čovjek.  Sad  mi  možete  govoriti. 
Tko  zna?  Gnjušanje  je  velik  čistilac  strasti!  Ja  vas 
slušam.  Nemojte  me  štediti ! . . . 

— Varate  se,  Gorka,  — odvrati  Dorsenne,  što  sam 
vam  rekao,  rekao  sam  sasvim  prosto.  — Bijah  i jesam 
uvjeren,  da  ćete  me  za  četvrt  sata,  recimo,  za  sat,  recimo 
sjutra,  prckosjutra,  držati  ili  lašceru  ili  ludom.  No  kad 


tako  tumačite  moju  šutnju,  dužnost  mi  je  zaista,  da 
govorim  i ja  ću  govoriti . . . Dajem  vam  svoju  riječ,  da 
mi  nije  nikad  na  um  palo,  da  ima  kakav  odnošaj  izmedju 
gospodje  Steno  i Maitlanda,  ni  da  bi  mi  se  časak  priči- 
nilo, da  se  je  općenje  njihovo  iza  vaše  odsutnosti  promije- 
nilo. Dajem  vam  svoju  riječ,  da  nitko,  čujete  li?  nitko 
nije  o tom  šta  preda  mnom  govorio.  A sad  radite  i 
mislite,  kako  vam  drago.  Rekoh  vam  sve,  što  sam 
mogao  reći . . . 

Spisatelj  bijaše  te  riječi  izgovorio  grozničavom  odluč- 
nošću,  što  je  izvirala  iz  strašne  sile,  kojom  je  gušio 
svoju  savjest.  Ali  smijeh  Gorkin  bijaše  ga  tim  više  smeo. 
što  se  slobodna  ruka  toga  čovjeka,  hotice  ili  nehotice, 
bila  primaknula  do  oružja,  koje  se  još  uvijek  nepomično 
svijetlilo  na  naslanjaču.  Pred  Julienom  se  ukaza  na  novo 
katastrofa,  bliza,  neposredna  i ovaj  put  neizbježiva.  Nje- 
gova usta  progovoriše,  kako  bi  njegova  ruka  posegnula 
neodoljivim  instinktom,  da  spase  mnoge  ljudske  živote; 
on  se  zakune,  prvi  i bez  sumnje  posljednji  put  u svome 
životu,  bez  promišljanja.  Radje  ne  bi  bio  dao  svoje  riječi, 
ali  je  osjetio  taki  unutrašnji  gnjev,  te  je  poželio,  da  ne 
bude  tako  surov.  Da  je  njegov  strašni  prijatelj  odgovorio 
kakim  uvredljivim  poricanjem,  koje  čovjeku  dopušta,  da 
drugome  dade  zaušnicu,  bilo  bi  mu  lakše,  toliko  žestoka 
bijaše  u njega  uzbuđjenost.  poradi  te  silom  istisnute 
poštene  riječi . . . S druge  je  strane  vidio,  kako  se  k njemu 
okreće  lice  ljubavnika  gospodje  Steno  s neizkazanim 
izrazom  zahvalnosti.  Gorkine  usnice  zađrlitaše,  ruke  mu 
se  sklopiše,  a dvije  krupne  suze  sasjaše  u zažarenim 
očima  i padoše  na  upale  obraze.  Tad,  kad  je  smogao 
riječi,  progovori  uzdišući : 

— Ah!  moj  prijatelju-,  koliko  mi  dobro  iskazaste ! 
Od  kake  me  more  oslobodiste!  Ah!  sad  sam  spasen. 
Vjerujem  vam,  vjerujem  vam.  Vi  ih  dobro  poznajete. 
Vidite  ih  gotovo  svaki  dan ...  Da  je  šta  bilo  medju 
njima,  vi  biste  znali.  Čuli  biste  pripovijedati.  Ah!  Hvala! 
Dajte  mi  ruku,  da  vam  zahvalim ! . . . Zaboravite,  šta  vam 
malo  prije  rekoh,  te  objede,  što  ih  izgovorili  u ludilu. 
Tako  dobro  znam,  da  su  bile  krive.  I,  ded,  dajte  da  vas 
zagrlim  i poljubim,  kako  bih  vas  zagrlio  i poljubio,  da 
sam  skočio  u vodu,  pa  me  vi  izvukli . . . Ah ! moj  prija- 
telju, jedini  moj  prijatelju  ! . . . 

I on  se  vinu  k spisatelju,  da  ga  pritisne  na  svoje 
grudi,  dok  mu  ovaj  odgovaraše  riječima  iz  početka  njihova 
razgovora : 

— Umirite  se,  zaklinjem  vas,  umirite  se ! 

A čestit  i istinit,  kakav  bijaše  Dorsenne,  ponavljaše 
u sebi: 

— Nisam  mogao  ipak  da  drugačije  radim,  ali  kako 
je  to  teško ! . . . 


(Nastavit  će  se.) 

ne  plač’ te  nad  trupovi  junaka, 

Sa  mačem  umriet  što  ili  ne  bje  strah, 
I nadgrobne  im  ne  pjevajte  pjesme, 

Ne  skvrnite  im  svojom  suzom  prah. 


Pod  ovim  znakom  njihovih  ideja 
Sa  protivnikom  dovojujte  boj, 


Mrtvacem  himna  ne  treba  ni  suza, 

No  valja  da  se  ljepša  počast  da, 

Bez  straha  ajte  preko  mrtvih  tiela, 

A pred  vama  nek  njihov  znamen  sja. 

Ni  ljepše  časti  ni  svetije  trizne1 
Na  svietu  nema  sjeni  junačkoj ! 


Atena  i Sparta. 

Po  T.  B.  Macaulayu. 


|pma  pisaca  grčke  povjesti,  koji  su  odrešiti  pristalice 
§■§  grčke  tiranije  i oligarhije,  a kojima  nijedan,  dokaz 
gE  nije  preslab,  kad  ga  treba  spomenuti  na  obranu 
r®  toga  oblika  državne  vladavine.  Demokracija  im  je 
!f|  mrska  kao  vragu  tamjan.  Medjutim,  francuski  su 
povjesničari  prošloga  stoljeća  na  protivnu  stranu  tako 
ružno  zabrazdili,  te  i najgore  zablude  takih  pisaca  u neku 
ruku  nijesu  bez  koristi,  jer  ispravljaju  pogrješke  drugih. 
Za  mlada  gospodina,  koji  puno  zbori  o svojoj  domovini, 
krvnicima  i tiranima  i Epaminondi,  bit  će  djela  takih 
pisaca  vrlo  izdašan  lijek,  razvodnjen  koliko  treba  Ro- 
dinom i Barthelemyjem. 

Zablude  jedne  i druge  stranke  potječu  od  neznanja 
ili  neobaziranja  na  temeljna  načela  političke  nauke.  Pisci 
jedne  stranke  misle,  da  je  ustavna  vladavina  vazda  velika 
blagodat;  drugi  opet  ne  propuštaju  nijedne  prilike,  da 
nam  kažu,  kako  je  uvijek  pogubna.  Prava  je  istina  to, 
da  je,  baš  kao  dobar  kaput,  onaj  ustav  dobar,  koji  odgo- 
vara tijelu,  kojemu  je  namijenjen,  čovjek,  koji  po  abstrakt- 
nim  načelima  kaže,  da  je  neki  ustav  dobar,  a u dušu  ne 
poznaje  naroda,  kojim  treba  vladati  po  tom  ustavu,  sudi 
baš  tako  ludo  kao  krojač,  koji  bi  na  belvederskom  Apo- 
lonu uzeo  mjeru  za  odijela  svih  svojih  mušterija.  Dema- 
gozi, koji  su  željeli  vidjeti  Portugalsku  republikom,  i 
mudri  kritičari,  koji  grde  Američane,  što  nijesu  zaveli 
velikaške  kuće,  jednako  su  smiješni  svakomu,  u koga 
ima  razbora  i poštenja. 

Ona  je  vlada  najbolja,  koja  želi  da  usreći  narod  i 
koja  znade,  kako  će  ga  usrećiti.  Ni  želja  sama,  ni  znanje 
samo  ne  dostaje;  a teško  je  naći  zajedno  ijedno  i drugo. 

Čista  demokracija,  i ništa  drugo  nego  čista  demo- 
kracija može  ispuniti  prvi  uvjet  toga  velikoga  zadatka. 
Da  glavari  rade  i nastoje  samo  oko  probitaka  svojih 
podanika,  treba  da  probitci  glavara  i probitci  podanika 
budu  jedni  te  isti.  A tako  će  malo  kad  biti,  gdje  je  vlast 
povjerena  pojedincu  čovjeku  ili  samo  nekolicini.  Povlaš- 
tena čest  društva  za  cijelo  će  u neku  ruku  imati  koristi 
od  sveopće  dobrobiti  državne;  ali  od  ugnjetavanja  i 


guljenja  podanika  imat  će  još  veću  korist.  Kralj  će  željeti 
suvišan  rat  samo  za  svoju  ličnu  slavu,  ili  poput  Ljude- 
vita XV.  jelenji  vrt  za  svoju  zabavu.  Plemstvo  će  tražiti 
monopole' i lettres-de-cachet.  Što  je  broj  glavara  veći,  to 
je  zlo  sve  manje.  Ima  ih  manje,  kojima  treba  plaćati,  a 
više,  koji  primaju.  Dio,  što  svakoga  zapada  od  guljenja 
podanika,  sve  manje  mami  ljude.  Ali  probitci  podanika 
i probitci  vladara  ne  će  se  nigda  potpunoma  podudarati, 
dok  podanici  sami  ne  budu  vladari,  a to  je:  dok  vlada 
ne  bude  neizravno  ili  izravno  demokratska. 

Ali  to  nije  dosta.  „Htjeti  a nemoći1*,  stara  je  riječ, 
„baš  je  tako,  kao  kad  se  djeca  igraju  vojnika1*.  Narod 
će  vazda  prije  svega  nastojati  oko  svoje  probiti;  ali 
čovjek  smije  posumnjati,  da  li  je  u ikojoj  državi  na 
svijetu  dosta  obrazovan,  da  tu  svoju,  probit  shvati.  Pa  i 
u Engleskoj,  gdje  je  narod  već  od  vajkada  u to  bolje 
upućen  nego  li  u ikojem  drugom  kraju  Evrope,  redovno 
su  bile  narodne  pravice  obranjene  protiv  naroda  samoga 
tek  otačbeničtvom  nekolicine  ljudi.  Tako  je  primjerice 
slobodna  trgovina,  jedna  izmedju  najvećih  blagodati,  sto 
ih  vlada  može  svome  narodu  privrijediti,  gotovo  u svakoj 
zemlji  narodu  nemila. 

Narodom  treba  vladati  samo  na  njegovu  korist;  a 
da  se  njime  može  vladati  samo  na  njegovu  korist,  ne 
smije  se  pustiti,  da  njime  vlada  neznanje.  Ima  zemalja, 
gdje  bi  zavesti  ustavnu  vladavinu  bilo  baš  tako  ludo, 
kao  kad  bi  se  dokinule  sve  stege  u školi,  ili  razvezale 
sve  košulje  u ludnici. 

Odatle  se  može  izvoditi,  da  je  ono  uredjenje  društva 
najsretnije,  gdje  je  vrhovna  vlast  u rukama  čitava  pro- 
svijetljena naroda.  To  je  tek  pomišljeno,  a možda  i nedo- 
stižno stanje  društva.  Pored  svega  toga  možemo  se  tomu 
uzoru  bar  na  nekoliko  približiti,  i samo  onaj  zaslužuje 
ime  velika  državnika,  koji  radi  po  načelu : sve  više  širiti 
vlast  naroda  prema  tome,  što  više  raste  njegova  obra- 
zovanost, i u svemu  mu  ići  na  ruku,  neka  se  tako  uzgoji 
i naobrazi,  da  mu  se  bez  straha  smije  povjeriti  i neo- 
graničena vlast.  Dok  toga  nije,  škakljiv  je  posao  hvaliti 

'28 


1 U starih  Slavena  svečanost  za  pokojnikom. 

ili  osudjivati  ustav  tek  u opće ; jer  počevši  od  neogra- 
ničene vladavine  u Petrogradu  pa  do  demokracije  sje- 
vernih američkih  država  teško  da  ima  ijedan  oblik  vla- 
davine, koji  ne  bi,  bar  u nekim  naročitim  dogadjajima, 
bio  najbolji  od  svih  drugih. 

Medjutim,  ako  je  ikakav  oblik  državne  vladavine 
bio  vazda,  u svako  doba  i u svakoga  naroda  poguban  ; 
ako  ijedan  oblik  mora  da  uvijek  bude  poguban,  a ono 
je  za  cijelo  onaj,  što  ga  je  g.  Mitford1  uzeo  pod  svoje 
osobito  okrilje,  — čista  oligarhija.  A to  je  usko  i upravo 
nerazđružno  spojeno  s drugim  jednim  njegovim  hirom  : 
kad  se  radi  o Sparti,  očito  pristrano  sudi,  a Atena  mu 
se  nimalo  ne  mili.  Sve  se  bojimo,  da  je  djelo  Mitfor- 
dovo  te  nazore  medju  narodom  dobrano  raširilo  ; a s toga 
ćemo  ih  malko  pomnije  i opširnije  proučiti. 

Tamne  strane  u atenskom  značaju  brže  udaraju  u 
oči,  nego  li  u spartanskom  ; ali  to  ne  biva  za  to,  što 
su  tamnije,  već  za  to,  što  su  na  svjetlijoj  podlozi.  Tomu 
je  primjer  ostracizam.  Ne  možeš  ni  pomisliti  gadnije 
stvari  od  običaja  kazniti  građjanina  naprosto  i upravo 
za  to,  što  je  odličan  čovjek  ; nijedna  se  uredba  atenska 
nije  tako  često  i s tolikim  pravom  osudila  kao  ta.  U 
Sparti  nije  toga  bilo.  A za  što  ne  ? Jer  u Sparti  nije 
toga  trebalo.  Oligarhija  je  već  sama  po  sebi  ostracizam  ; 
ona  tjera  iz  države  odlična  građjanina  ne  samo  u teškim 
prilikama,  već  vazda ; ne  tjera  ga  samo  kad  omrzne 
narodu,  već  mu  namali  od  poroda  dosudjuje  progon. 
Njezini  su  zakoni  branili,  da  nitko  ne  steče  zasluga ; 
s toga  nije  ni  trebalo  da  na  njih  navale,  kad  dozore. 
Nijesu  sjekli  stabla,  kad  bi  ponaraslo  i uzbujalo  poput 
paome,  voć  ukleli  tlo,  da  bude  jalovo  do  vijeka.  Unatoč 

1 Slavni  je  engleski  povjesničar  napisao  ovu  svoju  studiju 
god.  1824.  ocjenjujući  Mitfordovu  povjest  grčku.  Ta  se  je 
knjiga  nekada  puno  čitala  i vrlo  hvalila ; prevedena  je  u više 
evropskih  jezika,  ali  danas  je  gotovo  sasvim  zaboravljena. 

Prev. 


tome  ostracizmu  porodila  je  Atena  u ono  sto  i pedeset 
godišta  najveće  državnike  i otačbenike,  što  ih  svijet  igda 
vidje.  A koga  je  mogla  Sparta  otjerati  ostracizmom? 
Porodila  je,  ako  ćemo  na  to,  tek  četiri  slavna  čovjeka, 
Brasiđu,  Gylippa,  Lysanđra  i Agesilaja.  Od  tih  se  nije 
nijedan  proslavio  kod  kuće,  pod  domaćim  zakonima.  Tek 
kad  umakoše  iz  zemlje,  gdje  je  utjecaj  aristokracije  zatirao 
sve,  što  je  dobro  i plemenito;  tek  kad  prestadoše  biti 
Sparćani,  postadoše  veliki  ljudi.  Brasiđa  bijaše  u grado- 
vima tračkim  čisto  demokratski  vodja,  narodu  omiljeli 
ministar  i vojskovodja.  A to  isto  vrijedi  i za  Gylippa 
u Syrakuzi.  Lysandar  u Hellespontu  i Agesilaj  u Aziji 
izbaviše  se  za  čas  nesnonih  stega,  što  im  nametaše  ustav 
Lykurgov.  Obojica  se  proslaviše  u tuđjini  i vratiše  kući, 
gdje  su  iznova  strogo  na  njih  pazili  i držali  ih  na  uzdi. 
A tako  ne  bijaše  samo  u Sparti.  Gdje  je  god  vladala 
oligarhija,  nigdje  nije  dala,  da  se  razvije  veleuman  čovjek. 
Tako  bijaše  u Eimu  sve  do  braće  Graccha,  dakle  po 
prilici  sto  godina  pred  porodom  Krstovim;  tuj  vidjaš 
svu  silu  konzula  i diktatora,  koji  su  izvojštili  sjajne 
pobjede  i slavili  slavlje,  ali  uzalud  tražiš  cigloga  jednoga 
čovjeka,  u kojega  bi  bio  duh  prvoga  reda:  uzalud  tražiš 
Perikla,  Demostena  ili  Hannibala.  Braća  Graechi  stvoriše 
jaku  demokratsku  stranku,  Marij  je  opet  uskrisi,  staroj 
aristokraciji  bi  osnov  uzdrman,  a tako  dodje  vijek,  kad 
bijaše  sva  sila  u istinu  velikih  ljudi. 

Mletci  su  za  to  još  bolji  primjer;  u povjesti  toga 
grada  ne  vidiš  ništa  van  državu;  aristokracija  bješe  već 
u zarođu  zatrla  svaki  veleum  i vrlinu.  Njihova  vladavina 
bijaše  baš  kao  njihov  grad;  ponosita  i veličajna,  a osno- 
vana na  blatu  i korovu.  Bog  sačuvaj,  da  se  opet  gdjegod 
podigne  taka  moćna  i uljuđjena  država,  koja  nakon  života 
od  trinaest  stotina  jako  znamenitih  godišta  nije  ostavila 
čovječanstvu  uspomene  ni  cigloga  jednoga  velikana,  ni 
cigloga  jednoga  junačkoga  čina! 

(Nastavit  će  se.) 


Naša  narodna  pjesma  u evropskoj  literaturi. 

Napisao  Stjepan  Bosanac. 

(Nastavak.) 


etar  je  u Talfijinom  prijevodu  trohejski,  kako  se 
čovjek  može  uvjeriti  na  svakoj  stranici.  Na  kraju 
stiha  svuda  je  provela  stanku,  ali  iza  četvrtoga  sloga  nije 
mogla  svuda  s cezurom  izaći  n.  pr.  Hole  dir  von  dort 
den  goldnen  Beehcr  I.  111.  Dass  das  Heer  mit  Fingern 
aut  mich  \viese  1.  127.  Haut  er  đem  Wesir  den  blonden 
Kopf  ab  2,37.  Alles  iiberlegt  er,  endlich  spriclit  er  I. 
237.  Als  dass  mich  die  Tiirken  dort  verklagen  I.  237. 
Sieho,  welch’  ein  Kampf  beginnt  jetzo  I.  251.  Endlich 
sieht  đer  schvvarze  Mohr  es  kommen  I.  251. 


Pjesme  su  prilično  točno  prevedene.  Ispuštala  je 
veoma  malo  i to  obično  epitete,  gdje  joj  nijesu  išli  u 
stih.  To  je  po  našemu  mišljenju  posve  opravdano  i prema 
duhu  naše  narodne  poezije.  I u našoj  se  narodnoj  pjesmi 
stereotipni  epiteti  ispuštaju,  kad  ne  idu  u stih,  a čini 
nam  se,  da  mnogobrojna  epitheta  ornantia  u našoj 
narodnoj  poeziji  treba  da  zahvale  bujnu  svoju  razgra- 
natost  upravo  potrebama  stiha  u prvom  redu,  jer  se 
ovakim  epitetima  najljepše  i najzgodnije  popu  nj  uje  mnogi 
stih.  Posve  je  umno  Taltija  opet  gdjegdje  dodala  običan 

epitet  riječi,  koja  ga  u originalu  slučajno  nema  n.  pr. 
heisse  Thranen  I.  18.  suze ; auf  dem  Uauen  Meer  die 
Wogen,  po  moru  talasi  22-  29. 

"ispuštala  je  epitete  n.  pr.  Troekne  deine  Thranen 
von  den  Waugen,  utri  suze  od  bijela  lica  I.  37 , sonst 
spring  ich  in  die  Donau,  ja  1’  ću  skočit  u tiho . Dunavo 

I.  73.;  In  Skadar,  der  Fest’  an  der  Bojana,  u bijelu 

Skadru  na  Bojani  II.  25.  2. 

Ovako  je  učuvala  od  prilike  onako  razmjerje  upo- 
trebljavanih  i neupotrebljavanih  stajaćih  epiteta,  kako 
nahodimo  i u originalnim  pjesmama  našega  naroda, 
premda  nije  mehanično  prevodila  epitete  upravo  ondje, 
gdje  ih  nalazimo  u originalu,  jer  bi  tijem  nanosila  silu 
njemačkomu  jeziku. 

Dodavala  je  takodjer  prilično  malo,  a gotovo  svi 
dodatci  mogu  se  lijepo  podnijeti,  jer  nijesu  protivni  karak- 
teru i duhu  prostoga  narodna  stila  n.  pr.  osim  pome- 
nutih  epiteta:  Nicht  von  meinem  Vater  sprecht,  dem 
SeVgen ; Ne  govor’te  o mom  roditelju  II.  23.  9.  Ihm 
entgegen  lacht  ein  junges  Knablein  I.  71.;  Veću  njemu 
jedno  muško  čedo  I.  14.  12.  Junges  Knablein  von  kaum 
sieben  Tagen  I.  72.;  Čedo  muško  od  sedam  danaka  I. 
14.  13.  Spraclien  hbhnisch  zu  dem  Knaben  Simon  I.  72.; 
Pa  govore  Nahod  Simeunu  II.  14.  39.  Hore  mich,  Herr 
Abt,  verehrter  Vater!  I.  73.  Gospodine,  oče  igumane! 

II,  14.  55.  Lass  mich  ziehen,  sonst  spring’  ich  in  die 
Donau  I.  73.  Ja  1’  ću  skočit’  u tiho  Dunavo  II.  14.  66. 
Hoch  herangevvachsen  war  der  Jiingling  I.  74.  Odrast  o 
je  Nahod  — Simeune  II.  14.  83.  Hat  mit  dir  ein  gutes 
Wort  zu  ređen  I.  74.  Nešto  tebe  ima  govoriti  II.  14.  94. 
Geliet  mit  dem  Simeun  auf  den  Bleichplatz  I.  82.  I 
odlazi  tamo  na  belilo  II.  26.  125.  (sub.  I.)  Wer  die  Brust 
dem  lieben  Sdugling  reichen?  I.  83.  Tko  li  će  ga  dojkom 
odojiti  ? II.  26.  161.  Scliickt  den  Brief  auch  heimlich 
I.  87.  A tajno  joj  šalje  II.  25.  7.  Und  so  sprediend, 
iprengt  er  aus  dem  Thore  127.  Pak  proćera  konja  na 
kapiju  II.  45.  68. 

Nesrećniji  su  n.  pr.  ovi  dodatci; 

Gab  mm  Zehrpfehnig  ihm  tausend  Goldstuck  I.  73. 
Dade  njemu  hiljadu  dukata  II.  14.  71.  Sah  er  mit 
Beschdmung,  was  geschehen  I.  75.  Te  on  vidje,  što  je 
učinio  II.  14.  124.  Und  er  nahm  das  heil’ge  Buch 
erbleichend  I.  76.  I uzima  časno  jevanđjelje  II.  14.  154. 
I Varnend  spraeh  er  zu  der  treuen  Gattin  I.  82.  I on 
kaza  svojoj  vjernoj  ljubi  II.  26.  110. 

Nipošto  nije  dopušten  dodatak  die  Stirne  u pri- 
mjeru: VVusch  die  Stirne  ihm  mit  kaltem  Wasser  I.  130. 
I umi  ga  studenom  vodicom  45.  161. 

Za  nešto  slobodnije  prevodjenje  neka  budu  ovi 

! } ' ■ - 

primjeri:  .. 

Dir  dein  junges  Leben  wiird’  es  kosten  I.  82.  Jer 
ćeš  svoju  izgubiti  glavu  I.  107. 

Nema  krepčine,  koja  je  u originalu;  Schraerzlich 
ziirnenđ  schreit  sie  in  Verzweiflung  I.  84.  Ljuto  pisnu, 


kako  ljuta  guja  II.  26.  194.  Und  um  Gott  erbarmte  sich 
der  Meister  I.  85.  To  je  Rade  za  bratstvo  primio  II.  26. 
217.  (Kasnije  prijevodi;  I to  Rade  za  bratstvo  primio  II. 

26.  228.  Bruđerlich  erbarmte  sich  der  Meister  I.  85.) 
Doch  zur  Stelle  brachte  man  das  Kindlein  I.  85.  Pa 
donese  čedo  u kol’jevci  II.  26.  234.  Wellenreieh  rauscht 
hin  die  trube  Tara  I.  87.  Mutna  čete  Tara  valovita  II. 
25.  17. 

Svakako  je  preslabo  prevedeno:  Ich  gerathe  in  den 
dicken  Nebel  I.  92.  Ja  udarili  kroz  taj  pramen  magle 
II.  25.  139.  Beugten  tief  sich  vor  dem  heil’gen  Fiirsten 

I.  117.  I časno  se  knezu  poklonila  II.  35.  66.  Neigte 
tief  sich  vor  dem  heil’gen  Fiirsten  I.  117.  Pa  je  časno 
kneza  podvorio  II.  35.  80.  Dass  ich  einen  Biiet  dii 
schicken  konnte  Nach  dem  Schlachtfeld  und  zuriick 
ervvarten  I.  124—5.  Da  ti  može  knjigu  odnijeti  u Kosovo 
i natrag  vratiti  II.  45.  10.  Alle  Sieben  ruft  sie  nach 
der  Reihe  I.  127.  Sve  je  sedam  ustavljala  redom  II.  45.  71. 

Nije  se  smjelo  prevesti  indirektno  u trećem  licu . 
Doch  zurticke  kehrt  kein  wack’er  Krieger  Und  verlasst 
des  Zaren  Rosse  nimmer,  Wusst’  er  auch,  dass  in  der 
Schlacht  er  fiele ! I.  128.  — Ne  bih  ti  se  junak  povratio, 
Ni  careve  jedeke  pustio  Da  bih  znao,  da  bih  poginuo 

II.  45.  88—90.  Und  die  Herrin  half  ihm  von  dem 
Rosse  I.  130.  — Skide  njega  gospodja  Milica  II.  45. 
159.  Segn’  ihn  Gott  dafur  und  ali’  die  Seinen  I.  131. 
Bog  da  prosti,  tko  ga  je  rodio  II.  45.  195.  Und  die 
Schvvester  ehrt  nicht  mehr  der  Bruder.  — A brat  sestru 
sestrom  ne  doziva  II.  1.  34.  Selbst  erzieht  er  ihn  in 
seinem  Kloster,  Nahret  ihn  mit  Honig  und  mit  Zucker 

I 7p  Yeć  ga  rani  u svom  manastiru,  Rani  njega 

medom  i šećerom  II.  14.  20.  Dass  man  mich  gefunden 
am  Gestade  I.  73.  — Da  si  naš’o  mene  pod  obalom 
II.  14.  59.  — Und  er  gab  ihm  gldnzende  Gewande 
X.  73.  — - Poreza  mu  svijetlo  odijelo  II.  14.  69. 
Schon  und  bltihend  war  er  wie  ein  Mađchen  I.  74.  — 
A ljepši  je  od  svake  djevojke  II.  14.  84.  Doch  die 
schone  Konigin  vermocht’s  nicht  I.  75.  — A1  ne  može 
gospodja  kraljica  II.  14.  112.  (gospodja  trebalo  je  sva- 
kako prevesti,  jer  odgovara  homerskom  Tcovvia  n.  pr. 

TCOTVta.  [7//,TY|p).  _ ... 

Zbog  ženske  stidnoće  prevela  je  „Ruho  skide.  le/.e 
sa  kraljicom".  II.  14.  120  — posve  drukčije  „that,  vvie 

ihm  die  Konigin  befohlen". 

Glagol  obljubiti,  kako  ga  upotrebljava  naša  narodna 
pjesma,  ne  može  se  u njemačkom  jeziku  prevesti  isp. 
Te  kraljici  obljubio  lice  II.  14.  121.  Liebenđ  ilire 
schonen  Wangen  kussenđ  I.  <5. 

Ona  čati  časno  jevanđjelje  II.  14.  144,  — Ganz 
versunken  in  die  heil’ge  Bibel  1.  76. 

Mijenjala  je  takodjer  vrlo  malo  i to  samo  kod 

najveće  potrebe:  ^ 

Onu  (sc.  knjigu)  gleda,  drugu  sitnu  piše.  II.  25.  43. 
— Und  bat  Antwort  auch  sogleich  geschrieben  88.  Kako 

tade,  tako  i ostade,  Da  i danas  ondje  ide  rana  Zarad’ 
čuda,  i zarad  lijeka  Koja  žena  ne  ima  mlijeka  II.  26. 
239—242.  So  wie  damals,  also  ist  es  heute!  Frauen, 
die  der  Muttermilch  ermangeln,  Um  des  Wunders,  um 
đer  Heilung  willen  Kommen  hierher  sie,  ihr  Kind  zu 
stillen  I.  86. 

Premetala  je  stihove  n.  p.  I.  42 — 49  i 88,  a to  je 
po  našemu  mišljenju  posve  opravdano,  kad  ne  može 
drukčije  da  izide  na  kraj,  a da  ne  naudi  duhu  nje- 
mačkoga jezika. 

Pravo  veli  Grimm  u obznani  prvoga  izdanja  njezina 
prijevoda  u Gottingensche  gelehrte  anzeigen  1826  p. 
1910 — 1914,  Kleinere  Schriften  419,  da  je  pravi  smisao 
s malo  izuzetaka  svuda  dobro  pogodila. 

Međju  te  rijetke  izuzetke  ide  i n.  pr.  Kad  brodove 
prevodi  Weiden  „Aber  Fliiss’  und  Weiden  nahm  Samt- 
Niklas  I.  59.  — A Nikola  vode  i brodove.  — Nicht 
versiindigt  eucli  an  seiner  Seele.  — Ne  griješ’  te  duše 
23.  10.  Aber  als  sie  ernstlicli  ilm  betrachtet  I.  74. 
— Kada  zgleda  Nahod-Simeona  II.  14.  89.  (zgledati 
znači  erblicken,  a ne  ernstlich  betraclđen).  Naht  die  Zeit 
zum  herrschaftlichen  Mahle  I.  83.  Prođje  vreme  gospod- 
skoga ručka  II.  26.  134.  (sub  I.)  (Proći  ne  znači  nahen 
nego  vergehen)  Wenn  statt  unsrer  Dreie  du  es  briichtest 
I.  83.  Kod  tri  snae  da  ti  nosiš  ručak  II.  26.  144.  (sub  1.) 


Und  ein  Weilchen  steht  sie  so  noch  harrend  I.  127. 
Malo  vreme  za  tim  postajalo  II.  45 — 73.  (postojati  znači 
ein  ivenig  steJien  bleiben) ; prokletoga  Vuka  krivo  je  i 
slabo  prevedeno  „Aber  fragst  du  mich  nach  Vuk,  dem 
Buben?  I.  131. 

Grozne  suze  prevodi  netočno  bittre  Tkrdnenl.  114; 
sinje  more  auf  dem  blauen  Meere  I.  22.  25 ; zbor  zborila 
Rath  beratheten  I.  23.  bojna  koplja  Kampfeslanzen 
23.  13.  na  tananu  kulu  II.  32.  69.  nach  dem  schlanken 
Thurme  14.  svijetla  nedjelja  II.  32.  56.  der  heitre 
Sonntag  1 10.  knjige  staroslavne  II.  32.  66.  die  altbe- 
ruhmten  Biicher  I.  111.  ljuta  guja  II.  26.  229.  schlimrae 
Schlange  I.  95.  rujno  vino  14.  111.  am  goldnen  Wein 
75.  zelena  Bojana  I.  25.  38.  die  blauliche  Bojana  88. 
vjerna  ljuba  II.  26.  70.  ein  treues  Ehgemahl  I.  80. 
tavnicu  prokletu  14.  176.  das  scheussliche  Gefangniss  77. 

Kad  u jutru  jutro  osvanulo  45.  33.  Als  am  Morgen 
nun  der  Morgen  anbrach  126.  U knjizi  joj  ovako  besjedi 
25.  8.  Redete  sie  also  an  im  Schreiben  87.  Na  str.  88 
prevodi  knjiga  25.  41.  der  Brief.  Sura  Vukašine  II.  25.  I. 
Wukaschin,  der  Schvvachling  87.  šest  tovara  blaga  26. 
31.  sechs  Saumeslasten  Goldes  79.  kuli  na  penđžeru  14. 
140.  in  dem  Fenster  des  Gemaches.  75. 

(Svršit  će  se.) 


rv 


U našoj  domovini  prije  trista  godina. 

U spomen  tristagodišnjice  boja  sisačkoga. 

(Svršetak.) 


vije  godine  poslije  ,,iskresa“  Ivan  Kukuljević  svoga 
„Jurana  i Sofiju11 * 1  ili  „Turci  kod  Siska11,  gdje  se  poput 
crvene  niti  kroz  cijelu  dramu  provlači  „slava  — - čast  — 
sud  potomstva  — i otačbina1*,  riječi,  što  ih  mlađjahni 
pisac  stavlja  u usta  poslije  pobjeditelju  sisačkomu.  Ali  su 
i prije  još  nastali  osobiti  natpisi  i pjesmice,  izvrgavajući 
ruglu  Hasan-pašu. 1 

1 Hasan  se  rugao  lat.  riječima  kod  rimo-katoličke  ispovijedi: 
»mea  culpa«  govoreći:  Dobro,  i jest  Culpa  (t.  j.  Kupa)  mojom. 
Tim  se  potrudi  neki  g.  Matija  BastijanČić,  da  ga  počasti  ovim 
osobitim  lat.  sonetom : 

»si  verum  vestri  Pappi  »mea  culpa«  loquuntur, 
ergo  meus  limes  Culpa,  Tyrannus  ait. 

Vera  Hassane  ferunt  pappi;  nam  limes 
iu  aevum  et  vilae  et  culpae  sit  tibi  Culpa  vorax«. 

A to  je  hrvatski  u prozi:  »Ako  pak  popovi  vaši  »mea  culpa« 
govore,  to  mora  Culpa  biti  mojom,  rugao  se  tiran.  Pravo,  Hasane, 
popovi  kažu,  jer  će  biti  za  uvijek  medjom  života  i grijeha  tvoga 
Kupa  proždrljiva«.  Gradili  su  se  i drugi  ujeđljivi  stihovi  i pjesmice. 
Vidi  Valvasor,  spom.  đj.  IV.,  535. 

I danas  još  se  vide  u Ljubljani  u jednoj  crkvi  komadi 
crkvenoga  ruha:  jedna  častila  i jedna  stola,  načinjene  od  kaba- 


Bitku  je  sisačku  suvremeni  svijet  ocjenjivao  prema 
važnosti  njezinoj,  i to  nam  svjedoče  pisma  Klementa  VIII. 1 
U pismu  na  bana  ne  može  biti  ništa  većega,  ,,pro  tui- 
tione  Germaniae11,  nego  li  ta  pobjeda.  Pa  ipak.  tražiš 
li  je  danas  u svjetskoj  povjesti  medju  velikim  bitkama, 
uzalud  ti  trud.2  Narodi  južne,  zapadne  i srednje  Evrope 
kano  da  su  zaboravili,  kako  su  u tom  pogledu  ćtitili 
očevi  njihovi.  Ali  je  bitka  sisačka  znamenita:  razmisli 


niče  Hasanove.  Platno  je  crven  damast  bogato  izvezen  zlatom  i 
svilom,  pak  cvijećem  zelenim  i modrim.  Na  casuli  se  čita  ovaj 
natpis  (u  lat.  jeziku):  »casula  je  ova  načinjena  od  turske  kaba- 
nice Hasan-paše,  koji  je  potučen  pao  g.  1593  dne  22.  lipnja  u 
boju  sisačkom.  Izlizana  dugom  upotrebom  bila  svedena  na  taj 
oblik  g.  1655.  na  želju  i zapovijed  časnoga  kaptola.  Čuvar  crkve 
neka  ju  uščuva  za  spomen  potomstva  i obnovljena  neka  se  upo- 
trebljava, a što  rjedje  u godini  da  se  iznosi,  ako  ne  će  da  bude 
držan  krivcem  svete  starine.  Dimitz:  Gesckickte  Krains,  III.,  248. 

1 Napomenuto  pismo  u Theineru,  spom.  mjesto. 

2 Kakve  je  vrsti  sisačka  bitka,  vidi  se  najbolje,  ako  se 
isporedi  broj  srušenih  neprijatelja  ovdje  sa  brojem,  što  pade  pod 
Bečom;  na  obje  strane  po  prilici  jednak,  a pod  Bečom  se  borio 
kršćanski  svijet,  pod  Siskom  više  od  dvije  trećine  Hrvati. 


Danteov  susret  sa  Matildom. 

Slikao  A,  Maignan. 

0 mnoštvu  vojske,  što  no  je  povaljeno:  o broju  vojevoda, 
.što  no  zaglaviše;  o odličnoj  krvi  nekih,  pak  tko  li  bješe 
taj  turski  mač  Hasan-paša  Tilli  Pređojević.  Ne  rodi  se 
Turčin,  koji  je  bio  kraljevinu  našu  kako  no  taj  poturica, 
bič  hrvatski.  Za  povjest  je  hrvatska  boj  sisački  vise 
nego  znamenit.  Sisak  je  bio  „ultimum  refugium  reli- 
quiarum  regni  Croatiae“.  Kad  je  Bihać  pao,  zaplaka 
Rim:'  a kad  se  Sisak  otrže  dva  mjeseca  iza  pobjede 
slavne  od  naše  zemlje,  izabrani  biskup  srijemski  vapije : 
„propadoše  i drugi  ostatci  kraljevstva"  . . . „siromah  je 
narod  tako  oboren,  da  proklinje  dane  rodjenja  svoga" 
itđ.,  ne  zna  kamo  bi,  ni  šta  bi.2  Tako  bilo  dva  mjeseca 
poslije,  ali  nije  svejedno  : pade  li  Sisak  24.  kolovoza  ili 
22.  lipnja  : nije  svejedno,  pada  li  pod  Hasanom,  tračkim 
beglerbegom  ili  pod  Hasanom  pašom  .Pređoje  vicem.  Da 
u velikom  tom  boju  pobijedi  mjesto  Bakača  Kasan,  (da 
Bakač  možebiti  i pade  kano  što  je  pao  Hasan),  zamete 
se  i zadnji  trag  hrvatskoj  kraljevini.  Sisak  je  dvostruka 

1 dvojako  znamenita  odmazda  za  Budački.  Sisak  i Siget 
dva  su  imena  povjesti  naše  — naravski  za  onoga,  tko 
razumije  — što  no  bi  se  staviti  mogla  uz  Maraton 
i Termopile,  a imena  Zrinskoga  i Bakača  dostojna  su 
imena  najvećih  junaka.  Sigetom  se  zamrači  prvi  put 
veliko  carstvo  padišahovo,  a Sisak  je  početkom  rdjanja 
države  sultana.  Iza  dogadjaja  poslije  boja  sisačkoga  klonu 
za  stalno  prvi  put  navala  turska.  Tolika  propast  care- 
vića, vojske  i topova  stvara  u analima  otomanskim  „godinu 
rasula“.s  Osloboditelj ica  vojska  kršćanska  sastavljena  je 

1 P.srno  papino  u Theineru  na  spona,  mjestu. 

2 Kovačić:  epom.  dj.  I.,  208. 

Hammer,  spom.  dj.  II.,  583.  Ponosita  bi  sestra  sultanova 
obučena  u crninu  klečeći  na  koljenima  naricala  žalosni  udes 
svoga  sina  usred  noći  i tjerala  brata  na  osvetu.  Kovačić,  spom. 
dj.  II.,  250. 


izim  Hrvata  i Slovenaca  još  od  Nijemaca,  ali  je  većina 
pretežita  (preko  dvije  trećine)  narodnosti  naše.  Hrvati  su  i u 
bitci  bili  oni,  na  koje  se  prve  najviše  obori  turska  težina. 
Časno  ali  najopasnije  mjesto  prepušteno  je  njihovoj 
srčanosti;  a ta  srčanost  neprijatelja  prva  i rastrga.  (Erdedio 
— u neodlučnoj  bitci  — acerrimam  impressionem  faciente, 
dade  vojska  turska  pleći).  Dakako,  tim  se  ne  umanjuju 
zasluge  četa  pomoćnica.  Ban  Toma  Bakač  Erdedi  uze 
sebi  za  geslo : „ja  pobijedili  s pomoću  bozjom“ 1 (in  deo 
vici).  Pak  doista,  i ako  bi  tko  stao  nagadjati,  što  su 
razlozi  porazu  turskomu,  mislimo  mi,  da  je  stvar  ipak 
neprotumačiva;2  a moguće  je,  da  je  ban  Bakač  najboljim 
tumačem  po  svojem  simbolu.  Tako  se  vrijedni  očevi  naši 
boriše  na  ratištima  željezom  ljutim,  da  očuvaju  nama 
unučadi  ovaj  komadić  zemlje.  Nas  bi  danas  imao  oba- 
sijevati  mir  blagi ; — danas  nema  ratovanja  u onom 
smislu : nama  se  je  ogledati  perom  i umom  oštrim.  Uza 
svagdašnje  trude  mi  ćemo  se  sada  — trista  ljeta  od 
onih  vremena  — da  budemo  vedriji  i ustrajniji.  spome- 
nuti, kako  mukopatni  pred j i naši,  kad  im  već  skrajnja 
bila  kucnula,  sebi  lovor.ov  sapletoše  vijenac  slavnom 
bitkom  sisačkom.  Neka  nam  teška  ona  vremena  i čini 
otaca  iz  njih  vazda  svijetle,  kako  treba  da  narod  i u 
nezgodnim  časovima  života  priveže  uza  se  utjehu,  nadu 
i pouzdanje  u sebe. 

Juraj  Tomljenović. 

1 Taj  nam  simbol  Bakačev  »luče  meridiana  clarius«  nazna- 
čuje, koliko  je  ban  bio  »pars  magna«  kod  te  pobjede. 

Ima  ljudi,  koji  hoće  iz  posljedica  zaključivati  na  razloge ; 
Hasana  bi  po  njihovu  napustio  oštri  um,  kad  prevede  veliku 
vojsku  na  prostor,  gdje  bi  mu  nedostajalo  razvoja  konjaništvu,  a 
vode  ga  smetale;  pak  nevidjena  srčanost  prolomi  sredinu  i baci 
na  stranu  oba  krila.  — No  sve  to  nas  ne  može  zadovoljiti. 


K slikama. 

Danteov  susret  sa  Matildom.  U ovom  broju  donosimo 
prekrasnu  sliku  A.  Maignana,  što  prikazuje  poznati  prizor  iz 
»Božanske  komedije-. 

Književnost. 

Hrvatska.  Učeni  franjevac  đr.  Ivan  Marković,  poznati  pisac 
znamenitog  crkveno-povjesuog  djela  u dva  velika  sveska  pod 
natpisom : »Cezarizam  i bizantinstvo  u povjesti  istočnog  raskola«, 
napisao  je  novo  djelo,  koje  je  ovih  dana  izišlo  na  svijet  tiskom 
Dioničke  tiskare,  a nosi  ovaj  natpis:  »0  euharistiji  s osobitim 
<>!>.. ivom  na  epilđeza«..  U ovoj  novoj  knjizi  raspravlja  ova  tri  pi- 
tanja: 1.  Učenje,  da  kruh,  koji  nije  kvasan,  ne  bi  mogao  biti  mate- 
rija svetotajstva,  — bilo  bi  protivno  učenju  katoličke  crkve; 

2.  Razilazi  se  od  katoličkoga  učenje  grčko-istočne  crkve,  da  se 
svi  vjernici  bez  razlike  imaju  pričešćivati  pod  obadva  oblika; 

3.  Grčko-istočna  crkva  uči,  da  pretvaranje  oltarskih  darova  biva 
molitvom,  kojom  svećenik,  poslije  nego  je  u liturgiji  izustio 


riječi  Isusove,  prizivlje  Duha  svetoga  U savezu  s tim  pitanjima 
dokazuje  pisac:  1.  da  je  Isukrstova  posljednja  vefera  bila  četr- 
naestog dana  Nišana,  kad  je  Judejima  bilo  zapovjedjeuo,  da 
upotrebljavaju  prijesni  kruh;  2.  da  je  Isukrst  posvetio  evkari- 
stiju  u prijesnom  kruhu  ; 3.  da  Isukrst  nije  zapovjedio,  da  se 
svim  vjernicima  daje  pričest  pod  obadva  oblika;  4.  da  pretva- 
ranje kruha  i vina  biva  riječima  Gospodnjim,  a ne  molitvom 
(epiklezom),  koju  svećenik  nudi'  u istočnim  liturgijama.  Učeni 
pisac  sam  priznaje:  »Pišući  o pitanjima,  što  se  tiču  presvete 
evkaristije,  o kojima  se  grčko-isto 'njaci  prepiru  s katolicima, 
meni  je  u glavi  i u srcu  misao  crkveuoga  jedinstva,  to  jest  sje- 
dinjenja grčko-istočne  crkve  s katoličkom,  sagrađjenom  na  Petru«. 
Što  je  pisac  u svom  velikom  djelu:  Cezarizam  i bizantinstvo* 

započeo,  to  nastavlja  i u ovoj  knjizi,  rasvjetljujući  mirno  i ne- 
pristrano zlokobni  raskol  i utirući  put  izmirenju  bistrenjem  poj- 
mova. Dobro  veli:  Treba  da  se  prije  u tome  slože  naše  misli, 
pa  će  se  onda  naša  srca  svezom  zadružne  ljubavi  u jednu  pravu 
crkvenu  zajednicu  sjediniti.  I u ovoj  se  knjizi  zrcale  poznate  vr- 

line  umnoga  pisca.  To  je  u prvom  redu  velika  oštroumnost  u 
dokazivanju  spojena  s rijetkom  jasnoćom  u razglabanju  prije- 
pornih pitanja;  nadalje  svestrano  poznavanje  izvora  i opsežne 
literature  o predmetu,  pa  napokon  živo  i vješto  raspravljanje. 
Sve  su  te  vrline  dobro  znane  iz  njegova  monumentalnog  djela 
o cezarizmu  i bizantinstvu. 

Nakladom  knjižare  F.  Maršića  u Spljetu  izišao  je  7.  sveščić 
hrvatskog  prijevoda  poznatoga  djela  » Dalmacija « iz  djela  Austro- 
ugarska monarhija  opisana  i ilustrovana.  Tu  se  opisuju  narodni 
običaji : svadba,  krsno  ime  i kolo,  a dodane  su  i pristale  ilustra- 
cije. Cijena  je  sveščiću  30  novč. 

Češka.  Dr.  Fr.  Vjen.  Jerabek,  pisac  drame  »Služebnik 
svćho  pana«,  umro  je  u Pragu  31.  ožujka.  Književni  rad  njegov 
bijaše  mnogostruk;  najviše  je  uspio  u drami.  Najbolja  mu  je 
gluma  »Sluga  svoga  gospodara«,  koja  se  i na  našoj  pozornici 
s uspjehom  prikazuje.  Još  su  poznate  glume  njegove:  »Syn 
človeka«  i »Z&vist«.  God.  1883.  napisao  je  opsežno  djelo  »Stara 
doba  romantickćho  bdsnictvi  , pa  je  htio  njime  steći  profesuru 
na  sveučilištu.  Oštra  kritika  zatvorila  mu  vrata  sveučilišta  i ogor- 
čila život  njegov.  Bio  je  narodni  zastupnik  u češkom  saboru  i u 
carevinskom  vijeću,  lijepih  je  zasluga  stekao  kao  politički  pisac, 
a bijaše  i frstan  učitelj  mladeži. 

Umjetnost. 

Pismo  s Korane.  Koncerat  Nadežde  Slavjanske.  Prošle  su 
tri  godine,  kako  je  Dmitrije  Agrenjev  Slavjanski  ubirao  slavlje 
po  cijeloj  Evropi  svojom  po  izbor  pjevačkom  družinom.  Jedno 
do  toga  doba  u zapadnom  svijetu  neslušane  pučke  slovjenske 
pjesme,  a drugo  skladan  poj  i fino  nuanciranje  to  dubokih  gro- 
mornih  basova  to  nježnih  dječačkih  i ženskih  grla,  sve  je  to 
ispunjalo  slašću  i prijatelje  pučkomu  pijevu  i njegove  protivnike. 
Stazom,  koju  je  poravnao  otac  Dmitrije  Agrenjev  Slavjanski, 
pošla  je  njegova  lijepa  kćerka  Nadežda  Slavjanska,  samo  što 
se  njezin  zbor  znatno  luči  od  predjašnjega  i svojim  sastavom  i 
samim  pjevanjem.  Mjesto  zbora  složena  od  muških,  ženskih 
i dječjih  grla  imamo  sada  zbor  muškaraca,  djece  i jedne  jedine 
pjevačice  — s&mć  Nadežde.  Samo  se  po  sebi  nadaje,  da  će 
dojam  ovako  umanjena  zbora  biti  kud  i kamo  slabiji  nego  li  bi 
bio,  da  je  zbor  isto  onako  složen,  kako  je  bio  u staroga  Sla- 
vjanskoga. 

Dok  je  pjevanje  staroga  zbora  nailazilo  na  jednodušno 
priznanje,  treba  Nadeždinu  zboru  preturiti  i koju  nepovoljnu 
kritiku.  Pored  pohvala,  kojima  se  recimo  Hanslick  u »Neue 
freie  Presse«  glasi,  čuju  se  i oštriji  i nepovoljniji  sudovi.  Prija- 
telji pučkoj  pjesmi  rado  pozdravismo  u dvorani  »Zorina  doma« 
Nadeždu  Slavjansku  kao  gošću,  ali  ne  čusmo  i ne  vidjesmo 
mnogo  toga,  s čega  nam  omilje  družba  njezina  oca.  Pjesme  i 
pučke  i umjetne,  i svjetovne  i crkvene,  što  ih  pjevaše  Nadeždin 
zbor,  s malim  iznimkama  vrlo  nam  ugodiše.  Glas  je  Nadeždin 
pougodan;  ali  tek  na  dva  mjesta  mogla  nas  je  sasvim  osvojiti 
i zanijeti,  jedan  put  lijepom  koloraturom  a drugi  put  zamjernom 
visinom  svoga  grla,  koja  nas  sili,  da  se  povedemo  za  Hanslickom 
i da  sravnimo  njezin  glas  s glasom  tiha  zvonašca,  što  s crkvice 
na  brijegu  dopire  do  nas  u dolinu  kroz  noćni  mir.  — Dinamički 
efekti,  koji  su  najizrazitija  značajka  staroga  zbora,  bili  su  sada 
kud  i kamo  slabiji,  a najviše  se  to  osjećalo  u poznatoj  pjesmi 
»Ej  uhnem«,  gdje  je  bio  bas  preglasan.  Nuz  put  spominjemo, 
da  nam  se  pjevanje  slovenske  pjesme  »Naprejl«  činilo  praznim, 
isto  tako  i pjevanje  pjesme  »Lijepa  naša  domovino!  , koju  je 
ipak  općinstvo,  za  to,  što  je  to  pjesma  našega  srca,  stojeći  i sa 
slašću  slušalo  i pjevače  burno  pozdravljalo.  Da  otvoreno  rečemo 
svoje  misli:  prvo  gostovanje  ruskih  pjevača  imalo  je  na  sebi 
biljeg  idealnoga  nastojanja,  da  pučkoj  pjesmi  prokrči  pute  u 
gospodske  dvore,  ovo  drugo  putovanje  nema  na  sebi  toga  biljega 


u onoj  pravoj  mjeri,  pa  za  to  mu  je  i uspjeh  manji  Istina 
nekim  pjesmama  nema  prigovora  ni  što  je  do  njihove  ljepote 
(osobito  nam  je  ugadjala  nježna  pjesmica  »Moja  travko!«)  ni 
što  je  do  preciznosti,  kojom  su  se  izvodile,  ali  u glavnom  mi 
ostajemo  kod  svojega  gornjega  suda. 

Nastaje  pitanje,  ne  bi  li  bilo  uputno,  da  mi  Hrvati  sada, 
kada  nemamo  više  očekivati  kaku  novu  glazbenu  struju  ni  s koje 
strane,  koja  bi  u nas  izmamila  više  ljubavi  za  glazbu,  ne  bi  li 
sad,  velim,  bilo  već  je.lanput  doba,  da  malo  ozbiljnije  pristanemo 
uz  pobornika  hrvatske  glazbene  misli  Kuhača,  pa  da  jače  pri- 
onemo  uza  svoje.  — Što  drži  Kuhač  do  našega  glazbenoga  blaga 
i dara,  bit  će  svakomu  više  ili  manje  poznato;  on  je  i kod  gosto- 
vanja ruskih  pjevača  svojom  brošurom  »Slavjanski  i slavenska 
glazba«  opet  pokazao,  što  nam  valja  pjevati,  te  poslije  njegova 
dugotrajnoga  rada  a pnđ  svježim  dojmom  ruske  pjesme  pojaviše 
se  vokalni  koncerti  u Zagrebu  (vidi  o njima  članke  V.  Novaka 
u »Viencu«  g.  1890.  br.  23.  25.  i 26.)  i u Karlovcu,  a možda  i 
drugdje.  Pojaviše  se,  al  se  još  uvijek  ne  pojavljuju  dosta  često, 
a da  bi  našoj  narodnoj  glazbi  svanuli  bolji  dani.  Općenito  se 
tvrdi,  da  epske  pučke  pjesme  propadaju,  a ja  bih  rekao,  da  se 
to  isto  može  reći  i o lirskima,  jedno  što  ih  umjetne  dobrim 
dijelom  tudje  istiskuju,  a s druge  strane  opažamo,  da  se  počešće 
dvije  lirske  pjesme  sa  prvotno  dvije  razne  melodije  počinju  pjevati 
po  jednoj,  a da  je  i to  znak  propadanja,  bit  će  svakomu  jasno. 
Slavjanski  je  sa  svojim  zborom  i epske  pjesme  izvodio,  recitirao, 
i lirske  pjesme  pjevao.  Bilo  bi  potrebno,  da  se  ne  ostane  kod 
prvoga  pokušaja  glazbenoga  zavoda  u Zagrebu,  nego  da  se  i 
nastavi  pa  i u drugim  mjestima  pokuša  epskoj  pjesmi  našega 
guslara  dati  umjetnički  oblik,  pa  joj  otvoriti  svoje  dvorane. 
Što  vrijedi  za  epske  pjesme,  vrijedi  i za  lirske,  pa  se  samo  tako, 
ako  naše  pjevačke  družine  stanu  kultivirati  pučku  pjesmu,  možemo 
nadati  boljemu  napretku  naše  glazbe. 

Kada  pomislim,  da  mi  u Karlovcu  imamo  svoju  »Zoru«  i 
svoj  »Zorin  dom«,  da  mi  imamo  svoju  Briicklovicu,  koja  natkn- 
ljuje  i zvonkošću  i ljepotom  grla  Nadeždu  Slavjansku,  da  mi 
imamo  lijep  vijenac  dobrih  pjevačica;  kada  pomislim,  da  su  naše 
pučke  pjesme  svojom  ljepotom  barem  ravne  onim  ruskima,  ako 
ih  možda  ne  natkriljuju  (a  ja  držim,  da  ih  natkriljuju) ; kad  sve 
to  uzmem  na  um,  rekao  bih,  da  bi  »Zora«  mogla  najbolje  i naj- 
lakše toj  zadaći  udovoljiti.  — Zagreb  je  počeo,  Karlovac  nastavio, 
a tko  dulje  ustraje,  tomu  budi  lovor-vijenac!  I— f. 

Hrvatska  drama  u Spljetu.  Naša  drama  polazi  pod  vod- 
stvom dičnoga  prvaka  g.  Adama  Mandrovića  početkom  mjeseca 
svibnja  u Spljet,  da  u ovom  drevnom  hrvatskom  gradu  otvori 
novo  glumište  nizom  izvornih  predstava.  Radujući  se  od  srca 
tomu  lijepomu  pojavu,  preporučili  bismo  ujedno  vrijednomu 
ravnatelju,  koji  je  već  toliko  uspjelih  gostovanja  našega  glu- 
mišta priredio,  da  se  što  savjesnije  posveti  svojoj  zadaći,  jer  su 
ovaj  put  umjetnička  i rodoljubna  svrha  spojene  u jedno.  Ovim 
gostovanjem  treba  da  dokažemo  braći  hrvatskoj  u Dalmaciji,  na 
kojem  je  stepenu  naše  dramsko  umijeće,  pak  da  tako  nadokna- 
dimo ono,  što  se  je  za  vrijeme  zagrebačke  izložbe  u mnogom 
pogledu  zanemarilo.  U tom  nizu  dramskih  predstava  treba  da 
se  kratkim  retrospektivnim  načinom  pokaže  savremeno  stanje 
naše  dramske  književnosti,  pak  umijeće  naših  glumišnih  vještaka 
uz  neka  uspjela  djela  svjetske  književnosti.  Imala  bi  se  s toga 
što  veća  pomnja  posvetiti  repertoiru,  pak  rado  priopćujemo  u 
tu  svrhu  predlog,  koji  nam  stiže  od  jednoga  prijatelja  dramske 
umjetnosti  i dobrog  znaoca  naših  glumišnih  prilika.  Po  tome  bi 
se  predlogu  trebalo  osobito  obazirati  na  naše  izvorne  glume,  pa 
bi  repertoir  za  20  večeri  bio  od  prilike  ovaj: 

1.  Izvorne  glume:  Dubravka,  Teuta,  Zvonimir,  Matija  Gubec, 
Posljednji  kralj,  Psyche,  Barun  Franjo  Trenk,  Sestre,  Grof  Pa- 
ližna,  Kako  vam  drago,  Graničari,  Primadona ; a uz  kraće  glume 

mogle  bi  se  dodati  još  ove  vesele  igre  u jednom  činu:  Kita 
cvijeća,  Bez  brkova,  Slijepčeva  žena  i Redateljske  neprilike. 

2.  Tudje  glume:  Hamlet,  Otelo,  Mnogo  vike  ni  za  što, 
Ljudevit  XI.,  Fedora,  Fourchambeaultovi,  Dobri  prijatelji  i Go- 
spodja  s kamelijama  ili  Kean. 

Po  ovim  glumama  upoznalo  bi  spljetsko  općinstvo  ove 
hrvatske  pjesnike  i pisce:  Gundulića,  Demetra,  Markovića,  Bo- 
govića,  Ljubića-Dinkova,  Vojnovića,  Tomića,  Kumičića,  Miletića, 
Šenou  ml.,  Freuđenreicha,  Derenčina,  gđju.  Tomićku,  Milana  i 
Estera;  ujedno  bi  se  prikazivala  djela  pisaca  svjetskog  glasa: 
Shakespearea,  Delavignea,  Sardoua,  Augiera  i Dumasa,  a podala 
bi  se  tako  prilika  gdji.  Ružički-Strozzi,  pa  gg.  Mandroviću,  Fi- 
janu,  Milanu  i drugima,  da  se  odlikuju  u najboljim  svojim  ulo- 
gama. Držasmo  za  svoju  dužnost  iznijeti  taj  predlog  na  javu; 
tko  zna  bolje,  široko  mu  polje! 


Svaštice. 


Lik  biskupa  J.  J.  Strosmajera.  Veliki  češki  ilustrovani 
časopis  »Svetozor«  (Prag,  urednik  M.  A.  ŠimaČek)  donosi  u 20. 
broju  od  31.  ožujka  o.  g.  lik  velikoga  hrvatskoga  biskupa  i 
narodnoga  dobrotvora,  J.  J.  Strosmajera  po  slici  Vlaha  Bukovca. 
U opisu  slike  veli  se,  da  Strosmajer  »sjaje  cijelomu  slavenskomu 
svijetu  kao  svijetli  uzor  idealnoga  crkvenog  vladike«.  Ocrtavši 
pisac  život  i rad  hrvatskoga  slikarskog  umjetnika  Vlaha  Bukovca, 
tvrdi,  da  portret  Strosmajerov  pripada  medju  najljepša  njegova 
djela.  »Portret  Bukovčev  može  da  nam  duboko  u pamet  utisne 
lik  slavnoga  biskupa  djakovačkoga,  pa  nas  napunja  silnim  poči- 
tanjem  prema  velebnomu  pojavu  toga  velikoga  Slavena«. 

»Slovenski  Narod«,  najugledniji  i vrlo  zaslužni  dnevnik 
naše  braće  Slovenaca,  slavio  je  1.  travnja  svoju  đvadesetpet- 
godišnjicu.  Toga  je  dana  izišao  u svečanom  ruhu  sa  pet  priloga, 
noseći  na  prvom  mjestu^likove  prvih  urednika:  Antuna  Tomšića, 
Josipa  Jurčića  i Ivana  Železnikara.  U opsežnom  tom  broju  ima 
veliko  obilje  prinosa  i članaka  iz  pera  najboljih  slovenskih  ro- 
doljuba i pisaca:  dra.  Josipa  Vošnjaka,  Luke  Svetca,  dra.  J. 
Pajka,  dra.  K.  Slanca,  dra.  Frana  Jurtele,  dra.  P.  Turnera, 
Frana  Podgornika,  Antuna  Navratila,  Vaše  PetriČića,  Ivana 
TIribara,  dra.  Ivana  TavČara,  dra.  Danila  Majarona,  Antuna 
Bezenšeka,  Josipa  Stareta,  dra.  Fr.  Celestina,  Janka  Kersnika, 
Saviujskoga  i dr.  U tim  je  člancima  orisana  povjest  lista,  koji 
je  za  ovih  25  godina  bio  vjesnik  prave  prosvjete  i neustrašiv 
borilac  za,  sveta  prava  bratskoga  nam  naroda  slovenskoga.  U 
toj  se  slici  zrcali  živa  povjest  borba  i pobjedž  slovenskoga  na- 
roda na  političkom  i prosvjetnom  polju.  Plemeniti  rodoljub  Ivan 
ITribar  napisao  je  članak  »Slovenci  in  Hrvatje«,  pun  iskrenih 
simpatija  prema  narodu  hrvatskomu. 


ovaj 


Čestitomu  uredničtvu  ,,Vienca“. 

U ime  zakona  o štampi  molim,  da  se  u »Viencu«  štampa 

Ispravak. 


pojedinih  djela«.  To  opet  nije  istina,  jer  se  u tom  dijelu  pored 
sadržaja  Miklošićevih  spisa  nalazi  i njihova  svestrana  kritika. 

3.  »Vienac«  ističe  duljinu  moje  rasprave,  te  se  kao  čudi, 
da  sam  ja  o Miklošiću  i njegovim  djelima  mogao  napisati  »punih 
sedam  tabaka!«  Ali  s tim  svojim  čudjenjem  »Vienac«  sam  sebe 
pobija,  jer  da  sam  se  ja  uklonio  Murkovu  prigovoru,  što  ga 
»Vienac«  priopćuje  i kao  usvaja,  te  bio  u trećem  dijelu  svoje 
rasprave  obilniji,  rasprava  bi  morala  imati  i više  od  7 tabaka, 
i to  za  to,  što  se  u I.  i u II.  dijelu  moje  rasprave  ne  bi  moglo 
ništa  izostaviti  bez  štete  za  pravo  razumijevanje  Miklošićeva  ži- 
vota i rada. 

U Zagrebu,  31.  Ožujka  1893. 

Dr.  T.  Maretić, 

pravi  član  jugoslavenske  akademije. 

Napomena  uređničtva.  Premda  ovo  nije  ispravak  činjenica 
u smislu  zakona,  nego  pusto  zanovetanje  bez  razloga  i dokaza, 
ipak  ga  drage  volje  uvršćujemo,  nado  vezujući  ove  primjedbe: 

1.  Gosp.  dr.  T.  Maretić  tvrdi  u »ispravku«  tome,  da  u či- 
tavoj njegovoj  raspravi  nema  upravo  ništa,  čim  bi  se  moglo  do- 
kazati, da  on  grdi  i ponizuje  hrvatske  protivnike  zlokobne  hipo- 
teze Miklošićeve.  Nama  je  naprotiv  dobro  poznato,  da  dr.  Ma- 
retić u pomenutoj  raspravi  (»Rad«,  CXII.  str.  150-52.)  hrvatske 
protivnike  Miklošićeve  posprdno  naziva  »kojekakvom  čeljadi« 
(=  domestici  = domaća  služinČad,  v.  akad.  rječnik  pod  »Čeljad«), 
pak  ujedno  dodaje,  kako  Miklošić  nije  ostao  poštedjen  od  iz- 
vraćanja  i podmetanja  te  Čeljadi.  Tako  je  shvatio  ono  mjesto  i 
g.  M.  Murko  u »Ljubljanskom  Zvonu«,  veleći,  da  »pisatelj 
obsoja  malenkostne  Miklošićeve  neprijatelje,  sosebno  hrvaške 
svoje  rojake«.  A tko  ima  iole  pojma  o pristojnu  i skladnu  na- 
činu, mora  da  prizna,  kako  ubrajati  koga  — osobito  u akade- 
mičkoj  raspravi  — medju  kojekakvu  čeljad  znači  ponižavati  ga, 
pak  da  neuljudni  izrazi:  »izvraćanje  i podmetanje«  medju  oz- 
biljnim ljudima  imaju  smisao  grdjenja.  Gosp.  dr.  Maretić  u 
»ispravku«  tvrdi  protivno,  a time  pokazuje,  da  je  ili  već  zabo- 
ravio, Što  je  u toj  raspravi  napisao,  ili  da  nema  pravoga  pojma 
o značenju  izraza:  kojekakva  čeljad,  izvraćanje  i podmetanje. 
No  pored  toga  u istoj  raspravi  prikazuje  dr.  Maretić  hrvatske 
protivnike  Miklošićeve  kao  duševne  slijepce  (»koji  nisu  kadri 
dokučiti«),  kao  ljude  bezrazložne  (»nemajući  za  to  mišljenje 
nikakva  dokaza«)  i pristrane  strančare  (»da  njihov  protivnik 
može  imati  viših  razloga  i ciljeva  u svojem  radu,  koje  oni  đo- 
sudjuju  samo  sebi  i svojim  jednomišljenicima«) ; uz  to  ih  crta 
kao  nesavjesne  neznalice,  koji  čine  golemu  nepravdu  Miklošiću, 
»a  da  nigda  za  cijelo  nijesu  pročitali,  što  on  piše  o Hrvatima  i 
Srbima  u svojoj  »Lautlehre«.  Ako  to  sve  zajedno  nije  ponižavanje 
Miklošićevih  protivnika,  onda  mi  ne  znamo,  Što  bi  se  jošte  moglo 
tim  imenom  okrstiti. 


1.  Nije  istina,  što  ovogodišnji  »Vienac«  na  strani  191.  piše, 
da  se  ja  u svojoj  raspravi  »Život  i književni  rad  F.  Miklošića« 
obarani  »na  one  Hrvate,  koji  se  ne  klanjaju  napose  u pitanju 
hrvatsko-srpskom  auktoritetu  Miklošića  i da  ja  grdim  i ponizujem 
»hrvatske  protivnike  zlokobne  hipoteze  Miklošićeve«.  U čitavoj 
mw)°J  raspravi  nema  upravo  ništa,  Čim  bi  se  moglo  dokazati 
ono,  sto  »Vienac«  ovdje  tvrdi. 


"■  »Vienac«  na  istoj  strani  navodi  iz  »ljubljanskoga  Zvona 
ocjenu  M.  Murka  o rečenoj  mojoj  raspravi,  ali  »Vienac«  iz  t 
ocjene  navodi  samo  ono  mjesto,  koje  sačinjava  prigovor  moj< 
raspravi.  Kad  je  ve  • »Vienac  našao  za  dobro  spomenuti  Mui 
kovu  ocjenu  i navesti  iz  nje  riječi,  koje  Čine  prigovor,  onda  j 
objektivnost  tražila,  da  se  navedu  i one  Murkove  riječi,  kojim 
se  mojoj  raspravi  izriče  pohvala,  i to  s tim  više,  što  Murko  'drž 
da  jezgru  rečene  rasprave  čini  njezin  drugi  dio,  a »Vienac«  kaži 
da  ]e  taj  drugi  dio  samo  »opširno  i dugačko  ispisivanje  sadržaj 


2.  Čudno  je,  što  gosp.  dr.  Maretić  od  nas  traži  objek- 
tivnost, o koju  se  je  on  tako  teško  ogriješio  u akademičkoj  ras- 
pravi. Nama  je  bilo  samo  do  toga  stalo,  da  spomenemo  Murkov 
sud  o izvornom  i glavnom  dijelu  rasprave,  gdje  se  i nahodi 
ono  ponižavanje  i grdjenje.  Što  dr.  Maretić  pohvalno  ističe,  da 
se  u drugom  dijelu  rasprave  pored  sadržaja  nalazi  i svestrana 
kritika,  treba  odbiti  na  to,  da  je  u nevolji  prinudjen  sam  sebe 
hvaliti,  kad  već  to  nitko  drugi  ne  će  da  čini. 

3.  »Vienac«  se  ne  pobija  svojim  Čudjenjem,  jer  je  dr.  Maretić 
mogao  znatno  stegnuti  drugi  dio  rasprave,  a raširiti  treći,  da 
čitaoci  dobiju  potpunu  skupnu  sliku  o radu  Miklošićevu.  — Kako 
se  odatle  vidi,  prva  je  točka  neosnovana,  a druge  dvije  puko 
zanovetanje;  pa  to  zove  g.  dr.  T.  Maretić  »ispravkom«! 

Uredjuje  J.  Pusime. 


Vlastničtvo  i tisak  Dioničke  Tiskare. 

Izlazi  svake  subote  na  dva  arka 


Godišnja  ciena  poštom  i domaćim  u kuću  7 for.,  inače  6 for. 
Kukopisi  se  ne  vraćaju. 


God.  XXV. 


red  hiljade  dugih  ljeta, 

Što  ili  vr’jeme  sobom  valja, 
Kad  u sv’jetu  nije  bilo 
Ni  krstova  ni  medalja, 

Kad  se  nije  kletvom  zvalo, 
Što  se  čovjek  na  sv’jet  rodi, 
Medj’  čudesa  drugih  trista 
I ovo  se  čudo  zgodi. 

Po  širokom  nebnom  polju, 
Nad  oblačje  sitno,  b’jelo. 
Igrale  se  vječne  duše 
Slatko,  bratski  i veselo, 

I da  radost  veća  bude, 

Sred  nebesa  rupa  stala, 
Okovana  suhim  zlatom 
I pjenicom  od  kristala. 

Na  ogradu  od  dragulja 
I nebesnu  kroz  vedrinu 
Gledale  su  duše  zemlju, 
Svoju  novu  domovinu, 

I svaka  je  sebi  mogla 
Odabrati  udes  bolji; 

Još  se  malo  govorkalo 
0 slobodnoj  onda  volji! 


Davne  želje. 

Eadjahu  se  tako  ljudi  — 
Prolazilo  pusto  vr’jeme  — - 
Jedan  sadji  s vrećom  želja, 

Drugi  prosto  bez  pripreme! 

A bilo  je  već  i tada 
Jadnih,  zdravih,  gladnih,  sretnih 
I još  tomu  ; — ko  i danas 
Više  ludih  neg  pametnih! 

Jednoć  — tako  — kralj  nebesa 
Prošeta  se  svojim  dvorom. 

Pa  se  malko  zadržao 
Nebesnijem  nad  otvorom, 
Gledajući  kako  duše 
S neba  slaze  neprestano 
I kako  se  svijet  vrti, 

Kao  kolo  namazano! 

Kad  od  jednoć  od  čuda  mu 
Obrve  se  krupno  skupe, 

On  ugleda  jednu  dušu 
Gdje  još  gviri  preko  rupe. 

— A zar  još  mi  sašo  n’jesi, 

Već  sve  čučiš  tu  na  pragu  : 

Sto  hiljada  gviriš  ljeta, 

Ne  bi  smio  neg  — hiljadu! 


Podignuo  duše  glavu, 

A trepavke  skromno  svio 
I prošapta:  Ah,  oprosti, 

Još  se  n’jesam  promislio,  — 

— Već  te  molim,  još  mi  podaj 
Hiljadicu  jednu  ljeta; 

Baš  i nije  tako  lako 
Past  odavle  usred  sv’jeta! 

Dozvoli  mu  Gospod  vječni 
I tu  jošte  hiljadicu  — 

Smijahu  se  druge  duše, 

Silazeći  na  zemljicu. 

Govorahu,  da  će  od  njeg 
Velikoga  nešto  biti, 

Ili  će  ga,  dok  se  rodi, 

Naopako  objesiti! 

Kad  je  prošla  hiljađica 
Kud  i druge  rpe  ljeta, 

Gospod  nadje  svoga  duha, 

Gdje  još  gviri  u dno  svijeta. 

— Haj,  sad  — reče  — zbora  nema 
Radio  si,  što  si  htio, 

Sad  ti  valja  medju  ljude; 

Kazuj,  što  si  promislio'?! 


— — Neznam,  što  je  bolje  biti 
Ili  uman  ili  sretan ; 

Sreća  ima  svoje  jade, 

A glupo  je  bit  pametan,  — 

A1  dozvoli,  kad  već  moram, 

Da  se  m’ješam  u te  trice, 

Daj  da  budem  psić  u krilu 
Kakve  stare  gospodjice! 


Tu  prestaje  čudno  čudo: 
Da  se  novo  ne  dogodi, 
Konac  bude  od  tog  časa 
Ljudskoj  volji  i slobodi. 

I da  nije  mudro  nebo 
Te  slobode  ukinulo, 

0 moj  Bože,  kakve  li  bi 
Danas  lude  želje  čulo ! 


Silvije  Str.  Kranjčević. 

Sebična  srca. 

Napisao  dr.  Gj.  Turić. 


rosinačka  je  noć  pri  kraju.  Jugovina  (snijega  nije 
još  bilo  u planini)  jednako  šumjela  golim  granjem, 
dizala  po  koji  pocrnjeli  listić  sa  crne  zemlje. 

^ Nebo  se  nije  vidjelo,  nego  samo  gdješto  svjetlija 
mrlja  oblaka,  a inače  posvuda  zjala  crna  tama.  1 kad 
je  zašuštao  crni  listić,  pa  si  napeo  oči,  da  vidiš,  što  je, 
trčali  bi  samo  sjajni  kolobari  ispred  očiju.  — Kroz  pro- 
zore seoskih  kućica  sjale  luči,  ali  na  daleko.  Još  k tomu 
lavež  pasa,  koji  se  čuo  sad  ovdje  sad  ondje.  To  dvoje : 
one  luči  u kući  i lavež  pasa,  odavalo  nešto  života  u tom 
gorskom  raštrkanom  seocu.  A širokom  državnom  cestom, 
što  je  vodila  preko  planine,  stupalo  čeljade,  i ne  gleda- 
jući nego  više  pipajući  i držeći  se  samo  tvrde  ceste.  Bila 
je  to  Mare  Blažićeva,  djevojka  od  kojih  dvadeset  godina. 
Mati  ju  ispratila  do  kućnih  vrata,  pa  kad  ju  svela  ona 
tama,  poče  ju  nagovarati,  da  počeka,  dok  svane.  Nu  ona 
se  ne  dade  odgovoriti.  Išla  je  u oveće  mjesto,  koje  je 
pet  šest  sati  daleko  -bilo.  Tamo  je  ležala  posada,  a u 
hjoj  Stjepan  Zuvcic.  Služio  on  treću  godinu,  bio  vodnik 
i vrlo  pristao  momak.  To  je  bio  njezin  dragi,  zaručnik, 
što  li.  Kad  je  jesenas  Stjepan  bio  na  dopustu,  svikao  se 
on  Mari,  i ona  ga  zavoljela.  Brat  Marin  upravo  je  bio 
došao  iz  vojničtva  i htio  se  ženiti,  a ona  oko  njega  i 
oko  drugih  ukućana  (a  osobito  oko  matere),  pa  oni 
zaprose  Stjepanovu  sestru.  Mnogi  se  baš  i čudili  toj 
ženidbi,  jer  kuća  Stjepanova  bila  siromašnija,  a i djevojka 
nekako  zaostala,  idući  sad  s ovim  sad  s onim.  Pa  i neho- 
tice pala  svakomu  na  um  zamjena,  t.  j.  da  Blažići  hoće 
momka  da  ožene  i djevojku  da  udome.  I tako  se  sve 
muče  dogovaralo,  da  će  i Stjepan  Maru  uzeti.  Njega 
upitalo,  hoće  li,  a on  odgovorio:  Pa  zašto  ne  bi,  i od 
to  doba  držala  ga  Mara  svojim  zaručnikom.  Darovala 
ga  rupcem  i čarapama,  dapače  i jabukom,  a on  sve 
pi imao,  i kano  da  je  govorio:  Tako!  tako!  Ali  nikad  mu 
nije  ni  palo  na  pamet,  da  on  nju  daruje,  ili  da  joj 
iskaže,  kako  za  nju  mari.  — Nju  veseli,  da  ja  uzimam,  što 
mi  ona  daje,  sretna  je,  što  mi  može  kakovo  veselje  uči- 
niti, e pa  dobro,  — tako  mislio  Stjepan. 

1 led  nekolike  nedjelje,  kada  su  se  vojnici  i opet 
povratili  kući,  puče  glas,  da  je  Stjepan  postao  vodnik. 
Maie  je  bila  sretna.  Možda  je  to  prvi  momak  iz  njihova 
sela,  što  je  vodnik  postao;  a lijep  je,  nekako  otmen,  kao 
rodjen  gospodin.  Nu  na  brzo  začula  ona,  da  je  našao 
ondje  djevojku,  lijepu  i iz  dobre  kuće,  ondje  iz  nekog 
sela  blizu  posade.  1 vjerovala  ona  to.  Pomisli:  Momak 
je  hjep,  vodnik  je,  svikao  se  djevojci  i ona  mi  ga  otimlje. 
Napatila  još  jednu  ženu,  da  propita,  kad  je  išla  po  nekom 
poslu  u to  isto  mjesto,  i žena  zbilja  donijela  glas,  te 
Mare  od  ma  odluci,  da  će  i ona  onamo. 


Toga  jutra  krenula  na  put.  Mati  ju  odgovarala,  neka 
ne  ide,  dok  se  barem  malo  ne  razvidi,  nu  ona  ne  htjede 
po  vidjelu  kroza  selo.  Svak  bi  opazio  na  torbi,  da  se  je 
spremila  na  dalji  put,  i znalo  bi  se,  kuda  će.  A ovako 
može  mati  lako  reći,  da  je  otišla  k uđatoj  sestri  u bližnje 
selo.  Dok  se  razdanilo,  bila  je  ona  već  odmakla  iz  svojeg 
sela,  pa  se  nije  više  bojala,  da  će  ju  tko  poznati.  Upita 
h,  tko  ju  ne  poznaje,  kuda  će,  lako  joj  reći,  da  ide 
k biatu  u posadu,  da  ga  vidi  i donese  mu  zimsku  obuću. 
I a i zbilja  imala  ona  u torbi  suknene  obuće,  navezenih 
žepnih  rupčića,  i ne  bi  joj  niko  vjerovao  — nekolike 
forinte,  što  ih  je  o žetvi  zaslužila,  da  o Božiću  kupi 
potrebne  stvari  za  nakit  djevojački. 

Dat  ću  mu  i novce.  — - Zna,  kako  sam  ih  krvavo 
zaslužila  i na  što  ostavila.  Ali  neka  vidi,  koliko  za  nj 
marim.  — I samo  to  joj  padalo  na  um  cijelim  putem, 
da  ona  njemu  mora  pokazati,  koliko  za  nj  mari,  a kad 
on  to  vidi,  ne  će  je  ostaviti,  pa  makar  drugih  stotinu 
djevojaka  rado  gledao.  On  će  nju  uzeti,  bit  će  njezin,  a 
za  sve  drugo  je  lako. 

Sto  se  je  više  primicala  k mjestu,  to  bivala  ođvaž- 
mja.  — Otići  ću  u vojarnu,  i prvog  vojnika,  koga  sretnem, 
upitati  za  vodnika  Stjepana  Zuvčića,  pa  kad"  se  s njim 
sastanem,  onda  lako.  Pa  tako  i bilo.  Oko  podne  dodje 
pred  velika  vrata  vojarne,  i tu  ju  ustavi  straža.  Za  neko- 
liko časa  opazi  ona  Stjepana,  kako  preko  dvorišta  ide. 
Na  njegovu  se  već  licu  vidjelo,  da  on  zna,  tko  ga  pred 
viatima  čeka,  pa  kad  je  ugledao  Maru,  upravo  se  slatko 
smiješio.  — Gledaj  ti  njega,  i smijese!  — mislila  Mare, 
a i ona  mu  se  smiješila,  jer  je  bila  u istinu  zadovoljnija, 
kad  je  vidjela,  da  mu  nije  došla  na  nepriliku. 

— Sto  si  ti  došla '? ! — reče  joj  on  veselo,  kad  se 
je  primakao  blizu. 

— Eto  tako  po  poslu,  — odgovori  mu  ona,  i zagleda 
se  u njegovo  lijepo  i zdravo  lice.  Bio  je  on  pristao 
momak.  Vojničtvo  ga  uredilo  i ugojilo.  To,  pa  čista  i 
nova  vojnička  odora,  i podčasnička  samosvijest  činile  ga 
nekako  otmena.  Mare,  u seljačkom  odijelu,  mršava,  crna, 
upi, ivo  ćutjela,  kako  je  daleko  od  njega.  Oružit  će  me, 
mislila  ona,  i vratiti  se  u vojarnu,  pa  što  ću  onda?  — 
iS  u dok  joj  to  pade  na  um,  uhvati  ga  ona  za  ruku  i 
povuče  dalje  od  vrata  na  osamljenu  ulicu.  Evo  ti,  veli, 
šalje  mati  nekoliko  para  domaće  suknene  obuće  i žepnih 
lupčića.  Otac  ti  šalje  nešto  novaca.  Hajde  da  gdjegod 
samo  malo  sjednemo,  da  ti  to  predam. 

Znam  ja,  što  si  ti  došla,  — reče  on  veselo,  i pusti, 

da  ga  ona  vodi  za  ruku.  Čula  si  ti  nešto  — šta  ne? 

i on  se  upravo  slatko  nasmija.  Misliš,  da  te  se  bojim?! 
reče  on  i porugljivo  joj  se  zagleda  u lice. 

— Što  bi  me  se  bojao  ? — odgovori  ona.  — Prije- 
djoše  preko  ceste  i kad  su  bili  u gostionici,  izvadi  Mare 
pečenu  kokoš  i lijepu  pogaču. 

— Tko  to  šalje?  — šaljivo  će  Stjepan.  Načekao  bib 
se  ja  po  materi  i čarapa  i rubaca  i svega  ostaloga,  — 
reče  on,  pa  povuče  Mari  rubac  malo  na  oči. 

— Miruj!  — reče  mu  ona. 

— Sad  mi  reci  pravo,  što  te  je  ovamo  dovelo?  — 
upita  on  jedući  meso.  I vina  su  imali  pred  sobom. 

Ali  jedi  najprije,  — dodade,  kad  je  vidio,  da  sam  jede. 

Ne  mogu ! — odgovori  mu  ona.  I zbilja  nije 

mogla.  Nešto  trud,  a još  više  razgovor,  što  ga  je  htjela 
s njim  zametnuti,  ne  dadoše  joj,  ni  da  misli  na  jelo. 

Hoću  ja!  — odgovori  on  ravnodušno,  svijestan, 

da  i tim  čini  po  volji  Mari,  kad  jede  kokoš,  što  mu  ju 
ona  donijela,  čula  si,  da  ja  imam  ovdje  djevojku,  pa  si 
doletjela,  da  ju  vidiš.  A tko  ti  je  kazao  ? ; 

— Što  te  briga,  tko  mi  je  kazao,  kad  je  istina? 

— Pa  ako  je  i istina,  što  ćeš  ti  meni  i njoj? 

— Ne  ću  vam  ja  ništa;  ali  ako  ju  dovedeš  k nama, 
iskopat  ću  joj  oči. 

— Tko  veli,  da  ću  ju  voditi  kući?  Svaki  podčasuik 
ima  dragu,  dok  služi,  pa  za  što  ne  bih  i ja? 

— Dakle  ju  ne  ćeš  uzeti? 

— Gdje  ću  ja  nju  uzeti,  kad  mi  eto  ti  ne  daš  ni 
maknuti,  — reče  on  u šali.  Ona  se  obazie  po  sobi,  a 
onda  se  primaknu  malo  k njemu,  i glasno  ga  poljubi  u 
lice.  On  se  nije  otimao,  ali  se  i ne  mače,  nego  je  dalje 
mirno  jeo ! 

Svaki  je  nabor  na  Stjepanovoj  vojničkoj  bluzi  govorio : 
Daj  ti,  da  ja  s laka  štogod  užijem,  a za  sve  je  drugo 
lako ! — Stjepan  je  odrastao  u prilikama,  koje  u novije 
doba  sve  više  otimlju  maha  u našem  narodu.  Kuća  mu 
je  od  vajkada  bila  siromašna,  pa  se  je  njegov  otac  morao 
da  odbije  od  kuće.  Ode  najprije  s nekim  časnikom  i dugo 
ga  je  vremena  služio.  I oženio  se,  a ostao  služeći  kod 
časnika.  Žena  mu  dugo  vremena  nije  imala  pravog  prista- 
ništa. Dok  je  ovaj  časnik  služio  u blizini,  još  za  vojne 
krajine,  dolazila  ona  često  k mužu,  pa  ostajala  kod  njeg 
po  cijele  mjesece.  Vojnički  stan  bio  prostran,  časnik  ne- 
oženjen, pa  bilo  dosta  prostora.  I Stjepan  se  sjećao  još 
toga  doba,  kako  mu  je  i časnik  davao  svakakovog  slat- 
kiša, i kako  je  otac  slao  sve,  što  im  je  trebalo,  i oni  se 
bolje  hranili  nego  itko  u selu.  Kad  se  je  časnik,  a s njim 
i otac,  odmakao,  i onda  nije  bilo  lošo.  Oni  su  (mati, 
Stjepan  i sestra,  više  ih  nikad  nije  ni  bilo)  živjeli  kao 
plaćnici,  očekujući  svakog  prvog,  što  će  im  otac  poslati. 
Nije  im  bilo  baš  najbolje,  ali  im  nije  bilo  ni  teško.  I 
zimi  i ljeti  ih  sunce  zaticalo  u krevetu.  Kad  je  časnik 
tamo  u svijetu  umro,  dade  neki  mjernik  — dobar  pri- 
jatelj pokojnog  časnika  — Stjepanovu  ocu  nekakovu 


službu  na  cesti.  Nu  i to  bila  služba  samo  tako,  da.  se 
broji,  a u istinu  otac  Stjepanov  bio  mjernikov  „lajb- 
gardist11.  Kad  se  je  toga  otac  dočepao,  uzme  obitelj 
k sebi.  Tad  im  je  dobro  bilo.  Mati  pomagala  često  u 
kući  mjernikovoj,  a ondje  bilo  svega  u izobilju,  pa  se 
nisu  marili  ni  brinuti  za  hranu,  a hranili  su  se  gospodski. 
Uz  to  zametnu  još  nešto  trgovinice.  Težaci,  što  su  radili 
na  cesti,  trebali  duhana,  rakije  i drugog  sitneža.  To  im 
sve  priskrbljivao  Stjepanov  otac,  i oni  bilo  milom  ili 
silom  — najvoljeli  u njega  kupovati.  Kasnije  im  tako  i 
vino  i brašno  i meso  prodavao. 

Tamo  u svijetu,  gdje  mu  je  otac  u službi  bio,  išao 
Stjepan  u školu.  Pa  mu  je  i u školi  dobro  bilo.  Nije  baš 
bio  najbolji,  ali  učitelj  nije  navaljivao  na  nj.  Otac  ili  mati 
često  dolazili  k njemu.  Otac  je  bio  naučan  s gospodom 
govoriti  i kako  da  im  ugodi,  pa  znao  oko  svakog  tako 
upriličiti,  da  bi  po  nj  sve  dobro  izašlo.  Tako  je  bilo  i 
s učiteljem.  Kad  je  Stjepan  izišao  iz  škole,  nije  se  hvatao 
nikakova  posla,  nego  ako  bi  najviše  otišao  po  što  mjer- 
niku u grad,  ili  pomogao  u kuhinji,  ili  tetošio  oko  mjer- 
nikove djece.  A to  je  umio  izvrsno.  Djeca  se  vilo  rado 
s njim  zabavljala,  jer  im  on  sve  moguće  činio  po  volji. 
Mogli  su  na  sve  načine  jahati  po  njemu  i zahtijevati  od 
njega  što  mu  drago,  on  im  po  volji  učinio.  S toga  mu 
djeca  davala,  što  bi  god  zaželio.  I on  dobivao  od  svega 
dio,  što  bi  u mjernikovoj  kući  bilo,  dapače  i od  novaca. 
Stjepanu  je  već  bilo  i osamnaest  godina,  a nije  se  umio 
nikakova  posla  latiti,  nego  što  bi  po  mjernikovoj  volji, 
ili  po  volji  djece  njegove  trknuo  ovamo  ili  onamo.  U to 
se  okrenule  prilike,  i Stjepanov  otac  morade  kući.  Donese 
dosta  gradskog  odijela  za  se  i za  djecu ; i uz  to  gospodske 
navike.  Znao  je  tako  udesiti  oko  glavara  u općini,  te  mu 
dadoše,  da  pobira  od  krčmara  općinske  daće.  Nešto  novca, 
što  je  donio  sobom,  uloži  u općinsku  blagajnu  kao  jamstvo. 
Stjepan  je  bio  izrastao  vrlo  lijep  momak,  i on  imao  sve 
gospodske  navike.  Nešto  preko  godinu  dana,  što  je  pro- 
živio u svom  rodnom  selu,  prije  nego  je  pošao  u voj- 
ničtvo,  nije  se  laćao  ozbiljno  nikakova  posla.  Kada  tada 
otišao  bi  k seoskomu  bogatliji  i trgovcu,  da  mu  pripazi 
u sajmeni  dan  na  ovo  ili  ono,  i to  bilo  sve.  Nije  znao, 
kuda  da  se  djene,  i jedva  čekao,  da  ide  u vojničtvo,  jer 
je  mislio,  da  će  mu  biti  ondje  dobro.  U to  se  namjeri 
na  Maru.  Vidio  je,  da  ga  ona  voli,  pa  da  on  treba  samo 
dozvoliti,  neka  ona  radi  s njim,  što  ju  je  volja,  pa  će  se 
ona  i brinuti  za  nj.  Tako  mu  je  otac  radio,  a tako  je  i 
on  naučio  u mjernikovoj  kuhinji  i dvorištu.  I to  mu 
se  sviklo. 

— Hoćeš  li,  da  odem  u vojarnu  iskati  dopust,  pa 
možemo  biti  danas  cijeli  dan  skupa  ? — upita  Stjepan. 

— Hodi!  — odgovori  mu  Mare,  i bila  je  posve 
zadovoljna. 

(Svršit  će  se.) 

gj^edro  bilo  pa  se  naoblaci, 

(s  Skupiše  se  crne  oblačine, 
Potjerav  se  nebom  u neredu, 

Kao  mrke  osvetnice  misli 
Burnom  dušom  ljuta  osvetnika. 
Najpre  toplo  noćno-  povjetarce 
Uzdrmalo  grane  i drveće, 

Pa  sve  većom  silom  se  razmakav 
Stade  huka,  podcik  i zviždanje, 
Dok  se  nebo  tmurno,  namršteno 
Ne  odazva  munjom’ gromovitom 
I rasvjetli  trošne  bedemove 
Male  tvrdje  od  Travnika  grada. 
Na'jkruništu  ponoć  udarila, 

A u zaklon  skrili  se  stražari 
Ispred  vjetra  i oluje  bjesne. 

Iz  najveće  na  istoku  kule 
Prodiraju  prigušeni  glasi, 

Pa  se  smješav  sa  sjeverom  hladnim 
U dolini  ponestaju  tamnoj. 

Zar  se  dusi  na  zborištu  našli 
Pa  igraju  u vrzinu  kolu 
Oko  trulih  svojih  okosnica?  — 

U tamnici  u najvišoj  kuli 
Sjede  crni  sužnji  i robovi. 

Da  imađeš  oko  sokolovo, 

Jedva  crnu  probio  bi  tamu 
I upozno  sužnje  i robove ; 
Posjedali  po  kamenju  golom. 

Ubila  ih  memla  od  kamena, 

Ubila  im  licu  rumenilo. 


Ivo  je  ono  do  uzahnih  vrata, 

Na  ruke  se  nijem  pođnjemio, 
Desnica  mu  hrabra  zamotana, 

Pa  prevuče  čelom  potamnjelim?  — 
Mora  crne  da  ga  more  misli ! 

Zar  mu  žao  mladoga  života, 

Sto  će  sjutra  u zoricu  ranu 
Crni  krvnik  oviti  mu  uže 


Oko  bjelog,  junačkoga  vrata? 
čemu  mladjan  da  se  smrti  boji?  — 
Smrt  su  vrata  za  smrtnoga  stvora, 
Jedin  prolaz  u vječnosti  krilo, 
Jedin  melem  za  ranjeno  srce, 

Koje  bilo  puno  osjećaja, 

Puno  divnih,  plemenitih  misli, 

A o krutoj,  nemiloj  sudbini. 
Razbila  se  sveta  njegva  čuvstva, 
Razbile  se  misli  plemenite, 

Tek  nemila,  strahovita  pustoš 
Razlila  se  srcem  i grudima. 

Jednu  želju  junak  što  imade, 

Ili  želju  ili  slutnju  tešku: 

Sta  je  bilo  s milim  pobratimom, 
Zar  je  i on  život  usijao? 

A mladoga  v’jelra  uzdisanje, 

Milo  zlato,  mila  golubica? 

K da  može  vidjet  pobratima, 

0 da  može  vidjet  uzdisanje! 


Krvave  uspomene. 

Epska  pjesau. 

Gdje  je  smrtnik,  gdje  je  srce  smrtno, 
Da  bar  s jednom  željom  u gTudima 
Od  crnoga  ne  d jeli  se  sv’jeta  1 — 
Ponoć  prošla  a sužnjevi  bdiju, 

Nikom  sanak  ni  na  oko  ne  će, 

Samo  b’jesan  što  se  vjetar  bani, 
Trošna  vrata  u stožeru  drma. 

— Ha!  — prošapta  mladjahni  Selime, 
Možda  ipak  bilo  bi  moguće  1 . . . 

— Sta  uzdišeš,  — odazva  se  jedan, 

Sta  je,  beže,  koljeno  starinsko? 

Ivo  iza  sna  Selim  Beg  se  tržnu : 

— Ništa,  brate,  već  me  slutnja  mori, 
Sto  li  se  je  u Krajini  zbilo ; 

Da  li  barem  nadanja  imade, 

Da  će  pravda  nepravdu  nadvladat  ? 

— Bogme,  beže,  ni  truna  je  nema, 
Sve  su  glave  pred  pravicom  vječnom, 
A bez  glave  kud  će  mrtvo  truplo? 
Dika  naša  Kedić  sa  Redjićem 

U Zmijanju  selu  malenome 
Na  konak  su  sa  družinom  pali. 

Sjutra  rano  u biše  ih  kleta 
Iz  zasjede  braća  iz  Glamoča, 

Prokleto  im  pleme  i koljeno, 

Ubiše  ih  za  nagradu  malu, 

Sto  im  dao  Omer  paša  ljuti. 

A Uusein  Cerić  beže  Novski 
I Mustaj  beg  Beširović  Ivrupski 
Vlastitom  se  dokončaše  rukom, 

Da  ne  panu  u krvničke  ruke. 

Ali  Pašu  Rizvanbegovića 
Omer  Paša  vodio  svezana 
Na  mršavoj,  staroj  samarici, 

A pješice  sin  mu  Hafiz  Paša 
Na  ularu  konja  vodit  moro. 

Telal  viko  gradom  i varošem, 

Da  sve  ide  gledat  Ali  Pašu, 

Pa  nek  vide,  u koga  su  nadu 
Postavljali  bezi  i kmetovi. 

Na  Dobrinju  o po  noći  tamne 
Ubio  je  Pašu  Ali  Pašu, 

Dva  mu  zrna  prozujila  glavu, 
Sjutradan  ga  potajice  dade 
Banjoj-luci  odnijeti  mrtva 
I zakopat  pokraj  Ferađije 
Bez  ikakve  slave  i opreme.  — 

— Mrtav  Paša!  — uzdahnu  Selime, 

S njim  i zadnja  pokopana  nada. 
Ali-Paša,  pokojna  ti  duša, 

Gdje  poginu  junak  bez  mejđana! 

Bez  mejdana  — o što  n’jesi,  tane, 
Prozujalo  ranjeno  mi  srce, 

Neg  da  danas  o zorici  ranoj 
Crni  krvnik  ovije  mi  uže ! — 

Braćo  moja,  crna  smrt  nas  čeka, 

A meni  je  crna  miso  došla: 

Pospale  su  straže  i stražari, 

Zuji  vjetar  i oluja  b’jesna, 

Drmaju  se  u stožeru  vrata, 

Basno  bi  se  provaliti  dalo  . . . 


Pokušajmo,  pa  što  sreća  dade, 
Svakako  je  umirati,  braćo; 

Svilen  pojas  imam  o bedrima, 

Na  pojasu  spustit  ću  vas  redom, 
Vi  mi  onda  ljestve  prislonite, 

Pa  smo  za  čas,  braćo,  na  slobodi. 
Za  slobodu  latit  ćemo  opet 
Oštre  sablje,  ubojne  hanđžare, 
Nepravdu  će  nadvladati  pravda. 

— Dobro,  beže,  samo  ti  je  nebo 
Sretnu  miso  dahnulo  u dušu, 
Napr’jed,  braćo,  odvažno  i hrabro ! 
Jake  ruke  provališe  vrata, 

A stražara,v  što  je  uz  njih  dr’jemo, 
Oboriše  u Šumeće  hladno. 

Vjetar  đrmo  drvljem  i kamenjem, 
Sve  spavalo  kano  pozaklano, 
Družina  se  pomrčinom  vukla, 
Rekao  bi,  da  ne  diše  niko, 

Dihati  će  na  slobodnom  zraku. 
Selim  spušto  jednog  po  jednoga, 

A kad  zadnji  zemlju  zagrabio, 
Sjede  mladjan  na  bedemu  vitku. 
Burno  mu  je  srce  udaralo  — 

Bože  mili,  jedan  časak  samo, 
Slobodna  ga  eto  u svijetu ! 

Ogrlit  će  vjerna  pobratima, 

Ogrlit  će  mlado  uzdisanje, 

Pa  će  opet  latit  britku  ćordu, 
Ćorđa  će  mu  bolje  sreće  biti, 
Očistiti,  oslobodit  zemlju, 

Pa  se  vratit  junak  sa  bojišta 
I otkriti  svemu  sv’jetu  tajnu  . . . 
Vratiti  se  — ii  će  tane  smrtno 
Biti  bolje  nego  dosad  sreće 
Mjesto  desne  probiti  mu  grudi. 
Selim  čeka,  čeka  napregnuto, 

Silna  čežnja  sapela  mu  prsi, 
Ustavila  i dah  i disanje. 

Junak  čeka  — sad  će,  evo  sad  će, 
A1  ni  otkud  ni  ljudskoga  glaska, 
Nego  samo  gromor  i hukanje 
Silnog  groma  i sjevera  b’jesna. 

Ima  1’  crnje  na  svijetu  r’ječi 
Od  izdaje  i prevare  crne?  — 
Izdaja  je!  — dahnu  junak  bolno. 
Gromovima  odazva  se  nebo; 
Prevara  je ! dahnu  junak  bolno, 
Zviždajem  se  hladan  sjever  odzva, 
Dok  od  straga  tih  se  topot  začu, 
Nanjušili  stražari  bjegunce. 

Izdaja  je!  kriknu  junak  bolno  — 
Pasti  opet  u ruke  stražarom, 

Pa  izdahnut  pod  krvničkom  rukom 
Ne,  to  ne  ću . . . al  će  možda  doći . . . 
Sve  se  bliže  primicala  straža, 

Opazi  ga  na  bedemu  vitku. 

— S Bogom,  zemljo  crna  i preerna, 
N’jesi  vr’jeđna,  da  te  sunce  grije ! 

S Bogom,  Bosno,  mili  zavičaju, 

Bog  bi  dao  stišale  se  bure, 

Granula  ti  zora  sa  sunašcem ; 

S Bogom,  draga,  mlado  uzdisanje, 
Pobratime ! — 

Već  se  stražar  maši, 
Da  okuje  sužnja  iz  tamnice. 

Selim  manu  junačkom  desnicom, 
Stražar  pade  — nema  više  spasa. 


Pobratime!  — uzdahnuo  tužno, 
Nestade  ga  bedemu  sa  vrška . . . 
Grom  se  odzva,  zabljeskaše  munje, 
Smrtna  pjesma  mladome  junaku, 

A od  straga  paklen  podsm’jeh  ču  se, 
Paklen  podsm’jeh,  nebotresna  kletva. 
I utihnu. 


A tišina  mrtva 

Bazlije  se  sutonjem  i mrakom. 
Presta  vjetar,  prestadoše  munje. 
Samo  tiha  obori  se  kiša, 

Za  junakom  dobro  nebo  plače  . 

(Svršit  će  se.) 


M a t e 1 d a. 

Iz  . Božanstvene  Komedije.  (OMlište,  p.  XXVIII.  str.  1-70)  od  Dantea  Allighieri«,  preeeo  i protumaSio  dr.  A.  Tresid-Pavičić.* 


tfTV  umarajući  Dante  po  raju  zemaljskome,  koji  opisuje, 
dodje  do  obala  rieke  zaboravnosti  Lete,  pa  ne  može 
preko  nje.  Na  drugoj  mu  se  strani  prikaže  krasna  žena, 
koja  divno  pjeva  i pleše,  pa  ju  Dante  zamoli,  da  se 
približi  k obali,  da  ju  bolje  čuje.  Ona  mu  usliša  molbu 
i dodje  mu  blizu,  sva  nakićena  cviećem. 

Pregledat  željan  iz  nutra  i iz  vana 
Božansku  šumu  gustu  i zelenu, 

Što  blažila  mi  oku  svjetlost  dana,  3 

S obale  odma  tada  dalje  krenuh, 

Koracajući  poljem  lako,  lako, 

Što  sa  svih  strana  mirisom  se  prenu.  6 
Sladjahni  lahor  pirio  polako, 

Bez  promjene  mi  ljubko  svježeć  čelo, 

Ne  jače  nego  vjetarce  nejako;  9 

Rad  kojeg  brsne  tresuć  se  ve>elo, 

Put  one  sve  se  okrenule  strane, 

Što  prvom  sjenom  brdo  potamnjelo; 

A1  toliko  se  ne  nagnule  grane, 

Da  ptičice  bi  po  vrhovim  njima 
Prestale  pjevat  pjesme  neslušane: 

Neg  punim  miljem,  pojuć  po  vrsima, 

Primahu  u lišću  prvi  popuh  zore, 

Što  šuštilo  ko  tom  pjevanju  rima: 

Takav  se  žubor  po  grančicah  gore, 

Na  žalu  Kjasa  po  boriku  kupi, 

Kad  Eol  pusti  Jug  niz  sinje  more. 

Koracajuć  polako  već  ja  stupih 
Duboko  toli  u tu  drevnu  šumu, 

Da  od  povratka,  zalutav,  odstupih. 

Tad  potočić  se  stvori  na  mom  drumu, 

Na  lievo  malim  što  prigibo  vali 
Travu,  što  obrasla  kitnu  obalu  mu. 

Sve  vode,  koje  bistrim  mi  bi  zvali, 

Prama  njoj  nisu  nego  zamućene, 

Jer  ništ  ne  krijuć  ona  sve  zrcali; 

Akoprem  teče  kroz  vječite  sjene, 

Tamna,  tamna,  kroz  koje  nikad  zraka 
Ni  sunca,  niti  mjeseca  ne  krene.  33 

* Ovo  je  samo  početak  Danteova  sastanka  sa  Mateldom. 
Obično  se  u antologijah  samo  ovaj  ulomak  donosi,  jer  je  ostalo 
prepuno  bogoslovlja.  Ja  sam  ga  preveo  u talijanskom  jedanae- 
stercu  sa  sinicezom,  vjerno  i metrično. 


12 


15 


18 


21 


21 


27 


30 


Nogama  stadoh,  al  zjenica  laka 
Potočić  prešla,  da  se  divi  i čudi 
Bezbrojnim  bojam  svibnja  čarobnjaka:  36 

A tada  mi  se  prikazala  tuđi 

(Ko  čudan  pojav,  što  nam  miso  sili, 

Da  s jedne  stvari  na  drugu  zabludi)  39 
Samotna  žena,  poj  poj  ući  mili 
I razbirajuć  cvietak  od  cvijeta, 

Što  njenu  stazu  divno  nakitili  42 

0 krasna  ženo,  koju  topli  sveta 
Ljubavi  zraka,  kaže  1’  pravo  lice 
Što  čuvstva  srca  često  odgoneta,  45 

Smiluj  se,  rekoh,  mirisna  ružice, 

I približi  se  do  obale  ote, 

Da  pjevanje  ti  čujem  nebesnice:  48 

Ti  sjećaš  mene  mjesta  i ljepote 
Proserpine,  kad  izgubi  proljeće, 

I kad  je  majci  crni  Pluton  ote.  51 

Kao  što  se  na  nožicah  okreće, 

Tek  tičuć  zemlju  plešuć  žena  mlada 
I jedva  nogu  izpred  noge  meće : °4 

Po  cvieću  žutom  i po  rujnom  tada 
Put  mene  kano  čista  djeva  krenu 
Koj  stidom  vjedja  na  zjenicu  pada.  57 
I usliša  mi  molbu  izrečenu, 

Približivši  se  tako,  da  sam  jasno 
Glas  sladki  čuo  i milu  pjesmu  njenu.  60 
Netom  stigla  na  ono  mjesto  krasno, 

Gdje  liepa  rieka  travu  pere  vali, 

Put  mene  dignu  tad  oko  prekrasno : 63 

Ja  ne  vjerujem,  da  su  tako  sjali 
Pogledi  sladki  Venere,  kad  stiielom 
S Adona  lica  sin  je  rani  mali. 

Na  licu  posmieh  titrao  joj  bielom, 

A s više  boja  ruke  nakitila, 

Neg  raste  cvieća  na  tom  Brdu  cielom. 

Sa  tri  koraka  rieka  nas  dielila.  70 

Tumač. 

2.  Božanska  šuma  gusta  i zelena  u prenesenom 

smislu  znači  Crkvu. 

6.  Mirisno  polje  je  zemaljski  raj. 

10.  11.  12.  Grančice  su  se  prigibale  put  one  strane, 

gdje  u iztok  sunca  pada  sjena  visoke  Gore  Očistilišta, 
to  jest  prema  zapadu. 

14.  15.  Grančice  se  ipak  nisu  tako  jako  njihale, 
da  bi  vjetar  sa  njih  otresao  ptičice,  koje  su  divno  pjevale. 

18.  Što  šuštilo  Jeo  tom  pjevanju  rima.  U izvorniku 
stoji:  „ le  foglie  tenevano  bordone  alle  sue  rime“ ; to 
jest  šum  granica  je  harmonizovao  sa  pjevanjem  ptica. 
Bordone  je  najdeblja  ciev,  ili  contrabasso  na  cornamusi, 
(vrsti  glasbila).  Ja  sam  to  preveo  slobodno,  ali  u duhu 
Danteova  stila. 

Na  šalu  Kjasa:  Chiassi  (staro  Classe).  Toga  mjesta 
već  danas  nema,  a bilo  je  na  obali  Jadranskog  mora, 
kod  Eavenne,  gdje  je  Dante  umro. 

21.  Eol,  mitologički  kralj  vjetrova.  On  je  u svojoj 
špilji  držao  svezane  vjetrove  i po  volji  ih  puštao,  ili 
tjerao  u špilju  u svoje  mješine.  „Ventos  vinelis  et  carcere 
fraenat“.  (Vergil,  En.  I.) 

25.  Potočić:  nalime  Leta.  Više  ga  puta  zove  i riekom. 

40.  Samotna  šena:  to  je  Matelda,  kako  kaže  u 
XXXIII.  pjev.  Očist.  st.  119.  Komentatori  misle,  da  je 
to  personifikacija  privrženosti  k Crkvi  katoličkoj,  i to 
sudeći  po  svih  potankostih  opisa,  koji  su  skroz  alegorični, 
i s toga,  što  ona  pripravlja  Dantea,  da  vidi  u ovoj  šumi 
triumf  katoličke  Crkve.  Krivo  imadu  oni,  koji  misle,  da 
je  to  ona  glasovita  Matilda,  kneginja  Toskane,  koja  je 
u Kanosi  primila  na  pokoru  njemačkog  kralja  Hinka,  te 
je  bila  velika  prijateljica  Grgura  VII.  Onakav  Gibelinac, 


kao  što  je  bio  Dante,  ne  bi  bio  nikada  uzveličao  ženu,  koja 
je  bila  tolika  neprijatelj ica  monarhije. 

45.  Kaže,  da  se  često  na  licu  odrazuje  ono,  što  je 
u srcu.  Tako  Cicero:  „Vultus  . . . sermo  quiđam  tacitus 
mentis  est“. 

49. — 51.  To  jest,  videći  te,  sjećam  se  mjesta  krasne 
Enejeve  doline  u Siciliji  i ljepote  Proserpine,  kada  ju 
je  ugrabio  Pluton,  a ona  od  straha  bacila  cvieće,  što  je 
brala,  i tako  ona  izgubila  proljeće,  a nju  majka  Ceres. 
„Colleeti  flores  tunicis  cecidere  remissis“.  (Ovid.) 

55.  Sve  ove  boje  cvieća  imadu  svoje  značenje : 
„Patientia  est  in  rosa,  castitas  in  lilio,  caritas  in  croco ; 
humilitas  in  viola;  puritas  in  saphiro“.  (Hug.  Mise.) 

57.  Djevica  gleda  od  stida  u zemlju,  a po  tom 
pokriva  vjedjama  zjenice. 

67.  Taj  smieh  imade  takodjer  svoje  alegorično  zna- 
čenje, ali  sada  ga  ne  ćemo  tumačiti,  jer  ovdje  nije 
donesen  u cjelovitosti  sastanak  Dantea  sa  Mateldom,  a 
ona  sama  kašnje  Danteu  taj  smieh  tumači  riečima  psalma, 
koji  počimlje  ,,Delectasti“. 

68.  To  jest  više  je  bilo  različitosti  u bojah  cvieća, 
što  je  nosila  nego  itd. 

70.  Ta  tri  koraka  znače  tri  kreposti,  koje  još  Danteu 
fale,  da  dodje  do  savršenstva  djelatnog  života,  čiji  je 
simbol  sama  Matelda.  Kad  ih  bude  imao,  tada  će  ga 
Matelda  zamočiti  u rieku  zaboravnosti  Letu,  da  zaboravi 
griehe  svoga  života,  i da  može  prijeći  u raj. 


Cosmopolis. 

Roman,  napisao  ga  Paul  Bourget. 
(Nastavak.) 


IV. 

Bliza  pogibelj. 

e,  nisam  mogao  drugačije  raditi  . . . ponovi 
Dorsenne  u sebi  u večer  tog  strašnog  dana. 
Čitavo  popodne  bijaše  izgubio,  njegujući  Gorku. 
Dao  mu  je,  da  doručkuje.  Spremio  ga  na  počinak. 
Probudio  ga.  Odvezao  ga  u zatvorenoj  kočiji  na  stanicu 
u Portanaccio,  gdje  je  prva  postaja  na  pruzi  u Fiorencu. 
Pazio  je  najzad  na  svaki  način,  da  ni  časka  ne  ostavi 
na  samu  tog  čovjeka,  čije  je  bjesnilo  više  odgodio,  nego 
umirio,  — a,  zaista ! uz  cijenu  svojega  vlastitog  mira. 
Ostavši  sam  i vrativši  se  u svoj  stan  na  trgu  della 
Trinita,  gdje  mu  je  dvadesetak  sitnica  spominjalo  otišlog 
posjetnika,  počela  je  težina  lažno  zadate  riječi  tištiti 
spisatelja,  tim  više,  što  je  stao  promišljati  o osnovi,  koju 
je  slijedio  Boleslav.  Cako  oštroumlje,  koje  mu  bijaše 
običajno,  pomoglo  mu  je,  da  pronadje  glavnu  crtu  nji- 
hova razgovora.  Shvatio  je,  da  nijedna  riječ  Gorkina,  ni 
naj  pretjeran  i ja,  ne  bijaše  slučajno  izrečena.  Svaki  odgovor, 
svaka  nova  priznaja  tjerala  je  njega,  Dorsenna,  u taj 


kruti  tjesnac  dileme,  koje  nije  mogao  slutiti  niti  joj  se 
ugnuti : ili  je  morao  da  pokrivi  ženu  ili  da  laže  onakom 
laži,  koju  muževna  savjest  nikad  sebi  ne  prašta.  I on 
nije  mogao  sebi  oprostiti  te  laži. 

— To  je  tim  kobnije,  govoraše  u sebi,  što  ne  će 
ničega  zapriječiti.  Kad  se  je  na  svijetu  mogla  naći  tako 
opaka  osoba,  da  napiše  ove  bezimene  listove,  ona  se  taj 
čas  ne  će  s tim  zadovoljiti.  Ona  će  u brzo  naći  na  novo 
sredstva,  da  razdraži  toga  biješnjaka  ...  Ali  je  li 
tko  u opće  i pisao  te  listove  V Gorka  je  strašan,  strastven, 
lukav  i pronicav  čovjek,  pa  lako  da  je  zamislio  taj  crni 
roman  o sebi  samom,  kako  bi  imao  pravo  pitati  me  ono, 
što  me  je  pitao  ...  Pa  ipak,  ne.  Dvije  su  stvari,  koje 
se  ne  daju  oprovrći,  a to  je  njegov  očajni  ljuboinor  i 
izvanredni  povratak.  Jedno  i drugo  ima  za  osnov  treće: 
opomenu.  — Ali  tko  mu  je  dade?  . . . Uzmimo  u obzir 
slavensku  narav.  Govoraše  mi  o dvanaest  bezimenih 
listova.  Pomislimo,  da  ih  nije  primio  nego  jedan  ili  dva. 
Ali  tko  je  pisao  taj  jedan  ili  ta  dva  lista?  . . . 

Cijeli  neposredni  razvitak  drame,  u kojoj  se  je  vidio 

Dorsenne  umiješana,  bijaše  sadržan'  u odgovoru  na  to 
pitanje.  Nije  ga  bilo  lako  izreći.  Talijanei  imaju  poslo- 
vicu osobito  duboka  smisla  i nje  se  sjeti  u taj  čas  fran- 
cuski spisatelj.  Koliko  joj  se  smijao,  kad  ju  je  čuo  od 
sentencijoznog  Egista  Brancadorija.  On  je  opetova  u sebi 
i shvati  joj  cijeli  zamašaj.  „Clii  non  sa  fingersi  amico, 
non  sa  essere  nemico  . . . Tko  se  ne  umije  prikazati  pri- 
jateljem, ne  zna  biti  neprijatelj  . . .“  Tko  je  mogao  toliko 
hiniti  i mrziti  u malom  kutu  društva,  u kojem  se  kreće 
grofica  Steno,  obitelj  Gorka  i Lincoln  Maitland,  da  uzradi 
po  tom  savjetu ! Jer  samo  je  sigurna  i točnim  činima 
oboružana  dojava  mogla  taknuti  u živac  Boleslavovu  slju- 
bavnost,  a taka  dojava  pređpostavlja  svakidašnje  usko 
prijateljsko  općenje. 

— Ta  ipak  to  nije  uradila  gospodja  Steno,  mišljaše 
Julien,  kojoj  se  svidjelo,  da  sama  sve  pripovijeda  svome 
ljubavniku,  pa  da  se  tim  poda  uzrujavanju?  . . . Poznam 
ja  takav  slučaj.  No  ondje  se  radilo  o lakim  Parižankama, 
a ne  o ovoj  divnoj  snazi,  o toj  dogaressi  šestnaestog 
vijeka,  što  je  otkrivena  netaknuta  u današnjoj  Veneciji, 
poput  cekina  iz  onog  doba,  koji  je  sačuvao  u skrovištu 
svoj  sjaj.  Izlučimo  dakle  nju  . . . Izlučimo  takodjer  gospodju 
Gorka,  taj  stvor  pun  istine,  koji  se  ne  može  sniziti  ni 
do  najnedužnije  laži,  za  volju  igračke,  koju  je  zaželjela. 
U ostalom,  za  to  ju  i jest  tako  lako  varati.  Koja  ironija! . . . 
Izlučimo  Florenta.  Taj  bi  se  za  nuždu  dao  ubiti  poput 
mameluka  pred  vratima  sobe,  u kojoj  se  njegov  genijalni 
šurjak  miluje  sa  svojom  groficom  . . . Izlučimo  i samog 
Amerikanca.  I taj  slučaj  već  mi  je  poznat:  ljubavniku 
je  dosadila  ljubovca  i on  se  izda  komugod,  da  se  oslo- 
bodi ljubavna  bremena.  Ali  to  su  činili  roue-i,  koji  nisu 
imali  ništa  zajedničko  s ovim  takmakom,  što  ima  dara 
za  slikanje  upravo  kao  slonovi  za  sviranje.  I to  je  ironija! 
Oženiti  se  sa  svojom  oktavonkom,  zaradi  novca  — - već 
je  i to  grozno!  Ali  ova  niskost  bijaše  veća  od  sviju, 
riješila  ga  trgovine,  te  mu  dozvolila,  da  može  slikati  što 
hoće  i kako  hoće.  Daje  se  ljubiti  od  gospodje  Steno,  jer 
je  vraški  lijepa,  premda  joj  je  četrdeset  godina,  pa  onda 
je  ona,  pored  svega,  prava  velika  gCspodja,  a i on  bi 
rado,  da  se  šepiri  kao  veliki  gospodin.  To  mu  je  laskalo. 
Nema  za  dolar  moralne  osjetljivosti  u svome  srcu.  A 
rouerije  još  manje  . . . Izlučimo  i njegovu  ženu.  To  je 
prava  robinja,  koju  svaka  bijela  stvarea  uništuje,  te  ne 
smije  da  pogleda  u lice  svojemu  crncu-mužu  . . . Nije 
ni  Hafner.  Lukavi  lisac  sposoban  je  za  sve  fino,  dapače 
i za  dobro  djelo.  Ali  za  beskorisnu  i opasnu  lopovštinu  ? 
Nikad  . . . Fanny  je  svetica,  što  je  živa  iskočila  iz  zlatne 
legende,  premda  to  Montfanon  ne  vjeruje,  Opet  ironija !... 
Pregledao  sam  to  društvo  sasvim  iz  bliza  . . . Zaboravih 
Albu  ...  No  suviše  je  pretjerano  na  nju  i pomisliti  . . . 
Suviše  pretjerano?  Za  što?  . . . 

Stavivši  to  fantastično  pitanje  spremi  se  Dorsenne 
upravo  da  legne  u krevet.  Prihvati  po  običaju  jednu  od 
knjiga,  što  su  bile  pripremljene  na  stolu,  da  posmatra 


nekolike  stranice,  kada  već  legne.  Imadjaše  tako  pri  ruci 
nekoliko  djela,  kojima  je  neprestano  utvrdjivao  svoju 
doktrinu  o neprolaznosti  duha,  tu  bijahu : Uspomene  od 

Goethea,  svezak  pisama  George  Sand-ove,  gdje  su  i 
listovi  Flauberta,  Điscours  de  la  Methode  od  Descartesa, 
i Burckhartovi  essai-i  o renaissanci.  Podbočivši  se  laktom 

0 jastuk  i listajući  po  jednom  svesku  zatvori  ga  opet  ne 
pročitavši  ni  dvadeset  redaka.  Ugasne  svjetiljku,  a ne 
uzmože  zaspati.  Čudnovata  sumnja,  koja  mu  prodje 
umom,  imadjaše  u sebi  nešta  grdosna,  dok  je  onako 
bez  uzroka  posumnjao  o mladoj  djevojci.  Kakva  sumnja 

1 kakvo  djevojče!  Odabrana  prijateljica  cijele  njegove 
zime,  ona,  kojoj  za  volju  je  romancier  produžio  svoj 
boravak  u Rimu,  jer  ona  bijaše  najdražesnija  prikaza 
osjetljivosti  i tugaljivoSti  u tome  okviru  tragične  i sun- 
čane prošlosti.  Svatko  drugi  osim  Dorsenna  ne  bi  zamislio 
slične  misli,  ma  samo  na  trenutak,  a da  se  ne  bi  zgrozio 
nad  samim  sobom.  On,  naprotiv,  stade  dupsti  tu  nezgrapnu 
zamisao,  kidati  je  i prosudjivati.  Nitko  nije  više  trpio 
od  njega  od  moralne  deformacije,  koju  zla  upotreba 
stanovitog  literarnog  posla  ucjepljuje  nekim  spisateljima. 
Oni  su  tako  navikli  sastavljati  umjetne  značajeve,  koji 
pristaju  tvorevinama  njihove  mašte,  te  im  dolazi  nepre- 
stano, da  vrše  sličan  posao  kod  osoba,  koje  vrlo  dobro 
poznaju.  Imaju  prijatelja,  koji  im  je  drag,  kojeg  viđjaju 
svaki  dan,  koji  im  ništa  ne  taji  i pred  kim  ni  oni  ništa 
ne  sakrivaju.  Ako  vam  poslije,  iza  godine  dana,  o njemu 
govore,  zapanjit  ćete  se  opazivši,  kako  ga  ljube  i nadalje, 
ali  vam  predočuju  dva  posve  suprotna  portreta,  istom 
iskrenošću  i vjerojatnošću.  Imaju  Ijubaveu  i ta  žena  vidi 
s užasom,  kako  mijenjaju,  često  u tijeku  jednog  dana, 
svoje  vladanje  spram  nje,  dok  je  ona  svijesna,  da  je 
ostala  ista.  To  dolazi  otuda,  što  oni  imaju  uobrazbu 
ljudske  duše,  koja  se  kod  njih  ukazuje  u vrlo  jakom  ste- 
penu  i što  im  posmatranje  nije  drugo  do  izlika,  da 
mogu  sastavljati.  Ta  boležljiva  slabost  vladala  je  Julienovim 
životom  od  njegove  rane  mladosti.  Rijetko  se  pojavila 
na  tako  neočekivan  način  kao  upravo  kod  te  prigode 
s ovom  dražesnom  Albom  Steno,  koja  može  biti  o njemu 
snivaše  u taj  čas  u gluhoj  tišini  noći,  kad  se  je  on 
napinjao,  da  ispita,  bi  li  ona  bila  sposobna  za  tu  vrst 
listovnog  umorstva. 

• — Najzad,  ponovi  sebi  on,  ne  bez  naslade,  jer  ima 
nešto  ikonoklaste  (kipoborca)  u tim  pretjeranim  umnicima; 
oni  vole  da  razaraju  svoje  najdraže  moralne  ili  čuvstvene 
idole,  kao  da  hoće  tako  bolje  iskušati  njihovu  moć;  — 
najzad,  jesam  li  ja  zaista  shvatio,  kakav  je  njezin  odnošaj 
spram  njezine  majke?  Kad  sam  došao  u Rim,  pa  imao 
biti  prikazan  grofici,  što  mi  je  rekao,  ne  jedan  čovjek, 
nego  devet,  deset  njih?  Gospodja  Steno  ima  odnošaj 
s mužem  najbolje  prijateljice  svoje  kćeri  i ova  mala 
pogiba  od  boli.  Pošao  sam  u kuću.  Vidjeh  to  dijete.  Bila 
je  žalosna  te  večeri.  Pogodih  izgled  situacije  i oćutih 
izvjedljivost,  da  čitam  u njezinu  srcu  . . . Sad  ima  tome 

već  šest  dugih  mjeseci.  Sastajasmo  se  gotovo  svaki  dan, 
često  i po  dva  puta  na  dan.  Ona  je  toliko  hermetički 
zatvorena,  da  sam  sasvim  neznatno  malo  napredovao  od 
tih  prvih  dana.  Vidio  sam  je,  kako  gleda  na  svoju  mater, 
kao  ovog  jutra,  s očima  punim  ljubavi  i udivljenja.  Opet 
sam  vidio,  kako  trpi  od  jedne  riječi,  jedne  kretnje  ove 
matere,  te  čisto  pri  tom  problijedi.  Vidio  sam,  kako  grli 
Mauđu  Gorka,  kako  se  grli  prijateljica,  koju  žališ  dubokom 
sućuti,  i vidio  sam  je,  kako  igra  tennis  s tom  istom  pri- 
jateljicom, tako  veselo  i tako  djetinjasto.  Vidio  sam,  da 
ne  može  podnositi  nazočnosti  Maitlandove  u sobi,  pa 
opet  je  sama  zamolila  Američanina,  da  načini  njezin 
portret , . . Je  li  nedužna?  Ili  hini?  Ili  je  muči  sumnja, 
pa  pogadja,  ne  pogadja,  vjeruje  u svoju  majku,  ne  vjeruje 
joj  ? . . . Je  li  u svakome  slučaju  donekle  mračna  sa 
svojini  očima  vodene  boje?  Je  li  donekle  duša,  što  u 
isti  čas  koleba  izmeđju  Ruskinje  i Talijanke?  Problem  bi 
bio  riješen,  — kad  bi  ona  bila  djevojka  vanredne  unu- 
trašnje odlučnosti  i kad  bi  znajući  za  obje  spletke  svoje 
matere  i gadeći  se  nad  njima  jednakim  prijezirom,  pomi- 
šljala, da  ona  dva  čovjeka  jednoga  preko  drugoga  sko  trlja... 
To  je  isto.  Za  mladu  djevojku  gorostasan  posao  . . . Pri 
tom  gorostasnost  nije  svakidašnja  pojava  u ljubavnom 
životu.  Zar  nam  ne  može  pokazati  neznatna  kaka  „razli- 
čita vijest “ u kojim  novinama,  da  „nemoguće”  ne  treba 
nikad  izustiti,  kad  se  radi  o iznimkama  srca  ? . . . Sjutra 
na  večer  idem  do  grofice,  pa  ću  se  zabavljati  tim,  da 
navrnem  Albu,  vidjet  ću  . . . Ako  je  nedužna,  moja  igra 
ne  će  biti  uvredljiva.  Ako  slučajno  to  nije?...  to  bi 
bilo:  kolika  šteta!  — reći  previše  pred  licem  mađone... 

Toliko  sam  toga  već  rekao ! . . . 

Čovjek  može  priznati  svojem  srcu  neki  samodopadni 
dandjzam  misantropije,  no  ipak  slični  razmišljaji  ostavljaju 
za  sobom  neki  osjećaj  grižnje  savjesti,  osobito  ako  su 
poput  ovih  posvema  fantastični  i osnovani  na  prostom 
paradoksu  diletanta.  Bilo  šta  bilo,  čovjek  osjeća  dojam 
klevete,  koja  je  vrijedna  toliko  mržnje  za  svakoga,  tko 
je  od  nje  ili  sam  trpio  u sebi  ili  radi  kojega  dragog  mu 
bića.  Cutiš  predobro  nečovječnost  nekih  izvjesnih  sumnja, 
temeljile  se  one  i na  praznoj,  pustoj  hipotezi.  Tako  je  i 
Dorsenne,  probudivši  se  sjutrađan  u jutro,  oćutio  pravi 
stid,  kad  se  je,  pomišljajući  na  tajnu  Gorkinih  bezimenih 
listova,  sjetio,  kaki  je  zločinački  roman  sazdao  oko  dra- 
žesnog i nježnog  lica  svoje  male  prijateljice.  Na  sreću 
svojih  živaca,  koji  su  se  valjda  izmučili  navraćanjem 
strašnog  problema  : „Ako  to  nije  nitko  iz  grofičina  društva, 
tko  je, dakle  drugi  mogao  pisati  te  listove?”  — prihvati 
skočivši  iz  kreveta  omašan  svežanj  korektura  s napisom  : 


„piešno  . Spremao  se,  da  dade  općinstvu  poput  posjetnice 
čitavu  zbirku  svojih  prvih  sastavaka,  što  su  bili  razbacani 
po  nekih  dvadeset  i pet  brojeva  novina  pod  natpisom, 
koji  ga  je  ushieivao:  Poussiere  d'idees  (Prašak  misli). 
Bio  je  Dorsenne  valjan  literarni  radnik,  unatoč  pretenziji 
ovakih  natpisa,  što  rijetko  biva,  i unatoč  rastresenosti 
svojeg  ljubavnog  ili  svjetskog  života,  što  biva  još  rjeđje. 
Obično  se  uzimlju  zamršeni  naslovi,  da  prikriju  u knjižari 
nevaljalu  lobu,  a što  se  tiče  romanciera  i dramatičkih 
autora,  koji  silom  hoće  da  su  stvoreni  za  to,  da  pišu,  i 
koji  svoje  nadahnuće  drugdje  traže  a ne  u redovitosti 
običaja  i na  svom  poslovnom  stolu,  njihovim  je  djelima 
već  unapiijed  utisnuta  jalovost.  Neznan  ili  slavan,  bogat 
ih  siromašan,  treba  da  je  umjetnik  najprije  radnik  i da 
ima  plodonosne  vrline : strpljivu  marljivost,  savjesnu 
tehniku,  u potrebi  umjereno  pronicanje.  Kad  bi  sio  za 
svoj  „radnički  stol"  — takom  stolarskom  metaforom 
označivaše  svoj  pisaći  stol  — bijaše  Dorsenne  tad  u 
svome  poslu.  Zatvorio  bi  svoja  vrata,  ne  bi  otvarao  ni 
listova  ni  brzojavka,  pa  bi  sproveo  u poslu  od  deset  sati, 
ništa  ne  jedući  do  dva  jajeta  i crnu  kavu,  što  je  i ovaj 
dan  učinio,  pročišćujući  svoje  sastavke  iz  dvadeset  pete 
godine  sa  darom  od  trideset  pet  godina,  ovdje  brišući 
1 iječ,  ondje  izreku,  tu  sastavljajući  na  novu  cijelu  stranicu, 
ondje  nezadovoljan,  ovdje  se  pođsmijevajući  svojoj  misli. 

I pero  je  jurilo  noseći  sa  sobom  svu  osjetnost  ove  inte- 
lektualne grdosije,  što  bijaše  posve  zaboravio  i gospodju 
Steno  i Gorku  i Maitlanđa  i obijedjenu  contessinu,  dok 
se  ne  probudi  od  te  svijetle  opojnosti,  kad  je  već  noć 
stala  padati.  Kad  je  uzeo  na  to  slagati  listove  i brojiti 
sastavke,  što  ih  bijaše  svršio,  nadje,  da  ih  ima  dvanaest! 

Upravo  koliko  i Gorkinih  listova,  reče  sasvim 
glasno  smijući  se.  On  osjećaše  sad,  kako  u njegovim 
žilama  struji  ona  laka  veselost,  koju  poznaju  svi  spisa- 
telji od  rase,  kad  su  se  izmučili  nad  poslom,  koji  drže 
dobi  im.  Zaslužio  sam  svoju  večeru,  — doda  još  uvijek 
glasno.  Treba  da  se  odjenem  i podjem  do  gospodje 
ćteno.  Dobar  ručak  kod  Doktora.  Po  ure  šetnje  po  kojoj 
lijepoj  cesti.  Noć,  čini  se,  da  će  biti  božanstvena.  Znat 
ću,  da  li  ima  vijesti  o palatinu:  to  je  ime  davao  Gorki 
u časovima  dobre  volje,  i veselit  ću  se  oponašajući  svojeg 
pati  ona  Hamleta,  kad  daje  igrati  zamku  pred  svojim 
ujakom.  Govorit  ću  čisto  glasno  o anonimnim  listovima. 
Ako  bude  autor  prisutan,  koji  ih  je  Gorki  pisao,  ja  ću 
se  u prvom  redu  nasJađjivati.  Uzevši  naravski,  da  to  nije 
Alba...  zaista  — koja  šteta!  — bilo  bi  to  pretužno... 

(Nastavit  će  se.) 

Dvadesetpet-godišnji  jubilej  gdje.  Ružičke-Strozzi. 


Proslov. 

Spjevao  Hugo  Badalić;  zborio  Petar  Brani. 


isoka  je  divna  vilin-gora : 

Njoj  na  vrhu,  u čistini  zračnoj 
Hrvat  kaže,  u dvorima  sjajnim 
Umjetnice  prebivaju  vile. 

S ovog  visa  vile  dobre  žale 
Teške  muke  i nevolje  ljudske, 

Žale  brigu  za  svagdanji  hljebac: 
Žale  vile  ljudsko  živovanje. 

Pa  su  vile  srca  milostiva : 

Umorene  pozivaju  ljude 
Na  visinu  svoje  zelen-gore, 

E da  bi  se  s njima  pobratili 
U njihove  dolazili  dvore, 

Ne  bi  li  se  jadni  okriepili 
Vedrom  zrakom  umjetnosti  divne. 
Ali  jao!  Kako  malo  ljudi 
Guje  poziv  plemenitih  vila ; 

Koji  čuju,  i ne  haju  za  njeg! 
Samo  riedki  međju  smrtnicima 
Grlas  vilinski  u svom  srcu  čuju, 

Pa  ne  mareć  za  strminu  gorsku 
Smjelom  voljom  u hram  vila  hrle. 
Ljubezno  ih  dočekuju  vile,^ 

Bez  zavisti  diele  darak  božji, 

Nek  glasaju  po  širokom  svietu 
Vilinskoga  carstva  vječnu  sreću: 
Neka  takvi  izbraniei  barem 
Mrtva  srca  na  nov  život  bude, 
Zađahnjuju  duše  dahom  svježim, 
Blaže  strasti,  dižu  pouzdanje; 
Njih  će  rado  poslušati  ljudi, 

Ta  oni  su  vilinski  ljubimci, 
Svećenici  umjetnosti  svete.  — - 
Svečarice  današnjega  dana! 


Ti  si  takva  svećenica  naša, 
Ljubimica  i vila  i ljudi; 

Ti  si  poziv  k umjetnosti  rano 
U svom  srcu  osjetila  žarkom, 

Pa  putuješ  onom  gorom  divnom, 
Njom  putuješ  i s pomoću  vila 
Zlatne  dvore  umjetnosti  gradiš, 
Neka  budu  rodu  na  vidiku. 

0 počekaj  ovoga  trenutka, 

Okreni  se  i obazri  redom 
Na  visove,  što  si  prevalila. 

Gledaj  snama:  eno  podno  gore 
Ko  „Lovvoodska  sirota"  si  stala, 
Zabrinuta,  da  1 ćeš  naći  puta, 
Kako  1'  će  te  dočekati  vile? 

Ali  vile  sa  svojega  visa 
Spustiše  se  gori  na  podnožje, 
Zagrliše  tebe  „siroticu" 

1 sestrom  te  svojom  proglasiše, 

Pa  te  vode,  kud  hodila  niesi, 
Otkrivaju  tebi  nove  dvore: 

Gdje  Andrea  i Debora  čeka, 
Ofelija  gdje  ti  cvieće  pruža. 

Gdje  Julija  sa  zaiom  te  vuče, 
Gdje  Porcija  u mudrosti  sjaje, 
Gdje  j’  Mejrima  i Marija  Stuart, 
Partenija,  Lujza  i Judita 

I stotine  pjesničkih  stvorova, 
Kojima  ćeš  udahnuti  dušu 
Nedostižnom  umjetnošću  svojom. 

Svečarice,  slatka  diko  naša ! 
Sva  nam  zemlja,  sav  hrvatski  narod 
Na  tom  krasnom  umjetničkom  putu 
Sa  zanosom  tebe  uviek  prati 


I uživa  s umjetnosti  tvoje; 

Svakom  zgodom  dokaze  ti  pruža, 

Da  te  ljubi,  na  srcu  te  nosi. 

A najvećma  današnjega  dana, 

Kad  se  svrši  dvaest  i pet  ljeta, 
Otkako  si  rodu  osvanula 
Na  daskama,  koje  svijet  znače. 

Nije  bogat  ovaj  narod  dični, 

Nema  vlasti  ni  zemaljske  moći. 

Da  običnim  znakovima  svjetskim 
Odlikuje  zaslužne  ti  grudi ; 

A1  u srcu  čuvstvo  mu  se  budi, 
Koje  srcu  tvomu  više  godi 
Nego  biser  i kamenje  drago, 

Neg'  sve  tašto  ovog  svieta  blago: 
To  je  harnost,  spomen  do  viek  vieka, 
Cista  ljubav,  čista  srca  jekiv 
0 dopusti,  svečarice  naša. 

Uz  priznanje  roda  hrvatskoga. 

Sto  na  moja  izriče  ti  usta, 

Ti  dopusti  drugovima  svojim, 

Da  te  ovog  krasnoga  trenutka 
Iz  dna  svoga  srca  pozdravimo : 

E da  Bog  da,  ti  nam  dugo  jošte 
Prednjačila  u svetome  zvanju, 

I sve  sestre,  mićenice  vila, 

Tvojim  tragom  blagoslovnim  pošle. 
Ti  ih  vodi : ta  još  uviek  u vis 
Duša  tvoja  hrli,  nit  počiva 
Na  lovorim,  što  ih  steče,  do  sad : 
Uviek  napried,  uviek  u vis  teži, 

U tom  geslu  čar  urnjeća  leži. 


Marija  Ružička-Strozzi. 


sne  11.  travnja  o.  g.  slavila  je  dična  hrvatska  umjet- 
nica,  gdja.  Marija  Ružička-Strozzijeva,  dvadesetpet- 
godišnjicu  zaslužnoga  svoga  umjetničkog  rada.  Gledajući 
te  večeri  vrijednu  svečaricu  tako  poletnu  i krepku,  živu 
i mlađjahnu,  pričinilo  nam  se  gotovo  nemogućim,  da  je 
evo  zbilja  već  dvadeset  i pet  godina  proteklo  od  onoga 
dana,  kada  je  dična  umjetnica,  — dne  3.  siječnja  1868. 
kao  „Lovvoodska  sirota"  - prvi  put  stupila  na  goruće 
daske,  što  no  znače  svijet.  Ta  mnogo  važi  četvrt  vijeka 
i u životu  naroda  i u životu  pojedinaca ! . Ali  umjetnost 
mjuri  drugom  mjerom,  njoj  su  često  i stoljeća  samo  jedan 
korak  na  putu  napredovanja.  Umjetnik  — a osobito  glu- 
mački — zaboravlja,  u svojem  grozničavom  radu  tijek 
vremena,  on  nema  kada  da  se  obazre  natrag,  jer  mu  jasni 
cilj,  za  kojim  teži,  lebdi  pred  „okom  njegova  duha".  I tako 
vidjamo  madamme  Marsovu,  Sonnenthala,  Haasea  i dinge 


gdje  nas  još  u šestdesetoj  svojoj  godini  poletnom  igrom 
ushićuju,  tako  da  nam  se  gotovo  pričinja,  kao  da  je  njihov 
talenat  sad  tek  postigao  svoj  vrhunac.  Doista,  umjetnost 
pomladjuje;  tko  njoj  služi,  sluša  poput  sretna  kaludjera  pijev 
rajske  ptice  i zaboravlja  svijet  oko  sebe.  U njenoj  školi 
još  su  i starci  učenici  prema  onoj  drevnoj : „Ars  longa, 
vita  brevis". 

Teško  je  odrediti  dramskoj  umjetnosti  dostojno  mjesto 
medju  njenim  sestrama.  Dok  ju  prosvijetljeni  Heleni  u 
velike  cijenjahu,  pak  se  o čast  zborovodje  otimahu  prvi 
gradjani  atenski,  dok  neki,  poput  duhovitog  estetika  Bat- 
teuxa,  pak  i Rikarda  Wagnera,  drže  dramsko  umijeće  naj- 
savršenijim,  jer  sve  druge  umjetnosti  u sebi  spaja,  dok  pjesnik 
Schiller  uzvisuje  glumište  kao  „moralni  zavod" : baca  se 
opet  s druge  strane  puna  pregršt  pogrda  i opadanja  na 
dramsko  umijeće  i njegove  svećenike.  Bolni  soneti  Shake- 

spearovi,  tužni  život  Molierov,  pak  i u našem  vijeku  borba 
umjetnika  Coquellina  i njegovih  drugova  za  dostojni  so- 
cijalni položaj  rječitim  su  nam  dokazom,  kako  sve  do 
danas  pitanje  o dramskoj  umjetnosti  još  nije  točno  rije- 
šeno. Držimo,  da  povod  tomu  leži  u tom,  što  dramska 
umjetnost  u neku  ruku  tek  „posreduje",  što  imade  biti 
rek  bi  samo  vidljivom  formom  pjesničkomu  umotvoru. 
Misli  se  s toga,  da  dramska  a poimence  glumačka  umjet- 
nost ne  može  stajati  na  jednakoj  visini  sa  drugima,  jer 
ne  stvara  samotvorno.  Nego  nama  se  pričinja  rad  glu- 
mišnog  vještaka  u mnogom  sličan  radu  umjetnika-kipara ! 
Jer  dok  kipar  treba  da  najprije  u svojoj  fantaziji  stvori 
sliku  kipa,  koji  kani  isklesati,  to  treba  i glumac  da  si 
najprije  u duhu  stvori  jasnu  sliku  lica,  što  ga  ima  pri- 
kazati, a treba  da  i prodre  poput  kakvog  kritika  posve 
u duli  pjesnikov,  da  ga  može  protumačiti.  Što  takovo 
tumačenje  vrijedi,  jasno  nam  je  tek  postalo  gledajući  ta- 
lijanskog umjetnika  Eossija  u ulogama  Leara  i Hamleta. 
Doista  ova  živa  interpretacija  više  služi  pjesniku  od  svih 
onih  omašnih  djela  Gervinusovih  i Kreyssigovih ! Dakle 
je  po  tom  jasno,  da  i kipar  i glumac  treba  da  najprije 
u duhu  stvore  lik,  koji  žele  svijetu  predočiti,  ali  dok  je 
kiparu  materijalom  nijemi  ali  i trajni  kamen,  glumcu 
služi  za  materijal  samo  njegova  vlastita  osoba.  I u tom 
leži  prednost  i mana  glumačke  umjetnosti.  Prednost,  jer 
život  kao  rječitiji  vazda  više  djeluje  od  mrtva  kamena; 
mana,  jer  je  umjetnost  glumčeva  vezana  na  njegovo 
trošno  tijelo,  jer  s njime  i propada.  Pa  dok  Fidija  živi 
kroz  tisuće  godina,  umiru  Talma  i Garriek  sa  svojim  sto- 
ljećem. Is e smije  se  s toga  prekoravati  ona  izrazita  želja 
za  priznanjem  i slavom,  koja  je  svojstvena  gotovo  svjema 
pravim  glumačkim  talentima,  jer  glumac  mora  da  traži 
zasluženo  priznanje  već  od  svojeg  vijeka,  pošto  mu  umijeće 
ne  ide  preko  groba,  pošto  nm  potomstvo  ne  plete  vije- 
naca ! 

A to  priznanje  što  dostojnije  iskazati  svojim  umjet- 
nicima, ponajpače  je  dužnost  nas  Hrvata,  jer  su  kod  nas 
glumci  ujedno  i borioci  za  narodnu  prosvjetu  i napredak. 
Pa  dok  se  u tudjini  dižu  sjajni  hramovi  dramskome 
umijeću,  dok  se  glumački  geniji  nagradjuju  drugdje  i 
siebrom  i zlatom,  mi  za  svoje  neumorne  umjetnike-rađ- 
nike  nemamo  drugo  no  svoju  ljubav  i priznanje.  S toga 
jc  s\  ake  hvale  vrijedno,  što  je  općinstvo  glavnoga  našeg 
guula  tako  dostojno  shvatilo  slavu  vrijedne  umjetnice, 
Maiijc  Strozzijeve,  pak  što  joj  je  tako  veličajnu  večer 
piheđilo  na  dan  jubileja  njezina.  Iz  ovoga  sveopćeg  us- 
hita, iz  bezbroja  cvijeća  i vijenaca,  iz  mnogobrojnih  po- 
zdrava i darova,  što  joj  stigoše  sa  sviju  strana  naše  do- 
movine, pak  i od  braće  Peha  i Slovenaca,  mogla  je 
m ijedna  svečariea  da  razabere,  kako  je  opće  štovana  i 
omiljela. 

Što  je  gdja.  Uužička-Strozzijeva  našemu  narodu  i 
njegovoj  umjetnosti,  držimo,  da  nam  ne  treba  tek  spo- 
minjati! U našem  glumačkom  ensemble-u  stoji  ona  na 


najvećoj  visini,  a sravnimo  li  ga  sa  prstenom,  ona  je 
dragulj,  što  se  u njegovoj  sredini  presjajno  blista.  Nje- 
zino je  umijeće  steklo  odlično  priznanje  vrlo  mnogo 
puta  ne  samo  kod  općinstva  zagrebačkog,  nego  i diljem 
naše  domovine,  gdje  je  gostovala,  pa  i kod  braće  Čeha, 
Srba  i Slovenaca.  Ona  je  medju  našim  glumišnim 
osobljem  gotovo  nositeljica  naše  umjetnosti,  a glas,  koji 
uživa  kao  „prva  umjetnica  na  slavenskom  jugu",  nitko  joj 
više  oteti  ne  će. 

Uz  veliki  dar  glumački  ima  dična  umjetnica  i sva 
druga  svojstva,  koja  su  od  potrebe  glumskoj  vještakinji. 
Lijepa  vanjština,  žarki  pogled  te  divni,  zvuku  srebrna 
zvona  nalični,  glas  moraju  da  osvoje  slušatelja  i gledaoca 
11a  prvi  mah.  U grudima  Marije  Strozzijeve  rasplamtila 
se  ljubav  k umjetnosti  do  sjajnog  krijesa,  koji  treba  da 
bude  i svjetlilu  kažiputom  našemu  mlađjemu  umjetnič- 
komu naraštaju.  Do  čega  se  samotvorni  talenat  može 
.podići  tek  svojim  trudom  i marom,  tomu  nam  podaje 
baš  Marija  Strozzijeva  prekrasan  primjer!  Izuzev  ono 
nekoliko  mjeseci,  kad  je  bila  učenicom  glumačkog  našeg 
veterana  Josipa  Freudenreicha,  bješe  umjetnica  kroz  sve 
ove  godine  prepuštena  sama  sebi,  lih  svojemu  umjet- 
ničkomu instinktu.  Ali  nije  samo  to!  Ni  umjetnički  pravac, 
kojim  ima  stupati,  nije  joj  bio  označen,  a koliko  se  je 
baš  na  ovom  lijepom  talentu  griješilo,  dokazuju  nam 
uloge,  koje  je  Marija  Strozzijeva  u prvim  godinama 
svojeg  glumačkog  zvanja  prikazivala.  Iza  „Sirote"  slije- 
dila je  „Debora",  već  kao  druga  uloga,  a za  tim  — vila 
Keristana  u „Rasipniku",  stara  Bertrandtova  u „Zvonaru", 
pak  operetne  partije  u „Serežaninu"  i „Chonehonu".  Uz 
Shakespearovu  Juliju  pjevala  je  ona  i Siebela  u „Faustu", 
a iza  Bbolice  u „Don  Oarlosu"  slijedio  je  „Kip  od  puti!" 
Da  je  kojom  srećom  u ono  doba  11a  čelu  našega  glu- 
mišta stajao  muž,  kakvoga  je  onda  Beč  imao  u dru.  Laubeu, 
11a  kojoj  li  bi  visini  danas  stajala  dična  umjetnica?  Kao 
Poljakinja  Mordzijevska  i ona  bi  slavenskoj  umjetnosti 
izvojštila  jamačno  udivljenje  cijele  zapadne  Evrope ! A 
žalosno  je,  što  i nakon  dvadeset  i pet  godina  nije  u tom 
pogledu  krenulo  na  bolje,  pak  da  se  kod  odgoja  mladih 
umjetnica  još  i danas  po  istoj  prokušanoj  metodi  postupa. 
Zaista  stojeći  pred  tako  žalosnim  primjerima,  kako  da 
ne  pojmimo  vapaj  sviju  pravih  prijatelja  umjetnosti,  sviju 
rodoljuba  za  dostojnom  dramatičkom  školom,  za  drugim 
načinom  glumišnog  upravljanja?  Jer  tako  ne  može  dalje 
ići!  Ne  rađjaju  se  svaki  dan  onako  jaki  i krepki  talenti 
poput  Marije  Strozzijeve,  kojoj  je  konačno  njezin  umjet- 
nički polet  pokazao  pravi  izlaz  iz  ovog  kaosa.  U vrtu 
naše  dramske  umjetnosti  imade  i nježnih  stabalaca,  koja 
jaka  bura  lako  može  prelomiti,  a koja  bi  opet  pod 
rukom  brižna  vrtlara  danas  sjutra  donijela  lijepa  ploda. 
Zločest  odgoj  mladih  umjetnika  gotovo  je  ubijstvo  talenta 
njihova. 

A uvažimo  li  sad  još  i naše  osebujne  pozorišne 
prilike,  teške  materijalne  neprilike,  od  kojih  nijedan  naš 

umjetnik  ne  ostaje  poštedjen,  bezbroj  glumišnih  intriga, 
ponizujući  način,  kojim  se  i sa  službene  strane  sa  našim 
glumačkim  prvacima  često  postupa,  priznat  ćemo  i sami, 
da  je  vijenac,  kojim  se  u nas  vjenčavaju  čela  naših 
prvih  umjetnika,  kud  i kamo  češće  vijenac  trnja  no 
lovora.  Uzmemo  li  još  na  um,  kako  Marija  Strozzijeva 
nije  uz  to,  što  je  bila  posve  sebi  prepuštena,  gotovo 
do  pred  nekoliko  godina  imala  nikakove  prilike,  da  se 
upozna  sa  glumišnim  prvacima  tudjih  naroda,  da  je  tek 
u ovo  posljednje  vrijeme  gledala  prvake  francuske,  nje- 
mačke i talijanske  umjetnosti,  a da  je  u ovo  vrijeme 
od  dvadeset  i pet  godina  glumila  do  400  najraznijih 
uloga,  to  mislimo,  da  imade  ,,Obzorov“  kritik  pravo, 
kad  se  pita : Bi  li  i jedna  Sara  Bernhardtova,  bi  li  i jedna 
Duse-ova  uz  ove  okolnosti  mogla  više  postići,  no  što  je 
postigla  Bužička-Strozzijeva  ? A da  je  uza  sve  to  ostala 
vjerna  i nama  i našoj  umjetnosti,  to  je  najljepši  listak 
u lovor-vijencu  njezine  slave ! 

Talenat  Marije  Strozzijeve  vrlo  je  mnogostručan : i 
smijeh  i plač  stoje  jednako  u njezinoj  službi.  U tom 
naliči  slavnoj  francuskoj  svojoj  družici  gdjici  Reichem- 
bergovoj  u Parizu.  No  ma  da  nas  i živi  žar  njizine 
umjetnosti  zanosi  u tragičnim  ulogama,  makar  nas  i tiha  bol 
njezine  Ofelije  potresuje,  a kraljica  Elizabeta  nam  dušom 
zavlada,  mi  volimo  vrijednu  umjetnicu  gledati  u kome- 
diji Shakespearovoj  i u dramama  francuskih  pisaca. 
Marija  Strozzijeva  skroz  je  umjetnička  narav,  njezin  je 
umjetnički  temperamenat  nalik  nestašnu  traku  proljetnog 
sunca,  koji  pozlaćuje  sve,  kamo  njegov  sjaj  dopire.  Tra- 
gična grmljavina  Fedore,  očajnost  Margarete  Gautierove 
potresuju  doduše  našim  živcima,  ali  duša  naša  pliva  tek 
u pravoj  slasti,  gledajući  dičnu  umjetnicu  kao  nestašnu 
Beatricu  u „Mnogo  vike  ni  za  što“,  kao  domišljatu  Por- 
ciju u „Mletačkom  trgovcu",  kao  zamamljivu  groficu 
Autreval  u „Borbi  gospodja".  Zaista  tuj  je  prava  domena 
njezina  u istinu  preobilnog  talenta,  i što  nam  ona  u 
ovim  prizorima  daje,  najčišći  su  biseri  iz  mora  dramskog 


umijeća.  Šteta,  što  joj  nije  bilo  moguće  od  početka 
posvetiti  se  posve  ovoj  struci,  za  koju  je  rek  bi  od  naravi 
stvorena. 

Ovaj  veliki  dar  Marije  Strozzijeve  spoznao  je  i cijenio 
dostojno  i prvi  naš  kritik  August  Šenoa,  koji  je  u 
„Viencu"  g.  1879.  ovim  riječima  popratio  sliku  umjetnice: 

„Marija  Strozzijeva,  kojom  se  hrv.  glumište  ponositi 
može,  posveti  se  drami,  za  koju  je  upravo  stvorena,  slije- 
deći nagon  srca  svoga.  Prvi  joj  je  učitelj  bio  g.  Freu- 
đenreich.  Oskoro  joj  nije  trebalo  učitelja.  Njezina  okretna 
narav  nadje  si  skoro  sama  pravi  put.  Otresav  se  manire 
i prenavljanja,  proniknula  ozbiljski  svojim  zvanjem,  poda 
se  hrvatska  glumica  pođpunoma  svojoj  naravi,  te  je  u 
sto  prilika  osladila  hrv.  općinstvo  svojom  umjetnosti. 
Narav  joj  umije  priljubiti  se  uz  svaku  ulogu,  što  najviše 
vrijedi  za  glumca,  jer  je  samo  promjenljivost  put  do  glu- 
mačke vještine.  Gospodja  Eužička-Strozzi  je  navlas  u kon- 
verzacijonalnoj  drami  prvakinja  našeg  društva.  Ona  je 
jedna  od  onih  osoba,  koja  svojom  vještinom,  vjernim 
oponašanjem  karaktera  dokazuje  strancu,  da  se  i hrvatsko 
glumište  može  takmiti  s drugimi  glumišti". 

A ovaj  laskavi  sud  potvrđiše  prije  nekoliko  godina 
i čuveni  kritici  praški. 

Za  svoju  svečanu  predstavu  odabrala  je  dična  umjet- 
nica dramu  „Adrienu  Lecouvreur".  Ovu  lijepu  glumu  na- 
pisao je  meštar  Scribe  još  za  veliku  trageđkinju  Rache- 
lovu,  kako  bi  joj  se  tako  podala  prilika,  da  se  pokuša 
i u kojem  konverzacijonom  komadu.  Ali  u svojoj  juna- 
kinji stvorio  je  Scribe  i ideal  dramatične  umjetnice,  koja 
po  čistoći  svoje  duše  stoji  i nad  herceškinjama  i nad 
knezovima.  Ova  je  gluma  ujedno  apoteoza  glumačkog 
staleža.  Lijepa  je  dakle  a i puna  pieteta  bila  zamisao 
dične  sveearice,  što  je  za  svoju  slavu  odabrala  glumu,  u 
kojoj  se  veliča  zvanje  njezino.  Štujući  svoju  umjetnost, 
štuje  umjetnik  najbolje  i samoga  sebe. 

Stjepan  Miletić. 


Mariji  Ružički  Strozzijevoj 


a „Zastavi"  našoj  danas 
Tri  se  krasna  vienca  viju, 
Do  tri  vienca  naših  želja 
I čuvstava  naših  sviju. 


11.  travnja  1893. 

Prvi  vienac  postavljamo 
Na  žrtvenik  višnjeg  boga, 
Moleći  ga,  da  Te  čuva  - 
Na  čast  roda  hrvatskoga. 


Drugi  vienac  ovijamo 
Domovini  oko  glave, 

Ta  ona  je  dionica 
Tvoje  dike,  Tvoje  slave. 


A taj  treći  prvoj  evo  U ljubavi  mladenačkoj 

Svećenici  u tom  hramu  — Njim  krunimo  Tebe  samu ! 


Spjevao  Stjepko  Španić. 

Katarina  Zrinska,  banica  hrvatska*  (1625 — 1673.) 

Napisao  Juraj  Tomljenović. 


0d  nekadašnje  kraljevine  Hrvatske  imamo  danas  tek 
ostatke.  Po  tim  ostatcima  nalazi  putnik  posvuda 
ruševine  starih  gradova.  Na  mjestima,  gdje  ti  se  sad  oko 
zaustavlja  na  rpama  kamenja  i pepela,  tužnom  svjedo- 
čanstvu naše  slave,  snovale  se  unatrag  kojih  dvjesta 
đvadesetak-triđesetak  godina  zamašne  misli.  U našu 
zemlju  bile  uprte  tad  oči  mnogih  državnika,  a vijesti  o 
njoj  kolale  u jedan  i isti  dan  po  mnogim  glavnim  grado- 
vima Evrope.  Ne  prevršujemo,  kad  kažemo,  da  su  se  i 
španjolski  zapad  i daleka  Švedska  zanimali  za  velike  ljude 
naše  zemlje.  A za  što  sve  to,  zbog  velika  li  dobra  ili  zla? 
Mrsile  se  ovdje  čudnovate  niti,  a te  niti  prepređalo 
žensko  čeljade.  Umijeće  mu  je  toliko,  da  može  i neslabu 
psihologu  biti  nekom  zagonetkom.  To  je  čeljade  junakinja 
naša : Ana  Katarina  Zrinsko-Frankopanka.  potonja  banica 
hrvatska.  Njezino  žice  hoću  izložiti,  pa  sam  razdijelio 
radnju  11a  tri  dijela.  Prvo  doba  do  početka  nezadovoljstva, 
drugo  doba : vrijeme  urote,  a treće  život  baničin  od  provale 
Nijemaca . u Oakovae  i dalje  izvan  Hrvatske.  U urotu 
ćemo  nalaziti  samo  zbog  veza,  koliko  je  najnužnije. 

Ja  ju  ne  ću  drukčijom  prikazati,  nego  kako  nam  ju 
crtaju  vijesti  iz  savremenih  vrela.  Od  Katarine  Zrinske 
očekuj  sve  dolično  izvanrednoj  ženi;  po  umu  i srcu  ona 
je  u kolu  najvećih  Bimljanka;  u modernoj,  novovjekoj 
povjesti  ne  znamo  mi  nijedne  žene,  koju  bismo  s njom 
pravedno  sa.  sviju  strana  isp oredili,  veće  od  nje  ne  rodi 
hrvatska  majka. 

Katarina  niknu  negdje  na  obalama  sinjeg  mora 
hrvatskoga  godine  1625.  Vuk  Krsto  Frankopan,  general, 
i grofica  Uršula  Inkoferova,  njezini  su  roditelji.  Otac  je 
postao  generalom  baš  nešto  poslije,  kako  mu  se  rodi 
jedinica  kćerka.  Mjesto  karlovačkoga  generala  bilo  je  u 
ono  doba  najvažnije,  jer  su  nepravedna  vremena  otela 
mnogo  ustanovi  banstva.  Zapovjednici  karlovački  đolažahu 
k nama  iz  njemačkih  pokrajina,  a kivni  na  Hrvate  kidali 
raskidanu  već  bansku  vlast  sve  više.  Otac  Katarinin  bješe 
prvi  i zadnji  Hrvat  — karlovački  general.  Zloba  njemačka 
ne  dade,  da  iza  njega  ikad  koji  dodje.  Vuk  je  bio  „muž 
kanonskoga  značaja,  besprikorna  vladanja  i zrelih  odluka1', 
taku  mu  svjedočbu  daje  rodoljubni  sastavljač  „Uspomena 
hrvatskih  kraljeva  i banova".  Taki  otačbenik  nije  mogao 
da  se  ne  stavi  za  poduporanj  prava  naroda  svoga,  pod 
kojima  će  njegova  ramena  klonuti.  On  pade  god.  1613., 
skinuše  ga  s vojnoga  zapovjedništva  a poslije  su  mu 
dijelili  ukore.  Vuk  Frankopan  preminu  g.  1652.,  a domo- 

1 Prije  su  o njoj  pisali  ovi  pisci:  Dr.  Fr.  RaČki  u zagre- 
bačkom Katoličkom  listu  od  g.  1857.,  VIII.  tečaj ; Ivan  Kuku- 
liević  u Arhivu,  IX;  Ivan  Zahlar  u Vijencu  od  g 1871.,  br.  17., 
pa  u istom  Vijencu  prof.  Tade  SmiČiklas.  To  su  medjutim  opisi 
u općenitim  crtama.  Ja  sam  pokušao,  da  prema  dosad  na  svijet 
izdanoj  gradji  sastavim  opširniji  njezin  životopis. 


vina  je  njegova  plakala  dugi  plač  nad  tolikim  gubitkom. 
Njegov  život  ogorčiše  Nijemci.  Na  njih  je  on  sipao 
mržnju,  koju  preda  svojoj  djeci  u sveti  poklad.  Dva  brata 
Katarinina  ne  doživješe  duga  vijeka,  te  osta  ona  sama 
s mladjim  bratom  Franjom  Krstom.  Bazličite  ih  majke 
rodiše,  obje  od  njemačke  krvi.  To  im  pak  nije  smetalo, 
da  se  izučeni  u školi  oca  svoga  natječu  u mržnji  prama 
Nijemcima.  Katarina  je  odgajana  u svim  pogodnostima. 
Djela  su  joj  svjedokom  velike  naobrazbe.  Francuski 
poslanik  biskup  Bezier,  koji  je  sjedio  na  dvoru  Signorije, 
kaže  za  nju,  da  umije  samo  hrvatski.  Francuz  to  veli 
izrijekom,  te  bismo  tim  imali  razloga,  da  vjerujemo.  Tomu 
nije  tako.  Ona  veli  sama  za  sebe,  da  je  učila  tolike 
„nimške"  knjige,  a mi  znamo,  da  je  gradila  pisma  na 
kralja  Leopolda  na  njemačkom  jeziku,  pak  joj  je  i majka 
bila  Njemica.  Prema  tomu  nije  sumnje,  da  je  znala 
njemački,  a bit  će  valjada  i talijanski,  kao  što  bi  poka- 
zivalo i njezino  pismo  od  6.  ožujka  god.  1668.  duždu 

mletačkomu  (dr.  Fr.  Bački,  Acta  coniurationem  bani 
Petri  a Zrinio  ete.  spectantia,  izdanje  jugoslavenske  aka- 
demije u Zagrebu  1873.,  str.  24).  Mislimo,  da  je  po 

svoj  prilici  kakav  diplomatski  razlog  sklonuo  duhovitu 
ženu,  da  Francuzu  reče : ne  znam  nego  hrvatski. 

Naobražena,  pristala,  simpatična,  šta  više  i lijepa 
gospodjica  proživi  najljepše  dane  maštajući  o-  zastrtoj 
budućnosti.  Dugo  se  medjutim  ne  nauživa  djevičanskog 
kraljevanja,  jer  joj  je  bilo  sudjeno,  da  ju  jabuku,  što  no 
se  tek  zarumenila,  ubere  mladi  grof  Petar  Zrinski.  Divnu 
svadbu  urekoše  zet  i tast  na  dan  27.  listopada  1641. 

Grad  Karlovac  ne  doživi  takih  svatova  nikad  više.  Mjesec 
dana  prije  pira  šalje  grofovski  mladoženja  pozivnice  11a 
sve  kraje  u blize  strane  i . daleke,  da  se  kupe  kićeni 
svatovi.  Za  bogate  njegove  i tastove  trpeze  posjedat  će 
različna  stepena  društva  kano  šarene  čete : od  zlaeena 
krunjenika  pa  do  čedna  i poštena  podložnika.  Tu  vladari 
i knezovi,  tu  velikaši  i plemići,  pak  građjani  i drugi 
ljudi.  I sad  su  još  u državnom  mletačkom  arhivu  dvije 
pozivnice  upravljene  na  dužda  Franju  Erizzo  i na  vladu 
gospodske  Signorije:  veliko  vijeće.  „Umoljavate  se“  — 
tako  glase  — „vi  susjedi  i prijatelji,  da  se  potrudite 
dne  27.  listopada  11a  objed  u grad  Ozalj,  a na  večeru 
istoga  dana  i na  objed  drugoga  dana  u Karlovac  u kuću 
Videa  Frankopana". 

Srećnijih  auspicija  za  koji  brak  ne  pamti  hrvatska 
povjest,  pa  ipak  — 0 sudbino ! Lijepa  nevjesta,  kojoj 
bijaše  šestnaest  godina,  mogla  se  je  s milim  čovjekom  širiti 
po  krugu  bogatih  gradova.  Ona  odabira  za  stanove  bogati 
Ozalj,  tu  krunu  bogatstva  moćnih  velikaša,  Božjakovinu, 
Vrbovec:  rodjeno  mjesto  Petrovo,  bajni  Grobnik,  morsku 
mramornu  Kraljevicu,  tvrdi  Novi,  Bribir  pak  Oakovae, 
stolicu  roda  Zrinskoga. 

I Katarina  i Petar  bjehu  djeca  velikih  porodica. 
Obje  kuće  slavnim  djelima  svojim  rese  po  sve  vijeke 
zgradu  povjesti  naše.  Zrinski  još  u ona  vremena,  kad  je 
žezlo  kralja  Hrvata  krojilo  sveto  pravo  narodu  svomu, 
bjehu  jedni  izmedju  prvih  dostojanstvenika.  A šta  više, 
misli  se,  da  su  s kraljevima  naše  krvi  i u rodu.  Poslije 
kraljevska  kuća  anžuvinska  držala  ih  za  svoj  rod. 

Kuća  Zrinskih  pripada  broju  dvanaestorice  izbornika, 
što  su  birali  hrvatske  kralje;  pleme  Zrinskih  pripada  i broju 
šestorice  plemena, 
odakle  je  mogao 
kralj  hrvatski  biti 
izabran.  Za  tim, 
od  kako  izumrije 
koljeno  kraljevske 
kuće  Krijesimiro- 
vića,  množina  ih 
se  uzvinjuje  na 
banske  stolice,  pa 
kroz  punih  šest 
vijekova  sjaju 
kano  prvi  rod. 

Davninom  posve- 
ćeni stekoše 
imanja  i zemalja 
na  daleko  i ši- 
roko, te  su  i bez 
palice  vladalačke 
bili  doista  vlada- 
rima. Dobro  svi- 
jesni  o jakosti 
svojoj  prvi  oni  i 
zadnji  u hrvatskoj 
povjesti  kušaju, 
a a banstvo  bude 
nasljedno  u kući 
Zrinskih.1  Koliko 
li  puta  ne  užeže 
srca  njih  ova  ideja: 

Hrvatske  ujedi- 
njene i snažne! 

Koje  li  boje  bješe 
ta  ideja,  rješavat 
će  budući  ispiti- 
vači povjesti  naše. 

Opasani  junačkom  snagom  znadoše  a na  silu  ljutu  Ugrima 
dovoditi  u državu  Hrvatsku  nove  kralje,  stavljati  im  na 
glave  krunu  zlatnu,  za  koju  mi  tvrdimo,  da  je  bila : kruna 
hrvatska.  (0  krunidbi  Karla  Eoberta,  na  koga  tu  mislimo, 
i o krunjenju  vladara  kuće  Arpadove  priopćit  ćemo  drugom 
zgodom  posebnu  studiju).  Takove  su  loze  bili  Zrinski. 

1 Bansko  nasljedstvo  bili  su  dobili  zakonito.  Arhiv  VII., 
19.  Iza  Pavla  Šubiea  (1274.  - 1312.)  zavlada  Mladen,  jednostavno 
kano  sin  njegov. 


Marija  Ružička  Strozzi. 


A Frankopani?  Manji  od  prvih,  imaju  ipak  i oni 
prošlost  uza  se.  Djela  zamjernih  počinjaju  već  za  mon- 
golske provale.  U ratovima  kraljeva  ugarsko-hrvatskih 
s inostranim  državama  padaju  od  njihovih  mišica  i 
posljednji  potomci  neprijateljske  dinastije.  Nesrećni  Franjo 
Kršio,  milokrvni  Petrov  šurjak,  utječe  se  slavi  roda  svoga, 
eda  ga  ona  primi  pod  okrilje.  On  je  dokazivao,  da  ima  listine, 
koje  mu  kažu,  da  je  po  Anicijima  u svojti  sa  carevima  kuće 
Habsburške ; ' a krvno  se  bio  svezao  i s rimskom  stolicom. 

To  su  obitelji, 
iz  kojih  je  potje- 
cala naša  juna- 
kinja i njezin 
vojno.  Katarina  i 
Petar  dvije  su 
posljednje  velike 
grane  proslav- 
ljenih dviju  kuća. 

Nikola  Sigetski 
ostavi  sina  Jurja, 
koji  opet  porodi 
drugoga  Jurja, 
rođjenoga  rodi- 
telja Petra  Zrin- 
skoga.  Po  tom  je 
zadnji  ban  Zrinski 
bio  praunukom 
Sigetskomu.  Otac 
se  Petrov  nije 
gledao  najbolje 
s kraljem;  umre 
u tridesetgo- 
dišnjem  ratu ; 
smrtni  log  mu 
priredi  V.alenštein 
god.  1626  Petar 
osta  kano  pet- 
godišnje  siroče, 
a Nikoli,  bratu 
njegovu,  bješe  šest 
godina.  Majka  im 
je  bila  Magja- 
rica,  roda  Seći- 
jeva.  Petra  odgo- 
jiše Isusovci,  a 

viša  studija  primi  u Italiji.  Priroda  ga  opremi  tjelesnom 
jakosti,  a nauke  mu  usavršiše  sposobnosti.  U 17.  godini  već 
je  on  komornikom  kraljevskim,  a u 20.  dovodi  sebi  i dru- 
žicu života.  Petar  kao  snažan  pup,  što  no  rastjera  me- 
kani oklop,  koji  ga  grli  i zeleno  se  širi  na  sve  strane, 
odbacio  kabanicu  najnježnije  mladosti  i razvio  se  snažnim 
tijelom ; Katarina,  ružičasti  cvijet,  što  no  ga  ljepotom 
krasna  svačije  voli  oko,  a on  se  tek  sprema  da  obuče 
1 Te  su  listine  patvorene. 

na  se  grimizno  crvenilo.  Slava  «se  Petrova  ori  po  dalekim 
stranama;  ime  mu  se  pronosi  od  srca  Germanije  do  naj- 
daljega kraja  Hrvatstva.  U sijelu  vila  hrvatskih  njemu  ju- 
naku viteške  mišice,  mača  oštra  a ubojna  koplja,  podaje 
Dubrovčanin  još  i trublju  i u nju  mu  smjelo  svira  na- 
mjenjujući mu  prijesto  otomanski. 

Već  u 2b.  godini,  dakle  prvoj  bračnoga  života,  ima 
Petar  nemilih  sukoba  s Nijemcima,  otimlje  im  hrvatske 
gradove  i baca  austrijske  orlove.  Mišljenje  svoje  ispo- 
vijeda u pjesmi  pradjedu  svomu  Sigetskomu,  gdje  nje- 
mačku prevrtljivu  vjeru  ispoređjuje  sa  zimskim  svaki  čas 
prevrtljivim  suncem. 

Druga  Petrova,  Katarina,  i u tom  je  jednaka  mužu. 
Ima  momenata,  gdje  je  svijesna  da  će  satrti  Nijemca, 
glasno  već  unaprijed  uživala  u pobjedi. ' 

S takim  se  dakle  čovjekom  nadje  Katarina  u bračnoj 
svezi.  Ništa  im  nedostaje.  Sve  miline  i ugode,  što  ih 
ovaj  svijet  može  podati,  okružuju  ih.  Ne  treba  drugo  do 
užitka,  nego  da  ih  prigrliš.  Ali  vanredne  duše  svijesne 
o svom  zadatku  odabraše  buran  život.  Bračno  njihovo 
živovanje  bilo  vedro  i nepomućeno  kano  prvoga  dana. 
Bog  ih  obdari  s više  djece.  Najstarije  bješe  kći  Jelena, 
naša  „lijepa  Jelena11',  jer  je  bila  svjetska  krasota.  Mladja 
od  nje  sestra  bijaše  Judita  Petronela.  Rodi  se  g.  1652. 
Ona  zavoli  zidine  samostanske,  te  im  u 11  godini  svojoj 
posta  vječitom  drugom.  Uzalud  ju  odvraćali  i otac  i lju- 
bazna majka.  A kad  ona  ipak  osta  pri  svojoj,  obećaše 

joj  miraza  3000  f'r.  To  je  medju  tim  bilo  malo  za  jednu 
baničnu,  i za  to  se  Judita  tuži  ocu  i majci.  Na  to  od- 
govara mati  Katarina  pišući  joj  hrvatski  ovako:  „Ne  stimaj, 
da  si  s tem  zavsima  od  nas  odilena,  ili  da  si  vu  nemi- 
lošće  očinoj  i materinoj,  nego  istina  je  to,  da  smo  ti 

hoteli  s tim  pokazati,  da  nam  ni  z voljum  bilo,  da  si 

vu  ovom  siromaškom  Clostru  opatičkom  svoj  stališ  ho- 
tela vu  svetom  redu  prieti,  nego  smo  te  mi  hoteli  med 
druge  opatice  vu  Clostar  dat,  kadi  su  vse  Hercesice  i 

grofice,  a to  s preporučenjem  Nih  Svetlosti  naše  Milostivne 
cesarice,  koji  su  bili  obećali  i tebe  vu  on  Clostar  spraviti, 
ali  budući  da  je  tebi  tako  volja,  i sereem  obljubila  si  red 
sv.  Clare,  vu  Clostru  zagrebačkom,  i da  si  sv.  Profesiu 
vučinila,  i mi  k tomu  našu  očinsku  i materinsku  volju  i 
privolenje  jesmo  dali  “ itd.  Majka  se  i otac  obvezuju,  da 
će  joj  dati  12000  f'r.,  što  je  velika  svota  u ondašnjoj 
vrijednosti. 

Taj  je  list  pisala  sama  banica  Katarina  svojom  rukom 
u gradu  Čakovcu  g.  1668.  Iza  smrti  očeve  imala  je  Ju- 
dita zbog  spomenutoga  miraza  dugu  parnicu  sa  dvorskom 
komorom.  Judita  umre  pri  izmaku  17.  vijeka  kao  žena 
vrlo  pobožna. 

Treća  kćerka  i ujedno  najmladje  dijete  bila  je  Zora 
Veronika,  kojoj  ljuta  sudbina  dosudjuje,  da  bude  supat- 

1  Tako  je  vrlo  izvjedljivo  pograbila  pismo  guvernera  šta- 
jerskoga grofa  Tattenbacha  od  19.  ožujka  g.  1670.  i radovala  se 

na  sav  glas. 


nica  majke  svoje.  Rodjena  je  g 1661.  U onom  pismu, 
u kom  Katarina  naznačuje  kćerci  svojoj  Juditi  miraz, 
spominje  i najmladju  djevojčicu  Zoru.  Njoj  je  7 godina; 
„uči  se  štati  i pisati “,  — veli  majka,  „svaki  dan  tebi  list 
piše,  ali  ga  nigdar  nezna  prečtati,  neće  ni  čuti  za  to, 
da  bi  ti  opatieum  vu  kloštru  ostala,  silom  hoće,  da  po 
te  pošalemo“.  Ovo  nam  je*  pismo  dragocjeno  Mi  iz  njega 
doznajemo,  da  je  svijetla  banica  svojim  jezikom,  hrvat- 
skim dopisivala,  i da  je  samo  hrvatski  odgajala  djecu 
svoju.  Dalje  doznajemo,  da  su  -se  djeca  voljela,  i da  se 
Zori,  ma  kako  malena  bila,  nije  svidjala  opatička  odora. 
Pa  ipak  i njoj  samoj  bješe  dokončati  medju  opaticama! 

U ostalom,  kakovim  je  duhom  majka  Katarina  za- 
dajala  djecu,  neka  nam  je  svjedokom  život  Jelenin  i 
grobni  natpis,  što  ga  sama  načini  sebi.  Jelena  radi  proti 
Nijemcima  vazda  jednako  kroz  sav  život.  A kad  je  izne- 
vjeri sreća,  sama  se  ona,  dijete  Zrinovića,  laća  zastave 
bojne  i zapovijeda  vojskama  — a protiv  mrskoga  „Nimca“ 
Sa  ovim  se  svijetom  oprosti  u Nikomediji,  gradu  u Maloj 
Aziji,  dne  18.  veljače  1703.  Njezino  je  tijelo  otud  pre- 
neseno u grad  Galatu,  a prije  tridesetak  godina  otkriše 
njezin  grob  sa  natpisom:  Ovdje  se  odmara  od  herojskih 

napora  žena  muškoga  srca,  spola  svoga  i vijeka  slava, 
preslavna  gospodja  Jelena  Zrinska,  Zrinske  i Franko- 
panske  loze  dika  posljednja,  Tokolija  vladara  žena,  a 
nekoč  Rakocijeva,  dostojna  muža  i jednog  i drugoga,  ve- 
likom slavom  slavljena  kod  Hrvata,  Erdeljaca,  Ugra  i 
Sikulaca  Djelima  slavnim  vrlo  poznata  cijelomu  svijetu, 
ravnodušno  prolazila  izmjenljivi  udes  sudbine,  u sreći 
jednaka,  u nesreći  još  veća,  puna  slave  ratne,  pobožnošću 
kršćanskom  izruči  gospodinu  junački  duh“  itd.  (Arhiv 
IX.  175.)  Takov  je  natpis  mogla  sastaviti  sebi  samo 
kćerka  Katarine  Zrinske ! 

Katarina  Zrinska  je  tumačila  svoje  dužnosti  nešto 
čudnovato.  Ona  će  vršiti  i službene  poslove  svoga  vojna. 
Ta  ona  je  „grofica  vikovična  od  Zrinja,  kraljevstva  Dal- 
matinskoga, Horvatskoga  i Slovinskoga  orsaga  (države) 
banica11.  Takov  naslov  stavlja  ona  svečano  na  čelo  svojoj 
banskoj  zapovijedi.  (Arhiv  VIII.,  222). 

4.  srpnja  1647.  potvrđjuje  ona  tako  Rakovčanima. 
Samoborcima,  Banjevčanima  i Brezancima  stare  pravice, 
što  im- ih  dadoše  k ral j i i bani.  (Arhiv  VIII.  214.). 

Kako  je  njezinoj  kući  uza  sve  bogatstvo  pri  velikim 
izdatcima  ponestajalo  novaca,  piše  ona  opet  drugi  put 
prijatelju  svoje  kuće  Ivanu  Zakmarđiju,  da  posudi  novaca.1 

3.  rujna  g.  1647.  rješava  Katarina  ovako  molbu 
neke  sirote:  „Do  naše  dobre  volje  i doklam  se  kaj  po- 
more k hižtvu,  neka  joj  bude  na  onom  što  prosi  ova 
suplikanta11.2 

1 Arhiv  VIII.,  221.;  Ivan  Zakmardi  bijaše  protonotar  naše 
kraljevine,  prvi  pravnik  svoga  doba  i zastupnik  Hrvatske  na 
ugarskom  sabora.  Historija  ga  pribilježi  kao  velikoga  rodoljuba 
hrvatskoga. 

2 Uršula  Benšić,  siromašna  žena,  podnijela  je  molbu,  da  bi 
skupa  sa  svojim  mužem  bila  riješena  od  robote.  Arhiv  II.  312. 

Kad  pročitamo  tu  rješitbu,  zar  ne  stoji  pred  nama 
otvorena  nutarnjost  njezine  milosrdne  duše?  Ona  rado 
čuje  molbu  uboge  žene.  Nema  sumnje,  da  visoka  go- 
spođja,  nadarena  od  Boga  velikim  materijalnim  blagom, 
nije  zatvarala  vrata  svojih  pred  nižim  svijetom.  Mi  smo 
slobodni  to  izvesti  iz  one  pučke  naklonosti  prama  nje- 
zinoj kući,  kojoj  trake  zamjećuje  poman  čitalac  prouča- 
vajući doba  tamnovanja  njezina  muža.1 

Medju  tim  umna  žena  okrenu  i na  drugu  stranu ; 
njezin  duh  nije  mogao  živjeti  samo  od  jedne  hrane,  nije 
se  mogao  baviti  samo  dužnostima  majke  i državnim  po- 
slovima, ona  mu  priredjuje  nastan  i na  lijepom  polju 
književnosti.  Znajući  dobro,  da  bez  duševne  domovine 
nema  tvarne,  da  bez  umna  napretka  nije  narodu  op- 
stanka, poštara  se  visoka  gospodja,  da  poda  rodu  svomu 
jednu  knjižicu  na  materinskom  jeziku.  Poslušaj  samo, 
misaoni  čitaoče,  što  su  razlozi,  koji  ju  siliše  na  to,  pa 
onda  slobodno  - ako  možeš'  — ne  privini  k srcu  svomu 
njezine  uspomene!  Ona  veli:  „Premišljavajući  vnogokrat, 
da  se  skoro  zmeda  vsega  svita  jezikov  najmanje  hervae- 
koga  ovo  doba  štampanih  knjig  nahodi ; pače  i one,  koje 
nigda  bihu  po  pobožnih  i Boga  bojećih  Ijudih  učinjene  i 
štampane  veće  se  zatiraju  i malo  kadi  nahode.  Zato  ja, 
premda  znam  i vidim,  da  mi  vnogi  zamiriti,  vnogi  i zA 
zlo  zeti  hote,  da  sam  se  ovakovo  djelo  na  se  vzeti  pod- 
pačala  i knjige  načinjati  i spravljati  (što  se  meni  more 
biti  ne  bi  pristojalo)  postupila.  Ništar  manje  radi  vnogih 
usrolcov  dobrih  nisam  hotila  pomnji  mojoj  uzmanjkati, 
trudu  prostiti  skerbi  i potroška  engedovati  (oprostiti) 
ter  kakovo  takovo  ovo  delo  mojega  pravoga  hotinja  zna- 
menje dobrim  podati,  obznaniti  i priporučiti.  Polag  toga, 
da  bi  vrime  moje  zaludo  i bez  hasne  ne  potrošila,  prijeh 
se  ovoga  dila  sa  vsim  sercem  i hotinjem,  a to  zbog  je- 
dine ljubavi,  koju  najpervo  Bogu,  pak  bližnjemu  momu 
nosim,  njemu  k diki  većoj,  ovomu  k dušnomu  lagljemu 
zveličenju.  Knjižice  ove  iz  čuda  nimških  kripostnih  pismi 
i štampi,  kakono  pčela  z vnogih  rožić  slast  vzamši,  zi- 
branimi  pobožnostmi  napunih  i popisah;  da  iz  njih  komu 
đopadu,  jur  pripravnu  i gotovu,  tim  laglje  koju  od  meda 
sladkoću  obćuti  itd.  Dano  u Ozlju  dan  pervi  Augusta 
leta  1660.  Vsake  vrste  dobrim  i pobožnim  ljudern  Pria- 
telica  rada  služiti  G.  P G.  (Grof  Frankopan  Katarina) “. 
Predgovor  namjenjuje  visoka  spisateljica  „vsega  hervac- 
koga  i slovinskoga  orsaga  gospodi  i poglavitim  (juđem 
obojega  spola  vsake  verste  i fele  dobrim  keršćanikom", 
a knjigu  nazva:  „Putni  Tovaruš  (drug)  v nogimi  lipimi, 
novimi  i pobosnimi  molitvami  iz  nimskoga  na  hervacki 
jezik  istomachen  i szpravljen  po  meni  groff  Prankopan 
Catharini  gospodina  grofa  Petra  Zrinszkoga  hisnom  to- 
varusu.  Pervich  sada  u štampi  na  svitlo  dan  i vnogi m 
pobosnim  ljudern  na  vsivanje  i tovaristvo  vđiljen". 

1 Iz  pisma  grofa  Ernesta  Paradeizera  biskupu  Martin  u Bor- 
koviću  od  18.  srpnja  1680.  razumjeti  je,  da  je  narod  volio  Zrin- 
skoga.  Rački : Acta  coniurationis  etc.  308. 


Knjižica  ta  ima  441  stranu,  u 12-tini,  a ukrašena 
je  drvorezima,  što  ih  je  rezala  Elizabeta  Piccini ; otraga 
je  načinjen  grb  kuće  Prankopanske.  Prvi  put  je  tiskana 
u Mletcima  g.  1661.,  pošto  je  i zadnje  hrvatske  knjižare 
u Varaždinu  nestalo;  poslije  je  otisnuta  još  2 puta  u 
Ljubljani.  Treći  put  dobi  neke  preinake,  pa  je  postala 
kraćom.  Iza  predgovora,  vinuvši  se  slavna  Zrinovićka  na 
Pegaza  razlaže  ovako  „vsakomu  onomu,  ki  štal  bude  ove 
knjižice" : 

»Nij  za  drugo  na  ’vom  svitu 
Glovik  stvoren  od  ruk  Boga, 

Kad  mu  dušu  plemenitu 
Da  srid  raja  zemaljskoga, 

Neg  da  ovdi  tako  hodi, 

Tako  žive  i putuje, 

Da  se  v smrti  prav  nahodi 
I da  v nebu  gospoduje. 

Zač  Bog  stvori  vnoge  staze, 

Vnoge  pute  i načine? 

Neg  da  po  njih  ljudi  plaze 
Do  nebeske  domovine. 

Zato  knjige,  zato  pisma 
Zapovidi  i zakoni 
Poda,  da  ki  ide  š njima 
Večnu  radost  mu  nakloni.« 

Te  dvije  kitice  izvadismo  iz  pjesme,  što  no  slijedi  iza 
predgovora.  Katarina  Zrinska  piše  čakavštinom,  ta  Bože 
moj,  ona  je  rodjena  u kršnom  Primorju  ! Uza  to  ima  i 
kajkavštine.  Nalazi  se  i magjarskih  riječi  n.  pr.  enge- 
dovati, orszag,  tovaruš  i druge.  Spisateljica  je  predgo- 
vorom svojim  raskrila  potomstvu  hvoje  srce.  U danima 
mutnim  i oblačnim  nad  obzorjem  domovine  ona  promišlja 
mnogo,  mnogo  puta,  kako  to,  da  na  hrvatskom  njezinu 
jeziku  ima  najmanje  knjiga  izmedju  sviju  jezika.  I da 
tomu  iole  doskoči,  hoće  ona  da  napiše  knjigu  svjema  od 
„slovinske  i hrvatske  države".  Ona  ne  mari  za  trud.  t;i 
ona  i ne  može  biti  bez  rada.  Revno  izradjuje  ona  svoje 
djelo  po  mnogim  njemačkim  knjigama;  sama  sebe 
ispoređjuje  marljivoj  pčeli,  čini  to  visoka  književnica 
jedino  od  ljubavi  — dakako  naprama  Bogu  — pak  prema 
svomu  narodu.  Ona  je  svomu  narodu  „dobra  prijateljica", 
spremna,  da  mu  pomogne,  ili  kako  sama  veli : „priateljica 
služiti  rada".  Ona  zna  dobro,  da  će  joj  mnogi  iskvareni 
i ođnarodjeni  aristokrat  zabaviti,  što  se  je  sa  svojih 
visina  spustila  „knjige  načinjati",  ali  nje  ne  boli  za  to 
glava.  Djelo  svoje  radi  ona  sa  „vsim  srcem",  i ako  ništa, 
eto,  rode,  stavljaj  i ti  na  srce  svoje  njezino  „znamenje 
pravoga  hotinja",  da  tebi  siromašnu  pomogne.  Spisateljica 
Katarina  i ne  misli,  da  će  uraditi  bog  zna  šta,  već  po 
svojim  silama  čedno  djelo  „kakovo  takovo".  Mi  ne  ćemo 
niti  možemo  uzvisivati  literarne  vrijednosti  „Putnoga 
Tovaruša",  ali  je  visoka  književnica,  da  spomenemo  sud 
Kukuljevićev,  bolje  hrvatski  pisala  i poznavala  svoj  jezik, 
nego  mnogi  svećenici,  koji  su  u njezino  vrijeme  i poslije 
izdavali  molitvene  knjižice,  a stihove  je  bolje  gradila 
nego  njezin  suprug  Petar. 

Ali  Katarini  Zrinskoj  ne  bješe  sudjeno,  da  načinja 
knjige  i dalje. 


(Nastavit  će  se.) 

Atena  i Sparta. 

Po  T.  B.  Macaulayu. 

(Nastavak.) 


jnogi  pisci,  a i g.  Mitford  u tome  je  kolu.  ne 
mogu  se  dosta  načuditi  postojanosti  spartanskih 
uredaba;  medjutim,  nemaju  se  baš  čemu  čuditi, 
a još  se  manje  čime  hvaliti.  Oligarhija  je  naj- 
postojanija, a k jednu  i najslabija  vladavina; 
baš  zato  se  tako  dugo  drži,  jer  je  slaba.  Dočeka  veliku 
starost,  ali  to  je  starost  kržljava  i nemoćna  starčića;  žive 
na  vagi  Sanktorijevoj,  ne  miče  se  i ne  trudi ; pazi,  da  je 
ne  zadesi  nikakvo  zlo,  trese  se  i gine  od  straha,  čim  što 
novo  osjeti,  strepi  od  najmanjega  daška,  pušta  krv  za 
svaku  malenkost;  a tako  ne  imajući  ni  jednoga  dana 
zdravlja  ni  veselja  životari  od  dana  do  dana,  da  u starosti 
pođjetinji  i sasvim  onemogne. 

Spartanci  otkupiše  dug  opstanak  svoje  vladavine 
žrtvom  svoje  sreće  kod  kuće  i svoje  narodne  časti  u 
tudjini.  Puzali  su  pred  silnicima,  gazili  slabiće,  klali 
svoje  helote,  izdavali  svoje  saveznike.  U desili  su,  da  dodju 
jedan  dan  prekasno  u maratonsku  bitku,  i pokušali,  ne 
bi  li  se  kako  uklonili  od  salaminske  bitke.  Pustili  su,  da 
Atenjane,  koji  im  spasiše  život  i obraniše  slobodu,  Perzi- 
janac  po  drugi  put  otjera  iz  domovine,  samo  da  što  prije 
dovrše  svoje  utvrde  na  Istmu.  i pokušali,  ne  bi  li  se 
okoristili  bijedom,  što  njihove  spasitelje  bješe  snašla  u 
radu  oko  njihove  slobode,  te  ih  učinili  svojim  robovima. 
Ustali  su.  da  zabrane  Atenjanima,  koji  su  bili  ostavili 
svoje  zidine,  kako  bi  njih  obranili,  da  ih  ne  smiju  opet 
uzidati,  da  obrane  sami  sebe.  Počeli  su  peloponeski  rat, 
pogazivši  svoj  ugovor  s Atenom,  a dovršili  ga,  pagazivši 
ugovor  sa  svojim  saveznicima.  Poklali  su  i sasjekli  čitave 
gradove,  što  su  se  bili  utekli  pod  njihovo  okrilje ; prodali 
za  korist,  koju  su  oni  sami  uživali,  probit,  slobodu  i 
život  ljudi,  koji  su  im  najvjernije  služili ; primali  jednakom 
uslužnošću  sramotne  batine  Elejaca  i još  sramotnije 
perzijsko  mito;  nijesu  nigđa  pokazali  niti  da  zlobe  koga, 
niti  da  su  komu  zahvalni;  nijesu  zazirali  ni  od  jednoga 
zločina,  a nijesu  osvetili  ni  jednoga.  Najpače  držali  su 
svakoga  gradjanina,  koji  im  je  vjerno  služio,  za  krvnoga 
svoga  dušmanina.  Eto,  to  je  sva  umjeća,  kojom  se  posti- 
zava dug  opstanak  take  vladavine. 


A i domaće  uredbe  lakedemonske  bile  su  baš  tako 
mrske  i ogavne  kao  i njihova  spoljašnja  politika.  Nepres- 
tano upletanje  u sve  prilike  i neprilike  ljudskoga  života, 
neprestana  borba  protiv  prirode  i zdravoga  razuma:  to 
su  glavni  bilježi  svih  njihovih  zakona.  I kad  zakon  pred- 
suđe  vrijedja,  što  su  duboko  ukorijenjene  u duši  narodu, 
nije  baš  jako  probitačno : ali  kad  hoće  da  do  korijena 
utarnani  prirodni  nagon  i strasti,  puka  je  mahnitost. 
Spoljašnje  znakove  možeš  doduše  za  čas  udušiti,  ma 
čuvstva  ne  ćeš  lje  nigda  utamaniti ; a kad  mu  oduzmeš 


naravski  cilj  njegova  željkovanja,  tamani  pomućenu  dušu 
i tijelo  svoje  žrtve.  Tako  je  u samostanima,  tako  je  u 
pustinjačkom  životu,  a tako  bijaše  i u Sparti.  Odatle 
potječe  ona  mahnitost,  ona  po  gotovo  mahnita  jarost, 
što  bi  se  pored  svih  spoljašnjih  stega  tako  često  poka- 
zala kod  najodličnijih  gradjana  spartanskih.  Kleomene 
izvi  svoj  vijek  mahnite  okrutnosti,  sasjekavši  sam  sebe 
na  kuse.  Pausanija,  čini  se,  da  bijaše  sasvim  mahnit 
čovjek;  zamislivši  osnovu  ne  dobru  i opaku,  izdađe  ju 
svojim  čudnim  vladanjem,  koje  je  svakomu  u oči  uda- 
ralo, i ludim  svojim  odredbama,  i tako  svojom  bezoč- 
nošću  otud ji  od  sebe  ljude,  koji  bi  mu  bili  pomagali  i 
štitili  ga.  U Ksenofontu,  koji  se  je  u velike  divio  Sparti, 
ima  dosta  najjačih  dokaza,  da  je  bilo  tako.  Svatko  mora 
da  opaža  onu  surovu  i ludu  jarost,  što  no  obilježuje 
gotovo  svakoga  Spartanca,  s kojim  se  je  družio.  Klearh 
malo  što  nije  poginuo  zbog  svoje  okrutnosti.  Kirisofova 
četa  izgubi  svoga  vrsnoga  i vjernoga  vodju  poradi  nje- 
gove bezumne  i divlje  strogosti.  Ali  čemu  i dalje  nizati 
takove  primjere?  Lykurg,  taj  g.  Mitfordu  najmiliji  zako- 
notvorac,  osnovao  je  čitavu  svoju  vladavinu  na  nevaljalu 
načelu.  Nigda  nije  ni  pomislio,  da  vlade  postoje  za  ljude, 
a da  ljudi  nijesu  na  svijetu  vlade  radi.  Mjesto  da  udesi 
ustav  prema  narodu,  on  izopači  narodni  duh,  da  ga 
prilagodi  ustavu  — osnova,  dostojna  mudrih  onih  laputskib 
akademičara  — osnivača  u Svviftovu  romanu.  A time  je 
po  mnijenju  g.  Mitforda  osobito  zaslužio,  da  mu  se  divi 
malo  i veliko.  Cujmo,  što  on  o tome  kaže:  „Po  mnijenju 
novovjekih  ljudi  najpače  diže  toga  vanrednoga  muža  nad 
sve  druge  zakouotvorce  to,  što  je  on  u tolikim  životnim 
prilikama,  koje  na  oko  ne  pripadaju  području  zakona, 
umio  volju  i navike  svoga  naroda  po  svome  ćefu  urediti 
i udesiti “ . Malo  što  nijesmo  posumnjali,  nije  li  taj  ple- 
menko bio  tako  sretan  te  zadobio  svoj  uzgoj  pod  štapom 
Voltairova  dra.  Panglosa;  jer  je  njegova  logika  očito 
jednaka  logici  dvora  „Nuto  — čuda  — i djavola“ : 
,,Remarquez  bien  que  les  nez  ont  ete  faits  pour  porter 
des  lunettes,  aussi  avons  nous  des  lunettes.  Les  jambes 
sont  visiblement  instituees  pour  etre  chaussees.  et  nous 
avons  des  chausses.  Les  coehons  etant  faits  pour  etre 
manges,  nous  mangeons  du  pore  toute  1’  annee“  (Zapam- 
tite dobro,  da  je  nos  za  to  stvoren,  da  nosimo  na  njemu 
naočale,  a za  to  mi  i imamo  naočale.  Noge  su  nam  očito 
za  to  dane,  da  na  njima  nosimo  cipele,  a za  to  mi  i 
imamo  cipele.  Svinje  su  stvorene,  da  ih  pojedemo,  a 
za  to  mi  i jedemo  svinjetinu  čitavu  godinu). 

U Ateni  se  zakon  nije  neprestano  upletao  u želje 
i čuvstva  naroda.  Tuj  nije  roditeljima  otimala  djeteta 
ona  sveopća  maćeha,  država.  Nije  se  ono  morilo  gladom, 

da  bude  lupež,  ni  mučilo,  da  bude  prkonjica;  nije  bilo 
stalnoga  stola,  gdje  je  svatko  morao  ručati,  ni  stalnih 
rečenica,  kojima  je  svatko  morao  govoriti.  Atenjanin  je 
smio  sve  jesti,  što  je  godj  mogao  kupiti,  i govoriti,  koliko 
ga  volja,  doklegodj  je  imao  koga,  da  ga  sluša.  Vlada 

nije  nalagala  narodu,  kakve  nazore  mora  imati  i koje 

pjesme  smije  pjevati.  A tako  sloboda  urodi  vrsnoćom. 
Tako  se  pojavi  i poče  razvijati  filozofija.  Tako  nastadoše 
ona  remek-djela  poezije,  govorništva  i umjetnosti,  koja 
teško  da  išta  zaostaju  za  idealom  vrsnoće.  Nigda  nijesi 

zadovoljniji  i sretniji,  nego  kad  ti  se  duh  smije,  koliko 

ga  volja,  zabavljati  stvarima,  koje  su  ti  najviše  po  ćudi. 


Spartanaca;  s toga  da  ono  uživanje  i zabave,  kojih  se 
naužiše,  valja  držati  za  čisti  i zgoljni  dobitak.  Pješadija 
atenska  za  cijelo  se  nije  mogla  ogledati  sa  spartanskom ; 
ali  to,  čini  se,  bijaše  samo  za  to,  što  se  u tome  nije 
vježbala;  Atenjani  nijesu  toliko  nastojali,  da  priviknu 
zaptu  falange,  koliko  su  gledali,  da  budu  na  moru  vrsni. 
A s toga  istoga  razloga  bili  su  Spartanci,  pored  sve 
svoje  tako  slavljene  srčanosti,  na  moru  straši  vi  i neodvažni. 

Nego  reklo  se.  da  su  atenska  vlada  i demokratske 
državice  pod  njezinom  zaštitom  počinile  svu  silu  van 
reda  gadnih  nedjela.  Živa  je  istina,  da  su  se  Atenjani 
prečesto  i svom  strogošću  poslužili  ratnim  zakonima  u 


Pučka  svečanost  u Dalmaciji. 


A tu  su  sreću  ljudi  u Ateni  za  cijelo  kud  i kamo  više 
uživali,  nego  li  u Sparti.  I dušmani  Atene  priznadoše, 
da  su  se  Atenjani  u svom  domaćem  životu  odlikovali 
uljudnim  i prijaznim  vladanjem.  Njihova  lakoumnost 
bijaše  svakako  bolja  od  spartanske  mrkoće,  a njihova 
smionost  bolja  od  spartanske  naprasitosti.  Pa  i što  se 
srčanosti  tiče,  pitanje  je,  jesu  li  u ičemu  bili  gori  junaci 
od  Spartanaca.  Veliki  atenski  povjesničar  (Tukidide) 
kazuje  nam  znamenite  riječi  velikoga  atenskoga  ministra. 
Perikle  vazda  kazivaše,  da  su  se  njegovi  zemljaci,  ako  i 
nijesu  prepatili  svih  tegota  spartanskoga  uzgoja,  više 
puta  junački  ponijeli  i da  se  u tome  ne  trebaju  sramiti 


doba,  kad  ti  zakoni  nijesu  jošte  bili  ublaženi  prilikama, 
koje  su  kasnije  djelovale.  Ta  osvada  medjutim  tiče  se 
ne  samo  Atene,  nego  i Sparte;  vrijedi  za  sve  grčke 
države  i za  sve  države,  koje  su  u takim  prilikama.  Gdje 
je  država  jako  prostrana,  ćuti  zlo  i bijedu  rata  tek  malo 
njih.  Seljak  uz  plug  popijeva,  kolovrat  vrnđa,  vjenčani 
se  dan  ođređjuje,  pa  bila  zadnja  bitka  izgubljena  ili 
dobivena.  U malenim  državama  ne  može  da  bude  tako ; 
svatko  glavom  ćuti  posljedice  rata,  svačiji  imutak  trpi 
od  toga.  Svaki  je  stanovnik  vojnik,  i to  vojnik,  koji  se 
bori  za  svoje  najdraže  probitke.  Neprijatelj  mu  je  sasjekao 
stabla,  sažgao  sve  žito,  opljačkao  mu  kuću  i poubijao 

porodicu.  Kako  se  može  prema  neprijatelju  svoje  domo- 
vine onako  ponašati  i osjećati  kao  onaj.  kojemu  nije 
neprijatelj  učinio  ništa  zla,  već  ako  mu  je  možda  nametnuo 
malenu  ratnu*  daću?  Ljudi  u takim  prilikama  ne  mog-u 
da  budu  veledušni.  Kadi  se  o prevelikim  probitcima. 
Kad  se  ljudi,  da  tako  rečemo,  ne  igraju  za  novac;  kad 
rat  nije  drugo  nego  igra  na  šah,  kad  se  bore  za  daleku 
naseobinu,  za  pogranični  grad,  za  čast  svoga  barjaka, 
za  pozdrav  iz  topa,  za  naslov : mogu  se  lje  razmetati 
lijepim  riječima  i biti  spram  svoga  dušmanina  uljudni  i 
uslužni.  Eđuard,  crni  kraljević  (the  Black  Princej,  sta- 
jaše za  stolicom  svoga  zarobljenika,  Villars  se  razgo- 
varaše i zabavljaše  s Eugenom,  engleski  kralj  Grjuro 
drugi  posla  za  rata  svoje  čestitke  Ljudevitu  petnaestomu, 


što  je  tako  sretno  izmakao  Damienovu  napadaju : sve  su 
te  stvari  vrlo  lijepe  i plemenite  te  mogu  lje  zanijeti 
sve  one  mudrace,  što  misle,  da  je  Bog.  stvorio  svijet 
tek  za  zabavu  i korist  plemenitaša.  Ali  take  stvari 
redovno  radi  tek  bezdušan  čovjek.  Nigda  se  ne  bi  smjelo 
ratovati  izim  u prilikama,  gdje  borci  ne  mogu  i ne  smiju 
iskazivati  takili  udvornosti  jedan  drugomu.  Zlo  je,  da  se 
ljudi  mrze;  ali  je  mnogo  gore,  da  obiknu  klati  i ubijati 
bez  ikakve  mržnje  na  svoga  neprijatelja.  Bat  ne  može 
nigda  da  bude  blag,  već  kad  je  puka  obijest;  kad  je 
čovjek  prinudjen,  da  brani  svoju  glavu,  mora  da  mrzi  i 
da  se  dušmaninu  sveti.  To  je  možda  zlo,  ali  taka  je 
narav  ljudska;  taka  je  ilovača,  što  je  izišla  iz  ruke 
lončarove.  (Svršit  će  se.) 


K slikama. 

Danteov  susret  s Matildom.  Mjesto  opisa  krasnoj  slici 
Maignanovoj  u prošlom  broju  donosimo  danas  u prijevodu 
pjesnika  dra.  A.  Tresić-Pavičića  cijeli  ulomak  iz  »Božanstvene 
komedije«.  Upozorujemo  književni  naš  svijet  na  taj  prijevod. 
Nama  se  Čini,  da  je  dr.  Tresić  lijepo  uspio,  jer  je  prijevod  vjeran 
u metru  i sadržaju,  a očito  odaje,  da  ga  je  pravi  pjesnik  izveo. 
Ne  bi  li  bilo  moguće,  da  nam  g.  Tresić  cijelu  »Božanstvenu 
komediju«  ovako  u hrvatski  jezik  prevede?  On  je  kao  rodjen 
za  taj  teški  ali  zahvalni  posao.  Preporučujemo  taj  predlog  »Ma- 
tici Hrvatskoj«. 

Književnost. 

Hrvatska.  Istarski  narodni  zastupnik,  dr.  Fran  Volarić, 
kanonik  stolnoga  kaptola,  napisao  je  i izdao  nakladom  »Naše 
Sloge«  u Trstu  knjižicu;  „Slavenski  jezik  u liturgiji  u Istri“. 
Učeni  pisac  ujamčuje  neoborivim  povjesnim  dokazima,  da  se  je 
od  davnih  vremena  u Istri  upotrebljavao  u liturgiji  slavenski 
jezik,  pak  da  je  poraba  toga  jezika  u liturgiji  i danas  neospo- 
rivo pravo  istarskih  Hrvata.  Rasprava  je  ova  za  pravo  polemika 
i odgovor  nekomu  kritičaru  na  interpelaciju,  koji  je  posumnjao 

0 tom  pravu.  Treba  priznati,  da  je  učeni  pisac  u pobijanju  po- 
kazao veliku  oštrinu  uma  i temeljito  poznavanje  povjesnih  či- 
njenica, koje  se  tiču  ovoga  prevažnog  po  Hrvate  pitanja. 

Rječnik  hrvatskoga  ili  srpskoga  jezika,  na  svijet  izdaje 
jugoslavenska  akademija  znanosti  i umjetnosti,  obradjuje  P. 
Budmani,  sv.  XIII.,  I.  četvrtoga  dijela:  Isprekrižati — izmiješati 
(str.  1 — 240,  ciena  3 for.).  Svaki  novi  svezak  toga  velikoga  djela 
može  se  punim  pravom  držati  velikim  dogadjajem  u našoj  knji- 
ževnosti. Poslije  male  stanke  evo  nam  13.  sveska  toga  na  veliko 
osnovanog  rječnika.  U tom  svesku  na  240  strana  velikoga  for- 
mata u dva  stupca  nisu  još  ni  dogotovljene  riječi  sastavljene  sa 
predlogom  iz.  Toliko  bogatstvo,  toliko  obilje.  Ove  su  riječi  pore- 
dane i tumačene  po  sustavu,  koji  je  već  u predjašnjim  svescima 
dosljedno  proveden;  pa  s toga  gledišta  ne  imamo  ništa  novo 
istaknuti.  Kod  svake  se  riječi  navodi  njezino  tumačenje  i cijela 
historija  u literaturi.  I ovdje  zauzimaju  neke  rječi  po  dva  stupca 

1 više,  sr.  isprositi,  ispuniti,  isteći,  isti,  istina,  istočan  i istok, 
istom,  išteti,  iti  (12  stupaca),  iz  (10  stupaca),  izbaviti  itd.  Primjeri 


su  mnogobrojni  kroz  sve  vijekove,  a spominju  se  tančinom  i 
vjernošću.  Kaže  se,  koja  je  riječ  praslavenska  i usporedjuje  sa 
slavenskim  jezicima,  a gdješto  i s drugim  arijskima.  Spominje 
se,  u kojem  se  vijeku  najprije  javlja.  — Akademijski  rječnik 
takav  je  u našoj  književnosti  pojav,  da  se  sam  preporučuje,  Ni 
jedna  knjižnica,  ni  jedan  zavod  učevni  ni  jedan  književik,  ni 
jedan  imućniji  rodoljub  ne  bi  smio  biti  bez  akademijskog  rječnika, 
koji  se  svezak  za  sveskom  može  i laglje  nabavljati. 

— Govor  prigodom  50-godišnjega  biskupovanja  Leona  XIII. 
Držao  o.  Stanko  Šalković,  franjevac,  lektor  filozofije  u Varaž- 
dinu 19.  veljače  o.  g.  U govoru  je  besjednik  prikazao  život  i 
djela  velikoga  jubilarca. 

Naš  vrijedni  suradnik,  daroviti  pjesnik  Miroljub,  spjevao 
je  za  subotički  »Aevew«,  zabavno-poučni  mjesečnik  naše  braće 
Bunjevaca  i Šokaca,  lijepu  uskrsnu  pjesmu,  koju  donosimo  ovdje 
u cijelosti: 

On  uskrsnu  kako  reče  . . . 

Iz  trodnevnog  groba  svoga; 

Na  utjehu,  na  veselje 
čovječanstva  žalosnoga. 

On  uskrsnu  kako  reče, 

Da  nam  grieŠne  duše  spasi ; 

Alleluja,  alleluja 
Veseli  se  čuju  glasi  1 

On  uskrsnu  kako  reče 
Iz  svog  groba  svojom  moći ; 

A kršćanstvu  sunce  grane 
Iza  duge  tavne  noći. 

Spomen  tvoga  uskrsnuća 
Mi  slavimo,  Božji  sine! 

A1  sa  vrućom  molbom,  željom, 

Da  i drugo  skoro  sine! 

Moga  roda  slava  stara 
Još  u starom  grobu  leži; 

A nepravda,  kleta  zloba, 

Na  njemu  još  kamen  teži. 

Odvali  ga,  Gospodine! 

Moj  te  narod  moli  vruće; 

Nek  osvane  želj kovano 
Ovo  drugo  uskrsnuće! 

Dr.  F.  Belaj,  profesor  katoličkoga  prava  u hrvatskom  sve- 
učilištu, namjerava  izdati  u dva  sveska  » Katoličko  crkveno  pravo « 
i poziva  ua  pretplatu.  U prvom  svesku  raspravlja  o svima  stva- 
rima, koje  zasijecaju  u crkveno  pravo,  osim  o ženidbi  i o blago- 
slovinama,  o čem  će  biti  govor  u drugom  svesku.  Prvi  svezak  već 
je  pod  tiskom  i bit  će  doŠtampan  u drugoj  polovici  mjeseca 
travnja  o.  g.  Obuhvatat  će  25—27  štampanih  araka  u povećem 
formatu.  Cijena  je  prvomu  svesku  u pretplati  2 for. ; knjižarska 
će  mu  cijena  biti  2 for.  50  novč.  Tko  se  želi  pretplatiti,  neka  se 
javi  piscu  na  dopisnici. 

— Izišao  je  Bužičnjak,  to  jest  Svibanjska  pobožnost,  po 
Vaseru  preveo  Gvj,  Bubetić.  U ovoj  je  knjizi  prikazan  veoma 
lijepo  sav  Marijin  život.  Razmišljavanja  tako  su  udešena,  da 
može  svatko  naći  pouke,  savjeta  i utjehe.  Jezik  je  lijep  i pra- 
vilan. Knjižica  se  vezana  dobiva  za  40  novč. 

— U Sarajevu  je  izišla  knjižica  »Devet  služba  presvetom 
Srcu  Isusovu«.  Priredio  Josip  Celinšćak,  svećenik  družbe  Isu- 
sove. Pisac  je  knjigu  priredio  »hrvatskomu  puku«.  Sadržaje  na- 
putak, kako  se  ima  slaviti  presveto  Srce,  molitve  presvetomu 
Srcu  i kratku  povjest  cijele  pobožnosti.  Cijena  je  knjižici  10  novč. 

— U Djakovu  je  izišla  »Knjižica  za  članove  Bratovštine« 
presvetog  Srca  Isusova.  Sadržaje  pravila  za  članove  bratstva, 
cijena  joj  je  5 novč. 

— „Mali  katolički  vjesnik".  U Podgajcima  pokrenuo  je 
svećenik  g.  A.  Pataki  »Mali  katolički  vjesnik«,  koji  će  izlaziti 
početkom  svakoga  mjeseca  na  četvrtini  arka,  a stajat  će  do  konca 
godine  40  novč. 

— „Pjesnička  djela  Fra  Grge  Martića".  Nakladom  tiskare 
»Bosanske  Pošte«  u Sarajevu  upravo  su  izišla  „Pjesnička  djela 
Fra  Grge  Martića “.  Prvi  dio:  Osvetnici.  Knjiga  ima  58  araka 
u velikoj  osmini,  pa  obuhvaća:  Predgovor  od  F.  Selaka.  — I. 
Obrenov.  — II.  Luka  Vukalović  i boj  na  Grahovcu.  — III.  Boj 
turski  i crnogorski.  — IV.  Kiko  i Zelić.  — V.  Ustanak  u Bosni 
i Hercegovini.  — VI.  Hadži-Lojina  Krajina.  — VII.  Posjednuće 
Bosne  i Hercegovine  godine  1878.  Rječnik  tudjica  i manje  po- 
znatih riječi.  Cijena  je  »Osvetnicima«  u sjajnom  uvezu  4 for., 
broširanim  8 for.  Ona  gospoda,  što  su  u svoje  vrijeme  dobivala 
ovo  djelo  u svescima,  mogu  dobiti  ostatak  istoga  sa  predgovorom 
i rječnikom  uz  cijenu  od  1 for.  50  novč.  O tom  pjesničkom 
djelu,  izdanjn  i predgovoru  naš  će  list  u svoje  vrijeme  donijeti 
opširniju  obznanu.  Sada  usrdno  preporučujemo  svakomu  Hrvatu 
ep  Martićev. 

Slovenska.  Medju  knjigama,  što  ih  je  izdalo  društvo  sv. 
Mohora,  mnogo  se  hvali  popularno  djelce  pod  natpisom:  »Naše 
škodljive  rastline  v podobi  in  besedi«.  Opisal  Martin  Cilenšek, 
profesor  na  deželnem  gimnaziju  v Ptuju.  8°.  Str.  128.  Knjiga  je 
namijenjena  u prvom  redu  priprostomu  narodu,  ali  ju  može 
s velikom  korišću  da  čita  i svaki  naobražen  čovjek.  Pokojni  je 
profesor  Erjavec,  koji  je  i u nas  Hrvata  vrlo  dobro  poznat, 
veoma  vješto  umio  popularizOvati  prirodne  nauke,  te  je  napisao 
i dvije  vrlo  korisne  knjige,  u kojima  je  razložio  slabe  i dobre 
strane  životinja.  Njegov  rad  nastavlja  profesor  Cilenšek,  koji  u 
mnogom  slijedi  stope  slavnoga  Erjavca.  Opisuje  glavne  rasline, 
što  su  škodljive  čovjeku,  a većinom  i životinjama,  pa  podaje  uz 
to  zdravstvenu  pouku. 

Poljska.  Izišla  je  u Krakovu  knjiga:  rMiqđzy  Sloivianami. 
Przez  Ks.  Jana  Badeniego  T.  J.“  Taj  je  Isusovac  pred  dvije 
godine  putovao  po  jugoslavenskim  krajevima,  pa  se  vratio  kroz 
Slovačku  kući.  Što  je  na  tom  putovanju  vidio  i čuo,  to  je  onda 
priopćio  u poljskom  mjesečniku  »Przeglad  Powszechny«,  odakle 
je  preštampana  ova  knjiga.  Opisuje  Slovence,  Hrvate,  Srbe  i 
Slovake. 


Srpska.  Srpska  kraljevska  akademija  poslala  nam  je 
XXXVI.  »Glas«,  u kojem  se  nahodi  povjesna  rasprava  Stojana 
Novakovića:  Strumska  oblast  u XIV.  veku  i car  Stefan  Dušan. 

Umjetnost. 

Jubilej  umjetnice  gdje.  Ružičke-Strozzi  proslavio  se  obje 
večeri,  na  »nepar«  i »par«,  dostojnim  vanjskim  sjajem.  Prvi  put, 
11.  travnja,  izveo  je  prije  predstave  redatelj  g.  Milan  dičnu 
umjetnicu  na  pozornicu,  gdje  ju  je  cijela  umjetnička  družina 
s darovima  čekala.  Slavna  svečarica  bila  je  pozdravljena  gromkim 
pljeskom  i poklicima,  a s visine  i loža  prosu  se  kiša  cvijeća  i 
pjesama,  što  su  ih  u slavu  umjetnice  spjevali  dični  starina  Ivan 
Trnski  i mladi  pjesnik  Stjepko  Španić.  Vrijedni  član  naše  drame, 
g.  Petar  Brani,  krasnoslovio  je  zatim  lijepi  proslov  Badalićev, 
koji  donosimo  na  drugom  mjestu.  Po  tom  je  umjetnici  najprije 
predan  jedan  srebrni  lovor-vijenac  u ime  članova  nar.  zem. 
glumišta,  a jedan  u ime  općinstva;  od  zagrebačkih  gospodja 
dobila  je  svečarica  ogromnu  kitu  cvijeća;  od  sveučilišne  mladeži  i 
pjevačkog  društva  »Kola<  krasne  trobojnicom  urešene  vijence; 
od  svojih  drugarica,  prijatelja  i štovatelja  premnoge  darove,  tako 
da  se  je  cijela  pozornica  pretvorila  u čarobni  svjetionik.  Do  suza 
ganuta  zahvali  vrijedna  jubilarka  najprije  drugovima  i đrugari- 
cama  umjetnicima,  zatim  općinstvu  na  tolikom  odlikovanju,  a 
sjeti  se  plemenito  i svojih  drugova-pokojnika,  što  no  jur  na 
tihom  Mirogoju  sačinjavaju  lijepi  ali  žalosni  ensemble. 

Sličnim  se  načinom,  ali  još  svečanije  proslavio  jubilej 
umjetničin  na  »par«,  14.  travnja.  Rodoljubne  naše  gospodje  ide 
osobita  hvala,  što  su  ovu  krasnu  večer  priredile.  One  su  ne- 
umorno nastojale,  da  se  taj  jubilej  dostojno  i širom  naše  domo- 
vine proslavi.  I ove  je  večeri  umjetnici  predan  lovor-vijenac  uz 
mnoge  darove,  pozdrave,  vijence  i kite  cvijeća,  što  stigoše  iz 
raznih  krajeva  naše  domovine. 

Za  sva  ova  odlikovanja  nagradila  nas  je  vrijedna  umjetnica 
prekrasnim  prikazivanjem  Adrijene  Lecouvreurove.  Desila  mi  se 
zgoda,  da  upravo  u toj  glumi  vidim  a Parizu  čuvene  umjetnice 
Bartetovu  i Saru  Bernhardtovu,  pak  u Beču  slavnu  Woltericu. 
Radujemo  se,  što  možemo  iskreno  priznati,  kako  je  naša  dična 
prvakinja,  idući  dakako  tragom  ovih  velikih  umjetnica,  jedva  u 
čem  za  njima  zaostala,  premda  ju  je  cijelu  večer,  kako  se  može 
lako  shvatiti,  uzrujanost  u mnogom  sprečavala.  Već  onu  lijepu 
priču  Lefontainovu  u drugom  činu  tako  je  krasno  kazivala,  da 
nam  je  izmamila  suze  ushita  na  oči;  žalimo,  što  nije  ovdje  za- 
služenim pljeskom  nagradjena. 

Inače  bješe  dašto  na  pretek  pljeska  i povladjivanja,  te  se 
je  svečarica  gotovo  iza  svakoga  čina,  morala  pojaviti  pred  raz- 
draganim općinstvom  sedam  do  osam  puta,  a na  svršetku  ne- 
brojeno puta.  Diljem  cijele  predstave  bijaše  umjetnica  na  visini 
umijeća  svoga,  a samo  joj  je  na  svršetku  četvrtog  čina  ponestalo 
nešto  tragične  snage  i organa.  No  upravo  veličajno  je  prikazivala 
smrt  Lecouvreurove.  Priznajemo,  da  taj  prizor  ide  medju  naj- 
sjajnije pojave,  što  smo  ih  u opće  vidjeli  na  pozornici.  Tu  se  je 
vrijedna  prvakinja  uzdigla  da  tolike  umjetničke  visine,  da  ne 
možemo  što  savršenije  ni  jJomisliti.  Strast,  bol,  Čuvstvo,  ljubav, 
čistoća:  sve  je  našlo  dostojnog  tumača  u prikazivanju  njezinu.  Na- 
pose nas  je  zadivilo  glumljenje  smrti,  Stoje  umjetnica  plemenitim 
realizmom  izvela.  Činilo  nam  se,  kao  da  je  u ovom  času  genij, 
njezin  našao  višak  snage  svoje.  Bože,  daj,  nasladjivali  se  još  dugo 
takovim  čistim  umijećem. 

Lijepo  su  pomagali  dičnoj  svečarici  ostali  njezini  drugovi  i 
drugarice,  poimence  gg.  Fijan  i D.  Freudenreich ; predstava  je 
u svakom  pogledu  krasno  uspjela.  Bilo  bi  željeti,  da  se  u bu- 
duće nešto  više  pazi  na  kostime  i dekoracije.  Onaj  foyer  glu- 
mišta »Comćdie  frangaise«  bijaše  prava  ironija.  Ta  barem  insce- 
nacija glumišta  — doma  njihova  — morala  bi  našim  redateljima 

biti  jasna ! Isto  tako  bismo  željeli,  da  se  bolje  pripazi  na  izgovor 
francuskih  riječi.  Upozorili  bismo  umjetnike,  koji  u drugom  činu 
ulaze  kao  glumci  u kostimima,  da  bi  morali  uzeti  allonge-baroke, 
jer  je  tada  bila  moda  i klasične  uloge  prikazivati  sa  kostimom 
i barokom  ondašnjeg  doba.  Tu  zabludu  ukinuo  je  tek  veliki 
umjetnik  Talma,  koji  je  g.  1766.  rodjen,  dok  se  čin  Adrijene 
Lecouvreurove  zbiva  1730.  I u glumištu  mnogo  vrijedi  ona:  »Le 
styl  c’ est  1’  homme«.  St.  M. 

Koncerat  Friedrich-Materne.  Velika  dvorana  hrvatskoga 
doma  u Zagrebu  napunila  se  13.  o.  mj.  otmenim  općinstvom,  da 
čuje  slavljenu  pjevačicu  Maternu.  Gdja.  Materna  bila  je  nekoć 
učenica  našega  maestra  Zajca,  pa  je  s toga  njezin  koncerat  za 
nas  imao  još  više  interesa.  No  u nekim  pie§ama  bila  je  umjet- 
nica našem  općinstvu  valjda  nerazumljiva.  Wagnerova  je  glazba 
vrlo  teška,  osobito  teško  je  vokalno  prikazivati  ideje  toga  skla- 
datelja. Dok  čovjek  znade  lučiti  bolje  interpretiranje  Wagnera 
od  gorega,  mora  mnogo  čuti  i slušati.  Gdja.  Materna  je  priznata 
vještakinja  kao  pjevačica  Wagnerovih  opera.  Njezino  je  grlo, 
makar  da  je  već  dobrano  odmakla  u godinama,  još  prilično  sa- 
čuvano; gdje  tu  bilo  je  samo  opaziti,  da  joj  glasovnice  (Stim- 
biinder)  ne  služe  onako,  kako  umjetnička  duša  njena  zapovijeda. 
Glas  joj  je  krepak  i opsežan,  timbre  ugodan,  disponira  ogromnim 
glazbenim  aparatom  s obzirom  na  gipkost,  ekonomiju,  nuange, 
u opće  na  sve  dinamičke  efekte.  Zapjev  bio  joj  je  doduše  čist, 
aii  nije  onako  sladak  i umiljat,  kako  smo  to  vikli  slušati  od 
naše  domaće  umjetnice  gdje.  Briickl.  Crescendi  su  doduše  silni, 
šiioki,  puni,  ali  ne  onako  ustrajni  kao  u gdje.  Briickl.  Na  nekim 
mjestima  opažali  smo,  da  su  joj  završetci  prenagli,  t.  j.  slušatelj 
bi  očekivao,  da  će  se  glas  više  razlijegati.  I ta  je  vrlina,  kojoj 
smo  se  divili  kod  naše  Briicklice.  Lijepo  se  je  dojmila  »Molitva« 
iz  opere  Tanhauser.  A savršeno  otpjevala  je  gdja.  Materna 
»Nestrpljivost«  od  Schuberta,  koju  točku  je  morala  ponoviti. 
Mladi  pianista  g.  Priiwier  izvodio  je  nekoliko  solo-piepa;  osim 
velike  tehnike  nismo  opazili  ništa  osobita  i neobična  u njega. 
Još  nam  je  uvijek  u ugodnijoj  uspomeni  Ondričkov  pratilac  g. 
Friimcke.  Možebiti  je  velika  dvoraua  kriva,  što  mu  uspjeh  nije 
prema  očekivanju. 

Svastice. 

Ruski  sud  o talijanskom  romanu.  „ Sjeverni  Vjestnik “ do- 
nosi u februarskoj  sveski  zanimljivo  „ Pismo  iz  Italije u od  Bus- 
kina  o povremenoj  talijanskoj  beletristici.  U prvoj  polovini  ovoga 
stoljeća  imala  je  Italija  četiri  velika  pripovjedača:  to  su  Man- 
zoni,  D’Azeglio,  Guerazzi  i Pellico.  Od  kako  se  Italija  oslobo- 
dila i ujedinila,  javilo  se  mnogo  krasnih  talenata  na  polju  bele- 
tristike, no  na  žalost  oni  nam  ne  otkrivaju  talijanski  život  u svoj 
njegovoj  dubini  i širini,  ne  upoznavaju  nas  sa  najglavnijim  stru- 
jama suvremenoga  narodnog  života.  Barili,  Serao,  Verga,  Fa- 
rina,  Capuana,  Ciampoli,  d’Anunzio,  Mastriani  prikazuju  tal. 
život  odviše  optimistično,  prelazeći  mukom  preko  mnogih  važnih 
činjenica  suvremenoga  pokreta  u Italiji.  Tako  n.  pr.  ne  mare  za 
revolucionarne  pojave  i republikanizam,  za  socijalizam  i radika- 
lizam u parlamentu.  Onu  pozlaćuju  sliku  naroda,  a premučavaju 
tamne  strane:  ekonomijsko  isisavanje  naroda  i njegovu  neukost. 
Zato  čitatelj  po  njima  dobiva  veoma  nepotpun  i jednostran  pojam 
o tal.  narođuom  životu.  Oni  nisu  voljni  priznati,  da  obnovljena 
Italija  nije  još  imala  vremena  podići  umni  razvoj  naroda  na  onu 
visinu,  na  koju  su  prevrati  60.  godina  iznijeli  državno  ustrojstvo. 
Razni  su  življi  tečajem  stoljeća  držali  narod  hotomice  u neznan- 


stvu  i u umnim  tminama,  pa  da  se  tomu  izgubi  trag,  hoće  se 
mnogo  decenija.  Više  pokoljenja  mora  proći  novu  školu.  Bele- 
tristika bi  morala  raditi  oko  toga,  da  se  ova  evolucija  pospješi. 
— Mi  dodajemo  samo : Fiat  applicatio  ! 

„Graditelj  Solness“.  Tako  se  zove  najnovija  drama  Hen- 
rika  Ibsena.  0 njoj  se  rasprela  živa  rasprava  u evropskoj  kritici. 
Jedni,  kao  Brandes,  sude,  da  je  to  najveće  dramsko  djelo,  što 
je  ikad  zamišljeno  i stvoreno,  a drugi  uvjeravaju,  da  je 
tamno  i nerazumljivo,  puno  skrovitih  tajna  i nerazrješive  sim- 
bolike. Sukob  se  osniva  na  opreci  bojažljive  savjesti  sa  bez- 
obzirnim individualitetom,  koji  ništa  ne  priznaje  nego  svoje 
lično  pravo.  Graditelj  je  Solness  moderni  čovjek  rada,  koji 
umije  drugima  svoju  volju  udahnuti,  ali  nikad  nije  zadovoljan 
svojim  nastojanjem;  u njega  je  bojažljiva  savjest,  koja  sve  ispi- 
tuje \ vreba  na  svaki  pokret  volje.  Toga  junaka  rada 
uhvati  u svoje  mreže  sebična  žena,  koja  ga  upućuje,  kako  se 
ne  treba  mnogo  osvrtati  na  glas  svoje  savjesti.  To  donosi  propast 
Solnessu.  Ta  se  žena  zove  Hilda  Wangel,  pored  Solnessa  drugo 
glavno  lice  u drami.  Ona  je  zanimljiv  pojav  moderne  ženske 
histerije,  stvor  bez  truna  čuvstva.  U opće  se  drži,  da  je  „Gra- 
ditelj Solness«  veoma  znamenit  pojav  u modernoj  dramskoj 
književnosti.  J 


Prosvjetom  k slobodi! 

Hrvatski  narode! 

Dvadaset  i devetog  srpnja  ove  godine  bit  će  za  prosvijet- 
ljeno Slavenstvo  veliki  dan.  Sto  će  se  godina  navršiti,  što  je 
svjetlo  božjega  dana  ugledao  zlatousni  buditelj  Slavena  i na- 
vještač  zore,  koja  ima  sinuti  složnim  Slavenima.  Toga  se  dana 
pred  sto  godina  rodio  pjesnik  prorok,  koji  je  zagrmio  raskidanim 
Slavenima: 

StokrAte  jsem  mluvil,  ted’  už  kričim 
K vAm,  o raskydani  SlAvovć! 

Bud’me  celek  a ne  đrobtovć, 

Bud’me  aneb  vŠecko,  aneb  ničim. 

Rodio  se  pjesnik,  koji  je  svojom  velepjesni  izvršio  zadaću, 
kakovu  vrše  veliki  pjesnici,  što  se  u dobar  čas  javljaju  s veli- 
čajnom misijom,  da  u naroda  pobude  vjeru  i potaknu  snagu, 
kojom  se  kao  svijesna  moralna  zajednica  i preko  najvećih  za- 
preka probijaju  do  svoje  svrhe. 

I mi  Hrvati,  koji  dobro  znamo,  kako  je  KollArova  poezija 
bila  čarobna  šibika  i blag  ogrijevni  oganj  duhovima  naših  Ilira, 
sjetit  ćemo  se  u zajednici  s braćom  Česima  i ostalim  Slavenima 
harnim  srcem  i uzuosnim  čuvstvom  poštovanja  velikoga  pjesnika 
i patnika  KollAra. 

Hrvatsko  sveučilišno  literarno  društvo,  kojemu  je  krasna 
svrhn,  da  prema  svojim  silama  takodjer  pomogne  dogradjivati 
zgradu  radnoga  i svršnoga  zajedničtva  svijeh  Slavena,  prikuču- 
1 ući  se  ovako  znamenitom  danu,  ne  može  i ne  smije  da  ostane 
hladno  i mirno,  jer  čar  KollArova  imena  i žar  njegove  poezije 
još  i danas  grije  i oživljuje.  Za  to  je  za  maleni  znak  toploga 
osjećanja  i plemenite  volje  odlučilo  štampom  izdati  spomenicu. 

Ovih  dana  ući  će  u štampu  Spomenica,  a izdanje  sa  slikom 
pjesnikovom  bit  će  elegantno  i KollAra  dostojno  opremljeno.  Uz 
nacit  života  i djela  pjesnikovih  od  člana  našega  društva,  Stje- 
pana^ Bosanca,  bit  će  u Spomenici  i prijevod  izabranih  soneta  iz 
KollArove  »SlAvy  dcera«,  što  ih  je  u metru  originalovu  na  hr- 
vatski jezik  preveo  član  društva,  Stjepko  Španić. 

Hrvatsko  se  sveučilišno  literarno  društvo  pouzdano  nađa> 
da  će  ga  slavno  općinstvo  pretplatom  poduprijeti  to  više,  što  želi, 
da  se  ovaj  mali  prilog  proslavi  KollArovoj  primi  za  znak,  da 
duh  KollArov  živi  medju  hrvatskom  akademijskom  mladeži,  koja 
je  voljna  danas  sjutra  u svom  krugu  ozbiljnim  radom  vršiti  apo- 
stolat  velike  ideje  KollArove. 

Za  hrvatsko  sveučilišno  literarno  društvo  »Zastava« : 

Dragan  Boranić,  Vladimir  Petračić, 

tajnik.  predsjednik. 


Davne  želje.  - Sebična  srca.  - Krvave  uspomene.  - Matelda.  - Cosmopolis.  - Dvadesetpet-godiŠnji  jubilej  gdje.  Ružičke- 
lanja  hužička-Strozzi.  — Mariji  RužiČki  Strozzijevoj.  — Katarina  Zrinska,  banica  hrvatska  (1625—1673).  — Atena 

i Sparta.  — Listak. 

Uredjuje  J.  l’usarić. 


Vlastničtvo  i tisak  Dioničke  Tiskare. 

Izlazi  svake  subote  na  dva  arka. 


Godišnja  ciena  poštom  i domaćim  u kuću  7 for.,  inače  6 for. 
Rukopisi  se  ne  vraćaju. 


God.  XXV. 


Krvave  uspomene. 


V.  Pjevanje. 

(Svršetak.) 

va  još  sata,  zorica  će  rujna 
Na  istoči  danak  navijestit: 

Uz  zidovlje  i uz  bederaovlje 
Crna  sjena  polagano  plazi. 

— Evo  ovdje  najlakše  će  biti, 
Razbujala  zelen  ljeskovina  . . . 

Varalico,  nado  uzdanico, 

Vazda  varaš,  a v’jek  si  nam  draga! 
Straža  spava  najdubljijem  sankom, 

A onoga  jednog  pred  vratima 
Bit  će  lasno  sastavit  sa  zemljom. 

Ključ  je  dobar,  skovo  ga  je  kovač 
Baš  pouzdan,  otvorit  će  vrata, 

A moj  mili,  vjerni  pobratime 
Na  slobodi,  prekrasne  li  misli! 

U Bosni  nam  opstanka  ne  ima  . . . 

A mi  ćemo  glavom  u kaure, 

Pa  kad  zlatna  vrate  se  vremena, 

I mi  ćemo  vratiti  se  doma. 

Ali  sada  na  posao  žurno, 

Svaki  čas  je  suha  zlata  vr’jeđan.  — 
Nogom  htjede  sjena  da  korači, 

Drhtne  crna  — šta  je,  Bože  sveti  ? 
Netko  leži  pod  trošnijem  zidom  - — 

Zar  je  stražar?  — Sjena  handžar  trgne, 
Da  probode  zaspala  stražara, 

Ubio  bi  i stotinu  c’jelu, 

Samo  pobro  slobodan  da  bude. 

— Krvlju  eto  omaštena  trava . . . 
Privine  se  sjena  do  zemljice. 

Nije...  nije...  ne  smije  da  bude... 

Da  se  moglo  vidjeti  kroz  tamu 
Bl’jedo  lice,  strašno  razbojište, 

Izrazita  sinula  bi  slika, 

Kako  slutnja  crna  i prekobna 
Znade  m’jenjat  lice  i obličje. 

Opet  sjena  zemljici  se  svinu, 


Epska  pjesan. 

Zemlji  svinu  i ne  diže  više. 

— Prekasno  je,  kriknu  junak  bolno, 
Prekasno  je,  nebo  milostivo! 
Pobratime,  bratila  te  majka, 
Pogledaj  der  tužnog  pobratima ! 

Ti  me  gledaš,  mili  pobratime, 

Ali  tamno,  n’jemo,  neveselo. 

Ti  me  koriš,  prekasno  sam  došo  — 
Crne  r’ječi,  — - prekasno  sam  došo, 
Kobne  r’ječi  — prekasno  sam  došo. 
Pobratime,  evo  pobratima, 

Došo  sam  ti  jadan  u pohode, 

A1  ti  mučiš  — niti  jedne  r’ječi 
Zar  za  milog  nemaš  pobratima? 
Progovori,  jedna  riječ  tvoja, 

Kao  da  bih  rajsku  pjesmu  slušo; 
Podigni  se  na  junačke  noge ! 

0 čelo  ti  hladno  i smrznuto, 

Čelo  tvoje  vazda  nebo  vedro; 

1 srce  ti  jao  već  ne  kuca, 

Srce  tvoje  čisto,  plemenito. 

Hrabra  desna  klonula  ti  zemlji, 
Desna  tvoja  silna  osvetnica; 

Oko  tvoje,  — nekad  plamen  žarki, 
Ugasnulo,  Bože,  ugasnulo  . . . 

Borac  divni  za  čast  domovine, 
Vrelo  srce,  miso  plemenita, 

Vjera,  ljubav,  nada  i uzdanje 
Razrušeno  leži  na  otražju 
Izgubljena  raja  i slobode.  — 
Pobratimu  Marijan  se  svinu, 

Ljubi  čelo  hladno  i smrznuto, 
Ljubi  ruke  bl’jede  i klonule; 

Ljubi  lice,  po  komu  se  bane 
Grubi  traci  smrti  neumoljne, 

Ljubi  junak  i suzama  topi. 

I ne  čuje  jadan  i kukavan, 

Kako  stražar  lukavo  se  šulja. 
Rukama  ga  gvozdeni j em  stegnu, 
Okova  ga  teškim  lisicama  — 


Ha!  baš  ti  si!  — grmnu  stražar  muklo, 
Ubio  mi  druga  na  raskršću, 

One  kobne,  sjećaš  li  se,  noći? 

Dobro,  krste,  platit  ćeš  mi  skupo! 
Pogleda  ga  zdvojan  Marijane, 

Trgnut  htjede  handžar  iza  pasa, 

Ali  jake  savezane  ruke. 

Niti  jedne  junak  ne  izusti, 

Tek  što  bolno  glednu  pobratima. 

Na  istoku  rujna  zora  rudi, 

Rumenilo  istok  išaralo, 

Pa  zlaćene  prvog  sunca  zrake 
Na  mrtvome  Selimovu  licu 
Čudnovato  ods’jevaju  zlatne. 

Zar  ih  Mara  od  uzdaha  splela 
I od  gorkih,  bisernih  suzica 
I od  vrućih  negdašnjih  cjelova, 

Te  sad  zrake  cjelivaju  dragog 
Mjesto  Mare,  crna  kukavice. 

Razdani  se  — a kroz  gradska  vrata 
Uvedoše  mladog  Marijana.  — 
Sjutrađan  je  crni  petak  svano, 

Crnji  nikad  osvanuo  nije. 

Travnikom  se  ljudstvo  uzmotalo, 

Ali  jadno,  mrko,  neveselo, 

Bez  kalpaka,  bez  oružja  bojna. 
N’jemo  sjede  po  đućanim  Turci, 
N’jemo  sjede,  dime  odbijaju, 

Nit  što  zbore,  niti  što  romone, 

Samo  guste  što  griskaju  brade: 

— Jedna  puška  e da  gdjegod  pukne, 
Skočili  bi  na  junačke  noge. 

Da  sramote  ne  gledaju  gradom! 
Ondje  jaši  silan  Arnaute 
Na  zekanu,  konju  vatrenome, 

U kaftanu  od  svilena  lakta, 

Izvezenu  zlatom  i biserom. 

Ovdje  drugi  opasao  ćordu, 

U Damasku  sakovanu  pustu ; 

A Turci  ih  iz  dućana  glede: 

Jedan  konja  bratova  poznaje, 

Drugi  kaftan  oca  poginula. 

Treći  sablju  mlađjahnoga  sina, 

Sto  je  otac  još  pasao  stari, 

Pa  je  dao  u desnicu  sinu, 

Neka  brani  pravo  i svetinje.  — 
Uđariše  žile  i borije, 

Poreda  se  po  čar  šiji  vojska 
Ispod  drevne,  džamije  starinske. 
Za  čas,  za  dva  rasija  se  mnoštvo, 
Da  ne  gleda  krvnoga  prizora: 
Savezana  mladog  Marijana 
U lisicam  pod  džamiju  vode, 

Da  mu  krvnik  odsiječe  glavu.  — 
Udariše  žile  i borije, 

Krvnik  manu  sumornijem  zrakom... 
Ko  se  ono  kroz  redove  tište, 

Zar  je  stigo  crni  osvetniče, 

Drag  da  život  Marijanu  spasi? 
Slabo  biće  u odjeći  crnoj 
Slabo  biće,  slabaška  djevojka. 


Koprenom  joj  prevješeno  lice; 
Samo  crno  što  se  vidi  oko, 

A1  i ono  na  po  ugasnulo. 

Protište  se  kroz  redove  guste, 
Samo  ciknu  pa  na  zemlju  pade, 
Na  krvave  Marijanu  grudi . . . 

— Bacite  je,  kriknuti  će  jedan, 
Vodite  je,  vještica  je  crna. 

Bar  da  vidim,  kakova  je  lica  — 
Skinut  htjede  koprenu  joj  gustu, . 
A1  djevojka  zlaćen  handžar  trgnu  : 

— Ni  koraka,  žedni  krvopijo,  — 
Zagrmit  će  slabašna  djevojka, 

Da  mi  rukom  grdnom,  okaljanom 
Ne  okaljaš  djevičanskog  lica.  — 
Ljut  se  vojnik  korak  natrag  maknu, 
Pa  će  vražjim,  lukavijem  sm’ješkom : 

— Baš  bi  dobra  jabučica  bila 
Za  našega  plemenitog  pašu.  — 


* * 


Sebična  srca. 


Bura  bila  pa  se  i razišla, 
Zemlja  žedna  napila  se  krvi, 

A slabašni  boljeg  dana  znaci 
Našijem  se  nebom  ukazali. 

Opet  stala  tiho  ođjekivat 
Ma  i tužna  pjesma  jadikovka: 
Silno  vr’jeme  rječnik  ponajbolji 
Polagano  zacijeli  rane, 

Sto  se  moglo  i zac’jelit  dalo. 

Na  ravnici  pustoj,  kršovitoj 
Dva  se  humka  zelenila  dugo, 
Jer  pognuto  žensko  bi  čeljade 
Pano  zorom  i na  večer  kasno 
Zaljevalo  cv’jeće  karamfilje 
I sadilo  ruže  i bosilje. 

Novo  vr’jeme,  novi  naraštaji, 

Sto  je  bilo,  zaboravi  lasno; 
Tekar  djed  bi  ko  iz  samilosti 
Katkad  reko  mladome  unuku. 
Pokazav  mu  ženu  satrvenu : 

— Kukavica,  sirotica  Mara  . . . 


Napisao  đr.  Gj.  Turić. 


(Svršetak.) 


II. 

micala  se  večer.  Mare  i Stjepan  izišli  iz  gradića, 
i kojem  je  Stjepan  vojnikovao.  Kretali  k jednomu 
seocu  pod  brdom.  Ondje  bijaše  kuća  Stjepanove 
Irage.  Mare  ju  htjela  vidjeti.  — Eeći  ću,  da  sam 
ti  sestra,  samo  me  odvedi  onamo,  — govorila  ona 
Stjepanu,  kad  se  je  povratio  iz  vojarne. 

— A što  ćeš  ondje? 

— Da  ju  vidim.  Rado  bih  s njom  noćila. 

— Kad  hoćeš,  a ti  hodi,  — reče  Stjepan.  Samo 
pazi,  da  se  ne  odaš,  jer  će  biti  zlo.  — A odat  ćeš  se, 
velim  ti ; jer  ona  je  puno  ljepša  od  tebe,  pa  ćeš  puknuti 
od  jada. 

— Ne  staraj  se  ti  za  me. 

I oni  odlučiše,  da  će  poći  onamo.  Suton  se  već 
hvatao,  kad  se  primakoše  seoskoj  kućici. 

Djevojci,  u koju  se  Stjepan  zagledao,  bilo  je  ime 
Anica.  Mogla  je  biti  istih  godina  kao  i Mare,  ili  još 
možda  koju  godinu  i rnladja.  Nadjoše  ju  u oboru,  gdje 
nastanjuje  blago  i sprema  za  noć.  Kad  ju  Stjepan  zovnu, 
izleti  ona  brzo  na  dvorište  i Mare  pri  ono  nešto  svjetla, 
što  ga  je  još  bilo,  opazi  njezino  lijepo  bijelo  lice  i sjajne 
kose.  Bila  je  upravo  kontrast  Mari.  Jaka  i puna,  gledala 
tiho,  ali  veselo  na  njih  dvoje,  što  su  pred  njom  stajali, 
ne  znajući,  što  da  kažu. 

— Dobro  veče!  — reče  im  Anica  smiješeći  se 
povjerljivo.  To  ti  je  valjda  sestra,  — dodade  i uhvati  Maru 
za  ruku. 

Da,  sestra  1 — reče  Stjepan,  a Anica  zagrli 


Maru  i poljubi  ju,  te  ili  oboje  uvede  u kuću.  Svi  su  ih 
primili  veoma  lijepo.  Otac  Aničin  bio  čovjek  veoma 
dobroćudan,  pa  je  vjerovao  Stjepanu,  i veselio  se,  gdje 
mu  je  kći  našla  po  volji  momka.  I mati  bila  dobra  i 
mirna  ženica.  Svi  oni  već  ljubili  Stjepana  kao  svoga;  a 
on  se  u kući  tako  i držao.  — Anica  spretno  vršila  posao 
po  kući,  spremala  večeru,  i svaki  put,  kad  bi  prošla  kraj 
Mare,  okrenula  se  na  nju  i nasmiješila.  Mare  ju  pratila 
okom  i kao  nekako  začudjena  gledala  u njezino  čisto 
lice;  lijepi  vrat  i glatke  svijetle  kose.  Aničin  posmijek 
uvijek  bi  ju  zatekao  i ona  ne  dospje  nikad  u pravo 
doba,  da  se  i ona  njoj  nasmiješi,  nego  tek  kad  se  Anica 
okrenu.  Pa  ti  ukočeni  pogledi  i to  začudjeno  lice  djelo- 
valo čudno  na  Anicu.  Ona  i sama  nije  znala,  što  se  to 
njoj  ne  svidja  na  Mari,  ali  sve  više  i više  diralo  ju  nešto 
veoma  neugodno,  te  se  ona  sa  nekim  strahom  poče 
obazirati  na  to  suho,  crno  lice  i one  žarke  kao  ugljen 
crne  oči,  koje  kano  da  su  ju  htjele  probosti. 

Stjepan  se  ođma  po  večeri  spremi,  da  ide.  Reče,  da 
mora  u vojarnu.  Bilo  mu  je  veoma  neugodno;  ali  ne 
radi  drugog  česa,  nego  samo  s toga,  što  se  je  bojao,  da 
će  se  odati  on  ili  Mara.  Ukućani  Aničini  počeli  ispitivati 
o Stjepanovoj  obitelji,  a Mare  odgovarala  kano  sestra 
Stjepanova,  koja  se  je  udala  za  momka,  što  su  ga  oni  svi 
poznavali,  naime  za  Marina  brata.  Tako  bilo  njemu  sve 
teže  i teže,  a i na  Anici  je  opazio,  kako  se  sve  više 
mijenja,  pa  s toga  i ne  htjede  dulje  ostati,  nego  se  brzo 
sa  svima  pozdravi  i izadje  u mrku  noć.  Kad  je  bio  vani, 
odma  sve  zaboravi  i još  se  tomu  smijao,  u kakovoj  je 

prilici  večer  probavio.  Kad  su  i drugi  ukucani  otišli 
spavati,  ostadoše  djevojke  same. 

Anici  bilo  veoma  teško.  Silila  se,  da  bude  ljubezna, 
da  što  govori,  ali  nije  mogla.  Sapelo  ju  nešto  u grlu. 
Ona  se  čudila,  kako  je  to  moguće,  da  je  prisustvo  sestre 
Stjepanove  tako  nemilo  na  nju  djelovalo  i to  tako  brzo. 
A,  koliko  se  je  uzradovala,  kad  je  došla  Mare.  Drugo 
je  bilo  s Marom.  Što  je  dulje  gledala  u Anicu,  to  joj  se 
činila  ona  ljepša  i ona  se  nije  čudila,  što  se  je  Stjepan 
u nju  zagledao.  Još  bi  mi  ga  mogla  oteti!  — ozvanjalo 
u njezinoj  duši.  Razabrala  je,  ako  Anica  bude  išto  umjela, 
da  će  joj  preoteti  Stjepana,  pa  za  to  odluči  u razgovoru 
saznati  od  nje,  što  li  smjera  učiniti.  To  joj  je  bilo  lako, 
jer  dok  upita  Anicu,  kako  se  je  upoznala  sa  Stjepanom, 
pripovjedi  joj  ova,  da  je  Stjepan  kraj  njihove  kuće  po 
poslu  prolazio  i nju  gdjegod  oko  kuće  vidjao.  Kasnije  je 
zametao  razgovor  i oni  se  tako  zavolješe.  On  je  govorio, 
kako  će  potražiti  lugariju  i da  je  napominjao  već  i 
njezinu  ocu,  neka  bi  sam  oko  gospode  radio  ili  'ako  ima 
koga  prijatelja,  što  se  pozna  sa  gospodom,  koja  te  luga- 
rije  dijele,  da  bi  ga  k njima  poslao.  Nu  otac  njezin  star 
je  čovjek  i nije  na  to  naučan,  pa  po  svoj  prilici  ne  će 
od  te  lugarije  biti  ništa.  Ona  pak,  Anica,  zadovoljna  je, 
kako  god  to  Stjepan  odluči.  Njoj  će  biti  dobro,  ako 
budu  živjeli  i o suhom  kruhu,  s toga  je  i rekla  Stjepanu, 
da  se  mnogo  ne  brine. 

— A da  li  se  ti  ne  bojiš,  da  će  te  ovako  tudji 
momak  iznevjeriti  i zaboraviti,  kad  kući  ode?  — upita 
Mare,  kad  joj  je  Anica  to  sve  pripovjedila. 

— Kako  bi  me  zaboravio  i ođnemario  1 Sam  je 
došao,  ja  ga  nisam  zvala,  pa,  ne  će  imati  razloga,  da 
me  zaboravi. 

I tako  se  one  dalje  razgovarale,  a Mari  bila  sve 
jasnija  razlika  izmedju  nje  i Anice,  i ona  se  počela  svoje 
suparnice  sve  manje  plašiti.  Lako  ću  ja  s tobom,  mislila 
ona,  kad  su  legle  na  počinak,  samo  neka  on  sretno  kući 
dodje.  Izbit  ću  mu  ja  iz  glave  tebe  i sve  to  milovanje. 

> IIL 

Sjutradan  dobio  Stjepan  dopust,  da  isprati  Maru, 
tobože  svoju  sestru,  izvan  grada.  Ona  se  digla  prije 
podne,  tako  da  će  moći  u noć  dospjeti  kući. 


— Vidiš,  — reče  Mare,  kad  je  već  došlo,  da  se 
rastanu,  — da  ti  meni  ovako  učiniš  kao  ovoj  Anici,  ili 
da  se  ti  meni  iznevjeriš,  ja  bih  ti  živu  oči  iskopala. 

— Znam  ja  to,  reče  Stjepan  kroz  smijeh;  zato 
neka  se  s tobom  vrag  šali.  I oni  se  tako  rastadoše. 

Za  nekoliko  dana,  kako  se  je  Mare  povratila  iz 
posade,  pohodi  nekoga  starca  u svom  selu,  koji  je  bio 
na  glasu  kao  pametan  i ugledan  čovjek,  a poznavao  se 
i s gospodom  u gradu.  Ona  mu  pripovjedi,  kako  će  se 
Stjepan  vratiti  do  .jeseni  kući  iz  vojničtva  i kako  bi  se 
oni  htjeli  uzeti.  — Nu,  nastavi  ona,  vi  znate  i sami, 
da  on  nije  ni  za  kakov  posao,  pa  bi  najbolje  bilo,  da 
dobije  kakovu  službicu,  tako  lugariju  ili  štogod  slično. 
Ja  vas  molim,  da  vi  to  gledate  dobrom  prilikom,  i ja 
ću  vam  biti  zahvalna.  Stari  joj  obeća,  a ona  od  tada 
dolazila  često  k njemu  i uvijek  nešto  donosila.  Tako  to 
trajalo  do  Uskrsa.  0 Uskrsu  dodje  Stjepan  kući  i taj  mu 
starac  kaza,  da  mu  ne  manjka  lugarija,  dok  do  jeseni 
dodje  od  vojničtva.  Sjepanu  to  bilo  po  volji  i znao  je, 
da  je  to  sve  Mare  proskrbila.  Nije  joj  baš  za  to  bio 
osobito  zahvalan,  jer  mu  se  činilo,  da  ona,  kao  i svaka 
druga,  koja  bi  htjela  za  nj  poći,  mora  da  se  poskrbi, 
kako  će  živjeti.  — Brzo  prošlo  proljeće  i ljeto,  a na 
jesen  dodje  kući  Stjepan,  dobi  lugariju  i oženi  se  s Marom. 
Ona  proskrbila  sve  za  pir,  najzad  i odjeću  mu  kupila, 
za  sve  se  brinula,  a on  se  samo  natjeravao  s nekakovim 
darovanim  lovačkim  psom  oko  kuće,  a u kuću  zavirivao 
— kao  i pravi  gospodin  i službenik  — samo  kada  je 
bilo  doba  obroka.  Mari  to  bilo  po  volji.  Ona  se  u opće 
veselila,  što  može  štogod  za  nj  učiniti,  jer  što  je  više 
činila,  to  je  jače  i ćutila,  da  je  on  njezin,  da  ga  ona 
drži  svejedno  kano  majka  nejako  čedo.  Kad  su  poslije 
vjenčanja  odselili  u svoju  novu  postojbinu,  ona  uredi  svoje 
malo  gospodarstvo  i Stjepan  je  živio  kao  bubreg  u loju, 
pa  bio  potpuno  zadovoljan.  Svaki  je  dan  znao,  da  će 
biti  dobra  zalogaja,  kad  kući  dodje,  a to  sve  bez  nje- 
gova velikog  truda  i skrbi. 

A Anica?  — Pisala  nekoliko  puta  Stjepanu,  a kad 
je  vidjela,  da  se  on  ne  odazivlje,  silno  se  ražali  ona  i 
njezini  roditelji.  Nikako  nisu  mogli  dokučiti,  za  što  je 
on  to  učinio,  čemu  je  zavodio  djevojku,  kad  ju  je  smjerao 
ostaviti. 


-'M/\/UUVVVVv— 


Cosmopolis. 

Roman,  napisao  ga  Paul  Bourget. 
(Nastavak.) 


ijaše  deset  sati  na  veče,  kad  je  mladi  čovjek, 
vjeran  svome  programu,  došao  do  vrata  velike 
kuće,  u kojoj  stanovaše  gospodja  Steno,  u ulici 
Dvadesetog  Septembra,  na  uglu  ulice  Porta 
Salara.  Bijaše  to  silno  moderno  zdanje,  razđi- 
na  dvije  razne  česti : s lijeve  strane  zgrada  za 


najam,  s desna  hotel  u onakom  stilu,  kaki  se  mnogo 
vidja  u okolici  parka  Monceau.  Ta  villa  Steno,  kako  se 
je  čitalo  u napisu  zlatnom,  urezanu  na  crnom  mramoru 
nad  vratima,  pripovijedaše  cijelu  povjest  grofičina  imutka 
— tog  imutka,  što  se  je  po  pripovijedanju,  s običnim 
pretjeravanjem,  cijenio  sad  na  dvadeset  pet  sad  na  trideset 

milijuna.  U istinu  ona  je  imala  dvjesta  pedeset  tisuća 
franaka  rente.  No  kako  je  godine  1873.  grof  Michel 
Steno,  njezin  muž,  umro  ostavivši  samo  dugove,  na  po 
razrušenu  palaču  u Mletcima  i dio  zemalja,  što  su  bile 
tako  zlo  u zakup  dane,  kako  su  jako  bile  opterećene 
hipotekama,  opravdavaše  ta  svota  njezina  dohotka  riječi 

0 „uzvišenoj  ženi-',  što  je  netko  od  njezinih  prijatelja 
primijenio  Albinoj  majci.  Njezine  su  prijateljice  dodale: 
„Bila  je  Ijubovca  Hafnerova,  a ovaj  ju  plaćaše  financi- 
jalnim  savjetima  . . kruta  osvada  i tim  lažnija,  što 
se  je  ona  stala  obogaćivati  prije  nego  što  je  upoznala 
baruna.  Evo  kako:  pod  konac  g.  1873.  kao  mlada  udova 
povuče  se  u svoj  raskošni  i trošni  stan  na  Canalu  grande 

1 stane  se,  što  je  bolje  znala,  boriti  sa  svojim  vjerovni- 
cima, kad  joj  jedan  od  najvećih  rimskih  bankira  pred- 
loži vrlo  koristan  posao.  Radilo  se  o silnom  prostoru, 
što  ga  je  Stenova  obitelj  imala  u Rimu,  u predgradjima, 
izmeđju  Porta  Salara  i Porta  Pia,  vrst  zaseoka,  na  po 
pusta,  što  ga  bijaše  pokojni  Steno,  ujak  grofa  Michela, 
počeo  zasadjivati.  Kad  je  on  umro,  iznajmiše  prostor  po 
komadima  vrtlarima,  a držalo  se,  da  vrijedi  cijenu  vino- 
giada,  to  će  reći,  da  se  za  nj  moglo  dobiti  četrdeset 
centima  po  kvadratnom  metru.  Taj  bankir  ponudi  četiri 
banka  za  metar  pod  izlikom,  da  kani  podići  ljevaonu 
na  tom  mjestu.  Bijaše  to  dosta  krupna  svota  i uz  to 
zamamna,  (ti  ofica  zatraži  dvadeset  četiri  sata,  da  se  pro- 
misli, i odbi  bankira,  a to  joj  za  uvijek  pribavi  uđivljenje 
ljudi  od  posla,  koji  za  to  saznadoše.  Godine  1882.,  ni 
deset  godina  kasnije,  prodade  ona  to  isto  zemljište  za 
devedeset  franaka  po  metru.  Bacivši  oko  na  osnovu  Rima 

i razmišljajući  o modernoj  Italiji,  bijaše  shvatila,  prvo 
kako  je  novim  gospodarima  Vječnog  Grada  najviše  do 
toga,  da  ga  pregrade,  a drugo,  da  je  dio  izmedju  Quiri- 
nala  i dvojih  vrata,  porta  Salara  i Pia,  glavna  točka 
za  novi  razvoj  grada,  i najzad  da  će  joj  agiotaža 
pribaviti  silnu  procjenu,  koja  će  znatno  natkriliti  prvu 
ponudu,  ako  bude  znala  čekati.  I ona  čekaše,  budno 
pazeći  na  svoj  imutak  poput  najstrožeg  upravitelja, 
popravljajući  grede,  prikraćivajući  izdatke,  začepljujući 
škulje  nenadanim  dobitcima.  — Ona  je  takodjer  g.  1875. 
prodala  National  Gallery-ji  red  od  četiri  Carpacciova 
panno-a,  što  ih  nadje  u svojoj  nekoj  kući  na  ladanju, 
za  sto  pedeset  tisuća  franaka.  Ona  bijaše  tako  radina  i 
praktična  u svome  materijalnom  životu,  kako  bijaše  laka 
i smiona  u životu  čuvstvenom  ili  prije  ljubavničkom. 
Legenda,  koja  veli,  da  je  prevarila  grofa  Stenoa  s Vere- 
lajevom,  koji  bijaše  diplomata  u Petrogradu,  za  prvih 
godina  svojega  biaka,  potvrđjivaše  se  lakoćom  njezina 
vladanja,  koje  je  pokazivala  isto  tako  slobodnim  načinom, 
lošavši  u Rim,  da  sprovede  dio  godine,  pošto  bijaše 
prodala  svoja  zemljišta,  priđržavši  sebi  komad,  na  kome 
sagradi  tu  dvostruku  kuću,  nastavi  svoj  život  kao  u Mlet- 
< mu,  koji  ju  je  iznosio  na  glas,  pa  stane  upravljati 
svojim  imutkom  istom  pronicavošću.  Vrlo  unosan  prostor 


na  Acgua  Marcii  pomože  joj,  te  je  u pet  godina  podvo- 
stručila silni  dobitak  iz  prve  operacije.  I još  je  više  to 
pokazivalo  neobičnu  snagu  dobra  razbora  u te  žene,  ako 
se  nije  radilo  u stvarima  ljubavnim,  što  seje  zaustavila 
kod  tih  dvaju  dobitaka  upravo  u vrijeme,  kad  je  rimska 
aristokracija,  presvojena  mahnitošću  burze,  stala  speku- 
lovati  sa  vrednotama,  koje  bjehu  postigle  svoj  najviši 
tečaj.  Sprovesti  večer  u villi  Steno,  pošto  je  jučer  sproveo 
jutro  u palači  Castagna,  to  je  značilo  opet  za  Dorsenna, 
da  ostvari  jedan  od  svojih  paradoksa  i da  oćuti  suprotne 
dojmove,  kakve  on  ljubljaše,  jer  siromašni  se  Ardea 
bijaše  upropastio,  htijući  da  učini  nekoliko  godina  ka- 
snije ono,  što  je  grofica  Katarina  učinila  u zgodan  čas. 

I on  se  je  nadao,  da  će  zemljištima  poskočiti  cijena. 
Samo  je  on  bio  platio  sedamdeset  franaka  za  metar, 
a g.  90.  nisu  vrijedila  više  od  dvadeset  i pet.  I on  je 
lačunao,  da  će  Rim  narasti,  i počeo  na  tim  skupo  pla- 
ćenim zemljištima  zidati  čitave  ulice,  nadajući  se,  da  će 
postati  poput  vojvoda  od  Bedforda  i Westminstera  u 
Londonu  vlasnikom  neizmjernih  dijelova  grada.  Ali  ga 
poduzetnici  okrađoše.  Kad  su  kuće  bile  gotove,  nisu  se 
mogle  iznajmiti.  Da  bi  dogradio  druge  kuće,  poče 
posuđjivati.  Igrao  je  na  burzi,  da  plati  svoje  dugove, 
izgubio,  pa  piavio  opet  nove  dugove,  da  plati  diferencije. 
Njegov  potpis,  kako  to  krupno  pripovijedaše  meštar 
Marzocca,  stade  kolati  svijetom  pod  raznim  oblicima, 
koji  se  pretvoriše  u kobnu  neumoljnu  mjenicu.  Poslje- 
dica bijaše,  te  su  svi  zidovi  Rima,  izmedju  njih  i onaj 
ugao  ulice  Dvadesetog  Septembra,  koji  -se  doticao  ville 
Steno,  u raznobojnim  oglasima  naviještali  dražbu,  pod 
paskom  cavaliera  Fossatija,  zbiraka  i svega  pokućtva,  što 
se  je  sleglo  u palači  Castagna. 

Treba  moći  i znati,  da  unaprijed  vidiš  — reče 
u sebi  Dorsenne,  pozvonivši  na  vratima  gospodje  Steno, 
završujući  tako  neodoljivu  asocijaciju  pomisli,  što  mu  ih 
dozva  u pamet  palača  propalog  rimskog  princa  pred 
villom  pobjedonosne  Mlečanke:  „To  je  evo  pravi  alfa  i 
omega  . . . Ovdje  imaju  tu  maniju,  da  ta  dva  lista  meću 
na  sve  dragocjenosti.  Tu  bi  morali  doći  po  tumač  . . .“ 
Kod  ove  prispodobe  o sudbini  gospodje  Steno  i 
baštinika  Castagna  nestalni  Dorsenne  malo  da  ne  zaboravi 
svoje  osnove,  kako  će  naći  pisca  anonimnih  listova.  Još 
mu  se  više  morala  nametati  ta  prispodoba,  kad  je  stupio 
u hali,  gdje  je  grofica  primala  svake  večeri.  Upravo 
bijaše  i Ardea  glavom  tu  sred  skupine,  koju  sastavljaše 
Alba  Steno,  gospodja  Maitlanđ,  Fanny  Hafner  i gavan 
barun,  koji  jedini  stajaše,  naslonivši  se  na  konsolu,  a 
izgledao  je  kao  strpljiv  i častan  starac,  što  blagosilja 
svu  tu  mladost.  Julien  se  ne  začudi,  vidjevši  tako  malo 
lica  u ovom  prostranom  salonu,  kao  što  ga.  nije  začudio 
ni  pogled  na  tu  sobu,  nakrcanu  starim  tkaninama,  sitni- 
cama, cvijećem,  pokućtvom  u stilu,  divanima  s bezbrojnim 
dušecima.  Bilo  mu  je  dosta,  da  čitavu  zimu  posmatra 
poput  savjesna  tapetara,  čime  se  odlikuju  moderni 

romancieri,  ovu  dvoranu,  što  je  naličila  stotini  inih  u 
Beču,  Madridu,  Fiorenci,  Berlinu,  u kratko  svuda,  gdje 
gospodarica  kuće,  manje  ili  više  kozmopolitkinja,  nastoji, 
da  ostvari  svoj  ideal  pariške  otmenosti.  Milo  mu  je  bilo, 
što  je  mogao  u bezbrojnim  večerima  da  raspoznaje  u 
tome  gotovo  internacijonom  ukrasu  lokalne  crte,  takove 
crte,  kojima  se  je  razlikovala  ova  soba  od  svih  drugih  iste 
vrste.  Nijedno  ljudsko  biće  ne  može  ipak  da  bude  sasvim 
umjetno  ni  u svome  stanu,  ni  u načinu  pisanja.  Dorsenne 
bijaše  opazio,  da  ovaj  salon  potječe  od  zadnjeg  puta 
grofičina  u Pariš,  u g.  1880.  To  se  vidjelo  još  i na 
peluchu  i svili  kulisnih  zavjesa.  Općeniti  ton,  u kojem  bješe 
glavna  zelena  boja,  (dosta  velika  smjelost  za  plavku  sa 
sjajnom  puti),  prelazio  je  u pretoplu  skalu  i odavao  Ita- 
liju. Italija  se  opažala  i na  naslikanom  stropu  i na  frizi, 
što  se  naokolo  potezala,  kao  i na  nekim  slikama,  što  su 
tu  i tamo  visjele  i što  se  ne  mogu  naći  pri  prodajama 
u Hotel  Drouot-u  ni  kod  pariških  amatera.  Osobito  se 
isticahu  dva  panoa  Moretta  iz  Brescie,  u drug'oj  maniri 
toga  meštra,  koja  se  zove  njegovom  srebrnom  manirom 
radi  prozračnosti  kolorita  i nježne  fluidnosti,  a to  su 
slike : Večera  kod  farizeja  i Uskrsnuli  Isus  na  obali, 

koje  su  mogle  potjecati  samo  iz  prastare  palače  koje 
prastare  obitelji.  Sve  je  to  Dorsenne  znao,  kao  i to,  za 
što  je  našao  hali  gotovo  prazan  u to  doba  godine,  dok 
je  zimi  bio  tako  omiljelo  sastajalište,  gdje  se  je  poka- 
zivao pravi  karneval  prolaznika-posjetnika : — velike 

gospode,  umjetnika,  političara  ruskih  i austrijskih,  engleskih 
i francuskih,  svašta  pomiješano.  Grofica  nije  u Rimu  ni 
iz  daleka  imala  onakog  svjetskog  položaja,  koji  bi  je 
zapadao  po  umnosti,  imutku  i imenu.  — Jer  po  rodu 
bijaše  Navagero,  pa  je  spajala  u svome  grbu  zlatni  krst 
onog  Sebastijana  Navagera,  što  se  je  prvi  uspeo  na 
zidine  Lepanta,  sa  zvijezdom  velikog  dužda  Michela.  — 
Ali  smetala  ju  osebita  crta  njezina  značaja,  da  uspije  u 
tome  pogledu.  U jednu  ruku  ne  mogaše  ona  podnositi 
•ni  dosade  ni  prisilnosti,  a u drugu  ne  bijaše  u nje  ni 
kake  baštine.  Ona  bijaše  prava  i strastvena,  poput  onih 
ljudi  od  novca,  kojima  su  promišljene  osnove  sredstvo, 
da  bolje  osiguraju  uvjete  svojim  nasladama.  Nikad,  na 
primjer,  nije  znala  grofica  Steno,  da  se  kome  za  volju, 
tko  joj  se  ne  svidja,  muči,  osim  gdje  se  je  radilo  o 
onom,  što  je  voljela.  Nikad  nije  razvijala  diplomacije  pri 
preokretu  svojih  ljubavnih  čuvstava,  a bilo  je  mnogo 
njih  prije  zgode  s Gorkom,  kojemu  bijaše  ostala  dvije 
godine  vjerna,  (nevjerojatne  li  stvari!).  Nikad  se  nije, 
osim  u neposrednoj  okolini,  obuzdavala,  kad  joj  bijaše 
do  toga,  da  dođje  do  predmeta  želja  svojih.  U drugu 
ruku  opet  nije  u Rimu  imala  nijednog  člana  one  velike 
obitelji,  kojoj  pripadaše,  da  se  na  nj  osloni,  pa  se  nije 
pridružila  ni  jednoj  od  dviju  koterija,  na  koje  se  od 
godine  70.  dijeli  rimsko  društvo.  Suviše  moderna  duha 
i presmjelih  običaja,  da  bi  pristala  k ,,crnomu“  svijetu, 
ne  bijaše  primljena  u okolinu  divne  žene,  koja  vlada  na 


Kvirinalu  i koja  je  znala  oko  sebe  uliti  atmosferu  tako 
plemenite  uzvišenosti.  Ti  razni  uzroci  značili  bi  neku 
vrst  polu-ostracizma,  da  nije  grofica  na  njih  već  prije 
računala,  nastojeći,  da  načini  salon  sa  strane,  koji  bijaše 
sastavljen  gotovo  od  samih  tudjinaca.  Dolazak  i odlazak 
novih  lica,  nepredvidni  razgovori,  ugodnost  druženja  bez 
dužnosti,  sve  je  to  u tom  živom  svijetu  godilo  žedji  za 
užitkom,  što  se  je  ujedinjivala  u toj  krepkoj  naravi, 
nehinjenoj  i gotovo  na  muškaračku  nemoralnoj,  sa  vrlo 
pravednim  i ravnim  pogledom  na  zbiljnost  stvari.  Ako 
je  Dorsenne  popostao,  stupivši  na  vrata  halla,  zapanjen, 
to  ne  bijaše  s toga,  što  ga  opazi  pusta  sad  pod  konac 
sezone,  nego  s toga,  što  je  međju  poznatim  licima  ugledao 
tog  Peppina  Arđeu,  s kojim  se  ne  bijaše  sastao  čitave 
zime.  I zaista  bijaše  osobit  dogadjaj,  da  se  je  pokazao 
u novom  društvu  u doba,  kad  je  već  kladivo  proejeni- 
teljevo  bilo  podignuto  nad  svim  onim,  što  bijaše  ponos  i 
sjaj  njegova  imena.  Ali  u istinu  nije  izgledao  pranećak 
Urbana  VII.  kao  čovjek,  kojega  je  nemili  udes  smrvio, 
sjedeći  ovako  izmedju  dostojanstvene  Fannj  Hafnerove, 
koja  bijaše  ponešto  blijeda,  i lijepe  Albe  Steno,  crvene 
poput  ognja,  a čelimice  gospodji  Maitlandovoj,  koja  bijaše 
vrlo  dražesna  u svojoj  odjeći  crvene  boje.  U sumraku, 
u kojem  su  se  zgodno  dijelile  jake  i slabe  svjetiljke, 
sjalo  se  u ljupkom  odsijevu  njegovo  smiono  i muževno 
lice,  ne  izgubivši  nimalo  svojega  veselog  ponosa.  U tome 
nepravilnom  i frapantnom  obrazu  bijahu  dvije  glavne 
note : gizdelinstvo  spajalo  se  s dobroćudnošću.  Vrlo  crne, 
veoma  sjajne  i pronicave  oči,  činilo  se,  da  mogu  istim 
pogledom  prezirati  i smiješiti  se,  dok  su  mu  usta,  pod 
jedrom  smedja  brka,  imale  i oholosti  i k jednu  požude, 
nit  zlovolje  i u isti  čas  prelesnosti.  Obrijani  podbradak 
prelazio  je  u modruljaste  nuance,  što  je  još  više  cijelomu 
obrazu  podavalo  izraz  snage,  koju  je  odricalo  ponešto 
usko  i očito  nervozno  tijelo.  Baštinik  Castagna  bijaše 
zaodjenut  onom  anglomanijom,  koja  je  osebita  nekim 
Talijancima,  ali  koja  čini  dojam  nesklada,  poput  grofi- 
čina salona.  Ardea  nošaše  na  prstima  previše  prstenja, 
u zapučku  preveliku  kitu  cvijeća,  a osobito  se  previše 
i preživahno  kretao,  a da  bi  čovjek,  pri  njegovoj  presmedjoj 
puti,  i časak  mogao  posumnjati  o njegovoj  narodnosti. 
On  izmedju  sviju  opazi  prvi  Juliena,  pa  mu  reče,  ili 
bolje  povikne  familijarno : 

— Nuto,  Dorsenna!  Mišljah,  da  ste  otputovali.  U 
cerklu  vas  ne  bijaše  već  petnaest  dana  . . . 

— Radio  je,  — - odgovori  Hafner,  na  nekom  novom 
remek-đjelu,  na  romanu,  koji  se  dogadja  u rimskom 
svijetu,  uvjeren  sam . . . Čuvajte  se  moj  kneže,  a vi, 
gospodje  moje,  razoružajte  portretistu  . . . 

— Ja,  odvrati  Ardea,  najljepše  se  smijući  — ja 
ću  mu  dati  bilježaka  o sebi,  ako  hoće,  evo  toliki  kup  . . . 
I ja  ću  mu  k tome,  uz  pogodbu,  ilustrirati  njegov  roman 
s fotografijama,  koje  sam  nekoć  u svojoj  budalaštini 
pravio . . . Gledajte,  gospodjice,  — doda  okrenuvši  se 

k Fanny  — evo  tako  se  čovjek  upropašćuje.  Obladala  bi 
me  časovita  manija.  Ta  mala  igra  bijaše  nedužna,  zar 
ne?  A stajala  me  je  trideset  tisuća  franaka  na  godinu; 
u četiri  godine  . . . 

Dorsenne  bješe  čuo,  gdje  se  govori,  da  je  izmedju 
Peppina  Arđee  i njegovih  prijatelja  to  lozinka,  te  uzi- 
maju na  laku  ruku  propast,  koja  je  stigla  obitelj  Ca- 
stagna  u njezinu  posljednjem  i jedinom  potomku.  Ali 
takoj  se  hlađnokrvnosti  nije  nadao.  On  ostade  tako 
zapanjen,  te  je  propustio  odgovoriti  na  barunov  epigram, 
kao  što  bi  bio  učinio  u svakom  drugom  slučaju.  Nikad 
nije  nekadašnji  osnivač  Cred.Ua  Anstro-Dalmate  pro- 
pustio, da  ne  pokaže  bilo  kojim  načinom  svojega  dubokog 
neprijateljstva  spram  romanciera.  Ljudi  njegove  vrste,  do 
dna  duše  cinični  i računari,  sumnjaju  u isti  čas  o litera- 
turi i mrze  na  nju.  Čini  se  njima,  da  ona  izušta  istine, 
koje  je  pogibeljno  iznijeti  na  javu,  a koje  su  samo 
osrednje,  gledajući  sa  stanovišta,  na  kojem  oni  stoje  u 
praktičnom  životu.  Hafner  je  opet  imao  previše  takta,  a 
da  ne  bi  oćutio  instinktivnu  odvratnost,  koju  u Dorsenna 
probuđjivaše.  Ali  za  baruna  imala  je  svaka  društvena 
sila  svoj  cijenik,  pa  kao  druge  tako  i literarni  uspjeh. 
K tome  se  poboja  kao  jučer  na  stubištu  palače  Castagna, 
da  je  pošao  predaleko,  pa  stavivši  familijarno  na  spisate- 
ljevo  rame  svoju  ruku  sa  dugim  spretnim  prstima,  koje 
ruke  ne  bi  nikad  čovjeku  čitave  pružio,  kao  da  i pri 
rukovanju  škrtari,  reče : 

— Evo  tome  se  upravo  divim  u njega,  što  se  daje 
pođraživati  od  profanih  ljudi,  kaki  srao  mi,  a da  se  ne 
bi  nikad  naljutio  ....  To  je  jedini  slavni  pisac,  koji  je 
i jednostavan.  No  on  je  više  nego  pisac.  On  je  pravi 
svjetski  čovjek  . . . 

— Zar  grofice  nema  ovdje  ? . . . zapita  Dorsenne, 
okrenuvši  se  Albi  Steno  i ne  obazirući  se  na  ovu,  neho- 
tice tako  uvredljivu  uljudnost  barunovu,  koje  ne  bijaše 
izrekao  ni  iz  zlobe  ni  za  volju  šaljivdžiji  knezu.  Odsutnost 
grofičina  dovede  .Juliena  na  pomisao,  koju  mlada  djevojka 
rasprši,  odgovorivši  mu : 

— Majka  je  na  terasi.  Bojali  smo  se,  da  ne  bi 
ondje  bilo  prehladno  za  Fanny  . . . 

To  bijaše  posve  jednostavna  izreka,  koju  contessina 
izreče  posve  jednostavno,  hladeći  se  velikom  lepezom  od 
bijelih  tankih  i uskovrčanih  pera.  Od  svakog  zamaha 
ustitrali  bi  poput  aureole  uvojci  njezine  plave  kose,  koju 
je  nosila  uskolutanu  nad  ovisokim  čelom.  No  Julien  je 
predobro  poznavaše,  a da  ne  bi  osjetio,  kako  se  je  u 
njezinu  glasu,  kretnji  i pogledu,  u cijelom  njezinu  biću 
izdavala  pritajena  uzrujanost  u taj  čas,  koja  je  sve  do 
buli  išla.  Da  li  je  bila  pod  dojmom  jučerašnje  male 
svadje,  ili  bijaše  plijenom  jednog  od  onih  nerazumljivih 
prijelaza,  koji  su  noćas  Dorsenna  u razmišljanju  doveli 
do  onako  čudnih  sumnja?  Sad  mu  se  vratiše  te  sumnje 
s čuvstvom,  da  od  svih  tu  nazočnih  lica  jedina  Alba 
odaje  svojim  pogledom  slutnju  drame,  koja  se  je  bez 


sumnje  pripremala.  Odluči,  da  će  tražiti  ođma  i opet 
riječ  od  te  žive  zagonetke,  kakom  mu  se  pričinjaše  ta 
osobita  djevojka.  Kako  mu  se  prikazala  lijepa  ove  večeri, 
sa  ona  dva  izraza,  što  joj  pođavahu  gotovo  tragičnu 
masku’  Kutovi  njezinih  usta  bijahu  nešto  niži.  a gornja 
usnica,  malo  ne  prekratka,  pokrivaše  njezine  stisnute 
zube  i u dnu  njezina  blijedog  lica  bijaše  pečali,  tako 
prerane  i bolne  ! — Za  što  ? — Sad  nije  bilo  zgode,  da 
to  istražuje.  Trebalo  je  da  mladi  čovjek  podje  ponajprije 
pozdraviti  groficu  na  toj  terasi,  što  završavaše  rajem 
talijanske  raskoši  salon,  koji  bijaše  na  parišku  uredjen. 
Tamo  su  šuštali  grmovi  u velikim  vazama  od  pečene 
zemlje,  urešenim  stukovima.  Na  balustradi  (ogradi)  se 
razabirala  poprsja,  a ponad  njih  južne  omorike  iz  ville 
Bonaparte  odražavahu  svoje  sjene  na  nebu,  plavetnu 
poput  baršuna,  a bogato  izatkanu  zvijezdama.  Lagašan 
miris  akacija,  dolazeći  iz  bližnjeg  vrta,  strujio  je  uzduhom, 
koji  kao  da  je  imao  mekoću  tkanine,  tako  bijaše  lak  i 
ljubak,  nježan  i topao.  Ova  atmosfera,  slatka  i gotovo 
rnekušna,  dostajaše,  da  utjera  u laž  contessinu,  koja  je 
očito  htjela  da  opravda  tete-a-tete  svoje  matere  i Mait- 
lanđa.  Oboje  bijahu  zaista  jedno  do  drugoga  u miomi- 
risu, otajstvu  i samoći  te  tame  i mirne  terase.  Dorsenne, 
došavši  iz  punog  sjaja  u salonu,  trebao  je  časak  vremena, 
da  uzmogne  razabrati  u tami  crte  grofice,  koja  se,  sva 
u bjelini,  bješe  ispružila  na  chaise-longui  od  slame, 
ukrašenoj  dušecima  od  meke  svile.  Pušila  je  cigaretu,  od 
koje  bi  je  mala  vatrena  točka  svaki  put,  kad  bi  na  novo 
povukla,  dosta  rasvijetlila,  da  pokaže,  kako  joj  pored 
svježosti  noći  bijaše  gol  dugi  i vitki  vrat,  oko  kojeg  se 
je  vio  biserni  kolir,  golo  mjesto,  gdje  nastaje  grkljan  i 
njezina  sjajna  ramena,  gola  divna  njezina  ruka,  što  se  je 
pomaljala  iz  velikog  lepršavog  rukava,  a bila  napunjena 
narukvicama.  Približivši  se  prepozna  Julien  u biliuskom 
mirisu  te  proljetne  noći  osobiti  zadah  virginijskog  duhana, 
koji  je  gospodja  Steno  upotrebljavala,  otkad  bijaše  zavo- 
ljela Maitlanda,  umjesto  ruskih  papiroska,  na  koje  ju 
bješe  naučio  Gorka.  Po  ovakim  tricama  se  raspoznaju 
zaljubljene  žene,  koje  ljube  duboko  i nezasitno  ćutilno,  a 
to  bijaše  jedina  ljubav,  za  koju  bijaše  Mlečanka  podobna. 
Njihova  je  strastvena  potreba,  da  se  uvijek  više  podaju, 
pa  nastoje,  da  se  priljube  tako  rekavši  najneznatnijim 
običajima  onih,  koje  ljube  na  taj  način.  Tako  postaju 
jasne  promjene  ukusa,  misli,  samog  izgleda,  i to  tako 
posvemašnje  promjene,  da  postanu  u razmaku  od  šest, 
od  tri  mjeseca  sasvim  druge  osobe.  Do  te  dražesne  i 
meke  prikaze  sjedjaše  Lincoln  Maitland  na  stolici  pre- 
niskoj, a da  bi  čovjek  mogao  prosuditi  visinu  njegovu 
stasa.  Ali  široka  pleća,  koja  su  se  slobodno  širila  u 
fraku,  svjedočila  su,  da  prije,  nego  što  je  stao  prouča- 
vati ,,the  Art“  — trebalo  bi  ga  čuti,  kako  na  američku 
izgovara  tu  riječ  — pa  da  i sad  još,  proučavajući 
umjetnost,  nije  prestao  baviti  se  najatletičnijim  sportom 
svojega  posve  engleskog  odgoja.  Kad  bi  se  god  njegovo 

ime  spomenulo,  nametnuo  bi  se  čovjeku  pojam  silnosti. 
Bijaše  u njega  zaista  nad  silnim  trupom  silno,  ponešto 
crveno  lice,  rasječeno  na  dvije  česti  velikim  ridjim  brkom, 
koji  pokrivaše  pri  širokom  posmijehu  goleme  bijele  lopate 
njegovih  jakih  zuba.  Mnogo  prstenje  sjajilo  se  na  nje- 
govim silnim  rukama.  U kratko,  pokazivao  je  tip  posve 
oprečan  Gorkinu.  Ako  je  unuk  poljskih  kaštelana  pod- 
sjećao na  opasnu  finoću  mačje  rase,  na  vitkog  i lijepog 
pantera,  mogao  se  Maitland  prispodobiti  brutalnomu  i 
silnomu  kojemu  molosu,  kojoj  onakoj  doggi  iz  bajka,  što 
su  imale  tolike  laloke  i taku  mišičavost,  te  su  mogle 
daviti  lavove.  Slikar  je  u njemu  bio  samo  u oku  i u 
ruci  poradi  takog  fizičkog  dara,  kakav  je  u grkljanu 


tenora.  Ali  taj  se  gotovo  anormalni  nagon  otkrio,  uzgajao 
i oplodjivao  do  preko mjernosti  s onom  energijom  izvje- 
štačene  volje,  koja  je  tako  značajna  crta  u Anglosaksonaca 
iz  Novog  svijeta,  kad  se  uspale  za  Evropu,  mjesto  da  je 
preziru.  U ovaj  čas  je  izvještačena  želja  počivala,  davši 
se  na  udisanje  ove  božanske  svijetle  ruže  ljubavi,  koja 
bijaše  gospodja  Steno  — ruže,  gotovo  prerascvale,  koja 
će  da  povene  u jeseni  svojih  četrdesetih  godina.  Ali 
kako  je  bila  još  slasna  i kako  se  je  malo  brinuo  Maitland, 
što  je  njegova  žena  u pobočnoj  sobi.  iz  koje  je  kroz 
prozore  dolazio  sjaj,  ističući  još  više  tminu  na  raskošnoj 
terasi ! — 

(Nastavit  će  se.) 


U slavu  desetgodišnjice  ,,Napretka“,  obrazovnog  društva 
pripravnika  kr.  učiteljske  škole  u Zagrebu. 


Proslov. 


Spjevao  Silvije  Str.  Kranjce  vic. 


tišini  sitno  zrnce  buji, 

Dok  se  cvjetno  jednoć  ne  razgrana, 
Dok  sa  njega  ptice  i slavuji 
Propjevaju  u prozorje  dana  — — 
U tišini  sjeme  niče  malo, 

Što  će  nekad  gordim  dubom  biti ; 
Sa  nebesa  na  zemlju  je  palo, 

K nebu  će  se  ponosito  viti  - — — 
0 to  zrnce,  o to  sjeme  malo 
Iz  svog  krila  prosula  je  vila, 

Da  budemo  u prosvjeti  ljudi 
Po  budućnost  i jamstvo  i sila! 


Kojom  vatrom  vaše  grij  u grudi, 
Domovinska  grijati  će  gruda, 
Kakva  miso  vaše  srce  budi, 

I narod  će  krilit  se  onuda. 

A narodi  odlika  su  božja, 

Ogledalo  njegova  su  duha, 

I ja  vaše  posvećujem  ruke 
Na  pružanje  angjeoskog  kruha, 

A plata  vam  za  tu  vjeru  svetu 
Bit  će  lovor,  što  uza  me  cvjeta: 
Slast  nebesna,  koju  srca  ćute, 
Vršeć  dužnost  po  napredak  sv’jeta! 


I kada  je  sa  nebesa  sašla, 

Kad  je  nama  kucnula  na  vrata 
Bez  biserja  i kamenja  dragog 
I bez  v’jenca  od  suhoga  zlata, 

Kad  je  gole  raširila  ruke, 

Na  glave  ih  postavila  nama, 

Kad  je  stala,  da  nam  čelo  ljubi 
Kano  sunce  cv’jeće  po  gorama : 

Sa  nebesa  onda  onih  gore 
Proročanstvo  zemljom  zatalasa: 

„0  budite  u prosvjeti  ljudi 
Krilo  sv’jeta  i glasnici  spasa !“ 

I tad  nas  je  uzela  za  ruke, 
Povela  nas  širom  sv’jeta  c’jela 
U gospodske  dvore  mramorove, 

Na  ognjišta  pusta,  nevesela; 
Vodila  nas,  gdje  nam  narod  dr’jema, 
Gdje  ozebo  svoje  sunce  čeka, 

Gdje  ga  jošte  pritiskava  tama 
Na  obzorju  prosvjetnoga  v’jeka  — 
A na  usne  i mile  i blage 
Izvi  joj  se  sveto  proročanstvo : 
„Evo  vama  Bog  u ruke  daje 
Ovaj  narod,  ovo  čovječanstvo. 


Eto,  braćo  ! kad  je  Bog  s nebesa 
Prve  ljudstvu  darovao  dare, 

U čovječjem  kad  je  srcu  digo 
Svomu  duhu  najprve  oltare, 

0 nas  slabe  borce  čovječanstva 
Obećo  je  učiniti  dive, 

U grud  nam  je  zatvorio  sveto 
Ono  vrelo  spasa  vode  žive. 

U grud  nama  žarku  zublju  stavi, 
Da  gonimo  iz  naroda  tamu, 

Da  u željna  prosipamo  srca 
Sveto  znanje  i istinu  samu. 

Reko  nam  je:  Naroda  vam  evo, 

Vi  proroci  budite  mu  sreće; 

Vihor  sv’jeta  mnogu  granu  kida, 
Vedrih  misli  rastjerati  ne  će. 

A gdje  misli,  vedre  misli  vode, 

A gdje  ljubav  nesebična  grije, 

Tu  su,  braćo,  pohranjeni  ključi 
Zatvorenih  vrata  nebesnijeh. 

A zadaća  to  je  nama  sveta. 

Da  svom’  rodu  ključe  izručimo 

1 da  sreće  otvorimo  vrata, 

Tebi  — l’jepa  naša  domovino  1 


0 da,  tebi,  majko  majka  naših. 
Tvomu,  majko,  onom  čelu  sjajnom, 
Tvojoj  sreći  i napretku  tvomu, 
Imenu  ti  vazda  veličajnom’ ! 

Tvoje  krilo  nek  nad  nama  trepti, 
Tvoje  sunce  nek  pred  nama  gori, 
Tvoja  nek  nas  ogrijava  miso. 

Naš  da  napor  tvoju  sreću  dvori ! 
Teška  j’,  braćo,  odabrana  staza, 
Na  njoj  trnja  i kamenja  ima, 
Obrasla  je  korovom  i dračem 
Krvavijem,  bojnim  vjekovima ! 
Napr'jed  samo  — sjeme  niče  malo, 
Što  će  nekad  gordim  dubom  biti : 
Sa  nebesa  na  zemlju  je  palo, 

K nebu  će  se  opet  silno  viti ! 

— A kad  dodju  nekad  čaši  gorki 
Kroz  težinu  tog  života  pusta, 

Kada  mnogi  pod  bremenom  svojim 
Mnogu  suzu  proguta  na  usta, 
Pogledajte  na  očiee  vedre, 

Iz  klupica  kako  bistro  sjaje 
I kroz  melem  nevinosti  čiste 
Angjelske  im  pijte  odisaje. 

I suza  će  zasjat  vam  u oku, 
Prožeć’  će  vas  tajna  vatra  sveta: 
Slast  nebesna,  koju  srca  ćute, 
Vršeć  dužnost  po  napredak  sv’jeta ! 

Ah,  to  krilo  ideala  sv’jetlih 
Još  i ovog  nek  vas  doma  sjeti, 
Gdje  ste  nekad  kao  pčele  marne 
Brali  hrane  srcu  i pameti, 

Gdje  ste  nekad  za  napretkom  roda 
Kroz  „Napredak"  dično  koracali, 
Gdje  ste  mnoge  sanke  plemenite 
Mladenačkim  žarom  prosanjali, 
Gdje  je  mnogo  prijateljstvo  sveto, 

Srodnim  duhom  za  v jek  posvećeno, 
Otkle  pune  ponijeste  grudi 
Za  sve,  što  je  srcu  uzvišeno, 

I gdje  vam  je  čelo  cjelovala 
Ona  vila  prosvjetnica  sama, 

Ko  kad  zraka  sa  istoka  ljubi 
Melemovo  cv’jeće  po  gorama. 


I uz  ove  vedre  ideale 
Bodu  ćete  voda  biti  živa, 

Sveti  zalog  daleke  mu  slave, 

Koju  vila  pjesnikinja  sniva. 

A kad  vila  sm’ješkom  milenijem 
V ’jenac  skine  s procvjetale  grane, 
Kada  ljude  neznane  i znane 


Vječna  pravda  darivati  stane, 
Ah  sve  ovo  cv'jeće  neuvelo  — 
0 zaslugam  v’jenci  procvjetali 
Vaše  b’jelo  okitit  će  čelo, 
Učitelji  nejakih  i malih! 


Katarina  Zrinska,  banica  hrvatska  (1625—1673). 

Napisao  Juraj  Tomljenović. 

(Nastavak.) 


^pripomenimo  ovdje,  daje  kuća  Zrinskih  vodila  s gradom 
Zagrebom  neku  dugu  parnicu.  Katarina  se  godine 
1662.  nagodi  s gradskim  zastupstvom  dobre  volje.  Zahvalni 
grad  oprosti  Petra  i nju  i njihove  potomke  od  sviju  daća 
od  njihove  kuće  u Zagrebu.  (Listine  u zbirci  pokojnoga 
Kukuljevića).  Medju  tim  se  odavna  već  navlači  mrka  tama 
na  njezinu  otacbinu,  i što  dalje  — sve  jače.  Nijemci  se 
šire  i šepire  po  zemlji  a sva  bolja  i viša  mjesta  kano 
da  su  u njihovu  monopolu.  To  je  boljelo  ljude  hrvatske 
narodnosti  (čitaj  prvu  ispovijest  i prvo  opravdanje  Franje 
Frankopana  u Bačkoga  spom.  zb.  233.,  235.).  Hrvati 
su  bili  odbacivani,  a često  i tlačeni.  Ovda  — onda  ističe 
se  nezadovoljstvo,  Hrvatska  posta  ,,un  paese  geloso“, 
sumnjiva  zemlja,  kako  se  izrazi  Nijemac  Herberstein. 
Lako  nam  je  misliti,  koga  je  to  najviše  vrijedjalo.  Kao 
hrvatski  ban  Katarinin  muž  morao  je  biti  braniteljem 
svoje  zemlje,  a njemački  generali  bijahu  protiv  njega. 
Uz  neprestanu  borbu  za  prava  nadođje  i nesrećni  mir 
s Turcima  u Vaš  var  u.  Uzalud  se  trudi  dvor,  da  dokaže 
Ugarskoj  i Hrvatskoj,  kako  je  mira  trebalo,  da  je  Ugarska, 
ratno  pozorište,  iznemogla.  Mirom  da  će  ona  tobože 
piocvasti;  posade  da  će  se  uvesti  za  to,  samo  da  se 
nepi  ijatelj  ne  širi,  zemlja  da  će  se  naužiti  blaženoga 
počinka  itd. 1 

S tim  i drugim  razlozima  ne  zađovoljiše  se  velikaši 
Ugarske  i Hrvatske.  Najviše  je  bio  razljućen  na  mir 
Petar  Zrinski,  a žena  ga  Katarina  neprestano  podbada; 
ona  je  duša  cijele  akcije.  Mailath  veli : „glavni  poticači 
urote  bijahu  dvije  žene : ohola,  vladohlepna  supruga  pala- 
tinova  Marija  rođjena  Sećijeva,  i strasna,  ljubiteljica  sjaja 
Ana  Katarina,  supruga  Petra  Zrinskoga,  rođjena  Fran- 
kopanka".  (Mailath : Geschichte  der  Magjaren,  t.  III.  288.). 
Medju  Hrvatima  i Nijemcima  vladaše  narodna  antipatija, 
■loš  jo  piije  miia  mogla  buna  buknuti  svakim  časom.  Pak 
dodajmo  tomu  neprestane  uvrede,  što  ih  je  dvor  mmosio 
banu  Petru  (BogiŠić,  spom.  dj.  250.,  Bački  sp.  dj.  229. 
i još  drugdje),  pa  ćemo  lako  shvatiti,  kako  je  on  srnuo 
na  prijeke  pute.  Banica  ga  je  poticala,  a kad  je  13 
nemirnih  ugarskih  županija  opazilo  gnjev  na  licu  banovu, 
nukaše  ih  banica,  neka  se  dadu  na  posao.  (Katarina  je 
1 Valtazar  Bogišić:  Acta  coniurationis  itd.  233. 


sama  to  pripovijedala,  kao  i njezin  rođjak  Orfej,  vidi  u 
spom.  zbirci  Bačkoga,  200.).  Prve  niti  zapređe  sama 
Katarina.  Mnogi1  misle,  da  je  ona  to  učinila  bez  znanja 
svoga  muža.  To  se  ne  bi  protivilo  njezinu  biću,  ali  ne 
dokazuje  nikakovo  svjedočanstvo,  a iz  našeg  će  se  pri- 
povijedanja vidjeti,  da  ona  nije  radila  sama  po  svojoj 
zamisli. 

Već  u rujnu  godine  1664.  boravi  Katarina  Zrinska 
u Mletcima,  da  stupi  u dogovore  s krunom  francuskom. 
U Mletcima  sjedio  francuski  poslanik  biskup  Bezier.  Za 
tumača  ima  jednog  francuskog  kapucina,  koji  je  znao  i 
hrvatski  jezik.  Iznajprije  iskaza  ona  biskupu-poslaniku, 
kako  kralj  Leopold  vrijeđja  njezina  muža  Petra  i djevera 
Nikolu,  bana  hrvatskoga.  Zato  da  su  ju  njih  dva  poslali, 
da  ugovara  u njihovo  ime.  Oni  će  rado  primiti  pokro- 
viteljstvo velikoga  kralja  Ljudevita  XIV. ; dignut  će  bunu 
proti  Leopolđu,  a uspjet  će  tim  lakše,  što  je  sve  plemstvo 
nezadovoljno,  pak  će  izabrati  sebi  drugoga  vladara.  Oni 
su  voljni  s kraljem  Ljudevitom  načiniti  tajni  ugovor.  Za 
to  bi  bilo  spretno  mjesto  grad  Bakar,  kamo  bi  njih  oba 
došla,  a kralj  da  pošalje  svoga  poslanika ; mogli  bi  se  i 
Mletei  odabrati,  ako  su  zgodniji.  A da  se  francuski  kralj 
može  u braću  Zrinske  pouzdati,  spremni  su  dati  svoje 

jedince  sinove  Adama  i Ivana  Antuna  za  taoce  u Fran- 

cusku. 

Iako  je  Katarina  prela,  pak  dalje:  kako  je  njezina 
muža  Petra,  kad  je  zadnji  put  bio  u Beču,  nagovarao 
neki  barun  Beifenberg  na  ugovor  s kraljem  Ljudevitom. 
Barunu  da  se  ban  nije  htio  izraziti,  što  o tom  misli,  ali 

sad  da  svoj  naum  odgaljuje  tajno  kralju.2  Vješto  predo- 

čuje umna  državnica  poslaniku  francuskomu,  kako  je 
njezin  muž  u Hrvatskoj  moćan.  Uz  ostalo  da  ima  izvrsnu 

1 Ivan  Kukuljević  u »Arhivu«  IX.,  162;  Tade  Smičiklas 
u »Vijencu«  od  1871.  str.  272;  Magjar  Maildth  u spom.  dj.  III.,  295. 

Državnička  duhovitost  Katarinina  prelazi  tu  gotovo  u 
lukavost.  Iz  Ljudevitova  pisma  na  poslanika  mletačkoga  đozna- 
jemo,  da  je  prvi  iskazao  barunu  Reifenbergu  svoj  naum  o fran- 
cuskom pokroviteljstvu  Petar  Zrinski.  Tako  barem  izvješćuje 
ovaj  Ljudevitu.  »Sta  više,  Zrinski  je  dao  barunu  i svoje  vjerovno 
pismo,  da  mu  se  vjeruje,  te  je  barun  činio  ponude  francuskomu 
kralju  u ime  Zrinskoga.  Otkud  bi  barun  mogao  učiniti  iste 
ponude,  kad  mu  ih  ne  bi  Zrinski  kazao? 

luku,  spomenuti  Bakar,  spretnu,  da  se  vojska  nastani  u 
njoj.  Strategički  položaj  toga  grada  da  je  vanredan  i 
kroza  nj  mogu  prolaziti  vojske  iz  Ugarske  i Hrvatske, 
ako  ustreba,  a da  za  to  ne  treba  moliti  nikojega  vladara. 
Petar  da  ima  svoje  zemlje  u Hrvatskoj,  a Nikola  u 
Ugarskoj,  a jedne  od  drugih  da  nisu  daleko  ni  2 dana. 

Francuski  je  poslanik  uvjeravao  groficu  Katarinu, 
da  kralj  francuski  visoko  cijeni  braću  Zrinske  zbog  vrlina 
i sposobnosti,  što  ih  imaju.  Za  to  će  im  sigurno  pomoći, 
a on  će  ih  kod  kralja  preporučiti,  što  je  i učinio. 
(Bogišić,  spom.  dj.  239—40). 

Po  sadržaju  onoga,  što  je  Katarina  ponudila  Fran- 
cuskoj, vidimo,  da  su  je  djever  i muž  poslali  za  svoga 
poslanika,  a ne  da  bi  ona  otvorila  prve  sveze  sama  bez 
znanja  njihova. 

Iza  koje  tri  nedjelje  eto  već  i odgovora  od  kralja 
Ljudevita  XIV.  Pismo  je  Ljudevitovo  od  17.  listopada 
god.  1664.  Kralj  je  spreman  stupiti  s njima  u savez, 

jer  „se  mora  čuvati  i bližnjih  rodjaka  i dobrih  prija- 

telja11. (Francuz  tu  nišani  na  cara  Leopolda).  Ali  tu  je 
uvjet,  da  oni  nepromišljeno  ne  ustanu,  dok  ne  dodje 
zgodno  vrijeme.  Kralj  je  Ljudevit  prije  naložio  poslaniku, 
neka  dobro  razvidi  i istraži,  imaju  li  Zrinski  snage, 

koliko  grofica  tvrdi  da  imaju.  Kralj  prima  uvjete  za 
ugovor,  što  ih  je  stavila  grofica  Katarina.  Ugovor  će 
ostati  neprozirnom  tajnom.  Za  ugovaranje  su  svakako 
Mletci  zgodniji  od  Bakra,  a poslanik  Zrinskih  mora 

imati  svu  punomoć.  Ugovor  stvoren  u Mletcima  potpisat 
će  oba  Zrinska.  Jedan  od  sinova  neka  bude  taocem, 
tobože  da  vidi  Francusku  i da  ondje  studira.  Kralj 
mora  prije  znati  za  sve  uvjete  Zrinskih,  a onda  tek  može 
dati  punomoć  svomu  poslaniku,  te  će  dobiti  od  kralja 
povelju  s kraljevskim  potpisom.  Sadržaj  će  u njoj  biti  na 
tanko  naznačen:  njima  kraljevska  zaštita.  Drugu  povelju 
dat  će  oni  kralju  sa  sadržajem  njihove  pomoći  kralju. 

Katarina  je  bila  zadovoljna  svojim  uspjehom ; po 
iskazima  francuskog  poslanika  ona  je  upravo  plivala  u 
radosti.  (Bogišić,  spom.  dj.  240—4). 

U početku  dogovora  bio  Katarini  i posl.  Bezieru 
tumačem  spomenuti  kapucin,  no  poslije  kapucin,  čovjek 
grižljive  savjesti,  ode,  a Katarina  uze  jednoga  plemića, 
kojemu  ne  znamo  za  ime,  nego  samo  za  to,  da  je  bio 
u svojti  s njezinom  kućom.  Pregovori  se  vode  dalje  u 
velike.  Ište  se  od  francuskog  kralja  novaca  pa  oružane 
pomoći,  a možni  će  grofovi  Zrinski  ovjenčati  francuskoga 
monarha  krunom  ugarsko-hrvatskom.  Ali  kralj  francuski 
ima  se  javno  dignuti. 

Iz  nastojanja  Francuza,  da  razaberu,  imaju  li  Zrinski 
doista  veliku  snagu,  vidimo  1.  oprez  i trijeznost  Ljude- 
vita XIV.,  a 2.  to.  da  je  Katarina  naglasivala  vojnu 
snagu  i zgodni  položaj  svoga  muža  i djevera.  Čudni  i 
duhoviti  taj  državnik  ne  će  se  zadovoljiti  samo  riječima, 
već  zahtijeva:  crno  na  bijelom  (Bogišić,  sp.  dj.  247). 


Već  pri  vodjenju  tih  francuskih  pregovora  unilazi 
u groficu  Katarinu  misao,  da  dvostrukom  ženidbom  sveže 
uza  svoju  obitelj  kuću  Rakocijevu,  koja  slovi  bogatstvom. 
Iv.  Antun  da  zaruči  jednu  kneginju  spomenute  kuće,  a 
lijepa  Jelena  da  se  uda  za  mladoga  kneza. 

Velike  osnove  kuće  Zrinske  poremeti  iznenada  nesreća 
nikad  neslućena,  — smrt  bana  Nikole.  I tim  propade 
više  od  polovice  sredstava.  Sad  posta  Petar  locumtenens 
banalis,  a tek  godinu  dana  iza  smrti  djeverove  vidjamo 
opet  Katarinu,  gdje  se  miče,  ovaj  put  ne  u Mletcima, 
već  u Beču.  U posjete  prima  bečkoga  francuskog  posla- 
nika de  Gremonville-a ; nastavlja  s njim  pregovore  i 
hoće  opet  — pismeno  jamstvo. 

Klice  urote  već  se  razvijaju  bujno;  kuća  Zrinskih 
smišlja,  otkud  bi  sve  mogla  izvući  pomoći  za  svoje 
osnove;  razvija  svu  državničku  vještinu.  Kćerka  je  Jelena 
već  dorasla  do  udaje.  Zamjernu  krasotu  žudi  mnogo  oko : 
nije  teško  za  prosce.  Jeleni  nuđjaju  ruku  dva  velika 
gospodina : grof  Rotal  i knez  Rakoci.  Rotal  je  samo 
velikaš  i ugledan  čovjek  na  bečkom  dvoru,  drugo  ništa. 
Rakoci  je  drugi  čovjek;  on  je  vladar  velikoga  dijela 
Ugarske,  koji  bi  mogao  biti  od  pomoći  kući  Zrinskih. 
U onakim  prilikama  nije  obir  težak.  Francuski  poslanik 
svjetuje  banicu  majku,  neka  Jelena  bude  kneginja  ugarska; 
a kralj  Ljudevit  veli  svomu  poslaniku:  valja  ti  savjet, 
bit  će  Zrinskomu  koristan.  Pristaju  i otac  i majka.  Jelena 
će  se  zaručiti  za  Rakocija,  a dan  vjenčani  bit  će  9.  ožujka 
1667.  Zaručne  karte  posla  ban  papi  rimskomu,  vedromu 
duždu  mletačkomu  i Ljudevitu  XIV.:  trima  najmoćnijim 
potentima  Evrope,  a za  uzvrat  lete  bogati  darovi  banskoj 
kćeri.  Proljeća  godine  1667.  ovrše  se  svatovi  u slovačkom 
gradu  Banskoj  Bistrici,  gdje  je  bila  i majka  banica  Kata- 
rina i zastupnici  13  gornjo -ugarskih  županija.  Uz  vesele 
zdravice  nije  se  zaboravila  glavna  stvar,  da  se  zatraži 
pomoć  od  Erdelja,  sv.  stolice  i naroda  poljačkoga. 

Iza  udaje  Jelenine  vraća  se  banica  u Hrvatsku. 
A da  bolje  priveže  uza  se  vjernost  svojih  podanika,  kroji 
narodu  pravice,  26.  rujna  iste  godine  1667.  dijeli  pravo 
gradovima  Grobniku  i Bakru ; 16.  prosinca  povlasti  opći- 
nama Grižanima  i Drveniku.  (Arhiv,  VIII.  222. — 4.  pa 
listine  u zbirci  pokojnoga  Kukuljevića).  10.  sječnja  1668. 
nalaže  Grobničanima,  kako  imaju  držati  red  i čistoću. 
A kako  taj  osobite  zanimivosti  spomenik  pokazuje  moralnu 
visinu  visoke  gospodje,  donosimo  ga  ovdje  od  riječi  do 
riječi:  „Leta  1668.  dan  10.  Januara  u Novom  Zriniu. 
Z ovim  našem  Mandatom  zapovidamo  vsim  Našega  grada 
Grobnika  starcem  i ostalim  podložnikom,  da  svaki  pred 
svoju  hižu  pute,  mirišćini  u susešćini  bližnia  ima  lipo 
snažiti,  to  je  to,  da  od  sih  doba  nikakova  nečistoća,  od 
blata  ili  smrada  nutri  nenajde,  nego  da  svaki  dan  lipo 
snaži  po  vsuda,  i onak  da  nigdar  u gradu  nezamičje 
blato  nikakovo,  i smetiščija  nenapravlja  i gnoj  van  iz 
grada  nose.  A to  pred  čiju  hižu  se  najde  od  sih  dob, 
plati  pene  prez  milošće  zemaljskoj  L (ibar)  25  polak  sta- 

loga  zakona  i starcem  Libar  6.  Ako  li  pak  starci  aliti 
suđei  to  zaštentali  i zanemarili  bi,  da  bi  na  ovo  marlivo 
skerb  nenosili,  da  oni  imaju  gori  naloženu  penu  platiti. 
I veće  zapovidamo,  da  malovriđne  žene  i nečiste  imaju 
van  iz  kotara  našega  pretirati,  i ako  bi  se  koj  našal 
podložnik  naš,  ki  bi  u svojoj  liiži  takov  burdel  ili  ženu 
deržal,  ima  platiti  penu  toliko  krat  koliko  se  zateče. 
Tolik ajše  one  dve  šterne  imaju  pučani  lipo  osnažit  i 
pod  zaklopom  đeržati  za  potribu  obćinsku,  polag  običaja. 

I most,  ki  je  pri  Grohovu  pervo  bil,  imaju  ga  i sada 
postaviti  i put  do  njega  dobar  napraviti. 

Dan  v lete  ut  supra.  Grof  Frankopan  Catharina 
m.  p.  („Arhiv"  VIII.  224.-5.). 

U to  su  doba  Hrvati  pozivani,  da  idu  ratovati  u 
Flandriju.  Imalo  ih  je  otići  do  4000  ljudi.  Banica  Kata- 
rina prati  to  pozorno,  pa  javlja  mužu,  koji  je  negdje  na 
putu,  da  netko  hoće  da  kupi  momke  za  tudjinstvo;  a 
kako  nas  narod  bije  mnoga  nevolja,  te  mnoštvo  svijeta 
ne  može  živjeti  kod  svoje  kuće,  veli  ona,  da  ih  nije 
teško  odvući.  Za  to  ban  navali  opet  na  poslanika  fran- 
cuskoga, neka  se  kralj  Ljudevit  izrazi  što  prije  o svom 
pokroviteljstvu,  i to  jasno. 

Iza_  srartl  karlovačkoga  generala  Auersperga  trebalo 
da  dobije  Zrinski  to  važno  mjesto.  Katarina  je  opet  na 
putu.  S pomoću  carice  i kraljice  Margarite  kuša  postići 
tu  generali  ju  za  svog  muža.  Uzalud,  generalom  posta  i 
opet  Nijemac,  a ban  Petar  planu  kao  plamen  živi,  te 
banica  poleti  brzo  k svojoj  kćeri  u gornju  Ugarsku,  da 
uspm  jače  nezadovoljstvo,  kako  veli  talijanski  povjesnik, 
ninski  otpravi  poslanstvo  i k novomu  kralju  poljačkomu 
Mihajlu  Višnjevačkomu.  Banica  Katarina,  čini  se,  htjede 
i ondje  ogledati  svoje  državničke  sposobnosti.  Ipak  ode 
sam  „abbate  Palmerini“,  a banica  osta  u gornjoj  Ugarskoj. 

baroš  Pataku  posjeti  svoju  kćer  Jelenu.  Ali  i poljačko 
poslanstvo  promaši  svoju  svrhu.  Već  je  tu  i godina 
1669.,^  a stalna  saveza  još  ni  od  kuda.  Tad  se  ban  riješi 
na  nešto  nečuveno,  pošalje  poslanstvo  u Carigrad  k pađi- 
sahu,  da  uzme  u pokroviteljstvo  njega  i Hrvatsku.  Ugovor 
je  načinjen  izmedju  bana  i sultana,  ali  se  nikad  ne  ovrsi. 

ako  je  u Hrvatskoj  gledao  narod  naume  i rad  svoga 
bana/  Slika  zemlje  bješe  žalosna,  ali  se  narod  ipak  ne 

ganu;  ,,on  ne  prista  uz  njegove  goleme  osnove"  da 

upotrebimo  riječi  Mlečanina,  poslanika  u Parizu.  Nezado- 
voljnika je  ipak  puno  bilo,  samo  su  čekali,  kamo  će  božica 
Viktonja.  Da  je  Zrinski  dobio  ma  samo  kakvu  malu 
pobjedu,  uvjerava  Franjo  Frankopan,  eto  ih  uz  njega. 
Pak  drugo,  Hrvati,  stari  sinci  rimske  crkve,  da  se  svežu 
sa  sljedbenicima  Islama ! Kano  poljačko  tako  čekala  banica 
i tursko  poslanstvo  iz  Carigrada.  Bukovaeki,  glava  po- 
slanstva, Šalje  pismo  iz  Soluna  po  kapetanima  Maleniću 
i Colmcu.  Franjo  Krsto  Frankopan  tvrdi,  da  on  za  urotu 
nije  znao  u ono  doba,  kad  je  ban  poslao  poslanstvo  u 
Carigrad ; sestra  njegova,  banica  Katarina,  da  je  njega 
dozvala  na  poklade  u Zagreb,  i tu  mu  sve  ispripovjedifa 
a on  obećao  vjernost.  A da  je  knez  Krsto  doznao  o uroti’ 
najprije  od  sestre  Katarine,  priznaje  i sam  ban.  (Rački 
sp.  dj.  231.,  pak  u zapisniku  na  str.  294—5;  i str.  286) 
Bečki  je  dvor  prerano  saznao  za  urotu,  te  je  mogao 
preteći  bana,  koji  je  imao  najviše  7—8000  neizvježbanih 
ljudi,  a saveznika  ni  od  kuda.  Kralj  je  Leopold  naprotiv 
mogao  upotrebiti  sve  sile  njemačkoga  carstva  i nasljednih 
avstnjskih  zemalja.  Od  paničkoga  straha  brzo  se  saberu 
u Beču  i riješe  se  na  — prevaru  (bona  tiđe  đecipieren 
vidi  odluku  povjerenstva  za  način  postupanja  proti 
Zimskomu  u Račkoga  spom.  dj.  87.)  i ujedno  na  tiho 
operovanje.  Dok  je  banu  davan  salvurn  conđuetum,  bio 
je  u isto  vrijeme  proglašen  izdajnikom  i ucijenjena  mu 
glava  neizmjernim  blagom  od  10.000  talira.  Ban  se  Petar 
bio  utvrdio  u Čakovcu,  ali  videći  se  preslaba,  primi 
kraljev  „salvurn  conductum«  i pošalje  sina  za  taoca,  u 
znak  istinitog  nagnuća  k miru.  Za  tim  će  poći  u Beč 
da  u cara  oproštenje  zamoli.  Prije  nego  se  dade  na  put’ 
pođje  da  se  oprosti  od  vjerne  i ljubljene  druge  svoje,’ 
nije  mislio,  da  je  — za  navijek.  Petar  reče  Katarini 
samo  četiri  riječi:  ,,S  Bogom,  Bog  te  čuvao";  i on  se 
sabere  čvrsto,  a „ona  — nije  plakala"  (vidi  u sp.  dj. 
Račkoga  ispovijed  konjušara  Ruđolfa  Laana  208),  već 
uprtim  u nebo  očima  očekujući,  Što  joj  Bog  i sudba 
dodijeli,  osta  odvažna.  Bilo  je  to  13.  travnja  1670.  god. 

Od  onoga  časa,  kad  se  ban  Petar  pomoli  u Beču,  mijenja 
se  pozonste.  Preko  svakoga  očekivanja  đopađe  ga  duo-a 

tamnica.  ,,,  A 

(Nastavit  će  se.) 


Atena  i Sparta. 

Po  T.  B.  Macaulayu. 

(Svršetak.) 


Hstma  J’e>  da  Je  u nekim  državama,  koje  su  prizna- 
vale vrhovnu  vlast  Atene,  bilo  kadšto  groznijih  i 
okrutnijih  ustanaka,  nego  li  u Francuskoj  za  straho- 
vlade; da  je  bilo  užasnih  saturnalija  užasnoga 
ropstva.  Istina  je,  da  i u samoj  Ateni,  gdje  se  za 
takove  prevrate  gotovo  nije  ni  znalo,  položaj  viših  staleža 


ne  bijaše  nimalo  ugodan;  da  su  ti  staleži  bili  prinu- 
đjem  davati  velike  svote  novaca  na  korist  i za  zabavu 
svjetine  i da  su  im  kojekakvi  neprilični  doušnici  kadšto 
zadah  puno  jada  i brige.  Ali  za  to  se  ne  valja  topuzinom 
obarati  na  demokraciju,  jer  je  tobože  ona  iskon  svih 
zala  i zločina. 

Atenjani  su  imali,  kako  bismo  mi  rekli,  više  slo- 
bode, no  što  je  za  njih  bilo  probitačno.  Pa  opet  se  usu- 
djujemo  ustvrditi,  da  je  sjaj,  uljudba  i krepkoća  toga 
velikoga  plemena  bila  lih  njegova  osobina,  a da  su 
svijem  nedjelima,  koja  mu  se  u grijeh  upisuju,  bile 
krive  prilike,  koje  su  postojale  jie  samo  u njegovoj,  nego 
i u svakoj  tadašnjoj  državi.  Žestina  strančarstva  toga 
doba  potjecala  je  od  prilika,  koje  vazda  urode  velikim 
političkim  i ćudorednim  zlom  — potjecala  je  od  doma- 
ćega ropstva. 

Posvemašnje  razvrgnuće  svih  sveza,  što  od  naravi 
postoje  izmeđju  viših  i nižih  živalja  slobodnih  gradjana: 
to  su  posljedice  ropstva.  Bogataš  prosiplje  svoje  blago 
kupujući  i hraneći  roblje.  Nitko  i ne  traži  radnje  siio- 
inaha;  priča  Menenijeva  ne  vrijedi  više  za  take  prilike; 
želudac  više  ne  daje  hrane  uđima,  državno  tijelo  počinje 
se  sušiti.  Tako  nastane  izmedju  jedne  i druge  stranke 
silan  i dubok  jaz,  kojemu  nema  ni  traga  u zemljama, 
gdje  svaka  stranka  ima  potrebe  od  druge.  U Rimu  bijaše 
oligarhija  odviše  moćna,  a za  to  se  nije  ni  mogla  silom 
oboriti,  ni  pučki  tribuni  ni  pučke  skupštine,  premda  po 
ustavu  bijahu  svemogući,  nijesu  se  mogli  uspješno  boriti 
proti  ljudima,  koji  su  u svojim  rukama  imali  svu  državnu 
imovinu.  A.  s toga  je  i nastala  potreba  stvoriti  zakone, 
koji  su  za  tim  išli,  kako  bi  se  poremetio  čitavi  sastav 
društva  i uništio  svaki  razlog  radinosti  i privrede;  tako 
nastadoše  agrarni  zakoni  i dokinuće  svih  dugova 
ustanove,  koje  su  u ludo  osudjivali  ljudi,  što  nijesu 
gledali  na  prilike,  poradi  kojih  i nastadoše.  To  bijaše 
prijeki  lijek  u strašnoj  bolesti.  U Grčkoj  u opće  nijesu 
bili  probitci  oligarhije  tako  jaki  i tako  duboko  ukorije- 
njeni kao  u Rimu.  S toga  bi  često  narod  ustankom  i 
silom  doskočio  tegotama,  na  koje  bi  u Rimu  obično 
navalio  ustavnim  sredstvima.  Protjerao  bi  ili  poubijao 
bogataše  i razdijelio  njihov  imutak.  Kad  bi  bogataši 
većim  silama  ili  vojničkom  vještinom  održali  pobjedu,  i 
oni  bi  isto  tako  nesmiljeno  postupali,  razoružali  bi  sve, 
u koje  se  nijesu  mogli  pouzdati,  često  poubijali  svu  silu 
naroda  i kadšto  otjerali  čitavo  stanovništvo  iz  grada,  pa 
sa  svojim  robovima  ostali  sami  u gradu. 

Takove  bijede  ne  bijaše  ni  u Ateni  ni  u Spaiti 
gotovo  nigda.  U Ateni  morao  je  bogataš  iz  svoga  džepa 
uvijek  i bez  pretrga  potpomagati  siromaha;  a to  je,  ako 
pravo  uzmemo,  bila  sreća  i za  bogataša  i za  siromaha, 
jer  bogatašu  ni  jedno  drugo  sredstvo  na  svijetu  ne  bi 
bilo  sačuvalo  kuće  od  pljačkanja,  ni  obranilo  glave  od 
napadaja  proste  svjetine.  Ta  politika  bijaše  svakako  naj- 
bolji put  od  svih,  kojima  se  je  u takim  prilikama  moglo 
udariti;  a ta  je  politika  sačuvala  Atenu  od  svih  onih 
užasnih  zločina  i nasilja,  što  su  se  na  Korkiri  zbivala. 

Sparta,  nasuprot,  ukleta  užasnim  robljem,  da  užasni- 
jega nigda  ne  bijaše  ni  u jednoj  drugoj  zemlji,  odvrati 
to  zlo  time,  što  je  gotovo  posvema  uništila  vlasništvo  i 
imutak.  Likurg  započe  svoju  vladavinu  agrarnim  zakonom, 

ukinu  sve  staleže  izim  vojničkoga;  učini  svu  državu 
stalnom  vojskom,  od  koje  je  svaki  član  imao  zajedničko 
pravo  na  robovanje  čitave  čete  jadnili  nevoljnika ; osigura 
državu  proti  ustanku  i buni,  skučivši  helote  pod  ljut 
jaram.  Od  svih  ustanova  njegove  vladavine  ovo  je  potonje 
njegovoj  glavi  najviše  na  čast,  ma  njegovu  srcu  najviše 
na  sramotu. 

Sve  to  i još  mnogo  drugih  isto  tako  znamenitih 
stvari  puštaju  taki  pisci  s vida,  dok  govore  o Ateni  i 
Sparti.  Dala  bi  se  o tome  još  koja  reći,  ali  da  spome- 
nemo samo  jednu  stvar. 

I sam  g.  Mitford  sasvim  pravo  i zgodno  primjećuje, 
da  bi  „majstorski  napisana  povjest,  a osobito  majstorski 
napisana  grčka  povjest  bila  prava  politička  škola  za  sve 
narode14.  Ali  njemu  nije  bilo  ni  na  kraj  pameti,  da  bi 
majstorski  napisana  grčka  povjest  morala  takodjer  biti 
potpuna  slika  postanka  i razvitka  poezije,  filozofije  i 
lijepih  umjetnosti.  Ne  samo  Mitfordovo,  nego  i gotovo 
sva  dosadašnja  povjesnička  djela  u tome  su  pogledu 
prilično  nepotpuna.  Bave  se  gotovo  samo  vojskovodjama 
i političkim  junacima,  a o „besposlicama  naučnjacima 
većinom  govore  s jako  milostivim  prezirom.  Na  postanak 
drame,  nauku  sofista,  način  atenskoga  uzgoja,  razvitak 
umjetnosti  i znanosti,  na  domaći  život  Grka  malo  se  kad 
osvrću.  Razuman  bi  čovjek  rekao,  da  su  sve  te  stvaii 
bar  toliko  znamenite,  koliko  zauzeće  ostrva  Sfakterije  ili 
zapt  štitoaoša  Ifikratovih. 

Ta  mana  medjutim  nije  samo  mana  povjesničara. 
Ljudi  većinom  kao  da  misle,  da  su  potanko  ispripovi- 
jedani javni  dogadjaji,  podsjedanja  i ratovi,  promjene 
ministarstva,  ugovori,  urote  i bune  čitava  povjest.  Razlike 
su  definicije  logično  neznatne,  ali  u životu  kadšto  urode 
najznatnijim  posljedicama.  A tako  je  bilo  i u ovom 
dogadjaju.  Gotovo  svi  dosadašnji  povjesničari  pisali  su 
samo  o javnim  državnim  dogadjajima  i ostavili  nemarnomu 
obradjivanju  romanopisaca  polje,  koje  je  bar  isto  tako 
široko  i dragocjeno. 

Svi  se  razboriti  državnici  u tome  slažu,  da  je  sieca 
ili  nesreća  naroda  samo  posljedak  sreće  ili  nesieće  svib 
državljana  zajedno,  i da  ne  valja  odobriti  nijednoga 
mišljenja  o javnim  probitcima  državne  zajednice,  koje 
hoće  da  su  ti  probitci  drugojačiji  od  probitaka  pojedinih 
njenih  česti,  jer  je  svako  takovo  mišljenje  ludo.  A zato 
i jest  čudno,  da  oni,  kojima  je  zadaća  državnike  poučiti 
i svjetovati,  nimalo  ne  paze  (jer  take  prostote  čast  povjesti 
tobože  ne  može  nikako  da  podnese)  na  stvaii,  koje  naj 
više  utječu  na  prilike  društvene.  Rijeka  ljudskoga  života 
u opće  teče  pri  dnu  svedjer  dalje ; dotle  ne  dopiru  bure, 

što  uznemiruju  njenu  površinu.  Sreća  mnogih  ljudi  obično 

stoji  do  uzroka,  koji  se  nimalo  ne  tiču  ni  pobjeda  ni 
poraza,  ni  revolucija  ni  restauracija;  do  uzroka,  kojih 
ne  možeš  udesiti  nijednim  zakonom  i koji  nijesu  zabi- 
lježeni ni  u jednom  arkivu.  Te  uzroke  valja  nam  nada 
sve  poznavati;  to  je  kud  i kamo  važnije  od  onoga,  kako 

je  spartanska  falanga  kod  Leuktre  bila  razbijena  i da  li 
je  Aleksandar  umro  otrovan  ili  od  naravne  bolesti.  Bez 
tog-a  je  povjest  ljudska  bez  jezgre;  a taka  je  gotovo  sva 
povjest,  što  je  ima  na  svijetu.  Kukavne  okršaje  i spletke 
pripovijeda  nam  potanko  smiješnom  i suvišnom  točnošću ; 
ma  stečevine,  koje  najviše  proniču  sreću  ljudskoga  života, 
treba  da  se  prije  rašire  širom  čitava  svijeta  i da  đopru 
do  u zadnju  koljebu,  a onda  tek  ljetopise!  smeću  s uma 
svoju  čast,  što  su  dosele  pisali  samo  o vojskovođjama  i 
poklisarima,  te  se  udostoje  mimogred  o njima  kazati 
dvije  ti  i riječi.  Tako  je  razvitak  najblagotvornijih  izuma 
i obreta  i dan  danas  svakomu  velika  tajna;  tako  lišiše 
čovječanstvo  van  reda  korisne  struke  znanja,  a dobro- 
tvore čovječanstva  njihove  poštene  slave.  Međjutim  znade 
svako  dijete  na  izust  godine  i doživljaje  duga  niza  bar- 
barskih kraljeva.  Povjest  naroda,  onako  kako  mi  upo- 
trebljavamo tu  riječ,  često  ćeš  najbolje  naučiti  iz  knjiga, 
koje  se  ne  čine  povjesničke.  Tukiđide  je  izvrstan  pisac,’ 
što  se  tiče  onoga,  o čemu  piše;  ali  on  nam  daje  puno 
manje  vijesti,  što  se  tiče  onih  van  reda  znamenitih 
podrobnosti  u Ateni,  nego  li  Platon  ili  Aristofane.  U 
malenoj  raspravici  Ksenofontovoj  o kućnom  gospodarstvu 
ima  više  povjesnih  podataka,  nego  li  u svih  sedam 
knjiga  njegovih  ,,HelIenika“.  To  isto  vrijedi  za  Horaci- 
jeve  satire,  za  Ciceronova  pisma,  Le  Sage-ove  romane  i 
i Marmontelove  zapiske.  Mogli  bismo  još  puno  drugih  takih 
knjiga  nabrojiti,  ali  i ove  kazuju,  što  smo  htjeli  kazati. 

Nadajmo  se,  da  će  se  ipak  naći  pisac,  koji  će  pre- 
zreti te  uzahne  granice  i obraniti  prava  povjesti  u svakoj 
strani  njezina  prirodnoga  područja.  Maši  li  se  takav 
pisac  toga  posla,  za  cijelo  će  kazati  sve,  što  je  zanim- 
ljivo i znamenito  u vojničkim  i političkim  dogadjajima ; 
ali  ne  će  misliti,  da  je  išta  preneznatno  zbilji  povjesti, 
što  nije  preneznatno,  da  promakne  ili  pokvari  sreću 
ljudsku.  Opisat  će  nam  živim  bojama  domaći  život,  obi- 
caje,  zabave  i razgovore  grčke.  Ne  će  se  ustručavati 
govoriti,  kakovo  bijaše  poljodjelstvo  i mekanični  strojevi. 
Govorit  će  o svemu,  što  je  životu  na  ugodu  i korist: 
Razvitak  slikarstva,  kiparstva  i graditeljstva  bit  će  zna- 
menita strana  njegove  pripovijesti.  Ali  nada  sve  pomno 
ce  nam  nacrtati  povjest  one  divne  književnovsti,  od  koje 
potječe  sva  snaga,  mudrost,  sloboda  i slava  zapadnjačkoo-a 
svijeta.  J 

0 nehaju  povjesničara  spram  ove  potonje  stvari  ne 
eemo  govoriti,  jer  o tome  ne  možemo  govoriti  nepri- 
.strano.  Rad  se  o tome  radi,  rado  smećemo  s uma  zdušnost 
sudca  te  se  pođajemo  vrućoj  ljubavi  štovatelja  i zahval- 
nos  i jeteta.  Uzmemo  li  na  um  samo  onu  umješnost  u 
is  l.izivanju,  snagu  fantazije,  nedostižnu  onu  krepčinu  i 
unkocu  izraza,  što  tako  obilježuje  velika  djela  atenskih 
ve  lcana,  moiamo  da  priznamo,  da  su  već  sama  po  sebi 
neprecjemvo  blago  - ali  što  da  kažemo,  kad  pomislimo, 

,‘l  °C  atle  1Zravno  1,1  izravno  potekoše  svi  najplemenitiji 


tvorovi  ljudskoga  uma;  da  odatle  potječe  silna  obrazo- 
\ anost  i bujna  fantazija  Cicerona,  bijesna  vatra  Juvenala, 
plastična  fantazija  Dantea,  šaljivost  Cervantesa,  velji  um 
Bacona,  dosjetljivost  Butlera,  velebna  i svestrana  vrsnoća 
Shakespeara  ? Sve  pobjede  istine  i veleuma  nad  pređ- 
suđom  i silom,  u svakoj  zemlji  i u svako  doba,  pobjede 
su  Atene.  Gdje  je  god  nekolicina  velikih  umnika  ustalo 
proti  nasilju  i prevari  a na  obranu  slobode  i razuma, 
svagdje  je  bio  njezin  duh  medju  njima,  bodrio  ih,  sokolio,’ 
tješio  — i kod  samotne  luči  Erazma,  i kod  nepokojne 
postelje  Paseala,  i na  govornici  Mirabeau-a,  i u ćeliji 
Galileja,  i na  stratištu  Algernona  Siđneya.  Ali  tko  bi 
izbrojio,,  kolike  je  u životu  učinila  sretne  ? Tko  bi  izbrojio, 
kolike  je  ljude  učinio  mudrijima,  sretnijima  i boljima 
onaj  duševni  rad,  na  koji  ona  priuči  i navede  sav  ljudski 
rod;  kolikima  je  nauka,  što  nam  od  nje  dodje,  bila 
bogatstvo  u uboštvu,  sloboda  u ropstvu,  zdravlje  u bolesti, 
drug  u samoći?  Njezina  se  moć  javlja  u sudnici,  u saboru, 
na  bojnom  polju,  u školi  mudrosti.  Ali  to  nije  njezina 
slava.  Gdjegod  knjiga  tješi  boli  i razbija  brigu;  gdjegod 
vedri  oko,  što  se  muti  od  suza  i prevelika  bdjenja,  što 
tuži  nad  ropstvom  i dugim  snom  svoga  naroda,  — javlja 
se  u svojoj  najplemenitijoj  slici  besmrtni  utjecaj  Atene. 

Deiviš  u onoj  arapskoj  priči  namah  je  ostavio  svomu 
điugu  devu  i s njom  sve  ono  silno  blago,  drago  kamenje 
i zlato,  a za  sebe  pridržao  plošku,  koja  mu  je  dala  moć, 
da  jednim  mahom  ugleda  sve  sakriveno  blago  svega 
svijeta.  Sigurno  nije  pretjerano,  ako  kažemo,  da  se  nijedan 
spoljašnji  dobitak  ne  može  ispoređiti  s onom  vedrinom 
duševnoga  oka,  koja  nam  daje,  da  vidimo  nebrojeno  blago 
duševnoga  svijeta,  sve  nagomilano  bogatstvo  njegovih 
dinastija  od  iskona  i svekolike  nedogledne  žile  njegovih 
jošte  nenačetih  rudnika.  A to  je  dar  Atene  čovječanstvu. 
Njezina  sloboda  i moć  uminula  je  pred  više  od  dva- 
deset stoljeća;  njezin  se  narod  izrodio  u kukavelje  i 
lobove,  njezin  se  jezik  izvrgao  u barbarsku  smjesu,  nje- 
zine hramove  redom  opljačkaše  Rimljani,  Turci  i Škoti, 
ali  njezino  duševno  carstvo  nigda  uminuti  ne  će.  I kad 
narodi,  koji  pregoše,  da  dostignu  njenu  veličinu,  budu 
s njome  dijelili  istu  sudbu;  kad  se  prosvjeta  i znanje 
budu  udomili  i ustalili  u dalekim  stranama  svijeta;  kad 
Engleskoj  budu  preoteli  žezlo ; kad  možda  putnici  iz 
dalekih  strana  svijeta  budu  zaludu  kušali,  ne  bi  li  na 
kakovu  na  polak  sagnjilu  podnožju  pročitali  ime  našega 
najslavnijega  vodje;  kad  se  bijdu  divljačke  pjesme  kakovu 
nakaznu  kumiru  orile  nad  razorenim  trulom  našega  naj- 
divnijega hrama  i kad  cigli  jedan  goli  ribar  bude  prao 
svoje  mreže  u rijeci,  gdje  se  sada  ziblje  deset  tisuća 
katarka:  utjecaj  i slava  Atene  jednako  će  živjeti,  u 

naponu  svoje  vječne  mladosti,  nedohitna  prolaznosti  i 
propasti,  neumrla  kao  duševno  načelo,  od  kojega  je  pro- 
istekla i kojim  ravna  i vlada. 

S engleskoga  preveo  V.  K. 


Igra  ruske  Ciganke.  Slika  L.  grofa  Krciszeiuslcoga. 

Naša  narodna  pjesma  u evropskoj  literaturi. 

Napisao  Stjepan  Bosanac. 

(Svršetak.) 


^p^rimm  u pomenutoj  ocjeni  Talfijina  prijevoda  veli,  da 
stil  lijepo  teče,  ali  bi  na  više  mjesta  bio  u koloritu 
i obratima  svježiji  i življi,  da  se  više  prislanja  uz  original. 
Griram  misli,  da  je  svrha  svakomu  prijevodu  istaviti  i u 
na  oko  sporednim  stvarima  znatnu  osobinu  originala,  a 
nije  svrha  podati  Nijemcima  valjanu  njemačku  pjesmu 
samu  o sebi.  Kako  se  redak  za  retkom  prevodi,  treba 
da  i izbor  i odnošnj  pojedinih  riječi  što  više  visi  o ori- 
ginalu. Ovdje  je  na  mjestu  nešto  malo  sile  njemačkomu 
jeziku.  Prijevod  smije  imati  na  sebi  nešto  nenjemački, 
da  bude  više  srpski. 

Ovako  Grimm,  a mi  ne  možemo  nikako  svaku  nje- 
govu o toj  stvari  da  potpišemo.  Mi  mislimo,  da  je  glavna 
zadaća  svakoga  prijevoda,  pa  i prijevoda  naših  narodnih 
pjesama,  da  prevodilac  što  vjernije  u svome  prijevodu 
reproducira  duh  originala.  U tom  se  posve  slažemo 
s Grimmom,  ali  se  ne  možemo  nipošto  s njim  složiti, 
kad  misli,  da  se  to  može  postići  samo  mehaničkim  pre- 
vodjenjem  svih  osobina  originalovih,  t.  j.  interlinearnim 
prijevodom,  pak  da  prevodilac  smije  nanositi  silu  jeziku, 
u koji  prevodi.  Interlinearan  prijevod,  koji  nanosi  silu 
jeziku,  u koji  se  prevodi,  za  pravo  i nije  prijevod ; barem 
se  ne  može  zvati  umjetnički  prijevod  nego  kakav  ko- 
mentar, tumač  itd. 

•Nekote  nam  se  ovdje  nameće  paralela  s pođraža- 
vanjem  narodne  poezije  u umjetnoj  poeziji.  Kad  se 
narodna  poezija  onako  proslavila  na  početku  ovoga  vijeka, 
javila  se  sva  sila  umjetnih  pjesnika,  koji  su  podražavali 
narodnu  poeziju,  ali  većinom  više  ili  manje  nesrećno,  jer 
su  odviše  mehanički  preuzimali  spoljašnja  obilježja,  a 
ni.jesu  vrsni  udahnuti  dušu  narodne  poezije  svojim 
pjesničkim  tvorevinama.  Erben  nije  tako  mehanički  u svojim 
„Kiticama“  (Ky tiče)  preuzeo  spoljašnji  nakit  narodne 
pjesme,  ali  je  kongenijalnim  svojim  duhom  umio  zadah- 
nuti  svoje  kitice  mirisom  narodne  duše,  kakva  se  poka- 
zuje u narodnoj  pjesmi,  pak  je  za  to  krasno  i uspio. 

Premda  se  dakle  u tom  osnovnom  pitanju  ne  možemo 
složiti  s velikim  Nijemcem,  ipak  smo  na  čelo  svomu 
pokušaju  stavili  njegove  riječi,  da  se  narodne  naše  pjesme 
ne  mogu  prevoditi,  jer  se  u tom  s njim  posve  slažemo, 
kad  dalje  veli : t.  j.  i najsrećniji  prijevod  još  će  mnogo 
zaostajati  za  originalom. 

Kad  Talfija  prevodi  grad  gradili  I.  117.  „eine  fest’ 
eibauten“,  Grimm  bi  volio  reći  „burgten  burg“,  pošto 
se  glagol  burgen  nalazi  i prije  u literaturi  Notker  106. 
13,  a nije  novotvorina.  Kad  se  prevodi  „eine  fest’  er- 
bauten“,  onda  nestaje  one  prirodne  krepčine,  koja  je  u 
originalu  zbog  figure  etimologičke. 

Za  to  je  jagt  jaget  (lovi  lova)  2.  145  bolje  nego 
„Aut  die  jagd  zielit  jagend  (lov  lovio)  I.  213;  žetvu 


žela  2.  14.  — ernte  erntete  u tom  je  obziru  posve  dobro. 
To  su  niti,  što  se  provlače  svijem  pjesmama,  a što 
se  u epskim  pjesmama  povraća,  to  drži  sveđjer  svoj 
odredjen  izraz. 

Za  to  Grimm  ne  odobrava,  što  se  kod  riječi  „govo- 
riti odgovoriti  “ u svijem  pjesmama  upotrebljavano  tijo 
potijo  gdjedgje  n.  p.  I.  19  2.  184.  prevodi  flusternd 
mj.  leise,  kako  obično  i pravo  prevodi.  Stariji  njemački 
jezik  upotiebljava  stillo,  stille  prema  iiberlut  (glasovito), 
lijem  se  hoće  samo  prirodan  govor  čovječji  razlikovati 
od  glasnoga  vikanja,  te  bi  se  u prozi  moglo  tijo  posve 
izostaviti.  Flustern  podaje  na  svijem  ovakim  mjestima 
kriv  pojam  otajnoga  govorenja,  što  ga  treći  ne  razbira. 

Najgore  je,  kad  prijevod  raširuje  jednostavne  fraze 
originala  n.  pr.  I.  163.  103.  sehneiđenđ  weh  đurchfukr 
sie  an  der  statte  mj.  alsogleich  dort  hat  sie  weh  gefiiklet 
(tu  se  odmah  jadu  osjetila  I.  67 : schaurig  hauchts  und 
sauselts  aut  der  statte ; horch,  da  haucht  es  aus  der 
tiefe  leise  — - dodala  je  sama,  jer  u originalu  nema  o 
tom  ni  riječi.  Ali  takovo  što  zaisto  rijetko  nahođimo,  a 
u drugom  dijelu  gotovo  ništa.  Što  je  dulje  prevodila, 
sve  je  više  poštovala  original. 

Lijepe  stihove  „čarna  goro,  puna  ti  si  lađa;  srce 
moje  puno  ti  si  jada  ! radije  bi  Grimm  preveo  : schvvartz 
gebirge  voli  đu  bist  des  schattens ; herze  meines,  voli 
du  bist  des  leides  ! nego  ovako : schvvarzer  wald,  đein 
schatten  ist  erquickenđ ! armes  lierz,  dein  weh  ist  schvver 
und  driickend ! (2.  61),  jer  ovdje  ne  treba  kazati,  što 
se  samo  sobom  razumije,  da  sjena  krijepi,  a jad  đoteščava, 
a tijem  se  samo  slabi  usklik,  koji  se  otkinuo  duši  iz  dna. 
Možda  bi  se  dala  zadržati  rima  i druga  polovina  obaju 
verasa  ovako  prevesti:  voli  du  bist  der  kiihle,  voli  du 
bist  der  schvviile.  (Grimm  op.  c.  420—421). 

Poznato  je,  da  se  u Vukovoj  zbirci  II.  25.  a i III.  40. 
spominje  sablja  sa  očima.  Vuk  u bilješci  veli:  Ja  ne 
znam,  što  znaci  sablja  sa  očima,  a ni  pjevač  mi  nije 
znao  kazati.  Da  nije  na  njoj  gdje  bila  kakva  šara,  kao 
oči?  Talfija  prevodi:  Hat  ’nen  Degen  auch  Momtschill 
mit  Augen  I.  89.  i veli  u bilješci:  „Ick  wiisste  aber 
nicht,  warnm  ein  Schvvert  nict.  ebenso  gut  Augen  haben 
konnte,  als  ein  Pferđ  Flugel  ? Oko  tog'a  mučili  su  se 
neki  slavenski  mitolozi,  te  su  u sablje  s očima  nala- 
zili učuvanu  mitologijsku  uspomenu  na  munju,  sunce 
i njihove  sile.  Da  sablja  s očima  nije  mit,  dokazao  je 
M.  Halanslci  u varšavskom  „ PyccK.  'Im.ioc.  BLcthii ku “ 
1889.  II.  sveska.  Ovaj  pisac  veli,  daje  u nekakom  muzeju 
u Hlaskovu,  u južnoj  Rusiji,  ineđju  starinama  vidio  i 
tursku  sablju  po  svoj  prilici  iz  14.  vijeka,  a na  njoj  se 
vidjelo  izdignuto  oko.  Po  tom  ne  može  biti  sumnje,  da 
su  se  Turci  negda  ovakom  sabljom  služili,  pa  viđeći  to 


Br.  16 


V I E N A 0 


259 


naš  narod  učuvao  je  uspomenu  tijem  čudnim  sabljama 
u rečenim  pjesmama. 

Iza  ove  prve  oveće  zbirke  zaredali  su  u njemačkoj  i 
u drugim  evropskim  literaturama  mnogi  prijevodi  našijeh 
narodnih  pjesama.  Mi  smo  pribrali  prilično  potpun 
bibliografijski  prijegleđ  ovećih  zbirka  tijeh  prijevoda  u 
njemačkoj,  francuskoj,  italijanskoj,  engleskoj,  ruskoj, 
češkoj  i poljskoj  literaturi  i to  najviše  s pomoću  prija- 
jatelja  iz  Poljske  g.  Stanislava  Ciševskoga  (Stanislav 
Ciszevvski),  koji  se  napose  zanima  našom  folkloristikom, 
ali  ga  ovdje  ne  navodimo,  jer  i onako  namjeravamo  na 
drugom  mjestu  raspravljati  o tijem  prijevodima,  a do 
onda  — nadamo  se  — bit  će  i naš  bibliografijski  pri- 
jegleđ potpuniji  i savršeniji. 

Ovi  su  prijevodi  podržavali  i uvećavali  interes  za 
našu  narodnu  poeziju,  što  ga  je  u velike  bio  razbudio 
Grimm  duhovitim  svojim  i ljubavi  punim  obznanama. 
Ovako  se  po  Evropi  raznijela  slava  naše  narodne  poezije 
i silno  uvećala  simpatije  prosvijetljene  Evrope  za  srpski 
narod,  a i našemu  ilirskomu  pokretu  nije  bila  upravo 
najneznatniji  pokretač.  (Jagić,  Jihoslovane,  Slovnik  naučny 
IV.  p.  370-a:  bylo  zapotfebi,  aby  se  všeeko  dfive  probu- 
dilo a spiciho  đruhu  ze  sna  vytrhlo ; bylo  zapotfebi,  aby 
se  dfive  po  ćele  Evrope  roznesla  slava  jmena  srbskeho, 
aby  drive  cely  svet  pomal  krasu  srbskeho  jamjka,  srbshjch 
narodnih  pisni). 

20.  travnja  god.  1840.  francuski  ministar  Cousin 
(kojega  je  Jan  Kollar  smjestio  u svoj  raj  u ,,Slavy  đcera“ 
za  to,  što  je  osnovao  katedru  za  slavenske  jezike  u 
„Collčge  de  Pranee")  opravdavajući  potrebu  izučavanja  sla- 
venskih jezika  u sjednici  poslaničkoj  veli  o našim 
narodnim  pjesmama:  Što  tada  nije  poginulo  od  srpskoga 
jezika,  to  je  pobjeglo  u gore  i tamo  su  nikle  žaleći 
izgubljenu  domovinu  i proklinjući  svoje  đušmane  one 
krasne  narodne  pjesme,  koje  se  mogu  u red  staviti 


s onijem  prekrasnim  pjesmama  iste  vrste,  koje  nam 
sadašnja  grčka  zemlja  donosi.  (Iz  „Journal  des  debats“ 
preveo  P.  Preradović  u Zori  Dalmatinskoj  1845.  p.  116.) 

Vidjeli  smo,  kako  je  priprosta  naša  narodna  poezija 
razbudila  silan  interes  u prosvijetljenom  svijetu  i pro- 
budila upravo  veliko  oduševljenje,  kojemu  su  velikani  kao 
Goethe  i Grimm  davali  oduška  na  puna  usta.  Ovo  oduše- 
vljenje za  našu  narodnu  poeziju  nije  ostalo  pri  pustim 
riječima,  već  je  rodilo  cijelim  nizom  prijevoda,  od  kojih 
su  nekoji  upravo  izvrsni.  Prosvijetljena  je  Evropa  ovako 
najljepšim  i najprikladnijim  načinom  pokazala,  koliko 
cijeni  vrijednost  i ljepotu  naše  narodne  poezije,  a Grim- 
move  riječi : — no  ne  će  dugo  još  potrajati,  te  će  se 
ovoj  poeziji  jednom  raščistiti  dostojno  i znamenito  mjesto 
u istoriji  književnosti  (CpocKih  MfironHCTj  p.  103.)  postale 
su  cijela  istina. 

Evo  ovako  je  naša  narodna  poezija  u početku  devet- 
naestoga vijeka  pronijela  slavu  našega  naroda  cijelom 
Evropom,  a red  je  na  nama  da  na  osnovu  neprocijenjenoga 
ovoga  našeg  blaga  sagradimo  umjetnu  književnost,  koja  bi 
prožeta  duhom  naše  narodne  poezije  svojom  osobitošću  za- 
interesovala  prosvijetljeni  svijet  u dvadesetom  vijeku  onako, 
kako  ga  je  u devetnaestom  vijeku  zainteresovala  prosta 
narodna  poezija.  „Mnogo  više  no  svojom  spoljašnošću  — 
veli  Miklošić  — odlikuju  se  srpske  narodne  pjesme  svojom 
vrijednošću,  svojom  dragošću,  koja  ništa  ne  podražava,  koja 
se  ne  može  dovoljno  ocijeniti,  koju  su  ne  samo  ispitivači 
starina,  kao  što  bijaše  Grimm,  nego  i pjesnici  kao  Goethe, 
priznali  i koja  nam  podržaje  nadu,  da  će  jednom,  kad  u 
metežu  prevršene  civilizacije  zaječi  posljednji  glasak  onih 
prostih  pjesama,  da  će,  velim,  onda  čeda  toga  drugoga  doba 
pribjeći  k ovim  veličanstvenim  stvorovima,  da  provedu  u 
njima  još  jednom  svoju  i svojega  naroda  mladost  (CpiicKiii 
MfiTonHCT),  76—77). 


Književnost. 

Hrvatska.  Jugoslavenska  akademija.  Filologičko-historički 
razred  imao  je  dne  12.  travnja  o.  g.  svoju  sjednicu,  u kojoj  je 
član  dopisnik  dr.  Milivoj  Šrepel  čitao  svoju  raspravu  o » Ivanu 
Polici , Kotoraninu , latinskom  pjesniku «.  Akademik  se  ponajprije 
osvrće  u opće  na  latinsku  poeziju  u Boci  Kotorskoj.  Od  pjesnika, 
koji  su  živjeli  u Boci  u doba  evropskoga  »preporoda*,  ističe  se 
Ivan  Bolica.  Označivši  rodoljubni  smjer  latinistične  poezije  bo- 
keljske, prelazi  pisac  na  ocjenu  Boličine  oveće,  ukusne  pjesme 
» Descnptio  Ascrivii  urbis «,  u kojoj  pjesnik  opisuje  ne  samo 
grad  Kotor,  nego  u opće  svu  čarobnu  Boku.  Potanjom  analizom 
ove  glavne  pjesme  Boličine  pisac  pokazuje,  da  se  je  opisivaČ  Boke 
povodio  za  Vergilijevim  načinom,  pa  objaŠnjuje  sve  ljepote  u 
opisu  Boke,  koji  pored  pjesničke  imade  takodjer  historijsku 


vrijednost  poradi  vjerne  slike  grada  Kotora  u XVI.  vijeku.  Na 
koncu  podaje  akademik  općenit  sud  o Boličinoj  poeziji. 

Iza  toga  predao  je  akademik  dr.  Fr.  Bački  dva  priloga  za 
»Starine«.  Jedan  su  izvodi  iz  ovećega  rukopisa  iz  konca  XV. 
vijeka,  u kojem  se  navode  preslušanja  svjedoka  o čudesima,  po- 
činjenim ponajviše  na  bolesnicima  po  odvjetovanju  sv.  Ivana 
Kapistranskoga  u Iloku.  Tuj  se  spominju  mnoga  mjesta  u Srijemu 
i susjednoj  Ugarskoj,  za  tim  mnoge  osobe,  njihova  zanimanja  i 
nemoći,  od  kojih  su  izliječene;  ovi  će  izvodi  dobro  doći  za  topo- 
grafiju onoga  dijela  naše  domovine,  koji  nam  je  za  doba  prije 
turskoga  zaposjednuća  slabo  poznat,  za  tijem  za  poznavanje  ta- 
mošnjega žiteljstva  i za  prosvjetne  nam  prilike.  — Drugi  se 
prilog  tiče  slovjenskoga  apostola  sv.  Kirila.  A taj  je  pismo  Ana- 
stazija bibliotekara  velitrijskomu  biskupu  Gauderiku,  piscu  t.  zv. 

italske  legende  o slovjenskim  apostolima.  — Ovo  je  pismo  našao 
đr.  Heine  (f  1848.)  u jednom  rukopisu  XV.  vijeka  u Lisaboni, 
pa  gaje  ostavio  pok.  Dollingeru,  a izdao  ga  nedavno  dr.  Friedrich 
u Sitzungsberichte  kr.  bavarske  akademije  monakovske,  sv.  III., 
str.  393  za  god.  1892.,  poprativ  ga  opširnim  uvodom.  Iz  toga  se 
pisma  doznaje,  da  je  Konstantiu  filozof  napisao  grčkim  jezikom 
povjest  o našašću  tijela  sv.  Klementa  u Kersonu,  za  tim  besjedu 
(sermo  declamatorius)  i pjesan  (hymuus),  da  je  tu  povjest  i be- 
sjedu rečeni  Anastazij  na  latinski  preveo  za  Gauđerika,  a da  je 
ovaj  povjest  upotrebio  u svojoj  legendi  ili  translaciji.  I slovensko 
žitije  sv.  Konstatina  upotrebilo  je  to  vrelo.  Kako  naša  akade- 
mija pomnjivo  prati  književnost  i izvore,  što  se  tiču  slovjenskih 
apostola,  te  je  bila  tako  sretna,  da  je  prva  priopćila  (Starine  XII., 
206)  isprave  britičkoga  muzeja,  posvema  je  opravdano,  da  u svoj 
zbornik  primi  Anastazij evo  pismo,  objelodanjeno  u spisima  kod 
nas  rijetkima  pristupnim.  Ovo  je  pismo  osobito  važno  za  ocjenu 
izvora,  što  služe  životopisu  naših  apostola. 

Proslov  Kranjčevićev.  U ovom  broju  donosimo  krasni 
proslov  našega  umnog  pjesnika,  Silvija  Strahimira  Kranjčevića, 
što  ga  je  spjevao  za  »Napredak«,  obrazovno  društvo  učiteljskih 
pripravnika  u Zagrebu,  koje  je  16.  travnja  slavilo  desetgodišnjicu 
svoga  života. 

Almanak  hrvatske  bogoslovne  mladeži.  Zbor  duhovne 
mladeži  zagrebačke  razaslao  je  ovaj  književni  poziv:  Cijeli  svijet 
slavi  pedesetgodišnjicu  biskupovanja  sv.  Oca  Pape  Leona  XIII. 
Da  i bogoslovska  mladež  hrvatska  uplete  koji  cvijetak  u vijenac, 
što  mu  ga  vije  vaseijeli  svijet,  složi  se  još  prošle  godine,  a na 
poziv  potpisanoga  društva,  da  izda  Almanak  hrvatske  bogoslovske 
mladeži  na  spomen  50-godišnjice  biskupovanja  sv.  Oca  Pape 
Leona  XIII.  Svi  su  hrvatski  bogoslovi  (Djakovo,  Pečuh  (bosanski 
Franjevci),  Senj,  Travnik,  Zadar,  Zagreb)  stupili  u jedno  kolo, 
da  kao  sinovi  ove  zemlje,  koja  je  u prijašnja  vremena  dobila 
časni  naslov  »antemurale  christianitatis«,  iskažu  svoje  štovanje 
spram  glave  kršćanstva,  a kao  budući  svećenici  odanost  svoju  i 
sinovsku  ljubav  spram  vrhovnoga  pastira.  Uređjivanje  »Alma- 
naka«  primio  je  »Zbor  duhovne  mladeži«  u Zagrebu,  pa  će  ga  on 
i svojim  troškom  izdati.  Eadnje  (pjesme,  pripovijesti,  rasprave) 
su  već  posve  uredjene  za  tisak.  Almanak  će  obuhvaćati  kakovih 
20  araka,  ako  ne  i više,  u velikoj  osmini  (format  »Hrvatske 
antologije«,  što  ju  je  M.  H.-  ove  godine  izdala),  a stajat  će 
1 for.  »Zbor«  nije  žalio  ni  truda  ni  troška,  samo  da  bude 
Almanak  što  ljepši  i dostojniji  Onoga,  kojega  je  spomenu  nami- 
jenjen. S toga  se  nada  »Zbor«,  da  će  i vaše  gospodstvo,  videći 
nastojanje  mladih  bogoslova  i plemenitu  svrhu  pomoći,  da  se 
ova  zamisao  oživotvori,  a to  će  najbolje  tako  učiniti,  da  se 
pretplati  na  »Almanak«  i nađje  još  kojega  pretplatnika  Pretplatu 
prima  »Zbor  duhovne  mladeži«  u Zagrebu.  Sva  p.  n.  gospoda, 
koja  se  žele  pretplatiti,  neka  to  izvole  javiti  dopisnicom  (označivši 
točno  ime,  mjesto  i zadnju  poštu)  odmah,  svakako  do  26.  travnja. 
Zbor  duhovne  mladeži  u Zagrebu  (Kaptol  29). 

Češka.  Pjesnik  Bolidan  Kaminskg  izdao  je  novu  zbirku 
pjesama  pod  natpisom:  »V  samotacli«.  Kaminsky  pripada  mla- 
djemu  naraštaju  čeških  pjesnika,  koji  u poeziju  unose  nove 
misli  i novi  duh,  što  će  pomladiti  i osvježiti  češko  pjesničtvo. 
Kaminsk^  je  dosad  izdao  ove  zbirke:  »Žtracenć  volfini«,  »Pro- 
testy«  i »Z  Pfikopu*.  Češka  kritika  tvrdi,  da  je  on  izrazit  pesi- 
mista. Njegov  je  pesimizam  osebujan ; posve  pasivan,  mlak  i 
mrtav:  pesimizam  slavenske  duše.  Ne  potresa  i ne  osvaja  naše 
duše.  No  pored  toga  ima  u pjesmama  njegovim  krasnih  misli  i 
divnih  mjesta,  gdje  nam  se  u najljepšem  svjetlu  pokazuje  kao 
pjesnik,  umjetnik  i mislitelj. 

Srpska.  Primili  smo  nove  pripovijetke  Sima  Matavulja 
»Iz  raznih  krajeva «.  (Mostar  1893,  cijena  75  novč.)  U ovom  se 
svesku  nalaze  ove  pripovijesti:  Stotinar,  Novi  svijet  u starom 
Rozopeku,  Preobraženja,  Dete,  Novoverci  (preštampane  iz  »Otač- 
bine«,  koja  je  prestala  izlaziti  na  koncu  prošle  godine).  — Isto 
je  tako  preštampan  iz  »Otačbine«  Puškinov  » Onjegin « u prije- 
vodu R.  J.  Odavića  (Beograd,  1893,  cijena  l-50  dinara). 

Ruska.  IziŠlo  je  novo  ilustrovano  izdanje  besmrtnoga 
Pušlcinova  » Onjegina * od  Gotjea.  (Moskva  1893).  Izdanje  je  ukra- 
šeno  sa  6 slika  i 16  vignetta  akademika  P.  P.  Sokolova  i dvjema 
risarijama  L.  L.  Beljankina.  Ovo  je  jedno  od  najraskošnijih  iz- 
danja u ruskoj  književnosti. 


Vengerov  izdaje  valjan  » Kritiko-biografičeskij  slovarz  russkihv 
pisatelej  i ućennghz* . Nedavno  je  izišao  III.  tom,  u kojem  se 
nahode  imena  od  Bennija  do  Boborgkina.  Vengereva  pomažu  u 
tom  velikom  poslu  ponajbolji  pisci  ruski.  U ovom  se  svesku  oso- 
bito ističu  životopisi  Bestuževa-Marlinskoga,  Bi  bikova  i Bestu- 
ževa-Rjumina  (historika).  Ne  bi  li  bio  zgodno,  da  se  pokrene  i 
izvede  ovakav  rječnik  i u Hrvatskoj  ? Prof.  Klaić  je  smjerao  iz- 
dati takav  rječnik,  ali  je  našao  veoma  slab  odziv.  Medjutim  ne 
bi  se  smjelo  šuštati. 

Ruskaja  starina « u svesku  za  prosinac  godine  1892  do- 
nosi članak  V.  A.  Biljbasova  o Jurju  Krizaniću  (nove  podatke 
iz  rimskoga  arhiva).  Našao  se  na  ime  do  sada  nepoznat  dokumenat 
u »Acta  sacrae  Congregationis  de  Propaganda  fide«. 

God.  1892.  izišla  je  nova  humoristična  pjesma  J.  P.  Po- 
lonskoga  » Sobalci « (Psi).  Tendencija  je  djelu  prozirna,  na  ime 
pokazati,  da  sila  vlasti  ukroćuje  zvijerske  strasti.  Medjutim  libe- 
ralna kritika  drži,  da  sila  razuma,  znanja  i ljubavi  bolje  obuz- 
dava zvijerske  strasti. 

Da  bi  se  što  više  raširili  romani  Scottovi  po  Rusiji,  počeo 
je  Pavlenkov  izdavati  njegove  romane  u ruskom  jeziku  sa  ilu- 
stracijama. 

U »Russkom  Vjestniku«  (u  svesku  za  siječanj  o.  g.)  ima  po 
Rodu  udešena  studija  o idealissičnoj  reakciji  u suvremenoj  fran- 
cuskoj književnosti.  »Objektivnost«  naturalistične  škole  stala  se 
je  pretvarati  u ravnodušnost  prema  dobru  i zlu.  Glavni  su  pred- 
stavnici novoga  idealističnoga  pokreta  u Francuskoj  Vogfič,  La- 
visse  (historik)  i Desjardin  (kritik).  Iza  skepticizma  predjašnjega 
pokoljenja  javlja  se  želja  za  dobrim  i za  radom  u interesu  na- 
roda. I život  naroda  ide  tomu  u prilog.  U školi,  u vojsci,  u 
društvu  govori  se  o narodnom  preporodu.  Strašna  lekcija  dru- 
goga carstva  i dogadjaja  u 70.  godinama  počinje  nositi  plodove. 
Svakim  se  danom  više  budi  sociologijski  duh,  osobito  u mladeži. 

U prijevodu  K.  D.  Balimonta  počela  su  izlaziti  djela  en- 
gleskoga pjesnika  Shellega.  Šteta  je,  što  je  Shelley  u nas  potpu- 
noma nepoznat  široj  publici.  Ne  bi  li  koji  hrvatski  pjesnik  htio 
prevesti  bar  »Alastora«? 

Znameniti  ruski  kriminalist  N.  S.  Tagancev  objelodanio  je 
ogromno  djelo  » Lekciji  po  russkomu  ugolovnomu  pravu*.  (Spb. 
1892,  cijena  4 rublja).  Djelo  imade  preko  700  stranica. 

Svaštice. 

Pjesnici  u Engleskoj  slave  se  tek  poslije  smrti  njihove, 
dok  u Francuskoj  za  života  svoga  uživaju  svu  slavu  i pošto- 
vanje, a kad  jednom  umru,  malo  tko  čita  djela  njihova.  U 
Engleskoj  se  u velike  kupuju  djela  nekoga  pjesnika  tek  onda,  kad 
umre.  To  se  nedavno  zbilo  lordu  Tennysonu  i Waltu  Whitmannu, 
kojih  su  se  djela  u dva  tri  mjeseca  poslije  smrti  njihove  u 
većem  broju  rasprodala,  nego  za  cijeloga  života  njihova.  Malo 
ne  svakoga  tjedna  izilaze  nova  izdanja  pjesama  njihovih.  No 
osim  smrti  može  u Engleskoj  i ludilo  pjesnika  biti  povoljno 
prodaji  knjiga.  Kad  se  je  saznalo,  da  je  Willian  Watson  po- 
ludio, ljudi  se  pojagmiše  za  djelima  njegovim,  pa  danas  nema 
u Engleskoj  pjesnika,  koga  bi  toliko  Čitali,  kao  njega.  Neprestano 
izilaze  nova  izdanja  pjesama  njegovih,  novine  priopćuju  najne- 
znatnije  radove,  što  još  nijesu  objelodanjeni.  Ima  mnogo  nade, 
da  će  taj  pjesnik  skoro  ozdraviti,  a onda  bi  ga  mogla  zapasti 
čast,  da  bude  nasljednikom  Tennysonovim  — poeta  laureatus. 

Nova  drama  Bronislava  Grabovskoga.  U poljskom  glu- 
mištu u Krakovu  prikazivala  se  9.  travnja  s povoljnim  uspjehom 
nova  historička  drama  »Ksiaž§  Henryk«  poljskoga  pjesnika 
Bronislava  Grabowskoga,  poznatoga  prijatelja  Hrvata.  Drama 
ima  pet  činova,  a sujet  joj  je  crpen  iz  16.  vijeka. 

Proslava  Kollarova.  I češko  je  djačtvo  u Pragu  naumilo 
proslaviti  100-godišnjicu  Ivollarovu.  Imale  su  se  prenijeti  kosti 
pjesnikove  iz  Beča  u Prag.  No  rodjak  Kollarov,  od  koga  je  po 
austr.  zakonima  zavisan  prijenos  kosti,  na  savjet  s višega  mjesta, 
— kako  se  kaže,  — ne  će  da  dozvoli.  S toga  ostaje  samo  sve- 
čana besjeda  o Kollaru  dne  18.  svibnja  i izložba  uspomena  i 
radnja  Kollarovih.  Ovu  besjedu,  mali  spisak,  izdat  će  društvo 
djaka  čeških  »Slavia«  svojim  troškom.  Molimo  slavensku  braću, 
tko  bi  htio  kakav  prinos  uvrstiti,  osobito  bi  nam  dragi  bili  prije- 
vodi pjesama  Kollarovih  ili  spisa  već  Štampanih  (barem  pojedini 
brojevi  časopisa  ili  članak  o njem  u bratskoj  literaturi),  neka 
pošlje  dobrostivo  društvu  Slavia«  u Pragu,  Vodičk.  ul. 

Fr.  černy. 


Krvave  uspomene.  — Sebična  srca.  — Cosmopolis.  — U slavu  desetgodišnjice  »Napretka«,  obrazovnog  društva  pripravnik^  kr. 
učiteljske  škole  u Zagrebu.  — Katarina  Zrinska,  banica  hrvatska  (1625—1673).  — Atena  i Sparta.  — Naša  narodna  pjesma  u 

evropskoj  literaturi.  — Listak, 

Uredjuje  J.  Pusarić.  Vlastničtvo  i tist^k  Dioničke  Tiskare. 

Notturno. 


Napisao  Ksaver  Šandor  Gjalski. 


I. 

a grudi  sam  je  svoje  vinuo  i drhtavim  usnama 
utisnuo  cjelov  na  bliedo  njeno  čelo,  — a znao 
sam,  da  je  to  zadnji  naš  skupni  čas  u životu. 
Još  su  mi  šumjele  u ušima  kobne  riečr  liečnika, 
koji  mi  priobći  u predsoblju,  čemu  se  imadem  nadati,  — 
i morao  sam  se  svom  gvozdenom  voljom  siliti  na  mir, 
da  ne  izdaj  em-  svoga  očaja  i ne  zapadnem  u gorki  — 
bezprekidni  — ženski  plač ! — Morao  sam  da  hinim 
nadu  i da  se  jednako  protivim  njenim  riečima,  kojima 
me  je  u velikoj  svojoj  ljubavi  pripravljala  nježno  i 
štedeći  na  blizinu  vječnoga  rastanka  — na  smrt  svoju. 

— Nije  — nije  ! - — kidalo  mi  se  iz  prsiju,  da  nadvičem 
njezin  govor  i ugušim  nutarnje  vlastito  uvjerenje.  — Ti 
me  ne  možeš  ostaviti  i ne  smiješ  od  mene,  — oj  Jeleno, 
dušo  moja!  Ta  — sve  si  mi  — i sreća  moja  i život 
moj  — oh  — kud  bih  ja  bez  tebe! 

I dozivah  si  sve  razloge  potonulih  u taj  čas 
nada,  kojima  sam  bio  već  od  mjesec  dana  njene  teške 
bolesti  vječno  stvarao  i zidao  tvrđju  proti  svim  jasnim  i 
prejasnim  navalama  razbora,  da  joj  nema  spasa. 

Pa  zbilja  slušajući  je  sada,  kako  bistro  misli,  kako 
razborito  govori,  kako  joj  je  rieč  dosta  zvonka,  časkom 
kao  da  nadjoh  u istinu  opet  neku  nadu.  Od  toga  pri- 
digne se  silna  neka  volja,  snažna  i velika,  da  održim  na 
životu  najmilije  mi  ovo  biće,  tako  krasno  i tako  mlado. 
Cisto  se  lovili  za  svakom  slamkom  i sezah  za  svakom 
niti,  na  kojoj  je  jošte  mladi  taj  život  visio. 

— Ne  smiješ  — ne  smiješ  da  me  ostaviš,  — ti 
moraš  ostati  uz  mene,  — tii  ako  ništa  liekovi  ne  mogu, 
to  naša  ljubav  — ona  te  mora  spasiti!  — bajah  i 
bulaznili  u skrajnjoj  ekstazi. 


— Meni  je  tako  zlo ! — Ja  ne  mogu  — ne  mogu 
više  da  živim.  Oh  — da  znadeš,  kako  strašne  muke 
trpim.  I sam  bi  mi  morao  željeti,  da  ih  se  oslobodim. 
Ali  — samo  i jedino  smrt  riešit  će  me.  Moram  — moram 
umrieti,  — za  mene  nema  više  življenja. 

— Opet  ti ! Nemoj  tako ! Daj  sjeti  se  naših  sretnih 
časova,  naše  tihe  rajske  ljubavi,  — onoga  raskošnog 
blaženstva,  u kojem  odbačeni,  ođsudjeni  od  cieloga  svieta, 
u našoj  sakritoj  samoći  nalažasmo  svu  zadovoljštinu  — 
svu  bajnu  sreću,  — gdje  su  nam  srca  naša  bila  i svemir 
i tihi  — tihi  skrovni  zakutak,  uzak  i malen,  u kom  nije 
bilo  nikomu  niti  ičemu  više  mjesta,  do  li  našoj  ljubavi 
i našim  cplovima.  Oj,  Jeleno.  — sjeti  se  svega  toga  — 
i daj  uzljubi  opet  život ! 

I naslonjen  na  krevet,  podignem  joj  izmučeno 
tielo  opet  k sebi,  da  joj  vrućini  ejelovom  udahnem  snage 
i volje  k životu,  da  je  plamenim  pogledima  uzbuđjene 
svoje  volje  prisilim,  da  primi  barem  djelačak  njezine 
energije. 

I kao  da  je  podlegla  čaru  mojih  zapoviednih  rieči  — 
snazi  mojih  želja.  Položeno  opet  na  jastuke  krasno  ovalno 
lišće,  od  bolesti  upalo  i nategnuto,  časkom  se  je  zalilo 
nježnom  rumeni  i procvjetalo  nekom  svježosti,  u kojoj 
na  trenutak  nestade  bolno  izmučenih  crta  i splahnute 
puti.  U krasnim  krupnim  očima  boje  lazurne  opet  je 
zasjajio  onaj  zlatni  bliesak,  od  kojega  sam  za  sretnih 
dana  naše  mlade  ljubavi  bio  toliko  puta  zatravljen  i 
spuštao  se  na  koljena,  da  joj  ljubim  njene  male  nožice. 
— I mrzla  znoja  sa  čela  nestade.  Bujna  crna  kosa  nije 
više  uz  alabastrnu  put  vrata  i ramenica  stvarala  onaj 
kobni  bolestnički  dojam,  već  je  više  podsjećala  na  raz- 
pletene  kite  sretne  vjerenice  u prvoj  noći  ljubavi. 

Ah  — kako  bijaše  krasna! 

Svjetlo  iz  noćne  svjetiljke  sa  sredine  plafona  oblje- 
vaše  je  nježnim  ružičastim  valom,  drhtavo  talasajući  oko 
nje  i po  njoj.  Uz  biele  čipke  jastuka  razplela  joj  se 
bujna  vrana  kosa,  obrubljujući  bielo  čelo  i spuštajući  se 
niz  labudji  vrat  k razgaljenim  još  uviek  olimpskim  rame- 
nicama  puti,  kao  što  je  slonova  kost.  Čipke  na  napr- 
sniei  košulje  od  indijskog  muslina  zasjenjivahu  vrat  i 
grudi,  da  dalje  sakrivaju  tajnu  ostale  ljepote.  Nemoćne 
ručice  prozirnom  svojom  puti  počivahu  na  modroj  svili 
pokrivača,  a krasne  oči  jednako  se  i bez  gibanja  upirahu 
žarkim  vjernim  pogledima  u me. 

Sve  se  moje  biće  uzprotivi,  da  bi  ovaj  prekrasni 
mladi  život,  pun  tolikih  sladskih  čara,  morao  prestati, 
da  bude  za  kratki  čas  — tek  skupina  mrtvih  neorganskih 
čestica,  a sad  je  još  — eto  na  — čitav  sviet  i misli 
i osjećaja  i krasota! 

Gotovo  ne  mogoh  ni  poimati,  da  bi  to  moguće  bilo, 
a ljubav  moja  žedno  je  upijala  bajnu  i dragu  pojavu  u 
dušu  moju  — - i svaku  crtu,  svaki  potez  htjede  za  uviek 
da  si  u pameti  prisvoji. 

Ah  — ali  tek  je  časkom  potrajalo,  te  je  izgledala 
kao  oporavljena.  Teška  boljet  u jedared  se  uzburka  proti 
nametnutoj  stranoj  sili,  pa  još  jačom  energijom  zakvači 
svoj  plien.  I siroče  opet  je  izgledalo  nemoćno,  bolno  — 
izmučeno ! 

— Zlo  mi  je.  - — Ja  ne  mogu  više!  — s naporom 
uzdahne,  previjajući  se  od  boli,  koja  joj  bjesnila  u utrobi. 

— Jeleno,  srce  moje,  — ne  daj  se,  za  Boga  miloga ! 
— viknem  gotovo  lud,  sav  se  trzajući  od  straha,  da  je 
taj  mah  izgubim.  — Ne  ostavljaj  me,  — ne  ostavljaj 
me,  dušo  moja ! 

— Pa  zar  misliš,  da  se  moramo  rastaviti?  Zar  ne 
pomišljaš,  da  nas  dvoje  i ista  smrt  ne  može  razđieliti? 

Ja  znam,  da  nam  ona  naše  ljubavi  ne  može  oteti, 
jer  sva  mi  duša  moja  tako  hoće.  Nešto  mi  sve  govori, 
da  to  tek  do  nas  samih  stoji ! 

Dok  je  ovo  govorila,  primila  me  je  za  obje  ruke  i 
duboki  samrtnički  pogled  sve  se  je  intenzivnije  piljio  u 
me.  Bez  volje  pustim  joj  ruke.  Ona  ih  čvrsto  — čvrsto 
hvataše,  pa  me  najzad  povuče  posve  k sebi,  da  se  je 
mojim  licem  šuljao  vrući  njezin  dah.  Oči  joj  se  u zjeni- 
cama povećavahu  i u jedared  čvrstim  glasom,  gotovo 
zapoviedju,  uzme  govoriti. 

— Ne  smiješ  misliti,  da  te  ostavljam.  Ta  — toliko 
1e  ljubim!  Ti  ćeš  me  i preko  groba  morati  uza  se  imati 
i morat  ćeš  me  jednako  ljubiti,  jer  i ja  tebe  bezkrajno 
ljubim,  pa  ne  ću  da  umine  ova  ljubav.  1 vidjet  ćeš  me,  — 
bit  ćemo  skupa  — dugo  — dugo,  — ja  i ne  mogu 
dogledati,  kako  dugo!  — Ah  — i ne  smiješ  me  gledati 
ovaku  bolnu,  upalu  — slabu  i neliepu.  Ti  ćeš  me  gledati 
onako  zdravu  i jedru  — mladu,  kao  ono  — u moru, 
kad  se  prvi  put  na  krilima  valova  sretosmo  i u onaj  isti 
mah  za  uviek  uzljubismo! 


Govoraše  mirno.  Glas  joj  je  sve  jači  a odlučniji 
bivao.  Cielo  joj  se  tielo  sve  bliže  k meni  pridizalo.  još 
više  sam  poćutio  vrući  suhi  joj  dah,  a oči  sada  kao  da 
su  gorjele  od  žara  i sjaja. 

Meni  bude,  te  niesam  više  mogao  da  mislim  na 
nesreću,  što  me  čeka.  Posve'  zaboravih  toga  trenutka,  da 
angjeo  smrti  već  krili  svoje  kobne  i zimnje  kreljuti  nad 
ovim  krevetom,  — ja  sam  samo  uvlačio  u sebe  belestni- 
čine  rieči,  njihov  sadržaj  — njihove  slovke,  ne  tumačeći 
si  i ne  ponjajući  smisao  njihov.  Bio  sam  gotovo  kao 
diete  ili  kao  igračka,  bez  svake  vlastite  volje.  Bijaše  mi 
posve  neobično,  čas  kao  da  sanjam,  ili  bolje,  čuo  sam 
rieči  onako  nekako,  kao  da  ih  slušam  u snu,  a opet 

— potpuna  jasnoća  i sviest  budna  posvema.  No  u mene 
ne  bijaše  nikakva  razmišljanja,  kao  što  se  ne  bih  bio 
mogao  u taj  čas  ni  maknuti  ni  okom  trenuti.  Samo  jasno 

— jasno  svaka  se  sitnica  — čitav  ovaj  čas  u moju  dušu 
urezivao. 

— Paziš  li?  Slušaš  li  me?  — prekine  se  sama.  — 
Slušaj  me!  Ti  moraš  — ti  hoćeš,  da  me  dalje  ljubiš,  i 
ti  ćeš  me  vidjeti  — - gledati  — obćiti  i drugovati  sa 
mnom!  Nas  ne  razdieli  smrt!  — 

Lecnem  se  kod  ove  zadnje  rieči  i prenem  se  iz  svoje 
letargije,  — česa  li.  Glavom  mi  mune  strašna  pomisao, 
da  te  njezine  rieči  nisu  no  agonija  duha,  jer  tako  stranim 
i čudesnim  pričini  mi  se  smisao  toga  govora,  kad  mu 
se  sada  dovinuh.  Ma  da  niesam  ni  riečce  izustio  a prisilio 
se,  da  ne  izdadem  svoga  straha  i svoje  zabrinutosti,  ona 
mi  ipak  u taj  mali  čvršće  stisne  ruku  i reče : 

— Ti  misliš  sada,  da  bulaznim,  — da  ne  znam 
više,  što  govorim,  — i ne  vjeruješ  mojim  riečima.  — ti 
im  se  ne  pokoravaš.  Ali  — moraš  — moraš.  Ja  hoću. 
da  ćeš  me  ljubiti  i dalje,  da  ćeš  me  gledati.  Ti  pamti 
to,  — ti  ćeš  tako  činiti,  kako  hoću. 

— Oh,  Jeleno,  — ja  sam  tvoj  za  uviek!  — izustim 
više  bez  sviesti,  i opet  sam  ćutio  predjašnju  nemoć, 
bezvolju,  - — - što  li.  Tek  sam  znao.  da  izričem  ovim 
riečima  svu  svoju  želju  i svu  volju  svoju. 

Kad  sam  takav  bio,  preleti  joj  licem  zadovoljni 
izraz  i za  čas  zapadne  u svoju  prijašnju  muku.  Svali  se 
na  uznak  u jastuke.  Glava  joj  iznemoglo  polegne  postrance 
i hladnim  znojem  oblivene  ruke  puste  me.  Vjedje  se 
spuste  preko  očiju  i ovlažene  duge  trepavice  pokriju  crne 
kolute  nad  obrazima. 

Taj  mah  dodjem  k sebi  i niesam  više  imao  kada, 
da  mislim  na  netom  prošli  čas.  Sa  stravom  i neizmjernom 
boli  prikučim  se  posve  blizu  do  nje.  Srce  mi  je  kucalo, 
da  pukne.  Sad  sam  znao,  da  stojim  pred  njezinim  zadnjim 
časom. 

— Ah  — ovdje  si  — dobri  moj  mili!  — šapne 
i otvori  oči,  koje  u tili  časak  zaprime  sasvim  stran  izgled. 

— Evo  ga  — došao  je!  — s očitom  užasom  izusti 
potiho,  da  se  jedva  razumjelo.  A oči  povećanih  zjenica 
kao  zastaklene  upirahu  nejasni  pogled  u kut  preko  kre- 

veta.  I očito  je  bilo,  da  više  ne  mogu  vidjeti  svieta, 
kome  pripadaju. 

— Tu  je!  — šapne  još  jednom,  i vidio  sam,  kako 
hoće  ruke  podignuti  do  lica,  valja  da  si  pokrije  od  užasa 
oči.  No  nije  više  mogla.  Oči  se  sve  više  pogledima  gubile 
u neđogled  i ukočenost.  I ona  stane  brzo  govoriti  već- 
nerazumljive  rieči,  koje  mi  se  pričinjahu,  da  niesu  tek 
neartikulovani  glasovi  na  po  obamrlih  organa,  — već  kao 
neki  strani  sasvim  nepoznati  jezik,  što  ga  nikad  niesam  čuo. 

Iz  toga  slože  se  opet  pojedine  poznati  rieči,  koje 
sve  više  zamirahu  u smrtnom  hriptanju,  što  se  je  teško 
i bolno  kidalo  i lomilo  iz  mladih  bujnih  grudi.  Nastala 
je  ona  strašna  borba  izmedju  mlade  volje  k životu  i 
nemoći  bolestna  mukom  skrhana  tiela. 

U mene  nestajaše  daha  od  boli  i muke.  Silni  očaj 
i ogromna  tuga  osvojiše  me  svega.  Tek  da  se  ne  pre- 
lomim i u tielu  i u duši,  a opet  uzbuđjeni  živci  strašnom 
jasnoćom  primahu  svaku  sitnicu  kobnoga  i prokletoga  časa. 


Oko  mene  sve  je  tiho.  — Samo  njeno  smrtno  hrip- 
tanje  škripi  i nosi  se  bono  zrakom.  — s njime  se  mieša 
neprestano  pravilno  tikanje  stare  ure  tik  do  kreveta,  da 
mi  svaki  udarac  ciepa  glavom  i prebrzo  mi  otiče,  a 
opet  sam  mu  u isti  čas  zahvalan,  što  je  bio  blagostiv  i 
nije  mi  je  oteo,  pa  sa  užasom  pazim  i čekam  sliedeći  hip, 
koji  će  Parkine  škare  sklopiti. 

I sve  slabije  bivalo  je  hriptanje.  Časkom  je  stalo, 
lice  izgubi  bolni  i mučeni  izražaj,  pa  nešto  slavno  zasjaji 
u krasnim  crtama.  Oči  opet  ožive  sviešću,  na  mene  pade 
trag  dobroga  vjernog  pogleda  i usnice  posve  razumljivo 
izgovore:  — Ljubav  je  uz  mene.  Ona  mi  ostaje! 

Stisne  mi  ruku  i glasno  reče : — Do  viđjenja ! 

Kod  toga  ponikne  i taj  mah  se  protegne,  a u smi- 
renom krasnom  licu  složi  se  ozbiljna  odlučna  crta  pod 
čelom.  — i zadnji  dah  njezin  dirne  se  zraka. 

(Nastavit  će  se.) 


a sam  od  dva  lica, 
Rekoste  vi  meni. 
Svoj  na  meni  tražeć 
Obraz  izgubljeni. 


Napadaču. 


Junače  bez  lica, 
Činite  mi  krivo ; 
Ja  o vašem  licu 
Ne  bih  niti  snivo. 


% 

Cosmopolis. 


Vaš  je  obraz  kod  vas, 
Pogledajte  bolje: 

Pod  vaše  se  noge 
Skotrljao  dolje. 

Jovan  Hranilović. 

I* 


Roman,  napisao  ga  Paul  Bourget. 
(Nastavak.) 


aitland  držale  u svojoj  ruci  ljubavničinu  ruku, 
ali  je  ispusti,  opazivši  Dorsenna,  koji  je  s ve- 
likom brigom  bučno  gurnuo  stolicu,  pribli- 
žujući  se  ljubavnicima,  i izgovorio  vrlo  jasnim 
glasom  i veselim  smijehom: 

— Ja  bih  bio  vrlo  slab  abbe  galant  prošlog  vijeka, 
jer  u noći  baš  ništa  ne  vidim.  Da  mi  nije  vaša  cigareta, 
grofice,  bila  bakljom,  otišao  bih  bio  ravno  na  balustradu... 

— Ah!  To  ste  vi,  Dorsenne,  — - odgovori  gospodja 
Steno  tako  suho  prema  običnoj  svojoj  Ij ubezl j i vosti , te 
Dorsenne  nimalo  nije  sumnjao,  prvo  da  je  terzo  incomodo 
iz  klasičnih  komedija,  a drugo  da  je  Hafner  dojavio 
njegovu  nepromišljenu  primjedbu  od  sinoć.  Tim  gore! 
pomisli  on.  Ja  bih  ga  bio  inače  pretekao  . . . Ako  razmisli 
stvar,  ona  će  mi  biti  zahvalna  . . . Ali  istina  je,  u ovaj 
čas  nije  do  razmišljanja.  Izgovarajući  u sebi  tu  malu 
izreku  potiho  za  sebe,  govoraše  glasno  druge  o toplini 
dana,  o vjerojatnosti,  kakvo  će  sjutra  vrijeme  biti,  o 
dobroj  volji  Ardeinoj  ...  To  je  bilo  dvadesetak  besko- 
risnih primjetaba,  samo  kako  da  bi  uvrebao  čas,  da  ode 


s terase  i da  ostavi  ljubavnike  u njihovu  tete-a-teteu,  a 
da  njegova  obzirnost  ne  bi  izgledala  tako  bezobzirno 
nagla,  što  bi  bilo  isto  tako  neugodno,  kao  da  ostane. 

— Kad  bi  se  moglo  opet  doći  u vaš  atelier  vidjeti 
svršeni  portret,  Maitlande?  . . . reče,  ostavši  stojeći,  da 
uzmogne  otići. 

— Svršeni’  — klikne  grofica,  pa  doda,  upotrebivši 
diminutiv,  kojim  je  zvala  od  zadnje  dvije  nedjelje  svojeg 
prijatelja:  „Zar  ne  znate,  da  je  Lineo  opet  izbrisao 

čitavu  glavu  ?“  ... 

— Čitavu  glavu  ne,  — reče  slikar,  ali  istina  je,  da 
profil  treba  na  novo  izraditi  ...  Vi  se  sjećate,  Dorsene, 
onih  dvaju  platna  od  Piera  della  Francesca,  što  su  u 
Fiorenci:  na  jednom  je  vojvoda  Feđerigo  d’  Urbino,  na 
drugom  njegova  žena  Battista  Sforza?  . . . Niste  li  ih 
vidjeli  u istoj  dvorani,  gdje  je  ,,Kleveta“  od  Bot.ticellia 
sa  paysažom  na  dnu  ? . . . To  je  slikano  ovako  — on 
učini  kretnju  s palcem  — sa  šiljkom  u fresku  ...  I to 
je  ono.  Ah ! kako  je  to  ondje  načinjeno ! . . . To  ja  tražim, 
tu  potrebnu  crtu,  taj  profil,  u kojem  su  svi  profili  sa- 

držani  . . . Taj  slikar,  vidite,  Fra  Carnevale,  pa  Melozzo, 
od  njili  nije  nitko  bolji  u Italiji  . . . 

— Tizzian  i Bafael?  — prekine  ga  gospodja  Steno. 

- — A Sienjani  i Lorenzetti,  za  koje  ste  se  toliko 
oduševljavali  prije?  Pisali  ste  mi  o tome  poradi  mojeg 
članka  o vašoj  izložbi  godine  86.,  ne  sjećate  li  se  . . . 
doda  spisatelj. 

- — Bafael  ? . . . odvrati  Maitland.  Za  pravo,  hoćete 
li  da  vam  kažem,  što  je  bio  Bafael?  Uzvišen  poduzetnik. 
A Tizzian?  Uzvišen  tapetar.  — Sienjane  sam,  istina,  vrlo 
volio  — doda  okrenuvši  se  Dorsennu,  — tri  mjeseca 
sam  sproveo  kopirajući  Simona  Martinia,  tog  Guida 
Biceia,  koji  jaši  izmedju  dva  grada  na  sivoj  pustari,  gdje 
nema  ni  stabla,  ni  kuće,  nego  sama  koplja  i kule.  — I 
da  li  se  sjećam  Lorenzettia!  Osobito  one  freske  na  San 
Francescu,  gdje  sveti  Franjo  prikazuje  papi  svoj  red.  To 
je  najbolje,  što  je  stvorio  . . . Vidi  se  tu  jedan  kardinal, 
koji  stavlja  palac  na  svoja  usta,  ovako ! . . . (opet  načini 
kretnju  s palcem).  Ali  eto ! ja  sam  se  obratio,  jer,  vidite, 
to  nije  drugo  nego  anekdota.  To  je  reportaža  na  zidi- 
nama. Oh ! velika  reportaža ! — Ali  bez  podloge,  fić  . . . 
(i  on  fućne  malo  usnama),  naprotiv  Pier  đella  Francesca, 
Carnevale,  Melozzo  ...  — on  zastane  malo  tražeći  riječ, 
kojom  bi  završio  zamršenu  misao,-  koja  mu  se  u glavi 
motaše,  pa  zaključi:  To  je  slikarstvo!  . . . 

— Ali  ipak  Assimta  Tizzianova  i Transfigaracija 
Bafaelova,  — uze  opet  grofica,  pa  doda  talijanski  s odu- 
ševljenim naglasom:  „Ah!  che  bellezza !“ 

— Ne  mučite  se.  grofice,  — reče  Dorsenne, 'smijući 
se  sve  više  — to  su  vam  umjetnička  mnijenja  . . . Ja, 
kakovog  me  sad  vidite,  ja  sam  pred  deset  godina  štampao, 
da  je  Victor  Hugo  amater,  a Alfred  de  Musset  purgar. 
Za  to  oni  ipak  ništa  ne  izgubiše,  ni  ja  . . . Ali,  doda, 
kako  ja  nisam  potomak  ni  dužđeva  ni  Pilgrim  Fathersd, 
nego  tek  ubogi  đegenerovani  gallo-romanac,  bojim  se 
vlage  poradi  svojeg  reumatizma,  pa  molim  dozvolu,  da 
smijem  natrag  u salon  . . . 

Tad  prolazeći  kroz  vrata  salona,  ponovi  u sebi : 
„Bafael:  poduzetnik!  Tizzian:  tapetar!  Lorenzetti:  reporter! 
I dogaressa  sluša  ozbiljno  te  razgovore,  ona,  kojoj  bi 
ideal  morala  biti  koja  dobra  madona  u ehromu ! Tako 
nešta  nema  više!  . . . Što  se  Gorke  tiče.  da  nisam  zbog 
njega  izgubio  cijeli  svoj  jučerašnji  dan,  mislio  bih,  da 
sam  snivao,  tako  se  malo  o njem  misli  ...  I Arđea,  koji 
se  smije  svojoj  propasti.  To  nije  zlo  za  Talijanca.  Ali 
prisjest  će  to  njemu  i žao  će  mu  biti,  što  je  previše 
brbljao!  . . .‘  1 upravo  polazeći  prema  skupini,  koja  se 
sabrala  u jednom  kutu  salona,  upravo  pod  jednom  tvore- 
vinom Morettovom,  ču  Dorsenne  kneza,  kako  pripovijeda 
pripovijest  o cavalieru  Fossatiu,  komu  . bijaše  povjerena 
briga  oko  prodaje. 

Koliko  se  nadate  dobiti  pri  svemu  tom?  zapitah 
oa-  ■ odgovori,  vrlo  malo  ...  Ali  malo  i još  malo 
čini  zajedno  mnogo.  — I kakim  je  licem  dodao:  E gia 


U moschino  e conte.  I mušica  već  postade  grofom!  . . . 
Ta  mušica  je  on.  Tako  su  ga  zvali,  dok  je  bio  staretinar 
na  umbrijskim  cestama.  — Još  jedna  prodaja  kao  vaša, 
moj  kneže,  i moj  sin,  grof  Fossati,  imat  će  po  mili- 
juna, ići  u klub,  reći  vam:  ,,ti“  i igrati  proti  vama 
goffo.  — Evo  to  je  onaj  gia  . . . Vjere  mi,  nikad  se 
nisam  bolje  zabavljao,  nego  sad,  kad  nemam  soua  . . . 

— Za  to,  što  ste  optimista,  moj  kneže,  — reče  Hafner, 
i štogod  rekao  naš  nazočni  prijatelj  Dorsenne,  mora 
čovjek  da  bude  optimista  u životu  .... 

— Opet  napadate  na  njega,  oče  . . . upane  mu  u 
riječ  Fanny  s glasom  prijekora  u počitanju. 

— Na  njega,  ne,  — odgovori  barun,  ali  na  nje- 
gove ideje  da,  osobito  one  njegove  škole  . . . Dašto, 
dašto ! — - potvrdi  on,  bilo  što  je  htio  da  prekine  razgovor, 
koji  je  Ardea  na  svoju  propast  svrnuo,  bilo  što  je,  držeći, 
da  je  dobro  uređjen  svijet,  u kome  se  mogu  dogoditi 
coupovi  poput  onog  od  kredita  Austro-Đalmate,  ćutio 
duboko  neprijateljstvo  spram  melankolije  i pesimizma, 
kojim  su  Julienova  djela  zadahnuta,  a koji  je  u ostalom 
ponešto  hinjen.  Pa  nastavi:  „Slušajući  taj  čas  vas,  Ardea, 
i viđeći  ovog  velikog  pisca,  gdje  nam  se  primiče,  morao 
sam  po  opreci  pomisliti  na  modu,  kojom  se  danas  svijet 
posmatra  na  crne  naočale  . . . 

— Vama  se  čini,  da  je  vrlo  veseo  taj  svijet?  . . . 
zapita  naglo  Alba. 

— Izvrsno,  — odgovori  Hafner,  bio  sam  uvjeren, 
da  će  contessina  progovoriti,  ako  navalim  na  pesimizam... 
Vrlo  veseo?  — ne,  ali  kad  pomislim  na  nesreće,  koje  su 
mogle  snaći  nas  sve  tu  na  primjer,  nalazim,  da  je  svijet 
vrlo,  vrlo  snošljiv  . . . Uzmimo  samo,  da  smo  se  rodili 
u drugo  doba.  Pomislite,  contessino,  da  ste  u Mleteima 
sto  pedeset  godina  natrag,  izvrgnuti  pogibli  svaki  dan, 
da  vas  zatvore  poradi  prijave  učinjene  Vijeću  desetorice? 
A vas,  Dorsenne,  da  smije  izbatinati,  kao  g.  Voltaira, 
kaki  ljubomorni  veliki  gospodin?  A knez  d’ Ardea  da  je 
u pogibli,  da  ga  pri  svakoj  promjeni  na  papinskoj  sto- 
lici umore  ili  oplijene?  A mene,  kao  protestanta,  da 
tjeraju  iz  Francuske,  progone  u Austriji,  uznemiruju  u 
Italiji  i pale  u Spaniji  ? . . . 

Kako  se  vidi,  brižno  je  odabrao  izmed  svoje  dvije  ba- 
štine. On  to  učini  zagonetnom  dobroćudnošću,  koja  je  bila 
gotovo  ironična.  Prestane  ipak,  da  ne  bi  morao  slagati, 
što  bi  bilo  od  gospodje  Maitland  prije  ukinuća  ropstva. 
Znao  je,  da  ta  vrlo  lijepa  i otinena  mlada  žena  dijeli 
sa  svojim  zemljacima  Američanima  najgore  predsude  o 
crnoj  krvi  i da  nastoji  svom  snagom  sakriti  svoje  pravo 
podrijetlo,  pa  za  to  nikad  i ne  skida  rukavica.  Praved- 
nosti za  volju  treba  dodati,  da  bi  jedva  nuanea  nešto 
zlaćane  njezine  puti,  malo  uskovrčana  njezina  kosa  i 
slabi  modruljasti  odsjev  na  bjeločnici  njezinih  očiju  mogao 
podsjetiti  na  mješavinu  pasmine.  Činilo  se,  da  nije  razu- 
mjela. za  što  je  barun  zašutio,  nego  je  rastreseno  redala 
nabore  na  svojoj  odjeći,  dok  Dorsenne  odgovori : 

— To  je  dobra  i potanka  rasuđba  . . . Nema  druge 
nevolje,  nego  što  čovjek  nema  više  ćutila.  Jer  ne  mislim, 
da  pomišljate,  šta  bi  vi  bili  u ono  doba,  o kom  govo- 
raste  . . . Veli  se  uvijek:  da  sam  živio  pred  sto  godina... 
A zaboravlja  se,  da  čovjek  pred  sto  godina  ne  bi  bio  isti,  da 
ne  bi  imao  istih  ideja,  ni  ukusa,  ni  istih  potreba.  To  je 
gotovo  isto,  kao  da  biste  htjeli  pomisliti,  kako  bi  mislili 
kao  ptica  ili  kao  zmija  . . . 

— Može  se  uvijek  dobro  pomišljati,  šta  bi  bilo,  da 
se  čovjek  nije  nikad  rodio  . . . upadne  Alba  Steno  u 
riječ.  Ona  izgovori  tu  izreku  tako  čudnim  načinom,  te 
se  mala  rasprava,  koju  je  Hafner  izazvao,  u jedan  mah 
svršila.  Takav  dojam  proizvode  previše  ćućene  riječi  u 
ovakom  ptičjem  čavrljanju,  u kojem  se  i na  po  ne  shva- 
ćaju izrečene  misli.  I premda  je  paradoksno,  da  netko, 
komu  nema  više  od  dvadeset  godina,  osudjuje  ovaki  život 
u ukrasu,  raskoši,  ipak  bijaše  contessina  očito  iskrena. 
Otkud  je  dolazila  ta  iskrenost?  Iz  kojeg  kuta  njezina 
mladog  srca,  koje  bijaše  tako  teško  ranjeno?  Jedini 
Dorsenne  se  to  pitaše,  jer  se  razgovor  odma  nastavi  i 
Lydia  Maitland,  pokazavši  svojom  lepezom  na  Albinu 
orukvicu,  stavi  pitanje,  u kojem  bijaše  toliko  nehotične 
ironije  poslije  riječih,  što  ih  bijaše  mlada  djevojka  izustila : 

— To  je  od  svilenog  mousselina,  zar  ne?  . . . 

— Jest,  — odgovori  contessina,  koja  ustade  i sag- 
nuvši  svoj  stas  pruži  radoznaloj  svojoj  susjedi  svoju  ruku, 
koja  izgledaše  slaba,  nervozna  i pokrita  plavim  pahu- 
ljicama, kroz  prozirnost  meke  crvene  tkanine,  što  su  ju 
vezale  zamke  od  vrpce  iste  boje  nad  nježnim  ramenom 
i nad  dražesnim  pregibom  ruke.  Tamo  se  čuo  Ardea, 
sagnuvši  se  do  Fanny,  gdje  veli  kćeri  baruna  Justusa, 
ove  večeri  ljepšoj  nego  ikad  u svojoj  bljeđoći,  koju  je 
zađahnulo  slabo  rumenilo  radi  tajnog  nekog  interesa : 

— Vi  ste  posjetili  jučer  moju  palaču,  gospodjice  ?... 

— Nisam,  — odgovori  ona. 

— Pitajte  je,  za  što,  kneže ! . . . reče  Hafner. 

— Oče!...  reče  Fanny  s molbom  u crnim  svojim 
očima,  a Ardea  bijaše  obziran,  te  se  pokori  toj  molbi  i 
nastavi : 

— Šteta.  Što  ima  ondje,  sasvim  je  obično.  Ali  bi  vas 
zanimala  kapela.  Za  pravo  najviše  žalim  za  tima  pred- 
metima, pred  kojima  su  moji  kroz  tolika  vremena  molili, 
a sad  se  eto  nabrajaju  po  katalozima!...  Sve  do  reli- 
kvijara  mi  oteše,  jer  taj  potječe  od  Ugolina.da  SienaL. 
Kupio  bih  sam  što  više,  da  mogu ...  Vaš  otac  hvali 
moju  smjelost.  Ali  ne  znam,  da  li  ću  je  imati,  da  se 
bez  prave  boli  rastanem  s onim  predmetima  . . . 

- — Ona  tako  ćuti  za  cijelu  palaču  . . . reče  barun. 

— Oče ! . . . opet  ga  prekine  Fanny. 

— Hajde,  umiri  se,  ne  ću  te  izdati  . . . odvrati 
Hafner,  dok  Alba,  upotrebivši  čas,  kad  je  stajala,  ode  iz 
malog  kruga  razgovarača.  Ona  podje  prema  stolu,  koji  je 
stajao  na  drugom  kraju  sobe,  a bio  ispunjen  čisto 


engleskom  spremom  za  čaj  i ledeno  piće,  pa  nagovori 
Dorsenna,  koji  ju  je  pratio. 

— - Hoćete  li  da  vam  priredim  vašu  sodu  i žganicu, 
Dorsenne  ? 

— Što  vam  je,  contessino?  — zapita  mladi  čovjek 
u po  glasa,  kad  se  oboje  približiše  velikoj  ploči,  na  kojoj 
se  sjajio  kristal  na  plohama  čaša  i srebrne  posude 
velikim  bijelim  i novim  sjajem  nad  ogromnim  ali  muklim 
dnom  cijele  sobe  . . . Da,  nastavi  on,  šta  vam  je?  Zar  se 
još  vazda  srdite  na  mene  ? . . . 

— Na  vas?  — reče  ona.  Ta  nisam  se  nikad  ni 
srdila  ...  Pa  i za  što  bih  se  srdila?  Nikad  mi  ništa  ne 
uradiste  vi  . . . 

— Netko  vam  je  dakle  nešta  uradio?  . . . pitaše 
Julien.  Vidio  je,  da  je  bila  puna  pouzdanja,  pa  da  se  i 
ne  sjeća  jučerašnje  zlovolje.  — Ne  možete  varati  takog 
prijatelja,  kaki  sam  ja,  — nastavi  on.  Trebalo  mi  je 
samo  vidjeti  vas,  kako  se  hladite  lepezom,  da  shvatim, 
da  je  ovaj  put  nešta  vama  neugodno.  Ajte,  poznajem 
vas  ja  dobro  . . . 

— Nije  mi  ništa  neugodno,  — odgovori,  skupivši 
nestrpljivo  svoje  duge  i svilene  obrve,  koje  kao  da  su 
svojim  krajevima  bacale  zlatnu  sjenu  na  njezine  slje- 
počnice.  Ne  mogu  podnesti,  da  se  laže  na  taki  način. 
To  je  sve!  . . . 

— Tko  je  lagao?  — uze  opet  Dorsenne. 

— Zar  niste  čuli  malo  prije  Ardeu,  kako  govori  o 
svojoj  kapeli,  on,  koji  vjeruje  u Boga  toliko,  koliko 
Hafner,  za  kojeg  nitko  nikad  ne  zna,  da  li  je  Židov  ili 
kršćanin?  . . . Zar  niste  pri  tom  opazili,  kako  gaje  Fanny 
gledala.  I niste  li  vidjeli,  kakim  taktom  je  barun  spo- 
menuo delikatnost,  koja  nije  dala  njegovoj  kćeri,  da 
posjeti  s nama  palaču  Castagna  ? Ne  pobudjuje  li  u vas 
nikakovih  misli  ta  komedija  tih  dvoje  ljudi?  . . . 

— Dakle  za  to  je  Peppino  ovdje,  — reče  Julien. 
Dakle  ima  osnova  o udaji  baštinice  milijuna  papa  Hafner 
i pranećaka  pape  Urbana  VII.  Gle,  lijepa  li  mi  predmeta 
za  razgovor  s jednim  mojim  znancem!  ...  1 sama  pomisao 
na  Montfanona,  kad  taj  dozna  taku  novost,  natjera  ga  na 
mahnit  smijeh,  dok  ne  nastavi:  „Ne  gledajte  me  s gnjevom, 
draga  contessino.  Ali  ja  ne  mogu  u toj  cijeloj  pripovi- 
jesti da  nadjeni  gradje  za  duboku  melankoliju.  Fanny  se 
udaje  za  Peppina?  Pa  za  što  ne?  Vi  ste  mi  sami  pripo- 
vijedali, da  je  ona  na  po  katolikinja  i da  joj  otac  samo 
hoće  da  do  udaje  pričeka  sa  prekrštenjem.  Ona  će  dakle 
biti  sretna.  Ardei  će  ostati  lijepa  palača,  što  smo  je  jučer 
vidjeli,  a barun  će  okruniti  svoju  karijeru  tim,  što  će  na 
burzi  propalom  gogu  vratiti  u prilici  miraza  ono,  što  je 
drugima  ukrao.  Zetovi  financijskih  bandita,  kaki  je  ovaj, 
to  vam  je  odmazda  dioničara!  . . 

— Šutite.  — reče  mlada  djevojka  muklijim  glasom, 
vi  me  strašite.  — Ako  je  Ardea  izgubio  svu  savjest  i 
hoće  da  što  skuplje  proda  kojemu  drago  kupcu  svoje  ime 
rimskog  kneza,  to  me  nije  briga,  tim  više,  što  nama 

Mlečanima  ne  imponuje  rimsko  plemstvo.  Mi  smo  već 
svi  imali  duždeva  u našim  obiteljima,  dok  su  očevi  svih 
tih  ljudi  bili  još  banditi  u Kampanji,  čekajući,  da  koji 
siromašni  monah  njihova  imena  postane  papom.  I to  mi 
je  svejedno,  ako  g.  barun  Hafner  smjesti  svoju  kćer 
onako,  kako  je  u svojoj  mladosti,  po  pričanju,  namiještao 
dragulje  u krivo  zlato  ...  Ali  ona,  vi  nje  ne  poznajete  . . . 
Ne  znate,  kako  je  đražesno  i zanosno  i jednostavno  i 
iskreno  biće,  koje  ne  će  nikad  posumnjati,  prvo,  da  je 
njezin  otac  tat,  a onda  da  pazari  s njom  kao  s kakom 
dragocjenom  igračkom,  samo  da  mu  unuci  budu  pra- 
nećaci  papa,  i napokon,  da  je  taj  Peppino  ne  ljubi,  da 
hoće  njezin  miraz,  da  ima  za  nju  gotovo  takovo  čuvstvo, 
kakovo  čovjek  ćuti  za  ovu  tu  (ona  pokaže  okom  na 
gospodju  Maitland).  — Još  je  to  strasnije,  nego  vam 
mogu  kazati  . . . reče  ona  zagonetno,  kao  netko,  tko 
ćuti,  da  ga  je  zanijela  vlastita  riječ,  pa  se  gotovo  prestraši. 

— Da,  reče  Julien,  to  je  vrlo  žalosno,  ali  jeste  li 
uvjereni,  da  ne  pretjerujete?  Ne  uzima  se  to  tako  na 
tanko  u životu,  manite  . . . To  je  mnogo  običnije  i lakše... 
Može  biti  da  je  izmeđju  princa  i baruna  samo  prazna 
osnova  . . . 

• — Prazna  osnova!  . . . upadne  Alba,  slegnuvši  svojim 
nježnim  ramenima.  S jednim  Hafnerom  nema  ništa  prazno, 
znajte  to  . . . Ako  vam  pak  kažem,  da  znam  izvjesno, 
čujete  li,  izvjesno,  da  upravo  on  ima  u rukama  najveći 
dio  tražbina  proti  knezu  i da  on  daje  prodavati  po  tome 
Anconi,  koji  mu  ima  izbrojiti  cijenu  na  ruku?  . . . 

— - Nije  moguće!  — klikne  Dorsenne.  Vidjeli  ste 
ga  jučer,  kako  je  razmišljao,  hoće  li  kupiti  ovaj  ili  onaj 
komad  . . . 

— Ne  govorite  mi  više  o tome,  reče  Alba,  prošavši 
dva  tri  puta  preko  čela  i očiju  svojom  rukom,  na  kojoj 
se  nije  sjajio  kamen  nikakog  prstenja,  vrlo  gipkom  i vrlo 
bijelom  rukom,  koje  je  kretnja  odavala  veliku  nervoznost. 
Već  vam  previše  rekoh  . . . To  nisu  moje  stvari,  Fanny 
je  meni  samo  nova  prijateljica,  no  ipak  ganutljiva  i nježna... 
Oini  mi  se,  da  će  eto  proigrati  sav  svoj  život  i da  ne 
može  biti  ni  jednog  lica,  koje  bi  joj  doviknulo : Lažu 
vam!  . . . To  me  ispunja  prekomjernom  samilošću  . . . To 
je  sve  . . . Djetinjasto ! . . . 

Uvijek  je  kruto  i bolno  opaziti  u mlada  bića  tako 
točan  pogled  na  zle  strane  života,  jer  kad  taj  pogled 
udje  jedanput  u duh  i u srce,  oduzme  takomu  biću  za 
uvijek  onu  laku  nebrižnost,  koja  tako  prirodno  pristaje 
dobi  od  dvadeset  godina.  Već  je  više  puta  Alba  Steno 
učinila  na  Dorsenna  taj  dojam  prerana  razočoranja,  i 
ona  radoznalost,  što  ga  je  privlačila  za  spoznanjem  ženske 
naravi,  ostade  i u ovaj  čas  zapanjena  pred  takim  strašnim 
nedostatkom  iluzije,  koji  je  Albi  dopuštao  ovakav  gorko 
jasni  pogled  na  osnove  Pannjna  oca.  Odakle  je  ona  to 
znala?  Očito  po  samoj  gospođji  Steno,  bilo  da  su  se 
barun  i grofica  o tome  previše  otvoreno  razgovarali  pred 
mladom  djevojkom,  tako  te  nije  mogla  sumnjati,  bilo 


da  je  ona  pogadjala  namjere,  kojih  joj  ne  rekoše,  iza 
onih  riječi  i ispod  onih  riječi,  koje  su  joj  kazali.  Videći 
je  taku  s crtom  gorčine  oko  usana,  vruća  pogleda,  oče- 
vidno plijen  tajne  groznice,  što  je  dolazila  od  unutrašnje 
oporbe,  opet  pomisli  Dorsenne,  da  je  ona  već  sve  pro- 
gledala. Nije  moguće  da  nije  upotrebila  istu  oštrinu 
misli  prama  svojoj  majci.  Njemu  se  pričini,  da  je,  kad 
je  navijala  fitilj  srebrne  svjetiljke  ispod  velikog  čajnika. 
pogledala  postrance  na  terasu,  gdje  se  je  kroz  sjenu 
vidio  rub  bijele  grofičine  odjeće.  Na  jedanput  mu  sunu 
opet  u glavu  lude  misli,  kojima  se  je  sinoć  bavio,  ona 
osnova,  da  oponaša  svojeg  patrona  Hamleta,  kako  je  govorio, 
pa  da  u salonu  gospodje  Steno  igra  ulogu  danskog  kra- 
ljevića pred  svojini  ujakom.  Rastreseno,  s izrazom  svoje 
obične  nehajnosti  reče,  primjenjujući  na  konac  izreke, 
što  je  bijaše  mlada  djevojka  izustila: 

- — Umirite  se,  Arđei  ne  fali  neprijatelja.  Hafneru 
još  manje.  Naći  će  se  već  netko,  tko  će  dojaviti  njihovu 
malu  spletku,  ako  ima  spletke  protiv  lijepe  Fannv  . . . 
Anoniman  se  list  brzo  napiše  . . . 

Jedva  bijaše  to  izustio,  kad  odma  zastane  sa  strahom 
čovjeka,  što  drži  u ruci  pušku,  za  koju  misli,  da  je 
prazna,  pa  na  jedanput  čuje,  gdje  kruglja  iz  nje  leti.  Za 
pravo  je  tako  govorio,  samo  da  dade  oduška  svojemu  skep- 
ticizmu, i nije  očekivao,  da  će  vidjeti,  kako  Albinim 
ponosnim  i promijenjenim  licem  prolazi  nova  sjena  boli. 
Imala  je  u naboru  svoje  usne  još  jači  izraz  gnušanja,  u 
očima  joj  se  ođsijevaše  više  mrklog  prezira,  dok  su  joj  u 
isto  doba  ruke,  baveći  se  čajem,  jače  zadrhtale  i ona  izreče 
dirnutim  naglasom,  da  joj  prijatelj  ne  bi  požalio  te  igre 
s tako  okrutnom  izvjedljivošću  : 

— Ah ! ne  želite  joj  to ! Bilo  bi  još  gore  nego 
sadašnje  neznanje.  Sad  bar  ne  zna  ništa  o svem.  a da 
koji  nesretnik  učini  to,  što  ste  netom  rekli,  znala  bi  na 
pola,  a ništa  izvjesno  . . . Ali  kako  se  možete  smiješiti 
takim  sumnjama?  ...  Ne!  Uboga,  slatka  Fannv!  Nadam 
se,  da  ona  ne  će  dobiti  bezimenih  listova.  To  je  tako 
podlo  i tako  boli ! . . . 

— Molim  vas,  da  mi  oprostite,  ako  vas  uvrijedila,  — 
odvrati  Dorsenne.  Oćutio  je,  da  je  dirnuo  u krvavo 
mjesto  njezina  srca,  i shvatio  ne  samo.  da  ona  nije 
pisala  bezimenih  listova  Gorki,  nego,  naprotiv,  da  ih  je 
i sama  primila.  Ali  od  koga?  Tko  bijaše  taj  tajni  doušnik, 
koji  je  to  javljao  najprije  ljubavniku,  pa  onda  kćeri 
gospodje  Steno?  Juliena  probije  drhtaj  sve  do  kostiju  i 
on  nastavi : 

— Nasmjehnuo  sam  se  za  to,  što  držim,  da  je 
gospodjica  Hafnerova  dosta  umna,  te  bi  s takim  prija- 
vama postupala,  kako  treba,  ako  joj  se  dogodi  ta  nesreća. 
Anoniman  list  ne  treba  ni  da  se  čita.  Tko  je  tako 
infaman,  te  upotrebljava  tako  oružje,  taj  nije  vrijedan, 
da  ga  čovjek  počasti  tim,  da  ma  samo  i pogleda  ono, 
što  je  napisao  . . . 

— Zar  ne?  — reče  mlada  djevojka.  Zjenice  joj  se 
u jedanput  raširiše  u sjaju  tople  zahvalnosti,  koja  potpuno 
uvjeri  Dorsenna,  da  je  ovaj  put  pravo  gledao.  Izustio  je 
upravo  onu  riječ,  koja  je  njoj  trebala.  Pri  toin  on  osjeti 
iznenada  stid  i samilost,  — stid,  što  je  u svojim  mislima 
nanio  taku,  bez  temelja,  uvredu  ovomu  ubogomu  stvoru ; 
samilost,  jer  ju  je  zaista  pogodio  poguban  udarac,  ako 
su  joj  izdali  čine  njezine  matere.  Nije  mogao  da  je 
zapita,  je  li  pokazala  taj  gadni  list  toj  majci,  koja  je 
često  kazivala:  „Ja  odgajam  svoju  kćer  po  engleskim 
načelima,  u potpunoj  nezavisnosti  . . .“  Lijepih  je  poslje- 
dica imala  ta  nezavisnost,  koja  dopušta,  da  list  takove 
vrsti  dodje  do  ruku  male  sirotice!  Jučer  poslije  podne 
ili  jutros  je  morala  primiti  taj  strašni  list,  jer  je  u 
palači  Castagna  bila  vesela  i malo  svadljiva,  ali  čisto 
djetinjski,  dok  večeras  nije  trpjelo  dijete,  nego  žena.  I 
Dorsenne  nastavi : 

— Razumjet  ćete,  kako  smo  mi  spisatelji  izvrgnuti 
takim  gadnim  stvarima.  Ako  koja  knjiga  uspije,  koji  se 
sastavak  slavi,  koji  komad  svidi,  eto  zavidnika,  koji  bez 
potpisa  vrijedjaju  nas  ili  one,  koji  su  nam  dragi  ...  U 
tom  slučaju,  velim  opet,  ja  sažgem,  a da  i ne  čitam  i 
ako  vam  se  ikad  u životu  dogodi  slična  nesreća,  vjerujte 


267 


meni,  mala  grofice,  slijedite  naputak  svojega  prijatelja 
Dorsenna.  Jer  on  vam  je  prijatelj,  vi  to  ćutite,  zar  ne  ?... 
Pravi  prijatelj  ? . . . 

— Meni?  — reče  živo  mlada  djevojka,  — za  što 
da  meni  tko  piše  bezimene  listove?  Ja  nemam  slave,  ni 
ljepote,  ni  milijuna,  ni  zavidnika  . . . 

I kad  je  Dorsenne  pogleda  s izrazom  žalosti,  što  je 
previše  rekao,  jer  se  evo  zatvara  opet  pred  njim,  ona 
prisili  svoje  turobne  usne  na  podsmijeh  i nastavi : 

— Ako  ste  mi  pravi  prijatelj,  umjesto  što  mi  gra- 
bite vrijeme  savjetima,  kojih  mislim  da  ne  ću  nikad 
trebati,  tim  više,  što  ne  ću  nikad  postati  velik  spisatelj, 
pomozite  mi  servirati  čaj,  hoćete  li?...  Mora  biti  gotov... 
I ona  podigne  svojim  nježnim  prstima  pokrovac  kotlića, 
koji  na  to  stavi  na  čajnik,  pa  doda:  „Hajdete,  upitajte 
mistress  Maitland,  hoće  li  večeras  čaja,  i Fanny  . . . 
Arđea  je  čovjek  za  grog,  a barun  za  rudne  vode  . . . 
Treba  pozvoniti,  da  mu  donesu  njegovu  čašu  vode  Vichv... 
Dobro  . . . Zakasnila'  sam  poradi  vas.  Evo  novog  posjeta, 
a ne  će  ništa  biti  pripremljeno  . . . Gle,  klikne,  to  je 
Maud ! — i odmah  na  to  zapanjena  i na  po  uskliknuvši : 
i njezin  muž!  . . . 

(Nastavit  će  se.) 

asni  fra  Nikola  nikad  nije  lakše  obratio  kr- 
šćanske dfise  na  svoju  misao,  nego  li  je  mene, 
kad  me  je  pozvao,  da  podjem  s njime  na  jug. 
Nije  me  smelo,  što  je  petak,  a za  petkom  se 
niže  subota,  za  Bosanca  — ,,starovirea“  još 
uvijek  post  kao  i u petak.  Nije  me  smetalo,  što  je  koledar 
svjedočio,  da  je  sunce  na  vršku  svoje  moći.  Nije  me  sme- 
talo, ne  što  ne  znam  jašiti,  što  ne  znam  hodati  na  onom 
dijelu  tiela,  koji  je  za  sve  drugo  više  stvoren  nego  za 
hodanje,  što  ne  znam  pasti,  a ne  ubiti  se,  a to  sve  zna 
Hercegovac  i veli,  da  se  bez  toga  po  Hercegovini  ne  putuje. 
Nisam  se  još  priučio  ni  na  jareće  meso,  na  pite  od 
bundeva,  na  jela  s lojem  začinjena,  na  karpuse  (melone), 
na  kavu  deset  puta  na  dan,  na  čibuk,  na  žedju  vode, 
na  piće  crnog  Hercegovca  i na  ponos  hercegovački,  gdje 
Hercegovac  misli,  da  nema  čovjeka,  koji  kao  on  koraca, 
niti  zemlje,  koja  bi  bila  zgodna  za  konja  i pješaka 
kao  što  je  Hercegovina. 

— Hajde  bolan ! — reče  fra  Nikola,  a ja  sjutrađan 
uranili  na  željezničku  stanicu. 

Pomislite,  da  se  vozite  uskotračnom  željeznicom, 
koja  se  preko  Ivan-planine  uspinje  sve  po  60  metara  na 
tisuću.  Zubata  je  to  željeznica,  ili  vas  volja  reći:  „Zahn- 
radbahn11,  željeznica  na  zube.  Bilo  ovako  ili  onako, 
pogodili  ste : Lokomotiva  ima  izmeđju  običnih  kotača 


još  dva,  što  imaju  dvostruke  zube  i stoje  jedan  za  drugim. 
Izmedju  običnih  tračnica  položena  je  još  jedna  s onakim 
istim  zubcima.  „Vražji  Švaba"  premostio  s brda  na  brdo, 
probio  liticu,  prokopao  kose,  nadvio  se  nad  ponore, 
spušta  se  i diže,  da  te  vrtoglavica  hvata,  i bome  napravio 
željeznicu  od  Sarajevskog  polja  do  Konjica.  Nema  toga, 
što  se  ne  može.  za  Švabu : on  napravi  i klačnieu,  gdje 
nije  ni  špice  drvene,  pa  za  čas  klaka  dosta,  pa  kamo  li 
ne  će  premostiti  doline,  prokopati  brda,  kad  ima  čime ! 
— A i zubata  je  to  želježnica.  Kad  zadje  u šestdeseti 
metar,  to  dašće,  cvili,  pjeva,  stenje,  a oni  željeznički 
službenici  sadju  pa  idu  pješice  uz  kola,  sve  jedno  kao 
da  ju  hoće  da  umire.  Pa  sve  je  dobro,  dok  ne  udješ  u 
tunel,  a ona  na  jednom  ne  udrobi  soptati,  a kotači  se 
počnu  okretati  na  jednom  mjestu,  i ti  staneš,  a glavom 
ti  mune : što  li  će  sad  biti,  ako  se  zaletiš  natrag  niz 
brdo.  Ne  bi  se  ustavio  do  Metkovića.  A jedva  si  odahnuo, 
kad  si  ugledao  božje  sunce,  a ono  te  opet  strava  hvata, 
kad  ugledaš  gorski  potok  dolje  nisko,  gdje  se  pjeni  niz 
ogromne  pocrnjele  litice,  a ti  i ne  vidiš,  po  čemu  se 
nad  njime  vereš.  Pa  svaki  tako  korak  nosi  sobom  smrt 
za  tijelo  ljudsko,  svaki  je  korak  prijetnja,  svaki  metar 
svjedok  njegove  tjelesne  ništavosti;  ali  svaki  je  korak 
svjedok  i njegove  duševne  snage,  njegove  moći  nad  pri- 
rodom, njegova  veličanstva,  koje  je  sapeto  samo  u toliko, 

što  mu  je  oruđje  — to  tijelo  — dio  iste  one  bezumne, 
materije. 

I ne  da  se  oko  otkinuti  od  propasti,  koja  ga  čeka, 
pa  da  pogleda  na  rastrgano,  izrovano,  strmo  golo,  bijelo 
hercegovačko  gorje,  što  se  na  jugu  pomolilo.  Sve  zani- 
manje svezalo  se  na  ono,  što  se  oko  tebe  dogadja.  Brojiš 
tunele  i jazove,  koji  su  premošteni,  motriš  željezničke 
znakove,  koji  ti  kažu,  kako  se  strmo  dižeš,  slušaš  stroj 
kako  sopti,  gledaš  ozbiljna  lica  službenika,  paziš  na  ljude, 
koji  ispod  tebe  stoje  i motre  tu  ljudsku  silu,  kako  se 
proti  naravnoj  bori,  motriš  one  uvale,  koje  su  pukle  pred 
tobom,  ili  na  drugom  mjestu  ono  ogromno,  okomito 
padajuće  stijenje,  pa  .ti  se  sve  čini,  da  je  to  neko  hotice, 
upravo  u onaj  čas,  kad  se  je  mislio  sagraditi  tuda  željezni 
put,  sve  to  raskomadao,  nabacao,  sazidao,  samo  za  to, 
da  prepriječi  čovjeku  izvesti  njegovu  misao.  Ista  su  to 
brda,  za  koja  se  veli.  da  su  branila  hercegovačkog  ustašu, 
jer  da  ih  osim  Hercegovca  samo  još  ptica  dohvatiti  može. 

I jest  bilo  tako  u ono  doba,  jer  se  nije  mislilo,  da 
izvan  mišice  ima  još  snage.  Ali  to  je  istina : Od  sada, 
kao  što  je  bilo  i do  sada,  što  god  bude  u Hercegovini, 
bit  će  veliko,  bit  će  mjera  ljudske  savršenosti.  Pa  tako  je 
i ta  željeznica  preko  Ivan-planine  mjera,  o koju  je  čovjek 
omjerio  duh  svoj,  pa  koliko  se  narav  činila  nesavladiva, 
ipak  ju  je  duh  savladao. 

Ivan-planina,  kao  i sva  Neretva,  koja  se  ispod  nje 
protegla,  jest  škriljavo  gorje.  Vlažna,  puna  vrela,  poto- 
čaka,  vodenica,  zelenih  pašnjaka,  livadica  na  vrhovima 
brda,  pitome  šume,  ta  Ivan-planina  zaokružila  je  s juga 
obzor  sarajevskog  polja.  Sa  sarajevske  strane  kano  da  je 
nešto  položitija  i cjelokupa.  Željeznica  se  uhvati  odma 
iza  Blažuja  jednoga  pleća,  pa  se  po  malo  vere  uza  nj.  I 
dižeš  se  sve  više  i više  nad  korito  potočka,  a ostavljaš 
ispod  sebe  pitome  dolinice.  Pa  što  se  više  dižeš,  to  ih 
više  i vidiš.  Svaki  čas  nikne  druga,  sa  drugim  potočkom, 
i zeleni  sag  dopire  sve  do  tebe;  a više  tebe  je  bukva, 
jela  i bor.  I onda  dodješ  na  čas  u rastrganu  hrid,  u 
crne  stijene,  koje  se  u ponor  ruše,  pa  si  jedva  dospio, 
da  se  začudiš,  kud  nesta  one  krasote  i pitomine,  a ona 
ti  se  opet  ukaže.  Samo  nije  ista  nego  druga:  nu  opet 
potočak,  opet  oko  potočka  zelena  livada,  koja  je  pri  dnu 
nešto  položita,  a po  tom  se  strmo  diže  prama  tebi.  Pa 
tako  ideš  po  pol  sata,  ne  ideš,  nego  se  voziš,  i prevalio 
si  4 do  5 kilometara  i dopro  do  nove  stanice.  A selu  — 
pravomu  selu  — nigdje  traga.  Bježao  je  čovjek  od  čovjeka 
i nije  bilo  kada  sela  graditi.  Upravo  je  to  čudno,  što 
kuće  nema  ondje,  gdje  joj  je  mjesto  — uz  put,  na 
pitomim  mjestima.  Tamo  joj  je  bilo  najpogibeljnije. 
S vukom,  s medvjedom,  gore  u nepristupačnim  gudurama, 
ondje  se  je  čovjek  sigurnijim  ćutio.  Turski  bašibozuk  i 


bosanska  raja,  i jedno  i drugo  gonilo  je  čovjeka  od 
čovjeka.  Jedan  je  ubijao  i otimao,  a drugi  je  palio 
i krao. 

Došavši  na  vrh  Ivan-planine  probiješ  se  kroz  brdo 
dugim  tunelom,  i eto  te  na  južnom  obronku.  Ugledaš 
najprije  pitomu  zelenu  ravan,  koja  se  je  malo  u srijedi 
ugnula.  Oko  nje  se  savila  željeznička  pruga,  pa  vidiš  još, 
kako  se  gubi  ondje  strmo  u neku  jarugu.  I sad  počne 
ona  igra  s tunelom,  jazom,  mostom,  prokopom,  nasipom. 
Južni  obronak  izrovan  je  gorskom  bujicom.  Voda  pišti 
sa  svih  strana  i ruši  se  — bijela  kao  koprena  — niz 
nisko  stijenje.  Brda  — strma,  kako  to  samo  mogu  izro- 
vana škriljava  brda  biti  — primakla  se  jedno  k drugomu 
na  dohvat,  stvorila  med  sobom  duboku  uvalu,  koja  širine 
ni  nema,  pa  ako  staneš  u tu  uvalu,  ne  vidiš  vrha  brdu, 
vidiš  samo  stijene  kraj  sebe  i nebo  više  sebe,  a uz  noge 
ti  struji  voda.  I s takova  jednog  brda  na  drugo  preba- 
cila ljudska  ruka  most,  pa  izadješ  iz  tunela,  i već  si  nad 
jazom  i zgroziš  se,  te  si  opet  u mraku.  Kao  da  te  je 
neko  htio  poplašiti,  pa  ti  pokazao  nešto  strašno,  i opet 
te  zavio  u tminu.  I sve  te  vode  kupi  u se  Trešćanica, 
pa  ih  snosi  dolje  u Neretvu.  Pa  kad  pukne  prodolica, 
kad  ti  vidik  malo  širi  postane,  opazit  ćeš  žage  (pilane), 
mlinice,  kuće  i sve  novo,  sve  novoseoci.  Koliko  vremena 
nije  se  tu  radilo,  a sad  se  radi ! 

Pa  i može  se  raditi.  Ivan-planina  ima  svoje  bogate 
šume,  ima  ugljenike,  ima  željezne  rudokope.  Ima  ispod 
sebe  Neretvu,  pitomu  s jednog  kraja,  a s drugog  sara- 
jevsko polje,  koje,  kad  se  jednom  obradi,  branit  će  dese- 
terostruko  žiteljstvo.  I sve  šira  biva  ta  pukotina.  Već  ne 
skačeš  s brda  na  brdo,  nego  si  se  popao  jednoga  pleća, 
pa  se  spuštaš.  Na  jug  se  obzor  malo  razmakao,  vidi  se, 
da  te  sreta  nešto  šira  dolina.  I na  posljetku  opaziš  pod 
sobom  Konjic,  kako  se  bijeli  u zelenilu.  I nehotice  se 
sjećaš  planinskih  mjesta  ondje  u tuđjem,  dalekom  svijetu, 
pa  se  nikako  ne  može  taj  pogled  da  stopi  s mišlju,  da 
si  u Hercegovini.  Hercegovina  inače  budi  za  sobom  misao 
na  divjač,  handžar,  palež;  a to  eto  sinuo  pred  tobom 
vrt,  perivoj,  ljetnikovac,  komu  treba  tu  i tamo  još  marne 
ruke,  ali  u glavnom,  on  je  tu  u svojoj  divoti.  Konjic  je 
milo,  veoma  milo  mjesto.  I kad  ga  opaziš  poslije  onih 
grozota,  što  su  ti  kroz  tri  sata  oko  sapinjale,  pričini  ti 
se  kao  neko  mirno  zaklonište  ljudsko,  gdje  su  se  zbjegli 
ljudi,  bježeći  iz  one  strave,  iz  koje  si  i ti  taj  čas  umicao. 

Volja  li  vas  užiti  što  veličajno  strašno,  podjite  iz 
Sarajeva  preko  Ivan-planine  u Konjic.  Volja  li  vas  upo- 
činuti  od  te  veličajne  strahote,  evo  vam  Konjica  1 

Dr.  Gjuro  Turić. 

tajstvena  ruba  smrti,  vršitelj iea  Božje  volje,  ubrala  je  iz  cvjetnjaka  hrvatske  prosvjete  jedan  od  naj- 
mirisnijih  cvjetova,  da  ga  presadi  u carstvo  vječne  istine.  Skroman  kao  ljubica,  marljiv  kao  pčela, 
značaja  tvrda,  poput  alem-kamena,  naš  Rade  ostavlja  ovaj  život  kao  slavodobitnik  s mirnom  savjesti, 
da  je  ispunio  dužnosti  pravoga  rodoljuba,  druga  i čovjeka. 

Potječući  od  obitelji,  koja  je  sa  svoga  rodoljublja  poznata  diljem  cijele  Hrvatske,  rodio  se  pokojni 
Rade  u Karlovcu  godine  1835.  Dok  je  kruti  apsolutizam  svojom  germanizacijom  bacao  olovo  na  naša 
narodna  krila,  Radoslav  se  je  u rodjenom  domu  ogrijevao  na  plamenu  čiste  domovinske  ljubavi,  i tako  već  od 
mladih  dana  opasao  svoju  dušu  jakim  oružjem  patriotizma. 

Svršivši  pravne  nauke  podje  najprije  u županijsku  službu,  te  je  tako  došao  do  časti  vladina  tajnika.  U tom 
je  svojstvu  prije  tri  godine  umirovljen,  želeći  stfu  svoju  dokolicu  posvetiti  nauci,  koja  mu  je  bila  vjerna  pratilica 
od  najmladjih  dana. 

Počevši  od  godine  1860.  javlja  se  ime  Lopašićevo  u književnosti,  te  danas  nema  Hrvata,  kojemu  ne  bi  bio 
poznat  njegov  neumorni  rad  na  polju  hrvatske  povjesti.  Prevrni  ma  koji  bolji  kalendar  iza  godine  1860.,  ogledaj 
„Književnik11,  prolistaj  „Vienac“,  svagdje  nalaziš  Lopašićevih  članaka  o gradovima,  porodicama,  ličnostima,  dvoro- 
vima hrvatskim.  On  je. bio  živi  arhiv.  Za  svaku  historijsku  ličnost  znao  bi  ti  Rade  podati  točne  podatke,  o svakom 
mjestancu  umio  bi  ti  kazivati  zanimljive  pojedinosti.  A to  znanje  treba  tim  više  cijeniti,  što  pokojni  Lopašić  nije 
bio  izučen  historik,  već  samouk,,  koji  je  preko  trideset  godina  upravo  s nevjerojatnom  marljivošću  po  arhivima,  po 
bibliotekama,  po  tavanima  plemićkih  dvorova  prekapao  stare  listine,  prepisivao  ih  i redjao.  Preko  desetak  tisuća 
listina  prepisao  je  Lopašić  vlastitom  rukom,  te  tako  stvorio  svoju  krasnu  privatnu  knjižnicu,  kojoj  po  obilju  neštam- 
pane  gradje  nema  premice  medju  privatnim  knjižnicama  u Hrvatskoj. 

Dugo  vremena  nije  se  čedni  Lopašić  usudio,  da  iz  okvira  studija  i članaka  prijeđje  na  polje  ovećih  mono- 
grafija. Istom  kad  je  „Matica  Hrvatska",  koja  u njemu  gubi  svoga  potpredsjednika  i vrla  odbornika,  navalila  na 
njega,  da  opiše  bar  povjest  svoga  rodnog  grada  Karlovca,  dade  se  Lopašić  na  izradbu  svoga  „Karlovca"  (g.  1879). 
Ovim  se  je  djelom  naš  Rade  najljepše  odužio  svomu  zavičaju,  a hrvatskoj  književnosti  podao  najbolju  historijsku 
monografiju,  koju  do  sada  imamo  o kojem  hrvatskom  mjestu. 

Od  predjašnjih  njegovih  radova  ističu  se  „Smrt  Petra  Zrinskoga  i njegova  druga  Pranje  Prankopana"  u Lep- 
tiru (1862);  u „Književniku"  priopći  raspravu  o Cetin-građu;  u „Viencu"  napisa  dug  niz  članaka,  od  kojih  napo- 
minjemo „Zumberak",  „Križanić-Toranj",  „Draganić",  „Novigrad  na  Dobri",  „Kamensko",  „Nikola  Jurišić  u Kisegu", 
„Ogulin",  „Barilović",  „Klokoč",  „Jastrebarsko",  „Bosiljevo",  „Uspomene  na  put  u Slunjsku  krajinu  1865.  godine", 
„Hrvatska  straža  u Draždjanih",  „Cazinski  kraj  u turskoj  Hrvatskoj",  a ima  još  i drugih  manjih  priloga. 

Poslije  „Karlovca"  objelodani  u „Matici"  „Dva  hrvatska  junaka"  i „Bihać".  A ujedno  spremi  djelo  „Gra- 
dovi u bivšoj  hrvatskoj  krajini",  koje  će  se  štampati  u Matici,  kao  po  svoj  prilici  i njegova  radnja  „Vinodol".  Od 

Kupe  i Une  do  mora  poznavao  je  Lopašić  svako  mjestance  s historijskoga  gledišta,  kao  nitko  drugi  u nas. 

Budući  izabran  godine  1883.  članom  dopisnikom  hrvatske  akademije  riješi  se,  da  priredi  za  štampu  svoje 
najveće  djelo  „Acta  historiam  Confinii  militaris  croatici  illustrantia"  u 3 sveska  od  godine  1479  do  1730.  To  je 
najvrednija  zbirka  za  povjest  hrvatske  krajine.  Ujedno  priopći  nekoliko  priloga  u „Starinama". 

Upravo  se  đoštampava  Radino  najljepše  djelo  „Hrvatski  urbari",  pisani  hrvatskim  jezikom.  Ovdje  je  pokojnik 
napisao  uvod  i tumač,  pa  da  je  poživio  još  dva  tri  tjedna,  mogao  bi  se  radovati  dovršenoj  svojoj  radnji.  Akademija 
je  prihvatila  i njegove  „Hrvatske  spomenike",  kao  drugu  knjigu  Kukuljevićevih  „Acta  Croatica". 

Za  oba  djela  piše  Smičiklas : ,,U  njima  će  prosjati  slava  našoj  akademiji  u slavenskom  i svem  učenom 
svijetu,  u njima  će  prosinuti  i tankoćutno  osjećanje  naroda  hrvatskoga  za  narodni  jezik  pored  sve  premoći  latin- 
skoga jezika,  iz  njih  će  tek  sinuti  prava  slava  tridesetgodišnjega  trudnoga  sabiranja  našega  Radoslava  Lopašića". 

To  je  u glavnim  crtama  rad  ove  plemenite  hrvatske  duše,  ovoga  čovjeka  rijetka  po  znanju,  značaju  i lju- 
bavi. I „Vienac"  zahvalno  polaže  na  grob  svomu  neumornomu  suradniku  i vrlomu  prijatelju  kitu  domaćega  cvijeća, 

— ono  neka  kaže,  što  ne  mogu  izreći  riječi. 

Pokoj  ti  duši,  hrvatski  kremenjače ! M.  š. 

Katarina  Zrinska,  banica  hrvatska  (1625 — 1673). 

Napisao  Juraj  Tomljenović. 

(Nastavak.) 


^Sp)|anica  Katarina  osta  iza  muža  i brata  sama  u gradu 
s kćerkom  i s nešto  vojske,  ali  nije  mislila  uzalud 
proljevati  krvi.  Prije  svega  sažga  sve  listove,  što  su  se 
ticali  urote,  i tako  nam  propade  velik  dio  gradje  za  tu 
krvavu  dobu.  Knez  Franjo  Krsto  Frankopan  ispovijeda, 
da  je  sestra  uz  ostalo  spalila  i banovu  diplomu,  kojom 
podjeljuje  privilegia  Vlasima,  i u kojoj  je  stajao  novi 
dugi  naslov  bana  kano  hrvatskoga  kralja.  Za  tim  da  je 
tu  izgorio  ugovor  lige  s Tattenbachom,  pa.  pisma  paša 
bosanskoga  i kaniškoga.  Taj  čin  oprezne  banice  dade 
jednu  točku  više  optužbi  njezina  muža.  Ban  ispričavao 
dogadjaj  time,  što  je  žena  to  učinila  iz  ženskoga  straha, 
tim  da  je  njemu  samo  velika  šteta  nanesena,  jer  da  su 
ti  papiri  radili  o dugovima  i trgovcima. 

Još  prije  nego  li  je  Katarina  predala  grad,  sluteći, 
da  će  Nijemci  odigrati  nad  njezinim  imetkom  onako, 
kako  se  poslije  i dogodi,  porazdijeli  mnogo  dragocje- 
nosti miloj  čeljadi,  da  se  uzmognu  spominjati  svoje  gospo- 
darice, nesrećne  hrvatske  banice.  Mnogo  blaga  ostavi  u 
poklad  kod  svoje  snahe  Sofije,1  ali  ne  će  ni  to  umaći 
povjerenicima  državnoga  tiska. 

Njemačka  se  vojska  približava  bogatomu  gradu 
Zrinskih,  moglo  je  biti  oko  12 — 14000  ljudi,  a 13.  travnja 
prije  podne  šalje  banica  poslanike  s ključevima  grada, 
pa  oni  izjaviše  pokornost  kralju  Leopoldu.  Nijemci  ulaze 
u Čakovac  za  posadu,  dok  je  Katarina  proti  tomu  pro- 
svjedovala (po  mletačkom  izvještaju  : desiderando  retirarsi). 
Nje  ne  će  uznemirivati  nitko,  neka  pridrži  za  sebe  tvrđju, 
— dobi  za  odgovor.  Ako  je  istina,  da  je  Katarina  ispokla- 
njala  skupocjenih  stvari  vojničkim  časnicima  — u što 
mi  sumnjamo,  — to  bi  onda  učinila  ona  sigurno  za  to, 
da  ljepše  s njom  postupaju.2  Ali  sve  uzalud,  taj  slavljeni3 

1 Konobar  i dvorkinja  Zrinskoga  tvrdiše,  da  je  banica  Kata- 
rina poslala  snahi  bačvu  punu  srebrenine,  skupocjenih  sabalja,  — 
od  kojih  jedna  bješe  od  1000  talira  — banovih  dragocjenih  haljina 
s pucetima  od  dragog  kamenja  i rubina,  pokrivač  za  krevet, 
izvezen  biserjem,  i drugih  dragocjenosti.  Rački,  sp.  dj.  308,  324. 

2 Tako  da  je  Spankau-u,  vrhovnomu  vodji  njem.  vojske, 
dala  kočiju  s konjima,  dvije  zlatne  kutije  s dijamantima,  sre- 
brenih posuda  i dr.  stvari.  RaČki  sp.  dj.  345. 

3 Za  ondašnji  izgled  grada  Čakovca,  toga  ponosa  i dike 
»otoka  Zrinskog«  i bogatstva  velike  ove  kuće,  imamo  znamenito 
svjedočanstvo  holandeskoga  pisca  Jakova  Tolli-ja.  On  pohodi  ča- 
kovac g.  1660.,  dakle  decenij  prije  tragične  katastrofe,  a tek  godine 
rasula  Zrinskoga  — iza  deset  punih  godina,  dakle  kad  je  onaj 
dojam  morao  biti  oslabljen,  priopćuje  on  svomu  prijatelju  ču- 
venomu Nikoli  Vitsenu,  Što  je  ondje  vidio.  »Kad  se  začesmo  pri- 
micati Čakovcu  (bio  Tolli  u okružju  grofa  Pottinga,  rodjaka 
Zrinskih),  eto  nam  na  susret  više  uhodS,  trče  trkom  na  konjima, 
te  oid  obavijestiše  o vremenu  našeg  približavanja  grofa  Zrinskoga 
(Nikolu).  I dok  smo  mi  bili  u daljini  od  kojih  1000  koraka,  trči 
on  (Zrinski)  na  susret  rodjaku  svomu  grofu  Pottingu  sa  svom 


s bogatstva  grad  vidje  tad  opet  vandalska  vremena  : 
grabljenja  i otimačine,  a da  im  pametara  nije  u zemlji 
hrvatskoj. 

Što  sve  Nijemci  tad  ne  počiniše,  kako  su  najzad  i 
vrata  lupali  i gvozdene  ključanice  odbijali,  jedva  bi 
moglo . opisati  pero  pjesnikovo.  Zauzećem  Čakovca  nastaje 
3.  perioda  života  Katarine  Zrinske ! Njezin  neoborni  duh 
— sad  je  slomljen;  njezino  viteško  srce  — sad  je  na 
pola  svislo  od  tužne  skrbi,  što  će  joj  biti  od  muža  i 
brata;  njezine  oči:  zrcalo  bistro  nade  neprestane  — sad 
se  pomutile  u prizoru  strahota,  što  ih  Nijemci  počinjaju. 
Najzad  klonu  joj  slabo  tijelo  i — obuze  ju  teška  bolest. 
Po  pripovijedanju  samih  Nijemaca  ne  ostaviše  joj  ti  sinovi 


obitelji,  koja  je  isto  tako  bila  na  konjima.  Za  tim  sjaše  s konja, 
zagrliše  jedan  drugoga,  a on,  Zrinski,  na  kola,  pak  povede  (nas) 
kroz  vojničke  straže,  što  no  su  naokolo  postavljene,  u palaču. 
Sjajna  ona  bješe  i velebna,  a izvrsno  učvršćena  proti  sili  turskoj  ; 
gotovo  ju  sa  svake  strane  kružile  močvare,  koje  bi  mogle  pre- 
preČtivati  prokope  (neprijateljske)  do  nje.  Samo  jedna  strana, 
ona  naprama  selu,  upire  se  u golo  tlo,  a opasuje  ju  tim  čvršća 
ograda.  Divismo  se  pri  tolikom  barbarstvu  susjednih  naroda  vele- 
ljepotama  palača,  naobraženoj  obitelji,  prebogatomu  pokućtvu  a 
posvuda  pregolemu  sjaju  (summum  nitorem).  Bješe  izvješeno  na 
trijemovima  zaplijenjeno  oružje  tursko:  lukovi,  tobolci,  gvozdeni 
batovi,  štitovi  i drugo  oružje  te  vrsti  a blijesak  njegov  ipak 
nadmašivahu  blistave  sablje  damascenske.  A bješe  ih,  kojih  su 
dršci  zlatom  i srebrom  bili  narešeni,  dok  korice  nekojih  sjajne 
zbog  umetnutog  dragog  kamenja  potamnjivahu  očinji  vid.  U 
predvorjima  si  mogao  vidjeti  izvješane  barjake,  što  no  oteti  Tur- 
cima i nakvašeni  mnogom  krvi  naznačivahu  ne  nekrvavu  ni 
neratobornošću  izvojevanu  pobjedu.  Tu  se  pokazivahu  slike 
(tabulae),  na  konjima  bijahu  prikazana  junačka  djela  grofa.  Jedne 
se  opominjem,  na  kojoj  pada  glava  Turčina,  koji  se  obazire,  a 
bio  je  prigrnuvši  ratnu  kabanicu  zamahnuo  desnicom  i zaprijetio 
se  smrću.  Bio  to  mladiću  (Nikoli)  prvi  početak  mladosti:  od  tog 
jednog  uči  se  ostalo. 

Trećega  ili  četvrtoga  dana,  otkako  dodjosmo,  odvedeni  smo 
u knjižnicu,  a tu  je  imao  (N.  Zrinski)  krasnu,  napunjenu  svakim 
obiljem  knjiga.  Odatle  u oružnicu,  koju  bješe  uredio  — a da  ne 
možeš  vjerovati  — ponamjestivši  mjedene  zidodere,  bombarde, 
koplja,  sablje  i druge  vrsti  oružja.  Tim  se  krasotama  i bogatstvu 
(zeugm.  prev.  »humanitas«)  pridružuje  ogromno  skladište.  Bla- 
gajnica je  otvorena,  u njoj  uz  ostalo  od  nemale  vrijednosti 
vidiš  zbirku  starinskih  novaca. 

Bijaše  slikA  od  vladalaca,  kraljeva  i slavnih  muževa  u uma- 
njenom i okrugljastom  obliku,  divno  po  mom  mnijenju  izvajanih. 
Uz  ostale  pokazaše  mi  slike  Martina  Lutera  i njegove  žene  Kata- 
rine, slike  divne  umjetnosti.  (Ove  su  dvije  uapose  zanimale  Holan- 
deza.)  Odatle  se  zaputimo  u vrtove  grofove,  kojih  sjaja  i krasote 
ne  mogu  riječima  izraziti,  a možda  ćeš  ti  u misli  dostići,  da  sebi 
pred  oči  staviš  drvene  vrtove  Alkinojeve«.  Jacobi  Tolli  Itineraria, 
Amstelodami  1700.  in  4.  epistola  VI.  u »Arhivu«  IX.  161. 

Taj  krasni  opis  pa  neprocjenjivi  predmeti  u »inventaru«,  što 
je  službeno  pri  konfiskovanju  imetka  sastavljen,  pokazuju  van- 
redno  bogatstvo  Čakovca. 

„kulturnoga"  naroda  „nieht  ain  Schissl,  noeli  bratspiss" 
(U  spom.  djelu  Bačkoga  224.).  Ona  po  izjavama  nji- 
hovim „vene  i blijedi  od  boli,  koje  podnosi  od  60  čeljadi 
u dvorcu". 

2.  svibnja  prignu  se  nemoćna,  da  napiše  pismo  caru 
Leopolđu.  Moli  ga,  neka  ne  dopusti,  da  njoj  i njezinu 
djetetu  otmu  i ono  malo,  što  im  je  preostalo.  Glavni 
vodja  i njegova  časnička  čeljad  da  su  joj  sve  razgrabili 
po  sobama : pokretnine,  oružje,  kola  i konje,  rubeninu 
itd.,  itd.,  sve  da  su  joj  oteli,  te  ne  može  živjeti.  (To  će 
biti  onaj  njemački  izvještaj  o darovima). 

Čudno  je,  gdje  su  ti  grabežljivi  delije  bili  prije 
često  njezini  dragi  gosti.  (Banica  im  slala  vina,  divljači 
i dr.  Bački,  sp.  dj.  203.).  Poslanik  mletački  u Beču 
Marili  Zorzi  kano  da  proriče:  „Proklinjat  će  narod  nje- 
mačke vojske  i zapovjednike".  Seljaci  nekad  podložnici 
banovi  gledali  mrko  tu  njemačku  gospodu,  po  priznaji 
samog  vodje  njemačkoga  ne  htjedoše  ih  slušati. 

Puna  tri  mjeseca  banica  Katarina  u gospodskom 
nekad  svomu  gradu  podnosi  najveće  bijede.  Sto  bi  od 
nje  učinili  kamo  li  bi  je  smjestili,  hoće  li  je  suditi  tko 
i kako  ? To  su  bila  velika  pitanja. 

Ona  bijaše  bolesna,  ali  kruti  Nijemci  dadoše  se  u 
mudrovanje,  da  se  lukava  žena  jamačno  pretvara.  (Bački, 
sp.  dj.  267.).  Kralj  zapovijeda,  da  se  ona  i kći  njezina 
odvedu  u .Judenberg  k milosrdnicama.  Njima  se  ne  smiju 
dati  više  od  dvije  sluge,  a treba  da  budu  čvrsto  stražene. 
Kralju  predlaže  vojno  vijeće  u Gradcu,  da  se  počeka, 
dok  ozdravi,  pa  da  ju  odvedu  u grad  Varaždin. 

Katarina  da  nije  za  samostan,  „jer  da  je  sumnjiva 
zbog  čarolija",  (der  verđachtigen  Zauberey  halber,  Bački 
sp.  dj.  256.),  pa  bi  tobože  pokvarila  stegu.  Za  nju  da 
treba  kakva  gradina  kano  ona  u Brucku,  gdje  su  mino- 
rite,  ili  u Ljubnu,  gdje  su  Isusovci  i Dominikanci.  Drugi 
se  opet  čuju,  da  bi  ipak  ostala  u Čakovcu,  ali  privre- 
meno. Dvor  ne  dopusti  to  potonje,  jer  su  u Hrvatskoj 
svi  gradovi  sumnjivi.  Pak  je  ona  „ spirito  torbido",  nemiran 
duh,  njezin  bi  ju  narod  sažaljavao,  dok  „ju  i Turci 
paze".  (Bački  sp.  dj.  225,  222,  255,  271.). 

Pukovnik  Zeiss  htjede  s njom  u Varaždin,  ali  se 
ona  nije  mogla  bolesna  iz  kreveta  maknuti.  Iz  Gradca 
dodje  nalog,  da  uza  svu  bolest  mora  ona  ipak  s mjesta 
iz  Čakovca.  Zatvoriti  ju  treba,  a kćer  kamo  u samostan. 
(Bački,  sp.  dj.  224,  267,  189). 

Bolest  Katarinina  bila  doista  teška.  Mlečanin  veli: 
„Dvoru  ne  bi  bila  nemila  smrt  žene  tako  nemirne"  (di 
donna  s’inquieta).  Vlasti  njemačke  nijesu  znale,  što  će 
od  nje,  ali  majka  i kći  ne  smiju  svakako  biti  zajedno. 
Napokon  kralj  dosudjuje  Katarini  Judenberg,  daleko  od 
Gradca  8 milja,  ali  — izgori  baš  tada.  Zato  se  ima 
odvesti  ili  u Gradac  ili  Bruck  ili  Ljubno;  a kćerka  Zora 
da  bi  smjela  i učiteljicu  držati. 

Mjeseca  lipnja  godine  1670.  kano  da  se  Katarina 
nešto  oporavi,  ali  i to  slabo.  Mletački  poslanik  piše,  da 


je  ona  pisala  sinu  i mužu  vrlo  nježna  pisma  i da  ih  je 
u njima  nagovarala  na  vjernost  vladaru.  To  bi  ona  činila, 
da  tim  sklone  kralja,  da  je  ne  miču  iz  Čakovca  (Bački, 
sp.  dj.  302,  275,  „Arhiv"  IX.  172.,  Bački  spom.  dj. 
302.  271).  Ali  tih  pisama  nije  nigdje,  a mi  gotovo 
sumnjamo  : je  li  ih  i pisala. 

Iza  pisma  od  2.  svibnja  riješi  se  ponosna  gospodja, 
da  napiše  oduži  list  prvomu  ministru,  svemoćnomu  knezu 
Lobkovicu,  rodjaku  svomu  srca  kamenoga.  Moleći  za 
zagovor  kuće  svoje  veli : „Ja  pogibam  živa,  jer  nemam 
žalibože  životnih  sredstava,  niti  njege  u svojoj  slaboći. 
Na  žalost  sam  morala  čuti,  da  se  opet  radi,  da  me  odvedu 
u Gradac  ili  u Beč.  Pošto  ja  to  nisam  slutila,  a i ne  znam : 
kamo  bih  došla,  a da  me  na  sramotu  i ruglo  tamo  i 
opet  amo  ne  vuku,  i ako  sam  sve  izgubila,  ipak  zahti- 
jevam to  jedino,  da  ja,  što  se  tiče  bijedne  moje  osobe, 
budem  držana  čestitom  ženom  (,,als  eine  ehrliche  Dame") 
i da  me  ne  izvrgavaju  ruglu  s mojom  nedužnom  kćerkom“. 
Tuži  se  dalje : „Ja  pišem  u Beč  svakom  prigodom,  ali 
me  ne  pomiluje  živ  čovjek".  Ni  to  pismo  nije  koristo- 
valo ; riješeno  je : da  ona  ide  u Bruck ; sva  posluga  bit 
će  joj  jedna  sobarica,  jedan  sluga  i kuharica.  Možemo 
vjerovati  čakovačkomu  zapovjedniku  Zeissu:  teško  je  to 
išlo.  Mučno  je  bilo  otrgnuti  se,  a za  — navijek  od  grada, 
gdje  je  nekad  proživjela  zlatne  dane  mladosti  svoje,  gdje 
ju  toliko  milih  uspomena  veže  za  rodjenu  grudu ! Da  ju 
sklone  na  polazak,  dade  joj  pukovnik,'  koji  će  ju  voditi, 
a to  preko  zapovijedi,  više  podvorbe.  Ali  kako  je  morala 
otići!  Pratit  će  ju  bolesnu  13  mušketira  s jednim  vođjom. 
Propisaše  joj  i broj  haljina,  koje  smije  sa  sobom  poni- 
jeti, a kako  ćemo  niže  vidjeti,  bio  je  malen  broj.  Trebalo 
je  te  haljine  popisati,  jer  — misle  — bit  će  u njima 
„po  svoj  prilici  gotova  novca,  dragocjenosti  i srebrenine", 
a u Brucku  ili  Gradcu  će  se  pretražiti.  Njemačka  je  požuda 
blago  vidjela  svagdje  i posvuda.  Bilo  joj  je  putovati, 
a ma  da  je  i bila  bolesna.  Nakon  deset  dana,  otkako  je 
pošla,  na  24.  srpnja  uhvati  ju  velika  slabina,  te  nije 
mogla  ni  smjesta  dalje.  U Badgonu  i Vildoni,  u Štajerskoj, 
morala  je  toga  radi  ležati  više  dana.  Tužila  se,  da  se  je 
sama  dobre  volje  podložila,  da  „sa  urote  Zrinskoga  nije 
ništa  krvi  proliveno".  I zato  da  je  mislila,  da  se  može 
nadati,  da  će  ju  poslati  k bratu  i mužu,  da  bude  s njima. 
Molila  je,  da  ju  bar  u Gradcu  ostave  nekoliko  dana,  da 
se  može  liječiti,  da  joj  ostave  i „kćer,  jedinu  njezinu 
utjehu",  pak  da  joj  dadu  više  odijela  i novaca.  (Dosudiše 
joj,  da  smije  za  put  ponijeti  samo  50  forinti). 

Tu  je  molbu  baničinu  podupiralo  i samo  gradačko 
bojno  vijeće,  priznajući,  da  za  obje  treba  više  a i ,,pro- 
portionirliclie  Unterhaltungsmittel  sambt  Leibs-Claidern". 
Kralj  odobri. 

U Gradcu  nastaniše  Katarinu  u „Muhrvorstadtu",  u 
gostionici  „Ornoga  slona".  Tu  je  imala  ostati  samo 
privremeno. 


(Nastavit  će  se.) 

Veliki  vokalni  koncerat  hrvatskoga  glazbenog  zavoda 

u Zagrebu. 


“V^oncertu  je  ovomu  dano  ime:  Hrvatska  pjesma, 
velika  trilogija  hrvatskih  umjetnih  popjevaka.  Ova 
je  skladba  udešena  za  sola  — sopran,  mezzo-sopran,  alto, 
bariton,  basso  i tenor,  mješoviti  zbor  — djevojački, 
dječački  i muški  zbor,  g-udalački  orkestar,  glasovir  i 
harmonij.  Ideja  ovomu  koncertu  nikla  je  u glavi  čovjeka, 
koji  svojim  plemenitim  i iđejalnim  oduševljenjem  za 
hrvatsku  glazbu,  za  hrvatsku  pjesmu  već  mnogo  godina 
revno  i uspješno  radi  oko  poznavanja  i oplemenjivanja 
naše  narodne  pjesme.  Ime  mu  je  Vjekoslav  Klaić.  Kad 
ovo  ime  izgovorimo,  vraća  nam  jeka  ,,Zajc“.  Zajc  i 
Klaić  ne  samo  da  danas  stoje  na  čelu  našega  prvog 
glazbenog  zavoda,  oni  su  u istinu  i neustrašivi  "bori oci 
za  novi  pravac  u našoj  glazbi.  Oni  su  nam  neki  epigoni 
naše  hrvatske  romantike.  Narodna  glazba  imade  biti 
osnovom  našoj  umjetnoj  glazbi,  kao  što  je  narodna  pjesma 
temeljem  umjetnoj.  Ova  dva  zaslužna  čovjeka  ozbiljno  i 
revno  nastoje,  da  ovaj  princip  provedu  do  zadnjih  konse- 
kvencija  svojih.  Uz  njih  stoji  nade  puna,  mnogobrojna 
mladost,  učenici  i učenice  hrvatskoga  glazbenog  zavoda 
sa  svojim  neumornim  učiteljima  i učiteljicama.  Otkako  je 
zavod  na  novo  postavljen  na  nove,  krepke  noge,  p'ita.  se 
mladost  svježijom  i sočnijom  hranom  nego  li  je  to  dosada 
bivalo.  Počevši  od  godine  1890.  motrimo  budnim  okom 
lijepo  i uspješno  djelovanje  toga  zavoda.  Učenicima  se 
podaje  prilika,  da  se  upoznaju  sa  svim  tajnama  glazbene 
umjetnosti,  vokalne  i instrumentalne.  Osobito  se  njeguje 
vokalna  glazba ; sve  pjeva,  ako  ne  u školi  za  solo-pjevanje, 
a ono  u zbornom  pjevanju.  Prema  intencijama  pročelnika 
služe  podlogom  pjesme  narodne.  Kako  dakle  cijeli  školski 
rad  teži  za  nekim  odredjenim  ciljem,  tako  se  u glazbenom 
zavodu  u povodu  nekih  izvjesnih  tendencija  izvode  i 
zavodski  koncerti.  Vršak,  koji  se  ovakim  radom  ima  da 
poluči,  jest  hrvatska  narodna  opera.  Do  te  idejalne  visine 
narodne  glazbe  imadu  da  vode  vokalni  koncerti  glazbe- 
noga zavoda  kao  dostojne  priprave.  Godine  1890.  čuli 
smo  u vokalnim  koncertima  skroz  .čiste  narodne  pjesme, 
oplemenjene  svom  spremom  opće  glazbene  umjetnosti. 
Koliko  je  to  bilo  oduševljenje  za  narodnom  pjesmom! 
Sve  se  je  jagmilo  za  krasnim  našim  narodnim  blagom. 
Svaki  čas  smo  s veseljem  čitali,  da  se  diljem  naše  domo- 
vine priredjuju  slični  koncerti.  Ovi  prvi  vokalni  koncerti, 
držimo,  mogu  se  držati  prvim  stepenom  do  hrvatske 
opere.  Drugi  stepen  nam  prikazuje  koncerat,  što  ga  .je 
dne  24.  i 2G.  travnja  izvodio  glazbeni  zavod.  Tendencija 
ovomu  koncertu  bila  je,  da  se  pokaže  historijski  razvitak 
naše  umjetne  popijevke,  počevši  od  god.  1835.  do  najno- 
vijega doba.  Glavni  su  predstavnici  glazbe  ovoga  doba  od 
starijih  VViesner-Livadić,  Ferdo  Kusan,  Mihajlo  Hajko, 
Lisinski,  a noviji  Zajc,  Gj.  Eisenhuth,  Vilhar  i dr.  U 


kompozicijama  starijih  možemo  neka  stadija  opažati. 
Neki  oponašaju  pučke  popijevke,  drugi  improviziraju 
popijevke.  Livadić  očito  nastoji,  da  oponaša  narodnu 
pjesmu,  a Rusan  i Ljudevit  Gaj  ističu  se  kao  improvi- 
zatori.  Ti  improvizatori  i nehotice  više  puta  hvataju  za 
popijevkama  srodnih  slovjenskih  plemena,  navlastiee  Čeha 
i Poljaka,  a gdje  tu  uvukla  se  ovako  i koja  tuđjica.  Zre- 
lijim nam  se  glazbenikom  tek  pokazuje  Lisinski. 

Zajčev  opus,  složen  od  tih  naših  umjetnih  popje- 
vaka, nosi  ime  trilogija.  Mi  smo  vični  ovo  ime  upotre- 
bljavati u dramskoj  umjetnosti,  gdje  označuje  tri  drame, 
koje  su  po  svom  sadržaju  suvisle.  U tom  smislu  ovdje 
naziv  trilogija  nije  uzet,  jer  nam  se  prikazuju  pjesme 
najrazličnijeg  smjera  i karaktera.  Trilogija  ima  ovdje 
samo  da  označi  tri  dobe  naše  glazbe,  dakle  se  odnosi 
samo  na  historijski  razvitak,  u kojem  do  danas  tri  razne 
periode  možemo  razlikovati.  Prvi  se  dio  ,,I.  cvijeće"  dijeli 
u dva  razdjela:  a)  Glogavkinje  b)  Hrvatulje.  Glogavki- 
njama  nazvao  ih  je  Klaić,  što  su  se  te  prve  naše  ilirske 
budnice  pjevale  god.  1835.'  u zagrebačkom  kazalištu  za 
predstave  Švajgertove  drame  „Junački  Hrvat  pri  pođsjeđanju 
tvrđje  Glogave  u Šleziji"  (g.  1813.):  b)  Hrvatulje,  ove  bi  se 
davorije  i popijevke  bolje  nazivale  ,,Uirkinje“,  prema 
historijskomu  postanku  i značenju.  Nama  se  ime  „Hrva- 
tulje" danas  čini  primjerenije.  Znajući,  da  se  sav  hrvatski 
narod  živo  zanima  za  napredak  svoje  glazbe,,  odlučili 
smo,  da  u kratkim  crtama  karakterišemo  ljepote  i tehniku 
ove  hrvatske  glazbene  trilogije. 

I.  cvijeće : a)  Glogavkinje.  Introdukcija  donosi  ,,andante“ 
u kratko  sve  motive,  koji  su  poslije  u toj  točki  obrađjeni 
(kao  glazbeni  stavak).  Počinje  bas-solo  s krasnom  pjesmom : 
„Tužno  spjeva  vitez  na  planini",  a prati  ga  gudalački 
kvartet.  (Pjeva  g.  Vranešević).  Veliko  e (e  moli)  njegovo 
zvonilo  je  tako  krepko,  da  se  ne  sjećamo,  da  smo  sličan 
glas  čuli  u zboru  Slavjanskoga.  Odma  se  ovdje  pred- 
stavlja učenik  maestra  Zajca.  Kako  mu  je  krasan,  pun 
glas,  tako  u njega  vidimo  izvrsnu  školu,  medju  mnogim 
ljepotama  njegova  pjevanja  čuli  smo  vrlo  čiste  predraze, 
koji  se  u tom  solu  često  opetuju.  Iza  ovoga  sola  čuje  se 
glas  harmonija  i kao  iz  daljine  čujemo  poznatu  pjesmu 
„Još  Hrvatska  nije  propala"  na  glasoviru  sasvim  pianissimo 
— samo  4 takta.  Istu  frazu  pjesme  oponašaju  violine. 
Skoro  za  tim  čujemo  poput  tihih  vilinskih  glasova 
soprane,  gdje  pianissimo  pjevaju  „Još Hrvatska  nij'  propala". 
Pjesma  još  nije  svršena  i već  se  razvija  u pratnji  karak- 
terističan kromatičan  porast  u drugi  prijemet,  u kojem 
preuzimaju  baritoni  i basi  istu  melodiju.  S ovom  melo- 
dijom spojio  je  skladatelj  lijepo  harmonički  jednu  svoju 
vlastitu  elegičnu  melodiju,  koju  pjevaju  tenori  i soprani. 
Ovako  raste  ova  melodija  sve  jače  i jače,  dok  se  napokon 

ne  razvije  do  najveće  sile  i jakosti  riječima : Jednoć  čut’ 
će  svoje  sine  glasno  pjevati  itd.  Medjutim  primaju  spo- 
menutu melodiju  gusle.  Ovaj  stavak  završuje  krepkim 
allargatom.  Orkestar  nastavlja  nekim  intermezzom,  u kojem 
nas  basnom  dionicom  vodi  u sasma  druge  prijemete  i 
pripravlja  svojim  alarmom  za  novu  pjesmu:  „Doletiše 
ptice  kukavice".  Pjeva  gđjica  Mužević  (alt)  uz  pratnju 
glasovira.  Grlo  joj  je  vrlo  lijepo,  zvonko  i neobično 
ugodno.  Na  jednom  prihvaća  muški  zbor  „Hajde  kosci 
ajd  ovamo  . . . domovinu  da  čuvamo1*.  Za  ovim  slijedi 
„Dušmani  su  ptice  kukavice".  Ova  pjesma  završuje  zborom. 
Introdukciju  za  slijedeću  pjesmu  „Oj  Hrvatsko  oj,  veselo 
nam  stoj “ čujemo  u harmoniju;  pjesmu  pjeva  g.  Kernic, 
čiji  se  bariton  odlikuje  lijepom  oblinom  i zvonkošću,  a 
zbor  opetuje  kao  refrain  4 takta  isto.  Pošto  je  ova  pjesma 
u najraznoličnijim  oblicima  obradjena,  slijedi  jako  buran 
finale,  u kojem  nam  se  odma  odaje  Zajc  kao  genijalan 
tvorilac  opernih  finala  punih  efekta. 

b)  Hrvatulje,  davorije  i popijevke  Ferde  Livadića, 
Ferde  Rusana  i Mihajla  Hajka.  Iza  kratke  introdukcije 
pjeva  mješoviti  kvartet  „Bože,  koji  si  doveo  rod  Hrvata". 
Ovaj  je  kvartet  vrlo  nježno  i čisto  otpjevan,  a zbor  opetuje 
istu  pjesmu,  koju  orkestar  potpuno  završuje.  Nastavlja 
bariton  (basso  centrale)  u ozbiljnom  i svečanom  tempu 
pjesmu : „Svemu  svietu  sviće  zora,  kod  Balkana  nema  dana**. 
Pjesma  je  skroz  elegična  karaktera.  Pjeva  vrlo  izrazito 
g.  Vranešević.  Odma  donosi  glazba  introdukciju  šaljive 
pjesme-napitnice : „II  ovako  ii  onako**,  a pjesmu  samu 
pjevaju  solo-basi,  osobito  je  dražesno  upadanje  djevojačkog 
zbora  „Nije,  nije,  nije**,  kojemu  isto  odgovaraju 
basi  u frazi.  Ovu  pjesmu  završuje  cijeli  zbor.  Za  tim  ide 
krasna  romanca  u d-mollu,  skroz  tugaljiva  karaktera : 
„Evo  jur  me  zove  u daleki  svijet**.  Pjeva  g.  Kernic.  U 
tempu  Allegro  marciale  čuje  se  na  harmoniju  jak  alarm, 
koji  zove  k veseloj  pjesmi  „Složno,  složno,  braćo  mila** ; 
to  je  zbor,  koji  je  vrlo  različno  prepleten,  a završuje  i 
opet  sa  vrlo  burnim  finaloin.  Tim  se  svršava  I.  dio 
koncerta. 

II.  Neuvelo  cvijeće.  Kantata  izabranih  popjevaka 
Vatroslava  Lisinskoga.  Tim  je  imenom  prozvao  Kuhač 
najljepše  samopjeve  Lisinskoga.  Tendencija  ovomu  djelu 
jest,  prikazati  Lisinskoga  kao  svijesna  glazbenika,  koji  je 
već  umio  zrelo  i promišljeno  u glazbi  raditi.  On  nije 
puki  imitator.  U njegovim  se  pjesmama  vidi  nastojanje, 
da  se  tekst  i melodije  što  više  skladno  podupiru.  Oda- 
brane su  pjesme,  koje  su  nama  manje  poznate.  Intro- 
dukciju tvori  refrain  prve  pjesme:  „Savo  oj,  rijeko 
slave,  rijeko  sile",  (bariton).  Ovu  je  pjesmu-elegiju  pjevao 
vise  recitativno  g.  dr.  Florschiitz.  Zadnje  su  riječi  ove 
pjesme  „Da  I nam  opet  pjesni  doć’  će’ “.  Na  ovo  pitanje 
odgovara  izvanredno  nježno  ženski  zbor : „Pjesni  doć’  će, 
hoće,  hoće**.  Za  tim  slijedi  mazurka:  „Oj  Hrvatska  zemljo, 
ti  si  blago  moje**.  Pjesma  je  sama  vrlo  dražesna,  a 
glazbeno  je  pikantno  izradjena.  Pjevaju  solistice  gdjice 


Bartošek  i P.  Gaj,  a prihvaća  po  više  puta  u raznim 
prijemetima  ženski  zbor  ištu  melodiju.  Za  tim  ide  opet 
bariton  „U  daljini  tudjeg  svijeta**,  pjesma,  koju  je  pjevao 
g.  Kernic.  Lijepo  je  izradjena  slijedeća  poznata  pjesma 
„Oj  talasi  mili,  ajte“,  u kojoj  je  Zajc  karakteristično 
imitirao  glasovirom  a osobito  kontrabasom  talasanje  valova. 
Bariton  nastavlja  „Ja  sam  momče  Radivoj**,  a isto  pri- 
hvaća tenor  pa  za  tim  zbor.  Lijep  je  i nježan  tercet 
djevojaka  i dječaka  „Veselo  sada,  veselo  svi?  Neobično 
lijepo  se  doima  krasna  elegična  pjesma  „Predivo  je 
prela**,  koju  je  pjevao  muški  kvartet  gg.  Blauhorn, 
Kernic,  Stern,  Vranešević.  Ova  gospoda  su  zavrijeđila 
doista  svaku  pohvalu,  pjevanje  im  je  bilo  tako  savršeno, 
da  smo  rijetko  kad  imali  prilike  slušati  kakov  ljepši 
muški  kvartet.  Pratio  ih  je  orkestar  i harmonij ; pratnja 
je  bila  osobito  nježna  i precizna.  Muški  zbor  nastavlja 
junačkom  pjesmom  „Pušku  na  klin**,  najprije  muški 
zbor,  a onda  veliki  zborni  tutti  i završuje  burno  kao  i 
drugi  dijelovi.  Ovaj  je  dio  neobično  vješto  izrađjen.  Zajc 
je  pokazao  u tom  dijelu  svoju  umjetničku  i genijalnu 
dušu  u svoj  moći  i potpunoj  slici. 

III.  Svježe  cvijeće.  Kantata  najpopularnijih  popjevaka 
Ivana  pl.  Zajca.  To  su  popijevke,  koje  je  Zajc  skladao 
u vremenu  od  1867 — 93,  a imadu  da  nam  pokažu  niveau, 
na  kojem  danas  stoji  naša  umjetna  hrvatska  pjesma. 
Možebiti  nije  posve  pravedno,  što  je  Zajc  u ovu  kiticu 
cvijeća  metnuo  samo  svoje  kompozicije,  jer  imamo  u novije 
doba  i drugih  valjanih  skladatelja,  kao  što  su  Gjuro 
Eisenhut,  Vilhar  i dr.  Mnogi  će  biti  sigurno  mnijenja, 
da  bi  bila  potpunija  slika  naše  nove  pjesme,  da  je  Zajc 
odabrao  koju  kompoziciju  ovih  skladatelja  za  ovo  svježe 
cvijeće.  Istina  je,  da  je  Zajc  najpopularniji  skladatelj, 
i da  je  on  jedini  naš  glazbenik,  koji  svojim  glazbotvo- 
rinama  daje  nekakov  individualni  značaj;  u njegovim  se 
kompozicijama  opaža  neki  originalan  stil,  kojim  se  on 
bitno  razlikuje  od  ostalih  naših  skladatelja. 

Ovaj  treći  dio  je  najopsežniji.  Budući  da  su  pjesme 
ovoga  dijela  više  poznate,  progovorit  ćemo  o njima  samo 
nekoliko  riječi. 

Odmah  u početku  navješćuju  nam  viole  prvim  motivom 
pjesme  „Večer  na  Savi"  novu  eru;  i prema  stilu  Zajčevu 
čujemo  redom  na  raznim  instrumentima  izmjeniee  ocrtane 
glavne  motive,  koji  će  se  poslije  razvijati  i provesti,  dok 
ne  prihvati  muški  zbor  uvod  poznate  krasne  pjesme 
„Večer  na  Savi**,  a nastavlja  kasnije  ženski  zbor  đb 
kraja.  Ovdje  je  umetnuta  vrlo  lijepa  pjesmica  „Sjećaj  se 
mene**.  Gdjica  Faula  Gajeva,  učenica  prof.  Kiseljakove, 
pokazala  nam  se  prvi  put  kao  pjevačica,  koja  imađe 
lijepa  pjevačkog  materijala  i talenta.  Slijedi  Zajčeva 
omiljela  pjesma  „Večernja  pjesma"  za  bariton.  Žalimo, 
što  neke  neprilike  nisu  dopuštale,  da  se  lijepa  ova  kom- 
pozicija na  koncertu  izvede.  „Tiho,  tiho,  moje  želje". 
Ovu  je  pjesmu  vrlo  korektno  i sa  mnogo  shvaćanja  lijepo 
interpretirala  gdjica  Ida  Šenoa.  Karakteristična  je  pratnja 

gudalačkog  orkestra,  u kojoj  lijepo  ritmički  izmjenjuje 
arco  i pizzicato.  Iza  ove  pjesme  živo  prihvaćaju  dječaci 
živahnom  pjesmom  „Hej  veselo,  mili  druzi".  Prati  ih  u 
početku  samo  ženski  zbor,  a napokon  se  zaplete  i muški 
zbor,  i postigavši  vrhunac  sile  i krepćine  završuje  se  ova 
poznata  djačka  pjesma  uz  burnu  pratnju  cijeloga  orkestra. 
„Po  moru  pali  davno  mraci"  — pjeva  gđjica  Dančkaj. 
Glas  ove  učenice  je  osobit  jakošću,  opsegom  i 
timbrom.  Neke  mane  izgladit  će  dobra  škola.  „Desni 
vjetar  eto  dunu“  pjeva  lakim  pianom  mješoviti  zbor.  I 
ovdje  nam  se  opet  javlja  Zajc,  koji  znade  uvijek  lijepo 
karakterisati  značaj  pjesme  kojim  god  umjetničkim 
sredstvom.  Violine  lijepo  oponašaju  lahorenje  i talasanje 
valova.  „Oj  bosilje  bilje,  beru  1’  te  djevojke?"  pitaju 
altistice,  a odgovaraju  soprani:  „Kako  bi  mene,  dušo, 
ne  brale  djevojke",  a pridružuje  se  cijeli  ženski  zbor. 
Cijeli  je  ovaj  stavak  osobito  nježan,  krasno  izradjen  i 
izvanredno  milo  izveden.  Ne  samo  ovdje,  već  i inače 
zaslužuje  djevojački  zbor  mnogo  više  pohvaLe  nego  li 
muški.  Ova  se  tema  ponavlja  za  tim  u raznim  prijeme- 
tima,  čim  je  Zajc  očito  htio  karakterisati  raznolikost 
misli  u ovom  đialogu.  I ovaj  stavak  završuje  potpunim 
zborom.  Mi  vidimo  već  iz  dosadašnjega  načina  sastavljanja 
karakterističnu  individualnost  Zajčevu.  ,,U  ruke  štap  mi 
primit  valja",  elegija,  koju  je  pjevao  bariton  g.  Kernic. 
„Tužila  se  ljubica"  romanca;  pjevala  je  gdjica  Pick  vrlo 
simpatično.  „Da  si  mi  zdravo,  vita  jelo",  sopran-solo,  pjeva 
gdjica  Olga  Weiss.  Eefrain  dodaje  uvijek  cijeli  zbor. 
Slijedi  krasan  tenor-solo : „Bog  sunčani  stavio  je  zlatnu 
uzdu  svojim  konjima".  Prvi  put  pjevao  je  ovaj  solo  mladi 
tenorista  glazbenog  zavoda  g.  Eašković,  u koga  danas 
cijeli  Zagreb  gleda  kao  u budućeg  znamenitog  umjetnika. 
Glas  mu  je  sladak,  skroz  liričan,  u svim  pozicijama  pjeva 
vrlo  lako,  ima  neobičnu  visinu.  Za  tim  je  umetnuta 
pjesma  za  sopran  solo:  „Ostavljena".  Pjevala  je  danas 
valjda  najbolja  pjevačica  u glazbenom  zavodu  gdjica 
Neuman.  Glas  joj  se  odlikuje  neobičnim  metalom;  ona 
je  učenica  izvrsne  škole  Zajčeve.  Prati  je  glasovir.  Jedna 
od  najkrasnijih  partija  cijele  kompozicije  je  „Molitva" 
Zajčeva.  Pjeva  je  najprije  mali,  a za  tim  cijeli  zbor  u 
najtišem  pianu.  Gotovo  da  si  čovjek  ne  može  pomisliti  pri- 
kladnijeg oblika,  kojim  bi  pobožnost  glazbom  ljepše  izrazio. 
Mir  i ozbiljnost  daje  ovoj  pjesmici  upravo  klasičan  karakter. 


Zanimljivo  je,  da  je  Zajc  molitvu  svoju  ostavio  za 
konac  skladbe.  Zbor  se  moli  i zahvaljuje  Bogu  na  ple- 
menitim darovima,  na  pjesmama,  što  ih  je  podijelio 
rodu  hrvatskomu,  on  moli  za  još  ljepšu  budućnost,  koja 
će  nam  svanuti  uz  ozbiljan  i ustrajan  rad.  Ljubav  i pri- 
jateljstvo, sloga  i rodoljublje,  zajamčuje  nam  tu  ljepšu 
budućnost  u glazbi,  pa  s toga  naš  dični  skladatelj  upravo 
genijalno  dodaje  kao  konac  ove  trilogije  dvije  svakomu 
poznate  budnice:  „Tri  čaše"  i „Nek  se  slože  grla  bratska, 
živila  Hrvatska".  Izvanredno  je  milo,  što  dječaci  prvi 
donose  ova  dva  motiva  jedan  za  drugim.  Mladost  daje 
znak  za  ljepšu  budućnost.  Gromkim  glasom  povodi  se  za 
njima  cijeli  zbor.  Ove  su  dvije  budnice  neobično  vješto 
harmonički  spojene ; njima  se  završuje  ova  epohalna 
hrvatska  kompozicija. 

Naši  vokalni  koncerti,  u kojima  smo  slušali  samo 
oplemenjene  narodne  pjesme,  i ovaj  retrospektivni  koncerat 
naše  umjetne  glazbe  imadu  dakle  da  budu  pripravom 
hrvatskoj  operi.  Mnogo  smo  u tim  koncertima  naučili 
i stekli  uvjerenje,  da  nam  se  nade  naše  ne  će  izjaloviti. 
Sile  su  tu,  volja  je  tu,  krasna  materijala  imamo  veliko 
obilje,  glazbena  škola  ulaže  sav  svoj  trud,  da  svoje 
ideale  ucijepi  podmlatku,  koji  iinade  da  ih  jednom 
ostvari.  Željeti  je  samo,  da  nam  se  naša  uzorna  škola  u 
koječem  još  popuni  i usavrši.  Ima  li  kad  da  oživi 
opera  naša,  bezuvjetno  je  nužno,  da  se  osnuje  ma  i naj- 
primitivnija glumačka  škola  i da  se  doskoči  još  kojekakvim 
drugim  potrebama.  Godine  1895.  slavi  naš  dični  maestro 
Zajc  25-godišnji  jubilej  svoga  djelovanja  na  polju  glazbe 
u Hrvatskoj.  Kako  bi  krasno  bilo,  da  naš  zaslužni  maestro 
već  tom  svečanom  zgodom  vidi  plodove  svoga  mučnog 
i napornog  ali  plemenitog  rada! 

Konačno  nam  je  još  koju  spomenuti  o izvođjenju 
koncerta  samog.  0 solistima  bilo  je  već  zgodimice  govora. 
Pohvalom  moramo  nagraditi  i vještinu  muškog  i ženskog 
zbora,  koji  broji  preko  100  članova  gotovo  samih  učenika 
i učenica  zavoda.  Orkestar  bio  je.  sastavljen  od  samih 
profesora  i učenika  zavoda  i nekoliko  izvršujućih  članova. 
Partiju  na  glasoviru  preuzela  je  gdjica  prof.  bar.  Proff,  a 
na  harmoniju  prof.  Stockl.  Koncerat  bio  je  primljen  neopi- 
sivim oduševljenjem.  Stojeći  još  pod  dojmom  ove  sretne 
večeri  kličemo : „Živio  Zajc!  Živio  Klaić!" 

— z. 


Književnost. 

Hrvatska.  Jugoslavenska  akademija  znanosti  i umjetnosti. 
Dne  22.  travnja  čitaše  u matematično-prirodoslovnom  razredu 
jugoslavenske  akademije  znanosti  i umjetnosti  pravi  član  i pred- 
sjednik Josip  Torbar  raspravu  o „ prognozi  ili  proricanju  vre- 
menaKasprava  razdijeljena  je  na  dva  dijela : »pučka  i znan- 
stvena prognoza«.  Glavni  elementi,  koji  o promjeni  vremena 


odlučuju,  jesu  toplina,  vlaga,  tlak  zraka  i vjetrovi.  Pučka  prognoza 
ne  zna  za  tlak  zraka,  ona  se  drži  topline;  ali  najviše  vlage  i 
vjetrova. 

Znanstvenoj  prognozi  služi  za  osnov  proučavanje  topline, 
vlage,  napetosti  vodenih  para,  zračna  tlaka,  vjetrova,  oblaka, 
njihovih  oblika  i kretnja.  — Za  proučavanje  nekih  od  ovih  ele- 
menata treba  opažaocu  osjetljivih  instrumenata,  dočim  su  mu 

za  neke  dovoljna  zdrava  osjećala  ili  barem  jednostavne  sprave, 
dakako  samo  za  prognozu.  Za  prognozu  ima  od  donjih  oblaka 
samo  cumulus  nešto  važnosti ; od  znatno  veće  važnosti  su  gornji 
oblaci. 

Akademik  spominje  po  svojim  bilješkama,  za  koliko  je 
vremena  obično  slijedila  promjena  sa  daždem,  iza  kako  su  se 
pojavili  u raznim  kvadrantima  različiti  tipovi  gornjih  oblaka  na 
nebu  (cirrus,  cirro-status,  cirro-cumulus  i pallio-cirrus).  Nadalje 
razlaže  način  opažanja  Lambrechtom  nedavno  izmišljenim  instru- 
mentom polymetrom,  pa  je  uvjeren,  da  se  ovom  na  zgodnu  mjestu 
namještenom  spravom  uz  barometar  i motremje  gornjih  oblaka 
može  prilično  sigurna  prognoza  o promjeni  staviti.  I spectro- 
skopom  služio  se  akademik  u opažanju  vremena,  pa  premda  mu 
je  u više  slučajeva  prognoza  uspjela,  drži  ipak,  da  tomu  treba 
više  vremena  i iskustva,  da  se  prema  većoj  ili  slabijoj  tamnosti 
crta  na  promjenu  sigurno  zaključiti  uzmogne.  Zatim  raspravlja, 
na  čem  se  osniva  i kako  je  uredjena  brzojavna  meteorologija. 

Antun  Sasso,  profesor  i kateketa  u velikoj  realci  u 
Spljetu,  poslao  nam  je  poziv  na  pretplatu  na  djelo:  » Ispovi- 
jesti svetoga  Aurelija  Augustina«,  što  ih  je  preveo,  uvodom, 
bilješkama  i kazalom  popratio.  U pozivu  ističe  veliku  vrijednost 
toga  djela,  pa  ga  osobito  preporuča  hrvatskoj  mladeži,  kojoj  za 
ljubav  se  i latio  ovoga  teškog  posla.  Knjiga  će  izići  u Zagrebu, 
u osmini,  nalik  onoj  Prijevoda  grčkih  i latinskih  klasika,  što  ih 
izdaje  »Matica  Hrvatska*,  najboljom  štamparskom  izradbom; 
imat  će  oko  520  strana,  od  kojih  će  po  prilici  dvije  trećine 
zapremati  prijevod,  a jednu  trećinu  uvod,  bilješke  i kazalo  imena 
i stvari.  Ako  se  prikupi  dostatan  broj  pretplatnika,  knjiga  će 
imati  nekoliko  ilustracija  od  gosp.  A.  Bezića.  Za  pretplatnike 
cijena  je  1 forint  20  novčića,  a poslije  će  biti  povišena  knjižarska 
cijena  na  2 forinta.  Pretplata  se  šalje  prevodiocu  poštovnom 
doznačnicom.  Prevodilac  se  nada,  kao  što  su  ovu  knjigu  prilju- 
bili svi  kulturni  narodi,  koji  su  je  više  puta  u svoj  jezik  preveli 
(sami  Talijanci  imaju  do  šest  prevoda),  tako  da  će  je  rado  pri- 
grliti i hrvatski  narod,  pa  i ovom  prigodom  pokazati  svoje  raz- 
vijeno čuvstvo  za  sve,  što  je  dobro  i plemenito. 

— Naša  vrijedna  suradnica,  Kristijana  Solveigs,  izdala  je 
tiskom  Dioničke  tiskare  u posebnoj  knjižici  spomen-sliku  »Fle- 
gijat,  koja  je  prije  izilazila  u podlistku  časopisa  »Obzora«.  To 
je  u jezgri  vrlo  lijepa  karakterna  slika  umne  i plemenite  duvne- 
učiteljice,  Ignacije  Bernatović,  kojoj  je  darovita  spisateljica  kao 
zahvalna  učenica  ovim  djelcem  podigla  krasan  spomenik.  Crta- 
jući vjerno  i potanko  lijepa  svojstva  uma  i srca  i divne  vrline, 
što  su  resile  tu  uzor-uČiteljicu,  upleće  spisateljica  na  način  ele- 
gična  pjesnika  tužne  kajde,  koje  odaju  tugu  i žalost  za  milom 
i plemenitom  duvnom.  U tu  čuvstvenu  spomen-sliku  dobro  pri- 
staju pomeni  o političkim  i prosvjetnim  našim  prilikama,  a napose 
je  zgodno  upletena  crta  o našem  velikom  dobrotvoru,  biskupu 
Strosmajeru.  Preporučujemo  tu  lijepu  elegiju  našemu  čitalačkomu 
svijetu. 

. Češka.  *Ženy  a milenkg  slovanskgch  bdsniMU  (Žene  i lju- 
bovce  slavenskih  pjesnika)  od  Fr.  Kvapila.  To  su  zanimljive 
crtice  o intimnom  životu  pjesnika  poljskih,  ruskih  i slovenskoga 
pjesnika  Prešerna.  Pisac  u predgovoru  kaže,  da  je  to  prvi  dio. 
Većinu  tih  crtica  čitali  smo  već  u časopima,  no  nijesu  to  obične 
crtice,  već  gotovo  mali  biseri.  Kvapil  iznosi  u 16  pripovijesti 
priče  iz  tajinstvenih  dubljina  pjesnikove  duše,  dira  u žice  srca 
ljudskoga,  pa  prebire  sad  tužno  i bolno,  sad  voljko  i veselo. 
Pojedine  crte  pisane  su  stilom  lakim,  mnoge  novelistički  i time 
je  čitanje  njihovo  još  ugodnije.  Tudje  književnosti  imaju  mnogo 


sličnih  radnja,  kod  nas  je  to  prvi  pokušaj.  Nekoliko  crtica 
govori  o Slovvackom  i Mickiewieczu.  Emigrant  Slowacki  je  bog 
gospodja,  no  on  se  samo  s njima  šali.  Dublje  čuvstvo  poćutio 
je  prema  »mademoiselle  Kora«.  Drugi  je  prizor  u Ženevi : »Panna 
Englantina«  i t.  d.  Prva  se  draga  Mickiewiczewa  zove  Marila. 
Ta  je  ljubav  dugo  trajala,  još  poslije  11  godina  (1829.)  srce  mu  se 
kidalo  za  izgubljenom  srećom,  čuvstvena  je  crtica  »Eva  Ankwie- 
zova«.  Spominje  se  i ljubav  Krasinskoga  u crticama:  Neznanca 
i Delfina  Potockd.  Ruski  pjesnici:  Puškin,  Lermontov  (nelijep 
primjer),  Kolcov,  nemilosrdno  od  roditelja  lišen  svoje  drage  ph 
mučen  od  njih,  umire.  Ševčenko  umire  od  rakije,  premda  imade 
angjela  čuvara,  kneginju  Repkinovu,  koja  gaje  ljubila.  — Sasvim 
je  novelistički  obradjena  ljubav  Prešernova  k Juliji  Primicovoj. 

Kod  jubileja  Vrehlickoga  opazilo  se,  da  nema  o njem  dosada 
valjane  studije.  Takvu  je  napisao  nedavno  Čeh  Ed.  Albert  kirur- 
gije prof.  na  bečkom  sveučilištu,  Profesor  Albert  od  nekoga  doba 
upoznaje  njemački  svijet  sa  češkom  poezijom,  pa  hoteći  izdati 
antologiju  iz  Vrehlickoga,  napisao  je  najprije  uvod  o pjesniku  i 
njegovim  pjesmama.  Plodove  vile  Vrehlickoga  razvrstao  je  zgodno 
u 6 vrsta,  pa  ocjenjuje  pjesnički  rad  V.  u opće.  Ovih  je  dana 
izišla  već  obećana  antologija  Vrehlickoga.  Fr.  Černg. 

Ruska.  Šenrok  je  izdao  drugi  svezak  svoga  djela  » Mate- 
rijali za  biografiju  Gogolja «.  Ovdje  govori  Šenrok  o Gogolju  u 
periodi  Arabeska  i Mirgoroda,  o Gogolju  kao  historiku  i peda- 
gogu, pa  o njegovim  dramatičnim  radnjama. 

Nezelenov,  koji  je  napisao  lijepu  knjigu  o Turgenjevu, 
objelodanio  je  »Šest  studija  o Puškinu*  (Spb.  1892). 

» Voprosg  filosofii  i psihologu « donose  u januarskom  broju 
tri  studije  posvećene  filozofiji  nesretnoga  filozofa  Nitzschea,  koji 
je  porijetlom  Poljak,  a velik  štovatelj  Rusije,  jer  mu  prikazuje 
veliku  snagu,  i Dostojevskoga,  koji  mu  je  bio  jedini  mio  pisac. 
Urednik  žurnala  Grot  isporedjuje  Nitzschea  sa  Tolstim. 

Preporučujemo  knjižicu  prof.  Viskovatova  » Sžatgj  obzora 
istoriji  novoj  russkoj  literaturg « (str.  71)  u drugom  izdanju 
(1892.)  To  je  veoma  zgodan  bibliografijski  prijegled  novije  ruske 
književnosti. 

Zanimljiva  je  i poučna  knjiga  prof.  Čuprova  » Historija 
političke  ekonomije «,  već  i poradi  toga,  što  se  donekle  osvrće  i 
na  ruske  učenjake  iste  struke. 

Brockhausova  velika  enciklopedija  izlazi  i u ruskom  jeziku. 
Do  sada  je  izišlo  15  svezaka.  Rusku  redakciju  vodi  Arsenjev 
zajedno  sa  Petrusevskim.  Samo  se  po  sebi  razumije,  da  je  sla- 
venski dio  obilatiji  nego  u njemačkom  izdanju. 

U »Sjevernom  Vjestuiku«  (za  siječanj  1893.)  napisao  je 
grof  Lav  Tolstoj  malu  istočnu  priču  » Suratskaja  kofejna «.  Mnogi 
su  pisci  poslije  Lessinsrova  »Nathana«  pokušali  ideju  vjerske 
snošljivosti  odjenuti  u beletristično  ruho,  ali  nikomu  to  ne  podje 
tako  za  rukom  kao  Tolstomu  u rečenoj  pripovijesti. 

Prof.  Alekseev  je  objelodanio  lijepo  djelo  pravne  struke 
» Busskoe  gosudarstvennoe  pravo « (Moskva  1892.),  a Ščukin  je 
preveo  iz  njemačkoga  na  ruski  »Po vješt  rimskoga  prava « od 
Fr.  Schulina.  (Cijena  3 rub.  50  k.) 

Počeo  je  izlaziti  » Slovan  russkago  jazgka « trudom  imp. 
akademije  nauka  u Petrogradu.  Izišao  je  prvi  svezak:  A — Vtas 
(god.  1891.)  Osnova  je  rječniku,  da  prikaže  razvoj  ruskoga  jezika 
od  vremena  Lomonosova. 

Svaštice. 

Bukovčeva  slika  grofa  Janka  Draškovića.  Ovih  je  dana 
bila  izložena  u dućanu  Botheovu  slika  grofa  Janka  Draškovića, 
plemenitoga  osnivača  »Matice  Hrvatske«,  što  ju  je  za  »Maticu« 
naslikao  genijalni  hrvatski  slikar,  g.  Vlaho  Bukovac.  Svatko  je 
u njoj  vidio  živa  znamenitoga  Ilira  i divio  se  vanrednoj  vještini 
našega  umjetnika,  koji  je  umio  tako  vjerno  i izrazito  u slici 
prikazati  duševnu  veličinu  i plemenitu  otmenost  ilirskoga  prvaka. 
Ne  samo  izraz  lica  i držanje,  nego  i sve  ostalo,  kao  nošnja  i 
namještaj,  tako  je  udesno  i krasno  izradjeno,  da  se  gledaocu 
pričinja,  kao  da  stoji  ne  pred  slikom,  nego  pred  živim  grofom, 
koji  će  sad  na  progovoriti.  Vrlomu  umjetniku  čestitamo  na 
krasnom  djelu. 


Notturno.  — Napadaču.  — Cosmopolis.  — Ivan-planina  u Bosni.  — f Radoslav  Lopašić.  — Katarina  Zrinska,  banica 
hrvatska  (1625 — 1673).  — Veliki  vokalni  koncerat  hrvatskoga  glazbenog  zavoda  u Zagrebu.  — Listak. 


Uredjuje  J.  1’nsarić. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for.  1 

Rukopisi  se  ne  vraćaju. 

God.  XXV. 

Notturno. 


(Sva  autorska  prava  pridržana.) 


Napisao  Ksaver  Šandor  Gjalski- 


(Nastavak.) 


nla  je  - — ah  — a evo  ura  sve  jednako  dalje 
i tuce  u isti  čas  zvoncem  svojini  drugi 
ćni  sat,  — i dalje  ide  i dalje  tik-tače,  — 
neživi  stroj,  složen  tek  rukom  ljudskom,  - — 
to  već  pretraja  ljudsko  biće,  koje  se  mislima 
podizaše  do  sfera  vječnosti,  a čuvstva  mu  bijahu  neogra- 
ničena kao  daljine  oceana!  — Uza  svu  svoju  vlastitu 
nesreću  morao  sam  taj  tren  zirnuti  na  svu  tragičnost 
ljudske  pojave  — na  to  ništavilo,  uz  koje  je  prikovana 
ili  umiešena  besmrtna  božanska  misao! 

Najzad  bio  sam  prinudjen,  da  šuštavim  njihalo  ure, 
samo  da  ne  slušam  dalje  u tiktanju  njenom  sardonski 
smješljivi  šapat  gorke,  zlobne  ironije,  kojom  mi  priča, 
kako  već  dvjesta  i sedamdeset  godina  ura  uviek  ide  te 
ide,  uviek  tik-tače  i dosadno  satove  zvoni,  dok  nedogleđni 
red  njenih  savremenika  iz  tih  godina  zapada  u prah  i 
pepeo  — u ništa! 

U ništd  — Ležalo  je  tu  hladno  — ukočeno  - — sve 
više  bliedo  i žuto  — kao  iz  voska  istom  napravljeno 
truplo.  Strašna  me  bol  grčevito  zahvati.  U gorostasnom 
razmjeru  morao  sam  da  gledam  silni  razmak,  što  se  je 
u jednom  jeđitom  trenutku  ovdje  zbio,  gdje  je  sad  na 
još  bila  tu  ista  krilata  misao  — isto  nehotično  osjećanje, 
kao  sad  još  u mene,  — dapače  konačno  i kao  u duhova, 
koji  ravnahu  i stvarahu  sve,  što  zovemo  povješću  ljudskom, 
— a jedan  hip  samo  — i tu  nije  više  ništa  nego  tek 
kruta  tvarina  povraćena  neorganskomu  mrtvomu  svietu ! 

Poniknuo  sam  pred  veličanstvom  smrti,  da  mu  se 
odmah  usprotivim.  Zatvarajući  oči  pred  nedoglednim 
jazom,  što  me  dieli  od  pokojnice,  bacih  na  mrtve 
grudi  i na  hladnom  ukočenom  licu  gubili  se  kao  u ludilu 
zadnji  moji  ejelovi. 


U teškoj  ovoj  noći  samo  sam  mogao  plakati,  niesam 
se  niti  sjećao  niti  sam  mislio  na  znamenovanje  njenih 
zadnjih  rieči.  Pred  dušom  mojom  kočio  se  nedogledno 
duboki  ponor,  u koji  mi  je  za  uviek  izginula  ljubljena 
vjerenica.  Bolne  od  plača  izmučene  usne  mogahu  tek 
očajno  i mekanički  jecati  i opet  jecati  jedne  te  iste 
rieči:  — „Sve  je  prošlo  — sve  je  izgubljeno!" 

I mrtvo  tielo  svojim  negibanjem,  svojom  gluhoćom 
i sliepim  svojini  očima  uništivaše  me.  Lice  još  je  isto, 
angjeoska  krasota  počiva  u njem  • — još  ljepša  i nebesnija 
gotovo  nego  li  za  onih  mnogih  bajnih  časova,  kad  ga 
motrih  u njezinim  blaženim  sanjama  — ah  — a ipak 
za  neme  — za  našu  beskrajnu  ljubav  nema  tu  više  izra- 
žaja niti  smisla.  „Aoh  — mrtva  je  — mrtva  — sve  je 
svršeno ! “ 

II. 

Četiri  su  dana  minula.  Ogromna  moja  žalost  nije  ni 
časkom  jenjala.  Tištila  me  tako,  da  mi  je  jednako  bilo, 
kao  da  gledam  svoju  izmučenu  dušu,  gdje  na  njoj  leži 
nešto  gorostasno  — strašno  — nešto  teretno,  — što  se 
više  ne  da  ljudskim  mjerilom  mjeriti,  a što  je  tako  silno, 
da  pod  njim  vječno  osjećam,  kako  ću  samo  još  na  trenutke 
moći  da  uzdržim  taj  nađčovječni  trh,  a onda  — eto 
na  — taj  mah  bit  će  i zadnji  najeteričniji  dio  bića 
samljeven  u ništavilo. 

Kobna  slika  nesretnoga  časa  nemilosrdnom  tvrdošću 
stalno  je  pred  očima  mojim  lebdjela  i jednako  — jednako 
gledao  sam  svaku  ciglu  sitnicu.  A posljednje  njene 
rieči  — one  sigurno  izgovorene:  „do  vidjenja ! “ — isto 
su  tako  neprestance  ozvanjale  u pameti  mojoj. 


koja  si  je  izraza  davala  u riečima,  — u molbi  — 

neprestanom  zaklinjanju:  — ima  li  još  što  poslije  zadnjega 
daha,  neka  mi  se  javi,  — neka  mi  dodje,  — neka  me 
uvjeri,  da  i još  preko  granica  tvari  ima  osjećanja,  ima 
misli,  ima  čuvstva,  volje  — ljubavi! 

U prvi  čas  sva  se  logika  pobuni  od  takih  pomišljaja. 
Cielo  moje  umno  biće  s najvećim  priezirom  odvrati  se 
od  tih  naivnih  — gotovo  na  po  ludih  uzklika,  no  — 
srce  i još  nešto  nepoznato  u nutrinji  nije  se  dalo  smesti 
od  razbora,  već  je  uđilj  njetilo  želju  za  odgovorom  i 
jednako  lovilo  za  velom  saiskim,  da  ga  časkom  odgrne 
i zirne  u tajne  iza  njega. 

Osmoga  dana  gotovo  niesam  više  mogao  pogledati 
na  zlatom  načičkane  hrbtove  Spencerovih,  Taine-ovih  i 
Hackel-ovih  svezaka,  a da  ne  osjetim  silno  nezadovoljstvo 
i neku  očajnu  mržnju  proti  uvjerenjima,  što  ih  ove  knjige 
u sebi  čuvaju.  I odvraćajući  se  od  njih  silom  se  uzmem 
gubiti  u tminama  bajka,  starih  priča  i svetih  legenda;  — 
spuštah  se  u duboke  i nedogledne  jazove  vječnih  tajna, 
gdje  je  od  zemana  jadni  čovjek  tražio  utjehe  proti  pre- 
gorostasnoj  za  njega  pomisli,  da  nije  ništa  drugo,  nego 
li  časoviti  val  u toku  rieke. 

Uljuljavahu  me  i zbilja  te  stare  bajke  u neku  mističnu 
uzrujanost.  Pred  jedanaestom  urom  u noći  sjedio  sam 
samcat  u samrtnoj  sobi,  — sav  u izčekivanju,  da  što 
čujem,  — da  što  zamietim,  ili  barem  osjetim.  Poezija, 
što  vije  iz  davnih  ovih  nada  i utjeha  čovjekovih,  obla- 
dala me  je  svojim  čarom,  svojim  tajinstvenim  nagađja- 
njima,  i ja  sam  gotovo  i gledao  i ćutio  pred  duševnim 
svojim  okom  sve  one  silne  slike  ljudskoga  maštovanja, 
što  ih  je  velepjesnik  srednjega  vieka  toliko  sjajno  i velebno 

naslikao  u svojoj  u istinu  božanskoj  „Divina,  comeđia". 

A pokojničine  rieči  „do  viđjenja“  miešale  su  se  u to 
snatrenje  i ja  sam  se  — gotovo  nadao,  da  će  možda 
baiem  ura,  sustav Ijena  od  mene  u čas  smrti,  sada  u 
jeđared  sama  od  sebe  početi  da  ide. 

Da  se  obranim  od  ruganja  vlastitoga  razbora,  dozivah 
si  u pamet  sve  pripoviesti  o sličnim  zgodama. 

Ali  časovi  prolaze  — a oko  mene  ništa  se  ne  javlja, 
niti  se  što  miče,  — i duša  moja  bolno  i očajno  izgovara 
Faustovski  usklik:  „ništa  — ništa!" 

Samo  đršću  sjene  staroga  pokućtva  u slabom  plam- 
sanju  svjetiljke.  Tek  glupe  lepiriee  nalieću  oko  plamena. 

I tiho  jt  tako  tiho,  da  zamietim  plaženje  ogromna 
pauka  u gornjem  uglu  stiene.  Najzad  mi  se  čini,  kao 
da  to  nije  više  mir  uspavana  dana  i gluhe  noći,  već  da 
je  gotovo  ukočenost  smrti. 

Uzalud  upirem  oči  na  staru  uru,  — ona  stoji  te  stoji, 
uzalud  lovim  i sjene  po  krevetu  kobnom,  — ni  jedan 
naborak  ne  izlazi  iz  svoga  namještaja.  Kutovi  su  istina 
mili,  ali  dalje  ništa.  Stolice  jednako  ostaju  u svojoj 
bedastoj  pozi  kakovih  odbornika  — oko  stola. 

I bolno  — bolno  ponavljah  bez  prestanka:  „Dakle 
ništa  — ništa!" 


Niesu  hasnile  ni  priče,  ni  pripoviesti,  ni  legende, 
ni  bajke,  a usuprot  u jednu  je  ruku  strogim  izrazom 
u me  gledalo  Golgotsko  raspelo,  a u drugu  ruku  kao 
da  su  se  sa  zlatom  načičkanih  hrbtova  Spencera,  Danvina, 
Moleschotta  i iaine-a  odkidala  pojedina  slova  i ođska- 
kujuei  sa  police,  slagala  se  u svietloj  crti  u red,  od 
kojega  se  stvorila  jedna  jeđita  rieč:  „neznalico!" 

Silom  se  trgnem  i na  otvoreni  prozor  odmakne  mi 
se  oko  napolje,  odakle  je  plovio  svježi  jesenski  hlad  i 
točila  se  gusta  tmina. 

Na  djelačku  neba  vidio  sam  tek  jednu  sitnu  blieđu 
zvjezdicu.  Slabi  njeni  traci  upirali  u mi  se  ravno  u oči 
i misao  se  stala  gubiti  u neđobrojnim  ciframa  njene 
daljine,  pa  mi  u nutrinji  nešto  bolno  šapće,  kako  je  ista 
ova  daleka  zviezda,  čiju  će  sadašnjost  ovoga  trenutka 
istom  gledati  ljudska  koljena,  dvjesta  tisuća  godina  mladja 
od  mene,  — pa  ta  ista  daleka  zviezda  meni  je  bliža, 
srođnija  mi  je,  — nego  li  „ja"  najmilijeg  bića,  čim  je 
izdahnulo  zadnji  uzdah ! 

Ah  — i ja  sam  protrnuo  od  bezdana  jaza,  koji  mi 
se  u toj  misli  pokaza,  — pa  sam  strašnim  očajem  buljio 
na  noćni  mir  oko  sebe,  koji  mi  ništa  ne  nosi  niti  mi 
što  javlja. 

A ipak  bješe  nešto,  što  je  činilo,  da  sam  ćutio  neki 
hlad  u tom  miru  — u toj  noći,  od  kojega  mi  je  i plaho 
i strašljivo  bivalo,  ma  da  me  je  razum  jednako  uvjeravao, 
kako  nemam  razloga  niti  se  nadati  odgovoru  svojim  željama 
i pitanjima,  niti  gledati  u tom  času  što  drugo,  nego  li, 
da  je  strana  planeta,  na  kojoj  se  nalazim,  sada  odkre- 
nut-a  suncu.  Srce  bo  nikako  nije  se  dalo  umiriti,  — svaka 
vlat  i svaka  žila  u njem  vapila  je  za  objavom. 

Idem  ravno  na  groblje  — možda  će  ondje — ! — 
glasno  pomislim,  pa  se  taj  mah  riešim  i onamo  ođputim. 
Cisto  sam  trčao  i zurio  se,  samo  da  stignem  još  o ponoći 
do  groba. 

III. 

Za  po  sata  bio  sam  ondje.  U dosta  tamnoj  noći 
tek  sam  razpoznavao  biele  zidove  župne  crkve  u nejasnim 
oblicima.  Samo  jedan  se  prozor  prokazivao,  — onaj,  koji 
je  ravno  ležao  sa  vječnom  luči.  Slabe  crvene  crte  i žut- 
kasta  okanca  svjetla  označivahu  nekoje  đielove  njegove. 
Lipe  pred  crkvom  istom  sam  nagađjao  u ogromnim  kon- 
turama crnih  neodredjenih  masa,  što  su  se  u tamnoj 
tamnini  još  tamnije  od  ostaloga  valovlja  tmine  za  sebe 
kočile  i talasale. 

Polupanu  ljesu  groblja  mogao  sam  naći  istom  u 
najbližoj  blizini.  U svojoj  žurbi  zađjenem  se  džepom  kaputa 

0 ključanicu,  pa  sam  malko  posrnuo  i bio  zadržan  u 
svom  koraku. 

U pi  v i tren  protrnem.  Fizički  strah  od  nečesa  nepo- 
znatog svlada  me  časkom,  da  ipak  onda  požalim  skroz 
realnu  i naravsku  odgonetku.  Ali  opet  se  lecnem  u duši. 

1 jedan  čas  čisto  bio  sam  nezadovoljan,  što  sam  pošao 

ovamo.  Dapače  samo  od  stida  niesam  se  povrnuo,  jed- 
nako se  domišljajući,  da  je  glupo  i ludo,  što  radim. 

Ne  treba  da  jest  u istinu  štogod,  — ali  tisućljetnim 
predajama  od  koljena  do  koljena  usadjene  predsude  i 
nasliedjena  strava  opet  mogu  na  takom  mjestu  i naj- 
hladniji razbor  potresti,  pa  zaigrati  maštom,  — a oči 
onda  gledaju  sve  predaje  - i razigrani  živci  osjete  vla- 
stitu djecu ! — govoraše  mi  razbor,  dok  još  uviek  stajali 
kod  lješe  i gledah  rja  groblje,  izgubljeno  u noćnom  tam- 
nilu,  iz  kojega  su  nesigurno  i drhtavo  stršila  dva  tri 
biela  kamena  križa.  Ne  daleko  od  mene,  mislio  sam,  da 
prepoznajem  još  stablo  stare  vrbe. 

Iz  trave  javljali  se  riedki  i sitni  glasići  jesenskih 
cvrčaka.  Po  zraku  bi  nizko  smuknuli  svak  čas  pojedini 
šišmiši  i čuo  sam  mekani  trepet  njihovih  krila.  Na  nebu 
povlačili  se  tamni  oblaci,  sakrivajući  neprestance  zviezdu 
za  zviezdom.  Iztočni  nebosklon  tik  nad  rubom  tamne 
daleke  planine  začeo  se  rujiti  i crvenjeti,  pa  se  odanle 
ravno  na  glavni  križ  groblja  točila  uzka  krvava  švjetlost. 
I po  tornju  crkve  protegla  se  tanka  svietla  pjega. 

Nekoliko  šaka  nad  glavom  proleti  mi  ogromna  ptica, 
u kojoj  po  bezglasnom  mahanju  kreljuti  upoznam  veliku 
sovu,  ali  ona  u tili  časak  iznikne  negdje  u tmini.  Zanji- 
hani  od  nje  zrak  hladnim  mi  se  dahom  dotaknuo  lica. 

Sa  zvonika  crkve  ođbi  jedanaest  i tri  četvrta. 
Jasnim  a opet  nekako  za  mene  čudnim  zvukom  ozva- 
njali  dugotrajni  udarci  kovi,  a štropot  kotača  u stroju 
ure  čisto  je  grubo  i mrmljavo  sliedio  i miješao  se  s ovim 
udaranjem.  U isti  čas  sa  urom  najavi  se  ćuk  negdje  sa 
vrška  krošnjatih  lipa  pred  crkvom.  Jednolični  žalobni 
njegovi  glasovi  daleko  se  u tihu  noć  nosili,  pa  kao  da 
dozi  viju  ili  vabe  nešto  iz  noćnih  dubina.  I jest  za 
kratki  se  čas  digne  mjesec  iza  gore  i pokaže  svoju 
krnju  kruglju.  Crni  dugoljasti  oblak  ljenjivo  prebrodi 
mimo  nj  i pozlati  svoje  rubove  u njegovoj  svjetlosti, 


primajući  fantastični  bajoslovni  sjaj,  da  onda  umine  za 
gorom,  a mjesečina  se  slobodnim  valom  razlije  po  groblju. 

I sad  se  momu  oku  u jedared  prikažu  svi  dugi 
redovi  bielih,  posivjelih  i podrtih  drvenih  križeva.  Humak 
do  humka  stršio  iz  korova,  poparena  od  prvih  mrazova, 
a gdjekoji  bio  sasvim  pokriven  visokom  dozrelom  travom, 
prignutom  jesenskim  vjetrovima.  I po  gdje  koji  još  na  po 
uveli  crveni  mak  virio  iz  trave,  ožaren  mjesečinom,  skupa 
sa  kojim  barbarskim  nakitom,  što  se  uz  ovaj  ili  onaj 
križ  nekako  još  držao  svoga  mjesta.  Grudice  ilovače 
zemlje  bile  su  raštrkane  posvud  naokolo,  a uz  njih  bielili 
se  dosta  gusto  tanki,  kratki  i opet  dugoljasti  ta 
svakaki  komadići  nečesa,  što  je  bilo  sivkasto  i kao 
rdjavo,  te  je  naličilo  čas  isušenim  i od  kiše  ispranim 
štapićima  drvenim  ili  čas  opet  crepovlju  kakog  prostog 
zemljanog  lonca.  Mjesečevo  je  svjetlo  po  tim  komadima 
plazilo  i jasno  ih  lučilo  od  zemlje.  Na  nekojim  mogao 
sam  čisto  točno  razabrati,  kako  su  isprepredeni  nekakom 
mrežicom  od  tankih  niti  boje  zemljane. 

Skoro  se  dovinem,  da  su  to  kosti  prekopanih  zabo- 
ravljenih grobova,  pa  mi  čisto  bude,  da  se  niesam  više 
usudio  gledati  na  tle.  Istom  zirnem  na  okolo  poda  se, 
ne  stoji  li  mi  noga  na  kojem  takom  ostanku  — bića, 
koje  je  nekoč  isto  tako  mislilo  i ćutjelo,  kao  što  ja  sada ! 

Isti  taj  čas  makne  se  nešto  do  nogu  mojih,  — 
ogromna  žaba  krastača  lieno  se  provuče  dalje  u travu, 
no  dosta  je  dug  i taj  kratki  trenut  bio,  da  sam  oćutio, 
kao  da  me  je  zadivljeno  — zlobno  i prikorno  pogledala 
sa  svojim  tupim  porculanastim  očicama.  Prodju  me  srsi 
i časkom  bude  mi,  kao  da  u toj  žabi  ne  vidim  više 
organizam,  uvršten  našim  umom  u sustav  ove  i ove  fami- 
lije, vrsti  i roda,  nego  kao  da  je  to  biće  iz  svieta 
tajinstvenoga,  nepoznatoga  — bajnoga. 

(Nastavit  će  se.) 


U album  gdjici  Z.  Č.  pl. 

djevo  vitka,  poput  misli  svoje,  Ta  srce  moje  gorko  žalosno  je 

I čuvstva  svoga,  za  što  hoćeš  i ti  I ja  bih  mogo  iz  njeg  istočiti 
Iz  mutne  čaše  tužne  duše  moje  Preljuti  otrov,  što  bi  srce  tvoje 

Nektarom  pjesme  dušu  napojiti?  Sa  jednom  kapi  mogo  uništiti. 


V. 

A1  stisnut  ću  ga,  izažet  ću  samo 
Iz  mutne  boli  čistu  rajevinu, 

Da  zalijem  ti  plemenitu  miso: 


Da  sjećaš  me  se,  dok  nas  bude  amo, 

Jedino  s miljem,  i rajsku  milinu 
Sa  ovog  cvietka  duh  ti  uviek  diso ! 

A.  Tresić  Pavičić. 

Cosmopolis. 

Roman,  napisao  ga  Paul  Bourget. 
(Nastavak.) 


WwM|v°ja  se  krila  na  vratima  Jiall-a  zaista  otvoriše, 
— a na  njih  udje  Maud  Gorka,  uvijek  lijepa 
u onoj  velikoj  i krepkoj  britanskoj  ljepoti,  od 
.gpgsf  sreće  sva  sjajna  u nježnoj  odjeći  od  kineskog 
crnog  krepa  s narančastim  vrpcama,  što  su 
isticale  svježu  i čvrstu  mast  njezine  puti.  Iza  nje  se 
pojavi  Boleslav.  Ali  to  nije  bio  putnik,  koji  je  trideset  i 
šest  sati  pred  tim  došao  na  trg  đella  Trinita-dei-Monti, 
lud  od  nepokoja,  bijesan  od  ljubomora,  posut  vagonskom 
prašinom,  raskuštrane  kose,  prašnib  obrva  i crnih  ruku. 
Bijaše  to  malo  omršavjeli,  nešto  umorni  otmeni  grof 
Gorka,  kako  ga  Dorsenne  poznavaše,  vitak  i iskićen  na 
traku  cvijetkom  dragoljuba  u zapučku,  s podsmijehom  na 
ustima,  lijepa  izgleda.  Za  spisatelja,  komu  je  bilo  poznato, 
šta  Gorka  znade,  bijaše  taj  podsmijeh  i ta  hladnokrvnost 
nešto  strašnije  nego  sinoćnji  gnjev.  On  to  shvati  po 
načinu,  kojim  mu  je  Poljak  stisnuo  ruku.  Jedna  noć  i 
jedan  dan  razmišljanja  bjehu  razorili  Dorsennovo  djelo  i 
ako  je  Boleslav  igrao  tu  komediju,  da  uspava  nepouz- 
danje  svoje  žene  i ovu  sklone  na  današnji  posjet,  to  je 
bilo  za  to,  što  bijaše  odlučio  ne  pitati  nikoga  za  savjet, 
nego  sam  voditi  svoju  istragu.  I posve  mu  je  uspjelo,  a 
njegovo  sokolovo  oko  sigurno  je  opazilo  na  terasi  bijelu 
odjeću  gospodje  Steno,  dok  je  sretna  Maud  tumačila  taj 
neiščekivani  povratak  svojom  plemenitom  prostođušnošću : 
— Evo  tako  je,  kad  čovjek  posije  nerazboritu  ocu 
zle  glasove  o našem  boy-n  (dječaku) . . . Pisah  mu,  da 
je  Luc  imao  neki  dan  malu  groznicu.  On  odgovori  s pi- 
tanjem, šta  je  na  stvari.  Ja  ne  primih  lista ...  On  se 
ludo  prestraši  i eto  ga  . . . 

Idem  kazati  majci,  — reče  Alba,  koja  zaista  ode 
na  terasu  sa  žurbom,  koja  se  Dorsennu  još  prepolagana 
činila.  Osjetio  je  tako  čuvstvo  pogibli,  te  nije  pomislio, 
da  se  nasmije,  kako  bi  svagda  drugđa  bio  učinio,  uspjehu 
dosta  nespretne  laži,  što  ju  sinoć  on  i Boleslav  skovaše 
i o kojoj  Boleslav  reče  previše  opravdanom  gizđom : 
„Maud  će  biti  tako  sretna,  kad  me  vidi,  da  će  sve 
vjerovati “.  j Bijaše  to  jednostavan  prizor  i u isti  čas 
tragičan  prizor  one  svjetske  tragike,  u kojoj  su  doga- 
djaji  tim  strasniji,  što  se  zbivaju  bez  poklika  glasova, 
bez  kretnje,  a usred  konvencijonalnih  fraza  i u ukrasu 
svetačnosti ! No  osim  Dorsenna  dva  su  gledaoca  shvatila 
zamasnost:  Ardea  i Hafner.  Jer  ni  jedan  ni  drugi  ne 
sumnjaše  ni  malo  o ođnošaju  izmeđju  gospodje  Steno  i 
Maitlanda,  kao  i o prošastoj  situaciji  spram  Gorke.  Spi- 
satelj, grand  seigneur  i čovjek  od  posla  imali  su  pored 
lazlike  u godinama  i u središtu,  u kojem  življahu,  veliko 
iskustvo  u sličnim  zgodama.  Znali  su,  koliko  je  jaka 
prisutnost  duha  u smjele  žene,  kad  bude  iznenadjena 


poput  Mlečanke.  Sva  trojica  bijahu  izjavili,  da  nisu  nikad 
ni  slutili,  da  može  žena  imati  tolike  divne  hlađnokrv- 
nosti,  one  veselosti  tako  zamjerao  smione,  kaku  im  je 
pokazala  gospodja  Steno  u ovom  odlučnom  času.  Ona  se 
ukaza  na  pragu  staklenih  vrata  snebivena  i ushićena,  — 
upravo  koliko  je  smjela  da  bude.  Njezina  put  plavke, 
koju  najmanje  uzbudjenje  preljeva  grimiznim  rumenilom, 
ostade  dražesne  ružičasta.  Ni  jedan  treptaj  njezinih 
dugačkih  trepavica  orijentalne  dražesti  ne  zakri  njezinih 
dubokih  modrih  očiju,  koje  su  se  i nadalje  svijetlile  od 
nutrašnjeg  ushita.  Sa  podsmijehom,  koji  raskrivaše  njezine 
lijepe  zube  u boji  krupna  bisera,  a take  boje  bijaše  joj 
i vrat;  sa  smaragdima  ispremiješanim  s plavom  kosom, 
s jakim  ramenima,  što  su  gledala  iz  izreska  njezine  gornje 
haljine,  s krepkim  i vitkim  stasom,  sa  sjajem  svojih 
ruku,  s kojih  bijaše  skinula  rukavice,  da  se  draga  Mait- 
lanđovim  poljupcima,  i na  kojima  se  opet  sjajili  sma- 
ragdi, sa  svojim  hodom,  u koji  bijaše  utisnut  znak 
ponosne  samosvijesti,  — bila  je  ona  zaista  žena  drugog 
doba,  sestra  onih  sjajnih  kneginja,  što  ih  slikari  njezine 
Venecije  slikaju  na  mramornim  trijemovima,  izmedju 
apostola  i mučenika,  koji  su  i veličanstveni  i ribari.  Ona 
podje  ravno  k Maudi  Gorka,  ogrli  je  uježno  i stisnuvši 
na  to  Boleslavu  ruku,  reče  svojini  toplim  glasom,  koji 
kao  da  je  katkad  prelazio  u contralto,  umekšan  po 
običaju  slatkim  izgovorom  u jeziku. 

— Kako  nas  krasno  iznenadiste!  ...  Pa  niste  li 
mogli  doći,  da  s nama  ručate?  ...  Da  vidimo,  sjednite 
oboje  i pripovijedajte  mi  Odiseju  našeg  putnika  . . . — 
i okrenuvši  se  Maitlandu,  koji  bijaše  došao  u salon  za 
njom  sa  spokojnošću  gorostasa  i ljubljena  čovjeka,  reče : — 
Budite  tako  dobri,  moj  mali  Linco,  i potražite  mi  lepezu 
i rukavice,  što  ih  zaboravih  na  naslonu  chaise  longue . . . 

U taj  se  tren  Dorsenne,  koji  se  samo  toga  bojaše, 
da  ne  bi  susreo  Gorkinih  očiju  — jer  ih  ne  bi  mogao 
podnijeti  — nadje  opet  do  Albe  Steno.  Lice  mlade  dje- 
vojke, netom  tako  zatvoreno  i kao  stisnuto  od  straha, 
sad  se  zasjaji.  Izgledalo  je,  kao  da  je  težak  teret  spao 
sa  misli  lijepe  contessine. 

— Ubogo  dijete,  — pomisli  romancier,  ne  može 
vjerovati,  da  bi  joj  majka  bila  tako  mirna,  kad  bi  bila 
kriva.  Držanje  grofičino  je  odgovor  na  bezimeni  list.  Dakle, 
sve  joj  pisaše ! . . . Bože  moj ! Tko  to  može  da  bude  ? 
Šta  će  izaći  iz  te  drame,  koja  je  ovako  započela?  . . . 

I on  upadne  u duboko  sanjarenje,  u kojem  ga  ne  pre- 
kidaše žamor  razgovora,  u koji  se  nije  miješao.  Bilo  bi 
dosta,  da  je  posmatrao,  umjesto  što  je  mozgao,  da  mu 
se  ukaže  istina  o piscu  bezimenih  listova,  istina  jasna 
poput  smionosti  gospodje  Steno,  kojom  je  odvratila  pogibao, 

— poput  slijepog  pouzdanja  gospodje  Gorka,  — poput 
prijezirne  nesmutivosti  Maitlanda  pred  svojim  nuzljubom 
i poput  susdržanog  bjesnila  tog  nuzljuba,  — poput  glat- 
kosti  Hafnera,  koji  podržavaše  općeniti  razgovor,  — 
poput  neumornosti  d’Arđea  oko  bogate  Panny  i njezina 
ganuća,  — jasna  napokon  poput  radosti  Albine,  što  se 
je  veselila  spasu.  Na  svakom  od  tih  lica  vidjelo  se  pri 
dolasku  Boleslavovu  različito  čuvstvo.  Samo  jedno  odavaše 
nekoliko  časaka  zločinačku  radost  i požudnost  napokon 
zasićene  mržnje.  No  kako  je  to  lice  bilo  male  gospodje 
Maitland,  te  šutljivke,  koju  je  tako  nebrižno  držao  glupom 
i neznatnom,  ne  opazi  ga  ni  Dorsenne,  a tako  ni  drugi 
svjedoci  bljeskovite  pojave  izdana  ljubavnika.  Svi  narodi 
imaju  metaforu,  kojom  izriču  misao,  da  je  najgora  tiha 
voda.  Mirne  vode  duboko  teku  — vele  Englezi,  a Tali- 
janci : — mirne  vode  mostove  ruše.  — Ove  razne  poslo- 
vice ne  bi  bile  točne,  kad  bi  se  zaboravljale  u zbiljskom 
životu,  a naš  od  zanata  analista  ženskog  srca  bijaše  ih 
posve  zaboravio  ove  večeri.  / 

V. 

Grofica  Steno. 

Za  ženu  manje  smionu,  nego  što  bijaše  grofica, 
manje  podobnu,  da  gleda  u lice  situaciji  i ravno  prama 
njoj  koraca,  bila  bi  ovakova  večer  predigra  jednoj  od 
onih  besnenih  noći,  u kojima  se  uzrujana  mašta  muči 
unaprijed  svakojakom  bojazni  pred  mogućom  pogibli. 
Ovakove  krize  straha  svršavaju  redovito  s odlukom  varanja, 
s prihvatom  kake  gorke  laži,  što  no  je  predmetom  gnjeva 
čovjeku,  koji  ne  shvaća,  da  je  himbenost  jedina  snaga 
slaba  bića.  Grofica  Steno  ne  znadjaše,  šta  je  slabost  i 
šta  je  strah.  Stvor  energije  i rada,  koji  unaprijed  ćuti. 
da  je  dorastao  svim  pogiblima,  ona  nije  imala  oćuta  za 
riječ  nemir.  Tako  je  onu  noć,  što  je  iza  te  večeri  sli- 
jedila, prospavala  tako  dubokim  i tako  okrepnim  snom, 
kao  da  se  nije  Gorka  nikako  ni  vratio  s osvetom  u srcu 
i prijetnjom  u očima.  Sjutradan  oko  deset  sati  iz  jutra 
nadje  se  u malom  salonu,  ili  bolje  bureau-u,  koji  se 
doticaše  spavaonice,  da  pregleda  neke  račune,  što  ih 
donesoše  njezini  ljudi.  Ustavši  po  običaju  u sedam  sati, 
bijaše  se  okupala  u mrzloj  kupki,  u kojoj  je  ljeti  i zimi 
jačila  svoju  divnu  krv  krepke  plavke.  Doručkovala  je 
jaja,  hladno  meso  i čaj,  na  englesku,  slijedeći  načelo, 
kojemu,  govoraše,  ima  da  zahvali  krepčinu  svojeg  želudca. 
Načinila  je  zamršenu  toilettu  lijepe  žene,  bila  kod  svoje 
kćeri,  da  zapita,  kako  je  mala  spavala,  napisa  pet  listova, 
— jer  njezin  kosmopolitski  salon  vezaše  je  na  pisanje 
silnih  listova,  koji  su  letjeli  izmedju  Kaira  i New-Yorka, 
Petrograda  i Bombaya,  prolazeći  Monakovom,  Londonom 
Madeirom,  a bila  je  isto  tako  vjerna  u prijateljstvu,  kako 
bijaše  nestalna  u ljubavi.  Njezin  veliki  rukopis,  tako 
otmen  u naučenoj  korektnosti,  ispunjaše  stranice  i stra- 
nice, a da  se  svojeg  prijašnjeg  ljubavnika  nije  sjećala 
drugim  pripomenama,  nego  ovakim : „Imam  sastanak 


kod  Maitlanda  u jedanaest  sati.  Ardea  ima  da  dodje 
amo  u deset,  da  govori  o svojoj  ženidbi.  Treba  da  pre- 
gledam Finolijeve  račune.  Ako  i Gorki  ne  pane  na  um, 
da  dodje  jutros  . . .“  Lica,  u kojih  je  ljubavno  čuvstvo 
vrlo  usavršeno,  ali  i vrlo  fizično,  jesu  takova.  Ona  se 
podaju  čitava  i ustežu  se  opet  čitava.  Grofica  je  ćutila 
baš  toliko  samilosti,  koliko  straha,  pomišljajući  na  izdana 
ljubavnika.  Bijaše  odlučila,  da  će  mu  reći : „Ja  vas  ne 
ljubim  više“,  iskreno,  ravno  i odlučno,  ponudivši  mu.  da 
bira  izmedju  posvemašnjeg  raskinuća  i solidnog  prija- 
teljstva. Jedina  neugodnost  bijaše  joj  želja,  da  do  tog 
razjašnjenja  izmedju  njih  ne  dodje  prije  popoldana,  kad 
bude  • slobodna,  — neugodnost,  koja  je  u ostalom  nije 
priječila,  da  običnom  stalnošću  pregledava  zbrajanje  i 
množenje  upraviteljevo.  Ovaj  stajaše  kraj  nje,  pokazujući 
onako  široko  bronceno  lice  s jakim  kostima  i ovješenim 
usnama,  kakova  daje  Bonifazio  svojim  rdjavim  bogata- 
šima i farizejima.  On  upravljaše  dobrom  od  sedam 
stotina  na  Piavu,  kod  Padue,  što  ga  je  gospodja  Steno 
od  svih  imanja  najviše  voljela.  Ona  bijaše  dohodak 
podesetorostručila  time,  što  je  isušila  jalove  i nezdrave 
lagune.  To  se  dno,  ležeći  metar  pod  morskom  visinom, 
bijaše  pokazalo  nenadano  plodno.  Ona  raspravljaše  o 
radnjama  za  slijedeće  nedjelje  onim  potankim  i točnim 
poznavanjem  izrabljivanja  zemljišta,  koje  ostaje  značajnom 
crtom  talijanske  aristokracije  i trajnom  podlogom  njezina 
opstanka.  Svako  se  plemstvo  uzdržava  i bez  zakonskih 
povlastica,  samo  ako  ostaje  duboko  historično  i 11a  svojem 
zemljištu. 

— Dakle  ti  računaš  za  branje  svilenih  buba  od  prilike 
pedeset  kila  kokona  na  uncu?  . . . 

— Jest,  eccellenza,  — odgovori  upravitelj. 

— Stotinu  unca  žutih : sto  puta  pedeset  čini  pet 
hiljada  . . . uze  opet  grofica.  — A po  četiri  franka 
pedeset?  . . . 

— Može  biti  pet  franaka,  eccellenza,  — progovori 
upravitelj. 

— Uzmimo  dvadeset  dvije  tisuće  i pet  stotina,  reče 
grofica;  — i isto  toliko  za  japance  . . . Sad  se  možemo 
vratiti  na  troškove  za  gradnje  . . . 

— - Jest,  eccellenza.  A vino? 

— Ja  mislim,  poslije  onog,  što  si  mi  rekao  0 vino- 
gradu, da  prodaš  što  prije  Kaufmanuovu  agentu  sve, 
što  je  ostalo  od  zadnje  berbe,  ali  ne  jeftinije  od  šest 
franaka  po  brentini.  Znaš,  da  naši  lagvi  moraju  biti 
ispražnjeni  i opravljeni  do  mjeseca  kolovoza  . . . Ako  to 
propustimo  sada,  gdje  prvu  godinu  pravimo  naše  vino 
s novom  mašinom,  bilo  bi  vrlo  ludo  . . . 

— Jest,  eccellenza.  A konji? 

— Mislim,  da  je  sad  zgoda,  koje  ne  smijemo 
nipošto  promašiti.  Moje  mnijenje  jest,  da  uzmeš  brzovlak 
do  Fiorence,  danas  još,  u dva  sata.  Sjutra  jutrom  si  u 
Veroni.  Ovrši  posao.  Konji  su  iste  večeri  opet  na  Piavu. 
Svršismo  upravo  na  doba,  — zaključi  ona,  spremajući 

upraviteljeve  papire.  Ona  ih  sama  stavi  u smotak  i preda 
mu  ga.  Imala  je  osobito  fino  uho,  pa  je  ćula,  da  su  se 
vrata  u predsoblju  otvorila.  Činilo  se,  da  je  krupni 
upravitelj  u svojoj  krupnoj  lisnici  odnesao  sve  novčane 
brige  ove  osobite  žene.  Jer  završivši  s brojkama  i onom 
točnošću  taj  razgovor,  ili  bolje  monolog,  imala  je  na 
usnama  svoj  najjasniji  i najlakši  podsmijeh,  da  s njime 
primi  novog  posjetnika,  koji  bijaše  srećom  knez  đ’ Arđea. 
Ona  reče  sluzi : 

— Moram  govoriti  s knezom.  Ako  tko  pita  za  me, 
ne  primite  ga,  ali  i ne  otpravite.  Donesite  posjetnicu. 

I na  to  okrenuvši  se  k mladomu  čovjeku  nastavi: 

— Nuto!  Simpaticone  ? . . . Ovaj  lijepi  priđjevak 
bijaše  mu  ona  dala.  — Kako  sproveđoste  jučerašnju 
večer?  . . . 

Ne  ćete  mi  vjerovati,  — odgnvori  Arđea,  smijući 
se,  ja,  koji  nemam  ništa  svojeg,  gotovo  ni  postelje ; 
išao  sam  u eercle  i igrao  . . . Bacili  se  na  banku  i po 
prvi  put  u svome  životu  dobili  . . . 

Bijaše  tako  veseo  pripovijedajući  o tome  svom  dje- 
činjem  junačkom  činu  i tako  je  iskrene  šale  zbijao  o 
svojoj  propasti,  te  ga  je  grofica  gledala  gotovo  zapanjeno, 
upravo  kako  je  on  nju  gledao,  kad  je  došao.  Čovjek  sam 
sebe  tako  malo  poznaje  i tako  malo  razmišlja  o osobi- 
tostima svojeg  značaja,  da  se  njih  oboje  svako  za  se 
začudilo,  našavši  jedno  drugo  u takom  miru.  Arđea  nij.e 
shvaćao,  kako  nije  gospođju  Steno  nikako  uznemirio 
povratak  Gorkin  i posljedice,  što  bi  iz  toga  mogle  nastati. 
Ona  se  pak  divila,  kako  taj  čudni  momak  kraj  rasula 
svoje  imovine  još  može  da  bude  tako  vesele  volje.  Očito 
bijaše  svoju  jutarnju  toilettu  uredio  s tolikom  đopađnosti, 
kao  da  mu  nije  trebalo  pokušati  korak  odlučan  za 
budućnost;  i njegov  laki  kaput  lijepo  isprecrtan  kockama, 
boja  ^ njegove  košulje  i ovratnika,  žute  cipele,  cvijet  u 
zapučku,  sve  se  to  slagalo,  da  od  njega  učini  ljupku  i 
nepopravljivu  lutku  duševne  frivolnosti.  Svoju  nepro- 
mišljenost  bijaše  tako  skupo  platio,  te  ga  je  grofica 
stala  žaliti.  Ona  oćuti  onu  potrebu,  koja  podilazi  jaka 
bića  pred  bićima  razoružanim,  da  radi  za  to  dijete,  da 
ga  uspravi  mimo  njegovu  volju,  i ona  brzo  prihvati 
pitanje  o udaji  Fannj  Hafnerove.  U svojem  čvrstom 
dobrom  mišljenju  i sa  svojim  nagonom,  kojim  je  uvijek 
sve  u red  dovodila,  vidjela  je  gospodja  Steno  u tome 
vezu  toliko  koristi  po  sav  svijet,  te  se  toliko  žurila,  da 
ga  zaključi,  kao  da  se  je  radilo  o kakoj  njezinoj  zgodi. 
Barunu  je  ta  ženidba  bila  poćudna  i on  je  već  nekoliko 
mjeseci  govorio  o njoj.  Bila  je  poćudna  Fanny,  koja  će 
tako  s privolom  očevom  prijeći  na  katoličku  vjeru.  Svidjala 
se  knezu,  koji  će  se  tako  na  jedanput  izvući  iz  svih 
neugodnosti.  Pristajala  napokon  imenu  Castagna.  Kako 
bijaše  Peppino  taj  čas  jedini  njegov  predstavnik  i premda 
je  po  Staroj  obiteljskoj  predaji  nosio  različiti  naslov  od 
onog  patron imičkog  naslova  pape  Urbana  VII.,  izazvala 
je  ipak  ta  dražbena  podaja  stare  slavne  palače  silnu 


sablazan  u novinama  i javnom  mnijenju,  te  je  trebalo  to 
osujetiti.  Grofica  je  zaboravljala,  da  je  i sama  bez  pro- 
svjeda prisustvovala  toj  mračnoj  zgodi  prodaje.  Zar  nije 
prije  saznala,  od  Hafnera,  da  je  on  kupio  velik  dio 
kneževih  mjenica  u bescjenje  ? Zar  nije  dosta  poznavala 
baiuna,  da  shvati,  kako  sior  Noe  Ancona,  neumoljni 
vjerovnik,  koji  prodaje  palaču,  nije  ništa  drugo  nego 
prosto  orudje  njezina  strašnog  prijatelja  ? Nije  li  jedanput 
u zlovolji  na  baruna  pred  Albom  i sama  ga  optužila 
poradi  ove  vrlo  proste  osnove:  dovući  Ardeu  do  konačne 
katastrofe,  pa  mu  ponuditi  spas  pod  oblikom  veza 
s Fannyom  i tako  u isti  mah  izvesti  sjajnu  operaciju? 
Jer  kad  se  jedanput  zgrade  i zemljišta  kneževa  riješe 
hipoteka,  koje  ih  tište,  za  kraće  vrijeme  nego  što  se 
misli,  one  će  zadobiti  svoju  pravu  vrijednost  i nerazboriti 
spekulator  bit  će  iznova  silno  bogat,  možda  bogatiji  nego 
prije.  Nije  li  to  bio  jedan  razlog  više,  koji  je  trebao,  da 
što  prije  savlada  u mladog  čovjeka  posljednje  oklijevanje 
s tom  spasonosnom  ženidbom? 

Dakle,  ---  reče  ona  iza  male  stanke  i bez  ikakog 
diugog  uvoda,  trćba  da  sad  govorimo  o poslovima. 
Jučer  ste  ručali  uz  moju  malu  prijateljicu  i mogoste  je 
čitavu  večer  proučavati  . . . Odgovorite  mi  iskreno : ne 
ce  h ona  biti  najljepša  mala  princesa  rimska,  što  je  ikad 
klečala  u svojoj  pirnoj  haljini  nad  grobovima  apostola? 
Ne  vidite  li  je  u njenoj  bijeloj  odjeći  pod  njezinim  velom, 
gdje  silazi  pred  onim  divnim  stubištem  Sv.  Petra  iz 
kočije,  sa  prekrasnim  konjima,  što  će  ih  joj  dati  otac? 
Zaklopite  oči  i gledajte  je  u duhu  . . . Zar  ne  će  biti 
lijepa  ? Ne  će  li  ? . . . 

Vilo  lijepa,  odgovori  Arđea,  pođsmijevajući 
se  zamamnoj  prikazi,  koju  mu  je  gospodja  Steno  u 
pamet  dozivala;  — premda  nije  plavka.  A vi  znate,  za 
mene  žena,  koja  nije  plavka...  Ah!  grofice!  Koja 
šteta,  što  onda  u Mlecima,  pred  pet  godina,  neke  izvjesne 
večeri  ...  Vi  se  spominjete?  . . . 

— lo  vama  sasvim  pristaje!  — prekine  ga  ona, 
smijući  se  vrlo  glasno  svojim  zvučnim  i jasnim  smijehom. 

— Dodjoste  jutros  k meni,  da  govorimo  o ženidbi,  za 
koju  niste  imali  puno  nade  svojim  ugledom  igrača  i 
soupeura  (večeraša),  o ženidbi,  koja  ispunja  gotovo  lude 
uvjete,  tako  su  potpuni : ljepota,  mladost,  umnost,  imutak 
i (nevjerojatna  stvar!),  ako  sam  dobro  gledala  moju  malu 
prijateljicu,  dapače  početak  zanimanja,  vrlo  živa  zani- 
manja ...  I za  malo  pa  biste  vi  tu  meni  očitovali  . 

Idite,  idite!  i ona  mu  pruži  na  poljubac  svoju  lijepu 

ruku,  na  kojoj  su  se  sjali  široki  smaragdi.  — Oprošteno 
vam  budi.  Ali  odgovorite  ,,đa“  ili  ,,ne“ . . . Hoću  li  da 
zapitam?  Ako  da,  oko  šest  sati  idem  u palaču  Savorelli. 
Govorit  ću  svojemu  prijatelju  Hafneru.  On  će  govoriti 
svojoj  kćeri,  a ne  će  o meni  zavisiti,  da  li  ćete  dobiti 
njihov  odgovor  večeras  ili  sjutra.  Je  li  ,,đa“  ? Ili  „ne“  ? 

Večeras!...  Sjutra!  — klikne  knez  drmajući 
glavom  i s kretnjom  presmiješna  presenećenja.  — Ma 

ne  mogli  se  ja  riješiti  tako.  To  je  himbena  zasjeda! 
Dodjob,  da  se  razgovaram,  da  se  posavjetujem  s vama  . . . 

— 0 čem?  — reče  gospodja  Steno,  gotovo  nestrp- 
ljivom živahnošću.  Ta  šta  vam  mogu  još  reći,  šta  ne 
biste  već  znali?  U dvadeset  i četiri  sata,  u četrdeset 
osam,  u šest  mjeseci,  šta  će  tu  sve  da  se  promijeni, 
molim  vas  ? . . Treba  ipak  stvari  gledati  tako,  kakove 
jesu.  Zar  ćete  sjutra,  prekosjutra  i drugih  dana  biti 
manje  ruinirani?  . . 

— Ne,  — kaza  princ,  — ali  . . . 

— Nema  tu  ,,ali“,  — odgovori  ona,  ne  davši  mu, 
da  govori.  Despotizam,  prirodjen  jakim  bićima,  prezirao 
je  u nje  prenavljanje,  kad  se  je  radilo  o praktičnim 
odlukama,  s kojima  je  već  obračunala:  — Jedini  ozbiljni 
prigovor,  što  ga  izrekoste,  kad  sam  vam  govorila  o toj 
ženidbi,  ima  tome  šest  mjeseci,  bio  je,  da  Fanny  nije 
katolikinja.  Danas  znam,  da  joj  je  to  jedina  želja,  da  se 
pokatoliči.  0 tome  ne  govorimo  više  ... 

— Ne,  — reče  princ,  — ali  . . . 

— Što  se  tiče  Hafnera,  — uze  opet  grofica,  — 
reći  ćete,  da  je  on  moj  prijatelj  i da  sam  pristrana ; ali 
ta  pristranost  samo  je  mnijenje  . . . Pravo  rekavši,  vama 
treba  tast  ...  Ne  klimajte  glavom  ...  On  će  popraviti 
sve  ono,  što  se  na  vašem  imutku  dade  popraviti  . . . Vas 
su  okrali,  ubogi  moj  Peppino,  kao  u šumi.  Pripovijedali 
ste  mi  sami  . . . Postanite  barunovim  zetom,  pa  ćete  mi 
pripovijedati  novih  priča  o tatima  . . . Znam  ja  ...  lu 
je  podrijetlo  barunovo  i proces  onaj  pred  deset  godina 
i svi  pđtegolezzi  (naklapanja),  što  ih  je  izazvao.  Za  to 
ne  zna  svatko.  Početak  bijaše  barunu  krut,  težak.  Potjecao 
je  iz  porodice,  podrijetlom  židovske  — vidite,  da  vas  ne 
varam  — ali  ta  je  već  kroz  dva  naraštaja  obraćena, 
pa  je  kleveta  to  kao  i sve  drugo,  da  je  promijenio  vjeru 
istom  otkad  je  u Italiji.  Imao  je  proces,  iz  kojeg  je 
izišao  čist.  Ta  vi  ne  ćete  da  budete  pravedniji  od  pravde, 
zar  ne?  . . . 

— Ne,  ali  . . . 

— Šta  čekate  dakle?  — završi  gospodja  Steno.  Da 
bude  prekasno  ? kao  s vašim  zemljištima  ? . . . 

— Eh ! dajte  mi,  da  odahnem,  da  dišem,  da  se 
hladim,  — reče  Ardea  i uze  zaista  sa  stola  grofičinu 
lepezu.  — Vi  tražite  od  mene,  koji  nisam  u jutro  nikad 
znao,  šta  ću  raditi  na  večer,  od  mene,  koji  sam  uvijek 
živio  kao  na  putu,  idući  za  svojom  maštom,  tražite, 
da  odlučim  za  pet  časaka,  da  se  svežern  za  uvijek!  . . . 

— Molim  vas,  da  saznate,  šta  hoćete ! - uze  opet 

grofica.  Vrlo  je  zabavno  biti  fantasta,  kad  čovjek  putuje, 
istina  je.  Ali  kad  se  radi  o tome,  da  čovjek  uredi  svoj 
život,  onda  su  te  djetinjarije  preopasne.  Ja,  ja  poznajem 
samo  jedno:  vidjeti  svoju  cijel  i ići  prama  njoj,  čisto 
ravno.  Vaša  cijel  je  vrlo  jednostavna:  iskopati  se  iz  rasula. 

Put  nije  manje  jednostavan:  ženidba  s djevojkom,  koja 
ima  pet  milijuna  miraza.  — Da  ili  ne,  hoćete  li  je  uzeti? 
Ah!  — reče  najedanput,  prekinuvši  se  — nemam  jutros 
ni  časka  za  se,  a u jedanaest  imam  rendez-vous  (ročište) ! 

Ona  pogleda  na  putnu  uru  na  stolu,  na  'kojoj  bijaše 
deset  sati  i dvadeset  i pet  časaka.  Očekivaše,  da  se 
vrata  otvore.  Bijaše  poslužnik,  koji  već  stajaše  do  nje 
pružajući  joj  kartu  na  pladnju.  Ona  uze  tu  kartu,  skupi 
crtu  svojih  lijepih  plavih  obrva,  pogleda  opet  na  uru, 
činilo  se,  da  oklijeva,  pa  reče: 

— Kažite,  da  čeka  u malom  okruglom  salonu  i da 
ću  ja  odmah  doći.  Na  to  se  okrene  k Ardei:  Mislite, 
da  ste  spaseni.  Niste.  Ne  dopuštam  vam,  da  odete,  dok 
se  ja  ne  vratim.  Bit  će  to  za  mali  četvrt  sata  . . . Hoće 
vam  se  novina?  Evo  ih  . . . Knjiga?  Eto  . . . Duhana? 
Ova  kutija  je  puna  cigareta  ...  Za  četvrt  sata  sam  tu 
i imat  ću  vaš  odgovor.  Ja  ga  hoću,  čujete  li.  Ja  ga 
hoću  . . . 

I na  pragu,  s novim  podsmijehom,  upotrebivši  taj 
put  mali  izraz,  koji  je  običan  u govoru  sjeverne  Italije, 
a nije  nego  iskvareno  scliiavo  ili  sluga,  reče:  „Ciao, 
Simpaticone  . . .“ 

— Kakva  žena!  . . . reče  za  se  Peppino  Ardea,  kad 
se  za  svijetlom  haljinom  grofičinom  vrata  zatvoriše.  — 
Da,  koja  šteta,  što  nisam  pred  pet  godina  u Mlecima 
bio  slobodan!  . . . Tko  zna?  Da  sam  se  usudio,  kad  me 
je  ono  na  svojoj  gondoli  ispratila  u moj  hotel?  . . . Upravo 
bijaše  ostavila  San  Giobbe-a.  Nije  još  imala  Boleslava. 
Bila  bi  me  svjetovala,  ravnala.  Igrao  bih  na  burzi,  kao 
ona,  po  savjetima  Hafnerovim.  Ali  ne  kao  zet!  Ne  bi 
bio  vezan  na  supružni  rastakuerizam  ...  1 ona  ne  bi 
imala  tako  rdjava  duhana  . . . 

Bijaše  zapalio  jednu  virginijsku  cigaretu,  dar  Mait- 
landov.  Baci  je,  iskrivivši  lice  nebrižnošću  zlo  odgojena 
djeteta,  uz  pogibao,  da  zapali  tanki  prostirač,  koji  pokri- 
vaše hladni  mramorni  pod,  pa  podje  u predsoblje,  da 
svoj  etui  uzme  iz  džepa  svojeg  lakog  ogrtača,  koji  bijaše 
pametno  sobom  ponesao,  izišavši  u osam  sati  iz  kuće. 
Zapalivši  jednu  od  svojih  cigareta,  napunjenih  tako  zvanim 
egipatskim  duhanom,  smiješanim  opijeni  i salitrom,  koji 
mu  se  radi  mode  činio  boljim  od  pravog  duhana  Ameri- 
čaninova,  baci  mekanično  pogled  na  pladanj,  što  ga 
bijaše  na  stolu  ostavio  sluga,  otišavši  iz  sobe.  Karta 
neznanog  posjetnika,  radi  kojeg  ga  bijaše  gospodja  Steno 
ostavila,  još  se  tu  vidjela.  Ardea  pročita  na  njoj  u čudu 
i čisto  osupnut  riječi:  „Grof  Boleslav  Gorka  . . .“ 

— Njoj  se  je  više  diviti,  nego  što  sam  mislio,  — 
pomišljaše  on,  vraćajući  se  u pusti  bureau.  — Nije  me 
trebala  zamoliti,  da  ne  odem.  Treba  baš  da  ostanem,  da 
je  vidim,  kakova  će  izaći  iz  tog  razgovora!  . . . 

(Nastavit  će  se.) 

Sordello. 

Ulomak  iz  »Božanstvene  Komedije«,  (Očistilište,  pjevanje  VI.)  od  Dantea  Allighieria. 


Preveo  i protumačio  dr. 

Vdući  Dante  i Virgil  po  zavojima  pred  očisti  li  šta,  sretajn 
mnoge  duše,  koje  ih  mole,  da  kažu  njihovim  milim, 
kad  se  povrate  na  zemlju,  neka  mole  za  njih.  Dante 
prepozna  Aretina,  Gina  del  Takko,  Federiga  Novella  itd. 
Sumnjajući  o koristi  molitve  pita  Virgila,  da  mu  ovu 
stvar  rastumači.  Dok  ga  Virgil  poučavaše,  sretoše  dušu, 
koja  je  bila  osamljena.  To  je  pjesnik  Sordello,  koji  se 
silno  veseli,  što  vidi  pred  sobom  sugradjanina  iz  Mantove. 
Videei  Dante  to  veselje,  zaboli  ga  u srcu,  što  u Italiji 
nema  ljubavi  za  domovinu,  pak  se  zanese  u biesni  polet, 
kojim  šiba  prilike  u svojoj  domovini. 

A1  vidiš,  tamo  ona  duša  sama, 

Sto  čudno  u nas  okom  pogledala : 

Najkraći  put  će  možda  kazat  nama.  60 

Dodjosmo  do  nje.  Hrabro  li  si  stala, 

Lombardska  dušo,  gorda,  ponosita 
I veličajno  oči  okretala!  63 

Ne  reče  ništa,  niti  nas  zapita, 

Već  pustila  nas  ići  gledajući, 

Ko  lav  što  čučne.  kad  se  na  plien  hita.  66 
A1  Virgil  tada,  prama  njoj  idući, 

Zamolio  ju,  da  nam  put  pokaže, 

A1  ona  upit  ne  usliša  vrući;  69 

Zamoliv  vodju,  da  joj  štogod  kaže 

0 zemlji,  o žiću,  a on  poče  ovako: 

„Mantova  . . .“  Sjena  sva  se  u se  saže,  72 

Sa  zemlje  djipnu  i sborit  poče  tako : 

„Tvoj  zemljak  sam  Sordello,  o Mantovanče11 

1 jedan  drugog  zagrlio  jako.  75 

Vaj  robska  Italjo,  tužne  boli  stanče, 

Bez  kormilara  ladjo  u oluji, 

Ne  carska  ženo,  nego  razuzđanče!  78 

Taj  duh  plemenit  milinje  prostruji, 

I svom  zemljaku  tol  se  uzradova, 

Tek  sladko  ime  u uhu  mu  zazuji.  81 

A sad  u tebi  nema  bez  ratova 
Živih  ljudi,  već  jedni  grizu  druge, 

U istom  gradu,  sred  svojih  stanova.  84 

Niz  obje,  jadna,  gledj  obale  duge, 

Pak  u nutrinu  ded  pogledaj  svoju, 

.!e  1’  šta  u tebi  mirno  i bez  tuge.  87 

Sto  vriedi  uzdu  da  popravi  tvoju 
Car  Justinijan,  kad  nemaš  konjika? 

Bez  nje  bi  manji  stid  bio  zemlju  moju.  90 
Vaj  sviete,  što  bi  do  zemlje  ponikli, 

I pustit  moro  cara,  da  te  jaši, 

Da  shvaćaš  rieči,  što  ti  Bog  dovika.  93 

Gle  kako  biesna  ta  se  zvier  preplaši, 

1 djipnu,  jer  ju  mamuze  ne  biju, 

A tvoja  slaba  uzda  ju  ne  plaši ! 96 


A.  Tresić  Pavičić. 

Albrehte  Niemče,  što  joj  puštaš  šiju, 

Da  neukrotna  divlje  sa  njom  vije, 

A moro  bi  ju  jašit  uz  kandžiju,  99 

Nek  na  krv  tvoju  s neba  se  izlije 
Užasna  kazan,  tako  otvorena 
Da  nasljednikom  bojazan  ulije.  102 

Jer  ti  i otac  trpjeste  zelena 

I plodna  njiva  carstva,  rad  pohlepe 
Za  rodnom  zemljom,  da  bude  opustošena.  105 
A1  dodji  vidjet  Monteke  i Kaplete, 

Monalde  i Flipe,  čovječe  bez  brige; 

Prve  već  tuga  a ove  sumnja  gnjete.  108 
Dodji  da  vidiš  tiranske  verige 
Vlastele  obiestne,  i mane  joj  popravi; 

I Santafjorske  lupežke  podvige.  111 

Gle  Bornu  tvoju,  kako  plač  ju  davi, 

Udova  tužna  dan  i noć  te  moli : 

Vaj  izbavi  me,  Cezare  moj  pravi!  114 

Dodji  da  vidiš,  kako  se  ov  sviet-  voli : 

I ne  žališ  nas,  tada  dodji  amo, 

Sramotan  glas  tvoj  neka  te  zaboli,  117 

0 sveti  Bože,  ako  smijem  samo, 

Na  zemlji  za  nas  što  si  propet  bio, 

Zar  oči  tvoje  okrenu  drugamo?  120 

U to  je  naum,  što  si  zamislio 

Za  kakvo  dobro,  u jazu  svog  neznanja. 

Sto  um  naš  nikad  ne  bi  dokučio?  123 

Jer  množtvo  ljutih  tirana  proganja 
1 tlači  Italju  i lopov  svaki  bude 
Marcel,  ako  se  strančareć  naganja.  126 

Fjoreneo  moja,  ove  rieči  hude, 

Što  ne  idu  tebe,  nek  te  razvesele, 

Jer  tvoji  od  drugih  bolji  bit  se  trude.  129 
Mnogim  u srcu  pravda  je,  al  žele 
Da  neumjestno  ne  dodje  do  luka : 

Dočim  je  tvoji  na  sva  usta  vele.  132 

Mnogi  se  odriču  časti  svoga  puka, 

Al  tvoji  brzo  i nezvani  se  nude, 

I viču : ja  se  ne  plašim  tih  muka ! 135 

Sad  buđ'  vesela,  ta  imaš  odkuđe; 

Jer  bogata  si,  mirna,  puna  sviesti, 

Da  ne  lažem,  tvoj  puk  nek  svjedok  bude.  138 
Atena  i Sparta,  koje  u povjest.i 
Tol  dične  bjehu  i stvoriše  zakone, 

Što  uzmogoše  žiću  đoprinesti  141 

Dobra  pram  tebi,  što  tol  tanke  spone 
Osnivaš,  da  do  pola  Studenoga 
Ne  dodje,  što  tkaš  kad  Listopad  tone. 

Kolikrat,  od  kad  sjećat  bih  se  moga. 

Ti  zakon,  novac,  ured,  običaje 

Promieni  i elane  obnovi  do  jednoga?  147 
Ako  se  sjećaš  i svjetlost  ti  sjaje, 

Vidjet  ćeš,  slična  bolestnici  da  si, 

Kojoj  ni  perje  mirovat  ne  daje, 

Što  okrećuć  se  bol  blažiti  zna  si.  151 

Tlima  č. 

58.  Sordello  de  Viskonti,  iz  Mantove,  stoji  u oči- 
stilištu,  medju  onima,  koji  su  bili  nemarni  prama  Bogu, 
pa  su  se  više  brinuli  za  rat,  za  književnost,  za  politiku 
i za  javne  poslove;  a obratiše  se  tek  pri  smrti.  Sordello 
je  bio  vrlo  dobar  pjesnik  iz  XIII.  vieka,  a Benvenuto 
iz  Imole  kaže,  da  je  bio  „nobilis  et  prudens  miles  et 
curialis“.  Dante  ga  spominje  u knjizi  ,,De  vulgari  elo- 
quio“  lib.  I.  cap.  15.  Sordello  takodjer  predstavlja,  kao 
svaka  glavna  osoba  u Danteovoj  pjesmi,  neku  veliku  ideju, 
a to  je  ovdje,  zanosni  i pošteni  patriotizam. 

61 — 63.  Uzklik  udivljenja  Danteova  prama  pravom 
rodoljubu. 

66.  U originalu  nije  jasno  ideja  istaknuta,  ali  se 
vidi.  da  je  pjesnik  htio  prikazati  dostojanstveno  i junačko 
držanje.  Ja  sam  taj  stih  preveo  slobodno. 

72.  Netom  Sordello  ču  ime  svoga  rodnog  grada  i 
spozna,  da  je  pred  njim  sugrađjanin,  od  milinja  mu 
prekinu  rieč,  pa  ga  vruće  zagrli. 

76.  Videći  Dante,  koliko  je  milinje  obuzelo  Sordella, 
netom  je  čuo  ime  svoga  rodnog  grada,  dodje  mu  u 
pamet,  po  zakonu  protivnih  ideja,  nemarnost,  i mržnja, 
koja  vlada  u Italiji,  i kako  je  u njoj  svako  otačbeničko  čuvstvo 
utrnulo;  pa  se  zalieće,  pun  gibelinske  srdžbe,  u ovaj 
krasan  i uprav  pindarički  polet,  gdje  najljućom  ironijom 
šiba  prilike  u domovini,  a navlastito  rodni  grad  Fjorencu. 
Ova  užasna  ironija,  dapače  preljuti  sarkazam,  najbolje 
dokazuje,  kako  Dante  ne  pjeva  slučajno,  kako  ga  fanta- 
zija vodi,  nego  da  mu  uviek  lebdi  pred  očima  visoki 
cilj  obćenitog  đobrostanja,  i slobode  domovine. 

78.  U originalu  stoji  jači  izraz,  ja  sam  upotrebio 
slabiji  rad  estetičko-ćudorednih  razloga. 

81.  Sladko  ime  = domovine,  ili  u užem  smislu 
zavičaja  Mantove. 

88.  Sto  vriedi:  U svom  zanosu  ovdje  pjesnik  pomišlja 
i personifikuje  svoju  domovinu  u obiestnoga  konja,  koji 
se  ne  da  ukrotiti.  Uzda  ovdje  znači  zakone,  koje  je  dao 
car  Justinijan  Italiji,  kad  ju  je  u VI.  vieku  oslobodio 
od  Gota,  uredio  njoj  upravu  i dao  glasoviti  kodeks, 
koji  se  po  njegovu  imenu  zove.  Što  vriedi,  veli  pjesnik, 
o biesni  konju,  da  te  je  car  Justinijan  svojom  jakom 
uzdom  zauzdao,  kad  nema  na  tebi  konjika,  nema  cara, 
koji  bi  te  morao  uzjašiti  i pritegnuti  ti  uzdu,  pa  biti 
te  kandžijom  i mamuzama. 

85.  Duge  obale  Tirenskog  i Jadranskog  mora. 

90.  Bez  te  uzde,  bez  Justinijanova  kodeksa,  manja 
bi  sramota  bila  za  Italiju,  da  u njoj  sada  ovakova  razuz- 
danost  vlada. 


91.  Vaj  sviete:  Pod  tim  razumije  Gvelfovce  i sve- 
ćeništvo,  koje  bi  moralo  biti  ponizno,  a ne  oholo  i 
pohlepno  za  vladom. 

92.  Dante  vidi  jedini  spas  u monarhiji  i za  to  pro- 
povieda  carsku  vladavinu. 

93.  Isus  je  rekao:  „reddite,  quae  sunt  Caesaris, 
Caesari;  et  quae  sunt  Dei,  Deo ; i „Regnum  meum  non 
est  de  hoc  mundo“. 

96.  Slaba  uzda  svećeničke  i gvelfovske  vladavine  ne 
može  ukrotiti  biesnu  Italiju. 

97.  Albreht,  sin  cara  Rudolfa,  bio  je  imenovan  za 
rimskoga  kralja  godine  1298,  a potvrđjen  od  pape  Boni- 
facija  VIII.  On  nije  nikada  došao  u Italiju,  nego  se  je 
brinuo,  da  si  osigura  njemačke  zemlje,  s toga  ga  Dante 
užasno  proklinje.  Krivo  imadu  oni,  koji  kude  Dantea, 
da  je  on  htio  podvrći  Italiju  tudjemu  vladaru.  Carstvo 
rimsko  nije  bilo  nasljedno,  nego  izborno,  za  to  je  mogao 
postati  carem  i Talijanac,  a u svakom  slučaju  on  je 
htio  da  Rim  bude  glavnim  gradom  svjetskoga  rimskoga 
carstva,  a Italija  središtem  i perivojem  ili  cvjetnom  njivom. 
Veliki  sintetični  um  Danteov  došao  je  do  uvjerenja,  da 
gvelfski  duh  ne  može  nikada  ujediniti  Italiju,  nego  je 
strovaliti  u sve  veći  nered,  i u tiranstvo  pojedinih  vel- 
moža.  Gvelfizam  je  u istinu  pod  izlikom,  da  se  bori  za 
slobodu,  sijao  neslogu  i ciepao  Italiju  na  sijaset  malih 
državica.  Jedino  gibelinski  duh,  jedino  carska  moć  mogla 
je  učiniti  kraj  ovom  neredu  i ujediniti  Italiju,  a da  je 
Dante  imao  pravo,  to  je  dokazala  povjest,  samo  što  je 
trebalo  mnogo  viekova,  dok  su  lakoumni  Talijanci  shva- 
tili i prigrlili  veliku  Danteovu  misao. 

100.  Neki  misle,  da  ovdje  Dante  proklinje  samo 
Albrehta,  kojega  je  ubio  godine  1308.  njegov  nećak 
Ivan;  ali  krv  je  obćeniti  izraz,  koji  znači  pokoljenje. 

105.  Ruđolf  i Albreht  su  težili,  da  zavladaju  Nje- 
mačkom, a nije  ih  bilo  briga  za  Italiju  „cvjetnu  njivu 
carstva". 

106.  Komu  nisu  poznate  razmirice  izmedju  obitelji 
Monteki  i Kap  uleti  u Veroni,  po  Shakespearevoj  tragediji 
„Romeo  i Julija"  ? 

107.  Monaldi  i Filipeski  bile  su  velikaške  obitelji 
u Orvijetu.  Ja  sam  skratio  ime  Filipeski,  jer  drugačije 
nije  bilo  moguće  zbiti  toliko  stvari  u jednu  kiticu,  koja 
je  vezana  tako  strogom  rimom. 

109.  Kapuleti  i Monteki  su  već  doživjeli,  poradi 
svoga  neprijateljstva,  toliku  nesreću,  a ove  muči  sumnja, 
da  bi  se  i njima  moglo  što  takova  dogoditi. 

111.  Ovaj  je  stih  i u izvorniku  nejasan.  Santafjora 
je  kod  grada  Siene,  u ono  vrieme  su  ju  harali  svaka- 
kovi  lupeži. 

112.  Rabim  talijansko  ime,  jer  se  Rim  ne  slaže  sa 
riečju  udovica,  što  sliedi. 

115.  Ironija  raste  postepeno:  hoće  da  reče,  kako  se 
ovdje  ljudi  mrze. 


36 


286 


TIEN  AC 


Br.  18 


118.  U gorčini  svoje  duše  Dante  pita  Boga,  za  što 
on  ne  pomogne  Italiji.  „Ako  smijem,  samo“  obratiti  k tebi 
ovaj  upit.  Dante  kao  da  se  kaje,  što  je  tako  smion. 

123.  Tko  će  shvatiti  tajne  namjere  božje?  Tko  zna, 
nije  li  sve  na  svietu  za  dobro,  i zlo  samo  ne  ima  li 
dobrih  posljedica,  kojih  mi  ne  možemo  predvidjeti? 

126.  Svaki  prosti  lopov,  ako  se  u strančarenju  naganja, 
i postane  sa  svoje  odvažnosti  glasovit,  slavan  je  kao 
kakav  Marcel.  Dva  su  glasovita  Marcela  bila  u Bimu. 
Jedan  je  onaj,  što  je  osvojio  Sirakuzu,  te  je  slovio  kao 
najbolji  rimski  junak  i kao  uzoran  čovjek.  Drugi  se  je 
opro  tiranstvu  Cezara.  0 njem  veli  Lukano : ,,Marcellusque 
loquax“  (I.  p.  s 313.).  Ako  je  ova  figura  antonomasija, 
onda  Dante  misli  prvoga,  ako  je  ironija,  ovoga  drugoga, 
koji  je  bio  brbljav. 

127 — 129.  Ironija  biva  sve  jača  i ljuća.  Hoće  da 
reče,  da  je  Fjorenca  najgora. 

130.  Dante  je  više  puta  rad  svoga  lakoničkog  stila 
nejasan  i artificijozan,  a to  je  jedna  od  njegovih  najvećih 
mana.  Hoće  da  reče,  da  se  drugi  boje  reći  u neumjestno 


vrieme  pravdu,  koju  poznaju,  ali  ne  puštaju,  da  dodje 
do  luka  do  usana,  koje  bi  ju  bacile  u javnost:  dočim 
se  Fjorentinci  ne  boje  reći  pravicu ; dakako  i to  je 
ironija. 

135.  I ovi  su  stihovi  u originalu  artificijozni.  Hoće 
da  reče,  da  se  drugdje  mnogi  boje  obnašati  javne  službe 
i vladati,  dočim  se  svaki  Fjorentinac  i sam  nameće  i 
veli,  da  njega  taj  teret  ne  plaši. 

138.  Neka  mi  bude  svjedokom  nesretno  stanje  Fjo- 
rentinskog  pučanstva. 

142.  Ironija  dolazi  do  vrhunca.  On  veli,  da  su  Fjo- 
rentinci tako  pametni,  da  uviek  snuju  nešto  nova,  nove 
zakone  i novu  upravu;  tako  da  se  ona  mienja  svakih 
petnaest  dana,  od  konca  listopada  do  polovice  studenoga. 

145 — -151.  Sad  njegova  srdžba  prekipljuje,  ostavlja 
ironiju  i sarkazam  pa  otvoreno  psuje  Fjorencu,  te  je 
prispodablja  bolesnici,  koja  se  prevrće  u krevetu  s jedne 
strane  na  drugu,  da  ublaži  bol,  koja  ju  muči.  Fjorenca 
bi  na  ime  htjela  ublažiti  svoje  nevolje  mienjanjem  uprave, 
ustava  i zakona. 


ne  oči,  one  plave 
Ljubice  u beru  bielom. 

Sto  se  tako  nježno  kriju 
Pod  stidljivim  svojim  velom; 
One  usne,  s kojih  u sviet 
Svetosti  se  lije  česma, 


Davna  spomen. 

One  usne,  s kojih  svaka 
Bieč  je  za  me  nova  pjesma 
Sjećaju  me  jedne  duše, 

Iz  prošlosti  duše  rajske, 

Na  ljubavnoj  što  je  zviezdi 
Vidjeh  jedne  noći  majske. 


II  pod  plaštem  nevinosti 
Tuj  se  ona  duša  skriva, 

II  to  tek  je  odsjev  čuvstva, 
Što  ga  davno  ja  uživah?! 


Stjepko  Španić. 


Katarina  Zrinska,  banica  hrvatska  (1625 — 1673). 

Napisao  Juraj  Tomljenović. 

(Nastavak.) 


sada  da  vidimo,  kako  je  ponosita  gospodja  Zrin- 
skoga  živjela  u tudjoj  zemlji,  izvan  Hrvatske? 

Zatvoriše  ju  na  t.  zv.  „Tummelpatzu"  u samostanu 
dominikanka,  gdje  joj  dadoše  više  soba.  Ali  ni  ona  ni 
sluge  ne  smjedoše  izići  izvan  zidina  samostanskih.  Otkad 
ju  nesmiljena  bolest  prvi  put  uhvati,  nikad  ju  ne  pusti 
više.  Ni  na  jednoj  nozi  ne  može  stajati,  pa  ipak  htjedoše, 
da  — ide  iz  Gradca!  Stan  joj  bio  u sredini  grada  za 
to,  da  ne  može  uteći ! Ob  dan  i ob  noć  14  nasadjenih 
bajuneta  pokazivalo  izvjedljivoj  svjetini,  što  no  je  tuda 
prolazila,  da  je  unutra  banica  hrvatska.  A da  joj  gorka 
čaša  bude  još  ljuća,  naložiše,  da  se  kćerka  Zora  od  nje 
odijeli  i spravi  u koji  samostan. 

Već  drugi  dan,  kako  je  bila  došla  u Gradac,  dodje 
k njoj  dvorski  podkancelar,  da  joj  javi  tu  žalosnu  vijest. 
Poput  lavice  skoči  majka  za  svoje  dijete,  što  joj  otimaju 


i tu  jedinu  utjehu.  Više  ne  treba,  nego  da  i život  pusti. 
Malena  se  Zora  nije  dala  otrgnuti  od  grudi  majke  svoje. 
(Bački,  spom.  dj.  305.,  306.,  307.,  311.,  399.,  256., 
412.,  430—1.). 

Ni  na  domaku  zime  nije  se  niko  brinuo,  da  žena 
Petra  Zrinskoga  mjesto  prnjavih  i slabih  haljina  dobije 
bolje.  A kćerka  joj  Zora!  „Ođrapane  haljine  djetinje" 
— eto  riječi  Smičiklasovih  — ođavale  su,  da  ne  živi 
više  pod  zaštitom  ni  oca  ni  mile  majke".1  Katarina  sama 
crta  bijedne  dane  života  svoga  u pismima,  kojima  uzalud 
traži  pomoći  i zagovora. 


1 Smičiklas  u hrv.  povjesti  II.,  govoreći  o uroti.  Samo  je 
gradačko  vojno  vijeće  molilo  kralja  Leopolda,  da  im  se  dade 
više  haljina.  Ono  veli : »najveća  nužda  zahtijeva,  da  im  se  dadu 
druge  odjeće  i više«.  Zora  ima  samo  4 košulje;  majka  Katarina 
samo  3;  kći  ima  samo  »ein  einziges  Rockhel  unđ  Klaidt«  (Rački 
spom.  dj.  350.). 

2.  sječna  1671.  piše  ,.iz  tamnice"  (aus  đem  Arrest) 
— kako  sama  veli  — pismo  kancelaru  Lobkovicu,  e da 
bi  se  zauzeo  za  njezinu  kuću;  punih  9 mjeseci  nije  čula 
ni  o komu  svome.  Svi,  koji  joj  prije  bjehu  najbolji  pri- 
jatelji njezine  kuće,  sad  ili  ne  će  ili  ne  smiju,  da  ju 
zagovaraju  pred  kraljem.  „Tu  me  u Gradcu"  — veli 
nadalje  — ,,s  mojom  kćerkom  drže  pod  strogim 

zatvorom,  ne  puštaju  ni  žive  duše  osim  ispovjednika 
k meni  i postupaju  sa  mnom  na  grozan  način".  Drugi 
list  od  istoga  dana  ide  na  kralja,  a sadržaja  je  gotovo 
istoga.  I u njem  oplakuje  grozni  udes,  pa  da  od  „dragoga" 
muža  i „jedinoga"  sina  ne  može  ništa  čuti.  Sva  su  joj 
dobra  oteli-;  ona  i njezina  desetgodišnja  Zora  više  su 
mrtve  nego  žive  odvedene  u Gradac.  Poslugu  ima  slabu : 
samo  dvije  sluge  i jednoga  sobara,  koji  inače  malo  govori'. 
Pođvorkinja,  koja  joj  dodaje  novac,  što  ga  je  dvorska 
komora  odredila  uz  nedjeljnju  isplatu,  psuje  ju  najprostijim 
psovkama.  I ako  se  često  potužila,  nitko  joj  nikad  na  to 
ne  odgovara.  Medju  tim,  ne  odgovoriše  joj  ni  toga  puta. 
(Bački,  spom.  dj.  434.,  „Arhiv"  IX.  173.,  Rački  sponi, 
dj.  433.).  Može  se  reći,  da  je  Katarina  Zrinska,  otkad 
su  ju  odvukli  iz  Medjumurja,  pogibala  i od  golotinje  i 
od  glada.1  Srećna  je  bila,  dok  je  hrvatsku  majčinu  riječ 
mogla  čuti  od  svoje  dvije  sluge.  Ali-  da  ni  toga  ne  bude, 
naloži  vojno  vijeće,  da  se  njezini  sluge  rodom  Hrvati  i 
Magjari  otpuste,  pa  Nijemcima  zamijene.  Jedva  možemo 
pomisliti,  kako  je  jadnoj  materi  srce  pucalo,  kad  njezine 
nejake  Zore  nije  u bolesti  imao  nitko  pođvoriti.  (Rački, 
spom.  dj.  347.,  434.).  I opet  navališe,  da  joj  bolno  dijete 
svakako  oduzmu,  onda  majka  Katarina  uspisa  ovako 
kralju: 

„Neka  mi  dozvoli  Vaše  Veličanstvo,  da  moja  jedina 
kćerka  Zora  Veronika,  kao  štaka  moje  ražalošćene  sta- 
rosti, utjeha  zapuštene  udove,  i nadglednica  moje  bolesti, 
ne  bude  od  mene  rastavljena;  sigurno  će  ona  marljivo, 
kreposno,  u lijepim  načelima  i u ručnim  poslovima  biti 
odgojena.  Konačno,  da  moje  ubogo  tijelo,  koje  i bez  toga 
pada  k smrti,  ne  kažnjiva  zatvor  ili  manastir,  gdje  me 
samo  mrze,  što  moju  dušu  samo  u pogibao  i moje  tijelo 
u ranu  smrt  privesti  može".  (Arhiv  IX,  174.;  pismo  je 
od  24.  rujna  1671.). 

Uzalud  sve;  svijet  nije  slušao  njezinih  molba.  Uzalud 
i stari  znanac  kuće  Zrinskih  o.  dr.  Forstal  svjetovao 
kneza  kancelara,  da  se  Zora  preda  na  odgoj  Sofiji,  nje- 
zinoj strini.  Otrgoše  dijete,  posljednju  utjehu,  od  jadne 
majke  i odvedoše  u Celovac.  15.  veljače  1672.  prispje 
Zora  u samostan,  gdje  predstojnica  javi  ovako : „Nešto 
je  propala,  treba  više  njege,  ali  će  se  za  nju  veće  skr- 
biti". Medju  tim  slaba  bila  ta  skrb  za  ubogo  siroče,  te 

1 U pismu  od  2.  siječnja  1671.  na  kancelara  tuži  se,  da 
nema  ni  kuhača  ni  kuharice,  da  joj  kuha  supruga  korporala, 
koji  ju  straži,  ali  pošto  ta  ima  dvoje  djece,  da  nema  kad.  Doduše, 
dozvoljeno  joj  je  držati  jednu  kuharicu,  ali  kakva  je ! Ova  ne 
će  sluga,  već  po  svojoj  volji,  u te  se  pak  ona,  Katarina,  ue  može 
pouzdati.  (Rački,  sp.  dj.  434.) 


se  majka  Katarina  opet  16.  svibnja  1673.  godine  tuži 
kralju  Leopoldu,  kako  dobiva  vijesti,  da  joj  kćerka  u 
svem  strada,  da  joj  ne  daju  govoriti  do  s jedinim  ispo- 
vjednikom, da  ju  na  svu  silu  hoće  pokaludjeriti.  (Rački, 
spom.  dj.  349.,  gradač.  „Tagespost"  od  g.  1867.  Nr.  63.) 

Kako  je  jadan  život  i koliko  je  muka  podnosila 
Katarina  Zrinska  izvan  Hrvatske,  dok  ne  odijeliše  od  nje 
djeteta,  to  pokazasmo,  a što  je  tek  za  tim  moralo  nastati 
u materinoj  duši! 

Ne  pristaje  okviru  ove  radnje,  da  opisujemo  boravak 
i dalnju  sudbu  njezina  muža  i brata  u Beču.  Oni  oba 
izgubiše  junačke  glave  na  iznenadjenje  Evrope,  a na 
užas  njihova  naroda.  Gujmo  samo  pismo,  što  ga  napisa 
Petar  vjernoj  druzi  svojoj,  a u oči  kobne  smrti  svoje: 

„Moje  drago  srce!  nemoj  se  žalostiti  svrhu  ovoga 
moga  dokončanja,  sutra  o deseti  ure  budu  mene  glavu 
sekli,  i tulikajše  naukupe  tvojemu  bratcu.  Danas  smo  mi 
jedan  od  drugoga  srčeno  prošćenje  uzeli.  Zato  jemljem 
ja  sada  po  ovom  listu  i od  tebe  jedan  vekovečni  valete. 
tebe  proseći,  ako  sam  te  u čem  zbantuval,  ali  ti  se  u 
čem  zameril  (koje  ja  dobro  znam),  oprosti  mi.  Budi  bog 
hvaljen,  ja  sam  k smrti  dobro  pripravan,  niti  se  plašim, 
ja  se  ufam  u boga  vsamogućega,  koj  me  je  na  ovom 
svitu  ponizil,  da  se  tulikajše  mene  hoće  smilovati,  i ja 
ga  budem  molil  i prosil  (komu  sutra  dojti  ufam  se), 
da  se  mi  naukupe  pred  njegovim  svetem  thronušem,  u 
diki  vekovečne  sastanemo.  Veče  ništar  neznam  ti  pisati, 
nit  za  sina  nit  za  druga  dokončanja  našega  siromaštva; 
ja  sam  se  vse  na  božju  volju  ostavil.  Ti  se  ništar  ne 
žalosti,  ar  je  to  tak  moralo  biti.  V Novom  mestu  pred 
zadnjem  dnevom  mojega  življenja  29.  dan  aprila  miseca 
o sedme  ure  pred  večer,  leta  1671.  Naj  te  gosp.  bog 
s mojom  kćerju  Aurom  Veroniku  blagoslovi.  Grof  Zrini 
Petar".  Izvana  je  metnuo  natpis:  „Moje  najdragše  gospe, 
hižne  tovarušice,  za  sada  udove,  gospe  Annae  Catharinae 
grofinae  Zrinske"  (Rački,  sp.  dj.  551.). 

Nikakve  potvrde  ne  nadjosmo  nigdje,  da  je  to  pismo 
došlo  na  ruke  one,  kojoj  je  bilo  namijenjeno.  I tako  ni 
posljednji  ,,S  Bogom",  što  joj  ga  „dragi"  muž  upravi,  nije 
mogla  primiti.  Kako  je  ipak  saznala  za  njegovu  smrt, 
-nije  nam  poznato.  To  je  sigurno,  da  je  već  svibnja  mjeseca 
god.  1871.  znala;  rujna  iste  godine  zove  već  sama  sebe 
„udovom".  („Arhiv"  IX.,  174.,  čitaj  pismo  od  24.  rujna 
1871.). 

Katarina  Zrinska  bila  je  začetnica  i duša  velike 
urote  Zrinskoga.  U Beču  su  to  dobro  znali.  Diplomaciju 
stranih  dvorova  zanimao  je  način  postupanja  s njom. 
Dvor  je  bio  podigao  i parnicu  proti  njoj  kano  i proti 
palatinci,  kojoj  ne  pomože  ništa  njezina  izdaja.  Koliko 
li  se  ljepše  ponijela  banica  hrvatska  od  ugarske  slavljene 
palatinke  rođoljubke!  Medju  tim  je  ispitivanje  Katarine 
bilo  samo  forme  radi,  jer  se  je  već  davno  sve  znalo  i 
davno  joj  već  dosudjena  bila  vječita  tamnica,  da  tako 
dokonča.  (Rački,  sp.  dj.  592 — 3.,  365.). 

Njezin  jaki  dali  slomi  neprijatna  sudbina,  zastre 
vječita  tama,  ona  — poludi.  Dne  6.  studenoga  1673. 
odseli  se  s ovoga  nestalnoga  i jadnoga  svijeta,1  koji  njoj 
nije  mogao  podati  počinka. 

Na  ovom  ćemo  mjestu,  prije  nego  prijedjemo 
k crtanju  njezina  značaja,  popratiti  njezinu  djecu.  Jelena, 
najstarija  kći,  umre  g.  1703.  u Aziji;  Judita  Petronela 
preminu  kano  opatica  ovdje  u Zagrebu,  dok  Zora  dokonča 
u Celovcu  mladi  vijek  svoj.  0 ovim  smo  trima  već  prije 
govorili,  a preostaje  nam  još  jedini  sin  Ivan  Antun.  I 
ako  mu  se  ništa  nije  moglo  spočitnuti,  ipak  izgubi  i on 
dragu  slobodu.  Silom  htjedoše,  da  bude  svećenikom. 
Uzalud  se  branio,  da  ne  će  biti  „ni  pop  ni  fratar",2  da 
ga  otac  njegov  nije  za  to  učio,  već  za  vojnika.  Uzalud  se 
otimao  dalnjim  naukatna,  da  se  je  dosta  naučio,  da  je 
svršio  gimnaziju  i filozofiju,  da  više  ne  treba  zavodskoga 
nadstojnika  (prefekta).  Već  kao  mladić  bio  Ivan  Antun 
veoma  naobražen.  Vidio  je  strane  države,  proputovao 
puno  svijeta,  odgojen  u velikoj  slobodi  po  običaju  kuće 
Zrinskih.  Bio  je  znalac  mnogih  jezika.3  Da  napomenemo, 
govorio  on  savršeno : hrvatski,  talijanski,  njemački,  fran- 
cuski, španjolski,  magjarski  i latinski.  Slušao  je  i pravo; 


1 Arhiv  IX.  175.  Ne  znamo,  što  je  od  njezinih  stvari:  velikog 
kaleža,  crkvene  odjeće  i slike  od  oltara  iz  kapele  priredjene  za 
nju  u Gradcu. 

2 Bački,  sp.  dj.  346.  pismo  Iv.  Antuna  kralju  Leopoldu. 

3 Tako  ga  opisuje  0.  Grover  u pismu  iz  Praga  knezu 
Lobkovicu,  u Račkoga  sp.  dj.  350. 


I.  Gjurgjevska  kolenđa. 

an  prije  Gjurgjeva  počinju  se  odrasli  pastiri  pri- 
pravljati za  koledanje.  U jutro  već  odilaze  pastiri 
u šumu,  da  načine  rog  i odsijeku  „Jurjevsku  kitu".  Za 
„Jurjevsku  kitu"  uzimlju  lijep  krošnjat  brezić,  koji  već  u 
ovo  vrijeme  imade  dovoljno  razvijeno  lišće;  rog  prave  od 
mlade  kestenove  kore.  Obično  odabiraju  za  taj  posao 
kesten,  kojemu  je  kora  glatka  i bez  svrži;  svrži  na  ime 
smetaju  kod  guljenja,  jer  ispod  svrži  nastaje  rupica. 
Koru  gule  tako,  da  kesten  naokolo  izrežu  u podobi  vijka; 
taka  se  kora  guli  dosta  lako  s kestena,  jer  baš  u to 
vrijeme  kola  mezga.  Rog  saviju  u šilj,  koji  je  tako  uzak, 
da  se  u nj  može  utaknuti  pištaljka,  bez  koje  ne  daje 
truba  glasa.  Koledjani  uzmu  obično  po  dvije  trube,  a 
udese  ih  tako,  da  jedna  ima  viši,  a druga  niži  glas. 
Visina  i đubljina  glasa  ovisi  o pištaljci;  ako  je  pištaljka 
tanja  i uža,  daje  viši  glas,  obratno  opet  dublji  glas.  Kad 
se  smrači,  polaze  koledjani  na  posao  i to  najmanje  dvojica 
zajedno.  Ako  su  samo  dvojica,  ne  uzimlju  sobom  ništa 
nego  kitu,  trube  i košaru  za  jaja.  Složi  li  se  više  kole- 
djana,  to  uzimlju  sobom  tamburice  i gusle,  — uz  pome- 
nute  već  stvari  — pa  se  dadu  na  put. 


gimnastičar  bio  vrstan.1  Pri  propasti  kuće  svoje  vrati  se 
s putovanja  po  Evropi,  dodje  u Beč  kano  jamac  mira,  pa 
su  ga  na  zapovijed  bečkog  dvora  silili,  da  uči  teologiju 
u Pragu.  Uzalud  se  u 18.  godini  života  poziva  na  zakone 
svoje  domovine  Hrvatske,  da  je  punoljetan,  svoj  gospodar. 
(Bački,  sponi.  dj.  346.,  pismo  Ivana  Antuna  kralju 
Leopoldu).  Naročita  mu  je  želja  bila,  da  se  posveti  zani- 
manju oca  svoga,  da  bude  vojnikom ; molio,  da  mu  dadu 
bar  jednu  satniju,  da  on  gdjegod  s njome  zapovijeda. 
Nekadašnji  njegov  učitelj  o.  dr.  Porstal  piše  knezu 
Lobkovicu  za  njega  i sestru  mu  Zoru:  „ovi  bijednici 
nemaju  nikoga  rodjaka  ili  srodnika,  da  govori  za  njih". 
(Bački,  sp.  dj.  346.,  349.). 

, Poslije  mu  dozvoliše,  da  bude  vojnikom  i prekrstiše 
slavno  ime,  pred  kojim  se  je  klanjala  Evropa,  u „Gnađe". 
Za  druge  ga  bečke  vojne  potvoriše,  da  je  buntovnikom, 
uhvatiše,  pa  s njim  u Tirolsku,  u tvrdju  Battenburg  ili 
— prema  drugima  — u Kufstein.  Iza  dugoga  tamno- 
vanja stiže  ga  napokon  udes  matere  njegove,  — poludi 
i on.  On,  sin  Petra  Zrinskoga,  umre  u 50.  godini  života, 
dakle  u dobi  oca  svoga  god.  1703.,  iste  godine,  kad  i 
njegova  sestra  Jelena.  Njih  dvoje  bijahu  posljednji 
odvjetci  velike  i slavne  kuće  Zrinskih. 

1 0 svem  tom  vidi  pismo  Iv.  Antuna  od  27.  rujna  1670 
iz  Praga  Lobkovicu,  u Račkoga  sp.  dj.  127.,  350. 

(Svršit  će  se.) 


Kad  đodju  pred  kuću,  oglase  se  trubama  i pozdrave 
ukućane  sa  „Hvaljen  Isus"  ; sad  zasviraju  najprije  koju 
narodnu,  a onda  počinju  pjevajući  citirati  „Jurjevsku 
pjesmu"  : 

Prošal  je  proŠal  pisani  Vazam, 

Došal  je  došal  zeleni  Juraj: 

Preko  luga  zelenoga 
ća  od  morja  crljenoga 

Po  suvom  putu,  po  debelom  grudju  5 

Na  vranom  konju,  po  ravnom  polju. 

Sveti  Juraj  oružnik, 

Svakom  Božjem  pomoćnik 
Donesal  je,  donesal : 

Lakat  dugu  mladicu,  10 

Pedalj  dugu  travicu, 

Pune  grabe  trave, 

Da  se  rane  krave; 

Pune  grabe  vode, 

Da  se  krave  poje.  15 

Svetog  Jurja  nosimo, 

U*ime  Boga  prosimo: 

Dajte  nam  par  jajac, 

Da  vam  Bog  da  pišćenac; 

Dajte  nam  par  janjac,  20 


K o 1 e n d e. 


* Ovo  »u«  i »i«  izgovara  se  sinicezom  i nastaje  glas  »j«. 

Da  vam  Bog  da  dost  ovac; 

Dajte  nam  soli, 

Da  budu  deblji  voli. 

Dajte  nam,  dajte,  25 

Stare  naše  majke  1 
Dajte  nam,  dajte, 

Dalki  su  nam  puti, 

Cipeli  su  vutli, 

Ide  voda  nutar;  30 

Šilo  nam  je  v Riki, 

Dreta  u Metliki, 

Blato  nam  je  do  kolena, 

Voda  do  ramena.  34 

Prva  dva  stiha  citiraju  polako  i s nekim  dosto- 
janstvom. Slijedeća  pak  četiri  stiha  govore  takim  glasom, 
kao  da  hoće  istaknuti  neko  žurbanje.  Stihove  6.  i 7.,  16. 
i 17.,  pa  24.  i 25.  ističu  opet  glasom,  dok  ostale  govore 
običnim  pjevačkim  glasom. 

Svršiv  citiranje  čekaju  darove  (obično  jaja).  Ivole- 

djani  često  umeću  kod  pomenute  prošnje  razne  stihove.  U 

ovake  stihove  — često  nezgrapne  — umeću  razne  stvari, 
kojima  znadu  da  obiluje  dotična  kuća,  ne  bi  li  ih  ovima 
darovali.  Tako  n.  pr.  vele:  „Dajte  nam  meda,  da  ne  bude 
leda  (tuče)“  ili:  „Dajte  nam  groš,  da  dodjemo  još“  i.  t.  d. 

Darove  nosi  koledjanima  djevojka  ili  snaša,  pa  prije 
nego  će  predati  darove  otkine  grančicu  s „Jurjevske 
kite“,  zaželjevši  svojoj  kući,  da  bi  Bog  izlio  na  nju  svoj 
blagoslov. 

Jurjevsku  kitu  pominju  koleđjani  u pjesmi:  Svetog 
Jurja  nosimo.  Kad  dobiju  koleđjani  darove,  zaigraju  u 
trube  i podju  dalje.  Takih.  koledjana  ide  više  skupina 
ob  noć  selom.  Dovršivši  koledanje  sastanu  se  pred  zoru 
nasred  sela,  da  zapjevaju  selu  onu  krasnu  narodnu  pjesmu  : 
„Lipo  ti  je  rano  uraniti,  baš  u zoru,  kad  slavulji  poju“. 
Ovako  dočekaju  u šali  i veselju  Gjurgjevo.  Sam  Gjurgjev 
dan  proslave  lijepim  običajem,  koji  evo  napominjem. 

• — U nekim  se  krajevima  našeg  naroda  veli : Gjurgjev,  y 
danak  — hajdučki  sastanak ; no  ja  bih  za  svoj  kraj 
(Barilović)  radije  rekao : Gjurgjev  danak  — pastirski 
sastanak,  premda  kod  mene  ne  vele  ni  jedno. 

U narodu  imađe  dosta  sujevjernih  bajka  o Gjurgjevu 
danu;  tako  n.  pr.  vele,  da  poljem  leti  bijela  žena  — copr- 
niea,  pa  da  uzimlje  kravama  mlijeko.  Osobito  se  stare 
žene  ističu  na  Gjurgjevo  svojim  tobožnjim  coprijama. 
One  ustaju  već  ranom  zorom,  pa  čitavo  jutro  do  sun- 
čanoga ishoda  šaraju  oko  kuće  s drenovim  šibama,  koje 
se  blagosilju  o cvjetnoj  nedjelji,  s kostima  od  mesa  bla- 
goslovena  na  Uskrs  i svetom  vodom.  Sve  ovo  njihovo 
čaranje  smjera  na  to,  da  bi  im  sve  najbolje  uspijevalo 
u stočarstvu  i gospodarstvu,  s toga  su  vrlo  revne  u 
svojem  čaranju. 

Prijeđjimo  na  pastire.  Gjurgjevo  je  njihov  dan; 
nijesam  opazio,  da  bi  se  ikojem  danu  tako  veselili  kao 
Gjurgjevu.  Na  Gjurgjevo  se  obično  pušta  rogato  blago 
prviput  na  pašu;  s toga  se  pastiri  nakon  probavljenog 
zimskog  sna  pripravljaju,  da  što  dostojnije  proslave  taj 


dan,  u koji  će  opet  početi  dol  i gora  odjekivati  njihovim 
zvonkim  glasom.  Toga  dana  vrše  tako  zvano  štovanje, 
t.  j.  pastirsku  gozbu  pod  vedrim  nebom.  Od  kuće  ponesu 
po  izbor  sirova  jestiva,  koje  će  se  na  paši  pripraviti. 
Taka  gozba  rado  izmamljuje  taj  dan  svu  djecu  na  pašu. 
dok  ih  inače  tjeraju  šibom  na  pašu.  Najljepšu  djevojku 
pastiricu  odaberu,  da  bude  planinka;  ona  prigotavlja  jelo, 
a ostale  joj  djevojke  dvore.  Momčad  se  pak  raziđje  za 
blagom  i otidje,  da  ureže  tako  zvanu  „Jurjevsku  šibu", 
za  koju  odaberu  lijep  ljeskov  prutić.  Prutić  odreže  svaki 
pastir,  jedan  za  sebe,  a drugi  za  svoju  drugaricu  — 
pastiricu.  Osobito' je  zanimljivo  predavanje  šiba  pastiri- 
cama;  tom  zgodom  razviju  se  često  vrlo  nježni  osjećaji. 
Najljepšu  šibu  dobije  dakako  planinka;  predavanje  se 
šiba  vrši  prije  objeda.  Blagovalište  je  obično  kraj  vrela 
u gaju.  Divne  li  idile  objedovati  kraj  romon-vrela  u hladu 
uz  začinku  slavuljevu,  dok  te  opet  odasvud  opaja  miris 
šumskog  cvijeća! 

Poslije  objeda  razgali  se  čista  narodna  duša,  pa 
pjesmi  i igri  ne  ima  onda  do  večera  kraja  ni  konca.  Tu 
se  pjeva,  pleše,  igra  i udara  u tamburu.  Pred  noć  dolaze 
roditelji,  pa  gledaju  svoju  razdraganu  djecu  i blago,  koje 
se  je  prviput  sastalo  poslije  duge  zime,  pa  se  sada 
ponovno  spoznaje  i liže ; narod  pače  vjeruje,  da  i razgovara. 

Gotovo  sam  zaboravio  istaknuti,  kako  se  djeca  povode 
za  starijima,  pa  dolaze  o užinsko  doba  s brezovom  granom, 
ističući  osobito  onaj  dio  pjesme,  koji  radi  o darovima, 
t.  j.  jelu. 

0 sunčanu  zahodu  vraća  se  pastirska  družba  kući : 
njihova  lijepa  pjesma  ne  umukne  više  u polju,  dok  ne 
počnu,  kako  oni  vele,  bijele  muhe  letjeti  — sniježiti. 


II.  0 Ivanju. 


Ovde  Bog  daj  dobar  večer, 

Stare  majke,  stari  ćaćki; 

Daj  nam  Bože  dobro  leto,  | 
Dobro  leto  i proliće.  j 
(Ovaj  se  pripjev  dodaje  poslije 
svake  kitice). 

Lipi  Ive  kris  nalaže, 

Kris  nalaže,  venac  plete. 

Stare  majke,  buđ’te  ćerke, 

Da  se  ćerke  zorom  staju; 

Da  počešu  plave  kose 
I umiju  belo  lice, 

I pometu  bele  dvore, 

Bele  dvore  i komore; 

I oriblju  žule  stole, 

Žute  stole  javorove 
I žličice  bršljanove; 

I donesu  bistre  vode, 

I naliju  čiste  lonce. 

Stari  ćaćki,  bud’te  sinke, 

Da  se  sinki  zorom  staju; 

Da  izrenu  ridje  vole, 

Ridje  vole  u lugove; 


I napasu  ridje  vole 
I posiju  belo  žito, 

Belo  žito  i ženicu. 

Dajte,  dajte,  stare  majke: 
Ako  li  nam  niš  ne  date, 

Vi  nam  dajte  lipog  Ivu; 

Ispeljajte  pod  jabuku, 

Pod  jabuku  crljeniku, 

Da  mi  s njim  se  poigramo, 
Poigramo,  potancamo; 

I lipo  ga  nakitimo 
S rožicami  ivanjskimi, 

I k sebi  ga  odpeljamo. 

Mi  ć’mo  njega  dobro  ranit: 
Suvim  sirom  i pogačom, 
Belim  mlikom  i šećerom. 

Aj’dmo  sada,  lipi  Ivo, 
Aj’dmo  sada  pjevajući:  — 
Daj  nam,  Bože,  dobro  leto, 
Dobro  leto  i proliće 
0 Ivanju  i Štefanju. 


Br.  18 


VIENAC 


291 


Ovu  pjesmu  ne  bih  smio  ni  uvrstiti  međju  kolenđe, 
jer  na  nekim  mjestima  veli  narod  o njoj  da  se  lađa; 
pripadala  bi  dakle  međju  ladarske  pjesme;1  no  jer  zanosi 
na  koledske  pjesme,  uvrštujem  je  ovamo.  0 njoj  ne  mogu 
ništa  osobito  reći,  a ni  običaji  nijesu  kod  nje  toliko 
lijepi,  osim  što  djevojke  nalažu  kriješ,  pletu  vijence  i 
vratnice  i krovove  kite  ivanjskim  cvijećem.  Volujsko  pak 
oko  zatiču  u kućna  brvna  prema  istočnoj  strani.  Svakoj 
duši  u kući  ili  u rodbini  namijene  jedno  volujsko  oko. 
To  čine  u predvečerje  ivanjsko ; čije  volujsko  oko  uvene 
preko  noći,  onoga,  vele,  da  će  stići  kaka  nevolja. 

Napjev  ove  pjesme  jest  vrlo  lijep,  osobito  kad  ga 
izvodi  djevojački  zbor,  u kojemu  jedne  izvode  melodiju, 
a druge  je  prate.  Sve  se  kitice  pjevaju  po  istoj  melodiji. 


1 U Maji  čuo  sam,  da  ima  pjesma  ivanjska,  koja  ima 
pripjev:  Oj,  lađo  oj! 


Ispitujući,  doznao  sam,  da  se  ta  pjesma  nalazi  i u 
drugim  krajevima  našeg  naroda,  dakako  s raznim  varija- 
cijama. Djevojke  u bližnjoj  okolici  karlovačkoj  lijepo 
okićene  pjevaju  ovu  pjesmu  na  Ivanje  idući  od  kuće  do 
kuće ; često  udju  i u grad,  a ondje  ili  darivaju  novcem. 
U posljednjem  stihu  pod  Stefanjem  razumijeva  se  Stjepan- 
kralj  (20.  kolovoza).  S onim  o Ivanju  i Stefanju  izriče 
se  želja,  da  bi  bila  godina  dobra  i nadobna1  o Ivanju  i 
Stjepanju,  t.  j.  mjeseca  lipnja  i kolovoza,  jer  tada  treba 
ponajviše  vlage  za  usjeve;  u lipnju  se  na  ime  puni  strnsko 
klasje,  a u kolovozu  se  izineće  proja  i kukuruz.  Kad  ne 
bi  bilo  nadobno  vrijeme,  ostali  bi  usjevi  jalovi. 

Priopćio  Ivan  Horvatić. 

1 Nadobna  godina:  ovo  će  biti  po  svoj  prilici  provincija- 
lizam, a poznat  je  u kajkavaca  i štokavaca  općine  Barilovićke; 
znači  pak  godinu,  koja  je  onakova  baš  kako  treba,  t.  j.  da  ima 
u njoj  dosta  vlage  i sunca  već  p-ema  potrebi. 


t Mirko  Bogović. 


Dne  4.  svibnja  umro  je  u Zagrebu  hrvatski  pjesnik  Mirko 
Bogović,  znamenita  ličnost  iz  ilirskog  doba.  Rodio  se  2.  veljače 
g.  1816.  u Varaždinu.  Kao  mladić  bješe  odabrao  vojnički  stalež, 
no  oko  god.  1840.  istupi  iz  vojničtva,  koje  nije  prijalo  živahnoj 
ćudi  njegovoj,  pa  došavši  u Zagreb,  dovrši  pravoslovne  nauke  i 
oduševljeno  se  pridruži  narodnoj  ilirskoj  stranci.  Doskora  se 
proslavi  kao  pjesnik  u »Danici«  i izda  zbirku  pjesama  »Ljubice«, 
koje  je  posvetio  Ljuboslavi.  Kobnoga  dana  29.  srpnja  1845. 
borio  se  za  svetu  narodnu  stvar  i bio  teško  ranjen.  God.  1848. 
pomagao  je  živo  banu  JelaČiću.  U vrijeme  absolutizma  bavio  se 
većinom  knjigom,  bio  urednikom  zabavno-poučnog  časopisa 
»Nevena«.  Ponovno  je  trpio  za  narodnu  stvar:  osudiše  ga  na 
pol  godine  teške  tamnice.  U tamnici  napisa  dramu:  »Stjepan, 
posljednji  kralj  bosanski«  i dvije  novele : »Vidov-dan  na  Lobor- 
gradu«  i »Slava  i ljubav«.  Izišav  iz  tamnice  napisao  je  godine 
1856.  drame:  »Frankopan«  i »Matija  Gubec,  kralj  seljački«.  Ova 
potonja  drama  pripada  međju  najbolja  dramska  djela  hrvatska, 
a bit  će  jamačno  i najuspjelije  djelo  pjesnikovo.  O njegovu  radu 
političkom  poslije  g.  1860.  nije  ovdje  mjesto  da  govorimo.  Kao 
književnik  i pjesnik  stekao  je  pokojnik  lijepih  zasluga  za  hrvatsku 
knjigu. 

Književnost. 

Hrvatska.  Jugoslavenska  akademija  znanosti  i umjetnosti 
objelodanila  je  ovih  dana  knjigu  CXIV.  »Rada«  (str.  236,  cijena 
1 for.  50  novč.)  ili  XXIII.  knjiga  svoga  I.  i II.  razreda.  Ova 
knjiga  sadržaje  četiri  rasprave,  i to  dvije  pravoslovne,  jednu  li- 
terarno-historičnu  i jednu  jezikoslovnu.  Akademik  dr.  Fr.  Vrbanić 
završuje  svoje  razlaganje  o radu  hrvatskoga  zakonarstva  na  polju 
uprave,  počevši  od  godine  1861.,  i razlaže  u toj  knjizi  naše  zako- 
narstvo  glede  uprave  gospodarskoga  života.  Potanje  raspravlja  o 
zakonima  o udrugarstvu,  pa  o zakonima  onoga  dijela  uprave, 
komu  su  podlogom  elementarne  sile,  kano  vatra,  voda,  pak  o 


zakonima  prometnim.  Nadalje  raspravlja  o zakonima,  koji  su 
predjašnji  feudalni  sustav  dokinuli,  pa  nanizuje  zakone  za  pro- 
micanje gospodarstva.  Opširno  se  bavi  zakonarstvom  o zadru- 
gama, kod  kojega  se  nije  baš  najsretnije  ruke  bilo  ; jer  naši  zakonoše, 
obrazovani  po  tudjem  kalupu,  nisu  potanko  poznavali  a još  manje 
proučili  ovu  pučku  tisućgodišnju  uredbu.  Ova  Vrbanićeva  radnja 
dosta  je  poučna  za  naše  zakonoše  i političare. 

Akademik  dr.  K.  Vojnović  nastavljajući  raspravu  o sudbenom 
ustroju  republike  dubrovačke  crta  njegov  razvoj  u drugoj  dobi, 
od  1460 — 1767  god.  Radnja  se  oslanja  na  rukopisnu  marljivo  pri- 
branu gradju.  U ovom  drugom  dijelu  govori  se  o vanjskoj  po- 
litici Dubrovnika  i o nutarnjim  odnošajima  njegovim.  Tu  se  nižu 
državni  zborovi,  odnošaji  izmedju  crkve  i države,  uprava  i nje- 
zini organi,  obrt,  promet,  gospodarstvo,  zdravstvo,  zakonarstvo 
ženidbeno,  pomorsko,  kazneno,  novi  prizivni  dvor,  prizivni  sud 
devetorice,  porota,  obrtni  sud,  odvjetnici,  kaznena  sudbenost,  kan- 
celarija i notarija.  Zaključuje  se  osvrtom  na  kulturno  stanje  one 
dobe.  Vojnovićeva  je  rasprava  svakako  lijep  prinos  za  pozna- 
vanje uredaba,  kojima  ima  ova  mala  skupnovlada  zahvaliti  svoj 
dugački  život. 

Za  literarnu  dubrovačku  povjest  lijep  je  takodjer  prilog  aka- 
demika dra.  M.  Šrepela  o latinskoj  poeziji  Junija  Restiju,  suvre- 
menika francuskih  enciklopedista,  zemljaka  Staja,  Kunića  i Boš- 
kovića.  Tuj  se  potanko  ocjenjuju  Restijeve  satire,  poslanice,  lirske 
pjesme  i epigrami.  I ova  knjiga  »Rada«  potvrdjuje,  daje  upravo 
našu  akademiju  zapao  zadatak  osvijetliti  dubrovačku  prošlost.  — 
Akademik  Dubrovčanin  L.  Zore  nastavlja  »Paljetkovanje«,  t.  j. 
čišćenje  jezika. 

Fr.  Ks.  Kuhač:  Ples  i plesovna  glazba.  Nakladom  tiskare 
Antuna  Scholza  izišla  je  u posebnoj  knjižici  zanimljiva  i poučna 
rasprava  našega  čuvenoga  muzikologa  i melografa,  Fr.  Ks. 
Kuhača,  o plesu  i plesovnoj  glazbi,  koja  je  prije  u »Prosvjeti« 
ugledala  svjetlo.  — Pisac  najprije  razlaže,  da  se  ni  po  čem  ne 
može  toliko  sigurno  prosuditi  ćud,  značaj  i stepen  civilizacije 
naroda,  koliko  po  plesu.  Drži,  da  ni  jezik  kojega  naroda  niti 
pjesme  njegove  ne  odaju  svojstva  narodna  tako  jasno,  kako 

plea  i plesovna  glazba.  Karakteriše  naše  plesove  i veli  za  kolo, 
da  je  živa  slika  javnog  i obiteljskog  života  hrvatskoga  naroda. 
Kolo  odsijeva  hrvatsku  demokratsku  zadrugu,  u kojoj  su  svi 
članovi  ravnopravni.  Plesovi  odaju  i politiku.  Svaka  nova  poli- 
tika radja  i novi  ples.  Pisac  misli,  da  bi  vrijedno  bilo  proučavati 
i oplemenjivati  pučke  plesove,  jer  bi  se  tim  obogatila  i naša 
narodna  glazba,  dobila  novih  pomagala,  novih  glazbenih  karaktera. 
Odlučno  pobija  tvrdnju  onih,  koji  vele,  da  je  plesovna  glazba 
najniža  vrst  glazbe  i prikladna  samo  za  krčme.  Svjetuje  hrvatskim 
glazbenicima,  neka  goje  prave  hrvatske  popijevke  i prave  hrvatske 
plesove,  neka  usavršuju  pučku  našu  glazbu  tako,  da  njezinu 
naivnost  dotjeraju  do  umjetničke  duhovitosti.  Dokazuje  vrijednost 
plesovne  glazbe  u samoj  nmjetnosti,  u obuci  glazbenoj  i u životu, 
sokoli  hrvatske  komponiste,  da  glazbotvore  plesovne  komade. 

Takve  i slične  misli  nižu  se  diljem  ove  rasprave,  koja  će 
dobro  doći  našim  glazbenicima.  Preporučamo  tu  poučnu  raspravu 
svakomu,  tko  se  zanima  za  glazbu.  Cijena  joj  je  samo  20  novčića. 

„Hrvatski  Branik1*.  U Mitrovici  izišao  je  1.  svibnja  prvi  broj 
»Hrvatskog  Branika«,  koji  će  biti  barjaktar  hrvatske  misli  u Sri- 
jemu. Tomu  listu  kaže  samo  ime  program  njegov.  Branit  će  hr- 
vatstvo od  svakoga  napadaja,  dolazio  on  s koje  mn  drago  strane, 
pomno  će  paziti,  da  hrvatskomu  narodu  ne  otima  nitko  ništa, 
što  je  njegovo.  Uz  dnevnu  politiku  pratit  će  takodjer  i književnost 
i prosvjetu,  kao  u opće  sve  kulturne  stečevine  hrvatskoga  na- 
roda. Program  je  lista  jasan  i rodoljuban,  prvi  je  broj  lijepo  i 
pomno  uredjen,  pa  odaje  vještu  i okretnu  ruku  urednika.  Taj 
će  list  izlaziti  svake  subote,  odgovorni  mu  je  urednik  Ive  Svir- 
čević.  Cijena  je  listu  poštom  4 for.  50  novč.  na  cijelu  godinu,  na 
pol  godine  2 for.  25  novč.,  na  četvrt  1 for.  51  novč.  Naša  je 
živa  želja,  da  se  taj  neustrašivi  branič  hrvatstva  u kitnjastom 
Srijemu  raširi  poput  »Crvene  Hrvatske  * diljem  svih  hrvatskih 
krajeva,  pa  da  ga  što  izdašnije  podupre  svaki  svijesni  Hrvat. 

Umjetnost. 

Basreliefi  na  Gundulićevu  spomeniku.  Gundulićev  spomenik 
u Dubrovniku  imat  će  postrance  četiri  basreliefa.  Vrijedni  čita- 
telji našega  lista  jamačno  se  sjećaju  prvoga  basreliefa,  koji  je 
»Vienac«  priopćio  prošle  godine  (na  str.  301),  a prikazuje  po- 
bjednika Vladislava. 

Iza  toga  izradio  je  naš  umjetnik  Rendić  drugi  basrelief,  koji 
prikazuje  u alegoriji  dubrovačku  Slobodu.  Krasna  žena,  slika  du- 
brovačke slobodne  republike,  sjedi  ponosita  na  prijestolu,  a podno 
nje  s jedne  strane  istočni  zmaj  nagriza  prijesto,  s druge  pak 
strane  lav  (mletački)  čupka  krasni  sag,  koji  se  spušta  niz  stepe- 
nice. U zaledju  vidi  se  dubrovačka  tvrdja  sa  hramom  božjim, 
toranj  mu  je  obruŠen,  iza  njega  se  k nebu  kulja  dim : znak  rato- 
vanja i borbe. 

Ovih  je  dana  dovršio  Rendić  treći  i četvrti  basrelief.  Treći 
prikazuje  čas,  kad  Kizlaraga  otimlje  Sunčanicu,  kćer  Ljubdragovu. 
Ljubdrag,  slijepi  nesretni  starac,  sjedi  pod  drvetom  i sluša  bolni 
vapaj  svoje  zadnje  uzdanice,  koju  mu  nemili  aga  otimlje.  Kizlar- 
aga je  upravo  uhvatio  Sunčanicu,  a kraj  njega  stoji  spreman 
sluga  sa  konjem.  U zaledju  lome  rukama  drugarice  Sunčaničine. 

četvrti  basrelief  iznosi  prizor,  kako  sv.  Vlaho  u gori  susreće 
kršćansku  vojsku,  koja  se  vidi  u zaledju  (nekoliko  konjanika  i 
pješadije,  koja  se  gubi  prema  dolini),  pa  podigavši  sveti  krst 
blagoslivlje  kršćanske  junake.  Sve  ove  radnje  pokazuju  pravoga 
majstora,  odaju  ruku  vješta  umjetnika,  pa  se  od  srca  radujemo, 
što  će  ovako  krasne  tvorevine  hrvatskoga  umjetnika  resiti  slavni 
grad  Dubrovnik.  Ono,  što  su  za  slavu  Gundulićevu  učinili  naši 


Ilirci,  što  je  privrijedio  genijalni  Hrvat  Mažuranić,  evo  sada  na- 
dopunjuje kiparskom  umjetnošću  Renđićev  talenat. 

Pismo  s Korane.  Naši  dilelanti.  Reprizom  Freudenreichovih 
» Graničara*  svršila  se  prva  sezona  »Zorinih«  diletantskih  pred- 
stava. Dobra  volja  i mar  naših  diletanata  zaslužiše,  da  ih  se 
s dužnom  zahvalnošću  sjeti  i pisac  »Pisama  s Korane«,  koji  je 
naumio  pomno  pratiti  svaki  pojav  kulturnoga  gibanja  u našem 
Karlovcu.  U nizu  predstava,  kojima  su  naši  dobrovoljci  zabavljali 
općinstvo  (dvije  stvarce  Trifkovićeve,  dvije  hrvatske,  i to  Kosovi : 
Seljaci  u gradu  i Freudenreichovi  »Graničari«,  pak  velik  dio 
pohrvaćenih  tudjica),  bili  su  »Graničari«  najsjajnija  točka:  finiš 
coronat  opus.  Igri  gdjice  č.,  koja  je  prikazivala  Macu,  nema 
prigovora.  Vrlo  je  dražesna  bila  gdjica  P.  kao  Karolina;  gdje 
treba  izraziti  nestašluk,  prpošnost,  tu  je  ona  u svom  elementu. 
Ona  vragoljasta,  a gdjica  K.  kao  pukovnikovica  ozbiljna  a opet 
milokrvna,  da  ne  možeš  pomisliti  zgodnije  podijeljenih  uloga. 
Andrijina  je  uloga  teška.  Predstavljaču  Andrije  bilo  je  bez 
sumnje  najteže  prikazati  ludilo,  ali  je  ipak  svoju  zadaću  časno 
ovršio.  G.  P.,  koji  je  kao  »ljubovnik«  pokazivao  više  mara  nego 
rutine,  bio  je  kao  »Sava«  upravo  izvrstan.  I za  ulogu  Grge 
hoće  se  umjetnik. 

Koliko  tomu  zahtjevu  može  udovoljiti  diletant,  toliko  mu  je 
ugodio  g.  B.,  taj  spiritus  agens  diletantskoga  zbora.  Diletant  nije 
umjetnik,  pa  se  ne  može  jednakom  mjerom  mjeriti  jednomu  i 
drugomu.  Ako  se  diletantu  dade  uloga,  koja  odgovara  njegovu  tem- 
peramentu, ako  on  uloži  sav  trud,  da  što  bolje  kraju  privede  svoj 
pothvat,  zaslužio  je  priznanje.  A naši  diletanti,  pogotovo  naše 
djevojke,  nisu  nigda  žalili  truda,  za  to  ih  je  i općinstvo  pohvalom 
nagradjivalo.  Nikome  i ne  pada  na  um,  da  sravnjuje  diletante 
s umjetnicima.  Diletanti  su  zaslužili  priznanje,  ako  su  učinili,  ko- 
liko diletanti  u opće  mogu.  Mnogo  se  je  oko  orosilo  kod  pred- 
stave »Graničara«,  a to  je  najbolja  hvala  za  diletante.  Kao  što 
je  predstavljanje,  tako  nas  je  zadovoljilo  i pjevanje  i kolo.  Na 
koncu  još  jednu  1 Mila  nam  je  ruža,  kad  ju  naslika  vješta  ruka 
slikarova,  kad  ju  opjeva  pjesnička  duša,  al  nam  je  milija  nara- 
vita  ruža,  ma  bio  samo  i djulić  uvelak  u našem  spomenaru,  kad 
nam  ga  da,  što  je  našemu  srcu  milo  i drago.  — Lijepa  je  đju- 
vezlija  svila,  al  je  našemu  srcu  najljepša  naša  lijepa  narodna 
nošnja.  Gledajući  u »Graničarima«  naše  »Zorašice«  u narodnom 
ruhu,  dolazilo  nam  ovo  na  pamet:  da  ćutimo  našim  srcem,  ko- 
liko mislimo  tudjom  glavom,  ne  bi  narodni  skuti  i oplećak  bili 
tako  rijetki  gosti  u našim  dvoranama.  Trebalo  bi  već  jednom  da 
vrijedi  od  riječi  do  riječi  ona:  Svoj  u svojem! 

I-f- 

Svaštice. 

» CnaBHHCKoe  6jiaroTBopHTejibHoe  o6m;ecTBO«  u Petrogradu 
slavi  11/23  svibnja  svoju  25-godišnjicu  pa  će  na  taj  dan,  posvećen 
uspomeni  slavenskih  učitelja  sv.  Kirila  i Metodija,  držati  svečanu 
skupštinu  pod  predsjedanjom  generala  Ignatjeva.  Iz  Moskve,  Ki- 
jeva, Odese  i drugih  gradova  očekuju  se  poslanstva.  Društvo 
sprema  književnu  spomenicu  o svojoj  25-godiŠnjoj  radnji,  a u 
skupštini  proglasit  će  se  djelo,  koje  je  steklo  Gilferdingovu  na- 
gradu. 

Englesko-rusko  društvo.  U Londonu  osnovano  englesko- 
rusko  književno  društvo  za  poznavanje  Rusije,  ruskoga  jezika  i 
književnosti  uspijeva  sve  više.  Imade  čitaonicu  s ruskim  dnevni- 
cima i časopisima,  u kojoj  se  jedan  put  na  mjesec  čita  o ruskoj 
književnosti.  Članovi  su  Englezi  i u Londonu  živući  Rusi.  Ne- 
davno Čitao  je  engleski  general-major  Tirelj  : »Primjedbe  o Rusiji 
i o Rusima  kod  istočnih  pisaca«,  pa  je  uz  ostalo  kazao:  »Od 
Bosfora  do  Pamira  sada  su  oči  vladara  i naroda  istočnih  obraćene 
ne  na  Meku  nego  na  Petrograd,  odakle  oni  čekaju  rijeŠenje  svoje 
sudbine«.  Irac  Ozon  Pollen  raspravljao  je  o ruskom  jeziku,  pa 
je  istaknuo,  da  mu  se  on  svidja  najviše  od  svih  poznatih  mu  je- 
zika. Zanimljivo  je,  da  čitanja  u sastancima  priopćuju  najugled- 
niji listovi  engleski,  imenito  znameniti  književni  časopis  „ Aeademy« 
i Gladstonov  dnevnik  »Daily  News«. 


Notturno.  — U album  gdjici.  Z.  č.  pl.  V.  — Cosmopolis. 

hrvatska  (1625—1673). 


— Sordello.  — Davna  spomen. 

— Kolende.  — Listak. 


Katarina  Zrinska,  banica 


Uredjuje  J.  l’asarić. 


Vlastničtvo  i tisak  Dioničke  Tiskare. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for. 

Rukopisi  se  ne  vraćaju. 


God.  XXV. 


Na  obali  Save. 


M lied0  sunce  kroz  maglu  svietli  sa  olovna  svoda, 

Ko  kad  zamagli  oko  suza® i velika  tuga ; 

Brzim  valovljem  biesno  Sava  se  kotrlja  voda, 
Kano  da  bježi,  ne  htjeć  vidjeti  našega  ruga: 
gJl  Tokom  vode  tanka  maglica  lagano  boda, 

Čudno  se  mota,  čudno  vrtloge  tanke  vijuga, 

Kano  nejasne  misli,  sliedeći  lagano  Savu, 

Kako  no  sudbinu  ljudi,  brigom  ne  tarući  glavu. 

Lug  je  oko  mene  tih,  tek  kadkad  sa  suhe  grane 
Mrtve  prirode,  velom  sniega  pokrite,  tišinu 
Prekine  suho  lišće,  sa  gologa  stabla  što  pane, 

Kano  žica  nam  dan,  što  tone  u prošlosti  tminu. 

Tiho  je.  0 moje  divne,  primorske,  vesele  strane, 

Gdje  no  borovi  šume,  gdje  s’  zime  listi  ne  ginu, 

Gdje  mirt  i maslina  tamna,  smreka,  ružmarin  miriše : 
Kako  mi  za  vama  tužno  i nujno  srce  uzdiše! 

Ovdje  u suhome  šašu  ja  čučim,  čekajuć  ptice, 

Kano  tigar  u busiji,  plien  što  krvoločan  vreba; 

Poslušni  kod  mene  pas  u snieg  se  slegao  niče, 

Gleda  me  milo  kd  prosjak,  što  prosi  koricu  hljeba; 
Ivadkađa  diže  uši  i mokre  nozdrve  miče, 

Spreman  u ledenu  Savu  da  skoči,  ako  uztreba: 

Tiho  je  sve,  ni  odkud  patke  ne  hlepeću  krila; 

U misli  čudne  duh  tad  meni  zaniela  vila: 

Za  što  si,  premudri  Bože,  u tajnim  odlukama 
Spojio  život  i samrt  verigom  zakona  tvoga : 

Niče  iz  samrti  život,  a smrt  iz  žica  ko  tama 
Iz  sjajna  svjetla,  a svjetlo  iz  tame.  Pogine  mnoga 
Krasna  živina,  hranom  gladnome  lavu ; a nama 
Padaju  žrtvom  sva  bića,  da  kralja  prehrane  svoga. 

Soko  golubicu  jede,  malenog  crvića  ptica, 

Velika  riba  malu,  pak  skupa  sve  pokrije  trnica. 

Na  humku,  krasna  gdje  snom  neprobuđnim  djevojka  spava, 
Niče  mirisno  cvieće  i žarkome  svjetlu  se  smije : 

Vrh  njenih  divnih  kosa  zelena  proniče  trava, 

Iz  čarna  oka  čarni  cvjetić  s vremenom  klije, 


Dok  ga  ne  izgore  traci  sunašca  sa  neba  plava; 

I sve  na  zadnju  samrt  crnom  koprenom  krije! 

Za  što  je  trebalo,  Bože,  stvor  da  jedan  umine, 

Kušajuć  čemer  smrti,  drugom  život  da  sine? 

Za  što  je  trebalo  jelen  da  cvieće  šareno  pase, 

Sto  je  mirisalo  zrakom  i kitilo  livadu  bojom, 

Za  što  mirne  i blage  oči  volovje  da  se 

Utrnu  pod  dahom  smrti,  da  samrću  ožive  svojom 

Čovjeka,  lava  i tigra,  životom  žiće  da  spase? 

Svemožni  Bože,  za  što  ne  odredi  odlukom  svojom 
Svesilnom,  život  bez  brige,  bez  boli  mirno  da  traje, 
Bez  glada,  borbe;  sva  bića  da  ne  trpe  samrtne  vaje? 

U to  nad  šašem  ču  se  klepetanje  patkinih  krila, 

Uši  naježi  pas,  a pušku  podignu  ruka, 

Zagrmi  gvozdena  ciev,  pa  sačmom  olovna  sila 
Prevrnu  patku  zrakom  i smrtna  ju  spopane  muka: 
Pljusnu  u Savu  i jezercem  rujne  se  krvi  ovila; 

Pas  je  zaplivao  za  njom,  ne  bi  1’  je  na  kraj  izvuku’ : 
Eto  ga  natrag,  vodu  već  stresa  i ozebla  uda; 

Patka  još  otvara  kljun  i krvcu  prolieva  tuda. 

Kolje  ovce  vuk  i tigar,  što  pandžama  shvati, 

Orao  plašljiva  zeca,  a soko  milopojnu  pticu, 

Košuta  nevina  usta  na  cvietak  mirisni  svrati, 

Ali  ih  sili  glad ; dok  čovjeka,  najveću  žlicu, 

Zabava  nuka  krvoločna  živinče  nevino  klati, 
često  se  hvastah,  da  imam  u srcu  nebesku  klicu 
Divna  milosrdja,  s kog  mi  je  žao  zgazit  i mrava; 

A sad  sam  krvi  žedan  i nevinih  ptičijih  glava. 

Patka  se  smrtno  previja,  krv  joj  još  teče  iz  kljuna, 

Još  ga  otvori  dvaput  i smrt  je  ledena  ovi ; 

Njuškom  je  njuši  pas;  a moja  duša  je  puna 
Brige  čudnovate,  žaleć,  što  jadnu  patku  ulovili. 

Tada  zašumi  nešto,  ko  čudna  nečuvena  struna, 

Kroz  šaš,  kroz  suhu  šumu,  a ja  se  prestravljen  osovili 
Valovi  Save  šumom  strašnim  zašumješe  jače ; 

Iz  njih  se  čudan  glas  izvinu  i zboriti  zače: 

Gdje  ste  vremena  divna  rata  i junačke  slave, 
Njiske  konja,  i mača  zveke,  i taneta  zuja, 

Groma  topova  i plača,  junačtva  i samrtne  strave; 
Kad  je  valovljem  biesnim  moja  kotrljala  struja 
Trupla  junaka  i konja,  noge,  odsječene  glave; 

Dok  je  na  obalah  ljuta  grmila  bojna  oluja; 

Kada  su  svilene  čalme  niz  valovlje  plovile  moje, 
Čelenke  i s njim’  kalpaci  svakakve  šarene  boje? 

Koliko  naroda  tu  se  kod  mojih  sukobi  žala! 
Koliko  vojska  tu  se  u zagrljaj  očajni  srete ! 

Koliko  vojska  grob  sred  mojih  našlo  je  vala! 
Kolikim  narodom  trag  se  žica  tuđe  zamete  ! 

Jedan  jedini  nije  sudba  pokoriti  znala 

Ratom  nit  ikojim  oružjem  svesilne  moći  proklete. 

Moje  mu  obale  krasne  i plodne  omilješe  toli, 

Da  svim  olujam  sudbe  za  njih  junak  odoli. 


Za  to  je  često  puta  moja  srebrna  pruga 
Krvlju  zarujila  ciela  i Dunaju  šarala  vale 
Rumenom  bojom,  kad  je  drug  junački  stajo  uz  druga. 
Hrvat  uz  brata  Hrvata,  a bojne  im  sablje  su  sjale, 
Harajuć  đušmane  poljem,  ko  grozna  morija  kuga; 

Krvna  su  polja  tada  poplavne  vode  mi  prale, 

Pa  sam  kazala  svuda,  kud  tečem,  kud  tok  mi  se  gubi : 
Hrvat  je  najveći  junak,  svoju  zemlju  on  ljubi. 

A gdje  su  sada  Hrvati,  zar  više  ih  kod  mene  nema, 

II  nema  dušmana,  ii  je  mir  nastao  čitavim  svietom, 

Ili  kukavnost  gadna  Hrvatu  sad  srce  zaprema, 

Tere  se  više  ne  zna  svetiti  dušmanu  kletom? 

Odavna  žedjam  krvi  ...  ah  Hrvat  kano  da  driema: 

Boji  se  liti  krvcu  ptice,  kamo  1’  će  svetom 
Ratnom  vatrom  da  plane,  ljudskom  da  me  zalije; 

Mašta  — za  što  je  Bog  odredio,  krv  da  se  lije! 

A.  Tresić  Pavičić. 


Notturno. 


Napisao  Ksaver  Šandor  Gjalski. 


(Sva  autorska  prava  pridržana.) 


(Nastavak.) 


fejji||ilom  podignem  glavu  od  zemlje  i svrnem  očima 
||®|  k nebu.  Tu  su  se  oblaci  kao  raz bježali  pred  sjajem 
i srebrom  mjeseca.  Samo  još  gdjegdje  brodjahu 
na  zaPa(^llom  i sjevernom  nebosklonu,  a u sre- 
dini  svoda  oko  zenita  sve  je  bilo  vedro  i cisto. 
Polarna  se  zviezda  oštro  blieštila  i kriesila.  Mali  medvjed 
sjajio  se  u svim  svojim  zviezdama,  isto  tako  i u velikom 
medvjedu  srednja  se  je  najslabija  zvjezdica  posve  jasno 
i razgovietno  svietlila.  Iz  istoga  kuta  neba  u silnoj  visini 
opazih  leteći  ogromni  tanini  trokut,  kako  se  pravcem 
k jugu  mirno  bez  glasa  a ipak  neizrečno  hitro  bliže  i 
bliže  primiče. 

Kad  je  ta  gotovo  u prvi  mah  sablastna  pojava  stigla 
u visinu  nada  mnom,  razaberem  nejasno  gakanje  ili  čavr- 
ljanje, — što  li.  — Bile  su  ptice  sa  daleka  sjevera,  no 
koje  vrsti,  niesam  mogao  od  silne  visine  razpoznati. 

Sa  zanimanjem  proslijedili  okom  daleke  putnike,  — 
i ina  da  sam  znao  sasvim  naravni  pojav,  ipak  sam  zadrhtao 
od  toga  prizora  iz  neljudskoga  i noćnoga  života,  pa  sam 
oćutio  svu  tajinstvenost  prirode  i njezino  veličanstvo. 

A još  se  nije  izgubila  četa  neustrašnih  tihih  put- 
nika u visokom  zraku,  kad  začujem  gotovo  tik  nad  sobom 
jako  lepršanje  i štropot  kreljuti,  šireći  se  u uspavanoj 
gluhoj  noći  daleko  i šumno  poput  razpuštena  potoka  ili 
vjetrom  raznjihane  šume;  — obazrem  se  gore  i vidim, 
kako  leti  grdni  crni  oblak  sve  bliže  i bliže,  čas  više  čas 
niže,  valjajući  se  obiestno  kao  u igri  u nizkom  zraku 
tik  nad  zemljom.  Bila  je  silna  hrpa  nekakih  malih  pti- 
čica — selica,  koje  kao  da  su  se  s očitom  nasladom 
podavale  valovima  zraka  i sigurno  se  povjeravale  dobroj 
tihoj  noći.  U to  se  sa  crkvena  tornja  baci  medju  njih 
bez  glasa  i štropota  nešto  ogromno,  — kao  gvozdena 


kaka  kruglja.  Ptičice  se  prestrašeno  razbiju  u dugu  raz- 
trganu  i razvučenu  plohu,  da  se  za  čas  opet  u uzko 
klupko  skupe  i opet  kao  zbiti  oblak  brode  dalje  k da- 
lekomu jugu,  a ono  veliko  vraća  se  mirnim  bezglasnim 
letom  k tornju  crkve  i začuje  se  bolni  i očajni  krik 
male  ptičice,  — smrt  i život  odigraše  skupno  slavlje ! 

Stresem  se  i silomice  svrnem  pogled  u daljinu  k jugu, 
gdje  je  i jednoj  i drugoj  četi  ptica  selica  svaki  trag 
izčeznuo.  I opet  sam  bio  sam  bez  blizine  kakova  dru- 
goga života,  osim  svoga,  i čisto  mi  bude  kao  teško,  što 
su  me  noćni  putnici  tako  skoro  ostavili.  Samotno  — samotno 
mi  bude  pred  ovim  grobljem  — pred  ovom  tihom  noći, 
u kojoj  je  sve  mirovalo,  samo  se  još  micali  i talasali 
valovi  mjesečine. 

Sve  su  zalievali  svojom  bjelinom  i svojim  srebrom. 
Vidjelo  se,  kako  se  'giblju  i šire  u tihoj  bezglasnoj  kra- 
jini, sami  bez  glasa  i tjelesna  dodira,  uz  pratnju  isto 
takili  mekih  i gluhih  sjena,  čas  crnih  čas  polusvietlih, 
a uviek  dugoljasto  razvučeno  protkanih. 

Po  gdje  koji  se  put  sjajile  sasvim  rasvietljene  plohe 
ili  visine,  kao  nagomilani  snieg  ili  duge  rušiee,  a opet 
po  crnim  zasjenjenim  kutovima  žarilo  se  ovdje  ondje 
nešto,  što  se  nije  dalo  razpoznati,  da  li  je  drvo,  čovjek, 
stog,  što  li.  — A u daljinama  lutali  zrakom  plavkasti 
plamenovi.  Posve  pak  dolje  u ravnici,  u blizini  potoka 
pred  vrbama  i jasenovima,  u jeđared  je  nešto  uzelo  rasti, 
pa  se  sve  više  i više  diže.  Najprvo  tek  kao  rukav  ženske 
košulje,  onda  i struk,  — najzad  i skutovi  — dugi,  dugi 
ogromni  skutovi,  pa  se  sve  čudnije  i fantastičnije  izvija 
i odvija.  Za  malo  časaka  iz  sitne  krpe  — eto  ogromne 
prikaze,  koja  sve  dalje  i dalje  zastire  gustim  neviđom  i 
crne  mase  gajeva  i mjesečinom  obieljene  rubove  šume, 

pa  se  diže  već  do  pravca  planine,  a giblje  se  lieno,  bez 
glasa,  proždrljivo. 

Poda  mnom  pak  i oko  mene  svak  čas  nešto  šmigne, 
sikne  — i to  u travi  i u zraku.  I presiecaju  mi  pogled 
tamne  sitne  stvarce,  tako  brze,  da  im  ne  mogu  uloviti 
oblika.  Sve  mi  je  u duši,  da  od  svakuda  osjećam  i ćutim 
veličanstvo  tajne  „nepoznatoga”,  — njezinu  vječnost  i 
njenu  neizmjernost ! 

Još  niesam  dospio,  da  se  dovinem  pravoj  misli  i 
naravskome  kojemu  razlogu,  kad  na  tornju  opet  zatuče  sat. 
Gotovo  sam  protrnuo.  Pred  očima  mi  se  zamodri  i zacr- 
veni. Jedan  mi  trenut  bude,  kao  da  vidim,  kako  ono 
ogromno  bielo  iz  doline  — seže  već  za  mnom.  Svojim 
živcima  niesam  više  bio  gospodarom. 

Muklo  mi  tutnjiše  udarci  sata,  čisto  sablastno  ronili 
su  u nedogledne  nejasne  dubine  velike  ukočene  noći,  da 
ih  mnogostrana  jeka  povrati  odasvuda  k tankome  zraku 
i k srebrenastu  sanljivu  ljeskanju  zvjezdovitoga  neba.  Ta 
jeka  kao  da  je  imala  nešto  živo  u sebi.  U njoj  su'  udarci 
kovi  jasnije  i više  rezko  zvečili.  Bilo  mi  je,  kao  da  mi 
ciepaju  u sljepočice. 

A kad  je  zamro  posljednji  titraj  zadnjega  udarca, 
mekanično  šapnem : „ponoć”,  — i poćutim,  kao  da  me 
je  hladni  — hladni  nekaki  dah  svega  obklopio,  da  se 
cielim  tielom  stresem.  Pred  očima  zamagli  mi  se,  oko 
mene  je  stalo  kružiti  i pričini  mi  se,  kao  da  se  predmeti 
preda  mnom  ganuše  i pomaknuše.  Neki  kameni  križ  u 
najskrajnjem  kutu  groblja  — eto  na  — ja  vidim,  kako 
se  tetura  sa  svoga  stajališta  — gotovo  koraca  k meni 
i — ja  već  popustim  onoj  mekaničnoj  kretnji  čovjeka  — 
nestrašljivea,  koji  mora  da  se  o svemu  iz  bliza  uvjeri, 
— pa  pokročim  naprieđ,  da  se  u pravi  čas  ulovim  za 
čelo  i sam  dozovem  zbiljnosti  i dovinem  istini,  da  je 
sve  samo  igra  uzrujanih  živaca,  i upoznam  finu  jesensku 
maglu,  što  se  cielim  krajem  protegla. 

U to  i opazim,  da  još  uviek  stojim  na  istom  mjestu 
kod  lješe.  Zastiđim  se  sam  pred  sobom  i dosjetim  se 
svojoj  namisli.  Tu  izbije  opet  ona  silna  čežnja  za  milom 
pokojnicom,  pa  — u krilatu  koraku  pobrzam  kobnomu 
liumku,  pod  koji  mi  ju  je  smrt  sakrila. 

Ležao  je  tu  još  svježe  nabačen.  Mjesečina  okupala 
ga  svega  svojim  bielim  svjetlom.  Sve  je  tiho  i bez 
gibanja  — gluho  i ukočeno.  Odroni  se  kod  moga  pristupa 
komadić  ilovače  i sitni  miš  smukne  napolje.  Mune  mi 
glavom  stara  priča,  da  duša  pokojna  prima  spodobu 
miša,  no  u isti  mah  prepusti  mjesto  groznoj  pomisli, 
da  je  taj  miš  možda  ravno  iz  grobnice  sunuo,  nahranjen  — 
njome ! 

I svlada  me  ogromna  bol,  iz  koje  se  jedino  izvijao 
vapaj,  neka  izvrši  mila  pokojnica  svoje  obećanje  i neka 
mi  se  javi.  Uzrujanost  moja  sve  je  jače  preotimala  maha ; 
bila  sve  silnija,  što  je  vrieme  dalje  oticalo,  a oko  mene 


kočila  se  samo  gluha  noć  sa  neđogleđnim  morem  magle, 
koja  je  sve  sakrila  nekoliko  koračaja  dalje  od  mene,  pa 
me  je  samo  pozivao  niemi  mrtvi  grob. 

Ali  odbila  ura  prvi  ponoćni  sat,  odbila  i drugi 

sat,  — a ja  ipak  stojim  još  uviek  bez  odgovora.  I 
zasvitalo  jutro,  kad  sam  još  na  grobu  klečao  i bolno 

morao  izgovarati  jednu  te  istu  rieč,  onaj  očajni  — teški : 

„ništa  — ništa”. 

IV. 

Ne  mogu  kazati,  da  sam  jošte  uzrujanih  živaca  bio,  — 
dva  tri  dana  kasnije.  Istina,  bol  nije  gotovo  ništa  malak- 
sala,  kako  je  i to  istina,  da  sam  svaki  čas  ponavljao  njene 
zadnje  rieči:  „do  viđjenja”.  Ali  opet  — ćutio  sam,  da 
nema  više  one  fizički  bolne  napetosti  živaca,  u kojoj 

jednako  čovjek  misli,  da  sastoji  od  samih  struna,  koje  su 
suviše  jako  nategnute,  ili  opet,  u kojoj  je  neprestani 
osjećaj,  da  se  nekud  visoko  vere  po  kakom  užetu,  pre- 
vučenom preko  Niagare,  pa  mu  kod  toga  kruži  u glavi 
i po  tielu  prolaze  vječno  mali  sitni  mravci.  Svega  toga 
je  nestalo.  Usuprot  ćutio  sam  se  zdrav.  Dašto  svojih 
želja,  dapače  nada,  niesam  se  ipak  jošte  odrekao,  niti  ih 
se  htio  okaniti.  Gotovo  još  uviek  tjerao  sam  se  i gonio 
u crne  labirinte  starodavnih  priča  i predsuđa,  lovio  se 
za  naukama  drevnih  vjera  staroga  istočnoga  svieta,  tražeći 
u dospjelim  do  nas  izrekama  eigipatskih,  asirskih  i 
perzijskih  svećenika  nekaku  podkrepu  svojim  maštanjima. 

„Može  biti  ipak”,  — jednako  se  zavaravah  u borbi 
proti  razlozima  razbora  i znanja. 

Aoh  — kako  mi  je  kod  toga  bila  strašna  i logika 
i znanost  sa  onom  ocielnom  tvrdoćom  i oštrinom. 

I čisto  sam  mrzio  na  sve  postulate  njihove,  hvata- 
jući se  kod  toga,  kao  utopljenik  slamke,  svakoga  naj- 
šepavijega  razloga,  što  ga  ima  moderna  skepsa  proti 
modernomu  empirizmu.  Uzalud  mi  um  dozivaše  u pamet 
poznate  kao  iz  granita  sadj elane  Kantove  razloge,  da  ne 
mogu  ništa  vidjeti  i ništa  zamietiti  svojim  osjećalima 
fizičkoga  svieta  ni  u onom  slučaju,  kad  bi  mila  pokojnica 
i nastavila  svoj  individualni  bitak,  jer  fizička  osjećala  mogu 
reagovati  samo  na  uzroke  fizičkoga  svieta,  pa  po  tome 
niti  nema  sredstava,  kojima  bi  se  mogao  udesiti  saobraćaj 
izmedju  mene  i nje.  Unatoč  tome,  ja  se  ne  mogoh 
podati  istini  toga  razloga  i zavedem  se  dapače  za  ludim 
i bezsmislenim  igrarijama  i djetinjarijama  američkoga 
spiritizma,  pa  sam  satove  i satove  pazio  na  stolce  i 
stolove  i grabio  za  olovkom  i tablicom. 

Naravski  dočekah  i zoru  a da  uzalud  čekah.  Zlovoljan 
i pun  nihilizma  pustim  sve  pokuse,  pa  odbacivši  olovku 
u kut  a tablicu  na  pod,  sklopim  ruke  pred  licem  i gorko 
— gorko  zaridam.  Kao  da  sam  tek  u ovaj  čas  osjetio 
i upoznao  svu  grozotu,  da  smo  za  uviek  rastavljeni  i da 
je  naša  bajna  žarka  ljubav  zakopana,  — za  viek  zakopana  ! 

(Nastavit  će  se.) 

Posljednja  himna 

W milija  od  nogu  slavnoga  Šekspira 
Duhovitost  vaša  meni  imponira. 

Pjesmom  svojom  na  me  nabacaste  blata, 
Tako  biva  svakom,  tko  prljavca  hvata. 


junaku  bez  lica. 

A sad  perem  ruke,  dirati  vas  ne  ću, 
Nit  pucat  u slamom  napunjenu  vreću. 
Doznao  sam  barem  vaše  slavno  ime, 
Prestajem  se  borit,  jer  nemam  sa  kime. 


Jovan  Hranilović. 


Cosmopolis. 

Roman,  napisao  ga  Paul  Bourget. 
(Nastavak.) 


Saista  je  Boleslava  grofica  našla  u okruglom  salonu, 
što  ga  bijaše  izabrala  kao  najzgodniji  za  burno 
razjašnjenje,  koje  je  predvidjala.  Bio  je  po  strani 
jednom  kraju  hdll-a  i kao  pendant  terasi.  Nalazio 
se  s blagovaonicom  u prizemlju  ili  bolje  entresolu 
hotela.  Odaje  gospodje  Steno  kao  i drugi  mali  salon,  u 
kojem  bijaše  Peppino,  stajahu  u prvom  katu  kao  i sobe 
za  contessinu  i njezinu  njemačku  odgojiteljicu  „Fraulein 
Weber“,  koja  ju  je  pratila  na  putovanju.  Grofica  se  ne 
bijaše  prevarila.  Pri  prvom  pogledu,  što  ga  bijaše  sinoć 
izmijenila  s Gorkom,  pogodila  je,  da  on  sve  zna.  Bila  je 
već  u sumnji,  kad  joj  je  Hafner  dojavio  ono  nekoliko 
riječi  neopreznog  Dorsenna  o potajnoj  nazočnosti  Polja- 
kovoj  u Bimu.  Sad  nije  više  s prijezirom  pomišljala  na 
nakane  Gorkine  i prije  nego  što  mu  je  u lice  pogledala, 
ćutjela  je,  da  je  u pogibli.  Kad  je  čovjek  ljubavnik  žene, 
pa  se  neprestano  kroz  dvie  godine  boji,  da  će  se  slatka 
veza  prekinuti,  onda  ima  ova  žena  za  njega  neku  vrst 
fiziološkog  nagona.  Jedna  kretnja  njegova,  naglas  jedne 
riječi,  jedan  disaj,  rumeni  li  blijedilo  jesu  za  nju  znakovi, 
koje  ona  ponima  odmah  s nepogrješivom  stalnošću.  Kako 
i za  što  se  taj  proročanski  nagon  slaže  s posvemašnjom 
zaboravi  nekadašnjeg  milovanja?  To  je  osebit  slučaj  tog 
neriješivog  i melankoličnog  problema  o porodu  i smrti 
ljubavi.  Gospodja  Steno  nije  imala  nikakog  ukusa  za 
takove  razmišljaje.  Kao  svi  vrlo  krepki  i vrlo  jednostavni 
stvorovi,  znala  je,  kakova  je,  pa  se  tako  držala.  Tako  je 
sinoć  stalno  znala,  da  prisutnost  njezina  nekadašnjeg 
ljubavnika  ne  će  više  u njezinu  biću  ustitrati  one  intimne 
žice,  koja  ju  prema  njemu  činjaše  tako  slabom  i obzirnom 
za  svaki  i najmanji  njegov  hir.  Ona  bijaše  prema  njemu 
tako  hladna  kao  mramor  basreliefa  Mina  da  Fiesole,  što 
bijaše  namješten  u zidu  upravo  nad  naslanjačem,  o kojega 
seje  naslon  on  podupirao.  I on  je  sam  pored  svojeg  gnjeva, 
kome  je  on  podlijegao  u taj  čas  i koji  ga  činjaše  podobnim 
za  najgoru  žestinu,  osjetio  dojam  potpune  neosjetnosti, 
u koju  je  dovede  njegova  nazočnost.  Bješe  je  vidio  tako 
često  za  vrijeme  njihova  dugog  ljubakanja,  gdje  mu 
dolazi  iz  jutra  na  domjenak,  oko  ovog  doba,  u sličnoj 
odjeći,  tako  svježa  i gipka,  tako  mlada  u svojoj  zrelosti, 
tako  požudna  za  cjelovima  i dršćući  od  žudnje.  Sad  je 


imala  u svojim  modrim  očima,  u svome  podsmijehu,  u 
cijeloj  svojoj  osobi  ono  nešto,  dražestio  i nedohođno  u 
isti  čas,  što  podaje  ostavljenomu  ljubavniku  bijes,  da 
bude  okrutan,  da  udara,  da  umori  ženu,  koja  mu  se 
smije  ovakovim  smiješkom,  da  bi  bar  po  njemu  osjetila, 
šta  je  bol.  U isti  čas  bijaše  tako  lijepa  u jutarnjem 
svjetlu,  koje  je  prosijavalo  kroz  spuštene  zastore,  te  ga 
je  nadahnjivala  jednakom  požudom,  da  je  stisne  u svoj 
naručaj,  htjela  ona  ili  ne  htjela.  Čim  bijaše  stupila  u 
sobu,  razabrao  je  oštri  miris  neke  sastavine  od  ambre, 
što  ona  upotrebljavaše  u kupelji  i ta  malenkost  ogorča- 
vaše  njegovu  strast  tim  više,  što  mu  sluga  bijaše  rekao, 
da  gospodja  Steno  ima  posjet,  pa  se  on  upitao,  nije  li 
Maitland  kod  nje.  Ovi  strastveni  osjećaji,  no  još  suzdr- 
žavani, podrhtavahu  u naglasu  vrlo  jednostavne  izreke, 
s kojom  je  on  dočeka.  U izvjesnim  časovima  nisu  riječi 
ništa,  nego  ton  je  sve.  A za  groficu  bijaše  ovaj  ton 
mladog  čovjeka  strašan : 

— Ja  vam  smetam?  — reče  on,  poklonivši  se  i 
prihvativši  samo  vršak  prstiju  od  ruke,  koju  mu  ona  pri 
dolasku  pruži.  — Oprostite,  mišljah,  da  ste  sami.  Hoćete 
li  da  odredite  drugo  doba  za  mali  razgovor,  za  koji  sam 
vas  slobodan  zamoliti?  . . . 

— Ali  ne,  ne,  — odgovori  ona,  ne  davši  mu  da 
svrši  svoju  izreku;  — bila  sam  s Peppinom  Andrea, 
koji  će  me  čekati,  koji  će  nas  čekati,  — dometne  ona 
lijepo.  — U ostalom,  vi  me  poznate,  u svakoj  stvari 
ja  sam  za  odmah.  Kad  se  ima  što  reći,  treba  da  se 
kaže,  jedan,  dva,  tri  . . . Najprije,  čovjek  se  tim  riješi, 
a onda  je  bolje  i rečeno.  Ništa  nije  tako  kao  čekanje  i 
šutnja,  što  čini  najlakša  razjašnjenja  teškim  i može 
zavaditi  najbolje  prijatelje  . . . 

— Vrlo  sam  sretan,  što  vas  nalazim  takovu  — reče, 
Boleslav  s ironijom,  koja  iskrivi  njegov  lijepi  obraz  smi- 
jehom strahovite  mržnje.  Mirna  i jednostavna  njezina 
dobrovolja,  u kojoj  mu  se  pokazivaše,  paraše  mu  srce  i 
on  nastavi,  već  manje  gospodar  samoga  sebe : 

— Zaista  je  razjašnjenje  ono,  što  mišljah,  da  imam 
pravo  tražiti  od  vas  i koje  dolazim  tražiti  . . . 

— Tražite,  dragi  moj,  i*eče  grofica,  gledajući  mu 
posve  u lice  i ne  poniknuvši  ponosnim  očima,  u kojima 


Br.  19 


VIENAC 


297 


njegova  zapovjedna  riječ  upali  plamen.  Ako  joj  se  bilo 
vrijedno  diviti  sinoć,  kako  je  u susret  došla  svomu  sta- 
romu ljubavniku,  došavši  upravo  sa  tete-a-tete-a  s novim, 
možda  je  to  bilo  sad  još  vrednije,  kad  nije  imala 
oko  sebe  galerije  svojih  prijatelja.  Nije  bila  sigurna, 
nema  li  ovaj  bijesni  čovjek,  kojem  gleda  okom  u oko, 
oružja  uza  se,  a držaše  ga  posve  podobnim,  da  je  ubije, 
a da  se  ona  ne  bi  mogla  braniti.  Ali  ova  se  partija 
morala  odigrati  prije  ili  poslije  i ona  je  igraše  bez 
drhtanja.  Nije  kazala,  rekavši  malo  prije  Ardei:  „Ja 
poznajem  samo  jednu  stvar,  vidjeti  svoju  cijel  i ići 
ravno  k njoj  . . .“  Htjela  je  da  posve  prekine  s Bole- 
slavom.  Za  što  da  krzma  sa  sredstvom ? On  bijaše  zašutio, 
tražeći  riječi.  Onda  uzme  opet: 

— Dozvolit  će  te  mi,  da  posegnem  tri  mjeseca  od 
prilike  natrag,  premda  je  to,  čini  se,  dugačak  razmak 
vremena  za  sjećanje  žene?  Ne  znam,  da  li  se  spomi- 
njete našeg  zadnjeg  sastanka?  Parđon.  Htjedoh  reći 
predzadnjeg,  jer  smo  se  opet  vidjeli  sinoć.  Dopuštate  li, 
da  se  čini,  te  se  način,  kako  smo  se  onda  rastali,  ne 
podudara  s načinom,  kako  se  opet  nadjosmo?  . . . 

— Dopustit  ću,  — reče  grofica  s novim  sijevom 
ranjena  ponosa,  — premda  mi  se  ne  svidja  taj  način, 
kojim  govorite.  To  je  drugi  put,  što  mi  govorite  poput 
tužitelja  i ako  se  budete  tako  vladali,  onda  je  beskorisno 
nastavljati  . . . 

— Katarino! 

Ovaj  krik  mladog  čovjeka,  u kojem  je  gnjev  rastao, 
sklone  posve  onu,  koju  ovako  pozivaše  na  račun,  da  zaoštri 
riješenje  ovog  razgovora,  u kojem  je  svaki  odvrat  morao 
biti  novi  zasjaj  srčbe. 

— Nuto?  . . zapita  ona,  prekrstivši  ruke  tako  vla- 
đalačkom  kretnjom,  te  se  on  zaustavio  u prijetnji,  a 
ona  nastavi : 

— Čujte,  Boleslave,  evo  govorimo  deset  časaka,  ne 
rekavši  ništa  jedno  drugome,  jer  nijedno  nemamo  smje- 
losti, da  stavimo  pitanje  onakovo,  kakvo  jest  međju  nama, 
kako  ga  znamo  i ćutimo.  Umjesto  da  mi  pišete  listove, 
na  koje  nije  moguće  odgovoriti,  umjesto  što  se  vratiste 
u Bim  poput  zločinca,  skrivajući  se,  umjesto  što  dodjoste 
sinoć  k meni  s prijetnjom  na  licu,  umjesto,  što  mi  sad 
govorite  sa  svečanošću  sudca,  niste  li  me  mogli  upitati 
posve  prosto,  posve  iskreno  kao  čovjek,  koji  zna,  da  sam 
ga  jako,  jako  ljubila?  . . Biti  jednom  ljubavnikom,  zar 
je  to  razlog,  da  se  prezire,  kad  se  prestane  biti  ? . . 

— Kad  se  prestane  biti!  . . . reče  Gorka.  — Po 
tome,  vi  me  više  ne  ljubite?  Ah!  znao  sam  to,  slutio 
sam  već  od  prve  nedjelje  našeg  nesretnog  rastanka ! . . . 
Ali  vjerovati,  da  ćete  mi  to  reći  jednog  dana,  tako,  tim 
mirnim  glasom,  koji  je  strašna  pogrda  cijele  naše  drage 
prošasti!  Ne,  nisam  to  vjerovao.  Ne  vjerujem  ni  sad 
jošte  slušajući  . . . Ah!  to  je  previše,  previše  infamno... 

— A za  što?  prekine  ga  grofica,  uzdignuvši  još 
ponosnije  svoju  glavu.  — U ljubavi  je  samo  jedno  infamno 


i to  je  laž  . . . Ej ! Znam  ja,  da  vi  muževi  niste  navikli 
na  susret  sa  pravim  ženama,  koje  imaju  počitanje  i reli- 
giju svojeg  čuvstva.  Ja  ja  imam  to  počitanje,  vršim  tu 
religiju.  Ponavljam  vam,  da  sam  vas  mnogo  ljubila, 
Boleslave.  Nekoć  vam  to  nisam  sakrivala.  Nisam  se  s vama 
svadjala.  Bila  sam  iskrena  s vama,  kao  sama  istina  . . . 
Imala  sam  savjesnost,  da  ću  to  jošte  biti,  odvrativši  se 
od  vas  i muljajući  vam,  kako  učinili,  solidno  prijateljstvo, 
prijateljstvo  čovjeka  k čovjeku,  što  ne  traži  ništa,  nego 
da  vam  dokaže  iskrenost  svoje  odanosti. 

— Sa  mnom  prijateljstvo  vaše,  sa  mnom,  sa  mnom! 
— klicaše  Boleslav.  — Jesam  li  imao  dosta  strpljenja, 
slušajući  vas,  kako  sam  vas  slušao?  . . . Gledao  sam  vas, 
gdje  lažete  i grdite  laž  istim  dahom ! . . . Pa  za  što  ne 
tražite  od  mene  isto  prijateljstvo  i za  onog,  kojim  me 
zamijeniste?  ...  Ah  to!  Vi  me  držite  dakle  za  slijepca 
i umišljate  sebi,  da  nisam  jučer  vidio  do  vas  Maitlanda 
i da  nisam  na  prvi  pogled  oka  pogodio,  koju  on  ulogu 
igra  u vašoj  intimnosti?  Zar  niste  shvatili,  da  sam  morao 
imati  jak  razlog,  da  se  onako  povratim,  kako  sam  se 
vratio?  Ne  znate  li  dakle,  da  se  ne  igra  tako  s onim, 
koji-  vas  ljubi,  kao  što  ja  vas  ljubim?  . . . Nije  istina. 
Vi  niste  bili  iskreni  sa  mnom,  jer  ste  uzeli  za  ljubavnika 
tog  čovjeka,  dok  još  bijaste  mojom  ljubavcom.  I vi  niste 
imali  to  pravo,  ne,  ne,  ne,  niste  imali ! . . . Pa  kaki 
čovjek!  Da  je  to  bio  Ardea,  Dorsenne,  tko  mu  drago 
drugi,  radi  koga  ne  bih  morao  za  vas  porumenjeti ! . . . 
Nego  taj  divljak,  taj  smiješni  čovjek,  koji  nema  ništa, 
ništa  za  se,  ni  ljepote,  ni  roda,  ni  otmenosti,  ni  duha, 
ni  dara,  jer  on  nema  nikakog  dara,  nema  ga!  . . . Ništa 
nema  ...  do  svoje  šije  kao  u bika!  ...  To  je  isto  kao 
da  ste  me  prevarili  s lakajem  . . . Ne.  To  je  previše 
gadno.  Ah!  Katarino,  zakuni  mi  se,  da  nije  istina.  Reci 
mi,  da  me  ne  ljubiš  više,  pokorit  ću  se,  otići  ću,  sve, 
sve  ću  primiti,  ako  mi  se  zakuneš,  da  ne  ljubiš  tog 
čovjeka  . . . Zakuni  se,  ta  zakuni  se  dakle  . . . doda  on 
obuhvativši  je  tako  žestoko  rukom,  te  je  uskriknula  i 
oslobodila  se,  govoreći : 

— Ostavite  me,  to  me  boli.  — Pa  nastavi : --  Vi  ste 
ludi,  Gorka,  to  je  jedina  isprika.  Nemam  na  što  da  vam 
se  zakunem.  Što  ćutim,  što  mislim,  što  činim,  sve  se  to 
vas  ne  tiče  poslije  onog,  što  vam  rekoh  . . . Mislite  šta 
vas  volja. . . Ali  — i uzbuđjenost  žene,  koja  je  povrijedjena 
u mužu,  kojeg  obožava,  sva  je  oblada  — vi  mi  ne  ćete 
dva  puta  govoriti  o jednom  od  mojih  prijatelja,  kako 
ste  si  sad  dozvoljeli  ...  Vi  ste  se  teško  ogriješili  i to 
vam  ne  ću  oprostiti  . . . Mjesto  tog  prijateljstva,  koje 
vam  pošteno  ponudih,  ne  će  izmedju  nas  biti  više  ništa 
drugo  do  drugovanja  pred  svijetom  . . . Evo,  to  ste  htjeli. 
Nastojte,  da  vam  to  ne  bude  nemoguće,  vama.  Budite 
bar  u formi  korektni.  Spomenite  se,  da  imate  ženu,  da 
ja  imam  kćer  i da  smo  im  dužni  prištediti  udarac  toga 
žalosnog  raskida  . . . Bog  mi  je  svjedok,  da  sam  htjela 
da  bude  sasvim  drugačiji!  . . . 

— Moja  žena!  Vaša  kći!  . . . reče  mladi  čovjek 
strašnom  gorčinom..  — To  je  zaista  baš  čas,  da  se  spo- 
minjete i stavljate  izmedju  sebe  i moje  pravedne  osvete !... 
Prije  vas  nisu  smetala  ta  uboga  dva  stvora,  kad  ste 
dopuštali,  da  vas  ljubim  ? . . . Tad  vam  je  to  bilo  udobno, 
da  one  budu  prijateljice.  I ja  bijah  na  to  spreman!  . . . 
Ja  primili  tu  niskost  — da  se  vi  danas  zaklanjate  za 
te  dvije  nedužnice ! . . . Ne,  to  više  ne  će  da  bude  tako. 
Ne,  vi  mene  ne  ćete  tako  ostaviti.  Pošto  je  to  jedina 
točka,  u kojoj  vas  mogu  uhvatiti,  hoću  da  vas  tu  uhvatim. 
Time  vas  držim,  čujete  li  i ne  puštam  vas.  Ili  ćete  onog 
čovjeka  baciti  na  vrata  ili  seja  više  ni  na  što  ne  neobazirem. 
Moja  žena  će  sve  saznati ? . . . Ej ! To  bolje ! Već  se  predugo 
vremena  gušim  u laži  . . . Vaša  kći  će  saznati  sve?  Ona  će 
vas  osuditi  ranije,  kako  vas  mora  suditi  jednog  dana  . . . 

Govoreći  ovako  bijaše  koračio  k njoj  tako  okrutnom 
gestom,  te  je  ona  morala  uzmaknuti.  Još  koji  čas  i ovaj 
će  čovjek  izvršiti  svoju  prijetnju.  On  će  je  udariti,  polu- 
pati stvari  oko  sebe  i izazvati  strašnu  sablazan.  U nje 
bijaše  prisutnost  duha  kao  u smjela  stvora,  koji  postade 
još  srčaniji.  Puce  električnog  zvonca  bijaše  joj  ruci  na 
dohvatu.  Ona  pritisne  na  nj,  dok  joj  Gorka  reče  s pre- 
zirnim smijehom : 

— Ne  preostaje  vam  ino,  nego  da  mi  tu  sramotu 
pripravite,  da  zovnete  svoje  sluge  na  obranu  . . . 

--  Varate  se,  reče  ona,  ja  se  ne  bojim.  Ponavljam 
vam,  da  ste  ludi  i hoću  da  vam  to  dokažem,  prizivajući 
vas  zbilji  vašeg  položaja  . . . Molite  gospođjieu  Albu,  da 
sidje,  — reče  sluzi,  koji  bijaše  na  glas  zvona  došao.  Ta 
mala  izreka  bijaše  kaplja  hladne  vode,  koja  raspršava 
iznenada  paru,  što  poleti  bijesno  iz  kotla.  Ona  je  našla 
jedino  sredstvo,  da  ođma  ustavi  taj  strašni  prizor.  Znala 
je,  da  će  unatoč  prijetnji,  što  je  bijaše  malo  prije  izustio, 
Maudin  muž  uzmaknuti  pred  mladom  djevojkom,  prija- 
teljicom svoje  žene,  jer  poznavaše  njezinu  nježnost  i 
ćutljivost.  Gorka  bijaše  podoban  za  najpogibeljnije  i naj- 
okrutnije zabune  u svojoj  strasti,  koju  još  ogorčavaše 
beznadje.  Ali  u njega  bijaše  viteškog  elementa,  koji  je 
morao  pred  Albom  uništiti  sav  njegov  bijes.  Na  nemo- 
ralnost te  kombinacije  u obrani,  gdje  je  miješala  svoju 
kćer  u razdor  s osvetnim  svojim  ljubavnikom,  nije  grofica 
nikako  ni  mislila.  Govoraše  često:  „Ona  mi  je  družica, 
moja  prijateljica  . . .“  I tako  je  mislila.  Osloniti  se  na 
nju  u tom  kritičnom  času  bilo  joj  je  isto  tako  prirodno, 
kao  da  bi  sama  pružila  svoje  rame  kćerinoj  ruci,  gdje 
bi  zaplivale  obje  poput  Lide  i predaleko  zašle  na  debelo 
more.  U oluji  onog  gnjeva,  što  je  Gorkom  potresao, 
morao  se  taj  uenadni  poziv  nedužne  Albe  njemu  prika- 
zati i prikazao  mu  se  kao  zadnji  stupanj  cinizma.  U 
kratkom  razmaku  vremena,  što  no  prodje  izmedju  odlaska 
slugina  i dolaska  mlade  djevojke,  on  ne  izusti  ništa  više 
do  ovih  riječi,  šećući  po  sobi  i ponovivši  ili,  dok  ga  je 
nekadašnja  Ijubavea  nepovjerljivo  motrila  svojim  drskim 
pogledom : 


— Ja  vas  prezirem  ...  Ja  vas  prezirem.  Ah!  Koliko 
vas  prezirem ! . . . Tad,  čuvši  otvaranja  vrata  doda : 
— Mi  ćemo  se  vratiti  ovom  razgovoru,  gospodjo  . . . 

— Kad  god  ushtijete,  odgovori  Katarina  Steno,  a 
svojoj  kćeri,  koja  uniđje,  reče:  „Znaš,  da  nas  kola  čekaju 
u jedanaest  manje  deset  časaka,  a već  ima  gotovo  četvrt. 
Je  si  li  spremna?  . . .“ 

— Kako  vidiš,  odvrati  djevojče,  pokazujući  na  svojim 
rukama  rukavice  biserno-smedje  masti  s crnim  krajevima, 
što  ih  upravo  dokapčaše,  a na  glavi  širok  šešir  od  crnog 
tulla,  koji  stajaše  poput  tamne  i prozirne  velike  aureole 
oko  njezine  plave  kose.  Tanki  joj  stas  bijaše  sapet  u 
prikladnu  haljinu,  što  je  bijaše  Maitland  odabrao  za  svoj 
portret,  u liku  oklopa  iz  tamno  modre  tkanine,  što  se 
na  vratu  i pregibima  ruku  svršavaše  s baršunastim 
vrpcama  nešto  tamnije  nuance.  Bijela  crta  njezina  malog 
vrata  i muške  orukvice  podavahu  toj  krhkoj  silhueti 
potpunu  đražest  mladosti,  mladje  od  njezina  doba.  Bijaše 
očito  došla  na  poziv  majčin  sa  žurbom  i podsmijehom 
tog  doba.  Vidjevši  izraz  Gorkin  i grozničavi  sijev  grofi- 
činih  očiju  osjeti  opet  novo,  što  je  nazivala  čudnim  ali 
pravim  nazivom:  „iglu  u srcu“,  čuvstvo  šiljate  i tanke 
oštrice,  koja  joj  piolazi  kroz  lijevu  grud.  Iza  sinoćnje 
večere,  gdje  mišljaše,  da  je  u ponašanju  svoje  matere 
izmedju  grofa  Poljaka  i slikara  Američanina  našla  dokaz 
toliko  stalne  nedužnosti,  bijaše  i ona  prospavala  noć 
dubokim  snom.  Toliko  se  divljaše  svojoj  majci,  vidjaše 
je  tako  umnu,  lijepu  i dobru,  te  joj  se  sumnja  o njoj 
pričinjala  zločinom,  koji  nije  mogla  podnijeti!  A evo 
tomu  već  nekoliko  mjeseci,  što  sumnja.  Grozan  razgovor, 
što  ga  bijaše  uhvatila  na  jednom  plesu,  stojeći  iza  dviju 
žena,  koje  nisu  znale,  da  je  Alba  tu,  bijaše  početak  te 
sumnje,  koja  se  sad  većala  sad  manjila,  koja  je  napuštaše 
i obaraše,  kako  je  pratila  znakove  isto  tako  slabo  odlučne, 
kao  i sinoćnji  mir  gospodje  Steno  i jutrašnja  zabuna. 
Bijaše  časovit,  nagao  dojam  taj  osjet  prolaza  igle,  što  za 
sobom  ostavlja  samo  kapljicu  krvi,  i ona  je  mogla  opet 
s podsmijehom,  kao  pri  dolasku,  zapitati  Gorku : 

— Kako  je  Maud  spavala?  Kako  joj  je  danas?  I 
momu  malomu  prijatelju  Luc-u  ? . . . 

— Vrlo  im  je  dobro,  — odgovori  Gorka.  Zadnji  se 
pođrhtaj  njegova  gnjeva,  što  ga  iznenada  zaustavi  dolazak 
contessinin,  pomoli,  ali  samo  za  groficu,  u ovoj  ipak 
čisto  prostoj  izreci,  kojoj  njegov  glas  i pogled  dadoše 
skrajnju  gorčinu : — Nadjoli  ih,  kako  ih  ostavili  . . . Ah ! 
Oni  me  mnogo  vole  . . . Vraćam  vas,  Peppinu,  grofice.  — 
dometne  stupajući  vratima.  — A od  vas  ću,  gospodjice, 
donesti  Mauđi  vaša  prijateljska  čuvstva  . . . 

Odlazeći  ovako  bijaše  opet  našao  sve  viteštvo,  koje 
je  u njega  usadio  dugi  niz  potomstva  velike  gospode, 
surove  doduše,  ali  ipak  gospode.  Ako  je  bio  korektan  u 
pozdravu  gospodji  Steno,  znao  je  biti  osobito  ljubezan  u 
dubokoj  naklonosti  svojoj,  kad  se  je  opraštao  s contes- 
sinom.  To  bijaše  malenkost,  ali  nije  mogla  izmaći  finoj 

grofici.  I ovo  je  ganu,  dok  ju  je  očaj,  gnjev  i prijetnja 
ostavila  bešeutnu  i gnjevnu.  Nije  li  sva  gipkost  te  sla- 
venske naravi,  koju  je  tako  dugo  vremena  milovala,  bila 
sadržana  u ovom  okretu,  koji  je  Gorka  izveo  tako,  te  se 
nije  ukazao  nimalo  prisilan?  Oasak  stajaše  nekako  poni- 
žena onim  uspjehom,  što  ga  steče  nad  tim  čovjekom, 
kojega  bi  pet  časaka  pred  tim  bila  rado  dala  na  vrata 


baciti  po  svojim  ljudima.  Ona  zašuti,  zaboravivši,  da  joj 
je  kći  ovdje,  dok  je  ova  ne  dozove  zbilji,  rekavši: 

— Ja  ću  gore,  da  uzmem  svoju  koprenu  i suncobran? 
— Pa  ćeš  me  naći  u malom  bureau,  gdje  ću  da 
svršim  razgovor  s Arđeom,  — odgovori  majka  dodavši : 
Imat  ću  može  biti  da  ti  novost  u kočiji  pripovjedim!  . . . 

(Nastavit  će  se.) 


U album  gdjici  V.  pl.  N. 


T^|ano  sanak  djeteta  nevina, 
IkVvOŠto  se  u snu  smieši  gledajući 
Svog  čuvara,  dok  mu  materina 
Usta  k usnam  stištu  cjelov  vrući ; 
Pa  ti  gleda  ona  zlatna  krila, 

0 kojim  mu  prije  govorila. 

* 

Tako  i ti  sanjaš,  djevo  krasna, 
0 divnome  angjelu  ljubavi ; 
Snivaš  budna  usred  dana  jasna, 
Gledajuć  mu  lik  nebeski  plavi ; 
Pa  se  smieši  plava  ti  zjenica, 
Začarana  čarom  njegva  lica. 


Ti  si  tako  liepa  u svom  sanu, 

Kao  varka  krasna,  koja  tvoju 
Zaokupi  miso  občaranu. 

Sto  u zlatnu  sve  odieva  boju; 

Pa  si,  dušo,  sred  mladosti  cvieća 
Kano  izljev  mirisna  proljeća. 

/ 

Sanjarsko  je  tvoje  plavo  oko 
Cesto  sobom  zanijelo  mene 
Svojih  sanja  u nebo  visoko, 

Gdje  mi  riedko  sama  miso  krene; 
Pa  ja  budan  malne  sanjah  s tobom, 
Da  istine  nisam  više  robom. 


Snivaj,  snivaj,  nevinašce  moje, 
Zlatne  kule  diži  maštom  lakom : 
Dugotrajne  bile  kule  tvoje 
Na  ljubavi  rumenim  oblakom ; 

I do  vieka  proklet  onaj  bio, 

Tko  bi  tvoje  kule  porušio ! 

Snivaj,  ja  ću  zadovoljan  biti, 

Da  ko  majka  bdijem  vrh  sna  tvoga 
Jer  ja  ne  bih  htio  porušiti 
Tvoje  kule  s neba  ljubavnoga, 

Nit  ti  miso  s nebeskih  vedrina 
Do  zemaljskih  sniziti  nizina. 


Ne  ću  mutit  uživanja  tvoga, 

Leti  cviećem,  moj  metulju  mili ; 
Vjetrom  bolnog  jadovanja  moga 
Ne  ću  otrest  prašak  ti  sa  krili, 
Niti  tuge  moje  tamnom  noću 
Potamnit  ti  vedru  dušu  hoću. 


Ali  koje  diete  u istinu 
Vidjelo  je  svog  čuvara  lice? 
Ljubav-angjel,  komu  časkom  sinu 
I presretne  občara  zjenice? 
Snivaj,  dušo,  nikad  ne  doznala, 
Da  su  varka  ili  samo  šala. 


A.  Tresić  Pavičić. 


Katarina  Zrinska,  banica  hrvatska  (1625 — 1673). 

Napisao  Juraj  Tomljenović. 


(Svršetak.) 


■NuJgatarina  Zrinska  potječe  od  roditelja  pravoga  Hrvata. 
•AĆjtc  Kako  odgoji  kćerku,  pokazuje  nam  njezin  rad  kroz 
cijeli  život.  Dvije  osobite  vrline,  u kojima  se  stječe  sve 
ljudsko  realno  pomišljajno  blago,  duboko  su  zasadjene  u 
srce  ovoj  ženi.  Te  su  vrline : živa  vjera  kršćanska  i istinska 
nenatkriljiva  ljubav  prema  otačbini  svojoj,  kraljevini 
Hrvatskoj.  Ona  svjedoči  sama,  da  najveću  ljubav  ima 
prama  Bogu,  pa  knjigu  piše,  da  njezin  narod  lakše  postigne 
carstvo  božje.  Za  predmet  svoga  djela  odabira  ona  moli- 
tvenik, a za  to  izvija  velik  dio  života  proučavajući  nje- 
mačke ,,kripostne“  knjige.  Ona  pjeva  pobožne  pjesme, 
kano  onu  o svrsi  čovjeka  — zemaljskog  putnika.  U pred- 
govoru namjenjuje  djelo  „dobrim  kršćanikom1 11.  Ona  je 
prva  i zadnja  hrvatska  banica,  koja  se  primi  oštroga  pera, 
da  uspiše  rodu  svomu. 

Banica  Katarina  shvaća  uzvišeno  život  svoj.  Uz  ple- 
menitu naobrazbu,  što  joj  poda  zlatni  običaj  onoga  doba 


kod  naših  velikaša,  izveze  njezin  um  zastavu,  a na  nju 
stavi  krasni  natpis : Sloboda  i samostalnost  Hrvatske. 
Tu  zastavu  veze  ona  na  svoj  način,  a mužu  ju  daje,  da 
je  digne  u velike  visine,  visine  sklizave,  odakle  mu  se 
izmaknu,  obori  njega  i pritisnu  hrvatski  narod. 

Briga  i odlučna  volja,  da  podigne  dobro  stanje  kra- 
ljevstva svoga,  gradili  joj  duli  muževnim,  podavali  joj 
srce  junačko,  činili  ju  duhovitim,  da  i prevejanim 
diplomatom. 

Najteže  stvari  u uroti  povjeriše  njoj,  ženi,  da  ih  vodi. 

A kako  li  tek  bješe  milostiva  podanicima!  Valvason' 
bio  prijatelj  kuće  Frankopanove,  slušao  je  ženu  Krstinu 
i rođjaka  mu  Orfeja,  pa  svoje  opažaje  priopćivao  Giu- 
stinianu,  mletačkomu  namjesniku  u Furlanskoj.  Evo,  što 
ovaj  veli  za  Katarinu:  „Ova  je  žena  srčana  (virile)  iznad 

1 Valvason  je  primio  Juliju  Frankopanku  i Orfeja  Franko- 

pana  na  njihovu  bijegu  kao  goste,  pak  su  mu  ovi  pripovijedali. 

svakoga  mnijenja  i umije  upotrebiti  svako  sredstvo,  da 
se  dočepa  svoje  svrhe“.  (U  sponi.  dj.  Bačkoga  202.)  Marin 
Zorzi  piše,  kad  je  u nevolji  najstrašnije  bila  bolesna,  da 
ima  ljudi,  koji  misle,  da  je  videći  propast  svega  svoga 
uzela  otrov.  Pak  to  razlaže  ovako : „Ima  ona  srce,  što 
život  isto  tako  prezire  kao  što  se  izvrgava  svakoj  pogibli 
i smjelomu  činu.  Ponosna  je  ona,  te  će  radije  odabrati 
smrt  od  nesreće  i rugla“.  (Bački,  sp.  dj.  255.)  Franjo 
Grimani,  preveditor  u Furlanskoj  veli:  supruge  Zrin- 

skoga  i Frankopana  ,,non  (sono)  dissimili  intentioni  a 
mariti"  (Bački,  sp.  dj.  160.).  I ovaj  posljednji  bio  je 
dobro  obaviješten,  on  je  izvješćivao  po  vijestima  iz  Hrvatske. 
Tako  sude  suvremeni  državnici  republike  mletačke  o 
Katarini  Zrinskoj ! Evo  što  dalje  piše  suvremeni  povjesnik 
Qualdo  Privato.  Kad  je  Franjo  Frankopan  došao  poražen 
u Čakovac  i kad  su  stvari  okrenule  na  zlo,  klonu  i sam 
ban  Petar ; ali  ne  Katarina.  Ona  je  spočitavala  mužu  i 
bratu,  da  su  malodušni,  nadala  se  pomoći  turskoj.  Ona 
izjavi,  da  će  sama  udariti  na  vojsku  generala  Herbersteina, 
da  će  ga  razbiti,  uhvatiti  generala,  sasjeći  ga  i baciti 
psima  za  hranu.  (Qualdo  Priorato:  Continuazione  dell’ 
historia  di  Leopoldo  Oesare,  Viena  1676.  str.  29.)  — I 
kad  ta  vijest  ne  bi  mala  čvrsta  osnova,  dosta  je,  da  je 
o Katarini  Zrinskoj  tako  suvremenik  držao.  Njezinu  čvr- 
stomu srcu  odgovara. 

Vele,1 2 1  da  je  za  parnice  protiv  njezina  muža  i brata, 
da  bi  njih  spasila,  često  se  klela,  da  je  ona  sama  kriva 
svemu.  To  isto  da  je  činila  i za  Tattenbacha,  prijatelja 
kuće  njezine.  Tolika  ju  je  požrtvovnost  kitila. 14 

Katarina  nikad  ne  prekrši  vjere  mužu  svomu.  Sa 
svom  odanosti  žarkoga  srca  svoga  bila  mu  je  vjernom 

1 Tako  bar  Hammer-Purgstall  u historijskom  romanu:  Die 
Gallerin  auf  der  Riegensburg,  str.  269.  Toga  romana  nisam 
mogao  nigdje  u Zagrebu  dobiti.  Prof.  Smičiklas  mi  je  pripo- 
vijedao, da  ga  je  on  imao  i da  ju  Hammer-Purgstall  u glavnom 
nije  pogodio. 

2 Krivo  čine  uzvišenoj  ženi  oni,  koji  su  znali  bez  dokaza 
izmisliti,  da  je  Katarina  bila  tobože  Ijubovnica  Tattenbackova. 
Ona  je  bila,  kad  se  Tattenbacb  upoznao  s njezinom  kućom,  već 
u dobi  od  koje  Četrdeset  tri,  četiri  godine,  dakle:  puno  starija 
od  njega;  pak  njezin  moral,  o kom  mi  imamo  neuzdrmljivo  svje- 
dočanstvo u spomeniku  od  g.  1668.  Grobničanima. 


drugom.  Da  je  izvanrednoj  ženi  žednilo  srce  slave,  nije 
ni  najmanje  čudo.  0 njezinu  obličju  na  žalost  nije  nam 
dano,  da  bismo  pored  slika  njezina  muža  i brata  i njezinu 
posinatrati  mogli.  Toliko  stoji,  da  je  bila  pristala,  simpa- 
tična, šta  više  i lijepa. 

A hrvatski  njezin  narod,  komu  je  ona  htjela  postati 
kraljicom,1  kako  ju  je  shvaćao?  Priznajmo  i mi  s Kuku- 
Ijevićem,  da  je  na  to  teško  istinito  odgovoriti,  „jer  se  u 
tom  narodu  ne  pojavi  ni  za  njezina  žjvota,  ni  poslije 
upravo  ništa,  šta  bi  dalo  slutiti,  da  je  taj  narod  poimao 
ikad  njezine  uzvišene  misli,  njezine  duboke  ćuti,  njezin 
uzneseni  duh  i požrtvovno  srce11.  („Arhiv"  IX.  179.) 

Ni  danas  još  se  nije  našao  Hrvat,  da  ženu,  koja  je 
tudjincima  bila  na  udivljenje  tako,  da  su  o njoj  romane 
pisali,  ženu,  od  koje  veće  — rekao  sam  — ne  rodi 
hrvatska  majka , učini  junakinjom  pjesmotvora;  ili  vješti 
pripovjedač  da  ju  u umjetnom  romanu  preda  hrvatskim 
majkama  i kćerima,  da  život  njezin  rasvijetli  mračnu  im 
stazu.  Da,  u danima  gorke  njezine  žalosti,  nađje  se  jedan, 
ali  ...  . da  joj  kukavica  ocrni  uspomenu.  (,,Arhiv“  IX., 
180—3.) 

Ođrodjene,  mlitave  "kćeri  roda  našega,  željeli  bismo, 
da  čitaju  ovaj  život.  To  je  bila  kneginja,  grofica,  banica! 
Nema  danas  više  roda  njezina,  da  visoko  dižući  glave 
svoje  spaja  svoju  slavu  uz  ime  Hrvatske ; izumro  je  danas 
— uz  časne  izuzetke  — i kod  velikaša  naših  onaj  zlatni 
običaj  čistoga  hrvatskog  narodnog  odgoja  kod  djece ; 
danas  vidjaš  samo  tragove  i ruševine  od  onoga,  što  je 
nekad  bilo ; pa  Hrvat  može  s Bimljaninom  govoriti  samo 
o : prisca  virtus,  antiqui  mores.  Ali  rode,  danas,  kad  je 
tvoja  knjiga  na  toliko  već  razapela  krila,  ne  ćeš  ti  zabo- 
raviti, da  ti  je  u tužno  doba,  gdje  si  imao  samo  malo 
knjiga,  najslavnije  kuće  velikašica,  punica  vladara,  svijetla 
banica  Katarina,  napisala  jednu  knjigu,  i kako  je  ona  za 
tebe  veliko  srce  nosila. 

1 Kad  je  Petar  Zrinski  na  sudu  bio  upitan,  za  što  je  Kata- 

rina bila  nabavila  kraljevske  haljine,  odgovori,  da  svi  Frankopani 
vole  sjaj.  (Maildth,  spom.  dj.  III.  288.,  uzeo  vijest  iz  dvorskog  i 
državnoga  arhiva.) 


Tatranskomu  Homeru. 


»ujno  mi  gudiš,  slovački  sine, 
Tužaljku  svoga  biednoga  roda, 
Tatranske  gorde  što  sred  planine 
Kini  se,  da  mu  grane  sloboda. 


(K  slici  u 18.  broju  »Vienca«.) 

Jadniku  tebi  tuđjin  sve  ote, 

Što  ti  je  sveto  davnih  od  ljeta, 
Djeca  su  tvoja  puste  sirote, 
Narodu  tudji  sila  ih  kleta  . . . 


A kad  zbog  muka,  s kojih  krvari 
Srce  ti  buno,  ne  vadiš  mača, 
Nego  uz  gusle  pjevaš  piev  stari, 
Kojim  se  sviest  u rodu  tvom  jača  — 


Valja  ti  pjesma,  dični  Slovače, 
Nebo  će  piev  tvoj  uslišat  sjetni : 
Bodu  tvom,  kog  sad  toliko  tlače, 
Sinut  slobode  dani  će  sretni ! 


Slobodoljub. 

O otvorenju  hrvatskoga  glumišta  u Splitu. 

Proslov. 


A 


Spjevao  Juraj  Kapić,  govorio  Adam  Mandrović. 


a obzorju  hrvatskoga  neba 
Dva  sunašca  narodu  nam  sjaju : 
Sunce  jedno  na  sjevernom  kraju, 

A drugo  je  ozdo  sa  podneva; 
Gornje  sunce,  to  je  Zagreb  grade, 
A donje  je  mali  Oarigrade : 

Split,  što  no  ga  rietko  ljepšeg  ima 
Svega  sv-ieta  medju  gradovima! 
Gornji  brat  je  doljnjeg  nadišao, 
Zagreb  Splitu  puno  utekao, 

Jer  Split  dugo  dušila  je  mora 
Na  obali  Jadranskoga  mora. 

Kad  Hrvati  na  jug  doseliše, 

U Splitu  se  prvom  nastaniše, 

Split  imao  hrvatske  župane, 

Split  imao  vojvode  i bane. 

U Splitu  se  Zvonimir  krunio, 

Iz  Splita  nam  prvi  pjesnik  bio. 

Ali  tamo  — vieka  šestnaestoga 
Staše  selit  jedne  tuđje  ptice 
U zelene  splitske  podvornice; 
Dopuziše  neki  prekomorci, 

Puno  holi  i odveć  lukavi ; 

Sreća  njima  poslužila  bila, 

Silno  svoja  raširiše  krila, 

Te  sijahu  prekomorsko  sjeme, 

Da  s’  hrvatsko  zaboravi  ime, 

1 đržahu  narod  u tavnosti, 

Bože  dragi,  griehe  im  oprosti! 

Ali  novo  osvanulo  doba, 

Trublja  jeknu:  nema  više  roba! 
Nek  slobodan  svak  je  u svojoj  kući, 
Nek  svak  živi  slobod  pjevajući. 

Pa  i Split  se  diže  iz  mrtvila 
I zavapi:  nek  prestane  sila! 


Nek  hrvatska  riječ  opet  vlada 
Sred  ovoga  starinskoga  grada. 
Barjak  diže  dični  vojevoda, 

Te  junačkog  ne  sustegnu  hoda, 

Dok  ne  sruši  on  tudjinsku  zgradu 
U ovome  hrvatskome  gradu. 

Kao  fenič  Split  se  preporodi 
I ustade  sad  na  život  novi ; 

Split  postade,  što  već  jednom  biše, 
Sa  svih  strana  njega  pozdraviše. 
Odtad  Split  nam  cvate  ko  ružica, 
Odtad  on  je  naša  uzdanica, 

Odtad  u njem  škole  su  hrvatske, 
Odtad  mnoge  skupštine  su  bratske, 
Odtad  iz  njeg  hrvatstvo  miriše, 
Odtad  stranac  Split  nam  begeniše. 
Pa  Split  ovo  zgradi  kazalište, 

Gdje  kako  no  pčele  u ulište 
Večeras  je  narod  nalegao, 

Lieposti  se  da  bi  nagledao. 

Ova  zgrada  prostrana  i sjajna 
Stat  bi  mogla  sred  velikog  grada, 
Pa  svrnite  oči,  braćo  draga, 

Gore  u nebo  ovog  divnog  hrama, 
Pogledajte  onu  bielu  vilu, 

Gusle  ona  drži  na  koljenu, 

Da  na  njima  sklada  pjesme  nove 
I hrvatske  pjeva  sokolove, 

Što  umrieše,  al  se  proslaviše, 

Jer  na  svietu  za  narod  živiše. 

Oko  vile  geniji  igraju, 

Ko  angjeli  u nebeskom  raju, 

I raznose  na  sve  četri  strane, 

Sto  im  vila  na  guslama  kaže. 

Na  pročelju  ovog  kazališta 


Stoji  biela  vila  Mosorkinja, 
Marijanska  pram  njoj  posestrima, 
Jedna  drži  guslice  tanane, 

Druga,  pobro,  tambure  lagane  , 

I pomažu  pjevati  sestrici, 

Sto  je  gori  na  ovoj  nebnici; 

Glas  se  vila  stapa  i prelije, 
Slušaoce  kreće  na  milinje.  — 

Sve  okolo  divno  naslikano, 

Sve  u krasnom  redu  poredano, 
Svud  se  vidi  samo  naše  što  je, 
Preliju  se  hrvatske  nam  boje. 
Kogodj  stupi  sred  ovoga  hrama, 

Iz  ustiju  rieč  mu  bježi  sama: 
Hrvatsko  je  ovo  kazalište, 

Hram  je  ovo  uprav  veličajni. 

Sto  narodu  Split  sagradi  slavni! 

Ej  slava  ti,  Splite  dični  grade, 
Slava  tebi,  mali  Carigrade, 

Što  sagradi  ove  biele  dvore, 

Gdje  hrvatsko  o kraj  tuče  more! 
Hrvatske  će  vile  vodit  kolo 
U tom  hramu  ponosno  i holo, 
Pjevati  će  pjesme  svakojake, 
Hrvatske  nam  spominjat  junake 
I buditi  u grudi  naroda 
Ljubav  prama  praga  očinskoga. 
Splite  divni,  svak  te  danas  gleda, 
Svaki  Hrvat  pozdrave  ti  šalje, 

Bio  blizu  ii  u svietu  dalje, 

Cio  narod  danas  burno  kliče : 
Slava  tebi,  Splite  čarobniče, 

Slava  tebi,  naš  biserni  grade, 

Ti  hrvatski  mali  Carigrade! 


Novo  hrvatsko  glumište  u Splitu. 


^r/gađ  smo  pred  dvije  godine  slavili  jubilarnu  izložbu 
AvAC  u bijelom  našem  Zagrebu,  dodjoše  nam  u pohode 
mili  gosti  braća  iz  Dalmacije,  da  se  zajedno  s nama 
raduju  našoj  slavi.  Tada  se  mnoga  lijepa  riječ  prozborila, 
mnogo  se  bratinstvo  i prijateljstvo  sklopilo.  Po  odušev- 
ljenom dočeku,  što  no  ga  prirediše  razdragani  Zagreb- 
čani  svojoj  braći  iz  Dalmacije,  mogli  su  oni  najbolje 
razabrati,  koliko  ljubavi  i nagnuća  cvjeta  u grudima 
Hrvata  Banovaca  za  njih  i krasnu  im  rodnu  zemlju.  Svim 
se  našim  rodoljubima  tada  napunilo  srce  žarkom  nadom, 
da  nas  je  taj  čas  opet  orijaški  primakao  opće 
žudjenu  sjedinjenju,  pak  da  će  naskoro  osvanuti  svečani 
dan,  kad  se  budu  ispunile  nade  našega  neumrlog  Pre- 
radovića,  koji  no  je  već  prije  mnogo  godina  pozivao  u kolo 
braću  Dalmatinsku  riječima:  „Naši  jeste  već  odavna,  budte 
dakle  i našinciL  Želja  mnogih  i mnogih  Zagrebčana 


i Hrvata  Banovaca,  da  im  se  što  skorije  desi  zgoda,  kako 
bi  im  se  odužili  i odvratili  ljubav  braći  svojoj,  doskora  se 
evo  ispunila.  Bodoljubljem  vrlih  Splićana,  a plemenitim 
trudom  njihova  načelnika  đra.  Bulata,  podignuto  je  evo 
u starođrenoj  prijestolnici  negdašnje  samosvojne  Hrvatske 
novo  glumište,  a naše  zagrebačke  umjetnike  zapade  časna 
zadaća,  da  posvete  novi  hram  Talijin  svojim  umijećem. 
Lijepi  taj  vez  obiju  prijestolnica  na  polju  umjetnosti 
urodit  će  bez  sumnje  i krasnim  plodom  za  narodnu  stvar, 
pa  mi  pozdravljamo  one  tri  krasne  slave,  što  uđružiše 
Hrvate  Banovce  sa  Hrvatima  Primorcima  i Dalmatincima 
u Makarskoj,  Zagrebu  i Splitu  — kao  vjesnice  novoga 
sretnog  narodnog  preporoda. 

Na  žalu  sinjega  mora  jadranskog,  na  klasičnom  tlu 
ruševina  solunskih  i palača  Dukljaninovih,  diže  se  drevna 
i ponosna  prijestolnica,  kraljevski  Split.  Sa  tri  ga  strane 

grli  debelo  more ; strmi  Mosor,  pozlaćen  trakovima  sunca 
na  zapadu,  štiti  mu  glavu,  a predstraža  mu  je  pitomi 
Marjan,  Mirogoj  splitski.  Daleko  onamo  u more  uvalili  se 
ponosni  otoci  Brač  i Hvar,  štiteći  ga  s mora.  U 
ovom  ubavom  kraju  već  je  za  rana  upalio  genij  prosvjete 
svoju  baklju.  Otkrića  i iskopine  drevnog  Solina  najljepšim 
su  nam  dokazom  o velikom  stepenu  prosvjete,  koja  je  u 
ovim  krajevima  već  u vrijeme  Hristovo  cvjetala.  Tu  vi- 
dimo, kako  car  Dukljanin,  umoran  od  dična  carevanja, 
gradi  u svom  rodnom  kraju  ponosnu  palaču  — još  sada 
na  udivljenje  svijetu  — a za  kraljevski  mir  i dokolicu 
svoju.  Iza  toga  dođje  perioda  kršćanstva,  kosti  mučeničke 
pokapaju  se  u posvećene  grobove;  krasna  basilika,  koje 
se  stupovi  dižu  još  i danas  put  modrog  svoda  nebeskog, 
resi  slavni  Solin ; poganski  mausolej  postaje  kršćanskom 
crkvom.  Osili  se  i carstvo  bizantinsko,  a Solin  postade 
prijestolnicom  careva.  No  oko  600.  godine  počinju  kršni 
Hrvati  osvajati  Dalmaciju.  Tako  propade  u VII.  vijeku  i 
Solin,  a na  njegovim  ruševinama  dižu  hrvatski  banovi  i 
kraljevi  manastire  i kraljevske  dvorove  svoje.  Godine  626. 
drži  prvi  ovjenčani  kralj  hrvatski  Tomislav  baš  u Splitu 
veliki  sabor  crkveni.  Za  Krešimira,  Zvonimira  i Stjepana 
sva  Dalmacija  pripada  Hrvatima,  pa  stoji  s njima  u 
uskoj  svezi.  A1  osvane  tužna  propast  hrvatskog  kraljevstva  i 
od  onda  bore  se  kroz  stoljeća  kraljevi  ug.-hrvatski  sa  repu- 
blikom mletačkom  o prvenstvo.  Dolaze  i Bizantinci  i 
Turci,  pak  tako  trpi  kroz  vijekove  Split  od  teških  nepri- 
lika ratovanja.  Kroz  ove  stoljetne  borbe  oslabi  na  obalama 
jadranskoga  mora  ćućenje  hrvatsko,  pa  samo  gdjegdje 
vidimo,  kako  kroz  tu  noć  prosijeva  jasnije  misao  hrvatska, 
kao  što  opažamo  na  mirnoj  pučini  morskoj  srebrnu  pjenu 
tek  gdjekojeg  vala.  Republika  mletačka  pade,  prodje  i kratak 
san  Napoleonov  o ilirskom  kraljevstvu  i Austrija  zavlada 
Dalmacijom.  Ali  ni  sad  još  ne  sviće  zora  hrvatskoj  misli. 
I Talijan  i Nijemac  otudjuju  brata  od  brata,  a njihovi 
povjesničari  turaju  u svijet  bajku,  kako  su  barbarski 
Hrvati  tobože  uništili  divne  starine  klasična  svijeta.  Ali 
ih  ispravlja  pravedna  Klio,  bilježeći  svojim  perom  prave 
razornike  prošlosti,  one  barbare  renesanse  — lukave 
Mletčane,  koji  odvažahu  na  ogromnim  ladjama  starinske 
umotvore  u Mletke,  da  ih  upotrebe  za  temeljne  kamene 
svojih  palača.  Nadje  nas  tako  godina  1848.,  koja,  noseći 
svima  darove  novoga  doba,  mimoidje  samo  nas  Slavene. 
Propadoše  nade  starih  Ilira  i oštri  apsolutizam  svalio  se 
poput  kamena  na  grudi  rodoljuba.  No  ne  potraja  dugo 
taj  prisiljeni  san,  kao  što  ne  može  ni  nenaravna  studen 
dugo  da  priječi  proljetnim  suncem  razdraganoj  prirodi, 
da  ne  bi  procvjetala.  Hrvatskoj  misli  osvanu  dva  nova 
apostola,  od  kojih  jedan,  pokazujući  na  prošlu  veličinu  i 
slavu  domovine,  a drugi  darežljivom  rukom  podižući 
vječna  ognjišta  narodnoj  prosvjeti,  užižu  na  novo  u srcima 
ljubav  prema  domovini.  I u Dalmaciji  počne  opet  svitati 
misao  Hrvatstva,  a cvijeće  njezino  — divna  mladež  — 
opaja  se  rosom  njegovom.  Grad  za  gradom  na  obali 


morskoj  otvara  jur  svoja  vrata  misli  hrvatskoj,  a kad  no 
pred  dvije  godine  pade  u grob  najljući  protivnik  Hrvatstva 
u Dalmaciji,  Bajamonti,  pade  s njime  i umjetno  Talijanstvo 
dičnih  Splićana. 

Novi  načelnik  grada,  dr.  Bulat,  vrati  Split  opet 
hrvatskoj  misli.  Sad  nastade  medju  rodoljubima  misao, 
kako  da  to  pregnuće  nadje  dostojno  ognjište,  pak  vjerni 
uzvišenomu  geslu  : „Prosvjetom  k slobodi1'  odlučiše  podići 
u svojoj  sredini  ponosni  hram  Talijin,  ne  bi  li  po  njem 
na  daleko  prosinulo  svjetlo  narodne  misli. 

Lijepa  ova  zamisao  u kratko  se  vrijeme  ostvari.  Već 
4.  travnja  1891.  bio  je  položen  temeljni  kamen  kazališnoj 
zgradi,  koja  se  nalazi  na  slobodnom  povišem  mjestu  u 
predgradju  „Dobrom"  iza  sredovječnih  gradskih  zidina. 
Nacrt  za  impozantnu  ovu  zgradu  sastavio  je  dr.  Emil 
Viccietti,  prof.  vel.  realke  i đrž.  mjernik,  Splićanin,  a 
poduzeće  je  izveo  uz  velike  žrtve  rodoljubni  gradjanin 
splitski,  g.  Brajnović.  Evo  joj  u kratko  opisa:  Glavna 
fasada  izradjena  je  u slogu  talijanske  renesanse,  a lijepa 
rampa  vodi  do  triju  dveri,  kroz  koje  se  ulazi  u glumište. 
Nad  njima  diže  se  loggia  sa  balkonima  i ogromnim 
prozorima.  Na  vrhu  pročelja  nalazi  se  9 metara  dugi  a 
6 metara  visoki  luk,  u kojem  se  nalazi  plastična  sku- 
pina, što  predočuje  u sredini  Taliju,  a sa  strane  vile 
mosorsku  i marijansku  sa  guslama  i tamburom,  prikazujući 
epsku  i lirsku  (t.  j.  juriačku  i žensku  narodnu)  pjesmu. 
Zabavili  bismo  jedino,  što  nisu  i drugi  vanjski  dijelovi 
glumišta  jednakom  pomnjom  izvedeni;  tako  čini  cijela 
zgrada  nešto  odveć  trijezan  utisak.  Držimo,  da  se  je 
prema  historičkoj  znamenitosti  Splita  mogao  i vanjštini 
zgrade  podati  neki  klasični  izgled,  koji  bi  posve  u 
skladu  bio  i sa  okolišnim  koloritom,  a mogle  su  se  u tu 
svrhu  upotrebiti  i mnoge  starine.  No  treba  uvažiti,  da  je 
za  gradnju  ovoga  velikog  glumišta  bila  odredjena  prilično 
niska  svota,  pak  da  je  za  odmjenu  nutrinja  zgrade  upravo 
lijepo  i raskošno  uredjena. 

Kroz  troja  vrata  ulazimo  iz  vana  u atrij,  koji  počiva 
na  osam  velikih  mramornih  stupova.  Dekoracije  u pom- 
pejskom  slogu  (t.  zv.  pompeia  rafaelesca)  izveo  je  daro- 
viti mladi  slikar  Cozzi.  Stijene  rese  četiri  slike:  poezije, 
komedije,  glazbe  i plesa,  što  no  ih  je  vještački  izradio 
prof.  Scomjparini  u Trstu,  koji  je  i sve  veće  slikarske 
radnje  izveo.  Ravno  iza  atrija  vodi  širok  put  u stajaći 
parter  i parket,  a dvoja  otvorena  stubišta  u lože  i poje- 
dine katove.  Posebno  prostrano  stubište  vodi  u prekrasni 
foyer,  koji  je  određjen  i za  koncerte  i plesove,  pak  mu 
se  sa  strane  u drugom  spratu  nalaze  i nuzgredne  pro- 
storije za  gostionu  i slastičarnu.  Foyer  dekoriran  je  vrlo 
ukusno  u slogu  ,,rocoeo“-a,  a u ružičastoj  i svijetlo 
modroj  boji.  Bogata  reliefna  ornamentika  bijela  je  i 
zlatna ; to  je  djelo  Hrvata  Dalmatinca  prof.  Varivodića 
iz  Dugogpolja.  Na  stropu  nalaze  se  dvije  vrlo  ukusne 
slike,  što  prikazuju  ples  u veče  i u zoru.  Cijeli  namještaj 
vrlo  je  lijep  i ukusan.  Parket  lijep  je  i prostran,  dug  je 

17  a širok  13  metara.  Okružuju  ga  tri  sprata  loža  i jedna 
galerija.  Strop  resi  prekrasna  slika  prof.  Scomparinija, 
što  nam  simbolizira  preporod  narodni.  Tracima  sun- 
čanim 'obasjana  diže  vila  narodni  genij  u sjajnije  visine. 
Skupine  vila  ju  okružuju  i raduju  se  s njome.  Medju  njima 
vidimo  i bosanku  sa  tamburicom  i narodnom  vrpcom. 
S druge  nam  se  strane  prikazuje  krasna  žena,  kako 
s guslama  u ruci  pjeva  o narodnoj  slobodi  i njegovoj 
slavi,  a zaogrnuta  je  crvenim  plaštem,  što  no  označuje 
stoljetnu  borbu  naroda  hrvatskoga  za  slobodu  i samo- 
svojnost. Uz  ovu  krasnu  glavnu  kompoziciju  ističu 
se  još  obje  slike  nad  proscenijem,  prikazujući  glazbu  i 
dramu.  Dekoracija  parketa  pretežno  je  u slogu  baroknom. 
Boje  parapeta  su  neutralne,  a ine  su  dekoracije  pretežno 
bijele  i zlatne;  tapete  loža  i oprema  sjedišta  crvene. 
Gledalište  rasvjetljuje  raskošni  svjetionik  sa  60  plinskih 
svjetiljaka,  što  no  se  spušta  sa  središta  stropa.  U parketu 
imade  136  sjedala,  dok  može  u parteru  stajati  , udobno 
200  osoba.  Na  galeriji  imade  mjesta  za  400  osoba, 
dok  u cijelom  glumištu  ima  mjesta  za  više  od 
1100  osoba.  Loža  ima  99;  93  parketne  i 6 u prosceniju. 
Iz  parketa  vode  sa  svake  strane  po  dva  izlaza  na  prostrani 
koridor,  na  kojem  su  vrlo  zgodno  smještene  i garderobe, 
a iz  njih  vodi  16  vrata  direktno  napolje;  tim  je  općinstvo 
gotovo  posve  osigurano  od  nesreća.  Medju  pozornicom  i 
parketom  smješten  je  ukusni  orkestar  za  četrdeset  glazbe- 
nika, a prema  potrebi  i za  šestdeset.  Pozornica  je  odije- 
ljena željeznim  zastorom  od  parketa,  koji  je  oličen  tapetnim 
prizorima.  Drugi  je  zastor  oslikan,  pa  je  u sredini  odijeljen, 
tako  da  se  ne  treba  dići,  kad  se  glumci  zahvaljuju.  Sa 
strane  pozornice  vode  stube  u garderobe,  s lijeva  u muške 
a s desna  u ženske,  koje  su  porazmještene  po  raznim 
spratovima.  Pozornica  je  15 1/2  metra  duboka,  a 12  široka. 
Visina  od  podija  je  19  metara.  Pozorišne  uredbe  je  udesio 
g.  Stančić,  dalmatinski  Hrvat.  Ukusne  dekoracije  slikane 
su  u Trstu. 

U oči  slave  zaštitnika  Splita,  sv.  Dujma,  dne  6.  svibnja 
bilo  je  lijepo  ovo  glumište  svečanim  otvorenjem  predano 
svojoj  svrsi  uz  sudjelovanje  umjetnika  hrvatskog  glumišta 
iz  Zagreba,  koji  otvoriše  niz  svojih  predstava  krasnom 
Demetrovom  tragedijom  „Teutom".  Teško  bi  nam  bilo 
točno  opisati  oduševljenje  i veselje,  što  nam  napunjavaše 
dušu  ove  svečane  i znamenite  večeri.  U 7 sati  u veče 
skupiše  se  pozvani  gosti  u lijepo  urešenom  foyeru,  dok 
je  mnogobrojan  narod  već  od  ranog  popodneva  stajao 
oko  zgrade.  Pozdravivši  goste  otvori  glumište  načelnik, 
g.  dr.  Bulat,  koji  je  najveće  zasluge  stekao  za  gradnju 
ovoga  glumišta,  pa  u prekrasnom  govoru,  nadahnutom 
žarkim  Hrvatstvom,  spomenu,  kako  u preporodjenom 
Splitu  ne  može  drugo,  no  hrvatsko  glumište  stajati  i 
kako  će  iz  njega  na  daleko  sjajiti  svjetlo  hrvatskog  rodo- 
ljublja. U ime  općine  i općinstva  zahvali  g.  zast.  Borčić 
jednako  lijepim  i patriotičnim  govorom  načelniku  za 
njegov  trud.  Burni  poklici:  Živio  dr.  Bulat!  Živila  Hr- 


vatska! Živili  umjetnici  Zagrebčani!  — pratiše  nas  sve  do 
gledališta,  koje  sjajno  rasvijetljeno  izgledaše  upravo  ča- 
robno. Cvijet  splitskih  gospodja  u krasnim  toaletama 
uresio  je  lože  i parket.  Ali  vidjelo  se  medju  frakovima  i 
uniformama  i mnogo  narodne  nošnje,  krasne  u svojoj 
jednostavnosti.  Čim  je  načelnik  došao  na  svoje  mjesto, 
zasvira  orkestar  carevku,  koja  se  je  stojećke  slušala. 
Nekoliko  časova  zatim  pojavi  se  dični  naš  umjetnik,  g. 
Adam  Mandrović,  pred  zastorom,  da  govori  lijepi  proslov, 
što  ga  je  spjevao  Splićanin  Juraj  Kapić.  Eijetko  čusmo 
vrijednoga  umjetnika  govoriti  onako  vatreno  i zanosno, 
kako  ove  večeri,  a burno  povladjivanje  i oduševljenje, 
koje  ga  je  na  mnogim  mjestima  prekidalo,  bijaše  mu 
najljepša  nagrada  za  njegov  trud.  Osobito  je  simpatički 
primljeno  ono  mjesto  prologa,  gdje  se  spominje  zajednička 
ljubav  i vez  Zagreba  i Splita.  Oduševljenje  rek  bi  da  je 
svakim  časom  raslo. 

Iza  prologa  izvodio  je  skladni  orkestar  splitske  na- 
rodne glazbe  novu  simfoniju  kapelnika  g.  Rosenberga- 
Rušića,  veoma  darovitoga  mladog  Hrvata  Varaždinca. 
Ovim  svojim  djelom  pokazao  je  mladi  vještak  prelijepi 
dar,  od  koga  se  imademo  nadati  krasnim  djelima.  Sim- 
fonija je  osnovana  na  nekim  narodnim  motivima.  Čim 
je  općinstvo  zamijetilo  prve  zvukove  krasne  naše  narodne 
himne  „Lijepa  naša  domovino",  ustade  jednodušno,  pa 
stajaše,  dok  se  ne  svrši.  Ova  ljubav  dičnih  Splićana  za 
našu  narodnu  pjesmu  usjekla  nam  se  duboko  u za- 
hvalno srce,  ona  nam  je  najboljim  dokazom,  kako  smo 
po  srcu  i misli  jednaki. 

Malo  zatim  digne  se  po  prvi  put  zastor  i prve 
hrvatske  riječi  zamnješe  novim  hramom  Talijinim. 
Vidjesmo  u tom  času  mnogu  suzu,  što  se  je  zacaklila  u 
očima  ozbiljnih  muževa.  Ćutismo  svi,  da  je  hrvatska  vila 
umjetnica  osvanula  kano  pobjednica.  Prvi  je  čin  slušalo 
općinstvo  jošte  nekim  nemirnim  zanimanjem.  Krasote 
hrvatskog  jezika,  vještačko  glumljenje  naših  dramskih 
prvaka,  skupocjena  odijela  i krasne  dekoracije  zadiviše  ga. 
Ali  od  prizora  do  prizora  raslo  je  oduševljenje,  koje  je 
iz  glumišnih  prostorija  prelazilo  i na  narod,  što  je  pred 
glumištem  stajao  i zabavljao  se  gledanjem  sjajnog  vatro- 
meta. Prvi  pljesak  na  otvorenoj  pozornici  izvojšti  dični 
naš  Pijan,  a zatim  se  mnogo  povladjivalo  gg.  Milanu  i 
Mandroviću,  pak  gdjici  Sobjeski  i drugim  nosiocima 
znatnijih  uloga.  I mladi  Splićanin  g.  Dević  pokazao  se 
ove  večeri  prvi  put  na  pozorišnim  daskama.  Općinstvo 
bivalo  je  sve  više  i više  razdragano.  Gotovo  iza  svake 
promjene  morao  se  je  zastor  nebrojeno  puta  dići,  a još 
prije  svršetka  predstave  stekoše  Splićani  uvjerenje,  da 
naše  zagrebačko  glumište  stoji  na  kud  i kamo  savrše- 
nijoj umjetničkoj  visini  od  talijanskih  društava,  koja  ili 
do  sada  obilažahu.  To  priznanje  moradoše  našoj  glumi 
izreći  i najokorjeliji  Talijanaši.  Vrijedni  naši  umjetnici  po 
tome  nijesu  samo  nosioci  rodoljubne  ideje,  nego  i sve- 
ćenici prosvjete  i dramskog  umijeća. 

Mnogo  poslije  ponoći  ostavismo  glumište  prepuna 
srca  u uzbucljenim  grudima.  Nutarnja  neka  čežnja  gonila 
nas  na  žal  divnoga  hrvatskog  mora,  da  njegovim  valo- 
vima dojavimo  cijeloj  domovini  radosni  dogadjaj,  kojemu 
bijasmo  evo  svjedoci.  Gotovo  nedogledno  sterao  se 
u svečanom  noćnom  miru  elemenat  morski  pred  očima 
našim ; srebrni  sjaj  mjesečev  pleo  po  njegovim  valovima 
čarobne  slike,  nebrojene  zvijezde  treptjele  s nevine  radosti 


na  nebeskom  svodu.  A kao  bijeli  prorok,  obasjan  mje- 
sečinom, zakriljivaše  ondje  sa  istoka  kameni  Mosor  drevnu 
prijestolnicu  Zvonimirovu,  ponosni  Split.  I mi  u duši 
razdragani  rodoljubnom  vatrom,  a opojeni  krasotom  veli- 
čajne prirode,  što  bijaše  na  domaku  oku  našemu,  ne 
mogosmo  a da  ne  kliknemo  od  neznana  zanosa:  „Ne  — 
još  Hrvatska  nije  propala*. 

Dr.  Stjepan  Miletić. 


De  visu  et  auditu. 

(Izvadak  iz  lista  g.  dr.  Imfore  Ignjatijevića  Tkalca,  iz  Kima,  g.  Vladimiru  Mažuraniću,  u Zagrebu.) 


U Tamu,  29.  aprila  1893. 
v Dragi  moj  Vladko! 

upitao  sam  u novinama,  da  si  podigao  tužbu  protiv 
Uži)  nekoga  — meni  nepoznatoga  — klevetnika  Tvoga 
slavnoga  oca,  kojega  potvara,  da  je  divnom  svojom 
pjesmom  o Cengiću  tobože  počinio  plagijat  — ne  znam, 

kako  bi  se  ova  riječ  kazala  naški 

Ti  znaš,  da  sam  ja  s Tvojim  ocem,  Tvojom  majkom 
i tetom  Bozom  živio  kao  brat  s braćom,  odkad  je  Ivan 
došao  u Karlovac  pa  sve  do  moga  bjega  iz  Austrije 
1863.  godine.  No  pošto  Ti  ne  možeš  pamtiti,  što  je 
bivalo  u vremenu  onom.  kad  je  Ivan  pisao  pjesmu  o 
Gengiću,  a ja  sam  bio  kod  njegova  rada  svjedok  de  visu 
et  auditu,  mislim,  da  Ti  moja  svjedočba  može  koristiti, 
da  pobiješ  onu  glupu  i mrzku  klevetu,  a pripravan  sam, 
aho  ustreba,  pred  sudom  potvrditi  prisegom  ovo,  što 
Ti  li  a ženi. 

Pjesmi  bila  su  dva  povoda  sasvim  različita.  Prvi  bio 
je  dolaz  jednoga  Crnogorca  u Karlovac  na  povratku  u 
Crnugoru.  Ne  sjećam  mu  se  imena,  no  jošte  mi  je  pred 
očima,  kako  je  jedne  večeri  u našoj  staroj  čitaonici 
pričao  o zulumu  i smrti  Gengića  i koliko  nam  je  srce 
ganuo  svojim  živim  govorom  i opisom  borbe,  u kojoj  je 
i on  prisustvovao.  Sjećam  se,  da  smo  mi  slušaoci:  Tvoj 
otac,  Nikola  Vranicani,  Mišo  Musulin,  Andrija  i Joso 
Kunić,  ja,  Priča  i dr.  Kapper  međju  sobom  sabrali  nešto 
novaca  za  putni  trošak  Crnogorcu.  Naravno  je,  da  je 
pričanje  ovog  čovjeka  duboko  dirnulo  blagu  i umjetničku 
ćud  Tvog  oca;  tako  u čitaonici  kao  i u vašoj  kući  dugo 
i često  se  razgovaralo  o ovom  Crnogorcu  i mukama  jadne 
raje  pod  Turcima  i ludoj  politici  evropskoj. 
v ^e  znanb  kada  je  Tvome  ocu  došla  misao,  da  piše 
Gengića  . . . Može  biti,  da  je  odmah  poslije  polazka  onog 
Crnogorca  naumio  pjesmu  spjevati,  no  tek  kad  je  Tvoj 
ujak  Dcmoter  Mitra  moljakao  Ivana,  da  mu  za  njegov 
ahnanak  „Iskru1'  što  napiše,  i Tvoja  majka,  Boza,  Priča 
i ja  mu  dosađjivasmo,  da  zadovolji  Mitri,  vidjesmo,  da 
je  zaista  počeo  pisati,  no  vrlo  sporo.  Mitra  ga  bombar- 
duje  pismima,  no  moj  Ivan-Paša,  — kako  sam  ga  ja  u 


šali  nazivao,  — voli  na  večer  razgovarati  s majkom, 
Bozom,  Pričom  i sa  mnom  i pušiti  pet,  šest  cigara 
jednu  za  drugom.  Mitra  muči  ga  svaki  dan  svojim 
pismima,  majka  Tvoja  ljubezno  ga  nagovara,  no  Ivan- 
Paša  puši  i — čini  se,  ne  mari.  Kad  eto,  jedne  večeri 
Tvoj  otac  dodje  u salon  s nekoliko  tabaka  artije  u ruci, 
pa  nam  kaže:  „Evo,  što  sam  napisao11,  i poče  nam  čitati 
prvu  pjesmu  „Agovanje*.  Pomisli  našu  radost!  Majka, 
Boza  i ja  grlimo  ga  i ljubimo,  a on  vidjevši  utisak,  što 
ga  učini  pjesma  na  nas,  čini  se  zadovoljan.  Ja,  kao 
diabolus  rotae,  primietim,  da  se  ne  može  kazati:  „Sluge 
zove  Gengić-aga“,  jerbo,  kao  što  se  u engleskom  ne 
može  konstruirati  „Sir  Scott“  nego  „Sir  Walter  Scott“, 
tako  i u naših  Turaka  treba  konstruirati  ,,aga“  s imenom, 
a ne  s prezimenom.  Ivan  mi  odgovori,  da  ne  zna  drugoga 
imena  Cengiću. 

Sjutrađan  majka  pošalje  ovu  prvu  pjesmu  Mitri  u 
Zagreb,  odakle  mu  dodje  velika  hvala  i nova  molba,  da 
nastavi  rad  što  brže,  da  se  uzmogne  pečatati  „Iskra*.  I 
zaista  Ivan  revno  nastavi  svoj  rad.  Za  nekoliko  dana 
reče  mi  u čitaonici,  da  mu  đođjem  na  večer,  da  mi  čita 
nastavak.  I tako  bješe  do  konca  divnog  eposa,  kome  se, 
osim  lorda  Byrona,  ništa  u evropskoj  literaturi  ne  može 
prispodobiti.  Gdjekada  ja  ili  Priča  prigovorismo  gdješto, 
jer  kao  ja  tako  i Priča  bismo  bili  voljeli,  da  se  služi 
gramatikalnim  formama  narodnih  pjesama,  nego  li  dubro- 
vačkim. No  nismo  mogli  nagovoriti  ga;  jedva  da  je 
privoljio  izmijeniti  gdjekoju  riječ,  al  nikad  konstrukciju. 
Mitra  si  nije  dao  mira,  dok  nije  svu  pjesmu  u rukama  imao. 

Kad  izadje  ,,Iskra“,  poslao  sam  je  staromu  mome 
prijatelju  Vuku  Karađžiću  u Beč.  Starac  ju  je  pozdravio 
s oduševljenjem  i pisao  mi,  da  nitko  na  svijetu  ne  bi 
bio  kadar  ljepšega  što  napisati.  Molio  me,  da  pitam  Tvog 
oca,  ne  bi  li  dozvolio,  da  je  on,  Vuk,  preštampa,  ćiri- 
licom zajedno  s narodnom  pjesmom  o smrti  Smail-Age, 
koju  mu  je  Milaković,  bivši  sekretar  vladike  Petra,  pri- 
obćio.  Ivan  mi  reče,  da  odgovorim  Vuku,  da  nema  ništa 
protiv  toga,  da  je  ćirilicom  preštampa,  no  da  ga  moli, 
da  mu  pošalje  tu  narodnu  pjesmu.  No  Vuk  mi  ne  odgo- 


Ivanjski  kries  u Dalmaciji. 


VIEN  AC 

vori,  a ja  odem  opet  u Njemačku  i u Pariz.  Nadodje 
skoro  prevrat  francuski  1848.  godine,  i mi  svikoliei : Ivan, 
Vuk  i ja  zaboravismo  na  pjesmu  o Cengiću,  koju  neko- 
liko godina  poslije  Subotić  preštampa  bez  dozvoljenja 
Tvog  oca  u svojoj  „Antologiji11. 

Nekoliko  godina  poslije  ja  se  dogovorim  s prijateljem 
Miklošićem,  da  putujemo  u Crnugoru,  koje  niti  on  niti 
ja  doslije  ne  vidjesmo.  Na  putu  razgovarasmo  o litera- 
turi, o Crnojgori  i tako  takodjer  o Ivanovoj  pjesmi. 
Tkogod  je  poznavao  Miklošića,  zna,  da  je  on  poslije 
Kopitara  bio  najveći  filolog  slavenski,  no  da  nije  osjećao 
ni  najmanjega  čuvstva  slavenskoga.  Slavenstvo  za  njega 
ne  bijaše  ništa  nego  — objekt  filologije.  Tako  i Ivanov 
Cengić  nije  ga  interesovao  zbog  poetičke  ljepote  i uzvišenog 
narodnoga  čuvstva,  nego  samo  zbog  ljepote  i čistoće 
jezika  i s toga  živo  ga  je  hvalio 

Na  ovom  našem  putovanju  vidjeli  ja  nevolju  i siro- 
tinju pravoslavnog  popovstva  u Dalmaciji  i želeći  štogod 
na  njegovu  korist  učiniti,  mislio  sam  najprije,  da  naše 
putovanje  opišem  i knjigu  na  korist  ovih  nesretnika 
izdam. 


Ma,  tko  se  sjeća  onih  nesretnih  vremena  najcrnjeg 
despotizma  Baehova,  lako  će  razumjeti,  da  se  istinita  i 
poštena  knjiga  ovakova  sadržaja  nije  mogla  u Austriji 
pečatati.  Pošto  mi  je  pak  ona  sirotinja  danju  i noću 
pred  očima  bila,  pomislim  pomoći  joj  drugim  kojim 
načinom.  Kaka  bi  se  knjiga  mogla  više  čitati  nego  li 
divna  pjesma  Tvog  oca?  Ja  ga  zamolim,  da  mi  dozvoli 
preštampati  je  na  korist  one  sirotinje  i on  mi  dozvoli.  Naj- 
prije sam  je  preštampao  latinicom,  no  knjižica  jedva  je 
toliko  donijela,  da  sam  mogao  namiriti  trošak  štamparski. 
Preštampah  tad  pjesmu  i ćirilicom,  ne  bi  li  bila  od 
koristi  sirotinji,  kojoj  sam  ju  namienio. 

Ovo  bijaše  1859.  godine.  Nadodje  silan  prevrat  u 
Austriji,  ja  odoh  iz  Hrvatske  u Beč  i ostavili  cielo  izdanje 
pjesme  o Cengiću  u Zagrebu,  gdje  se  još  i danas 

nalazi 

Evo  Ti,  dragi  Vladko,  što  Ti  mogu  kazati  o genezi 
Oengieevoj,  i stavljam  Ti  na  volju,  da  ovo  pismo  upotrebiš, 

kako  Ti  se  svidi 

Očinski  Tvoj  prijatelj 

Imbro  Tkalac. 


Tajna 

ako  je  obćenito  znano,  gori  od  postanka'  naše 
•Agjtc  zemlje,  u središtu  njezinu,  tajinstveni  oganj.  To 
svjedoči  lava  i dim  iz  mnogobrojnih  kratera,  to  doka- 
zuju nebrojeni  topli  vrutei.  Ti  strašni  plamenovi  kao  da 
su  stražari  zemaljskomu  središtu;  oni  bo  prieče  put  u 
utrobu  zemaljsku  čovjeku,  koji  znatiželjan  nastoji,  da  u 
riju  što  dublje  dopre.  Tako  n.  pr.  dodaju  radnikom  u ruđ- 
nicih  južne  Amerike  neprestance  svježi  zrak;  inače  bi 
se  pogušili  od  silne  vrućine. 

1 stara  nas  nauka  uči  i novija  istraživanja  potvr- 
đjuju,  da  je  zemlja  u začetku  svomu  bila  goruća,  židka 
kaša,  kojoj  se  je  vanjska  ljuska  malo  po  malo  ohladnji- 
vala,  dok  se  nije  ohlađnila  na  toliko,  da  su  na  njoj 
porasle  biline  i pojavila  se  živa  stvorenja.  Lasno  je 
moguće,  da  će  jedan  put  đogorjeti  sav  izgorivi  materijal, 
da  će  se  po  tom  zemlja  ohlađniti  i da  će  na  njoj  pre- 
stati svaki  život.  To  je  tajna  prirodnih  sila:  tajin- 
stveni oganj  gori;  ali  kako  se  podržava,  toga  nauka  do 
danas  još  nije  objasnila. 

Ako  ima  toplica  i vulkana  po  svih  zemaljskih  pojasih, 
to  je  ipak  na  zemlji  jedna  točka,  gdje  taj  podzemni 
oganj  pravim  plamenom  gori  i to  na  površini  zemaljskoj 
i n velikoj  množini. 

Na  otoku  Javi,  blizu  Huong-Uanga  ima  mrtva  dolina, 
lievku  podobna,  duboka  tri  stotine  stopa,  a urodjenici 
ju  nazivaju:  ,,Bua-Upas“.  Vrlo  je  to  opasno  mjesto  i 
oprezan  mora  biti  u velike,  tko  ga  želi  posjetiti;  plinovi 
bo,  što  no  se  iz  njega  dižu,  onesvješćuju  čovjeka  i akc 
ili  duže  vremena  udiše,  lišavaju  ga  života.  Tu  se  na 
nekoliko  mjesta  podižu  vulkanički  huinci,  iz  kojih  pilji 
i pisti,  ne  oganj,  ne  vrela  voda;  no  židka  vrela  ilovača. 
Na  drugom  mjestu  naći  ćeš  suinporno-kiselih  jezera,  od 
kojih  su  najveličanstvenija;  ,,Moro-Api“  (vječni  ognji) 
i Cuiong-Moro.  To  je  divlja,  romantična,  šumovita  oko- 
lica, na  sjevernoj  strani  otoka,  s visokimi,  oštri  ini  peći- 


prirode. 

nami,  dubokimi  đolinami  i razsijanimi  pristranci.  I u 
nizinah  se  dižu  vulkanski  humci,  izprekrižani  stazieami, 
zasjenjenimi  visokim  tropskim  đrvećem.  Naokrug  izviru 
srebreni  gorski  potočići,  koji  se  za  kišovita  vremena 
splinu  i pretvaraju  nizine  u čudno,  golubije  more.  Put- 
niku, koji  ovamo  noću  stigne,  ukazuje  se  prebajno  pozo- 
rište.  Iz  svih  pećinskih  pukotina,  iz  dubokih  provalija, 
iz  najviših  vrhova,  dižu  se  raznobojni  plamenovi,  počevši 
od  maljucnih  pa  do  deset  stopa  visokih.  I nad  vodom  i 
pokraj  vode  plamte  redomice  neugasive,  upravo  vječne 
zublje;  plamte  i po  kiši,  plamte  i onda,  kad  je  ono 
mjesto  sa  svim  prokislo,  sa  svim  mokro.  Iz  zemlje  izmi- 
ljuju  plinovi,  koji  se,  čim  se  se  trče  zraka,  upaljuju  i 
visoko  uzdižu.  Takovi  su  ognjeni  stupovi,  osobito  za  tiha 
vremena,  upravo  veličanstveni.  Uzpiri  li  lahorak,  tad 
lišće  dubova  i tamarinda  šapuće  laganim  šaptom,  eva- 
tuće  orhideje  i druge  povijuše  opleću  stabla,  maleni 
potočići  orošavaju  mašinom  pokrivene  pećine,  koje  se  na 
podnožju  svomu  gube  u vodi.  A sve  to  ližu  mnogobrojni 
ognjeni  jezici,  poput  straže  demona,  poput  hrpe  prikaza, 
što  no  plešu  tuj  svoj  noćni  ples  i koje  se  gube  u nevid 
tek  onda,  kad  žarko,  tropsko  sunce  prospe  na  njih  svu 
silu  svojih  svietlih  zraka. 

Drugačija  se  opet  ukazuje  slika,  kad  se  bura  razigra, 
kad  orkan  zaori  vršinami  već  pomenute  šume.  Sto  je 
mrkliji  i tamniji,  to  su  žarči  ljubičasti  crveni  plamenovi, 
nad  razbjesnjelom  vodom,  nad  dubokimi  provalijami  i 
tvrđimi  pećinami:  nad  poniknutimi  glavami  ustravljenih 
životinja,  što  no  ih  je  plamen  zalapio  u odaljenih  ležištih 
njihovih.  Uzalud  se  gruvaju  životinje  pod  pećine,  pod 
drveće,  plamen  ih  pali  i spali.  A kako  da  se  spasi  živo- 
tinja, kad  ni  pećine  ni  stiene  neođolješe  snazi  plamena; 
on  ih  liže  rumenim  jezikom,  dok  se  ne  razpadnu  na 
komade.  Biesan  plamen  se  udaljuje,  raste,  poskakuje. 
Bura  se  opasuje  novom  snagom,  dok  se  napokon  medju 

mokrimi  pećinami,  pod  drvećem  ne  načini  neprekidna 
bojna  linija,  dok  napokon  živi  plamenovi,  sražujući  se 
divlje,  natjerujuei  se  jedan  na  drugoga,  osiljeni  novimi 
pomoćnici,  poput  biesnik  demona,  koji  ne  ustupaju  ni 
pred  kakovom  silom,  koji  stoje  na  bilježi  svakomu 
napadaju,  ne  zavladaju  cielom  okolicom.  Ova  svoje  ruke 
harmonija  vode  i vatre  porazuje  čovjeka,  prenosi  ga  u 
tudji  sviet,  u sviet  utvara.  Gorući  zrak  se  nosa  po  mokru 
življu,  koji  ne  može  da  prereže  puta  plinu,  što  uvijek 


pritječe.  Kadkad  se  dvie  tri  ognjene  zmije  spletu,  izla- 
zeći iz  kakove  provalije,  a po  tom  ih  na  časak  nestane. 
Sad  se  zauzlaju,  sad  na  novo  razpletu,  sad  naprave 
zviezdu  čudna  oblika  a po  tom  se  gone  po  razboju,  gone 
tamo  i ovamo,  kud  ih  porene  sila  vjetra. 

Takova  je  ponajpače  okolica  Moro-Api  na  Javi  u 
svojem  veličanstvenom,  vječnom  baju,  bez  sumnje  jedna 
od  najskrovitijih  tajna  zemaljske  kruglje. 

Po  ruskom  B.  K. 


JalX 


( * 


Književnost. 

Hrvatska.  0 jugoslavenskoj  akademiji.  U Beču  uz  sveuči- 
lišno historijsko  sjemenište  izlazeći  Časopis  »Mittheilungen  fiir 
die  oesterreichische  Geschichtsforschung«  donosi  redovita  izvješća 
o historijskim  radnjama  naše  akademije.  Ova  je  izvješća  prije 
priopćivao  dr.  Fr.  Bački,  a sada  ih  priopćuje  prof.  J.  Starč. 
Jedan  od  novih  svezaka  donosi  iz  njegova  pera  opet  članak: 
Die  historischen  Arbeiten  der  siiđslavischen  Akademie  der  Wissen- 
schaften  in  Agram.  Dijeli  se  u dvoje:  1.  Quellen.  2.  Abhandlungen 
und  Monographien.  Od  prvih  se  spominje,  što  je  sadržano  u 
historijskim  spomenicima  kuj.  XIX — XXII.,  za  tim  u historičko- 
juridiČkim  spomenicima  knj.  IV.,  u Starinama  knj.  XX — XXIV., 
u ispravama  o oslobodjenju  Slavonije  i u knj.  XV — XVIII. 
starih  hrvatskih  pisaca.  U drugom  dijelu  raspravlja  se  o radnjama 
u »Radu«  do  knj.  107.  Ne  treba  istom  istaći,  kako  je  korisno,  da 
se  strani  učeni  svijet  ovakim  izvještajima  obavješćuje  o hrvatskoj 
naučnoj  književnosti. 

»De  visu  et  auditu«.  Na  drugom  mjestu  donosimo  vrlo 
važno  pismo  dra.  I.  Ignjatijevića  Tkalca,  koje  ponovno  obara 
poznatu  potvoru  o neumrlom  pjesniku  »Čengić-age«.  Dr.  Imbro 
Ignjatijević  Tkalac,  rodom  Karlovčanin,  nekadašnji  tajnik  trgo- 
vačke komore  u Zagrebu,  pisac  djela  »Das  Staatsrecbt  des 
Fiirstensthum’s  Serbien«,  urednik  poznatoga  časopisa  »Ost  und 
West«,  osudjen  radi  političkog  prekršaja,  odselio  se  u Italiju, 
gdje  je  našao  odlično  mjesto  u ministarstvu  izvanjskih  posala. 
Sada  je  kr.  talijanski  poslanički  savjetnik  i predstojnik  ureda  za 
javnu  štampu  u Rimu.  U svoje  doba  isticao  se  kao  velik 
prijatelj  Srbije. 

Katoličko  crkveno  pravo.  Napisao  dr.  Ferdinando  Belaj, 
profesor  crkvenog  prava  u bogoslovnom  fakultetu  kr.  sveučilišta 
Franje  Josipa  I.  u Zagrebu.  Svezak  I.  S dozvolom  duhovne 
oblasti  nadbiskupije  zagrebačke.  U Zagrebu.  Tiskom  Dioničke 
tiskare,  1893.  — Upravo  je  izišla  pod  ovim  natpisom  važna 
knjiga  o katoličkom  crkvenom  pravu,  koje  se  je  potreba  već 
dulje  vremena  osjećala,  a iz  pera  vrsna  stručnjačkog  pisca,  koji 
tu  disciplinu  predaje  na  hrvatskom  sveučilištu.  U predgovoru 
spominje  učeni  pisac:  »Uzrok,  radi  koga  sam  napisao  crkveno 
pravo,  jest  više  puta  javno  izražena  želja  (a  spominjalo  se  i moje 
ime),  da  dobijemo  u hrvatskom  jeziku  napisano  crkveno  pravo«. 

Pišući  ovo  djelo  obazirao  se  učeni  pisac  na  naše  prilike; 
s toga  se  opetovano  poziva  na  konkordat,  koji  još  uvijek  u nas 
vrijedi  i kao  državni  i kao  crkveni  zakon.  Cijelo  djelo  razdijelio 
je  u dva  sveska,  jer  je  htio,  da  o ženidbenom  pravu  raspravlja 
u posebnom  svesku.  Hrvatska  stručna  književnost,  koja  se  u 
potonje  doba  lijepo  razvija  i brižno  njeguje,  dobila  je  Belajevom 
knjigom  krasnu  novu  stečevinu,  koja  je  kadra  podići  ugled  i 


vrijednost  naše  znanstvene  literature,  a od  velike  će  koristi  biti 
mladjemu  naraštaju  i odraslijoj  inteligenciji,  koja  će  evo  moći 
iz  knjige  svojim  jezikom  pisane  crpsti  potrebne  upute  i pouke. 
Moramo  još  pohvalno  spomenuti,  da  je  knjiga  uza  svu  znan- 
stvenu akribiju  pisana  jasnim  i lijepim  hrvatskim  jezikom,  što 
služi  učenomu  piscu  na  čast  i diku.  Cijena  je  djelu  2 for.  za 
predbrojnike,  knjižarska  ciena  2:50  for. 

Dr.  Ciro  Truhelka,  kustos  bos.-herc.  zemaljskog  muzeja  u 
Sarajevu,  izdao  je  u posebnoj  knjižici  svoju  raspravu  » Pobliže 
odredjivanje  predhistoričkih  nahođjaja  u Bosni  i Hercegovini  iz 
željeznog  doba « kao  separatni  otisak  iz  »Glasnika  zemaljskog 
muzeja  u Bosni  i Hercegovini«. 

Slovenska,  f Josip  Cimperman.  Opet  je  ugasnula  sjajna 
zvijezda  na  nebu  slovenskoga  pjesničtva  i potonula  u vječnost, 
ostavivši  za  sobom  svijetli  trag.  Naša  braća  Slovenci  izgubiše 
odličnoga  pjesnika  i književnika  Josipa  Cimpermana.  Pokojnik 
rodio  se  19.  veljače  god.  1847.  u Ljubljani  od  roditelja  seljaka. 
Svršivši  pučku  školu,  zadesi  ga  strašna  nesreća.  Bio  je  od 
poroda  slab,  a sad  ga  shrva  teška  bolest,  i ohromi  tako,  da  mu 
liječnici  nijesu  znali  pomoći.  Tim  je  bila  uništena  njegova  sva 
budućnost,  sve  lijepe  nade,  što  su  ih  brižni  roditelji  gojili  o svom 
darovitom  sinu.  Od  tada  nije  se  mogao  sam  ni  micati,  vezan 
bijaše  na  krevet  i stol.  Nije  mogao  vršiti  nikakva  običnog  posla, 
nije  mogao  nastaviti  nauka  u školi,  bio  je  tako  rekavši  osudjen 
na  doživotnu  tamnicu  u samotnoj  sobici.  No  moćni  njegov  duh 
prevladao  je  sve  nepogode  života  i udesa.  S pomoću  brata, 
prerano  umrloga  pjesnika  Frana,  učio  je  gimnazijske  nauke,  a 
s prijateljem  Gornikom  čitao  je  grčke  i rimske  klasike,  učio 
književnosti  slavenske,  francusku,  njemačku  i talijansku  i tako 
položio  temelj  samostalnomu  književnomu  radu.  Godine  1865. 
izišla  je  prva  njegova  pjesma  »Domovini«  u »Učiteljskom  Tova- 
rišu  , pa  je  na  to  počeo  raditi  za  razne  slovenske  listove,  napose 
za  Stritarov  »Zvon«  i sadašnji  »Ljubljanski  Zvon«,  gdje  je  pri- 
općio više  krasnih  pjesama.  Godine  1869.  izdao  je  zbirku  pje- 
sama, pa  je  stekao  mnogo  hvale  i priznanja  u slovenskom 
općinstvu.  Još  većom  ga  hvalom  obasuše,  kad  je  god.  1888. 
izdao  drugu  zbirku  svojih  pjesama.  Kritika  je  isticala,  da  je 
Cimperman  markantna  pjesnička  ličnost  u slovenskom  pjesničtvu. 
Pjesme  su  mu  pune  jezgrovitih  misli,  plemenitih  čuvstava,  krepkih 
stihova  i savršene  tehnike.  Ako  itko,  taj  je  pjesnik  imao  pravo, 
da  tuguje  i opijeva  ljutu  svoju  sudbinu,  a svaki  mu  čovjek 
mora  priznati  s Juvenalom:  »Nemo  dolorem  fingit  in  hoc  času«. 
I doista  njegove  pjesme  provijava  elegičan  ton,  izvirući  iz  istinite 
nesreće  pjesnikove,  pa  se  duboko  doima  srca  svakoga  Čitatelja; 
no  treba  priznati,  da  je  pjesnik  muževno  i s pouzdanjem  podnosio 
boli  svoje.  I mi  tugujemo  s bratskim  narodom  slovenskim  za  tako 
odličnim  pjesnikom  i kličemo:  Vječna  slava  Josipu  Cimpermanul 

Poljska.  Rječnik  jezika  polabskih  Slovjena.  Poljska  akade- 
mija u Krakovu  izdala  je  » Slownik  jfzgka  pomorskiego  czyli 
kaszubskiego « od  St.  Ramulta.  Kašubi  su  ostanci  polabskih 
Slovjena,  pa  se  sami  zovu  Sloviuci  (Slovinc,  Slovinska,  slovinsko 
mowa  = mćva,  mluva,  jezik),  a Nijemci  zovu  ih  Wenđen,  wendische 
Sprache.  Imade  ih  u gdanskom  (Danzig),  kvidzinskom  i koŠa- 
linskom  okružju  istočne  Pruske  oko  170.000  žitelja,  dakle  od 
prilike  koliko  lužičkih  Srba  (175.000).  Od  polabskih  dakle  Slo- 
vijena,  koji  su  zapremali  nekada  sav  prostor  sjevero-istočne 
Njemačke  izmedju  Odre  i Labe  i pomor  ja,  ostalo  je  do  danas 
oko  350.000  stanovnika,  koji  govore  narječjem  poljskoga  jezika. 
Rječnik  je  veoma  zanimljiv  za  filologa  i etnografa. 

Srpska.  Srpska  kraljevska  akademija  poslala  nam  je  dva 
»Glasa«  i jedan  »Spomenik«.  U XIX.  »Spomeniku«  je  otisnuta 
»Povesnica  od  početka  vremena  vožda  srpskog  Karagjorgja  Petro- 
viča,  napisana  od  penzioniranog  sovetnika  knjaževstva  srpskog, 
polkovnikai  kavaljera  Antonija  Protića  1853.  g.  u Smeđereva«.  — 
U »Glasu«  XXXVI.  štampana  je  rasprava  Stojana  Novakovića: 
»Strumska  oblast  u XIV.  veku  i car  Stefan  Dušan  s,  a u »Glasu« 
XXXVII.  ima  rasprava:  »Pogled  na  medjunarodni  i đržavo- 
pravni  položaj  Bosne  i Hercegovine  i ostrva  Kipr.i  prema 
naučnim  ocenama  prestavnika  današnje  medjunarodno-pravne 
teorije  od  Gl.  Geršića.  čitano  kao  pristupna  akademska  rasprava 
na  svečanom  skupu  srpske  kralj,  akademije  16.  febr.  1893. 

Svaštice. 

Otkriće  Gundulićeva  spomenika  u Dubrovniku.  Odbor  za 
podignuće  Gundulićeva  spomenika  javlja:  » Na  26.  junija  1893.  u 
10  sahata  iz  jutra  otkriva  se  u Dubrovniku  spomenik  našem 
pjesniku  Gjivu  Frana  Gundulića.  Ovijem  se  načinom  tura  glas 
u narod,  da  svaki  naš  rodoljub  bez  razlike  plemena  pohrli  u 
Dubrovnik  na  poklon  Gundulićevoj  sjeni,  e da  se  svi  u bratsko 
kolo  okupimo  oko  ovog  spomenika,  koji  zajednički  pođigosmo«. 

Govor  đra.  G.  Bulata,  načelnika  grada  Splita,  o otvorenju 
novoga  hrvatskoga  glumišta: 

Milostive  gospodje,  časna  gospodo! 

Evo  nas  u novom  općinskom  kazalištu,  svi  nadahnuti  onim 
duhom,  koji  je  osokolio  naše  pregnuće  k izveđenju  ove  patri- 
otiČne  osnove. 

Bio  je  doista  težak  naš  trud,  ali  pred  današnjim  krasnim 
prizorom,  kada  vidimo  našu  borbu  dokonČanunajsretnijimuspjehom, 
mi  radosnim  srcem  sve  minule  brige  zaboravljamo ! 

U hrvatskom  Splitu  podignuti  novo  kazalište  nije  bilo 
moguće  nego  na  temelju  hrvatske  misli,  a nitko  bolje  od  općine 
nije  mogao  ovu  misao  oživotvoriti.  Poslije  nego  smo  ponovili 
starodavni  općinski  Dom,  taj  spomenik  naše  slavne  prošlosti, 
bolje  nismo  mogli  ojačati  temelje  Dašemu  narodnomu  preporodu, 
nego  podignućem  hrvatskog  kazališta,  te  smo  imali  tvrdo  uvje- 
renje, da  je  naša  patriotična  dužnost  priskočiti  ovoj  kulturnoj 
potrebi  našrga  grada. 

Na  10.  siječnja  1889.  dopala  me  je  sreća,  da  pred  općinsko 
vijeće  podnesem  osnovu  kazališta,  k<\ja  je  bila  prihvaćena  i 
odobrena  pravim  oduševljenjem  od  splitskih  Hrvata.  Na  4.  travnja 
1891.  postavili  smo  prvi  kamen,  ali  kao  što  uviek  biva  da  je 
gradnja  kazališta  skopčana  s velikim  poteškoćama,  tako  je  bilo 
i u nas,  dapače  i više,  jer  s no  se  imali  boriti  i proti  drugim 
očitim  i tajnim  neprilikama.  Unatoč  tomu,  ja  sam  svedjer  gojio 
čvrstu  nadu,  da  ćemo  naše  djelo  kraju  izvesti. 

A danas  se  ova  nada  obistini : danas  mi  otvaramo  u Splitu 
hrvatsko  kazalište,  a time  ovjenčavamo  djelo  našeg  narodnog 

Na  obali  Save.  — Notturno. 
banica  hrvatska  (1625—1673). 


preporoda  prama  tudjinstvu!  Ako  smo  do  toga  došli,  valja  da 
budemo  zahvalni  uzvišenosti  onoga  načela,  koje  nas  je  vodilo 
od  prvoga  dana  naše  borbe  za  hrvatsku  stvar  sve  do  znamenite 
ove  večeri  1 

Večeras  nam  se  sprema  užitak,  kakvoga  u Splitu  još  nitko 
uživao  nije:  do  nekoliko  časova  naše  će  hrvatsko  srce  još  jače 
kucati  od  patriotičnog  veselja:  mi  ćemo  se  diviti  našemu  krasnom 
jeziku:  ova  večer  bit  će  večer  namijenjena  narodnom  ponosu! 

Pod  dojmom  ovakova  narodnog  slavlja  svakomu  od  nas 
vinut  će  se  iz  dubine  srca  domoljubni  zavjet,  da  ćemo  svoje 
ujedinjene  sile  posvetiti  našoj  miloj  domovini! 

Mi  nismo  ovu  zgradu  podigli  praznom  namjerom,  da  narodu 
poklanjamo  pukih  zabava;  ne,  nas  je  vodila  i bodrila  uzvišena 
namjera,  da  podignemo  kulturni  hram,  gdje  će  puk,  a navlastito 
naš  mladi  naraštaj,  naučiti,  kako  valja  ljubiti  domovinu  i vršiti 
svoje  gradjanske  dužnosti.  (Dugotrajno  povladjivanje.) 

Bog  zna,  hoćemo  li  mi,  koji  smo  postavili  prvi  kamen, 
biti  tako  sretni,  da  preživimo  onaj  dan,  kada  se  u ovoj  zgradi 
bude  slavila  koja  velika  narodna  slava.  Ne  bude  li  tako,  to  će 
biti  nov  dokaz,  da  je  nama  bila  dosuđjena  teška  zadaća,  da 
pripravimo  budućnost,  ali  kad  nam  sinovi  budu  uživali  plodove 
našeg  rada,  oni  će  za  cielo  priznati,  da  ovo  naše  djelo  znači: 
pobjedu  hrvatske  misli!  (Dobro!  Živjeli!) 

Red  mi  je  sada,  da  izrazim  priznanje  općine  svoj  onoj 
gospodi,  koja  su  se  odlikovala  u izveđenju  naše  namisli  svojim 
savjesnim  radom  i umjetničkim  ukusom.  Neka  budu  uvjereni, 
da  će  njihova  imena  ostati  harnošću  zabilježena  u ljetopisu  našega 
grada. 

Ispunivši  ovu  dužnost,  sobom  se  radujem,  što  me  je  sreća 
dopala  ne  samo  da  postavim  prvi  kamen,  nego  i da  pratim  našu 
osnovu  do  konačnog  izvedenja,  pa  da  večeras  ovrŠim  inaugura- 
ciju ove  zgrade  posvećene  Splitu  i hrvatskomu  narodu.  (Nepre- 
stano odobravanje  i povladjivanje.) 

Općinsko  je  kazalište  otvoreno! 


Poziv  na  pretplatu. 

Ponukan  nekojim  prijateljima  odlučih  u posebnom  izdanju 
otisnuti  svoje  » Crtice  iz  primorskoga  malogradskog  života « 
(navlastito  senjskog),  i to  u vlastitoj  nakladi. 

Knjiga  će  ponijeti  do  13  tiskanih  araka  obične  S-mine  i 
prema  odzivu  općinstva  biti  što  ljepše  opremljena.  Sadržavat  će 
13  što  tiskanih  dosele,  što  netiskanih  crtica  slijedećim  redom  : 

1.  Po  buri.  2.  Mačka.  3.  S pločnika.  4.  Koban  zavjet. 
5.  Tijesno  je.  6.  »Meštromo*.  7.  U *diđa «.  8.  Martinova  oporuka. 
9.  Muzev  povratak.  10.  Pričica  o probodenom  srcu.  11.  > Sveti 
Luka*.  12  Nova  era.  13.  Na  badnjak. 

Cijena  joj  je  80  nvč.,  u čem  je  uračunan  i trošak  raspa- 
čanja.  Sabiračima  za  svakih  5 knjiga  namičem  po  jednu  za 
njihov  trud. 

Molim  učtivo  velecijenjene  sabirače,  da  mi  pošalju  pret- 
platninu  najdulje  za  mjesec  dana,  iza  kako  primu  pretplatni 
arak,  i to  po  mogućnosti  sa  popisom  pretplatnika  na  couponu 
poštanske  naputnice.  Ako  ne  bude  za  kojeg  pretplatnika  nazna- 
čeno posebno  boravište  izvan  boravišta  sabirača,  otpremit  ću 
ukupni  broj  pretplaćenih  istisaka  na  adresu  samoga  sabirača. 

Ako  iza  toga  doba,  pa  dok  se  izdanje  ne  raspača,  kojigod 
od  sabirača  promijeni  boravište,  neka  mi  izvoli  naznačiti  svojega 
zamjenika,  kome  će  se  onda  knjige  poslati  na  raspačanje. 

Umoljavam  velecijenjene  prijatelje  naše  književnosti,  da  me 
što  iz  lašnije  potpomognu  u ovom  nastojanju,  na  čem  im  budi 
od  Boga  plata,  a od  mene  već  unaprijed  najsrdačnija  zahvala! 

Bakar,  1.  svibnja  1893. 

Josip  Draženović,  kr.  sudb.  pristav. 


— Posljednja  himna  junaku  bez  lica.  — Cosmopolis.  — U ablum  gdjici  V.  pl.  N.  — Katarina  Zrinska, 
— Tatranskomu  Homeru.  — O otvorenju  hrvatskoga  glumišta  u Splitu.  — Novo  hrvatsko  gluimšte 
u Splitu.  — De  visu  et  auditu.  — Tajna  prirode.  — Listak. 


Uredjuje  J.  Pasarić. 


Vlastničtvo  i tisak  Dioničke  Tiskare. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for.  I j \ \ \T 

Rukopisi  se  ne  vraćaju.  I VjOu . A A V . 


Lucida  intervalla. 


to  j’  to?  — Pa  to  je  njilialka  l’jena, 
Sto  mi  nad  glavom  seta,  — — 

Kroz  staklo  vidim,  gdje  vodopad  bl’ješti 
II  sv’jeću  mi  valjda  pale. 

Ali  mrem  — 

A glava  kd  komad  leda 
U bezdan  mi  nekud  tone  — — — 


I to  je  smrt. 

0 kako  to  meko  angjeli  božji 
Na  perju  me  spuštaju  u grob, 

Bez  boli,  bez  želja  se  klonula  uda 
Vlažne  dotiču  zemlje, 

1 odista  nikad  mi  tako  se  n’jesu 
Slatko  sklapale  oči ! 

Svrh  mene  vidim,  ok  l’jepo  vidim, 
Vjetrić  se  šaljivo  igra 
Sa  suzama  ljudskim,  s riječima  ljudskim 
I mrtvačkim  turobnim  psalmom. 

A ja  sad  ovdje  blaženo  ležim 
I slušam,  što  zrakom  zuji, 

Kroz  tromračni  dr ’jemež  sladje  ili  slušam 
Neg’  vesele  svatove  pjane  .... 

...  Na  afričkoj  pustoj  žarkoj  oazi 
Sulia  se  lubanja  b’jeli, 

A crnijem  slovom  po  čelu  joj  piše 
Veliko  „Benedictus !“ 

Nekad  sam  znao  latinskih  r’ječi, 

Danas  ih  ne  znam  više ; 

A1  ono  je  tamo  na  suhoj  glavi 
Najljepši  rukopis  sv’jeta ! 

I to  sam  jutros  susjedu  kazd, 

A1  njemu  shvaćanje  manjka, 

I tvrdi,  da  j’  čitavu  znanost  blaženstva 
Cito  tek  na  — papiru! 

Medjutim  u grobu,  gdje  ja  sad  ležim 


Nema  razlike  mnijenja  — — 

I Bog  zna,  ova  glava  uza  me 
Od  kakva  1’  polazi  grofa. 

Vi  bi  se  gore  čudili  divno, 

U kakvom  ja  ležim  društvu, 

A1  ovdje  medj’  nama  druga  je  klima 
I nazori  posebni  vrlo ! 

— Deder,  moj  grofe,  gore  na  zemlji 
Ja  sam  ti  držao  glavu; 

Sada  mi  vrati  ljubav  za  ljubav, 

De  pa  ti  moju  priđrži ! 

Ne  valjaš,  brate,  n’jesi  ni  za  to, 

Treba  tu  solidna  gradja ! 

Čvršća  bje  kruna  oko  tvog  čela 
Nego  li  čelo  samo ! 

Onda  sam  ipak  đrugčiji  čovo, 

Od  čvršćeg  kaosa  slupan; 

Moj  prostor  nije  širi  od  mene 
I ja  ga  potpuno  punim ! 

Nekad  sam  bio  gore  kovačem 
Nad  ovom  koprenom  praha; 

Kovo  sam  svašta,  gubio  vr’jeme, 
Kujući  krune  i novce. 

Kovo  sam  sv’jetu  dva  stožerna  pojma, 
Dva  krila  na  noge  Sreći, 

I pisah  na  krune:  Ovo  je  mjehur 
Od  pjene  zlatnog  safuna! 

— Ali  mi  valja  pravednim  biti, 

Taj  natpis  nije  od  mene, 

Ja  sam  ga  našo  u omašnoj  knjizi, 
Ljudi  je  povjest  zovu. 

Knjigu  su  pisale  božice  dvije: 

Istina  prva  se  zvala, 

Onda  je  stade  čitati  Pravda, 

A1  zaspa  na  prvom  listu ! 

Od  onda  hrče  i strahotnom  bukom 
Pjesmu  svemira  kvari, 

I baš  je  divno,  od  srca  divno, 

Što  amo  ne  dopire  glas  joj. 

Evo  je  ovdje  blaženo  carstvo, 

A smrt  mu  vratar  n’jemi; 

Tu  spava  oro  i bijeli  golub, 

A golub  na  orlovom  perju. 


Ovako  sam  i ja  spavati  lego 
Bez  želja,  bez  strasti  i boli: 

Nit  čujem  ptice,  nit  vidim  sv’jeta, 

Tek  dublje  ponirem  u mrak. 

A tamo  na  vratima  velike  noći 
Neka  se  prikaza  b’jeli, 

Ja  k njojzi  padam  brzinom  munje  — 

0 zdravo,  veliki  Budha! 

Silvije  Str.  Kranjčević. 


Notturno. 


Napisao  Ksaver  Šanđor  Gjalski- 


(Sva  autorska  prava  pridržana.) 


(Nastavak.) 


e očaj  nego  neđogledna  žalost  ispuni  mi  dušu, 
a u srcu  usplamti  jače  nego  igda  čežnja  za 
njom.  Cisto  sam  se  svijao  od  potrebe,  da  bih 
je  vidio  i vinuo  na  grudi,  — - da  mi  se  oko 
opet  opaja  njenom  čamom  mladom  ljepotom, 
da  uvlačim  u se  miris  njene  tamne  kose  da  dragani 
gladku  baršunastu  ruku,  — oh  — da  slušam  opet  onaj 
na  po  tihi  uviek  djetinjski  smieh,  — - ono  njeno  čas 
nedužno  čavrljanje,  čas  plemenito  umovanje  male  umnice, 
koja  ne  zna.  da  je  takva. 

— Jeleno  — Jeleno ! — kliknem  od  čežnje,  glasno 
i strastno,  pa  Bog  zna  za  što,  — ja  se  naglo  okrenem 
vratima  pokrajnje  sobe. 

U taj  se  čas  vrata  na  polak  otvore,  portijeru  makne 
tanka  sitna  ženska  ruka,  orukavičena  elegantnom  dugom 
rukavicom  golubove  boje. 

Lecnem  se,  — a za  čas  ugledam  za  odmaknutom 

portijerom  krasno  lice  moje  Jelene,  svježe  i puno  nježna 
smiešenja,  - — na  glavi  sa  šeširom  ,,Altwien“,  u kojem 
me  je  toliko  puta  začaravala  i koji  joj  je  njezino  strastveno 
lišće  žarke  žene  uviek  pretvarao  u sitni  dragi  obrazić 
,,bebe-a“. 

— Ah ! — otme  mi  se  veseli  usklik.  Kao  da  me  je 
usred  zime  zalio  topli  val  julskoga  jutra,  tako  mi  bude 
u ovaj  čas.  Ni  traga  kakoj  stravi  — ili  divljenju  ili 

nepoimanju ! Gotovo  niesam  ni  dvoumio  niti  se  pitao, 
što  to  znači,  da  pokojno  čeljade  stoji  tu  preda  mnom  u 
svoj  svojoj  životnoj  dražesti  i svježosti.  Činilo  mi  se,  da 
je  posve  naravski,  što  tu  stojimo  jedno  pred  drugim, 

oboje  raskriljenim  rukama,  da  si  eto  na  — obnovimo 
zavjet  vječne  naše  ljubavi. 

— Do  vidjenja  — Lučio  — Lučio  — moj  jedini ! — 
ozovu  joj  se  strastne  rieči,  — miloglasne,  tople  i sladke, 
koje  su  se  zatomljivale  u strastvenom  drhtanju  i u 
plamenu  čuvstva.  U isti  čas  položi  glavu  na  grudi  moje, 
a ja  opet  cjelujem  po  čelu,  po  obrvama,  po  očima,  po 
usnama. 

— Ah  taj  šešir!  — šapne  djevojka  i dražestnom 

kretnjom  nestašna  djeteta  odveže  naglo  široku  vrpcu  pod 


vratom,  pa  odbaci  šešir,  da  mi  primakne  glavu  usnama, 
te  sam  mogao  ljubiti  i cjelivati  onu  mirisnu  gustu 
njenu  kosu. 

I kao  prije  za  sretnih  dana  mi  podjosmo  dolje  u 
veliku  staru  našu  bašču,  da  ondje  — u skrovištu  našem 
— najmilijem,  — u vrtlarskoj  kući  proboravimo  naše 
sakrite  sretne  časove,  — i odmah  poslije  da  sretni 
kao  nekoč  planđujemo  po  uskim  puteljcima  i u zaklonu 
sjenatih  drvoreda  izmjenjujemo  cjelove. 

Jednako  se  držasmo  za  ruku,  pri  čem  je  ona  po 
navadi  svojoj  kao  zadovoljno  malo  diete  mahala  visoko 
svojom  i mojom  rukom,  — - i opet  kao  malo  diete  svak 
čas  dva  tri  koračaja  napried  pobrzala,  ne  ispuštajući  ipak 
kod  toga  ruke  i prigibajući  se  za  na  po  posahnulim  cvje- 
tovima, pa  bi  se  svaki  put  obazrla  za  mnom  i podigla  pre- 
dražestnim  načinom  lišće  k meni,  pozivajući  me  žarkim 
pogledima,  da  joj  izljubim  one  krupne  njene  blažene  oči.  — 
one  duge  njene  trepavice,  meke  kao  od  svile. 

Tako  obadjosmo  redom  — bez  ikako va  dogovora,  — 
sva  naša  draga  mjesta  u dalekoj  gustoj  bašči. 

Zrakom  je  strujio  dosta  hladan  vazduh  najranijega 
jutra.  Sunce  još  nije  bilo  prodrlo  gustu  maglu,  a iz 
istočnih  visina  točila  se  žuta  svjetlost,  od  koje  se  po 
vršcima  jablana  i najviših  klenova  ljeskalo  kao  od  zrea- 
ljenja  brušene  kovi. 

Kad  smo  stali  na  otvoreni  balkon  vrtlarske  kuće,  — 
i nju  je  cielu  taka  svjetlost  svojim  polusjajnim  valom 
okupala,  te  je  tamnomodra  toaleta  časkom  izgledala,  kao 
da  je  posuta  zlatnim  praškom. 

Od  mrzla  jutra  malko  se  no  vidljivo  stresem.  U taj 
isti  čas  i ona  protrzne,  pa  se  posve  usko  sklopi  k meni, 
gledajući  me  dragim  pogledima,  na  ustima  sa  posmiehom 
istim,  kojim  me  je  toliko  puta  obajala. 

Do  sada  gotovo  ne  zapodjenusmo  razgovora.  U tihoj 
bezriečnoj  sreći  prolažasmo  jedno  uz  drugo,  čas  lienim 
raskošnim  korakom,  čas  djetinjskim  bezbrižnim  brzanjem, 
predajući  se  sasvim  blaženstvu  sadašnjih  časova,  ispunjenih 
tek  sretnim  usklicima  bez  sveze,  i žarkim  poljubcima  i 
toplim  uskim  zagrljajima.  Niesiuo  se  pitali  za  budućnost, 
a niti  je  zurila  na  nas  kobna  prošlost  sa  svojim  strašnim 

humkom,  — živjeli  smo  i mislili  samo  za  ovaj  eto  na 
čas,  koji  nas  je  opet  združio,  — a sve  drugo  kao  da 
nije  postojalo. 

Mene  je  sasvim  savladala  ogromnost  raskošne  slasti, 
što  opet  imam  uza  se  tu  đražestnu  mladost,  tu  bajnu 
krasotu  — i njezin  žar  i njezinu  mirisnu  blizinu. 

Opet  sam,  kao  uviek  prije,  gladio  meku  kao  baršun 
put  i stavljao  cjelove  na  fine  modre  žilice,  što  joj  nježnu 
kožu  prepletahu,  — opet  — ah  — gdje  da  spomenem 
sve  ono  milovanje  — sve  one  časove  velike  ljubavi ! 

A niesam  mislio  na  to  ,,opet“.  — Istina  ne  mogu 
pravo  da  se  dosjetim  svake  nianse  u duši  svojoj  za 
vrieme  onih  časova.  Napokon  previše  me  je  ispunjala 
silna  sreća,  zatomljujući  svako  razmišljanje.  Ali  ipak  za 
cielo  znadem,  da  mi  i ne  pade  na  um,  kao  da  to  ,,opet“ 
ima  zasebično  i izvanredno  znamenovanje.  Bilo  mi  je 
tek  — kao  ono  svaki  put  prije,  kad  bismo  se  nakon 
duljega  kojega  rastanka  vidjeli.  I dobro  znadem,  kako 
niti  jeđared  ne  pomislih,  da  je  moje  drago  čedo  ondje 
na  groblju  zakopano.  S toga  se  niesam  ni  pitao,  što  to 
sa  mnom  biva,  što  to  znači,  da  eto  na  pokraj  mene  ide 
i koraca  živo  živcato  biće,  koje  no  sam  prije  osam  dana 
pokopao  bio. 

Ah  — ja  sam  imao  i volje  i smisla,  samo  da  se 
naužijem  sreće  toga  susreta ! 

Prolazili  smo  uz  nasad  teja-ruža.  Jesen  ih  je  većinu 
poparila.  Tek  gdjegdje  još  je  po  koja  na  po  svježa  bila. 

— Ah  — moje  cvieće  — drago  moje  cvieće!  — - 
klikne  ona  djetinjskom  radosti  i pusti  moju  ruku. 

— - Bože,  kako  ih  je  ta  strašna  jesen  uništila  — 
krasne  moje  teje!  Zao  mi  je  — žao.  Da  ima  barem 
jedna  liepa,  pa  da  te  okitim  njome ! — A — eno  ondje 
otraga  — i gle  — baš  jedna  marešal  Niel  — a žuta 
boja  — eh  — to  je  boja  moje  ljubavi!  .Razumiješ?  — 
vragoljasto  se  našali  i poskoči  u zadnju  stranu  nasada, 
gdje  se  provuče  medju  stabalca  i pruži  ruku  za  još 
uviek  dalekim  i medju  lišćem  sakritim  cvietom. 

— Ah  — moja  je!  — radostno  se  iz  zelenila  javi 
i poskoči  opet  do  mene  i zatakne  mi  otrgnutu  ružu  u 
najgornji  zapučak  — baš  nad  grudima. 

Zahvalno  vinem  ju  na  prsa,  nu  ona  se  obiestnom 
šalom  obrani,  pokazujući  na  cviet,  da  ću  ga  zgnječiti. 
Ali  ja  ne  popustim  i ulovim  je,  da  ju  strastno  izljubim. 

— Oho  — vidiš,  zamrljala  sam  ti  košulju  krvlju. 
Ubola  me  teja,  — rekne  u jedared  zamišljeno  i pruži 
mi  do  usta  malko  okrvavljeni  palac. 

U taj  isti  čas  pukne  tik  za  nama  puška.  Ona  se  sva 
strese,  a ja  je  naglo  pustim  iz  naručaja  i odmah  se 
obazrem  k strani,  odakle  je  puknulo.  Opazim,  kako  zrakom 
pada  pogodjena  ptica,  a na  malom  visu  za  mnom  stoji 
moj  lugar  s odapetom  puškom  u ruci. 

— Taj  je ! — reknem  glasno,  a u isti  čas  poćutim 
u glavi  istu  onaku  bol,  kao  kad  se  čovjek  probudi  iz 


duboka  sna.  — Okrenem  se  opet  k nasadu,  a tu  više 
nema  nje,  ma  da  niesam  vidio,  da  bi  bila  otišla,  a morao 
bih  bio  primietiti  i najmanju  kretnju.  Gotovo  je  nestade 
nevidom,  kao  da  ju  je  zemlja  progutala. 

— Sto  je  to?  — glasno  se  upitam,  obazirući  se  na 
sve  strane. 

Ulovim  se  za  čelo,  jednako  stojeći  na  istom  mjestu, 
pa  zagledavam  u nasade  i grmove  oko  sebe,  sve  u misli, 
da  se  je  Jelena  napokon  našalila  i nekud  sakrila.  Nikako 
se  ne  mogoh  otresti  osjećaja,  da  je  to  ona  u istinu  sa 
mnom  bila,  pa  mi  bijaše  isto  kao  čovjeku  poslije  duboka 
živahnog  sna,  kada  na  po  budan  još  uviek  čvrsto  drži 
pokrivač  i ne  shvaća,  kako  to  nije  ona  djevojka,  o kojoj 
je  sanjao. 

— Što  je  to  bilo?  — opet  se  upitam,  pa  osjetim 
nešto  kao  strah,  smetnju,  naprosto  neku  nesigurnost. 
Kako  i ne?  Stojim  tu  u bašči,  budan  i pri  sviesti  kao 
usred  podneva;  znam,  da  sam  trenut  prije  držao  još  u 
naručju  mili,  živi  stvor,  još  mi  zveči  u ušima  njezin 
srebreni  mili  glas,  njezin  đražestni  smiešak,  — sjećam 
se  rieči  njenih  — znam,  da  sam  je  gledao,  osjećao, 
slušao,  — a sada  u jedared  nema  ni  traga  ničemu.  A ne 
može  biti,  da  je  tek  sve  bilo  pusti  prizrak,  — istom 
razigrana  fantazija  — ta  — eto  na  prsima  svietli  mi 
žuta  odkinuta  ruža,  što  više  — i sitna  mrljica  krvi 
crveni  se  na  prsima  košulje. 

Da  je  ona  u istinu  tu  bila?  Da  se  je  vratila  — iz 
onoga  svieta?  — Ali  — sva  tradicija  o takim  vraća- 
njima, što  su  mi  se  glavom  mela,  bijaše  u neskladu 

s pojavom,  što  je  gledah  i s kojom  razgovarah.  Ni  traga 
onome  tajinstvenome  ,,clair-obscure“,  onoj  maglovitoj 
nejasnosti,  — onoj  strahotnosti,  — što  je  ljudska  bajka 
spaja  sa  takim  vraćenim  dušama!  Ništa  od  toga.  Ja  sam 
usuprot  gledao  mladi  krasni  život.  — topli  realni  život,  — 
nju  čitavu,  kakova  je  bila,  osjećao  sam  i njezin  dah  i 
njezin  miris.  Što  više,  — ja  i niesam  s njom  inače 
općio  nego  kao  da  je  živa,  a o kobnoj  i strašnoj  smrti, 

koja  nas  je  imala  za  uviek  razdieliti,  niesmo  ni  riečce 

spomenuli. 

— Što  je  to  dakle  bilo?  — opet  se  pitah,  ne  mo- 
gavši  se  dovinuti  ma  kakoj  domisli. 

Ni  časkom  niesam  mogao  pravo  da  posumnjam  o 
istinitom  dogadjaju  i da  se  utečem  običnomu  tumačenju 
puke  halucinacije.  A opet  moderni  racionalizam  previše 
mi  je  sjedio  u svem  mojem  umovanju,  a da  — odmah 
prestupim  u „drugi  sviet“.  — Ali  kako  da  si  protu- 
mačim? I ja  moradoh  da  si  priznam,  kako  stojim  prćd 
nečim  tajnovitim,  zagonetnim.  Vijalo  mi  odasvuda  mi- 
stičnim dahom  svieta,  koji  postoji  izvan  naših  jadnih  pet 
ćutila,  pa  sam  se  morao  pokloniti  pred  velikom  istinom, 
da  se  čovjek  kreće  svietom,  kojega  a ma  ništa  ne  poznaje 
i može  tek  naklapati  o sitnicama,  što  mu  ih  pokazuju  nje- 
govi slabi  živci  — a pokazuju  onako  tek,  kako  im  je 
slabima  i nesigurnima  moguće  da  pokazuju! 

— Ona  je  — ona  bila!  — slavodobitno  se  dizah 
nad  skepsom,  da  malo  opet  u nju  zapadnem. 

Napokon  pozovem  lugara,  da  ga  pitam,  je  li  me 
vidio  prije  no  što  je  pušku  odapeo. 

— Niesam  vas  zamietio,  dok  polazih  k visu,  — 
odgovori  mi  on,  gledajući  bez  razumievanja  u moje  uzbu- 
djeno  i nemirno  lice,  — - Tek  kad  zapazih  pticu,  vidim, 
da  je  vaše  gospodstvo  u vrtu. 

— Vidio  si  me  dakle ! — kliknem  kao  izvan  sebe.  — 
A jesam  li  bio  sam,  — gdje  i kako  si  me  vidio  ? 

Lugar  se  još  više  začudi.  Vidjelo  mu  se  na  licu, 
kako  mora  sebe  svladavati,  da  me  ne  upita,  što  je 
sa  mnom. 


— Hm ! ondje  ste  bili  — leđjima  okrenuti  od  moje 
strane.  Nešto  ste  kod  ruža  radili  ili  stajali.  I jest  — sad 
se  sjećam,  — činilo  mi  se,  kao  da  razgovarate  s kime, 
no  ja  sam  nišanio  — i niesam  dalje  pazio. 

— A bora  ti  — jesi  li  vidio,  s kim  razgovaram  ? 

— - Niesam  vidio,  — nu  niesam  niti  pazio,  mišljak, 
vaše  gospodstvo  govori  s vrtlarom,  — a ja  sam  na  pticu 
mislio!  Zar  se  možda  kaki  tat  ušuljao  u vrt?  — upita 
me  najzad  lugar. 

No  ja  mu  ne  odgovorim  ništa  i pustim  ga. 

Shrva  me  silna  uzrujanost,  koja  potraja  nekoliko  dana. 

(Nastavit  će  se.) 


Cosmopolis. 


Roman,  napisao  ga  Paul  Bourget. 
(Nastavak.) 


#®&lna  bješe  opet  našla  svoj  smioni  podsmijeh  i nije 
slutila,  da  je  uboga  Alba,  dok  je  ona  opet  stala 
Qg|D  razgovarati  s Peppinom,  vrativši  se  u svoju 
s°bu>  otrla  na  svojem  blijedom  obrazu  dvije 
krupne  suze  i opet  otvorila  gadni  bezimeni  list, 
što  ga  je  sinoć  primila,  da  ga  na  novo  čita.  Pa  ipak 
je  već  na  izust  znala  sve  te  opake  izreke ! . . . Duh,  koji 
ih  sastavi,  morao  je  biti  zadojen  paklenom  osvetom,  kad 
nije  prezao,  da  pošlje  ovomu  nedužnomu  djetetu  ovako 
sastavljenu  dojavu : 

„Iskreni  prijatelj  gospodjice  Steno  upozorava  je, 
da  se  kompromituje  više  nego  što  dolikuje  mladoj  dje- 
vojci, koja  je  još  na  udaju,  igrajući  oko  g.  Maitlanda 
■ulogu,  što  ju  je  već  igrala  oko  g.  Gorke.  Ima  svoje- 
voljnih zaslijepi  jenja,  koja  postaju  zagonetnima  . . .“ 

Ove  svakomu  drugomu  nejasne,  ali  contessini  užasno 
svijetle  riječi,  bijahu  kao  i riječi  u listovima,  o kojima 
govoraše  Gorka  Dorsennu,  izrezane  iz  jednih  novina, 
sastavljene  i prilijepljene  na  tako  neznatan  papir,  koji 
ne  dopuštaše  nikake  istrage.  Ovejanost  raspaljene  mržnje 
poznavala  se  na  teškoći,  koju  je  taj  Juda  morao  savla- 
dati, da  nadje  štampana  lična  imena,  bez  sumnje  u kakom 
izvještaju  o nekoj  društvenoj  slavi.  Bože!  Kako  je  Alba 
drhtala  čitavim  tijelom  jučer  u jutro  čitajući  taj  list,  u 
uzbuđjenju,  koje  još  povećavaše  groza  pri  osjetu,  kakva 
se  mržnja  sprema  njoj  i njezinoj  materi,  upravo  zloči- 
načkom okrutnošću.  Kako  su  joj  poslije  godile  nekolike 
liječi  Dorsennove  i osobito  ona  veselost  grofičina  pri 
dolasku  Gorkinu ! Krhka  li  pokoja,  koji  se  rasplinu,  kako 
je  opazila  svoju  mater  i muža  svoje  najbolje  prijateljice 
jedno  spi am  drugog,  s tragovima  strašnog  prizora  u 
očima,  u kretnjama  i u obrazima.  Ta  misao:  „za  što  su 
takovi  ? šta  su  sebi  rekli  zadavaše  joj  opet  velike  boli. 
Najednoc  zdiobi  žestoko  u svojoj  ruci  taj  zloguki  bez- 


imeni list,  koji  podavaše  zbiljski  lik  njezinoj  boli  i sumnji, 
i užegavši  svijeću  približi  k njoj  papir,  koji  se  na  pla- 
menu brzo  pretvori  u crnu  podrtinu.  Ona  je  smrvi  i 
stiskaše  je  svojim  malim  rukama,  dok  ostade  od  nje 
samo  šaka  pepela,  koji  prospe  na  vjetru  kroz  prozor. 
Tad  pogleda  svoje  rukavice,  koje  bijahu  čas  prije  nježne 
smeđje,  a sad  omazane  tim  prahom,  kao  očadjene.  Taj 
ostatak  blata,  mrlje  bijaše  simbol,  koji  je  ostavio  još  i 
sad  taj  spaljeni  list  u njezinoj  misli.  Ona  se  zgrozi  nad 
svojim  rukavicama.  Ona  ih  više  istrga  nego  skine  i kad 
je  sišla.  da  potraži  gospodju  Steno,  nije  se  moglo  na 
njezinim  rukama  pod  novim  rukavicama  opaziti  traga 
toj  tragičnoj  djetinjariji,  kao  što  se  nisu  ispod  velike 
koprene,  kojom  bješe  ovila  svoj  šešir,  mogli  razabrati 
tragovi  suzama  na  njezinim  očima.  Ona  nadje  majku, 
zbog  koje  toliko  trpljaše,  takođjer  u širokom  ljetnom 
šeširu,  ali  svijetlom,  s bijelom  koprenom,  koju  kao  da 
su  njezine  modre  oči  i ružičasta  put  rasvjetljavale;  stas 
joj  bijaše  u haljini  naprave,  tkanine  i kroja  mlađjeg 
nego  što  je  bio  u njezine  kćeri,  pa  sjajući  sad  u radosti 
reče  Peppinu  Arđei : 

— Dakle!  Ja  vam  čestitam,  što  se  riješiste.  Ja  ću 
još  danas  ići  i vi  ćete  mi  biti  vazda  zahvalni. 

— Čekajući,  riješili  se,  — reče  mladi  čovjek.  — Žalit 
ću  svoju  odluku  cijelo  poslije  podne  . . . Istina  je  — 
doda  filozofski  — da  bih  još  više  žalio,  da  nisam  tako 
odlučio  . . . 

— Pogodila  si,  da  se  radi  o Fannyinoj  udaji,  — 
kaza  gospodja  Steno  nekoliko  časaka  kasnije  svojoj  kćeri, 
kad  su  sjele  poput  dviju  sestara  u ,,victoriju“,  koja 
ih  poveze  Maitlanđovu  atelieru. 

— Pa  — zapita  contessina  — misliš  li,  da  će  doći 
do  toga? 

— Došlo  je,  odvrati  veselo  gospođja  Steno.  — Ja 
trebam  da  zaprosim  ...  Bit  će  sretni  sve  troje!  . . . Taj 
djavo  Hafner  vidio  je  to  odavna!  Kad  pomislim,  kako 
je  u godini  1880.,  poslije  parnice,  čuješ  li,  došao  k meni 
u Mletke  — vi  se  igraste,  Fanny  i ti  na  shodu  palače  — 
i mnogo  me  ispitivao  o Kvirinalu,  o Vatikanu,  o svijetu 
crnom  i onom  drugom  . . . Pokazujući  mi  svoju  kćer, 
završi : od  male  načinit  ću  rimsku  kneginju ! . . . 

Dogeressa  bijaše  tako  sretna  pri  pomisli  na  uspjeli 
svojeg  posla,  tako  sretna,  što  ide  ovako,  kako  je  išla  u 
atelier  Maitlandov,  u kasu  svojih  dvaju  engleskih  cobs-a, 
što  su  tako  brzo  grabili,  te  nije  ni  opazila  na  pločniku 
Boleslava  Gorke,  koji  je  gledaše,  kako  prolazi.  Alba 
bijaše  opet  tako  zbunjena  tim  novim  dokazom,  koji  joj 
tako  zagonetnom  činjaše  nesavjesnost  majčinu,  te  nije 
nikako  opazila  Maudinog  muža.  Sinoć  ne  bijaše  mogla 
podnijeti  onog  peckanja  baruna  Hafnera  i kneza  d’  Ardee 
pred  Fannyom  za  to,  što  je  osjećala,  i ne  priznajući 
toga,  neku  bolnu  sličnost  izmedju  lažne  atgiosfere,  u 
kojoj  življaše  uboga  djevojka,  i atmosfere,  u kojoj  je 
sama  živjela,  kako  joj  se  više  puta  pričinilo.  Ta  je  sličnost 
opet  potrese  i ona  je  imala  na  novo  „iglu  u srcu“,  spo^- 
minjući  se,  što  je  prije  čula  o spletci,  u koju  je  barun 
Justus  Hafner  zaista  zapleo  svojega  budućeg  zeta.  Na 
nju  navali  beskrajna  melankolija  i ona  zapadne  opet  u 
onaku  navađnu  šutnju,  dok  je  grofica  pripovijedala, 
svedjer  se  smijući,  o neodlučnosti  Peppinovoj.  Šta  joj  je 
sad  bilo  do  bijesa  Boleslavova?  Što  joj  je  on  mogao? 
Kad  je  mimo  njega  prolazila  victoria,  bijaše  Gorka  dobro 
opazio,  kako  si  ona  nije  nimalo  glave  trla  zbog  prizora, 
što  se  je  malo  prije  medju  njima  odigrao.  On  ostade 
dugo  stojeći  na  pločniku  i slijedeći  pogledom  veliki  svi- 
jetli šešir  i veliki  tamni  šešir,  što  se  spuštahu  u mra- 
vinjak široke  ulice  Venti  Settembre.1  Na  jednom  mu 
sune  u glavu  misao : gospođja  Steno  i kći  joj  idu  u 
atelier  slikara  Maitlanda?  . . Jedva  ga  bijaše  uhvatila  ta 
kruta  sumnja,  odmah  mu  se  učini,  kako  je  nemoguće 
propustiti  zgodu,  da  se  uvjeri.  On  se  vine  u jedan  fiaker, 
što  je  prolazio  upravo  u čas,  kad  je  Ardea  izišao  iz  ville 
Steno  i dostigao  ga,  rekavši : 

— Kamo  ćeš?  Možeš  li  me  uzeti  sa  sobom,  da 
brbljamo  malo?  . . . 

— Nije  moguće,  odgovori  on,  imam  sastanak,  na 
koji  se  moram  žuriti ; ali  za  jedan  sat  ću  te  možda 
zamoliti  uslugu  . . . Gdje  ćeš  biti? 

— Kod  kuće,  — reče  Peppino,  dodji  na  doručak. 

— Dobro,  odgovori  Gorka  i uspravivši  se  šapne 
kočijašu  u uho,  da  ga  ne  bi  prijatelj  čuo:  „Deset  franaka 
tebi,  ako  me  za  pet  časaka  dovezeš  na  ugao  ulice 
Napoleona  III.  i trga  Victor  Emmanuelova  . . Kočijaš 
pograbi  uzde  i silnom  čarobnom  moći  mancie  pretvori 

1 Ime  je  ulici  na  uspomenu  20.  rujna  1870,  na  koji  dan 
je  tuđe,  kroz  Porta  Pia,  talijanska  vojska  prodrla  u Rim. 

Op.  prev. 


se  kržljavo  kljuse,  što  je  vuklo  bottu,  u dobrog  jakog 
konja  rimske  plešine,  a sama  botte  u laganu  kočiju  poput 
najbrže  carrozselle  toskanske  i sve  iščezne  u jednoj 
poprečnoj  uličici,  dok  je  Peppino  u sebi  govorio : 

— Vidiš  ti  toga  dobrog  momka,  mnogo  bolje  bi 
uradio,  da  je  ostao  sa  svojim  prijateljem  Ardeom,  umjesto 
što  juri  onamo,  kamo  juri.  Ova  će  se  historija  završiti 
kakim  dvobojem  ...  Da  ne  moram  računati  s ovom 
glupošću  — i on  sebi  pokaže  vrškom  svoje  batine  na 
jedan  oglas  o prodaji  njegove  palače  — zabavio  bi  se 
tim,  da  otmem  Katarinu  obodvojici  . . . Ali  te  male 
svetkovine  slijedit  će  iza  moje  ženidbe.  U taj  čas  opera 
seria  nad  cijelim  tim  oglasom. 

Kako  se  vidi,  fini  prevejanac  knez  nije  se  prevario 
u pravcu,  koji  je  Gorka  dao  kočijašu.  Ostavljeni  ljubavnik 
nije  više  jurio  spram  ateliera,  nego  oko  njega.  Htjede 
luđak  da  sebi  samomu  pokaže,  kako  mu  nije  pomoglo 
sve  raskriće  golotinje  svoje  boli  i da  se  gospođja  Steno, 
jedva  se  riješivši  njega,  uputila  k onomu  drugomu.  Šta 
će  mu  ta  izvjesnost  i šta  mu  dokazuje?  Jesu  li  grofici 
bila  štitom  ta  sjedjenja  — udobna  sjedjenja  — kako  ih 
je  nazvao  ljubomornik  pred  Dorsennom  ? Sama  prikaza  o 
njima  palila  mu  je  žile  grozničavijom  vatrom  nego 
prikaza  o drugim  đomjencima.  Jer  o ovim  posljednjima 
mogaše  još  sumnjati  unatoč  doušničkih  pisama,  unatoč 
tete-a-tete-a  na  terasi,  unatoč  besramnog  Lincoa,  kojeg 
je  ovako  glasno  nazvala  pred  njim,  unatoč  prizora  od 
malo  prije,  dok  je  bio  uvjeren  o dugotrajnim  intimnostima 
u atelieru.  One  su  ga  u ludilo  naganjale  a u isti  čas,  i 
ta  čudna  oprečnost  je  zajednički  znak  svakomu  ljubomoru, 
osjećao  je  kao  glad  i kao  žedju,  da  ih  sebi  što  bližima 
predstavi.  Bijaše  sišao  iz  kočije  na  uglu,  kako  je  rekao 
kočijašu  i otkud  je  mogao  uhvatiti  pogledom  dugačku 
via  Leopardi,  gdje  se  nalazila  kuća  njegova  supai'nika. 
Bila  je  to  velika  zgrada  u maurskom  stilu,  što  ju  je 
sazdao  slavni  španjolski  umjetnik  Juan  Santigosa,  koji  je 
prije  pet  godina  morao  sve  prodati,  kuću,  atelier,  konje, 
gotove  slike  i započete  nacrte,  da  isplati  silne  gubitke  u 
igri.  U taj  čas  bijaše  Florent  Chapron  kupio  tu  vrst 
krive  Alhambre  s posvodjenim  vratima,  pa  jedan  dio 
iznajmio  svojemu  šurjaku.  U ono  nekoliko  časaka,  što  je 
čekao  na  tom  uglu  pločnika,  sjeti  se  Boleslav  Gorka,  da 
je  prošle  godine  posjetio  taj  hotel  za  neke  tournee,  za 
kojima  svjetske  žene  tako  teže,  kao  u Kimu  tako  u Parizu, 
u društvu  gospodje  Steno,  Albe,  Maud  i Hatnera.  Bez- 
razložni nekaki  nagon  učini  mu  pri  prvom  susretu  slikara 
i njegove  slikarije  antipatičnima.  A nije  li  imao  dosta 
razloga?  . . . Najedanput,  nagnuvši  se  tako.  da  on  vidi. 
a njega  ne  vide,  opazi,  kako  je  u Leoparđijevu  ulicu 
unišla  jedna  „victoria"  i u njoj  crni  . šešir  gospodjice 
Steno  i sjajni  šešir  njezine  matere.  Još  dva  časka  i 
otmena  kočija  se  ustavi  pred  maurskom  kućom,  koje  se 
bjelina  smionom  raskoši  sjajila  sred  drugih  zgrada  u toj 
ulici,  većim  dijelom  nesvršenih.  Dvije  žene  sidjoše  i 

iščeznuše  za  vratima,  koja  se  zatvoriše,  dok  je  kočijaš 
okrenuo  konje  korakom  životinja,  koje  hoće  da  se  vrate 
u staju.  On  ih  suzdržavao,  da  se  ne  ugriju,  a krepki 
cobs-i  drhtali  u od  nestrpljivosti  u svojim  hamovima,  kao 
da  ih  moraju  okupati  u svojoj  pjeni.  Očito  su  grofica  i 
Alba  pošle  u atelier  na  dugo  sjeđjenje.  Sta  je  Boleslav 
naučio,  čega  već  nije  prije  znao?  Nije  li  bio  smiješan 
stojeći  na  pločniku  ove  ceste,  sred  koje  se  diže  ruševina 
drevnog  reservoara,  nazvana  vrlo  sumnjivim  razlogom : 
Marijevim  trofejem?  Jednim  pogledom  uhvati  mladi 
čovjek  cijelu  tu  sliku:  prazna  victoria,  koja  se  okretaše 
na  nutrašnju  stranu,  široki  trg,  te  ruševine,  niz  visokih 
kuća,  njegov  fiaker.  Njemu  se  samomu  učini  tako  smi- 
ješnim, što  uhađja  ono,  što  već  zna,  i on  prasne  u 
grčevit  smijeh,  popne  se  opet  na  kočiju,  rekavši  kočijašu 
svoju  adresu:  „Palazzetto  Doria.  Piazza  di  Venezia“. 

Ovaj  se  put  fiaker  uzljulja  laganije,  jer  je  čovjek 
shvatio,  da  njegova  klienta  nije  više  mučila  ona  grozni- 
čavost,  da  dodje  brzo  na  mjesto.  Obratnom  metamorfozom 
postade  brzi  rimski  konj  prostim  kljusetom,  a kola 
teškim  zamazanim  strojem,  koji  je  drndao  po  ulicama  po 
milosti  božjoj.  Boleslav  i sam  upadne  u tu  neizbježivu 
reakciju,  iz  žestine,  u kojoj  se  malo  prije  nalazio.  No  taj 
pokoj  ne  će,  nije  mogao  da  dugo  potraje.  Prikaza  ateliera, 
u kojem  se  sad  nalazila  gospodja  Steno,  stade  se  opet 
pojavljivati  pred  ljubomornim  Gorkom  s tom  većom 
točnošću,  što  je  dalje  odmicao.  Opazi  u misli  svoju  neka- 
dašnju Ijubavcu,  gdje  se  šeće  u uresu  tapiserija,  oružnih 
oprema,  započetih  studija,  kako  ju  je  često  vidio,  gdje 
se  šeće  po  njegovoj  pušionici  s podsmijehom  zaljubljene 
žene,  što  dotiče  predmete,  izmedju  kojih  živi  njezin 
ljubavnik.  Opazi  nepomičnu  Albu,  koja  bijaše  štitom  toj 
novoj  spletci  svoje  matere,  s istom  naivnošću,  s kojom 
prikrivaše  nekoć  njihov  ljubavni  odnošaj.  Opazi  Maitlanđa 
s njegovim  indiferentnim  pogledom  od  sinoć,  pogledom 
odlikovana  čovjeka,  tako  sigurna  u svome  triumfu,  te  ne 
osjeća  ni  ljubomora  radi  prošlosti,  te  jedine  utjehe  za 
ponos  prezrena  predšastnika.  Ta  vladarska  spokojnost. 
onoga,  koji  nas  nadomješta  kod  nevjerne  ljubavnice,  još 
uvećava  naš  gnjev,  ako  smo  tako  nesretni  i smiješni,  te 
se  nalazimo  u takoj  krizi,  u kakovoj  bijaše  Gorka. 

U jedan  mu  čas  postade  taj  dozov  suparnika  posve 
nepodnošljiv.  Bio  je  čisto  blizu  svojoj  kući,  jer  je  prošao 
onaj  divni  trg,  čisto  zasut  ostancima  bazilika,  taj  Tra- 
janov  forum,  nad  kojim  se  diže  kip  svetoga  Petra, 
postavljen  na  vrhu  Trajanova  slavnog  stupa.  Oko  mra- 
mornog isklesanog  stalka  dižu  se  legije,  da  se  pridruže 
triumfu  poniznog  galilejskog  ribara,  koji  se  iskrcao  u 
Tibrovoj  luci  pred  osamnaest  stotina  godina,  neznan, 
progonjen,  prosjak  gotovo.  Koji  li  simbol  i savjet  u rije- 
čima apostolovim:  „Kamo  idemo,  Gospodine?  U tebi 
samom  su  riječi  života  vječnog!  ..." 

Ali  Gorka  ne  bijaše  ni  Montfanon  ni  Dorsenne,  da 
sluša  u svome  srcu  ili  svom  duhu  slične  pouke.  On 


bijaše  čovjek  strasti  i čina,  koji  nije  vidio  ništa  do  svoje 
strasti  i svojeg  čina  u okviru,  u koji  ga  bacaše  udes. 
Novi  ga  bijes  spopane  pri  pomisli  na  sinoćnje  vladanje 
Maitlandovo.  Ovaj  put  ne  bijaše  više  gospodar  sebe,  da 
se  svlada.  Žestoko  povuče  zapanjenog  kočijaša  za  rukav  i 
vikne  mu  adresu  ulicu  Leopardi  tako  zapovjednim  glasom, 
te  je  konj  odmah  počeo  kasati  kao  za  prve  vožnje  i kola 
stadoše  se  hrlo  plesti  po  labirintu  ulica.  Nešto  nejasno 
kao  tragična  volja  komešalo  se  u srcu  mladog  čovjeka. 
Ne.  On  ne  će  više  podnositi  tog  rugla.  Bijaše  suviše 
okrutno  dirnut  u najdubljim  i najživljim  žicama  svojeg 
bića,  u svojoj  ljubavi  i isto  tako  u svome  ponosu.  I 
jedno  je  i drugo  krvarilo  u njem  i još  ga  drugi  nagon 
tjerao  na  ludi  korak,  na  koji  se  je  riješio.  Stara  krv  pala- 
tina,  s kojima  Dorsenne  svagda  šale  zbijaše,  uzavri  u 
njegovim  žilama.  Ako  su  Poljaci  podali  toliko  junaka 
modernim  dramama  i romanima,  to  je  za  to,  što  su  uz 
skupo  plaćene  pogrješke  ostali  najviše  viteška  i do  ludila 
hrabra  rasa  u Evropi.  Kad  se  u ove  ljude  tako  neravne 
i zakučaste  uzrujanosti  dirne  do  neke  dubine,  onda 

pomišljaju  na  borbu  isto  tako  naravno,  kako  pomišlja 

potomak  roda  samoubojica  na  samoubijstvo. 

Veseli  Ardea  bijaše  jednim  pogledom  talijanskog 
oka  pogodio  točku,  za  koju  će  se  značaj  Gorkin  uhvatiti. 
Trebalo  je  dvoboja  tomu  izdanomu  ljubavniku,  da  uzmogne 
podnijeti  tu  izdaju.  Ili  će  raniti,  ubiti  možda  svojeg 

suparnika  i njegovoj  će  strasti  biti  udovoljeno,  ili  će 
riskirati,  da  bude  sam  ubit,  i smjelost,  koju  je  ćutio, 

prkoseći  smrti,  dopuštaše  mu,  da  se  opet  podigne  u 
svojim  vlastitim  očima.  Bijaše  mu  sunula  luda  misao  i 
ona  ga  strmoglavi  spram  ulice  Leopardi : izazvati  svojeg 
suparnika  odmah  i pred  gospodjom  Steno.  — Ah ! Koja 
radost,  da  je  vidi,  gdje  dršće,  jer  će  morati  drhtati,  kad 
ga  vidi,  gdje  unilazi  u atelier!  — Ali  on  će  biti  ko- 
rektan, kako  je  od  njega  onako  drsko  tražila.  On  će  doći 
kao  za  to,  da  vidi  Albin  portret.  On  će  se  pretvarati,  a 
onda  će  naći  izliku  za  kavgu.  Tako  je  lako  zapresti 
jednostavan  razgovor  o umjetnosti,  a iz  rasprave  brzo  se 
svadja  rodi.  Svaka  će  mu  izlika  biti  dobra,  kakva  prva 
studija,  koja  mu  se  ne  bude  svidjala.  On  će  govoriti 
tako,  da  će  Maitland  morati  odgovoriti.  Ostalo  slijedi. 
Ali  Alba  Steno  će  biti  nazočna?  Ej,  tim  bolje!  Bit  će 
još  lakše,  ako  pred  njom  svadja  ovako  nastane,  kasnije 
prevariti  svoju  ženu  o pravom  uzroku  dvoboja.  Ah! 
Doći  će  do  toga,  bilo  uz  koju  cijenu  i od  časa,  kako  se 
svjedoci  izmijene,  odzvonit  će  Američaninovu  boravku  u 
Kimu.  Ako  ne,  znat  će  Boleslav  udesiti,  da  tomu  smi- 
ješnomu čovjeku  nemogućim  učini  dulji  opstanak  u Rimu. 
Ako  taj  stvor  ima  srca,  razumjet  će  odmah  u početku 
Gorkine  nakane  i stvar  će  se  brzo  odlučiti. 

Mladi  čovjek  bijaše  uznesen  romanom  toga  izazova 
i dvoboja,  koji  osjećaše  kao  olakšicu,  kao  čuvstvo  oslo- 
bođjenja,  koje  prati  ovaku  suprotnu  volju,  kad  završava 
dug  i grozničav  dan  neizvjesnosti  i unutrašnje  grižnje. 

— Kako  će  to  osvježiti  krv  i osvetiti  se  tomu  lopovu 
i drugarici  njegovoj,  — reče  u sebi,  sišavši  s kola  i 
pozvonivši  na  vratima  mauričke  kuće. 

— Gospodin  Maitland?  — zapita  poslužnika,  koji 
mu  jednim  mahom  rasprši  zanesenost,  odgovorivši  mu  tu 
prostu  izreku,  koju  jedinu  nije  očekivao  u krizi  svojega 
bjesnila : 

— Gospodina  nema  kod  kuće. 

— Bit  će  za  mene,  uze  Boleslav,  — imam  da  se 
sastanem  s gospodjom  i gospodjicom  Steno,  koje  me 
očekuju. 

— Zapovijed  gospodinova  je  bezuvjetna  . . . odgoi 
vori  sluga.  Naviknut  poput  svih  sluga,  koje  brane  rad 
umjetnika,  na  neku  strogost  zapovijedi,  ipak  oklijevaše 
pred  lažju,  koju  bijaše  Gorka  izmislio  i bio  bi  popustio 
novoj  navali,  no  u to  se  netko  pomoli  na  hodniku  u 
entresolu,  a to  bijaše  Florent  Cbapron.  Slučaj  htjede  da 
je  on  poslao  malo  prije,  da  mu  traže  kočiju,  jer, je  htio 
na  doručak  u grad,  a kočija  je  zakasnila.  Na  štropot 
kola,  što  se  bijahu  zaustavila  pred  kućom,  bijaše  pogledao 
kroz  prozor  iz  svojeg  stana,  što  gledaše  na  ulicu, 
i opazio  Gorku,  gdje  silazi  s kola.  Ovaki  posjet  u ovaj 
sat,  dok  su  one  osobe  u atelieru,  činio  mu  se  tako  pogi- 
beljan, te  je  odmah  dotrčao.  Bijaše  uzeo  sobom  šešir  i 
batinu,  da  opravda  svoju  nazočnost  u vestibulu  posve 
prirodnom  izlikom,  kao  da  kani  izići.  Bio  je  nasred 
skalina  upravo  u čas,  da  zaustavi  slugu,  koji  se  bijaše 
odlučio,  da  „ide  pogledati",  pa  pozdravivši  Boleslava, 
veselije  nego  obično  reče: 

— Moga  šurjaka  nema,  gospodine;  pa  doda  okre- 
nuvši  se  k slugi,  da  ostrani  svjedoka,  ako  bi  došlo  do 
nešto  življih  riječi  izmedju  njega  i nepriličnog  došljaka : 
„Nereo,  potražite  mi  kaki  rubac  u mojoj  sobi.  Zaboravio 
sam  svoj". 

— Taj  nalog  ne  će  vrijediti  za  mene,  gospodine, 
uze  opet  Boleslav.  — Gospodin  Maitland  me  je  uročio 
za  jutros,  jučer  na  veče  kod  gospodje  Steno,  da  dodjem 
vidjeti  Albin  portret . . . 

— Nije  to  nalog,  odgovori  Florent.  — Ponavljam 
vam,  da  je  moj  šurjak  otišao.  Atelier  je  zatvoren,  pa 
mi  nije  moguće,  da  vam  ja  pokažem  portret,  jer  nemam 
ključa.  Sto  se  tiče  gospodje  i gospodjice  Steno,  one 
nisu  dolazile  već  nekoliko  dana,  bit  će  da  je  sjedjenje 
prekinuto. 

— To  mi  je  posve  čudnovato,  gospodine,  odgovori 
drugi,  — tim  više,  što  sam  ih  pred  pet  časaka  na  svoje 
oči  vidio,  gdje  unilaze,  i kočiju  pred  vratima  . . . 

Osjećaše,  kako  mu  srčba  na  novo  raste  i sva  se 
upravlja  na  psa-čuvara,  koji  se  iznenada  pomolio  na  pragu 
kuće  njegova  nuzljuba.  Florent  pak  poče  gubiti  strpljivost. 
U njega  bijaše  uzbuđiva  žestina  one  crne  krvi,  koju  on 


zatajivaše,  no  koja  je  smeđjom  masti  zagasila  dubinu 
njegove  puti.  Ponašanje  nekadašnjeg  ljubavnika  gospodje 
Steno,  učini  mu  se,  da  prevršuje  mjeru,  pa  on  odgovori 
vrlo  suho,  spremajući  se,  da  otvori  vrata  i tako  ovoga 
drugoga  prisili  na  odlazak : 

— Bit  će  da  ste  se  prevarili,  gospodine,  to  je  sve. 

— Znate  li,  gospodine,  odvrati  Gorka  — da  vi  meni 
tu  govorite  u tonu,  koji  nije  nipošto  onakav,  kakav 
imam  pravo  da  tražim  od  vas  . . . Ako  se  tko  prihvati 
neke  službe,  treba  bar  da  je  s formom  vrši  . .. . 

— A ja  bih  vam,  gospodine,  bio  vrlo  obvezan,  kad 
biste  htjeli  sa  mnom  govoriti  drugačije,  a ne  u zago- 
netkama ...  Ne  znam  što  hoćete  da  kažete  svojom  nekom 
službom,  ali  znam,  da  je  posve  nedostojno  plemića,  da 
se  vlada  kao  vi,  u kući,  koja  nije  vaša,  i s razloga,  kojih 
ne  razumijem  . . . 

— Vi  ih  vrlo  dobro  razumijete,  gospodine,  — reče 
Boleslav  posve  izvan  sebe,  — i niste  se  bez  uzroka 
načinili  crncem  svojega  gospodina  šurjaka  . . . 

On  bijaše  jedva  izgovorio  tu  izreku,  kad  Florent, 
ne  mogavši  se  više  suspregnuti,  digne  svoju  batinu 
s kretnjom  prijetnje,  a poljski  je  grof  upravo  u doba 
uhvati,  stisnuvši  palicu  desnom  rukom.  To  se  zbilo  u 
trenutak  i dva  čovjeka  stajahu  opet  licem  o lice,  oba 
blijedi  od  gnjeva,  bez  sumnje  spremni,  da  se  prostački 
pograbe  za  vrat,  kad  ih  štropot  vrata,  što  se  nad  njima 
otvorahu,  podsjeti  na  njihovo  dostojanstvo.  Sluga  se 
vraćaše.  Florent  Chapron  prvi  zadobije  svoju  hladno- 
krvnost  i reče  Boleslavu  dosta  tiho,  da  ga  nitko  ne 
čuje  osim  ovoga: 

— Ne  treba  sablazni,  gospodine,  zar  ne?  Bit  će  mi 
čast,  da  vam  pošaljem  svoja  dva  prijatelja  . . . 

— Ja  ću  vam,  gopodine,  odvrati  Gorka,  poslati 
svoja  dva.  Platit  ćete  mi  svoju  gestu,  kunem  vam  se. 

— Eh ! Kako  vas  volja,  reče  onaj,  — ja  primam 
unaprijed  sve  vaše  uvjete  . . . Ipak  vas  molim  jednu 
stvar,  doda,  — da  se  ne  spomene  ničije  ime.  Ima  pre- 
više osoba,  kojih  se  tiče.  — Sporazumimo  se,  da  smo 
se  zavadili  na  ulici,  zlo  se  ponijeli  i jedan  i drugi  i 
da  sam  vam  ja  zaprijetio. 

— Neka  bude,  reče  Boleslav  iza  kratke  stanke,  — 
moje  vam  riječi. 

— Evo  to  je  čovjek,  reče  pet  časaka  kasnije,  drn- 
dajući opet  svojim  fiakerom  po  ulicama  i ovaj  put  davši 
kočijašu  adresu  palača  Castagna.  — Da,  to  je  čovjek . . . 
Bio  je  vrlo  pametan,  malo  prije,  a meni  je  ponestalo 
hladnokrvnosti.  Živci  mi  bijahu  previše  bolesni  . . . Sve- 
jedno, žao  bi  mi  bilo,  da  toga  momka  nesretno  pogodim. 
No,  strpljivosti,  ne  će  ni  onaj  drugi  izmaći. 

(Nastavit  će  se.) 

Iz  Danteove  „Božanstvene  Komedije". 

(Očistilište,  pjevanje  XXIX.)  Preveo  i protumačio  dr.  A.  Tresić  Pavičić. 

Zatekla  ide  po  jednoj  obali  rijeke,  a Dante  po  drugoj 
u istom  smjeru.  Na  jednoć  sinu  šumom  čudnovata 
svjetlost,  pa  za  tim  vidje  Dante  obhod  blaženika  okru- 
njenih lijerima  i ružama,  a na  koncu  triumfalna  kola, 
koja  je  vukao  orolav.  Iznenada  zagrmi,  obhod  i kola  se 
zaustave. 


Kad  zborit  presta  žena  umiljata, 

Tad  zapjevala  kano  zaljubljena: 

„Beati,  quorum  tecta  sunt  peccata“.  3 

I kao  što  su  po  šumskijeh  sjenah 
Samotne  vile  hodale,  želeći 
Ugnut  se  ii  vidjet  sunce,  divna  žena  6 

Tada  se  maknu  uz  rieku  hodeći 

Po  cvjetnom  rubu,  a ja  s njom  se  maka’, 
Sićušni  korak  sićušnim  sliedeći.  9 

Ne  bjesmo  išli  pedeset  koraka, 

Kad  obale  se  rieke  obe  svrate, 

A s njima  i ja  put  istočnih  zraka.  12 

Ni  u tom  smjeru  stare  obilate 
Ne  prevalismo,  kad  se  ona  okrenu 
Naglo,  i reče:  „čuj  i gledaj,  brate".  15 

Tad  sinjavina  nenadna  zelenu 

Proiasnu  velu  šumu  sa  svih  strana, 

Pa  pomislih,  da  bijesnu  u tom  trenu.  18 
A1  pošto  bljesak  sliedi  neprestana 
Tama,  a ono  sve  je  jače  sjalo, 

Pomislih : što  ’e  ta  svjetlost  nenadana"  ? 21 

I miloglasje  sladko  je  zujalo 
Po  svietlom  zraku:  s čeg  me  jed  prisili 
Smionost  Eve  ukoriti  malo;  24 

•Jer  gdje  poslušni  zemlja  i nebo  bili. 

Jedina  žena,  i tek  sastavljena, 

Ne  htje  da  jedan  .veo  ju  zakrili : 27 

Pod  kojim  da  je  bila  privržena, 

Bio  bih  one  divotne  miline 
Kušao  prije  i za  vječna  vremena.  30 

Dok  ja  uživah  tolike  prvine 
Vječnoga  milja,  koje  me  zadivi. 

Pa  željah  da  mi  više  slasti  sine ; 33 

Pred  nama  zasja,  kano  oganj  živi, 

Zrak  izpod  granja  zelenog;  i tada 
On  zvuk  nas  jasnim  pjevanjem  uđi  vi.  36 
0 svete  Djeve,  ako  ikad  glada, 

I zime  i posta  trpjeli  na  čast  vami, 

Treba  da  meni  pomognete  sada.  39 

Sad  Helikona  neka  me  obmami, 

Urania  s horom  nek  mi  u pomoć  priđe, 

Da  jake  misli  odjenem  pjesmami.  42 

Kad  pokročismo,  tad  nam  oči  vide 
Sedam  stabala  zlatnih,  jer  daljina 
Prisilila  nam  oči  da  privide.  45 


A1  kada  nama  odkrila  blizina 
Sve  potankosti,  što  daljina  krije, 
Varajuć  vid  i osjetila  ina : 

Tad  zor  razpozna,  da  to  tako  nije, 
Razabrav,  da  to  kandelabri  jesu, 

A sluh  Osanna  da  su  melodije. 

Na  vrhu  liepe  stvari  plamtile  su 
Jasnije  nego  mjesec  na  vedrini 
0 ponoć,  pun,  na  nebeskom  uresu. 

Tad  ja  se  udivljen  svrnuh  k dobričini 
Virgilu  dragom,  koji  ne  prozbori, 

Već  i on  mi  se  začudjen  pričini. 

I opet  oči  tad  okrenuh  gori 

K visokim  stvarim,  što  su  išle  lako, 
Ko  nevjeste,  kim  stid  korake  spori. 

Tad  žena  viknu:  „ šta  ti  goriš  tako 
U žaru  čuvstva  za  tim  živim  sjajem, 

A za  njim  što  ide,  ne  gledaš  nikako?" 

Tad  za  njim  svi.eta  vidjeh  ići  rajem, 

Ko  za  vodičim,  u sjajnoj  bielini. 

Da  ja  na  zemlji  takve  ne  poznajem. 

S lieva  je  sjala  voda  u svjetlini 
Zrcaleć  divno  moju  lievu  stranu, 

Kano  zrcalo,  na  svojoj  gladčini. 

Tada  na  žalu  cvjetnome  sustanuh, 

Pa  me  od  njih  samo  rieka  rastavljala. 
Te  da  ih  bolje  vidim,  tu  postanuh. 

I vidjeh  napried  juriti  svjetlila 
Kano  zastave  duge  razmotane, 

Sto  zrak  za  sobom  bjehu  zažarila; 

Te  on  je  u sedam  pruga  s gornje  strane 
Rastavljen  bio,  u svih  sedam  boja, 

Ko  duga  šarna  kad  na  nebu  plane. 

Te  zastave  se  prostrte,  dok  moja 
Ne  seže  žena,  a deset  koračaj a 
Med  onim  prvim  bilo  je  razdvoja. 

Pod  liepim  nebom  zemaljskoga  raja 
Dva  i dva  su  išla  đvajstčetir’  starine, 
Kim  glave  kruna  liljanska  opaja. 

Blažena  da  si  — pjevahu  od  miline  — 
Ti  međju  ženama  i ljepote  tvoje 
Blažene  bile  do  vječne  daljine. 

Pa  kada  cvieće  i druge  svježe  hvoje 
Slobodne  bile  od  toga  izbranog  svieta. 
Što  prama  meni,  s druge  strane  stoje : 

Ko  što  za  zviezdom  druga  se  okreta, 
Oetri  živine  dodjoše  za  njima, 

A zelen-hvoja  krunila  ih  sveta. 

Šestero  krila  svaka  od  njih  ima, 

Na  peru  svakom  množtvo  očiju  sjalo; 
Potpuno  sličnih  Argovim  očima. 

Da  ih  opišem,  prostora  je  malo, 

A moram  važne  još  opjevat  stvari, 

Pa  toliko  mi  do  tog  nije  stalo. 

Neg  čitaj,  kako  Ezekjel  ih  stari 
Slika,  kad  vidje,  gdje  s’  sjevera  idu 
S vjetrom  i s ognjem  u oblačnoj  pari : 

I kako  njegva  pisma  ti  velidu, 

Takve  su  bile,  sjem  što  glede  krila 
Ivan  je  sa  mnom,  te  protuslovidu. 

U sriedi  med  njim  triumfalna  bila 
Na  dva  kolesa  kola,  koja  vuko 
Orolav  vratom.  Krila  mu  se  vila, 

Kud  zlatni  plamen  kandelabra  suko, 

Med  srednjom  i tri  i tri  druge  pruge. 
Nit  mašuć  koju  sjeko  niti  tuko. 

Kreljuti  vio  u nedogled  duge: 

Ptičje  mu  tielo  bilo  je  od  zlata, 
Crveno-biele  bjehu  česti  druge. 

Scipio  ni  August,  vrativ  se  iz  rata, 

Rim  takvim  kolim  ne  obradovaše; 

I sunčanih  se  pram  njim  tama  hvata. 

Sunčanih,  što  se  niče  skotrljaše 

Spaljena  gromom,  tajnom  pravdom  kada 
Bogovi  molbu  zemlje  uslišaše. 

S desnoga  kola  tri  su  žene  tada 
Plešući  išle : prva  tol  rumena, 

Da  oganj  nije  rujniji  nikada; 

A druga  tako  bila  je  zelena, 

Ko  od  smaragda  kosti  i put  da  ima; 
Ko  svježim  sniegom  treća  obieljena. 

Sad  biela  sada  rumena  je  njima 
Vodila  kolo,  i po  prve  poju 
Išle  su  druge  skladnim  koracima. 

S lievoga  četiri  u grimiznu  boju 
Sve  zagrnute,  a ples  im  predvodila 
Jedna,  što  zjenu  imala  je  troju. 

Za  tom  povorkom  mirno  su  hodila 
Dva  divna  starca,  razno  obučena, 

A1  u držanju  jednaka  su  bila. 

Jedan  ko  da  je  iz  davnih  vremena 
Izišo  iz  škole  veljeg  Hipokrata, 

Za  zdravlje  ljudstva  od  naravi  stvorena ; 

A drugi  sjajnom  sabljom  oštra  rata 
Protivnu  brigu  ko  da  ’e  kazat  htio, 

Te  s ove  strane  još  me  strava  hvata. 

Ponizna  četri  za  tim  sam  vidio: 

A za  svima  je  starac  osamljeni 
Spavaj uć,  mudra  lica,  prohodio. 

I ovih  sedam  bjehu  odjeveni 
Ko  prva  četa,  samo  što  liljani 
Na  glavi  nisu  bili  okrunjeni, 

Već  drugim  rujnim  cviećem  i ružami : 

A da  ih  vidiš  iz  daljega  malo, 

Reko  bi,  da  im  je  plam  nad  obrvami. 

Pram  meni  kolo  kad  se  dovaljalo, 

Zagrmi  grom;  a ona  dična  četa 
Stade,  ko  napried  da  se  nije  dalo; 

Videć,  da  prvi  barjak  se  ne  kreta.  154 

T u m a č. 

3.  „Beati,  quorum  remissae  sunt  iniquitates,  et  quorum 
tecta  sunt  peccata“.  To  su  rieči,  kojim  se  počinje  drugi 
pokorni  psalam,  pa  se  Matelda  s njima  raduje  Danteu, 
jer  je  čist  od  svih  grieha. 

6.  Neke  nimfe  ili  vile  ljube,  po  mitologiji,  sunce; 
a neke  se  od  njega  kriju.  Oreade  ga  rado  gledaju,  a 
Drijade  mu  se  ugiblju.  Prispodoba  mi  se  ne  svidja. 

12.  Rieka  je  okrenula  put  istoka. 

23.  Videći  te  divote,  požalih,  što  izgubismo  raj 
zemaljski,  pa  razjaren  opsovah  smionost  Eve,  koja  je 
tomu  kriva. 

27 — 30.  Jedan  veo:  to  jest  ne  htjede  da  ikoja 
zabrana  sakriva  njezinu  težnju  za  pođpunim  uživanjem  i 
za  znanjem;  a da  ona  nije  sagriešila,  ja  bih  bio  kušao 
cieli  prošli  život  one  neizrecive  slasti  i do  vječnosti. 

31.  Prvine  = rprimisie“ ; tom  se  rieči  označuju 
prva  voća,  a ovdje  znači  prve  trenutke  rajskoga  uživanja. 

36.  Razabrasmo  ja,  Virgil  i Stacij,  da  je  ono  milo- 
glasje,  što  se  je  čulo,  pjevanje. 

40.  Helikona  je  brieg  vilinske  gore  Parnasa. 

41.  Urania  je  muza  nebesa,  po  tome  najuzvišenija. 

50—51.  Kad  dodjosmo  blizu,  razabrasmo,  da  su 

ona  zlatna  stabla  kandelabri,  a ono  pjevanje  daje  „Hosanna 
in  excelsis !“  ili  ,, Hosanna  filio  David !“ 

52.  Liepe  stvari:  to  jest  zlatni  kandelabri.  Neki 
komentatori  misle,  da  tih  sedam  kandelabra  znače  sedam 
darova  Duha  svetoga,  a drugi,  sedam  svetih  sakramenata. 

57.  Virgil  je  predstavnik  čovječanske  znanosti,  za 
to  ovdje  ne  odgovara,  jer  se  radi  o nebeskim  stvarima, 
i sam  se  čudi. 

64.  To  su  patriarhe  i proroci.  Odjeveni  su  u bielo, 
jer  su  vjerovali. 

74.  Plamen  sa  onih  kandelabra  lepršao  je  zrakom 
poput  razvijenih  zastava. 

76.  Zrak  je  bio  od  onih  kandelabra  u visini  raztavljen 
u sedam  boja  duge. 

80.  Moje  oko  nije  moglo  vidjeti,  dokle  dopire  plamen 
sa  onih  kandelabra,  a izmeđju  ona  dva  prva  kandelabra 
bilo  je  deset  koračaja  daljine.  Komentatori  misle,  da  tih 
deset  koračaja  znači  deset  zapovjedi  božjih. 

83.  Dvadeset  četiri  starca  znače  24  knjige  staroga 
Zavjeta,  ako  se  u jednu  knjigu  skupe  veći  proroci,  a u 
jednu  manji. 

84.  Bili  su  okrunjeni  lijeroin  u znak,  da  su  te  svete 
knjige  istinite,  jer  lijer  i bjelina  znače  čistoću  i istinu. 

89 — 90.  Kada  ovi  prođjoše  preko  onog  cvieća,  što 
je  bilo  s druge  strane  prama  meni. 

92 — 93.  Četiri  živine  znače  četiri  Evangeliste.  Zelena 
kruna  znači,  cla  će  nauka  Evangjelja  biti  uviek  zelena. 

94 — 96.  Krila  su  simbol  brzine,  kojom  se  je  ta 
nauka  raširila;  oči  slične  Argovima  znače  opreznost, 
kojom  se  mora  čuvati  od  neprijatelja  čistoća  istine  ovih 
knjiga.  Argo  je  mitol.  živina  puna  očiju. 

105.  Ove  čudnovate  stvari  uzeo  je  Dante  iz  Ezekjela 
i iz  Ivanove  apokalipse.  Sjem  što  gleda  krila:  Osim 
što  Ivan  kaže,  kao  i ja,  da  su  te  živine  imale  šestera 
krila,  dočim  Ezekjel  veli  samo  četvera,  i u tom  protuslove 
jedan  drugomu. 

108.  Orolav  i kola.  Kola  znače  papinsku  stolicu, 
koja  stoji  na  dva  kolesa,  to  jest  na  dva  Zavjeta,  starom 
i novom.  Orolav  ,,grifo“,  to  je  mitologična  životinja, 
koja  je  imala  spređnji  dio  tiela  kano  orao,  a ostalo  kano 
lav.  Ovdje  je  simbol  Isusa,  koji  ima  đvie  naravi : čovječju 
i božansku.  Orao,  koji  ide  zrakom,  znači  božansku,  a lav 
čovječansku  narav. 

108—111.  Ovo  je  teško  shvatljivo,  kao  i u izvorniku, 
ali  ja  sam  doslovno  preveo  navlastito  110.  stih.  Ja  to 
razumievam  ovako : Stojeći  Orolav  glavom  pod  četvrtom 
prugom,  što  su  ju  kandelabri  na  nebu  pisali,  uzvijao  je 
krila  kroz  prostore  izmedju  četvrte  i pete  i za  sedmom 
prugom  s jedne  i s druge  strane;  pa  tako  nije  nijednu 
prugu  brisao  krilima. 

113 — 114.  Zlato  je  simbol  božanske  naravi;  crveno- 
biela  put  znači  čovjeka. 

120.  Kad  je  Faeton  uzeo  ravnati  kolima  sunca,  pa 
se  približio  toliko  k zemlji,  da  je  počela  gorjeti,  zemlja 
zamoli  Zeusa,  da  je  osveti.  On  udari  Faetona  gromom 
i strovali  ga  mrtva  u Eridan  (u  Pad).  Tumači  se,  da 
ovom  mitologičkom  bajkom  šiba  pjesnik  rimsku  kuriju, 
koja  hoće  da  uzme  u svoje  ruke  i zemaljsku  moć. 


120 — 128.  Te  su  žene  simbol  teologičnih  kreposti 
novoga  zakona : ona  rumena  kao  oganj  jest  Ljubav ; 
zelena  Nada,  a biela  Vjera. 

129 — 132.  Sa  strane  lievoga  kola  išle  su  četiri 
žene  odjevene  u grimiz : to  su  četiri  temeljne  kreposti : 
Opreznost,  Pravda,  Umjerenost  i Jakost.  Ona  sa  tri  oka 
jest  Opreznost. 

134.  Sveti  Luka  i sveti  Pavao. 

135.  138.  Sveti  Luka  je  bio  po  zvanju  liečnik, 
dakle  iz  škole  Hipokrata,  koji  je  toliko  svojom  znanošću 
zdravlju  ljudstva  koristio. 

139 — 141.  A drugi  jest  sv.  Pavao  (koji  se  prika- 
zuje s velikom  sabljom  u ruci),  kao  da  je  kazao,  da  ga 
tare  protivna  briga;  to  jest  da  ne  treba  liečiti  ljude, 
nego  ih  ubiti. 

142.  To  su  četiri  apostola:  Jakov,  Petar*,  Ivan  i 
Juda,  pisci  Epistola;  a drugi  misle,  da  su  to  četiri 
velika  crkovna  doktora. 

143.  Osamljeni  starac  jest  sveti  Ivan  evangelista, 
kojemu  je  bilo,  gotovo  90  godina,  kada  je  napisao  apo- 
kalipsu. — Ovi  su  sveti  pisci  prikazani  pod  toliko  likova, 
koliko  su  knjiga  napisali.  Za  to  se  nekoji  spominju  na 
više  mjesta  ovog  otajstvenog  obhoda.  Kaže,  da  je  taj 
starac,  mudra  lica,  a ne  uspavanog,  ipak  spavao : to  jest 
kada  je  pisao  Apokalipsu,  bio  je  u ekstazi,  te  nije 
znao  za  se. 

148 — 150.  Ovi  nisu  bili  okrunjeni  Uljanima,  nego 
ružama  i crvenim  cviećem,  tako  da  se  je  malo  iz  daljega 
činilo,  kao  da  im  čelo  gori.  Crveno  cvieće  znači,  da  su 
poginuli  kao  mučenici. 

154.  Videći,  da  prvi  kandelabar  stoji,  i čuvši  znak 
groma,  povorka  stade,  kao  da  je  njoj  zabranjeno  ići  dalje. 


Pop  Pere. 

Kulturna  crtica  iz  grada  Vrbnika  na  otoku  Krku. 


|^arebice,  prepelice,  kljunače  (šljuke),  zečevi,  lubeni, 
ćidi,  zubatci,  kanji,  lokarde  i neuljudne  sipe,  ronci, 
divlje  patke,  sva  lovina  kopnena  i morska,  složiše  danas 
čudnu  simfoniju,  koja  bi  se  za  ljude  mogla  porediti 
duboko  osjećanim:  Slava  va  višnjih  Bogu,  a na  zemlji 
mir  jadnoj  divljači ! Umro  je  pop  Pere,  taj  naš  stari 
krvnik!  A — Bog  ga  pomiluj,  Bog! 

Pop  je  Pere  bio  negdje  oko  sredine  našega  vieka 
glagoljaš  u Vrbniku,  svećenik  po  redu  Melkisedekovu  i 
učitelj  naroda,  uz  to  lovac,  drugi  Nimrođ,  da  mu  nije 
bilo  para  na  daleko  i široko.  Njegovo  sigurno  oko,  nje- 
gova pouzdana  dvocievka  i tankonjuhi  hrt  Turin  obskrb- 
ljivahu  dugo  gospodske  stolove  sladokusne  krčke  i riečke 
,,signorije“  traženom  jestojskom.  Po  zlu  pak  vremenu  kovao 
je  pop  Pere  zlato  i srebro  i ostale  kovine.  Bio  je  dakle  u 


prvom  redu  svećenik,  u drugom  lovac  od  lovaca,  a u 
trećem  samouk-umjetnik,  pravi  Hefajsto.  Bio  je  uzrasta 
srednjega,  opašaja  mala,  raspleća  široka,  okretan  kano 
vižle,  oka  sokolova,  nogu  Ahilovih,  glasa  Stentorova,  a 
čela  Sokratova. 

Već  mu  u ranu  zoru  bijaše  prvi  korak  upravljen  u 
crkvu,  da  u koru  skupa  sa  ostalom  braćom  glagoljašima 
ispjeva  oficij,  a zatim  da  odsluži  sv.  misu  na  omiljelom 
oltaru  „gospoje  od  karmina",  glagolski  dakako,  jer  niti 
njemu,  ma  da  je  znao  i latinski,  što  se  bio  na  svoju  ruku 
naučio,  kao  ni  puku  vrbanskomu1  nije  bila  pravo  po 
ćudi  misa  latinska,  jer  nije  tako  sveta,  kao  glavojska2 

1 I dan  danas  se  čuje  taj  oblik.  Sr.  staroslovenski  vrbe- 
nica  = humak,  obrastao  maslinom. 

2 Narod  tako  i danas  kaže. 

ili  hrvatska.  Koliko  je  bolje  — govoraše  pop  Pere  — 
po  glavojiei,  gdje  me  narod  razumije  i pobožno  slušajući 
godine  i godine,  misu  i ofieij  na  pamet  nauči,  pa  me, 
kad  molim,  željno  prati  prišapćujući  mi  i rieč  po  rieč, 
koja  sliedi. 

Teško  si  ga  bilo  ođpjevaču  (ministrantu),  koji  bi 
stari  glagolski  jezik  priudešavao  domaćemu  hrvatskomu 
ili  glagolicu  onako  po  ministrantsku  sakatio.  Pop  bi 
Pere  stao  usred  molitve,  pa  odpjevača  bezobzirce  ispravio, 
za  to  smo  se  djeca  i nećkala  odpievati  popu  Peru,  ma 
da  nas  je  čekala  poslije  mise  nagrada  u prilici  „svićice", 
dogorka  crne  svieće,  domaće  i nerafinirane  u voštarnici. 
Znao  je  pop  Pere  i talijanski,  ali  samo  za  Talijane,  pa 

bi  oštro  prekorio  svakoga  potalijančenoga  učenika  zadarske 
ili  spljetske  škole,  koga  bi  Čuo,  da  po  talijansku  govori, 
a hvalio  djake  senjskih  i riečkih  škola,  učenike  nezabo- 
ravnih učitelja  Mana  Sladovića  i Frana  Kurelca,  kako 
liepo  govore  jezikom  hrvatskim,  bogu  i ljudem  milim. 
Sta  mislite,  djeco,  tko  su  bili  vaši  stari?  Zar  ne,  znate, 

tko  su  bili  Frankopani?  Ta  eno  vam  i danas  njihova 

,,polača“  na  placi,  kud  vi  sad  u školu  idete,  eno  ondje 
i Knež-dvor,  eno  nedaleko  Gradec,  dvorac  knezova  Fran- 
kopana,  ođkud  su  dolazili  sve  po  samih  raknih  (ćilimih) 
do  našega  grada  Vrbnika.  Zar  ne  znate  za  štatut 

vrbanski,  što  su  ga  vaši  pradjedovi  svijećali?  Da,  da 
djeco,  od  neznanja  potječe  mnogo  zlo,  pa  vas  s toga 
zaklinjem,  da  se  učite  štovati  svoje  starine,  da  se  ne 
ođnarođjujete,  nego  da  slušate  druge,  koji  to  sve  znadu. 
Nikad,  nikad  ne  ćete  pomoći  ovomu  vrieđnomu  narodu, 
ako  mu  jezika,  ako  mu  duše  ne  razumijete,  a znajte,  da 
nije  daleko  vrieme,  da  će  hrvatski  jezik  istisnuti  namet- 
nutu talijanštinu  i zavladati  po  svem  otoku,  kako  je  to 
bivalo  i u ona  stara  vremena,  kad  su  vaši  pradjedovi 
pod  svojimi  knezovi  Subići  i Frankopani  pomogli  na 
Grobničkom  polju  satrti  Tatare  i Mongole,  pa  pobjedo- 
nosni palili  kriesove  na  Hlamu  i Triskavcu,1  da' ih  vide 
i da  se  raduju  braća  na  Učkoj  i Velebitu.  Sve  će  to 
biti,  ako  budete  dobro  učili  i ako  se,  od  čega  vas  čuvaj 
Bog,  ne  iznevjerite  mlieku  materinu.  — Tako  grmljaše  pop 
Pere  i opomene  su  njegove  padale  na  dobru  zemlju,  a 
proročanstvo  se  njegovo  sve  malo  po  malo  ispunjava  evo 
u naša  vremena.  Poslije  oficija  i sv.  mise  ili  kako  bi 
Livij  kazao  „rebus  đivinis  rite  perpetratis“  bacio  bi  poput 
rimskoga  augura  oko  na  nebo  i oblake,  da  vidi,  kako 
kaže  vrieme,  da  li  je  zgoda  lovu  na  kraju  ili  na  moru. 
Kad  bijaše  prvo,  skoči  kući,  prebaci  torbu  i prokušanu 
đvocievku,  izidje  u dvor,  zviždne  svoga  vjernoga 
Turina,  za  koga  su  mu  na  Kieci  nudjali  sto  forinti  i za 
kpga  je  pop  Pere  kazivao,  da  je  osim  govora  čovjek, 
dokaz  tomu,  što  ga  „zdrava  Marija1*  nije  nikad  zatekla 
izvan  kuće,  jer  da  i on  zna,  da  tko  ide  po  mraku,  dobije 
po  vratu. 


1 Bregovi  na  Krku. 


Zviždne  dakle  Turina,  pa  se  uputi  u Vinca  i Prireti, 
u te  vrbničke  Alpe,  što  gledaju  u Butinj,1  to  igralište 
senjskoj  buri,  a pokazuju  svoje  od  starosti  i slane  biele 
glave  pitomu  Vinodolu  i kršnomu  Senju.  Tuj  orlovi  svoja 
gniezda  viju,  tuj  supovi  golovrati  (kostožeri)  vrebaju 
zgodu,  da  govedče  zapane  u škracu,  pa  da  ga  na  živu 
razđeru  i prožderu,  tuj  pište  sivi  sokolovi  i oblieću  crni 
gavrani,  da  i njih  kao  one  rimske  Pinarije2  zapane  po 
koji  zalogaj,  što  je  preostao  obiestnim  Poticijem  i da 
izkljuju  slabu  ovcu,  kad  joj  se  runo  zaplete  u trnovo 
grmlje,  koje  skupa  sa  čednom  kojom  smrečicom,  rujevim 
grmečkom  i oštrom  gorskom  travom  sačinjava  danas  — 
na  otrašku  sreće  bolje  — svu  šumu,  što  je  negda  davala 
lukavomu  Mletčiću  u izobilju  gradje  za  galije,  kojimi 
je  dan  i noć  izazivao  ljute  uskoke  senjske,  da  ga  odprave, 
ođkle  je  i došao.  Turin,  nos  u vis,  oprezno  se  šulja  po 
šikarju,  stane  najednom  kao  okamenjen  i drži  oštro  na 
oku  plahe  jarebice  ili  prepelice,  dok  mu  gospodar  ne 
dodje.  Na  njegov  znak  poskoči,  one  prhnu,  pop  Pere 
opali,  a mnoga  sirota  padne  na  tvrdu  liticu,  da  puni 
utrobu  nezasitnoj  torbi  popa  Pera.  Zečeve  bi  pop  Pere, 
kao  neplemenitu  i bedastu  lovinu,  strieljao  samo  kad  nije 
bilo  vitežke  lovine,  a ježa  ni  da  pogleda.  Pop  je  Pere  i 
bez  lovskih  zakona  točno  znao,  kada  valja  divljač  tama- 
niti, kada  li  štediti,  zato  je  i bio  krvni  neprijatelj  svim 
seoskim  zvjerokrađicam,  što  su  na  njegovu  — za  pravo 
ničijem  — lovištu,  a to  je  bila  čitava  prostrana  obćina 
vrbnička,  željezi  ili  laborami  onako  bogumrsko  Bogom 
dane  povelje  popa  Pera  skvrnili. 

Dječaci,  ti  vrbnički  gospodari,  kad  im  nema  kod 
kuće  otaca,  u četah  potrče  u susret  popu  Peru,  kad  bi 
se  u slavlju  junački  kročeći  sa  svojimi  trofeji  vraćao 
s lova.  Jedan  zaviruj  u inrežno-kožnu  lovačku  torbu  popa 
Pera,  drugi  dragaj  mudroga  Turina,  treći  se  kladi,  da 
ima  u torbi  toliko  i toliko  glava,  pa  se  sve  razbježi  kucam, 
da  pripoviedaju  brižnim  majkam,  što  su  sve  vidjeli  u 
torbi  popa  Pera,  a ne  mogao  se  sav  Vrbnik  čuda  naču- 
diti, kad  bi  pop  Pere  donio  i po  koju  divlju  gusku,  a 
jednom  čak  i labuda,  kad  su  se  sirote  od  ljute  zime 
daleko  sa  sjevernih  strana  zaklanjale  u pitomo  vrbničko 
polje,  tada  poplavljeno  na  daleko  i široko.  Tad  bi  pop 
Pere  sastucao  skelu,  na  njoj  iz  kukuruzovine  napravio 
kućicu  za  sebe  i za  Turina,  otisnuo  se  od  kraja  i usred 
vode,  kao  da  zapovieda  vjetrom  i moru,  dočikao  u vrb- 
ničkom  polju  divlje  patke  i druge  sjeverne  goste,  da  ih 
baš  nebratski  pozdravi. 

Da  se  malo  odmori  lovina  na  kopnu  od  nemile  hajke 
popa  Pera,  zavezao  bi  se  on  na  sinje  more,  ne  da  se 
proveze,  već  da  po  carstvu  Neptunovu  razprostire  strah 
i trepet.  Osti,  udice,  male  i velike,  panel,  povrazi,  bile 
su  smrtonosne  sprave  niemim  ribam,  nu  nisu  ni  tu  smjeli 

1 Butinj  se  zove  more  od  Glavine  do  pod  SeDj.  Možda  da 
rieč  dolazi  od  starosl.  pontije  = more. 

2 Pinarii  i Potitii,  vrst  rimskih  svećenika  kod  žrtvovanja. 

faliti  Turin  ni  đvocievka,  bez  kojih  ne  bi  pop  Pere  htio 
ni  u raj.  Prije  nego  je  skočio  u čamac,  opazi  izvježbano 
mu  oko,  kako  se  tik  samoga  žala  previjaju  lubeni  i prać- 
kaju,  pa  na  božji  zrak  poskakuju,  da  se  malko  naužiju 
žarkoga  sunca.  Lude  jadne!  Zar  ne  vide,  da  tu  negdje 
pop  Pere  puške  pali ! Bezbrižno  nastavljaju  igre,  al  kad 
tamo,  sasu  u njih  prvi  naboj  nesmiljeni  pop  Pere,  pa  još 
puška  pravo  i ne  dojeknu  po  tamnih  zjalih  do  žile 
morem  izbijenih  i opranih  valometa,  već  se  Turin  bani 
po  slanom  elementu,  držeći  u vis  trofeje  svomu  gospo- 
daru. Kad  je  već  na  početku  tako,  što  će  biti  poslije! 

Ladjiea  zaveze  dalje,  a kraj  valometa  tamnih  leti 
nad  samim  morem  vodoravnim  pravcem  za  posljednji 
put  streloviti  ronac  (žrarg),  jer  i njega  nemila  puška 
sruši  kao  i druga  mu  divljega  goluba,  koji  se  inače 
prebivajući  u nepristupnih  i nedohitnih  morskih  pećinah, 
do  tad  ne  bojaše  nikoga  do  Boga  velikoga.  Turin  bez 
zapoviedi  skače  u debelo  more  i nosi.  Vozi,  vozi  dalje, 
pop  Pere  sad  vuci,  sad  spuštaj  povraz,  kao  da  namata 
povesmo,  a srebrne  lokarđice  vise  ko  grozdovi  po  obna- 
đjenih  njegovih  udicah.  Ladjiea  stane,  a tromi  kanji  po 
morskih  grebenih  nepomični  zjaju,  kano  one  ribe  na 
slici  svetoga  Antuna-  Padovanina,  kad  je  ono  prodikao 
na  moru,  a one  ga  došle  slušati.  Spusti  se  povraz,  a oni 
šćapnu  meku,  koja  im  prisjela  za  naviek. 

Kad  bi  se  pop  Pere  lova  nalovio,  zaveze  kući,  a uz 
put  ne  bi  propustio  nabosti  ostima  još  koju  trakaču-kobot- 
nicu  ili  crnu  sipu,  da  se  njom  začini  i pocrni  palenta 
ili  pirinač. 

Prije  nego  li  se  rastanemo  s popom  Perom  kao 
svećenikom  i lovcem  i prije  nego  li  ga  ocrtamo  kao 
urajetnika-sveznalicu,  kao  starinu  Novaka,  što  je  kovao 
sablje  Marku  Kraljeviću,  valja  nam  još  spomenuti  njegovo 
nastojanje  oko  neumornih  pčela,  što  su  bile  i popu 
Peru  uzorom  radinosti  i reda.  Imao  on  tamo  negdje  u 
,,Zamelinjaku“  svoje  pčelište,  veće  nego  itko  u vrbanskoj 
plovaniji.  Ul1  do  ula,  a sve  na  najzgodnijem  mjestu,  da 
se  ne  bi  ni  samoga  Djerzona  stidio.  Kada  bi  ogranulo 
ono  divno  otočko  proljetno  sunce,  pa  nastala  doba  rojevom. 
a počinak  lovu,  pop  se  Pere  ne  bi  maknuo  od  pčela.  Pro- 
zirku  (vizir)  iz  žice,  kojoj  ne  bi  ni  sam  kovač  nad  kova- 
čima stari  Hefajsto  imao  šta  prigovoriti,  preko  glave, 
zasukanih  rukava  sprema  zujeće  rojeve  pri  tom  fićuka- 
jući  pčelam  mile  melodije.  Njega  su  u ostalom  pčele 
i dobro  poznavale,  pa  ga  nisu  bole,  tako  da  je  prozirku 
nosio  više,  da  pokaže  svietu  to  svoje  remek-djelo,  nego 
da  ga  ona  brani  od  pčela.  Pčele  mu  se  hiljadile,  a narod 
govorkao,  da  je  pop  Pere  za  to  tako  sretan  u pčelah, 
što  zna  za  njih  posebne  molitvice,  koje  ni  pod  živu 
glavu  ne  bi  kazao  nikomu  na  svietu.  Drugi,  naročito 
predsudna  čeljad  ženska,  šaputahu,  da  je  pop  Pere  čarobnik, 
koji  zna  začarati  sve,  što  plazi,  leti  i plovi.  Nu  to  bi 

1 Pčelac. 


šaptalo  samo  onako  povjerljivo,  da  se  to  dalje  ne  kaže, 
jer  da  je  to  došlo  do  popa  Pera,  on  bi  za  sigurno  bio 
rekao:  „Molite  ljudi  i radite,  pa  će  i vam  Bog  dati!"  Kad 
nastalo  pozno  podzimlje,  pa  se  stali  ogribati  ulovi  (vaditi 
pčelci),  u popa  Pera  meda  kao  ni  u koga,  pa  ga  vozi 
trgovcu  Vicencu  Pešu  na  Rieku,  a u zamjenu  nosi  kući 
gvoždja,  ociela,  bakra,  praha  i olova,  a i gotovih  velikih 
bielih  svieća  iz  tvornice  Vinka  Peša  za  najveće  praznike, 
a pomalo  i biele  jasprice. 

Ajđemo,  da  vidimo  popa  Peru  po  zlu  vremenu  kod 
kuće  u njegovoj  sobi,  toj  pravoj  radionici  Prerađova 
„starca  klesara -1.  Čekiće,  male  i velike,  prebrojiti  ne 
možeš;  piliće,  rašpice,  lime,  sviđrići,  nakovalca.  dlieta, 
kalupi  od  zemlje  i od  siplje  kosti,  klieštice  i ostalo,  sve 
je  to  ležalo  u genijalnom  neredu  po  velikom  hrastovom 
stolu,  a jedno  se  za  drugim  podsmievalo  popu  Peru  kao 
da  će  reći : Uzmite  mene,  uzmite  mene,  pope  Pere ! Tre- 
balo li  maloj  djeci  provrtati  ušiće,  da  im  se  mogu  nadjeti 
naviželice  (naušnice),  da  ih  zlato  čuva  od  uroka  i zla 
oka,  tko  će  to  vještije  i bez  boli  izvesti  nego  pop  Pere! 
Kud  i kamo  bolje,  nego  ,,Talijani-čaratani“,  koji  bi  kadkad 
usrećili  grad  Vrbnik  sa  svojimi  kvintešencami  isto  tako 
dobrimi  za  ljude,  kao  i za  ovce  i koze,  konje  i volove. 
Ščene  li  tko  ruku  ili  nogu,  pop  ju  Pere  sretno  namjesti. 
Bio  je  on  i pravi  alkimista,  ne,  da  traži  kamen  mudrosti, 
jer  mu  je  nije  trebalo,  već  da  prokuša  naušnice  iz  mle- 
tačkoga zlata,  od  koga  su  u Vrbniku  od  pamtivieka 
morale  biti  naušnice  i vjerice  prvo  milošte  odabranoj 
mladoj.  Lievao  je  pop  Pere  i zlatne  kopče  za  ženske 
suknjice  i za  svećeničke  postole,  duvankese,  ostruge  i 
glave  na  gospodskih  palicah,  pozlaćivao  kaleže,  posre- 
brnjivao  kadilnjake,  muštrance  i sve  svete  sprave  po 
liturgičkom  propisu,  a najčešće  popravljao  i svietlao 
prašukunbabsku  zlatninu,  koja  je  negdje  na  dnu  riznice- 
škrinje  ležala,  pa  samo  na  najveće  praznike  božji  zrak 
vidjala.  Pravio  pučenke,  boške  (amulete)  i lančiće,  a ne 
bi  prezreo  ni  popravljati  kišobrane,  pa  ih  ukrasiti  kojim 
tim  ukrasom  srebrnim  ili  tučnim,  s ptičicom  ili  cvjetićem, 
pleo  je  i mreže  i uokvirivao  očale  u kost,  srebro  ili  zlato. 
A sve  je,  što  smo  evo  nabrojili,  stvarao  pop  Pere  upravo 
deđalskom  vještinom  tako,  da  riečki  zlatari,  na  glasu 
majstori,  nisu  vjerovati  htjeli,  da  je  to  samouk  pop  Pere 
mogao  napraviti,  dok  ih  on  nije  sam  na  njihove  oči 
uvjerio  o tom  i iz  svakoga  njihova  izkušanja  slavodobitan 
izlazio.  Takovom  zgodom  vodili  negda  riečki  zlatari  popa 
Pera  po  Rieci,  da  mu  pokažu  sve  znamenitosti  „Rike, 
cesarove  dike",  pa  ga  doveli  u najstariju,  tada  jedinu 
štampariju  Giuseppa  Karleckoga,  čega  pop  Pere  još  nikad 
nije  vidio.  Ruke  na  ledja,  pognute  glave,  motri  pop  Pere 
taj  čudo-izum  Jana  Kutnohorskoga,  gleda  pismena,  kako 
ih  slažu,  kako  ih  crne,  kako  polažu  papir  i kako  ga 
naštampana  izvlače.  Pop  Pere  digne  glavu  i veseo  pro- 
zbori: „Dajte  i meni,  da  to  i. ja  kušam".  Djetići  i kalfe 
razkolače  oči,  zgražajući  se  u sebi.  što  tomu  bodulskomu 

popu  pada  na  pamet,  a majstor  se  Karlecki  prijatno 
nasmjebne  i pusti  našega  popa  Pera  na  taj  božji  sud. 
Zamisli  se  pop  Pere,  nikoga  ne  gleda,  hvata  pismena 
kao  drugdje  ribice,  slaže  ih  kano  sitno  biserje,  prodje 
preko  njih  crnim  valjkom  i u jedan  očenaš  naštampa 
pop  Pere  čitav  arak  na  nemalo  udivljenje  majstora 
Karleckoga,  njegovih  pomoćnika  i prisutnih  mnogobrojnih 
sudaca,  kojima  načelu  Karlecki  razbi  muk  veselim  uzklikom : 
Živio  pop  Pere ! a malo  za  tim  nadoveze : Pope  Pere, 
ostanite  vi  kod  mene,  ne  će  vam  ništa  manjkati,  stan, 
hranu,  odjeću  i obuću,  plaću,  sve  ću  vam  rado  dati  i 
svaki  dan  misu,  ostanite,  ostanite  liepo,  pa  budite  tiskar. 

Ma  da  su  te  ponude  laskale  popu  Peru,  čitao  si  mu 
na  čelu,  da  misli : a šta  će  moje  jarebice  u obćini 
vrbničkoj,  tko  će  mojim  Vrbankam  kovati  zlato,  a tko 
li  pak  učiti  reda  dječurliju  vrbničku,  — - koja  me  svud 
oblieće  i uviek  pita  sad  ovo,  sad  ono  — da  idu  u crkvu, 
da  puste  u miru  tudje  trešnje,  kruške,  cvieće,  ptičja 
gniezda,  a nada  sve  jarebičja ! To  po  prilici  misleći  pop 
Pere,  odbije  odlučno  sjajne  ponude  meštra  Karleckoga. 
A i čitao  je  pop  Pere  u svojoj  riedkoj  dokolici  svu  tada 
modernu  literaturu.  Miljenci  su  mu  bili  Kačićeva  ,,Ko- 
rabljica"  i „Razgovor",  Barakovićeva  „Jarula",  Divkovićev 
„Plač  blažene  đivice  Marije1',  uz  to  je  rado  proučavao  i 
„Ovit  od  kriposti",  „Juditu",  „Remetu"  i priče  mudroga 
Salamuna  i ne  jedanput  znao  je  nam  mladićem,  već 
nešto  s neke  strane  sumnjivim  poletarcem,  katonski 
doviknnti  onu  kiticu  iz  tih  priča: 

iSalamun  premudri  tako  ti  govori, 

Da  ki  ženi  sluša,  da  va  ognju  gori: 

Zač  ženska  beseda  slaja  je  od  meda, 

Ka  srdcu  počitka  ni  pokoja  ne  da. 

A pak  u napridak  gorča  j’  od  pelina. 

Pico,  čuvajte  se  žen ! 

A i po  Parnasu  lietao  je  duh  popa  Pera,  a to  je 
bilo  negdje  za  uđovanja  krčke  biskupije  po  smrti  biskupa 
Sintića.  Nagadjalo  se,  kako  je  to  već  svuda  običaj,  tko 
da  mu  bude  nasljednikom.  Neki  fratar,  rodom  Talijanac, 
širio  je  vijesti,  da  će  biti  biskupom  krčkim  Talijan,  jer 


da  se  to  jedino  i pristoji,  a da  ne  će  biti  kakov 
„šćavun".  Pa  kako  je  taj  sebiradović  bio  na  glasu  učena 
čovjeka,  tim  tajinstvenijega,  što  nije  ni  rieči  znao  hrvatski, 
niti  je  htio  znati ; vjerovalo  se  to  muče,  sve  dok  to  nije 
došlo  do  ušiju  popa  Pera.  U pravednu  gnjevu  radi  povrede 
hrvatskoga  ponosa  i vrlina,  spopane  ga  pjesnički  raptns 
i ispjeva  rugalicu,  koja  nakon  mnoge  oštre  ovako  završuje : 

Imamo  mi  dosta  naših, 

Ne  trebamo  otih  vaših. 

Vrbnik  ima  Čudo  judi, 

Ki  po  svitu  nisu  hudi, 

Kih  u Rimu  sveti  otac 
I va  Beču  svitli  cesar 
Zaboravit  neće  nigdar. 

A če  Bara  predobroga 
Ne  poznaješ  Bozanića, 

Ki  je  za  nas  prava  srića? 

Vrbenka  ga  rodi  maj  kal 
Neg  ti,  fratre,  naš  nebrate 
Zapameti  Će  ti  velju: 

I poruči  v tvoju  Veju, 

Da  kralj  fratra  neće  pitat, 

Krku  biškup  ki  će  bivat! 

I Vrbnik  će  moj  premili 
U buduća  još  vrimena 
Radjat  sini  od  imena, 

Bogojubnih  i prevridnib, 

Da  im  mitra  Čelo  resi, 

Dok  na  zemji  srićni  živu, 

A krunica  na  nebesi. 

V slavnom  gradu  još  Vrbniku 
Sjaju  biser  Vitezići 
I učeni  Feretići, 

A posli  njih  drugi  »ići«, 

Jedin  zalog  našoj  srići. 

Ova  crtica  budi  na  spomen  davno  pokojnomu  popu 
Petru  Volariću  s Plokati  u Vrbniku,  a napisao  ju  je 
jedan  njegov  „odpivač",  koji  mu  evo  u pozna  vremena 
zahvalnim  srcem  kliče : Bog  te  pomiluj,  dični  pope  Pere ! 
A ako  nije  ispričao  o popu  Peri  sve  potanko,  oprosti  mu 
strpljivi  štioče,  jer  je  to  sve  bivalo  prije  dobroga  pol 
vieka,  — ako  pak  tko  zna  bolje,  nek  ispravi  dobre  volje. 


Djavao  u pjesničtvu. 


^^oljski  časopis  „Ateneum"  donio  je  u svesci  za 
siječanj  i veljaču  pod  ovim  natpisom  opširnu, 
krasnu  i poučnu  raspravu,  a iz  pera  Ignjata  Matuszevv- 
skoga.  Ovdje  priopćujemo  cijeli  sadržaj  njezin. 

Fantastički  svijet  imade  isto  tako,  kao  i zbiljski, 
svoje  izvijesne  zakone,  a njegove  ličnosti  imaju  svoju 
povjest  i razvitak.  Medju  njima  je  satana  (personif- 
ikacija svega  zla)  igrao  znamenitu  ulogu  u ljudskoj  po- 
v.jesti,  osobito  u vjeri,  gdje  se  je  prikazivao  kao  opreka 
stvoritelja,  kao  nemirni  napasnik,  koji  buni  ljude,  a 
doskora  je  prešao  u umjetnost.  Najprije  su  ga  usvojili  i 
na  nj  pazili  čuvari  vjere  (staroindijske  pjesme,  misterije) ; 
poslije  su  ga  rado  trpjeli,  samo  ako  se  njegovo  name- 


tanje nije  protivilo  crkvenim  propisima  (Dante,  Milton), 
dok  nije  u 18.  stoljeću  postao  simbol,  koji  se  je  svako- 
jako upotrebljavao.  Ovo  su  bili  pojedini  stepeni  ovoga 
filozofsko-estetskog  razvitka.  Već  su  najstariji  učenjaci 
opazili  opreku  svjetla  i tmine,  dobra  i zla,  istine  i laži. 
pa  izvodili  njihovo  porijeklo  iz  viših  bića,  iz  boga  dobra 
i boga  zla.  Ovaj  se  dualizam  javlja  kod  Akodjana  (u  Mezo- 
potamiji), gdje  su  zli  duhovi  škodili  ljudima;  kod  Babi- 
lonaca  i Asiraca  svaki  je  bog,  kao  uobličena  prirodna 
sila,  ujedno  dobar  i zao  (na  pr.  životna  sunčana  toplina 
— žega,  što  umara).  U Egipćana  je  bio  bog  zla  Tyton- 
Set.  Dosada  su  manjkave  vijesti  o svim  ovim  bajoslovnim 
pojavima. 

Zanimljiv  je  indijski  nazor.  Indijanci,  veoma  domi- 
šljati narod,  bili  su  panteisti,  a odatle  se  razabira,  da 
se  živalj  zla  nije  kod  njih  razvio  u slici  neodvisnoga 
boga  kao  samostalna  opreka  dobra.  U tom  pogledu  Indi- 
janci imaju  osebujno  mnijenje,  priznajući  načelnu  isto- 
vjetnost zla  i dobra  nečuvenom  dosljednosti  i logikom. 
Tražeći  razlog  razloga,  iz  kojega  su  postali  ljudi,  bogovi 
i demoni,  Indijanac  se  je  uvjerio,  da  je  sve,  što  postoji, 
samo  izljev,  emanacija  istoga  prabića  i samo  prolazni 
njegov  oblik.  Dakle  je  i zlo  samo  njegovim  izljevom, 
pa  traje  samo  za  čas,  da  se  konačno  opet  spline  sa  pra- 
izvorom  svega  bistva.  Indijski  pakao,  premda  pun  stra- 
hota, nije  vječan,  kao  primjerice  Danteov  pakao,  već 
samo  povremen.  — Zlo  je  u indijskom  bajoslovlju  uobli- 
čeno u spodobi  Ahija,  Vritre,  Sive  (-boga  smrti,  nu  kat- 
kada i stvaranja),  — nu  to  zlo  prolazi;  Siva  se  sa  svojim 
protivnikom  Krišnom  spline  u jedno  biće  (Hari-Hara), 
što  nema  ni  početka,  ni  konca.  Siva  i Višnu  bili  su 
samo  dva  lica  jednoga  i istoga  bića.  Drugi  predstavnik 
zla,  kralj  Rakšasa  (izvorno  noćnih  aveti,  pa  okrutnih, 
ljudožderskih  sablasti),  Ravana,  pogiba  od  ruke  boga 
Brahme  — tako  da  evo  ni  ovaj  nema  ništa  zajedničko 
sa  satanom.  Nu  nije  samo  panteistički  nazor  Indijanaca 
sprječavao  razvitak  satanove  osobe,  već  i nazor  t.  zv. 
karma,  to  jest  nauka,  da  je  život  današnjega  naraštaja 
samo  posljedak  rada  preminulih  pokoljenja,  a budući 
život  samo  posljedak  rada  današnjega  pokoljenja. 

To  je  sprječavao  i nazor,  da  ljudi  kao  asketi  željeznom 
voljom,  koja  traje  makar  i tisuću  godina,  mogu  sebi  od 
bogova  iznuditi  sve  stvari,  što  hoće.  Kraj  takovih  nazora 
nije  bilo  moguće,  da  čovjek  ugovara  sa  djavlom,  da  mu 
prodaje  svoju  dušu  za  materijalno,  zemaljsko  dobro  i 
blago,  — to  je  bilo  tim  manje  moguće,  što  je  Indijanac 
prezirao  svoje  tijelo  i svijet,  pa  čeznuo  samo  za  vrhu- 
naravnim blagom,  što  ga  je  sticao  ustrajnim,  revnim 
asketstvoin.  Isto  tako  nema  ni  drugi  indijski  zloduh, 
Kali,  djavolskoga  obilježja,  jer  ne  čini  zlo  iz  načela,  iz 
nagnuća  prama  samomu  zlu,  već  jedino  iz  lične  osvete. 
(U  Mahabharati.) 

U Perzijanaca  se  je  naprotiv  etički  dualizam  silno 
razvio;  zlo  im  nije  istovjetno  sa  dobrim,  već  je  sasvim 
različito  po  naravi  i porijeklu.  Predstavnici  dobra  i zla, 
Ormuzd  i Ahriman,  od  vijekova  se  bore  za  vladu  nad 
svijetom.  Čovjek  je  os  ove  borbe,  koja  doduše  jedanput 
svršavav  pobjedom  dobra  (Ormuzda),  nu  do  toga  je  dalek 
put.  Čovjek  ga  mora  svestrano  potpomagati,  napose 
radom,  jer  time  najviše  škodi  zločestomu  Ahrimanu. 
U tom  je  nazoru  (mazdeizmu)  sastavljena  Firdusijeva 
knjiga  kraljeva,  ali  već  ne  sasvim  čisto,  jer  se  opaža 
upliv  izlamizma.  Nu  Perzijanac  bješe  drugi  čovjek, 
nego  Indijanac,  praktični  materijalista,  koji  je  umio  cije- 
niti život  i njegov  zemaljski  užitak ; da  poluči  ova  zemaljska 
dobra,  on  sklapa  savez  sa  Ahrimanom.  Faustovski  je 
prototip  u perzijskom  bajoslovlju  Zohak,  koji  je,  gram- 
zeći  za  vladom,  utanačio  ugovor  sa  zlim  duhom  Iblisom 
(Firdusi  je  preuzeo  ovo  ime  iz  arapskoga).  Iblis  ide  za 
tim,  da  iskorijeni  čovječanstvo,  pa  u tu  svrhu  poljubi 
na  oba  ramena  svoga  slugu  gospodina  Zohaka,  da  zape- 
čati ugovor.  Pod  paklenskim  poljubcem  izraste  s obiju 
strana  strašna,  crna  zmija,  kojoj  odsječena  glava  uvijek 
s nova  naraste;  Zohaka  hvata  smrtni  strah  pred  ovom 
nemani,  dok  najzad  mora  da  posluhne  nove  Iblisove 
savjete,  pa  hrani  nezasitne  zmije  ljudskim  moždanima. 
To  je  najstarija  vijest  o drugovanju  čovjeka  sa  djavlom, 

koji  pokazuje  pravi  demonski  značaj,  jer  hoće  da 
s pomoću  Zohaka  sasvim  uništi  čovječanstvo ; zao  je  odmah 
od  prvoga  početka ; čini  zlo  iz  nagnuća  prama  zlu,  poradi 
vlastite  slasti,  a ne  iz  osvete  i istom  poslije  pada  sa 
nebesa,  kao  židovsko-kršćanski  satan.  Zohak  je  naslikan 
u titanskim  potezima  i daleko  nadmašuje  maljušne  slike 
sredovječnih  Fausta  i Tvvardovvskih.  Pa  i način,  kako  se 
potvrđjuju  ugovori  (strašni  poljubci),  kud  i kamo  je 
poetičniji,  nego  juristički  ponizna  obveznica  na  govedjoj 
koži.  Zli  duh,  koji  se  javlja  u đalnjem  tijeku  Firdusijeve 
pjesni,  strahoviti  kralj  Diva,  Sefid,  koji  pada  u boju  sa 
Rustemom,  nema  ništa  osobito  karakterističnoga  sa 
satanom. 

U panteističkoj  Grčkoj  nema,  kao  ni  kod  Indijanaca, 
nikakovog  vrhunaravnog  utjelovljenog  zla.  Nu  grčki  pan- 
teizam  imade  naprama  duhovnomu  indijskomu  panteizmu 
mjesto  emanacije  iz  prabića,  što  stoji  nad  nebom  i nad 
zemljom,  samo  postanje  iz  pramatere  zemlje.  Iz  nje  potječu 
ljudi  i bogovi,  kojima  je  odredjeno  ograničeno  vrijeme 
života.  Grk  se  nije  brinuo  za  neumrlost,  već  je  živo 
prionuo  uz  zemaljski  život  i njegove  slasti.  Poradi  toga 
se  nije  mogao  stvoriti  predstavnik  zla,  analogičan  satanu. 
Proraetej  to  nije,  jer  on  niti  je  zgriješio,  niti  je  pao,  već 
je  podlegao  u borbi  sa  jednakim  bićima;  povod  njegova 
čina  bila  je  ljubav  prama  ljudima,  ne  mržnja;  konačno 
se  ne  može  njegova  kazna  porediti  satanovu  padu  u 
pakao,  jer  je  osebujna  grčka  harmonija  učinila  ovu 
kaznu  samo  trenutnom,  nipošto  vječnom  kao  satanov 
pad!  Titani  i Giganti  nisu  podobni  satanima;  njihova  je 
borba  i sila  naprotiv  simbol  pobjede  prosvijetljenoga 
razuma  nad  prostom  prirodnom  tvari.  Erinije  u sukobu 
s Apolonom  zbog  progonjenoga  ubojice  (Oresta)  majke 
moramo  za  pravo  držati  ne  za  borbu  dobra  i zla,  već  za 
sukob  dvaju  društvenih  razreda,  naime  matrijalhalnoga 
(zaštitnice  Erinije)  i patrijalhalnoga  (zaštitnik  Apollo). 
Demonsko  obilježje  imade  u Homera  Ate,  koja  širi  zlo 
iz  nagnuća  prama  zlu,  iz  vlastite  naslade  tako  dugo,  dok 
ju  Zeus  ne  svrgne  s Olimpa.  Ali  grčki  ukus  za  harmo- 
niju u životu  i umijenju  nije  dopuštao,  da  se  razvije  ovaj 
demonski  značaj. 

Rimsko  pjesničtvo,  kao  puki  odraz  grčkoga,  ne  ima 
novih  demonskih  živalja,  a poprimljeni  su  življi  prostije 
i brutalnije  smišljeni  (Vergil,  Ovid.)  Rimske  furije  siju 
razdor  i mržnju  međju  ljudima,  ne  iz  vlastite  pobude, 
već  na  zapovijedi  razgnjevljenih  bogova  i božica  osvetnica. 
Ne  imaju  dakle  satanskoga  obilježja. 

U Izraelićana,  monoteističnoga  naroda,  u kom  je 
Jehova  sam  kaznio  i po  zasluzi  nagradio  svoje  vjernike 
(propast  Sodome  i Gomore),  nije  se  mogla  razviti  samo- 
stalna sila,  neprijateljska  savršenomu  bogu.  Djavao  se 
kao  ličnost  javlja  samo  nepotpuno  ovda  onda  (zmija  u 
raju).  U knjizi  kraljeva  (XXII.  19 — 24)  duh  ubija  Aliaba 
s dozvolom  Jehove;  u Jobovoj  je  povjesti  satana  isto 
tako  podvrgnut  božjoj  volji,  nu-  ipak  pokazuje  djavolski 
značaj,  jer  čini  Jobu  zlo  samo  poradi  zla,  iz  vlastite 
slasti.  U povjesti  o Tobiji  djavao  Asmodeus,  koji  ljubi 
Saru,  pa  joj  posmica  sedam  muževa  jednoga  za  drugim, 
već  se  više  primiče  sredovječnomu  djavlu : on  ubija 
Sarine  muževe  iz  vlastite  koristi  i pobude,  nije  sluga 
nebesa,  već  njihov  neprijatelj,  pa  ga  je  Rafael  za  to  i 
zatvorio.  Ovaj  prvi  stepen  etičkoga  dualizma  napose  se  je 
razvio  u apokrifnim  knjigama  (poglavito  znamenita 
Henohora  apokalipsa,  što  slika  otpor  djavla  Semjaze  ili 
Azazela  proti  Gospodu,  njihovo  općenje  i njihovih  sudru- 

gova  sa  ljudskim  kćerima,,  porod  gorostasa,  konačno 
poraz  i pad  u vječni  goreći  ponor).  Razvitak  iz  židovskoga 
monoteizma  bio  je  sasvim  naravan  i uz  druge  uvjete, 
nego  li  primjerice  kod  indijskoga  panteizma.  Indijancu 
bješe  bog  istovjetan  sa  prirodom,  dakle  nije  bio  moguć 
etički  spor  izmedju  dobra  i zla;  nu  kod  Židova,  gdje  je 
bio  bog  lični,  najbolji  i najmudriji,  koji  je  stajao  nad 
prirodom  i izvan  nje,  moralo  se  je  po  vremenu  nametnuti 
pitanje,  što  je  povod  zlu ; bog  to  nije  mogao  da  bude ; 
Židovi  su  riješili  ovo  pitanje,  učeći,  da  bog  nije  stvorio 
zlo,  već  se  je  ono  javilo  samo  po  sebi,  izvrgnulo  se  je 
od  dobra.  Andjeli  nisu  bili  samo  dobri,  nego  i slobodni, 
nu  loše  su  upotrebili  svoju  slobodu  i pali  su.  — Drugi 
je  tip  djavola  u Henolia  u spodobi  mučitelja,  koji  pri- 
kivaju savladane  otpornike  Semjaza  i Azazela.  Drugdje 


(apokrifske  knjige)  orisan  je  boj  arkandjela  Mihajla  i 
satana  za  Mojsijinu  dušu.  — Poslije  se  javlja  satana 
Kristov  napasnik,  koji  se  boji  za  vladu  nad  svijetom,  pa 
hoće  da  ga  svrati  od  viših  ciljeva  na  niže  — to  je 
simbol  borbe  izmedju  svijeta  i duha,  ružnih  i zvjerskih 
nagnuća  sa  idejalnim  težnjama.  Od  toga  je  trena  satan 
kroz  cijeli  srednji  vijek  predstavnik  tjelesnih  i svjetskih 
slasti,  gospodar  tijela.  Novi  je  kršćanski  dualizam  dijelio 
sve  na  više  i niže  kraljevstvo  (duševno,  božansko ; 
zemaljsko,  djavolsko).  Djavao  u novom  zakonu  pokazuje 
satanski  značaj,  ali  se  pokorava  moćnoj  riječi  zaklinjača 
i silnoj  ljudskoj  volji  (eksorcisti).  — U Talmudu  su 
rabini  stvorili  na  osnovu  babilonske  i perzijske  đemono- 
logije  cijelo  kraljevstvo  djavola  (Asmodeus-ineubus  i 
Lilitha-succuba).  (Svršit  će  se.) 


Književnost. 

Hrvatska.  Stari  slovenski  spomenici.  »Denkschriften  Bd. 
XLII.«  bečke  akademije  znanosti  donose  prinos  našega  zemljaka 
prof.  V.  Jagića  pod  općenitim  naslovom:  »Slavische  Beitrage  zu 
den  biblischen  Apoeryphen«,  i to  prvi  dio:  Die  altkirchenslavischen 
Texte  des  Adambuches.  Ovaj  apokrif  bijaše  već  poznat  iz  izdanja 
Tihonravova,  Novakovića,  Pipina  i Porfirijeva  po  rukopisima 
moskovskom,  kazanskom  i biogradskom.  Naslov  mu  je:  »CUobo 
o Aflaiai  h o EBBi«.  Jagić  izdaje  taj  apokrif  po  rukopisu 
XVI — XVII.  vijeka  c.  dvorske  knjižnice  u Beču,  koji  je  onamo 
došao  po  pok.  Miklošiču.  Jagić  se  po  svojem  običaju  ne  zado- 
voljuje  izdanjem  teksta,  već  ga  popraćuje  obilnim  tumačenjem  i 
kritičkim  opaskama.  Sve  rukopise  toga  »c^ioBa«  dijeli  u dvije 
skupine,  kojih  prva  sa  5 tekstova  sadržaje  opširniji,  a druga  sa 
4 teksta  pokraćeni  tekst,  pak  misli,  da  je  ova  druga  skupina 
postala  od  prve.  Ovaj  apokrif  nalazi  se  u grčkoj  i u latinskoj 
sredovječnoj  književnosti;  u prvoj  obično  pod  naslovom  apoka- 
lipse Mojsijeve,  ali  takodjer  pod  naslovom:  tAifarjaig  xal  nolntta 
'A< lafi  xal  Eva? «;  u drugoj  pod  naslovom:  »Vita  Adae  et  Evae*. 
Grčki  i latinski  tekstovi  izdani  su  već  prije.  Iz  sravnjivanja 
slovjenskoga  teksta  prve  skupine  s grčkim  proizlazi,  da  prvi 
potječe  od  drugoga,  ma  da  je  učinjen  po  grčkom  tekstu,  koji 
se  donekle  razlikuje  od  onoga  u dojakoŠnjem  izdanju.  Najstariji 
od  dosada  poznatih  slovjenskih  rukopisa  je  iz  XV.  vijeka,  pa 
misli  Jagić,  da  je  slovijenski  prijevod  učinjen  najkasnije  u XIV. 
vijeku,  a možebiti  i prije  u XIII.  ili  XII.  ili  čak  u XI.  vijeku. 
Preveden  je  na  slovjenskom  jugu,  kod  Bugara  ili  Srba,  vjero- 
jatnije kod  prvih.  Odavle  prijedje  u Rusiju,  u kojoj  je  kasnije 
još  pokraćen.  Taj  apokrif  nalazi  se  i u češkom  i u poljskom 
jeziku.  Imade  u tekstu  dometaka,  koji  bi  po  dualističkom  smjeru 
mogli  polaziti  od  Bogomila,  osobitih  prijatelja  apokrifne  literature. 
Tekstu  po  bečkom  rukopisu  dodane  su  varijante  iz  drugih  ruko- 
pisa i latinski  prijevod.  To  je  krasan  prilog  k slovjenskoj  apo- 
krifnoj literaturi. 

» Psihologija  za  srednja  učilišta «.  Ovih  je  dana  izašla 
troskom  i nakladom  zem.  vlade  nova  školska  knjiga  »Psihologija 
za  srednja  učilišta«,  što  ju  je  napisao  dr.  Gjuro  Arnold,  ravnatelj 
kr.  muške  učiteljske  Škole  zagrebačke.  Pisac  veli  u predgovoru, 

Lucida  intervalla.  — Notturno.  — Cosmopolis. 


da  je  to  djelo  napisao  prema  iskustvu,  što  ga  je  kao  učitelj 
stekao  u gimnaziji  zagrebačkoj.  U uvodu  raspravlja  pojave,  koji 
olakšuju  razumijevanje  čitave  sadržine,  a u dodatcima  podaje 
gradju,  koja  je  potrebna,  da  se  mladež  kasnije  snadje  na  polju 
psihologijske  literature.  Ostali  je  sadržaj  poredan  i pretresen 
genetički,  t.  j.  on  se  niže  prema  iskustvenomu  razvitku  duševnih 
pojava.  Iznajprije  se  govori  o pojavima,  koji  su  duši  i tijelu 
zajednički,  zatim  o nižim  i višim  duševnim  tvorinama,  a napokon 
o pojavima  ljudske  volje.  Diljem  svih  odsjeka  spominju  se  za 
svaku  vrstu  pojava  i primjeri,  pa  pisac  upućuje  na  njihovu 
pedagošku  uporabu.  0 tom  važnom  pojavu  na  polju  naše  školske 
književnosti  naš  će  list  donijeti  posebnu  obznanu. 

Stjepan  Kranjčić,  kr.  nadzornik  zem.  kazniona,  izdao  je  u 
posebnoj  knjižici  svoju  raspravu:  » Prisilne  radionice  i popravio- 
nice «,  što  ju  je  čitao  u skupštini  pravničkoga  društva  dne  4. 
ožujka  1893. 

Dr.  Juraj  Dočkal,  kr.  sveuč.  profesor,  izdao  je  tiskom 
Ign.  Granitza  * Slovnicu  hebrejskoga  jezika*. 

Umjetnost. 

Operna  stagiona.  Naš  vrli  operni  pjevač  Ivo  pl.  Hrelja- 
nović  udesio  je  u našem  glumištu  opernu  stagionu,  koja  traje 
od  15.  svibnja  do  30.  lipnja.  Naš  pothvatni  umjetnik  je  hvale 
vrijednom  revnošću  učinio  sve,  što  mu  je  bilo  moguće,  da  nam 
pribavi  što  bolji  umjetnički  užitak.  U program  je  uvrstio 
same  po  izbor  opere,  a za  pjevače  i pjevačice  angažovao  je  dobre 
sile,  koje  bi  dobro  pristajale  svakoj  većoj  pozornici.  Dosad  su 
se  pjevale  već  dvije  opere.  Dne  15.  pjevala  se  Gounodova  opera 
»Faust«.  Gdjica  Febea  Strakosch,  mlad  i lijep  pojav  na  pozor- 
nici, osvojila  je  općinstvo  u ulozi  »Margarete«  i svojom  krasnom 
igrom  i veoma  ugodnim  glasom.  I tenor  g.  Maina  (»Faust«) 
ugodno  se  je  dojmio  slušateljstva  lijepim  pjevanjem.  U nas  se 
bolji  tenor  ne  može  željeti.  Našemu  umjetniku  g.  Hreljanoviću 
(Valentin)  živo  se  povladjivalo. 

Još  sjajniji  je  bio  uspjeh  druge  predstave,  u srijedu  17. 
svibnja,  kad  se  je  pjevala  Verdijeva  opera  »Cuvidski  ples«.  I tu  se 
je  odlikovala  vrla  umjetnica,  gdjica  Strakosch.  kao  i tenor  g. 
Maina,  koji  je  polučio  veći  uspjeh  nego  u »Faustu«.  U budućem 
ćemo  broju  opširnije  izvijestiti  o pojedinim  predstavama. 

Bilo  bi  dobro,  da  naše  općinstvo  izdašno  podupire  gosp. 
Hreljanovića  u plemenitom  njegovu  pothvatu,  a to  će  učiniti, 
ako  bude  revno  polazilo  predstave. 


— Iz  Danteove  »Božanstvene  Komedije«.  — Pop  Pere.  — Djavao  u pjesništvu.  — 
Listak. 


Uredjuje  J.  Pnsarić. 

Izlazi  svake  subote  na  dva  arka.  — 


Godišnja  ciena  poštom  i domaćim  u kuću  7 for.,  inaće  6 for. 
Rukopisi  se  ne  vraćaju. 


God.  XXV. 


Notturno. 


Napisao  Ksaver  Šandor  Gjalski- 


(Sva  autorska  prava  pridržana.) 


(Nastavak.) 


V. 

osta  dugo  se  ne  primirih.  Kroz  cielo  to 
vrieme  niesam  imao  priviđjenja  — ili  kako 
da  nazovem  svoj  doživljaj. 

Nemir  moj  ne  bijaše  istom  u psihi,  već 
za  pravo  bio  više  fizičke  naravi.  Najsitniji  štropot  uzbudio 
bi  preko  mjere  živce.  Padne  li  na  primjer  kaka  stvarca, 
ili  sušne  štogod  u kutu  kojem,  ili  se  spusti  na  polju 
suhi  list  sa  stabla,  — ja  se  u taj  isti  mah  sav  stresem 
i obazrem,  ne  dolazi  li  ona. 

čudnovato  — gotovo  sam  izgarao  od  želje,  da  je 
opet  vidim,  ponavljao  u duhu  sve  sladosti  njezine  blizine, 
svu  prelest  njezine  pojave  i raskošni  čar  skupnoga  časa,  — 
a ono  ipak  nekako  se  cielo  moje  tvarno  biće  protivilo, 
da  bih  morao  doživjeti  opet  onaki  susret  i onakove 
časove  — kao  onomadne  u zoru.  Srsi  bi  mi  prošli  ledjima, 
čisto  bih  se  lecnuo  cielim  tielom.  kad  bih  pomislio: 
eto  na,  može  biti  da  će  ovaj  čas  preda  mnom  osvanuti ! 
Bijaše  to  gotovo  onaj  elementarni  strah  i trepet  živoga 
realnoga  bića  pred  nepoznatim  svietom,  - — ona  čovječja 
fizična  bojazan  od  prekozemnih  strana,  koju  ljudsko  biće 
od  zemana  u grudima  nosi,  a nije  se  čovjek  niti  sad 
još  riešio. 

No  u drugu  ruku  — opet  je  nešto  vječno  u mojoj 
najdubljoj  nutarnjos'ti  klijalo  i talasalo,  što  je  jednako 
htjelo  da  mi  ona  dodje  i da  svanu  časovi  našega  milo- 
vanja. Nastade  u meni  kao  neki  dualizam.  Kojiput  čisto 
sam  jasno  ćutio,  e jest  nešto  dvoje  u mene. 

Proboravio  bih  sate  i sate,  da  s udivljenjem  i pod- 
punim  neshvaćanjem  gledam  u žutu  uvelu  teju.  Pozirao 
sam  na  nju  sasvim  bez  ikakvoga  hladnoga  mira,  što  više, 
pogled  mi  bio  i strašljiv  i nesiguran.  Ali  — i sa  silnim 


tronućem  — s Ijubavju  i vjernosti,  — promatrah  dragu 
mi  stvarcu,  pomišljajući,  da  najzad  može  biti  ipak  ruža 
dolazi  ravno  od  nje! 

— Pa  i kako  da  i bude  drugačije?  Bio  sam  posve 
kod  sviesti,  vidio  sam  na  zdrave  rođjene  oči,  kako  je 
otrgnula  cvietak  — ta  — što  sumnjam  — što  premi- 
šljavam  jošte!  — Napokon  dopuštam  dapače,  da  i to  ne 
bi  dokaz  bio,  — jer  ma  kako  jasno  vidio  — opet  nije 
isključena  mogućnost  jakoj  halucinaciji,  — ali  ja  imam 
tu  pred  sobom  „corpus  facti“.  Tu  nema  više  sumnje! 
Valjda  niesam  otrgnuo  sam.  — I svaki  put  bih  uzeo 
povećalo,  da  na  listiću  tražim  ostatak  mrljice  od  krvi. 

Sve  ovo  učini,  te  sam  od  dana  do  dana  bivao 
nervozniji.  Već  pomislim,  da  idem  liečniku,  jer  sam  u 
istinu  po  svem  tielu  osjećao  bolest.  Bezsanica,  uzrujanost, 
sumornost  i neka  neopređjeljena  bol  u svim  stranama 
tiela  mučila  me,  da  bivam  kao  izvan  sebe.  Ali  od  dana 
do  dana  odgadjah.  Nešto  se  u meni  protivilo  tome  pohodu. 
Kao  da  se  boj ah  — te  bih  tim  pohodom  za  uviek 
izgubio  ,,nju“,  za  koju  znadjah,  da  je  ljubim  kao  i prije, 
te  se  niti  časkom  ne  lomili  u sumnjama,  mogu  li  je  još 
ljubiti.  Ovo  valjda  učini,  te  se  usiljavah  na  mir.  Napokon 
— u prekrasnom  predjelu  gorskom,  u blagoj  tišini 
ladanjskoga  života,  pod  nježnim  vejanjem  krasne  svietle 
jeseni  i njezine  poezije,  — meni  podje  za  rukom,  da 
se  oporavim,  te  je  fizičkih  boli  nestalo.  Vazdan  hodah  po 
lovu,  gonih  zečeve  i šljuke,  pa  koncem  konca  mogoh 
mirno  misliti  na  čitavu  zgodu. 

Istina  — protumačiti  je  niti  joj  se  dovinuti  — to 
ne  mogoh,  — ali  — „pa  dobro  — glavno  je,  da  sam  i 
poslije  smrti  njezine  doživio  čas,  kao  da  je  nikad  niesam 
izgubio ! “ 

Dapače  u predvečerje  dušnoga  dana  posve  sam 
mirno  čekao  doba,  kada  ću  poći  na  groblje,  pa  sasvim 
sabrano  i savjestnom  točnošću  odredjivao  sve,  što  je 
trebalo,  da  se  grob  okiti  i rasvieti. 

Ni  iz  daleka  ne  bijah  u onakom  duševnom  stanju, 
kao  one  kobne  noći,  kad  sam  bio  prvi  put  zašao  na  groblje. 

U očigled  groba  — i još  više  poslije,  kad  zapaljivah 
s momkom  svjetiljke,  — shrva  me  časkom  silna  žalost, 
pa  brzo  ustupi  mjesto  nekomu  lakoumnomu  na  po  dje- 
tinjskomu  čuvstvu,  u kom  mi  bijaše,  kao  da  je  taj  humak 
tek  prividno  ovdje.  Malo  te  niesam  sebi  govorio : „Eto 
uzalud  se  tu  kočiš,  — ti  mi  je  ipak  ne  ote ! “ — 
Uskrsne  opet  sva  nada,  da  ću  je  vidjeti,  — ah  — 
gotovo  uvjeren  bijah,  da  će  se  ona  javiti,  čim  bude 
samo  groblje  posve  opustjelo.  Usporedo  s tim  uzbukti 
čisto  pomamna  želja  za  njom,  postanem  sasvim  nestrpljiv 
i odpustim  slugu  kući.  A ono  malo  svieta,  što  se  je 
plelo  oko  ostalih  grobova,  bijaše  mi  sve  zazornije,  pa 
kad  se  je  za  posljednjim  čeljađetom  — nekom  starom 
babom  — ljesa  zatvorila,  budem  zadovoljan. 

„Sad  će!“  — šapnem  sebi  i pazih  napetom  pažlji- 
vošću na  svaki  šuštaj  — na  svaku  sjenu  oko  groba. 

Ali  tiha  blaga  noć,  gibana  tek  lienim  zapadnim 
vjetrom,  ostajala  je  pusta  i niema,  ništa  mi  ne  donoseći. 
I dočekalo  me  sivo  novembarsko  jutro,  povito  u guste 
magle,  — te  sam  uzalud  još  uviek  stajao  pred  grobom, 
ovješenim  očima  za  zadnjim  plamenovima  svjetiljaka,  što 
redom  jedna  za  drugom  izdisaše. 

S neizrecivom  tugom  vratih  kući,  a dva  tri  dana 
kasnije  gotovo  vjerovah,  da  više  nikada  ne  ću  doživjeti 
onakova  susreta.  I duša  moja  kidala  se  od  žalosti.  Boli 
s vječnoga  rastanka  opet  se  silno  javljahu.  Duboka  melan- 
kolija razkrilila  je  guste  svoje  sjene  nada  mnom.  Morao 
sam  već  misliti,  da  joj  ođbjegnem.  Dva  tri  pokušaja,  da 
idem  u društvo,  izjaloviše  se  posvema.  Gruba  znaličnost 
ljudi  u jednu  ruku,  a još  više  onaj  nedogledni  nehaj 
iskrnjega  tvoga  za  tvoju  nevolju,  učini,  te  mi  svako  društvo 
bude  nesnosno.  Odlučili  dakle,  da  idem  kuda  na  put, 
ma  da  me  je  opet  sve  nešto  suzdržavalo,  jer  mi  bijaše 
teško,  da  ostavim  sva  ta  mjesta,  koja  bijahu  svjedoci 
moje  negdašnje  sreće,  pa  mi  jednako  o njoj  pričahu. 

Kao  sjutradan  imao  sam  već  odputovati.  Putni  san- 
duci i torbaci  bili  su  spremljeni  još  poslije  podne,  — 
na  večer  samo  sam  još  imao  urediti  svoj  pisaći  stol  i 
razna  pisma  — ah  — a pod  ruku  mi  najprije  pade 
snopić  njenih  pisamaca,  — onih  đražestnih  kartona,  kojima 
je  prvim  povjeravala  tajnu  naše  ljubavi,  — koji  su  bili 
prvi  naši  postillon  đ’amour. 

Modra  se  svilena  vrpca  odveže  — i zlatom  obrub- 
ljene artije  padoše  na  stol,  s njima  zajedno  listak  nota 
i ja  čitah:  Schubert  ,,Warum“,  — prvu  njenu  poruku, 
kojom  me  je  bila  pitala  za  našu  ljubav. 

Ah  — srce  mi  se  od  uspomene  sladko  potrese  — 


a u taj  isti  čas  začujem  prieko  u salonu  — akord  sa  glaso- 
vira — prvu  notu  pjesme  ,,Warum“. 

Poletim  u salon,  da  vidim  što  je  to? 

Val  svjetla  iz  rasvietljene  moje  sobe  ulovi  ravno 
kut,  u kom  je  glasovir  bio  smješten.  Taj  je  bio  zatvoren 

— i sve  je  izgledalo,  kao  da  se  odavno  nije  nitko 
dotaknuo  glazbala ; tu  — odkada  je  ona  otišla  — nije 
se  baš  nitko  prihvatio  toga! 

— A čuo  sam  posve  jasno!  — kliknem  na  glas. 

— Ha  — ha  — ha!  — zaromoni  u tamnom  kutu, 
meni  za  ledjima,  obiestni  rađostni  smieh,  u komu  taj  mah 
prepoznadem  ono  njeno  milo  smijanje. 

— Jeleno  — ti  si  ! — kliknem  rađostno  i naglo 
se  obazrem  kutu.  razkriljujući  obje  ruke  onamo. 

— Ja  sam  — ja  sam  — a ti  ipak  niesi  pogodio 
odmah  moju  blizinu  — i mogla  sam  se  sakriti ! — pljesne 
u ručice  i dotrči  u polutmini  do  mene,  da  mi  se  burno 
ovjesi  oko  vrata  i da  zatomi  sva  prva  moja  pitanja  u 
žarkim  cjelovima. 

— A gdje  si  tako  dugo  bila?  — Ciela  vječnost 
prodje,  što  se  ne  vidjesmo  — ti  moje  milovanje  — moja 
dušo ! — strastveno  napokon  izreknem,  kad  me  je  pustila 
i pošla  u sobu  moju. 

— Ne  pitaj  sada,  — napokon  ja  sam  tu  i ne  smiješ 
sumnjati  o ljubavi  mojoj.  Oh  — ja  rado  dolazim ! — 

— odgovori  mi  onako  isto,  kao  toliko  puta  za  života, 
kad  bih  predugo  morao  čekati  na  urečenu  sastanku, 
kamo  je  u svojoj  nestašnosti  redovito  prekasno  dolazila. 

Krasno  lišće  zaprimi  i sada  onaj  u isti  čas  prikorni 
i strastno  ljubeći  izraz. 

— Ne  — ne  — ne  htjedoh,  da  ti  spočitnem ! — 
uzmem  brzo  i ljubeći  joj  hladne  ručice  moljah,  da  mi 
oprosti. 

— A što  si  tu  radio?  Moji  listovi  — gle  — moji 
prvi  listovi!  Kako  sretni  bijasmo!  Ali  — i sada  još  se 
ljubimo  isto  onako  — nije  li?  — Jest  — jest  — mi 
se  ljubimo  kao  i prvoga  dana  — ! — i ona  držeći  jednom 
rukom  napolak  otvoreni  požutjeli  papir,  drugom  me 
rukom  potegne  nježno  i bliže  k sebi,  te  nasloni  nauznak 
glavu  svoju  na  rame  meni,  koji  sam  za  njom  stajao  i 
divio  se  baš  taj  čas  ljepoti  njena  vrata. 

Cielo  to  vrieme  meni  ne  pade  na  um,  da  mislim 
na  njenu  smrt,  nasuprot  znam  posve  dobro,  da  mi  bijaše, 
kao  da  se  toga  ni  sjećao  niesam.  Jednako  mi  bijaše  kao 
i prije  za  života  njezina.  Niesam  se  takodjer  čudio,  niti 
mi  je  zazorno  bilo,  što  je  ovdje  preda  mnom  u svojem 
običnom  bielom  kućnom  odielu,  — a znao  sam,  da  je 
više  nemam  u kući  i da  je  morala  od  nekuda  doći. 
No  — ni  za  to  niesam  je  zapitao. 

— A čemu  ideš  na  put  ? — upita  me  u jeđaređ. 

— Odkle  ti  to  znadeš  — ta  danas  tek  se  rieših. 

— 0 — miljenko  moj  — ja  sve  znam  ! Preda  mnom 
ne  možeš  imati  tajne!  — šaljivo  i vragoljasto  mi  reče, 
kao  da  pazi  tobože  na  svaku  moju  stranputicu. 

— Nemoj  ići  — molim  te,  nemoj  ići!  kako  ću  ja 
bez  tebe  — evo  gledaj  — to  je  naš  sviet  — sviet  naše 
ljubavi  — naših  uspomena;  — čemu  da  ga  ostavljaš? 
Nemoj,  obećaj  mi ! 

— Zbilja  želiš?  Pa  dobro,  — ja  ostajem. 

— Tako  — tako  — ■ sad  sam  zadovoljna ! - — klikne 
kao  veselo  i nadareno  diete,  pa  me  bezbroj  puta  poljubi. 

— Ali  — jedan  je  uvjet.  — Ja  ostajem,  no  ti 
moraš  češće  doći. 

— Ja  ću  doći  — ja  ću  doći!  — strastno  me  uzme 
uvjeravati. 

Meni  i sada  ne  dodje  na  um,  da  bih  se  pitao  za  povod, 
po  kom  nije  ona,,  stalno  uza  me,  te  ju  moram  moliti,  da 
češće  dolazi.  Znao  sam  tek,  da  sam  taj  put  morao  dugo 
čekati,  pa  sam  jedino  ćutio,  kako  je  posve  naravski,  što 
je  više  nemam  uviek  kraj  sebe.  Od  radosti,  što  sam  odustao 
od  putovanja,  uzbudjeno  prođje  nekoliko  puta  odajom,  — 


i da  me  nadari  — kako  reče  — krene  sa  sviećnjakom  u 
ruci  u salon  glasoviru,  gdje  sjedne  i zaigra  najprije 
Schubertovu  pjesmu  ,,Warum“,  a zatim  najmiliju  mi 
Beethovenovu  Es-dur  sonatu  „Les  adieux“  . . . 

Divna  me  glazba  zavede  daleko  u uspomene.  Sva 
sreća  moje  ljubavi  od  prvoga  njezina  časa  prolebdi 
laganim  talasanjem  mimo  mene,  pa  najzad  dodje  i do 
kobnoga  trenutka,  te  sam  vidio  opet  samrtne  njene 
časove.  Stresem  se,  — bude  mi  kao  da  više  ne  čujem 
glazbe.  — otvorim  oči  i segnem  glasoviru,  koji  je  istina 
otvoren  bio  i sviećnjak  na  njem  gorio,  ali  — stolica 
pred  njim  bila  je  prazna. 

— Jeleno ! - — kliknem  glasno,  no  zvuk  se  moj 
pustom  slabom  jekom  iz  praznih  odaja  jedini  odjavio. 

Bio  sam  opet  sam  — i opet  povraćen  u običnu 
svoju  pustu  okolinu. 

(Nastavit  će  se.) 


Cosmopolis. 

Roman,  napisao  ga  Paul  Bourget. 
(Nastavak.) 


VI. 

Nedosljednosti  starog  choun-a. 1 

ok  je  mahniti  Gorka  trčao  k Ardei,  da  ga  zatraži 
nekom  divljom  radošću  za  pomoć  kod  ovog 
ludog  sukoba,  dotle  je  Florent  Chapron  imao 
samo  jednu  brigu,  kako  bi  svakako  zapriječio, 
da  njegov  šurjak  ne  bi  šta  posumnjao  o njegovoj 
svadji  s odbitim  ljubavnikom  gospodje  Steno  i borbi, 
kojom  će  se  svršiti.  Njegovo  strasno  prijateljstvo  za 
Maitlanda  bijaše  tako  jako,  te  ga  je  uščuvalo  od  uzbu- 
djenja,  koje  redovito  dolazi  pred  prvim  dvobojem,  osobito 
ako  nije  onaj,  koji  prvi  put  ide  na  bojište,  za  cijeloga 
svoga  života  mario  za  baratanje  mačem  i pištoljom. 
Mačiocu,  ako  je  i slab,  i čovjeku  naviklu  na  pušku,  ma 
samo  ponešto,  prikazuje  se  borba  u potankim  slikama,  koje 
uzdižu  do  pogibli  u njemu  ono  nešto  neođređjeno,  slijepo 
i dosljedno,  gotovo  absurdno.  Čovjek  shvaća  mogućnost 
borbe  i akcije,  koju  treba  ljudski  izvesti.  Pomišlja  na 
koju  paradu,  na  način,  kako  će  stisnuti  držak  svojeg 
oružja.  Dosta  je  to  da  mu  poda  hladna  krv,  koje  ne 
može  imati  onaj,  koji  je  posve  nevješt,  ako  ga  ne  pođržaje 
jedno  od  onih  dubokih  čuvstava,  što  su  u nama  jača  od 
mesa  i od  krvi.  A tako  bijaše  u Florenta.  Dorsennov 
nagon,  koji  je  imao  gotovo  fizični  njuh  za  stvari  srca, 
ne  bijaše  se  prevario : slikar  imadjaše  u bratu  svoje  žene 
čovjeka  odana  do  posvemašnje  samozataje.  Mogao  je  sve 
raditi  s tim  mamelukom,  bolje  robom,  jer  ono  se  u 


Chaprona  ukazivala  krv  robova,  njegovih  djedova,  iscrp- 
ljujući svu  njegovu  osobnost.  Atavizam  ropstva  ima  dva 
učina,  koji  su  samo  prividno  oprečni : radja  ne  shvative 
kapacitete  ili  u požrtvovnosti  ili  u perfidnostu  Jedno  i 
drugo  ovo  stanje  moralno  nalazilo  se  utjelovljeno  u bratu 
i sestri.  Kako  se  često  zgadja,  bijahu  rnedju  se  razdi- 
jelili ono  dvostruko  njihove  pasmine : jedno  bijaše  bašti- 
nilo svu  krepost  spremnosti  na  žrtvu,  a drugo  svu  moć 
himbe.  Ali  drama,  izazvana  galanterijom  gospodje  Steno 
i posve  razmahana  bijesom  Gorkinim,  morala  se  pokazati 
u svjetlu  moralnog  stanja,  što  ga  je  Dorsenne  slutio,  ne 
shvaćajući  ga  pravo.  Njemu  ne  bijahu  ni  malo  poznate 
prilike,  u kojima  se  Florent  razvio,  u kojima  se  on  i 
Maitland  sastadoše,  kako  se  Maitland  riješio,  da  oženi 
Lydiju ; u kratko  duga  i osebita  povjest,  koju  je  potrebno 
bar  u crtama  prikazati  ovdje,  da  se  osvijetle  pravim 
svjetlom  osebiti  odnošaji  ovih  triju  bića. 

Kako  se  vidjelo  u onaj  čas,  kad  je  Boleslav  brutalnim 
načinom  natuknuo  nešta  o crnoj  krvi,  bijaše  Florent 
izgubio  svu  strpljivost  i podignuo  batinu  nad  svojim 
drskim  sugovoračem.  Tako  je  ta  mrlja  podrijetla,  sakri- 
vana najbrižnijom  skrbi,  značila  za  mladog  čovjeka  ono, 
što  je  značila  i za  njegova  oca:  životnu  točku  samoljublja, 
tajno  i vječno  ponižavanje.  Bila  je  slaba  ta  doza  crne 
krvi  u njihovim  žilama,  tako  slaba,  te  je  čovjek  morao 
biti  upućen,  da  na  nju  pomisli,  ali  bijaše  je  dosta,  da  im 
obojici  postane  boravak  u Americi  nesnosan,  tim  više,  što 
su  osjećali  velik  i pravedan  ponos  nad  svojim  imenom, 
imenom,  koje  je  Car  na  Svetoj  Heleni  spomenuo  kao  ime 


1 Choun  = nadimak  vendejakih  ustaša. 

jednog  od  najhrabrijih  svojih  časnika.  Pradjed  Florentov 
ne  bijaše  nitko  drugi,  nego  onaj  pukovnik  Chapron,  koji 
je,  kad  je  Napoleon  na  Dnjepru  zaželio  neku  ubavijest, 
prešao  plivajući  s konjem  rijeku,  progoneći  na  drugu 
obalu  nekog  kozaka,  svladao  ga  kao  jelena,  zastrašena 
položio  preko  svoga  sedla  i donio  ga  u francuski  tabor. 
Kad  je  carstvo  palo,  taj  junak,  počinivši  nepopravljivu 
pogrješku  kod  loirske  vojske,  ostavi  svoju  zemlju  i praćen 
šakom  svojih  starih  vojnika,  osnova  na  jugu  Saveznih 
država,  u Alabami,  neku  vrst  poljodjelske  naseobine, 
kojoj  ti  junaci  nadjenuše  ime  Arcola,  — još  se  danas 
uščuvalo  — tugaljivi  i naivni  poklon  onoj  bajoslovnoj 
epopeji,  koja  njima  ipak  bijaše  pravim  životom.  Kako 
daleko  bijaše  već  godina  1820. ! Tko  bi  prepoznao  sjajnog 
pukovnika,  koji  je  uz  bok  Montbrun-u  unišao  u srce 
Grande  Bedoute,  u četrđesetpetgodišnjem  sijaču,  što  se 
brinuo  vunom  i sladorovim  šipkama,  koji  je  u ostalom 
brzo  stekao  imutak  snagom  energije  i zdravog  razuma? 
Taj  uspjeh,  za  koji  se  saznalo  u Francuskoj,  bijaše  neiz- 
ravnim uzrokom  drugoj  seobi,  u Texas,  pod  vodstvom 
gjenerala  Lallemanda,  što  se  onako  zlo  svršila.  Pukovnik 
Chapron  ne  bijaše,  kako  se  misli,  po  Evropi  pokupio 
skrupulozne  pojmove  o ođnošajima  spolova.  No  učinivši 
majkom  vrlo  lijepu  i milu  mulatkinju,  koju  bijaše  sastao 
na  putu  u New-Orleans  i doveo  u Arcolu,  privine  se 
duboko  tomu  ubogomu  dražesnomu  stvoru  i svome  sinu, 
tim  više,  što  je  to  dijete  s malom  razlikom  u puti  i kosi 
bilo  njegova  slika  i prilika,  slika  onake  potpune  nalič- 
nosti,  koja  podvostručava  čuvstvo  očinstva.  U kratko, 
umirući  stari  borac,  koji  već  nije  nikoga  imao  u rodnoj 
zemlji,  ostavi  sav  svoj  imutak  tome  sinu,  kojega  bijaše, 
kako  treba,  krstio  Napoleonoin.  Dok  je  on  živio,  nitko 
se  od  susjeda  ne  usudi  s mladim  čovjekom  drukčije 
postupati,  nego  što  je  postupao  otac.  Nije  više  tako  išlo, 
kad  ne  bijaše  više  ugleda  Careva  vojnika,  da  štiti  tog 
momka  proti  plemenskomu  neprijateljstvu,  koje  je  moralna 
pređsuda,  ali  koje,  socijalno,  stvara  s ođređjenom  stal- 
nošću  nagon  očuvanja.  Samo  s tom  pogodbom  porastoše 
Savezne  države.  Miješanje  krvi  bilo  bi  raspršilo  onu 
divnu  anglo-saksonsku  energiju,  koju  je  borba  s naravi, 
u isti  čas  bogatom  i opornom,  podigla  do  čudna  sjaja. 
Od  onih,  koji  su  žrtva  takog  nagona,  ne  treba  tražiti, 
da  shvate  što  je  zakonita  nepravda.  Oni  je  ćute  samo 
kao  surovost. 

Napoleon  Chapron,  odbijen,  kad  je  pokušao  više 
puta  da  se  oženi,  sprječavan  u osnovama,  ponižavan  u 
dvadeset  malih  prilika  od  samih  negdašnjih  drugova 
pukovnikovih,  postade  neka  vrst  misantropa.  Življaše 
podržavan  dvostrukom  voljom,  da  u jednu  ruku  neiz- 
mjerno pomnoži  svoj  imutak,  a u drugu  da  se  oženi 
bijelom  ženom.  Istom  u trideset  i petoj  godini,  godine 
1857.,  ostvari  drugi  od  tih  nauma.  Prigodom  puta  po 
Evropi  svidje  mu  se  na  brodu  mlada  neka  odgojiteljica 
engleska,  koja  se  vraćala  iz  Kanade,  pozvana  natrag 


velikom  nesrećom  u obitelji.  Vidje  je  opet  u Londonu. 
Išao  joj  je  na  ruku  s toliko  nježnom  obzirnošću,  da  ju 
je  ganuo,  i ona  pristane  na  to,  da  mu  bude  ženom. 
Iz  tog  veza  rodiše  se,  u razmaku  od  po  godine,  Florent 
i Lvđija.  Život  ove  posljednje  plati  majka  svojim  životom, 
upravo  u čas,  gdje  je  rastavni  rat  zaprijetio  imutku 
Chaprona,  koji  na  sreću  svoju,  želeći,  da  se  brzo  obogati, 
bijaše  na  sve  strane  uložio  svoj  novac.  Tu  izgubi  samo 
polovicu  imutka.  No  ta  polu-propast  spriječi  ga,  da  se 
povrati  u Evropu,  kako  bijaše  želio.  Morade  ostati  u 
Alabami,  da  popravi  onaj  poraz,  i to  mu  uspije,  jer  iza 
njegove  smrti,  godine  1880.,  baštini  svako  mu  dijete  više 
od  četiri  stotine  tisuća  dolara.  Bio  je  jak,  da  se  liši  bli- 
zine ovih  dvaju  obožavanih  bića,  pa  kako  bi  ih  očuvao 
od  poniženja  u američkoj  školi,  bijaše  ih  sa  dvanaest 
godina  poslao  u Englesku,  sina  k beaumontskim  Isusov- 
cima, a kćer  pobožnim  đuvnama  Svetog  srca  u Bochamp- 
tonu.  Iza  četiri  godine  boravka  u tim  dvjema  kućama 
pošlje  ih  u Pariz,  Florenta  k Vaugirardu,  a Lydiju  u 
ulicu  de  Varenne,  upravo  u doba,  kad  se  je,  stekavši 
svoja  četiri  milijuna  franaka,  spremio  da  podje  živjeti 
uz  njih  u zemlji  bez  predsuda,  a u to  ga  kap  još  dosta 
mlada  svali  u grob.  Dvostruko  trošenje  brigom  i poslom 
nadvlada  ovaj  laki  organizam,  kakove  često  stvara  kri- 
žanje bijele  i crne  pasmine,  na  oko  atletične,  ali  u istinu 
od  preživahne  osjetljivosti,  kod  kojih  životna  otporna 
snaga  ne  stoji  u razmjeru  s čilošeu  mišica.  Bijaše  mu 
jedva  pedeset  godina! 

Ma  koliku  brigu  bijaše  taj  čovjek,  toliko  ranjen 
ljagom  poroda,  uložio,  da  očuva  svoju  djecu  od  sličnih 
kušnja,  nije  ih  ipak  mogao  spriječiti ; i od  časa.  kad  mu 
je  sin  onako  stupio  u Beaumont,  započe  ta  kušnja.  Već 
za  boravka  u Americi  dadoše  Florentu  dječaci,  s kojima 
se  je  sastao  u hotelima  ili  na  šetnjama,  da  osjeti  to 
poniženje  krvi,  s kojega  mu  je  otac  toliko  trpio.  Djak  od 
dvanaest  godina,  šutljiv  i ludo  osjetljiv,  pojavivši  se 
jednog  maglovitog  jutra  na  lairn-u  mirnog  engleskog 
zavoda,  donese  u nj  sve  svoje  duboko,  već  ranjeno  samo- 
ljublje i bijaše  ugodno  iznenadjen,  našavši  se  međju 
vršnjacima,  za  koje  mu  se  činilo,  da  ne  slute,  kako  ih 
koja  razlika  dijeli  od  njega.  Trebalo  je  pogleda  yankeeskog 
oka,  da  spazi  pod  noktima  tog  lijepog  dječaka  ponešto 
smeđje,  sitnu  kapljicu  crne  krvi,  koja  bijaše  od  njega 
već  tako  daleko.  Evropejae  ne  može  nikad  razaznati 
oktavonca  od  kreola.  Florent  bude  prikazan,  što  bijaše  i 
zaista,  kao  unuk  jednog  od  najboljih  časnika  cara  Napo- 
leona.  Otac  se  brinuo,  da  ga  prikaže  Francuzom  i njegovi 
drugovi  nisu  u njem  vidjeli  drugo  do  djaka  poput  njih,  koji 
je  slučajno  došao  iz  Alabame,  to  jest  zemlje,  koja  im  bijaše 
gotovo  upravo  tako  himerična  kao  Japan  ili  Kina.  Svatko, 
tko  je  u svojoj  prvoj  mladosti  osjetio  silnu  muku  straha, 
razumjet  će,  kakova  je  strepnja  spopala  ubogo  dijete, 
kad  mu,  iza  četiri  mjeseca  vesela  života  u ljubavi  bez 
skrovenih  misli,  jednog  dana  otac  Isusovac,  koji  je  ravnao 

zavodom,  navijesti  skori  dolazak  Američanina,  mladog 
Lincolna  Maitlanda,  misleći,  da  će  ga  s tom  vijesti  obve- 
seliti. Florenta  to  tako  žestoko  potrese,  te  je  zaista  kroz 
četrđesetosam  sati  bio  u groznici.  Mnogo  godina  poslije 
spominjaše  se  misli,  koje  su  ga  mučile  onog  dana,  kad 
je,  doznavši  za  dolazak  novajlije,  sišao  iz  svoje  sobe  u 
zajedničko  blagovalište,  uvjeren,  da  će  u čas,  kad  se 
sastane  s tim  drugom,  morati  podnesti  onaj  prezirni 
pogled,  od  koga  je  toliko  često  trpio  u Saveznim  drža- 
vama. Nije  sumnjao,  da  će  se  atmosfera  prijateljske 
pazke,  u kojoj  se  s tolikim  zadivljenjem  kretaše,  odmah 
pretvoriti  u neprijateljstvo,  čim  se  ovako  otkrije  njegovo 
podrijetlo.  Vidio  je  sam  sebe,  kako  prolazi  dvorištem, 
pozvan  iznenada  od  oca  Roberta  — taj  mu  bijaše  najavio 
dolazak  Američanina  — i svoje  iznenadjeuje,  kad  mu 
Lincoln  Maitland  krepko  stisne  ruku,  kao  kad  zemljak 
sastane  zemljaka.  Poslije  sazna,  da  je  taj  doček  bio  posve 
prirodan,  jer  je  dolazio  od  sina  jedne  Engleskinja,  kojega 
je  sama  mati  ndgojila  i dovela  iz  New-Yorka  u Evropu 
prije  pete  mu  godine,  gdje  je  živio  u središtu,  nipošto 
američkom.  Chapron  nije  računao  ovako.  U njega  bijaše 
neizmijerno  nježno  srce.  Odmah  se  u njega  uvuče 
zahvalnost,  tako  strasna,  kakav  bijaše  malo  prije  njegov 
dječinjski  strah.  Tjedan  dana  iza  toga  bijahu  on  i Lincoln 
Maitland  prijatelji  i to  taki  blizi  prijatelji,  da  se  u ono 
dvanaest  godina,  otkad  se  upoznaše,  nikad  ne  rastađoše. 

To  nagnuće,  koje  je  indiferentnoj  naravi  Maitlan- 
đovoj  bilo  samo  obična  epizoda  iz  života  u zavodu,  postade 
za  Florenta  najozbiljnije  i najmoćnije  čuvstvo  njegova 
života.  Ova  bratinstva  po  izboru,  najljepši  i najnježniji 
cvijet  čovječijeg  srca,  niču  redovito  u mladenačko  doba. 
Ta  perioda  od  desete  do  šestnaeste  godine  jest  idealno 
doba  strastvenog  prijateljstva,  dok  je  duša  tako  svježa 
i čista,  još  tako  djevičanska,  tako  bogata  velikim  osno- 
vama za  budućnost.  U dvoje  se  stvaraju  te  osnove.  Sanja 
se  o gotovo  mističnoj  udruzi  s prijateljem,  za  kojeg  nema 
nikakve  tajne,  čiji  se  značaj  vidi  pod  takim  svjetlom 
plemenštine,  kojeg  se  štovanje  drži  najljepšom,  odštetom, 
kojemu  se  naivno  želi  posve  nalik  biti.  To  su  u kratko, 
medju  ubogim  nedužnim  mališima,  koji  se  jedan  uz 
drugog  muče  s kakim  zadatkom  iz  geometrije  ili  lekcijom 
iz  povjesti,  prave  poeme  nježnosti,  kojoj  se  čovjek  kasnije 
smiješi,  našavši,  da  mu  je  tako  daleko  po  ukusu,  po 
svima  idejama,  riječju  po  biću  svojeg  bića,  onaj,  koga 
je  želio  za  brata.  Dogadja  se  ipak,  da  je  u nekih  ćudi 
od  osobito  rano  sazrele  i u isti  čas  vjerne  osjetljivosti 
taj  razbud  čuvstvenog  života  tako  jak,  tako  dubok,  da  to 
strastveno  prijateljstvo  traje  i nadalje,  najprije  po  drugom 
razbudu,  razbudu  sensualnosti,  koja  je  tako  pogubna 
svakoj  nježnosti,  a poslije  po  prvom  iskustvu  u društvu, 
koje  nije  manje  pogubno  za  naše  mladenačke  ideale.  Tako 
bijaše  kod  Florenta  Chaprona,  bilo  što  ga  je  njegov 
značaj,  u isti  čas  ponešto  divlji  a ipak  podložan,  stvarao 
sposobnijim  za  odricanje  svoje  osobnosti,  što  je  uvjet 


prijateljstva,  — bilo  što  je  živio  odaljen  od  svojeg  oca  i 
svoje  sestre,  a nemajući  matere,  pa  je  njegovo  srce  puno 
ljubavi  osjećalo  potrebu,  da  se  privine  nekomu,  tko  bi 
mu  nadomjestio  obitelj  — - bilo  što  je  Maitland  imao  nad 
njime  osobiti  ugled  po  svojim  svojstvima,  koja  bijahu 
oprečna  njegovim.  Zar  je,  kako  bijaše  krhak  i malo 
boležljiv,  bio  začaran  snagom  i spretnošću,  kojom  se 
njegov  prijatelj  odlikovaše  kod  svih  vježba?  Zar  je,  kako 
bijaše  plašljiv  i hotice  šutljiv,  bio  savladan  čvrstoćom 
ovog  atleta  sa  bučnim  smijehom  i nepobjednom  ener- 
gijom? Jesu  li  ga  osvojila  čudnovata  nagnuća  k umjet- 
nostima, što  ih  onaj  od  neko  doba  razvijaše,  i sućut  za 
nesreće,  koje  mu  je  povjerio  i koje  su  njega  dirale  više 
nego  onoga,  koji  ih  je  iskušao? 

Gordon  Maitland,  iz  odlične  obitelji  iz  New-Yorka, 
bijaše  se  junački  dao  ubiti  u bitci  kod  Chancellorvillea, 
u onom  istom  ratu.  u kojem  je  otac  Florentov  izgubio 
imutka.  Mistress  Maitland,  uboga  kći  nekoga  malog 
rektora  presbiterijanske  crkve  u Newportu,  bijaše  pošla 
za  svojeg  muža  samo  radi  novca  i postavši  udovicom, 
imala  je  samo  jednu  misao : to  go  abroad,  kako  tamo 
kažu  — otići.  Kamo?  U Evropu,  zamamljivi  i nejasni 
kraj,  u kojem  je  mislila,  da  će  se  istaći  svojim  duhom  i 
ljepotom.  Bila  je  lijepa,  tašta  i budalasta  i taj  put  u lovu 
za  nejasnom  ulogom,  koju  je  htjela  igrati  u novome 
svijetu,  sastojao  se  u tom,  da  se  je  kroz  dvije  godine 
selila  iz  jednog  hotela  u drugi.  Iza  tog  se  uda  za  drugog 
sina  nekog  siromašnog  irskog  peera,  u novoj  obmani,  da 
će  tako  unići  u olimp  britske  aristokracije,  o kojoj  je 
toliko  sanjala.  U tu  svrhu,  koju  skupo  plati,  prijedje  na 
katoličku  vjeru  i sin  s njom.  Jer  propali  grandseigneur, 
koji  joj  dade  svoje  ime,  ne  bijaše  samo  brutalan,  okrutan 
i pijanica,  nego  je  k svim  tim  pogrješkama  pripajao  i 
tu,  što  je  bio  jedan  od  najstrasnijih  igrača  cijeloga  sjedi- 
njenog kraljevstva.  Pastorka  udalji  od  sebe,  ženu  je 
tukao  i umrije  oko  godine  1880.,  spraskavši  sav  imutak 
ubogog  stvora  i gotovo  sav  Lineolnov.  U to  doba  se 
ovaj,  kojemu  je  naravno  očuh  puštao  da  se  razvija  po 
volji  i koji  je,  izišavši  iz  Beaumonta,  radio  na  slikarstvu 
svakuda  po  malo,  u Mlecima,  Rimu  i Parizu,  nalazio  u 
ovom  posljednjem  gradu  i bio  jedan  od  prvih  učenika  u 
Bonnatovu  atelieru.  Viđeći,  da  mu  je  mati  novčano 
uništena,  pouzdajući  se  u svoju  slavnu  budućnost,  učini 
divan  čin,  kaki  u mladosti  pokazuju  mnogo  manje  ple- 
menštine, a više  životni  ponos.  Od  petnaest  tisuća  franaka 
rente,  što  mu  ostade,  ustupi  majci  dvanaest  tisuća  i pet 
stotina.  Treba  još  dodati,  da  se  je  godinu  dana  kasnije 
oženio  sa  sestrom  svojeg  prijatelja  iz  zavoda  — i s četiri 
stotine  tisuća  dolara.  Vidio  je  bijedu  i prepao  se  nje. 
Dobro  djelo,  što  ga  je  učinio  svojoj  majci,  opravdavalo 
mu  je  u njegovim  očima  čisto  interesni  značaj  ovoga 
veza,  koji  njegovu  kistu  za  uvijek  dade  slobodu.  Ima  u 
ostalom  umjetničkih  savjesti,  koje  jesu  take.  On  je  mislio 
kao  zločinci-slikari,  koji  isprosjače  svoj  uspjeh  kompro 

misom  u svojoj  maniri,  pa  mu  se  činilo  posve  prirodnim,  da 
uzme  ona  dva  milijuna  franaka  gospođjiee  Chapron,  koje 
nije  ljubio  i za  koju  je  sad  i on,  ođrastavši  i upoznavši 
se  s nekim  zemljacima,  malne  stao  osjećati  plemensku 
pređsudu.  Slava  pukovnika  iz  doba  carstva  i prijateljstvo 
k „dobromu  Chapronu“,  kako  ga  nazivaše,  prikriše  sve 
ostalo. 

Zaista,  ubogi  i dobri  Chapron!  Za  njega  je  bila  ta 
ženidba  ostvareni  roman  njegove  mladosti.  Želio  ju  je 
od  prvog  tjedna,  kad  mu  je  Maitland  srdačno  stisnuo 
desnicu,  što  ih  je  svezala.  On  nije  ni  sanjao  o drugom 
riješenju  svoje  sudbe,  nego  da  živi  u sjeni  svojeg  prija- 
telja, koji  mu  postade  na  jedanput  šurjakom  i velikim 
čovjekom.  Za  pogrješke  Maitlandove,  koje  se  otkriše  u 
zrelije  doba,  imutak  i uspjeh,  — ima  uspomena  o slavlju 
njegove  Žene  u ljubičastom  i žutom  u Salonu  godine 
1884.  — bijaše  Florent  tako  slijep,  kao  u doba,  kad  su 
zajedno  igrali  cricket  na  beaumontskim  livadama.  Dorsenne 
je  tu  vrlo  dobro  raspoznao  onaki  hipnotizam  udivljenja, 
kakvim  i veliki  i mali  umjetnici  često  nadahnjuju  ljude 
oko  sebe.  Samo  je  Dorsenne  prenaglo  generalizovao,  pa 
nije  shvatio,  da  je  u Florentu  obožavatelj  nabasao  na 
prijatelja  vrijedna,  da  ga  naslika  La  Fontaine  ili  Balzac, 
ta  dva  pjesnika  prijateljstva,  jedan  u svojem  uzvišenom 
i tragičnom  Cousin  Pons-u,  a drugi  u onoj  kratkoj  ali 
božanstvenoj  basni,  u kojoj  se  nalazi  stih,  jedan  od 
naj nježnijih  u francuskom  jeziku : 

Vous  m'etes,  en  dormant,  un  peu  triste  apparu. . . 1 

Florent  ne  ljubljaše  Maitlanda  za  to,  što  mu  se  je 
divio.  On  mu  se  divljaše  za  to,  što  ga  je  ljubio.  Nije 
imao  krivo  držeći  slikara  jednim  od  najboljih  talenata, 
koji  se  pojaviše  u posljednjih  trideset  godina.  No  Maitland 
ne  bi  imao  ni  smjele  otmenosti  u svome  dessinu,  ni 
sjajne  snage  u koloritu,  ni  duhovite  finoće  u svojoj  raz- 
mnivi,  da  se  je  onaj  drugi  s manje  žara  posvećivao  službi 
rada  i slave  umjetnikove.  Kad  bi  se  Lincolnu  prohtjelo 
putovati,  našao  bi  u svome  šurjaku  najmarnijeg  kurira. 
Kad  bi  mu  trebalo  modela,  rekao  bi  samo  riječ  i Florent 
bi  se  odmah  dao  na  iskanje.  Hoće  li  Lincoln  izložiti  u 
Parizu  ili  u Londonu?  Florent  se  brinuo  za  sve  pri- 
prave, hodajući  k novinarima  i trgovcima  slika,  sastav- 
ljajući iste  zahvalne  listove  za  članke,  pismom  tako  sličnim 
slikarovu,  te  je  ovaj  trebao  samo  da  potpiše.  Lincoln 
zaželio  opet  poći  u Kim.  Florent  nanjuši  kuću  u Leo- 
pardijevoj  ulici  i uredi  je  prije,  nego  što  je  Maitland, 
onda  u Egiptu,  svršio  veliku  studiju,  koju  započe  za 
njegova  odlaska.  Jer  i on  bijaše  došao  u Egipat,  dotjeran 
nagnućem  k tome  bratu,  kome  se  bijaše  podao,  da  shvati 
sliku  kao  i slikar  sam.  Ova  će  riječ  sve  kazati  onima, 
koji  su  boravili  u okolini  umjetnika  i koji  znadu,  koja 
ili  daljina  dijeli  od  amatera  i najbistrijeg.  Amater  može 
da  sudi  i ćuti.  Sam  umjetnik,  koji  je  ravnao  orudjem, 


znade,  kad  vidi  sliku,  kako  je  stvorena,  koji  potez  kista 
je  upotrebljen  i za  što.  napokon,  kakovu  je  razglobu 
materije  radnik  upotrebio;  ovo  dostaje,  da  mnijenje  i 
najduhovitijeg  diletanta  ništa  ne  vrijedi  u njegovim  očima. 
Florent  je  tako  često  gledao  Maitlanda  u poslu,  učinio 
mu  toliko  tvornih  usluga  u atelieru,  te  je  za  njega  svako 
platno  njegova  šurjaka  bilo  živo,  sve  do  najtanjih  crta. 
Kad  bi  gledao  slike  na  zidu  koje  galerije,  pripovijedahu 
mu  one  o onom  prijateljstvu,  koje  bijaše  njegova  naj- 
veća radost  i u isti  čas  najoholiji  ponos.  Izčezavanje 
njegove  osobnosti  u osobnosti  prijateljevoj  bijaše  najzad 
tako  potpuno,  te  ga  je  dovelo  do  one  anomalije,  što  nije 
ni  istog  Dorsenna,  koji  je  lako  opraštao  psihološkim 
osebinama,  mogla  zapriječiti,  da  je  ne  drži  upravo 
grdosnom.  Florent  bijaše  šurjak  Maitlandov,  pa  mu  se 
činilo  posve  prirodno,  ako  ovaj  ima  izvanbračnih  doživ- 
ljaja, ako  su  uzbudjenja  ovih  posljednjih  na  uhar  nje- 
govu talentu ! 

Može  biti  da  će  ova  dugačka,  a ipak  nepotpuna 
analiza  pomoći,  da  se  bolje  shvate  uzbudjenja,  koja 
mladog  čovjeka  uzburkaše,  kad  je  uzilazio  stubištem 
svoje  kuće,  — njihove  kuće,  Lincolnove  i njegove  — iza 
neočekivane  raspre  s Boleslavom  Gorkom.  Obzir  na  tu 
analizu  ublažit  će  bar  strogost  jednostavne  savjesti.  Prvi 
učinak  svake  strasti,  kad  se  razvije  u srcu,  jest  takav, 
da  oslabi  oko  sebe  snagu  drugih  nagona.  Chapron  bijaše 
previše  fanatičan  prijatelj,  da  bude  pravedan  brat.  Njemu 
se  činilo  to  vrlo  jednostavno  i opravdano,  što  njegova 
sestra  služi  geniju  Maitlandovu,  kao  što  mu  je  i on 
služio.  Da  li  je  ta  sestra,  otkad  se  udala  za  prijatelja 
svojeg  brata,  pretrpjela  u sebi  buru  moralne  tragedije,  to 
on  nije  pomišljao.  Gdje  bi  on  upoznao  Lvđiju,  taj  šutljivi, 
zatvoreni  stvor,  o kojem  je  sebi  jedanput  za  svagda 
stvorio  mnijenje,  kako  to  biva  gotovo  redovito  medju 
rodjacima.  Kako  su  nas  vidjeli  mlade,  takove  nas  vide 
svaki  dan.  Slika,  što  je  sebi  o nama  stvaraju,  prikazuje 
nas,  kakovi  bismo  bili  u stanovitom  času,  a nikad  kakovi 
jesmo.  Florent  držaše  svoju  sestru  veoma  dobrom,  jer  se 
je  uvjerio  koji  put,  da  je  takova ; veoma  blagom,  jer  mu 
se  nije  protivila;  malo  umnom,  jer  se  nije  dosta  zani- 
mala za  slikarova  djela;  dosta  taštom  i plitkom,  jer  je 
rado  izlazila.  Sto  se  tiče  mukA  i boli,  što  se  skrivahu  u 
tom  stvoru,  zarobljenom,  pritisnutom  i kidanom  njegovom 
slijepom  pristranošeu  i sebičnošću  preziranog  muža,  na 
to  on  nije  pomišljao,  kao  i na  strašne  odluke,  za  koje 
bijaše  podobna  ta  prividna  resignacija  ! Ako  seje  ustrašio,' 
kad  se  gospodja  Steno  stala  zanimati  za  Lincolna,  to 
bijaše  samo  poradi  njegovog  rada,  tim  više,  što  je  u 
zadnjoj  godini  opazio  ne  nazadak,  ali  neku  smetnju  u 
djelima  toga  umjetnika,  previše  samovoljnu  smetnju,  a 
da  bi  njemu  bila  ravnodušna.  Samo  je  ono  stalno  u 
nama,  što  se  ispunja  po  nagonu  i s nekom  besvjesnošću. 
No  poslije  opazi  Florent,  da  se  naprotiv  Maitlanđova 
vatra  pomladjuje  pri  toplini  ove  male  spletke.  Izgledalo 


1 Pričiniste  mi  se,  spavajući,  ponešto  tužni  . , . 

je,  da  će  Albin  portret  biti  divna  studija,  dostojna  da 
se  uz  bok  stavi  slavnoj  Ženi  u ljubičastom  i žutom,  koje 
se  sjećaju  uvijek  zaviđnici  Maitlandovi.  Osim  toga  je 
slikar  dovršio  besprimjernim  poletom  dvije  velike  kompo- 
zicije, što  ih  bijaše  u polovici  napustio.  Kako  ne  bi 
Florent,  videći  tu  sve  tvorniju  grozničavu  plodnost,  bla- 
gosiljao  gospodju  Steno,  umjesto  da  je  proklinje,  tim  više, 
što  mu  je  samo  trebalo  oči  zatvoriti,  da  ništa  ne  zna, 
te  tako  svoju  savjest  naprama  sestri  umiri?  Ipak  je  sve 
znao.  Dokaz  tome  bijaše  njegov  drhtaj,  kad  mu  je 
Dorsenne  kazao  za  potajni  dolazak  drugog  ljubavnika 
gospodje  Steno,  a još  stalniji  dokaz  jest  polet,  kojim  se 
bacio  pred  Boleslava,  kad  je  ovaj  govorio  sa  slugom.  I 
sad  bijaše  on,  koji  je  primio  dvoboj,  što  ga  je  očajni 
suparnik  bez  sumnje  došao  ponuditi  njegovu  dragomu 
Lincolnu,  na  kojeg  je  jedino  mislio. 

— Treba  da  on  ništa  ne  dozna,  tek  poslije . . . Inače 
bi  htio  da  stvar  sam  uzme  u svoje  ruke.  a ja  imam 
izgleda,  da  ubijem  tog  Gorku,  da  ga  bar  ranim.  U svakom 
ću  slučaju  gledati  udesiti,  da  oteščam  drugi  dvoboj 
onome  ludjaku  . . . Ali  uvjerimo  se  najprije,  da  li  nismo 
preglasno  govorili  i da  se  gore  nije  čula  vika  onog 
bitange  ...  . 

Jakim  je  nazivima  u dobroj  vjeri  častio  svojeg  sju- 
trašnjeg  protivnika.  Još  malo  pa  bi  nemilosrdno  osudio 
Gorku,  što  nije  zahvalan  Lincolnu,  koji  mu  je  iskazao 
veliku  čast,  naslijedivši  ga  kod  grofice!  Međjutim  je 
trebalo  da  pogleda  u atelier.  Stupivši  taj  prijatelj,  odan 
do  sitnica  ali  i do  heroizma,  u prostranu  sobu,  uvjeri  se 
na  prvi  pogled,  da  je  krivo  učinio  glasu  ljubomornog 
Boleslava  i da  nije  nikakova  buka  doprla  do  ovog  mirnog 
utočišta  rada.  Ovaj  atelier  američkog  slikara  bijaše  uređjen 
skladnom  raskoši,  kaku  umiju  oko  sebe  razviti  umjetnici, 
postavši  jedan  put  bogati.  Velik  komad  neba,  što  se 
vidio  kroz  prozorni  otvor,  osvjetljavaše  pravi  rimski  kut 
— današnjeg  Kima,  koji  svjedoči  o suspregnutom  napre- 
zanju novoga  grada  uz  stari  grad.  Vidio  se  ugao  stara 
vrta,  osakaćena  novom  građjevinom,  vidio  se  ulomak  jedne 
drevne  zgrade  sa  zvonikom  crkve  malo  dalje  Bijaše  to 
dno  azura  i zelenila  i ruševina  na  širokom  i dalekom 
obzorju,  ali  sastavljenom  od  istih  elemenata,  nad  kojima 
će  se  uzdizati  profil  mlade  djevojke,  slikan  po  čitavoj 
suhoj  i mođelovanoj  maniri  onog  Piera  đella  Francesca, 
koji  je  od  šest  mjeseci  zaokupljao  Maitlanda,  gotovo  ga 
opsjednuvši.  Svi  veliki  izvađjači,  u kojih  je  originalnost 
više  sastavljena  nego  genijalna,  povode  se  tako  za  nekim 
i s pomoću  toga  obnavljaju  točku  svojeg  gledišta  i isto 
stvaranje.  Maitland  bijaše  kod  stalka  odjenut  onom  ko- 
rektnom otmenošću,  koja  je  gotovo  stalna  biljega  svih 
anglo-saskih  umjetnika,  ako  su  i najbujnije  mašte.  Sa 
svojim  malim  cipelama  od  laka,  finim  crnim  čarapama 
s crvenim  pjegama,  s lialjincem  od  prugaste  svile,  sivim 
svijetlim  ovratnikom  i čistotom  rublja  izgledaše  kao  kaki 
gentleman,  koji  se  bavi  poslom  amatera,  a ne  strpljiva  i 


Ali 

marna  radnika-umjetnika,  što  je  u istinu  bio.  Ali  njegova 
platna  i studije,  ovješene  po  svim  stranama,  medju  tapi- 
serijama, oružjem  i bibelotima  pričahu  o tom  strpljivom 
radu.  Bila  je  to  povjest  bijesne  energije,  koja  hoće  da 
steče  uvijek  klisku  slavu.  U Maitlanda  se  vidjela  u velikoj 
mjeri  ona  crta  zajednička  svim  ljudima  njegove  zemlje, 
ako  su  i rano  došli  u Evropu,  ona  silna  želja,  da  ne 
zaostanu  u civilizaciji,  što  se  predobro  tumači  tom  činje- 
nicom, što  je  Američanin  biće  novo,  providjeno  nepri- 
spođobnom  radinošću  i lišeno  tradicionalne  zasitljivosti. 
On  se  nije  rodio  kultiviran,  dozreo  i,  ako  se  može  reći, 
virtualno  uobličen,  kao  dijete  staroga  svijeta.  On  se  mora 
u svakom  pogledu  sam  stvarati  snagom  volje.  S visokim 
ali  čisto  fizičnim  darovima  bijaše  Maitland  self  made  man 
umjetnosti,  kao  što  mu  djed  bijaše  self  made  man  novca, 
a otac  self  made  man  rata.  Imadjaše  u svježu  oku  i ruci 
dva  divna  oruđja  za  slikarstvo,  a u upornosti  za  razvoj 
još  divnije  orudje.  Ipak  mu  nedostajaše  nešto  potrebno  i 
lokalno,  koje  daje  nekim  slabijim  slikarima  nepojmljivu 
prednost  ukusa  u izboru  zemljišta.  Nije  se  moglo  reći, 
da  nije  nov  i da  ne  pronalazi,  a ipak  se  osjećalo,  pri 
pogledu  na  bilo  koju  njegovu  sliku,  da  je  on  biće,  koje 
čisto  sastoji  od  kulture  i sticanja.  Studije  ovako  razasute 
po  ovom  atelieru  pokazivahu  najprije  upliv  njegova  prvog 
učitelja,  krepkog  i jednostavnog  Bonnata.  Poslije  ga  po- 
svojiše  engleski  praerafaeliste  (predšastnici  Kafaelovi)  i 
lijepa  kopija  slavne  Pjesme  ljubavi  od  Burne  Jonesa  do- 
kazivala je  tu  okret  na  stranu  nježnije  umjetnosti  i 
više  pretočene  onom  poezijom,  koju  slikari  od  zanata 
prezirno  zovu  literarnom.  No  Licoln  bijaše  prekrepak  za 
mlakost  sličnih  ideala,  pa  se  u brzo  vratio  drugim  na- 
ukama.  Posvojila  ga  Spanija  i Velasquez,  taj  kolorista 
tako  osobite  mašte,  pa  ako  je  čovjek  bio  jedanput  u 
Prađo-skom  muzeju,  dojmi  se  ga,  kao  daje  vidio  jedincatu 
sliku  vrijednu  onog  imena.  Vatra  velikog  Španjolca,  onaj 
potez  despotičkog  kista,  koji  kao  da  crpe  boju  u dnu 
same  slike,  ističući  je  gotovo  u debelim  uzvišcima,  po- 
svemašnja nenazočnost  abstraktnih  namjera  u njega  i 
novost,  koja  se  čini  da  ne  će  da  zna  za  prošlost,  sve  je 
to  u toj  formuli  umjetnosti  prijalo  Maitlandovu  tempera- 
mentu. Tome  je  imao  da  zahvali  svoje  remek-đjelo,  onu 
Ženu  u ljubičastom  i žutom,  od  koje  jedan  snimak,  od 
njega  samog,  rasvjetljavaše  i sad  atelier  sjajem,  koji  je 
potamnjivao  sve  drugo.  Ali  nemirni  potraživač  ne  ustavi 
se  tu.  Bijaše  ga  opet  osvojila  Italija  i Fiorentinci,  upravo 
oni,  koji  su  najviše  oprečni  Velasquezu,  ti  slikari,  koji 
su  posve  izmiješani  skulpturom  i dotječu  se  zlatara : 
Pollajuoli,  Anđrea  del  Castagno,  Paolo  Uccello  i po  ovom 
posljednjem  Pier  della  Francesca.  Nikad  ne  bi  čovjek" 
pomislio,  da  je  ista  ruka  tako  slobodnim  kistom  nametala 
boju  Žene  u ljubičastom,  koja  je  ruka  stiskala  konture 
Albina  portreta  u tako  strogom  gotovo  ukočenom  nacrtu. 

(Nastavit  će  se.) 

O otvorenju  „Zorin-doma“  u Karlovcu. 

Proslov. 

Spjevao  Stj.  Širola.  Krasnoalovio  kod  otvorenja  27.  studenoga  1892.  A.  Fijan,  a kod  posvete  21.  svibnja  1893.  D.  Haffner. 


oš  u ono  davno,  mračno  doba 
Svanula  je  naša  dična  ,,Zora“ ; 

Viek  si  dugi  proživjela  pjesmom, 
Jakom  pjesmom  vrlog  svoga  sbora  . . . 
Tek  ilirsko  doba  prošlo  što  je, 

,,Zora“  rudi,  — pjesme  pjeva  svoje.  — 


I još  više.  Ona  dvore  sazda, 

Da  u njima  gromkom  pjesmom  ori, 
Dvore  ove  — ponosne  i nove. 

Na  kiem  mnogi  zavidjaju  „Zori". 
Eto,  sloga  bratska  što  uradi, 

Eto  dvora,  što  ili  tuj  sagradi ! — 


Crn  mrak  bješe  poklopio  zemlju, 
Hrvatsku  nam  domovinu  milu ; 

Tudji  jezik,  ljudi  nama  tud j i 
Banili  se,  da  pokažu  silu,  — — 
Nigdje  glasa,  nigdje  našeg  sbora  . . . 
U to  doba  — propjevala  ,,Zora“. 


U tom  hramu,  sjajnom  ,,Zorin-domu“, 
Orit  će  se  naša  pjesma  mila, 

A Bog  dobri  vrloj  dao  ,,Zori“ 

Dugo,  dugo  u njem  proživila ! — 

Nek  ju  uz  njeg  ljubav  veže  bratska, 
Dok  god  orit  pjesma  će  hrvatska ! 


Dok  hrvatski  narod  tiho  snivo 
I tudjinski  jaram  snašo  kleti,  — 
Karlovac  se  na  nov  život  prenu, 
Razavio  pjesmi  barjak  sveti  . . . 

Oj,  diži  se,  naš  barjače  zlati, 

Oko  njeg  se  kupite  Hrvati ! ! . . 

Hrvatska  se  divna  pjesma  tada 
Stala  orit  zanosno  i milo; 

Preko  gora  i dolova,  svud  je 
Pored  pjesme  i veselja  bilo.  — 
Sviest  narodnu  pjesma  budit  stala, 
Oživjela  ta  Hrvatska  mala ! . . . 

Minu  ljeta,  uminuše  čaši, 

Mnogi  liepi,  mnogi  puni  tuge, 

Što  ih  ,,Zora“  proživjela  bješe.  — 
Pa  gle,  — nakon  dobe  toli  duge 
Ponosnije  ,,Zora“  pjesme  svoje 
Sada  ljubke,  sada  gromke  poje ! 


A vi  dvori,  ponosni  i liepi, 

Što  na  ures  ovome  ste  gradu, 

Svetom  vatrom  uzpaljujte  srca, 

Koja  dom  i rod  si  ljubit  znadu, 
Skupljajte  ih  pod  te  svoje  krove, 

Nek  vas  svatko  „svojim  domom “ zove! 

Sto  vas  danas  pozdravilo  grla: 

„Zdravo  dome!  Zdravo  mili  stane!"... 
Sto  je  glasa  zapjevalo  danas: 

„Pucaj  zoro!  — svitaj  bieli  đane!“... 
Dugo,  dugo  vi  ponosni  dvori, 

Dikom  bili  karlovačkoj  „Zori!"  — 

A Ti,  vječni  i svesilni  Bože, 

Svojom  rukom  štiti  ove  dvore ! 

Oj  usliši  naše. skromne  želje, 

I stotine  srdaca  što  ore : 

„Daj  sunašcu,  Bože  svih  Hrvata, 

Neka  sine  — i pred  naša  vrata!" 


Pisma  filozofa  Seneke  prijatelju  Luciliju. 

Preveo  St.  Senc. 


Pismo  XXIII.  • 

Sto  je  pravo  veselje  i kako  se  do  njega  dolazi? 
^c])Vi  misliš,  ja  ću  ti  pisati  kako  je  blago  ova  zima  s nama 
cJ kU  postupala,  koja  je  doista  bila  mekana  i kratka; 
pa  kako  je  zlobno  proljeće,  kako  je  u nevrijeme  hladno, 
i druge  ludorije  brbljavih  jezika.  Ne,  već  ja  ću  ti  nešto 
pisati,  što  i meni  i tebi  može  koristiti.  A šta  će  to  biti, 
ako  ne  opomena,  da  oplemenjuješ  pamet?  Ti  pitaš,  što 
je  tome  osnov?  Da  se  ne  raduješ  praznim  stvarima.  Što 
sam  rekao:  to  je  osnov?  Ta  to  je  vrhunac.  Do  najviše 
se  visine  popeo  onaj,  koji  zna,  čemu  se  raduje,  koji  svoju 
sreću  nije  metnuo  pod  tuđju  vlast.  Zabrinut  je  i sam 
nije  za  sebe  siguran,  koga  kaka  nada  draži,  pa  sve  da 


mu  je  pri  ruci,  čemu  se  nada,  sve  da  i nije  teško  postići, 
sve  da  ga  nada  nigda  nije  prevarila.  To  ti  budi  prvo, 
moj  Lucilije,  uči  se  radovat  se.  Misliš  li,  da  ja  tebi 
mnoge  radosti  uskraćujem,  kad  slučajne  odbijam,  kad 
velim,  da  nade,  te  najveće  slasti,  treba  izbjegavati?  Ne, 
baš  protivno.  Ja  želim,  da  nigda  ne  budeš  bez  radosti. 
Ja  želim,  da  ti  se  ona  u kući  radja;  a rađjat  će  se, 
ako  bude  u tebi  samom.  Ostale  radosti  ne  napunjuju 
grudi : one  tek  čelo  glade,  jer  su  lake ; već  ako  ti  misliš, 
da  je  onaj  radostan,  koji  se  smije. 

Duša  treba  da  je  puna  života  i pouzdanja,  a nada 
sve  uzvišena.  Vjeruj  mi,  pravo  je  veselje  ozbiljna  stvar. 
Ili  zar  ti  misliš,  da  iko  vedra  lica  i,  kako  oni  eankolizi 

govore,  bistra  pogleda  smrt  prezire?  siromaštvu  vrata 
otvara?  strasti  obuzđaje?  na  strpljivost  u bolovima  misli ? 
Ko  na  ovake  stvari  misli,  taj  je  u veliku  veselju,  ali 
slabo  laskavu.  Ovako  veselje,  želim,  da  ti  imaš.  Njega 
ti  nigda  ne  će  nestati,  kako  nadješ,  otkud  ćeš  ga  namak- 
nuti. Lake  se  kovine  nalaze  na  površini : najdragocjenije 
su  one,  kojima  se  žila  skriva  u đubljini  te  sve  obilnije 
daje,  što  ustrajnije  kopaš.  Ono,  čemu  se  svijet  raduje, 
daje  slab  i prolazan  užitak  i ni  jedno  spoljašnje  veselje 
nema  osnova. 

Ono  veselje,  o kojem  ja  govorim  i do  kojega  te  ja 
hoću  da  dovedem,  osnovano  je  tako,  te  se  više  širi 
unutra.  Čini,  molim  te,  dragi  Lucilije,  što  te  jedino 
može  usrećiti.  Baci  i pogazi  one  stvari,  što  se  s polja 
sjaju  i što  ti  drugi  obećaje:  gledaj  na  istinito  dobro  i 
raduj  se  onomu,  što  je  tvoje.  A što  je  to?  Ti  sam  i 
tvoj  bolji  dio.  I svoje  jadno  tijelo,  premda  se  bez  njega 
ništa  ne  da  obaviti,  drži  više  za  stvar  potrebitu,  nego 
znamenitu.  Ono  ti  podmeće  ništetne  i kratke  'užitke, 
poradi  kojih  se  moraš  kajati,  koje  će  se  izvrći  u pro- 
tivno, ako  ih  velikom  umjerenošću  ne  stežeš.  Ja  velim 
ovako : radost  sjedi  na  strmeni  i naginje  k bolu,  ako  se 
mjere  ne  drži;  a teško  je  držati  se  mjere  u onome,  što 
držiš  za  dobro.  Ko  je  na  istinito  dobro  lakom,  onaj  je 
siguran.  — Ti  pitaš:  koje  je  to  i otkud  dolazi?  Ja  ću 
ti  reći : iz  dobre  savjesti,  poštenih  nakana,  pravednih 
djela,  iz  preziranja  onoga,  što  je  slučajno,  iz  mirnog  i 
jednakog  tijeka  života,  koji  jednim  putem  ide.  Jer  oni, 
koji  od  jedne  odluke  skaču  na  drugu  ili  i ne  skaču,  već 
ih  nekaki  slučaj  prebaci,  — kako  da  oni,  neodlučni  i 
nestašni,  mogu  imati  išta  sigurno  i trajno?  Malo  ih  je, 
koji  sebe  i svoje  stvari  po  osnovi  uredjuju ; a oni  su 
drugi  kao  stvari,  koje  plivaju  na  vodi : oni  ne  idu,  već 
se  daju  nositi.  Nekoje  izmedju  njih  zaustavi  sporiji  val 
te  ih  polaganije  odnese;  druge  zgrabi  žešći  val;  jedne 
iznese  sve  slabija  struja  na  bližu  obalu,  druge  baci  plaha 
bujica  u more.  Zato  treba  da  ođređjujemo  što  hoćemo, 
i kod  toga  da  ostajemo. 

Tu  je  mjesto,  da  svoj  dug  platim.  Mogu  ti  naime 
riječ  tvoga  Epikura  vratiti  i ovo  pismo  iskupiti.  „Mrsko 
je  život  udilj  započinjati1' ; ili  ako  se  ovako  smisao 
može  bolje  izjaviti:  „Zlo  žive  oni,  koji  udilj  počinju 
živjeti".  Ti  pitaš:  zašto  to?  ove  riječi  ištu  objašnjenje! 
— Zato,  što  njima  život  nigda  nije  dovršen.  A ne  može 
na  smrt  spreman  stajati,  ko  tek  počinje  živjeti.  0 tome 
treba  raditi,  da  nam  bude  dosta,  što  smo  živjeli;  a to 
nikad  ne  misli,  koji  tek  počinje  živjeti.  Nemaš  zašto 
misliti,  da  je  takih  malo:  taki  su  gotovo  svi.  Gdjekoji 
počinju  živjeti,  kad  valja  prestati.  Ako  misliš,  da  je  to 
za  čudo,  dodat  ću,  čemu  se  više  možeš  čuditi:  gdjekoji 
su  prestali  živjeti  prije,  nego  što  su  započeli! 


Pismo  XXVI. 

Senekina  starost.  Smrt  iskušava  pravu  mudrost. 

Onomađne  sam  ti  govorio,  da  sam  na  đogleđu 
starosti ; sad  se  već  bojim,  da  sam  je  za  sobom 
ostavio.  Ovim  godinama,  a svakako  ovomu  tijelu  pristaje 
druga  riječ,  bar  ako  je  starost  ime  iznemogla,  a ne 
slomljena  vijeka.  Broji  mene  medju  one,  koji  su  se  pre- 
• živjeli  i već  se  kraja  hvataju.  I opet  ja  sebi  pred  tobom 
čestitam : ja  na  duhu  ne  osjećam  nepravdu  starosti, 
premda  je  osjećam  na  tijelu.  Samo  su  moje  pogreške  i 
sredstva  za  pogreške  ostarjela.  Duh  mi  je  živ  i veseo, 
što  nema  mnogo  posla  s tijelom;  on  je  velik  dio  svoga 
tereta  skinuo,  pa  zato  klikće  i pravda  se  sa  mnom  o 
starost  govoreći:  sad  je  on  u cvijetu.  Vjerujmo  mu,  nek 
uživa  svoju  sreću ! 

Ugodno  je  razmišljati  i prosudjivati,  koliko  za  taj 
mir  duševni  i za  umjerenost  svoga  značaja  mudrosti 
dugujem,  koliko  starosti;  marljivo  istraživati,  što  činiti 
ne  mogu,  a što  ne  ću.  Jer  ako  što  ne  mogu,  milo  mi 
je,  što  ne  mogu.  Ta  je  li  tužno,  je  li  šteta,  ako  je  pre- 
stalo, što  prestati  mora.  Ti  veliš:  „Najveća  je  šteta 
propadati  i nestajati  i,  da  baš  pravo  kažem,  rastapati  se. 
Jer  mi  se  ne  srušimo  i ne  ispružimo  od  jedanput:  mi 
se  kidamo;  svaki  dan  snazi  nešto  oduzima!"  — A koji 
bi  svršetak  bio  bolji,  nego  prirodnim  rasulom  u svoj 
konac  iščezavati?  Ne  možebiti  zato,  što  bi  prijek  i 
nenadan  izlazak  iz  života  bio  kakvo,  već  zato,  što  je  to 
blaži  način  po  malo  iščezavati.  Ja  bar  na  sebe  pazim  pa 
kao  da  se  primiče  ispit  i kao  da  je  došao  dan,  koji  će 

0 svima  mojim  godinama  davati  račun,  sam  sebi  govorim : 
„Još  nijesam  ništa  do  sada  djelima  ili  riječima  pokazao. 
Ovo  su  ništetni  i prevarljivi  zalozi  srčanosti,  umotani  u 
mnoge  šarene  krpe:  dokle  sam  dotjerao,  to  će  mi  smrt 
posvjedočiti.  Zato  se  bez  straha  spremam  na  onaj  dan, 
gdje  ću  bez  nakita,  bez  bjelila  i rumenila  sam  o sebi 
suditi,  je  li  moj  govor  ii  je  moje  mišljenje  odrješito ; 
nije  li  bila  obinja  i igra,  ako  sam  riječima  sudbini 
prkosio.  Ne  pozivaj  se  na  sud  ljudski:  on  je  uvijek 
sumnjiv  i na  pola  ovakav  na  pola  onakav.  Ne  pozivaj  se 
na  svoje  nauke,  kojima  si  se  svoga  vijeka  bavio : smrt 
će  o tebi  svoje  reći.  Ja  tako  velim : sve  filozofske 
rasprave  i učeni  razgovori,  riječi  iz  nauka  mudrih  ljudi 
sabrane,  naobražen  govor,  — sve  to  ne  pokazuje  prave 
jakosti  duševne;  jer  i najveći  strašljivci  umiju  odrješito 
govoriti.  Sto  si  učinio,  to  će  se  tek  onda  pokazati,  kad 
budeš  izdisao.  — Ja  na  to  pristajem  i ne  bojim  se  suda ! 
Ovako  sam  sa  sobom  govorim,  a ti  uzmi,  da  sam  ovako 

1 s tobom  govorio.  Ti  si  mladji?  Pa  šta  zato?  Ne  raču- 
naju se  godine;  neizvjesno  je,  gdje  te  smrt  čeka:  zato 
ti  nju  svagdje  iščekuj ! 

Već  sam  htio  da  završim  i ruka  se  spremala,  da 
napiše  ,,s  Bogom";  ali  „žrtvu  treba  do  kraja  žrtvovati", 
ovomu  pismu  treba  dati  putninu.  Sve  da  i ne  kažem, 
otkud  ću  je  uzajmiti,  ti  znaš,  iz  čije  kese  ja  vadim.  Pri- 

čekaj  tek  malo,  pa  ću  ti  platiti  od  svoga;  dotle  će  mi 
uzajmiti  Epikur,  koji  veli:  „Razmišljaj,  je  li  bolje,  da 
smrt  k nama  dodje  ili  mi  k njoj !“  Tu  je  smisao  jasan: 
krasno  je  učiti  umrijeti.  Može  biti  misliš,  izlišno  je  učiti 
ono,  što  se  samo  jedanput  treba  ? Baš  to  je  ono,  zašto 
moramo  na  nju  misliti.  Jednako  treba  učiti  ono,  o čem 
se  ne  možemo  uvjeriti  pokusom,  da  li  to  i umijemo, 
Misli  na  smrt!  Ko  to  veli,  preporučuje  ti,  da  misliš  na  _ 


slobodu.  Ko  je  naučio  umrijeti,  odučio  se  robovati:  on 
je  nad  svakom  vlasti,  a svakako  izvan  svake  vlasti.  Što 
se  njega  tiču  tamnica,  straže  i brave?  Njemu  su  vrata 
otvorena.  Jedan  je  lanac,  koji  nas  čvrsto  veže:  ljubav 
k životu ; pa  ako  ga  se  ne  možemo  otresti,  bar  ga  možeš 
slabiti,  da  nas,  kad  zatreba,  ništa  ne  sprečava  i ne  smeta, 
da  budemo  spremni  s mjesta  učiniti,  što  se  jedanput 
mora  učiniti. 


Vrijednost  narodnih  pjesama. 

Pribrao  Gjuro  Šurmin. 


otivi,  što  se  u pjesmi  u opće  opjevavaju,  moraju 
biti  tako  prikazivani,  da  ne  djeluju  samo  na  razum, 
nego  da  djeluju  i na  srce  i da  ćućenje  pobudjuju.  Točno 
prikazivanje  duševnih  pojava  jest  najglavniji  dio  pje- 
sničtva,  to  je  upravo  ono,  što  pjesmu  čini  pjesmom,  što 
joj  podaje  ljepotu.  Tu  glavnu  sastavinu  narodne  pjesme 
nalazimo  u hrvatskim  pjesmama  velikim  dijelom  jasno 
izraženu,  te  pjesme  naše  narodne,  koje  se  pjevaju  sa 
svijem  prema  narodnomu  značaju  i ćudi  u doba,  kad  već 
i u najniže  dijelove  naroda  prodire  obrazovanost  i kultura, 
možemo  reći,  da  su  najodabraniji  cvjetovi  onoga,  što  nam 
pjesničtvo  u opće  može  dati. 

Priznato  je  sa  svih  strana,  da  je  narodno  pjesničtvo 
u opće  najjači  i najizrazitiji  odraz  narodne  individu- 
alnosti, jer  ona  proishodi  iz  bivstva  i bića  narodnoga, 
jer  se  njom  pokazuju  sve  narodne  osobitosti  i svojstva, 
kojima  se  narod  odlikuje  medju  drugima,  a i razlikuje 
od  njih:  pokazuju  se  pjesmom  svojstva,  koja  čine  neki 
naiod  osobitom  cjelinom  za  sebe.  To  i jest  ponajglavniji 
lazlog,  za  što  treba  da  pjesnici  umjetnici  proučavaju 
svoju  narodnu  poeziju  u prvom  redu,  a tek  u drugom 
da  proučavaju  strano  umjetno  pjesničtvo.  Ovim  ne  kažemo, 
da  je  za  pjesnika  umjetnika  dostatno  poznavanje  samo 
njegove  narodne  pjesme,  nego  naprotiv  on  mora  prouča- 
vati i tudju  poeziju,  da  prema  njoj  razvije  svoje  tvoračke 
sposobnosti  preudešavajući  tudje  shvatanje  prema  shva- 
tanju  svoga  naroda.  Kad  se  uzrađi  tako,  onda  će  i veliki 
pjesnici  umjetnici  biti  pravi  narodni  pjesnici  — kaže 
zgodno  Erharđt. 

Estetika  je  sudinja  svim  pjesničkim  proizvodima: 
ona  sudi  i umjetnoj  pjesmi  i narodnoj.  Kod  narodnih 
pjesama  vidimo  često  i prečesto  takovih  pojava,  kojih 
nikako  ne  možemo  trpjeti  u umjetnoj  pjesmi,  pa  ipak 
nam  se  svidja  takova  narodna  pjesma  i estetika  je  ne 
smije  odbaciti.  Razlog  je  tomu  taj,  što  kod  narodne  pjesme 
uz  estetske  zahtjeve  imamo  uvijek  i psihološki  momenat, 
koji  je  odlučan  za  prosudjivanje  narodnih  pjesama.  Evo 
za  Što  tako  biva. 

U narodnim  se  pjesmama  — kako  veli  Krejčić  — 
javlja  ljepota  upravo  onako,  kako  se  javlja  u prirodi.  Kod 


narodnoga  pjevača  preteže  mnogo  više  prirodnost,  meka- 
nizam  prirodni;  njegove  su  misli  više  složne  s prirodom 
i njezinim  razvijanjem  nego  li  s razboritim  i logičnim 
djelovanjem  fantazije,  kako  je  to  u umjetnoj  poeziji.  Po 
tom  biva  jasno,  za  što  se  opisi  u narodnoj  pjesmi  lijepo 
slažu  medju  sobom  kod  svih  gotovo  narodnih  pjevača  i 
postaju  redovito  tipični'.  U narodnoj  je  pjesmi  čovjek  u 
živom  doticanju  s prirodom ; on  s prirodom  radi,  tuguje 
i veseli  se,  pak  nije  čudo  da  prema  prirodnim  pojavama 
uređjuje  i svoje  pjevanje.  A što  biva  s jednim  pjevačem 
narodnim,  to  biva  i sa  svijem  drugima.  S tim  se  slaže 
sa  svijem  i ta  pojava  kod  narodnih  pjesama,  da  one 
boljim  životom  žive  u onim  krajevima,  u kojima  je  pri- 
lodna  razlikost  veća  i bujnija  nego  li  u onima,  gdje  nema 
većih  promjena.  U brdovitim  krajevima  je  pjesma  razvi- 
jenija, bujnija,  dulje  se  drži  i brže  razvija  nego  u ravnici. 

Budući  da  je  narodni  pjevač  u neprestanom  doti- 
canju s prirodom,  to  se  dade  lako  razumjeti,  za  što  na- 
rodni pjevači  u naličnim  prilikama  rado  i često  upotreb- 
ljavaju jednake  stihove.  U prirodi  su  pojave  jednolične, 
pak  se  jednoličnosti  i najmanje  ne  žaca  narodni  pjevač, 
u njega  je  stih  jednoličan  i način  prikazivanja  sa  svijem 
u skladu  budući  da  ne  opaža  velike  različnosti  medju 
vanjskim  pojavama  i svojim  pjevanjem.  Pripovijedanje  se 
razvija  polagano  i tromo;  završetak  pjesme  je  gotovo 
svakomu  poznat,  nikomu  nije  sila,  da  ga  što  prije  dozna, 
pjevač  često  ili  u početku  ili  u pripovijedanju  kojom  riječi 
spomene,  kako  će  se  sve  svršiti  — sve  to  odgovara  onomu 
jednostavnomu  kretanju  ritmičkomu.  Ipak  svaka  pjesma 
ima  svojih  osobitosti,  koje  su  samo  pjevaču  poznate  i 
na  koje  svak  teži,  da  ih  dozna.  To  su  one  pojedinosti 
prilika  i dogadjaja,  oružje  junaka,  pojedini  udarci  i zadane 
njima  rane;  to  su  izmjenjivanja  junačkih,  često  prezirnih 
riječi  medju  mejđandžijama  ljutim;  to  su  jadi,  koji  muče 
dušu  zarobljena  junaka  i prikazuju  njegovu  tužnu  sliku 
itd.  I sve  te  osobitosti  nas  mogu  zanimati,  jer  se  u njima 
vidi,  da  pjevač  sve  prikazuje  kao  da  gleda  na  tudje  oči 
ili  kao  da  hoće  različitim  a sličnim  riječima  u prikazi- 
vanju posvetiti  starinu  predaje.  Koliko  se  god  prikazivanja 
Pjevača  podudaraju  u svem,  toliko  u općenitosti  rijetko 


Br.  21 


VIENAC 


335 


se  javlja  osoba  pjevačeva.  Tim  ne  ćemo  reći,  da  u na- 
rodnim pjesmama  u opće  nema  ništa  individualnosti 
osoba,  koje  su  pjesmu  pjevale ; ima  individualnosti,  ali  je 
prema  cjelini  neznatna.  Da  tako  mora  biti,  to  nam  po- 
kazuje postajanje  narodnih  pjesama. 

Junačke  pjesme  spjevavaju  danas  ljudi  ponajviše  sre- 
dovječni i starci  — veli  Vuk.  Ta  je  izjava  znamenita, 
jer  prema  dobu  čeljadeta,  koje  nam  pjesme  pjeva,  mo- 
žemo već  unaprijed  donekle  znati,  kakove  ćemo  pjesme  čuti. 

Mladost  u vremenu  izmedju  škole  i ženidbe  pjeva 
lirske  ljubavne  pjesme,  jer  takove  pjesme  odgovaraju 
najbolje  proljeću  i živosti  njezina  zbiljskoga  života.  Mlad. 
zdrav,  veseo  i slobodan  mladić  pjeva  nježnu  pjesmicu 
na  paši  kao  slavuj.  To  vidimo  i kod  umjetne  pjesme. 
Rjedje  ćeš  čuti  ljbavnih  i nježnih  pjesmica  od  čeljadi 
oženjene  i udate,  jer  brige  za  svagdašnji  život  čine,  da 
im  pjesma  zamukuje.  Takovoj  su  čeljadi  milije  pjesme 
svatovske;  muž  će  radje  pjevati  počašnicu,  a mati  /uspa- 
vanku svomu  djetetu  nego  li  nježnu  ljubavnu  pjesmicu 
itd.  To  su  sve  prigodne  pjesme.  Ako  su  sabirači  narodnih 
pjesama  ipak  ubilježili  čisto  lirskih  pjesmica  od  ovakovih 
ljudi,  to  su  te  pjesme  samo  ostatak  i uspomena  djevo- 
jačkoga carovanja.  — Zrio  muž  pjeva  osim  prigodnice 
onu  o junačtvu  i bojevima  slavnih  u narodu  junaka,  da 
sebe  utješi,  a druge  obraduje,  osokoli  i zabavi.1 

Jednako  vidimo  da  postaju  i umjetne  pjesme:  po 
pjesmama  poznaješ  težnje  i želje  ljudi,  koji  ili  pjevaju ; 
po  pjesmama  prepoznaješ  i dob  života  kod  umjetnih  i 
narodnih  pjesama.  Lirika  je  poezija  subjektivnosti  u 
umjetnoj  pjesmi  i u narodnoj.  Nu  subjektivnost  se  narodne 
pjesme,  mislimo,  slaže  samo  u ovim  crtama  sa  subjek- 
tivnošću  umjetne.  Narodna  je  pjesma  samo  u toliko 
subjektivna,  u koliko  joj  pjevač  daje  biljegu  svoje  dobi 
u shvatanju  i razumijevanju  pojedinih  duševnih  posma- 
tranja  svojih,  ali  to  biva  tako,  da  bi  i drugi  njegovi  vršnjaci 
iz  njegova  okoliša  činili:  pjevač  daje  svojoj  pjesmi  značaj, 
koji  je  jasan  svima  iz  njegove  okolice.  Značaj  i ćud  pjevača 

— kako  zgodno  veli  Steintlial  — uvijek  se  ogledaju  u 
pjesmi,  ali  se  njegova  individualnost  srasla  s individual- 
nošću cijeloga  plemena.  To  nam  se  najbolje  i najjasnije 
pokazuje  tim,  što  jedno  čeljade  pjeva  najljepše  i najbolje 

— da  tako  rečemo  — prostačke  pjesme;  drugo  pjeva 

1 Tako  nam  tumači  sam  narodni  pjevač  svoje  pjesme.  Evo 
tomu  primjera  iz  Bosne: 

Gusle  moje,  davorijo  mojal  kad  pjevate  i mlogim  ste  kame  ; 
Teško  meni,  a i vami  sa  mnom ! ne  možemo  svakom  ugoditi ; 
Teško  onom,  tko  se  na  vas  hrani,  netko  hoče  krvi  i mejdana, 
na  vas  hrani  i oda  zla  brani!  netko  traži  pljačke  i šićara, 

Kad  on  ruča,  za  užinu  ne  zna;  netko  momu,  netko  udovicu, 
gdi  užina,  večerat  mu  nema;  netko  želi  i krezubu  baku! 
a kam’  Turcim  arač  i vengija!  Ej  gudalo,  moja  desna  ruko, 
Kamo  djeci  hrana  i odijelo!  a vi  dlake,  moje  banovanje  1 
Kad  zujite,  svakomu  ste  drage ; Da  igramo,  da  se  spominjemo ! 


šaljive  i ozbiljnim  daje  taki  značaj,  a to  biva  sve  samo 
za  to,  jer  mu  je  ćud  i temperamenat  takav ; treći  će 
pjevati  najljepše  i najbolje  pjesme  nježne  i turobne:  svaki 
pjeva  upravo  onako,  kako  je  u njega  udešena  i razvijena 
ćud  i ćut. 

Vuk  — a i drugi  sakupljači  — se  tužio,  da  nije 
mogao  naći  dosta  valjanih  pjevača  za  narodne  nam  pjesme. 
To  je  razumljivo  samo  onda,  kad  se  pomisli  da  svako 
čeljade,  koje  ima  dara  za  pjesme,  ne  može  svake  pamtiti, 
jer  se  sadržaj  svake  ne  slaže  s njegovom  ćudi:  a svaki 
pamti  najlaglje  i najbolje  ono,  što  je  njegovu  mišljenju 
i srcu  najbliže.  Poznato  je  iz  mnogih  primjera,  da  umjetni 
pjesnik  bio  ma  kako  velik  rijetko  kad  može  nastaviti 
djelo  drugoga  pjesnika,  a to  biva  s toga,  što  je  u njih 
redovito  sa  svijem  drukčija  ćut  i temperamenat,  što  djelo 
umjetno  ima  na  sebi  očito  obilježje  svoga  tvorca  i nje- 
gove individualnosti.  Kad  bi  i u narodnoj  pjesmi  bila  ta 
individualnost  tako  izrazita,  osobita,  kako  je  osobita  u 
umjetnim  djelima,  nijedna  gotovo  pjesma  ne  bi  mogla 
postati  narodnom.  Kad  ogledamo,  kako  postaju  narodne 
pjesme,  moći  ćemo  i laglje  razumjeti,  u koliko  indivi- 
dualnost narodnoga  pjevača  izlazi  na  vidjelo  u njegovoj 
pjesmi. 

Sve  pjesme  nijesu  odmah  u prvom  svom  početku 
postale  onakove,  kakove  su  se  do  naših  vremena  učuvale. 
Neko  čeljade  uhvati  kakovu  općenitu  misao  narodnu  u 
lakoj  tehnici  i jasnom  obliku  pjesme.  Taj  će  prijedmet 
pjevati  pred  svojim  drugovima  i susjedima;  oni  shvataju 
i opseg  prijedmeta,  o kojem  se  pjeva,  a razumiju  i misao 
u toj  prvotnoj  pjesmi  iznesenu.  Taj  se  dogadjaj  mili  ili 
ne  mili  onima,  koji  slušaju  pjesmu  o njem,  jer  obuhvata 
ono,  što  pripada  njima  svima.  Kad  im  nije  po  ćudi 
pjesma  i njezin  sujet,  pjevat  će  se  pjesma  može  biti  još 
koji  dan,  ali  će  joj  u brzo  izginuti  trag.  Prihvati  li  se 
iznesena  misao*  tad  je  svaki  osobiti  pjevač  dalje  prepje- 
vava,  pjesmu  poljepšava  ili  nagrdjuje  — već  prema 
svojim  sposobnostima  — te  se  pjesma  provlači  kroz 
vijekove  u narodu : ide  od  usta  do  usta  dokle  god  u 
narodu  ima  išta  interesa  za  nju,  dokle  je  razumljiva  i 
pjevaču  i narodu.  U tom  poljepšavanju  ili  nagrđjivanju 
te  prepjevavanju  narodnih  pjesama  stoji  sva  individualnost, 
koja  je  prema  individualnosti  u umjetnoj  pjesmi  gotovo 
posve  neznatna.  Odatle  razne,  varijante  narodnih  pjesama, 
u kojima  narodni  pjevači  po  svojoj  volji  đodavaju,  pre- 
uredjuju  i ispuštaju  njima  nesimpatične  dijelove,  te  tim 
čine,  da  su  njihove  pjesme  sa  svijem  nove  i samostalne 
cjeline.  I dosta  često  pomućena  jasnoća  i raspoznavanje 
starine  kod  pjesama  narodnih,  mislimo,  dade  se  samo 
ovakovim  putem  nekako  shvatiti  i razumjeti.  Po  svem  tom 
bivaju  pjesme  najizrazitije  svjedočbe  o vrsnoći  ne  svoga 
stvorca  nego  onoga  pjevača,  od  kojega  smo  ih  čuli. 

(Nastavit  će  se.) 

Crtice  iz  poljske  književnosti. 


w£ao  slavenske  književnosti  uopćeno  nije  ni  poljska 
književnost  srećna  u dramatskoj  vrsti  lijepe  lite- 
rature. Koji  je  tomu  razlog,  da  se  pored  krasnih  plodova 
u drugim  granama  ne  javljaju  zreli  plodovi  i u dra- 
matskoj vrsti,  mučno  je  odgovoriti.  Poljska  kritika  (Athe- 
neura  g.  1893.)  kao  da  svaljuje  svu  krivnju  na  dramatske 
pjesnike,  dok  istavlja,  da  su  se  posljednjih  dvadeset  i pet 
godina  na  pisanje  historijskih  drama  ili  tragedija  davali 
tek  od  male  česti  pravi  pjesnici  t.  j.  ljudi  silne  mašte  i 
dubokoga  čuvstva.  Obično  su  se  toga  posla  laćali  ljudi 
refleksivnoga  duha  i mirnoga  temperamenta,  a na  posao 
ih  je  nukalo  neko  relativno  siromaštvo  u literaturi  ove 
vrste.  Za  to  se  dramatske  tvorevine  ovakih  ljudi  nijesu 
mogle  življe  doimati,  premda  se  mnoge  odlikuju  lijepim 
jezikom  i stilom,  povjesnom  vjernošću,  dosljednošću  karak- 
tera i jedinačnom  gradjom. 

Medju  ovake  dramatske  pjesnike  ide  i Josef  Eabumki. 
Nedavno  štampao  je  dvije  svoje  drame,  od  kojih  je  jednoj 
sadržaj  iz  carstva  rimskoga  (,,Agrypina“),  a drugoj  iz 
domaće  povjesti  („Ziemovit").  U obje  drame  vidi  se  mar- 
ljivo historijsko  proučavanje  one  epohe,  u kojoj  se  dogadjaj 
zbiva;  karakteri  su  umjetnički  i konsekventno  ocrtani, 
ali  eeš  zaludu  tražiti  dramatične  koncentracije,  te  su  to 
više  redovi  pojedinih  scena  nego  drama,  koja  se  jednolično 
razvija.  Nema  u tijem  dramama  sitnijega  pjesničkoga 
nadahnuća  i umjetnički  prikazane  tragičnosti,  a često  se 
može  zabaviti  dikciji  i jeziku. 

Najnovija  tragedija  (Bolko  Szczodry.  Tragedya.  War- 
szawa,  1893.)  ima  za  predmet  sudbinu  poljskoga  kralja 
Bo ljesi ava  s pridjevom  „Podašni"  (darežljivi)  i „Smjeli". 
Počeo  je  vladati  g.  1058.,  te  se  proslavio  kao  hrabar 
vojvoda.  Vojevao  je  s Ugrima,  Česima  i Prusima,  a 
najzad  udari  g.  1069.  na  Rusiju  i postavi  Izeslava  na 
kijevski  prijesto.  Za  njegova  vladanja  otvorio  se  i poznati 
boj  pape  i cara  za  investitum.  Pošto  se  po  drugi  put 
odugo  zadržao  u Kijevu,  gdje  se  sa  svojim  Poljacima 
podavao  raskošnom  životu,  pobudi  se  u Poljskoj  veliko 
narodno  nezadovoljstvo,  a za  nerede,  koji  su  u povodu 
toga  nastali,  često  je  karao  nevine  ljude.  Kad  mu  je  kra- 
kovski  biskup  prijetio  crkvenom  kletvom,  Boljeslav  ga  — 
nagao  kako  je  bio  — 8.  maja  1079.  ubije  sam  svojom 
rukom,  kad  je  služio  misu  u crkvi  sv.  Mihajla  u Krakovu. 
L'daien  kletvom  crkve  i naroda  svoga,  morade  ostaviti 
prijesto  i pobjeći  u Ugarsku.  Umrije  kao  pokornik  u 
jednom  koruškom  namastiru. 

Sudbinu  Boljeslava  Podašnoga  obrađjivalo  je  već  više 
poljskih  beletrista  u dramama  i pripovijetkama.  Čar 
junaštva,  ljubavi  prema  narodu  i pcđašnosti  prema  svima, 
čai,  koji  veje  iz  historije,  a još  više  iz  legenda,  privlačio 
je  maštu,  a mrak  tajanstvenosti,  koji  kod  tolikih  poku- 
šaja izjašnjenja  zastire  i danas  glavnu  katastrofu  u životu 
Boljeslavovu,  dopuštao  je  mašti  slobodan  polet.  Kritici  se 


čini,  da  je  od  sviju  slika,  što  ih  pođaje  beletristika, 
estetski  najljepša  ona,  koju  je  podao  Adam  Belcikowski. 
Belcikowski  upotrebio  je  sve,  što  je  moglo  razjasniti 
razvoj  dogadjaja,  kako  su  ih  suho  zabilježili  kroničari  i 
ljetopisi.  Uabunski  nije  nam  u svojoj  tragediji  Boljeslava 
prikazao  estetski  ljepše  niti  istorijski  istinitije.  Pjesnik  je 
došao  na  nesrećnu  misao,  da  nam  junaka  provodi  cijelim 
vremenom  od  21  godine  njegove  vlade.  Pošto  je  osim 
historijskih  prilika  uveo  njegovu  ljubav  prema  Kristini  i 
odnošaj  prema  ženi  Wislawi,  a i seljačku  bunu  uzeo  u 
obzir,  nagomilala  se  taka  množina  dogadjaja  i situacija, 
da  ih  je  morao  u kratko  opravljati  mijenjajući  mjesto 
i preskakujući  godine.  To  nije  slika  Šekspirove  slobode, 
već  kaleidoskopsko  titranje  pojedinih  slika,  u kojih  nema 
dosta  života  i sile,  da  bi  se  mogle  dublje  usjeći  u pamet 
i maštu.  U Boljeslavovu  karakteru  htio  je  istaviti  dvije 
značajne  crte:  želju  za  neograničenom  vlasti  i veliku 
putenost.  Biskupa  Stanislava  htio  je  prikazati  kao  teokra- 
tičnoga  fanatika  bez  iskre  čistoga  čovječjega  čuvstva,  koji 
samo  jednom  ćuti  neku  sumnju,  kad  treba  da  pošalje 
pismo  češkomu  kralju  VTatislavu  pozivajući  ga  na  poljski 
prijesto.  Sukob  medju  kraljem,  koji  nema  većih  i dubljih 
ideja,  i medju  onakim  biskupom,  ne  budi  u čitatelja 
življega  ćućenja  i interesa,  a propast  Boljeslavova  nipošto 
ne  djeluje  tragično.  Od  epizodnih  lica  imaju  nešto  života 
lica  iz  naroda.  Osobito  se  Nagođ,  koji  očevidno  podsjeća 
na  Leara,  doima  svojom  patnjom  i željom  osvetiti  se  tlači- 
teljima.  0 redu  i koncen trovanju  efekata  ne  može  biti 
govora. 

Nije  mnogo  srećniji  ni  Rapacki,  koji  je  napisao 
dramu  s natpisom : Histrijoni,  trageđva  w 5 aktacli,  na- 
pisa! Winc.  Rapacki.  Warszava,  1892. 

Rapacki  je  iznajprije  napisao  pripovijetku  s tijem 
natpisom,  a onda  je  preradio  u tragediju.  Građju  podalo 
je  crkveno  pripovijedanje  o glumcu  Genezijušu,  koji  se 
po  riječima  Skarginim  u „životima  svetačkim"  pođsmi- 
jevao  i rugao  kršćanima  i njihovoj  pobožnosti.  Kod  jedne 
ovake  scene  dogodi  se  čudo : Genezijuš  na  oči  careve 
priznade  vjeru  kršćansku  i pretrpi  za  to  mučeničku  smrt. 

U ovoj  tragediji  prikazuje  nam  se  sukob  dviju  civi- 
lizacija: poganstva,  koje  je  obumiralo  i kršćanstva,  koje 
je  svitalo.  Rapackomu  mili  su  ovaki  kontrasti.  Pjesnik  je 
dobro  prikazao  samo  jednu  stranu  t.  j.  onu  neodlučnost 
i kolebanje  duhova  u Rimu,  kad  više  nije  bilo  silnoga 
uvjerenja  o staroj  vjeri,  a gotovo  u svakoj  kući  nahodio 
se  kršćanin  ili  kršćanka.  Manje  je  srećno  prikazana  druga 
strana  pobjednica.  Pjesnik  nije  pogodio  osobit  i karakte- 
rističan govor  svježe  konvertitke  Eponine,  glumice  i lju- 
bavnice Genezijuševe,  premda  je  upravo  to  imalo  odigrati 
najveću  rolu  pri  obraćivanju  glumca  pođrugivača.  U 
njenim  riječima  nema  pravoga  vatrenog  zanosa,  što  bi 
mogao  djelovati  na  Genezijuša,  koji  je  bio  vješt  u krasno- 


Povratak  s bojišta.  Slika  Josipa  pl.  Brandta. 

rječju.  Za  to  se  auktor  morao  poslužiti  njenom  mučeničkom 
smrću,  a za  tijem  pojavom  njenoga  lika  najprije  sinu,  a 
onda  samom  Genezijušu  na  sceni,  kad  je  trebalo  da  pristupi 
porugljivoj  prikazi  krštenja.  Ako  čovjek  i nije  pristalica 
okkultizma,  ne  će  veoma  kuditi  ovo  sredstvo,  što  su  ga 
već  toliki  dramatski  pjesnici  upotrebljavali,  a može  se 
najzad  protumačiti  racionalno  i halucinacijom.  Ipak  kritika 
misli,  da  je  trebalo  bolje  prikazati  unutrašnju  promjenu 
i rastroj  ćudi  glumčeve  po  smrti  Eponininoj  i već  prije 
opravdati  njegovu  podatnost  vizijama.  Ova  iznenadna, 


površno  izdjelana  promjena  izlazi  nekako  čudnovata  i ne 
budi  u čitatelja  takoga  dojma,  kakav  bi  trebalo  da  pobudi. 
Za  to  ni  tragičnost  junakova  ne  može  biti  jaka,  jer  nije 
u njemu  samom  vrelo  nesreće,  već  u spoljašnim  prilikama. 

Uopće  ni  tragedija  Bapackoga  nije  prava  tragedija, 
već  je  povorka  dramatskih  slika  s mnogim  scenama  sa 
smrću.  Ni  ova  se  tragedija  duboko  ne  doima,  ali  se 
s interesom  čita,  jer  su  neke  epizode  zaisto  lijepe. 

Beč.  s B. 


Djavao  u pjesničtvu. 

(Svršetak.) 


Koranu,  što  je  sastavljen  iz  židovske,  kršćanske 
i arapske  vjere,  isto  je  načelo  zla,  nu  ne  potječe 
iz  bića  dobra,  niti  mu  je  ravno,  već  je  postalo  samo  po 
sebi,  zbog  dobrovoljnoga  pada  jednoga  izmeđju  viših 
stvorova.  Eblis  ne  će  da  se  pokori  stvorenomu  čovjeku, 
za  to  je  od  Alaha  prognan,  ali  mu  je  dana  vlast  nad 
ljudima,  koji  zalutaju  i za  njim  se  povedu.  Eblis  je  zao 
duh,  škodi  ljudima  iz  načela;  osim  njega  drugi  dubovi, 
đžinovi,  čine  dobro  i zlo;  zločesti  su  doduše  i surovi, 
ali  priznavaju  nad  sobom  vlast  ljudi ; gulovi  naprotiv  ogavna 
su  bića,  ubijaju  i prožđiru  putnike  i izkapaju  Iješine  iz 
grobova. 

. * 

* * 

Odatle  se  vidi,  da  nisu  ni  grčki  ili  indijski  pan- 
teizam.  ni  židovski  monoteizam  stvorili  demonskoga  pje- 
sničtva  u višem  slogu,  već  samo  perzijski  dualizam. 
Razvitak  je  ovoga  pjesništva  udario  novim  smjerom,  kad 
se  je  splinuo  monoteizam  i dualizam,  a poslije  njega 
se  pojavio  relativni  kršćanski  dualizam.  To  se  nije  zbilo 
na  jedanput,  već  nakon  mnogih  zapleta,  u krilu  kršćanstva. 
Izmedju  mnogobrojnih  poganskih  sljedba  imale  su  upliv 
na  dal  nj  i razvitak  kršćanskih  nazora  i unatoč  pobjedi 
pravovjerne  crkve  u prvom  redu  ove  dvije  sljedbe : pan- 
teistička  sljedba  gnostika  i sljedba  manihejaca.  Gnostici 
su  držali  zlo  za  izljev  najvišega,  svemogućega  Boga:  njegov 
gospodar  bješe  Demiurgos.  Manihejci  se  pod  vodstvom 
Maniha  nisu  usudili  da  drže  zlo  negacijom  dobra,  već 
nečim  pozitivnim  i vječnim,  kao  što  je  Bog.  Nad  zlim 
je  vladao  kralj  tmine  i po  njegovoj  je  slici  bio  stvoren 
čovjek.  Tako  je  od  satane,  pukoga  Mesijina  protivnika, 
postao  božji  protivnik  u opće  i neprijatelj  kraljevstva 
božjega  na  nebu  i na  zemlji.  Da  imađe  djavola,  priznato 
je  kao  crkvena  dogma;  crkva  nije  pobliže  označila  nje- 
govili  tjelesnih  i duševnih  osobina,  već  je  to  prepustila 
mašti  vjernika,  koji  su  za  to  upotrebili  bogove  iz  grč- 
koga i i imskoga  bajoslovlja;  ovi  svrgnuti  bogovi  nisu  se 
dizali  za  puke  utvare  ljudske  mašte,  već  za  demone,  koji 


zbilja  postoje.  Olimpski  su  bogovi  postali  djavli ; njihovim 
je  pridjevima  i osobinama  zaodjenut  satana. 

Germani  su  mnogo  pomogli  razvitku  demonskoga 
pjesništva  sa  novim,  svježim  življima.  U značaju  potomka 
gorostasa,  dobroga,  zločestoga,  prevejanoga  Lokea  naj- 
prije se  javlja  mefistofelski  humor ; silni,  ali  ogorčeni 
bogovi  svladali  su  ga  poradi  njegova  porugljiva  smijeha 
i prikovali  na  pećinu.  Glupi  germanski  gorostasi  uzdr- 
žaše  se,  no  pretvoriše  se  (kako  je  spomenuto  kod  grčkih 
bogova)  u djavole  sa  osobitim  komičkim  obilježjem.  U 
opće  se  može  reći.  da  je  germanski  upliv  podao  đjavlu 
znamenitije  psihološke  osobine  (napose  humor,  neizmjernu 
oholost,  tvrdoglavost),  nu  učinio  ga  je  brutalnijim.  Sasvim 
je  drugačija  bila  ugodna,  pjesnička  čovjekoljubiva  keltska 
mitologija;  plemeniti,  harmonički  svjetski  nazor  keltskoga 
naroda,  njegov  panteizam  sa  nagnućem  k misticizmu, 
vjeri  u seobu  duša  i utjelovljenje  bogova  naj  izraziti  je  se 
pokazuje  kod  Merlina,  sina  genija  svjetla  i kneginje  ili 
kraljice;  kršćanski  su  pjesnici  u smislu  crkvene  tenden- 
cije učinili  iz  njega  sina  đjavla  i duvne,  bastarda  neba 
i pakla,  po  nazoru,  da  je  djavao  puka  božja  opica,  da  si 
je  stvorio  pakao  kao  negativ  neba,  da  imade  tri  lica 
(kod  Dantea)  u prispodobi  sa  nebeskim  trojstvom  — 
s toga  je  i Merlinovo  rođjenje  izvedeno  kao  paklena 
parodija  Kristova  poroda  iz  Duha  svetoga  i neoskvrnjene 
djevice.  — Kod  Normana  je  poznat  Robert  djavao,  koji 
na  pobudu  pakla  počinja  nebrojena  zločinstva,  nu  najzad 
so  pokaje  i spase,  — to  je  izraz  brutalnih,  divljih,  ali 
zamjernih  osobina  germanskoga  značaja. 

Stvarajući  sliku  đjavla,  sredovječna  je  mašta  crpla 
poglavito  iz  crkvenih  predaja,  iz  mnogobrojnih  poganskih 
sljedba,  iz  pučkoga  pripovijedanja  (na  pr.  Dante),  iz  bajo- 
slovlja evropskih  naroda,  obrađenih  na  vjeru,  pa  iz  kla- 
sičnih ideja.  Prije  Dantea  demonsko  je  pjesništvo  jeka 
omiljelih  teoloških  prepiraka,  kojima  se  je  pobijao  poganski 
nazor  o postanku  zla.  Od  njih  je  najznamenitija  prepirka 
boga  pakla,  Infera,  s njegovim  namjesnikom  na  zemlji, 

satanom,  koji  je  dopustio,  da  se  Krist  propne,  a tim 
omogućio  ljudsko  otkupljenje;  ovdje  se  javlja  mnijenje 
crkvenih  otaca,  da  je  čovjek  bio  djavolova  svojina;  bilo 
bi  dakle  u prilog  paklu,  da  nije  dopustio  Isusovo 
mučenje;  ali  satana,  zaslijepljen  biesom  i gluposti,  sam 
to  potpomaže,  pa  tako  postaje  oruđjem  u ruci  pro- 
vidnosti, a na  konačnu  korist  onih,  koje  je  htio  da 
uništi.  Takovi  se  dijalozi  kralja  pakla  sa  satanom  jav- 
ljaju u ucielom  srednjem  vijeku.  Prama  tomu  su  biblijske 
legende  (napose  Satanova  urota)  sastavljena  u ozbiljnom 
smjeru  (Avitus  iz  Galije,  otkuda  su  crpali  Caeđmon, 
Milton  Klopstock,  Bjron).  Tako  se  ovdje  po  prvi  put 
javlja  dvojaki  satanski  značaj : jedan  smiješni  tip  kukav- 
noga duha,  drugi  junački  tip  prkosljivoga,  ohologa  duha, 
zakletoga  neprijatelja  neba,  koji  je  u našem  stoljeću  u 
slici  Goetheova  Mefistofela  i Bjronova  Lucifera  dosegnuo 
klasičnu  visinu.  — Anglosaski  redovnik  Oaedmon  prvi 
je  znameniti  umjetnik,  koji  je  naslikao  neodvisnoga  satanu, 
koji  ne  će  da  imade  gospodara  nad  sobom;  to1  je  ger- 
manski junak,  Viking,  koji  kao  mladji  sin  skandinavske 
dinastije  ne  će  da  robuje  starijemu  članu  vladalačke 
obitelji,  pa  voli  ostaviti  domovinu;  kao  germanski  junak 
čvrsto  se  uzdaje  u svoju  družinu;  svojoj  mržnji  i zavisti 
proti  Adamu  očito  daje  oduška;  prenesavši  tako  ger- 
manskoga junaka  u kršćanske  predaje,  Oaedmon  je  obo- 
gatio demonsko  pjesničtvo  novim  življima,  ali  nije  razvio 
ni  proniknuo  njegova  značaja.  Vidimo  li  u njegovu  djelu 
prvu  stopu  decentralizatorskih  težnja  germanskoga  ple- 
mena od  rimo-katoličke  crkve,  što  no  su  ostvarene  refor- 
macijom,  pjesnički  je  tumač  centralističnih  crkvenih 
težnja  Dante,  odrešiti  katolik  i Latinac.  Njegov  satana 
nije  samo  protivnik,  već  opreka  Boga,  povremena,  doduše, 
ali  neizbježiva.  Po  Danteu  satana  počini  najgori  zločin, 
izdade  Boga,  a za  to  je  kažnjen  u najdubljem  i najgorem 
dijelu  pakla.  Njegova  je  kazna  vječna,  nu  muka  je  nje- 
gova naslikana  samo  kao  tjelesna.  U njegovu  se  slikanju 
pokazuje  čisto  sredovječni  nazor : Satan  je  naslikan  kao 
grdna  nakaza,  o kojoj  nam  pjesnik  ne  podaje  nikakovog 
psihološkog  objašnjenja.  Po  Danteu  sav  pakao  vrvi  podre- 
djenim  djavolima,  prenesenim  naime  klasičnim  bogovima, 
koji  su  medjutim  izgubili  dražesnu  grčku  harmoniju,  pa 
se  pretvorili  u gnjusne  nakaze;  onda  je  tu  cijela  četa 
zloduha,  koje  je  Dante  poprimio  iz  pučkoga  pričanja  i 
misterija. 

Misterije,  prvobitno  svete  igre,  doskora  su  u se  popri- 
mile svjetske  življe.  Prvi  je  dakako  u nj  ušao  djavao 
u ulogama  smiješnoga  ludjaka,  kojemu  se  sav  svijet  ruga 
i kojemu  je  najgora  neprijateljica  djevica  Marija.  U tom 
je  pogledu  najzanimljivija  legenda  o samostancu  Teofilu, 
koji  se  zbog  moći,  slave  i naslade  zapiše  djavlu,  nu 
najzad  se  pokaje  i otkupi  po  milosti  Majke  Božje.  Ovdje 
se  djavao  prvi  put  javlja  kao  napasnik,  što  vara  ljude, 
obećavajući  im  zemaljsko  blago.  Perzijska  je  ideja  o 
dobrovoljnom  savezu  čovjeka  sa  djavlom  došla  preko 


Bizanta  u Evropu,  gdje  je  moćno  uplivala  ne  samo  na 
pjesničtvo,  već  i na  život.  To  dokazuju  mnogobrojne  oštre 
parnice  proti  vješticama. 

Legende  prikazuju  djavla  u smiješnoj  i kukavnoj 
ulozi.  Moć  djevice  Marije  nad  njim  ostanak  je  poganske 
vjere  u mističnu  silu  žene,  koja  posvuda  gospoduje  nad 
demonima  (kod  Indijanaca,  Grka  i t.  đ.).  Djavao  je 
naslikan  kao  nesretan  muž  bijesne  žene,  kojemu  puko 
njezino  ime  zadaje  smrtni  strah.  (Macchiaveliev  Belfegor). 
Drugi  se  glupi  djavli  nahode  kod  Hansa  Sachsa. 

Djavlova  je  moć  rasla  od  10.  stoljeća,  kad  je  postao 
vladarom  zemaljskoga  svijeta;  ne  vjerovati  u nj  bio  je 
težak  grijeh ; on  je  bio  posvudan ; ljubav,  znanost,  umjetnost 
držali  su  za  njegovo  djelo.  On  nije  bio  samo  predstavnik 
zbiljskoga  zla,  već  i naravnih  pobuda  i ljudskih  težnja, 
što  ih  je  strogi  duh  vremena  htio  da  uguši.  No  baš 
poradi  prevelike  revnosti  polučio  je  sasvim  drugačiji 
posljedak.  Svijet  je  razabrao,  da  djavao  nije  tako  strašan; 
privikao  mu  je,  počeo  se  s njime  šaliti  i listom  je  trčao 
za  njim.  To  nije  bio  smiješni  djavao,  s kojim  je  svijet 
sućutio,  već  drugi,  samostalan  demonski  značaj,  pun 
stroge  ozbiljnosti  i žalosti.  Njega  su  štovali  mnogi,  napose 
nezadovoljni  ljudi,  koji  nisu  htjeli  snositi  stroge  crkvene 
kazne,  pa  su  se  odrekli  Krista  i klanjali  se  „velikomu 
mučeniku,  kojemu  je  nanesena  teška  nepravda" ; pripro- 
stomu čovjeku  bio  je  djavao  pristupniji  kao  vladar  pre- 
zrenoga zemaljskoga  svijeta;  nebrojeno  mnoštvo  ludovalo 
je  za  njim;  razgranjeni  su  bili  satanski  obredi,  crne 
mise  (Sabat)  s orgijama  i ine  svečanosti,  namijenjene 
djavlu. 

Keformacija  je  još  povećala  đjavlovu  moć.  Luther  je 
vjerovao  u nj,  vidjevao  ga,  s njime  se  razgovarao,  a ugled 
ove  ličnosti  dakako  da  je  silno  uplivao  na  svjetinu.  Broj 
pisaca  o demonima  znatno  je  rastao  (Bodin,  Remigius, 
Delrio,  engleski  kralj  Jakov  I.).  U katoličkim  zemljama 
preote  mah  smiješni  djavao  (izuzev  neuspjeli  pokus  T. 
Tassa  u „Oslobodjenom  Jerusalimu"),  u protestantskim 
zemljama  djavao  se  javlja  u svetačko-poetičnijoj  i izrazi- 
tijoj  spodobi.  Stara  priča  o Teofilu  oživjela  je  kod  Fausta 
s tom  promjenom,  što  je  djavao  sada  posvemašnji  gospodar 
grješnikove  duše,  koje  ne  može  da  spasi  moć  djevice 
Marije;  Faust  pada  u pakao  na  vieke  (za  to,  što  pro- 
testanti poriču  očistilište). 

U Španjolskoj,  poradi  razvijenoga  vjerskoga  uvje- 
renja i inkvizicije,  djavao  je  slabašna  igračka  u rukama 
providnosti ; ovda  onda  smiješan,  ali  ne  trivijalan ; nemoćan 
je  protiv  sile  i postojanosti  poštene  djevojke  (Calderon) ; 
plemenitim  ljudima  smije  škoditi  samo  s dozvolom  nebesa 
(nazor  iz  Jobove  knjige).  Radeći,  da  ostvari  niske  ciljeve, 
djavao  i preko  volje  pomaže  tome,  da  raste  slava  Bogu 
i poštenju ; inače  je  abstraktan  pojav. 

U Engleskoj  nije  Shakespeare  usavršio  djavla;  njegov 
vršnjak  Ben  Jonson  slika  ga  kao  neobičnoga  glupaka. 
Veoma  je  zanimljiv  Marloweov  Faust  — proizvod  pro- 

testantskoga  fatalizma.  Njegov  je  Mefistofilis  osebujna 
značaja ; obraća  se  k Faustu,  jer  hoće  da  imade  sudruga 
u žalosti ; o sebi  tvrdi,  da  je  pakao  ondje,  gdje  je  on,  to 
jest  u njegovu  srcu.  Marlowe  u opreci  s Danteom  slika 
ne  samo  fizičnu,  već  i duševnu  njegovu  muku,  a to  je 
velik  pjesnički  napredak;  inače  je  to  jedino  genijalan 
nacrt,  što  su  ga  tek  Milton  i Bjron  dovršili.  — Miltonov 
satana  znade,  da  je  besmrtan  i da  se  ne  će  nikada  vratiti 
k Bogu;  to  je  moćan,  ohol  duh,  duboko  uvjeren  o svojoj 
vrijednosti  i o svojem  pravu.  Milton  je  za  to  imao  pri- 
mjera kod  suvremenih  puritanaca,  u njihovoj  odvažnosti, 
ustrajnosti  i željeznoj  tvrdoglavosti.  Pravim  je  junakom 
„Izgubljenoga  raja“  preko  pjesnikove  volje  satana;  on 
ne  će  da  moli  za  milost,  pa  da  ju  i dobije,  s nova  bi 
otpao  od  Boga;  za  to  se  borba  izmedju  njega  i Boga 
nikada  ne  će  svršiti;  na  ljude  ne  mrzi  niti  im  zavidi, 
pače  ih  žali ; što  im  škodi,  to  biva  za  to,  što  hoće  da  se 
osveti  Bogu,  ali  to  dakako  ne  može. 

TI  Nizozemskoj  je  odlični  predteča  Miltonov  Joost 
van  den  Vondel;  razlog  otporu  njegova  Lucifera  je 
mržnja  na  ljude;  razlikuje  se  od  Miltonova  satane  tim, 
što  je  smion,  ohol  prije  pada,  nu  poslije  pada  je  malo- 
dušan,  očajan,  pa  se  dalje  bori  samo  iz  očajnosti,  a ne 
za  to,  što  je  uvjeren  o svojem  pravu  (upliv  katolicizma, 
kojemu  je  Vondel  naginjao). 

Francuski  je  pseudoklasicizam  znatno  sprječavao 
razvitak  demonskoga  pjesničtva ; Voltaire  se  je  primjerice 
rugao  Miltonov  u satani,  tvrdeći,  da  se  o đjavlu  može 
govoriti  samo  za  zabavu. 

Nijemci  su  se  prvi  riešili  toga  upliva,  premda  je 
Klopstock  stvorio  samo  površan  snimak  Miltonova  satane, 
a pisci  tako  zvane  Sturm-  und  Drangperiođe  izmislili  su 


ciele  legije  neznatnih  djavola.  Tek  Goetlieov  je  Mefisto- 
feles  genijalna  sinteza  svih  prvaka  komičnih  djavola. 
Kako  Faust  imade  dvojako  obilježje  (čovjek  i simbol), 
tako  je  i Mefistofeles  ovdje  djavao,  ondje  samo  simbol 
nekih  ljudskih  osobina,  ili  predstavnik  filozofskoga  sustava. 
To  je  duh  vječnoga  otpora,  sasvim  negativan,  potpu- 
noma zao,  bez  i jednoga  svjetlijega  traka  u značaju ; 
oštrouman  je,  dosjetljiv,  šaljiv,  pun  sofizma  i paradoksa; 
premda  je  svestrano  naobražen,  uviek  odaje  nagnuće 
k svemu  gnjusnomu  i trivijalnomu. 

Byronov  Lucifer  u ,,Kainu“  je  živa  opreka  Mefi- 
stova ; Byron  je  vidio  u satani  ohola  neodvisna  duha, 
koji  je  mislio,  da  je  dosta  moćan,  a da  podnosi  vlast 
nad  sobom;  podlegao  je  doduše,  ali  se  nije  predao; 
izgubio  je  raj,  ali  ne  žali  za  njim,  jer  je  u njem  kup- 
ljena sreća  ropskim  poniženjem;  on  smjelo  spočitava 
Stvoritelju,  da  je  njegov  svijet  loš,  razlog  njegovu  otporu 
nije  samoljublje,  već  najdublje  uvjerenje  o lošoj  uredbi 
svijeta;  Lucifer  je  buntovnički  kritičar,  koji  čezne  za 
drugom  boljom  svjetskom  uredbom.  Poput  Miltonova 
satane  on  ljubi  ljude,  svoje  naravne  saveznike  i drugove 
u nesreći;  ne  obsjenjuje  Kaina  ispraznim  obećanjima, 
već  ga  izkušava  istinom,  otvara  mu  oči,  pa  daje  pro- 
palici satanski  slabi  savjet:  „Razmišljaj  i trpi  !“. 

To  su  dvije  klasične  slike  demonskoga  pjesničtva, 
— Mefistofeles  kao  simbol  brutalnih  težnja  i strasti, 
s očitim  obilježljem  svoga  doba,  oštra  žučljiva  kriticizma 
francuskoga  prosvijetljenoga  stoljeća;  Lucifer  kao  pred- 
stavnik viših  idejalnih  ciljeva  i duševnih  težnja,  sa  obi- 
lježjem slijepe,  optimistične  vjere  u svemogućnost  ljud- 
skoga razuma.  Demonsko  je  pjesničtvo  u obje  ove  umo- 
tvorine polučilo  svoj  vrhunac  i svoj  dosadašnji  završetak. 


f Dr.  Gjuro  Pilar. 


U cvjetani  prosvjete  hrvatske  opet  je  uvenuo  divan  cvijet: 
dr.  Gjuro  Pilar,  sveučilišni  profesor  i član  jugoslavenske  aka- 
demije, izdahnuo  je  plemenitu  svoju  dušu  19.  svibnja  u Zagrebu. 
U njem  gubi  Hrvatska  jednoga  od  najboljih  i najnaobraženijih 
učenjaka,  vrla  rodoljuba  i plemenita  čovjeka.  Smrt  ga  je  poko- 
sila u najljepšoj  dobi,  u 47.  godini,  kad  se  je  domovima  imala 
od  njega  da  nada  zrelim  umnim  plodovima. 

Svršivši  nauke  u tudjini,  u Bruselju  i Parizu,  dodje  god. 
1870.  u Zagreb,  gdje  bješe  imenovan  pristavom  narodnog  muzeja, 
'lu  je  uredio  zbirke  geološke  i mineraloške,  pa  je  o toj  grani 
nauke  napisao  nekoliko  članaka  u »Viencu«.  Godine  1874.  bio 
je  imenovan  ravnateljem  geološkog  odjela  narodnoga  muzeja, 


a godine  1875.  postade  redovitim  javnim  profesorom  za  geolo- 
giju i mineralogiju  u hrvatskom  sveučilištu.  Kao  elan  naše  aka- 
demije napisao  je  mili  pokojnik  mnogo  učenih  rasprava,  koje  su 
u »Radu«  svjetlo  ugledale.  Bio  je  na  glasu  kao  izvrstan  pro- 
fosor  na  sveučijištu.  Resila  ga  je  ne  samo  izvanredna  revnost 
u vršenju  dužnosti,  nego  i svestrana  svjetska  naobrazba  uz 
duboku  učenost  svoje  posebne  struke.  On  je  oko  sebe  pri- 
kupljao mladje  sile  i prednjačio  im  marom  i zanosom  za  nauku. 
Tako  je  odgojio  čitav  niz  stručnjaka  i profesora  za  srednje  škole. 
Uz  mnoge  druge  stručne  radnje  i zvaniČne  dužnosti  počeo  je 
prije  dvije  godine  označivanjem  koordinata  glavnijih  mjesta  u 
Hrvatskoj.  Prekomjerni  taj  posao  bio  je  uzrokom  bolesti,  koja 
nam  ga  je  tako  rano  otela  znanosti  hrvatskoj. 

Već  početkom  prošle  godine  opažali  se  tragovi  boljetice 
na  pokojniku,  nu  on  je  sveudilj  svoju  službu  vršio,  dok  ga 
napokon  bol  ne  prisili,  da  zaište  dopust,  od  kojega  mu  je  bilo 
sudjeno  tako  malo  uživati. 

Lik  i životopis  njegov  donio  je  »Vienac«  godine  1889. 
u br.  41.  Vječna  slava  imenu  njegovu! 

Uredjuje  J.  i'asarić. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for. 

Rukopisi  se  ne  vraćaju. 


God.  XXV. 


Uspomeni  Jana  Kollara. 

■..-£3=3— • 


to  već  ljeta  zviezda  tvoja  sjaje 
Slavenskomu  nebu  sa  visina, 


^S*pPod  tim  svjetlom  brat  brata  poznaje, 
4#|r-  Slavskom  moru  kud  pukla  pučina, 
i Velikog  ti  srca  na  oltaru 
Ko  svjetiljka  bogu  posvećena 
Gorjela  je  u nebeskom  žaru 
Bol  i nada  svib  slavskib  plemena. 


Svježe  krvi,  nove  treba  spreme, 
Umorno  je  cielo  čovječanstvo, 
Slavenstvu  se  približilo  vrieme, 
Sveto  da  si  ispuni  poslanstvo: 
Da  milotom  srca  slavenskoga 
Leđno  lice  preobrazi  svietu, 

I vedrinom  svježeg  duha  svoga 
Pokaže  nam  nebeščansku  metu. 


Sto  je  ljeta  suza  i očaja 
Trebalo  nam,  da  shvatimo  tebe, 

Da  svetošću  tvojih  osjećaja 
Okupani  upoznamo  sebe: 

Obnovivši  veze  pokidane 
Slavenske  nam  prošlosti  daleke, 
Snažnom  stablu  da  smo  snažne  grane, 
Silnom  mora  pritoci  i rieke. 


Blago  tebi  u Slavenstva  raju, 
Apostole  sloge  svih  Slavena, 

Još  i danas  tvoje  nade  sjaju 
Na  oltaru  slavenskih  plemena. 
Hrvatski  ti  skromni  pjesnik  eto 
Slava!  kliče  iz  zahvalnih  grudi, 
Slavensko  jer  tvoje  geslo  sveto 
Hrvatsku  nam  iz  groba  probudi. 


Prvu  baklju  ti  u ruke  dade 
Svjetlonošam  našeg  preporoda, 
Nove  rodu  da  upale  nade, 

Da  mu  sine  svjetlo  i sloboda, 

I da  sretan  uz  slavensku  braću, 
Pozivu  si  uviek  vjeran  svomu, 
Primi  svoju  zasluženu  plaću: 
Svoj  da  bude  u svojemu  domu. 


c lovatv  Mzcznilović. 

Notturno. 


Napisao  Ksaver  Šanđor  Gjalski. 


(Sva  autorska  prava  pridržana.) 


(Nastavak.) 


;!#  cl  sada  je  često  i veoma  često  dolazila.  Kadkada 
» > se  desilo,  da  sam  milu  pojavu  u jeđaređ  pokraj 
^ sebe  našao. 

I baš  je  prava  rieč,  kad  kažem,  da  je  u 
jeđared  bivalo  svaki  put,  što  bi  došla,  dapače  obično 
onda,  kad  najmanje  pomišljah.  Naprotiv  opazio  sam,  da 
je  nikad  ne  bješe,  kada  iskah  i uđešavah  zgode  pa  tražili 
mogućnost,  da  mi  dodje.. 

Isto  mi  je  tako  jošte  nešto  smetalo.  Jednako  uviek 
odlučivah,  da  ću  je  pitati  za  odgonetku,  neka  mi  objasni, 
što  to  sve  znači,  jer  ma  koliko  mi  razum  govorio,  da  je 
sve  tek  halucinacija  u najvišem  stupnju,  ja  si  ipak  u 
drugu  ruku  ne  mogoh  protumačiti,  odkuda  onda  na  primjer 
onaj  cviet,  ona  krvava  mrlja,  — onaj  otvoreni  glasovir, 
najzad  svaki  susret  sam  po  sebi,  u kom  ne  gledah  tek 
prikazu  kakovu,  nego  posve  jasnu  pojavu,  slušah  rieči, 
razgovarah,  osjećah  dodire,  — a ma  sve  kao  u zbilji! 

Ali  ja  nikad  ne  dospjeh,  da  pitam.  Za  naših  skupnih 
časova  i ne  dosjetih  se  ovakovoj  namjeri,  pa  ako  sam  tek  i 
iz  najdaljega  i posve  tek  nejasno  slično  štogod  pomislio, 
svaki  put  je  minuo  skupni  čas  i — pojave  nestade. 

Jeđnoč  čitasmo  zajedno  od  nekada  nam  najmilijega 
pjesnika  Puškina. 

Ona  je  sjedjela  u dubokom  naslanjaču  pokraj  peći. 
Kod  toga  izpružila  nožice  11a  medvjedjem  krznu,  na  kom 
se  ja  smjestih,  pa  jednom  rukom  dragajući  joj  skute, 
držim  drugom  rukom  knjigu  i glasno  čitam. 

— Ah  to  je  krasno!  — klikne  kod  jednoga  stiha, 
gdje  pjesnik  žarko  izriče  ljubav  svoju,  pa  skoči  sa  stolice 
i pohrli  k svome  niskom  pisaćem  stoliću. 

— To  moram  da  zabilježim  u svoj  album!  — 
rekne,  zirnuvši  u mene  koketno. 

Tako  je  uviek  prije  običavala,  da  si  ispisuje  u posebni 
album  mila  joj  mjesta  iz  čitanih  knjiga.  Album  bio  je 
još  na  istom  mjestu,  gdje  i prije. 

— Gle  — tu  nema  crnila ! — rekne,  umočiv  uzalud 
u posušenu  tintarnicu.  No  — odmah  podje  u moju  sobu 
i donese  odanle  crnila,  pa  uzme  pisati  u album  iz  knjige, 
koju  sam  joj  morao  dati. 

— Pietanđo  ne  bi  išlo,  — jer  s ruskom  ortogra- 
fijom ne  stojimo  u najboljem  prijateljstvu!  — šaljivo 
rekne,  na  polak  okrenuta  k meni. 

Brzo  je  svršila  i na  kraju  dodala  dan  i sat  toga 
večera  sa  svojim  podpisom. 

— Je  li  dobro?  — upita  me  i pruži  mi  album.  I 
s nasladom  gledah  dragi  rukopis,  110  — tu  mi  dodje,  da 
sa  čudom  pomislim,  kako  je  to  moguće  bilo,  da  je 
pisala  — ona,  koja  je  mrtva.  Podignem  oči  — i vidim 
tek  njenu  pojavu  nejasnu  — gotovo  prozirnu. 


— Daj,  dušo,  daj  se  razjasni!  — kliknem  najvećim 
naporom,  no  — u taj  isti  čas  bio  sam  u sobi  sam.  Od 
nje  ni  traga.  A držim  u ruci  album,  čitam  netom  pisani 
jošte  nesuhi  stih,  poznajem  njezin  rukopis  — a ma 
isti  — isti  rukopis.  Otrčim  k svome  stolu,  potražim  njene 
listove,  sravnim  ih  s ovim  pismom  u albumu,  koji  pre- 
listam, pa  nađjem  i u njem  isti  — posve  isti  rukopis. 
Tako  sam  sjutra  radio  i sravnjivao,  tako  prekosjutra  • — a 
ma  svaki  put.  Uviek  isto  te  isto  pismo. 

Najzad  ipak  niesam  vjerovao  vlastitim  očima.  Za  to 
podjem  k susjedu.  Naravski  — niesam  htio  da  mu  izdadem 
tajne  svoje.  Bio  on  dobričina,  ali  velik  brbljavac  i uz  to 
još  — 0 kakim  transcedentalnim  pojavima  nije  ni  sanjao 
u svojoj  nedužnoj  duši. 

Pokažem  mu  kao  od  slučaja  album. 

— Dakle  nieste  se  još  uviek  primirili?  — bila  mu 
prva  rieč.  — Nije  to  dobro,  što  jednako  na  pokojnicu 
mislite,  i onda  — gotovo  ludo  je,  što  nosite  sobom  njene 
stvari  — pa  takove  još  stvari! 

— Ipak  je  nekako  laglje,  — odgovorim  mu  tobože 
kao  da  mislim  na  njegovu  primjetbu. 

— A zatim,  ima  upravo  prekrasnih  izvadaka  u 
albumu  ! — nastavim,  da  ga  najzad  upozorim  na  zadnji  upis. 

— Hm  — uzme  on,  da  lieno  gleda  na  papir.  — A 
to  ste  vi  pisali,  — ta  datum  je  od  skora,  — ali  — 
gle  — gle  — kako  ste  vi  to  sasvim  pogodili  rukopis 
pokojničin  — gle  čuda  l Kao  da  je  ona  pisala.  — Boga 
mi  — vi  ste  pogibeljan  čovjek,  — čim  tako  majstorski 
znadete  tuđji  rukopis  pisati.  Ha  — ha  — ha!  Ili  to 
učini  — gle  — Boga  mi  — to  je  tako  samo  moguće 
bilo,  što  voljeste  toliko  silno  pokojnicu.  — Da  — u 
ostalom  — ja  se  u to  ne  razumijem. 

Meni  je  dosta  bilo.  Sad  sam  znao,  da  me  oči  ne 
varaju  i da  je  rukopis  ,,njezin“.  Ostavim  naglo  dosad- 
noga susjeda  i vratim  se  kući. 

Od  onoga  puta  niesam  gotovo  više  dvoumio,  da  u 
mojim  doživljajima  ima  nešto  osobito  — neđokučno  — 
tajinstveno.  Sto  biva  sa  mnom?  Kako  da  je  drugačije 
moguće  protumačiti  cielu  stvar,  nego  li  da  napokon 
ipak  — no  da  — ona  dolazi  k meni.  — I sve  jača  i 
jača  bivaše  u mene  odluka,  da  se  objasnim  s njome.  No 
potrajalo  je  dosta  dugo,  da  mi  se  je  opet  javila,  jer 
obladala  je  mnome  neka  uzrujanost,  a kao  svagda  u takom 
stanju,  tako  i taj  put,  niesam  imao  prividjenja. 

Jedne  večeri  nakon  dana,  izpunjena  svega  dugo- 
trajnim filozofskim  studijama,  sjedio  sam  u knjižnici  svojoj. 

Upravo  položili  iz  ruke  Du  Prelovu  filozofiju  mistike 
i segnem  za  Goetheovim  Faustom,  što  mi  je  uviek  u 
dosegu.  U taj  se  isti  čas  vrata  tiho  otvore  i uniđje  ona 
u sobu. 


Br.  22 


343 


VIENAC 


Taj  put  je  imala  na  sebi  svoj  zimski  tamno  zeleni 
kostim  sa  bielom  šubarom  i isto  takim  krznom.  Cisto 
sam  mislio,  da  vidim  od  studeni  vanjske  osvježene  joj 
obraze.  I eutio  sam,  kao  da  od  nje  struji  mrzli  dah  iz 
vana. 

Ne  skidajući  kape  i ne  odloživ  mufa,  dade  mi  ejelov, 
iztrgne  mi  knjigu  iz  ruke  i izjavi  želju,  da  podjemo  u 
njezinu  sobu.  Kod  toga  se  je  Ijubko  smijala  i pravila 
obiestne  šale  o mojim  filozofima.  Meni  sune  kod  toga  odmah 
misao,  da  je  večeras  pitam  za  sve.  No  već  u sobi  njenoj 
zaboravio  sam  na  to,  dok  je  odložila  najprije  krzno,  a 
onda  pošla  u buđoar,  da  se  preodjene  u svoj  bieli  kućni 
kašmir,  ta  — nastade  onakav  blaženi  čisti  čas  ljubavi, 
u kojem  samo  čuvstva  mogu  svoje  slavlje  slaviti.  Zauzela 
je  svoje  obično  mjesto  u naslanjaču  pokraj  peći,  a ja 
sam  se  morao  smjestiti  u podnožju  na  međvjedjoj  koži, 
te  mi  je  glava  počivala  na  njenim  koljenima  a ruka 
njezina  šuljala  po  mojoj  kosi.  Bila  je  glavom  duboko 
naslonjena  u naslanjač,  pa  bi  se  od  časa  do  časa  pridigla 
i cielim  gornjim  tielom  prignula  do  mene,  da  sam  joj 
mogao  cjelivati  i kosu  i oči  i vrat  i ramenice,  što  su 
virile  medju  čipkama  i atlasom  naprsnice.  Onda  bi  uzela 
pričati  iz  sretnih  dana  naše  ljubavi,  — piičati  svojim 
ugodnim  duhovitim  načinom,  obasjavanim  odasvuda  i 
žarom  i tronućem. 

— Ah  — a sada!  — uzdahne  u jedared.  — Znam 
ti  želiš  — ti  se  kiniš  i mučiš,  što  sam  i kako  dolazim 
— ja  — koja  više  ne  živim.  Ti  u mene  ne  vjeruješ,  — 
plašiš  se  sam  od  sebe  i od  mene! 

— Jeleno,  kako  bih!  — kliknem. 

— Ne  taji,  jer  — za  mene  nema  više  granica  indi- 
vidualne osobe,  koja  znade  samo  za  misli  unutar  svoje 
pojave.  Tvoju  svaku  misao,  tvoj  svaki  osjećaj  u isti  mah 
znadem  i ja. 

— Dakle  daj  reci  — daj  se  razjasni  — dušo  moja! 

— Kako  si  izabrao  pravu  rieč!  — Ja  tu  bivam 

sada  samo  — voljom  tvojom  ili  bolje  s pomoću  tvoje 
volje,  koju  sam  si . još  za  života  svoga  — ta  znaš  one 
kobne  večeri  — silom  svoje  volje  osvojila.  U sviet  tvojih 
pet  ćutila  — tvojih  osjećanja  i fizične  tvoje  sviesti  ja 

ne  mogu  više  uljezti  bez  pomoći  tvoje.  Ali  ipak  — ne 

gledaš  me  tek  nutarnjim  djelovanjem  onih  stanica  mož- 
dana, što  čuvaju  uspomene,  niesu  tek  one,  koje  retinu 
očnu  pođražuju,  te  bih  ja  tu  bila  istom  kao  pusta  halu- 
cinacija. Sliku  moje  pojave  — i glas  — i sve  — pri- 
maju tvoja  osjećala  u istinu  posve  fizičkim  procesom. 
Voljom  bo  tvojom  i mojom,  što  sam  ju  u tvojem  orga- 
nizmu sačuvala,  struji  iz  periferije  atoma,  koji  se  drže 
na  okupu,  da  tvore  tvoju  pojavu,  toliko  dielova,  koliko 
je  potrebito,  da  nastane  za  tebe  u fizičkom  svietu  pojava, 
u kojoj  mene  gledaš. 

— Ah  kako  bi  to ! — glasno  joj  prekinem  govor. 

— Ha  — ti  ne  poimaš.  A ne  poimaš,  jer  ne  znaš, 
da  je  tu  najzad  sve,  — oko  tebe  — i najkraća  materija, 


samo  diete  tvoje  duše  i njezine  volje.  Slika  svieta,  što 
ti  gledaš  i poznaješ,  samo  je  tvoja  predočba,  a daje  ti 
ju  volja  tvoja.  Tom  voljom  gledaš  atome  u obliku  sunaca, 
zviezda,  cvieća  i mora,  pa  kao  što  ti  ta  svemogućnica 
volja  omogućuje,  da  vidiš  atome  u toj  slici,  tako  ti  ona 

sada  omogućuje,  da  nekoje  atome  gledaš  u obliku  moje 

pojave  — da  me  imaš  uza  se. 

— Ta  — onda  bi  duša  naša  bila  stvoriteljica ! 

— Pa  i jest  — u neku  ruku. 

— No  — dobro  — ti  ipak  po  tome  niesi  ona,  koju 
sam  prije  imao,  — gotovo  ti  si  drugi  individuum. 

— Ah  — individuum!  To  je  pojam  tvojih  fizičnih 
moždana.  Ja  nemam  istina  na  porabu  baš  onih  atoma, 
što  sam  ih  imala  za  života,  — ta  rekoh  ti,  da  postojim 

s pomoću  tebe.  Ali  — ti  vidiš,  da  sam  u đuševnosti 

ista  kao  i prije. 

— Istina  je  — to  može  biti  samo  s pomoću  tvoje  duše, 
koja  se  u tu  svrhu  gotovo  mora  da  dieli  u dva  bića,  od 
kojih  jedno  preuzimlje  u se.  sve,  što  se  mene  tiče.  U 
stanju,  u kom  se  nalaziš  i koje  te  je  daleko  odmaklo  od 
tvoga  normalnoga  fizičnoga  bivstvovanja  — u tom  stanju 
to  ti  je  moguće.  — Najzad  ne  gledaj  me  tako  zadivljeno. 
Ovo,  što  ti  govorim,  možeš  barem  približno  i donekle 
slično  svaki  dan  vidjeti' i u fizičkom  svietu  u stanjima, 
koja  se  pomalo  dotiču  transcedentnoga  svieta.  Zar  ti  se 
u snu  ne  dogadja  isto?  Ne  stvara  li  ti  duša  ondje  bića 
raznolika?  Ili  uzmi  pjesničko  stvaranje.  Zar  i ondje  ne 
mora  jedna  duša  misliti  i osjećati  govoriti  za  razne 
individue,  protivne  značaje,  davno  minule  pojave?  — 
Eto  — vidiš,  tom  snagom  tvoje  duše  može  nastati,  da 
ja  tu  stojim  i bivstvujem ! 

— Ali  — ah  — ta  onda  niesi  — nego  li  fantom  — 
niesi  nego  diete  moje  mašte  — mojih  živaca!  — kliknem 
čisto  razočaran.  — Tek  si  vizija  — halucinacija  — a ja 
sam  lud ! — 

— Oh  — što  govoriš ! Fantom,  koji  ti  cvieće  daje, 
koji  ti  piše,  — je  li  to  tek  vizija  ? Ja  sam  ista  — posve 
ista,  koja  i kakova  sam  bila  za  života  u duši  tvojoj,  — 
što  više  — sad  sam  baš  ona,  koja  bijah,  jer  u stanju,  u 
koje  te  postavih  voljom  svojom  i tvojom,  za  tebe  više 
nema  granice,  da  ne  uzmeš  i ne  previdiš  cielu  moju 
pojavu,  pa  baš  za  to  s pomoću  tvoje  pojave  ja  mogu  sve 
ono  i onako  činiti  u fizičkom  svietu,  kao  što  i prije. 

— No  dobro,  — - ali  to  ipak  nije  ono,  što  ja  mislim 
i što  čovjek  želi.  To  nije  nastavak  tvoje  individualnosti 
u pravom  smislu.  Napokon  to  je  samo  djelovanje  moje 
duše  — mojih  moždana,  — a kad  ti  prestanu,  prestati 
ćeš  dakle  i ti.  Ja  bih  želio  znati,  postojiš  li  jošte  kao 
individuum  na  drugom  svietu,  je  si  li  besmrtna  — kako 
— što? 

— Sve  me  pitaš  onako,  kako  možeš  pitati  kao 
čovjek  iz  fizičkoga  svieta.  Individuum,  drugi  sviet,  — 
sve  su  to  pojmovi  tvoje  fizičke  uredbe.  I ti  ne  možeš 
drugačije!  Baš  zato  ti  se  ne  mogu  objasniti  posvema. 

Dok  si  naime  sviestan,  ti  si  vezan  na  zakone  fiizične  i 
u mislima  svojim.  — as  toga  ne  bi  nikako  mogao 
ponjati  pravo  stanje.  Baš  zato  je  moguće  samo,  da  me 
vidiš  u predjašnjoj  fizičkoj  mojoj  pojavi. 

— No  — postojiš  li? 

— Rekoh  ti,  da  postojim  — evo  ovdje  po  tebi ! 

— No  — a da  li  nedvisno  od  mene? 

— Opet  pitanje  čovječje!  A i ne  bi  hasnilo,  druga- 
čije ti  kazati.  Istom  u sonambulnom  stanju  mogao  bi 
saznati  sve.  Ali  koja  ti  korist?  Uspomene  o tom  ne  bi 
mogao  prenieti  u sviestno  stanje,  a u koliko  bi  i mogao, 
ne  bi  opet  imao  umnih  pomagala,  da  to  izraziš  i da  si 
predstaviš,  jer  tvoji  pojmovi,  vezani  na  fiziologiju  i 
lizične  moždane,  mogu  izreći  samo  ono,  za  što  su  udešeni 
— a to  je  dapače  tek  najmanji  dio  ovoga  fizičnog 
svieta,  kome  pripadaju  i što  im  ga  priopćuju  posve  na 
svoju  istom  pet  nesavršenih  kukavnih  ćutila. 

— Dakle  ipak  — ti  jesi  još  na  drugom  svietu  — 
a da  te  ja  vidim,  — • od  potrebe  je  samo  moje  sudje- 
lovanje ! 

— Ti  uviek  jednako ! Prvi  — drugi  — treći  to  su 
pojmovi  tvojih  moždana.  Treba  još  samo,  da  me  pitaš, 
koliko  je  kilometara  udaljen  taj  drugi  sviet  — ili  je  li 
gore  ili  dolje  — i tako  dalje ! Ne  pitaj  za  to ! Sviet  jest 
jedan  — i baš  za  to  moguće  je  bilo,  da  sam  ja  svoju 
volju  za  fizički  stadij  toga  svieta  sačuvala  u tvojoj  realnoj 
pojavi  — u tvojim  moždanima,  naloživši  tebi,  da  ćeš  me 
dalje  vidjeti,  susretati,  ljubiti  — osjećati. 

— Taj  čin  ili  bolje  dio  moje  volje  mogao  se  sačuvati 
u fizičnom  svietu,  neodvisno  od  moje  fizične  pojave  i 
njezina  trajanja,  baš  kao  što  možete  na  primjer  sačuvati 
na  neorganskoj  tvari  čovječi  glas,  te  će  fonograf  nakon 
godina  i godina  dati  one  rieči,  one  zvukove,  kojih  je 


prvobitno  grlo  davno  nestalo.  Napokon  sve  ti  je  isto  i 
jedno  — i ljudska  volja  i ono,  što  zovete  električnom 
silom,  — sve  — sve  — jest  volja.  I kao  što  trebate,  da 
sačuvate  zvuk  ove  ili  one  rieči,  stanoviti  stroj,  tako  si  i 
ja  moradoh  osigurati  tvoje  moždane,  da  se  mogu  u 
fizičkom  svietu  pojaviti. 

— Ali  ti  više  činiš  — nego  li  tek  da  mi  se 
javljaš ! — prekinem  joj  govor. 

— U stanju,  u koje  te  svojim  nalogom  postavih  i 
u kojem  se  približuješ  stranama,  što  su  nad  periferijom 
tvojih  pet  fizičkih  osjećala,  — u tom  stanju  sve  je  to 
moguće  da  učinim  s pomoću  tvojih  meni  uzajmljenih 
organa,  — ah  — moguće  je  još  više  toga! 

— Što? 

— Ne  pitaj  više.  — Tvome  poimanju  uzke  su  gra- 
nice. Daj  pusti  ove  teške  misli.  Dolaze  ti  sve  — od  tih 
nesretnih  tvojih  knjiga.  Poljubi  me  radje! 

1 ona  ugasne  svieću.  Na  prozor,  nezaklonjen  zastorom, 
zalije  se  široki  bieli  val  mjesečine  i pokaže  se  vedro 
zimsko  nebo  sa  blieđim  svojim  plavetilom  i malenim 
bezbrojnim  zviezdama.  Po  granju  gologa  drveća  caklili 
se,  điamantni  rubovi  inja,  a u protivnom  kutu  sobe 
crvenilo  se  i žarilo  od  toplog  velikog  ognja  u kaminu, 
te  je  plamen  miljio  daleko  napolje  i obrubljivao  svojim 
svietlim  talasanjem  njezine  nožice,  ispružene  po  medvjedjoj 
koži.  Spustio  sam  se  na  tle  i obasuo  cjelovima  tu  bajnu 
sitnu  ljepotu. 

U jutro  se  na  istom  mjestu,  povaljen  pred  nasla- 
njačem,  probudim  od  sunčane  kasne  zrake,  što  mi  se 
ravno  u lice  piljila.  Nje  nije  više  bilo  uza  me.  Na 
medvjedjoj  koži  našao  sam  samo  rastepeno  biserje,  što 
je  nosila  uviek  oko  vrata. 

(Nastavit  će  se.) 


Ulomci  iz  „Slavy  dcera“  od  Jana  Kollara. 

Preveo  Stjepko  Španić. 


Uvod. 

cVfP  aJ  zemlja  pred  mojim  suznijem  okom, 

e)j|£s  Kolievka  negda  a sad  naroda  mojega  grob. 
Postani,  nogo ! sveta  su  mjesta,  kamo  god  kročiš, 
Tatranski  sine,  svoj  upri  k nebesima  gled. 

Ili  se  radije  k dubu  velikom  tamo  prisloni, 

Koji  no  prkosi  sad  pogubnom  vremenu  još. 

Gori  je  čovjek  od  vremena,  koji  je  željeznim  žezlom 
U tim  krajevima  tvoj  prignuo,  Slavijo,  vrat. 

Gori  od  biesnih  je  ratova,  divlji  od  groma  i ognja, 
Kad  zasljepljenik  koj’  gradi  svom  plemenu  zlo. 
Viekovi  davni,  ko  nojca  ležeći  okolo  mene, 

Krajino,  koja  si  nam  ujedno  slava  i rug! 

Od  Labe  izdajne,  pa  do  ravnina  nevjerne  Visle, 

I od  Dunava  sve  do  pjena  baltijskih  tja : 

Gdje  se  nekoč  ozivo  milozvučni  jezik  Slavena, 

S udarca  krivnje  sad  sasma  je  postao  niem. 


A tko  se  ogrieši  griehom,  koji  vapije  knebu? 
I tko  ljudstvo  sve  naroda  obruži  tog? 

Stidi  se,  zavistna  ti  Tevtonijo,  susjedo  Slave, 
Tvoje  su  ruke  broj  krivda  počinile  tih. 

Nigda  dušmanin  nije  toliko  prolio  krvi 
Koliko  Niemac,  kad  Slavi  je  snovao  smrt. 

Tko  je  vriedan  slobode,  tuđju  cieniti  znade, 
Onaj  pravi  je  rob,  komu  su  robovi  slast. 

Ili  ruke  ii’  jezik  tko  u okove  veže, 

Tudje  ne  štujuć  taj  jednaki  počinja  grieh. 

Priestole  koji  je  rušio,  zalud  lievao  krvcu 
Rata  nesrećnog  luč  noseći  svijetom  tim : 

Bio  to  Got  ii’  Skita,  taj  je  zaslužio  ropstvo, 

A ne,  primjerom  koj’  rulji  je  hvalio  mir. 

Kud  ste  se  djeli  sada,  Slavena  narodi  mili, 
Koji  ste  Pomorje  tam.  Salu  ispijali  fuj  ? 

Tihane  grane  Srba,  Obođrita  potomci, 

Vilaca  gdje  ste  rod,  Ukara  unuci  gdje? 


Br.  22 


V I E N A C 


345 


Na  desno  u šir  gledam,  na  lievo  upirem  oči, 

Slavu  u Slaviji  moj  zalud  iziskuje  gled. 

Beci  mi  njihov  hrame,  drvo,  pod  kojim  žrtve 
Davnim  bozima  tad  oni  su  žgali  i kries: 

Gdje  su  narodi  ovi,  njihovi  knezovi,  mjesta, 

Koji  života  žar  sjeveru  podaše  tom? 

Kukavnu  jedni  Evropu  upoznaše  s jedrom  i veslom 
Tako  otvorivši  njoj  k bogatim  obalam  put. 

Drugi  su  sjajnu  kov  iz  dubina  kopali  rudnih, 
Bogovom  više  u čast,  nego  li  Ijudem  u diel. 

Drugi  ratarom  pokazaše,  kako  oštrim  se  ralom 
Brazdi  neplodno  tlo,  zlatni  da  urodi  klas. 

Lipe  su  saditi  znali,  sveto  Slavino  drvo, 

Mirnijeh  cesta  duž,  da  bi  im  davale  hlad. 

Sinove  nauči  muž  trgovat  i graditi  mjesta, 

Žene  su  kćeri  pak  platno  naučile  tkat. 

Majstorski  narode,  kakovu  za  to  hvalu  imadeš? 
Gnjusna  grdnja  i rug  razdiru  vijenac  tvoj. 

Kao  što  kradljive  pčele  zbog  meda  grnu  u tudje 
Ulište,  noseći  tim  djeci  i materi  smrt: 

Tako  je  i tuj  gospodar  rob,  a lukavi  susjed 
Došav  u krajeve  te  lancem  mu  ovio  vrat.  , 

Gdje  je  zčlenih  u gajevih  Slavenka  pjevala  pjesme 
Od  nieme  buke  je  već  umuko  pjevački  glas. 

Gdje  su  od  mramora  stali  gromovnog  dvori  Peruna, 
Nevolja  gradi  sad  staje  od  stupova  tih. 

Gdje  je  staroslavna  k nebu  Arkona  visila  tjeme, 
Ondje  nogom  tudj  drobi  joj  odlomke  gost. 

Ovdje  povjestne  Retre  razvaljeni  hramovi  tuže, 
Gušter  i zmija  sad  riju  gnijezdo  si  tuj. 

K braći  kad  Slavin  sin  u ove  krajeve  dodje, 

Ne  pozna  njega  brat,  ne  stište  ruku  mu  on. 

Bieč  ga  tudja  zarazuje  s usta  i lica  slavenskog, 

Laže  Slavena  mu  gled,  prevarom  smeta  mu  sluh. 

Duboko  utisnu  Slava  znamen  sinovom  svojim, 

Mjesto  i vrieme  već  ne  će  izbrisat  ga  moć’. 

Ko  dvije  rieke,  jedno  kad  ih  već  korito  spoji, 

Po  dugom  tieku  još  boja  ih  dieliti  zna: 

Tako  i ove  narode  nasilnom  smiešane  vojnom 


Luči  očito  još  dvojaki  život  i sad. 

Ipak  odrodjeni  često  sami  sinovi  majku 
Svoju  pogrdjuju,  klet  ližući  maćubin  bič. 

Niesu  životom  Slaveni,  niti  su  lukavi  Niemci, 

Ko  netopiri  tek  imaju  od  svega  pol. 

Tako  se  gniezdi  u krajevih  osmansko  pleme  helenskih 
Gore  na  olimpski  vrh  konjski  zabodavši  rep. 

Tako  Evropljanin  dva  je  Indom  srušio  svieta 
Otev  zbog  obrazbe  njim  krepost  i jezik  i kraj. 

Naroda  nesta  i slave,  s jezikom  bogovi  tuj  su 
Propali,  prirode  tek  osta  nepromienjen  lik. 

Sume,  rieke  i mjesta  zadržaše  slavensko  ime, 

U njih  tielo  je  još.  Slavin  ih  ostavi  duh. 

Oj  tko  će  doći,  od  sna  da  grobove  probudi  živog? 
Vriednog  potomka  tko  k domu  će  privesti  moć’? 

Tko  će  nam  reći  mjesto,  Milidub  gdje  je  za  narod 
Prolio  negda  krv,  i tuj  mu  spomenik  dić’  ? 

Gdje  je  protivnik  novosti  branec  prostotu  otaca 
Boreć  se  Slavima  viek  slavenski  sborio  Kruk  ? 

K’  gdje  je  viteški  kreto  u kreševu  Bogislav  mačem, 

A kad  je  nastao  mir.  s narodom  pravedan  bi? 

Nema  ih  više  ! sa  škripom  lomi  junačke  kosti 
Tvrdi  orača  plug  surovog  njihove  sad. 

Gnjeve  se  njihove  sjene  na  ništetnost  dvaju  vremena, 
Vije  u magli  se  tek  uzdah  ruševina  tih. 

Uzdah  se  vije,  što  je  sudbina  na  odmazdu  spora, 

Pa  krv  unuka  tuj  gnjije,  a mieša  se  tam. 

U tog  bi  moralo  biti  ledeno  k narodu  srce, 

Tko  ne  bi  plakao  tuj  ko  da  je  dragin  mu  grob. 

Ipak  umukni  tugo,  u budućnost  pogledaj  skoru, 

Misli  oblačke  tvoj  vedri  nek  rasprši  zor. 

Nevolju  kleti  u nesreći  najveća  nevolja  to  je, 

Bolje  je,  da  ti  čin  neba  umiruje  gnjev. 

Nade  ne  cvatu  iz  suza,  nego  iz  marljive  ruke, 

Tako  može  i zlo  stvorit  se  dobrijem  još. 

Jedan  se  narod  zavesti  može,  al:  ne  čovječanstvo, 
Zabluda  jednih  zna  često  koristiti  svim. 

Vrieme  sve  mienja,  ono  i istinu  k pobjedi  vodi, 
Griešnih  viekova  što  jedan . će  soriti  tren. 


XII. 

Ljubav,  i to  prava,  a ne  bajna 
Nigda  sama  svietom  ne  bodi, 

Ko  od  majke  s nje  se  narodi 
Pravednost  i krepost  Veličajna. 

Kud  joj  krene  nevinost  otajna, 
Nauk,  čast  i moć  je  sprovodi, 

A što  može  njoj  da  ugodi 
Više,  nego  milovanja  tajna? 

Na  licu  joj,  — košto  rosa  čista 
U ružice  krasne,  proljetne,  — 
Nada,  radost  svom  ljepotom  blista. 

Ljubav  klica  velikih  je  čina, 

Tko  ljubio  nije,  ne  može 
Znati,  što  je  rod  i otačbina. 

XXXVIII. 

To  je  ona  veleslavna  Praga, 

Ti  zidovi,  djelo  divovsko, 

Ono  mjesto  Ceha  kraljevsko, 
Krasno  kao  Slave  kćerka  draga ; 


Tamo  grob  je  Otokara,  Braga, 
Vojtjeba  i Vlaste  — onamo 
Most  je  Karlov,  djelo  majstorsko, 
Gdje  pjevaše  Muza  biedna,  naga. 

Već  ugasnu  sjaj  tvog  žezla  zlatna, 
Mač  otupi,  pred  kim  nekada 
Tresao  se  Balt  i Rim  i Tatra. 

Ipak  Slave  bit  ćeš  vječnim  hramom, 
I Niemcima  divna  nuzljuba, 
Pobjednica  u premoćtvu  samom. 

XL. 

Slavijo,  oj  zemljo  krasna,  mila, 
Slatki  zvuče  gorkih  spomena, 
Rastrgana  stoput  na  ništa, 

Oj  odsele  da  bi  častna  bila! 

Od  Urala  do  tatranskog  b'ila 
U pustinjab,  od  ekvatora 
Do  sunčanog  tamo  zalaza 
Ti  si  mi  se  silna  raširila. 


Podnesla  si  i mnogo  viekova 
Preživjela  krivde  dušmanske 
I neharnost  vlastitih  sinova. 

Dok  su  drugi  do  priestolja  svoga 
Lako  došli  — ti  se  podiže 
Na  ruinah  kroz  stoljeća  mnoga. 

XLI1. 

Suzemljaci,  braćo,  sve  imamo. 

Moji  dragi,  meni  vjerujte, 

Po  čemu  se  rnedju  velike 
I narode  zrele  ubrajamo. 

Pod  nama  je  zemlja,  more  tamo, 
Zlato,  srebro,  ruke  vještačke, 

Rieč  i pjesme  slatke,  vesele  — 
Prosvjete  i sloge  nema  samo ! 

Nju  nam  dajte  s dubom  sveslavosti, 
Aj  i narod  ćete  vidjeti, 

Kakvog  nije  bilo  u prošlosti. 

U sredini  izmed  Grka,  Brita, 

Naše  će  se  ime  blistati 
Povrh  neba  zviezđama  pokrita. 

XLYII. 

Kad  bi  duh  moj  tako  moćan  bio, 

I slavenski  kad  bi  rodovi 
Bili  zlato,  srebro,  kovovi, 

Jedan  kip  bih  iz  njih  sviju  slio. 

Od  Rusa  bih  glavu  sačinio. 

Od  Poljaka  trup  pak  čitavi, 

A od  Ceha  ruke  vještački, 

Od  Srba  bih  noge  načinio: 

A ostale,  Vinde,  Lužičane, 

Rod  Hrvata,  Sleze,  Slovake. 

U oružje  te  bih  slio  grane. 

Kleknuti  bi  mogla  pred  tim  kipom 
Sva  Evropa  • — ta  nad  oblake 
Uzvišen  bi  makno  zemlju  hipom. 

LVU. 

Sada  vičem,  zborili  tek  dosele, 
Raskidani,  vama,  Slaveni! 

Bud'mo  cielost,  a ne  dielovi, 

Ili  ništa  ili  sve  odsele. 

Narodom  vas  golubinjim  vele, 
Golubovi  jesu  takovi 
Svoja  jata  vjerno  ljubeći, 

U tom  eto  mudrosti  vam  eiele : 


Slaveni,  oj  uda  razlomljena ! 
Sjedinjene  sile  djeluju, 

Dok  rijeka  sahne  razlivena; 

Slaveni,  oj  rode  mnogoglavi! 

Mudri  smrti  gore  ne  znaju, 

Nego  život  gnjili,  tašti,  tavni. 

LXIX. 

Sto  će  biti  od  nas  za  sto  ljeta? 
Sto  će  biti  s eiele  Evrope  ? 

Slavski  život  sve  će  krajeve 
Da  potopi  širom  ovog  svieta; 

A taj  jezik  ropskoga  izmeta  — 
Kako  no  ga  Niemac  nazivlje  — 
Puniti  će  sjajne  dvorove 
Pa  i usta  protivnika  kleta : 

Znanosti  će  slavskom  teći  vodom, 
Nad  Senom  će,  Labom  postati 
Kroj,  običaj,  pjesme  naše  modom; 

Oh  u ono  da  se  rodili  doba, 

Kad  će  Slaven  svietom  vladati, 

II  da  mi  se  ustat  tad  iz  groba! 

LXXIV. 

Pod  lipom  me  angjeo  njihao, 

Dok  sam  bio  malo  djetence, 

Oj  spomeni ! — pod  njom  najradje 
Kao  dječak  ja  sam  se  igrao. 


Cosmopolis. 

Roman,  napisao  ga  Paul  Bourget. 


Pod  lipom  sam  srećan  milovao 
Najkrasnije  Slave  djevojče, 

Pod  njom  sam  se  — ljute  nesreće! 
Sa  ljubavi  kratkom  rastajao. 

Pod  lipom  mi  Muze  liru  dale, 

Ove  pjesme  s njenih  grančica 
Kao  lišće  k meni  su  padale. 

I pod  lipom  mene  ukopajte, 

Ali  na  grob  mjesto  kamena 
Slave  drvo  zasaditi  dajte! 

LXXX. 

Slavska  braćo  i vi  sestre  slatke, 
Sto  ste  žive  jošte  na  zemlji, 

Čujte  voljni,  vama  kazati 
Želim  ove  još  nauke  kratke : 

Čuvajte  se  one  ceste  glatke, 

Sto  ju  djavo  protko  mrežami, 
Izdajnike  tek  da  uhvati 
A u pandže  svoje  gorkoslatke. 

Ajte  amo,  primjer  ću  vam  dati, 
Ajte  k dobrim,  ajte  k lukavim : 
Učite  se  rod  svoj  milovati; 

Tatre  jav’te  Crnoj  gori  tako, 
Krkonoše  visom  uralskim  : 

Vjernim  nebo,  izdajicam  pako ! 


(Nastavak.) 


I onaj  čas,  kad  je  Plorent  stupio  u atelier,  posve- 
ćivaše slikar  tomu  poslu  svu  pažnju,  te  nije 
čuo,  kako  su  se  vrata  otvorila,  kao  što  nije  čula 
ni  gospodja  Steno,  koja  je  pušila  cigarete,  izva- 
livši se  lijeno  na  divanu,  tako  sretna  sa  svojim 
na  po  zatvorenim  očima,  uprtim  u čovjeka,  kojega  je 
ljubila ! Lincoln  nasluti  tek,  da  je  netko  tu,  videći  pro- 
mjenu na  Albinu  licu.  — Bože.  Ali  je  bila  blijeda  ovog 
jutra,  sjedeći  nepomično  na  velikom  naslanjaču  s grbom 
na  naslonu  od  izdjelana  drva,  na  rukama  kao  da  su  joj 
se  žile  stegnule,  usta  tako  gorka,  a oči  tako  duboke  u 
svojem  ukočenom  pogledu ! ...  Je  li  pogadjala,  što  ipak 
nije  mogla  znati,  da  joj  se  njezina  sudbina  približava 
s ovim  došljakom,  što  je  unišao  u atelier,  pa  pošto  ga 
je  pred  četvrt  sata  ostavio,  morao  je  sad  opravdati  svoj 
povratak  kakom  izlikom : 

— Ja  se  vraćam,  reče  on,  — zaboravih  te  pitati, 
Lincoln,  lioćcš  li  konačno  da  kupiš  ona  tri  Arđeina 
dessina  uz  cijenu,  pod  koju  se  nude  . . . 


— Za  što  mi  niste  o tom  govorili  jučer,  moj  mali 
Linco  ? — prekine  grofica.  — Jutros  sam  vidjela  Arđeu. 
Mogla  sam  od  njeg  saznati  zadnju  cijenu  . . . 

— To  je  još  trebalo,  — odgovori  Maitland,  smijući 
se  vrlo  glasno.  — Ta  on  ne  priznaje,  da  ima  te  dessine, 
draga  dogaresso  ...  Oni  pripadaju  seriji  dragocjenosti, 
što  ih  je  brižno  izvukao  iz  našastara  svojih  vjerovnika  i 
smjestio  svakuda  pomalo  . . . Ima  ih  kod  sedam,  osam 
starinara,  pa  možemo  dočekati,  da  će  za  deset  godina 
svi  cockneyi  iz  moje  zemlje  biti  primani  s dosadnom 
izrekom : — To  je  iz  palače  Castagna.  Kupio  sam  to 
onako  ispod  ruke  ...  — I kako  će  zamamno  zvučiti  ta 
izjava,  izuštena  stanovitim  žmiganjeiu  očiju ! . . . 

On  sam  žmigne  okom,  oponašajući  jednog  od  naj- 
slavnijih prodavača  starina  u Rimu,  s neprispodobivim 
onim  darom  oponašanja,  koje  odlikuje  sve  negdašnje 
posjetnike  pariških  ateliera. 

— Za  sad  su  ta  tri  dessina  u nekog  kramara  Ba- 
buina  i posve  autentična. 

— Osim,  ako  ih  ne  izđađu  za  Yinci-jeve,  reče  Florent, 
jer  Leonardo  bijaše  lijevak,  a na  njima  su  hackure  nači- 
njene s lijeve  na  desnu  stranu  . . . 

— I vi  mislite,  da  se  Ardea  ne  će  sa  mnom  nago- 
diti ? . . . uze  opet  grofica. 

— Niti  s vama  . . . reče  slikar.  — Imao  je  obraza 
sinoć,  kad  ih  pred  njim  spomenuh,  te  me  je  zapitao  za 
adresu,  da  ih  ide  pogledati  ... 

— A kako  ste  onda  doznali  za  njihovo  vrelo?  — upita 
gospodja  Steno. 

— Obratite  se  onamo,  — reče  slikar  pokazujući 
vrškom  svojeg  kista  na  Cbaprona.  — Kad  treba  obogatiti 
zbirku  njegova  starog  Maitlanda,  onda  je  on  veći  trgovac 
od  svib  trgovaca.  Njemu  oni  sve  kažu  . . . Bio  Vinci 
ili  ne,  čista  je  lombardska  manira.  Kupi  ih.  Fale  mi. 

— Bit  će  dakle,  — - odgovori  Florent.  — Grofice . . . 
Contessino  . . . 

I on  pozdravi'  gospodju  Steno  i njezinu  kćer.  Majka 
mu  se  najljepše  nasmiješi.  Ona  ne  bijaše  onakva  Ijfibavca, 
kojoj  su  dobri  prijatelji  njezina  ljubavnika  vazda  nepri- 
jatelji. Ona  ih  naprotiv  obavijaše  obilnom  i sretnom 
simpatijom,  što  ju  je  u nje  budila  ljubav.  Uz  to  bijaše 
previše  oštroumna,  da  ne  bi  bila  osjetila,  kako  Florent 
odobrava  njezinu  ljubav,  kako  god  se  je  to  nevjerojatno 
činilo.  Naprotiv  se  ocrtavala  silna  odvratnost,  koju  je 
Alba  osjećala  u taj  čas  za  sumljive  spletke,  u suhosti, 
kojom  je  nagnula  neprijazno  svoju  glavu,  da  odgovori 
na  pozdrav  mladog  čovjeka,  koji  to  i ne  opazi.  Bio  je 
presretan,  što  se  je  uvjerio,  da  ovdje  nisu  čuli  svadje. 

— Do  sjutra  ne  će  nitko  ubavijestiti  Lincolna,  — 
mišljaše  on  silazeći  opet  stubama.  — Ovaj  kup  dessina 
genijalna  je  bila  misao,  da  pokaže  moj  mir  . . . Sad 
treba  da  nadjem  dva  oprezna  svjedoka  . . . 

Florent  bijaše  vrlo  razborit  čovjek,  koji  je  vazda 
imao  potpunu  ispravnost  uma.  kad  se  nije  radilo  o pre- 
tjeranom njegovu  prijateljstvu  prema  šurjaku.  Imao  je 
onu  snagu  posmatranja,  običajnu  osobama,  u kojima  se 
osjetljivo  samoljublje  jako  potreslo.  On  odgodi  taj  teški 
izbor  na  kasnije  i podje  na  doručak,  kao  da  se  nije  ništa 
dogodilo,  u restaurant,  gdje  su  ga  čekali.  Jamačno  nije 
njegov  susjed,  jedan  francuski  diplomat,  koji  je  boravio 
u Monakovu  i prolazio  Rimom,  odgovarajući  na  njegova 
pitanja  o najnovijim  Lenbachovim  portretima,  posumnjao, 
da  tome  mladomu  mirnomu  čovjeku  s podsmijehom  na 
ustima  lebdi  nad  glavom  može  biti  smrtna  afera.  Odla- 
zeći s tog  doručka  odluči  Florent,  pošto  je  prije  u misli 
obašao  desetak  svojih  znanaca,  da  će  prvi  korak  pokušati 
kod  Dorsenna.  Sjeti  se,  kako  ga  je  otajno  romancier 
obavijestio,  a bio  je  uvjeren  o njegovu  prijateljstvu  prema 
Maitlandu,  koje  je  dokazao  jednim  svojim  rječitim  člankom. 
Uz  to  mišljaše,  da  je  do  ušiju  zaljubljen  u Albu  Steno. 
To  bijaše  još  jedna  vjerojatnost,  da  će  Dorsenne  mučati. 
On  ne  će  ništa  kazati  o sukobu,  pri  kojem  će  se  stalno 
spominjati  ime  grofičino,  ako  se  za  nj  sazna.  Bilo  je 


previše  jasno,  da  Gorka  i Obapron  nemaju  nikakova 
izravnog  uzroka,  da  se  svađe  i tuku.  Iz  svih  tili  razloga 
pozvoni  Obapron  na  vrata  Julienova  stana,  oko  dva  sata 
i po,  to  jest  puna  tri  sata  iza  nerazborite  svadje  u hodniku. 
Ovaj  bijaše  kod  kuće,  zabavljen  posljednjom  korekturom 
svojeg  djela  Poussiere  d1  idees.  Povjerenje  njegova  posjet- 
nika  zabuni  ga  tako,  te  su  mu  ruke  drhtale  pri  redanju 
razbacanih  papira.  Sjetio  se,  kako  je  Boleslav  sjedio  na 
tom  istom  divanu,  u isto  doba  dana,  četrdeset  osam  sati 
prije  toga.  Kako  će  se  drama  pospiješiti,  ako  taj  obsjeđ- 
nuti  podje  njezinom  kolotečinom ! Osjećao  je  dobro,  da 
mu  šurjak  Maitlandov  nije  svega  kazao. 

— Ta  to  je  absurdno,  klikne  on,  — to  je  divljaštvo 
i ludost ! . . . Molim  vas,  vi  se  ne  ćete  tući  poradi  raspre, 
kakova  je  ta,  koju  mi  pripovjeđiste  ? Razgovarali  ste  se 
na  jednom  uglu  pločnika.  Kazali  ste  nekoliko  življih 
riječi  i onda  eto  odmah  svjedoci  i dvoboj  . . . Idite ! 
To  je  ludo  ! 

— Zaboraviste,  da  sam  ja  pogriješio,  dignuvši  svoju 
batinu  na  nj,  — upade  mu  Florent  u riječ,  — pa  kad 
on  hoće,  da  to  popravim,  ja  sam  mu  dužan  . . . 

— I vi  mislite,  reče  spisatelj  — da  će  se  galerija 
zadovoljiti  s ovim  razlozima?  Umišljate  sebi,  da  se  ne 
će  stati  tražiti  tajne  poluge  tomu  sukobu?  Poznam  li  ja 
donekle  ženu?  . . . Zapamtite,  da  vas  ja  ne  ispitujem, 
držim  se  onoga,  što  mi  povjeriste.  Ali  svijet  je  svijet  i 
vi  ne  ćete  izmaći  njegovu  tumačenju  . . . 

— Upravo  za  to  vas  zamolili  potpunu  diskreciju, 
odgovori  Florent,  — i za  to  đodjoh  vas  prositi,  da  mi 
budete  svjedokom  . . . Nema  nikoga,  u koga  bih  imao 
toliko  povjerenja,  koliko  u vas.  To  je  jedini  uzrok  mojemu 
koraku  . . . 

— Hvala  vam,  reče  Dorsenne.  — Krzmao  je  časak. 
Onda  mu  se  u misli  iznenada  ukaza  slika  Albina,  koja 
ga  je  progonila  od  sinoć.  On  se  sjeti  mrklog  straha,  što 
ga  bijaše  zatekao  u očima  mlade  djevojke,  onda  one 
olakšice,  kad  se  je  njezina  mati  nasmiješila  u isti  čas 
Gorki  i Maitlandu.  Sjeti  se  bezimenih  listova  i one  tajin- 
stvene  mržnje,  koja  je  lebdila  nad  gospođjom  Steno.  Ako 
se  sazna  za  tu  kavgu  izmeđju  Boleslava  i Florenta,  nema 
sumnje,  da  će  se  svuda  pripovijedati,  kako  se  Florent 
bije  za  svojeg  šurjaka,  a radi  grofice.  Još  je  manje 
sumnje,  da  će  za  tu  priču  doznati  uboga  contessina.  To 
bijaše  dosta,  da  spisatelj  odgovori : 

— Pa  dobro.  Primam.  Bit  ću  vam  svjedok.  Ne 
zahvaljujte  mi  sad  vi.  Izgubit  ćemo  skupocjeno  vrijeme. 
Treba  vam  drugi  svjedok.  Na  koga  ste  mislili?  . . . 

— Ni  na  koga,  odvrati  Florent.  — Priznajem,  da 
sam  računao  na  vas,  da  mi  pomognete  . . . 

— Stvorimo  listu,  reče  Julien,  — to  je  najbolje 
sredstvo,  pa  ođlupimo  . . . 

Dorsenne  napiše  nekoliko  imena  i oni  stadoše  zaista 
lupiti,  po  onom  izrazu  i to  tako  savjesno,  te  su  iza 
točna  ispita  zabacili  sva  imena.  Bili  su  tako  zatrpani 


348 


V I E N A 0 


Br.  22 


kao  i prije,  kadno  oči  romancierove  sijevnuše  i on  klikne, 
dodavši  naglo : 

— Koja  misao ! Ali  da,  to  je  misao ! . . . 

— Poznajete  li  markeza  de  Montfanon?  . . . zapita  on 
Plorenta. 

— Jeđnorukog?  . . . odvrati  taj.  — Vidio  sam  ga 
jednom  zgodom,  kad  se  otkrivao  spomenik,  koji  dađoh 
podignuti  francuskomu  Svetom  Ljudevitu  . . . 

— Govorio  mi  je  o tome  . . . reče  Dorsenne.  — Za 
jednog  od  vaših  rodjaka,  zar  ne? 

— Oh!  jednog  bratića,  odgovori  Florent,  — kape- 
tana Florenta,  koji  je  pao  u grabi  pred  Kimom  . . . 

— Sad  smo  spaseni,  reče  Dorsenne  tarući  rukama. 
— Montfanon  će  vam  biti  svjedok.  — Iznajprije  to  je 
stari  mejdandžija,  dok  ja  još  nisam  bio  na  bojištu.  To 
je  vrlo  važno.  Vi  poznate  onu  slavnu  riječ:  ne  ubijaju 
ni  mačevi  ni  pištolje,  nego  svjedoci  ...  Pa  onda,  ako 
bude  trebalo  stvar  urediti,  on  ima  drugačiji  ugled,  nego 
vaš  sluga  . . . 

— To  je  nemoguće,  reče  Chapron,  marquis  de 
Montfanon!  ...  On  ne  će  nikad  htjeti.  Ja  ne  postojim 
za  nj  1 

— Vidjet  ćemo  to,  klikne  Dorsenne.  — Pustite, 
da  ja  idem  u svoje  ime,  a poslije,  ako  pristane,  možete 
vi  u svoje  . . . Samo,  nemamo  odviše  vremena.  Ne  mičite 
se  od  kuće  do  šest  sati.  Ja  ću  već  znati,  šta  mi  je 
raditi. 

Ako  je  spisatelj  pokazao  u prvi  čas  veliko  uzđanje 
u uspjeh  svojeg  čudnog  pokušaja  kod  starog  prijatelja, 
pretvori  se  to  uzdanje  u posve  oprečno  mnijenje,  kad  se 
je  za  po  sata  našao  pred  kućom  markeza  Claude-Fran^oisa, 
koja  bijaše  na  jednom  od  najčasnijih  mjesta  u Kimu,  na 
samom  Kapitolu,  na  uglu  ulice  della  Oonsolazione 
(Utjehe),  s belvederom,  s kojeg  se  raskrivao  divan  pogled 
na  drevni  Forum.  Koliko  je  puta  u šest  mjeseci  dolazio 
Dorsenne  ovamo,  k tom  ostanku  života,  gdje  je  ponir'ala, 
gdje  se  je  utapala  tugaljivost  u dubokom  čuvstvu  pro- 
šlosti, da  promatra  tragičnu  i sjajnu  panoramu  s ovog 
obzorja  povjesti ! I na  glas  osamljenika  dizali  se  skršeni 
stupovi,  ponavljali  se  razvaljeni  hramovi,  čistila  se  tratina 
na  triumfatorskoj  cesti.  Kad  bi  progovorio,  prikazala  bi 
mu  se  strašna  epopeja  rimske  legende,  istumačena  od 
onoga  gorljivog  kršćanina,  u mističnom  osjetu  provid- 
nosti, koju  zaista  sve  razglašuje  na  ovome  trgu,  gdje 
Mamertinska  tamnica  priča  o parnici  svetog  Petra,  gdje 
trijem  Faustinskog  hrama*  pritište  krov  crkve  svetog 
Laurencija  in  Miranda,  gdje  se  diže  sveta  Marija  Oslo- 
boditeljiea  na  trgu  Vestina  hrama  — „Sancta  Maria 
libera  nos  a poenis  inferni“ 1 — dodavao  bi  uvijek 
Monttanon,  kad  bi  o njoj  govorio,  pa  bi  pokazao  Titov 
luk,  koji  priča,  kako  se  je  ovršilo  proroštvo  Gospodovo  o 
Jerusalimu,  kako  Konstantinova  bazilika  razglašuje  triumf 

1 »Sveta  Marijo,  oslobodi  nas  kazna  pakla«. 


.Krsta,  dok  se  kroz  lugove  na  Palatinu  ukazuje  sjena 
ženskog  samostana  nad  razvalinama  stanova  Caesara 
gonitelja.  A dolje,  u dnu,  ocrtava  se  kriva  crta  Collos- 
seuma,  opominjući  na  devedeset  tisuća  gledalaca,  što  su 
došli  da  gledaju  patnje  mučenika!  . . . Take  bijahu  prikaze, 
sred  kojih  življaše  nekdašnji  papinski  zuav.  Pritištući  na 
puce  zvonca  u trećem  katu,  govoraše  Julien  u sebi' 

— Ja  sam  luda,  što  dolazim  da  nešta  takovo 
ponudim  ovakomu-  čovjeku.  Ipak  se  ne  radi  o tome,  da 
bude  svjedok  u običnom  dvoboju,  nego  da  se  ravno 
zapriječi  dogadjaj,  koji  bi  najprije  mogao  života  stajati 
dvojicu  ljudi,  onda  poštenja  gospodju  Steno,  a najposlije 
pokoja  tri  nedužne  duše,  gospodju  Gorka,  gospodju 
Maitland  i moju  malu  prijateljicu  Albu  . . . Samo  on  ima 
taj  ugled,  da  uredi  to  sve.  I to  je  kao  svaka  kršćanska 
ljubav  . . . Uzevši,  dašto,  da  je  kod  kuće,  završi  on 
čujući  korak  sluge,  koji  prepozna  došljaka  i odsiječe 
svako  pitanje,  rekavši : 

— Gospodin  markez  je  otišao  prije  osam  sati. 
Vratit  će  se  tek  na  ručak  . . . 

— A vi  ne  znate,  kamo  je  otišao. 

— Na  misu  u katakombu  i na  procesiju,  odgovori 
sobar,  koji  primi  Dorsennovu  kartu  dodavši : — Trapisti 
svetog  Kaliksta  znadu  stalno,  gdje  je  gospodin  markez. 
Doručkovao  je  kod  njih  . . . 

— Pokušajmo  ipak,  reče  mladi  čovjek,  malo  sma- 
laksavši.  Njegova  kočija  stane  drndati  prama  vratima- 
svetog  Sebastijana,  do  kojih  se  nalazi  katakomba  i siro- 
mašno čvrsto  utočište  — posljednji  komad  papinske 
vlasti,  što  ga  čuvaju  siromašni  monasi.  Montfanon  se 
jutros  valjda  pričestio,  pomisli  Dorsenne,  — i na  prvu 
riječ  o dvoboju  ne  će  htjeti  ništa  više  da  čuje.  Ipak 
treba  da  se” ta  stvar  uredi.  Treba  . . . Sta  bih  dao,  da 
doznam  istinu  o prizoru  izmedju  Gorke  i Florenta? 
Kakim  je  vraškim  i čudnim  skokom  palatin  srnuo  na 
ovoga,  kad  mu  je  šurjak  tu?  . . . Al’  će  bjesniti,  što  sam 
ja  svjedok  njegovu  protivniku!..-.  Bah!  Poslije  razgo- 
vora od  nekoga  dana  mi  smo  razdijeljeni  . . . Lijepo, 
evo  me  već  pred  crkvom  Domine,  quo  vadiš  ...  I ja 
bih  sebi  mogao  reći ; Jidiane,  quo  vadiš  ? . . . Da  učinim 
djelo  nešto  bolje  od  svih  svojih  dosadašnjih,  — odgovori 
on  sebi. 

Ta  laka  duša,  koja  bi  ustitrala  pri  najmanjem  dodiru, 
bude  kao  uvijek  ganuta  uspomenom  na  jednu  od  bez- 
brojnih pobožnih  legenda,  što  su  zastale  u devetnaest 
vijekova  katolicizma  poput  kruna  neprolaznih  ruža  po 
svim  kutovima  Kima  i njegove  okolice.  Sjetio  se  ganut- 
ljive pripovijesti  o svetom  Petru,  koji  bježi  pred  pro- 
gonom i susreće  Spasitelja  „Kamo  ideš,  Gospodine ?;‘ 
pita  apostol.  „Da  se  dadem  po  drugi  put  pribiti  na  križ", 
odgovara  Spasitelj  i Petar  se  zastidi  svoje  slabosti  i 
vraća  se  mukama.  Sam  Montfanon  pripovijedaše  tu  uzvi- 
šenu epizodu  romancieru,  koji  se  na  novo  izgubi  u 
razmišljanju  o markezovu  značaju  i o najboljem  načinu, 

kako  bi  ga  nagovorio.  Zaboravi  pogledati  silnu  pustoš 
rimskog  kraja,  što  se  već  pred  njim  širio  i bio  bi  prošao, 
tako  je  duboko  zapao  u sanjarenje,  mimo  cilja  svojeg 
puta  i ne  opazivši  ga.  U ostalom,  čekala  ga  nova 
zapreka  na  prvoj  stanici  njegova  traženja.  Monah  koji 
mu  na  glas  zvona  otvori  vrata  na  ogradi,  što  se  dotječe 
svetog  Kaliksta,  reče  mu,  da  je  onaj,  koga  traži,  otišao 
pred  po  sata. 

— Naći  ćete  ga 
u bazilici  svetog 
Nereja  i Akileja, 
doda  trapista,  — 
blagdan  je  tih  dvaju 
svetaca  i u pet  sati 
će  biti  ophod  u nji- 
hovoj katakombi  . . . 

To  je  četvrt  sata 
odavle,  kod  Torre 
Marancia,  11a  Via 
Arđeatina  . . . 

— Hoću  li  ga  i 
treći  put  promašiti? 

— pomisli  Dorsenne 
silazeći  napokon 
s kola,  i došavši  pje- 
šice preko  izgorjele 
već  trave  do  otvora, 
kroz  koji  se  ulazi  u 
podzemnu  nekro- 
polu, posvećenu 
dvjema  svecima,  koji 
bijahu  škopci  Domi- 
tille,  nećakinje  cara 
Vespasiana.  Neko- 
liko ruševina  i jedna 
siromašna  kuća  ozna- 
čuju mjesto,  gdje  se 
dizala  bogata  villa 
te  pobožne  kneginje. 

Rešetka  bijaše  otvo- 
rena i ne  našavši 
nikoga,  tko  bi  mu 
pokazao  put,  podje 
mladi  čovjek  sam  u 
podzemlje.  Opazi,  da 
je  dugačka  galerija  rasvijetljena.  On  podje  spram  nje,  rekavši 
sebi,  da  crta  svijeća,  upaljenih  na  svaki  deseti  korak,  jamačno 
označuje  put,  kojim  će  ophod  poći  i koji  vodi  u središnju 
baziliku.  Premda  bijaše  u velikom  strahu,  ne  znajući, 
kako  će  uspjeti  njegov  korak,  ipak  ga  potrese  veličanstvo 
prizora,  koji  se  očima  ukazivao  u ovako  rasvijetljenoj 
katakombi.  Neravne  udubine,  spremljene  za  pokojnike, 
koji  su  od  toliko  vijekova  usnuli  u miru  Gospodnjem, 
provrtale  su  stijene  galerije,  podajući  im  svečan  i tragičan 


izgled.  Vidjelo  se  napisa,  urezanih  u kamen,  a svi  govo- 
rahu  0 velikoj  nadi,  kojom  su  se  hranili  prvi  kršćani,  0 
istoj,  kojom  se  i danas  vjernici  hrane.  Julien  je  znao 
dosta  simbolike,  da  razumije  značenja  slika,  kojima  su 
prognanici  prve  crkve  skrivali  svoju  vjeru.  Tako  su  ganut- 
ljive i jednostavne ! Sidro  znači  spas  u oluji,  ljupki  golub 
i umiljato  janje  jesu  slike  duše,  koja  leti  u nebo  i koja 
traži  svojeg  pastira,  pa  fenič,  kojega  krila  navještaju 

uskrsnuće,  kruh  i 
loza,  maslinova 
grana,  paoma,  riba; 

naivno  sa- 
stavljen znak  po  po- 
četnim slovima 
naslova  našega 
Gospoda:  ,,Tr,crou ; 
X [USTO?  0£OU  Tlo? 
ScoT'op".1  To  mirno 
groblje  napunjaše 
gotovo  fantastičnim 
čarom  laki  miris 
tamnjana,  što  ga 
Dorsenne  osjeti  uni- 
šavši.  Velika  misa, 
što  se  u jutro  odslu- 
žila, ostavi  taj  sveti 
miomir  raspršen  oko 
svih  ostanaka,  što 
su  nekad  u prilici 
živih  tjelesa  klecali 
sred  istog  posve- 
ćenog zadaha.  Bijaše 
tako  jaka  opreka 
izmedju  ovog  mjesta, 
gdje  je  sve  govorilo 
0 vječnosti,  i stra- 
stvene, grješne 
svjetske  drame,  od 
koje  bijaše  njegov 
korak  samo  epizoda, 
te  se  je  spisatelj 
osjetio  posvema 
dirnut.  Sam  se  učini 
sebi  za  čas  sveto- 
grditelj,  premda  se 
je  pokorio  čisto  plemenitoj  i čisto  čovječnoj  namisli.  No 
podidje  ga  osjet  olakšice,  kad  se  je  u zavoju  jedne  od 
mnogih  galerija,  kojima  bijaše  prošao,  našao  pred  sveće- 
nikom, koji  đržaše  u ruci  košaricu  punu  latica  cvijeća,  bez 
sumnje  namijenjenih  ophodu.  On  ga  zapita  talijanski  za 
put  k bazilici,  dok  mu  onaj  odvrati  čistom  francuštinom. 

- — Poznajete  li,  oče,  možda  g.  markeza  de  Mont- 
fanon?  zapita  Dorsenne. 

1 Isus  Hrist  Sin  Božji,  Spasitelj. 

— Ja  sam  jedan  od  kapelana  svetog-  Ljudevita, 
reče  svećenik  s podsmjehom,  pa  doda:  — Naći  ćete  ga 
upravo  u bazilici. 

— Dakle,  čas  je  kucnuo,  pomisli  Dorsenne.  — 
Budimo  lukavi  . . . Zatražit  ću,  da  mi  ispuni  ljubav  . . . 
Eto  me  . . . Poznajem  stubište  i veliki  otvor  gore  . . . 

Ukaza  se  zaista  kut  neba,  otkud  je  dopiralo  puno 
svjetlo,  koje  pomože  spisatelju,  da  brzo  ugleda,  koga  je 
tražio,  izmeđju  nekoliko  lica,  što  se  sast-ađoše  u ovoj 
ruševnoj  kapeli,  poradi  svoje  starosti  najčasnijoj  od  svib 
ćelija,  koje  tako  obavijaju  Rim  poput  pasa,  u kojem  su 
skrovena  svetišta.  Montfanona  bijaše  lako  raspoznati  po 
praznom  rukavu  njegova  crnog  kaputa,  koji  se  svijaše 
oko  njegove  sakate  ruke : On  sjedjaše  na  jednom  stolcu 
nedaleko  oltara,  na  kojem  su  nemirnim  plamenom  gorjele 
velike  voštaniee.  Svećenici  i monasi  držahu  košarice  pune 
cvijeća,  slične  onoj,  kaku  je  imao  kapelan,  kojega  je 
Dorsenne  netom  sastao.  Skupina  triju  znaličnika  gadjaše 
u po  glasa  slike,  koje  se  jedva  razabirahu  na  bezbojnom 
štuku  svoda.  Montfanon  se  čisto  zadubao  u knjigu,  koju 
držaše  u svojoj  jedinoj  ruci.  Velike  crte  njegova  ople- 
menjena i kao  preobražena  lica  žarom  pobožnosti,  poda- 
vahu  mu  divan  izraz  stara  kršćanskog  vojnika.  — Bonus 
miles  Christi  stajaše  napisano  na  grobu  glavara,  iza 
koga  je  Montfanon  zadobio  ranu  kod  Pataja.  — Rekao 
bi  čovjek,  da  je  laik-čuvar  mučeničkih  grobova,  spreman 
da  poput  njih  do  krvi  ispovijeda  svoju  vjeru.  I kad  se 
Julien  riešio,  da  ga  nagovori,  taknuvši  se  lako  njegova 
ramena,  opazi,  kako  su  svijetle  modre  oči  plemićeve, 
inače  vesele  i katkad  bijesne,  sjale  u vlažnosti  okliznulih 
suza.  1 njegov  glas,  hotice  ujedljivi  glas,  bijaše  kao 
osladjen  ganućem  misli,  što  ih  probudi  u njem  čitanje, 
mjesto,  doba  i ono,  čim  je  sproveo  svoj  dan. 

— Ah!  Eto  vas,  reče  on  svome  mladomu  prijatelju, 
ne  začudivši  se  nimalo.  — Dođjošte  radi  ophoda.  Dobro. 
Out  ćete  pjevanje  lijepih  kitica:  Hi  sunt,  quos  fatue 
mundus  abhorruit. 

On  izgovaraše  u kao  ou,  na  talijansku,  jer  se  u 
liturgiji  posve  odgojio  u Rimu.1 

- — Sezona  je  dobra  za  ophod.  Turiste  su  otišli.  Bit 
će  samo  ljudi,  koji  mole  i misle,  poput  vas.  A misliti 
polovica  je  molitve.  Druga  polovica  je  vjerovati  ...  Vi 
ćete  svršiti  kao  i mi,  uvijek  sam  to  proricao.  Samo  tu 
ima  mira  . . . 

— Rado  bih,  da  sam  došao  samo  radi  ophoda, 
odgovori  Dorsenne,  — ali  moj  dolazak  ima  drugi  uzrok, 
dragi  prijatelju;  reče  još  tišim  glasom.  — Tražim  vas 
već  više  od  po  sata,  da  mi  pomognete  učiniti  neizmjernu 
uslugu  mnogim  osobama,  zapriječiti  možda  vrlo  veliku 
nesreću  . . . 

— Vrlo  veliku  nesreću,  ponovi  Montfanon,  — zar 
vam  ja  mogu  pomoći,  da  ju  zapriječite?  ... 

1 Francuzi  izgovaraju  latinsko  u po  svome  kao  ii. 


— Jest,  uze  opet  Dorsenne,  — ali  tu  nije  mjesto, 
da  vam  razložim  potanko  tu  dugu  i strašnu  zgodu  . . . 
U koliko  je  sati  obred?  Ja  ću  vas  pričekati,  eto,  i pri- 
povijedati vam  na  povratku  kući.  Imam  kola  . . . 

— Obred  započinje  u pet  sati,  pet  i po,  reče  Mont- 
fanon, gledajući  na  svoju  uru,  a sad  je  četiri  i četvrt... 
Izadjimo  iz  katakombe,  ako  izvolite,  pa  ćete  mi  pripo- 
vijedati povjest  gore,  šetajući  . . . Vrlo  velika  nesreća?... 
Dobro ! doda  stisnuvši  ruku  mladomu  čovjeku,  kojeg  je 
najviše  volio,  kao  što  se  najviše  zgražao  nad  njegovim 
idejama,  od  nekoliko  godina,  kad  su  naišli  na  njih  kod 
njihova  zajedničkog  prijatelja,  neprežaljenog  grofa  de 
Gobineau,  apostola  teorije  rasa,  — budite  uvjereni,  sinko, 
mi  ćemo  ju  zapriječiti  . . . 

Bio  je  u načinu,  kojim  je  izgovorio  te  riječi  lijepi 
pokoj  savjesti,  koja  ne  poznaje  nemira,  savjesti  vjernika, 
koji  je  sviestan,  da  uvijek  čini  sve,  što  može  od  onog, 
što  mu  treba  činiti.  On  ne  bi  bio  Montfanon,  to  jest 
neka  vrst  sanjara,  koji  rado  raspravljaše  s Dorsennom, 
jer  je  pored  svega  znao,  da  ga  on  shvaća,  da  nije  ovako 
nastavio,  kad  su  se  uspinjali  k svjetlu  duž  rasvijetljenih 
galerija : 

— Svejedno,  gospodine  branitelju  modernog  svijeta, 
ja  sam  zadovoljan,  što  vas  držim  tu ; da  vas  zapitam 
iskreno : ne  osjećate  li  se  savremenikom  svih  ovih  mrtvaca, 
što  spavaju  u tim  zidovima,  više,  nego  kakog  radikalnog 
izbornika  ili  slobodno-zidarskog  zastupnika?  ...  Ne  osje- 
ćate li,  da  ne  bi  boljeg  dijela  vaše  duše  ni  bilo,  da 
nisu  ovi  mučenici  dolazili  moliti  pod  ovim  svodovima, 
pred  osamnaest  stotina  godina?  . . . Gdje  ćete  naći  njež- 
nije poezije  od  ove  u simbolima  i grobnim  napisima? 
Onaj  divni  De  Rossi  pokazao  mi  je  jedan  napis  prošle 
godine  kod  svetog  Kaliksta.  Suze  mi  dolaze,  kad  se  ga 
spomenem : Pete  pro  Phoebe  et  pro  virginio  eius  . . . 
Moli  za  Febu  i za  . . . Ali  kako  ćeš  prevesti  tu  riječ 
virginius,  što  znači  muža,  koji  je  poznavao  samo  jednu 
jedinu  ženu,  djevičanski  čovjek,  koji  je  imao  djevicu 
ženu  ? . . . Vaša  mladost  će  proći,  Dorsenne.  Vi  ćete 
ćutjeti  jednog  dana,  što  ja  ćutim,  da  vam  je  izmakla 
sreća  poradi  starih  ljaga  i shvatit  ćete,  da  je  nije  bilo 
nigdje  do  u ženidbi  kršćanskoj,  koje  se  cijela  uzvišenost 
sastoji  u toj  molitvi : Pro  virginio  eius  ...  Bit  ćete  vi 
kao  i ja  i naći  ćete  još  u toj  knjizi  — i on  pokaza 
Eucolog,  što  ga  držaše  u svojoj  ruci  — kako  da  prika- 
žete Bogu  svoje  kajanje  i grižnje  savjesti  . . . Poznajete 
li  himnu  Svetomu  sakramentu : Adoro  te,  devote  ? . . . 
Ne  . . . Ipak  ste  vrijedni,  da  oćutite,  šta  je  u tim  kiti- 
cama. Slušajte  ovu.  Već  sam  izraz  će  uznijeti  umjetnika 
u vama  . . . Hoće  se  izreći  misao : da  se  na  križu  vidi 
samo  čovjek,  a ne  Bog,  a da  se  u hostiji  ne  vidi  više 
ni  čovjek,  pa  se  ipak  vjeruje  u zbiljnu  nazočnost: 

In  cruce  latebat  sola  Deitas. 

At  Me  latet  et  liumanitas, 

Ambo  tamen  credens  atgue  confitens  . . . 

I sad  ovaj  posljednji  stih: 

Peto  quod  petivit  ladro  poenitens ! ’ 

Koji  krič ! Ah ! Kako  je  to  lijepo ! Kako  je  lijepo ! Koja 
riječ,  da  je  kažeš  umirući!  — I on  ponovi:  — „Peto 
quod  petivit  ladro  poenitens  . . .“  A što  je  molio  taj 
jadni  tat,  taj  Dismas,  kojeg  je  crkva  učinila  svecem 

samo  radi  ovog  usklika:  „Sjeti  me  se,  Gospodine,  u 
svojem  carstvu!  ..."  Ali  eto  nas . . . Sagnite  se,  da  ne 
oštetite  šešira  . . . Dakle,  što  hoćete  sad  od  mene  ? . . . 
Vi  poznate  lozinku  Montfanona:  Excelsior  et  firmior  — 
Uvijek  više  i čvršće  . . . Nikad  nema  previše  dobrih 

djela,  da  se  izvrše  . . . Ako  je  moguće,  odmah,  kao 

na  poziv  . . . 

Ta  čudna  mješavina  žara  i dobro  volje,  zanesene 
brbljavosti,  fanatizma  političkog  ili  vjerskog,  to  bijaše 
čitav  Montfanon.  Ali  đobrovolja  iščeznu  brzo  s njegova 
obraza,  u isti  čas  jednostavna  i ponosna,  kako  se  stala 
razmatrati  Dorsennova  pripovijest,  u ostalom  vrlo  vješto 
sastavljena.  Spisatelj  zaista  ne  počini  pogrješke,  da  odmah 
stavi  pitanje.  Bijaše  predobro  shvatio,  da  tu  nema  ras- 
pravljanja sa  starim  papinskim  zuavom.  Ili  će  ovaj  stvar 
osuditi  kao  grdosnu  i absurđnu  ili  će  vidjeti  u njoj 

dužnost  kršćanske  ljubavi,  koju  treba  da  izvrši,  i onda 
će  prihvatiti,  ako  mu  bude  ma  kako  neprilično,  upravo 
kao  što  dijeli  milostinju.  Tu  žicu  velikodušja  pokuša 

1 Molim,  što  je  molio  oltajani  razbojnik! 


dirnuti  svojom  povjerljivoŠću  Julien,  postavši  prvi  put  u 
svome  životu  diplomatom.  Spomenuvši  se  prekjučerašnjeg 
razgovora,  pripovijedaše  ono,  što  je  mogao  o Gorkinu 
posjetu,  — zašuti,  kako  mu  je  krivo  zadao  poštenu 
riječ,  što  ga  je  još  i sad  žestoko  peklo.  Beče,  kako  je 
umirio  tog  bješnjaka,  odveo  ga  natrag  na  kolodvor,  pa 
kako  su  se  dvadeset  četiri  sata  kasnije  oba  suparnika 
sastala.  Naglasi  ponašanje  Albe  one  večeri  i infamiju 
s bezimenim  listovima,  što  ih  je  u nečuvenu  zločinstvu 
pisao  netko  kćeri  i prijašnjemu  ljubavniku  gospodje  Steno. 
I ispripovjedivši  tajinstvenu  kavgu,  što  je  iznenada  nastala 
izmedju  Gorke  i Chaprona,  nastavi: 

— Ja  sam  dakle  prihvatio,  da  budem  svjedok,  jer 
mislim,  da  mi  je  svakako  dužnost,  da  sve  pokušam,  kako 
ne  bi  došlo  do  tog  dvoboja  . . . Zamislite  se  malo.  Ako 
dodje  do  njega,  pa  jedan  od  te  dvojice  bude  ubit  ili 
ranjen,  kako  da  se  sakrije  stvar  u ovom  brbljavom  gradu, 
kakav  je  Bim?  Pa  kakvi  tumači! . . . Suviše  je  jasno,  da 
su  se  ta  dva  momka  zavadila  samo  poradi  one  stvari 
s gospodjom  Steno  i Maitlandom.  Kojim  smiješnim 
uzvratom?  Ja  o tom  ništa  ne  znam.  Ali  u općinsvu  ne 
će  biti  sumnje.  Pa  odatle  novi  bezimeni  listovi  Albi, 
gospodji  Gorka,  gospodji  Maitland ! . . . Nije  mi  do  muška- 
raca . . . Drugo  i ne  zaslužuju.  Ali  ovi  nedužni  stvorovi, 
nije  li  to  strašno  ? . . . 

(Nastavit  će  se.) 


Kollarovi  dopisi. 

Priopćio  dr.  Milivoj  Šrepel. 


'IfG/mne  29.  svibnja  o.  g.  proslavili  su  Slaveni  u Beču  sto- 
godišnjicu,  što  se  je  rodio  slavni  rodoljub  i pjesnik 
češki  Jan  Kollar  (1793 — 1852).  K ovoj  se  slavi  pridru- 
žuje sa  zahvalnošću  i hrvatski  narod,  jer  je  upravo  Kollar 
bio  dobri  genij  „ilirskoga”  pokreta,  po  kojem  se  je  hrvatski 
narod  iz  mrtvila  jozefmske  epohe  probudio  na  nov  život, 
te  udario  temelj  novijemu  svomu  kulturnomu  i poli- 
tičkomu napretku. 

Sreća  je  htjela,  da  se  je  Gaj,  rodjen  u pričajnom 
zavičaju  Ceha,  Leha  i Meha,  sastao  u Pešti  sa  nastav- 
ljačem Križanićevih  ideja,  pa  se  tako  u društvu  sa  Kollarom 
opasao  onom  đivskom  snagom,  o kojoj  danas  pripovije- 
daju kao  o čudu. 

Kollarove  ideje  o književnoj  uzajamnosti  slavenskoj 
našle  su  plodno  tlo  u Hrvatskoj,  gdje  je  slavenska  ideja 
već  od  prije  živjela  u književnosti.  Kollarove  misli  uhva- 
tiše ovdje  dobar  korijen,  te  za  malo  vremena  izbiju  na 
površinu  ponajljepše  u ilirskoj  poeziji,  kao  što  iz  zemlje 
niče  mirisno  cvijeće.  Njegova  uvjerenja  ovladaju  svim 
narodnim  ljudima  u Hrvatskoj,  zatalasaju  svim  krajevima 
od  Adrije  do  Dunava,  te  se  može  reći,  da  je  njima  bio 
proniknut  sav  narod  hrvatski. 


Narodni  su  prvaci  hrvatski  podržavali  uvijek  budnu 
svezu  sa  Kollarom,  koji  i sam  dolazi  u Zagreb  kao  gost 
godine  1841,  a pod  kraj  njegova  života  nudja  ga  Jelačić 
profesorskom  stolicom  slavenske  povjesti  u zagrebačkoj 
akademiji. 

Zato  se  radujemo,  što  je  sveučilišna  mladež  hrvatska, 
okupljena  u „Zastavi”,  odlučila  izraziti  pijetet  svijetloj 
uspomeni  Kollarovoj  i do  skora  objelodaniti  knjigu,  u 
kojoj  će  biti  prikazan  pjesnikov  život  i prevedeni  po  izbor 
soneti  iz  njegove  „Slavine  kćeri”.  Životopis  je  napisao 
g.  S.  Bosanac,  a sonete  je  preveo  g.  Stjepko  Spanić. 

Za  danas  priopćujemo  na  ovom  mjestu  tri  izvorna 
lista  Kollarova  od  kojih  je  jedan  namijenjen  Vrazu,  a 
dva  Kukuljeviću.  Kollar  je  dopisivao  i sa  drugim  prva- 
cima ilirskoga  pokreta,  poimence  sa  Gajem,  ali  je  Gajeva 
knjižnica  još  uvijek  nepristupna.  Bilo  je  njegovih  pisama, 
što  ih  je  pisao  Babukiću,  ali  ih  i u Babukićevoj  ostavini 
nema.  Isto  tako  znamo,  da  je  i Kukuljeviću  pisao  više 
pisama,  koja  su  izginula.  Tako  se  moramo  zadovoljiti 
ovima  trima.  Medjutim  se  i iz  njih  može  razabrati  ne 
samo  veliko  rodoljublje  Kollarovo,  nego  i tegotno  stanje 
književnosti,  kad  je  za  književnika  kako  češkoga  tako  i 

hrvatskoga  prava  muka  i nevolja  nastajala  istom  onda, 
pošto  je  knjigu  đoštampao.  Osobito  pismo,  upravljeno 
na  Viaza,  pokazuje  nam  kao  u zrcalu,  koliko  je  napora 
u ono  doba  stajalo  pisca  raspačavanje  knjiga.  Oni  sitni 
računi  na  krajcare  rječito  i razgovijetno  pokazuju,  da 
s pravom  častimo  svetu  uspomenu  onih  ljudi,  koji  u 
svojem  narodnom  zanosu  nisu  poznavali  nikakovih  zapreka, 
kojima  je  dapače  sa  zaprekama  rasla  radna  snaga  u 
službi  narodne  prosvjete. 

Prvo  se  pismo  nalazi  u Vrazovoj  ostavini  u arhivu 
„Matice  Hrvatske11,  a dva  Kukuljevićeva  pohranjena  su 
u knjižnici  „Jugoslavenske  akademije  znanosti  i umjet- 
nostP,  odakle  ih  objelodanjujemo.  I ova  pisma  neka 
posvjedoče,  da  je  Kollar  do  zadnjega  daha  kao  jasna 
svijeća  gorio  pred  svetinjom  slavenske  ideje ! 

I. 


Br.  22 


Stanku  Vrazu. 

4.  Dubna  1843.  w Pešti. 

Pfemilj  Pfiteli ! 

Waše  đrahe  psani  ode  dne  20.  ožujka  radne  pfijal 
Sem  v ,°d  P;  Pawkowiče  Budinskeho.  Isau  tam  mnolie  a 
duležite  pfedmčtj,  o nichžbj  se  lepe  ustne  mluviti  dalo, 
nežli  perem  psati.  Mne  srdce  boli  nejvice  nad  tim,  že  u 
nas  kažđy  počatek  narodnosti  tak  brzo  opet  wađne  a 
hyne.^  Mily  Bože  kdy  pak  již  buđeme  maudfi  a št’astni? 

Že  Wam  moje  posawadni  spisy,  zwlaste  Slawy  Dc. 
takmvau  radost  zpusobila,  srđečne  mne  teši:  ale  račte 
weritl  že  i Waše,  zvvlaste  puvvođni  basne...  Djulabie 
jA  tež  s welikym  zalibenim  čitam.  Wy  ste  wzajemnost  a 
narodniho  slawjanskeho  dueha  najlepe  pochopili  a w 
delach  swych  wyrazili.  Pracujte  jen  i dale  na  teto  ceste 
wzajemnosti,  nemine  Was  krasny  wenec  basnickv  a nas 
štastnejši  budaucnost. 

Asi  pred  tyđen  poslal  sem  Wam,  skoze  zđejšiho 
spediteura  Liedemanna,  w baliku  na  p.  Babukiče  12  exx. 
Cestopisu  a sice  swazanych.  Jeden  darem  pro  Was 
ostatni  na  prodaj,  1 Ex.  za  2 zl.  10  kr.  stribra.  Nepo- 
enybuji  že  ste  to  již  dostali.  Pan  Wrchowsky  mi  w tvto 
dny  složd  za  Was  24  zl.  stribra,  co  utržil  za  knihy, 

tere  ste  Jemu  poslali ; jeste  4 exx.  jsau  z techto  knich 
neprodane. 

Nym  Wam  posilam  1 Ex.  Slawa  Bohyne  2 zl.  30  kr.  stribra 
k tomu  aby  balik  vvetšim  byl  pfiklađam 
2 Exx.  Melodii  ku  Zpewank;im  obe  . 44  pr_ 

1 Ex.  Jitfenka 04  . ’ 

1 Ex.  Želio  Basne 24  kr 

1 Ex.  Apologie  darem 

4 zl  2 kr 

Za  onech  11  Ex.  Cestopisu  pfijđe  . 23  zl.  50  kr. 

p w , 27  zl.  52  kr. 

1.  Wrehowsky  zaplatil  již  . . . 24  zl. 

Teđy  zust&vv&te  dlužen  . . . 7 3 zL  52  kr.  stribra 


Jitfenku  Wam  proto  posilam,  že  ona  počatek  k našim 
bojum  a zapasum  s Mad’ary  učinila,  a z toho  ohleđu 
historicky  pamatna  jest.  Žellowy  Basne  proto,  že  w nich 
duch  wzajemnosti  prowiwa. 

My  posawad  jeste  na  naš  Bekurs  žadne  odpowedi 
z Widne  od  Wlady  nedostawame,  již  skoro  bude  rok  jak 
naše  Deputacie  tam  byla.  To  sobe  nemužeme  wyswetliti. 
Mađari  skoze  to  jeste  jen  smelšimi  učineni  jsau,  a potla- 
čovvani  nas  nema  konce. 

Znateli  Orsata  Počiće  čili  de  Pozza,  0 nemž  w Cesto- 
pisu na  str.  117  zminka  jest?  — Poslal  sem  jemu  1 Ex. 
Wechselseitigkeit,  a posavvađ  žadne  odpovvedi  od  nebo. 
On  se  učil  w Ioni  w Padowe.  Snad  p.  Kukulewič  neco  0 
nem  znati  bude.  Mohli  byste  jemu  pjsati  a to  oznamiti, 
ze  Cestopis  již  wyšel,  snad  i on  vvezme  1 Ex. 

Mejte  se  dobre  Waš  upfimny  pfitel 

Jan  Kollar. 

0 prijati  techto  balikuw  poučte  mne  čim  nejdnVe. 

II. 

Ivanu  Kukuljeviću. 

we  Widni  12.  Srpna  1849. 

Welecteny  Pane  a Pfiteli! 

Obe  poslane  knichy  i Maseh  Gottesdienst.  Alterth. 
d.  Obodriten,  i Wolanskys  Brief  iiber  slaw.  Archaologie, 
skrze  pana  Demetra  radne  pfijal  sem.  Za  tuto  laskawost 
mne  prokazanau  pfijmetež  prosim  moje  najsrdečnejši 
podekovvani,  a dejte  mi  brzi  pfiležitost,  abych  Wam  ji 
vvzajemnau  ochotnosti  odmeniti  mobi.  Tento  listek  račte 
mezitim  tak  powažowati  jako  revers  0 pujčeni  tech  knih, 
ktere  wšak  ja,  po  užiti  jich,  bez  prodleni  zpatkem  W;im 
odeslati  chci.  Wolaiisky  ovvšem,  nakolik  sem  z prvniho 
bezneho  prochledu  poznati  mobi,  jest  pilny  a horli^, 
ale  často  malo  kriticky  narodni  Archiiolog;  ma  wšak  tu 
zasluhu  že  pnvni  byl,  jenž  počatek  w teto  wede  učinil  a 
liođne  mnoho  materialu  sem  tam  rozptylenych  shromaždil. 

Mj  nyni  pracujeme  každodenne  a pilne  na  utvvofeni 
pr^vnicko-politickeho  nazwoslowi  pro  wšecka  slavjanska 
nafeči  Eakauske  držawy.  Jest  nas  zde  ze  wšech  kmenu 
a kraju  asi  20  osob.  Idte  to  lehčeji,  nežli  srne  se  z po- 
čatku  domnivvali.  Naše  nafeči  nejsau  sobe  w samem 
skutku  tak  odcizena  a vvzdalena,  jako  se  to  11a  prwni 
zrem  zda,  a jako  to  i nektefi  lide  již  wykfičeli.  Ted’  zde 
we  Widni  jest  nekoliko  Šafafik  ale  i Palacky,  jenž  cestuje 
do  Basileje  do  Swejcar  ku  shledavvani  pisemnosti  pro 
svuj  česky  Dejepis.  Často  i Was  zpominame  w pfatelskem 
kolu.  Kdyby  jen  milostiwe  nebe  naše  žadosti  co  do  naši 
narodnosti  čim  đrnve  wyplnilo.  Pracujeme  wšickni  na 
tom  i blisci  i daleci. 

Moje  Slavvo-etruska  se  již  zde  we  Widni  znamenite 
lozmnožila,  našel  sem  zde  weci  a dukazy  nowe,  ku 
potvvrzeni  me  Wam  zname  osnowy. 

Jak  moje  pani  tak  i Ludmilka  težili  se  z Wašeho 
jicli  pozdrawem,  i oni  wz  kazuj  i swe  upnmne  uctj  Wam 
a ćele  Waši  mile  rodince. 

Mejte  se  blaže.  Waš  upfimny  ctitel  a pfitel 

Jan  Kotlar, 

professor  slaw.  starožitnosti  na  c.  k.  Universitč. 

III. 

Ivanu  Kukuljeviću. 

ve  Vidni  1851.,  20.  Leđna. 

Velectčny  Pane  a Pntell! 

Asi  4 mesice  byl  sem  v Germanii,  totiž  ve  Meklen- 
burskych  Strelicech,  na  ostrwe  Rane  (Rugen),  v Pomo- 
ransku,  v Berline  atd.  Ohtel  sem  Vam  již  nekolikrate 
psati,  ale  dilem  velmi  zanepraznen  jsem  psanim  testu 
kj  Retranskym  modlam;  dilem  nechtel  sem,  pokud  se 
Navesti  o me  Staro-italii  nevytiskne.  Posilam  đnes  Jelio 
Escellenci  Banovi  40  Exx.,  bud’te  tak  laskav  a ujmite  se 
tež  teto  veći.  Snad  by  dobre  bylo  i do  nčkterych  Novin 
to  tisknauti  dati.  Nemužeme  my  Slavjane  vežđy  jen  male 
brošurky,  kalendare  a krajcarove  knižky  vydavati:  tak 
nepfijde  daleko  naše  literatura.  Ale  Vam  o tom  psati 
nepotfebuji,  vžđyt  Vy  sam  sto  milovnikem  a zpytatelem 
slavskych  starožitnosti,  Vy  mne  snad  nejlepe  rozumeti  a 


cititi  budete.  Akademie  cisarska  ve  Vidni  da  podporu 
1500  na  tisk.  ale  to  sotvy  na  Obrazy  postači.  Jeho  Veli- 
čenstvo  cisar  prijal  Dedicatii  đila. 

Za  diplom  Vašeho  historickeho  Družstva  mne  poslanv 
srdečne  đekuji : po  shotoveni  Rhetranskych  Starotin  a po 
vyjiti  me  Staroitalie  ja  take  nečim  prispeji  a budu 
živym  člankem. 

Vaš  exx.  Volauskeho  ja  od  Vas  odkaupim,  penize 
bych  poslal  ale  nevim  cenu;  mel  sem  to  i na  svem 
cestovani  ačkoli  malo  jej  užil.  P.  Volaiiski  jest  nekritickv, 
same  hole  etymologie  a phantansie  k ničemu  nevedau. 
tim  veda  a narod  naš  nic  neziska.  Poslal  my  v ty  dny 
i jine  nove  sve  dilečko : „Schrift-Denkmale  der  Slaven 
vor  Xsti  Geburt“.  Ja  vem  lituji  času  toho  muže.  Kđe 
neni  geographicka  i historicka  puđa,  pro  nas,  kde  nejsau 
klasičti  svedkove,  tam  architologie  nic  nestoji. 

Ja  pilne  praeuji  na  Mođlack  Rhetranskych : toto 
dilo  a Staro-Italie  bude  vlastne  jedna  celost  vespolek  se 
doplnujiei  a vysvetlujici.  Ein  Ex.  der  Ankiindigung  fiir 
Sie,  lege  ich  bei,  sollten  Sie  mehrere  brauchen,  verlangen 
Sie  solche  von  Sr.  Excellenz. 

Mejte  se  blaže.  Vaš  staroverny  pfitel 

Jan  Kotlar. 

Das  Ex.  schicke  ich  nicht  fiir  Sie  extra,  es  sind  ja 
40  Ex.  genug. 


Književnost. 

Hrvatska.  Kalco  se  sudi  u češkoj  o našem  romanopiscu 
Ksaveru  Šanđoru-Gjalskom.  Praški  časopis  »Hlas  Naroda«  u 
nedjeljnom  prilogu  od  14.  svibnja  (br.  133.)  donosi  posebni 
Članak  o našem  romanopiscu  Šandoru  Gjalskom  iz  pera  Josipa 
Paulika,  koji  je  već  više  ocjena  o hrvatskoj  književnosti  priopćio 
u češkim  listovima,  članak  počinje  se  ovako : 

»Veoma  plodni  romanopisac  Ksaver  Šandor-Gjalski  darovao 
je  hrvatskomu  narodu  za  zadnjih  deset  godina  svojega  književ- 
ničkoga rada  toliko  uspjelih  plodova  svojega  poletnoga  pera,  da 
ga  možemo  ubrojiti  medju  prve  hrvatske  beletriste. 

Ime  Šandora  Gjalskoga  prošlo  je  preko  uskih  granica  domo- 
vine Hrvatft  i njegova  su  djela  prevodjena  u češki,  poljski, 
ruski,  njemački,  talijanski,  magjarski  i Švedski  jezik.  Djela 
Gjalskoga  odlikuju  se  vjernošću  i istinitošću,  što  no  je  crpena 
iz  narodne  predaje  i neposredna  općenja  s narodom ; on  brani 
vještačkim  svojim  perom  prava  onih,  koji  trpe,  on  brani  sve, 
koji  su  slabi  i bez  pomoći.  U nekim  nam  se  djelima  prikazuje 
kao  pravi  demokrat,  koji  cijeni  plemenštinu  srca  i iskrenost  duše 
više  nego  sva  dostojanstva. 

U prilogu  »Bc'ki\inpnoii  Il.i^nocTpagiH«  nalazimo  raspravu  o 
Šandoru- Gjalskom,  u kojoj  se  tvrdi,  da  se  Gjalski  veoma  primiče 
1 urgenjevu.  Pa  zbilja  nalazimo  u pismu,  što  gaje  Gjalski  upravio 
na  mene,  opasku,  da  ga  se  je  od  ostalih  ruskih  veleuma  najviše 
dojmio  Ivan  Turgenjev. 


Idejal,  za  kojim  Gjalski  ide,  pravda  je  i istina,  pa  zbog 
toga  tako  često  nahodimo  u njegovim  krasnim  djelima  i spisima 
bijedu  i nesreću.  No  on  nije  kruti  pesimista,  umije  cijeniti  blago 
života  i zna  isticati  pravu  njegovu  vrijednost.  Takovim  sredstvima 
umije  Šandor-Gjalski  da  i u krugu  nesrećnika  i siromašnih  ljudi 
uščara  prostim  potezima  tako  zanosne  i vjerne  stranice,  Što  no 
ni  časkom  ne  daju  posumnjati,  da  su  ljudi,  koje  nam  pisac  slika, 
uzori  ljudskih  značajeva.  Ljubav  Gjalski  u opće  drži  za  naj- 
dragocjenije dobro,  što  no  je  zapalo  ljude.  On  umije  veoma 
jasno  slikati  ne  samo  njezine  slasti,  već  i boli,  pa  neumoljivim 
perom,  igrajući  se,  riše  burne  i potresne  prizore,  što  ih  izaziva 
neukrotiva  ljudska  strast. 

Po  tom  govori  kritik  o pojedinim  djelima  i zbirkama  pri- 
povijesti, a na  koncu  članka  crta  život  našega  romanopisca. 

Djela  dra.  Ante  Starčevića.  Izdaje  odbor  kluba  stranke 
prava.  Knjiga  I.  Govori.  Svezak  1.  Zagreb.  Tiskara  Antuna 
Scholza  1893.  Pod  ovim  su  natpisom  počela  izlaziti  sabrana  djela 
poznatoga  hrvatskog  političara  i književnika  dra.  Ante  Starče- 
vića. U prvom  se  svesku  nalazi  na  prvom  mjestu  kratak  životopis, 
a iza  toga  dolaze  pojedini  govori,  počevši  od  g.  1861.  do  1866. 
Ovdje  ima  13  govora,  prvi  je  rekao  dne  15.  svibnja  1861.,  a tri- 
naesti dne  27.  siečnja  1866.  Uza  svaki  govor  ima  pod  crtom 
i kratka  napomena,  u kojoj  se  razlaže,  kojom  je  prigodom  držan 
dotični  govor.  Ovi  su  govori  svakako  zanimljivi  i važni  prilozi 
povjesti  našega  ustavnoga  života. 

Svečana  skupština  slavenskoga  blagotvornoga  društva  u 
Petrogradu,  a ujedno  25-godišnjica  njegova  opstanka  držana  je 
dne  24.  t.  mj.  na  dan  sv.  Kirila  i Metodija.  Predsjednik  Ignatjev 
govorio  je  svečanu  besjedu;  za  tim  su  pročitana  pitanja  za  na- 
gradu od  3000  i 1000  rubalja,  osnovanu  Gilferđingom.  Akademik 
prof.  Bestužev-Rjumin  istaknu  u govoru  zasluge  pokojnih  čla- 
nova: Gilferdinga,  Levickoga,  O.  Millera,  N.  A.  Kirjeva,  Dosto- 
jevskoga  i drugih.  Ignatjev  se  je  u govoru  osvrnuo  na  povjest 
slavenskih  društava  u Rusiji.  Sebi  i svoje  drugove  označi  Sla- 
venofilima,  koji  slijede  ideale  istaknute  Kirejevskim,  Homjakovim, 
Aksakovim,  Samarinom.  »Hvala  Bogu  — reče  — te  misli  pro- 
drle su  već  u masu  ruskoga  obrazovanoga  naroda  i u više  kru- 
gove. Krivo  se  misli,  da  smo  mi  bezuvjetni  neprijatelji  zapada  i 
njegove  prosvjete.  Odanle  treba  po  našem  sudu  primiti  sve,  što 
je  dobro  i korisno,  pa  se  potpuno  okoristiti  uspjesima  svjetske 
nauke,  ne  odrekavši  se  svoje  osebnosti  i primijeniv  razborito 
ono,  što  se  pozajmljuje,  na  vlastite  istinite  potrebe  i uvažujući 
narodne  sućne  osebine  Rusije.  Za  što  se  Rusu  upisuje  u krivnju, 
pače  u zločin,  kad  se  brine  za  svoju  braću  po  krvi  i vjeri,  kada 
čuva  svoje  posebne  ideale  i način  shvaćanja,  jer  imade  pred 
očima  vlastite  interese?  . . . čuvajući  nepokolebiva  ćudoredna 
načela  i predjašnje  ideale,  zanimajmo  se  poglavito  blagotvornošću, 
nastojeći  podržavati  općenje  medju  slavenskim  narodnostima  i 
propovijedajući  u Rusiji  bratsku  ljubav  k Slavenima  bez  razlike 
i podržavajući  ljubav  Slavena  prama  Rusiji«.  Govor  Ignatjeva 
bješe  često  prekidan  odobravanjem  i pljeskom.  Tada  su  progla- 
šeni novo  izabrani  počasni  članovi  društva,  pak  pročitane  adrese, 
pozdravi  i brzojavi.  Po  tom  progovori  srpski  poslanik  A.  Vasi- 
ljević,  blagodareći  u ime  srpskoga  naroda  caru,  Rusiji  i društvu 
za  sve  blagodati,  koje  je  od  njih  primio.  Progovorio  je  takodjer 
Jakić,  urednik  »Diritto  croato«  i to  hrvatski.  Ljuskanov  uze  riječ 
u ime  bugarskoga  naroda.  Od  brzoj avaka  i pisama  primljena  su 
radosno  osobito  crnogorskoga  kneza  Nikole,  srpskoga  metropolite 
Mihajla  i našega  biskupa  Štrosmajera,  počasnoga  člana  društva. 
Skupština  je  zaključena  govorom  N.  P.  Aksakova  i pjevanjem 
zbora. 

Biskup  je  Štrosmajer  pisao  društvu:  »Rado  se  pridru- 
žujem svečanoj  jubilejskoj  skupštini  uvaženoga  slavenskog  bla- 
gotvornog društva.  Žalim,  što  mi  visoka  starost  i slabo  zdravlje 
ne  dopuštaju,  da  krenem  na  tako  daleki  put.  Svima  svojim  mi- 
slima duše  i srca  prenosim  se  k vama,  nadajući  se,  da  će  Bog 
blagosloviti  vaše  plemenito  društvo  i da  će  ga  učiniti  plodonosnim. 
Bratski  i iz  dubine  srca  ponovno  pozdravljam  blagotvorno  društvo 
i blagodarim  na  dobročinstvima,  što  su  iskazana  mojim  zemljacima«. 

Gosp.  Jakić  pozdravio  je  društvo  poduljim  govorom  u 
ime  Hrvata  i Slovenaca  u Istri,  što  no  se  kroz  stoljeća  bore 
uporno  protiv  talijanizacije  i germanizma,  da  očuvaju  narodnost 
svoju.  Usrdno  hvali  na  simpatijama,  kojima  slavensko  dobro- 
tvorno društvo  prati  narodnu  borbu  Hrvata  i Slovenaca;  ovi  iz 
toga  crpu  svježu  silu  i jakost,  da  ustraju  u napornoj  borbi.  Is- 
ticao je  napokon  potrebu  slavenskoga  bogoslužja. 

Tom  zgodom  izdani  su  spomen-listići,  u kojima  je  otisnut 
ruski  prijevod  Preradovićeve  pjesme  »Zvanje  Slavjanstva«,  koja 
se  je  i krasnoslovila  na  proslavi,  pak  pjesma  ruskoga  pjesnika 
Homjakova:  Videnije.  Te  »spomenlistiće«  izdao  je  naš  zemljak, 
Krunoslav  Heruc,  vlastnik  »Rusko-slavjanskog  književnog  sklada«. 

Jan  Kollar.  Spomenica  na  stogodišnjicu  njegova  rodjenja. 
S uvodom  od  Stjepana  Bosanca  i s prijevodom  odabranih  soneta 
iz  »Slavine  kćeri«  od  Stjepana  Španića.  Izdanje  hrvat,  sveuč. 
literarnoga  društva  » Zastava  •. 

»Zastava«  nam  javlja,  da  se  njezina  knjiga  upravo  đoštam- 
pava,  te  će  ovih  dana  ući  u prodaju.  Elegantno  opremljenoj 
knjizi  sa  slikom  pjesnikovom  bit  će  ciena  60  novčića.  Društvo 
je  razaslalo  na  mnoge  prijatelje  hrvatske  knjige  pretplatne  arke, 


pak  se  pouzdano  nada,  da  će  se  hrvatsko  općinstvo  njegovu 
već  objelodanjenomu  pozivu  odazvati  obilnom  pretplatom. 

Afrikansko  roblje.  Napisao  Stjepan  Vidmar,  prefekt 
i kateheta  zem.  sirotišta  na  Josipovcu.  (Pretiskano  iz  »Hrv. 
Učitelja«).  Zagreb.  Tisak  Dioničke  tiskare.  Cijena  20  novč. 
U ovim  kratkim  i vjernim  etnografsko-historijskim  crticama  iz 
najnovijega  doba  Afrike  prikazuje  se  velika  bijeda  afričkih  ple- 
mena, za  koja  se  tako  plemenito  brine  sv.  Otac  Papa  Lav  XIII. 
Lijepo  razlaže  pisac,  kako  su  rimski  pape  pomagali,  da  se  do- 
kine trgovina  s robovima,  da  luč  vjere  i prosvjete  zasine  medju 
crnačkim  narodima  Afrike.  U posebnoj  crtici  ističe  velike  za- 
slue  Lava  XIII.  i kardinala  Lavigerie-a  za  prosvjetu  i oslobo- 
djenje  afričkih  plemena.  Crkva  je  katolička  vazda  oko  toga  nasto- 
jala, da  se  dokine  nečovječno  trgovanje  s robovima.  Djelce  je 
pisano  vrlo  živo  i zanimljivo,  puno  je  lijepih  i plemenitih  misli, 
a podobno,  da  uzbudi  iskrenu  sućut  prema  jadnicima.  Knjižica  je 
pisana  prilično  čistim  i biranim  jezikom.  Osobito  nam  je  milo, 
što  možemo  to  sada  priznati,  jer  smo  lani  bili  prinuždni,  da  po- 
kudimo jezik  istoga  pisca  u knjizi  namijenjenoj  mladeži.  Našoj 
mladeži  i svakomu  Čovjekoljubu  usrdno  preporučujemo  tu  knjižicu. 

Dr.  Juraj  Dočkal.  Slovnica  hebrejskoga  jezika  — Pod  ovim 
je  naslovom  izdao  sveučilišni  profesor,  dr  Juraj  Dočkal,  koji  tu 
disciplinu  predaje  u bogoslovnom  fakultetu  našega  sveučilišta, 
opširnu  slovnicu,  koju  je  napisao,  ponukan  željom,  da  svojim 
slušateljima  olakoti  učenje  hebrejskoga  jezika,  pa  da  tako  ko- 
risti onima,  koji  žele,  da  u izvornom  jeziku  proučavaju  sadržinu 
svetih  knjiga.  Radeći  oko  ovoga  djela  koristovao  se  ponajboljim 
gramatikama  hebrejskoga  jezika.  U pristupu  govori  pisac  o je- 
ziku hebrejskom,  tumači  ime  »Hebreji« : jedni  vele,  da  potječe 
od  Ebere,  praunuka  Semova,  a drugi,  da  znači  onoga,  koji  je 
došao  s one  strane  rijeke  (Jordana  ili  Eufrata).  Iza  toga  podaje 
u markantnim  crtama  povjest  hebrejskoga  jezika.  Sama  slovnica 
dijeli  se  u četiri  dijela:  glasove,  promjene  glasova,  oblike,  pravila 
iz  sintakse.  Naša  se  znanstvena  knjiga  obogatila  novim  djelom, 
na  kojem  će  revnomu  piscu  biti  zahvalni  učenici  njegovi,  jer  će 
im  sada  znatno  biti  olakoćeno  učenje  hebrejskoga  jezika.  Cijena 
je  knjizi  1 for.  20  novč. 

Pop  Pavao  Matijević,  u Jelsi  na  otoku  Hvaru,  poziva  na 
pretplatu  knjige  „Magister  choralis11.  Preveo  je  s njemačkoga 
istoimeno  djelo  dra.  Sav.  Haberla,  koje  je  u kratko  ugledalo  de- 
veto izdanje,  a prevedeno  je  na  engleski,  francuski,  talijanski, 
poljski  i španjolski.  Odazove  li  se  dovoljan  broj  predbrojnika, 
cijena  knjige  ne  će  premašiti  jednu  forintu. 

Ivan  Tomašić,  pučki  učitelj  u Lipiku,  poziva  prijatelje  hr- 
vatske lijepe  knjige,  da  se  pretplate  na  njegovu  knjižicu:  »Cr- 
tice Ivana  Tomašića«,  koja  je  već  dotiskana,  a sadržava  ove  iz- 
vorne crtice:  »Cjelov,  Priča  o grobu  vječne  ljubavi,  Pripovijest 
mjesečeva  tračka,  Ne  zbori,  — tvori«,  — Kapural  Joso  sa  Za- 
valja  — azdiner«.  Knjižica  opseže  80  stranica,  cijena  je  za  pret- 
platnike 35  nč.  Knjižarska  će  se  cijena  povećati. 

Prisilne  radionice  i popravionice.  Napisao  Stjepan  Kranjćić, 
kr.  nadzornik  zemaljskih  kazniona.  U Zagrebu.  Tisak  Dioničke 
tiskare.  — U toj  raspravi,  preštampanoj  iz  »Mjesečnika«,  crta 
pisac  postanak  i potrebu  prisilnih  radionica  i popravionica,  ne 
bi  li  se  i kod  nas  potaknulo  pitanje  o podignuću  takovih  huma- 
nitarnih zavoda,  koji  već  postoje  u svim  naprednijim  zemljama. 
U prvom  dijelu  rasprave  govori  o prisilnim  radionicama  za 
odrasle  osobe,  a u drugom  dijelu  opširnije  raspravlja  o popra- 
vionicama  za  mladjahne  osobe,  ili  o t.  zv.  prisilnom  odgojivanju. 

Ivan  Mahulja,  dobrinjski  učitelj,  napisao  je  i izdao  svojom 
nakladom  u Trstu  kod  Dolenca  historično-narodnu  pripovijest 
» Knez  Ivan,  zadnji  Frankopan  na  Krku*.  Ova  je  pripovijest 
zanimljiv  pokus  književni.  Bilo  bi  dobro,  da  naši  učitelji,  dru- 

govi  piščevi,  tu  knjigu  rašire  u narodu  i tako  podupru  vrloga 
svoga  istarskoga  Hrvata.  Cijena  je  pripovijesti  50  novčića. 

Izkustveno  đušoslovlje.  Priredio  Marijan  Vuković,  nrednik 
»Škole«  i počasni  član  ped.  knj.  zbora.  U Osijeku.  Troškom  pi- 
ščevim, Štampom  Julija  Pfeifera.  — Pod  ovim  je  natpisom  izdao 
na  svijet  knjigu  o empirijskoj  psihologiji  poznati  pedagoški  pisac 
i revni  radnik  na  našem  prosvjetnom  polju.  Ovo  je  pored  dviju 
knjiga  Posedelove  i Arnoldove  treće  djelo  o psihologiji  u hrvat- 
skom jeziku.  Tako  smo  evo  u kratko  vrijeme  dobili  tri  knjige  o 
istom  naučnom  predmetu.  Prve  su  dvije  u prvom  redu  namije- 
njene gimnazijskoj  mladeži,  dok  je  ova  treća  pisana  za  praktičnu 
pouku.  U pripomeni  priznaje  pisac,  da  ovim  nije  mislio  iznijeti 
visoko  znanstvena  dušoslovna  načela,  t.  j.  takova,  koja  proniču 
predmet  s kraja  na  kraj  dubokom  tančinom  filozofa.  On  je  pri- 
kazao jednostavno  predmet  u samoj  bitnosti,  da  ga  može  svatko 
shvatiti  iz  poznate  znanosti  i iz  promatranja  samoga  sebe  i dru- 
goga, da  se  djelom  može  svatko  koristiti.  Pisac  raspravlja  o 
najvažnijim  pojavima  iz  psihologije,  pa  spominje  udesne  i zgodne 
primjere,  da  objasni  gradivo  te  nauke.  Knjižarska  je  cijena  knjizi 
1 for.  30  novč.  Tko  knjigu  naruči  kod  pisca  i novce  pošalje, 
dobit  će  ju  bez  poštarskog  troška. 

4 

Svaštice. 

»Podoknica«  iz  Ipavčeve  lirične  opere  »Teharski  plemići«. 
Nakladom  slovenske  knjižare  L.  Schwentnera  u Brešcima  izišla 
je  »Podoknica«,  transkripcija  za  glasovir  iz  nove  slovenske  lirične 
opere  »Teharski  plemići«  od  dra.  B.  Ipavca,  što  se  je  zimus  s li- 
jepim uspjehom  pjevala  u novom  slovenskom  glumištu  u Lju- 
bljani. Osobito  se  mnogo  svidjala  ova  umiljata  »Podoknica«. 
Cijena  je  skladbi  50  novčića,  poštom  53  novčića. 

Proslava  stogodišnjice  rodjenja  Kollarova  u Beču.  Dne 
29.  proslavila  su  slavenska  društva  u Beču  svečanim  načinom 
stogodišnjicu  rodjenja  Kollarova.  Bila  je  to  prava  literarno- 
glazbena  akademija.  Proslavi  je  prisustvovao  veliki  broj  akadem. 
mladeži  češke,  hrvatske  i slovenske.  Na  podiju  bješe  smješteno 
poprsje  slavljenika  pjesnika  »SIavy  đcery«.  Poprsje  okitiše  i ob- 
rubiše  vijencima  bečka  slavenska  društva.  Akademija  se  zapo- 
čela Smetaninim  mješovitim  zborom  »Češka  pisen«,  što  ga  je 
zbor  | rekrasno  otjevao  pod  ravnanjem  Buchtinim.  Po  tom  je  kra- 
snoslovila  prvakinja  češkoga  glumišta  u Pragu  gdja.  Skenarova 
Mala  proslov  pjesnika  Machara.  Deklamacija  bila  je  krasna  i 
gauutljiva.  Općinstvo  je  zanosno  povladjivalo  čuvenoj  češkoj 
tragedkinji.  Pjesnik  izriče  u proslovu  nadu,  da  će  ideja  slavenska 
slaviti  jednom  konačnu  pobjedu.  I glasovitoj  umjetnici  i pjesniku 
Macharu  općinstvo  je  priredilo  srdačnu  ovaciju. 

Prof.  Masaryk,  veoma  zanosno  pozdravljen,  govorio  je  o »sla- 
venskoj ideji  Jana  Kollara«,  koju  je  omačio  markantnim  crtama. 
Najviše  je  isticao  misao  uzajamnosti  slavenske  u toga  pođtatran- 
skoga  pjesnika.  Prikazao  je  Kollara  kao  čovjeka,  koji  je  sla- 
vensko pitanje  promatrao  s višega  gledišta,  sa  gledišta  svjetske 
prosvjete. 

Prof.  Masaryku  se  oduševljeno  povladjivalo.  U glazbeuom 
dijelu  odlikovala  se  Hrvatica,  gdčna  Gvozdanovićeva,  koja  je  sa- 
vršeno pjevala  Zajčeve  pjesme.  Hvale  ju,  da  ima  krasan  mezzo- 
sopran,  lijepu  koloraturu  i dobru  školu. 


Matica  Hrvatska 

obdržavat  će  svoju  ovogodišuju  redovitu  glavnu  skupštinu  u 
nedjelju  na  dan  18.  lipnja  1893.  u 10  sati  prije  podne  u »Mati- 
činih« društvenih  prostorija  (Matičina  ulica  br.  2,  raži  zemlje) 
sa  sliedećim  dnevnim  redom  : 

1.  Govor  predsjednika. 

2.  Godišnje  izvješće  tajnika  i blagajnika. 

3.  Rasprava  o raznih  predlozih. 

4.  Izbor  u smislu  §§.  16.  i 18.  društvenih  pravila:  društve- 
noga blagajnika,  šestorice  odbornika  i četvorice  ođborničkih 
zamjenika. 

U Zagrebu,  3.  lipnja  1893. 

U ime  upravljajućega  odbora  » Matice  Hrvatske « : 

Tade  Smičiblas, 
predsjednik. 

Matica  Hrvatska 

vršeći  jednoglasni  zaključak  svoje  prošlogodišnje  glavne  skupštine, 
koji  je  glasio: 

»Glavna  skupština  »Matice  Hrvatske«  od  19.  lipnja  1892. 
prilikom  pedesetgodišnjice  opstanka  »Matice  Hrvatske«,  uvažu- 
jući  prevelike  zasluge  blagopokoj.  Njeg.  Vel.  pravoga  savjetnika 
i komornika  Janka  grofa  Draškovića  Trakošćanskoga  po  hrvatski 
narod  i napose  po  »Maticu  Hrvatsku«,  koju  je  pokojnik  osnovao, 
zaključuje,  da  odbor  »Matice  Hrvatske-  svom  snagom  uznastoji, 
da  se  mrtvi  ostanci  »Matičina«  osnivača  prenesu  što  prije  u 
glavni  grad  Hrvatske,  pa  da  se  veliki  pokojnik  dostojno  sahrani 
medju  svojimi  ilirskimi  drugovi«;  — odlučila  je,  pošto  su  sve 
predhodne  pripreme  o vršene,  da  se  mrtvi  ostanci  blagopokojnog 
osnivača  »Matice  Hrvatske«  na  dan  12.  mjeseca  lipnja  u 
Gornjoj  Radgoni  u Štajerskoj  iskopaju  i u lies  polože,  13.  lipnja, 
prenesav  lies  u crkvu  sv.  Petra  u Gor.  Radgoni,  da  se  prema 
mjestnim  prilikam  uobičajene  svečane  zadušnice  u istoj  crkvi 
obslužuju,  14.  lipnja  da  se  lies  odpremi  jutarnjim  prvim  osobnim 
vlakom  južne  željeznice  (u  4 sata  i 20  čas.)  iz  Radgone  na 
Spielfeld,  Maribor,  Celje  i Zidanimost  u Zagreb,  kamo  će  prispjeti 
na  južni  kolodvor  sa  posljepodnevnim  vlakom  (u  4 sata  30  čas.), 
a odatle  će  se  još  iste  večeri  na  zagrebački  državni  kolodvor 
prevesti.  Na  15.  lipnja  u jutro  u 8‘/2  sata  biti  će  svečani  sprovod 
sa  državnog  kolodvora,  odakle  će  povorka  ići  sa  mrtvačkim 
besom  ponajprije  u stolnu  crkvu,  gdje  će  se  u 9'/2  sata  obslužiti 
svečane  zadušnice,  a odtale  na  centralno  groblje  na  Mirogoj, 
gdje  će  se  prema  dobrostivoj  dozvoli  gradskog  zastupstva  polo- 
žiti mrtvi  ostanci  pok.  grofa  Janka  Draškovića  na  vječni  pokoj 
medju  njegove  ilirske  sudrugove  u arkadu  za  »hrvatske  prepo- 
roditelje«. 

»Matica  Hrvatska«  javlja  ovo  svim  p.  n.  oblastim,  hrvatskim 
naučnim  i učevnim  zavodom,  društvom  i družinam,  »Matičinim« 
društvenim  povjerenicom  i članovom,  svim  prijateljem  i poštova- 
teljem »Matice  Hrvatske  i njenoga  osnivača  i prvoga  pred- 
sjednika, — a potanki  raspored  same  žalobne  povorke  kod  sve- 
čanoga sprovoda  na  15.  lipnja  priopćiti  će  se  naknadno. 

Zavodi,  društva  i družine,  koje  bi  kod  ovoga  sprovoda 
željele  ili  korporativno  ili  posebuimi  odaslanstvi  učestvovati, 
neka  se  prijave  kod  uprave  »Matice  Hrvatske«  najkasnije  do 
8.  lipnja  t.  g. 

U Zagrebu,  18.  svibnja  1893. 

Za  upravljajući  odbor  »Matice  Hrvatske«: 

Predsjednik:  Tajnik: 

Tade  Smičiklas.  Ivan  Kostrenčić. 


Uspomeni  Jana  Kollara  — Notturno.  — Ulomci  iz  »Slavy  dcera«  od  Ivana  Kolldra.  — Cosmopolis.  — Kolhlrovi  dopisi.  — 

Listak. 


Uredjuje  J.  1‘nsiirić 


Vlastničtvo  i tisak  Dioničke  Tiskare. 


D no  Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for.  11  n A J VVI) 

Dl.  Ci  O.  Rukopisi  se  ne  vraćaju.  UOQ.  AAV. 


Notturno. 

Napisao  Ksaver  Sandor  Gjalski- 
(Svršetak.) 


(Sva  autorska  prava  pridržana.) 


VII. 

apokon  prestanem,  da  puno  razmišljam,  kako 
bih  na  silu  protumačio  čudesa,  što  se  sa  mnom 
i oko  mene  zbivaju.  Naprotiv  se  podam  posvema 
osjećaju  i uvjerenju,  da  sam  zapao  u neko 
neobično  stanje,  što  je  puno  tajna  nedohvatnih  i koje  je 
posvema  strano  svagdašnjim  našim  svojstvima.  Iz  svega 
sam  ćutio,  da  se  pi’imakoh  nedoglednim  dubinama  vjeko- 
vitih  tajna.  Od  svakuda  vijala  se  oko  mene  mističnost, 
koja  me  je  u isti  čas  svojim  bezmjerjem  uništavala  i opet 
u neku  ruku  svu  dušu  mi  visoko,  visoko  k nekomu  nedo- 
gledno  dalekomu  obzorju  dizala,  u neke  lake  — lake  sfere, 
gdje  mi  je  bilo,  kao  da  niesam  više  kemičko-fizikalno  biće, 
oterećeno  teškim  prahom  zemlje ! 

A glavno  — svu  nutarnjost  ispunjaše  mi  velika 
sreća,  što  ne  izgubili  svoje  milovanje. 

Od  sada  bo  gotovo  svaki  dan  bijaše  uz  mene.  Zato 
se  sasvim  odkinem  od  svakoga  društva  s ljudima  i ne 
primah  absolutno  nikoga.  Ista  služinčad  dobila  je  stroge 
upute  i točno  određjene  satove,  kad  bi  smjela  pred  mene. 
Ništa  nije  smjelo  smetati  mome  neobičnomu  drugovanju. 

I po  danu  i po  noći  dolažaše  ona.  Pratila  me  je  i 
na. samotnim  šetnjama  mojim  — ■ i boravila  je  uz  mene 
sate  i sate,  dok  sjeđjah  za  stolom  i proučavah  svoje 
knjige.  Mile  nam  pisce,  zajedno  čitajući,  redom  prodjosmo, 
pa  je  kao  negda  — pjesme,  što  ih  je  znala  na  izust,  reci- 
tovala  i deklamovala. 

Po  ljepoti  i prelesti  ovih  časova  morao  bih  nazvati 
ih  najdivnijim  snom,  a opet  realnost  njihova  činjaše 
ih  pravom  zbiljom,  doživljajem  — životom,  protkanim 
istina  posvema  nedokučnom  mistikom,  koje  i svaki 


cigli  trenut  bješe  obasjavan  nekom  bajnom  svjetlosti  iz  naj- 
dubljih nutrinja  duše,  ponekle  sličnom  svjetlu,  što  zatre- 
peri  u očima  našim,  kad  ih  najjače  stisnemo. 

Jedne  večeri  sjedjeli  smo  opet  u blizini  kamina  — 
sretni  i veseli.  U svojoj  blaženosti  na  po  tihim  glasom 
pjevaše  ona  dražestnu  neku  francusku  popievku.  Glavu 
je  imala  kod  toga  naslonjenu  o moje  rame.  U jedared 
naglo  se  trgne  i zašuti.  Vidim  je,  kako  se  je  prestravljeno 
zagledala  nekud  i sva  zadrhtala  i probliedila. 

— Sto  ti  je  za  Boga? 

— Ah  — strašno  ! Za  Boga  miloga  i jedinoga  — 
pomozite  joj.  Ta  — izgorjet  će  — Bože  moj!  — Aoh  — 
biedna  moja  Gjema! 

— Ta  — što  je  — reci?  — kliknem  prestrašeno, 
jer  sam  vidio  od  boli  i užasa  nategnuto  lice  i oči  izbu- 
ljene  u neopredieljenu  daljinu. 

— Sto  je  ? Ta  — Gjema  — eno  u buđoaru  svom  — 
dogotavlja  toaletu  za  ples  — djevojka  prevalila  sviećnjak 
pred  zrcalom,  — plamen  uhvatio  se  svile  — ah  — jao  — 
ona  gori  — ona  gori  — viče  — plače  — trči  — izgu- 
bila glavu  i ona  i djevojka  — ah  — i niko  ne  dolazi  — 
a plamen  sve  jači  — sva  već  gori  — Bože  — Bože ! 
Daj  — gledaj  i ti  — gledaj ! 

I u jedanput  kao  da  su  iščezle  stiene  preda  mnom 
— zatim  i daleka  krajina  — i opet  druga  krajina  — i 
za  njom  more  — i ja  gledam  u staroj  palači  na  Bialtu 
elegantni  budoar,  a u njem  dim  i plamen  iz  svilenih  za- 
stora i čipaka  oko  ogromnoga  zrcala,  a vidim  i krasnu 
za  ples  odjevenu  mladu  ženu,  kako  očajno  trči  po  sobi, 
pa  se  u smrtnom  strahu  još  više  podaje  plamenu,  koji 
joj  hvata  i skutove,  povlaku  i rukave  — i bujnu  kosu. 

I prepoznam  u nesretnici  — drugaricu  moje  Jelene, 
krasnu  kontesu  Gjemu,  prvu  pouzđanicu  naše  ljubavi. 

1 mine  užasna  slika.  Opet  sam  gledao  svoju  sobu. 
Jelena  još  je  uviek  bila  kao  ukočena  uza  me.  Od  muke 
i očaja  niesmo  mogli  ni  riečce  izustiti.  Potrajalo  tako 
dobar  po  sata.  Tada  se  makne  prva  ona,  naglo  okrenuv 
glavu  k prozoru,  gdje  je  u isti  tren  nešto  silno  udarilo 
po  staklu.  Ura  na  stieni  zazveči,  kao  da  se  je  stroj  stre- 
sao, i njihalo  stane.  Kazalo  je  pokazivalo  na  deset  i ostalo 
je  tako.  Neki  hladni  čudnovati  osjećaj  prodje  mi  cielim 
tielom,  kad  u isti  čas  vidim,  kako  je  Jelena  pokročila  k pro- 
zoru, gdje  mi  se  prikaže  u tankim  — neođređjenim  — 
gotovo  prozirnim  konturima  — Gjema. 

Od  uzrujanosti,  koja  me  je  u taj  mah  svladala,  skočim  i 
ja  s mjesta,  — i hoću  k prozoru,  no  kod  prvoga  ko- 
raka već  je  sve  uminulo.  Niti  Gjeme  niti  Jelene  niesam 
više  vidio. 

Za  tri  dana  dobio  sam  iz  Venecije  pismo,  u kom 
mi  ucviljeni  rod  Gjemin  javlja,  da  je  sirota  neopreznošću 
svoje  djevojke  kod  odievanja  za  ples  izgorjela  i nekoliko 
minuta  prije  deset  sati  na  večer  izdahnula  — - upravo  u 
isto  doba,  za  koje  je  bio  gondoljer  naručen,  da  je  poveze 
na  ples. 

Ako  je  isto  moglo  utvrditi  moje  uvjerenje,  da  ne- 
obični moji  doživljaji  niesu  tek  pusta  fantazma,  a to  je 
za  cielo  bio  ovaj  zadnji  slučaj.  Bude  mi,  te  se  niesam 
više  usudio  dvoumiti  i sumnjati.  Ta  — tu  se  evo  privi- 
đjenja  moja  skladahu  sa  đogađjajima,  što  su  daleko  od 
mene  bivali  i sasvim  neodvisno  od  svakoga  moga  utje- 
canja. 

I sa  Jelenom  uzmem  razgovarati  o Gjemi.  Htjedoh 
da  je  izpitam,  nu  — ona  mi  tek  reče  isto,  što  sam  već 
iz  raznih  okultističnih  i telepatičnih  knjiga  znao.  Gotovo 
svakiput  bi  se  ugnula  svakomu  daljemu  objašnjivanju. 
— - Najzad  niesam  se  ni  suviše  zanimao  za  to,  — meni 
je  dosta  bilo,  što  sam  se  mogao  nekom  sigurnosti  i ubje- 
djenjem  podavati  slađkomu  i prelestnomu  drugovanju 
s Jelenom,  koja  postade  od  sada  za  mene  realnost  nad 
svakom  sumnjom,  a realnost  — ipak  tajnovita  i dolazeći 
iz  strana,  u kojima  više  ne  postoje  medje  vremena  i pro- 
stora naših  pet  osjećala.  Kao  pobjednik  kakav  gledao  sam 
od  sele  na  smrt  — i kriepilo  me  — uznosilo  me  neko 
čuvstvo  stalnosti  i neprolaznosti. 

Kojiput  gotovo  oćutih  želju,  da  pobjednom  trubljom 
vasionomu  čovječanstvu  objavim  istinu  svoju,  pa  da  ga 
nadarim  utjehom,  no  suzdržavala  me  bojazan,  da  bi  možda 
onda  Jelena  prestala  dolaziti.  I tako  čuvah  i nadalje 
svoju  samoću,  ali  je  ne  đočuvali. 

Po  mom  brbljavom  susjedu  saznao  je  nešto  o albumu 
drug  moj  davni  i daleki  rod  X.  Brbljavac  mu  napunio 
uši,  kako  silno  trpim,  pa  da  ne  mogu  nikako  pregorjeti 
gubitak  Jelene,  naprotiv  da  se  namjerice  bacam  na  muke 
i kupam  u teškoj  rani  svojoj,  da  mi  budu  boli  još  jače. 
Nadovezao  k tome,  kako  je  najmanje  deset  puta  uzalud 


pošao  k meni,  a kako  on,  tako  i cielo  drugo  poznanstvo 
nikad  nije  moglo  do  mene.  Gotovo  sudio  čovjek  iz  ove 
moje  zavoljene  osamljenosti,  da  se  je  bojati,  te  bih  mogao 
poluditi  ili  dapače  da  jesam  već  lud. 

Prijatelj  moj  dakle  bude  sasvim  uzrujan  i nemiran. 
Pohrli  on  ravno  k meni  i silom  si  prokrči  put  i osvoji 
slobodan  ulaz.  A nadje  me  upravo,  kad  sam  očekivao, 
da  ona  dodje.  U zadnje  bo  vrieme  mogosmo  si  već  posve 
sigurne  rokove  opredjeljivati.  I taj  put  bio  je  sastanak 
tako  urečen.  Pohod  prijateljev  bio  mi  je  dakle  sasvim 
nepriličan.  Cisto  sam  morao  sebe  susprezati,  da  mu  svoje 
zlovolje  ne  izkažem. 

On  je  dakako  bio  tako  uvjeren  o silnoj  mojoj  tuzi, 
da  se  nije  niti  nadao  kakovomu  ljubeznomu  dočeku. 
Već  pozdrav  bio  mu  je  takav,  kao  da  dolazi  k čovjeku, 
kojemu  se  sve  nade  i sva  radost  u grob  survaše.  Moju 
zlovolju  i nestrpljivost  isto  je  tako  shvatio  i tumačio. 

— Kako  ne  možeš  da  se  svladaš ! — padne  napokon 
u najelegičniji  uzklik.  — Poimam  tvoju  nesreću  i tugu 
tvoju,  — ali  vrieme  mora  i može  sve  izliečiti.  Čovjek  ne 
smije  da  mu  u tom  poslu  navalice  kvari.  A ti,  Boga  mi, 
činiš  tako ! Daj  se  primiri,  — nastoj  zaboraviti.  1 vjeruj, 
mi,  sve  ćeš  napokon  svladati. 

Tako  je  neprestance  nastavljao.  Napokon  iznevjeri 
me  svaka  strpljivost. 

— Ta  nemoj  tako!  — prekinem  mu  živo  rieč.  Niesam 
ja  nesretan.  I nemam  radi  česa  da  budem  takav. 

— Kako?  — zabezeknuto  izlane  prijatelj  i zagleda 
se  razrogačenim  očima  u mene. 

— I niesam  nesretan,  jer  ne  izgubili  svoje  Jelene  ! 

— Što?  — i on  prestravljeno  odskoči  u prvi  mah 
dva  tri  koraka  dalje,  da  se  onda  posve  blizu  k meni 
prikuči. 

A ja  sam  mu  sada  uzeo  sve  pripoviedati.  Ovladala 
mnome  neka  vrst  vrtoglavice,  u kojoj  samo  imađoh  želju 
sve  izkazati  i uvjeriti  druga  o svojoj  sreći. 

— Oh ! — ođkine  mu  se  iz  grudi  boni  i zabrinuti 
uzklik,  pa  me  ulovi  za  ruku,  kad  sam  svršio.  Uzme  me 
nagovarati,  da  idem  odmah  i to  s mjesta  s njim  odavle  — 
na  putovanje. 

— Ne  mogu,  niti  hoću!  — odbijem  mu  ponude.  — 
Evo  — da  niesi  došao,  — sad  bih  bio  s njome.  Neko- 
liko časova  još,  pa  — eto  nje  ovdje.  Tako  smo  dogo- 
vorili. 

— Prijatelju,  ti  si  bolestan  — ti  si  — ti  si  — 

— Beci,  da  sam  lud!  — upanem  mu  ljutito  u rieč. 

— Ne  — ne  tako,  ali  opet  — . Slušaj  me  i kredi 
odavle  što  prije  — sad  još.  Jer  — no  da  — ti  ćeš  mi 
oprostiti,  ako  ja  tvoje  pripoviesti  drukčije  shvaćam.  I — 
ah  — ja  ću  ti  sasvim  otvoreno  kazati,  jer  tu  nema  oko- 
lišanja. — Tvoja  prividjenja  jesu  halucinacije  u takom 
stupnju,  da  tu  može  stručnjak  posla  imati.  Tako  ne 
smiješ  da  ostaneš. 

— Ti  me  zbilja  držiš  ludim,  — a ja  ti  kažem,  da 
ni  o čem  ne  može  da  bude  sumnje,  — ja  realno  đoživ- 
ljujem  sve,  što  ti  pripoviedah.  Da  sam  lud  — eh  — 
onda  bih  za  lueida  intervalla  morao  imati  osjećaj,  da  su 
moji  doživljaji  tek  puka  bolest  — mojih  moždana. 

— Slušaj  me!  Ne  velim  ja,  da  si  lud,  — da  su  ti 
oboljeli  moždani,  — da  ti  je  um  bolan,  no  — dan  danas 
već  znademo,  što  autosugestija  može.  Ti  si  sebi  sam 
navalio  sva  ova  prividjenja. 

— A što  je  onda  s rukopisom  — što  sa  cvietom  — 
što  sa  vizijom  Gjemine  nesreće? 

— Što  — što ! — uzme  buncati  prijatelj,  no  — 
ja  ga  niesam  dalje  slušao,  jer  u taj  isti  tren  — točno 
u urečeni  čas  — unidje  u sobu  Jelena. 

— Evo  je ! — šapnem  prema  njemu  i podjem  njoj 
u susret. 

— Koga?  — Lučio  — za  Boga  — kuda  ćeš  — 
što  ti  je?  Ta  — vjeruj  mi  — nema  nikoga,  — u 
sobi  smo  samo  ti  i ja.  Ah  — biedni  moj  prijatelju ! — 
otme  mu  se  očajni  uzklik.  Opazio  sam  na  njegovu  licu, 
da  više  ne  sumnja  o mojoj  ludosti. 

— Ti  si  ipak  došla  ? — obratim  se  Jeleni. 

— Urečeno  je  — moram  ! A i dobro  je,  bar  ćemo 
uvjeriti  prijatelja,  da  niesi  lud. 

— Ali  on  te  ne  vidi,  — tvrdi,  da  nema  nikoga  u 
sobi  osim  mene  i njega  ! 

— Lučio  — što  govoriš ! — Slušaj  mene  — ti 
razgovaraš  sam  sobom,  — pokraj  tebe  nema  nikoga  ! — 
vikaše  prijatelj. 

— Čuješ  li  ga  ? — kažem  Jeleni,  koja  je  sjela  na 
kanape  i odložila  palto. 

— Čujem  ga  — i naravno  je,  da  me  ne  vidi  i ne 
čuje,  jer  — njegovi  organi  niesu  u onom  stanju,  u kom 
su  tvoji  i u kojem  je  jedino  moguće,  da  me  vidi. 

— On  mora  dakle  misliti,  da  sam  lud  ! 

— Dašto  ! No  — ti  ga  možeš  postaviti  u isto  stanje, 
u kom  si  ti,  pa  će  me  vidjeti. 

— Mogu  ? 

— Dakako.  Tek  trebaš  da  hoćeš  i želiš,  da  pro- 
vališ međje  njegove  individualnosti  i da  mu  naložiš  — 
neka  me  vidi  isto  onako,  kako  i ti  — pa  će  me  vidjeti. 

— Prijatelju  1 — obratim  se  k njemu  i naložim 
mu,  kako  mi  Jelena  reče.  On  se  porugljivo  nasmieši  i 
kimne  tek  glavom,  no  — niesam  trebao  ponoviti  svoga 
naloga,  kad  mu  lice  zaprimi  čudnovat  izraz  — i on  se 
zagleda  u mjesto,  gdje  je  Jelena  sjedjela. 

— Vidiš  li  sada  ? — Zar  ne,  ti  vidiš  ? 

— Jest  — ja  vidim,  ali  — 

— Ništa  ali  — sada  valjda  ne  ćeš  više  tvrditi,  da 
sam  lud,  ili  ćeš  morati  i za  sebe  isto  pomišljati. 

— Da  — da.  Ja  vidim  — no  — 

- — Ne  sumnjaj  ništa  više.  A ti,  Jeleno,  daj  mu 
kaži,  da  si  u istinu  ovdje. 


— Evo  vam  ruke  moje.  Neka  vam  bude  kao  Tomi 
nevjerovanomu.  Opipom  ćete  se  uvjeriti,  — reče  Jelena 
i pruži  mu  krasnu  svoju  ruku  dražestnim  i ljubkim 
smieškom  u licu. 

On  se  nakloni  i poljubi  ruku. 

Ja  sam  se  slavodobitno  i glasno  nasmijao,  no  u taj 
isti  čas  nestane  Jelene.  Niti  on  niti  ja  više  je  ne 
vidjesmo. 

Prvi  čas  zavladala  je  međju  nama  šutnja  od  čuda, 
strave,  smetnje  — što  li. 

Ja  se  prvi  domognem  rieči. 

— Dakle  što  kažeš  sada? 

— Ništa.  Isto  što  i prije.  Priznajem,  da  sam  vidio, 
ali  — to  je  bilo  sugestijom  — hipnozom  proizvedeno. 

— Oh  — ti  si  nepopravljiv!  — kliknem  gotovo 
ljuti  to. 

Konac  naše  raspre  bijaše,  da  mi  je  priznao  mističnost, 
dapače  transceđentnost  cieloga  slučaja  moga.  Ali  je  i 
tvrdio  jednako,  da  su  opasni  takovi  doživljaji  po  zdravlje 
duše,  pa  sam  mu  morao  obećati,  da  ću  poći  s njime  u 
Pariz  ili  u Nancy  k glasovitim  tamošnjim  hipnotizerima. 

Eto  tako  mene  kod  Charcot-a,  kojemu  sam  evo  po 
želji  njegovoj  u tim  redcima  vjerno  nacrtao  svoj  doživljaj. 

* 

❖ ^ 

Pripomenak  piščev.  — Kad  sam  prije  dvie  godine 
bio  u Parizu,  upoznam  se  slučajno  u vlaku  za  Versailles 
s mladini  ruskim  đjakom,  koji  je  slušao  Charcotova  pre- 
davanja. Kada  mu  rekoh,  odakle  sam,  lupi  se  mladić  u 
čelo  i klikne : 

— E — vi  ste  po  tom  zemljak  nesretnome  Luciju 
Ranjičiću!  Možda  ga  poznajete? 

— Niesam  ga  osobno  poznavao.  Ali  iz  novina  znadem, 
da  je  — mislim  — samoubojstvom  svršio  iz  nesretne 
ljubavi  — čini  mi  se,  od  žalosti,  što  mu  je  zaručnica 
umrla. 

— Harašo  — harašo!  Isti  je.  — Ali  znadete  li  još 
nešto?  Došao  on  prije  svoga  djela  ovamo,  da  ispriča 
profesoru  svoj  doživljaj.  Napisao  eieli  roman.  Charcot  je 
pročitao,  — meni  je  takodjer  dao  da  čitam,  — i mi  ga 
izliečismo.  U hipnozi  mu  nalože,  da  mora  sve  zaboraviti, 
što  se  tiče  njegovih  vizija  i halucinacija,  — upravo  tako, 
kao  da  ih  nikad  nije  bilo.  1 zbilja  pošlo  je  divno  za 
rukom.  Lučio  je  posvema  zaboravio  svoj  prekogrobni 
roman  — i bezsmrtne  duše  — sve  to  bude  kao  izbrisano 
iz  pameti  njegove.  Tada  njemu  nastane  tako,  da  je  još 
uviek  žalio  za  izgubljenom  vjerenicom.  Bol  ga  tako  pre- 
vlada, da  je  u tom  očaju  segnuo  za  revolverom.  — Tko 
bi  bio  mislio,  da  je  takav?  — Ako  želite  rukopis  njegove 
ispoviesti,  — mogu  vam  ga  dati.  — Ovako  sam  došao 
do  Lucijeve  povjesti. 

* 


Hajdučica  Sava. 

Crtica  iz  negdašnje  Krajine. 


Sio  je  tmuran  jesenski  dan  a upravo  nedjelja. 
Vrijeme  drmi,  nebom  svuda  na  okolo  teška 
oblačina.  Iz  nje  niti  još  roska,  niti  sipi,  već 
onako  — miždi.  Vratila  se  čeljad  kući  od 
crkve,  što  je  od  Zb  . . . . dobar  sahat  hoda, 
a malo  je  svijeta  i otišlo  bilo  k crkvi.  Ima  ih,  što  govore, 
da  je  sveti  hram  pravoslavne  crkve  narodna  svetinja,  koje 
narod  ne  treba  polaziti  izim  na  velike  gode,  a tako  biva, 
na  žalost  biva  tako.  Pa  nije  čuda,  što  svijet  slabo  mari 
za  molitvu,  jer  malo  kad  i čuje  slovo  gospodnje,  da 
opaše  srce  strahom  božijim  i okadi  dušu  slavom  božijom. 

Od  kuće  B — ve  u Zb  ....  nikoga  u crkvi  bilo  nije : 
ta  imaju  oni  prečega  posla,  pravdati  se  i natezati  za 
nesrećnu  zadružnu  diobu,  koju  mladji  silom  hoće,  a 
stariji  silom  ne  daju.  Podlaktile  se  žene-jetrve,  pa  sikte 
kao  ljute  zmije  jedna  na  drugu.  A muževi-braća  sje- 
dećke  piju  lule  ili  stojećke  odbijaju  dimove  a sve  ispod- 
mukla  jedan  na  drugoga  mrče.  Kao  da  i nijesu  rođjeni 
rod,  jedna  krv,  već  krvni  suprotnici  .... 

Kad  do  gusta  došlo:  zavezujte,  jezik  u hlad  žene, 
jer  će  sad  na  druga  biti  — zagrmjet  će  Milivoj.  dobom 
najstariji  brat  i kući  gospodar..  A Sava,  riđja  kuštra  kru- 
piča\a  lica,  upopriječi  k njemu  pa  prolije  kao  iz  devet 
kablova,  što  godj  joj  kivno  srce  u poganom  onom  uspla- 
maju  protisnuti  znade  na  usta  neoprana.  Milivoj  za  kamiš 
a Petar  će  preda  nj : k sebi  ruke,  goso,  jami  od  žene 
mi ; ako  ti  je  draga  pjevačica  (glava) ! 

Škrinu  onaj  zubom  i zatavri  na  Petra  a ovaj,  mladji- 
luđji,  segne  desnom  maloj  za  jabuku.  A1  Milivoj 
istim  mahom  za  cijev,  pa  ju  istrgne  i tresne  kuburom  o 
zemlju  a ona  na  komade.  U koštac  se  bijesni  hvataju: 
nijesu  braća,  već  su  mrki  vuci  i da  može,  zaklao  bi 
zubom  jedan  drugoga. 

Poteče  zloguka  Marta  Milivoju,  svomu  borcu  u prilog, 
priteče  i brat  mu  Josip,  da  ih  razvrgne;  ali  ne  rastavi, 
van  da  oba  pretrgneš  u pasu  ili  da  im  poođsijecaš  ruke. 
Dok  se  oni  tako  sobom  ponijeli,  a Petrova  Sava  brže 
bolje  za  pušku,  što  je.  da  kuću  brani,  o klinu  visjela. 

I oleti  u dvorište  i uočiv  djevera  Milaka,  kroz  prozorčić 
cijev  na  nj  uperi.  Kvrcne  puška,  srećom  ne  sastavi.  A 
kad  to  Josip  vidje,  pohita  za  Savom,  pa  će  u sav  glas : 
ne  snaho,  kučko  jedna!  — Natrag  pse  ili  ćeš  ovaj  čas 
izuti  opanke ! rukne  Sava  plamena  pogleda  i primjeri 
Josipu  a ma  u prsi  Ne  vjeruje  ovaj  pravo,  van  potrča, 
da  će  joj  oteti  pušku  a oroz  ,,kvrc“ ! I sinu  u čašici 
prah;  al  čudom  nekim  šlaga  puška  opet.  U to  dopade 
prvi  susjed  Ralić  Radovan,  Bog  mu  lako  duši  — i razvrgne 
braću-nebraću  jedva  jedviee. 

Starješina  seoski,  bojeći  se  mrtvih  glava,  podje 
ravno  k zapovjedniku  štacije,  da  prijavi  kobnu  sukobicu. 
Dokle  on  natrag,  već  nestalo  Petra  i Save  i dugačke 


puške,  nestalo  ih  nevidom,  u maglu  noćnu.  Sve  to. 
bolan,  u svetu  nedjelju,  a pred  ravne  četrdeset  i dvije 
godine. 

* 

Rijek  se  čuje  davni:  Gjurgjev-danak  hajdučki 

sastanak,  Miholj-đanak  hajdučki  rastanak : ovog  puta 
nije  tako  bilo.  Osam  nedjelja  iza  one  gornje,  u utorak 
prvi  za  Miholjem,  išli  ljudi  u Slunj  k nedjeljnomu  sajmu, 
odavle  neki,  odanle  neki.  Išli  s mnogo  strana  kao  obično 
to  potrebe  ili  dangube  radi,  to  po  dobru  ili  po  zlu  putu. 
Plaščani  pali  na  noc  u hajdučko  tada  leglo,  u selo 
Močila.  A sjutradan  se  ranim  jutrom  u jednoj  hrpi 
odanle  otisnu  dva  Malbaše  pa  dva  Milkovića  i sa-mođrm? 
Milaković  Draško.  Kad  doprli  do  pustoga  Pijevčeva 
klanca,  valjalo  je  u kući  do  puta  oružje  ostaviti,  jer  se 
oružan  nitko  puštao  nije  na  sajam.  Ostave  ga  pa  trgnu 
ljudi  dalje  u veselu  razgovoru  neveselim  klancem:  kad 
najednom  iz  grmovlja  desnog  grmnu  zlokovarno  pozđravlje  : 
„stoj,  guli  seri  Ispadne  na  put  sedam  oružanih  zlikovaca, 
povedu  sa  sobom  goloruke  putnike  u guštu  i oplijene  sve 
i jednoga  malo  ne  do  gole  duše.  Zločincima  glave  bile 
rupcima  umotane,  samo  oči  sijevale  iz  tamuik  proreza. 
Ali  porobljenici  ipak  nekako  upoznali  vodju  i kazali  baš 
kod  suda  pod  prisežno  ime,  da  je  glavom  bio  B . 

Petar. 

Od  tada  se  ne  navršio  ni  pun  mjesec  a plaščanska 
satnija  opet  javi  ,,štopu“  u Ogulin,  kako  su  tri  oružana 
čovjeka  stigla  Dragišića  Nikolu  i Borića  Matu  baš  u 
gori  Ljupči,  pa  im  na  silu  otela  dva  janjca  i dvije  male 
puške.  To  će  biti,  tako  mnijaše  satnija,  isti  oni  hajduci, 
koji  su  pred  malo  vremena  u Pijevčevu  klancu  porobili 
slunjske  sajmare.  Pozvani  pred  sud  prisegoše  porobljenici, 
da  su  ih  porobili  B . . . . Petar  i zloglasni  drug  mu  J . . . . 
Janko.  Trećega  druga  ne  mogahu  poznati,  jer  da  se  je 
držao  po  strani.  Nu  jer  Nikola  ne  htio  janjeta  s dobra 
dati,  zapovjedio  je  — tako  iskazaše  — onaj  treći,  da 
mu  otcijepe  petnaest  batina.  To  je  glasno  vođja  doviknuo 
drugovima,  a glas  se  je  Nikoli  učinio  nekud  čudan, 
sitan,  otržit  al  tanak.  Možda  mu  se  je  u strahu  tako 
samo  pričinilo. 

Nije  bio  Nikola  jedini,  komu  seje  ni  krivu  ni  dužnu 
s hajdučke  obijesti  priljubila  žuhka  ljeskovina.  Vukelić 
Damjan  i Mrvoš  Petko,  a prije  njih  Momčilović  Jevrem 
i Zlatar  Stojan  pa  i drugi  pastiri  nijesu  bolje  prolazili 
u mrkoj  Ljupči:  ako  bi  se  i čas  samo  kušali  opoprije- 
čiti  prijekoj  pustovolji,  da  izruče  janje,  dvoje  drskim 
otimačima.  Pa  kad  istoljagan  ustani  čobanin,  da  podje 
za  svojim  blagom,  onaj  treći  hajduk  znao  bi  mu  prikri- 
vati kano  da  nesvojim  glasom:  eto,  ja  sam  ti  sad  ,,alvitor“, 
ja  tužac  i sudac,  pa  ako  komu  riječ  laneš,  platit  ćeš 
vrtoglavi,  tikvom.  Siromašku  sluganu  Huduroviću  Marku, 

kad  se  je  s nešto  uštedjene  zaslužbe  na  noćište  svratio 
bio  u mlin  na  Mriježnici,  njih  je  četvorica  bezdušnika 
otelo  svu  krvavu  zamuku : četrnaest  cvancika  i kabanicu 
i prsluk  i čemer  i kapu  s glave  najzad  — i još  su  ga,  gadi, 
izmrcvarili.  Upoznao  je  Marko  međju  njima  sve  u mraku, 
zloglasnoga  Klišanića  Grgu  i Juzbašića  Janka,  a to  su 
bili  vjerni  ortaci  B . . . . Petru  i njegovu  u gorici  neraz- 
družnomu  drugu. 

Na  sami  badnjak  nestalo  s paše  Jančiču  Mileti 
osamnaest  ovaca  i dviju  koza,  a Tepavcu  Luki  dvaju 
volova  i junca.  Nije  ga  proždrla  bezdan,  već  su  blago 
odagnali  grabežljivci,  i to  baš  Slušničanima,  koji  za  šalu 
ne  znaju  a od  tudjega  dobra  i sami  ne  bježe.  Kradeno 
se  dobro  stiglo  u Šturi iču  preko  bosanske  medje,  a sud 
utvrdio,  da  ga  je  odagnala  ista  razbojnička  družina  uz 
veliko  nasilje.  Silovnom  četom  i ovoga  puta  upravljala 
ruka  ljuta  i smiona  vodje,  koga  su  baš  u glavu  vidjeli 
nekoji  vidoci,  ali  nijesu  mogli  prepoznati:  tkoi  je  onaj 
goloperac-ćoso,  poput  Turkovlaha  duge  kose,  komu  ni 
po  licu,  ni  po  više  ženskom  naličju  nikad  vjerovao  ne 
bi,  da  je  vrstan  sa  četom  četovati,  a kamo  li  četu  pred- 
voditi. 

Za  nevolju  bila  meka  zima  do  pred  sami  uskrs,  pa 
se  straže  uhodnice  ne  mogle  dokopati  živa  traga,  niti 
iskopati  hajdučkoga  legla.  Uzalud  su  dva  časnika  postav- 
ljena, da  zlu  i zlikovcima  haka  dodju  : strahotna  je  Ljupča 
gora,  razrovana  šumovitim  kotlinama,  kojih  mnogom 
ljudska  stopa  nikad  čepnula  nije.  A gdje  godj  je  silovita 
kvara,  ima  i brašnara 

Nego  svaka  sila  za  vremena.  Kad  već  jadi  dodijali 
i stojniku  i putniku,  trgne  se  viša  vlast  i obeća  obila- 
tiju  nagradu,  tko  pohvata  ili  prosoči  zločince.  Sad  im 
više  nije  bilo  ni  mira  ni  stanja.  Do  mala  se  druzi  ras- 
bjegnu,  al  im  slaba  sreća  poslužila.  Jedan  strugne  u 
Bosnu,  uhvate  ga  pod  torom  i — smaknu.  Klišanića 
Dabranina  negdje  uhvati  opkola  i živa  ga  sudu  izruči. 
Treći,  četvrti  i peti  i šesti,  što  su  pripađom  znali  poma- 
gati, izmaknu  što  kući,  što  u stanove,  ili  u zimovnike 
bliže  i dalje.  Ostala  dva  vjerna,  nerazlučna  druga,  kao 
suha  dva  ogranka  sama  samcata.  Nedjelju  se  dvije 
gorom  vrzla  i po  zimovnieima  prokradala,  dokle  ih  ne 
potisnu  žestoka  potjera.  Uzmaknu  pred  njom  ob  noć  u 
Močila  pa  okrenu  Bogom  i Bogorodicom  kumiti  Mom- 
čila Miladina,  da  ih  skloni  u svojoj  pojati,  gdje  su  pre- 
danih. Al  kad  unoćilo,  opkoli  obrbaša  Dmitar  pojatu  pa 
ih  zovne,  da  se  pređadu.  Htjede  jedan  da  prospu  vatru 
i da  sinu  u mrak,  pa  što  Bog  reče:  ne  dadne  onaj  s njim, 
da  se  gine  — uzalud.  Ne  bješe  druge,  predadoše  se 
straži  oba  druga:  Petar  jedan  a drugi  — žena  mu 
Sava,  do  te  noći  hajdučica  Sava. 

Okolnomu  svijetu  odlanulo  a pripovijest  pošla  od 
usta  do  usta,  e je  vražji  čoban  harambaša  Sava.  I žene 
se  rado  spominjale,  kakvo  li  je  smjelo  srce  do  lani 
kudjelju  prelo  a od  onda  preslicu  hajdučkom  diljkom  i 


vreteno  ljutim  nožem  zamijenilo.  Stariji  se  ljudi  neki  i 
ponasmijali,  kad  su  čuli,  da  je  Petrova  Sava  u Ogulin 
u hajdučkom  ruhu  dovedena  a drugim  starcima  to  baš 
i nije  s voljom  bilo,  što  se  je  ženska  glava  tegla  pono- 
siti muškim  nošivom  i kititi  hajdučkom  kićenkom. 

Dugo  je  vodio  istragu  krajiški  pukovnijski  sud, 
dokle  je  sve  zlikovačke  stope  pohvatao,  godinu  i četvrt. 
A minula  malo  ne  još  cijela  godina,  dokle  stigla  rješitba 
najvišega  sudišta  iz  Beča.  I onda  dopane  Petra  petnaest 
godina  u okovima,  Klišanića  dvanaest  godina  teške 
tamnice,  a Savi  ubroje  ove  dvije  istražne  godine  i još 
prisude  ljutu  kazan,  po  žensko  lice  osobito  nečasnu  — 
mimo  zatvora.  Olakše  je  ona  prošla,  jer  se  štošta  nije 
moglo  dosvjedočiti  a nije  se  moglo,  jer  se  je  ljudima 
činilo  ponekle  mrsko  i postidno,  prisnivati  i prišivati 
ženskiću  ,,u  brk“  što  koja  nedjela,  što  ne  dolikuju  van 
brkatu  junaku  i hajduku.  Pa  ni  samo  ono  zločinstvo,  što 
ga  je  ona  u jesen  počinila  puškom  u ruci  u zadružnoj 
kući,  nije  se  kod  suda  moglo  teže  vagati,  kad  nitko  ne 
uglavi,  da  li  je  i čim  je  puška  bila  nabijena,  u drugu 
pak  ruku  zadrugari  sami  priznađoše,  da  nije  ona  onoga 
nasilja  smišljala,  već  da  ju  je  s plahe  srdavi  ponijelo 
prekipjelo  srce. 

I tako  se  vrati  Sava,  jadna  i kukavna,  k rodnoj 
svojoj  kući.  Ovdje  joj  da  bogme  duljega  stanja  nije  bilo 
a pod  krovom  Petrove  zadruge  i po  gotovu.  Znala  je,  da 
bi  ju  ova  „pod  morač“  primila,  ali  samo  „pod  morač“, 
a kud  bi  joj  pamet,  da  trnapi  pod  krov  djeveru  Milivoju 
i jetrvi  Marti  ona,  u njihovim  očima  goropadna  bezdjetka! 
— Smisli  bolje  i do  mala  nadje  službu  kod  mlinara 
I . . . . Todora.  Tako  ona  a Klišanić  u bolnici  ispusti 
garavu  dušu,  Petra  pako  pred  Cvijeti  1855.  otprate  u 
Staru  Gradišku,  da  okaje  mnoge  grijehe  i nove  i stare. 

* 

* * 

Godine  1867.  u kasnu  jesen  dodje  u satniju  čovjek 
osrednji,  nešto  pošinut,  progrušane  kose,  potočena  brka  a 
u ruhu  čistu,  svečanu : bijaše  to  glavom  Petar.  Udje 
k satniku  i zamoli,  da  ga  čuje  i da  iscijeli  grdnu  njegovu 
ranu.  Ispriča  mu  na  mahove,  što  je  s njime  i kako  je 
bilo  pa  nastavi : Odsjedio  sam  malo  ne  trinaest  godina 
na  robiji  a bolje  nijesam  ni  zaslužio.  Pred  malo  dana 
vratim  se  kući,  žalosna  mi  majka;  — al  kad  tamo,  kuće 
već  i ne  ima.  Podijelila  se  braća  mimo  zakona,  raznijela 
ono  stare  kućerine,  a ostalo  nešto  puste  kljetare  za  me 
nesrećnika.  U njoj  ni  kučeta,  ni  mačeta;  ne  imam  čime, 
što  no  vele  — miša  otrovati.  Sava  moja  davno  odbjegla, 
iz  prva  u službu  k mlinaru  Tođoru,  a kad  ovaj  obudovio, 

zaboravila  žena,  da  je  moj  vjenčani  drug , da, 

zaboravila  mene  siraka,  a ona  me  je  — crna  joj  duša  — 
ona  prokletnica,  u zlo  i vrgla.  Da  ne  bude  u nje  otrov- 
njače  otrovna  jezika,  da  ne  bude  kindišljiva  srca  — šare 
joj  ga  zmije  iskopale,  ne  bih  bijedan  nikad,  kud  sam 
zagazio.  — Samohran  sada  kugu  kumim,  da  me  zadavi. 
Niti  me  tko  ima  prati,  ni  rediti,  niti  mi  volja  što  hrane 

kako  tako  sprljužiti.  Išao  sam  k njoj,  poruke  sam  slao 
četvere,  al  se  ona  ne  da,  smuta  paklena,  ne  da  ni  vilama 
sedlati.  Ovako  krnj  a bez  ženske  glave  živjeti  ne  mogu. 
Pomozi,  gospodine,  ako  Boga  znaš ! Sto  ću.  kud  ću,  kamo 
li  ću  — hukaše,  kukaše  čovjek. 

Smilio  se  satniku  prijek  udes  zabludjela  pokajnika, 
pa  ustane  miriti  ga.  Kad  je  vidio,  da  to  ne  pomaže, 
okrene  mu  razlagati,  kako  je  isto  tako  Sava  iza  njega 
ostala  bez  hrane  i obrane  i samcata  za  pomoć  vapila, 
dokle  joj  se  dobri  ljudi  mlinarovi  smilovali.  Ne  dade 
se  Petar  urazumjeti,  već  trže  iznova  moliti,  da  se  po 
zakonu  žena  k njemu  ,,prižđene“.  — Po  zakonu  mogla  je  ona 
poći  za  drugoga  čovjeka,  kad  je  tebe  dopala  tolika  robija 
— a ako  je  tebi  do  muke,  ni  Tođoru  bolje  nije,  jer  je 
nevoljko  obuđovio  i kćeri  poudao,  pa  mu  Sava  s dvoje 
slugu  kuću  drži,  — ozbiljnije  savije  satnik.  Nu  očajan 
Petar  ne  pita  za  razloge,  on  ište  ženu  svoju,  pa  gotovo 
ridajući,  zarubi  kroz  suzu : meni  je  do  mene,  do  nevolje 
moje;  zovite  ju,  šaljite  ju  k meni,  jer  mi  je  došlo,  da 
sudim  njoj  i sebi  . . . 

Pošalje  satnik  po  Savu,  al  ova  ni  čuti  o „robijašu  “, 
koji  da  ju  je  u list  silom,  ta  pod  zapovjednu  odvukao  i 
mrkom  ćudi  svojom  pohajdučio  a u toliku  nevolju  uvalio. 
I nastavi : pa  kud  bi  mi  duša,  moj  gospodine,  ostaviti 
sad  Todora,  moga  kolik  i vjenčanog  druga,  koji  mi  je  u 
teškoj  bijedi  glavu  privezao,  sad  ga  ostaviti,  pod  staru 
glavu  njegovu,  njega,  malo  ne  sad  već  neopojan  grob.  — 
Kad  je  Bog  odredio,  da  ostane  udov,  ja  sam  mu  pomogla 
odhraniti  i lijepo  udomiti  obje  curice,  ja  pomogla  pri- 
držati  sljeme : on  je  meni  danas  i otac  i majka,  i brat  i 
muž  i sve  moje  ...  Ja  ga  živa  ne  ostavljam,  moga 
Todora,  niti  mu  se  iznevjeriti  mogu  niti  hoću,  pa  ma 
glavom  platila. 

Satnik  se  nadje  u neprilici,  pa  pozove  u pomoć 
staroga  paroha  Luku,  čestitu,  dobru  dušu.  Pokuša  ovaj  i 
s Petrom  i s Todorom  i sa  ženom  Savom  na  sve  ruke, 
da  ih  kako  nagodi  i smiri  — uzalud.  Todor  inače  miran 
i tihan  čovjek,  najodlučnije  se  odupre  Petrovu  zahtjevu, 
pa  upirući  svomu  svećeniku  u dušu,  odsiječe  najzad : 
neka  nas  on  s dobra  ostavi  na  božjem  miru  a ne  će  li, 
oče,  tako  - — e a neka  kuša  doći  pa  mi  ju  oteti,  Savu 
moju ! — — A ja  evo  zovem  Boga  stvoritelja  za  svje- 


doka, da  je  živ  od  sebe  ne  puštam,  tako  mi  molitve, 
tako  mi  zdravlja,  tako  mi  očinjega  vida ! 

Svećenik  htjede  da  uluči  više  vremena,  ne  bi  li  se 
volj  što  utaložila  strast  u prvom  buku  jaka,  a i da  se 
priupita  kod  više  duhovne  vlasti  u Plaškom,  što  bi  upravo 
činio  u ovakovoj  zgodi.  Pa  s toga  uputi  Petra,  da  se 
strpi  i da  počeka ; putio  ga  tako  živom  riječi,  prem  je 
na  licu  mu  dobro  razabrao,  da  se  je  u očajnikovoj  grudi 
vihor  uzvihorio.  Kad  ne  mogli  dokonati,  Petar  huknu, 
poizdiže  ramena,  škrinu  zubima,  zgužva  rukom  crven- 
kapu  i ispadne  van. 

Ne  pobilo  ni  desetak  dana,  istom  se  popo  spremao, 
da  će  u Plaški  — al  ti  leti  jedva  duhat  a gologlav 
momak  iz  mlina  ravno  k parohiji.  Doletje,  tište  se  k ruci 
svećenikovoj  i zaupi,  sav  se  uzvjerao : Zlo  je,  oče,  zlo 
je  veliko;  već  da  namah  dodjete  ispovjediti  Savu.  — Što  je 
bolan,  što  je  naopako  ? trže  se  paroh,  a crne  misli  munuše 
mu  glavom. 

Na  dušak  iskaza  slugan,  da  su  ju  nožem  izranjenu 
s Gladnoga  brda  jutros  pastiri  sanijeli  u selo.  Još  je 
malo  živa,  ali  joj  već  došao  hropac  — protuži  sluga. 
A kamo  je  Todor?  ubrza  svećenik.  E Todor  je  gotov! 
— Kako  gotov,  nesrećno  dijete?  Kažu  pastiri,  daje  poginuo  ; 
eno  vele  gore  u brdu  leži  sav  ukočen. 

Tužan  popo  uze  petrahil  i svetu  pričest  pa  pohita 
k mlinu ; ali  dok  on  tamo,  Sava  već  izdahnula.  — Mlado 
govedarče  pred  kućom  mu  pripovjedi,  kako  je  bilo. 
Vraćala  se,  reče,  Sava  s mlinarom  iz  Slunja  sa  sajma. 
Pa  kad  se  uspeli  kroz  Cigića  vrata,  a iz  ceste  bane 
Petar,  povikne : „puštaj  moju  ženu“  — i nasrne  na 

Todora.  Ali  Sava  istupi  pred  mlinara  i ne  dadne  na  nj. 
Čulo  se  za  tim  gruvanje  i gdje  žena  zajauknu:  ubij  mene, 
proštena  ti  krv,  ne  ubijaj  hranitelja  moga!  Na  to  puška 
pukla  i Todor  o zemlju  Ijosnuo.  A nju  stala  pomaganja, 
al  za  malo  samo : koričancem  zaklao  ju  Petar. 

Sav  smućen,  porušen  vrati  se  svećenik  kući,  a sutra 
dan  dođju  gospoda  od  suda  i ovrše  svoju. 

Zinuo  grob  do  groba,  a popo  otpojao  žalobno  opi- 
jelo. I onda  se  narod  razišao  s groblja,  pitajući:  što  bi 
s Petrom,  kamo  li  se  djede?  Nitko  toga  ne  zna  ni  danas, 
niti  već  tko  pita  za  one  grobove;  ali  ovo  današnje  koljeno 
još  spominje  usud  hajđučice  Save.  b.  B. 

Lavu 

av  Božji  sviet  Tebe  sileno  slavi, 

Bogoliki  i besmrtni  naš  Lave, 

Odabranik  Ti  Božje  si  objave 
I svetog  Petra  namjestnik  baš  pravi; 

Sav  sviet  Te  slavi,  al  moj  narod  stari, 

Što  hrvatskim  se  imenom  ponosi, 

Taj  dični  narod  u srcu  Te  nosi: 

Jer  sav  sviet  rod  moj  kada  ođnemari  — 


XIII. 

A zašt’  ? . . . jer  Hrvat  prosvjetu  mu  spasi  — 
Baš  Tvoje  srce  uzljubi  ga  divno 
I našim  sinom  rieč  mu  Tvu  razglasi: 
„Ma  bilo  sve  na  hrvatski  rod  kivno, 

Lav  trinaesti  će  prijan  ostat  trajan 
Mukotrpnom  i krasnom  tomu  rodu, 

Što  kršćanstvu  je  pređziđ  veličajan 
I što  za  doma  bori  se  slobodu!" 


Slobodoljub. 

Cosmopolis. 

Roman,  napisao  ga  Paul  Bourget. 
(Nastavak.) 


trašno,  u istinu,  odgovori  Montfanon,  — tim  mogu 
da  urode  te  gadne  preljubne  pustolovine.  Previše 
je  ljudi,  koje  će  stignuti,  osim  krivaca  . . . Vidite 
li  vi,  kojemu  je  prekjuče  to  društvo  bilo  tako 
veselo,  zabavno,  zanimljivo  i fino?  . . . Ali  ne 
koristi  sad  iznositi  grijehe  na  vidjelo.  Razumijem.  Vi  me 
dodjoste  zamoliti,  da  vam  savjetujem  o vašoj  ulozi  svje- 
doka . . . Moje  mladenačke  budalaštine  imaju  eto  to  dobro, 
da  ću  vas  znati  uputiti  . . . Korektnost  u najmanjoj  potan- 
kosti i nikakih  živaca,  to  je  sve,  kad  čovjek  hoće  urediti 
kaku  aferu  . . . Ab ! Bit  će  vam  zlo.  Gorka  je  sad  lud. 
Poznajem  ja  Poljake.  Imaju  strašnih  pogrješaka,  ali  su 
ljudi.  Bože ! Kaki  ljudi ! Poznajem  i toga  malog  Chaprona, 
u njega  je  narav  onakih  slatkih  tvrdoglavaća,  koji  si 
dadu  probosti  prsa,  a da  ne  viknu:  ,,uh“,  još  manje  da 
izmaknu.  I to  samoljublje!  ...  To  dijete  ima  dobre 
vojničke  krvi  u svojim  žilama,  unatoč  mješavini.  A znate 
li,  kaki  je  s tom  mješavinom  bio  junak  prvi  od  triju 

Dumas-a,  mulatski  gjeneral?  . . . Da.  Težak  vam  je  tu 
posao,  dobri  moj  Dorsenne  . . . Trebalo  bi  vam  drugog 
svjedoka,  da  vam  pomogne  i koji  bi  imao  s vama  iste 
nakane,  a,  oprostite,  možda  više  iskustva?  . . . 

— Nuto,  markeže,  uze  Julien  glasom,  koji  drhtaše 
od  bojazni,  — nema  u Rimu  nikoga,  tko  bi  uživao  dosta 
ugleda  i dosta  štovanja  kod  svakoga,  i kod  Gorke,  da  bi 
njegovo  sudjelovanje  imalo  uspjeha  u toj  delikatnoj  i 
pogibeljnoj  zgodi,  nikoga  do  jednog  lica,  koje  bi  moglo 
Chapronu  naložiti,  da  se  ispriča  ili  da  primi  ispriku  od 
drugog  ...  U kratko  ima  samo  jedna  osoba,  u koje  je 
ugled  heroja,  pred  kojim  se  šuti,  kad  on  govori  o časti, 
i ta  osoba  jeste  vi  . . . 

— Ja,  krikne  Montfanon,  — ja,  vi  hoćete,  da  ja 

budem  . . . 

— Svjedok  Chapronu,  upadne  mu  Dorsenne  u riječ. 
— Da, . . . tako  je.  Ja  dolazim  za  nj  i radi  toga  ...  Ne 
recite  mi,  što  znam,  da  vaš  položaj  ne  podnosi  takih 
koraka.  Upravo  što  je  vaš  položaj  takav,  dodje  mi  misao, 
da  poletim  do  vas.  Ne  recite  mi,  da  su  vaša  vjerska 

načela  protiv  dvoboja.  Da  ne  dodje  do  dvoboja,  upravo 

za  to  vas  zaklinjem,  da  prihvatite  ...  Ne  smije  do  te 
stvari  da  dodje.  Kunem  vam  se,  na  kocki  stoji  mir  suviše 
mnogih  nedužnih  lica  . . . 

On  nastavi,  razvijajući  za  volju  tomu  odlučnomu  pozivu 
u taj  čas  svu  okretnost  svoje  umnosti  i sav  talenat 
riječi.  Mogao  je  čitati  na  licu  starog  delije,  koji  postade 
najstrastvenijim  pravim  katolikom  i najčudnijim  starim 
momkom,  dvadeset  raznih  i oprečnih  izraza.  Napokon 
postavi  Montfanon  upravo  svetačno  svoju  ruku  na  Dor- 
sennovo  rame,  koje  čvrsto  stisne  i reče: 


— Slušajte,  Dorsenne,  ne  govorite  mi  više  . . . Ja 
pristajem  na  to,  što  tražite,  ali  uz  dva  uvjeta,  razu- 
mimo  se  dobro.  Prvi  je  uvjet,  da  se  g.  Chapron  abso- 
lutno  pokori  mojoj  odluci,  ma  bila  kakova.  Drugi,  da  vi 
sa  mnom  odstupite,  ako  bi  se  toj  gospodi  prohtjelo  igrati 
malih  dječaka...  Prihvaćam,  da  vam  pomognem  u vršenju 
kršćanske  ljubavi  i ništa  drugo,  ponavljam  vam,  ništa 
drugo  . . . Prije,  nego  što  mi  dovedete  g.  Chaprona,  kazat 
ćete  mu  moje  riječi,  doslovno  . . . 

— Doslovno,  . . . odgovori  spisatelj,  dodavši : — On 
čeka  kod  kuće  na  uspjeh  mojeg  koraka  . . . 

— A sad,  reče  markez,  vraćam  se  odma  s vama  u 
Rim  . . . Trebalo  bi  već  bilo  primiti  Gorkine  svjedoke,  i 
ako  se  hoće  zaista  da  uredi  kakva  afera,  pravilo  je,  da 
se  ne  smije  otezati,  kad  se  radi  samo  o tome,  da  se 
kratko  na  kraj  stane  vjerojatnoj  tvrdoglavosti  i krizama 
samoljublja.  Ne  će  me  biti  pri  ophodu,  ali  spriječiti  zlo, 
znači  činiti  dobro,  i to  je  jedan  način,  kojim  se  Bogu 
moli  ... 

— Dajte,  da  vam  stisnem  ruku,  veliki  moj  prijatelju, 
reče  Dorsenne,  - — nikad  nisam  tako  shvatio,  što  je  pravi 
čitavi  čovjek  . . . 

Kad  je  tri  četvrta  sata  kasnije  sišao  Dorsenne  kod 
kuće  u Leopardijevoj  ulici,  pošto  je  prije  sproveo  Mont- 
fanona,  osjećaše  se  moralno  ojačan,  gotovo  veseo.  Nadje 
Florenta  u nekoj  vrsti  pušaćeg  salona,  kako  uredjuje 
svoje  papire,  s običnom  flegmom,  koja  se  vidjela  uvijek 
u njegovim  mlakim  očima,  u ponešto  smeđjoj  puti. 

— Prima!  bijaše  prva  liječ,  koju  izustiše  mladi  ljudi 
gotovo  na  jedanput  i Dorsenne  ponovi  riječi,  koje  je 
obećao  ponoviti. 

— Ja  se  oslanjam  posve  na  vas  dva,  odvrati  Florent. 
— Ne  žeđjam  za  krvlju  g.  grofa  Gorke  . . . Ali  treba  da 
i taj  gospodin  ne  bude  mogao  optužiti  s kukavštine  unuka 
pukovnika  Chaprona  . . . Računam  pri  tom  na  rodjaka 
gjenerala  Dorsenna  i starog  vojnika  od  Charette  . . . 

— To  se  razumije,  reče  Julien,  komu  Florent  pruži 
jedno  pismo.  On  upita : — Sta  je  to  ? 

— To  je  list,  odgovori  Florent,  — što  vam  ga  je 
na  ovom  stolu  pred  po  sata  napisao  barun  Hafner  . . . 
Treba  da  vam  kažem.  Ima  nešto  novo.  Primio  sam  svje- 
doke svojega  protivnika.  Barun  je  jedan,  a drugi  Arđea... 

— Barun  Hafner ! . . . vikne  Dorsenne  . . . Kako 
čudnovati  izbor ! . . . 

On  zastane;  on  i Florent  izmijeniše  pogled.  Razu- 
mješe  se  bez  riječi.  Boleslav  nije  našao  sigurnijeg  sredstva, 
da  obavijesti  gospođju  Steno,  kakim  načinom  smjera  da 
razvije  svoju  osvetu  — ili  svoje  osvete.  U drugu  ruku 
podavaše  poznata  Hafnerova  odanost  gospodji  Steno  više 

izgleda,  da  će  se  stvar  mirno  izravnati,  dok  će  sastanak 
fanatičnog  Montfanona  s Fannj  inim  ocem  prirediti  komičnu 
epizodu,  koja  je  iznenada  pala  u žestoku  dramu  Gorkine 
Ijubomornosti.  I tako  Dorsenne  nastavi  smijući  se: 

— Vidjet  ćete  lice  Montfanonovo,  kad  mu  kažemo 
ta  dva  svjedoka.  On  je  čovjek  petnaestoga  vijeka,  znate, 
Montluc,  vojvoda  Alba,  Filip  II.  Ne  znam,  na  koga  mrzi 
više,  da  li  na  slobodne  zidare,  slobodoumnike,  protestante, 
Židove  ili  Nijemce.  Pa  kako  je  taj  tamni  i zakučasti 
Hafner  od  svega  toga  po  malo,  spremio  mu  je  pošten  dio 
svoje  mržnje ! ...  Ne  obazirući  se  na  to,  da  sumnja  o 
njemu,  da  je  u taj  čas  tajni  agenat  trojnog  saveza  . . . 
Ali  pogledajmo  list. 

On  ga  otvori  i preleti  jednim  pogledom. 

— Ta  finoća  već  vrijedi  nešta,  i gotovo  je  ravna 
dobroti.  I taj  barun  osjeća,  da  se  mora  vaša  stvar  brzo 
kraju  privesti,  ako  ne  za  drugo,  bar  da  se  ugne  nakla- 
panju. Uriče  nam  ročište  kod  sebe,  izmedju  šest  i sedam 
sati,  meni  i drugomu  vašemu  svjedoku . . . Hajdrnd,  vrijeme 
leti.  Treba  da  podjete  sa  mnom  do  markeza,  da  ga 
službeno  zamolite.  Počnite  tako.  Ne  spomenite  Hafnerova 
imena,  dok  vam  on  nije  obećao.  Poznam  ga  ja.  Ne  će 
on  poreći  svoje  riječi.  Ali  tako  je  pravo  . . . 

Prijatelji  nadjoše  Montfanona,  koji  ih  čekaše  u svojoj 
radionici,  prostranoj  sobi,  posve  zakrčenoj  knjigama,  a 
pogled  se  iz  nje  uzdizaše  na  panoramu  Fora,  koja  izgle- 
daše još  veličajnija  pod  konac  ovog  čistog  popodneva, 
gdje  se  je  sjena  lukova  i stupova  stala  već  odulji vati  na 
malo  ne  bijelom  pločniku.  Ta  velika  ćelija  s crvenim 
ulaštenim  podom  nije  pokazivala  druge  udobnosti  do 
saga,  razastrta  pod  širokim  bureau-om,  zatrpanim  papi- 
rima — bez  sumnje  ulomcima  glasovitog  djela  o odno- 
šajima  francuskog  plemstva  i crkve.  — Jedno  raspelo 
stajaše  ispravno  na  bureau-u.  Na  zidu  dva  gravirana  por- 
treta, jedan  monseigneura  Pia,  svetog  biskupa  od  Poi- 
tiersa,  drugi  gjenerala  Sonisa.  bez  konja,  s jednom  drvenom 
nogom,  stajahu  oko  lijepe  slike,  u jakoj  maniri,  što  pri- 
kazivaše svetog  Franju,  zaštitnika  gospodara  ovog  stana. 
To  bijaše  jedini  umjetnički  ures  ovog  čednog  zaklona. 
Cesto  je  govorio  plemić:  „Ja  sam  se  oslobodio  tiranije 
predmeta  . . Ali  s tim  divnim  zaleđjem  veličanstvenih 
ruševina  i s tim  komadom  neba  bijaše  to  jednostavno 
mjesto  utočište,  kakom  nema  ravna,  da  se  u njem  završi 
u pobožnosti  i odricanju  život,  kojim  su  nekad  burkale 
oluje  čuvstva  i svijeta.  Pustinjak  u ovoj  thebaiđi  digne 
se,  da  pozdravi  svoje  došljake,  i pokazujući  Chapronu 
otvorenu  knjigu  na  stolu,  reče: 

— Bavio  sam  se  vama,  to  je  Chateauvillarsova  knjiga 
o dvoboju.  Taj  kodeks  nije  baš  jako  savršen.  Preporu- 
čujem vam  ga  ipak,  ako  ikad  dodjete  u zgodu,  da  izvr- 
šite misiju,  kakova  je  naša.  (On  pokaže  na  sebe  i na 
Dorsenna,  s^  kretnjom,  koja  je  značila  najprijazniji  pri- 
mitak). Čini  se,  da  ste  morali  imati  nešto  preživahnu 
ruku...  He!  He!  Ne  branite  se.  Ja  sam,  kakova  me 


sad  vidite,  u svojoj  dvadeset  i prvoj  godini  bacio  tanjur 
na  jednog  gospodina,  koji  je  bez  počitanja  govorio  o 
grofu  Chambordu  pred  jednom  jakobinskom  galerijom, 
kod  table-d’hote-a  u provinciji.  Gledajte  — nastavi  podig- 
nuvši  svoj  bijeli  brk,  koji  pokrivaše  brazgotinu  — ovo 
je  uspomena.  Taj  đrznik  bijaše  nekadašnji  đragunski 
časnik,  pa  je  odabrao  sablje.  Ja  sam  primio,  odnio  svoje, 
ali  i on  je  izgubio  dva  prsta  ...  To  se  vama  ne  će 
dogoditi,  bar  ovaj  put  ne  . . . Dorsenne  vam  je  kazao 
naše  uvjete?  . . . 

— I ja  sam  mu  odgovorio,  da  ne  bih  mogao  svoje 
časti  povjeriti  boljim  rukama  . . . odgovori  Florent. 

— Manite,  uze  opet  Montfanon,  s kretnjom  zado- 
voljstva. — Ne  treba  fraza.  Dobro  je  ...  U ostalom,  ja 
sam  vas  prosudio,  gospodine,  prvog  dana,  kad  ste  sa 
mnom  govorili  kod  Svetog  Ljudevita.  Vi  štujete  svoje 
pokojnike.  To  je  dosta  meni,  koji  vjerujem,  da  čovjek 
samo  po  prošlosti  vrijedi.  Za  to  bih  bio  sretan,  vrlo 
sretan,  da  vam  mogu  biti  od  koristi.  A sad  mi  ponovite 
veoma  jasno  i .mirno  stvar,  što  ste  je  pripovijedali 
Dorsennu  . . . 

Kad  je  Florent  pripovjedio  u nekoliko  riječi  onako, 
kako  se  s Gorkom  sporazumio,  to  jest,  njihovu  raspru  i 
njegovu  živahnost,  uklanjajući  se  brižno  potankostima, 
u koje  bi  se  moglo  uplesti  ime  njegova  šurjaka,  reče 
Montfanon  familijarno : 

— Trista ! Stvar  izgleda  zlo,  vrlo  zlo  . . . Da  vidimo. 
Svjedok  je  ispovjednik  ...  Vi  ste  imali  nekaku  raspru 
s Gorkom,  na  ulici,  ali  o čem?  ...  Ne  možete  odgovo- 
riti? Sta  vam  je  rekao,  da  ste  se  tako  ražestili  i htjeli 
ga  udariti?  To  je  prvi  ključ  položaja,  to  . . . 

— Ne  mogu  odgovoriti,  reče  Florent. 

— Onda,  uze  opet  markez  iza  stanke,  — ne  pre- 
ostaje  nego  ustanoviti  jasno  na  vašoj  strani  gestu,  kako 
da  kažem?  nepromišljenu  i konačno  neizvedenu.  To  je 
drugi  ključ  položaja,  ovo  . . . Nemate  posebnog  razloga, 
s kojeg  biste  je  htjeli  izvesti  protiv  g.  Gorke? 

— Nikakvog. 

— A on  protiv  vas? 

— Nikakvog. 

— Stvar  izgleda  bolje,  reče  Montfanon,  koji  na 
novo  zašuti,  da  nastavi  glasom  čovjeka,  koji  samomu  sebi 
govori.  „Gospodin  grof  Gorka  se  drži  uvrijedjenim  ? . . . 
Uvrijedjenim?  Ali  je  li  uvrijedjen?  0 tome  treba  da 
raspravljamo  . . . Jer  sa  činjenicama  ili  s prijetnjom  činje- 
nica ne  ćemo  doći  na  kraj  . . . Ali  kretnja,  označena,  pa 
odmah  zadržana,  dok  ipak  nije  došlo  do  skrajnosti  . . . 
Ne  prekidajte  me  — - reče  on.  — Bado  bih  raskrčiti,  da 
jasno  vidim  . . . Treba  da  dođjemo  do  riješenja  . . . Morat 
ćemo  izreći  našu  žalost,  ostavljajući  polje  otvoreno  dru- 
gomu izravnanju,  ako  bi  ga  Gorka  zahtijevao  ...  A on 
ne  će  zahtijevati.  Sve  sad  zavisi  o izboru  svjedoka,  nje- 
govih . . . Koga  će  on  uzeti?  . . . 

— Ja  sam  već  primio  njihov  posjet,  reče  Florent 

— prije  po  sata.  Jedan  je  knez  d’Ardea  . . . 

— To  je  plemić,  odgovori  Montfanon,  — s njim 
se  dade  govoriti.  Nije  mi  žao,  što  ću  ga  vidjeti,  da  mu 
kažem  svoje  mnijenje  o toj  javnoj  prodaji  njegove  palače, 
na  koju  se  nipošto  nije  smio  dati  nagovoriti  ...  A 
drugi  ? 

— Drugi?  prekine  Dorsenne.  — Pripravite  se  na 
udarac  . . . Kunem  vam  se,  da  nisam  za  nj  znao,  kad 
sam  vas  išao 
tražiti  u kata- 
kombe. To  je  . . . 

Najzad  ...  To  je 
barun  Hafner  . . . 

— Barun  Hafner! 

— vikne  Mont- 
fanon. — Boleslav 

Gorka,  potomak 
Gorka,  onog  ve- 
likog Luke  Gorke, 
koji  bješe  palatin 
poznanjski  i 
biskup  Kujavije, 
uzima  za  svjedoka 
g.  Justusa  Haf- 
nera,  tog  tata, 
toga  gusara,  što 
je  imao  onaj  gadni 
proces!  ...  Ne, 

Dorsenne,  ne 
recite  to,  nije 
moguće  . . . Onda 
doda  s izrazom 
borca:  — Mi 
ćemo  ga  odbiti, 
pa  eto,  s razloga, 
što  mu  ne  dostaje 
poštenja.  Pre- 
uzimam to  na  se 
i reći  ću  njegova 
djela  vašemu  Bo- 
leslavu.  Sprovest 
ćemo  s tim 
ugodan  četvrt 

sata,  ja  vam  jam-  H.  A. 

čim.  . . 

— Vi  to  ne 

ćete  učiniti,  uze  živo  Dorsenne.  — Najprije,  o službenom 
poštenju  samo  zakon  odlučuje,  zar  ne?  Hafner  je  bio 
riješen  optužbe,  a njegovi  protivnici  kažnjeni  globom. 
Vi  ste  mi  to  neki  dan  sami  kazivali  ...  A onda,  zabo- 
ravljate naš  razgovor  od  malo  prije  ... 

— Pardon,  upadne  sad  Florent  u riječ.  — Gospodin 
de  Montfanon  mi  je  iskazao  veliku  čast,  koje  ne  ću 


nikad  zaboraviti,  primivši,  da  me  zastupa  . . . Ako  bi 
iz  tog  izišla  za  njega  i najmanja  neugodnost,  duboko 
žalim  i spreman  sam  mu  vratiti  riječ  . . . 

— Ne,  reče  markez  iza  ponovne  šutnje,  — ja  je 
ne  uzimam  natrag. 

Bijaše  tako  velikodušan,  kad  se  nije  radilo  o dvjema, 
trima  njegovim  manijama,  te  je  najmanja  delikatnost 
probudjivala  ođziv  u njega.  On  pruži  Chapronu  opet  ruku 
i nastavi,  ali  s naglasom,  kojega  je  tvrdoća  odavala  pri- 
gušenu uzbu- 
djenost : 

— Najposlije, 
nas  se  ne  tiče, 
ako  se  Gorki  či- 
nilo dobrim,  da 
se  dade  u stvari 
poštenja  zastupati 
po  čovjeku,  kojega 
ne  bi  smio  ni  da 
pozdravi  ...  Vi 
ćete  dakle  kazati 
naša  imena  toj 
dvojici  gospode,  a 
Dorsenne  i ja 
ćemo  ib  čekati, 
kako  je  to  pravilo. 

Oni  treba  da 
dodju,  pošto  su 
mandatari  uvrije- 
djenoga  . . . 

— Oni  su  već 
urekli  sastanak  za 
večeras,  odgovori 
Cbapron. 

— Šta?  Urekli? 
A s kim  ? Za 
koga?  vikne 
Montfanon,  zapa- 
davši  na  novo  u 
srčbu.  — 

S vama?  ...  Za 
nas?  . . . Ah!  ne 
volim  ja  tih  dobro- 
ćudnosti i površ- 
T a i n e.  nosti,  kad  se  radi 

o teškim  stva- 
rima! Kodeks 

absolutno  odlučuje  . . . Pošto  su  vam  jedanput  donijeli 
svoj  poziv,  vama,  gospodine  Cbapron,  na  koji  vi  imate  odgo- 
voriti sa  da  ili  sa  ne,  moraju  se  ta  gospoda  udaljiti  i to 
odmah  . . . Nije  vaša  krivnja,  nego  onog  Ardee,  koji  je 
dao  tomu  izdavaču  krivih  dividenda,  da  izvršava  svoj 
posao  spletkara  i kulisiera  ...  Ali  mi  ćemo  da  to  ispra- 
vimo, na  pravi,  francuski  način. . . A kakav  je  to  sastanak? 

— Pročitat  ću  vam  list,  što  ga  je  barun  za  mene 
ostavio  kod  Florenta,  reče  Dorsenne  i uze  čitati  jako 
uljudno  pismo,  što  mu  ga  Hafner  piša,  ispričavajući  se, 
što  je  svoju  kuću  odabrao  za  sastanak  četiriju  svjedoka. 
— Ovako  ugladjena  riječ  ne  može  se  ipak  pustiti  bez 
odgovora  ? 

— Ima  suviše  „dragi  meštre“  i komplimenata, 
reče  naglo  Montfanon.  — Sjednite  ovamo,  nastavi  ustu- 
pajući svoj  naslanjač  Florentu,  — i javite  im  naša  imena 
i našu  adresu,  dodavši,  da  im  stojimo  na  službu,  ne 
spominjući  prve  nekorektnosti  s njihove  strane.  Ali  neka 
se  ne  vraćaju  na  to ! . . , A vam,  Dorsenne,  pošto  se 
bojite,  da  biste  uvrijedili  toga  gospodina,  ne  branim,  da 
odete  k njemu  — osobno,  čujete  li,  — i obavijestite  ga, 
da  je  gospodin  Chapron,  ovdje,  izabrao  za  prvog  svjedoka 
nemirnjaka,  stara  mejđandžiju,  sve  šta  hoćete,  ali  da  on 
traži  točne  forme  i prije  svega,  da  njih  dvojica  učine  po 
pravilu  prvi  korak,  do  nas  dvojice,  da  se  službeno  usta- 
novi ročište  . . . 

— Što  vam  rekoh  ? — uze  Dorsenne,  kad  je  s Flo- 
rentom  silazio  po  Montfanonovu  stubištu,  — sasvim  drugi 
čovjek,  čim  mu  spomenuste  baruna  . . . Rasprava  medju 
njima  dvjema  vrijedna  je,  da  se  plati  ulaznina  . . . Dašto, 
ako  samo  on  sve  ne  prevrne  svojom  budalaštinom.  Moje 
mi  riječi,  da  sam  mogao  slutiti,  koga  će  Gorka  odabrati, 
nikad  vas  ne  bih  naputio  na  starog  ligueura  (ligaša),  kako 
ga  ja  zovem. 

— - A ja,  — odvrati  Florent  smijući  se  — bio  bih 
vam  zahvalan,  što  ste  me  s njim  upoznali,  ako  me  g. 
de  Montfanon  prisili,  da  se  i na  pet  koraka,  s nišanom, 
tučem.  To  je  čovjek  od  komada,  poput  mojeg  ubogog 
oca,  poput  Maitlanda.  Ja  obožavam  take  ljude  . . . 

— Nema  dakle  sredstva,  kojim  bi  se  postiglo,  da 
čovjek  ima  u isti  mah  i srca  i pameti?  — reče  u sebi 
Dorsenne,  došavši  do  palače  Savorelli,  gdje  je  stanovao 
Hafner  i misleći  na  gnjev  markežev,  pa  na  iluzije  toga 
sebičnjaka  Maitlanda,  koji  ga  opominjaše  opet  na  zadnje 
riječi  Florentove.  Opet  se  našao  u strahu,  u kojem  bijaše 
popodne  i još  jače,  jer  je  znao,  kako  je  Montfanon  raz- 
dražljiv u nekim  točkama,  a takva  će  jedna  točka  biti 
živo  dirnuta  pri  silovitim  razgovorima  s Gorkinim  svje- 
docima. „Sad  računam  još  na  Hafnera  samog;  — pomisli 
on  — ako  je  taj  opasni  lisac  prihvatio  tu  misiju,  koja 
se  protivi  njegovim  ukusima,  položaju,  navikama  i gotovo 
njegovim  godinama,  to  mora  da  je  učinio  poradi  spora- 
zumima sa  svojim  budućim  zetom  i da  sve  pomiri.  Ne 
računajući,  da  je  ženidba  možda  u taj  čas  već  gotov 
čin?  . . . Nadam  se,  da  nije.  Markez  bi  bio  tako  bijesan, 
te  bi  zahtijevao  dvoboj  na  rubac!  . . .“ 

Mladi  čovjek  ne  pomisli,  da  je  vrlo  dobro  pogodio. 
Slučaj,  komu  se  svidja,  da  katkad  nagomilava  dogadjaj 
na  dogadjaj,  htio  je,  da  je  Ardea  u isti  čas,  kad  je 
s Gorkom  smišljao,  koga  da  uzmu  za  drugog  svjedoka, 
vrlo  zlovoljan,  što  je  pristao  na  taj  posao,  primio  od 


gospodje  Steno  billet,  koji  sadržavaše  samo  ove  riječi ; 
,,Ja  sam  zaprosila  i to  uspješno.  Da  budem  prva,  koja 
će  vas  zagrliti,  Simpaticone  . . Bijaše  mu  došla  geni- 
jalna misao : dati  po  svome  budućem  tastu  urediti  tu 
kavgu,  koja  mu  se  u isti  čas  činila  glupa,  beskorisna  i 
pogibeljna.  Hrlost,  kojom  je  Gorka  prihvatio  ime  baruna 
Hafnera,  proizlazila  je,  kako  su  Dorsenne  i Florent  odmah 
pogodili,  iz  želje,  da  bi  njegova  nevjerna  ljubavca  saznala, 
šta  on  smjera  i radi.  Barun  pak  pristade  — o ironijo 
slučaja  1 — rekavši  Peppinu  Ardei  riječi,  gotovo  jednake 
s onima,  što  ih  je  Montfanon  izustio  Dorsennu: 

— Mi  ćemo  unaprijed  sastaviti  zapisnik  za  izmirenje, 
ako  se  pak  stvar  ne  bude  dala  tako  urediti,  uklonit 
•ćemo  se  . . . 

S ovim  se  riječima  svrši  taj  spomena  vrijedni  raz- 
govor, zaista  dostojan  one  combinazione  o udaji  uboge 
Fannye.  Manje  se  sad  pitalo  za  samu  tu  udaju,  a više 
za  uslugu,  koja  će  se  iskazati  dva  puta  preljubnoj  ljubavi 
velike  gospodje,  što  je  na  čelu  bila  toj  žalosnoj  prodaji ! 
Treba  li  dodati,  kako  ni  Ardei  ni  njegovu  budućemu  tastu 
nije  bilo  ni  na  kraj  pameti,  da  učine  primjenu  kakovu  na 
ono,  što  se  zaista  za  tom  aferom  skrivalo?  Možebit-i  da 
bi  u drugom  slučaju  prirodjena  duboka  razboritost  baru- 
nova i bojažljiva  mu  briga,  da  se  ne  bi  komprimitirao, 
odvratila  mogući  nasrt,  što  ga  dopuštaše  to  narinuće  u 
brutalnu  pustolovinu  odbita  i očajna  ljubavnika.  Ali  radost 
njegova,  da  će  mu  kći  postati  rimskom  kneginjom  — pa 
s kakvim  imenom  1 — posve  mu  je  smutila  glavu.  Imao 
je  ipak  razbora,  da  kaže  lakoumnomu  Ardei: 

— Gospodja  Steno  neka  ništa  ne  sazna,  bar  za  sad 
ne.  Ona  bi  izvjesno  obavijestila  gospođju  Gorka,  a Bog 
zna,  na  što  je  ova  sve  podobna ! . . . 

U istinu  su  prijani  predobro  znali,  da  se  treba 
izravno  ili  neizravno  čuvati,  da  ne  bi  Maitland  štogod 
doznao.  Upotrebiše  preostatak  svojeg  popodneva,  da  posjete 
Florenta,  pa  da  onda  razašilju  brzojav  za  brzojavom, 
navještajući  zaruke,  kojima  se  dražesna  Fanny  tim  više 
radovala,  što  je  kardinal  Guerillot  na  jednu  njezinu'  riječ 
obećao,  da  će  glavom  ovršiti  prekrštenje.  Kraj  ovoga 
njezina  zadovoljstva  nije  više  barun  znao  za  sebe  od 
radosti.  Ljubio  je  svoju  kćer  taj  čudni  čovjek,  donekle 
na  način,  kako  odgojitelj  ljubi  svojeg  ljubimca  konja,  koji 
mu  zadobije  grand-prk  (veliku  nagradu).  I takav  osjećaj 
je  nekakva  iskrenost.  Kad  je  Dorsenne  došao  noseći 
Chapronov  list  i Montfanonovu  vijest,  bude  dočekan 
srdaćnošću  i ljubeznošću,  po  kojoj  mu  je  odmah  bio 
jasan  rezultat  bračne  spletke,  o kojoj  mu  je  Alba  govorila. 

— Sve,  što  vaš  prijatelj  ushtjedne,  dragi  moj  meštre. 
Zar  ne,  Peppino  ? — reče  barun  sjedajući  za  svoj  stol.  — 
Hoćete  li  da  vi  sami  u pero  kazujete  pismo?  Ne  . . . 
Eto,  je  li  ovako  dobro  ? . . . Odma  ćete  razumjeti,  u 
kakvom  smo  stanju  prihvatili  tu  misiju,  kad  doznate,  da 
je  Fanny  zaručnica  kneza  Arđee,  ovdje  . . . Novost  je  od 
tri  sata.  Tako  vi  prvi  za  nju  doznajete,  zar  ne,  Peppino?... 

Kao  da  nije  otpremio  bar  dvjesta  depeša!  — Dođjite 
opet,  kad  hoćete  s markezom.  Samo  vas  molim,  s obzirom 
na  prilike,  da  sastanak  bude  ovdje  i ako  je  moguće, 
izmedju  šest  i sedam,  ili  izmedju  devet  i deset,  da  nam 
se  ne  pokvari  naš  mali  obiteljski  điner!  . . . 

— Bečimo  u devet  sati,  odgovori  Dorsenne.  — 
Gospodin  de  Montfanon  je  malo  formalista.  On  će  htjeti 
da  vam  odgovori  listom. 

— Knez  đ’Ardea  uzima  gospođjicu  Hafnerovu!  Taj 
poklik,  što  se  Montfanonu  ote,  kad  mu  je  Julien  javio 
novost,  bijaše  tako  bolan,  te  mladi  čovjek  nije  mogao 
misliti  na  smijeh.  Mislio  je,  da  mora  pripraviti  svojeg 
srdljivog  prijatelja,  od  straha,  da  ne  bi  barun  sam  u 
razgovoru  spomenuo  velikog  dogadjaja,  a ovaj  drugi  se 
ne  bi  mogao  suspregnuti. 

— Bekao  sam  vam,  da  je  katolicizam  te  mlade 
djevojke  puka  komedija!  Bekao  sam  to  kardinalu  Gue- 
rillotu ! Evo,  to  je  ona  predvidjala,  kroz  godine,  s,  onom 
savršenošću  himbe.  To  je  palača  Castagna.  I ona  će  unići 
u nju  kao  gospodarica?  . . Donesti  u nju  sramotu  tog 

ukradenog  zlata,  na  kome  ima  krvi?  . . . Neka  mi  ne 
govore  o tom,  upozorite  ih,  ili  ja  ne  odgovaram  za 
sebe  . . . Svjedok  jednom  Gorki,  tast  Ardei,  triumfira 
taj  tat,  koji  bi  se  bavio  vezenjem  čarapa,  da  je  bilo 
sudaca ! . . . Ali  vidjet  ćemo.  Ne  će  li  svi  ostali  knezovi 
rimski,  koji  nemaju  ljage  na  grbu,  Orsini,  Colonne, 
Odescalchi,  Borghesi,  Bospigliosi  htjeti  zapriječiti  te 
grdosnosti ! . . . Srećom  je  plemstvo  kao  i ljubav : oni,  što 
kupuju  svete  stvari,  oskvrnjuju  ih  plaćajući  za  njih,  i što 
im  se  daje,  nije  drugo  nego  blato  . . . Kneginja  d’ArđeaL. 
To  stvorenje ! . . . Ah ! Koja  sramota ! . . . Ali  treba  da 
mislimo  na  svoju  dužnost  spram  čestitog  Ohaprona.  Taj 
momak  mi  se  svidja,  najprije  za  to,  jer  se  valjda  bije 
za  nekoga  drugog,  s požrtvovnošću,  koje  ne  shvaćam 
pravo.  Ipak  je  požrtvovnost  i viteštvo ! . . . Htio  je  spri- 
ječiti nesretnika  Gorku,  da  ne  bi  izazvao  sablazni,  koja 
bi  probudila  njegovu  sestru  ...  A onda,  rekoh  mu, 
poštuje  mrtve  ...  Da  vidimo.  Smela  mi  se  glava,  tako 
me  je  potresla  ta  novina  . . . Kneginja  đ’Ardea ! . . . 
Najzad,  pišite,  da  ćemo  doći  tomu  g.  Hafneru  u devet 
sati.  Ne  ću  da  imam  takovih  ljudi  u svojoj  kući.  Kod 
vas,  to  ne  bi  bilo  korektno,  premladi  ste.  A.  još  mi  je 
draže,  što  idem  k tastu,  nego  k zetu.  Taj  zločinac  izvršava 
svoju  zadaću  kupujući  to,  šta  kupuje,  svojim  pokradenim 
milijunima.  No  onaj  drugi?  ...  I njegov  praujak  bijaše 
Siksto  Peti,  Julij  II.,  Pio  V.,  Hilđebranđ,  on  bi  prodao 
sve  skupa!  . . . Nije  moguće  da  je  u kakoj  iluziji!  Čuo 
je,  gdje  se  govori  o procesu  toga  čovjeka!  Zna,  otkuda 
dolaze  ti  milijuni!  Morali  su  ih  platiti  obitelji  i životi !... 
I nije  se  zgrozio,  da  primi  zlato  toga  pustolova.  On 
dakle  ne  zna,  što  ime  znači?  . . . Naše  ime!  Ta  to  smo 
mi  sami,  to  je  naša  čast  u ustima  i u misli  drugih ! 
Kako  sam  sretan,  Dorsenne,  što  sam  prošlog  mjeseca 
navršio  pedeset  i drugu  godinu.  Otići  ću  prije  nego  što 


vidim  ono,  što  ćete  vi  vidjeti:  agoniju  svih  aristokracija 
i svih  kraljevskih  rodova.  Da  barem  u krvi  padnu.  Ali 
ne  će  tako  pasti.  Na  žalost!  Valjat  će  se  po  zemlji,  i to 
je  najveća  tuga  . . . Sta  je  do  toga,  u ostalom  ? Monar- 
kija,  plemstvo  i crkva  jesu  vječne.  Narodi,  koji  ih  ne 
pripoznaju,  uginut  će,  to  je  sve  . . . Hajđmo,  pišite  list, 
ja  ću  potpisati.  Otpremite  ga,  pa  ćete  ručati  sa  mnom. 
Badi  se  o tome,  da  se  dademo  na  taj  popravak,  oboružani 
dokazima,  koji  će  spriječiti  dvoboj,  a našemu  klientu 
uščuvati  lijepu  ulogu  . . . Treba  neko  uredjenje,  koje  ću 
ja  sam  moći  prihvatiti  . . . Svidja  mi  se,  ponavljam  vam. 
Otpočinit  ću  od  drugih. 

Ta  pretjeranost,  što  je  stala  zastrašivati  Dorsenna, 
još  se  za  ručka  uveća,  tim  više,  što  su  se  na  uvjete  tog 
uređjenja  još  nagomilavale  uspomene  njegove  strašne 
mladosti  u mislima  i razgovoru  starog  mejđanđžije.  Je 
li  to  bilo  isto  lice,  što  je  nekoliko  sati  pred  tim  u kata- 
kombi ponavljalo  stihove  pobožne  legende?  Bilo  je  dosta, 
da  se  probudi  feudalac,  što  je  u njem  bio,  pa  da  ga 
preobrazi.  A onda  još  sjaj  njegovih  očiju  i grimiz  nje- 
govih obraza  govoraše  jasno,  da  ga  ta  duelska  zgoda, 
u koju  se  s dobrom  vjerom  upleo  poradi  kršćanske  lju- 
bavi, opaja  na  njegov  račun.  Bijaše  on  stari  amater, 
žedan  oštrice,  malo  mekan,  što  se  je  budio  u vjerskom 
čovjeku,  čije  su  strasti  bile  žestoke,  koji  je  ljubio  svako 
uzbuđjenje,  i ono  pogibli  i golih  mačeva,  kako  je  uvijek 
ljubio  svoje  ideje,  kako  je  ljubio  svoju  zastavu  — na 
neobuzdan  način.  Nije  se  više  radilo  o trima  ubogim 
ženama,  kojima  treba  uštediti  sumnje,  ni  o dobrome 
djelu,  koje  se  ne  smije  propustiti.  Vidio  je  sve  svoje 
stare  prijatelje  i njihov  dar  za  junačku  borbu,  nišane 
ovoga,  način,  kojim  je  onaj  navaljivao  s ravnim  udar- 
cima, hlađnokrvnost  trećega,  pa  je  ovaj  refren  neprestano 
prekidao  razgovor  sa  nimalo  miroljubivim  anekdotama: 
„Ma  za  što  je  taj  vražji  Gorka  uzeo  Hafnera  za  svje- 
doka? To  je  upravo  tako  nedostojno,  kako  je  neshvat- 
ljivo . . — sve  dok  nije,  unilazeći  u kočiju,  koja  će 

ih  odvesti  do  sastanka,  čuo  Dorsenna,  kako  veli  kočijašu  : 
„Palača  SavorelliA 

— To  je  zadnji  udarac,  reče  dignuvši  ruku  i sti- 
snuvši šaku.  — Taj  pustolov  stanuje  u kući  pretendenta, 
kući  Stuarta  ...  — I on  ponovi : — Kuća  Stuarta ! 

Na  to  zapane  u šutnju,  a spisatelj  osjećaše,  da  je 
u njoj  više  oluje,  nego  u prijašnjim  deklamacijama.  I 
ne  progovori,  dok  nije  unišao  u salon  kramara  bibelota, 
koji  postade  granđseigneurom,  — bolje  reći  u jedan  od 
salona,  jer  ih  bijaše  pet  u tome  stanu.  Tu  se  stane  Mont- 
fanon oko  sebe  ogledavati  s takim  prijezirom  i oholosti, 
da  se  Dorsenne  uza  svu  tjeskobu  nije  mogao  suzdržati, 
da  se  ne  nasmije  i ne  podraži  markeza: 

— Ne  ćete  valjda  reći,  da  tu^nema  lijepih  stvari? 
Ovo  su  na  primjer  dvije  Moronijeve  slike!  . . . 

— Ništa,  šta  bi  bilo  na  svom  mjestu,  — odvrati 
Montfanon.  — Da,  ovo  su  dvije  divne  djedovske  slike,  ali  taj 

gospodin  nema  djedova!  . . . Gledajte  grb  na  tome  pro- 
zoru, a ovaj  gospodin  nije  nikad  povukao  mača ! A gle 
tapiserije,  na  kojoj  je  prikazano  čudo  umnažanja  hljebova, 
a to  je  ipak  presmjelo  ! ...  Ne  ćete  mi  vjerovati,  Dorsenne, 
upravo  mi  je  fizično  zlo,  što  se  ovdje  nalazim.  Mislim 
na  to,  koliko  je  tu  ljudskog  rada,  ljudske  duše  u svim 
tim  predmetima,  koji  dokrajčiše  u ovom  kafarnaumu, 
koji  je  lako  plaćen?  U čijoj  vlasti?  Zaklopite  oči,  pa 
pomislite  na  Schroeđera  i na  druge,  kojih  ne  poznate. 


Gledajte  jadne  izbe,  gdje  nema  ni  namještaja,  ni  drva 
ni  kruha.  Pa  onda  otvorite  oči  i gledajte  to  . . . 

— A ja  vas,  vrli  moj  prijatelju,  — odvrati  roman- 
cier,  — zaklinjem,  da  mislite  na  naš  razgovor  u kata- 
kombama, mislite  na  tri  žene,  u kojih  vas  ime  zamolih, 
da  pomognete  Plorentu ! . . . 

— Hvala  vam,  reče  Montfanon,  prošavši  rukom 
preko  čela,  — obećajem  vam,  da  ću  biti  miran  . . . 

(Nastavit  će  se.) 


Lauri. 

Spjevao  F.  Petrarka,  preveo  dr.  A.  Tresić  Pavičić. 


Pjesnik  tumara  po  pustim  poljanama , da  izbjegne  ljude,  ali 
ljubavi  ne  može  uteći. 

Zamišljen,  samcat,  polja  zapuštena 
Ja  mjerim  sporim  laganim  korakom; 

I okom  tražim  mjesto,  gdje  no  lakom 
Ne  gazi  stopom  ni  čovjek  ni  žena. 

Obrane  druge  od  znatiželjnih  žena 
Zvjedljivog  svieta  nemam  pod  oblakom ; 
Veselju  mom  jer  traga  nesta  svakom 
I van  se  čita  ljubav  razžarena. 

Te  mislim  da  već  gore  i doline, 

I rieke  i šume  znadu,  kakva  tuga 
Moj  život  truje,  što  ju  ljudem  skrivam. 

A1  ipak  neznam  tol  divlje  strmine 
Nać,  da  ne  dodje  ljubav,  stara  druga. 

1 sa  mnom  sbori,  a ja  s njom  i snivam. 

Opisuje  ljepote  Laure  i veli,  da  će  ju  uviek  ljubiti. 

Na  vjetru  zlatni  prami  razasuti, 

Sto  u tisuć  sladkih  čvora  saplitala ; 

I prekomjerno  mila  luč  je  sjala 
Očiju  bistrih,  što  sad  bolest  muti. 

I drago  lice  vidjeh  ubljednuti. 

Vidjeh  li  pravo,  a sućut  na  njem  stala: 

Meni,  kom  vatra  u srcu  tinjala 

Je  1’  čudo  u plamen  da  se  stvori  ljuti? 


Šalje  svoje  stihove  k njezinu  grobu,  da  je  mole,  neka  ga  dočeka , 
kad  umre. 

Stihovi  bolni  hajte  k tvrdom  kamu. 

Sto  moje  zlato  pod  zemljom  sakriva: 

Zovite  nju  što  tuđe  opočiva, 

Premda  se  sunča  na  nebeskom  plamu. 

Kažte  kroz  ove  biesne  vale  i tamu 
Da  dodija  mi  plovit,  da  željiva 
Duša  mi  za  njom  polagano  pliva, 

Krase  kupeć,  što  krasili  nju  samu. 

Da  o njoj  mrtvoj  ili  živoj  sborim, 

Nekada  živoj,  a bezsmrtnoj  sada, 

Da  sviet  je  pozna,  divi  se  i ljubi. 

Nek  pazi  Da  čas,  kad  u smrt  zanorim. 

Što  skoro  bit  će,  i sretne  me  tada. 

I zovne  i primi  i rajski  poljubi. 

Biljisanje  slavića  sjeća  ga  na  Lauru. 

On  slavulj  toli  milo  što  uzdiše 
Za  djecom  možda,  ii  slavuljkom  kojom, 

Milinom  puni  nebo  kad  biljiše, 

I polja  tužnim,  sđvojnim  milopojom. 

I cielu  noć  me  prati  i bol  miriše, 

Sto  zavladala  tužnom  dušom  mojom: 

Na  kog  se  tužit  ja  ne  znadem  više, 

Jer  ranili,  da  smrt  ne  kosi  kosom  svojom. 


Hod  njezin  nije  stvar  zemaljska  bila, 
Već  rajskog  bića,  a zvuk  njenog  glasa 
Drugači  neg  su  rieči  umrlike. 

Nebeski  duh  ii  sunce  mi  vidila 
Zenica  sretna,  s čeg  još  ovog  časa 
Gorim  i ćutim  boli  svekolike. 


Božice.  Lako  'e,  vajme,  sigurnoga 
Prevarit!  Tko  bi  ikad  pomislio, 

Da  će  one  sjajne  oči  potamniti? 

Sad  znam,  da  želja  mog  udesa  zloga 
Hoće  da  doznam,  plačuć  život  cio, 

Da  ništa  mila  ne  smje  trajno  biti. 

Vrijednost  narodnih  pjesama. 

Pribrao  Gjuro  Šurmin. 

(Nastavak.) 


^^arodnim  pjevačima  imamo  zahvaliti,  što  su  nam 
k učuvali  više  uspomena  iz  prošlosti  i što  su  nam 
ueuvali  prikazivanje  pjesama  iz  daljega  vremena  u pro- 
šlosti. Ako  i nemamo  pjesama  drevnih,  ali  varijante  i 
prepjevanja  istih 
motiva  daju  nam 
pravo,  da 
rečemo:  u starini 
su  Hrvati  kao 
što  i svi  drugi 
Slaveni  kultivirali 
svoju  narodnu 
pjesmu  dodajući 
joj  realan  sa- 
držaj, crpen  iz 
svagdašnjega 
svog  života.  Nije 
tu  bilo  samo 
pjesama  lirskih, 
u kojima  se  i zije- 
vaju čuvstva  i 
duševna  ćućenja, 
bilo  je  i ju- 
načkih pjesama 
od  najstarijih 
vremena  upravo 
onako,  kako  ih 
je  bilo  u potonje 
doba,  kako  ih 
ima  (nu  rjedje) 
i danas.  Ako 
danas  nemamo 
tomu  sigurnih 
svjedoka,  ne 
možemo  reci, 
da  ih  za  to 
nije  ni  bilo ; 
valja  samo  ovo 
imati  na  umu. 

Kod  nekih 
starijih  do  danas 
nam  učuvanih 
pjesama  nemamo 
razumljiva  po- 
četka. Tako 
n.  pr.  u jednoj 
varijanti  pjesme 
u Vuka:  Marko  Kraljević  prepoznaje  očinu  sablju  (Vuk 
II.  br.  58),  treba,  da  car  iz  Stambola  podje  sa  stotinom 
hiljada  vojske  u Kosovo,  samo  da  telal  može  prodati 
sablju  đimišćiju.  To  biva  za  to,  jer  pjesma  novijemu 


pjevaču  nije  bila  posve  jasna.  Kad  pjesma  jedanput  o 
kakovu  dogadjaju  biva  nejasna  — premda  gdjekoji 
pjevač  još  može  upamtiti  njezin  sadržaj  — tad  će  se 
ona  sve  više  gubiti,  dok  je  s vremenom  sasvijem  nestane. 

JN  ovi  motivi  u 
pjesmama  pre- 
vladaju, a stariji 
se  u njima  gube 
ili  prerađjuju 
prema  novijemu 
mišljenju  i 
prema  novijim 
prilikama  u 
narodu.  U hrvat- 
skom i srpskom 
narodu  su  kroz 
vijekove  nasta- 
jale znamenite 
promjene  u poli- 
tičkom životu. 
Narod  je  naš 
do  nedavno 
gotovo  uvijek  bio 
boj ; okršaji  su 
mu  bili  sad  veći 
sad  manji,  a 
tim  se  uspo- 
mena onih  pri- 
jašnih  nepre- 
stanih ratova 
podržavala.  To 
je  uzrok,  za  što 
imamo  iz  doba 
šesnaestoga  i 
sedamnaestoga 
vijeka  veoma 
mnogo  pjesama 
— premda  nema 
baš  mnogo  novih 
motiva.  Starije 
pjesme  iz  XII. 
do  XV.  vijeka 
dosta  su  rijetke. 
Pjevači,  od  kojih 
su  nam  pjesme 
iz  tih  vijekova 
ubilježene,  čuli 
su  ih  od  starijih  ljudi.  Tu  je  u ovom  vijeku  trebalo  dobro 
pamtilo,  koje  će  upamtiti  takovu  prema  starini  iole  vjernu 
pjesmu ; gdje  nije  bilo  dobra  pamćenja,  pjesma  je  došla  u 
nevještu  ruku,  a da  je  može  izvesti,  trebalo  je  umetnuti  koje- 


Sa  sela.  [Slika  N.  Zverine. 

kakove  dodatke,  što  ne  spadaju  samomu  prijedmetu  : pjesma 
se  starija  dovodila  u svezu  sa  savremenim  mišljenjem  i 
pjevanjem,  samo  da  bude  cijela  stvar  shvatanju  naroda 
jasna  i razumljiva.  U takovim  se  pjesmama  dakako  nalazi 
mnogo  prijelaza  nesaveznib,  budući  da  nema  prave  logične 
i đogadjajne  sveze  izmeđju  pjevača  i prijedmeta,  o kojem 
se  u pjesmi  pjeva.  U tom  je  obziru  s pjesmom  upravo 
onako,  kako  je  i s čovjekom.  Kad  čovjek  promatra  sam 
sebe  i svoju  nutrašnjošt,  vidi  kako  mu  se  u duši  javljaju 
dvije  pomisli  samo  s toga  medju  sobom  nerazdružive, 
što  su  se  i nekad  — prvi  put  — javile  u isto  doba 
zajedno  u svijesti:  prvi  put  su  se  te  pomisli  javile  zajedno 
u duši  svijesno,  a kasnije  se  kod  jednakih  prilika  javljaju 
zajedno  ali  nehotično.  Tko  se  kod  toga  ne  će  sjetiti  iz 
svoga  života  koje  prilike,  kad  mu  se,  na  primjer,  spo- 
menula kakova  riječ,  da  se  grohotom  nasmijao,  jer  mu 
se  nesvijesno  javila  druga  pomisao,  što  je  prvi  put  bila 
u svezi  s onom  prvom?  Drugi,  koji  to  vidi,  mora  se 
čuditi,  čemu  se  njegov  drug  na  jedanput  nasmijao,  i 
da  mu  se  cijela  stvar  ne  objasni,  držao  bi  druga  svoga 
ili  prijatelja  naivnim  ili  djetinjastim.  Cijeli  mu  se  dogadjaj 
pravo  priviđja  nelogičnim,  jer  onaj,  koji  gleda  drugoga, 
što  se  za  čas  bez  uzroka  smije,  nema  nikakove  logične 
sveze  izmedju  smijeha  i koje  riječi:  njemu  je  u prvi 
momenat  sve  potpuno  nejasno,  nerazumno  i nedokučljivo. 

Gdje  u pjesmi  — koju  je  današnji  pjevač  samo  uz 
dobro  pamćenje  doveo  do  naših  dana  tradicijom  — vidimo 


kakav  prijelaz  bez  razloženja  i bez  dovoljne  čvrste  sveze- 
s prijašnjim  pripovijedanjem,  tu  nam  se  čini  prijelaz 
nagao,  a za  pjesmu  redovito  kažemo,  da  nije  dobra,  kri- 
vimo pače  često  i pjevača  i bez  dovoljna  razloga  na 
osnovu  za  nas  nejasnih  pjesama  izvodimo  i krive  đoumke. 
Kažemo  sigurno,  da  pjevač  naš  — jer  iz  starijih  vre- 
mema  imamo  razmjerno  vrlo  malo  ubilježenih  pjesama 
— nije  tomu  kriv,  ako  nije  čuo  dobre  i razgovijetne 
pjesme,  ili  ako  ga  je  izdalo  pamćenje  kod  dobre  predaje; 
ovakovim  se  nejasnotama  krive  za  nas  razlike  u vremenu 
i shvatanju  dogadjaj  a i raznih  prilika,  te  priječe,  da 
pjevač  ne  može  svojih  misli  jasno  i bez  ikakovih  neraz- 
ložnih  prijelaza  prikazati.  Razmak  u vremenu  i druge 
životne  prilike  čine,  da  narodu  postaju  nejasnima  doga- 
djaji,  o kojima  se  u doba  razumljivih  prilika  sasvijem 
vjerno  pjevalo.  To  se  najviše  nalazi  kod  starijih  pjesama, 
dok  se  u novijima  može  naći  tek  kod  slabih  pjevača. 
Opievanje  znamenitih  dogadjaja  pripada  narodnomu  životu, 
za  to  i ne  pjeva  svatko  po  svojoj  volji  — kako  veli 
Steinthal  — nego  kod  određjenih  prilika,  gdje  pjevača 
može  svak  nadgledati.  Tako  je  kod  historijskih  pjesama. 
Kod  nehistorijskih,  ali  više  junačkih  pjesama,  ne  nahodimo 
gotovo  nikad  kakovih  nesaveznosti,  jer  pjevač  — ma  i 
bio  udaljen  mnogo  od  vremena,  o kojima  se  pjeva  u 
pjesmi  — može  lako  preuđesiti  u svem  početak  u pjesmi, 
da  se  u njoj  sve  posve  jasno  može  razumjeti  i da  je  sve  u 
saveznoj  cjelini. 


Običaji  triju  praznika  u pravoslavnih  Bugara. 


¥|¥a  tri  praznika  jesu : Bogojavljenje,  Ivanov  den  i 
ijfeš  Babin  den. 

„Bogojavljenje"  (6.  siječnja)  sveopći  je  svetac,  da- 
pače i malene  djece;  „Ivanov  den“  (7.  siječnja)  veselije 
dan  mladih  ljudi,  koji  su  se  prošle  godine  oženili;  „Babin 
đen“  (8.  siječnja)  velik  je  svetac  za  žene,  koje  imaju 
djece,  to  je  ujedno  najslavniji  dan  u godini  za  — babe 
(babica,  primalja,  po  svoj  Bugarskoj  kažu:  baba). 

Svetac  od  6.  siječnja  nosi  tri  imena:  Bogojavljenje, 
vodokršće  i Jordanov  den. 

Imenom  Bogojavljenje  slavi  se  poklonstvo'  triju  mu- 
draca s istoka.  Vodokršće  se  kaže,  jer  se  toga  dana  voda 
krsti  ili  sveti,  a Jordanov  den  ima  ime  odatle,  što  se 
toga  dana  slavi  uspomena  na  rijeku  „Jordan",  u kojoj 
se  Hristos  krstio  i kupao. 

„Vodokršće"  ili  blagoslivljanje  vode  vrši  se  po  cijeloj 
Bugarskoj  s velikim  sjajem,  a osobito  u mjestima,  što 
leže  pokraj  koje  rijeke  ili  uz  more.  Toga  dana  ide  sa 
provodom  sve,  što  može  hodati,  i veliko  i malo,  i staro 
i mlado,  i muško  i žensko.  Rekao  hi,  što  je  za  katolike 
Tjelovo  (Brašančevo),  to  je  za  pravoslavne  Bugare  vodo- 


kršće. Svećenik  Petar  Cv.  Ljubenov  u svojoj  knjizi  „Baba 
Jega"  ili  zbornik  narodnih  sujevjerja  itd.  piše  o tom 
prazniku  ovako : 

Na  Bogojavljenje  piju  na  tašte  (Bugari  kažu  „na 
gladno  srce")  malo  vode,  koju  je  pop  dan  prije  blago- 
slovio. Tom  vodom  škrope  po  kući  i naliju  od  nje  u 
kupus  i sir.  Običaj  je  pače,  da  jedu  svinjskog  mesa  toga 
dana ; skuha  se  na  večer  u oči  Bogojavljenja. 

Gradski  svećenici  idu  5.  siječnja  od  kuće  do  kuće, 
da  škrope  (rse)  svetom  vodom,  koju  su  u jutru  toga  dana 
posvetili.  Za  ovo  blagoslivljanje  daju  popovima  svinjskih 
rebara,  sira,  brašna,  graha  itd.  A po  selima  počnu  po- 
povi da  idu  blagoslivljati  kuće  već  trećeg  dana  Božića, 
da  mogu  posao  svršiti  do  Bogojavljenja.  U svakoj  kući 
ostavlja  svećenik  malo  vode.  Ovako  čine  u okolici  Ki- 
stendilskoj. 

Vrijedno  je  znati,  kako  se  vrši  vodokršće  u Varni, 
u gradu  na  crnom  moru. 

U oči  Bogojavljenja  t,.  j.  5.  siječnja  načine  Bugari 
na  morskoj  obali  sjenicu,  a nedaleko  od  njih  podignu  i 
Grci  svoju.  Ove  se  sjenice. prave  od  samog  zelenog  granja; 

u Varili  bo  ima  više  vrsti  grmlja,  kojemu  list  zimi  ne 
opada.  Imaju  oblik  sjenica,  što  ih  katolici  o Tjelovu 
prave,  samo  što  su  mnogo  veće  i boljim  ukusom  sagra- 
đjene.  Sjenicu  ukrase  slikama,  svakojakim  vrpcama,  svi- 
lenim maramama,  lancima  od  šarenog  papira,  dapače  i 
pozlatom.  Vrlo  ti  godi  oku,  kad  vidiš  sve  okolo  bijelim 
snijegom  pokrito,  samo  na  obali  sinjega  mora  zeleni  se 
kućica,  kao  usred  pustinje  zelena  oaza.  Provod  kreće  već 
oko  osam  sati  jutrom  na  samo  Bogojavljenje  iz  crkve 
k sjenici.  Ondje  se  ovrši  molitva  i posije  molitve  ide 
svećenstvo  k moru.  Pošto  je  svećenik  vodu  blagoslovio, 
baci  krst,  kojim  je  vodu  prekrstio  i posvetio,  u more,  u 
znak,  da  se  je  Isus  u vodi  krstio  i kupao.  — Sada  dva 
tri  momka  svuku  brže  bolje  svoje  odijelo,  pa  skoče  u 
more,  da  traže  taj  krst.  Ele  tu  se  koji  put  u vodi  i po- 
tuku,  jer  svaki  hoće  da  ugrabi  krst.  Koji  izadje  junak, 
te  nađje  traženo,  slava  je  toga  dana  njegova.  Ide  tada 
od  kuće  do  kuće,  daje  da  krst  ljube,  a svijet  ga  dariva 
novcem.  Poslije  opet  odnese  krst  u crkvu,  jer  to  je  cr- 
kveno blago.  Ostane  li  naš  junak  živ  i zdrav,  te  ne  na- 
zebe  i ne  oboli,  ima  nekoliko  dana  da  jede  i pije  do  mile 
volje  i on  i drugari  njegovi.  Razboli  li  se,  sabrao  si  je 
novaca,  ima  odakle  da  se  liječi.  Obično  se  za  tu  čast 
otimlju  siromašniji  mladići. 

Istim  sjajem  vrši  se  ta  svečanost  u gradovima,  što 
leže  na  Dunavu.  Kažu,  da  su  prije  i malu  djecu  poslije 
posvete  vode  u Dunavu  krstili.  Jednom  bilo  se  sabralo 
mnogo  djece  na  krštenje ; popu  se  izmaklo  jedno  diete  i 
otišlo  Dunavom;  a pop  pun  revnosti  za  svoju  službu, 
mnogo  ne  misleći,  što  se  je  dogodilo',  sasvim  hladno- 
krvno reče:  „Dajte  drugo,  da  ga  krstimo". 

Sada  je  sasvim  prestao  običaj,  da  djecu  krste  u stu- 
denoj vodi.  Nu  ima  i sada  osobitost.  Djecu  na  ime,  koja 
se  rode  prije  Božića,  kao  i djecu,  koja  se  rode  počevši 
od  Božića,  ne  krste,  ako  su  zdrava,  sve  do  Bogojavljenja. 
„Ne  biva",  vele,  „da  se  dijete  krsti,  dok  nije  voda  kr- 
štena  i Hristos  se  u njoj  kupao".  — - Dogodi  se,  da  se 
gdje  koji  put  do  20—25  djece  sabere.  Premda  je  obred 
krštenja  teži  i dulje  traje  nego  li  u katolika,  ipak  si  sve- 
ćenici znadu  pomoći,  da  se  toliko  ne  umore.  Nada  svom 
djecom  jednu  molitvu  čitaju.  Svu  djecu  na  jedanput  treba 
do  gola  svući.  Svećenik  ide  tada  redom,  pa  ih  maže 
sv.  uljem.  — Posuda,  slična  kotlu  (Bugari  kažu : kazan 
za  krštavanje)  nalije  se  mlakom  vodom ; primalja  (baba) 
dodaje  svećeniku  dijete,  a taj  ga,  krsteći,  do  tri  puta  u 
vodu  zagnjuri  i poslije  ga  kumu  u ruke  daje. 

Krštavaju  svu  djecu  u jednoj  te  istoj  vodi,  najprije 
mušku,  pa  onda  žensku. 

Ima  svećenika,  koji  samo  desnom  rukom  uhvate 
dijete  za  kost  zatiljaču  pa  ga  tako  tri  puta  u vodu  za- 
gnjure,  a da  ga  drugom  ljevom  rukom  i nimalo  ne  pri- 
hvate. Taj  barbarski  običaj  malo  po  malo  iščezava,  pa 
već  i sada  ima  vrlo  malo  svećenika,  koji  tim  načinom 
nejako  dijete  muče. 


U slavu  Bogojavljenja  i časne  rijeke  Jordana  ima  u 
Bugara  ovih  imena.  Imena  muška  Bogdan,  Božo,  Božau, 
Božanko,  Bogoslov.  Bojo,  Bojan,  Bojančo,  Bončo,  Bojčo, 
Bojanko,  Bojko,  Bono,  Božin,  Bajo,  Bajno,  Boce,  Boto, 
Jordan,  Jurđan,  Dane,  Danjo,  Daćo,  Danko,  Jordan če,  Danče. 
Ženska  imena : Bona,  Bogdana,  Bogdanka,  Božica,  Božana, 
Božanka,  Boja,  Bojka,  Bojana,  Bojanka,  Svjetlana,  Fotina, 
Fotinka,  Fote,  Jordanka,  Jordana,  Jurdana,  Jurdanka, 
Dana,  Danka,  Danja.  Njihovo  je  godovno  na  Bogojavljenje. 

Ivanov  dan  (7.  siječnja).  Na  taj  dan  u gradu  Sumenu 
rano  u jutro  ide  muž,  koji  se  je  prošle  godine  oženio,  svomu 
vjenčanomu  kumu  (ovdje  se  kaže:  krstnik),  da  mu  ljubi 
ruku.  Kum  tom  zgodom  počasti  svoje  kumče  (kaže  mu 
se:  kumec)  rakijom,  pečenim  mesom,  kobasicama,  vinom 
i pelinom  (pelin  je  vino,  u koje  se  meće  nekoliko  struka 
od  pelinove  biljke,  dok  je  još  u širi,  taj-  pelin  vri  ujedno 
s vinom).  — Takova  čast  i drugom  kojom  zgodom  kaže 
se  zakuska.  — Kad  se  počaste  kum  (krstnik),  kumec 
(kumče)  i rođjaci,  idu  prijateljima,  da  ih  pozovu,  da 
podju  mladoženca  kupati.  Kamogod  dodju,  svagdje  pomalko 
pijuckaju,  a uz  put  svrate  se  i u koju  gostionu.  Svaki 
čovjek  od  toga  društva  ima  na  šubari  i na  prsima  malu 
kiticu  od  šimšira  ili  čempresa,  koja  je  ukrašena  pozlatom 
(pozlati  kažu:  varak). 

Susretnu  li  kojega  znanca,  viknu  mu:  „Stoj!  plati 
toliko  i toliko  ili  ćemo  i tebe  okupati,  vodom  poljevati." 
Hoćeš,  ne  ćeš,  treba  novce  da  vadiš,  ako  nisi  rada,  da 
te  poljevaju  i sa  sobom  na  pijančenje  odvuku.  Za  te  novce 
piju  u gostioni  u zdravlje  svoje  i onoga,  koji  je  novce  dao. 

Kad  se  je  tako  dobrahno  društvo  sabralo,  idu  do 
kojega  vodovoda  (ovdje  kažu : česma,  takovih  javnih 
vodovoda  ima  u svakoj  ulici  po  nekoliko),  pa  poljevaju 
mladoženca ; time  se  obred  svrši.  Bez  smijeha,  šale  i 
glazbe  ne  biva.  Kažu,  da  su  se  prijašnjih  godina  u istinu 
kupali  u kamenom  koritu,  koje  je  načinjeno  uza  svaku 
česmu.  Toga  dana  obuče  mladoženac  sve  odijelo,  koje 
je  nosio  na  dan  vjenčanja  svoga.  Pošto  su  mladoženca 
okupali,  ide  cijelo  društvo  mlađoženčevoj  kući.  Ovdje  je 
čast  već  pripravljena.  Jede  se,  pije,  pjeva,  glazba  svira, 
kolo  igra  do  kasno  u noć. 

Svećenik  Ljubenov  u knjizi  „Baba  Jega"  piše  ovako: 
Na  nekim  mjestima  na  Ivanov  dan  skupe  se  mladožen.ci 
kod  koje  rijeke  ili  u gostioni.  Jedan  kaže,  da  će  dati 
10  oka  vina,  drugi  obeća  više,  a koji  malo  obeća,  onoga 
bace  u vodu,  pa  ga  okupaju,  Gdjegdje  opet  kum  otidje 
mladožencu  rano  u zoru,  pa  prije  nego  sunce  izadje, 
baci  mladoženca  u nakrst  četiri  puta  u vodu.  Mladu 
snašu  ili  nevjestu  poljevaju  djeveri  samo  po  glavi.  Mlada 
daruje  kumu.  djeveru  i staromu  svatu  maramu  i čarape, 
kad  dodju  toga  dana  u goste. 

Godovno  toga  dana  slavi  onaj,  komu  je  ime:  Ivan, 
Ivanko,  Ivanića,  Ivančo,  Vančo,  Vanko,  Vanjo,  Vane, 
.Jovančo,  Jovčo,  Jove;  Ivanka,  Vanka,  Vanja,  Vanča, 
Ivana,  Jovka,  Vana.  (S  vršit  će  se.) 

Književnost. 

Hrvatska.  Jugoslavenska  akademija.  U sjednici  matema- 
tičko-prirođoslovnoga  razreda  od  18.  pr.  mj.  čitao  je  prof.  Oton 
KuČera  kao  gost  raspravu:  >0  Marinu  Getaldiću,  patriciju  Du- 
brovačkom, znamenitom  matematiku  i fiziku  na  početku  XVII. 
vijeka«.  U prvom  dijelu  svoje  rasprave  daje  pisac  crte  o životu 
Getaldičevu  (1566 — 1627)  i prijegled  svih  njegovih  znanstvenih 
radnja  sa  oznakom  njihove  velike  vrijednosti.  Te  radnje  posta- 
više  našega  Getaldića  — koji  je  zadnje  godine  svoga  života  pro- 
živio u svom  dvorcu  u Dubrovniku  tik  do  mora,  baveći  se  u 
»Betinoj  špilji«  oko  istraživanja  fizikalnih  i astronomičkih,  koja 
su  mu  unijela  ime  zloglasnoga  vrača  s pridjevkom  »Bete«  — u 
red  najznamenitijih  matematika  i fizika  onoga  vremena.  U drugom 
se  dijelu  rasprave  bavi  posebice  krunom  njegovih  matematičkih 
radova,  njegovim  posmrtnim  djelom:  »De  resolutione  et  composi- 
tione  mathematica.  Bomae  1630.«  Iz  analize  sadržaja  proizlazi, 
da  je  to  djelo  prva  sistematička  upotreba  algebre  Vietine  na 
probleme  geometrije,  kojoj  u savremenoj  matematičkoj  literaturi 
nema  premca.  Na  kraju  poredjuje  pisac  ovo  djelo  sa  Descarte- 
sovom  »Geometrie«,  koja  je  izišla  7 godina  kasnije,  a tu  se  po- 
kazuje, kako  je  Getaldić  blizu  bio  obretu  analitičke  geometrije. 

Zatim  je  čitana  rasprava  Srećka  Bošnjakovića  o »Gerharđ- 
tovu  heleninu«. 

U sjednici  razreda  filozofsko-juridičkoga  od  31.  svibnja  1893. 
čitao  je  član  dopisnik  Milovan  Zoričić  svoju  raspravu  »Žiteljstvo 
kraljevine  Hrvatske  i Slavonije  po  zvanju  i zanimanju«. 

Odabrao  je  za  prvo  svoje  čitanje  u akademiji  rezultate  sta- 
tistike zvanja  i zanimanja  od  g.  1890.  Podaje  glavni  prijegled 
o tome,  kako  su  pojedine  skupine  zvanja  zastupane  u našem 
žiteljstvu.  Prvotnom  proizvodnjom  (poljodjelstvom,  vinogradar- 
stvom, šumarstvom  itd.)  bave  se  preko  42"/0  cijeloga  žiteljstva, 
dok  u Ugarskoj  samo  23,  a u Austriji  27  postotaka.  Obrtom, 
trgovinom,  vjeresijstvom  i prometom  bave  se  u nas  4'70,  u 
Ugarskoj  7-26,  u Austriji  1P72.  U nas  živi:  o intelektualnoj  pri- 
vredi 1-94,  o prvotnoj  proizvodnji  84-63  (g.  1880.  bilo  je  do  90%), 
o obrtu,  trgovini,  prometu  10-75%,  o vojniČtvu  0 81  itd.  Poljo- 
djelsko je  radničtvo  jako  zastupano  u tri  slavonske  županije,  a 
virovitička  i srijemska  ističu  se  i znatnim  brojem  obrtnih  radnika. 
U svjema  se  županijama  prama  g.  1880.  znatno  smanjio  postotni 
dio  zadrugara  u zadrugama,  dok  se  je  broj  Članova  tajno  razdi- 
jeljenih zadruga  podigao  u županijama  ličko-krbavskoj,  modruško- 
riječkoj,  zagrebačkoj  i varaždinskoj,  a spao  u ostale  četiri  župa- 
nije. God.  1890.  bilo  je  u Hrvatskoj  i Slavoniji  jošte  9260  zadruga 
sa  preko  10  članova,  a u njima  je  nabrojeno  145.677  žitelja. 
Zadruga  sa  više  od  30  Članova  popisano  je  219  sa  8238  žitelja. 
Rezultate  statistike  obrta  razložit  će  u drugom  dijelu  svoje 
rasprave. 

Književnik  Mirko  Breger,  Križevčanin,  izdao  je  u Križev- 
cima brzotiskom  G.  Neuberga  „ Pokus  bibliografije  povjesti  po- 
bjede kod  Siska  (22.  lipnja  1593.)  i obsađe  tvrdje  sisačke  po  Ha- 
sanpaši  bosanskom  u god.  1591.  i 1592.“  — Pisac  je  to  djelo  sa- 
stavio o 300-godišnjici  sisačke  pobjede,  a posvetio  ga  kao  spomenik 
zajedničke  slave  bratimstvu,  slozi  i jedinstvu  svih  Hrvata  i Slo- 


venaca. Našim  je  čitateljima  dobro  poznato,  da  se  upravo  ovoga 
mjeseca  navršuje  trista  godina,  što  je  združena  hrvatsko-slovenska 
vojska  pobijedila  tursku  premoć  pod  zidinama  tvrdje  sisačke. 
Dne  22.  lipnja  1593.  izvojštena  je  jedna  od  najslavnijih  pobjeda, 
što  ih  hrvatska  povjest  poznaje,  a glas  o tom  junačkom  Činu 
preleti  doskora  svom  Evropom,  pobudjujući  svuda  najveće  uđi v- 
ljenje.  Gotovo  u svjema  jezicima  Evrope  opisane  su  opsade  i 
slavna  pobjeda  sisačka,  bilo  u posebnim  suvremenim  izvješćima, 
bilo  u općim  djelima  o kršćansko-turskim  ratovima.  NaŠ  je  pisac 
pokušao  te  glasove  u cjelinu  skupiti,  pa  ih  izdaje  u oči  spomen- 
dana  sisačke  pobjede,  da  bude  uspomena  na  jednu  od  najsjaj- 
nijih točaka  hrvatske  povjesti,  a ujedno  počast  jednokrvnoj  našoj 
braći  Slovencima,  kojima  pripada  velik  dio  slave  dana  sisačkoga. 

Na  prvom  se  mjestu  spominju  savremeno  tiskani  opisi,  ima 
ih  u njemačkom,  latinskom,  talijanskom,  engleskom  jeziku,  na 
broj  33.  Iza  toga  dolaze  savremeni,  kasnije  tiskani  opisi,  ima  ih 
6,  za  tim  tiskom  priopćene  listine  i rukopisi  od  40  — 48.  Na 
trećem  su  mjestu  kasniji  opisi,  medju  kojima  se  kao  100.  i 
posljednja  rasprava  spominje  Tomljenovićeva  u ovogodišnjem 
»Viencu«.  Rad  g.  Breyera  svake  je  hvale  vriedan,  pak  treba 
priznati,  da  je  s mnogo  truda  i živoga  mara  izvršio  svoj  posao. 
Knjižica  je  tiskana  u 75  istisaka  i ne  prodaje  se.  Svakako  je 
lijep  i vrijedan  prinos  bibliografiji  hrvatske  povjesti. 

Slovenska.  Nakladom  D.  Hribara  u Celju  izišlo  je  » Kme - 
tijsko  gospodarstvo « za  kmetske  škole  i praktične  gospodare. 
Napisao  Viljem  Bohrman.  Hvali  se,  da  je  ovo  praktična,  kratka 
i potpuna  uputa  o gospodarstvu.  Bilo  bi  dobro,  da  se  i u nas 
što  više  pažnje  posveti  toj  vrsti  korisne  i popularne  književnosti. 

— U Ljubljani  izišla  je  nakladom  A.  Turka  povjesna  crtica 
o princu  Evgeniju  Savojskom  pod  natpisom:  » Princ  Evgen 
Savojski,  slavni  junak  in  vojskovodja  avstrijski«.  Napisao  S. 
Hervojić. 

Češka.  Nakladom  F.  Topića  u Pragu  izišle  su  u drugom 
izdanju  „Nove  pisne“  proslavljenoga  češkoga  pripovjedača  i pje- 
snika Svatopluka  Čecha.  Te  su  pjesme  jedre  i pune  dubokih 
misli,  a oblikom  savršene. 

Slovačka.  Primili  smo  iz  Turč.  Sv.  Martina  knjigu : »L’udske 
povedomie«.  črty  k samopoučeniu.  Sostavil  Daniel  Z.  Lauček. 
Diel  III.  Vedenie  a s nim  spojenć  zjavy.  Pisac  tumači  pojam 
znanosti.  Zanimljivo  je  poglavlje,  gdje  razlaže  riječ  »um«.  Sla- 
venska riječ  »um«,  veli,  da  je  postala  od  »vnimat«,  vjim  = um, 
a »um“  jest:  moc’  vnimania.  Nadalje  tumači  pisac,  kako  je  narod 
sam  razvijao  u svojem  psihološkom  životu  pojmove  i s njima  u 
savezu  riječi. 

Svaštice. 

Narodne  pjesme  o sisačkom  boju.  Poznato  je,  da  ima  u 
nas  Hrvata  narodna  pjesma  o sisačkoj  pobjedi.  Priopćio  ju  je 
1883.  Iv.  Tkalčić  u koledaru  Danici,  a pretiskana  je  i u Tom- 
ljenovićevu  članku  u »Viencu«.  No  i u naše  braće  Slovenaca 
ima  oveća  narodna  pjesma  o sisačkom  boju.  Tiskana  je  u Korit- 
kovoj  zbirci  slov.  narodnih  pjesama,  u svesku  II.  str.  53.  Lju- 
bljauski  »Dom  in  Svet«  pretiskao  ju  je  u ovogodišnjem  6.  broju, 
gdje  se  nahode  i snimci  starinskih  nacrta  o bitci  sisačkoj. 


Notturno.  — HajduČica  Sava.  — Lavu  XIII.  — Cosmopolis.  — Lauri.  — Vrijednost  narodnih  pjesama.  — Običaji  triju  praznika 

u pravoslavnih  Bugara.  — Listak. 

Uredjuje  J.  Pasarić.  VlastniČtvo  i tiBak  Dioničke  Tiskare. 

Rukopisi  se  ne  vraćaju. 

God.  XXV. 

nr 

Prahu  Janka  Draškoviea. 


svetoj  zemlji,  orošenoj  krvlju 
Djedova  tvojih,  suzom  roda  našeg, 
Počivat  ćeš  nam  dakle,  oče  Janko, 
U sjajnom  grobu  ilirskih  prvaka. 

Tvoj  vedri  duh  će  naći  zadovoljstva 
Na  drugom  svietu : evo  otačbina 
Spram  tebe  vrši  svoju  dužnost  davnu : 

U svoje  polje  — medju  svoje  cvieće 
Sahranjuje  te,  na  grud  te  privija. 

A srce  ove  zemlje,  bieli  Zagreb, 

Sto  dostojno  je  pokojište  digo 
Za  tvoje  vjerne  drugove  i tebe, 

Taj  divni  grad  se  ponosi,  što  tebi 
Ko  priestolnica  prvi  pozdrav  kliče : 

„Na  povratku  u domovinu  dragu 

0 da  si  zdravo,  pepele  nam  sveti!" 

Taj  pozdrav  ori  danas  gorom,  dolom, 

Gdje  god  je  sviesiia  hrvatskoga  roda: 

Na  poklon  tebi  s poštovanjem  ide 

1 pozdrav  kliče  ciela  otačbina. 

Daleko  od  nje  — malene  Hrvatske  — 

Po  običaju  svoga  doba  ti  si 
Života  mlade  dane  u tudjini 
Provodio.  Svi  kraji  ovog  svieta 
Zanosili  te,  mamili  i silom 
Od  tvoje  su  te  otet  htjeli  zemlje ; 


Sve  časti,  svake  slasti  žića  toga 
Ne  mogoše  ti  plemenitog  srca 
Ođvratit  od  tvog  roda  hrvatskoga: 

U tudjini  si  pjesme,  običaje 
I slatke  glase  domovinske  čuvo 
U duši  svojoj,  u srcu  si  ljubav 
Za  ovu  zemlju,  ovaj  narod  dični 
Uzgajao,  da  jednom  kano  sunce 
Obasjaš  rod  svoj,  probudiš  i digneš 
Iz  mračnog  ropstva  k svjetlosti  slobode. 

Sloboda,  bratinstvo,  jednakost,  to  je 
Taj  slatki  zvuk,  što  jeknu  dušom  tvojom 
Za  boravka  med  narodom  prvakom 
Na  svietu.  Da,  sloboda,  gdje  još  nema 
Života?  Bratinstvo,  gdje  srca  đriemlju? 
Jednakost  zar,  gdje  jošte  uviek  jedan 
Nad  drugim  stalež  hoće  da  gospodi? 
Pa  vrativši  se  iz  tudjine  kući 
Ti  prvi,  plemeniti  grofe,  skide 
Sa  sebe  lance  staleške  i stupi 
U jedan  red  sa  gradjaninom  skromnim: 
Ta  ti  si  dobro  znao,  da  se  Hrvat 
Gospodom  svojom  ponosi  i da  je 
Pod  njihov  stieg  u davno  doba  rado 
Pohrlio,  priznavao  im  časti. 

Ta  ti  si  znao,  da  su  mnogi  predji 

Od  tvoga  roda,  biskupi  i bani, 

U ovoj  zemlji  poštovani  bili 
I ovaj  narod  proslavili  svietom, 

Dok  rnač  i trublja  geslo  nam  bijaše. 

A i sam  vojnik,  ti  si  i to  znao, 

Da  bratinstvo  je  svakoj  vojsci  snaga 
I pravi  temelj  njene  veličine; 

Pa  vojsku  duha  snubeć  ti  si  prvi 
To  bratinstvo  proglasio  i činom 
Pokazao.  Posabravši  kraj  sebe 
Po  izbor  duše,  braćom  si  ih  smatro, 
A oni  tebe  vodjom  bratske  vojske. 

I bješe  vojska  to,  junaci  braća, 

Ko  sveta  četa  tebanska,  ko  jedna 
Obitelj  složna.  Pa  gle  ipak,  Janko, 

Sa  štovanja  prema  tvome  licu 
Ne  bratom,  nego  ocem  tebe  zvahu 
I sretni  bjehu,  da  to  ime  primaš 
I da  ih  kano  otac  „ sinko  “ zoveš. 

Tko  ne  zna,  što  si  sve  sa  ovom  četom 
Uradio,  da  digneš  ovaj  narod? 

Za  pisana  i nepisana  prava, 

Za  sve,  što  narod  čini  sviesnim,  svojim, 
Za  knjigu,  prosvjetu,  slobodu  vi  ste 
Na  svakom  mjestu,  svako  doba  hrabro 
1 glas  i desnice  prot  dušmaninu  digli ; 
Probudili  ste  narod : sve  što  danas 
Irnade,  od  vas  i preko  vas  ima. 

Gubitak  tvoj  je,  plemeniti  grote, 
Odavna  oplakao  na  tvom  grobu 
Sav  narod.  — Prenoseći  moći  tvoje 
U otačbinu,  ne  lijenio  suza, 

Mi  slavlje  slavimo.  U tom  trijumfu 
Tvoj  duh  će  trijumfator  s nama  krenut 
U veličajnoj  povorci,  da  smrtne 
Ostatke  majci  zemlji  izručimo. 
Trijumfa  takog  nije  pozno  Rim : 

Tu  vodja,  — ne  pobjeditelj  barbara,  — 
Uskrisitelj  je,  spas  je  roda  svoga; 

Jest  vojska,  — ne  haračica  zemalja,  — 
Već  zaštitnica  rodjenoga  praga; 


Jest  pratnja,  — ne  u okovima  roblje, 
Ni  zasužnjene  djevice  germanske  : 

Tu  slobodni  su  sinci,  tu  su  kćerke 
Hrvatice,  ah  one  kćerke  krasne, 

Na  koje  prva  tvoja  miso,  prva  riječ 
Obratila  se,  jer  si  dobro  znao, 

U djelu  spasa  ako  one  s nama 
Ne  prionu,  da  spasa  za  nas  nema; 
Tu,  dični  grofe,  iza  tebe  idu  — 

Ne  ko  u Rimu  princi  nedorasli 
U grimizu  na  radost  prostom  puku  — 
Tu  ide  rod  tvoj,  pleme  Draškovića, 
Starinom  slavni  naši  velikaši; 

Tu  idu,  Rogu  hvala,  jošte  živi 
Iz  tvojih  dana  sudrugovi  bojni, 
Svjedoci  živi  ljubavi  ti  žarke 
I dionici  zajedničke  slave; 

Tu  idu,  oče,  čeda  srca  tvoga, 

Mi,  baštinici,  unuci,  na  koje 
Neokoljanu  premjeste  vašu 
I našu  diku,  uzdanicu  roda, 

Tvog  duha  djelo,  „Maticu  Hrvatsku  U 
Vrhovne  vlasti  svjetske  i duhovne, 
Gradjanstvo  sviesno  otačbine  naše, 

Sve  hrli,  da  ti  počast  dužnu  dade 
I k pokoju  te  isprati  u slavlju. 

0 kreni,  Janko;  i tamo  te  čeka 
Drugova  tvojih,  da,  sinova  kolo : 

U slavlje  i njih  primi,  pod  tvojim  su 
Auspicijama  borili  se  hrabro 
Ko  vodje,  zatočnici  roda  svoga. 

Pa  kad  predamo  majci  zemlji  tielo,  — 
Tvoj  duh,  tvoj  lik  će  plemeniti 
Nad  nama  lebdjet,  tješiti  nas,,  bođrit, 
Da  tvojim  tragom  idući  predamo 
Neoskvrnjenu  roda  čast  potomstvu. 
Naš  rad  će  tvojom  odisati  dušom, 

I svaka  knjiga,  što  je  društvo  naše 
Hrvatstvu  pruži,  glasati  će  svietom: 

„0  slava  tebi,  Janko  oče,  slava!" 


Jtuc^o  cBa3a/fić. 

Supersko  šetalište. 


je  kotarski  predstojnik  g.  P.  došao  u mjesto 
S.,  pade  mu  oko  na  lijepu  tratinu  pred  nje- 
govim  stanom.  U noći  je  došao,  stan  ga  čekao 
priredjen,  tako  da  je  mogao  prespavati  u njemu. 
Sjutradan,  dok  se  je  probudio  i protro  oči, 
opazi  tu  tratinu.  Po  toj  tratini  igrala  se  djeca  dota- 
dašnjih predstojnika  i ostale  gospode.  I škola  je  bila  tu 
blizu,  pa  ako  gospodi  nije  smetalo,  smjela  su  se  i školska 
djeca  često  poigrati  po  toj  tratini.  Bila  je  kao  stvorena 
za  to,  i mnogi,  danas  čovjek,  ne  može  se  spomenuti 
svoje  sretne  mladosti,  a da  se  ne  sjeti  i te  tratine.  Nu 
u gospodina  P.  ne  bilo  djece,  pa  mu  ta  svrha  tratine  i 
ne  dodje  u glavu.  U opće  on  nije  znao.  što  je  s tom 
tratinom,  ni  čija  je  i koja  joj  je  svrha;  ali  se  odma 
sjeti  naredbe,  kojom  se  predstojnici  upozoravaju  na  javna 
mjesta,  putove,  tratine,  pa  im  se  nalaže,  da  to  koliko 
mogu  urede,  zbog  poljepšavanja  mjesta  i estetičnog 
razvitka  naroda.  G.  predstojnik  pomisli  sa  zadovoljstvom, 
kako  će  sad  imati  prilike,  da  tu  naredbu  izvrši.  Prvi 
aktivni  čin  njegov  bijaše,  da  visokoj  oblasti  javi,  kako  bi 
potrebno  bilo,  da  se  ta  tratina  pretvori  u kakav  perivoj, 
šetalište,  nasad  ili  štogod  slično,  što  bi  bilo  mjestu  na 
ures  i što  bi  podizalo  estetski  smisao  okolice  i tim  bla- 
gotvorno djelovalo  na  oplemenjivanje  narodne  ćudi.  I 
tako  on  dalje  citovao  istu  onu  naredbu,  držeći  se  upravnog 
pravila,  da  se  zakoni  i naredbe  u izvršivanju  imaju  uvijek 
da  primijene  i prilagode  pojedinomu  slučaju.  I zbilja, 
viša  oblast  odobri  s veseljem  taj  pređlog,  pa  uputi  g. 
predstojnika  na  mjernika,  koji  je  već  dobio  nalog,  neka 
dobrim  stručnim  savjetom  posluži.  G.  predstojnik  piša 
službouljudno  g.  mjerniku,  o čemu  se  radi,  naznači  mu 
katastralni  broj  parcele  i umoli  ga,  da  bi  načinio  tlocrt 
za  šetalište.  Troškovnik  da  baš  nije  potreban,  jer  će  se 
to  na  općinski  trošak  urediti.  Kad  je  sve  to  bilo  gotovo, 
dodje  g.  predstojnik  u sjednicu  općinskog  vijeća  sa 
predlogom,  da  se  dosadašnja  tratina  u smislu  naredbe 
više  oblasti  ima  po  tlocrtu  pretvoriti  u šetalište.  Nekoji 
općinski  zastupnici  začude  se  tomu  postupku,  što  ih  se 
nije  prije  pitalo,  a mnogi  su  znali,  da  je  to  energični 
postupak  modernog  upravnika,  koji  umije  sebi  prema 
nižim  vijećima  pobjedu  osigurati,  prije  nego  se  boj 
zametne.  — Zastupstvo  nije  imalo  razloga,  da  se  višoj 
oblasti  protivi,  pa  pristade  — ako  baš  malo  i omučno  — 
i na  to,  da  se  s poslom  ima  sad  odma  započeti.  Bilo  je 
naime  ljeto  na  đomaku,  pa  vrlo  mnogo  posla.  Kad  su 
seljaci  u zastupstvu  čuli,  da  ima  posla  oko  toga  uredjenja, 
da  će  biti  robote,  htjedoše  se  oprijeti,  progovoriše  neko- 
like riječi,  nu  g.  predstojnik  im  razloži,  kako  će  biti 
idealna  korist,  koju  će  mjesto  po  tom  dobiti,  kud  i kamo 
veća  nego  li  trud  i troškovi.  Seljaci  pomisliše,  da  će 
dobiti  za  to  nagradu  od  vlade,  ili  da  će  možda  sijeno 
poskuptii,  pa  i mlijeko,  pilad  i sve,  što  oni  prodaju,  kako 


je  to  i u drugim  mjestima,  gdje  takovih  šetališta  ima, 
pa  pristađoše.  Gosp.  predstojnik  pokaza  još  na  tloris, 
kako  će  duljina  šetališta  biti  uz  cestu  glavnu,  koja  ide 
ispred  njegova  stana.  Tim  se  stvar  svrši. 

Gospodin  predstojnik,  ne  čekajući,  da  mjernik  sam 
odbode,  kuda  će  ići  putovi  i kuda  će  se  ograditi,  zovne 
gosp.  učitelja,  koji  se  je  i u mjeračke  poslove  dobro 
razumio,  pa  uz  njegovu  pomoć  i uz  pomoć  jednog  kan- 
celiste,  što  je  služio  kod  katastra,  zašiljkaju  tratinu,  pa 
odbodu  sve,  kuda  što  ide.  Kao  danas  svrše  taj  posao,  a 
sjutradan  počelo  se  raditi.  U sredini,  blizu  mjesta,  gdje 
su  se  imali  križati  putovi,  bila  velika  i vrlo  lijepa  sta- 
rinska lipa.  Isto  tako  i pred  sudnicom,  koja  je  stajala 
na  južnoj  strani  toga  novog  šetališta,  razgranale  se  tri 
krasne  lipe,  pod  kojima  su  pravdaši  zijali,  čekajući,  dok 
ih  zovne  sudski  pisar  pred  oltar  pravde.  I preko  tih 
lipa  imao  je  upravo  put  da  ide.  Prvi  je  posao  dakle 
bio,  da  se  te  lipe  sruše.  Gosp.  predstojnik  dobro  pro- 
računa, da  će  te  lipe  dati  dobar  dobitak,  pa  da  će 
se  moći  veći  dio  troška,  u koliko  se  naime  ne  bude 
badava  radilo,  pokriti  s novcem,  što  će  ga  za  tu  lipo- 
vinu  dobiti.  Gosp.  učitelj  ga  u tomu  još  potkrijepi,  jer 
on  se  je  razumio  i u vrijednost  drveta,  pa  pripovijedao 
predstojniku  i kancelisti,  kako  se  od  lipovine  mogu 
dupsti  korita,  zdjele  i drugo  drveno  posudje,  i kako  je 
ona  lagana,  lako  se  osuši,  ne  puca,  a najzad  nadoveza, 
da  se  od  lipova  ugljena  pravi  i prah,  pa  prijeđje  na  fratra 
iz  srednjeg  vijeka,  što  je  prah  izumio,  pa  kako  se  pravi 
prah,  koliko  postotaka  se  uzme  jedne,  a koliko  druge 
tvari,  i najzad  završi,  da  sad  ima  i takova  praha,  koji 
ne  dimi.  Milota  je  bilo  slušati  gosp.  učitelja,  kako  pri- 
povijeda ; vidjelo  se/  da  je  svijestan  učitelj  i uvjeren, 
kako  on  mora  i odrasle  poučavati,  a ne  samo  djecu. 

Gosp.  predstojnik  slušao  razlaganje  i pomišljao,  da  bi 

se  mogle  grane  sažgati  u ugljen,  pa  da  bi  onda  taj 
ugljen  poslali  u državnu  tvornicu  praha,  te  bi  i tim 
općina  S.  došla  na  glas  a i okoristila  se.  Držao  je  on 

u taj  čas  svoga  učitelja  pametnom  glavom,  koji  zna  u 

dobroj  zgodi  savjetovati.  Kancelista  spomenu,  da  je  to 
i njegov  dječak  iz  čitanke  čitao,  kako  se  pravi  puščani 
prah,  pa  doda,  da  bi  valjda  ta  lipovina  preskupo  došla, 
kad  bi  se  htjela  otpremati  u daleke  krajeve.  S tim  se 
ta  stvar  svrši.  Predstojnik  se  nije  dalje  brinuo,  jer  je 
znao,  da  će  se  barem  stabla  dobro  unovčiti,  a ako  se 
granje  bude  dalo  prodati  kao  ugljen,  to  dobro,  ako  li 
ne,  a ono  će  ga  za  vatru  prodati.  Spomenu  još  učitelju, 
ne  bi  li  on  mogao  s djecom  sažizati  taj  lipovi  ugljen, 
pa  da  bi  tim  sebi  stekao  dobar  glas,  promičući  dobrobit 
općine.  Tako  bi  i djeca  mnogo  naučila,  što  bi  im  u 
budućem  životu  koristilo,  jer  to  bi  bio  veliki  prihod,  kad 
bi  se  u veliko  lipov  ugljen  izvažao  iz  zemlje.  Gospodin 
učitelj  reče,  da  on  nije  baš  jošte  vidio,  kako  to  rade  uglje- 

vari,  kad  pale  ugljen,  ali  zna,  da  se  rad  osniva  na  nepot- 
punu sagaranju.  On  da  će  pogledati  u leksikon,  kako  se 
to  radi,  pa  će  s djecom  to  moći  učiniti.  — I tako  bi 
toga  dana  odlučeno,  da  će  se  namah  kao  sjutra  početi 
s radnjom. 

Sjutradan  upravo  se  najbolje  razmahali  težaci  po 
lipama,  kad  dodje  s jednog  kraja  Dr,  V.  Kolarski, 
liječnik,  i od  velika  čuda  stade  nasred  ceste.  U prvi 
čas  nije  upravo  mogao  pojmiti,  da  u istinu  ljudi  sijeku 
taj,  po  njegovu  nazoru,  ures  mjesta.  Kad  je  došao  k sebi, 
pobrza  k ljudima  i zahtijevaše,  da  odmah  prestanu  sjeći. 
Ljudi  rekoše,  da  su  oni  poslani  od  općine,  pa  da  moraju 
sjeći.  I njima  da  je  čudo,  za  što  se  to  drvlje  siječe  i 
komu  smeta;  njih  da  globe  i zatvaraju,  ako  izmed  tisuće 
i tisuće  bukava  samo  jednu  posijeku,  a tu  se  eto  siječe 
drveće,  pod  kojim  je  mogao  i gospodin  i putnik  i siromah 
da  odahne.  U to  dodje  i kotarski  sudac,  pa  naloži  lju- 
dima, da  prestanu  sjeći.  Ljudi  poslušaše,  a gospoda  odu 
do  predstojnika,  jer  im  se  činilo  nemoguće,  da  se  to 
njegovom  dozvolom  radi. 

Upravo  oni  tamo,  a predstojnik  pred  vrata  s tlo- 
risom  u šakama. 

Gospoda  se  stadoše  živo  razgovarati,  dakako  nje- 
mački, prepirući  se,  je  li  pravo  za  volju  budućeg  šeta- 
lišta posjeći  ono  lijepo  drvlje,  ili  nije.  Gosp.  predstojnik 
pustio,  da  se  sudac  i liječnik  izgovore,  mučao,  nije 
odavao  nikakove  srčbe,  ali  se  vidjelo  na  njemu,  da  i ne 
sluša  njihovih  razloga,  nego  da  samo  misli,  kako  će  im 
najprikladnije  kazati,  što  on  o toj  stvari  misli.  Dakle, 
kad  su  gospoda  svršila,  onda  polagano  reče,  da  bi  ono 
drvo,  što  stoji  po  srijedi,  smetalo  simetriju,  jer  bi  nekako 
ostalo  u jednom  kutu,  što  će  ga  činiti  putovi,  koji  će  se 
okomito  jedan  na  drugi  križati.  A ta  se  nesimetrija  ne 
može  ostaviti,  tim  više  ne,  što  će  se  posaditi  novo  drvlje. 
„Meni  je  jako  žao“  — nastavi  on  dalje,  „što  ću  gospodi 
pokvariti  hladovinu,  ali  kad  se  stvar  tiče  opće  koristi  i 
kad  opći  interes  zahtijeva,  onda  se  moraju  osohne  lagod- 
nosti zaboraviti.  Meni  i ne  pada  na  um,  da  bih  ja  zbog 
toga,  što  bih  mogao  ovđa  onda  prosjeđjeti  u hladu  pod 
ovom  lipom,  pokvario  simetriju  svega  šetališta11. 

— A za  što  da  se  sijeku  one  tri  lipe,  što  su  pred 
sudnicom  ? 

— Za  to,  što  će  onuda  put  ići. 


— Može  li  se  put  druguda  provesti,  da  neide  baš 
preko  drvlja? 

— To  nije  moguće,  jer  je  tlocrt  tako  sastavljen,  da 
put  ide  upravo  preko  lipa,  a tlocrt  je  od  više  oblasti 
poslaD.  Pa  i ondje  će  se  posaditi  mladi  platani. 

— Ali  gdje  ćemo  mi  biti,  dok  ti  platani  uzrastu? 
uskliknu  sudac. 

— Gospodo  moja,  ako  mislite,  da  ste  prikraćeni  u 
svojoj  udobnosti,  možete  se  pritužiti  kod  više  oblasti.  Ja 
radim  za  opću  stvar;  ako  vi  dobijete  pravo,  ostat  će  na 
vašu,  ne  dobijete  li,  bit  će  onako,  kako  to  javni  interes 
zahtijeva.  — Tako  završi  predstojnik,  a gospoda  se  zgledaše 
i poslije  još  nekolikih  riječi  svak  ode  po  svom  poslu,  a 
težaci  počeše  na  novo  da  sijeku. 

Već  prije  podne  imala  je  tratina  sasvim  drugo  lice. 
Gospodin  župnik  vraćajući  se  od  kosaca,  izidje  putem  iza 
sudnice  (a  otišao  je  ranom  zorom  na  polje,  pa  nije 
vidio,  što  se  radi),  stade  sav  izgubljen.  U prvom  mu  se 
času  učini,  da  nije  došao  u svoje  mjesto,  nego  nekuda 
drugamo.  Tratina,  nekud  mnogo  veća,  zinula  na  nj,  gola 
i prazna  kano  prazan  badanj.  Njegova  duša  zahtijevala 
lipe,  on  nije  mislio  na  to,  da  njih  nema,  a da  bi  morale 
biti,  nego  i ne  znajući  u prvi  čas,  što  tu  manjka,  zahti- 
jevala mu  duša  upravo  to,  što  manjka,  pa  kad  toga  nije 
bilo,  raslo  u njem  neugodno  čuvstvo  sve  jače  i jače,  pre- 
lazeći u grčinu.  „Lipa  nema,  krasnih  lipa!11  najzad 
ozvanjalo  u njemu  i on  se  obazirao  tražeći  okom  ikoga, 
koji  bi  mu  protumačio,  kako  se  je  to  dogodilo.  Sudac, 
kako  nije  cijeli  dan  radio,  opazi  ga  i mahnu  mu  rukom  ! 

Kukavi  sudac!  Bio  on  u tom  mjestu  već  nekolike 
godine,  pa  mu  mjesto  sraslo  s ovim  lipama,  a i mnogi 
ugodni  časovi,  što  ih  je  proživio  u mjestu,  bili  su  svezani 
uz  te  lipe.  Kad  bi  mu  se  oči  otrudnile,  gledajući  u papir, 
prišao  bi  k prozoru  i oči  mu  opočivale  na  lijepom 
zelenilu.  Tamo  mu  i djeca  cvrčala,  cijela  obitelj  probav- 
ljala bi  ljetne  popodneve  u tom  hladu.  A taj  dan  sjedio 
on  kod  stola,  ali  nije  mogao  ništa  raditi.  Svaki  bi  čas 
ustao  i gledao  ha  prozor,  pa  kad  bi  mu  već  preveć  bilo 
i kad  bi  vidio,  da  se  drvo  trese  pod  udarcima,  pobjegao 
bi  k stolu  u nakani,  da  ne  će  više  k prozoru  pristupiti, 
ali  i opet  išao ! Otkad  su  prestali  udarci  sjekire,  nije  ni 
odlazio  od  prozora,  nego  gledao  u onu  tužnu  pustoš.  U 
to  opazi  i župnika.  (Nastavit  će  se.) 


Cosmopolis. 

Roman,  napisao  ga  Paul  Bourget. 


(Nastavak.) 


nlfcedva  bješe  izustio  te  riječi,  kad  se  vrata  otvoriše, 
tu  se  je  moglo  vidjeti  u drugu  sobu  isto  tako  rasvi- 
jetljenu,  u kojoj  je  moralo,  sudeći  po  žamoru 
razS'ovora>  Mi  više  osoba,  — bez  sumnje  gospodja 
Steno  i Alba,  pomisli  Julien;  — a barun  uniđje 
Peppinom  Arđeom.  Kod  prikazivanja  zapanji  spisatelja 


opreka,  što  se  pokaza  izmeđju  triju  njegovih  drugova. 
Hafner  i Ardea,  u fraku  za  soiree  s nakićerim  zapučkom, 
imali  su  sretna  i vesela  lica  kao  dva  valjana  gradjanina, 
kojima  je  savjest  čista.  Put  čovjeka  od  posla,  inače 
uvijek  uvehla,  bijaše  živahna,  njegovo  kruto  oko  raznje- 
ženo. Kneževo  veselo  lice  osvjetljavaše  ista  divna  ne- 

brižnost  razmažena  djeteta,  dok  je  Pattajski  junak, 
obuven  u nespretne  cipele,  a široka  stasa,  stisnuta  u 
ponešto  grubi  ređingote,  pokazivao  tako  oprečan  obraz, 
te  je  izgledao,  kao  da  su  ga  navorale  grižnje  savjesti. 
Nevjeran  upravitelj,  koji  mora  da  položi  račun  veliko- 
dušnu i povjerljivu  gospodaru,  nema  mračnijeg  lica,  koje 
bi  jače  bilo  brigom  išarano.  U ostalom  svoju  je  jedinu 
ruku  tako  navlastice  sakrio  za  ledja,  te  mu  nijedan  od 
došljaka  ne  pruži  ruke.  Ta  se  pojava  bez  sumnje  slabo 
podudarala  s onim,  što  su  otac  i zaručnik  Fannyin  oče- 
kivali. Nastade  šutnja,  kad  sva  četvorica  posjedaše,  dok 
barun  ne  progovori.  On  poče  svojim  promišljenim,  umje- 
renim glasom,  koji  postupa  s riječima  kao  lihvarova  vaga 
s komadima  zlata,  što  ih  na  miligrame  gotovo  važe : 

— Gospodo,  mislim,  da  odgovaram  osjećaju  nas 
sviju,  ako  prije  svega  odredim  jednu  točku,  koja  treba 
da  .je  odlučna  u ovom  našem  sastanku  ...  Mi  smo  ovdje, 
što  je  vrlo  važno,  za  to,  da  izvršimo  djelo  izmirenja 
izmedju  dva  čovjeka,  dva  gentlemen-a,  što  ih  poznajemo, 
štujemo,  bolje  ću  reći,  ljubimo  jednako  . . . 

Izgovarajući  te  riječi  bijaše  se  redom  okrenuo  sva- 
komu od  trojice,  koji  se  svi  nakloniše,  osim  markeza. 
Hafner  zastane  malo  pri  tom  suzprezanju.  On  pogleda 
plemića  svojim  običnim  pogledom,  da  čita  do  dna  duše 
i pogodi,  šta  može  stajati.  Pomisli,  da  će  prvi  svjedok 
Chapronov  biti  stvarač  zapreka,  pa  nastavi : 

— Odredivši  to,  zamolit  ću  vas,  da  pročitate  evo 
ovaj  mali  papir.  — Bijaše  izvadio  iz  džepa  papir,  na 
četvero  složen  i nataknuvši  na  vršak  nosa  svoj  glasoviti 
lornjon,  uze:  — Malenkost  je,  jedna  od  direktiva,  kako 
reče  g.  de  Moltke,  što  vode  operaciju,  osnova  zapisnika, 
koji  možemo  preinačiti  nakon  naše  rasprave  . . . Najzad 
to  je  prva  biljega,  da  ne  zabrazđimo  u pusto  . . . 

— Pardon,  gospodine,  prekine  ga  Montfanon,  koji 
bijaše  još  jače  namrštio  svoje  grmovite  obrve  kod  spo- 
mena na  slavnog  maršala  i. suzdržavši  kretnjom  čitatelja, 
koji  od  čuda  ispusti  svoj  lornjon  na  stol,  o koji  bijaše 
naslonjen,  pa  nastavi:  — Žalim,  što  vam  moram  reći, 
kako  ne  ćemo  znati  mi,  gospodin  Dorsenne  i ja  — on 
se  okrene  Dorsennu,  koji  učini  suglasnu  kretnju  poput 
čovjeka,  koji  je  protivnog  mnijenja  — nipošto  ne  ćemo 
znati,  ponavljam,  da  se  prilagodimo  točki  gledišta,  s koje 
vi  polazite  . . . Vi  uzimate,  da  smo  mi  ovdje,  kako  bi 
izvršili  djelo  pomirbe?  ...  To  je  moguće  , . . Slažem  se 
s vama,  da  to  treba  željeti  . . . Ali  ja  ne  znam  ništa 
o tome,  pa  dopustite,  da  vam  kažem,  ni  vi  ne  znate 
više.  Ja  sam  ovdje,  mi  smo  ovdje,  gospodin  Dorsenne  i 
ja  — on  se  opet  okrene  Julienu,  koji  mu  glasno  odgovori 
— da  čujemo  tegobe,  za  koje  vas  je  gospodin  grof  Gorka 
ovlastio,  da  ih  iznesete  pred  djevere  gospodina  Florenta 
Chaprona.  Iznesite  te  tegobe  i mi  ćemo  raspravljati  o 
njima.  Iznesite  popravak,  koji  hoćete  u ime  svojega 
štićenika  i mi  ćemo  raspravljati  o njemu.  Mali  papiri 
doći  će  poslije,  ako  đodju,  i još  jednoć,  ni  vi,  ni  mi  ne 


znamo,  koji  će  biti  izlazak  ovog  razgovora  i ne  treba  da 
znamo  prije,  nego  što  su  ustanovljene  činjenice  . . . 

— Tu  ima  nesporazumka,  gospodine,  reče  Arđea, 
kojega  su  riječi  Montfanonove  malo  razdražile.  Još  manje 
nego  Hafner  mogao  je  da  shvati  posve  jednostavni,  ali 
osobiti  značaj  markežev,  pa  doda : — Ja  sam  se  našao 
u više  sukoba  — - četiri  puta  kao  svjedok  i još  inače  — 
i vidio  sam,  kako  se  bez  raspre  vrši  postupak,  što  vam 
ga  je  g.  barun  Hafner  predložio  i koji  je  može  biti  brže 
sredstvo,  da  se  dodje  do  onoga,  što  vi  zovete,  u ostalom 
sasvim  korektno,  ustanovljenjem  činjenica  . . . 

— Ne  znadoh  za  broj  vaših  afera,  gospodine,  odvrati 
Montfanon,  još  više  uzrujan,  što  se  budući  zet  Hafnerov 
umiješao  u raspravu,  — ali  pošto  vam  se  svidjelo,  da 
nam  ga  kažete,  dozvolit  ću  sebi,  da  rečem,  kako  sam 
se  ja  sedam  puta  b'io,  a svjedočio  od  prilike  četrnaest 
puta  . . . Istina,  to  bijaše  u doba,  kad  je  glavom  vaše 
kuće  bio  vaš  gospodin  otac,  ako  se  dobro  sjećam,  pokojni 
knez  Urban,  kojega  sam  imao  čast  upoznati  kod  Njegove 
Svetosti,  dok  sam  još  služio  u zuava.  Bijaše  on  lijep  lik 
rim-kog  plemića,  gospodine,  pa  je  ponosito  nosio  svoje 
ime  ...  To  vam  velim,  da  vam  dokažem,  kako  je  i u 
mene  nešta  iskustva  u stvarima  dvoboja  ...  Pa  dobro ! 
Mi  smo  uvijek  mislili,  da  su  svjedoci  za  to,  da  izravnaju 
afere,  koje  se  dadu  izravnati,  ali  takođjer  da  udese,  kako 
treba  one,  što  se  ne  daju  izravnati  ...  Da  vidimo  dakle 
aferu,  mi  smo  za  to  tu  i ni  za  što  drugo  . . . 

— Gospoda  pristaju  uz  taj  nazor?  — zapita  poinirnim 
glasom  Hafner,  koji  se  posavjetova  kretom  glave  najprije 
s Dorsennom,  pa  s Ardeom.  — Ja  nipošto  ne  ću  da  se 
držim  samo  svojeg  načina,  — nastavi  i savivši  opet 
svoj  papir,  spusti  ga  u džep,  pa  nastavi : — Ustanovimo 
dakle  činjenice,  kako  velite.  Gospodin  Grof  Gorka,  naš 
prijatelj,  drži  se  uvrijedjenim,  teško  uvrijedjenim  od  gospo- 
dina Florenta  Chaprona  u raspri  na  javnom  mjestu. 
Gospodin  se  Ohapron  zanio,  kako  znate,  gospodo,  sve 
do  . . . kako  da  kažem?  živahnosti,  koja  nije  imala  poslje- 
dica, hvala  prisuću  duha  gospodina  Gorke  . . . Ali,  izve- 
dena ili  ne,  prijetnja  je  tu.  Gospodin  Gorka  je  uvrijeđjen, 
pa  mu  treba  dati  zadovoljštinu  ...  Ne  mislim,  da  ima 
kakova  sumnja  o ovakom  stanju  stvari,  što  je  početak 
afere  ili  još  više,  cijela  afera  . . . 

— Molim  opet,  da  oprostite,  gospodine,  odgovori 
suho  Montfanon,  koji  se  više  nije  trudio,  da  sakrije  svoju 
zlovolju.  — Gospodin  Dorsenne  i ja  ne  možemo  opet  pri- 
stati, da  vi  na  takav  način  stavljate  pitanje  . . . Dopu- 
štate, da  živahnost  gospodina  Chaprona  nije  imala  poslje- 
dica radi  prisutnosti  duha  gospodina  Gorke.  Mi,  mi 
držimo,  da  je  od  gospodina  Chaprona  bila  samo  kretnja, 
jedva  naznačena,  koju  je  on  svojom  voljom  savladao  . . . 
Dosljedno,  pripisujete  vi  gospodinu  Gorki  svojstvo  uvri- 
jedjenoga,  ali  prebrzo  idete.  On  je  dosada  samo  pitač. 
To  je  velika  razlika. 

— - Ali  on  je  po  pravu  uvrijeđjeni,  prekine  Ardea.  — 
Jednostavna  kretnja,  suspregnuta  ili  ne,  sadržava  pri- 
jetnju tvornog  učina.  Nisam  se  namjeravao  hvastati  kao 
razbijač,  spominjući  vam  moj  jedini  dvoboj  ...  Ali  to  je 
a b c od  Coclice  cavalleresco : ako  je  uz  uvredu  činjenica, 
to  je  uvrijedjen  onaj,  kome  je  namijenjen  udarac,  a 
prijetnja  tvornog  učina  ravna  samoj  činjenici.  Dakle 
uvrijedjenomu  tvornim  učinom  pripada  izbor  dvoboja, 
oružja  i uvjeta  . . . Pitajte  vaše  autore  i naše,  Chateau- 
villars-a  i Du  Verger-a,  Angelinia  i Gellia,  svi  se  slažu... 

— Žalim  ih  radi  njih,  reče  Montfanon  i pogleda 
kneza,  skupivši  obrve,  kao  da  mu  prijeti,  — jer  to  se 
mnijenje  ne  podržava  ni  u glavnom,  ni  u pojedinom 
slučaju  . . . Dokaz  je  to,  što  bi  razbijač,  kako  rekoste, 

— glas  mu  drhtaše,  kad  je  tako  naglasio  hotičnu  bez- 
obraznost  onoga  — koji  god  bravo,  da  upotrebim  riječ 
vašeg  naroda,  da  izvede  zakonito  umorstvo,  trebao  bi 
samo  da  žestokim  riječima  nasrne  na  onoga,  na  koga  se 
je  namjerio.  Nasrnuti  odgovori  nepromišljenom  i suzdr- 
žanom kretnjom,  o značenju  koje  može  biti  nesporazumka, 
i vi  dopuštate,  da  je  bravo  uvrijeđjeni  i da  ima  izbor 
oružja  ? . . . 

— Ali  najzad,  gospodine  markeže,  — uze  Hafner, 
s očitom  patnjom,  tako  su  oštri  razlozi  i zlovolja  ple- 
mićeva uzbudjivali  u njega  čuvstvo  za  praktično  i lako 
uredjenje  stvari  — kamo  ćete  doći?  Sta  mislite,  da  će 
biti,  ako  se  podižu  chicane  te  vrsti?  . . . 

— Chicane ! . . . vikne  Montfanon,  ustavši  na  po. 

— Montfanon ! . . . zamoli  Dorsenne,  dignuvši  se  i 
on  i sileći  strašnog  čovjeka,  da  opet  sjedne. 

— Opozivljem  riječ  — reče  barun  — ako  vas  je 
uvrijedila  . . . Ništa  mi  nije  bilo  dalje  od  misli  . . . 
Ponavljam,  te  se  mnogo  puta  izvinjavam,  gospodine 
markeže  . . . Ali,  da  vidimo,  kažite  nam,  što  hoćete  za 
vašeg  klienta,  to  je  posve  jednostavno  ...  Mi  ćemo  onda 
sve  učiniti,  da  dovedemo  u sklad  vaše  zahtjeve  s onima 
našeg  klienta  . . . Tu  je  mala,  zlo  izražena  kvota,  koja 
se  mora  izravnati  . . . 

— Ne,  gospodine,  — reče  Montfanon  drskom  stro- 
gošću  — tu  treba  pravdu  krojiti,  a to  je  takođjer  velika 
razlika  . . . Evo  što  mi  hoćemo,  gospodin  Dorsenne  i 
ja  — nastavi  krutim  glasom  : — Gospodin  je  grof  Gorka 
teško  napao  gospodina  Cliaprona  . . . Dajte,  da  svršim  . . . 

— uze  na  istodobnu  gestu  Arđee  i Hafnera.  — Da, 
gospodo,  mora  da  ga  je  teško  napao,  kad  je  gospodin 
Ohapron,  kojega  potpunu  uljudnost  Svi  poznajemo,  mogao 
da  učini  i malu  nekorektnu  kretnju,  o kojoj  se  je  taj 
čas  govorilo  . . . Ova  dva  gospodina  složiše  se  dakle, 
s razloga  delikatnosti,  što  ih  moramo  primiti,  kako  nam 
ih  daju,  složiše  se,  velim,  da  se  o načinu  napadaja  gospo- 
dina Gorke  na  gospodina  Cliaprona  ne  raspravlja  . . . 
No  mi  imamo  pravo,  i dodajem,  dužnost,  da  omjerimo 
težinu  toga  napada  s izrazom  gnjeva,  koji  je  prouzročen 
u gospodina  Chaprona  . . . Završujem,  da  zapisnik  izmi- 


renja, ako  ga  sastavimo,  mora  radi  ravnopravnosti  sadr- 
žavati izmjenične  koncesije.  Gospodin  grof  Gorka  će 
očitovati,  da  opozivlje  svoje  riječi,  a gospodin  će  Chapron 
požaliti  svoju  živahnost  . . . 

— Ta  to  nije  moguće,  — vikne  knez  — Gorka  to 
ne  će  nikad  primiti  . . . 

— Vi  dakle  hoćete  absolutno,  da  se  tuku?  — uz- 
dahne Hafner. 

— A za  što  ne?  . . . reče  Montfanon,  ogorčen.  — 
To  će  biti  bolje,  nego  da  jedan  uščuva  uvrede,  a drugi 
udarac  batine  . . . 

— Pa  dobro,  gospodo ! — odgovori  barun,  iza  stanke, 
što  je  slijedila  iza  nerazborite  hirovitosti  ovog  čovjeka, 
koji  bijaše  izvan  sebe,  — mi  ćemo  se  ponovno  posavje- 
tovati  s našim  klientom.  Ako  izvolite,  nastavit  ćemo 
sjutra,  u deset  sati,  na  primjer,  ovdje  ili  na  takom  mjestu, 
koje  je  vama  po  volji  ...  Vi  ćete  nas  ispričati,  gospodine 
markeže,  Dorsenne  bit  će  vam  rekao,  u kakovim  osobitim 
prilikama  . . . 

— Da.  Eekao  mi  je,  prekine  ga  Montfanon  i pogleda 
opet  kneza  tako  turobnim  pogledom,  te  je  ovaj  osjetio, 
kako  rumeni  od  tog  čudnog  pogleda,  koji  ipak  nije 
mogao  za  zlo  uzeti.  Dorsenne  jedva  imađjaše  kada,  da 
kratko  osiječe  svako  razjašnjenje,  odgovorivši  sam  Justusu 
Hafneru : 

— Hoćete  li,  da  to  ročište  bude  kod  mene  ? Izgleda 
zgodnije,  da  se  izbjegne  nagadjanju  . . . 

— Dobro  učiniste,  promijenivši  mjesto,  reče  Mont- 
fanon pet  časaka  kasnije,  kad  se  uspinjao  u kola  sa 
svojim  mladim  prijateljem.  Sišli  su  niz  stube,  a da  nisu 
ni  riječi  progovorili,  tako  se  je  sad  vrli  a malo  razboriti 
čovjek,  kakav  bijaše  markez,  kajao  radi  svojeg  držanja, 
koje  bijaše  malo  prije  tako  izazovno. 

- — - Sta  ćete  ? — doda  on,  — ta  obeščašćena  palača, 
besramna  raskoš  toga  tata,  ovaj  knez,  što  prodaje  svoju 
obitelj,  ovaj  barun,  kojem  je  prošlost  tako  zlokobna  — 
nisam  se  više  mogao  svladati ! Osobito  ovaj  barun  sa 
svojini  direktivama!  Nijemac,  pa  citira  riječi  Moltkea 
francuskomu  vojniku,  koji  seje  tukao  godine  70!  Pa 
njegova  zlo  izražena  kvota,  ti  izrazi  s burze,  primijenjeni 
časti,  ta  strašna  uljudnost,  u kojoj  ima  podlosti  i bez- 
obraznosti!  . . . Najzad,  ja  nisam  zadovoljan  sa  sobom, 
nisam  zadovoljan  sa  svime  tim  . . . 

Bilo  je  u njegovu  glasu  toliko  dobroćudnosti,  tako 
očito  kajanje,  što  se  nije  savladao  u tako  ozbiljnoj  prilici, 
te  mu  je  Dorsenne  stisnuo  ruku,  umjesto  da  ga  prekorava, 
rekavši  mu : 

— Bit  će  sjutra  . . . Uredit  ćemo  sve,  ta  to  je  tek 
odgodjena  partija. 

— Vi  mi  to  velite,  da  me  utješite,  uze  markez,  — 
ali  tu  ja  poznam  sebe,  bit  će  zlo,  vrlo  zlo  ...  A ja  sam 
kriv!  Možda  ne  ćemo  više  našemu  vrijednomu  Chapronu 
moći  iskazati  druge  usluge,  nego  da  mu  pripravimo 
sukob  uz  ne  previše  pogibeljne  uvjete  ...  Ah ! kako  sam 

se  u nevrijeme  ražestio!  . . . Ma  za  stoje  i Gorka  izabrao 
takog  svjedoka?  To  je  neponjatno!  . . . Jeste  li  ga  vidjeli, 
kad  je  izustio  kabalističku  riječ  gentleman,  što  znaci  za 
te  slobodnjake : kradite,  varajte,  ubijajte,  ali  imajte  krasno 
upregnute  kočije,  otmenu  kuću,  lijepo  servirane  dinere  i 


držanja!  ...  Ne!  Suviše  sam  trpio!  Ah!  to  nije  dobro 
pa  na  kakav  dan  još  k tomu  ? . . . Bože ! Kako  se  ne  da 
staru  čovjeku  umrijeti!  — doda  tako  tihim  glasom,  te 
ga  njegov  pratilac  nije  ni  čuo. 

(Nastavit  će  se.) 


Prenos  kostiju  grofa  Janka  Draškovića. 


omovina  Hrvatska  primila  je  u svoje  krilo  kosti 
grofa  Janka  Draškovića,  jednoga  od  najvrednijih 
sinova  i najznamenitijih  Hrvata.  Smrtni  ostanci  prvaka 
ilirskog  pokreta  ležali  su  dosada  van  Hrvatske,  u Eadgoni 
u grobnici  gostoljubive  obitelji  Schraffl.  Prenesav  kosti 
oca  narodnih  preporoditelja  iz  Eadgone  na  Mirogoj,  u 
arkadu  ilirskih  prvaka,  „Matica  Hrvatska”  ovršila  je  svetu 
dužnost  i sjajno  pokazala  čuvstvo  zahvalnosti,  što  no  ga 
svi  Hrvati  goje  prema  velikomu  pokojniku,  osnivaču 
„Matice  Hrvatske"  i vodji  naroda  u doba  narodnog 
preporoda. 

Mrtvi  ostanci  grofa  Janka  Draškovića  iskopani  su  i 
u lijes  položeni  12.  lipnja  u Eagoni  u prisuću  povje- 
renstva, odaslanika  „Matice  Hrvatske",  obitelji  Schraffla 
i mnogobrojnih  slovenskih  rodoljuba.  Ostanci  velikoga 
pokojnika  nadjeni  su  sasvim  neoštećeni.  Uz  najveće  sa- 
učešće  naroda,  slovenskih  domoljuba  i svećenstva  prenesen 
je  lijes  sa  groblja  u crkvu  sv.  Petra,  gdje  su  se  služile 
svečane  zadušnice.  Zatim  je  lijes  otpremljen  na  kolodvor 
uz  pratnju  nedogledne  množine  slovenskog  pučanstva. 
Slovenski  su  rodoljubi  ovjenčali  lijes  i izjavili  odaslanicima 
„Matice"  bratske  simpatije  prema  Hrvatima.  Taj  svečani 
čin  pieteta,  što  ga  Hrvati  iskazuju  velikomu  svomu 
pokojniku,  duboko  se  dojmio  svih  prisutnih. 

Dne  15  lipnja  preneseni  su  ostanci  najsvečanijim 
načinom  sa  kolodvora  zagrebačkog  u grobnicu  ilirskih 
preporoditelja.  Taj  svečani  sprovod  bijaše  veličajan  čin 
pieteta  i hrvatskog  rodoljublja.  Tako  velebne  povorke 
još  ne  vidje  prijestolnica  Hrvatske.  Može  se  reći,  da  je 
cijeli  Zagreb  sudjelovao,  jer  je  nedogledno  mnoštvo  gra- 
djanstva  napunilo  sve  ulice  i kuće,  kuda  je  svečana  povorka 
kretala,  a ova  je  opet  bila  tako  ogromna,  da  su  joj  prvi 
redovi  sezali  do  prvostalne  crkve,  kad  se  je  sprovod 
počeo  micati  sa  kolodvora.  Osim  škola,  zavoda,  društava, 
zadruga,  svećenstva,  krasnoga  spola  i oblasti  glavnoga 
grada  sudjelovahu  u povorci  deputacije  i odaslanici  iz 
svih  hrvatskih  zemalja  i gradova,  pa  slovenska  braća  iz 
Ljubljane,  Celja,  Ljutomera  i Eadgone.  Bilo  bi  teško 
potpuno  opisati  ovu  velebnu  i sjajnu  manifestaciju  hrvatskog 
naroda,  a još  bi  teže  bilo  iskazati  onaj  silni  dojam  i 
tronuće,  što  ga  je  svako  hrvatsko  srce  poćutilo  na  pogledu 
tako  veličajnih  prizora.  Prije  urečenog  vremena  ljudstvo 
je  poplavilo  prostor  od  ulice  Marije  Valerije  do  novog 


kolodvora.  Kuće  su  bile  po  svem  gradu  iskićene  narodnim 
trobojnicama,  a one  kuće  i palače,  kraj  kojih  je  prolazio 
sprovod,  bjehu  jošte  urešene  sagovima  i cvijećem.  Dola- 
zila su  pojedina  društva  i zadruge  pod  barjacima,  ođa- 
slanstva  i zastupstva  gradova  i zavoda,  školska  mladež 
pučkih  i srednjih  škola  sa  zborovima  učitelja  i profesora, 
pa  se  redahu  na  ođredjenim  mjestima  pred  kolodvorom, 
po  kolodvorskoj  cesti,  duž  trga  Zrinskoga  i u ulici  Marije 
Valerije.  Osim  nedogleđnog  broja  mladeži  svih  zagrebačkih 
škola  tu  bijahu  na  okupu  sve  obrtne  zadruge  sa  zasta- 
vama, vatrogasci  sa  glazbom,  veteranci  i podčasničko 
društvo,  zastupnici  novčanih  zavoda : prve  hrv.  štedionice, 
hrv.  eskomptne  banke,  hrv.  hipetekarne  banke,  zagreb. 
štedionice  i zalagaonice,  društva  „Oroatia",  trg.  obrtničke 
komore,  „Hrv.  Sokol",  hrv.  tipogr.  društvo,  hrv.  pla- 
ninsko društvo,  trgovačko  društvo  „Merkur",  streljačko 
društvo,  ljekarnički  zbor,  šumarsko  društvo,  gospodarsko 
društvo,  glazbeni  zavod,  društvo  umjetnosti,  društvo  inži- 
nira  i arhitekta,  arheološko  društvo,  društvo  sv.  Jero- 
nima, pedag.  knjiž.  zbor  sa  savezom  učiteljskih  društava, 
prirodoslovno  društvo,  liječnički  zbor,  pravničko  društvo ; 
akademija  znanosti  i umjetnosti,  sveučilišni  profesori, 
pjevačka  društva:  „Kolo",  „Merkur",  „Sloboda4',  „Sloga", 
„Zastava",  sveučilišni  građjani,  svećenici  i redovnici,  javne 
oblasti,  deputacije  vanjskih  gradova  i društava,  vjenco- 
noše,  odbor  gospodja. 

Prije  no  što  je  iznesen  pred  kolodvor  lijes  sa  mrtvim 
ostancima,  sabralo  se  u vestibulu  i kraj  kolodvorskog 
ulaza  mnogo  odličnih  lica,  vanjskih  zastupstva  i oda- 
slanstva.  Tu  bješe  na  okupu  cijeli  odbor  „Matice 
Hrvatske"  sa  predsjednikom  T.  Smičiklasom,  ilirski  dru- 
govi pokojnikovi:  pjesnik  dr.  Stjepan  Ilijašević,  pjesnik 
Ivan  vitez  Trnski,  dr.  Bogoslav  Sulek  i Ognjan  Striga ; 
nadalje  g.  Schraffl  iz  Eadgone  i benediktinac  Sanđler  iz 
Ljutomera.  Naša  braća  Slovenci  odaslaše  odlične  zastu- 
pnike iz  Ljubljane,  Celja  i Ljutomera.  „Maticu  Slovensku" 
zastupahu  gg. : podpređsjednik  A.  Koblar,  proslavljeni 
slovenski  pisac  i rodoljub,  pak  g.  prof.  dr.  Fr.  Celestin, 
a družbu  sv.  Cirila  i Metoda  gg.  Oroslav  Dolenec  i ravn. 
Fr.  Bradaška;  gosp.  0.  Dolenec  zastupao  je  ujedno  i 
„Ljubljanski  Sokol".  Iz  Celja  odaslaše  slovenska  „Oital- 
nica"  i „Sokol"  dva  zastupnika:  gg.  Dragutina  Hribara, 
vlasnika  tiskare  slovenske,  i gradjanina  Ivana  Jermana. 

Od  grofova  Draškovića  nije  nitko  došao  na  sprovod, 
ali  su  od  roda  pokojnikova  bili  prisutni  ovi  velikaši: 
grofovi  Miroslav  i Emil  Kulmer,  grof  Nugent,  barun 
Hellenbaeh,  barun  Alnocli  i Milan  pl.  Kiepah.  Od  vlade 
bili  su  prisutni  odjelni  predstojnici:  Klein  i Kršnjavi, 
pak  savjetnici : M.  Halper,  Ivo  Mallin  i Yl.  Mažuranić. 
Odboru  „Matice  Hrvatske11  pridružiše  se  osim  ilirskih 
drugova  pokojnikovih  književnici:  Jovan  Hranilović  i 
Božidar  pl.  Kukuljević.  Odaslanstva  poslaše  malo  ne  svi 
gradovi  Hrvatske.  Najvećim  brojem  izaslanika  odlikovaše 
se  grad  Karlovac,  Samobor  i Varaždin.  Zvonimirov  grad 
Spljet  zastupao  je  đr.  M.  Amruš,  „Maticu  dalmatinsku11 
sveuč.  prof.  N.  Nodilo,  hrv.  akad.  društvo  u Beču  „Zvo- 
nimir11 predsjednik  Grgurević. 

Oko  8 ’/2  iznesoše  mrtvački  lijes  pred  kolodvor  na 
glavni  izlaz  šestorica  „Matičinih11  odbornika  uz  pratnju 
ostaloga  odbora  „Matice  Hrvatske11  i zastava  pojedinih 
društava.  Uza  lijes  idjaše  8 gospodjica  u bjelini,  a kraj 
njih  12  bakljonoša,  sveuč.  gradjana.  Lijes  položiše  na 
veliki  podij  pred  glavnim  ulazom.  Svečani  je  sprovod 
vodio  presv.  g.  đr.  Fr.  Bački  uz  pratnju  četiriju  sveće- 
nika. Obred  započe  krasnim  pjevanjem  obredne  pjesme  u 
hrvatskom  jeziku.  Skladan  pjev  divne  pjesme  u narodnom 
jeziku  duboko  se  dojmio  svakoga.  Poslije  molitve  zapje- 
vaše pjevačka  društva  tužaljku  Vilharovu,  a kad  je  lijes 
blagosloven,  uzidje  na  poviše  mjesto  pjesnik  i odbornik 
„Matičin11,  Hugo  Badalić,  i poče  zboriti  pjesnički  pozdrav 
„Prahu  Janka  Draškovića11.  Krasnu  ovu  pjesmu  dono- 
simo na  prvom  mjestu.  Duboko  se  kosnula  srdaca  svih 
prisutnih  poradi  lijepih  misli,  a napose  onih  antiteza 
međju  triumfom  rimskog  vojskovodje  i ovim  velebnim 
slavljem,  kao  i poradi  krasnoga  načina  predavanja,  jer 
pjesnik  Badalić  ima  milozvučan  glas,  pravilan  izgovor,  a 
vješt  je  govornik.  Na  koncu  zaori  iz  sviju  grla  do  tri 
puta:  „Slava  Janku  Draškoviću  1“  Na  to  su  pjevačka  društva 
zapjevala  drugu  kiticu  tužaljke  Vilharove.  Tada  se  počela 
redati  i vrstati  povorka,  da  otprati  mrtve  ostanke  oca 
Ilira  u prvostolnu  crkvu.  Ispred  odlične  povorke  otmenih 
gospodja  Hrvatica,  koje  su  u velikom  broju,  odjevene  u 
crninu,  uveličale  sjaj  toga  velebnog  sprovoda,  stupahu 
vjenconoše,  sveuč.  građjani,  sa  krasoticama  u bjelini. 

Bio  je  silan  broj  skupocjenih  vijenaca,  što  no  sti- 
goše iz  raznih  krajeva  Hrvatske  od  rodoljubivih  Hrva- 
tica, koje  su  se  ovaj  put  vrlo  časno  odlikovale  i podale 
dostojnu  poštu  prahu  Janka  Draškovića,  jer  broj  njihovih 
vijenaca  znatno  nadmašuje  ostale;  nadalje  od  članova 
roda  pokojnikova,  od  gradova,  društava,  pojedinih  rodo- 
ljuba i t.  d.  Vijence  su  nosili  građjani  sveučilišni,  odje- 
veni u crno  ruho,  a vrpce  su  držale  po  izbor  krasotice, 
odjevene  u bjelinu,  i to  tako,  da  su  uza  svakoga  vjen- 
conošu  išle  po  dvije  gospodjice,  jedna  s -desna,  druga 
s lijeva.  To  je  bio  najčarobniji  i najdivniji  dio  cijele 
povorke:  tu  bijaše  cvijet  krasote  i đražesti.  Tik  ispred 
povorke  gospodja  nosili  su  sveuč.  građjani  prvi  prekrasni 


vijenac  velikoga  biskupa  Josipa  Jurja  Štrosmajera  s na- 
pisom: „Hrvatskomu  uzor-velikašu11. 

Oko  deset  sati  stigla  je  ta  veličajna  povorka  u prvo- 
stolnu crkvu,  gdje  je  na  nju  čekao  ban  grof  Khuen- 
Hedervary  sa  predsjednikom  stola  sedmorice,  drom. 
Stjepanom  Spevcem  i ođjelnim  predstojnikom  D.  Stan- 
kovićem.  Svečane  zadušnice  služio  je  uz  sjajnu  asistenciju 
presv.  gosp.  biskup  Pavao  Gugler.  Na  koru  je  izvodio 
glazbeni  zavod  — zbor  pjevača  pojačan  zborom  koralista 
i velikim  zborom  učiteljskih  pripravnika  — krasni  ,,re- 
quiem“  maestra  Zajca,  što  ga  je  bio  skladao  za  bana 
Jelačića. 

Kad  su  svršene  svečane  zadušnice,  krenula  je  povorka 
put  Mirogoja,  da  sahrani  ostanke  velikog  rodoljuba  u 
rodnu  zemlju,  u grobnicu  Ilira,  drugova  pokojnikovih. 
Po  ulicama,  kuda  sprovod  prolažaše,  gorjele  su  plinske 
svjetiljke,  na  Kaptolu  i u Novoj  vesi  bile  su  kuće  urešene 
narodnim  trobojnicama  i iskićene  ćili mirna  i cvijećem. 
Malo  prije  12  sati  stigla  je  povorka  na  Mirogoj,  gdje 
ju  je  očekivalo  nepregledno  mnoštvo  svijeta.  Pošto  se 
povorka  razredila,  šest  odbornika  „Matičinih11  digoše  lijes 
sa  mrtvačkih  kola,  pa  ga  ponesoše  u arkadu  Iliraca  pred 
otvorenu  grobnicu.  Lijes  su  pratili  svećenici  i koralisti, 
koji  su  pjevali  obrednu  pjesmu  u hrvatskom  jeziku. 
Kraj  grobnice  skupiše  se  ilirski  drugovi  pokojnikovi: 
dr.  Stjepan  Uijašević,  Ivan  vitez  Trnski,  odbor  „Matičin11, 
književnici,  gospojinski  odbor  i načelnik  grada  Zagreba, 
g.  A.  Mošinsky.  Presv.  g.  dr.  Fr.  Bački  blagoslovi  u 
hrvatskom  jeziku  lijes  i raku,  a na  to  zapjeva  „Kolo11 
tužaljku  „Nad  grobom11.  Kad  se  je  svršilo  pjevanje, 
uzidje  na  poviše  mjesto  predsjednik  „Matice  Hrvatske11, 
profesor  T.  Smičiklas  i reče  ovaj  prekrasni  nadgrobni 
govor : 

Slavni  zbore! 

Donesosmo  mile  nam  ostanke  plemenitoga  grofa 
Janka  Draškovića  Trakošćanskoga,  jednoga  od  najzname- 
nitijih Hrvata,  iz  bratinske  zemlje,  da  ih  dostojno  na 
ovom  svetom  mjestu  sahranimo.  Predugo  počivahu  izvan 
domovine  upravo  na  medji,  gdje  se  krešu  slavenski  i 
njemački  svijet.  Tješi  nas  ipak,  što  je  blago  kršćansko 
čuvstvo  u počasti  umrlih  ostanaka  njegovih  ujedinjivalo 
Nijemce  i braću  našu  Slovence.  Njemačka  čestita  obitelj 
Schrafli  dala  im  je  skrovišta  u svojoj  grobnici.  Hvala 
joj  za  to ! A kako  ćemo  zahvaliti  milom  slovenskom 
puku,  koji  je  toplim  svojim  molitvama  ovaj  mili  nam 
grob  poput  šapta  angjeoskoga  prođahnjivao?  — Bog 
mu  plati  1 

Grofe  Janko  Draškoviću!  Minulo  je  upravo  šest- 
deset  godina,  što  si  Ti  kano  šestđesetđvogodišnji  starac 
dospio  iz  daleke  Franceske,  da  svome  narodu  proričeš 
novu  dobu,  da  ga  budiš  na  novi  život.  Ti  si  dobro  znao 
djela  Tvojih  slavnih  djedova,  kojih  je  kroz  njekoliko 
vjekova  bio  veliki  broj.  Znao  si,  da  su  u oči  najstra- 

šnije  pogibelji,  kada  je  krvni  neprijatelj  kušao  da  po- 
lomi ostanke  kraljevstva  hrvatskoga,  oci  naši  u Tvoje 
pređje  gledali,  kao  što  gledaju  tužna  djeca  na  snažnoga 
oca,  kada  im  gori  krov  nad  glavom.  Znao  si,  da  su 
Tvoji  pređji  bili  postavljani  u staru  i slavnu  stolicu 
bansku,  da  premnogo  puta  dignu  ruke  svega  naroda  na 
provaljujućega  neprijatelja  Znao  si,  da  je  Tvoje  pređje 
narod  hrvatski  rado  slušao,  zato  si  osjetio  snagu  svoju, 
da  i Ti  svomu  narodu  kao  vodja  progovaraš. 

Tko  Te  je  razumio?  Tko  li  Te  je  slušao?  Tvojim 
drugovima  po  rodu  bio  si  Ti  tudjin,  svoj  si  im  bio,  a 
svoji  Te  ne  poznaše. 

Oni  su  već  zabo- 
ravljali tradicije  otaca 
svojih,  a Tebe,  koji 
si  upravo  te  tradi- 
cije propovijedao, 
smatrahu,  da  se 
iznevjeruješ  častnoj 
spomeni  otaca  svojih. 

Ti  si  dobro  poznavao 
tešku  i krvavu  pro- 
šlost naroda  hrvat- 
skoga, kako  je  pred 
strašnom  azij-atskom 
poplavom  istina 
padao  grad  za 
gradom,  županija  za 
županijom,  kako  je 
napokon  razvaljeno 
do  malih  ostanaka 
starodavno  kra- 
ljevstvo hrvatsko,  ali 
kako  su  i na  tim 
ostancima  oci  naši, 
vjerni  uvijek  svom 
zakonitom  kralju  i 
mučeničkim  po- 
gledom prema  milo- 
stivim nebesima, 
krepko  i pošteno 
uzdržali  zastavu 

samostalnosti  kra-  Grof  Janko 

Ijevstva  hrvatskoga. 

„Ako  ikoji  — reče  Ti  na  milom  jeziku  hrvatskom  — 
vriedan  jest  zaslužiti  dostojanstvo  zaufanja  i diku,  tako 
sigurno  naš  zaslužuje  zaradi  svoje  vjernosti  i muko- 
trpnosti1'. Ti  si  naučio  iz  povjesti,  da  je  narod  hrvatski 
uvijek  sve  svoje  obveze  i prema  savezniku  svomu  kra- 
ljevini Ugarskoj  vjerno  i pošteno  ovršio,  pak  si  imao 
pravo,  kada  si  tražio,  da  i naš  saveznik  poštuje  stara 
prava  savezne  kraljevine  Hrvatske.  Ali  našao  si  u 
domovini  sinove  staroga  plemstva  hrvatskoga,  koji  su 
se  rodili  i rasli  od  godine  1790.,  koji  su  u strahu 
od  bečke  centralizacije  i od  strašnoga  za  njih  prevrata 


francuskoga,  lomećega  sva  preimućtva  stališa,  pobjegli 
plahi  pod  jedini  po  njihovu  mnienju  spasujući  ih  plašt 
zajedničke  s Ugarskom  konstitucije;  koji  nisu  govorili 
svoga  materinskoga  hrvatskoga  jezika,  koji  se  nisu 
mogli  niti  osjetiti,  da  brane  svoj  narodni  hrvatski  jezik, 
koji  su  svu  svoju  snagu  tek  u to  upinjali,  da  brane  u 
Hrvatskoj  jezik  latinski,  jer  su  na  ovom  jeziku  sva 
prava  i preimućtva  plemstva  i kraljevstva,  posvećena 
prisegom  tolikih  kraljeva.  Jaki  duh  Tvoj,  obasjan  ide- 
jama preporođjene  Francuske,  stade  neodoljivom  silom 
kidati  ove  stališke  verige,  u koje  se  okivala  aristokracija 

hrvatska,  a odkidale 
su  ju  od  naroda. 
Slobodi,  jednakosti 
i bratinstvu  prvi  si 
Ti  izmed  visoko- 
rodjenih  drugova 
Tvojih  u narodu 
hrvatskom  krčio 
pute.  Prvi  si  Ti  sino- 
vima svoga  naroda, 
rođjenim  u gra- 
djanskoj  kući  i se- 
ljačkoj kolibi,  krepko 
pružio  ruku,  da 
s njima  zajedno  i 
složno  stvaraš  jedin- 
stven i sviestan  na- 
rodne časti  dostojni 
narod  hrvatski,  i 
učinio  si  se  ocem 
političkim  svoga 
naroda  hrvatskoga. 
Prvi  si  Ti  iskao  u 
ime  pravoga  narod- 
noga života,  da 
narod  hrvatski  baci 
mrtvi  jezik  latinski, 
pak  da  živim  svojim 
narodnim  jezikom 
oživi  sebe  i osigura 
svoju  narodnu  bu- 

Drašković.  . dućnost.  „Ako  li  me 

ne  poslušate  — reče 
Ti  napokon  — tada  Vas  zaklinjem,  ostavite  suze  na 
stranu,  neka  prestanu  tužbe  medju  Vama,  jer  neima 
ništa  nedostojnijega,  nego  plačući  narod,  koji  nije  prije 
za  svoju  obranu  sve  napore  i žrtve  đoprinesao.  Suza  je 
oružje  i pomoćnica  sužnjem  i prosjakom.  Vi  ćete  jednom 
umrieti,  hoćete  li  onda,  da  osramoćeni  blatnim  glasom 
u sjaj  drugoga  svieta  pred  svoje  djedove  stupite?" 

Sto  je  sve  narod  hrvatski  uradio  iza  ove  slavne  Tvoje  ' 
prije  šestdeset  godina  izrečene  opomene,  kako  li  brzo 
iza  toga  krepko  i snažno  zapjevao:  „Još  Hrvatska  nij’ 
propala",  kako  je  narod  i krv  lijevao  za  svoju  narodnu 

čast,  kako  se  trudio,  da  si  očuva  svoju  narodnu  osebujnost, 
da  živi  kao  narod : to  sve  pripada  pravednoj  povjesti, 
koja  i Tebi,  Janko  grofe  Draškoviću,  daje  častno  mjesto 
kao  vodji  u ono  zanosno  ilirsko  doba,  kada  si  Ti  sa 
Tvojim  drugovima  učio  tolikom  mukom  prva  počela 
hrvatskoga  jezika,  kada  ste  neustrašivo  i svom  dušom 
svojom  razbijali  crno  i tamno  neznanje,  da  uvjerite  naj- 
prije zapuštene  sinove  svoga  naroda,  da  Hrvati  moraju 
govoriti  i pisati  svojim  materinskim  jezikom. 

S Božjom  pomoću  izvedoste  narod  hrvatski  — toga 
Lazara  — iz  groba  tmine  u narodni  život.  Prije  pedeset 
godina  morao -si  Ti,  grofe  Janko  Draškovicu,  započeti 
osnutak  „ Matice"  time,  da  predložiš,  neka  svaki  član 
„Čitaonice"  svaku  hrvatsku  knjigu  kupi.  Danas  „Matica" 
ima  u svom  uljaniku  roj  od  deset  hiljada  članova,  a 
stotina  hiljada  srdaca  danas  jače  bije  osjećajući  narodni 
ponos,  što  „Matica"  roditelja  svoga  ostanke  ovdje  u 
svetom  mjestu  hrvatske  zemlje  namješta.  Prije  pedeset 
godina  pomišljao  si  sa  drugovima  na  „učeno  društvo", 
a danas  naša  evatuća  akademija  znanosti  i umjetnosti  sa 
svoje  sjajne  palače  spusti  zastavu  svoju,  da  se  pokloni 
Vama,  mili  ostanci.  Prije  pedeset  godina  prvi  si  Ti  podao 
nagradu  za  prvu  „pučku  knjigu",  a danas  eno  primi 
poklon  i sa  krasne  kuće  društva  svetoga  Jeronima.  Prije 
skoro  šestdeset  godina,  kada  narod  hrvatski  nije  imao 
niti  jedne  narodne  škole,  opominjao  si  Ti  i zaklinjao 
žene  hrvatske,  neka  njeguju  svoj  materinski  jezik,  a morao 
si  im  to  njemački  napisati.  Danas  imademo  na  hiljade 
narodnih  škola  od  najnižih  do  najviše,  a sam  Zagreb 
ima  danas  više  polaznika  škola,  nego  što  je  onda  imao 
stanovnika,  kada  si  Ti  pred  kraljem  Franjom  narodno 
„kolo"  izvodio  i narodnu  pjesmu  pjevao.  Danas  ima, 
hvala  Bogu,  majka  hrvatskih,  koje  već  majčinim  mlijekom 
svojoj  djeci  ulijevaju  hrvatsko  biće,  a tko  bi  im  se  danas 
usudio  njemački  napisati  knjigu,  da  ih  zato  pređobije, 
da  sa  svojom  djecom  hrvatski  razgovaraju?  Eto  oko 
Tvojih  ostanaka  cvijet  gospodja  hrvatskih,  koje  se  zahvalno 
klanjaju  Tvojoj  uspomeni;  evo  i mladeži  hrvatske,  naše 
uzdanice  u bolju  budućnost,  da  se  neumrloj  Tvojoj  sjeni 
pokloni ! 

Prije  šestdeset  godina  kao  sinovi  Tvoji  veseljaku  se 
glasu  Tvomu  otčinskomu : zanosni  Ljudevit  Gaj  i najmi- 
liji Tvoj  sinak  Vjekoslav  Babukić,  a uz  njih  dva  sokola, 
dva  brata  Mažuranića,  iza  njih  okretni  Ljudevit  Vukotinović, 
ljubio  si  svoga  Mitru  Demetra,  svoga  suradnika,  a osvajao 
Ti  srce  nježni  Slovenac  Stanko  Vraz,  vatreni  Ivan 
Kukuljević,  marljivi  Dragutin  Seljan,  samosvojni  Fran 
Kurelac,  žestoki  Mirko  Bogović,  tihi  Franjo  Žigrović, 
.samostvorni  Ognjeslav  Utješenović  i preljubki  Vatroslav 
I visinski ; a danas  nijemi  u vječnom  miru  pozdravljaju 
ostanke  Tvoje,  ostanke  oca  svoga.  Ali  taj  gluhi  pozdrav 
prikazuje  se  tako  samo  našim  umrlim  očima!  Vi  se  već 
nadjoste  pred  ocem  nebeskim  kao  vjestnici  slave  božje, 
jer  obnavljaste  život  jednomu  narodu,  jer  ga  učiniste 


sposobnijim,  da  živi  viši  život  i da  glasom  cijele  duše 
svoje  može  slaviti  Boga  svemogućega.  Zato  slava  vama, 
dični  preporoditelji  naši ! Slava  i Tebi,  lijepi  glavni  grade 
naš  Zagrebe,  koji  si  potomstvu  hrvatskomu  prikazao  ovaj 
hram  mira  i slave,  u znak  vječne  zahvalnosti  onim  muže- 
vima, koji  su  tebe  lijepi  grade,  učinili  majkom  duševnom 
gradova  hrvatskih,  a narodu  svomu  novi  život  pripravili ! 
Primi  i čuvaj  i ove  častne  ostanke  oca  naših  preporodi- 
telja. Primi  i ti,  zemljo  hrvatska,  kosti  neumrloga  sina 
Tvoga,  koji  Te  je  neumrlo  ljubio  i prevruće  želio  poči- 
vati u Tvome  krilu. 

Slava  Tebi,  grofe  Janko  Draškoviću! 

Divni  ovaj  govor  na  više  je  mjesta  prekidan  tro- 
nutim usklicima  „Slava".  Prisutni  bili  su  do  suza  ganuti. 
Kad  je  govornik  svršio,  zaori  iz  svih  grla:  „Slava  Janku 
Draškoviću!"  Na  to  prozbori  načelnik  grada  Zagreba,  g. 
Mošinsky,  da  u ime  glavnoga  grada  preuzima  u pohranu 
kosti  osnivača  „Matice  Hrvatske"  u ovu  arkadu,  koju  je- 
grad  njemu  i drugovima  njegovim  namijenio,  pa  izjav- 
ljuje, da  će  grad  te  kosti  vjerno  čuvati.  Tada  reče 
u ime  mladeži  hrvatske  predsjednik  „Zastave",  g.  Vlad 
Petračić,  ovaj  nadgrobni  govor: 

Braćo  hrvatska! 

I opet  su  jednom  ovi  hladni  zidovi  čednog  hrvatskog 
panteona  svjedoci  velike  narodne  slave,  divne  manifestacije 
hrvatskog  duha.  Jer  ono  čuvstvo  neograničenog  pošto- 
vanja prema  uspomeni  velikog  otačbenika  grofa  Janka 
Draškovića,  koje  ispunja  danas  srce  svakog  Hrvata  diljem 
naše  raskidane  domovine,  najsjajnije  se  očituje  evo  ovdje 
pred  ovim  hramom  mira  i slave,  pred  čednim  ovim  pan- 
teonom hrvatskim.  I premda  je  ovo  mjesto,  mjesto  tuge 
— i gotovo  za  svakoga  od  nas  — mjesto  bolnijeh  uspo- 
mena i osjećaja,  ipak  danas  ne  vidim  suza  žalosnica,  ne 
vidim  bolna  izraza  na  licima  Vašim. 

Na  licima  Vašim  čitam  druge  osjećaje,  druga  čuv- 
stva, čitam  i plemenit  etuzijazam  za  narodnu  stvar  i 
divno  čuvstvo  poštovanja  prema  uspomeni  velikog  uskri- 
sitelja,  i opravdanu  nadu  u bolju  budućnost  domovine  naše. 
Da ! opravdanu  nadu,  jer  upravo  taj  entuzijazam,  ta  veli- 
čajna narodna  slava,  dokazom  su  budne  svijesti  hrvatske, 
jamstvom  za  bolju  i srećniju  budućnost  lijepe  naše  do- 
movine, jer  baš  „u  potraživanju  slavnijeh  uspomena 
obnavljamo  narodni  život,  a slaveći  djedove  činimo  prve 
korake  boljoj  budućnosti". 

To  je  i razlogom,  da  danas  ovo  lijepo  nebo  hrvatsko, 
ova  šumovita  gora,  ova  ubava  savska  ravnica,  ova  prije- 
stonica  svijeh  Hrvata  gleda  slavu  veličajnu,  gleda  kako 
se  cijeli  narod  hrvatski  klanja  svom  velikom  sinu,  a 
ipak  se  tim  tek  najneznatnije  odužuje  njegovoj  svetoj 
uspomeni. 

A što  će  pri  toj  sjajnoj  manifestaciji  narodnog  pošto- 
vanja da  učini  mladost  hrvatska,  ta  uzdanica  pleme- 
nitog naroda  svoga  ? ! Što  će  da  učini,  da  se  oduži 

velikom  geniju  hrvatskog  preporoda,  plemenitom  „ocu 
mladeži  ilirske"  ? ! 

Kad  se  bilo  bojati,  da  će  narod  hrvatski  pasti 
žrtvom  neprirodnih  težnja,  da  će  tudjinsko  nastojanje 
nanijeti  narodnom  karakteru  teškijeh  rana,  javlja  se  na 
obzorju  hrvatskom  Janko  Drašković,  skupljajući  oko  sebe 
narodnu  uzdanicu:  mladost  ilirsku,  da  je  entuzijazmira 
za  svoje  ideje  i djela  svoja.  I kao  što  se  uz  hrast  privija 
bršljan,  da  se  po  njem,  jakom  popne  nebu  pod  oblake, 
tako  se  i mladost  ilirska  privija  uz  tog  energičnog  i 
karakternog,  patrijotičnog  i umnog  starca,  da  — poduprta 
njegovim  svijetlim  umom  i divnom  energijom  — stvori 
velika  djela.  A on  je  pritište  uza  svoje  tople  i pleme- 
nite grudi  i napaja  je  velikim  idejama  svojim,  sokoli  je, 
usađjuje  joj  u srca  ljubav  k domovini,  ljubav  k jeziku 
hrvatskom,  interes  za  napredak  i sreću  narodnu.  Uteme- 
ljitelj narodnih  kulturnih  institucija,  uskrisitelj  narodni, 
otac  patriotične  mladosti  i vodj  politički  naroda  svoga, 
u visokijem  godinama,  kad  drugi  traži  mira  i zaklona 
trudnoj  glavi,  djelima  svojim,  žarom  i poletom  svojim 
postidjuje  djela,  žar  i polet  mlada  čovjeka.  A mladost 
ilirska  preporodjena  plemenitom  riječi  njegovom,  s nje- 
govih toplih  grudi  leti  širom  lijepe  domovine  svoje  i 
udara  temelje  narodnoj  budućnosti.  Oca  svojega  nosi 
uvijek  u srcu  svojem,  a uspomenu  na  velika  djela  njegova, 
na  plemeniti  život  njegov  usađjuje  u grudi  naše : u grudi 
potomaka  svojih,  znajući,  da  nam  tim  daje  i jamstva  i 
snage  za  zanosno  patriotično  djelovanje. 

•Janka  Draškovića  već  davno  medju  nama  nema. 
Doba  djelovanja  njegova  spada  u historiju  naroda  našeg, 
ali  svijetli  njegov  duh  kao  da  lebdi  još  uvijek  medju 
nama.  Još  uvijek  kao  da  čujemo  glas  „oca  mladeži  ilirske", 
kao  da  slušamo  njegove  krasne  i patriotične  riječi,  kojima 
popraćuje  svako  svoje  plemenito  djelo;  a pod  dojmom 
tih  uspomena  grudi  se  svakom  šire  u plemenitom  zanosu, 
a radost  i veselje,  kojim  prima  domovina  miljenika  svoga, 
briše  suze  žalosniee.  krijepi  i podiže  u borbi  za  narodne 
svetinje.  A mladost  hrvatska,  koja  shvaća  zanos  i polet 
onijeh  dana  i onih  ljudi,  upisuje  uspomenu  velikog  pokoj- 
nika u srca  svoja  i pristupa  prvi  put  k pepelu  oca  mla- 
dosti ilirske,  kako  je  ona  njegda  k njemu  živom  pristupala. 
Ona  se  i dosad  napajala  na  bistrom  vrelu  ilirskijeh  iđe- 
jala,  ona  je  shvatala  onu  svetu  i divnu  narodnu  borbu 
i uspomenama  na  ona  plemenita  vremena  nastojala  ple- 
meniti srce  svoje,  ali  nikad  nije  manifestirala  svojih  osjećaja. 
Ali  danas,  gdje  se  domovina  veseli,  što  može  na  grudi 


svoje  privinuti  jednog  od  najvećih  sinova  svojih,  danas 
je  i ona  pristupila  k ovom  svetom  i mirnom  hramu,  da 
se  pokloni  jednom  od  najvećih  svećenika  njegovih.  Da ! 
mi  mladost  hrvatska,  uzdanica  svog  naroda,  upišimo 
duboko  u srce  uspomenu  na  grofa  Janka  Draškovića  i 
pristupajmo  često  — ma  i u misli  k pepelu  njegovu,  da 
se  uspomenom  na  njegovo  plemenito  i patriotično  djelo- 
vanje podignemo,  da  uzmognemo  krepko  i zanosno  raditi 
za  one  idejale,  što  ih  u srcima  svojim  gojimo.  Ljubimo 
svoju  domovinu  onako,  kako  ju  je  Janko  Drašković  ljubio; 
radimo  za  nju  onako,  kako  je  on  za  nju  radio,  pak  smo 
se  najljepše  odužili  uspomeni  njegovoj  a ispunili  svoje 
patriotske  dužnosti! 

A ti,  grofe  Janko  Draškoviću,  koji  s visina  nebeskijeh 
gledaš,  kako  se  narod  hrvatski  kupi  oko  pepela  tvoga, 
da  mu  pokaže  svoje  poštovanje,  izmoli  za  nas  u višnjeg 
Oca  i energije  i snage,  da  budemo  mogli  ustrajati  u 
borbi  za  tvoje  i naše  idejale,  koji  jedini  neka  ispune 
srce  hrvatsko ; pak  će  biti  srećna  domovina,  kojoj  si  bio 
dobar  i plemenit  sin ; bit  će  srećan  narod,  koji  danas  pri- 
pravlja pepelu  tvojemu  ovu  veličajnu  slavu ; bit  će  srećna 
i mladost  hrvatska,  jer  će  moći  da  ispuni  svoje  patriotske 
dužnosti,  kako  si  ih  ti  ispunio.  A mladost  ta  ima  i volje 
i srca,  da  te  slijedi  u plemenitom  tom  nastojanju  tvojem. 
Zato  je  i pohrlila  k ovom  hramu  mira  i slave,  da  ti 
iskaže  svoje  poštovanje,  da  okiti  pepeo  oca  svoga  domaćim 
vijencem,  vijencem,  u koji  plete  najljepše  cvijeće,  što  ga 
ubire  u narodnom  bostanu ; plete  u nj : poštovanje  tvoje 
svete  uspomene,  ljubav  k lijepoj  domovini  svojoj,  brigu 
za  sreću  i napredak  njezin.  Polažući  vijenac,  klanja  se 
uspomeni  tvojoj  i na  moja  usta  kliče  hrvatska  omladina : 
„Slava  velikom  Hrvatu  grofu  Janku  Draškoviću!" 

Ponovno  zaori  iz  svih  grla:  „Slava  Janku  Draškoviću !“ 
a pjevački  zbor  „Zastavin"  otpjeva  Vilharovu  tužaljku. 
Time  je  ta  velebna  i znamenita  svečanost  dovršena. 
Uzneseni  sjajnim  i ganutljivim  slavljem,  ponosni  s veli- 
čajne manifestacije  hrvatskogv  duha  krenuše  mnogobrojni 
dionici  sprovoda  kući. 

Slava  „Matici  Hrvatskoj",  koja  je  tako  dično  izvršila 
čin  pieteta,  hvala  rodoljubnim  gospođjama  i gospodjicama, 
što  su  tako  sjajno  uzveličale  ovo  narodno  slavlje,  hvala 
mnogobrojnim  i odličnim  gostima  iz  bliza  i daleka,  a 
nada  sve  slava  hrvatskomu  narodu,  koji  se  je  tako  veli- 
čanstvenim načinom  odužio  čuvstvu  pieteta  i zahvalnosti 
prema  velikomu  pokojniku. 


Vrijednost  narodnih  pjesama. 

Pribrao  Gjuro  Šurmin. 

(Svršetak.) 

^Xoznato  je  cijenjenim  čitaocima,  da  se  narodne  hrvatske  biti  i mitologični ; motivi  junačkih  pjesama  mogu  biti 
Ariri1  pjesme  dijele  na  ženske  i junačke  pjesme.  Motivi  raznih  izvora.  Jednim  je  pjesmama  izvor  u istočnim  pri- 
ženskih  pjesama  osim  lirskih  i prigodnih  zgoda  mogu  čama,  koje  su  se  raširile  po  cijelom  zapadu  i već  su 

postale  zajedničko  blago  svih  evropskih  naroda.  Motiv  je 
orijentalni  u našoj  poznatoj  pjesmi  o Zmiji  mladoženji 
(ili  Zmaj-čovjeku),  — da  drugih  ne  spominjemo  — u kojoj 
su  glavne  misli,  da  se  čovjek  može  nekom  čarobnom 
silom  prometnuti  u zmiju,  ili  da  se  rodi  kao  zmija,  ali 
da  može  svući  kožu  zmijinju,  pak  ako  mu  tko  taj  svlak 
spali,  on  će  ili  ostati  čovjek  ili  će  poginuti.  To  su  mitski 
elementi,  koji  se  često  nahode  i u historijskim  pjesmama, 
na  pr.  u pjesmi  o Marku  Kraljeviću  i o crnom  Arapinu 
itd.  Mitima  odgovaraju  u kršćanstvu  legende.  Mnogo  je 
kojekakovih  legenada  bilo  u srednjem  vijeku,  što  su  se 
širile  što  pismeno  što  usmeno  — ovako  su  išle  i orijen- 
talne priče  — kao  utuk  poganstvu.  Svećenici  i fratri 
kršćanski  su  takove  legende  s moralom  rado  upletali  u 
svoje  propovijedi,  a kako  su  ih  nastojali  prikazati  u što 
ljepšem  ruhu,  lako  se  našlo  pjevača,  da  o jednakom 
motivu  ispjevaju  pjesmu  prema  narodnomu  duhu.  Podri- 
jetlom iz  srednje-vjekovne  književnosti  je  n.  pr.  pjesma 
naša  o Nahodu  Simeunu,  a slična  je  u grčkoj  literaturi 
priči  o kralju  Edipu,  nu  jednaka  gotovo  legendi  u Gesta 
Komanorum  o papi  Gregoriju  Velikom,  odakle  je  i 
došla  k nama. 

Osim  ovih  izvora  (većinom  stranih),  kojima  se  može 
ući  u trag,  imamo  danas  najveći  dio  pjesama,  koje  pjevaju 

0 narodnim  historijskim  đogađjajima  i junacima.  Znamo, 
da  su  neki  narodi  stvorili  od  domaćih  motiva  cijele  epe. 
U nas  Hrvata  nema  epa  niti  iz  vremena  nehistorijskoga, 
a niti  iz  vremena  historijskih.  Svatko  znade,  da  u našega 
naroda  imađe  tvoračke  pjesničke  snage,  a bilo  je  i junaka 

1 dogadjaja  na  pretek,  koji  bi  mogli  biti  zgodni  za 
oveći  ep,  a ipak  ga  nema!  Mislim,  da  se  to  dade  ovako 
razjasniti. 

Narodne  pjesme  postaju  odmah  poslije  dogadjaja 
kakova.  Kod  svakoga  dogadjaja  ima  opet  više  momenata, 
od  kojih  je  u nas  pojedini  pjevač  odabrao  po  jedan  i taj 
opjevao  za  sebe  kao  cjelinu.  Bio  se  kakav  boj  i našlo 
se  pjevača,  koji  su  u pjesmama  odjelitim  opjevali  taj 
boj,  ali  tako,  da  je  jedan  prihvatio  — recimo  — samo 
polazak  vojske  u boj  i u najglavnijim  crtama  spomenuo 
bitku ; drugomu  je  stalo  da  prikaže  samo  glavnoga  junaka, 
za  kojega  je  dostajala  jedna  oveća  pjesma  itd.  Svaki  je 
od  ovih  pjevača  odabrao  momenat,  koji  odgovara  najljepše 
njegovu  srcu,  njegovu  mišljenju  i njegovoj  ćudi.  Drugi 
pjevači  srodnih  srdaca  širili  su  takove  pjesme  dalje. 
Marko  Kraljević’  je  tip  narodnoga  junačtva  i predstavnik 

1 Marko  nije  samo  predstavnik  junačtva  u Srba,  nego  je 
predstavnik  junačtva  i u Hrvata,  kako  nam  to  pokazuju  ovi 
stihovi,  niže  priopćeni,  koji  su  k jednu  karakteristični  za  shva- 
ćanje i mišljenje  narodno  o pjesmama.  Pjesma,  iz  koje  su  izva- 
djeni  ovi  stihovi,  pjeva  o Kraljeviću  Marku  i bratu  mu  Andriji. 
Andrija  je  . zaglavio  u krčmarice  Mare,  a Marko  dodje  i osveti 
brata  poubijavši  Turke  i smaknuvŠi  Košu  harambašu.  Sad  dolaze 
pri  svršetku  pjesme  ovi  stihovi: 

Već  ga  nema  (Roše),  i neka  ga  nema, 

jer  su  mi  se  gusle  pokvarile, 

a i gudcu  žica  pretrgnula. 

Pa  govori  Kraljeviću  Marko: 


borbe  u starija  vremena,  a Senjanin  Ivo  gotovo  ne  za- 
ostaje u junačtvu  za  njim  u hajdučkim  pjesmama.  Ni  o 
Senjaninu  ni  o Marku  nemamo  epa,  jer  pjesama  o nji- 
hovim djelima  ne  veže  niti  kakova  sveza  u pripovijesti 
niti  sveza  kronologijska.  Pjevač  je  iz  života  i bojeva  ovih 
junaka  odabrao  po  jedan  momenat,  opjevao  ga  u jednoj 
pjesmi,  koja  za  sebe  čini  jednu  potpunu  cjelinu  — mali 
ep.  Pjevača  pojedinoga  nije  mogla  pripovijest  o kojem 
god  junaku  i njegovim  dogadjajima  potresti  i obuzeti 
tako,  da  bi  on  bio  mogao  uhvatiti  potpunu  i oveću  sliku 

0 junaku  i dogadjajima  iz  njegova  života,  te  bi  nastala 
jedna  velika  epska  pjesma,  koja  bi  imala  sva  obilježja 
pravoga  i ovećega  narodnoga  epa.  Pojedine  odjelite  pjesme, 
koje  su  u prvo  doba  poslije  samih  dogadjaja  nastajale, 
jer  su  se  svaka  za  sebe  kao  neka  cjelina  po  narodu 
širile,  više  su  doprinosile,  da  se  sve  pjesme  o jednom 
junaku  ne  spoje  u jednu  cjelinu  nego  li  da  se  spoje, 
budući  da  su  se  kao  omanje  cjeline  laglje  u narodu  pam- 
tile i širile.  Tako  je  bilo  u starija  vremena.  Sto  se  u 
prozi  nahode  prikupljene  narodne  pjesme  o boju  na  Kosovu 
u jednoj  cjelini,  to  pokazuje,  da  su  se  odjelite  pjesme 
pjevale  o cijelom  boju,  narodni  ih  pjevač  jedan  nije 
mogao  prikupiti,  trebalo  je  da  dodje  pismen  čovjek,  koji 
će  ih  u logičnu  svezu  medju  sobom  poredjati.  Djak  i 
kaludjer  su  tumači  znamenitih  javljanja  velikim  glavama, 
oni  su  pjevaču  čuvari  tajne  znanosti,  pak  su  oni  i zabi- 
lježili ovu  prozaičnu  svezu  medju  pojedinim  dogadjajima. 

Današnji  dogadjaji  potaknut  će  pjevača,  da  o njima 
ispjeva  vjernu  epsku  pjesmu,  ali  da  složi  ep,  to  je  gotovo 
nemoguće,  budući  da  su  današnje  kulturne  prilike  takove, 
da  pjevač  već  ne  može  dodavati  takovih  umetaka,  koji 
bi  se  kosili  s narodnim  savremenim  mišljenjem.  Stemtbal 
u svojoj  raspravi  o epu  misli,  da  od  motiva,  koji  je  u 
pjesmi  o Ženidbi  Maksima  Crnojevića  (taj  se  motiv  nahodi 
donekle  i u njemačkom  epu  o Nibelungima)  nije  razvio 
za  to  ep,  što  u Hrvata  i Srba  priča  i mita  teško  da  su 
ikad  bile  tako  bogate,  kako  su  bile  u Nijemaca.  Steinthal 
misli,  da  će  i to  biti  uzrok,  što  se  nije  razvio  u nas  ep, 
jer  nijesmo  imali  one  velike  moći  i sile,  kojom  bismo 
koji  veći  dio  naroda  prevladali.  Njemu  su  velika  narodna 
seoba,  velika  rasprostranjenost  slobodnoga  plemena, 
odlučni  udesi,  što  zabraždjuju  i u povjest  ljudstva,  to  su 
njemu  uvjeti,  koji  podaju  duhu  narodnomu  velik  polet, 
koji  narodu  daju  ideju,  da  obuhvati  u cjelini  kakav  dogadjaj 

1 tako  da  postane  od  njega  velika  narodna  epopeja. 

»Ovo  j’  momče  od  strane  hrvatske, 
što  je  ovu  pismu  ispivalo, 
a za  to  je  pisma  od  Hrvata, 
ama  uije  od  mladi  Nijemaca, 
niti  jeste  od  mladi  Madžara, 
nit’  od  nikog  drugog,  pobratime, 
veće  brate  od  sami  Hrvata«. 

Onda  j’  bilo,  sad  se  spominjalo. 

Prepisano  iz  rukopisa  nar.  pjesama  »Matice  Hrvatske«, 
zbirka  je  iz  banske  Krajine,  poslala  je  g.  Iv.  Trnskomu  gdjica. 
Kadićeva,  a g.  Trnski  poklonio  »Matici«  pismom  od  G.  travnja 
god.  1878. 

Ako  i ne  mislimo,  da  za  narodni  ep  moraju  biti 
svi  ovi  uvjeti,  to  nam  se  ipak  čini,  da  je  glavni  momenat 
za  narodni  ep  shvatanje  dogadjaja;  narodno  ćućenje  i 
duševna  individualnost  mnogo  odlučuje  kod  takovih  pri- 
lika. I povjesne  su  prilike  dosta  krive,  da  se  polet  naroda 
hrvatskoga  nije  uzdigao  do  takove  visine,  s koje  bi 
mogao  posmatrajući  dogadjaje  stvoriti  narodni  ep.  Ona 
sila  duševna,  kojom  bi  narod  prihvatio  kakovu  zgodu, 
da  je  opjeva  u epu,  nedostaje  svim  slavenskim  narodima, 
koji  imaju  dosta  epskih  pjesama.  Od  kolike  je  zname- 
nitosti sila  duha,  koja  podaje  ideju  za  ep,  pokazuju  nam 
dobro  narodi  baskički  i francuski.  Na  umu  nam  je  Roland, 
kojega  je  boj  u klancu  kod  Roncevaux-a  opjevao  baskički 
narod  u jednoj  romanci,  a Francuzi  su  stvorili  čitavu 
epiku  o njem.  A cijeli  dogadjaj  je  više  bio  prikladan, 
da  Basci  stvore  ep,  a Francuzi  tek  romancu.  Karlo  je 
Veliki  na  ime  poveo  vojnu  protiv  Saracena  u Španiji  i 
dopro  do  Bbra.  Nu  pobuna  Sasa  ga  prisili,  da  se  morao 
povratiti  kući.  Na  povratku  mu  prodje  glavni  dio  vojske 
sretno  kroz  pirenejske  klance,  tek  mu  zaledje  postrada  s na- 
vale Baska,  budući  da  su  ga  gotovo  uništili.  Medju  junacima 
Karlovim  bio  je  i Roland  „Britannici  limitis  praefectus, 
qui  cum  aliis  compluribus  interfectus  est“.  — To  je 
cijeli  historijski  dogadjaj.  Basci  su  pobjednici  i da  pokažu 
svoju  radost  i svoj  narodni  ponos,  što  su  tako  sjajno 
pobijedili,  dosta  im  je  za  proslavu  toga  dogadjaja  romanca, 
u kojoj  ponositim  glasom  spominju  u kratko  dolazak 
Franaka,  boj  u klancima,  i da  svojemu  veselju  dadu  oduška, 
žele  Francima,  koji  su  preostali,  sretan  povratak  svojim 
kućama. 

Francuski  je  narod  — veli  Steinthal  — opjevao 
samo  uzrok  propasti  Rolanđove.  a nije  pjevao  pokolja  od 
stotina  hiljada  Saracena.  I grčkoga  pjevača  nije  zanimao 
sam  boj  pod  Trojom ; oduševljavala  ga  je  srčanost  i 
hrabrost  Ahilejeva,  što  je  bilo  dosta  za  velik  ep.  Značaji 
odlučni  i stalni  uz  pripravljenu  sudbinu  i duševnu  borbu 
diraju  čovječje  srce;  takove  osobe  sa  svojim  prilikama 
budu  poetične.  Veliki  historijski  dogadjaji,  što  sežu  znatno 
u život  naroda,  a uz  to  ih  oplemenjuje  etična  i ćudo- 
redna misao  ističući  uvijek  medju  hrabrim  junacima 
jednoga,  koji  se  odlikuje  uz  jednaku  sudbinu  medju  dru- 
govima svojim,  postaju  i jesu  cijela  i prava  pjesma. 
Treba  k tomu,  da  predstavnik  boraca  uz  svoja  odlična 
djela  pripravi  sebi  osobitu  sudbinu,  koja  će  ga  uznijeti 
nad  ostale  i tim  će  utrti  put  svojim  djelovanjem,  da  se 

0 njem  izvede  pravi  ep.  Narod  valja  da  u pojavi  jednoga 
značaja  ćuti  u općenitosti  ono,  što  je  čovječje  u njem, 

1 da  to  njegovo  obilježje  čovječanstva  istavi  nad  drugim 
dogadjajima,  koji  bi  ga  potiskivali.  — Toga  ne  vidjamo 
u našim  narodnim  pjesmama.  Dogadjaja  je  znamenitih 
bilo,  koji  su  odlučni  bili  za  narodnu  budućnost  (Kosovo), 
pa  ipak  nemamo  epa!  Našim  je  pjevačima  dostatno  bilo, 
da  u omanjim  pjesmama  prikažu  djela  slavnih  svojih 
junaka;  da  pjevaju  te  pjesme  pred  narodom  i da  ga 


bude  na  ustrajnost  u borbi,  ali  nijesu  cijeloga  značaja 
glavnih  junaka  istavili  i tim  stvorili  ep.  Kako  je  Bascima 
dostajalo,  da  u svojoj  radosti  opjevaju  poraz  Franaka 
jednom  romancom,  tako  je  i našim  pjevačima  godilo, 
da  u kratko  mogu  prikazati  one,  koji  slavno  odsjecaju 
turske  glave.  Kad  se  odmah  nijesu  prikupili  svi  momenti 
u jednu  skupinu,  tad  se  to  ne  će  moći  kasnije  dogoditi ; 
do  duše  fama  će  o junacima  rasti,  dodavat  će  se  koje 
šta  pjesmama,  ali  od  svega  će  toga  postajati  samo  ljepše 
odjelite  pjesme,  jer  će  s vremenom  slabiti  i uspomena, 
kidat  će  se  niti  spojnice,  pošto  će  nadolaziti  novi  doga- 
djaji, da  zaokupe  ponovno  duh  narodni  i povuku  ga  sa 
sobom.  Opjevanje  znamenitih  dogadjaja  pripada  životu 
narodnomu,  a prema  tomu  se  i pjeva  pjesma,  koja  može 
zanimati  kod  zgodnih  prigoda  slušatelje  i gdje  ne  smije 
da  bude  bez  pjesme. 

U našim  narodnim  pjesmama  vidimo,  da  im  je  pri- 
povijest sa  svijetu  stvarna,  u njima  nije  ništa  provedeno 
do  kraja,  rijetko  je  kad  što  motivirano  te  nam  se  cijela 
pjesma  čini  kao  kakova  sanja,  premda  je  izvedena  u 
veoma  lijepu  i veoma  čistu  pripovjedalačkom  tonu.  Kod 
junačkih  se  pjesama  gleda  najviše  na  sadržaj,  on  je 
glavno,  i pjevač  bi  pogriješio,  kad  ne  bi  udesio  svoje 
pjesme  tako,  da  bude  svakomu  razumljiva.  Za  ljude  knji- 
ževne bit  će  u pjesmama  nekako  nerazumljivosti,  ako 
pjevač  miješa  lica  historijska  u svojim  pjesmama,  ali  za 
prosti  puk,  kojemu  su  u prvom  redu  namijenjene  pjesme, 
nijesu  to  nerazumljivosti,  ako  Kraljević  Marko  dolazi  sa 
Sibinjaninom  Jankom  i njegovim  nećakom  Sekulom 
zajedno.  Prosti  narod  zna  za  ta  lica  iz  pjesama,  a za 
povjest  pravu  deseta  ga  briga,  ako  se  miješa  Janković 
Stojan  s Kraljevićem  Markom  ili  ako  Marko  ima  posla 
s puškom.  To  se  dade  tako  tumačiti : narodni  pjevači 
opjevavaju  djela  junačka  svojih  junaka  gotovo  jednakim 
načinom,  pjesme  su  im  slične  kao  jaje  jajetu,  i u ovoj 
velikoj  sličnosti  rado  se  zaborave  oni  junaci,  koji  su  bili 
u društvu  s glavnim  junakom,  a mjesto  njih  dođju  pozna- 
tija lica  iz  narodnih  pjesama.  Mislimo,  da  nam  samo 
tako  mogu  biti  jasni  i opravdani  oni  mnogi  anakronizmi, 
što  ih  nahođimo  u narodnim  junačkim  pjesmama.  Ta 
nigdje  u svijetu  nema  toliko  smjelih  skokova  i nemoti- 
viranih prijelaza,  koliko  ih  ima  u narodnim  pjesmama  u 
opće;  uza  sve  to,  ako  su  pjesme  u ostalom  dobro  izve- 
dene, ne  smijemo  ih  odbaciti.  U ovoj  je  zgodi  s junačkim 
pjesmama  upravo  tako,  kako  je  i sa  ženskima. 

Često  se  nadje  u lirskim  pjesmama  takovih  simbola, 
koji  su  svima  razumljivi  i jasni,  ali  ih  ima  i takovih, 
koje  može  odmah  razumjeti  samo  pojedinac.  Kod  zaljub- 
ljenika je  često  dovoljan  jedan  jedini  znak,  da  ih  podsjeti 
svih  ugodnih  i neugodnih  pomisli  i čuvstava,  nerazum- 
ljivih za  ostale  ljude,  često  i naj prozaičniji  prijedmeti 
kao  dublje,  šuma,  gora  itđ.  napunjuju  čarom  jednu 
osobu,  za  nju  su  od  osobita  zanimanja,  a za  drugu 
nemaju  nikakova  znamenovanja.  U mnogim  lirskim  pje- 


Br.  24 


V T B N A C 


387 


srnama  naći  će  pozoran  čitalac  živost,  ali  da  li  će  shvatati 
stihove  onako,  kako  ih  shvata  onaj,  komu  iz  srca  pro- 
ishode,  to  je  teško  reći.  Puno  osjećanja  a k tomu  i tuge 
i jada  srce  može  s osobitim  čuvstvovanjem  pjevati  u sebi 
ove  dosta  jednostavne  stihove: 

Šumo  gusta,  puna  ti  si  hlada! 

Srce  moje  još  punije  jada! 

Šuma  će  se  hlada  ishoditi; 
srce  moje  jada  za  nikada! 

Šuma  hlada,  kad  lišće  opada; 
srce  jada,  kad  u zemlju  pada! 


Zar  može  biti  jad  prema  prirodnomu  shvatanju  narod- 
nomu u pjesmi  ljepše  izražen  nego  li  je  u ovo  nekoliko 
stihova?  Za  kolike  i kolike  ljude  nema  šuma  nikakove 
poetične  vrijednosti ! A jedno  jadno  srce  znade  svojom 
kraćinom  izreći  najnježnije  svoje  osjećaje ! — Samo  tako 
nam  postaje  jasno,  što  mnogi  prijedmeti,  koji  u prvi 
mah  nemaju  gotovo  nikakove  vrijednosti  za  poeziju  u 
svom  sadržaju,  budu  poetični,  jer  im  trenutačno  čuvstvo 
daje  najdublji  duševni  izražaj  svoga  ćućenja. 


rt-- 

: 

Književnost. 

Hrvatska.  U oči  prenosa  kostiju  Draškovićevib  izdalo  je 
brv.  sveuč.  liter.  društvo  »Zastava*  životopis  grofa  JanTca  Draš- 
kovića  sa  likom  pokojnikovim.  Namijenila  ga  je  narodu,  da  čita- 
jući utisne  u pamet  svoju  život  i rad  toga  hrvatskoga  velikana; 
da  upozaa,  kako  klanjajući  se  duboko  pepelu  njegovu  ne  treba 
roniti  suze,  već  da  ispuni  srce  srećom  i radošću,  što  je  Hrvatska 
rodila  takova  sina.  Životopis,  sastavljen  po  djelu  prof.  Smiči- 
klasa,  napisao  je  član  »Zastavin«,  g.  Dragan  Boranić,  a treba 
priznati,  da  ga  je  vrlo  vješto  izveo.  Cijena  je  knjižici  samo  10 
novčića. 

Katarina  Zrinska,  banica  hrvatska.  (1625 — 1673).  Napisao 
Juraj  Tomljenović.  (Preštampano  iz  »Vienca«),  U Zagrebu.  Tisak 
»Dioničke  tiskare'.  1893.  Cijena  20  novč.  — Pod  ovim  je  naslovom 
u posebnoj  ukusnoj  knjižici  izišla  razprava  mladoga  književnika 
i istraživaoca  povjesti  hrvatske,  gosp.  Jurja  Tomljenovića,  koji 
je  nekolikim  radnjama  u »Viencu*,  a napose  onom  o Tomi 
BakaČu,  pobjedniku  kod  Siska,  pa  ovom  o Katarini  Zrinskoj, 
zasvjedočio  lijep  dar  i svestrano  poznavanje  gradiva  i izvora. 
Ako  g.  Tomljenović  nastavi  tako  revno  i savjesno  izučavati 
povjest  našu,  hrvatska  se  knjiga  može  od  njega  nadati  lijepim 
plodovima.  Napose  je  ova  karakterna  slika  o Katarini  Zrinskoj 
ušla  u volju  čitatelja  »VienČevih«,  te  su  ju  mnogi  s nasladom 
čitali.  U njoj  je  ta  uzor-Hrvatica  i velikašica  prikazana  tako 
vjerno  i potpuno,  da  se  cjelovitija  slika  gotovo  i ne  može  željeti. 
A savjesni  pisac  te  znamenite  slike  ne  dodaje  i ne  izmišlja,  već 
se  stalno  drži  izvora  i povjesne  predaje,  te  svaku  i najmanju 
crtu  utvrdjuje  pozivom  na  jake  dokaze. 

Tragična  sudbina  Katarina  Zrinske,  tako  vješto  i vjerno 
orisana,  mora  da  se  duboko  kosne  svakoga  Hrvata,  a napose 
hrvatskih  majka  i kćeri,  koje  treba  da  se  u mnogom  ugledaju 
u uzorit  primjer  plemenite  i idealne  banice  hrvatske,  dr&ge  hr- 
vatskoga mučenika  Petra  Zrinskoga.  Naša  je  živa  želja,  da  se 
ova  lijepa  knjižica  raširi  u više  tisuća  primjeraka  diljem  hrvatskih 
krajeva,  da  iz  nje  nauče  žene  hrvatske,  kako  treba  uzvišeno  shva- 
ćati život  i požrtvovno  pomagati  pri  ostvarenju  narodnih  ideala. 
Stavljamo  na  srce  našoj  mladeži,  da  tu  zlatnu  knjižicu  za  vrijeme 
praznika  što  više  rasturi  u narodu.  Bez  nje  ne  bi  smjela  biti  ni- 
jedna hrvatska  kuća. 

Izvadak  iz  matics  mrtvih  o smrti  Ivana  Gundulića.  Pop 
Pavao  Pavlić,  gradski  podžupnik  u Dubrovniku,  posla  mi  ovih 
dana,  na  čem  mu  lijepo  zahvaljujem,  izvorni  izvadak  iz  matice 
mrtvih  suvremene  ubilježbe  o smrti  slavnoga  Ivana  Gunduliča. 
Glasi  ovako: 

Grande. 

t.  j.  u matici  mrtvih  na  listu  15  br.  274  ubilježi  dubrovački 
župnik  (Paroco  Don)  Stjepan  Lukin  ovo : 

,,A  di  10  di  Decembre  del  1638  S(er) 

Gio(vaDi)  Fran(ces)co  di  Gondola  morij 
di  Febre  štete  amalato  g(ior)ni  14, 
d’  eta  d’  anni  42  in  circa,  hebbe  tutti 
i sac(ramen)ti.  Fu  sepelito  a s(an)to 
Fran(ces)co.  T(ratta)  grande“. 

A to  znači,  da  je  Ivan  Fran  Gnndulić  umro  od  groznice,  koja 
ga  je  u 14  dana  shrvala,  providjen  svim  svetotajstvima  umirućih, 
na  10.,  (a  ne  8.)  prosinca  1638.,  od  prilike  u 42  godini  života, 
sahranjen  svečanim  sprovodom  u crkvi  franjevačkoj.  Onaj  T 
predposljednje  riječi  popunjen  je  na  drugim  mjestima  sa  »Tratta  , 
koja  znači  ovdje  pratnju,  sprovod;  dakle  »tratta  granđe«,  kako 
bismo  danas  rekli  »velik,  sjajan  sprovod*. 

Prije  se  mislilo,  da  je  Ivan  Gundulić  sahranjen  u crkvi 
Dominikanaca,  pa  tako  glasi  i natpis  na  ploči,  koji  je  ondje 
god.  1888.  postavljen  na  uspomenu  300-gođišnjice  njegova  rodjenja. 
Izvadak  pak  matičin  izrijekom  tvrdi,  da  je  veliki  pjesnik  pokopan 
kod  Franjevaca,  i to  prema  nekim  ispravama  pred  velikim  žrtve- 
nikom. Ondje  da  su  sahranjena  i dva  sina  pjesnikova.  I danas 
vidi  se  u kapelici  sv.  trojice  grob  Šiška  Gundulića  (f  1785.), 
pa  rek  bi  da  je  ova  vlasteoska  obitelj  rado  u toj  crkvi  ukapala 
ostanke  svojih  članova.  Što  se  kaže  u izvadku  o dobi  života,  to 
je  puko  nagadjanje  Stjepana  Lukina.  Ako  se  je  Ivan  rodio  dne 
8.  siječnja  1588.,  navršio  je  upravo  50  godina.  — a — 

Jan  Kotlar  (1793—1893).  Spomenica  na  stogodišnjica  nje- 
gova rodjenja.  Izdalo  hrv.  sveuč.  literarno  društvo  „ Zastava 
Zagreb,  tisak  »Dioničke  tiskare1*.  1893.  — Naše  pregalačko  sveuč. 
društvo  »Zastava«  dobro  shvaća  i lijepo  vrši  zadaću  svoju.  Prije 
malo  dana  u oči  prenosa  Draškovićevih  kosti  izdalo  je  popu- 
larno pisani  životopis  Draškovićev,  a malo  dana  iza  toga  izdaje 
ukusnu  spomenicu  o Kollžru.  Lijepa  ova  knjižica  urešena  je  likom 
KoMrovim  i ima  zgodnu  posvetu.  Iza  posvete  na  prvom  je  mjestu 
jezgrovito  pisani  životopis  Jana  Kollara  iz  pera  člana  „Zasta- 
vica*, Stjepana  Bosanca  Život  i rad  pjesnika  »Slavy  dcera«, 
velikoga  apoštola  slavenske  sloge  i uzajamnosti,  prikazan  je  vjerno 
i iscrpivo.  Iza  toga  su  priopćeni  izabrani  soneti  iz  »Slavy  dcera« 
u hrvatskom  prijevodu  pjesnika  Stjepka  Španića.  Na  prvom  je 
mjestu  krasni  »uvod«  (predspjev),  a iza  toga  dolaze  ponajbolji 

soneti  KoMrovi.  Prievođ  je  dobar,  vjeran,  pjesnički;  neka  je 
mjesta  mladi  pjesnik  upravo  kongenijalno  preuio  u hrvatski  jezik. 
Na  koncu  je  prevodilac  dodao  potrebne  bilješke,  da  se  mogu 
lakše  pojedini  soneti  razumijevati.  Ovaj  krasni  književni  dar  naše 
dične  »Zastave«  najusrdnije  preporučujemo  hrvatskomu  narodu. 

4 

Svastice. 

Jakov  Karlović  Grot,  podpredsjednik  c.  ruske  a počasni 
član  naše  akademije,  preminuo  je  6.  t.  m.  u Petrogradu  u 81. 
godini  života  svoga.  Rodio  se  u ruskoj  prijestolnici  15./27.  pro- 
sinca 1812.  godine.  Učio  je  u carskoselskom  liceju,  a svršivši 
s odličnim  uspjehom  nauke  bješe  primljen  u pisarnu  ministar- 
skoga odbora.  Ljubeći  nauku  prijedje  na  stolicu  helsingforskoga 
sveučilišta,  odavle  u Aleksandrovski  licej,  a napokon  g.  1860.  u 
mir,  da  se  nauci  posvema  posveti.  Od  tada  je  jedino  radio  na 
znanstvenom  polju  u c.  akademiji,  kojoj  je  bio  pravim  članom 
od  god.  1855.,  a od  god.  1884.  predsjednikom  ruskoga  odjela 
njezina.  U području  ruske  književnosti  i ruskoga  jezika  objelo- 
danio je  Grot  monumentalnih  radnja.  Njegova  istraživanja  o 
Državinu,Lomonosovu,  Krilovu,  Puškinu,  Karamzinu,  Vjazemskom, 
Pletnevu,  Belinskom,  Gogolju,  kneginji  Daškovoj,  Katarini  II. 
itd.  pravi  su  ures  ruske  knjige.  Priredio  je  takodjer  akademičko 
izdanje  Državinovih  djela.  Kao  malo  tko  bijaše  Grot  spreman  za 
rješavanje  književno-povjesnih  pitanja,  jer  je  potanko  poznavao 
jezike  slavenske,  skandinavske,  finske,  romanske,  sanskrit,  klasičke 
s literaturama  njihovim.  U mladjim  godinama  preveo  je  iz  njih 
više  klasičkih  djela.  Osobito  se  radovao  svakomu  napretku  naše 
akademije;  a veselio  se  u velike  njezinu  rječniku.  Radio  je  do 
posljednjega  daha.  Još  na  dan  smrti  zabavljao  se  poslovima 
akademije.  Ruska  nauka  mnogo  je  u Grotu  izgubila.  Slava  mu ! 

Putopis  Varsonofijev.  Znameniti  ruski  učenjak  N.  Tihon- 
ravov  našao  je  nedavno  rukopis,  u kom  se  nahodi  putopis  jero- 
monaha  Varsonofija  u sv.  zemlju,  god.  1456.  iz  Kieva  preko 
Biograda  i Carigrada.  0 tom  putopisu  čitao  je  Tihonravov  u 
slavenskom  odsjeku  moskovskoga  arheološkog  društva.  Opis 
puta  iz  Biograda  u Carigrad  bit  će  zanimljiv  i za  nas,  tim  više, 
što  pada  u dobu  despota  Gjorgja  Brankovića,  a tri  godine  prije 
nego  li  je  Srbija  postala  turskim  pašalukom. 

Juraj  Križanić.  U 65.  knjizi  »TreHiji  bt>  umu.  očigecTBi 
ucTopiu  u flpeBHOcTeh  pocciiaciuKtc  kod  moskovskoga  sveučilišta 
(MocKBa  1893.)  priopćio  je  A.  Baškirov  spis  našega  Jur.  Križanića: 
»CojioBencKa  ReuoSuraa  cyjesepcTBy  u pa3#opy«,  koji  je  on 
sastavio  u Tobolskom  u Sibiriji  god.  1675.  Rukopis  čuva  se  u 
sinodalnoj  biblioteci  u Moskvi.  Kri/.anić  piše  se  odmah  u po- 
četku »npHSBaHjeMi,  CepćujamiHi,«,  kao  što  se  drugdje  piše  »Hor- 
vatom«.  Oba  imena  jesu  mu  istovjetna. 


Poziv. 

Koji  narod  ne  štuje  uspomenu  svojih  slavnih  muževa-prvaka, 
taj  ne  štuje  ni  sam  sebe;  a 

»i  mi  iz  svoga  imamo  stabla 
muževa,  kojih  ide  čast  i hvala!« 

Sto  godina  biti  će  dne  29.  srpnja,  od  kad  se  rodio  u 
gradiću  MoŠovcima  u Slovačkoj  sveslavenski  prorok-pjesnik 

JAN  KOLLAR. 

Prahu  Janka  Draškovića.  — Supersko  šetalište.  — Cosmopolis. 

pjesama. 


Sa  ponosom  nosimo  u našim  srcima  ime  ovoga  našega 
slavnoga  zemljaka,  koji  je  svojom  »Slavy-dcerom«  uspirio  i 
usplamtio  osjećaje  o zajednici,  uzajamnosti,  velikoći  i moći  velike 
slavenske  obitelji. 

Stogodišnjicu  rodjendana  Jana  Kollara  proslavit  će  svi 
slavenski  narodi,  a prema  tomu  proslavit  ćemo  je  i mi  Slovaci, 
koji  smo  medju  braćom  najbliži  baštinici  blaga  njegova  duha, 
dne  1.  kolovoza  o.  g.  u Turčanskom  Sv.  Martinu,  a dne  2.  kolo- 
voza u njegovu  rodištu  u MoŠovcima. 

K ovim  svečanostima  pozivljemo  što  srdačnije  svu  srodnu 
nam  braću  Slavene,  bili  oni  na  jugu,  bili  na  sjeveru,  bili  na 
zapadu,  bili  na  istoku,  da  dodju  u srce  Slavenstva.  Od  svuda, 
dobro  nam  došli!  Pa  ih  molimo  samo,  da  nam  jave  svoj  dolazak 
nekoliko  dana  prije  zbog  ukonačenja. 

A da  ne  ostane  proslava  stogodišnjice  rodjendana  Jana 
KoMra  bez  traga,  naumili  smo,  da  mu  podignemo  živi,  trajni 
spomenik,  kad  nam  brane  dizati  spominke  (n.  pr.  Hurbanu)  od 
granita.  Pobrinuti  se  moramo  za  podmladak,  koji  će  poslije  nas 
njegovati  Kollfirov  duh  jer 

»nam  krv  milu  tudja  žedja  loče!« 

U tu  svrhu  osnivamo 

» Kollarovu  stipendiju « 

za  potporu  siromašnih  i vrijednih  slovačkih  mladića,  koji  se  uče 
na  srednjim  i visokim  školama. 

Potpisani  odbor  za  upravu  zaklade  i podjeljivanje  »KoM- 
rove  Stipendije«  dopunjivat  će  se  prema  svojim  Statutima,  kad 
ustreba,  sam. 

Ovaj  odbor  nastojat  će  takodjer,  da  kupi  za  zakladu 
»Kollfirove  Stipendije«  rodnu  kuću  KoMrovu  i da  dostojnim 
načinom  označi  mjesto,  gdje  se  je  rodio  prvi  buditelj  slavenske 
sviesti  i zajednice. 

Zato  pozivamo  i Vas,  braćo  Hrvati,  koji  ste  se  za  vrijeme 
svoga  preporoda  takodjer  grijali  kod  žive  vatre  duha  Kollarova, 
da  Dam  pružite  ruku  i pomognete  dobroČinošću  svojom  podići 
spomenik,  koji  ima  postati  blagoslovom  naše  budućnosti  te  komu 
je  svrha  plemenita  i velika,  jer  nas  k tomu  bodri  prorok-pjesnik 
sam,  kad  veli; 

»često  sama  velikoća 
poduzeća  pruža  sila  novih; 

— — samo  da  imamo  vjere!« 

A vjere,  hvala  Bogu,  imamo!  Duh  Jana  Kollara  živi  u 
nama,  zato: 

»Slavimo  slavno  slavu  Slavena  slavnoga!« 

U Turčanskom  Sv.  Martinu  na  dan  sv.  ćirila  i Metoda  1893.* 
Odbor  za  upravu  »Kolldrove  Stipendije« : 

Pavao  Mudronj  s.  r.  Mat  ej  Đula  s.  r.  Ambros  Pietor  s.  r. 
Miloslav  Krčmerg  s.  r.  Jan  Valochj  ml.  s.  r.  Ignjat  Orsagh  s.  r. 

Andrija  Halaša  s.  r. 


* Prinosi  za  zakladu  »Kolhtrove  Stipendije«  neka  se  šalju 
na  redakciju  lista  »Narodnie  Noviny«  u Turčanskom  Sv.  Martinu 
(Turocz-Sz.-Mdrton).  — Svi  se  hrvatski  listovi  umoljavaju,  da 
ovaj  poziv  pretiskati  blagoizvole,  na  čemu  im  srdačna  hvala. 


— Prenos  kostiju  grofa  Janka  Draškovića.  — Vrijednost  narodnih 
— Listak. 


Uredjuje  J.  Pasarić, 


Vlastničtvo  i tiBak  Dioničke  Tiskare. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inaće  6 for. 

Rukopisi  se  ne  vraćaju. 

God.  XXV. 

U slavu  sisačke  pobjede. 


’Sj^to  đrhtnu,  srce,  kao  golub  b’jeli, 

Kad  ljuta  str’jela  probije  mu  grudi? 

Ko  buni  mir?  što  tihi  zrak  treperi? 

Iz  blaga  sanka  što  me  noćas  budi? 

U žilam  stine  krv...  ah  zraka!  jedva  dišem, 

Daj  pero  — zlatom,  ne  ja  krvlju  ću  da  pišem.  — 
Lik  vidim  strašan  — krvave  mu  oči, 

U desni  handžar,  ljuti  osvetnik; 

A za  njim  plamen,  ko  da  pako  gori, 

Iz  plama  plač  i sitne  djece  cik. 

Ja  poznam  plač,  ta  v’jekovi  ga  znaju ! 

I sjenu  poznam : to  je  Hasan  ljuti . . . 

Zar  opet  došo,  da  se  krvcom  bratskom 

I presićena  snova  Sava  muti, 

Proklestvu  božjem  zar  još  nije  kraj  ? 

0 tvrdo  nebo,  mramora  si  ljuće! 

Zar  n’jesi,  zemljo,  sita  krvi  vruće, 

Na  uzdisaje  gluh  zar  jošte  raj?!  — 

Na,  evo  moje  otvorene  grudi, 

A1  rod  mi  samo,  rod  poštedi  moj ; 

II  n’jesi  strašan,  kako  te  je  krvlju 
Na  listak  povjest  utisnula  svoj?  — 

Bolnim  se  sm’ješkom  osmjehnu  sjena, 

U kore  handžar  krvavi  turi. 

Drhtnuše  sitne  bljedilom  zv’jezde, 

Pogledom  mrkim  nebo  se  stmuri; 

Kapljice  dv’je  tri  kišice  kanu, 

Na  milost  nebo  valjda  se  ganu!  — 

— Nad  prošlosti  nepregaznim  jazom 
Crni  veo  stao  se  da  svija; 

U sladjahne  kraje  zaboravi 
Stoglavica  zakopana  zmija, 

Zabludjele  u sl’jepome  l’jetu, 

Sto  nas  na  krv  zvala  i osvetu. 

Svaki  vijek  svojih  rana  ima, 

U budućnost  smrtnik  ne  ponire; 

Tek  kad  duša  okova  se  r’ješi, 

Kad  u vječne  nastani  se  mire : 

Spozna  uzrok  nevolja  i jada, 


Strast  jer  gola  b’jelim  sv’jetom  vlada. 

Nismo  znali,  da  smo  rodna  braća, 

Tudjin  nam  je  zavarao  oči; 

Slast  nam  bila,  želja  nad  željama 

Krvcom  handžar  omastiti  moći — 

S ote  misli  tresu  mi  se  kosti, 

Za  krv  bratsku,  Bože,  milost,  prosti ! — 

Niz  tamno  lice  obori  se  suza. 

Zar  Hasan  plače,  Hasan  krvnik  hud? 

0 hodi  amo,  sjeno  preblažena, 

Na  svoju  slabu  da  te  svinem  grud. 

Ja  ne  znam  prošlost,  ne  ću  je  da  znadem, 
Jer  za  me  crno  to  je  more  krvi, 

A pradjedovi  moji  u tom  moru 
Proždrljivim  su  morskim  pticam  strvi. 

Vi,  sjene  svete,  počivajte  mirno, 

Nek  smrtnik  žarom  ne  budi  vam  hlad, 
Budućnost  samo  otvara  se  za  nas, 

Njoj  žrtve  naše,  njoj  sinovski  rad. 

— Nad  grobom  mojim  — nastavit  će  sjena, 
Zar  unučad  da  bojnu  triznu  slavi? 

Zar  bolje  stare  vrijedjati  rane 
Neg  skriti  smrtne  slatkom  zaboravi? 

II  narod  prečih  ii  mu  preveć  dobro, 

Pa  opet  novo  slavlje  slavit  obro?  — 

Odjente  rađje  crnom  se  crninom, 

Znam:  radost  da  je  preveć  slatka  čezma. 
Veselja  hoće  srce  domoljubno, 

Od  teškog  rada  više  godi  pjesma, 

Pa  onda  klikni  uz  čašicu  vina: 

— Junaci  mi  smo,  sretna  domovina!  — 

A čemu  radost,  čemu  vam  veselje 

1 glazbe  buka  i pjesama  jek? 

Zar  vr’jedjat  ranu,  zar  je  s nova  parat, 

Zar  to  je  rani  melem,  to  je  l’jek  ? — 

0 da  su  znali,  što  se  djeci  sprema, 

Hanđžara  nikad  ne  bi  trgli  stari! 

A mjesto  gr’jehe  unučad  da  kaje, 

Nad  gr’jehom  slavljem  srce  im  se  žari. 

Veselite  se,  isteklo  je  krvi, 

Upijala  je  tri  vijeka  žedna; 

A djeci  b’jeđnoj  krasan  cv’jetak  za  to : 

Od  svuda  prezir,  nezahvalnost  leđna. 

Daleko  sjene  blaženih  su  duša 
Od  svjetske  strasti  i od  smrtne  misli ; 

A1  leđni  trnci  okosnice  gole 
Junaka  mojih  grčevito  stisli. 

Veselite  se,  ugodne  su  slave : 

A1  okosnice  braće  su  vam  glave.  — 

Nestade  sjene. 

Ura  bije,  srce  mi  se  trese, 

Ko  zadnje  čaše  da  mi  rodu  broji. 

Sobom  mir  — tek  kadgod  tiho  sušne, 

Ko  sjena  množ  polako  da  se  roji : 

U žilam  stine  krv...  ah  zraka!  jedva  dišem. 
Daj  pero!  zlatom,  ne  ja  krvlju  ću  da  pišem. 

Umukni  pjesmo ! — komu  ću  da  pjevam  ? 
Zar  uspomeni  pradjedovskih  sjena? 

Nek  onaj  pjeva,  koji  no  se  skrivo 
Za  ledjima  im  kao  slaba  žena; 

Nek  zapad  pjeva  onaj  stari  vrag, 

Sto  krvlju  svojom  branili  mu  prag. 

Od  kuće  svoje  kroz  stoljeća  duga 
Svog  rodnog  Hrvat  odbijao  brata : 


A tudjem  sinu  jadan  objeručke 
Od  doma  svoga  otvarao  vrata: 

Ko  brata  ne  će  za  rođjena  brata, 

Nek  tudjin  mu  se  vješa  oko  vrata. 

Umukni  pjesmo!  uspomenom  crnom 
Ustalasale  duše  mi  ne  crni; 

U nosi  barem  na  dno  je  zemaljsko 
Pa  živom  vatrom  na  v’jek  je  zagrni; 

Nek  zadnji  trag  joj  crnoj  se  zamete, 

Nam  ljubav  treba,  dosta  je  osvete. 

0 Savo  hladna,  suzna  vjekovita, 

Medj  nama  jaz  si  bila  kroz  stoljeća! 

Daj  mostom  budi,  koji  će  nas  vodit 
Iz  leđne  zime  u raj  pramaljeća. 

II’  leđna  zima  zar  nam  jošte  godi, 

Od  zime  zar  nam  smrznule  se  žile? 

U nesvjesti  smo?  a — znam  onda  tlapnje 

1 oblačne  su  zlatne  kule  mile, 

A1  samo  da  se  kajat  ne  stanemo, 

Kad  s oka  jednom  sleti  slatki  san? 

Kad  crne  tmine  sv’jesni  ugledamo, 

Na  mjesto  žarki  da  nam  svane  dan. 

Tad  kasno  bit  će  rane  povredjivat, 

Sto  smrt  ponese,  vratit  ne  će  to. 

A nas  će  nestat  zemljici  sa  lica, 

A tudjin  naše  gaziti  će  tlo!  — 

Umukni,  pjesmo,  zlokobnice  stara, 

Bez  čuvstva  si  mi,  bez  poletna  žara. 

Tugomir. 


Supersko  šetalište. 

(Svršetak.) 


II. 

o nedjelje,  koja  je  slijedila,  bilo  je  već  šetalište 
drvenim  pervazom  ograđjeno  i prekopane  četiri 
pačetvorine,  na  koje  je  tratina  putovima  imala 
biti  podijeljena.  Općina  još  naredi,  da  bi  se  u 
nedjelju  po  podne,  kad  ljudi  i onako  u hlado- 
vini dangube,  navezlo  šljunka  za  putove.  Nu  u to  se 
dogodi  nešto  izvanredno.  Preko  nekadašnje  tratine  išao 
je  put,  kojim  se  je  moglo  ne  obilazeći  prijeći  od  ceste, 
što  vodi  ispred  predstojnikova  stana,  do  ceste,  koja  vodi 
kraj  sudnice.  Nije  se  dakle  marilo  ići  od  jednog  ugla 
na  drugi,  gdje  su  se  ceste  sastajale,  nego  koga  je  posao 
vodio  s jedne  na  drugu  cestu,  taj  je  uvijek  išao  poprijeko. 
Na  tom  nogostupu,  upravo  na  sredini,  bila  je  i ona  gla- 
sovita lipa,  pa  tko  je  i k njoj  htio,  taj  je  išao  ravno, 
tako  da  su  se  sa  sva  četiri  ugla  tratine  sastajali  puti 
ondje  pod  lipom.  Sad  je  to  bilo  drugačije.  Mjesto  iz 
uglova  išli  su  putovi  od  sredine  jednog  kraja  k drugomu 
kraju,  pa  su  tvorili  četiri  pačetvorine;  a oni  stari  puti 
bili  su  prekopani.  Nu  ljudi,  koji  su  imali  posla,  pa  im 
se  nije  dalo  obilaziti,  a i navikli  već  od  djetinjstva,  pre- 
lazili i sad  sve  preko  onako  prekopane  ledine,  pa  do  u 
voče  već  se  i onaj  stari  put  poznavao.  Kad  je  predstojnik 
to  opazio,  naloži,  neka  se  na  uglovima  novog  šetališta 


izvijese  veliki  oglasi,  da  se  onuda  ne  smije  prolaziti, 
nego  sredinom,  kuda  su  odbođeni  putovi.  Nu  ljudi  nijesu 
se  dali  uputiti,  a bilo  im  i čudno,  za  što  ne  bi  prelazili 
preko  onog  oranja,  pa  se  sjutradan  opet  poznao  trag, 
premda  je  u jutro  ono,  što  je  bilo  utabano,  težak  na 
novo  prekopao.  Kad  je  to  predstojnik  opazio,  dade  snimiti 
onaj  oglas  općinskog  poglavarstva  i izda  u ime  kotarske 
oblasti  novi  oglas,  u kojem  se  zagrozi,  da  će  svakoga 
kazniti  globom  od  5 do  20  for.,  koji  predje  preko  šeta- 
lišta, a ne  novim  putovima.  Još  naredi,  da  na  svakom 
uglu  stoji  po  jedan  općinski  stražar,  pa  kako  nisu  bila 
nego  tri,  naložiše,  da  i poljar  u jednom  uglu  stoji.  Prvi 
dodje  mjesni  ljekarnik.  Stražar  ga  upozori  na  oglas,  ali 
on  tvrdoglav,  na  prosto  predje.  U devet  sati  već  je  bio 
u uredu  kotarske  oblasti  i predstojnik  ga  osudi  na  5 for. 
globe,  koju  je  morao  odmah  položiti.  Oko  podne  izadje 
putem  iza  sudnice  seljak  Ive  Anić  i namah  će  k pervazu, 
da  prejaši  preko  njega  i da  ide  dalje.  Išao  je  s polja 
kući  na  objed,  pa  onako  umoran  i zamišljen  nije  ni  pazio 
na  oglas,  niti  mu  je  što  u misli  bilo.  Upravo  on  da  će 
prijeći,  a poljar  doleti,  da  će  ga  ustaviti.  U prvi  ga  čas 
seljak  nije  ni  razumio,  nego  kad  je  poljar  svršio,  on  ga 
upita,  što  će  on  tu  usred  mjesta. 

— Naredio  me  g.  predstojnik,  da  stojim  ovdje  na  straži. 

— A tko  je  u polju?  upita  seljak. 

— Što  me  briga.  Kad  je  seljak  to  čuo,  začudi  se  i 
htjede  poljara  ošinuti.  Nije  mu  se  jošte  to  dogodilo.  Vidio 
je  i danas  na  svojoj  livadi,  da  poljar  ne  vrši  dužnosti, 
ali  je  znao,  da  će  se  na  sto  načina  izgovarati,  a evo  sad 
čuje  nešto  sasvim  novo. 

— A da  li  ti  to  za  zbilja  govoriš  ? upita  poljara. 

— Nego  kako,  — odgovori  ovaj  sasvim  ravnodušno. 

— Ideš  li  u polje,  ti  seoska  bitango!  vikne  seljak 
i ošinu  poljara  uz  uši.  Ovoga  baš  to  ne  iznenadi  previše, 
nu  bojeći  se  gorega,  počne  se  ceriti,  kano  da  plače  i 
vikati,  neka  ga  seljak  ne  bije,  jer  da  on  služi  starijega, 
koji  mu  je  zapovjedio,  da  tu  stoji,  i koji  zapovijeda  i 
drugima  u selu.  On  da  mora  tu  stajati,  pa  makar  sve 
livade  i svi  usjevi  bili  potrveni,  jer  da  je  njemu  njegova 
koža  najprva. 

— Dobro!  dobro!  doći  će  Lučinja,  reče  seljak  i ode 
ravno  starim  putem  preko  tratine.  Nije  mislio  ni  na 
što  drugo,  nego  da  se  je  poljar  opet  negdje  napio  rakije, 
pa  da  mu  do  jeseni  ne  će  ništa  dati,  kad  podje  pobirati 
po  selu,  nego  će  predložiti,  da  ga  selo  svrgne,  pa  makar 
boljega  ne  našli.  Sjutrađan  bude  pozvan  kotarskoj  oblasti, 
gdje  ga  radi  otegotnih  okolnosti  osudiše  na  20  for.  globe 
i rekoše  mu,  da  će  se  otpremiti  na  sud  kaznena  prijava 
radi  toga,  što  je  zlostavljao  općinskog  organa.  — Taj  Ive 
Anić  bio  je  ugledan  čovjek,  miran,  imućan  i nije  se 
miješao  ni  u kakove  javne  poslove.  Bio  je  još  od  onih  ljudi, 
koji  drže  sve  selo  kao  jednu  obitelj,  u kojoj  stariji  ima 
pravo  da  pokara  pa  i izbije  mladjega.  Kako  je  bio  jedno- 
stavan, nije  mogao  pojmiti,  da  se  za  volju  nekakova 
šetališta  može  zatvoriti  ljudima  put,  kojim  se  od  uvijek 
ide.  Keče  predstojniku,  neka  se  puti  naprave  onuda,  kuda 
su  i išli,  pa  mogu  biti  tako  široki,  da  će  se  po  njima 
na  kočiji  moći,  ako  koga  bude  volja.  Predstojnik  mu 
odgovori,  da  on  ne  razumije,  za  što  se  ti  putovi  prave  i 
da  se  ne  mogu  praviti  nego  onuda,  kuda  tloris  označuje. 
Na  pitanje  predstojnikovo,  hoće  li  dobre  volje  platiti, 
odgovori  seljak,  da  ne  će,  pa  makar  zimovao  u tamnici. 

Seljak  izadje  iz  ureda  a da  nije  još  pravo  razabrao, 
za  što  ga  kazne.  Sve  mu  se  činilo,  da  je  predstojnik 

na  nj  radi  nekog  drugog  razloga  ljut,  ali  nije  znao  radi 

česa.  Da  je  to  sve  radi  toga,  što  put  mora  ići  mjesto 
upoprijeko,  na  križ,  kuda  nikad  niko  ne  ide,  osim  djece 
i blaga,  ako  se  kad  zaleti,  da  je  sve  to  radi  toga  puta, 
to  nije  Ivi  Aniću  išlo  u glavu.  On  ni  sam  nije  znao, 
je  li  ljut  ili  je  žalostan,  nu  na  posljetku  mu  se  sve  pri- 
čini kao  puka  grožnja,  pa  se  smiri,  uvjeren,  da  će  sve 
to  proći.  Gospodske  besposlice,  — nastavi  u misli  seljak. 
Da  imaju  krvava  posla  kao  mi  sada,  ne  bi  im  to  padalo 

na  pamet.  — U to  se  on  sjeti,  da  su  mu  težaci  na 

polju,  pa  pobrza  i da  će  opet  po  starom  putu,  samo 
s drugoga  kraja.  Stražar  ga  ustavi  i opomenu,  a on  samo 
stisnu  s plećima  i ode  naokolo.  „Eto,  vraže,  jaki  li  si!“ 
mrmljao  on  obilazeći  po  prvi  put  oko  nekadašnje  tratine. 


U to  ga  sretne  sluga  iz  općine  i naredi  mu,  da  s oba 
para  volova  i s konjima  mora  izići  u nedjelju  popodne 
na  pruđinu,  pa  da  će  jednom  ili  dva  puta  baciti  pijeska 
za  nove  putove,  što  se  prave  tu  preko  tratine.  Svemu 
selu  da  je  tako  naređjeno. 

— Pa  upravo  u nedjelju? 

— Da  u nedjelju.  Ljudi  i onako  u nedjelju  ništa 
ne  rade. 

— Nedjelja  je  za  to,  da  se  Bog  moli,  da  ljudi  i 
blago  opočine. 

— Jest,  ali  kad  gospoda  što  narede,  onda  se  to 
izvršiti  mora,  pa  makar  i tako  bilo. 

— Ma  istina  je  to,  da  se  izvršiti  ono  mora,  što 
stariji  zapovijeda,  ali  za  što  se  tako  lude  zapovijedi 
izdaju? 

— E a nu!  — reče  poslužnik  i ode  dalje.  Meni 
je  samo  do  toga,  da  ti  kažem,  a ti  misli  i radi,  kako  znaš. 

III. 

Upravo  u onu  nedjelju,  kada  se  je  imao  pijesak 
navoziti,  dodjoše  ljudi  od  općine  k Ivi  Aniću  i zaiskaše 
od  njega,  da  namiri  20  forinti.  Ovaj  dakako  ne  dade,  a 
oni  popadoše  od  napretka  blašče  i odagnaše  ga.  Seljak 
razabra,  da  tu  nije  šale,  pa  metnu  20  forinti  u džep  i 
požuri  se  do  župnika  prije  nego  li  ovaj  u crkvu  udje. 
Kod  župnika  pripovjedi  sve,  što  mu  se  je  dogodilo,  i u 
razgovoru  mu  još  kaza,  da  poslije  podne  moraju  na  rabotu, 
navažati  sa  prudišta  šljunak  i pijesak  za  nove  putove 
preko  tratine.  Župnik  se  je  susprezao,  da  ne  oda  pred 
seljakom,  kako  u njemu  sve  kipi.  Nu  na  posljetku  ga 
ipak  savlada  srčba.  Sjeti  se  naime,  kako  je  predstojnik 
nekom  prilikom  otvoreno  pred  župnikom  rekao,  da  se  u 
interesu  države  mora  satrti  onaj  odnošaj,  što  vlada  izmeđju 
svećenika  i vjernika.  Taj  odnošaj,  govorio  je  predstojnik, 
slabi  državnu  vlast.  Čovjek  svaki,  ne  samo  seljak,  mora 
ćutjeti,  da  je  svezan  u jednoj  zajednici,  da  jednomu  gla- 
varu, jednim  zakonima  mora  biti  bezuvjetno  pokoran,  a 
to  je  državni  glavar,  državni  zakon,  ta  zajednica  jest 
država.  Sve  drugo  kao:  društvo,  vjera,  škole,  naučna 
društva  i zavodi,  sve  je  to  dobro,  sve  je  to  korisno,  dok 
je  u službi  države;  a u službi  su  države  te  uredbe  dotle, 
dok  je  državna  veza  najjača,  a one  sve  druge  veze  i 
interesi  samo  se  sporedno  drže  i ćute,  i dok  ne  dođju 
ma  i u najmanju  opreku  sa  državnom  vezom.  — Župnik, 
sjećajući  se  tih  riječi,  ražesti  se  i reče  samo:  E pa  dobro, 
i ja  ću  njemu  kazati,  što  ja  mislim ; i on  odluči  svu  tu 
stvar  uplesti  u svoju  propovijed.  Činilo  mu  se,  da  pred- 
stojnik tom  nedjeljnom  rabotom,  koju  je  naredio,  počinje 
rušiti  upliv  crkve,  za  to  odluči,  da  će  reći,  što  crkva 
misli  o nedjeljnom  miru  i počitku. 

Pa  zbilja  to  je  i učinio,  te  kada  je  općinski  služ- 
benik poslije  službe  božje  po  običaju  čitao  oglas,  pa  med 
inim  spomenuo  i to,  da  se  toga  dana  poslije  podne  ima 
šljunak  voziti,  usprotivi  se  glasno  skupljeni  narod  i izjavi, 

da  te  zapovijedi  ne  će  poslušati.  Još  se  ta  graja  nije  ni 
slegla,  kad  dovedoše  ono  blašče  Ive  Anića,  da  će  ga 
đražbovati.  Za  čas  se  raznese  po  narodu  glas,  čije  je 
blašče  i za  što  se  prodaje,  pa  nitko  ne  ponudi  ni  novčića. 
U to  dotrča  seoski  Židov  i ponudi  ispod  cijene,  koja  je 
izvikana,  premda  je  blašče  i dvostruko  vrijedno  bilo.  Na 
jednom  zaviknu  neko  iz  naroda:  Pazi,  Židove,  hoćeš  li 
kuću  naći!  Kad  Židov  opazi,  kakove  je  volje  narod,  pobra 
se,  premda  mu  je  bilo  žao,  što  mu  se  izmiče  siguran 
dobitak.  Općinski  službenik,  koji  je  vodio  dražbu,  u ne- 
prilici, što  ne  će  izvršiti  predstojnikove  zapovijedi,  namigne 
pandurima  i pisaru,  pa  ovi  počnu  nudjati.  Predstojnik 
je  naime  naložio,  da  se  blašče  po  što  po  to  proda,  jer 
je  mislio,  da  će  na  taj  način  narod  zastrašiti.  I zbilja 
općinski  se  pisar  tobože  dostane  blaščeta  za  nekoliko 
forinta.  Seljaci  počnu  mrmljati,  stisnu  se  na  gušće  oko 
općinskih  službenika  i u času  bilo  je  blašče  slobodno,  pa 
ga  potjeraju  ulicom  prama  kući  Ive  Anića. 


I opet  nastane  buka  i vika.  Općinskomu  stražaru, 
koji  je  za  blaščetom  poletio,  zapriječe  put.  Padoše  neko- 
like kletve,  psovke  i grožnje.  Neko  spomenu,  da  bi  pravo 
bilo  srušiti  onu  perdu  oko  tratine,  i za  čas  je  narod  bio 
ondje  i srušio  ju,  vičući:  kad  može  drugi  posjeći  lipe. 
što  su  ih  njihovi  oci  posadili,  da  i oni  mogu  te  perde 
srušiti. 

I tako  poče  u S.  nevolja,  koja  je  trla  više  godina 
ljude.  Ive  Anić  spade  malo  ne  na  prosjački  štap.  Svakom 
zgodom  opirao  se  vlasti,  gledajući  u njoj  dušmanina  ; a 
i mnogo  štošta  drugo  dogodilo  se  med  gospodom  i 
seljacima. 

Šetalište  se  nikad  pravo  ne  uredi.  Koliko  su  god  puta 
posadili  mlade  lipe,  platane  i divlje  koštanje,  uvijek  ih 
preko  noći  sasiječe  nečija  ruka. 

A prije  se  ta  nesreća  nikad  dogadjala  nije. 

J.  T. 


Cosmopolis. 

Roman,  napisao  ga  Paul  Bourget. 
(Nastavak.) 


VII. 

Jagova  rodica. 

#Wl«)rižnje  savjesti,  što  ih  je  Montfanon  tako  naivno 
crtao,  dozvavši  se  jedanput  k sebi,  uvećat  će 
se  brzo  u srcu  čestitog  čovjeka.  Imao  je  pravo, 
kad  je  u početku  rekao,  da  stvar  izgleda  zlo. 
Zamršena  kavga  s tvornim  učinom  ili  poku- 
šajem tvornog  učina,  kako  je  sam  opazio  kod  prvih  Cha- 
pronovih  riječi,  ne  će  se  dati  lako  i prijateljski  urediti. 
Trebalo  je  tu  diplomatskih  čudesa.  Ako  svjedoci  samo  na 
čas  izgube  svoju  hlađnokrvnost,  gotova  je  katastrofa. 
Kako  već  biva  u sličnim  prilikama,  nagomilaše  se  zgode 
i pesimistička  pređvidjanja  razdražljivog  markeza  obisti- 
niše  se  gotovo  u isti  čas,  kako  ih  je  izrekao  Jedva  bi- 
jahu on  i Dorsenne  ostavili  palaču  Savorelli,  već  dodje  i 
Gorka,  kojeg  svjedoci  urekoše  u deset  sati.  Odlučnost, 
kojom  je  odbio  predlog,  da  se  stvar  tako  uredi,  te  on 
opozove,  bila  je  mudromu  Hafneru  i ne  manje  mudromu 
Ardei  znakom,  da  odstupe.  Bilo  je  suviše  jasno  za  ta 
dva  čovjeka,  da  ne  može  nikako  izmirenje  izaći  iz  sukoba 
ovako  bijesna  čovjeka  s tako  teškom  osobom,  laikom  se 
pokazao  najugledniji  Florentovih  svjedoka.  Oni  zamoliše 
dakle  po  dogovoru  Gorku,  da  ih  riješi  njihove  misije. 
Imađjahu  dosta  dobar  razlog  u zarukama  Fannyinim,  a 
da  im  ne  bi  Gorka  ispunio  želje.  Ovaj  njihov  odstup  bude 
drugom  katastrofom.  U svojoj  nestrpljivosti,  da  nadje 
druge  svjedoke,  koji  će  govoriti  glasno  i odlučno,  poleti 
Gorka  u Lovački  cercle.  Slučaj  htjede,  te  je  tu  nabasao 


na  dva  svoja  druga:  markeza  Cibo,  Rimljanina,  i Napuljea 
kneza  Pietrapertosa,  koji  bijahu  zaista  najbolje  odabrani, 
da  najjednostavniju  zgodu  natjeraju  do  najgorih  poslje- 
dica. Ta  dva  mlada  čovjeka  od  najboljeg  rimskog  plem- 
stva vrlo  umni,  vrlo  iskreni  i dobri,  pripadahu  onoj  oso- 
bitoj klasi,  što  se  nalazi  i u Beču,  Madridu,  Petrogradu, 
kao  i u Milanu  i Rimu:  čudni  clubmen- i,  koje  je  Pariz 
hipnotizovao.  I koji  Pariz ! Onaj,  što  ozvanja  otmenom 
svečanošću,  onaj,  što  jutro  sprovodi  u modnom  sportu, 
popodne  u trčanju  na  turfu,  pohadjanju  dvorana  za  oružje 
i potajnih  malih  hotela,  večer  u glumištu,  a noć  u igri ! 
Onaj  Pariz,  što  se  seli,  slijedeći  datum,  u Monte-Carlo 
na  pucanje  golubova,  u Deauville  u doba  utrka,  u Aix- 
les-Bains  radi  sezone  za  baccarat,  a ima  svoje  navade, 
svoj  jezik,  svoju  kroniku,  sve  do  svojeg  kozmopolitizma, 
jer  izvršava,  uz  neke  umišljenosti,  po  Evropi  pravi  carski 
despotizam,  tako  te  Oibo  na  primjer  i njegov  prijatelj 
Pietrapertosa  ne  će  nikad  otvoriti  francuskih  novina,  ako 
nisu  s boulevarda.  U njima  traže  najprije  entrefilete,  u 
kojima  se  na  tanko  pripovijeda  o cremaillerama  polu- 
svijeta, o zadnjoj  večeri,  što  ju  je  priredio  poznati  viveur, 

0 potankostima  velikih  partija  u tom  i tom  modnom 
cerclu,  o rezultatu  kojeg  mateh-a  na  pištolje  kod  Gastinna 

1 assautu  izinedju  glasovitih  mačilaca.  To  su  međju  njima 
predmeti  beskrajnih  razgovora,  da  saznađu,  je  li  duhovita 
Gladys  Harvey  elegantnija  od  Leone  d’Asti,  da  li  Ma- 
chault  udara  ,,contres“  brže  nego  gjeneral  Garnier,  da  li 
će  mali  Lautrec  dobiti  ili  ne  će  u igri,  koju  igra.  Zarob- 
ljeni u Rimu  mršavošću  svojih  vrela  i voljom,  jedan 

ujaka,  a drugi  djeda  svojeg-,  od  kojih  će  baštiniti,  sva  je 
njihova  godina  stegnuta  na  zimu,  što  će  je  sprovesti  u 
Niei  i na  putovanje,  što  ga  na  šest  nedjelja  poduzimlju 
u Pariz  u vrijeme  Granđ-Prixa  Ljubomorni  jedan  na 
drugoga,  raspravljaju  najsmješnijim  nadmetanjem  svaku 
malenkost  iz  cercla  na  Ohamps-Eljsees  ili  u Kraljevskoj 
ulici,  prijelazu  Vječnog  grada,  pa  se  prenavljaju  pred 
svojim  drugovima  iz  Lovačkog  cercla,  ponašanjem  augura, 
koje  se  ne  bi  dalo  naplatiti,  kad  im  brzojav  donese  kaki 
slučaj  velike  parnice  radi  preljuba,  da  ga  tumače.  Ta  ne- 
odoljiva manija,  koja  učini  iz  debelog  i rumenog  Oibo-a, 
a dugog  i blijedog  Pietrapertose  dvije  ljupke  smiješne 
prikaze  na  posmatranje  Dorsennu  za  njegove  rimske  zime, 
morala  je  dati  i dala  je  strašne  mandatare  za  službu 
Gorkine  osvete.  Kojom  radošću  i kojom  ozbiljnošću  pri- 
hvatiše  tu  misiju,  shvatit  će  po  ovom  jednostavnom  na- 
crtu svi  oni,  šo  su  iz  bliza  ili  iz  daleka  proučavali  ljude 
od  mača,  i kojom  korektnošću  i strogošću  se  prikazaše  u 
devet  sati  iz  jutra,  da  raspravljaju  sa  svjedocima  protiv- 
nika njihovu  klientu ! U kratko,  u dvanaest  i po  bijaše 
boj  ustanovljen  u svim  potankostima.  Energija,  što  ju 
Montfanon  kroz  tri  luda  sata  razvijaše,  mogla  je  samo 
postići  to,  da  se  ponešto  ublaže  uvjeti : morala  se  izmije- 
niti, na  znak,  četiri  hitca  na  dvadeset  i pet  koraka.  Dvoboj 
bude  određjen  za  sjutra  u jutro  u zakutku,  što  ga  je  uz 
jednu  krčmu  imao  Cibo  na  pravoj  rimskoj  kampanji,  ne 
daleko  od  klasičnog  groba  Cecilije  Metelle.  Da  zadobiju 
taj  razmak  i upotrebu  novog  oružja,  trebalo  je  ugleda, 
kojim  se  markez  iznenada  zaođjenu  pred  Gorkinim  svje- 
docima, izustivši  ime,  još  jednako  legendarno  u provin- 
ciji i tuđjini,  ime  Gramont-Caderousse-a.  — Sic  transit 
gloria  mundi!  — Odlazeći  iz  te  sjednice,  ukazaše  se 
zaista  suze  na  rubovima  trepavica  tog  čestitog  čovjeka. 

— Ja  sam  kriv,  uzdisaše,  — ja  sam  kriv.  S onim 
Hafnerom  bili  bismo  zadobili  sjajan  zapisnik,  dodavši  nešto, 
našeg.  On  nanije  sam  ponudio  . . . Vrijedni  Chapron!  Ja 
sam  ga  zatjerao  u klanac.  Nisam  ga  smio  napustiti,  moradoh 
ostati  uza  nj  do  kraja.  I evo,  u mojim  godinama,  prisu- 
stvujem ja  dvoboju  ! . . Jeste  li  vidjeli,  kako  su  ta  dva 
mlada  snobs-a  utihnula,  kad  sam  progovorio  o mojem  su- 
kobu s tim  ubogim  Caderousseom  ? . . . Pedeset  dvije  go- 
dine ijedan  mjesec  i još  se  ne  znati  vladati!  . . . Trčimo 
u ulicu  Leopardi.  Hoću  da  molim  našeg  klienta,  da  mi 
oprosti,  razumijete  li,  i da  mu  dadem  nekoliko  savjeta. 
Odvest  ćemo  ga  k jednomu  mojih  starih  prijatelja,  koji 
ima  vrt,  čisto  pust,  kod  ville  Pampliili.  Sprovest  ćemo 
s njim  popodne,  neka  puca...  Ah!  Prokleti  gnjev! 
Da,  to  bijaše  tako  jednostavno  jučer,  prihvatiti  pređlog 
onoga.  S dvije,  tri  promijenjene  riječi,  uvjeren  sam,  bila 
bi  stvar  dostojna  . . . 

— Tješite  se,  markeže,  odgovori  Florent,  kad  mu 
je  očajni  plemić  razvio  jadni  uspjeh  nastojanja.  — Volim 
ja  to.  Gospodinu  se  Gorki  hoće  drugi  popravak.  Žao  mi  je 
samo  to,  što  mu  ga  nisam  dao  potpunije  . . . 


— Jeste  li  se  ikad  vježbali  u pucanju  pištoljem  ? 
upita  Montfanon. 

— Bah!  hodao  sam  mnogo  po  lovu,  pa  mislim,  da 
sam  dobar  gadjač  srednje  ruke  . . . 

— To  je  dan  i noć,  prekine  ga  markez.  Budite 
spremni.  U tri  sata  dodjite  po  mene,  dat  ću  vam  lekciju. 

. . . A onda,  ima  dobar  Bog  za  hrabre  ! . . . 

Premda  je  Florent  ovu  pohvalu  veselošću  svojeg  od- 
govora zaslužio,  ipak  mu  budu  prvi  časovi,  što  ih  je  sam 
sproveo  iza  odlaska  svojih  svjedoka  mučni.  Maršal  Ney, 
koji  se  u to  razumio,  bacio  je  riječ  uzvišene  brutalnosti 
za  jednog  junaka,  koji  iza  nesretnog  marša  na  Orhi  nije 
izustio  druge  tužbe,  nego:  „Mi  nismo  valjani  . . .“  Treba 
onu  riječ  uvijek  spomenuti,  jer  je  uvijek  istinita  u jed- 
nakoj ljudskoj  istini : „Kakav  je  taj  J . . . F . . .,  koji 
veli,  da  nije  nikad  osjetio,  što  je  strah?  . . .“  Sto  je 
Chapron  osjetio  u ovo  nekoliko  časova,  to  bijaše  samo 
opravdana  tjeskoba,  malaksanje  živaca,  kad  je  pogledao 
na  uru  i rekao  sebi : „Za  dvadeset  i četiri  sata  bit  će  ka- 
zalo opet  na  toj  točki.  A hoću  li  ja  još  živjeti?  . . .“ 
Ali  on  bijaše  muževna  narav,  što  se  zna  snaći.  Pokuša, 
da  se  bori  protiv  tog  dojma  slabosti,  i odluči,  da  će,  dok 
ne  podje  do  svojih  prijatelja,  napisati  svoje  posljednje 
želje.  Već  od  nekoliko  godina  namjeravaše  ostaviti  svome 
šurjaku  sav  svoj  imetak.  Sastavi  dakle  u tom  smislu  svoju 
oporuku,  s početka  malo  drhtavim  perom,  kasnije  posve 
čvrstim.  Zatvorivši  oporuku,  još  je  imao  smjelosti,  da  na- 
piše dva  lista,  jedan  tomu  šurjaku,  a drugi  svojoj  sestri. 
Kad  je  svršio  te  pripreme,  bijaše  na  uri  dva  sata  i četr- 
deset časaka. 

— Još  sedamnaest  i pol  sati  čekanja,  reče.  — No 
mislim,  da  sam  savladao  živce.  Dok  se  malo  prohodam, 
podleći  će  posve  . . . 

Odluči  tako,  da  će  pješice  do  Montfanonova  ročišta. 
Bijaše  brižno  zatvorio  sva  tri  omota  u ladicu  svojeg  pi- 
saćeg stola.  Prolazeći,  uvjeri  se,  da  Maitlanda  nema  u 
atelieru,  pa  zapita  poslužnika,  je  li  gospodja  Maitland  kod 
kuće.  Odgovoriše  mu,  da  će  se  upravo  sad  obući  i da  je 
zapovjedila  kola  za  tri  sata. 

— Dobro,  reče  on,  — ni  jedno  ni  drugo  ne  sumnja 
ni  najmanje,  spasen  sam  . . . 

Kako  bi  se  zapanjio,  da  se  mogao  duhom  vratiti  u 
svoju  pušionicu,  dok  ga  je  njegov  uvijek  ponešto  tromi 
hod  nosio  prama  kapitolu ! Vidio  bi,  kako  se  unutra  pro- 
vlači, bez  buke,  žena,  otvorivši  potajno  vrata,  s oprezom 
zločinca.  Vidio  bi,  kako  kopa  po  neurednim  papirima,  što 
su  ležali  razbacani  na  stolu.  Ona  namršti  obrve,  ugledavši 
kartu  Dorsennovu  i markezovu.  Izvuče  najposlije  buga- 
čicu, prinese  je  k staklu  i pokuša  čitati  tragove,  što  su 
od  preokrenutih  adresa  ostali  utisnuti.  Vidio  bi  napokon 
tu  ženu,  gdje  vadi  iz  džepa  svežanj  ključeva.  Pokuša 
jedan  ključ  na  ladici,  koju  je  Florent  tako  pomno  za- 
tvorio, izvadi  tri  omota,  što  ih  je  on  spravio  u otajni 
pretinac  ...  I ta  žena,  koja  je  tako  čitala  s obrazom,  koji 

je  iskrivio  strah,  listove,  što  ih  je  tako  odkrila  s lukavošću, 
koje  strašna  nedelikatnost  dokazivaše  sramotna  naviku 
uhođjenja,  bijaše  njegova  rodjena  sestra,  ona  Lydija,  koju 
držaše  tako  ljupkom  i jednostavnom,  kojoj  je  napisao  tako 
nježan  oproštaj,  za  slučaj,  da  bude  ubit,  — ona  Lyđija, 
od  koje  bi  se  zgrozio,  da  ju  je  taku  ugledao,  gdje  joj  je 
strast  nagrdila  taj  obraz  nedužne  ljepote!  Ona,  drska 
uhoda,  tresla  se,  kao  da  će  se  srušiti.  Oči  joj  se  raširiše, 
grudi  se  uzburkaše,  a zubi  joj  cvokotahu,  tako  ju  je  uzbunio 
užas  pred  onim,  što  je  saznala  i čemu  je  bila  uzrokom. 
Zar  nije  ona  pisala  bezimene  listove  Gorki,  javljajući  mu 
spletku  Lineolnovu  s gospodjom  Steno?  Nije  li  ona  odabrala, 
da  bolje  zažuči  te  strašne  listove,  izreke,  koje  su  bile  naj- 
podobnije, da  pogode  izdanog  ljubavnika  na  najbolnijem 
mjestu  njegova  samoljublja?  Ona,  koja  ga  je  dovela,  da 
se  strmoglavio  u Rim,  znajući,  da  će  tako  navući  osvetu 
na  omrznule  glave  svojeg  muža  i Mlečanke?  Postigla  je 
zaista,  da  prasne  ta  osveta.  Ali  protiv  koga?  Protiv  je- 
dinog stvora,  koji  je  Lydija  ljubila  na  svijetu,  protiv  toga 
brata,  što  ga  je  vidjela  svojom  krivnjom  u pogibli,  i ta 
joj  misao  bude  grozna,  te  se  spusti  u naslanjač,  u kojem 
je  pred  četvrt  sata  Florent  sjedio,  — ponavljajući  mah- 
nitim naglasom : 

— On  će  se  tući.  On  će  se  tući,  on,  mjesto  onog 
drugog ! . . . 

Sva  moralna  povjest  te  žestoke  i tamne  duše  bijaše 
sadržana  u tom  kriču,  u kom  se  je  strastvena  bojazan  za 
brata  spajala  s još  većom  divljom  mržnjom  na  muža. 
Sama  ta  mržnja  bijaše  posljedica  mladosti  i djetinjstva. 
Ako  se  ovo  dvoje  ne  pripovjedi,  nije  moguće  shvatiti 
dvostruki  taj  zločin  u tako  mlada  bića.  Ta  mladost  i dje- 
tinjstvo dadoše  od  nekad  naslućivati,  čemu  će  biti  Lyđija 
podobna.  Ali  tko  bi  se  bio  našao,  da  odmah  ispravi  tu 
narav,  u kojoj  se  pokazivalo  baštinstvo  potištene  pasmine 
u dva  najgadnija  svojstva,  kako  je  već  opaženo,  u himbi 
i perfiđiji?  Tko  se  u ostalom  sjeća  kod  djece  te  istine, 
što  se  u praksi  tako  zaboravlja,  kako  je  banalno  u teoriji : 
da  se  upozna,  kakove  će  opačine  u tridesetoj  godini 
izaći  iz  mana  u desetoj  ? Dok  još  bijaše  čisto  malena, 
izmišljala  je  Lydija  laži  isto  tako  prirodno,  kako  je  njezin 
brat  istinu  govorio.  Tko  bi  je  bio  posmatrao,  opažao  bi, 
kako  te  laži  idu  za  tim,  da  je  prikažu  u lijepoj  slici  i u 
prijaznom  svjetlu  uz  njezine  prerano  dozrele  zahtjeve.  U 
isto  je  vrijeme  klijala  u nje  klica  druge  mane:  Ijubo- 
mornost,  instinktivna,  luda  i gotovo  bolesna.  Nije  mogla 
vidjeti  u Florentovim  rukama  nove  igračke,  a da  se 
odmah  ne  rasrdi.  Nije  mogla  podnesti,  da  taj  brat  zagrli 
oca,  a da  se  ne  bi  bacila  medju  njihov  zagrljaj,  a još 
manje,  da  bi  se  on  zabavljao  bez  nje  sa  svojim  drugovima. 
Da  je  Napoleon  Chapron  bio  zabavljen  problemima  o 
značaju,  kao  što  bijaše  zabavljen  onima  o prodaji  vune  i 
sladorovih  šibika,  bio  bi  s užasom  otkrio  prve  crte  zlo- 
česta bića.  Ali,  naličan  u tome  pogledu  svojemu  sinu, 
bijaše  on  jedan  od  onih  jednostavnih  ljudi,  koji  ne  ra- 


sudjuju,  kad  ljube.  U ostalom  su  Lydija  i Florent  bili  u 
njegovoj  ranjenoj  osjetljivosti  palu-parije  jedine  ugodne 
točke,  svježa  i mlada  utjeha  njegova  udovstva  i misan- 
tropije.  Milovao  ih  je  onim  kumirstvom,  što  ga  osjećaju 
veliki  radnici  za  svoju  djecu,  koje  je  najpogibeljnija  vrsta 
nježnosti  očinske,  kad  majčina  razboritost  ne  ispravlja 
njezinih  slaboća.  Prirodjene  mane  Lyđijine  bijahu  njemu 
slatke  fantazije.  Ako  je  lagala,  uskliknuo  bi  vrli  čovjek: 
„Kako  je  duhovita!  . . .“. 

Posljedica  te  sebične  zasljepljenosti  — jer  ovako 
ljubiti  svoju  djecu,  znači  ljubiti  ih  radi  sebe,  a ne  radi 
njih  — bijaše  te  je  mlada  djevojka  već  od  svojeg  ulaska 
u Rochampton  bila  stvor  potpuno  i duboko  pokvaren  u 
najhitnijim  dijelovima  svojeg  srca.  No  bila  je  tako  lijepa, 
dobila  je  osobitom-  mješavinom  triju  krvi,  što  bijahu  u 
njoj,  taku  zamamnu  đražest,  te  je  jedino  pogled  misaone 
odgojiteljice  mogao  razabrati  pod  tom  lijepom  pojavom 
već  označene  crte  njezina  pravog  značaja.  Take  su  od- 
gojiteljice rijetke,  manje  doista  rijetke  u samostanima, 
nego  drugdje.  Nije  ih  bilo  u Rochamptonu,  kad  je  Lvdija 
stupila  u tu  svetu  kuću,  koja  će  joj  da  postane  zlokobna, 
s razloga  posve  protivnog  od  onoga,  što  je  Florentu  pre- 
tvorio tratinu  mirnog  Beaumonta  u svijetli  raj  prijateljstva. 

Izmedju  pensionarka,  medju  kojima  se  imala  Lydija 
razviti,  nadjoše  se  četiri  mlade  djevojke  iz  Filadelfije, 
starije  od  nove  došljakinje,  za  dvije  godine  od  prilike,  a 
ostavile  su  i one  Ameriku  po  prvi  put.  Donesoše  sa 
sobom  neutomive  predsude  proti  crnoj  krvi  i čudno- 
vatu oštrinu  pogleda,  kojom  mogu  tu  krv  otkriti, 
ako  je  ima  u najsićušnijoj  dosi,  čim  se  odlikuju  pravi 
Yankees.  Pošto  bijaše  mala  Chapronova  upisana  kao 
Francuskinja,  oklijevale  su  malo,  u sumnji,  koja  se  brzo 
pretvori  u izvjesnost,  a onda  u neprijateljstvo,  kojeg  nisu 
tajile.  Ne  bi  bile  djeca,  da  nisu  bile  okrutne.  Počeše  se 
dakle  podrugivati  ubogoj  Lydiji,  ne  uspjevši  ipak,  da  ra- 
šire prijezira,  što  su  ga  spram  nje  iznosile  na  vidjelo. 
Samostani  i kolegi  naliče  drugim  društvima  ljudskim.  I 
ovdje  je  nepravedni  prijezir  jednak  onomu  „uhodi  u li- 
jepoj šumi",  koji  trči  od  ruke  do  ruke  i vraća  se  uvijek 
na  mjesto,  otkud  je  pošao.  Svi  prezirači  imaju  nekoga, 
tko  njih  prezire  — zaslužena  kazna,  koja  u ostalom  ne 
popravlja  naše  oholosti,  kao  ni  druge  kazne,  kojima  život 
obiluje,  ne  liječe  drugih  naših  mana.  Progonitelj ice  Ly- 
đijine  bijahu  same  pogrdjivane  od  svojih  drugarica,  što 
su  se  u Engleskoj  rodile,  a poradi  nekih  potankosti  u 
mijenjanju  izreka  i radi  njihova  izgovora  kroz  nos.  Nji- 
hovo neprijateljstvo  protiv  lijepe  male  Francuskinje  našlo 
je  za  ovu  pravu  odmjenu.  Ova  se  samostanska  drama 
ograničivala,  kako  se  može  misliti,  na  niz  malih  neznatnih 
epizoda,  od  kojih  je  samo  jeka  dolazila  do  ušiju  paziteljica. 

Djeca  goje  strasti  isto  tako  živahne,  kao  što  su  naše, 
ali  uvijek  prekidane  igrom  i tako  nagle,  te  im  se  ne 
može  snaga  točno  izmjeriti,  niti  se  mogu  opisati,  osim 
s učincima,  koji  su  redovito  vrlo  daleki.  Lyđijino  samo- 

ljublje  bude  ranjeno  neizlječivom  ranom,  čim  se  objavila 
osebitost  njezina  podrijetla.  Spominjala  se  nekih  zgoda 
iz  svojeg  američkog  života,  koje  je  bolje  shvaćala.  Sje- 
tila se  portreta  svoje  babe,  puti,  ruku,  vlasi  svojeg  oca 
i oćutjela  onaj  prosti  sram  nad  svojim  porodom  i obi- 
telju, što  se  češće  nalazi  u djece,  nego  li  naš  optimizam 
sluti,  a jest  jedno  od  najgorih  dražila  demoralizacije. 
Roditelji  niska  podrijetla,  koji  daju  svojim  sinovima  libe- 
ralan odgoj,  uvijek  ih  izlažu  tome,  i koliko  društvenih 
mržnja  potječe  tako  od  časa,  kad  se  je  dječak  prvi  put 
zarumenio  pred  samim  sobom  poradi  položaja  svoga!  U 
Lydije,  po  nagonu  lažljive  i ljubomorne,  bile  su  prve 
rane  u laži  i ljubomoru.  Ako  ju  je  koja  drugarica  i naj- 
manje natkrilila  u čem,  to  je  za  nju  bilo  vrelo  patnje 
i ona  stane  raditi  oko  toga,  da  osobnim  triumfima  pre- 
vagne tu  razliku  krvi,  koja  postaje  odmah  za  taštu  narav 
bolnom,  čim  se  jedanput  opazi.  Da  sebi  prisvoji  te  tri- 
umfe,  htjela  je  občarati  sve  osobe  oko  sebe,  učiteljice  i 
drugarice,  počevši  izvoditi  onu  neprestanu  komediju  držanja 
i čuvstava,  u koja  nas  brzo  dovodi  nesretna  želja,  da 
omilimo,  a to  đražesno  i opasno  stanje  svršava  mnogo 
rjeđje  dobrotom  nego  zloćom.  Više  vrijedi  još  pripisivati 
drugima  krutost  svojeg  spoznanog  egoizma,  nego  se  nepre- 
stano modelirati,  da  se  njima  udje  u volju,  i postane 
stvorom,  naličnim  njihovim  zahtjevima.  S osamnaest  godina, 
podvrgnuta  na  ovaj  način  toj  komedijaškoj  školi,  bijaše 
Ljdija  uz  vrlo  dražesnu  spoljašnost  stvor  posve  zao, 


premda  bez  znanja  svojeg.  Vrlo  slabo  pristupna  čuvstvu 
— ljubila  je  samo  svojeg  brata  pravim  prijateljstvom  — 
i uvijek  spremna,  da  podlegne  strastima  mržnje,  što  su 
prirodna  žetva  oholih,  tvrdih  i rđjavih  duša.  A od  svib 
strasti  bijaše  najpogubnija  ona,  koja  se  udajom  posve 
razvi  u nje:  — zavist. 

Ta  opačina,  jedna  od  onih,  što  vladaju  svijetom, 
tako  je  zlo  proučavana  od  moralista,  jer  bez  sumnje  pre- 
više obeščašćuje  srce  čovjeka,  te  se  čini  ta  činjenica 
gotovo  nevjerovatna.  Gospodja  Maitland  bijaše  godine  i 
godine  zavidna  svojemu  mužu,  ali  zavidna  kako  to  može 
biti  suparnik  umjetniku,  zavidna  kao  što  je  lijepa  žena 
drugoj  lijepoj,  kao  jedan  bankar  drugomu  bankaru,  poli- 
tički protivnik  svojemu  protivniku ; onom  okrutnom,  neu- 
taživom  zavišću,  koja  se  grize  u fizičkoj  boli  radi  uspjeha, 
koja  se  trza  u ćutilnoj  radosti  poradi  propasti.  Vrlo  je 
krivo,  što  se  pogubnost  te  strasti  ograničuje  na  zemljište 
natjecanja  u zanimanju.  Kad  je  ona  duboka,  ne  obraća 
se  samo  na  svojstva  osobe,  ona  hoće  osobu  samu,  a tako 
je  Lydija  bila  zavidna  Maitlandu.  Može  biti  da  će  ana- 
liza ovog  tankog  čuvstva  u svojoj  hudobi  tužno  objasniti 
onima,  koji  idu  za  njim,  jedan  od  postanaka  antipatija, 
na  koje  su  nabasali  kod  svojih  bližnjih.  Jer  se  ne  nalaze 
te  nepriznate  zavisti  samo  medju  mužem  i ženom,  nego 
i medju  ljubavnikom  i Ijubavcom,  medju  prijateljima, 
medju  braćom,  katkad,  na  žatost!  medju  ocem  i sinom, 
medju  majkom  i kćeri ! (Nastavit  će  se.) 


Književno  pismo. 


Pod  Nehajem.  Pripovijeda  Vjenceslav  NovaJc.  Prikazao 
B.  Inhof. 

ljetošnjih  knjiga,  koje  su  kao  dar  „Matičin"  o 
njenoj  pedesetgodišnjici  poslane  u hrvatski  svijet, 
u prvom  su  redu  zanimale  čitatelja  baš  one,  što  su  u 
najtješnoj  svezi  s „Matičinim"  radom  i s dobom,  što  je 
ođnjilialo  „Maticu".  S jedne  strane  neven-cvijeće,  što  ga 
u našoj  gori  ubraše  Smičiklas  i Marković,  da  ga  u lijep 
vijenac  sviju  i u spomen-knjigu  svakoga  Hrvata  slože, 
s jedne  dakle  strane  ta  poučna  „Spomen-knjiga",  što  se 
čita  kao  najzanimivija  pjesma  slobodi  i domovinskoj  lju- 
bavi, a s druge  strane  „Osvit"  našega  Gjalskoga,  štivo 
zabavno  a u najvećoj  mjeri  poučno.  S istim  pravom, 
s kojim  djelo  Smičiklasa  i Markovića  zovemo  poučnim  a 
„Osvit"  Gjalskoga  zabavnim,  mogli  bismo  ono  prvo  djelo 
nazvati  zabavnim  a ovo  drugo  poučnim. 

Kao  dostojna  premica  uhvatila  se  u to  kolo  Bađali- 
ćeva  „Antologija",  da  nam  pokaže  i nešto  rada  prije 
ilirskoga  doba  i plodove,  koji  su  dobili  života  na  vatri 
ilirskoga  zanosa. 

Medju  tom  trojinom  knjiga,  što  nam  pred  oči  iznose 
znamenito  razdoblje  kulturnoga  života,  skrušila  se  smjerno 


ko  pepeljuga  pripovijest  Vjenceslava  Novaka : Pod  Ne- 
hajem. Pisac  nam  ne  prikazuje  kakav  po  svojim  poslje- 
dicama zamašitiji  odsjek  cjelokupnoga  narodnoga  života, 
on  nam  riše  samo  trzavicu  Senja  pod  kraj  vojničkoga 
gospodarenja  a u osvit  ustavnoga  života,  ali  je  naročito 
u detaljima  pokazao  toliko  vještine,  da  nam  se  ne  čini 
nezgodnim  malo  se  podrobnije  zabaviti  oko  Novakove 
pripovijesti.  Ponajprije  da  iznesemo  okosnicu  pripovijesti. 

Adolf  Huger,  suplenta  senjske  gimnazije,  voli  Idu, 
kćer  trgovca  Martinića.  Namjestili  ga  s obvezom,  da  se 
za  tri  godine  podvrgne  ispitu  a namjestili  ga  baš  u 
vrijeme,  kad  se  u Senju  gradjanstvo  sve  većma  i većina 
burkalo  proti  gospodarstvu  sablje  a poglavito  proti  za- 
stupniku te  sablje,  umirovljenomu  majoru  i pročelniku 
senjskomu  Grohlu.  Viđeći  Grolil,  da  će  gospodstvu  sablje 
skoro  odzvonjeti,  hoće  — dok  je  još  u vlasti  — da  jednu 
svoju  razkalašenu  kćer  narine  Hugeru,  prijeteći  mu  se  ot- 
pustom, jer  ne  bješe  udovoljio  svojoj  obvezi.  — Huger 
je  mladić  pun  ideala  a svim  žarom  svoga  srca  zaljubljen 
u Idu;  njega  se  Grohlova  ponuda  nemilo  kosne,  a kako 
je  bio  sušičav  i tek  se  popodigao  od  teške  bolesti,  to  mu 
Grohlova  ponuda  ubrza  smrt. 

Kako  je  naravno,  pisac  se  trsio  da  nam  što  jasnije 
prikaže  glavnoga  junaka  i junakinju.  Lik  Hugerov  postaje 
nam  dohvatniji,  jer  mu  je  kao  kontrast  o bok  stavljen 
lik  profesora  Hadačka.  Huger  je  mladić  idealan,  vrele 
fantazije,  poezijom  zađahnut  Slovjen,  a Hađaček  kozmo- 
polita, čovjek  učen,  al  hladan,  praktičan  U izmjenjivanju 
misli  izmeđju  Hugera  i Hadačka  (str.  79,  83,  89)  o Hr- 
vatstvu i Slovjenstvu  voljni  smo  se  pokoriti  trijeznosti  i 
ispravnosti  Hadačkovih  nazora,  ali  nas  sobom  zanosi 
Huger  svojom  prostođušnom  argumentacijom,  kojoj  je 
srce  vrelom.  U borbi  izmedju  srca  i pameti  priklanja  se 
i Prerađović  k strani  srca:  Iz  mog  žara  — veli  srce  — 
ti  si  svjetlo  božje ! Je  li  nam  pisac  htio  što  jasnije  ista- 
viti  lik  Ide,  nije  ni  mogao  drukčije  — pošto  Ida  dosta 
malo  utječe  u radnju  — nego  da  nas  uvede  pod  krov 
njezine  obitelji,  da  na  svoje  oči  gledamo,  kakvo  se  zlo 
stječe,  kad  se  tikva  pokondiri,  i da  se  od  srca  veselimo, 
što  je  u Ide  i u Mirka  održala  pobjedu  nepokvarena  pri- 
roda uza  sav  cijep  gospodskih  manira.  U Martinićevoj  je 
kući  kao  i u drugim  trgovačkima  bio  život  jednak  u 
vrijeme,  kad  je  Senj  cvao  trgovinom  i kad  je  trgovina 
počela  padati.  — Materijalni  slom  donosio  je  sobom  i 
moralnu  katastrofu,  što  je  srušilo  Martinićevu  kuću.  Pro- 
pasti ubjegoše  Ida  i Mirko.  Pored  Ide  još  je  jedno  žensko 
čeljade,  za  koje  nas  je  pisac  zainteresirao,  a to  je  udovica 
Jele  Mikulčić.  Gore  rekosmo,  da  je  u pripovijesti  Ida 
glavnom  junakinjom,  a to  bismo  gotovo  s istim  pravom 
mogli  reći  o Jeli,  tim  je  ujedno  rečeno,  da  je  arhitek- 
tura pripovijesti  promašena.  Naše  se  simpatije  dijele  iz- 
medju Ide  i Jele,  a to  je  neposrednomu  dojmu  pripo- 
vijesti na  uštrb. 

U jednoj  istoj  pripovijesti,  što  ju  je  pisac  okrstio 
„Pod  Nehajem11,  za  pravo  su  dvije  pripovijesti ; jedna 
radi  o Jeli,  njezinu  djevovanju,  udaji  za  Mikulčie'a1 
njezinu  udovičkom  životu  i ljubavi  prama  Hugeru,  a druga 
nam  priča  o Hugeru  i Idi.  Dvije  pripovijesti  u jednoj,  u 
obje  razni  protagoniste:  naši  bi  rekli,  dvije  su  pole 
manje  nego  jedno.  Pisac  je  ipak  nastojao,  da  te  dvije 
pole  sveže  u jedno  kakvim  takvim  nitima;  te  su  niti 
dosta  slabe,  jer  su  samo  dvije  točke,  a od  tih  je  samo 
druga  znatnija,  — u kojima  se  obje  pripovijetke  dodiruju, 
naime  što  Jelu  othranjuju  Martinićevi  i što  Jela  ljubi 
svoga  stanara  Hugera.  U koncepciji  dakle  leži  pogrješka, 
pripovijest  teče  dvojom  kolotečinom,  što  se  tek  kadšto  i 
letimice  unakrštavaju,  odakle  i dolazi  te  se  početak  pri- 
povijesti nastavlja  tek  na  str.  157.  Što  je  u osnovu  pogri- 
ješono,  pisac  je  vješto  nadoknadio  u detaljima.  Kad 
posmatramo  tešku  konvencionalnu  bolezanju  Martinićeve 
kuće,  iskršnjuje  nam  pred  očima  slika  čestite  stare  obitelji 

1 Kod  pisca  se  zove  Mikulčić  na  str.  21.  Frane  a na  str. 
49.  Marlco.  Ima  još  nekih  sitnica,  koje  se  medju  sobom  kose; 
po  gotovo  mi  se  to  čini  za  godine  lica  sravnjujući  ih  s godinama 
radnja.  I tiskarskih  pogrješaka  moglo  je  biti  manje,  da  je  bilo  više 
pažnje.  Knjige  »Matičine«  ne  bi  smjele  tako  izlaziti  pred  svijet. 


Ivelića,  Jelina  oca.  U Ivelića  je  još  jako  staro  od  djedova 
baštinjeno  poštenje,  koje  se  raskrstilo  s Martinićevom 
kućom  a i s mnogim  drugima:  jedino  još  Barčević  stara 
je  korjenika,  al  i tu  korjeniku  podsiječe  sablja  a poma- 
gali ju  vlastiti  Barčevićevi  druzi,  ljudi  u duši  doduše 
pošteni  al  nesvijesni,  za  to  i slaba  značaja. 

U borbi  gradjanstva  proti  sablji,  Barčević  je  vodja 
gradjanstva.  Nije  to  tek  malovaroška  borba  oko  toga, 
tko  li  će  sjedjeti  u magistratu,  da  li  ljudi  birani  slobodnom 
voljom  gradjana  ili  ljudi  nametnuti  odozgo,  ne,  borba  se 
bije  životna,  znatnija,  radi  se  o tom  prepriječiti  materi- 
jalni a s njim  i moralni  nazadak  grada.  Stara  generacija, 
kojoj  je  Barčević  prototipom,  podliježe  za  čas,  ali  i 
sablji  ođzvaDja,  a nova  generacija  podmladit  će  stare 
slavne  i časne  tradicije.  Zalog  su  nam  tomu  Mirko  i Rita. 

Što  s osobitim  zadovoljstvom  ističemo,  sporedna  su 
lica  piscu  upravo  majstorski  pošla  za  rukom.  Eno  pri- 
mjerice odmah  u prvom  odsjeku  čednoga  glagolaša  Ive, 
kojemu  se  vlastita  braća  in  Okristo  rugaju  ne  toliko  zbog 
njegove  slabije  učenosti  koliko  zbog  njegove  odanosti 
hrvatskomu  misovanju.  — Latinske  knjige,  vele,  jače  su 
kod  Boga  nego  li  hrvatske.  Ali  se  Gospod  smilova  na 
svoga  „raba  grešnago11,  i otvoriše  se  — na  Ivinu  molbu  — 
ustave  nebeske  i spusti  se  moljena  kiša.  Ili  pogledajte, 
molim  vas,  Tomaza ! Taj  čovjek,  što  popije  sedam  mjerica 
a plati  tri,  isto  je  tako  karakteristično  lice  za  malograđski 
život,  kao  domaći  liječnik,  što  vjeruje,  da  se  vraćaju 
s onoga  svijeta  ljudi,  koji  umru  naglom  smrću,  za  to  ga 
i zovu  Senjani  samo  kod  nazebe  i pokvarena  želudca,  a 
za  teže  bolesti  šalju  na  Rijeku  po  liječnika.  Pa  n.  pr. 
pandur  Mate,  Zobundžija  ii  ona  posjeklica  jezičina  u riba- 
rice Marije. 

U karakterizovanju  nuzgrednih  lica  s nekoliko  crta 
leži  Novakova  snaga.  Kako  se  s jednostavnim  sred- 
stvima dade  polučiti  silan  efekat,  pokazao  je  pisac  vrlo 
lijepo  pri  koncu,  kad  Ida  i Mirko  dolaze,  da  prose  Ritu. 
To  je  u svoj  svojoj  jednostavnosti  vrlo  divan  i ganutljiv 
prizor.  One  l'eHeksije  Mirkove  na  Nehaju  iza  toga  rado 
bismo  piscu  poklonili. 

Ne  mogu  a da  ne  spomenem  još  jednu.  Nama  Sla- 
voncima, koji  vodu  mjerimo  prema  tomu,  da  li  se  da 
ako  ne  pregaziti  a ono  bar  preplivati,  more  i njegovi 
darovi,  medju  koje  osobito  ubrajam  talijanski  jezik,  nama 
su  nepoznati.  Pa  ne  samo  mi,  valjda  bi  se  još  koji  čitatelj 
Hrvat  našao,  koji  bi  želio  razumjeti  ono  nešto  talijanštine, 
što  kadšto  kane  u pripovijesti.  Ne  bi  bilo  s gorega,  da 
su  te  tuđjice  pod  zvijezdom  rastumačene.  0 jeziku  piščevu 
može  se  reći,  premda  je  već  prva  izreka  zlo  stilizovana, 
da  je  korektan,  do  nekih  sitnica.  Al  kad  čitam  „dvije 
oči“,  onda  mi  je  žao  na  Daničića,  što  nije  ustalio  pravilo: 
Tko  piše  „dvije  oči “ , pokazuje,  da  nema  sluha  za  hrvatski 
jezik.  Vrijednome  piscu  želimo,  da  nas  obdari  što  prije 
novim  plodom ! 


Kip  bana  Tome  Bakača  u prvostolnoj  crkvi'zagrebačkoj. 


VIBNAO 

Pisma  filozofa  Seneke  prijatelju  Luciliju. 

Preveo  St.  Senc. 


Pismo  XXVII. 

Prava  sreća  leži  u kreposti  i za  njom  treba  težiti, 
jer  se  ne  da  kupiti. 

Tr|Yi  veliš:  „Daješ  mi  opomene;  a jesi  li  ih  sebi  dao 
Ya j^s  i jesi  li  već  sebe  popravio,  pa  sad  imaš  kad  poprav- 
ljati druge?"  — Nijesam  tako  drzak,  da  bih  ja,  i sam 
bolesnik,  druge  liječio ; već  kao  da  u istoj  bolnici  ležim, 
govorim  s tobom  o zajedničkoj  bolesti  i kazujem  ti  lije- 
kove. Slušaj  me  dakle  tako,  kao  da  sam  sa  sobom  govorim. 
Ja  ti  otkrivam  svoje  tajne  i pred  tobom  se  pravdam 
sam  sa  sobom.  Ja  sam  sebi  dovikujem:  „Broji  svoje 
godine  i bit  će  te  stid  isto  htjeti,  što  si  kao  dječak 
htio,  i istim  se  baviti.  Učini  sebi  bar  tu  ljubav  prije 
dana  svoje  smrti:  nek  tvoje  pogrješke  prije  tebe  umru! 
Okani  se  tih  nemirnih  užitaka,  koje  skupo  moraš  platiti ! 
Oni  škode,  prije  nego  što  dodju,  a škode,  i kad  prodju. 
Kao  što  sa  zločinima,  — ako  se  i ne  otkriju,  dok  se  čine, 
— podjedno  ne  prodje  nemir:  tako  i od  nedopuštenih 
užitaka  ostaje  kajanje  i poslije  njih.  Oni  nijesu  stalni, 
nijesu  pouzdani : ako  i ne  škode,  opet  bježe.  Traži  radije 
oko  sebe  kakvo  trajno  dobro!  Ali  takoga  nema  osim 
onoga,  koje  duša  u sebi  nalazi.  Jedina  krepost  daje 
trajno,  bezbrižno  veselje:  ako  mu  što  i smeta,  opet  se 
pomoli  tek  kao  oblak,  koji  odozdo  prolazi,  ali  ni  po  što 
nije  jači  od  svjetla.  ,,A1  kad  će  mi  poći  za  rukom,  da 
do  toga  veselja  dodjem?“  Doslije  istina  ne  zaostaješ,  ali 
idi  brže!  Ostaje  još  mnogo  posla,  kojemu  treba  da  sam 
svoj  san,  sam  svoj  trud  posvetiš,  ako  želiš  biti  potpun. 
To  ne  dopušta  odlaganja.  U drugoj  kakoj  nauci  možeš 
uzeti  pomagača.  Tako  je,  koliko  se  sjećam,  živio  bogati 
Kalvizije  Sabin:  bio  je  slobodnjak  po  imutku  i po  mi- 
šljenju. Nigda  nijesam  vidio  čovjeka  bogata,  pa  tako  prosta. 
On  je  bio  tako  slabe  pameti,  te  mu  je  čas  ime  Ulisovo, 
čas  Ahilovo,  čas  Prijamovo  ispalo  iz  glave,  — imena, 
koja  isto  tako  dobro  pamtimo,  kao  što  imena  svojih 
odgajatelja.  Ni  jedan  stari  rob,  koji  imena  robova  ne 
proziva,  već  samo  nadjeva,  nije  tako  ludo  svijet  pozdravljao, 
kao  što  je  on  Trojance  i Ahajce.  I opet  je  htio,  da  pred 
svijetom  bude  učen.  On  dakle  izmisli  ovu  doskočicu.  On 
kupi  za  velike  novce  robova.  Jedan  je  morao  poznavati 
Homera,  drugi  Hezioda,  a drugih  je  devet  odredio  za 
devetoricu  lirskih  pjesnika.  Da  ih  je  skupo  platio,  tome 
se  ne  trebaš  čuditi.  On  ih  nije  našao,  već  ih  je  dao  izu- 
čiti. Kad  je  te  sluge  nabavio,  počne  svoje  goste  mučiti : 
robovi  su  pred  njegovim  nogama  sjedili  i njemu  svaki 
čas  stihove  označivali,  koje  bi  on  kazivao,  pa  opet  je 
često  usred  riječi  zapinjao.  Satelije  Kvadrat,  koji  je  lude 
l bogataše  oglodavao  i,  što  iz  toga  slijedi,  s njima  se 
šalio,  a što  je  s jednim  i drugim  spojeno,  ismjehavao, 
preporuči  mu,  neka  drži  gramatičare,  koji  bi  njegove 
izjave  sabirali.  A kad  Sabin  reče,  već  ga  svaki  njegov 


rob  stoji  100.000  sestercija,  odgovori  Satelije : „Isto 
toliko  ormara  s knjigama  mogao  si  dobiti  za  manje 
novce  !“  — I opet  je  taj  čovjek  sebi  utvarao,  da  on  sve 
zna,  što  je  koji  u njegovoj  kući  znao.  Isti  ga  Satelije 
uzme  nagovarati,  da  se  on,  čovjek  boležljiv,  blijed  i suh, 
upusti  u rvanje.  Sabin  odgovori : „Kako  bih  ja  to  mogao  ? 
Ta  jedva  sam  živ !“  Na  što  će  onaj:  „Nemoj,  molim  te, 
tako  govoriti ! Zar  ne  vidiš,  koliko  jakih  momaka  imaš  ?“ 
— Razborita  pamet  nit  se  može  uzajmiti  niti  kupiti ; 
pa  sve  da  se  može  kupiti,  ja  mislim,  opet  ne  bi  imala 
kupca;  a luda  se  svaki  dan  kupuje. 

Nego  primi,  što  sam  ti  dužan  i ostaj  zdravo!" 
„Bogastvo  je  po  zakonu  prirode  uredjeno  siromaštvo !“ 
To  govori  Epikur  sila  puta,  sad  ovako,  sad  onako  ; ali 
nikad  se  ne  može  prečesto  reći,  što  se  nikad  ne  može 
dosta  učiti.  Nekojima  treba  lijekove  tek  pokazati,  a dru- 
gima se  moraju  nametati. 

Pismo  XXXI. 

Mišljenje  prostoga  svijeta  treba  prezirati  i za  naj- 
većim blagom  težiti,  za  poznavanjem  istine. 

Ja  prepoznajem  svoga  Lucilija:  on  se  počinje 

pokazivati  onako,  kako  je  obećao.  Drži  se  onoga  odušev- 
ljenja, s kojim  si  blago  prostoga  svijeta  pogazio  i baš  za 
najvećim  blagom  išao!  Ja  ne  ištem,  da  postaneš  veći 
i bolji,  nege  što  si  preduzeo.  Tvoj  je  temelj  mnogo 
mjesta  zapremio : samo  ti  dovršuj,  što  si  započeo,  i 
izradjuj,  što  si  u duhu  zasnovao!  U kratko:  bit  ćeš 
mudrac,  ako  uši  začepiš.  Ali  nije  dosta  voskom  ih  zače- 
piti, već  tu  treba  čvršćega  maza,  nego  što  je,  kako  se 
priča,  Uliše  za  svoje  drugove  uzeo.  Onaj  glas,  kojega  su 
se  oni  bojali,  bijaše  umiljat,  no  opet  samo  jedan:  al 
ovaj,  kojega  se  treba  bojati,  ne  dolazi  tek  s jednoga 
grebena,  već  buči  oko  tebe  od  svih  strana  svijeta.  Provezi 
se  dakle  ne  samo  kraj  jednoga  mjesta,  koje  je  sa  zlobne 
slasti  sumnjivo,  već  kraj  svih  gradova;  ogluši  se  i onima, 
koji  te  najviše  vole.  Oni  ti  s dobrom  nakanom  žele  zlo. 
Pa  ako  hoćeš  da  budeš  sretan,  a ti  Boga  moli,  da  ti  se 
ništa  ne  ispuni,  što  oni  žele.  To  nije  blago,  što  oni  tebi 
hoće  da  naprte.  Jedno  je  blago,  koje  je  uzrok  i uporište 
sretna  života,  — pouzdanje  u samog  sebe.  A do  toga  se 
ne  može  doći,  ako  se  muka  ne  prezire  i medju  one  stvari 
ne  broji,  koje  nijesu  ni  dobre  ni  zle.  Jer  to  ne  može 
biti,  da  je  jedna  stvar  sad  zla  sad  dobra,  sad  laka  i 
podnošljiva,  sad  opet  strahovita.  Muka  nije  blago.  Sto  je 
dakle  blago?  Preziranje  muke.  Zato  bih  ja  ukorio  one, 
koji  se  oko  ništetnog  muče.  Nasuprot  ću  se  onima,  koji 
za  plemenitim  teže,  koliko  se  više  budu  upinjali  i što 
manje  budu  davali,  da  podlegnu  ili  sustanu,  diviti  i 
đoviknuti:  ,,S  tim  se  krepče  drži  i nadimaj  pa  se  na  tu 
visinu,  ako  možeš,  bez  oduška  popni ! Plemenite  duhove 

muka  lirani!“  — Ne  treba  dakle  da  po  staroj  želji 
svojih  roditelja  biraš,  što  hoćeš  i želiš,  da  ti  se  ispuni; 
pa  u opće  je  čovjeku,  koji  se  do  najvišega  proturao, 
sramota  još  udilj  bogovima  dosadjivati.  Čemu  treba 
zavjeta?  Usreći  sebe  i sam!  A usrećit  ćeš  se,  kad  budeš 
uvidjao,  da  je  dobro,  čemu  je  krepost  primiješana,  a 
sramotno,  čim  je  zloća  spojena.  Kao  što  ništa  nije  sjajno 
bez  svjetla,  ništa  crno,  osim  što  je  u tmini  ii  je  što 
tamno  u sebe  usisalo;  kao  što  bez  pomoći  ognja  ništa 
nije  toplo,  ništa  bez  zraka  hladno : tako  zajednica  s kre- 
pošću  i zloćom  sačinjava  pošteno  i sramotno. 

Što  je  dakle  dobro?  Pravo  znanje.  Što  je  zlo? 
Neznanje.  Pametan  će  vještak  stvari  prama  prilikama 
zabacivati  ili  birati.  Ali  nit  se  on  od  onoga,  što  zaba- 
cuje, plaši,  nit  se  onome,  što  bira,  udivljava,  samo  ako 
je  u njemu  velik  i neslomljen  duh.  Ja  ne  velim,  da  se 
moraš  podložiti  i skučiti.  Ako  se  naporu  ne  otimaš,  nije 
dosta:  traži  ga!  Ti  veliš:  „Koji  je  dakle  tnuđ  tašt  i 
izlišan  ?“  Onaj,  koji  je  iz  niskih  razloga  potekao.  On  nije 
zlo  kao  ni  onaj,  koji  se  u lijepe  stvari  ulaže;  jer  ustrajna 
volja  sebe  na  ono,  što  je  oporo  i mučno,  potiče  i 
govori:  „Što  oklijevaš?  Mužu  ne  dolikuje  bojat  se  znoja !“ 
A da  krepost  bude  savršena,  zato  treba  da  se  tome 
pridruži  jednakost  i sklad  života  u svima  prigodama;  a 
toga  ne  može  biti  bez  iskustva  i znanja,  po  kojem  se 
božansko  i ljudsko  poznaje.  To  je  najveće  dobro:  ako  si 
to  postigao,  počinješ  biti  drug  bogova,  a ne  bogorađnik. 


— Ti  veliš:  „Kako  se  dotle  dolazi?"  Ne  dolazi  se  preko 
Peninske  i Grajske  planine  ni  kroz  pustinju  Kaudaviju; 
ne  treba  da  zaploviš  ni  u Sirtu  ni  u Scilu  ni  Haribdu: 
a to  si  ti  sve  proputovao  — zaradi  neznatne  pokrajinske 
službe.  Put,  za  koji  te  je  priroda  opremila,  tako  je 
siguran  kao  što  ugodan.  Ako  ti  ono,  što  ti  je  ona  dala, 
ne  zanemariš,  podići  ćeš  se  sličan  Bogu.  A Bogu  slična 
ne  će  te  napraviti  novac:  Bog  ništa  nema;  ne  će  te 
učiniti  grimizno  odijelo : Bog  nema  odijela ; ne  će  učiniti 
slava  ni  gizdanje  ni  rnedju  narodima  razglašeno  ime : 
Boga  niko  ne  pozna,  a mnogi  o njemu  zlo  misle  i još 
nekažnjeno.  Ni  mnoštvo  robova,  koji  tvoja  nosila  kroz 
sela  i gradove  nose:  onaj  najveći  i najmogućniji  Bog 
sve  sam  nosi.  Ni  ljepota  ni  snaga  te  ne  može  usrećiti : 
ništa  od  svega  toga  ne  podnosi  starosti ! Treba  dakle 
tražiti  ono,  što  od  dana  u dan  ne  biva  gore  i čemu 
ništa  ne  može  da  odoli.  A što  je  to?  Duh;  ali  uzvišen, 
dobar,  velik.  Kako  ćeš  ga  drukčije  nazivati,  nego  Bogom, 
koji  u čovječjem  tijelu  kao  gost  prebiva?  Taki  duh  može 
tako  isto  zapasti  u rimskoga  viteza,  kao  u slobodnjaka, 
kao  u roba.  Šta  je  rimski  vitez  ili  slobodnjak  ili  rob? 
Imena,  koja  su  postala  iz  častoljublja  ili  iz  nepravde.  I 
iz  zakutka  se  možeš  vinuti  u nebo : samo  ustaj  i obrazuj 
sebe  dostojno  Boga.  Obrazovat  se  pak  ne  ćeš  zlatom  ni 
srebrom:  iz  take  se  tvari  ne  da  napraviti  slika,  Bogu 
slična.  Pomisli  na  to,  da  su  se  bogovi  onda,  kad  su  bili 
milostivi,  pravili  od  gline ! 


r*' 


Vrijednost  narodnih  pjesama. 

Pribrao  Gjuro  Šurmin. 

(Svršetak.) 


»j^vaki  duševni  izražaj  trenutačnoga  čuvstva  čini 
k jednu,  da  se  lirske  pjesme  mnogo  brže  zabo- 
ravljaju nego  li  junačke  pjesme;  lirske  su  pjesme  mo- 
mentano  nastale,  za  to  brzo  i prestaju.  Svako  srce  može 
pjevati  lirsku  pjesmicu,  kad  ga  obuzme  kakovo  čuvstvo, 
kojemu  treba  vanjskoga  izražaja ; za  junačke  narodne 
pjesme  imađemo  osobite  vrste  pjevača,  kako  su  n.  pr.  u 
Grka  bili  rapsodi,  u Nijemaca  barđi,  a u nas  danas  naj- 
više slijepci  i oni,  koji  ih  pjevaju  uz  kakav  instrumenat, 
kao  uz  tamburicu,  gusle  itd.  Ova  osobita  vrsta  pjevača 
podržava  usmenom  tradicijom  u narodu  junačku  pjesmu, 
a uči  ih  jedan  pjevač  od  drugoga.  Iz  lirskih  se  pjesama 
može  prepoznati  pravi  značaj  narodne  poezije ; u omanjim 
je  pjesmicama  izneseno  živo  posmatranje  vanjštine  u 
skladnosti  s dušom  i mišljenjem  pojedinca  pjesnika ; 
vanjski  prirodni  svijet  i duša  pjevača  u potpunoj  su  har- 
moniji, jer  je  pjevač  u prirodi  posmatrač  njezin  dodajući 
k tomu  svoje  individualne  osjećaje.  Ima  sva  sila  lirskih 
umjetnih  pjesmica,  kako  dragi  žali,  što  se  rastao  s dragom 


u opće,  a osobito  ako  ih  grob  dijeli,  ali  će  se  rijetko 
naći,  da  bi  pjesnik  umjetnik  izrekao  onako  jednostavno 
svoju  tugu  nad  grobom  drage,  kako  je  narodni  pjevač, 
pun  osjećanja  i života  prirodnoga,  zamolio  prirodu,  da 
mu  bude  sklona  mrtvoj  dragoj.  Draga  počiva  u grobu, 
a nad  njom  moli  dragi  rastuženi : 

Lipa  jelo,  aavij  doli  grane, 
da  kroz  tebe  sunce  ne  prolazi, 
da  mi  Fati  lica  ne  opali. 

Ne  vij,  vuče,  po  gori  zelenoj : 

Fata  mlada,  uplašit  će  mi  se, 

Slavuj  tico,  ti  mi  pivaj  rano : 

Fata  mlada,  pisma  joj  je  draga. 

Nikakovo  nije  čudo,  kad  se  u narodnim  pjesmama 
nadje  takovih  pojava,  koje  bi  zdravo  pripadale  mitolo- 
gijskim  pjesmama.  Naše  narodne  pjesme  potječu  gotovo 
sve  iz  vremena  kršćanstva,  a ipak  ima  u njima  mnogo 
personifikacija,  apostrofa,  metafora,  a za  pravo  pripadaju 
mitologiji.  Isti  motivi,  koji  potakoše  mitično  prikazivanje 
neke  oživljele  prirodne  sile,  što  je  u doticanju  s čo- 


400 


VIEN AO 


Br.  25 


vječjom  sudbinom,  ti  isti  motivi  pobudjuju  i vješta  pje- 
vača, da  nagovori  sunce,  mjesec,  zvijezde,  drveće,  živo- 
tinje, rijeke  i da  im  dade  čovjekove  atribute.  Bezbrojni 
su  primjeri  takovi  u hrvatskim  narodnim  pjesmama,  koje 
potječu  sigurno  iz  doba  kršćanstva  i za  koje  znademo, 
da  i danas  postaju.  Sunce  i mjesec  budu  nebrojeno  puta 
personifikovani,  oni  su  pouzdanici  zaljubljenika,  ptice  su 
im  glasnici,  drvlje  su  im  živa  bića,  s kojima  se  razgo- 
varaju i svoje  im  jade  kazuju  itd. , pa  ozbiljno  nitko 
ne  će  kazati,  da  su  to  uvijek  jasni  svjedoci  i ostatci  po- 
ganskih vremena.  Tko  se  kod  toga  ne  će  sjetiti  motiva 


kako  spomenusmo  — upućen  sam  po  sebi  na  razmatranje 
prirode,  iz  koje  niknu  mnoge  personifikacije  i simboli- 
zacije.  Ovakove  se  pojave  nahode  redovito  samo  u ženskim 
pjesmama  ; u junačkim  ih  gotovo  i nema.  I to  ima  svojih 
uzroka,  kao  što  ima  uzroka,  da  u ženskoj  pjesmi  nema 
nejasnih  skokova  i prijelaza,  kako  ih  imade  u junačkoj. 

Ženska  pjesma  pjeva  trenutačna  čuvstva,  a junačka 
pjeva  znatnije  dogadjaje  iz  narodnoga  života.  Pjevač  ju- 
načkih pjesama  je  prema  svojoj  pjesmi  i prijedmetu,  koji 
pjeva,  toliko  objektivan,  koliko  smo  mi  prema  čuvstvo- 
vanju lirskih  pjesama;  pjevačeva  je  osoba  redovito  sakri- 


A Tvrdjava  Sisak.  B Turski  tabor  i obkop. 
CjMontekukulovi  strielci.’D  Pukovnik  Bo- 
dem sa  800  šlezkih  konjanika.  E Kranjsko 
konj aničtvoj  udara  [i 'pobije  "Mehmi-bega.  F 
Turjaški  tjera  u bieg  Hasan-paSu.  G Tomo 
Bakač  Erdbdy,  ban  hrvatski  sa  svojom  voj- 
skom proganja  s desna  krila  Hasan-pašu. 
H Pješaetvo.  J Odra.  K Kupa.  L Sava. 
M Janjičari.  N Stari  Sisak  u ono  doba. 

u narodnoj  pjesmi,  kako  se  ženi  sunce  sa  sjajnim  mje- 
secom ili  kako  zvijezda  danica  dolazi  odkud  i javlja,  što 
je  vidjela!  Sve  su  to  pojave  u narodnoj  pjesmi,  to  su 
svagdašnji  prizori,  što  ih  viđjamo  u svijetu,  opjevani  u 
pjesmi : to  su  samo  izražaji  osjećanja  nastalih  u duši 
pjevača. 

Živa  je  istina,  da  se  u poeziji  kao  i svim  drugim 
narodnim  umotvorinama  čuvaju  ostatci  iz  drevnosti,  ali 
valja  i to  na  umu  imati,  da  pretežan  dio  takovih  ele- 
menata u narodnim  pjesmama  postade  i postaje  iz  ne- 
posredna doticanja  s prirodom,  jer  je  duh  narodni  — 


vena  u njegovu  prijedmetu,  za  to  ‘ga  i vodi  glavna  nit 
u pripovijedanju  bez  osobitih  dodataka,  koji  bi  prelazili 
granice  glavnoj  misli  o osobi  i dogadjaju.  Budući  da  je 
odlučno  pripovijedanje  u junačkoj  pjesmi,  za  to  ne  može 
pjevač  svoje  subjektivnosti  i momentanih  čuvstava  onako 
prikazivati,  kako  ih  može  u lirskoj  pjesmi ; zanosa  ima 
i u jednoj  i u drugoj  vrsti  pjesnićtva,  ali  je  i po  svom 
opsegu  i po  postanju  različan. 

Za  bolje  razumijevanje  moramo  spomenuti,  da  se 
kod  ženske  pjesme  gleda  u prvom  redu  na  pjevanje,  me- 
lodiju, a kod  junačkih  — epskih  — pjesama  se  pazi  i 

na  one,  koji  pjesmu  slušaju.  Pjevač  govori,  on  znade 
dobro,  što  će  nam  saopćiti;  dakako  da  je  i do  njegove 
osobe  mnogo  stalo,  u koliko  će  se  umiješati  u pripovije- 
danje i opisivanje,  a zgodno  veli  Scherer  u svojoj  poetici, 
da  se  u epskim  pjesmama  u svakom  nakitnom  dodatku 
ogleda  sam  pjesnik  pjevač.  Znademo  dobro,  da  se  ženske 
pjesme  rado  zaboravljaju  i druge  se  javljaju  na  njihovu 
mjestu.  Ako  se  koja  narodna  ženska  pjesma  dalje  raširi, 
ako  postane  poznatija  u ovećem  dijelu  naroda,  tomu  je 
najviše  doprinijela  njezina  melodija.  Svi  su  na  ime  ljudi 
u velike  skloni,  da  svoja  čuvstva  u melodijama  već  po- 


poznatih  pjesama,  koje  pjevaju  dogadjaje  veoma  stare,  a 
te  su  se  pjesme  očuvale  samo  usmenom  tradicijom  od 
koljena  na  koljeno.  Tako  starih  ženskih  pjesama  nema 
gotovo  već  nigdje,  jer  kako  takova  pjesma  lako  postane, 
tako  se  rado  i izgubi,  dok  za  junačku  treba  znamenitija 
zgoda  — dakako  za  jednostavniji  i nenaobraženiji  dio 
naroda  — koja  će  pjesmi  dati  pravac  i gradju,  da  se  i 
dalje  širi,  budući  da  to  zanima  više  ljudi  i oveći  dio  na- 
roda. Uza  to  se  opaža,  da  kod  pjevača  junačkih  pjesama 
uvijek  preteže  jedna  melodija,  da  raznoličnosti  nema 
nigdje,  a u ženskoj  pjesmi  je  itnade  s toga  razloga,  što 


Bitka  kod  Siska. 


znatim  izraze.  Narodne  melodije  naliče  jedna  drugoj ; koja 
je  poznatija  i koja  se  radije  pjeva  u narodu,  povući  će 
s nekim  izmjenama  sa  sobom  i novu  pjesmu,  jer  će  uz 
pjevanje  i pjesma  najbolje  odražavati  značaj  onih,  koji  je 
primaju.  Osobito  se  rado  pjesme  ženske  šire,  ako  su  po- 
tekle od  pjevačice  ili  pjevača,  koji  je  u narodu  već  na 
glasu  ne  samo  radi  lijepih  pjesama  po  sadržaju,  nego  se 
odlikuje  medju  drugima  i svojim  pjevanjem.  Takovi  su 
pjevači  ili  pjevačice  nekako  viši  predstavnici  narodne  duše, 
za  to  ih  svatko  rado  sluša  i njihovu  pjesmu  pamti. 
Drukčije  je  kod  junačke  pjesme.  — Zna  se,  da  imamo 


su  ženskoj  pjesmi  veoma  raznovrsni  motivi  isprepleteni 
koje  kakovim  izljevima  čuvstva,  a uz  drugo  je  glas  veoma 
prikladan  za  izražavanje  čuvstva.  Spomenusmo  gore,  da 
su  prirodne  pojave  od  zamašnosti  u lirskoj  našoj  narodnoj 
poeziji,  da  se  priroda  raduje  i žalosti  i sažaljeva  čovjeka. 
Tako  biva  i u svetom  pismu  staroga  zavjeta ; priroda  čuv- 
stvuje  u onakovim  prilikama,  gdje  se  ne  pripovijedaju 
dogadjaji  prošli  (jer  se  u dogadjaje  ne  mogu  bez  sile 
umetnuti  onakovi  momenti  čuvstvovanja)  ona  se  javlja 
ondje,  gdje  je  govor  o onom,  čemu  se  nadamo  i što  že- 
limo. Hebrejski  prorok  kao  i naš  narodni  pjevač  kaže  u 

svojim  pjesmama  lirskim  mnogo  od  onoga,  čemu  i on 
sam  ne  vjeruje,  pripovijeda  često  ono,  što  sam  nije  nikad 
vidio,  a kamo  li  doživio ; on  nekako  kao  da  želi,  da  drugi 
i ono,  što  je  veoma  nevjerovatno,  barem  prividno  vjeruju, 
da  možebiti  priznađu  i ono  za  istinu,  što  bi  se  njemu, 
koji  osjeća,  ma  samo  nekako  moglo  vjerovatnira  učiniti. 
Nu  uza  sve  to  je  sigurno  najprije  pjevaču  na  umu,  da 
svojom  pjesmom  potakne  osjećanje.  Kod  junačkih  pjesama 
se  ne  ide  toliko,  da  se  pobudi  ćućenje,  koliko  da  se  pri- 
kaže sam  čin.  U ostalom  se  pjesme  ženske  s junačkima 
svakoga  naroda  dotiču  u tom,  što  se  bivstvo  rase,  bivstvo 
zajedničkoga  tipa  i općenite  narodne  tradicije,  koja  nije 
pokvarena  niti  samovoljom  pojedinaca  niti  kakovom  obra- 
zovanosti iskrivljena,  u njima  ističe  naivnom  jasnoćom  i 
bezobzirnošću,  čime  se  samo  podaje  bistar  pogled  u dušu 
naroda  u svakom  pogledu. 

U svih  se  naroda  vidi,  da  ima  u njih  sklonosti  za 
pjevanje  o ljubavi.  Nekim  je  narodima  u poeziji  to  jedini 
motiv,  tako  je  primjerice  u talijanskoj  nar.  poeziji.  Tamo 
nema  nikakovih  znakova  u pjesmi  o muževnoj  zrelosti,  o 
krepkom  shvatanju  i posmatranju  prave  realnosti.  Tako 
u onih  naroda,  gdje  je  pretežna  lirska  pjesma,  kojoj  je  u 
prvom  redu  izvor  u prirodi.  Množina  pojava  u prirodi 
daje  pjesniku  dosta  motiva  za  pjesmu,  a mi  se  u običnom 
životu  i ne  obaziremo  na  te  pojave.  Tu  prirodu  svoju 
mora  pjesnik  oživjeti,  mora  dati  takovih  oznaka,  koje  će 
u nama  pobuditi  osobito  zanimanje : svu  prirodu  moramo 
u pjesmi  gledati  s ljubavlju,  — kako  veli  Steinthal  — 
mi  je  moramo  promatrati  onako,  kako  je  motri  njezin 
prvi  ljubitelj  — pjesnik  i pjevač.  A da  li  je  ljubav  što 
drugo  do  izmjenjivanje  ćudi  i ćuti?  u ljubavi  čovjek 
gleda  drugoga,  a sam  se  ogleda  u njem,  jer  ćuti  u drugom 
biću  skladnost  sa  sobom  te  se  istovjetuje  s njim.  To  je 
prava  lirska  poezija,  i to  u prvom  redu  narodna.  Ako 
ogledamo  sve  prave  lirske  naše  narodne  pjesme,  drugih, 
i drugojačijih  motiva  gotovo  i ne  ćemo  naći;  izmjenji- 
vanje i prepjevanje  različitih  zgoda  ljubavnih,  to  je  sa- 
držaj pravih  lirskih  naših  pjesama. 

Drugi  odlični  faktor  za  pjesmu  je  opjevanje  ljud- 
skoga života.  Taj  znamenitiji  prijeđmet  nam  ima  prika- 
zati pjesničtvo  u pravoj  njegovoj  vrijednosti.  Prirodu  i 
ljubav  prama  njoj  idealizuje  pjesnik;  život  čovječji  ima 
već  u sebi  ideja  za  pjesničtvo.  Pjesma,  koja  pjeva  pri- 


rodu, ne  pjeva  homogenih  pojava  s duhom  ljudskim,  tek 
ih  spaja  neko  privlačivo  čuvstvo,  koje  bismo  mogli  nazvati 
strast.  Ako  pak  poezija  prikazuje  idealne  snošaje  izmedju 
čovjeka  i čovjeka,  ili  prikazuje  čovjeka  prama  samu  sebi 
i prema  njegovim  životnim  prilikama  i zgodama,  tad  se 
kreće  u takovu  krugu,  kojega  se  svi  članovi  i dijelovi 
medju  sobom  slažu.  Tu  ne  treba,  da  pjesma  pripovijeda 
golu  zbiljnost  neposredno,  nu  ne  će  joj  nikad  biti  realnost 
i istina  odviše  daleko,  kako  je  to  u ženskim  pjesmama. 
Pjesničtvo  ne  može  objasniti  tajna  čovječjega  ,,usuđa“, 
ali  nam  daje,  da  spoznamo,  kako  ćemo  sve  pravo  i kao 
ljudi  ćutjeti.  Pjesničtvo  nije  filozofija  ni  povjesti,  niti 
filozofija  vjere  i života,  ali  nam  daje  to,  da  ćutimo,  kako 
smo  u prvom  redu  ljudi.  (Vidi  Steinthala  u raspravi  o 
poeziji  i prozi).  To  nam  pokazuju  naše  junačke  pjesme. 

Domaći  motivi  junačkih  pjesama  pjevaju  najviše 
borbu  izmedju  kršćana  i Turaka.  Te  pjesme  nijesu  drugo 
nego  duge  pripovijesti  o trpljenju,  nesreći,  bijedama  i 
nevoljama  narodnim.  Oskudica  i bijeda,  pogibao  i nesi- 
gurnost za  glavu,  to  su  svagdašnji  pratioci  narodnoga 
pjevača.  On  to  ne  prikazuje;  ublažnim  tonom  umije  on 
prikazivati  i redovno  pjeva  o sjaju  i bogatstvu,  slobodi 
i njezinoj  ljepoti.  Kad  se  sjetiš  toga  pjevača  pročitav 
mu  lijepu  pjesmu,  u kojoj  se  trati  blago  na  bisage,  gdje 
se  pije  na  tulume  vino,  gdje  gozbi  ni  kraja  ni  konca 
nema,  sigurno  ćeš  oćutjeti  neku  sućut,  ali  ta  sućut  nije 
bolna : tješi  te  to,  što  vidiš,  da  pjevač  pripovijeda  u svojoj 
pjesmi  ono,  što  bi  on  želio  da  bude,  i taj  njegov  pri- 
jegor  će  ti  prije  pobuditi  divljenje  i poštovanje  nego  li 
sažaljevanje.  Sto  te  još  potpunoma  umiruje,  to  je  oso- 
bitost narodnih  pjesama,  da  pravda  uvijek  pobjedjuje 
krivdu,  da  nešto  učinjeno  nepravo  uvijek  nadje  svoga 
osvetnika,  ako  se  u prvi  mali  i čini,  da  će  ostati  nekaž- 
njeno nedjelo.  Reći  bi  se  do  duše  moglo,  da  u našim 
junačkim  pjesmama  vrvi  sve  od  osvete,  nu  mislim,  da 
je  ono  samo  želja  i težnja  za  slavom  i junačtvom,  a 
nipošto  osveta.  Možebiti  da  bi  se  našlo  gdje  što  i takovih 
pjesama,  ali  ih  je  velikom  većinom  duh  kršćanski  ople- 
menio i junak  narod  misli  o junačtvu,  a ne  misli  toliko 
o osveti.  To  sudimo  po  tom,  što  junaku  ne  da  duša  pod- 
nijeti, ako  ga  stigne  kakova  sramota,  da  je  ili  junačtvom 
ne  opere,  ili  kad  druge  nema,  da  za  poštenje  dade  i 
svoju  glavu. 


Običaji  triju  praznika  u pravoslavnih  Bugara. 

Napisala  Anka  Simeonović. 


(Svršetak.) 


8.  Siječanj : Babin  den.  Za  taj  dan  ima  u Bugara 
poslovica : „ Ha  Eadmrii  bi>  ksuj^h  rrbe  kokoih- 

KaTa“.  Na  babin  dan  u kući  pjeje  (pjeva,  t.  j.  kukuriče) 
kokoš.  Kažu : toga  je  dana  muž  u kući  nijem.  On  ne 
može  ženi  zapovijedati:  „Učini  ovo  ili  ono“ ; niti  ju  može 


pitati:  „Kuda  ideš  i što  ćeš  raditi ?“  — A za  što  ne? 
Ej  zato,  što  je  — Babin  den.  — Žena  ima  pune  ruke 
posla,  treba  spremiti  i ovo  i ono;  ići  će  babi  u goste. 
Pravo  je,  da  se  daje  čast,  koga  čast  ide. 

,,Baba“  (primalja)  bo  na  tom  svijetu  spasava  dušu : 

izbavlja  ženu  od  muke  i smrti,  za  to  su  joj  na  onom 
svijetu  ruke  pozlaćene  do  lakata,  — kaže  bugarski  narod. 
Nitko  ne  zna  i ne  umije  kao  bugarska  baba,  za  to  i jest 
u tolikoj  cijeni  kod  svojih  zemljaka.  Opisat  ću  „Babin 
dan“,  kako  se  crta  u knjigama:  „Baba  Jega“  i „Živa 
starina1',  a poslije  ću  orisati  slavu  toga  dana  u gradu 
Sumenu. 

„Baba  Jega"  kaže:  Na  babin  dan  žene,  što  imaju 
dijete  napršće,  pohađjaju  babe.  koje  su  im  babuvale  (t.  j. 
primalje  bile)  pri  radjanju.  Žene  im  odnesu  sto  đrahma 
kave  (nešto  manje  od  lu  kg.),  čuturu  rakije,  maramu  i 
komad  sapuna.  Ponesu  sobom  i ibrik  s vodom.  Čim  dodju 
blizu  babine  kuće,  izidje  ona  pred  njih.  Žene  joj  daju 
sapun,  poljevaju  joj  ruke,  da  ih  mije;  daju  joj  maramu, 
da  se  obriše  i u znak  zahvalnosti  ljube  joj  ruku. 

„Živa  starina"  od  D.  Marinova  g.  1891.  kaže  ovako : 
Prije  osvitka  ide  baba  u kuću,  gdje  je  bila  zvana  na 
rađjanje.  Ako  ima  ondje  dijete  pelenače,  t.  j.  u povojima, 
okupa  ga.  A većoj  djeci  umije  oči.  Prije  nego  dijete 
okupa,  namaže  ga  maslom,  isto  tako  ga  maže  maslom  i 
poslije  kupanja.  Kad  povije  dijete,  metne  mu  na  glavu 
crven  konac  od  kudjelje,  maslom  namazan.  Maslo  nosi 
baba  sa  sobom  u lončiću.  Maslo  kao  i konac  baba  sama 
pripravlja,  pa  vele,  da  ima  ljekovitu  silu.  Kad  baba 
obredi  sve  kuće,  u kojima  je  bila  primalja,  ide  svojoj 
kući,  da  dočeka  goste.  Medjutim  su  snahe,  kćeri  ili  rodja- 
kinje  babine  pripravile,  čime  će  se  gosti  dočekati  i 
počastiti. 

čim  baba  iz  kuće  izidje,'  spremi  se  majka  — a 
katkada  lati  se  i ranije  toga  posla,  — da  mijesi  turtu 
(pogaču),  zakolje  i ispeče  kokoš,  napravi  i drugo  koje 
jelo,  nalije  i čuturu  s vinom.  Bazumije  se,  da  je  sve  to 
dar  babi.  Kad  dodje  podne,  uputi  se  babinoj  kući. 

Kad  su  već  sve  majke  došle,  posjedaju  oko  trpeze; 
baba  im  na  čelu.  Eto  na,  čast  se  počinje,  pa  traje,  traje 
gotovo  do  u gluho  doba  noći  ; a možebiti  negdje  i dulje. 
Ta  kaže  se:  „Taj  dan  je  žena  pijetao  u kući".  Ovakova 
čast  je  za  majke  vrlu  zanimljiva,  vesela  i zabavna.  Stol 
je  prostrt  po  dužini;  oko  njega  posjeda  50,  G0,  70  do 
100  majka.  Čelo  stola  sjedi  baba,  a do  nje  s jedne  i 
druge  strane  najstarije  žene  po  redu.  Baba,  koju  je  vince 
razveselilo,  otvara  sanduk  tajna,  što  ih  je  saznala  u svom 
zvanju.  Priče,  šale,  pripovijetke,  jedna  od  druge  zanim- 
ljivija, redom  se  redaju.  Jedva  jedna  svrši,  već  druga 
počne.  Sve  iz  tiha  čuje  se  i po  koja  pjesmica,  dok  malo 
po  malo  ne  počnu  grla  da  se  nadmeću,  koje  će  prije  i 
bolje  zapjevati.  Najednom  sve  ušuti.  Slušaj!  Na  dvoru  je 
glazba,  čuju  se  gajde  ili  gusle,  što  ih  je  poslao  koji 
sretni  otac  i — horo  (kolo)  se  zaljulja,  vodjeno  od  same 
babe.  Tako  se  ovrši  babin  dan  u zapadnoj  Bugarskoj. 

U gradu  Sumenu  pa  i u okolici  slave  babin  dan 
malo  drugačije. 

U Sumenu  slave  ovako : Ban,  dva  prije  8.  siječnja 
ide  baba  (primalja)  od  kuće  do  kuće,  gdje  je  povivala, 

t.  j.  pri  radjanju  bila,  povila,  zavila  dijete,  pa  kalesa  (od 
grčke  rieči  smOis«  = pozivam)  žene,  koje  žele,  da  joj 
dodju  u goste  na  babin  dan. 

Pozivanje  se  za  rana  svrši ; zna  se,  tko  će  doći,  tko 
nema  kada  da  dodje.  Sve  je  već  za  čast  pripravljeno. 

Čorba,  juha  skuhana,  pure  su  s kiselim  kupusom 
ispečene;  pilav,  riža  je  kako  treba;  sarma  gotova  čeka; 
kokoši  pržene,  t.  j.  po  polovini  razrezane,  ispečene,  pa 
ozgora  polivene  na  masti  prženim  lukom.  Bakije,  vina, 
pelina  i hljeba  ima  dosta,  a još  će  više  doći.  Koja  baba 
ima  da  dočeka  bogatije  žene,  pripravi  uz  ovu  čast  još  i 
sardele,  šunke,  patišpan,  baklavu  (to  je  jedna  vrst  ko- 
lača, koji  se  prave  od  brašna,  jaja  i masla,  te  pošto  je 
tijesto  pečeno,  polije  se  vrelom  šećernom  vodom,  čemu 
ovdje  širop  kažu)  i cjeluvkih  (kolačići  samo  od  bjelanca 
i šećera).  Pripravi  i jabuka,  groždjica,  datulja,  badema, 
lješnjaka,  smokava  i oraha. 

Baba  se  na  svoj  dan  nakiti  (natruti),  obuče  (pre- 
mijeni)  u svoje  najbolje  odijelo  i čeka  goste. 

Pripravan  je  na  službu  ibrik  s vodom,  leg.en  i peškir. 
(Krčag  za  vodu  i umivalo  napravljeni  su  od  bakra,  pa 
su  pokalajani  kao  u Bošnjaka).  Sad  će  gosti  dolaziti,  da 
izvrše  najprije  običajni  obred,  a poslije  da  vidiš  guljaj ! 
(Gošćenje  i veselje). 

Evo  ide  mlada  bulka,  žena,  koja  se  je  prošle  godinu 
udala  i već  dijete  ima. 

Biječ  bulka  znači  i nevjestu.  Ima  mnogo  svekrva, 
koje  sinovoj  ženi  kažu  bulka,  premda  ima  već  odraslu 
djecu.  Bulkom  zovu  svi  mladu  ženu,  ako  i nisu  rodjaci. 
Ima  ih,  koji  umjesto  „bulka"  kažu  „bulja".  Biječ  bulka 
potječe  od  riječi  bulo  (koprena).  Kad  djevojka  u brak 
stupi,  zastru  joj  glavu  i lice  bijelom  koprenom  (bulom). 
Negda  pravila  se  ta  koprena  od  tako  guste  tkanine,  da 
se  nije  moglo  lice  kroz  nju  poznati.  To  svjedoče  mnoge 
narodne  pripovijetke  iz  starih  vremena.  Čim  na  djevojku 
metnu  bulo,  kaže  joj  se  bulka.  Bulka  drži  osim  darova 
za  babu  i šimširovu  kiticu,  pozlatom  ukrašenu;  nju  će 
zataknuti  babi  za  glavu.  Prije  svega  uzme  ibrik  s vodom, 
poljeva  babi  ruke,  obriše  ih  i zatim  joj  u znak  štovanja 
i zahvalnosti  ruku  ljubi.  Tom  zgodom  utisne,  kako  koja. 
babi  u ruku  1,  2,  3,  5 leva;  to  je  bugarski  novac,  jedan 
lev  vrijedi  40  austr.  novčića. 

Bez  pogače,  ovdje  se  kaže  pita,  nijedna  žena  ne 
dolazi.  Osim  pitom  darivaju  babu  jošte  i vinom,  rakijom, 
sirom,  kobasicama,  pečenim  kokošima,  sapunom,  ma- 
ramom, dapače  mnoge  donesu  i tkaninu  za  pregaču  (pre- 
stilku)  i (fustu)  suknju  ili  čarape.  Sve  ove  stvari  (gane) 
metne  baba  na  policu;  njih  će  baba  gledati  i koji  drugi 
dan.  Samo  pogače  meće  na  jednu  sofru  (niska  okrugla 
trpeza  kao  u Bošnjaka).  Kad  su  već  svi  gosti  došli,  sa- 
krije se,  to  jest  čubne  baba  za  onu  trpezu,  na  kojoj  su 
pometane  pite,  pa  pita  svoje  goste: 

„Bulke,  vidite  li  me?"  Ove  joj  odgovore:  „Vidimo 
te,  babo,  vidimo!  Do  godine  hić  (nikako)  da  te  ne  vi- 

dimo“.  — To  će  reći : do  godine  neka  ima  baba  više  vo- 
dilja, koje  će  joj  na  babin  dan  doći  i pitu  donijeti,  da 
tako  bude  veća  rpa  pita,  pa  da  babu  iza  pita  ne  vide. 

Tri  puta  baba  tako  pita  i tri  puta  dobije  isti  od- 
govor. Poslije  toga  sjednu  za  stol.  Baba  čelo  stola.  Na 
glavi  joj  zataknute  šimširove  kitice,  kojima  su  ju  darivale 
mlade  bulke,  t.  j.  one  žene,  koje  su  u prošloj  godini 
prvi  put  rodile.  Katkada  se  baba  zakiti  sa  15  do  25  ta- 
kovih kitica.  Koliko  prviškinja,  toliko  kitica. 

Kad  se  gošće  malko  ponajedu  i ponapiju,  te  su  u 
najboljoj  slasti  i časti,  dodje  i glazba ; tu  ima  i gusle 
(cigulka),  gajde,  frula  (kaval),  tamburica  (bugarina)  i la- 


terna  (to  je  ona  glazba,  što  je  nose  na  ledjima  kao  neki 
ormarić,  te  ima  glas  kao  glasovir). 

Dodje  vrijeme,  da  se  baba  digne;  u jednoj  joj  ruci 
staklenica  s vinom,  kojom  goste  nazdravlja,  a drugom 
rukom  uhvati  do  sebe  najstariju  ženu,  pa  počne  kolo 
(horo)  da  vodi.  Tu  se  pjeva  i pripijeva  onima,  koje  su 
sretne  te  djece  imadu  ; a podruguje  se  bezđjetkama.  Pod 
večer  dodju  supruzi,  djeca  i rodjaci  onih  žena,  koje  su 
na  časti,  pa  se  pjeva,  igra  i podcikuje;  veselju  rekao  bi 
nema  kraja.  Oast  se  počinje  poslije  podne,  a svrši  se 
često  poslije  ponoći. 

Tom  se  zgodom  pjevaju  i mnoge  narodne  pjesme. 


K slikama. 

Bitka  kod  Siska.  U ovom  broju  donosimo  2 slike  o bitci 
kod  Siska.  Druga  je  slika  snimak  bakrene  ploče,  što  no  se  nahodi 
u ljubljanskom  muzeju.  Povjest  toga  izvornika  nije  posve  jasna. 
Historici  Dimitz  i pl.  Radics  vele,  da  je  ta  slika  bila  izradjena 
odmah  poslije  sisačke  pobjede.  Izradio  ih  je  umjetnik  Okt.  La- 
nelli,  pa  je  za  njih  dobio  25  talira  nagrade.  U vrijeme  Valvaso- 
rovo  vidjele  su  se  dvije  slike  o bitci  kod  Siska  u Ljubljani. 
Jednu  je  dao  Valvasor  prerisati  za  svoje  djelo.  Ove  slike  pre- 
nosimo iz  ljubljanskoga  »Doma  in  Sveta«,  što  ga  uredjuje  dr.  Fr. 
Lampe. 

Književnost. 

Hrvatska.  R.  Strohal,  privremeni  ravnatelj  kr.  male  realne 
gimnazije  bjelovarske,  napisao  je  „ Hrvatsku  slovnicu “ za  srednje 
i nalike  im  škole,  koja  je  ovih  dana  izišla  tiskom  i nakladom  J. 
Fleischmanna  u Bjelovaru,  a prodaje  se  po  50  novčića. 

Nije  ovdje  mjesto,  da  opširno  govorimo  o tom  svakako 
zanimljivom  pojavu  na  polju  naše  školske  književnosti,  ali  mo- 
ramo priznati,  da  u toj  knjizi  ima  štošta  novo  i dobro,  Čega  nije 
bilo  dosada  u sličnim  knjigama.  Pisac  se  diljem  cijele  slovnice 
osvrće  na  naglasak,  pa  pokazuje  njegovu  mijenu  u raznim  obli- 
cima i kod  imenica  i u glagola.  Druga  je  vrlina:  veliko  obilje 
primjera  i takih  riječi,  kojima  treba  da  zna  bilo  sklonidbu  bilo 
spregu  svatko,  tko  hoće  da  umije  valjano  hrvatski  pisati.  Osim 
toga  ima  u knjizi  novih  poučaka,  kakili  nije  do  sada  bilo  u 
školskim  knjigama.  Takva  je  napose  podjela  glagolskih  vrsta, 
na  koju  svraćamo  pozornost  školskih  stručnjaka.  Nama  se  čini, 
da  cijela  ova  knjiga  nosi  na  sebi  biljeg  ozbiljna  i samostalna 
rada,  pa  da  je  njome  naša  školska  književnost  pokroČila  jedan 
korak  naprijed  na  putu  napretka.  Ona  po  našem  sudu  zaslužuje 
pomnu  pažnju  naših  učitelja  i stručnjaka.  Mi  bismo  prigovorili 
stilizaciji  nekih  pravila;  ne  bi  bilo  s gorega,  da  su  nešto  jasnija 
i jezgrovitija. 

— Dobro  poznati  književnik,  Petar  Kuničić,  učitelj  na  Visu 
izdao  je  tiskom  Dioničke  tiskare  svoj  opis  Modre  špilje  na  Bi- 
Ševu  kod  Visa,  koji  je  lani  zajedno  sa  slikom  prvi  put  ugledao 
svjetlo  u »Viencu«,„  Pisac  osobitom  vještinom  riše  prirodnu 

U slavu  sisačke  pobjede.  — Supersko  Šetalište.  — 

Vrijednost  narodnih  pjesama. 


rijetkost  i krasotu  te  čarobne  modre  špilje,  o kojoj  mnogi  stru- 
kovnjaci  tvrde,  da  je  najljepša  na  svijetu,  jer  da  natkriljuje  i 
onu  na  ostrvu  Kapri  u Italiji.  Naša  je  živa  želja,  da  se  ta  knji- 
žica što  više  raširi  i tako  potakne  svijet,  da  što  više  posjećuje 
ovo  čarobno  prirodno  čudo,  kojemu  će  jamačno  u buduće,  čim 
ga  obaznaju,  dolaziti  strani  putnici,  da  mu  se  dive.  Cijena  je 
knjižici  sa  slikom  nutrinje  špiljine  samo  12  novčića. 

Talijanska.  Dr.  Jakov  Chiudina  napisao  je  i izdao  u 
Spljetu  knjigu  pod  natpisom:  Sign  e U suo  distretto.  Pisac  na 
osnovu  vrela  i autopsije  opisuje  Cetinu  i Sinj,  govoreći  o ljepo- 
tama prirode,  pa  podaje  povjest  Sinja.  Opširno  se  bavi  viteškom 
igrom  sinjskom,  alkom.  Slika  Sinja  u toj  knjizi  potpuna  je  i 
vjerna.  Pisac  je  od  prije  poznat  sa  svojih  djela  u talijanskom 
jeziku  o narodu  i književnosti  našoj.  Njegova  je  poglavita  za- 
sluga, što  su  se  Talijani  upoznali  s našom  narodnom  pjesmom. 
— Ovu  je  knjigu  obznanio  u »Kolu*  neki  »Ž.*,  koji  »Sinj«  drži 
za  »Senj«,  pa  veli,  da  je  to  »znamenito  srpsko  mjesto«.  Bilo  mu 
na  časti 

Svaštice. 

0 pobjedi  kod  Siska.  U 3.  svesku  slovenskih  »Izvestja 
muzejskoga  društva«  u Ljubljani  izišao  je  početak  rasprave 
»Boji  na  Krajinah  in  zmaga  pri  Sisku  pred  300  leti«,  što  ju  je 
po  izvorima  kranjskoga  zemaljskog  arhiva  napisao  A.  Koblar. 
U istom  su  svesku  priopćena  dva  pisma,  što  su  ih  pisali  suvre- 
meni biskupi- Tavčar  i Hren  o bitci  kod  Siska.  Ljubljanski  biskup 
Tavčar  pisao  je  malo  poslije  bitke,  4.  srpnja  1593.,  kardinalu 
(Cinthio)  u Rim  pismo,  u kojem  spominje  i pobjedu  kod  Siska. 
To  se  pismo  nahodi  u Rimu,  u knjižnici  Borghese.  Drugi  je 
prilog  o sisačkoj  pobjedi  izvadak  iz  dnevnika  biskupa  ljubljanskog 
Tome  Hrena,  nasljednika  Tavčarova,  koji  je  osam  godina  poslije 
bitke  putovao  u Sisak  i Petrinju.  On  je.  potražio  Hasanov  grob, 
razgledao  Sisak  i po  tom  otišao  u Petrinju,  gdje  je  osnovao  prvu 
katoličku  crkvu.  Zanimljive  crtice  o ovom  putovanju  zabilježio 
je  u svoj  dnevnik,  koji  se  čuva  u kaptolskoj  knjižnici  u Zagrebu. 

Glagolske  listine  u Ljubljani.  U ljubljanskom  zemaljskom 
muzeju  čuva  se  — kako  Čitamo  u »Izvestjima  muzejskoga  društva« 
(svesku  3),  što  ih  uredjuje  slovenski  književnik  A.  Koblar  — 
deset  izvornih  listina,  pisanih  glagolicom  u 16.  stoljeću.  Listine 
sadržavaju  -turske  glasove«  ili  izvještaje  iz  primorske  Krajine  o 
kretanju  turske  vojske.  Neke  listine  potječu  od  slavnih  junaka, 
kao  od  Herberta  Turjaškoga  i Jurja  Siegesdorfera,  a poslane  su 
bile  u slovenske  zemlje,  gdje  su  u to  doba  joŠte  znali  čitati  gla- 
golicu.  Važne  su  u prosvjetnom  pogledu,  a i poradi  jezika.  U 
pomenutom  svesku  »Izvestja«  priopćeno  je  6 listina,  prepisanih 
latinicom. 


Cosmopolis.  — Književno  pismo.  — Pisma  filozofa  Seneke  prijatelju  Luciliju.  — 
— Običaji  triju  praznika  u pravoslavnih  Bugara.  — Listak. 


Uredjuje  J.  1‘asarić. 


Vlastničtvo  i tisak 'Dioničke  Tiskare. 


ZABAVI  I POUCI. 

U Zagreba  1.  srpnja  1893. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  G for. 

Rukopisi  se  ne  vraćaju. 


God.  XXV. 


0 SLAVU  IVANU  GUNDULICU. 


Himna  hrvatskih  pjevača 

prigodom  svečanog  ođkrića  pjesnikova  spomenika  dne  26..  lipnja  1893.  u Dubrovniku. 

Spjevao  dr.  August  Harambašić.  Uglasbio  Franjo  Vilhar. 


li 


kolo  danas,  braćo  Hrvati, 

Naše  je  slave  svanuo  dan; 
Počast  nam  valja  umniku  dati, 
Koji  nam  bješe  od  Boga  dan. 
Hrvatske  krvi 
Pjesnik  je  prvi ! 

Malo  je  svietom  premaca  njemu, 
Takva  mu  bješe  genija  vlast, 

Za  to  se  viek  po  rodu  nam  svemu 
Ori  mu  vječna  slava  i čast. 


Pjesma  će  našim  potomkom  kasnim 
Zanosno  slavu  onoga  riet, 

Koji  je  svojim  ,,Osmanom“  krasnim 
Proslavit  znao  slovinski  sviet. 

Ne  će  mu  ime 

Poginut  s njime ! 

Mnoge  je  druge  stratilo  vrieme, 

Ali  on  stoji  ko  veleban  lirast, 

Do  neba  siže  gordo  mu  tjeme, 
Vjenča  ga  vječna  slava  i čast. 


Trista  je  ljeta,  što  nam  ga  dao 
Slavni  Dubrovnik,  hrvatski  grad, 
Što  nam  je  divno  pjevati  stao, 
Dizati  nadu,  rušiti  jad. 

Živa  je  česma 

Njegova  pjesma! 

Izvor  joj  ne  će  nikad  usanut, 
Nudeć  nam  rajskog  nektara  slast, 
U njoj  će  sto  put  s nova  ogranut 
Roda  nam  vječna  slava  i čast. 


I kao  što  je  nekoč  nam  pjevo, 

Da  se  .u  jedno  sdružimo  svi, 

Tako  u jednom  kolu  ga  evo 
Hrvatskom  pjesmom  slavimo  mi. 
Pjesma  nas  brati, 

Svi  smo  Hrvati! 

Sabrani  sa  svili  hrvatskih  strana 
Širimo  svuda  hrvatsku  vlast, 
Proroka  boljih  slavimo  dana, 

Bila  mu  vječna  slava  i čast! 

Ivan  Gundulić  i Hrvati  u Banovini. 


Iunđulićev  je  ,,Osman“  dva  vijeka  čamio  u tmini 
neznan  i zaboravljen.  Istom  u prvoj  polovini 
ovoga  stoljeća  izlazi  iz  svoje  tamnice,  da  sa 
svojom  zastavom,  na  kojoj  je  napisano : Sla- 
venstvo i sloboda,  priskoči  u pomoć  svomu 
narodu.  ,,Osman“  je  bio  jedan  od  najboljih  i najjačih 
saveznika  ilirskim  prvacima,  koji  su  u prvom  redu  trebali 
duševne  potpore.  U zoru  narodnoga  preporoda  osviće 
,,Osman“  kao  mlado  sunce  iza  gore,  te  obasjava  i ogrijeva 
cijeli  rodni  kraj,  koji  još  odiše  noćnom  maglom. 

Godine  1838.,  na  dan  10.  decembra,  slavi  se  u 
Zagrebu  200-godišnjica  Gundulićeve  smrti.  U crkvi  sv. 
Katarine  služio  se  veliki  Requiem,  sprovadjan  slavnom 
glazbom  Mozartovom.  Usred  crkve  stajaše  velik  katafalk 
sa  više  od  sto  svijeća  i sa  spomenikom,  iznad  kojega 
bijaše  postavljena  lira  sa  lovorovim  vijencem.  Za  cijele 
mise  stajali  su  slušatelji  prava  sa  golim  sabljama  oko 
katafalka.  Kruna  svečanosti  bijaše  zano  sni  govor  pjesnika 
Pavla  Stoosa,  koji  međju  inim  reče:  „Ali  što  ime  njegovo 
ne  samo  vječnimi  kiti  zviezdami,  već  i u isto  sunce  pre- 
tvara, jest  ona  liepa  od  svih  epopeja  kruna  Osman 
nazvana,  kojom  samom  ako  se  vrh  Omera  i Danta  za 
cielu  glavu  ne  uzvisi,  tako  zaisto  od  obadvaju  nipošto 
manje  ne  zaslužuje  slave;  jer  ova  sama,  da  ništa  drugo 
rajski  duh  njegov  proizveo  nije,  za  vjekovitu  u narodu 
diku  izobilno  mu  jamči  ...  0 kolike  nema  u njem  dike 
cieli  narod  ilirski,  i koliko  se  mi  pred  čitavim  svietom 
ponositi  ne  možemo,  da  imamo  zastupnika,  koji  naroda 
našega  duh  pred  svietom  kroz  sve  vieke  očituje". 

Tako  govori  Stoos,  dok  je  ,,Osman“  po  dubrovačkom 
izdanju  (g.  1826.)  bio  poznat  samo  nekolicini  ljudi.  Lako 
je  zamisliti,  s kolikom  su  nestrpljivošću  naši  Ilirci  oče- 
kivali „Matičino"  izdanje  „Osmana".  Napokon  g.  1844. 
izadje  „Osman"  s genijalnom  dopunom  Ivana  Mažuranića 
i s krasnim  rječnikom.  Sretan  je  bio  slučaj,  da  se  je 
Gunđuliću  baš  u zgodan  čas  našao  tako  divan  nadopu- 
nitelj,  po  čijoj  je  zasluzi  mogao  „Osman"  čitav  pasti  na 
krilo  svoga  naroda. 

Nebrojeni  citati  iz  „Osmana",  koje  nahođimo  po 
ilirskim  časopisima  i knjigama,  svjedoče  najrječitije,  da 
„prvi  klasik  dubrovački"  nije  izlazio  iz  ruku  naših  Uiraca. 
On  je  bio  njihova  i naslada  i obrana;  imajući  u ruci 
takovo  djelo,  Ilirci  su  se  mogli  ponositi  književnom  pro- 
šlošću hrvatskoga  naroda  i samim  „Osmanom"  suzbiti 
sve  prigovore  svojih  đušmana. 

Godine  1847.  izlaze  u „Matici  ilirskoj"  „Različite 
pjesni  Ivana  Gundulića",  medju  kojima  se  naliode:  Suze 
sina  razmetnoga,  Od  veličanstva  božjih,  Pjesni  pokorne, 
U smrt  M.  Kalandriee,  Prevedroj  visini  Ferdinanda  II., 
Ljubavnik  sramežljiv,  Ariadna,  Dubravka,  Proserpina 
ugrabljena  i ulomci  (1.  Diana  i Enđimion,  II.  Armida). 
Isto  je  izdanje  preštampao  A Jakić  g.  1868.  (u  Zagrebu). 


Prva  studija  o „Osmanu"  javlja  se  u drugom  Mati- 
činu izdanju  (g.  1854.),  a napisao  ju  je  Adolfo  Tkal- 
čević.  Izdanju  je  pridodan  i rječnik.  Medjutim  pravo 
znanstveno  izučavanje  započinje  se  istom  s akademijom. 

U 60.  godinama  pisali  su  o Gunđuliću  u zglobu 
književne  povjesti  Ljubić  (Ogledalo)  i V.  Jagić(Jihoslovane). 

Prvi  se  je  počeo  intenzivno  baviti  oko  Gundulića  A. 
Pavić,  koji  je  u „Historiji  dubrovačke  drame"  (g.  1871.) 
pokazao  talijanske  izvore  Gunđulićevih  drama,  te  u pro- 
gramu požeške  gimnazije  (g.  1871.)  i u „Radu"  32. 
iznio  poznatu  svoju  teoriju  o kontaminaciji  „Osmana". 
Ovdje  još  drži  Pavić,  da  je  netko  drugi  poslije  smrti 
Gundulićeve  želio  sastaviti  „Osmana"  i „Vlađislavijađu" 
u jednu  epopeju.  Pomišljajući  drugoga  kontaminatora. 
Pavić  je  veoma  oštro  sudio  nekim  dijelovima  „Osmana". 
U „Radu"  39.  pobijao  ga  je  L.  Zore,  a kasnije  u velikoj 
studiji  Fr.  Marković  (u  „Radu"  46,  47,  50  i 52).  Ovdje 
nastoji  Fr.  Marković  suzbiti  Pavićevu  teoriju  o kontami- 
naciji u opće  i o drugom  nekom  kontaminatoru  napose, 
ali  ujedno  ispoređjuje  Gundulića  s Tassom,  Vergilijem, 
Homerom,  Ariostom  i Camoensom,  objašnjuje  „Osmana" 
prema  povjesti  i nekim  poljskim  pjesmama,  te  podaje 
analizu  „Osmana"  prema  estetičkoj  nauci  o epu.  poimence 
Tassovoj.  Ovo  je  jedna  od  najučenijih  naših  radnja  na 
polju  komparativne  književne  povjesti.  Na  prvi  dio  Mar- 
kovićeve  radnje  odgovorio  je  A.  Pavić  „Estetičkom  ocjenom 
G.  0".  (g.  1879.),  te  se  je  u povodu  toga  zametnula 
kratka  polemika  izmedju  Pavića  i Markovića  u „Viencu" 
i „Obzoru". 

Godine  1877.  priredio  je  A.  Pavić  kritično  izdanje 
Gunđulićevih  djela  u 9.  svesku  „Starih  pisaca  hrvatskih". 
Ovdje  su  sabrana  sva  pjesnikova  djela ; samo  je  izostavljen 
prijevod  prvih  dvaju  pjevanja  Tassova  epa.  0 tom  su 
prijevodu  pisali  u „Viencu"  (1873.)  đr.  Franjo  Rački  i 
I.  Kukuljević  držeći  ga  vjerojatno  za  Gunđulićeva.  U 
predgovoru  akademijskoga  izdanja  Pavić  je  porekao  svoju 
teoriju  o drugom  kontaminatoru  i ublažio  svoj  oštri  sud 
o „Osmanu".  U „Radu"  55.  Pavić  pridržava  misao,  da 
pjevanja  1,  16 — 20  čine  jednu  cjelinu,  te  da  je  pjesnik 
želio  ovu  pjesan  spojiti  sa  drugom  svojom  gotovom 
pjesmom  „Vladislavom",  ali  da  ga  je  smrt  zatekla  prije, 
nego  je  preradbu  dovršio.  Na  koncu  rasprave  podaje 
Pavić  rekonstrukciju  „Vladislava"  (u  5 pjevanja),  sastav- 
ljenu od  partija  rastočenih  u 2—13  pjevanju  kontami- 
nacije Gundulićeve.  Dok  Pavićeva  misao  o jedinstvu  pje- 
vanja 1,  16  - 20  nalazi  pristaša,  teže  će  ih  naći  teorija, 
da  je  „Vladislav"  bio  gotova  pjesma. 

U istom  broju  „Rada"  priložio  je  L.  Zore  raspravu 
o talijanskom  porijetlu  „Ljubovnika  sramežljiva",  a u 
„Radu"  63.  o „Arijađni"  (ispravljajući  ime  talijanskoga 
pjesnika  Rinuceinija,  cfr.  Pavić,  Hist,  đubr.  đr.  103). 

U ,,Rađu“  94.  napisao  je  Zore  „Alegorije  u Osmanidi", 
ali  nije  našao  odziva. 

0 dopuni  ,,Osmana“  pisao  je  već  godine  1874.  kratku 
raspravi cu  H.  Badalić  u „Velebitu".  A o talijanskim  i 
latinskim  prevodiocima  sastavio  je  b i bi  i ografij  sk  i prijegled 
I.  Milčetić  u programu  riječke  gimnazije  1887.  Iste  je 
godine  izišlo  Brozovo  izdanje  ,,Osmana“  sa  tumačem, 
namijenjeno  u prvom  redu  školskoj  potrebi,  jer  je  u 
naučnoj  osnovi  propisano,  da  se  učenici  srednjih  zavoda 
moraju  upoznati  s „Osmanom". 

Godine  1888.  slavio  je  hrvatski  narod  tristagođišnjicu 
Gundulićeva  poroda,  te  je  tom  zgodom  iznesena  na  zagre- 
bačku pozornicu  pjesnikova  „Dubravka",  popraćena  Zaj- 
čevom  glazbom.  Uspjeh  je  natkrilio  sva  očekivanja,  pa 
je  od  onda  „Dubravka"  s pravom  našla  stalno  mjesto  u 
nizu  drama,  koje  se  u nas  prikazuju.  U povodu  ove  slave 
napisao  je  Marković  kratku,  ali  jezgrovitu  ocjenu  „Dubravke" 
u „Radu"  89.  i priredio  ukusno  izdanje  same  drame 
s uvodom  za  „Maticu  Hrvatsku".  U istoj  zgodi  izišlo  je 
izdanje  „Suze  sina  razmetnoga"  (Zagreb  1887). 

Nekoliko  mjeseca  prije  svečanosti  izrekao  je  Tade 
Smičiklas  kao  rektor  sveučilišta  svoj  govor,  u kojem  je 
zubljom  suvremene  historije  obasjao  sve  okolnosti,  u kojima 
je  ponikao  Gunđulićev  „Osman".  Ovdje  je  Smičiklas 
takodjer  prvi  pokazao,  koji  su  bili  učitelji  slavenske  povjesti 
našemu  pjesniku.  Medju  ovim  učiteljima  zaprema  prvo 


mjesto  Orbini.  Istom  po  Orbiniju  postaje  nam  potpuno 
jasnom  geneza  slavenske  ideje  i pojedinih  epizoda  u 
„Osmanu". 

Ovoliko  je  do  danas  hrvatska  nauka,  kojoj  je  ognjište 
u Zagrebu,  privrijedila  za  poznavanje  Gundulićeva  rada, 
ali  je  ostalo  još  mnogo  neuzorana  polja,  koje  čekaju 
vješte  i marljive  ruke.  Još  će  trebati  živo  prionuti,  dok 
se  dostojno  odužimo  pjesniku. 

Ovaj  dug  osjeća  i „Matica  Hrvatska",  koja  je  kao 
prvu  svoju  knjigu,  kao  ranoranku  pticu  odaslala  u svijet 
„Osmana"  s dopunom  Mažuranićevom.  Ako  se  „Matica 
Hrvatska"  može  danas  ponositi  plodovima  svoga  rada, 
ne  mala  zasluga  ide  Gunđulića,  koji  je  bio  najdostojniji, 
da  joj  širom  otvori  vrata  u narod.  To  je  ponukalo  „Maticu", 
da  za  godinu  1894.,  pola  vijeka  poslije  prvoga  svoga 
izdanja  „Osmana",  objelodani  novo,  svoje  treće  izdanje 
Gundulićeva  epa  s uvodom  i tumačem,  koji  priredjuje 
Fr.  Marković.  Tako  će  „Osman"  u dostojnu  ruhu,  ako 
se  bude  moglo,  ilustrovan,  opet  poletjeti  u hiljadama  pri- 
mjeraka u sve  krajeve  naroda,  koji  mu  je  u harnosti 
podigao  spomenik  svojega  poštovanja  u rodnom  gradu- 
Uz  kritično  izdanje  Gundulićevih  djela,  koje  je  izdala 
Jugoslavenska  akademija,  imat  ćemo  popularno  izdanje 
za  široke  slojeve  hrvatskoga  čitateljstva,  koje  će  se  ponovno 
naslađjivati  na  uvijek  svježem  vrelu  Gundulićeve  poezije. 

Milivoj  Šrepel. 


Ivan  Gundulić  kao  dramski  pjesnik. 

Napisao  dr.  Stjepan  Miletić. 


I prvom  deceniju  XVII.  vijeka,  kad  je  veliki 
hrvatski  pjesnik  Ivan  Frana  Gunđulića  negdje  za- 
počeo pjesnički  svoj  rad,  umjetnost  u opće,  a 
napose  dramska,  znatno  se  bila  razmahala.  Po 
lijepe  umjetnosti  tako  zaslužno  šestnaesto  stoljeće 
bilo  je  već  stvorilo  divnu  renesansu,  pak  se  je  tako 
budućemu  naprednijemu  vijeku  od  sebe  nadavala  zgoda, 
da  ubere  zreo  plod.  S reformacijom  vjere  ide  gotovo 
upoređo  i reformacija  lijepih  umjetnosti.  Henrik  VIII., 
osnivač  anglikanske  vjere,  ujedno  je  i na  svojem  dvoru 
osnivač  engleske  drame. 

Kad  no  u XV.  vijeku  pod  umnim  carem  Maksimi- 
lijanom  oživješe  humanističke  nauke,  a znanost  se  prenula 
iz  stoljetna  skolastična  sna,  uskrsnu  na  novo  i štovanje 
„antike"  i ljubav  prema  starim  umjetnostima.  Ovaj  upliv 
klasiciteta  opaža  se  koncem  XV.  vijeka  u svim  umjećiina, 
a osobito  u plastici,  pak  u epskoj  i dramskoj  poeziji.  No 
u plastiku  unosi  genij  Mihel-Angela  nove  momente,  a 
besmrtni  labud  avonski  diže  iz  surove  prostote  dramsku 
poeziju  na  visinu,  s koje  gospoduje  i budućim  vijekovima. 
Najveći  upliv  postigoše  klasični  ideali  u kolijevci  sviju 


umjetnosti,  u suncem  obasjanoj  Italiji.  Klasični  predmeti 
postaju  kod  talijanskih  pjesnika  gotovo  običajni.  Italija 
postaje  vrelom,  iz  kojeg  crpu  svoje  pobude  svi 

pjesnici  onog  doba,  pak  i naši  stari  Dubrovčani.  Iz 
klasičnih  talijanskih  izvora  — ako  i posredno  — 
crpao  je  i najveći  genij  medju  dramskim  pjesnicima, 
Shakespeare,  premnoge  gradje  svojim  glumama.  Ali 
samosvojna  ćud  Engleza,  njihov  starinom  posvećeni  patri- 
arhalni  život,  njihov  osamljeni  položaj,  pa  burna  im  povjest 
ne  mogoše  dopustiti,  da  se  posve  rasplinu  u tuđjim  elemen- 
tima, već  ih  oni  upotrebiše  samo  u neku  ruku  kao 
„poetički  korektiv “ svojim  umjetničkim  radnjama.  S toga 
su  Englezi  mogli  i prvi  stvoriti  narodno  glumište  i pre- 
porodjenu  modernu  umjetnu  glumu.  A narodi  južni,  pak 
i naši  pjesnici  dubrovački  stajahu  u preuskoj  i prosvjetnoj 
i geografskoj  svezi  s Italijom,  a da  bi  se  posve  samo- 
tvorno  razvijati  mogli;  pa  je  posve  naravno,  što  su  svoju 
mlađjahnu  umjetnost  povjerili  okrilju  slavne  svoje  susjede. 

Dramsko  umjeće  srednjega  vijeka  ispunja  gotovo 
posve  pasijonska  igra,  koja  prikazuje  muku  Spasiteljevi! 
i prizore  iz  biblijske  povjesti.  Ova  igra  pretvori  se  onda 

u one  ukočene  „moralitete",  u kojima  se  javljaju  krepost, 
vjera,  ljubav  itđ  kao  uosobljene  prikaze.  Simbolika  i 
alegorija  sve  se  više  ustaljivahu  u ovim  glumama,  a iz 
njih  se  — nekom  dosljednošću  — stvoriše  one  pastirske 
igre,  koje  nam  arkadskim  načinom  prikazuju  nježnija 
čuvstva  ljudska.  U njima  gledamo  u pastirskom  rubu 
kraljeve  i knezove,  a upleteni  su  gotovo  uvijek  bogovi, 
boginje  i ina  mitološka  lica  u radnju.  Ta  vrst  pastirskih 
igara  otela  je  u XVI.  stoljeću  silno  mah  u talijanskoj 
poeziji,  koju  u svojim  djelima  oponašaju  malo  ne  svi 
naši  hrvatski  pjesnici  dubrovački,  pak  i Ivan  Frana 
Gundulića.  Dašto,  toj  su  miroljubivoj  poeziji  bile  osobito 
prijale  uređjene  prilike  dubrovačke  republike,  za  koju 
spominje  savremeni  putopisac  engleski,  „da  je  najmu- 
drija, najbolja  i najsrećnija  država  na  svijetu".  Koje  čudo, 
dakle,  što  se  je  na  ovakovu  tlu  zarana  lijepo  razvilo  pje- 
sničtvo  i dramsko  umjeće ! No  prve  početke  hrvatske 
drame  treba  nam  ipak  tražiti  više  prama  sjeveru.  Već  u XV. 
vijeku  vidjamo  na  ime  prikazbe  umnog  Splićanina,  pje- 
snika Marulića,  koje  su  dašto  većinom  jošte  slabije  pri- 
redbe ili  puki  prijevodi  sredovječnih  misterija  i moraliteta 
Talijana  Maffeja  i drugih.  Izvorniji  i bliži  realnosti  već  je 
Lučić  sa  svojom  ,,Kobinjom“,  pak  Gazarović  sa  svojom 
„Ljubicom"  i „Gusarom",  u kojem  se  čin  zbiva  na  dal- 
matinskom kopnu  i na  otoku  Visu.  Ova  tri  pjesnika  bila 
bi  dakle  najstariji  dramatici  hrvatski.  Gotovo  u isto 
vrijeme  javlja  se  već  i Dubrovčanin  pustinjak  Vetranić- 
Oavčić,  ali  su  mu  glume  takođjer  većinom  jošte  religi- 
joznog  značaja.  Prva  u istinu  svjetska  tragedija  na  hrvat- 
skomu jeziku  prijevod  je  Euripidove  ,,Hekube“  od  istoga 
pjesnika.  Iza  njega  mnogi  dubrovački  dramatici  gotovo 
su  puki  prevodioci.  Izvornijih  pastirskih  igara  imademo 
tek  u XVI.  vijeku  najprije  od  darovitog  pjesnika  Nalje- 
škovića.  Ali  osnov  u istinu  narodnoj  pastirskoj  igri  položio 
je  istom  domišljati  i satirični  Marin  Držić,  koji  nam  u 
glumi  „Dundo  Maroje"  pak  u svojem  ,.Stancu“  iznosi  prave 
narodne  tipove  Njegovi  su  nasljednici  dva  najveća  du- 
brovačka pjesnika  XVII.  stoljeća : Gunđulić  i Palmotić, 
od  kojih  jedan  svojom  poletnom  pjesničkom  dikcijom,  a 
drugi  svojom  velikom  dramskom  vještinom  podigoše  u 
ovom  vijeku  hrvatsku  dramu  tako  visoko,  kao  nikoji 
drugi  srodni  nam  narod  slavenski.  Dundo  Maroje,  — 
Dubravka,  — Pavlimir!  Gotovo  da  su  tri  stepena  u 
razvoju  hrvatske  dramske  poezije.  Držić  dao  je  drami 
narodno  obilježje,  Gunđulić  uzvišenu  etičnu  ideju,  Palmotić 
izrazitiju  dramsku  formu  i snagu.  Ali  i cijeneći  visoko 
zasluge  svakoga  od  njih,  ipak  nam  se  medju  njima  ističe 
visoki  pjesnički  polet  Gunđulićev,  koji  je  dašto  tek  na 
drugom  polju  pjesničtva  postigao  svoj  umjetnički  vrhunac. 

Ako  nam  i na  žalost,  kraj  manjkavih  životopisnih 
podataka,  nije  točnije  poznat  kronološki  razvoj  Gundu- 
lićeva  pjesničkog  rada,  ipak  možemo  držati,  da  je  pjesnik 
„Osmana"  svoje  mladenačke  silo  najprije  na  dramskom 
polju  omjerio.  Na  tu  nas  misao  navodi  osobito  to,  što 


Gunđulić  već  g.  1620.  u svojoj  posveti  prijevoda  psalama 
Davidovih  nabraja  do  deset  drama,  koje  da  je  do  onda 
napisao,  a bile  su  mu  u ono  vrijeme  tek  trideset  i dvije 
godine.  Taj  je  broj  drama  možda  neznatan  prema  nje- 
govoj dobi  uzmemo  li  na  um  plodovitost  Lope  de  Vege. 
Shakespearea  i drugih  dramatika  onoga  vremena.  Ali  da 
je  Gunđulić  lagano  stvarao,  dokazom  nam  je  to,  što 
nakon  ovih  drama  tek  iza  osam  godina  dolazi  „Dubravka" 
i što  je  na  svojem  „Osmanu"  radio  gotovo  do  pod  konac 
svojega  vijeka.  A i sam  spominje  u rečenoj  posveti,  da 
ove  drame  ostavlja  „kano  porod  tmine  u tminak",  dakle 
kao  rekao  bi  nedotjerane  radnje  mladenačke.  Možda  će  biti 
čudnovato,  što  susretamo  pjesnika,  koga  smo  vični  štovati 
ponajpače  kao  velikog  lirika  i epika,  baš  najprije  na  dramskom 
polju.  No  treba  uvažiti,  da  imademo  u književnoj  povjesti 
često  primjera,  gdje  pjesnici  svoj  rad  na-  drugome  polju 
počeše,  pak  se  tek  kasnije  drugomu  pravcu  pjesničkog 
stvaranja  obratiše.  Tako  veliki  lirici  Bjron  i Heine 
takođjer  počinju  za  rana  s dramskim  djelima,  a velikana 
dramatika  Shakespearea  vidjamo  opet,  gdje  jošte  kao 
mladić  u Strattforđu  sklada  svoje  prve  erotske  pjesme. 
U drugu  ruku  opet  živo  prikazivanje  pjesničkog  rada,  pa 
sjajna  vanjština  lako  usplamte  u srcima  mladjanih  pjesnika 
volju  i zanos  za  dramsko  umjeće.  K tomu  su  baš  u Gundu- 
lićevu  vijeku  zakoni  dramske  poezije  bili  točno  odmje- 
reni, u dramskom  stvaranju  bilo  je  nešto  konvenciono, 
što  je  takođjer  mladoga  otmenog  plemića  dubrovačke 
države  privlačiti  moralo. 

Ako  nam  je  slobodno  odsjeći  neke  granice  u pje- 
sničkom radu  velikog  Hrvata  - Dubrovčanina,  podijelili 
bismo  rad  njegov  u tri  perijode.  Prva  mladenačka  sezala 
bi  do  spomenutog  prijevoda  sedam  psalama  Davidovih. 
U njoj  vidimo  pjesnika  još  posve  pod  tuđjim  (talijanskim) 
uplivom,  njegove  radnje  još  su  prijevodi  ili  preradbe 
tuđjih  uzora,  ali  se  već  odlikuju  krasnom  dikcijom,  pak 
se  na  mnogim  mjestima  u pjesničkom  poletu  dižu  nad 
samoga  izvornika,  dok  jnšte  ne  opažamo  u njima  i tvome 
snage  pjesnikove.  Njegov  genij  ovdje  još  nije  otkrit. 
Koliko  u njega  još  prevlađjuje  štovanje  tuđjih  uzora, 
vidimo  iz  toga,  što  pjesnik  veli  za  svoj  prijevod  Davi- 
dovih psalama,  da  ga  „kano  zraku  od  svjetlosti  na  svjetlo 
iznosi".  U drugu  perijodu  njegova  rada  ubrojili  bismo 
osobito  „Dubravku"  i „Suze  sina  razmetnoga".  U ovoj 
se  periodi  genij  pjesnikov  počinje  samotvoruo  kretati. 
Ako  je  i ovdje  poticaj  a i gradja  još  od  druguda  uzeta, 
pjesnik  ju  ipak  obradjuje  novim  osebujnim  načinom, 
a što  je  glavno,  traži  za  svoj  rad  etičnu  misao,  kojom 
ga  želi  okruniti.  Moral,  ljubav  i sloboda  jesu  mu  ideali. 
U trećoj  periodi  vidimo  napokon  zrela  pjesnika,  kako 
proniče  dublje  u more  ljudskih  strasti,  ne  odričući  se 
ni  ovdje  ljupkoga  svojeg  pjesničkog  načina.  Ovu  posljednju 
perijodu,  pa  i cijeli  njegov  pjesnički  rad  krasi  velebna 
mu  epska  pjesan  „Osman". 

Prema  diobi  ovoj  pripadao  bi  dakle  Gunđulićev 

Gundulićev  spomenik  u Dubrovniku.  Od  Ivana  Rendića . 

dramski  rad  u prve  dvije  perijode  njegova  pjesnikovanja. 
On  kao  da  je  poluga  na  vagi  pjesničkog  mu  maštanja. 
U dramskom  radu  nalazi  njegov  talenat  koncentraciju 
svoju,  on  dobiva  izrazitost  u slikanju  karaktera,  živost 
dogadjaja,  snagu  govora  i raznolikost.  Za  pjesnika  s tako 
silnim  lirskim  ćućenjem,  kao  u Gunđulića,  bila  je  gotovo 
potreba,  da  se  kristalizuje  pod  oštrim  zakonima  dramskoga 
umjeća  prije,  no  što  se  je  dao  na  skladanje  epske  vele- 
pjesni  svoje.  Nego  i ovako  treba  nam  dramski  rad  Gun- 
dulićev  visoko  cijeniti,  jer  odiše  finim  pjesničkim  duhom 
i nekim  klasicitetom,  koji  mu  zajamčuje  neprolaznu  vri- 
jednost i u povjesti  svjetske  književnosti.  Novih  zakona  i pro- 
mjena— poput  genijalnih  Engleza  i Španjolaca  — Gunđulić 
doduše  u drami  nije  izveo,  ali  on  ju  je  iz  uskog  okvira 
pastirskih  igara  podigao  do  visine  etičkog  čuđenja,  na 
kojoj  se  duh  njegov  susreta  s prvim  genijima  dramskim 
sviju  vremena. 

U svojoj  posveti  Davidovih  psalama  godine  1620. 
nabraja  nam  pjesnik  ove  svoje  drame:  Galateju,  Dianu, 
Armidu,  Posvetilište  ljuveno,  Proserpinu  ugrabljenu,  Cereru, 
Kleopatru,  Ađonu,  Arijadnu  i Koraljku  od  Sira,  koje  da  su 
se  ,,s  mnoziem  i bezbrojniem  pjesnima  taštiem  i isprazniem 
na  očitieh  mjestieh  s veliciem  slavam  prikazivale".  Od 
ovih  deset  drama  uščuvale  su  se  na  žalost  samo  dvije 
potpuno,  i to:  „Arijadna"  i „Proserpina  ugrabljena",  dok 
od  Diane  i Armide  imamo  samo  neznatne  ulomke.1  Ali 
možemo  po  ovim  sačuvanim  dramama  lako  shvatiti  i 
značaj  ostalih  njegovih  prikazba  iz  prve  perijode  njegove. 

Tvoračke  originalnosti  ne  nalazimo  ovdje  nikakove, 
jer  su  sve  ove  glume  ili  prijevodi  ili  preredbe  talijanskih 
drama.  Tako  znademo  za  Arijadnu,  da  je  tek  prijevod 
libreta  Binuncinijeva,  koji  je  uglazbio  za  onda  čuveni 
glazbenik  Klauđij  Monteverde,  a kako  su  od  istog  skla- 
datelja talijanskog  zabilježene  u Kleinovoj  povjesti  drame 
(premda  iza  g.  1620.)  i opere  „Proserpina  ugrabljena",  pa 
„Adona",  moglo  bi  se  i o ovima  nešto  slična  posum- 
njati. Svakako  se  medju  ovim  glumama  ističe  osobito 
Arijama,  za  koju  veli  Pavič  u svojoj  „Historiji  Dubro- 
vačke drame",  da  stoji  iznad  sviju  dosadašnjih  dubro- 
vačkih drama.  Vjerovat  ćemo  to  tim  više,  što  je  već  ovo 
djelo  Gunduličevo  pjesnika  i suvremenika  mu  Vučićeviča 
tako  oduševilo,  da  mu  je  spjevao  pjesmu,  u kojoj  slavi 
ljepote  njegove  Arijadne,  te  proriče  pjesniku,  da  će  mu 
lovor  na  čelu  uvijek  ostati  zelen,  jer  „njemu  nije  smrti, 
zime  ni  zapada".  Žalimo,  što  nam  nije  pri  ruci  talijanski 
libreto,  da  bismo  ga  mogli  sravniti  sa  Gunđulićevom 
pjesmom,  jer  već  ono  mjesto,  što  nam  ga  Pavič  spominje, 
svjedoči,  kako  je  Gundulič  svojim  prijevodom  podigao 
original  u neku  višu  pjesničku  sferu.  U „Arijadni"  nam 
pjesnik  ponavlja  priču,  kako  Tezej,  pobjednik  Minotaura, 
nagovoren  svojim  zlim  svjetnikom,  odluči  ostaviti  Arijadnu 

1 »Stari  pisci  hrvatski«  izdanje  Jugoslavensko  akademije; 
knjiga  IX,  1877. 


uz  put  na  otoku  i sam  poči  kao  triumfator  u Atenu, 
boječi  se,  da  bi  mu  ona  potamnila  slavu,  ako  bi  ju 
doveo  onamo  kao  kraljicu,  jer  joj  je  otac  toliko  Atenjana 
žrtvovao  nemani.  Arijadna  nariče  ostavljena,  ali  evo 
s neba  Jupitera  sa  sinom  Bakonom,  koji  dolazi  kao  do- 
bitnik „istočnijeh  Indija"  sa  svojom  četom,  pa  učini 
sretnu  Arijadnu  ženom  svojom. 

Več  iz  ovog  kratkog  sadržaja  može  se  razabrati, 
kako  je  ova  gluma  gradjena  posve  na  način  moraliteta  i 
pastirskih  igara  XVI.  vijeka.  Iznenadjuje  nas  samo  grčki 
kor  u njoj,  kojega  su  pjesme  — kako  i Pavič  spominje 
— „pune  idilske  krasote".  Možda  je  več  i Binuncini 
ovaj  kor  prema  Euripiđovoj  tragediji  upotrijebio.  Svakako 
nam  je  čudno,  što  ga  ne  nalazimo  i na  kraju  drame, 
koja  se  završuje  posve  opernim  kupletom  Bakonovim. 
Cin  razvija  se  posvema  epskim  načinom,  pa  nas  duljina 
ekspozicije  (u  koliko  se  prvo  „činjenje"  takovom  držati 
može)  gotovo  umara.  Gluma  počinje  prologom  Apolona, 
a utječu  u radnju  još  i Ljubav  kao  personifikacija,  Venera. 
Bako  i Jupiter.  Karakteri  ovdje  su  jošte  posve  neznatno 
obradjeni,  bogovi  i viša  sila  odlučuju  o sudbini  junaka. 
Po  tom  se  več  razabira,  kako  je  psihološka  strana  još 
posve  neobrađjena,  ali  se  ipak  ističu  u neku  ruku  Tezej 
i Arijadna.  U dijalogu  Tezejevu  sa  kobnim  savjetnikom 
na  početku  drugog  „činjenja"  lijepo  se  ističe  opreka,  u 
koju  dolaze  u Tezejevoj  duši  ljubav  spram  Arijadne  i 
čežnja  za  nepomučenom  slavom.  Utisak  ovoga  prizora 
kvari  samo  zaključni  zbor,  koji  tješi  Tezeja  time,  da  če 
se  Arijadna  milošču  nebesa  opet  vratiti  u svoje  rodno 
mjesto,  t.  j.  u krilo  bogova,  proričući  tako  konac  glume. 
Jednako  je  lijepo  protumačena  i bol  ostavljene  Arijadne, 
ali  nam  je  iza  njezina  očajnog  monologa  gotovo  nepoj- 
mljiva banalna  radost,  kojom  se  baca  u naručaj  netom 
nadošlog  boga  Bakona.  Dosta  naivno  primjećuje  o tora 
svršetku  pjesnik  u svojem  predgovoru,  da  tako  Arijadna 
„srećna  u nesrećah  umrloga  čovjeka  zamijeni  sa  bogom 
neumrlim".  Od  sviju  estetskih  oblika  udovoljuje  pjesnik 
ovdje  jedino  donekle  onomu  „skladnoga  izmi'ra",  ali  kako  i 
ovaj  nastaje  tek  zbog  silovite  pomoći  t.  zv.  „deus  ex 
machina",  udovoljuje  on  možda  očima  gledaoče viiu,  ali 
nipošto  njegovoj  duši  i unutarnjemu  čuvstvu.  Treba  jošte 
spomenuti,  kako  pjesnik  već  ovdje  upleće  u glavni  čin 
idilu  pastirskog  života,  pa  tako  dovodi  dvije  sporedne 
radnje  u glumu.  Ovo  je  kasnije  u „Dubravci"  kud  i kamo 
savršenije  provedeno. 

Još  očitiji  trag  opernog  libreta  zamjećuje  se  u 
„Proserpini  ugrabljenoj",  gdje  se  ujedno  računa  i 
s efektima  pozornice.  I ovdje  dolazi  umak  u početku 
Merkurij  iz  podzemlja,  da  nas  u dugom  monologu  pri- 
pravi na  ono,  što  će  se  zbivati.  Badnja  Proserpine 
puna  je  nevjerojatnosti.  Osnovom  joj  je  priča,  kako 
Proserpinu,  od  Plutona  (koji  dolazi  k njoj  kroz 

„raspuknutu  zemlju")  ugrabljenu  rastužena  njezina  majka 
Cerera  traži  i nalazi.  Uvjeriv  se  majka  napokon  iz  kazi- 

fanja  Plutona,  Proserpine,  Megera  i cijeloga  zbora  o 
sreći  svoje  kćeri,  dopušta  joj,  da  boravi  šest  mjeseci  u 
Hadu,  -a  šest  na  nebu.  Već  ovo  računanje  godine  po 
Gregorijevu  koledaru  pokazuje,  kako  je  ovdje  slaba  karak- 
teristika dobe  a i pojedinih  lica.  Isto  nam  tako  ovdje 
manjka  klasični  zbor,  koji  zamjenjuju  skupna  pjevanja 
furija  i dvorkinjica.  Gluma  svršava  posve  opernim  ensein- 
bleom  i skupnom  pjesmom.  I u ovu  dramu  umetnuta  su 
pastirska  razmatranja.  Dijalog  osobito  u prizorima  pre- 
piranja, gdje  se  pravdaju  dva  suprotnika,  dosta  je  živahan, 
pa  se  izmjenjuje  kratkim  antiteznim  izrekama  od  jednog 
do  dva  stiha.  U prvom  prizoru  trećega  „činjenja",  gdje 
Megera  po  nalogu  Plutonovu  javlja  Radamantu,  da  se  u 
slavu  Plutonova  pira  ne  će  toga  dana  sud  suditi,  a Rađa- 
rnant  se  tomu  opire,  prekida  pjesnik  i pojedine  stihove 
na  dva  tri  mjesta,  po  čem  nastaje  što  veća  živahnost 
u dijalogu.  Taj  način  isprekidana  dijaloga  u jednom 
stihu  uveo  je  istom  Shakespeare  u englesku  dramu,  pa 
se  valja  diviti,  što  već  početkom  XVII.  stoljeća  i u 
hrvatskoj  drami  nalazimo  sličnu  reformu.  Taj  je  brzorijeki 
dijalog  još  ljepše  izveden  u „Dubravci",  a na  mjestu, 
gdje  se  satiri  Gorštak  i Divjak  prepiru.  Izvoran  je  upravo 
prizor,  u kojem  Cerera  nekom  igračkom  riječi  od  jeke 
saznaje,  gdje  joj  boravi  kći.  Jeka  opetuje  na  ime  uvijek 
zadnje  slovke  njezina  pitanja,  ali  tako,  da  joj  ujedno  daje 
time  i željeni  odgovor.  Evo  primjera:  Kor  družica  Cere- 
rinih  pita  za  Proserpinu : „Oj  planine,  objavite,  jeda  u 
vašoj  koj  prođoli?"  a jeka  im  odgovara:  ,,Doli“.  Na  upit 
Proserpine  pako:  „Tko  sić  k jazu  pakljenomu  slobodan 
Će  toli  biti ? “ Jeka  joj  nalaže:  ,,Ti“.  (Koga  taj  prizor 
pobliže  zanima,  neka  pogleda:  Gundulić,  Djela  str.  87  i 
d.)  Ostali  rukopisni  ostatci  ,,Diane“  i „Armide"  tako  su 
neznatni  (prvi  broji  96,  a drugi  128  stihova  osmeraca  i 
šesteraca),  da  nam  ne  podaju  nikakove  slike  o tima 
glumama.  U prvoj  drami  Diana  „monologiše  nad  sniva- 
jućim  Endimionom'1,  pa  ga  poljubi,  a ovaj  se  otresne,  nu 
doznavši,  tko  ga  je  poljubio,  nudja  joj  se  za  slugu.  To 
je  barem  sam  za  sebe  potpun  prizor,  dok  po  ostaneima 
„Armide"  Pavić  jedino  naslućuje,  kako  je  Gundulićeva 
Armida  prema  Palmotićevoj  kud  i kamo  opsežniji  čin 
imala,  jer  se  j.e  sačuvani  prizor  Armide  sa  Rinalđom 
mogao  tek  poslije  onoga  dogoditi,  što  je  u Palmotiću 
sadržano. 

Osam  godina  nakon  ovih  mladenačkih  djela  Gundu- 
lićevih  prikazana  bi  3.  veljače  g.  1628.  t.  j.  na  dan  sv. 
Vlaha,  njegova  „Dubravka"  na  javnom  mjestu  u Dubrov- 
niku. Razmak  od  najmanje  osam  godina,  što  leži  izmedju 
spomenutih' njegovih  djela,  pa  „Dubravke",  čini  nam  se 
gotovo  još  premalenim,  uzmemo  li  na  um  ogromni 
napredak,  koji  u ovoj  glumi  opažamo.  Danica,  što  ju  na 
početku  „Dubravke"  pobožni  pastiri  dozivlju,  objavila  se 
je  u ovom  djelu  doista  i pjesničkomu  geniju  Gundulićevu, 
kojemu  počinje  s „Dubravkom",  pa  „Suzama  sina  razmet- 
noga" novi  dan,  dok  on  napokon  uspevši  se  visoko  kao 

sunce  o podnevu,  ne  baca  u „Osmauu"  na  sve  strane 
svijetle  svoje  zrake ! 

Neku  srodnost  sa  prvim  glumama  Gundulićevim 
vidimo  dašto  jošte  i u „Dubravci".  I njezin  čin  — koji 
opet  podsjeća  na  Tassovu  pastirsku  igru  „Amintu"  — 
kreće  se  još  u idilskom  krugu  pastirskom,  ali  ga  je 
pjesnik  podigao  iz  njegova  neodredjenog  položaja,  pa  mu 
dao  izrazito  lokalno  obilježje.  Njegova  se  vila  ovdje  prvi 
put  oslobadja  tudjih  spona,  odijeva  se  u narodno  ruho  i 
slavi  nada  sve  dični  rodni  svoj  grad.  Uz  to  nam  pjesnik 
govori  jezikom  žarkim,  kao  nikad  prije.  U dubravu  pje- 
sničkog mu  maštanja  provaljuje  kao  bujica  vedrog  gorskog 
potoka  krepko  lirsko  čuvstvovanje,  oživljujući  svojom 
svježinom  cijelu  radnju.  Ali  pored  svih  svojih  obilnih 
darova  umije  sada  već  pjesnik  biti  gospodarom  nad 
svojim  umjetničkim  stvaranjem,  pa  gleda  u naponu 
muževne  snage  u svijet  umnim  i pronicavim,  pogledom. 

Prema  tomu  pokazuje  nam  se  „Dubravka"  i tehnički 
savršena,  kao  nikoja  druga  drama  Gundulićeva.  Jedin- 
stvena osnova  radnje  opaža  se  svuda.  Uz  to  je  pjesnik 
udovoljio  gotovo  i svjema  estetskim  oblicima.  Jedinstvo 
mjesta  i vremena,  ako  i ne  nakazno,  ipak  je  lijepo  izveo. 
Pjesnik  doduše  s malo  obzira  mijenja  mjesto  radnje,  a tomu 
je  uzrokom,  što  se  je  ova  gluma  bez  dekoracija  i na  otvo- 
renu trgu  prikazivala.  A što  se  tiče  jedinstva  vremena, 
udovoljuje  pjesnik  posvema  zahtjevu  Aristotelovu,  po 
kojem  čin  jedne  drame  ne  smije  nipošto  trajati  dulje  od 
jednoga  sunčanog  dana.  Uz  to  je  — pazeći  na  oblike 
značajne  izrazitosti  i potpunosti  — i jedinstvo  radnje 
krasno  izvedeno.  Uz  idealne  junake  glume  Miljenka  i 
Dubravku,  prikazuje  nam  pjesnik  i kao  neku  opreku  ljubav 
lijepe  satiriee  Jeljenke  spram  satira  Divjaka,  satira  Vuka 
i ženu  mu  Stojnu,  starca  Ljubđraga,  sentimentalnog 
Zagorka,  pa  skup  vila  i satira.  Ali  sva  ta  lica  dovodi  pjesnik 
konačno  u sklad  i neku  zajednicu  u veličajnom  zaključnom 
prizoru.  Na  ovaj  prizor  — uzvišenu  himnu  slobodi  upu- 
ćuje nas  pjesnik  već  u prvom  prizoru  pjesmom  pastira,  pak 
dolaskom  starca  ribara  Dalmatinca,  koji  neslobodan  traži 
u slobodnu  Dubrovniku  utočišta.  U ovoj  je  drami  u opće 
ekspozicija  krasno  izvedena,  a slijed  prizora  posve  je 
logičan  i dosljedan.  U monolozima  otkrivaju  nam  redom 
Miljenko,  Dubravka,  Jeljenka,  Ljubdrag,  Zagorko  itd.  svoja 
čuvstva.  Pjesnik  nam  već  u ekspoziciji  pokazuje  sve 
neskladnosti,  što  postoje  medju  licima  glume,  pak  im  se 
— na  usta  starca  Ljubđraga  — nada  pomoći  od  zgora 
„na  dan  ovi  posvećeni  našoj  slobodi  od  starine".  Sve  te 
razne  niti,  koje  su  upletene  u radnju,  stječu  se  konačno 
u jednoj  velebnoj  točki,  u uzvišenom  prizoru,  gdje  sva 
lica  slave  slobodu  i žrtvujući  svoje  taštine,  odlučuju  slu- 
žiti u buduće  samo  njoj.  Ovim  združenjem  sviju  lica  u 
jednoj  uzvišenoj  ideji  postizava  pjesnik  ujedno  i taku 
krasno  jedinstvo  i „skladni  izmir",  kakovim  se  tek  malo 
estetskih  djela  podičiti  može. 

Ali  slijedeći  u tolikoj  mjeri  vječna  pravila  estetske 

Kralj  Vladislav.  Basrelief  na  Gundulićevu  spomeniku.  Od  Ivana  Rendtća. 

Sloboda.  Basrelief  na  Gundulićevu  spomeniku.  Od  Ivana  Rendića. 

ljepote,  naravno  je,  da  pjesnik  služi  ujedno  u svojoj 
glumi  i uzvišenim  načelima  etike.  Čineći  ovo,  Gundulić 
se  diže  daleko  nad  svoj  vijek,  jer  postaje  za  nas  Hrvate 
reformatorom  dramske  umjetnosti,  dok  već  u početku 
XVII.  vijeka  posmatra  dramsko  umjeće  s onoga  visokog 
gledišta,  s kojega  ga  je  posmatrao  i veliki  njemački 
pjesnik  i estetik  Schiller,  koji  je  koncem  XVIII.  stoljeća 
proglasio  glumište:  moralnim  zavodom. 

U svojoj  prekrasnoj  ocjeni  Gundulićeve  „ Dubravke “ 
u slavu  tristogodišnjice  pjesnikove  ističe  prvi  naš  estetski 
kritik  prof.  Marković  tri  osnovne  niti  u sustavu  ove 
glume.  Prvom  namjerava  pjesnik  prikazati  slavu  slo- 
bodnog Dubrovnika  i ubitačnu  tudju  vlast  nad  Dalma- 
cijom, zatim  nastoji  kroz  drugu  a na  usta  starca  Ljub- 
draga  ruglu  izvrći  društvenu  iskvarenost  i mane  svojega 
doba,  dok  nam  trećom  predočuje  u ljubovnicima  Miljenku 
i Dubravci  dvoje  dragih,  što  no  se  sjajem  svoje  duševne 
plemenitosti  dižu  iznad  lica  glume,  u kojima  su  uosob- 
ljene  mane  društvene.  Ovu  prvu  i treću  osnovnu  nit  do- 
vodi pjesnik  lijepo  u sklad,  kad  podmićeni  suđci  hoće 
da  lijepu  Dubravku  prodadu  gadnome  Grdanu,  ali  samo 
nebo  trešnjom  zemlje  njihovu  namjeru  prepriječi.  Cista 
ljubav  i sloboda  izlaze  kao  konačni  pobjednici.  Time  se 
ujedno  i razvratni  elementi,  koji  su  druga  osnovna  nit 
ove  glume,  poučavaju  o veličini  i moći  ,,đobra“,  pa  se  i 


oni  kao  pokajnici  uhvate  u kolo  s ostalim  pravednicima. 
Sve  tri  niti  spajaju  se  tako  u jednu.  Još  nam  je  spome- 
nuti, kako  pjesnik  odaje  fino  estetsko  ćućenje,  što  ne 
dovodi  nakaznog  Grdana  na  pozornicu. 

Svoju  glumu  Dubravku  kao  dramski  umotvor  stavio 
je  Gundulić  u službu  dviju  velikih  ideja:  ljubavi  i slo- 
bode. One  su  oba  središta  njegova  pjesničkog  svijeta, 
ali  tako,  da  sloboda  uvjetuje  ljubav.  S toga  lijepo  veli 
Marković:  „dok  pjesnik  pir  Dubravkin  spaja  sa  svetko- 
vinom slobode  Dubrovnika,  on  stavlja  ujedno  i slobodu  u 
okrilje  ljubavi". 

Uzmemo  li,  da  se  sa  Dubravkom  svršava  druga 
perijoda  Gunđulićeva  pjesničkog  rada,  razbiramo,  kako 
se  pjesnik  u ovom  razdoblju  oslobadja  sve  više  upliva 
tudjega,  kako  se  približava  svome  narodu,  pa  kako  ga 
svladava  sve  žarče  mjesno  rodoljublje.  Ali  uz  ovu  ljubav 
prama  svojemu  rodnomu  gradu  on  služi  jošte,  diveći  se 
ljubavi  i slobodi,  idejama  općenitim.  Tek  u trećem  raz- 
doblju bogoduhog  mu  rada,  u velepjesni  „Osmanu"  vidimo 
ga,  gdje  prevaljuje  i zadnji  korak  k svojemu  savršenstvu, 
pa  kako  ga  iznad  ideje  ljubavi  i slobode  uznosi  jošte  i 
treća  misao,  koja  kruni  ove  dvije  : ideja  Slavenstva.  Po 
njoj  postaje  Gundulić  ne  samo  vjesnikom  slavne  buduć- 
nosti svojemu  vijeku,  nego  i duševnim  ocem  ilirskih  naših 
preporoditelja. 


Ivan  Gundulić  o Srbima  u svom  Osmanu. 


tundulić  se  u svom  Osmanu  veseli,  što  je  go- 
dine 1G21.  kod  Hoćima  pobijedila  kršćanska 
vojska  ljuta  zmaja  Turčina  i što  je  ta  po- 
bjeda bila  najbliži  uzrok  smrti  turskoga  cara 
Osmana  II.,  kojega  njegovi  podanici  zadaviše  20.  svibnja 
1G22.  Ideja  kršćanstva  se  vidi  u svim  pjevanjima,  ali  je 
pjesnika  u velike  veselilo  to,  što  je  slavenska  kršćanska 
vojska  sjajno  pobijedila  i tim  mnogo  đoprinesla,  da  se 
malo  po  malo  oslobode  turskoga  gospodstva  oni  Slaveni, 
koji  su  bili  već  stoljeća  pod  jarmom  turskim.  Budući  da 
je  Gundulić  napustio  sam  prvu  svoju  osnovu,  da  opjeva 
samo  bude  uzroke,  s kojih  Osmanu  nesmiljeni  vitezovi 
smrt  zadaše,  bilo  mu  je  slobodno,  da  u zgodnim  — a 
gdje  što  i nezgodnim  — prilikama  prikaže  patnje  i jad 
osobito  južnih  Slavena  i da  tako  istavi  u velike  zname- 
nitost poljačke  pobjede.  Kod  toga  je  spominjao  južne 
Slavene,  pripovijedao  o njihovoj  povjesti  i slavi,  ali  kao 
što  i drugi  stariji  pisci  dalmatinski  pod  različitim  ime- 
nima tako,  da  bi  danas  potrebno  bilo  razložiti,  što  on 
pod  kojim  imenom  razumijeva.  Pošto  se  pak  Gundulić  u 
novije  doba  slavi  kao  srpski  pjesnik  zar’  sropiv  na 
osnovu  njegova  Osmana,  pokazat  ćemo  ovim  člančićem, 
u koliko  je  takova  tvrdnja  temeljena  ili  na  nerazumije- 


vanju Gunđulićeva  djela  ili  je  pak  samo  za  to  postavljena, 
da  se  nešto  tvrdi. 

Valja  znati,  da  su  dva  imena  bila  poglavita  za  na- 
zivanje Srba  u starini:  jedno  je  ime  ,,Rasci“,  a drugo 
je  „Srbiji".  Za  ono  prvo  ime  nahođimo  u Daničićevu 
rječniku  srpskih  starina  III.  44.  i 45.  ovo : „po  jednom 
dijelu  svoje  države  oko  staroga  Rasa  a sadašnjega  No- 
voga Pazara  kraljevi  se  srpski  pisahu  raški  (pambKu),  a 
po  tom  se  i zemlje  njihove  zvalm  raške  (pamnKe)". 
Veoma  su  instruktivni  primjeri,  što  ih  Daničić  iz  starih 
spomenika  navodi,  gdje  se  spominje  uz  ime  raški  ta- 
kođjer  naziv  srpski ; n.  pr.  z gospodom  srbskom,  raškom 
i bosanskom;  ili  gospoda  bosanska,  raška  i srpska;  ili 
sa  gospoetvom  raškim  i srpskim  i bosanskim  itd.  Re- 
dovno se  zovu  kraljevi  i carevi  srpski  „gospodin  Srbljem", 
„car  gospodin  Srbljem",  „gospodin  svijern  Srbljem"  itd. 
itd.  (Isporedi  Daničića  spom.  djelo  2,  147 — 150).  — 
Sve  je  ovo  navedeno  za  to,  da  se  mogu  onda  sasvim 
dobro  razumjeti  nazivi  u Gundulića.  Ti  su  se  nazivi  po- 
državali osobito  kod  stranaca,  a rado  su  se  čuvali  za  ci- 
jelo u Dubrovniku,  jer  su  Dubrovčani  za  samostalne  vla- 
davine srpske  imali  svoje  pisare,  koji  su  im  pisali  razne 
ugovore  i pisma,  što  su  im  trebala  u trgovačkim  poslovima. 

Gundulić  u svom  Osmanu  dobro  razlikuje  riječ 
„srpski"  i „raški".  Raški  mu  je  isto,  što  je  nama  danas 
srpski.  Evo  tomu  potvrda. 

Hodža  se  diže  u drugom  pjevanju  i svjetuje  Osmana, 
da  se  oženi  gospodskom  kćeri,  jer  su  se  i drugi  carevi 
ženili  tako  i jer:  „Grčkijeh  cara  i despota  — raškijeh 
kćeri  gospodične,  — rajska  bješe  kijek  ljepota,  — bjehu 
carom  ljubi  slične".  (II.  333 — 336).  — U osmom  pje- 
vanju govori  Gundulić  o rodu  Ljubdragovu,  pak  u stiho- 
vima 445 — 448  kaže  ovo:  „Od  Mare  se  i od  Vuka  — 
slavni  despot  Gjuragj  rodi,  — vrh  raškoga  svega  puka 

— nakon  svekra  ki  gospodi".  U pjevanju  se  desetom  želi 
Vladislavu,  da  osvoji  druge  „slovinske"  zemlje,  da  pro- 
tjera ljutoga  zmaja  i „Nenianiću  da  Stjepanu  — namjesnik 
si  krune  carske,  — čim  pod  tobom  zemlje  ostanu  — 
srpske,  raške  i bugarske".  (X.  180 — 183)  Ovo  su  mjesta 
u Gundulićevu  Osmanu,  na  kojima  on  naziva  Srbe  onako, 
kako  su  se  zvali  i njihovi  kraljevi  i carevi  i patrijarke. 
Ovoga  imena  rado  ne  spominju  danas  Srbi,  ali  je  vri- 
jedno da  se  spomene,  jer  ili  po  tom  nazovu  veže  Gun- 
dulić sa  starim  predajama  i imenima  od  vremena  kra- 
ljeva. — Drugi  običniji  naziv  jest  Srbljin  ili  Srbalj,  a 
zemlja  se  zove  Servia.  Tako  je  i u Gundulića  samo 
s tom  razlikom,  da  srpski  znači  ono,  što  i onim  gospo- 
darima Srbije,  t.  j.  nije  identično  to  ime  današnjemu 
„srpski";  a imađe  i drugo  značenje,  koje  je  jasno  sva- 
komu onomu,  koji  ima  zdrave  oči.  Neka  govori  Gundulić! 
Ali-paša  ide  u Varšavu,  da  tamo  traži  mir  i da  prije 
dodje,  izmjenjuje  konje.  Tako  na  putu  ,,U  rumelska  jezdi 
polja,  — opet  srpska  naprid  sliđi  — gdi  su  od  grada 
Drenopolja  — vrh  Marice  rijeke  zidi"  (III.  33 — 36).  0 
rijeci  Marici  „kažu  Srbiji  i Bugari  — bistre  vode  sedam 
vrela,  — koja  probi  i udari  na  spjevanja  sva  (Orfejeva) 
vesela".  (III.  41 — 44).  Kod  rijeke  je  Marice  slavni  Orfej 
izvodio  svoje  pjesme ; tu  su  čule  zvijeri,  ptice  i kamen 
skladne  bugarkinje,  koje  će  se  bugariti  do  vijeka.  „Tim 
u njih  se  još  začina,  — što  se  u pjesan  stavi  odavna  — 
od  Lesanđra  Srbljanina  (to  je  Aleksandar  Veliki)  — 
vrh  svijeh  cara  cara  slavna"  (III.  65—68).  — Početak 
je  sedmomu  pjevanju  ovaj : „Pri  moru  uprav  srpskijeh 
strana  — u pržinah  pusta  žala  — leži  Troja  ukopana, 

— od  grčkoga  ognja  pala".  Starac  Ljubdrag  u osmom 
pjevanju  pripovijeda  Kizlar-agi,  koji  su  bili  njegovi  pređji ; 
tom  zgodom  kaže;.  „Diže  se  iskat  u svom  dvoru  — Lazar, 
despot  od  Servije,  — dva  junaka  po  izboru,  — da  uda 
za  njih  kćeri  dvije".  Na  to  nadovezuje  pripovijedanje  Ka- 


čićevo  o Milošu  Kobiliću  i Vuku  Brankoviću.  (VIII.  441 
i d.)  (Vidi  citirane  već  stihove  X.  180 — 183).  U XVIII. 
pjevanju  se  bori  Dilaver  s nabunjenicima,  bije  ih,  ,,a 
Nehana  Srbija,  do  uši  — čim  tetivu  luku  oteže,  — 
ognjenijem  ga  klupkom  buši,  — i obraz  mu  vas  iždeže". 
(XVIII.  289 — 292).  Osman  se  poziva  na  slavu  svojih 
predaka,  kad  je  vidio,  da  mu  je  kraj  blizu : „moli  Turke, 
da  ga  poštede,  ako  već  ne  će  njega  radi,  a ono  neka 
ga  štede  radi  djedova.  Sabljom,  koju  on  ima,  Mušan 
srca  snima  Galipolje  primi  u sili,  i despota  Vukašina 
razbi,  i s glavom  još  razđili.  Kraljevski  opet  sto  prinije 
s ovom  Murat  prihrabreni  u Drenopolje  iz  Brusije,  i svu 
srpsku  zemlju  oplijeni".  (XX.  181 — 188). 

Toliko  se  puta  spominje  izrijekom  ili  rieč  srpski,  ili 
raški,  ili  Srbljin  ili  Servija.  Govori  se  prigodice  o 
srpskoj  istoriji,  ali  se  spominju  gotovo  samo  njezine  po 
Srbe  rđjave  i hude  strane.  Iz  ovih  se  primjera  malo 
prije  navedenih  lako  razabira  (tko  znade  išto  iz  geografije 
i historije),  da  u većini  primjera  srpski  znači  što  i 
maćedonslii.  Spominje  se  izrijekom  nekoliko  puta  maće- 
donski,  ali  uza  sve  to  ne  će  nitko  reći  niti  se  usuditi 
reći,  da  Gundulić  nije  znao  razlikovati  raški,  srpski  od 
maćedonski.  Ako  je  znao  onako  na  tanko  historiju  tursku, 
poznavao  druge  prilike  Balkana,  znao  je  sigurno,  da 
Drenopolje,  grad  na  rijeci  Marici  u Rumiliji  (staroj  Tra- 
ciji)  nije  nikad  bilo  srpsko;  znao  je,  da  Troja,  koja  je 
bila  udaljena  jedva  koji  kilometar  od  morske  obale  u 
sjevero-zapadnom  kraju  Male  Azije,  nije  nikad  bila  blizu 
ili  uprav  srpskih  (po  današnju)  strana,  nego  prema  ma- 
ćedonskim  stranama.  A tko  bi  mogao  podmetnuti  Gun- 
duliću  to  neznanje,  da  je  on  držao  Aleksandra  Velikoga 
za  Srbina?!  — Da  odviše  ne  duljimo! 

Gundulić  je  nazivao  Srbe  po  običajnom  imenu  nji- 
hovu i kod  domaćih  pisara  i gospodara,  i po  onom,  kako 
su  ih  nazivali  strani  — osobito  latinski  i talijanski  — 
pisci.  Izvoditi  iz  ovih  naziva  i upletanja  historijskih  ne- 
prilika srpskih,  da  je  Gundulić  Srbin,  znači  ne  poznavati 
Gundulića,  njegovo  doba  ne  poznavati  i nerazabirati,  da 
je  Gundulić  pripovijedajući  zlu  sreću  Srba  tim  htio  samo 
istaviti  znamenitost  pobjede  poljačke  nad  Osmanom.  A i 
najmanje  nemože  biti  laskavo  za  Srbe  ono,  što  on  pjeva 
u X.  pjevanju,  da  Vladislav  zauzme  prijestolje  Nemanića. 
Tko  ima  oči  da  vidi,  neka  vidi,  i tko  ima  uši  da  čuje, 
neka  čuje ! 


— o. 


Kizlaraga  otimlje  Sunčanicu.  Basrelief  naJGundulićevu  'spomeniku.  .Od  Ivana  Rendića. 


Sv.  Vlaho  blagosivlje  ki'šćanske  junake.  Basrelief  na  Gundulićevu  spomeniku.  Od  Ivana  Rendića. 

TI  slavu  Ivanu  OuniulMu, 

Himna  hrvatskih  pjevača 

prigodom  svečanoga  odkrića  pjesnikova  spomenika  dne  26.  lipnja  1893.  u Dubrovniku. 

Spjevao  đr.  August  Darambašić.  — Uglasbio  za  mužki  sbor  F.  S.  Villiar. 

'iv  “* 

Alltgro  modcrato  e solenne.  Djelo  157. 

VIBN  AC 


Br.  26 


Dživu  Frana  Gundulića. 


Prigodom  otkrivanja  njegova  spomenika  u Dubrovniku,  26.  junija  1893. 


Očenaš. 

če  našeg  književnog  jedinstva, 
Koji  jesi  na  nebesim’  stavno, 
Vječna  diko  knjige  i Slovinstva, 
Slavilo  se  ime  tvoje  slavno! 


Tako  s neba  vodi  do  bratinstva 
I obzorje  razgali  joj  tavno. 

Kruh  svagdanji  duši  nam  ne  krati 
— Polet  uma  i svog  srca  plamen  — 
Da  prosvjetom  zasjaju  Hrvati; 


Ko  na  zemlji  protivu  tugjinstva 
Sto  si  braću  okupljao  davno, 


Dug  im  prosti,  teške  sudbe  zlamen, 

Bratsku  mržnju,  ti  od  njih  odvrati, 

Da  k slobodi  prije  dopru.  — Amen ! 

A.  Kriletić. 


0 podignutu  drugoga  narodnog  spomenika  u Dalmaciji  Ivanu  Frana  Gundulića,  u Dubrovniku 

26.  lipnja  1893.  Hrvatskomu  narodu. 


(Psalmički  pjev.) 


uj  se,  narode,  mučenice  stari;  raduj  se  slavlju 
ostiju  sinova  svojih! 

Klik  ovaj  zajeknuo  na  žicama  harfe  moje, 
ada  si  slavio  Milovana  ispod  Biokova  gvo'zđe- 
oga;  a danas  opeta  odjekuje  kucavicama  srca 

mojega 

Ti  dižeš  drugo  veliko  svjedočanstvo  života,  napretka 
i prosvjete  moćne  na  obalama  mora  srebrenoga  i juga 
prelijepoga. 

Ne  umire  narod  nikada,  kojemu  je  uspomena  otaca 
amanetom,  jer  duh  njihov  bdije  nad  njime. 

Sred  palama  i cvijeća  Atene  slavne  svoje  dižeš  kip 
pjesniku  najvećemu. 

Prošao  stari  sjaj  Dubrovnika  slavnoga;  zardjalo  zlato 
Pracatovih  palača;  potamnio  grimiz  knezova  i plemića; 
spuštena  Vlahova  zastava  sa  gjemija  lakih : a nova  iskra 
vrca  sa  srdašca  grada  pitomoga. 

Nova  slava  odjekuje  izmedju  zidova  drevnih;  novo 
biserje  sjaje  na  novoj  svili  i kadifi;  a nad  Orlanđovim 
stupom  vije  se  zastava  prosvjete  nove. 

Uz  Srgj  zeleni  diže  se  k mođrinama  nebeskim  stijeg 
pobjede  i uskrsnuća  narodnoga. 

Neka  se  bijeli  prebijeli  mramor  pjevaocu  slobode 
svete,  pjevaocu  sveslavenske  ljubavi  bratske. 

Neka  sjaje  izmedju  dubrovačkih  ruža  zlatni  kip 
pjesnika  Sunčanice,  Krunoslave  i Sokoliće  amazonke,  jer 
zvuk  javorovih  gusala  njegovih  odjeknuo  je  Evropo.ni 
prosvietljenom. 

Neka  uzigraju  kosti  posvećene  pjesnika  divnoga 
„Dubravke"  i „Osmana" : on  bo  je  sinfori ije  jezika  našega 
uzdigao  do  akorda  lire  Omerove  i Virgilijeve,  Miltonove 
i Kacinove,  Klopstokove  i Tassove. 


»Rod  bo  samo,  koji  mrtve  Štuje 
Na  prošlosti  budućnost  si  snuje*. 

Kiti  se  Dubrovnik  i pir  slavi  danas : s njim  je  uzdah 
srca  naroda  probuđjenoga. 

Ponosi  se  Dubrovnik  ponosni : nad  njim  je  danas 
raskrilio  pozlaćena  krila  genij  tvoj,  narode  junački. 

Uskrsnut  će  danas  iz  grobnica  bijelih  slavni  djedovi 
njegovi  i poklonit  će  se  veličajnosti  današnjoj. 

Ustat  će  i zaokružit  će  Poljanu  njegovu  sjene  pje- 
snika njegovih. 

Zapjevat  će  pjesmu  uzvišenu  Minčetić,  Vetranić, 
Krističević,  Bobalić,  Borešić,  Gubranović,  Dimitrić  i Držići 
slavni. 

Nategnut  će  strune  u harmoniji  slavopjeva  novoga 
Nelješković,  Pelegrinović,  Beterić,  Mažibratić  i Bunići  sa 
Ranjinom,  Betondićem  i Zlatarićem  zlatnim. 

Zaorit  će  pjesmu  rađovanku  i vila  Gjorgjića,  Pal- 
motića,  Kaznačića,  Kazalia,  Bana,  Vodopića  i Pucića 
medenoga. 

Kolo  će  voditi  Cvijeta  Cucerićka  prekrasna  i sa 
Boškovićkom,  Beterićkom  i pjesnikinjima  vilinskima  kitit 
će  Rendićevo  dlijeto,  umjetnice  božice,  lovorom  zelenim. 

Sa  mramornih  stepenica  „kolegja",  nekadašnjega 
hrama  prosvjete  njegove,  divit  će  se  velebni  duhovi 
Boškovića,  Getalđića,  Staića,  Kunića,  Zamanje  i Stulića 
fratra. 

Zlatna  pera  Cerve,  Razzia,  Orbinia,  Lukarića,  Rastića, 
Dolcia  i Appendinia  bilježit  će  u analima  domaćini 
apoteozu  dubrovčanina  ovjenčanoga. 

Krasne  kćeri  najskladnijega  grada  posipat  će  Ijerom 
i čeminom  hodočasnike  braću. 

A od  Ploča  morskih  do  Pila  cvatućih,  od  Lokruma 
čarobnoga  do  Gruža  bosforskoga  odlijegat  će  kroz  trublje 
zlatne  glas  duše  tvoje:  Slava  Gundulića  neumrlomu! 


Petar  Kuničić. 

Ivan  Franjin  Gnndulić. 


ralj  dubrovačkih  pjesnika,  Ivan,  sin  Frana  Gun- 
dulića  (na  dubrovačku : Dživo  Frana  Gunđu- 
lića),  rodio  se  8.  siječnja  g.  1588.  u slobodnom 
gradu  Dubrovniku  na  čarobnom  žalu  jadranskoga 
mora.  Otac  njegov  Franjo  bijaše  odličan  gra- 
djanin  i plemić  dubrovački.  Vlasteoski  rod  Gunđulića 
pripadaše  medju  najznamenitije  i najstarije  porodice  slavne 
dubrovačke  republike. 

Tvrdi  se,  da  rod  Gunđulića  pripada  medju  one  po- 
rodice, što  no  su  pobjegle  iz  razorena  Epidaura  i osno- 
vale Dubrovnik.  U VII.  su  na  ime  stoljeću  Slovjeni 
osvojili  i razvalili  rimsku  naseobinu  Epiđaurum.  Žitelji, 
što  pobjegoše  iz  grada,  sklone  se  na  jedan  rt,  nedaleko 
od  Epidaura,  njemu  na  sjeverozapadu,  pa  tu  osnovaše 
novu  naseobinu,  zvanu  Ragusa,  a kasnije  .hrvatski 
Dubrovnik. 

Već  od  davnine  odlikovahu  se  Gundulići  rodoljubljem, 
velikim  imutkom  i važnim  uplivom  u državnim  poslovima 
rodnoga  svog  grada.  Upravo  u ono  vrijeme,  kad  je  živio 
i pjesnikovao  naš  slavni  pjesnik,  bijahu  Gundulići  glavni 
kormilari  slobodne  države  dubrovačke.  Pisci  spominju 
državničke  vrline  strica  pjesnikova  i vrstaju  ga  medju 
najznamenitije  Dubrovčane,  a o ocu  njegovu  pouzdano 
znamo,  da  je  živo  utjecao  u upravu  i vladu  domovine 
svoje,  dok  je  bivao  poslanikom  u Carigradu  na  dvoru 
sultanovu.  Ovo  bijaše  tada  najvažnije  poslaničko  mjesto, 
jer  je  u ono  vrijeme  Turčin  silom  svojom  potresao 
Evropom,  pa  je  trebalo  izvrsna  državnika,  da  trijeznim 
i mudrim  postupkom  očuva  slobodu  maloj  državici  du- 
brovačkoj, gdje  no  su  kud  i kamo  veće  jur  skučene  bile 
pod  jaram  moćnih  Turaka. 

0 majci  pjesnikovoj  nemamo  nikakih  vijesti  ni  po- 
uzdanih podataka,  kakova  je  roda  i koljena  bila  i koje 
su  je  vrline  resile.  Slutimo,  da  je  bila  svijetla  roda,  jer 
znamo,  da  su  se  dubrovački  plemići  ženili  iz  vlasteoskih 
kuća.  Bila  je  valjda  skromna  i čedna  žena,  čestita  i 
vrla  majka,  koja  se  jamačno  mnogo  brinula  kućom  i 
poput  Kornelije  majke  Graha  svu  pomnju  i skrb  mate- 
rinsku posvećivala  jedinomu  uresu  svomu  — sinu  Ivanu. 
Pod  njezinim  je  blagim  okriljem  proveo  pjesnik  naš 
nježno  doba  djetinjstva  i mladosti,  ona  mu  valjda  već 
za  rana  usadi  u srce  plemenite  i uzvišene  misli  i nauke 
kršćanske  vjere,  koje  tako  divno  prosijevaju  iz  njegovih 
velebnih  pjesničkih  djela  i poradi  kojih  steče  dičnu  po- 
hvalu, da  je  predobar  kršćanin  (Appenđini,  Versione  li- 
bera  deH’Osmaniđe,  pag.  3).  Već  od  ranih  nogu  odli- 
kovao se  pobožnošću,  pa  je  sve  do  smrti  svćje  običavao 
polaziti  svake  godine  na  otočić  Daksu  nedaleko  Dubrov- 
nika, da  ondje  sprovede  veliki  tjedan  sa  časnim  Franjev- 
cima u vršenju  službe  božje  i u trijeznu  razgovoru. 
Uzgojen  u pravom  kršćanskom  duhu  i prigrlivši  svim 


srcem  i umom  nauku  kršćanske  vjere,  priznaje  u pred- 
govoru „pokornih  pjesni"  kralja  Davida,  da  sve  tašte 
stvari  za  tašte  drži  i otvoreno  ispovijeda,  da  je  „početak 
od  pravoga  znanja  strah  Božji".  Pobožnost  svoju  po- 
svjedočio je  i time,  što  je  stvorio  tri  prekrasne  oveće 
nabožne  pjesme. 

Za  mladosti  Gundulićeve  lijepo  su  evala  tako  zvana 
„studia  humaniora"  u Dubrovniku.  Vlastela  se  dubro- 
vačka brinjahu,  da  im  se  sinovi  valjano  naobraze  i dušu 
svoju  urese  svakom  lijepom  naukom  i potrebnim  znanjem. 
I mladi  Gundulić  prionu  uz  ova  „studia  humaniora",  pa 
je  polazio  jamačno  školu  Isusovaca,  koji  su  u to  vrijeme 
naobražavali  mladiće  dubrovačke.  Nagadja  se,  da  su  mu 
bili  učitelji  o.  Silvestar  Muzio  i o.  Ridolfo  Ricasoli,  koji 
su  tada  učiteljevali  u Dubrovniku.  Pod  njihovom  je  paskom 
valjda  revno  izučavao  bogatu  književnost  starih  naroda 
i upoznavao  se  s djelima  nove  talijanske  literature,  koja 
je  njegom  i pod  dojmom  humanizma  lijepo  procvjetala 
i bujno  se  razgranila.  Jamačno  prijahu  živahnoj  ćudi  i 
nježnomu  srcu  njegovu  ponajviše  tvorovi  pjesničkih  genija, 
koje  je  bez  sumnje  svom  pomnjom  izučavao,  a odsjev 
ove  nauke  i mara  vidno  se  opaža  u pjesničkim  djelima 
njegovim,  a napose  u najznamenitijem  djelu  „Osmanu", 
u kojem  su  vrli  estetski  sudije  Rus  Roman  Brandt 
(Istoričko-literarnij  razbor  poem  Ivana  Gunđulića  Osman. 
Kiev  1879).  i dr.  Fr.  Marković  (u  obsežnoj  i duboko- 
umnoj „Estetičkoj  ocjeni  Gunđulićeva  Osmana")  otkrili 
i pokazali  više  tragova  uplivu  i dojmu  pjesničkih  veli- 
kana Homera,  Vergila,  Tassa,  Ariosta,  Camoesa  na  našega 
pjesnika.  Pored  toga  primio  je  mladi  Gundulić  u školi 
Isusovaca  prvu  uputu  u filozofiju  i historiju.  Svakako  mu 
je  nauka  filozofije  bistrila  um,  pa  ga  ponukala,  da  pom- 
nije zarone  u misli  velikih  mudraca  i da  dublje  razmišlja 

0 životu  i ciljevima  čovječjim.  Lijepa  načela  etike  i uzvi- 
šene misli  kršćanske  filozofije  uhvatiše  u mišljenju  nje- 
govu čvrst  korijen,  pa  je  kasnije,  kad  ga  je  zaokupila 
zbilja  života,  u djelima  svojim  hvalio  i uzvisivao  vrlinu, 
plemenštinu  srca  i krepost,  o kojoj  potonjoj  veli: 
„kriepos  ka  pod  nebi  svjetlosti  ima  dana  bjelje  i gdigod 
je,  hvala  ’e  sebi".  Na  više  mjesta  zanosno  pjeva  o slavi 
Božjoj  i duboko  se  klanja  pred  veličanstvom  svemogućega 
Stvorca,  pa  opominje  lakoumne  ljude,  koji  u taštini  vijek 
svoj  viju,  da  se  osvijeste  i Bogu  obrate. 

Umne  refleksije,  rastresene  diljem  neumrlih  djela 
njegovih,  rječiti  i jasni  su  svjedoci  njegova  oštroumlja 

1 filozofskog  duha.  Iz  velikog  mnoštva  tih  dubokoumnih 
elegičnih  refleksija  ističemo  ovu  u trećem  pjevanju 
„Osmana"  (281 — 4;  -297 — 304):  „Vrijeme  mrakom  od 
zabiti  care  i carska  krije  imena,  samo  je  svijetla  vik  na 
sviti  djela  uzmnožnijeh  uspomena.  Mru  gradovi  ogrnuti 
od  kamenja  stanovita  a od  umrle  čovjek  puti  žali,  er  ne 

ima  vječnijek  lita.  Ah,  ponosna  naša  ćudi ! i jes  jošte, 
tko  se  vara,  i u životu  tvrd  se  sudi,  videć,  kami  da  se 
obara 

Po  nazoru  njegovu  treba  da  čovjek  pravo  spozna 
ništetnost  svoju,  da  se  kani  „tašte  oholasti“  i da  u 
kajanju  i strahu  pred  višim  sudcem  trijezne  dane 
traje,  brineći  se  spasom  neumrle  svoje  duše  i tvoreći 
dobra  djela  na  ovom  svijetu.  Prekrasna  razmatranja  o 
životu  i smrti  u „Suzama  sina  razmetnoga"  završuje 
opomenom:  „Zgledaj,  gdi  si;  svidj’  se,  tko  si;  ufaj,  kaj 
se,  moli,  prosi". 

S puno  razloga  može  se  vjerovati,  da  se  je  Gundulić 
u mladosti  svojoj  mnogo  bavio  naukom  povjesti  svjetske, 
iz  koje  je  erpao  mnogo  pouke  i zdravih  misli  o životu  i 
udesu  naroda  i pojedinaca,  koji  se  vrlim  svojim  djelima 
i čestitim  značajem  prodičiše  i neumrlo  ime  stekoše. 
Jamačno  je  to  znanje  u kasnijem  životu  znatno  raširio, 
kad  no  je  snabdjeven  bogatim  iskustvom  dublje  ponimao 
tok  svjetskih  dogadjaja  i zrelije  shvaćao  državne  uredbe. 
Njegovo  narodno  obzorje  i poznavanje  povjesti  slavenske 
lijepo  je  rasvijetlio  T.  Smičiklas  u raspravi  „0  postanku 
Gundulićeva  Osmana",  a iz  „Osmana"  možemo  lako 
razabrati,  kako  je  u njega  duboko  shvaćanje  povjesti 
svjetske,  a napose  prošlosti  starih  Grka  i Rimljana. 
Pjevanje  VII.  jasno  nam  svjedoči,  kako  je  pjesnik  bio 
klasički  naobražen  i zadojen  čistim  humanizmom.  Opisu- 
jući put  Kizlaragin,  udara  u elegične  žice,  kad  spomene 
Troju,  nekoć  vladaricu  „svega  istoka",  a sada  tek  pusto 
ime;  riše  nevolju  Skijana,  kojima  hadum  odvodi  djevojke, 
pak  na  to  prekrasno  nadovezuje : kolika  li  je  nesreća 
političko  ropstvo,  kad  ono  i moralno  ropstvo  sobom 
donosi,  rušeći  sve  obiteljske  svetinje:  „Može  li  se 
s hudje  zgode  ginut  gorom  smrti  kojom,  neg’  živeći  bez 
slobode,  ne  bit  voljan  dušom  svojom?  0 slobodo  slatka 
i draga,  izvrsno  te  vik  ne  ljubi,  ni  poznava  tvoja  blaga, 
tko  te  ovako  ne  izgubi".  Iza  toga  dolazi  opširna  elegična 
apostrofa  na  cijelu  Grčku,  koja  je  podala  čovječanstvu 
„čestiti  plod  od  razuma  i porodila  mudrace  glasovite,  ki 
nauke  i zakone  ostaviše  plemenite".  Tu  izriče  i važnu 
misao,  da  je  slavnoj  nekoć  i znanjem  i junačtvom  Grčkoj 
sadašnje  „samosilje  tursko  kleto"  kazna  vječne  pravde  za 
njezino  „staro  nevjerstvo"  (što  jamačno  znači  grčki 
crkveni  raskol),  „jer  peđepsa  s neba  koli  lakše  ide,  teže 
pade"  (sravni  Oengić-agu  III.  73:  „jer  što  kašnje,  sve 
to  jače  tuče").  Kod  Farsalije  spominje  se  bitke  Pompeja 
i Cezara,  pa  razmišlja  o silnoj  rimskoj  moći,  što  je  pro- 
pala s domaćega  nesklada,  te  nadovezav  gnomnu  refle- 
ksiju o dubu  i crvu,  prelazi  opet  u apostrofu,  jamačno  ima- 
jući na  umu  svoj  Dubrovnik:  „ali  da  je  proklet,  tko 
zameće  u rodnome  nemir  gradu  i domaće  vriježi  smeće 
u zavadi  i neskladu".  Tako  evo  izvodi  pjesnik  elegične 
refleksije  o klasičnoj  Grčkoj  i o starom  Rimu. 

U 20.  godini  dade  se  Gundulić  na  državne  nauke, 
da  se  usavrši  i u ovoj  grani  znanja,  koje  su  Dubrovčani 


osobito  cijenili  i njegovali.  Nema  sumnje,  da  mu  je  u 
tom  lebdio  pred  očima  primjer  slavnih  predaka  nje- 
govih, koji  su  se  odlikovali  državničkom  razboritošću  i 
osobitom  brigom  oko  blagostanja  i slobode  otačbine,  pa 
da  se  je  mnogo  trsio,  da  temeljito  prouči  pravne  i 
državne  nauke.  Ima  vijesti,  da  su  ga  vlastela  dubrovačka 
kasnije  izabrala  knezom  i tako  uzdigla  do  prve  državne 
časti,  a ovu  su  mogli  postići  samo  oni  odlični  plemići, 
koji  su  bili  vrlo  razboriti  i osobito  vješti  pravu  i upravi 
državnoj. 

U 30.  godini  oženi  se  Gundulić  s Nikolicom  Sor- 
kočevićevora,  kćerju  Sigismunda  Sorkočevića,  uplivna 
plemića  dubrovačkoga.  Vele,  da  je  Nikolica  bila  djevojka 
dobra  glasa  i osobitih  darova,  pa  da  je  s njome  pjesnik 
naš  živio  u sreći  i zadovoljstvu,  baveći  se  javnim  poslo- 
vima i stvarajući  pjesnička  djela.  Sva  je  prilika,  da  je 
Gundulić  dosta  rano  počeo  pjevati.  Iz  posvete  „pjesni 
pokornih  kralja  Davida"  g.  1820.  razbiramo,  da  je  do 
onda  bio  spjevao  10  drama  ,,s  mnoziem  i bezbrojniem 
pjesnima  taštiem  i isprazniem".  Ta  ostala  spjevanja 
pjesnik  u manjoj  cijeni  drži,  pa  sve  ino  (osim  pjesni 
pokornih)  kao  porod  od  „tmine  u tminah  ostavlja". 
Pored  drama  bili  su  mu  po  svoj  prilici  prvi  pjesnički 
pokusi:  ljubavne  pjesme,  koje  sada  zove  „taštima  i ispraz- 
nima". Kao  mladić  živahne  fantazije  i vanređno  darovit, 
jamačno  je  u ovim  taštim  pjesmama  zaneseno  pjevao  o 
ljubavnim  „strilama"  i o krasnim  vilama,  što  no  su  zatra- 
vile mladenačko  srce  njegovo.  Od  tih  ljubavnih  pjesama 
sačuvala  nam  se  samo  jedna,  „Ljubavnik  sramežljiv", 
prijevod  s talijanskoga.  Kad  je  kasnije  oko  30.  godine 
upoznao  pravu  zbilju  života  i našao  mir  i zadovoljstvo  u 
krugu  svoje  porodice,  valja  da  se  je  uvjerio,  da  su  doista 
isprazne  i tašte  bile  mladenačke  njegove  sanjarije,  pa  da 
se  prava  sreća  nalazi  u požrtvovnom  radu  za  opće  dobro 
i u „strahu  Božjem,  koji  je  početak  od  pravoga  znanja". 
Ovo  se  može  slutiti  iz  spomenute  posvete. 

Drugo  razdoblje  pjesničkog  rada  njegova  zapremaju 
dva  prekrasna  djela:  „Suze  sina  razmetnoga"  i pastirska 
igra  „Dubravka",  iz  kojih  provijava  duh  i mišljenje,  što 
no  se  zamjećuje  u posveti  „pjesni  pokornih".  U toj  po- 
sveti ispovijeda : „Ja  krstjanin  spjevalac,  ki  pravoga  Boga 
poznam,  vjerujem  i izpovieđam,  od  koga,  po  komu,  i u 
komu  sva  dobra  izlaze,  sve  milosti  rastu,  bitje  se  prima, 
život  uzdrži,  zđravje  umnaža,  spasenje  stječe  i dobiva, 
vele  dostojnije  imam  početi  s pjesni  svetieh  i božan- 
stvenieh,  kakve  su  ove  pokorne,  koje  skrušena  grešnika 
priko  valovita  mora  od  smućena  i smetena  svieta  mogu 
susim  i krepeim  stupajom  od  vjere,  topeći  ohologa 
Farauna,  od  grijeha  privesti  i dovesti  u zemlju  od  obe- 
ćanja od  slave  vječne,  gdi  vrh  duša  pravednieh  daždi 
obilno  slatka  mana  od  milosti  božanstvene".  Gundulićev 
prijevod  pjesni  pokornih  ide  međju  najljepše  prijevode 
psalama  Davidovih,  što  ih  ima  u hrvatskoj  književnosti. 
Pjesnik  se  sada  kao  kakav  pokajnik  utječe  svemožnoj 

zaštiti  i milosti  Božjoj,  pa  ponizno  kleca  pred  veličanstvom 
Svemogućega,  pjevajući  slavu  njegovu  u tri  duhovne 
pjesme.  Drugu  duhovnu  pjesan,  „Suze  sina  rasmetnoga“, 
posvetio  je  g.  1622.  stricu  svomu  Jeru  Dživa  Gundulića 
od  vladalaca  grada  Dubrovnika,  o kojem  veli,  da  se  „diči 
dundom  tako  vriedniem  i pohvaljeniem,  u našemu  samo- 
vlaštitomu  gospodstvu  na  kneštvo  i na  sve  najveće  časti 
većekrat  dostojno  uzvišeniem.“  Lijepu  tendenciju  duhovne 
pjesni  svoje  otkriva  pjesnik  ovim  riječima:  „Otac  vječni, 
koga  milosrdje  u plačna  sina,  od  grieha  pokajana,  pomi- 
lovanju ovdi  u nutra  proslavlja  se,  da  bi  nakon  duga  i 
čestita  života  i vas  u broju  od  izabranieh  pomilov’o  i 
posinio : neka  naš  Dubrovnik,  kako  sada  koriš  prima, 
slavu  stječe  i ures  nabodi  u mudru  svjetu,  u temeljitoj 
pravdi  i u pomnjivu  nastojanju  toliko  kriposna,  razborita 
i vriedna  sudca,  tako  i paka  pred  sudcom  općeniem  i 
pred  Bogom  od  vojska  u slavi  toliko  obljubljena  sina 
odvjet  nadje,  obranu  stigne,  štit  isprosi  osobitom  vla- 
danju, vlastitomu  gospostvu  i čistomu  djevstvu,'  u komu 
po  višnjoj  milosti  naša  sloboda  neockvrnjena  veće  od 
tisuću  godišta  uzdržala  se  i sahranila,  što  dopusti  i u 
naprieda  svemoguća  vlas“  ....  Predmet  za  ovu  divnu 
duhovnu  pjesmu  crpao  je  pjesnik  iz  svetoga  pisma,  iz 
evangjelja  po  Luci,  gdje  se  u 15.  glavi  kazuje  o rasipnom 
sinu,  koji  dobivši  imanje  od  oca  otidje  u tudji  svijet  i 
onamo  prosu  imanje  svoje  živući  besputno. 

Razmetni  sin  ljuto  nastrada,  pokaje  se  i uteče  ocu 
svomu.  Taj  je  predmet  pjesnik  posve  samotvorno  obradio 
i pjesan  podijelio  u tri  plača : Sagriješenje  (vivendo  luxu- 
riose  dissipavit  substantiam),  spoznanje  (et  reversus  in  se), 
skrušenje  (pater,  peccavi,  jam  non  sum  dignus).  „Suze 
sina  razmetnoga"  pravi  su  biser  u hrvatskoj  književnosti. 
Odlikuju  se  divnim  spoljašnjim  oblikom,  za  koji  se  može 
reći,  da  ga  nije  do  sada  nitko  natkrilio  u našoj  književ- 
nosti. Pune  su  krasnih  i uzvišenih  misli  i dubokoumnih 
refleksija.  Općenito  je  poznata  elegija  „Ah,  sad  imam 
pamet  bistru",  u kojoj  se  prekrasno  slika  nestalnost  i 
kratkoća  ljudskog  života.  Diljem  cijele  pjesni  pjesnik  za- 
neseno slavi  moć  milosrdja  Božjega  i sažalno  oplakuje 
bijednu  sudbinu  čovjeka  grješnika. 

Nema  sumnje,  da  su  „Suze  sina  razmetnoga"  od 
manjih  djela  pjesnikovih  najljepše,  te  su  im  se  već  stari 
Dubrovčani  divili,  kujući  ih  u zvijezde  poradi  pobožnoga 
duha,  uzvišenih  misli  i ugladjenoga  oblika.  Pjesnik  Gjor- 
gjić  veli  za  tu  pjesmu:  nihil  esse  pictius. 

Gundulić  je  u svem  napisao  osamnaest  pjesničkih 
djela;  šest  ih  se  sasvim  izgubilo  bez  natpisa,  od  dva 
djela  sačuvalo  nam  se  nekoliko  stihova,  jedno  je  djelo 
ostalo  nedovršeno,  a devet  ih  imademo  potpunih. 

Od  osamnaest  djela  pjesnikovih  jedanaest  ima  drama, 
od  kojih  se  šest  izgubilo,  te  im  znamo  samo  imena.  U 
posveti  „pjesni  pokornih"  spominje  pjesnik  drame  ovim 
redom : Galatea,  Dijana,  Armida,  Posvetilište  ljuveno, 
Proserpina  ugrabljena,  Cerera,  Kleopatra,  Arijadna,  Adona, 


Koraljka  od  Šira.  Potpuno  su  sačuvane : Arijadna,  prijevod 
s talijanskoga;  Proserpina  jamačno  takodjer  prijevod, 
izvorna  gluma  „Dubravka",  koju  punim  pravom  drže 
najboljom  pastirskom  igrom  dubrovačkom.  Od  drame 
Dijane  imademo  96,  a od  Armiđe  128  stihova. 

Sve  su  se  drame  — izuzevši  Dubravku  — prikazi- 
vale na  „ očitieh  mjestieh  s veliciem  slavam"  jošte  prije 
g.  1620,  a Dubravka  valja  da  prvi  put  g.  1628.  Za 
Arijadnu  kazuje  sam  pjesnik,  da  ju  je  družina  Marinka 
Frana  Tudiševića,  vlastelina  dubrovačkoga,  ,,s  veliciem 
slavami"  prikazivala  u Dubrovniku,  pa  mu  ju  s toga 
posveti  godine  1632. 

Prigodne  su  pjesme:  „U  smrt  Marije  Kalandrice“, 
lijepe  i vrijedne  žene  Dživa  Vlajka,  pak  „Ferdinandu  II. 
knezu  Toskanskomu“.  Potonju  pjesmu  spjeva  Gundulić 
g.  1634.,  kad  se  je  ženio  Ferdinand  II.,  veliki  knez 
toskanski.  prijatelj  naroda  slovinskoga,  kojega  je  i be- 
sjedu bio  zavolio. 

No  Gundulić  se  najviše  trudio  oko  glavnoga  svoga 
djela  „Osmana",  ali  mu  ne  bješe  sudjeno,  da  ga  potpuno 
dovrši,  jer  ga  usred  pjesničkoga  rada  u 50.  godini  života 
zateče  smrt  „samosilna",  o kojoj  tako  umno  pjeva  u 
„Suzama  sina  razmetnoga",  da  čovjeka  „svuda  slidom 
slidi",  „ne  ćeš  joj  se  odrvati",  „gluha  i slijepa  bez 
obzira,  kud  prohodi,  sve  satira  i upored  meće,  valja 
stara  i mlada,  roba  i kralja".  Umro  je  10.  prosinca 
g.  1638.  U knjizi  se  matica  spominje,  da  je  sjajno 
sahranjen.  Tri  sina  ostavi  na  brizi  plemenite  žene,  koja 
je  šest  godina  iza  njega,  g.  1644.,  slijedila  ga  u hladni 
grob.  Najstariji  sin  Franjo  postade  podmaršalom  u 
austrijskoj  vojsci,  za  Jerolima,  drugoga  sina  vele,  da  je 
poginuo  kao  pukovnik  kod  podsjedanja  Barcelone,  a naj- 
mladji  sin  Šišman  naslijedi  baštinu  slavnoga  oca  svoga : 
kažu  ga  vrsnim  pjesnikom  i knezom  dubrovačkim. 

Najznamenitije  i najveće  pjesničko  djelo  Gunđuli- 
ćevo  jest  ep  „Osman"  u 20  pjevanja.  Pjesnik  je  crpao 
predmet  iz  suvremene  povjesti  slovjenske  i turske : boj 
Turaka  s kršćanstvom  slovjenskim.  Pjevajući  propast  cara 
Osmana,  a slavu  poljskoga  kraljevića  Vlađislava,  upleće 
u ep  zgode  iz  poljske  i turske  povjesti. 

No  „Osman"  nije  potpun.  I u najstarijim  rukopi- 
sima manjkaju  dva  pjevanja:  14.  i 15.,  ili  kako  neki 
misle : 13.  i 14.  Stariji  i noviji  kritici  mnogo  su  se 
trsili,  da  to  razjasne.  Jedni  rekoše,  da  ih  je  valjda 
uništila  državna  vlast;  drugi,  da  ih  je  sam  pjesnik  pred 
smrt  svoju  spalio.  Treći  opet  tvrđjahu,  da  je  pjesnik 
davao  čitati  svojim  prijateljima  pojedina  pjevanja,  pa  da 
mu  prijatelji  ne  vratiše ; a drugi  opet  držahu,  da  su  se 
izgubila  po  smrti  pjesnikovoj  ili  da  su  propala  za  vrijeme 
potresa  god.  1667.  Po  sudu  T.  Smičiklasa  najviše  vjere 
zaslužuje  sud  umnoga  istraživača  Ivana  Volantića,  koji  je 
iza  20  godišnjega  revnog  ispitivanja  „Osmana"  ovako 
izrekao  konačni  svoj  sud : „Ispitivanje  ovoga  djela  jasno 

pokazuje,  da  ga  pjesnik  zatečen  smrću  nije  dovršio, 
štogod  se  drugo  bude  govorilo,  nije  nego  pusto  gonetanje". 

U tome  je  gonetanju  najdalje  pošao  akademik  A. 
Pavić,  koji  je  najprije  (,,Rad“,  32.,  god.  1875.)  tvrdio, 
da  je  netko  drugi  a ne  Gundulić  sastavljao  sadašnjeg 
„Osmana“,  i oštro  sudio  o vrijednosti  Gundulićeve  epo- 
peje. U akademijskom  izdanju  djela  Gunđulićevih  god. 
1877.  oporiče  oba  ova  nazora,  ali  ostaje  jošte  na  mnijenju, 
da  „poetska  teorija  ni  Gundulićeva  ni  našega  vijeka  ne  će 
moći  odobriti,  što  je  Gundulić  onako  bujnom  romantikom 
zaodjenuo  historijska  fakta  i ljude  svoga  đoba“.  Glavna 
mu  je  misao:  Gundulić  je  najprije  opjevao  u jednoj 
pjesmi  (Vladislavijađi)  pobjedu  poljačku  g.  1621.,  a opet 
u drugoj  pjesmi  (u  ,,Osmanu“,  koji  sastoji  od  spjeva  I. 
i AVI.  do  XX.  sadašnje  Osmanide),  kako  sultana  umoriše 
god.  1622.,  pak  je  zatim  sastavljao  te  dvije  pjesni  u jednu 
treću,  te  je  iza  prvoga  pjevanja  one  druge  pjesme  (hipo- 
tetičnoga ,,Osmana“)  prema  novoj  zamisli  preradjivao  i 
širio  onu  prvu  (Vladislavijadu),  ali  ga  smrt  prekide,  te 
on  ne  dodje  do  pjevanja  XVI.,  i pjevanja  AVI.  do  XX. 
ostadoše  nepreradjena  prema  novoj  pjesnikovoj  zamisli. 

Mišljenje  Pavićevo  velikom  oštrinom  uma  i silnom 
učenošću  pobija  dr.  Fr.  Marković  u znamenitoj  ,,Este- 
tičkoj  ocjeni  Gundulićeva  ,,Osmana“  (,,Rad“,  46,  47, 
50,  52)  i dolazi  do  ovoga  konačnog  suda:  „Nema  nika- 
kova  razložita  povoda  tvrditi,  da  je  Osmanida  skrpana 
od  prvobitne  dvije  pjesni,  nego  svi  razlozi,  crpeni  iz 


oznaka  tradicionalne  epske  tehnike,  koju  očevidno  slijedi 
Osmanida,  govore  za  to,  da  je  ona  inače  posve  jedin- 
stvena i savezna  radnja,  samo  joj  manjka  14.  i 15.  spjev11. 
U dokazivanju  svom  medju  ostalim  ističe  one  veze,  što 
spajaju  Gundulića  s drugim  epskim  pjesnicima,  a napose 
s Tassom,  kojega  je  „Oslobodjeni  Jerusalim11  jamačno 
dobro  poznavao.  Isporedjivanjem  može  se  pokazati,  da 
je  naš  pjesnik  dosta  pojedinih  govora,  opisa,  oznaka, 
sentencija  prijevodom  prenesao  u „Osmanidu11,  pa  da  na 
više  mjesta  u pjesničkom  slogu  očevidno  oponaša  tali- 
janski uzor.  I s Ariostovim  „Orlandom  Furiosom11  kao  i 
s epskom  pjesni  Portugiza  Camoesa  ima  ,,Osman“  neke 
značajne  analogije.  Tasso  i drugi  epski  pjesnici  u nekim 
značajnim  elementima  epske  kompozicije  i sloga  mnogo 
oponašaju  Vergilija,  a ovaj,  kako  se  zna,  Homera.  Tako 
se  Gundulić  kao  malo  zakašnjeli  hrvatski  drug  priklju- 
čuje epskoj  školi  staroklasično-romanskoj.  Osmanida  nam 
otvara  jasan  vidik  u starodrevnu  predaju  umjetničke  epske 
tehnike,  koja,  srednjim  vijekom  prekinuta,  obnovom 
klasičnih  nauka  i sama  se  obnovi  i pomladi  u Italiji,  u 
Portugalu,  u Dubrovniku.  Svaki  je  kraj,  svako  doba, 
Tassovo,  Camoesovo,  Gundulićevo  uklađalo  u stari  bašti- 
njeni oblik  svoj  novi  sadržaj  i svoje  nove  lirske  elemente, 
čim  se  je  ujedno  i stari  oblik  svaki  put  ponešto  inače 
pomladio.  To  je  ona  književno-povjesna  sveza,  kojom  nas 
Hrvate  Osmanida  Gundulićeva  spaja  s preporodnim  roman- 
stvom,  starim  Rimom,  sa  starom  Grčkom. 


Hrvatsko  slavlje  u Dubrovniku.  Dubrovnik  je  26.  lipnja 
doživio  velebno  slavlje.  Otkrivao  se  sjajnim  i veličanstvenim  na- 
činom prekrasan  spomenik,  izdjelan  umjetničkom  rukom  dičnoga 
Hrvata,  neumrlomu  pjesniku  Ivanu  Gunduliću,  usred  njegova 
rodnog  grada,  slavne  i starodrevne  »hrvatske  Atene«.  Neopi- 
sivim je  zanosom  ovršena  ta  znamenita  hrvatska  svečanost,  či- 
tava je  Hrvatska  odlično  zastupana  bila  toga  dana  u slavnom 
Dubrovniku  oko  Gundulićeva  spomenika,  da  svečano  proslavi 
uspomenu  najvećega  dubrovačkog  pjesnika  i da  se  pokloni  be- 
smrtnoj sjeni  njegovoj.  Cijelo  je  slavlje  bilo  sjajna  manifestacija 
hrvatske  misli,  veleban  triumf  hrvatske  svijesti,  koji  u svakom 
pogledu  nadmašuje  KaČićevo  slavlje  u Makarskoj,  pa  i samu 
zagrebačku  izložbu.  U Dubrovniku  se  nadjoše  na  okupu  pored 
gradjana  dubrovačkih  odlični  zastupnici  Hrvata  iz  svih  hrvatskih 
zemalja:  iz  Banovine,  Dalmacije,  Bosne,  Hercegovine  i Istre, 
a naša  jednokrvna  braća  Slovenci  odaslaše  više  po  izbor-pred- 
stavnika.  I braća  Cesi  poslaše  prekrasan  vijenac  »hrvatskomu 
pjesniku  slobode«.  Dubrovnik  je  tim  slavljeni  povraćen  hrvatskoj 
misli.  Slava  neumrlomu  hrvatskomu  pjesniku,  Ivanu  Gunduliću ! 
(Opširno  izvješće  o ovoj  znamenitoj  slavi  izići  će  u budućem 
broju.) 


Rod  Gundulića.  Vijesti  o porijeklu  roda  Gundulićeva  znatno 
se  razilaze.  U 49.  broju  »Smotre  Dalmatinske«  piše  o tome 
G. (elčich),  dobri  poznavač  dubrovačkih  arhiva,  od  prilike  ovako: 
Jedni  vele,  da  su  Gundulići  došli  iz  Verone  i to  po  nekima  go- 
dine 930.,  a po  drugima  1584.  Prvi  put  se  spominje  dolazak 
Gundulića  u Dubrovnik  u godini  930.  u ljetopisu  nepoznata  pisca 
iz  godine  1500.  0 lavle  su  po  svoj  prilici  crpli  svoju  vijest  Razzi 
i Mattei.  S njima  se  slaže  i ovjenčani  pjesnik  Cervin  (Crijević), 
veleći,  da  su  Gundulići  poslije  rasula  Epidaura  s drugima  osno- 
vali Dubrovnik.  Tako  misli  i Španjolski  Židov  Didako  Pirro  u 
svojoj  elegiji.  Napokon  neki  drže,  da  su  Gundulići  došli  iz  Rame. 
Zanimljivo  je,  da  se  već  u srednjem  vijeku  jedan  dio  grada  zove 
teritorij  Gundulića  (u  11.  stoljeću).  To  drži  Gelcich  veoma  važ- 
nim, jer  u povjesti  sredovječnih  gradova  podjela  je  teritorija 
najsigurniji  kriterij  za  to,  da  se  odredi  starina  pojedinih  poro- 
dica. Odatle  izvodi  pisac,  da  je  već  u 11.  stoljeću  kuća  Gnnđu- 
lića  bila  jedna  od  najstarijih  i najuglednijih  u Dubrovniku.  Da- 
kako, samu  godinu  dolaska  njihova  ne  možemo  danas  odrediti. 
Po  tom  drži,  da  Crijević  i Didako  nijesu  daleko  od  istine,  izvo- 
deći porijeklo  Gundulića  iz  Epidaura,  premda  god.  930.  nije 
ujamčena. 


U slavu  Ivanu  Gunduliću.  — Ivan  Gundulić  i Hrvati  u Banovini.  — Ivan  Gundulić  kao  dramski  pjesnik.  — Ivan  Guudulić  o 
Srbima  u svom  Osmann.  — U slavu  Ivanu  Gunduliću.  — Dživu  Frana  Gundulića.  — O podignuću  drugoga  narodnog  spomenika, 
u Dalmaciji  Ivanu  Frana  Gundulića,  u Dubrovniku  26.  lipnja  1893.  Hrvatskomu  narodu.  — Ivan  Franjin  Gundulić.  — Listak. 

Silnicima. 


đrasto  sam  ondje,  gdje  čempresi  dižu 
Ponosite  vrške  nad  maleno  selo, 

Pa  dok  kukavice  pred  moćnima  gmižu, 
Ja  visoko  vazda  dižem  vedro  čelo. 


Motri  h borbu  mora  s crnim  grebenima, 
— Svedj  grebene  crne,  a bijele  pjene  — 
Pa  mi  vaše  blato  duše  se  ne  prima. 


S vrhovite  gore,  otkle  oči  sižu 
Sve  dok  nebo  plavo  k pučini  se  svelo 
Vidjao  sam  orle  gdje  oblake  stižu, 

Pa  naučili  gledat  daleko  i smjelo. 


Vi  možete  za  to  progoniti  mene; 

Ja  ću  ostat  jednak,  dok  u čempresima 
Zavičaja  moga  srce  mi  ne  svene ! 

A.  Kriletić. 


Draga  čeka  dragoga. 

Pripovijeda  Ladislav  Z.  Ladanjski. 


ebo  se  natmurilo,  crni  se  oblaci  gone  njime,  razliku- 
jući se  od  jednolične  sive  boje,  koja  je  cijelo  nebo 
prekrila.  Kiša  pada,  Ijeva  kao  iz  kabla.  Cesta 
sva  je  nakvašena,  a kolotečinama  teče  voda  u 
potocima,  pa  prelazi  na  poljane,  jer  su  grabe 
uz  put  sve  prepune,  te  ne  mogu  odvoditi  tu  silu  vode. 
Po  poljanama  i iivađama  skupljaju  se  jezera  blatne  vode, 
iz  koje  strše  usjevi  i trava.  A potoci  šume  i udaraju  o 
obale,  noseći  sad  panj.  sad  opet  komade  porušena  mosta. 

Zemlje  se  hvata  sve  dublji  siimor,  sunce  se  posve 
sakrilo  za  gustim  oblacima,  tako  da  se  ne  može  raza- 
brati, koje  je  doba  dana.  Jedino  po  tome,  što  sumor  sve 
gušći  biva,  može  se  držati,  da  se  dan  bliža  koncu.  Ako 
gusti  oblaci  ostave  baš  ono  mjesto,  gdje  se  sunce  skriva, 
sjekne  za  čas  nešta  više  svjetla,  ali  samo  za  čas,  jer 
nadodju  novi  oblaci  i učine  tminu  još  veću. 

U selu  nije  vidjeti  ni  žive  duše,  sve  se  zavuklo 
pod  sigurni  krov,  nikomu  se  ne  će  da  izidje  u taj  pljusak 
i sipanje  kiše,  koja  bi  ga  za  čas  smočila  do  kože.  Samo 
katkad  pomoli  koji  seljak  glavu  na  prozor,  da  pogleda, 
da  li  se  već  s koje  strane  čisti  nebo. 

• 

L - 


Pas  čuvar  zavukao  se  u svoju  kućicu,  pa  pospanim 
okom  gleda  u mlaku,  koja  se  pred  njim  sve  više  nakuplja. 
Iste  patke  i guske,  koje  su,  kad  je  počela  kiša  padati, 
veselo  gačući  i sikćući  oblijetale  raširenih  krila  po 
dvorištu  i po  cesti,  sad  su  se  zavukle  pod  kolnicu  i ondje 
spavaju  sakrivši  glavu  pod  krilo.  A oblaci  bivaju  sve 
gušći  i gušći,  kiša  pada  i udara  svojim  jeđnomjernim 
mirnim  padom  o lišće  i prozore,  a pad  se  samo  katkad 
prekine,  ako  duhne  vjetar  i zatjera  jaki  pljusak,  da 
iznenada  zašumi. 

Na  prozoru  dvorca  na  kraju  sela  stoji  mlada  djevojka, 
pa  gleda  prema  selu.  Nestrpljjvo  bubnja  sitnim  prstićima 
po  prozoru,  a te  žive,  modre  oči,  sad  nujno  gledaju, 
sad  se  opet  zakrijese  kao  živom  vatrom.  Mali  nosić  prpošno 
strši  u zrak,  dražesne  jamice  u obrazu  i na  podbratku 
podaju  licu  neki  bezazleni,  smiješeći  izraz,  pa  se  moraš 
čuditi,  kako  može  to  visoko  čelo  navorano,  a te  rumene 
usne  uzdignute  biti.  Svaki  čas  pogleda  na  sat,  a onda 
na  put,  da  opet  ljutito  zabubnja  po  staklu  ili  da  udari 
noškom  o pod. 

Opet  je  podulje  gledala  na  prozor,  sad  joj  se  oči 

zaliju  suzama,  okrene  se  tako  naglo,  da  su  joj  guste 
pletenice  poletjele  i udarile  ju  u obraz,  pa  podje  u 
drugu  sobu,  gdje  joj  je  majka  kod  posla  sjedila.  Stane 
pred  nju. 

- — Majko,  — reče  uzđrhtanim  glasom,  — Gjuro  me 
više  ne  ljubi. 

— Ali,  dijete  moje,  kako  možeš  to  ma  samo  i pomi- 
sliti, a kamo  li  reći,  ta  to  je  grijeh,  — odgovori  joj 
majka,  pogledavši  ju  u čudu. 

— On  dolazi  svako  poslije  podne  točno  u četiri 
sata,  danas  je  već  eto  četiri  i po,  a njega  još  ne  ima,  — 
odvrati  Zlata  već  na  vratima. 

Poleti  opet  k prozoru,  pogleda  na  cestu,  još  uvijek . 
ne  ima  nikoga.  Prkosno  se  okrene  od  prozora,  sjedne 
k glasoviru,  pa  stane  svirati.  Prebirala  je  razne  napjeve, 
sad  veselu  poskočnicu,  sad  strastveni  valčik,  sad  opet 
obijesni  napjev  iz  operete.  Letjela  je  od  jedne  misli  k drugoj, 
od  jednog  napjeva  k drugomu,  nestalno,  žurno,  dok  joj 
se  nehote  ne  otme  čeznutljivi,  tugaljivi  napjev  popijevke: 
»Osamljen,  osamljen, 

Ko  na  cesti  kamen, 

Osamljen  sam  ja«. 

Ali  tad  opazivši,  šta  je  zasvirala,  prpošno  baci  gla- 
vicu i svrši  s oštrom  disonancom. 

Sad  uzme  vezivo  u ruke,  pa  stane  vesti.  Prebadala 
je  iglom  brzo,  nestrpljivo  po  tkanini,  tako  da  joj  se  je 
svaki  čas  pretrgala  vuna;  napokon  joj  se  potare  i igla.  A 
kad  je  pogledala  vezivo,  opazi,  da  je  pokvarila  obrazac, 
prisluškujući  svaki  čas  k prozoru.  Baci  ljutito  djelo,  a 
onda  sjetivši  se,  daje  to  dar  k imendanu  njezina  „nevjernog11 
zaručnika,  poturne  ga  s nogom,  da  je  poletjelo  do  u 
kut  sobe. 

Dohvati  knjigu,  pa  stane  čitati,  brzo  je  listala  i 
premetala  stranice,  dok  najednom  ne  naidje  na  jedno 
mjesto,  koje  ju  je  očito  zanimalo.  Pročitavši  to,  skoči,  pa 
poleti  s knjigom  k majci. 

— Vidiš,  majko,  klikne  pokazavši  joj  knjigu,  eto 
ovdje  morao  je  zaručnik  čitavi  sat  do  svoje  zaručnice 
jašiti,  pak  je  ipak  svaki  dan  i po  snijegu  i po  kiši  točno 
dolazio  k njoj.  Eto  slušaj : „Munje  su  sijevale,  gromovi 
se  orili,  krupna  kiša  i tuča  udarala  je  o smjelog  jahača. 
U to  zasinu  blijesak,  grom  udari  i obori  stoljetni  hrast, 
koji  se  je  baš  pred  jahačem  srušio  preko  ceste.  A1  Albertu 
zasinu  oči,  on  podbode  svoga  konja,  preskoči  preko 
zapreke  i jurio  je  dalje.  Letio  je,  kao  da  ga  vile  nose, 
prkosio  nepogodi  i pogibli,  ta  letio  je  onamo,  kamo  ga 
je  sva  duša,  sve  srce  vuklo,  letio  je  k svojoj  sreći, 
k svomu  zlatu “ 

— Kako  možeš  to,  što  je  kakav  piskar  u toploj 
sobici  napisao,  držati  za  istinu  ? To  je,  kad  djeca  romane 
čitaju,  onda  im  se  samo  mašta  uspali  i ne  znaju  ostati 
na  zemlji,  nogo  lete  bog  zna  kuda  po  umišljenim  visi- 
nama, — primijeti  ljutito  majka. 

— Bilo  istina  ili  ne  bilo,  svakako  je  dokaz,  da  se 


može  i takav  slučaj  zamisliti.  Gjuro  ne  ima  na  svom 
šarcu  ni  četvrt  sata  dovle,  njega  još  ne  ima,  dakle  me 
i ne  ljubi. 

— Ali,  ludo  mala,  ta  mogao  ga  je  kakav  posao 
uzdržati,  ta  znadeš,  kako  otac  — 

— Sad  je  njegov  najpreči  posao,  da  se  brine  za 
zaručnicu,  — prekine  Zlata  majku. 

— A ja  ti  velim,  da  bi  bilo  najpametnije,  da  danas 
i ne  dodje.  Ta  to  bi  bilo  zbilja  lakoumno  izvrgavati  se 
takovoj  nepogodi,  a od  tebe  je  sebično,  što  ga  kudiš, 
mjesto  da  ga  hvališ,  što  se  za  tebe  čuva.  Pomisli  samo, 
kako  bi  se  lako  mogao  po  tom  vremenu  prehladiti  i 
oboljeti ; onda  bi  morao  kod  kuće  sjediti  ili  u krevetu 
ležati,  pa  ne  bi  mogao  u opće  dolaziti.  Ta  budi  pametna, 
— tješila  ju  majka. 

— Ali  sada  je  zdrav,  — odvrati  Zlata  logikom 
ljubavi.  Njegova  je  dužnost,  da  k svojoj  zaručnici  točno 
dolazi.  Ako  se  boji  hunjavice,  onda  mu  je  do  nosa  više 
stalo  nego  do  mene.  Pa  da  bar  ima  bog  zna  kako  lijep 
nos,  ne  bih  ništa  rekla,  ali  tako  je  svejedno,  da  li  mu 
je  nos  crven  ili  nije. 

— Ali,  Zlato ! — ukori  ju  majka. 

— Da,  baš  ima  ružan  nos  i on  je  sav  ružan,  ružan, 
ružan,  — reče  Zlata  lupivši  svaki  put  kod  riječi  „ružan “ 
noškom  o pod  i kimnu  za  potvrdu  glavom.  Baš  je 
vrijedno,  da  se  srdim  zbog  takva  čovjeka  ili  možda  čak 
i plačem,  nije  nego  još  nešta.  Ja  ću  mu  pokazati,  da 
mogu  i bez  njega  dobre  volje  biti  i zabavljati  se;  ja 
idem  k tati,  pa  ću  s njime  igrati  piqueta.  A ako  bi  se 
gospodin  Gjuro  Marković  udostojao  još  danas  doći,  onda 
može  s tobom  razgovarati  o vremenu  i repnom  sjemenu 
ili  tebi  pomagati  pamuk  odmatati. 

Za  potvrdu  lupi  i opet  noškom  o pod,  pa  onda 
odjuri  k ocu,  ali  uz  put  još  ipak  pogleda  na  cestu,  a kad 
ne  vidje  nikoga,  uzdigne  prpošno  ramena  i podje  dalje. 
Nadje  oca  u njegovoj  sobi,  gdje  proučava  stoljetni  koledar, 
da  vidi  hoće  li  naskoro  okrenuti  vrijeme,  jer  je  već 
skrajnje  doba,  da  se  pokosi  sijeno.  Odbijajući  guste 
dimove  iz  lule,  kimao  je  nezadovoljno  glavom.  Stoljetni 
koledar  proriče  lijepo  i suho  vrijeme,  a vani  eto  taj 
pljusak  već  od  dva  dana.  Dosad  se  je  bar  uvijek  u 
,,šoštara“  mogao  pouzdati,  te  mu  nije  nikad  trebalo  te 
novotarije,  toga  tlakomjera.  Ta  čovjek  barem  mora  više 
znati  i opažavati,  nego  mrtva  tvar : živo  srebro  ili  kakovo 
svinuto  pero.  Sigurno  je  opet  kakav  slagar  krivo  složio, 
pa  su  zaboravili  ispraviti  ili  naznačiti,  da  je  tiskarska 
pogrješka.  Drugačije  ne  može  da  bude,  ta  gdje  bi  se 
„šoštar11  prevario. 

Zlata  uzme  ocu  knjigu  iz  ruke,  stavi  preda  nj  karte 
i tablice,  pa  reče: 

— Tata,  meni  je  dosadno,  daj  igraj  sa  mnom 
piqueta. 

Otac  ju  pogleda,  pogleda  na  sat,  pa  se  nasmiješi. 
Oni  zaigraju.  Zlata  svaki  čas  gleda  na  sat  i prisluškuje 

prema  prozoru,  ne  će  li  se  ozvati  topot  konja.  Igra  do 
zla  boga  loše.  Inače  je  morao  otac  sakupiti  sve  svoje 
misli  i oštro  paziti,  jer  je  Zlata  bila  vještakinja  u piquetu, 
ali  danas  baš  naopako.  Na  mak  baca  zelen,  na  kocku 
crven,  mjesto  desetice  odbacuje  keca,  od  krasnih  sedam 
sa  sedamnaest,  što  ih  je  u ruci  imala,  odloži  srednju 
kartu  i izgubi  partiju.  Baš  je  opet  imala  krasnih  devedeset 
i otvoreni  match  u ruci,  kad  odbije  pet  sati.  Ona  baci 
karte  i skoči. 

— To  je  ipak  odviše ! Ali  ja  ću  mu  već  pokazati, 
kako  se  sa  zaručnicom  postupa,  — povikne  Zlata  tako 
žestoko,  da  se  je  otac  preplašio. 

Otrči  u svoju  sobu,  drhtavom  rukom  dohvati  papir 
i pero,  pa  stane  pisati : 

Gospodine ! 

Vi  ste  — 

U to  zamnije  topot  konja,  Zlata  baci  pero,  klikne  : 
,,Gjuro!“  i poleti  iz  sobe,  niz  stube,  tako  žurno,  da  joj 
je  s noge  spala  cipelica,  ali  ona  se  i ne  obazre.  Prispije 
na  kućna  vrata  baš  kad  je  Gjuro  skočio  s konja  i zašao 
pod  krov.  Ona  mu  se  ovine  oko  vrata. 

— Ali,  Zlato,  dušo  moja,  ta  ti  ćeš  se  sva  smočiti, 
opomenu  Gjuro,  poljubiv  ju.  Ta  čekaj,  dok  se  razgrnem, 
dušice,  ta  ti  stojiš  na  jednoj  nozi  kao  roda,  što  ti  je  ? 

— Izgubila  sam  na  stubama  cipelu,  — odgovori 
vragoljasto  Zlata.  A baš  je  vrijedno  bilo,  što  sam  se 
žurila  zbog  tako  ružnog  i nepouzdanog  čovjeka,  kao  što 
si  ti,  — reče  poljubivši  ga  živo  u usta,  da  je  sve  odjek- 
nulo. Gdje  si  opet  bio,  te  si  zakasnio  preko  sata  ? — 
upita  na  silu  ozbiljno  i strogim  glasom. 

— Imao  sam  silnog  posla,  ta  voda  mi  podgriza 
nasap  kod  sjenokoša,  morao  sam  da  najprije  onamo 
odjašim  i odredim,  što  je  potrebno,  da  se  odvrati  pogibao. 

— Vidiš  vidiš,  kakav  si  ti ! Vi  muškarci  vazda 
nađjete  ispriku.  Sad  mora  dapače  voda,  nasap  i sjeno- 
koša u pomoć,  da  opravda  njegovu  nevjeru.  Ali  čekaj, 
kazna  te  ne  će  minuti.  A je  li  pametno  po  takovom  se 
vremenu  skitati  po  poljanama,  da  mi  se  još  prehladiš. 
Misliš  li,  da  bih  te  poljubila,  da  imaš  hunjavicu  ; ni  pogle- 
dala te  he  bih. 

— Ali,  dušice,  ta  onda  ne  bih  smio  ni  k tebi 
doći,  — reče  smiješeći  se  Gjuro. 

— To  je  drugo,  do  mene  nije  daleko,  na  konju  ti 
ostaju  suhe  noge,  dočim  na  polju  gaziš  po  blatu  i vodi. 
Pa  onda  čuva  te  angjeo  ljubavi,  kad  k meni  ideš,  a 
dosad  još  nisam  ništa  čula  o angjelu  sjenokoša.  Ali  vi 
muškarci  svi  ste  nepouzdani,  nevjerni  i lakoumni.  Kolike 
ću  ja  muke  imati  s tobom,  dok  te  popravim  i učinim 
od  tebe  dobra  i uredna  čovjeka. 

— Pa  za  što  me  onda  uzimlješ,  ti  mala  vrago- 
ljanko? 

— Za  što  ? Ta  iz  puke  sućuti,  samo  da  učinim  dobro 
djelo,  da  spasem  jednu  dušu  od  sigurne  propasti,  — 
odgovori  Zlata,  privinuvši  se  nježno  uza  nj  i uzdignuvši 


ljubeći  pogled  k njemu.  — Ali  sad  digni  mi  moju  cipelu, 
koja  ondje  pod  stubama  leži,  pa  hajdino  gore,  da  okaješ 
svoje  grijehe. 

Brzo  ga  povuče  do  očeve  sobe,  pozove  oca,  pa  svi 
podjoše  k majci. 

— Oče,  majko,  — reče  Zlata,  eto  krivca,  ja  ga 
tužim,  da  se  je  danas  teško  ogriješio  o svoju  dužnost  i 
prisegu,  zakasnivši  za  cijeli  sat  k svojoj  zaručnici.  Sudite  mu ! 

Otac  kao  predsjednik  suda  poče  ga  ispitivati,  pa  je 
pobudilo  opće  zadovoljstvo,  kad  je  na  pitanje,  kakovo 
mu  je  zanimanje,  odgovorio : „rob  svoje  mile  Zlatice44. 
I sama  stroga  i mrka  tužiteljica  nije  se  mogla  uzdržati, 
a da  mu  ne  dobaci  cjelov.  Upitan,  da  li  je  kada  bio 
kažnjen,  dugo  se  je  ustručavao  odgovoriti,  dok  napokon 
sasvim  potišteno  i stidljivo  ne  prizna,  da  je.  bio  dva 
puta  kažnjen  zatvorom.  Prviput  bio  je  kažnjen  sa  dva 
sata  zatvora,  što  je  u školi  za  predavanja  ispustio  vrebca, 
a drugiput  za  dobrovoljačke  godine  sa  dva  dana  zatvora 
u vojarni,  što  je  narisao  svoga  debelog  kapetana,  kako 
jaši  na  bačvi  pive,  držeći  u ruci  mjesto  sablje  na  vilici 
nataknuto  pečeno  pile. 

— Optuženiče,  priznajete  li  se  krivim  današnjeg 
zločina,  s kojeg  vas  slavna  optužba  tuži?  — upita  pred- 
sjednik. 

— Priznajem  se  potpuno  krivim,  — odgovori  skru- 
šeno optuženik  — znam,  da  sam  počinio  velik  zločin, 
što  sam  težio  za  zemaljskim  dobrom  i zbog  njega  ma  i 
za  čas  zaboravio  rajske  i blažene  časove  ljubavi  i što  sam 
se  osim  toga  izvrgao  pogibli,  da  dobijem  hunjavicu  i 
crveni  i debeli  nos. 

Sud,  uzevši  na  predlog  prisjednice  majke  u obzir 
kao  otegotno,  što  nije  grom  pod  njim  konja  ubio  i što 
nije  morao  preplivati  preko  nabujale  rijeke,  odsudi  ga, 
da  plati  Zlati  deset  poljubaca  i da  sjutra  već  na  objed 
dodje.  Tužiteljica  se  zadovolji  s odsudom,  jedino  osuđjenik 
izjavi,  što  je  jamačno  prvi  slučaj  u sudačkoj  praksi,  — 
da  je  kazna  preblago  odmjerena.  Budući  da  proti  toj 
odsudi  nije  bilo  priziva,  pristupi  se  odma  k ovršenju 
prvoga  dijela  kazne. 

— Kad  me  takova  kazna  čeka,  to  ću  svaki  dan 
kasno  dolaziti.  Barem  ću  kao  ponovni  zločinac  strože 
kažnjen  biti,  — reče  Gjuro,  kad  je  osuda  ovršena. 

Kod  ovoga  se  čina  pokazalo,  da  ni  osuđjenik  ni  tuži- 
teljica ne  znaju  do  deset  brojiti,  jer  je  osuđjenik  tvrdio, 
da  je  dao  tek  devet  poljubaca,  a tužiteljica,  da  ih  je  već 
jedanaest.  Napokon,  da  bude  svakomu  pravo,  odbrojiše 
majka  i otac  povjerenstveno  deset  poljubaca,  ali  i tu  se 
je  opet  osuđjenik  tužio,  da  povjerenstvo  prebrzo  broji. 

Kad  mu  je  kasnije  majka  pripovijedala,  kako  ga  je 
Zlata  nestrpljivo  očekivala,  a otac,  kako  je  igrala  piquet, 
pa  kad  je  napokon  našao  početak  pisma,  što  mu  ga 
je  Zlata  počela  pisati,  odluči,  da  će  dolaziti  svaki  dan, 
pa  i po  najgorem  vremenu  točno.  Zlata  ga  za  to  isto 
tako  obilno  nagradjuje,  kako  ga  je  danas  strogo  kaznila. 

’ezici  zlobni  nas  samo  gude, 

Zlotvori  naši  na  nas  se  srde; 
Okom  nas  prijekim  jednako  glede, 
Jer  znadu,  da  nam  još  sile  vrieđe. 
Od  našeg  truda  biti  će  ploda 
"Na  korist  roda. 


Sudrugovima. 

Zalud  se  zavist  toliko  trudi, 
Hrabrost  da  čupa  iz  naše  grudi ; 
Mi  stalni  samo  u borbi  stojmo, 
Osvete,  prietnje  mi  se  ne  bojmo. 
Cilj  nek  nam  bude : zlatna  sloboda 
Našega  roda. 


Hodite,  braćo,  u kolo  amo, 
Složno  i hrabro  borimo  s’  samo 
Za  naša  sveta  narodna  prava! 

Pa  sinut  mora  i naša  slava. 
Vrijeme  je,  sunce  da  grane  veće 
Narodne  sreće. 

Miroljub. 


Cosmopolis. 

Roman,  napisao  ga  Paul  Bourget. 
(Nastavak.) 


^^M<ydija  je  pošla  za  Lincolna  Maitlanda  nešto  iz 
vmfm  Poslu^nost*  prama  željama  svojeg  brata,  a mnogo 
iz  taštine,  jer  je  mladi  čovjek  bio  Američanin 
iz  Saveznih  država  i jer  je  to  bilo  neka  vrst 
) pobjede,  što  ju  je  iznijela  nad  plemenskom 
predsudom,  na  koju  je  uvijek  mislila  i ne  govoreći  o 
njoj.  Nije  joj  trebalo  ni  tri  mjeseca  zajedničkog  života, 
da  opazi,  kako  Maitland  samomu  sebi  ne  može  oprostiti 
te  ženidbe.  Premda  se  je  pretvarao,  da  prezire  svoje 
zemljake  i da  ne  dijeli  s njima  ni  jedne  pređsuđe  u 
idejama  one  zemlje,  na  kojoj  ga  nije  bilo  od  njegove 
petnaeste  godine,  nije  mogao  da  bez  boli  podnese  ono 
tumačenje,  što  se  u New-Yorku  činilo  o toj  ženidbi  i o 
kojem  je  s više  strana  dolazila  do  njega  jeka.  Htio  je,  da 
Lydija  osjeti  to  poniženje,  pa  ga  je  ona  i osjetila.  Porod 
kojega  djeteta  bio  bi  bez  sumnje  promijenio  taj  prvi 
dojam,  i ako  ne  bi  čisto  preobrazio,  bar  bi  ublažio  tvrdo 
srce  mlade  žene.  Ali  djeteta  nisu  imali.  Još  se  ne  bjehu 
ni  vratili  s bračnog  puta,  na  kojem  ih  je  Plorent  pratio, 
kad  je  već  njihovo  življenje  stalo  teći  u onoj  konvenei- 
jonoj  šutljivosti,  što  je  osnova  zlo  sklopljenih  brakova, 
svih  onih,  u kojima  muž  i žena  ne  živu  po  divnom  i 
jednostavnom  pučkom  izrazu,  srcem  o srce.  Od  toga  puta 
preko  Spanije,  koji  bi  morao  biti  praćen  neprestanim 
ushićivanjem,  poče  mlada  žena  osjećati  ljubomor  na  očitu 
prednost,  što  ju  je  Plorent  nad  njom  davao  Maitlandu. 
Po  prvi  put  ona  shvati,  kakovo  mjesto  zauzima  to 
strastveno  prijateljstvo  u srcu  njezina  brata.  Ljubio  je 
on  i nju,  ali  tek  na  drugom  mjestu.  Ta  usporedba  bijaše 
joj  boekanje  u svim  danima,  u svim  časovima,  dok  se 
brzo  ne  raširi  u pravu  ranu.  Pošto  se  vratiše  u Pariš, 
gdje  su  sproveli  oko  tri  mjeseca,  uveća  se  ta  rana  samom 
tom  činjenicom,  što  je  moćna  individualnost  slikarova 
odmah  potisnula  u sjenu  individualnost  njegove  žene, 
posve  jednostavno,  gotovo  mekanično,  kao  što  veliko 
drvo,  što  raste  uz  malo,  krade  ovome  sunce  i zrak. 
Društvo,  sastojeći  od  amatera,  umjetnika  i spisatelja,  što 
je  dolazilo  k Lincolnu,  dolazilo  je  samo  njega  radi.  Kuća, 
što  je  iznajraiše,  bijaše  samo  za  njega  namještena.  Neko- 


liko promjena,  što  se  učinilo,  učinilo  se  samo  zarad 
njega.  U kratko,  Lydiju  kao  i Florenta  ukloni  sa  zvjez- 
danog puta  sila,  od  koje  nema  jače  na  svijetu,  sila 
slavna  talenta. 

Trebala  bi  čitava  knjiga,  da  se  nacrtaju  u svojoj 
svagdašnjoj  istini  neprestana  poniženja,  što  su  mladu 
ženu  do  toga  dovela,  da  je  stala  mrziti  na  taj  talenat  i 
tu  slavu  s istim  žarom,  s kojim  se  Plorent  zanosio,  da 
ih  obožava.  Ipak  ostade  poštenom  ženom,  u smislu,  kako 
se  taj  izraz  uzima  u svijetu,  a sadržava  sve  nepoštenje 
žene  samo  u grijesima  ljubavi.  Živjela  je  u dubokoj 
histeriji,  kao  veći  dio  komeđijašica  od  poroda,  i po  tome 
u nepromjenljivoj  hladnoći.  Za  odmjenu  je  puštala,  da  u 
njoj  sve  više  rastu  instinkti  rđjava  muškarca.  Došla  je 
do  toga,  da  je  mrzila  na  Lincolna,  mržnjom,  koja  je  u 
stvarima  duha  išla  do  fizične  zvjerškosti,  prolazeći  naj- 
vulgarnijim  pojedinostima  njihova  zajedničkog  života. 
Mrzila  je  na  nj  do  one  bijele  čiste  krvi,  što  je  iz  toga 
velikog  i jakog  momka  činila  tako  divan  tip  anglo- 
saksonske- ljepote,  pored  nje,  tako  mršave  i gotovo 
osušene  unatoč  dražesti  njezina  smiješana  obraza.  Mrzila 
je  na  nj  do  njegova  ukusa,  do  one  originalne  otmenosti, 
kojom  je  znao  uresiti  mjesta,  gdje  je  obitavao,  dok  je  u 
nje  ostao  nagon  i nespretnost  barbarke  za  svaki  poredjaj 
tkanina  i boja.  Kad  bi  opazila  kakav  novi  uspjeh  slikarov, 
žuč  bi  joj  se  preko  srca  razlila.  Kad  bi  se  on  tužio  na 
svoj  rad,  kad  bi  vidjela,  da  je  postao  plijenom  onih 
strašnih  boli  umjetnika,  što  sam  o sebi  sumnja,  osjetila 
bi  silnu  radost,  koju  bi  kvarila  jedino  očita  tuga,  u koju 
je  padao  Plorent  zbog  Lincolnovih  borba.  Nikad  ne  bi 
opazila  Plorentovih  očiju,  kako  su  uprte  u Maitlanda 
onim  pogledom  dobra  psa,  što  se  raduje  veselju  svojega 
gospodara  i trpi  s njegove  tuge,  — a da  ne  bi  osjetila, 
kao  ono  Alba  Steno,  „iglu  u srcu“.  Od  ovog  kumirskog 
obožavanja  njezina  brata  spram  slikara  još  je  više  trpjela 
za  to,  što  je  sigurnom  proglednošću  antipatije  spozna- 
vala,  kako  se  strašno  njezin  brat  vara.  Ona  je  čitala  u 
dno  duše  objema  nekadašnjim  drugovima  iz  Beaumonta. 
Znala  je,  da  se  u tom  prijateljstvu,  kako  to  gotovo 

uvijek  biva,  samo  jedan,  sav  podaje,  a u zamjenu  prima 
najbrutalniju  zahvalnost,  onu,  kakom  nagrađjuje  lovac  ili 
vlasnik  zaista  vjerna  psa!  Da  Florentu  objasni  Lincolnov 
karakter,  to  je  pokušala  bezuspješno  onim  finim  i per- 
fidnim insinuacijama,  kojima  se  odlikuju  žene.  Mogla  je 
samo  spoznati  svoju  nemoć  i tako  se  nagomilaše  tisuće 
dojmova  mržnje  u njezinu  srcu,  da  se  skupe  u jedan 
onakav  bijes  mučaljive  mržnje,  što  kod  prve  prilike 
prasne  snagom  strašnom  za  svakoga,  tko  nije  pratio 
njezin  lagani  i neodoljivi  napredak.  U neznanju  izriču 
se  riječi  nesvjesnosti,  netočnosti,  grdosnosti.  Ali  nema 
više  potpune  grdosije  u fizičnoj  naravi,  nego  što  je  ima 
u moralnoj.  I sam  zločin  ima  svoje  zakone  razvoja, 
Izmedju  ljepušne  djevojčice,  što  je  plakala,  kad  bi 
vidjela  novu  igračku  u rukama  svojeg  brata,  i Ljdije 
Maitland,  što  raskida  ladice,  otprema  bezimene  listove, 
gori  na  zločinačku  za  osvetom,  nije  nastala  nikakova 
dramatička  uzbuna  značaja.  Dostajaše  logični  slijed  dana. 

Koliko  je  puta  tražila  Lydija  zgodu,  da  zasiti  tu 
duboku  i smrtnu  zavist,  da  pogodi  Lincolna  u zaista 
osjetno  mjesto,  a nije  je  mogla  naći,  dok  se  gospodja 
Steno  ne  uhvati  slikara ! Spala  je  na  jadna  ona  sredstva, 
koja  žena  upotrebljava  u neprijateljstvu:  priredjivala  bi, 
kao  iz  nespretnosti,  da  njezin  muž  čita  sve  neugodne 
članke  o svojim  slikama;  hvalila,  kao  bezazleno,  njegove 
suparnike,  što  bi  ga  potamnjivali ; donosila  mu,  čineći 
se  nevješta,  sve  kritike  o njegovim  izložbama,  — a sve 
te  nevolje  imale  su  tu  posljedicu,  da  su  uzbuđjivale 
Florenta.  Jer  Maitland  bijaše  od  onih  radnika-umjetnika, 
koji  se  previše  raduju  svojoj  poslenosti,  a da  bi  se  mnogo 
zaokupljali  sudom,  što  ih  drugi  o njima  izriču.  U drugu 
ruku  opet,  dok  ga  nije  spopao  blijesak  strasti  za  doga- 
resu,  nije  on  prije  nikako  ljubio.  Mnogi  pak  slikari  zasi- 
ćuju  divotom  modela  vatru  temperamenta,  koja  im  se 
ne  krade  do  oćuta  u srcu.  Navični  da  gledaju  tijelo 
ljudsko  pod  osobitim  kutom,  nalaze  oni  u ljepoti,  koja 
bi  se  nama  pričinila  samo  životinjskom,  principa  pla- 
stičnomu uzbuđjenju,  što  često  dostaju  posve  njihovim 
ljubavnim  potrebama.  ' Dublje  ih  privlači,  kad  se  ovoj 
malo  surovoj  opojnosti  pridruže  u ženi,  koja  ih  nadahnjuje, 
dražesti,  duhom  pročišćene,  lijepe  nježnosti  u otmenosti 
i finoća  u osjećanju.  Tome  bijaše  tako  kod  gospodje 
Steno,  koja  udahne  slikaru  odma  tako  potpunu  strast, 
kakova  je  u prve,  ljubavi.  A ovo  bijaše  takova.  Grofica, 
u koje  bijaše  genija  naslade,  nije  se  u tom  varala. 
Lydija,  u koje  bijaše  genija  mržnje,  još  se  manje  varala. 
Znala  je  prvi  dan.  pri  čemu  je,  najprije  s toga,  što 
je  isto  tako  unijela  posmatrati  kao  i pretvarati  se,  a onda 
zbog  upotrebe  sredstava,  koja  su  manje  hipotetična,  nego 
što  je  proricanje.  Ona  je  uvijek  običavala  upotrebljavati 
one  ružne  postupke  istraga,  što  su  prirodjeni,  usudimo 
se  ustvrditi,  izmedju  deset  žena  devet  njih.  A koliki  su 
muškarci  u tom  pogledu  žene,  kako  reče  fabulista  (basnar) ! 

U pensionatu  Lydija  pripadaše  medju  one  male 


djevojke,  što  se  uvlače  u spavaonicu  ili  u učionicu,  da 
prekapaju  ladice  ili  otvorene  listovnjake  svojih  druga- 
rica. Kad  je  poodrasla,  ne  bi  joj  rukama  prošao  nijedan 
zatvoreni  list,  da  ne  bi  uznastojala  da  čita  kroz  omot 
ili  bar  da  nagadja  po  bilježi,  po  pečatu,  po  pismu  adrese, 
od  koga  bi  mogao  potjecati.  Taj  nagon  izvj edlj i vosti  išao 
je  dotle,  te  se  nije  mogla  uzdržati,  da  ne  bi  kod  okanea 
na  blagajni  brzojava  gledala  preko  ramena  osoba,  koje 
tu  čekahu,  što  sadržava  njihova  depeša.  Nije  se  ni  obla- 
čila ni  češljala,  da  ne  bi  potanko  ispitivala  svoje  soba- 
rice o odnošajima  u družinskoj  sobi  i u predsoblju.  Na 
ovaj  je  način  saznala  za  svadju  izmedju  Florenta  i Gorke 
u vestibulu,  — što  dokazuje,  u zaporci  rečeno,  da  ovakva 
uhodjenja  s posredstvom  slugu  imaju  često  uspjeha.  No 
odaju  u karakteru  prirođjenu  niskost,  koja  u krizi  kakoj 
ne  će  prezati  od  drugih  prostota. 

Kad  je  Lydija  Maitland  stala  sumnjati  o ljubavnom 
odnošaju  izmedju  gospodje  Steno  i svojeg  muža,  nije 
oklijevala,  da  otvori  secretaire  ovog  posljednjeg,  kao  što 
kasnije  nije  oklijevala,  da  otvori  onaj  svojeg  brata.  Dopisci, 
što  ih  je  na  ovaj  način  saznavala,  bijahu  takve  naravi, 
te  su  njezinu  želju  za  osvetom  ogorčavali  do  bjesnila. 
Jer  ne  samo  da  je  tu  vidjela,  kako  se  uživa  sreća,  koja 
je  u svakom  pogledu  ponižavala  nju,  neplodnu  ženu, 
kojoj  je  ostala  nepoznata  i naslada  i matei'injstvo,  nego 
je  još  primila  mnogo  dokaza,  kako  grofica  naprama  njoj 
goji  plemenski  prijezir,  tako  velik,  kao  da  bi  Mleci  bili 
grad  u Saveznim  državama.  To  dno  Adriatika  obiluje 
predsudama  o krvi,  kao  sve  pogranične  zemlje,  u koje 
su  se  slile  mješavine  premnogih  naroda.  Da  se  čovjek 
o tome  uvjeri,  dosta  je,  da  je  čuo,  kako  Mlečanin  nazivlje 
Slavene  Cziavoni,  a Levantince  Gregugni.  U svojim 
listovima,  što  ih  gospodja  Steno  pisaše,  kako  je  govorila, 
bez  ikake  opreznosti  nad  svojim  perom,  s ti-kanjem  i 
svim  drugim  sloboštinama  ljubavi,  ne  nazivaše  nikad 
Lydiju  đrugčije  nego  Morretina,  a po  posve  naravnoj 
nelogičnosti  nije  imena  brata  te  Morretine  nikad  spo- 
menula bez  kojeg  prijateljskog  priđjevka.  Kad  Ijubavca 
tako  postupa  s Florentom,  mora  da  ne  osjeća  nikakova 
neprijateljstva  prarna  šurjaku  svojeg  ljubavnika.  Lydija 
je  to  predobro  razumjela,  taj  novi  znak,  kakovi  su  Flo- 
rentovi  osjećaji  k Maitlandu.  Opet  jedanput  daje  prednost 
prijatelju  nad  sestrom  i u kakovoj  prilici!  Tako  su  naj- 
tajnije rane  njezina  unutrašnjeg  bića  krvarile  pri  čitanju 
tih  pisama. 

Uspjeh  Albina  portreta,  za  koji  se  činilo  da  će  biti 
remek-đjelom,  posve  je  dotjera  do  gadna  i okrutna  čina. 
Odluči,  da  će  dojaviti  novu  ljubav  gospodje  Steno  izdanomu 
ljubavniku  i napisa  onih  dvanaest  listova,  mudro  smi- 
šljenih i postepeno  zaoštrivanih,  koji  zaista  odlučiše 
povratak  Gorkin.  Taj  se  povratak  malo  otegnuo  na  radost 
ovoj  rodici  Jagovoj,  koja  je  nakanila,  da  pogodi  i gospođju 
Steno,  u Albi,  s pomoću  još  gadnije  denuncijacije.  Kojim 
imenom  da  se  okrsti  taj  bezimeni  list,  poslan  djevojci, 

da  je  upozori  na  dvostruku  spletku  njezine  matere?  No 
Lyđija  se  nalazila  u onako voj  periodi  ogorčene  zlobnosti, 
gdje  se  i najprostije  oružje  čini  najboljim,  pa  je  nedužnu 
Albu  uzela  u okvir  svoje  mržnje  protiv  Maitlanda,  radi 
portreta,  — okret  osjećaja,  — koji  će  pokazati,  da  je 
upravo  bila  zavist  ono,  što  je  tu  tamnu  dušu  najviše 
otrovalo  ...  Ah!  koje  krute  slasti  joj  pribavi  istodobni 
uspjeh  te  dvostruke  infamije!  Kaku  je  divlju  radost, 
pomiješanu  gorčinom  i ekstazom,  kao  što  biva  uvijek, 
kad  se  zasite  naše  smrtne  mržnje,  osjetila  preksinoć, 
opazivši  malaksanje  uboge  Albe  i suzdržani  bijes  Bole- 
slavov ! Vidjela  je  u misli,  kako  Maitlanda  izazivlje  taj 
nuzljub,  za  kojega  je  znala,  da  je  junak  u svim  sportskim 
vježbama,  jednako  vješt  maču  i pištolju.  Ne  bi  bila 
praunuka  louisianske  robinjice,  da  nije  s prirodnom  snagom 
svoje  mržnje  spojila  dobran  dio  praznovjerja  Neka  gata- 
lica  joj  kaza  jedanput  po  crtama  na  njezinoj  ruci,  da 
će  biti  ona  uzrokom  nečije  naprasne  smrti.  „To  će  biti 
oir‘  — pomisli  ona  onda,  gledajući  svojeg  muža  sa 
strašnim  drhtajem  nade  .... 

A evo  sad  drži  u ruci  dokaz,  neoboriv  dokaz,  da 
se  ta  sprema  osvete  okrenula  na  pogibao  drugoga  i, 
koga  drugoga!  Ovi  joj  listovi  evo  i oporuka  Florentova 
pokazuju,  da  prijetnja  kobnog  dvoboja  visi  nad  glavom, 
koja  joj  bijaše  najdraža!  Natjerala  je  eto  u tragički 
sukob  biće,  koje  jedino  ljubljaše ! . . . Tako  je  naglo, 
tako  živo  i bolno  upoznala,  kako  joj  Se  prevarilo  srce, 
u kojem  kucahu  divlje  sile  zvjerskog  atavizma,  te  joj 
se  otimahu  neartikulovani  kričevi,  dok  je  stajala  naslo- 
njena na  pisarnik  svojeg  brata,  i pred  tim  izdajnim  listo- 
vima ona  ponavljaše: 

— On  će  se  tući ! On ! . . . I ja  sam  tome  uzrok ! . . . 

Onda,  spravivši  listove  u ladicu,  zatvori  je  i ispravi 
se,  rekavši  glasno : 

— Ne.  To  ne  će  biti.  Ja  ću  to  spriječiti,  pa  ma 
se  morala  baciti  međju  njih.  Ja  ne  ću  to!  Ja  ne  ću  to!... 

Bijaše  lako  izustiti  takove  riječi.  Manje  lako  ih  je 
izvesti.  Lyđija  to  osjeti,  jedva  bijaše  izrekla  tu  odluku, 
već  je  lamala  ruke  od  očaja,  — te  ruke,  što  ih  gospodja 
Steno  u jednom  svojem  listu  prispodobi  pandžama  opice, 
tako  im  bijahu  prsti  vitki,  kao  raščlanjeni  i malo  pre- 
dugi, — i izusti  onaj  očajni  upit  pred  nemogućnošću, 
onaj  „Ali  kako?  . . .“,  što  ga  istisnuše  toliki  zlikovci 
pred  neočekivanim  i za  njih  same  pogubnim  izlaskom 
njihovih  prevejanih  namišljaja.  Pjesnik  je  to  rekao  u 
stihovima,  koji  pričaju  povjest  svih  naših  teških  i lakih 
grijeha : 

,,The  Go<ls  are  just,  and  of  our  pleasant  vices 

„Mahe  Instruments  to  plague  us  . . 

„Bozi  su  pravedni  i iz  opačina  naših  prave  orudje 
za  naše  muke  . . .“  Treba  da  je  ta  vjera  u pravednost 
nedokučivog  sudca  dobro  uvriježena  u nama,  jer  i naj- 
jače se  duše  smute,  kad  im  je  prkositi  slučaju  posve 
zaslužene  nesreće.  Uspomena  na  proročanstvo  gatalice 


sune  na  jedanput  Lydiji  u glavu.  Drugi  joj  se  krič 
otme,  dok  je  ruke  trla  poput  mjesečnjače.  Taj  put  je 
vidjela  — krv  svojeg  brata  ...  Ne ! toga  dvoboja  ne  smije 
biti!  Ali  kako  da  ga  zapriječi?  „Kako?  Kako?  . . .“ 
ponavljaše  ona.  Florenta  nije  bilo.  Nije  ga  dakle  mogla 
zaklinjati.  Kad  se  povrati,  hoće  li  onda  jošte  biti  vre- 
mena ? . . . Lincolna  nije  bilo.  Gdje  se  on  nalazi  ? Možda 
opet  na  kakom  sastanku  s gospođjom  Steno.  Zavidnoj 
ženi  se  ukaza  slika  toga  divnog  stvora  ljubavi,  besvjesna 
u naručaju  slikarovu,  utopljena,  nestala  u onom  opoju, 
što  ga  tako  dopadno  opisuju  njezini  žarki  listovi.  Koja 
ironija,  da  opazi  to  dvoje  ljubavnika,  što  ih  je  htjela 
pogoditi,  u svjetlu,  s ekstazom  sreće  u očima!  Lydija 
bi  im  htjela,  iskopati  te  oči,  njemu  i njoj  i zgaziti  im 
kruglje  na  podu.  Novi  val  mržnje  razlije  se'  po  njezinu 
srcu.  Bože ! Kako  ih  je  mrzila  i kakovom  uvijek  nemoćnom 
mržnjom!  Ali  naći  će  ona  opet  svoj  čas.  Sad  je  trebalo 
drugo  nešto.  Spriječiti  taj  sjutrašnji  sukob,  spasti  brata. 
Na  koga  pak  da  se  obrati?  Na  Dorsenna?  Na  Mont- 
fanona?  Na  baruna  Hafnera?  Na  Peppina  Ardeu? 

Redom  pomišljaše  na  ta  četiri  lica,  a po  gotovo 
istodobnim  posjetima  njihovim  mogaše  zaključivati,  da  su 
to  svjedoci  dvaju  suparnika.  Zabaci  jednog  za  drugim, 
shvativši,  da  ni  u jednog  nema  toga  autoriteta,  da  uredi 
stvar.  Misao  joj  se  najposlije  ustavi  na  tom  Boleslavu 
Gorki,  protivniku  Florentovu,  čija  žena  bijaše  joj  prija- 
teljica i s njom  uvijek  tako  prijazna.  Kad  bi  njega  išla 
zaklinjati,  da  poštedi  njezina  brata?  Ta  nije  Florenta 
htio  otpušteni  ljubavnik.  Ne  će  li  se  dati  dirnuti  nje- 
zinim suzama?  Ne  će  li  joj  kazati,  što  je  uzročilo  tu 
kavgu  i za  kakvi  korak  mora  da  zamoli  svojega  brata, 
da  se  ta  kavga  ublaži?  Ne  će  li  joj  u najgorem  slučaju 
obećati,  da  će  u zrak  opaliti  svoj  hitac,  ako  bude  dvoboj 
na  pištolje,  ili,  ako  bude  na  sablje,  samo  razoružati 
svojeg  protivnika?  Nalik  u tome  svjema  nevježama,  vje- 
rovala je,  da  ima  nepobjednih  mačilaca,  gađjača,  koji 
nikad  ne  promaše  cilja,  a imala  je  sa  svojim  spolom 
duboke  i posve  netočne  misli  o odnošaju  međju  ljudima, 
što  su  uvrijedjeni.  Ali  kako  to,  da  žene  dopuštaju  ne- 
umoljnu  strogost  nekih  odluka,  što  je  osnov  muškim 
ođnošajima,  dok  same  ne  nalaze  take  strogosti  ni  u 
svojim  rasprama  s muškarcima,  ni  u svojim  rasprama 
izmeđju  sebe?  Navikle,  da  se  u instinktu  pozivlju  na 
konvenciju,  a u osjećanju  na  razum,  one  se,  što  se  tiče 
raznih  kodeksa,  bilo  pravde  bilo  časti,  nalaze  u takom 
stanju  neshvaćanja,  što  je  gore  od  neznanja.  Dvoboj  im 
se  na  primjer  čini  svojevoljnom  dramom,  koju  mijenja 
volja  jednoga  suborca  onako,  kako  se  njemu  prohtije. 
Nema  jamačno  riječi,  koja  bi  se  više  odlikovala  međju 
kricima,  kojima  se  u glumištu  plješče,  od  one  glasovite: 
„Sad  se  idi  tući“,  što  je  izriče  Augierova  junakinja.  Uz 
takov  izgled  izustit  će  možebiti  jedna  od  sto  žena  te 
riječi,  a još  s nadom,  da  ne  će  biti  uslišana.  Devedeset 
devet  njih  imat  će  istu  pomisao  kao  Lydija  Maitlanđ : 

potrčati  do  protivnika  onoga  čovjeka,  koji  im  je  srcu 
prirastao,  i moliti,  preklinjati  za  njegov  život.  Dodajmo 
brzo,  da  veći  dio  njih  ne  će  izvesti  te  nakane.  Zado- 
voljit će  se  time,  da  ušiju  kakav  amanet  u prsluk  svojeg 
ljubimca,  preporučujući  ga  providnosti,  jer  za  njih  i u 
nebu  vlada  favoritizam. 

No  Lydija  pomisli,  da  bi  Florent  puknuo  od  gnjeva, 
kad  bi  saznao,  da  je  ona  to  pokušala  kod  Gorke  Ali 
otkud  će  saznati?  Mučila  se  u onoj  groznici  užasa  i 
grižnje  savjesti,  koja  je  prežestoka,  a da  nebi  dala  raditi, 
po  što  po  to.  Javiše  joj,  da  su  kola  spremna  i ona  udje 
u njih,  davši  adresu : palazzetto  Doria.  Kakim  će  riječima 
nagovoriti  čovjeka,  kojemu  ide  na  takav  smjeli  i ludi 
posjet?  Ah!  Što  je  do  toga!  Prilika  će  je  nadahnuti. 
Njezina  volja,  da  odmah  onemogući  taj  dvoboj,  bijaše 
tako  jaka,  te  nije  sumnjala  o uspjehu.  Srce  joj  se  strese, 
kad  joj  galonirani  vratar  palače  reče,  da  je  grof  izišao, 
dok  je  u isti  čas  nagovori  jedan  glas  s veselim  smijehom, 
Bila  je  to  grofica  Maud  Gorka,  koja  se  vraćaše  sa  šetnje 
sa  svojim  malim  dječakom,  pa  prepoznavši  Lydijin  coupe, 
reče  joj : 

— Kako  sam  dobro  smislila,  da  se  povratim  malo 
ranije.  Vidim,  da  ste  se  i vi  bojali  oluje,  poput  nas,  kad 
se  izvezoste  u zatvorenoj  kočiji.  Hoćete  li  na  čas  gore?... 

Opazivši,  kako  mlada  žena,  kojoj  je  prihvatila  ruku, 
sva  đršće : 

— Ta  šta  vam  je?  Vama  nije  dobro?  Izgleda  kao 
da  ste  bolesni?  . . . Bože  moj ! Šta  joj  je?  Pozlilo  joj . . . 
Luc  — doda  okrenuvši  se  svome  sinu  — trči  brzo  u 
kuću  i reci,  da  donesu  veliku  bocu  s engleskom  žestom, 
Rose  već  znade  . . . Brzo.  Zuri  se  . . . 

— Nije  ništa,  — odgovori  Lydija,  koja  bijaše  zaista 
zaklopila  oči,  kao  da  će  se  onesvijestiti.  — Vidite,  da 
mi  je  već  bolje  . . . Mislim,  da  se  vratim,  bit  će 
pametnije. 

— Ja  vas  ne  ostavljam,  reče  Maud,  sjednuvši  zaista 
u kočiju,  pa  kad  joj  dodaše  bocu  žeste,  dade  je  gospodji 
Maitland,  da  udiše,  govoreći  joj  kao  malomu  djetetu: 
„Sirotica  mala!  Kako  joj  obrazi  gore!  ...  Pa  vi  pravite 
posjete,  u takom  stanju ! ...  To  je  dosta  malo  razbo- 
rito! . . . Via  Leopardi,  brzo  . . .“  dovikne,  kočijašu. 

Kočija  poleti  i gospodja  Gorka  stiskaše  i dalje  male 
ruke  Lyđije,  kojoj  davaše  nježno,  u ovoj  prilici  zaista 
ironično  ime:  „Mala  sirotica!  . . .“  Maud  bijaše  žena, 
kakovih  ima  mnogo  u Engleskoj,  na  čast  zdravoj  i 
krepkoj  britanskoj  civilizaciji,  a koje  su  u isti  čas  pune 
energije  i pune  dobrote.  Upravo  tako  velika  i jaka,  kao 
Lydija  što  bijaše  neznatna  i gotovo  jadna,  bila  bi  je  prije 
ponesla  do  kreveta  u svojim  krepkim  rukama  igračice 
tennisa,  nego  što  bi  je  ostavila  ovako  zbunjenu,  kako  ju 
je  zatekla.  Ne  manje  praktična  i kako  njezini  zemljaci 
kažu  matter  of  fact,  kao  što  bijaše  dražesna,  stade  ispi- 
tivati bolesnicu  o simptomima,  što  se  pokazaše  prije  te 
krize,  kad  najedanput  opazi  zapanjena,  kako  se  to  već 


promijenjeno  lice  iskrivilo,  suze  potekle  iz  dosad  sklop- 
ljenih očiju,  a slabo  se  tijelo  stalo  trzati  u jecanju. 
Lydiju  uhvati  pravo  živčano  uzbudjenje  od  straha,  što 
se  ponovno  prevarila,  ne  našavši  Gorke,  a bez  sumnje  i 
zbog  milote,  kojom  joj  Maud  govoraše.  I trgajući  svoj 
rubac  svojim  bijelim  zubima,  uzdisaše  ona: 

— Ne,  nisam  ja  bolesna  . . . Ali  te  misli  ne  mogu 
da  podnesem  . . . Ne,  ne  mogu  . . . Ah!  to  je,  da 
poludim ! . . . — I okrenuvši  se  svojoj  drugarici,  stiskaše 
joj  sad  ona  ruke  govoreći : — Ta,  vi  dakle  ne  znate 
ništa?  Ništa  ne  sumnjate?  ...  To  me  po  gotovo  u ludost 
tjera,  kad  vas  vidim  tako  mirnu,  spokojnu,  sretnu,  kao 
da  časovi  danas  ne  broje  trostruko  i četverostruko  za  vas 
kao  i za  mene  . . . Jer  najzad,  ako  je  jedan  meni  brat, 
drugi  je  vama  muž  ...  I vi  ga  ljubite.  Mora  da  ga 
ljubite,  kad  ste  mu  oprostili  ono,  što  mu  oprostiste  . . . 

Govoraše  u ovoj  vrsti  opojnosti,  do  koje  ju  je  zano- 
sila skrajnja  živčana  uzbudjenost,  te  je  sad  rekla  sve  iz 
dubine  svojih  misli,  dok  se  inače  znala  toliko  pretvarati. 
Nije  mislila,  da  će  šta  novo  kazati  gospodji  Gorka,  ako 
tako  ravno  spomene  ljubavni  odnošaj  izmedju  Boleslava  i 
gospodje  Steno.  Bila  je  uvjerena,  kao  u ostalom  sav  Rim, 
da  Maud  sve  zna  o nevjeri  svojeg  muža  i da  je  podnosi 
onakom  heroičnom  požrtvovnošću,  što  je  materinjstvo 
opravdava.  Koliko  je  žena  žrtvovalo  tako  svoj  ponos,  da 
sačuvaju  domaće  ognjište,  da  ga  otac  bar  javno  ne  bi 
ostavio ! Sav  Rim  se  varao  i Lydija  Maitland  dobi  o 
tome  neočekivani  dokaz.  Nikad  nije  sumnja  o takovoj 
spletci,  koja  bi  spajala  njezina  muža  s materom  najbolje 
joj  prijateljice,  ni  taknula  misli  Boleslavove  žene.  Ali  da 
se  to  shvati,  treba  takođjer  dodati  i razumjeti  dubinu 
naivnosti,  koju  je  pored  svojih  dvadeset  i šest  godina 
sačuvala  ta  lijepa  i zdrava  Engleskinja  sa  svojim  tako 
bistrim  i čistim  očima.  Ona  bijaše  jedna  od  onih  posve 
poštenih  žena,  što  udahnjuju  počitanja  i najdrskijiin 
muškarcima  i pred  kojima  se  i najbestidnije  žene  brižno 
čuvaju.  Nikad  joj  se  nije  povjerilo  onakili  istina,  što  po 
analogiji  rasvjetljuju  tamne  dubine  tolikih  korektnih 
života.  Mogla  je  polaziti  slobodno  krugom  gospodje  Steno, 
a da  ne  izgubi  toga  cvijeta  iluzije,  — anomalija,  što  se 
svadjala  na  osobitu  narav  njezina  umnog  bivstva.  Imala 
je  smisla  samo  za  pozitivna  poznanstva  i razgovore. 
Bijaše  vrlo  naučna,  ali  posve  bez  znaličnosti  za  spo- 
znanjem  značajeva.  Dorsenne  reče  o njoj  s više  opravda- 
nosti nego  što  je  mislio:  „Gospodja  Gorka  je  pošla  za 
čovjeka,  koji  joj  nije  nikad  bio  predstavljen!  . . .“,  što 
znači  preokrenuto  na  obični  govor:  nije  imala  iznajprije 
nikakove  misli  o značaju  svojeg  muža,  a poslije  o izdaji, 
kojoj  bijaše  žrtvom.  Romanopisac  ipak  nije  imao  posve 
pravo.  Neiskrenost  Gorkina  bijaše  previše  stalna  za  taj 
strastveno  i religiozno  iskreni  stvor,  kakav  bijaše  njegova 
žena,  a da  ne  bi  ona  od  toga  patila.  Ali  ima  jaz  izmedju 
takih  patnja  i ponimanja  ođređjena  čina,  kao  što  je  onaj, 
što  ga  sad  Lyđija  spomenu;  a takva  sumnja  bijaše  tako 

daleko  od  duha  Mauđina,  te  riječi  njezine  drugarice  ne 
probudiše  drugo  nego  strasnu  zapanjenost  pred  otajnom 
pogibli,  kojoj  bijaše  Ljdijina  zabuna  rječitiji  dokaz  od 
njezinih  riječi. 

— Vaš  brat?  Moj  muž?  reče  ona.  — Ja  vas  ne 
razumijem  . . . 

— Dašto,  — odvrati  Ljdija  — on  vam  je  sve 
zatajio,  kao  i Florent  što  je  sve  preda  mnom  zatajio  . . . 
Evo  dakle!  Oni  se  tuku  u dvoboju,  jedan  protiv  dru- 
goga, sjutra  u jutro  ...  Ne  dršćite  sad  vi,  — nastavi 
ona,  obuhvatajući  Maudu  Gorka  rukama.  — Ima  nas 
dvije,  što  možemo  spriječiti  tu  strašnu  stvar  i mi  ćemo 
je  spriječiti. 

— Dvoboj  ? Sjutra  u jutro  ? . . . ponavljaše  Maud 
u velikom  ^čudu.  — Boleslav  se  bije  s vašim  bratom?.. 
Ne,  to  nije  moguće.  Tko  vam  to  reče?  Odakle  znate?... 

— Čitala  sam  dokaz  svojim  očima,  uze  Ljdija.  — 
Čitala  sam  Florentovu  oporuku.  Čitala  sam  listove,  što 
ih  je  priredio  za  Maitlanda  i za  mene  za  slučaj  nesreće.. 
Ta,  zar  bih  bila  ovakova,  kako  me  vidite,  kad  ne  bi 
bilo  istina?  . . . 

— Oh ! Ja  vam  vjerujem ! — krikne  Maud,  pritištući 
ruke  na  vjedje,  kao  da  hoće  da  zaduši,  da  zgnječi  ne- 
ugodnu prikazu.  — Ali  gdje  su  se  našli  ? Boleslav  je 
jedva  dva  dana  ovdje?  Šta  su  rekli  jedan  drugome?  Ne 
stap  ja  se  život  na  kocku  za  tek  štogod,  kad  čovjek  ima 
ženu  i sina,  kao  Boleslav  . . . Odgovorite  mi.  Zaklihjem 
vas.  Kažite  mi  sve.  Hoću  da  sve  znam.  Sto  je  uzrok 
tome  dvoboju?  . . . 

— A što  bi  drugo  bilo,  ako  nije  ta  žena  ? — upadne 
joj  u riječ  Lydija,  koja  u te  dvije  posljednje  riječi 
stavi  više  divljeg  prijezira,  nego  da  je  javno  udarila  u 
lice  Katarinu  Steno.  Ali  taj  novi  napadaj  gnjeva  nestane 
pred  iznenadjenjem,  koje  u nje  uzroči  odgovor  gospodje 
Gorka : 

— Koja  žena?  Ja  vas  još  manje  razumijem  nego 
prije  . . . 

— Kad  budemo  kod  kuće,  kazat  ću  vam  . . . odvrati 
Ljdija,  pogledavši  je  snebivenim  pogledom,  koji  bijaše 
za  nju  samu  najstrašnijim  tumačem,  kao  i za  onu,  koja 
je  taj  pogled  oćutjela.  Taj  odgovor  bijaše  opravdan,  jer 
kola  okrenuše  za  drugi  ugao  ulice  Leopardi.  Obje  žene 
zašutješe.  Sad  bi  Maud  bila  trebala  milu  prijateljicu, 
koja  bi  se  njom  brinula,  tako  ju  je  ono  nekoliko  riječi 
Ljdijinih  uzbunilo  do  korijena  njezina  bića.  Ta  druga- 
rica, što  joj  u brzoj  kočiji  stiskaše  ruku,  za  koju  je 
pred  četvrt  sata  oćutila  toliku  samilost,  uljevaše  joj  sada 
straha.  Činilo  joj  se,  da  sjedi  uz  drugo  lice.  U tom 
stvoru,  komu  su  sitne  nozdrve  trepetale  od  strasti,  komu 
se  usta  iskriviše  u gorkom  navoru,  a oči  sijevahu 
od  bijesa,  nije  više  raspoznavala  malu  gospođju  Maitlanđ, 
toli  šutljivu,  toli  čednu,  te  je  izgledala  neznatna.  Šta  će 
joj  javiti  taj  obično  muzikalni,  a sad  od  nekoliko  časova 
tako  tvrdi  glas,  koji  joj  već  objavi  pogibao,  što  visi  nad 


Boleslavom?  Koju  ženu  je  spomenuo  taj  strašni  glas  i 
što  znači  ta  nenađna  sustezljivost v Ljdija  pak  dobro 
shvaćaše,  u kaku  je  vanređnu  uzbunu  bacila  Maudu  bez 
ikakog  promišljanja  i zaista  posve  nesvjesno.  Časak  je 
pomislila,  da  bi  bio  novi  zločin  kazati  sve  ženi,  koja  je 
ovako  očito  prevarena.  Ali  u isti  čas  ugleda  u potpunoj 
objavi  dvije  stalne  posljedice.  Istrgnuvši  Maudu  iz  ilu- 
zije, stvorit  će  od  nje  smrtnu  neprijateljicu  grofici  Steno, 
a u drugu  ruku  opet  ne  će  ta  žena,  što  silno  ljubi  svojeg 
muža,  nikad  dati,  da  se  on  bije  za  svoju  nekadašnju 
Ijubavcu.  1 tako,  kad  su  obje  unišle  u mali  salon  mau- 
ričkog  hotela,  bijaše  se  Ljdija  odlučila.  Zaključi,  da  ne 
će  ništa,  što  zna,  zatajiti  nesretnoj  Maudi,  koja  je  zapita, 
uzdrhtanim  srcem  i naglasom,  koji  zagušivaše  uzbu- 
đjenost : 

— Sad  mi  protumačite,  što  htjedoste  reći?  . . . 

— Pitajte,  odgovori  ona,  ja  ću  vam  odgovoriti. 
Išla  sam  predaleko,  da  bih  mogla  uzmaknuti  . . 

— Mislili  ste,  daje  neka  žena  uzrok  dvoboju  izmedju 
vašeg  brata  i mojeg  muža?  . . . 

— U tom  sam  stalna,  odvrati  Ljdija. 

— Kako  se  zove  ta  žena?  . . . 

— Gospodja  Steno. 

— Gospodja  Steno?  — ponovi  Maud.  — Katarina 
Steno  je  uzrok  tomu  dvoboju?  Ma  kako?  . . . 

— Jer  je  ljubavnica,  mojeg  muža,  odvrati  Ljdija 
brutalno,  — kao  što  bijaše  ljubavnicom  vašega,  jer  Gorka 
je  došao  ovamo,  mahnit  od  ljubomora,  da  izazove  Lin- 
colna,  pa  je  nasrnuo  na  mojega  brata,  koji  mu  je  zabranio, 
da  uđje  . . ...  Svadiše  se,  ne  znam  kakvim  riječima.  Ali 
znam,  da  je  evo  to  uzrok  ovomu  dvoboju  . . . Jesam  li 
imala  pravo,  da  ili  ne,  da  vam  kažem,  kako  se  oni  biju 
radi  te  žene?  . . . 

— Ljubavnica  mojemu  mužu?  — vikne  Maud.  — 
Vi  kažete,  da  je  gospodja  Steno  bila  ljubavnica  mojemu 
mužu  ? . . . Ne,  to  nije  istina.  Vi  lažete ! Vi  lažete ! 
Lažete ! Ja  vam  ne  vjerujem  . . . 

— Ne  vjerujete  mi  ? . . . reče  Ljdija  slegnuvši 
svojim  nježnim  ramenima.  — Kao  da  bih  ja  imala  šta 
od  toga,  da  vas  varam,  kao  da  se  laže,  kad  se  radi  o 
životu  stvora,  koji  je  jedini  drag  na  tom  svijetu ! Jer  ja 
imam  samo  brata,  a sjutra  može  biti  ni  njega  više  . . . 
Ali  vjerovat  ćete.  Hoću  da  budemo  dvije,  da  mrze  tu 
gađnicu,  dvije  da  se  osvetimo,  kao  što  smo  dvije,  koje  ne 
ćemo  toga  dvoboja,  kojemu  je,  ponavljam  vam,  ona  uzrok, 
jedini  uzrok  ...  Vi  mi  ne  vjerujete?  A znate  li,  tko  je 
učinio,  da  se  vaš  muž  vrati  ? Jer  ga  niste  očekivali, 
priznajte!...  Ja  sam  to  bila,  čujete  li,  ja,  koja  mu 
pisah,  šta  Steno  i Lincoln  rade,  dan  na  dan,  i njihovu 
ljubav  i njihove  sastanke  i njih)vu  sreću  . . . Ah!  Znala 
sam,  da  ne  gadjam  u prazno,  on  se  je  vratio.  Propu- 
tovao je  cijelu  Evropu,  da  se  osveti  . . . Je  li  to  dokaz?... 

— Vi  to  niste  učinili ! — vikne  gospodja  Gorka, 
i izmičući  s užasom.  — To  je  prevelika  infamija  . . . 

— Jest,  učinila  sam,  odvrati  Lydija  divljim  ponosom, 
— a za  što  ne?  To  je  moje  pravo,  kad  mi  je  u kući 
otela  muža.  Treba  vam  se  samo  vratiti  i potražiti,  gdje 
Gorka  zatvara  svoje  listove.  Vi  ćete  ih  tamo  naći,  izvjesno, 
i još  drugih,  tvrdim  vam,  od  one  žene.  Jer  ta  guska  ima 
maniju  da  piše  . . . Vjerujete  li  mi  sad  ili  ponavljate  još, 
da  lažem?  . . . 

— Nikad  — odvrati  Gorka  s bolnim  gnjevom  na 
svome  lijepom  iskrenom  licu,  — ne,  nikad  se  ne  ću 
sniziti  do  take  podlosti. 

— Pa  dobro ! Ja  ću  se  sniziti  za  vas,  ja,  reče  Lydija.  — 
Što  se  vi  ne  usudjujete,  usudit  ću  se  ja,  a vi  ćete  mene 
moliti,  da  vam  pomognem  osvetiti  se  . . . Dodjite  . . . 

I ona  pograbi  za  ruku  nju  zapanjenu  i odvuče  je 
u sad  prazni  Lincolnov  atelier.  Ugleda  španjolski  namještaj 
s arapskim  koloritom,  što  se  nazivlje  bargenos  i odstrani 
pločicu,  islikanu  grimizom  i zlatom.  Skine  dva  mala 
panneauxa,  što  pokrivahu  skriveni  pretinac,  ui  kom  se 


nalazio  svežanj  listova,  koji  zgrabi.  Maud  Gorka  je  gle- 
daše, kako  se  bavi  tim  Judinim  poslom,  s istom  snebi- 
venom  grozom,  kao  da  vidi  koga,  gdje  krade  i ubija. 
Sve  se  u toj  pravoj  duši  uzbunilo  protiv  toga  prizora, 
kojemu  sama  nazočnost  činjaše  od  nje  na- po  sukrivca. 
Ali  u isti  čas  bude,  kao  njezin  muž  pred  koji  dan,  pli- 
jenom onog  bijesnog  teka  za  spoznanjem  istine,  koji 
postaje  u nekim  oštrim  krizama  sumnje  fizičnom  potrebom, 
kao  krič  naše  čuvstvene  naravi,  tako  zapovijedan  poput 
gladi  ili  žedje,  i ona  slušaše  strašnu  sestru  Florentovu, 
gdje  govori: 

— Hoće  li  to  biti  dokaz,  kad  ugledate  stvar  pisanu 
njezinom  vlastitom  rukom?  ...  Da!  — nastavi  okrutnom 
ironijom.  — Ona  ljubi  dopisivanje,  naša  sretna  suparnica. 
Treba  joj  priznati,  da  ne  škrtari  priznanjem  u svojim 
listovima  . . . Piše,  kako  osjeća  . . . Čini  se,  da  je 
nasljednik  bio  ljubomoran  na  predšastnika  . . . Gledajte, 
je  li  OVO  dokaz,  taj  put?  . . . (Nastavit  će  se.) 


O dvoboju  izmedju  bana  Nikole  Zrinjskoga  i bosanskoga 

paše  Mehmeda  1554.* 


■Mjgld  kad  je  ono  poginuo  Ivan  Kocijan  (Katzianer) 
po  nalogu  Nikole  Zrinjskoga  u Kostajnici  (1539.), 
jednako  se  čuje,  da  je  Zrinjski  u nekoj  pri- 
vatnoj  zadjevici  s pograničnim  pašama.  Može 
biti  da  su  Turci  žalili,  što  je  taj  njihov  tajni 
privrženik  zaglavio,  pa  su  ga  možda  naumili  osvetiti,  no 
čini  se,  da  je  onoj  zadjevici  jači  razlog  to,  što  su  Zrinjski 
i na  bosanskom  zemljištu  imali  svojih  dobara,  a ova  su 
se  morala  prema  ugovoru  s Ferdinandom  čuvati,  što  je 
dakako  gotovo  nemoguće  bilo.  Uz  to  su  pogranični 
begovi,  ne  mareći,  da  li  je  sultan  s cesarom  sklopio  mir 
ili  nije,  jednako  navaljivali  na  imanja  grofova  Zrinjskik, 
tako  da  su  ova  gotovo  pusta  i ništetna  ostala.  Tom  se 
pograničnom  čarkanju  pridruži  još  i to,  što  je  Mehmed 
paša  bosanski  uvrijedio  javno  bana  Nikolu  Zrinjskoga, 
davši  proglasiti  po  svojim  ljudima,  da  je  ban  kopile 
nekog  Posedarskoga.  Kad  je  banu  Nikoli  to  došlo  do 
ušiju,  odma  se  otpremi  put  Beča  na  dvor  Ferdinandu, 
te  ovdje  ishodi  dozvolu,  da  se  može  s Mehmed-pašom 
sabljom  u ruci  ogledati,  pa  tako  povrijedjenu  čast  osvetiti 
(početkom  jula  1554.).  Kako  bi  zapriječio  svako  veliko 


* O ovoj  zanimljivoj  epizodi  iz  života  sigetskoga  junaka 
tek  je  nešto  pribilježio  Matija  Mesić  (Život  Nikole  Zrinjskoga, 
sigetskoga  junaka.  Zagreb  1866.  str.  140-141),  no  svujegrađju 
crpao  iz  Hammera  (Gesch.  d.  Osmanen  III.  354  i 738)  i Istvan- 
fija  (Hist.  r.  hung.  str.  234).  Pred  nama  je  tridesetak  listina 
(prepisa)  iz  tajnog  carskog  arkiva  i ratnog  ministarstva,  po 
kojima  cijeli  dogadjaj  podajemo  u drugoj  slici.  Listine  priopćit 
će  se  na  drugom  mjestu. 


oružanje  a i eventualni  boj,  naloži  Ferdinand,  da  svaka 
stranka,  banova  i pašina,  ne  smije  više  od  pet  stotina 
konjanika  sobom  na  bojište  povesti ; ujedno  naredi,  da  se 
sve  ostale  čete  s obiju  strana  imadu  najmanje  tri  milje 
daleko  od  Gjurgjevca  odalečiti,  gdje  će  se  na  dan  24. 
augusta,  na  Bartolovo,  boj  biti.  0 svemu  je  tomu  Ferdinand 
ubavijestio  Ivana  baruna  Ungnada,  vrhovnog  kapetana 
pograničnih  četa;  javivši  mu,  da  je  sporazuman  s dvo- 
bojem, označi  mu  uvjete,  a ujedno  ga  zamoli,  da  bi  o 
tom  poslu  s banom  dogovor  zametnuo,  pa  da  bi  ga  u 
slučaju  potrebe  svojim  četama  štitio  (30.  jula).  Ujedno 
bješe  javljeno  bosanskomu  paši,  što  je  kralj  naredio,  da 
se  osveti  povrijeđjena  čast  banova.  Kad  je  Ungnad  primio 
pismo  kraljevo,  veoma  se  uplaši  i uzruja.  Odma  je  doduše 
poslao  banu  sina  svoga  Ljudevita  i Luku  Szekely-a, 
jednoga  od  najboljih  svojih  kapetana,  da  s njime  dodje 
do  nekog  sporazumka,  ali  on  je  više  u tom  dvoboju 
nazrijevao  političke  nevolje,  nego  li  obranu  časti.  Još  se 
više  uplašio  barun  Ungnad,  kad  je  bosanski  paša  na 
ono  pismo,  u kojem  se  njemu  javlja  dvoboj  s banom, 
pisao  (4.  augusta)  Ungnadu,  da  zahtijeva  od  Zrinjskoga 
originalno  dozvolno  pismo  Ferdinandovo,  da  ga  otpremi 
u Carigrad  sultanu,  pa  da  tako  i on  dobije  dozvolu,  da 
smije  poći  u boj,  jer  inače  on  cijelu  stvar  drži  povredom 
mira.  Istog  sadržaja  pismo  uspiše  Mehmeđ-paša  i kralju 
Ferdinandu.  Međjutim  uze  ban  zahtijevati  od  Ungnada, 
da  bi  on  sve  čete  Hrvatske,  Slavonije  i susjedne  južne 
Ugarske  oko  Gjurgjevca  skupio,  da  se  može  s njima 
poslužiti  u slučaju  nevolje.  Žurba  sa  strane  banove,  a 

54 


434 


VIEN  AC 


Br.  27 


strah  i oklijevanje  s Ungnadove,  učiniše,  da  su  se  ova 
dva  dostojanstvenika  zavadila.  Sada  se  obrati  kapetan  na 
kralja  dugim  pismom  (iz  Optuja  5.  augusta),  u kojem 
obrazloži  svoju  bojazan.  Već  je  češće  bilo  ovakih  zadje- 
vica izmedju  kršćana  i Turaka,  a posljedica  bila  je  redo- 
vito to,  da  su  kršćani  po  koje  pogranično  mjesto  izgubili. 
Paša  je  po  općem  sudu  i glasu  vremenit  i slab  čovjek, 
pa  bez  sumnje  ne  će  se  lično  htjeti  pobiti,  već  će  tu 
priliku  uhvatiti,  da  s oružanom  vojskom  osvoji  svu 
Hrvatsku  i Zagreb,  koji  je  već  davno  u duhu  za  svoju 
prijestolnicu  izabrao  (.  . . auch  alls  durch  ain  vasst 
bequembs  miti,  er  đer  wascha  vnndter  denn  Fleckhen 
Agramb,  des  er  sich  Lengist,  alls  seines  Sicz  beriiembt 
bat,  khumen  . . .).  To  bi  pako  vrlo  opasno  bilo,  jer 
utvrde  na  granici  nijesu  baš  sjajne.  Nema  momčadi, 
živeža,  praha  i olova,  kola,  a što  je  najglavnije,  nema 
novaca ; uza  sve  to  još  hara  po  onim  stranama  kuga. 
Eadi  toga  Ungnad  piše,  da  nije  kadar  Zrinjskoga 
s vojskom  zaštititi,  a ako  bi  to  htio  učiniti,  onda  bi 
otvorio  gotovo  sva  pogranična  mjesta  dušmaninu.  Još 
misli  Ungnad,  da  bi  Turci  mjesto  do  Gjurgjevca  pošli 
do  Zrinjagrada,  a kako  ima  od  jednog  mjesta  do  drugoga 
do  dvadeset  milja,  da  on  nije  podoban  po  kraljevoj  želji 
Zrinju  u pomoć  priteći.  S toga  moli  kapetan,  neka  bi 
Ferdinand  odgodio  taj  dvoboj  na  vrijeme,  kad  predje 
primirje,  ili  do  sultanove  dozvole  Mehmed-paši  za  dvoboj. 
Kad  je  kralj  Ferdinand  to  pismo  primio,  ođma  odgo- 
vori Ungnadu  (iz  Beča  9.  augusta).  Kralj  najodlučnije 
zabranjuje  dvoboj,  uvaživši  razloge  kapetanove;  u ostalom 
drži,  da  dva  tako  visoka  dostojanstvenika,  kao  što  su 
ban  i paša,  a uz  to  još  svojim  vladarima  veoma  mili,  ne 
trebaju  tek  mačem  u ruci  da  brane  svoju  čast,1  pa  s toga 
nalaže  Ungnadu,  neka  o tom  odmah  obavijesti  bana  i 
pašu.  Kapetan  posluša  kralja,  pa  13.  augusta  napiše 
Mehmed  paši  iz  Optuja  pismo,  u kojem  mu  javi  kraljevu 
želju,  te  od  njega  zatraži,  da  bi  se  i on  svakog  neprija- 
teljstva odrekao.  Ungnad  prilaže  tomu  pismu  kraljevu 
originalnu  zabranu  i hrvatski  prijevod,  da  bi  paša  laglje 
razumio,  o čem  se  radi  (.  . . allso  ist  originaliter  mit 
Ierer  khiinigchichen  Majestiit  aignen  Khiinigchichen 
hanndt  vnnđtersckreibung  vnnđ  aignen  Fuergeđruckhten 
Khiinigclichen  Innsigl  verfertigt  zuesennde  sambt  Vonn 
wegen  fiirderlichers  vnnđt  Pessers  verstanndt.  ainer 
Transslation  desselben  in  Crobatischer  Sprachen  . . .)  To 
je  Ungnad  Mehmed  paši  poslao  po  dvojici  svojih  „ pokli- 
sara" , kako  sam  piše  kralju  (iz  Optuja  16.  augusta), 
javivši  mu,  da  je  izvršio  njegove  zapovijedi.  Banu  je 
želju  kraljevu  javio  po  sinu  Ljudevitu  i kapetanu  Szekelyu. 

1 Za  Zrinjskoga  piše  kralj : »Banus  autem  et  ipse,  ut  scis, 
ex  antiquissima  et  nobilissima  Comitum  familia  natus  originem 
ducit  et  est  uuus  ex  privatis  ac  iutimis  Consiliarijs  nostris, 
fuugiturque  raagno  of'ficio,  cum  sit  Banus  et  tanquam  Vicerex 
trium  Regnorum  . . .«  Hungarica  ad  an.  1554.  tajnog  carskog 
arkiva. 


Medju  tijem  se  stvari  drugačije  okrenu,  a to  radi 
turskog  oružanja  i gibanja.  Još  11.  augusta  uspisa 
Ferdinand  Zrinjskomu,  dakle  dva  dana  pokle  mu  je 
zabranio  dvoboj,  neka  se  samo  dalje  oruža  i sprema  za 
svaki  slučaj,  odgovorio  paša.  da  prima  dvoboj  ili  ne. 
Stvari  su  se  još  više  pooštrile,  kad  su  Turci  iznenada 
navalili  na  imanje  banovo,  na  gradove  Rakovac  i Viro- 
viticu (16.  augusta) ; premda  nijesu  tom  prilikom  ubrali 
lovorika,  jer  su  bili  odbijeni  i izgubili  šestnaest  uhiće- 
nika, no  ipak  sve  to  nije  miru  na  korist  bilo.  Kad  je 
Ungnad  čuo  za  tu  provalu  Turaka,  još  više  se  preplaši  pa 
stade  govoriti,  da  su  to  prve  posljedice  izaziva  banova. 
Ali  taki  miroljubivi  duh  nije  bio  ni  u Zrinjskoga  niti  u 
časnika,  koji  su  služili  pod  Ungnadovom  zapovijedi. 
Jer  ovi  se  listom  obraćaju  na  svoga  kapetana,  da  im 
dozvoli  poći  u boj  s banom,  koji  je  stao  živo  skupljati 
vojsku,  te  na  ukupno  plemstvo  hrvatsko  izda  nalog 
upravo  kraljevskom  vlasti,  da  se  oko  njega  skupi  (. . . Baanus 
Mandat  tam  Magnificis  quam  nobilibus.  Authoritate  qua 
fungitur  Regia  . . .).  Ponovna  molba  raznih  plemića, 
medju  ostalima  Petra  grofa  Erdody-a  iz  Novog  grada 
na  Savi  (17.  augusta)  i Ivana  Alapića,  opet  ljuto  zavadi 
bana  i kapetana.  Ovaj  se  opet  obrati  pismom  na  Mehmed- 
pašu  (19.  augusta),  pa  ga  opomene,  neka  bi  držao  mir, 
jer  da  će  ga  onda  i Zrinjski  držati;  ako  bi  se  pak  on 
oružao,  te  svoje  konjanike,  kao  nedavno  na  Rakovac  i 
Viroviticu,  u robiju  poslao,  onda  je  on  krivac,  što  se 
primirje  krši,  a ne  ban.  S toga  se  Zrinjski  ne  oruža,  da 
bi  Turke  napao,  već  da  se  brani,  bez  obzira  e da  li  će 
biti  dvoboj  ili  ne  će.  Istoga  dana  otpravi  Ungnad  pismo 
i banu  Nikoli,  zaklinjući  ga,  da  bi  prestao  s naoru- 
žanjem, jer  da  prebjeglice  i uhićenici  turski  kažu,  da 
se  Turci  ne  spremaju,  a paša  još  nije  dobio  dozvole  od 
sultana,  bez  koje  se  ne  će  boj  zametnuti ; u ostalom  sada 
je  ramazan,  a za  to  doba  Turci  bez  velike  potrebe  ne 
zalaze  u boj. 

No  junačina  Zrinjski  nije  za  sve  to  mario,  već  nepre- 
stano kupio  oko  sebe  vojsku  i plemstvo,  tako  da  je 
Ungnad  teškim  srcem  20.  augusta  javio  kralju  Ferdinandu, 
da  je  čitava  miroljubiva  osnova  pala;  još  se  boji  kapetan, 
da  će  paša,  kad  bude  čuo,  da  je  ban  došao  na  mejdan, 
pomisliti,  da  mu  se  rugaju,  te  iz  osvete  navaliti  na  posjed 
Zrinjskoga  ili  bolje  reći  na  Hrvatsku.  Strah  ga  je  još  i 
to,  da  će  se  tako  i kuga  iz  turskih  strana  raširiti.  On 
ne  će  poći  do  Gjurgjevca,  da  ne  bi  paša  kazao,  da  je 
primirje  prekršeno. 

Dne  21.  augusta  stigne  Zrinjski  u Koprivnicu,  a 
odavle  prispje  22.  augusta  pred  veče  sa  5.000  momaka  u 
Gjurgjevae ; uz  put  poveo  je  sobom  one  kapetane,  što  ih 
je  Ungnad  poslao  u grad  Rasinju.  Odma  sjutrađan  23. 
augusta  javi  Zrinjski  Ungnadu  svoj  dolazak,  pa  stane  od 
njega  zahtijevati,  da  mu  pošalje  vojske,  oružja  i zaire, 
kako  je  to  ugovoreno  bilo  s kapetanom  Szekelyiem,  a i 
sam  kralj  naložio.  Tek  dvije  vojvode,  koji  su  iz  Koprivnice 

zahvalno  momačko  društvo,  pripovijedao  je  svoje  doživ- 
ljaje. Za  pokojnog  Flauberta  se  kaže,  da  se  je  znao 
naplakati  od  smijeha,  slušajući  Maupassantove  pusto- 
lovine. Danac  Branđes  za  to  i zove  Maupassanta  „mo- 
mačkim pripovjedačem".  Neke  od  svojih  pustolovina  je 
zapisao.  Ti  zapisci  budu  od  pariškog  općinstva  objeručke 
dočekani,  i tako  postade  Maupassant  piscem.  Prvi  put  se 
je  javio  u književnosti  svojim  „Grumenom  loja"  (Boule 
de  Suif),  kojim  imenom  je  nazvao  djevojku  sumnjive 
prošlosti.  Sadržaj  nije  za  pripovijedanje. 

— Pa  u čemu  leži  ta  slava  Maupassantova  ? 

Prije  dvije  godine,  kad  su  se  pronosili  prvi  glasovi 
o Maupassantovu  ludilu,  prevedosmo  njegove  „Prijatelje" 
(Deux  amis;  Vienac  1891.  br.  50),  da  ga  barem  donekle 
prikažemo  hrvatskim  čitalačkim  krugovima.  U tom  komadu 
doduše  nema  ni  jedne  žene  — te  najbolje  poznanice 
Maupassantove  — al  se  iz  njega  može  razabrati  sva 
snaga  Maupassantova  stila.  Ti  „Prijatelji"  su  prosta 
skica,  iz  koje  bi  onaj  pisac,  koji  računa  na  opseg  romana, 
mogao  razvezati  cijelu  knjigu.  A glavna  je  sila  Maupa- 
ssantova pera  — kratkoća.  Od  svih  njegovih  djela  je 
jedna  knjiga  pjesama  (Des  vers),  dvije  drame,  pet-šest 
romana  (Pierre  et  Jean,  Fort  comme  la  mort,  Notre 
coeur,  Bel-ami,  L’inutile  beaute,  Sur  l’eau),  a drugo  same 
skice:  Contes  et  nouvelles.  Al  su  te  njegove  skice  pot- 
puni romani;  samo  u najkraćem  obliku.  Kao  neki 
izvadci.  Tu  je  sve  puno,  sažeto,  snažno  i zbijeno. 

Za  Maupassanta  kažu : Naturalista  je.  I odmah  nam 
se  pred  očima  javlja  djak  Zolin.  Al  nam  ta  slika  ne 
valja.  Pravi  Zolini  djaci  su  Hennique,  Oeard,  Rabusson, 
Alexis,  Lemounier,  Rod  i strašni  Jean  Reibrach  sa  svojom 
,,La  vie  brutale".  A Maupassant  je  naturalista  u drugom 
dialektu.  On  i Holandez  Joris  Huysmans  su  veći  od 
Zolinih  djaka,  jer  su  samostalniji  i jer  je  već  svaki  za 
sebe  otvorio  svoju  radionicu.  Oni  su  nekako  slični,  premda 
opet  nijesu  isti.  U opće,  pod  velikim  imenom  francuskog 
naturalizma  ne  smijemo  sebi  zamišljati  grupu  pisaca,  koji 
su  djeca  jednog  oca  i jedne  matere  ; jer  ih  ima,  koji  su 
samo  bratići,  pastorci,  pa  i posinci.  Sta  više,  ima  ih, 
kojima  se  prezimena  samo  slučajno  podudaraju,  a nijesu 
jedni  drugima  ni  rod  ni  pomoz-bog.  — Naturaliste  su  i 
Daudet  i Mirbeau  i Bourget  i Belot  i Cherbuliez,  pa  i 
belgijski  pornografi  Stapleaux,  Bonnetain  itđ.,  a kolika 
je  razlika  med  jednim  i drugim ! — Naša  se  književnost 
interesuje  za  francuske  literarne  veličine,  pa  držim,  da  bi 
dobro  došla  serija  plastičkih  portraita  iz  francuske  knji- 
ževnosti, da  nam  se  crte  jednoga  lica  ne  miješaju  s crtama 
drugoga  lica. 

Huysmans  i Maupassant  liče  jedan  drugome  još  i 
time,  što  su  se  jedan  i drugi  dizali  proti  onima,  koji  su 
ih  nazivali  Zolistima.  Ni  jedan  od  njih  ne  će  ni  da  čuje 
o teorijama  pojedinih  književnih  pravaca.  Kad  su  Huys- 
mansa  pitali,  priznaje  li  se  Zolinim  djakom,  odgovori : 


„Ja  pišem  ono,  što  vidim,  što  doživim,  što  osjetim,  na- 
stojeći da  stavim  to  u knjigu,  što  je  možno  manje  rdjavo 
(le  moins  mal  que  je  puis).  Ako  to  zovete  naturalizmom, 
meni  je  sve  jedno.  U opće  za  mene  ima  pisaca,  koji  su 
s talentom,  a ima  ih,  koji  su  bez  talenta,  pa  ma  oni  bili 
naturaliste,  romantici  ili  dekadenti.  Meni  je  milo,  što 
kažu,  da  imam  talenta,  voila  tout".  — A tako  je  pravo. 
Oni  književnici,  koji  imaju  dovoljno  spreme  i dara,  pravi 
su  književnici,  pa  ma  se  oni  priznavali  sljedbenicima 
kojegod  škole  književne,  a oni,  koji  već  ulaze  u književ- 
nost s gotovom  odlukom,  da  će  se  držati  ovog  ili  onog 
književnog  sistema,  — obično  svršavaju  bez  pravog  pri- 
znanja. Zato  i vrijedi  ona  Valtourova  (Illustration,  Mai, 
1892.) : Le  talent  sauve  tous  les  systemes,  le  systeme 
perd  tous  les  talents. 

Takav  je  i Maupassant.  Sto  se  za  njega  otimaju 
Zoliste,  to  njemu  ne  škodi,  a Zolistima  služi  na  utjehu. 
Al  kad  se  o Zolinim  đjacima  bude  u literarnim  histo- 
rijama spominjalo  samo  kao  o svjetlijim  ili  bljeđjim  tra- 
bantima, o Maupassantu  će  se  govoriti  kao  o samostalnom 
pravom  književniku,  koji  je  pisao  (pa  ma  to  ne  bilo  u 
potpunom  suglasju  s malim  evropskim  književnostima), 
što  je  sam  osjećao  u dubini  svoje  duše,  ne  oslanjajući  se 
ni  o kakve  uzore  i prvake.  Maupassant  u svojim  djelima 
nije  tražio  da  vidi  i kaže  ono,  što  još  nitko  nije  vidio  ni 
kazao,  nego  pripovijeda  što  vidi,  bez  ikakvog  filosofiranja 
i učenog  ekspektoriranja.  On  je  slikar,  koji  ugljenom 
baca  skice,  al  umjetnički  efekat  tih  skica  obično  nad- 
mašuje  efekat  gotovih  slika.  U tim  skicama  razabiramo 
ovda-onda  po  koju  pravu  crtu,  koja  je  tako  karakteristična, 
prirodna  i izrazita,  da  nam  pred  oči  u jedan  mah  dodje 
cijela  slika  jasna  i plastična.  Time  se  MaupassaDt  ener- 
gički  otrgao  od  „tačnosti"  pravih  „naturalista",  koji 
misle,  da  u opširnosti  njihova  opisivanja  leži  sva  umjet- 
nička slava.  A te  svoje  opise  zovu  tobože  „đocuments 
humains". 

Jedan  od  glavnih  spoljašnih  znakova  naturalističkik 
je  njihov  jezik.  Za  retorskim  sjajem  Zoliste  ne  čeznu 
toliko,  koliko  za  „pravom  riječju"  (mot  propre).  Za  njih 
nema  tako  prljave,  tako  zastarjele  i tako  proste  riječi, 
koju  bi  se  žacali  uzeti  pod  pero,  samo  ako  dobro  karak- 
terjzuje  pojam,  koji  bi  htjeli  da  izreknu.  Ako  ne  nađju  pravu 
riječ  u književnom  jeziku,  oni  ju  traže  kod  prostog  naroda 
ili  u provincijalizmima.  Sta  više,  traže  ju  u historičkim 
rječnicima  francuskoga  jezika.  Tako  dolazi,  da  već  vješti 
čitaoci  francuskih  naturalističkih  romana  po  gđjekoju 
riječ  ni  u najdebljim  leksikonima  ne  mogu  da  nadju. 
I zaista,  naturaliste  su  vrsni  da  tim  svojim  „pravim 
riječima"  pred  našom  dušom  nekako  izazovu  izraziti 
miris  kojega  pojma  ili  pravu  svjetlost  sa  svom  njenom 
toplinom.  Mi  to  lako  možemo  da  razumijemo  i odajemo 
se  tim  ćutilnim  varkama. 

Kod  Maupassanta  o tome  nema  ni  govora.  On  kao 
da  je  bio  uvjeren,  da  se  potpune  predstave  mogu  iza- 

zvati  pred  čitateljevom  dušom  i samim  rječnikom  fran- 
cuskih klasika  iz  sedamnaestog-  i osamnaestog-  vijeka. 

A1  se  Maupassant  razlikuje  i od  druge  grupe  natu- 
ralističke ; od  Bourgeta  i njegova  psihologiziranja.  Bourget 
dolazi  u svojim  djelima  razmjerno  s malo  osoba  i malo 
radnje,  ali  mu  je  crtanje  najtanjih  ljudskih  osjećaja 
neobično  rašireno.  Maupassant  dovodi  pred  nas  takodjer 
osjećaje,  ali  su  oni  pod  njegovim  perom  već  otjelovljeni 
u djelima. 

I tako  smo  pođmladili  sliku  Maupassantovu  u svojim 
spomenima.  On  nije  bio  pisac  za  Hrvate  i hrvatsku  književnost, 
al  je  bio  velik  za  Pariz  i pariške  prilike.  Za  to  mu  se  mora 
odati  poštovanje.  Bio  je  jednoličan,  jer  su  mu  studije  i 
doživljaji  bili  jednolični.  A da  je  bio  manje  nadaren 
tjelesnim  darovima  i novčanim  položajem,  bio  bi  doživio 
veću  starost  i širu  slavu.  Ovako  je  otišao  kao  žrtva 
samoga  sebe  i svoje  umjetnosti  za  Baudelairom  i Gerard 
de  Nervalom.  Nibola  Andrić. 

Književnost. 

Dalmacija  iz  dijela:  »Austro-Ugarska  monarkija  opisana  i 
ilustrovana*.  Prijevod  s njemačkoga.  Nakladom  medjunarođne 
knjižare  F.  Maršića  u Spljetu.  Tiskom  A.  Zauonia  (St.  Bulat). 
Izašao  je  već  osmi  sveščić  ovoga  lijepog  djela,  na  kojem  su 
radili  ponajbolji  pisci  naše  posestrime  Dalmacije.  U izvorniku 
njemačkom  bilo  je  netočnosti,  osobito  što  se  tiče  starije  hrvatske 
povjesti  u Dalmaciji.  Te  je  pogrješke  vješti  prevodilac  u zgodnim 
opaskama  ispravio,  pozvavši  se  na  vrela  i nepobitne  dokaze 
naših  istraživača,  dr.  Bačkoga,  Smičiklasa  i drugih.  — U ovom 
se  sveščiću  opisuju  narodni  običaji,  nošnje,  a u posebnom 
članku:  »Pučki  život  u Boki  Kotorskoj«,  koji  je  potekao  iz 
vještog  i znalačkog  pera.  Vrijedno  ovo  dijelo  ponovno  preporu- 
čujemo hrvatskomu  svijetu. 

Svaštice. 

Rodoslovlje  Ivana  Gundulića.  0 rodoslovlju  pjesnika  Ivana 
Gundulića  govori  g.  V.  M.  u »Hrvatskoj«  i daje  Gunduliću  ovo 
rodoslovlje,  počinjući  s njegovim  pradjedom:  Od  Ivana  Gundu- 
lića Nikolina  (f  god.  1556)  rodio  se  Frano  (1539  do  1589),  Ivan 
(1532 — 1575),  Nikola  (1539 — -1614) ; od  Ivana,  Jerolim  (po  rodo- 
slovnom stablu),  Frano  (1537  do  1622),  Stjepan  (1555-?);  od 
Frana,  Jerolim  (po  Appendiniu)  Mato  (1592  — 1630),  Ivan 
(1588—1638);  od  Ivana,  Mato  (f  kao  knez  god.  1684),  Frano 
(t  u Beču  kao  podmaršal  g.  1700),  Sigismund  (1623— 1682  umro 
kao  knez).  Otac  našega  pjesnika  bio  je  Frano  Ivana  Gundulića. 
Pjesnik  je  imao  troje  djece:  Mata,  Frana  i Šiška.  Potonji  imao 
je  više  djece,  koja  su  mu  pomrla  u kratko  vrijeme.  Tako  se 
utrnula  ova  grana  obitelji.  Pjesnikov  prastric  Frano  veoma  se 
odlikovao  kao  pravnik  i diplomata  i izbavio  svoj  grad  više  puta 
iz  škripca.  Nika,  žena  pjesnikova,  slijedila  je  do  mala  muža 
svoga  u grob,  i to  30.  rujna  g.  1644.  Članovi  kuće  Gundulića 
imali  su  grobnicu  u crkvi  otaca  Franjevaca,  gdje  je  i pjesnik 
sahranjen. 

Kratki  prijegled  povjesti  grada  Dubrovnika.  Republika 
dubrovačka,  premda  malena,  održala  se  vrlinom  i umom  svojih 
sinova  sve  do  početka  našega  stoljeća  i tako  preživjela  sve  svoje 
drugarice  u Italiji.  Ona  se  kroz  cijeli  niz  stoljeća  umjela  sretno 
otimati  svim  nepogodama  i pogibeljima  i čuvati  svoju  samostal- 
nost od  jačih  susjednih  vlasti,  koje  su  na  nju  vrebale. 

Dubrovnik  bijaše  na  glasu  sa  svoje  sjajne  trgovine,  prometa 
i bogatstva,  a uz  to  su  se  sinovi  njegovi  proslavili  kao  učenjaci 
i pjesnici  hrvatski,  tako  da  je  Dubrovnik  s punim  pravom  za- 
vrijedio ime  »hrvatske  Atene«.  Dubrovnik  su  osnovali  stanovnici 
nekadašnjeg  Epidaura,  koji  su  grad  Slovjeni  u 7.  stoljeću  osvo- 
jdi  i razvalili.  Novi  grad  Dubrovnik  pripadaše  pokrajini  Dalma- 
ciji, pa  se  pokoravaše  bizantinskomu  caru.  U 9.  stoljeću  zaprijeti 
gradu  ljuta  pogibao  od  Saracena,  koji  ga  podsjedahu,  a izbavi 
ga  grčka  mornarica.  Još  u polovici  10.  stoljeća  priznavaše  vr- 
hovnu vlast  bizantinsku.  Pod  konac  istoga  stoljeća  prisili  grad 
mletački  dužd  Petar  II.  Orseoli  na  vjernost,  ali  ne  ostade  dugo 
uz  Mletke.  Po  tom  su  izmjenice  priznavali  vrhovnu  vlast  sada 
Mletaka,  sada  bizantinskih  vladara,  dok  ih  g.  1225.  MletČani  za 
duže  vremena  ne  podlože  vlasti  svojoj.  Uz  taj  dogadjaj  predaja 
je  privezala  poznatu  zgodu  o Damjanu  Judi,  knezu  dubrovačkom, 

Epinikij.  — Listak  romana.  — Cosmopolis.  — 
Uredjuje  J.  l'asarić. 


koga  je  opjevao  u epskom  pjesmotvoru  hrvatski  pjesnik  Gjuro 
Arnold.  Dubrovnik  ostade  pod  mletačkim  vrhovničtvom  preko 
150  godina,  sve  do  1358.  godine.  U to  doba  dobivaše  svoje  kne- 
zove iz  Mletaka.  Prema  koncu  13.  stoljeća  poče  u Dubrovniku 
sve  to  više  otimati  mah  slovjensko  žiteljstvo.  Sve  je  više  župa  i 
predjela  susjednih  Hrvata  dospijevalo  pod  vlast  općine.  Umno- 
žavanju hrvatskoga  življa  bijaše  u prilog  i to,  što  je  Dubrovnik 
bio  slobodno  mjesto,  u koje  su  se  rado  sklanjale  plemenite  po- 
rodice susjednih  zemalja,  Dalmacije,  Huma  i Bosne. 

Rat  izmedju  hrvatsko -ugarskoga  kralja  Ljudevita  I.  i mle- 
tačke republike  svrši  se  mirom  zadarskim  godine  1358.*  a po 
tome  miru  spade  sva  Dalmacija,  pa  s njome  i Dubrovnik  pod 
zaštitu  hrvatsko-ugarskoga  kralja  Ljudevita  I.  Dubrovačka  je  općina 
pod  tom  zaštitom  od  g.  1358.  do  Muhačke  bitke  g.  1526.  U to  vrijeme 
pristajaše  ona  vazda  revno  uz  hrvatsko-ugarske  vladare,  koji  do- 
brahno  udaljeni  od  Dubrovnika  ostavljahu  joj  veliku  slobodu  i samo- 
upravu, zadovoljni  tek  priznanjem  vrhovnlčtva.  Dubrovčani  pla- 
ćahu rado  ugovorenu  zaštitninu  od  godišnjih  500  dukata,  đavahu 
dobre  volje  često  puta  zatražene  pripomoći  po  1500  dukata  i 
više.  Pod  tim  možnim  okriljem  razgrani  se  dubrovačka  trgovina 
na  daleko  po  kopnu  i moru,  općina  se  tada  dohvati  svoga  naj- 
većega zemljišnoga  opsega  i uzdigne  do  najvišega  stepena  svoje 
snage.  Ovo  doba  cvata  dubrovačkoga  pada  u prvu  polovicu 
petnaestoga  stoljeća.  Zaštitu  hrvatsko-ugarskih  kraljeva  poslije 
bitke  na  Muhačkom  polju  zamijeni  zaštita  Turčina,  već  duže 
vremena  silnog  i pogibeljnog  susjeda. 

Kroz  12  stoljeća  umjela  je  malena  republika  dubrovačka 
mudrošću  svojih  gradjana  sačuvati  svoju  slobodu  i samoupravu 
prema  Vizantu,  Mlečanima,  Turcima  i prema  hrvatsko-ugarskoj 
državi.  Ona  priznavaše  redomice  vrhovničtvo  svih  tih  vlasti,  ali 
nijednoj  ne  podlegnu  sasvim.  Tek  početkom  ovoga  stoljeća 
učiniše  Francezi  konac  malenoj,  ali  slavnoj  toj  republici. 

Sveučilišta.  Italija  ima  najviše  sveučilišta  od  svih  država, 
i to  21,  dok  Njemačka,  kud  i kamo  više  napučena,  ima  samo 
20.  Van  njemačke  carevine  ima  još  7 sveučilišta,  na  kojima  se 
predaje  u njemačkom  jeziku:  u Beču,  Pragu,  Gracu,  Insbruku, 
Črnovici,  Bazelu  i Cirihu.  Italija  imala  je  g.  1891.  na  sveučilištu 
17.558  djaka,  a u Njemačkoj  29.565.  U Italiji  pređavahu  na  sve- 
učilištima 1522  profesora,  a u Njemačkoj  2406.  Ministar  pro- 
svjete Martini  nedavno  je  podnio  zastupničkoj  kući  osnovu  re- 
forme, po  kojoj  bi  se  imalo  ukinuti  12  najslabije  posjećavanih 
sveučilišta.  No  gradjani  iz  mjesta  dotičnih  sveučilišta  ustali  su 
najodlučnije  protiv  toga  pokusa,  pa  drže  javne  zborove,  u kojima 
prosvjeduju. 

Austro-Ugarska  ima  11  sveučilišta  sa  19.659  slušalaca  i 
994  profesora,  Engleska  ima  10  sveučilišta  sa  16,264  slušaoca  i 
596  profesora,  Rusija  9 sveučilišta  sa  13,809  slušalaca  i 739 
profesora,  Španija  ima  11  sveučilišta,  Svajcarska  6,  Belgija  i 
Holandija  4 sveučilišta. 

Najviše  slušalaca  ima  pariško  sveučilište,  i to  9215.  Ovo 
je  jedino  potpuno  sveučilište  u Francuskoj.  Poslije  pariškog  naj- 
bolje je  posjećeno  bečko  sveučilište,  i to  6220  slušalaca,  berlinsko 
5527,  napuljsko  4328,  monakovsko  3551.  Osobito  mjesto  zauzima 
Prag,  koji  ima  dva  sveučilišta:  češko  i njemačko.  Prvo  posjećuje 
2361,  drugo  1580;  ukupni  broj  iznosi  3941. 

Guy  de  Maupassant.  — Listak. 

VlastniČtvo  i tisak  Dioničke  Tiskare. 


Put  u Dalmaciju.  — 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inaće  6 for. 

Rukopisi  se  ne  vraćaju. 

I God.  XXV. 

Moj  andjele,  tiho  ljeto! 


ad  prirodom  opet  bajna 
Nebesa  se  sm’ješe  vedra, 

Puna  čežnje,  puna  nade 
Ljubavnička  trepte  njedra.  — 
Mnogo  oko  s molbom  tihom 
0 svodište  zape  sveto, 

Kud  će  moje?  što  da  molim?  — 
Moj  andjele,  tiho  ljeto! 

Blago  veče,  lahor  blagi 
Skida  znoj  sa  trudna  čela, 

Četa  zlatna  sitnih  zv’jezda 
U kolo  se  hvata  smjela; 

Svako  za  svoj  usud  pita 
Sitne  zv’jezde,  nebo  sveto : 

Zar  da  i ja  za  svoj  pitam? 

Moj  andjele,  tiho  ljeto! 

Mali  slavuj  pjesmu  poje 
U svom  lugu,  u slobodi: 

Sretna  duša  pjesmu  sluša, 

U slobodi  pjesma  godi; 

Od  pjesmice  slobodarke 
Drhtne  vragu  srce  kleto  . . . 

Zar  da  i ja  svoju  složim  ? 

Moj  andjele,  tiho  ljeto ! 

Proljeće  se  zemlji  sm’ješi, 

Iza  sna  je  narav  čila; 

Nek  uživa,  komu  sreća 
Sanak  s truđnog  oka  silila: 


Kod  nas,  dušo,  ljuta  zima, 
Tvrdim  sankom  oko  speto, 

Ma  ni  traga  pramaljeću, 

Moj  andjele,  tiho  ljeto! 

Bez  života  i mirisa 
Povenulo  leži  cv’jeće. 

Da,  da!  jednom  crjetalo  je  . . . 
Ljudske  sudbe,  ljudske  sreće! 
Uskrsnut  će  zar  na  život 
I procvjetat  listom  sve  to? 

Zar  se  nadaš  pramaljeću? 

Moj  andjele,  tiho  ljeto!. 

Jednom  samo  ruža  cvate, 
Jednom  cvate  pa  opane; 
Jednom  samo  leptir  sitni 
Cv’jetku  svome  ljubav  đahne; 
Jedan  put  se  žive  samo, 

To  je  zakon,  pravo  sveto, 

Pamti  dobro:  jednom  samo  . . . 
Moj  andjele,  tiho  ljeto ! 

Znam : procvjetat  da  će  ruže 
Možda  ljepše  nego  lane; 
Pramaljeće  u naravi 
Stoput  ljepše  možda  grane; 

1 na  zemlji  možda  nikne 
Pokoljenje  čisto,  sveto : 

Naša  proljet  nikad  više  . . . 

Moj  andjele,  tiho  ljeto  ! 


Tugomir. 

nekog  doba  Gorjanović  bijaše  sasvim  izgubio 
svoj  mir  i osjećaše  se  posve  izmijenjenim.  Tomu 
bijaše  uzrokom  ova  zgoda : 

U operi  bečkoj  imao  je  Vlađislav  posebno 
mjesto  za  sebe  i za  svojeg  pratioca  u parketu, 
za  svaku  predstavu.  Bijaše  redovito  svake  večeri  tu,  pa 
je  u međjučinima  kunjao  po  svom  običaju,  spustivši 
glavu  na  prsa  i pomišljajući  zatvorenih  očiju  o dojmu 
glazbe,  koju  je  čuo,  i o svojoj  nesreći.  Za  ljude,  koji  su 
kraj  njega,  za  njim  i pred  njim  sjedjeli,  nije  se  brinuo 
i nije  prisluškivao  njihovu  razgovoru;  on  bijaše  postao 
posve  tup  i neoćutan  za  svoju  okolinu.  Kad  bi  Nijemac 
bio  s njim,  — a to  ne  bijaše  vazda,  jer  nije  mario,  da 
gleda  i sluša  iste  komade  po  nekoliko  puta  — zapodijevao 
bi  katkad  s njime  kraće  razgovore,  no  volio  je  da  šuti  i 
da  bude  sam  sa  svojim  mislima,  kako  je  u opće  u 
potonje  vrijeme  bio  postao  mučaljiv  i zatvoren.  Jedne 
večeri  čuje  do  sebe  mlad,  svjež  ženski  glas,  koji  se  u 
međjučinima  razgovarao  s drugim  starijim.  I pri  tom 
glasu  on  se  potrese  i poda  se  kratak  čas  sanjama  o 
lijepu  i dobru  mladom  biću,  koje  bi  ljubio  — i kakvo 
mora  da  je  ovo  do  njega.  No  malo  za  tim  učini  mu  se 
to  maštanje  bezumnim,  pa  nije  više  pazio  na  osobu  do 
sebe.  Ali  druge  večeri  začuje  i prepozna  opet  onaj  isti 
glas,  pa  tako  i treće.  Sad  ga  bijaše  taj  glas  posve  osvojio, 
on  mišljaše  cijeli  dan  o njegovu  ugodnom  metalnom 
zvuku,  a na  večer  se  žurio  u operu,  veseo,  što  će  ga 
opet  čuti,  i u zebnji,  da  li  ne  će  najedanput  izostati. 
Četvrte  večeri  bijaše  mjesto  do  njega  prazno  i on  osjeti 
bolno  razočaranje,  da  je  nešto  izgubio,  što  mu  bijaše 
milo,  a već  bješe  sebi  stvorio  u duhu  čisto  potpunu 
sliku  one  žene,  kojoj  je  glas  pripadao.  Slutio  je,  da  je 
mlada  i lijepa,  da,  bijaše  siguran,  uvjeravajući  sebe,  da 
inače  ne  bi  mogla  imati  takoga  angjeoskog  glasa.  Morala 
je  biti  i dobra  i blaga,  to  se  razabiralo  po  zvuku,  premda 
se  čuo  katkad  i nestašan,  vragoljast  smijeh,  no  to  još 
povećavaše  čar  onoga  bića,  o kojem  je  stao  snivati  danju 
i noću,  pa  mu  se  sanja  tako  brzo  raspršila.  Slijedeće 
večeri  malo  da  nije  pokliknuo  od  veselja,  začuvši  je  opet, 
pa  je  cijelo  vrijeme  napinjao  uho  do  nje,  slušao  njezin 
govor,  udisao  miomiris,  koji  je  od  nje  strujio,  a kad  se 
je  jedanput  dotakla  njegova  lakta,  opravljajući  nešto  na 
svojoj  odjeći  i okrenuvši  se  k njemu  rekla:  „Pardonl"  — 
tad  bijaše  presretan  i veseo;  šalio  se  s Nijemcem,  koji 
ga  u čudu  promatraše. 

Sad  se  bijaše  Vlađislav  Gorjanović  sasvim  izmijenio 
pod  dojmom  čuvstva,  koje  bijaše  za  nj  mrtvo  već  od 
mladih  dana,  kad  ga  je  stigla  njegova  nesreća.  Bijaše 
sasvim  istrgnut  iz  one  neoćutnosti  i apatije,  u koju  je 


zadnjih  godina  zapao.  Taj  dogadjaj  u operi  bijaše  slamka, 
za  koju  se  on  utopljenik  stao  hvatati,  ćuteći  žudnju  za 
životom  i za  ljubavi.  Promjena  se  opažala  i na  njegovoj 
spoljašnosti.  Bok  se  u zadnje  vrijeme  bio  sasvim  zanemario, 
stade  sada  najedanput  ispitivati  Schnellera  o svojim 
odijelima,  naručivati  nove  haljine,  a svake  večeri  prije 
polaska  u operu  potrošio  bi  dosta  vremena,  redeći  svoju 
bradu,  koja  mu  bijaše  već  kao  u divljaka  izrasla,  brkove 
i kosu,  opremajući  se  svom  pomnjom,  kako  je  nekad 
običavao,  dok  je  u mladim  godinama  bio  jedan  od  naj- 
viđjenijih  elegana  na  Ringu,  u glumišnim  parketima  i 
na  turfu.  Pri  svem  mu  je  morao  pomagati  Nijemac,  kazi- 
vati, kako  šta  pristaje  i da  li  je  u redu,  pa  se  dobri 
čovjek  često  puta  nije  mogao  oteti  smiješku  samilosti, 
gledajući  djetinjastu  uzrujanost  svojega  siromašnog  gospo- 
dara. Ako  je  ,,glas“  bio  u operi,  onda  se  nije  Schneller 
mogao  dosta  načuditi  Vlađislavovoj  dobroj  volji,  veselosti 
i čavrljanju,  u kojem  bi  u takove  dane  s njim  prosjedio 
do  kasno  doba  u noći.  No  ako  je  koje  večeri  stolica  bila 
prazna,  onda  je  Schneller  imao  šta  da  podnosi  od  ner- 
voznosti,  uzrujanosti  i nezadovoljstva  Gorjanovićeva,  jer 
mu  ništa  ne  bi  bilo  po  ćudi,  svaka  ga  sitnica  smetala 
i uzrujavala.  Bašto  da  nije  moglo  dugo  potrajati,  da  se 
Nijemac  ne  dosjeti,  otkuda  sve  te  nagle  promjene.  I 
jedanput  mu  se  i Ladislav  sam  otkrije.  Bješe  čuo  jedne 
večeri,  kako  se  u medjučinu  glasno  nasmijala  riječima, 
što  ih  je  izrekla  gospodja,  koja  bijaše  s njom,  i to  takim 
milim,  mladim,  zvonkim  i nestašnim  smijehom,  da  se  je 
Vladislavu  srce  uzbibalo  od  sreće  pri  tom  jedrom  i 
srebrnom  zvuku.  Vraćajući  se  kući,  ovjesivši  se  o ruku 
Sclinelleru  mrmljaše  Vlađislav  napjeve  iz  opere,  koju  je 
slušao.  Kad  dodjoše  do  kuće,  stane  ujeđanput  i reče: 

— Hajdemo  još  malo  šetati,  dragi  Schnellere,  noć 
je  tako  divna  . . . 

I bijaše  u istinu  noć  krasna  i vedra,  još  gotovo  malo 
presvježa,  u prvim  danima  travnja. 

— ...  a mene  to  razđragava,  tako  te  ne  bih  mogao 
zaspati,  — đometne  Vlađislav. 

— Sta?  noć  vas  razđragava?  — zapita  tobože 
nevješti  Schneller. 

— Đa,  noć  i . . . vi  niste  ništa  opazili? 

— Kako  se  uzme,  — odgovori  Schneller,  a šiljasto 
i mršavo  obrijano  mu  se  lice  otegne  u podsmijeh. 

— Đalde  ipak.  Ja  sam  se  promijenio,  zar  ne?  Ah, 
ja  sam  tako  sretan,  sretan,  kako  dugo  već  nisam  bio  . . . 

— Hvala  udesu  i providnosti,  što  ste  se  namjerili 
na  tako  — 

— Ne,  no  govorite  mi  o njoj,  kakova  je,  ja  znam. 
Ja  ju  vidim ! 


Br.  29 


VIENAC 


459 


Tad  zamukne  i hodaše  tako  neko  vrijeme  uz  Schnellera. 
Bijahu  došli  opet  na  Ring,  na  kom  je  vrvio  svijet,  što 
se  je  vraćao  iz  raznih  glumišta,  a kola,  jureći  jedna  za 
drugima,  pravila  su  buku  kao  u po  dana. 

— Jeste  li  ju  dobro  vidjeli?  zapita  ipak  Vladislav 
malo  kasnije. 

— Oh ! jesam,  imao  sam  uzroka,  daje  dobro  pogledam, 
opazivši,  kako  se  za  nju  zanimate. 

— Plave  je  kose,  zar  ne?  i modrih  velikih  očiju? 

— Jest,  upravo  tako,  i milovidna  lica,  pravi  angjeo. 

Vladislav  ne  odgovori  ništa,  nego  hodaše  neko  vri- 
jeme još  šutke,  a onda  okrene  natrag  kući.  Postade  mir- 
niji, ozbiljniji  i kao  zamisli  se.  Bješe  mu  sunula  u glavu 
misao,  da  je  to  sve  ludost,  samo  sanja,  Bog  zna,  čija  je 
ona!  Htio  je  sam  sebi  da  dokaže,  kako  to  ni  čemu  ne 
vodi,  da  se  on  ne  može  s njom  ni  upoznati,  pa  da  se  i 
upozna,  zar  bi  ga  ona  mogla  ljubiti.  Za  što  ne?  Nema 
li  i bjednijih  ljudi  od  mene,  pa  nalaze  ljubavi  t Upravo 
bijeda  i samilost  pobudjuju  ljubav ! Samo  malo,  nešto  da 
ima  čuvstva  za  mene,  ja  ću  ga  uspiriti  do  ljubavi  svojim 
neizmjernim  čuvstvom,  svojom  zahvalnošću  . . . Nije  li 
to  ipak  luda  nada?  Nije,  ne  ! Jaje  ljubim  i ja  se  nadam, 
a ovakova  nada,  ovakova  slutnja,  ne  može  biti  varava. 

Takovim  i sličnim  mislima  tješio  je  sebe  sve  do 
kuće  i s njima  kasnije  i usnuo  sretan  u svojoj  nadi,  koja 
ga  je  probudila  na  novi  život. 


Kad  se  je  mjesec  dana  iza  toga  Vladislav  s gospo- 
djicom  Klarom  Vojkovićevom  oženio,  rado  je  često  raz- 
mišljao o tom,  kako  je  sve  to  došlo,  i često  nukao  svoju 
mladu  i lijepu  ženu,  da  mu  po  deseti  put  pripovijeda, 
kako  se  je  njezina  pozornost  na  nj  svratila,  kako  ga 
je  upoznala  i stala  ljubiti.  Pripovijesti  o toj  zgodi,  koja 
je  za  nj  značila  sreću  i preporod  na  novi  život,  nije  se 
mogao  nikad  dosta  naslušati  i uvijek,  kad  bi  o njoj  raz- 
mišljao, dolazile  bi  mu  na  nemoćne  oči  suze  ganuća  i 
zahvalnosti  k ovomu  dobromu  biću,  što  je  svoj  mladi 
život  njemu  žrtvovalo. 

Ona  bijaše  kći  jedinica  u slavonskog  vlastelina  Voj- 
kovića,  te  je  svu  svoju  mladost  sprovela  na  malom  dobru 
očevu,  gotovo  odijeljena  od  svijeta.  Majka,  od  koje  bješe 
baštinila  ljepotu  svojih  modrih  očiju  i plave  kose,  umrije 
joj,  dok  je  njoj  bilo  šestnaest  godina,  a za  njom  podje 
za  četiri  godine  i otac,  te  ostade  sama  na  brizi  daljnjoj 
svojoj  rodbini,  osobito  kuzini  svoje  matere,  udovici  visokog 
činovnika,  što  je  u Beču  živjela,  pa  i Klaru  k sebi  pozvala.' 
Klara  je  s veseljem  pošla  k tetci,  jer  ju  je  mamio  sjaj 
velikog  grada  i život,  o kojem  je  imala  samo  nejasne 
slutnje,  a mislila  je  tu  izobrazbi  i svoje  grlo.  Ljepotom 
i čistoćom  glasa  svoga  već  je  kao  mlada  djevojka  udivlja- 
vala  roditelje  svoje  i sve,  koji  su  ju  imali  prilike  čuti, 
a najviše  svojega  prvog  učitelja,  orguljaša  seoske  crkve. 

I došavši  u Beč,  zbilja  se  upiše  u pjevačku  školu  i stade 
se  pripremati  za  umjetnički  put  života,  koji  se  njezinoj 


mladoj  mašti  pričinjao  vrlo  gladak  i zamaman.  Tu  ju 
je  najviše  privlačila  bečka  opera  sa  svojim  izvrsnim  pje- 
vačima, savršenim  orkestrom,  a i sjajnom  opremom,  kojoj 
se  mlada,  na  ladanju  odrasla,  djevojka  nije  mogla  dosta 
nadiviti.  Najsretnija  se  osjećala,  kad  je  mogla  svake  gotovo 
večeri  sa  svojom  tetkom  sjedjeti  u parketu  opere,  slušati 
umjetničko  savršeno  izvodjenje  genijalnih  tvorevina  i 
katkad  se  podavati  sanjarenju  i nadama,  da  će  može 
biti  i ona  jednom  tako,  okružena  raskošnim  sjajem,  vla- 
dati nad  srcima  i dušama  slušalaca  i gledalaca  . . . 

No  dogodi  se,  te  se  je  našlo  još  nešto,  što  je  počelo 
u operi  zanimati  Klaru.  Već  druge  ili  treće  večeri  bijaše 
opazila,  da  do  njezina  stalnog  mjesta  sjedi  redovito  jedan 
gospodin,  pa  kako  bijaše  radoznalo  mlado  biće,  pogleda 
ga  dobro  i razabra,  da  je  dosta  prijatna  izgleda,  samo 
nešta  tužan  i previše  ozbiljan,  uvijek  gotovo  nepomičan 
na  svome  mjestu.  Kad  je  svrnula  jednom  pogled  na  nj, 
ne  malo  se  razljuti,  kako  može  čovjek  dolaziti  u operu, 
da  uz  ovakovu  divnu  glazbu  spava,  jer  njezin  susjed, 
Vladislav  Gorjanović,  sjedjaše  sklopljenih  vjeđja.  Dan  iza 
toga,  bijaše  nedjelja,  vidje  istoga  gospodina,  — zapam- 
tila je  dobro,  kako  izgleda  — u dvorskoj  kapeli,  kamo 
je  išla  svake  nedjelje,  da  se  Bogu  moli,  a i da  sluša 
lijepo  crkveno  pjevanje.  Stajaše  s još  jednim  čovjekom 
do  klupe,  u kojoj  je  ona  sjedjela,  pa  je  mogla  opaziti 
opet,  kako  su  mu  kroz  dulje  vremena  vjedje  spuštene 
nad  očima.  Sad  nije  mogla  misliti,  da  će  taj  čovjek 
stojeći  i u crkvi  po  danu  spavati.  Postade  radoznala  i 
odluči,  da  će  ga  pri  odlasku  iz  crkve  dobro  pogledati, 
da  vidi,  kakav  je  taj  čudnovati  čovjek,  što  tako  nepo- 
mičan, miran  i kao  neoćutan  ostaje  svagdje,  gdje  ga  vidi. 
Jedva  je  ovaj  put  dočekala  konac  službe,  tako  ju  je 
izvjedljivost  uznemirila.  No  za  malo  časova  bijaše  joj 
tajna  jasna.  Kad  su  ljudi  stali  izlaziti,  vidjela  je,  kako 
se  zadijevaju  o Vladislava,  koji  se  nije  nikomu  uklanjao, 
nego,  ovjesivši  se  o rame  Schnelleru,  stao  u kraj,  čeka- 
jući, dok  se  crkva  isprazni.  Prolazeći  mimo  njega,  zagleda 
mu  Klara  u oci  i opazi,  kako  nepomično  zure  preda  se 
u jednu  točku.  Znala  je  sada,  da  je  taj  čovjek  slijep,  i 
u srcu  osjeti  duboku  samilost  za  njegovu  nesreću.  — 
Odsad  ga  je  vidjala  u operi,  u dvorskoj  kapeli,  u jednom 
koncertu  glazbenoga  društva,  i kod  svakog  susreta  bivala 
je  njezina  samilost  veća,  a misli  joj  se  sve  više  bavile 
slijepcem.  Razgovarala  se  o njemu  s tetkom:  kakva  mora 
da  je  to  golema  nesreća,  kad  ovako  mlad,  krepak,  inače 
zdrav  i očito  imućan  čovjek  nema  vida;  mislila  o njem 
danju,  hoće  li  ga  na  večer  opet  vidjeti,  a noću  snivala 
o njemu  čudne  i nejasne  sne,  koji  bi  joj  jutrom,  kad  bi 
se  probudila,  izazvali  sažalan  podsmijeh  na  usne  . . . Rado 
bi  bila  znala,  da  li  on  zna,  kako  ona,  uvijek  ista  osoba, 
do  njega  sjedi  i jednom  promatrajući  ga  pri  svojem 
dolasku,  opazi  na  njemu  nemir  i neku  uzrujanost  i neki 
sjaj  veselja  u cijelom  obrazu;  ona  shvati,  da  je  on  naslu- 
ćuje, a to  je  bilo  uzrokom,  da  joj  sad  slijepi  susjed  nije 

nikako  izlazio  iz  glave.  Silna  je  želja  obuze,  da  sazna 
što  pobliže  o njemu,  da  se  s njim  upozna,  ali  kako?  To 
joj  zadavaše  brige,  dok  se  pitanje  ne  riješi  samo,  sasvim 
jednostavno. 

Ako  Schneller  nije  bio  s Vlađislavom  u operi,  uvijek 
bi  došao  pred  konac  zadnjeg  čina,  čekao  pri  vratima  u 
parketu,  da  ga  odvede  kući.  Jedne  večeri  svrši  se  opera, 
ljudi  se  stanu  razilaziti,  a Klara,  koja  nije  oka  skidala 
s Gorjanovića,  opazi,  da  njegova  pratioca  nema.  Ona 
zamoli  tetku,  da  malo  pričekaju,  a kad  se  za  čas  gleda- 
lište ispraznilo  i Gorjanović  ostao  sam  sjedeći  ponešto 
uznemiren  na  svojem  mjestu,  dobaci  Klara  tetei  upitni 
pogled  i ne  čekajući  odgovora,  požuri  se  do  Gorjanovića 
i progovori  mu  tihim,  ponešto  drhtavim  glasom : 

— 'Smijem  li  vam  pomoći,  gospodine? 

Da  je  nije  smjelost  ostavila  i da  mu  je  pogle- 
dala u lice,  bila  bi  opazila,  kakav  je  dojam  sve  to  na 
Vlađislava  učinilo,  kad  je  čuo  taj  poznati  glas,  gdje  mu 
pomoć  nudja.  On  bijaše  ustao,  kao  da  ga  je  prošla  elek- 
trična struja  i na  njegovu  se  licu  munjevitom  brzinom 
odrazi  izraz  silne  sreće  i neiskazane  boli  i svijesti  o svojoj 
jadnosti  i nemoći.  On  smogne  ipak  nekoliko  riječi,  kojima 
joj  zahvali  i dade,  da  ga  Klara  rukom  izvede  do  fojera. 
Za  njima  je  išla  Klarina  tetka  i sve  troje  mučaše,  on, 
jer  nije  od  sretne  zabune  znao,  šta  da  kaže,  a one,  jer 
su  osjećale,  da  bi  svaka  isprika  bila  suvišna  i samo  mogla 
povrijediti  osjetljivost  Vlađislavovu.  U foyeru  doleti  im 
u susret  sav  zasopljen  Schneller  i stade  se  čisto  očajnim 
izrazom  u svome  dobroćudnom  i glatkom  licu  ispričavati, 
što  je  zakasnio. 

No  sad  je  slijedilo  nešta,  što  je  svjema  olakšalo 
situaciju.  Klarina  tetka  mišljaše,  da  nešto  ipak  mora 
kazati,  i zamoli  prije  nego  što  će  se  rastati,  da  bi  gospodin 
ispričao  njezinoj  nećakinji,  što  je  bila  „tako  slobodna". 
Gorjanović  pak  mišljaše,  da  se  mora  gospodjama  prika- 
zati, zahvaljujući  im.  Kad  je  rekao  svoje  ime,  usklikne 
Klara  i zarumeni  se  odma  pri  tom. 

— Ali!  . . . Po  imenu  sudeći  gospodin  je  Hrvat. 

---  Jesam,  gospodjice,  — odgovori  ponešto  u čudu 
Vlađislav. 

— Ah!  onda  smo  zemljaci,  umiješa  se  hrvatski 
veselo  tetka,  još  uvijek  dosta  lijepa,  krepka  žena,  oko 
pedeset  godina,  koja  je  dosad  nekako  nerado  cijelu  tu 
zgodu  promatrala.  — Ja  sam  Ana  K.,  a ovo  moja  neća- 
kinja, Klara  Vojkovićeva  . . . 

Sad  se  svi  uzradovaše  sretnomu  slučaju  i osjetiše 
olakšicu  u toj  dosta  neugodnoj  situaciji,  koju  je  stvorila 
Klara  svojom  naglošću  i nepromišljenošću.  No  pošto  se  je 
medjutim  zgrada  ispraznila  i sluge  čekale,  da  pozatvaraju 
vrata,  morađoše  se  oprostiti  i obje  gospodje  đoviknuše 
Gorjanoviću:  „do  vid  jenja",  ne  dosjetivši  se  odma,  kakova 
je  ironija  u toj  riječi  za  njega,  koji  je  u ostalom  ni  sam 
nije  osjetio  u prevelikoj  sreći,  što  mu  je  ispunjala  grudi. 


Druge  večeri  zametnuo  se  razgovor  izmeđju  Klare  i 
Vlađislava  sam  od  sebe,  hvala  onomu  čuvstvu  zbliženja, 
koje  u tuđjini  zemljake  spaja.  Ako  čovjek  i još  kako 
malo  mari  za  svoju  narodnost  i domovinu,  u tudjini  mu 
diraju  domovinski  glasovi  srce  i kad  se  sa  zemljakom 
sastane,  osjeća  prama  njemu  sklonost  i pouzdanost,  kao 
prema  članu  jedne  te  iste  velike  obitelji,  kojoj  i on 
pripada.  A s Klarom  voditi  razgovor  nije  bilo  Gorjanoviću 
teško,  jer  uz  to,  što  je  ćutila  prema  njemu  samilost  i 
pouzdanje  od  prvog  časa,  bila  je  ona  razgovorna  djevojka, 
kojoj  mali  jezik  nije  mogao  nikad  mirovati.  Morala  je  za 
to  od  svoje  tetke  čuti  dosta  prijekora,  što  toliko  čavrlja 

0 stvarima,  kojih  upravo  ne  mora  svatko  znati  i koje  svakoga 

1 ne  zanimaju.  No  ona  je  za  to  malo  hajala,  pa  je  Vla- 
dislav  već  prve  večeri  doznao  mnogo  potankosti  o njezinu 
životu,  osnovama  za  budućnost,  ukusima  i navadama,  a 
sve  ga  je  to  ushićivalo,  kako  je  sve  više  nalazio  čara  u 
Klare,  koja  je  odgovarala  slici  njegovih  slutnja  i nada. 
Osjećao  je  dakako  u takim  časovima  prebolno,  kolika  je 
nesreća  ne  moći  očima,  koje  su  ipak  pravi  posrednici 
izmeđju  spoljašnjeg  i unutrašnjeg  svijeta,  zahvatiti  ovo 
drago  biće  i diviti  se  njegovim  čarima,  ali  u njega  je  tu 
oskudicu  u velikoj  mjeri  nađomještivao  nagon,  izvanredni 
razvitak  ostalih  sjetila  i ona  žedja  za  ovako  nikad  ne 
okušanim  novim  životom  sretne  ljubavi.  Tu  je  ipak 
mnogo  pomagao  Schneller,  koji  mu  kroz  godine  zajed- 
ničkog života  bijaše  postao  upravo  neki  dio  njega  samoga, 
te  ga  ne  bi  mogao  od  sebe  otrgnuti,  a da  ne  povrijedi 
tim  cijelo  svoje  duševno  i tjelesno  „ja".  Dok  se  prije 
zadovoljavao  slutnjama  i nagadjanjem  svoje  duše  i sluha, 
sad  je  tražio  neprestano  od  Schnellera,  da  mu  opisuje 
i izbraja  sve  potankosti  Klarine  pojave.  I stari,  vjerni 
Schneller  morao  je  mjesto  njega  posmatrati  Klaru  i onda 
bi  se  poslije  svake  večeri,  što  bi  je  u operi  sproveli, 
raspreli  izmeđju  Gorjanovića  i Nijemca  razgovori,  koji  su 
do  kasne  noći  trajali,  jer  Vlađislav  nije  nikako  htio,  da 
prestane  s ispitivanjem,  te  se  Schneller  više  puta  sav 
uznojio  od  naprezanja,  opisujući  Klarine  dražesti,  on,  koji 
sav  svoj  vijek  nije  za  žene  mario.  Sve  je  morao  i po 
deset  puta  opisivati:  Klarine  oči  tamne  modre  boje,  koje 
on  poredi  mođrilu  južnog  neba,  smedje  guste  obrve,  koje 
su  se  u pravilnom  dugom  luku  svele  nad  očima,  tanki 
ravni  nosić,  što  je  pri  kraju  samo  nešto  malo  prema 
gore  zavinut  bio,  ne  prevelika  rujna  usta,  slična  pupoljku, 
koji  se  u ružu  razvija,  a skriva  i pokazuje  niz  zubi  kao 
od  bjelokosti;  više  šiljast  nego  okrugao  dražesni  pod- 
bradak i put,  koja  se  bjelinom  ljiljana  preljevala  preko 
cijelog  ovalnog  obraza,  na  jabučicama  samo  zadahnuta 
kao  ružičnom  rosom,  i visoki  uspravni  stas  bajne  oblosti . . . 
Kad  bi  koju  prispodobu  izustio,  koja  se  Vladislavu  osobito 
svidjala,  onda  bi  mu  se  zasjalo  od  radosti  lice,  koje  je, 
premda  mu  ne  bijaše  mnogo  preko  trideset  godina,  već 
stalo  dobivati  prve  nabore  oko  očiju  i nad  brkovima,  a 

sad  se  zbog  nove  životne  snage  počelo  zaljevati  novom 
zdravom  bojom.  Iza  takih  razgovora,  kad  bi  polazili  na 
počinak  svaki  u svoju  sobu,  znao  bi  uzneseni  Vladislav 
zagrliti  Nijemca,  zahvaljujući  mu  usrdnim  riječima  na 
njegovoj  strpljivosti  i obzirnosti,  te  su  čestitom  čovjeku, 


komu  je  više  puta  već  zaista  dosta  bilo  tih  razgovora, 
suze  dolazile  na  oči  pred  ovom  ljudskom  nevoljom  i 
nemoći,  koju  je  nesmiljena  priroda  jednom  rukom  svime 
nadarila,  a drugom  joj,  jednim  udarcem,  sve  otela. 

(Nastavit  će  se.) 


Cosmopolis. 

Roman,  napisao  ga  Paul  Bourget. 


(Nastavak.) 


'V3^£Lko  je  pak  on  mučao,  to  ne  bijaše,  što  bi  se  pri- 
Pravliao  na  poricanje.  Sadržaj  Maudina  lista  ne 
dopusti  mu  nikake  sumnje  o kakvoći  dokaza, 
što  ih  je  ona  imala  u rukama,  što  ih  je  dobila 
l bez  sumnje.  Kako  ? Tog  pitanja  nije  sebi  postav- 
ljao, pod  dojmom  pojave,  u kojoj  se  objavljivala  sva  osebita 
zamršenost  njegove  naravi.  Slavene  obilježuje  može  biti  naj- 
vidnije  neka  čudnovata  nervozna  moćčasovitosti,  ako  je  dopu- 
šteno upotrebiti  tako  neobičnu  formulu  za  moralni  učin,  koji 
je  još  neobičniji  za  nas  Zapadnjake  i Latince.  Čini  se,  kao 
da  ovi  stvorovi  nestalna  srca  imaju  osebinu,  da  raširuju  u 
sebi  stanja  djelomičnih,  časovitih  a ipak  iskrenih  uzbu- 
djenja  sve  dotle,  dok  u ovima  posve  nestane  onog  njihova 
srca.  Jačina  njihove  časovite  pobude  čini  tako  iz  njih 
glumce  dobre  vjere,  koji  vam  govore,  kao  da  osjećaju 
neke  osjećaje  na  osebit  način,  a da  onda  opet  dan  zatim 
osjećaju  posve  oprečne  osjećaje  s istim  žarom,  — s istom 
lažju,  kako  krivo  vele  žrtve  tih  naravi,  koje  se  to  više 
varaju,  što  se  lakše  uzbuđjuju.  Boleslav  je  doista  trpio 
opazivši,  da  je  Maud  doznala  za  njegovu  zločinačku  spletku, 
trpio  od  tog  radi  nje  kao  i sebe  radi.  To  je  dostajalo,  da 
ova  bol  zaokuplja  kroz  nekoliko  časova  ili  nekoliko  sati 
cijelo  polje  njegova  nutrašnjeg  vidika.  On  je  sad,  bez 
lopovštine,  obukao  osobu  strastvena  i slaba  muža,  koji 
ljubi  svoju  ženu,  varajući  je.  Bilo  je  doduše  nešta  te 
nuance  u njegovoj  zgodi,  — ali  tako  malo  ! - — Pa  ipak, 
ne  mišljaše,  da  laže,  nije  lagao,  kad  je  prekinuo  šutnju, 
da  kaže  onoj,  koju  je  tako  dugo  varao: 

— Osvećujete  mi  se  vrlo  okrutno,  Maud,  ali  imate 
pravo  ...  Ne  znam,  tko  vam  je  dojavio  zabludu,  koja 
bijaše  zaista  griješna,  nedostojna  i takodjer  zlosretna  . . . 
Znam,  da  imam  u Rimu  neprijatelja,  koji  teže  za  mojom 
propašću,  i stalan  sam,  da  mi  ti  nisu  ostavili  sredstva  za 
obranu  . . . Mogli  su  mi  ga  u ostalom  ostaviti,  ne  bih 
se  njim  poslužio.  Previše  vam  lagah  i previše  od  tog 
trpljah  . . . 

On  zastane  kod  tih  riječi,  što  ih  izusti  s drhtajem 
uvjerenja,  koje  ne  bijaše  ishitreno.  Zaboravio  je,  da  je 
pred  deset  časaka  došao  u sobu  s tvrdom  voljom,  da  će 
zatajiti  svoj  dvoboj  i njegove  uzroke  ovoj  ženi,  a za 
oproštaj  njezin  bi  sad  bez  krzmanja  bio  žrtvovao  život 
svoj.  Nastavi  glasom,  koji  pritomljivaše  nježnost: 


— Što  god  su  vam  rekli,  što  ste  god  čitali,  kunem 
vam  se,  vi  još  ne  znate  svega!  . . . 

— Znam  dosta,  prekine  ga  Maud,  — kad  znam, 
da  bijaste  ljubavnikom  ove  žene,  matere  mojoj  najboljoj 
prijateljici,  uza  me,  pred  mojim  očima  ...  Da  ste  vi 
trpjeli  od  te  laži,  kako  netom  rekoste,  ne  biste  s pri- 
znanjem svojim  čekali,  dok  ja  ne  budem  imala  u ruci 
neoboriv  dokaz  vašega  vjerolomstva  ...  Vi  ste  bacili 
krinku,  ili  bolje,  ja  vam  je  istrgoh.  Više  mi  ne  treba... 
0 potankosti  te  nedostojne  pripovijesti  poštedite  me. 
Nisam  se  za  to,  da  ih  čujem,  povratila  u kuću,  u kojoj 
me  svaki  kut  predobro  sjeća,  kako  sam  vjerovala  u vas 
naivno,  duboko,  slijepo,  kako  me  vi  varaste,  ne  jednog 
dana,  nego  svaki  dan,  kako  ste  me  varali  još  prekjučer, 
jučer,  jutros,  još  pred  sat  . . . Ponavljam  vam,  meni  je 
to  dosta  . . . 

— Ali  meni  nije  dosta ! — klikne  Boleslav.  — Jest, 
sve,  što  sad  rekoste,  istina  je  i ja  zaslužih,  da  mi  to  kažete. 
Ali  što  niste  mogli  čitati  na  papirima,  koje  vam  dadoše, 
što  ja  čuvam  od  ove  dvije  godine  u dnu  svojeg  srca  i 
što  mora  izići  na  javu,  to  jest,  da  vas  nikad  nisam  pre- 
stao ljubiti,  dok  je  ta  kobna  zabluda  trajala  . . . Ah ! ne 
uzmičite  preda  mnom,  ne  gledajte  me  tim  pogledom  . . . 
Opet  jedanput  oćutih  u boli,  dok  mi  ovako  govorite,  da 
ima  u meni  neka  stvar,  koja  ne  prestade  nikad  vašom 
biti.  Ona  je  žena  mogla  biti  mojom  zabludom.  Mogla  je 
imati  moju  ludost,  moja  ćutila,  moju  strast,  sve  zle  na- 
gone mojega  bića  . . . Vi  ostadoste  mojom  nježnošću, 
religijom,  kultom  . . . Ako  sam  vam  lagao,  to  bijaše 
s toga,  što  sam  predobro  shvatio,  da  ću  vas  onoga  dana, 
kad  saznate  za  moju  pogrješku,  vidjeti  tu  pred  sobom 
očajnu  i neumoljnu,  kakovi  jeste,  kakovom  ne  mogu 
snositi  da  budete  . . . Ah!  sudite  mi,  osudite  me,  pro- 
kunite me,  ali  znajte,  osjetite,  da  sam  vas  pored  svega 
ljubio,  da  vas  ljubim  . . . 

On  je  opet  govorio  sa  zanosom,  koji  ne  bijaše  hinjen. 
Kako  bješe  bolno  i on  prevaren,  shvaćao  je  predobro 
vrijednost  ovoga  iskrenog  stvora,  što  bijaše  pred  njim  i 
koji  će  da  izgubi.  Ako  je  ne  dirne  u ovaj  čas,  u oči 
svojeg  dvoboja,  kada  će  je  dirnuti  ? I tako  joj  se  bijaše 
približio  istim  kretnjama  umoljnog  i strastvenog  oboža- 
vanja, kojima  joj  je  nekada,  u prvo  vrijeme  njihova 

braka  i prije  svoje  nevjere,  očitovao  svoju  ljubav.  Uspo- 
mena na  to  bez  sumnje  zaokupi  Maudu  i uzbuni  je,  jer 
ona  s pravom  grozom  uzmaknu  još  dalje  pred  njim, 
odgovorivši : 

— Šutite.  Ova  laž  tu  još  je  gadnija  nego  druge 
laži.  Suviše  me  boli.  Suviše  se  stidim  za  vas,  viđeći,  da 
niste  ni  odvažili  u svojoj  pogrješci.  Bog  mi  je  svjedok, 
bila  bili  vas  još  štovala,  da  ste  mi  rekli:  „Prestao  sam 
vas  ljubiti.  Uzeo  sam  ljuboveu.  Bilo  mi  je  prilično,  da 
lažem,  pa  sam  vam  lagao.  Žrtvovao  sam  sve  svojoj 
strasti,  čast,  dužnosti,  svoje  zakletve  i vas  s tim.  Ali ! 
govorite  sa  mnom  tako,  da  bar  osjećam,  da  je  u vas 
istine.  Ali  kad  se  usudjujete  ponavljati  riječi  nježnosti 
iza  onoga,  što  mi  učiniste,  onda  mi  se.  gadi,  toliko  je 
to  gorko  . . . 

— Da,  reče  Boleslav,  — vi  morate  tako  misliti. 
Istinita  i jednostavna,  kakova  jeste,  ne  možete  shvatiti, 
što  je  slaba  volja,  koja  hoće  i ne  će,  koja  se  diže  i pada! 
A ipak,  da  vas  ne  ljubim,  zbog  koje  bih  vam  koristi  još 
lagao?  Može  li  biti  štogod,  što  bih  sad  sebi  htio  ušču- 
vati?  Ah!  Da  znate,  u kakom  se  času  nalazim,  u oči 
kakog  vas  dana  molim,  da  uzvjerujete,  kako  bar  najbolji 
dio  mene  nije  prestao  nikad  vašim  biti ! . . . 

To  bijaše  najjači  pokušaj,  s kojim  se  mogao  osmje- 
liti, da  primjenom  na  svoj  dvoboj  opet  zadobije  srce  tako 
duboko  ranjene  žene.  Jer  ona  ne  govoraše  o tom,  valjda 
još  nije  ništa  znala.  No  na  novo  ga  smuti  ono,  što  mu 
je  odgovorila  i što  mu  pokaza,  do  kojeg  stupnja  je  u 
njoj  prijezir  sve  porazio,  pa  i ljubav.  On  ponovi: 

— Da  vi  to  znate?  . . . 

— Da  se  vi  sjutra  bijete  u dvoboju,  znam,  — reče 
ona  — - i zbog  vaše  Ijubavce,  znam  i to  . . . 

— Ali  to  nije  istina,  — vikne  on  — ne  bijem  se 
nje  radi  . . . 

— Kako?  — uze  opet  Maud  s još  većom  ođlučnošću. 
— Niste  li  išli  nje  radi  u Leoparđijevu  ulicu,  da  izazovete 
svojega  suparnika?  Jer  ona  vam  nije  vjerna,  i to  je 
pravo.  Niste  dakle  radi  nje  htjeli  unići  u kuću,  mimo 
šurjaka  tog  nuzljuba,  iz  čega  je  nastala  svadja  međju 
vama,  a onda  taj  dvoboj?  Niste  li  se  radi  nje  i da  se 
osvetite  vratili  iz  Varšave,  jer  ste  primili  bezimenih 
listova,  koji  vas  o svemu  poučiše?  I kad  ste  sve  to 
doznali,  nije  vam  se  ogadio  taj  stvor!  ...  No  da  ona 
nije  prezrela  laži,  imala  bi  vas  i sad  kod  svojih  nogu,  i 
vi  se  usudjujete  reći,  da  me  ljubite,  gdje  me  niste  htjeli 
ni  tom  sramotom  poštediti,  da  sve  te  prostote,  niskosti  i 
sramote  doznam  po  nekom  drugom?  . . . 

— Po  komu  dakle?  — zapita  on.  — Imenujte  mi 
bar  toga  Judu! 

— Ne  izgovarajte  ove  riječi,  — • prekine  ga  Maud 
s gorčinom,  — izgu biste  za  to  pravo  ...  A onda,  ne 
tražite  daleko.  Ja  danas  nisam  nikoga  vidjela  nego 
gospodju  Maitlandovu  . . . 


— Gospodju  Maitland?  — ponovi  Boleslav.  — 
Gospodja  Maitland  me  je  odala  vama?  Ona  je  pisala 
bezimene  listove? 

— Htjela  se  osvetiti,  — odvrati  Maud,  dodavši: 

— Imala  je  pravo,  jer  joj  vaša  ljubovca  ote  muža  . . . 

— Pa  dobro ! I ja  ću  se  osvetiti,  — vikne  mladi 
čovjek,  — ja  ću  joj  ubiti  toga  muža,  kad  joj  je  toliko 
do  njega,  pošto  joj  prije  ubijem  brata.  Ubit  ću  joj 
obadva,  jednog  za  drugim  . . . 

Njegov  nemirni  obraz,  koji  je  čas  pred  tim  izražavao 
najstrasnije  ponizno  moljenje,  izražavaše  sad  samo  mržnju 
i bijes,  a ista  se  promjena  proizvela  i u njegovu  pustom 
osjećanju. 

— Čemu  da  štogod  šteđim  — nastavi  on  — danas,' 
kad  nemam  više  da  štedim  vas,  koja  me  jedina  podrža- 
vaste? . . . Osjećam  pregorko,  da  je  sve  svršeno  izmedju 
nas.  Vaš  ponos  i vaša  srčba  jači  su  od  vaše  ljubavi.  Kad 
ne  bi  tako  bilo,  vi  biste  me  zaklinjali,  da  se  ne  idem 
biti,  i poslije  biste  me  tek  ovako  prekoravali,  kako  to 
sad  učiniste,  kako  imadoste  pravo,  ne  poričem  to  . . . 
Ali  od  časa,  gdje  me  vi  više  ne  ljubite,  jao  onomu,  koji 
se  nadje  na  mome  putu!  Jao  gospodji  Maitland  i onima, 
koje  ona  ljubi!  . . . 

— Ovaj  ste  put  barem  iskreni  — odvrati  Maud 
s novom  gorčinom.  — Čini  vam  se,  da  ja  nisam  podni- 
jela dosta  poniženja  ? Htjeli  biste  da  vas  zaklinjem,  ja, 
vaša  žena,  da  se  ne  bijete  radi  onoga  stvora?  Ta  zar  vi 
ne  osjećate,  kakova  je  silna  uvreda  za  mene  taj  dvoboj  ?... 
U ostalom  — nastavi  ona  tragičnom  svečanošću  — nisam 
vas  molila,  da  dodjete  zaradi  ovog  isto  tako  bolnog  kao 
beskorisnog  razgovora,  nego  da  vam  kažem  svoju  odluku... 
Nadam  se,  da  me  ne  ćete  siliti,  da  se  utečem  sredstvima, 
koja  mi  daje  zakon,  da  je  izvedena  ? . . . 

— Nisam  zaslužio,  da  tako  sa  mnom  govorite,  — 
reče  Boleslav  glasno. 

— Ove  noći  još  ću  tu  spavati,  — odvrati  Maud,  ne 
obazirući  se  na  njegov  odgovor,  — za  posljednji  put,  a 
sjutra  na  večer  odlazim  u Englesku. 

— Vi  ste  slobodni,  reče  on,  naklonivši  se. 

— I uzet  ću  sobom  svojega  sina,  — nastavi  ona. 

— Našega  sina!  — odvrati  on  s hladnoćom  čovjeka, 
što  je  odbit  u poletu  svoje  nježnosti,  pa  se  opet  sabrao.  — 
To  ne.  Ja  ne  dam. 

— Ne  date?  kaza  ona.  — Pa  dobro,  povest  ćemo 
pravdu ! . . . Znala  sam  dobro,  — nastavi  sad  ona  glasno, 

— da  ćete  me  siliti,  da  prizovem  zakon  u pomoć.  Ali  ja 
ne  ću  uzmaknuti,  ja,  nipošto,  ni  pred  čim.  Izdavši  onako 
mene,  izdali  ste  i svoje  dijete.  Ja  vam  ga  ne  ću  ostaviti. 
Vi  ga  niste  vrijedni  . . . 

— čujte,  Maud,  uze  Boleslav  iza  stanke  i bolno: 

— pomislite,  da  je  ovo  može  biti  posljednji  put,  što  se 
vidimo  . . . Sjutra,  ako  podlegnem,  moći  ćete  raditi,  što 
vas  volja  . . . Ako  ostanem  živ,  obećavam  vam,  da  ću 
pristati  na  svako  pravedno  uredjenje  . . . Sto  vas  molim, 

a imam  na  to  pravo,  u ime  naših  prvih  godina,  u ime 
samog  našeg  sina,  to  jest,  da  se  »stanete  sa  mnom 
drugim  rastankom,  da  pokažete  drugo  ganuće,  ne  kažem 
oproštenje,  ali  samilost  . . . 

— Jeste  li  je  vi  imali  sa  mnom,  — odgovori  ona 
— kad  se  je  radilo  o tome,  da  srćete  k svojoj  strasti 
preko  mojeg  srca?  ...  Ne! 

I ona  podje  prama  vratima  ispred  njega,  omjerivši 
ga  takim  oholim  pogledom,  te  je  on  poniknuo  očima. 

— Vi  nemate  više  žene,  niti  ja  muža  ...  Ja  nisam 
gospodja  Maitlanđ,  ja  se  ne  osvećujem  bezimenim  listo- 
vima ni  dojavama.  Ali  da  vama  oprostim?  . . . Nikad, 
čujete  li,  nikad!  ... 

I ona  ode  s tom  riječi,  u koju  je  znala  staviti  svu 
neslomljivu  , odlučnost  svojega  značaja.  Boleslav  ne  pokuša, 
da  je  zaustavi.  Kad  je  jedan  sat  iza  toga  strašnog  raz- 
govora u sobu  unišao  sobar,  javljajući,  da  je  ručak  gotov, 
bijaše  nesretni  čovjek  još  uvijek  na  istom  mjestu,  naslonjen 
laktom  o stolić  kamina,  a čelom  rukom  poduprtim.  Pre- 
dobro poznavaše  Maudu,  a da  bi  se  mogao  uznadati,  da 
će  ona  promijeniti  svoju  volju,  a bilo  je  opet  u njemu, 
pored  svih  pogrješaka,  ludosti  njegovih  i zamršenosti, 
previše  viteškog  osjećanja,  da  bi  je  silom  htio  pokušati 
suzdržati,  kad  se  tako  teško  njoj  ogriješio.  Tako  će  ona 
otići ! Ako  je  netom  pretjeravao  u izražaju  svojih  osje- 
ćaja, rekavši  i umišljajući  sebi,  da  je  nikad  nije  prestao 
ljubiti,  to  je  istina,  da  je  pored  svih  griješaka  sačuvao 
za  nju  osobito  čuvstvo  zahvalnosti,  grižnje  savjesti,  što- 
vanja, i treba  reći,  sebičnosti.  Milovao  je  u njoj  odano 
srce,  za  koje  bijaše  posve  siguran,  i onda,  poput  mnogih 
muževa,  što  varaju  svoje  besprikorne  žene,  ponosio  se  je 
njome,  izdajući  je  u isti  čas.  Ona  mu  se  ukazivaše  k jednu 
dostojanstvom  i đražesti  njegova  života.  U njegovim  je 
očima  ostala  ona,  kojoj  se  mora  uvijek  vratiti,  stalna 
prijateljica  u časovima  kušnje,  luka  u oluji,  moralni  pokoj, 
kad  se  umori  u vitlanju  strasti.  Kakav  će  mu  sad  biti 
život,  kad  ga  ona  ostavi?  Jer,  ostavljala  ga  je.  To  bijaše 
neopozivna  odluka.  Sve  se  je  u jedanput  rušilo  oko  njega. 
Tu  ljubavcu,  kojoj  je  žrtvovao  svu  plemenštinu  zaljubljena 
srca,  izgubio  je  uz  tako  ružne  prilike,  te  su  njima  bile 
okaljane  one  dvije  godine  njihove  ljubavi.  Žena  mu  se 
sprema,  da  ode,  a hoće  li  mu  ostati  sin?  Vratio  se,  da 
se  osveti,  pa  nije  mogao  ni  da  uhvati  svojeg  protivnika. 
Taj  čovjek,  posve  rob  dojmova,  osjetio  je  pri  tolikim 
ponovnim  udarcima  tako  potpuno  malaksanje  volje  za 
život,  te  mu  je  izgledalo  slatko,  da  će  se  sjutra  izvrgnuti 
pogibli,  dok  mu  u isti  čas  val  gnjeva  zalije  dušu  pri 
pomisli  na  sve  osobe,  što  bijahu  umiješane  u njegovu 
zgodu.  Htio  bi  da  šatre  svojim  rukama  gospođju  Steno 
i Maitlanda,  Ljdiju  i Florenta,  i Dorsenna,  što  mu  je 
zadao  krivu  riječ,  koja  je  još  ogorčila  njegovu  žedju  za 
osvetom,  prevarivši  je  za  nekoliko  sati.  Ta  zbrka  misli 
još  poraste,  kad  je  sio  sam  sa  svojim  sinom  k ručku  za 
stol.  Ovog  jutra  još  imađjaše  pred  sobom  posmijeh  i oči 


svoje  žene.  Utisak  te  nazočnosti,  kojoj  u taj  čas  osjećaše 
svu  vrijednost,  bijaše  tako  bolan,  te  je  iza  jela  odlučio 
još  jednom  pokušati  i zamolio  malog  Luča,  da  ide  k majci 
pitati,  ne  bi  li  ih  oboje  primila.  Dijete  se  vrati  s niječnim 
odgovorom. 

— Mama  počiva.  Moli,  da  je  nitko  ne  budi. 

Tako  ne  bijaše  nikakova  izlaska.  Ona  ne  će  vidjeti 
svojeg  muža  do  sjutra,  — ako  bude  živio.  Jer  Boleslav 
se  mogao  koliko  mu  drago  ovog  popodneva  umirivati, 
da  nije  ništa  izgubio  od  svoje  vještine  na  pištolji,  pošto 
se  je  vježbao  pred  zadivljenim  pogledima  svojih  prija- 
telja, — dvoboj  je  ipak  uvijek  lutrija.  On  može  ostati 
na  mjestu,  pa  ako  nije  ranjene  žene  ganula  ta  mogućnost 
vječnog  rastanka,  koja  će  ju  molba  ganuti?  On  je  opazi 
u misli,  u taj  čas,  pri  zatvorenim  prozorima  da  ne 
prodire  svjetlo,  kako  pati  od  one  boli,  što  proklinje,  a 
ne  prašta.  Ah  1 Kako  ga  ta  slika  na  novo  zapeče ! I da 
bi  bar  saznala,  koliko  i on  pati,  po  svjedočanstvu,  o kojem 
ne  će  sumnjati,  on  privuče  njihova  sina  k sebi  na 
grudi  i reče : 

— Ako  vidiš  svoju  majku  prije  mene,  ti  ćeš  joj 
reći,  da  smo  bez  nje  sproveli  jako  tužnu  večer,  zar  ne?... 

— - Ali  šta  ti  je?  — klikne  dijete.  — Smočio  si  mi 
posve  obraz.  Ti  plačeš? 

— I to  ćeš  joj  pripovijedati,  obećaj  mi,  — odgovori 
otac  — da  bi  se  čuvala,  kad  vidi,  kako  je  ljubimo  . . . 

— Ali  — uze  mali  dječak  — ona  ne  bijaše  bolesna, 
kad  smo  se  zajedno  šetali  iza  doručka.  Bila  je  tako 
vesela  . . . 

— I ja  mislim,  da  joj  ne  će  ništa  biti,  — odgovori 
Gorka. 

Trebalo  mu  je  ostaviti  sina  i otići.  Osjećao  se  tako 
strašno  žalostan,  te  se  čisto  fizično  bojao,  da  ostane  sam 
kod  kuće.  Ali  kamo  da  podje?  Mekanično  se  navrne  u 
cercle,  premda  bijaše  prerano,  da  bi  ondje  zatekao  broj- 
nije društvo.  Namjeri  se  na  Pietrapertosu  i Oibo-a,  koji 
su  tu  ručali  i koji,  izvalivši  se  na  jedan  divan,  rasprav- 
ljahu u po  glasa  ozbiljno,  kao  da  raspleću  bugarsko  ili 
egipatsko  pitanje. 

— Ti  izgledaš  posve  nervozan,  — rekoše  Boleslavu 
— dok  si  danas  iza  podne  bio  tako  hladan  . . . 

— Da  — nastavi  Cibo  — - trebalo  je  da  s nama 
ručaš,  kako  smo  te  zamolili  . . . 

— Kad  čovjek  ima  drugi  dan  dvoboj,  — uze  Pietra- 
pertosa  sentenciozno  — onda  ne  smije  da  vidi  ni  žene 
ni  ljubovce.  Nadam  se,  da  gospodja  Gorka  ništa  ne 
sumnja?  . . . 

— Posve  ništa,  — odgovori  Gorka;  — ali,  pravo 
imate.  Trebalo  je  da  ostanem  s vama.  No  sad  me  evo. 
Utući  ćemo  crne  misli  igrajući  i večerajući  . . . 

— Igrati  i večerati!  . . . vikne  Pietrapertosa.  — 
A tvoja  ruka?  Misli  na  svoju  ruku.  Drhtat  ćeš  i pro- 
mašiti svoga  čovjeka  . . . Vidio  sam  Casala,  kod  Gastinnea, 


464 


VIENAC 


Br.  29 


gdje  pri  ciljanju  nije  od  petnaest  puta  ni  jedanput  u 
crno  zgodio  za  to,  jer  je  noć  pred  tim  sproveo  u igri . . . 

— Lagan  điner,  — reče  Cibo  — spavati  u deset 
sati,  ustati  u šest  i pol,  pa  odmah  dva  meko  kuhana 
jajeta  sa  čašom  starog  porta  — ovaj  Machaultov  recept 
ti  dajem  . . . 

— A ja  ga  ne  ću  primiti,  — odvrati  Boleslav, 
dodavši : — Dajem  vam  poštenu  riječ,  da  me  ne  biste 
vidjeli  u ovakom  stanju,  kad  ne  bih  imao  druge  brige 
osim  ovog  dvoboja  . . . 

On  te  riječi  izusti  tragičnim  glasom,  u kojem  su 
Talijanci  ćutjeli  istinu.  Pogledaše  jedan  drugoga,  pa  nisu 
zametali  više  razgovora  o tome.  Bijahu  previše  fini  i 
predobro  obaviješteni  o najmanjim  naklapanjima  velikog 
sela,  što  je  Rim  u tom  pogledu,  — a da  ne  bi  slutili 
pravi  uzrok  sukobu  izmedju  Florenta  i Boleslava.  U drugu 
ruku  opet  poznavahu  predobro  ovog  posljednjeg,  da  bi 
povjerovali  njegovu  držanju.  Ipak  bijaše  tako  jednostavno 
ganuće  u naglasu,  s kojim  su  ga  oni  iskreno  žalili  i,  ne 
rekavši  riječi  jedan  drugome,  ne  spomenuše  ni  čim  više 
hira  svojeg  klienta,  s kojim  se  rastadoše  tek  u dva  sata 
iz  jutra.  A na  svoje  dobro.  Jer  Gorki  padne  o ponoći 
na  um,  da  se  baci  na  banku,  unatoč  spomenu  Casalovih 
nesretnih  patrona,  pa  pošto  im  je  ponudio  toliko  na  sto 
u svojoj  igri,  svršiše  oni  igru,  koja  se  pod  konac  uzdigla 
do  izvanrednih  tiraža,  svaki  s dobitkom  od  dvije  do  trista 
louisdora.  To  je  značilo  nekoliko  dana  više  sprovesti  u 
Parizu  za  slijedećeg  putovanja.  Tako  su  baš  imali 
razloga,  da  žale  sreću  svojeg  prijatelja,  kako  to  učiniše 
rastajući  se: 

— Bojim  se  jako  za  nj,  reče  Cibo.  — Ta  sreća  u 
igri,  u oči  dvoboja,  zao  je  znak,  vrlo  zao  znak  . . . 

— Tim  više,  što  je  netko  bio  nazočan,  — odgovori 
Pietrapertosa,  čineći  svojim  prstima  znak,  kojim  se  pre- 
klinje  jettatura.  Ni  za  što  na  svijetu  ne  bi  bio  spomenuo 
imena  onoga  lica,  pred  čijim  se  zlokobnim  okom  tako 
osiguravaše.  No  Cibo  ga  shvati  i izvukavši  iz  džepa  svojih 
hlača  uru,  koju  nošaše  tako  na  englesku  s lančićem,  što 
bijaše  pričvršten  o pojas,  pokaže  medju  breloquima  malen 
zlatni  rožić : 

— Ne  ostavljam  ga  od  večeras,  — reče  on.  — 
Najgore  jest,  što  Gorka  ne  će  spavati,  a onda  ruka!  . . . 

Prvi  će  se  dio  te  tvrdnje  ispuniti.  Izmedju  pojedinih 
činjenica,  koje  se  opažaju  pri  nekim  krizama  živčane 
uzbudjenosti,  treba  razlikovati  onu  neumorljivost,  kojoj 
se  utječu  bez  sumnje  duboke  reserve  života,  ali  koja  u 
nekim  časovima  postaje  upravo  čudnovata.  Vrativši  se  u 
tako  ludo  kasni  sat  kući,  Boleslav  i ne  legne  spavati. 
Ostatak  noći  upotrebi  pišući  dugačak  list  svojoj  ženi  i 
jedan  svome  sinu,  da  mu  se  preda,  kad  navrši  osam- 
naestu godinu,  sve  za  slučaj  nesreće.  Na  to  pregleda 
svoje  papire  i namjeri  se  na  svežanj  listova,  što  ih  bješe 
primio  od  gospodjc  Steno.  Kad  ili  je  samo  nekoliko  opet 
pročitao  i vidio  slike  te  nevjerne  ljubavnice,  zanese  ga 


gnjev  tako,  da  je  sve  zatvorio  u velik  omot,  koji  nami- 
jeni Lincolnu  Maitlandu.  Još  nije  ni  zapečatio,  kad 
slegne  ramenima,  rekavši:  „Čemu  to?-1  On  digne  komad 
tkanine,  što  je  zatvarao  otvor  na  kaminu  i stavivši  taj 
omot  na  žarište,  zapali  ga.  Zora  ga  zateče,  kako  je  satirao 
klijentima  ostanke  onoga,  što  bijaše  najžarča  i najpot- 
punija strast  njegova  života,  i još  uspiri  plamen  pod 
komadićima,  koji  ostadoše  netaknuti.  Ova  nerazborita 
upotreba  noći,  koja  mogaše  biti  njegovom  posljednjom, 
jedva  malo  bljedilom  prevuče  njegov  obraz.  Ipak  nje- 
govi prijatelji,  koji  ga  dobro  poznavahu,  drhtahu  pred  njim 
videći  tu  masku  nespretne  neoćutnosti,  kad  je  oko  osam 
sati  sišao  sa  svojeg  faetona  pred  krčmom,  koja  bijaše 
određjena  za  ročište.  On  bijaše  tu  kočiju  naručio  jučer, 
kako  bi  doskočio  sumnjama  svoje  žene  prividnom  jutrašnjom 
šetnjom,  kakove  bijahu  u njega  navadne.  U moralnoj 
smetnji  bijaše  zaboravio  dati  drugu  zapovijed,  i taj  slučaj 
mu  pomogne,  da  izmakne  dvjema  policistima,  koje  posla 
kvestura,  da  paze  na  palazzetto  Doria,  na  dojavu  Ljdije 
Maitland.  Najmljena  victoria,  koju  uzeše  ti  agenti,  u brzo 
izgubi  trag  strelovitog  engleskog  konja,  koji  bijaše  ravnan, 
kako  ga  mogaše  samo  upravljati  čovjek  takog  značaja  i 
u takoj  moralnoj  situaciji.  Na  taj  način  ne  uspje  nakana 
Chapronove  sestre  na  toj  strani,  a još  manje  na  drugoj, 
u pogledu  njezina  brata.  Da  izbjegne  svakomu  razjašnji- 
vanju  sa  svojim  šurjakom,  Chapron  odluči,  pod  izlikom, 
da  će  u posjete  na  ladanje,  ručati  i spavati  u hotelu.  Tu 
ga  potražiše  Montfanon  i Dorsenne,  koji  dodjoše,  da  ga 
u klasičnom  landaueru  odvezu  na  ročište.  U blizini  Ma- 
ksencijeva  cirka,  na  Appijevoj  cesti,  preteče  ih  Boleslavov 
faeton : 

— Možete  biti  posve  mirni,  — reče  Montfanon 
Florentu,  — kako  da  dobro  gadja  čovjek,  koji  je  svoju 
ruku  umorio  na  taj  način? 

Dvoboj  se  spomenuo  jedino  tim  riječima  za  vožnje, 
koja  trajaše  oko  jedan  sat.  Florent  govoraše  po  svome 
običaju  stavljajući  svake  vrsti  potankih  pitanja,  koja  su 
svjedočila  o njegovu  nastojanju,  da  se  u sve  na  tanko 
uputi  — najviše  da  s tim  uzmogne  koristiti  svojemu 
šurjaku;  — a markez  odgovaraše  dozivajući  u pamet, 
svojom  običnom  naučnošću  uspomene,  što  su  napučivale 
svu  neizmjernu  poljanu,  posutu  grobovima,  razvaljenim 
vodovodima,  srušenim  zaseocima,  a dolje  ju  zatvarala  divna 
crta  albanskog  gorja.  Dorsenne  pak  mučaše.  Bijaše  to 
prva  afera,  kojoj  je  prisustvovao,  pa  se  nalazio  u skrajnjoj 
nervoznoj  bojazni.  Tragična  čuvstva  mu  stiskahu  srce  i 
u isti  se  čas  bojaše,  da  bi  se  najedanput  mogle  probu- 
diti Montfanonove  skrupule,  te  bi  se  morao  tražiti  drugi 
svjedok  i opet  odgoditi  ovo  bar  blizo  riješenje.  Ipak  se 
ne  pokaza  borba,  što  je  bjesnila  u srcu  „starog  ligaša11, 
izmedju  plemića  i kršćanina  na  ovom  putu,  osim  u jednoj 
gotovo  neopaženoj  gesti.  U čas,  kad  je  kočija  prolazila 
mimo  ulaza  u katakombe  svetog  Ivaliksta,  bijaše  stari 
papinski  vojnik  ođvrnuo  glavu.  Za  tim  se  uzeo  još  življe 

razgovarati,  da  opet  zašuti,  kad  je  lanđau,  blizu  Caeci- 
lijina  groba,  sašao  na  popriječni  put  u pravcu  spram  vie 
Ardeatine.  Tu  se  nalazila  Osteria  del  tempo  perso,  sazdana 
na  Cibovu  zemljištu,  gdje  se  imao  biti  dvoboj. 

Pred  tim  gnijezdom,  nad  čijim  cimerom  se  nalazio 
grb  pape  Inocenta  VIII.,  čekala  su  već  troja  kola : Gorkin 
faeton,  jedan  lanđau,  koji  je  valjda  dovezao  Cibo-a, 


Pietrapertosu  i liječnika,  pa  jednostavna  botte,  u kojoj  je 
došao  puškar.  Taj  drski  zbor  kola  mogao  je  lako  svrnuti 
pozornost  karabiniera  na  putu.  no  Cibo  je  jamčio  za 
svojega  krčmara,  koji  bijaše  spram  svojeg  gospodara 
zaista  pun  počitanja  kao  podanik  prama  vladaru,  što  se 
u Italiji  često  opaža.  Tako  ova  tri  nova  došljaka  nisu 
trebali  ništa  da  razjašnjuju.  (Nastavit  će  se.) 


Guy  de  Maupassant. 


ii. 

Maupassant  nije  toliko  pesimista,  koliko  oštri  sati- 
i ričar  i duhoviti  podrugivač  ljudskom  nađimanju. 

0 čovjeku,  o umjetnosti,  o znanosti  on  nema  osobitih 
visokih  nazora.  Sve  mu  je  ništavo  i nevrijedno.  Kad  se 
čovjek  digne,  da  shvati  prirodu  i Boga,  postaje  pred 
Maupassantovim  očima  smiješan.  Ljudska  dovijavanja,  da 
li  Boga  ima  ili  ga  nema,  i sva  filosofska  naprezanja 
dokazuju  samo  nemoć  ljudsku.  Sva  ta  nagadjanja  doka- 
zuju, da  je  čovjek  spušten  na  ovu  planetu  jedino  — da 
jede  i pije,  da  se  množi,  da  pjeva  pjesme  i da  jedan 
drugoga  ubija  radi  zabave  . . . 

Blago  onima,  koji  ne  opažaju  ništetu  ljudsku  i koji 
ostaju  kraj  sve  te  žalosti  veseli  i zadovoljni ! Za  Maupas- 
santa  su  samo  oni  ljudi  srećni,  koji  mogu  da  podnesu 
monotoniju  života,  koji  mogu  da  svaki  dan  vrše  iste 
poslove,  uz  iste  pokrete,  na  istom  mjestu,  koji  mogu  da 
prolaze  istim  ulicama  i da  po  njima  sretaju  ista  lica,  a 
da  im  ne  dosade. 

Al  se  Maupassantu  ipak  čini,  da  smo  troma  i sapeta 
duha,  kad  možemo  da  se  zadovoljimo  sa  svijetom  i životom 
onakim,  kakav  jest.  Njemu  je  čudno,  da  se  svjetsko 
općinstvo  ne  trgne  i energično  ne  zatraži : „Ta  dižite  već 
jedanput  tu  zavjesu,  da  dočekamo  drugi  čin  sa  drugačijim 
stvorovima,  drugačijim  oblicima,  zabavama,  dogadjajima 
i zapletima!" 

Utjehe  bismo  imali  tražiti  jedino  u umjetnosti  i 
nauci.  Ta  kakva  je  ta  nauka  i umjetnost  pred  Maupas- 
santovim očima?  Svakih  dvadeset  godina,  veli  Maupas- 
sant, dodje  kakav  naučnjak  (koji  će  bez  sumnje  umrijeti 
od  gladi),  pa  naidje  na  kaki  prije  njega  nepoznati  plin 
u uzduhu  ili  dozna,  da  se  trljanjem  voska  rodi  kaka 
neizmjerna,  nerazumljiva  sila,  koja  će  za  kojih  pedesetak 
godina  da  čini  čuda  po  svijetu.  Ili  nadje  kaku  novu 
zvijezdu,  koja  još  nema  imena.  Al  time  još  nijesmo  našli 
kamen  mudrosti.  Kaže  nam  se : bolesti  postaju  od  mikroba, 
a za  što  nam  ne  kažu,  od  čega  postaju  mikrobi?  Ta  od 
čega  postaju  onda  tek  bolesti  mikroba,  — i odakle  izviru 
nove  zvijezde? 

Mi  ne  znamo  ništa,  ne  vidimo  ništa,  ne  možemo 
ništa;  u svojoj  smo  koži  u zatvoru  kao  u kakoj  tamnici. 


A svijet  se  divi  našemu  geniju!!  — To  je  filosofija 
Maupassantova  o nauci. 

— A slikarstvo? 

Slikari  hoće  s pomoću  boja  da  imituju  pojedine  koma- 
diće prirode,  koji  nikada  ne  nalikuju  na  prirodu,  ili 
crtaju  žive  stvorove,  koji  pored  sveg  njihova  naprezanja, 
slabo  liče  na  žive.  I sve  majstorije  slikarske  pokazuju 
samo,  što  je  slikar  htio  da  nacrta. 

Pjesnici  su  opet  slikari  riječima.  Kad  pročitaš 
dvojicu-trojicu  oštroumnijih,  onda  više  ne  trebaš  da  čitaš. 
I ti  ljudi  ne  mogu  ništa  drugo  nego  da  imitiraju  čovjeka, 
a pošto  se  čovjek  ne  mijenja,  ne  mijenja  se  ni  pjesni- 
kova umjetnost.  Od  kad  radi  čovječja  misao,  čovjek  je 
isti ; njegovo  osjećanje,  vjerovanje  i utisci,  sve  je  to  isto. 
Čovjek  nije  ni  napredovao  ni  nazadovao.  On  stoji  kao 
stanac-kamen.  Pa  na  što  da  onda  čitam  pjesnike;  da 
čitam  ono,  što  mislim;  da  mislim,  što  znam?  — Drugi 
bi  bio  razgovor,  da  oni  mogu  mene  da  prenesu  u druge 
svijetove,  med  druga  bića,  da  umiju  da  mi  otvore  tajan- 
stvene dveri  pred  nečuvenim  zrenieima.  Onda  bih  ih 
čitao,  danju  i noću.  Ali  nemoćnici  mogu  samo  da  izmi- 
jene mjesto  kojoj  riječi  i da  mi,  kao  god  i slikari,  pokažu 
moje  obličje.  Našto  to? 

Misli  ljudske  su  tako  reći  nepomične.  Idu  samo  do 
odredjene,  uske  granice,  preko  koje  ne  mogu,  i tu  trče 
u naokolo  kao  konj  u cirkusu  i udara  o đuvarove  kao 
muha  u staklenu  sudu.  A ipak  je  ugodno  misliti,  kad 
si  usamljen  i kad  nemaš,  nemaš  ništa  drugo  da  radiš 

Do  ovakva  teoretiziranja  se  Maupassant  diže  u svom 
djelu  Sur  Veau.  Mi  ne  znamo,  kako  bismo  nazvali  to 
djelo.  Nije  ni  roman,  ni  novela,  ni  pjesma,  ni  rasprava 
A ipak  nešto  jest!  I te  kako  jest.  To  su  bilješke  bez 
prave  historije  i dogadjaja,  što  ih  je  Maupassant  zapisao, 
krstareći  na  svojoj  jahti  Bel-ami  duž  obala  sredozemnog 
mora.  On  ih  nije  zapisao  toliko  radi  tvoje,  koliko  radi 
svoje  zabave,  ili  — baš  ako  hoćeš  — radi  zabave  knji- 
ževnika, koji  će  s nasladom  čitati  osjećanje  i ćeretanje 
(causerie)  jednog  duhovitog  i bogatog  Francuza,  koji  se 
je  na  svojoj  vlastitoj  ladji  odmakao  od  svijeta,  da  ga 
Ijuljuškaju,  umiruju  i nose  morski  valovi. 

Slike,  što  izlaze  ispod  Maupassantova  pera,  jesu, 

plastieke  i žive  kao  rijetko  čije.  Kad  opisuje  jutro,  cisto 
osjećaš  na  licu,  na  grudima,  pa  čak  i u duši  hladni  i 
prijatni  dah  zore.  Čuješ  ono  zapljuskivanje  vode,  što  se 
odbija  od  njegove  ladje  i volio  bi  da  sjedneš  kraj  pisca, 
koji  je  ipak  pjesnik  i to  moćni,  jedri  i zdravi  pjesnik 
pored  sveg  toga,  što  govori  proti  pjesnicima. 

Maupassant  rado  i vrlo  često  upleće  u svoje  radnje 
realne  figure,  koje  mu  oživljuju  pripovijesti.  Te  mu  figure 
neobično  srećno  polaze  za  rukom.  Tako,  kad  se  je  vozio 
obalama  talijanskim,  razabirao  je  mnogobrojna  sela,  kako 
su  se  bjelasala  u vječitom  zelenilu  prirode  i njemu  se 
pričinjalo,  kao  da  su  to  neke  gorostasne  ptice  doletjele 
noću  iz  ledenih  krajeva,  pa  snele  tamo  ogromna  jaja; 
snele  ili  po  pijesku,  po  grebenima,  po  dubravama  i šumar- 
cima;  gdjegod  su  dospjele  . . . 

Primičući  se  k ostrvu  Saint-Honore,  došao  je  do 
jedne  strme  stijene,  koja  je  bila  gola,  crvenkasta,  hrapava, 
puna  kukova  i šiljaka  i pred  dušom  mu  se  stvori  slika 
— skamenjena  ježa. 


Maupassant  nije  mario  razgovore,  koji  se  vode 
za  gostioničkim  stolovima  i koje  je  morao  tolike  godine 
slušati.  Bilo  mu  je  da  zaplače,  veli,  od  stida  i jada,  kad 
se  je  sjetio,  što  je  sve  morao  da  sluša  godinama  i godi- 
nama od  kojekakvih  poštovanih  i poznatih,  ali  pored 
toga  glupih  i dosadnih  bogataša.  Kako  su  znali  povjer- 
ljivo razgovarati!  I to  su  nazivali  „izmjenom  misli".  A 
kakvih  misli ! „Put  je  bio  veoma  lijep,  al  vjere  mi,  na 
povratku  bješe  hladno1'.  ,,U  ovoj  se  gostionici  ne  jede 
rdjavo".  Pa  onda  pripovijedaju  šta  su  radili,  šta  im  se 
mili  i u što  vjeruju.  Maupassantu  se  je  onda  pričinjalo, 
kao  da  je  i kroz  spoljašnju  oblogu  vidio  nagrdu  njihove 
duše,  kao  što  se  u staklu  sa  spiritusom  može  vidjeti 
nedonošče.  I već  je  nekako  makinalno  očekivao  sporo 
rađjanje  njihovih  običnih,  svagdašnjih  misli;  slušao  je 
riječi,  kako  padaju  iz  tih  koševa  gluposti,  sa  tih  besmi- 
slenih usana,  kako  se  spuštaju  u tromi  uzduh  i kako 
kroza  nj  dolaze  do  njegovih  ušiju  . . 

Nikola  Andrić. 


Jan  Kollar  i Hrvati. 


Napisao  Milivoj  Šrepel. 


^Si'lavenska  ideja  živi  u hrvatskoj  književnosti  gotovo 
od  početka  knjige;  ona  nam  se  javlja  kao  neka 
ugodna  slutnja,  da  će  se  jedaređ  ujediniti  pleme  slavensko 
od  Jadranskoga  mora  sve  onamo  do  Sjevernoga.  Nijedan 
slavenski  narod  nema  u prošlim  vijekovima  tolik  broj 
pjesnika  i prozaika,  koji  su  glasnici  slavenske  misli,  kao 
upravo  Hrvati.  Dovoljno  je  ogledati  Pervolfovo  djelo 
„Slavjane"  (tom  II.),  da  se  o tom  uvjeriš.  Iz  velike  čete 
slavenskih  pionira  medju  Hrvatima  ističemo  samo  za 
primjer  pjesnike  Gundulića  i Palmotića,  i „oca  slavistike" 
Križanića. 

Misao  slavenske  uzajamnosti,  doduše  u neodredjenu 
obliku,  provlači  se  gotovo  neprekidno  u povjesti  hrvatske 
književnosti,  ona  kao  biser  sjaje  u vijencu  poezije  hrvatske 
u prošlim  vijekovima.  Ona  je  tek  u jozefinsko  doba,  po 
narodnu  svijest  hrvatsku  jadno,  počela  zamirati  pod  pri- 
tiskom političkih  nezgodnih  prilika  u domovini.  Ali  to 
bijaše  samo  tišina  prije  oluje.  Za  nekoliko  decenija  ona 
je  zaplamtjela  plamenom,  do  tada  nevidjenim  i stvorila 
za  Hrvate  najvedriji  dio  njihova  kulturnog  života  — 
„ilirizam",  koji  je  utemeljen  na  slavenskoj  ideji.  Bilo  je 
i prije  Gaja  nekoliko  plemenitih  otačbenika,  koji  su 
htjeli  probuditi  narod,  ali  im  trud  ostade  bez  uspjeha. 

Istom  Gaju  bijaše  suđjeno,  da  postane  otac  hrvatskoga 
narodnog  pokreta,  a medju  glavne  uvjete,  da  je  Gaj  bio 
sretniji  od  svojih  predŠastnika,  ide  njegovo  prijateljovanje 
sa  Janom  Kotlarom.  Česi  su  učitelji  Hrvata  za  preporoda, 
Kollar  je  kum  „ilirizma". 

Na  otvorenom  grobu  dr.  Ljudevita  Gaja  (g.  1872.) 


reče  Fran  Kurelac  medju  inim:  „Za  svoga  boravka  u 
Pešti  Gaj  s pokojnim  se  Kollarom  upoznao,  te  odonud 
se  vrativ  sva  je  društva,  sve  sastanke  mladih  ljudi  okađio 
učenošću  toga  Slovaka,  toga  skromna  lutorskog  duhovnika, 
te  ugrijane  slavenske  duše,  a najpače  čudesi  divne  mu  i 
pročuvene  pjesni  ,,Slavy  dcera".  Nam  je  bilo,  kao  da 
nam  je  tko  usta  medom  omazao,  i bolje  sme  k tomu 
pridisali  nego  k liljanu  i čeminu.  To  je  bila  prva  kitica 
iz  golemoga  vrta  Slavenstva".  Gaj  je  najprije  učio  u 
Beču  i Gracu,  no  pravi  ga  se  plamen  slavenske  ideje 
uhvati  istom  u Pešti,  gdje  se  je  našao  u kolu  mladih 
Slavena,  a poimonce  upoznavši  se  sa  Kollarom  i sa  Safa- 
fikom.  Kollar  je  godine  1841.  pohodio  Zagreb  i opisao 
svoj  boravak,  pa  tom  zgodom  piše  o Gaju:  „Gaj  jest  osa, 
vukol  ktere  se  duehovni  i narodni  život  Zakiebu  auobrž 
celeho  Horvatska  toči.  Již  tomu  asi  12  let,  co  sme  se 
neviđeli,  co  sme  v Pešti  spolu  na  prochazkj  ehodivali, 
čitanku  k poučeni  se  češtine  čitali,  o pravopisu,  o novinack 
a jinych  narodnich  duležitostech  rozmlouvali  a všelike 
plany  v buđoucnost  činili : ze  mlađence  jemneho,  nadeje 
plneho,  stal  se  již  pfisny,  važny,  vysoce  zasloužilv,  všeeka 
predsevzeti  uskutečhujici  muž.  Jakova  to  radost  pro  mne, 
shledani  se  s takovym  pfitelem,  vlastencem,  sounarod- 
nikem ! On  co  magnet  pritahl  k sobe  nejspusobnejši 
illyrske  mlađiky  ze  všech  krajuv  a nafeči,  ehude  spiso- 
vatele  podporami  zakladal,  ziskal  šleclitu  narodni  litera- 
ture, sesoustredil  rozptylene  sily  a tak  lilohu,  Bohem  a 
časem  sobe  danou,  co  jednotlivee  zdafile  rozfešil".  (Kollar. 
Spisy  III.  45.)  A malo  niže  piše  Kollar:  ,,Kđybysme 

my  Slavjane  meli  narodni  Pantheon  jako  Bimane  a 
Francouzi,  anebo  Valhallu  jako  Nemci,  ja  bycb  Gajovu 
podobiznu  tam  postavil  a lipolistovym  vencem  hlavu 
jebo  ozdobil“  (ib.  47). 

Dok  je  Gaj  još  boravio  u Pešti,  objelodani  sitnu 
knjigu,  koja  je  Hrvatima  bila  od  veće  koristi,  nego  da  je 
Bog  zna  koje  učenosti  bila  puna.  To  je  njegova  knjižica 

0 pravopisu  i književnom  jeziku:  „Kratka  osnova  hor- 
vatsko-slavenskoga  pravopisaiia"  u Budimu  god.  1830. 
Povodeći  se  za  češkim  uzorom,  Gaj  je  ovom  knjigom 
postigao  pravopisno  jedinstvo  onih  Slavena,  koji  pišu 
latinicom,  izuzevši  Poljake.  Gajeva  je  knjiga  puna  Kolla- 
rova  duha,  odsjev  njegovih  misli.  U njoj  Gaj  ne  udešava 
samo  hrvatskoga  pravopisa  po  češkom,  nego  ujedno  iznosi 
Kollarove  ideje  o Slavenstvu.  Treba  tek  da  se  navede 
stranica  22:  „Vsaki  naobraženi  Ceh  i Leh  Vseslavenstvo 
(t.  j.  goruću  žel’u,  da  sva  narečja  našega  naroda,  kuliko 
moguće  je,  jedno  k drugomu  približiju  se)  glibše  čuti, 
neg  da  se  mi  za  stanovito  ufati  nebi  smeli,  da  sledila 
dobra,  z’  ovem  umnem  pravopisahem  na  svetio  dana 
horvatska  khiga  tulikajše  vu  Gehski  i Lehski  zemlji  čtela 
se  bude.  A kulika  nam  stopram  onda  hasen  i korist 
pristupi,  ako  se  bližhi  brati  naši  Slavonci,  Dalmatinci, 
Krajnci  i Korušci  (kaj  od  bikove  razumnosti  ne  dvojimo) 
vu  ovem  tak  korenoslovju  jezika  našega,  kak  takaj  izvišehu 

1 objačehu  zosebnek  slovstih  našeh  priklađnem  pravo- 
pisahu  z nami  barem  vu  sobstvenosti  zjedinili  budu.  Oh 
kak  vnogo  verlejše  bi  bilo  slavnem  našem  susedom  na 
Štajerskem  i Krajnskom,  rajši  za  ovo  naše  občinstvo, 
poleg  mogućnosti  z nami  truditi  se,  nego  iz  izličnoga 
narodol’ubja,  ali  iz  jednostrane  tverdokorne  svojl’ubnosti, 
nove  slovstvenomu  Slavenstvu  zpačne  slove  kovati;  ar 
samo  po  jedinstveni  jednakosti  k čilu  dospeti  moremo. 
Samo  takvem  načinom  smemo  se  nadeati,  da  nekda  ves 
veliki  slavenski  jezik  iz  vseh  svojeh  različnostih  vu  četvera 
glavna  narečja  skupztegnul  se  bude,  kojeh  slovstva  na 
stupe  izobraženosti  i zvučenosti  duha,  ter  slovstvene 
sloŽDOsti  vuperta,  občinsko  vseh  Slavencev  blago  budeju“. 
Počevši  od  samoga  natpisa  do  konca,  knjiga  je  procije- 
djena  duhom  Kollarovim. 

Gaj  je  u Pešti  s Kollarovik  usta  uhvatio  ideju  sla- 
venske uzajamnosti,  pa  se  vraća  mladi  pravnik  u Hrvatsku, 
da  joj  bude  apostol.  Uza  nj  pristaju  mladi  ljudi,  ponaj- 
više djaci,  da  rasiju  sjeme  slavenske  ideje  po  svemu 
narodu.  Kad  je  Kollar  objelodanio  svoju  knjigu  o knji- 
ževnoj uzajamnosti  i svoje  pjesme,  poimence  ,,Slavy 
dceru“,  mladi  se  Ilirci  opajaju  ovim  djelima  Kollarova 
srca,  to  su  im  evangjelja.  Godine  1838.  piše  pjesnik  Vraz 
prijatelju  Muršecu:  „Naskorem  bodte  dobili  iz  Marbora 
eno  lepo  knjigo  (Kollarovu  knjigu  o uzajamnosti),  ktera 
je  v Gradci  sve  Slovenske  kervi  sburkala.  Eden  exemplar 
za  se  zaderžte,  drugega  pa  po  priliki  mojemu  bratu 
Horvatu  v Velkonedlo  pošlite.  Da  bote  još  prebrali,  jo 
razposodte  kak  jo  najširje  morete,  naj  se  božja  reč  — 


Slovenstvo  razširi  od  Sevra  do  Juga,  od  Izhoda  do 
Zapada,  kođer  koli  pozabljeni  Slovenci  prebivajo.  Tota  je 
knjiga  Evangelium  Slovenski,  kde  bere  „Dere  bode  se 
vse  to  zgodilo,  te  podignete  Vaše  glave  ino  gledite,  zakaj 
kraljestvo  nebesko  je  blizo  itd“.  — Oe  bi  znali  več 
exemplarov  potrebovati,  amo  pište  mi  za  nje,  ino  naznante 
mi  čislo  exemplarov.  Jaz  sem  jih  že  dvajsti  razđaval,  pa 
še  namenim  naskorem  po  več  poslati  dati.  Ali  to  bi 
moglo  naskorem  biti“. 

To  nam  ujedno  objašnjava,  zašto  je  u ono  doba  tako 
malo  prevedeno  na  hrvatski  iz  ,,Slavy  dcere“.  Svaki  izobra- 
ženiji  Hrvat  čitao  je  Kollarovu  pjesmu  u izvorniku,  ona 
je  bila  brevijar  u rukama  oduševljene  omladine  ilirske. 

Ako  ogledamo  ,,Danicu“,  opažamo  najbolje,  kako  je 
silan  i direktan  bio  utjecaj  Kollarov  na  Uirce.  Već 
godine  1836.  priopćuje  Gaj  članak  „0  slovstvenoj  uzajem- 
nosti  medju  koleni  i narečji  slavenskim! “ po  Janu 
Kollaru ; poslije  se  oglašuju  Kollarove  knjige,  te  sam 
Kollar  piše  pozive  na  pretplatu  svojih  djela  („Slava 
bohyne“  godine  1839.,  ,,Cestopis“  godine  1842.,  „Govori 
i propovedi"  godine  1843.).  Godine  1844.  ima  u „Danici11 
Kollarov  ispravak  proti  knjizi  Stjepana  Horvata : „Ueber 
Croatien  als  eine  dureh  Unterjochung  ervvorbene  ungar. 
Provinz11.  On  ovdje  brani  misao,  da  su  Grci  Slavene 
nazivali  ,,Italiotama“.  Kad  godine  1844.  Kollar  putuje  u 
Svajcarsku,  već  se  unaprijed  „Danica"  raduje  duhovnoj 
poslanici,  koju  će  nam  odanle  donijeti.  „Bog  neka  mu 
bude  na  pomoć  u njegovom  putu,  da  se  srčćno  povrati 
onim,  koji  će  ga  željno  izgledat". 

Kollarova  je  lira,  kako  vidimo,  budila  ne  samo  Cehe, 
nego  takodjer  i Hrvate.  Vedri  optimizam  Kollarov,  ono 
čisto  pouzdanje  u pobjedu  slavenske  misli,  prijalo  je 
zanosnoj  mladeži  hrvatskoj  tada  zvanoj  ilirskoj,  pa  se 
tragovi  tomu  svijetlomu,  ničim  nepomućenomu  vjerovanju 
nalaze  u svemu  ilirizmu.  Ilirska  je  književnost  pretežito 
pjesnička,  a to  potpunoma  odgovara  prilikania  vremena. 
Proze  imade  malo.  Ilirizam  je  mladenačko  doba  hrvat- 
skoga naroda,  vrijeme  zanosa;  svaki  je  pisac  pjesnik, 
bar  stihotvorac.  Miklošić  i Babukić  takodjer  pjevaju. 
Mladu  se  čovjeku  prikazuje  budućnost  u ružičastom  svjetlu, 
on  sanja  samo  o raju  i cvijeću,  a zaboravlja  za  pakao 
i za  trnje.  Ilirska  je  poezija  u najtješnjoj  svezi  sa  Kolla- 
rovim idealnim  optimizmom.  Prvaci  ilirskoga  Parnasa 
učenici  su  Kollarove  vile.  Dok  je  ruska  i poljska  poezija 
u ono  doba  zalutala  napokon  što  u pesimizam  što  u 
mistiku,  ilirska  je  zajedno  sa  češkom  puna  vedrine  i 
pouzdanja.  Nije  slučajno,  što  su  Križanić  i Kollar  nikli 
iz  naroda,  koji  pripadaju  medju  najmanje  grane  slaven- 
skoga plemena.  Nevolja  tišti,  ali  ne  ubija  kao  strah;  po 
nadi  nevoljnici  postaju  junacima,  nada  im  je  jedino  oružje. 

Najsnažnije  je  duh  „Slavine  kćeri “ Kollarove  odjeknuo 
u krasnim  Vrazovim  „Djulabijama",  kojima  je  osnova 
kompozicije  udešena  prema  „Slavinoj  kćeri".  U objema 

pjesmama  prepleće  se  ljubav  k dragoj  i ljubav  k đomo- 

vini.  U ,,Djulabijama“  imade  upravo  direktnih  reminis- 
cencija iz  „Slavj  dcere“,  a ima  i drugih  obilježja,  koja 
su  čitaocu  ,,Djulabija“  razumljiva  samo  onda,  ako  poznaje 
Kollara  (n.  p.  sastavljene  adjektive  upotrebljava  Vraz  po 
Kollarovu  uzoru).  Ipak  se  je  Vraz  umio  bolje,  nego 
Kollar.  očuvati  od  đoktrinarizma ; Vraz  nigdje  ne  upada 
u prozaičnost.  Svakako  je  čista  narodna  žica  vidnija  u 
,,Djulabijama“  nego  u „Slavj  dceri“.  (Isp.  Markovićev 
uvod  u „Izabrane  pjesme"  Stanka  Vraza  p.  145  d.)  Po 
Kollarovu  uzoru  dodaje  Vraz  svojim  „Djulabijama"  „ Izjaš- 
njenja",  držeći  se  one  Kollarove:  „Proto  v našem  narodu 
musi  byti  basnif  spolu  vjkladačem,  chce-li  rozunien  byti“. 


Samo  se  po  sebi  razumije,  da  Vraz  na  mnogo  mjesta 
cituje  Kollarov  tumač  „Slavj  dcere". 

Iz  Pešte  piše  Kollar  Vrazu  (4.  aprila  1843):  „Že 
Vam  moje  posavadni  spisj,  zvlašte  Slavy  Dc.  takovou 
radost  zpusobila,  srdečne  mne  teši:  ale  račte  vefiti  že  i 
Vaše,  zvlašte  puvodni  basne  . . . Djulabie,  ja  tež  s velikjm 
zalibenim  čitam.  Vj  ste  vzajemnost  a narodniho  slavjan- 
skeho  ducha  nejlepe  poehopili  a v đelach  svych  vyrazili. 
Pracujte  jen  i dale  na  teto  ceste  .vzajemnosti,  nemine 
Vas  krasny  venec  basnieky  a nas  šfastnejšl  buđoucnost". 

(Nastavit  će  se.) 


Operna  „stagione“  u Zagrebu.* 


•Vs^ok  je  naše  dramsko  društvo  slavilo  u Splitu,  naj- 
sjajnije  pobjede,  mi  smo  u Zagrebu  imali  opernu 
stagionu.  Poduzetnik  i ravnatelj  bio  je  gosp.  Ivo  pl.  Hre- 
Ijanović,  koji  je  svoju  zadaću  izvršio  osobitom  vještinom 
i rijetkom  marljivošću,  a na  opće  zadovoljstvo  općinstva. 

Prva  je  predstava  bila  dne  15.  svibnja,  a posljednja 
dne  30.  lipnja.  I -prve  i zadnje  večeri  pjevala  se  opera 
„Faust",  a to  izvan  predbrojke.  Od  17.  svibnja  do  29 
lipnja  pjevale  su  se  ove  opere:  „Ouvidski  ples"  i „Tra- 
viata“  od  Verclia,  „Marta"  od  Flotoiva,  „Cavalleria 
rusticana"  od  Mascagni-a,  „Židovka"  od  Halevy-a, 
„Oarmen"  od  Bizeta  i „Lohengrin"  od  I Vagnera. 

Mascagni-eva  opera  „Cavalleria  Eusticana"  pjevala 
se  je  deset  puta  i može  se  reći,  da  je  svaki  put  napu- 
nila kuću.  Poslije  nje  najviše  je  omiljela  općinstvu  „Oarmen", 
koja  je  takodjer  svaki  put  napunila  glumište  i ako  se  je 
više  puta  pjevala. 

Opere,  dakle,  koje  su  se  pjevale,  potječu  od  sklada- 
telja, različitih  po  dobi,  po  ćudi  i po  školi.  Verdi  je 
skladao  „Ouvidski  Ples"  i „Traviatu"  onda,  kad  je  u 
glazbi  napjev  preotimao  mah,  kad  tehnika  instrumenta- 
cije nije  bila  dostigla  današnjeg  savršenstva.  Ali  ipak  te 
se  opere  uviek  rado  slušaju,  jer  njihova  glazba  ide  ravno 
k srcu  i duši  govori.  U njima  se  nižu  melodije  jedna 
za  drugom : rek  bi  da  Verdi  ima  u sebi  skladište  melo- 
dija. Ove,  u istinu,  ne  odgovaraju  uvijek  dramatskom 
položaju  i nisu  u suglasju  s riječju;  ali  ostaju  vazda  djelo 
genija  i pravoga  umjetničkog  nadahnuća.  Verdi  nastavlja 
djelo  Rossini-a,  Donizetti-a  i drugih  velikih  „maestra"  — - 
ali  uvijek  penjući  se  i penjući,  dok  je  došao  do  onih 
visina,  što  no  se  zovu  „Aida",  „Otelio"  i „Falstaff".  U 
tim  jo  operama,  poletom  genija,  znao  spojiti  melodiju  i 
harmoniju;  znao  je  on  za  svoja  najdivnija  i najuzvišenija 
nadahnuća  isorpsti  vas  moderni  napredak  i razvitak  teh- 
nike. Ali  za  to  je  ostao  vazda  Talijanae  i Verdi:  posljednje 
njegove  opore  nose  na  sebi  kao  i prve,  ako  tako  mogu 
reći,  pečat  njegove  velike  i gorostasne  individualnosti. 


Za  to,  što  je  prisvojio  — kao  što  je  bilo  naravno  — 
razvitak  instrumentalne  tehnike  — mnogi  su  lakoumno 
ustvrdili,  da  je  išao  za  AFagnerom.  Ali,  dostatno  je 
slušati  ,,Lohengrina“,  a da  se  vidi,  kako  je  ova  opera 
proizašla  od  uma,  koji  se  je  rodio  i uzgojio  pod  drugim 
nebom.  A.  „Lohengrin"  pripada  u one  opere  Wagnerove, 
u kojima  veliki  maestro  još  ne  bijaše  razvio  sve  osebnosti 
svoje  škole.  „Lohengrin"  nije  bez  melodije,  pače  ima 
melodičnih  kajda  u njemu,  i nježnih  i veličajnih.  Jedno 
od  obilježja,  naprotiv,  Wagnerove  škole  jest  odsutnost 
svake  melodične  ideje;  dok  je  harmonija,  ako  se  tako 
smije  reći,  i odviše  savršena.  U „Lohengrinu"  ljudski 
glas  ima  svoju  ulogu;  dok.  je  jedno  od  obilježja  AVagne- 
rovih  opera  i to,  da  instrumentacija  ugušuje  glas  — 
tako  da  se  za  Wagnerove  opere  traže  i osobito  grlo  i 
osobita  prsa.  U „Lohengrinu"  ,,leit-motiv“  se  ponavlja, 
doduše,  ali  ne  toliko,  koliko  u nekim  drugim  Wagnerovim 
operama,  u kojima  ga  slušaš  do  dosade.  I to  je  jedno 
od  Wagnerovih  obilježja.  A i sadržaj  ,,libretta“  karak- 
teriše  AVagnerove  težnje.  Stare  njemačke  legende  podlogom 
su  njegovoj  pojeziji.  „Otelo"  i „Falstaff"  najrječitije  nara 
kažu,  koliko  se  i u tom  pogledu  razlikuje  VerdLev  tali- 
janski geniji  od  njemačkoga  velikoga  skladatelja. 

„Marta"  od  Flottoiva  ne  pripada  u opere,  u pravom 
smislu  riječi,  originalne.  Jasan  je  upliv  francuskih  sklada- 
telja, ponajprije  Aubera,  osobito  u koliko  se  vanjskoga 
oblika  tiče;  ali  taj  vanjski  oblik  baš  ima  silan  efekat, 
sa  svojom  gibivošću,  sa  nekom  živahnošću,  sa  glatkim 
načinom,  kojim  teče  melodički  val  muzike.  A1  ne,  nema  tu 
valova,  — ta  muzika  sliči  tihoj  i bistroj  rijeci,  koja 
ugodnim  romonom  teče  i teče. 

„Židovka"  — „Oarmen"  — „Cavalleria  Rusticana" ! 
Izmedju  ove  tri  opere  ima  neki  vez,  neko,  rekao  bih, 
nasljedstvo.  Ovo  se  ne  sastoji  u tom,  što  je  „Židovka" 
veličajna,  ,,Carmena  dražesna,  „Cavalleria  rusticana" 
eminentno  dramatična;  ali  bi  se  donekle  moglo  reći: 
Halevif  rodi  Biseta,  a Bizet  rodi  Mascagni-a.  Halevg 


* Žalimo,  što  nijesmo  mogli  poradi  oskudice  prostora  prije  priopćiti  ovaj  izvještaj.  Ur. 

je  skladao  svoju  „Židovku"  godine  1835.  i ovom  ovje- 
kovječio svoje  ime.  Teško  bi  bilo  ustvrditi,  da  je  u njega 
invencije,  koja  stvara  ; ali  je  Halevg  poznao  sve  tajne 
efekta.  Ako  se,  ipak,  pored  toga,  druge  brojne  njegove 
opere  nisu  održale  na  repertoirima,  to  je  s toga,  što  u 
njima  nema  one  velicajnosti,  nema  one  energije,  s kojih 
„Židovka"  znade  katkada  dušom  potresti;  to  je  — hoću 
li  reći  ? — što  je  kao  neka  sudbina  i najvećih  francuskih 
skladatelja,  da  se  kao  iscrpu  u jednoj  jedinoj  operi.  Sam 
veliki,  i u nekim  stranama  „Fausta",  ne  samo  nenatkri- 
Ijivi,  nego  nedostiživi  Gounođ,  nije  mogao  posvema  izbjeći 
toj  sudbini.  Tu  sudbinu  dijeli  s Halevy-em  i njegov  zet 
Bizet,  koji  je  toliko  skladao,  ali  se  ni  u jednom  svom 
djelu  nije  znao  do  veličine  svoje  „Oarmen"  uspeti.  Jest, 
do  veličine.  Bizet  je  svoju  djelatnost  nadovezao  nekako 
na  glazbu  svoga  tasta  i suvjernika,  — ali  je  pokročio 
korak  dalje.  Pokročio  je  korak  dalje,  ne  samo  u razvije- 
nijoj tehnici  i u savršenijoj  instrumentaciji,  nego  i u 
tom,  što  u njega  ima  originalne  invencije,  što  ima  stva- 
ralačkog duha,  što  bi  katkada  rekao,  da  imaš  pred  sobom 
ne  samo  velik  talenat,  nego  i genij.  Neke  kajde  opere 
„Oarmen"  mogao  je  samo  genij  nadahnuti.  U ovoj  operi, 
punoj  prave  i intimne  strasti,  razne,  zanimljive  i dra- 
žesne veselosti,  napredak  umjetnosti  kao  da  se  rukuje 
sa  najčišćom,  sa  najvedrijom  melodičnom  idejom.  Ima 
fraza,  koje  bi  Gounođ  potpisao.  „Oarmen"  se  u početku 
nije  svidjala  u Francuskoj ; ali  su  ju  Talijanci  primili 
s velikim  ushitom.  Talijanci  i danas  ljube  Bizeta,  koji 
je  opet  strastveno  ljubio  Italiju.  Mascagni  je  išao  za 
Bižetom,  u koliko  je  karakter  francuskoga  „maestra" 
latinski;  ali  je  talijanskim  oblikom  znao  zamijeniti  ono, 
što  je  u Bizeta  osebujno  francusko.  „Cavalleria  rusticana" 
je  danas  ne  samo  u Italiji,  nego  i po  Evropi  popularna. 
U jednom  činu  je  kondenzirano  toliko  dramatske  ener- 
gije, koliko  bi  dostatno  bilo  za  operu  u toliko  činova. 
To  je  možda  jedan  od  glavnih  razloga,  s kojih  se  Masca- 
gni-eva  opera  toliko  doima.  Dakako,  jedan  od  glavnih, 
ali  nije  jedini.  Mladi  Mascagni  je  velikom  pronicavosti 
umio  upotrebiti  sva  sredstva,  koja  mu  osobito  poznavanje 
tehnike  pođaje,  da  postigne  efekte,  — i uspio  je.  Kat- 
kada je  možda  u tom  i pretjerao,  pa  odviše  pazi  na 
svaku  potanskost,  s česa  mu  opera  nema  one  okretne 
gibljivosti,  kojom  se  „Oarmen"  odlikuje.  „Intermezzo", 
što  ga  je  on  uveo,  da  nas  bolnim  reiieksijama  muzike 
nekako  pripravi  na  katastrofu;  neka  individualnost,  koja 
se  katkada  pojavlja;  ideja  melodična,  koje  ima  na  pretek  u 
operi,  i ako  ne  uvijek  puna  gracije,  uvijek  svakako  puna 
utjecaja  na  slušateljstvo  i bujna  — to  sve  pomaže  efektu 
i popularnosti  opere.  Nu  pored  toga,  pored  nadahnuća, 
koje  se  opaža  tekom  cijele  opere,  ovo  je  djelo  velike 
pomnje,  intenzivna  rada,  napeta  učenja,  ali  nije  genija, 
ili  barem  nije  genija,  kome  su  krila  ponarasla.  — Verđi 
nije  još  našao  svoga  nasljednika. 

Način,  kojim  je  operno  osoblje  pjevalo  i izvodilo 


opere,  u opće  je  zadovoljio  općinstvo.  Ovo  je  pojedine 
pjevače  odlikovalo  burnim  pljeskanjem.  Umjetnicama  je 
poklonjeno  lijepih  kita  cvijeća,  a umjetnicima  lovor- 
vijenaca.  Osim  toga  glumišno  općinstvo  kao  i pojedini 
štovatelji  pokloniše  najomiljelijim  umjetnicama  i umjetni- 
cima dragocjenih  darova. 

U prvom  redu  treba  spomenuti  gospođjieu  Febeu 
Stralcosch,  pitomkinju  glasovite  Charlote  Patti.  Ona  je 
pjevala  Margaretu  u „Faustu",  Ameliju  u „Čuviđskom 
plesu",  Violetu  u „Traviati",  Santuzzu  u „Cavalleria 
Rusticana",  Micaelu  u „Oarmen"  i Elsu  u „Lohengrinu". 
Njezin  glas  nije  jak,  nije  to  jest  još  dosta  razvijen.  A 
kako  i bi?  Mlada  je  kao  kaplja,  a svježa  kao  ruža  u 
pupoljku.  Nu,  ako  još  nije  jak,  krasan  je,  nježan  i bujan ; 
škola  joj  je  izvrsna,  a glazbena  izobraženost  dotjerana. 
Ako  se  sve  to  spoji  s neoporecivim  talentom,  s osje- 
ćajem i sa  vanrednom  dramatskom  sposobnosti,  — lako 
će  se  shvatiti  ona  privlačiva  moć,  koju  je  njezino  ime 
vršilo  na  općinstvo.  Znala  je  najvještije  i najđražesnije 
pogoditi  naivne  uloge;  ali  gdje  se  je  isticala,  gdje  je 
znala  srcem  potresti,  to  je  u momentima  strasti  i u 
momentima  ljubavi  i drugarice  joj  nerazdružive : Ijubo- 
mornosti.  „Amore  e dolore"  — „ljubav  je  bol"  pisao  je 
neki  Talijanac;  a ako  to  nije  vazda  istinito,  istinito  je  bar 
za  najveći  dio  slučajeva.  Kad  ti  je  srcem  zavladala  ona 
strast,  koja  se  zove  ljubav,  kad  osjećaš  potrebu,  neodo- 
ljivu potrebu,  da  kažeš:  ljubim,  — od  onogas  časa  počinju, 
doduše,  najljepši  momenti  života,  ali  počinje  i povjest 
tolikih  boli.  S toga  su  ljubav  i bol  nerazlučive:  a ako 
su  nerazlučive  u realnom  životu,  to  više  su  u umjet- 
ničkom, pošto  su  dva  najmoćnija  elementa  umjetnosti. 
A gospodjica  Straltosch  je  ta  dva  elementa  unijela 
izvrsno  tumačiti.  Tko  se  nje  ne  sjeća  kao  Santuzze?  A 
tko  od  slušateljstva  ne  zna,  kako  je  ona  znala  dati  osobit 
čar  maloj  ulozi  Micaele,  osobito  u prvom  činu  ? 

Koliko  je  gospodjica  StraJcosch,  i po  samom  svom 
pojavu,  prikladna  za  uloge  najintimnijih  strasti,  toliko  je 
gospodjica  Santarelli  ■ — nadarena  takodjer  lijepim  i 
jedrim  glasom  — svojom  pristalom  pojavom,  s velikim, 
veselim  očima,  smiješljivim  licem  prikladna  za  pikantne 
i vragoljaste  uloge : za  uloge,  u kojima,  osim  intimnih 
strasti  srca,  ima  svoju  rieč  i put.  To  se  je  najbolje 
vidjelo  u operi  „Oarmen",  za  koju  kao  da  je  stvorena,  i 
ako  je  sa  svojim  pozama  katkada  pretjeravala. 

Gospodjica  Roncagli  pjevala  je  Martu,  katkada 
Micaelu,  a zadnje  večeri  i Margaretu.  Pokazala  je  mnogo 
mara;  ali  joj  je  glas  slab. 

Gospodjica  Micika  Freudenrcicli  po  običaju  i po 
tradiciji  se  je  milila  općinstvu,  kako  i zaslužuje,  a i 
gospođja  je  Kodulin  na  zadovoljstvo  općinstva  riješila 
svoje  male  uloge. 

U „Židovki"  imali  smo  osobitu  sreću  čuti  gospođju 
ŽilceŠ-Paršovu,  kao  Bakelu.  Ona  je  član  narodnoga 
češkoga  glumišta  u Pragu.  Rekoh  sreću,  jer  je  gospođja 

Olga  Žilceš-Paršova  umjetnica,  kod  koje  se  uspješno 
natječu  glas,  pjevanje  i škola. 

Maina  i Bučar  — to  su  imena  dvaju  tenora,  koji 
su  pjevali  za  posljednje  operne  stagione.  Gosp.  Maina 
je  izvrstan  tenor,  koji  svojim  opsežnim  i intoniranim 
glasom  liepo  uspijeva  i u većim  glumištima.  Pjevao  je 
Fausta,  Rikarda,  Alfreda.  Turiddu-a,  don  Jose-a  i Lolien- 
grina.  I ako  je  prave  triumfe  slavio  kao  Turidđu,  meni 
še  je  najviše  svidjao  kao  don  Jose.  U toj  ulozi  je  imao 
akcenata,  potresnih  i ganutljivih.  Gosp.  Bučar  nije  se 
doduše  jošte  uspeo,  dokle  je  dopro  gosp.  Maina,  ali  se 
našemu  bratu  Slovencu  može  proreci  najljepša  budućnost. 
Već  u ovo  malo  predstava  u Zagrebu  mogao  se  je  opaziti 
kod  njega  znatan  napredak  u razvijanju  njegova  simpa- 
tičnoga i miloga  glasa,  kao  u kretanju  na  pozornici  i u 
dramatskoj  igri.  Osim  toga  i sam  vanjski  pojav  ovoga 
mladoga  tenora  dosta  je  zanimiv.  Mnogima  se  kao  Turidđu 
svidja  više  od  samoga  g.  Maine. 

Gospoda  Anton,  Hreljamvić  i Tercuzzi  odviše  su, 


a to  najpovoljnije,  poznati  hrvatskomu  općinstvu,  pa  ne 
treba  o njima  govoriti.  Oni  su  uvijek  najpovoljnije  otpjer 
vali  i odigrali  svoje  uloge.  U nekim  je  operama  kao 
bariton  pjevao  gosp.  Badičić  iz  Milana.  Taj  je  pjevač 
pun  dobre  volje,  ali  to  nije  dostatno,  osobito  na  pozornici, 
na  kojoj  je  odrastao  i usavršio  se  Kašman. 

Zborovi  su  nastojali,  da  vrše  svoju.  Dakako,  da  nisu 
bili  uvijek  dosta  jaki,  a kod  prvih  predstava  pojedinih 
opera  nisu  bili  uvijek  dosta  sigurni.  Nu,  tome  su  krive 
jedino  naše  prilike.  Orkestar  — izuzevši  takođjer  kod 
koje  prve  predstave,  koja  se  mogla  držati  kao  opći 
pokus  — bio  je  u opće  izvrstan,  a za  to  ide  hvala  našega 
vrloga  gosp.  Fallera  i gosp.  Bađiga. 

Uzme  li  se,  dakle,  sve  skupa,  općinstvo  ima  pravo, 
što  je  sa  stagionom  bilo  zadovoljno,  a ravnatelj  stagione, 
gosp.  Hreljanović,  je  pokazao  ne  samo  vještine  i revnosti, 
nego  i praktičnoga  smisla  za  ovakova  poduzeća. 

D.  Politeo. 


Književnost. 

Hrvatska.  Rad  jugoslavenske  akademije  znanosti  i umjet- 
nosti. Knjiga  CXI1I.  Matematičko-pri  rodoslovni  razred  U Zagrebu 
1893.  Knjižara  jugoslavenske  akademije  (Dioničke  tiskare).  Tisak 
Dioničke  tiskare.  — Sadržaj:  1.  Njeke  primjetbe  ponajviše 
k Peltier-ovoj  teoriji  zračue  munjine.  Od  dra.  V.  Dvoraka. 
2.  Konstante  srednje  dnevne  temperature  zraka  za  hrvatske  postaje 
od  dra.  Artura  Franović-Gavazzi-a.  3.  Geologijski  i hidrografijski 
oduošaji  Marija-Gorićkik  brdina.  (S  litograf.  tablicom).  Od  dra. 
Drag.  Gorjanovič-Krambergera.  4.  Deveto  potresno  izvješče  za  g. 
1891.  Od  dra.  M.  Kišpatiča.  5.  0 parcijalnim  diferencijalnim  jednaČ- 
bama  ploha.  Od  Eduarda  Doležala.  6.  Bickromat  kalija  (S  litograf. 
tablicama)  od  G.  Bončeva.  7.  Prognoza  vremena.  (S  litograf.  tabli- 
com). Od  J.  Torbara.  8.  Gerharđtov  kelenin.  Od  S.  Bošnjakovića. 

Jugoslavenska  akademija  znanosti  i umjetnosti,  razred 
matematičko-prirođoslovni  imao  je  8.  srpnja  javnu  sjednicu,  u 
kojoj  je  čitao  pravi  član  Josip  Torbar  svoju  raspravu,  kojom 
izviešćuje  akademiju  o sadašnjem  stanju  pitanja:  o početnom  (0) 
meridijanu,  sveopćem  satu  svjetskoga  vremena  i o jedinstvenom 
kolendaru.  Osvrnuv  se  na  historijski  dio  ovih  pitanja  spominje, 
kako  se  počevši  od  najstarijih  vremena  kušalo,  da  se  za  ozna- 
čivanje geografskih  dužina  ustanovi  jedan  medjunarodni  meri- 
dijan, ali  se  nije  uspjelo.  U novije  vrijeme  potaknuto  je  ovo 
pitanje,  kao  i drugo  o jedinstvenoj  mjeri  za  vrijeme  učenim 
društvima,  medjunarodnim  kongresima  i konferencijama,  a međju 
njima  najviše  bolonjskom  akademijom,  koja  je,  pošto  se  na 
znamenitom  washingtonskom  medjunarodnom  kongresu  g.  1884. 
o medjunarodnom  meridijanu  i sveopćem  satu  nisu  mogli  spora- 
zumjeti, stupila  pred  učeni  svijet  s jerusalemskim  kao  početnim 
meridijanom.  U svojem  exposb-u,  što  ga  je  g.  1888.  o osamsto- 
godišnjici,  otkad  je  bolonjsko  sveučilište  podignuto,  razdijelila 
medju  sakupljene  sa  svih  strana  svijeta  zastupnike  zemalja  i 
učenih  društava,  izbraja  važne  razloge,  koji  govore  za  jerusa- 


lemski  kao  početni  meridijan,  na  koji  bi  se  imao  vezati  i sveopći 
sat  kao  ishodište  svjetskomu  vremenu.  — Nadalje  razlažući 
akademik  značenje  i važnost  sveopćega  sata  za  znanost  i medju- 
narodni saobraćaj  spominje,  kako  je  već  američkim  sustavom 
satnih  pojasa,  koji  se  djelomice  izvoditi  počinje,  kao  prvi  korak 
učinjen  uvedenju  sveopćega  sata.  Poteškoća  do  konačnoga  pro- 
vedenja  pojasnoga  satnoga  sustava  po  cijelom  svijetu  leži  u tom, 
što  još  nema  sporazumka  za  prihvat  neutralnoga  međjunarodnoga 
meridijana.  I ovoj  svrsi,  drži  akademik  poslužio  bi  najbolje  jeru- 
salemski  meridijan,  tim  većma,  ako  se  uzme  obzir  i na  preskok 
data,  o kojem  takođjer  opširnije  govori. 

Progovoriv  o kolendaru,  obrazloži  akademik,  nakon  kratkog 
historičkog  uvoda,  važnost  jedinstvenog  kolendara  za  znanost  i 
medjunarodni  promet,  predlaže,  da  se  jugoslavenska  akademija 
pridruži  predlozima  bolonjske  akademije,  koji  glase:  da  se  za 
prihvat  preporuča  jerusalemski  kao  medjunarodni  početni  meri- 
dijan uz  ovo  ograničenje: 

1.  da  meridijani  ostanu  statu  quo  za  astronomiju,  mor- 
narstvo,  topografiju  i mjesnu  kartografiju,  t.  j.  daše  svaki  narod 
za  ove  poslove  može  služiti  svojim  meridijanom; 

2.  da  se  na  kartama  uvede  dvo-truko  stupnjevanje,  po 
medjunarodnom  i narodnom  meridijanu; 

3.  da  se  u porabu  uzme  sveopći  sat  po  medjunarodnom 
meridijanu  i to  uz  mjesni  sat  — u telegrafiji,  znanstvenim  opaža- 
njima i medjunarodnom  saobraćaju. 

Popijevke  Miroslava  Vilhara.  Naš  vrli  skladatelj  F.  S. 
Vilhar  namjerava  na  novo  izdati  omiljele  popijevke  svoga  oca 
Miroslava  Vilhara.  On  će  to  novo  izdanje  tako  urediti,  da  će 
odgovarati  intencijama  i mislima  pokojnoga  oca,  a u drugu  ruku 
da  će  zadovoljavati  duhu  sadašnje  moderne  glazbe.  Izdavač  se 
obraća  narodu  hrvatskomu,  da  ga  podupre  u tom  pothvatu, 
jerbo  bez  njegove  potpore  ne  bi  nikako  mogao  izvršiti  svoje 
rodoljubne,  a takođjer  ni  sinovske  dužnosti.  Knjiga  će  stajati 
2 forinta,  a može  se  tiskati  samo  onda,  ako  se  prijavi  dovoljan 

broj  pretplatnika.  Izdavač  moli  sva  rodoljubna  društva,  napose 
pjevačka,  da  mu  pomognu  izdati  ovo  djelo.  Pretplata  se  prima 
najkasnije  do  15.  kolovoza.  Ako  se  dotle  ne  bi  prijavilo  toliko 
pretplatnika,  da  bi  bili  tiskovni  troškovi  pokriti,  povratit  će  se 
svakomu  pretplata.  Taj  lijepi  pothvat  usrdno  preporučujemo 
hrvatskim  rodoljubima. 

Almanak  Hrvatske  bogoslovne  mladeži.  Spomen  na 
50-gođišnjicu  biskupovanja  sv.  Oca  Pape  Leona  XIII.  Uredio  ga 
i izdao  Zbor  Duhovne  Mlade vi  Zagrebačke.  U Zagrebu  1893. 
Tisak  Dioničke  tiskare.  Str.  256.  Ciena  1 for.  (uvezan  1 for.  70.) 

Prošle  godine  pozvao  je  »Zbor  duh.  mladeži«  u Zagrebu 
svu  hrvatsku  bogoslovnu  mladež,  da  zajednički  izda  almanak 
na  spomen  50-godišnjice  biskupovanja  sv.  Oca  Leona  XIII. 
Pozivu  se  odazvaše  bogoslovi  sviju  naših  sjemeništa  u Djakovu, 
Senju,  Travniku,  Zadru  i Pečuhu  (franjevci),  odaslavši  za  almanak 
pjesama,  pripovijesti  i rasprava.  Ovih  (rasprava)  ima  pet,  medju 
njima  na  prvom  mjestu  »Matematični 'dokaz  za  eksistenciju  božju« 
od  djakovačkoga  teologa  dra.  Jakše  Pliverića  (str.  151—61.). 
Pisac  razlaže,  kako  je  tvrdnja  materijalista  (da  se  materija  od 
vijeka  giblje)  u matematičnom  smislu  protuslovna,  jer  zakon 
ustrajnosti  ne  dopušta,  da  se  materija  bud  sama  od  sebe,  bud 
pukim  slučajem  stavi  u gibanje.  Primjerima  o gibanju  tijela  u 
pravcu  i u krugu  dokazuje  Pliverić,  da  će  se  uvijek  morati  doći 
do  nadnaravnoga  uzroka  gibanja,  Boga. 

I ostali  su  članci  ozbiljno  i savjesno  izradjeni.  Silvester 
Jerčinović  (Senj-Rim)  piše  o »Štovanju  bi.  djevice  Marije  prije 
efeškoga  koncila«  (431);  Vjekoslav  Begac  (bosanski  franjevac  u 
Pečuhu)  »0  ođnoŠajima  bosanskih  vladara  prema  rimskim 
papama«,  Ivan  Kuničić  (Zadar)  »o  liberalizmu«;  Stjepan  Gjanić 
»Treba  li  Hrvatima  socijalne  demokracije«.  — Na  čelu  almanaka 
lijepa  je  radnja  Vilka  Penića  (Zagreb)  »Leon  XIII«. 

Vanjski  lik  knjige  je  ukusan,  papir  i štampa  vrlo  dobra. 
Almanak  je  tiskan  u 1000  komada,  od  kojih  je  800  već  naručeno. 
Naručuje  se  kod  Zbora  duh.  mladeži  u Zagrebu.  O toj  će  knjizi 
naš  list  skoro  opširnije  progovoriti. 

»Crtice  iz  primorskoga  malogradskog  života«.  Kako  je 
poznato,  naš  vrijedni  suradnik,  pripovjedač  Josip  Draženović, 
namjerava  pod  ovim  imenom  izdati  zbirku  pripovijesti  iz  pri- 
morskoga života.  Sada  javlja  svoj  gospodi  sabiračima  pretplat- 
nika, da  je  knjigu  dao  pod  tisak  i da  će  ju  za  2 mjeseca  ras- 
pačati.  Pošto  se  je  iz  Bakra  preselio  u Gospić,  moli,  da  mu  se 
sabrana  pretplatnina  onamo  otpremi. 

Aleksandar  Virag,  gimnazijski  profesor  u Požegi,  poziva 
na  predbrojbu  hrvatskog  prijevoda  Goetheova  Fausta , I.  dijela. 
Prijevodu  u izvornom  mjerilu  dodani  su  »Uvod«  i na  kraju 
»Razjašnjenja1.  Cijena  za  predbrojnike  60  novčića.  Predbrojbe 
i pretplate  neka  se  poŠlju  do  5.  kolovoza  prevodiocu  u Požegu. 

Češka.  Jan  Kollar  1793 — 1852.  Sbornik  stati  o živote, 
pusobeni  a literarni  činnosti  pevce  »Slavy  Dcery«.  Na  oslavu 
jeho  stoletych  narozenin.  Redakci  Františka  Pastrnka  vydaly 
»Česky  akademicky  spolek  ve  Vidni«  a »Slovensky  akademicky 
spolok  »Tatran«  vo  Viedni«.  Cena  2 zl  — 4 kor.  Ve  Vidni.  Tiskem 
I.  Otty  v Praze.  — Nakladem  obou  spolku.  — Pod  ovim  je 
natpisom  upravo  izišla  prekrasna  spomenica  o Kollaru,  pjesniku 
»Slavine  kćeri«  o stogodišnjici  rodjenja  njegova.  Opsežna  i lijepo 
opremljena  knjiga  ima  velik  broj  prinosa,  a svi  se  tiču  besmrt- 
noga apostola  slavenske  uzajamnosti.  Muogo  ih  potječe  iz  pera 
čuvenih  pisaca.  Proslov  je  napisao  Svatopluk  Čecb,  a epilog 
najbolji  slovački  pjesnik  Hviezdoslav.  Ima  prinosa  od  Jaroslava 
V rchlickoga,  Jaroslava  Vlčka,  dra.  Jana  Jakubca,  dra.  Polivke, 
Fr.  Sasinka,  Nehringa,  Pastrnka,  Slovenca  Stritara  itd. 

Moj  anđjele,  tiho  ljeto  1 — Listak  romana.  — 


Od  Hrvata  nalazimo  dva  priloga:  prekrasnu  pjesmu  Jovana 
Hranilovića:  Uspomeni  Jana  Kollžra,  koja  je  ugledala  svjetlo 
nedavno  u »Viencu«  i članak  našega  odličnoga  suradnika  dra. 
Milivoja  Šrepela  pod  natpisom:  »Jan  KolMr  i Hrvati«,  koji  danas 
priopćujemo  u »Viencu«. 

Cijela  je  spomenica  u opće  vrlo  zanimljiva  i dragocjena 
knjiga  za  svakoga,  tko  se  bavi  književnom  povješću.  Slika  nam 
KoMrova  po  njoj  izilazi  potpuna  i jasna.  Iz  nje  razbiramo, 
kako  je  taj  veliki  slavenski  genij  blagotvorno  djelovao  na  razna 
slavenska  plemena.  Bilo  bi  željeti,  da  se  ta  knjiga  i u nas  raširi. 
O njoj  će  se  jošte  posebno  govoriti  u našem  listu. 

Svaštice. 

Prenos  kostiju  pjesnika  Luke  Botića.  Radi  se  o tome, 
da  se  smrtni  ostanci  pjesnika  »Bijedne  Mare«  i »Pobratimstva« 
prenesu  iz  Djakova  na  Sustjepansko  groblje  u Splitu.  Ova  je 
misao  lijepa  i plemenita : dok  bi  se  tako  iskazao  neumrlomu 
pjesniku  dužni  pietet,  podala  bi  se  ujedno  zgoda,  da  Luka  Botić, 
koji  je  za  života  toliko  čeznuo  za  sjedinjenjem  Dalmacije  i 
Banovine,  dade  na  taj  način  i poslije  smrti  povoda  sjajnoj  mani- 
festaciji, koja  bi  utvrdila  već  tako  tijesne  duševne  sveze  medju 
jednom  i drugom  stranom  Velebita. 

Slovenske  skladbe.  Slovenska  knjižara  u Brešcima  L. 
Schwentner,  koja  je  nedavno  poslala  u svijet  krasnu  Ipavčevu 
»Podoknicu«  iz  Teharskih  plemića,  izdala  je  ovih  dana  drugu 
skladbu  slovensku,  i to  tri  pjesme,  što  ih  je  za  visoki  glas  sa 
pratnjom  glasovira  skladao  K.  Hoffmeister.  Te  tri  pjesme  imaju 
ovaj  natpis:  1.  Pravljica  stara,  stara  to  bila,  2.  Narcisov  cvijet, 
3.  Akat,  a posvećene  su  gospodji  Milki  Grbićevoj,  vrsnoj  umjet- 
nici i dobroj  znanici  zagrebačkog  općinstva.  Preporučujemo 
usrdno  te  umiljate  i lijepe  skladbe. 

Čisti  narodni  jezik.  Pjesnik  »Izgubljenoga  raja«,  Milton, 
napisao  je  10.  rujna  1638.  u listu  prijatelju:  »Nemojte  držati, 
da  je  svejedno,  da  li  koji  narod  čisto  ili  nečisto  i kako  u opće 
govori  u svagdašnjem  životu  ....  jer  riječi,  upotrebljavane  bez 
smisla  i ukusa,  ili  krivo  i loše  izgovarane,  ne  pokazuju  li  očito 
tupost  i mlitavost  duhova,  koji  su  za  ropstvo?  A nikada  nismo 
čuli  o carstvu  ili  državi,  koja  barem  donekle  nije  cvjetala,  dok 
su  njezini  državljani  ljubili  svoj  jezik  i pazili  na  njegovu  čistoću*. 

Djevojački  zavod  carice  Marije  na  Cetinju  u Crnoj  gori 
postoji  već  24  godine.  Iz  školskoga  izvještaja  za  god.  1891/2. 
crpamo,  da  se  taj  zavod  sastoji  od  tri  razreda  sa  8 učitelja  i 
učiteljica  i 35  učenica,  koje  živu  u zavodu.  Od  ovih  učenica  imade 
15  iz  Crne  gore,  15  iz  Dalmacije,  Hrvatske  i bivše  srpske  voj- 
vodine, 3 iz  Bosne  i Hercegovine  a po  1 iz  Srbije  i Turske. 
Uči  se  15  predmeta  u 95  sati  ukupno.  Od  jezika  uče  se  srpski, 
ruski  i francuski. 

Podizanje  spomenika  Šimi  Milutinoviću  Sarajliji,  u Sa- 
rajevu. — Glavni  odbor  za  podizanje  toga  spomenika  izdao  je 
koncem  prošle  godine  svoj  drugi  proglas,  u kom  se  veli,  da  odziv 
srpskog  naroda  u davanju  priloga  za  tu  plemenitu  svrhu  nije  do 
sada  bio  onakav,  kakav  bi  trebalo  da  bude.  Prema  tome  glavni 
odbor  ne  može  još  ništa  rješavati  o spomeniku,  dokle  god  ne 
bude  znao,  kakav  će  biti  odziv  iz  onih  srpskih  mjesta,  koja  se 
još  nisu  odazvala;  ali  odbor  će  pristupiti  ostvarenju  djela,  čim 
se  makar  veća  polovina  mjesta  odazove. 

Proslava  400-gođišnjice  obodske  štamparije  u Crnoj 
Gori.  Na  Cetinju  je  sastavljen  odbor  za  tu  proslavu,  koji  je  ne- 
davno izdao  svoj  proglas,  pozivajući  na  mnogobrojno  učestvo- 
vanje u toj  znamenitoj  kulturnoj  svečanosti.  Proslava  će  biti 
26.-29.  srpnja. 

Jan  Kollćir  i Hrvati.  — Operna  »stagione« 

ku  gospođje  Ane,  Klarine  tetke,  nije  izmaklo, 
kako  se  đjevojče  živo  zanima  za  Vlađislava 
Gorjanovića,  ali  nije  pomišljala,  da  bi  se  iz 
toga  zanimanja  moglo  štogod  drugo  izviti.  Za 
to  je  rado  udovoljila  molbi  Vladislavovoj,  da 
ili  smije  posjetiti,  znajući,  da  Klara  nema  nikakova 
društva,  pa  će  joj  ugodno  biti,  da  se  zabavlja  sa  zemljakom 
svojim,  koji  je  k tome  još  vještak  na  glasoviru.  I tako 
Vladislav  učini  svoj  prvi  posjet,  a za  osam  dana  dodje 
opet  na  poziv  jedno  poslije  podne,  koje  sprovede  pre- 
ugodno  u društvu  Klarinu.  Iza  odlaska  njegova  uze  Klara 
u ruke  ručno  djelo,  vrlo  nerado,  jer  joj  se  takvi  poslovi 
nisu  milili,  ali  je  ipak  morala  poslušati  tetku,  koja  je 
Svagda  prekoravaše,  da  je  ljenivka,  koja  bi  samo  rado 
spavala,  sanjala  i pjevala.  Sjedjela  je  uza  stol,  gospodja 
Ana  čitaše  s naočalima  na  nosu  nekaki  roman  u svesku 
„Ueber  Land  und  Meer“,  a Klara  je  uporno  gledala  u 
niti  svojeg  veziva,  mekanično  radeći  svojim  gipkim  bijelim 
prstima,  dok  su  joj  misli  bile  daleko  od  posla. 

Ne  raskošno,  ali  udobno  uredjena  soba,  gdje  se 
jelo,  bijaše  rasvijetljena  velikom  svjetiljkom  s brončanom 
monturom,  što  je  o stropu  visjela;  jedan  od  dvaju  prozora 
bijaše  otvoren,  da  bi  izišao  iz  sobe  miris  jestvina,  koji 
se  još  ponešto  osjećao,  iza  večere,  pa  se  čuo  sa  nedalekog 
Ringa  — kuća  stajaše  na  Reichsratsplatzu  — štropot 
kola,  žubor  ljudstva,  zvuk  zvonaca  na  tramwayskim 
konjima,  poklici,  zvižduk  koje  lokomotive  sa  bog  zna 
kojeg  kolodvora,  sve  to  ispremiješano  u beskonačnu  zbrku. 
Kroz  otvoreni  je  prozor  dopirao  trak  mjeseca,  koji  je 
visoko  na  vedrom  nebu  stajao  i odrazivao  se  na  komadu 
parketa,  gubeći  se  na  crvenoj  teškoj  zavjesi.  Kađikad 
bi  Klara  uzdignula  pognutu  glavu  i ispravila  se  u stasu, 


da  nečemu  prisluhne,  onda  bi  opet  nastavila  vesti 
prostirač  za  stol  i svoje  misli,  koje  su  svakuda  lijetale, 
da  se  uvijek  vrate  istomu  predmetu.  Više  bi  puta  zažmi- 
rila očima,  što  je  uvijek  radila,  kad  je  htjela  da  točno 
uhvati  koju  sliku  ili  doživljaj.  I sad  tako  uradi,  pa  jasno 
gledaše  u duhu,  kako  je  ono  pred  osam  dana  Vladislav 
došao  i kako  je  taj  put  po  danu  i iz  blizine  jasno  raza- 
brala one  dvije  crte  od  njegovih  brkova  do  polovice 
obraza,  što  su  mu  davale  izraz  velike  pečali.  Taj  prvi  put 
bijaše  on  vrlo  mučaljiv  i sustezljiv,  kao  da  ga  uvijek 
nešta  smeta,  i ostade  vrlo  kratko  vrijeme  kod  njih.  Danas 
bijaše  slobodniji.  Dok  se  je  tetka  razgovarala  sa  Schnel- 
lerom,  sjedio  je  on  uz  nju  do  glasovira  i slušao  njezinu 
igru,  s kojom  je  bio  zadovoljan,  kako  je  vidjela  na  njegovu 
obrazu,  jer  je  sa  mnogo  riječi  nije  hvalio.  Poslije  ga 
zamolila,  neka  štagod  s njom  igra,  što  on  hoće.  Složiše  se, 
da  će  igrati  treću  ouverturu  Eleonore,  on  na  pamet,  ona 
iz  kajda.  No  nije  mogla  do  kraja  doigrati,  jer  se  je 
sramila:  on  bijaše  čitav  umjetnik,  pa  ju  je  zadivio  svojom 
vještinom,  a najviše  tumačenjem  kompozicije.  Na  njegovu 
molbu  odabraše  opet  nešto,  lakšu  stvar,  simfoniju  iz 
Telia,  te  su  se  ovaj  put  dobro  složili  i do  kraja  doigrali. 
Ali  još  sad  joj  je  zvučilo  u ušima  ono,  što  je  on  sam 
igrao  i što  ju  je  duboko  potreslo.  Bila  je  improvizacija, 
u kojoj  je  on  crtao  cijeli  svoj  život  s kratkim  uvodom  o 
sretnoj  mladosti,  pa  mračnim,  potresnim  akordima,  pra- 
ćenim  slikanjem  svoje  nesreće  i napokon  sa  svršetkom, 
u kojem  su  tugu  prekidali  radosni  glasovi  s varijacijama 
ljubavne  narodne  popijevke.  Dok  je  igrao,  nije  oka  skinula 
s njegova  lica,  koje  ostade  cijelo  vrijeme  nepromijenjeno, 
samo  kao  da  su  se  one  bolne  crte  više  otegnule  i uduble. 
Kad  je  prestao,  nitko  se  ne  ganu  u sobi,  on  opazi  dojam, 

te  kao  da  ga  je  htio  izbrisati,  udari  u raspuštenu  glazbu 
Lisztove  magjarske  rapsodije,  pa  svršivši  to,  ustane 
s podsmijehom  na  ustima. 

— Ipak  je  velik  čar  u pučkoj  glazbi,  zar  ne?  — 
zapita  napipavši  svoj  naslanjač,  koji  je  uz  glasovir  stajao. 

— Da,  bez  sumnje,  potvrdi  u po  glasa  Klara,  pa 
doda:  Ali  ono  prvo  . . . tako  šta  nisam  nikad  čula  . . . 

— Pa  ipak  bijaše  nešto  obično,  iz  života,  odgo- 
vori on. 

— Ali  je  imalo  istine  i individualnosti,  progovori 
Schneller,  a ta  djeluje  . . . 

Malo  iza  toga  bijaše  se  oprostio,  Klara  ga  ispratila 
do  hodnika  i pri  tome  mu  življe  stisnula  ruku,  a on 
njezinu  zadržao  časak  dulje  u svojoj,  pa  kad  se  je  vra- 
tila opet  u sobu,  učini  joj  se  ova  silno  velika  i prazna, 
kao  da  je  netko  nešto  iz  nje  iznesao,  što  je  njoj  pripa- 
dalo. I sad  sjedeći  pri  stolu,  kad  bi  uzdigla  glavu,  ogle- 
dala bi  se  cijelom  sobom,  kao  da  traži  njega,  kojeg  je 
tako  blizu  sebi  osjećala.  „Bog  zna,  kad  ću  ga  opet 
vidjeti  . . .“  pomisli,  pa  doda  glasno,  sunuvši  najedanput 
glavom  u vis : 

— Tetko,  kad  se  opet  otvara  opera  ? 

Bila  je  korizmena  srijeda,  a od  utorka  se  nije 
pjevalo. 

. — U nedjelju,  odgovori  gospodja  Ana,  čitajući  dalje. 

— Ah!  Mignon!  . . . Hoćemo  li  ići,  tetko? 

— Znaš,  da  to  o tebi  zavisi  . . . 

Klara  skoči  k njoj.  pa  joj  ovije  ruku  oko  vrata, 
gospodja  se  nasmjeline  i pogleda  joj  u oči. 

— (Juli  smo  to  već  dva  puta  . . . 

— Ah!  tako  je  krasno,  mogli  bismo  i ovaj  put, 
znaš,  draga  tetko,  to  je  za  mene  poučno  i korisno  . . . 

— Dobro,  srce,  pa  ćemo  ići. 

— Hvala  ti,  kako  si  ti  dobra  ...  ali  oprosti,  da  te 
smetam  u čitanju. 

I Klara  korakne  do  prozora  i nasloni  se,  zagledavši 
se  u noć.  Odavle  sa  prozora  u trećem  katu  pružao  joj 
se  pogled  na  cijeli  trg  i komad  Ringa,  na  stotine  plinskih 
svjetiljaka,  na  bijele  stupove  pompejanske  zgrade  parla- 
menta s velikim  antiknim  četveroprezima  na  krovu, 
ogromnu  crnu  gromađu  carskog  dvora,  što  je  u dnu 
tamo  stršila  u noć,  i na  more  krovova  i kuća  oko  nje, 
dok  je  s lijeve  strane  vidjela  gotski  šiljasti  toranj  na 
gradskoj  vijećnici  s rasvijetljenom  urom,  a dalje  dolje 
tornjeve  crkve  Sv.  Stjepana  i Mihalja,  novu  kupolu  na 
carskom  dvoru,  bliže  ovamo  Burgtheater  s kipovima  i 
pozlatama  na  krovu.  Sve  se  to  kupalo  u mjesečevu 
svjetlu,  od  kojeg  kao  da  je  poblijedila  i mođrina  ovog 
gotovo  sjevernog  neba,  kojemu  ne  da  velegradski  prah 
i tvornički  dim,  da  se  oku  ukaže  u onom  bajnom  ažurnom 
modrilu,  s kojeg  mnogobrojnije  zvijezde  i jačeg  sjaja, 
poput  okanaca  svjetla,  trepere  nad  južnim  krajevima. 

1 Klara  se  spominjaše  domovinskog  neba,  pod  kojim  je 


sprovela  svoje  djetinjske  i djevojačke  dane,  u sasvim 
drugim  prilikama  i s drugim  nadama  nego  sada.  Onda 
joj  roditelji,  knjiga  i glazba  bijahu  svijet  i život,  a sad 
osjeća,  kako  drugo  nešto  sve  to  na  stranu  potiskuje  i 
hoće,  da  mjesto  toga  postavi  novi  svijet,  još  neznan  iz 
iskustva,  ali  o kome  je  čula  i čitala  i koji  je  njezino 
srce  djevojke  od  dvadeset  godina  naslućivalo.  I najedanput 
se  upita,  gledajući  tako  u noć  sanenim  okom:  „Što  mi 
je  najdraže  na  svijetu?  . . .“  Od  uspomena  roditelji,  a 
od  živog?  Da  li  tetka,  koja  ju  je  prigrlila  kao  svoju 
kćer?  Da  li  umjetnost,  koja  joj  je  od  nekog  vremena 
ispunjala  dušu  i bila  joj  vrhunac  želja  i osnova?  ...  Za 
koga  bih  najrađje  sve  učinila,  sve  podnesla?  — Za  Vla- 
dislava,  za  tog  bijednika,  koji  se  sam  i nemoćan  potuca 
svijetom,  a treba  potpore,  za  kojeg  je  osjetila  toliku 
samilost,  kao  ni  za  koga  još  na  svijetu,  njemu  bi  sve  za 
volju  učinila  ...  ,,A  da  me  on  ljubi,  to  znam  već  dugo, 
to  sam  vidjela  na  svakom  njegovu  kretu,  na  svakom 
trzaju  usana,  vidjela  sam  iz  njegove  glazbe,  koja  je  danas 
progovorila  glasom,  koji  ne  može  biti  nejasan  ..." 

Osjećala  je  opet,  da  joj  je  ta  ljubav  uzbudila  ono 
voljko  talasanje  u grudima,  ono  drhtanje  srca,  kojeg 
nikad  prije  nije  osjetila,  onu  čežnju  za  nečim  novim 
nepoznatim,  što  je  njezinu  životu  trebalo.  Dok  je  bila 
kod  kuće,  nalazila  je  najveću  slast  u čitanju  romana, 
kojih  je  dosta  bilo,  jer  su  joj  i roditelji  rado  čitali.  Tad 
je  iz  njih  sebi  stvarala  ideale,  koji  su  se  mijenjali  dobom 
i čitanjem  drugih  novih  romana.  Jedno  vrijeme  bijaše 
Vronsky  muž,  kakova  je  sebi  željela,  đrugda  opet  mišljaše, 
da  bi  mogla  ljubiti  Bazarova,  a poslije  joj  se  svidjao  Severac. 
1 za  ženske  tipove  se  oduševljavala,  tako  su  je  plemenita 
lica  u Feuilletovim  i Ohnetovim  romanima  upravo  '.izno- 
sila, te  bi  u sebi  znala  odlučiti,  da  će  biti  poput  ovih 
uzora  pravedna,  poštena,  strpljiva  i puna  prijegora,  ako 
bude  trebalo.  Take  odluke  nisu  rijetke  kod  mladih  dje- 
vojaka, koje  još  nisu  upoznale  svijeta  i života,  pa  čeznu 
i za  samostanskim  mirom,  osobito  ako  su  se  odgajale 
kod  koludrica,  kao  što  je  i Klara  sprovela  četiri  godine 
u zagrebačkoj  samostanskoj  školi.  Ondje  je  ostavila  svoj 
ideal:  učitelj ku-opaticu,  koju  je  tako  zavoljela,  te  je 
htjela  silom  u samostan;  teškom  su  ju  mukom  od  toga 
roditelji  odvratili.  — U svako  se  doba  ona  za  nešto 
oduševljavala,  dapače  i za  životinje.  Bilo  joj  je  petnaest 
godina,  kad  je  silno  zavoljela  sovu,  što  je  dobi  na  dar, 
tako  te  je  dugo  plakala,  kad  je  sova  uginula.  Dade  je 
nadjenuti  i postaviti  na  zid  u svojoj  sobi.  Kasnije  se 
tomu  dakako  smijala,  ali  u ono  vrijeme  joj  sova  bijaše 
najdraži  stvor.  I međju  velikim  glazbenicima  imala  je 
svoje  ljubimce,  svakoga  u svoje  doba.  Najprije  je  Ver- 
dijeva  slika  visjela  nad  njezinim  stolićem,  kasnije  dodje 
na  njezino  mjesto  Wagner,  jer  joj  se  preinelođijozna  glazba 
Verdijeva  nije  više  sviđjala;  a iza  Wagnera  Beethoven. 
— Dolazilo  je  sve  to  od  potrebe,  u mladoj  djevojačkoj 
duši,  koja  je  sama  bez  sebi  ravna  društva  živjela,  — da 

sebi  stvara  uvijek  nešto,  na  što  bi  prenosila  čeznuće 
svojeg  srca,  u kojem  su  dozrijevala  čuvstva  mlade  žene. 

I kad  bi  joj  sada  uspomena  tako  natrag  posegnula 
u doba  njezinih  mladih  hira,  pa  bi  je  svela  na  ove 
zadnje  dane,  onda  je  poćutila,  kako  su  ono  sve  samo 
sanje  bile,  a ovo,  što  je  sad  zanosi,  da  ima  pravi  lik, 
život ; onda  bi  joj  stajala  pred  očima  visoka  krepka 
pojava  Vladislava  Gorjanovića,  njegovo  umno  lice  s bli- 
jedim velikim  čelom  i s izrazom  neizmjerne  tuge  i nesreće 
zbog  osame ; njegov  umjetnički  zanos,  pa  onda  nijemi  ali  jasni 
izraz  silne  ljubavi  i obećanja  odanosti  i vječne  zahval- 
nosti, pa  bi  se  pitala:  može  li  biti  plemenitijeg  čina, 
nego  li  uslišati  onu  njegovu  nijemu  prošnju,  posvetiti 
mu  sav  svoj  život  i spasiti  ga  tako  od  očaja,  uz  to  imati 
svijest  u svojoj  duši,  da  mu  je  ona  sve,  sva  sreća  i sav 
život,  jer  je  sve  to  jedino  po  njoj  stekao?!  . . . Ona  bi 
jedina  bila,  koju  bi  on  ljubio  vjerno  i vazda,  a to  joj 
bijaše  velik  razlog,  na  koji  je  često  mislila.  Silno  je  u 
nje  bilo  razvito  čuvstvo  ljubomora,  čisto  sebičnog;  kao 
dijete  nije  dala  nikomu,  da  dira  u stvari,  koje  su  njoj 
bile  mile;  ono,  što  je  njoj  pripadalo,  nije  htjela  ni  s kime 
dijeliti.  S toga  ju  je  boljelo  kasnije  čuti  i čitati  o nestal- 
nosti ljubavi  i vjere  u muževa,  pa  je  mislila,  da  ne  bi 
nikad  mogla  dopustiti,  da  onaj,  koga  bi  ona  ljubila,  i 
samo  pogleda  drugu  ženu.  Toga  se  nije  pri  Vlađislavu 
trebala  bojati  i gotovo  se  veselila,  što  on  ne  će  s drugim 
ženama  doći  u dodir,  nego  će  za  nj  postojati  samo  ona, 
koju  nije  zaljubio  očima,  nego  nečim  drugim,  što  mu 
je  dojavilo,  kako  je  lijepa  i mila;  veselila  se,  kakogod 
je  i sama  vidjela,  da  je  to  gadno  i sebično  veselje,  ali 
joj  osiguravaše  njegovu  vjernu  i postojanu  ljubav  . . . 

Bog  zna  na  kakve  bi  još  sve  misli  bila  došla,  naslo- 
nivši se  tako  na  prozoru  i gledajući  u mladu  proljetnu 
noć,  da  je  nije  tetka  već  po  drugi  put  zovnula. 

— Klaro,  zar  si  zaspala,  te  ne  čuješ? 

Ona  se  okrene  i prodje  rukom  preko  očiju  i čela, 
kao  da  tjera  misli  ili  san.  Opreka  jakog  svjetla  u sobi 
prisili  ju,  da  zatvori  oči,  te  je  tetka  za  to  još  više  bila 
uvjerena,  da  je  zaspala,  dok  ona  odgovori : 

— Nisam,  tetko,  mislila  sam  . . . svašta. 

— Hajde,  hajde  spavati,  pa  po  danu  misli,  noćne 
misli  su  pogubne,  jer  ne  razlikuju  istine  od  sna  . . . 

Blagi  sanjarski  podsmijeh  zaigra  oko  Klarinih  usana, 
pa  poljubivši  tetku  u ruku,  dok  je  ova  dotaknula  njezino 
bijelo  čelo  cjelovom  i pogladila  je  po  plavoj  kosi,  koja 
joj  se  bijaše  u dugim  debelim  pletenicama  spustila  niz 
pleća.  Nije  jošte  htjela  da  išto  kaže  tetci,  premda  su  joj 
riječi  već  na  usnama  bile.  Svidjalo  joj  se  to,  da  bude 
još  sama  sa  svojom  prvom  tajnom,  koja  je  za  nju  bila 
još  sanja  i slutnja,  za  koju  ne  bi  znala  naći  prave  riječi. 
Poznavala  je  tetkinu  dobrotu  i popustljivost,  pa  kad 
jedanput  bude  sve  gotovo,  tad  će  joj  sve  reći,  a ona  se 
sigurno  ne  će  protiviti  onomu,  što  se  Klari  svidja.  Može 
biti  da  to  bude  već  za  koji  dan,  već  sjutra ! . . . I s tom 


misli  u glavici  i sa  smiješkom  na  ustima  usne  u dubok 
san,  kakim  spavaju  mlada  bića,  koja  nemaju  briga  nego 
samo  nade  slatke  u ružičastu  i bajnu  budućnost. 

II. 

Topao  lipanjski  dan  primicao  se  kraju,  a s njim 
nestajaše  i vrućine,  koja  je  kroz  dvije  nedjelje  sušila 
zemlju  i omamljivala  ljude  i životinje.  Sunce  se  sklonulo 
za  brdo  na  zapadu,  pa  su  se  samo  vidjeli  odrazi  njegovih 
trakova,  koji  se  poput  krila  ogromne  lepeze  u ružičastom 
ruju  razastirahu  po  modrilu  nebeskog  svoda,  uski  11a 
vrhuncu  brda,  a sve  širi  i veći  na  ažurnoj  oblini.  Kao 
da  je  pri  zahladu  lakog  vjetrića  sve  oživjelo  iza  danje 
omare : iz  sela  dopiraše  pjesma  težaka  i djevojaka,  šum 
-kola  i glasovi  životinja,  što  se  s polja  vraćahu,  ptice  se 
vijahu  zrakom  bržim  letom  i posljednjom  pjesmom  prije 
sna ; a sve  prostrujavaše  ugodni  miris  bilja,  procvje- 
talih  lipa  i pokošena  sijena.  U dvorištu  Gorjanovićeva 
imanja,  što  je  ležalo  iza  dvora  u maloj  dolini,  do  koje 
se  pružahu  prostrane  njive,  zarubljene  šumom  i brežulj- 
cima, bilo  je  još  više  života  i žurbe:  dolazili  su  težaci 
s polja,  tjerala  se  marva  s paše  i spremalo  osušeno  sijeno. 
I svi  glasovi,  sav  šum,  štropot,  miris  i zadah  vjetrića 
dopirahu  do  verande  na  zapadnoj  strani  dvora,  na  bre- 
žuljku sagradjene  visoke  jednokatne  zgrade,  gdje  je  sjedio 
Vladislav  Gorjanović.  Imao  je  na  sebi  lagano  svijetlo 
odijelo,  pod  vratom  mu  bijaše  brižno  svezana  sivkasta 
ogrlica,  koja  je  kao  i sva  njegova  pojava  pokazivala  čistu 
i jednostavnu  otmenost,  što  stoji  pod  budnim  nadzorom. 
Njegove  oči  bijahu  uprte  u perivoj,  i ne  videći  ništa, 
zabavljao  se  svojim  mislima,  koje  bi  mu  izmamile  kadikad 
sretan  podsmijeh  i sjaj  u blijedom  licu.  Na  njemu 
se  vidjelo  zadovoljstvo  i tiha  sreća,  a nekadašnjoj  potište- 
nosti,  koja  je  njegovu  obrazu  davala  tugaljiv,  mračan  i 
star  izraz,  ne  bijaše  više  traga.  Bio  je  sretan  i tom  srećom 
mu  se  bavile  misli,  pa  bi  više  puta,  prekinuvši  se  u 
razmišljanju,  po  tiho  zazviždao  koju  pjesmicu  ili  pro- 
mrmljao u po  glasa  kaki  motiv. 

Godinu  je  dana  prošlo,  otkad  se  oženio  s Klarom. 
Sve  je  došlo  kako  se  nadao,  samo  još  brže  nego  što  se 
usudio  pomišljati.  Jednog  dana  se  našao  na  samu 
s Klarom  u sobi.  Schneller  se  zabavio  s tetkom,  koja 
nije  nikad  prije  naišla  na  tako  strpljiva  slušaoca  za 
svoje  većim  dijelom  umišljene  jade  i priče  0 svojim 
znanieama,  koje  bijahu  sve  zle  i zlobne.  Casak  sjeđjahu 
Klara  i Vladislav,  mučeći  jedno  uz  drugo,  onda  ga  ona 
stane  ispitivati  0 njegovu  životu.  I on  joj  pripovijedaše, 
iz  početka  kratko  i lagano,  svoju  sretnu  mladost  pa 
kasnije  dane,  kad  mu  je  svijet  omrknuo  za  uvijek.  No 
opazivši,  gdje  ona  nepomično  sluša,  osjećajući,  gdje  nje- 
zine oči  pune  sućuti  na  njem  počivaju,  prelije  mu  se 
srce  i on  joj  izjada  svu  svoju  bol,  nesreću,  osamljenost, 
sva  čuvstva,  što  se  nagomilaše  kroz  godine  u njegovim 
grudima  nikad  neiskazana  i nikad  neshvaćena.  I kako 

je  govorio  dajući  sav  ođušak  svojim  patnjama,  bijaše  se 
primaknuo  k njoj,  njegove  ruke  dotaknuše  njezine,  u kojima 
ona  držaše  rubac,  vlažan.  I tada,  on  nije  znao  kako, 
spusti  se  pred  njom  na  koljeno,  sakrije  lice  u njezino 
krilo,  a na  jedanput  osjeti  na  svojem  vratu  dvije  meke 
tople  ruke  i cjelov  na  svojoj  kosi.  Njemu  se  časak  zama- 
glilo, onda  se  digne  i privine  je  na  svoje  grudi.  Pa  kad 
se  ona  nije  otela,  nego  se  pustila  mučeći  i sva  razdra- 
gana, upita  on  tiho,  ne  misleći  na  dohvat  svojih  riječi 
i ni  na  što  drugo,  do  li  na  ljubljeni  taj  stvor,  o kojem 
njegov  život  ovisi:  „Hoćeš  li  biti  moja?  . . .“  I jedva 
čujno,  kao  dah  izvi  se  iz  njezinih  usta  riječ:  „Hoću.  . .“ 
Od  tog  časa  nije  proteklo  četrnaest  dana  i Klara 
bijaše  njegovom  ženom.  Tu  počinju  časovi,  koji  se  u 
njegovoj  pameti  neizbrisivo  usadiše  sa  svim  potankostima : 
njezina  sramežljivost  za  prvih  dana,  pa  angjeoska  čista 
odanost  njezina  cijelog  bića  i novi  čari,  koje  u njoj 
otkrivaše.  Spominjao  se  ganuća,  s kojim  se  je  noću,  kad 
bi  ona  zaspala,  dokrao  do  njezina  kreveta  i tiho  drhtavim 
prstima,  kao  da  ima  pred  sobom  krhku  svetinju,  milovao 
njezin  meki  obraz,  svaki  zavoj  i crtu,  da  tako  opipom 
upozna  ono,  što  mu  je  sakrivala  sljepoća.  I pobožno,  uz 
grozničavi  pođrhtaj  na  čitavom  tijelu  prisluškivaše  odmje- 
renomu disanju  obožavanog  stvora. . . Spominjao  se  ushita, 
kojim  ga  ispunjaše  svako  otkriće  novih  čara  u nje, 
navada,  crta  u ćudi  i značaju  i još  čisto  djetinjske  be- 
zazlene radosti,  kojom  se  je  znala  čemu  god  obveseliti. 


Ah ! bijahu  to  sretni  dani  što  ih  s njom  proživje  u ovoj 
godini,  sad  u Beču,  sad  na  imanju,  sad  u gradovima 
drugim,  kuda  ju  je  vodio,  da  i upozna  i vidi  svijeta,  pa 
u Kaltenleutgebenu,  kamo  ga  poslaše,  da  liječi  bolesne 
živce.  A on  sam  bijaše  oživio  u tom  novom  životu, 
sretan  i veseo,  te  gotovo  i nije  osjećao  svoje  nevolje. 
Katkad,  samo  časimice  rinula  bi  mu  se  misao:  da  li  i 
njoj  on  podaje  tu  sreću  u istoj  mjeri  i nije  li  ona  njegova 
žrtva?!  No  trebao  je  samo  da  čuje  njezin  veseli  glas, 
nestašni  smijeh,  da  se  umiri  i otjera  taku  misao. 

Sad  je  na  verandi,  zastrtoj  s dva  kraja  ruskim 
platnom,  čekao  na  nju.  Bijaše  otišla  s tetkom  u grad,  da 
nakupuje  stvari,  što  joj  je  trebalo.  Prvi  suton  se  već 
stao  hvatati,  sunca  posve  nestalo  za  gorom,  ptice  zašu- 
tjele,  čeljad  se  na  dvoru  smirila,  pa  se  čuo  samo  topot 
konja  u stajama,  zviždanje  kojeg  sluge,  žubor  potočića  i 
tamo  daleko  na  livadi  ozvanjala  pjesma  dječaka,  koji  je 
konje,  šta  li,  pasao.  Mogla  bi  svaki  čas  doći  i on  pri- 
sluškivaše pozorno  već  iz  daleka  svakomu  štropotu  kola. 
Prevari  se  dva,  tri  puta.  Kad  bi  kola  bliže  došla  — 
običnu  uhu  još  u velikoj  daljini  — prepoznao  bi,  da 
to  nije  njegova  kočija,  kojoj  poznavaše  krupni  šum.  Tad 
se  najedanput  ispravi  i uznemiri,  a lice  mu  zasja,  pri- 
sluškivajući  nešto : podaleko  ondje,  gdje  cesta  k njegovu 
dvoru  skreće  : sa  državnog  druma,  bijaše  raspoznao 
svoja  kola. 

(Nastavit  će  se.) 


Bj^renula  bura  od  mora, 

Poniela  glasak  do  dvora 
Majčici  mladoj  na  krilo : 
„Pogibe  čedo  premilo". 
Majčica  kune  vjetrove, 
Neka  joj  radost  najdražu, 
Neka  joj  sinka  prokažu. 
Ljuto  se  vjetar  odzove : 
„Tri  ću  te  dana  grliti, 

Do  mora  ću  te  nositi, 
Gdje  no  ti  čedo  pogiba". 
Uzdiše  majka  mladjana : 
„Grli  me,  grli  tri  dana!" 
Ljuto  se  vjetre  uzbiba. 
Dva  ju  je  dana  grlio, 
Vrelu  joj  krvcu  slednio; 
Treći  ju  danak  grlio, 
Vranu  joj  kosu  raznio. 

I ponie  mladu  od  dvora 
I donie  jadnu  do  mora. 
„Eno  ti  morska  pučina, 
Ona  će  znati  za  sina“. 
Majčica  kune  valove, 
Neka  joj  radost  najdražu, 
Neka  joj  sinka  prokažu. 
Ljuto  se  vale  odzove: 


Majčina  ljubav. 

„Tri  ću  te  dana  ljubiti, 

Do  žala  ću  te  nositi, 
Gdjeno  ti  čedo  pogiba". 
Uzdiše  majka  mladjana : 
„Ljubi  me,  ljubi  tri  dana!" 
Ljuto  se  vale  uzbiba. 

Dva  ju  je  dana  ljubio, 
Rumen  joj  s lica  srubio ; 
Treći  ju  danak  ljubio, 
Modre  joj  oči  ispio. 

1 ponie  jadnu  morski  val 
I donie  je  na  pusti  žal. 
„Eno  ti  vilin-dvorovi, 
Majčice,  vilu  prizovi ; 

Vila  ti  sinka  zaželi, 

Mi  smo  joj  njega  ponieli". 
Majčica  vilu  doziva, 

Neka  joj  blago  najdraže, 
Neka  joj  čedo  pokaže. 

Ljuto  se  vila  odziva : 

„Tri  ćeš  mi  dati  kapljice, 
Tri  kaplje  krvi  rumene, 

Pak  eto  sina  od  mene!" 

„ A j , vilo,  Bogom  sestrice, 
Sve  ću  ti,  sve  ću  podati, 
Samo  mi  čedo  povrati!" 


Ponie  ju  vila  od  mora, 
Ponie  ju  jadnu  do  gora; 

Uz  brdo  s njom  se  verala, 
Bielo  joj  tielo  derala 
Od  grebena  do  grebena. 

Od  srca  udri  krvce  mlaz 
Udari  vili  u obraz, 

Ganu  se  vila  kamena. 
Dozivlje  sitne  ribice, 
Dozivlje  vile  sestrice. 

Ribice  morem  ploviše, 
Bisera  sjajna  skupiše, 
Biserne  oči  stvoriše; 

A vile  gorom  prođjoše 
I suva  zlata  nadjoše, 
Zlaćane  prame  spletoše. 
Majčicu  vila  doziva, 

Sjajne  joj  dare  dariva: 
Biserne  oči  sanovne, 
Zlaćane  prame  bajovne; 
Vraća  joj  sretnoj  na  krilo, 
Vraća  joj  čedo  premilo. 
Gdje  majka  sinka  objima, 
Krvca  joj  vreti  začima: 
Gdje  majka  sinka  poljubi, 
Rumen  joj  lica  obrubi. 

Cosmopolis. 

Roman,  napisao  ga  Paul  Bourget. 
(Nastavak.) 


?|Kedva  što  su  sišli  s kola,  odvede  ih  služavka  kroz 
zajedničku  sobu,  u kojoj  su  taj  čas  doručkovala 
dva  lovca,  držeći  puške  međju  nogama,  pa  koji 
poput  pravih  rimskih  Bimljana  i ne  pogledaše 
stranaca.  Iz  te  sobe  dodjoše  u jedan  dvor,  a odavle 
kroz  neku  sušu  na  širok  ptostor,  ogradjen  daskama  i tu  i 
tamo  zasadjen  niskim  smrekama.  Taj  pusti  prostor  upotreb- 
ljavao je  Cibo  prije  kao  žđrebarnicu.  On  bijaše  pokušao, 
da  svoj  slabi  dohodak  poveća,  kupivši  jeftino  sumnjive 
konje,  koji  odebljaju  u neradu,  pa  ih  onda  prodavaše 
bakrima  uz  nekaku  mršavu  dobit.  Kad  ta  spekulacija  nije 
uspjela,  ostade  ovo  mjesto  neobradjeno  i pusto,  osim  u 
ovakovim  prilikama,  kakova  bijaše  ova  jutros. 

— Mi  dolazimo  zadnji  — reče  Montfanon,  pogledavši 
na  sat  — ipak  smo  pet  časaka  prije  prispjeli  . . . Sjetite 
se,  — doda  tiho  okrenuvši  se  Florentu  — da  dobro 
zakrijete  lijevu  stranu  tijela.  Kad  opalite,  odmah  povucite 
natrag  i uzdignite  podlakticu  ...  A osobito,  . ne  otisnite 
jako  prstom  . . . 

— Hvala.  — odvrati  Florent.  pogledavši  markeza  i 
Dorsenna  pogledom,  kojim  je  inače  samo  Lincolna 
gledao  — znajte,  došlo  što  mu  drago,  hvala  za  sve  i iz 
dna  srca 

Mladi  je  čovjek  tolikom  Ijupkošću  izgovorio  taj 
oproštaj,  odvažnost  mu  bijaše  tako  priprosta,  njegova 
požrtvovnost  za  šurjaka  tako  veledušna  i prirodna ; 
napokon  su  njegovi  svjedoci  kroz  ova  dva  dana  mogli 
upoznati  čar  ove  divne  duše,  u kojoj  ne  bijaše  upravo 
ništa  sebično,  te  mu  jedan  i drugi  stisnuše  ruku  s ga- 
nućem pravih  prijatelja.  No  odma  ih  u ostalom  zaokupi 
onaj  niz  priprava,  bez  kojih  je  uloga  pomagača  fizički 
nesnosna  za  osobe,  u kojih  ima  osjetljivosti.  Medju 
iskusnim  ljudima,  kaki  bijahu  Montfanon,  Cibo  i Pietra- 
pertosa,  taki  su  uvodi  brzo  uređjeni.  Kodeks  je  u tome 
jasan  i ravan  kao  let  zrna.  Dvadeset  časaka,  kako  su 
unišli  zadnji  došljaci,  nalazili  su  se  protivnici  jedan 
pred  drugim,  okom  u oko.  Znak  bude  dan.  Oba  odapeše 
istodobno  i Florent  klone  na  već  požutjelu  travu,  kojom 
bijaše  kao  sagom  prostrt  cijeli  prostor.  Zrno  mu  bijaše 
u stegnu. 

Dorsenne  pripovijedaše  poslije  često,  kao  osobitu 
crtu  literarne  manije,  da  od  časa,  kad  je  ranjenik  pao, 
nije  on  uza  svu  tjeskobu,  koja  ga  je  obuzela,  prestao  da 
promatrajući  proučava  Montfanona.  Dometne,  da  nikad 
nije  vidio,  da  bi  se  bolnije  ocrtala  u kojem  obrazu  sućut, 
nego  u obrazu  ovoga  čovjeka,  koji  se,  ne  obazirući  se  ni 
malo  na  ljude,  u taj  čas  prekrsti.  To  bijaše  pobožnjak  iz 
katakomba,  koji  je  otišao  od  mučeničkog  žrtvenika,  da 
izvrši  djelo  kršćanske  ljubavi,  pa  ga  srćba  dovede  do 
nužde,  da  prisustvuje  dvoboju,  i on  sam  bez  sumnje 


moljaše  Boga,  da  bi  mu  oprostio.  Kakovo  kajanje  je 
moralo  da  sad  ispunja  srce  ovoga  žarkog  kršćanina, 
mistična  gotovo  i čudno  umiješana  u zgodu,  koja  postade 
krvavom?  Našao  je  bar  tu  olakšicu,  što  je,  kad  su 
Florenta  donesli  u sobu,  koju  je  za  svaki  slučaj  Cibo 
priredio,  iza  prve  pretrage  liječnik  očitovao,  da  jamči  za 
ranjenika.  Zrno  se  moglo  odmah  izvaditi,  pa  kako  nije 
ozlijedilo  ni  kosti  ni  glavnih  mišica,  odležat  će  bolesnik 
tek  nekoliko  tjedana. 

- — Sad  nam  preostaje  — završi  Cibo,  koji  donese 
taj  odgovor  • — da  sastavimo  naš  zapisnik. 

U taj  čas,  kad  su  se  svjedoci  pripravljali,  da  se 
vrate  u kuću  i ovrše  tu  formalnost,  dogodi  se  nešto 
neočekivano,  što  će  da  promijeni  ovaj  dosad  obični  sukob 
u onaki  spomena  vrijedni  dvoboj,  o kakovima  se  nepre- 
stano govori  kod  klubskih  kamina  i u vježbalištima.  Ako 
nisu  Cibo  i Pietrapertosa  od  jutros  prestali  vjerovati  u 
jettaturu  „nekoga",  čijeg  imena  ni  jedan  ni  drugi  ne 
spomenu,  treba  priznati,  da  su  bili  vrlo  nepravedni,  jer 
sreća,  što  su  igrom  dobili,  čim  će  udebljati  svoju  kesu 
za  Pariz,  ne  bijaše  ništa  spram  ove : moći  se  razgovarati 
s Casalom,  Marchaultom  i drugim  vještacima  o gotovo 
nečuvenom  slučaju,  kojemu  postadoše  svjedoci.  Boleslav 
Gorka,  koji  se  uzeo  velikim  koracima  šetati,  pošto  je  već 
njegov  protivnik  bio  pao,  te  se  činilo,  da  se  nimalo  ne 
brine  za  teškoću  rane,  najedanput  se  okrene  skupini  od 
četiriju  ljudi  i reče  glasom,  koji  ne  dopuštaše,  da  se 
posumnja,  kako  nišani  na  neponjatnu  navalu : 

— Molim  vas  samo  časak,  gospodo ; želio  bih  da  u 
vašoj  nazočnosti  kažem  nekoliko  riječi  gospodinu  Dorsennu... 

— Ja  sam  vam  na  službu,  Gorka,  — odvrati  Julien, 
koji  je  razumio  neprijateljsku  nakanu  svojega  starog 
prijatelja.  Nije  slutio  načina,  kojim  će  se  to  neprijateljstvo 
očitovati,  ali  mu  još  uvijek  bijaše  na  savjesti  krivo  zadana 
riječ,  pa  je  bio  spreman,  da  je  opravda. 

— Ne  će  dugo  trajati,  gospodine,  — uze  opet 
Boleslav,  sveđjer  s istom  drsko  svečanom  uljudnošću,  — 
vi  znate,  da  nas  dva  imamo  jedan  račun  da  uredimo  . . . 
Pošto  imam  razloga,  da  posumnjam  o vrijednosti  vašeg 
poštenja,  želio  bih  vam  oteti  svaku  izliku  za  uzmak. 

I prije  no  što  se  tko  mogao  oprijeti  tomu  nečuve- 
nomu postupku,  bješe  on  digao  svoju  rukavicu  i udario 
njom  Dorsenna  o lice.  Dok  je  Gorka  govorio,  bješe  spi- 
satelj strašno  problijedio.  Nije  imao  kada,  da  odgovori 
na  krutu  uvredu  sličnom  uvredom,  jer  se  tri  gledaoca 
tog  prizora  baciše  medju  njega  i njegova  napadača. 
Mogao  je  samo,  da  ih  odstrani  odlučnom  kretnjom. 

— Čuvajte  se,  gospodo,  — reče  on.  — Sprečavajući 
me,  da  doličnim  načinom  ispravim  gospodina  Gorku, 
silite  me,  da  sebi  pribavim  drugi  popravak.  I ja  ga  hoću 

odmah  ...  Ne  ostavljam  ovoga  mjesta,  dok  ga  ne 
dobijem. 

— A ja,  dok  vam  ga  ne  dam,  reče  Boleslay.  — To 
je  sve,  što  hoću. 

— Ne,  Dorsenne!  — vikne  Montfanon,  koji  bijaše 
prvi  uhvatio  već  uzdignutu  ruku  spisateljevu  — vi  se  ne 
ćete  tući  na  taj  način  . . . Iznajprije  nemate  prava  za  to. 
Treba  najmanje  da  prodju  dvadeset  četiri  sata  izmeđju 
sukoba  i dvoboja  ...  A ni  vi,  gospodo,  ne  ćete  pristati, 
da  budete  svjedocima  gospodinu  Gorki,  koji  se  je  ogri- 
ješio na  tako  težak  način  o sva  pravila,  koja  vladaju  na 
bojištu  . . . Ako  pristanete,  onda  je  to  barbarstvo,  ludost, 
sve,  što  hoćete,  to  nije  više  dvoboj  . . . 

— Ponavljam,  Montfanone,  odgovori  Dorsenne,  — 
da  ne  idem  odavle  i da  ne  ću  pustiti  gospodina  Gorku, 
da  ode,  dok  ne  dobijem  zadovoljštine,  na  koju  mislim, 
da  imam  odma  pravo  . . . 

— A ja  ponavljam,  da  sam  na  službu  gospodinu 
Dorsennu,  takodjer  odma,  — odvrati  Boleslav. 

— Vrlo  dobro,  gospodo,  — reče  Montfanon.  - - Ne 
preostaje  nam  nego  da  vas  pustimo,  da  se  izravnate 
jedan  s drugim,  kako  mislite,  a mi  da  odemo  . . . Nije 
li  to  i vaše  mnijenje?  — nastavi  on,  obrativši  se  Gibu 
i Pietrapertosi,  koji  ne  odgovoriše  izravno. 

— Doista,  reče  jedan,  — slučaj  je  zamršen. 

— Ipak  ima  praeceđensa,  — nastavi  drugi. 

— Da  — uze  opet  Oibo  — osim  drugih,  dva  dvo- 
boja Henry-a  de  Pene,  jedan  iza  drugog  .... 

— Taj  ima  ipak  nekaki  ugled,  — završi  Pietra- 
pertosa. 

— Nema  tu  ugleda,  koji  vrijedi,  — vikne  opet 
Montfanon.  — Ja,  za  sebe,  znam,  da  nisam  došao  ovamo, 
da  prisustvujem  klanju  i ne  ću  mu  prisustvovati  ...  Ja 
odlazim,  gospodo,  i nadam  se,  da  ćete  i vi  tako  uraditi, 
jer  ne  mislim,  da  ćete  kočijaše  uzeti  za  svjedoke  . . . 
Zbogom,  Dorsenne  ...  Ne  sumnjajte  o mojem  prija- 
teljstvu prama  vama.  Mislim,  da  vam  tim  o njem  dajem 
pravi  dokaz,  što  vam  ne  dozvoljavam,  da  se  bijete  na 
taj  način  .... 

Kad  se  je  stari  plemić  vratio  u krčmu,  bješe  uvjeren, 
da  će  njegov  odlazak  odlučiti  i odlazak  Cibo-a  i Pie- 
trapertose  i da  će  se  tako  ta  nova  ai'era,  koja  se  ovako 
čudno  natisnula  za  prvom,  odgoditi  na  sjutra.  Nije  on 
lagao.  U njega  bijaše  živo  prijateljstvo  prema  Julienu, 
[ta  se  je  bojao  ovakova  dvoboja  pod  dojmom  prepravedna 
gnjeva.  Neoprostiva  naglost  Gorkina  ne  dopuštaše  zaista, 
da  se  ukloni  taj  drugi  sukob.  No  kako  je  napadaj  bio 
uvredljiv,  tražio  je  upravo  za  to,  da  se  uvjeti  borbe 
hladno  ustanove  iza  stroge  rasprave.  Da  prevari  svoju 
nestrpljivost,  dok  se  opet  pojave  ona  četiri  mlada  čovjeka, 
zamoli  on  krčmara,  da  mu  pokaže,  kamo  su  odnesli  Flo- 
renta,  i on  se  uspne  u prvi  kat  kuće,  u široku  sobu,  u 
kojoj  je  liječnik  dovršavao  povoj  ranjenikove  noge. 


— Vidite  — reče  ovaj  bolnim  ali  mirnim  podsmi- 
jehom — šepat  ću  malo  kroz  mjesec  dana...  A Dorsenne  ?... 

— On  će  doći,  nadam  se  — odgovori  Montfanon, 
dodavši  s očajnom  zlovoljom : — Dorsenne  je  luda.  Evo, 
to  Je  Dorsenne,  a Gorka  je  divlja  zvijer,  koju  bi  trebalo 
ubiti  kao  bijesnoga  vuka.  To  vam  je  Gorka  . . . 

I on  pripovjedi  epizodu  sa  ćuškom  toj  dvojici,  koji 
se  tako  snebiše,  te  je  liječnik  zastao  u povijanju,  držeći 
platnenu  vrpcu  u ruci.  - 

— Hoće  da  se  s mjesta  tuku,  kao  Peau-Bouges.  Za 
što  se  ne  bi  rezali,  kad  su  već  tu?  . . . Pa  taj  Cibo  i 
Pietrapertosa,  koji  bi  bili  pristali  na  taj  dvoboj,  da 
mene  nije  bilo ! . . . Srećom  nemaju  dvaju  potrebnih 
svjedoka,  a nije  lako  na  rimskom  polju  naći  dva  čestita 
svjedoka,  koji  znadu  potpisati  zapisnik,  jer  to  je  danas 
njihovo,  da  sve  zavisi  o onoj  krpi  papira  . . . Jedan  moj 
prijatelj  i ja  imali  smo  te  vrsti  svjedoka,  za  koje  pla- 
tismo  dvadeset  franaka  po  komadu.  No  to  bijaše  u Parizu 
godine  62  ...  . 

I on  zadje  u pripovijedanje  te  davne  zgode,  da  pre- 
vari nemir,  koji  se  pojavljivaše  u isprekidanim  izrekama : 
„čini  se,  da  im  se  ne  žuri  razići.  Ipak  nije  moguće,  da 
će  se  biti . . . Može  li  se  vidjeti  odavle?  ..."  On  se 
približi  prozoru,  koji  gledaše  doista  na  ograđjeni  prostor. 
Prizor,  koji  mu  oči  ugledaše,  smete  vrlog  čovjeka,  pa 
protepa : 

— Nesretnici ! . . . Ta,  to  je  grdosno.  Ta  oni  su 
svi  poludili.  Našli  su  te  svjedoke  ...  A koga  uzeše  ? 
Ona  dva  lovca  odozdo!  . . . Ah!  Moj  Bože!  Moj  Bože!... 

Nije  mogao  da  nastavi.  I liječnik  bijaše  srnuo 
k prozoru,  da  i on  vidi,  što  se  dogadja,  ne  pazeći,  kako 
se  i Florent  onamo  dovlači.  Jesu  li  tu  ostali  nekoliko 
časaka,  četvrt  sata  ili  još  dulje?  Nikad  to  nisu  znali, 
tako  ih  je  uništio  neizreciv  strah  i uzbudjenost.  Kako 
je  Montfanon  slutio,  bijahu  uvjeti  dvoboja  strašni.  Jer 
Pietrapertosa,  koji,  kako  se  činilo,  ravnaše  borbom,  pošto 
je  izmjerio  dosta  dugačak  prostor,  od  prilike  od  pet- 
naest koraka,  naznačivaše  u srijedi  dvije  crte,  što  su 
jedna  od  druge  bile  daleko  jedva  deset  ili  dvanaest  metara. 

— Izabrali  su  dvoboj  s prekidnim  napredovanjem  . . . 
istisne  stari  razbijač,  kojega  nije  varalo  njegovo  pozna- 
vanje bojišta. 

Dorsenne  i Gorka,  stojeći  okom  u oko,  stadoše 
zaista  koracati  naprijed,  sad  dižući  sad  spuštajući  svoje 
oružje,  strašnim  otezanjem  dvaju  protivnika,  koji  ođlu- 
čiše,  da  ne  će  promašiti.  Prva  puška  puče.  Bila  je  Bole- 
slavova.  Dorsenne  ne  bijaše  ranjen.  Još  je  imao  koracati 
nekoliko  koraka,  da  dodje  do  granice,  on  korakne  i 
stane,  nišaneći  na  drugoga,  takom  vidnom  namjerom,  da 
ga  ubije,  te  se  jasno  čulo,  kako  Cibo  viče: 

— Ta  pucajte,  za  Boga ! Pucajte  jednom ! . . . 

Julien  pritisne  zaponac,  kao  daje  instinktivno  poslušao 
tu  zapovijed,  nekorektnu,  ali  previše  prirodnu,  da  bi  joj 
tko  mogao  zabaviti.  Hitac  se  začu,  a u sobi  sad  se  raža- 

braše  od  triju  gledalaca,  koji  se  nagnuše  na  prozor,  tri 
istodobna  usklika,  kad  opaziše,  kako  je  Gorkina  ruka 
klonula  i pištolj  mu  ispao  iz  šake,  a da  čovjek  sam 
nije  pao. 

— Nije  ništa  — vikne  liječnik  — samo  prostrije- 
ljena  ruka  . . . 

— Dobri  Bog  nam  bijaše  bolji,  nego  što  smo  zaslu- 
žili . . . reče  marquis. 

— Sad  će  se  bar  taj  bijesni  čovjek  smiriti  . . . Bravo, 
Dorsenne ! . . . reče  Florent,  koji  pomisli  na  svojega  šur- 
jaka i doda  veselo,  upirući  se  na  Montfanona  i liječnika, 
da  dodje  do  kanapea:  — Svršite  brzo,  doktore,  trebat 
će  vas  odma  dolje 

IX. 

Alba  progledava. 

Pogled  kirurgova  oka  dobro  bješe  pogodio.  Dorsen- 
novo  zrno  bijaše  udarilo  Gorku  nad  šakom.  Dva1  centi- 
metra više,  lijevo  ili  desno  i Gorka  bi  bio  bez  sumnje 
na  mjestu  mrtav.  Tako  je  izišao  sa  slomljenom  podlak- 
ticom, što  će  ga  za  nekoliko  dana  držati  u sobi,  a za 
poslije  ga  osuditi,  da  nekoliko  tjedana  nosi  dosadnu 
povezu.  Ovaj  blagi  izlazak  bijaše  upravo  ono,  čega  se  taj 
čovjek,  strastven  do  bjesnila,  najviše  bojao.  Tako  kad  su 
ga  dopremili  kući  i njegov  mu  osobni  liječnik,  dozvan 
na  brzu  ruku,  konačno  povezao  .ruku,  zapovjedivši  mu  za 
prve  dane,  dok  vrućica  traje,  da  bude  u postelji  i da 
bude  miran,  on  osjeti  novu  krizu  nemoćna  bjesnila,  što 
još  natkrili  onu  sinoćnju  i jutrašnju  krizu.  Svi  živi  dije- 
lovi njegove  duše,  najviši  i najslabiji,  zakrvariše  naje- 
danput i zabolješe  ga  drugom  boli,  nego  što  bijaše  bol 
ranjene  ruke.  Bijaše  on  prije  svega  duboko  dirnut  u 
svojem  samoljublju,  u onoj  gotovo  bolnoj,  u ostalom 
opravdanoj  potrebi,  da  izgleda  pred  svima,  koji  ga  poznaju, 
kao  izvanredan  čovjek.  On  se  baeio  iz  Varšave,  preko 
Evrope  ovamo,  da  osveti  svoju  izdanu  ljubav,  pa  je  počeo 
promašivši  svojega  nuzljuba.  Mjesto  da  ga  odma  izazove 
u salonu  ville  Steno,  on  je  čekao,  dok  nije  drugi  jedan 
uhvatio  zgodu,  da  zamijeni  onoga,  kojega  je  htio  da 
kazni.  Ovog  drugoga,  čija  bi  smrt  bila  dala  bar  tragičan 
izlazak  toj  absurdnoj  zgodi,  Boleslav  jedva  što  je  dodirnuo. 
Htio  je,  udarivši  Dorsenna,  da  bar  izvrši  kaznu  nad 
izdajstvom,  jer  držaše,  da  je  ovaj  proigrao  najsvetije 
povjerenje.  Svršilo  se  tako,  da  je  tomu  krivomu  prijatelju 
dao  priliku,  da  ga  okrutno  ponizi,  ne  računajući  to,  da 
mu  je  za  mnogo  dana  sad  postalo  nemoguće,  da  se  opet 
tuče.  Za  dugo  ne  će  biti  ni  jedna  osoba  kažnjena,  koja 
ga  je  uvrijedila,  ni  njegov  zdepnasti  i kukavni  suparnik, 
ni  nevjerna  ljubavca,  ni  ona  hudoba  Ljdija  Maitland,  za 
čiju  infamiju  eno  doznade.  Svi  bijahu  sretni  i u slavlju 
na  taj  sjajni  svibanjski  dan,  dok  je  on  tu  uzdisao  na 
bolnom  ležaju.  To  mu  jasno  rekoše  ovo  popodne  njegovi 
svjedoci,  jedini  posjetnici,  kojima  nije  zatvorio  svojih 

vrata  i koji  dodjoše  oko  pet  sati,  da  ga  vide.  Vraćali  su 
se  sa  utrke  Tor-a  di  Quinto.  što  se  obdržavala  toga  dana. 

— Sve  je  u redu  — poče  Cibo  — jamčim,  da 
nitko  nije  brbljao  . . . Rekoh  ti  već,  siguran  sam  za 
svojeg  krčmara,  a za  to  i platismo  svjedoke  i kočijaše  . . . 

— Jesu  li  bile  gospodja  Steno  i kći  joj  ondje? 
zapita  Boleslav. 

— Jesu,  odvrati  Rimljanin,  kojega  naglost  toga 
pitanja  odviše  iznenadi,  a da  bi  njegova  obična  diploma- 
tičnost  smogla  kakav  odgovor. 

— As  kim?  zapita  opet  ranjenik. 

— Posve  same,  odgovori  taj  put  Cibo  s hrlošću, 
u kojoj  Boleslav  upozna  nakanu,  da  ga  hoće  prevariti. 

— A gospodja  Maitland  ? 

, ' — Bila  je  i ona  sa  svojim  mužem,  — odgovori 
Pietrapertosa,  koji  nije  razumio  pogleda  Cibovih,  — i 
cijeli  Rim  u ostalom,  — onda  doda,  posve  zaokupljen 
yelikom  novošću : — ti  znaš,  da  je  udaja  male  Hafne- 
rove  za  Ardeu  službeno  potvrdjena  stvar?  I oni  su  bili 
ondje,  sve  troje,  zaručnici  i otac,  pa  kako  sretni ! Uvje- 
ravam te,  bilo  je  prekrasno.  Kardinal  Guerillot  će  krstiti 
lijepu  Fanny  . . . 

— A Dorsenne?  — upita  još  bolesnik. 

— On  se  prenavlja  više  nego  ikad,  odvrati  Cibo  — 
zabavit  ću  te,  ako  ti  pripovjedim  čudnovati  odgovor, 
kojim  se  je  usudio,  da  nas  posluži.  Pitali  smo  ga,  kako 
je  mogao  on,  tako  nervozan  — vidio  si  ga  igrati  — onako 
na  tebe  ciljati,  kao  što  je  ciljao,  a da  nije  drhtao.  Jer 
treba  reći,  on  nije  drhtao  ...  Pa  pogodi,  što  nam  je 
odgovorio?  ...  Da  se  je  sjetio  recepta  svojega  učitelja 
Stendhala : izgovoriti  na  pamet  četiri  latinska  stiha,  prije 
nego  što  će  da  opali.  — A može  li  se  znati,  koje  ste 
stihove  odabrali?  upitah  ga  ja.  — Kako  ne?  — odvrati 
on  i odeklamova:  Tityre,  tu  patulae  recubans  . . . 

— To  ne  rodi  više,  — prekine  ga  Pietrapertosa.  — 
Podsjećam  vas  na  riječ  Casalovu,  kad  se  je  pred  nama 
stao  onaj  snob  Figon  hvastati  u malom  klubu,  da  je 
njegov  lak  načinjen  po  receptu  sobara  princa  od  Wallesa... 
Ako  nas  taj  mladi  čovjek  ne  pozna,  žalim  ga  jako  . . . 

Premda  su  ova  dva  pobratima  s parižanskom  manijom 
već  jamačno  stotinu  puta  jedan  drugome  kazali  ovu  ne 
osobitu  šalu,  što  je  ne  bijaše  teško  pripisati  najduhovi- 
tijemu od  današnjih  viveura,  stadoše  se  ipak  smijati 
svojim  glasnim  zvučnim  smijehom,  koji  posve  uzbuni 
ranjenika.  On  uze  za  izliku  potrebu  mira,  da  otpravi  te 
dobre  momke,  za  koje  je  znao,  da  mu  vole,  jer  ih  bijaše 
spoznao  kao  iskrene  i odane;  no  oni  mu  pobudiše  bol, 
spominjući  mu,  u ostalom  na  njegove  upite,  silhuete  svih 
njegovih  neprijatelja,  u ironičnom  sjaju.  Kad  čovjek  trpi 
od  neke  boli,  onda  su  mu  pripomenei,  kao  ovi,  što  ih 
bezazleno  izmijeniše  ovi  rimski  oponašači  Casala,  upravo 
nesnosni.  Čovjek  hoće  da  bude  sam,  da  se  umiri,  bar 
mirom  one  gorke  hrane,  onog  očajnog  i nemoćnog  gnjeva 
na  ljude  i na  sudbu,  što  je  sad  posve  ispunjao  Gorkino 


480 


V1ENAC 


Br.  30 


srce.  Prisutnost  njegove  negdašnje  lj'ubavce  na  trkalištu, 
ovog  popodneva,  ogorčavaše  ga  više  nego  sve  drugo.  Nije 
sumnjao,  da  je  ona  doznala,  sigurno  po  Maitlandu,  kojega 
je  Chapron  obavijestio,  za  dvostruki  njegov  dvoboj  i kako 
je  on  ranjen.  Tako  se  on  zbog  nje  tukao,  a ona  ide 
istoga  dana  da  se  pokazuje,  da  se  podsmijeva,  da  očijuka, 
kao  da  dvije  godine  strasti  nisu  pomiješale  njihovih 
eksistencija,  kao  da  on  njoj  nije  bio  drugo  nego  znanac 
iz  svijeta,  gost  na  njezinim  objedima  i večerama! 

Znao  je  tako  dobro  njezine  navade  i kako  je  požudno 
uživala  nazočnost  onoga,  koga  ljubljaše.  Bez  sumnje  bješe 
na  tom  trkalištu  urekla  sastanak  s Maitlandom,  kao  što 
je  nekad  s njim  radila,  i slikar  je  bez  sumnje  došao, 
dok  je  imao  kod  kuće  ranjenika,  na  kojega  bi  morao 
paziti,  onoga  srajelog,  onoga  plemenitog  šurjaka,  što  ga 
je  pustio,  da  se  bije  mjesto  njega ! Kako  dostojan  lju- 
bavnik tomu  prostomu  stvoru  bijaše  ovaj  sebični  i brutalni 
Američanin.  Slika  toga  sretnog  para  mučila  je  ranjenika 
najžešćim  ljubomorom,  onim,  u koji  se  miješa  gadjenje  i 
po  opreci  mišljaše  on  na  svoju  ženu,  na  tu  ponosnu  i 
nježnu  Maud,  koju  je  izgubio,  kako  bješe  izgubio  Katarinu 
Steno.  Gledaše  sebe  u drugoj  prilici  s ovom  slatkom, 
svetom  čuvaricom  do  svojeg  kreveta.  Gledaše  one  iskrene 
oči,  kojima  bi  ta  gadno  izdana  žena  pozirala  na  njega, 
kako  kretnje  njezinih  čistih  ruku  ne  daju  nikomu  drugomu, 
da  se  njime  brine  i da  ga  dvori.  Danas  ga  je  pustila,  da 
ide  možda  u smrtnu  borbu,  niti  ga  ne  pogledavši.  On  se 
vratio.  Ona  nije  ni  pitala  za  njegovu  ranu.  Liječnik  ga 
je  povio,  a da  nje  nije  bilo  ni  blizu  i on  ne  znadjaše 
ništa  o njoj,  osim  što  mu  reče  njihov  sin.  Jer  on  zamoli 
za  dijete,  koje  mu  poslaše  na  čas.  On  mu  rastumači, 
kako  se  dogovorio  s prijateljima,  da  je  ruku  slomio, 
srušivši  se  na  skalinama,  a mali  Luc  odgovori: 

— Ali,  kad  ćeš  moći  za  nama  doći  ? Majka  reče, 
da  odlazimo  u Englesku,  večeras  ili  sjutra.  Gotovo  svi 
kovčezi  su  već  spremni  . . . 

Večeras  ili  sjutra?  Tako  Maud  izvršava  svoju  pri- 
jetnju. Ona  će  otići  za  uvijek  i bez  ikakog  razjašnjenja. 
On  ne  će  moći  ni  da  se  obrani  još  jedanput  pred  tom 
ženom,  koja  za  stalno  ne  bi  odgovorila  na  ponovni  poziv, 
kad  je  u svojem  uvrijeđjenom  ponosu  našla  snage,  da  i 
onda  bude  s njim  nesmiljena,  kad  je  letio  u smrtnu 
pogibao.  Videći,  kako  se  ovako  sve  ruši  oko  njega,  pod- 
legne Boleslav  onakomu  dubokomu  posvemašnjemu  i neiz- 
Iječnomu  malaksanju,  u kojem  više  nema  nade  ni  želje 
druge,  van  zaspati  za  uvijek.  On  se  već  zapita  neodlučno : 
„Da  pokušam  ipak  još  jednom?  . . ali  odgovori  sebi: 
„Ona  ne  će  htjeti  . . — ■ kad  mu  sobar  dodje,  rekavši, 

da  grofica  želi  s njime  govoriti.  Ludost  u njegovim 
mislima  bijaše  tako  potpuna,  te  je  časak  mislio,  da  se 
radi  o grofici  Steno,  i on  ostane  posve  zapanjen,  videći, 
da  je  njegova  žena  unišla  u sobu.  Zaista,  ispremiješana 
uzbudjenja  za  ovo  nekoliko  dana  i sred  te  zbrke  doga- 
djaja  išla  su  do  skrajnosti.  Žešćeg  nije  oćutio  ni  onda, 


kad  je  vidio  naperenu  Dorsennovu  pištolju,  od  onog,  što 
ga  oćuti  sad,  kad  se  k njegovu  krevetu  uzela  približa- 
vati živa  slika  njegove  savjesti.  Obraz  Maude,  onaj  mladi 
i svježi  obraz,  u kojem  se  obično  svijetlila  ljepota  krvi. 
što  se  neprestano  obnavljala  po  engleskom  običaju  boravkom 
na  čistom  zraku  i svagdašnjom  vježbom,  pokazivaše  sad 
očite  tragove  suza,  boli  i besanice.  Bljedilo  njezinih  lica, 
crnilo  vjedja,  suhota  usana  i gorki  navor  oko  njih,  povrh 
toga  groznica  u zjenicama,  sve  to  govoraše,  jasnije  od 
riječi,  kakvom  strašnom  potresu  bijaše  žrtvom  ovo  biće, 
koje  je  inače  uvijek  stajalo  u ravnotežju.  Ova  dvadeset 
četiri  sata  prijedjoše  preko  nje  poput  kake  duge  bolesti, 
u kojoj  se  čini  da  se  izmjenjuje  samo  bivstvo  organizma. 
Ona  bijaše  posve  druga.  NaglOst  te  tragične  i tako 
potresne  promjene  učini,  te  je  Boleslav  zaboravio  svoju 
tjeskobu.  On  sad  osjećaše  samo  neizmjerno  pokajanje, 
koje  se  pretvori  u užas,  kad  je  ta  žena,  tako  vidno  izje- 
dena  brigom,  sjela  i on  u njezinim  očima  opet  susreo 
onaj  pogled  hladne  neumoljnosti,  koja  joj  ostade  i u 
groznici  i pred  kojom  je  već  jučer  uzmakao.  Ipak  bijaše 
tu  i ova  nenadana  nazočnost  postade  mladomu  čovjeku  i 
u ovim  prilikama  beskrajnom  dragosti  i on  to  izreče 
mekom,  na  po  djetinjastom  nježnošću,  koju  je  znao  upo- 
trebiti,  kad  je  htio  da  kome  omili: 

— Vi  ste  shvatili,  kako  bi  bilo  preokrutno  od  vas, 
da  ste  otišli,  ne  pogledavši  me.  Nisam  se  usudio  zamo- 
liti, a ipak  mi  je  to  bila  jedina  radost,  koju  mogu  osje- 
titi . . . Hvala  vam,  što  mi  je  priuštiste  . . . 

— Ne  zalivaljujte,  — odgovori  Maud,  stresavši 
glavom,  — • nisam  radi  vas  ovdje.  To  mi  je  dužnost . . . 
Pustite  me,  da  govorim  — uze  ona  dalje  zaustavivši 
kretnjom  odgovor  ranjenikov  — odgovorit  Ćete  poslije .. . 
Da  se  radi  samo  o meni  i o vama,  ponavljam  vam,  ne 
biste  me  više  vidjeli  . . . No,  kako  vam  rekoh  jučer,  mi 
imamo  sina  . . . 

— Ah ! — klikne  bolno  Boleslav.  — Dodjoste,  da 
me  još  više  rastužite  . . . Mogli  ste  misliti,  da  nisam  u 
stanju,  u kojem  bih  mogao  s vama  raspravljati  o tom 
okrutnom  pitanju  . . . Mislim,  da  . sam  rekao,  kako  se  ne 
ću  ogriješiti  o vaša  prava,  ako  vi  moja  priznate. 

— Ne  ću  da  vam  govorim  ni  o svojim  ni  o vašim 
pravima  — prekine  ga  Maud,  — samo  o njegovim,  na 
ta  se  jedino  moramo  obazreti.  Kad  vas  jučer  ostavili, 
trpjela  sam  odviše,  a da  bih  mogla  šta  drugo  ćutjeti  do 
svoje  boli.  Onda  sam  se  u toj  moralnoj  agoniji  sjetila 
riječi,  koje  govoraše  moj  otac:  — Kad  se  strada,  treba 
gledati  boli  u lice,  onda  čovjek  uvijek  nešto  nauči.  — 
Zastidila  sam  se  svoje  slabosti  i pogledala  u lice  toj  boli. 
Naučila  me  je  najprije,  da  je  moram  primiti  kao  pra- 
vednu kazan,  što  sam  se  udala  proti  savjetima  i mislima 
svojeg  oca  . . . 

— Ah ! Ne  krijte  naše  prošlosti  — klikne  mladi 
čovjek,  — te  prošlosti,  koja  mi  uvijek  ostade  nada  sve 
draga  . . . 

— Ne,  ne  tajim  je  — nastavi  Mauđ  — jer  vraća- 
jući se  na  nju,  prenoseći  se  k svojim  nekadašnjim  osje- 
ćajima, mogoh  tek  naći,  ne  ispriku,  ali  razjašnjenje  vašeg 
vladanja  . . . Sjetila  sam  se  onoga,  što  ste  mi  pripovije- 
dali o nesrećama  svoga  djetinjstva  i mladosti  i kako  ste 
odrasli  međju  ocem  i majkom,  sprovodeći  šest  mjeseci 
kod  oca,  a šest  mjeseci  kod  majke,  ne  htijući  i ne  mogući 
osuditi  ni  jedno  ni  drugo,  prisiljeni,  da  sakrivate  pred 
jednim  svoje  osjećaje  za  drugo.  Po  prvi  put  sam  shva- 
tila, da  je  ta  rastava  mogla  u to  doba  samo  da  vam 
rani  srce.  Ona  je  pokvarila  vaš  značaj  . . . Unaprijed  sam 
čitala  u vašoj  povjesti  povjest  Lucovu.  Čujte,  Boleslave, 
govorim  vam,  kako  bih  govorila  pred  Bogom.  Prvi  moj 
osjećaj,  kad  mi  je  došla  ta  pomisao,  ne  bijaše,  da  i 

nadalje  sprovodim  život  uz  vas.  Taj  život  bit  će 
odsad  za  me  preokrutan.  Ne,  ja  sebi  rekoh : imat  ću 

svojeg  sina  za  sebe  samu.  On  će  osjećati  samo  moj 
upliv  . . . Tako  bijaše  jutros,  kad  vas  vidjeh  otići,  — 
otići,  da  mi  još  to  učinite,  da  me  još  jedanput  više  žrtvu- 
jete! Da  ste  se  zbilja  pokajali,  zar  bi  mi  nanesli  još  tu 
posljednju  sramotu?  A kad  se  onda  vratiste,  kad  mi 
rekoše,  da  imate  slomljenu  ruku,  htjedoh  sama,  da  javim 
malome,  da  ste  bolesni  . . . Vidjeh,  kako  vas  ljubi, 

omjerih,  koje  mjesto  vi  već  sada  imate  u njegovu  srcu, 

i spoznah,  ako  mi  ga  zakon  i dade,  kako  znam,  da  će 
mi  ga  dati,  da  će  njegovo  djetinjstvo  naličiti  vašemu, 
njegova  mladost  vašoj  mladosti  . . . Dakle  — nastavi 
ona  naglasom,  u kojem  je  kroz  ponos  prosijevalo  uzbu- 


djenje  — kad  ste  govorili  o pravu,  ja  nisam  podobna 
da  dirnem  u nj,  u to  tako  nježno  štovanje,  u taj  kult, 
što  ga  on  za  vas  ćuti  i ja  vam  dodjoh  reći : — Vi  me 
teško  rastužiste.  Ubiste  nešto  u meni,  što  nikad  više  ne 
će  oživjeti.  Ćutim,  da  ću  godine  i godine  nositi  kamen 
na  duhu  i na  srcu  pri  pomisli,  da  ste  me  mogli  na 
okakav  način  iznevjeriti.  Ali  ćutim  i to,  da  bi  rastava, 
na  koju  se  htjedoh  odlučiti,  bila  za  našeg  sina  prepogi- 
beljna.  Ćutim,  da  ću  u tome,  u izvjesnosti,  da  njega 
uklanjam  moralnoj  pogibli,  naći  snage,  kako  da  nastavim 
s vama  zajednički  život,  i ja  ću  ga  nastaviti  . . . Ali  u 
mene  je  samo  ljudska  narav  i ja  ću  tu  snagu  smoći 
samo  uz  jedan  uvjet  . . . 

— Koji?  — reče  Boleslav. 

Govor  Maudin  — jer  to  bijaše  pravi  i promišljeni 
govor,  u kojem  je  svaku  izreku  vagnula  ta  stroga  savjest 
— bijaše  previše  oprečan  svojom  svijetlom  jasnoćom 
stanju  nervoznog  uzbuđjenja,  u kojem  je  on  živio  od 
nekoliko  dana.  Više  ga  je  bolio,  nego  što  bi  ga  boljeli 
strastveni  prijekori.  Nekoje  izreke,  kao  ona  na  primjer, 
gdje  je  spomenula  njegov  pokvareni  značaj,  đirnuše  ga 
onako  u najosjetnije  mjesto  njegova  samoljublja,  kako 
nas  dira  istina,  koje  ne  priznajemo,  ali  za  koju  znamo, 
da  je  prava.  U isti  čas  bijaše  ganut  spomenom  na  ljubav 
svojeg  sina  i on  je  osjetio,  ako  se  sad  ne  izmiri  s Mauđom, 
da  je  za  uvijek  propala  njegova  obiteljska  sreća. 

(Nastavit  će  se.) 


ragoj  na  grudi 
Ružica  rudi; 

Ivo  da  joj  korien 
U srcu  stvoren, 
Toli  je  rujna, 
Toli  je  bujna. 


Ružica. 

Mnogo  je  mlada 
Kazat  mi  rada, 

Ali  na  njenom 
Lišcu  rumenom 
Pravo  se  vidi. 

Kako  se  stidi. 


Ružici  rujnoj 
Na  grudi  bujnoj 
Baš  htjedoh  bajnu 
Izvabit  tajnu, 

Kad  vjetar  dune, 
Perce  otrune. 


„Ružice  rujne 
Nikad  već  bujne!1 
Draga  uzdane, 
Suzica  kane, 

A perce  malo 
S Dje  zadrhtalo. 


Ružo  rumena, 
Ružo  milena, 

Cviete  najdraži ! 

Bar  ti  mi  kaži, 

Što  draga  sama 
Ne  će  od  srama. 

Perce  se  sklopi, 
Suzieu  popi 
— Biserak  pravi  — 
A s njome  zavi 
Slađjanu,  bajnu 
Za  uviek  tajnu. 

Put  u Dalmaciju. 

(Nastavak.) 


Izidjosmo  lijepim  drvoredom  od  jablana  u polje  na 
sjever  od  grada.  Nema  ljepšega  pogleda,  nego  kad 
spaziš  pitomi  kraj,  koji  se  do  mora  spušta.  Ja  sam 
do  onda  bio  vičan  uz  morsku  obalu  gledati  sam 
izderani  i izlizani  kamen,  - — ali  na  Rabu  posve  je 
drukčije.  Posve  položita  obala  obrasla  lozom  ili  maslinom 
spušta  se  do  mora  — pa  tako  u jedan  čas  gledaš  humke 
i brežuljke  zagorske  i divote  primorskoga  neba.  — 
Dolina,  u koju  zadjosmo,  zove  se  Kampova,  — a rastegla 
se  od  prilike  dva  i po  kilometra  sjevero-zapadno  od 
grada.  Na  najnižim  mjestima  te  doline  posijaše  žito,  — 
uz  obronke  steru  se  vinogradi,  a nad  njima  zavili  se  u 
ono  čudno  sivo  zelenilo  gajevi  maslinovi. 

Naš  društveni  Akteon  g.  Zagorac  tek  što  je  stupio 
u „prostu  naturu nadje  plijen,  — njegovo  bistro  oko 
i sigurna  ruka  pretrgnuše  nit  života  jadnom  nekom 
golubu  — koji  je  neko  osobito  latinsko  ime  imao.  — 
Oni,  kojima  bijaše  stalo,  da  nakupe  bilina  i životinja, 
odoše  u šumu,  koja  se  zove  Bundo;  — pripovijedali  su 
mi,  da  ima  ondje  zimzeleni  hrast  i koješta  drugo.  (Quercus 
illex  Oemerika).  Lako  bih  mogao  da  spomenem  divlju 
uljiku  pak  vrijesak  (Erica  arborea)  i pojedine  rodove  i 
vrste  svega  toga  zelenila,  što  ukrašuje  božji  svijet.  — Ali 
ne  ću.  — Mogao  bih  se  kome  od  poštovanih  čitatelja 
zamjeriti ; — za  to  ću  radije  krenuti  u zeleni  kamenom 
ogradjeni  vrtić,  koji  se  uz  put  pruža.  Tu  je  samostan 
sv.  Eufemije.  Digao  se  dosta  visoko  baš  nad  zatonom 
sv.  Eufemije.  Kad  ga  sa  sjevera  pogledaš,  poduzima  te 
neko  zadovoljstvo.  Evo  slike  — nešto  impresionistički 
prikazane.  Gore  modro  nebo,  a dolje  more  — mirno  kao 
ulje  — što  no  primorci  vele  „calma  bonazza“.  Onamo 
daleko  na  jug  prostro  se  neki  školj  — i on  je  modar  — 
baš  kao  more  i nebo.  Nešto  bliže  na  visokom  jeziku  eto 
grada  Raba.  Kako  je  sunce  uprlo  svoje  zrake  u grad, 
bijele  se  na  tamnome  nebu  još  bjelije  tornjevi  i zidine 

gradske,  a amo  zavila  se  u sto  niansa  zelene  boje  sv. 

Eufemija. 

„On  revient  toujours  a ses  premiers  amours!“  — 
to  će  reći  hrvatski  — „krsti  vuka,  a vuk  u goru“.  — 
Tako  bijaše  i sa  mnom.  Tek  što  sam  strpljivoga  čitatelja 
doveo  u samostan,  eto  i opet  zelenja  — i botanike.  Ipak ! 

U vrtu  samostanskom  dižu  se  dva  rijetka  ptića  naše 

flore,  valja  da  se  i njih  spomenem.  Pinija  (Pinus  pinea) 
— (amno-zelena  — prostrla  je  svoju  zelenu  krošnju  tako 
horizontalno,  kao  da  joj  je  ravnina  teođolitom  odredjena, 
— a onoj  datulji  (Phoenis  dactulifera)  baš  su  najzgodnije 
mjesto  izabrali.  — Sve,  što  sam  prije  spomenuo,  pak 
pinija  i ta  paoma  u takom  su  prekrasnom  skladu,  da  ni 
Sorrento  ni  Teracina  ljepšega  ne  pokazuju.  Ja  doduše  ne 
poznajem  ni  jednoga  ni  drugoga,  — ali  koliko  je  god 


moja  mašta  mogla  ljepote  pomišljati,  učiuila  je  na  račun 
Sorrenta  — a sve  je  to  našla  na  Rabu. 

U samostanu  nadjosmo  dva  fratra,  onaj  treći  bijaše 
otišao  u grad.  S njime  čitav  samostan  sastoji  od  trojice, 
da  se  ispuni  riječ:  „Tres  faciunt  eollegium11.  Jedan  od 
ove  dvojice  (budi  mu  hvala)  pokaza  nam  sve,  što  smo 
mogli  vidjeti  u sv.  Eufemiji,  t.  j.  i visoku  piniju  — i 
široku  paomu,  pak  novu  crkvu  i neke  stare  natpise, 
staru  cisternu  itd. 

U crkvi  samoj  vidjeh  do  deset  slika  nekoga  Barto- 
lomea  Vivarini  (Scuola  di  Murano),  koje  u jednu  sliku 
spojiše.  Ima  i međju  misalima  te  crkve  dvije  knjige 
psalama  (antifone).  Omašni  su  to  folijanti  sa  trista,  koliko 
li  listova.  Jedan  ih  je  samostanac  (barbarska  mu  je  ruka 
zatrla  spomen)  sam  napisao  i izradio  neke  miniatire  i 
inicijale.  Samo  je  djelo  veoma  lijepo  izradjeno,  ali  ni  iz 
daleka  ne  doseže  ljepote  poznatoga  Razmilovićeva  psaltira 
u samostanu  Poljudnu  kod  Spljeta.  — Pod  arkadama, 
koje  ograđjuju  samostansko  dvorište  i cisternu,  nalaze  se 
dva  natpisa  pak  primitivni  kapitel  nekoga  stupa  i vrstak 
šiljatoga  portala.  — Taj  je  potonji  svojom  ornamentikom 
mnogo  sličan  nekim  komadima  od  kninskih  hrvatskih 
iskopina. 

Već  je  sunce  svoje  zlatno  lice  medju  zelene  rabske 
vrhove  ukopalo  bilo,  kad  se  preko  slaništa  (salina)  vratih 
u grad.  Osobito  nam  je  drago  bilo,  što  nas  na  večer 
neka  gospoda  iz  grada  na  našem  parobrodu  posjetiše.  Ne 
ću  da  spominjem  imena  svoj  onoj  gospodi,  koja  nas  lijepo 
dočekaše,  — nego  im  izričem  lijepu  hvalu.  Imena  ne 
mogu  da  spominjem  već  s toga  razloga,  što  bih  morao 
učiniti  alfabetski  popis  svih  vrlih  gostoprima  po  kraju  i 
po  otocima  dalmatinskim,  a nas  su  svagdje  tako  dobro 
primali,  da  bi  taj  popis  opsezao  gotovo  čitav  tiskani 
arak,  — a to  valjda  gospodinu  uredniku  ne  bi  ni  naj- 
manje s voljom  bilo. 

III.  Od  Raba  do  Zadra. 

Kad  se  drugi  dan  t.  j.  27.  ožujka  probudili,  sjeti 
me  daktilsko  udaranje  makine,  da  smo  Rab  za  krmom 
ostavili. 

Uspeh  se  na  „kuvertu11.  Rab  se  polagano  spuštao 
u more;  — na  zapadu  rasijali  se  neki  otočići,  a dalje 
na  Trsteniku  ističe  se  kao  zub  26  metara  nad  morem  — 
bijela  „lanterna".  Iza  nje  eto  južnoga  rta  otoka  Cresa  i 
brdo  Osorsko  na  Lošinju. 

Oplovismo  Lun,  — najsjeverniji  rt  paški,  — a sa 
sjevero  istoka  udari  i opet  bura. 

U jednu  nam  je  ruku  drago  bilo,  što  nas  bura 
prati,  — jer  je  sva  okolica  veoma  jasna  bila.  Na  kamenom 
Velebitu  mogao  si  spaziti  svaku  jaružicu.  Pod  ovim  golim 

vrhovima,  na  kojima  se  bijeli  suncem  rasvijetljeni  snijeg, 
potegnuo  se  tanan  horizontalan  oblak.  To  je  siguran  znak 
bure,  — kad  toga  nema,  nema  ni  bure,  S lijeve  nam 
se  strane  protegnuo  onaj  plosni  Pag;  — suh,  kamen, 
ma  baš  neugodan.  Na  „Oštro “,  kako  mornari  kažu,  a to 
će  reći  na  jug,  rasijalo  se  čitavo  stado  malih  otoka  i 
otočića,  — a medj  njima  puklo  otvoreno  more. 

Bok  sam  ja  to  gledao,  moji  su  drugovi  bili  zabav- 
ljeni svaki  svojim  poslom.  Arcibotanik  i vicebotanik 
uzeše  slagati  na  Babu  sabrano  zelenje.  Razgovarahu  o 
nekim  grmićima,  koje  koze  brste,  a grm  uvijek  na  novo 
tjera  tako,  da  čovjek  na  vrh  grma  stajati  može.  Gospodin 
kebrolog  nabadao  neke  kukčiće,  pa  bi  im  tražio  krsne 
listove  u svojoj  debeloj  matici  kebrorum.  Od  časa  do 
časa  tihim  bi  glasom  spominjao  sad  Amara,  pak  Har- 
palus,  onda  Feronia,  Otiorrhynchus,  Hipera  Opatrum 
viennense  i sabulosum.  Malo  za  tim  okrstio  bi  neke 
posve  slične  životinjice  sa  Dorcadion  pedestre,  cinera- 
rium.  Herophila  tristis,  Drosterius  bimaculatusi  i Crema- 
stogasta  sorđidula  završiše  tu  osobitu  legiju.  Poštovani 
zoolog  stajao  je  postojano  uz  mikroskop  i proučavao 
neke  „Nolosaluo11  male  životinjice,  što  živu  u morskim 
dubinama,  a spomenuo  bi  se  i prekrasne  meduze  iz 
rabske  luke. 

Drugo  se  đruštvance  bilo  skupilo  u onoj  staklenoj 
kolibici,  pa  si  krati  čas  koje  čim.  Baš  smo  svi  izgledali 
zajutrak,  kad  se  sa  krme  razliježe  glas: 

— Magarac! 

Bijaše  to  glas  „staroga  gospodina11,  koji  je  bijesan 
hodao  amo  tamo. 

Naš  maršal,  vodja  ekspedicije  stajaše  slučajno  u 
kuhinji,  pa  pripravljaše:  „Hamanđ  eggs“,  neku  ukusnu 
englesku  jestvinu.  dok  je  „noštrom11  Andre  pripravljao 
gulaš. 

Maršal  izleti  pa  zapita  „staroga  gospodina11,  koji  su 
mu  jadi. 

— Toue  je  magarac. 

— Kako  to? 

— Vi  ste  mu  dali  onoga  goluba  od  jučer?  — upita 
„stari  gospodin11,  odbijajući  dimove. 

— Jesam,  rekao  sam  mu,  da  vam  goluba  odnese 
pa  da  ga  razrežete. 

— Onda!? 

— Onda  vam  ga  je  valjda  odnio? 

Poštovani  čitatelj  valja  da  zna,  daje  „stari  gospodin11 
bio  ođredjen  za  sabiranje  ptica  za  muzej. 

— Da  on  je  odnio  goluba,  nastavi  gospodin,  — u 
kuhinju  — pa  se  golub  sada  u gulašu  kuha. 

Taj  mali  intermezzo  svrši  se  dobro  tek  onda,  kad 
je  „stari  gospodin11  polovicu  goluba  na  svome  tanjuru  imao. 

Prolazili  smo  uz  dosta  puste  otoke  Skrdu  i Maon. 
Nešto  niže,  kad  se  primakosmo  otoku  Viru  (Punta  dura), 


pokaza  se  na  južnom  obzorju  gotovo  u moru  grad  Zadar. 
Prema  zapadu  stoje  nam  otoci  Olib  (Ulbo),  Jisto  i Silba 
(Selve).  Ti  su  otoci  posve  različni  od  gornjih  otoka. 
Obrasli  su  vinom  i šumom.  Tek  amo  tamo  pokazuju  se 
mali  posve  goli  otočići. 

Bura  jednako  traje  — a na  istok  eto  Velebita  u 
svoj  svojoj  krasoti.  Kako  je  za  bure  jasno  vrijeme,  mogli 
smo  na  golom  Velebitu  opaziti  svaku  dragu  i svaki  od 
sile  onih  malih  vrhova,  koji  se  od  glavne  kose  Velebitske 
prema  moru  odcijepiše.  Još  se  uvijek  na  istok  povlači 
žuti  Pag,  pa  se  u tome  žutilu  kao  kontrast  prema  modrom 
Velebitu  baš  lijepo  pokazuje. 

Već  je  sunce  svoje  zrake  ravno  u naš  „bumpreš41 
upiralo,  kad  se  posve  prikučismo  Zadru.  Na  lijevo  nam 
osta  onaj  čudnovati  prolaz,  koji  su  Talijani  okrstili 
„Brevi  racqua“.  Raspitah  se,  što  znači  ta  riječ,  ali  mi 
nitko  toga  ne  rastumači.  — Skočih  u dvoranu,  do  velike 
specijalne  karte,  a ta  me  pouči,  da  je  ta  „Brevi  l’acqua“ 
jednostavna  „Privlaka11,  baš  kako  su  od  „Capitolio11  — 
učinili  „Campi  d’oglio11. 

Eto  i Zadra  pred  nama;  na  jeziku  je  sazidan,  okrenut 
na  sjever  — a nema  prave  luke,  jer  je  dugi  zaton  na 
istočnoj  strani  dosta  plitak.  Prikučismo  se  obali.  Bilo  se 
sakupilo  svijeta.  — Čudno,  mišljahu  Zadrani,  koji  je 
bijes  „hrvašku  banderu11  objesio  na  prvi  jarbol. 

Jedva  jedvice  prođjosmo  kroz  rulju  do  ulaza,  koji  se 
zove  „Porta  marina11.  Ja  sam  već  otprije  poznavao  Zadar, 
al  mi  i opet  bijaše  teško,  da  se  snadjem.  Bar  dvjesta 
uličica  križa  se  unutar  stijena.  Minusmo  staru  crkvu  sv. 
Krševana,  a onda  lijevo,  desno,  na  sjever,  na  jug  — sve 
do  nekoga  ugla,  na  kome  je  upisano  bilo  „Grand  Hotel11. 

Kad  stranac  prvi  put  dodje  u Zadar,  pomislit  će,  da 
je  u gradu  od  kojih  50.000  stanovnika,  a kad  tamo  ni 
sedmina  od  toga.  Valja  riješiti  zagonetku.  Ulice  su  uske, 
pa  ti  se  sve  pričinjaju  pune.  Sva  sila  malih  osterija, 
braserija  i dućančića  zaredalo  se  s desna  i s lijeva.  Sve 
je  puno  ljudi,  — ti  ljudi  puno  govore  — a govore 
„lijepom11  talijanštinom.  Zadar  kao  da  se  je  otkinuo  od 
ostale  Dalmacije.  A baš  je  i čudno  vidjeti  dvojicu  goro- 
stasnih Kotaraca  i Šibenčana,  kako  zapremiše  čitavu  ulicu 
svojim  ledjima,  dok  se  mali  zadarski  Talijančić  uza  zid 
šulja.  Vidjeh  to,  pa  mi  mune  glavom  misao,  kako  je 
malo  Zadra  prema  ostaloj  Dalmaciji. 

U ,, grand  hotelu11  opazismo,  kako  je  naš  „noštrom11 
Andre  dorastao,  da  bude  prvim  kuhačem  toga  dobroga 
hotela.  — Mrvičak  zle  volje  tumarasmo  gradom,  kad  nas 
nenadano  pozdravi  g.  N.  Odvede  nas  u svoju  kuću,  pa 
nam  pokaza  čitav  naravoslovni  muzej.  Ima  tu  kamenja 
sa  svih  krajeva  lijepe  Dalmacije,  pak  ptica  i kukaca.  — 
a što  je  osobito,  — ima  tamo  kuka«,  koji  u moru  žive. 

(Nastavit  će  se.) 

Jan  Kollar  i Hrvati. 

Napisao  Milivoj  Srepel. 
(Nastavak.) 


•1T'  Preradović  crpe  slavensku  ideju  iz  Kollarova  izvora,  i 
^ njega  zanosi  bajna  slika  slavenske  budućnosti,  kako  ju 
je  naslikao  kist  Kollarov.  Preradović  slavi  (Jebe  godine 
1845.  krasnom  pjesmom  „Pčele  slavjanske“ . U to  doba 
Preradović  vjeruje  sa  svetom  pobožnošću  u slavenski  ideal 
Kollarov  ne  razmišljajući,  kako  bi  tomu  idealu  udahnuo 
realan  život.  Istom  kasnije,  kad  su  se  izjalovile  vedre 
nade  ilirske,  pada  Preradović  u spiritizam,  spajajući 
ideju  Slavenstva  sa 
optimističnom  etikom 
spiritizma,  koji  nam 
dočarava  u budućnosti 
raj  na  zemlji.  Ključar 
će  tomu  raju  biti  — 

Slavenstvo.  Pa  tako 
možemo  reći,  da  je  nje- 
gova veličanstvena 
pjesma  ,,Slavjanstvu“ 

(1865.)  u duševnom 
srodstvu  sa  Kollarovim 
idealom.  Preradović  u 
toj  pjesmi  na  svoj 
način  usavršuje  Kolla- 
rovu  ideju  o zvanju 
Slavenstva  na  zemlji. 

Slavenstvu  je  namije- 
njena zadaća  Ljubavi 
u svijetu,  koju  treba 
da  izvrši  prije,  nego 
što  ljudi  dođju  do 
općega  pobratimstva. 

Ovom  pjesmom,  u kojoj 
nam  Preradović  slika 
slavensku  budućnost 
poslije  latinske  i 
romanske  ere,  dovršio 
je  pjesnik  piramidu 
svojih  osnova  i nada ; 
u njoj  je  jakim  pote- 
zima naslikao  zagrljaj 
svojih  najmilijih  ideala: 

Ljubavi  i Slavenstva.  Njom  se  je  Preradović  popeo  na  vrh 
svoga  stvaranja,  da  našemu  zadivljenomu  oku  otkrije 
jednu  od  najraskošnijih  panorama  o Slavenstvu.  Tajnu 
vječnosti  nastoji  Preradović  otkriti  silom  mašte,  pođajući 
se  sanjarskoj  vjeri,  da  osim  razuma  i iskustva  ima  još 
drugih  potajnih  i prekonaravnih  vrela  za  upoznaju  Boga 
i svemirske  budućnosti.  Ako  u tom  ima  mistike,  nije  za 
čudo,  jer  je  svaka  lilozotija,  koju  samo  srce  gradi,  puna 


mističnoga  sumraka  (Isp.  Šrepelov  uvod  u Preradovićeve 
„Izabrane  pjesme"  p.  74.  d.) 

Kukuljevićeve  „Slavjanke",  za  cijelo  najbolje  nje- 
gove pjesme,  zrcalo  su  Kollarovih  ideja.  U prvom  odjelu 
pozdravlja  slavenske  gore,  rijeke,  polja,  mora  i gradove, 
a u drugom  odjelu  govori  raznim  narodima,  koji  su 
nepravedni  bili  prema  Slavenima  (Heleni,  Rimljani,  Nijemci, 
Francuzi,  Talijani,  Mlečani,  Madžari,  Osmanlije,  Europa), 

te  se  obraća  oblacima 
i nebesima,  da  dođju 
u pomoć  Slavenstvu. 
Na  koncu  dovikuje 
Slavenima:  „Slavjani, 
Slavjani ! Vi  naroda 
sluge!  Vi  čuvari  carstva! 
A drugovi  tuge!  Tudji 
vi  kmetovi!  Tudji  vi 
vojaci ! Gdje  su  vaša 
polja?  Gdje  vaši  bar- 
jaci? Nigdje  ništa  svoga, 
od  nikog  ljubavi,  svi 
vas  puci  mrze,  svak 
vas  pod  se  spravi.  Na 
noge  se  dižte!  Mač  u 
ruke  sada ! Tuđjinstvo 
nek  padne,  Slavjanstvo 
da  vlada!"  Dok  se  u 
predjašnjim  pjesmama 
tuži  na  zlu  kob  Slavena, 
u ovoj  zadnjoj  pozivlje 
Slavene,  da  se  late 
oružja.  To  pjeva  godine 
1848.  u oči  rata. 
Dosta  je  bilo  jauka 
i suza,  sad  se  hoće 
krvi  i rata.  Kukuljević 
dodaje  svojim  „Slavjan- 
kama"  „historičke  pri- 
mjedbe", u kojima  se 
često  poziva  na  Kolla- 
rove  spise;  a za  opti- 
mizam pjesnikov  značajne  su  riječi  na  koncu : „Hoće  li 
Slavjan  na  jugu  i severu,  na  iztoku  i zapadu,  izbaviti  se 
izpod  robskog  tutorstva  tudjinaca,  te  postati  svoj  i zajedno 
slobodan?  To  će  rčšiti  još  ova  godina11,  (p.  88.)  I druge, 
ranije  pjesme  Kukuljevićeve  idu  tragom  Kollarovim,  n.  p. 
„Slavjanska  domovina". 

Putujući  po  Italiji  (g.  1841.)  upoznaje  se  Kollar  u 
Mlecima  sa  Dimitrovićem  i Kaznačićem,  te  sa  mladim 

dubrovačkim  knezom  Medom  Pueićem,  koji  je  onda  bio 
u Padovi  djak.  U Cestopisu  (Spisy  III.,  151)  opisuje  nam 
Kollar  svoj  sastanak  s pjesnikom  Pueićem,  te  ga  hvali 
u velike.  Ujedno  priopćuje  pismo  mladoga  vlastelina, 
u kojem  čitamo:  „Reč  ona  — Slavjanstvo  — a veće 
unutarnji  njezin  sluh,  koju  ste  meni  vatreno  preporučili 
pred  Vašim  ođlazkom  iz  Mletaka,  pružila  jest  u srcu 
momu  duge  žile  i prsi  moje  jakiem  žarom  zagorjela 
tako,  da  ne  mogoh  uzdržati  nadahnuta  slova".  Iza  pisma 
štampa  Kollar  Pucićevu  zanosnu  pjesmu  „Slavjanstvo". 
Kako  se  je  duboko  Kollarova  besjeda  usjekla  u srce 
mladoga  Pucića,  svje- 
doče nam  njegove 
pjesme  kasnijega  vre- 
mena, a potvrđjuje  nam 
takodjer  njegova  krasna 
poslanica  „Ivanu  Ko- 
llaru"  iz  Padove  1842. 
god.,  u kojoj  nalazimo 
stihove : 

. . . Onda  ti  si  poslanik 
nebeski 

Meni  došo  i reko  mi: 
pjevaj  ! 

Pjevaj  diku  junačkoga 

puka, 

Mržnju  braće,  narodno 
prokletstvo, 

Svakojake  tuge  i nevolje : 

No  daleko  na  tavnome 
nebu 

Kaži  zviezđu  slabe  još 

svjetlosti, 

Ona  veća  te  veća  postaje, 

Približa  se,  žarke  meće 
zrake, 

Dok  zasija  životvorno 

sunce, 

Pjevaj,  sinko,  Slav  se  pre- 
porađja  1 . . . 

God.  1848.  pjeva 
Pucić  Mickiewiczu,  s ko- 
jim se  je  sastao  u 
Rimu,  pa  ostajući  vjeran 
svojoj  ideji  slavenskoj, 
veli  „oholomu"  poljskomu  pjesniku,  da  umiri  strasti  i da 
klekne  pred  novim  oltarom,  pred  onom  hridi,  koja  će  nam 
dati  svima  spasenje.  „Ti  k njoj  danas  pokorno  pristupi, . . . 
novu  pjesmu  slobodno  zaupi ; ja  za  tobom,  ko  za  popom 
djače,  sveštena  ću  pripievati  slova,  i naviestit  očekano  doba 
svom  narodu,  što  u lancih  plače".  A malo  niže  dodaje: 
„I  slobode  usred  tvih  sinova  uviek  bit  će  domovina  prava, 
te  davna  će  gospodovat  Slava  s Dubrovnika  bielog  do 
Krakova". 

Mažuranić  stoji  Kollaru  nešto  podalje.  I on  se  zanosi 
kako  slavenskom  tako  i ilirskom  idejom.  Već  god.  1835. 


prosijeva  ova  misao  iz  njegove  pjesme.  Ali  direktnih 
utjecaja  Kollarovih  nema.  Već  u dopuni  Gunđulićeva 
„Osmana"  pjesnik  kori  slavensku  braću,  koja  su  sretnija, 
a ne  pomažu  svoje  braće,  koja  stenju  pod  turskim  jarmom. 
Prelazeći  ovako  okvir  Gunđulićeva  epa,  Mažuranić  ulazi 
u ,,Cengić-agu“,  u kojoj  je  opjevao  patnje  jadne  raje  pod 
turskim  igom  (Isp.  Smičiklasov  životopis  I.  Mažuranića 
u „Spomen -knjizi  Matice  Hrvatske"  p.  122.)  Mažuraniću 
je  najpreče  oslobadjati  braću  od  turskoga  jarma.  Vidi  se 
u tom  značajna  crta  njegove  poezije.  On  je  epik  po 
svojoj  prirodi.  I onda,  kad  opisuje  muke  rajine,  ne  udara 

u lelek,  premda  mu  je 
suza  u oku.  Mažura- 
nićevo  je  srce  bilo  puno 
ljubavi  k Slavenstvu, 
kako  to  najljepše  svje- 
doče riječi  iz  njegove 
dopune  n Osmana “: 

0 slovinska  zemljo  liepa, 
Što  sagrieši  nebu  gori, 

Da  te  taki  udes  ciepa 

1 jadom  te  vječniem  mori? 

Sav  je  zrak  u knji- 
ževnosti bio  prožet 
slavenskom  idejom 
Kollarovom ; slavenska 
je  uzajamnost  ono 
snažno  krilo,  koje  uznosi 
duhove  ilirske.  Kako 
je  ilirska  poezija  sasvim 
razumljivo  u prvom 
redu  patriotična,  nema 
pjesnika  hrvatskoga  u 
ilirsko  doba,  koji  ne  bi 
stajao  uz  žrtvenik  božice 
Slave.  S idejom  sla- 
venskom spaja  se  ideja 
narodne  slobode.  Nji- 
hovoj je  svezi  posve- 
ćena poezija  Tome 
Blažeka,  krepkoga 
glasnika  „Slobode". 
Jeku  njihovu  čuješ  u „Ostrožinskoj  vili"  Utješenovićevoj. 
Njih  slave  Stoos,  Vukotinović,  Bogović,  Mihanović,  Trnski, 
Nijemčić,  Rakovae,  Rusan,  Topalović,  Ban  i drugi.  Njima  se 
oduševljava  dramatik  Demeter,  pjesnik  „Grobničkoga  polja" 
i „Teute".  1 Tommaseo  zanesen  cpćom  strujom,  premda 
ne  poznavaše  čeških  pisaca,  piše  svoju  27.  „Iskricu"  o 
rastrgnutim  uđima  slavenskoga  naroda,  te  se  poslije  stu- 
dene i burne  zime  nada  proljetnomu  cvijeću,  ma  i bilo 
zaliveno  mnogim  suzama. 

I na  naučnu  prozu  utjecao  je  Kollar,  osobito  što  se 
tiče  jezika  i povjesti.  Gramatik  ilirski  Babukić  u povodu 

Kollarove  „Osnove  slavenske  književne  uzajamnosti11  drži 
se  načela,  da  se  književni  jezik  imađe  sastaviti  od  sviju 
narječja  v.elike  Ilirije  (Danica,  1836.  godine);  pa  je  tako 
nastala  mješavina,  koja  nije  urodila  najboljim  plodovima 
po  sam  književni  jezik,  premda  je  odgovarala  potrebi 
vremena,  da  se  ugodi  svima.  „Moj  je  jezik  ćela  Ilirija" 
krepko  veli  Babukić.  Za  svoje  djelovanje  na  polju  filolo- 
gije dobiva  pohvalu  Kollarovu  u pismu  iz  Pešte  godine 
1840.:  „Vaše  a p.  Gajova  pilnost,  neohroženost  a zvlašte 
vzajemnost  slavjanska,  kterou  v mile  Danici  neustale  na 
jevo  đavate,  srdečne  nas  teši.  Nedejte  se  v tomto  pfed- 
sevzeti  ani  hrozbou  nepfateluv  ani  kfičenim  žab  odstra- 
niti11. Od  historika  ilirskih  ističe  se  u tom  smjeru  Svear, 
koji  u svojem  „Ogledalu  Iliriuma11  (1839.)  niže  ilirska 
načela  o uzajamnosti  sviju  Slavena,  i poput  Kollara  bez 
stroge  kritike  nalazi  posvuda  Slavene  u starom  i novom 
vijeku.  Njegova  je  povjest  odgovarala  mladenačkomu 
zanosu  ilirskomu,  koji  je  uživao  najveću  radost,  kad  je 
mogao  ovoga  ili  onoga  junaka  uvrstiti  u slavenski  Panteon. 
Nada  vedre  i velike  budućnosti  izazivala  je  potrebu,  da 
se  i prošlost  prikaže  u veličanstvenu  svjetlu. 

Ovaj  je  zanos  za  Kollarove  ideje  živio  ne  samo  u 
srcu  Hrvata  nego  i Hrvatica.  Dosta  je  napomenuti 
gospodju  u Trstu,  koja  se  zvala  Sofija  Rušnov.  Kad  je 
Kollar  onuda  (1841.  g.)  prolazio,  ona  mu  je  nekoliko 
stihova  upisala  u pametar  i dodala  : „pero  ne  može  izpi- 
sati  veselje  moje,  da  sam  pjesnika  Slavy  dcere  i učitelja 
uzajemnosti  slavjanske  upoznala11.  (Kollar,  Spisj  III,  72.) 

i 


Već  sama  riječ  ,,uzajemnost“,  koja  se  je  u Iliraca 
uvriježila,  pokazuje,  tko  je  bio  njihov  učitelj. 

Kako  se  vidi,  Kollarov  utjecaj  na  Hrvate  išao  je  ne 
samo  književnim  putem,  nego  i osobnim.  Upravo  je 
ganutljivo  čitati  dopisivanja  Ceha  Kollara,  Safafika. 
Palackoga,  Hurbana,  Štura,  Čelakovskoga,  Erbena,  Fiale, 
Sembere,  Zapa,  Vrhovskoga,  Stanka,  Priča,  Hanke  sa 
prvacima  ilirskoga  pokreta  (poimence  sa  Vrazom,  Babu- 
kićem,  Kukuljevićem  i đr.)  Koliko  ima  u njima  sitnih 
računa  o poslanim  i primljenim  knjigama  češkim  i 
ilirskim ! Uzajamnost  ide  tako  daleko,  da  Vraz  piše  Cehu 
češki,  a Štur  Vrazu  hrvatski  (g.  1844.  iz  Požuna).  Staiiek 
uvjerava  Vraza:  „Vi  pišete  češki,  da  biste  mnogoga 
našega  pisca  postidjeli11. 

Kad  su  Ilirci  dobili  za  kolovodju  grofa  Janka  Draško- 
vića,  bijelu  vranu  izmedju  više  aristokratije,  koja  je 
stajala  u protivničkom  taboru,  počeli  su  Ilirci  razmišljati 
o tom,  da  se  osnuje  teatar,  gospodarsko  društvo,  Matica, 
muzej,  knjižnica,  narodni  dom  i đr.  Kad  se  god.  1841. 
pokrenula  misao,  da  se  podigne  teatar  od  narodnih  pri- 
loga, preporuči  Ilircima  Kollar,  da  radije  upotrebe  novac 
za  Maticu  i muzej.  Članovi  „Čitaonice11,  koja  je  postala 
rasadištem  sviju  znatnijih  zavoda  u Hrvatskoj,  poslušaju 
Kollara  i bi  odlučeno,  da  Gaj  prođje  svu  zemlju  kupeći 
za  tu  plemenitu  svrhu.  (Kollar,  Spisy  III,  48.) 

(S vršit  će  se.) 


Gundulićevo  slavlje  u Dubrovniku. 


W|i  eličajna  uspomena  kralja  hrvatskih  pjesnika, 
Ivana  Franjina  Gunđulića,  našla  je  najdostojniji 
^ ^ izražaJ  11  s^avh  koja  se  je  slavila  prošlog  mjeseca 
u kolijevci  i ujedno  u središtu  stare  prosvjete 
hrvatske,  u slavnom  gradu  Dubrovniku.  Otkriće 
spomenika  velikomu  pjesniku  kao  žarište  kakovo  spojilo 
je  u sebi  tri  žarke  zrake,  tri  zlatne  žice,  kojima  je  pro- 
vijavala  i strujila  čista  duša  plemenitog  naroda:  prva 
žica  zujila  je  pjesmom  zahvalnicom,  ona  je  bila  odjek 
karnosti  rodnoga  grada  k svome  najvećemu  sinu;  drugom 
žicom  razlijegala  se  milotna  pjesma  liljanove  nježnosti, 
pjesma  pijeteta  cijeloga  naroda  hrvatskoga  k svome  geniju  ; 
a s treće  žice  ječila  je  pjesma  sjedinjenja  svih  Hrvata, 
ona  je  bila  bolni  vapaj  rascijepanog  roda,  ali  i tračak 
nade  u bolju  budućnost.  Uzvišena  sjena  Hrvata  velikana 
okupila  je  pred  sobom  sav  narod  od  Triglava  do  Bojane. 
Ovakovog  slavlja  nije  vidio  Dubrovnik,  a teško  da  će  ga 
ikada  vidjeti. 

Dok  bih  izbrajao  doček  i dolazak  gostiju,  propustio 
bili  s druge  strane  opisivanje  raznih  priprema  u gradu  i 
°ko  njega.  I u bojazni,  da  mi  se  ne  hi  ispod  pera 


izmakla  koja  markantnija  crta,  dosta  je  da  spomenem, 
da  je  Dubrovnik  toga  dana  nalikovao  najsjajnijoj  kruni 
u nizu  gradova  na  obalama  hrvatskoga  mora,  a u njemu 
da  se  sabrala  po  izbor  kita  otmenog  Hrvatstva.  Najveći 
pak' dojam  na  Dubrovčane  ostavili  su  bez  sumnje  Hrvati 
iz  Banovine,  koji  — njih  180  na  broju  — đoploviše 
k ovoj  slavi  na  parobrodu  „Austriji11.  0 tom  nas  uvje- 
ravaju njihove  izjave,  kao  i onaj  općeniti  entuzijazam, 
kojim  nas  pozdravljahu. 

Već  dan  prije  otkrića  bio  je  Dubrovnik  urešen  i 
okićen  zastavama,  a prozori  sagovima  i cvijećem,  tako  te 
nam  se  pričinjao  kao  starac,  u koga  je  duh  pomladjen, 
živahan  i bodar.  U večer,  dok  je  grad  s pređgrađjima 
bio  rasvijetljen  svjetiljkama  i lampionima,  i dok  je  Placom, 
tim  dubrovačkim  „korzom11,  vrvjelo  mnoštvo  naroda 
s veselim  posmijekom  lica  i izvjeđljivim  pogledom  očiju, 
u glumištu  prirediše  gostima  prekrasnu  diletantsku  pred- 
stavu. Tu  bijaše  i srpsko  pjevačko  društvo  „Jedinstvo" 
iz  Kotora  i hrvatska  pjevačka  društva  „Kolo",  „Merkur11, 
„Sloga11,  „Sloboda",  „Zastava"  i dr.  Kod  predstave  bio 
je  i dalmatinski  namjesnik  David,  dok  su  sve  lože  i 

sjedala  bila  puna  odličnog  općinstva.  Na  svakom  sjedalu 
i sa  svake  lože  visjela  je  velika  pjesma  Jovana  Sundečića, 
„Pozdrav  gostima",  štampana  ćirilicom  i latinicom,  pozi- 
vajući u kolo  sloge  i pomirbe  Srbe  i Hrvate 

Predstava  se  otpočela  s proslovom,  što  gaje  sastavio 
i pročitao  prof.  Luka  Zore,  crtajući  život,  rad  i zasluge 
velikoga  Dubrovčanina.  Konac  prihvatilo  je  općinstvo  sa 
zanosnim  usklicima  „Slava!"  Iza  toga  bila  je  živa  slika 
„Ranjeni  Crnogorac",  koja  je  prekrasno  uspjela.  No 
netom  se  to  svrši  i jedva  što  se  pojaviše  na  pozornici 
hrvatski  pjevači  s vrlim  svojim  zborovođjom  g.  Fallerom, 
zaori  kućom  tolika  sila  pljeska,  da  je  tek  iza  nekoliko 
časova  prestala.  Pjesme  ,,U  boj"  i „Morje  adrijansko", 
koje  su  bile  u programu,  otpjevali  su  tako  skladno,  tako 
krasno,  da  su  zadivili  cijelo  općinstvo.  Kad  svršiše, 
općinstvo  im  je  burno  povladjivalo  pljeskom  i poklicima, 
pa  moradoše  dodati  „Glasna  jasna,,  i „Ustaj  rode".  Oso- 
bito kod  „Glasna  jasna"  kod  refraina  „Živila  Hrvatska" 
udari  sve,  staro  i mlado,  muško  i žensko,  u silni  jek  i 
klicanje:  „Živila  Hrvatska!"  Silno  me  se  dojmilo,  kad 
sam  u ložama  na  nježnim  usnama  lijepih  Dubrovčanka 
opazio  ljupko  podrhtavanje  i titranje,  koje  je  malo  po 
malo  prelazilo  u glasnu  jeku  „Živila  Hrvatska!" 

Iza  pjevanja  prikazivala  se  živa  slika:  „Sijelo  kod 
dubrovačkog  kneza  na  koncu  18.  vijeka",  koja  je  takodjer 
bila  lijepa.  Kad  pak  Srbi  otpjevaše  „Bogove  silne"  i 
„Sokole",  vidjesmo  konačno  dosta  zanimivu  pjesmu  u 
prozi,  dramatski  pojav  u 1 činu,  „Gundulićev  san"  od 
Ive  Vojnovića,  u koji  ulaze  dvije  žive  slike  „Slavlje  Vla- 
dislava  Poljskoga"  po  bas-reliefu  Ivana  Rendića  i „Gun- 
dulićeva  apoteoza". 

Izmeđju  pojedinih  komada  programa  popunjivao  je 
stanke  orkestar  diletanata  na  opće  zadovoljstvo. 

Međjutim  do  u kasno  doba  noći  plivao  je  cijeli 
grad  u moru  sjaja  i čara,  dok  je  njime  vrvjelo  nepre- 
gledno mnoštvo  svijeta,  razdragano  divotnom  slikom 
starog  hrvatskog  grada. 

Rano  u jutru  dubrovačke  glazbe  uz  ugoduu  svirku 
počeše  obilaziti  gradom  i pređgradjem,  svirajući  budnicu. 
Grad  u čas  oživi,  sve  ostavi  san,  ma  bio  bog  zna  kako 
ugodan  — ta  danas  je  otkriće  spomenika. 

Svijet  se  sve  više  i više  kupi  na  gradska  vrata; 
jedni  ostaju  na  Pilama,  a veliki  dio  polazi  na  Gruž,  da 
ondje  gleda  dolazak  seljaka  iz  dubrovačke  okolice.  Zlatni 
sjaj  jutarnjega  sunca  razlio  se  niz  kamenite  bregove,  da 
se  salije  u valovima  sinjeg  mora.  Prema  gruškoj  luci 
kreću  brodice  i maleni  parobrodi,  a iz  njih  se  iskrcavale 
tisuće  ljudi,  sve  junaka  pogledom  i stasom,  pod  crkvenim 
i hrvatskim  barjacima.  Svi  su  u krasnoj  i bogatoj  narodnoj 
nošnji,  dok  su  im  na  junačkim  grudima  lepršile  hrvatske 
trobojne  vrpce.  Silazeći  na  kopno  jednako  kliču  „Živila 
ujedinjena  Hrvatska",  pucajući  iz  kubura  i trombuna, 
kojih  se  jeka  orila  cijelim  krajem.  Tuj  su  Župljani  i 
Riječani,  tuj  Zatonjani,  Trstenjani,  Orašani  i Kliševljani, 


tuj  su  ostale  općine  staroga  dubrovačkog  okružja:  Lopud, 
Sipan,  Slano,  Orebić,  Trpanj,  Kuna,  Janjina,  Ston,  vođjene 
koje  od  načelnika,  koje  od  prisjednika.  Nepregledna  ta 
povorka  — nekoliko  tisuća  — svrsta  se  u red  i kreće 
na  Pile,  puškarajući  i kličući:  „Živila  slobodna  i ujedi- 
njena Hrvatska" ! Osobito  prolazeći  ispred  našeg  parobroda 
„Austrije"  zaustavljahu  se  pucajući,  kličući  i pozdravlja- 
jući sa  zastavama. 

Sto  je  rumenilo  ranoranke  zore,  što  je  sav  čar  i 
ljepota  divne  Dalmacije  prama  narodnoj  ovoj  živoj  slici, 
u kojoj  bukti  plamen  najsvetije  ljubavi  i najplemenitijih 
čuvstava  za  sve,  što  je  dobro,  pravo  i istinito!  Najzvuč- 
nije i najzanosnije  riječi  zaostaju  daleko  za  nepomućenim 
ovim  veseljem  hrvatskog  puka,  koji  je  pod  narodnim 
zastavama  i s hrvatskim  čuvstvima  otvorio  velebno  ovo 
slavlje. 

Uz  gromornu  pucnjavu  i burno  klicanje  Hrvatskoj 
i hrvatskom  pjesniku  Gunduliću  primakla  se  povorka 
k Pilama,  gdje  ih  pozdravi  svirka  glazba  i gruvanje 
topova  sa  Minčete. 

A kad  se  primaklo  vrijeme,  eto  u svečanom  ruhu 
Zagrebčana  i ostalih  Hrvata  iz  Banovine.  S prijeđa  su 
stupala  pjevačka  društva  sa  svojim  zastavama,  a iza  njih 
gospodje  i gospodjice  u sjajnim  odijelima,  dok  cijelu 
povorku  zaključiše  ostala  gospoda,  noseći  prekrasne  i 
mnogobrojne  vijence.  Ona  dostojanstvenost,  kojom  su 
kretali  prama  gradu,  zadivila  je  i osvojila  svekoliko 
općinstvo.  Svi  se  protiskivahu  do  njih,  svako  je  želio 
vidjeti  prve  hrvatske  gradjane,  i nitko  nije  mogao,  da 
se  otme  silnomu  dojmu,  već  je  sve  klicalo  oduševljeno, 
živo  i iz  srca:  „Živio  Zagreb!",  „Živili  Zagrepčani!" 
„Živila  velika  Hrvatska!"  Povorka  se  svrnu  u čitaonicu, 
kamo  navališe  i ostala  gospoda  zastupnici  i načelnici  po 
svoje  vijence,  zatim  krenuše  uz  oduševljeno  pozdravljanje 
svijeta  Strađumom  pred  crkvu  kod  gradske  vijećnice. 

U samoj  vijećnici  načelnik  Gondola  primao  je  vrlo 
ljubezno  naše  goste,  a kad  je  svršila  služba  božja  u 
stolnoj  crkvi,  uredi  se  povorka  te  krene  veličanstvenim 
redom  ulicom  „izmedju  Bačvara",  Stradunom  na  trg 
Poljanu,  gdje  je  zastrt  stajao  veličajni  spomenik  ispred 
ponosnih  dvorova  negdašnjih  knezova  dubrovačkih. 

Po  svim  ulicama,  okićenim  barjacima,  i na  iskićenim 
prozorima  zgrnuo  se  silan  svijet,  da  gleda  nevidjenu 
povorku,  koju  je  vodila  hrvatska  glazba  s otoka  Visa, 
dok  su  je  slijedili : općinski  barjak  sa  dva  odbornika, 
gradski  barjaci,  korčulanska  općinska  glazba,  seoski 
barjaci  i makarska  glazba.  Tek  sada  redaše  se  vijenco- 
noše  — njih  200  na  broju  — a za  njima  išla  je  splitska 
narodna  glazba,  zastupstva  općina,  radničkih  društava, 
čitaonica  i ostalih  korporacija.  Dubrovačke  glazbe,  odbor 
za  pođignuće  spomenika  i općinsko  dubrovačko  vijeće 
zaključiše  povorku. 

Divotno  je  bilo  gledati  ovaj  niz  raznobojnog  naroda, 
otmenog  i priprostog,  gospode  i gospodja,  — a svima  se 

na  licu  sjajilo  nepritajeno,  čisto  veselje.  Tuj  bijaše  cvijet 
Hrvatstva  iz  svih  krajeva  široke  domovine.  Na  prvom 
mjestu  vidjesmo  zastupnika  braće  Slovenaca,  đra.  Tavčara 
sa-  gospodjom,  narodne  zastupnike  iz  Istre:  Spinčića, 
Jenka,  Manđića,  a iz  Banovine : đra.  Amruša  i dra. 
Franka.  Jugoslavensku  akademiju  zastupao  je  đr.  Bački, 
„Maticu  Hrvatsku"  Smičiklas,  Kuhač  i Gjalski.  A tko  da 
izbroji  ostale  odličnike  s ove  i s one  strane  Velebita! 

U 10  sati  zavlada  tišina,  kad  se  spomeniku  pri- 
bliži svećenstvo,  predsjednik  odbora  i načelnik  grada. 

Na  to  pred  spomenik  stupi  predsjednik  g.  Marinica 
pl.  Giorgi  i reče  ovaj  govor  : 

Velemožni  gospodine  načelniče ! 

Pošto  je  spomenik,  koji  narod  namijeni  Gjivu  Frana 
Gundulića  za  vladanja  omiljelog  nam  cara  i kralja  Frana 
Josipa,  nastojanjem  dotičnog  odbora  svršen  i uzdignut, 
čast  mi  je  predati  ga  Tebi,  g.  načelniče,  kao  zastupniku 
grada  Dubrovnika  sa  preporukom,  da  ga  Ti  i tvoji  nasljed- 
nici budete  do  vijeka  sačuvali  na  ures  i diku  našega 
grada  pa  na  izgled  i pouku  cjelokupnog  našega  roda. 
Tebi  osobito  čestitam  dičnome  potomku  velikoga  pjesnika, 
što  si  doživio  u najpoglavitijoj  gradjanskoj  časti  pri- 
sustvovati današnjoj  proslavi  prvaka  naše  književnosti, 
kojega  imaš  čast  nositi  ime.  A sad  imam  sreću  prikazati 
tebi  g.  glasovitog  umjetnika  kipara  g.  Bendića,  čigovoj 
vještini  i osobitoj  revnosti  dužni  smo  zahvaliti,  da  će  se 
odsele  Dubrovnik  resiti  takovijem  rijetkijem  umotvorom. 
Jednako  mi  je  čast  upoznati  t.  g.  sa  ovom  kitom  narod- 
nijeh  hodočasnika,  koje  vidiš  jired  sobom  i koji  su  danas 
složno  prispjeli  iz'raznijeh  mjesta  naše  domovine  u stari 
Dubrovnik,  da  se  svi  skupa  pred  sjenom  velikoga  pjesnika 
Slovinstva  zavjetuju  narodnoj  ideji  i razvitku  narodne 
kulture  uz  štovanje  narodnijeh  tradicija  i domaćijeh 
svetinja,  što  nam  je  jamstvo  za  bolju  i veseliju  budućnost. 

Tu  su  braća  iz  Srbije,  koji  su  nam  gosti  svegjer 
sretno  dolazili,  počevši  od  najuglednijih  lica  iz  davnijeh 
vremena  do  umnoga  Dositeja  i glasovitog  Vuka  Karadžića: 
tu  su  i zemljaci  Preradovića  i Strosmajera , naša  nesu- 
gjena  Iraca  iz  Hrvatske,  o Icojijem  Dubrovnik  ne  smije 
zaboraviti,  ka.ko  su  oni  uskrsli  iz  pepela  njegovu  knji- 
ževnost po  nesreći  vremena  skoro  zanemarenu ; tu  su  i 
sinovi  mile  naše  kitne  Boke  i posestrime  nam  Dalmacije, 
obje  ne  odavna  i u volji  i u nevolji  druge;  tu  su  Bošnjaci 
i sinovi  susjedne  nam  Hercegovine,  te  naše  kolijevke,  iz 
koje  su  stari  Dubrovčani  iscrpili  bogastvo  milog  nam 
jezika,  koji  je  postao  dika  u narodu;  tu  su  sinovi  Crne 
Gore,  te  junačke  zatočnice. 

Ovi  svi  sa  braćom  iz  vojvodine  i svom  ostalom  da 
su  nam  u dobri  čas  došli  i opet  se  povraćali. 

Načelnik  g.  Frano  bar.  Ghetaldi  Gondola  odvrati 
ovako : 

Bado  i zahvalno  primamo  Vaše  riječi  i pridružujući 
se  Vašijem  osjećajima  prema  premilostivom  vladaru, 
pozivljem  narod,  da  sa  mnom  klikne:  Žj^  naš  viteški 
car  i kralj  Frano  Josip  I.  Živio! 

(Kad  se  je  klicanje  sleglo  načelnik  nastavi):  Vama, 
gospodo,  srdačno  zahvaljujem,  što  ste  plemenitu  misao 
o Spomeniku,  po  nalogu  općinskoga  vijeća,  ovako  sjajno 
izvršili  i zahvaljujem  svijem  onijem,  koji  su  na  koji  god 
način  tomu  izvršenju  doprinijeli ! 


U ime  Dubrovnika  pak,  koji  imam  čast  zastupati, 
pozdravljam  svu  ovu  odabranu  gospodu  bez  razlike  ple- 
menske, jer  su  ovo  grane  jednog  stabla,  dične  grane 
slovinskog  naroda.  — Dao  Bog,  da  pred  ovijem  spo- 
menikom iščeznu  sve  razmirice,  jer  se  jedino  u slozi  i 
ljubavi  možemo  nadati  boljoj  budućnosti. 

U to  ime  (reče  svećenstvu)  molim,  da  blagosovite 
ovaj  spomenik  a velikomu  Dubrovčaninu,  neumrlomu 
pjesniku : Slava  I 

A kad  zastor  pane,  i kad  nam  se  ukaza  veličajni 
lik  našega  genija  s perom  u ruci  pun  božanskog  nadah- 
nuća, zaori  sa  svih  strana  gromorni  jek  : „Slava!"  Sjedne 
strane  začu  se:  „Slava  srpskomu  pjesniku!",  no  to  se 
izgubi  u oduševljenom  klicanju  iz  tisuće  hrvatskih  grla : 
„Slava  hrvatskom  pjesniku  Gunduliću!"  „Živio  hrvatski 
umjetnik  Benđić!"  i „Slava  Mažuraniću !“  Dok  je  sve- 
ćenstvo blagosivljalo  genijalno  djelo  Bendićevo,  glazbe 
svirale  su  himnu  i koračnicu  „Gunduliću".  Narod  je 
sveudilj  klicao  „Slava!"  i mašući  šeširima  pozdravljao 
je  uspomenu  čovjeka,  kojega  je  duh  nas  žive  ondje  sakupio. 
Zatim  je  počelo  polaganje  vijenaca  uz  sviranje  glazba. 
Srpsko  pjevačko  društvo  „Jedinstvo"  otpjeva  „Sokole" 
od  Topalovića.  No  osobito  napeto  čekalo  se,  kako  će 
Hrvati  pozdraviti  ovaj  nezaboravni  momenat.  Zapjevaše 
hrvatska  društva,  a sve  umukne  i sluša.  Pjevali  su 
„himnu  hrvatskih  pjevača",  što  no  je  u slavu  Ivana  Gun- 
dulića ispjevao  August  Harambašić,  a uglazbio  F.  S. 
Vilhar.  Čim  su  svršili,  zanos  i urnebesno  povlađjivanje 
nadmašilo  je  i glazbu,  koja  je  bila  zasvirala.  Klicanju 
„Živili  Hrvati!",  „Živili  pjevači!"  ne  bijaše  kraja. 

Medjutim  se  jošte  polagali  vijenci,  koji  bijahu  kako 
mnogobrojni  tako  prekrasni.  Najprije  položen  je  vijenac 
grada  Dubrovnika,  zatim  dalmatinskog  namjesnika,  pak 
vijenac  Aleksandra  I.  U ime  „Matice  Hrvatske"  položi 
vijenac  predsjednik  njezin  Tade  Smičiklas  i odbornik 
Babić-Gjalski,  u ime  „Jugoslavenske  akademije"  dr.  Bački, 
vijenac  krv.  liječnika  dr.  Bihtarić,  Vlad.  Petračić  u ime 
lirv.  sveuč.  društva  „Zastave"  i dr.  Osobito  se  dojmilo 
sviju,  kad  je  dr.  Tresić  položio  vijenac  i uskliknuo : 
„Česi  hrv.  pjesniku  Gunduliću".  To  je  bio  divan  vijenac, 
što  ga  je  češki  narod,  a na  čelu  im  Maruša  Neureitterova 
savila  našemu  velikanu.  Na  njemu  bijaše  preko  300 
potpisa  velikih  književnika  i umjetnika,  odvjetnika, 
zastupnika  i drugih  uglednika,  a nosio  je  napis: 
„Prvnimu  Hrvatskemu  Pevci  Narodni  Svobodj".  Mnoštvo 
zaori  kao  iz  jednog  glasa  „Živjeli  braća  Česi!",  posvje- 
dočivši time  i utvrdivši  još  većina  simpatije,  koja  vežu 
ova  dva  bratska  naroda. 

Iza  toga  razilazila  se  povorka.  Hrvatska  društva 
pjevala  su  putem  „Glasna  jasna",  pa  ih  je  narod  naj- 
oduševljenije  pozdravljao. 

Poslije  podne  kao  i drugi  dan  govorilo  se  samo  o 
ovoj  velikoj  slavi,  koju  je  doživio  starodrevni  grad 
Dubrovnik.  No  ne  samo  drugi  dan,  te  će  se  slave  sjećati 
vazda  svi  oni,  koji  su  joj  prisustvovali,  jer  toga  dana, 
kako  reče  dr.  Frank,  Hrvati  su  osvojili  Dubrovnik  za 
hrvatsku  ideju,  za  ujedinjenje  i samostalnost  svoje 
domovine. 

Živila  Hrvatska!  Slava  Gunduliću! 


Stjepko  Španić. 

Listak  romana.  — Majčina  ljubav.  — Cosmopolis.  — Ružica.  — Put  u Dalmaciju.  — Jan  Koll&r  i Hrvati.  — Slavlje  u Dubrovniku.  — 
Uredjuje  .1.  l'nsarić.  Vlastničtvo  i tisak  Dioničke  Tiskare. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inaCe  6 for. 

Eukopisi  se  ne  vraćaju. 


God.  XXV. 


Samoboru. 


6 soko  sivi  nad  borovljem  vitini 
^ Raskrilio  si  krila,  Samobore, 

A oko  tebe  u božanskom  nizu 
Nanizale  se  naše  divne  gore. 

Ti  uzorak  si  u dražesti  svojoj 
Hrvatu-  nebom  dane  domovine : 
Ni  umjetnička  duša  ne  zamisli 
U mašti  bujnoj  bajnije  miline. 


A1  crv  vremena  pođgrizo  mu  krila, 

Pa  nujno  starac  trudnu  svino  glavu, 
Tek  kasno  noću  ko  otajna  bajka 
Kamenčić  svaki  prošlu  priča  slavu. 

Te  vitke  ziđe,  te  bedeme  tvrde 
Da ! burno  vr’jeme  crnoj  zemlji  svilo : 
A1  srca  tvojih  junačkih  sinova 
Pokrenut  ne  će,  nit  je  kadro  bilo. 


Nad  tobom  tiho  gradić  se  bjelasa, 

Taj  svjedok  n’jemi  prošlosti  nam  slavne 
Ko  uspomena  sada  nježna,  blaga, 

Sad  strašna  kao  zveket  sablje  davne. 


Stoj  junački  nam,  krasni  Samobore, 
Pravica  naših  rodnom  na  braniku ; 
Kad  miljem  svakim  obdari  te  narav 
I rodu  budi  na  čast  i na  diku. 


Tugomir  Hrvat-Bošnjak. 


Listak  romana. 

Napisao  VI.  Tr.-Borota. 


(Nastavak.) 


pet  časaka  stajaše  Klara  pred  njim,  bacivši  laku 
sivu  kabanicu  na  stolac,  u svijetloj  tankoj  opravi, 
koja  bijaše  prilegla  njezinu  vitkomu  stasu ; i u 
velikom  bijelom  šeširu  sa  širokim  obodima,  pod 
kojima  se  smiješilo  njezino  lijepo  lice,  zažareno 
od  nagla  hoda,  kojim  je  do  njega  doletjela. 

— Napokon  evo  mene,  reče,  poljubivši  ga  i sjed- 
nu vši  do  njega  na  žutu  drvenu  klupu  s perima.  - — Je 
li  ti  dugo  bilo  čekati?  . . . 

On  se  nasmjehne  i pozdravi  tetku,  koja  bijaše  za 
Klarom  došla,  zdravih  i rumenih  obraza  i još  punija 
nego  prije.  Gospodja  Ana  sjedne  časak  na  stolac,  pa 
odmah  ustane,  rekavši,  odilazeći: 

— Za  moj  je  reumatizam  tu  previše  hladno,  vam 
mladima  ne  će  taj  vjetar  škoditi  . . . 


Bilo  je  nešto  pod  večer  zahladilo  i laki  vjetrić 
ugodno  je  pirio.  Klara  se  i Vladislav  nasmjehnuše  zabri- 
nutosti tetke,  koja  se  uvijek  tužila  na  nekake  boli,  a nije 
mogla  zdravija  biti.  Klara  sad  stane  pripovijedati  o svome 
putu  u grad  i za  što  je  zakasnila.  Bijaše  silna  sparina, 
pa  tetka  nije  htjela  da  ode  prije  pet  sati,  a zađržaše  ih 
i znanice,  kod^-kojih  bijahu  na  južini. 

— Bili  bi  htjeli  da  ostanemo  do  sjutra,  nastavi 
snimivši  šešir  s glave,  no  nisu  nas  silili,  jer  znadu,  da 
te  ne  ostavljam  rado  na  dugo  samoga  . . . Kad  sam  rekla, 
da  moram  svakako  ići,  stadoše  ...  — Ona  ne  dovrši 
izreke,  nego  se  kao  ljutito  ugrize  u usnu  i htjede  da 
nastavi  pripovijedanje,  ali  je  on  prekine : 

— Reci  samo  sve : stadoše  te  žaliti,  je  li  mala  moja 
Klaro?  Njegove  trepavice,  što  ih  bijaše  spustio  pri  nje 

zinu  dolasku  zatreptaše  malo,  a na  krajevima  usana  mu 
se  pomoli  slab,  gotovo  bolan  smiješak. 

— Ali,  Vlađislave ! — Ne,  nisam  to  htjela  reći,  stane 
se  braniti  mlada  gospodja  i njezino  veselo  i uzbuđjeno 
lice  zauze  turoban  izražaj.  Stadoše  me  — moliti,  da  opet 
skoro  dodjem,  htjedoh  reći,  ali  ti  uvijek  na  nešto  drugo 
misliš  ...  No  sad  moraš  lijepo  mučati,  ako  hoćeš  da  ti 
kažem,  što  sam  sve  kupila  . . . 

I ona  stane  nabrajati:  krasan  šešir  njemu  i sebi, 
lijepe  nove  rupčiće  s čipkama  i nekoliko  ogrlica  . . . 
Tad  prijedje  odmah  čavrljavo  na  novosti  u gradu  i kako 
je  uru  sprovela  kod  one  znanice,  kazujući  sve  potan- 
kosti razgovora,  južine  i znaničinih  novica.  On  sjedjaše 
licem  k njoj  okrenut,  spuštenih  vjedja,  slušaše  pažljivo 
svaku  njezinu  riječ,  gladeći  je  često  svojom  uskom  i 
bijelom  rukom  po  plavim  vlasima,  što  bijahu  nad  čelom 
uskolutane  poput  mekih  tankih  pahuljica;  po  bijelom 
čelu  i rumenim  obrazima,  zadržavajući  se  pri  tom  đra- 
ganju  dugo  rukom  na  jednom  mjestu.  Pri  tom  bijaše 
njegov  obraz  poprimio  opet  izraz  od  prije,  mirni  izraz, 
kaki  se  vidi  u čovjeka,  koji  se  u snu  smiješi  slatkim 
sanjama.  Katkad  bi  mu  se  visoko  bijelo  čelo  namreškalo 
dvjema  trima  tankim  prugama,  kad  bi  ushtio,  da  što 
pomnije  prati  pripovijedanje  i bolje  čuje.  Vidjelo  se  pri 
sjaju  mjeseca,  što  bijaše  izišao,  i u odrazu  svjetla  iz  svje- 
tiljke, koja  je  visjela  o stropu  u sobi  do  verande  i upravo 
na  njegov  obraz  bacala  trakove,  kako  s užitkom  sluša  i 
golemu  sreću  ćuti  u blizini  žene,  koje  ga  povratak  bijaše 
tako  obradovao.  Jednom,  kad  je  ona  najživlje  pripovi- 
jedala, bješe  podignuo  vjedje,  no  opet  ih  spusti,  osje- 
tivši, da  mu  ona  gleda  u lice.  Ona  se  na  to  prekine  u 
pripovijedanju  i skupivši  malo  punane  usne  reče,  ovivši 
mu  ruku  oko  vrata: 

— Za  što  si  takav,  Vlađislave,  za  što  skrivaš  oči'?.. . 
Ta  ti  znaš  ...  da  ih  ja  volim  . . . 

On  se  malo  nasinjehne,  kao  u zahvalu. 

— Znam,  Klaro.  Ali  i ti  znaš,  za  što  to  činim ; . . . 
ne  ću  da  se  uvijek  spominješ  moje  nesreće,  pa  je  bolje 
da  ih  ne  vidiš. 

Može  biti  da  je  i to  bio  razlog,  može  biti  da  on 
nije  bio  svijestan,  da  to  čini  i iz  taštine,  koja  je  svim 
slijepcima  prirođjena,  te  se  ne  bi  rado  prikazati  slije- 
pima, pa  sakrivaju  to  i pred  ljudima,  za  koje  znadu,  da 
im  nije  tajna  njihova  nesreća. 

— Kako  smiješ  govoriti  tako  . . . Zar  nisi  zado- 
voljan, nisi  li  sretan?  ...  A ja  sam  tako  sretna 
s tobom! 

— Jer  si  dobra  i samilosna  i plemenita,  reče  on 
ganuto  i pogladi  joj  opet  rukom  čelo.  Ona  duboka  melan- 
kolija, koja  ležaše  u njegovoj  naravi  i koja  njime  kroz 
toliko  dugo  vrijeme  vladaše,  bijaše  ga  opet  na  čas,  protiv 
volje,  osvojila  i njegov  glas  zvučio  je  nekako  potišteno, 
kao  u slutnji  nekakoj,  koja  mu  se  u ovaj  čas  nametala, 
ali  samo  za  čas,  da  se  opet  izgubi  u razdraganosti  i 


ganuću.  Ona  bijaše  zašutila  i zažmirivši  malo  po  svojem 
običaju,  gledaše  u blagu  noć  obasjanu  mjesečinom,  koja 
se  u bljedolikom  sjaju  preljevaše  med  trepetljivim  lišćem 
stabala  u perivoju.  I dok  se  je  u tako  veseloj  volji  povra- 
tila s izleta,  što  je  njoj  uvijek  značio  ugodnu  promjenu 
u jednoličnu  životu,  sada  se  nje  dojmi  turobni  ton  nje- 
govih riječi  i ona  se  upita:  „Za  što  on  tako  sa  mnom 
govori?"  Zar  i on  misli,  da  je  mora  žaliti  poput  one 
prijateljice  u gradu,  koja  ju  je  samilošću  gledala,  kad 
je  stala  govoriti  o svojem  mužu.  Zar  nije  sretna,  zar 
osjeća  kako  nezadovoljstvo  i oskudicu?  Ona  ne  nadje 
odgovora  na  ta  sva  pitanja,  kad  — on,  kao  da  glasno 
nastavlja  svoje  misli,  stade  opet  govoriti: 

— ...  Kad  te  ovako  mladu  i lijepu  znam,  punu 
života,  kojeg  još  nisi  pravo  ni  iskusila,  a ipak  ga  se 
odrekla,  da  se  sva  meni  posvetiš  . . . tad  osjećam  toliku 
dužnost  gorostasne  zahvalnosti,  te  mi  se  i moja  silna 
ljubav  preslabom  čini,  da  te  za  sve  odštetim,  što  mi 
daješ...  Ti  si  tako  mlada,  a svijet  pun  za  mladost 
zamamnih  slasti,  koje  se  prečesto  drže  jedinim  i posljednjim 
ciljem  života  ...  Pa  videći,  kako  ti  nisi  išla  za  onim 
bučnim  zabavama,  kako  te  nisu  mamile  naslade,  u kojima 
tvoje  vršnjakinje  plivaju,  često,  da  se  utope  u njima, 
kako  si  mjesto  ovakoga  života  odabrala  tihu  sreću,  koja 
ne  poznaje  grozničavih  uzrujavanja  naših  dana  i vječne 
težnje  za  nečim  novim,  neokušanim  ; — tad  đršćem  pred 
silnim  udesom,  koji  mi  te  je  dao,  tako  dobru,  blagu, 
punu  odricanja  i čednosti  i uzvišenosti  nad  ostalim  tebi 
ravnim  stvorovima  i onda  još  jače  ćutim,  koliko  sam 
dužan  tebi,  koja  si  mi  dala  zaboraviti  nesreću  moju, 
stvorila  mi  novi  život,  kojemu  si  ti  svjetlo,  sunce  i zrak 
i duša,  koja  . . . 

— Sam  tvoja  žena ! — prekine  ga  ona,  ganuta 
njegovom  nježnošću,  u kojoj  je  vidjela  da  pada  u sve 
veću  tugaljivost.  — Ti  meni  nisi  ništa  dužan,  nego 
samo  . . . jedno  drugomu  sve. 

I ona  mu  ne  dade  dalje  govoriti,  nego  mu  zatvori 
usta  cjelovom.  Tik  uz  verandu  proleti  jedan  šišmiš  i 
Vladislav  razabere  šuštaj  njegovih  krila  i običnom  uhu 
neshvatljivi  piskut  te  noćne  ptice.  U nedalekom  grmu 
prebiraše  slavulj  svoju  pjesmu,  biljišući  sad  sjetno  sad 
živo  i vatreno.  Na  dvorištu  zabavila  se  djevojka,  pa  se 
čula  iz  njezina  grla  tiha  u ovom  kraju  udomljena  slo- 
venska popijevka: 

Da  bi  vetar  popuhnul 
Da  bi  megle  rastegnut . . . 

1 stidno,  potiho  đopiraše  s dvorišta  hrvatska  riječ, 
koja  si  na  ovom  dvoru  ne  bijaše  još  osvojila  potpunog 
starog  prava,  jer  mu  se  gospodari  privikoše  tudjinštini. 
Ali  tamo  iz  daljine  orila  se  druga,  snažna  pjesma  seljaka, 
što  se  vraćahu  kući  iz  vinograda,  odjekujući  od  brdina, 
čila  i slobodna.  I dolazila  je  sve  do  uspavanih  hrvatskih 
srdaca  tu  na  verandi,  podižući,  dragajući  ih.  Zamnije  pjesma 
i utihne  sve  u prirodi,  vjetrić  se  bijaše  slegao,  mjesec 

se  sakri  za  oblake,  koji  se  u brzo  bijahu  navukli  po 
cijelom  nebeskom  svodu.  Ni  daha  ni  glasa.  I najedanput 
zarominja  tiha  kiša,  škropeći  po  lišću,  a iz  žedne  zemlje 
se  izvi  neki  miris  kao  od  poškropljene  prašine,  al  i ugodan 
i lak  i omaman  zadah  lipinih  cvjetova.  Tad  se  začu 
škripa  vrata  i tetkin  glas  iz  sobe:  „Izvolite  na  večeru, 
djeco !“  . . . 

Gorjanovićev  dvor,  ležeći  na  državnoj  cesti,  a jedva 
tri  sata  vožnje  kolima  udaljen  od  Zagreba,  stajaše  na 
brežuljku,  na  kojem  se  već  iz  daleka  razabirala  jednostavno 
gradjena  visoka  zgrada  s dva  tornja  na  krajevima  pro- 
čelja, okružena  visokim  jelama  i starim  hrastovima,  lipama 
i kestenima  u parku,  koji  se  na  zapadnoj  strani  gubio 
u velikoj  šumi,  dok  su  za  dvorom  bile  gospodarstvene 
zgrade,  vrtovi  i voćnjaci,  a za  njima  velika  ploština 
polja  i livada,  koja  se  na  dalekom  brežuljku  svršavala 
zelenim  vinogradima,  što  su  se  tu-tamo  plavili  od  modre 
galice,  kojom  bijahu  trsovi  poškropljeni.  Bijaše  jutrom, 
zrak  rashladjen  kišom,  što  je  preko  noći  pala  i oprala 
s lišća  prašinu  pa  osula  drvlje  novim  zelenilom;  sunce 
se  jedva  uzdiglo  nad  jedan  vrhunac  odasvud  brdima 
okružene  doline  i ljeskalo  se  na  škriljavcem  pokritom 
krovu  Breznika.  U kiosku,  što  je  nekih  dvjesta  koraka 
od  dvora,  a na  istoj  visini  s njim  stajao  izmedju  skupine 
visokih  omorika,  sjedjaliu  Klara  i Vladislav  iza  zajutarka, 
dok  se  Schneller,  kojeg  bijaše  Vladislav  kod  sebe  zadržao, 
bavio  negdje  u polju,  postavši  pod  stare  dane  strastvenim 
ekonomom,  a gospodja  Ana,  tetka,  kratila  sebi  vrijeme, 
spremajući  sama  svoju  sobu.  Na  vitkom  željeznom  sto- 
liću, pokritom  bijelim  ubruscem,  stajahu  još  dvije  prazne 
šalice,  karafe  s mlijekom  i kavom,  od  koje  se  još  miris 
osjećao,  zdjelica  s ostatkom  maslaca  i svježa  peciva. 
Gorjanović  je  pušio  cigaretu  slušajući,  gdje  mu  žena 
čita  vijesti  iz  jučerašnjih  novina.  Ona  je  imala  na  sebi 
laku,  prostranu  bijelu  haljinu  od  fina  tula,  a kosa,  spu- 
štajući se  sve  do  bedara  u debelim  dvjema  pletenicama, 
bijaše  joj  pokrita  malom  modrom  kapicom.  Kado  se  odi- 
jevala lijepo  i pristalo  i znala  je  uvijek  odabrati  nešto 
jednostavna  i ukusna,  što  je  svojom  bojom  povećavalo 
ljepotu  njezina  lica  i krojem  isticalo  otmenost  i bajnost 
njezina  stasa.  Znala  je,  da  sve  to  njezin  muž  ne  vidi, 
ali  on  se  svaki  put  dotjecaše  njezine  haljine,  pitajući  za 
boju  i pogadjajući  je,  osjećajući  prstom  kroj,  a bilo  je  i 
neko  nagnuće  kićenju  u nje.  Lijepa  je  bila  sva  u bjelini, 
s ponešto  blijedim  od  sna  obrazima  u okviru  zlatne  kose, 
u ovom  lijepom  jutru,  što  se  skladalo  s njezinom  pojavom. 
Milozvučnim  svojim  glasom  čitaše  manje  vijesti  iz  domaćih 
i stranih  novina,  ostavljajući  Schnelleru,  da  izviješta  o 
politici  i gospodarstvu  - — stvarima,  za  koje  nije  marila. 
Sad  bi  se  čuo  njezin  jasni  smijeh,  kad  bi  joj  se  šta  smi- 
ješno učinilo,  onda  opet  pitaše  muža  za  mnijenje,  za 
značenje  koje  riječi,  koja  joj  ne  bijaše  jasna;  katkad  bi 
svrnula  okom  dolje  niz  cestu,  koja  je  od  dvora  kroz  dva 
reda  jablana  vodila  na  državni  drum,  gdje  bi  opazila 

koja  kola  ili  prolaznika;  tada  bi  pogledala  na  prozor 
dvora,  gdje  bi  se  pojavilo  tetkino  lice  u bijelom  rupcu, 
kako  stresa  rukama  pokritim  rukavicama  prašnu  krpu. 
On  je  pak  slušaše,  smijući  se  njezinim  dosjetkama,  pušeći 
jednu  cigaretu  za  drugom,  s mirom  zadovoljna  i sretna 
čovjeka  na  licu. 

Klara  spusti  novine  na  stol,  a ruke  u krilo,  uzme 
jednu  cigaretu  sa  stola  i zapalivši  je,  poziraše  časak, 
zažmirivši  okom  na  cestu,  pri  čem  joj  dobivaše  lice 
sanjarski  neki  izraz,  gledala  je,  ne  vraća  li  se  sluga,  koji 
je  svako  jutro  išao  na  poštu  u blizo  selo.  Tad  izvadi  iz 
džepa  malu  kutijicu  od  papira,  izabere  u njoj  jedan  bonbon 
i stade  ga  oprezno  i tiho  sisati,  uvlačeći  katkad  dim  iz 
cigarete.  Ali  u Vladislava  bijaše  fino  uho : 

— Tvoj  se  jezičac  opet  nečim  igra,  Klaro?... 
Valjda  si  donesla  ponovno  cijelu  zalihu  iz  Zagreba!  . . . 

Njezina  tanka  put  plavke  zalije  se  lakim  rumenilom. 

— Ti  znaš,  dragi,  da  sam  ja  u tom  — incorrigible. 

— I neposlušna  ...  A tvoji  lijepi  zubi?  Cisto  ćeš 
ih  pokvariti  šećerom. 

— No  ovaj  nije  opasan  . . . bonboni  od  čokolade,  ti 
nisu  nezdravi  . . . Kušaj ! reče  ona  i sama  mu  turi  jedan 
bonbon  u usta. 

— Lijepo,  sad  me  nastojiš  podmititi  ...  ali  nemoj 
ni  ovih  previše  jesti ! 

Ona  obeća  i premetaše  dalje  veselo  bonbon  jezikom 
po  ustima.  Od  nekog  vremena  bijaše  osobito  zavoljela 
slatkiše  i imala  u svakom  džepu  bonbona,  a to  bijaše 
jedina  mana,  s koje  ju  je  Vladislav  prekoravao,  jer  se 
stala  katkad  tužiti  na  bol  u želudcu,  te  je  mislio,  da  je 
od  šećera  i želudac  i zubi  više  puta  bole. 

— Eno  Janka!  klikne  na  jedanput  Klara,  — Bog 
zna  šta  nosi? 

— Samo  ne  budi  radoznala:  novine  i cijenike!  . . . 

- — Kako  se  vuče!  ...  No!  Janko!  Brže!  dovikne 
mu  nestrpljivo. 

Mladi  momak  u seljačkoj  čistoj  nošnji  dotrči  uz 
brežuljak  i preda  Klari  svežnjić. 

— Preisscourant  Lessner  — stade  Klara  glasno 
pregledavati  — Premdenblatt  — Abendblatt  . . . Wiener 
Mode  . . . Visokorođnomu  gospodinu  Vladislavu  Gorja- 
noviću.  Breznik  . . . List  iz  Zagreba,  nepoznat  rukopis,  a 
naš  grb  . . . 

— Od  koga  je  to?  upita  sad  Vladislav,  postavši 
izvjedljiv  i primaknuvši  svoj  željezni  naslanjao  bliže  Klari. 

— Vidjet  ćemo ! reče  ona,  trgajući  omot,  pa  pročita : 
Dragi  Vladislave!  . . . Potpis:  Stjepan  Gorjanović  . . . 

— Ah  ! klikne  Vladislav,  od  Stjepana,  je  li  moguće  ? ! 
Pa  iz  Zagreba  ? Sta  piše  ? 

— Aha,  tko  je  sad  radoznao  ? pođraži  ga  Klara. 

— čitaj,  čitaj ! Već  dvije  godine  ne  čujem  ništa 
o njem! 

Klara  uze  čitati  i sama  radoznala:  „.  . . Mrtvi  ustaju 
iz  groba  i govore.  Mrtvim  si  me  morao  i ti  držati,  ne 

primivši  toliko  dugo  vremena  od  mene  glasa.  A za  pravo 
i bijah  dvije  godine  živ  zakopan,  otkad  sam  ti  se  javio 
iz  New-Yorka,  da  putujem  na  Oongo.  Ne  znam,  da  li  si 
primio  taj  list,  u kojem  sam  ti  i svoju  adresu  dao,  ja 
bar  o tebi  kroz  cijelo  vrijeme  ništa  ne  čuh.  Život  medju 
divljacima  napokon  mi  je  dosadio  i ja  se  vratili  u domo- 
vinu. Od  jučer  sam  u Zagrebu,  gdje  sam  našao  sve  novo 
i izmijenjeno,  ali  o tom  usmeno.  Tu  sam  doznao,  da  si 
u Brezniku,  da  imaš  obitelj  i ja  čeznem,  da  tebe,  svojeg 
dragog  bratića,  opet  jedanput  zagrlim,  da  upoznam  tvoj 
život  i tvoje.  Sad  imam  ovdje  još  nešta  posla,  ali  čim 
se  toga  riješim,  za  dan,  dva,  evo  me  do  tebe  i ako  ti  je 
pravo,  na  dulje  vremena,  pošto  sad  kanin  posve  u domo- 
vini ostati.  Najviše  se  pri  tom  radujem  tebi,  jedinom 
rodjaku  i drugu  iz  djetinjstva,  koje  smo  zajedno  proži- 
vjeli,  a koje  mi  ostade  nezaboravno.  Već  sam  se  sa 
strahom  vraćao  u domovinu,  ne  znajući,  da  li  ću  koga 
od  svojih  na  životu  zateći.  No  hvala  Bogu,  ti  si  mi  živ, 
i to  mi  je  jedina  utjeha  za  gubitak  roditelja  i moje 
sestrice  . . . 

Ali  čemu  da  duljim,  za  dan,  dva  vidjet  ćemo  se,  a 
onda  će  biti  dosta  zgode,  da  jedan  drugomu  mnogo 
pripovijedamo.  Dakle  do  vidjenja! 

Za  čitauja  lista  bijaše  se  Vladislav  rastužio,  a sad 
zapadne  u razmišljanje.  Klara  ga  posmatraše  i držeći  list 
u krilu,  ne  govoraše  ni  riječi,  ne  znajući,  šta  da  kaže  i 
bojeći  se  dati  izraza  svojoj  radosti  s dolaska  tako  rijetka 
i neočekivana  gosta.  Ona  je  shvatila,  da  će  njegov 
sastanak  s Vlađislavom  biti  isto  tako  veseo  kao  tužan. 
Kakova  će  ga  opet  naći,  u kolikoj  razlici  i promjeni! 
Kako  će  Vladislava  potresti  uspomena  na  bolje  dane, 
proživjele  s drugom  svojeg  djetinjstva,  gdje  sada  ne 
može  vidjeti,  kako  sad  izgleda,  pa  ni  napasti  oči  na  njemu,  o 
kojem  već  nije  ništa  znao,  držeći  ga  mrtvim.  Tad  on 
opet  prvi  progovori,  i dok  mu  oči  bijahu  uprte  u stol, 
govoraše  polagano,  kao  da  skuplja  po  kutovima  mozga 
stare  uspomene. 

— Ubogi  dječko ! Sad  i on  stoji  sam  u svijetu,  kako 
sam  ja  stajao  još  pred  nekoliko  vremena  . . . Pred  deset 
godina  ostavi  prvi  put  zemlju  i iščezne  . . . Bijaše  ga 
zavela  neka  djevojka,  njega,  dvadesetgodišnjeg  mladića, 
koji  je  jedva  iz  škole  izišao.  Njegov  otac,  moj  stric, 
imadjaše  svoju  poštu  na  svome  imanju  u Kamenici  . . . 
velika  svota  novca  bijaše  prispjela,  deset  tisuća  . . . 
Djevojka,  s kojom  se  Stjepan  u gradu  upoznao,  zaludi 
ga,  zavadjaše  ga,  da  pobjegnu  u svijet,  kad  otac  ne  će 
o njoj  ništa  da  čuje.  Stjepan  je  znao  za  novac,  uze  ga 
noću  iz  blagajne  i iščezne.  Vražja  krv,  kao  u svih  mladih 
Gorjanovića.  Njegov  otac,  koji  je  i sam  u mladosti 
počinjao  mnogo  ludorija,  krepak,  rumen  i zdrav  čovjek, 
silovite  nagle  ćudi,  onijemi  od  gnjeva  i sramote,  udarila 
ga  kap,  koja  ga  za  mjesec  dana  spravi  u grob  . . . 
Ostade  mati  i jedna  kći,  kasno  rođjeno  slabo  dijete  . . . 
Mati  se  izjedala  od  žalosti  za  jedincem,  venula  svakim 


danom  više,  ne  čuj ući  od  njega  glasa,  pa  kad  joj  i kći 
od  difterije  umrije,  podje  i ona  za  njom,  za  godinu 
dana  . . . Tako  u dvije  godine  pomriješe  svi,  a Stjepanu 
ni  traga  ni  glasa.  Četvrte  godine  pomoli  se  na  jedanput, 
sav  izmijenjen,  okajan  i skrušen.  Dodje  u Kamenicu  i 
htjede  početi  gospodariti,  ali  brzo  se  uvjeri,  da  mu  nema 
opstanka.  Za  njegov  čin  se  doznalo  u društvu,  premda  je 
otac  odma  nadomjestio  nestale  novce,  i gdje  bi  se  sad 
pojavio,  tu  mu  se  ugibahu,  s prijezirom  susretahu,  pa 
mu  uskratiše  i zadovoljštinu,  kad  je  htio  svoju  čast  da 
brani : strogo  društvo  nije  imalo  oproštaja  za  zločin  lude 
mladosti.  On  sakupi  novaca,  dade  u zakup  imanje  i ode 
u Ameriku,  poslije  opet  u Afriku,  kako  se  vidi  iz  ovog 
pisma  . . . Siromah!  Skupo  je  platio  svoju  pustopašnu 
mladost  . . . 

— A šta  je  s onom  djevojkom  ? pitaše  Klara,  koja 
je  pažljivo  i sa  zanimanjem  pratila  pripovijest  svojeg  muža. 

— Tko  zna!  . . . Ona  ga  brzo  ostavi,  a i on  se 
izliječio  od  te  lude  ljubavi,  koja  nije  bila  nego  zabluda 
vatrena  mlada  srca. 

Oboje  mučahu  jedno  vrijeme,  onda  opet  nastavi 
Vladislav  istim  glasom: 

• — A sada  dolazi  kući.  Vuklo  ga  srce  ovamo,  gdje 
mu  leže  kosti  njegovih,  a ima  dobro  i meko  srce  taj 
momak  i nije  zaslužio  tolikih  patnja  . . . Meni  bijaše 
uvijek  priklon,  ljubljasmo  se  kao  prava  braća  . . . Koliko 
se  radujem,  što  ću  ga  opet  vidjeti,  ali  — očima  ga 
vidjeti  ne  ću.  Koliko  promjene  u ovo  kratko  doba  i kako 
bolne  promjene ! I to  boli,  Klaro,  kad  se  vrati  i ukaže 
netko,  tko  nas  je  poznao  zdrava  i čila,  s kim  smo  se 
radovali  . . . Znaš,  one  riječi : Nessun  maggior  dolore 
che . . . ricordarsi ...  del  tempo  felice  — nella  miseria . . . 

I dubok  mu  se  uzdah  vine  iz  grudiju.  Klara  pak, 
koja  je  dosad  zadnje  riječi  samo  na  po  slušala,  zamislivši 
se  nekud  daleko  u neznane  krajeve,  trgne  se  na  njegov 
uzdah  i videći,  kako  zapada  u tugaljivost,  uze  ga  tješiti. 

— Čemu  se  sjećati  starih  boli  ? Za  to  nema  razloga. 
Zar  to  nije  lijepo  i veselo,  što  se  vraća  živ  i zdrav  onaj, 
kojeg  si  držao  mrtvim,  a bliz  ti  je  srcu  . . . Treba  da  ga 
veselo  dočekamo,  da  se  bude  sretan  osjećao  u svojem 
zavičaju ; ne  smiješ  mu  tugom  buditi  uspomene  na  njegove 
rane  . . . Spremimo  se  na  doček.  Ja  ću  odmah  zapovje- 
diti, da  urede  onu  sobu  do  tetkine,  ali  ne,  bolja  će  biti 
ova  s lijevim  tornjem  u prvom  spratu,  ljepši  je  izgled 
na  šumu  i pokućstvo  je  novo  . . . Bog  zna,  kad  će  doći, 
danas  ili  sjutra?  Treba  svakako  da  je  odma  sve  pri- 
pravno . . . Najbolje,  idem  ja  sama  prigleđati,  služinčađ 
kako  god  ovrsi.  Hoćeš  ti  u kuću  dragi?  Ne?  ostat  ćeš? 
Još  nije  vruće  ...  Za  po  sata  eto  me  po  tebe.  Au  revoir ! 

Ona  ga  poljubi  i odskakuće  prema  dvoru.  Kao  uvijek 
bijaše  ga  i ovaj  put  brbljavost  njegove  ženice  i njezina 
žurba  istrgnula  iz  mračnih  misli  i on  .slušaše  s podsmi- 
jehom škripaj  njezinih  koraka  na  pijesku  i šuštanje 
haljine,  dok  ne  iščezne  u dvoru.  Za  časak  ukaže  se  na 

listu  pala.  Premda  ova  posljednje  nije  znala  ništa  o 
moralnoj  drami,  što  se  kroz  mjesece  odigrava  u njezinoj 
kćeri,  i od  koje  drame  je  taj  prizor  odlučna  epizoda, 
bijaše  ona  prefina.  da  ne  bi  shvatila,  kako  je  njezina 
uzbudjenost  bila  nerazborita  i kako  je  mora  razjasniti. 
U ostalom  raskid  s Maudom  se  nije  dao  ispraviti  i Albu 
treba  s tim  sprijateljiti.  Ova  mati,  u isti  čas  tako  gri- 
ješna  i odana,  tako  slijepa  i razborita,  jedva  bijaše  vidjela 
potrebu,  već  si  bijaše  riješila  i našla  lažno  razjašnjenje : 

— Pomisli,  što  mi  Maud  piše!  . . . reče’ ona  naglo 
svojoj  kćeri,  kad  su  sjedile  jedna  do  druge  u njihovoj 
kočiji.  Bože!  Kaki  melem  bijaše  za  Albino  srce  ta 
jednostavna  izreka.  Majka  će  da  joj  pokaže  billet!  No  to 
veselje  ne  potraja  dugo.  Billet  ostane  tamo,  kamo  ga  je 
grofica  spravila,  savivši  ga  prije  grčevito,  u prorezu 
njezine  rukavice.  I ona  nastavi: 

— Ona  me  optužuje,  da  sam  uzrokom  nekomu  dvo- 
boju izmedju  njezina  muža  i Florenta  Chaprona,  i prekida 
za  mnom,  bez  i jedne  riječi,  listom,  ne  vidjevši  me  i ne 
govorivši  sa  mnom ! . . . 

— Boleslav  Gorka  se  bije  u dvoboju  sa  Florentom 
Chapronom?  . . . ponovi  djevojče. 

— Da,  odgovori  mati  — saznala  sam  to  po  Hafneru. 
I ne  bih  ti  bila  ništa  rekla  o tome,  da  se  ne  strašiš  radi 
Maude,  a nje  ne  bih  pustila  tako  dugo  da  na  mene  čeka, 
već  samo  iz  uzroka,  da  je  posjetim,  kad  budem  znala, 
da  je  vrlo  uznemirena  ...  Pa  evo,  kako  mi  je  ona 
zahvalna  na  mojem  prijateljstvu ! Čini  se,  da  je  Gorku 
uvrjedila  neka  Chapronova  riječ  o Poljacima,  onaka 
nedužna  i luda  riječ,  kaka  se  svaki  čas  izušćuje  o bilo 
kojem  narodu,  o nama  Talijancima,  o Francuzima,  Engle- 
zima, Nijemcima,  Židovima  i koja  ništa  ne  znači  ...  Ja 
ponovim  tu  riječ  pred  Gorkom,  šaleći  se  . . . Sudi  sama. 
Jesam  li  ja  kriva,  što  je  taj  momak,  umjesto  da  se 
nasmije,  napao  ubogog  Florenta,  a iz  toga  nastao  taj 
glupi  sukob?  I Maud  mi  piše,  da  mi  nikad  ne  će 
oprostiti,  da  sam  zla  prijateljica,  da  sam  to  naumce 
učinila,  samo  da  ogorčim  njezina  muža ! . . . Ej ! Neka 
čuva  svojeg  muža,  neka  ga  zatvori,  ako  je  lud!  A ja, 
koja  sam  ih  na  onaki  način  primila,  koja  im  stvorih 
položaj  u Rimu,  koja  čas  pred  tim  nisam  ni  na  što 
mislila,  nego  na  nju ! . . . Ti  čuješ ! — doda  ona,  stištući 
ruku  svoje  kćeri  bijesom,  koji  bar  bijaše  iskren,  dok  su 
riječi  bile  lažne:  — Zabranjujem  ti,  da  je  ikad  vidiš  ili 
joj  uspišeš.  Ako  mi  se  ona  ne  ispriča  radi  ovog  neču- 
venog pisma,  ne  ću  više  da  je  poznam.  Odviše,  ludo  se 
čovjek  vara,  ako  je  predobar!  . . . 

Po  prvi  put  u svome  životu,  slušajući  te  riječi,  znala 
je  Alba,  da  njezina  mati  laže.  Otkud  joj  udje  u srce 
sumnja  o tom  biću,  što  joj  bijaše  dosad  rijetka  nježnost 
i divljenje,  prošla  je  ona  kroz  mnoge  krize  nepouzdanja. 
No  uvijek  bi  ih  raspršio  razgovor  s groficom.  To  je 
polazilo  odatle,  što  je  izvan  dosega  njezine  ljubavne 


nemoralnosti,  u grofice  Steno  bila  iskrena  i istinita  narav. 
Nije  se  moglo  živjeti  u njezinoj  blizini,  da  se  čovjek  ne 
bi  podvrgao  dojmu,  kako  je  ona  najmanja  komedijašica 
od  svih  žena.  Njezina  navadna  smjelost  i vrst  ozbiljnosti, 
keju  razvijaše  idući  za  svojim  strastima,  davaše  joj,  dapače 
i u istim  potrebnim  lopovštinama  onaj  izgled  veličine, 
koji  poput  magnetizma  vlada  vjerom.  U ostalom  je  ona 
lagala  do  posljednje  skrajnosti.  Odbijajući  od  sebe  malen- 
kosti, voljela  je  šutnju,  a ovo  je  zaista  najsigurniji  način, 
kad  se  hoće  koga  prevariti.  Kad  se  morala  pod  svaku 
cijenu  izvući  iz  kakog  škripca  lažju,  onda  je  iznašla 
brižno  kakvu  vrlo  jednostavnu  i istini  blizu  laž,  kao  ovaj 
put  što  je  učinila.  Bijaše  zaista  navika  čestitog  Florenta, 
da  neprestano  navadja  dosjetke,  koje  obiluju  narodnim 
epigramima,  isto  tako  slabim  kao  i nepravednim.  Alba 
se  mogla  sjetiti  ne  jedne,  nego  dvadeset  prilika,  u 
kojima  je  taj  izvrsni  čovjek  razmatao  lake  šale,  koje  bi, 
strogo  uzevši,  mogle  uvrijediti  razdražljiva  čovjeka.  Nije 
joj  dakle  izgledalo  nemoguće,  da  je  na  ovakav  način 
nastao  sukob  izmedju  Gorke  i Chaprona.  Ali  upravo  taj 
Chapron  bijaše  šurjak  Maitlandu,  novomu  prijatelju,  za 
kojeg  se  gospodja  Steno  zauzela,  dok  nije  bilo  u Rimu 
poljskog  grofa,  — i kakav  šurjak?  onaki,  o kojemu  reče 
Dorsenne:  „On  bi  spalio  Rim,  da  ispeče  jaje  mužu  svoje 
sestre  . . Kad  je  gospodja  Steno  spomenula  svojoj 
kćeri  taj  dvoboj,  nametne  se  ubogomu  djetetu  neposredna 
i neodkloniva  dedukcija : „Florent  se  bije  za  svojeg 
šurjaka!  ..."  A tko  je  tome  uzrok,  ako  nije  gospodja 
Steno?  Ta  se  misao  ipak  ne  bi  dugo  održala  uz  vrlo 
vjerovatno  razjašnjenje  grofičino,  da  nije  Alba  imala  u 
svome  srcu  preizvjestan  dokaz,  da  joj  mati  nije  rekla 
istine.  Mlada  djevojka  ljubljaše  Maudu  Gorka  isto  onako, 
kako  ova  nju  ljubljaše.  Ona  poznavaše  osjetljivost  te 
vjerne  i nježne  prijateljice,  kao  ova  što  poznavaše  njezinu. 
Kad  joj  je  Maud  to  učinila,  napisala  njezinoj  majci  list, 
iza  kojeg  je  morao  slijediti  raskid  prijateljstva,  onda 
mora  da  je  tome  uzrok  težak,  sve  do  užasnosti  težak. 
Ovom  moralnom  dokazu  pridruži  se  brzo  još  drugi,  posve 
materijalni  dokaz.  Sudeći  po  značaju  i navadama  groti  - 
činim,  kad  nije  s mjesta  pokazala  tog  lista,  znači  to 
onda,  da  ga  u opće  ne  može  pokazati  . . . Uzalud  je 
Alba  sebe  prekoravala  zbog  te  nove  sumnje.  Uzalud  se 
nastojala  uvjeriti,  da  će  večeras,  sjutra,  prekosjutra  i ona 
dobiti  od  svoje  prijateljice  list,  koji  će  podkrepiti  ono 
razjašnjenje,  koje  joj  dade  mati.  No  sjutra  je  doznala  za 
prizor  dvoboja,  kako  ga  Maitland  pripovijedaše  gospodji 
Steno,  za  divlji  napadaj  Gorke  na  Dorsenna,  hladnokrvnost 
ovog  posljednjeg  i razmjerno  sretni  izlazak  ovog  dvo- 
strukog sukoba. 

— Vidiš  li,  — reče  joj  mati  — kako  sam  imala 
pravo,  uzevši,  da  je  Gorka  lud  . . . Čini  se,  da  se  sad 
iza  dvoboja  nalazi  u bijesnoj  krizi,  kako  je  ranjen  i da 
ga  čuvaju  kod  kuće,  ne  puštajući  nikomu  da  ga  vidi  . . . 
Razumiješ  li  sad,  kako  me  je  Maud  mogla  držati  odgo- 

vornom  za  taj  napad  ludila,  koji  je,  kako  se  čini  u krvi 
Gorkinu  rodu?  . . 

Ovakovu  je  priču  zaista  Mlečanka  sa  svojim  prija- 
teljima Hafnerom,  Ardeom  i još  drugim  raširi  vala  po 
Rimu,  da  umanji  sablazan.  Ova  optužba  s ludila,  dosta 
je  opći  postupak  svili  žena,  koje  su  ogorčile  do  parok- 
sizma  strast  čovjekovu,  pa  onda  hoće  tim  da  liše  čine  i 
govore  tog  čovjeka  svakog  dohvata.  U ovome  slučaju 
opravdavaše  previše  tu  klevetu  bjesnilo  Gorkino,  njegova 
dva  dvoboja  u razmaku  od  četvrt  sata,  a da  se  nije 
pravo  mogao  razumjeti  pravi  uzrok  njegova  gnjeva,  naj- 
prije spram  Florenta  Chaprona,  a onda  spram  Dorsenna. 
Kad  se  je  saznalo  u gradu,  da  je  palazzetto  Doria  zatvoren, 
da  Maud  Gorka  nikoga  ne  prima,  napokon  da  je  odvela 
svojeg  muža  na  način,  koji  je  naličio  bijegu,  nije  već 
nitko  sumnjao,  da  je  um  mladog  čovjeka  stradao.  Nije 
se  više  pitalo  za  gospodju  Steno  i za  njezin  odnošaj 
s tim  nesretnikom,  već  samo  sažaljujući  je,  u kakoj 
bi  se  očitoj  pogibli  nalazila,  da  je  ludilo  pri  njoj  pla- 
nulo.  Naprotiv  se  pokaza  javno  mnijenje  vrlo  strogo 
spram  djevera,  koji  su  pored  onog  vidnog  ludila,  pristali 
na  nepravilnost  dvostrukog  dvoboja.  Podiže  se  čitava 
graja  i pravda,  tako  žestoka,  te  su  se  autoriteti  morali 
umiješati,  pa  da  ne  bude  upliva  jednog  Pietrapertosina 
rodjaka,  koji  je  imao  uplivno  mjesto  u kabinetu,  sjedjeli 
bi  junaci  te  zgode  lijepo  na  sudničkim  klupama.  Medju 
tim  su  oni  ispunjali  svaki  i najneznatniji  razgovor,  tako 
te  su  začudne  zaruke  Ardeine,  krštenje  Fanny  Hafne- 
rove,  prekup  palače  Castagna,  svi  ti  dogadjaji  sami  po 
sebi  od  mnogo  većeg  zaraašaja  za  rimsko  društvo,  došli 
tek  u drugom  redu  u obzir.  Pri  tom  naklapanju,  kojem 
izvor  ostade  tajinstven  poradi  opreznih  mjera  mudroga 
Cibo-a,  dobiše  dvije  osobe.  Jedna  bijaše  krčmar  kod 
Tempo  Perso,  kojeg  prosta  bettola  postade  za  ovo  neko- 
liko dana  pravo  hodočasničko  mjesto;  i on  proda  dotad 
nečuven  broj  boca  albanskog  vina  i košara  svježih  jaja. 
Drugi  bijaše  Dorsennov  nakladnik,  od  kojeg  rimski  knji- 
žari naručiše  više  stotina  svezaka. 

— Da  sam  imao  tu  aferu  u Parizu  — reče  spi- 
satelj gospodjici  Steno,  pripovjedivši  joj  njezin  neoče- 
kivani konac  — možda  bih  spoznao  opojnost,  koja  se 
osjeća  kod  tridesete  tisuće  . . . 

To  bijaše  nekoliko  dana  poslije  Gorkina  odlaska, 
kad  se  Dorsenne  ovako  šalio,  iza  velikog  đinera  s dva- 
deset četiri  prostirka,  što  je  bio  u villi  Steno  na  čast 
Peppinu  Ardei  i Fanny  Hafnerovoj.  Došavši  iza  duela 
opet  posve  u contessinu  milost,  postade  on  kućni  pouz- 
danik, to  marniji,  što  ga  je  zanimala  svakim  danom 
malo  više  sve  veća  Albina  melankolija.  Pri  svakom  posjetu 
se  povećavalo  zanimanje  za  značaj  te  mlade  djevojke, 
tako  da  je  on  pored  vrućine  pogibeljnog  ljeta  rimskog, 
što  je  već  započinjalo,  svaki  dan  na  sjutra  odgadjao  svoj 
urečeni  povratak  ti  Pariš.  Što  je  ona  mogla  pogoditi  iz 
sadržaja  onog  sukoba,  za  koji  ga  je  zamolila,  da  joj  ga 


pripovijeda,  jedva  sakriti  m uzbuđjenjem  u svojim  očima, 
tako  jasna,  prozirna  i u isti  čas  tako  tajinstvena  modrila, 
kakovo  se  vidi  u vodi  nekih  alpinskih  jezera  podno 
ledenjaka  ? On  mišljaše,  da  čini  dobro  vičući  na  sav  glas 
bajku  o Gorkinoj  ludosti,  o kojoj  je  on  sam  najbolje 
znao,  da  je  lažna  bajka.  No  zar  to  ne  bijaše  najstalnije 
sredstvo,  da  se  gospodja  Steno  posve  izvuče  iz  te  stvari  ? 
Za  što  je,  pripovijedajući  to,  vidio,  gdje  se  Albine  oči 
ovijaju  još  zagonetnijom  tugom,  kao  da  je  oćutjela  novi 
udarac  ? On  nije  razumio,  da  je  contessina  od  dana,  kad 
se  pred  njom  izustila  ta  riječ  o ludilu  Mauđina  muža, 
pala  žrtvom  razmišljaju,  tako  jednostavnom,  kako  bijaše 
neoboriv:  „Ako  je  Boleslav  lud,  kako  se  svi  slažu,  za 
što  je  onda  Maud,  koja  je  tako  pravedna  i toliko  me 
ljubi,  bacila  na  moju  majku  odgovornost  za  ovaj  dvoboj, 
tako,  da  je  i sa  mnom  raskinula  svaki  vez,  otišavši  bez 
ijednog  redka  razjašnjenja?  . . . Ne,  tu  mora  daje  nešto 
drugo  . . .“  Da  shvati,  što  je  to  „nešta  drugo"  trebalo 
se  mladoj  djevojci  samo  spomenuti  lica  svoje  majke,  kad 
je  čitala  Maudin  list.  Deset  dana  iza  toga  prizora  vidjela 
je  uvijek  opet  to  lice,  užas  utisnut  na  onim  inače  tako 
čvrstim  i velikim  crtama.  Ah  ! Zaista,  uboga  mala  duša, 
što  nije  mogla  izbiti  iz  glave  uvriježenu  misao  : „Moja 
majka  nije  poštena  žena  . . .“  Bijaše  to  tim  strašnija 
misao,  što  Alba  premda  bijaše  nedužna,  nije  imala  onoga 
neznanja  mlada  djevojčeta.  Navikla  na  razgovore,  često 
smione,  u grofičinu  salonu,  podučena  čitanjem  romana, 
na  koje  bi  slučajno  nabasala,  imale  su  za  nju  riječi  lju- 
bavnik i ljubavca  značenje  fizičke  intimnosti  dosta  jasno, 
da  joj  se  učini  nesnosnom  mukom  primijeniti  ih  odnošaju 
izmedju  svoje  majke  i Gorke  najprije,  a poslije  Maitlanda. 
Tu  je  muku  trpjela  za  cijelog  ovog  dinera,  iza  kojeg 
Dorsenne  pokuša,  da  malo  s njom  veselo  čavrlja.  Kod 

stola  bijaše  ona  uz  slikara,  pa  samo  zadah  toga  čovjeka, 

njegove  kretnje,  zvuk  njegova  glasa,  njegov  način,  kako 
je  pio  i jeo  posve  blizu  uz  nju,  bijaše  joj  uzrokom 

tako  oštre  boli,  te  nije  mogla  ništa  drugo  da 
uzme,  do  čaša  ledene  vode,  da  joj  ne  bi  pozlilo. 
Više  puta  za  ovog  mučnog  objeda,  što  se  ođuljio  u bli- 
sikanju  raskošna  srebra  i divnog  mletačkog  kristala, 
medju  nježnosti  cvijeća  i vatrom  alemova,  uhvatila  je 
Maitlandov  pogled  uprt  u njezinu  majku  izražajem,  radi 
kojeg  bi  bila  zakriknula,  tako  je  njezin  nagon  u njemu 
pogadjao  strastvenu  ćutilnost,  a jedan  put  joj  se  učini, 
kao  da  je  njezina  majka  tom  pogledu  odgovorila.  Onda 
je  osjetila  strašnom  točnošću  ono,  što  je  obično  prije 

samo  smeteno  osjećala  — nečisti  značaj  ljepote  njezine 
majke.  S biserom  na  plavim  vlasima,  gola  vrata  i ruku 
u haljini,  koje  blijedo  zelenilo  isticaše  neprispođobni  sjaj 
njezine  kože,  s nešto  vlažnim  usnama,  pohotnih  očiju 
izmedju  dugih  trepavica,  izgledaše  dogaressa  sred  stola 
kao  vlađarica,  a ujedno  kao  kurtizana.  Naličila  je  onoj 
Katarini  Cornaro,  galantnoj  kraljici  otoka  Cipra,  koju  je 
naslikao  žarki  kist  Tizzianov,  kojeg  je  imena  dostojna 

bila.  Kroz  godine  se  Alba  ponosila  tom  zamamom,  što 
je  sjajila  iz  grofice,  ponosila  se  tom  ljepotom  struka,  tim 
oholim  držanjem,  tim  obrazom,  koji  je  prevario  dobu, 
tim  cvijetom  bujnog  života,  kaki  bijaše  taj  stvor.  Kod 
ovog  ručka  se  ona  toga  gotovo  stidila.  Trpjela  je  takodjer 
gledajući  gospodju  Maitland,  gdje  sjedi  malo  podalje,  kao 
stisnuta  čela,  očiju,  ustiju  i obraza,  kao  obavitih  nekom 
kolnom  mišlju.  1 ova  pomisli : „Lydija  dakle  takodjer 
sumnja  na  njih?“  Zar  je  bilo  moguće,  da  se  njezina 
majka,  koju  poznavaše  tako  plemenitu,  velikodušnu,  tako 
dobru,  može  smiješiti  onim  vlađalačkim  mirom  s takim 


tajnama  u srcu?  Pa  okrenuvši  okom,  da  otjera  tu  grđosnu 
sumnju,  koja  je  pritisnu  poput  grižnje  savjesti,  duž 
stola  opazi  Peppina  i dražestnu  Fanny,  jedno  do  drugo  i 
malo  dalje  baruna,  koji  se  šepirio  s nanizanim  svojim 
redovima.  Druga  lica,  druge  laži!  Princ  se  smiješkao 
svojoj  vjerenici,  kao  da  je  ljubi,  a ženi  ju,  pošto  se  kroz 
mjesece  neplemenito  borio  proti  toj  mesallianci,  da  plati 
novcem,  za  koji  je  znao,  da  je  ukraden,  dugove,  što  ih 
počini,  da  može  podržavati  život  glupog  viveura!  I otac 
se  podsmijevao  svojoj  kćeri  nježno,  a izdavaše  je  svojom 
taštinom  ! (Nastavit  će  se.) 


Noćna  pjesma. 

|£ffo  dalekom  noćnom  nebu 
Iv^s  pred  svemirskim  neđogledom 
iskakuju  sitne  zv’jezde 
dosadnijem  starim  redom. 


Još  bi  i to  dobro  bilo, 
al  se  javlja  novo  lice, 
to  je  pjesnik,  koji  ođma 
staje  pjevat  nemilice: 


Svaka  staje,  kud  je  Gospod 
metnuo  je  prvog  dana, 
i kuda  je  u tefteru 
astronomskom  zapisana. 

Na  zemljici  praktičnjaci 
iza  jela  legli  spati, 
a finije  duše  stale 
od  ljubavi  uzdisati. 

Sve  uzdižu  suzne  oči 
na  nebesa  sjajna  gore 
i čekaju,  da  jim  zv’jezde 
na  uzdahe  odgovore. 


„Svod  nebeski  zv’jezđama 
„sav  je  ispresut, 

„med  njima  se  brašneni 
„b’jeli  ml’ječni  put“. 

„Sto  ne  mogu  onamo, 

„to  je  meni  žao, 

„jer  od  toga  brašna  bih 
„kolač  ispekao'1. 

„Ja  bih  kolač  ispeko, 

„da  ga  dragoj  dam, 

„ al  bih  sam  ga  pojeo, 

„jer  sam  gladan  sam11. 


Ali  zv’jezde  ni  mukajet, 
nek  čovjeka  ljubav  pati ! 
jer  takav  je  njihov  poso, 
da  moraju  mirno  sjati. 

r 


Kad  je  čula  sitna  čeljad 
ove  želje  naopake, 
sva  protrne  od  užasa 
i ođbjegne  u oblake. 

Isa  Velikanović. 


Jan  Kollar  i Hrvati. 

Napisao  Milivoj  Šrepel. 
(Svršetak.) 


^f££iolik  je  bio  ugled  Kollarov  u Hrvatskoj,  najbolje  se 
JEjtc  pokazalo  g.  1841.,  kad  je  slaviti  pjesnik  pohodio 
Hrvatsku.  „Danica11  donosi  u 38.  broju  o.  g.  Stoosov 
zanosni  pjesnički  pozdrav  Janu  Kollaru,  „velikomu  pesniku 
i uzajemnosti  sveslavjanske  neumrlomu  spisatelju : 


Nije  soko  to  krilati, 

Već  si,  Oće,  Ti  poznati 
Prvi  Tatre  pesniče! 
Nit  je  sunce,  ko  Ti  siva, 
Već  je  ljubav  roda  živa, 
Ka  u sve  nas  utiče! 


Slave  nebo  kroz  široko 
Jezdi  krilat  sivi  soko, 

Ter  od  sunca  svčt  gledi: 
Bistro  njeg’vo  oko  pada 
Vrh  Zagreba  bela  grada; 

Oj,  u njemu  jur  sedi. 


Ti  si  u rod  nju  ulio, 

Svetom  vatrom  zapalio 
Jedne  majke  sinove; 

Da  svak  jedan  sve  Slavjane, 
I svi  jednog  složno  brane, 
Kad  čest  roda  pozove. 

A pod  kraj  nastavlja  ovako : 

Do  tog  hrama  svete  sloge 
Tko  uzhitri  naše  noge, 

Tko  neg’  reči  Tvoje  vest? 

Uzajemne  sloge  slika 
Tva  najveća  Tva  je  dika, 

Tvoga  sjajnog  uma  čest ! 

Primi  u znak  zahvalnosti 
Srdea  naša,  ter  oprosti, 

Da  smo  u tom  dali  sve : 

To  je  sav  naš  kamen  dragi, 

U kojemu,  Otče  blagi, 

Vekovat  će  ime  Tve. 

Iza  ove  prigodne  pjesme  opisuje  Kukuljević  sve- 
čanost, koju  su  Zagrepčani  priredili  Kollaru,  „mužu, 
kojega  već  ime  svako  pravo  slavjansko  srdce  plamenom 
svete  vatre  podp.aljuje".  „Odmah  za  njegovim  došastjem 
(12.  septembra)  razprši  se  kao  munja  po  našem  gradu 
glas:  pesnik  ,,Slavy  Deere",  spisatelj  „uzajemnosti  sve- 
slavjanske"  je  ovde!  Od  kuće  do  kuće,  od  uha  do  uha 
raznosi  jeka  ugodnu  vest,  da  je  neumrli  Slavjan  tatranski 
posetio  svoju  slavjansku  bratju  ilirsku,  i usta  sviuh  Hor- 
vatah  zaore  jednokupno : dobro  došo,  dobro  došo  ! kao 
Slavjan  - — kao  pesnik". 

Dne  14.  i.  mj.  prirede  mu  prijatelji  objed  u stre- 
ljani, kod  kojega  je  bilo  80  ljudi,  plemića,  vojnika,  knji- 
ževnika, dostojanstvenika,  gradjana.  Poslije  službenih 
zdravica  — Ilirci  su  bili  lojalni  — nazdravili  su  Kollaru, 
pa  se  onda  pjevala  pjesma,  koju  je  Stoos  „premda  u 
hitroći,  ipak  izvrstno  sastavio".  Iza  toga  se  pilo  za  „muni- 
cipalna prava"  hrvatska,  za  Šafafika,  Pogodina,  Mickie- 
wicza,  i dr.  Zatim  đovršuje  Kukuljević  ovako : „Napokon 
možemo  reći:  da  je  na  taj  dan  boginja  Slava  s blagimi 
svojimi  zrakami  sve  nazočne  obsijala,  i to  zaista  samo 
zato,  što  je  njezin  ljubljeni  sin  u velikom  krugu  domo- 
rodaeah  medju  velikaši  od  najstarije  korenike  ilirske  i 
đrugimi  slavnimi  muževi  sedio,  ter  svojom  čednostju  i 
uljudnostju  sve  nas  ublažavao". 

Kollar  je  kasnije  svoj  prolazak  preko  Hrvatske  opisao 
u prvom  „Oestopisu".  Osobito  hvali  Čitaonicu,  u kojoj 
je  našao  svu  silu  slavenskih  novina.  „Takove  množstvi 
slavjanskych  novin  poliromade  sotvy  se  kde  ješte  na 
svete  naleza",  piše  Kollar  (Spisy  III.  45).  Kollara  ne 
uznosi  samo  broj  novima,  nego  još  više  slavenski  duh  u 
čitaonici,  te  veli : ,,Takovym  čistym  všeslavskym  životem 
nikde  jsem  nebyl  proniknut  jako  zde“  (ib.  4G). 

Kollara  slavi  osim  Stoosa  takodjer  Mihanović  godine 
1844.  pjesmom  u „Danici"  pod  natpisom  „Odziv  Danice 
Ivanu  Kollaru" ; podiže  mu  „Spomenik"  Utješenović  u 
pjesmi  spjevanoj  alcejskom  strofom,  u kojoj  slavi  Kopernika, 
Spinozu,  Herdera,  i Kollara.  Njihovu  svezu  tumači  pjesnik 
ovako:  „Kopernik  je  zviezda  medju  zviezđami,  Spinoza 
je  Kopernik  lilozolije  svoga  vieka,  Herđcr  Kopernik  morale, 

a Kollar,  ovaj  prorok  literarne  uzajemnosti  slavjanske, 
drugi  je  Kopernik  za  Slavjane"  (Vila  Ostrožinska  1845.). 
Medju  inim  pjeva  mu  Utješenović : 

Kolarov  glas  zaori:  od  crnoga 
Do  bielog,  sinja  Jadra  od  mora  do 
Hvalinskog,  — svuda  jeka  ječi  . . . 

Slava  od  radosti  suze  roni. 

Tad  Slavjan  njedra  srodnomu  otvori, 

I cjelov  svojski  svesrdno  nudi  mu ; 

A Gaj  u gaju  zagorskome 
Zaigra  četvrto  Slave  kolo. 

Kolaru ! i tvoje  ime  već  uznese 
Slavjanski  genij  jasne  u visine, 

Da  vjekovječno  i ono  bude, 

Slavjani  s njim  da  se  viekom  diče! 

Poznato  je,  kako  je  Kollaru  bio  težak  boravak  u 
Pešti.  Zato  ga  stane  Kukuljević,  baveći  se  ondje  u početku 
godine  1849.  sa  banom  Jelačićem,  živim  riječima  nago- 
varati, da  bar  za  sada  ostavi  Peštu  i podje  u Hrvatsku, 
gdje  bi  ga  narod  objeručke  primio.  Dugo  nije  htio  Kollar, 
da  pristane,  što  poradi  svoje  obitelji,  što  poradi  drugih 
okolnosti.  Napokon  kad  se  je  sve  više  glasalo  o napretku 
Magjara,  riješi  se  doći  u Hrvatsku  ili  kao  profesor  ili 
upravitelj  kojega  narodnog  zavoda.  Kukuljević  odmah 
priopći  ovu  veselu  vijest  banu  Jelačiću,  koji  smjesta  pri- 
voli na  to,  da  Kollar  postane  profesorom  povjesti  i sla- 
venskih starina  u Zagrebu.  Kukuljević  nam  je  u „Nevenu" 
1852.  (p.  183)  opisao  sastanke  Kollarove  sa  banom  Jela- 
čićem i nanizao  zanimljivih  crtica  o patriotizmu  ovih 
velikih  dvaju  Slavena. 

Pošto  su  Hrvati  morali  ostaviti  Budini  i Peštu, 
doskora  se  preseli  Kollar  sa  svojom  obitelju  iz  ovoga 
grada  i podje  u Beč.  Ovdje  ga  je  Kukuljević  više  puta 
pohodio  godine  1850.  i uvijek  ga  nalazio  u brizi,  kako 
će  izdati  „Staro-Italiju".  Kad  se  je  Kollar  povratio  sa 
svoga  znanstvenog  puta  iz  Meklenburga,  napisao  je  pismo 
Kukuljeviću  iz  Beča  (20.  januara  1851.  god.),  u kojem 
govori  o „ Staro-Italij i “ , pa  dodaje:  — Nemužeme 

my  Slavjane  vžđy  jen  male  brošurky,  kalendare  a krej- 
carove  knlžky  vyđavati : tak  neprijde  daleko  naše  litera- 
tura". Za  znak  štovanja  pokloni  Kollar  Kukuljeviću  svoje 
krasno  poprsje,  koje  se  danas  nalazi  u g.  Božidara  Kuku- 
ljevića. 

Tako  se  dogodi,  da  se  nije  ispunila  žarka  želja 
hrvatskih  rodoljuba:  Kollar  godine  1849.  ne  preseli  se 
u Hrvatsku ; a da  bude  žalost  još  veća,  prosu  se  24. 
januara  1852.  po  svemu  Slavenstvu  crni  glas,  da  je 
umro  veliki  apostol  slavenske  ideje  — pjesnik  ,,Slavy 
Deere".  Jedini  beletristični  časopis  hrvatski  u ono  doba 
„Neven"  donosi  odmah  članak  „Život,  i djela  J.  Kollara" 
i „Naricanje  za  J.  Kollarom",  pjesmu  J.  A.  Brlića,  koji 
mu  medju  inim  pjeva: 

Sto  viekova  on  proživi 
u jedmome, 

Sto  viekova  potamnjenih 
razsvietli  nam! 


Srce  puca  Slavjanima 
sve  za  tobom! 

Zviezde  naše  nama  nema, 

Jan-Kollara ! 

Nebesa  nam  ga  ukrala 
za  uvieke! 

Najpoetičniji  je  izraz  dobila  tuga  Hrvata  za  Kotlarom 
u krasnoj  elegiji  Petra  Prerađovića;  pjesma  se  je  našla 
u pjesnikovoj  ostavini,  a izlazi  iz  nje  nježni  miris  Kolla- 
rove  poezije.  Kad  ju  čitaš,  i nehotice  ti  zuje  u ušima 
stihovi  Kollarova  „pređzpeva".  Prerađović  po  svoj  prilici 
nije  bio  posve  zadovoljan  svojim  distisima,  pa  ih  za  to 
nije  ni  priopćio.  Ali  uza  sve  neke  hrapavosti  u stihu 
pjesma  je  sa  svojega  sadržaja  vrijedna,  da  ju  ovdje 
priopćimo : ' 

S obzora  minu  danica,  zviezda  slavenskog  dana, 

Kollđrov  života  list  prevrnu  nemila  smrt! 

Žalostna  viest  ta  tutnjavom  groma  ori  se,  trese 
Lancem  uzajemnosti  poduž  i popreko  svih 
Krajeva  srca  slavenska;  biele  vile  u crno 
Ruho  zavijaju  se,  gorkijeh  suzica  lit 
Svojijem  svaka  potokom  lieca;  Slavija  majka 
Razpušta  kosu  na  tle,  mjestance  zasjenja  njom, 

Gdjeno  se  struni  sa  slavenske  lipe  najljepši  cvietak; 

Pjesnici  jadikove  svud  poprimlju  gusle,  na  njih 
Izvode  samo  smućenih  žica  cviljenje  gorko 

Ne  mogav  svišit  im  spjev  okrutnu  srdaca  bol. 


Ptice  slavulji  svijaju  tužno  glave  pod  krila, 

Lišeni  odziva  svog,  borave  žalosti  san. 

Koprena  tuge  zastire  nebo  slavensko  svuda, 

Izpod  nje  tuguje  sve,  o kamen  udesa  sve 
Obija  misli;  jedino  smrt  se  raduje  strašna, 

Život  bo  veći  od  nje  ne  stiže  silniji*  bit ! — 

Kollćiru  slavni!  s gomile  groba  tvojega  spušta 
Poglede  slavenski  duh,  uvidja  najbolje  s nje, 

S vidjeka  tuge,  koliki  prostor,  kolika  svieta 
Pučina  bijaše  to,  kuda  se  razgrnu  žar 
»Slavine  kćeri«  s ogništa  žarkog,  kuda  sve  sjeknu 
Plamen  uzajemnosti,  kojime  užiže  sad 
Tuga  i žalost  mašale  svoje;  Kollaru  slavni, 

Sveslavski  bio  si  sin,  sveslavski  krije  te  grob. 

Okolo  njega  sdružuje  ljubav  široke  tvoje 

Domovine  vaskolik  sviet,  iztok  i sjever  i jug. 

K zapadu  tvome  hrli  i plače  vap’jući  zalud 
Jutarce  tvoje  i dan.  Plačite,  Slavjani  svi! 

Lievajte  suze  zemljici  slavskoj,  braćo,  u njedra, 

Neka  se  nakvasi  njim’  neka  joj  uzbude  sok! 

U lijepim  riječima  Prerađovićeve  elegije  najbolje  se 
ogleda  ona  sveta  ljubav,  kojom  su  Hrvati  gorjeli  prema 
Kollarovu  geniju.  Poradi  promijenjenih  okolnosti  utjecaj 
je  Kollarov  poslije  njegove  smrti  bio  nešto  jenjao,  ali  se 
tomu  nitko  ne  čudi,  kad  se  sjeti  apsolutizma.  Za  ilirizma 
Kollar  je  Hrvatima  toliko  koristio,  da  će  se  Hrvati  uvijek 
zahvalno  sjećati  njegove  uspomene ; a njegovoj  slavenskoj 
ljubavi  ne  će  se  dosta  nadiviti  nijedno  pokoljenje  u 
budućnosti.  Kollarov  je  grob  ono  sveto  mjesto,  na  kojem 
će  se  jednom  zagrliti  sada  još  zavadjena  slavenska  ple- 
mena. Taj  veseli,  „slavenski"  dan  nestrpljivo  očekuje 
Kollarova  duša! 


Put  u Dalmaciju. 

(Nastavak.) 


®fW°slije  te  znanstvene  ekskurzije  — u četvrti  kat 
0'er  su  zadarske  kuće  visoke)  — odvede  nas 
gospodin  N.,  da  nam  pokaže  „što  je  u Zadru 
jSfe'  lijepa". 

Začuđih  se,  — al  i opet  priznajem,  — ima 
lijepa.  Popesmo  se  na  zidine;  — sunce  sa  zapada  — 
uprlo  svoje  zrake  u sniježni  Velebit.  Oni  tanani  oblaci 
povrh  Velebita  rastepli  se  nekuda  a buri  ni  traga.  Naj- 
ljepši nam  se  pogled  pruži,  kad  se  popesmo  na  onaj 
petokuti  toranj  nad  kopnenim  vratima.  Velebit  se  rumeni, 
a onamo  od  Obrovca  rastegli  se  Kotari  — zeleni,  mirni, 
more  nešto  nemirno  od  prošle  bure  posulo  se  stotinom 
janjića.  To  je  bijela  pjena  na  vrhu  vala.  Ti  se  „janjići" 
tjeraju  — a što  dalje  na  more,  to  ih  više  ima.  Na  sje- 
veru sljubio  se  Velebit  s nebom;  — na  kraju  negdje 
nad  Jablancem  više  ga  nema,  da  oboružaš  oko,  pokazao 
bi  ti  slab  bio  potez,  kako  ondje  još  uvijek  bura  bjesni. 

Podjosmo  do  zapadne  obale  zadarske.  Tu  se  redaju 


kuće  lijepe  — a silne,  gotovo  pol  od  njih  pripada  braći 
Boreli,  knezovima  vranskim.  S kakim  je  zadovoljstvom 
konstatovao  naš  Zoolog,  da  je  najljepši  dio  Zadra  u 
rukama  hrvatskim ! 

Zadarski  se  kanal  upalio  od  sunca,  koje  će  sad  na 
za  otok  Ugljem  sakriti  svoju  zlatnu  glavu.  Sutomiščica 
(Sv.  Eufenija)  seoce  Ugljansko  već  je  u sjeni,  do  pol 
kanala  zlati  se  more  — a onamo  dalje  modri  se  kao 
djevojačko  oko. 

Razvaljena  tvrđja  Sv.  Mihovila  na  Ugljanu  sva  je 
pocrnila  na  onom  žarkom  nebu. 

— Fiori,  signori ! ozove  se  malen  glasić. 

— Ideš!  — izlane  Vicebotanikus,  ne  znaš  li  ti 
hrvatski ? 

— Kupite  cvijeća,  mala  će,  onda  se  ogleda,  ne 
čuje  li  je  tkogod. 

— Gle  pak  Zadrani  znadu  hrvatski. 

Želio  bili  da  poštovanomu  čitatelju  prikazem  kate- 
dralu sa  prelijepim  drvenim  korom,  pak  crkvu  Sv.  Sumuna 
sa  izvajanim  sarkofagom  ili  lijepo  šetalište  prema  Arba- 
nasima, pak  onu  „plokatu"  sa  pet  zdnenaca,  — ali  noć 
se  spustila  nad  Zadar  — ljudstvo  se  razmahalo  onim 
uzanim  ulicama,  — a mi  zakrenusmo  ,,A1  vapore“,  gdje 
dva  Sinjana  naše  gladne  želudce  podvoriše  prekrasnom 
pržolicom  i ribom. 

IV. 

Trogir  i Spljet. 

Divota  od  jutra. 

Tamni  zadarski 
kanal  posijan  sto- 
tinom barčica,  bi- 
jela se  jedra  na- 
đunula.  Istočno 
sunce  miluje  ze- 
leni Ugljan  svojim 
proljetnim  zra- 
kama. Zvonimir 
se  zaletio  poput 
lastavice ; — 
ranim  je  jutrom 
ostavio  Zadar,  a 
već  smo  i one 
čudne  Arbanase 
s očiju  izgubili, 
kad  se  je  Vicebo- 
tanikus  dovukao 
na  provu. 

— Evo  Biograd 
na  moru ! 

— Tu  je  i 
Vransko  jezero? 

upita  gospodin 
Zoolog,  ravnajući 
očalin. 

— Jest 

— Hoćemo  li 
do  jezera? 

— Možda  kas- 
nije — al  sada 
nema  kada,  valja 

nam  još  sto  i šestdeset  kilometara  prevaliti  prije  zapada 
sunčanoga,  odvrati  gospodin  Maršal,  a g.  Zoolog  zaželi 
slatkovodnih  životinjica. 

— Ima  i tome  kada,  Prokljansko  jezero  pak  Ska- 
đarsko  blato  itd. 

Prolazili  smo  kroz  onaj  svijet  malih  otočića,  što  se 
protognuše  od  južnoga  kraja  kamenoga  otoka  Pašmana 
pa  sve  do  Zlarina.  Svaki  se  čas  prikaza  na  sred  mora 
taman  stup,  a na  njem  neki  znak. 


Mina  Kollarova. 


— To  su  ,,scke“  — plitčine,  pouči  nas  stari  krmilar. 
čudno  izgledaju  oni  mali  otočići  na  obzorju  — kao 
da  im  tkogod  uglove  poodgrizao  — oni,  koji  su  najdalje, 
čine  ti  se  kao  da  u zraku  lebde. 

— Hooj ! je  li  ribe?  poviknu  ,.noštrom“  na  krmi. 
Na  pučini  njiše  se  mala  barčica  a u njoj  četiri 
čovjeka:  More  nije  posve  mirno  a kad  god  bi  barka  u 
dolinu  vala  zašla,  — iščeznuli  bi  ribari  i barka. 

— Ima!  ozove 
se  jedan  od  njih. 

Okrenuše  barku 
k nama  a kapetan 
poviknu  kroz  onu 
mjedenu  cijev : 

— Ferma! 
Ribari  zaves- 
laše  ljudski  — i 
za  čas  se  priku- 
čiše  Zvonimiru. 
Dvojica  sjedoše, 
pa  uzeše  preme- 
tati  svoj  lov. 
Padron  njihov 
primi  se  za  ,,bar- 
kariz“. 

— Bog  s vama. 
— Ima  li  ribe? 
— Bog  dao! 

— Kakova  je. 
— Lipa,  — 
koje  kaka,  ima 
oslića,  bukava, 
evo  zubatac!  Ce! 
lijep  je.  Želite 
srdelje  ? 

— Ne,  ono 
ćemo. 

— Kako  želite. 
Uzeše  se  poga- 
djati. 

Padron  pogladi 
mrki  brk  pa  na- 
ravna malu  izli- 
zanu crven-kapu, 
koju  je  uzicom  za 

šiju  učvrstio. 

— ■ Za  ’vo  tri  „banice11,  reče  i stade  miran. 

Banica  zove  se  po  Dalmaciji  deset  novčića.  G.  Maršal 
kupi  ribu,  naš  ,,noštrom“  je  uze  pod  nož. 

— Zdravo  pošli ! rekoše  sva  četvorica,  pa  se  odbiše. 
Još  smo  ih  čas  vidjeli  jasno,  — a onda  sve  manje  i 
manje,  dok  se  ne  izgubiše. 

— Na  provu ! upozori  nas  kapetan. 

Ostavismo  Zlarin  na  lijevo,  a pred  nama  otvoreno 

more.  Na  istok  protegla  se  rastrgana  suha  obala,  a na 
sjever  oni  mali  otočići.  Sve  drugo  je  prosto,  otvoreno,  da 
zineš  očima  koliko  je  vode.  Na  jug  digla  se  dva  modra 
brda  nasred  mora,  a amo  pred  njima  usred  mora 
malen  tornjić. 

— Ono  je  Vis! 

— A ono  Svetac  (St.  Anđrea)!  ozove  se  gospodin 
Petrograf. 

— A ovo  sprijeda?  upita  jedan  od  družine. 

— Ovo  je  Rogoznička  lanterna,  odvrati  kapetan. 


novca,  a onda  dodje  u Trogir  pa  uze  mladu  ženu,  koja 
je  na  nj  tri  godine  čekala  i ode  na  Rogoznicu. 

— Tome  ne  treba  Argusa  da  mu  ženu  čuva,  primi- 
jeti jedan  iz  družine. 

Ne  prođje  ni  pol  sata  a Rogoznička  se  lanterna 
utopi  u moru,  a na  istoku  nam  se  pokazaše  dva  otoka 
Veliki  i Mali  Driveuik.  Kad  se  Malom  Driveniku  prima- 
kosmo,  ostavi  nas  ćelavi  starac  Velebit  — a na  njegovo 
mjesto  stupi  sijeda  suha  baka  Dinara.  Zakrila  je  svojim 
sniježnim  čelom  sav  istočni  horizont;  — dolje  na  jugo- 


Provala  Zrinskoga  iz  Sigeta.  Slikao  P.  KrafftP 


Dotle  smo  se  sve  više  bližili  toj  lanterni.  Tužna  li 
pogleda!  Na  otočiću  kolik  je  Markov  trg  digla  se  dvo- 
katnica a pred  njome  visok  toranj.  Ni  travčice  nema  na 
tome  „školjiću1'  — a onaj  pazitelj  dobija  zairu  i vodu 
svaki  treći  dan.  Ako  navali  nevrijeme,  valja  mu  čuvati 
vodu.  Kolike  li  večeri  udara  silno  valovlje  na  tu  tvrđjicu 
a bura  trese  čvrstom  zgradom,  — onda  mu  valja  stajati 
na  tornju  i gledati,  nema  li  gdjegod  koji  brod  u nevolji. 
A taj  je  čovjek  zadovoljan.  Rekoše  mi  u Trogiru,  da  je 
bio  kroz  šest  godina  mornar  — da  je  posabrao  nešto 


istok  digao  ponosito  svoju  glavu  Mosor,  kao  da  nam 
dovikuje : 

— Eto  me  ovdje,  branim  Zvonimirov  grad! 

A dolje  pod  njim  zaredali  se  lijepim  redom  Šolta, 
zelena  od  masline,  pak  lijepi  Brač,  ponositi  Hvar  — i 
mnogo  otoka  i otočića  kao  stado,  — a nad  njima  kao 
dobar  pastir  naherilo  svoju  bijelu  kapu  vrletno  Biokovo. 

Na  ovu  je  posljednju  prispodobu  doduše  poštovani 
gospodin  mjesec  patent  uzeo,  ali  dalmatinski  će  otoci  a i 
otočani  ipak  ostati  valjda  ponajbolje  stado  hrvatskoga  naroda. 

.Jedno  mi  je  čudno  bilo.  Mi  smo  se  od  Zagreba  već 
za  cijeli  stupanj  i trideset  minuta  na  jug  pomaknuli,  mi 
smo  kod  Lica  prešli  iz  sređnjo-evropskoga  kontinen- 
talnoga klimatskoga  pojasa  u mnogo  blaži  mediteranski 
pojas,  — a ipak,  što  smo  više  na  jug  išli,  to  nam  je 
hladnije  bilo. 

Jedan  je  od  gospode  suputnika  već  bio  spremio  svu 
svoju  rječitost,  kako  će  na  pustu  teoriju  udariti,  kad  se 
netko  javi : 

— Trogirsko  tijesno ! 

Ostavismo  Drivenili  Veliki  na  desno,  a pred  nama 
se  stvori  Čiovo  (Bua),  što  se  je  za  desetak  metara  pri- 
maklo  dalmatinskoj  obali.  Bilo  to  baš  oko  podne.  Božije 
je  sunce  rasvijetlilo  onaj  suri  kamen  pak  na  jugu  zelenu 
Maslinicu  (Šolta). 

Po  tamnom  trogirskom  tijesnu  rastepla  se  sva  sila 
barčica  i brodića;  bijela  im  se  jedra  napunila  vjetra,  pa 
se  nagnuše  na  jednu  stranu.  Sve  jasnije  pokazuje  nam  se 
bijeli  Trogir,  taj  hrvatski  Kizikos. 

Sagradiše  ga  na  obje  strane  tijesna  što  spaja  kopno 
sa  Čiovom.  Poput  Betlema  uvalio  se  u dnu  širokoga 
zalijeva,  a uza  nj  se  poredala  seoca,  jedno  bjelije  od 
drugoga  — a okružena  zelenim  maslinama  i mandulama. 

Napokon  pristađosmo. 

Široku  rivu  sunce  razgrijalo,  — tek  nešto  stabalja 
baca  debeli  hlad  tako,  da  se  prekrasno  ističe  ona  sjena 
i ono  tamno  zelenilo  na  bijelome  kamenu.  Nekoliko  se 
žena  sakupilo  bilo  pod  onim  đrvećem,  — a Vicebotanikus 
spremi  svoj  aparat  pa  udari  (što  no  se  veli)  one  žene 
na  staklo. 

Gospodin  Zoolog,  koji  se  je  spremio  bio,  da  izgrdi 
zimu,  — sada  briše  znoj,  — a oči  mu  se  ne  mogaše 
otrgnuti  od  male  djevojčice,  koja  je  natovareno  magare 
rivom  tjerala.  Sve  su  .to  slike,  koje  valja  vidjeti,  — jer 
opis  ne  pomaže.  Stotina  je  ljudi  opisalo  kolosalni  toranj 
Eifelov,  — a ipak  kaki  su  to  jadni  opisi  prema  zbiljnoj 
slici  toga  galskoga  kolosa.  — Ne  ću  da  se  dalje  trudim. 


Povesti  ću  strpljivoga  čitatelja  oko  grada  na  sjeverna 
trogirska  vrata.  Tu  na  kamenu  nad  vratima  izraslo  čitavo 
drvce,  — - kake  je  vrsti  — toga  se  ne  sjećam.  — Na 
suprotnoj  strani  uz  gradski  vrt  proširio  svoje  debele 
grane  krošnjati  „pinus  halepensis'1.  — Ja  se  ne  zanimam 
osobito  zelenjem,  — ali  take  crnogoriee  ne  vidjeh  za 
svoga  vijeka,  — to  je  čitava  lipa,  a nitko  si  ne  može 
stvoriti  slike,  kako  su  moji  suputnici  uzeli  svoje  notice 
opisivati  u rijetku  pticu  u našem  zraku. 

Ulice  su  trogirske  onake,  kake  su  zadarske, a 
spljetske  (da  ođma  rečem)  onake,  kake  su  trogirske.  Ima 
u Trogiru  jedan  ili  dva  veća  trga.  Na  jednome  stoji 
stara  mletačka  ,,loggia“,  u kojoj  su  plemeniti  trogirski 
gradjani  vijećali  — hoće  li  ove  ili  one  godine  dati 
pomade  za  brkove  mletačkome  lavu.  Tu  je  posabrao 
slavni  Ivan  Lučić  svoje  „Memorie  di  Trati “ — danas 
pod  onim  lukovima  leži  na  ledjima  kršni  Trogiranin  pa 
gundja  neku  tihu  — ali  veselu  pjesmicu. 

— Eto  dom,  gospodo,  upozori  nas  jedan  od  gospode, 
koji  nas  slijedjahu. 

— Portal  je  originalan. 

— Jest,  odvrati  onaj  gospodin,  ovo  je  Adam  a ovo 
na  lijevu  stranu  Eva. 

U istinu  začudili  se  videći,  kako  su  ti  stari  griješnici 
došli  na  portal  trogirske  katedrale.  Stara  romanska  vrata, 
koja  su  iskićena  kojekakim  lijepim  ornamentima,  drži  se 
desne  strane  Adam  — as  lijeve  Eva  na  lavovima. 
Dašto,  nije  me  volja,  da  na  tanko  opisujem  ili  raspredam 
kostime  njihove,  — ali  svakoga,  koga  bi  sreća  pred 
onaj  dom  donijela,  upozorujem,  neka  pogleda  što  se  ondje 
može  vidjeti. 

— Baš  je  lijep  taj  portal. 

— Jest,  — donesen  je  amo  sa  stare  Bihaćske  crkve, 
odgovori  onaj  isti  gospodin.  Kad  je  već  Bihać  na  po 
razoren  bio,  — onda  se  neki  od  naših  biskupa  sjeti,  pa 
snese  sve  to  amo. 

(Nastavit  će  se.) 


Kao  mlado  stablo,  iznenada  ošinuto  strijelom,  Juraj  Tomlje- 
nović  pade  u prerani  grob.  Još  prije  nekoliko  vremena  slušali 
smo  ga,  gdje  sa  zanosom  govori  o historiji  hrvatskoj,  miljenici 
svoje  duše,  a danas  ga  već  krije  za  uvijek  crna  zemlja.  Već  u 
gimnaziji  usplamtjelo  je  srce  njegovo  za  prošlošću  hrvatskom, 
te  došavši  u sveučilište  podade  se  sa  svom  snagom  nauci  histo- 
ričkoj.  Plodove  njegova  rada  poznaju  čitatelji  »Vienca-,  i iz  njih 
mogu  razabrati,  da  su  bile  osnovane  one  nade,  koje  su  njegovi 
učitelji  gojili  o čovjeku  tako  darovitu  i marljivu.  Sin  kršne  Like 
Činio  se  je  na  oko  zdrav  i jak,  ali  ipak  u borbi  duha  s tijelom, 


i.™«.«!. - — J 

ni  25.  godine.  I »Vienac«  polaže  svomu  mladomu  suradniku  na 
grob  skroman  spomen-cvijetl 

Književnost. 

Ruska.  U etnografijskom  žurnalu  » Živoj  Starini «,  koju  je 
godine  1890.  pokrenuo  profesor  Lamanski,  izašla  je  u zadnje 
doba  veoma  zanimljiva  gradja  o prvim  ruskim  slavistima.  Sla- 
venske su  katedre  osnovane  prvi  put  u Rusiji  (po  ustavu  godine 
1835.)  na  koncu  tridesetih  godina  i pravilno  uredjene  u početku 

četrdesetih.  Za  četiri  prve  stolice  odabrana  su  četiri  mlada  uče- 
njaka, koje  je  vlada  prije  svega  poslala,  da  bi  proputovali  sla- 
venske zemlje.  Ovakav  je  put  bio  svakako  potreban,  jer  se  je 
na  primjer  o plemenima  balkanskoga  poluotoka  znalo  veoma 
malo.  Izbor  mladih  ljudi  bio  je  sretan  : za  Moskvu  je  bio  izabran 
Bodjanski,  za  Petrograd  Preis,  za  Harkov  Sreznevski,  a za  Kazanj 
Grigorović.  Bili  su  to  još  mladi  ljudi,  koji  su  pored  inih  razlika 
imali  zajedničku  ljubav  k nauci.  Oni  su  upoznali  slavenske  narode 
kao  u opće  malo  tko.  I poslije  nije  nitko  toliko  pješke  obišao 
slavenskih  zemalja  kao  Sreznevski.  Sreznevski,  Bodjanski  i Gri- 
gorović pisali  su  mnogo;  manje  je  objelodanio  Preis,  ali  se  iz 
neznatnoga  njegova  književnoga  rada  može  razabrati  širina  nje- 
gova znanja,  izvrsni  duh  i pronicava  kritika.  Lamanski  priop- 
ćuje sada  u »Živoj  Starini«  korespodenciju  Preisovu  i Sreznev- 
skoga,  koja  je  za  povjest  slavistike  veoma  znatna,  jer  nam  obasjava 
njezine  početke.  Godine  1841.  stigli  su  Preis  i Sreznevski  u 
Zagreb.  U listovima  njihovim  iz  toga  doba  ima  zanimljivih  crtica 
o našem  ilirizmu.  Medju  inim  piše  Preis : »Prije  sedam  godina 
nije  ničega  bilo  u Hrvatskoj ; a sad  u samom  Zagrebu  rade 
dvije  tiskarne,  izlaze  dvije  novine,  a o novoj  godini  pridoći  će 
još  dvoje,  u Zagrebu  je  osnovan  postojani  teatar,  doskora  će 
biti  osnovan  muzej  i uza  nj  učeno  književno  društvo,  mladež  je 
probudjena  na  živu  rodoljubnu  djelatnost.  Ako  se  mjeri  evro- 
pejskim  mjerilom,  napokon  nije  Bog  zna  što,  — ali  za  Boga, 
može  li  se  više  uraditi  u 7 godina?  Ne  zaboravi  ni  to,  da  to 
čine  tek  privatni  ljudi,  većinom  nebogati,  i na  bez  borbe  sa 
starim  pokoljenjem  i sa  neprijateljima  raznoga  zvanja  i porijetla«. 
Osobito  živo  opisuje  svoj  boravak  u Zagrebu  Sreznevskij,  koji 
je  najviše  općio  sa  Stankom  Vrazom  i izlazio  u okolicu.  Srez- 
nevski javlja,  kako  se  sastaje  sa  svima  prvacima  ilirskim,  kako 
ga  klerici  zovu  u seminarij,  da  ga  vide  i pozdrave.  Sreznevskij 
hvali  Ilirce,  što  se  uče  kako  ruskomu  jeziku  tako  i drugim  sla- 
venskim jezicima;  katolici  poštuju  pravoslavlje.  »Revnost  je  u 
izučavanju  ruskoga  jezika  silna.  Našega  cara  ljube  kao  Boga, 
a Ruse  ne  manje.  Ako  podje  tako  nadalje,  ja  ne  znam,  što  će 
biti  za  20  godina  . . . Mene  mnogi  uvjeravaju,  da  sam  ja  sada 
u Zagrebu  jedan  od  glavnih  predmeta  razgovora:  jedni  za  me 
a drugi  proti  meni.  Nitko  tek  nije  pomišljao,  da  sam  rasta  tako 
malena:  svi  ovdje  drže  Rusa  velikim,  golova  pođ^.  potolok-n«. 
Medjutim  Pypin  ističe,  da  poznija  književnost  hrvatska  (kao  ni 
češka  i u opće  zapadno-slavenska)  ne  svjedoči,  da  bi  znanje 
ruskoga  jezika  bilo  osobito  rašireno  medju  Hrvatima.  Mi  smo 
ovo  nekoliko  redaka  priopćili  iz  ovećega  izvještaja,  što  ga  je 
Pypin  napisao  u »Vjestniku  Europe« ; a čim  uzmognemo,  obje- 
lodanit ćemo  u »Viencu«  iz  korespondencije  sva  mjesta,  gdje 
Preis  i Sreznevski  govore  o nama.  Lijepo  kaže  Sreznevski,  da 
bi  izučavanje  Slavenstva  bilo  za  nas  važno  sve  kad  i ne  bi  bili 
rodjeni  Slaveni:  »Tko  je  bio  prvi  ratarski  narod  u Evropi,  bar 
medju  narodima,  koji  su  u Grka  i Rimljana  poznati  pod  imenom 
barbara?  Tko  je  prije  drugih  pokazao  odvažnost  i okretnost  u 
plovidbi  po  Adriji  i Baltičkom  moru  ? U koga  se  je  rodila  misao, 
da  se  svete  kršćanske  ideje  imadu  raširivati  u živom,  narodnom 
jeziku?  Tko  je  viekovima  branio  i obranio  Evropu  od  Tatara  i 
Osmaulija?  Tko  je  prvi  zbližio  narode  istoka  sa  zapadom?  Tko 
snabdijeva  motivima  sve  glazbenike  evropejske?  Tko  je  doveo 
narodnu  poeziju  do  takova  stupnja  savršenstva?«  Slaveni  osim 
toga  sačuvali  su  starinu,  te  njihov  život,  predaje,  poezija  mogu 
podati  množinu  važnih  podataka  za  objašnjivanje  zaboravljene 
i nerazumljene  starine  evropske.  Za  to  vrijedi  izučavati  Sla- 
venstvo, te  ga  možemo  ispitivati  s uvjerenjem,  da  nam  tu  zadaću 
nadaje  ne  samo  slavensko  čuvstvo,  nego  i suvremena  civilizacija. 

Francuska.  Četrnaest  novela  Fr.  Coppee-a  u zbirci  » Longues 
et  Breves «,  koja  je  nedavno  izišla,  različite  su  cijene.  Neke  iznose 
sasvim  općenite  tipe.  No  ima  ih  i neobično  krasnih.  Osobito  su 
krasne  tri  božićnje  pripovijesti:  L’  Enfant  perdu,  Le  Pardon  i 


Le  Louis  d’  Or,  kao  i autobiografijski  ulomak  »Le  premier 
chapitre  de  mes  mćmoires*.  To  su  pravi  biseri  pripovjedačke 
umjetnosti:  u njima  se  očituje  prava,  vrela  pjesnička  duša  i fino 
oko  u opažanju  detalja.  Ove  četiri  crtice  podaju  ovoj  zbirci 
Coppće-ovoj  pravu  umjetničku  vrijednost,  one  su  tako  krasne, 
da  lako  zaboravljamo  na  one  slabije  drugarice. 

Najnoviji  roman  Pierre  Loti-ja  nazivlje  se  » Matelot «,  a 
izišao  je  u poznatoj  »kolekciji  Guillaume«  u Lemerrea  u Parizu. 
Roman  obiluje  svom  nježnošću  i miomirisom  Lotijeve  poezije. 
Kao  i u drugim  njegovim  radnjama,  pokazuje  se  i ovdje  »otmena« 
manira.  Medjutim  ne  može  se  poreći,  da  se  u Lotija  počinje 
javljati  stereotipnost,  koju  Loti  vješto  prekriva  divnom  svojom 
dotjeranošću  u slogu. 

Georges  Ohnet,  koji  je  svojim  načinom  umio  ugoditi  osobito 
krasnomu  spolu,  objelodanio  novu  knjigu  »Le  Lendemain  des 
Amours«.  Ohnet  ne  ide  za  dubljom  analizom,  ne  mari  on  za 
znatnija  društvena  pitanja,  već  se  zadovoljava  tim,  da  kao  pripo- 
vjedač zabavi  čitatelja.  Takav  mu  je  »Vlastnik  talionica«,  istim 
smjerom  idu  svi  njegovi  romani,  pa  tako  i najnovije  djelo,  koje 
će  naći  velik  broj  medjunarodne  publike,  ali  u povjesti  knji- 
ževnosti ostat  će  bez  traga. 

S Ohnetom  se  natječe  za  ljubav  velikoga  općinstva  gospodja 
Durand,  koja  piše  pod  pseudonimom  Henry  Greville.  Ona  je  već 
napisala  pedeset  tri  romana,  te  je  tako  pretekla  svoga  brata  in 
Apolline  Ohneta.  Njezin  novi  roman  imade  natpis  »Jolie  pro- 
priete  a vendre ■.  Ovdje  se  pripovijeda,  kako  bi  mlada  lijepa 
djevojka  htjela  doći  do  miraza,  pa  bi  za  to  bila  voljna  prodati 
stari  obiteljski  posjed;  otac  se  dakako  tomu  protivi.  Na  sreću 
obojega  u zgodan  čas  dolazi  Ijubezan  princ,  komu  lako  podje  za 
rukom,  da  mladu  gospodjicu  odvrati  od  njene  namisli.  Princ  se 
s mladom  damom  vjenča,  te  tako  posjed  ostane  na  obitelji. 
Radnja  je,  kako  se  vidi,  jednostavna  i nevina,  pa  se  tek  moraš 
čuditi,  kako  je  umjela  spisateljica  od  ovako  mršave  gradje  napi- 
sati onako  omašnu  knjigu. 

Zanimljiv  je  spisateljski  roman  Eduarda  Cadola  » Le  cher 
Maetre«.  Cadol  nam  ovdje  prikazuje  u pravom  svjetlu  života  sve 
male  radosti  i velike  patnje  spisateljskoga  zvanja.  Junak  ovoga 
romana  i još  više  naduti  akademijski  stihotvordc  po  modi  prave 
su  kabinetne  slike  najtanje  karakteristike. 

Pod  natpisom  » Jeanne  d'Are « napisao  je  R.  de  Gombervaux 
knjigu,  u kojoj  opisuje  život  djevice  Orleanske  i navodi  sve 
počasti,  što  no  ih  je  zahvalna  domovina  podala  slavnoj  junakinji. 
Djelo  je  popratio  preporukom  biskup  Verdunski,  te  odiše  kato- 
ličkim duhom. 

Kao  nastavak  svoga  djela  »Croquis  parlamentaires«  objelo- 
danio je  Benoist  » Sophismes  politigues  de  ce  temps «.  Ovdje  pisac 
podaje  kritičku  studiju  o oblicima,  načelima  i postupku  moderne 
države.  Kao  što  je  pisac  u predjašnjem  djelu  pokazao  nedostatke 
i slabosti  ljudi,  koji  su  danas  djelatni  na  političkoj  pozornici, 
tako  nam  ovdje  otkriva  sve,  što  je  lažno  i varavo  u današnjim 
političkim  idejama. 

Mnogo  čitatelja  nahodi  djelo  » Souvenirs  de  Alexis  de 
Tocg/ueville «,  koje  je  izdao  comte  de  Tocqueville.  Uspomene  obu- 
hvaćaju razmak  vremena  od  srpanjske  revolucije  do  krvavih 
lipanjskih  dana  godine  1848.  Slike  su  historijski  vjerne  i izravne, 
kolorit  im  je  ugodan  i jak.  Sjajan  je  opis,  kad  se  prikazuje  pro- 
diranje puka  u komoru  na  dan,  na  koji  se  je  onamo  zaklonila 
vojvotkinja  Orleanska.  S nekom  zlobnom  oštrovidnošću  umije 
Tocqueville  opisivati  pojedine  prizore.  Da  pokaže  značaj  srpanjske 
revolucije,  iznosi  ovaj  prizor:  »Velika  mlada  djevojka  izadje  iz 
kruga  svojih  drugarica,  stane  pred  Lamartina  (pjesnika)  i dekla- 
muje  himnu  njemu  u slavu.  Pomalo  se  ona  ugrije  te  joj  crte 
budu  strahovite.  Nikada  mi  se  nije  činio  zanos  tako  na  blizu 
epilepsije.  Kad  je  ona  dovršila,  puk  je  zahtijevao,  daju  Lamar- 
tine  poljubi.  Ona  mu  ponudi  svoje  široke  oznojene  obraze,  a on 

ih  naćubivši  usne  naglo  poljubi,  očevidno  neugodno  dirnut«.  Kad 
Louis  Blanca  fanatizovani  puk  nosi  u triumfu,  dodaje  Tocque- 
ville:  »Preko  svojih  glava  držali  su  ga  za  njegove  kratke,  malene 
noge ; vidio  sam,  kako  se  je  uzalud  mučio,  da  im  umakne,  kako 
se  je  na  sve  strane  propinjao,  da  se  otme  njihovim  rukama, 
govoreći  neprestano  zadavljenim,  a ipak  piskutljivim  glasom. 
Pričinio  mi  se  jadan  zmijom,  koju  je  netko  prignječio  za  rep«. 
Tpcqueville  ne  štedi  nikoga,  — ni  Kralja.  Njegove  su  uspomene 
pune  sarkazma.  Tako  n.  p.  veli  za  predsjednika  komore  Sanzeta: 
»Bila  je  velika  nesreća  po  dinastiju  orleansku,  Što  je  tako  Čestita 
čovjeka  postavila  na  čelo  komore;  u takove  dane  bio  bi  bolji 
kakav  smion  ugursuz«.  0 ministru  pravde  Hćbertu  piše:  »Opazio 
sam,  da  suci  ne  postaju  nikada  dobrim  politicima.  No  nijedan 
međju  njima  nije  ostao  slabijim  politikom  nego  Hćbert.  Do  kostiju 
on  ostade  državni  odvjetnik.  Za  to  zvanje  on  imade  i figuru  i 
značaj«.  U jednoj  jedinoj  anekdoti  riše  Tocqueville  dva  značaja: 
»Brzo  bi  sastavljena  lista  kandidata  za  provizornu  vladu;  radilo 
se  o tom,  da  ju  tko  pročita  narodu.  Marrast  ju  predade  Lamar- 
tinu  s molbom,  da  ju  pročita.  Ne  mogu,  odvrati  pjesnik,  u listi 
se  nalazi  moje  ime.  Na  to  Marrast  predade  listu  poslaniku  Crć- 
mieuxu,  koji  ju  ogleda  i reče:  »Zar  se  sa  mnom  šalite,  dok 
tražite,  da  pročitam  narodu  listu,  u kojoj  nema  moga  imena?« 
Medjutim  Tocqueville  je  ovdje  bolji  pripovjedač  nego  historik  i 
filozof.  Uza  sve  to  su  uspomene  tako  znamenita  politika,  kao  što 
je  bio  Tocqueville,  uvijek  vrijedna  gradja  za  ono  burno  doba. 

Poljska.  Primili  smo  novu  pripovijest  vrijednoga  našeg 
prijatelja  Br.  Graboivskoga  »Nieprzgjaciel  ludzu,  koju  je  posvetio 
za  znak  štovanja  prvaku  modernih  beletrista  poljskih  Henriku 
Sienkiewiczu.  Nedavno  je  boravio  Grabovvski  u Zagrebu,  da 
prikupi  gradju  za  povjest  hrvatske  književnosti  u XVIII.  stoljeću. 
Predjašnja  je  stoljeća  već  obradio  i objelodanio. 

»Sloiunik  jqzyka  pomorskiego « zove  se  znamenito  filologijsko 
i etnografijsko  djelo,  koji  je  napisao  poljski  učenjak  Stjepan 
Ramult.  Do  sada  izišao  je  prvi  svezak,  koji  obuhvaća  šest 
omašnib  poglavlja.  Pomorci  ili  Kašubi  ostanci  su  polapskih  Slavena 
i govore  poljsko  narječje;  svega  zajedno  ima  ih  oko  170.000. 
Krakovska  je  akademija  dosudila  Ramultovu  djelu  počastnu 
nagradu. 

Engleska.  Poznati  kritik  engleski  Friderik  Harrison  pri- 
općuje u amerikanskom  mjesečniku  »Forum « studiju  o modernom 
engleskom  romanu.  U 19.  vijeku  imaju  Englezi  velikih  pisaca 
na  polju  pripovijesti.  Cooper  piše  u isto  doba  kad  izlaze  romani 
Scoltovi,  a kad  je  Scott  umro,  bio  je  u cvijetu  Bulwer.  Bulwer, 
Disraeli,  Dickens,  Hawthorne,  Brontes,  Thakeray  i Trollope 
stoje  u zenitu  svojem  gotovo  u isto  doba,  a u zadnjih  20  godina 
ove  sjajne  periode  pridružuje  im  se  Elliotova.  Sve  je  preživio 
Anton  Trollope,  koji  je  umro  nazad  deset  godina.  S njim  je 
engleski  jezik  izgubio  posljednjega  od  onih  pisaca,  kojih  su 
romani  bili.  u rukama  cijeloga  naroda.  Sad  je  po  prvi  put  u 
ovom  stoljeću  engleska  književnost  — bez  velika  romanopisca 
prvoga  reda.  Ima  i sada  podobnih  pisaca,  kao  što  su  na  primjer 
lvipling,  Hovvclls,  Ouda,  Rhoda  Broughton,  Bret  Harte,  Henry 
James,  Mistress  Burnett,  George  Mereditb,  ali  uza  sve  to  Harrison 
tvrdi,  da  nijedan  od  ovih  pisaca  ili  spisateljica  nije  poznat  u 
svemu  narodu.  Uzrok  ovomu  propadanju  engleskoga  romana 
nalazi  Harrison  u tom,  što  ima  u Engleskoj  previše  kulture,  a 
od  toga  pati  mašta.  Naš  je  ukus  previše  izobražen,  previše  se 
kritizuje,  odviše  je  sistematičnosti  u našim  školama.  Nitko  se 
pravo  ne  usudjuje,  da  podade  maha  svojoj  individualnosti  umjet- 
ničkoj, jer  se  boji  poruge  i podsmijeha.  To  je  nužna  posljedica 

Samoboru.  — Listale  romana.  — 


jednoličnosti  u uzgoju  i discipline  u izobrazbi  duha.  Milioni 
umiju  pravilno  pisati  po  gramatici,  iznose  dobre  i vješto  sastav- 
ljene rečenice,  posljednju  najbolje  uzore.  Da  koji  novi  Dickens 
dodje  pred  općinstvo  na  sud  sa  svojim  »Pickmckovcima«,  hiljade 
bi  ga  naobraženih  kritika  osudila  tvrdeći,  da  je  to  prosta  zbrka. 
Shakespeare  je  na  sreću  pjevao  prije  nego  su  ustaljena  pravila 
moderne  drame,  Scottove  historijske  pogrješke  još  se  nisu  otkri- 
vale u časopisima.  U veliko  doba  romana  koji  je  započeo  u 
Engleskoj  propadati  prije  jedno  40  godina,  nije  bilo  ni  desetoga 
dijela  tako  dobre  prosječne  radnje  kao  danas.  Kritika  još  nije 
postala  lijepom  umjetnošću,  svatko  je  ljubio,  što  mu  se  je  baš 
svidjalo,  pisale  su  se  i ludorije,  koje  su  neki  ljudi  s nasladom 
čitali.  Dakako  to  ne  može  biti  dobro,  da  tko  ludorije  ljubi ; 
književnost  svakojako  treba  da  popravlja  književni  ukus.  Ali 
nije  dobro,  ako  općenita  naobrazba  stvara  umjetnu  jednoličnost, 
ako  se  ljudima  utuvljuje.  Što  imaju  ljubiti,  i ako  se  drži  većim 
grijehom  prestupiti  pravila  običnoga  ukusa,  nego  povrijediti  deset 
zapovijedi  božjih.  Kad  u književnosti  stanu  pretezati  prosječno 
dosta  dobre  radnje,  kad  ima  takovih  radnja  dosta  mnogo  i kad 
u literaturi  postoji  pomno  izradjeni  pravilnik  kritika,  onda  se 
obično  prestaju  javljati  sjajni  i neposljeđivi  uspjesi.  Dok  Engleska 
imade  tisuću  umiljatih  stihotvoraca,  nema  nijednoga  pjesnika; 
pored  sve  rijeke  spretnih  pripovijesti  nema  danas  englezki  narod 
velika  pisca  romana;  izmedju  mnogih  vrsnih  slikara,  koji  rade 
bez  pogrješke  nema  velika  umjetnika;  uz  inscenaciju  drama,  koja 
nadilazi  sav  sjaj,  što  ga  je  do  sada  vidjela  pozornica,  nema  u 
Engleskoj  osobita  glumca;  uz  tisuće  misaonih  spisatelja  nemamo, 
veli  Harrison,  nijednoga  genija  prvoga  stupnja.  Nadalje  nalazi 
Harrison,  da  engleski  pripovjedači  premalo  crpu  iz  samoga  života. 
Roman  ne  može  i ne  smije  izlaziti  samo  iz  duše  spisateljeve, 
kao  na  primjer  Miltonov  »Izgubljeni  raj«,  Shelleyev  »Prometej« 
ili  Wordsworthovo  djelo  »Ekskurzija«.  Sam  Scott  postaje  melo- 
dramatičan  i nesiguran,  kad  opisuje  ljude,  kojih  nije  nikada 
vidio. 

4 

Svastice. 

Anatolski.  Nedavno  je  bila  u Petrograda  izložba  kipova 
jednoga  od  najznamenitijih  kipara  ruskih  — Anatolskoga.  Ana- 
tolski se  razlikuje  od  drugih  modernih  kipara  osobito  time,  što 
ne  pomnožava  svojim  radnjama  broj  kipova  starinskih  božan- 
stava i što  ne  mari  prikazivati  golo  žensko  tielo.  Njemu  su  miliji 
predmeti,  u kojima  može  realistično  prikazivati  značaj  historijskih 
lica.  Dugo  se  je  vremena  borio  Anatolski,  dok  je  probio  led. 
U početku  je  valjalo  srušiti  zapreke,  koje  su  mu  stajale  na  putu, 
a uza  to  se  je  htjelo  vremena,  da  mu  umjetnički  cilj  jasno  svane 
pred  očima.  Danas  je  Anatolski  u opće  priznat,  premda  ima  još 
nešto  neprijatelja,  koji  se  protive  njegovoj  slavi.  U petrogradskoj 
cremitaži  nahode  se:  Satir,  Mrtvi  Sokrat,  Isukrst  i Ivan  Grozni. 
To  su  njegove  ponajbolje  radnje,  poimence  mu  je  Ivan  Grozni 
pribavio  zasluženu  slavu.  Osim  toga  ima  još  i drugih  kipova, 
koji  prikazuju  razne  vladare  ruske;  poglavito  je  divan  njegov 
Petar  Veliki.  I Spinoza  pokazuje,  da  je  Anatolski  izvrstan  psi- 
holog. S osobitom  je  ljubavlju  u raznim  prilikama  prikazao 
Anatolski  božanskoga  Spasitelja,  te  se  njegovi  kipovi  nalaze 
razasuti  po  raznim  muzejima.  Anatolski  ne  podnoseći  oštroga 
ruskog  podneblja  boravi  ponajviše  u Parizu,  gdje  u umjetničkom 
svietu  zauzima  veoma  ugledno  mjesto.  I službena  mu  je  Rusija 
podala  časti,  koje  ga  idu. 

— Noćna  pjesma.  — Jan  KollAr  i Hrvati.  — Put 


Na  grobu  Jure  Tomljenovića.  — Cosmopolis. 

u Dalmaciju.  — Listak. 


Uredjuje  J.  l’asarić. 


Vlastničtvo  i tisak  Dioničko  Tiskare. 

Izlazi  svake  subote  na  dva  arka. 


Godišnja  ciena  poštom  i domaćim  u kuću  7 for.,  inaće  6 for. 
Rukopisi  se  ne  vraćaju. 


God.  XXV. 


Listak  romana. 


Napisao  VI.  Tr.-Borota. 


(Nastavak.) 


I'W4Aijeli  su  dan  čekali  Stjepana,  Klara  sva  uzru- 
jana  od  izvjedljivosti.  Držala  je,  da  će  sigurno 
na  večer  doci,  kad  zahladi,  a u četiri  sata 
bijaše  dapače  poslala  kola  na  bližnju  željezničku 
stanicu,  tri  četvrta  sata  udaljenu  od  Breznika. 
No  kola  se  vratiše  prazna.  To  ju  je  ljutilo  i reče,  da  je 
Stjepan  ipak  mogao  točnije  označiti  dan  dolaska,  umjesto 
da  iznenada  bane  u kuću.  Drugog  dana,  oko  jedanaest 
sati,  bijaše  otišla  u svoju  sobu,  da  dovrši  toilettu,  i pogle- 
davši kroz  prozor  opazi  kočiju,  kako  je  skrenula  u drvored 
od  jablanova.  Morala  se  preobući,  pa  brzo  dozove  soba- 
ricu, da  uvede  gospodina  u salon  i obavijesti  Vladislava, 
koji  je  u svojoj  sobi  sa  Schnellerom  čitao.  Izvjedljivo 
provirivaše  iza  zastora  na  prozoru  u perivoj.  Prašni  se 
fiaker  bijaše  zaustavio  pred  visokim  jednostavnim  por- 
talom, iz  njega  skoči  najprije  krasan  engleski  ptičar,  a 
za  njim  gospodin  u sivom  odijelu,  visok  i širokih  pleća, 
na  glavi  s bijelom  platnenom  kapom,  koje  su  obodi 
zaklanjali  njegov  vrat  i zastirali  obraz,  tako  te  je  Klara 
mogla  razabrati  samo  dva  crna  jaka  brka  i goli  pod- 
bradak. Gospodin  udje  u kuću,  za  lakajem,  koji  ga  bijaše 
dočekao,  a Klara  uzme  sa  žurbom,  rumena  pri  tom  u 
licu,  oblačiti  novu  haljinu. 

Stjepan  Gorjanović  bijaše  časak  sam  u salonu,  u 
kojem  se  zbog  spuštenih  zastora  tamno  pokućstvo  od 
orahovine  stila  Ljudevita  XV.  još  tamnije  činilo,  pa  se 
trsio,  da  razabere,  što  prikazuju  velike  dvije  slike  u 
crnim  okvirima,  s obiju  strana  kamina.  Odmah  začuje 
na  to  brzi  korak  na  hodniku,  vrata  se  otvoriše  i on  se 
baci  u naručaj  Vlađislavu,  koji  se  na  vratima  ukaza.  U 
prvi  čas  bijaše  medju  njima  tišina,  u kojoj  se  čulo  tiho 
jecanje  Vladislava.  Onda  im  dodjoše  najprije  na  usta 


imena:  „Stjepane!  . . . Vladislave ! . . i još  se  jedanput 
ogrliše,  pri  čem  Vlađislav  opipavaše  cijelo  lice  Stjepanovo, 
đotječući  mu  se  i ramena  i ruku,  pa  progovori,  zovući  ga 
imenom  iz  djetinjstva: 

— Zdrav  si  mi,  moj  Stefica,  je  li? 

— Hvala  Bogu  — kao  lav!  ..  . No  i u tebe  je 
dobar  izgled  . . . kao  i život,  jel’  de  ? 

— Sad  je  dobro  ...  ali  prije  — no  sjednimo,  moja 
će  Klara  biti  odma  tu. 

No  već  začuje  njezin  laki  žurni  hod  i uzdignuvši 
glavu,  reče  s podsmijehom  „Evo  je ! “ I kad  je  unišla  u 
sobu  opet  u bijeloj  haljini,  koja  joj  je  najbolje  pristajala, 
s modrim  tankim  opšivom  na  pregibima  ruku  i vrata, 
koji  se  slobodno  micaše  u izrezanom  ovratniku,  s krunom 
zlatne  kose,  što  se  u polutamnoj  sobi  još  jače  svijetlila, 
progovori  Vlađislav,  s malim  zadahom  ponosa,  jer  je 
znao,  da  je  lijepa : 

— Ovo  je  moja  žena! 

Stjepan  je  zadivljeno  promatrao,  kako  bijaše  unišla 
u sobu  s radoznalim  podsmijehom  na  rujnim  usnama  i 
gotovo  plahim  pogledom  u modrim  očima.  Poklonivši  se 
duboko,  poljubi  pruženu  mu  ruku.  Ona  njegovu  stisne 
srdačno  i prosto  i lijepo  mu  nazva  dobrodošlicu. 

— Možete  li  mi  oprostiti,  gospodjo,  što  se  prvi  put 
ovako  pokazujem?  reče  on  pokazujući  na  svoje  elegantno 
svijetlo  odijelo  i žute  cipele,  na  kojima  se  vidjelo  prašine, 
kao  i na  brkovima  i obrazu.  Klara  krenu  niječno  glavom, 
ali  prije  nego  je  što  mogla  odgovoriti,  javi  se  veselo 
Vlađislav : 

— Pas  de  ceremonies,  Stefica,  je  li?  . . . Pa  vi  ste 
blizi  rođjaci  i moj  bratić  bi  mogao  mojoj  ženi  reći 
,,ti“  ...  Ne  mislite  li? 

— 0 meni  ne  zavisi,  reče  Stjepan. 

— No,  ako  o meni  — evo!  odgovori  Klara  pru- 
živši mu  ruku  ...  Ali  sad  sjednimo,  pa  gosp  ...  Ah  ! . . . 
Stjepane,  pripovijedaj. 

Ćutjela  je  povjerenja  prema  njemu  i ono  malo 
plahosti,  s kojom  je  u prvi  čas  susrela  „svjetskog11  čovjeka, 
izgubi  se  brzo.  pa  je  žudila,  da  što  čuje  iz  zanimljivih 
zgoda  ovog  rođjaka,  koji  je  tako  čudno  započeo  svoj 
život.  No  Vlađislav  stade  prosvjedovati,  Stjepanu  treba 
počinka,  da  se  uredi  iza  ove  vožnje  po  najvećoj  vrućini, 
za  pripovijedanje  ima  još  kada.  Iza  nekoliko  rečenica, 
što  ih  još  izmijeniše  o putu  iz  Zagreba,  o brezničkoj 
okolici,  o Stjepanovu  psu  Bobbu,  kojeg  je  Klara  kao 
ukopana  našla  pred  vratima  salona,  ispratiše  gosta  do 
njegove  sobe,  da  se  u njoj  udomi,  pa  da  se  kod  ručka 
opet  sastanu. 

Kod  ručka,  pri  kojem  se  je  Stjepan  gospodje  Ane 
najbolje  dojmio,  vodio  je  on  ponajviše  razgovor  na  oso- 
biti užitak  Schnelleru,  kojega  su  silno  zanimale  afričke 
prilike.  Govorilo  se  o Stanleju  i Eminpaši,  o hrvatskom 
putniku  Lermanu,  koji  je  slao  u domaće  novine  po  svojem 
prijatelju  listove  iz  Afrike  — sve  to,  u koliko  dopuštaše 
dobri  tek  i zamamni  miris  jestvina,  što  su  bile  priprav- 
ljene pod  osobnim  nadzorom  gospodje  Ane.  Vlađislav 
poštivaše  stare  običaje  pri  stolu  — opet  na  radost  Schnel- 
leru, koji  je  od  svega,  što  hrvatski  narod  ima,  najviše 
zavolio  njegovu  kapljicu,  što  mu  se  i na  nosu  poznalo 
— i Stjepan  je  morao  da  na  njegovu  zdravicu  ispije 
običajni  omašni  bilikum  od  starog  srebra.  Iza  crne  kave 
podjoše  bratići  u Vlađislavovu  sobu,  da  se  uz  dobru 
smotku  porazgovore.  Klara  pođje,  da  po  običaju  prospava 
uru  iza  ručka,  Sckneller  se  zavuče  u svoju  sobu,  da  zapuši 
staru  pocrnjelu  lulu,  a tetka,  koja  nije  mogla  nikad 
pojmiti,  kako  mlada  žena  može  da  po  danu  spava,  uze 
po  svome  običaju  tražiti  nekakova  posla. 

— Sad  pojmim,  da  si  sretan  ...  i čestitam  ti,  reče 
Stjepan,  kad  su  oba  sjela  u udobne  naslanjače  u Vladi- 
slavovoj  pušionici,  sa  smotkama  u rukama.  Izmeđju  nasla- 
njača,  koji  su  kao  i mali  divan  bili  prevučeni  šarenim 
narodnim  sagovima,  stajaše  stolić  sa  smotkama,  duhanom 
i drugim  pušaćim  potrebama.  I jedan  i drugi  bili  su 
poslije  odabrana  ručka  — kao  u svakoj  hrvatskoj  kući 
posvećivala  se  i u Vladislavovoj  velika  briga  kuhinji  i 
pivnici  — dobre  volje,  pa  se  voljko  bez  sustezanja  ispru- 
žiše  u naslanjačima. 

— Hvala,  odgovori  Vlađislav,  znajući,  što  Stjepan 
misli  . . . Ona  je  lijepa  i dobra  i ljubi  me,  a u tom  je 
sva  moja  silna  sreća.  I veseo,  što  je  napokon  našao 
nekoga,  komu  može  iskreno  otkriti  svoje  prepuno  srce, 
pripovijedaše  bratiću  povjest  svoje  ljubavi,  počevši  od 
prvih  dana  svoje  nesreće,  kad  je  mislio,  da  već  nema 
za  njega  života  i samo  čekao  čas,  da  učini  svojim  jadima 
konac,  pa  do  nove  zore,  koja  mu  je  slijepome  osvanula 


u ljubavi  Klarinoj.  Ona  bijaše  čisto  dijete,  sa  svim  hirima 
i promjenama  u dječinskoj  ćudi,  ali  u svojoj  ljubavi 
spram  njega  jednaka,  blaga  i strpljiva,  podnoseći  bez 
tužbe  i prijekora  česte  njegove  nervozne  hire  i njegovu 
nevolju,  koja  bijaše  i njezina,  jer  je  od  nje  i ona  morala 
patiti,  odričući  se  mnogo  toga,  što  je  njezina  živahna 
narav  tražila.  Ipak  su  živjeli  sretno,  pa  su  dapače  i male 
pravde,  bez  kojih  nema  bračnog  života,  imale  svoj  čar. 
I drugi  svi  oko  njega  bili  su  mu  dobri,  gospodja  Ana 
postupa  s njim  kao  sa  svojim  sinom,  Schneller  mu  je 
odan  vjernošću,  kakve  ima  samo  još  u pasa:  svi  su  se 
brinuli  njim,  da  mu  šta  više  olakšaju  nevolju. 

— I ja  samo  providnost  molim,  da  tako  ostane, 

nastavi  on.  — No,  o meni  je  dosta,  vidjet  ćeš  i sam, 

kako  me  na  rukama  nose  . . . Sad  je  na  tebi  red.  Ostat 
ćeš  dakako  kod  kuće,  baviti  se  gospodarstvom  ? 

— Da,  odgovori  Stjepan  i njegovo  se  lice  tamne 
puti  smrkne,  a odma  mu  na  to  sjajne  crne  oči  još  jače 
sijevnuše,  — kad  je  nastavio : — Ali  prije  treba  da 
izravnam  stari  dug  . . . s grofom  Vayem  . . . 

— Ah!  da! 

— Uvreda  bijaše  preteška,  da  se  zaboravi  . . . Sad 
me  ne  će,  nadam  se,  odbiti  . . . Nema  ga  u Zagrebu, 

čim  se  vrati,  obavijestit  će  me  prijatelji  ...  A onda . . . 

najprije  sud  časti  . . . poslat  ću  mu  svoj  krst  počasne 
legije  ... 

— Jest,  jest,  to  se  mora  riješiti,  a ispast  će,  uzdam 
se,  sretno  po  tebe,  pravda  je  na  tvojoj  strani  ...  Za 
svoje  oko  i ruku  si  siguran? 

— Kad  čovjek  dvije  godine  lavove  i tigre  strijelja  ! . . . 
To  su  drugčiji  dvoboji!  . . . No,  o tome  poslije,  znaš  da 
nerado  mnogo  govorim,  a i tebi  bi  dosadno  bilo  slušati 
iste  stvari,  jer  će  sigurno  i Klara  htjeti  da  čuje,  dok  je 
željela  već  kod  objeda,  da  sve  pripovijedam  . . . 

Lagani  propuh  dolazio  je  kroz  otvoreni  prozor  u 
sobu  vitlajući  dimom  mirisavih  smotaka.  Vidio  se  vani 
velik  komad  čistog  ažurnog  neba,  koje  se  kao  dotjecaše 
smaragdna  zelenila  drveća  u perivoju,  dok  je  kroz  čistinu 
puta  oko  moglo  segnuti  čak  na  brežuljak,  koji  je  daleko 
čelimice  dvoru  stajao,  posut  bijelim  raštrkanim  kućama, 
medju  kojima  se  isticao  toranj  seoske  crkve.  I dugo 
rastavljeni  drugovi  dozivahu  sebi  u pamet  sretne  dane, 
što  ih  u ovoj  okolici  proplanđovaše ; spominjahu  se 
sitnica,  koje  su  im  smiješak  vabile  na  usne,  i tužnih 
zgoda,  spojenih  s prikazama  njima  milih,  već  davno 
iščezlih  lica  . . . Jedva  opaziše  u razgovoru,  kako  je 
sunce  prešlo  preko  krova  kuće,  naklanjajući  se  zapadu, 
kako  je  vrućina  popustila  i perivoj  pred  dvorom  sve  više 
padao  u sjenu,  dok  se  tamo  na  brijegu  na  limenom 
tornju  crkve  još  ljeskalo  sunce.  Tad  ustadoše,  najedanput 
se  začuše  s druge  strane  dvora  dva,  tri  nagla  akorda  na 
glasoviru,  mala  švicarska  ura  u sobi  odbi  četvrti  sat  i 
oni  podjoše,  da  potraže  Klaru. 

III. 

Novi  život  uniđje  sa  Stjepanom  u Breznik.  Oživi 
Klarina  vesela  ćud,  koja  dosad  nije  nalazila  pravoga 
ođuška.  Bila  je  ona  i dosad  sretna,  osobito  prvih  mjeseci, 
kad  je  stala  osjećati  slobodu  mlade  žene,  radeći  što  se 
njoj  svidjalo  i znajući,  da  će  svaka  njezina  misao  naći 
odobrenja  kod  njezina  muža.  Novi  život,  u koji  bijaše 
stupila,  kao  mlada  gospodarica  Breznika,  okružena  mno- 
gobrojnom služinčadi,  s počitanjem  i odanošću  susre- 
tana od  seljaka,  milovana  nježnošću  muža,  ispunjaše  je 
zadovoljstvom,  pri  kojem  se  katkad,  u mnogim  svojim 
besposlenim  časovima  sa  veselim  smijehom  sjećala  svojih 
prijašnjih  želja  za  sjajnim  i burnim  umjetničkim  životom. 
Brigu  za  kućanstvo  bijaše  odma  predala  svojoj  tetci,  nema- 
jući nikakove  volje  za  poslove,  pri  kojima  bi  njezina  put 
mogla  izgubiti  finoću,  njezine  meke  bijele  ruke  pocrniti 
ili  porumenjeti,  a odugi  se  tanki  prsti,  s oblim  noktima, 
nakaziti  ubodima  igle  . . . K tome  je  imala  u pi*vo  vri- 
jeme dosta  zabave  sa  Schnellerom.  Osobiti  način,  kojim 
je  ovaj  posve  ozbiljno,  a ipak  smiješno,  izricao  svoje 
mnijenje  o ženama  i Klari  otvoreno  komplimente  pravio, 
da  je  ona  jedina  žena,  koja  nije  na  isto  brdo  tkana  kao 
ostale,  da  je  kraljica  svojeg  spola  itd  . . . znao  bi  je 
natjerati  u silan  smijeh,  što  kod  nje  nije  bilo  teško 
postići,  jer  joj  je  dosta  bilo  da  pogleda  otegnuto,  obri- 
jano lice  Schnellerovo  sa  šiljastim  podbratkom  i isto  takim 
nosom,  za  koji  bi  se  često  palcem  i kažiprstom  hvatao; 
da  pogleda  njegove  velike  uši  i visoko  čelo  s golim  tje- 
menom i male  živahne  oči  zeleno-sive  boje,  pa  da  se 
nasmije  cijeloj  pojavi  mrkog  no  u istinu  dobrodušnog 
čovjeka.  Inače  je  njezin  život  tekao  čisto  mirno,  i bez 
promjene,  kako  danas  tako  sjutra,  pri  čem  je  gotovo 
uvijek  bila  uz  Vladislava.  No  unatoč  nježnosti,  što  je 
za  njega  osjećala,  učinilo  bi  joj  se  katkad,  da  je  ovaj 
dugi  život  na  osamljenom  imanju,  kamo  nisu  nikakovi 
gosti  zalazili,  jer  se  Vladislav  bio  posve  otudjio  društvu, 
ipak  dosta  dosadan,  osobito  kad  bi  se  sjetila  bečkih  šetnja 
i zabava.  Tada  bi  osjećala  zlovolju  i potištenost,  iz  koje 
bi  se  samo  s mukom  trguula,  spominjući  se  na  svoju 
odluku,  da  njezin  život  sad  posve  pripada  Vlađislavu. 
Jedina  promjena  bila  bi  za  nju,  kad  bi  s tetkom  dva 
tri  puta  u mjesecu  pošla  u Zagreb,  da  posjeti  tetkine 
rodjake  i znance.  Tad  bi  se  oporavila  i neko  vrijeme 
veselija  bila,  zbog  dojmova,  što  bi  ih  sobom  iz  grada 
donesla:  iz  glumišta,  s promenadnih  koncerata,  gdje  bi 
se  svagda  u nju  upirali  zadivljeni  pogledi,  koje  je  ona 
dobro  opažala,  a njezina  taština  pri  tom  osjećala  nedužnu 
radost,  da  je  ljudi  gledaju  i da  se  dive  njezinoj  ljepoti. 
Ali  za  koji  dan  bi  tim  jače  opet  oćutila  osamljenost  i 
jednoličnost  svojeg  života.  Za  to  je  s onakom  pritajenom 
radošću  pozdravila  dolazak  novog  gosta,  Čovjeka,  s kakovim 
se  ona  još  nikad  ne  bijaše  sastala,  koji  je  proputovao 
polovicu  svijeta  i proživio  gotovo  pustolovan  život. 

Prve  noći  iza  Stjepanova  dolaska  ne  mogaše  Klara 


dugo  usnuti.  Inače  je  bila  velika  prijateljica  snu,  trebalo 
joj  samo  leći  i već  bi  joj  se  oči  zaklopile,  da  se  ne 
otvore  do  jutra.  Ali  ovaj  put  bijaše  uzrujana,  vraćali  joj 
se  na  um  svi  dogadjaji  i razgovori  danju  i otvorenih 
očiju,  ležeći  na  uznak,  gledaše  pred  sobom  sliku  cijelog 
dana,  u kojoj  se  neprestano  povraćalo  isto  lice:  Stjepa- 
novo,  njegova  tamno-smeđja  kosa,  mrka  put  ispaljena 
suncem  i vjetrom,  vanredno  oštri  pogled  u velikim  crnim 
očima,  koje  su  ipak  umjele  i milo  i blago  gledati,  jaki 
ravni  nos,  crni  brk  i pod  njim  niz  prebijelih  zubi.  Uz 
to  je  imao  i drugih  svojstava,  koja  su  se  Klari  milila 
(više  od  čitanja  romana  nego  iz  iskustva):  dubok  glas, 
koji  kao  da  je  bio  koprenom  ovit,  glaseći  malo  muklo, 
zvonki  smijeh,  pri  kojem  su  se  vidjeli  njegovi  lijepi 
zubi,  polagan  i razgovijetan  način  govora,  živahnost 
temperamenta  i duhovit  humor.  Dok  je  ovako  ležala 
sva  raskrivena  u toploj  noći,  podvinuvši  desnu  ruku  pod 
glavu  a lijevu  spustivši  tromo  na  ležaj,  pozirući  na  po 
sklopljenim  očima  u tminu  sobe,  u koju  se  krao  kroz 
spalete  samo  jedan  blijedi  trak  mjesečev,  režući  u iskriv- 
ljenoj crti  tamne  parkete,  slušala  ga  je,  kako  je  poslije 
večere  na  verandi  pripovijedao  svoje  doživljaje. 

— Kad  sam  se  iskrcao  u Marseilli,  morao  sam 
najprije  da  trčim  k brijaču,  jer  su  me  već  na  brodu 
radi  duge  brade  i kose,  koje  nisam  dvije  godine  skidao, 
držali  misionarom  . . . 

Tako  bijaše  počeo,  a onda  je  slijedio  dalje  opis  nje- 
gova života  najprije  u Americi,  gdje  je  bio  dugo  vremena 
obični  farmer,  pošto  mu  se  svidjao  mirni  ladanjski  život 
iza  mladenačkih  pustolovina  po  Parizu,  Londonu  i Berlinu. 
Kratko  ali  jasno  i u smiješnim  crtama  prikazivaše  život 
i osebitosti  jankeea,  razliku  izmedju  slobodnog  novog 
i ukočenog  starog  svijeta.  Tad  prijedje  na  doba,  što  ga 
sprovede  u Africi,  bitke,  u kojima  je  sudjelovao  stojeći 
u francuskoj  službi  i gdje  je  stekao  svoj  krst  počasne 
legije,  onda  godine  mukotrpna  života  na  Kongu,  medju 
divljacima,  daleko  od  svijeta  i kulture,  života,  gdje  čovjek 
svaki  čas  glavu  u torbi  nosi,  kad  osvane  ne  zna,  gdje 
će  omrknuti,  da  li  će  hrane  imati  ili  će  sam  biti 
hranom  bijesnoj  zvijeri,  koja  odasvuda  vreba  po  gustim 
šikarama  i travurini,  u obliku  zaostala  čovjeka  i krvo- 
ločne životinje.  Tu  je  otvrdnuo  tijelom  i oku  prisvojio 
pogled,  kojim  krotilac  životinja  vlada  nad  svojim  opasnim 
pitomcima  i kojim  se  tamo  ljudi  krote,  bojeći  ga  se  više 
nego  ubojitog  oružja.  Tu,  u veličanstvenoj  divljoj  prirodi, 
medju  prašumama  i pustarama  razvila  se  u njegovoj  duši 
silna  ljubav  k domovini,  pri  uspomeni  na  pitome  i lijepe 
krajeve,  u kojima  je  ugledao  svjetlo  života.  Svi  njegovi 
drugovi,  većinom  mladi  ljudi,  prognanici  svojevoljni  poput 
njega,  govorahu  sa  žarkim  čuvstvom  o svojim  zemljama, 
primajući  i najmanje  glasove  o životu  iz  njih  s odušev- 
ljenjem i nježnošću,  koja  je  njihovoj  radosti  podavala 
nešto  djetinjasto  i uzvišeno,  što  mu  se  u početku  činilo 
čudnim,  a poslije  ga  zadivljavalo,  kad  se  i u njegovu 

srcu  razbudio  zapretani  plamen  i stao  ga  ogrijavati,  prire- 
dj uj ući  inu  utjehu  i najsladje  časove  u tudjini.  Bio  se 
sastao  s jednim  zemljakom,  jednostavnim,  čednim  mla- 
dićem, kojega  je  želja  za  znanjem  dovela  medju  pionire 
prosvjete.  On  dobivaše  pisama  i novina  iz  svoje  domovine, 
dakako  rijetko  i neuredno,  ali  za  to  ih  tim  većom 
žudnjom  iščekivaše  i ljubavlju  otvaraše.  I njih  se  dva 
sprijateljiše  u ovoj  zemlji,  gdje  pređsuđe  ne  dijele  ljudi 
a pogibao  ih  zbližava.  Po  čitave  su  ure  govorili  o dragoj 
dalekoj  zemlji,  kojoj  su  se  sad  osjećali  svezani  stotinom 
veza,  čitali  pisma  i novine,  prateći  najvećom  pažnjom 
svaki  i najmanji  dogadjaj,  svaku  promjenu.  Ornog  roba 
svojeg  naučili  su  nekoliko  hrvatskih  riječi,  pa  im  je  i 
pozdrav  iz  onih  bijednih  divljih  ustiju  zvučio  blagozvučno 
i milo,  ako  je  i bio  izrican  nespretno  i teško  u njihovu 
jeziku  . . . 

I Klaru,  koja  je  cijelo  pričanje  napeto  pratila,  bijaše 
ovdje  ganuo,  govoreći  i dalje  još  žarko  o domoljubnom 
čuvstvu.  Već  dugo  ne  bijaše  čula  tako  govoriti,  od  onog 
vremena,  kad  je  zadnji  put  u očevoj  kući  slušala  domo- 
ljubnu pjesmu  i žarku  riječ  svojeg  oca,  vatrenog  rodoljuba, 
koji  je  oko  sebe,  u svojih  prijatelja  budio  još  uvijek 
uspavanu  svijest.  Kuća  njezina  oca  bijaše  na  glasu  sa 
svojeg  domoljublja,  njegov  je  rod  prinio  nebrojene  žrtve 
za  dom,  braneći  ga  od  neprijatelja,  pa  je  Vojković 
s ponosom  pripovijedao,  kako  se  je  uz  obožavanog  bana 
borio  g.  1848.  sa  svojim  ocem,  koji  je  ostao  kod  Villa- 
gosa.  Pa  kakav  je  bio  sam,  tako  odgoji  i svoju  kćer,  ali 
ta  čuvstva  zaspaše  uz  Vladislava,  koji  je  svoj  nehaj, 
zajednički  sa  svim  hrvatskim  plemstvom,  ispričavao 
svojom  bolešću.  No  kad  je  Stjepan  stao  veličati  domo- 
ljubno čuvstvo,  s ushitom  pripovijedati,  kako  ga  se  dojmio 
napredak  Zagreba,  osudjivati  nehaj  domaće  vlastele  i 
završio : 

„Ako  nam  i novo  vrijeme  oduzme  stare  povlastice, 
ako  nas  novi  ljudi  bogastvom,  koje  obsjenjuje  svijet, 
istisnu,  ostaje  nam  ipak  jedno,  čime  možemo  uvijek 
prednjačiti  drugima,  a to  je  ljubav  k ovoj  zemlji,  koju 
nam  djedovi  namriješe,  ljubav,  u kojoj  su  oni  svagda 
prvi  bili,  u kojoj  ćemo  i mi  prvi  biti  kao  vodje  naroda. 
Bez  nje  propadosmo  i izgubismo  se  u rpi  grbova,  pozla- 
ćenih dukatima  ...  — “ onda  je  Klari,  koja  nije  pazila  na 
aristokratski  zadah  ovih  riječi,  bilo,  kao  da  u djetinjsko 
doba  sluša  vatrene  razgovore  u domu  svojeg  oca,  pa  dok 
su  svi  i Vladislav  i Schneller  i tetka  mučali  na  ove 
riječi,  povladi  ona  Stjepanu  i živim  mu  pogledom  kaza, 
kako  pristaje  uz  njegove  misli  i kako  joj  gode  srcu. 

I onda  bi  se  za  ovim  dojmovima  nizale  druge  slike, 
koje  su  prve  i slijedećih  noći  tjerale  san  s njezinih  očiju, 
osvajajući  njezine  misli  sve  više,  a da  nije  bila  svijesna, 
kako  joj  duboko  proniču  u srce  i dušu.  Ta  bilo  je  samo 
nagnuće  k rodjaku,  uz  to  zanimljivu  čovjeku,  koji  nije 
štedio  lijepili  riječi  o njezinoj  ljepoti,  o ukusu,  kojim  se 
je  odijevala : a njegov  je  sud  vrijedio,  mogla  se  njime 


ponositi,  jer  je  Stjepan  prošao  cijelim  svijetom.  Ubogo 
dijete!  Ona  je  u svome  životu  poznala  samo  dva  muškarca, 
onoga  prvog,  kojemu  je  dala  svoju  ruku  u mladenačkom 
varavom  poletu  nekake  velikodušnosti,  i ovoga  drugog, 
koji  joj  je  otimao  mir  i srce,  a da  toga  nije  opažala ! 
Dotle  je  išla  njezina  bezazlenost,  da  je  s ushitom  hvalila 
Stjepana  pred  svojim  mužem,  ne  sluteći  jošte,  kakav  se 
silni  jaz  otvara  izmedju  nje  i onoga,  komu  je  bila  sve 
na  svijetu,  koji  je  samo  za  nju  živio ! A Vladislav  je 
sam  još  poticao,  da  se  veseli,  on  je  tako  čvrsto  vjerovao 
u njezinu  ljubav  i odanost,  — ta  kako  bi  inače  mogao 
da  si  protumači,  da  je  ona  za  nj  pošla,  ako  ga  nije 
neizmjerno  ljubila  V — U njega  se  nije  ni  sjenka  kakove 
sumnje  porodila.  Stjepan  nije  bio  čovjek,  da  trati  časove 
u sanjarenju,  čitanju  i dugim  razgovorima,  mnogo  više 
od  svega  toga  i od  dugih  đuetta  Klarinih  i Vlađislavovih 
ljubio  je  on  prirodu,  vrućinu  sunca,  silu  vjetra  i hlado- 
vinu šume,  ljubio  je  život,  koji  je  i u njegovu  krepkom 
tijelu  i vrućoj  krvi  ključao.  Na  konju  i pješice  prolazio 
je  okolicom,  svim  kutovima,  jarcima  i šumama,  i sam  se 
znojeći,  prigleđajući  poslu  težaka  u vinogradima  i na 
poljima,  osjećaše  veću  radost  nego  u hladu  tamnog 
salona.  A Klara  stade  polaziti  s njim,  po  naputku  samoga 
Vladislava,  koji  je  mislio,  da  će  joj  dobro  biti,  ako  malo 
proluta  po  čistom  zraku.  Ta  sjedjela  je  dosta  uza  nj  kao 
u tamnici.  I sam  se  je  veselio  s njom,  kad  bi  se  vratila 
sa  šetnje,  sva  ugrijana,  vesela,  sa  smijehom  punim  života 
i sreće  na  ustima.  A te  šetnje  bijahu  vesele!  U nekoliko 
dana  nauči  Stjepan  Klaru  sigurno  sjedjeti  na  konju,  pa 
su  onda  svakog  jutra  izjašivali  u krasnu  okolicu.  I Klara 
mišljaše,  da  k nebu  leti,  kad  bi  tako,  lako  se  njišući, 
sjedjela  na  visokom  konju,  koji  bi  je  nosio  u brzom  kasu 
preko  livada  i polja,  uza  Stjepana,  koji  je  hvalio  njezin 
dar  za  jašenje,  prateći  požudnim  pogledima  njezin  vitki 
struk,  što  se  sa  svim  čarima  isticaše  u uskom  jahaćem 
odijelu.  On  bi  pripovijedao  doživljaje  svoje  i tudje,  doj- 
move iz  svijeta,  poznanstva  svoja,  sve  lako  i začinjeno 
dosjetkama,  koje  nisu  dale  da  prestane  smijeh  na  Kla- 
rinim  rumenim  usnama.  Pa  tako  je  išlo  kroz  osam  dana 
preko  kamenja  i grumenja,  a da  Klara  nije  opažala,  kako 
se  više  puta  predugo  zagledava  u crne  oči  i snježne  zube 
pod  krupnim  usnama  Stjepanovim.  Više  puta  bi  se  izvezli, 
pa  dok  je  Klara  sjedeći  na  visokom  baku  ravnala  vatrenim 
konjima,  šaptaše  Stjepan  uz  nju  laskave  šale,  kojih  nije 
mogla  ozbiljno  uzimati  ni  zamjeriti,  jer  bješe  Stjepanov 
običaj,  da  udara  u smjele  šale  pred  svojom  „malom 
kuzinom“.  No  ako  se  Vladislav  s njima  vozio,  što  je 
bivalo  katkad,  onda  bi  Stjepan  obično  šutio  i iza  takili 
bi  vožnja  Klara  stala  osjećati,  da  nisu  vesele,  i da  nešto 
smeta.  Ona  nije  imala  kada,  da  o čem  razmišlja,,  nije 
bila  od  onih  stvorova,  koji  uvijek  po  svojoj  nutrašnjosti 
kopaju,  bila  je  nerazumno  dijete,  koje  je  isto  tako  voljelo 
život  kao  i Stjepan,  pođajući  se  užitcima,  kojima  nije 
marila  razglabati  naravi.  (Nastavit  će  se.) 

Roman,  napisao  ga  Paul  Bourget, 
(Nastavak,) 


ake  bijahu  bolne  misli,  što  ih  je  Dorsenne  mogao 
slijediti  po  sjeni  oko  očiju  i usana  svoje  male 
prijateljice,  ne  shvativši  ništa  do  te  sjene.  On 
pokuša  iza  dinera,  da  je  rastrese,  dok  im  je, 
pošto  bude  kavom  posluženo,  mrmor  razgovora 
davao  malo  samoće  u dvoje,  u jednom  kutu  halla,  koji 
se  već  napunio  svijetom. 

— Ajte,  — prekine  se  on  najeđnoć  sred  govora,  u 
kojem  je  pored  izdanja  i reklame  pripovijedao  dvije  tri 
dosjetke  iz  knjižarskih  dućana:  — Mjesto  da  slušate 
vašeg  prijatelja  Dorsenna,  mala  comtesso,  slijedite  vi 
nekoje  blue  devils  (plave  vragove,  duhove),  što  lete  po 
sobi  . . . 

— Oni  bi  letjeli  manje,  odgovori  Alba,  pokazujući 
na  Fanny  Hafnerovu  i kneza  d’Ardea,  što  sjedjahu  na 
jednom  canapeu,  pa  nastavi : Nije  li  se  ispunilo  ono,  što 
sam  vam  kazala  prošlog  tjedna?  A vi  još  ne  poznate 
čitave  ironije.  Niste  poput  mene  prekjučer  prisustvovali 
krštenju  uboge  djevojke. 

— Zaista  — reče  Julien  — vi  bijaste  kumom  . . . 
Ja  sam  pomišljao  Leona  XIII.  kao  kuma  s kojom  kne- 
ginjom  iz  bourbonske  kuće  kumom  . . . Triumf  Hafnerov 
ne  bi  bio  više  raskošan  . . . 

— Morao  se  zadovoljiti  svojim  poslanikom  i vašom 
službenicom,  — odgovori  Alba  sa  slabim  podsmijehom, 
koji  se  odma  pretvori  u gorak  navor.  — Jeste  li  zado- 
voljni s vašom  učenicom?  — dometne  ona.  — Napre- 
dujem. Počinjem  se  smijati,  kad  bih  željela  da  plačem  . . . 
No  ni  vi  se  ne  biste  bili  smijali,  da  ste  vidjeli  žar 
uboge  Fannye  . . . Bijaše  slika  sretne  vjere  ...  Ne 
šalite  se. 

— A gdje  se  ovršio  obred?  zapita  Dorsenne,  poslu- 
šavši  ovaj  gotovo  moleći  ukor. 

— U kapeli  Gospodja  Svete  večere. 

— Poznajem  to  mjesto,  — uze  spisatelj,  — jedan 
od  najljepših  kutića  rimskih!  To  je  u staroj  palači 
Pianciani,  u velikoj  kući,  gotovo  sučelice  kraljevskoj 
kalkografiji,  gdje  se  prodaju  oni  fantastični  rezovi  velikog 
Piranesa,  one  tamnice  i razvaline,  u kojima  je  tako 
snažna  poezija  ...  To  je  kameni  Goya  ...  Nad  terasom 
gore  ima  vrt,  koji  izgleda  kao  bordura  (rub)  iz  cvijeća  i 
lišća  na  krovu  ...  U kapelu  se  uspinje  po  zavojnom 
stubištu,  strmini  bez  skalina,  a susreću  se  vjernice  u 
modroj  haljini  s crnim  kamilavkama,  a tako  finih  obraza 
u bijelom  okviru  platnenih  zvončića  i vezenih  prsnih 
rubaca.  U kratko,  prekrasno  utočište  za  jednu  od  mojih 
junakinja  . . . Moj  stari  prijatelj  Montfanon  me  je  tamo 
vodio.  Kad  se  tamo  uspinjasmo,  ima  tome  šest  nedjelja, 
zaeusmo  desetak  glasića  malih  djevojčica,  posve  nježnih,' 
krhkih  i tankih,  što  pjevahu : Questo  Cuor  tu  lovedrai . . . 


(To  srce  (Isusovo)  vidjet  ćeš  . . .)  Bijaše  to  procesija 
malih  učenica,  što  đolažahu  skrušene  sa  svijećama,  kojih 
vitki  bijeli  plamenovi  drhtahu  u ostanku  sjajna  dana... 
Bijaše  nešto  osobito  . . . Svejedno,  dozvolite  mi,  da  se 
sad  smijem,  sjetivši  se  gnjeva  Montfanonova,  kad  mu 
stanem  pripovijedati  o ovome  krštenju.  Da  znam,  gdje 
bih  mogao  uhvatiti  toga  starog  ligaša?  Skriva  se  iza 
našeg  dvoboja.  Nalazi  se  u nekakom  zatočištu,  gdje  čini 
pokoru.  Rekoh  vam,  da  se  za  njega  svijet  nije  maknuo 
iza  Fran^oisa  de  Guise.  Protestantima  i Židovima  dopušta 
samo  pravo  na  lomaču  . . . Tako  kad  mu  monseigneur 
Guerillot  pripovijeda  o vjerskim  težnjama  Fannye,  onda 
to  znači  za  njega  bosti  ga  šilom  s lijeva  i s desna.  Ona 
bi  se  mogla  baciti  međju  lavove,  poput  svete  Blandine, 
on  bi  još  govorio  o svetogrdju  i komedijaštvu  . . . 

— Nije  ju  vidio  prekjuče,  — reče  Alba,  — ni 
izraza  njezina  lica,  kad  je  izgovarala  Credo  . . . Yi  znate, 
da  nisam  prijateljica  misticizma,  pa  imam  časova  sumnje. 
Ima  doba,  u koje  ne  mogu  ni  u što  da  vjerujem,  tako 
mi  se  život  čini  prost  i tužan  . . . Ali  ovog  izraza  ne 
ću  nikad  zaboraviti.  Ona  je  gledala  Boga ! . . . Bijaše  neko- 
liko od  onih  gospodja  tamo  ganutljiva  lika  i vrlo  pobožnih. 
Stari  kardinal  je  počitanja  dostojan  ...  Svi  bijahu  oko 
Fannye  poput  svetaca  i svetica  oko  Madone  na  primi- 
tivnim slikama,  koje  me  vi  naučiste  ljubiti;  pa  kad  je 
krštenje  bilo  gotovo,  pogodite,  šta  mi  je  rekla:  ,, Hajdino 
da  molimo  za  mojega  dobrog  oca  i za  njegovu  konver- 
ziju (obraćenje)!  . . .“  Nije  li  to  dosta  melankolično  ? . . . 

— To  stoji  — odgovori  Dorsenne,  na  novo  zbija- 
jući šalu  — da  u rječniku  toga  oca  ima  ova  riječ  sasvim 
drugi  smisao : konverzija.,  ženski  samostavnik,  dolazi 
samo  u savezu  s rentom  . . . Ali  razmišljajmo  malo, 
mala  comtesso,  za  što  se  vam  to  čini  tako  prosto  i 
žalosno,  ako  ta  kći  gleda  na  svojeg  oca  sa  značajem, 
kako  ga  ona  sebi  pomišlja.  Naprotiv,  vi  biste  se 
tome  morali  radovati  ...  I zašto  vam  izgleda  melanko- 
lično, ako  je  ta  divna  svetica  kći  jednog  strašnog  tata  ?... 
Kako  bih  želio,  da  ste  vi  zaista  mojom  učenicom  i da 
ne  bi  bilo  previše  smiješno,  da  vam  u ovom  kutu  halla 
dadem  lekciju  o intelektualnosti ! . . . Rekao  bih  vam : 
kad  vidite  ovakovu  anomaliju,  koja  vas  vrijeđja,  mislite 
na  uzroke.  To  je  tako  lako.  Premda  protestanka,  Fannv 
je  po  porijetlu  Židovka,  to  jest,  potomak  progonjene  pa- 
smine, a tu  su  se  dosljedno  uz  pogrješke  bitne  proskri- 
biranu narodu  morale  razviti  kreposti,  koje  odgovaraju 
tim  pogrješkama:  to  je  obiteljski  duh,  to  je  odanost,  to  je 
ganutljivo  odricanje  žene,  koja  osjeća,  da  je  čar  nesi- 
gurnog ognjišta,  ljupki  cvijet,  što  miomirom  obavija 
mračnu  tamnicu.  Tako  vara  je  s ljubavlju  njezinom  za 
oca.  I s njezinom  samilošću  je  isto  tako  jednostavno. 

Dopustite  da  budem  pedant,  moje  zanimanje  mi  to  dozvo- 
ljava, — i da  upotrebim  tu  grubu  riječ  atavizam.  To 
vam  je,  kako  znate  ili  ne  znate,  ponovna  pojava 
nekoga  pradjeda  u nama,  iza  sto,  pet  stotina,  iza  dvije 
tisuće  godina.  Sad  se  spomenite  Biblije  i reda  slika 
onih  pobožnih  žena  Bebeke,  Kute,  Estere,  Mariane, 
Elisabete,  dviju  Marija  i one  Veronike,  što  je  obrisala 
Isusovo  lice  . . . Jedna  od  njih  opet  živi  u kćeri  Hafne- 
rovoj,  kao  što  je  pjesnik  Pjesme  nad  pjesmama  živio 
u Heinrichu  Heineu,  kao  što  je  jedan  od  proroka  živio 
u Spinozi,  a kojigod  Iskariot  živi  u tom  brigantu  Haf- 
neru  . . . Kad  gledate  život  pod  ovim  kutom,  onda  će 
vam  se  sve  osobe,  što  vas  okružuju,  učiniti  kao  ovo,  — 
i on  pokaza  na  tapiseriju,  što  je  resila  zid  nad  njihovom 
glavom  — ništa  drugo  nije  svijet,  nego  prilika,  da  u 
našoj  misli  ovjesimo  šarene  tapiserije,  s udivljenjem, 
koje  se  uvijek  ponavlja,  za  taj  pusti  posao  naravi,  koja 
ne  će  nikad  prestati,  da  ih  prede,  jednu  čudniju  od 
druge  . . . Eto,  svrših  lekciju,  koju  ste  vi  dobrostivo 
poslušali,  a da  mi  niste  zijevnuli  pod  nos  . . . 

— Sve  je  to  lijepo  i dobro,  odvrati  Alba  ozbiljno. 
Ona  se  kao  ovjesila  o usne  Dorsennove,  dok  je  govorio, 
s takim  tekom  za  ideje  te  vrsti,  koji  dokazivaše  bolje 
nego  išta  njezino  pravo  porijetlo.  — Ali  vi  ne  mislite 
11a  bol.  To  je  eto  nešta,  što  se  ipak  ne  može  gledati 
kao  tapiserija,  kao  slika,  kao  stvar;  to  je  stvor,  što  nije 
tražio  da  živi,  a trpi.  Kamo  vaša  teorija,  kad  vi,  koji 
imate  srca,  vidite,  gdje  se  plače?  . . . 

— Ma  tko  tu  ima  želje  da  plače?  uze  opet  spi- 
satelj. — Ne  Hafner,  pošto  će  mu  knez  biti  zetom.  Ne 
knez,  pošto  će  mu  barun  s deset  milijuna  postati  tastom. 
Nije  Fanny,  pošto  ona  vjeruje,  kako  se  više  ne  vjeruje 
i pošto  je  krštena  ...  — I s umiljatim  glasom  doda : 
— Samo  se  vi,  mala  comtesso,  igrate  tom  pogibeljnom 
igrom,  da  ljevate  suze  za  druge,  koji  bi  ih  Ijevali,  kad 
bi  osjećali  nesreće,  kojih  ne  osjećaju  . . . 

— To  je  za  to,  što  predvidjam  dan,  kad  će  Fanny 
oćutjeti  svoju  nesreću  — odgovori  mlada  djevojka.  — 
Ne  znam,  kad  će  suditi  svojem  ocu,  ali  da  već  počinje 
suditi  Ardei,  na  žalost,  0 tome  sam  stalna  . . . Posma- 
t raj  te  je  taj  čas,  molim  vas. 

Dorsenne  zbilja  pogleda  po  strani  zaručnike.  Fanny 
slušaše  princa,  gdje  govori,  ali  sa  prijelazom  boli 
na  svome  lijepom  licu  tako  čiste  crte,  te  je  plemenština 
u njem  bila  idealna.  On  se  smijaše  smijehom  causeura, 
što  pripovijeda  dosjetku,  koju  drži  duhovitom  a koja 
vrijedja  nježnost  one,  kojoj  se  obraća,  dok  on  to  ne 
sluti  ili  se  ne  brine  za  to.  Ne  bijaše  to  više  par,  0 
kojem  je  Julien  za  prvih  dana  zaruka  mislio,  da  se  mlada 
djevojka  nalazi  u potpunoj  iluziji  0 svojem  budućem 
mužu  : 

— Vi  imate  pravo,  contessino  — reče  on  — đekri- 
stalizacija  je  započela.  To  je  malo  rano. 


— Da,  to  je  malo  rano,  — odvrati  Alba,  — a ipak 
je  prekasno.  Hoćete  li  vjerovati,  da  ima  časova,  gdje  se 
pitam,  nije  li  moja  dužnost,  da  joj  rečem  istinu  0 toj 
udaji,  onako,  kako  je  znam,  s povješću  slamnatog  čovjeka, 
prisiljene  prodaje  i prodaje  Ardeine  ? 

— Vi  to  ne  ćete  učiniti,  — reče  Dorsenne.  — U 
ostalom,  i za  što?  On  ili  koji  drugi,  koji  je  uzme, 
učinit  će  samo  radi  njezina  novca,  možete  biti  mirni. 
Treba  da  milijuni  budu  plaćeni  tu  dolje  i to  je  neka 
njihova  otkupnina  ...  Ali  ja  ću  vam  pribaviti  gnjev 
vaše  majke,  jer  sam  vas  zaokupio,  a i moram  da  još  ovršim 
posao  od  dva  posjeta  večeras  . . . 

— Pa  što  za  to  1 Odgodite  ih,  — reče  Alba,  na  kojoj 
se  dosadašnja  gotovo  tragična  ozbiljnost  iznenada  promi- 
jeni u otpor,  — molim  vas,  nemojte  otići!  . . . 

— Moram  — odvrati  Julien,  — najprije,  jer  je  to 
posljednja  srijeda  stare  vojvotkinje  Pietrapertosa,  a onda 
nedavne  usluge  njezina  unuka  . . . 

— Ona  je  tako  ružna,  — reče  Alba  — ne  ćete  me 
valjda  žrtvovati  njoj  ? . . . 

— Osim  toga  je  tamo  moja  zemljakinja,  koja  sjutra 
odlazi  i s kojom  se  moram  oprostiti  večeras,  gospodja 
de  Sauve,  s kojom  me  sastadoste  u kapitolskom  muzeju. . . 
Ne  ćete  reći,  da  je  i ova  preružna?  . . . 

— Da,  — reče  Alba,  koja  se  opet  zamisli,  — ona 
je  lijepa  . . . 

Imala  je  novu  molbu  na  usnama,  ali  je  ne  izusti. 
Onda  uze  molećim  pogledom : 

— Vratite  se  barem.  Obećajte  mi,  da  ćete  se  vratiti 
iza  ovih  posjeta.  Za  sat  i po  bit  ćete  gotovi  jamačno. 
Ne  će  biti  još  ni  ponoć  . . . Znate,  da  se  ne  odlazi  od 
nas  prije  jedne  ure,  katkad  i prije  druge  . . . Hoćete  li 
se  vratiti?  . . . 

— Ako  bude  moguće,  hoću.  Ali  za  svaki  slučaj : 
do  sjutra,  u atelieru,  da  vidimo  portret. 

— Onda  — zbogom,  reče  mlada  djevojka  pridu- 
šenim  glasom. 

X. 

Opća  bijeda. 

Alba  Steno  bješe  taj  „zbogom “ izustila  tako  oso- 
bitim naglasom,  te  je  Dorsenne  još  posve  smeten  bio, 
kad  je,  pet  časaka  poslije  toga,  silazio  stubama.  Govo- 
raše sebi:  „čuvaj  se,  meštre  Juliene  . . . Bila  je  zaista 
prelijepa  ove  večeri  sa  svojim  ponešto  mršavim  rame- 
nima, što  su  podrhtavala  u bijeloj  haljini,  s bijelom 
puti  svojom,  rujnim  usnama  i svijetlim  očima,  prelijepa 
i preopasna ! . . . Još  koji  ovakov  razgovor,  pa  ćemo  biti 
blizu  gluposti  . . .“  (Takim  načinom,  u kojem  bijaše  vrlo 
malo  poštovanja,  govoraše  on  0 ženidbi)  ...  „A  to  ne, 
ne,  ne  . . . Sjetimo  se  gesla  ovog  prstena  . . .“  I on  pri- 
tisne na  svoja  usta  safir  široka  prstena,  što  ga  nošaše 
na  malom  prstu.  Dao  je  na  nj  urezati  pet  pismena: 
M.  H.  U.  I).  P.  Nisu  to  bili  početci  ljubavnih  riječi,  kako 

je  Alba  ljubomorno  pomišljala,  nastojeći  ođgonenuti  taj 
čudni  talisman  celibata.  U navali  djetinjarije,  kakva  ga 
je  kadkad  podilazila,  htjede  taj  čudni  umjetnik,  da  svome 
životu  dade  za  geslo  poznatu  izreku  iz  sv.  pisma,  koja 
pristaje  najnestalnijemu  i u isti  čas  najstrožemu  ciganstvu  : 
Memoria  liospitis  unius  diei  praetereuntis.  Spomeni  se, 
da  si  gost  od  jednog  dana,  koji  prolazi  — to  je  značio 
napis  na  prstenu  i to  je  mislio,  da  iza  sebe  ostavi  pri 
svakom  prijateljstvu  i svakoj  ljubavi.  On,  koga  su  nje- 
govi suparnici  okrivljavali,  da  je  uobraženi  gizdelin,  bijaše 
to  tako  malo,  te  se  je  zaboravio  pitati,  odlazeći  iz  ville 
Steno,  u lijepoj  svibanjskoj  noći,  kakav  je  dojam  opet 
taj  put  učinio  na  mladu  djevojku.  Govorio  je  o opasnoj 
igri,  a ipak  nije  vidio,  ako  on  na  kocku  stavlja  pri  tom 
momačku  nezavisnost,  da  Alba  stavlja  na  kocku  cijelo 
svoje  srce,  — tako  bolno  srce,  da  je  grjehota  bila  njime 
se  igrati.  Na  žalost!  Djelo  zavedenja,  što  ga  je  poduzeo 
hotičnom  nesvjesnošću  taj  čovjek,  neoćutan  a u isti  čas 
tako  znaličan,  da  oćuti,  kako  se  ćuti,  bijaše  već  pa  pola 
gotovo.  Zarobljena  duša,  uboga  mala  duša  bješe  već  sve- 
zana, kao  što  pauk  veže  krilatu  bubu,  što  se  zaletjela  u 
njegovu  mrežu,  jednom  niti,  koju  životinjica  trga,  a ne 
može  je  otkinuti.  Kad  je  Dorsenne  izišao  iz  salona,  osjeti 
contessina  opet,  premda  bijaše  pun  osoba,  u njem  hladni 
dojam  samoće,  što  je  uvijek  osjetila  iza  sličnih  razgovora. 
Jedini  Julien  bijaše  podoban,  da  je  oslobodi  na  čas 
čarobnom  moći  svoje  nazočnosti  od  muke  uporne  misli, 
koja  ju  je  kinila.  Bio  je  lijep.  Bijaše  slavan.  Običavaše 
joj  uvijek  govoriti  tako,  kao  da  shvaća  njezine  skrovene 
boli,  ne  povrijedivši  je  nikad  tim,  da  bi  pokazao,  kako 
sve  progleđava.  Ugledu  svojeg  glasa  i svojeg  duha 
dodao  je  još  onaj  romantične  odvažnosti  u svojem  izvan- 
rednom dvoboju  s Gorkom.  Napokon  a to  bijaše  ele- 
menat  zanimanja,  pri  kojem  spisatelj  bijaše  najmanje 
nedužan  — šala  obična  u njegovoj  riječi  bijaše  previše 
oprečna  patetičnoj  finoći  u njegovim  djelima,  a da  se  ne 
bi  nesretnomu  djetetu  nametnula  misao,  da  i on  skriva 
bolnih  tajna  pod  krinkom  skepticizma.  Jedan  jedini  od 
ovih  motiva  bio  bi  dostajao,  da  druga  mati  strogo  zabrani 
svako  usko  prijateljsko  drugovanje  svoje  kćeri  s osobom, 
koja  je  tako  podobna,  da  uzbuni  maštu  od  dvadeset  godina. 
Ali  grofica  mišljaše  tim  manje  na  taku  pasku,  što  si  je 
poput  gotovo  svih  roditelja  stvorila  uvjerenje  o značaju 
svoje  kćeri:  „Onaj  se  još  nije  rodio,  koji  bi  njoj  udahnuo 
oduševljenja  . . govoraše  ona  smijući  se.  Narav  con- 
tessine  bijaše  prerazličita  od  materine,  da  bi  ova  razu- 
mjela to  srce,  koje  bješe  tim  više  zatvoreno,  što  je  više 
bilo  uzbudjeno,  umjesto  da  bude  uzbudjenje  isto  kao 
izljev  u bujne  i otvorene  Mlečanke.  Ni  ove  večeri  ona 
ne  opazi  Albine  zamišljenosti,  kad  je  Dorsenne  otišao, 
pa  ju  je  Hafner  morao  upozoriti.  Lukavi  barun  mišljaše, 
ako  se  romancier  zanima  za  mladu  djevojku,  da  on  to 
za  stalno  čini  s namjerom,  kako  bi  se  domogao  miraza, 
znatna  za  svakoga,  a napose  zamamljiva  za  jednog  gra- 


djanina  francuskog.  Dvadeset  pet  tisuća  franaka  rente 
Julienove  značilo  je  neođvisnost.  Dvjesta  pedeset  tisuća, 
što  će  ih  Alba  dobiti  iza  smrti  svoje  matere,  značilo  je 
silno  bogatstvo.  Tako  je  Hafner  mislio,  da  će  opet 
jednom  pokazati,  kako  zaslužuje  nadimak  „stara  prija- 
telja", ako  gospođju  Steno  povuče  nastranu,  pa  joj  reče: 

— Ne  čini  li  vam  se,  da  je  Alba  nešto  čudnovata 
od  nekoliko  dana?  . . . 

— Bila  je  uvijek  takova,  odgovori  grofica.  — Takova 
je  današnja  mladost,  da  u nje  nema  ništa  mlado. 

— Ne  mislite  li  — nastavi  barun  — da  bi  moe-ao 
biti  drugi  uzrok  toj  žalosti,  prežive  zanimanje  za  nekoga, 
na  primjer? 

— Alba!  — klikne  mati.  — A za  koga? 

— Za  Dorsenna,  — odvrati  Hafner  još  tiše;  — on 
je  otišao  pred  pet  časaka,  pa  gledajte,  kako  ona  sad  ne 
mari  ni  za  što  ni  za  koga  . . . 

— Ah ! Meni  bi  bilo  posve  pravo,  — reče  gospodja 
Steno,  smijući  se.  — On  je  lijep  momak,  ima  talenta  i 
imutka.  Potomak  je  heroja,  a to  je  po  mojem  nazoru 
jednako  staromu  plemstvu.  Ali  Alba  i ne  misli  na  nj. 
Uvjeravam  vas.  Prije  svega,  ona  bi  mi  rekla,  jer  mi  sve 
kaže.  Mi  smo  dvije  prijateljice,  malne  dvije  druge  i ona 
zna,  da  može  posve  slobodno  birati  muža  . . . Ne,  stari 
moj  prijatelju,  poznajem  ja  svoju  kćer  ...  Ni  Dorsenne, 
ni  nitko  je  ne  zanima,  na  žalost.  Bar  bi  se  zabavljala, 
dok  je  sad  sve  dosadjuje  i uzrujava.  Bojim  se  često,  da 
ne  bi  oboljela  od  čeznuća,  poput  njezine  bratučeđe 
Andrjane  Navagero,  kojoj  toliko  naliči  ...  Ali  idem,  da 
je.  vidim.  Ne  će  dugo  trajati  . . . 

— Dorsenna  za  zeta!  — pomisli  Hafner  gledajući 
groficu,  kako  ide  prama  Albi,  mimo  rastresenih  skupina 
svojih  gostiju,  pa  strese  glavom  pogledavši  zadovoljnim 
pogledom  svojeg  budućeg  zeta  i reče:  — Tu  se  vidi, 
kako  čovjek  ne  smije  da  pušta  djeci  sve  na  volju.  Misliš, 
da  ih  poznaješ,  dok  ti  kakova  budalaština  ne  otvori 
oči  ...  A onda  je  prekasno!  . . . Napokon,  ja  sam  je 
upozorio  i mene  se  ta  stvar  dalje  ne  tiče  . . . 

Taj  duboki  posmatrač  nije  slutio,  đragajući  zado- 
voljnim pogledom  Peppina  Ardeu  i Fanny,  da  on  još 
manje  poznaje  svoju  kćer,  koju  je  učinio  zaručnicom 
rimskog  kneza  za  volju  svojim  svjetskim  žudnjama. 
Izmedju  svih  ljudi,  što  su  se  bili  sakupili  u salonu, 
računajući  amo  i Ljđiju  Maitland,  koja  je  oštro  gledala 
tražeći  novi  način  osvete,  jedina  je  Alba  slutila  istinu, 
no  samo  slutila.  Ne  bješe  se  prevarila  misleći,  da  je 
opazila  početak  razočaranja  u svoje  mlade  prijateljice, 
kojoj  se  iza  odlaska  Maudina  sve  više  privijala  nježnom 
simpatijom  krute  sličnosti  udesa,  te  je  imala  pravo  sudeći, 
da  se  razgovor  knežev  ove  večeri  osobito  nije  svidjao 
njegovoj  zaručnici.  Ipak  bijaše  taj  razgovor  samo  nastavak 
nedužnih  šala  o svećeničkom  poglavici,  kako  je  to  u 
običaju  u Rimu  uvijek  više  medju  „crnim"  svijetom, 
nego  gdje  drugdje.  Alba  se  mogla  o tom  uvjeriti,  kad 

se  je,  upućena  od  majke,  približila  mladomu  paru,  da 
vrsi  svoju  dužnost  domaće  kćeri.  Arđea  uživaše,  unatoč 
sve  većoj  zlovolji  Pannjinoj,  pripovijedajući  više  ili  manje 
stroge  doskočice  o unutrašnjosti  Vatikana.  Pokušavao  je 
tako,  da  priduši  malo  katoličku  zanesenost,  koja  mu  već 
ne  bijaše  po  ćudi.  Po  svojem  shvaćanju  smiješna  i shva- 
ćanju svojeg  društvenog  probitka  razumio  je,  kako  bi 
bilo  absurdno,  da  se  vrati  u sredinu  klerikalne  koterije, 
pošto  je  uzeo  za  ženu  milijunarku,  jučer  obraćenu.  Da 
budemo  pravedni,  moramo  dodati,  da  nije  grofičin  čisti 
šampanjac  bio  malo  kriv  onoj  tvrdokornosti,  kojom  se 
podrugivao  vjerskoj  naivnosti  svoje  vjerenice.  Nije  bilo 
prvi  put,  što  se  je  našao  u tom  polu-pijanstvu,  koje 
bijaše  jedan  od  malih  grijeha  njegove  mladosti,  a manje 
je  rijedak  taj  grijeh  u zemljama  sunca,  nego  što  misli 
umjerenost  sjeverna. 

— - Dobro  nam  dolazite,  contessina,  — reče  on,  kad 
je  gospodjica  Steno  sjela  k njima  na  canape.  — Vaša 
prijateljica  se  čisto  zgražava  nad  pričicom,  koju  joj  pri- 
povjedili . . . Znate  onu,  kako  je  plemićki  gardista  ove 
zime  upotrebio  vatikanski  telefon,  da  ureče  sastanak 
s Giuliom  Rezenico,  a da  ne  probudi  Ugolinova  ljubo- 
mora ...  No  to  još  nije  ništa.  Gotovo  se  zavadih  s Fan- 
nyom,  jer  sam  joj  javio,  kako  je  sveti  otac  u sikstinskoj 
kapeli,  posve  praznoj,  ponavljao  svoje  blagoslove  s jednim 
učiteljem  pjevanja,  poput  jednostavne  primadone  . . . 

— Ja  vam  već  rekoh,  da  ne  volim  takih  šala  — 
reče  Fanny  vidnom  uzrujanošću,  koju  je  ipak  nadvladavala 
njezina  strpljivost,  — ako  ne  prestanete,  ustat  ću  i 
ostaviti  vas,  pa  se  razgovarajte  s Albom. 

— Kad  vidite,  da  je  to  vrijedja  — reče  ova  — 
promijenite  predmet  razgovora. 


— Ah ! contessina,  — odvrati  Peppino  mašući 
glavom,  — vi  je  već  potpoinažete?  Sta  će  biti  ka- 
snije? ...  Pa  dobro,  ja  poričem  svečano  svoje  nedužne 
kućne  epigrame  o Njegovoj  svetosti.  — Pa  onda  nastavi 
smijući  se : — Šteta,  imao  sam  još  dva  tri  vrlo  vesela 
detaila,  osobito  neku  povjest  o kovčegu,  punu  zlatna 
novca,  što  ga  je  neki  vjernik  zapisao  papi.  I taj  ubogi 
dobri  čovjek  dade  se  upravo  na  to,  da  ih  broji,  kad  se 
kovčeg  izmakne,  a sve  se  blago  prospe  po  zemlji,  a papa 
i jedan  kardinal  četverenoške  oko  ,,napoleona“,  kad 
sluga  udje  u sobu  . . . Tableau ! . . . Uvjeravam  vas,  da 
bi  drugi,  dobri  Pio  IX,  bio  prvi,  koji  bi  se  s nama 
smijao  vatikanskim  pričama.  Ovaj  sadašnji  nije  tako 
alla  mano.  Ali  ipak,  svet  je  on  čovjek.  Ne  mislite,  da 
nisam  pravedan  spram  njega.  Samo  što  je  taj  sveti  čovjek  — 
čovjek  i k tome  stari  dobar  čovjek.  Evo,  što  vi  ne  ćete 
da  vidite  . . . 

o» 

— Kamo  ćeš?  reče  Alba  Fanny,  koja  se  bješe  digla, 
kako  je  zaprijetila  Ardei. 

— Hoću  da  kažem  dvije  tri  riječi  mome  ocu  . . . 

— Rekla  sam  vam,  da  promijenite  predmet  — uze 
Alba,  kad  su  se  ona  i princ  našli  sami.  Ardea,  malo 
smeten,  slegne  ramenima  i reče  s lijepim  smiješkom: 

— Priznat  ćete,  mala  grofice,  da  je  ovo  dosta  pikantna 
situacija  . . . Vidjet  ćete,  ona  mi  ne  će  dati,  da  idem 
na  kvirinal  . . . Još  bi  samo  trebalo,  da  i otac  Hafner 
otkrije  svoje  vjerske  skrupule,  pa  da  mi  zabrane,  da 
pozdravim  kralja...  No  treba  da  umirim  Famiyu !.. . 

— Bože  moj ! — reče  Alba  u sebi,  gledajući  mladog 
čovjeka,  kako  se  diže.  — Čini  mi  se,  da  je  malo  pijan. 
Koja  žalost ! . . . 

(Nastavit  će  se.) 


Put  u Dalmaciju. 

(Nastavak.) 


»oš  smo  se  časak  čudili  originalnoj  misli,  jedan  od 
suputnika  opazi  pače,  da  je  kip  na  lijevo  od 
„ , portala  iste  poziture  kao  i Medicejska  Venera. 
Uđjosmo  u tamnu,  starinsku  basiliku.  Kamen  je  od 
/i  VA  starine  sav  pocrnio,  — neko  te  čudno  čuvstvo 
obuzima,  kad  se  sjetiš,  kolike  su  oči  u taj  kamen  zurile, 
koliko  seje  ruku  pod  ovim  starim  svodovima  sklapalo,  — 
a tuga  ti  se  nadvija  nad  čelo,  kad  pomisliš,  da  od  svih 
onih  krvavih  glava,  od  svih  silnih  banova,  koji  su  kroz 
ove  starinske  dveri  ulazili,  ne  osta  nego  pusta  maglovita 
spomen.  — Oni  kameni  kipovi  na  vratima  utješuju  te,  — 
oni  ti  pokazuju,  da  ima  ideja,  kojih  ni  vrijeme  iz  srca 
iščupati  ne  može. 

— Bi  li  da  to  pogledate,  pokazat  ću  vam  sve, 
ponudi  se  neki  starčić  sijede  glave  a razgovorna  jezika. 
Povede  nas  u sakristiju,  pokaza  nam  grbove  svih  tro- 


girskih biskupa  sve  do  1828.,  kad  biskupiju  ukinuše, 
iznese  pred  nas  čitavu  garderobu  crkvenu  starih  i novih 
odijela,  kazula,  dalmatika,  pak  onda  kaleža  — i koje  što 
drugo.  Trogirska  je  katedrala  bogata  i zlatom  i umjetni- 
nama. Ima  u sakristiji  prekrasan  kor  sav  do  stropa 
obložen  finim  rezanim  drvetom ; rekoše  nam,  da  su  to 
neki  Francuzi  htjeli  kupiti: 

— A1  mi  toga  ne  damo,  — ah,  kuda  bi,  valja  to 
čuvati,  dokazivao  starčić  pa  nas  isprati  na  vrata. 

— Vidiš  vraga!  — oglasi  se  „Mefisto11. 

Valja  mi  spomenuti,  da  je  naš  suputnik  Mefisto 
prirodoslovac,  mehanik  — i valjan  risač.  Stari  je  gospodin 
uvijek  imao  neke  zadjevice  s tim  Mefistom,  pa  ga  je  i 
okrstio  tim  imenom.  Kad  je  dakle  Mefisto  izgovorio: 

— Vidiš  vraga!  — okrenusmo  se  svi,  da  vidimo 
čemu  se  toliko  čudi,  — a onda  se  i mi  začudismo. 

Na  uglu  jedne  ulice  visi  crvena  zastavica,  a na  njoj 
upisan  kredom  broj  „6“  — slovima  broj  „šest".  — 
Skrenustno  u niski  podrum,  pa  zatražismo  neka  nam 
dadu  litru  vina.  Starica  se  požuri,  ispere  ,,bocun“  pa 
nam  pruži.  — Nazdravismo  onu  gospodu,  koja  su  nas 
pratila,  — a kad  je  g.  Zagorac  ostavio  starici  za  litru 
vina  20,  namjesto  6 krajcara,  mislim,  bila  bi  ga  polju- 
bila, da  se  nije  brzo  udaljio. 

— Živjeli  Hrvati ! Živjeli  Trogirani ! 

Oprostismo  se  — a most,  koji  spaja  Čiovo  sa 
kopnom,  rastvori  se.  Zvonimir  se  zaleti  svom  svojom 
silom  u prekrasno  kaštelansko  more. 

Valja  mi  opisati  zaton,  okružen  sa  svih  strana  polo- 
žitim  gorjem ; zarubiše  ga  zeleni  vrtovi,  po  kojima  se 
bani  ponosita  brijeska  pak  hladovita  mendula.  Bujna  je 
loza  našla  tuj  najbolje  mjesto,  kameni  se  vrhovi  ondje 
posadiše  samo  za  to,  da  ti  pokažu,  koliko  su  kaštela 
lijepa.  Sedam  njih  poput  biserja  na  vratu  djevojačkom 
zaredalo,  — jedan  bjeliji  od  drugoga  nižu  se  sve  tamo 
do  ponosnoga  Klisa  i do  drevnoga  Solina.  U tamnome 
moru  — (a  mirno  je  kao  da  je  smrznuto)  vidiš  čitav  taj 
divni  niz,  vidiš  i one  vrhove  — a i čivitno  modro  nebo, 
po  kome  se  igraju  srebreni  galebovi,  smijući  se  onim 
svojim  groznim  glasom. 

Ne  želim  više  nego  da  mi  je  i opet  pogledati  ona 
seđmera  nebesa  kaštelanska  sa  glavice  Civoske,  kad  se 
u njih  upre  jutarnje  sunce  sa  mrkoga  Mosora.  Sajlok  bi 
ondje  „mecenom"  postao,  a „Falstaff"  lirskim  pjesnikom. 

Evo  Stafilić  (C.  Stafileo),  pak  za  njim  Novi,  onda 
Stari,  a dalje  Lučić  (C.  Vitturi),  Kambelovac  (C.  Cambio), 
Gomilica  (0.  Abadessa)  i napokon  drevni  Sućurac  (St. 
Giorgio).  Nad  njima  popinje  se  do  onoga  ubavoga  dal- 
matinskoga Zagorja  i do  vrletnoga  Knina  željeznica. 
Prekrasnim  prolazi  krajem,  ali  je  „zagorska". 


Baš  kad  smo  zakretali  oko  Mrljanskoga  rta,  prikaza 
nam  se,  — makar  iz  daleka,  ubavo  polje  solinsko,  a 
pred  njima  „piccola  Venezia",  umiljata  Vranjica,  sazidana 
na  okruglom  otočiću,  koji  samo  uzan  nasip  s kopnom 
spaja.  Pa  kad  uza  sve  to  još  pomisliš  onaj  vrletni  Klis, 
kako  se  na  modrome  nebu  ističe,  pak  goli  Mosor  i mrki 
Mrljan,  kome  se  podnožje  ovjenčalo  vijencem  od  velikih 
agava  i mirisavih  trava;  onda  ti  duša  poskoči  a srce  ti 
se  u grudima  nasmije  od  milja. 

— Hola  maeštral ! ozove  se  stari  krmilar  sa  mosta. 

Tek  što  smo  izišli  iz  ubavoga  kanala  kaštelanskoga, 
kad  ono  modro  more  primi  srebrenu  boju  a milijuni  se 
valova  pognali  sve  onamo  do  modroga  Brača. 

Naš  „Zvonimir"  zaigra  po  valovima  mali  „menuet", 
pa  učini  prvi  svoj  poklon  gradu  Spljetu,  koji  se  sada  pokaza, 
rasvijetljen  suncem  sa  zapada. 

Poznam  Spljet  već  otprije,  ali  tako  lijep  nije  mi  se 
nikad  pričinio.  Dioklecijan  znao  je  dobro,  kuda  će  smje- 
stiti svoju  palaču. 

Mrki  veličajni  zidovi  njegove  palače  presenećuju 
svakoga  stranca,  koji  se  prvi  put  pojavi  u luci  spljetskoj, 
— a ni  moji  sudrugovi  ni  ja  nijesmo  znali,  čemu  da 
se  više  divimo,  da  li  palači  ili  samom  gradu  ili  opet 
okolici.  I u samoj  je  luci  more  nemirno  bilo,  pa  se  na 
„bovu"  privezasmo,  a kapetan  ode  do  lučke  oblasti,  da 
potraži  mjesto  za  „Zvonimira".  Bilo  se  dotle  sabralo 
nešto  svijeta  po  obalama.  Prvoga  spazih  moga  prijana 
profesora  Vida  P. 

Iskrcasmo  se  i eto  ti  njega,  zaokupi  nas  sve,  upozna 
se  sa  svakim,  — ne  prođje  ni  četvrt  sata,  a mi  smo 
za  njim  kroz  spljetske  ulice  koracali  i slušali  ga.  Iz  muzeja 
odvede  nas  na  toranj  stolne  crkve,  a opet  odavle  do 
kazališta,  pak  na  rivu  itd.,  — nema  za  nj  ni  truda 
ni  muke.  (Nastavit  će  se.) 


Bajka  o Lenori. 

Komparativna  studija.  Napisao  Nikola  Andrić. 


jVfoVrvatskim  čitalačkim  krugovima  je  bajka  o Lenori 
poznata  iz  Biirgerove  balade  u Prerađovićevu  pri- 
jevodu. A1  njeno  porijetlo  nije. 

Danom  se  današnjim  naivni  izražaji  narodnji,  koji  se 
u obliku  priča  kod  pojedinih  plemena  vijekovima  i vije- 
kovima  prenose  tradicijom  od  generacije  do  generacije, 
proučavaju  s komparativnog  pogleda.  Tvrdo  tlo,  na  kojemu 
danas  komparativna  mitologija  stoji,  ima  svoj  početak  u 
lingvistici,  koja  je  rasvijetlila  rodbinske  odnošaje  med 
pojedinim  narodima. 

Tako  je  i s bajkom  o Lenori. 

U drugoj  polovici  prošloga  stoljeća,  — dakle  u onoj 
revolucionoj  eposi,  gdje  je  i poezija  imala  da  se  odrekne 
svakog  aristokratičnog  daha  — uzimala  je  pjesma  svoju 


krepku  hranu  s poljana  prostoga  naroda.  Slavili  su  se 
bojni  poklici  Kozaka,  Laplandeza  i Skandinavaca.  — U 
to  doba  nastade  i „Lenora"  Gottfrieđa  Augusta  Burgera. 
Pjesnik  se  uspe  na  najvišu  visinu  priznanja  upravo  tom 
naivnom  pjesmom  o noćnim  sablastima,  koju  je  uzeo  iz 
ustiju  narodnih. 

Sad  se  samo  pita,  kojemu  narodu  upravo  pripada  ta 
bajka  i kaki  je  mogao  biti  njen  početak. 

U ovom  članku  naumismo,  da  ujedno  iznesemo  i 
povjest  toga  zanimljivoga  pitanja. 

Prvi  je  bio  W.  TVackernagel,  koji  je  god.  1835.  u 
svojoj  studiji  „Zur  Erklarung  und-  Beurtheilung  von 
Biirgers  Lenore"  (Klein.  Schriften,  II.  str.  399.)  svrnuo 
pogled  vještaka  na  raširenost  bajke  o Lenori.  Tu  je  pisac 

skupio  osobitom  učenošću  velik  broj  stranih  verzija,  pa 
je  time,  tako  reći,  udario  osnov  svem  potonjem  istraži- 
vanju. — Iza  njega  đodje  Heinrick  Prolile  s djelom 
„Gottfrieđ  August  Biirger",  koje  je  izašlo  god.  1856.  u 
Lipskome.  Prokle  je  prvi  isporedio  šotske  balade  s Le- 
norom.  — Sumarno  razglabanje  te  teme  dade  Vilmar  u 
knjižici  „Piir  Freunđe  des  đeutschen  Yolksliedes“. 

To  su  sva  tri  starija  njemačka  djela,  koja  imaju  na 
sebi  literarno-historički  značaj.  Sva  tri  počinju  s „Lenorom" 
i pregledavaju  srodne  pjesme,  isporedjujući  ih  uvijek 
s Biirgerovom  Lenorom. 

Za  nas  je  važnije  ono,  što  se  je  s naše,  slavenske, 
strane  o tome  razgovaralo.  Tu  ima  najviše  zasluge  poznati 
mladi  Slavista  W.  Wollner,  koji  je  bajku  o Lenori  uzeo 
pregledavati  s komparativnog  pogleda.  Njegova  studija 
izadje  u VI.  knjizi  Jagićeva  ,,Arcbiva“  (od  god.  1882.) 
pod  natpisom:  „Lenorenstoff  in  der  slavischen  Volks- 
poesie".  — Tu  Wollner  govori  najprije,  kako  je  ta  bajka 
raširena  u slavenskom  svijetu.  Dovodi  mnoge  slavenske 
verzije,  a razlikuje  se  od  prijašnjih  istraživača  najviše 
time,  što  je  nastojao  da  genealoški  odnošaj  različitih 
verzija  razbistri  kritičkim  dovijavanjem. 

Po  Wollnerovu  mišljenju  ima  med  Slavenima  dvije 
vrste  bajaka  o Lenori.  Prva  je  sjeverna  (poljska,  malo- 
ruska,  češka  i litavska),  a druga  južna  slavenska  (s  grčkom 
i albanskom).  Sadržaj  sjeverne  slavenske  bi  bio  ovaj : 

Umrli  ljubavnik  nema  mira  u grobu;  bude  ga  suze 
i uzdisaji  ljubazničini.  On  hoće,  da  joj  se  za  to  osveti  i 
povuče  za  sobom  u grob.  Ona  zaboravlja,  da  je  on  mrtav 
i sjeda  s njime  na  konja.  U češkoj  verziji  idu  pješice,  a 
u maloruskoj  se  voze  čak  na  četiri  konja. 

Za  cijelog  puta  se  ljubavnici  razgovaraju  i uvijek 
refrain  svršuje : 

— Mjesečina  kao  dan, 

Je  1’  te,  draga,  mrtvih  strah? 

— Kako  bi  me  bilo  strah, 

Kad  ja  s dragim  putujem...1 

Jahanje  ili  vožnja,  uvijek  je  demonski  oštra.  U većini 
pripovijedaka  gubi  draga  molitvenu  knjigu  ili  vijenac 
s glave.  Kad  prispiju  na  groblje,  sidje  ljubavnik  u grob, 
pa  hoće  i nju  da  povuče. 

Dotle  se  slavenska  radnja  podudara  s germanskom. 
A sada  se  slavenska  odaljuje  od  germanske,  što  u sla- 
venskoj draga  bježi  i baca  od  sebe  sve,  što  je  ponijela, 
samo  da  lakše  i brže  pobjegne,  jer  ljubavnik  mora  kod 
svakog  komada  da  stane  i da  ga  razdere.  Tako  ona 
dospije  do  kućice  na  kraju  groblja  i zaključa  vrata  za 
sobom.  Bila  to  mrtvačnica  i jedan  mrtvac  ležao  na  odru. 
Ljubavnik  moli  „brata  mrtvaca"  za  pomoć  i ovaj  mu 
(gotovo  uvijek)  pomaže.  — U jednoj  groznoj  priči  (ruskoj) 
obojica  složnim  silama  razđeru  djevojku,  jer  je  plakala. 
U slovenskoj,  što  ju  je  Rutar  izdao  u Ljubljanskom 

1 Ova  Četiri  stiha  uzimam  onako,  kako  sam  ih  za  svog 
djetinjstva  slušao  u rodnom  kraju  (Srijemu)  iz  narodnih  ustiju. 


Zvonu  poslije  Wollnerove  studije  (god.  1882.  str.  402.) 
odbija  mrtvac  iz  mrtvačnice  lijepim  riječima  svog  druga 
ispred  vratiju.  — U većem  dijelu  priča  onaj  iz  nutra 
hoće  da  otvori  vrata,  ali  u tom  zakukuriče  pijetao  i sve 
iščezne.  U jednoj  maloruskoj  priči  se  zastrašena  djevojka 
uspne  na  peć,  nadje  tamo  pijetla,  stane  ga  grčevito 
daviti,  dok  njegovo  kričanje  ne  rastjera  sablasti. 

U magjarskoj  verziji  (kako  su  nam  ju  preveli),  u 
kojoj  se  razabire  čisti  utjecaj  sjeverne  slavenske  bajke, 
hoće  djevojka  (kao  Mickiewiezeva  poljska  Lenora),  da  si 
nadje  pomoći  u ljubavnoj  čari.  Magjarski  Janos  (tako 
se  tamo  zove  ljubavnik)  hoće  da  se  s mrtvaeem  u mrtvačnici 
tuče,  a,  kad  pijetao  zakukuriče,  nestane  ga.  Na  svršetku 
dolazi  brat  Janosev,  pa  uzima  zaručnicu  bratovu  sebi 
za  ženu. 

Jušna  slavenska  vrsta  je  (s  grčkom  i albanskom) 
donekle  drugačija.  Tu  igra  glavnu  ulogu  vjernost  mrtvoga 
brata,  a ne  osveta  pokopanog  ljubavnika.  Cisti  tip  južne 
slavenske  verzije  su  „Braća  i sestra",  narodna  pjesma, 
što  ju  je  Vuk  štampao  u drugoj  knjizi  svojih  pjesama 
na  strani  40. 

Hrani  majka  devet  milih  sina 
I desetu  šćercu  mljezinicu — 

Braća  udaju  sestru  na  daleko  ,,s  preko  mora  banu", 
al  se  prije  zavjeravaju,  da  će  ju  često  pohoditi: 

U godini  svakoga  mjeseca, 

U mjesecu  svake  nedjeljice. 

Al  im  ne  bješe  sudjeno,  jer 

»bog  puŠća  od  sebe  moriju 
Te  pomori  devet  milih  brata 
Sama  osta  samohrana  majka-. 

Jetrvice  kore  Jelicu,  što  je  nitko  od  roda  ne  pohadja. 
Ona  pišti,  do  neba  se  čuje,  te  se  milu  Bogu  ražalilo, 
pa  on  posla  dva  svoja  angjela  do  bijela  groba  Jovanova, 
(najmladjega  brata),  da  ga  spreme  sestri  u pohode.  Kad 
ga  ugledala  sestra,  ruke  širi  u lice  ga  ljubi,  pa  je  njemu 
seja  besjedila: 

»Što  si  tako  brate  potavnio 

Baš  kan’  da  si  pod  zemljicom  bio?< 

I on  povede  sestricu  Jelicu  kući.  Kad  je  Jovau  bio 
blizu  svoga  groba,  nestade  ga  a Jelica  ode  materi.  Majka 
joj  otvori  vrata  i obadvije  zakukaju  kano  kukavice ; rukama 
se  bijelim  grle  i obje  mrtve  na  zemlju  padaju  . . . 

Toj  Vukovoj  pjesmi  stoji  grčka  najbliže.  Wollner 
drži  da  Vukova  nije  nastala  prema  grčkoj,  a da  li  je 
grčka  nastala  prema  srpskoj,  to  ne  zna.  U grčkoj  ustaje 
najmladji  brat  Konstantin,  jer  mati  proklinje  braću,  što 
ne  će  da  održe  svoje  riječi,  a u srpskoj  je  glavni  motiv 
bratinska  i sestrinska  ljubav. 

Što  mi  držimo  o tome,  reći  ćemo  kasnije,  a sada 
ćemo  još  da  spomenemo  ona  duhovita  dovijavanja,  koja 
su  napisana  iza  studije  AVollnerove  i koja  su  pitanje 
Lenorino  u mnogome  pospješila. 

Odmah  iza  Wollnerove  radnje  uze  Grk  J.  Psicharis 
da  kritičkom  metodom  i elegantnim  tonom  razglobi  bajku 

0 Lenori,  kako  se  ona  javlja  med  Albanezima  i Grcima. 
Njegova  studija  je  štampana  u francuskom  Bevue  de 
l’histoire  des  religions  od  godine  1884.,  strana  27 — 64. 
pod  natpisom : La  ballade  de  Lenore  en  Grece. 

Psicharis  dodje  do  ovog  rezultata:  Izvor  bajci  ima 
da  se  traži  kod  Malorusa.  Od  njih  prijedje  u Bugarsku 

1 Srbiju,  gdje  se  javlja  dosta  čista  i nepokvarena.  U mnogom 
je  izvrnuta  kod  Nijemaca,  a potpuno  degenerirana  kod 
Albanaca  i Grka. 

Dok  Wollner  nije  riješio,  da  li  je  grčka  bajka  potekla 
od  slavenske  ili  se  je  kod  Grka  i Slavena  samostalno 
razvila,  samo  što  kod  prvih  izbija  materino  prokletstvo, 
a kod  drugih  bratinska  ljubav  na  vidik,  dodje  Grk 
Psicharis  do  rezultata,  da  je  izvor  slavenski  i to  maloruski. 

Proti  Psicharisu  i Wollneru  diže  se  N.  Politis, 
upravitelj  grčkog  bogoštovlja  i nastave,  koji  se  je  već 
mnogo  istakao  u novom  grčkom  narođopisu  i kompara- 
tivnoj mitologiji.  Politis  napisa  godine  1885 : To  St^otuov 
aoo.a  Trspl  toG  vsxpou  d$sž<pou  AsJtoov  t traoptjc/fe  y-vl 
£'&vo’Xoyiy.7i5  ŠTaipla;  tAc  ’EžAaSo?. 

Za  Wollnera  i Psicliarisa  je  bratinska  ljubav  glavni 
motiv,  po  kojemu  bi  se  kao  izrazitoj  slavenskoj,  crti 
mogao  izvor  bajke  pripisati  Slavenima,  a Politis  se  diže, 
pa  dokazuje,  da  sam  taj  motiv  ne  dokazuje  slavenski 
izvor,  jer  i kod  Grka  ima  bratinske  ljubavi  . . . Dalnje 
razvijanje  Politisovo  nas  ne  uvjerava,  jer  iz  njega  odviše 
proviruje  patriotska  grčka  tendencija.  Za  njega  je  glavni 
motiv  povratak  mrtvog  ljubavnika  ljubaznici.  Ta  ideja 
dolazi  — veli  Politis  — - već  u staroj  grčkoj  Protosila- 
jevoj  priči,  koja  se  kasnije  kod  samih  Grka  preokrenula, 
pa  tako  izvrnuta  došla  med  Slavene.  Tu  se  je  Politis 
očito  zatrkao,  jer  direktnog  odnošaja  med  starom  grčkom 
bajkom  i našom  današnjom  nema. 

Proti  Politisovu  razlaganju  digoše  se  dva  naučenjaka. 
Prvi  je  bio  Jules  Girard  u „Journal  des  Savants"  (god. 
1886.  broj  od  Marta,  strana  143 — 152).  Girard  pruža 
za  albansku  verziju  novih  pogleda,  a za  Politisovu  hipo- 
tezu veli,  da  je  mnogo  vjerodostojnija  što  se  tiče  spo- 
ljašnih  osnova  nego  nutarnjih  t.  j.  misli  i osjećaja. 

Poslije  Girarda  ustade  proti  Politisu  Ziiriški  roma- 
nista W.  Meyer  u „Deutsche  Literatur  Zeitung“  od 
godine  1886.  strana  1197 — 1199. 

, * 

* * 

Ako  uzmemo  sve  ove  rasprave  na  oko,  razabrat 
ćemo,  da  se  u mnogom  jedna  od  druge  uđaljulje  : Wollner, 
Psicharis,  Politis  i Girard  su  uhvatili  pitanje  s dobre, 
komparativne,  strane,  snesli  materijala  iz  svih  zakutaka 
evropskih  — al  ga  još  nijesu  riješili.  Ne  znamo  još  ni 
za  pravi  izvor  ni  za  glavni  motiv  bajke. 

Da  pospješimo  pitanje,  te  ga  po  svojim  silama  bar 
pokušamo  približiti  kraju,  evo  i mi  bismo  da  reknemo  svoju. 


I. 

Wollner  svršava  svoju  studiju  s uvjerenjem,  da  je 
našao  izvor  bajci  Lenorinoj  med  Slavenima,  odnosno 
med  Srbima. 

Iza  ozbiljnosti,  koja  se  razabira  tečajem  cijele  Woll- 
nerove  radnje,  i savjesnosti,  kojom  je  kupio  slavenske 
verzije  po  najzakutnijim  ljetopisima  slavenskim,  dolazi 
nam  ova  tvrdnja  kao  grom  iz.  vedra  neba;  mi  joj  se  ni 
najmanje  ne  nadamo,  pa  nas  za  to  u potpunoj  mjeri 
iznenadjuje.  Ima  časova,  kad  nam  se  pričini  kao  da  je 
pisac  držao  da  baš  mora  reći  kakvu  veliku  novost,  pa  je 
uzeo  da  je  bajci  izvor  srpski,  da  nam  bude  novost  — 
najveća.  Da  bi  bajci  mogao  biti  izvor  slavenski,  to  ćemo 
kasnije  vidjeti;  a da  je  srpski,  to  ne  mislimo,  ne  vjeru- 
jemo i držimo  Wollnerov  zaključak  bar  dotle  lakoumnim, 
dok  bude  mislio,  da  je  u Vukovoj  „Braći  i sestri"  sadržan 
najčišći  motiv  Lenorine  bajke,  koji  se  je  onda  u raznim 
varijacijama  raširio  po  svim  ostalim  evropskim  narodima, 

Ako  uzmemo  da  analitičkim  nožićem  razglabamo 
najtanje  žilice  psiholoških  momenata  u jednoj  i drugoj 
vrsti  — „sjevernoj  i južnoj"  po  Wollneru  — Lenorine 
bajke,  doći  ćemo  do  sasvim  drugih  rezultata. 

U svim  verzijama  sjeverne  vrste  diže  se  zaručnik 
ili  ljubavnik  iz  groba,  da  upropasti  svoju  vjerenicu,  pa 
je  povuče  za  sobom  u zemlju.  Hoće  da  je  uništi,  jer  mu 
njezine  suze  ne  daju  mira  u grobu. 

Po  mom  uvjerenju  su  te  suze  glavni  motiv  cijele 
bajke.  One  se  javljaju  u svim  verzijama,  koje  mogu  da 
se  ubroje  u pravu  vrstu  bajke  o Lenori. 

U pjesmi  „Braća  i sestra",  koju  Wollner  drži  ne 
samo  prototipom  čiste  bajke  nego  i izvorom  svim  baj- 
kama o Lenori,  nema  ni  tih  suza  zaručničinik  ni  zaruč- 
nice. Nema  ni  zaručnika,  koji  bi  brutalnom  neobzirnošću 
iz  osvete  trzao  zaručnicu,  nego  je  na  njegovu  mjestu 
brat  Jovan,  koji  je  prožet  čistom  narodnom  nježnošću 
prema  sestri  Jelici.  U sjevernoj  verziji  odvlači  vjerenik 
milom  ili  silom  vjerenicu  sa  sobom,  a u Vukovoj  pjesmi 
Jovan  mora  Jelicu  još  ustavljati,  da  ne  ide: 

»Dok  još  braće  u pohode  dodje*. 

U sjevernoj  tjera  vjerenik  vjerenicu  da  sidje  prije 
njega  u grob,  jer  se  boji,  da  bi  mu  mogla  pobjeći  i 
ona  se  mora  poslužiti  varkom  — odmatajući  svoje  pre- 
vjese,  dok  ne  umakne  do  mrtvačnice  — a u južnoj  Jovan 
moli  Jelicu,  kad  su  prispjeli  do  crkve,  iza  koje  je  bio 
njegov  grob,  da  ga  počeka,  dok  on  ode,  da  potraži  za 
crkvom  zlatan  prsten,  koji  je,  veli,  izgubio,  kad  su  srednjeg 
brata  oženili. 

»Ode  u grob  nejačak  Jovane, 

A ostade  sestrica  Jelica, 

Čekajući  nejačka  Jovana«, 

al  ga  nije  dočekala,  jer  se  nije  vratio.  — I tu  je,  istina, 
skrivena  neka  varka.  Al  koja  razlika  med  ovom  i med 
sjevernom  ! 

* 


Mathauser. 

— Pa,  gdje  je  onda  ta  nit,  što  veže  sjevernu  vrstu 
s južnom? 

Za  Wollnera  je  ta  bratinska  ljubav  glavna  oznaka 
Lenorine  bajke.  A u kojoj  sjevernoj  verziji  igra  makar 
i najmanju  ulogu  brat?  0 ljubavi  kakoj  ne  može  biti 
ni  razgovora. 

U četrnaestoj  knjizi  Jagićeva  Archiva  (od  godine 
1892.)  na  strani  147—148.  donosi  Malorus  W.  Bugiel 
o Lenorinoj  bajci  popis  verzija,  za  koje  Wollner  nije 
znao,  a koje  su  raširene  osim  kod  slavenskih  naroda  još 


kod  Danaca,  Holauđeza,  Šveda,  Bretanaca,  Engleza,  Indi- 
janaca, Korzikanaca,  Litavaca,  Cigana  itd.  I sve  su  te 
variante  štampane  u nekoliko  verzija. 

Kako  sebi  gosp.  Wollner  zamišlja,  da  su  te  tisuće 
priča  u tisuću  zakutaka  svjetskih  — s istim  glavnim 
crtama  — potekle  od  jedne  jedine  dosad  poznate  i štam- 
pane srpske  verzije  o „Braći  i sestri",  koja  nema  (osim 
obične  fabule  o mrtvacu,  koji  dolazi  po  živu  žensku) 
nikakih  nutarnjih  vezova  sa  svim  onima  — to  sam  sveti 
Bog  zna.  (Nastavit  će  se.) 


Bitka  na  krbavskom  polju  (11.  rujna  1493 ). 

U spomen  četiristagočlišnjice  toga  đogađjaja. 

Turske  provale.  — Hrvati  iza  smrti  Matije  Korvina.  — Bitka  na  krbavskom  polju  (11.  rujna  1493.).  — Posljedice.  — 

Narodna  pjesma  o boju  krbavskom. 


®d  kad  je  ono  pala  snaga  srpskog  carstva  na  Kosovu, 
otvoriše  se  turskoj  sili  na  sjever  i na  zapad  bal- 
kanskog poluostrova  sva  vrata.  Da  što  bolje  izrabi  pobjedu 
kosovsku,  posije  sultan  Bajazid  na  proljeće  1390.  priličnu 
vojsku  u Srbiju;  Lazarev  sin  i nasljednik  Stjepan  Laza- 
rević  bješe  prisiljen,  da  prizna  vrhovno  gospodstvo 
tursko  i da  plaća  danak.  Od  sada  su  redovito  združeni 
Turci  i Bašani  napadali  susjedne  krajeve,1  pa  s toga 
skupi  kralj  Sigismund  g.  1392.  oveću  vojsku,  kojom  je 
sam  zapovijedao,  te  poče  negdje  svršetkom  svibnja  rato- 
vanje. Kod  grada  Kubina  na  Dunavu  sukobe  se,  a sultan 
morao  je  uzmaći ; premda  je  Sigismund  i preko  Dunava 
prešao,  te  stao  harati  po  Srbiji,  ipak  nije  znatnih  uspjeha 
postigao.2  U isto  doba  provališe  Turci  i u Bosnu,  te 
poplijeniše  svu  zemlju  do  Glasinca,3  gdje  bjehu  poraženi 
od  vojvode  Gojka  Mrnjavića.  Kad  je  sjedinjena  kršćanska 
vojska  bila  28.  rujna  1396.  kod  Nikopolja  hametom  pora- 
žena, zaprijeti  najveća  pogibao  Bosni,  Hrvatskoj  i Ugarskoj. 
‘ U siječnju  1398.  provali  u Bosnu  sultanov  sin  velikom 
četom  Turaka  i Rašana,  nemilo  plijeneći  sela  i varoši,  a 
narod  u ropstvo  vodeći.  Tomu  se  zlu  po  naš  hrvatski 
narod  priđružiše  još  i domaće  prijestolne  borbe  u Bosni 
iza  smrti  kralja  Stjepana  Dabiše,  a slabiji  u nastojanju, 
da  se  održe,  stali  su  Turke  u pomoć  zvati;  sam  kralj 
bosanski  Stjepan  Ostoja  stane  šurovati  s Turcima,  da  bi 
oslabio  protivnika  svoga  Stjepana  Tvrtka  II.  Tvrtkovića, 
a vojvoda  Hrvoja  Vukčić  zvao  ih  je  u pomoć  proti 


Ugrima  (1414.) 1 Od  sada  gotovo  svaki  put  Turci  kroz 
Bosnu  provaljuju  i u Hrvatsku,  dapače  čak  u Kranjsku  i 
Štajersku,  u svojim  čoporima,  koji  su  znali  narasti  na 
dvadeset  do  pedeset  tisuća  konjanika  pod  zapovijedi  kojeg 
paše  ili  bega.  Munjevna  brzina  njihova  uđivila  i zgrozila 
je  svijet,  a u plamenu  goruća  sela  i dim,  vijajući  se 
prema  visinama  nebeskim,  pokazivao  im  je  trag.  Mnogo 
je  trpio  od  bijesa  novog  azijskog  došljaka  rod  knezova 
Šubića-Zrinjskih,  kojima  Turci  provališe  na  pounska 
imanja,  gdje  popališe  mnogo  kuća  i odvedoše  mnogo 
naroda  u ropstvo,  no  čvrstog  Zrinj-građa,  uza  sav  napor, 
ne  mogahu  ipak  svladati.2  Od  sada  eto  često  turskih 
gosti  na  našim  međjama,  a osobito  kad  je  uz  bosanske 
vladare  i velmože  još  i republika  mletačka  zvala  nekrsta 
u pomoć,  da  sebi  osigura  Dalmaciju.  Napast  turska  bila 
je  g.  1406.  za  Hrvatsku  već  tolika,  da  je  ban  Matko 
Talovac  bio  prinužđen  zametnuti  dogovore  s plemstvom 
o ozbiljnim  mjerama  glede  obrane  kraljevine.3  Bošnjacima 
ljuto  se  domala  osveti,  što  su  Turke  zvali  sebi  u pomoć, 
jer  kad  je  sultan  Muhamed  g.  1453.  zauzeo  Carigrad,  te 
ga  svojom  prijestolnicom  proglasio,  onda  je  redom  sve 
susjedne  države  pretvarao  u pašaluke.  Premda  je  Srbija 
bila  jur  1389.  upravo  uništena,  to  je  pod  vlasti  despota, 
koji  su  bili  vazali  sultanovi,  još  ipak  neku  slobodu 
pokazivala,  no  iza  pada  Carigrada,  sultan  Muhamed 
pretvori  Srbiju  u pašaluk  (1459.),  a na  to  udari  na  Bosnu, 
u malo  dana  svlada  sve  bosanske  raštrkane  čete,  zauze 


1 • • • et  dum  tandem  . . . Turcorum  sevissima  natio  simul 
cum  prescriptis  Rascensibus  contra  Christicolas  ad  exinanicionem 
eorum  conspirassent.  Code x dipl.  pntrius  VII.,  436.,  nalično 
Fejer:  Cod.  dipl.  X.,  2,  418. 

2 0 tom  gl.  Huber : Die  Gef'angnehmung  đer  Koniginueu 
Elisabeth  und  Maria  vou  Ungarn.  Wien  1885.  p.  29—31.  i Archiv 
f.  dsterr.  Gesch.  Bd.  66  p.  535—537. 

3 Miklošii : Mon.  serb.  p.  226.  i Rad  III.  p.  127—128. 
Glasinac  je  nedaleko  Rogatice. 


1 O tom  gl.  Klaić:  Povjest  Bosne,  p.  246.  i dalje. 

2 N.  R.  A.  Fasc.  1649.  Nr.  15  et  18.  U više  povelja  hvali 
Sigismund  hrabrost  Hrvata  u borbi  s Turcima,  te  nagradjuje 
radi  toga  hrvatske  velikaše  Nikolu  Zrinjskoga  (g.  1398  — 1419.), 
Pavla  Zrinjskoga  (g.  1405.)  i Petra  sina  Pavlova  (g.  1420.)  N.  R.  A. 
fasc.  1645.  br.  4.  i fasc.  1647.  br.  1S.  prije  u zemaljskom  arkivu 
u Zagrebu,  sada  u Budimpešti. 

3 Regesta  monasterii  Streza,  ad  an.  1406.  u zem.  ark.  u 
Zagrebu. 

tvrdje  Bobovac,  Jajce  i Ključ,  gdje  uhvati  posljednjeg 
bosanskog  kralja  Stjepana  Tomaševića,  smaknu  ga  i 
Bosnu  proglasi  turskom  pokrajinom  (1463.).  Nagli  pad 
Bosne  silno  je  uzdrmao  kršćanstvo,  a navlastice  susjednu 
hrvatsku  i ugarsku  kraljevinu.  Matija  Korvin,  žilavi  i 
odvažni  zatočnik  prava  ugarsko-hrvatskoga  kraljevstva  na 
Bosnu,  pohrli  još  pod  konac  g.  1463.  oružanom  silom 
u Bosnu.  Snažnom  . rukom  otme  Turkom  oko  Vrbasa  i 
Plive  do  trideset  gradova,  a medju  njima  i tvrdo  Jajce 
i očisti  te  krajeve  od  Turaka,  namjestivši  u pogranične 
gradove  stalnu  vojsku  pod  zapovijedi  bana  jajačkoga,  a 
Mirka  Zapolj.skoga  učini  „gubernatorom  kraljevine  Bosne 
i banom  Dalmacije,  Hrvatske  i Slavonije".1  Ma  da  je 
junački  kralj  Turcima  mnogo  straha  zadao,  ipak  mu  se 
osnove  ne  ispuniše,  jer  cijele  Bosne  zauzeo  nije ; tomu 
je  mnogo  krivo  i to,  što  se  stao  plesti  u krunske  poslove 
češke  i poljačke,  dapače  stao  se  otimati  i za  carskom 
rimskom  krunom.  Samo  velikim  naporom  i vanrednim 
junaštvom,  no  i uz  strašno  krvoproliće,  suzbijali  su  Hrvati 
neprekidne  navale  Osmanlija  na  Jajce  i ostale  pogranične 
gradove  uz  rijeku  Vrbas,  koja  je  bila  granica  prema 
turskom  carstvu.  Na  Jajce  udari  g.  1464.  glavom  sultan 
Muhamed,  no  i najljući  se  turski  napadaji  odbijahu  o 
junačke  mišice  hrvatskih  četa  i banova  Ladislava  Kaniž- 
koga  i Ivana  Korvina 

Uza  sve  to,  poslije  pada  Bosne  nastadoše  za  kralje- 
vinu Hrvatsku  crni  i žalosni  dani,  jer  na  krajini  ne 
prođje  dan,  kad  se  ne  bi  naši  ogledali  s Turcima;  kraj 
toga  još  je  žalosnije,  što  su  stari  hrvatski  plemići  i vla- 
stela u Bosni  poprimili  s mnoštvom  svojih  podanika 
muhamedanski  zakon,  te  tako  malo  po  malo,  zaslijepljeni 
vjerskom  mržnjom  sve  i ne  znajući  udarali  na  svoju  braću, 
na  krv  od  svoje  krvi.  Hrvata  nije  obično  nikad  pomagao 
kralj,  a često  i ban,  tako  da  je  već  sada  mogla  nastati 
u narodu  poslovica:  „Bog  visoko,  car  daleko".  Toj  se 
nevolji  pridruži  još  i to,  što  su  hrvatska  gospoda  bila 
u neprekidnoj  svadji.  Odmah  po  smrti  Sigismundovoj 
(1437.)  nastaje  taj  spor,  a neprestano  se  pita,  tko  će 
biti  kralj.  Doduše  snažna  je  ruka  Matije  Korvina  i to 
pitanje  smirila,  no  kad  se  je  on  u Beču  6.  aprila  1490. 
prestavio,  opet  oživi,  jer  se  za  dugo  nije  znalo,  komu 
će  zapasti  ispražnjeni  prijestol.  Matija  je  u zadnjim  godi- 
nama svoga  života,  kad  je  već  vidio,  da  ne  će  dobiti 
zakonitog  potomka,  sve  moguće  radio,  da  bi  ga  nasli- 
jedio nezakoniti  sin  Ivan.  Na  dvoru  mu  je  dodijelio  čast 
kraljevskog  princa,  dapače  se  o raznim  svečanostima  po 
njemu  dao  zamjenjivati,  nadario  ga  svom  silom  dobara 
i po  Ugarskoj  i Erdelju  i Hrvatskoj,  pače  godine  1487. 
oženi  ga  Blancom,  sestrom  milanskog  vojvode  Gian 

1  Pismo  Matije  Korvina  papi  Piu  II.  od  27.  januara  1464. 
iz  Dubrave  (križevačka  župan.).  Katona:  Hist.  crit.  XIV.  p.  666. 
i Fermendžin:  Acta  Bosnae  p.  258.  — Teleki:  Hunyadikora  XI., 
88:  »Emerico  de  Zapolya  gubernatore  regni  Bozne  et  Dalmatie, 
Croatie  et  Slavonie  bano«. 

Galeazzo,1  a ljeti  1489.  nastojao  je  da  prisegom  obveže 
ugarske  i hrvatske  velikaše  i gradove,  da  mu  sina  uzmu 
za  nasljednika.  Onda  se  tome  osobito  protivila  kraljica 
Beatrica,  pa  svakim  molbama  navalila  na  kralja,  da  bi 
joj,  unatoč  zlovolje  Ugra  i Hrvata  protiv  ženske  vlada- 
vine, prijestolje  osigurao.2  Da  je  Ivan  Korvin  bio  nalik 
na  svoga  oca,  lako  bi  se  sada  domogao  prijestolja,  jer 
je  sve  i krunu  i dragocjenosti,  mnoštvo  gradova  i 
uplivnih  pristalica  imao  uza  se.  No  njegova  tromost  i 
nemoć  najbolje  se  vidjela  na  Rakoškom  saboru  (17.  svibnja), 
što  ga  je  kraljica-udova  sazvala,  tako  da  se  odmah  vidjelo, 
da  Ivan  prijestolja  oca  svoga  naslijediti  ne  će. 3 4 Mladi1 
se  vojvoda  opet  pouzdano  nadao,  da  će  ga  izabrati  već 
poradi  oca  njegova,  pa  je  s toga  više  čekao  na  izbor, 
nego  li  radio  za  sebe.  Kraljica  udova  Beatrica  takodjer 
se  nadala,  da  će  je  izabrati,  kao  što  je  to  bilo  poslije 
smrti  Ljudevita  I.  i Albrechta  austrijskoga;  kad  je  vidjela, 
da  je  velikaši  ne  će,  onda  je  gledala  da  udajom  bar 
ostane  kraljicom.  Javio  se  i Maksimilijan  austrijski,  iza- 
brani kralj  rimski,  mlad  i lijep  udovac;  on  se  pozivao 
na  ugovor  o nasljedstvu,  što  no  gaje  njegov  otac  Fridrik 
s kraljem  Matijom  Korvinom  godine  1463.  uglavio. 
Beatrica  bila  bi  ga  rada  uzela,  no  Maksimilijan  ne  će, 
dapače  je  u jednom  pismu  nazva  „majkom",  što  je  kra- 
ljicu-udovu  prinukalo,  da  se  obrati  mladomu  češkomu 
kralju  Vladislavu,  koji  je  takodjer  ugarsko-hrvatski  pri- 
jestol zahtijevao,  kao  unuk  kralja  austrijskoga  i njegove 
žene  Elizabete.  Beatrica  poznajući  narav  velikaša  izbor- 
nika stane  obećavati  svašta,  trošiti  blago  i dragocjenosti, 
samo  da  zadovolji  svojoj  taštini.5  S toga  i vidimo  gdje 
dolaze  mladomu  Ivanu  velikaši  izbornici,  u koje  se  on 
pouzdavao,  pa  mu  tobože  tajnim  ugovorom  osjeguraše 
čast  bansku,  ako  bi  slučaj  htio,  da  ne  bude  izabran. 
„Ako  bi  božjom  providnošću  ili  većinom  glasova  drugi 
koji  vladar  na  ugarsko  prijestolje  bio  pozvan,  to  ima 
biti  Ivan  Korvin  kraljem  Bosne,  a treći  ili  četvrti  dan 
iza  krunidbe  kralja  ugarskoga  okrunjen.  Pored  kraljevstva 
bosanskoga  dobiva  Slavoniju  kao  vojvodstvo,  a u Hrvatskoj 
i Dalmaciji  biti  će  doživotni  ban.  Malo  ne  kraljevskom 
vlasti  vladat  će  Ivan  Korvin  nad  Hrvatima,  a za  obranu 
gradova  kralj  će  ga  ugarski  stalnom  potporom  pomagati. 
I mnoge  druge  povlasti  dobit  će  vojvoda  Ivan  Korvin, 
a za  to  će  predati  izabranomu  kralju  krunu  i gradove: 
Budim,  Višegrađ  i stolni  Biograd". 

(Nastavit  će  se.) 


1 Neki  istorici  drže,  da  je  samo  zaručen  bio,  no  to  ne  stoji, 
kad  se  vrela  malo  bolje  ogledaju.  Gl.  Chmel:  u Arck.  f.  osterr. 
Gesch.«  I.,  1,  81.  sq.  i papino  pismo,  kojim  raspituje  brak  Ivanov 
s Blankom  ap.  Tlieiner : Mon.  Hung.  hist.  II.,  540. 

2 Za  ove  dogadjaje  najbolje  je  vrelo  sivremeni  Bonfin, 
koji  je  i živio  na  dvoru  budimskom.  Dec.  IV.  lib.  7 i 8.  p. 
633,  650  dalje. 

3 Bonfinii:  Dec.  IV.  lib.  9.  p.  663  i dalje. 

4 Bilo  mu  je  tek  18  godina  (rodjen  je  1473.,  jer  25.  stud. 
1487.  bilo  mu  je  »etatis  annorum  quattuordecim  et  ultra«. 

5 Bonfinii  dec.  1.  c. 

Književnost. 

Hrvatska.  »Rad  jugoslavenske  akademije  znanosti  i umjet- 
nosti«.  Knjiga  CXV.  Filologičko-historički  i filosofičko  juridički 
razredi.  U Zagrebu  1893.  Knjižara  jugoslavenske  akademije 
(Dioničke  tiskare).  Tisak  Dioničke  tiskare.  — U ovoj  netom 
izišloj  knjizi  priopćena  je  na  prvom  mjestu  rasprava  dra.  K. 
Vojnovića : Sudbeni  ustroj  republike  dubrovačke.  III.  Od  god. 
1667.  do  godine  1808.  Pisac  najprije  raspravlja  o vanjskoj  poli- 
tici Dubrovnika  u to  doba,  pa  osobito  ističe  teške  njegove  pri- 
like iza  trešnje  od  6.  aprila  1667.  U drugom  dijelu  rasprave 
govori  o preustrojstvu  države  i sudova.  Vrijedno  je  zabilježiti 
napomenu  o porabi  jezika:  »Ostat  će  ko  zna  do  kada  koprenom 
pokriveno  pitanje,  kad  seje  grad  Dubrovnik  poslavenio.  Makušev 
drži,  da  je  to  bilo  na  početku  XIV.  ili  početkom  XV.  vijeka, 
kad  no  bjehu  Konavli  utjelovljeni  državi,  dok  Majkov  i Pipin, 
a s njima  stoji  Nodilo,  posežu  u X.  vijek.  Ovaj  zadnji  onom 
opreznosti,  koja  bilježi  prava  historika,  kad  mora  tapati  po 
tmini,  kaže  kod  ocjene  dubrovačkih  ljetopisaca:  Ja  bih  Dubrovnik 
izuzeo  iz  kola  čisto  latinskijeh  mjesta,  ja  bih  ga  izuzeo  barem 
od  X.  vijeka.  Lukarić  hoće,  da  je  XI.  vijeka  slavenski  jezik 
prevladao  nad  latinskim.  Po  svjedočanstvu  Ivana  Ravenskoga 
izmedju  1370 — 80.  malo  je  ko  i to  slabo  razumijevao  i govorio 
talijanski,  — a historik  Razzi  pripovijeda,  da  na  svršetku  XVI. 
vijeka  mladići  nijesu  razumijevali  dobro  talijanski.  Bujno  razvi- 
janje slovinske  književnosti  XV.  stoljeća,  a oskudica  talijanske, 
dočim  se  latinska  tako  sjajno  istakla,  isključuju  svaku  sumnju, 
da  je  bio  slovinski  (hrvatski)  elemenat  potpuno  zavladao  u krilu 
obitelji,  iz  koje  prijedje  na  književno  polje.  A što  je  bilo  s po- 
rabom  toga  jezika  u javnom  životu?  Prolistavanje  pravničkih 
knjiga  i sudbenih  spisa  u starom  dubrovačkom  arhivu  daje  nam 
nekoliko  podataka.  U samom  statutu  nalazimo  spletenih  s la- 
tinskim tekstom  slovinskih  (hrvatskih)  riječi,  koje  ne  bi  vazda 
našle  dovoljnoga  latinskog  izraza.  To  isto  ne  rijetko  nalazimo 
u Zelenoj  Knjizi,  premda  je  tekst  ili  talijanski  ili  latinski.  Ovo 
nahodimo  i u Žutoj  Knjizi,  ali  u manjoj  mjeri«. 

. Iza  toga  dolazi  dragocjena  historijska  rasprava  dra.  Fr. 
Bačkoga:  »Nutarnje  stanje  Hrvatske  prije  XII.  stoljeća«.  Podulji 
niz  članaka  o nutarnjem  stanju  Hrvatske  pod  narodnim  vlada- 
lačkim  domom  završuje  pisac  ovim  nacrtom  njezinih  prosvjetnih 
prilika  u onom  razdoblju,  pa  govori  o obuci  i pismenosti.  Do 
sada  je  historik  u »Radu«  prikazao  vjernu  sliku  o hrvatskom 
društvu,  o crkvi,  o vrhovnoj  državnoj  vlasti,  u uredjenju  i 
ustrojstvu  državnom,  pa  o imovnim  i gospodarstvenim  prilikama 
žiteljstva. 

Latinska  pismenost  bijaše  u Hrvatskoj  prvi  plod  obuke. 
Sve  isprave  iz  IX.  do  XII.  vijeka,  koje  su  nam  se  sačuvale, 
sastavljene  su  latinskim  pismom  i latinskim  jezikom.  Pisci  isprava 
jedino  su  svećenici  i redovnici  od  raznih  stupnjeva  crkvene 
hierarhije.  Ta  činjenica  potvrdjuje,  da  je  i u Hrvatskoj  u ono 
vrijeme  svećenstvo  bilo  jedini  pismeni  stalež. 

Početak  slovjenske  pismenosti  skopčan  je  s imenom  i dje- 
lovanjem sv.  Oirila  i Metoda.  Doskora  se  razvi  žestok  boj  izmedju 
latinŠtine  i slovjenštiue.  U samoj  hrvatskoj  crkvi  bila.  su  dva 
logora:  jedan  s hrvatskim  biskupom  u Ninu  na  čelu,  za  slovjen- 
štinu,  drugi  s ostalim  episkopatom  za  latinštinu. 


Slovenska  se  pismenost  u Hrvatskoj  počela  razvijati,  ako 
ne  koncem  IX.,  svakako  početkom  X.  vijeka.  Zaodijevala  se 
oblom  glagolicom,  po  obliku  jednakom  onoj  panonsko-moravskih 
i bugarskih  spomenika.  Hrvatska  bijaše  uz  Bugarsku  prva  zemlja, 
koja  se  je  pridružila  rano  onomu  duševnom  pokretu,  koji  je  u 
Panoniji  i u V.  Moravskoj  započeo,  te  se  postupice  širio  preko 
Dunava  i Karpata.  Nu  i u Hrvatskoj  imala  se  slovjenština 
s glagolicom  kod  prvoga  koraka  boriti  za  svoj  bitak.  Latinština 
bijaše  od  nje  silnija  svojom  starodavnom  prosvjetom,  pa  svojim 
položajem  u crkvi  i državi.  Ona  je  i na  hrvatske  vladaoce  i na 
hrvatske  velmože  tako  moćno  djelovala,  da  su  joj  isključivu  vlast 
u javnom  životu  priznavali.  Slovjenština  je  i glagolica  našla 
zakrilje  djelomice  u crkvi  i puku;  u crkvi  imenito  u nižem  sve- 
ćenstvu i u redu  sv.  Benedikta. 

Profesor  Vatroslav  Božić  priopćuje  raspravu:  »Kajkavački 
dijalekat  u Prigorju«,  a akademik  Luka  Zore  nastavlja  svoje 
»Paljetkovanje«.  Na  kraju  su  štampani  »Dodatci  k raspravi 
»Sudbeno  ustrojstvo  republike  dubrovačke«  od  dra.  K.  Vojnovića. 

Primili  smo  od  vrijednoga  pisca  Petra  Kuničića  istisak 
njegove  knjige  » Viški  boj*,  Što  no  je  izišla  početkom  ove  godine 
nakladom  neke  zagrebačke  knjižare,  koju  ne  marimo  spominjati. 
Djelo  je  ovo  u svakom  pogledu  hvale  vrijedno  i lijepo  uspjelo. 
Pisac  se  trsio,  da  mu  knjiga  bude  zanimljiva,  prikazujući  potpunu 
sliku  znamenitoga  viškog  boja,  u kojem  su  junački  hrvatski 
mornari  pokazali  pohlepnim  Talijancima,  da  ovo  nije  talijanska 
zemlja.  Treba  priznati,  da  je  knjiga  napisana  u čisto  hrvatskom 
duhu.  Nema  sumnje,  da  je  upravo  s toga,  što  odiše  pravim 
hrvatskim  duhom,  ova  knjiga  mnogo  omiljela  narodu.  Viška 
općina,  da  nagradi  vrloga  pisca,  darovala  mu  dragocjenu  uspo- 
menu, krasan  tapanj  sa  zlatnim  perom.  Vladika  Strosmajer  poslao 
je  piscu  laskavo  pismo,  u kojem  ga  hvali,  što  je  potomstvu 
predao  junačtvo  hrvatskih  mornara  g.  1866.  U knjizi  su  priop- 
ćene i rodoljubne  pjesme  o tom  znamenitom  boju,  a medju  njima 
se  osobito  ističe  Buzolićeva,  koja  ima  književnu  vrijednost. 
Knjiga  je  urešena  sa  52  vjerne  slike,  a stoji  uvezana  1 for. 
40  nvč.  »Pučki  List«  u Spljetu  rasprodao  je  do  sada  oko  pet 
stotina  primjeraka. 

Franjo  Sudarević,  učitelj  u Osijeku,  izdao  je  tiskom  Julija 
Pfeiffera  u ukusnoj  knjizi  izvornu  pripovijest  »Djed  Marijan «, 
u kojoj  prikazuje  istinite  zgode  iz  seoskoga  života.  Djelo  je 
posvetio  dru.  Teodoru  grofu  Pejačeviću -Virovitičkomu,  kr. 
velikomu  županu.  Udesno  opremljena  knjiga  ima  150  strana, 
stoji  50  nvč. 

— Društvo:  Pučka  knjiga,  ćudorednoj  i gospodarstvenoj 
prosvjeti  naroda.  Urednik  — tajnik:  Pop  E.  M.  Vusio.  Kamenčić 
ćudorednoj  prosvjeti  naroda.  Općem  boljku  posvećuje  Mladen 
Barbarić.  Knjižica  VIII.  Godina  II.  Zadar.  — Poznato  je, 
da  od  dvije  godine  postoji  u Zadru  društvo  »Pučka  knjiga“, 
komu  je  svrha,  da  prinosima  članova,  potporom  vlade,  ze- 
maljskog odbora  i drugih,  tiska  i izdaje  knjižice  za  ćudorednu 
i gospodarstvenu  prosvjetu  naroda;  i to  barem  4,  a po  moguć- 
nosti do  6 i više  knjižica  na  godinu.  Najnovija  knjižica  fra  Mla- 
dena Barbarića  dobro  pristaje  u tu  zbirku  pučkih  spisa.  Knji- 
žica stoji  samo  15  novčića. 

»Besjede  o besmrtnosti  duše«  i druge  neke,  koje  je  u 
raznih  prigodah  rekao  I.  Rieger,  doktor  bogoslovlja  u sv.  Ivanu 
Žabno.  U Križevcih.  Brzotiskom  Gustava  Neuberga.  — Vrijedni 
pisac  dr.  I.  Rieger  izdao  je  pod  ovim  natpisom  lijep  broj  krasnih 
crkvenih  besjeda,  koje  se  odlikuju  i divnim  mislima  i liepim 
oblikom.  Vidi  se,  da  ih  je  izradio  čovjek  duboke  naobrazbe  i 
vješt  govorničtvu.  Pored  sedam  besjeda  o besmrtnosti  duše  ima 
još  drugih  deset,  većinom  izvornih.  Dvije  su  besjede  prevedene : 
1.  svjedočanstvo  roda  Čvvječjega,  da  duša  ne  umire,  od  P.  Mon- 
sabrća,  i 2.  Vjera  i otaČbina,  od  P.  Agostina  da  Montefeltro. 
Potonja  je  besjeda  osobito  krasna.  Pisac  je  svoju  knjigu  posvetio 
preuzvišenomu  gospodinu  Josipu  Jurju  Štrosmajeru,  vladici  u 
Djakovu.  Cijena  je  knjizi  1 for,  a dobiva  se  u svim  knjižarama. 
Našemu  svećenstvu  usrdno  preporučujemo  ove  besjede. 


Listak  romana.  Oosmopolia.  — Put  u Dalmaciju.  — Bajka  o Lenori.  — Bitka  na  krbavskom  polju  (11.  rujna  1493.).  — Listak. 
Uredjuje  J.  Pnsarić.  Vlastničtvo  i tisak  Dioničke  Tiskare. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for. 

Rukopisi  se  ne  vraćaju. 


God.  XXV. 


Sudjeno  je  . . 


oblačku  istočnorae 
Prvi  zorin  stidak  pliva: 
Na  dušeku  svilenome 
Zlato  Ajka  sanak  sniva. 


Ko  anđjelak  u svom  raju 
Tih  jutarnji  sanak  spava, 
A oko  nje  tihu  igru 
Tihi  lahor  poigrava. 


U neredu  dražesnome 
Rasplele  se  bujne  vlasi; 
Blažen  stidak  djevičanski 
Rumeno  joj  lice  krasi. 


Malo  čedo  slutnju  sluteć 
Sad  uzdrhta  nježnim  t’jelom, 
Sad  progleda  — sad  se  skrije 
U naručju  majke  vrelom. 

Na  oku  joj  u prozračju 
Alem  kamen  čas  zablista, 
Ođgoneni : ii  je  alem, 

II  je  suza  vrela,  čista. 

Tiho  rujna  zora  rudi, 

Tiho  Ajka  sanak  spava, 

A oko  nje  tihu  igru 
Tihi  lahor  poigrava.  — 

II. 


B’jele  ruke  prekrštene 
Snježane  joj  grudi  kriju, 
Ko  dva  l’jerka  o proljeti, 
Kad  o tihom  jutru  sniju. 


Što  Sarajevom  ljudstvo 
Ko  silna  vojska  grne? 
Sto  ječe  sablje  oštre 
Kroz  noćne  tmine  crne? 


Sitan  cv’jetak  cv’jetku 
Nježnu  glavu  savi, 

Ko  da  hoće  nešta 
Da  mu  tajno  javi. 

Zar  i cv’jetak  sitni 
Kobna  slutnja  mori, 

Da  na  žarkom  suncu 
Sjutra  ne  izgori: 

Da  mu  cv’jetci  klonu, 

Više  da  ne  miri, 

Oko  njega  da  se 
Ne  kupe  leptiri. 

S tajne  priče  svaki  cv’jetak  đršće  — 
Šta  sve  sudba  okrutnica  stvara! 
Istom  pusti  šarno  da  raspupa 
Bijes  šalje,  bijesom  ga  hara ; 
Vjetrovima  svud  mu  miris  hita; 
Dršće  cv’jeće  — zlato  Ajka  pita: 


Na  oblačku  istočnome 
Prvi  zorin  stidak  pliva : 
Na  dušeku  svilenome 
Zlato  Ajka  sanak  sniva. 


Junaka  gledaj  čila, 
Sokakom  kako  žuri, 

Za  pojasom  mu  handžar, 
Na  pleću  kaftan  suri. 


— „Što  te  crna  nojca  nosi 
Pod  moj  penđžer  tako  kasno? 
Sve  se  bojim : bit  će  nešto, 
Što  mi  srce  zbori  jasno. 


Koban  sanak  duh  joj  mori! 
Sad  koraljna  drhtnu  usta, 
Plane  lice  — a za  časak 
Razlije  se  pustoš  pusta. 

Vedrim  čelom  polagano 
Navlači  se  crna  tama, 

Pa  se  m’ješa  sa  crninom 
Crne  noći  — crnog  prama. 

Kao  ranče  kada  sniva 
U naručju  majke  mile, 

A oko  njeg  sudjenice 
Sakupe  se  gorske  vile: 


Da  prođr’jet  oko  može 
Kroz  gustu  noćnu  tamu, 

Da  vidiš  mlado  lice 
U osvetničkom  plamu ! 

U krvav  boj  se  sprema, 

A sada  hrli  zlatu, 

Da  joj  ruke  ovije 
0 labudjemu  vratu. 

Tanka'  alka  od  srebra  zazveknu, 

A kroz  tamu  sjajno  svjetlo  sjeknu : 
Zlato  Ajka  izmed  šarna  cv’jeća, 
Divna  slika  divna  pramaljeća. 


Sta  ta  buka,  šta  ta  vika, 
Čemu  rzaj  konja  vitih? 

Za  što  tebi  mješte  ruže 
Oštri  ^handžar  grudi  kiti  ? — 

U žarko  ti  oko  gledam, 
lz  njega  me  slutnja  bije; 
Kaži,  dragi,  što  se  strašno 
U tvom  srcu  tajno  krije  ?“ 

— „Zveke,  vike  i handžara 
Ne  plaši  se,  zlato  moje, 
Oružje  je  za  junaka, 

Za  junaka  kovano  je. 

Za  što  da  ti  slutnja  crna 
Mori  srce,  mori  grudi? 

Od  vijeka  jednaki  smo, 
Ostajemo  vazda  ljudi. 

Sudbine  smo  neumolne 
Vječna  igra,  vječna  šala, 

Iz  srdaca  ljudskih  od  v’jek 
B’jes  i ljubav  izvirala. 

Da  te  ljubim  — sudjeno  mi, 
I bjesnit  mi  sudba  daje, 
Puštajući,  da  nam  dušman 
Naše  rodne  gazi  kraje“.  — 

Junak  drhtnu,  junak  planu 
U osvetnom,  gnjevnom  jaru, 
A ruka  mu  i nehote 
Našla  se  je  na  handžaru.  — 


Slobodu  nosi  potlačenoj  raji! 

— A1  ne,  da  raja  živi  u slobodi, 

Već  kao  izmet  bez  volje  i misli, 

Da  neviđom  je  gorem  ropstvu  vodi. 

Slobodu  nosi  potlačenoj  raji 
I s oka  rad  bi  obrisat  joj  suze, 

U čemeru  da  guši  se  bez  suza, 

U zlatne  kada  okuje  ju  uze. 

Još  sjutra,  zlato,  gorjeti  će  plamom 
Tvoj  dom  i moj  i c’jelo  Sarajevo : 

Već  čujem  topot  b’jesnih  konjanika, 
Podrugljiv  podsm’jeh  čujem  jasno  evo! 

Pa  ti  da  budeš  sinja  robinjica 
Tom  vražjem  skotu,  da  te  sv’jetom  vodi, 
Pa  ti  da  kukaš,  moje  milovanje, 

U toj  od  zlata  suhoga  slobodi? 

Ne,  ne,  zlato!"  planu  junak 
U ljubavnom  čistom  žaru, 

A ruka  mu  i nehote 
Našla  se  je  na  handžaru. 

Sve  jače  gradom  ljudstvo 
Ko  silna  vojska  grne, 

Junaka  nesta  mladog 
U krilu  noći  crne. 

III. 

Cisto  nebo,  Bože  dobri, 

Ko  djetinji  sanak  vedri, 

Jedva  koji  da  oblačak 
Kao  b’jeli  labud  jedri. 

Međju  cv’jećem  n’jema,  brižna 
Sjedi  Ajka,  milo  lane, 

Pa  i cv ’jeće  ko  od  straha, 

Ne  će  vjetar  ni  da  gane. 


Oko  dragog  misli  lete, 

Što  za  dom  se,  za  nju  bije, 
Budna  Ajka  opet  s nova 
Preksinoćnji  sanak  snije.  — 

Gjulistan  je,  pun  je  ruža  — 

U njem  draga  s dragim  sjedi, 
On  joj  tajne  priča  bajke, 
Sanijivo  ga  ona  gledi. 

Na  jedanput  — ne  zna  kako  — 
Nadvila  se  gusta  tama: 

Nesta  dragog  u nevidu, 

Osta  djeva,  osta  sama. 

— Drhtnu  Ajka,  drhtnu  cv’jeće : 
Tko  će  šarno  zaljevati, 

Prije  zore,  prije  rose 
Tko  će  šarnu  hrane  dati? 

Zlatnu  glavu  na  grud  svinu  — 
Budna  Ajka  sanak  snije, 
Bezazleni  vjetrić  tiho 
Crnu  kosu  zrakom  vije.  — 

Srebren’  alka  tanko  zveknu, 

U dvor  mlado  momče  banu, 
Zavijenu  nosi  ruku, 

A1  pod  srcem  težu  ranu. 

Hiti  k babu  zlatne  Ajke, 

Bol  ga  prati,  tjera  sila: 

Nosi  junak  i ranjenik 
Oporuku  od  Tahvila. 

„Tahvil  mrtav!"  ču  još.  Ajka, 
Tahvil  mrtav  ! Bože,  jao ! 

Niti  r’ječi  ne  ču  više, 

Na  oči  joj  sumrak  pao. 

Bolno  junak  starcu  priča 

0 junačkom  razboj  ištu, 

Gdje  junaci  za  budućnost 
Neumrlu  slavu  ištu. 

— „Sklonulo  se  sunce  bilo 
Za  vrhunce  i za  gore, 

Ođjekivo  grornor  bojni 

Ko  valovljem  b’jesno  more. 

Jače  lava  Tahvil  srto : 

Pobjeda  je  s naše  strane, 

Satrli  smo  crna  vraga, 

Šatri  i smo  dinđušmane. 

Ko  iz  vedra  neba  munja  — 
Puče  puška  zlokobnica 

1 ukiđe  za  vijeke 

Mog  Tahvila  zemlji  s lica. 

Crnoj  travi  junak  klonu 
Baš  kad  prvi  sumrak  pao, 

Pa  mi  tiho  zadnju  svoju 
Oporuku  šaputao : 


— „Knez  Eugen  se  s vojskom  silnom  kreće 
I hara  Bosnom,  gradove  joj  pl’jeni, 

U garištu  su  kuće  i selišta, 

A od  krvi  se  Bosna  hladna  pjeni. 


— Devet  ljeta  nek  mi  Ajka 
Poharano  ruho  nosi, 

Ali  nikad  da  mi  suzom 
Hladni  mezar  ne  orosi. 

Za  junaka,  za  dom  pala, 
Uvreda  je  suze  liti, 

Ta  on  počne  iza  smrti 
Novi  život  tek  živiti. 

Devet  ljeta  nek  mi  Ajka 
Pije  čašu  gorka  jada  — 
Desetoga  neka  ljeta 
Traži  srcu  druga  mlada. 

Eno  sunce  zapalo  je  — 

S njim  i moje  živovanje! 
Pozdravi  mi  rod  i braću, 

Moje  slatko  spominjanje!  — 

Prva  nebom  zv’jezda  zasja, 
Tahvil  mi  se  na  grud  svinu, 
Šapćuć  zadnju  oporuku: 

Tri  put  dahnu  — pa  preminu. 

Zape  junak : obojici 
Suza  lica  orosila, 

A u suzi  zrcali  se 
Oporuka  od  Tahvila. 

IV. 

Leti  vr'jeme  sporo,  lako, 

Ajka  tužne  broji  dane, 
Čekajući,  dok  deseto 
Veselo  joj  ljeto  svane. 

Devet  ljeta  crnih,  kobnih, 

I bez  snTješka  i bez  suze ! 

A1  nit  boli,  niti  vr’jeme 
Ajki  čara  ne  oduže. 

Po  licu  joj  bljedjanome 
Ko  od  boli  veo  pliva: 

Crno  oko  kao  bajka 
Zagonetna  i sanljiva. 

Na  oblačku  istočnome 
Prvi  zorin  stidak  pliva: 

Ko  pred  devet  ljeta  isto 
Budna  Ajka  sanak  sniva. 

Tiho  rudi  zora  rujna, 

U Ajkine  oči  gleda, 

Pa  se  čudi,  pa  se  pita: 

Što  je  Ajka  tako  bijeda? 

Devet  ljeta  s kosom  njenom 
Isprepleće  zlato  svoje; 

Devet  ljeta  dan  za  danom 
Nepovratno  proteklo  je : 

A1  joj  usne  jošte  nikad 
Tihi  sm’ješak  ne  dodirnu; 

I bez  suza  i bez  smješka 
Gledala  je  tihu,  mirnu. 


Pa  se  pita  zora  rujna: 

Što  se  smirit  Ajka  ne  će? 

Iz  krvi  je  Tahvilove 

Već  odavna  niklo  cv’jeće  . . . 

Zuri  Ajka,  zuri  n’jemo, 

Bol  joj  ljuta  srce  para: 
Okom  svrati  zori  ruj  noj, 

Pa  joj  tiho  progovara: 

— Bujna  zoro,  posestrimo, 
Devet  ljeta  proteklo  je, 

Od  kad  gledam  svako  jutro 
Tvoje  lice,  care  tvoje. 

Budila  si  stoput  ljepša 
I zlatnija  nego  sade:. 

Ali  nikad  rujem  svojim 
Ne  ublaži  moje  jade. 


Jutros  mi  se  mila  javljaš, 

Ne  vidjeh  te  nikad  taku, 

Prvi  puta  sjaja  daješ 
Duše  moje  crnom  mraku. 

Devet  ljeta  gledala  si 
Tužnu  Ajku  poharanu, 

A1  kićenoj  Ajki  sada 
Desetoga  ljeta  svanu. 

Jedva  sam  te  iščekala, 
Izgledala  lice  tvoje, 

Jer  mi  nosiš  sretan  danak  — 
Zar  ne  vidiš  prosce  moje? 

Spremni  svati,  konji  b’jesni, 
Eno  srcu  druga  mila! 
Izvršena,  ispunjena  _ 

Oporuka  mog  Tahvila. 


Eno  neve,  veo  nosi, 

Prekrit  će  mi  sada  lice!  — 

Ajka  skoči,  osmjehnu  se 
I koraknu  nehotice  .... 

Hrli  mlada  kitnoj  nevi, 

Uzdahom  je  cv’jeće  prati, 

A zorica  suhim  zlatom 
Zaručnicu  Ajku  zlati. 

Kitna  neva  — voda  hladna, 
Talasi  joj  — spremni  svati; 

Hrli  Ajka  — dršće  zora, 
Uzdahom  je  cv’jeće  prati. 

Zapjeni  se  voda  hladna, 

Otvori  joj  dvore  svoje, 

A valovlje  šaputalo: 

Sudjeno  je  — sudjeno  je. 

T.  Alaupović. 


Listak  romana. 

Napisao  VI.  Tr.-Borota. 

(Nastavak.) 


od  večer,  dok  je  malo  zahladilo,  bijahu  ona  i 
Stjepan  izjašili  sami,  bez  sluge,  što  je  obično  za 
njima  jašio.  Iza  jedne  ure  jahanja  po  cesti 
skrenuše  na  put,  koji  je  vodio  u veliku  šumu, 

1 kamo  ih  zamami  hladovina  i svježi  miris  zelenila. 
Dodjoše  do  jedne  čistine,  male  livade  usred  šume,  na 
kojoj  bijaše  sijeno  pokošeno,  pa  se  još  sušilo  u kupovima. 
Na  rubu  livade  bijaše  Klara  opazila  nekoliko  ciklama  i 
poželi  sići  s konja,  da  ih  ubere.  Stjepan  ođma  zaustavi 
svojega  konja,  sjaše  prvi,  priveže  ga  za  mladi  hrastić  i 
podje,  da  pomogne  Klari.  Svojim  čvrstim  rukama  digne 
je  iz  sedla  i primakne  bliže  k sebi  nego  što  bijaše 
potrebno,  a obraz  mu  se  pri  tom  zalije  rumenilom.  Kao 
uvijek  kod  takove  zgode  gledaše  mu  ona  s podsmijehom 
iz  visine  u oči,  a on  kao  da  se  je  svladao,  spusti  je  na 
zemlju.  Ona  odma  odskakuće  do  ciklama  i stade  ih  brati, 
kličući  ushićeno  pri  tom,  kako  su  krasne  i kako  lijepo 
mirišu,  dok  je  on,  svezavši  svoga  i njezina  konja,  stao,  gleda- 
jući u nju,  kako  se  sagiba  k cvijeću.  Nekakva  divlja  želja  ga 
spopadne,  da  skoči  i uhvati  taj  lijepi  stvor,  koji  je  od 
prvoga  dana  zavolio  i koji  ga  svakim  časom  dovodi  u 
krute  kušnje  svojom  zamamnom  nazočnosti.  Požudnim 
okom  promatraše  svaku  crtu  njezina  tijela,  stegnuta  u 
usko  sivo  odijelo,  koje  kao  da  je  pretijesno  bilo  za  punoću 
gruđiju  i valovitu  bajnu  oblinu  cijelog  joj  tijela.  Obuze 
ga  težnja,  da  je  privine  k sebi,  da  joj  glasno  kaže  sve 
ono,  o čem  se  dosad  usudio  samo  pola  u šali  natucati, 
a što  ga  uz  nju  veže  krutim  i slatkim,  a bezobzirnim 
vezama  vatrene  ljubavi.  Već  je  htio  poletjeti  k njoj,  kad 


ga  njezin  slobodni  glas  i nedužni  smijeh  trgne  iz 
besvjesna  opoja,  u koji  bijaše  zapao.  Ona  je.  ubrala  cvijeće 
i pokročivši  do  široka  niska  panja,  sjedne  na  nj,  Pa 
spustivši  ciklame  u krilo,  uze  ih  slagati  u kitu. 

Zar  ti  nemaš  nikakova  smisla  za  lijepo  cvijeće, 

kad  tako  tamo  stojiš?  — dovikne  mu  ona,  pogledavši 
ga.  — Hodi  amo,  gledaj,  kako  je  lijepo  . . . 

On  joj  se  približi  polagano,  pa  se  spusti  do  panja 

na  pokošenu  strn. 

— Jedva  je  ljepše  od  tebe  ...  tko  bi  uz  tebe  tražio 
drugog  cvijeća!  — reče  on  tiho  i ozbiljno,  podbočivši 

rukom  glavu  i gledajući  k njoj  . . . 

— Fuj,  Štefica!  . . . takve  stare  i dosadne  laske,  — 
odgovori  ona  sa  smijehom,  ne  pazeći  na  ton  njegovih 
riječi. 

No  on  se  ne  obaziraše  na  taj  odgovor,  nego  nastavi: 

Da  si  mojom,  Klaro ! . . . Kad  te  tako  gledam, 

uvijek  žalim,  što  te  nisam  upoznao  prije,  dok  si  bila 
djevojka  ... 

— Za  što?  — prekine  ga  ona  kao  u čudu. 

_ Jer  onda  može  biti  ne  bih  prekasno  došao 
sa  svojom  ljubavi  ... 

Ona  se  htjede  nasmijati,  kao  obično  njegovim  šalama, 
ali  vinuvši  oko  s cvijeća,  kojim  su  joj  se  ruke  bavile, 
do  njega,  smete  je  njegov  neobični  pogled.  Ona  oćuti 
nekaki  nemir  i potrebu,  da  otidje  od  ovoga  čovjeka,  koji 
ja  je  ipak  magnetičnom  snagom  sebi  privlačio.  Ona 
ponikne  pogledom  i stade  brže  omatati  cvijeće  travkom, 
koju  bijaše  ubrala.  No  Stjepan  se  pridigne  i klečeći  na 

oba  koljena  u travi,  reče  približuj ući  se  k njoj,  drhtavim 
glasom  i moleći : 

Bi  li  se  jako  ljutila,  da  ti  ukradem  jedan  cjelov 
ne  kao  cousin,  nego  — iz  ljubavi  . . . 

Kako  si  ti  čudan  danas,  odgovori  ona  takodjer 
drhtavim  glasom  i slatkim  strahom,  koji  joj  burno 
uzdizaše  grudi.  No  kad  se  njezino  nesigurno  oko  susrelo 
s njegovim  pogledom,  u kojem  čitaše  strasnu  uzbu- 
djenost,  pa  kad  je  on  ustao  i nagnuvši  se  k njoj  pro- 
šaptao  „Ja  te  ljubim  . . i rukama  segnuo,  daje  obujmi, 
skoči  ona  s panja  i korakne  natrag.  Silnom  mukom 
piisili  svoje  oči,  u kojima  se  zacakliše  dvije  suze,  na 
strogi  i ozbiljni  pogled  i reče  : „To  je  gadno,  Stjepane . . .“ 
pa  podje  konju,  na  kojega  se  uspe,  braneći  se  od  pomoći 
Stjepanove.  U oštrom  kasu  poleti  ona  kući,  a Stjepan 
je  slijeđjaše,  mučeći.  Srdio  se  je  na  sama  sebe,  ali  nje- 
g-ovoj  se  ljubavi  pridruži  sad  nada,  jer  je  mislio,  da 
Klarinu  smetnju  i suze  može  tumačiti  sebi  u prilog. 
No  ona  je  šutila  cijele  večeri  i nije  se  usudila,  da  podigne 
oka  do  Stjepana,  da  se  ne  sastane  s njegovim  pogledom. 
Kod  večere  kao  da  je  na  iglama  sjedjela,  pa  je  samo 
besvjesno  i rastreseno  odgovarala  na  pitanja,  koja  su  joj 
stavljali.  Tužeći  se  na  žestoku  glavobolju,  ode  rano  u 
svoju  sobu.  Tu  se  baci  na  postelju  i zakopa  glavu  u 
jastuk,  kao  da  se  je  htjela  pred  samom  sobom  sakriti. 
Ipak  su  do  nje  dopirali  glasovi  iz  kuće,  kretanje  služin- 
čadi  i šum  razgovora  s terase,  gdje  su  sjedjeli  Vlađislav, 
Stjepan  i Schneller.  Onda  opet  skoči,  zatvori  prozor, 
zaklopi  spalete  i grozničavom  uzrujanošću  stade  sa  sebe 
skidati  odjeću.  Ugasivši  svjetlo,  legne  i stiskaše  čvrsto 
oci,  da  prisili  san.  Ali  joj  jedna  misao  nije  dala  zaspati  : 
mogao  bi  doći  Vlađislav  u njezinu  sobu,  i po  prvi  put 
oćuti,  da*  bi  joj  njegova  prisutnost  smetala.  Onda  se 
opet  vraćaše  prizor  u šumi  i svi  ovi  dani,  otkad  je  Stjepan 
došao,  sve  isprekidano,  munjevite  misli,  šarene  slike, 
koje  se  kao  u kaleidoskopu  okretahu  pred  njezinim  očima, 
iu  koje  nije  htio  san  da  dodje.  Tad  zadršće  najedanput. 
Njezin  muž  je  došao  u svoju  sobu,  koja  je  samo  tapetnim 
vratima  bila  odijeljena  od  njezine.  Čula  ga  je,  kako  hoda 
po  sagu,  kako  otpravlja  slugu.  Onda  glas  pritisnute  kvake 
i on  se  približavaše  tihim  korakom  njezinu  krevetu.  Ona 
brzo  zaklopi  oči  i stade  mirnije  disati,  kao  da  spava, 
susprezuci  talasanje  uzburkanih  grudi.  On  stajaše  do  kre- 
veta i zovne  je  dva  puta  imenom,  tad  se  sagne  k njoj, 
sjedne  na  kraj  kreveta  i opipa  njezine  oči  i lice.  Čisto 
tiho  prisloni  glavu  na  njezinu  grud  i ostane  tako  malo 
slušajući  kucaj  njezina  srca.  Onda  joj  stavi  ruku  na  čelo, 
putisne  joj  cjelov  na  usne,  i prošapta  za  sebe:  „Glava 
J°J  gon  . ali  zaspala  je  . . . do  sjutra  će  proći”.  Za 

"!*  c"je’  <ako  se  °l)et  polagano  udaljio  i zatvorio  za 
sobom  vrata.  Na  to  sve  utihne,  razabiralo  se  samo  šetanje 
njihala  na  uri  i sitno  tiktakanje  njezine  male  ure 
na  noćnom  stoliću.  Ona  otvori  oči  i odahne,  pustivši 
maha  suspregnutomu  disanju.  Grudi  joj  se  naglo  uzdi- 


tfr.  đđ 


zahu,  glava  joj  gorjela,  a na  čelu  je  osjećala  kapljice 
znoja.  Sta  joj  je?  Nutrašnja  tjeskoba.  Steže  je,  muči  je, 
pa  ipak  nije  ništa  danas  popodne  počinila,  s čega  bi  se 
morala  prekoravati.  Ali  sad,  sad  je  zgriješila^  spram 
V 1 adi  slava,  pritajila  se,  prevarila  ga,  sakrila  mu  nešto. 
Sto  ? Oćuti,  kako  joj  rumen  probija  obraze.  Ciklame  rniri- 
sahu  tamo  na  trumeau-u  slatkim,  opojnim  mirisom  i 
dozivahu  joj  sve  u pamet : prizor  na  livadi  u šumi  i 
onu  dragost,  koja  joj  se  časkom  prelila  grudima  na  nje- 
gove riječi  „Ja  te  ljubim  . . .“  i muku,  kojom  se  bra- 
nila, da  ne  podlegne  onomu  zamamnomu  glasu,  i strah, 
kao  slutnju,  koja  ju  je  podišla  pred  nečim  nejasnim  a 
groznim..  Sta  je  to  sve  bilo  ? Deset  joj  se  puta  nametne 
to  . pitanje,  ali  da  odgovori  na  nj,  tome  se  svaki  put 
ugibala,  svraćajući  misli  na  drugo  Štogod.  Bojala  se  odgo- 
vora toga,  kao  da  bi  morala  umrijeti  pred  strahotom 
njegovom,  i^  opet  se  okretala  po  raskopanom  krevetu, 
dižući  i spuštajući  tešku  glavu  s ugrijanih  jastuka,  lama- 
jući rukama,  tjerajući  te  misli,  koje  je  ne  htjedoše  osta- 
viti, dozivajući  san,  da  sve  zaboravi. 

Diugog  dana  oko  pet  sati  poslije  podne  sjedjahu 
Stjepan  i Vlađislav  u kiosku.  Bilo  je  tmurno  vrijeme, 
oblaci  se  nisko  ovjesili  i kao  da  će  svaki  čas  kiša.  Vla- 
đislav  se  tužio  na  glavobolju,  koju  mišljaše,  da  je  dobio 
od  prehlade.  Ipak  je  pušio  jednu  cigaretu  za  drugom, 
po  svojoj,  navici  i sa  zanimanjem  slušao  Stjepanovo  pri- 
povijedanje o lovu  na  lavove,  iz  kojega  je  potjecao  pre- 
krasan komad  lavlje  kože,  što  ga  je  Vladislavu  donesao 
na  dar.  Ubio  je  doubletom  strašnu  zvijer,  koja  im  je 
grabila  blago,  i ljude  iz  njihove  naseobine.  Stjepanu  je 
teklo  pripovijedanje  još  laganije,  nego  obično,  bio  je 
rastresen  i gledaše  često  na  prozore  Klarine  sobe.  Klara 
mu  se  uklanjala  cijeli  dan,  koliko  je  mogla,  i skrivala 
pred  njim  svoje  nešto  poblijeđjelo  lice.  On  je  htio  da 
s njom  govori,  da  je  umiri,  jer  ju  je  vidio  uzrujanu. 
Ali  piilika  se  nije  nikako  nadala  i on  se  osjećaše  sav 
potišten  bez  nje  i nekako  klonuo  od  omare,  koja  je  zasi- 
ćivala  i onako  već  vrući  zrak.  Časkom  bi  zađunuo  vjetrić, 
kao  da  će  rastjerati  kišu,  pa  bi  se  i iste  grane  na  drveću 
nekako  lijeno  i mrtvo  nagibale.  Mutan  i dosadan  dan, 
koji  su  još  dosadnijim  činile  omamljene  muhe,  što  su 
se  nesnosno  zalijetale  u čovjeka,  ne  dajući  se  otjerati. 

U jedanput  se  začuše  koraci  na  pijesku  i čovjek  s voj- 
ničkom kapom  na  glavi  htjede  ući  u dvor.  Stjepan  pre- 
pozna poštarskog  glasnika  i dovikne  mu,  da  dodje  gore. 
Čovjek  stisne  kapu  pod  pazuho  i požuri  se  do  kioska. 

„Za  milostivog  gospodina  Stjepana  Gorjanovića  . . .“  reče 
predajući  brzojavku.  Stjepan  pogleda  adresu,  potpiše  i 
otpravi  glasnika,  utisnuvši  mu  nekoliko  desetica  u ruku. 

— Iz  Zagreba,  reče  otvarajući  brzojavku,  pa  doda 
preletjevši  okom  tekst:  - Vay  se  je  danas  vratio! 

Ah ! usklikne  Vlađislav  i obojica  se  tro-nu 
iz  dosadašnje  tromosti.  - Ti  ćeš  morati  skoro  da 
ot.putuješ  ? . . . 

— Da,  još  danas,  odgovori  Stjepan.  Njegove  se 
misli  bavile  samo  tom  zgodom,  dok  mu  se  na  licu  odra- 
žavala odlučnost  i mir,  a u oku  kao  da  mu  je  nešto 
sijevnulo.  No  Vlađislava  osvoji  zabrinutost,  premda  je 
nastojao,  da  se  pokaže  jak  pri  pomisli  na  ovu  opasnu 
aferu.  Iza  ođulje  stanke  zapita  on  opet,  krijući  uzrujanost : 

— Kad  će  biti?  Je  li  već  sve  spremno? 

— Sve,  odvrati  Stjepan  čvrsto,  svjedoci  su  barun 
Badošić  i satnik  Grenville,  tužba  na  sud  časti  je  gotova, 
i već  je  predana,  kako  stoji  u brzojavci,  a Vay  je  ime- 
novao svoje  ljude  ...  Pa  ako  bude  išlo  glatko,  ako  ne 
budem  prinužđen  tvorno  izazvati,  bit  će  sjutra  sve 
svršeno. 

— Uvjeti  dakako  najteži? 

— Razumije  se  . . . Upamtit  će  taj  drski  plemić 
hrvatskog  pustolova  . . . 

I Stjepanovo  tamno  lice  zalije  se  rumenilom  srčbe 
sve  do  bijelog  čela,  koje,  zaštićivano  kapom,  bijaše  zadr- 
žalo prvobitnu  boju  njegove  puti.  On  stisne  pri  tom  svoju 
čvrstu  šaku,  a drugom  rukom  prinese  zubima  cigaru  i 
stane  je  griskati.  Vladislav  bivaše  sve  više  uzbudjen. 
Ljubio  je  toga  rodjaka  više  nego  sebe.  Bio  mu  je  uvijek 
mladji  brat,  za  koga  se  on,  stariji  pet  godina  od  Stjepana, 
brižno  i nježno  starao  poput  oca.  1 on  progovori  glasom, 
koji  je  čisto  drhtao  od  ganuća: 

— I Yay  je  na  glasu  strijeljao,  sjećam  se  jošte  . . . 
Tu  će  samo  sreća  odlučiti  ...  Da  sam  ja  bar  zdrav,  da 
mogu  s tobom,  . . . bilo  bi  mi  lakše. 

— Hvala  ti,  umiri  se  ...  ne  će  grom  u koprivu. 
Ja  sam  se  naučio  u sto  pogibli,  u kojima  sam  lebdio, 
uzdati  se  u Boga  i njegovu  pomoć  . . . Pravo  je  na  mojoj 
strani,  i — ja  se  Bogu  molim  prije  takovih  stvari-;  to 
mi  podaje  snage  . . . 

— Vrijedno  ti  je  zavidjati,  ...  u mene  je  u tom 
pogledu  strašno  prazno  . . . 

— Ja  ću  u šest  sati  kolima  u Zagreb,  prekine  ga 
Stjepan,  — a sjutra  ću  brzojaviti,  ja,  ili  tko  drugi  . . . 

Obadva  zašutješe.  Nisu  imali  šta  da  kažu  jedan 
drugome,  a Stjepana  nije  trebalo  sokoliti.  No  u jedanput 
se  njegovo  namršteno  čelo  izgladi  i on  se  sjeti  nečega 
drugoga,  što  je  do  sad  na  čas  njegova  afera  posve  na 
stranu  potisnula  iz  njegova  mozga.  Morao  je  ostaviti  Klaru, 
možda,  tko  zna,  za  uvijek.  I tu  se  njegovo  srce  stegne, 
dok  mu  je  mrki  i strogi  inače  pogled  stao  meko  i tuga- 
ljivo pozirati  k njezinim  prozorima.  Morao  bi  se  s njom 
oprostiti,  ne  može  otići  a da  joj  ni  riječi  ne  kaže,  iza 
onoga,  što  se  jučer  medju  njima  dogodilo.  Ali  kako  da 
je  nadje  na  samu,  sad,  odma,  jer  mu  je  za  po  sata 
otići?  Ona  je  gore,  u svojoj  sobi,  a mogla  bi  tetka  biti 
uz  nju.  Ne!  tetka  je  eno  u dvorištu.  Gospodja  Ana  bijaše 
zaista  sišla  u dvorište  i nadgledaše  živad,  živo  koreći 
sluškinju,  tako  te  se  je  njezin  glas  ovamo  jasno  raza- 
birao. Ali  tamo  gore  u salonu  otvori  se  prozor  i visoki 
se  stas  Klarin  u crnoj  haljini  od  krepa  ukaza,  pa  odma 


iščezne.  Za  čas  se  začuše  dva,  tri  akorda  na  glasoviru  i 
onda  jedna  sjetna  Sehubertova  pjesma.  Stjepan  se  digne 
naglo  i ostavljajući  Vlađislava,  reče : 

— Idem  gore,  da  svoje  stvari  spremim  . . . Oprostit 
ću  se  s Klarom.  Eto  me  odma  natrag  k tebi  . . . 

Ona  sjedjaše  u salonu  kod  glasovira  sama.  Čuvši, 
kako  su  se  vrata  otvorila,  skrene  glavom  i pogleda  ga 
plahim  okom,  pa  dalje  prebivaše  po  glasoviru.  On  joj  se 
približi,  stane  prama  njoj  i utone  u promatranje  toga 
lijepog,  nešto  blijedog  lica,  koje  još  turobnije  izgledaše 
u tamnoj  haljini,  tih  oblih  ruku,  koje  su  provirivale  iz 
rukava  haljine,  posute  sitnom  zlatnom  pahuljicom,  radi 
koje  joj  se  često  pođrugivao,  jer  ih  je  skrivala  pred  njim 
i srdila  se  radi  tih  gadnih  „vlasi  kao  u muškarca".  Sad 
nije  mislila  na  to,  nego  je  gledala  u svoje  vitke  prste, 
koji  nesigurno  prebivahu  po  tipkama.  Tad  osjeti  njegov 
uporni  pogled  i jedva  doigravši  sentimentalne  zadnje 
akorde,  spusti  ruke  u krilo,  dignuvši  do  njega  svoje  velike 
modre  oči,  kao  da  ga  nešto  pita.  On  pak  progovori  tihim 
glasom  i ganućem,  pod  dojmom  plahosti,  pred  ovim 
stvorom,  što  je  ravnao  svakom  njegovom  misli,  kao  nitko 
nikad  prije : 

— Klaro,  ja  odlazim,  večeras  . . . 

Ona  široko  otvori  oči  i iznenadjena,  prestrašena 
ovim  riječima,  sune  naglo  sa  stolca  u vis.  Podboči  se 
jednom  rukom  o glasovir,  jer  je  ćutila,  kako  joj  noge 
klecaju  od  nenadne  bojazni,  koja  joj  kao  struja  prodje 
cijelim  tijelom. 

—■  Za  što?  . . . Pa  odma?  . . . Zar  opet  natrag,  u 
Afriku?  izusti  jedva. 

— Ne,  odgovori  on  toplo  i s podsmijehom,  ne 
mogući  odoljeti  slatkoj  nadi,  koja  mu  se  zatalasa  u gru- 
dima, videći  dojam  svojih  riječi,  — u Zagreb  . . . Ozbiljna 
stvar  . . . 

Ona  je  slutila  tu  ozbiljnost  u njegovim  riječima,  pa 
pokroči  do  njega  i uhvati  ga  za  ruku : 

— Reci  mi  sve!  . . . Zar  mora  odma  biti? 

— Odma  . . . stvar  časti  ...  i ja  dođjoh,  da  se 
s tobom  oprostim;  može  biti  je  zadnji  put  . . . 

Jedva  bješe  izustio  te  riječi,  kad  ih  požali,  videći, 
kako  je  problijeđila,  dok  mu  se  opet  pri  tom  opažaju 
neka  dragost  prelije  dušom.  Morao  je  govoriti,  što  mu 
bijaše  na  srcu,  ne  bijaše  gospodar  sebe  i osjećaše  se  tako 
slab,  on,  koji  je  stotinu  puta  propasti  gledao  u lice,  a 
da  mu  nije  srce  zadrhtalo,  ni  glas  oslabio.  Ona  ga  gledaše 
očajno  i lamajući  rukama,  ponovi  opet: 

— Zar  mora  biti,  tako  naglo?  . . . 

— Mora. 

— Dvoboj?  . . . 

— Da. 

Ona  spusti  nemoćno  glavu  i onijemi.  Čula  je,  kako 
joj  srce  žestoko  bije,  pa  osjetivši,  kako  joj  krv  ključa  u 
žilama  a grudi  joj  se  burno  nadimlju,  stane  naglim  kora- 
cima hodati  po  sobi,  dok  je  on  nepomično  stajao  uz 

glasovir,  prateći  je  očima,  u boli  s rastanka,  ali  još  u 
većoj  radosti,  što  nalazi  u nje  toliko  sućuti.  Ona  najednom 
klone  onemogla  u naslanjao  i pokrije  lice  rupcem  i 
objema  rukama.  Bijaše  joj  u jedan  čas  pred  očima  kao 
munja  sijevnula  i ona  progleda  sve,  što  joj  je  dosad 
tamno  bilo.  Shvatila  je  dojam  njegovih  riječi,  što  ih  je 
netom  čula,  "patnje  prošle  ove  noći,  uzbudjenost  i strah, 
groznu  mogućnost,  da  njega  ubiju,  traženje  sredstva,  da 
ga  spase,  i svoju  nemoć,  da  ne  može  ništa  za  nj  učiniti. 
Ona  se  opet  sjeti  njegova  jučerašnjeg  šapta:  „Ja  te 
ljubim  . . .“  i dragosti,  koja  joj  se  pri  tom  razlila  dušom, 
i sve  joj  to  kazivaše,  da  ono,  što  osjeća  prema  Stjepanu, 
nije  priklonost  rodjaku  i prijatelju,  nego  dublje,  silnije 
čuvstvo,  koje  odgovara  onomu,  što  je  bilo  u njegovu 
pogledu  i glasu,  kad  joj  je  rekao,  da  je  ljubi. 

A on  gledaše  svu  tu  borbu,  koja  joj  je  tijelom  tresla, 
on  shvati,  koliko  trpi,  i neizmjerna  samilost  obuze  mu 
srce,  koje  je  opet  od  miline  žestoko  kucalo  u njegovim 
grudima.  On  pristupi  k njoj  i ođvinuvši  joj  jednu  ruku 
s lica,  dok  je  ona  pri  njegovu  dodiru  zadrhtala  i nasto- 
jala, da  se  drugom  rukom  sakrije,  reče: 


— Saberi  se,  Klaro  ...  ja  ću  se  vratiti,  sigurno, 
ja  slutim  . . . 

Ona  sad  stade  jecati,  sva  uzbudjenost  probije  u tiho 
prigušeno  jecanje  i onda  jedva  razumljivo,  ne  usudjujući 
se  još  da  ga  pogleda,  prošapta : 

— Vrati  se,  ođma,  čuješ  li  . . . sjutra  ...  ja  to  ne 
mogu  podnesti  ...  ne  mogu. 

Stjepan  se  bijaše  sad  spustio  na  koljeno  do  nje  i 
upita,  — ne  misleći  na  bol,  koju  joj  to  pitanje  zadaje, 
nego  želeći,  da  čuje  iz  njezinih  ustiju  ono,  što  je  po 
cijelom  njezinu  vladanju  jasno  vidio : 

— I ti  bi  jako  žalila,  da  — poginem? 

Ona  se  strese  na  čitavom  tijelu  na  te  riječi,  ruka 
joj  klone  na  krilo  s lica,  koje  se  ukaza  blijedo  s neko- 
liko crvenih  pjega  od  suza  oko  očiju  i po  čelu  i s izrazom 
beskrajnog  očaja  u lijepom  velikom  oku : 

— Oh!  — izvi  joj  se  dubok  dah,  gotovo  hropot 
iz  grudiju  . . . Ali  na  jednom  ona  sva  zadrhta,  kao  da 
se  prenula,  izvine  se  iz  njegove  blizine  i s pogledom, 
punim  očaja,  boli,  ljubavi  i stida  iščezne  u drugoj  sobi. 

(Nastavit  će  se.) 


Cosmopolis. 

Roman,  napisao  ga  Paul  Bourget. 


(Nastavak.) 


i nije  posve  moderni  nasljednik  Siksta  Petog 
okušao  nešto  više  čaša  Extra  dry  monopol-a 
glasovite  marke,  ne  bi  ozbiljnim  držao  kato- 
lički gnjev  svoje  vjerenice.  Ne  poznajući  makia- 
velizma  u osnovi,  kojom  je  barun  Justus  upotrebio 
sior  Noa  Anconu,  jednog  od  najgorih  mešetara  rimskih, 
da  navede  Ardeu  na  tu  ženidbu,  nije  ovaj  živio  ni  u 
kakoj  iluziji,  što  se  tiče  posve  trgovačkog  značaja  te 
sveze.  Dodajmo  — na  olakšicu  ili  na  osudu  toga  lju- 
beznog  skeptika  — to  je  pitanje  različito  prema  gledištu 
— da  on  nije  tome  pripisivao  velike  važnosti.  Ako  je 
po  nagonu  bio  ohol  na  svoje  ime,  to  je  imao  dosta 
pozitivna  razuma,  da  shvati,  kako  je  plemstvo  bez  povla- 
stica vrlo  sumnjive  vrijednosti,  i njemu  se  činilo,  da  u 
ovom  ženidbenoin  poslu  on  igra  ulogu  dobitnika  u pogledu 
linancijalnom.  Očito  strahopoeitanje,  kojim  je  Hafner 
pogledavao  na  grb  Castagna,  činilo  se  izvrsnom  kome- 
dijom potomku  te  plemićke  obitelji,  a klerikalni  snobizam 
novokrštene  Fanny  posve  ga  obveseljavaše.  Možda  je  u 
tom  bila  osobita  vrst  plemićkog  ponosa,  koji  se  očituje 
na  tisuću  načina.  Jedan  takav  način  je  prijezir,  kojim 
veliki  gospodin  pokazuje  svu  otmenost  imena,  kojoj  se 
toliko  diviše  u njega.  U jednu  je  ruku  knez  vrlo  dobro 
pogadjao,  što  se  tiče  baruna,  ali  se  ljuto  varao  u pogledu 
Fannye.  No  gdje  bi  on  sabrao  gradje,  da  shvati  narav 
mlade  djevojke  i njezinu  religijoznu  povjest,  koja  iziski- 


vaše muke,  da  se  pripovjedi,  bar  u krupnim  crtama, 
kad  ona  i ne  bi  bila  jako  umiješana  u tragičnu  rješidbu 
drame,  što  se  izvijala  u srcu  Albinu?  Zar  nije  iskreno 
obraćenje  jedan  od  najstrasnijih  moralnih  problema? 
U ostalom  ne  bi  se  dao  razumjeti  ni  ovaj  mali  prizor, 
što  se  te  večeri  odigrao,  ni  drugi,  koji  su  slijedili,  bez 
ove  kratke  analize,  kojoj  bješe  Rimljanina  poput  Ardee 
manje  podoban,  nego  što  bi  tko  drugi  samo  slutio. 

Vjersko  pitanje  se  uvijek  oko  njega  previše  miješalo 
s lokalnim  stvarima,  ili  municipalnim,  i sa  svakidašnjom 
politikom  njegove  zemlje.  Prolazeći  mimo  ispovjednika 
svetog  Petra  ne  bi  on  propustio,  da  klekne  i pruži  glavu 
jednome  od  svećenika,  pa  da  primi  udarcem  štapića  po 
vlasima  oprost  svojih  lakih  grijeha.  On  je  ipak  u dobroj 
vjeri  gledao  na  Svetog  Oca,  kako  je  to  plemstvo  vječnog 
grada  uvijek  činilo,  s ironijom,  koja  nije  ukidala  straho- 
počitanje.  Ali  za  gospodjicu  Fanny,  koja  je  dan  prije 
primila  pričest  od  samog  pape,  bijaše  preoštra  opreka 
izmeđju  toga  svetog  ganuća  i šaljivog  tona  Arđeina.  Svi 
oni,  koji  su  imali  sreću,  da  čuju  Leona  XIII.,  kad  služi 
svoju  privatnu  misu,  znadu,  kako  je  preobrazba  ponti- 
fika,  žarom  žrtve,  prizor  od  čudnije  veličajnosti,  nego  li 
svečanosti  u sikstinskoj  kapeli.  Onaj  duboki  glas,  što  ne 
ispusti  ni  jedne  slovke  u molitvi,  da  je  ne  uzdigne,  da 
ne  dirne  u dušu,  — ono  istrošeno  tijelo,  u kojem  je 
ostalo  upravo  dosta  materije,  da  podnese  nepobjeđni 

oganj  misli  — onaj  kret  pri  blagoslovu,  tako  jednostavan 
a tako  velik,  koji  preko  nekoliko  pobožnika,  što  kleče  u 
prostranoj  kapeli,  silazi  na  čitavo  kršćanstvo,  — one  oči 
Petrova  nasljednika,  tako  pune  sjaja,  kao  da  pokazuju 
odsjev  neba,  što  ga  on  odavle  gleda,  — sva  ta  poezija  ostaje 
nezaboravna  i onomu  gledaocu,  koji  ne  vjeruje  čisto, 
ako  je  uščuvao  moć,  da  uzdršće  kod  dodira  velikih  stvari 
duše.  No  za  djevojku  dobi  Fannye,  koja  se  jučer  pokr- 
stila u dubokoj  vjeri  i koja  se  po  prvi  put  pričešćala, 
koji  li  čas  bješe  to  za  nju,  gdje  je  stari  pontifik  izustio 
divne  riječi:  . . Gorpus  domini  nostri  . . i gdje 

joj  iz  svoje  časne  i blijede,  gotovo  prozirne  ruke  pruža 
hostiju!  . . . Osjetnost  u Peppina  Ardee  morala  je  biti 
ista  kao  u klubskog  mešetara,  koji  nema  ni  kakvog  shva- 
ćanja o moralnom  životu,  kad  nije  shvatio,  da  izustiti 
najneđužniju  šalu  o ovakovom  dojmu,  znači  počiniti  neo- 
prostivu pogrješku!  I još  je  pomišljao,  da  se  pokazao 
vještakom,  oboružavajući  se  proti  onom,  što  jp  držao 
djetinjastim  ponašanjem  i donekle  komeđijaštvom  ! 

Kao  što  to  biva  kod  gotovo  svih  revolucija  te  vrste, 
tako  je  i ovdje  djelo  kršćanstva,  što  se  izvršilo  u Fannye, 
kroz  godine  imalo  za  počelo  jedan  primjer.  Pravo  oruđje 
propagande  nije  ni  doktrina,  ni  razmišljanje,  nego  dodir 
jedne  duše  s drugom.  Vjera  se  ne  uči  i ne  nameće,  nego 
se  priopćava  krepošću  prenosnog  djelovanja  i prijelazom, 
što  pokazuje  njezinu  mističnu  narav,  koja  se  ne  da  na 
ljudski  način  odrediti.  Fanny  vrlo  još  mlada  — bijaše 
joj  onda  sedamnaest  godina  — siroče  bez  majke  i moralno 
zapuštena  od  oca,  dok  je  materijalno  bila  prebogata, 
zavolje  vrlo  živim  prijateljstvom  neku  gospodjicu  de  Sallach, 
kćer  nekoga  velikog  gospodina  iz  Štajerske,  koja  bolna 
na  prsima  dodje  u Rim,  da  tu  umre.  Barun  je  u svojoj 
taštini  poticao  to  prijateljstvo,  ne  shvaćajući  ni  sam, 
pod  kakav  upliv  stavlja  svoje  dijete.  Matilda  de  Sallach 
bješe  pak  od  onih  stvorova,  gotovo  vrhunaravskih  po 
nježnosti  svoje  pobožnosti  i tako  gorljiva,  te  je  nad  pri- 
jateljicom nestalna  uvjerenja  u brzo  stekla  gotovo  neo- 
graničeno gospodstvo  misli.  Obraz  Fannyin  nije  varao. 
Ona  je,  iz  nešto  pomućena  baštinstva,  koje  od  nje  i od 
oca  joj  činjaše  tako  zamršena  bića,  stekla  samo  elemenat 
izraelitski.  Što  pak  židovsku  dušu  odlikuje  više  nego 
sva  druga,  kritična  ili  slavljena  po  protivnicima  ili  pri- 
stalicama te  neslomljive  rase,  obilježja,  to  je  osobita  snaga, 
kojom  prigrljuje  ono,  što  hoće,  i žestina  u požudi,  koja 
ne  malaksava  i nikad  ne  uzmiče.  Kad  se  te  energije 
primijene  poslovnomu  životu,  onda  stvaraju  imutke,  kako 
se  zna.  Kad  se  primijene  socijalnomu  triumfu,  onda  stva- 
raju čudnovate  okrete  svjetske  sile,  po  kojima  jedan 
Hafner,  deset  godina  iza  sablažnjive  parnice,  udaje  svoju 
kćer  u prvo  evropsko  plemstvo,  a da  taj  vez  baš  ne 
uzvitlava  previše  vike.  Kad  se  te  iste  energije  obrate 
visokim  stvarima,  onda  se  tako  zanose,  te  stvaraju  prava 
moralna  čudesa,  poput  nenadne  rasvjete  oca  Ratisbonne 
u jednoj  kapeli  Svetog  Andreja  kod  priprava  za  pogreb 


gospodina  de  la  Ferronays.  Kad  je  Fanny  čitala  s go- 
spodjieom  Sallach  najprije  Novi  zavjet,  Nasljedovanje, 
onda  Pobožni  život,  pa  Razmišljanje  o evangjelju,  ona 
se  podala  mislima,  koje  tvore  mozak  ovim  lijepim  knji- 
gama, takim  izdašnim  poniranjem  cijelog  svojeg  bića, 
kakovo  je  njezin  nesmiljeni  otac  prinosio  svojim  poslo- 
vima. Ona  je  žedjala  i gladovala  za  katolicizmom,  kako 
je  on  žedjao  i gladovao  za  milijunima  i naslovima.  Smrt 
Matildina,  koja  bješe  jedan  od  onih  uzvišenih  prizora, 
što  ih  podaje  agonija  pravih  vjernika,  posve  odluči  nje- 
zinu vjeru.  Vidjela  je,  kako  bolesnica  prima  sakramente, 
i neizbrisivu  radost  nad  pozdravom  na  obrazu  bolesnice 
od  dvadeset  godina,  na  samrti,  osvijetljene  ekstazom. 
(Jula  ju  je,  gdje  joj  kaže  s podsmijehom  neslomljive 
izvjesnosti : 

— Molit  ću  za  te  našeg  Gospodina  Isusa  Krista... 

Kako  da  odoli  ovakomu  kriču  i ovakovoj  prikazi? 
Pa  tako  dan  iza  te  smrti  zamoli  oca,  da  joj  dozvoli  da 
se  pokrsti,  a od  baruna  dobi  odgovor,  koji  je  previše 
značajan,  a da  se  ovdje  ne  spomene : 

— Zaista  — reče  joj  taj  čudni  čovjek,  koji  je  na 
mjestu  srca  nosio  burzovnu  cedulju,  gdje  je  bilo  sve 
procijenjeno  pa  i sam  Bog  - — zaista,  ja  sam  dirnut, 
vrlo  dirnut  i vrlo  sretan,  videći,  da  se  zanimaš  ovako 
religioznim  stvarima.  Religija  je  korisna,  vrlo  korisna, 
rekao  bih  još  više,  veoma  potrebita.  Za  puk  je  to  potrebna 
uzda,  a za  nas  druge  vrijedi  kao  čin,  kao  neko  središte, 
kao  neko  držanje  . . . Dodajem  k tome,  da  osoba  tvojeg 
imena,  ako  hoće  živjeti  u Austriji  ili  u Italiji,  mora  da 
bude  katoličke  vjere  . . . Treba  ipak  pomišljati  i na 

slučaj,  da  se  ti  udaš  za  nekoga,  tko  pripada  drugoj  vjero- 
ispovijesti ...  Ne  poriči.  Ja  sam  ti  otac.  Ja  moram  na 
sve  gledati.  Ti  znaš,  da  ćeš  se  udati  samo  po  glasu 

svojeg  srca.  Čekaj  dakle,  dok  ono  progovori,  pa  da  se 
onda  to  pitanje  uredi  . . . Ako  nzljubiš  katolika,  imat 
ćeš  priliku,  da  tvome  vjereniku,  primivši  njegov  zakon, 
iskažeš  Ijubezljivost,  koju  će  on  toplo  osjećati  ...  Ja 

ti  ne  branim,  da  odsad  slijediš  one  obrede,  što  ti  se 
svidjaju.  Obredi  rimske  liturgije  broje  se  bez  sumnje 
medju  najljepše  i meni  se  samomu  slučilo,  da  sam  jednoč 
unišao  u crkvu  svetog  Petra,  za  vrijeme  papinske  vlasti. 
Taj  ukus,  veličajnost,  taj  pijev,  sve  me  je  to  ganulo  . . . 
Ali  da  uzmogneš  izvesti  konačnu,  neopozivnu  odluku, 
ponavljam  ti,  treba  da  čekaš.  Tvoje  sadašnje,  protestantsko 
stanje,  ima  tu  prednost,  što  je  neutralnije,  a manje 

ođređjeno  . . . 

Kakve  riječi,  da  ih  sluša  srce,  koje  bješe  već  dir- 
nuto  zamamom  milosti  i čežnje  za  vječnim  životom!  No 
to  bijaše  srce  mlade  djevojke,  čiste  i vrlo  nježne.  Ne 
bijaše  joj  moguće,  da  sudi  svojega  oca,  strašni  ju  pozi- 
tivizam  barunov  zapanji,  a da  nije  iz  njeg  ništa  izvodila, 
nego  da  treba  slušati  njegovu  zapovijed  i moliti,  da  bude 
osvijetljen.  Ona  je  čekala  u nadi,  podržavana  i ravnana 
u tom  čekanju  od  kardinala  Guerillota,  koji  će  je  poslije 


krstiti  i pribaviti  joj  milost,  da  se  prvi  put  približi  k sve- 
tomu stolu  kod  službe,  koju  služi  papa.  Ovaj  prelat,  jedan 
od  najviših  likova,  kojima  se  dičio  francuski  episkopat 
od  vremena  monseigneura  Pija,  pripadaše  međju  one 
velike  kršćane,  kojima  je  božja  ruka  u ravnanju  ljudskih 
stvari  isto  tako  vidiva,  kao  što  ostaje  nevidiva  dušama, 
što  živu  u sumnji.  Kad  mu  je  Fanny,  koja  je  već  odulje 
vremena  uživala  iskaze  njegove  kršćanske  ljubavi,  povje- 
rila teške  smetnje  svoje  savjesti  i nesuglasje,  što  je 
nastalo  izmedju  nje  i oca  u toj  znatnoj  točki  o njezinu 
krštenju,  bješe  joj  kardinal  odgovorio:  „Pouzdajte  se  u 
Boga  ...  On  će  vam  dati  znak,  kad  dodje  vaš  čas  . . .“ 
Izgovorio  je  tu  riječ  naglasom,  a njegovo  uvjerenje 
ulije  mladoj  djevojci  izvjesnost,  koja  je  više  ne  ostavi. 
Više  od  dvije  godine  proživi  u toj  nadi.  Ta  činjenica  ne 
će  biti  čudna  ljudima,  koji  poznaju  tajna  čudesa,  što  ih 
vjera  stvara.  Treba  dodati,  da  je  bila  prevelika  opreka 
izmedju  spoljašnjeg  ukrasa,  u kojem  se  kretaše  to  razma- 
ženo dijete,  i ovoga  osobitog  duševnog  stanja  — a da 
se  ne  bi  tko  drugi,  osim  monseigneura  Guerillota  pre- 
vario. Kako  se  vidjelo,  bijaše  tako  kod  Montfanona  a i 
kod  Arđee.  Okružena  izrednom  i prevejanom  raskoši 
gotovo  drske  brutalnosti,  primorana  ne  samo  da  sudje- 
luje  toj  raskoši,  nego  da  je  i ravna,  jer  je  sjedjela  na 
čelu  stola  kod  sjajnih  objeda  svojeg  oca,  uvijek  nakićena 
poput  modne  lutke,  izgledala  je  Fanny  kao  sama  slika 
svjetske  frivolnosti  onomu,  koji  bi  je  vidio,  gdje  prolazi 
Pincijem  ili  villom  Pamphili  u kočiji,  što  su  je  vukli 
konji,  od  kojih  je  svaki  vrijedio  najmanje  deset  tisuća 
franaka.  Hafner,  koji  bijaše  strastven  u taštini,  kakav  jest 
onaj,  što  u lasti  i slasti  žive,  bio  to  igrač  ili  škrtac,  — 
htio  je  da  njegova  kći  drži  u Rimu  nepreporno  žezlo 
otmenosti.  Tko  bi  dakle  slutio,  da  se  je  ta  otmena  mlada 
djevojka,  tako  blijeda  i tako  čista  profila,  pokoravala 
barunovoj  volji  sa  čuvstvom  žrtve,  poslušnosti  i malo  ne 
poniznosti?  Tko  bi  dakle  pomislio,  da  ona  u komešanju 
tog  života,  što  sav  sastojase  od  odilaženja  i primanja, 
usniva  svaku  večer  i budi  se  svako  jutro  u očekivanju 
piavoga  čuda,  onoga  znaka,  koji  joj  navijesti  monseigneur 
Gueiillot?  Kako  bi  strani  čovjek,  ako  bi  i bio  bez  pređ- 
suda,  što  su  obsjenjivale  razdražljiva  markeza  Montfanona, 


mogao  priznati,  da  se  njezin  sukob  š Peppinom  Ardeom 
istumači  mistikom  njezine  duše  i njezina  smisla  za 
čudesno  ? Da,  tu  propast  baštinika  pape  Urbana  VII., 
žrtve  ludih  spekulacija,  zasluženi  pad  preraskošna  viveura, 
lakoumna  i pohlepna,  njegove  glupe  pothvate,  absurđna 
posuđjivanja,  prisilnu  prodaju,  sve  velike  ili  male  epizode 
te  svagdašnje  i žalosne  povjesti,  bješe  barun  prikazao 
svojoj  kćeri  u svjetlu  mučeničtva,  bez  čega  mu  ne  bi 
povjerovala.  Ona  je  spoznala  nakanu  providnosti  u gadnoj 
spletci,  koja  će  na  račun  njezine  sreće  da  okruni  niske 
aristokratske  požude  burzovnog  gusara,  čije  je  ime  nosila, 
i da  na  novo  pozlati  pokradenim  milijunima  simbolične 
kestene  na  Ardeinu  grbu!  Njoj  se  ta  prilika  za  krštenje 
pričinila  posljedicom  molitava,  što  ih  je  angjeo  milosrdja 
za  nju  gore  molio,  angjeo,  koji  joj  u svojoj  samrtnoj 
borbi  ostavi  obećanje,  da  će  je  spasiti  i gle,  što  je  još 
nevjerojatnije,  a ipak  je  istina,  kardinal  Guerillot  dijeli 
s njom  te  iluzije!  Pored  svojih  šestdeset  godina,  kraj 
iskustva  u vjeroispovijesti  i kraj  borbe  još  punije  razoča- 
ranja protiv  slobodnog  zidarstva,  što  ju  je  vodio  u svojoj 
francuskoj  biskupiji  i što  bješe  uzrokom  njegovu  zato- 
čenju  u Rimu,  taj  je  sveti  starac  pod  istim  vrhunaravnim 
kutom  promatrao  Fannyinu  udaju.  Mnogi  su  svećenici 
takovi,  podobni  onoj  naivnosti,  koja  u zadnjoj  analizi 
nalazi  često,  da  je  imala  pravo.  Ali  u tom  času  stvara 
opreka  izmedju  prave  zbilje  i onoga,  na  što  oni  misle, 
ironiju,  gotovo  ludu.  Kad  je  pokrstio  Fanny,  osjetio  se 
negdašnji  clermontski  biskup  potresen  takom  radošću,  te 
je  rekao  dragomu  djetetu,  pomogavši  sebi  citatom,  da 
tako  što  obzirnije  iskaže,  kako  cijeni  to  nježno  pri- 
jateljstvo : 

— Sad  mogu  govoriti  poput  svete  Monike,  iza  po- 
krštenja  svetoga  Augustina:  Cur  liic  sum  nescio,  iam 
consumpta  spe  huius  saeculi.  Ne  znam,  za  što  sam  ovdje. 
Sva  moja  nada  ovog  vijeka  je  ispunjena  ...  I još  mogu 
dodati  s njom : jedina  stvar,  zbog  koje  sam  žudio,  da 
ostanem  još  malo  na  životu,  bješe,  da  vas  vidim  u krilu 
katoličke  crkve,  prije  nego  što  umrem.  Zakasnjelu  putniku 
još  samo  preostaje,  da  ide.  On  je  ubrao  posljednji  i naj- 
ljepši cvijet . . . 

(Nastavit  će  se.) 


Bajka  o Lenori. 

Komparativna  studija.  Napisao  Nikola  Andrić. 


|¥oš  god.  1858.  izdao  je  u Varaždinu  Matija  Valjavec 
“ knjigu  narodnih  hrvatskih  pripovijedaka,  kako  se 
pripovijedaju  međju  našim  kajkavcima.  Tu  je  Štampana  i 
bajka,  kako  „Cura  jaše  z mrtvecom“.  U njoj  se  razabiru  sve 
crte  sjeverne  verzijo  o Lenori.  Momak  otišao  na  vojnu,  a 
djevojci  rekao,  da  se  ne  udaje,  nego  da  njega  čeka,  dok 
se  vrati.  Ona  obeća,  da  će  čekati.  A1  se  on  ne  povrati. 


Dolazili  novi  prosci  po  djevojku,  a ona  ih  odbijala  jednog 
za  drugim.  Neka  stara  žena  joj  svjetova,  da  ode  na 
groblje,  pa  da  iz  nepoznatog  groba  iskopa  glavu  i da  je 
kuha  u vodi.  Momak  će  joj  onda  doći,  reče  vračara,  bio 
živ  ili  mrtav.  Tako  i bi.  On  je  sjede  na  bijelca  i odu 
na  groblje,  gdje  on  gleda  da  je  po  što  po  to  uvuče  za 
sobom.  I tako  dalje.  Sve  kao  kod  Malorusa,  Čeha,  Poljaka 

i drugih  naroda,  gdje  je  sačuvana  prava  verzija  o 
Lenori. 

Sad  se  pitamo,  kako  to,  da  su  Hrvati,  koji  su  naj- 
bliži susjedi  i braća  Srbima,  verzijom  svojom  upravo  tako 
daleko  od  motiva,  koji  se  javljaju  u pjesmi  „Braća  i 
sestra41  — tom  „prototipu  Lenorine  bajke41  — kao  i 
Holandezi,  Švedi,  Litavci  i Prusi?  — Nikako  drugačije, 
nego  da  g.  W.  Wollner  nije  naišao  na  pravu  verziju 
Lenorine  bajke  kod  Srba,  nego  se  uhvatio  za  sasvim 
drugu  pjesmu,  koja  ne  moše  biti  ni  varianta,  a kamo 
li  prototip  i izvor  bajke  o Lenori. 

God.  1884.  je  Damjan  Preradović  štampao  u 137. 
knjizi  Ljetopisa  Matice  Srpske,  na  str.  118.  „Djevojka  i 
dva  mrtvaca u,  narodnu  pripovijetku,  kako  je  pripovijedaju 
grbi.  _ To  je  čista  bajka  o Lenori.  Jedino  što  je  i 
ovdje  kao  i kod  nas  Hrvata  umiješana  vračara,  koja 
preporuča,  da  se  kuha  mrtvačka  glava  i tako  dovodi 
vjerenika  iz  groba.  Kod  nas  dakle  nema  suza,  koje  bude 
iz  groba,  nego  su  zamijenjene  vračolijom.  A1  nas 'to  ne 
smije  smetati,  jer  je  umetnuto  vračanje  poznata  strast  i 
čisto  vjerovanje  narodno,  koje  je  razumljiviji  motiv  za 
naš  narod  od  suza. 

Ova  narodna  priča  srpska,  — za  koju,  čudim  se, 
nije  znao  pored  hvale  vrijedne  tačnosti  ni  Bugiel  u 14. 
knjizi  Archiva  — štampana  je  doduše  dvije  godine  iza 
Wollnerove  studije,  al  ipak  taj  fakat  ne  ispričava  nauč- 
njaka,  kaki  je  Wollner,  pošto  su  njegovi  zaključci  iza 
korektnih  premisa,  nečuveni.  Fakta  ga  nijesu  ni  najmanje 
silila,  da  izvor  bajci  traži  medju  Srbima. 

I tako  dolazimo  do  potpunog  uvjerenja,  da  „Braća 
i sestra44,  kako  ih  je  Vuk  zapisao,  ne  dolaze  u istu 
vrstu  narodnog  pričanja  s bajkom  o Lenori,  nego  su 
sasvim  raznorodan  južni  produkat  prema  sjevernoj  bajci 
o Lenori. 

II. 

Suze  su  bile  za  svih  perioda  narodnog  pričanja 
motiv  raznim  bajkama,  pa  su  još  i danas.  One  kapaju 
na  ohladnjele  grudi  pokojnika,  za  kojim  su  prolivene,  i 
ogorčavaju  mu  vječni  mir.  Pokojnici  bi  rado  da  zaborave 
na  život  i na  njegove  slasti,  a suze  i uzdisaji  onih,  koje 
su  ostavljali  gore,  peku  ih  i ojadjuju  im  nemili  udes. 
Tako  se  umrla  mati  veže  suzama  dječijim  na  neko  vrijeme 
za  život,  djeca  plačem  materinim,  brat  sestrinim,  žena 
muževljevim.  „Curae  non  ipsa  in  morte  relicpiunt'4  rekao 
bi  Virgilije.  — Braća  Grimmi  zapisaše  u svojim  „Dje- 
čijim i kućnim  pričama44  ganutljivu  bajku  o djetešcetu, 
koje  dolazi  u svojoj  bijeloj  mrtvačkoj  košuljici  pred 
postelju  zaplakane  matere,  pa  je  moli:  Majčice,  majčice 
draga,  prestani  s plačem,  jer  ne  mogu  da  zaspim;  moja 
košuljica  ne  će  da  se  osuši  od  tvojih  vrelih  suza.  — A 
kad  je  mati  uslišala  djetetovu  molbu,  čedo  joj  se  ponovno 
javi,  da  zahvali : Vidiš,  moja  je  košuljica  sada  suha  i 
mogu  lijepo  mirno  da  spavam. 


Tako  je  isto  i s očajavanjem.  Kod  svih  naroda  uzne- 
miruje očaj  djevojčin  vjerenika  i u grobu.  Po  nekoj 
talijanskoj  priči  je  pisac  Decamerona  sastavio  jednu  od 
svojih  najpristalijih  novela,  u kojoj  je  temeljna  misao 
očaj  i suza.  Vjerenik  se  dugo  nije  vraćao  svojoj  nevjesti, 
pa  je  ona  očajničkim  suzama  žalila  za  njim.  Kad  al  jedne 
noći  dodje  joj  vjerenik  u snu  blijed,  ispijen  i suh,  pa  je 
stade  preklinjati,  da  prestane  s jadanjem,  jer  — govo- 
raše — „ne  mogu  ti  se  povratiti;  umorili  su  me 44  . . . 

Pa  su  za  to  i u našoj  bajci  suze  osnovna  misao, 
koja  kreće  cijelu  radnju. 

Eijetke  su  književnosti,  kojima  ne  bi  bila  Burgerova 
„Lenora44  poznata  u prijevodu.  U hrvatskoj  je  prevedena 
dvaputa,  u srpskoj  jedanput  (Nenadović).  Tako  se  je 
neopazice  u književnost  i naše  privatno  osjećanje  ušuljala 
misao,  da  je  Lenorin  mit  dijete  — njemačkoga  duha. 
Šta  više,  dizali  se  ugledni  Nijemci  i s nekom  sigurnošću 
govorili  ,,von  diesem  selbststanđigen  deutschen  Produkte44. 
Tako  n.  pr.  Karl  Krummbacher  na  str.  214.  prve  knjige 
Kochova  „Zeitschriftftirvergleichende  Literaturgeschichte44. 

Mi  se  ne  ćemo  upuštati  u zavodljive  patriotske 
tvrdnje,  al  ćemo  napomenuti  bar  nešto,  da  se  ne  bi 
tkogod  našao  u čudu,  kad  bi  se  koji  slavenski  kompa- 
rativni književni  historik  digao,  pa  ozbiljno  ustvrdio,  da 
je  Btirger  primio  za  svoju  baladu  glavni  sujet  od  narodne 
priče  iz  kraja,  koji  neposredno  graniči  s onim  slavenskim 
plemenom,  gdje  se  bajka  o Lenori  pripovijeda  najviše  i 
u najjedrijim  crtama;  s Malorusima. 

U literarnoj  je  njemačkoj  historiji  poznata  prepirka 
medju  njemačkim  i engleskim  književnim  povjesničarima, 
jer  su  engleski  tvrdili,  da  je  Btirger  vrlo  dobro  poznavao 
Percy-eve  „Relikvije44 , pa  daje  iz  njih  štošta  „posuđjivao44. 
Nas  se  taj  spor  u ovoj  raspravi  mnogo  ne  tiče.  Jedino 
hoćemo  da  istaknemo,  kako  je  tom  prilikom  izbila  — 
upravo  s njemačke  strane  — na  vidik  tvrdnja,  da  u 
čistim  njemačkim  krajevima  bajke  o Lenori  i ■ — nema. 
(Voss  u svojim  bilješkama  k pismima  Biirgerovim  na 
Boia.) 

Erich  Smidt  u svojim  „Karakteristikama44  na  str.  228. 
nalazi,  da  se  u jednom  njemačkom  kraju  bajka  o Lenori 
za  čudo  podudara  sa  slavenskom  verzijom.  On  je  naime 
bludnjom  držao,  da  su  one  promjene,  što  ih  je  Burger 
u svojoj  „Lenori44  učinio  prema  običnim  verzijama  — 
njemačka  verzija;  al  je  dopuštao,  dajeizmedju  njemačke 
i slavenske  samo  „eine  weitverzweigte  Vervvanđschaft44. 

Sad,  bilo  kako  mu  drago,  jasno  je  i dokazano,  da  je 
Biirger  g.  1773.  čuo  od  jedne  seljakinje  poznati  refrain: 
„Der  Mond  der  scheint  so  helle,  die  Toten  reiten  schnelle44 
i to  u kraju,  koji  je  graničio  sa  Slavenima.  Herđer  mu 
je  svratio  pogled  na  Ossiana  i stare  engleske  balade,  koje 
su  pune  sablasti  i magle,  — pa  je  napisao  svoju  „Lenoru44. 
Pitanje  je  samo,  da  li  je  on  od  seljakinje  čuo  samo 
refrain  ili  i još  nešto  . . . Jaromir  Erben  je  u svojoj 
knjizi:  „Prostonarodni  češke  pisne44  pod  natpisom  „Ženich 

umrlee11 1  izdao  češku  narodnu  bajku,  koja  se  potpuno 
slaže  s Biirgerovom  ,,Lenorom“. 

Koliko  su  studije  o Lenorinom  mitu  učestale  i 
naprijed  koraknule  od  Biirgerova  vremena,  ne  ćemo  reći, 
da  Nijemci  nemaju  u narodu  ove  bajke,  što  je  imaju 
inače  svi  narodi,  nego  samo  to,  da  je  Biirgerovoj  baladi 
prvi  poticaj  dala  narodna  priča,  koja  se  je  medju  Slave- 
nima i u starim  slavenskim  krajevima  (Istočna  Prusija, 
Mecklenburg)  držala  jače  u životu  nego  medju  Nijemcima. 

Kad  bi  trebalo  tražiti  prvi  izvor  bajci  medju  Slave- 
nima, mi  bismo  ga  tražili  medju  Malorusima  (nikako 
medju  južnim  Srbima),  al  držimo,  da  ćemo  naći  pravi 
početak  bajci  samo  ondje,  gdje  su  se  nalazili  već  mnogi 
i mnogi;  — u Indiji.  Tim  shvaćanjem  se  odaljujemo  i 
od  onih  istraživača,  koji  drže,  da  se  najčišći  motiv  o 
„Mrtvom  vjereniku“  — ili  kako  se  prema  Biirgerovoj 
baladi  uobičajilo  govoriti:  o ,,Lenori“  — nalazi  u grčkoj 
priči  o „Protesilaju  i Laođamiji11.  Za  mene  je  ova  grčka 
priča  samo  najstarija  poznata  verzija  ove  svesvjetske, 
iz  Azije  donesene  bajke. 

III. 

Prije  pet  sam  godina  ja  držao  predavanje  u sla- 
venskom seminaru  bečke  universe,  i u njemu  pod  nad- 
zorom prof.  Jagića  s uspjehom  pobijao  Wollnera,  koji 
traži  izvor  bajci  medju  Srbima.  Danas  mi  dolazi  u ruke 
posljednji  svezak  petnaeste  knjige  Jagićeva  Archiva,  u 
kojem  redaktor  javlja  (na  str.  614.),  da  je  varšavski 
profesor  N.  Sozonović  izdao  ogromnu  studiju  o istoj 
bajci.1  Koliko  razabiram  iz  kratkog  referata,  Sozonović 
je  došao  do  istih  rezultata,  koje  sam  ja  razložio  u prvom 
odlomku  ove  svoje  rasprave.  Priče  s motivom  o „Mrtvom 
bratu11,  kako  se  javlja  u Vukovoj  „Braći  i sestri11,  te  u 
ostalim  grčkim,  albanskim  i bugarskim  verzijama,  koje 
Wollner  šalje  medju  bajke  o Lenori,  — stoje  kao  samo- 
stalan cjclus,  koji  nema  ni  spoljašnjih  ni  nutarnjih  veza 
s „Mrtvim  vjerenikom11. 

Sto  se  tiče  drugog  Lozonovićeva  rezultata,  da  je 
motiv  o „Mrtvom  bratu11  izvorna  srpska  svojina,  pa  da 
je  od  Srba  prešla  medju  Bugare,  Grke  i Arbanase,  tu 
moram  istaći  svoje  shvaćanje.  Na  žalost,  nemam  još  pri 
ruci  Lozonovićeve  knjige,  pa  ne  znam,  kako  on  svoj 
pogled  opravdava,  al  me  ne  smeta,  da  najkraćim  crtama 
ne  istaknem  svoj. 

Da  je  albanska  verzija  o „Mrtvom  bratu11  stvorena 
prema  grčkoj,  to  je  jasno.  Ime  albanske  sestre,  Garentine, 
je  pokvareno  od  grčkog,  Arete  (’ApsTii).  — U tri  južne 
veizije,  grčkoj,  albanskoj  i bugarskoj  se  brat  zove : Kon- 
stantin.  Jedina  srpska  ima  ime : Jovan.  U iste  tri  verzije 

1 -leiiopa  Bioprepa  a po^cTBenm.ie  cit  cicme-ru  lbl  napo^HoK 

nosali!  cHponeficKoij  u pyccKoii,  (u  svemu  258  strana). 


čujemo  za  puta,  dok  brat  vodi  kući  sestru,  pticu,  kako 
pjeva : „Je  li  itko  još  vidio,  da  živa  djevojka  s mrtvim 
momkom  jaše?"  0 tom  motivu  u četvrtoj,  srpskoj, 
verziji  nema  ni  spomena.  — U grčkoj,  bugarskoj  i 
albanskoj  verziji  razumijemo  za  što  brat  dovodi  sestru 
mateii , jer  je  mati  ostala  samohrana,  pošto  su  joj  svi 
sinovi  od  kuge  poumirali  ili  (u  albanskoj)  u boju  popa- 
dali.  U srpskoj  ne  razumijemo,  pošto  Jovan  treba  po 
svom  obećanju  da  sestri  samo  dodje  u pohode,  a nipošto, 
da  je  dovede  materi,  ako  ostane  sama.  U grčkoj,  albanskoj 
i bugarskoj  pjesmi  diže  brata  Konstantina  iz  groba 
kletva  ili  zanimanje  matere,  koja  podsjećava  sina  na 
zadanu  riječ,  a u jedinoj  srpskoj  ustaje  brat  na  pištanje 
i lidanje  sestrino,  što  je  braća  ne  pohadjaju.  — Srpska 
pjesma  stoji  u svemu  prema  ovim  trima  kao  nejasan  i 
nepotpun  odjek  njihov,  pa  upravo  za  to  ne  razumijemo, 
kako  bi  albanska,  grčka  i bugarska  pjesma  skupa  dobile 
iste  izrazitije , originalni  je,  bogatije  i razumljivije  crte, 
nego  što  ih  ima  njihov  „original11  srpski.  - Pored  toga 
znamo  samo  za  jednu  srpsku  pjesmu  o „Braći  i sestri11, 
dok  u Bugarskoj  (kod  braće  Milađinovaca  br.  200.  i 
229.,  a kod  Dozona1  br.  7 — 10),  Grčkoj  i Albaniji  ima 
nekoliko  verzija  o istoj  bajci  i svagdje  se  brat  zove 
Konstantin.2 

Pored  toga  ima  grčki  izvor  ovoj  bajci  historičkih 
osnova  u bizantskoj  periodi  grčke  prošlosti,  dok  ga 
srpski  nema. 

Francuski  izdavači  Digenis  Akrite3  drže,  da  ova 
bajka,  koju  donose  u predgovoru  k svojemu  izdanju,  pada 
u krug  priča  o Digenisu.  Konstantin  je,  vele,  historički 
Konstantin  Dukas,  a Evdokija,  žena  Digenisova,  u pjesmi 
mje  prikazana  sestričnom  — kako  je  u istinu  bila  — 
nego  sestrom  Konstantinovom.  Pjesma  o Digenisu  pjeva, 
da  je  žena  Andronika  Duke  nerado  davala  svoju  kćer 
Emiru  Musuru  — ,,s  preko  mora  banu11  — jer  se  je 
bojala,  da  joj  ne  će  biti  dobro  s njime.  — A tu  bojazan 
je  narodna  pjesma  onda  slila  u našu  baladu.  — Mati 
Vasihja  Digenisa  se  je  zvala  Arete.  — Pa  tako  možemo 
lako  da  razumijemo,  što  se  u grčkim  verzijama  imena 
Arete  i Evdokije  miješaju  i nadomještaju. 

Sve  nas  to  dovodi  do  zaključka,  da  ni  bajci  o 
„Mrtvom  bratu11  kao  ni  bajci  o „Mrtvom  vjereniku11  ne 
trebamo  tražiti  izvora  medju  Srbima. 

1 Chausous  populaires  mćdites  (Pariš  1875.),  gdje  su  ujedno 
pievedene  grčka  i albanska  pjesma,  o kojima  govorimo. 

2 Osim  u jednoj  bugarskoj,  gdje  ime  Dimitra  moiiemo  sebi 
razjasniti  bugarskim  nacionaliziranjem  kao  u srpskoj  ime  Jovana 
— srpskim. 

s Les  exploits  de  Digćnis  Akritas.  Epopće  Byzantine  du 
đeimbme  sibcle,  publiee  par  C.  Sathas  et  E.  Legranđ.  - I ariš 

Starinski  hrvatski  Evangjelistar. 


^Pregledajući  još  nazad  nekoliko  vremena  biblijoteku 
čč.  oo.  Dominikanaca  u Dubrovniku,  namjerib  se 
na  nekakvu  knjigu,  kojoj  se  odmah  vidjela  pismena,  jer 
su  joj  se  negda  tvrde  korice,  Bog  zna  kako,  sasvijem 
izgubile,  a tako  se  je  dogodilo  i nekijem  stranicama 
s početka.  Uzmem  knjigu  da  je  ogledam,  i odmah  se 
uvjerih,  da  je  to  nekakav  starinski  evangjelistar,  čitav 
rukom  napisan,  i to  hrvatskim  jezikom,  a pismenima  što 
ih  književni  ljudi  zovu,  bosanskijem,  bosančicom,  a naš 
ih  narod  po  Dalmaciji  zove  glagolskijem,  glagolicom. 

Shvativši  znamenitost  ovoga,  do  sad  nepoznatoga 
hrvatskoga  spomenika,  stadoh  ga  da  proučavam  i sad 
hoću  da  javim  i svijetu  samo  nešto  o njemu,  a docnije, 
kad  svršim  svoj  posao  oko  njega,  gdjegod  će  se  štam- 
pati potpuni  o njem  izvještaj. 

Za  ovaj  evangjelistar  - znao  je  i Cerva,  te  m svome 
popisu  knjiga,  što  su  onda  bile  u ovdješnjoj  Domini- 
kanskoj biblijoteci,  u svojoj  „Chirographoteea  Ooenobij 
S.  Dominici  de  Ragusio"  veli : Epistolae,  Evangelia  et 
Prophaetiae,  quae  per  totum  annum  sacra  inter  mysteria 
leguntur,  Ulirica  lingua  et  serviano  charactere  exaratae. 
(R.  2.  = charta  regia  in  quarto)“.  Za  tijem  nastavlja: 
,,  Jam  erat  codex  iste  in  Coenobio  ad  usum  fratris  Theophili 
Ragu  sini  MDLXXX1I,  sed  longe  antiquior  est“. 

Ako  dignemo  ono,  što  govori  Cerva,  ' da  je  pisan 
„serviano  charactere",  jer  Srbi  nijesu  nikad  pisali  onijem 
slovima,  bit  će  mu  sve  dobro  rečeno. 

Koliko  sam  mogao  do  sad  uhvatiti,  pisana  je  knjiga 
negdje  oko  svršetka  petnaestoga  i početka  šesnaestoga 
vijeka  i to  u primorju,  na  jugu,  jer  ima  talijanskijeh 
riječi  i u njem  je  južni  dijalekat  s tragovima  zapadnoga. 

Odmah  sam  pomislio,  da  je  pisac  ovoga  djela  negdje 
iz  strane  dubrovačke,  a sve  bih  rekao  da  i jest,  samo 
mi  je  začudno,  kako  nema  u knjizi  štenja  ni  evangjelja 
za  dan  sv.  Vlaha. 


Na  predzadnjoj  strani  knjizi  je  napisano  više  bilje- 
žaka od  druge  ruke  nego  je  sam  evangjelistar. 

Evo  tijeh  bilježaka:  „neka  se  zna  kada  se  poče 
dubrovnikb  graditi,  od  grada  Saptata  na  jff.cs  G26  godišta 
liristova;  neka  se  zna  kada  se  donese  glava  od  svetoga 
vlasi  u dubrovnikb  na  mr  1018. ; neka  se  zna  kada  se 
poče  sveta  gospodja  sidati  u đubrovniku  po  eđnomu  kralu 
i kralici  od  inglitere  i zida  se  a (=  50)  godišta  i košta 
i košta  n (=  90)  tisuća  na  v (i  i 1160.;  neka  se  zna 
kako  darova  carb  stiepanb  đubrovniku  gradu  stonb  • na 
v • m • i\  r • 1224.  lieta  hristova ; neka  se  zna  kako  ugleša 
despota  i brata  mu  vukašina  bieše  boie  na  rieci  marici 
i dneme  u petak  'na  v m h i 1261.  lieta;  neka  se  zna 
kako  ima  đubrovniku  ratu  s nikolomb  županomu  • na 
■ ih  o 1270.  lita". 

Da  se  vidi  kakvijem  je  jezikom  pisana  knjiga,  evo 
iz  nje  dva  komadića.  Na  listu  241 : 

čtenie  knigu  od  očitovanja  blaženoga  ivana  apostola. 
U dni  one  slišahu  glasb  iz  neba  koi  mi  govoraše  piši 
blaženi  martvi  kii  u gospodinu  umiraju  . od  sada  jure 
stanovito  govorii  duhu  da  počinu  od  trudovi)  svoiehn 
iere  diela  nihb  naslieduju  nihb. 

Drugi  je  komad  s lista  240 : 

U ono  vrieme  govoreći  isusb  k mnoštvu  uzdvignuvše 
glasu  nieka  žena  iz  puka  reče  nemu  blažena  utroba  ka 
te  je  nosila  i parsi  ke  si  "sisao  a on  reče  pače  jošte 
blaženii  kii  slišaju  riečb  božiju  i gnu  obslužuju. 

Kako  knjiga  nema  početka,  nema  ni  imena,  nu 
sudeći  po  riječima  Cervinijem,  rekao  bih,  da  se  je  zvala 
baš  ovako,  kako  joj  je  napisano  na  svršetku,  ako  se 
oduzme  ono  što  se  ne  bi  moglo  staviti  u napisu  knjizi : 
„Svaršuju  pistule  vangjelja  i proročastva  i blagoslovi 
koja  se  govore  prielto  svega,  godištoj  na  slavu  boga  i 
blažene  gospodje  i svieh  svetiehu  i svetica  božiehn  amenb". 

M.  Milas. 


r 


Književno  pismo. 


^fiarođna  knjižnica  II.  zvezek.  Đr.  Jos.  Vošnjaka 
zbrani  dramatični  in  pripovedni  spisi  II.  zvezek. 
Lepa  Vida  drama  v petih  dejanjih.  V Celji  1893.  — 
Prvi  svezak  ove  knjižnice  bili  su  „Pobratimi",  koji  su 
bili  i u „Viencu"  ocijenjeni.  Dr.  Jos.  Vošnjak  je  jedan 
od  najmarljivijih  i najsimpatičnijih  slovenskih  pisaca. 
U predgovoru  k „Lepi  Vidi"  u kratko  je  opisao  dr.  P. 
Turner  piščev  život  i literarnu  djelatnost.  Dr.  J.  Vošnjak 
rodio  se  g.  1834.  u Šoštanju  u donjoj  Štajerskoj.  Medi- 
cinske nauke  svršio  je  u Beču,  bio  za  tim  jednu  godinu 
kao  praktičan  liječnik  kod  kuće.  Godine  1859.  bio  je 
pozvan  u vojničku  bolnicu  u Ljubljani.  Poslije  rata  (g. 
1859.)  ostade  nekoliko  mjeseci  u Kranju,  za  tim  stupi 


kao  sekundarij  u ljubljansku  bolnicu.  Već  u Kranju  poče 
djelovati  za  narodnu  stvar  i sabra  za  spomenicu,  Schiner- 
lingu  predanu,  2000  potpisa.  Ovu  svoju  djelatnost  nastavi 
za  tim  godine  1861.  u Ljubljani,  gdje  se  upoznade  s naj- 
boljim rodoljubima.  Početkom  decembra  iste  godine  pre- 
seli se  kao  kotarski  liječnik  u Slov.  Bistricu.  Ovdje  tek 
započe  neumoran  svoj  rad  oko  probudjivanja  svojih  užih 
zemljaka,  a poimence  onih  oko  Slov.  Bistrice.  Baš  ovo 
svoje  djelovanje  opisao  je  u romanu  „Pobratimi",  gdje 
se  zrcali  u prekrasnoj  i veoma  simpatičnoj  slici  narodna 
borba  štajerskih  Slovenaca.  Odavle  marljivo  dopisuje  u 
„Novice",  u cjelovačkog  „Slovenca",  pa  revno  nastoji  oko 
toga,  da  se  je  1867.  u Mariboru  osnovao  još  sada  bla- 

gotvorno  djelujući  „Slovenski  gospodar11,  a godine  1868. 
utemelji  zajedno  s najboljim  štajerskim  rodoljubima  uz 
obilne  žrtve  „Slovenski  Narod11.  Već  godine  1866.  napisa 
knjižicu:  „Slovenci,  kaj  čemo“,  pa  njom  postignu  u velike, 
da  se  je  narod  politički  probudio  i kod  izbora  godine 
1867.  izabrao  u svim  kotarima  svoje  narodne  zastupnike. 
Dapače  u kotaru  Mariborskom,  gdje  je  prije  njemački 
upliv  silno  tlačio,  bješe  izabran  Dr.  Vošnjak  zajedno 
s uzornim  rodoljubom  Dr.  Dominkušem.  Od  godine  1871. 
do  1878.  zastupa  u štajerskom  zemaljskom  saboru  celjski 
kotar,  kojemu  je  zastupnik  i u državnom  vijeću  godine 
1873.  i 1879.  Godine  1885.  nije  se  dao  više  birati 
zastupnikom  u Štajerskoj,  nego  bi  izabran  u kranjski 
zemaljski  sabor,  a ujedno  u zemaljski  odbor.  Od  ove 


Veoma  poučni  su  njegovi  spisi : „Poročilo  o kme- 
tijski  enketi11  1884.  — „Ob  agrarnem  vprašanji11  1884. ; 
potonju  raspravu  je  i „Vienac11  u kratko  obznanio.  — 

0 opširnim  studijama  i temeljitom  poznavanju  predmeta 
svjedoči  njegova  rasprava:  „Socijalni  problem  in  kmetski 
stan11  1885.  — Isto  tako  i druga : „Kaj  eloveštvo  uživa11 
1886,  1887.  — Za  najšire  općinstvo  stekao  je  velikih 
zasluga  marljivo  pišući  od  godine  1872.  za  družbu  sv. 
Mohora.  Napisao  je  za  nju  n.  pr.  „Umno  kletarstvo11 
1873.,  koja  je  knjiga  koristila  i koristi  još  sada  probu- 
djenim  i naprednim  slovenskim  vinogradarima  kao  lako 

1 zanimivo  pisana  uputa.  — I na  polju,  na  kojem  su 
Česi  stekli  velikih  uspjeha,  djeluje  odmah  s početka, 
kada  su  štajerski  rodoljubi  počeli  snovati  za  seljačtvo  i 


Mostar  u Hercegovini. 

Iz  „Danice11  koledara  i ljetopisa  Svetoj eronimskoga  društva  za  god.  1894. 


godine  žive  u Ljubljani  kao  narodni  zastupnik  u saboru 
i član  zemaljskog  odbora  itd.  Za  osnutak  narodne  tiskarne 
i njezin  procvat  stekao  je  velikih  zasluga.  Mnogo  je 
pisao  i za  „Slovenski  Narod11  i blagotvorno  uplivao  na 
njegov  pravac,  osobito  za  urednika,  prijatelja  Jos.  Jurčića, 
a djelovao  je  i korisno  i uspješno  pišući  za  šire  općinstvo 
n.  pr.  brošuru:  „Slovenski  tabori11,  na  kojim  je  taborima 
govorio  više  puta  i on,  pa  tako  uplivao  na  tisuće  i tisuće 
Slovenaca.  Uvijek  ima  pred  očima  cjelokupni  narod  i 
istom  iskrenom  ljubavlju  ljubi  prokušane  rodoljube,  sokoli 
i oduševljava,  uvijek  Ijubezan,  dobar,  oduševljen  za 
svetu  stvar,  slovensku  mladež,  obrtnike,  seljake  i siro- 
mašne radnike.  Pisac  ovih  redaka  sjeća  se  s iskrenom 
zahvalnosti,  kako  je  dr.  Vošnjak  tražio  i nalazio  nas  mlade 
djake,  sokolio  nas  savjetom  i činom,  gdje  je  samo  mogao. 


mali  obrt  „posojilnice11,  koje  su  se  za  tim  pod  brižnim  i 
neumornim  vodstvom  njegova  brata  Mije  Vošnjaka  pre- 
krasno razvile  i raširile  iz  Štajerske  više  ili  manje  po 
svim  predjelima,  gdje  stanuju  Slovenci.  Napisao  je  u tu 
svrhu  dr.  Vošnjak  „Posojilnice  na  pomoć  kmetom11  1872. 
i 1876.  godine,  pa  time  znatno  pripomogao,  da  su  se 
tako  krasno  rascvali  zavodi  (posojilnice),  koji  su  već 
veoma  mnogo  koristili  pučanstvu,  te  ga  sve  više  oslo- 
badjaju  od  tudje  ili  domaće  lihvarske  glavnice.  — Bistro 
njegovo  oko  opazilo  je  skoro  novu  ranu  na  tijelu  narodnom, 
pogubnu  strast  za  rakiju  i osobito  za  špiru.  Da  i tu 
pomogne  dobrim,  vještim  savjetom,  napisao  je : „Proti 
žganju11  1886.  — A godine  1890.  napisao  je  zanimljivu 
raspravu:  „0  gospodarskih  šolah11. 

Osobito  rado  čita  puk  njegove  poučne  pripovijesti : 

„Trojno  angeljsko  češeenje“  188G.  — „Dva  soseđa11  1888. 
— ,,0bsqjen“  1890.  — „Ti  očeta  do  praga,  sin  tebe 
čez  prag“  1890.  — Prizori  iz  kmetskega  življenja : 
„Svoji  k svojim11  in  „Oreh11.  — U svima  je  osnov  ple- 
menita težnja,  da  pisac  pouči  svoje  mnogobrojne  čita- 
telje, pa  ih  tako  vodi  na  put  prave  prosvjete  i pleme- 
nite domovinske  i kršćanske  ljubavi.  Veoma  su  zanimljive 
i crtice  „Prvi  poljub“  i „Na  crni  zemlji11  1873.  — 
Rasprava  „0  prikaznih  in  duhovih11  1882.  — Crte  „Na 
Silvestrov  večer11  1884.  — „Ođlomki  iz  človeške  tragi- 
komedije11 1885.  — Videći,  da  moraju  Slovenci  prido- 
biti i srednji  stalež,  baci  se  dr.  Vošnjak  s uspjehom  i 
na  dramatično  polje.  Njegovi  prizori  „Svoji  k svojim11, 
spomenuti  već  gore,  imađu  lijepu  svrhu,  koju  odaje  već 


prizorima,  čin  za  činom,  pripravljaju  dramsku  krivnju, 
njezin  razvitak  i konačnu  tragičnu  katastrofu.  Premda  je 
drama  pisana  prozom,  provijava  ju  osobito  u glavnim, 
odlučnim  prizorima  doista  pjesnički  duh,  a fabula  je 
dosta  jednostavna:  Anđrej  Kogoj,  trgovac  u pomorskom 
mjestancu,  očekuje  prijatelja,  umirovljenoga  savjetnika 
Martina  Sođju  i kćercu  mu  Vidu.  Bili  su  već  prije  kao 
gosti  kod  njega  i Vida  steče  naklonost  Kogoja,  ali  ne 
udje  u volju  njegovoj  majci  Urši.  Već  u prvim  prizo- 
rima pisac  zapleće  tu  opreku  medju  majkom  Andre- 
jevom  i Vidom,  pa  gledalac  sluti,  da  iz  te  opreke  ne  će 
biti  dobrih  posljedica.  Kad  dolaze  Sodja  i Vida,  majka 
Urša  ih  prima  dosta  hladno,  rekli  bismo,  malo  odviše 
neuljuđno.  A Vida  takodjer  ne  voli  Urše.  Ponešto  izne- 

ime,  te  ih  rado  prikazuju  kod  raznih  zgoda  u gradovima 
i na  selima.  Za  tisak  su  pripremljene  dramatične  radnje : 
„Doktor  Dragan11  — ,,Cene“  — „Svoji  k svojim11  — 
„Ministrovo  pismo“  — „Ženska  zmaga11  — „Pred  sto 
leti11  — „Premogar11  — „Resnica  oči  kolje11.  — Ta 
kratka  crtica  o dr.  Vošnjaku  svjedoči,  da  je  taj  pisac 
i rodoljub  stekao  velikih  zasluga  za  svoj  narod,  da  radi 
onim  blagotvornim  i blagosovljenim  pravcem,  koji  ima 
pred  sobom  uvijek  sve  narodne  slojeve,  te  se  brine 
jednakom  ljubavlju  za  dobrobit  i napredak  sviju  sinova 
majke  Slovenije. 

Ideju  „Lepe  Vide11  crpao  je  pisac  iz  narodne  pjesme, 
koja  nosi  isto  ime.  Dakako,  sav  je  dramatski  zaplet 
njegov.  U lijepom,  lakom  jeziku  razvijaju  se  prizori  za 


nadjuje  gledaoca,  što  se  na  istom  pozorištu  javlja  mladi 
grof  Gadolla,  koga  je  Vida  na  polasku  teška  srca  ostavila 
u Trstu.  Mladi  Gadolla  dolazi,  da  javi  Vidi  svoj  odlazak 
i putovanje  na  zapad  u inozemstvo,  obećavajući  joj  ujedno 
vjernu  ljubav  i moleći,  da  mu  Vida  ostane  vjerna,  pa  da 
će  si  oboje  marljivo  dopisivati.  Bolesni  Vidin  otac  videći, 
da  Andrej  Kogoj  ljubi  Vidu,  moli  potonju,  da  usreći 
prijatelja  njegova  i njega  samoga,  da  ga  tako  ujedno 
spase  iz  neprilika,  koje  mu  zadaju  dugovi.  Vida  ne  će 
ni  čuti  o toj  udaji,  premda  joj  prigovara  i pouzdanica 
njezina  sluškinja  Marjeta,  da  mladi  grof  Vide  uzeti  ne 
će.  Ovaj  strah  raste  u Vidinu  srcu  sve  više,  osobito  kad 
se  javlja  majka  grofica,  gledaocu  opet  nešto  neočekivano, 
na  istom  pozorištu,  te  Vidi  oholo  očituje,  da  ona  može 
biti  ljubovca  mladoga  grofa,  no  nikada  njegova  žena.  U 

to  izostaju  i listovi  mladoga  grofa  iz  Pariza,  a te  listove 
zadržao  je  pratilac  mladoga  grofa  Volpino,  i to  dogovorno 
s majkom  groficom.  Dolazi  opet  grofica  s Volpinom,  koga 
je  bila  pozvala  naročito  za  to  iz  Pariza.  Okrutno  razbija 
sve  nade  Viđine,  i po  njezinu  naputku  predaje  Vidi 
Volpino  njezine  uhvaćene  listove,  da  ih  tobože  vraća 
mladi  grof,  i zahtijeva  njegove  listove.  Poslije  strašne 
duševne  borbe  Vida  mu  ih  daje,  te  napokon  pristaje  na 
brak  s Anđrejem.  Mladencima  se  rodi  sinak,  ali  nema 
prave  sreće  ni  zadovoljstva  u kući.  Uzrok  je  tomu  ponaj- 
više opreka  medju  svekrvom  i snahom,  koja  opreka  vodi 
do  burnih  prizora  a ne  obećava  ništa  dobro.  Suprug 
nastoji,  da  izravna  opreku,  no  uzalud.  Strasti  ženske 
dokipjele  su  do  vrha,  a tu  nastupa  mladi  grof  Gađolla, 
raskriva  majčinu  spletku,  i dosta  lakoumno  i dapače 
ponešto  cinično  predlaže  Vidi,  da  pobjegne  „po  moru“ 
s njime  u osamljeni  gradić  na  strmini  kraj  mora,  obeća- 
vajući joj,  da  će  se  brak  razvrći  i Vida  postati  njegovom 
ženom.  Vidu  na  pola  odvuče  od  sinka  mladi  grof  i od  veze 
je  u onaj  grad.  Tragična  krivnja  svršena  je  u punoj 
mjeri,  a kazna  ne  čeka:  U gradiću  boravi  Vida  više  puta 
s Marjetom  sama  nestrpljivo  očekujući  raspit,  a Marjeta, 
ne  znajući,  kako  bolno  dira  u njezino  srce,  pjeva  joj 
narodnu  pjesmu  o lijepoj  Vidi,  koja  ostavlja  svoga  muža 
i malo  đjetenee,  te  bježi  s ljubavnikom  u daleku  Špa- 
njolsku i ondje  tužno  bugari : 

»Solnce,  žarki  solnca,  vi  povejte, 

»Kaj  moj  sinek  dela,  bolno  dete?« 

»Kaj  bi  delal  zdaj  tvoj  sinek  mali, 

»Včeraj  svečo  revci  so  držali«. 

(Nar.  pjesma.) 

Vida  misli  na  ubogo  ostavljeno  dijete,  sluteći  nje- 
govu kobnu  nesreću.  U to  se  javlja  grofica  Gadolla 
s Volpinom.  Grofica  podrugljivo  govori  njoj,  kao  ljubovci 
svoga  sina,  javljajući  joj,  da  je  ovaj  zaručen  s mladom 
groficom.  Po  grofičinu  odlasku  dolazi  mladi  grof  Gadolla. 
U užasnoj  duševnoj  muci  stade  ispitivati  svoga  ljubovnika, 
da  li  je  raspit  ovršen  ili  da  li  je  barem  moguć?  Kad  joj 
ovaj  ne  odgovara  po  volji,  raste  užasna  slutnja  Vidina, 
da  je  prevarena:  strašno  uzrujana,  a na  oko  mirna  i 
hladna  pita  napokon,  je  li  zaista  zaručen  s mladom 


groficom?  Poslije  okolišanja  priznaje  to  ljubovnik,  savje- 
tujući joj,  da  se  vrati  k mužu,  gdje  će  ljubovnik  naći 
prilike,  da  se  često  sastaju.  Vida  kao  da  pristaje  na 
ogavni  taj  predlog,  zamoli  grofa,  da  stupi  s njom  na 
balkon,  gdje  su  oboje  proveli  toliko  srećnih  časova,  motreći 
duboko  dolje  sinje  more.  More  je  uzburkano,  kao  i Vidino 
srce:  „Morje  šumi!  Naj  te  pogoltne  izdajalca“  kliče  Vida 
za  kulisama  i čuje  se  očajni  krik  Albertov. 

U petom  činu  opet  smo  u kući  Anđrejevoj.  Kogoj 
govori  sam:  „Vse  mrtvo,  le  jaz  živim,  da  se  spominjani 
srečnih  dnij,  za  vselej  odbeglih“  . . . Da,  mrtvo  je  sve  i 
njegov  sinak  je  umro,  ostavljen  od  okrutne  majke.  Propalo 
je  sve,  sve.  Uzalud  ga  tješi  majka  Urša,  koja  je  nesreći 
puno  kriva.  U to  donose  dva  mornara  Vidu,  koja  se 
dovezla  u burnoj  noći,  da  vidi  svoga  sinka.  Kogoj  je 
upoznaje,  gnjevan  ju  pita,  za  što  dolazi,  javi  joj  smrt 
sinka.  A i Vida  ispriča  mu  sve  i ne  zataji,  da  je  ljubovnik 
poginuo  u valovima.  Čuvši,  da  je  dijete  mrtvo,  poludi 
Vida,  a Kogoj  očajan  kliče:  „Vida,  moja  Viđa“.  Bulazneći 

0 sreći  i o živom  djetetu,  zagrli  Vida  Andreja  i tiho 
umire.  Ovaj  joj  oprašta  — sve. 

Iz  toga  se  vidi,  da  se  prizori  i čini  vrše  logično 

1 prema  zahtjevima  dramatske  umjetnosti.  Kojoj  sitnici 
dalo  bi  se  prigovoriti,  n.  pr.  što  se  mladi  grof  ukrcao 
na  prvu  ladju  i došao  u malo  pomorsko  mjestance  jako 
brzo,  pošto  su  bili  došli  Sodja  i Vida:  jamačno  u mala 
mjestanca  brodovi  ne  zalaze  tako  često  iz  istog  grada? 
Ponešto  je  neobično  i gotovo  nevjerojatno,  što  45  godišnji 
Andrej  nije  poznao  ljubavi,  dok  nije  zavolio  Vide,  kako 
se  to  tvrdi  na  strani  46.  Nego  to  su  — sitnice,  te  ne 
smetaju  ni  malo  pjesničkoj  iluziji.  Zamišljena  je  radnja 
srećno,  jednostavno  izvedena.  Značajevi  su  dobro  ocrtani. 
Možda  je  majka  Urša  crtana  malo  odviše  „crna  na 
crnom  ?“  Da  je  pisac  upotrebio  i nešto  romantičnog 
kolorita,  osobito  u prizorima,  gdje  Alberto  otimlje  Vidu, 
te  ju  vodi  na  strmi  gradić  visoko  nad  morem,  i u životu 
ondje,  upravo  svidja  se  gledaocima,  pa  i kritika  ne  može 
ozbiljno  prigovarati.  Očito  je,  da  pisac  dramatski  misli, 
da  mu  je  radnja  jasno  pred  očima,  značajevi  zaobljeni, 
t.  j.  da  je  srećan  dramatski  pisac.  A šta  ćemo  više? 

Dr.  Fr.  C. 


Književnost. 

Hrvatska.  Djela  dva.  Ante  Starčevića.  Izdaje  odbor  kluba 
stranke  prava.  Knjiga  prva.  Govori.  Svezak  3.  i 4.  Zagreb.  Tiskara 
Antuna  Sckolza.  Ova  dva  sveska  sadržavaju  govore  od  godine 
1880.  do  1884. 

Danica,  koledar  i ljetopis  društva  svetoj eronimskog a za 
prostu  godinu  1894.  Na  svijet  izdalo  društvo  sv.  Jeronima.  Cijena 


25  novČ.  U Zagrebu.  Tisak  Dioničke  tiskare.  1893.  — Upravo 
je  doštampan  ovaj  omiljeli  koledar,  koji  će  se  ove  godine  u 
40.000  primjeraka  rasposlati  u sve  krajeve  hrvatskoga  svijeta. 
Kao  prošlih  godina  i ove  se  odlikuje  obiljem  biranoga  štiva, 
zabavnoga  i poučnoga,  nadalje  lijepim  brojem  udesnih  slika  i 
ukusnim  vanjskim  oblikom.  Iza  običnoga  iscrpnog  koledarskog 
gradiva  dolazi  ljetopis  društva  sv.  Jeronima,  izvadak  iz  dru- 
štvenih pravila,  nadalje  člančić  o „Bratovštini  hrvatskih  ljudi  u 

Istri«-,  pa  izvadak  iz  pravila  „Bratovštine".  Medju  poučnim 
štivom  na  prvom  je  mjestu  zanosno  i živo  pisani  članak  kate- 
kete  Stjepana  Korenića:  „Pedesetgodišnjica  biskupovanja  sv.  oca 
pape  Leona  XUI. “ Vješti  pisac  ističe  sve  važnije  momente  te 
znamenite  proslave,  kod  koje  su  se  i Hrvati  lijepo  ponijeli,  a 
sve  to  zgodnim  i lakim  načinom,  da  će  puk  s nasladom  čitati  tu 
lijepu  crticu  o slavlju  velikoga  pape.  Opaža  se,  da  pisac  umije 
pisati  za  puk;  bilo  bi  dobro,  da  se  češće  laća  pera.  Baš  takih 
vještaka  ima  u nas  ponajmanje. 

Vrlo  je  zgodna  poučna  crtica  o gradu  Mostaru  u Herce- 
govini. U kratko  je  prikazana  povjest  i zemljopisni  položaj  grada, 
koji  je  u mnogom  pogledu  po  nas  Hrvate  važan.  Vrijedno  je 
zabilježiti,  kako  je  pod  konac  šestnaestoga  vijeka  pjevao  o Mo- 
staru [ onosni  sin  Mo  tara  i bosanski  namjesnik  Derviš-paša: 

»Besprimjerna  ljepota  Mostara  ne  da  se  opisati.  Srce  moje, 
nije  nikakovo  čudo,  ako  te  Mostar  opčarava.  Nigdje  na  svijetu, 
osim  u blizini  raja,  nema  takova  uzduba,  koji  razvedruje  srce, 
niti  takove  vode,  koja  produljuje  život.  Što  koji  sat  više  gledaš 
Mostar,  tako  ti  se  produljuje  život.  Svaki  kut  Mostara  srcu  daje 
novoga  veselja.  Daleko  za  njim  zaostaje  Palestina  sa  svojim 
vodama  i stabaljem.  Svaka  bašča  u Mostaru  jest  rajski  stan. 
Na  cijelom  svijetu  samo  je  jeduo  takovo  mjesto,  gdje  je  svega 
u izobilju.  Iz  Mostara  su  nikli  veliki  ljudi  mača  i pera,  danas 
kao  i prije.  Preda  mnom  neka  zašute  sve  papige  Indije,  jer  ja 
sam  bulbul  (slavulj),  koji  opijevam  Mostar«. 

Da  vide  naši  čitaoci,  kako  lijepe  i uspjele  slike  rese  novu 
»Danicu«,  donosimo  u ovom  broju  dvije  slike  o Mostaru. 

Poznati  stručnjak  Fr.  Kuralt  poučava  narod,  »kako  treba 
saditi  američku  lozu  u vinogradima«,  a u posebnom  člančiću 
daje  se  pouka  o »kruni  — novom  novcu«.  Jezgrovit  je  i u 
rodoljubnom  duhu  pisan  članak  o ilirskom  prvaku,  »Janku 
grofu  DraŠkoviću«,  kao  i izvještaj  o »spomeniku  velikomu  pje- 
sniku Ivanu  Gunduliću  u Dubrovniku«.  Udesan  i vrlo  poučan 
je  životopis  Krištofa  Kolumba  iz  pera  Šandora  Sengjergja.  Iscr- 
piva i temeljita  je  poučna  raspravica  o »žigicama«  od  profesora 
dra.  Julija  Domca.  Učitelj  Vjekoslav  Koščević  napisao  je  vrlo 
koristan  prinos  iz  popularne  pedagogije:  »Uzgajajmo  djecu«, 
gdje  podaje  pouku  o uzgoju  u pričicama. 

Ta  sretna  misao  svake  je  hvale  vrijedna,  a treba  pri- 
zuati,  da  je  piscu  lijepo  uspjela.  0 uzgoju  mladeži,  naše  uzda- 
nice, treba  da  bude  u svakoj  budućoj  „Danici11  govora,  dakako 
ovako  lakim  i popularnim  načinom.  Dobri  znanac  „Daničinih11 
čitatelja,  g.  Milan  Kučenjak,  priopćuje  „Pabirkovanje  po  Knei- 
povoj  apoteki",  a iza  poučnih,  „gospodarskih  sitnica11  dolaze 
„Pričice11  Ivana  Ljubojevića,  pa  običajne  „Smješice11.  U čisto 
zabavnom  dijelu  javlja  se  stari  znanac  pop  Joso  zanimljivim 
crticama  „Iz  krajiškoga  posijela11,  a poznati  pisac  Franjo  Suda- 
rević  napisao  je  oveću  istinitu  crticu  iz  seoskog  života  „Raspi- 
kuća11. 

Ove  crtice  bit  će  zdrava  i ugodna  zabava  našemu  puku. 
Pored  slika  o Mostaru  nahode  se  još  dvije  slike  o papi  Leonu 
XIII.,  pa  uz  manje  ilustracije  spomenik  Gundulićev.  — Cijeli 
koledar  ima  punih  14  tabaka,  snabdjeven  je  lijepim  i biranim 
štivom,  zabavnim  i poučnim,  ima  krasnih  ilustracija,  a stoji  samo 
25  novč.  Samo  se  po  sebi  razumije,  da  je  dužnost  svakoga  svi- 
jesnoga  Hrvata,  da  taj  korisni,  a ujedno  i najjeftiniji  hrvatski 
koledar  što  više  raširi  u narodu,  i medju  gradjanstvom  i u 
prostom  puku. 

Pjesnik  Mladen  Barbarić  izdao  je  u Mitrovici  brzotiskom 
hrvatske  dioničke  tiskare  malu  zbirku  pjesama  pod  natpisom 
»Rodoljupke «.  Već  samo  ime  kazuje,  o čem  pjeva  mladi  pjesnik 
u tim  sitnim  lirskim  pjesmama:  o domovini,  njezinoj  prošlosti, 
njezinoj  nevolji,  o njezinim  nadama  i budućnosti.  Pjesnik  je 
oduševljen  Hrvat  i iskreno  prinosi  majci  Hrvatskoj  svoja  žarka 


čuvstva,  žudeći,  da  joj  sine  zlatno  sunce  slobode,  veličine  i sreće. 
Pjesniku  bi  se  moglo  zabaviti,  da  mu  nije  dotjeran  vanjski 
oblik  — a plemenite  misli  treba  zaodijevati  u pristalo  ruho,  — 
pak  da  mu  je  mjestimice  jezik  odviše  običan,  pun  fraza,  pro- 
zaičan. Ovo  su  tek  stihotvorske  vježbe,  pa  će  možda  u napredak 
pjesnik  podati  boljih  dokaza  o svom  pjesničkom  daru  i pozvanju. 

Slovenska.  Naša  braća  Slovenci  oplakuju  smrt  vrla  pjesnika, 
Frana  Gestrina,  koji  je  15.  o.  mj.  u Ljubljani  nakon  duge  i 
teške  bolesti  preminuo. 

Rodio  se  Fran  Gestrin  u Ljubljani  dne  1.  prosinca  1865. 
Otac  mu  bijaše  ugledan  gradjanin  i obrtnik,  pa  je  svojom 
revnošću  stekao  lijep  imutak.  I otac  i majka  umriješe  pjesniku 
prije  više  godina.  Fran  Gestrin  svršio  je  nauke  gimnazijske  u 
Ljubljani.  Bijaše  ljubimac  učitelja  i sudrugova.  Bio  je  revan  kao 
mrav,  veseo,  uslužan  i ljubezan,  te  ga  je  zavolio  svatko,  tko  ga 
je  upoznao.  Za  dokol'ce  bavio  se  najradje  književnošću,  čitao 
odlične  proizvode  svjetske  literature  i učio  ruski  i češki,  kojim 
je  jezicima  bio  potpuno  vješt.  Podje  na  sveučilište  u Beč,  upisao 
se  u pravo,  pa  je  služio  kao  jednogodišnji  dobrovoljac.  No 
kasnije  prijedje  na  mudroslovni  fakultet  i podje  na  nauke  u 
Gradac.  Pored  svojih  nauka  živo  se  bavio  književnošću,  počeo 
iznositi  najavu  svoje  pjesničke  plodove  u »Zvonu«  i u »Slovauu-, 
koji  su  pobudili  opću  pozornost  u čitateljstvu  i u književnom 
svijetu.  Prizuavalo  se,  da  je  Gestrin  neobičan  pjesnički  talenat, 
koji  će  obogatiti  svojim  plodovima  slovensku  književnost.  Pored 
toga  prevodio  je  marljivo  najbolje  proizvode  iz  češke  i ruske 
književnosti  i pisao  dopise  u političke  listove.  — Svršivši  nauke 
mudroslovne,  spremao  se  za  profesorski  ispit,  te  je  bio  namjesni 
učitelj  u Gorici  i podije  u Mariboru,  gdje  je  u svibnju  lanjske 
godine  tako  teško  obolio,  da  se  je  morao  odreći  službe.  Vratio 
Se  u Ljubljanu,  ali  se  nije  mogao  oporaviti;  bolest,  što  ju  je 
zadobio  preklane  kod  vojničkih  vježba  kraj  Celja,  nije  se  dala 
izliječiti.  Ginuo  je  od  dana  do  dana,  venuo  kao  cvijetak  na 
sparini  žarkoga  sunca,  dok  ga  nije  pokosila  nemilosna  smrt. 

Gestrin  je  djelima  svojim  podigao  sebi  trajan  spomenik  u 
slovenskoj  književnosti.  Njegove  pjesme  svjedoče,  da  je  bio 
pravi  pjesnik,  izvoran  talenat,  koji  je  umio  istinska  čuvstva 
zaodijevati  u savršenu  formu,  a oveća  njegova  radnja  »Iz  arhiva« 
pokazuje,  da  je  bio  i darovit  novelista.  A koliko  je  krasnih 
osnova  ponesao  u prerani  grobl  Namjeravao  je  pisati  pripovijest 
»Zimska  roža«,  načinio  je  nacrt  za  dramu,  pa  sve  to  i mnogo 
drugo  ostalo  je  neizvedeno  i nedovršeno.  Silu  je  ruskih  i čeških 
pjesničkih  djela  prenio  u lijepi  slovenski  jezik.  Samo  za  drama- 
tično slovensko  društvo  preveo  je  do  30  drama.  Godinu  je  dana 
ginuo  i sam  opažao,  da  mu  nema  pomoći,  ali  je  ipak  radio  do 
posljednjega  daha.  Sva  plemenitost  njegova  značaja,  vrelo  njegovo 
rodoljublje  odsijeva  se  iz  oporuke  njegove.  Izuzevši  nekoliko 
sitnica,  ostavio  je  sve  svoje  imanje  oko  25.000  for.  »Pisateljskom 
podpornomu  društvu«.  S idealnim  Gestrinom  izgubio  je  bratski 
narod  slovenski  uzorna  rodoljuba,  plemenita  čovjeka,  duhovita 
pjesnika,  čelik-značaja,  zlatnu  dušu,  izgubio  je  jednoga  od  naj- 
boljih svojih  sinova.  I mi  Hrvati  duboko  žalimo  veliki  gubitak, 
što  je  njegovom  smrću  zadesio  sloveusku  književnost.  Bila  blaga 
spomen  i vječna  slava  pjesniku  Franu  Gestrinu  u narodu  slo- 
venskom i hrvatskom! 

Bugarska.  U Bugarskoj  izlaze  ovi  časopisi:  1.  Trud.  Knji- 
ževno-naučni  Časopis,  izilazi  jedan  put  na  mjesec  u 8°,  po  prilici 
od  6—8  štampanih  araka  (100  do  130  stranica),  g.  IV.  Trnovo. 
2.  Iskra.  Naučno-literarni  časopis;  izilazi  na  godinu  u nekoliko 
knjižica.  God.  IV.  Šumen.  3.  Bomašen  prijatelj  za  nauku,  reli- 
giju, obrt  i književnost.  Naklada  bugarsko-evangeličkog  društva. 
Plovdiv.  Urednik  A.  C.  Canov.  4.  Učiteljski  drugar.  Naučno - 
pedagoški  časopis;  ured.-nakladuik  Ć.  Popov.  God.  II.  Russe. 
5.  Buma.  Mjesečni  časopis  za  literaturu  i nauku.  God.  III.  So- 

fija.  6.  Pedagogium.  Naučno-popularni  časopis  za  učitelje  i od- 
gojitelje. Gođma  III.  Ured.  Jončov.  Sofija.  7.  Sviet.  Mjesečni  Ča- 
sopis za  nauku,  literaturu  i kućanstvo.  Ured.  i naklada  književni 
komitet.  Sofija.  God.  I.  8.  Celina.  Seljački  mjesečni  časopis  za 
gospodarstvo,  nauku  i književnost.  Uredn.  i naklada  društva 
Selski  prijatelj.  Plovdiv.  God.  II.  9.  Izvor,  llustrovani  dječački 
časopis.  God.  II.  Ured.  Eusse.  10.  Nova  Svjetlina  ili  tumačenje 
tajnih  pojava  prin  de.  God.  III.  Ured.  nakladnik  dr.  Mirković. 
Sliven.  11.  Periodičko  spisanje.  Strogo-naučni  časopis,  dobiva  ga 
u zamjenu  jugoslavenska  akad.  znanosti  i umjetnosti  u Zagrebu. 
12.  Sbornik  za  narodne  umotvore,  nauku  i književnost,  što  ga 
izdaje  ministarstvo  prosvjete.  (Nalazi  se  u akademiji  u Zagrebu.) 
Knjiga  VIII.  Sofija.  13.  Jitridički  časopis.  Godina  V.  Sofija. 
14.  Juridičlci  pregled.  God.  I.  Plovdiv.  15.  Den,  mjesečni  Časopis. 
God.  II.  Šumen.  16.  Sudbena  biblioteka,  mjesečni  časopis  za  za- 
konodavstvo, pravosudje  i administraciju.  God.  IV.  Jambol. 
17.  Veterinama  sbirka,  mjesečni  časopis.  God.  II.  Sofija. 

Svaštice. 

»Družba  sv.  Ćirila  i Metoda  za  Istru«.  Hrvatski  narod  u 
Istri  bije  tešku  borbu  za  svoj  narodni  bitak.  Istra  je  hrvatska 
zemlja,  pa  ipak  ju  Talijanci  svojataju.  Oni  su  moćni  u grado- 
vima i trgovištima,  pa  sada  hoće  da  osvoje  s pomoću  talijanskih 
škola''  sela,  gdje  se  je  hrvatstvo  dosele  održalo  u svoj  čistoći. 
Osnovaše  društvo  »Lega  nazionale«,  komu  je  očita  svrha,  da 
Istru  ugrabi  hrvatstvu.  Hrvatski  rodoljubi  u Istri  naprežu  sve 
sile,  da  se  otmu  talijanskoj  poplavi.  No  njihova  su  sredstva 
veoma  čedna,  pa  trebaju  izdašne  pomoći  svih  Hrvata.  Na  ustuk 
društvu  »Lega  nazionale«  hrvatski  rodoljubi  osnovaše  drugo 
društvo:  »Družbu  sv.  Ćirila  i Metoda  za  Istru«.  Tomu  prosvjet- 
nomu društvu,  koje  je  osnovano  za  obranu  i spašavanje  Hrvata, 
treba  da  svaki  Hrvat  priteče  u pomoć.  Pogibao  je  velika,  a 
propast  neukloniva,  ako  se  ne  odazovemo  vapaju  istarskog 
Hrvata.  S toga  se  ne  može  Hrvatima  u svim  hrvatskim  kraje- 
vima dosta  preporučiti,  da  se  što  brojnije  upisuju  medju  članove 
društva  sv.  Ćirila  i Metoda  za  Istru. 

Družba  ima  posve  prosvjetnu  svrhu:  dizati  pučku  pouku 
na  osnovu  narodnog  jezika,  dok  talijansko  društvo  ima  osvajački 
smjer:  potalijančivati  hrvatska  sela.  Lijepo  je  nedavno  pisao 
tajnik  toga  društva,  zastupnik  dr.  Laginja,  rodoljubu  u Hrvatskoj : 

»Hrvatski  je  puk  oživio  Istru,  kugami  i svakim  zlom  pred 
tri  vijeka  uništenu,  jer  ju  je  po  drugi  put  naselio.  Plaća? 

Cijeli  sudbeni  kotar  Poreč  sa  većinom  hrvatskoga  pučanstva 
ne  ima  ni  jedne  pučke  škole,  a narod  još  govori  kao  što  se 
govori  u dalmatinskom  Zagorju,  od  kuda  je  i došao. 

Istra  se  vam  ostalim  Hrvatom  prikazuje  kao  one  evan- 
gjeoske  djevice,  došavši  na  pir  s utrnutim  svijećami.  I ona  se 
sprema  u duhu  svojih  boljih  sinova  na  pir  narodnoga  prepo- 
roda, ali  vam  vapije:  »Dajte  nam  ulja  vašega,  jer  svjetiljke  naše 
utrnjuju«. 

Iz  potvrdjenih  pravila  „Družbe11  vadimo  ovo:  Sjedište  je 
društvu  u gradu  Puli.  Svrha  je  „Družbi11  podupirati  i pospješi- 
vati hrvatsko  ili  slovensko  školstvo  u Istri  na  katoličko-narodnom 
temelju.  Družba  osniva  i uzdržava  trajne  i povremene  škole 
s hrvatskim  ili  slovenskim  naukovnim  jezikom  ili  pomaže  tomu, 
namješta  učitelje,  daje  potpore  i nagrade,  izdaje  primjerne  spise 
i knjige,  drži  svoje  skupštine  i poučno-zabavne  sastauke  na 
zgodnim  mjestima  po  Istri.  Članovi  su  utemeljitelji  i godišnji. 
Utemeljitelji  jesu  oni,  koji  uplate  barem  jednu  stotinu  forinti 
jednom  za  uvijek  u godini  dana,  od  kad  se  prijave,  a godišnji 
su  oni,  koji  daju  najmanje  jedan  forint  na  godinu.  Odbor  je 

Sudjeuo  je  . . . — Listak  romana.  — Cosmopolis.  — 


vlastan  imenovati  po  cijeloj  Istri  povjerenike  izmedju  članova 
družbe  u dotičnom  mjestu.  Zadatak  je  povjerenika  prijavljivati 
odboru  nove  članove,  dostavljati  prinose  i u opće  davati  izvješća 
o napretku  družbe.  Sada  su  u odboru  ova  odlična  lica:  pred- 
sjednik dr.  Dinko  Vitezič,  odvjetnik  u Krku,  njegov  zamjenik 
Viktor  Tomičić  u Voloskom;  tajnik  dr.  M.  Laginja,  odvjetnik  u 
Puli,  zamjenik  njegov  dr.  K.  Janežić  u Puli;  blagajnik  dr.  An- 
drija Stanger,  odvjetnik  u Voloskom,  zamjenik  njegov  dr.  M. 
Trinajstić,  odvjetnik  u Buzetu. 

Hrvatske  starine.  U Kninu  postoji  starinarsko  društvo, 
kojemu  je  zadaća,  da  iskapa  i na  vidjelo  iznosi  hrvatske  starine. 
To  rodoljubno  društvo,  komu  je  predsjednik  zanosni  i neumorni 
franjevac  Luigi  Marun,  radi  marljivo  i s velikom  ljubavi,  te  je 
do  sada  postiglo  lijepih  uspjeha.  Iznijelo  je  na  vidjelo  lijep  broj 
spomenika,  koji  objašnjuju  našu  povjest,  našu  prosvjetu,  naše 
običaje  i umjetnost.  Poznato  je,  da  je  naša  akademija  izdala  na 
svijet  učeno  djelo  Bulićevo:  Hrvatski  spomenici  u Kninskoj 
okolici  uz  druge  savremene  dalmatinske  iz  vremena  narodne 
hrvatske  dinastije.  No  rad  društva  zapinje  poradi  oskudice  sred- 
stava. Društvo  ima  premalo  članova;  neki  su  od  njih  netočni, 
a drugi  uzmiču.  Usrdno  preporučujemo  svakomu  hrvatskomu 
rodoljubu,  da  prema  svojim  sredstvima  podupre  rad  toga  važ- 
noga društva.  Dne  24.  kolovoza  imat  će  kninsko  starinarsko 
društvo  svoju  glavnu  skupštinu.  Ove  su  godine  tri  točke  osobito 
važne:  otvorenje  prvoga  muzeja  hrvatskih  spomenika;  promjena 
društvenoga  imena  »Kninsko  starinarsko  društvo«  u »Hrvatsko 
starinarsko  društvo«,  pak  opijelo  u staroslavenskom  jeziku,  koje 
će  se  ovršiti  kod  ruševina  bazilike  katoličkog  groblja.  Pra- 
vomu će  Hrvatu  zaigrati  srce  u grudima,  kad  čuje,  da  se  u 
starodrevnom  Kninu  otvara,  makar  i čedan,  muzej  hrvatskih 
starina,  taj  vidljivi  spomenik  hrvatske  prošlosti.  U budućem  će 
broju  »Vienac«  posvetiti  svoju  pažnju  hrvatskomu  Kninu  i 
iskopinama  njegovim. 

Prvi  sastanak  kršćanskih  arheologa  u Sp ljetu.  Dne  4. 

rujna  sastat  će  se  na  zbor  kršćanski  arheolozi  u Spljetu.  Sastanak 
će  trajati  do  8.  rujna.  Glavni  je  odbor  pozvao  na  taj  sastanak 
sve  one,  koji  se  zanimaju  i podupiru  učenje  kršćanske  arheolo- 
gije,. kao  i one,  Što  se  bave  crkvenom  povješću  ili  povješću  i 
starinama  Dalmacije,  a napokon  sve  prijatelje  ove  veoma  zanim- 
ljive zemlje.  Na  tom  sastanku  : 

1.  prikazat  će  se,  koje  kršćanske  starine  bjehu  dosad 
otkrivene,  istražene  i ispitane  u Dalmaciji  i bližnjim  pokrajinama; 

2.  razjasnit  će  se,  koliko  se  je  dosad  uradilo  za  razvitak 
nauke  kršćanskih  starina,  bilo  u samoj  Evropi,  kano  n.  pr.  u 
Austriji,  Njemačkoj,  Francuskoj,  Italiji,  itd.,  bilo  u zemljama 
van  Evrope; 

3.  raspravljat  će  se  o osnivanju  kršćanskih  muzeja  i u 
kojim  gradovima  da  to  bude; 

4.  upravit  će  se  molba  na  one,  koji  stoje  na  čelu  posala 
bogoštovlja  i nastave  u pojedinim  mjestima,  da  podignu  na  sve- 
učilištima i bogoslovnim  zavodima  stolice  za  kršćansku  arheolo- 
giju i patristiku ; 

5.  nastojat  će  se,  kako  umjetnosti,  koje  se  odnose  na  ures 
crkava,  mogu  i moraju  udesiti  na  svoju  porabu  one  plodove, 
što  se  crpu  iz  nauke  kršćanske  arheologije; 

6.  pokazat  će  se  put,  kojim  se  ima  udariti  pri  istraživanju 
kršćanskih  starina;  na  koja  pravila  treba  paziti  pri  opisivanju 
starih  stvari,  pa  i kako  se  knjige  mogu  prirediti  i uresiti  slikama, 
tako  da  budu  i ukusne  oblikom  i jeftine  cijenom ; 

7.  iznijet  će  se  predloži:  o osnivanju  zbirke  kršćanskih 
natpisa  Corpus  Iuscriptionum  christianarum,  i o časopisu,  koji 
bi  sadržavao  opaske  i učene  rasprave  o kršćanskim  starinama 
svih  učenjaka  na  svijetu. 

»Vienac«  će  u svoje  vrijeme  izvijestiti  o radu  toga  sastanka. 
Starinski  hrvatski  Evangjelistar.  — Književno  pismo.  — 


Bajka  o Lenori.  — 
Listak. 


Uređjuje  J.  l’asnrić. 


Vlastničtvo  i tisak  Dioničko  Tiskaro. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for. 

Rukopisi  se  ne  vraćaju. 

God.  XXV. 

Na  grobu  Lisinskoga. 


^J£)ada  me  mami  duh  samoće  tajinstvenim  glasom 
Nujnim,  što  srce  jedino  čuje, 

Tada  me  k ovom  brežuljku  nešto  nepojmljiva  nosi, 
Gdje  no  leptiri  nad  grobovim  zuje. 

Tu  me  na  studenom  grobu  Lisinskoga  čeka  samoća, 
K običnom  sastanku  ljubavi  naše: 

Sjetna,  maglovita  žena,  zlatnih,  razpuštenih  kosa, 
Zove  me  i blieđom  rukom  mi  maše. 


Stojim  ko  nadgrobni  kamen  uviek  izrazom  istim, 
Ne  mienjam  boje  nujnoga  lica; 

Lice  božanskog  sunca  podnevno  eterom  blieska, 
Mene  kruži  ponoćna  tmica. 

Roče  se  turobne  misli  iz  prostora  sjetnoga  srca 
Na  nebo  mašte  vilene,  jake, 

Ko  što  sa  obzorja  vjetri  gone  na  plava  nebesa 
Olujne  mrke,  tmurne  oblake. 


Lakom  na  lahoru  leprši  prozračna  haljina  čudna, 

Kano  u tihoj  mjesečnoj  noći 

Lagani,  žuti  oblačić,  vrh  šume  zlatnih  borova, 

Želeći  nečujno  nekamo  poći. 

Njezine  velike  bistre,  nebeske,  plavetne  oči, 

Suzam  zamagljene,  kako  no  ruža 

Rumena  jutarnjom  rosom,  k sebi  me  sirenskom  silom 
Vuku  a ona  ruke  mi  pruža. 

Tada  ju  zagrlim : ona  izčezne  kano  oblačić, 

S gore  kad  jarko  sunašce  grije; 

1 ko  što  se  oblačić  rosom  na  uvelo  polje, 

Tako  se  u srce  ona  mi  slije. 

A ja  na  grob  Lisinskog  stanem  na  njezino  mjesto, 

Na  kamen  studeni  nasloniv  glavu ; 

Okom  nepomičnim  zurim  u grobno  — a ne  vidim  ništa  — 
Kamenje  što  no  palo  u travu. 

Ne  gledam  plavetno  nebo,  ni  Tuškanca  zeleno  hrašće, 

Ni  po  brežuljcima  čarobne  v'ile, 

Ne  gledam  ljubične  vrbe,  vilovite  Sljemena  gore 
Ni  pas  Save  srebrne,  mile. 


Sviest  već  izgubih  bića,  već  mislima  vlađat  ne  mogu, 
One  se  uzdižu,  nasrću  same, 

Stvaraju  slike,  vihrom  šume,  bljeskaju,  plamte: 

Nove  ih  nađošle  gone  put  tame. 

Užasno  1 Eto  Lisinski  mješovitim  upravlja  sborom 
Umrlih  rano  mladića  i djeva, 

Blied  je  ko  mjeseca  trak,  što  drhće  nad  vodom  kraj  groblja; 
Sbor  ovako  žalostno  pjeva: 

Sunce  žarko  sjajiš  se  plavim  nebom, 

Zrakam  svojim  zaljevaš  dol  i goru, 

U zrcalo  pretvaraš  površinu 
Sinjemu  moru. 

Tebe  zorom  pozdravlja  ptica  s grane, 

Silnom  željom  narav  te  čeka  ciela. 

Cvieće  širi  vjenčiće,  da  ga  ljubi 
Zraka  ti  biela. 

Kad  se  tvoje  pomoli  božje  lice, 

Bježe  tmine  prostorom  preplašene, 

Narav  trepti  radošću,  ter  se  s tisuć 
Boja  odjene : 

A ti  bića  cjelivaš  žarkim  svjetlom 
Iz  mrtvila  dozivaš  k sviesti  žice, 

Te  sve  topliš  ljubavlju;  miljem  svako 
Veseliš  biće. 

Ti  si  ljubav,  izvor  života  ti  si: 

Ti  metulju  darivaš  krila  šarna, 

Na  tvoj  poziv  kiti  se  sagom  cvieća 
Poljana  čarna. 

0 svemožni  kralju  života  sjajni, 

0 ljubavi  izvore,  život  gine, 

Vene  ljubav  prežarka,  kad  im  tvoje 
Svjetlo  umine. 

Ti  dozivlješ  k žicu,  što  jošte  ne  bi, 

Ali  što  bi,  ne  možeš  dozvat  više ; 
Komu  tvoje  potamni  jednom  svjetlo. 
Više  ne  diše. 

Eto  ti  sve  zrakami  obasjavaš, 

Ljubiš  lišće,  ljubavlju  topliš  cvieće; 
Leptir  zuji,  ptičicam  svjetlo  tvoje 
Pjesmicu  kreće. 

A1  u carstvo  samrti  doći  ne  smiš, 
Raztopliti  ne  možeš  mrtve  sjene, 

Ni  razsvietlit,  kao  što  naše  tebe 
Ne  vide  žene. 

Tvoji  zraci  prolaze  naša  bića, 

A mi  jesmo  uviek  u istoj  tami ; 

U srcu  nam  ne  mogu  ljubav  tvoji 
Stopliti  plami. 

Kratki  naši  prodjoše  liepi  dani, 

Još  u jutro  kada  ne  žežeš  jarko; 

Kad  nam  srce  milena  ljubav  jošte 
Ne  stopi  i žarko. 

Mi  podneva  dočekat  ne  mogosmo, 

Jer  nas  prvi  sazgaše  milja  traci, 
Milosladke  ljubavi,  sad  nas  kriju 
Bezljublja  mraci. 

Srca  su  nam,  kako  no  suho  lišće, 

Sto  na  stablu  ostane,  al  u koje 
Novo  toplo  proljeće  već  ne  pušta 
Sokove  svoje. 

Mi  čeznemo  za  liepom  onom  dobom. 
Pusta  želja  ljubavi  sve  nas  mori ; 


Zalud,  jer  ko  mjeseca  blieđo  svjetlo 
Ona  ne  gori. 

Zalud  mi  se  kušamo  zagrliti, 

Nastaviti  pripoviest  prekinutu 
Našeg  žića,  ljubavi  sladke  naše 
Sudbinu  krutu: 

Kano  kroz  zrak  lahora  tihog  popuh 
Euke  naše  ne  mogu  naći  grla ; 

Grudi  grudi  ne  tople,  sjen  kroz  sjenu 
Prolazi  hrla! 

Ljubite  se,  ptičice  miloglasne, 

Pripjevajte  pjesmice  jedna  drugoj 
Jer  ni  jedna  ljubavno  pjevat  ne  će 
U smrti  dugoj. 

0 metulji  traž’te  po  cvieću  druge, 

Ljubite  se,  dokle  vas  sunce  grije, 

Dok  vas  leđnim  prošlosti  tamnim  plaštem 
Samrt  ne  skrije. 

Ljubite  se  travice,  dok  vas  kiti 

Sarnim  viencem  mirisno  nježno  cvieće, 

Jer  kad  jednom  uvene,  nikad  više 
Procvast,  vam  ne  će. 

Ljubite  se,  mlađjahne  djeve  krasne, 

S mladićima,  kojima  kano  nama 
Budućnosti  rumene  dane  crna 
Ne  pokri  tama. 

Svako  biće  blaženo  nek  se  ljubi. 

Koje  grle  sunašca  mili  traci, 

Koje  ko  nas  ne  kriju  do  vječnosti 
Bezljublja  mraci. 

Prestane  pjesma  i,  kano  na  vjetru  maglica  žuta, 

Izčeznu  ona  prikaza  tada, 

Zagrmi  podnevni  top,  a lahor  mi  nosio  žamor, 

Podležnog,  ubavog  Zagreba  grada. 

S bogom  o mladosti  mrtva,  s bogom  mi  ostaj,  Lisinski 
Mirne  pod  travom  sanjajte  sane; 

Bolje  je  spavati  mirno,  u snu  proraatrajuć  prošle 
Badostne  prve  ljubavne  dane ; 

Nego  u vječnoj  čežnji  ljubavi  traviti  živo 
Srce,  ne  mogući  grliti  milu, 

Ne  znaj uć  sigurno  nikad  dal  čisti  užiže  plamen 
Jedini,  nebeski  ljubljenu  vilu. 

A.  Tresić  Pavičić. 

Napisao  VI.  Tr.-Borota. 

(Nastavak.) 


^^^wlara  je  drukčije  mislila  o ljubavi,  kad  je  kao 
djevojka  sanjala  o čuvstvu  neizmjerne  slasti,  o 
raju  na  zemlji.  A kako  je  sad  sve  to  drukčije 
postalo ! Ništa  nego  bol,  strah  i borba,  to  je 
njezina  ljubav.  Iza  Stjepanova  odlaska  morala 
je  hladnom  vodom  prati  svoje  oči,  s crvenim  rubovima 
i podbulim  podočnicama,  da  se  ne  bi  vidjeli  tragovi 
plaču.  Morala  se  pokazivati,  sjedjeti  kod  večere  i njezino 
očajno  stanje  nije  se  samo  za  to  opazilo,  jer  su  svi  bili 
ožalošćeni  naglim  odlaskom  Stjepanovim,  pa  i tetka  i 
Schneller,  kojima  je  Vladislav  iz  daleka  natuknuo  uzrok 
odlasku.  Govorilo  se  malo,  sve  je  bilo  potišteno  i ista 
partija  marijaša,  koju  su  tetka  i Schneller  poslije  večere 
igrali,  nije  bila  kao  obično  vesela,  jedva  da  bi  tko  od 
njih  opazio,  kad  bi  as  uhvatio  deseticu.  Rano  se  razi- 
djoše,  kiša,  što  se  najzad  ipak  spustila,  obećavaše  ugodnu, 
hladovitu  noć,  udesnu  za  san.  Vladislav  bijaše  došao  u 
Klarinu  sobu,  prije  nego  što  podje  na  počinak,  ostade  tu 
četvrt  sata  i pripovijedaše  Klari  cijelu  Stjepanovu  zgodu. 
Osjećao  je  potrebu,  da  o tom  govori,  jer  je  i on  bio  vrlo 
zabrinut,  kako  će  se  sve  to  da  svrši.  Ali  Klara  ga  je 
jedva  slušala,  uhvatila  je  uhom  samo  nekolike  riječi,  druge 
su  joj  zvonile  iz  daleka,  izgubivši  se  u njezinu  maštanju. 
On  opazi,  kako  je  rastresena  i da  nije  voljna  razgovoru, 
potuži  se  na  glavobolju,  poljubi  je  i ode  u svoju  sobu. 

No  ona  još  ostane  dugo,  sjedeći  na  divanu,  podbo- 
čivši rukom  glavu,  u nijemom  očaju.  I ona  je  časak 
osjetila  neiskazano  blaženstvo  u Stjepanovu  zagrljaju; 
slatka  joj  struja  od  njegova  cjelova  proleti  tijelom,  ali 
onda  se  istrgnula,  pobjegla : spomenula  se  onoga  drugog, 
kojemu  je  žena,  a kojemu  se  sad  ćutila  tuđja,  kao  da  nije 
s njime  proživjela  čitave  godine  života,  svaki  dan,  svaki  čas 
u njegovoj  blizini.  Tada,  pred  godinu  dana,  mišljaše,  da  ga 
ljubi,  vjerovaše,  da  je  ono  čuvstvo  samilosti  nad  njegovom 
bijedom,  ono,  što  se  ljubav  zove,  čuvstvo  dosta  jako,  da 
mu  žrtvuje  svoj  život,  odrekavši  se  svega  onoga,  čega  još 
nije  ni  poznavala.  Pa  šta  je  ono  čuvstvo  bilo  spram 
ovoga  novog,  koje  se  neopazice  kroz  osam  dana  kralo  u 
njezino  srce,  da  ga  posve  osvoji  i istisne  sve  drugo  ? 
Tražila  je  tu  razliku,  ali  je  nije  mogla  naći,  samo  je 
ćutila,  kako  je  ogromna  i strašna.  I tu,  kad  joj  je  jasno 
postalo,  da  sva  pripada  njemu,  bijaše  je  on  ostavio, 
samu,  bez  utjehe,  da  se  stavi  pred  ubojito  zrno.  Ona  se 
opet  zgrozi  pri  pomisli  na  pogibao.  I onda  joj  se  narine 
još  strašnija  misao:  da  on  pogine,  da  se  ne  vrati  više? 
— Ona  bi  se  možda  opet  umirila,  zaboravila  njega  i 
sprovodila  opet  svoj  život  uz  onoga,  komu  se  je  zavjerila, 
koji  ima  pravo  na  njezinu  ljubav?  Bi  li  se  mogli  opet 
vratiti  oni  dani  bezazlene,  djetinje  sreće,  u kojoj  se  sve 
do  sad  nije  u njoj  probudila  žena?  Očajnom  odlučnošću 


odgovori:  ne,  kako  je  prekasno,  kako  ju  je  on  posve 
osvojio  i da  o njegovu  životu  visi  i njezin  život.  I u toj 
dilemi  sprovede  opet  velik  dio  noći  u suzama  i strahu, 
da  sjutradan  nastavi  isti  život  u tjeskobi  i neizvjesnu 
očekivanju.  Vidjela  je  oko  sebe  lica,  koja  su  joj  prije 
draga  bila,  a kojima  se  sad  ugibala,  jer  joj  se  na  jedanput 
otudjiše,  kao  da  ih  nije  nikad  poznala.  Ćutila  je  potrebu, 
da  se  pred  kim  izjada,  da  isplače  sav  očaj,  koji  joj  je 
pritisnuo  grudi,  ali  nije  imala  nikoga  do  misli  na  njega, 
komu  se  je  cijelo  njezino  biće  okretalo  u želji  za  pogledom 
njegova  oka  i u žudnji  za  njegovim  cjelovom.  A oko  nje 
svuda  očaj  i potištenost.  Kod  objeda  se  progovorilo  jedva 
deset  riječi,  slutilo  se,  da  je  sad  negdje  možebiti  odsudni 
čas.  Cijelog  popodneva  očekivao  se  glas,  brzojav,  ali 
uzalud.  Pa  kad  se  večer  primicala  i još  uvijek  ništa  ne 
dolazilo,  onda  Klarin  strah  postigne  vrhunac.  Bijaše 
otišla  u svoju  sobu  i hodaše  tu  čitave  ure,  dok  su  joj 
grozne  misli  kljuvale  mozag.  Vidjela  ga  je  prostrijeljenih 
prsiju,  krvave  košulje,  nepomična,  blijeda,  s ugaslim 
pogledom  u velikom  crnom  oku,  a znoj  ju  poljevaše  po 
cijelom  tijelu  pri  toj  viziji.  Na  to  bi  joj  se  opet  ukazao 
živ,  kako  se  vraća,  s podsmijehom  na  ustima,  i ona  se 
trsila,  da  tu  sliku  uhvati,  da  je  zadrži.  — Uzme  knjigu 
u ruke  i pokuša  čitati,  sileći  se,  da  shvati  smisao  izreka. 
Ode  u salon,  sjedne  glasoviru,  da  štogod  igra,  da  umiri 
živce,  da  prevari  ljude  oko  sebe.  Ođma  joj  se  na  to  učini 
misao  gadna,  da  sad  igra,  gdje  on  može  biti  . . . Naj- 
poslije  nije  mogla  da  podnese  samoću  i podje  k tetki, 
koja  je  nešto  šivala  u svojoj  sobi,  s naočalima  na  nosu. 
Gospodja  Ana  pogleda  ispod  stakla  u svoju  nećakinju, 
koja  sjednu  na  stolac  spram  nje,  pa  reče: 

— I ti  si  zabrinuta  za  Stjepana  . . . Kako  ne  bi! 
Dobar  dječko,  pametan,  lijep  i meka  srca,  svi  ti  Gorja- 
novići  krasni  ljudi  ...  I siromah  Vladislav  sav  je 
izgubljen  . . . voli  ga  jako  . . . 

Pa  kad  Klara  nije  ništa  odgovorila,  nego  jednako 
mučeći  gledala  kretanje  tetkine  igle,  nastavi  stara  opet: 
— Uvijek  ti  muškarci  moraju  da  se  svađjaju,  . . . 
pa  odma  za  sablju  i pištolj  . . . Oslobodi  Bože ! take 
nagle  krvi  . . . Moj  pokojni  nije  bio  takav,  njega  nije 
nitko  mogao  uvrijediti,  jer  je  bio  miran  i hladan,  a sa 
svakim  svagdje  uredan  i točan,  kao  sat  . . . Ali  Stjepan, 
kao  da  mu  je  vrućina  u Africi,  tamo,  upalila  krv,  sve  u 
njemu  ključa  i vri,  kao  da  mu  nema  već  blizu  trideset, 
a njegovo  oko,  Bože  oslobodi,  koga  onako  pogleda  . . . 
Je  si  li  vidjela,  kako  njegov  Bobb  sav  zađršće,  kad  na 
nj  svrne  oko?  ...  A ipak  je  u njega  zlatno  srce  . . . 
Ali,  dijete,  kako  si  ti  blijeda  danas?  — prekine  se 
najedanput,  zagledavši  se  bolje  u Klarino  lice.  Ova  pokuša, 
da  se  nasmjehne : 

— Od  nesna,  i — znaš,  moja  migrena  . . . 

— Čuvaj  se  i ne  puši  toliko,  nije  za  tebe  ta  zla 
navada  ...  I Vladislava  glava  nešto  boli.  Ah!  te  ciga- 
rete. On  puši  kao  Turčin,  šta  Turčin?  Lokomotiva!  Pa 
misli,  da  je  od  prehlade. 

I ona  se  čisto  ražesti  i zacrveni  u punom  obrazu 
pri  pomisli  na  pušenje,  s kojim  se  kod  Klare  nikako 
nije  mogla  sprijateljiti.  Spusti  posao  na  krilo  i uzdigne 
glavu,  na  kojoj  bijahu  prosijede  kestenjaste  vlasi  u nisku 
frizuru  glatko  počešljane,  pa  se  stade  srditi  na  duhan, 
koji  svakomu  škodi,  uz  to  kvari  pokućstvo  i bijele  zastore. 
„Zavirila  sam  jučer  u Schnellerovu  sobu,  dok  je  on  bio 
negdje  na  polju  . . . Bože  oslobodi ! — usklikne  svojim 
najmilijim  izrazom  — kako  tamo  izgleda.  Sve  razbacano, 
knjige  i papiri,  a posuto  gadnim  ostancima  duhana  iz 
lule,  zavjese  čisto  crne,  kao  čadja,  od  dima,  a miris, 
uh!  sva  soba  ima  zadah  po  — ,,bagušu!“  . . . I s tog 
predmeta  prijeđje  na  služinčad,  jednako  se  žesteći  rad 
svake  malenkosti,  tako  te  se  i Klari  potkrao  podsmijeh 
na  usnice.  No  u brzo  joj  dosadi  naklapanje,  podje  opet 
u svoju  sobu  i zapade  u novi  očaj.  A još  uvijek  ne 

bijaše  nikakova  glasa,  ne  dodje  ni  na  večer,  ni  u noći, 

dok  ga  je  ona  očekivala  u grozničavoj  uzrujanosti.  Napetost 
živaca  kroz  sve  ovo  vrijeme,  besnene  noći,  nekoliko  jakih 
cigareta,  što  ih  je  uzamance  ispušila,  sve  je  to  tako 
slomi  i neku  joj  tromost  ulije  u sve  udove,  te  joj  se 

umorne  vjedje  sklopiše.  Ona  klone  u besvjestan  san,  iz 
kojega  se  probudi,  kad  je  već  sunce  kroz  prislonjene 
spalete  prodiralo  u sobu,  a u dvoru  i na  dvorištu  se 

već  razabiralo  živo  kretanje. 

Ona  se  žurno  odjene  i dozvavši  sobaricu,  upita  je, 
nije  li  došla  kakova  depeša?  Ništa.  Još  uvijek  ništa. 
A već  je  drugi  dan,  treći  dan,  što  je  otišao  . . . 

Napokon  — kad  su  ona  i Vladislav  još  za  stolom 
sjeđjeli  sami  — držaše  drhtavim  rukama  depešu  u ruci. 
Vladislav  je  gonjaše,  da  otvori,  sav  uzrujan,  no  ona  je 
oklijevala,  osjećajući,  kako  joj  daha  nestaje  i kako  joj 
srce  hoće  da  iskoči.  On  se  stane  srditi,  i kako  je  bio 
nervozan,  zapita  dva  puta  gotovo  strogo,  što  je  s brzo- 
javom? Na  to  ona  polagano  raskine  papir,  baci  pogled 
na  nj  i — glasan  uzdah,  ne,  krič,  nekakav  ton,  kao  što 
kad  para  razdere  kotao  i sune  kroz  odušak  na  polje, 
otme  joj  se  na  usta.  Vladislav  skoči,  uhvati  je  za  ruku 
i zapita  naglo : 

— Šta  je,  za  Boga?  Govori! 

— Živ  je!  — izusti  ona  s blaženim  podsmijehom 
oko  ustiju  i u ekstazi. 

Nije  mislila  na  to,  tko  stoji  do  nje  i kakav  je  izraz 
njezine  radosti.  Cisto  opojena  srećom  držaše  brzojavku 
u ruci  i pročita  još  jedanput,  glasno:  „Sretno  svršeno. 
— Vraćam  se  danas  u 5 sati.  Stjepan".  Stjepan!  Ona 
izgovori  još  jedanput  za  sebe  to  ime  i milovaše  ga 
pogledom,  čisto  zadubena  u službeni  papir  i tudji  rukopis, 
koji  joj  javljaše  preradosnu  vijest,  dok  joj  je  cijelo  tijelo 


podrhtavalo  od  neiskazane  sreće,  podajući  joj  se  posve, 
kao  da  je  sama.  Vladislav  bijaše  ispustio  njezinu  ruku, 
kad  je  izrekla  one  dvije  riječi.  Njezin  krič  bijaše  tako 
potresan,  te  je  mislio,  da  brzojavka  sadržava  smrtnu 
vijest,  i sa  zebnjom  u srcu  pred  užasnom  nesrećom 
bijaše  skočio  do  nje  i uhvatio  je  za  pregib  ruke,  koja 
je  drhtala.  Na  to  je  ona  izustila:  „Živ  je!“  i sad  se  on 
strese,  razabravši,  da  je  neizmjerna  radost  istisnula  iz 
nje  onaj  glas.  I nenadano  mu  sune  u glavu  sumnja. 
Takova  radost,  tako  potresna,  za  to,  što  je  njegov  bratić 
ostao  živ?  Šta  je  bilo  prije  nje,  kakova  pridušivana  čuvstva 
morala  su  ju  mučiti  prije  te  vijesti,  kad  se  je  nje  ovako 
dojmila?  On  se  najedanput  sjeti  Klarine  živahnosti  za 
prvih  dana  Stjepanova  dolaska,  pa  tišine,  koja  je  prek- 
jučer nastupila,  njezina  ugibanja,  gdje  nije  ni  četvrt 
sata  s njim  na  samu  sprovela  ovih  dana,  vrućice,  koju 
je  osjetio  na  njezinoj  upaljenoj  glavi  noću,  kad  je  dolazio 
k njoj,  i sad,  kako  je  ovo  elementarnom  snagom  provr- 
vjelo  iz  nje  čuvstvo  — i on  se  zgrozi  nad  strašnom 
sumnjom,  koja  mu  se  iza  svega  toga  nametaše.  Oko 
usana  svojih  osjeti  trzaj  i gorkost  neku,  a glava  mu  se 
činila  silno  teška,  od  misli,  koje  se  po  njoj  trzahu.  I ne 
rekavši  ni  riječi  ustane  i izadje  iz  sobe.  A ona  i ne 
opazi,  da  je  sama,  zaklopivši  na  po  oči,  pa  poziraše,  gubeći 
se  u sanjama,  još  uvijek  na  papir,  koji  držaše  u 
svojoj  ruci. 

IV. 

Kad  se  je  vratio  bratić,  ne  pokaza  Vladislav  ničim 
svoje  sumnje.  Radovao  se,  što  se  je  stvar  sretno  svršila 
i ispitivao  Stjepana  o potankostima  dvoboja,  koji  je  za 
ovoga  značio  potpunu  rehabilitaciju  u društvu.  Sud  časti 
bijaše  odlučio,  da  nema  nikakova  povoda,  s kojeg  bi  grof 
Vay  mogao  Stjepanu  uskratiti  zadovoljštinu,  i tako  dodje 
do  dvoboja  na  magjarskom  zemljištu,  kod  Barča  — da 
se  ugnu  oku  redarstva  i kasnijim  posljedicama.  Oba  pro- 
tivnika bijahu  jednako  jaka  i sigurna,  pa  su  svjedoci 
bili  na  najgore  spremni.  No  Stjepan  pokaza  više  mira  i 
hladnokrvnosti.  Iza  prvoga  hitca  vidje,  kako  je  protivnik 
zateturao.  Ali  ovaj  se  nasloni  jednim  ramenom  na  svje- 
doka, koji  bijaše  k njemu  priskočio,  pokroči  tri  koraka 
naprijed,  opali  pištolj  i onda  se  sruši.  Zrno  mu  bijaše 
prodrlo  ispod  desnog  pluća  u tijelo  i on  izgubi  svijest. 
Stjepanu  je  Vayeva  kuglja  poderala  kaput  i otkinula 
malo  kože  na  lijevoj  nadlaktici,  samo  malo  dalje  praraa 
tijelu  i on  bi  bio  mrtav.  Srećom  se  već  za  nekoliko  sati 
pokazalo,  da  ni  njegovo  zrno  nije  povrijedilo  plemenitih 
organa  u Vaya,  pa  su  se  liječnici  nadali,  da  će  ga  spasiti, 
te  bi  Vay  za  nekoliko  tjedana  bio  zdrav.  Ostao  je  u 
Barču,  u svratištu,  jer  ga  nisu  mogli  kući  otpremiti,  pa 
su  pozvali  brzojavno  glasovita  kirurga  iz  Beča,  da  izvadi 
zrno,  koje  se  na  hrbtenjači  zaustavilo.  — I dalje  Vla- 
dislav pokazivaše  živo  zanimanje  za  namjere  Stjepanove, 
kako  će  svoj  život  urediti.  Uz  njegovu  će  privolu  ostati 

još  nekoliko  tjedana  u Brezniku,  dok  se  zakupnik  iz 
njegova  dvora  iseli  i dok  se  na  njemu  mnogo  toga 
opravi.  Onda  će  se  posve  nastaniti  u Kamenici,  na  jesen 
sam  preuzeti  gospodarstvo,  ostati  posve  u domovini,  koje 
ga  javni  život  vrlo  zanimaše,  pa  je  odlučio,  da  i u tom 
smjeru  svoj  dijelak  prinese.  Ali  uz  to  se  Vladislavova 
sumnja  svakim  danom  jače  potkrepljivaše,  dok  se  jednom 
ne  pretvori  u izvjesnost.  Ima  u slijepaca  neko  osjećalo, 
koje  im  nadomješta  u mnogome  vid.  Ako  i ne  mogu 
uživati  u caru,  što  ga  za  zdravo  oko  ima  svjetlo  i boja, 
ipak  je  u njih  nešto,  kao  slutnja,  nagon,  neko  duševno 
zrenje,  kojim  progledavaju  stvari,  što  njihovu  sluhu  i 
opipu  podaje  nedokučnu  tančinu  i finoću,  te  su  podobni 
po  hodu  raspoznati,  kakova  je  struka  neka  osoba,  a po 
boji  glasa,  kakova  je  kosa  u te  osobe!  Slijepac  je  ono, 
što  se  o velikom  britskom  pjesniku  ,, Izgubljenog  raja“ 
reklo:  coecus  sed  lucidus.  I tako  Vladislav,  ako  i nije 
okom  vidio  Klare,  gledao  ju  je  sluhom  i pronicavošću 
duha,  što  mu  je  podavalo  moć,  da  po  tonu  njezina  glasa, 
po  zvuku  smijeha,  po  hodu  i najmanjem  njezinu  kretu 
pronikne  u njezino  duševno  stanje.  Pa  dok  je  nastojao, 
da  samomu  sebi  dokaže,  kako  je  neosnovana  njegova,  za 
nj  pogubna,  sumnja,  mučio  se,  da  uguši  u sebi  uzbu- 
djenost  i nemir,  da  si  hladnim  motrenjem  pribavi  svjetla 
u toj  tmini,  koja  je  prijetila,  da  će  još  strasnijom  oko 
njega  postati.  A to  mu  nije  bilo  ni  teško,  — Klara  nije 
mogla  da  krije  svojih  čuvstava;  podavaše  se  posve  opojnoj 
sreći  svoje  ljubavi.  Osobito  prvih  dana  kao  da  je  zabo- 
ravila, da  je  Vladislav  tu.  Zanemari  ga  posve,  a njezina 
sreća  joj  ne  dopuštaše,  da  zamijeti,  kako  i on  nije  više 
onaj  isti,  kao  prije,  kako  je  i on  više  ne  traži,  nego  se 

njojzi  kao  ugiba.  Iza  one  krize  straha  i očaja,  u kojoj  je 

gotovo  tri  dana  proživjela,  spopadne  je  omainna  radost  i 
kao  da  nije  za  nju  nitko  više  bitisao  do  Stjepana,  nije 
se  ni  za  koga  brinula.  Da  se  to  stanje  ipak  oko  nje  ne 
opazi,  tomu  je  pomogla  prirodjena  ženska  lukavost,  kojom 
je  besvjesno  zavaravala  ljude  oko  sebe. 

Onoga  dana,  kad  je  prispio  Stjepanov  brzojav,  bijaše 
u pet  sati  uzela  na  glavu  široki  vrtni  šešir  i suncobran 
i pošla  Stjepanu  u susret,  ne  kazavši  nikomu  ništa.  Vla- 
dislava  nije  ni  vidjela  ono  poslije  podne,  on  se  nikako 
ne  pokaza  iz  svoje  sobe.  Nije  mogla  da  izdrži,  da  kod 

kuće  dočeka  Stjepana,  i uzevši  sobom  Bobba,  krasnog 

prepeličara  engleske  pasmine,  podje  šetati  u dugački 
drvored  od  jablanova,  koji  je  vodio  na  glavnu  cestu. 
Umna  životinja,  svijetlosmedje,  svuda  jednake  boje,  kao 
da  je  shvatila  Klarinu  radost,  jer  je  oko  nje  veselo  ska- 
kala, lajući  i trčeći  daleko  pred  njom,  a onda  se  'opet 
vraćajući,  pa  je  gledaše  pri  tom  kao  pitajući  svojim 
bistrim  vjernim  očima.  Ne  bijaše  još  ni  došla  do  kraja 
drvoreda,  kad  začuje  đrndanje  kočije  na  cesti  i požurivši 
se  do  okreta,  ugleda  Stjepanovu  bijelu  veliku  kapu. 
Stjepan  je  morao  i nju  odma  opaziti,  jer  je  mahnuo 
kapom  a tanak  se  zvižduk  začuje,  na  koji  Bobb  poput 
strijele  poleti  prema  kolima. 


Kola  poslaše  naprijed,  a oni  se  uputiše  za  njima 
pješice  spram  dvora.  Kad  se  kola  ođmaknuše,  ustavi  se 
on  i privine  Klaru  k sebi.  Ona  se  pusti  i gledaše  mu 
u 'oči  s izrazom  neiskazane  radosti.  „Kako  sam  sretna, 
Stjepane  . . .“  izusti  ona,  kad  su  dalje  išli,  milujući  nje- 
govu ruku.  I bila  je  tako  sretna,  gledajući  opet  u nje- 
gove oči,  iz  kojih  je  govorila  tolika  ljubav,  te  je  sve 
drugo  zaboravljala  u njegovoj  blizini.  Ne  bi  ni  opazila 
bila,  da  su  već  do  dvora  došli,  da  se  nije  Stjepan  razabrao 
i odvinuo  svoju  ruku,  kojom  je  držaše  oko  pasa.  I u 
istoj  zaboravnosti  za  ostali  svijet,  u istoj  opojnoj  sreći 
svoje  ljubavi  življaše  i daljnje  dane.  Nalazila  je  dosta 
zgode,  da  bude  na  samu  sa  Stjepanom : u salonu,  gdje 
bi  štogod  prebivala  po  tipkama,  dok  bi  on  iza  nje  stajao 
i cjelovima  opsipavao  njezinu  kosu,  usta  i lice,  nagiba- 
jući  se  k njoj ; u perivoju  pri  jutarnjim  i večernjim  šet- 
njama; u izletima  na  konju  i kolima.  Ako  je  Vladislav 
bio  nazočan,  brbljala  bi  veselo  i neusiljeno  o svačem, 
gledajući  pri  tom  Stjepana,  a muž  joj  bijaše  toliko 
koliko  tetka  ili  Schneller.  Da  mu  nepravdu  nanosi,  da 
griješi  spram  njega,  to  ona  nije  osjećala,  bila  je  previše 
zabavljena  svojom  srećom.  Ta  opojnost  trajaše  tri  dana. 
Onda  se  poče  vraćati  razbor  i zbilja,  na  koju  je  navrne 
razgovor  s tetkom.  Gospodja  Ana  bijaše  opazila,  kako 
se  ona  samo  Stjepanom  zanima  i posve  zaboravlja  svo- 
jega muža. 

— Ti  nisi  razborita,  moje  dijete,  reče  joj  jedanput 
ozbiljno.  Uvijek  bi  samo  jašila,  šetala,  a ne  misliš, 
kako  je  Vladislav  sam  i ne  pitaš,  kako  je  njemu.  Siro- 
mašni je  čovjek  bolestan,  ne  opažaš  li  ti  ništa?  On  niti 
šta  jede,  niti  šta  govori,  već  sjedi  u svojoj  sobi,  puši 
cigaretu  za  cigaretom  i kod  toga  njegove  ruke  sve  više 
đršću,  a u obrazu  je  blijed  kao  mrtvac.  Vidim  ja  sve 
to,  jučer  sam  govorila  s njime  . . . Tužio  se  na  svoju 
nervoznost,  — kako  ne  će  biti  nervozan  uz  toliko 
pušenje  1 — pa  da  osjeća  nekakav  pritisak  na  glavi  . . . 
Moralo  bi  se  po  liječnika  poslati,  a ti  ga  tješi,  ti  si 
njegova  žena!  . . . 

Klara  je  nijemo  slušala  te  riječi  ukora,  pa  stade  o 
njima  razmišljati.  Zaista,  ona  bijaše  zanemarila  svojega 
muža.  Najeđnoč  joj  stajaše  istina  pred  očima,  kojoj  se 
ugibala  sve  ove  dane:  nije  više  ljubila  svojeg  muža,  koji 
je  jedini  imao  pravo  na  njezinu  ljubav.  Više?  Je  li  ga 
ikad  ljubila?  Ako  je  za  nj  iz  ljubavi  pošla,  šta  je  bilo 
sad  ovo,  što  joj  od  nekoliko  dana  ispunja  srce,  vlada 
cijelim  njezinim  bićem?  To  je  bio  grijeh!  — I što  je 
više  zalazila  u razglabanje  toga  pojma,  sve  više  se 
zgražala,  videći,  šta  je  počinila.  Pomisao  na  to  otpuhne 
svu  njezinu  sreću  i radost.  Poput  pljuska  hladne  vode 
djelovaše  na  nju  tetkine  riječi.  Zaboravila  je  svoju  dužnost, 
pogazila  vjeru,  jer  ljubi  drugoga.  Pa  ipak  nije  mogla 
istrgnuti  te  ljubavi  iz  sebe,  da  s njom  ne  iščupa  i srca. 
Ona  progleda  svoje  stanje  i nadje,  da  je  užasno.  Što  da 
čini?  Da  se  odrekne  Stjepana?  Ta  to  nije  mogla,  pri 
samoj  pomisli  na  to  uzbuni  se  sve  u njezinoj  nutrinji 

protiv  toga  i srce  joj  se  unaprijed  stegne  od  boli.  Da 
ode  od  Vladislava?  Ta  to  je  opet  grijeh,  proti  tome  se 
dizala  njezina  duša,  odgoj,  njezina  čista,  poštena  ćud  . . . 
Šta  da  čini?  — To  je  dakle  bila  ljubav,  to  more  jada  i 
patnja,  što  se  pred  njom  otvaraše,  ta  uska  brv  nad  neđo- 
glednim  bezdnom,  preko  koje  ne  može  prijeći,  a da  ne 
sruši  ili  onog,  komu  je  svoju  vjeru  zadala,  ili  onoga,  koga 
ljubi  . . . Sto  joj  preostajaše?  Ostati  sred  te  brvi,  izmedju 
jednog  i drugog  i gledati  u crni  ponor,  koji  joj  mozgom 
zavrtava?  Morala  je  trpjeti  za  zabludu  svojega  mladog 
srca,  koje  se  u samilosti  bilo  okrenulo  onomu  bijedniku. 
Mislila  je,  da  je  stvorena  za  tihi,  mirni  život,  za  ljubav 
bez  potresnih  strasti.  Žrtvovala  se  Vladislavu,  ođrekavši 
se  života,  veselog,  jakog  života,  koji  ju  odma  osvoji,  kad 
se  pokazao  u liku  Stjepana,  te  prave  opreke  njezinu 
tihomu  sanjaru-mužu.  Prevarila  se  u svojoj  naravi,  pa 
s te  varke  moraju  sad  i drugi  da  trpe.  Vlađislav  bo  nije 
ništa  kriv.  Ljubio  ju  je  i učinio  je  svojom  ženom,  jer  je 
s pravom  mislio,  da  i ona  njega  ljubi.  Bio  je  tako  dobar, 


plemenit  i nježan  njojzi,  a ona  ipak  nije  mogla  ništa  da 
osjeća  prema  njemu,  ništa  — do  samilosti.  Bio  je  bolestan, 
neiskazano  bijedan,  te  je  samo  uz  nju  oživio,  da  sad  opet 
iskusi  još  veću  nesreću.  A ona  se  odvratila  od  njega, 
zavoljela  drugoga  i u njegovim  zagrljajima  zaboravljala, 
da  vrijeđja  njegovu  ljubav,  njegovo  pravo.  I još  je  njezin 
grijeh  veći  s toga,  što  je  upotrebila  njegovu  nesreću, 
sljepoću,  da  u njegovoj  blizini  obsipava  zaljubljenim 
pogledima  onoga  drugog,  za  kojim  je  ipak  uza  sve  to 
čeznulo  njezino  cijelo  biće,  za  njegovim  okom,  dodirom 
njegovih  vrućih  usana.  Ali  Vlađislav  nije  još  ništa  opazio, 
ta  on  nije  vidio,  ona  će  se  opet  k njemu  vratiti,  njegovati 
ga,  pa  ako  mu  ne  može  već  donositi  svoje  ljubavi,  ona 
bar  ne  će  griješiti  protiv  svojih  dužnosti.  Nastojat  će,  da 
Stjepana  zaboravi,  ali  ne,  to  ne  može,  ona  će  nositi 
svoju  ljubav  u svome  srcu,  dok  ga  ljubav  ne  izjede,  tad 
će  umrijeti  slomljena  srca.  I s čvrstim  odlukama  stane 
se  spremati  na  taj  mučenički  život,  pun  boli  i pregaranja. 

(Nastavit  će  se.) 


Cosmopolis. 

Roman,  napisao  ga  Paul  Bourget. 
(Nastavak.) 


J^S^tožernik  Guerillot,  taj  plemeniti  i pouzdanja  puni 
apostol,  kome  je  zaista  valjalo  malo  iza  toga  da 
'MMf  ide,  zavrijedivši,  da  se  o njemu  kaže,  što  veli 
afrički  biskup  o svojoj  majci:  „Ta  religijozna 
duša  bješe  napokon  riješena  svojeg  tijela  . . .“  — 
on  nije  slutio,  da  će  skupo  platiti  taj  zadnji  ispunjaj 
svoje  zadnje  želje!  Nije  vidio,  da  će  ona,  koju  ganutljivo 
nazva  svojim  najljepšim  cvijetom,  postati  za  nj  uzrokom 
vrlo  krute  žalosti ! Ubogi  veliki  kardinal ! To  bješe 
posljednja  kušnja  njegova  života,  najgornja  gorka  kaplja 
kaleža.  Morao  je  da  doživi  razočaranje,  koje  je  tako  brzo 
kod  njegove  drage  novokršteniee  slijedilo  iza  opojnosti 
prve  posvete ! Kome  bi  pošla  ako  ne  k njemu,  da  pita 
savjeta  u mučnim  sumnjama,  što  su  je  stale  osvajati 
odma,  promatrajući  svojega  zaručnika?  Tako  je  sjutrađan, 
iza  one  večeri,  kad  je  nerazboriti  Arđea  onakom  niskom 
tvrdokornošću  stao  ismijevati  njoj  svetu  stvar,  pozvonjela 
na  vratima  stanu,  što  ga  je  monseigneur  Guerillot  imao 
u širokoj  ulici  četiriju  vrela,  gdje-  se  nalazi  prokura 
Svetog  Sulpicija.  Nije  njoj  bilo  do  toga,  da  okrivi  više 
ili  manje  duh  onih  šala,  ni  da  kazuje  svoja  opažanja, 
što  je  ponižavahu,  o ono  malo  umjerenosti  kneževe.  Ne. 
Ona  je  htjela  da  osvijetli  svoju  savjest,  koju  je  pritisnula 
bolna  sjena.  U prvo  doba  svojih  zaruka  mišljaše,  da  ljubi 
Arđeu  ljubavlju,  toliko  joj  je  uzbuđjenje  njezina,  napokon 
oslobođjenog,  rekgijoznog  života  davalo  zahvalnosti  za 
onoga,  koji  ipak  ne  bijaše  drugo,  nego  izlika  tomu  oslo- 
bođjenju.  Danas  je  drhtala,  ne  samo,  što  ga  više  nije 


ljubila,  nego  što  je  mrzila  na  nj  a nada  sve  se  osjećaše 
plijenom  onoga  otpora  protiv  taštih  briga  svjetskih, 
plijenom  umornosti  od  prolaznih  nada,  čežnje  za  počinkom 
u Bogu,  a to  su  stalni  znakovi  pravog  pozvanja.  Kod 
pomisli,  da  bi  se  jednog  dana,  ako  bi  preživjela  svojeg 
oca,  mogla  zakloniti  kod  Gospodja  sv.  Večere,  ćutila  je 
protiv  svoje  blize  udaje  odvratnost,  koja  još  uvećavaše 
jasnost  jadnog  značaja  budućeg  muža.  Je  li  imala  prava, 
da  se  u takom  stanju  sveže  nerazriješivim  vezovima?  Da 
li  bi  bilo  pošteno,  da  bez  novih  uzroka  raskine  te  zaruke, 
koje  bijahu  izmedju  nje  i njezina  oca  pogodbom  krštenja? 
Iza  tako  malo  dana  bijaše  već  dotle  došla!  I njezinu 
tužbu  pratilo  je  više  uzdaha  sjutrađan,  iza  one  večeri, 
gdje  bijaše  jače  ranjena. 

— Slobodno  vam  je,  da  uskratite  svoju  riječ  — 
odgovori  joj  monseigneur  Guerillot,  — ali  nije  vam 
prosto,  da  budete  bez  blagosti  u svojem  sudu  . . . 

U Fannye  bijaše  previše  iskrenosti,  njezina  vjera 
bijaše  previše  jednostavna  i preduboka,  da  ne  bi  smisao 
toga  savjeta  shvatila  i ona  se  odma  pokori  njegovoj  riječi 
i namjeri.  Jer  prije  nego  što  je  pošla  toga  popođneva 
na  šetnju  s Albom,  ona  je  najbrižnije  nastojala,  da  otre 
trag,  što  bi  ga  mali  prizor  od  sinoć  bio  mogao  ostaviti 
u duhu  njezine  prijateljice.  Njezin  napor  išao  je  i dalje. 
Ona  htjede  zamoliti  svojega  zaručnika,  da  joj  oprosti . . . 
Oprosti!  A što?  Jer  je  bila  uvrijeđjena,  kad  je  on  u 
živac  taknuo  njezinu  osjetljivost.  Već  kod  načina,  kojim 
bješe  primljen  jedan  i drugi  njezin  korak,  osjeti  ona, 

kako  je  ta  blagost  u sudu,  koju  joj  preporuči  pobožni 
stožernik,  teška  krepost.  Ona  traži  zapt  cijelog  srca,  što 
se  možda  neđa  u sklad  dovesti  sa  svjetlošću  inteligencije. 
Alba  pogleda  svoju  prijateljicu  pogledom,  punim  gotovo 
bolna  začudjenja,  i zagrli  je,  rekavši  joj,  — tikale  su  se 
od  obreda  krštenja: 

— Peppino  nije  vrijedan,  da  poljubi  prah,  kuda  ti 
stupaš,  to  je  moje  mnijenje.  I ako  sav  svoj  život  ne 
upotrebi,  da  pokuša  tebe  vrijednim  postati,  bit  će  veliki 
griješnik  i velika  luda  . . . 

Što  se  kneza  tiče,  njemu  ostadoše  pokreti  duše,  koji 
su  njegovoj  zaručnici  nametnuli  riječi  isprike,  dok  je  on 
bio  krivac,  isto  tako  posve  nejasni,  kao  što  bi  i Hafneru 
nejasni  bili.  Knez  pomisli,  da  je  ovaj  nagovorio  svoju 
kćer,  i veselio  se,  što  je  tako  u kratko  i od  ma  učinio 
kraj  toj  maloj  komediji  pretjeranog  klerikalizma. 

— Pustimo  to,  — reče  on  dobrohotno  — ja  sam 
pogriješio  u formi.  Jer  za  pravo  znajte,  da  ćete  u mene 
svagda  naći  poštovanja  za  ono,  što  su  moji  uvijek  što- 
vali. Ali  vremena  su  pokročila  naprijed  i neki  fanatizmi 
nisu  više  umjesni,  ni  onda  kad  su  u svezi  s našim 
imenom. 

1 on  poljubi  galantno  malu  ruku  Pannjinu,  ne  slu- 
teći, da  je  još  uvećao  melankoliju  te  preplemenite  duše. 
Nesuglasje  stade  preotimati  mah  i medju  svijetom  misli, 
u kojem  se  ona  kretaše,  i onim,  u kojem  disaše  propali 
viveur.  Kako  to  velikom  dubinom  izriču  mistici : njih 
dvoje  ne  bijaše  iz  istog  neba.  Ili  još  bolje  — jer  bi 
zaista  bilo  presmiješno  primijeniti  riječ  nebo  osobi,  koja 
je  tako  lišena  ideala,  kao  ovaj  Ijubezni  knez  — Arđea 
bijaše  posve  meso  i krv,  a ona,  gospodjica  Hafnerova, 
posve  duh  i srce.  Svako  novo  zbliženje  izmedju  njih 
moralo  je,  kako  je  Peppino  pri  tom  sve  više  razotkrivao 
svoj  pravi  značaj,  napinjati  to  nesuglasje.  Tako  je  dakle 
Fanny  imala  za  dvije  posljednje  nedjelje  toga  lijepog 
mjeseca  svibnja,  koji  se  činilo  da  će  sjajem  sreće  oba- 
sjavati njezine  zaruke,  niz  svagdašnjih  malih  razočaranja,  a 
izvjesnost  o toj  udaji,  što  joj  se  neprestano  izmicaše  i name- 
taše, a koju  je  izvjesnost  s početka  prihvatila  tako  čvrstom 
nadom,  postade  za  nju  stalnom  žrtvom.  Ipak  ne  bi  dosta- 
jalo to  sve  jasnije  otkrivanje  moralne  i čuvstvene  bijede 
njezina  zaručnika,  da  je  odluči  na  raskid.  Što  je  Peppino, 
odgojen  u lijenosti,  pokvaren  dvostrukom  ohološću  bogatstva 
i poroda,  bio  u dvadeset  osmoj  godini  čovjek  posve  fri- 
volan i u isti  mah  ciničan;  što  je  spajao  finoću  lukava 
Talijanca  s potpunom  suhoćom  pariškog  clubmana ; što 
su  sve  osnove  o njegovu  budućem  braku  izlazile  na  to, 
da  će  opet  urediti  još  otmeniji  život,  u kojem  će  zasići- 
vati  svoje  taštine;  što  mu  se  prečesto  dogadjalo,  da  je 
ustajao  od  stola  presjajna  oka,  prevlažnih  usnica  i pre- 
vesela  smijeha  — sve  to  zaista  bijaše  dosta  uzroka  za 
patnju  mladoj  djevojci,  koja  je,  vjereći  se,  vjerovala  u 
dobroj  vjeri,  da  će  ispraviti  veliku  nepravdu  udesa,  vra- 
titi časnoj  kući  njezin  starinski  sjaj,  spasti  iz  očaja  neraz- 


borita a veledušna  čovjeka,  napokon  približiti  se  Bogu 
po  dopuštenoj  ljubavi.  Od  te  hi  more,  što  je  trajala  neko- 
liko sati,  ostade  samo  Bog.  Bijaše  dosta  da  taj  pleme- 
niti stvor  sebi  kaže:  „Moj  otac  je  tako  sretan.  Ja  mu 
ne  ću  pokvariti  tog  zadovoljstva.  Vršit-  ću  dužnost  svoju 
spram  muža.  Bit  ću  tako  dobra  žena,  da  ću  ga  promi- 
jeniti. U njega  je  još  ostalo  religije.  U njega  ima  srca. 
To  će  biti  moja  zadaća,  da  od  njeg  učinim  pravog 
kršćanina.  A onda,  imat  će  svoju  djecu  i siromahe..." 

Take  su  se  sanjarske  misli  v'ile  pod  njezinim  tako 
bijelim  čelom,  medju  krasnom  crnom  kosom  te  zaručnice, 
kojoj  se  zavidjalo,  o koje  pripravljanim  haljinama  već 
stadoše  novine  donositi  opise,  za  koju  je  radio  čitav 
narod  krojačica,  švelja,  modistica  i draguljara,  koja  će 
imati  na  svom  ugovoru  isti  potpis  kao  kneginja  čiste 
krvi,  koja  će  sama  postati  kneginjom  i združiti  se  s jednom 
od  najslavnijih  aristokracija  svijeta.  S takim  će  mislima 
bez  sumnje  sav  svoj  život  šetati  po  vrtu  palače  Castagna, 
što  će  postati  njezinim,  — taj  historički  vrt,  gdje  se 
još  drži  drvored  krušaka  na  mjestu,  na  kojem  je  Siksto  V. 
malo  pred  smrt  ubrao  jedan  plod.  On  ga  okusi  i reče 
kardinalu  Castagni,  šaleći  se  s njihovim  imenima,  — on 
sam  se  zvaše  Peretti:1  — „Kruške  su  pokvarene,  Rimljani 
ih  imaju  dosta.  Doskora  će  jesti  kestene".  — Ta  obi- 
teljska priča,  koja,  u zaporci  kazano,  ne  dokazuje  u naj- 
većega pape  koncem  XVI.  vijeka  okret  duha  na  Riva- 
rolovu,  — ushićivaše  Justusa  Hafnera.  Njemu  se  ukazivaše 
začinjena  preslatkim  humorom.  Pripovijedao  bi  je  svojim 
drugovima  u cerclu,  svojim  dobavljačima,  komu  god, 
zaboravljajući,  da  je  dva  dana  prije  već  jednoć  tim  mučio 
onoga,  s kojim  se  razgovaraše.  Zaboravljao  bi  dapače,  da 
se  čuva  Dorsennove  ironije. 

— On  oponaša  odviše  sebe  samoga,  — reče  ovaj 
smijući  se  Albi  na  jednoj  soirei  pod  konac  mjeseca  — 
sretoh  ga  jutros  na  korzu  i dobili  treće  izdanje  zločeste 
šale  papinskog  vauđevilliste  o kruškama  i kestenju ! A onda. 
kad  smo  malo  dalje  zajedno  pošli,  izvi  mu  se  divni 
usklik,  pokazavši  mi  palaču  Bonaparte : — Imamo  i 
ove!  ...  — To  je  značilo,  da  će  jedan  unuk  carev 
oženiti  jednu  unuku  Peppinovu  . . . Uvjeravam  vas,  on 
se  već  drži  rodjakom  Napoleonovim ! Ipak  nije  na  to 
jako  ohol.  Bonaparti,  to  je  slaba  glazba,  kad  se  govori 
o plemstvu ! . . . Čekam  čas,  kad  će  radi  njih  porume- 
njeti  .... 

- — A ja  čekam  čas,  kad  bude  kažnjen,  kako  zaslu- 
žuje, — odgovori  Alba  muklim  glasom.  — Njegovo 
slavlje  je  pređrsko  ...  Ali  ne.  Sve  mu  polazi  za  rukom. 
Ako  je  istina,  da  je  njegov  imutak  neizmjerna  tadbina, 
pomislite  na  one,  što  ih  je  upropastio.  U što  oni  mogu 
da  vjeruju  kraj  njegove  infamne  sreće?  . . . 

— Ako  sa  filozofi,  — uze  opet  Dorsenne,  smijući 
se  još  veselije  — mora  ih  ta  zgoda  navesti  na  razmiš- 

1 Castagno  znači  u talijanskom:  kesten,  a pera:  kruška 
(pereto  — vrt  s kruškama).  Op.  prev. 

Jjanje  o lijepoj  riječi  jednog  moga  bezbožnog  prijatelja: 
nema  izgleda,  da  možeš  posumnjati  o prstu  božijem,  jer 
je  nepreporno,  da  ga  je  postavio  sebi  na  oko.  stvarajući 
svijet  ...  A onda,  tim  upropašćenim  je  trebalo  samo  da 
ne  igraju  na  burzi  protiv  njega.  To  je  jedno.  A onda, 
ima  li  u opće  vlasničtva,  koje  ne  bješe  u početku  ukra- 
deno? To  je  drugo.  A onda,  za  što  ćete  da  Providnost, 
koja  se  nije  ukazala,  da  spase  Jeannu  d’Arc  od  smrti 
na  lomači  a tolikim  zločincima  da  uskrati  lijepu  i mirnu 
smrt,  izidje  na  poprište  i da  kazni  gospodina  Hafnera, 
jer  je  operušao  nekoliko  sebičnih  gradjana  ili  nespretnih 
plemića  za  nekoliko  milijuna  forinti?  ...  No  ostavimo 
tu  osobu,  koja  je  na  po  jastrijeb  na  po  paun,  da  govo- 
rimo o njegovoj  dražesnoj  kćeri,  kojoj  ćete  moći  odnesti 
ugodnu  poruku.  Sjećate  li  se  još  nekog  časovnika 
Montlucova?  . . . 

— Onog,  što  ga  je  vaš  prijatelj  Montfanon  kupio, 
da  razljuti  ubogu  siroticu?  . . . 

— Da,  upravo  taj  je.  Stari  ligaš  ga  je  vratio 
Ribalti,  kako  mi  reče  ovaj,  kad  sam  jučer  bio  kod  njega. 
Učinio  je  to  bez  sumnje  u skrušenoj  poniznosti . . . Velim 
bez  sumnje,  jer  nisam  mogao  vidjeti  toga  ubogog  dragog 
čovjeka  iza  onoga  dvoboja,  što  ga  je  njegova  nestrpljivost 
spram  Arđee  i Hafnera  učinila  neizbježivim.  On  se 
zavukao,  ne  znam,  od  koliko  dana  tomu,  u samostan  na 
brdu  Olivet,  blizu  Sienne,  gdje  ima  prijatelja,  nekog 
opata  de  Negro,  o kojem  govori  kao  o kakom  svecu. 
Saznadoh  od  Ribalte,  da  se  je  vratio,  ali  je  nevidiv. 
Gledat  ću,  da  prođrem  kroz  njegova  vrata  ...  U kratko, 
svezak  je  opet  u butiki  petrolera  iz  ulice  Borgognona  i 
ako  gospodjica  Hafner  još  želi  . . . 

Spisatelj  nije  mislio,  u čas,  dok  vrijedja  šaleći  se 
veliku  i strašnu  ideju  Providnosti  kao  dijete  dostojno 
vijeka  zaslijepljena  sofizmima  i glupošću  pogrješnih 
analiza,  da  je  on  sam  nehotičnim  oruđjem  toj  tajinstvenoj 
pravdi,  koja  je  svagda  spremna,  da  nas  dohvati  u našim 
zločinačkim  pobjedama,  i da  nam  izjalovi  najstalnije 
namišljaje.  Taj  se  razgovor  vodio  u dva  sata.  U četiri  je 
trebalo  da  Alba  podje  s Fannjom  po  nekim  poslovima 
i da  popodne  završe  u vrtu  one  ville  Celimontana,  koju 
je  nova  kršćanka  osobito  voljela  poradi  drvoreda  zelenih 
hrastova,  na  kraju  kojeg  se  nalazi  špilja,  urešena  napisom : 
„Ovdje  je  dolazio  sveti  Filip  de  Neri,  da  okružen  svojim 
učenicima  raspravlja  o božanskim  stvarima'1.  Prva  briga 
bješe  contessini  naravno,  da  svojoj  prijateljici  priopći 
Dorsennovu  novost,  kako  se  toliko  žudjeni  časovnik  opet 
vratio  u-  butiku  starog  garibaldijanca. 

— Kako  sam  sretna!  — klikne  Fannj  sa  sjajem  u 
očima.  — Upravo  sam  bila  u neprilici,  kaki  bih  dar 
dala  milomu  kardinalu  . . . Hoćeš  li  da  potrčimo,  te 
kupimo  odma  tu  knjigu  ? . . . 

— Časovnik  Montlucov?  — odgovori  stari  Ribalta, 
kad  su  dvije  mlade  djevojke  sišle  iz  kočije  pred  njegovom 
širokom  butikom  još  prašnijom  nego  prije,  još  više  nakr- 


canom broširama,  gdje  je  on  stajao  s još  mršavijim, 
istrošenijim  i još  rujnijim  obrazom  pod  svojim  dugačkim 
šeširom,  kojega  ne  skine  s glave.  — Pa  kako  znate,  da 
je  opet  tu?  Tko  vam  reče?  Dakle  svukuda  ima  uhoda  ?... 

— Ta  gospodin  Dorsenne  nam  reče,  jedan  od  prija- 
telja gospodina  de  Montfanona,  koji  nas  bješe  pretekao, 
vrlo  jednostavno,  — reče  Fannv  svojim  ljupkim  glasom. 

— Sara,  sara ’ — odgovori  trgovac  svojom  običnom 
drskošću  i otvorivši  ladicu  svojeg  ormara,  u koji  je 
zakapao  svoje  najrazličnije  blago,  iz  njeg  izvuče  drago- 
cjeni svezak,  koji  pruži  došljakinjama,  ne  davši  ga  iz 
ruke.  Tad  stade  svojim  brbljavim  i gadnim  ustima  hvaliti 
knjigu,  ponavljajući  potankosti,  za  koje  doznade  od 
Montfanona. 

— Ah ! to  je  posve  autentičan  komad  i jedini  svoje 
vrste.  Ima  u njem  istrošen  potpis,  ali  je  nečitljiv.  Spo- 
redih  ga  s onim,  što  se  čuva  u arkivu  u Sienni  ...  To 
je  izvjesno  potpis  Montlucov  i evo  njegova  grba  s pogačom. 
Tu  su  i polumjeseci  Piccolominijevi  ...  0 tome  časovniku 
ima  čitava  legenda.  Maršal  ga  je  dao,  iza  glasovitog 
podsjedanja,  jednomu  elanu  te  svijetle  obitelji.  I na  račun 
jednog  potomka  dadoh  se  na  to,  da  ga  prodam  ...  Ne 
može  se  prodati  ispod  dvije  tisuće  franaka  . . . 

— Kakav  je  to  tat!  — reče  Alba  engleski  svojoj 
prijateljici.  — Dorsenne  mi  je  pripovijedao,  da  ga  je 
gospodinu  de  Montfanonu  dao  za  četiri  stotine  . . . 

— Znaš  li  izvjesno?  — zapita  Fanny,  koja  se, 
dobivši  jestan  odgovor,  obrati  knjižaru  istom  Ijubaznošću, 
dok  je  u naglasu  ležao  mali  prikor,  kad  mu  reče:  — 
Dvije  tisuće,  gospodine  Ribalta?  Ta  ova  cijena  nije  pra- 
vedna, kad  ste  gospodinu  de  Montfanonu  dali  knjigu  za 
peti  dio  te  svote  . . . 

— Dakle  sam  ja  lažac  i tat,  — odgovori  brutalno 
starac.  — Tat  i lažac ! — ponovi  opet.  — Četiri  stotine 
franaka!  . . . Vi  biste  htjeli  tu  knjigu  za  četiri  stotine 
franaka?  ...  Ja  bih  htio,  da  je  gospodin  de  Montfanon 
tu,  da  vam  kaže,  koliko  sam  od  njega  iskao  . . . Tat  i 
lažac!  . . . 

I on  se  ljuto  nasmije,  stavivši  časovnik  u ladicu, 
koju  zaključa  i okrenuvši  se  mladim  djevojkama,  kojih 
fina  ljepota,  povećana  ljepotom  finih  toaleta,  u tako  dra- 
žesnoj opreci  bijaše  sa  zamazanom  okolinom,  omjeri  ih 
pogledom  tako  punim  mržnje,  te  su  osjetile  zebnju  i 
instinktivno  se  jedna  stisnula  uz  drugu.  Onda  knjižar  uze 
opet  hrapavim,  gotovo  tihim  glasom,  isprekidanim  ne- 
ugodnim piskutom: 

— Ako  hoćete  potrošiti  četiri  stotine  franaka,  ja 
imam  knjigu,  koja  ih  je  vrijedna  i koju  sam  odlučio 
ovaj  koji  dan  odnesti  u palaču  Savorelli  ...  He!  He! 
Mora  da  je  posljednja,  jer  ih  je  gospodin  barun  sve 
pokupovao. 


1 Bit  će  tako.  Moguće. 


69 


546 


V I E N A 0 


Br.  34 


Izgovorivši,  ili  bolje  išćeretavši  te  zagonetne  riječi, 
on  razgrne  rpu  nad  ormarom  i pokaže  na  jednoj  daski 
izmeđju  mnogih  jednu  knjigu  zamotanu  u novine,  dokaz, 
da  je  htio  brzo  i lako  je  naći  u očitom  neredu,  što  je 
vladao  u butiki.  On  rastvori  novine  i stištući  svezak 
svojom  silnom  rukom  crnih  nokata  pokaza  mladim  dje- 
vojkama natpis:  „Hafner  i njegova  banda.  — Nekoliko 
razmatranja  o sablaznjivom  odriješenju;  od  jednog 
dioničara.  Bješe  to  danas  zaboravljeni  pamflet,  koji  je 
u svoje  doba  mnogo  vike  uzvitlao  u financijerskim  cer- 
clima  u Parizu,  Londonu  i Berlinu,  a bio  je  štampan  u 
isti  mah  u tri  jezika:  u francuskom,  njemačkom  i 
engleskom,  drugoga  dana,  kako  je  odjeknuo  svijetom 
proces  Credit-a  Austro-Dalmate.  Da  budemo  pravedni 
i spram  vrlo  nepravičnog  čovjeka,  treba  dodati,  da  je  to 
djelce  vrvjelo  netočnostima,  poput  svih  djela  te  vrste. 
Jedine  zaista  strašne  stranice,  jer  su  bile  neoprovrzive 
poput  činjenice,  bijahu  one,  što  su  donosile  in  extenso 
izvještaj  o samoj  parnici  i osudu  s razlozima  o njoj, 
koji  bijahu  za  Hafnera  isto  tako  sramotni,  kao  da  je 
bio  osuđjen:  „Pogledom  na  granicu,  koja  tu  rastavlja 
zlu  upravu  od  prevare  . . — tako  je  glasila  najblaža 

izreka,  koja  opravdavaše  odriješenje  tako  sablažnjivo  zaista, 
te  je  barun  morao  potrošiti  silne  svote,  da  ublaži  sadržaj, 
ali  bez  uspjeha.  Na  to  je  jamačno  računao  pisac  brošire, 
koji,  pošto  je  sastavio  svoj  pamflet,  dodje  k barunu,  poka- 
zavši mu  jedan  primjerak  i ponudivši,  da  će  mu  prodati 
čitavo  izdanje  en  bloc. 

— Za  što  ćete  — odgovori  jednostavno  Hafner  — 
da  ja  platim  četrdeset  tisuća  franaka  za  pet  stotina  pri- 
mjeraka, kad  će  mi  ih  koji  knjižarski  agenat  za  dvije 
godine  pribaviti  po  pedeset  novčića  komad  po  komad?... 

I on  je  zaista  strpljivo  pokupovao  i uništio  najveći 
dio  svezaka,  a jesu  li  mu  osim  ovih  drugi  oni  škodili? 
Taj  je  duboki  realista  znao  dobro  javno' mnijenje,  što  su 
ga  o njem  imale  tanke  savjesti.  Ali  on  je  u tom  prezirao 
glupost,  kao  što  je  kod  drugih  prezirao  kukavštinu.  On 
je  znao  takođjer,  da  štampani  list,  kad  prodje  prvi  čas 
iznenadjenja,  nema  više  nikakove  vrijednosti,  ni  onda 
kad  su  objave,  što  ih  donosi,  točne.  Nisu  li  novine  za 
to  tu,  obilujući  osvađama,  koje  skupljaju,  da  učine  posve 
fleštetnim  nepreporne  istine? 

Tako  se  je  Bibalta  varao,  čuvajući  s tolikom  brigom 
to  beskorisno  oruđjo,  kao  što  se  je  varao  misleći,  da  je 
uboga  Fanny  i previše  upućena  u poslove  svojeg  oca,  a 
da  ne  bi  znala,  da  postoji  onaj  uvredljivi  pamflet.  Da 
je  u ostalom  znao  istinu,  to  jest,  u kakom  se  neznanju 
o časti  barunovoj  nalazi  gospodjica  Hafner,  on  bi  joj 
bio  pokazao  ipak  strašni  svezak.  Bilo  je  u toga  čovjeka 
revolucije,  koji  svršavaše  međju  podrtinama  te  jadne 
butike  svoj  nemoćni  život,  velika  mjera  požudne  okrut- 
nosti. Ima  li  ikad  što  drugo  ii  dušama  onih,  što  potpo- 
mažu socijalne  revindikacije  ? Njegove  male  kestenjaste 
oči  zasjaše  zaista  u divljoj  radosti,  dok  je  pružao  svezak, 
ne  ispuštajući  ga  i ponavljajući: 


— Ovaj  tu  je  vrijedan  svojih  četiri  stotine  franaka?... 

— Ne  gledaj  te  knjige,  Fanny,  — reče  živo  Alba 
engleski,  pošto  je  opazila  natpis  djelu;  — to  je  jedna 
od  onih  prostota,  kojima  čovjek  ne  smije  ni  svoje  misli 
da  okalja. 

Bijaše  se  stavila  medju  svoju  prijateljicu  i trgovca, 
sveđjer  govoreći,  i nastavi,  visoka  u svojem  gnjevu  i 
ogavu : 

— Možete  sebi  zadržati  tu  knjigu,  gospodine,  jer 
ste  sukrivac  onima,  što  je  uspisaše,  spekulirajući  na 
strah,  koji  mislite  da  ona  udahnjuje.  Gospodjica  Hafner 
je  poznaje  već  dugo  i ni  ona  ni  njezin  otac  ne  će  dati 
centima  za  nju  . . . 

— E tim  bolje,  tim  bolje,. — reče  Bibalta  zama- 
tajući opet  svoj  svezak,  — recite  ipak  gospodinu  ocu,  da 
je  držim  njemu  na  službu  . . . 

— Ah ! Jadna  li  čovjeka ! — kaza  Alba,  kad  su  ona 
i Fanny  izišle  iz  butike  i opet  se  uspele  na  kola.  — Da 
se  je  usudio  pokazati  tu  knjigu  tebi!  Pa  za  to  nema 
sudova,  koji  bi  progonili  taka  djela! 

— Vidjela  si,  — odgovori  Fanny,  — da  sam  bila 
tako  potresena,  te  ne  mogoh  izustiti  riječi  ...  Da  mi  je 
taj  čovjek  ponudio  tu  knjigu,  to  je  žalosno.  Ali  on  je 
siromah  i bez  sumnje  treba  mu  novaca.  Ali  strašno  je 
to,  što  se  našao  netko,  tko  ju  je  napisao  protiv  mojeg 
oca!  . . . Moj  otac?  Ne  možeš  znati,  kako  je  on  deli- 
katan u svojim  poslovima.  To  je  poštenje  njegova  zani- 
manja. Nema  u Evropi  vladara,  koji  mu  to  ne  bi 
posvjedočio.  Vidjela  si  njegove  redove?  Kad  se  vodila  ta 
parnica,  u kojoj  se  on  morao  boriti  protiv  svih,  koji  mu 
zavidjahu  njegovo  bogatstvo,  bila  sam  ja  posve  mala 
djevojka.  Sjećam  se,  kako  je  bio  uzbudjen.  Pomisli  samo, 
dirali  su  u njegovo  ime!  ...  Pa  ti  jadnici  nisu  prestali 
ni  onda,  pošto  su  sudci  izrekli  osudu,  koja  je  slavila 
njegovo  poštenje,  čini  se,  da  je  to  jedno  od  najjasnijih 
opravdanja  poštena  čovjeka,  što  ga  može  biti  . . . Srećom 
on  ne  zna  za  ono  . . . 

Taj  strastveni  prosvjed  bijaše  tako  ganutljiv,  iluzija, 
u kojoj  plemenito  dijete  življaše,  tako  iskrena,  te  joj 
Alba  još  više  uzbuđjena  stisnu  ruku.  Prestadoše  govoriti 
o tome  bolnom  predmetu,  našavši  gotovo  odma  u jednom 
dućanu  na  Španjolskom  trgu  svoju  pratilicu,  koja  je  trebala 
da  s njima  ide.  Ali  sve  riječi,  sve  kretnje,  svi  pogledi 
contessine  za  te  šetnje  bijahu  milovanje  rastužene  njezine 
prijateljice,  njezine  sestre  po  udesu  — sretnije  od  nje, 
jer  joj  ura  nepovjerenja  još  ne  bješe  kucnula ! Kad  se 
opet  našla  na  večer  s Dorsennom,  koji  je  i taj  put 
dinirao  kod  gospodje  Steno,  ona  se  s njim  zakloni,  da 
mu  pripovjedi  o onom  žalosnom  prizoru  i zapita  ga: 

— Poznajete  li  vi  tu  broširu? 

— Od  danas ! — reče  spisatelj  — Montfanon,  koga 
sam  danas  mogao  uhvatiti,  kupio  je  jedan  od  dvaju 
primjeraka,  što  ih  je  Bibalta  dobio  u zadnje  vrijeme. 
Stari  ligaš  vjeruje  u sve,  znate,  kad  se  radi  o Hafneru  . . . 
Ja  sam  veći  skeptik  u zlu;  nego  li  u dobru  . . . Jedino 

izvještaj  o parnici  učini  na  me  dojam,  jer  to  su  činje- 
nice, pa  onda  osuda!  ...  Ah!  kakva  osuda!  Treba 
priznati,  da,  kad  je  čovjek  čita,  mora  se  osjećati  sretan, 
što  nije  sin  takova  oca  . . . 

— Ipak  je  on  odriješen? 

— Da  — odvrati  Dorsenne  — ali  njemu  nije  tim 
manje  dokazano,  da  je  upropastio  stotine  i stotine  ljudi. 
Koliko  sam  ja  razumio  tu  mračnu  povjest,  on  je  za  svoj 
Credit  Austro-Dalmate  dobio  dosta  važnu  koncesiju  za 
željeznicu.  Radilo  se  o tom,  da  se  uredi  gromada  zemalja 
na  ija  i sJca:  Ilirija,  Dalmacija,  Hrvatska,  Štajerska. 
Kako  je  barun  sa  svojim  prijateljima  digao  titre  sa  dvije 
stotine  dvadeset  i pet  franaka  na  pet  stotina,  na  sedam 
stotina,  pa  na  tisuću,  ne  ću  vam  razlagati,  kao  ni  to, 
kako  je  nastao  pad  na  cijeloj  liniji.  To  je  povjest  bez- 
brojnih pothvata,  koji  su  uspjeli  samo  u tome,  što  đrai- 
niraju  malu  prištednju  u korist  lukavih  vukova  Hafne- 
rove  vrsti.  Jer  to  stoji,  da  je  on  sam  stvarao  hausse  i 
baisse.  Još  jednom,  ne  pitajte  me  za  postupak  pri  tom  . . . 
Ja  nisam  proučavao  burze.  To  nije  pravo,  u romanciera, 
koji  hoće  da  crta  moderni  život.  Trebalo  je  da  na  dva 
tri  mjeseca  udjem  u kulisu  ...  To  je  posve  izvjesno,  da 
je  naš  prijatelj  Gogosima  ugrabio  neku  silnu  svotu, 
došavši  pri  tom  u taku  blizinu  s kodeksom,  da  bi  ga  za 
vlas  samo  bili  pograbili.  No  vlasi  nije  bilo  ili  je  messire 
Justus  — ■ kaki  je  epigram  to  ime!  — dobro  platio,  da 


se  vlas  ne  opazi,  pa  vlasnici  obligacija  nisu  mogli  postići, 
da  ga  osude  . . . 

— Najzad,  po  izvještaju  o parnici  vama  je  jasno,  da 
je  on  tat?  — upadne  mu  u riječ  Alba. 

— Jasno,  kao  da  ste  vi  preda  mnom,  eontessino,  — 
odgovori  Dorsenne,  — ako  je  uvijek  tat  onaj,  što  oplijeni 
svojega  bližnjeg  a izbjegne  pravdi.  No  to  ne  bi  bilo 
ništa.  Tamni  kut  u toj  stvari  jest  ubijstvo  nekog  Schroe- 
dera,  čestita  bečkog  građjanina,  koji  je  dobro  poznavao 
našeg  baruna  i koji  je  na  savjet  svojega  vrloga  prijatelja 
uložio  sav  svoj  imutak,  trista  tisuća  forinti,  u taj  posao. 
On  ih  izgubi  i u očaju  se  ubi,  a s njim  žena  i troje 
njihove  djece.  Na  raspravi  se  čitao  jedan  list  toga  čovjeka 
na  Justusa  Hafnera  . . . Ah ! Kakav  list ! . . . 

— Moj  Bože!  — reče  Alba  lamajući  rukama.  — 
I Fanny  bi  bila  čitala  taj  list  u onoj  knjizi  . . . 

— Da,  — odvrati  Julien  — i sve  drugo,  na  što  se 
dokazi  oslanjaju.  Ali  umirite  se,  njoj  ne  će  taj  svezak 
doći  do  ruku.  Otići  ću  sjutra  k tomu  anarhisti  Ribalti  i 
kupiti  taj  posljednji  primjerak,  ako  ga  Hafner  već  nije 
odnesao.  On  je  takav  čovjek,  da  bi  se  u drugo  vrijeme 
svemu  tomu  smijao.  Ali  sad  je  ta  udaja  na  redu.  Mora 
se  bojati  štampe  i gledati,  da  uguši  sve,  što  bi  dalo 
prilike  kakovoj  kronici  o toj  malo  sjajnoj  stranici  života 
njegova.  Iskaz  SchroederOva  brata,  sjećam  se,  mnogo  je 
strašniji  od  samoga  onog  lista  . . . (Nastavit  će  se.) 


Mačevi  hrvatskih  velmoža  iz  polovice  VIII.  vijeka. 


^T^anjske  je  godine  otkriveno  kod  bazilike  na  rimo- 


katoličkom  groblju  u Biskupiji  kod  Knina  više 
velikaških  grobova  iz  dobe  742—775.  Uz  mrtvace  nalazilo 
bi  se  mačeva,  ostruga,  nožića,  vojničkih  barđaka,  tavica, 
a u ustima  pozlaćeni  novac  kao  oznaka  dobe,  u kojoj  bi 
mrtvac  umro.  Ovdje  donosimo  snimke  dvaju  takovih 
mačeva.  Slika  prikazuje  gornje  dijele  mačeva. 

Veći  je  mač  nadjen  u grobu  uz  podnevni  zid  bazilike 
dne  3.  lipnja  1892.  Mač  je  dvosječan  sa  pozlaćenim 
balčakom  u koricama  drvenim,  zaodjevenim  sitnom 
tkaninom,  dug  095  cmt.  Šest  veoma  ukusno  izrađjenih 
fibula,  takodjer  pozlaćenih,  bijaše  u navlakama  od 
tkanine. 

Moguće  da  pod  koricama  na  maču  ima  kakav  natpis 
ili  ures,  nu  to  se  do  sada  nije  ispitalo.  Uz  istoga 
mrtvaca  našaste  su  kod  nogu  ukusne  ali  slabo  sačuvane 


ostruge.  U ustima  zlatni  novac  Konstantina  V.  Koprom  ma  . 
Kod  glave  bardak  veoma  ukusno  izradjen. 

Drugi  je  mač  jednosječan,  takodjer  u koricama,  dug 
055  cmt.,  našast  uz  mrtvaca  u podnevnoj  mrtvačnici 
spomenute  bazilike  dne  30.  svibnja  1892. 

Uz  istoga  mrtvaca  našaste  su  ukusno  u srebru  pozla- 
ćene ostruge,  dobro  sačuvane.  Mrtvac  je  bio  neki  mladić, 
dug  1‘50,  ali  sav  se  je  pretvorio  u samu  zemlju, 
na  kojoj  je  bilo  opaziti  sitne  tkanine,  zlatom  protkane. 

Naš  povjesničar,  dr.  Rački,  raspravljajući  o oružju 
starih  Hrvata  za  dobe  naše  narodne  samovlađavine,  primijeti, 
kako  na  istome  vlada  potpuna  oskudica,  ali  je  zaželio, 
da  budući  rad  kninskoga  starinarskoga  društva  tu  prazninu 
popuni.  Tomu  se  očekivanju  evo  društvo  odazivlje,  pa 
mi  sada  imademo  nekoliko  mačeva,  koji  bi  mogli  resiti 
najveći  muzej  . . . 

M. 

Hrvatski  velmoža  iz  kamena  u Ninu. 


Fedju  prijestolnicama  hrvatskih  kra- 
ljeva,  budući  da  ih  je  prama 
raznim  prigodama  više  bivalo,  i Nin 
zauzimlje  dolično  mjesto.  Oko  polovice 
IX.  vijeka  spominje  se  u Ninu  biskupija, 
a u X.  stoljeću  ističu  se  dva  ninska 
biskupa,  Teodozije  i Grgur,  koji  su 
neustrašivo  branili  slovensko  bogoslužje 
i nastojali,  da  se  Hrvati  odijele  od  splitske 
metropolije,  pa  da  se  stvori  samostalna 
crkva  hrvatska  i s toga  ostaviše,  osobito 
Grgur,  neumrlo  ime  u hrvatskoj  povjesti. 

Nin  je  bio  i glavno  mjesto  isto- 
imene hrvatske  županije.  U XI.  stoljeću 
borave  tu  hrvatski  kraljevi,  a medju  tima 
povelje  spominju  više  puta  Petra  Kreši- 
mira, kako  je  i Zvonimir  u njem  često 
boravio,  a za  njegova  vladanja  držao  se 
u Ninu  i crkveni  zbor. 

Iza  pada  hrvatske  dinastije,  po- 
četkom XII.  vijeka  Nin  dodjefpod  vlast 
hrvatskih  i ugarskih  kraljeva,  pa  opet 
izmjenice  pod  Mletačku  samovladavinu, 
dok  u XV.  stoljeću  spade  posve r pod 
njezino  gospodstvo,  a za  turskih  navala 
sasvim  postrada. 

Sada  je  Nin  malo  selašce,  gdje 
kužni  zrak  močvara  jako  tamani  bijedno 
pučanstvo. 

Nu  da  je  bio  Nin  veoma  važan 
hrvatski  grad,  svjedoče  jošte  sada  i ako 
dobro  porušeni  gradski  bedemi,  i 16 
njegovih  još  jednako  porušenih  crkava, 
što  strše  nad  zemljom.  Medju  njima 
dvije  su  znamenite,  ona  izvan  grada 
sv.  Nikole,  koja  je  valjda  bila  mausoleum 
kakva  hrvatskoga  velmože,  kako  se  bistro 
razabira,  da  je  podignuta  na  umjetnoj 
maloj  glavici,  koja  bez  sumnje  krije  sta- 
rinskih grobova;  i ona  druga  sv.  Križa, 
sagradjena  u obliku  grčkoga  križa.  Na 
pročelju  je  njezinu  kao  nadvratnik  na- 
mješten važan  arhitektoničan  sa  ara- 
beskom  iz  IX.  vijeka  spomenik  i na 
njemu  natpis:  Godeslav.  Jupa.  No. 

Christo.  Domo.  Oo. 

Na  staroj  crkvi  sv.  Anselma  sagra- 
djena je  'nova  župska.  Na  pobočnim 
vratima  umetnuta  su  dva  u kamenu  sta- 
rinska sasma  važna  kipa,  prikazujući 
dva  sveca. 

Hrvatski  velmoža  iz  kamena  u Ninu. 


Tamo  negdje  pred  načelnikovom  kućom 
leži  iskopano  nekoliko  starokršćanskih 
krasnih  kapitela,  koji  su  nadjeni  u ruše- 
vinama crkve  sv.  Marcele,  a opet  je  vidjeti 
tamo  amo  pobacanih  arhitektoničnih  ulo- 
maka iz  VII. — XI.  vijeka.  Medju  njima 
najvažnija  je  nadgrobna  ploča  u naravnoj 
veličini,  prikazujući  nekoga  hrvatskoga  vel- 
možu,  kojega  sliku  po  slabom  fotogra- 
fičnom  snimku  ovdje  donosimo.  Ploča  je 
veoma  pokvarena  i na  više  mjesta,  osobito 
lice  kipa  oštećeno.  Na  njoj  je  u plohorezbi 
izradjen  kip  sredovječnog  junaka,  koji  leži 
na  uznak. 

Buke  je  jednu  preko  druge  prekrižio 
i na  njima  ima  rukavice.  Uz  lijevi  bok  i 
lijevo  pazuho  pritisnuo  je  ljevicom  veliki 
dvosječni  mač  krstaš.  Noge  su  simetrično 
pružene,  s petama  složene,  a prstima  lagano 
razmaknute. 

Junak  bijaše  urezan  u svojoj  viteškoj 
odori,  kako  se  razabira  po  tragovima  kal- 
paka,  po  skutu  gvozdene  pancier-košulje  do 


bedara  i laganim  cipelama,  a na  istima  ima  odstraga,  što  se  na 
slici  dobro  ne  razabira,  ostruge. 

Pučanstvo  je  Nina  ovoga  velmožu  okrstilo  poradi  mača,  što  uza 
nj  stoji,  naprečac  sv.  Pavlom. 

Strukovnjaci  se  pobliže  nisu  njime  bavili,  pošto  se  ovo  prvi 
put  u slici  iznosi  na  javu;  no  neki,  što  ju  imadoše  prigodu  razgle- 
dati, hoće  da  dokažu,  kako  je  iz  VIII — XI.  vijeka,  đočim  drugi 
tvrde,  da  nije  davnija  od  XII. 

Medju  prve  brojimo  i prof.  Jirečeka,  koji  bi  joj  pripisivao  rijetku 
znamenitost.  Teško  je  od  oka  o tome  svoj  sud  odsjeći,  bez  pomna 
sravnjivanja  pojedinih  oznaka  u izradbi  i nošnji  kipa.  Mi  bismo  ipak 
mogli  istaknuti  neke  dokaze,  da  je  upravo  iz  dobe  narodne  dinastije. 
Kalpak,  tijesne  hlače,  košulja  od  panciera  i tanke  cipele  upravo  su 
one  forme,  kakove  na  nekim  suvremenim  spomenicima  one  dobe 
nahodimo.  Na  rukama  rukavice,  kod  desne  ruke  mali  nožić,  kod 
lijeve  dugi  mač,  na  nogama  ostruge,  prilike,  pod  kojima  se  je 
našlo  više  mrtvaca  uz  baziliku  na  rimokatoličkom  groblju  u Bisku- 
piji kod  Knina  iz  god.  742 — 775.,  bile  bi  u prilog  prvome  mnijenju. 

Svakako  je  to  veoma  važan  spomenik,  koji  prikazuje  nekoga 
hrvatskog  velmožu,  pa  je  vrijedan,  da  se  od  dalnje  propasti  našemu 
potomstvu  sačuva. 

M. 


Mačevi  hrvatskih  velmoža  iz  polovice  VIII.  vijeka. 

Prvi  muzej  hrvatskih  spomenika. 


ilika,  što  ju  donosimo,  prikazuje  nam  veoma  čednu 

i zgradu,  koja  po  sadašnjem  imanju  i po  svrsi,  kojoj 
je  namijenjena,  postaje  mila  svemu  hrvatskom  narodu.  To 
vam  je  „Prvi  muzej  hrvatskih  spomenika“,  koji  je  dne 
24.  kolovoza  u staroslavnom  kraljevskom  Kninu  svečano 
otvoren.  Zgrada  leži  izmeđju  samostana  sv.  Ante  i kuće 
Fontana  do  istoka,  a zaprema  prostor  od  170  □ met. 
Ima  tri  prostorije : ulaz  i dvije  dvorane. 

Dvorana  s lieve  strane  ulaza  ima  površinu  od  54  □ 
met.,  dok  s desne  54  □ met.,  a ulaz  15’60  □ met. 

Glavno  je  pročelje  okrenuto  prama  istoku  uz  općinsku 
ulicu,  gdje  je  i ulaz  za  općinstvo,  i ima  šest  velikih 
prozora  sa  pragovima  od  bijeloga  bračkoga  vapnenca,  na 
kojima  su  rešetke  od  željeza,  a iznutra  stakla  i oplate. 

Sa  zapada  okrenuta  je  prama  dvorištu  samostana 
sv.  Ante  i ima  osam  prozora  na  lukove  sa  staklima  i 
dosta  je  rasvijetljena.  Zgrada  je  jednostavno  izvedena. 
Zidovi  su  sazidani  od  prosto  otesana  kamenja,  pa  obli- 
jepljeni klakom. 

Pod  je  popločen  četvornim  pločama,  a krov  je 
pokriven  mlatačkim  kupama. 

Pogodnost  je  ove  zgrade,  što  leži  uz  dvokatnu  zgradu, 
sa  kojom  pravi  ravni  kut  prama  dvjema  glavnim  ulicama, 
koja  će  se  kroz  malo  dana  na  dražbi  prodati  i društvo 
će  uložiti  sva  moguća  sredstva,  da  ju  za  se  nabavi, 
pošto  je  dosadašnja  zgrada  premalena  za  društvene  svrhe. 

Narod  naš  ima  više  starinarskih  muzeja,  kao  u 
Zagrebu,  Zadru,  Splitu,  Dubrovniku  i Sarajevu,  ali  ti  se 


ne  mogu  zvati  u pravom  smislu  narodni,  pošto  imaju 
svakovrsnih  i bogatih  spomenika,  ali  premalo  hrvatskih. 

Ovo  je  dakle  prvi  muzej,  gdje  će  se  sakupljati  spo- 
menici naše  prošlosti,  naše  slobode  i narodne  samovla- 
davine.  Ova  malena  zgrada  bit  će  narodnim  svetištem, 
gdje  će  biti  čuvani  trofeji  naše  uljudbe,  naših  najmilijih 
uspomena.  U njoj  će  priprosti  težak  nalaziti  povjesničke 
zorne  obuke;  strukovnjak  dokaza  svojim  povjesničkim 
tvrdnjama;  rodoljub  utjehe  svojoj  sumornoj  duši.  I za 
prostrani  svijet  ova  zgrada  postaje  važna,  pošto  će  se  u 
njoj  čuvati  spomenici  umjetnosti  VII—  XI.  vijeka,  upravo 
onog  doba,  na  kojima  su  oskudni  i drugi  narodi.  U toj 
će  se  zgradi  pobliže  čuti  za  ime  hrvatsko,  za  našu 
uljudbu,  za  hrvatska  tvrda  prava  nad  Dalmacijom.  U toj 
zgradi,  sudeći  po  nekim  jakim  dokazima,  već  se  dosad 
nahode  smrtni  ostanci  hrvatskog  kralja  Branimira.  — 
Ova  čedna  zgrada  održala  je  i jednu  idealnu  pobjedu. 
Zapodjela  se  u zadnje  vrijeme  tajna,  al  žestoka  znanstvena 
prepirka,  imaju  li  hrvatski  spomenici  žaleći  u rimske 
muzeje  ili  imati  posebne  svoje. 

Neki  su  sa  znanstvenog  gledišta  to  odlučno  doka- 
zivali. Drugi,  pošto  znanost  u tomu  nije  svoje  nepo- 
grješivo mnijenje  još  izrekla,  sa  rodoljubnog  su  to  pobi- 
jali, ističući:  Hrvatska  hrvatskomu  narodu;  hrvatski 
spomenici  Hrvatskoj,  bez  primjese  sa  tudjima. 

Za  sada  su  ovi  pobijedili,  pa  će  prosvjetna  povjest 
hrvatskoga  naroda  zabiježiti  dan  24.  kolovoza  kao  dan  : 
,, prvoga  muzeja  hrvatskih  spomenika11 ! 

M. 


Književno  pismo. 


Iz  novije  srpske  lirike.  Kritičke  studije  dra.  Ljubomira 
Nedića,  prof.  vel.  škole.  Beograd  1893.  8-na  XIV.  -|-  234. 

u ovakim  „kritičkim  studijama",  što  ih  piše  pro- 
fosor  velike  škole,  ne  može  se  Srbin  proći,  da  ne 
ujede  Hrvate.  Govoreći  o nakaznom  jeziku  Kostićevu, 
stavlja  hrvatski  jezik  u isti  red  s jezikom  — sviju  živo- 
tinja, kad  veli  ovako:  „Sa  ovih  i ovakvih  reči,  kojima 
kipte  pesme  L.  Kostića,  čitalac  se,  kada  ih  čita,  mora 
uvek  pitati,  da  li  su  one  doista  ispevane  srpskim,  ili  su 
ispevane  hrvatskim  ili  drugim  kojim  nemuštim'1  jezikom 
(p.  1 60.).  Ne  mojte  misliti,  gosp.  Nediću,  da  nas  je  to 
zaboljelo  ili  uvrijedilo.  Nipošto.  Mi  Hrvati  već  smo  se  — 

1 1 vala  Bogu  — obikli  ovako  što  slušati  od  zemljaka 
Mite  Djorića  i „učenoga"  episkopa  Kužičića.  Bilo  vam 
na  čast  svima  skupa.  Mi  to  spominjemo  samo  za  to, 
neka  se  zna,  da  nam  nije  umaklo,  a vraćamo  vam  milo 

1 U pripovijetkama,  die  Sprache  aller  Tliiere,  sermo 

aiiimalium. 


za  drago  obznanom  vaše  knjige  hrvatskoj  čitaćoj 
publici. 

Pisac  podaje  nam  u ovoj  knjizi  kratke  karakteristike 
poezije  novijih  srpskih  lirskih  pjesnika:  Jakšića,  Zmaja, 
Kaćanskoga,  L.  Kostića,  I.  Ilijća  i Vojislava.  Pisca  je 
najviše  na  taj  posao  ponukalo,  što  je  vidio,  da  je  srpska 
kritika  veoma  slaba  i jednostrana,  te  nije  mogla  vršiti 
svoje  blagoslovene  zadaće.  S pravom  veli,  da  je  srpska 
kritika  još  u povoju,  i jedva  se  može  reći  i da  je  ima 
(2.).  U nepotpunom  i površnom  prijegleđu  dojakošnje 
srpske  kritike  nešto  više  cijeni  kritiku  Sv.  Vulovića, 
premda  se  i Vulović  po  našemu  mišljenju  rijetko  kad 
izdiže  nad  obične  srpske  kritičare.  „Duha  i lepoga  stila" 
nahođimo  i u drugih  pisaca,  ali  to  još  ne  čini  dobroga 
kritičara.  Stereotipne  fraze  Matičinih  književnih  kritičara 
(9.)  dogrdjele  su  već  svakomu,  pa  i Nediću. 

Niz  svojih  studija  otvorio  je  pisac  s Jakšićem,  koji 
da  je  bez  pregovora  „međju  svima  pesnicima,  što  su  se  u 
nas  javili  posle  Branka,  najveći"  (23.).  Nijedan  nije 

cjelinom  svojom  toliko  pjesnik  kao  on;  nema  toliko 
temperamenta,  toliko  rase,  tako  ođredjene  svoje  indivi- 
dualnosti kao  on.  To  je  pravi,  rodjeni  pjesnik,  kome  je 
pjesma  bogodani  dar,  da  njome  iskazuje  ono,  što  mu 
dušu  pokreće  (24.).  Svojom  studijom  želi  „dublje  anali- 
sati  duh  i pravac  njegova  pevanja  i potražiti  mu  istinsku 
karakteristiku,  pokušati,  jednom  rečju,  jednu  unutarnju 
analizu  njegove  poezije"  (25.),  pošto  drži,  da  o Jakšiću 
pored  studije  Vulovićeve  još  nije  rečena  posljednja  riječ. 
Prema  tomu  obećanju  veoma  mnogo  očekujemo  od  pisca, 
a kad  tamo  „parturiunt  montes,  nascetur  riđiculus  mus“. 
Sto  novo  i dublje  saznajemo  mi  o Jakšiću  iz  piščeve 
studije?  Poezija  Jakšićeva  je  lirična,  u ma  kakvoj  se  ona 
spoljnoj  formi  javljala  i ma  kakvo  ona  drugo  ime  nosila 
(24.).  On  se  ogleda  u svojim  pjesmama  i iz  njih  ga 
možemo  poznati  najbolje  (30.).  On  je  pjesnik  iskren,  koji 
je  osjetio  sve,  što  pjeva  (30.).  Nije  teško  opaziti,  da  je 
Jakšić  pjesnik  neobično  jaka,  silna  temperamenta;  to  se 


Što  pisac  govori  o spoljašnjoj  formi  Jakšićeve  poezije, 
više  je  nego  premalo,  a upravo  je  smiješno,  kad  istavlja 
n.  pr.  da  se  ni  u jednog  drugog  pjesnika  „ne  susrećemo 
tako  često  sa  rapavim  glasom  r kao  u njega"  (61.). 

Na  drugom  mjestu  urnah  iza  Jakšića  dolazi  studija 
o Zmaju,  premda  bi  se  moglo  i o tom  govoriti,  ide  li 
mu  po  vrijednosti  mjesto  i odmah  iza  Jakšića  (66.). 
Zmaj  u Nedića  ne  nalazi  milosti.  On  je  pjesnik  i stiho- 
tvorac,  stihotvorac  više  no  pjesnik,  više  virtuoz  no  umjetnik 
(70 — 71.).  Njemu  najčešće  nedostaje  pravog  pjesničkog 
nadahnuća;  ali  za  to  on  raspolaže  neobično  glatkom 
tehnikom  stiha,  i ovo  je,  po  svoj  prilici,  i učinilo  najviše, 
da  se  oglasi  za  velikoga  pjesnika  (71.).  Zmaj  ima  lijepih 
pjesama:  ali  najviše  ih  je,  koje  su  samo  po  spoljnom 
obliku  pjesme.  On  je  najčešće  samo  vješt  verzifikator, 
rijetko  kad  pravi  pjesnik  (71.). 

Besprimjerna  lakost.  kojom  se  u svojim  prijevodima 
prilagođjuje  originalu,  nije  najbolje  svjedočanstvo  za 


Knin  >sa  Krkom. 


u svakoj  gotovo  pjesmi  njegovoj  ogleda  (30.).  Jakšić  je 
bujna,  strasna,  prava  pjesnička  priroda  (31.).  Vazda  je 
istinit,  vazda  pun  plahote  i bujnosti  (34.).  Slaže  se 
s Vulovićem,  da  je  Jakšićev  slikarski  posao  utjecao  i na 
njegovo  pjevanje  (37.). 

Koloritom  svojih  pjesama  opominje  na  Rembrandtovu 
slikariju  (38.). 

Sto  nam  je  od  svega  toga  prije  Nedićeve  studije 
bilo  nepoznato? 

Pisac  ne  dopušta,  da  bi  Jakšić  bio  pesimista,  ali  tko 
će  mu  to  vjerovati,  dok  čitamo  n.  pr. 

Koga  da  ljubim  i koga  da  volim? 

S nesreće  svoje  mrzim  se  sam, 

Mrzim  na  lju!e,  mrzim  . . . o Bože! 

Ja  samo  mrzost  u duši  znam!  itd. 

„Da  je  život  Jakšićev  drukčije  tekao  i bilo  mu  dosu- 
djeno  više  sreće,  i njegova  bi  pesma  drukčija  bila"  (34.) 
— veli  g.  pisac.  Vjerujemo,  ali  kakova  je  sada  ? Tmurna 
i pesimistična. 


njegov  pjesnički  talenat,  jer  tko  se  tuđjem  Iako  prila- 
godi, taj  nema  mnogo  svoga  (72.). 

Zmaj  se  mnogo  ugledao  i naslanja  na  druge  (74.). 
Rijetko  se  kada  inspirovao  narodnom  poezijom,  već  je 
podražavao  samo  spoljašnje  strane,  a nije  mario,  da  pjeva 
samo  u duhu  narodne  poezije  (75.). 

Ima  samo  rijetkih  izuzetaka,  gdje  se  Zmaj  upravo  inspi- 
rirao narodnom  poezijom.  I ovako  postale  su  neke  od  naj- 
ljepših njegovih  pjesama,  n.  pr.  Tiha  noći,  moje  sunce  spava. 
Alije  ovakih  pjesama  u Zmaja  malo:  ova  i još  nekolike  (78.). 

Medju  Djulićima  su  neke  od  najljepših  pjesama 
Zmajevih.  Pri  svemu  tomu,  pisac  se  njima  nikada  nije 
mogao  oduševiti ; one  su  mu  bile  suviše  hladne,  u njima 
mu  se  nekako  suviše  ogledala  duhovitost  pjesnikova  (82.). 
Zmaj  je  pjesnik,  kod  kojega  više  radi  razum  nego  osje- 
ćanje (87.).  Rijetko  se  kad  u njegovoj  pjesmi  ogleda 
pjesnička  mašta  ili  živo  osjećanje.  Pjesme  njegove  i jesu 
najčešće  samo  duhovita  proza,  kojoj  je  dan  spoljni  izgled 
pjesme  time,  što  je  vješto  u stihove  složena  (87). 

Pravih  poetskih  ljepota  u njegovim  pjesmama  malo 
ćemo  naći.  Svuda  samo  riječi  u glatke  stihove  složene, 
ali  sve  hladno,  razumno  (87.).  Cisto  razumnu  žicu  Zma- 
jeva pjevanja  potvrdjuju  i mnogobrojne  njegove  satirične 
pjesme  (91.).  Zmaj  je  najbolji  srpski  satirični  pjesnik,  i 
šteta  je,  što  je  ovaj  svoj  talenat  upotrebio  samo  prema 
onim  pitanjima  od  prolaznog  značaja  dnevne  politike; 
šteta  je,  što  nije  pokušao  da  izvede  komičan  ep,  za  koji 
bi  mogao  — na  žalost  — naći  i suviše  gradje  u državnim 
i društvenim  prilikama  (93.). 

Najviše  cijeni  Nedić  Zmajeve  dječje  pjesme,  u kojima 
je  zaisto  pravi  majstor.  Ove  će  mu  pjesme  ime  sačuvati 
prije  nego  sve  druge,  ili  bolje  još,  njegovo  će  se  ime 
pored  njih  i zaboraviti,  te  se  ne  će  znati,  tko  ih  je 
ispjevao,  nego  će  se  misliti,  da  ih  je  uvijek  bilo  (97.). 

Nedić  je,  kako  se  vidi,  veoma  snizio  cijenu  Zmajeve 
poezije.  Ako  gdjegdje  i prevršuje,  nema  sumnje,  da  je 
u mnogom  pogodio  istinu.  Vrlo  nam  je  milo,  što  smo  i 
mi  sebi  već  prije  stvorili  od  prilike  ovaki  sud  o Zma- 
jevoj  poeziji,  a sada  ga  nahodimo  i međju  Srbima.  Medju 
tim  vrijeme  riješit  će  na  čisto  i tu  stvar.  Ova  nam  se 
studija  od  sviju  najviše  mili. 

Pjesnik  Kaćanski  malo  je  poznat  i srpskoj  čitaćoj 
publici,  a u nas  je  gotovo  nepoznat.  Nedić  Kaćanskoga 
vrsta  iza  Zmaja,  premda  po  piščevu  mišljenju  ništa  ne 
zaostaje  za  Zmajem  (114.).  Ako  se  pjesnik  ne  cijeni  po 
tome,  koliko  je  ispjevao,  no  po  onome,  što  je  ispjevao, 
po  unutarnjoj  vrijednosti  svojih  pjesama,  — onda  Kaćanski 
nije  manji  od  Zmaja  (114.). 

Najljepše  su  mu  patriotske  pjesme,  a ljubavne  su 
mnogo  slabije.  Kaćanski  ima  u svojem  pjevanju  više 
osjećanja  nego  Zmaj  i u njega  ima  ljepših  pjesama  nego 
u Zmaja  (122.). 

Neki  drže,  da  opis  bure  u pjesmi  Panjelinion  živo 
podsjeća  na  kolo  u Brankovu  Djačkom  Kastanku  (114.). 
Pisac  pođražavanje  Branku  za  to  drži  nevjerojatnim,  što 
je  ovaki  način  opisivanja  postao  manirom  pjesnikovom. 
Jednom  mu  se  svidjelo  ovako,  pak  je  za  tim  rado  sve 
opise  na  isti  način  gradio.  To  je  možda  dokaz  o 

manjoj  snazi  pjesničkoga  talenta  Kaćanskoga,  nego  što 
bi  htio  pisac,  a nipošto  o nevjerojatnosti  posve  očevid- 
noga podražavanja  Branku.  Ta  i sam  gotov  je  priznati,  da 
je  podražavao  Zmaja  (121.).  Za  što  ne  bi  i Branka, 

prvoga  srpskoga  pjesnika  po  mišljenju  piščevu? 

U četvrtoj  studiji  pisac  je  prikazao  čudan  i smušen 
način  deliričJce  — kako  je  zgodno  krsti  — poezije 

Kostićeve.  0 ljubavi  i vinu  pjeva  njegova  poezija. 

Slike  i poređjenja  su  mu  neobična,  koja  nikomu 
drugomu  ne  bi  na  pamet  došla,  n.  pr.  za  zvijezde  veli : 

Strecavi  žuljevi  na  božjoj  stopi  itd.  itd.  Sve  ove 

čudne  ideje  i neobična  poređjenja  neprirodna  su  i izvje- 
štačena.  L.  Kostić  bi  na  silu  Boga  htio  da  igra  genijalnog 
čovjeka  (139.). 

Takav  je  i u većim  svojim  baladama,  koje  se  često 
drže  za  uzore  u srpskoj  književnosti.  I u njima  isto  je 
tako  nemaran  i pust,  kao  i u manjim  lirskim  pjesmama. 
Nigdje  u njima  nema  žive  slike,  nigdje  kolorita;  forma 
je  neskladna  i neprilična  predmetu  (144.).  Za  tim  s pravom 
kudi  Kostićeve  kalambure  i nakazu  od  jezika  i njegovih 
pjesničkih  novotvorina  n.  pr.  klim,  bradoglađ,  povlad, 
poljupčad,  neberice  (neobrano  kao  nemilice)  itd. 

Najzad  u posljednje  dvije  studije  govori  pisac  o 

Na  grobu  Lisinskoga.  — 


poeziji  I.  Ilijća  i Vojislava.  Zagrijano  govori  pisac  o posve 
nacionalnoj  poeziji  I.  Ilijća,  koji  je  velik  dio  svojih  pje- 
sama ispjevao  po  narodnim  pjesmama. 

Pored  opisa  umio  je  upletati  u svoje  pjesme  veoma 
vješto  narodni  život,  običaje  i vjerovanja  (180.).  Utjecaj 
narodne  poezije  opaža  se  i na  manjim  ljubavnim  pjesmama 
Ilijćevim.  Narodne  pjesme,  po  kojima  je  I.  Ilije  ispjevao 
svoje  ljubavne  pjesme,  čarobne  su  istočanske  sevdalijsJce 
pjesme.  Pisac  drži,  da  su  to  najljepše  srpske  ljubavne 
pjesme,  što  ih  je  mogao  ispjevati  srpski  književnik 
pjesnik  (186.).  Za  tim  govori  o njegovim  istočanskim 
pjesmama,  kojima  je  velika  mana,  što  su  odviše  naklju- 
kane nepoznatim  istočnim  riječima.  Pjesme,  kojima  je 
sadržaj  iz  mitologije,  historije  itd.  zaostaju  za  drugim 
njegovim  pjesmama. 

Na  posljednjem  mjestu  govori  o Vojislavu.  Vojislav 
je  slikar-pjesnik ; njegove  su  pjesme  slike,  i u tome  je 
smislu  on  umjetnik  slikar  (203.).  Njegove  su  pjesme  pune 
tuge,  ali  tuge,  koja  se  preboljela  i od  koje  je  ostao  samo 
spomen  (211.).  Ovaj  elegični  ton  podaje  im  neobičnu 
nježnost  (214.).  Ima  u Vojislava  i vedrijih  i veselijih 
žica,  ali  je  njegova  pjesma  najčešće  sjetna  i elegiena  (216.). 
Najznačajnija  je  za  njegovu  poeziju  forma.  Forma  je 
lijepa,  a stih,  istina  teži,  ali  neobično  gladak.  Kod  njega 
je  sve  pravilno,  tačno  i određjeno  (219.). 

„Chacun  a les  đefants  de  ses  vertus“.  Tako  i 
Vojislav.  Njegovoj  umjetnosti  nedostaje  onaj  karakter 
neposrednosti,  koji  čini  tako  značajno  obilježje  svakog 
umjetničkog  djela  (228.).  Vojislavova  umjetnost  poglavito 
je  u spoljnoj  tehnici  i formi  (229.).  Za  tim  pisac  s pravom 
istavlja  neku  jednoličnost,  koja  se  ogleda  u svemu  pje- 
vanju njegovu  (230.).  Krug  njegovih  čitatelja  bit  će 
svagda  malen  i uzan. 

Preporučujemo  ove  Nedićeve  studije  čitateljima  Vijen- 
čevim  zbog  boljega  upoznavanja  onoga  dijela  naše  knji- 
ževnosti, premda  moramo  priznati,  da  u Nedićevim 
kritičkim  studijama  ne  možemo  opaziti  napretka  od 
dojakošnjih  srpskih  kritičara,  koje  on  kori  i osuđjuje. 
Jedino  treba  priznati,  da  nastoji  biti  samostalniji  i slo- 
bodniji u svojem  sudu.  — - 

Najzad  koju  riječ  o piščevu  načinu  prikazivanja,  jer 
je  to  kod  ovakih  literarno-kritičkih  studija  veoma  znatno, 
kako  nam  pokazuju  primjeri  iz  tudjih  književnosti,  gdje 
su  ovaki  essais-i  uzorni  formom  i stilom.  Po  našemu 
mišljenju  pisac  nije  pogodio  pravoga  načina.  Zlatna  je 
riječ  Boileau-ova  ,,qui  ne  sait  se  borner  ne  sut  jamais 
ecrire“,  ali  naš  pisac  kao  da  ne  mari  za  ovaku  stegu. 
Mnogo  mjesta,  aluzija  itd.  trebalo  je  da  izostane  u kri- 
tičkim studijama.  Tako  n.  pr.  cijeli  onaj  predgovor,  gdje 
pisac  silom  hoće  da  bude  duhovit,  ali  ne  ide.  Ovako 
knjižica  ne  bi  doduše  izišla  onako  velika,  ali  za  cijelo  ne 
bi  ništa  izgubila  svoje  cijene.  Najzad  dopustit  će  gosp. 
pisac,  da  se  u ovakim  kritičnim  studijama  veoma 
neugodno  čitaju  poređjenja  o nakašljivanju.  (Kada  se  ko 
sprema  da  počne  besediti,  on  se,  obično,  pre  no  što 
otpočne  besedu,  malo  nakašlje;  tako  i pisci,  obično,  na 
čelo  svojih  knjiga  meću  predgovore),  o kobasama  (18.), 
kiselinama  (104.)  itd. 

Tko  ima  ukusa  za  lijepo  i pristalo,  taj  će  se  čuvati 
ovakih  poređjenja,  a bez  finoga  ukusa  i smisla  za  lijepo 
kako  može  da  bude  ocjenjivač  i prosudjivač  pjesničkih 
djela?  S.  B. 

Izlazi  svake  subote  na  dva  arka.  — Godišnja  eiena  poštom  i domaćim  u kuću  7 for.,  inače  6 for. 

Rukopisi  se  ne  vraćaju. 


God.  XXV. 


Sedam  Kaštela. 


Zaleđa  starac  veseloga  lica 

od  Solina  do  grada  Trogira, 
da  razgleda  te  Kaštele  ravne, 
gdje  je  narod  sa  vlastelom  davnom 
podigao  do  sedam  visova, 
da  se  brani  od  nasrta  ljutih 
silovita  hrabrog  musulmana, 
pa  se  mnogo  tu  prolilo  krvce, 
ali  narod  sa  vlastelom  slavnom 
obranio  slobodicu  zlatnu, 
a krvca  je  hrabrih  mučenika 
milom  kraju  blagosov  don’jela. 

Ah  divan  je  ovaj  prisoj  župni, 
gdje  priroda  u obilju  bajnom 
svoje  milje  razvija  uz  more! 
Zaklonjena  visokim  Kozjakom 
od  oštrijeg  sa  sjevera  daha 
i strmicam  polježnim  i lakim, 
što  poniču  do  rodne  ravnice; 
ozračena  zlatnijem  sunašcem, 
koje  rod  joj  u utrobi  budi, 
zadojena  tihanom  rosicom, 
da  joj  mlado  ne  uvene  lice, 
razhladjena  kroz  puna  njeđarca 
mekim  daškom  tihih  povjetarca, 
u vječnome  zjene  pramaljeću, 
kao  djeva  mladih  godinica, 
i u sinjem  ogleda  se  moru, 
što  no  ljubi  te  obale  bajne, 
kao  sjajno  zrcalo  golemo, 
od  lazura  i srebra  salito, 
a po  njemu  titraju  i l’jeću 
sv’jetle  iskre,  pramenčići  zlatni, 
koje  siplje  miljeno  sunašce. 

Tu  zemljica,  darežljiva  majka, 
i radinost  umnih  gospodara 
odgojiše  divne  miloglede, 
gdje  se  grli  korisno  i l’jepo. 

Svuda  cvate  raznoliko  cv’jeće, 
svuda  zjene  ružica  rumena, 
svuda  živi  miomiris  hlapi 


i obl’jeva  nekazanom  slašću 
razblažena  prsa  prolaznika. 

U tom  caru  i u božjem  daru 
zahladile  kitne  đubravice, 
koje  ljudska  posadila  ruka. 
Plodne  voćke,  plemenita  sada 
posule  se  čarobnijem  cv’jeeem, 
ili  teške  oborile  grane, 
naprćene  rodovima  zlatnim, 
a vinova  lozica  ovila 
svoje  duge  listokrile  trake 
oko  rodnih  zelenih  stabala 
i dosegla  trepeli  — vrhunce, 
pa  grozdove  objesila  teške, 
iz  kojih  se  o jematvi  bučnoj 
sok  sladjani  u sudove  c’jedi, 
da  prevrije  u kapljicu  žarku 
pitka,  bistra  i biserna  vinca, 
kome  slava  po  sv’jetu  se  širi. 

Uz  darove  vinove  lozice 
nadn’jela  se  maslina  pitoma, 
zimzelena  pepeljasta  lišća, 
koja  rodom  dragocjenim  plaća 
lake  trude  svojih  gospodara; 
rodni  bajam  rascvao  se  širom 
prije  neg  je  prelistao  lišćem, 
pak  se  čini  prijanulu  oku, 
da  je  kita  golema  od  cv’jeća, 
koja  truni  po  zemljici  šare. 
Bujna  smokva  raskriljenih  grana 
objesila  obilje  rodova, 
kojim  suza  iz  očice  viri. 

U družini  toli  plemenitoj, 
ne  zaosto  ni  pitomi  šipak, 
već  razvio  svoje  gizde  sjajne 
divnih  dugih  rumenih  cvjetova, 
kao  da  su  savile  ih  vile 
od  grimiza  dragocjena  davnog 
i od  lišća  ružičina  cv’jeta, 
ili  svoje  okitio  grane 
rumenijem  zrnaticam  teškim  : 


lovorika  kita  za  junake 
tu  uživa  vječno  pramaljeće 
i diči  se  po  ljetu  i zimi 
zelenijem  mirisavim  lišćem. 

I aloj  je  mesnatoga  lišća 
oružana  bodljikama  tvrdim, 
a rijetka  u godinam  cv’jeća, 
odavno  se  udomio  tudjer. 

Ali  gledaj  gosta  plemenita 
vitke  kćerke  zelenih  oaza, 
koja  no  ti  u Sahari  pustoj 
vije  smjelo  sa  zelena  saga 
kitnu  krošnju  nebu  pod  oblake, 
punu  zlatnih  medenih  rodova, 
pak  dijeli  kao  dobra  majka 
sočnu  hranu,  ugodan  napitak, 
skladnu  kuću,  pitomo  oborje. 
mile  sjene  i odmore  hladne 
onom  mrkom  i lačnome  sv’jetu. 
Ali  ovdje  u Kaštelim  čarnim, 
ne  donosi  zlatnijeh  rodova, 
već  začinja  pristalijem  strukom 
one  kraje  novog  zavičaja. 

Još  tu  ima  zamjernih  bilina 
i razlika  iz  tudjine  rašća, 
koje  se  je  od  daleka  sunca 
u Kaštele  doselilo  amo 
rad  miline  neba  pitomoga. 
Gledaj  sada  onu  svjetlost  bajnu, 
koja  no  je  sve  oblila  strane,' 
i obiljem  raznolikih  masti 
u divnome  preljeva  se  šaru, 
i uzdiže  prirodne  ljepote 
do  visine  neizmjerna  čara. 

Al  ne  samo  prirodne  ljepote 
tvoje  oko  napunjuju  čarom, 
već  i sluh  ti  tone  u milini, 
kada  slušaš  ptice  pjevačice, 
koje  milo  žubore  i cvrlje 
i pijuču  po  zelenu  granju. 

Al  najsladje  pjesmicu  začinja 


554 


VIENAC 


Br.  35 


slatkogrli  slavulj  ptica  mala, 
o zorici  i ranu  jutarcu, 

0 večerju  i noćnoj  tišini, 
kada  slavi  izvojštenu  dragu, 
ii  nejake  uči  poletarce 

pjevat  skladno  pjesmicu  oholu. 
A1  je  slavulj  ptica  ponosita, 
koji  mrzi  premca  u pjevanju, 
a ljubav  ga  mori  u srdašcu, 
pa  se  boji,  nemiran  i gnjevan, 
da  ga  ne  bi  pjesmom  natkrilio 
u susjedstvu  nemili  suparnik 

1 njegovu  začarao  ljubu. 

Kada  jedan  prebirati  krene, 
odma  drugi  pjesmom  odgovara 

i oba  se  već  nadmeću  silno, 
ko  će  ljepšu  pjesmu  ispjevati, 
pak  poslušaj,  pobratime  dragi, 
kakva  sila  bajnijeh  glasova 

iz  maljušna  vrca  im  grlašca! 

Ko  bi  milo  izbrojio  cv’jeće, 
što  se  šari  po  zelenoj  luci, 
ko  li  bajne  oslikao  kajđe, 
kojim  vezu  svoje  pjesme  divne! 
Sitno  tresu  i fifi  fijuču, 
ćok  ćokoću,  ponosito  glasno 
grguljaju,  cin  cinaju  zvonko, 
kano  ocelj  kad  u ocelj  dira; 
sad  sve  jače  pjesma  ili  zanosi, 
sad  . sve  jače  oganj  ih  razgara, 
pak  visoko  dignu  tankovito, 

ii  duboko  zaklokoću  bajno; 


često  u se  glasove  povuku, 
da  prebiru  sitno  i polako, 
ko  da  siplju  biser  iz  gr'oca, 
pa  srebrenim  zatrepele  glasom 
i produže  tananijem  cvilom, 
kao  da  se  od  ljubavi  žarke 
u sladjanu  pjesmicu  rastaplju. 
Kada  bolji  pjesmu  ispjevao, 
tada  cikne  tankovito  ljuto, 
kao  da  se  podruguje  gorko 
natkriljenu  jadnom  protivniku. 
Malo  dalje  u zelenom  lugu 
žutokljuni  kosovac  fijuče, 
zove  svoju  na  sastanak  ljubu, 
pak  joj  milo  prebire  i šviće; 
a iza  njih  zlatopera  žuja 
milozvukim  i punanim  glasom 
svoju  slatku  sviralicu  svira. 

Ali  ko  bi  sve  ljepote  sjajne 
oslikao  kitnjastih  Kaštela ! 

Qđ  kada  sam  za  mladijeh  ljeta 
prošo  kradom  one  kraje  l’jepe, 
još  se  uv’jek  u mojoj  pameti 
ona  slika  prikazuje  divna. 

Oj  l’jepa  si,  zemljo  primorkinjo, 
ti  biseru  moga  zavičaja; 
ti  bijaše  čarobno  podolje 
njekadašnjeg  velinskog  omilja, 
Ijetovnika  našijeh  vladara, 
koji  no  je  za  naše  slobode 
ohol  svoja  razvijao  krila 
povrh  tebe,  kao  labud  b’jeli, 


Listak  romana. 


bajni  Bijač,  što  pouiknu  davno. 
Krasna  zemlja  krasan  narod  radja  : 
Vitka  stasa  a pristala  lica, 
kada  lako  zaigraju  kolo, 
mladoženje  u kitnu  od’jelu. 
a uza  njih  ljepote  im  ljube, 
i mladići,  kao  oganj  živi, 
i djevojke,  ružice  rumene, 
gdje  je  oko,  da  ne  gleda  na  njih, 
gdje  je  srce  da  ne  bije  mlado. 
Nigdje  n’jesu  zadojile  vile 
naš  lijepi  po  seocim  narod, 
kao  što  su  u Kaštel  im  ravnim. 
Nije  samo  da  ti  pjesmu  pjeva 
od  mladića  do  sijeda  starca, 
već  ti  svaki  još  i pjesmu  sklada, 
pak  se  zgoda  još  zgodila  nije 
u kitnjastim  Kaštelima  ravnim, 
koju  n’jesu  Kaštelani  mladi 
okitili  i u pjesmu  svili. 

Nigdje  nije  uspomena  davna 
još  se  tako  uzdržala  živa 

0 narodnoj  nekada  slobodi 

1 narodni  čisti  običaji, 

kao  što  no  u Kaštelim  ravnim. 

Tu  je  narod  do  nedavna  v’jeka 
svetkovao  uspomenu  časnu 
krunisanja  svojijeh  vladara, 
i u pjesmi  spominjao  bolno 
staru  slavu  svojega  plemena, 
dok  mu  kruta  u Mlecima  vlada 
ne  zabrani  uspomene  svete. 

Vlađislav  Vežić. 


Napisao  VI.  Tr.-Borota. 

(Nastavak.) 


ItKoš  istoga  ovog  dana,  kad  su  joj  tetki  ne  riječi  dozvale 
| pred  oči  zbiljnost  njezina  položaja,  sastane  se  na 
večer  sa  Stjepanom  u perivoju.  On  je  opazi,  kako 
je  tužna  i sva  izmijenjena  u vladanju  spram  njega. 
Da  je  razveseli,  htjede  je  privi riuti  k sebi,  ali  ona 
mu  se  ugne. 

— Ne,  Stjepane,  ostavi  me  . . . Mi  smo  oboje  zabo- 
ravili, što  ne  bismo  smjeli  zaboraviti  . . . Ja  nisam  slo- 
bodna, znaš,  — i to  je  grijeh,  šta  mi  činimo  . . . 

— Nikoja  ljubav  nije  griješila,  reče  on,  njoj  pri- 
padaju sva  prava,  a onda  tek  dolaze  drugi  obziri  . . . 

Svojim  glasom,  kojega  čaru  ona  uvijek  podlijegaše, 
nastojaše  je  umiriti  i zavarati.  Za  nj  nije  bilo  obzira, 
ni  zapreka,  on  si  je  stvorio  udoban  moral,  kojim  je 
ušutkavao  grižnje  savjesti,  što  bi  se  i u njega  budile, 
kad  bi  pomišljao  na  bratića,  kojemu  je  ovakim  načinom, 
otimačinom  žene  njegove,  vraćao  ljubav.  Kako  je  vidio 
Klaru,  nestalo  je  za  nj  Vladislava  i u strasnoj  svojoj 
ljubavi  nije  ni  pomišljao,  da  bi  tko  imao  prava  opirati 
se  njegovoj  sreći,  kao  što  nije  pomišljao  ni  na  izlazak  te 


sreće,  koju  uživaše,  ne  pitajući  ni  za  što  drugo.  Ako  bi 
mu  tko  stao  na  put,  bio  bi  ga  spreman  ukloniti  bilo  na 
koji  način.  Ali  ovaj  put  nije  njegov  govor  djelovao  na 
Klaru.  Ona  hodaše  nijemo  uza  nj  po  pijeskom  nasutim 
stazama  u perivoju  i mahaše  samo  niječno  svojom 
spuštenom  glavom.  Dodjoše  do  jedne  klupe  u zakutku, 
kraj  grma  mirisavih  ruža,  kojih  se  krupni  cvjetovi  raza- 
birahu u svijetloj  noći,  pa  sjedoše.  On  je  htjede  opet 
pređobiti  zagrljajem,  ali  ona  se  opre  odlučno. 

— Nemoj  me  siliti,  ne  . . . to  ne  smije  biti  . . . 
Ja  se  bojim  . . . Bože  moj ! Bože  moj ! Za  što  je  do  toga 
došlo  ? 

— Ti  žališ? 

— Ah!  moj  Stjepane,  vidiš  li  ti,  šta  ja  trpim? 
Možeš  li  pojmiti,  kakvi  je  pakao  u mojoj  duši,  kakav 
očaj  i beznadje  . . . 

I njoj  dodjoše  suze  na  oči,  dok  joj  je  jedna  ruka 
i ne  znajući  počivala  u Stjepanovoj.  On  uze  tu  ruku  i 
prinese  je  svojim  ustima,  a ona  gledaše  suznim  okom 
preda  se  u noć,  kakva  bijaše  i u njezinoj  duši,  još  veća, 

jer  je  ne  osvjetljavaše  ni  daleki  blijedi  sjaj  zvijezda, 
kojima  se  posuo  nebeski  svod.  Njemu  sune  iznenada 
jedna  misao,  gotova  odluka. 

— Ti  ne  ćeš  trpjeti,  draga  . . . Cuj  me,  mi  ćemo 
otići  odavle,  zajedno,  daleko  i biti  sretni,  za  uvijek  . . . 

Zamamnim  riječima  stane  joj  otkrivati  osnovu,  koja 
mu  se  najedanput  nadala,  mijenjajući  sve  njegove  prijašnje 
nakane.  Ovako  da  ne  mogu  živjeti,  on  ne  može  podnesti, 
da  je  netko  drugi  uza  nju,  mimo  njega,  pa  će  ostaviti 
ovaj  kraj,  on  će  sve  svoje  prodati  i oni  će  započeti  nov 
sretan  život  u tudjini,  gdjegod  ona  usbtije.  Ali  ona  je 
mučala  i samo  joj  se  tužan  podsmijeh  vio  oko  usana  na 
zamamne  njegove  riječi.  No  kad  je  on  još  življe  stao 
govoriti  i,  kao  da  ona  pristaje,  pitao,  kad  hoće  da  odu  : 

— Ne,  ja  ne  mogu,  reče  očajno  ...  Za  mene  nema 
sreće  više  ...  Da  sam  te  prije  upoznala,  da ! . . . Ali 
tako ! . . . Ne  mogu,  ne  smijem ! . . . 

— Onda  ti  mene  ne  ljubiš,  jer  bi  meni  sve  žrtvo- 
vala, da  me  ljubiš,  reče  on  kruto. 

— Ah!  ne  govori  tako,  upadne  mu  ona  u riječ, 
naslonivši  glavu  na  njegove  grudi  . . . Ljubim  te,  ljubim 
i pogibam  od  toga  . . . Radi  od  mene,  šta  hoćeš,  ubij 
me,  ali  bježati  ne  mogu,  poradi  onog  drugoga,  komu  sam 
žena,  koji  bi  s toga  svisnuo  ...  Ali  ti,  ti  moraš  otići, 
barem  za  neko  vrijeme  . . . 

— Ja,  da  odem?  klikne  on  gotovo  preglasno.  — 
Nikad!  Ja  ću  ostati,  gdje  si  ti  i ne  puštam  te. 

Ona  se  bijaše  sama  prestrašila  svojeg  zahtjeva  i 
zamuči.  Kako  bi  mogla  podnesti,  da  ga  ne  vidi?  Ne,  ne, 
neka  radje  ostane,  ako  ga  ne  smije  milovati,  bar  će  ga 
moći  gledati;  on  ne  će  zaboraviti  nje,  jer  to  opet  ne  bi 
podnesla,  da  je  on  zaboravi. 

— Onda  ostani,  reče,  vidjet  ćeš  me,  kako  pogibam... 
Ali  budi  dobar,  ne  sili  me  ni  na  što ; budi  jak  i nastoj, 
da  se  savladaš,  kao  što  ću  i ja  nastojati  . . . 


I ona  je  uzela  hrabro  nastojati,  da  bude  jaka  i da 
se  savlada.  Nekoliko  se  dana  ugibala  Stjepanu,  a kad 
bi  se  sastajali  s drugima,  mogao  je  on  vidjeti  na  njezinu 
problijedjelom  obrazu,  na  velikim  modrim  očima,  koje 
su  mu  nijemo  davale  savjeta  i bodrenja  na  prijegor  i 
jakost,  koje  nije  ni  sama  imala,  — kakve  ona  patnje 
podnosi.  Bijaše  se  čisto  vratila  k svojemu  mužu,  sileći 
se  na  nježnost,  pođajući  svojemu  glasu  toplinu  osjećaja, 
kojega  nije  bilo  u nje.  Njezine  muke  bijahu  još  veće, 
kad  je  opazila,  da  je  Vlađislav  postao  sasvim  drugi 
prama  njoj,  da  joj  se  ugiba  i traži  samoću  za  svoje  boli. 
On  je  bijaše  pomno  posmatrao  i sad  stalno  znao,  na 
čemu  je.  U prvi  se  čas  pri  toj  spoznaji  sve  u njemu 
uzbunilo  na  otpor.  Nutrašnji,  suzdržavani  gnjev  ga  spo- 
pade  i on  stane  misliti  na  strašnu  kakovu  osvetu,  kojom  će 
da  uništi  sebe  i ove,  što  su  mu  sve  oteli.  Taj  gnjev  još 
uvećavaše  čuvstvo  nemoći,  što  ne  može  ništa  učiniti, 


kako  da  spasi  svoju  čast,  ljubav,  sreću  i život,  sve  to, 
što  je  prijetilo,  da  će  mu  nestati  za  uvijek.  Dva  tri  dana 
su  ga  mučile  te  osvetne  misli  i traženje  sredstva,  onda 
se  opet  sve  izmijeni  u njemu.  Bijaše  opazio,  kako  se 
Klara  k njemu  vraća,  kako  oko  njega  nastoji,  tješeći  ga 
u njegovim  nervoznim  bolovima,  koji  su  sve  jače  uče- 
stavali.  Za  jedan  mu  trenut  sine  nada,  da  ga  ona  opet 
ljubi,  da  se  je  prevario,  da  ga  nije  nikad  ni  prestala 
ljubiti.  Ali  to  u brzo  nestane.  Trebalo  mu  je  pomnije 
poslušati  drhtaj  njezina  glasa,  njezin  prisiljeni  smijeh, 
koji  mu  je  zvonio  poput  razbite  posude,  da  spozna,  kako 
to  nije  ljubav.  Jedva  se  je  usudila  k njemu  približiti,  a 
kad  bi  mu  ruku  na  čelo  stavila,  gorjela  je  ta  ruka  više 
od  njegove  glave.  Opet  se  je  krao  noću  do  njezine 
postelje  i prisluškivao  njezinu  dahu.  Ali  to  ne  bijaše 
više  san  mlade  sretne  žene,  djeteta  gotovo,  kojemu  ne 
bune  noći  nikakove  misli;  bilo  je  to  nemirno  bacanje, 
stenjanje  u snu,  teški  uzdasi,  koji  govorahu  o nutrašnjim 
mukama,  što  su  danju  trajale,  a noću  se  nastavljale.  Ona 
je  trpjela,  to  je  jasno  vidio  svojim  duhom,  đotječući  se 
njezina  uznojenog  čela  i vrućih  šapćućili  usana.  Sto  je 
značila  ta  promjena  od  raspuštene  radosti  na  nijemu 
patnju?  I on  pogodi.  Njegove  se  osvetne  misli  rasplinuše. 
Ona  je  htjela  pregorjeti,  zaboraviti,  bila  je  poštena,  nije 
ga  mogla  varati,  osjećala  je  samilost  prema  njemu.  Pa 
kad  je  razabirao,  kako  se  ona  oko  njega  muči,  pomiješa 
se  s njegovom  žalosti  s izgubljene  sreće  mukotrpna 
svijest,  da  je  i ona  nesretna  zbog  njega.  S toga  je  nastojao, 
da  joj  olakša  njezino  stanje  time,  što  joj  se  stao  još 
više  uklanjati.  A ona  je  vidjela,  kako  on  tjelesno  i duševno 
trpi.  Njegovo  lice  bijaše  omršavilo  i postalo  bljeđje,  kosti 
na  sljepočnicama  se  izbočile,  dvije  bolne  crte  oko  usana 
otegnuše  se  jače,  pa  mu  je  crnom  bradom  obrasli  obraz 
izgledao  sav  nekako  siv,  jednake  boje  kao  i prosijeđjela 
i prorijedjela  kosa,  dok  su  mu  dugi  košćati  prsti  podrh- 
tavali pri  svakom  kretu  ruke.  Njegova  nervoznost,  od 
koje  je  već  dugo  godina  patio,  rasla  je  sve  više,  pod- 
hranjivana  unutrašnjom  grižnjom  i uzbudjenosti,  pa  mu 
uzrokovala  besnenih  noći.  Klara  pozove  liječnika,  pošto 
je  Vlađislav  privolio. 

Liječnik,  jovijalan  nizak  čovjek  pognuta  držanja, 
koji  je  pored  svoje  astme  sačuvao  svoj  humor,  dodje  iz 
Zagreba.  Bio  je  svuda  vrlo  omilio,  te  su  ga  u okolicu 
često  pozivali,  a može  biti  da  je  pored  svoje  vještine 
imao  mnogo  da  zahvali  svoju  raširenu  praksu  načinu, 
kojim  je  postupao  s bolesnicima.  On  je  nastajao,  da  više 
djeluje  na  njihov  smijeh  i veselost,  nego  na  bolesne 
udove.  Pun  dosjetaka,  koje  su  još  smješnije  zvučile  uz 
njegov  piskutljivi  glas,  znao  je  njima  izvrsno  zabavljati 
svoje  bolesnike,  pa  tim  odvraćati  njihovu  pozornost  od 
bolesti.  U Gorjanovićevoj  kući  bio  je  poznat,  te  se  vladao, 
kao  da  pripada  k obitelji.  Mladoj  gospodji  reče  nekoliko 
laskavih  riječi,  pa  nišaneći  na  njezin  blijedi  izgled,  doda 
zaprijetivši  prstom : 


« 


556 


V 1 E N A C 


Br.  35 


— Previše  zaljubljen  biti  nije  dobro,  znate  ...  Uz 
više  mira  bilo  bi  možda  već  što  novo  u kući!  . . . 

Onda  se  okrene  k bolesniku,  ne  opazivši  dojma  svoje 
šale  na  Klaru.  Ispitivaše  ga,  pripovijedajući  pri  tom 
njemačku  doskočicu  o nojevim  jajima,  pa  se  nasmije,  kad 
je  Vladislav  spomenuo,  da  je  može  biti  pritisak,  što  ga 
osjeća  od  nekog  doba  na  glavi,  posljedica  njegova  pada 
s konja,  kad  su  mu  se  ono  za  mladih  godina  moždani 
potresli : 

— Ništa  nego  prehlada,  reumatična  bol,  koja  će 
proći  . . . Nervozni  jeste,  pa  treba  da  mi  se  posve  okanite 
tih  tobožnjih  egipatskih  cigareta,  u kojima  je  sam  opij, 
a duhana  manje  nego  na  mojoj  glavi  vlasi!  (On  se 
dotakne  pri  tom  svoje  čisto  gole  glave).  Odučite  se 
pomalo,  svaki  dan  manje.  Ako  više  puši  od  pet,  ne  dajte 
mu  objeda,  gospodjo,  ih  još  bolje : kaznite  ga  uskratom 
cjelova.  Onda,  prve  dane  mrzla  kupelj,  uz  ovaj  propisani 
lijek,  a za  tjedan,  najdulje  dva,  spremite  se  u kupke  . . . 

Ali  na  odlasku,  susretavši  kod  vrata  Stjepana  i 
uzevši  ga  ispod  ruke,  podje  s njim  nekoliko  koraka  u 
perivoj. 

— Ja  ću  se  opet  za  koji  dan  vratiti.  Stvar  nije  tako 
nedužna.  Neurastenia  u jakoj  mjeri.  Pa  onda  — ne 
govorite  nikomu  ništa  o tom  — kod  očnih  bolesti,  gdje 
je  vidni  živac,  koji  u mozag  ide,  istrunuo,  može  lako 
biti  posljedica.  No  za  sad  nema  pogibli,  budite  uza  nj, 
rastresite  ga  malo,  to  će  dobro  djelovati.  Za  psihična 
uzbuđjenja  nema  povoda?  Živi  mirno  i sretno?  — 
Naravno!  — Kako  rekoh,  pogibli  nema,  možete  biti 
mirni  . . . 

Kad  je  liječnik  otišao,  zapadne  Stjepan  u razmišljanje. 
Može  biti  da  se  stvar  ovako  riješi,  da  nestane  zapreke? 
On  je  vidio  svu  sebičnost  te  ružne  nade,  pa  ipak  se 
njegove  misli  suzđržaše  kod  nje,  kao  kod  jedinoga  uporišta 
njegove  sreće.  Svatko  je  sebi  najbliži.  I onda.  poslije, 
oženiti  se  s Klarom  . . . Ipak  mu  se  te  misli  učiniše  kao 
zločin  i on  ih  nastojaše  otjerati,  kako  su  na  nj  napadale 
zamamne  i griješne. 


Polagano  i lijeno  su  odmicali  dani  u Brezniku,  u 
kojem  više  nije  ozvanjao  nestašni  smijeh  Klarin,  ni 
njezin  pijev,  niti  se  čuo  glasovir,  osim  katkad  akordi 
kakve  tužaljke,  koji  se  skladahu  s mrtvom  tišinom  u 
dvoru.  Malo  bi  se  razgovor  raspreo,  kad  bi  se  Schneller 
vratio  s polja,  na  kojima  se  sad  bavio  kao  nadglednik 
Gorjanovićeva  gospodarstva.  Inače  kao  da  bi  sve  spavalo 
pri  nesnosnoj  ljetnoj  vrućini  za  posljednjih  dana  lipnja. 
Nije  se  kao  obično  čulo  prepiranja  Klare,  koja  bi  se 
znala  za  svaku  malenkost  ražestiti  i tvrdoglavo  braniti 
svoje  ideje,  kojih  nije  nitko  mogao  pobiti.  Takve  su 
pravde  o sitnicama  uvijek  svršavale  pobjedom  Klarinom, 
jer  su  joj  svi  popuštali,  a donosile  su  života  i veselosti 
u prostrane  sobe  brezničkog  dvora  i pod  sjenata  stabla 
perivoja.  Sad  se  Klara  izmijenila,  dolazila  bi  samo  objedu 


i v.ečeri,  drukčije  bi  bila  u svojoj  sobi  ili  ležala  u mrežnoj 
nihaljci,  svezanoj  o dva  kestenova  debla,  s knjigom  kakom 
u ruci,  više  zureći  u prazninu,  nego  čitajući.  Stjepan  je 
pravio  posjete  po  obližnjim  imanjima,  pa  ga  više  puta  ne 
bi  bilo  po  cijeli  dan  u Brezniku.  Onda  bi  Klari  još  teže 
bivalo.  Mislila  je  na  nj,  šta  on  sad  radi,  kako  se 
zabavlja  s drugim  ženama,  možda  im  dapače  udvara,  pa 
bi  se  još  nesretnijom  ćutila  s ljubomora,  koji  bijaše  u 
nje  jako  razvijen,  te  je  i sad  dospijevala,  da  se  pored 
drugih  patnja  i tom  muči.  Kad  bi  se  Stjepan  povratio, 
ispitivala  bi  ga  potanko,  gdje  je  bio,  s kakvim  je  ljudima 
govorio,  i u takovim  časovima  bijaše  joj  najteže  da  se 
svlada,  da  mu  ne  padne,  oko  vrata  i k sebi  ga  privije 
dokazima  ljubavi.  Često  nije  bila  dosta  jaka,  naslonila  bi 
glavu  na  njegove  grudi  i pustila,  da  joj  on  gladi  i cjeliva 
kosu.  No  uvijek  bi  se  dozvala  zbilji  i onda  bježala  pred 
njim.  Na  dugo  nije  htjela  ni  pošto  da  bude  s njim  sama. 
Poznavala  se  i nije  sebi  vjerovala.  Sad  nije  više  izja- 
šivala,  napustila  je  svoje  navike,  zaboravila  bonbone  i 
cigarete  i bila  lako  razdražljiva.  Prije  je  voljela  mačke, 
sad  nije  mogla  da  vidi  mačke,  dok  je  Stjepanova  Bobba 
uvijek  uza  se  imala  i cjelivala  veliku  njegovu  glavu 
s vjernim  i razboritim  očima.  Nešto  bi  zaboravi  našla 
kod  svoje  toalete,  na  koju  bi  dosta  vremena  trošila,  da 
prikrati  dan.  Nije  se  htjela  zanemariti,  jer  je  mislila,  da 
je  Stjepan  ne  bi  ljubio,  kad  bi  se  manje  lijepo  odijevala. 
U drugu  je  ruku  opet  zaboravljala  na  zlatne  pahuljice 
na  svojim  rukama,  te  je  uzimala  i haljine  sa  širokim 
rukavima,  u kojim  bi  se  vidjela  sniježna  oblina  njezine 
ruke.  Takova  bijaše  u nje  ženska  narav  sa  svim  nedo- 
sljednostima i hirima,  koji  se  pokazivahu  i u ovim  danima 
njezine  nesretne  ljubavi.  Samo  svoju  živahnost  i veselu 
ćud  posve  izgubi.  Počela  se  bojati,  da  Vladislav  sumnja, 
kako  se  od  nje  uklanja,  pa  da  će  njezina  žrtva  biti 
uzaludna.  Njezin  joj  život  izgledaše  tako  nesretan  i bez- 
nadan, te  je  često  stala  pomišljati,  da  mu  učini  kraj. 
Pri  tom  bi  razmišljala  o načinu.  Najljepši  joj  se  činio 
onaj  u jednom  Ohnetovu  romanu:  leći  u snijeg  i usnuti 
bez  boli  u vječni  san.  Ali  snijega  i leda  na  žalost  nije 
bilo,  nego  nesnosna  vrućina,  a od  te  se  ne  pogiba  tako 
lako.  Leći  na  tračnice  poput  Ane  Karenjine  činilo  joj  se 
suviše  gadno.  Katkad  bi  mislila  na  nabiti  revolver,  koji 
je  nad  Vladislavovim  krevetom  visio,  ali  mogla  bi  zlo 
pogoditi  i samo  se  nakaziti.  Otrov,  cijankali  činio  joj  se 
jedinim  sredstvom,  pa  je  razbijala  glavu,  kako  da  ga  se 
domogne.  Ali  kad  bi  se  sjetila  Stjepana,  kako  bi  lijepo 
bilo  živjeti  s njim  u sretnoj  ljubavi,  onda  joj  se  činjaše 
patnja  za  nj  ipak  boljom  i uzvišenijom  od  smrti.  K tomu 
joj  je  svijest,  da  je  Stjepan  još  više  ljubi,  jer  radi 
njega  trpi,  ponešto  olakšavala  očajno  stanje.  Manje  su 
boli,  kad  čovjek  zna,  da  je  radi  njih  više  ljubljen.  Da  se 
ubije,  pomogla  bi  samo  sebi,  a ona  dva  bili  bi  još 
nesretniji.  Opet  se  poda  svojoj  patnji,  beznadnu  očaju, 
kojemu  nije  vidjela  kraja.  (Svrš'.t  će  se.) 

Cosmopolis. 

Roman,  napisao  ga  Paul  Bourget. 
(Nastavak.) 


da  je  Dorsenne  neprestano  hinio  svoju  ironiju 
craj  svojeg  intelektualnog  egoizma  bio  uslužan 
nije  nikad  krsmao,  da  učini  kaku  uslugu,  nije 
,-ao,  obećavši  svojoj  maloj  prijateljici,  da  će 
ii  po  onu  opasnu  knjigu,  i sjutradan  u jutro 
uputi  se  ođma  prema  butiki  u ulici  Borgognona,  pripre- 
mivši dvadeset  louisa,  što  ih  je  knjižar  zahtijevao.  Kako 
mu  bijaše,  kad  mu  ovaj  odgovori : 

— Prekasno  je,  gospodine  Dorsenne.  Mlada  gospo- 
đjica  došla  je  već  jučer  na  veče.  Gradila  se,  kao  da  joj 
do  te  knjige  nije  više,  nego  do  koje  druge.  Htjela  je  bez 
sumnje  da  se  pogadja.  He ! He  1 A1  je  morala  da  plati 
pravu  cijenu  ...  Od  oca  bih  bio  tražio  više.  No  spram 
mlade  djevojke  mora  čovjek  da  ima  obzira  . . . ' ' 

— Nesretniče!  — vikne  romancier.  — I vi  još 
zbijate  šale,  pošto  ste  uradili  takovo  Judino  djelo ! Naučiti 
djevojku  pogrješke  njezina  oca,  kad  ih  nije  znala!  . . . 
Nikad,  čujete  li,  nikad  više  ne  će  ni  gospodin  de  Mont- 
fanon,  ni  monseigneur  Guerillot,  ni  ja  ni  nitko,  koga  ja 
poznajem,  prekoračiti  vašega  praga  . . . Cijelom  svijetu 
ću  pripovijedati  vašu  infamiju,  napisat  ću  je,  pa  će  izići 
u svjema  rimskim  novinama.  Upropastit  ću  vas,  čujete  li, 
prisilit  ću  vas,  da  zatvorite  tu  zaprljanu  butiku  . . . 

— Strpljivo ! Strpljivo ! — odgovori  starac,  ne  Ijuteći 
se  zbog  otrovnog  napadaja.  — Vi  ćete  biti  sretni  jednog 
dana,  kad  budete  zatražili  zaštitu  oca  Ribalte,  ako  budete 
ovdje,  kad  dodje  do  velike  likvidacije  kapitalista!  I vi 
ćete  onda  požaliti  ovu  malu  navalu  francuske  furije  . . . 
Ajdete  — nastavi  tvrdoćom  mržnje,  što  je  dosta  govo- 
rila kako  se  malo  kaje  zbog  one  gadne  prodje : — Ja 
je  nisam  ništa  naučio,  Nijemčeve  kćeri  ...  Pa  da  sam 
je  sve  naučio,  zar  to  ne  bi  bilo  pravično?  ...  I ja  sam 
čitao  tu  knjigu.  A mala  dva  Schroedera,  što  su  umrla 
poradi  Hafnera,  zar  su  oni  bili  manje  nedužni,  nego 
njegova  kći?  I tolike  druge  djevojke,  koje  padoše  u 
bludničtvo  za  to,  što  su  im  roditelji  izgubili  svoj  imutak, 
opet  poradi  toga  gospodina?  ...  Na  guillotini  bih  htio 
da  ih  vidim  oboje,  kćer  i oca,  kako  bi  to  učinili  godine 
93  . . . To  su  bili  ljudi!  To  bijaše  doba!  . . . No,  samo 
strpljenja!  Strpljenja!  Opet  će  to  doći  i još  ljepše. 
Medjutim,  ako  je  istina,  da  će  ih  ona  stara  knjiga  zava- 
diti, oca  i kćer,  opet  je  to  nešta  ...  He ! He ! he ! 

Ne  odgovorivši  ništa,  pobjegne  Dorsenne,  potresen 
grozom  pred  tom  eksplozijom  barbarske  radosti.  Ribalta 
mu  se  ukaza  kao  utjelovljenje  onoga,  na  što  je  najviše 
mrzio  on  u svojoj  strastvenoj  umnosti : moderni  revoluci- 
jonarac,  koji  ima  samo  jedan  program : sve  razoriti.  On 
uze  za  lozinku  u politici  riječ  Goetheovu,  kad  no  odvrati 


puk,  da  ne  izvrši  kazne  na  tatu  nekom,  za  podsade 
Mainza:  „Volim  nepravdu,  nego  nered...",  pa  bi  u 
drugoj  prilici  bio  slegnuo  ramenima  na  garibalđijančeve 
deklamacije.  No  u ovaj  čas  ga  je  taj  čovjek,  postavši 
slijepim  orudjem  osvetnice  pravde,  porazio  grozom.  On 
se  sjeti  šaljivih  riječi,  što  ih  je  izustio  sinoć  o Providnosti 
i on  zadršće,  viđeći  taj  nagli  udarac  blijeska  na  modrom 
nebu  Hafnerove  sreće,  tu  dojavu  njegove  prošlosti  nje- 
govoj kćeri  u takav  čas  i po  takom  zagonetnom  a ipak 
prirodnom  putu.  Sjeti  se  najedanput  stiha  iz  Biblije, 
koju  je  Montfanon  neprestano  citovao  u njihovim  bes- 
krajnim raspravama  o pasminama:  „Propter  pcccata 
patrum  filii  affligentur  . . . Sinovi  će  biti  kažnjeni  za 
grijehe  otaca".  Ako  je  Fanny  čitala  kupljenu  knjigu,  što 
bijaše  izvjesno,  ona  će  u taj  čas  biti  u istoj  oštroj  krizi 
strašne  smutnje,  kojoj  je  podlegla  Alba  one  večeri,  kad 
je  primila  anonimni  list.  Čitavog  je  dana  Dorsenne  uzalud 
nastojao,  da  otrese  težino  melankolije,  što  mu  je  na  srcu 
ostavi  posjet  kod  onoga  briganta  u ulici  Borgognona. 
Misao  na  strašni  udarac,  koji  će  pogoditi  Fannyu,  ispu- 
njaše ga  sažaljenjem,  a u isti  čas  shvati  dojam,  što  će 
ga  na  Albu  učiniti  ta  sličnost  u boli.  Hoće  li  osjećaj 
zajedničke  bijede  uzdignuti,  hoće  li  ublažiti  nesreću  tih 
dviju  mladih  djevojaka?  I tako  prekoračujući  u devet 
sati  prag  ville  Steno,  da  položi  contessini  račun  o svojem 
poslanstvu,  bijaše  on  sam  osobito  uzbudjen.  Nije  tu  nikoga 
zatekao,  do  Maitlandovih  i dvaju  prolaznih  putnika,  dvaju 
engleskih  diplomata,  što  su  bili  na  putu  na  svoje  mjesto 
na  skrajnjem  Istoku. 

— Ja  sam  čekala  na  vas,  — reče  Alba  svojem 
prijatelju,  čim  je  uhvatila  zgodu,  da  s njim  govori  u 
jednom  kutu  salona.  — Ćutim  potrebu,  da  mi  date 
savjeta  . . . Večeras  se  slučila  kod  Hafnerovih  tragična 
zgoda  .... 

— To  je  moralo  biti,  — - odgovori  Dorsenne.  — 
Fanny  je  kupila  kod  Ribalte  onu  knjigu  . . . 

— • Kupila  je  knjigu ! — reče  Alba,  promijenivši  se 
u obrazu  i počevši  drhtati  na  cijelom  tijelu.  — Ah ! 
nesretnica ! Kao  da  ono  drugo  ne  bijaše  dosta ! . . . 

— Sto  drugo?  — zapita  Julien. 

— Sjećate  se  — reče  mlada  djevojka,  kako  sam 
vam  govorila  o onom  sumnjivom  Noe  Anconi,  onom 
zloglasnom  mešetaru,  koji  je  Hafneru  posudio  svoje  ime, 
da  proda  Ardeu  i da  ga  tako  prisili  na  tu  ženidbu  ? 
Dobro.  Sad  se  čini,  da  taj  čovjek  nije  dobio  dosta  plaće 
za  svoju  sukrivnju.  On  zatraži  od  baruna  veliku  svotu, 
kao  commanđit,  da  osnuje  veliku  tatsku  kuću,  što  ovaj 
posljednji  naprosto  ođbi.  Onaj  mu  zaprijeti,  da  će  Arđei 
otkriti  njihovu  malu  operaciju,  i on  mu  je  otkri. 

I Peppino  bijaše  uvrijedjen?  — uze  Dorsenne, 
kimajući  glavom.  — To  mu  baš  nije  podobno! 

— Uvrijedjen  ili  ne,  — odgovori  Alba  — on  dodje 
sinoć  u palaču  Savorelli,  da  načini  strašnu  scenu  svo- 
jemu budućemu  tastu  . . . 

I da  dobije  još  malo  više  miraza,  — upadne 
spisatelj  u riječ. 

Bio  je  svakako  strašno  nespretan,  — reče  Alba  — 
jer  ga  ni  nazočnost  Fannye,  koja  bijaše  došla  sred  te 
strašne  raspre,  nije  zadržala.  Može  biti,  da  je  pio  nešto 
više,  nego  što  je  pametno,  kao  što  je  to  već  njegov 
običaj  . . . Ali,  vidite  li,  to  je  ubogo  dijete  obaviješteno 
o gadnom  trgovanju  s njezinom  budućnošću,  njezinom 
siećom,  pa  ako  je  još  osim  toga  čitala  onu  knjigu?  . 

Ne,  to  je  suviše  grozno ! . . . 

Kakav  obiteljski  prizor!  — klikne  Dorsenne.  — 
U kratko,  ta  ženidba  je  raskinuta? 

~ Službeno  nije.  Fanny  je  u krevetu,  bolesna  od 
uzbuđjenja.  Arđea  je  jutros  dolazio,  da  govori  s mojom 
majkom,  s kojom  je  takođjer  Hafner  govorio.  Ona  ili  je 
pomirila,  pokazavši  im,  što  ona  vjeruje,  kako  imaju  jednak 
interes,  da  se  uklone  sablazni,  pa  se  izmiriše.  Ali  ostaje 
jos  moja  mala.  Majka  je  htjela,  da  ja  danas  poslije 
podne  tamo  odem  i da  je  molim,  neka  odustane  od  svoje 
odluke.  Jer  je  očitovala  svojemu  ocu,  da  ne  će  više  da 
čuje  go vol iti  o knezu.  Ja  odbili.  Majka  navaljuje 
Nemam  li  pravo? 

Iko  zna?  odvrati  Julien.  — Kakav  će  biti 
njezin  život  uz  toga  oca,  sad,  kad  nema  više  o njemu 
iluzija?  ... 

Nije  bilo  kada,  da  više  kaže.  Njihov  preživahni 
lazgovor  bijaše  pobudio  grofičinu  pozornost.  Ona  se  bez 
sumnje  bojala,  da  joj  kći  ne  bi  prerano  pripovjedila 
mladomu  čovjeku  raskid  udaje  Hafnerove  kćeri,  što  je 
pu’jetio,  a još  nije  bio  odlučen.  Ona  se  približi  k njima, 
a slijedio  ju  je  Maitland,  držeći  u jednoj  ruci  čašicu 
punu  eau-đe-vive,  a u drugoj  jaku  smotku,  i ona  nago- 
vori Juliena  svojim  zvučnim  glasom: 

peđ  kažite,  Dorsenne,  počinjem  vjerovati,  da 
stan  prijatelj  dobro  pogadja,  kad  veli,  da  vi  pravite 
bilješke  o mojoj  kćeri  za  vaš  budući  roman. 

— Nije  da  bi  mi  pri  tom  nedostajalo  želje,  — odvrati 
spisatelj  u istom  šaljivom  tonu,  — ali  contessina  je 
previše  zamršena,  preteška  . . . Trebalo  je  uhvatiti 
Vinci-jev  kist,  da  se  naslika  Gioconda 

On  se  bješe  okrenuo  Lincolnu  Maitlanđu,  da  mu 
kaže  taj  komplimenat,  koji  ugodno  poškaklja  samoljublje 
američkog  umjetnika.  Nasmijavši  se  svojim  krupnim 
smijehom  sretna  atlete,  on  odgovori  okrenuvši  se  svojoj 

— Njega  sam  želio  naslikati  i to  ne  tek  danas' 

Ne  li  bilo  zanimljivo,  ha,  prebirati  po  maslinastoj, 
gotovo  zelenkastoj  noti?  ...  No  on  nije  nikad  htio  . . . 
Morate  ga  prisiliti,  da  dodje  s nama  na  Piove! 

Kako  krasna  misao ! — klikne  grofica.  — Nuto 
hoćete  li,  Dorsenne?  - i ona  pogleda  Juliena  svojim 
lijepim  modrim  očima,  koje  osvjetljavaše  jedina  želja 
da  ugodi  novomu  hiru  svojega  ljubavnika,  koji  ga  izrazi 
na  tako  slabo  ceremoniozan  način.  - Mi  ćemo  otići  za 
osam  dana,  ako  Bog  da  . . . Dat  ću  vam  paviljon,  u 
kojem  ćete  biti  posve  sami,  da  pišete,  s neizmjernom 
bibliotekom:  s onom  mojega  pradjeda,  prijatelja  vaše 
Stenđhal  i lorda  Byrona  . . . Jutrom  i večerom  imamo 
povjetarce  s Adrijatika,  pa  nije  nikad  jako  vruće.  Linco 
ini  je  obećao,  da  će  ostati  sve  do  konca  srpnja.  Ovaj 
čas  ćemo  se  svi  preseliti  u Mletke,  da  se  kupamo.  Vidjet 
ćete,  kakav  je  naš  ladanjski  život  u Venetu. 

( — Slikar  mi  je  čudnovat,  — reče  sebi  Dorsenne, 
vraćajući  se  uru  kasnije  pješke  ulicom  Venti  Settenbre! 
u preljupkom  svjetlu  mjesečevu  s tog  neba  rimskog,’ 
koje  je  tako  ljupko,  - on  već  sada  dijeli  pozive  na 
ladanje.  Gle,  lijepa  li  izgleda  za  ljeto  mojoj  ubogoj  maloj 
prijateljici  kod  tog  boravka  na  Piovu.  Svakako  joj  majka 
želi,  da  đodjem.  Zar  misli,  da  bi  od  mene  mogao  biti 
muž  ? . . . Hajde ! hajde ! Ima  još  kada  da  oponašam 
onih  deset  tisuća  Grka  i da  se  očitujem  svojim  uzmakom, 
ne,  prije  nego  što  saznam  za  rezultat  razgovora  izmedju 
ovo  dvoje  uboge  djece  . . . Kakve  poglede  i kakove  će 
rijeci  izmijeniti?  Eto  dijaloga,  koji  bi  bio  ganutljiv,  da 
se  zabilježi!  Ali  pri  najstrasnijim  razgovorima  nema 
nikad  svjedoka.  Mora  ih  čovjek  umišljati.  To  je  za  to, 
što  je  umjetnost  uvijek  niža  od  života  ... 

Taj  prizor,  pun  uzbuđjenja,  morao  se  zaista  odigrati 
sjutradan  i manje  nego  za  dvadeset  četiri  sata,  otkako 
je  lomancier  izjavio,  kako  žali,  što  ne  može  nazočan  biti. 
Samo  se  varao  o sadržaju  razgovora,  na  način,  koji  još 
jednom  pokazuje,  kako  oštrina  umnosti  nikad  ne  pogadja 
jednostavnosti  srca.  Najbolnije  moralne  tragedije  zapleću 
se  i raspleću  prečesto  u tišini.  Bilo  je  poslije  podne,  oko 
šest  sati,,  kad  sluga  najavi  dolazak  gospodjice  Hafnerove 
contessini,  koja  bijaše  u taj  čas  zabavljena  čitajući  po 
deseti  put  varljivi  Eglogue  mondaine,  tu  nježnu  pripo- 
vijest suhoga  Dorsenna.  Kad  je  Fanny  unišla  u sobu, 
mogla  je  Alba  opaziti,  kakovom  je  kušnjom  od  prošle 
nedjelje  prošla  njezina  zanosna  mala  prijateljica,  mogla 
je  to  opaziti  na  čudnoj  i nagloj  promjeni  onoga  pleme- 
nitog i izrazitog  lica.  Ona  je  uhvati  za  ruku,  ne  govo- 
leći  s početka  ništa,  a onda  reče,  kao  da  ne  zna  ništa 
o uzroku  boli  prijateljičine : 

Kako  mi  je  milo,  da  te  vidim  ...  Je  li  ti  bolje  ? 

Nisam  ni  bila  bolesna,  — odgovori  Fanny,  koja 
nije  znala  lagati.  — Trpjela  sam,  to  je  sve  . . 

I pogledavši  Albu,  kao  da  je  zaklinje,  da  ne  traži 
razjašnjenja,  doda : 

Došla  sam,  da  ti  kažem  ,,s  Bogom  “ 

— Ti  odlaziš?  — upita  contessina. 

Da,  — reče  Fanny.  — Sprovest  ću  ljeto  na 

jednom  našem  dobru  u Štajerskoj.  — I tihim  glasom : 
— Tvoja  majka  ti  je  rekla,  daje  moja  udaja  razvrgnuta?... 

_ Da,  — kaza  Alba  i obje  zašutješe  na  novo.  Iza 
nekoliko  časaka  zapita  opet  Fanny  prva: 

— A ti,  kako  ćeš  ti  sprovesti  svoje  ljeto? 

— Mi  ćemo  na  Piove,  kao  uvijek,  — odgovori 
Alba.  — Bit  će  ondje  možda  Dorsenne  s nama,  a stalno 
Maitlandovi  . . . 

I po  treći  put  nastane  medju  njima  tišina.  One  se 
pogledaše  i gle,  ne  progovorivši  ni  riječi  više,  zagledaše 
instinktivno  jedna  drugoj  u srce.  Muka,  kojoj  su  obje 
bile  podvrgnute,  bijaše  tako  slična,  obje  su  znale,  da  je 
tako  slična,  te  su  u isti  čas  obje  osjetile,  kako  ih  posve 
obladava  sućut.  Prisiljene,  da  osude  neopozivnom  osudom 
jedna  svojeg  oca,  druga  svoju  mater,  svakoj  se  od  njih 
cijelo  biće  uzbudi  i gane  spram  svoje  prijateljice,  jednako 
nesretne.  I padnuvši  jedna  drugoj  u naručaj,  zajecase  obje. 

XI. 

Lago  di  Porto. 

Suze  prijateljičine  godile  su  srcu  rastužene  Albe, 
dok  ju  je  držala  u svome  naručaju,  svu  uzdrhtanu  od 
boli  i samilosti.  No  kad  je  ona  otišla  i kći  gospodje 
Steno  sama  ostala  sa  svojom  misli,  zaokupi  je  još  veći 
strah.  Nije  li  ta  sućut,  koju  pokaza  njezina  u nesreći 
druga,  jedan  dokaz  više,  da  ne  može  vjerovati  svojoj 
majci.  Ni  njezino  samo  posmatranje  grofičina  vladanja, 
ni  dojava  bezimena  lista,  ni  dvoboj  Boleslavov,  ni  list 
Maudin,  ni  taj  previše  značajni  odlazak,  sve  je  to  nije 
dovelo  do  potpune  izvjesnosti,  koja  ne  daje  mjesta  nika- 
kovoj  sumnji  . . . Izmedju  ove  potpune  jasnosti  i polu- 
jasnosti  hipoteza,  dapače  najvjerojatnijih,  ima  mjesta  za 
tolike  stanke!  Alba  ih  je  sve  prešla  i svaka  ju  je  zgoda 
ogorčila  novom  sumnjom.  Ono,  što  je  razaznala  iz  suza 
Fanny  Hafnerove,  moglo  je  samo  povećati  pritisak  te 
nevolje.  Što  je  znala  ta  nova  i već  tako  nježna  prija- 
teljica? Zašto  i kako  ju  je  žalila,  dapače  u tako  žestokoj 
krizi  vlastite  nesreće?  Odgovor  na  ta  pitanja  bijaše 
previše  jasan  i mlada  djevojka  osjećaše,  da  je  tako  bolan, 
te  je  stavila  ruke  na  srce,  kao  da  hoće  da  izvuče  iz 
svoje  grudi  tu  nevidnu  iglu,  koja  je  paraše,  i ona  posve 
glasno  uzdahne: 

— Ah ! Ako  se  varam,  da  bar  to  znam  ...  I ako  se 
ne  varam,  da  i to  mogu  znati! . . . Trpjela  bih  manje!  . . . 

Na  žalost!  Nesretno  dijete  nije  slutilo,  dok  je  doba- 
civalo sudbini  taj  očajni  poziv,  da  je  u Rimu,  u njezinoj 
neposrednoj  okolini,  bio  jedan  stvor,  koji  je  nastojao  oko 
ispunjenja  te  nesvjesne  želje.  A taj  stvor  bijaše  onaj  isti, 
koji  nije  uzmakao  pred  infamijom  bezimena  lista,  ta 
lijepa  i nespretna  Lydija  Maitland,  ta  fina  mučaljiva 
mlada  žena  s velikim  smedjim  uvijek  smiješljivim  očima, 
uvijek  neđokučnim  u onoj  glatkoj  i tamnoj  puti,  na  kojoj 
kao  da  nikad  nije  procvjetalo  ni  jedno  uzbudjenje. 


Neuspjeh  prvog  pokušaja  bijaše  ogorčio  njezinu  mržnju 
na  muža  i groficu  sve  do  bjesnila,  ali  bjesnila  zatvoiena, 
zbijena,  složena  u njoj  samoj,  što  će,  vrebajući  kroz 
tjedne  strpljivo  i tajno  za  novom  prigodom,  buknuti. 

Ona  je  tako  čvrsto  vjerovala,  da  je  čas  njezine  osvete 
došao,  kad  se  je  Gorka  povratio,  pa  što  je  postigla  ? 
Oslobodila  je  Lincolna  opasna  takmaca  i rinula  u pogibao 
život  jedinog  bića,  do  kojeg  joj  je  na  zemlji  bilo!  Mnoge 
časove  sprovede  na  ležaju  toga  brata,  na  kojega  je  stra- 
stveno ljubomorna  bila,  u požrtvovnosti,  koja  bi  bila  uz- 
višena, da  nije  služila  toj  duši,  što  se  svaki  dan  hranila 
hranom  mržnje.  Opet  je  na  novo  opažala  ovdje,  u bolesni- 
kovoj sobi,  svakim  satom,  svakim  časkom  gotovo,  kakvo 
je  duboko  prijateljstvo  ranjenik  ćutio  za  onoga,  za  koga 
se  je  bio.  — Plorent  bijaše  zahvalan  Lincolnu,  da  je  na 
mjesto  njega  mogao  svoj  život  staviti  na  kocku! 

Kad  je  Lydija  doznala  za  odlazak  Gorkin,  kaki  sjaj 
radosti  bijaše  u njezinim  očima  ! Kaki  sjaj  opet,  kad  im 
je  grofica  saopćila  svoju  osnovu  o dugom  ladanjskom  bo- 
ravku na  Piovu,  a onda  kako  će  sprovesti  konac  ljeta 
svedjer  zajedno ! Taj  boravak  na  dobru  ljubavnice  njezina 
muža  posve  ogorčavaše  skrovenu  srčbu  Lydijinu.  Trpjela 
je  od  tog  tako,  da  bi  uskriknula  poput  zatvorene  zvijeri, 
koja  se  baca  na  ogradu,  kad  bi  joj  se  nemoćna  misao  ki- 
nila  slikom  sreće,  što  će  je  ljubavnici  okusiti  u intimnosti 
ville,  a oko  njih  se  kriliti  sjaj  mletačke  okolice.  Lincoln 
joj  predočavaše  unaprijed  tu  okolicu,  opisujući  je  pred 
njom  pamćenjem  slikarskim,  pa  po  slikama,  u koje  su 
Giorgione,  Tizian  i Bonifazio  stavili  poezije,  raskošno  zele- 
nilo, mekušno  talasanje  valovlja,  daleko  plavetilo.  U ate- 
lieru  pokazivaše  stara  kopija  svečanosti  na  polju,  koja  se  pri- 
pisivala redom  svakomu  od  spomenutih  triju  umjetnika, 
golu  kurtizanu  kod  zdenca;  pa  sa  svojim  divnim  grudima, 
svojom  laganom  kretnjom,  svojom  plavom  kosom,  izmije- 
šanom biserjem,  vlažnim  i ćutilnim  svojim  usnama,  gipkim 
bokovima  izgledala  je  kao  sestra  Katarini  Steno,  dok  je 
jedan  od  gospode,  koji  igraše  na  gusle  do  tog  stvora 
požude,  imao  pleća,  ramena  i drsku  nehajnost  America- 
ninovu ! Nervozna  i suha  Lydija  osjećaše,  kako  joj  se  žuč 
razljeva  na  srce  svaki  put,  kad  bi  pogledala  to  platno, 
koje  joj  sad  pokazivaše  izgled  radosti,  koje  ona  nije  mogla 
više  zapriječiti.  Kakvo  je  oružje  imala  u svojim  rukama, 
s gipkim  prstima,  što  se  nisu  bojale  obeščastiti  sramotnim 
poslom  tolikih  tajnih  dojavljivanja? 

Da  opet  piše  bezimene  listove?  A čemu?  Iza  dvoboja 
bješe  poslala  jedan  Mlečanki,  koja  se  čisto  glasno  smijala 
toj  infamiji  s drskim  veseljem  snage,  koju  nikad  ne 
pomuti  nemir.  Što  je  postigla  upozorivši  Albu?  Besko- 
risnu žalost,  jer  contessina  nije  sad  manje  nego  prije 
svojom  uedužnošću  prikrivala  i redila  nered  svoje  matere. 
Bez  sumnje,  prevarena  je  žena  mogla  posve  lako  izazvati 
sablazan  i raspit,  hvala  onim  nepobitnim  dokazima,  kojima 
bješe  porazila  Mauđu.  Bilo  bi  dosta,  da  odnese  kojemu 
čovjeku  od  zakona  listove,  što  su  počivali  u španjolskom 

ormariću.  A čemu  i to?  Ona  se  ne  bi  osvetila  mužu, 
koga  taj  raspit  ne  bi  dirnuo,  jer  sad  može  steći  novaca 
koliko  hoće,  a izgubila  bi  brata.  Kako  je  god  očit  bio 
grijeh  Lincolnov,  ona  je  prestalno  znala,  da  će  Florent 
biti  uza  nj,  i upravo  to  uzvisivanje  slikara  nad  nju,  sestru 
Florentovu,  probudjivalo  je  u nje  onu  bijesnu  žestinu 
gnjeva. 

Ona  prođje  u misli  sva  lica  i sva  sredstva  i njezin 
nagon,  ta  vrst  dvostrukog  životinjskog  pogleda,  kao  u 
divljeg  i otrovnog  plazavca,  opet  navrati  njezinu  misao 
na  Albu.  Za  beskrajnih  sjednica,  koje  su  žar  strastvena 
slikara,  poradi  okoline  modela,  neprestano  obnavljale  i 
produživale,  proučavala  je  i ona  blijedo  i malo  lice  mlade 
djevojke.  Pogadjala  je,  da  u onim  modrim  očima,  na 
kojima  su  se  trepavice  tako  nervozno  sklapale,  ima 
neodredjeno  otajstvo  oporbe.  Ona  je  ispitivala  ta  usta,  na 
po  otvorena,  kojih  kutovi  padahu  u gorkom  navoru.  Slije- 
dila je  pogledom  to  očito  trošenje  mladosti,  koju  muči 
neka  uporna  misao.  Ne,  to  ne  bijaše  ni  vladanje  ni 
naličje  sukrivca,  ne,  tako  ne  izgleda  osoba,  koja  zna. 
Ljdija  je  mogla  sebi  ponavljati,  da  nije  moguće  biti  u 
sumnji  o vladanju  gospodje  Steno,  kad  je  netko  upozoren, 
kako  je  Alba  bila  upozorena  listovima.  Ona  se  uvjeravala 
bezbrojnim  sitnim  znakovima,  da  contessina  još  sumnja, 
pa  je  zaključivala : 

— Tu  je  moram  pogoditi  ...  No  kako? 

Da.  Kako?  U te  krhke  žene,  koja  se  na  oko  gubila 
u svjetskoj  taštini,  bijaše  mržnji  na  službu  ona  muška 
energija  u odluci,  što  se  može  naći  u svih  pravih  vojničkih 
obitelji.  Krv  pukovnika  Chaprona  kretala  se  u njoj  i 
gonila  je,  da  radi.  Pa  što  je  stavljala  na  kocku,  ako 
pokrene  to  djelo  oko  Albe?  Ako  je  mlada  djevojka  jasno 
progledala  svoju  mater,  jedan  dokaz  više  ne  će  je  ništa 
naučiti,  a ipak  nije  upravo  ništa  na  kocku  stavljala,  ako 
joj  taj  dokaz  poda.  Ako  naprotiv  contessina  nije  došla 
do  izvjesnosti,  ne  će  li  taj  odlučni  dokaz  dovesti  do 
praska?  Za  smjelu  ženu,  kakva  je  Mlečanka,  bit  će  ipak 
teško,  da  odvede  u isto  doba  svojeg  ljubavnika  i svoju 
kćer  na  Piove,  pošto  joj  bude  dokazano  pred  njezinom 
kćeri  i svjedocima,  ako  ne  inače  posve  javnim  načinom, 
da  je  ljubavnica  tomu  ljubavniku. 

Vraćajući  se  uvijek  na  novo  tomu  razmišljanju, 
završi  Lyđija,  da  će  izraditi  osnovu  zaista  paklenske 
jednostavnosti,  kojom  se  objavljuje  ono,  što  se  smije 
nazvati  genijem  zla,  tako  predpostavlja  jasnost  u osnovi 
i zločinstvo  u izvedbi.  Ona  reče,  da  ne  treba  za  neoborivi 
prizor,  koji  je  namišljala,  drugoga  pozorišta  do  ateliera. 
Ona  je  predobro  poznavala  ljubavni  bijes,  koji  osvajaše 
gospodju  Steno,  da  bi  posumnjala,  kako  će  ona,  čim  se 
nadje  sama  s Lincolnom,  ovog  opsipati  ludim  cjelovima, 
o kojim  govoraše  njihovo  dopisivanje.  Mreža,  koja  se 
imala  baciti,  bijaše  vrlo  jednostavna.  Dostajalo  je,  da  se 
Alba  i Lyđija  nadju  na  mjestu,  odakle  bi  posmatrale, 
dok  bi  ljubavnici  mislili,  da  su  posve  sami,  makar  samo 


za  čas.  Razdioba  mjesta  dade  strašnoj  ženi  sredstvo,  da 
si  posve  sigurno  odabere  to  mjesto  za  uhodjenje.  Opsežući 
dva  sprata,  zapremaše  atelier  sredinu  debljine  kuće.  Zid, 
koji  ga  zatvaraše  od  stanova,  svršavaše  se  zaklonom  od 
bojadisana  stakla  kroz  koje  se  moglo  vidjeti.  Taj  prozor 
je  dosta  osvjetljavao  vrlo  mračan  hodnik,  koji  se  đotje- 
caše  jedne  komore  za  rublje.  Lydija  upotrebi  mnogo  sati 
u mnogoj  noći,  da  izreže  dijamantom  na  prstenu  škulju 
od  širine  komada  od  pedeset  centima,  u jednoj  od  tih 
tamnih  četvorina. 

Imala  je  muke,  da  izvede  taj  posao,  dostojan  roba 
na  galiji,  jer  je  morala  stajati  na  stolčiću,  tako,  ako  bi 
se  i ušlo  u trag  tome  Judi  nove  vrste,  nju  bi  od  sumnje 
obranio  njezin  mali  uzrast,  jer  ne  bi  mogla  izvesti  taj 
sićušni  posao,  težak  na  takoj  visini.  Ipak  je  mogla  doseći 
mjesto,  tako  da  bi  se  uzdignula  na  vršak  svojih  nogu. 
Jer  je  trebalo,  da  i ona  uzmogne  gledati  kroz  taj  otvor 
i sićušnost  njezine  zamisli  išla  je  sve  do  te  malenkosti. 

Te  priprave  bijahu  gotove  već  od  nekoliko  dana  i 
ona  je  pored  nedostatka  savjesti  u zasićivanju  svoje 
mržnje  još  krsmala,  da  upotrebi  taj  način  osvete,  toliko 
bijaše  divlje  okrutnosti  u činu,  da  navede  kćer,  kako  bi 
uhodila  svoju  mater.  Alba  je  sama  morala  utrnuti  taj 
zadnji  plamen  čovječnosti,  koji  je-  još  osvjetljavao  tu 
mračnu  savjest,  — i to  u najneđužnijem  razgovoru. 

Bijaše  na  večer  onoga  dana,  kad  je  izmijenila  onaj 
žalosni  oproštaj  s Fanny  Hafnerovom.  Bila  je  još  slabija 
nego  obično  i govorila  s Dorsennom  u kutu  halla  ville 
Steno,  tom  svjedoku  tolikih  sličnih  razgovora,  jedine 
utjehe  u njezinoj  tjeskobi.  Bilo  je  taj  čas  malo  svijeta 
u salonu  i mladi  ljudi  utišaše  s početka  glas,  da  ih 
itko  ne  bi  čuo.  Poslije,  kako  to  biva,  i ne  opazivši,  sta- 
doše govoriti  svojim  običnim  glasom.  Za  malo,  zabav- 
ljeni posve  onim,  što  govorahu,  ne  opaziše,  kako  im  se 
Lydija  Maitland  primakla,  jednostavno,  promijenivši 
naslanjač,  govoreći  sama  s jednim  gostom,  dok  je  napi- 
njala  uho,  da  uhvati  izreke,  što  ih  contessina  izgovaraše. 
Ona  se  ne  bi  bila  obazrela  na  ovu  posljednju,  kako  je 
to  kroz  nedjelje  činila,  da  nije  opazila  te  osamljenosti, 
istim  nagonom,  koji  ju  je  tjerao,  da  čita  svaki  listić, 
što  joj  do  ruku  dodje,  da  ispituje  služinčad,  u kratko, 
da  uhodi  na  svaki  način  i u svakoj  prilici.  I evo  riječi, 
koje  uvreba  u jedan  čas.  Izgovarajući  ih,  napinjala  je 
mnogo  svoju  misao  uboga  Alba,  ta  čista  veleđušnost  i 
pravednost.  No  ona  je  trpjela  i olakšavala  sebi  bol,  govo- 
reći s pečali  o nekom,  čija  se  slika  usko  spajaše  s mišlju 
na  njezina  najgoreg  krvnika.  Govorilo  se  o čestitom  Flo- 
rentu  Ohapronu  i ona  odgovaraše  Dorsennu,  koji  ga 
bješe  pohvalio : 

— Sta  ćete?  Istina  je,  da  mi  gotovo  nije  mio  . . . 
On  je  za  me  kao  biće  neke  druge  vrste  . . . Njegovo 
prijateljstvo  prema  šurjaku?  . . . Da.  Ono  je  vrlo  lijepo 
i vrlo  ganutljivo  ...  Ali  ipak ! Mene  ne  dira.  To  je 
odanost,  što  ne  izgleda  ljudska.  Previše  je  instinktivno  i 

previše  slijepo  . . . Najzad,  znam,  da  imam  krivo  ...  No 
ima  ta  predsuđa  o rasama,  koje  ja  ne  ću  nikad  moći 
posve  nadvladati  . . . 

U taj  se  čas  Dorsenne  dotakne  njezinih  prstiju, 
pod  izlikom,  da  hoće  uhvatiti  njezinu  lepezu,  a u istinu, 
da  je  upozori,  rekavši  joj  glasom,  taj  put  posve  tihim  : 

— Hajdemo  malo  dalje,  Lydija  Maitland  nam  je 
preblizu  . . . 

Njemu  se  učinilo,  kao  da  je  razabrao,  kako  je  Flo- 
rentova  sestra  zadrhtala,  kad  je  slučajno  bacio  na  nju 
pogled,  dok  njegova  preosjetljiva  drugarica  nije  pazila, 
šta  govori.  No  kako  se  na  Lydijinim  usnama  odma  ukaza 
lijep  podsmijeh,  mogla  mu  je  Alba  odgovoriti: 

— Srećom  nije  ništa  čula.  Vidite,  kako  čovjek 
može  govoriti  o svojoj  skrbi,  a da  ne  sluti!  . . . Bojim 
se  — nastavi  ona  — jer  tome  nisu  oni  krivi,  ni  Florent 
ni  ona,  ako  ima  nešto  crne  krvi  u njihovim  žilama,  tim 
više,  što  je  popravljena  krvlju  heroja  i što  su  oni 'savr- 
šeno odgojeni  i,  što  još  više  vrijedi,  savršeno  dobri,  pak  ja 
znam,  ako  je  u ovome  vijeku  bilo  jedne  velike  ideje,  to 
je  ona,  što  je  proglašeno,  da  su  svi  ljudi  zaista  braća .. . 
No,  ja  se  osjećam  večeras  tako  nervoznom  . . . Fannyina 
bol  je  učinila  previše  dojma  na  mene,  a kad  je  čovjek 
ranjen,  nrzo  postane  zao  . . . Govorimo  o drugom  čemu, 
hoćete  li?  Na  primjer  o vašem  prijatelju  Montfanonu, 
kojega  bih  toliko  željela  upoznati.  Je  li  napokon  sebi 
oprostio,  što  je  sudjelovao  pri  vašem  dvoboju?  Hoće  li 
sad,  gdje  je  udaja  razvrgnuta,  oprostiti  i ubogoj 
Fannyi  ? . . . 

Govorila  je  ovaj  put  tiše,  nego  Dorsenne,  ali  pre- 
kasno. U ostalom,  sve  da  je  Florentova  sestra  čula  te 
nove  riječi,  one  ne  bi  mogle  zacijeliti  rane,  koju  su  one 
prve  riječi  udarile  u najosjetnije  mjesto  njezina  dubokog 
samoljublja. 

— I ja  sam  oklijevala,  — reče  ona  u sebi  — ja 
sam  mislila,  da  je  šteđim ! . . . 

Taj  oproštaj  sa  savješću  morao  je  označiti  i označio 
je  čas,  gdje  je  svršavala,  ta  jaka  duša,  koja  je  imala 
svojstava  osebitih  velikim  spletkarima  politike  i svijeta, 
a koja  je  svojstva  ona  primjenjivala  zločinačkoj  zadovolj- 
štini starog  gnjeva.  Nije  čekala  dvadeset  četiri  sata,  da 
izvede  tu  pogubnu  osnovu,  koja  će  ispuniti  čašu  nesreće 
ubogog  djeteta  bez  obrane. 

Sjutradan  oko  podne  našla  se  u atelieru,  sjedeći  do 
gospodje  Steno,  dok  je  Lincoln  stavljao  posljednje  poteze 
prebirana  kista  na  malo  ne  gotovi  portret,  a Alba  sje- 
djaše  na  velikom  naslanjaču,  izmučena  i blijeda  kao 
obično.  Florent  Chapron,  koji  je  takodjer  neko  vrijeme 
prisustvovao  toj  sjednici,  bijaše  se  oprostio,  podupirući 
se  na  štaku,  koju  je  još  radi  opreznosti  upotrebljavao. 
Ta  se  odsutnost  učini  tako  zgodom  Lydiji,  te  je  odlučila, 
da  ne  će  propustiti  takove  prilike  i kao  da  se  kob  umi- 
ješala, da  joj  olakša  njezino  infamno  djelo,  pomože  joj 
gospodja  Steno,  prekinuvši  od  jednoč  rad  slikara,  koji, 


pošto  je  mučke  radio  jedno  pol  sata,  prestane  otrvši 
svoje  čelo,  na  kojem  su  sjale  kapljice  znoja,  tako  bijaše 
žestok  napor  njegova  cijelog  organizma  pri  poslu. 

— Gledajte,  moj  mali  Linco  — reče  ona  ishitrenom 
brižljivošću  starije  ljubavce  — treba  da  odpočinete.  Evo 
dva  sata,  što  niste  prestali  slikati,  pa  još  k tome  tako 
sićušne  stvari  ...  Ja  se  umorih  samo  vas  gledajući, 
poput  Sibarita  . . . 

— A ja  nisam  umoran,  — odgovori  Maitland,  koji 
ipak  ostavi  paletu  i kist,  pa  savije  cigaretu  i upali  je, 
nastavivši  s ponosnim  podsmijehom : — Mi  Američani 
imamo  samo  to  dobro,  moć,  da  se  upremo,  kako  to  Stari 
Svijet  ni  iz  daleko  ne  zna  ...  To  je  za  to,  što  ima  zani- 
manja, u kojima  nam  nema  takmaca  . . . Hoćete  li,  da 
vas  još  bolje  umorim  i k jednu  zabavim,  da  vam  pri- 
povjedim život  doktora  Peytona,  zubara  u ulici  Con- 
dotti?  . . . Pomislite,  on  ima  u Londonu  drugi  kabinet, 
koji  se  otvara  prvog  lipnja  točno  u deset  sati,  a zatvara 
tridesetprvog  listopada  u četiri  sata,  ne  manje  točno... 
I znate  li  ili  ne  znate,  njegov  se  kabinet  u Bimu  otvara 
takodjer  uvijek  točno  dvadeset  osmog  svibnja  u četiri 
sata,  a zatvara  četvrtog  studenoga  u deset.  I u dvadeset  i 
dvije  godine  on  se  nije  ni  jedanput  ogriješio  o taj  red. 
Putovanje,  to  su  mu  praznici  ...  To  nije  ništa  . . . Dade 
si  platiti  pet  dolara  za  četvrt  ure,  pa  mu  izlazi,  da  na 
dan  dobiva  točno  pedeset  dolara.  Bačunajte,  koliko  to 
čini  sati  i koliko  posla  — posla  urara,  koji  bi  popravljao 
osjetljive  ure!  ...  I sad  pogodite,  što  mi  je  taj  čovjek 
odgovorio,  kad  sam  ga  požalio,  što  sav  svoj  život  spro- 
vodi u tom,  da  popločuje  sve  bolesne  zube  Velike  Bri- 
tanije i Italije:  I like  mij  work.  Ja  ljubim  svoj  posao! . . . 
Nadjite  mi  Evropljanina,  koji  bi  sačuvao  tu  živčanu  moć. . . 

— A medjutim  — odgovori  Lyđija  — držite  vi 
Albu  za  Bostonjanku  ili  New-Yorčanku,  pa  ste  joj  dali 
tako  dugo  da  u pozi  sjedi,  te  je  već  posve  blijeda  . . . 
Treba  da  se  rastrese,  da  se  odmori  . . . Dodjite  sa  mnom, 
draga  moja.  Pokazat  ću  vam  kostim,  što  sam  ga  dobila 
iz  Pariza  i koji  ću  uzeti  danas  za  garden-party  kod 
gospodje  engleskog  poklisara.  Upitala  bih  vas  za  savjet 
o jednoj  malenkosti  . . . 

Govoreći  tako  bijaše  prisilila  Albu,  da  se  digne  iz 
naslanjača,  za  tim  je  obujmi  oko  pasa  i poljubi  je.  Ah! 
Ako  je  ikad  koji  zagrljalj  zaslužio,  da  se  isporedi  gadnomu 
laskanju  Jude  Iskariota,  to  je  ovaj  zaslužio;  mlada  dje- 
vojka bi  takodjer  mogla  reći  uzvišenu  riječ:  „Prijatelju, 
za  što  si  me  izdao  poljupcem?  ..  Na  žalost!  Ona 
povjerova  iskrenosti  toga  dokaza  čuvstva  i vrati  cjelov 
svojoj  lažnoj  prijateljici  sa  zahvalnošću,  koja  nije  mogla 
raznježiti  te  duše,  zasićene  mržnjom,  jer  pet  časaka  ne 
prođje,  a Lydija  stane  izvršivati  svoju  grđosnu  osnovu. 
Pod  izlikom,  da  brže  dođju  do  odjevaonice,  povede  je 
stubištem,  koje  je  vodilo  do  onoga  staklenog  hodnika, 
na  kojem  bijaše  pripravljen  otvor,  da  se  uzmogne  vidjeti 
u atelier. 

— Gle,  ovo  je  čudnovato,  — reče  ona  zaustavivši 
se  na  jedanput.  I pokazujući  svojoj  nedužnoj  pratilici 
mali  svijetli  i okrugli  otvor,  koji  se  svojom  prazninom 
isticaše  na  jednolikoj  stijeni : — To  je  valjda  načinio 
netko  od  služinčadi,  ktijući  uhoditi  ...  Ali  šta?  . . . 
Ispitajte  vi,  koji  ste  visoki,  izbliže,  kako  je  to  učinjeno 
i kamo  gleda  otvor?  . . . Ako  je  škulja  hotimice  izrezana, 
saznat  ću,  tko  je  krivac  i otići  će,  makar  morala  otpra- 
viti cijelu  kuću  . . . 

Alba  posluša  taj  izdajni  zahtjev,  rastresena,  i pri- 
slone oko  na  izdubeno  mjesto  na  prozoru.  Ona,  što  je 
otpošiljala  bezimene  listove,  ođabra  predobro  svoj  čas. 
Čim  su  se  vrata  ateliera  zatvorila,  bijaše  grofica  ustala 
i približila  se  Lincolnu.  Ona  stavi  mladomu  čovjeku  oko 
vrata  svoju  golu  ruku  pod  prozirnim  batistom  njezine 
ljetne  oprave  i stade  mu  svojim  požudnim  usnama  lju- 
biti oči  i usta.  Lyđija,  koja  bijaše  zadržala  jednu  ruku 
mlade  djevojke  u svojoj,  osjeti,  kako  se  ta  ruka  trgnula 
u grčevitom  drhtaju.  Čekajući  lovac,  koji  čuje,  kako  šušti 
lišće  u grmu,  iz  kojeg  mora  izaći  plijen,  na  koji  vreba, 
ne  osjeća  veće  radosti.  Njezina  zamka  bijaše  uspjela. 
Ona  reče  svojoj  nesretnoj  žrtvi : 

— Ta  šta  vam  je?  Kako  dršćete!  . . . 

I ona  pokuša,  da  je  otisne,  kako  bi  sama  stala  na 
njezino  mjesto.  Alba,  koju  je  smeo  pogled  na  njezinu 
mater,  kako  grli  Lincolna  i ljubi  onim  strastvenim  cje- 
lovom,  neiskazanom  grozom,  imala  je  u svojoj  boli  još 
toliko  svijesti,  da  shvati,  u kakoj  je  pogibli  ta  mati, 
stištući  svojim  rukama  griješne  ljubavnice  — koga?... 
muža  ove  žene,  koja  s njom  govori,  koja  pita,  za  što 
đršće  tako  užasnuta,  koja  će  gledati  kroz  taj  isti  izdajni 
otvor  i vidjeti  istu  sliku ! . . . Da  zapriječi  ono,  što  je 
mislila,  da  će  za  Lyđiju  biti  strašna  objava,  dosjeti  se 
odvažno  dijete  jednoj  od  onakih  očajnih  misli,  što  ih 
udahnjuje  neposredna  pogibao.  Ona  udari  svojom  slo- 
bodnom rukom  tako  žestoko  po  staklenoj  stijeni,  da  se 
ova  štropotom  razbi  i ođere  joj  prste  i šaku.  Zatim  se 
okrene  svojoj  pratilici  bolnim  usklikom.  Je  li  to  bila 
rana  njezine  okrvavljene  ruke,  je  li  njezino  srce  probo- 
deno  strašnom  prikazom,  što  je  tražilo  oduška  u tom 
uzdahu  ? Ona  druga  pak  odgovori  bijesno : 

— Vi  ste  to  hotimice  učinili,  nesretnice ! . . . 

Okrutui  stvor,  izgovorivši  te  riječi,  nasrne  k širokom 
otvoru  na  staklenoj  četvorini  — prekasno ! Ona  opazi 
samo  Lincolna,  kako  stoji  sred  ateliera,  gledajući  praina 
strani,  gdje  je  puklo  staklo,  dok  grofica,  nekoliko  koraka 
dalje  od  njega,  uskrikne : 

— Moja  kći ! Sto  se  dogodilo  mojoj  kćeri  ? Pre- 
poznala sam  njezin  glas ! . . . 

— Ne  uznemirujte  se  — odgovori  Lydija  ijetkom  iro- 
nijom. — Alba  je  udarila  po  staklu,  da  vam  dade  znak . . . 

— No  je  li  ranjena?  . . . upita  mati. 

— Malenkost,  odvrati  istom  ironijom  nesmiljena 
žena  i okrene  se  contessini,  pogledavši  je  takovom 


mržnjom,  da  ju  je  taj  pogled  i u smetnji,  u kojoj  se 
Alba  nalazila  s onoga,  što  je  ugledala,  oledenio  užasom. 
Ona  osjeti  onu  vrst  drhtavice,  koja  je  stresla  njezinu 
dragu  prijateljicu  Maud  u tom  istom  atelieru,  pred 
kobnim  ponorima  te  mračne  duše,  što  se  iznenada  otkrila. 
U ostalom  ona  nije  imala  kada,  da  opredijeli  taj  dojam 
ni  da  postane  potpuno  svijesna  o njemu.  Jer  već  bijaše 
majka  kod  nje,  stištući  je  u naručaj  — istim  rukama, 
koje  je  Alba  vidjela  ovite  oko  vrata  ljubavnikova  — cjeli- 
vajući je  istim  onim  usnama  . . . Moralni  udarac  bijaše 
tako  jak,  te  se  mlada  djevojka  onesvijestila.  Za  što  joj 
ne  bješe  dano,  da  tako  nestane  u grču  skrajnje  boli, 
prije  nego  što  je  ta  bol  natjera  na  tragične  ludosti,  za 
koje  može  biti  danas  strada,  — premda  mora  da  ima  u 
svijetu  vječne  i nepogriješne  pravde  mjesto  mira  i oprosta, 
za  stvorove  poput  nje,  žrtve  grijeha,  što  ih  drugi  poči- 
niše  i koje  nisu  imale  ramena,  da  nose  svoj  križ!.  . . 
Ali  ne.  Ona  dodje  opet  k sebi  i gotovo  odma.  Vidje 
svoju  majku  tako  smetenu  od  zabrinutosti,  kao  što  ju  je 
malo  prije  vidjela  zadrhtanu  od’  radosti  i ljubavi.  Vidjela 
je  opet  oči  Lydije  Maitland,  uprte  na  njih  dvije  sad 
preznačajnim  izrazom.  I kao  što  je  imala  prisutnosti 
duha,  da  spase  tu  griješnu  mater,  tako  je  u svojoj 
nježnosti  našla  snage,  da  joj  se  nasmjehne,  da  joj  laže, 
da  je  zaslijepi  o istini  gadnog  prizora,  koji  se  odigrao 
na  tom  zavoju  hodnika  i pred  tim  razlupanim  staklom : 

— Prestrašila  sam  se.  opazivši  svoju  krv,  — reče 
ona  svojom  grozničavom  dražesti,  — a ipak  mislim,  da 
nije  drugo  ništa,  nego  što  sam  se  malo  porezala.  Gledaj. 
Mičem  rukom,  a da  me  ne  boli  . . . 

Imala  je  pravo  i kad  je  liječnik,  u hitnji  pozvan, 
rekao,  da  u ogrebinama  nije  ostalo  ni  jednog  komadića 
stakla,  umiri  se  grofica  toliko,  da  je  opet  postala  čisto 
vesela.  Nikad  nije  imala  đražesnijeg  humora  nego  u 
kolima,  koja  su  ih  vozila  natrag  u villu  Steno,  i kasnije 
kod  doručka,  pri  kojem  su  mati  i kći  bile  same.  I stisnuvši 
ruku  Albi.  kad  je  odlazila  iz  jedaćeg  salona,  reče  joj 
lopovlukom  starije  sestre: 

— Ti  ćeš  biti  posve  zanimljiva  kod  garden-partyje 
na  poslaničtvu  . . . 

— Ja  ne  idem,  — odgovori  živo  eontessina  dodavši  : 
— Znaš,  onaj  potres  me  je  učinio  malo  nervoznom  . . . 
Bilo  bi  mi  muka  gledati  ljude  . . . 

— Kako  hoćeš,  — reče  gospodja  Steno,  mahnuvši 
uz  zvučan  smijeh  svojom  lijepom  plavom  glavom  — pa 
se  govori  o baštinstvu!  . . . Mene,  kad  mi  se  dogodi,  da 
se  nadjeni  u kakoj  maloj  pogibli,  to  podizava ! . . . 
Nikad  nisam  plesala  s tolikom  nasladom,  kao  jednog 
dana,  gdje  malo  da  nisam  poginula,  kad  je  vlak  sišao 
s tračnica  . . . Pripovijedala  sam  ti  to,  sjećaš  li  se? 
Izmedju  Padove  i Maestre  ...  A ipak  je  istina,  da  sam 
vidjela  smrt,  jako  iz  bliza  . . . Ali  ne  ću  da  te  silim. 
Svatko  po  svojoj  ćudi.  Ti  znaš  moje  geslo:  Živjeti  i dati 
živjeti ! (Nastavit  će  se.) 

Ladarice. 

Narodni  običaj. 


T(|jTak°  se  nazivaju  četiri  djevojke  i jedan  momak  (zovu 
ga  prosjak)  u okolici  (Jažme,  što  idu  na  ,,Ivanje“ 
(24.  lipnja)  po  selima  i pjevaju  svoju  osobitu  pjesmu  za 
taj  dan..  Ja  sam  pjesmu  čuo  u selu  Siščanima.  Kad  sam 
upitao  jednu  „ladaricu"  (đjevojče  od  deset  godina),  za  što 
idu,  reče  mi,  da  idu  ne  bi  li  što  dobili.  Idu  ladarice  u 
rano  već  jutro  u svako  dvorište,  gdje  im  nijesu  zatvorena 
vrata.  Kad  ispjevaju  cijelu  pjesmu  u kojem  dvorištu  pred 
kućnim  vratima,  pomoli  se  gospodarica  kuće  te  lađaricama 
dade  dva  do  četiri  jaja,  ili  im  daje  mesa  i kruha.  Od 
gospodarice  dar  prima  prosjak,  koji  uvijek  vodi  ladarice 
u dvor  držeći  košaricu  u ruci  i ne  pjeva  s njima  nikad; 
pjesmu  pjevaju  samo  one  četiri  djevojke.  Kad  su  obašle 
sva  određjena  sela  (idu  najviše  u ona  sela,  gdje  se  na- 
daju da  će  najviše  dobiti),  dodju  kući  i tamo  u jednake 
dijelove  razdijele  sav  dobitak,  što  su  isprosile.  1 

Danas  idu  obično  samo  na  jedan  dan,  t.  j.  samo  na 
dan  sv.  Ivana  Krstitelja.  Prije  kojih  pet  još  godina  išle 
su  ladarice  već  u oči  sv.  Ivana,  a počele  su  pjevati  pred 
zalazom  sunca  u najdaljem  selu,  kamo  su  mislile  poći. 
Gdje  ili  je  kasna  noć  zatekla,  tu  su  prespavale  noć  u 
veselju  i dogovaranju  za  daljnje  obilaženje  po  selima. 
Onda  su  ladarice  bile  od raslije  djevojke,  a nijesu  se  žacale 
ići  niti  iz  boljih  seoskih  kuća,  jer  su  to  obilaženje  prije 
držali  časnijim  nego  li  ga  sad  cijene.  Danas  idu  samo  iz 
siromašnijih  kuća,  jer  drže  to  više  prosjačenjem  nego  li 
kakovim  časnim  poslom.  — Djevojke  su  sve  u čisto  sve- 
čano • ruho  obučene,  a „prosjak11  im  uz  košaricu  nosi  u 
ruci  kakovu  grančicu. 

Kad  sam  upitao,  odakle  im  to,  da  idu  po  selima,  odgo- 
voriše  mi,  da  je  to  njihov  stari  običaj.  I za  pjesmu  sam 
pitao,  nijesu  li  je  dobili  iz  susjednoga  sela  Kabla,  a dje- 
vojke mi  rekoše,  da  iz  ovoga  sela  ne  primaju  pjesama  — 
premda  se  dobro  paze  s Hrvatima  u tom  selu,  koji  su 
grčko-istočne  vjeroispovjesti.  I grčko-istočni  Hrvati,  koje 
katolici  zovu  „Vlasi11  (3,  i sami  će  se  pred  „šokcem11 
tako  bez  uvrede  nazvati),  idu  na  Ivanje  u ladarice.  I kato- 
lici i grčko-istočnjaci  pjevaju  istu  pjesmu,  samo  u pripjevu 
poslije  svakoga  stiha  mjesto  „tijo  ljeto,  dober  je  Bog11 
pjevaju  oni  istočne  vjeroispovijesti  „lađo,  lijepa  lađo!11  i 
izmjenjuju  kajkavske  oblike  „šokačke11  na  štokavštinu,  ili 
kako  katolici  kažu,  pjevaju  „po  vlaški". 

Evo  te  pjesme,  koju  pjevaju  ladarice : 

Hvaljen  budi  Jezuš  Kristuš, 

Tijo  ljeto,  dober  je  Bog.1) 

Bog  pomagaj  tomu  dvoru, 


Tomu  dvoru  gospodaru, 

Gospodaru,  gospodine, 

Gospodine  sve  družine, 

Sve  družine  po  te  hiže, 

Po  te  biže,  kaj  Bog  diže, 

Kaj  Bog  diže  i Marija, 

I Marija,  majka  boža, 

Majka  boža  Ivanova, 

Ivanova,  Daviđova. 

Stante  gore,  stari  mđjko! 

Prebudjajte  mlajše  svoje, 

Mladje  svoje  i djevojke, 

Sve  djevojke  i snašice, 

Nek  se  stašu  i opašu, 

Nek  pombth  bijele  dvore, 

Da  donesu  za  ran’  vode, 

Za  ran’  vode  iza  gore, 

Iza  gore,  prvo  zore; 

Da  naliju  rane  ručke, 

Rane  ručke  pastorečke  (pastirske), 

Rane  ručke  kosovečke,  (za  kosce) 

Rane  ručke  družinečke. 

Otpravljajte  nas,  stari  majko, 

Otprav’te  nas,  ne  drž’te  nas: 

Tu  je  blato  do  koljena, 

Do  koljena,  do  strumena; 

Tu  se  steplju  šare  krave, 

Šare  krave,  plavi  voli, 

Plavi  voli,  vrani  konji, 

Vrani  konji,  sive  svinje, 

Sive  svinje,  bijele  ovce, 

Bijele  ovce,  vam  za  novce. 

(Kad  su  sve  ovo  ispjevali,  donese  nešto  gospodarica 
iz  kuće,  dade  „prosjaku11,  a djevojke  zapjevaju:) 

Fala,  fala,  stari  majko, 

Mi  falimo,  Bog  vam  plati ! 

(Ova  dva  zadnja  stiha  ne  pjevaju  stojeći  na  mjestu, 

nego  se  dvije  i dvije  ladarice  drže  za  ruke  i idu  u redu 

iz  dvorišta.  Tako  u redu  još  hodeći  pjevaju  prva  dva  stiha 
iz  početka,  dok  ostali  dio  pjesme  pjevaju  djevojke,  da  se 
uhvate  sve  za  ruke  i u okrugu  se  okreću  polagano.) 

Karakteristično  je  kod  ove  pjesme,  da  se  redom 
nabrajaju  poslovi,  što  su  se  obavljali  s rana  jutra  u 
zadrugama.  Iz  onih  je  vremena  ta  pjesma,  kad  su  zadruge 
bile  velike;  a pokazuje  nam  se  tu  još  i to,  da  su  u 
prijašnje  vrijeme  „ladarice"  išle  u prohodu  vrlo  rano  od  kuće 
do  kuće  i da  su  do  sunčanoga  ishoda  obašle  sve  selo.  To 

je  bilo  lako  izvršiti,  jer  i u najvećim  tamo  selima  nije 

bilo  više  od  trideset  kuća,  a nijesu  bile  razdaleko  jedna 
od  druge.  Sličan  je  običaj  opisao  I.  S.  Jastrebov  u svojoj 
knjizi:  Običaji  i pjesme  turskih  Srba  na  str.  96 — 97, 
gdje  se  zovu  ,,Lazarice“. 


Ili  »lađo,  lijepa  lađo«  i poslije  svakoga  stiha. 

Bitka  na  krbavskom  polju  (11.  rujna  1493  ). 

U spomen  četiristagođišnjice  toga  dogadjaja. 

Turske  provale.  — Hrvati  iza  smrti  Matije  Korvina.  — Bitka  ua  krbavskom  polju  (11.  rujna  1493.).  — Posljedice.  — 

Narodna  pjesma  o boju  krbavskom. 

(Nastavak.) 

fza  toga  nabrajaju  se  razni  gradovi,  što  će  ib  Ivan  Ivan  Korvin  je  pristao  na  ovaj  ugovor,  bez  sumnje, 

dobiti.1  Taj  ugovor  ima  za  nas  Hrvate  u toliko  jer  je  vidio,  da  ne  će  biti  izabran.  I doista  izabraše 
veliku  cijenu,  što  se  eto  već  drugi  put  spaja  Bosna  sa  Vladislava  češkog,  koji  se  ujedno  oženi  Beatrieom.  jer  je 

banskom  vlasti;  vidjeli  smo,  da  je  Emerik  Zapoljski 
g.  1464.  bio  uz  bana  hrvatskoga  još  i guverner  bosanski, 
a eto  sada  velikaši  obećavaju  mladomu  Ivanu  krunu 
bosansku.  Dakako  da  mu  je  nijesu  mogli  dati,  jer  je 
Bosna  bila  u turskim  rukama;  nas  može  jedino  zanimati 
đržavo-pravni  položaj  bana  naprama  Bosni. 


Pray  : Epp.  proc.  I,  378.  i Bonfin  pg.  GG4. 


znao,  da  je  to  cijena,  uz  koju  je  dobio  krunu.  No  još 
prije  krunidbe  novog  kralja  udari  Maksimilijan  habsburški 
na  slabe  ugarske  posade  u austrijskim  zemljama,  što  ib 
je  osvojio  još  Matija  Korvin,  protjera  Ugre,  pa  odluči 
mačem  u ruci  prokrčiti  sebi  put  do  prijestola.  Jedva 
bješe  Vlađislav  okrunjen  zagrebačkim  biskupom  Osvalđom, 
kad  al  provali  Maksimilijan  u Ugarsku,  te  krene  ravno  na 
Budim.  Mnogo  se  pouzdavao  u nezadovoljne  Hrvate,  a mnoga 

gospoda  kao  Frankapani,  Berislavići,  Talovci,  Kaniški  i 
drugi  jur  mu  sada  vjernost  obećaše.  No  radi  pomanjkanja 
novaca  morao  se  Maksimilijan  vratiti,  a iza  duljeg 
dogovaranja  bude  konačno  7.  studenoga  1491.  u Požunu 
mir  sklopljen,  gdje  su  bile  prihvaćene  ove  točke  ugovora : 
kralju  Vladislavu  i njegovim  potomkom  ostaje  kraljevstvo 
ugarsko  i hrvatsko,  a Maksimilijan  će  držati  sve  u 
Austriji,  što  je  zauzeo,  pa  vraća  otete  gradove  u Ugarskoj. 
Glede  dalnjeg  nasljedstva  na  prijestolu  opet  vrijedi  onaj 


dati  krunu  samo  kralju  Maksimilijanu  i njegovim  potomkom. 
Tako  će  isto  prisizati  i svaki  nasljednik  Vladislavov. 
Kralj  Maksimilijan  će  odsele  nositi  naslov  kralja  ugarskoga 
i hrvatskoga,  a njegovim  dosadašnjim  pristalicama  oprašta 
se,  što  su  ga  služili,  a mogu  ga  i nadalje  služiti,  ako 
prisegnu  vjernost  kralju  Vladislavu.  Ovo  su  glavne  točke 
ugovora,  o koji  su  se  do  naših  dana  zadijevali  toliki 
političari  austrijski  i ugarski.1 

Kad  se  dočulo  za  taj  ugovor,  odma  nasta  medju 


)ui  Chicagu. 


stari  ugovor  od  g.  1463.  izinedju  cara  Fridrika  i kralja 
Matije  Korvina,  po  kojem  bi  naslijedio  na  prijestolu 
ugarskom  kralj  Maksimilijan  i njegov  rod,  ako  bi  umro 
kralj  Vladislav  češki  bez  potomka.  To  bi  imao  na  budućem 
saboru  potpisati  i potvrditi  svaki  velikaš  ugarski  i 
hrvatski,  dapače  svaki  novi  biskup,  kad  sjedne  na  bisku- 
piju, i svaki  velikaš,  ulazeći  u kakvu  državnu  službu, 
morao  bi  na  to  priseći  i potpisati,  da  će  u tom  slučaju 


ugarskim  velikašima  veliko  nezadovoljstvo,  a poglavito 
zbog  toga,  što  nijesu  htjeli  Habsburgovca  na  svom  pri- 
jestolu. Na  saboru  u Budimu  dne  2.  februara  1492.  sve 
se  diglo  i stalo  glasno  prosvjedovati  protiv  ugovora. 
„Izdaja,  domovina,  sloboda,  čast  nam  je  prodana,  ne 


1 Firnliaber  u Arch.  f.  osterr.  Geschq.  III.  pg.  469.  i dalje. 
Smičihlas  I.,  671—672;  Mesić  u »Književnikuc  1864.  pg.  403-4. 

ćemo  mira,  ne  ćemo  ropstva.  Na  oružje!",  tako  se  čulo 
sa  sviju  strana.  Državnomu  kancelaru  Tomi  Bakaču, 
biskupu  Gj urskom  i Stjepanu  Batoru,  jednako  su  spoči- 
tavali, da  su  izdajice.  Ipak  je  konačno  Tomi  Bakaču 
uspjelo,  te  je  razdražene  ćudi  primirio.  Drugačije  je  to 
bilo  kod  Hrvata,  gdje  je  kralj  Maksimilijan  imao  mnoštvo 
odličnih  pristalica.  Dne  7.  marta  na  samu  pepelnicu 
godine  1492.  prihvati  plemstvo  hrvatsko  i ugarsko 
p'ožunski  ugovor.  Biskupi  i ostali  crkveni  dostojanstvenici, 
70  velikaša  u ime  drugih  baruna  i plemića  Ugarske  i 
Erdelja,  pa  63  velikaša  u ime  plemstva  Hrvatske  i Sla- 
vonije sa  svojim  banom  Vladislavom  Egervarom  na  čelu, 
primiše  7.  marta  god.  1492.  pogodbu,  da  će  priznati 
nasljedstvo  kuće  Habsburg,  ako  bi  Vladislav  češki  umro 
bez  potomaka,  ,,na  sazvanom  državnom  saboru  u Budimu, 
javno  i svečano,  a nekolicina  je  i pred  nazočnim  posla- 
nicima rimskog  kralja  na  to  prisegla11 ; hrvatski  velikaši 
izdali  su  i svojimi  pečati  i potpisi  potvrdili  zasebnu 
ispravu.1  Da  održi  ljubav  i privrženost  Hrvata,  kralj  je 
Vladislav  odmah  potvrdio  starodrevne  slobode  i pravice 
hrvatske.2  Premda  se  i zemlja  bila  umirila,  otkad  se 
slegla  borba  i pitanje  o nasljedstvu  na  prijestolu,  ipak 
nijesu  se  Hrvati  mogli  riješiti  svih  nevolja,  a to  s toga, 
što  je  uprava  bila  u vrlo  slabih  ruku,  te  tako  plemstvu 
morala  dozvoliti  sve,  što  je  htjelo.  Posljedice  toga  vidjet 
će  se  najbolje  na  krbavskom  polju. 

Nije  čudo,  što  su  Turci,  čuvši  za  jadne  prilike 
hrvatske,  opet  stali  žestoko  navaljivati.  Pod  konac  sep- 
tembra 1491.  izide  Skajin  paša  bosanski  s velikom  četom 
konjanika,  te  kroz  Hrvatsku  provali  u jugo-istočnu  Kranjsku, 
robeći  i paleći  kroz  mjesec  dana  sve,  šta  mu  je  pod 
ruku  došlo.  Kad  se  približio  Ljubljani,  napadnu  ga 


1 Firnlidber  o.  c.  pg.  513  15.  Eto  imena  hrvatskih  plemića: 

»Nos  Ladislaus  de  Egervara  regnorum  Dalmacie,  Croacie  et 
Sclavonie  banus,  Bernardinus  de  Frangapanibus  Segnie,  Wegle 
et  Modrussie  comes,  item  Nicolaus  Joannes  et  Michael  similiter  de 
Frangepanibus  sirailiterque  Segnie,  Wegle  et  Modrussie  comites, 
Carolus  comes  (Jorbavie,  Stephanus  et  Michael  comites  de  Blagay, 
Petrus  et  Paulus  Zriny,  Jobannes  PIenyng  de  Zomzeđwara,  Balsa 
dux  suneti  Suhe.  Baltbasar  de  Batbyan,  Petrus  Bnchkay,  Bernar- 
dinus Rohfy,  Petrus  Pogan,  Georgius  Mikolichich,  Michael 
Kerhen,  Georgius  de  Zempcbe,  Thomas  Mogorith,  Petrus  de 
Gwdo.  z,  Cristophorus  de  Subytk  de  Pethnya,  Georgius  Castel- 
lanfy,  Nicolaus  Thwrbeltk,  Jacobus  Martinwsewytk,  Georgius  et 
Matheus  Gwsyth,  Albertus  Lonyay,  Nicolaus  Bochkay,  Georgius 
Brukowytk,  Gaspar  Perwsyth,'  Gaspar  Farkasyth,  Georgius 
Subyth,  Thomas  Martynwsevyth,  Nicolaus  Herkfy,  Emericus 
Hassagy,  Johannes  Pezery,  Georgius  Pogan,  Ladislaus  Bwckyth, 
Georgius  Krywchyth,  Johannes  Mindzenthy,  Elias  de  Bwchyncz, 
Paulus  Bolkowyth,  Georgius  Orlowchytb,  Johannes  Jeskowyth, 
Johannes  Keglervith,  Georgius  et  Marcus  Boboylyth,  Johannes 
Mikehith,  Ladislaus  de  Stwbycza,  Ladislaus  de  Pekry,  Nicolaus 
Razyth,  Georgius  Plawychewzky,  Woyko  Marethyth,  Sydan 
Othmyth,  Paulus  Petrythewyth,  Nicolaus  Orros,  Georgius  de 
Orechowcz,  Johannes  Literatus  de  Chezthecz,  Petrus  Gereczy, 
Johannes  Orlyth,  Johannes  Kernyak  et  Johannes  de  Orchowcz. 

2 Kukuljević:  Jura  Regni  III.,  pg.  11. 


kranjski  seljaci,  vodjeni  od  nekolicine  plemića  i poubivši 
mnoštvo  Turaka,  prisiliše  Skajin  pašu  na  povratak.1  Sada 
krenu  Turci,  pustošeći  sve  i noseći  sobom  velik  plijen, 
natrag  kroz  Hrvatsku,  ali  ih  na  Uni3  dočeka  ban  Lađislav 
Egervari3  s Bernarđinom,4 *  Ivanom  Cetinskim  i Mihajlom 
Slunjskim,  knezovima  Frankapanima,6  pa  Karlom  Gušićem. 
knezom  krbavskim6  i ostalim  plemstvom.  U boju,  u 
kojem  se  osobitim  junaštvom  istakoše  knezovi  Franka- 
pani  „boreći  se  ne  kao  ljudi,  već  kao  lavi“,  kako  veli 
kronista  Tomašić,  budu  Turci  hametom  poraženi : do 
1500  ostalo  ih  je  mrtvih,  a toliko  ih  i zarobiše  naši, 
mnoštvo  se  Turaka  utopilo  u Uni,  tražeći  u bijegu  spas. 
Po  jednoj  vijesti7  oslobodiše  pobjednici  do  18.000  nesrećnih 
sužnjeva  kršćanskih  (u  studenom  1491.) 

Slijedeće  godine  1492.  opet  Turci  provališe  u naše 
zemlje,  da  što  bolje  uspiju,  razđijeliše  se  na  tri  čete : 
prva  četa,  koju  je  vodio  Ali  paša  od  glasovitog  roda 
Mihalogli,  prođje  iz  Bosne  kroz  Hrvatsku  preko  Metlike 
i Novoga  Mjesta  do  Ljubljane.  Strahota,  šta  je  počinjala  1 
Djecu  su  nabijali  na  ražnjeve  i kolce  ili  s njima  udarali 
po  zidovima,  tako  da  im  je  mozak  prštući  iscurio;  kćeri 

su  pred  majkama,  a žene  pred  muževima  osraraoćivali, 

a ove  kao  pse  u jednu  rpu  svezali;  odsječene  su  glave 
nabili  na  duge  kolce.  Kod  Trbiža  (Tarvis)  stade  sveopće 
klanje,  tako  da  su  sve  ceste  bile  pune  ljudskih  udova.  Kralj 
Maksimilijan  u to  pošlje  u Korušku  pomoći,  a druga  se 
gospoda  i vlastela  stala  kupiti,  da  groznoga  neprijatelja 
otjeraju.  Tu  su  bili  Rudolf  Kevenhiler,  Ivan  Ungnad. 
Nikola  Liclitenstein,  Pankracije  Dietrickstein,  Leonhardo 
Kolonić,  Krsto  Bistrieki,  Gjuro  Weisseneek  i Nikola  Rauber. 
Kod  Bjelaka  se  obje  vojske  sastadoše;  za  vrijeme  boja 

se  oslobodi  15.000  zasužnjenih  kršćana,  te  napadoše 

Turke  iza  ledja.  Sedam  tisuća  kršćana,  a deset  tisuća 
Turaka  pokri  bojno  polje;  našim  je  palo  u šake  sedam 


1 Tomašić  u Arkivu  IX.  pg.  22.  daje  ime  pašino  Skayn ; 
po  Djemu  bilo  je  17.000  konjanika  s pašom,  što  je  očito  pretje- 
rano; ostale  vijesti  za  Kranjsku  uzimam  prema  savremeniku 
Unresti:  Chron.  Aus;r.  ( Hahn : Coll.  mon.  T.  I.  Brunsvigae 
1724.)  pg.  750.  (Cf.  Dimits  Gesch.  Krains.  I.  295.) 

2 Bojno  polje  Tubero  (o.  c.  pg.  171.)  označuje  sa  Chara- 
baniensium  Eungaricae  ditionis  agrum,  što  nije  drugo  nego 
Karabaviensium  ili  Krbava.  Bonfin  veli  *ađ  Hunam  amnem « 
(pg.  700).  Tomašić : »in  Verpdla  prope  Udvinam«,  što  se  s Tu- 
beronom  slaže.  Isthvanffg  kaže:  »ad  Huuam  fluvium«  (pg.  11.), 
a i Prag  (Annales  pol.  IV.  pg.  227.):  »ad  Hunam  amnem«. 
S toga  sam  se  odlučio,  da  je  bojno  polje  bilo  negdje  na  Uni, 
premda  se  inače  točnije  mjesto  odrediti  ne  da. 

3 Tubero  veli,  da  je  ban  bio  Ladislaus  Hederius ; Bonfin 
ne  spominje  imena ; Tomašić  veli  Ladislaus  Egervari;  Islvanffi 

veli  Emericus  Derencenius ; tako  i Prag.  Vitezović  u kronici 
(pg.  131.)  veli:  »Godine  1491.  Posztal  je  Banom  y Turke  pobil 
Lađislav  Egervari «.  Gl.  Književnik  18G4.  pg.  406.  nota  5. 

i Bonfin  i Isthvanffg  1.  c. 

6 Tomašić. 

0 Isthvanffg. 

1 Tomašić. 

tisuća  živih  Turaka,  clok  je  njihov  vojvoda  Ali  paša  u 
boju  poginuo.'  Još  danas  se  vidi  velika  mogila,  gdje  su 
pokopani  poginuli.  Druga  vojska  turska  provali  u južnu 
Štajersku.  Turci  bi  poginule  kršćane  proparali,  izderali 
im  crijeva,  te  se  njima  opasali  oko  pasa;  lješine  su  na 
vatri  pekli.  Takih  grozota  do  onda  svijet  još  nije  vidio. 
Srećom  budu  ovi  okrutnici  i ovdje  svladani  i otjerani, 
odakle  su  i došli.2  Turske  čete,  koje  su  se  vraćale  kroz 
Hrvatsku,  budu  i tu  razbijene  i poražene. 3 

Toj  se  nevolji  pridruži  još  gore,  a to  su  domaće 
borbe  izmeđju  onih,  na  koje  su  se  svi  oslanjali  i najviše 
pouzdavali.  Stričevići  Ivan  sin  Sigmundov  i Bernardin 
sin  Stjepanov,  knezovi  Frankapani,4  ljuto  se  zavade  poradi 
nekih  obiteljskih  stvari.  Oni  nijesu  nikako  mogli  da 
pregore,  što  im  je  negda  kralj  Matija  Korvin,  kao  prista- 
licama cara  Fridrika  Habsburgovca.  mnoštvo  gradova 
djedovskih  oteo,  a medju  njima  i njihovu  kolijevku  grad 
Senj  (1470.);  Matija  im  je  kasnije  doduše  nešto  vratio, 
no  mnogo  toga  nije  a medju  tim  i grad  Senj  1 S toga 
su  sada  htjeli,  da  upotrebe  slabu  vladavinu  Vladislava 
češkoga  i hrvatskoga  vojvode  Ivana  Korvina,  pa  da  će  se 
opet  domoći  svojih  djedovskih  imanja;  baš  pri  tom  se  poslu 
ljuto  zavadiše,  jer  se  o diobi  nikako  nijesu  mogli  da 
sporazumiju  i slože.  Na  to  predložiše  hrvatska  gospoda, 
da  ban  Ivan  Korvin  riješi  raspru,  ali  se  Frankapani 
nikako  ne  htjedoše  pokoriti  njegovu  sudu,  pozivajući  se 
na  imunitete,  kojimi  ih  bješe  nadario  Bela  IV.  i na 
zakon  saborski  od  god.  1486.,  kojim  se  odredilo,  da 
nasljednim  grofovima  ili  knezovima,  medju  koje  su  pri- 
padali Frankapani,  Gušići  i Zrinjski,  samo  kralj  suditi 
ima.5  Taj  otpor  u toliko  je  ogorčio  Ivana  Korvina,  da  se 
odrekao  svoga  vojvodskog  dostojanstva;  no  čini  se,  da  ga 
je  na  to  mnogo  sklonulo  i to,  što  je  zavolio  Bernardinovu 
kćer  Beatricu,  koju  je  kasnije  i uzeo.  Kako  su  bila  teška 
vremena,  imenova  kralj  Vladislav  dva  bana  Mirka  Deren- 
čina  i Irana  Bota  od  Bajne.  Mirko  je  Derenčin  1492. 
postao  senjskim  kapetanom,"  a vrijedio  je  kao  hrabar  i 
odvažan  muž.  Sada  se  Frankapani  izmire,  pa  složno 
negdje  u svibnju  god.  1493.  stanu  udarati  na  primorske 
gradove,  a ponajpače  na  tvrdi  Senj.  Kad  su  Senjani 
vidjeli  tu  nevolju,  odma  poslaše  kralju  u Budim  svoga 
sugrađjana  Jurja,  da  javi,  u kakvoj  se  pogibli  nalazi 
njihov  grad,  pa  ujedno  da  zamoli  u ime  Senjana  pomoć 
kraljevsku.  Vladislav  im  javi  pismom  od  5.  lipnja,  da  će 
im  pomoći  i neka  se  uzdaju  u kraljevsku  riječ,  jer  da  ih 


1 Ustrijelio  ga  Kevenhiler  ili  Kolonić. 

2 Hamrner:  Vol.  II.,  pg.  304—305.  Unresti:  Chron.  Austr., 
pg.  750.  sq. 

3 Književnik  1864.,  pg.  406.  nota  5.  Može  biti  da  je  bitka 
bila  kod  Vrpila  (koje  bojište  Tomašić  daje  za  god.  1491.)  Vrpile 
su  na  jugo-zupadu  od  Korenice. 

4 Gl.  Književnik  1864.,  pg.  407.  i nota  7 

5 Corp.  jur.  I.,  234.,  art.  21. 

6 Vitezović:  Kron.  pg.  131.  i Krčelić:  De  regnis  pg.  307. 


nikad  ne  će  ostaviti.1  Na  to  naredi  kralj  banovima 
Derenčinu  i Botu,  da  se  odma  požure  u pomoć  banskom 
vojskom  gradu  Senju.  Kad  su  za  to  dočuli  knezovi 
Frankapani,  uzmakoše  u tvrdi  brinjski  Sokolovac  grad, 
koji  je  više  sama  priroda  učvrstila,  nego  bi  ga  mogla 
ruka  ljudska.  Banovi  podjoše  za  njima,  pa  ih  stadoše 
podsjedati.  Jednoga  se  dana  odviše  približi  ban  Ivan  Bot 
od  Bajne  gradskim  zidinama,  tako  da  ga  u to  pogodi 
zrno  iz  topa,  te  jadno  pogine.  Sada  nastavi  Derenčin  sam 
podsjedanje,  uprijevši  sve  sile,  kad  ali  dodje  glas,  da 
Turci  u blizini  robe  i pale.  Ta  vijest  nekako  složi  hrvatsku 
gospodu,  Frankapani  se  predađu  pod  nekim  uvjetima  i 
obrekoše  banu  Derenčinu  pomoć  protiv  Turaka.2 

Ljeti  g.  1493.  krene  Jakub  (Hadum)  paša,  da  osveti 
lanjski  poraz  kod  Bjelaka,  kroz  Hrvatsku  na  Kranjsku. 
On  je  bio  osobiti  miljenik  sultana  Bajazita;  kad  je  ovaj 
još  bio  princ  namjesnik  u Amaziji,  onda  je  Jakub  u 
njega  služio  kao  ,,kapu-aga“,  to  jest  glavni  pridvornik 
(Obersthofmeister).  a kašnje  beglerbeg  kod  princa 
namjesnika  Alemšaha,  sina  Bajazetova,  u Karamanu. 3 
Jakub  paša  imao  je  preko  deset  tisuća  izvrsne  vojske, 
gotovo  samih  konjanika,4  jedan  suvremenik  kaže  za  nju: 
„ . . . otkad  svijet  pamti,  nikad  vidjeli  nijesu  opremom 
tako  snabdjevenih  Turaka,  kao  što  su  ovi  bili;  svi  su 
imali  poput  kršćana  oklope,  gvozdene  ovratnike  sprijeda 
i straga,  te  alabarde  (bradate  sjekire)  i kacige  na  sebi “ . 5 
Većina  je  vojnika  bila  iz  Tracije  i Macedonije,  dakle 
pravi  osmanski  krvoloci.  6 Vojska  podje  najprije  na  junačko 
Jajce,  koje  je  branio  Ladislav  Kaniški;  Jakub  paša  se 
utabori  ondje,  gdje  je  god.  1463.  bio  sultan  Muhamed, 
pa  pozove  jajačkog  zapovjednika  na  mejdan,  čemu  se  ovaj 
dragovoljno  odazove. 

Unatoč  tomu,  što  se  je  paša  utaborio  ondje,  gdje 
je  nekoć  sultan  bio,  pa  makar  se  paša  mnogo  junačio, 
dapače  „pala  su  neka  sjajna  nebeska  tjelesa,  a jedno  i 


1 » . . . sitis  bono  animo  et  sciatis  quod  non  deseremus 
vos  . . .«  originalna  listina  u senjskom  gradskom  arkivu.  Fasc. 
II.  br.  37. 

2 Za  taj  dogadjaj  gl.  Bonfin  pg.  706.,  Tubero  pg.  116., 
Isthvanffy  II.,  17  i Theiner  Mon.  Hung.  hist.  II.,  541. 

3 Sead-eddin,  turski  kroničar,  po  izdanju  mngj.  akademije  : 
Thury  Jozsef : Torok  tortenetirok.  I.  Vol.  Bdpst  1893.,  pg.  177. 

4 Suvremeni  Ivan  Hasisteinsky  z Lobkoivic  (ap.  Klaić: 
Pripoviesti  iz  hrv.  povj.  Vol.  III.  Zagreb  1891.  pg.  56.)  veli: 
»deset  hiljada  konjanika«,  Bonfin  (pg.  707.)  veli:  »cum  octo 
milibus  expeđitissimorum  equitum«,  Tubero  (pg.  200.)  veli:  »cum 
sex  milibus  delectorum  militum«,  Tomašić  (pg.  22.)  veli:  »cum 
octo  milibus  equitum«,  Isthvanffy  (pg.  19.)  veli:  ».  . . ita  ut 
decem  millium  equitum  . . .«  Sead-eddin  ne  napominje  broja 
vojske.  Ja  sam  se  odlučio  na  10.000  konjanika,  dajući  vjere 
najviše  Ivanu  Hasisteinskomu,  koji  je  od  prisutnika  malo  iza 
bitke  u Zadru  čuo  cijeli  d'  gadjaj  pripovijedati. 

5 Ivan  Hasisteinsky  1.  c. 

6 lsthvanffy : . . . Confluxerant  ad  Jacuppem  evocati  ab  eo 
e Thracia  et  Macedonia  equites,  qui  a Turcis  Acanvii  voeantur...« 

pg-  19. 

pred  pašinim  šatorom",  ipak  Jakub  ne  opravi  ništa.  Turski 
povjesnik  &eađ-eđđin  veli,  da  je  „srećni  paša  pošao  u 
susret  buntovničkoj  četi  i rastjerao  je  kao  što  vjetar 
prašinu,  a mačem  pobio  kao  što  svjetlost  tminu",  no  iz 
njegova  se  izvještaja  jasno  vidi,  da  paša  nije  drugo 
postigao,  već  oplijenio  i opustošio  svu  krajinu  oko  Jajca.1 
Iza  toga  krenuše  Turci  na  bosansku  Ostrovicu  preko  Une, 
Pokazaše  se  kod  Slunja,  pa  prijedjoše,  kako  Turčin 
Sead-eddin  kaže,  prvi  put  preko  Kupe.2  Petnaest  dana 
haraše  i paljaše  Jakub  paša  po  Hrvatskoj,  približi  se 
Zagrebu,  a onda  ode  do  Ljubljane  i Ptuja. 3 I tu  je  robio, 
palio  i vodio  jadne  kršćane  u roblje;  Turci  bi  bez  sumnje 
još  i dalje  doprli  i više  zuluma  počinjali,  da  se  nije 
carev  vojvoda  Jakov  Sekul,  poglavar  štajerski  na  njih 
opremio  bio  s jakom  vojskom  konjanika  i pješaka.  Čuvši 
paša  za  njegov  dolazak,  otisnu  se  u bijeg  u Hrvatsku, 
vodeći  sa  sobom  silno  roblje.  Dakako  da  Jakub  nije  ni 
na  povratku  štedio  našu  zemlju,  robeći  i paleći  sela 

1 Sead-eddin  o.  c.  pg.  177—178. 

2 ibidem.  Sead-eddin  se  vara,  jer  su  Turci  Kupu  prešli  jur 

godine  1461.,  1469.,  1471.,  1476.  i 1486.  kad  su  u Kranjsku 
provaljivali.  ' 

3 Ivan  HasisteinsJci  1.  c.  Tomašić  1.  c.  Bon  fin  i Tubero 

Sead-eddin  veli,  da  je  paša  * otišao  u prijestolnicu  bana  Derend- 

zila,  zapalio  mu  kuću,  porobio  mu  sve  što  bijaše  od  potrebe...« 


i gradove  po  Pođravlju  i Majdacima,  a na  to  stiže,  kako 
Turčin  Sead-eddin  veli : ,,u  neki  veliki  mnogim  palačama 
ukrašeni  grad,  u kojem  bijaše  obilno  sredstva  za  ugodni 
život,  robe  i novaca.  U robljenju  srećom  vodjeni  nadjoše 
na  nekakvom  skrivenom  mjestu  mnogo  tisuća  koplja, 
džilita  i drugog  oružja,  što  se  je  razdijelilo  na  zapovijed 
paše,  koji  neprijatelje  veže,  međju  vojnike.  Zločesti  Derendžil 
načinio  je  ovo  oružje  protiv  boraca  vjere,  pa  kako  je  to 
ipak  dospjelo  u ruke  pravovjernika,  nazriješe  u tome 
srećan  znak,  što  predkazuje  pobjedu  vojske  vjere."1  Taj 
je  grad  bez  sumnje  Modruš,  gdje  su  Turci  sve  popalili 
i oplijenili  crkve  i samostane.2  Pripovijedanje  Turčina 
Sead-eddina  o onom  oružju,  što  ga  je  Derendžil  spremio 
bez  sumnje  će  biti  pretjerano,  jer,  ako  je  Jakub  i našao 
što  oružja,  onda  je  bilo  jedino  vlasništvo  Frankapansko. 
U to  dod.ju  paši  vijesti,  da  su  se  kršćani  spremili  i da 
mu  nastoje  put  prepriječiti  u Bosnu;  to  prisili  Jakuba, 
da  se  zavukao  u Kapelu  planinu1  i gledao,  da  se  kako 
neopažen  provuče.  (Nastavit  ^ ge>) 

1 Sead-eddin  pg.  179. 

2 Kukuljević:  Acta  croatica  pg.  154. 

8 Tubero  pg.  201.  „Pervenerant  jam  Turcae  ad  montem 
inter  Illyricas  alpes,  asperitate  ac  sylva  ex  proceris  arboribus 
insignem  Gosđenum  incolae  vocant«.  Sadbar  klanac  u Sead-eddina 
bit  će  po  svoj  prilici  Kapelski  prijelaz,  inače  ne  znam  šta  je. 

Književnost. 

Hrvatska.  »Sedam  Kaštela«.  U ovom  broju  donosimo  pod 
tim  natpisom  ulomak  iz  ovećega  spjeva,  koji  je  naš  vrijedni 
pjesnik .Vladislav  Vezic  skitio  u nešto  više  od  12  tisuća  stihova 

nib1»rv10  U-9  drl0Va-  Spj,ev  taj  nosiime  » Milovanlce «.  Zamisao 
nikla  je  u pjesniku  za  proslave  starca  Milovana. 

v,  mU  ?vom  se  opsežnom  spjevu  slika  naš  cijeli  Jug,  pa  narod, 
a!  l “»stava,  bez  razlike  vjere  i imena;  naša  prošlost 

sadašnjost,  veliki  dogadjaji  i slavni  ljudi.  P 

na  bS  1®  1 * rći  žDa  S?d.inu’  a dotle  če  ga  pjesnik  usavršavati 
KašS  V.Vn  JJ  £Š6‘  °8lmu  0V0£a  pjesničkog  opisa  čarobnih 
ulomaka  Z ? l ‘ će  “ mahoXe  J°fte  PrioP<hti  četiri  pet  omanjih 

na^e„mSettpj&.  ™ i“it°m  P“8  ' l,kim  «“■»” 


Svaštice. 

hmi  v Drarr°Vi  ,bis£uPa  Josipa  Jurja  Strossmayera.  Veliki  do- 
brotvor naroda  hrvatskoga,  vladika  Josip  Juraj  Strossmaver 

sviehu6  TJh°  ZnVJ.uložl°  flV°iu  velikodušnu  darežljivost  u pro- 

1000  fbr  no6V  1 -VA  Girila  J Metoda  za  Istru  darovao  je 
0 lor.,  poprativši  svoj  dar  ovim  krasnim  pismom: 

Slavno  društvo! 

Slavno  aVnS  £ “ dru§tvene  Vaše  svrhe  poslati  hiljadu  forinti. 

O.m  ie  iTdlbrf  m ^ du^u  1 iz  aveSa  srca  odobravam. 

neorilate^islnb  L d°Š  °i  da  0<?b,)e  ,lbitačne  upravo  namjere 
neprijateljskih  društava,  koja  velikim  novcem  djeluju  i o tome 

btću’iznevierif  .f°obn  u. Istri svomu  vlastitomu  narodnomu 

d ielila  niie  li, U «a  Što  ni  BoS  ni  °a™v  opre- 

aijema  nije.  Dužnost  je  naša  Bogom  samim  i svetom  vierom 

«ai„m  posveto«,  da  „ Istri  i „“da>  gdjo  je  JTjoo.TAod 


naš  branimo,  dižemo  i u čistom  svom  narodnom  biću  za  vazda 
sačuvamo  i uzdržimo.  Sa  čistim  narodnim  bićem,  koje  je  od 
Boga,  čuva  se  i uzdržaje  i dar  svete  vjere  i onih  kršćanskih 
dobrota  i izvrsnosti,  u kojih  sreća  i osobna  i obiteljska  i javna 
leži.  — Opetujem:  ja  vaše  slavno  društvo  iz  svih  svojih  sila 
odobravam  i svakom  bratu  i domorodcu  vruće  preporučujem. 

Bog  nas  i vas  narod  naš  blagoslovio  i svakim  darom  svoje 
svete  milosti  obilno  obasuo! 

U Djakovu,  22.  kolovoza  1893. 

Josip  Juraj  Strossmayer, 
biskup. 

Hrvatskomu  pjevačkomu  društvu  »Kolu«  darovao  je  400 
for.,  da  može  otkupiti  ostavštinu  neumrloga  Lisinskoga,  koju  g. 
Ognjan  Striga  kod  sebe  čuva.  Naš  veliki  vladika  počastio  je 
naše  dično  »Kolo«  vrlo  laskavim  pismom,  iz  kojega  vadimo  ove 
prekrasne  misli: 

»Bog  blagoslovio  časno  društvo  »Kolo«.  Pjesma  je  umotvor, 
kojim  se  srce  i plemenita  čut  služi,  da  više  misli  i divna  čuvstva 
izriče  i u dušu  čovječju  presadjuje.  Sveta  se  vjera  njome  služi 
na  božanstvene  i neumrle  svrhe  svoje ; a domorodstvo  se  njome 
služi,  da  ljude  ovoj  kori  zemaljskoj  i nižim  interesom  otme;  da 
ib  tješi,  veseli  i hrabri  i da  ih  na  put  idejala  božjih,  pravu 
slobodu,  pravi  napredak,  pravu  i čistu  i na  svaku  žrtvu  za  dom 
i rod  svoj  pripravnu  ljubav  budi  i upućuje.  — U tom  obziru 
lijepe  su  zasluge  slavnoga  društva  »Kola  . A »Kolo«  će  i odsele 
uvijek  istim  putem  kročiti  i narod  nam  na  vjeru  i istinu,  na 
pravu  slobodu  i napredak  buditi  i krijepiti.  — U to  ime  Boo- 
blagoslovi  1 ° 

Treći  je  dar  od  600  for.  namijenio  slovenskomu  djačkomu 
društvu  »Radogoju«  u Ljubljani,  koje  ima  plemenitu  svrhu,  da 
podupire  siromašne  slovenske  djake.  I taj  je  velikodušni  dar 
naš  biskup  popratio  krasnim  i značajnim  pismom. 

»Ličanin«,  slika  prof.  Nikole  MaŠića.  Poznatu  sliku  našega 
darovitog  slikarskog  umjetnika,  prof.  Nikole  Mašića,  donosi  češki 
nustrovani  časopis  »Svžtozor«  u 41.  broju  ove  godine  s kratkim 
opisom  slike. 


Sedam  Kaštela.  - Listak  romana.  - Cosmopolis.  - Ladarice.  - Bitka  na  krbavskom  polju  (11.  ruj  u a 1493.).  - Listak. 
Uredjuje  J.  Pasarie. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inaže  6 for. 

Rukopisi  se  ne  vraćaju. 

God.  XXV. 

■ 

Na  grudi  prošlosti. 


Prikazano  proslavi  starinarskoga  društva  u Kninu  dne  24.  kolovoza  1893. 


Pjesnik : 


ajko  moja  — sve  je  mrtvo,  sve  je  pusto; 
Razvaline,  kamen  goli,  trnje  gusto! 

Na  kraljevske  nekad  silne,  slavne  dveri 
Vire  danas  l’jeni  crvi  i gušteri  — — 

U po  noći  l’jeće  tuda  sova  plaha, 
Slobodno  joj  i bez  brige  i bez  straha, 
Utrnuše  davno  ondje  svjetla  traci; 

Stari  zidi,  pustoš  stara  i mrtvaci ! 


Vila; 

Vjekovi  su  mnogi  prošli,  zamre  jeka, 

Kad  je  četa  klikovala  iz  daleka; 

Sa  prozora  gledao  ju  kralju  stari, 

Gdje  mu  krunu  slavom  novom  opet  žari  — 
A pred  dvorom  stražar  vjerni  sv'jesno  kroči, 
Vjera  mu  je  — čvrsta  ruka,  vjera  — oči ; 
Slave  svoje  čuva  one  ziđe  svete, 

Svoga  oca,  svoju  majku,  svoje  đ’jete! 


Vila: 

Ne  kvasi  mi,  d’jete,  suzom  groblje  ovo, 
Pod  kamenjem  sve  je  perje  sokolovo  ! 

Ne  robovi  i ne  lanci  oni  kleti, 

Da  im  tlače  iza  groba  pepo  sveti. 

Tu  je  usna  drevnog  kralja  na  svom  domu 
Molila  se  za  nas  bogu  velikomu 
I trobojni  barjak  sveti  na  tlu  ovom 
Uz  cjelo ve  rosila  je  blagoslovom  ! 


Pjesnik; 

Majko  moja  — zar  je  tako,  zar  je  palo 
Sve,  što  se  je  gordo  nebu  uspinjalo?! 

Od  sve  slave  zar  nam  samo  osta  sjena, 
Sto  je  baca  uspomena  sa  kamena?! 

Sa  razvala,  što  nam  kriju  prah  otaca, 
Kazujući  vječnu  slavu  tih  mrtvaca?! 

I do  v’jeka  zar  nam,  majko,  nema  ništa, 
Već  kukati  vrhu  kama  i grobišta?! 


Pjesnik : 

Majko  moja  — tu  je  pustoš. . . razvaline . . . 
Gdje  su  stope  silnog  kralja  iz  davnine? 

I župana  i banova  sablja  hola, 

Gdje  su  krila-uzdanica  u sokola?! 

Ah  da  čujem  u tišini  na  kamenu 
Kako  li  su  molili  se  Svevišnjemu! 

Kroz  vjekove  tek  se  runi  kamen  truli, 
Molitve  im  davno,  majko,  n’jesmo  čuli ! 


Vila: 

Dan  se  radja  — eno  plamte  gorski  rubi, 
Na  rastanku  sunce  noći  oči  ljubi. 

I nada  se  tako  budi  svježa,  nova: 

Po  kamenju  narod  ljubi  prah  djedova! 

— Točite  se  stari  zidi,  miri  davne, 

U srcu  nam  nove  kule  niču  slavne  — 

I svemu  će  sudjen  danak  jednoć  doći, 
Sv'jest  naroda  ne  će  mr’jeti,  ne  će  proći ! 


Silvije  Str.  Kranjčević. 

svih  strana  zasiktaše 
•ovane,  gladne  zmije, 
hrvatske  kraljevine 
t bijaše,  nit  je  nije. 

smo  samo  odsjev  mali 
dje  misli,  tudje  krune, 

) na  naše  siromaštvo 
Potrošiše  milijune. 

Državno  nam  da  je  pravo 
Tekar  sanja  vruće  glave. 

Sto  no  vrieđi  ko  i bajka 
Povjesničke  naše  slave. 
Krešimiri,  Zvonimiri 
Da  su  puste  priče  samo, 

Da  nit  kakve  povjesnice 
Ni  jezika  ne  imamo. 
Dubrovnikom,  ravnim  Sriemom 
Naše  cvieće  da  ne  cvate, 

A uz  more  da  na  prste 
Prebrojit’  ćeš  sve  Hrvate. 
Slavonija  da  i nije 
Pod  hrvatskom  krunom  bila, 


Od  svih  strana  . . 

Nit’  hrvatska  zastava  se 
Dalmacijom  kršnom  vila. 

Da  je  blizo  ono  vrieme. 

Kad  nas  ne  će  biti  više, 

Silni  vali  tudjeg  mora 
Da  se  na  nas  uspjeniše. 

I tko  ima  zdrave  oči, 

Da  već  biesnu  pjenu  vidi, 
Jurišati  na  te  krvlju 
Oblivene  sto  put  hridi. 

I zato  se  narod  neka 
Svake  lude  borbe  mane, 

Na  koljena  pred  dušmanom 
S polomljenom  sabljom  pane. 
Tako.  tako,  baš  je  pravo, 
Radujte  se  tako  samo, 

U danima  crnim  našim 
Treba  da  vas  upoznamo. 

Oči  su  vam  zasjenite 
I od  moći  i od  sjaja. 

Ne  vidite,  kako  svjetlo 
Od  tmine  se  već  odvaja. 


Kako  svježi  povjetarci 
Otačbinom  našom  struje. 

K6  osvježen  duh  hrvatski 
Posije  bure  i oluje. 

Pet  sto  ljeta  teške  borbe, 

Pet  vjekova  crne  tmine 
Nisu  mogli  s lica  zemlji 
Zbrisat  naše  otačbine. 

Kad  su  slavni  djedi  naši 
Za  krst  časni  krvcu  lili, 

Svaku  kaplju  njine  krvi 
Angjeli  su  pokupili. 

More  krvi  mučeničke, 

Za  krst  časni  proliveno, 

Ko  nebeska  past  će  rosa 
Na  čelo  joj  umoreno. 

Sunce  će  ju  ogrijati, 

Proevasti  će  njeno  cvieće, 

Proć’  će  dani  iskušenja, 

Al’  vas  više  biti  ne  će. 

Jovan  Hranilović. 


Listak  romana. 

Napisao  VI.  Tr.-Borota. 
(Svršetak.) 


(AJđ ednoga  dana  podje  Klara  u Zagreb.  Vladislavova 
bolest  išla  je  sve  na  gore,  pa  se  morala  spremati 
za  put  u kupke  i za  to  pošla  u Zagreb,  a za  osam 
dana  će  otputovati,  dok  budu  njezine  toalete 
gotove.  Pošli  su  ona,  tetka  i Stjepan,  koji  se  pri- 
družio, rano  u jutro  kolima,  jer  nisu  marili  voziti  se  po 
vrućini  željeznicom,  a vratit  će  se  na  večer.  Ovaj  put  je 
ni  boravak  u Zagrebu  ne  rastrese.  Našla  je,  daje  dosadno 
i da  ima  nesnosnih  lica.  koje  se  upilje  u čovjeka,  kao 
da  nisu  nikad  vidjela,  kako  božji  stvor  izgleda.  Srdila  se 
na  Stjepana.  Mnogi  su  poznali  afričkog  putnika,  pa  je 
njegova  markantna  pojava  i ženskomu  i muškomu  svijetu 
u oči  padala.  Išli  su  po  Zrinjevcu,  gdje  je  glazba  igrala, 
jer  je  bio  utorak,  kroz  pravu  vatru,  koja  ih  je  obavijala 
sa  svih  strana  iz  očiju  elegantnog  svijeta.  Klara  se  isti- 
cala svojim  visokim  stasom  u pristaloj  bijeloj  odjeći  i 
ponešto  blijedom  ljepotom  svojeg  lica,  Stjepan  svojim 
pogledom,  mrkom  puti  i malo  đanđyskim,  ipak  elegantnim 
odijelom  od  žutkasta  flanela.  Najzad  ona  nije  mogla 
podnesti  tih  pogleda,  jer  ju  je  ljutilo,  što  sve  ženske  tako 
slobodno  gledaju  u Stjepana.  Neprestano  je  pazila  na  nj, 
ne  će  li  on  koju  pogledati.  No  on  je  išao,  gledajući 
ravno  preda  se  i s njom  se  razgovarajući,  tu  i tamo 
odvraćajući  na  pozdrave  poznato  gospode.  Onda  je  opet 
osjećala  ponos,  što  samo  nju  ljubi  taj  čovjek,  za  kojim 


su  se  svačije  oči  otimale.  Na  večer  su  bili  opet  u 
Brezniku,  da  nastave  tihi  i lijeni  život,  gdje  se  sve  bez- 
bučno  kretalo,  da  ne  buni  bolesnika,  koji  nije  mogao 
nikakova  štropota  podnesti. 

Vladislav  se  s početka  Klare  klonuo  u nadi,  da  će 
ona  to  opaziti  i još  se  većom  nježnosti  vratiti  k njemu, 
ako  ga  ljubi.  No  otkad  je  spoznao,  da  više  te  ljubavi 
nema  u nje,  nego  da  trpi  u toj  borbi  izmeđju  ljubavi 
za  drugog  i dužnosti  spram  muža,  u borbi,  kojoj  se  nije 
dao  đogledati  konac,  ođreče  se  svake  nade.  Poput  sjene 
šuljao  se  pustim  sobama  i ležao  na  divanima,  podajući 
se  posve  svojoj  tjelesnoj  i duševnoj  boli.  Ljubio  je  svoju 
ženu  toliko,  da  ga  je  podilazila  silna  sanjilost  pri  pomisli 
na  njezino  stanje.  Nije  je  ničim  bijedio,  ničim  preko- 
ravao.  Sta  više,  sva  krivnja  padala  je  na  nj  samog,  na 
preuzetnu  njegovu  nadu,  da  bi  mogao  tko  još  njega 
ljubiti.  Mlad,  živahan,  lijep  i zdrav  stvor,  a on  već  gotov 
starac,  bogalj,  kome  su  duge  godine  patnje  ispile  sav  život 
iz  grud  iju ! Kakvo  čudo,  što  se  je  ona  sad  odvratila  od 
njega,  kad  je  spoznala,  šta  je  život,  staje  ljubav?  Slično 
traži  slično,  a Stjepan  sa  svojom  krepkom  naravi,  sa 
svojim  životnim  poletom,  bio  je  čovjek  za  nju,  a ne  on. 
uspavani  sanjar.  U nekim  časovima  bi  osjetio  zavist  i 
nemoćan  gnjev  prama  tomu  bratiću,  u kojem  je  ključao, 
vrio  i strujio  život,  koji  mu  je  ugrabio  ljubav,  sreću,  sve. 

Ali  to  je  sudba,  još  više,  to  je  zakon  naravi.  Gdje  bi  se 
ikad  on  jadnik  smio  ponadati,  da  će  narav  njega,  kojeg 
je  već  jedanput  ošinula  svojim  žigom  i osudila  za  uvijek, 
opet  podignuti,  uskrisiti  1 Pa  ipak  se  ponadao,  ta  tako 
je  teško  odreći  se  života  i sreće.  No  ovo  je  bila  samo 
kratka  epizoda  sreće  u njegovoj  nevolji,  sad  treba  natrag 
pasti  u nju,  ukloniti  se  zdravim,  jakim  i mladim  elemen- 
tima, kojima  jedinim  daje  priroda  na  zemlji  mjesta.  Sve 
mlohavo,  trulo  i bolesno  treba  da  nestane,  da  ustupi 
mjesto  odabranim,  jer  i u prirodi  vlada  protekcija.  — 
On  se  gorko  nasmjekne  toj  spoznaji.  — Sakrivio  je  nesreću 
svoje  žene,  jer  je  morao  biti  jak,  nije  smio  uza  se  pri- 
kovati  mladog  stvora,  koji  je  u svojem  neiskustvu  i ganut 
samilošću  mislio,  da  može  njemu  žrtvovati  život,  o kojem 
nije  imao  pojma,  pa  sada  trpi,  kad  je  pogledao  okom 
u oko  tome  životu.  Sakrivit  će  još  i to,  da  će  ona  pogri- 
ješiti, pogaziti  svoju  čast.  Dosad  bijaše  poštena,  o tom 
je  uvjeren,  no  kako  dugo  će  se  još  moći  svladavati? 
Ljubav  je  neumoljan  silnik,  raskida  zapreke,  razlomi  uma 
joj  podliježu,  a tko  je  taj  mogućnik,  da  smije  zapovi- 
jedati ljubavi,  boriti  se  proti  naravi  ? Zar  će  ona,  mlada, 
nejaka  žena  odoljeti  napastima,  zar  ima  u nje  toga 
keroizma,  koji  se  uzalud  traži  u jakik  ljudi?  Prije  ili 
poslije,  ona  će  pasti  u naručaj  onome,  koga  ljubi,  ona  će 
sve  zaboraviti  i zgriješiti,  zbog  njega,  koji  ju  je  doveo  u 
taj  tjesnac  u opojnosti,  zaista  nedužnoj,  zamamne,  izgub- 
ljene sreće,  koja  mu  se  u Klarinoj  prilici  nasmiješila.  I 
još  je  dalje  mučio  svoju  i onako  bolesnu  glavu  takim 
mislima,  koje  ga  nisu  čitave  dane  ostavljale,  a vraćale  se 
u raznim  varijacijama  uvijek  s istim  smislom.  Noću  bi 
samo  nešto  nalazio  mira,  s pomoću  morfija,  koji  ga  ulju- 
ljavaše  u umjetan,  olovni  san.  Danju  bi  onda  opet  došle, 
čisto  se  upijajući  u izmučeni  mozak,  u kojem  je  nepre- 
kidno nešto  kljuvalo. 

Šalju  me  u kupelj,  mišljaše  on  s čisto  već  ludim 
smijehom,  a što  će  izliječiti  ta  hladna  voda,  zar  moje 
srce,  moju  sreću?  Ja  sam  na  putu,  treba  da  se  uklonim 
drugima,  za  koje  narav  vojuje.  I uklonit  će  se,  to  je 
jasno,  njegov  mozak  trune  kao  što  mu  je  vid  istrunuo, 
probija  opet  ugušena  klica  stare  bolesti.  Pa  u potpunoj 
melankoliji,  u koju  je  zapao  od  duševnih  i tjelesnih 
patnja,  u nemoći,  činila  mu  se  smrt  jedinom  lukom 
spasa  iz  ove  beskrajne  tmine,  koja  ga  je  od  svih  strana 
pritiskivala.  On  se  poda  posve  toj  misli,  koja  ga  nije 
nimalo  zastrašivala.  Čemu  da  se  bojiš  vratiti  se  k ništa- 
vilu,  k onomu  nihilum,  mišljaše  on  sa  svojim  ljubimcem 
filozofom,  kad  se  nismo  bojali  proizaći  iz  tog  ništavila, 
koje  ne  poznamo,  koje  vlada  nad  nama  uz  našu  potpunu 
nesvjesnost?  A smrt  je  i onako  slatka,  bez  boli,  čovjek 
padne  najprije  u nesvijest,  zamamne  vizije  ga  okružuju  i 
mame  mu  smiješak  na  ogorčene  usne,  pa  onda  konac, 
nestajanje  svega,  svijesti,  muka  i boli,  vječni  mir,  ništa. 

S gotovom  slašću  zadržavaše  se  taj  ateista  kod  tih  misli, 
pa  ih  je  i jedno  poslije  podne,  dan  pred  odlaskom  u kupelj, 


sve  dalje  raspredao,  ležeći  na  otomani  u svojoj  sobi  i 
gledajući  svojim  slijepim  očima  u tminu.  „Moj  rod  će 
sa  mnom  izumrijeti",  pomisli  i strašna  spomen  na  povjest 
toga  roda  raskrili  mu  se  pred  očima,  cijeli  niz  predaka, 
koji  su  proživjeti  sretnu  mladost,  pa  su  u naponu  snage 
muževne  sami  srnuliusmrt;  prvi,  pradjed  njegov,  junak 
i genijalan  pjesnik,  bio  se  podao  prekomjernomu  piću  i 
u ludilu  se  sam  nabo  na  svoj  mač;  onda  njegov  sin, 
djed  Vladislavov,  koji  se  s dvadeset  i pet  godina  poradi 
nesretne  smrti  svoje  žene,  koja  se  pri  jednoj  poplavi 
utopila,  s konjem  strmoglavio  s jedne  pećine,  ostavivši 
jednogodišnjeg  sina,  oca  Vladislavova  i starijeg  sina  Ni- 
kolu. Otac  protepe  sav  imutak  svoj  i ženin  u igri,  pa  si 
u tridesetoj  godini  prosviri  tane  kroz  sljepočnicu.  Samo 
stric  Nikola  je  ostao  poštedjeu,  baštinivši  žilavu  narav 
svoje  matere,  neženja,  sproveđavši  sav  vijek  medju  knji- 
gama, neobičan  čovjek,  čudak,  koji  nije  mario  ni  za  žefie 
ni  za  vino.  Jedini  on  umrije  prirodnom  smrću,  ostavivši 
sve  svoje  Vlađislavu,  a drugi  svi,  dokle  je  uspomena  se- 
zala, sami  su  dokončali  svoj  život,  koji  su  svi  počeli  ve- 
selo, krepko,  s jogunastom  krvi  Gorjanovića,  da  se  poslije 
okrenu  i sami  okupaju  u toj  pokvarenoj  krvi.  Samo- 
ubojicama od  poroda  kao  da  se  samo  oružje  utiskava  u 
ruku,  kao  da  im  pri  spomenu  na  ubojito  zrno  zastaje 
svaka  misao  na  kakav  drugi  izlazak,  kao  da  ih  nagon, 
sila  neka,  koja  struji  u baštinjenoj  krvi,  goni  na  samokrv, 
ispunjajući  ih  zamamnom  žedjom  za  ranom  smrti.  Moralo 
je  tako  doći,  mišljaše  on;  to  je  opet  narav  htjela,  da  se 
u meni  zatre  taj  bolesni  rod.  Stjepan  je  od  druge,  zdrave 
loze,  njegovi  predaci  nisu  bili  samoubojice,  njemu  pri- 
padaju sva  prava.  Ja  sam  osudjen,  ja  ne  smijem  više 
radjati  bolesnih  potomaka,  kod  mene  je  kraj.  Onda  mu 
se  nadala  misao:  tko  šta  gubi,  ako  njega  nestane?  Zar 
čovječanstvo,  kojemu  je  bolesno  uđo  ? Zar  ta  domovina 
njegova,  za  koju  nije  nikad  mario?  Ona  se  trza  iz  sna, 
stotine  novih  klica  proklijavaju  u njoj,  da  se  razelene  u 
novo  poljeće;  ona  treba  ljudi,  jakih,  zdravih,  koji  su  po- 
dobni za  nju  raditi.  Slabića,  sanjara,  Hamleta  ne  treba 
Hrvatskoj.  Gnjili  panjevi  treba  i tu  da  se  uklone  mladim 
zelenim  hrastićima,  makar  se  isjekla  cijela  ta  trula  šuma 
besvjesnog  naraštaja,  kojemu  je  on  pripadao.  Suvišan 
čovjek,  koji  je  svršio,  doživio,  svakomu  na  putu ! 

I on  čisto  mehanički  dohvati  revolver,  što  je  na 
zidu  nad  njegovom  posteljom  visio.  Opipa  ledenu  cijev  i 
neka  zebnja  mu  prođje  cijelim  tijelom,  groza,  a uz  to 
požuda,  da  je  ođma  pritisne  na  čelo.  Ipak,  jedna  misao 
mu  sune  glavom.  On  podje  k pisaćemu  stolu,  stavi  re- 
volver u ladicu  i potraži  papira  i pero,  što  napipa  prstima. 
Tad  uze  pisati  list  Klari  i Stjepanu,  gdje  im  izriče  zadnju 
svoju  želju,  koju  neka  poštuju:  da  budu  sretni,  da  se 
uzmu  poslije  njegove  smrti.  Pisao  je  teško,  velikim  i 
krivim  pismenima,  koja  su  naličila  pismu  mladog  dja- 
četa,  pipajući  prstima  krajeve  papira.  Onda  mu  se  neko 
ganuće  prelije  srcem,  on  jecaše  tiho.  naslonivši  smućenu 

* 


572 


V I E N A C 


Br.  36 


glavu  na  stol.  Opet  se  digne,  zaklopi  pismo  u zatnot,  pa 
uzme  pisati  drugo,  za  svijet,  nekoliko  riječi:  „.  . . Neiz- 
lječiva i teška  bolest  me  tjera  u smrt  . . Svijet  se 
ne  će  čuditi,  svatko  zna,  da  je  bolestan,  teško,  da  poslije 
ove  bolesti  može  doći  samo  ludilo  i smrt.  Na  to  opet 
uzme  revolver,  otvori  zaponac  i opipavaše  uske  šiljaste 
kuglje.  I uvijek  mu  u grudima  ono  ganuće,  onaj  unu- 
trašnji plač,  kao  da  mu  srce  krvari.  Opet  ustane,  spravi 
sve  u ladicu  i pozvoni.  Nešto  mu  sijevnulo,  kao  nada. 

— Zovni  gospođju  . . . reče  sluzi,  koji  je  unišao,  pa 
kad  je  ovaj  još  čekao,  ne  znajući  koju,  doda  nestrpljivom 
kretnjom:  „Gospođju  zovni  ...  ah!  ta  mladu!  . . 

Za  malo  začuje  njezin  korak,  i onda  ona  stajaše 
kraj  njega,  pitajući  ga,  ponešto  plaho,  da  li  šta  treba. 
On  joj  se  približi,  dotakne  joj  se  rukom  čela,  kose,  očiju, 
cijelog  lica,  a ruka  mu  đrhtaše  pri  tom.  Onda  naglo 
spopadne  njezinu  ruku,  oćutivši,  kako  se  je  stresla  pri 
toj  kretnji  i otvorivši  široko  slijepe  kao  staklene  oči,  kao 
da  je  hoće  svu  obaviti  pogledom,  reče  iznenada,  držeći 
je  čvrsto  za  pregib  ruke: 

— Ti  ljubiš  Stjepana  ? . . . 

Buka,  cijelo  tijelo  zađrhta  njoj  pri  tom  strašnom 
nenadanom  pitanju.  U strahu  digne  do  njega  svoje  ve- 
liko modro  oko  i još  se  više  prestraši  njegova  blijedog 
obraza,  koji  je  uz  crnu  bradu  i prosijedjelu  kosu  pepe- 
ljasto siv  izgledao.  Ona  ne  odvrati  ništa,  nego  ponikne 
pogledom  i htjede  se  oteti,  no  on  ponovi  pitanje,  a kad 
je  još  uvijek  nijema  stajala,  progovori  blagim  glasom : 

— Beci,'  Klaro,  što  te  pitam  . . . Ti  ne  smiješ  preda 
mnom  lagati,  moraš  ostati  uvijek,  kakova  si  bila : iskrena 
i čista  . . . Govori  . . . Govori ! klikne  najzad  nestrpljivo 
i prigušenom  žestinom. 

- — Da,  - — prošapće  ona,  na  što  joj  on  ispusti  ruku. 
Obadvoma  su  se  nadimale  grudi  od  raznih  uzbudjenja, 
kako  su  ovako  stajali  jedno  spram  drugog,  a izmedju 
njih  nedogledni  jaz  istine,  koja  je  sad  dobila  potvrdu  iz 
njezinih  usta.  Iza  duge  stanke,  u kojoj  je  tražio  riječi, 
progovori  on  opet: 

— Znao  sam  to  već  dugo  ...  Ne  da  se  ništa  sakriti 
ni  preda  mnom  ...  Ja  te  ne  krivim,  ja  bih  sam  želio, 
da  si  sretnija.  . . Ali  tko  zna!  vidiš,  bolestan  sam  i 
tvoje  će  muke  imati  kraja. 

Pa  kad  je  čuo  njezin  plač  i ona  htjela  progovoriti, 
stavi  joj  ruku  na  usta,  pa  je  prekine: 

— Ne  plači  i ne  govori  ništa  ...  Mi  smo  u ruci 
sudbe,  ili  božijoj  . . . Moli  se  tvojemu  Bogu,  da  ti  dade 
snage  ...  Ja  ti  opraštam,  nisi  ni  kriva  . . . Čekaj ! . . . 
Umiri  se  . . . Mi  ćemo  sjutra  na  put  ...  A sad,  hajde 
i moli  . . . 

Govorio  je  ganuto  i mukom  susprezao  plač.  Onda 
dodirne  ustima  njezino  čelo,  takne  prstima  kosu,  poljubi 
je  još  u oko  i prisili  je,  da  ode,  govoreći  joj,  pri  čem 
se  je  silio  na  podsmijeh : 


— Ne  boj  se  i hajde  . . . spremi  se  . . . za  sjutra.  — 
S Bogom,  Klaro ! . . . 


Pod  dojmom  tjeskobe  zbog  ispovijesti  ostavi  ga  ona 
i podje  dolje  u perivoj,  gdje  se  dosad  sa  Stjepanom 
razgovarala  o svedj  jačoj  bolesti  svojega  muža.  Cijelo  to 
iznenada  istisnuto  priznanje  zbunjivaše  je,  plelo  joj  misli 
po  glavi,  tjeralo  joj  suze  na  oči,  a opet  je  osjećala  neku 
olakšicu,  kao  da  joj  je  težak  kamen  spao  s grudiju. 
Stjepana  nadje  na  istom  mjestu,  u kiosku.  Sjedne  do  njega 
na  klupu  i gledajući  na  po  zaklopljenim  očima  u suton, 
koji  se  spuštaše  iza  sunčanog  zapada,  izusti: 

— Ja  sam  mu  sve  rekla  . . . 

On  se  trgne  i veliko  ju  pogleda. 

— Šta? 

— Sve  . . . pitao  me  je  i ja  mu  rekoh  ...  da  tebe 
ljubim. 

Premda  ga  je  kao  uvijek  ponovno  njezino  priznanje 
ljubavi  ushitilo  i on  prihvatio  njezinu  ruku,  da  je  cjeliva, 
nije  se  ipak  mogao  oteti  smutnji.  Što  sada?  Položaj  je 
ipak  čudan  i zamršen.  No  on  nastavi  razgovor,  gdje  su 
prestali,  kad  je  ona  pošla  gore. 

— Sad  ćemo  čekati  . . . Šta  je  rekao,  putujete  li 
sjutra? 

— Da,  treba  da  spremim  svoje  stvari  . . . Ali  ti,  ti 
se  ne  možeš  pred  njim  pokazati  . . . 

— Dakako,  ja  ću  mu  po  tebi  poručiti,  da  odlazim 
u Kamenicu,  ali,  ja  ću  u Gradac  i često  ću  dolaziti  u 
Annenkeim  . . . naći  ćemo  sredstva,  da  se  sastanemo  . . . 
Pisat  ću  ti  često,  svaki  dan  . . . Ali,  zaista,  čudna,  čudna 
situacija  . . . 

I oboje  zamukoše,  zamislivši  se.  Stjepanu  se  opet 
nametala  misao  o opasnoj  bolesti  bratićevoj  i on  je  bez- 
uspješno nastojaše  otjerati.  Onda  Klara  uzme  pripovi- 
jedati, kako  se  je  to  sad  zbilo,  opetujući  njegove  riječi 
i spominjući  čudno  mu  vladanje.  On  je  slušaše  samo 
na  po,  rastreseno,  jer  su  mu  se  i druge  ozbiljne  misli 
plele  po  glavi.  Tek  jučer  mu  ponudiše  mandat  za  sabor, 
hoće  da  ga  kandidiraju  u kotaru,  gdje  leži  njegovo  imanje. 
Trebalo  bi  javiti,  da  prima,  spremiti  se  na  izbornu 
borbu,  a sad  ove  misli,  ovaj  novi  stadij,  u koji  je  stupila 
njegova  ljubav  za  Klaru!  . . . Dva  života,  jedan  za  Klaru, 
drugi  za  domovinu  . . . kako  krasno  i zamamno  . . . ali 
ovaj  labirint,  iz  kojeg  ne  vidi  izlaska  . . . Najedanput  se 
žačuje  gore  iz  dvora,  iz  jedne  daleke  sobe  kratak,  jak, 
a ipak  mukao  zvuk,  kao  da  je  nešto  palo,  razletjelo  se. 
Klara  i on  se  trgnuše  i pogledaše  sa  strahom  u očima. 

— To  je  hitac,  reče  on  zabrinuto,  — iz  zadnje  sobe, 
ondje  na  južnoj  strani  . . . 

Ona  skoči  na  njegove  riječi  s užasnom  slutnjom  u 
srcu,  poleti  prama  dvoru,  a on  za  njom.  Bila  je  već  noć, 
hladovita,  vesela  noć  iza  danje  pripeke,  u dvoru  ne  bijahu 
još  svjetiljke  zapaljene  i ona  se  udaraše  o zid  i ogradu 

na  stubama,  leteći  gore  sva  zadihana,  dok  su  joj  koljena 
klecala.  Za  sobom  zučuje  korake  i uzbunjenu  viku,  sve 
se  štrcalo  iz  dvora  i naleglo  za  njom  Sad  dodje  do 
vrata  Vlađislavove  sobe,  otvori  ih.  čudan  miris  udari  joj 
u lice,  ona  pogleda  u sobu,  krikne  i padne  na  pod  kraj 
naslanjača.  Soba,  koja  se  napunila  ljudi,  rasvijetli  se 
svijećom,  koju  donese  sluga.  Onda  krič,  jauk  i poma- 
ganja. Na  naslanjaču  ležaše  Vlađislav  čisto  mirno.  Samo 
mlaz  krvi,  koja  je  iz  desne  sljepočnice  potekla  niz  obraz, 
preko  brade  na  košulju,  pokazivaše,  da  Vlađislav  ne 
spava.  Bljedolik  sjaj  nemirnog  plamena  svijeće  u rukama 
sluge  titraše  na  njegovu  uznojenom  čelu,  ođsijevajući  u 

ukočenim  velikim  očima.  Jedna  mu  je  ruka  stajala  na 
koljenu,  druga  se  ovjesila  niz  naslanjao.  Slatko-gorak 
podsmijeh  lebdio  mu  na  usnama,  na  kojima  kao  da  se 
razabirao  konvulzivan  trzaj  u nemirnom  svjetlu.  Schneller 
bijaše  podigao  sa  zemlje  revolver,  kojemu  je  sjajna  cijev 
bila  još  topla.  Ni  on  ni  Stjepan  ne  nadjoše  riječi,  da 
utješe  Klaru,  koja  je  sad  jecala,  đovukavši  se  do  svojeg 
muža  i naslonivši  glavu  na  njegovo  koljeno;  niti  gospodju 
Anu,  što  je  trčala  sobom  lamajući  rukama  i tjerajući 
služinčađ  na  polje.  Nikomu  ne  padne  na  um,  da  poleti 
po  liječničku  pomoć,  ćutilo  se,  da  se  tu  očajna  bol  za 
uvijek  smirila. 


Cosmopolis. 

Roman,  napisao  ga  Paul  Bourget. 
(Nastavak.) 


uši,  koja  vidi,  da  mora  drugu  osuditi,  a ne  može 
je  prestati  ljubiti,  nema  veće  boli  nego  kad 
opaža  potpunu  nesvjesnost  te  druge  duše  i 
njezino  veselje  u grijehu.  No  kad  se  radi  o 
^ majci,  to  jest  o biću,  koje  i ne  možemo  suditi, 


ako  je  i krivo,  a da  ne  učinimo  moralnog  ubistva,  ta  se 
bol  onda  pzđiže  do  smrtne  patnje.  Osvojena  neizbrisivom 
prikazom  od  jutros,  koja  joj  sveđjer  na  novo  trgaše  misao 
svaki  čas,  bila  bi  Alba  očuvana  od  očaja,  da  je  u 
grješnice  vidjela  smetnju  kaku,  borbu,  grižnju  savjesti  i 
kajanje.  Ali  da  ju  je  našla  tako  veselu,  mirnu,  zaokupljenu 
nadom  na  zabavu,  to  je  stajalo  u prejakoj  opreci  s tra- 
gičnom kušnjom,  koju  je  podnesla  mlada  djevojka.  Ona 
osjećaše,  kako  je  obara  još  teža  tuga,  koja  još  jače  tišti 
i koja  joj  postade  materijalno  nesnosna,  kad  joj  se  majka 
došla  oprostiti  oko  dva  i po  sata,  premda  je  svečanost 
kod  engleskog  poslaničtva  počinjala  tek  u pet  sati. 

— Obećala  sam  ubogomu  Hafneru,  da  ću  ga  doći 
pogledati  . . . Znaš,  da  je  obolio  od  žalosti  . . . Htjela 
bih  još  jednom  pokušati,  da  sve  uredim  . . . Poslat  ću  ti 
natrag  kočiju,  ako  se  želiš  malo  izvesti.  Telefonirala  sam 
Lyđiji,  da  me  čeka  kod  kuće  u četiri  sata.  Ona  će  me 
sobom  uzeti  . . . 

Razlažući,  kako  će  posve  naravno  upotrebiti  svoje 
popodne,  imala  je  previše  sjajne  oči  i presretan  pod- 
smijeh. Bila  je  premlada  u svojoj  svijetloj  opravi.  Noge 
su  joj  drhtale  previše  nervozno  od  nestrpljivosti  u gipkom 
laku  njezinih  malih  cipela.  Kako  Alba  ne  bi  oćutila,  da 
joj  ona  laže?  Razočarano  je  dijete  pojmilo,  da  je  taj 
posjet  Fannyinu  ocu  samo  izlika.  Ne  bijaše  to  prvi  put, 

Je  grofica,  kako  bi  se  riješila  neprilična  nadzora, 
poslala  kući  svoju  kočiju,  što  je  kod  žena  njezina  reda  u 
Runu  kao  i u Parizu  vjerojatan  znak  potajnih  pusto- 
lovina. Nije  bilo  ni  to  prvi  put,  da  je  Albu  podišla 


sumnja  pred  tim,  kako  je  katkad  njezina  mati  znala 
otajno  iščeznuti.  No  ona  bi  redovito  proti  toj  sumnji 
dosad  imala  hotično  pouzdanje,  koje  više  nije  nalazila  u 
sebi  iza  nepreporne  objave  od  jutros.  Ona  priđje  k pro- 
zoru, da  vidi  odlazak  victorije.  Konji  soptahu,  a Mlečanka, 
uzdignuvši  svoju  dražesnu  glavu  pošiljaše  ispod  ruži- 
častog suncobrana  podsmijeh  mladoj  djevojci,  što  gledaše 
njezin  odlazak.  Ah!  Kako  bi  se  iznenadila,  da  je  mogla 
pogoditi  ono,  što  je  govorio  taj  pogled,  onu  smetenu 
molbu,  da  ostane,  da  bude  tu  i svojom  nazočnosti  umiri 
onoliko  ludilo  boli,  da  ne  ide,  kamo  je  pošla!  Jer  istina 
bijaše,  da  je  s Lincolnoin  urekla  sastanak  u njihovu 
stanu.  Ona  je  unaprijed  kušala  grozničavu  slast,  dok  su 
konji  silazili  uz  palaču  Savorelli,  gdje  je  izgubila  samo 
pet  časaka  — upravo  vrijeme,  da  opravda  svoj  alibi.  — 
Tu  će  poslati  natrag  kočiju.  Onda  će  ući  u kakav  god 
fiaker,  odvesti  se  do  koje  crkve,  gdje  će  unatoč  svemu 
moliti  oproštenja  za  slatki  grijeh,  kojemu  trči  da  ga 
počini  ! Ona  se  podade  misli  na  čekanje  izvjesne  slasti, 
što  u nekih  jakih  naravi,  poput  njezine,  već  graniči  sa 
samom  nasladom.  Nije  slutila,  da  uboga  Alba,  to  pored 
svega  nježno  ljubljeno  dijete,  u isti  čas  i zbog  nje  pod- 
legava  najstrašnijoj  kušnji  . . . 

Kad  su  kola  iščezla,  upriješe  se  oči  mlade  djevojke 
u sjajni  pločnik  i evo  najednom  osjeti,  kako  se  u njoj 
radja  nagla,  instinktivna  i gotovo  neodoljiva  želja,  da  završi 
moralnu  patnju,  koja  je  toliko  kidaše.  Bilo  bi  tako  jedno- 
stavno! Dosta  bi  bilo  svršiti  sa  životom  . . . Jedan  kret, 
koji  bi  učinila,  jedan  samo  mali  kret,  da  se  nagne  niz 
zgradu,  na  koju  se  njezina  ruka  naslanja,  na  neki  način, 
evo  ovako,  malo  naprijed  i još  malo  više  naprijed  i toj 
bi  patnji  bio  kraj.  I ona  već  nikad  ne  bi  vidjela  omra- 
ženog lica  Lincolnova  uz  lice  njezine  majke.  Ne  bi  nikad 
više  susrela  oči  Lydije  Maitland  one  oči,  što  su  znale 

sramotu  te  majke.  Ne  bi  išla  na  Piove.  Ne  bi  morala 
ondje  tjedne  sprovoditi  u onom  društvu,  na  koje  sama 
pomisao  njoj  uzročava  fizičnu  bol  sve  do  krajeva  nje- 
zinih ruku  i nogu.  Često  je  već  osjetila  tu  želju  za  smrću, 
koja  se  kod  djece  samoubica  uzdiže  do  najtajnije  dubine 
bića.  Ona  su,  kako  energično  reče  jedan  filozof  liječnik, 
unaprijed  pripravljena,  da  traže  priliku,  i baštinstvo  se 
u njih  raspoznaje  po  ovoj  osobitoj  crti : misao  na  hotičnu 
smrt  nije  njima  izlazak,  proizvod  polagana  rada  njihove 
razumne  sposobnosti.  Najlakša  kušnja  otkriva  tu  misao 
u tim  dušama,  što  su,  da  tako  kažemo,  rodjene  s ranom, 
koja  je  uvijek  spremna,  da  zakrvavi.  Ali  izmedju  te 
instinktivne  želje  za  smrću  i spremnosti,  da  je  izvrše,  ima, 
da  opet  upotrebimo  znanstveni  izraz,  psihološka  širina, 
veći  ili  manji  razmak,  koji  mnogi  od  takih  baštinika 
nikad  ne  prekorače  i to  dopušta,  da  impulzivno  nagnuće 
na  samoubistvo  držimo  bolešću,  koja  se  dade  izliječiti. 
Naprotiv,  kad  je  te  širine  nestalo,  kad  je  razmak  pre- 
koračen,  postane  impulsija  tako  moćna,  te  zaodijeva 
značaj  neotklonivotn  i poput  bljeska  naglom  kobi. 

Tako  bijaše  u Albe,  koja  je  u čas  majčina  odlaska 
trpjela  toliko,  koliko  se  može  trpjeti,  ali  nije  mislila  na 
smrt.  Sad,  nagnuta  na  naslon  otvorena  prozora  i mjereći 
očima  razmak  dvaju  spratova,  ona  osjeti,  kako  je  vuče 
taj  prazni  prostor  privlakom  u isti  čas  grozničavom, 
užasnom  i gotovo  slatkom.  Da.  Bilo  bi  tako  jednostavno  . . . 
Vidjela  se,  kako  leži  na  sjajnom  pločniku,  slomljenih 
udova,  polupane  glave,  mrtva  . . . mrtva,  — oslobodjena! 

D taj  je  čas  strese  vrst  luda  veselja,  koje  prati  izvršenje 
te  vrsti  samoubistva.  Ona  udari  u grčevit  smijeh.  Nagne 
se  još  jače  i bila  bi  se  strovalila,  da  je  pogled  na  osobu, 
koja  je  išla  pločnikom,  ne  probudi  iznenada  iz  te  vrto- 
glavice, koje  čudnovati  čar  bješe  je  tako  moćno  zahvatio. 
Ona  se  baci  natrag.  Protare  oči  rukama  i ona,  koja  ne 
bijaše  vikla  tomu  mističnomu  zanosu,  izusti  čisto  glasno : 

— Moj  Bože ! Ti  mi  ga  šalješ ! . . . Spašena  sam . . . 

Ona  pozvoni  poslužniku  i zapovjedi  mu,  ako  bi 
gospodin  Dorsenne  došao,  da  ga  uvede  u mali  salon 
gospodje  Steno,  pa  doda:  „Ni  za  koga  drugog  nisam 
kod  kuće  . . .“ 

To  bijaše  zaista  Julien,  što  ga  je  vidjela,  gdje  se 
približavao  kući  u isti  čas,  kad  ju  je  od  ponora  još  ras- 
tavljao samo  zadnji  pođrhtaj  životnog  otpora,  što  se 
nahodi  i u samoubica,  koji  su  vrlo  blizu  ludilu.  Zar  i 
ludjaci  ne  biraju  radije  ovaj  način  smrti  nego  onaj  ? Ona 
ostade  nekoliko  časaka  posve  nepomična,  da  se  dozove 
sebi.  Najdublje  sile  njezina  bića  složiše  se  na  odluku, 
koja  dade  njezinu  dražesnomu  obrazu,  još  netom  iskriv- 
ljenu kobnim  navorom,  ako  ne  izraz  radosti,  barem  izraz 
nade.  Nije  se  prevarila,  pomislivši,  da  se  je  mladi  čovjek 
uputio  prema  vratima  kuće.  Dogodilo  se  više  puta  — 
hvala  osobitim  nazorima  njezine  majke  o odgoju  — da 
jo  sama  primila  posjet  .lulienov,  no  kad  je  svakomu 


drugomu  zabranila  ulaz,  mora  da  je  odlučila  s njim  držati 
osobito  važan  razgovor.  Kad  joj  se  javilo,  da  on  po  nje- 
zinoj odredbi  čeka  u malom  salonu,  kao  da  je  još 
oklijevala. 

— Ne,  — reče  sebi  napokon.  — To  je  spas,  to  je 
sam  spas.  Saznat  ću,  da  li  me  zaista  ljubi  ...  A ako 
me  ne  ljubi?  . . . 

I ona  pogleda  opet  prama  prozoru,  kako  bi  sama 
sebe  uvjerila,  da  joj  za  slučaj,  ako  se  taj  razgovor  ne 
svrši,  kako  ona  želi,  ostaje  još  tragično  i jednostavno 
sredstvo  od  malo  prije,  da  s njim  izidje  iz  tog  infamnog 
života,  kojim  nikako  više  ne  može  živjeti.  U tome  jedinom 
času,  gdje  se  njezino  unutrašnje  bivstvo  treslo  u uzbuni 
najžešće  krize,  borile  su  se  u njoj  dvije  individualnosti, 
od  kojih  njezina  sastojaše.  Bijaše  to  duša  njezina  pravog 
oca,  onoga  tragičnog  i nesretnog  Verekijeva,  što  je  nagna 
na  otvoreni  prozor,  koji  je  u smrt  pozivaše.  Bijaše  to 
energična  duša  njezine  majke,  što  je  sad  strmoglavljivaše 
na  taj  smjeli  korak,  na  koji  se  spremala,  kako  bi  izišla 
iz  svoje  tjeskobe  na  druga  vrata  a ne  na  vrata  smrti, 
i taj  upliv  materinskog  baštinstva  bijaše  tako  jak  u taj 
čas,  te  je  možda  prvi. put,  otkad  je  poznavaše,  Dorsenne 
zamijetio,  kad  je  unišla  u mali  salon,  da  naliči  gospodji 
Steno.  Tko  zna  — jer  u takvim  časovima,  gdje  se  nala- 
zimo na  raskršću  svojeg  udesa,  najmanji  dojmovi  odlučuju 
našom  voljom,  što  krsma  — tko  zna,  nije  li  ta  iznenada 
probudjena  sličnost  bila  uzrokom  odgovoru,  što  ga  on 
dade  mladoj  djevojci,  kad  mu  je  progovorila  sa  stras- 
venom  svečanošću  svoje  ojađjene  duše?  Tko  zna,  nije  li 
nesvjesni  podsjećaj  na  odnošaje  Lincolnove  ljubavnice 
okaljao  u njegovim  očima  nevino  i uzvišeno  pouzdanje 
prema  tomu  divnomu  stvoru,  — t danas  fantomu,  koji 
muči  njegovo  neutješno  kajanje,  kad  mu  je  ona  mogla 
postati  zanosom  i čarom  cijele  njegove  druge  mladosti, 
izabrani  i nježni  cvijet,  što  se  pripeo  na  tako  žalosno 
golo  stablo  od  četrdeset  godina?  Ah!  Kako  bi  Julien 
želio  opet  započeti  taj  razgovor,  koji  je  počeo  svojim 
običnim  tonom  šaljive  sentimentalnosti,  a koji  se  tako 
brzo  pretvorio  u dramski  dijalog ! On  je  mislio  na  to,  da 
idući  u vili  u Steno  ide  na  svoj  posljednji  tete-a-tete  sa 
svojom  lijepom  i zanimljivom  malom  prijateljicom.  Jer 
napokon  bješe  odlučio,  da  otputuje,  i kako  bi  bio  stalniji, 
da  ne  će  i ovaj  put  promašiti,  bješe  otišao  u ured  za 
spavaće  vagone  i kupio  mjesto  za  večeras.  Da,  on  je 
došao,  da  se  oprosti,  ali  ne  da  se  ovako  oprosti,  da  se 
tako  rastane,  čega  će  se  sjećati,  dok  ga  bude  na  ovom 
svijetu,  gdje  se  može  toliko  boli  zadati  u smijehu,  i 
gotovo  ne  sluteći.  On  se  je  toliko  sigrao  s ljubavlju,  te 
mu  se  činilo,  da  se  slavna  riječ  ne  može  primijeniti  na 
nj  i opet  bijaše  sigranje,  kad  je  unišao  u salon  i htijući 
prihvatiti  Albinu  ruku,  da  je  poljubi,  opazio,  da  je  pove- 
zana i rekao : 

— Što  vam  se  je  dogodilo,  mala  grofice  ? . . . Zar 
vam  nisu  moje  lovorike  ili  one  Plorenta  Ohaprona  dale 

spavati,  te  vas  nalazim  s klasički  povezanom  rukom 
duelista?  . . . Bez  šale,  gdje  ste  se  ozliedili?  . . . 

— Naslonih  se  na  stakleni  okvir,  koji  je  popustio, 
pa  su  mi  komadi  stakla  malo  rasparali  prste  ...  — 
odgovori  mlada  djevojka  na  pol  se  smiješeći,  pa  doda: 
— Nije  ništa. 

— Kakovo  ste  nerazborito  dijete!  . . . reče  Dor- 
senne  u tonu  prijateljske  ljutnje.  — Znate  li,  da  ste  mogli 
prorezati  žilu,  posve  jednostavno  i prouzročiti  gubitak 
krvi,  težak,  možda  smrtan  ? . . . 

- — Ne  bi  u tom  bilo  veliko  zlo,  — odvrati  Alba, 
stresavši  lijepom  glavom  i tako  gorkim  navorom  na 
svojim  usnama,  te  se  i mladi  čovjek  odma  presta  smiješiti : 

— Ne  govorite  mi  tako  — reče  on  — ili  ću  morati 
misliti,  da  ste  to  hotimice  učinili  . . . 

— Da  sam  hotimice  učinila  ? — ponovi  mlada  dje- 
vojka. — Hotimice?  Za  što  bih  bila  hotimice  učinila?  . . . 

I ona  porumeni  i stade  se  smijati  istim'  grčevitim 
smijehom,  kojim  se  smijala  pred  četvrt  sata,  posve  sama, 
kad  se  nagnula  na  ulicu.  Dorsenne  osjećaše,  da  ona 
previše  trpi  i srce  mu  se  stegne.  Smetnja,  proti  kojoj  se 
posljednjih  dana  borio  svom  energijom  nezavisna  umjetnika, 
koji  je  strogo  uredio  svoj  celibat,  podidje  ga  na  novo. 
On  pomisli,  da  zaista  mora  da  postavi  izmeđju  „Gluposti" 
i sebe  neopozivnost  svoje  kategorične  odluke.  Tako  on 
odgovori  svojoj  maloj  prijateljici  običnom  ljupkošću,  ili 
u čvrstom  tonu,  koji  je  naviještao  njegovu  odluku : 

— Opet  sam  vam  na  žao  učinio,  contessino,  i vi  me 
gledate  onim  očima,  kao  za  vrijeme  naših  pravda . . . 
Treba  da  me  ne  gledate  tako,  već  drukčije,  očima  našega 
prijateljstva  . . . Kasnije  biste  žalili,  što  ste  danas  bili 
zločesti  . . . 

Kako  je  progovorio  te  zagonetne  riječi,  ona  je  vidjela, 
da  u njegovim  očima  i u njegovu  podsmijehu  ima  nešto 
različito  i posve  neođredjeno.  Još  bi  ga  morala  više 
ljubiti,  kad  to  ne  bi  mislila,  jer  ona  za  časak  zaboravi 
svoju  bol  i svoju  odluku,  pa  zapita  živahno  : 

— Vas  nešta  tišti?  ...  Vi  trpite?  . . . Što  se 
dogodilo?  . . . 

— Ne  — odvrati  Dorsenne,  — ništa  se  nije  dogo- 
dilo. Ali  to  se  dogadja,  da  ura  ide,  da  časovi  prolaze,  a 
i ne  samo  časovi.  Ima  jedna  stara  i dražesna  francuska 
odeletta,  koje  vi  nepoznajete,  a koja  se  počinje : 

Le  temps  s’eu  va,  le  temps  s’eu  va,  Madame. 

Las,  le  temps?  Non.  Mais  nous  nous  en  allons  . . . 

To  u jednostavnoj  prozi,  mala  comtesso,  znači,  da 
je  ovo  bez  sumnje  naš  posljednji  razgovor  u ovoj  saisoni, 
pa  ne  bi  bilo  lijepo,  da  mi  pokvarite  taj  zadnji  posjet  . . . 

— Razumijem  li  vas  dobro?  — reče  Alba.  I ona 
predobro  poznavaše  navade  Julienove  u razgovoru,  a da 
ne  bi  znala,  kako  on  taj  na  po  šaljivi  na  po  sentimentalni 
govor  uvijek  upotrebljava  kao  pripravu  na  ozbiljnije  izreke. 
Ona  skrsti  ruke  na  prsima  i iza  stanke  nastavi  ozbiljnim 
glasom : 


— Vi  odlazite?  . . . 

— Da,  — odvrati  on,  te  izvuče  na  po  iz  džepa 
svojeg  kaputa  putni  coupon:  — I vidite,  učinio  sam 
poput  kukavica,  koje  se  bacaju  u vodu.  Kartu  sam  kupio, 
pa  ne  ću  više  samome  sebi  držati  mali  govor,  što  ga 
već  mjesece  držim,  govor  Du  Barry  ove : — - Gospodine 
krvniče,  još  samo  časak.  — Pripovijedao  sam  vam  to. 
U čitavoj  krvavoj  ludosti  naše  velike  revolucije  jedina 
me  ta  riječ  dira  . . . Tako  je  iskrena ! 

— Vi  odlazite?  . . . ponovi  mlada  djevojka,  koja 
kao  da  nije  pazila  na  tu  šalu,  kojom  je  Julien  htio  da 
prekrije  svoju  smetnju  pred  dojmom,  što  ga  je  uzročio 
taj  tako  naglo  naviješteni  odlazak.  — Ja  vas  više  ne  ću 
vidjeti!  ...  A kad  bih  vas  ipak  zamolila,  da  još  ne 
odete  ? . . . — nastavi  ona.  — Vi  mi  govoraste  o našem 
prijateljstvu.  Kad  bih  vas  molila,  kad  bih  vas  zaklinjala 
u ime  toga  prijateljstva,  da  me  ne  lišite  njega  u taj  čas, 
gdje  ne  imam  nikoga,  gdje  sam  sama,  tako  strašno  sama, 

— biste  li  odgovorili : ne  ? . . . Cesto  mi  rekoste,  da  ste 
mi  prijatelj,  moj  pravi  prijatelj  ? . . . Ako  je  to  istina, 
onda  nemojte  otići.  Ponavljam  vam,  da  sam  previše 
osamljena  i da  se  bojim  . . . 

— Vidite,  mala  comtesso,  — odvrati  Dorsenne, 
kojega  to  nenadno  zanesenje  mlade  djevojke  prestraši, 

— ipak  nije  razborito  što  upadate  u tako  stanje  s toga, 
što  ste  jučer  vodili  prežalostan  razgovor  s onom  ubogom 
Fannj ! Prije  svega,  upravo  mi  je  nemoguće,  da  odgodim 
svoj  odlazak.  Silite  me,  da  vam  nabrajam  razloge  vrlo 
nezgrapne,  gotovo  trgovačke  ...  No  moja  će  knjiga  evo 
da  izadje,  pa  treba  da  ja  budem  prisutan  kod  tog  poši- 
ljanja  na  prodaju,  o čemu  sam  vam  već  i previše 
govorio  ...  Pa  onda  i vi  se  spremate,  da  odete.  Uživat 
ćete  sve  zabave  ladanja,  imat  ćete  svoje  mletačke  prija- 
telje, kojega  patita,  što  mi  ga  valjda  zatajiste  i za  svaki 
slučaj  tu  dražesnu  Lydiju  Maitland  . . . 

— Ne  izrecite  tog  imena,  — prekine  ga  Alba, 
kojoj  se  crte  na  obrazu  iskriviše  pri  spomenu  na  boravak 
u Piovu.  — Vi  ne  znate,  kakova  je  to  bol  za  mene,  ni 
kakova  je  ta  žena,  koja  grdoba  okrutnosti  i perfiđije!... 
Ne  pitajte  više.  Ne  ću  vam  ništa  reći  . . . Ali,  — nastavi 
ona,  lamajući  rukama  taj  put,  svojim  ubogim  omršavljelim 
rukama,  koje  đrhtahu  od  straha  pred  izrekama,  što  se 
osmjelila  da  kaže : — Zar  ne  shvaćate,  ako  vam  ovako 
govorim,  kako  vam  govorim,  da  vas  trebam,  da  uzmognem 
živjeti  ...  — onda  gotovo  tihim  glasom,  tako  ju  je 
gušilo  uzbudjenje  — da  vas  ljubim ! . . . — Sav  prirodni 
stid  djeteta  od  dvadeset  godina  pomoli  se  na  njezinu 
blijedom  obrazu  u valu  grimiza,  kad  je  izbacila  to  pri- 
znanje. — Da,  ja  vas  ljubim ! — ponovi  ona  isto  tako 
dubokim,  no  čvršćim  naglasorn.  — Ipak  to  nije  obična 
stvar  u tom  strašnom  svijetu,  taka  prava  odanost,  da 
jedno  biće  ne  traži  drugo,  nego  da  vam  služi,  da  vam 
bude  od  pomoći,  da  živi  u vašoj  sjeni.  Vi  vidite,  nemam 
koketerije  za  vas,  nemam  ponosa  . . . Ako  me  vi  ne 

ljubite,  sve  je  svršeno  za  me,  pa  šta  će  mi  onda 
ponos?  . . . Ako  me  ljubite,  ah!  Ako  me  ljubite?  ...  — 
I ona  zatvori  oči,  kao  da  joj  je  ta  misao  zadavala  bol 
snagom  svoje  ljupkosti.  — I vi  ćete  razumjeti,  za  što 
sam,  da  stečem  pravo  dati  vam  svoj  život,  nositi  vaše 
ime,  slijediti  vas,  biti  vašom  ženom,  preglasno  mislila 
u čas,  gdje  sam  vas  mogla  izgubiti.  Vi  ćete  mi  opro- 
stiti, ako  sam  pogriješila  u čednosti,  za  prvi  i za  posljednji 
put ...  No  ja  sam  trpjela  odviše  . . . 

Ona  utihne.  Nikad  potpuna  čistota  toga  dražesnog 
stvora,  što  se  rodio  i uzrastao  u atmosferi  pokvarenosti, 
ostavši  u njoj  tako  netaknut,  tako  čist  i otvoren,  ne 
izadje  na  svjetlo  kao  u ovom  času.  Cijela  njezina  djevi- 
čanska i nesretna  duša  bijaše  u njenim  očima,  što  su 
molile  Juliena,  na  njezinim  usnama,  koja  su  drhtala,  što 
su  tako  govorila,  na  njezinu  čelu,  oko  kojeg  lepršahu 
poput  aureole  male  plave  vlasi,  koje  podizavaše  povje- 
tarce, što  duvaše  kroz  otvoreni  prozor.  Ona  je  našla 
sredstvo,  da  se  dade  na  taj  čudni  korak,  najsmjeliji  što 
ga  može  sebi  dozvoliti  žena,  još  manje  djevojka,  s tako 
čistom  jednostavnošću,  da  se  u ovaj  čas  Dorsenne  ne  bi 
bio  usudio  dotaknuti  ni  ruke  tog  djeteta,  što  mu  se 
podavaše  tako  ludo  i tako  iskreno.  Ona  sama,  pored 
rumenila,  kojim  ostadoše  njezini  nešto  upali  obrazi  kao 
grimizom  zaliveni,  nije  osjećala  ni  najmanje  čuvstvo 
stida.  U njezinu  priznanju  bijaše  previše  pravosti,  ona 
je  bila  dovedena  do  te  skrajnosti,  kako  reče,  prevelikom 
boli.  I nada  sve,  ona  se  nadala.  Ona  je  vjerovala  u sim- 
patiju Julienovu,  da  više,  u njegovu  ljubav.  Mnogo  je 
puta  pomislila  ovog  proljeća  i zime,  da  mladi  čovjek  ne 
traži  njezine  ruke,  jer  je  prebogata. 

Ahl  Bijaše  istina,  da  je  on  u njezinoj  blizini  pod- 
lijegao najživahnijim  čuvstvima,  za  koja  bijaše  sposoban. 
Ali  još  bijaše  i to  istina,  da  ta  ganuta  simpatija  ne  bješe 
nikad  prodrla  i ne  ni  nikad  prodrla  u svijetle  i hladne 
dijelove  njegova  bića,  što  se  toliko  opiraše  podanju. 
Bijaše  istina,  da  mu  se  ona  sviđjaše  svojom  osobitom 
ljepotom  potalijančene  Slavenke  u tolikoj  mjeri,  da,  kad 
on  ne  bi  bio  vrlo  pošten  čovjek  u nekim  stranama,  bio 
bi  s nasladom  postao  njezinim  ljubavnikom.  No  bilo  još 
više  istina,  da  se  on  zanimao  za  nju  nada  sve  nekom 
znatiželjom  bez  oduševljenja  i proti  kojoj  bijaše  u njega 
već  nastupila  reakcija,  od  straha,  da  se  ne  bi  morao 
odreći  te  nezavisnosti  umnog  prolaznika,  najveće  slasti 
u toj  naravi,  isto  tako  svojevoljnoj  kao  što  promijenijivoj ! 

Tako  ovaj  ganutljivi  razgovor,  u kojem  je  drhtala 
tako  nježna  tuga  i od  kojeg  će  ga  poslije  svaka  riječ 
na  plač  i kajanje  goniti,  njemu  u taj  čas  uzroči  jače 
čuvstvo  straha  nego  samilosti.  Da,  on  se  bojao  plama, 
što  je  gorio  u očima  mlade  djevojke,  on  se  bojao  uzbu- 
djenja,  koje  je  i njega  obladavalo,  on  se  bojao  čudne 
snage,  što  je  to  dijete  na  jedanput  pokazivaše,  bojao  se, 
da  ga  ne  bi  pored  njega  povukla  u atmosferu  potpunih, 
isključivih  i žestokih  strasti,  njega,  komu  se  svidjalo 


samo  u nejasnom  svijetu  nuansa,  polu-sreća  i polu-nesreća, 
tankih  i umjetničkih  uzbudjenja.  Ona  bješe  zamuknula, 
a on  ne  odgovori.  Kad  je  napokon  prekinuo  tu  krutu 
šutnju,  već  zvuk  njegova  glasa  pokaza  najedanput  nesret- 
nici, kako  je  beskoristan  bio  taj  skrajnji  poziv,  što  gaje 
upravila  na  život.  Da  bi  prognala  demona  samoubistva, 
bijaše  ona  sačuvala  samo  svoju  nadu  u srce  toga  čovjeka, 
a to  srce,  kojemu  je  nasrnula  tako  neobuzdanim  poletom, 
uzmicalo  je,  mjesto  da  se  poda. 

— Umirite  se,  zaklinjem  vas,  — reče  on.  — Shvatit 
ćete,  da  sam  posve  smeten  i zapanjen  od  toga,  što  sam 
čuo  . . . Bijah  tako  daleko,  da  na  to  mislim ! . . . Bože 
moj ! Kako  vas  vidim  uzbudjenu ! . . . Pa  ipak  — nastavi 
on  s više  čvrstoće,  — morao  bih  se  duhoko  prezirati, 
kad  bih  vam  lagao  . . . Vi  bijaste  tako  iskreni  sa  mnom. 
Tomu  povjerenju  ne  mogu  se  odužiti  inače,  nego  da  i ja 
posve  glasno  mislim...  Vas  oženiti?  Ah!  To  bi  bio 
najdražesniji  san  sreće,  kad  toga  sna  ne  bi  branilo  poštenje. 
Da  se  prime  život  takove  mlade  djevojke,  kakovi  ste  vi. 
treba  moći  joj  obećati  iskreno,  pošteno  i sav  svoj  život. 
A to  mi  je  obećanje  zabranjeno,  jer  ga  ne  bih  držao. 
Ubogo  dijete ! . . . — i njegov  glas  postane  gotovo  gorak, 
izgovarajući  te  riječi:  — Vi  me  ne  poznajete.  Vi  ne 
znate,  što  je  spisatelj  moje  rase  i kako  bi  sjediniti  svoj 
udes  s mojim  bilo  za  vas  još  kruće  mučeništvo,  nego 
vaša  današnja  samoća ! Vidite,  ja  sam  dolazio  k vama 
s tolikom  radošću,  jer  bijah  slobodan,  jer  svaki  put 
mogoh  sebi  reći,  da  se  više  ne  ću  vratiti.  To  priznanje 
nije  romantično.  Ali  tako  jest  ...  Da  to  postane  vezom, 
obvezom,  odredjenim  okrugom,  u kojem  da  se  krećem, 
kolom  običaja,  u koje  da  se  zatvorim,  — ja  bih  imao 
samo  jednu  misao,  da  pobjegnem  . . . Zalog  cijeloga 
mojeg  života?  . . . Ne.  Ne.  Ja  to  ne  bih  podnesao.  Ima 
prolaznih  duša,  kao  što  ima  ptica  selica,  i ja  sam  jedna 
takova.  I vi  sami,  vi  ćete  to  shvatiti  sjutra,  odmah,  i 
spomenut  ćete  se,  da  sam  vam  govorio  kao  čovjek  od 
poštenja,  koji  bi  očajao,  kad  bi  morao  misliti,  da  je 
proti  volji  povećao  tugu  vaše  sudbine,  gdje  nije  želio 
drugo,  nego  da  je  zasladi  . . . Bože  moj ! Što  da  učinim  ? 
— vikne  on  viđeći,  kako  su,  dok  je  govorio,  u očima 
mlade  djevojke  zasjale  dvije  suze,  kojih  ona  ne  otre. 

Ne  bijaše  to  više  dugi  i nježni  jecaj  od  sinoć,  kad 
je  pala  u naručaj  Fanny  Hafnerove,  svoje  druge  u bijedi, 
sa  slatkosti  u boli  dočekane  i udružene  supatnje.  Ne.  Te 
krupne  i teške  suze,  što  potekoše  niz  njezina  upaljena 
lica  bez  kriča,  bez  uzdaha,  bijahu  kaplje  agonična  znoja, 
istisnute  potpunim,  beznadnim,  neizlječivim  očajem.  To 
bijaše  oproštaj  sa  životom  mlade  još  duše,  koja,  ne 
našavši  jeke  svojemu  kriču  u agoniji,  plače  posljeđni  put, 
plače  tu  osudjenu  mladost,  plače  samu  sebe.  I kad  je 
užasnuti  Julien  ponovio : 

— Sta  da  činim?  . . . 

— Otidjite  — odgovori  ona,  — ostavite  me  .... 
Ja  vas  ne  ću.  Ja  sam  vam  dapače  zahvalna,  što  niste 

lagali No  vaša  mi  nazočnost  previše  boli  zadaje  . . . 

Stidim  se,  što  sam  vam  govorila,  sad,  gdje  znam,  da  me 
ne  ljubite  . . . Imate  pravo,  što  ostavljate  Rim  . . . Trebalo 
je,  da  ste  ranije  otišli  ...  Ne  branite  si . ...  — nastavi 
ona  ne  dajući,  da  on  prekine  — ja  vas  ne  tužim  ničim  . . . 
Vi  mi  niste  nikad  lagali,  nikad  mi  dali  pravo,  da  mislim, 
da  vi  za  me  osjećate  šta  drugo,  osim  lakog  prijateljstva  . . . 
Bila  sam  luda  ...  Ne  kaznite  me,  ostajući  dulje  . . . 
Iza  našega  razgovora,  moja  čast  boće,  da  nikad  više  ne 
govorimo  ... 

Imate  pravo,  — reče  Julien  iza  ponovne  šutnje. 

On  uze  svoj  šešir,  koji  bijaše  stavio  na  jedan  stol 
pri  početku  ovog  posjeta  tako  kratkog  i koji  se  tako 
naglo  svršio  eksplozijom  tako  čudnib  čuvstava.  Mladi 


ljudi  se  pogledaše  još  jednom.  Ah!  Kako  ju  je  često  opet 
morao  vidjeti  takovu,  sad  blijedu  kao  da  je  mrtva,  tako 
bolnih  usana,  obraza  još  vlažna  od  suza,  koje  već  nisu 
tekle,  strogu  i tragičnu  u njezinoj  svijetloj  proljetnoj  opravi, 
ruku  prekrštenih,  kao  malo  prije  nad  nježnim  prsima, 
da  mu  nebi  morala  pružiti  ruke.  I on  ne  pruži  svoje.  On 
shvati,  da  mu  je  bijedno  dijete  istinu  reklo.  Ako  je 
priznala  bez  srama  svoja  uzbudjenja,  kad  je  mislila,  da 
ih  on  dijeli,  sad  ju  je  smućivalo,  videći,  da  ih  on 
poznaje.  On  reče:  „Dakle,  s Bogom  . . .“  Ona  nagne  svoju 
plavu  glavu,  ne  odgovorivši.  Ubogi  fantome  najsladje  i 
najnedužnije  žrtve,  hoće  li  onaj,  kojeg  gledaš  tim  pogledom, 
gdje  odlazi,  hoće  li  ga  ikad  zaboraviti?  . . . 

(Nastavit  će  se.) 


Torkvato  Tasso. 

Pišć  dr.  A.  Tresić  Pavičić. 

Imađe  više  poezije  u »Jerusalimu«  Tasovu,  nego 
u svim  pjesmama  Engleske  izuzevši  Shakespeara. 

Bijron. 


JT^ron  ne  hvali  rado  nikoga,  njemu  je  milija  oštra 
satira  nego  pohvala,  a ipak  eto  šta  on  veli  o lot- 
kvatu.  I u istinu  cijeli  život  Torkvata,  čitavo  njegovo  biće, 
i sva  njegova  djela  nisu  drugo  nego  veliki,  protegnuti, 
melanholični  lahor  bolne  poezije,  koji  uznosi  dušu  u 
carstvo  čuvstvenosti  i vabi  suze  iz  očiju.  Rodio  se  ovaj 
ljubimac  nesreće  i tuge  pod  najljepšim,  najvedrijim  nebom 
Evrope,  u Sorentu  u Napuljskom  zaljevu,  gdje  je  kašnje 
uzdisao  Lamartine  za  Gracijelom.  I kao  što  je  vedro  ono 
nebo,  kao  što  je  gladko  i bistro  ono  more,  kao  što  je 
ona  priroda  bujna,  maštovita  i cvjetna,  takova  je  bila  i 
Torkvatova  duša.  Ona  je,  kao  da  su  se  svi  oni  elementi 
ljepote  stopili  u jedno  biće  i prelili  iz  realnoga  bića  u 
duševno,  ali  tomu  biću  fali  jedino  ono  blaženo  veselje, 
onaj  posmieh  Napuljskih  obala,  a zamjenjuje  ga  najuz- 
višenija,  najplemenitija  nujnost,  kakove  nema  ni  u jed- 
noga drugoga  pisca,  jer  nijedan  melanliolički  pjesnik  nije 
tako  velik  kao  on,  osim  Leoparda  i Shelleja.  Ali  Leo- 
pardova melanholija  nema  one  plemenitosti  i prelazi  u 
očajnost,  a Shelleyeva  je  previše  refleksivna  i skeptična. 

Rodio  se  je  Torkvato  g.  1544.  od  oca  Bernarda, 
glasovitoga  pjesnika.  Već  je  njegovo  djetinjstvo  bilo  burno, 
jer  mu  otac  pade  u nemilost  cara  Karla  V.,  koji  ga 
otjera  u progonstvo  i zaplieni  njegova  dobra,  jer  je  bio 
pristaša  kneza  San  Severina.  Tada  njegova  majka  otidje 
sa  djecom  k svojim  roditeljima  u Napulj  i dade  maloga 
Torkvata  Isusovcima  na  nauke.  Oni  mu  duboko  usadiše 
u srce  vjerska  načela;  a u ostalim  naukama  napiedova 
tako  brzo,  da  je  u deset  godina  tako  poznavao  latinski 
i grčki,  da  mu  se  je  svak  divio.  Majka  ga  je  tako  nje- 
govala i ljubila,  da  je,  da  tako  rečem,  od  svojih  tanko- 
ćutnih čuvstava  splela  njegovo  srce,  od  kojega  nije  mo- 


guće ništa  plemenitije  i uzvišenije  naći.  Torkvato  bi  bio 
jedino  tada  mogao  u svietu  živiti,  da  su  ga  svi  ljudi  te- 
tošili i ljubili  kao  njegova  majka.  On  je  u svojem  dje- 
tinjstvu na  krilu  majke  prosnio  takov  angjeoski  san,  da 
mu  se  je  tim  trnovitiji  pričinio  ostali  život,  kada  je  nju 
izgubio.  Ona  je  umrla  od  žalosti  za  sinom,  kada  ga  je 
otac  u Rim  pozvao.  Taj  je  rastanak  tako  potresao  maj- 
činu dušu,  da  je  nakon  kratko  doba  od  žalosti  svisnula. 
Otac,  koji  nije  ni  u Rimu  bio  siguran  od  progonstva 
Karla  V.:  posla  najprije  Torkvata  k svojim  rodjacima  u 
Bergamo,  a onda  na  dvor  vojvode  od  Urbina.  Tu  je 
Torkvato  drugovao  tri  godine  sa  sinom  vojvode  de  la 
Rovere,  i tu  ne  samo  da  se  je  svestrano  naobrazio  i 
proučio  spekulativnu  i praktičnu  filosofiju,  nego  i uvježbao 
u svakoj  vitežkoj  umjetnosti,  u jahanju,  u alkanju,  a na- 
vlastito u mačevanju,  tako  da  mu  na  sablji  nije  bilo  u 
svoj  Italiji  suparnika.  U Ferari  na  dvoru  Estensa  ga  jedan 
plemić  uvriedi,  a on  mu  odgovori  pljuskom , tada  ga 
ovaj,  da  mu  se  osveti,  napade  sa  dva  brata  golim  sabljama 
javno  na  trgu.  Torkvato  povadi  svoju,  i za  čas  raztjera 
sva  tri  krvavih  glava.  U svome  ,,Jerusalimu“,  u opisima 
dvoboja,  pokazao  je,  da  je  i sam  morao  biti  veliki  vještak 
u tom  poslu.  Iz  Urbina  otide  Torkvato,  da  nastavi  svoje 
nauke,  najprije  u Padovu,  pak  u Bolonju,  odkuda,  lađi 
sumnje,  da  je  napisao  neke  zlobne  stihove,  morao  je  po- 
bjeći ka  gospodi  Rangoni  u Kastelvetro  kod  Modene. 

God.  1565.  pozva  ga  kardinal  Luigji  d’Este  na  svoj 
dvor,  jer  pošto  je  bio  Torkvato  pokazao  neobični  pjesnički 
dar  u svojem  ,,Rinaldu“,  nadao  se,  da  će  proslaviti 
njegovu  obitelj  svojim  „Jerusalimom11,  posvetivši  ga 
Estensima,  od  kojega  je  već  bio  spjevao  šest  pjevanja 
do  god.  1561.  Tada  je  bila  Tasu  dvadeset  i jedna  godina, 

i slieđeće  su  godine  najljepše  u njegovu  životu  poslije 
rastanka  s majkom.  Vladao  je  tada  u Ferari  Alfonso  II., 
koji  je  imao  đvie  vrlo  naobražene  sestre,  koje  su  Tor- 
kvata  jako  milovale  i cienile : Lukreeiju  i Eleonoru.  Kaže 
se,  da  je  u Eleonoru  bio  zaljubjen,  ali  o tome  nema 
sigurnih  dokaza.  God.  1569.  oboli  mu  u Mantovi  otac  i 
on  pohiti  k njemu,  a kad  mu  ga  smrt  ote,  on  se  od 
velike  žalosti  razboli.  Nakon  deset  godina,  što  je  bio  na 
dvoru  kardinala  Luigja,  ovaj  ga  povede  sobom  u Pariz, 
jer  je  morao  da  otidje  onamo  s nalogom  od  pape  Pija  IV., 
da  izmiri  dvor  s Hugonotima.  Kralj  Karlo  IX.  primi 
Torkvata  tolikom  Ijubeznošću,  i tako  ga  je  sav  njegov 
dvor  milovao,  da  je  počeo  strančariti  za  dvor  proti  Hugo- 
notima,  tako  da  je  kardinalu  više  kvario  posao,  nego 
koristio,  te  s toga  pade  u njegovu  nemilost.  Od  tuda  otidje 
Torkvato  u Rim  k papi  Piju  V.,  da  mu  izrazi  svoju 
zahvalnost,  što  je  i on  pomogao  u bitci  kod  Lepanta:  i 
tu  primi  pismo  od  vojvode  Alfonsa  II.,  koji  ga  je  zvao 
natrag  u Feraru  za  svoga  đvorjanika.  On  primi  poziv,  i 
u lagodnom  životu  na  njegovu  dvoru  napisa  god.  1573. 
pastirsku  igru  ,,Amintu“,  i radeći  neumorno  oko  svoga 
Jerusalima,  dovrši  ga  g.  1575.  Radio  je  dakle  Taso  više 
od  petnaest  godina  oko  svoga  glavnoga  djela.  Te  je  iste 
godine  putovao  u Rim  na  jubilej,  i od  tuda  je  putovao 
na  sve  strane,  da  svoju  radnju  podvrgne  kritici  naj- 
umnijih ljudi.  Bio  ju  je  već  na  više  mjesta  popravio,  i 
sva  je  Italija  očekivala  s velikom  napetošću  izdanje 
„Jerusalima  Oslobodjenoga“.  God.  1576.  htio  je  otići  u 
Mletke,  ali  tamo  naglo  buknu  kuga,  i on  tada  sprovede 
jedanaest  dana  sa  ljubljenom  Eleonorom  u villi  Konsan- 
doli.  U to  vrieme  poče  se  sjajni  um  Tasov'  mutiti.  Što 
je  potamnilo  onaj  silni  um,  koji  je  napisao  „Araintu"  i 
„Jerusalim"  ? Netko  kaže:  velika  ljubav  prema  Eleonori,  a 
netko:  veliki  umni  napor,  a netko  vjerska  monomanija,  a 
netko  opet,  što  je  izgubio  milost  Alfonsa.  Bilo  kako  bilo, 
od  toga  doba  poče  Torkvato  postajati  mrk,  melankoličan, 
zamišljen  i sumljiv.  Doču,  da  će  netko  tiskati  njegovu 
pjesan  bez  njegova  znanja  i nešto  promienjenu,  tada  on 
moli  da  dotičnika  izobće,  i piše  svim  knezovima,  neka  u 
svojoj  državi  to  ne  dopuste.  Tada  pomisli,  da  ga  Estensi 
mrze,  da  ga  mrzi  sav  dvor,  i da  su  sve  sluge  pođ- 
kupljene,  da  ga  nadgledaju  i špijunaju,  da  je  tajno 

obtužen  radi  „Jerusalima"  kod  Inkvizitora,  i već  misli, 

da  je  upao  u heresiju,  te  piše  Inkviziciji,  da  ga  izpita. 
Gini  mu  se,  da  se  je  ogriešio  o vjeru  epizodom  o Sofro- 

niji  i Olindu  u „Jerusalimu",  u kojoj  se  kaže,  da  je  ale- 

gorično  opisao  svoju  ljubav  s Eleonorom. 

Jednoga  dana  baci  u sobi  kneginje  Lukrecije  nož 
za  jednim  slugom,  misleći,  da  ga  je  došao  ubiti  ili  špi- 
j uiiati.  lađa  ga  zat.voriše  u samostan,  pak  ga  otale  Alfonso 
povede  sobom  u Belriguarđo,  ali  ni  u toj  ubavoj  villi 
ne  povrati  se  bistrina  u ura  pjesnika,  i sve  se  boji,  da 
će  ga  netko  otrovati  i da  netko  nad  njim  neprestano 
pazi ; pa  zamoli  Altonsa,  da  ga  povede  u samostan  Fra- 


njevaca, jer  da  hoće  postati  fratrom.  Sliedeći  dan  dne 
20.  srpnja  pobjegnu  u pastirskom  odielu  preko  Abruca 
put  Sorenta,  i tamo  stignu  pješke,  proseći  putem  i sav 
shrvan.  I u nadje  sestru  Korneliju,  pa  joj  se  nepoznat 
približi,  i stade  joj  tako  tužno  govoriti  o Torkvatu  i 
pričati  njegove  nevolje  i boli,  da  jadna  sestra  pade  u 
nesviest.  Kada  se  Torkvato  uvjeri,  da  ga  sestra  ljubi, 
odkri  joj  se,  ali  je  zamoli,  da  ga  drži  skrivena,  jer  da 
se  boji  neprijatelja.  Kornelija  ga  tetoši  i miluje  i moli. 
da  ostane  kod  nje ; ali  on  nakon  malo  vremena  odpu- 
tova  u Rim,  gdje  ga  je  primio  Scipion  Gonzaga  odgo- 
varajući ga,  da  ne  ide  na  dvor  Estensa.  G.  78.  tumara 
po  cieloj  Italiji,  vraća  se  u Feraru,  pak  nenadano  bježi 
u Mantovu,  u Padovu,  u Mletke;  a od  tuda  u Pesaro,  u 
Urbino ; pak  krenu  put  Piemonta,  dodje  na  vrata  Turina, 
ali  ga  stražari  bace  van,  jer  vidješe,  da  ide  pješke,  da 
je  odrpan  i da  čudnovato  i neobično  izgleda.  Tu  se  slu- 
čajno desi  neki  Ingjenjeri,  koji  ga  je  poznavao,  te  ga 
uvede  u grad,  gdje  ga  srdačno  primiše  markiz  Este, 
nadbiskup  Turina  i Karlo  Emanuel.  G.  1579.  opet 
započe  svoju  odisijadu  i ne  slušajući  kardinala  de  la 
Rovere,  koji  ga  je  molio,  da  ostane  u Turinu,  ode  naj- 
prije u Rim,  pak  iz  Rima  po  treći  put  u Feraru  k Alfonsu, 
koji  se  je  baš  tada  po  drugi  put  ženio  sa  kćerkom  voj- 
vode od  Mantove.  Tu  bi  zlo  primljen,  ili  jer  je  vojvoda 
bio  zaokupljen  pirom  ili,  jer  nije  mario  za  nj,  i ne  pozva 
lorkvata  preda  se  ni  u vieće  ministara.  Dvorjanici  mu 
ne  izkazivahu  onu  počast  kao  prije.  To  ga  duboko  uvrieđi 
i on  pobjesni,  pa  poče  psovati  vojvodu,  dvor  i sav  sviet 
i opozva  pohvale,  što  je  dao  Alfonsu  u svojim  stihovima, 
lađa  ga  Alfonso  dade  zatvoriti  dne  15.  ožujka  1579.  u 
bolnicu  Sv.  Ane.  U tridesetpetoj  godini  svoga  života 
najveći  se  čovjek  onoga  vremena  nalazi  u ludnici,  ili  bolje 
u groznom  zatvoru.  Je  li  Torkvato  bio  zbilja  lud?  Je  li 
ga  trebalo  zatvoriti  u onu  zvjersku  gajbu,  gdje  je  trpio 
glad,  zimu  i nevolju,  gdje  ga  je  Aldo  Manucio  „gola 
i gladna  našao  ?“  On  je  u tamnici  napisao  mnogo  krasnih 
djela  u formi  razgovora,  i mnogo  uzornih  pisama  na  velike 
ljude  svoga  vremena.  Njegova  bolest  nije  bila  dakle 
ludost,  nego  hiperestesija  moždana,  prenapetost  misli  i 
čuvstva,  nije  ga  dakle  trebalo  držati  kao  kakvoga  mahnitca 
u takovom  zatvoru,  i mora  se  tomu  drugi  uzrok  tražiti. 

Nitko  ne  zna,  kako  je  daleko  bila  došla  ljubav  Tasa 
prama  Eleonori,  ali  je  svakomu  bilo  poznato,  da  to  Alfonsu 
nije  bilo  drago,  i da  je  ovaj  knez  bio  uvriedjen,  što  je 
on  opozvao  pohvale,  koje  je  spjevao  u slavu  njegove  kuće, 
i što  ga  je  opsovao,  kad  ga  je  neharno  primio.  l)a  Tor- 
kvato nije  bio  lud  nego  uzvišenim  mislima  i čuvstvima 
uzrujan,  to  najbolje  dokazuju  njegove  pjesme,  koje  je 
spjevao  u zatvoru  i kojima  moli  Alfonsa,  da  ga  pusti  iz 
zatvora,  i njegove  sestre,  da  mu  izprose  milost  kod  brata. 
Svakomu  ove  pjesme  moraju  izmamiti  suze  iz  očiju,  tako 
su  pune  čuvstva  i boli,  ali  ga  Alfonso  nije  pustio,  i Tor- 
kvato je  morao  tamnovati  sedam  godina  i četiri  mjeseca. 

Nije  cuclo,  što  je  u toliko  vremena  onaj  bistri,  onaj  pla- 
meni  um  počeo  tamniti;  jer  on,  koji  je  najviše  ljubio 
narav,  slobodu,  i koji  je  trebao  ljubavi,  nije  vidio  ništa 
drugo  nego  gole  zidove  i trpio  glad  i zimu.  U onim  ža- 
losnim časovima  pustošne  i očajne  samoće,  je  li  čudo, 
što  se  je  njegova  mašta,  prepuštena  sama  sebi,  bez  ikakvog 
blaženja  plavoga  neba  i moi’a  i zelenih  gora,  uzdignula 
do  maglovitih  visina  fantazmagorije,  da  je  svoje  slike 
projektovala  u vanjski  sviet  i halueinovala  slaba  osjetila 
bolesnog  Torkvata,  koji  se  je  dugo  i dugo  razgovarao  sa 
svojim  genijem,  i gledao  Djevicu  Mariju,  koja  se  je  je- 
dina smilovala  njegovim  patnjama,  i došla  ga  pohoditi  u 
tamnicu  ? Torkvato  dozna  u tamnici,  da  je  Eleonora  bo- 
lestna,  pa  piše  fratru  Panigaroli:  „Ako  Madami  Eleonori 
krene  na  bolje,  kao  što  se  ja  nadam  i neizmjerno  želim, 
molim  vas,  mnogo  poštovani  otče,  da  joj  u moje  ime 
najponiznije  poljubite  ruke,  i da  joj  rečete,  kako  me  je 
njezina  bolest  jako  raztužila,  koju  ja  nisam  u stihovima 
opjevao,  rad  nekakove  tajne  opornosti  mojega  genija“. 
Kada  je  Eleonora  umrla,  svak  je  pjevao  pjesme  u nje- 
zinu slavu,  ali  je  Tasova  vila  šutila.  Je  li  taj  udarac  bio 
valjda  pretežak  za  njegovu  bolestnu  maštu,  ili  je  netko 
krao  i uništavao  njegove  pjesme?  Eleonorina  sestra  Lu- 
krecija,  koja  se  je  bila  udala,  razžalosti  se  radi  težke 
sudbine  pjesnika,  i jednom  mu  posla  pozdrav  s obećanjem, 
da  će  ga  osloboditi,  i sbilja  ona  ga  jednoga  dana  dade 
izvesti  iz  tamnice,  i posla  ga  k markizici  Marfizi  od 
Karare,  ali  je  jadan  pjesnik  tada  već  bio  jako  oslabio, 
te  je  i nadalje  govorio  sa  svojim  genijem,  i vidjao  vrhu- 
naravne i čarobne  prikaze.  Alfonso  ga  opet  dade  zatvo- 
riti ; i u njegovu  zatvoru  tek  dopušta,  da  ga  posjećuju 
književnici  i ljudi  na  glasu.  Medjutim  je  Ingjenjeri  izdao 
u Parmi  „Jerusalim  Oslobodjen“ , i u kratko  vrieme  je 
izišlo  šest  izdanja,  a ime  je  Tasovo  letjelo  po  svietu,  ši- 
reći se  silnom  brzinom.  Malo  kašnje  su  izišle  i njegove 
„Rime11.  Dok  je  tako  slava  Tasova  širila  svoja  krila  na 
sve  četiri  strane  svieta,  on  je  i nadalje  čamio  u tamnici ; 
a da  se  njegova  bol  poveća,  uzdiže  se  zavist,  kakovu  je 
rieđko  naći  u povjesti  književnosti.  Neki  kanonik  Kamilo 
Pelegrino  napisa  razgovor  nazvan  Karafa,  u kojemu  uz- 
visuje Tasa  nad  Ariosta.  Fjorentinci,  kojima  to  nije  bilo 
pravo,  navališe  na  Tasa  nečuvenom  mržnjom.  Spomenuta 
akademija  Kruška,  koja  je  imala  zadaću,  da  pazi  na  či- 
stoću jezika,  stade  prigovarati  Tasu  svakake  pogrješke,  a 
na  čelu  tim  filolozima  i pseuđokritičarima  stajaše  sam 
Lionardo  Salviati,  koji  napisa  proti  Tasu  pamflet  (stac- 
ciata)  pum  prezira.  Taso  odgovori  na  to  svojom  „Apo- 
logijom11. Tada  navališe  na  nj  de  Kossi,  Davancati  i sam 
mladi .Galileo,  Na  poklade  u Fjorenci  1586.  g.  izidjoše 
neke  krabulje,  rnedju  kojima  je  jedna  prikazivala  samoga 
Tasa,  a ostale  ga  izvrgavale  ruglu.  Tako  daleko  zanosi 
u mržnji  kritički  bies  one,  koji  nemaju  ni  pojma  o este- 
tici; a hoće  da  sude  velike  ljude.  Filolozi  Kruške  mjesto 
da  ocjenjuju  valjanost  pojedinih  rieči  i izreka  Tasovih, 

stadoše  suditi  o zamišljaju  osoba  i cjeline  „et  magno  se 
quisque  judice  tuetur11.  A sam  je  Taso  bolje  poznavao 
estetiku,  jer  je  sam  zaronio  svojom  velikom  mišlju  du- 
boko u zakone  prirode,  nego  svi  oni  filolozi  skupa,  da- 
pače više  nego  svi  njegovi  suvremenici.  Onaj  jadni  ludjak 
zatvoren  u groznoj  tamnici  više  je  sjajnih  misli  gojio  u 
svojoj  glavi  nego  najzdraviji  i najjači  umovi  onoga  vre- 
mena; kako  to  dokazuju  njegovi  „Discorsi  sul  poema 
eroico“  i arte  poetica“ . 

Medjutim  je  Alfonso  držao  Tasa  u zatvoru,  i zalud 
mu  je  on  pjevao:  „Okreni  k meni  svoje  milostive  oči,  i 
vidjet  ćeš,  da  tvoj  bivši  sluga  — gdje  gine  prosti  sviet,  tu 
rad  milosrdja  primljen  — gori  od  svih  patnika  već  shrvan 
stenje,  pun  grozne  smrti  u licu ; zakopan  u sto  patnja, 
tamnim  i upalim  očima,  nečistim  i gadnim  udima,  koja 
već  nemaju  životnog  soka,  te  mi  padaju,  jer  su  umoiena 
i težka,  vidjet  ćeš,  da  tvoj  sluga  zavidi  udesu  i najnižega 
od  ovih,  jer  ga  ipak  tkogod  milosrdjem  tješi“.  Zalud  je 
molio  papa  Grgur  XIII.,  da  ga  pusti  van,  zalud  lepu- 
blika  Mletačka  i zalud  Karlo  Savojski.  Napokon  podje  za 
rukom  građjanima  Bergama,  od  kuda  potječe  obitelj  Tasa, 
i knezu  Vinčencu  Gonzagi,  da  ga  velike  sedmice  g.  1586. 
izkopaju  iz  zatvora ; i on  ode  u Mantovu.  Tu  započne 
dramu  o kralju  ,,Torismondu“ ; koju  dovrši  u Bergamu, 
kamo  je  bio  otišao  radi  dobrog  zraka,  odbivši  katediu  i 
obilnu  plaću,  što  mu  je  nudjala  akademija  u Genovi,  jei 
da  mu  je  pamćenje  oslabilo.  Ali  na  skoro  ostavi  Bergamo 
i otidje  u Bolonju,  pak  u Loret,  da  izvrši  zavjet,  ^što  je 
bio  Gospi  obećao.  Iz  Loreta  otidje  u Asizi,  da  plače  nad 
rakom  pjesnika  ljubavi  i poniznosti  Sv.  Franje.  Iz  Loieta 
piše  D.  Ferantu  Gonzagi  moleći  ga  za  milostinju  od  10 
škuda,  da  može  nastaviti  putovanje.  Dodje  u Rim  i oboli, 
te  otidje  u bolnicu,  koju  je  neki  Bergamask  bio  podigao 
za  svoje  mješćane.  Kada  se  je  malo  oporavio,  otidje  u 
Fjorencu,  gdje  bi  primljen  upravo  triurafalno.  Filolozi 
su  bili  slabiji  nego  moć  njegove  poezije:  puk  ga  je  obo- 
žavao. „Veliki  i mali,  piše  Amirato,  pokazivahu  na  nj 
po  ulicama  vičući:  to  je  Taso!  a vrativši  se  kući,  pri- 
čahu velikim  čudom  onima,  koji  bijahu  kod  kuće  ostali, 
da  su  ga  vidjeli “.  Kod  Mele  pade  u ruke  hajducima,  ali 
netom  njihov  harambaša  Marko  Šjara  dozna,  tko  je  to, 
on,  koji  je  njegove  stihove  običavao  pjevati  po  šumama 
Abruca,  pade  preda  nj  na  koljena  i poljubi  mu  ruku.  U 
Napulju  je  kušao,  da  dobije  natrag  očinska  dobra  i maj- 
činu prćiju,  ali  uzalud,  jer  kralj  Španjolski  osta  gluh  na 
njegove  molbe. 

U samostanu  Monteolivetu  napisa  „Dane  Stvaranja 
Svieta“  (g.  1588.).  Nije  nikada  ljenčario,  i gdje  bio  da 
bio,  neprestano  je  pjevao  ili  pisao  u prozi.  Vjeisko  čuvstvo, 
koje  mu  Isusovci  u djetinjstvu  duboko  u srce  usađiše,  i 
koje  je  u svojoj  tamnici  povećao,  sada  se  opet  u njemu 
uzbudi  neobičnom  silom,  i pokajavši  se,  što  je  toliko  o 
ljubavi,  i o nesvetim  stvarima  u „Jerozolimu  Oslobo- 
djenom“  pjevao;  sada  odluči  sve  to  iz  svoje  knjige  izba- 

eiti  i prepjevati  je,  te  ju  nazva  „Jerusalim  Osvojen 
Kada  se  je  1500.  povratio  iz  Fjorence  u Rim,  oboli;  i 
čuvši,  da  je  izabran  za  papu  Urbano  VII.  (Alđobrandini), 
piša  mu  iz  kreveta,  moleći  ga,  da  ga  otme  progonstvu 
udesa  i nevolje.  Dobar  se  papa  smilova,  te  mu  odredi 
godišnju  pomoć  od  200  škuđa  i stan  u Vatikanu ; i tako 
je  jadan  pjesnik  tri  zadnje  godine  svoga  života  u miru 
pi oživio.  Nećak  pape  kardinal  čincio,  htio  je  razveseliti 
pjesnika,  davši  ga  svečano  okruniti  na  Kapitolu;  ali  bilo 
je  već  prekasno,  jer  tielo  izmučeno  tolikim  patnjama 
bilo  je  već  blizu  da  klone.  Viđeći  Taso,  da  se  približa 
viieme  oproštaja  sa  svietom,  zamoli  kardinala  Cincia,  da 
ga  dade  prenieti  na  Gjanikol  u samostan  Sv.  Onofria 
k Jeronimitima,  kojima  on  reče,  kada  mu  dodjoše  u 
susret,  da  ga  prime:  „Oci  moji,  došao  sam,  da  međju  vama 
umrem".  Sliedećeg  dana  iz  svoje  izbice,  koju  je  zvao 
vestibulom  svoje  smrti,  napisa  sliedeće  zadnje  svoje 
pismo:  „Antoniju  Konstantini  — Mantova.  Što  će  reći 
moj  gospodin  Antonij,  kada  đočuje  smrt  svoga  Tasa? 
A po  mojem  uvjerenju  ne  će  mnogo  ova  viest  zakasniti, 
jer  ja  ćutim,  da  sam  na  kraju  života,  jer  se  nije  nikako 
moglo  naći  lieka  ovom  mojem  dosadnom  zlostanju,  koje 
je  nastalo  poslije  mnogih  drugih,  koja  me  običavahu 
mučiti.  Ova  me  bolest  nosi  kao  brzi  potok,  i vidim  jasno, 
gdje  me  otimlje  životu,  a ne  mogu  ga  zaustaviti.  Nije 
više  vrieme,  da  ja  govorim  o svojoj  ukopišćenoj  sreći, 
da  ne  rečem  o neharnosti  svieta,  koja  je  ipak  htjela 
pobiediti  dovedavši  me  kao  prosjaka  do  groba;  dok  sam 
se  ja  nadao,  da  me  ona  slava,  koju  će  ovaj  viek  od 
mojih  djela  dobiti,  uzprkos  onima,  koji  to  ne  će,  ne  će 
nikako  bez  nagrade  ostaviti.  Dao  sam  se  dovesti  u ovaj 
samostan  Sv.  Onofria,  ne  samo,  jer  liečnici  hvale  zrak 
više  nego  igdje  u Rimu;  nego  skoro  da  sa  ovoe-  visoko o- 

mjesta  i u razgovoru  sa  ovim  pobožnim  fratrima,  započnem 
svoj  razgovor  u nebu.  Molite  Boga  za  me:  i budite 
uvjereni,  da  kao  što  sam  vas  uviek  ljubio  i častio  u ovom 
životu,  tako  ću  učiniti  i u onom  istinitijem ; kao  što  se 
pristoji  nehinjenoj  ljubavi  nego  istinitoj.  I božjoj  milosti 
preporučujem  vas  i samoga  sebe.  U Rimu,  u Sv  [Onofriju". 
Sliedećeg  dana  javi  mu  liečnik  Cisalpini,  da  mu  je  zadnji 
čas  blizu,  a on  se  dade  prenieti  u crkvu,  da  se  pričesti. 
Tada  dodje  kardinal  Čincio,  da  mu  javi  papino  opro- 
štenje  i blagoslov:  ,,0h!  to  su,  reče  Torkvato,  triumfalna 
kola,  na  kojima  sam  se  nadao  da  ću  biti  okrunjen,  ne 
kao  pjesnik  na  Kapitolu,  nego  kao  ođabranik  na  nebu  !:< 
U zoru  sliedećeg  dana  dne  25.  travnja  (g.  15951)  u oči 
dana’v  koji  je  bio  odredjen  za  njegovo  krunisanje,  izpusti 
izmučenu  dušu.  Papa  Pio  IX.  mu  je  na  grobu  dao  podio-- 
nuti  spomenik,  dakle  tek  tri  vieka  po  njegovoj  smrti 
Njegovi  ostanci  počivaju  u Sv.  Onofriju  i rieđko  koji 
naobraženi  putnik  dodje  u Rim,  a da  ih  ne  pohodi. 
■Manso,  koji  je  napisao  njegov  životopis,  ovako  ga  opi- 
suje. „Bio  je  visoka  stasa  i jako  skladnih  udova.  Put 
mu  je  bila  prebiela,  a boja  guste  brade  i kosa  izmedju 
tamne  i plave:  glava  velika,  čelo  široko  i četvorno,  obrve 
crne,  a oči  velike  i živahne,  plavetne  boje;  nos  velik  i 
malo  nagnut  prama  ustima,  usne  tanke  i bliede.  Udovi 
su  mu  bih  tako  okretni,  da  ga  nije  mogao  nitko  u 
jahanju,  u alkanju  niti  mačevanju  pređobiti.  Glas  mu  je 
bio  jasan  i zvučan,  ali  je  slabo  čitao  svoje  sastavke,  jer 
je  bio  kratkovidan,  te  je  nešto  pentao".  Takovo  je  bilo 
njegovo  tielo,  a tko  hoće  da  poznaje  njegovu  dušu,  mora 
čitati  njegova  djela,  a navlastito  pisma,  koja  su  uzor 
svoje  vrsti  i najljepša  u talijanskoj  književnosti. 

(Nastavit  će  se.) 


Bitka  na  krbavskom  polju  (11.  rujna  1493  ). 

U spomen  četiristagodišnjice  toga  đogadjaja. 

Turske  piovale.  — Hrvati  iza  smrti  Matije  Korvina.  — Bitka  na  krbavskom  polju  (11.  rujna  1493.).  — Posljedice 

Narodna  pjesma  o boju  krbavskom. 


(Nastavak.) 


doista  se  pod  barjak  bana  Derenčina  skupila  lijepa 
A.  vojska  i mnogi  junaci  od  poglavitih  hrvatskih  obi- 
telji, od  kojih  su  neki  s banom  još  malo  prije  bili  u 
borbi  i zavadi,  plemstvo  se  diže  ne  samo  iz  onih  predjela, 
pieko  kojih  su  imali  Turci  da  se  vrate  u Bosnu,  nego 
takođjer  iz  odaljenih  posavskih  strana,  a uza  plemstvo 
pristade  još  mnoštvo  ljudi  seljačkoga  staleža,  tako  da  je 
ban  Derenčin  mogao  vidjeti  oko  sebe  do  15.000  momaka.1 


. ' {ure  Divnić  (relacija  papi  Aleksandru  o krbavskom  boi 

prnna  dne  24  rujna  1493.  Rkps.  u akademiji  i ap.  Književn 
80.).  pg.  (,,!)  broji  15.000  momaka.  Hasisteinslcv  (pg.  56)  v< 
11.000  mom.  i to  3000  konjanika,  a 8000  pjeSaka.  Po  Tomašu 


No  ta  vojska  nije  bila  dobro  oružana;  mnoštvo,  a osobito 
seljaci  imali  su  kolce,  gvozdene  toljage,  praće  i drugo 
primitivnije  oružje,  a najgore  je  bilo  to,  što  su  naši  imali 
prema  Turčinu  veoma  malo  konjaničtvo,  do  3000  njih.1 

(1.  c.)  izlazio  bi  opet  broj  15.000.  Po  Bonfinu  (I.  c.)  tek  7000,  a 
od  toga  500  konjanika;  Tubero  (1.  c.)  veli’  12.000  pješaka  i 1500 
konjanika.  Sead-eddin  (1.  c.)  veli,  da  je  naših  bilo  dva  puta  ko- 
liko Turaka,  dakako  samo  za  to,  da  uzveliča  pobjedu  Jakub-paše. 

To  jasno  kaže  Bonjin  ».  . . šibi  vero  vix  septem  millium 
summam  adesse  conscius  erat,  ex  quibus  quingenti  tantum  equites 
reliqui  aut  collectitii  milites,  aut  evocati  aut  rustici  esent,  qui 
raro  gladio,  nulla  lorica,  galeaque,  sed  pedali  tantum  scipione 


Vesela  priča.  Slikao  M.  Heyzner. 

Oko  bana  skupiše  se  ova  gospoda:  Bernardin  Frankapan, 
Ivan  Cetinjski,  „muž  uman,  moćan  savjetom  i oružjem",1 
Nikola  Trsatski,  svi  ovi  sa  svojim  Hrvatima  iz  primorja 
i gaeke  županije;  Karlo  Gušić,  knez  Krbavski,  sa  svojim 
Ličanima,  Petar  knez  Zrinjski  sa  svojim  banovcima  i 
Juraj  Vlatković,  ban  jajački,  mlad  kao  kaplja  a ne- 
obično od  važna  srca,2  doveo  je  banu  Hrvate  iz  današnje 
Turske  Hrvatske;  napokon  bilo  je  tu  i Hrvata  iz  Sla- 
vonije.3 Još  su  bila  nazočna  i mnoga  druga  gospoda 
„cvet  svega  gospodstva  i junačtva  hrvatskoga  najveć 
Senjanov".4  Uz  bana  je  bio  brat  mu  i mlađjahni  sin, 
uman  i junačan  mladić,  koga  narodna  hrvatska  pjesma5 * 
zove  ,,Pavlić“.  dok  nam  naši  historijski  izvori  ne  daju 
nikakva  imena. 

Doznavši  Jakub  paša  po  svojim  uhodama  za  te 
banove  priprave,  pa  misleći,  da  je  u njega  još  mnogo- 
broj nija  vojska,  ne  usudi  se  izaći  iz  Kapela  planine,  već 
iza  tri  dana  mače  vojsku  prama  kršnim  predjelima  Like 
i Krbave,  probijajući  sebi  put  kroz  neprohodne  šume  i 
guštare."  No  naši  su  bili  o tom  gibanju  Turaka  obavi- 
ješteni, pa  da  ih  preteku,  pođjoše  na  krbavsko  polje, 
tako  da  se  Jakub  paša,  izišav  teškom  mukom  iz  planina, 
nnjedaređ  našao  pred  hrvatskom  vojskom.  U strahu,  da 
mu  može  biti  za  ledjima  ne-  stoji  vojska  Jakova  Sekula, 
štajerskog  poglavara,7  pošalje  paša  glasnika  k banu 
Derenčinu,  ponudi  mu  otkupninu,  samo  da  ga  mirno 
pusti  preko  granica  hrvatskih:  bogom  se  kunijaše,  da  ne 
će  niti  plijeniti  niti  paliti,  niti  vjere  pogaziti.8  Turski 
kronik  Sead-eddin  jasno  nam  strah  pašin  crta,  kad  veli: 

ferro  prnefixn,  ligneaquo  clava  aut  rudi  arcu  armati,  operam 
haud  praeclaram,  ut  adversus  tantum  hostem,  navaturi  essenD  : 
pg.  707.  Cf.  i Tubero  1.  c. 

1 Tomašić  1.  c. 

2 Tubero:  »Georgius  (Vlatković)  vero  primaru  tune  iuventam 
attingens,  dum  obtruneut  quendam,  qui  se  ei,  in  agmen  hostium 
juvenili  ardore  invecto  obiecerat  . Da  je  bio  ban  jajački,  veli 
Hasisteinslcy  (I.  c,.)  i Vitezović  tron.  132. 

3 Tomašić  veli,  da  je  Slavonce  vodio  Ferdinandus  Beris- 
burehus,  inače  sasvim  nepoznata  ličnost. 

4 Vitezović:  Kronika  132. 

0  toj  će  pjesmi  biti  pri  koncu  ove  rasprave  više  govora. 

0 Tubero  : »Pervenerant  iam  Turcae  ad  montem  . . . Gos- 
dcnnm  ...  eo  loco  triduum  se  continent  incerti,  utrum  in  pa- 
tentem  campuin  des  enderent,  an  ibi  hostem  operirentur.  Acce- 
peraut  enim  ab  exploratoribus  suis,  haud  contemnendam  Hun- 
garorum  manum  in  proximo  consedisse.  pg.  200.  Jure  Divnić: 
»lurchia  vero  prae'sentiens  insidias,  timens  exercitum  Christia- 
norum  taru  vbis  tam  armis  vallatum,  ad  Europe  montes  mari- 
timos,  qui  Ilalmatie  superemiuent,  deelinavit,  cupiens  nostrorum 
manus  ellugere,  vel  potius  finxit  fugam,  dolis  et  fraudibus  ut 
solet,  pugnatura«.  Edps.  u akad.  Književ.  1865.  pg.  63.  Tomašić: 
».  . . id  quod  in  causa  fuit  ud  Cadamus  (Hadum,  Jakub)  Turca 
usque  ad  diavli  montem  seu  vraxgi  wertal,  qui  Croatiam  a Gor- 
bavia  dividit  (to  jc  Plješivica  Planina)  suos  retraxerit  . Arkiv 
IX,  pg.  22. 

Hasisteinsfoj  veli,  da  je  Sekul  išao  Hrvatima  u pomoć 
lijepom  vojskom,  no  oni  da  ga  nijesu  htjeli  čekati. 

, 8 Tubero  1.  c.  Bou  fin  1.  c. 


„Kad  je  svanulo,  ukazala  se  kod  mjesta  Korbova  iz 
vojske  nevjerničke  u željezo  obučene  tako  gadna  četa,  da 
su  je  Sam  i Neriman1  ugledali,  kako  joj  se  oklopi  i 
štitovi  bliješte,  izgubili  bi  pamet".2  Ban  Derenčin  odvrati 
paši  na  njegovu  ponudu,  neka  mu  vrati  sav  plijen,  što 
ga  je  zarobio;  no  o tom  Jakub  nije  htio  ništa  ni  da 
čuje.3  Time  nasta  medju  Hrvatima,  koje  je  onako  tek 
nevolja  pomirila,  a bojazan  za  svoje  imanje  usko  združila, 
velika  smutnja,  jer  se  nijesu  mogli  složiti,  kako  da  se 
navali  na  Turčina.  Jedni  su  držali,  a medju  njima  Ivan 
Cetinjski,  da  bi  po  Hrvate  probitačnije  bilo  udariti  na 
nekrsta,  dok  je  još  u gori,  jer  naši  nemaju  gotovo  nikakva 
konjaništva,  a u gorskoj  bitci  bili  bi  im  u pomoć  i 
klanci  i gore  kraj  svoje  pretežne  pješadije,  koja  i onako 
nije  ni  dobro  oružana,  a niti  vojevanju  dosta  vješta : 
mnogo  bi  do  pobjede  pomogli  i praćari,  kad  bi  iz  daleka 
branjeni  dubom  na  neprijatelja  pucali,  te  bi  tako  bez 
sumnje  s uspjehom  turske  konjanike  smeli  i razbili.  Drugi 
opet  mišljahu,  a medju  njima  sam  ban  Derenčin,  da 
treba  neprijatelja  izmamiti  na  poljanu  i s njim  se  junački 
pobiti.  Vidjevši  ban.  da  se  mnoštvo  hrvatske  gospode, 
medju  njima  i Bernardin  uz  Ivana,  opiru  njegovu  pređ- 
logu,  jer  „da  ih  je  malo",  reče  porugljivo  u zboru 
hrvatskim  jezikom  : „Ha!  Hrvati,  vazda  ste  bili  strašivice!" 
Ali  knez  Ivan  Cetinjski  uvrijedjen  mu  odgovori : „Danas 
ćemo  vidjeti,  tko  je  bigavica;  ti  ćeš  danas  biti  početak 
raspa  hrvatske  zemlje.  Bane!  nije  ti  to  onako  na  ugarsku, 
od  grada  do  grada  jašiti,  ter  se  kartati;  vidjet  ćeš  danas, 
kako  Turci  boj  biju!"  Ali  ban  osta  ipak  pri  svome,  i na 
te  kneževe  riječi  odgovori:  „Probabo"  (kušat  ću).4  Divno 
nas  na  to  podsjeća  hrvatska  narodna  pjesma,  koja  pjeva 
o tom  boju,  kad  junaku  Perazović-knezu  na  usta  stavlja 
ove  riječi : 

»Moj  konjade  Derenčinu  bane, 

»Prije  mise  ne  čiu’mo  mejdana, 

»Prije  mise  i svete  Nedilje; 

»Pomoć  će  nas  misa  i Nedilja 
I blažena  Gospa  Stomorina.  5 

Konačno  ipak  svi  poprime  mnijenje  Derenčinovo,  jedni, 
nadajući  se.  da  će  Turke  slavno  pobijediti  i bogat  plijen 
zarobiti,  a medju  ovima  je  bio  i sam  ban,  koji  je  bio 
hrabar  vojnik  i više  puta  pobjednik  nad  turskim  četama, 
ali  ga  ovaj  put  previše  mamila  sreća  i slava,  da  u velikoj 
bitci  razbije  Turke;  a drugi,  medju  njima  knezovi  Eran- 
kapani,  da  pokažu,  da  su  junaci  i da  ne  žale  za  domo- 
vinu poginuti.  Zlom  kobi  držali  u Hrvati  i to,  što  su  se 
mjeseca  srpnja  iste  godine  nad  njihovom  domovinom 
nadvijali  tmasti  oblaci,  iz  kojih  je  toliko  bljeskalo,  takovo 

1 Sam  je  djed  najvećega  perzijskog  mitološkog  junaka  Ru- 
stema,  a Neriman  je  Samov  otac. 

2 Sead-eddm  o.  c.  pg.  179. 

3 Tubero  i Bon  fin. 

1 Tomašić,  Bonfin  i Tubero. 

6 Stomorina  — sveta  Marija:  kao  sveti  Vid  8 u t vid,  sy. 

Gjuro,  Sućurac,  Sustjepan  itd. 

g-romovlje  pucalo,  toliko  se  tuče  na  zemlju  prosipalo,  da 
toga  nikad  nitko  nije  bio  upamtio.1 

Saznavši  Jakub  paša,  da  su  se  Hrvati  spremili  na 
boj,  zatjera  ponajprije  sve  roblje,  što  ga  je  pohvatao  za 
te  vojne  u jednu  dolinu,  te  dade  odrubiti  glave  svim 
ođraslijim,  što  su  bili  za  oružje  sposobni,  jer  se  bojao, 
da  se  ne  bi  ovi  za  bitke  oslobodili  i Hrvatima  u pomoć 
došli,  kao  što  se  to  god.  1491.  dogodilo  Ali  paši  kod 
Bjelaka.2  Kad  je  u jutro  u srijedu  dne  11.  rujna3  1493. 

1 Jure  Divnić  u svojoj  relaciji.  Rkp.  u akad. 

2 Hasisteinsky  o.  c.  pg.  57. 

3 Uzimam  datum  po  suvremenom  ninskom  biskupu  Juri 
Divniću,  dajući  najviše  vjere  njemu,  jer  se  službeno  obratio  na 
papu,  pa,  kako  ćemo  vidjeti,  bio  bez  sumnje  od  hrvatskih  sta- 
leža dobro  obaviješten.  Važni  izvor  Easisteinshj  daje  dan  9. 
rujna  isto  i Bonfin  (clades  V.  id.  sept.  accepta,  pg.  708).  Sead- 
eddin  veli  »7.  dana  mjeseca  Zil  bidže  god.  898.  u petak«,  što  od- 
govara našemu  19.  rujnu,  a onda  nije  bio  petak,  već  četvrtak. 
Petak  je  Sead-eddin  uzeo  jedino  s toga,  što  je  to  turski  svetak, 
pa  da  tako  uzveliča  »pobjedu  vojske  vjere«. 


danak  svanuo,  bile  su  čete  hrvatske  i turske  porazdijeljene 
i za  boj  pripravne.  Hrvatska  se  vojska  razdijeli  u tri 
čete:  u prvoj  su  bili  Slavonci,  drugom  je  zapovijedao 
Ivan  Frankapan  Cetinjski,  a uza  nj  je  bio  i ban  jajački 
Gjuro  Vlatković,  a trećom  upravljaše  Nikola  Frankapan 
Trsatski  i Bernardin  Mođruški;  u toj  su  četi  bili  i ban 
Derenčin,  njegov  brat  i sin  1 Isto  se  i turska  vojska  raz- 
dijeli u tri  čopora;  prvoj  četi  stavi  Jakub  paša  na  čelo 
raškog  sandžaka  Izmael  bega,  drugoj  vojvodu  Karavilskog, 
a trećom  sam  glavom  zapovijedaše.2  Bojište  je  bilo  ispod 
Udbine  grada  na  krbavskom  polju  uz  potok  Krbavu.3 

(Nastavit  će  se.) 

1 Tomašić  1.  c. 

2 Ibidem.  0 tom  razdjeljenju  vojske  suglasno  govore  To- 
mašić, Bonfin,  Hasisteinsky  i Divnić. 

3 Sva  vrela  vele  jednoglasno,  da  je  bitka  bila  pod  Udbinom 
na  krbavskom  polju,  a potok  spominje  Tomašić  doduše  krivo 
zoveći  ga  Morava,  no  pošto  toga  potoka,  bar  danas,  nigdje  ne 
spominju,  moramo  uzeti  potok  Krbavu,  koji  onim  poljem  pro- 
tječe i to  baš  ispod  Udbine.  Gl.  i Književnik  1865.  pg.  65.  nota  1. 


Književnost. 

Hrvatska.  Pjesme  Biše  bega  Kapetanovića  Ljubušaka. 
(1889 — 1893.)  Sarajevo.  Štamparija  Spindlera  i Loschnera.  1893. 
Nekoliko  je  godina,  što  se  u periodičkim  časopisima  javljaju 
mladi  pjesnici  iz  Bosne,  koji  su  već  od  početka  svratili  pozornost 
na  se.  Ponajviše  baš  s toga,  što  se  vično  bilo  čuditi  svemu,  što 
je  iz  Bosne.  Ti  mladi  pjesnici  — napose  Mubamedanci  — pro- 
biše  led : prekinu še  i zaboraviŠe  stari  običaj,  koji  nam  je  oteo 
knjizi  vrsnih  sila.  Mnogo  je  Bošnjaka,  koji  se  odlikovaše  u turskoj 
književnosti,  pišući  onim  jezikom,  kojemu  se  vremenom  priuČiše. 
Nu  novi  podmladak,  zagrijan  novim  duhom  i vremenom,  javlja 
se  rodu  hrvatskome  materinjim  jezikom,  pa  danas  možemo  malo 
ne  u Bosni  govoriti  o mladom  ili  novom  pokretu  na  polju  knji- 
ževnosti. 

Car  bogate  istočne  poezije,  zagrijane  živim  plamenjem 
čuvstava  i osjećaja  nije  davno  što  se  je  — i ako  ne  sav  — 
razotkrio  zapadu.  Od  prošloga  vijeka  pokazuje  se  nastojanje, 
kako  su  zapadni  pjesnici  rada,  da  oponašaju  istočne.  Zapadna 
književnost  prošla  je  sve  faze,  a svijet  željan,  da  doživi  nešto 
novo,  jagmio  se  za  takovim  stvarima,  kako  najbolje  doka- 
zuje Bodenstedt.  Mlada  hrvatska  književnost  krenula  je  zapadnim 
smjerom,  ne  imajući  dosada  nikakova  dodira  s istokom,  ma  da 
mu  je  baš  na  pragu. 

Općinstvo  je  u neke  sito  današnjega  smjera,  što  ga  grije 
samo  zapadno  sunce,  pa  svak  razbira,  da  bi  tu  trebalo  malo 
više  života,  više  novih  promjena. 

A mi  smo  upravo  u stanju  tako  sretnom,  koje  bi  moglo 
mnogo  koristiti  našoj  knjizi,  jer  imamo  prilike,  da  se  bliže  pri- 
maknemo  istoku,  da  od  njega  snage  i svježosti  usišemo.  U Bosni 
i Hercegovini,  koje  su  kroz  četiri  vijeka  bile  u neprekidnom  do- 
diru s istokom,  žive  jaki  hrvatski  elemenat,  koji  je  poprimio 
dosta  istočnoga  u privatnom  životu,  u nošnji  pa  i u običajima. 
Domaći  sinovi  učili  su  u istoku  i ondje  se  upoznali  s književ- 


nošću arapskom,  perzijskom  i turskom,  ali  za  narod  prosti  bez 
uspjeha,  jer  su  to  svoje  poznavanje  ostavili  neraskriveno  i ue- 
pristupno. 

Nu  sada,  kad  na  Bosnu  i Hercegovinu  mnogo  oko  izvjed- 
ljivo  gleda,  hrvatska  književnost  osjeća  jaku  potrebu,  da  bi  je 
trebalo  osvježiti  novim  dahom  i životom,  što  se  donekle  i poku- 
šalo. Pomamna  jagma  za  Tomićevim  radnjama,  — u kojim  se 
zrcali  slika  narodnog  bosanskoga  života  — dokazuje  to,  i kano  da 
se  možemo  potpuno  nadati,  da  će  se  od  pokušaja  krenuti  malo 
dalje.  Domaći  sinovi,  poznajući  čisto  narodni,  dosele  malo  po- 
znati život,  a upućeni  i u tajne  istočne  poezije,  steći  će  vječnih 
zasluga,  uznastoje  li  i uznadu  li  neobradjeno  bujno  cvijeće  Bosne 
i Plercegovine  protkati  žicama  istoka. 

To  je  prvo  i glavno,  što  svako  očekuje  od  tih  mladih  rad- 
nika, a s takovim  su  se  mislima  očekivale  i radnje  onih,  koji  se 
do  sada  pojaviše.  Čiste  i narodne  poezije  — bez  zapadne  na- 
truhe — to  neka  ostane  uzorom  tima  mladim  silama. 

Od  dosadanjih  radnika,  koji  se  pojaviše  kao  Mirza  Safet, 
Osman-beg  Štafić  i drugi,  prvi  je  Riza  beg  Kapetanović,  koji  u 
jednu  kitu  sabrao  svoje  pjesme. 

Ime  Riza-bega  Kapetanovića  je  dovoljno  poznato  hrvatskom 
općinstvu,  koje  čita.  Njegovih  je  pjesama  izlazilo  u »Viencu«, 
a otkako  mu  otac  Mehmed-beg  pokrenu  list  »Bošnjak«,  najviše 
je  tu  objelodanjivao  svoje  pjesme. 

Pjesme  je  posvetio  dragoj  Zulejhi  i domovini.  Našemu  se 
mladome  pjesniku  ne  može  poreći  pravi  pjesnički  talenat,  ali 
mora  da  se  osovi  na  vlastite  noge,  da  poleti  vlastitim  krilom. 
Pročitav  sve  pjesmice  na  dušak,  prikazaše  mi  se  prvim  gjurgji- 
cima,  koji  javljaju  skoro  proljeće,  ali  su  prerano  iznikli.  Ne  treba 
odviše  hititi  s djelima  na  javu.  »Nonum  prematur  in  annum«, 
zlatne  su  riječi  latinskoga  pjesnika.  Neke  bi  pjesme  morale 
ostati  još  koji  čas  u zaklonu,  kao  n.  pr.  velik  dio  »Pupoljaka«. 
Pjesnik  bi  moro  i druge  pupoljke  dotjerati,  kao  n.  pr.  onu  pod 
brojem  VIII. 

Ne  gledajte  po  nebesim. 

U oblaku  munja  nije  — 

Munju  samo  plavo  oko 
U potaji  krije. 

Draga  uz  domovinu  ispunja  sve  srce  pjesnikovo;  ona  ima 
nad  njim  nekakovu  višu  moć,  on  je  ko  suncokret  sunce  svuda 
prati,  jer 

zapaljeno  srce  ne  zna, 
šta  je  umor,  šta  je  trud.  — 

Vjerno  prema  običaju  narodnom  ide  on  svojoj  dragoj  pod 
prozor  samo  »po  noći,  u tihoj  samoći«.  Nestrpljivost  svoju 
krasno  izriče : 

Zori,  zoro, 

Ne  moj  sporo, 

Mini  dane  — 

Nek  i mjesec  grane, 

Čekat  će  me  u gjul-bašči 
Moje  milo  lane 

Zulejka  ima  svu  moć  nad  pjesnikom: 
u tvojoj  je 
Svekoliko  ruci 
u tebe  je 

i pako  i raj 

Evropski  sentimentalizam  prodire  i u srca  mladih  Bošnjaka. 
Čudno,  kako  je  ova  bolesna  travka  našla  zgodna  zemljišta  u 
Bosni!  Tome  se  i mladi  Kapetanović  nije  mogao  oteti.  Dakako, 
otkada  je  svijet  i dok  ga  nestane,  bilo  je  i bit  će  ljubavi,  a uz 
nju  i ljubavnih  pjesama.  Ali  ako  hoće  pjesnik  da  uzdigne  čita- 
telja, mora  da  mu  prikaže  nešto  originalno,  da  ne  ponavlja  starih 
fraza  i poznatih  hiperbola.  I u narodnoj  poeziji  ima  ljubavnih 
pjesmica,  ali  se  ne  sjećam,  da  bi  ostavljeni  ljubavnik  toliku  silu 
suza  prolio,  te  »bi  se  silne  r’jeke  stvorile  u more  — potoci  bi 
trli  od  rijeka  gore!« 

Ima  u Kapetanovićevim  pjesmama  mnogo  zrnce  istočnoga 
bisera,  ali  ne  toliko,  koliko  smo  mi  očekivali  i koliko  želimo. 
Kako  se  to  krasno  dade  spojiti  s duhom  naše  narodne  poezije, 
pokazao  nam  je  Mirza  Safvet  u malenoj  pjesmici  » A šiklij a « , koja 
se  ponosno  može  staviti  uz  bok  najljepšoj  ljubavnoj  pjesmici.  Pa 
ako  već  hoće  mlada  srca,  da  svoju  ljubav  izliju,  — eno  im 
uzorka. 

Domoljubne  su  pjesme  zadahnute  živim  žarom.  Ali  zar  je 
domovina  pjesnikova  samo  Bosna?  Ne  sežu  li  njene  granice  i 
malo  dalje?  — Lijepa  je  misao  gdje  pjesnik  opijeva  svoje  boli  i 
rane,  ali  kad  na  domovinu  pomisli,  iščezne  sve,  a 
srce  gine  samo 
za  dom  i slobodu. 

Izmeđju  različnih  pjesama  najljepša  je:  Ko  tigar  bih  . . . 
U ovoj  se  pjesmi  ističe  prava  ćud  pjesnikova;  ova  je,  rekao  bih, 
ogledalo  njegove  duše,  iznikla  upravo  iz  srca  bosanskoga  ple- 
mića, koji  znade,  kako  veli  pjesma:  karati  i milovati  . . . 

Najveću  snagu  svoje  pjesničke  duše  izlio  je  pjesnik  u 
»Džemili«.  To  je  malena  epska  pjesan  u četiri  razdjela,  a pri- 
jeđmet  kao  da  je  iz  narodne  pjesme.  Ahmet-beg  Ljubović  voli 
mladu  Džemilu.  No  nju  prose  i beg  Atlagić  i Šestokrilović.  Otac 
dade  kćer  Alnnet-begu,  a kad  svati  jašili  gorom,  dočeka  ih  iz 
busije  Atlagić.  Mladi  Ahmet-beg,  da  mu  družina  zalud  ne  gine, 
protište  se  naprijed  i ponudi  Atlagiću  mejdan: 

Evo  mača,  ovaj  neka  sudi, 

Ja  sam  spreman  poginuti  prvi. 

To  velikodušje  ublaži  Atlagića:  on  nudja  Ahmet-begu  desnicu, 
odriče  se  djevojke,  pa  mu  ide  u svatove. 

Budeći  po  ovoj  pjesmi,  u našega  pjesnika  ima  mnogo 
epskog  talenta.  Prekrasan  je  prizor  u drugome  dijelu,  gdje  se  u 
noćnoj  tami  med  ju  ružama  i ljubicama  sastaje  Džemila  s Ahmetom. 
I ostali  su  opisi  prirode  uspjeli.  Mi  od  srca  preporučujemo 


mladom  pjesniku,  da  se  ovakim  prijedmetom  više  pozabavi.  Ta 
ima  gradiva  upravo  neiscrpiva.  Tu  mu  proričemo  krasnu  buduć- 
nost, a Bože  daj,  da  se  ne  prevarimo. 

Najviše  nas  boli,  ali  ne  možemo  premučati  a da  ne  rečemo 
koju  o jeziku.  Jezik  bi  morao  biti  malo  izgladjeniji,  kako  je  kod 
Osmana  Štafića  i Mirze  Safveta.  Oblici:  meneka,  tebeka,  pa 
tuđena,  jera  itd.  nijesu  u opće  za  knjigu,  a najmanje  za  pjesmu, 
gdje  moraju  ne  samo  misli  nego  i jezik  biti  biran.  Da  je  mladi 
pjesnik  malo  bolje  zavirio  u narod,  ne  bi  jamačno  nikada  čuo, 
da  »ptice  bruje«,  kako  se  to  Zmaju  pričinilo,  koga  je  naš  Riza 
i previše  zavolio.  Ne  smiju  se  stihu  za  volju  krpati  krivi  oblici 
kao  »moj  premili  rodu«.  Ne  bi  smio  podnipošto  biti  u knjizi 
ovaj  vrlo  neugladjeni  stih: 

Ta  svi  gorski  lavi  što  su  — 

Divi  (ak’  imaju) 

Prama  dičnom  tvome  sinu  itd. 

Nije  lijepo  rečeno: 

znadem  zdravo, 

Sv’jet  me  mrzi, 
ali  neka 

Ima  puno  pravo. 

Ne  smije  mladi  pjesnik  da  se  s toga  na  nas  razljuti,  nego 
neka  gleda,  da  ispravi  što  više  može,  pa  da  nas  naskoro  obra- 
duje novim  plodom  svoje  vile.  A za  budući  rad  bismo  našemu 
pjesniku  i drugim  mladim  pjesnicima  iz  Bosne  ponosne  stavili  na 
srce  ovo  nekoliko  riječi:  Pjesnik  ima  da  bude  vodja  i učitelj 
svoga  naroda.  Koliko  pouke  i upute,  koliko  utjehe  i melema 
treba  našemu  narodu  u Bosni,  mislim,  da  će  to  mladi  naraštaj 
ondje  vrlo  dobro  poznavati.  A gdje  da  nadje  narod  tu  okrepu, 
taj  melem?  Zar  u sitnim  ljubavnim  pjesmicama?  Podnipošto.  Na 
drugo  polje  treba  da  se  bacimo.  Za  nama  je  naša  prošlost  — 
tamna  i svijetla;  pred  nama  budućnost,  koju  imamo  sami  da 
osnujemo;  okolo  nas  braća  naša...  Eto  gradiva!  Uspomenom 
na  crne  dane,  grijesima  svojih  otaca  mora  da  odvratimo  narod, 
da  ne  upane  u iste  grijehe.  Pjesnik  ima  da  uči  svoj  narod  golu 
i živu  istinu;  on  mu  mora  da  oči  otvori,  da  ga  vodi  prosvjeti  i 
slobodi.  Učeći  svoj  narod,  radeći  svim  silama  za  sadašnjost, 
snujemo  budućnost.  T.  A. 

Slovenska.  Daroviti  i urani  pjesnik  slovenski,  Ant.  Aškerc, 
koji  danas  na  slovenskom  Parnasu  po  sudu  mnogih  zaprema 
prvo  mjesto  iza  genijalnoga  Simona  Gregorčića,  napisao  je  i 
izdao  svoje  putne  crtice  ‘Izlet  v Carigrad «,  koje  su  nedavno 
najprije  ugledale  svjetlo  u podlistku  ljubljanskog  dnevnika 
»Slovenskoga  Naroda«.  Pjesnik  opisuje  u zanimljivim  i lijepim 
crticama  svoj  put  u Carigrad  i svoj  boravak  u starodrevnom 
Stambulu.  0 ćarigradu  ima  znamenitih  opisa  u svjetskoj  knji- 
ževnosti. Medju  ostalima  De  Amicis  napisao  je  prekrasno  djelo 

0 tom  čarobnom  gradu.  I naš  je  pokojni  Tkalčević  pošao  tragom 
njegovim  i obdario  našu  književnost  lijepim  opisom. 

Putopis  Aškerčev  ima  u sebi  nešto  osebujno  i izvorno.  Jasno 
se  vidi,  da  su  to  letimične  crtice  oštrovidna  posmatrača  i daro- 
vita pjesnika.  Kratko  i s nekoliko  poteza  umije  jasno  predočiti 
prizor,  a uz  to  upleće  svoje  duhovite  opaske,  koje  odaju  opsežnu 

1 svjetsku  naobrazbu.  U kratko,  pjesnikovo  djelo  rese  ove  dvije 
vrline:  veoma  je  poučno,  a k jednu  vrlo  zanimljivo.  Pisac  ovih 
redaka  pročitao  ga  je  na  jedan  dušak,  ma  da  dobro  poznaje 
djelo  De  Amicisovo.  Krasno  ovo  djelce  usrdno  preporučujemo 
hrvatskomu  čitalačkom  svijetu,  a to  tim  radje,  što  pjesnik  Aškerc 
piše  tako  biranim  i lijepim  slovenskim  jezikom  i tako  uzornim 
i živim  stilom,  da  će  moći  svatko  u nas  bez  ikakve  poteškoće 
čitati  i uživati.  Putopis  je  izišao  tiskom  i nakladom  »Narodne 
Tiskarne*  u Ljubljani,  a stoji  samo  20  novČ.,  poštom  25  novčića. 

Svastice. 

Hrvatski  beletristički  list  u Sarajevu.  »Glas  Hercegovca« 
javlja:  Kako  doznajemo,  naši  rodoljubi  u Sarajevu  nastoje  osno- 
vati beletristički  list,  oko  kojega  bi  se  naši  mladi  književnici 
sakupili. 

»Rječnik  hrvatskoga  ili  srpskoga  jezika«.  Naša  akade- 
mija nedavno  je  preporučila  svoj  rječnik  našoj,  srpskoj  i crno- 
gorskoj vladi  za  škole.  Ovoj  su  se  preporuci  odma  odazvale 
bosanska  vlada  u Sarajevu  i srpska  u Biogradu,  pa  je  prva 
naručila  30  istisaka,  a druga  312  đojakošujih  svezaka,  a za  buduće 
32  istiska  rječnika.  Time  se  širi  poznavanje  ovoga  monumen- 
talnog djela  i ujedno  podupire  izdavanje  njegovo. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  G for. 

Rukopisi  se  ne  vraćaju. 


God.  XXV. 


Prvi  grijeh. 

(Alegorija  u tri  dijela.) 


I.  dio. 

(Pozornica  prikazuje  Eden  u prvu  zoru.  U dnu  zastor  od  tankih 
oblaka.  U sredini  stablo  znanja  dobra  i zlu.  Dublje  na  desno 
stablo  života.  Dok  se  polagano  diže  zastor,  imitira  glazba  šuštanje 
prirode,  kako  se  iz  sna  budi.  Pod  konac  ozvanjaju  akordi  sve 
jače  i jače,  a teška  kroka  i zabrinuta  čela  izlazi  polagano  na 
pozornicu  Lucifer  i sjeda  na  kamen  pod  stablo  u sredini.  Glazba 
svejednako  nastavlja.) 

Lucifer : 

(trgnuv  se  iz  misli  i gledajući  u plod  na  stablu) 

Nevinost  — ali  — i mir  mi  s njome  vrati, 
Neznanje  slatko,  u kom  plivali  vas 
Ko  kroz  tu  zoru  šarni  leptir  zlati, 

Kroz  svježe  lišće  male  ptice  glas  — — — 
Nevinost  — ah,  — u'  kojoj  n’jesam  znao 
A1  jesam  stvor,  al  ništica,  al  bog; 

Gdje  bez  brige  sam  čisti  atom  sjao 
Ko  sv’jetli  prašak  sred  azura  tog! 

(Zamisli  se,  pa  nastavlja :) 

— Pa  šta  si  ti?!  Tvoj  sok  je  čemer  kleti;  — 

Da  slagji  je  neg  moje  suze  kap; 

Al  tu  i tu  — u srcu  i pameti  — 

Drugačiji  je  nevini  ti  cvat. 

0 što  mi  vrijedi  tvoga  znanja  kupa, 

Kad  želja  za  njim  grud  i srce  para, 

Kad  znat  i neznat’  glup  je  poso  skupa, 

Tek  bliže  j’  nebu  luda  od  zvjezdara! 

1 dolje  s tobom!  (skoči  k deblu)  sagnjij  tu  u blatu, 

Da  ne  truješ  mi  ovaj  zračak  blag, 

Leptire,'  ptice  u sunčanom  zlatu 
I svježi  list  i mlade  zore  trag. 

Nek  otrovana  duša  mi  se  puni 


Od  sreće  bar,  što  u okolo  sni  — — 

Oj  dolje  s tobom ; sveni  i satruni 
I budi  blato,  kleta  voćko  ti! 

(Trga  jabuke  i baca  ih  pozornicom.  Dok  se  jabuke  kotr- 
ljaju, doskalcuće  na  pozornicu) 

Glad: 

-Sto  bacaš,  striče, 

Jabuke  slatke, 

Zdrave  i glatke, 

Rujne  ko  krv?! 

Čuvaj  ih,  striče, 

Sto  zemlju  tiče, 

U tom  se  namah 
Od  sebe  sama 
Zavrgne  crv ! 

I onda  — bog  nek  dragi  zna  — 

Tek  s bogom  l’jepa  boja  rumena! 

Lucifer : 

Od  zemlje  zar?  Moj  crvak  n i j ’ od  zemlje! 
U slatkom  soku 
Na  stablu  visoku, 

Sto  teži  gore, 

Gdje  zvjezdice  gore, 

Tu  djeva  je  sjela 
I zavjesu  gustu 
Na  lice  je  spleta. 

I drskom  sam  nogom 
Pred  grančice  kleko 
I plako  i reko: 

0 kaži  se,  kaži : 

Glad: 

U redu,  djeco!  U poletu  je  pad! 

Svi: 

I sjaji  tamo  na  utjehu 
Svim  crvom  u nevolji  teškoj ! 


Grančice  šute  — — 
Djeva  se  skriva, 

A želja  gori, 

I vatra  je  živa. 

I digoh  ruku 
I zavjesu  skinuli, 

A1  djeva  se  izvi 
I propa  i zginu. 


Pritisnu  nojca 
Zemljicu  mirnu; 

Tek  usna  me  peče, 

Gdje  grana  me  dimu  — — 

I grana  kad  gori 
Od  njezina  plama, 

0 kako  je  slatka 
A ona,  a sama! 

Glad: 

Što  je  pjesma  — to  je  duša; 

Plod  je  rujne  jabuke! 

I tko  mnogo  voća  kuša, 

Krvca  mu  se,  striče.  zgruša, 

Kuje  tvoje  stihove. 

Nego  — što  će  bijedi  jed  — 

Hej  pjevači,  naprijed ! 

(Lucifer  sjedi  u kutu  Edena  i šuti.  Na  •pozornicu  nahrupe 
demoni  i strasti  ljudske.) 

Pjev: 

U blatu  je  gmizo  sićušni  crv 
I spazio  zv’jezđu  nebesku  — — 

I onda  mu  planu  vatrena  krv 
I pade  u nevolju  tešku  — — — 

„Ah  !“  klico  je  danas  i sutra  „ah  !“ 

I kuko  je  zbog  daljine, 

A zvjezđa  se  lagano  šetala 
U miru  nebeske  vedrine. 

Ženska  grla: 

0 ljubav  je  teški  i porazni  jad 
U licu,  u glavi,  u srcu! 

Muška  grla: 

1 uginu  crvić  jadan  i mlad, 

A sunce  mu  osuši  krveu 

Svi: 

A vjetrić  mu  raznio  prašinu  svu 
I odnio  zv’jezdi  nebeskoj  — — 

Pa  sjaji  tamo  na  utjehu 
Svim  crvom  u nevolji  teškoj! 


Glad  : (pristupa  Luciferu ) 

A vi,  oj  striče, 

U kutu  na  kamenu, 

Ovamo,  k nama! 

(Lucifer  podiže  glavu.  Zbor  pjeva :) 

Lud  je  poso  svetit  sv’jet, 

Jašit  na  oblaku ; 

Pitat  zašto  cvjeta  cv’jet, 

Zašt’  je  mrak  u mraku. 

Sudbina  je  sve  i sva 
U igri  postanja; 

Luda  je,  tko  pije  sok 
Sa  drva  spoznanja ! 

(Lucifer  sluša.) 

Glad: 

Ja  sam  vječna  istina! 

Zločin : 

Ja  kap  tvoga  vrela! 

Svi: 

Bič  smo  prosti  — druga  je 
Sve  nas  ruka  plela! 

Ne  peče  nas  ništa,  — 

Kud  nosi  nas  kob, 

Tud  kopa  se  grob 
II  sreći  ii  t’jelu 
II  srcu  ii  duši 
Tek  ruši  i ruši ; 

Plač  i suze  odaju  nam  trag, 

Šta  briga  nas,  al  plače  bog  al  vrag ! 

Zločin:  (Gladi) 

Ti  kralj uj,  majko! 

Svi: 

Kralj  uj,  vladaj,  ništi! 

Povedi  kolo,  majko  sviju  nas! 

(Uhvate  se  oholo  stabla.  Glazba  intonira  demonski  ples. 
Kolo  se  krede  lagano , al  ipak  obijesno  oko  stabla.  U sredinu  na 
kamen  stane) 

Glad  : (pjeva) 

U sv’jet  pada  Angjeo 
Čist  i b ’jel  i zlati, 

Uz  kol’jevku  ja  ću  mu 
K6  dojilja  stati. 

Spasti  će  mu  kreljuti, 

Ostat  kosti  same; 

Ha,  ha,  ha,  ha  — suzice 
Ne  spadaju  na  me! 

Zločin:  (stupa  na  kamen ) 

Baste  momče ; majka  mu 
Ko  golubu  guče; 

Dogodi  se  živu  mu 
Sprovodom  jauče  — 

Majka  putem  zastane, 

A1  ga  krvnik  prati;  — 

Ha,  ha;  za  te  suzice 
Ne  treba  mi  znati! 

Skvma:  (ko  gore) 

Djevojčica  kano  l’jer 
Do  po  noći  miri, 

Od  po  noći  u srcu 
Plešu  joj  vampiri 
I kad  prodju  mjeseci  — 

Vrh  staklena  vala 
Pliva  majka,  pliva  kći 
I još  nešto  mala. 

Nepravda:  (ko  gore) 

Mislio  je,  trpio 
Za  ciljeve  svete, 

A1  se  grana  lovora 
Čudno  katkad  plete 
I eno  ga  na  slami 
Očajno. se  pruža;  — 

To  je  stara  pjesmica 
Nad  kostima  muža! 

Ludilo  : (Jeo  gore) 

Bog  mu  dao  željni  um 
I on  nema  mira, 

Već  sve  prstom  drskijem 

Tajnu  bitka  dira 

U ludnici  stego  si 
Uže  oko  vrata, 

Pa  su  ga  zakopali 
Groblju  ispred  vrata! 

(Kolo  uz  divlju  viku  poskoči.  Lucifer  bane  preda  nj.) 

Lucifer:  (gnjevno) 

Haj,  bit  će  dost!  Taj  pjev  je  gadni  smrad! 

I izbrano  ste  društvo  baš ; 

Sve  hulja  sama,  izmet,  skot  i jad! 

Kor  demona: 

Ti  pjevaj  bolje,  ako  znaš. 

Ta  tko  te  gurnu,  tko  li  baci  tu 
U vrtlog  misli  tvoj  ponosni  lik, 

Tko  otrova  ti  dušu  jadnu,  svu 
Te  bludiš  tuda  proklet  očajnik?! 


Ha,  ha!  I tu  je  vr’jedan  pakla  sm’jeb, 

Ti  pade,  aj,  a cigli  bje  ti  gr’jeh, 

Gdje  htjede  znat,  od  čega  tvoj  je  Bog. 

I ti  ga  braniš?!  Baš  ga  briga  znat 
Za  tvoje  suze  ili  za  tvoj  mir. 

Lucifer : 

Ne  branim  tu  ništa  — tek  se  zgraža  meni ! 

Glad : (spopane  ga  za  ruku) 

Ajde  k meni  — ajd  medeni, 

Budi  s nama  b’jesni  svat. 

Svi: 

Kolom  skokni,  kolom  kreni 
Ko  poželjni  iskren  brat. 

Lucifer : (gleda  k nebu) 

Još  šuti  — tuj  u času  teške  borbe ! 

Je  F on  od  mene  veći  ii  je  manji  ? ! 

A ako  j’  veći,  što  se  ganut  ne  će, 

A ako  j’  manji,  što  me  muči  tako, 

Da  osjećam  ga  kano  premoć  svuda?! 

Kor  demona: 

Ajde  k nama  — budi  s nama 
U tom  kolu  b’jesni  svat! 

Kolom  kreni,  nek  se  lama 
Isprek  kroka 
Našeg  skoka 
Stablo  znanja  kano  vlat! 

Lucifer : (u  očajnom  bjesnilu) 

0 čujte  jošte  ovaj  govor  zadnji ! 

Kor: 

Da  čujmo  ga! 

Lucifer : 

Nijesam  đošo  kao  smrtni  stvor, 

Da  demonska  me  vaša  vatra  svlada; 

Ja  dub  sam  svjež  — izvana  zelen  bor, 

A1  srč  je  trula  i vjera  i nada! 

To  drvo  gle  prokletstvo  mi  je  sve; 

Ta  jabuka  ko  vječni  pali  plamen, 

To  srce  tu  ko  tvrdi  oklop  — kamen, 

U kojem  miso  vri,  a pokoj  mre. 

A dub  sam  ja  i vječne  želje  žar 
Pa  ipak  padob  — živ  a mrtva  stvar 
Igračka  puka 
Na  talasu  strasti 

Padam  i padam,  al  neda  mi  pasti 
Otajna  ruka  — 

Ćutim  je  svigdje, 

Ne  vidim  nigdje: 

Al  teži  još  me  bije  sram 

Na  vječnu  krvnu  vječitosti : 

Iz  zemlje  blatne  niknuti  če  kosti 
I jače  bit  će  nego  F i ja  sam! 

Kor: 

U blatu  je  gmizo  sićušni  crv 
I spazio  zv’jezdu  nebesku 
I onda  mu  planu  vatrena  krv 
I pade  u nevolju  tešku. 

, Lucifer : 

Nek  spali  ga  suhe  pustare  dah, 

Nek  strune  na  sunčanom  bljesku, 

A1  vjetrić  će  dignnuti  zadnji  mu  prah 
I odn’jet  na  zv’jezdu  nebesku! 

Svi: 

I odn’jet  na  zv’jezdu  nebesku ! 

Lucifer : 

I taj  je' crv,  o glete  — složen  tu! 

( roleti  zastoru  u dnu  pozornice.  Oblak  se  diže  i pod 
krošnjom  vidi  se  na  mahovini  Adamovo  tijelo.  Demoni  pojure 
za  Luciferom,  U taj  mah  sine  uz  Adama  genije  sa  plamenim 
mačem  u ruci.) 

Lucifer:  (zasinut  od  svjetla) 

Govori,  daj,  o silni  Jehova, 

Po  čemu  da  je  jači  taj  od  mene  ? ! 

Kor  genija  iza  kulisa: 

Vjeruj  blago,  uživaj  u skladu, 

Sto  se  lije  sa  zv’jezde  i cv’jeta ; 

Slušaj  pjesmu,  kojom  rosu  mladu 
Zdravi  šapat  lišća  sa  đrveta 
I ne  traži,  da  raskrivaš  tamo, 

Sto  je  bolje  da  je  zakopano ! 

Kor  demona: 

U blatu  je  gmizo  sićušni  crv 
I spazio  zv’jezdu  nebesku 
I onda  mu  planu  vatrena  krv 
I pade  u nevolju  tešku ! 

Lucifer : 

To  nije  dost ; to  blebet  je  za  babe  ! 

Ja  prozr’jevam  ti  djelo,  Jehova! 

I što  je?  jeftin  pepeo  i prah, 

U glavi  nešto  sluzi  slabe  - — 

I to  da  budu  sv’jeta  moždani  ? ! 

Pa  on  da  jači  bit  će  nego  F ja?! 

Vječnim  tebe  kunem  bićem, 

Srećom  ljudi  i prolićem 
Bratske  krvi,  što  će  teći, 

Eeci:  zašto  on  je  veći? 

Kor  genija  iza  kulisa: 

Tvoja  sreća  u duši  ti  klije, 

Tvoju  sreću  tvoja  miso  prede; 


Budi  ptiče,  što  se  zrakom  vije 
Više  nego  F siže  kreljut  b’jede  — 

Vjeruj,  ljubi,  nadaj  se  i — snosi, 

Tu  ćeš  čuti,  zašto  si  i tko  si! 

Lucifer : 

I opet  ništ!  i ja  sam  lutka  zar 
U čije  uho  trpaju  se  r’ječi 
Ko  mekinje,  što  ne  će  ih  ni  — miš! 

U ruke  još  mi  molitvenik  dajte  — 

I s bogom  treba  reć  — po  propisu ! 

Za  babe  onaj  — naočare  na  nos  — 

Pa  kutrit  ću  u kutu  kano  pralik 
Mudraca,  koji  iskon  bitka  traži  — 

I to  je  recept  sv’jetlih  genija! 

Ja  prekidam  s nebesi  razgovor. 

(Okrene  se  k demonima) 

Amo  kolo ! 

Milo  mi  je  društvo  b’jesno 
I nemirne  misli! 

Svi: 

Svemirje  je  nama  t’jesno, 

Pa  kako  se  stisli! 

Lupni  živo,  brigu  stresi 
To  blato  u glavi; 

U strasti  je  život  sladak 
I u — zaboravi ! 

Lucifer : 

A sad  jošte  evo  žrtvu, 

0 Jehova,  tebi  palim,- 
Tebi  žrtva  — meni  smijeh, 

Kojim  žuč  u srcu  galiin: 

Živio  ti  novi  stvor, 

Prkosio  punom  granom 
Kano  mladi  zelen  bor! 

A kad  tebi  na  um  pane, 

Okreši  mu  mlade  grane; 

Ne  budi  ti  ništa  žao, 

To  je  samo  — ■ promisao ! 

1 vječna  je  mudrost  neba, 

Nikad  ništa  košto  treba! 

Majku  krije 

Groba  mrak, 

Od  branit  će 
Čedo  zrak! 

Trči  sv’jet 
U kovitlac  — 

Idol : zlatni 
Magarac ! 

Ha,  ha,  ha,  ha  — misli  te 
Plod  su  tvoje  jabuke ! 

(Udari  nogom.  Pred  Adamom  plane  vatra.  Lucifer  cijedi 
u nju  jabuku  sa  stabla  spoznanja  dobra  i zla.) 

Kor  demona: 

Lud  je  poso  svetit  sv’jet, 

Jašit  na  oblaku ; 

Pitat  zašto  cvjeta  cv’jet, 

Zašt  je  mrak  u mraku?! 

Sudbina  je  sve  i sva 
U igri  postanja; 

Luda  je,  tko  pije  sok 
Sa  stabla  spoznanja! 

(Lucifer  slomljen  od  ekstaze  pada  uz  vatru  pred  Adama. 
Glad,  Zločin  i Ludilo  dižu  ga  i vode  uz  divlju  pjesmu)  : 

Ajde  k nama  — budi  s nama 
U tom  kolu  b’jesni  svat; 

Kolom  kreni,  nek  se  lama 
Ispred  skoka 
Našeg  kroka 
Stablo  znanja  kao  vlat! 

(Lucifer  skoči  slomljene  snage.  Pod  drvom  spoznanja  dobra 
i zla  klone.  Kako  pane,  zagrmi,  a rulja  demona  uz  divlji  pjev 


gubi  se  na  sve  strane  sa  pozornice.  Svijetli  genije  korači  uz  tihu 
svirku  do  pred  Lucifera.  Lucifer  podiže  oči;  glazba  ušuti.) 

Genije : 

Želiš  li  sreću? 

Lucifer : 

Istinu ! 

Genije : 

Vjeruj ! 

Lucifer : 

Vjerujem  u svoje  oči,  uši  i sebe  samoga! 

( G enije  se  okrene.  Zastor  ko  oblak  sakriva  polagano  i njega 
i stablo  spoznanja.  Lucifer  skršen  prislonio  glavu  o ruke  L6  tip 
očajna  skeptika  ) 

I prednji  zastor  pada. 

(Konac  I.  dijela.) 

(Nastavit  će  se.) 


Cosmopolis. 


Roman,  napisao  ga  Paul  Bourget. 


(Nastavak.) 


rata  se  bijahu  opet  zatvorila.  Alba  Steno  bijaše 
na  novo  sama.  Po  ure  kasnije,  kad  je  sobar 
došao,  da  pita  za  nalog  o kočiji,  koju  bješe 
grofica  po  obećanju  natrag  poslala,  nadje  je 
nepomičnu,  gdje  stoji  kod  prozora,  kamo  se 
naslonila,  da  vidi  Dorsenna,  kako  odlazi.  Tu  je  bijaše  na 
novo  spopala  kušnja  samoubistva.  Na  novo  je  osjetila 
neodoljivom  silom  magnetičnu  privlačivost  smrti.  Život 
joj  se  opet  ukazao  kao  stvar  preprosta,  previše  beskorisna 
i nesnosna,  da  bi  dalje  živjela.  Odsad  više  ne  će  moći 
poljubiti  svoje  majke,  a da  ne  zadršće  od  groze.  Od 
dviju  prijateljica  bijaše  jedna  za  uvijek  odijeljena  od  nje, 
a druga  bijedna  isto  kao  ona.  Upravo  je  osjetila  ona 
tako  kruti  dojam,  da  čovjek,  u kojeg  je  stavila  svoju 
posljednju  i ludu  nadu,  nema  srca,  da  ga  bar  nema  za 
nju.  Ono,  što  je  vidjela  u djavoljem  duhu  Ljdijinu, 
potpuno  joj  učini  izgled  na  boravak  u Piovu  tako  mrskim, 
da  ju  je  sama  pomisao  na  to  potresala  grozom.  Bašti- 
njena težnja,  što  se  očitovala  impulsijom  od  malo  prije, 
već  se  u toj  duši,  što  je  krvarila  od  neizlječive  rane, 
ustalila  u obliku  promišljene  volje.  To  je  drugi  i naj- 
opasniji momenat  u toku  te  moralne  bolesti,  koju  pri- 
kazuje samoubistvo.  Ona  napreduje  tako  oštrom  navalom, 
kad  se  prilike  podudaraju  s predodređjenjem  od  poroda. 
Alba  reče  u sebi,  ne  kao  netom:  „Kako  bi  slatko  bilo 
umrijeti !“  nego:  „Ja  hoću  da  umrem!  . . .“ 

Onda,  kako  je  stajala  nagnuta  na  prozor,  nametnuše 


se  njezinoj  misli  dvije  uspomene:  — na  jednu  mladu 
djevojku  iz  Napulja,  njezinu  drugaricu  kod  tennisa,  koju 
je  Dorsenne  nazivao  malom  Herodijadom,  jer  je  naličila 
slikama  Luinijevim,  i koja  se  ove  zime  u navali  vruće 
groznice  bijaše  bacila  ovako  niz  prozor.  Dogodilo  se  to  u 
pet  sati  iz  jutra.  Ubogo  tijelo  prepoznaše  vrtlari.  Da  bi 
ga  odma  pokrili,  pozvoniše  na  vrata  jednog  susjednog 
hotela,  pa  je  ovako  taj  stvor  dražesne  ljepote  i divne 
fine  otmenosti  imao  za  prvi  mrtvački  plašt  zaprljani 
stolnjak  sa  gostionskog  stola.  Alba,  koja  ljubljaše  to 
dijete  od  osamnaest  godina,  spominjala  se,  koje  je  suze 
majka  te  nesretnice  — ona  bijaše  plemenita  i sveta 
žena  — prolila  i kako  je  slučaj  te  smrtne  borbe  11a  ulici 
dodao  brutalan  značaj  toj  već  i onako  strašnoj  zgodi.  S tim 
se  probudi  pred  Albom  slika  druge  prijateljice,  jedne 
njemačke  barunice*  što  je  stanovala  u Italiji  i koja  se 
bješe  takodjer  ubila,  pred  dvije  godine,  . . . otisnuvši  se 
na  barci  na  vodu  jednog  malog  jezera  rimske  Campagne 
— jezera  Porto.  Našli  su  je  kako  plovi  poput  kake 
Ofelije,  ne  promijenivši  se  nimalo,  zaspavši  na  nemirnoj 
postelji  valovlja,  pobožne  ruke  je  iznesoše,  a da  se  toj 
očajnici  nije  nikakova  profanacija  umiješala  u utješni 
čar  smrti. 

Slične  slike  dostaju,  kad  ludost  samoubistva  posve 
zaokupi  neko  biće,  da  odrede  narav  sredstva,  koje  će 
upotrebiti  osobito  kad  je  sam  oblik  tog  samoubistva  kao 
unaprijed  naslikan  u otajstvu  baštinstva.  Tako  se  tumače 

čudna  priljepčiva  oponašanja,  koja  proslaviše  neka  mjesta 
pogrebnom  slavom,  tako  stražarnica  na  boulognskom 
polju,  koju  je  vladar  morao  dati  spaliti.  Više  vojnika  se 
u njoj  ubilo,  sve  jedan  za  drugim.  Slična  čarolija  zavlada 
mladom  djevojkom.  Kočija  bijaše  za  nju  spremna.  Kroz 
vrata  Portese  i duž  Tibra  moglo  se  za  sat  i po  doći  do 
jezera  sa  hitrim  grofičinim  konjima.  Osim  toga,  da  se 
ukloni  znaličnosti  služinčadi,  imala  je  jednu  izliku,  jer 
neka  velika  gospodja  rimska,  koju  poznavaše,  kneginja 
Torlonia,  ima  osamljen  zaselak  na  rubu  tog  ribnjaka. 

Ona  se  požuri,  da  metne  šešir  na  kosu.  I ne  napi- 
savši ni  jedne  riječi  oproštaja  ni  za  koga,  ne  bacivši 
ni  oka  na  predmete,  medju  kojima  je  odrasla  i trpjela,  — 
tako  već  bijaše  plijenom  grobne  vrtoglavice  — sidje  ona 
niz  skaline  trčeći  i dobacivši  kočijašu  ime  vile : 

— Žuri  se  — potjera  ga,  — već  sam  zakasnila . . . 

Jezero  je  Porto,  kako  mu  ime  kaže,  luka  starog 
Tibra,  — ona,  kojom  je  Trajan  htio  da  nadomjesti 
Ostiju,  što  su  je  već  za  vrijeme  Augusta  gotovo  zakrčile 
naplave.  Put  onamo  polazi  od  Transtevera  duž  rijeke, 
koja  se  valja  preko  ravnice,  posijane  razvalinama  i izbo- 
čene  golim  brežuljcima;  voda  je  kaljužasta,  žuta  od 
pijeska  i blata  apeninskog.  Kad  iščezne  s vidika  crkva 
svetog  Pavla,  onda  započinje  pustinja,  još  pustija  od 
okolice,  u kojoj  se  bio  dvostruki  Gorkin  dvoboj  s Flo- 
rentom  Chapronom  i Julienom  Dorsennom,  jer  tu  se  ne 
uzdiže  više  modruljasta  crta  albanskoga  gorja,  da  đra- 
žesno  zatvori  pustu  neizmjernu  poljanu.  U to  doba  godine 
vratila  su  se  već  stada  na  visine  poradi  groznice,  koja 
vlada  na  ovom  tlu,  što  je  izmiješano  morskim  provalama 
i kao  sagnjilo  od  stajaćih  voda,  što  ih  je  i najenergičnije 
djelo  moglo  samo  na  pol  isušiti.  Nekoliko  kita  eukalip- 
tusa tu  i tamo,  nekoliko  niskih  pinija  podno  srušenih 
zidova,  to  je  sva  vegetacija,  koju  je  susrelo  oko  Albe 
Steno.  No  to  se  obzorje  odviše  slagalo  s moralnom  pustoši, 
koju  je  u sebi  nosila,  a da  joj  ne  bi  godila  turobnost 
stvari  oko  posljednje  njezine  šetnje.  U ostalom  je  osje- 
ćala od  časa,  kad  se  je  kočija  počela  kretati,  onu  vrst 
čudnog  mira,  gotovo  veselosti,  što  često  prati  samoubistvo, 
osobito,  kad  je  ono  konac  duge  bolesti  duševne,  one 
strašljive  melankolije,  koja  nas  je  mjesece  i mjesece 
okružavala  mučnim  krugom  fiksnih  ideja.  Čini  se,  da 
duša  kao  i tijelo  ima  samo  stanovitu  snagu,  do  koje 
može  trpjeti  i da,  kad  se  jedanput  ta  granica  prekorači, 
nastupi  kratka  anestesija,  u kojoj  više  ne  može  ni  ćutiti 
istine  boli,  što  je  ipak  nagone  u smrt.  Razna  lica,  koja 
prodjoše  dramom  njezina  života,  da  ga  od  prizora  do 
prizora  dotjeraju  do  tragične  odluke,  kojoj  ju  je  pribli- 
žavao kas  dvaju  konja,  činila  su  se  njoj,  što  je  na  samrti 
bila,  kao  da  su  odmakla  u neku  daljinu.  Kako  bijaše 
daleko  brutalni  Lincoln  i himbena  Lydija  Maitland,  kako 
daleko  istinita  Maud  Gorka  i pobožna  Fanny  Hafner ! 
Ona  nisu  za  nju  bila  zbiljna,  osim  lica  njezine  majke 
i Dorsennova,  premda  ju  je  tako  malo  sati,  malne 


tako  malo  časova  dijelilo  od  hipa,  u kojem  je  od  njih 
pogodjena  udarcima,  što  su  završili  njezinu  nesreću.  To 
ne  bijaše  više  svijetli  somnambulizam,  o kojem  su  govo- 
rili nekoji  zločinci,  ne,  nego  unutrašnji  otpon,  koji  malo 
da  nije  bio  sladak  i koji  je  na  njezine  usne,  što  su  se 
sada  manje  trzale,  u nekim  časovima,  mamio  podsmijeh 
mira  i pokoja. 

To  čuvstvo,  koje  ju  je  približavalo  neopozivnomu 
miru,  konačnomu  snu,  i u kojem  ona  nije  više  trpjela, 
uveća  se  još,  kad  je  izišla  iz  kočije  i obišavši  vrt  vile 
Torlonia,  našla  se  pred  malim  jezerom,  tako  veličajnim 
u svojoj  neznatnosti,  po  divljoći  okoline,  i,  nepomična, 
zapanjena  sama  pred  tim  skrajnjim  časom,  čarom  te 
nenadne  prikaze,  ona  se  zaustavi  kod  trstika  posve 
rascvalih  svojim  ružičnim  perjanicama,  izmeđju  skvrčenog 
lišća  dviju  aloja,  da  posmatra  taj  ribnjak,  što  će  da 
bude  njezinim  grobom,  i ona  prošapta: 

— Kako  je  to  lijepo ! . . . 

Površina  jezera  pružala  se  zaista  tako  savršeno  mirno, 
da  je  jedva  kadikad  koji  lijeni  i tihi  valić  navorao  crnu 
vodu,  koja  izgledaše  gusta  i lijena,  u koju  su  trstike 
prodirale  i nad  kojom  dugi  listovi  vodenih  biljka  raspro- 
stirahu  svoje  mrko  zelenilo.  I svuda  oko  mlade  djevojke 
bujalo  je  silno  prorašće,  poput  šume  divskih  ružičnih 
trstika,  dok  su  se  na  drugom  kraju  pomaljale  italske 
pinije  postepeno  se  redajući  i glatko  pružajući  svoje  crne 
kite  pod  nebo  lazurna  mođrila,  gdje  je  sunce  stalo 
zapadati,  jer  je  već  bilo  više  od  pet  sati  i već  se  nejasna 
magla  pahuljila  nad  jezerom,  — magla,  ne,  — prah 
pepela,  para  od  pare,  u čemu  se  talilo  i kao  mekšalo 
ono,  što  je  mrtva  voda  previše  metalično  imala  u sebi. 
Ni  ćuh  vjetrića  nije  uzbibao  tankim  trstikama,  a kroz 
njihova  stabalca  se  uzdizaše  kvakanje  bezbrojnih  žaba, 
što  se  sakrivahu  u bilju.  Kadkad  bi  zaplovila  koja  od  tih 
životinja  jezerom.  Stropot  kamena,  što  no  pade  u vodu, 
neko  pljuskanje,  podrhtaj  jednog  dubljeg  vala  — i zrcalo 
prostranog  ribnjaka  poprima  opet  lice  ljupkog  i u isti 
čas  kobnog  čara.  Onda  se  opet  gavrani  spustiše  s neba 
velikim  kričem.  Namjeste  se  na  livadi  s lijeva,  spram 
koje  je  vodio  drvored,  obrastao  ružama,  kojim  je  Alba 
došla,  i ona  ubere  mekanično  nekoliko  cvijetova,  kojima 
okiti  svoju  haljinu,  zadnjim  nagonom  mladosti  i koke- 
terije  u samoj  smrti  1 . . . 

Ovo  tako  čisto  popodne,  to  gotovo  fantastički  nepo- 
mično jezero,  to  tragično  obzorje  s nekim  neđovidnim 
značajem  svih  stvari  naokolo  — sve  se  je  u melanko- 
ličnom ukrasu  ovog  skrajnjeg  časa  skladalo  s mislima 
mlade  djevojke  i na  tako  potpun  način,  te  je  bila  kao 
ushićena.  U vlažnoj  atmosferi,  koja  pomalo  u nju  prodi- 
raše,  bilo  je  čara  samrtnog  uspavanja,  kome  se  je  poda- 
vala posve  sanjarski,  gotovo  s fizičnoin  nasladom,  uništivši 
volju,  upijajući  čitavim  bićem  svojim  groznična  ispari- 
vanja  tog  mjesta,  jednog  od  najpogubnijih  u ovo  doba  i 
u ovaj  čas  na  toj  pogibeljnoj  strani,  tako,  da  je  na 

jedanput  strese  drhtaj  zime  pod  lakom  tkaninom  njezine 
ljetne  haljine.  Bainena  joj  se  stegnuše,  njezini  zubi  se 
stisnuše  i taj  dojam  iznenadne  bolesti  bijaše  joj  kao  znak, 
da  se  dade  na  posao.  Ona  podje  drugim  drvoredom 
ražinih  grmova  i stigne  do  mjesta  na  obali,  gdje  ne 
bijaše  raslinja,  a gdje  se  ocrtavao  oblik  jedne  barke.  Brzo 
je  odkopča  i prihvativši  teška  vesla  svojim  nježnim 
rakama  otisne  se  do  sredine  jezera. 

Kad  je  prispjela  do  mjesta,  koje  joj  se  činilo 
najdubljim  i najzgodnijim  za  njezinu  odluku,  prestane 
veslati.  Tad,  u djeeinjoj  brizi,  zbog  čega  se  sama 
nasmijehne,  tako  je  to  odavalo  instinktivni  i djetinjasti 
red  u ovom  svečanom  času,  namjesti  ona  svoj  šešir, 
suncobran  i rukavice  na  jednoj  poprečnoj  daski  ladje. 
Krenuvši  teška  vesla  upotrebila  je  velik  napor,  tako  da 
je  sad  plovila.  Po  drugi  put  je  strese  studen,  dok  je 
redala  te  male  predmete,  tako  oštra  studen,  tako  ledena 
i duboka  taj  put,  te  je  zastala  u poslu.  Ostade  nepomična, 
u nejasnom  sanjarenju,  uprijevši  oči  u vodu,  na  kojoj  su 
valovi  podrhtavali,  sve  ljenije,  sve  više  izumirući,  na 
okolo  barke.  U posljednji  čas  osjeti,  kako  joj  se  u srce 
vraća,  ne  ljubav  k životu,  nego  nježnost  za  majku.  Sve 
potankosti  najmanjih  dogadjaja,  što  će  slijediti  iza  njezina 
samoubistva,  ocrtaše  se  sada  pred  njezinom  misli.  Vidjela 
se,  kako  će  se  baciti  u tu  duboku  vodu,  što  će  se 
sklopiti  nad  njezinom  glavom.  Sva  će  njezina  patnja 
prestati,  za  nju,  no  za  gospodju  Steno?  . . . Vidjela  je 
kočijaša,  kako  je  uznemiren  zbog  njezine  odsutnosti,  gdje 
zvoni  na  vratima  vile  Torlonia,  kako  je  sluge  traže. 
Odkopčana  će  ladja  pripovijedat  jasno,  gdje  je  treba  tražiti 
i šta  je  uradila.  Grofica  će  saznati,  da  se  je  ubila.  Ona 
će  htjeti  da  takodjer  sazna  za  uzrok  tog  očajnog  konca. 
Mladoj  djevojci  ukaza  se  strašni  obraz  Lydije  Maitland. 
Ona  shvati,  da  ta  žena  previše  mrzi  na  svoju  neprijateljicu, 
a da  joj  nebi  objasnila  strašne  prilike,  što  su  bile  pred 
tim  samoubistvom.  Njezin  jednostavni  krič,  ali  tako 
strašno  značajan,  tako  je  divljim  naglasom  bio  izlanut : 
„Vi  ste  to  učinili  hotimice!  . . .“  padne  u pamet  Albi. 
Vidjela  je  svoju  majku,  gdje  saznaje,  da  joj  je  kći  sve 
pogodila,  sve  vidjela.  Toliko  je  obožavala  tu  majku,  a 
ona  je  tako  mazila  i nježila!  I još  joj  je  toliko  draga 
bila!  Isto  tako,  kao  što  nije  mogla  podnijeti  misli,  da 
živi  dalje  u blizini  Maitlanđovoj,  iza  onoga,  što  je  vidjela 
svojim  očima  kroz  izdajno  staklo,  isto  tako  nije  mogla 


podnijeti  pomisli  11a  grižnje  savjesti,  što  će  pritisnuti 
njezino  ubistvo  na  dušu  ove  obožavane  majke!  . . . 

U isti  čas  se  sjeti  Dorsenna  i pomisli,  što  će  mladi 
čovjek  ćutjeti,  kad  čuje  glas  0 tomu  samoubistvu,  što 
je  tako  brzo  slijedilo  iza  njihova  razgovora.  On  će  misliti, 
da  je  sam  kriv,  a to  ne  bi  bilo  pravo ! . . . Onda  je 
strese  po  treći  put  studen  od  glave  do  nogu  i Alba 
pomisli,  da  ima  tu  drugi,  isto  tako  siguran  način  smrti, 
a da  nitko  ne  će  moći  posumnjati,  da  je  ta  smrt  svo- 
jevoljna. Ona  se  sjeti,  da  se  nalazi  na  jednom  od  naj- 
zloglasnijih  mjesta  rimske  Campagne.  Koliko  je  pozna- 
vala osoba,  koje  je  u nekoliko  dana  satrla  opasna  groznica, 
što  je  uhvatiše  na  sličnim  mjestima,  u ovo  doba,  u ovoj 
saisoni,  osobito  jednog  njezina  osobitog  prijatelja,  jednog 
Bonaparta,  koji  je  nastavao  u "Rimu,  kojeg  je  tako  naglo 
skršila,  kad  je  došao  da  na  tom  mjestu  sav  u znoju 
lovi ! Kad  bi  ona  pokušala,  da  uhvati  hotimice  tu 
bolest?  ...  I evo,  ona  poče  iznova  veslati,  da  se  još 
jače  izmuči.  Onda,  kad  je  osjetila,  da  joj  je  čelo  vlažno 
od  toga  napora,  otvori  svoju  jaquettu  i haljinac,  razgali 
vrat,  svoja  mlada  prsa,  svoje  djevičansko  grlo  i ispruži 
se  na  ladji,  pustivši,  da  je  vlažni  zrak  omotava,  da  je 
kupa,  da  je  zaledjuje,  moleći,  da  bi  u njezinu  krv  unišla 
pogubna  klica,  koja  će  je  osloboditi,  a njom  zavlada 
neka  opojnost  i u isti  čas  tromost.  Koliko  je  vremena 
ostala  tako  na  po  onesviješćena,  kao  ukočena  u toj  atmosferi, 
što  se  sve  više  punila  miasmima,  kako  je  sunce  zapadalo? 
Let  časova  označivaše  joj  samo  čuvstvo  sve  češće  stu- 
deni, koja  se  mijenjaše  u jaku  zimu,  i ona  osjećaše 
s tamnim  i slatkim  delirijem,  da  je  njezina  želja  usli- 
šana, da  se  je  strašna  groznica  uvukla  u nju.  Začuje 
krič  jedan,  pa  se  čisto  oledjena  podigne  i uhvati  vesla. 
To  je  viknuo  kočijaš,  koji  je  sišao  s kočije  videći,  da  ona 
ne  dolazi  i doviknuo  barci,  ne  znajući,  tko  je  u njoj. 
Kad  je  ona  izašla  na  obalu  i taj  čovjek  je  ugledao  tako 
blijedu,  on,  koji  je  već  godine  i godine  bio  u grofičinoj 
službi,  nije  se  mogao  uzdržati,  da  joj  ne  reče  familijar- 
nošću  talijanskog  sluge: 

— Vi  ste  ozebli,  gospodjice,  a ovo  mjesto  je  toli 
pogubno  . . . 

— Zaista  — odgovori  ona  — malo  mi  je  zima . . . 
No  to  nije  ništa.  Vratimo  se  brzo.  Nipošto  ne  kazuj,  da 
sam  se  vozila  u barci.  Previše  bi  me  prekoravali  radi 
toga  . . . (Svršit  će  se.) 


Torkvato  Tasso. 

Piše  dr.  A.  Tresić  Pavičić. 


(Nastavak.) 


T(|)Torkvato  Taso  je  vrlo  mnogo  cienio  Ariosta  i možda 
ga  je  precjenjivao,  a bio  je  uvjeren,  da  ga  nije 
moguće  u romantičnoj  epopeji  nadkriliti.  On  odluči  dakle 
pokušati  drugi  put,  spjevavši  junačku  epopeju.  Taso  je 


bio  vanređno  naobražen  i osobito  pronicava  uma,  a u 
estetici  upravo  genijalan,  tako  da  mu  nije  bilo  težko 
nešto  savršena  zamisliti.  Zamislivši  dakle,  da  spjeva 
junačku  epopeju,  morao  joj  je  tražiti  podlogu  u povjesti, 

i ne  nađje  zgodnijega  predmeta  od  prve  križarske  vojne. 
On  je  htio  spjevati  junačku  ali  kršćansku  epopeju,  a za 
to  uzvišenijega  i ljepšega  predmeta  od  toga  nema.  Uz  to 
se  mora  uzeti  u obzir,  da  su  u ono  vrieme  Turci  više 
nego  ikada  prietili,  da  će  osvojiti  Evropu,  te  je  htio 
potaknuti  kršćanstvo  na  novu  križarsku  vojnu.  To  je  bila 
misao  pobožnoga  Tasa,  ali  čovjek  se  ne  može  oteti  uplivu 
svoga  vremena.  U njegovo  vrieme  Talijanci  nisu  bili  ni 
kišćani  ni  junaci.  Ljubili  su  romantička  maštovita  pri- 
čanja, a u vjeri  su  bili  gori  pogani  nego  Turci.  Nije 
njima  dakle  bilo  moguće  pjevati  samo  junačke  đogađjaje, 
bez  ljubavnih  zgoda  i nezgoda,  bez  čudotvornih  dogadjaja 
i vrhunaravnih  stvari.  A da  je  to  Torkvato  i htio,  nije 
mogao,  jer  je  njegova  narav  bila  sklona  k ljubavi.  On 
hoće  da  opieva  pobožno  junačtvo  Gofreda,  a kad  tamo, 
pjeva  ljubavne  dogadjaje  .Armiđe,  Klorinđe,  Erminije, 
lankređa  i Rinalda.  I dvie  trećine  ,,Jerusalima“  govore 
o ljubavi,  i da  nema  tih  ljubavnih  dogadjaja  i onih 
ganutljivih  ljubavnih  stihova,  radi  pobožnog  Gofreda  ne 
bi  nitko  čitao  Tasov  „Jerusalim".  Ljubav  je  duh,  koji 
pioniče  i oživljuje  čitavu  ovu  pjesan,  i to  na  takav  način, 
da  nije  nikada  nijedan  pjesnik  nešto  ljepše  o ljubavi 
pjevao,  ni  sam  Spencer  u Kraljici  Mab  (Queen  Mab), 
kao  što  bi  htio  Taine.  Nježnijega  i čuvstvenijega  epskoga 
pjesnika  od  Tasa  nema. 

Taso  nije  dakle  spjevao,  kao  što  je  htio,  čistu  junačku 
epopeju,  jei  se  nije  mogao  oteti  uplivu  svoga  vremena  i 
dojmu  samoga  Ariosta.  Ali  pošto  je  izabrao  predmet  iz 
povjesti  i to  ne  bog  zna  iz  kako  daleke,  da  bi  je  mogao 
previše  fantastičnim  i nevjerojatnim  maštarijama  izkititi, 
mnogo  je  naravniji  od  romantičnih  epika,  i njegovi  junaci 
više  sliče  naravnim  ljudem,  nego  njihovi;  ali  još  nisu  ni 
oni  naravni. 

Nije  htio  izbaciti  čarolije  i čudesa  iz  svoje  epopeje, 
jer  veli,  da  je  to  nuždan  element  uzvišenoga,  i jer  to 
vabi  puk  na  čitanje;  samo  da  se  to  mora  u junačkoj 
epopeji  oprezno  rabiti,  a ne  razuzdano  kao  u romantičnoj. 
On  spominje  te  razloge,  ali  ja  bih  rekao,  da  je  najveći 
razlog  tomu  ležao  u njegovoj  samoj  naravi.  Njegova  je 
mašta  prevelika  i preidealna,  preplatonička,  a da  bi  se 
naravnim  stvarima  mogla  zadovoljiti.  I on  je  upravo 
s pomoću  ovog  romantičkog  elementa,  s pomoću  ove 
epske  tako  zvane  mašinerije,  stvorio  najljepše,  najnjež- 
mje  iluzije  ili  prave  halucinacije  fantazije,  koje  toliko 
mladost  zanose.  Upravo  to  je  tako  njegov  ,,Jerusalim“ 
razšiiilo  u puku,  tako  da  još  i dan  danas  puk  talijanski 
pjeva  o Tankređu,  o Klorindi,  o Erminji  itd.  po  mle- 
tačkim lagunama,  po  gorama  Toskane  i Korzike,  i na 
lirenskim  žalima.  A1  ako  ga  i dan  danas  puk  čita,  uče- 
mja  ga  publika  sada  malo  čita  upravo  poradi  te  epske 
mašinerije,  radi  onih  začaranih  šuma  i vještica.  U Homeru 
je  ta  mašinerija  naravna,  jer  ljudi  u ono  vrieme,  kada 
je  Homer  pjevao,  vjerovahu,  da  bogovi  obće  tajno  s lju- 
dima, da  dolazi  brza  Iris  ili  sin  Maje  javiti  ljudem  volju 


Zeusa  ili  Afrodite  itd.  Onda  je  mašta  bila  jača  i nije 
dopuštala  razumu,  da  joj  ruši  kule  kao  danas,  a opet 
one  vihunaiavne  stvari,  koje  priča  Homer,  nisu  tako  silno 
bombastične  i nevjerojatne  kao  Ariostove  ili  Tasove,  i 
on  nam  to  tako  priča,  da  mi  postanemo  ljudi  onoga  vre- 
mena, i da  mu  đjetinjski  vjerujemo  sve,  što  nam  on 
svojim  božanskim  ustima  reče.  Kada  jauče  Ahil  radi 
smrti  prijatelja  Patrokla,  mi  očekujemo,  da  ga  Tetis 
dodje  tješiti,  mi  se  ne  čudimo,  što  biesni  Diomeđ  može 
laniti  božicu  Afroditu,  jer  za  tako  nježnu  pojavu  nije 
razboj.  To  je  velika  mana  Tasova,  jer  u junačkom  i 
pobožnom  epu  ne  može  takovih  stvari  biti.  On  je  mogao 
labiti  onu  epsku  mašineriju,  koja  mu  je  za  to  najpri- 
kladnija bila,  i u koju  je  vjerovao  on  i u koju  dan  danas 
vjeruju  milijuni,  a da  ne  traži  vještice,  mage  proroke, 
začarane  šume  i podzemne  predjele;  a to  je  ona,  koju 
mu  pruža  vjera  kršćanska.  U tomu  je  Milton  mnogo 
sretniji  i njegov  Mihael  ili  Sotona,  tako  su  nam  ozbiljni 
i . tako  se  naravski  nameću  našoj  mašti,  kao  Grcima 
biesna  Juno  uvrieđjena,  što  Pariš  manje  cieni  njezinu 
ljepotu  od  Afroditine.  Nego  sreća  je  ipak,  što  Taso  nije 
svoju  mašineriju  u tolikoj  mjeri  rabio  kao  Ariosto  i što 
njegovi  junaci  ne  čine  ona  nevjerojatna  čudesa  i što  su 
mnogo  naiavniji,  mnogo  više  ljudi.  S toga  razloga  nije 
lasov  „Jerusalim"  za  pravo  ni  čisto  romantička,  ni 
čisto  junačka  epopeja,  nego  nešto  po  sriedi;  nešto,  čemu 
se  ne  možemo  diviti  kao  Ilijadi,  ali  što  nas  zanosi  više 
od  Oilanđa.  „Jerusalim"  je  historička  vitežka  pjesan,  a 
Orleando  nema  niti  sjene  podloge  u historiji,  ako  se 
izuzme,  da  je  bio  Karlo  veliki  i možda  neki  junak 
Rolando  ili  Orlando. 

Krivo  imađu  oni  kritičari,  koji  prigovaraju  Tasu,  da 
je  u tako  svetom  predmetu  toliko  pjevao  o ljubavi  i o 
ženama.  Da  nema  toga,  ova  bi  pjesan  bila  dosadna,  kao 
j°J  j'e  glavni  junak  Gofređo.  Sam  je  Taso  u naponu 
svojih  sila  o tome  bio  duboko  uvjeren,  te  se  je  odlučno 
opirao  Antonianu,  koji  ga  je  je  svjetovao,  da  to  izbaci. 
Kada  je  Paso  zbog  patnja  umno  oslabio,  kada  je  svojim 
patnjama  tražio  lieka  u vjerskom  asketizmu,  tada  je 
izbacio  ljubavne  zgode  i prepjevao  „Jerusalim  Oslo- 
bodjen  u »Jerusalim  Osvojen",  ali  ga  danas  nitko  i ne 
čita.  Moglo  bi  se  o tome  raspravljati,  da  li  je  Taso  u 
opisivanju  tih  ljubavnih  zgoda  morao  biti  nešto  naravniji 
i siamežljiviji ; ali  nipošto  je  li  ili  nije  li  smio  pjevati 

0 ljubavi.  Moglo  bi  mu  se  prigovoriti,  da  za  djevojke 
nije  oklop  ni  sablja  ni  vitežki  konj,  pa  da  bi  bilo  bolje, 
da  je  ostavio  svoje  žene  u bajnim  vrtovima  nego  da  ih 
je  doveo  na  razboj.  U tome  je  Osian  mnogo  veći  majstor, 

1 mnogo  nas  više  ganu  kratke  ljubavne  epizode  iz  Temore, 
gdje  djevojka  preobučena  na  junačku  sliedi  svoga  dra- 
goga u .boj.  ali  se  ne  bori  nego  pogine  kao  pokošeni 
cviet.;  nego  Armide  i Klorinđe,  Bradamante  i Marfize, 
koje  obaraju  junake  na  stotine. 

Lo  su  mane  Tasove  epopeje  uz  neke  druge  filolo- 

gične  naravi,  i neke  druge,  koje  su  tako  sitne,  da  nije 
vriedno  o njima  govoriti;  ,,non  ego  paucis  offendar 
maculis“.  Ali  mnogo  bi  više  trebalo  prostora,  kada  bi 
se  htjelo  govoriti  o ljepotama  Tasova  ,,Jerusalima“. 
„Jerusalim"  je  najljepše  i najskladnije  zamišljeni  epos  od 
svih  velikih  epa  starih  i novih.  On  naliči  liepo  sagra- 
djenu  hramu,  gdje  svi  dielovi  stoje  u esteticnom  skladu, 
i svaki  i najmanji  ures  imade  svoje  odredjeno  mjesto; 
i kada  čovjek  stupi  u nj,  oko  mu  se  blaži  harmonijom 
veličanstvene  cjeline.  Nije  taj  hram  mračan,  kao  ka,kav 
gotički  dom,  ili  Nibelungi,  nije  napirlitan  i šarovit  kao 
maurske  palače  ili  „Tisuć  jedna  noć“ ; nego  uzvišen  kao 
Mihelangjelova  kupola  na  sv.  Petru.  Epizode  u Jerusa- 
limu  dolaze  naravno  i ne  škode  cjelini,  kao  što  velikom 
hramu  ne  kvare  harmoniju  postranične  kapele,  nego  ga 
kite  i ublažuju  smionost  visine  zgrade  i težinu  zidova. 
Neki  kritičari  vele,  da  je  neumjestna  epizoda  Sofronije 
i Olinda,  ali  Taso  nije  htio  slušati  njihove  savjete,  jer 
se  kaže,  da  je  to  alegorija,  koja  prikazuju  njegovu,  ljubav 
sa  Eleonorom.  Goetlie  nazivlje  tu  epizodu  takodjer  manom, 
ali  takovom  manom,  koja  cjelini  epopeje  tako  liepo  pri- 
staje, kao  madež  na  sniežnim  grudima  preliepe  žene, 
koji  joj  povećava  dražest. 

Premda  mu  junaci,  kao  što  spomenusmo,  nisu  pod- 
puno  naravni,  ipak  je  on  stvorio  toliko  liepih  karaktera, 
da  im  se  moramo  diviti.  Istina  je,  da  Armida  naliči 
malo  Angjelici,  Rinaldo  Bugjeru,  a Argante  Rađomontu ; 
ali  najljepši  karakteri,  koji  nas  najviše  uznose,  s kojima 
čuvstvujemo  i uzđišemo,  to  su  djeca  kasove  maste  i 
Tasova  srca.  Tankredi,  Klorinda  i Erminija  osvajaju  naše 
srce,  a ne  Armida  ni  Rinaldo.  Taso  je  imao  veliko  tanko- 
ćutno srce  i veliki  estetični  um  i za  to  ni  u čuvstvu  ni 
u estetičkom  zamišljaju  nema  mu  premca  u svjetskoj 
književnosti.  Velike  boli  i patnje,  majčina  ljubav  u dje- 
tinjstvu, ljubav  Eleonore  i sestre  u mladosti,  uciniše  od 
Tasa  nekakovu  božansku  smjesu  ljubavi  i boli,  koju  je 
ulio  u „Jerusalim"  i koja  nas  občarava.  Ali  nije  Taso 
velik  pjesnik  samo  za  to,  što  je  spjevao  „Jerusalim".  Da 
ne  spominjem  ostala  djela,  reći  ću,  da  je  mladenački 
epos  „Rinaldo"  dostojan  mladoga  Torkvata;  da  su  „Sedam 
dana  stvaranja"  puni  krasne  i uzvišene  mašte,  da  imade 
lirskih  pjesama,  soneta  i kancona,  boljih  od  Petrake,  jer 
je  čuvstvo  iskrenije  i jače;  da  je  njegov  epistolarij,  u 
kojem  ima  1500  knjiga,  jedan  od  najljepših  i najzani- 
mivijih,  što  ih  ima.  Ali  da  nije  ništa  drugo  spjevao  nego 
,,Amintu“,  bio  bi  već  velik  pjesnik.  To  je  najljepša 
pastirska  igra,  koju  su  mnogi  oponašali,  ali  nije  nitko 
dostigao,  pa  ni  naš  veliki  Gundulić  u prekrasnoj  . Du- 
bravci".  „Arninta"  je  najljepši  uzor,  što  ga  ima  talijanska 
poezija  i jezik,  u nježnosti,  u čistoći,  u dražesti,  u 
kitnosti,  u jednu  rieč : u svim  čarima  stila  i jezika,  u 
majstorluku  stihova,  koji  se  čine  podpuno  naravni,  a ipak 
su  umjetni  i ugladjeni.  Ali  uz  tolike  ljepote,  ima  i neko- 
liko mana,  kao  n.  pr.  previše  cvjetni  stil,  neke  misli 


pretankoćutne,  nego  se  pastirima  pristoji,  neki  govori 
malo  predugi,  i zaplet  nije  uviek  vjerojatan;  ali  to 
su  mane,  koje  iščezavaju  pred  ljepotama,  i rado  se 
opraštaju,  kad  se  pomisli  na  mladost  pjesnikovu.  (Maffei, 
Storia  della  L.  I.).  Gvarini  je  radio  sav  život  na  svojemu 
„Vjernomu  Pastiru"  (Pastor  Fido),  a opet  ne  samo  da 
nije  mogao  dostići  Tasa,  nego  ga  je  bliedo  oponašao,  ne 
mogući  se  dovinuti  do  Tasove  uzoritosti. 

Sadržaj  i izabrani  komadi  iz  „Jerusalima  Oslobodjenog". 

Pobožno  oružje  i Vojvodu  pjevam 
Što  grob  Isusa  oslobodi  sveti; 

Mnogo  on  podni  u slavnom  dobiću; 

I mnogo  učini  rukom  i pameti: 

I zalud  mu  se  pako  opre  i zalud 
Se  oruža  Azije  i Libje  puk  kleti; 

Jer  pomože  ga  nebo  i pod  znake 
Sakupi  svete  skićuće  junake. 

0 muzo,  koja  prolaznim  lovorom 
U Helikoni  ne  ovijaš  čelo, 

Neg  gor  u nebu  med  blaženim  horim 
Bezsmrtnim  zviezdam  kruniš  čelo  bielo; 

Nebeskim  čuvstvom  nadahni  mi  grudi, 

I poj  razbistri,  oprosti,  što  smjelo, 

Istinu  maštom  kitim,  i drugima 
Milinam  kitim  pjesmu  neg  tvojima. 

Ti  znaš,  da  trči  sviet  gdje  Parnas  čarni 
Miline  svoje  obilnije  lieva; 

I začinjenoj  u pjesmi  istini 
Najoporniji  da  ne  odolieva: 

Bolestnom  tako  pružamo  dječaku 
Sud,  kom  se  rube  sladčilom  oblieva: 

Te  on  prevaren  gorke  soke  pije, 

Ali  u varci  svoj  život  dobije. 

I.  Šest  je  godina  prošlo,  odkad  kršćani  dodjoše  na 
istok,  da  oslobode  Sveti  Grob.  Osvojiše  mnoge  gradove. 
U Tortozi  Bog  posla  angjela  Gofređu,  a on  pozva  vodje 
na  vieće ; oni  ga  izabraše  vrhovnim  vojvodom.  Tu 
pjesnik  nabraja  sakupljene  čete  i vojvode.  Klotarko  vodi 
Franke,  Roberto  Normane,  Guljelmo  Engleze,  Gvelfo 
Bavarce  itd.  Tu  su  Baldovino  i Eustacio  braća  Gofreda, 
tu  je  Tankredi  brat  Roberta  Gviskarđa,  koji  je  zaljubljen 
u liepu  junakinju  Klorindu,  i napokon  Dudon,  vodja 
dobrovoljaca,  međju  kojima  je  i Rinaldo  najbolji  od  svih 
junaka,  i začetnik  koljena  Estensa.  Vojska  krenu  put 
Jerusalima.  II.  Aladin,  kralj  Jerusalima,  sprema  se  na 
obranu,  a pomaže  mu  čarobnik  Ismeno.  Po  njegovu 
svjetu  kralj  iz  neke  kršćanske  crkve  izvuče  sliku  Gospe, 
te  ju  postavi  u džamiju.  Odatle  slika  izčezne,  a Izmeno 
baci  krivnju  na  kršćane.  Kralj  zapovjedi,  da  se  pogube 
svi  kršćani  u gradu.  Sofronia,  velikodušna  i liepa  kršćanska 
djevica,  da  spasi  suvjernike,  reče,  da  je  ona  sliku  ukrala. 
Olindo,  koji  ju  je  tajno  ljubio,  reče,  da  ju  je  on  ukrao, 
a ne  ona.  Oba  privezaše  na  kolac,  da  ih  na  lomači  spale. 
Kada  zapališe  vatru,  eto  najedanput  Klorinđe  sa  tigrom 
na  kacigi,  i čuvši,  što  se  je  dogodilo,  zamoli  kralja,  da 
im  oprosti,  a ona  da  će  za  njih  vojevati.  Kralj  poznajući 
junaštvo  Klorinđe  prista,  i pusti  kršćane  izići  slobodno 

75 


594 


VIEN  AC 


Br.  37 


iz  grada,  a oni  sretoše  vojsku  u Emausu.  Tu  prispješe 
i poslanici  Egipatskog  sultana,  lukavi  Alete  i junak 
Argante,  te  ponudiše  Gofredu  mir,  ali  Gofred,  ne  prista, 
na  uvjete,  nego  darova  poslanike.  Argante  primi  sablju, 
te  reče:  „Vidjet  ćeš  brzo,  kako  ću  tvoj  dar  upotrebiti ! “ 
i otidje  u Jerusalim.  III.  Sviće  dan,  a vojska  kreće  put 
Jerusalima : 

Križari  pred  Jerusalimom. 

Krila  na  nozi  i na  srcu  svak  ima, 

I neopaža,  kako  brzo  ide: 

A1  kada  sunce  pusta  polja  prži, 

I žarkim  tracim  visoko  izide; 

Jerusalim  gle,  svako  prstom  kaže, 

Jerusalim  sve  suzne  oči  vide; 

Iz  tisuć  grla  pozdrav  jednoglasni 
Leti  gdje  stoji  Jerusalim  krasni. 

Mornara  tako  smiona  družina. 

Što  krenu  odkrivat  nepoznata  žala, 

Pod  nepoznatom  što  iskuša  zviezdom, 

Bjesnoću  mora  bure  i groznih  vala, 

Kad  željno  žalo  napokon  odkrije, 

S pučine  šalje  poklik  put  obala, 

I zabiv  patnje  na  ovom  putu  zlomu 
Veseo  jedan  kaže  ga  drugomu. 

Svi  padoše  na  koljena,  pak  krenuše  bosonogi  i golo- 
glavi  put  Sv.  Grada.  Proti  njima  izadje  s vojskom  Klo- 
rinda,  a međjutim  sa  visoke  kule  Erminija,  liepa  kćerka 
poginuloga  kralja  od  Antiokije,  kaže  i imenuje  Alađinu 
glavne  križarske  junake,  a medju  njima  i Tankreda,  u 


kojega  se  je  bila  zaljubila,  kad  je  bila  njegova  robinjica. 
U to  Tankredi  udari  četom  na  Klorindu  i jednim  udarcem 
skinu  joj  kacigu  s glave: 

A zlatne  kose  povjetarce  vinu, 

Ljepota  mlada  na  razboju  sinu. 

Sievnuše  oči,  a pogledi  žežu, 

U srdžbi  sladlđ,  a što  bi  u smiešku  bili? 

Tankredi  je  moli,  da  izidje  iz  bitke,  i dok  oni  idu 
na  stranu,  neki  vojnik  skoči,  da  ubije  Klorindu,  a on 
odbi  sabljom  udarac,  ali  ne  tako  da  je  ipak  ne  bi  malo 
okrvavio  udarac  na  vratu.  Tankredi  se  zaleti  za  njim,  da 
ga  kazni  radi  tog  prostačkog  čina,  a Klorinda  se  vrati 
na  razboj.  Sada  navali  i Argante,  a proti  njemu  srnu 
Dudon,  ali  ga  Argante  ubije.  Binaldo  bi  ga  htio  osvetiti, 
i nasrnuti  odmah  na  grad,  ali  Gofredo,  koji  znade,  kako 
je  težak  taj  posao,  zapovjedi,  da  se  vojske  povuku  i da 
se  ovrši  svečani  pokop  Dudona,  i da  se  nasieče  u bližnjoj 
šumi  drva  za  bojne  strojeve.  IV.  Pluton,  kralj  pakla, 
zove  na  vieće  proti  kršćanima  podzemne  bogove: 

Tartarska  trublja  prehrapavim  zvukom 
Vječitih  tmuša  mrke  duše  zove: 

Tresu  se  tamne  prostrane  dubine, 

Zrak  tmurni  groznom  tutnjom  se  ozove : 

Nit  krkoreći  s nebeske  visine 
Grom  grmi  kršeć  hrašće  i borove, 

Nit  tako  zemlja  drhće  uzdrmana, 

Kad  je  u njoj  silna  para  zakopana. 

(Nastavit  će  se.) 


Temeljni  kamen  narodnoga  glumišta. 

Napisao  Vladimir  Gudel. 


jT^TLvjeren  sam,  da  će  mnogomu  čitaocu  ugodno  uzđrh- 
tati  srce,  kad  pročita  ovaj  natpis,  dok  će  opet 
drugi  s prijegorom  slegnuti  ramenima,  znajući  već  una- 
prijed, da  tu  ne  može  biti  govora  o onom,  što  bi  oni 
željeli.  Jedni  su  i drugi  prijatelji  glumišta,  te  imadu 
čuvstva  za  sve,  što  se  njega  tiče,  pa  bilo  ono  baš  i staro. 
Mislim  za  to,  da  će  ih  zanimati  i ono,  što  ću  im  ovdje 
pričati. 

Mnogi  prijatelji  glumišta  žude  vidjeti  temelje  mu, 
pa  prije  nego  ga  oni  u duhu  stubokom  razore,  neka  mi 
dopuste,  da  im  otkrijem,  što  li  će  oni  naći  u temeljnom 
kamenu  njegovu.  Začudit  će  se  oni  možda  ili  ne  će,  kad 
nadju  u tom  kamenu  — istina  je  čitava,  a nije  šala  — 
magareću  kožu,  pergamenu,  na  kojoj  se  lijepo  čita,  kako 
je  položen  temeljni  kamen  za  naše  današnje  glumište. 
Zanimat  će  ili,  kad  s te  kože  doznadu,  da  se  to  zbilo 
1833.  godine  i taj  dogadjaj  može  ljetos  slaviti  šestdeset- 
godišnjicu,  a da  se  šestdeseta  navršila  baš  prije  mjesec 
dana  (12.  kolovoza). 

Bila  je  sama  boginja,  kojoj  se  prohtjelo,  da  se  u 
Zagrebu  sagradi  glumište.  Lijepo  joj  je  ime  Fortuna. 
Ona  je  prije  61  godine  pružila  darežljivu  svoju  ruku 
čitavomu  čovjeku,  gradjaninu  zagrebačkomu  i trgovcu 


Krištofu  Stankoviću,  koji  je  na  velikoj  bečkoj  lutriji 
dobara  dobio  30.000  dukata.  Srećke  „Koguzno"  i ,,Nizniov“, 
koje  su  Stankovića  učinile  bogatim,  bile  su  godine  1832. 
gotovo  u svakom  broju  „ Intelligenzblatta “ (to  je 
k „Agramer  politische  Zeitung"  prilog  za  oglase)  ogla- 
šivane  velikim  slovima.  U spomen  toga  dana  (27.  stu- 
denoga 1832.),  kad  je  on  izvukao  srećni  broj,  odredio 
je,  da  se  svake  godine  na  ovaj  isti  dan  prikazuje  u 
njegovu  glumištu  u korist  fonda  za  siromahe.  (Agr.  Ztg. 
god.  1834.  broj  94.) 

Toga  čovjeka  visoko  su  štovali  sugradjani  njegovi, 
jerbo  se  on  u opće  mnogo  trsio,  da  se  podigne  i poljepša 
grad  Zagreb.  On  je  već  i prije  pokupovao  mnogo  zgrada, 
pa  ih  onda  pregradio  i uljepšao,  te  se  napokon  dao  na 
gradnju  glumišta.  Nitko  od  sretnika  — vele  suvremene 
njemačke  novine  — nije  toliko  učinio  za  svoju  domovinu, 
koliko  Stanković,  i s tako  malo  sebičnosti.  Premda  je 
magistrat  zagrebački  dao  u svrhu  gradjenja  glumišta 
badava  nekadašnju  svoju  vijećnicu  na  Markovu  trgu  i 
pružio  mnogo  druge  pripomoći,  ipak  se  tek  Stanković 
odluči  uzeti  na  svoja  ledja  teret,  da  podigne  gradu  na 
svoj  trošak  glumište  pod  imenom  „varaški  teatar Sve 
je  to  on  učinio,  potaknut  vlastitim  plemenitim  nagonom 


Br.  37 


VIBNAC 


595 


i iz  ljubavi  prema  svomu  Zagrebu,  ma  da  bi  „drugu 
spekulaciju  s srečum  svojum  sebi  koristneju  poprieti 
bil  mogel“. 

I tako  se  slava  posvete  i polaganja  osnovnoga  kamena 
izvršila  12.  kolovoza  poslije  svete  mise  u nazočnosti 
gradskoga  župnika  Petra  Horvatića,  načelnika  Ignjata 
Anđrijevića,  pa  čitavoga  magistrata  i komuniteta  uz 
neprestano  gruvanje  mužara  i uza  sve  običajne  sveča- 
nosti. Gradnja  stajat  će  — kako  bilježi  „Agram.  polit. 
Ztg.“  u br.  65.  od  13.  kolovoza  — 70.000  for.  i treba  da 
bude  po  ugovoru  dovršena  do  studenoga  god.  1834. 
Graditelj  bio  je  Antun  Oragnolini,  ispitani  arhitekt  iz 
Ljubljane,  kojemu  su  bile  onda  24  godine.  Poslije  posvete 
dao  je  Stanković  radnicima  vina  i kruha  izobila,  a tom 
prigodom  izrekao  je  načelnik  Andrijević  zdravice  caru, 
banu,  biskupu,  magistratu,  Stankoviću,  njegovoj  obitelji, 
koje  su  sve  popraćene  od  prisutnoga  bezbrojnoga  općinstva 
živim  klicanjem.  I tako  je  Stanković  podigao  gradu  glu- 
mište, koje  se,  ukusno  uredjeno  izvana  i iznutra  — kako 
misle  suvremene  novine  — može  ispoređiti  svim  pokra- 
jinskim teatrima  prvoga  reda.  Prije  toga  prikazivala  su 
društva,  razumije  se  njemačka,  u starom  glumjštu,  u 
nekadašnjoj  Amadeovoj  kući,  sada  muzejskoj  zgradi  u 
gornjem  gradu,  ili  opet  u areni  za  to  načinjenoj  kod 
„Paradajza1',  kako  to  doznajem  iz  pripovijedanja  neke 
stare  Ilirke. 

Gradnja  novoga  kazališta  bila  je  za  ono  doba  zna- 
menitiji dogadjaj,  nego  što  se  to  može  danas  komu  u 
prvi  mah  pričiniti.  S radošću  ga  je  morala  pozdraviti  i 
ona  velika  strana  tadašnje  inteligencije,  koja  je,  otudjena, 
ponajviše  ponijemčena,  malo  ili  ništa  nalazila  duševne 
hrane  kod  kuće,  već  je  bila  upućena  na  tudjinske  bele- 
trističke  i žurnalističke  proizvode,  imajući  u Zagrebu  tek 
svoj  „Agramer  polit.  Zeitung"  sa  zabavnim  prilogom 
,,Luna“,  koja  je  blijedim  svojim  svjetlom  slabo  mogla 
ugrijavati  krugove  oko  sebe.  Ovi  dakle  krugovi  jamačno 
su  se  takodjer  radovali  svakoj  pojavi  u kulturnom  stanju, 
kakvo  nalazimo  god.  1833.  u Hrvatskoj,  navlastito  pak 
ovakoj  pojavi,  kao  što  je  novo  glumište.  Da  je  to  bio 
znamenit  dogadjaj,  možemo  razabrati  već  i odatle,  što  se 
njime  proti  svomu  običaju  poduže  bave  spomenute  zagre- 
bačke novine,  koje  su  inače  običavale  opširnije  pratiti  tek 
dogadjaje,  koji  se  nižu  oko  osobe  biskupove  i banove.  Te 
su  novine  donesle  u prilogu  i spomen-sastav,  koji  se 
nalazi  na  spomenutoj  pergameni  (u  hrvatskom  jeziku  i 
njemačkom  prijevodu).  Ovaj  sastav  priopćujemo  ovdje: 

,,Vu  Ime  preszvetoga  Trojztva! 

Akoprem  Plemeniti  Szlobodnoga  Kralyevzkoga  y 
Horvatzke  Zemlye  Poglavitoga  Varasha  Zagreba,  Gerchke 
Goricze  zvanoga,  Magistrat  y izebrana  Obchina  duše 
vre  Vremena  vu  Pomenkanyu  Ztanya,  gde  Theater  igrati, 
Bali  đersati,  y oztala  szvetzka  veszelya  viđeti  bisze  mogla, 
buduchi,  za  selyu  Poglavite  y Viszokorodyene  Gozpode  y 
oztaleh  Ztanovnikov  szvojeh  izpuniti,  vsza  mogucha  bi  bil 
miszlil,  — nishtarmanye  venđar  goruche  ovo  Hotenye 
szvpje  zbog  znaneh  Zrokov,  naj  vishe  zbog  toga,  kajti 
nigdo  ov  veliki  Ziđanya  Theatruma  Terh  nasze  vzeti  nije 
hotel,  k-Czilyu  do  vezda  dopelyati  niszu  mogli. 

Doklam  vu  presheztnem  Letu  Gozponovem  1832  po 
nepreszesnoj  Previdnosti  Bosanzki  Postuvani  Ovoga 
Varasha  Purgar  y Tergovecz  Christoph  Ztankovich, 
koteromu  Veliku  Lotteriu  Bechku  z-30-temi  Jezermi 
Czekinov  dobiti  Gozpodin  Bog  dopustit  je,  y koteri  vre 
do  vezda  lepe,  drechnoga  Szerdcza  za  Obchinzku  Haszen 


kaj  alduvati,  pelde  pokazal  je,  Ziđanye  Theatruma  nasze 
vzel  je. 

Ov  anda  hvale  y vekivechnoga  Zpomenka  vreden 
Varashan  Christoph  Ztankovich,  koteri  — akoprem 
drugu  Spekulatiu  z-szrechum  szvojum  szebi  koriztneju 
poprieti  bi  bil  mogel,  nistarmanye  venđar  iz  Postenya, 
kojega  proti  Poglavitem  y Viszokorodyenem  Varasha 
Ovoga  Ztanovnikoin,  y Plemenitomu  Magistratu,  y 
izebrani  Obchini  noszi,  y iz  lyubavi  y Nagnyenozti 
proti  Purgarom  y Zkupvaraschanom  szvojem,  nemarajueh 
y zametavajuch  bolshu  haszen  y korizt  szvoju,  nebojechsze 
na  dalye  velikeh  oneh  Ztroskov,  koji  pri  Zidanyu  tak 
velikoga  za  Theater  potrebnoga  Ztanya  potrebni  jeszu, 
dokonchal  je  szobum  — za  Lepotu  y Korizt  Czeloga 
Ovoga  Varasha  Theater  pod  Imenom  „ Varaski  Theater“ 
(Stađtisches  Theater)  na  Ztroske  szvoje  zezidati,  ter  tak 
lepu  Peldu  za  Haszen  y Polepshanye  Varasha  ovoga  — 
vu  koterom  z đragum  Thovarushiczum,  koja  ne  malo  na 
izvershenye  ovoga  Czilya  pri  Tovarushu  szvojem  dopri- 
neszla  je  — y Familium  szvojum  vre  duše  Vremena  sive, 
kaj  vchiniti,  je  pokazal. 

Na  ov  anda  Nachin,  — poklamkam  Plemeniti 
Varasha  Ovoga  Magistrat  zkup  izebranum  Obchinum  — 
koji  za  Dobro  Varasha  y Eazveszelenye  Varaschanov 
vszidar  miszliju,  — Znanyem  Viszoke  Komore  Vugerzke 
ztaru  vechnu  Hisu  szvoju  — na  naj  plemeniteshem 
Gornyoga  Varasha  Piaczu,  Szv.  Marka  zvanom,  lesechu  — 
zkup  z blisnyem  praznem  Grundtom  gore  zpomenutomu 
Ohristophu  Ztankovichu  za  zidanye  Theatra  y to  prez 
vszakoga  Krajczara  dal  y prikazat  je,  ov  isti  Ztankovich 
ponuđyenu  szebi  Hisu  miszlech  jedino,  da  potom  szebe 
Varashu  y Nyegovem  Ztanovnikom  vrednoga  y dragoga 
vchini,  dobrovolyno  y prez  vszakoga  Stentanya  za  gore 
poztavlyeni,  Zidanya  najmre  Theatruma,  Czily  izvershiti 
prijel  je. 

Y ovak  denesz,  tojezt  dvanajztoga  Auguztusha  Leta 
Gozponovoga  Jedno  Jezero  Oszem  Zto  Trideszet  y Tretjega, 
koje  Leto  na  Ztoliczi  Kralyevzki  bil  je  (sad  se  nabraja 
mnogo  imena  od  kralja  počevši  do  pošljednjega  magi- 
stratskoga  asesora)  ....  vu  Nazochnozti  vnosino  pogla- 
vite Gozpode  — Plemenitoga  Magistrata  — Izebrane 
Obchine  y drugeh  Lvudeh  pervi  Kamen  pređi  po  Varasha 
Ovoga  Consulu  Ignatczu  Andrievich,  y pervo-rodyenom 
zpomenutoga  Christopha  Ztankovicha  Szinu  Ignatzu  vu 
Fundament  poztavlyen,  — y za  vekivechni  Zpomenek 
zpomenutoga  Christopha  Ztankovicha  y nyegovoga  za 
Lepotu  Varasha  tak  plemenitoga  China  zezidan,  — ter 
tak  pochetek  Zidanya  tak  selnoga  Ztanja  vuchinyen  je. 

Ztanya  pako  Ovoga  Delavecz-Ravnitely  y Izpelyitel 
je  Anton  Cragnolini  Glamonensis  24  Let  ztar  od  Velike 
Znanosti  glaszovit  Architekt." 

Gradnji  novoga  kazališta  jamačno  je  pozdravlje 
svoje  poslala  i ona  strana  hrvatskoga  naroda,  koja  je 
nakon  dugoga  sna  ćutjela  već  nad  sobom  kriljenje  hrvat- 
skoga genija.  Jer  baš  ove  godine,  a na  po  se  pređjašnje 
(1832.),  bila  se  hrvatska  narodna  svijest  razbudila  kao 
još  nikad  prije  u ovom  vijeku.  Nastalo  je  bilo  općenito 
gibanje,  a talasanje  nije  ostalo  samo  u grudima  poje- 
dinaca, kao  u godini  1830.,  već  je  ono  zahvatilo  čitave 
slojeve.  Godine  1832.  pjeva  bogoslovac  Kundek  u duhu 
Štosovu  pjesan  svoju  „Rech  Jezika  Narodnoga  preizv. 
Stephanu  Ožegovichu",  vpa  nađovezuje  svojim  mislima  o 
materinskom  jeziku  na  Stdsov  „Kip  domovine".  Godine 
1832.  napisao  je  mladi  pravnik  Ivan  Dcrkos  svoj  „Genius 

Patriae  super  đormieutibus  suis  filiis“,  gdje  umno  potiče 
i dokazuje,  kako  Hrvati  upravo  moraju  da  uzgajaju  svoj 
materinski  jezik.  Iste  godine  drži  dr.  Matija  SmodeJc 
prva  predavanja  o hrvatskom  jeziku  na  zagrebačkoj  aka- 
demiji, a grof  Janlco  Drašković  šalje  u svijet  svoju 
„Disertaciju  iliti  Razgovor11,  tu  prvu  brošuru  na  hrvatskom 
jeziku,  napisanu  u glavnom  onim  govorom,  koji  su  kas- 
nije Ilirci  odabrali  književnim  hrvatskim  jezikom.  Ta 
knjižica  stvorila  je  tada  hrvatskomu  narodu  politički 
program,  a koliko  je  ona  vrijedila,  vidi  se  i odatle,  što 
je  na  njemačkom  prijevodu  pod  naslovom  „Sollen  wir 
Magjaren  werđen?“  u jednoj  godini  doživjela  tri  izdanja. 
Iste  godine  pišu  već  budući  preporoditelji:  Lj.  Vukotinović- 
Farlcaš  svoga  „Goluba",  a Drag.  Pakovac  svoju  ,,dra- 
matičku  visiju,  Duh ",  koje  su  i ujedno,  mimogred  opa- 
žamo, prvi  proizvodi  dramatički,  što  ih  u opće  imamo 
od  starih  Iliraca.  Ove  godine  1832.  traži  već  mladi  Gaj 
kod  konzilija  dozvolu  za  „Danicu  Horvatsku,  Slavonsku 
i Dalmatinsku11,  a sve  županije,  što  je  vrlo  karakteristično, 
podupiru  ovu  molbu,  jer  „skupština  ova  - — čita  se  u 
zaključku  zagrebačke  županije  • — želi  u svako  vrijeme 
unaprediti  narodni  jezik,  a po  njemu  i prosvjetu  narodnu11. 
Krepki  i bodri  ovaj  hrvatski  duh  prenesen  je  takođjer 
i u sabor  hrvatski,  tako  da  ovaj  godine  1832.  odlučnošću 
svojom  u borbi  za  narodnost  daleko  iza  sebe  ostavlja 
sve  dojakošnje  sabore  hrvatske  poslije  godine  1790.  On 
traži,  da  se  banska  vlast  opet  povrati  u svoj  pređjašnji 
ugled,  traži  reinkorporaciju  Dalmacije,  brani  odvažno 
cjelokupnost  hrvatske  kraljevine  i svom  odlučnošću  otklanja 
magjarski  jezik.  Proti  tomu,  da  bude  magjarski  takođjer 
uredovni  jezik  i u Hrvatskoj,  govori  i brošura  „Disser- 
tatio  de  introđncenda  lingua  hungarica“  Zagrabi  ae  1832. 
Godine  1833.  čuje  se  Štosov  „Glas  kričećega  vu  pušćini 
horvatskoga  slovstva11,  a Babukić  već  pripravljen  čeka 
sa  svojom  slovnicom  i pravopisom,  pa  priredjuje  Kačića 
za  Dunderovo  izdanje.  Ljudevit  Mirko  Farkaš-  Vulcotinović 
izdaje  svoje  drugo  đramatičko  djelce  u Požunu  pod 
naslovom  „Pervi  i zadnji  kip,  turobna  igra  v’  jednom 
Zpelajir1.  U kratko,  narodna  je  stvar  tako  već  bila  dobro 
napredovala,  da  nije  čudo,  što  je  Ljudevit  Gaj  već  ove 
godine  1833.,  vozeći  se  zimi  u Samobor  k Livadiću, 
zapjevao,  „Još  Hrvatska  nij’  propala,  dok  mi  živimo!11 

Iz  svega  ovoga  vidimo,  da  se  narodna  svijest  u ovo 
doba  bila  već  tako  razbujala  i tako  ojačala,  da  je  ona 
postala  faktor,  s kojim  je  trebalo  računati.  Tako  je  patrio- 
tičkomu  nastojanju  Drag.  Rakovca  bilo  pošlo  za  rukom, 
da  je  godine  1832.  prviput  hrvatski  prikazivalo  njemačko 
društvo  komad,  što  ga  je  Rakovac  bio  preveo  s njemač- 
koga, Povodom  tim  čitamo  u „Agramer  pol.  Zeitung11 
br.  78.:  „Dinstag  den  2.  Oktober  l.  J.  wirđ  zum  Vor- 
theile  der  Ohristina  Schweigert  ein  Lustspiel  in  kroatischer 
Sprache,  betitelt:  Stari  Mladoženja  i Kosharice , boleg 
Nemzkoga  od  A.  Kotzebue  D.  M.  R — z,  zum  ersten  m,al 
aut  der  liiesigen  Bukne  aufgeftihrt,  wozu  hiemit  die 
ergebenste  Einlađung  geschieht11. 

Moć  probuđjenoga  hrvatskoga  duha  dobro  su  osjetili 
i ravnatelji  zagrebačkoga  njemačkoga  glumišnoga  društva, 
koji  su  zaista  i nastojali,  da  toga  novoga  faktora  ne 
izostave  iz  svoga  računa.  Dokaza  za  to  imamo  u tom, 
što  su  se  često  prikazivali,  da  što  njemački,  i takovi 
komadi,  u kojima  se  barem  na  taj  način  dalo  mjesta 
hrvatskomu  osjećanju,  što  su  se  oni  ili  lokalizovali  ili  im 
se  podao  kolorit  hrvatske  prošlosti  ili  su  se  inače  kako 
kroatizovali  i priuđešavali  hrvatskomu  ćućenju.  U „Agram. 


polit.  Ztg.“  1833.  nalazi  se  ovaj  oglas:  „Den  9.  Mai 
wirđ  in  dem  kiesigen  Tkeater,  zum  Vortheile  des  Sehau- 
spielers  Jos.  Baumann,  aufgeftihrt  „Der  Schatzgrdber  bei 
der  Burg  Medvedgrad  oder : Agram , Pariš,  London 
und  Constantinopel,  Zauberspiel  mit  Gesang  in  3 Akten 
von  Adolf  Bauerle,  Musik  von  Kapelm.  Wenz.  Mtiller.  — 
Da  đieses  Zauberspiel  nicht  nur  allein  wegen  seinen  origi- 
nellen  echt  komiscken  Scenen  und  heitern  Dialog,  allen 
neuern  komischen  Piecen  mit  Recht  voran  gesetzt  werđen 
kann,  sondern  auch  sehr  viele  vaterldndische  Ankldnge 
enthdlt,  ivelches  die  Brust  jedeš  gut  und  edel  gesinnten 
Patrioten  erheben  und  erfreuen  muss,  so  lebt  der  Bene- 
ficiant  in  der  angenehmen  Hoffnung,  seinen  hohen  und 
verehrungsvviirdigen  Gonnern  einen  heitern  und  ver- 
gntigten  Abenđ  zu  verschaffen.  Er  waget  daher  im  Yer- 
trauen  auf  die  bekannte  Gnade  und  Grossmuth  seine 
unterthiinigste  Einlađung  zu  machen“.  — Iste  godine  u 
br.  76.  čitamo  opet  „Benefice-Anzeige11 : Zum  Vortheil  des 
Regisseurs  Schvveigert  und  seiner  Tochter : Die  Burg 
Okich  oder  Dragoila  das  Kroatenkind,  ein  neues  roman- 
tisches  Schauspiel  mit  vaterldndischen  Bilderen  in  4 
Aufztigen,  nach  der  Ballade:  Das  Sternenkind  in  der 
Kupfermine  von  Juli  us  Petrarich,  bearbeitet  von 
Schvveigert. 

Ovaj  je  igrokaz  zanimljiv  i po  tom,  što  je  jedan 
izmedju  onakih,  kakovi  su  bili  dosta  običajni  u repertoiru 
njemačkoga  glumišta,  a koji  su  bili  izrađjeni  po  baladama. 
Tako  se  eno  i po  Btirgerovoj  baladi  „ Leonora " izrađjeni 
igrokaz  istoga  imena  prikazivao  15.  siječnja  1833.  (Agr. 
pol.  Ztg. ).  Sve  ovo  spominjem  za  to,  što  je  bez  sumnje 
i Vukotinović  prema  uzoru  ovakovih  drama,  ako  se  smiju 
tako  nazivati,  sastavio  1833.  svoju  već  gore  pomenutu 
turobnu  igru  „Pervi  i zadnji  kip“  po  Seidlovoj  njemačkoj 
baladi  istoga  imena.  — Kasnije  (1835.)  pisao  je  i sam 
tadašnji  ravnatelj  njemačkoga  glumišta  Sveigert  za  prika- 
zivanje takove  komade  sa  hrvatskim  supstratom.  Dobro  je 
bio  nekad  poznat  njegov  historičko-romantički  igrokaz 
„Das  sclnvarze  Kreutz  auf  Medvedgrad ",  prikazivan 
prviput  22.  oktobra  s pjevanjem  hrvatskih  pjesama, 
s novim  dekoracijama  Medvedgrada  i Okić-grada,  te 
s novom  garderobom,  načinjenom  po  drevnim  ilirskim 
slikama.  Narod, nu  muziku  k tomu  komponovao  je  kapelnik 
Turanj.  Od  Šveigerta  spominje  „Danica11  i „Die  Magđa- 
lenengrotte  bei  Ogulin11. 

Iza  toga,  kako  su  Gajeve  novine  počele  izlaziti,  davale 
su  se  probudjenoj  narodnoj  svijesti  na  pozornici  koncesije 
i na  taj  način,  što  su  se  u njemačke  komade  upletale  ili 
opet  izmedju  činova  umetale  hrvatske  pjesme.  I baš  tim 
putem  postala  je  i sama  „Još  Hrvatska11  tako  popularna, 
a i mnoge  druge  davorije  naših  Iliraca,  tako  zvane 
„glogavkinje" , našle  su  tim  putem  odjeka  po  čitavom 
narodu.  Ali  o tom  na  drugom  mjestu. 

Ako  još  spomenem,  da  se  iste  godine,  kad  je  udaren 
temelj  novomu  kazalištu,  prikazivalo  već  po  đrugiput  i po 
trećiput  hrvatski,  na  ime  „ Ztari  zaszebni  kuchish  Petra 
tretjega" , Z ruskim  i korvatzkim  pevanjem  vu  1 Zpelaju, 
te  „ Vkanjeni  vkanitelj" , oboje  prijevodi  Rakovčevi,  onda 
ne  ćemo  pogriješiti,  ako  velimo,  da  se  novomu  glumištu 
radovala  i probuđjena  svijest  našega  naroda.  Hrvatski 
narodni  duh,  kojega  riječ  je  poput  apostolskoga  slova 
pređobivala  sve,  kamo  je  dopirala,  mogao  je  u božanskom 
svom  nadahnuću  naslućivati,  da  je  blizu  onaj  čas,  kad  će 
i hrvatska  riječ  i drama  u svetom  ovom  hramu  boginje 
Talije  dobiti  svoju  sankciju.  Na  taj  način  možemo  i lako 

razumjeti,  što  je  onaj  sastav  na  pergameni  tada  pisan 
jezikom  hrvatskim,  a nije  latinskim  ili  njemačkim. 

I doista  već  dvije  godine  iza  toga  izazivale  su 
hrvatske  davorije  pjevane  u njemačkim  komadima  na 
daskama  novoga  „varoškoga  teatra11  urnebes,  kakvoga  ti 
komadi  nikad  nijesu  dočekali.  A još  pet  godina  iza  toga 
(1840.),  i prerano  još  za  razvitak  narodne  drame,  prika- 
zivala se  tu  već  i prviput  originalna  hrvatska  drama 

sjajnih  časova,  što  smo  ih  doživjeli  u ovom  glumištu, 
učinili  su,  da  će  nara  uvijek  ostati  drag  taj  premda  već 
zastarjeli  i trošni  hrvatski  stari  krov.  1 ako  nam  se  i ne 
će  biti  teško  dijeliti  od  njega,  kad  će  nam  jednoć  biti 
moguće  seliti  u veličajnu  novu  glumišnu  palaču,  mi  ćemo 
se  ipak  još  jedanput  ogledati  na  stari  svoj  rodni  dom, 
kojega  stupovi  nose  na  sebi  čitavo  nebo  naših  uspomena. 
Ogledat  ćemo  se  s pietetom  na  one  stijene,  koje  su  toliko 


Stari  bosanski  grobovi  iz  XI.  stoljeća. 


Kitlculjevićev  „Juran  i Sofija Tom  prigodom  piše 
„Danica11 : „Zaisto  to  je  bio  večer,  koji  zasluži  u anale 
naše  domovine  upisan  biti!11  D;i,  toga  se  večera  slavio 
triumf,  kakvoga  još  ne  vidje  Zagreb,  a natkrilio  ga  je 
kasnije  još  samo  onaj,  što  ga  je  imala  „Ljubav  i zloba11 
V.  LisinsJcoga,  kad  se  kao  prva  hrvatska  opera  pjevala 
godine  1846. 

Ova  dva  momenta  u kulturnoj  našoj  povjesti,  naš  su 
ponos  i utjeha.  Ova  dva  momenta  i još  mnogo  drugih 


puta  bile  svjedokom  naše  slave  i plemenitoga  mlade- 
načkoga zanosa.  Ove  stijene  puste  su,  nema  na  njima 
arabeska,  bas-reliefa  i skupih  ornamentalnih  slikarija,  ali 
su  one  nama  ipak  lijepe  i dragocjene,  jer  su  na  njima 
utisnute  najljepše  slike  naših  uspomena,  pozlaćene  zlatom 
iz  boljih,  zanosnijih  dana.  A nema  ljepših  reliefa  i slika 
do  onih,  što  ih  je  stvorio  ponos,  slava  i zanos  naroda 
hrvatskoga. 

Bitka  na  krbavskom  poiju  (11.  rujna  1493.). 

U spomen  četiristagođišnjice  toga  dogadjaja. 

Turske  provale.  — Hrvati  iza  smrti  Matije  Korvina.  — Bitka  na  krbavskom  polju  (11.  rujna  1493.).  — Posljedice.  — 

Narodna  pjesma  o boju  krbavskom. 

(Svršetak.) 


@ko  devet  sati  ujutro  prvi  udariše  Turci  i to  Izmail  beg 
uz  veliku  viku:  „Allak,  Allah!“  praraa  gori,  gdje 
su  se  Hrvati  utaborili.  To  je  bila  lukavština  Jakub  paše, 
jer  je  istodobno  poslao  do  tri  tisuće  Turaka,  koji  su  na 
konjima  preplovili  naokolo  šume  preko  Krbave  potoka, 
te  su  imali  nalog,  da  ondje  dočekaju  Hrvate,  koji  će  se 
na  onu  prvu  četu  oboriti  i nju  bez  sumnje  proganjati. 
Trećom  glavnom  četom  čekao  je  Jakub  paša  da  navali 
na  tako  zavedene  i opkoljene  Hrvate.  I tako  je  i bilo ; 
Hrvati  sadjoše  na  ravno  i zametnu  boj  s prvom  četom; 
silni  vojnici  padaju  na  obje  strane,  nijedna  sila  drugoj 
ne  ustupa  dugo;  poslije  žestokoga  boja  poče  turska  sila 
popuštati  hrvatskoj  hrabrosti.  Turci  stanu  uzmicati  prema 
onoj  strani,  gdje  je  u zasjedi  ležao  karvilijski  vojvoda  sa 
svojom  četom,  a malo  dalje  u šumi  sakriti  Jakub  paša. 
Tako,  nadajući  se  Hrvati  slavnoj  pobjedi,  padoše  u za- 
sjedu neprijateljsku.  Sada  se  tek  razvi  pravi  boj.  Hrvati 
iznenada  opkoljeni  sa  sviju  strana,  stadoše  se  očajno 
boriti.  I tu  vidjamo,  da  se  još  nije  zavist  i mržnja  medju 
hrvatskom  gospodom  utišala,  jer  je  u toj  teškoj  prilici, 
oholi  ban  Derenčin  stao  Bernarđina  Frankapana  iza  glasa 
peckati:  „Drži  se  junače,  udri  neprijatelja,  gledaj  da  hra- 
brošću  svojom  pobijediš !“  To  ujede  Bernarđina  i on  udari 
kao  munja  na  Turčina  i svojim  divnim  junaštvom  uzro- 
kova  strašno  krvoproliće.  Ban  Derenčin  opet  nastojaše  iz 
petnih  žila,  da  bude  red  u vojsci,  sokolio  vojnike  i pru- 
žaše pomoći,  gdje  je  god  bila  potreba.  No  sada  pade 
Ivan  Cetinjski,  a s njim  sva  njegova  četa.  Ivan  je  silu 
Turaka  oko  sebe  poubijao,  no  konačno  pogine  pogodjen 
kopljem.  Oko  lješine  Ivanove  razvi  se  silan  boj;  mladi 
ban  jajački  Jure  Vlatković  bezobzirno  siječe  oko  sebe, 
hoteći  mrtvo  tijelo  da  ugrabi  krvoloku.  Ali  doskora  primi 
u desnu  stranu  tri  smrtne  rane,  te  klone;  njegovo  tijelo 
pokri  neprijateljsko  oružje.  Toj  se  nevolji  naših  pridruži 
još  i to,  što  se  medju  njima  u jedared  digla  silna  pra- 
šina, da  je  jedva  jedan  drugoga  mogao  vidjeti,  dok  je 
u isto  doba  nad  turskim  taborom  sjalo  sjajno  sunce.1 
Turčin  Sead-eddin  opet  kazuje:  „Za  boja,  što  radost  uz- 
veličava, pokazivali  su  se  znakovi,  a jedan  bijaše,  da  su 
nad  islamovom  vojskom  tri  ptice  nalik  na  Simurga2  ra- 
širile svoja  krila,  te  su  napale  na  sedam  crnih  orlova, 
što  lećahu  nad  neprijateljskom  vojskom,  pa  su  u boju 
ona  tri  kobca  počupala  perje  orlovima.  Kad  su  borci 
vjere  vidjeli  ovaj  čudnovati  prizor,  odbježe  od  njih  svaki 

1 To  pripovijeda  Jure  Divnić. 

2 Simurg  je  ime  nelcake  mitske  ptice,  za  koju  Turci  vje- 

ruju, da  u Kavkazu  živi. 


trag  straha11.1  Pošto  poginuše  Ivan  Cetinjski  i Jure  Vlat- 
ković, nasta  medju  Hrvatima  silna  strava ; Bernardinovi 
se  pješaci  otisnu  prvi  u bijeg  prema  Krbavi  potoku, 
koji  je  bez  sumnje  veoma  nabujao,  jer  su  još  pred 
bojem  bile  silne  oluje  i vijavice,  tako  da  ih  se 
mnogo  u metežu  i potopi,  što  je  izbjeglo  turskomu 
handžaru.  I sam  Bernardin  dade  pleća.  Zalud  oblijeće 
ban,  da  red'  povrati ; trećom  četom  počini  čudesa  od  ju- 
naštva, no  već  bijaše  prekasno,  jer  Turci  njega,  sina  mu 
i brata  sa  sviju  strana  opkoliše.  U to  neprijatelji  pro- 
bodoše  banova  konja,  ali  junak  Derenčin  se  ne  predaje, 
već  se  jednakom  hrabrosti  bori  i na  nogama.  Mnogi  li 
Turci  još  zaglaviše  u posljednjem  času  od  njegove  vi- 
teške sablje,  a tek  onda,  kad  mu  se  ćorda  prelomila,  svla- 
daju ga  i uhvate  iznemogla  i ranjena.  Brat  banov  i je- 
dinac  sin,  viđeći,  gdje  se  očajan  junak  otima  krvoloku, 
pohitiše  Derenčinu  u pomoć  sa  još  nješto  preostalih  ju- 
naka, ali  ih  sve  do  jednoga  turski  mačevi  sasjekoše.  Pre- 
krasno motivira  hrvatska  narodna  pjesma  propast  bana 
Derenčina  i njegova  sina: 

Za  to  bane  ništa  ne  hajaše, 

Neg’  pri  mise  mejdan  zaratio. 

Derenčiću  loša  srića  bila, 

Da  mu  sele  kosu  odgojila; 

Kosa  mu  je  nad  oči  padala, 

Češće  je  je  ćordom  pomicao, 

Na  vedrom  se  čelu  porizao, 

Karvca  mu  se  niz  lice  prolila, 

Oarne  mu  je  oči  zaslipila. 

Pak  je  svoju  sestru  proklinjao: 

»A  prokleta  sele  Dorotejo, 

»Ka  mi  žutu  kosu  odgojila, 

»Rad  kose  ću  izgubiti  glavu  !* 

Tada  jače  Turci  navališe, 

Derenčića  na  ćorde  razniše; 

A Pavlića  sina  Derenčića, 

Njega  mlada  živa  uhvatiše, 

Do  pasa  ga  u zemlju  zariše, 

A polak  ga  strilami  striliše. 

Bitka  se  brzo  svršila3  i to  potpunom  turskom 
pobjedom.  Od  15.000  ljudi,  šta  je  u boj  pošlo,  pokri 
bojno  polje  njih  do  10.000  momaka,  medju  njima  Ivan 
Cetinjski,  Jure  Vlatković,  brat  i sin  bana  Derenčina,  oko 
sedamdeset  svećenika  i redovnika,  i inače  sva  sila  inoga 
puka.  Cehu  Ivanu  Ilasisteinskom  z Lobkoivic,  koji  se  u 
rujnu  iste  godine  1493.  zadržavao  u Zadru,  pripovjedio 
je  neki  čovjek  očevidac,  kojemu  su  u boju  poginuli  rodjeni 

1 Sead-eddin  1.  c. 

2 Po  Tomašiću  trajala  je  bitka  jedva  uru,  što  je  bez  sumnje 
pretjerano. 

brat  i šest  stričeva,  da  je  vidio  na  bojištu  ubijena  tjelesa, 
koja  su  gotovo  milju  diljem  polja  ležala  kao  gusti  snopovi, 
tako  da  bi  s jednoga  tijela  mogao  stupiti  na  drugo.1  „U 
povjesnicama  otmanskim  zabilježeno  je,  da  bi  se  od  glava 
poginulih  moglo  sagraditi  dvanaest  minareta.  Paša,  što 
neprijatelje  veže,  dao  je  odsječenim  glavama  odrezati 
nosove  i uši,  navući  ih  na  konopce,  te  sa  skupocjenijim 
dijelom  plijena  posla  sultanu. “ 2 ,,I  tada  počeše  cviliti 
matere  i udove  i mnogi  drugi,  i bi  tuga  velika  u ovih 
stranah,  kakva  nije  bila  od  vremena  Tatara,  Gota  i Atile. 3 
A Tomašić  tome  žalosno  dodaje:  „To  je  prvo  rasulo 
kraljevstva  hrvatskoga,  tad  je  izginulo  gotovo  sve 
plemstvo.4  Turci  veoma  malo  ljudi  izgubiše,  po  jednoj 
vijesti  tek  oko  hiljadu  njih.5 6 

Od  naših  pade  u ropstvo  do  3000  ljudi,  dakako  da 
je  medju  njima  bilo  mnoštvo  ranjenih.  Medju  zaroblje- 
nici bijahu  ban  Derenčin,  Karlo  Gušić  Krbavski,  Nikola 
Frankapan  Trsatski  i mnogi  ini  odličnici.  Uhićena  bana 
dovedu  pred  pašu;  „po  što  se  sumnjalo,  pripovijeda 
Sead-eddin,  da  li  je  to  doista  Derendžil,  zapitaše  ga  više 
puta,  a on  uvijek  zanijeka.  Ali  kad  je  jedan  od  pašinih 
sluga,  koji  ga  je  iz  vremena  svoga  poganstva  (t.  j.  bio 
je  poturica)  poznavao,  posvjedočio,  daje  to  doista  Derendžil, 
predan  bijaše  krvniku,  da  ga  pogubi,  a tada  je  priznao 
tko  je.  Paša  ga  okuje  u teške  lance,  pa  ga  posla  na 
ono  mjesto,  gdje  bijahu  mrtvi  i zarobljeni  da  vidi.  koliko 
je  živih,  a koliko  li  mrtvih  od  njegove  vojske11.0  Svaki 
put  kad  su  iza  toga  Turci  sjeli  za  objed  ili  večeru, 
đonesoše  pred  Derenčina  na  zdjelama  glave  njegova 
sina  i brata.7  Bonfin  pripovijeda,  da  je  na  to  jadni  ban 
zaplakao  i Jakub  paši  rekao:  „Za  što  me  nijesi  radije 
pogubio,  nego  da  gledam  taj  okrutni  i ogavni  prizor?11 
A paša  mu  odgovori : „Pravo  trpiš,  Mirko,  jer  si  prvi 
vjeru  pogazio,  te  si  toliko  hrabrih  vojnika  i junaških 
knezova  upropastio.  Sta  bih  ja  štete  nanio  tvojoj  pokra- 
jini, za  što  si  moju  nakanu,  da  se  kući  vratim  oružanom 
rukom,  osujetiti  gledao?  S toga  nemoj  se  nadati,  da  će 
te  smrt  riješiti  ovih  nevolja.  Ja  ću  nastojati,  da  ti  se 
povećaju  jadi,  a život" što  dulje  uzdrži11.8  Pza  toga  mu 
svežu  ruke  naopako,  te  ga  pod  stražom  odvedoše  sultanu 
s ostalim  robljem  i plijenom.  Na  putu  oslobodi  se  ban, 
trgne  mač  jednomu  ud  svojih  čuvara  te  ga  ubije,  samo 
za  to,  da  bi  ga  paša  radi  toga  dao  sasjeći;  ali  paša  mu 


1 o.  c.  pg.  57. 

2 Sead-eddin  pg.  181.  Po  Hammeru  bilo  je  5077  nosova. 

3 Pop  Martinic,  ap.  Acta  croatica  pg.  154. 

1 1.  c. 

6  Bonfin  »ex  bostibus  mille  circiter  cecidisse«.  Medjutim 
kad  se  razvoj  bitke  dobro  ogleda,  moralo  je  svakako  više  Turaka 
pasti. 

6 Sead-eddin  1.  c. 

7 Tomašić  1.  c.  Bonfin  708. 

8 Bonfin  708.  Paša  nevjeru  Derenčiuovu  pripisuje  tome, 
što  ga  nije  htio  pustiti  da  roblje  odvede  sobom. 


opet  obeća  dug  i gorak  život.1  I pred  sultanom  Baja- 
zitom  se  Derenčin  osorno  ponašao,  a kad  su  od  njega 
tražili,  da  se  poturči,  te  da  onda  ratuje  protiv  kršćana, 
nije  htio  od  toga  ništa  ni  da  čuje.2  Sultan  ga  dade 
zatvoriti  u tamnicu  Kara-Hisar,  gdje  je  iza  tri  mjeseca 
od  jada  i žalosti  umro.3 

Nikolu  Frankapana  Tržačkog  oslobodi  vjerna  žena 
Elizabeta  Peć  de  Gerše,  davši  otkupninu,  u koju  je 
svrhu  založila  svoj  grad  Samobor.  Oboje  muž  i žena,  poko- 
pani su  u trsatskoj  franjevačkoj  crkvi,  gdje  im  se  još 
i danas  nalaze  grobni  spomenici. 1 Za  Karla  Gušića,  kneza 
krbavskoga,  ne  daju  nam  istorijski  spomenici  nikakovih 
vijesti.  Sve  ostalo  roblje  oslobodi  se,  u koliko  je  živo 
ostalo,  god.  1495.,  kad  se  sklopilo  primirje  medju  Vla- 
dislavom  i Bajazitom,  pa  se  uz  ostale  uvjete  naveo  i taj, 
da  Turci  imadu  vratiti  sve  sužnje  zajedno  s banom 
Derenčinom  (koji  je  medjutim  već  dugo  mrtav  bio),  što 
su  ih  zarobili  na  krbavskom  polju.5 

Kad  je  kralj  Vladislav  češki  dočuo  za  poraz  Hrvata, 
neobično  se  rastuži,  a isto  i papa  Aleksandar  VI.,  koji 
je  za  našu  nesreću  doznao  od  ninskog  biskupa  Jure 
DivnićaJ  Papa  je  imao  kao  sužnja  kod  sebe  Džema, 
brata  sultanova,  te  ponudi  Bajazitu,  da  će  mu  pustiti 
brata,  ako  bi  on  pustio  bana  Mirka  Derenčina,  no  na  to 
sultan  nije  htio  da  pristane.7  Sultan  sjajno  nagradi  Jakub 
pašu  radi  stečene  pobjede  i pokloni  mu  carskog  konja  i 
carsku  sablju,  te  ga  načini  beglerbegom  rumilijskim; 
dosadašnji  beglerbeg  rumilijski  postade  namjesnik  bosanski. 8 

Koji  su  bili  razlozi  porazu  hrvatskomu  ? Prvi  je  bez 
sumnje  velika  i teška  nesloga  medju  hrvatskim  plemstvom, 


1 Tubero  1.  c. 

2 Tubero  ibidem. 

3 Sead-eddin  daje  bez  sumnje  najtočniju  vijest  o utamni- 
čenju bana  Derenčina,  kad  veli,  da  je  bio  zatvoren  u Kara  Hisaru. 
Kršćanski  istorici  vele,  da  je  umro  budi  od  otrova  budi  od  pre- 
oštrog  podneblja.  Timon  ap.  Katona  XVII.,  556.  veli  po  savre- 
menim  pismima,  da  su  Derenčina  otkupili  za  110.00 ) dukata 
Nikola  Frankapan  Tržački  i Tomo  Bakač,  no  to  ne  stoji,  jer  je, 
kako  znamo,  i sam  Nikola  bio  zarobljen. 

4 Starine  XXV.  pg.  331. 

5 Književnik  1864.  pg.  413. 

6 »Njega  bjehu  uprosili  podban  i sve  ostalo  hrvatsko 
plemstvo,  da  izvijesti  papu  Aleksandra  VI.  o strašnoj  sječi,  u 
kojoj  su  tolike  hiljade  Hrvata  izginule,  i o velikoj  pogibelji,  kojoj 
je  njihova  domovina  još  sveudilj  izvrgnuta;  pak  budući  da  se 
on  i u tom  slagao  sa  svojimi  Hrvati,  da  im  od  nikuda  ne  može 
doći  pomoć,  ako  ne  od  Boga  i svete  stolice,  posluša  rado  svoje 
srodnike,  te  odluči  papi  što  prije  pisati  i o pretrpljenih  gubitcih 
i o svedjer  još  grozećoj  pogibelji.  Nu  da  mu  izvješće  bude  što 
točnije  i vjerovanije,  najprije  se  uputi  na  samo  mjesto  bitke,  da 
na  svoje  oči  razvidi  razbojište,  na  kojem  je  poginulo  toliko 
kršćana,  koji  su  bili  »većom  stranom  iz  njegove  biskupije.  Razvi- 
djevši  tako  bojno  polje  i raspitavši  točno  za  sve  okolnosti  užasne 
zgode,  upravi  na  papu  svoje  pismo,  koje  je  napisao  »u  Lici  na 
24.  rujna  1493«.  Književnik  1865.  pg.  62. 

7 Bonfin  709. 

8 Hamer  II.,  307. 

samo  da  ne  kažemo  medjusobna  mržnja;  to  ističu  i 
savremeni  izvori.  Radi  toga  se  doskora  iza  boja  stalo 
pogovarati,  da  je  bilo  izdaje  i to  baš  sa  Frankapanske 
strane ; Bonfin  i Tubero  baciše  tešku  osvadu  na  Bernar- 
dina,  da  je  on  pozvao  u pomoć  Jakub  pašu,  koji  je  baš 
blizu  prolazio,  kad  ga  je  ban  Derenčin  podsjedao ' u 
brinjskom  Sokolovcu  gradu.  No  da  to  ne  stoji,  jasno  je 
već  po  tome,  što  su  baš  Frankapani  bana  svjetovali,  da 
se  oprezno  i mudro  u boj  upusti  s Turčinom.1  Drugi  je 
razlog,  što  je  hrvatska  vojska  prem  brojnija  od  turske 
vrlo  slabo  oružana  bila,  a poglavito  malo  konjanika 
imala,  dok  su  Turci  svi  konjanici  bili.  I to  nam  suvre- 
meni izvori  kažu,  a i s toga  su  Frankapani  bana  svjeto- 
vali, da  se  s Turci  u gori  ogledaju,  gdje  će  im  pješaci 
u korist  doći,  dok  će  se  tursko  konjaničtvo  ondje  mučno 
boriti.  Napokon  za  treći  razlog  možemo  uzeti,  što  su 
Hrvati  pali  u zasjedu  Jakub  pašinu,  te  tako  opkoljeni 
turskim  konjaničtvom  i zapriječeni  od  Krbave  potoka, 
lako  mogli  stradati. 

Posljedice  toga  groznog  poraza  naših  predja  veoma 
su  bile  žalosne  po  čitavi  narod  hrvatski.  Krbavska  bitka 
nije  za  Hrvate  ono,  što  je  za  Srbe  Kosovo,  jer  srpska  je 
država  iza  Kosova  propala,  a narod  je  iza  toga  čamio 
četiri  stotine  godina  u ljutom  ropstvu,  da  bude  od 


Turčina  iskvaren  i za  kojekakve  svrhe  upotrebljen.  Poraz 
na  krbavskom  polju  tek  je  uzdrmao  do  sada  prilično 
jako  stablo  hrvatske  države,  a narod  hrvatski  izložio 
trista-godišnjem  junačkom  i slavnom  boju  za  krst 
časni  i slobodu  zlatnu.  Po  hrvatstvo  ne  bijaše  od  vremena 
tatarskih  tolikoga  zatora  i nevolje.  Sva  Lika  i ono  nešto 
Dalmacije  i primorja  osta  dugo  vremena  bez  obrane,  dok 
nije  konačno  palo  u šake  osmanlijske.  Spominjasmo,  da 
su  Turci  Modruš  popalili;  ondje  je  god.  1493.  još  biskup 
Krsto  sjedio,  no  sada  preseli  se  u sjegurniji  kraj  u Novi 
na  moru.1  Do  mala  započne  seoba  naroda  hrvatskoga  iz 
Like  i Krbave  prama  sjeveru,  tako  da  su  te  krajeve 
zaposjeli  Turci,  a nešto  i Mlečani.  Dugo  vremena  branjahu 
Hrvatsku  tada  dva  mjesta : Jajce  i Senj ; njihovo  je 
junaštvo  može  biti  spasio  sjeverni  dio  Hrvatske.  Na 
krbavskom  polju  borahu  se  Hrvati  nezavisno  od  svakog 
vanjskog  dojma;  smrću  najodličnijih  sinova  na  bojištu 
iskopan  je  pusti  grob  nezavisnosti  hrvatskoj  i u tom 
obziru.  Sva  daljna  ratovanja  protiv  Osmanlija  stajahu 
manje  više  pod  uplivom  i zaštitom  tuđjinstva;  nekoliko 
godina  poslije  te  bitke  počinje  umješavanje  bečke  vlade 
namještenjem  kapetana  i zapremljenjem  gradova  na 
krajini;  kakim  je  to  plodom  urodilo,  kazuje  nam  povijest. a 

Ferdo  Šišić. 


1 Divnić  i Hasisteinskg,  kao  najbolji  izvori,  o izdaji  Franka- 
panskoj  ništa  ne  znaju,  što  opet  potvrdjuje,  da  je  ono  pretjerana 
i izmišljena  vijest. 


1 Kukuljević  Acta  croatica  154. 

2 B.  Lopašić  u »Glasonoši«  1863.  br.  30. 

Književnost. 

Hrvatska.  Kako  se  u tudjini  sudi  o našoj  akademiji. 
Ugledni  naučni  časopis  ruski  „<f>n.Ao.mriiuecKiji  3amicKn“,  koji 
izlazi  u Voroneži,  govori  o radnjama  naše  akademije  prošle 
godine  (sv.  II. — III.  strana  74),  pa  o ukupnom  radu  ovako  sudi  : 
»Valja  iz  svega  srca  čestitati  plodotvornoj  naučnoj  djelatnosti 
jugoslavenske  akademije,  te  željeti  joj,  da  i u buduće  nastavi 
svoj  rad  takovom  neslomljenom  energijom  i napetosti«.  Na  koncu 
preporučuje  akademijske  publikacije  ruskim  strukovnjacima  i 
zavodima. 

„Prvi  grijeh".  Alegorija  u tri  dijela.  U ovom  broju  dono- 
simo prvi  dio  alegorije,  što  ju  je  naš  daroviti  i umni  pjesnik 
Stlvije  Strahimir  Kranjčević,  po  želji  »Kola«,  spjevao  kao  libreto 
za  našega  maestra  Ivana  pl.  Zajca,  koji  će  cijelo  ovo  pjesničko 
djelo  skladati  kao  oratorij,  što  će  se  izvoditi  u korizmi.  Taj 
alegorijski  pjesmotvor  prvi  je  svoje  vrsti  u našoj  pjesničkoj  knji- 
ževnosti, a po  svojim  krasotama  i izvornoj  zamisli  ide  medju 
najljepše  proizvode  pjesnikove  vile.  . 

Njemačka.  Izašla  je  ovih  dana  XV.  knjige  IV.  sveska 
Jagićeva  Arkiva  za  slav.  filologiju  s ovim  sadržajem:  Germanske 
riječi  u slav.  jezicima  od  Uhlenbecka.  Tu  govori  Uhlenbeck  o 
pozajmljivanju  riječi  u slav.  jezicima  sa  strane  jezične  i dolazi  do 
tvrdnje,  da  se  po  ovim  riječima  dade  u mnogom  zaključiti  ua 
veću  kulturu  Germana  u starini.  Ma  da  i jest  sigurno,  da  su  neke 
riječi  poprimljene  u slav.  jezike,  ali  da  Slaveni  ne  bi  imali  prije 
riječi  n.  pr.  za  brdo,  hlad,  kuhati,  kupovanje,  mlijeko,  luk,  vino 
itd.  itd.,  mislimo,  jedva  da  bi  tko  mogao  vjerovati,  pa  dokazivalo 
se  to  i glasovnim  jezičnim  zakonima.  Ne  bi  li  te  riječi  mogle 
biti  zajedničke,  uzete  iz  kojega  drugog  jezika?  U ostalom  su  ove 
riječi  pobilježene  od  Fr.  Kluge-a  u »Grundrisu«  za  njem.  filolo- 
giju, što  ga  izdaje  H.  Paul.  I.  sv.  str.  321—322.  (god.  1891.) 


prema  Miklošićevoj  raspravi  (u  glavnom)  »Fremdworter  in  den 
slav.  Sprachen«.  — Prof.  J.  Zubaty  piše  o deklamaciji  jo  i ja  — 
osnova  u slav.  jezicima.  Medju  ostalim  se  nahodi  i rasprava  M. 
Speranskoga  o prijevodima  slavenskim  grčkih  florilegija.  — 
Poslije  kritike  i bibliografskih  bilježaka  dolazi  dopisivanje  P. 
J.  Šafarika  mitropolitu  karlovačkomu  Stankoviću  i patrijarsi  Raja- 
čiću,  a u pogledu  za  slavensku  ideju  ovih  ljudi  dosta  su  znamenita. 


Nova  galerija  slika  u Moskvi.  Na  27  pr.  m.  otvorena  je 
u Moskvi  svečano  galerija  slika,  koju  su  poklonili  bogati  gra- 
djani  njezini,  braća  Pavao  i Sergej  Tretjakov,  a taj  dar  proci- 
jenjen je  na  dva  milijuna  rubalja.  Uz  slike  i palaču  poklonili 
su  još  u gotovini  120.000  rubalja  za  uzdržavanje  i popunjivanje 
umjetnina.  Svih  umjetnina  je  ukupno  1840,  medju  kojima  imade 
od  ruskih  slikara  1276  slika  na  platnu,  a 471  akvarela  takodjer 
od  ruskih  umjetnika,  te  84  slike  od  stranih  slikara.  Braća  Tre- 
tjakovi,  kao  veliki  ruski  rodoljubi,  podupirali  su  samo  domaću 
umjetnost.  Tuj  je  više  od  360  ruskih,  a samo  52  inostrana  slikara 
zastupana,  i to  gotovo  sami  Francuzi.  Najbrojnija  je  skupina 
slika  umnoga  i preplodnoga  Vereščagina.  Zbirke  su  raspoređane 
u 22  prostrane  dvorane.  Zanimljive  su  takodjer  množine  portraita 
ruskih  velikana  i zaslužnih  ljudi.  To  je  sada  druga  galerija, 
kojom  se  grad  Moskva  ponositi  može. 

Carska  akademija  nauka  u Petrogradu,  jedan  od  najbo- 
gatijih učenih  zavoda,  odlučila  je  od  nove  godine  onim  svojim 
članovima,  koji  svoje  učene  sile  samo  njoj  posvećuju,  godišnju 
plaću  od  3000  na  4200  rubalja  povisiti ; dočim  za  ostale  članove, 
koji  imadu  još  drugo  zvanje,  ostaje  dojakošnja  plaća  od  3000 
rubalja,  razumijeva  se  osim  nagrada  za  njihove  radnje.  Uz  to 
uživaju  neki  akademici  slobodan  stan  u akademijskim  palačama. 


Prvi  grijeh.  — Cosmopolis.  — Torkvato  Tasso.  — Temeljni  kamen  narodnoga  glumišta.  — Bitka  na  krbavskom  polju 

(11.  rujna  1493.).  — Listak.  _ 

Uredjuje  J.  Pasarić.  Vlastničtvo  i tisak  Dioničke  Tiskare. 


n n n i Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inaće  6 for. 
Dl*.  OO.  I Rukopisi  se  ne  vraćaju. 


God.  XXV 


Prvi  grijeh. 

(Alegorija  u tri  dijela.) 


II.  dio. 


Eden.  U dnu  pozornice  palača  od  kristala.  U sredini  stablo 
spoznanja  dobra  i zla.  Dublje  na  desno  stablo  života,  bunce  izlazi. 

Adam : 

(izlazeći  iz  palače , diže  ruke  k nebu) 

Slava  ti,  slava,  silni  Jehova! 

Što  stavi  sv’jest  u lomnu  glinu  ovu, 

Što  dušu  srećom  ispuni  mi  c’jelu, 

Pa  ona  liči  angjelu  ti  b’jelu 
I pojmi  tebe  stvorca  i Jehovu! 

Ti  sunce  dižeš,  da  mi  grije  žile, 

I ptice  budiš,  da  mi  život  mile 
I cv’jeće  niče,  da  me  mirom  poji  — 

Slava  ti,  slava  sred  nebesa  tvojih!! 

Kor  svijetlih  genija:  (iza  kulisa) 

Slava  ti,  slava,  silni  Jehova! 

Ti  stvorče  silni,  što  od  zemnog  blata 
Izvi  na  lik  svoj  druga  nam  i brata, 

Što  duša  mu  se  u slavi  ti  gubi 
I pojmi  tebe  stvorca  i Jehovu! 

Ti  sunce  dižeš,  da  nam  grije  žile, 

Ti  ptice  budiš,  da  nam  život  mile, 

I cv’jeće  niče,  da  nas  mirom  poji,  — 

Slava  ti,  slava  sred  nebesa  tvojih ! ! 

Adam: 

(izidje  sasvijem  sprijeda.  Pred  rpom  cvijeća) 

Šta  ste  snile,  mile  glave, 

Pune  sjajnog  zlatnog  praška; 

Vi  svjedoci  Njegve  slave 
I mirisi  Njegvog  daška! 


0 slava  mu  na  visini 
Sa  serafi  i kerubi ; 

Sve,  što  mi  se  l’jepim  čini, 

Kroza  nj  moja  duša  ljubi ! 

Lucifer : 

(izlazi  na  vid  slomljena  starca  iz  lijeve  kulise.  Gleda  Adama 
porugljivo  l zavidno) 

Ta  luda  tu  u božjoj  slavi  pliva 
I on  od  mene  srećniji  da  bude?! 

Pristupa  k Adamu. 

Adam : (bez  straha) 

A tko  si  ti  ? 

Lucifer : 

Još  ne  vidje  me  živa, 

A1  bit  sam  ista,  samo  druge  grude. 

Adam : (sažalno) 

Pa  digni  glavu;  gledaj  cv’jet  i sunce, 

Veseli  se! 

Lucifer : 

Hej  kad  ti,  d’jete,  prodje  čar, 

Kad  nasitiš  se  slasti 
I Eden  bude  stara  stvar, 

Izgubiti  ćeš  i ti  žar, 

U dosadu  ćeš  pasti ! 

Adam : 

Pasti  — a što  će  reći : past’  ? 

Lucifer : 

Ti  ljubnu  cv’jet,  al  ja  mu  kušah  slast, 

I ljubi  danas,  sjutra  ljubi 

Pa  utrini  ti,  d’jete,  zubi 
I sve  ti  bude  jedrio  isto! 

Adam : (naivnim  veseljem ) 

A1  gledaj  ga  — 

Lijepo  cisto 

Mire  ruže,  ljiljan  miri, 

Ljubica  se  travom  širi; 

Sve  mi  priča,  da  je  bog. 

I kroz  miris  ovog  cv’jeća 
Duša  moja  mene  sječa 
Tvorca  velikog. 

Lucifer : 

To  posebna  je  vrst  užitka! 

Od  cv’jeća  tako  misli  čudne; 

A1  noge  su  mi  lomne,  trudne,  — 

Ajd’  sa  mnom ! 

Adam : 

Kud  ? 

Lucifer:  ( Primi  (ja  za  ruhu) 

Pod  jabuku! 

(Nijema  igra  izmedju  Lucifera  i Adama.) 

Kor  keruba  i serafa : 

„Ustani,  Gospode,  da  se  ne  posili  čovjek  i da  prime 
narodi  sud  pred  Tobom”. 

„Pusti,  Gospode,  strah  na  njih;  neka  poznadu  narodi, 
da  su  ljudi”. 

,,S  oholosti  bezboznikove  muči  se  ubogi ; hvataju  se  ubogi 
prijevarom,  koju  izmišljaju  bezbožnici”. 

Psalam  Dav.:  IX.  20.,  21.,  23. 
(Za  vrijeme  psalma  odvodi  lagano  Lucifer  Adama  uz  nijemo 
dokazivanje  pod  jabuku.  Tu  sjednu  na  kamen.) 

Lucifer : 

Tu  sjedni ! 

Da,  . . . ti  nemaš  želja? 

Kor  keruba  i serafa 

„Jer  evo  grješnici  nategoše  luk;  zapeše  strijelu  svoju  za 
tetivu,  da  iz  mraka  strijeljaju  pravo  srce”. 

Psalam  Dav.:  X.  2. 

Adam : 

(Podbočio  zamišljeno  glavu  na  ruke) 

U tebe,  starče,  čudan  mi  je  govor; 

1 budi  jasan! 

Lucifer:  (sobom) 

Ta  glina  je  porozna 
1 pije  brzo  miris  jabuke ! 

( Adamu) 

Al  čuj,  ti  star  si  kb  i ovaj  dan, 

A ja  od  v jeka.  Pamet  mi  je  zrela 
Odavno,  brajko! 


Adam:  (sobom) 

Čudno : istom  sad 

Sto  vidjeh  ga  i već  ga  živo  ćutim, 

Da  starji  je  od  mene. 
i Okrene  se  k Lucferu.  Nijema  igra.) 

Kor  keruba  i serafa: 

»Pomagaj,  Gospode;  jer  nesta  svetih,  jer  je  malo  vjernih 
međju  sinovima  čovječjim”. 

„Laž  govore  jedan  drugomu,  usnama  lažljivima  sovore 
iz  srca  dvolična”. 

„Riječi  su  Gospodnje  riječi  čiste,  srebro  u vatri  očišćeno 
od  zemlje,  sedam  puta  pretopljeno”. 

Psalam  Dav.:  XI.  2.,  3.,  7. 

(Lucifer  i Adam  ustaju.  Lucifer  sagiba  granu  jabuke  i 
priklanja  je  Adamu,  da  je  primiriši.  Uz  grčevit  pokret  prihvati 
se  Adam  za  srce.) 

Lucifer:  (zagrlivši  ga,  bijesno ) 

Pa  gle,  pa  gle  lav  s lavicom  se  blaži, 

Pa  gle.  pa  gle  gdje  janje  ovcu  traži, 

Pa  gle  u cv’jeće  leptir  mali  l'jeće 
1 s drugom  sladak  troši  med! 

Adam : 

Ah  čujem  svud  se  slatke  r'ječi  liju 
I želje  nove  sve  mi  žile  grij  u • 

I novi  žar  iz  Edena  me  žari. 

Gas  vatra,  čas  ko  Jadni  led. 

Lucifer : 

Sad  znađeš  sve  — razum ’ješ  raja  šum 
I ljubi,  kad  se  eto  grli  sve : 

U općem  piru  ne  bud’  jalov  kum 
I ne  zaborav’  na  mene ! 

(Lucifer  odlazi.) 

Adam: 

0 slatka  strasti  neznana  i znana, 

Sto  novi,  tajni  otvoraš  mi  sv’jet; 

Ti  prva  misli  naj prvog  mi  dana, 

Gdje  niče  nov  mi  miomirni  cv'jet. 

0 grij  me,  žari  barem  da  u sanku 
Ja  sreće  svoje  bajni  nzrem  lik. 

Da  ugledam  si  rajsku  miloranku, 

Da  utješim  se  ranjen  saniotnik ! 

(Sjedne  pod  jabuku  i podboči  glavu.  Izlazi  svijetli  genije 
i zakrili  Adama.  U sjajnom  zboru  stupa  na  pozornicu  kor  vila 
i vode  Evu.  Dok  to  traje,  pjeva  kor  genija  :) 

„Gospode,  s tvoje  se  sile  veseli  car;  i kako  mu  je  velika 
radost,  što  ti  pomažeš”. 

„Sto  mu  je  srce  željelo,  dao  si  mu  i molitve  usta 
njegovijeh  ilijesi  odbio”. 

„Jer  si  ga  dočekao  blagoslovima  milosnim,  metnuo  si 
mu  na  glavu  vijenac  od  dragoga  kamenja”. 

Ps  Dav.  XX.  2.,  3.,  4. 

(Kor  se  razmakne  desno  i lijevo.  U srediui  Adam  još 
uvijek  u poludn/cmu.  Eva  pristupi  k njemu.) 

Eva: 

Ađame ! 

Adam:  (trgne  se;  u vatri  čuvstva) 
Evo ! 

( Prvi  nijemi  i dugački  cjelov.) 

Kor: 

Na  glave  vaše  dobri  bog 
Nek  ospe  sreće  vječnu  slast, 

Da  jeste  kruna  raja  tog 
I odlike  inu  prva  čast. 

A ljubav  v’jek  nek  grije  vas, 
Nek  miri  od  nje  rajski  kut, 

A vječnost  sva  kb  ovaj  čas, 

I cjelov  čist  ko  ovaj  put. 

Adam  i Eva: 

Na  glave  naše  vječni  bog 
Nek  ospe  sreće  vječnu  slast, 

Da  jesmo  kruna  raja  tog 
I odlike  mu  prva  čast. 

A ljubav  v’jek  nek  grije  nas, 
Nek  miri  od  nje  rajski  kut  — 
A vječnost  sva  ko  ovaj  čas 
I cjelov  čist  kb  ovaj  put! 

Kor : (odlazi  pjevajući) 

Na  glave  vaše  vječni  bog 
Nek  ospe  sreće  vječnu  slast, 

Da  jeste  kruna  raja  tog 
I odlike  mu  prva  čast. 

I ljubav  v’jek  nek  grije  vas, 

Nek  miri  od  nje  rajski  kut  — 
A vječnost  sva  kb  ovaj  čas 
I cjelov  čist  kb  ovaj  put ! 

(ode.) 

Adam : (Evi) 

Zaželi,  sunce  mog  života, 

To  ptiče,  što  se  s granom  njiše, 
I vrh  nas  oblak,  što  se  mota, 
Zaželi  zv’jezde  i još  više 

0 reci  što  ćeš  da  ti  skinem 

S nebesa,  da  te  čarom  punim, 
Da  raj  ti  c’jeli  o vrat  vinem 

1 da  ti  gustu  kosu  krunim! 

Eva  : ( Adamu ) 

Zaželi,  zv’jezdo  moje  sreće, 

Iz  očiju  mi  darak  vida 
I mladosti  mi  prvo  cv’jeće 
U tvoju  sreću  nek  se  kida. 

0 uzmi  srce  ovo  čisto, 

U tvojoj  sreći  nek  se  gubi 


I kad  je  s tvojim  jedno  isto 

0 daj  me  ljubi  — v 'jekom  ljubi. 

( Klonu  pod  stablo  spoznanja  dobra  i zla  i izgube  se  n 
zagrljaju.) 

Lucifer:  (izlazi  zlobna  pogleda) 

1 to  je  kruna  — stvaranja ! 

(Pauza) 

A baš  si,  momče,  silan  div, 

Budala  s tobom  ta ! 

Gle  od  jutros  si  istom  živ, 

Već  hoće  ti  se  sna! 

Dakako  rujne  usne  pale 
I krvca  kipi  — vri  . . 

Haj  umorne  su  takve  šale 
I omamni  su  sni ! 

Haj  polet  tvoj  baš  kratak  bi, 

U krilu  ženske  razbi  nos ! 

A moj  je  svemir  ko  ta  božja  tri 
I uzan  mi  je  još! 

Pa  ti,  lutko  ženska,  mala, 

Ti  si  nebu  obnova?! 

Ha,  ha,  ha,  ha  — loša  j’  šala, 

Slab  ti  izum  — .Jehova! 

Ovamo  druzi ! 

(Iza  kulisa  grmi  na  pozornicu  demoni  i strasti  i poredaju 
se  oko  stabla  spoznanja.  Sprijeda  prazno.  Tu  stoji  čelom  spram 
Adama  i Eve  Lucifer.) 

Lucifer : 

Kad  sunce  zirne  iza  brda 
I dan  se  rađja  nov, 

Kad  zagrije  se  zemlja  tvrda 
Na  božji  blagoslov  — 

E onda  duše  dobre,  svete 
Put  neba  šalju  pjev 
Za  novi  dan, 

Za  novi  sunca  gr’jev ! 

Kor  demona: 

I mi  ćemo  pjesmu  začeti 
Za  dan  i posu  nov, 

Nek  Jehovi  pod  nebo  leti 
Sad  i naš  blagoslov ! 

Tii  danak  se  i nama  radja 
Taj  ljubljeni,  mlađjahni  par  — 

Sadašnjost  mu  — od  neba  sladja, 

Budućnost  mu  — naša  je  stvar ! 

Lucifer : 

Ej  proklet,  što  spavaš  u miru, 

I prokleta  topla  joj  grud! 

To  pjesma  vam  moja  o piru 
I sada  i svagdje  i svud! 

0 tako  mi  moga  očaja 

1 muke  mi  vječite  — 

Otrov  vam  naslada  raja, 
Otrov  vam  ljubav  i sve! 

Glad: 

Porod  izrodit  ćeš  sv’jetu 
Lakom  na  bratinsku  kost; 
U krvavom  kolopletu 
Ne  bilo  pl’jena  ti  dost ! 

A ja  ću  ti  vitlati  krila 
I brusiti  nesiti  zub 
I moja  će  zatorna  sila 
Na  groba  te  goniti  rub! 

Zločin: 

Nek  krvava  povijest  tvoja 
Mojim  se  imenom  puni! 


Ludilo : 

A maglena  koprena  moja 
Nek  misli  ti  velike  kruni ! 

Svi: 

Nek  ti  dani,  nek  ti  noći 
Naše  budu  igralište, 

Nek  kroz  suze  tvoje  piste 
Crne  sile,  crne  moći 
Bez  pomoći! 

( Povedu  tri  put  kolo  oko  stabla  — Lucifer  kao  kolovodja 
i gube  se  sa  pozornice.) 

(Nastavit  će  se.) 


Cosmopolis. 

Roman,  napisao  ga  Paul  Bourget. 
(Svršetak.) 


XII. 

Epilog. 


— Je  li  ubogo  dijete  ođma  iza  tog  razgovora  pošlo 
na  tu  šetnju  na  Porto,  gdje  je  uhvatilo  tu  pogibeljnu 
groznicu?  ...  — zapita  Montfanon. 

— Odma  iza  toga,  — odgovori  Dorsenne  — i to 
je  upravo  grozno  po  mene,  što  ne  mogu  sumnjati,  da  je 
išla  naumice  ...  Ja  sam  bio  tako  smeten  onim  razgo- 
vorom, te  nisam  imao  snage,  da  odem  iz  Rima  iste 
večeri,  kako  sam  joj  kazao  . . . Iza  mnogog  oklijevanja  — 
vi  ćete  to  sad  shvatiti,  kad  sam  vam  sve  rekao  — vratili 
se  oko  šest  sati  u villu  Steno.  Da  njoj  nešta  kažem,  ali 
što?  Zar  sam  ja  znao?  . . . Bilo  je  dakako  ludo.  Jer 
njezino  nedužno  priznanje  moglo  je  podnesti  samo  dva 
odgovora,  ili  onaj,  koji  sam  joj  dao  ili  da  zatražim  njezinu 
ruku  . . . Ah ! Ja  nisam  toliko  smišljao.  Bojao  sam  se  . . . 
Čega  opet?  Ni  to  nisam  znao  . . . Dodjoh  dakle  u villu, 
gdje  nađjoh  groficu,  veselu  i sjajnu  po  navadi,  samu 
s njezinim  Američaninom.  „Eto,  gledajte  moju  kćer,  — 
odgovori  ona  na  prvo  pitanje  — odbila  je,  da  ide  u 
englesko  poslaničtvo.  gdje  bi  se  bila  zabavljala,  pa  je 
otišla  posve  sama  šetati  i sanjariti  po  Campagni  . . . 
Hoćete  li  čekati  na  nju?“  ...  I ja  sam  čekao  dulje  nego 
do  sedam  i po  sata,  trseei  se,  da  čavrljam  kao  obični 
posjetnik,  dok  sam  želio,  ćutio  potrebu,  da  viknem  toj 
slijepoj  ženi,  koja  nije  opažala  ni  kako  vrijeme  prolazi: 
»Ta,  nesretnice,  tvoja  kći  trpi  tebe  radi  i zbog  tvojeg 
ljubavnika  . . . Ona  bježi  iz  svoje  kuće,  da  se  vama  ugne, 
a ti  to  i ne  slutiš!  . . .“  Najzad  se  stane  i ona  uznemi- 
rivati, a ja,  videći,  da  nitko  ne  dolazi,  oprostih  se,  tako 
stisnuta  srca,  te  bih  morao  vjerovati  u slutnje  . . . Albina 


kočija  ustavljala  se  pred  vratima  upravo  u čas,  kad  sam 
ja  izlazio  . . . Bijaše  blijeda,  kobnog  bljedila,  gotovo 
zelena  i ja  zapitah,  nagovorivši  je:  „Otkud  dolazite?" 
kao  da  sam  imao  pravo  to  pitati.  Njezina  usta.  već  bez 
boje,  drhtahu,  kad  mi  je  odgovorila.  Kad  čuh,  gdje  je 
sprovela  taj  sat  sunčanog  zapada  i kod  kojeg  jezera,  naj- 
nezđravijeg  od  svih  možda  u okolici : „Koja  nerazbo- 
ritost  ..."  rekoh  . . . Cijeli  svoj  život  vidjet  ću  pogled, 
kojim  me  je  pogledala  u taj  čas,  odgovarajući : „Recite, 
koja  mudrost,  i želite  mi,  da  sam  uhvatila  groznicu,  od 
koje  bih  umrla  ..."  Ostalo  znate  i kako  se  njezina  želja 
pretočno  izvršila.  Uhvatila  je  zaista  tu  groznicu  i tako 
žestoku,  da  ju  je  odnesla  za  manje  nego  šest  dana  . . . 
I ja  ne  mogu  više  da  sumnjam  iza  tih  posljednjih  riječi. 
To  je  samoubistvo.  Prije  nego  što  će  umrijeti,  istisnula 
je  prama  meni  zadnje  neke  riječi  ...  Ja  ih  nisam  razumio, 
a ona  je  izabrala  jedini  način  smrti,  koji  ne  dopušta 
svijetu,  a osobito  ne  majci,  da  pogodi  istinu  ...  Ja  sam 
mogao  zapriječiti  i nisam  to  uradio  . . . 

— A ta  mati  — zapita  Montfanon  — je  li  ona 
napokon  shvatila? 

— Upravo  ništa,  — odvrati  Dorsenne.  — To  je 
nepojmljivo,  ali  je  tako.  Ah!  Ona  je  zaista  vrijedna  pri- 
jateljica toga  briganta  Hafnera,  kojega  raspad  udaje  nje- 
gove kćeri  nije  priječio  da  predobije  sjever,  pored  sve 
nezgode.  Zaboravih  vam  reći,  da  je  upravo  prodao  palaču 
Castagna  bezimenomu  društvu,  koje  će  od  nje  načiniti 
meublirani  hotel!  ...  Ja  se  smijem  — nastavi  on 
čudnom  gorkosti  — da  ne  bih  zaplakao,  jer  dolazim  do 
najtužnijeg  . . . Znate  li,  gdje  sam  vidio  to  ubogo  lice 
Albe  Steno  zadnji  put?  Bilo  je  pred  tri  dana,  drugi 
dan  iza  smrti,  a u ovo  doba.  Pošao  sam  grofici,  da 

čujem,  kako  je.  Ona  je  primala!  . . . „Hoćete  da  joj 
kažete  ,,s  Bogom  “ ? — zapita  me  ona.  — Taj  dobri 
Lincoln  će  snimiti  u sadri  njezin  lik,  da  mi  ga  sačuva". 
I ja  udjoh  u sobu,  gdje  je  pokojnica  počivala.  Oči  joj 
bijahu  zatvorene,  obrazi  stegnuti  i napeti,  njezin  lijepi 
nos  malo  zavinut,  a oko  navora  njezinih  usana  miješalo 
se  nešto  kao  pečal  i mir,  što  vam  ne  mogu  opisati. 
I još  vam  manje  mogu  reći,  kako  mi  bijaše  pomisliti: 
„Da  si  je  ti  ipak  htio,  samo  pred  šest  puta  četrdeset 
osam  sati,  ona  bi  živjela,  ona  bi  se  smijala  i ljubila  bi 
te!“  Američanin  stajaše  do  kreveta,  miješajući  svoju 
sadru,  dok  je  Florent  Chapron,  uvijek  vjeran  i nesvi- 
jestan,  pripremao  ulje,  da  se  prevuče  pokojničin  obraz,  a 
zlosretna  Lydija  Maitland  gledaše  taj  prizor  očima,  od 
kojih  sam  zadrhtao,  spominjući  se  onoga,  što  sam  pogadjao 
iza  svojega  posljednjeg  razgovora  s Albom  . . . Ako  ona 
ne  ispunja  mjesta  starinske  Nemese  i ne  sprema  se  o 
svemu  poučiti  groficu,  onda  ja  ne  znam  ništa  o fiziono- 
mijama ! U taj  je  čas  još  mučala  i pogodite  jedinu  riječ, 
koju  je  našla  mati,  kad  se  je  njezin  ljubavnik,  onaj,  radi 
kojeg  je  njezina  kći  toliko  trpjela,  približio  njihovoj 
zajedničkoj  žrtvi:  „Samo  joj  nemojte  slomiti  njezinih 
lijepih  trepavica!  . . .“  To  je  strašna  ironija,  zar  ne?  . . . 
Strašno!  . . 

Mladi  čovjek  se  spusti  na  klupu,  pošto  je  bacio  taj 
krik  tuge  i kajanja,  koji  Montfanon  mekanično  ponovi, 
kao  poražen  tragičnim  pouzdanjem,  što  ga  je  netom 
čuo:  „Da.  To  je  strašno!  . . .“  Taj  razgovor,  tako  različit 
od  onoga,  što  su  ga  vodili  pred  koji  tjedan  jednog 
jasnog  jutra  početkom  svibnja,  na  uglu  ulice  Borgognona 
i Hispanskog  trga,  zbio  se  u jednom  odaljenom  drvoredu 
Vatikanskog  vrta.  Montfanon,  koji  je  jutros  primio  posjet 
Dorsenna,  što  se  opet  spremaše  na  povratak  u Pariz  i 
ovaj  put  odlučno,  našao  je  spisatelja  tako  žalosna,  da  ga 
je  zadržao  na  doručku,  a kasnije  ga  pratio  tamo,  gdje 
je  imao  posla,  i naj poslije  ga  odveo  na  ovo  vrlo  osobito 
mjesto,  kamo  je  vrlo  teško  zaći,  u nadi,  da  će  otjerati 
njegovu  tešku  potištenost,  ako  uzbudi  njegovu  izvjed- 
ljivost.  Dvadeset  ga  je  puta  Dorsenne  zamolio  ove 
zime  za  tu  milost,  da  ga  amo  povede  i dvadeset  puta 
je  stari  zuav,  kome  su  odnošaji  s papinskim  dvorom 
ipak  dopuštali,  da  zalazi  u te  vrtove  po  njegovoj  mašti, 
odbio  odgovornost,  da  unutra  uvede  stranca.  Morao  je 
puno  da  ljubi  Dorsenna,  a u drugu  ruku  da  bude  jako 
uznemiren,  kad  je  odbacio  tu  skrupulu.  U ostalom  taj 
razgovor  nije  imao  druge  posljedice,  nego  da  je  doznao 
za  tragičnu  povjest  Albine  smrti  sa  svim  potankostima, 
koje  jedini  Dorsenne  poznavaše,  i premda  su  ove  bile 
samo  dijelovi  zbilje,  dostajali  su,  da  se  pošteno  i nježno 
srce  starog  plemića  u dubini  potrese. 

On  htjede  naći  riječi,  koje  bi  bile  podobne  utješiti 
njegova  prijatelja.  Ali  šta  da  mu  kaže,  kad  ga  je  držao 
krivim,  što  se  je  u čuvstvenom  epikureizmu  igrao  ludo 
s bolesnom  dušom  uboge  Albe?  Onda  i njegova  savjest 


gorljiva  kršćanina  ne  bješe  se  još  utješila  zbog  uloge, 
koju  je  sam  primio  u dvoboju  međju  Gorkom  i Cha- 
pronom.  On  je  mislio,  da  je  taj  sukob,  odlučivši  odlazak 
Boleslava  i njegove  žene,  obratno  đoprinesao,  da  osvi- 
jetli kćer  gospodje  Steno,  tako  da  je  on  sam,  Montfanon, 
bio  umiješan  u to  samoubistvo,  s neznatno  malim  dijelom, 
ali  ipak  nekim.  I on  zamukne.  Možda  ih  je  obojicu  i 
vjernika  i skeptika  obladala  melankolična  atmosfera 
mjesta,  gdje  su  u razgovoru  izazvali  kruti  rasplet  trage- 
dije, u kojoj  i oni  bijahu  glumci  razne  vrsti.  Guština 
tamnih  zelenih  hrastova,  opkoljenih  obrubom  silnih 
jednolično  odrezanih  šimširova,  podrhtavaše  oko  njih. 
Nikakav  drugi  glas  do  onog  lišća,  pomiješan  s mono- 
tonim plačem  bliza  vodoskoka,  ne  ispunjavaše  taj  zaklon, 
koji  s jedne  strane  zatvaraju  starinske  zidine  Rima,  a 
s druge  nadvisuje  nepomična  kupola  Svetog  Petra.  .Jedini 
gosti  bijahu  u papinskom  vrtu,  kako  se  činilo,  osim  njih, 
mramorni  bogovi,  rasuti  po  grmovima,  ostanci  poganske 
umjetnosti,  smješteni  u sjeni  velike  Basilike  fantazijom 
papa  iz  renaissance,  možda  na  zapovijed  onog  Leona  X., 
što  je  u ovome  vrtu  držao  svoj  dvor  nježnih  pjesnika  i 
slavnih  umjetnika.  Pod  neumoljnim  i već  vrućim  azurom 
o podnevu  lipnja,  podavaše  taj  narod  bijelih  kipova  toj 
samoći  svečanost,  koja  se  odvija  od  gorostasne  i propale 
prošasti.  Nisu  li  ti  likovi  bogova  prisustvovali  nekoč 
rasulu  njihova  Olimpa  i njihova  kulta,  da  danas,  nijemi 
svjedoci,  prisustvuju  deposesiji  vikara  Onoga,  koji  njih 
zbaci  s prijestolja? 

Na  uglovima  drvoreda  ocrtavahu  orijaške  takodjer 
mramorne  žare  svoju  otmenu  lakoću.  Okružavahu  ih 
travke,  raščihane  od  daha  zraka,  življe  zelenilo  u dnu, 
kao  što  je  mrtvo  neprolazno  zelenilo  šimšira  i hrasta- 
kamenca.  Čini  se,  kao  da  ove  mlade  biljke  dršću  i trpe, 
što  su  zatvorene  u ovaj  zaklon,  koji  je  zaista  tamnica  — 
svojevoljna,  ali  tim  točnije  i odlučnije  odredjena  — zadnji 
komad  zemlje  i prirode,  što  ga  pustiše  uzvišenomu  pobi- 
jedjeniku  u Vatikanu.  Nikad  nije  Montfanon  kao  u ovaj 
čas  osjetio  poezije  ovih  vrtova,  jedinih  na  svijetu,  ali  ni 
tuge,  koja  obavija  i izlazi  iz  nijemih  njihovih  grmova, 
iz  širokih  ploština,  iz  istih  njihovih  vodoskoka  i terasa, 
odkud  se  ne  vidi  drugo  do  zidina  na  okolo  i bezbrojnih 
željeznica  rudničkih,  brutalna  znaka  pobjedne  moderne 
radinosti!  . . . čovjek  energije  i slobode,  kakav  bijaše 
„stari  ligaš",  ne  uzmože  najposlije  podnositi  tog  poti- 
štenog čuvstva  i najedanput,  stresavši  nekoliko  puta  svojom 
sijedom  glavom,  kao  da  promišljava,  prisili  Dorsenna.  da 
se  digne,  koreći  ga: 

— Hajdete,  .Juliene,  ne  ćemo  valjda  ipak  ostati 
ovdje  cijelo  popodne  sanjareći  i uzdišući  poput  mekih 
žena?  ...  To  dijete  je  mrtvo  ...  Mi  joj  ne  vratismo 
života,  ni  vi  očajavajući,  ni  ja  dijeleći  s vama  bol.  Bolje 
će  biti,  ako  pogledamo  oba  pravo  u lice  našoj  odgovor- 
nosti u toj  nesretnoj  zgodi,  da  je  okajemo  . . . 

— Našu  odgovornost?  — zapita  Julien.  — Ja  još 


60G 


V I E N A C 


Br.  38 


vidim  svoju  svom  strogošću,  premda  ne  mogoh  zaista 
pogoditi  posljedica  svojeg  odgovora,  ali  vaša  odgovornost?... 

— Vaša  i moja,  — odgovori  Montfanon.  — Ja 
nisam  sofista  i ne  običavam  kroz  prste  gledati  svojoj 
savjesti.  Jesam  ili  nisam  li  — nastavi  on  svojom  običnom 
razdražljivosti  — ja  otišao  iz  katakomba,  da  uđesim 
taj  zlosretni  dvoboj  ? Jesam  ili  nisam  li  podlegao  onoj 
pari  gnjeva,  koja  mi  je  udarila  u glavu,  kad  sam  čuo  za 
nedostojnu  Ardeinu  ženidbu  i kad  se  nađjoh  s onim 
sumnjivim  Hafnerom?  Je  li  ili  nije  li  taj  dvoboj  đopri- 
nesao,  da  otvori  oči  gospodji  Gorka  o njezinu  mužu  i 
dosljedno  gospodjici  Steno  o njezinoj  materi?  Niste  li  mi 
vi  sami  netom  pripovijedali,  kako  se  je  njezina  tjeskoba 
uvećala  od  te  sablazni  ? . . . I znajte,  mene  je  to  porazilo 
kao  i vijest  o njezinu  samoubistvu,  a to  za  to,  što  mi  je 
nutrašnji  glas  govorio : I na  tvojim  rukama  ima  nešto 
suza  ove  pokojnice  1 . . . 

— Ali,  ubogi  moj  prijatelju  — prekine  ga  Dor- 
senne,  — odakle  vi  uzimate  takova  smišljanja?  Na  taj 
način  se  više  ne  bi  moglo  živjeti.  Naš  čin  ulazi  u mnoštvo 
drugih  čina  obratnom  đosljeđnošću,  koji  nas  se  ništa  ne 
tiču,  i dopuštajući,  da  imamo  platiti  dug  odgovornosti, 
taj  dug  počinje  i svršava  s onim,  što  hoćemo  ravno, 
točno  i pravo  . . . 

— To  bi  bilo  vrlo  udobno  — odvrati  markiz  s još 
većom  živahnošću,  — no  dokaz,  da  to  nije  istina,  baš  je 
u tom,  što  vi  osjećate,  da  vas  savjest  grize,  jer  niste 
poštedili  tako  slabe  duše,  toga  djeteta  bez  obrane  . . . 
Ah!  Ja  sebi  nisam  sažvakao  istine,  a još  ću  je  manje 
vama  žvakati  . . . Sjećate  li  se  onog  jutra,  kad  ste  bili 
tako  veseli  i razlagali  mi  svoju  teoriju  o kozmopolitizmu? 
Zabavljalo  vas  je,  kao  potpunog  diletanta,  kako  rekoste, 
da  prisustvujete  drami  rasa,  u kojoj  igraju  lica,  što  su 
došla  sa  svih  točaka  zemlje  i povjesti,  i vi  ste  mi  onda 
nacrtali,  vjere  mi,  vrlo  istinit  program,  s kojim  se  dogadjaj 
požurio  da  ga  izvede  malo  ne  potpuno.  Gospodja  Steno 
se  zaista  ponijela  prarna  svojim  dvjema  ljubavnicima 
poput  Mlečanke  iz  vremena  Aretinova,  Chapron  sa  slijepom 
odanošću  potomka  potištene  rase,  njegova  sestra  sa  zlo- 
činačkim đivljaštvom  urotnice,  koja  najposlije  stresa  jaram, 
jer  mislite,  da  je  ona  pisala  bezimene  listove.  Hafner  i 
Arđea  razgališe  dvije  gadne  duše,  jedan  dušu  infamna 
lihvara  na  po  Holandeza,  na  po  Nijemca,  drugi  dušu 
propala  plemića,  u kojem  živi  koji  stari  conđottiere. 
Gorka  bijaše  valjan  i lud  kao  sva  Poljska,  njegova  žena 
neumoljna  i iskrena  kao  sva  Engleska.  Maitland  ostade 
pozitivan,  neosjetljiv  i svojevoljan  sred  svega  toga,  poput 
cijele  Amerike.  A uboga  Alba  je  svršila  kao  i njezin 
pravi  otac.  Ne  govorim  vam  o kćeri  baruna  Hafnera,  — 
i on  skine  šešir,  pa  nastavi  promijenjenim  glasom : — 
To  je  svetica,  a ja  sam  se  u njoj  prevario.  No  ona  ima 
u žilama  kapi  židovske  krvi,  one  krvi,  što  bijaše  krv 
božjeg  naroda.  Trebalo  je  da  se  toga  sjetim  i lijepe 
legende  iz  srednjeg  vijeka:  „Židovske  žene  bit  će  spasene, 


jer  su  plakale  u potaji  za  našim  Gospodom  . . Vi  ste 
mi  nacrtali  unaprijed  scenarij  drame,  u koju  se  umije- 
šasmo ...  A ja,  sjećate  li  se,  šta  ja  rekoh:  „Nema  li 
tu,  u tom  društvu,  duše,  kojoj  biste  mogli  pomoći,  da 
postane  boljom ?“  Vi  ste  mi  se  onda  pod  nos  nasmijali. 
Da  ste  manje  uglađjeni,  tuli  biste  me  nazvali  starom 
ludom,  filistrom  i bogomoljcem  ...  Vi  ste  htjeli  da  budete 
samo  gledalac  toga  komada,  gospodin  na  shodu,  koji 
briše  stakla  svoje  lorgnette,  da  mu  ništa  ne  izmakne, 
u komediji.  E pa?  Niste  mogli.  Ta  uloga  nije  dopuštena 
čovjeku.  On  treba  da  radi,  i on  radi  uvijek  i onda,  kad 
misli,  da  samo  gleda,  i onda  kad  pere  svoje  ruke  poput 
Poncija  Pilata,  toga  diletanta,  što  je  izrekao  riječ  vašu  i 
vaših  učitelja:  „Što  je  istina?'1  . . . Istina  je,  da  ima 
uvijek  i svagdje  dužnost,  koju  treba  izvršiti.  Moja  bijaše, 
da  zapriječim  onaj  zločinački  sukoo.  Vaša  bijaše,  da  se 
ne  bavite  onom  mladom  djevojkom,  kad  je  ne  ljubite,  i 
ako  je  ljubite,  da  je  oženite  i izvučete  iz  onog  strašnog 
središta  Mi  smo  se  ogriješili  o tu  dužnost  i uz  koju 
cijenu?  . . . 

— Vi  ste  vrlo  kruti  — reče  mladi  čovjek.  — No 
da  imate  pravo,  zar  bi  Alba  bila  manje  mrtva?  Sta 
koristi,  da  znam,  što  sam  imao  činiti,  kad  je  prekasno  ? . . . 

— Prije  svega,  nikad  više  opet  tako  započeti,  — 
odgovori  markiz,  — onda,  suditi  sebe  i suditi  svoj 
život  ...  Ja  vas  nježno  ljubim,  Dorsenne,  vi  to  znadete, 
i to  je  možda  posljednji  put,  što  vam  govorim  iz  dubine, 
posve  iz  dubine,  kako  nam  je  Sonis  kazao  kod  Patava 
da  udaramo.  Ta,  da,  posljednji  put.  Ja  više  ne  ću  dugo 
potrajati,  nema  sumnje,  a vi,  hoćete  li  se  vi  ikad  vratiti 
u Rim,  sada,  s tim  fantomom,  što  vas  tu  čeka?  . . . Kad 
vam  rekoh,  da  mrzim  na  te  kozmopolite,  koji  vas  toliko 
ushićivahu  onda,  zlo  sam  rekao.  Stari  vojnik  nije  filozof. 
Ono,  na  što  sam  mrzio  u njima,  na  što  mrzim,  jest. 
da  su  ti  korijenom  istrgnuti  ljudi  gotovo  uvijek  konac 
rasa.  trošitelji  baštinstva  sila,  koje  su  drugi  stekli,  razmet- 
nici  dobra,  koje  zlorabe  a ne  umnažaju.  Oni.  od  kojih 
potječu,  radili  su  pravim  radom,  onim,  što  skuplja  na 
istom  mjestu  napore  sinova  i napore  otaca.  To  je  onaj 
rad,  što  stvara  obitelji,  a ove  čine  zemlje,  ove  pak 
narode  . . . Vaši  kozmopolite  ne  stvaraju  ništa,  ne  siju 
ništa,  i.e  oplodjuju  ništa.  Oni  uživaju  . . . Kad  to  uživanje 
prodre  do  čuvstva  i osjećaja,  to  je  onda  samo  polovica 
zla.  No  kad  prodre  u misao,  kao  kod  vas,  kao  kod  svih 
diletanata  vaše  škole,  to  je  onda  veliki  intelektualni 
grijeh,  jedan  od  onih,  za  koje  stoji  pisano,  da  im  nema 
oprosta  ...  Ja  sam  vas  dobro  proučio  u svojim  hirovima 
i ja  vam  mogu  reći,  ja,  koji  se  molim,  da  sam  često  za 
vas  molio,  otkad  vas  pravo  upoznali.  Netom  se  zgroziste, 
i niste  imali  krivo,  nad  ciničnom  riječju  te  nesavjesne 
matere  kod  mrtve  kćeri : „Nemojte  joj  slomiti  lijepih 
trepavica  ..."  A šta  drugo  radite  vi  s ljudskom  dušom 
nego  da  neprestano  pravite  sadrene  snimke,  te  ih  repro- 
ducirate, malo  s autorskom  taštinom,  ne  previše,  jer  mnogo 

manje  držite  do  svojih  uspjeha,  mora  se  priznati.  — 
nego  s nasladom  inteligencije?...  No  ta  naslada  je 
vama  jedini  motiv,  jedina  cijel  vašeg  života  i cijelog 
života,  medja  i konac  čitavog  svemira.  Tisuće  i tisuće 
naraštaja  je  trpjelo,  plakalo,  borilo  se,  uništilo  se  za 
radost  toga  malog  drhtaja,  što  vam  ga  daje  vaša  misao. 
Tomu  malomu  drhtaju,  tomu  moždanomu  grču,  koji  vam 
uzročuje  snaga  ponimanja,  žrtvovaste  Albu,  kao  što  biste 
žrtvovali  svojega  najboljeg  prijatelja,  svojeg  oca  i majku, 
da  su  na  svijetu.  Dobro  i zlo,  bol  i radost,  sve  je  za  vas 
materija  toj  igri  vašeg  duha,  što  je  meni  isto  tako 
grdosan,  kao  onaj  Neronov,  kad  je  dao  spaliti  Rim: 
materija  zloj  upotrebi  svetog  dara,  za  koji  će  se  pitati  od 
vas  strašan  račun,  od  vas  kao  i od  svijetlih  izopačitelja, 
vaših  starijih.  Jer  od  svih  egoizama  ovaj  je  najgori,  što 
ponizuje  jednu  od  najviših  moći  duše,  da  ne  postane  ništa 
drugo  do  najjalovijeg  i najnečovječnijeg  orudja  slasti  . . . 

— Ima  istine  u tom,  što  kažete  — odgovori 
Dorsenne  — ali  se  varate,  ako  mislite,  da  i najsmjeliji 
intelektualiste  našeg  doba  nisu  isto  tako  trpjeli  radi  te 
zle  upotrebe  misli  ...  Na  žalost,  što  se  tu  da  učiniti  ? To 
je  bolest  vijeka,  koja  se  previše  uzgaja,  a nema  joj  lijeka. . . 

• — Ima  jedan,  — upadne  Montfanon  — ali  vi  ne 
ćete  da  ga  vidite  ...  Ne  ćete  poreći,  da  je  Balzac  bio 
najsmioniji  od  vaših  modernih  spisatelja,  pa  treba  li  da 
ja,  nevježa,  spomenem  vama  mandarinu  prvoga  reda 
izreku,  koja  vlada  u njegovu  djelu:  — „Ne  moše  li 
misao,  princip  dobra  i zla,  biti  pripravljana,  ukroći- 
vana  i upravljana  religijom?  ..."  • — Eto  — nastavi 
on  najedanput  uhvativši  ruku  svojeg  druga  i sileći  ga, 
da  gleda  u poprečni  drvored  kroz  grmove : — eto  ga, 
eto  liječnika,  koji  drži  u spremi  lijek  za  tu  bolest  duše, 
kao  i za  sve  druge  ...  Ne  pokazujte  se.  Mora  da  su  zabo- 
ravili za  nas...  No  gledajte,  gledajte...  Ah!  Koji  susret!... 

Osoba,  što  se  netom  iznenada  pomolila  u okviru 
toga  melankoličnog  pustog  vrta  i na  način  gotovo  nad- 
naravan, tako  je  njezina  nazočnost  postala  živim  tumačem 
govoru  strastvenog  plemića,  ne  bješe  nitko  drugi  nego 
Sveti  Otac  glavom,  na  putu,  da  sjedne  u kočiju,  koja  ga 
vozi  11a  običnu  šetnju  . . . Dorsenne,  koji  je  Lava  XIII. 
poznavao  samo  po  slikama,  opazi  slomljena,  pognuta 
starca,  kojem  se  bijela  sutana  sjajila  pod  crvenim  plaštem 
i koji  se  jednom  rukom  upiraše  0 dvorskog  prelata,  a 
drugom  0 jednog  svojeg  časnika.  Sakrivši  se  na  savjet 
Montfanonov,  da  ne  zadobije  ukora  od  gardista,  mogao 
je  posmatrati  mirno  fini  profil  Najvišeg  svećenika,  koji 
se  zaustavi  pred  grmom  ruža,  da  se  prijazno  razgovara 
s jednim  vrtlarom,  što  klečaše.  Opazi  beskrajno  strpljivi 
podsmijeh  tih  duhovitih  usta.  Opazi  sjaj  onih  očiju,  što 
se  činilo,  da  opravdavaju  svojim  svjetlom  onaj  lumen  in 
coelo,  što  ga  slavno  proročanstvo  primijeni  nasljedniku 
Pia  IX.  Opazi  časnu  ruku,  onu  blijedu  prozirnu  ruku, 
što  se  diže,  da  dijeli  svečani  blagosov  tolikim  veličanstvom, 
kako  se  primakla  sjajnoj  žutoj  ruži  i izvukavši  prste  iz 


kratke  bijele  rukavice  sagne  se  k cvijetu,  ne  otrgnuvši 
ga,  kao  da  ne  će  da  usmrti  krhka  stvora  božijega.  Stari 
papa  pomiriše  drugu  mladu  ružu  i pođje  dalje  spram 
kočije,  od  koje  se  silhueta  ocrtavaše  izmedju  stabala 
zelenih  hrastova.  Orni  konji  iščeznuše  kasom,  koji  se 
čulo,  da  je  postao  izvanredno  brz  i Dorsenne,  okrenuvši 
se  Montfanonu,  opazi  dvije  krupne  suze  na  ruhu  vjeđja 
staroga  zuava,  koji,  zaboravivši  za  konac  prijašnjeg  raz- 
govora, reče  uzđahnuvši : 

— I evo,  to  je  njegova  jedina  slast,  njega,  koji  je 
ipak  nasljednik  prvog  apostola,  da  miriše  svoje  cvijeće 
i milje  prevaljuje  u kočiji  s najvećom  brzinom,  što  konji 
mogu  poteći!  . . . Upotrebi  1 i su  četiri  kukavna  kilometra 
puta  za  kočiju,  šio  se  vraća  na  isto  mjesto,  podno  terase, 
gdje  smo  bili  pred  pol  sata  ...  I on  ide,  ide,  dajući 
se  tako  malo  iluziji  0 velikom  prostoru,  koji  mu  je 
zabranjen  ...  Ja  sam  vidio  u svome  životu  dosta  tra- 
gičnih prizora,  vjerujte.  Bio  sam  u ratu  i ranjen  sproveo 
čitavu  noć  na  bojnom  polju,  pokritu  snijegom,  izmedju 
mrtvaca,  preko  kojih  su  išli  kotači  topništva  pobjednika, 
što  su  pjevajući  prolazili  . . . Ništa  me  nije  đirnulo  kao 
šetnja  ovoga  starca,  koji  se  nikad  nije  požalio  i koji 
nema  za  se  više  do  ovog  jutra  zemlje,  gdje  se  smije 
slobodno  kretati  ...  Ali  ima  divna  riječ,  što  ju  je  jednom 
sveti  čovjek  svojom  rukom  napisao  podno  slike,  koju 
dade  jednom  misionaru.  Riječ  je  Tertulijanova.  I ona 
jedina  tumači  njegov  život:  Đebitricem  martgrii  fidem, 
vjeru  smo  dužni  mučeništvu. 

Đebitricem  martgrii  fidem,  — ponovi  Dorsenne  — 
kako  je  to  lijepo,  zaista.  — I on  doda  dubokim  glasom : 
— Vi  ste  netom  ljudski  izgrdili  diletante  i skeptike.  No 
mislite  li,  da  bi  se  našao  jedan  izmedju  njih,  koji  bi  se 
ugnuo  mučeništvu,  kad  bi  morao  u isti  čas  imati  vjere?... 

Nikad  nije  Montfanon  čuo,  da  bi  Dorsenne  izustio 
takovu  izreku  i s takovim  naglasom.  Po  opreci  mu  se 
ukaza  slika  Dorsenna  živahna,  malog  meštra,  književnog 
đanđy-ja,  soliste  i smijača,  kojem  drevni  i divni  Rim  ne 
bijaše  drugo  nego  grad  za  zabavu,  Cosmopolis,  više 
parađoksan  nego  Florenca,  nego  Nica,  Biarritz,  St.-Moritz, 
nego  ovaj  ili  onaj  grad  internacijonalnoga  ljeta  ili  zime. 
O11  osjeti,  da  je  ta  duša  po  prvi  put  dirnuta  u svojoj 
dubini.  Tragična  smrt  uboge  Albe  postade  u savjesti 
spisatelj evoj  točkom  kajanja,  oko  koje  će  se  izgraditi 
moralni  život  toga  visokog  i nepotpunog  bića.  koje  je  ovamo 
prognala  prosta  čovječnost  najnepobjeđnijira  ponosom 
duha.  Kako  je  Montfanon  bio  u isto  doba  vrlo  gorljiv 
kršćanin  i vrlo  nježan  prijatelj,  on  shvati,  da  bi  svaka 
nova  riječ  zaboljela  tako  ranjeno  srce.  On  se  poboja,  da 
mu  je  već  previše  kruto  govorio.  Ne  odvrativši  ništa, 
uzme  pod  svoju  ruku,  ruku  mladog  čovjeka  i stisne  je 
tihim  pritiskom,  stavivši  u to  muževno  đraganje  svu 
toplu  i obzirnu  samilost  starijega  brata. 

S francuskoga  preveo  VI.  B-a. 

Torkvato  Tasso. 


Piše  dr.  A.  Tresić  Favičić. 


(Nastavak.) 

^FJ^jrasan  je  opis  paklenog-  vieća,  koje  je  Taso  donekle  uzeo 
iz  prve  knjige  Kristijade  od  Vide,  i govor  Plutona 
koji  je  kašnje  nasljedovao  Milton  u „Izgubljenom  raju“. 
Vragovi  odluče  varkama  smetati  kršćansku  vojsku.  Prva 
i najveća  varka  jest  ljepota  Armide,  nećakinje  maga 
(earobnika)  Iđraota,  kralja  od  Damaska.  Nijedan  pjesnik 
ni  stari  ni  novi  nije  opisao  zamamnije  ljepote  od  ove. 

Ona,  vješta  svim  varkama  i zaludnim  čarolijama,  što  može 
upotrebiti  najljepša  žena,  dolazi  u tabor  kršćanski,  da 
zatravi  Gofreda  i ostale  junake,  i da  ih  odvede  sa  sobom 
daleko  od  boja.  Kad  se  ona  pokaza,  dignu  se  sa  svih 
strana  žamor,  i svi  je  zapanjeni  gledaju,  a mladi  Eustacio 
,,Ko  leptir  k svieći  tada  se  okrenu,  — Put  sjaja  one 
božanske  ljepote".  On  je  povede  pred  Gofreda,  a ona  mu 
na  najganutljiviji  način  priča  suzama  na  očima  svoje 
patnje,  i progonstva  strica,  te  ga  moli,  da  je  uzme  u 
zaštitu,  ili  da  joj  barem  dade  deset  junaka  na  obranu. 
Gofredo  žali,  što  joj  za  sada  ne  može  pomoći,  jer  da  se 
ti  junaci  moraju  boriti  za  Boga.  Ona  lije  suze,  i svi  se 
ganu,  a Eustacio  kaže,  da  to  nije  vitežki  čin,  i prisili 
Gofreda.  da  popusti.  Armida  rabi  svu  svoju  umjetnost,  i 
sve  čare  svoje  ljepote,  da  zamami  junake,  a to  je  opisano 
divnom  nježnošću  i vještinom.  V.  Gofredo  zapovieda,  da 
dobrovoljci  izaberu  vodju  na  mjesto  Dudona.  Eustacio 
da  udalji  Rinalda  od  Armide,  potiče  ga,  da  se  dade 
izabrati.  Gernando,  sin  Norvežkog  kralja,  ponositi  i oholi 
mladić,  govori  prezirno  o Rinaldu,  a Rinaldo  ga  ubije 
na  mejdanu,  pa  da  izbjegne  kazni,  uteče  iz  tabora.  Kocka 
odluči,  kojih  će  deset  junaka  sliediti  Armidu,  ali  ona 
odlazeći  zamami  očima  i mnoge  druge,  međju  kojima  i 
Eustacija.  Najbolji  junaci  odoše  za  Armidom,  a medju 
tim  dodje  glas,  da  se  približava  silna  vojska  Misirskoga 
Kalifa.  VI.  Argante  potiče  Saladina  da  izidje  s vojskom 
iz  grada,  a on  veli,  da  neće  dok  ne  dodje  Sulejman 
bivši  sultan  u Nikeji,  koji  je  bio  sakupio  jaku  vojsku 
Arapa  u Misiru.  Argante  zove  na  dvoboj  kršćanske 
junake.  Gofredo  ođabra  Tankreda,  ali  dok  se  on  zagleda 
u Klorindu,  Oton  potjera  konja  na  poprište,  a Argante 
ga  obori  s konja,  ter  ga  pogazi  konjem.  Tankredi  biesan 
doleti  na  mejdan  : 

Mejdan  Tankreda  i Arganta. 

Tad  dva  junaka  položiše  koplja 
Cvorasta  i u vis  vješto  upraviše; 

Brzine  takve  u skoku  ni  u bjegu, 

Ne  bi,  nit  ikad  krila  poletiše, 

Nagloće  niti  takove,  kakvom  se 
Tankredi  i diesni  Argante  sukobiše: 

Na  Šljemu  koplja  slomiŠe,  hiljada 
Iskara  i trieska  u zrak  frcnu  tada. 

Udarca  tutanj  naokolo  strese 

Poljanu  tvrdu  i zamnieše  gore; 

A1  naglost  i bies  udarca  ni  jedno 


Oholo  čelo  ponizit  ne  more; 

Oba  se  konja  sukobiše  tako, 

Da  panuv,  već  se  ne  digoše  gore-- 
Majstori  boja  sablje  povadiše, 

I sa  stremena  na  zemlju  skočiše 

Oprezno  svaki  na  udarac  miče 

Desnu,  na  stupaj  nogu,  na  gled  oko; 
Sad  vreba,  sad  se  raznolično  giba, 
Stupa,  ustupa,  vrti  se  na  oko; 

Tu  smjera  sabljom,  pak  drugamo  vidiš 
Da  britka  sablja  zasieca  duboko; 

Sad  odkriva  se  gdjegod  dušmaninu, 
Vještinom  hoteć  prevarit  vještinu. 

Tankredi  Argantu  neobranjen  kaže 

Od  sablje  i štita  bok ; tad  da  ga  rani 
Nasrnu  Argante,  a svoju  lievu  stranu 
Sam  neoprezan  štitom  ne  obrani ; 
Tankredi  jednim  udarcem  mač  ljuti 
Odbi  i svoga  dušmana  obrani; 

Tad  odmah  natrag  skoči  ter  se  čuva 
I sguri  i mota,  dok  oružje  gruva. 

Argante  biesan,  videći  se  krvav 

Vlastitom  krvlju  i smeten  od  jada 
I boli  ko  lud  uzdiše  i ruče, 

Užasno  u njem  tad  naglost  nadvlada 
I srdžba  ljuta,  pak  sa  groznim  glasom 
I oštru  sablju  podignuo  tada, 

Da  opet  rani,  al  je  opet  rtom 
Sablje  pogodjen  pod  ramena  hrbtom. 

Ko  u gorskoj  šumi  medjed  koji  ražanj 
U boku  ćuti  i pobjesni  od  jara, 

Oružje  od  biesa  grize  i na  nj  se  baca, 
I smjelo  u smrt  zdvojnu  se  obara: 
Takav  Argante  posta  kad  osjeti 
Da  ranu  uz  ranu  sablja  mu  otvara; 
Osvetom  žedja  za  opasnost  ne  mari, 

I braniti  se  sasma  zanemari. 

I silnoj  snazi  i bodrosti  skrajnoj 

Dodavši  drzku  smionost  pun  biesa, 
Vrtjeti  naglo  poče  sablju  ljutu 
Da  zemlja  drhće  sjevaju  nebesa: 

I ne  da  drugom  odahnut,  ni  jednog 
Udarca  pustit  koji  srce  stresa 
Prot  sili  Arganta  i brzini  nema 
Štita  da  brani  Tankreda  posvema. 

Tankredi  sguren  zalud  čeka  da  bi 
Prestala  tuča  silnih  udaraca; 

Odbije  sada  udar  sad  daleko 
Vješto  se  vrteć  oprezno  koraca; 

Al  pošto  bjesni  pogan  ne  prestaje, 
Oprez  i obzir  tad  na  stranu  baca, 

I srdit  maše  kojom  može  silom 
Da  krv  istoči  poganu  nemilom. 

Predobi  srdžbu  umjetnost  i razum, 

A jarost  množi  i podiže  sile 
I svaki  udar  krši  ii  sieČe  ploče, 

Kolutce,  i zrakom  iskre  se  izvile: 

Posut  je  razboj  oružjem,  oružje 
Krvlju,  a krv  se  potom  mieša;  strile 
U sjevu  sablje  su  a u tutnju  gromi, 

A u ranjenju  triesi  nebolomi. 

Oba  su  junaka  težko  ranjena.  Noć  im  ne  dopusti 
nastaviti  dvoboj,  i oni  se  zakleše,  da  će  se  vratiti  na 
m ej  dan  šestoga  dana.  Erminija  je  gledala  s kule  ljuti 
inejdan,  i nakon  dugog  kolebanja  ljubav  nadjača  i ona 
odluči  otići  u tabor  kršćanski,  da  lieči  rane  Tankreda. 
Obuče  oružje  Klorinde  i tako  izidje,  ali  na  putu  je  sretnu 
četa  kršćanskih  vitezova,  koji  misleći,  da  je  Klorinda, 
srnuše  za  njom  u potjeru,  a ona  bježi.  Tankređi  doču, 
da  vitezovi  tjeraju  Klorindu,  i onako  ranjen  uzjaši  konja, 
pa  potjera  za  njom.  VII.  Erminija  bježeći  dodje  do 
kućarice  jednog  pastira: 

Bjeg  Erminije. 

Kroz  stabla  u to  drevna  sjenovita 
Erminju  konjic  nosi  simo  tamo, 

A ona  rukam  uzde  mu  ne  ravna, 

Od  straha  jošte  tek  je  živa  samo, 

A konj  se  vrti  po  mnogim  stazama 
Noseći  djevu  kud  ga  volja  i kamo, 

A1  ipak  vidu  tudjem  je  ukrade; 

I zalud  ju  je  više  sliedit  sade. 

Ko  iza  dugog  i težkoga  lova 
' Psi  se  povrate  tužni,  zapihani, 

Što  trag  od  zvieri  izgubiše,  što  se 
Iz  ravnog  polja  u šumu  sahrani: 

Tako  u licu  puni  srdžbe  i srama 
Krenuše  natrag  vitezi  kršćani; 

A ona  bježi  plaha  izgubljena, 

Ne  obziruć  se  je  li  progonjena. 

Svu  nojcu  bježa  i sav  dan  bez  svjeta, 

I bez  vodiča  žalostna  tumara, 

Nit  čujuć  niti  videć  naokolo, 

Do  suza  i vike  svoje  sred  pustara, 

Al  u čas  kada  sunce  s kitnih  kola 
Odpreže  konje,  i u more  se  obara, 

Stignu  do  liepih  Jordana  obala, 

Te  sidje  i legne  kraj  njegovih  žala. 

Ne  jede  ništa,  jer  se  hrani  samo 

Patnjama  svojim,  a žedna  je  suza; 

Al  san,  što  jadnim  smrtnikom  mir  nosi, 

Sred  zaboravi  saplevši  jih  uza, 

Sa  sviešću  i bol  joj  uspava,  i krila 
Mirna  i tiha  nad  njom  razvi  mila; 

A ljubav  sa  sto  slika  ne  prestaje 
Mutit  joj  mir  dok  sladki  sanak  traje. 

Ne  probudi  se  dok  cvrkutat  ne  ču 
Vesele  ptice  i pozdravljat  zoru, 

I žubor  rieke,  stabalca  i vala 
I šapat  cvieća  u svježem  lahoru. 

Otvori  trudne  luči  i gledat  stade 
Pastirske  stane  samotne  i goru: 

I ko  da  čuje  glas  kroz  vale  i granje, 

Što  na  uzdahe  zove  je  i plakanje. 

Al  njene  tužbe  neki  zvuk  prekida, 

Što  k njoj  doliće  jasan,  ter  se  čini, 

Da  pastirski  se  u njem  čuju  glasi 
Uz  pratnju  proste  surle  u daljini, 

Ustade  i tamo  upravi  korake, 

Ter  siedog  starca  vidi  u hladini, 

Gdje  plete  koše  kraj  svojega  stada, 

I pjevat  sluša  tri  dječaka  mlada. 

Videći  naglo  nenadno  oružje 

Bljeskati  tuda,  strah  ih  ustuboči, 


Al  pozdravlja  ih  Erminja  i sladko 
Bodri  i kaže  zlatne  kose  i oči; 

Nastavte,  sretni,  bogumili,  veli, 

Ljudi  svoj  poso,  što  ste  započeli? 

Jer  ovo  oružje  rat  ne  nosi  vama 
Ni  vašem  radu  ni  sladkim  pjesmama. 

Pak  doda:  Otče,  kada  naokolo 
Požarom  ratnim  gore  ovi  kraji, 

Kako  tu  stojiš  u mirnom  boravku 
I ne  plaše  te  četa  nasrtaji? 

0 kćerko,  on  reče,  od  uvrede  svake 
Obitelj  moja  i stado  i gaji 
Sigurni  bjehu  do  sad,  žamor  boja 
Ne  uznemiri  stan  i stada  moja : 

Bila  to  milost  neba,  što  poniznost 
Pastira  krotkog  uzdiže,  spašava; 

U ko  što  munja  vrhove  udara, 

A u nizine  ne  pada  sred  trava, 

Tako  bjesnoća  hodočasnih  mača 
Vrh  gordih  samo  pada  carskih  glava 

1 moje  biedno  ubožtvo  ne  mami 
Vojnike  na  plien  silnim  pohlepami; 

Za  drugog  biedno,  meni  toli  drago 
Jer  ja  ne  želim  ni  žezla  ni  blaga, 

Nit  briga  ii  želja  škrta  i pohlepna 
U mirnom  mome  srcu  nema  traga. 

Ja  bistrom  vodom  svoju  žedju  gasim, 

Otrovi  ljute  ne  plaši  me  snaga; 

A ovo  stado  i vrtić  mi  daje 

Sve,  što  mom  stolu  skromnom  potreba  je : 

Jer  mala  želja  i potreba  je  naša, 

Da  ovaj  kratki  život  sačuvamo. 

Djeca  su  moja  ta,  što  sa  mnom  vidiš. 

Čuvari  krda,  a sluga  ne  trebamo. 

Živimo  tako  u samotnom  stanu, 

Jelene  i srne  gdje  skaču  gledamo; 

I ribe  u ovoj  rieci  gdje  glavaju, 

Gdje  ptice  u zraku  krile  se,  pjevaju. 

Pastir  joj  pripovieda  svoj  život  i ona  odluči  ostati 
kod  njega  i pasti  ovce. 

Često  dok  ovce  rad  omare  ljetne 
Ležahu  mirne  plandujuć  u hladu 
U koru  upisa  bukva  i javora 
Ljubljeno  ime,  nek  za  nj  ljudi  znadu; 

I u tisuć  stabla  ureza  nezgode 
Ljubavi  čudne,  što  je  muči  mladu; 

Pak  čitajući  što  je  urezala 
Niz  liepo  lice  suzam  bi  plakala. 

Pak  plačući  bi  rekla:  o mila  stabla 
Tu  tužnu  priču  čuvajte  u kori, 

Jer  ako  u vašu  dragu  sjenu  koji 
Ljubitelj  vjerni  dodje  da  se  odmori; 

Nek  ćuti  u srcu  saučešće  milo 
Za  tuge  i vaj  što  me  jadnu  mori, 

I reče:  odveć  nesretna  je  bila 
Vaj,  ta,  što  vjerom  tolikom  ljubila! 

I ako  sluša  nebo  milosrdno 

Čustvene  molbe  ikojeg  smrtnika 
Možda  će  jednom  u ove  šume  doći 
Nehajna  za  me  moja  sladka  dika; 

I svrnut  oči  gdje  mi  bolno  tielo 
Leži  pod  humkom  prostog  spomenika, 

Za  nagradu  će  dati  mojih  vaja 
Suzica  malo  i sladkih  uzdisaja. 

Tankredi  upade  u Armiđine  zamke  i osta  sužanj  u 
njezinu  kaštelu.  Prodje  šest  dana,  a on  ne  izidje  na 
urečeni  mejdan  Argantu.  Mjesto  njega  izidje  stari 
Baimonđo  grof  od  Tuloze,  a brani  ga  jedan  nevidljiv 
angjeo.  (Ovaj  je  mejdan  osobito  liepo  opisan).  Nevjernici 
videći  Arganta  u pogibelji  prekršiše  ugovor,  i s njihove 
strane  doleti  strjelica,  koja  lako  rano  Raimonđa,  i dvoboj 
se  prometnu  u bitku.  Vragovi  navališe  kišu  i grad  na 
kršćane,  ter  ih  sieku  Klorinđa  i Argante,  a oni  se  sbje- 
goše  u tabor  i u pregrade.  VIII.  Neki  Danac  navješta 
Gofređu  smrt  Svena,  kraljeva  jedinca,  kojega  je  pogubio 
Sulejman  i vojsku  mu  isjekao,  kad  je  dolazio  da  se  spoji 
sa  kršćanskom  vojskom.  (Ovaj  je  prizor  silno  poetičan). 
Neki  pljačkan  donesoše  okrvavljeno  i izciepano  oružje 
Rinalda.  Svak  misli,  da  je  taj  mladi  junak  poginuo,  i 
Talijanci  počeše  rad  njegove  smrti  sumnjičiti  Pranceze, 
i samog  Gofreda,  a Argjilano  ga  stade  psovati  i uzbuni 
čete.  Gofredo  umiri  pobunu  svojim  dostojanstvom.  IX. 
Sulejman  u noći  navali  na  tabor  kršćanski,  i grozno  ih 
sieče.  Argante  i Klorinđa  izidjoše  iz  grada,  a vragovi 
pomažu  nevjernikom,  te  nastade  užasan  pokolj.  Bog  posla 
vrhandjela  Mihovila,  da  potjera  djavle,  i tako  ostadoše 
samo  ljudi  u neodlučnoj  bitci.  U to  nenadno  nadodjoše 
onih  pedeset  vitezova,  koji  bjehu  otišli  s Armidom,  i 
medju  njima  Tankredi,  i oni  razbiše  saracinsku  vojsku, 
i samoga  Sulejmana  suzbiše.  X.  Oslabivši  Sulejman  od 
rana  i glada  legnu  na  zemlju  da  umre.  U to  dodje  mago 
Izmeno  ter  ga  pokara,  i na  nevidljivim  kolima  ponese  u 
Jerusalim  u dvoranu  gdje  je  kralj  držao  vieće  o predaji : 
Klorinđa  je  biesna  mučala  a Argante  je  sam  bio  pro- 
tivan. Sulejman  izidje  iz  magle  i osokoli  duhove  na 
obranu.  Jedan  od  onih  pedeset  vitezova  priča  Gofredu, 
kako  ih  je  Klorinđa  namamila  u svoju  začaranu  kulu 
na  Mrtvomu  moru,  gdje  ih  je  pretvorila  u živine,  i kako 
je  tu  upao  Tankredi;  pak  kako  ih  je  opet  pretvorila  u 
ljude,  te  ih  svezane  poslala  kralju  od  Misira.  Na  putu 
ih  slučajno  sretnu  Rinaldo,  posieče  čuvare  i oslobodi, 
pak  svukavši  sa  sebe  pokvareno  oružje,  obuče  drugo, 
otide  put  Antiokije  k Baemonđu,  a oni  se  vratiše  u 
tabor.  Pustinjak  Petar  proriče  slavu  Rinalda  i njegovih 
potomaka  (Estensa).  XI.  Dovršivši  bojne  strojeve  Gofredo 
se  spremi  na  navalu,  ali  prije  vojska  odpjeva  litanije  i 
otiđje  u obliođu  na  Maslinsku  goru,  gdje  je  slušala  svetu 
misu.  Navala  je  silna  i veličajna  i grad  bi  pao,  ali  jedna 
strjelica  rani  Gofreda  a jedna  Raimonđa  i kršćani  počeše 
uzmicati.  Na  kruni  zidova  biesni  se  kažu  Sulejman, 
Argante  i Klorinđa.  Argante  i Sulejman  izidjoše  sa  zidova 
kroz  neku  pukotinu  i razbiše  neke  manje  strojeve,  ali 
zaludu  navališe  na  veliki  drveni  toranj,  jer  ga  brani 
Tankredi.  Angjeo  ozdravi  Gofreda  i on  se  povrati  u 
bitku,  a Argante  i Sulejman  se  povukoše  u grad.  Pade 
noć,  a Gofredo  dade  zatrubiti  na  odstup,  zapovjedivši 
da  se  čuva  veliki  toranj  i da  se  popravi.  XII.  Klorinđa 
zlazi  u noći  da  izgori  veliki  toranj  a Argante  joj  se 


pridruži.  Dok  se  je  ona  oblačila  u crno  oružje,  kadum 
Arsete,  koji  ju  je  odgojio,  odgovara  je  od  tog  poduzeća; 
odkrije  joj  da  je  ona  kći  kraljice  od  Etiopije,  kršćanke, 
koja  je  njemu  naložila  da  joj  pokrsti  kćerku,  a da  on 
to  nije  učinio,  jer  je  muhameđanac.  Klorinđa  ga  ne 
posluša,  već  izidje  s Argantom,  te  izgoriše  toranj  pak 
se  povukoše.  Argante  umaknu  u grad,  a Klorinđa  ostane 
van,  jer  stražari  zatvoriše  vrata  da  ne  nahrupe  kršćani 
unutra.  Tankredi  misleći  da  je  čovjek  podje  za  njom, 
ter  je  pozva  na  mejdan  i zapita  za  ime.  Ona  mu  ne 
htjede  reći  imena,  već  nasrnu  na  nj.  U dvoboju  nakon 
težke  borbe  pobiedi  Tankredi,  i turi  mač  u grudi  Klorinđe. 
a ona  pade  na  zemlju: 

Smrt  Klorinđe. 

A1  eto  već  je  kobni  ćasak  đošo 
Klorinđe  žiće  što  u tamu  vije; 

On  turi  u grudi  sablju  bodimice 
I sva  se  sakri  i žedna  krv  joj  pije, 

I toplom  riekom  napuni  haljinu 
Mekanu  zlatom  protkanu,  što  krije 
Prenježne  dojke.  Ona  smrt  već  ćuti, 

Noge  joj  drhću,  pogled  joj  se  muti. 

On  prieteć  djevu  probodenu  tjera 
I tišti,  želeć  mejdan  dovršiti; 

A ona  tužni  glas  padajuć  vinu, 

I zadnje  rieči  htjede  izustiti, 

Rieći  što  novi  neki  duh  joj  šapće, 

Ljubavi,  vjere  i nade  rajeviti, 

Kreposti,  pred  smrt  što  joj  bog  ulije, 

Kad  mu  za  žića  vjerna  bila  nije: 

Ti  dobi,  dragi,  ja  ti  praštam  . . . prosti 
I ti,  ne  tielu,  koje  se  ne  boji 
Već  duši  i za  nje  moli,  i krst  daj  mi, 

S kojim  će  griesi  svi  izčeznut  moji. 

U tome  slabom  glasu,  nešto  sladka 
I tužna  zuji,  što  mu  srce  poji 
Sjetom,  i srdžbu  toli  mu  u grudi 
I suze  vabi,  i na  uzdah  nudi. 

Tu  blizu  iz  male  planinske  uvale 
Žuboreć  mali  potočić  je  vrio, 

On  tu  poteče,  kacigu  napuni 
I na  svečani  čin  se  povratio: 

Osjeti  drhtaj  ruke,  kada  čelo 
Neznano  rieši,  tere  ga  odkrio. 

Vidje  ju  i pozna  i osta  bez  glasa; 

Prizora  groznog,  vajme,  i užasa! 

Ne  umre  nego  u taj  tren  sakupi 
Sve  sile  slabo  srce  da  ojača: 

I gušeć  bol,  na  život  vodom  dozva 
Onu  što  od  njegova  poginula  mača; 

I kada  zvuk  on  svetih  rieči  rieši 
Preobrazi  se  ona  i nasmieši: 

Izdišuć  tiho  i milo,  kan  da  sbori: 

Idem  u miru,  nebo  se  otvori. 

Po  bielom  licu  bliedilo  se  razli, 

Ivo  kad  se  s lieri  miešaju  ljubice; 

U nebo  okom  pilji,  a nebo  i sunce 
Ko  na  nj  od  milja  da  svrću  ženice: 

K vitezu  bliedu,  golu  i mrzlu  ruku 
Uzdiže,  mjesto  rieči  pomirnice, 

U mira  znak.  I tako  liepa  djeva 
Dieli  se  žićem,  a rek  bi  da  suieva. 

Kad  vidje  da  je  nježna  duša  izišla, 

Sile  što  sabra  tad  ga  ostaviše 
I pusti  uzde  slobodne  nadutoj 
Užasnoj  tuzi,  tere  jedva  diše; 

Srce  mu  stiska  bol  i jedva  živi 
Uda  i lice  smrtno  ubliediše; 

Već  bojom,  mukom  krvlju  i u svemu 
Sličan  je  i on  mrtvacu  bližnjemu. 

(Svršit  će  se.) 

Hrvatska 

If^^omparativna  je  filologija  doduše  mlađa  znanost,  ali 

~A(j\e  se  doista  može  pohvaliti  lijepim  uspjesima  svoga 
istraživanja.  Što  su  Bopp,  Eichhoff,  Schleicher  i drugi 
njezini  oci  privrijeđili,  to  dično  unapredjuju  njihovi 
nasljednici.  Ona  je  i Slavene,  do  tada  držane  za  inferi- 
ornu pasminu,  uzdigla  na  dostojno  mjesto  izmedju  indo- 
evropskih naroda,  a Benfey  je  prilično  jasno  pokazao,  u 
kakvom  su  rodbinstvu  neke  naše  narodne  pjesme,  gatke 
i mite  sa  starim  indijskim  proizvodima  takve  vrsti,  kao 
i sa  sličnim  plodovima  inih  indoevropskih  jezika.  Za 
nekoje  pojave  u našoj  tradicijonalnoj  književnosti  možemo 
sa  svom  sigurnošću  kazati,  da  su  starinski  ostanci  iz 
indoevropske  zajednice,  ali  nije  neumjesno  pomišljati,  da 
mora  u našoj  narodnoj  knjizi  biti  i po  koji  ostatak  iz 
zajednice  naše  sa  grčkim  i italskim  narodom.  No  osim 
tih  pojava  davne  srodnosti  naše  s rečenim  narodima  biti 
će  još  mnogo  više  novijih  elemenata,  koji  su  u naš  narod 
već  ovdje  na  balkanskome  poluotoku  došli  od  Grka,  budi 
poticajem  bogumilstva,  bud  onim  istim  putem,  kojim  su 
i druge  pripovijetke  grčke  i istočne  došle,  kao  ona  o 
Aleksandru  velikom,  o trojskom  ratu,  o lijepom  Deoge- 
niju  iđr.  I tako  nas  te  priče  upoznaše  s imenima  Diokle- 
cijana, Trojana  it,d.,  potaknuvši  u narodu  našem  slične 
pripovijetke.  Takve  je  pojave  srodnosti  često  vrlo  teško 
razlikovati,  iz  koje  su  dobe. 

Izmedju  inih  proizvoda  narodnih  s obilježjem  takve 
srodnosti,  držim,  da  je  i hrvatska  nar.  pjesma  iz  Jukić- 
Martićeve  zbirke  I.  sv.  20.  pj.  pod  naslovom  „Mejdan  i 
ženidba  NiJcolice  Jankovića“ , koja  se  odlikuje  zamjernom 
sličnošću  s grčkom  pričom  o Orestu. 

Potaknut  raspravom  sveuč.  profesora  i akademika 
Nodila  „0  srpskom  Oidipu “ , gdje  se  iz  Vukove  zbirke 
pjesme  „Nahođ  Simeun“,  pak  „Momir  i Grozđana"  ispo- 
ređjuju  sa  grčkim  mitom  o Oidipu,  odlučili  i sam  sravniti 
prema  svome  shvaćanju  i znanju  rečenu  pjesmu  iz  Jukić- 
Martićeve  zbirke,  sa  pričom  o Orestu.  I meni  je  pogla- 
vita  namjera  ovdje,  da  pokažem  što  veću  sličnost  izmedju 
grčkog  mita  i ove  hrvatske  pjesme  u jezgri,  a onda  nešto 
pobliže  ogledati,  kako  su  taj  mit  obradili  grčki  pisci, 
osobito  Aishil,  u koga  je  najpotpuniji,  a kako  hrvatska 
narodna  pjesma. 

Prvi  pomen  o toj  priči  u Grka  ima  kod  Homera 
u Odiseji  I.  35 — 44.,  gdje  se  Zevs  tuži  međju  bogovima, 
da  ljudi  sami  od  svoje  obijesti  pogibaju  mimo  sudbine, 
kako  no  Aigisto,  koji  se  proti  sudbini  oženi  s Agamem- 
nonovom  ženom,  a njega  na  povratku  pogubi,  premda  je 
mogao  znati  za  prijeku  propast  svoju,  jer  mu  je  Hermija 
bog,  poslan  od  Zevsa,  kazao  bio,  neka  ne  uzima  žene 
Agamemnonove  i neka  ovoga  ne  ubija,  budući  će  ustati 
osvetnik  Oreste,  sin  Agamemnonov,  čim  poođraste  i zaželi 
se  zavičaja  svoga.  Ali  ne  posluhnu  Aigisto  i za  to  je 


Oresteja. 

platio  svoj  zločin  glavom,  a Oresta  je  zapala  velika  slava 
(kako  se  dalje  u st.  298.  veli). 

Ta  se  ista  priča  nadalje  pominje  u Odis.  III. 
234—235.,  a opširnije  na  upit  Telemahov  u st.  254  i d. 
pripovijeda  stari  Nestor,  kako  je  za  izbivanja  Agamem- 
nonova  Aigisto  mamio  i zaluđjivao  Klitemnestru,  koja 
se  isprva  nećkaše;  kako  je  pjevača,  postavljena  za  čuvara 
Klitemnestrine  kreposti,  odstranio  na  pusti  otok,  te  ju 
voljnu  odveo  u svoju  kuću. 

Dalje  (st.  303  i d.)  nastavlja  Nestor,  kako  je  Aigisto 
ubivši  Agamemnona  sebi  pokorio  narod  i sedam  godina 
vladao  Mikenom,  dok  se  osme  godine  ne  vrati  Oreste 
iz  Atene  i smakne  ubilca  očeva,  podmuklog  Aigista, 
koji  mu  bješe  ubio  slavnoga  oca. 

To  isto  umorstvo  pominje  i Menelaj  pred  Telemahom 
u IV.  pjev.  (st.  91—92.)  veleći,  da  mu  je  brata  drugi 
ubio  iznenada,  krišom,  te  varkom  pogubne  žene.  Na  šire 
to  isto  pripovijeda  u st.  512  i đ.,  što  mu  je  Protej  pro- 
rokovao o bratu  Agamemnonu.  Tu  se  kazuje,  kako  je 
Agamemnona  zanesla  oluja  na  kraj  polja,  gdje  nekoč 
življaše  Tieste,  a tada  Aigisto  sin  mu;  kako  je  Agamemnon 
bio  sretan  od  radosti  ugledavši  rodjenu  grudu  zemlje; 
kako  ga  opazio  stražar,  od  Aigista  postavljen,  da  na  nj 
pazi,  te  dojavio  dolazak  njegov  Aigistu,  koji  smisli  varku, 
izabravši  dvadeset  po  izbor  momaka  za  zasjedu  proti 
Agamemnonu.  Spremi  gozbu  i pozove  na  nju  Agamemnona, 
pa  ga  bezazlena  u propast  namami  i ubi  na  gozbi,  ko 
„vola  uz  jasle“.  Pak  se  malo  podalje  napominje  i osveta 
od  Oresta. 

Još  se  taj  isti  dogadjaj  natuca  i u pjevanju  XI. 
387  i đ.,  a opširnije  to  razlaže  sam  Agamemnon  u st. 
406.  i đ.,  kako  ga  Aigisto  s podmuklom  Klitemnestrom 
u svom  domu  na  gozbi  ubi,  te  kune  ženu  sramotnicu, 
koja  je  i drugim  ženama  okaljala  glas.  I u XXIV.  20 
i d.,  pak  96 — 97.  ima  pomena  o tome. 

Kad  se  taj  dogadjaj  toliko  puta  u Odiseji  već  navodi, 
sigurno  je  i priča  o tom  dogadjaju  bila  vrlo  raširena, 
pače  i narodna  pjesma  o tom  ispjevana,  što  donekle 
potvrdjuju  i stihovi  u Odiseji  XXIV.  199.  i d.,  gdje 
duša  Agamemnonova  hvaleći  Penelopu,  a kuđeći  Klitem- 
nestru izrijekom  veli,  da  će  se  strašna  pjesma  pjevati  po 
svijetu  o nevjernici,  koja  je  i druge  žene  na  zao  glas 
iznijela. 

Da  pak  ona  mjesta  o toj  priči  u Odiseji  nisu  kasnije 
interpolacije,  uvjerit  će  se  svatko,  koji  dublje  pronikne 
u sadržaj  Odiseje,  jer  je  ona  priča  o Klitemnestri, ' već 
na  početku  prvoga  pjevanja  natuknuta,  bitan  dio  Odiseje. 
Ona  je  kontrast  Odiseje,  po  njoj  se  čitavi  epos  bolje 
razumije.  Karakter  Penelopin  izilazi  u krasnijem  svjetlu 
prema  ružnoj  Klitemnestri,  ■ primjerom  se  Orestovim 
Telemah  potiče  na  rad,  nesrećom  se  Agamemnonovom 

opominje  Odisej  na  opreznost,  kako  svjedoče  riječi 
Agamemnonove  Odiseju  u pjevanju  XI.  441.  i d. 

To  je  dakle  u Homera  najstarije,  što  znademo  o 
pomenutoj  priči. 

Tu  pogiba  slavan  junak  na  nedostojan  način  od 
podmukloga  zavodnika  svoje  žene,  ali  s privolom  i varkom 
njezinom.  Iza  umorena  oca  ostaje  u životu  malo  dijete, 
koje  osveti  roditelja,  kad  ponaraste,  smaknuvši  doista 
zavodnika,  a čini  se 
i nevjernicu  majku, 
sudeći  po  Odiseji  III. 

309—310.,  gdje  se 
kaže,  da  je  Oreste 
ubivši  Aigista  po- 
častio Argejce  daćom 
u spomen  mrske  ma- 
tere i nejunačkog 
Aigista.  Pa  tako 
Uzeše  i svi  kasniji 
pjesnici  lirski,  epski 
i dramatski. 

Sličan  dogadjaj 
pjeva  i krv.  nar. 
pjesma  u Jukić-Mar- 
tićevoj  zbirci  I.  sv. 

20.  pj. : 

Slavna  junaka 
Stojana  Jankovića 
nagovori  žena,  da 
pozove  na  mejdan 
Nukića  barjaktara 
s Udbine.  On  ju 
posluša.  Ali  ona  se 
potajno  dogovara 
s Nukićem  pišući  mu, 
kako  će  mužu  ukrasti 
„moći  od  pomoći “, 
da  ga  Nukić  laglje 
ubije.  Stojan  pre- 
varen po  tome  i 
zbilja  pogiba  „na 
rosnoj  poljani  ispod 
Kunare“  od  ruke 
Nukićeve,  koji  uze 
Stojanovu  ljubu  sa 
sobom  i postade  mu 

„bula  Umijana".  Smrt  Stojanovu  žali  vila  posestrima  te 

odleti  k njegovoj  kuli  i odnese  mu  iz  kolijevke  sina  od 

godine  dana,  te  ga  sama  goji  u „pećini  stijeni11.  Kad  je 
djetetu  bilo  12  godina,  opremi  ga  vila,  da  ide  oca  osvetiti. 
Sin  posjetivši  grob  očev  pođje  k očevim  dvorovima,  gdje  mu 
kuka  u žalosti  stara  baka . . . Popravi  kulu  i pozva  na  mejdan 
Nukića,  očeva  ubilca.  Nukić  ga  miri  po  nagovoru  bule 

svoje,  a majke  Nikoline,  pak  mu  nudi  blaga  i kćer  svoju 


Dalmatinka. 


Begu.  Nikola  sve  odbija  i ne  miruje,  dok  ne  smakne  na 
istom  razboju,  na  kome  mu  bješe  otac  pao,  Nukića 
barjaktara,  a na  zapovijed  vilinu  i majku  svoju.  I onda 
se  oženi  s ropkinjicom  Begom,  jedinicom  Nukićevom, 
pošto  ju  je  pokrstio. 

U jezgri  je  na  vlas  slična  krv.  pjesma  grčkoj  priči.  I 
ovdje  ima  onih  općenitih  sličnosti,  koje  Jakov  Grimm  u 
svojoj  njemačkoj  mitologiji  iznosi  izmedju  grčkih,  ger- 
manskih i skandi- 
navskih mita.  Tu  su 
jednaki  ne  samo 
vjerski,  nego  i druš- 
tveni nazori.  Isto  se 
strasti  ljudske  na- 
mjenjuju i bogovima 
i višim  bićima;  isti 
su  odnošaji  spram 
bogova.  Dapače  se 
jednako  ističe  i pa- 
triotički  osjećaj  za 
domom,  zavičajem  u 
objema  pričama.  No 
koliko  se  vidi  iz 
onoga  Homerova  pri- 
čanja, dale  bi  se  i 
potanje  neke  slič- 
nosti nabrojiti.  Osim 
srodnosti  fabule  i za- 
mišljaja  ima  u izradbi 
donekle  i u nekojim 
mislima  zajedništva. 

Uzrok  se  nevjeri 
ne  spominje  izrično, 
nego  se  općenito  ra- 
zumije: promjen- 
ljivost ženska.  Ne- 
vjera je  pako  uzrok 
umorstvu  i u grčkoj 
i u hrvatskoj  pjesmi. 
Isto  se  tako  u objema 
ističe  aktivnost  pre- 
ljubnika  uz  pripomoć 
žene  nevjernice ; 
osveta  se  sinova  vrši 
na  obojici  ubilaca. 
Nazor  u Odis.  I.  298., 
i d.,  da  bogovi  i ljudi  hvale  i slave  osvetnika  očeva,  raza- 
bira se  i u krv.  pjesmi  svuda,  a osobito  se  ističe  zadnjim 
stihom  u pjesmi:  „L’jepo  ti  je  osvetio  babu“. 

U Odis.  III.  196.  izriče  Nestor  misao,  to?  ayxd-6v 
irafOa  xxTx<p{h[jtivoto  avdpdc,  kako  je  na  ime  dobro, 

da  iza  skončanoga  oca  ostane  sin  ; a s tom  se  mišlju 
podudara  ono,  što  u hrv.  pjesmi  govori  Stojan,  kad  mu 
ljuba  svjetlije,  da  ponese  sa  sobom  na  mejdan  Nikolu 

sina,  na  ime : „Odmakni  se  ...  . Ne  ću  nosit  svog  Nikole 
sina;  Ako  meni  sudjen  danak  dodje,  Neka  meni  ostane 
koljeno.  “ (str.  187.). 

U pričanju  se  Nestorovu  ističe  slavni,  junački  Aga- 
memnom  spram  podmukloga,  nejunačkoga  Aigista,  a i u 


On  zove  u svojoj  Oresteji  Oresta  ni£t,cdsv«W,  kako  se 
vidi  iz  42.  (43.)  fragmenta  u III.  izdanju  Tli.  Bergka 
(Anthologia  lyrica)  bez  obzira  na  genealogiju  Atriđa, 
kakva  je  u Homerovoj  Ilijadi  II.  100  i d. 

Neke  je  promjene,  osobito  onu  o Brinijama,  usvojila 


ZtZ  ?:ZoZ)  V Zl  na  više  mjesta  govod,  da  i tragedija,  poimence  Aishilova  i E.ripidova 
le  NikoHća  koljeno  jnnaSko,  gospodsko  .od  starina".  Aishil  obradjuje  tu  pnču  o Oresta  dramatski  u 

0 izradbi  je  poglavita  razlika  ta,  što  u Grka  Aigisto,  svojoj  trilogiji  ’0Pšcwz,  koja  je  sastajljena 

ko  prosci  vjernu  Pe- 


nelopu,  mami  Klite- 
mnestru  i zavede  ju, 
pak  oboje  kukavički 
ubijaju  bezazlenoga 
Agamemnona;  dočim 
u hrvatskoj  pjesmi 
ljuba  Stojanova  snubi 
Nukića  prva,  te  je- 
dino s njenom  po- 
moću može  Nukić 
pogubiti  Stojana,  do- 
duše prijevarno,  ali 
na  junačkom  mej- 
danu,  a ne  podmuklo 
na  gozbi  ko  vola  kod 
jasala  (<!>;...  jio’Jv  em 
<p4xvyi  st.  532). 

Dok  u Homera 
ko  ubilac  više  izbija 
Aigisto,  a u hrvat- 
skoj pjesmi  Nukić, 
to  se  kasnije  promi- 
jenilo, te  na  prvo 
mjesto  u Grka  dodje 
Klitemnestra,  a 
Aigisto  je  u zadak 
potisnut.  Tu  je  pro- 
mjenu učinio  i 
Pindar  u svojoj  11. 
odi  pitijskoj  na  Tra- 
sidaja  Tebljanina, 
gdje  u savezu 
s mjestom  pobjede 
njegove  nadovezuje  i 
rečeni  mit,  kako  je 
umoren  Agamemnon 
po  Klitemnestri ; 

kako  je  maloga  Oresta  spasila  dojkinja  Arsinoe;  kako  je 
ovaj  kod  Strofija  na  podnožju  Parnasa  odrastao  i vratio  se 
kući  ubivši  mater  i Aigista.  Ni  Pindar  ne  navodi  ništa 
dalje  o Orestu,  dočim  već  Stezikor  iz  Himere  uz  lečenu 
promjenu  ima  još  i tu  novost,  da  na  ime  iza  umorstva 
materina  Oresta  progone  Erinije,  osvetnice  prohte  krvi 
majčine,  kako  vijesti  iz  starine*  vele  (Aelian  u svojoj 
histor.  var.  4.  26. ; Schneidevin  Uvod  u Elektr.  Sof.  s.  5.). 


gedija : Ayapito.vcov, 

XoYi<p6<pm  i Eup.evžHe?. 

Pošto  nema  danas 

0 tome  grčke  narodne 
ili  umjetne  epske 
pjesme,  nije  moguće 
u potankostima  srav- 
niti duh  grčke  muze 
s duhom  hrvatske 
narodne  vile,  te  se 
moramo  ogledati  za 

pjesnikom-umjet- 
nikom,  koji  je  tu 
priču  obradio,  makar 

1 u drugoj  vrsti  pje- 
sništva, Buduć  je 
pako  od  triju  grčkih 


tragika  Aishila,  So- 


Rastanak. 

Slikao  G.  Haqueite.[ _ 


fokla  i Evripida, 
koji  su  tu  priču  dra- 
matizovali,  najpot- 
punije prikazao  ju 
Aishil,  s toga  ćemo 
se  na  nj  i najviše 
obazirati. 

Evo  u kratko  i 
sadržaja  njegovih 
tragedija,  koje  rade 
o Orestu : 

U „Agamemno- 
novu“  prikazuje 
pjesnik  stražara,  kako 
po  nalogu  Klite- 
rnnestrinu  pazi  na 
znak,  koji  će  javiti, 
da  je  dan  povratka 
Agamemnonova 
blizu.  (Tu  se  Aishil 
povodi  za  Homerom.)  Stražar  veseo  ode  javiti  dobru  vijest. 
Klitemnestra  na  to  priređjuje  žrtve  zahvalnice  bogovima, 
te  zboru  staraca,  zabrinutih  za  sudbinu  Agamemnona  i 
vojske  grčke,  priopćuje  veselu  zgodu  i želi  Agamemnonu 
sretan  povratak.  Poslije  pjesme  zahvalnice  kora  i drugih 
neveselih  refleksija  njegovih  o rodu  Atrida  stupa  glasnik 
javljajući  dolazak  Agamemnonov.  Sve  se  veseli,  pače  i 
zbor  staraca,  ali  ga  uvijek  spopadaju  sjetne  misli  i zle 

slutnje.  U to  unilazi  slavodobitno  Agameranon  s robinjom 
Kasanđrom.  Sve  ga  srdačno  pozdravlja,  i sama  Klite- 
mnestra,  ali  s hinjenom  radošću.  Puna  himbene  ljubavi 
i poštovanja  spram  muža  stere  mu  prostirke,  da  po 
njima  hodi,  a on  se  plemenit  pobožno  nećka  od  te 
počasti,  koja  dolikuje  tek  bogovima.  Napokon  nagovoren 
udje  u kuću  s Klitemnestrom.  Kasandra  ostaje  šuteć  na 
kolima.  Kor  pjeva  sjetno  i zabrinuto.  Klitemnestra  izidje 
i zove  u kuću  Kasanđru,  koja  šuti,  a to  razjedi  Klite- 
mnestru  i ode.  Kasandra  tad  udari  u žice  jadikovke,  te 
proriče  Agamemnonovu  i svoju  smrt,  ali  opominje  i na 
osvetnika  Oresta.  Stupa  u kuću,  gdje  ju  čeka  smrt.  Kor 
pjeva  o promjenljivosti  sreče,  a u to  se  iz  kuće  čuje  glas 
Agamemnonov  (str.  1398),  gdje  zapomaga.  Kor  hoće  u 
pomoć  priskočit,  al  se  medjutim  pojavi  Klitemnestra  uz 


mrtvo  tijelo  Agamemnonovo  i Kasanđrino,  te  se  oprav- 
dava za  svoj  zločin.  Kaže,  da  joj  je  Agamemnon  nemilo- 
srdno kćer  žrtvovao  i tim  ranio  njeno  materinsko  srce : 
da  je  ljubakao  s drugima  pod  Trojom,  pak  još  i Kasanđru 
doveo  u kuću.  Na  posljetku  se  pomoli  i Aigisto,  koji  veli, 
da  je  on  pravi  začetnik  umorstva  (Sux to;  touSs  tou  <povo>j 
st.  1574.),  te  da  je  Agamemnon  ko  žrtva  starinske 
osvete  platio  zločin  oca  Atreja.  počinjen  na  Tiestu,  ocu 
Aigistovu  (To  je  lirsko-tragička  preobrazba  priče  one 
homerske).  Kor  se  uzbuni  i diže  na  Aigista.  grozi  se 
osvetnikom  Orestom.  Klitemnestra  umiruje  ponešto  obje 
stranke  i poziva  Aigista,  da  sad  zajedno  zavladaju  Aga- 
memnonovim  dvorima. 

(Nastavit  će  se.) 


<■ 


ii  .«■ Š 

1 & © 

4 ~«>T  : 

Književnost. 

Hrvatska.  Znanstvena  knjižnica,  što  je  izdaje  kr.  lirv- 
slav.-dalm.-zemaljska  vlada,  odio  za  bogoštovje  i nastavu.  U toj 
su  knjižnici  oko  nove  godine  izišle  dvije  knjige,  koje  su  stekle 
sveopće  priznanje:  •■Trgovački  zakon*,  od  dra.  Fr.  Vrbanića  i 
» Kazneno  pravo * od  dra.  I.  Šilovića.  Ovih  je  dana  opet  izišlo 
sedam  knjiga,  a od  tih  sedam  knjiga  u pet  su  sadržane  » Insti- 
tucije rimskoga  prava*,  što  ih  je  napisao  dr.  I Baron,  a preveo 
dr.  Milivoj  Šrepel,  sveučilišni  profesor;  u šestoj  je  knjizi  izdano 
» Mjenbeno  pravo«,  što  ga  je  napisao  dr.  Juraj  Vrbanić,  a u 
sedmoj  knjizi  priopćene  su  » Rimske  starine «,  što  ih  je  po  K.  F. 
Bojesenu  priredio  dr.  Milivoj  Šrepel.  Vidi  se,  da  znanstvena 
kpjižnica,  koju  treba  da  zahvalimo  sretnoj  zamisli  odjelnoga 
predstojnika,  dra.  I.  Kršnjavoga,  lijepo  napreduje.  Dosada  je  evo 
izišlo  pet  priručnih  djela,  četiri  za  pravnike,  a jedna  za  filozofe. 
Bilo  bi  željeti,  da  se  jednaka  pažnja  posvećuje  filozofijskim 
i historijskim  naukama.  Petračićeva  povjest  grčke  književnosti, 
koje  je  prvi  svezak  već  izišao,  mogla  bi  se  izdati  u nizu  djela 
znanstvene  knjižnice.  Bila  bi  šteta  i po  našu  književnost  i po 
naš  učiteljski  podmladak,  kad  se  to  djelo  ne  bi  moglo  potpuno 
objelodaniti.  — » Institucije  rimskoga  prava*  izišle  su  u pet  svezaka. 
Bit  će  pravnika,  koji  će  možda  prigovarati  izboru  same  knjige, 
ali  opet  treba  priznati,  da  je  za  sada  dobro,  što  je  u tako  kratko 
vrijeme  naša  sveučilišna  mladež  dobila  u svom  jeziku  ovu  gotovo 
najpotrebniju  knjigu  na  pravoslovnom  fakultetu.  Prijevod  nije 
se  gotovo  mogao  vještijim  rukama  povjeriti,  premda  dr.  Milivoj 
Šrepel  nije  pravnik.  No  on  kao  profesor  klasične  filologije,  a 
napose  latinskoga  jezika  i književnosti,  po  svom  zvanju  kao 
predavač  rimskih  starina  treba  da  poznaje  veliki  dio  pravnih 
limskih  ustanova.  Tko  bude  čitao  prijevod  Šrepelov,  morat  će 
da  prizna,  kako  je  taj  mnogo  zaslužni  naš  književnik  svoj  teški  i 
naporni  posao  ovršio  s velikom  vještinom  i vanrednom  savjes- 
nošću. Kako  je  poznato,  njemački  je  izvornik  koncizan  i težak 
za  svakoga,  tko  dobro  ne  poznaje  njemačkog  jezika,  ali  u pri- 
jevodu Šrepelovu  ne  gubi  se  nimalo  jedrina  izvornika,  a ipak 
je  sve  tako  jasno  i lijepo  hrvatski  rečeno,  da  će  naša  mladež  iz 
njega  bez  ikakve  poteškoće  učiti.  To  dakako  treba  zahvaliti  oso- 
bitoj vještini  vrsnoga  prevodioca,  koji  u tančine  poznaje  bogatstvo 


i narav  hrvatskog  jezika.  U tom  djelu  nahodimo  pored  pravih 
narodnih  izraza  za  pravne  pojmove,  koji  u ostalom  nadjoše 
mjesta  u crnogorskom  zakoniku,  i nekoliko  takih  starih  kova- 
nica, koje  su  običajne  u našim  zakonima  i pravničkim  spisima. 
Taj  se  djelomični  konservatizam  ne  može  odobriti,  a ima  se  valjda 
pripisati  uplivu  one  četvorice  pravnika,  što  se  izrijekom  spominju 
na  čelu  knjige,  da  su  »sudjelovali«  kod  toga  prijevoda.  Medjutim 
i ovako  je  to  djelo  dragocjeno  uzdarje  našemu  pravničkomu 
svijetu  a napose  našoj  sveučilišnoj  mladeži,  koja  je  već  davno 
osjećala  živu  potrebu,  da  u svom  jeziku  dobije  u ruke  ovu  u 
početku  pravoslovne  nauke  jednu  od  najpotrebitijih  priručnih 
knjiga. 

U razdjelu  za  filosofijske  i historijske  nauke  izišle  su 
» Rimske  starine*,  što  ih  je  po  K.  F.  Bojesenu  priredio  dr.  Milivoj 
Šrepel,  kr.  redoviti  profesor  hrv.  sveučilišta.  Tim  je  djelom 
podana  našoj  mladeži  dosta  potrebita  knjiga  o rimskim  stari- 
nama. Hrvatska  se  priredba  drži  zadnjega,  četvrtog  njemačkog 
izdanja,  a razlikuje  se  od  njega  samo  u nekim  pojedinostima, 
koje  je  pisac  priudesio  prema  uputama  u raznim  strukovnjačkim 
kritikama  o posljednjem  izdanju  Bojesenove  knjige. 

Ovo  je  izdanje  u prvom  redu  namijenjeno  sveučilišnim 
slušateljima,  da  imadu  uza  se  bar  malen  kompendij  o rimskim 
starinama  u materinjem  jeziku  i da  se  njime  posluže  u početku 
svoje  nauke.  Iz  ove  knjige  može  početnik  lako  saznati  glavne 
činjenice  starina  rimskih ; a kasnije  imade  prilike,  da  ih  proučava 
po  samim  vrelima.  Za  prvi  početak  Mommsenove  uzorne  radnje 
podaju  dosta  poteškoća,  pa  se  zato  i drugdje  priredjuju  za  tu 
svrhu  osobite  kompendije.  Piscu  se  činilo  potrebno,  da  se  potanje 
prikažu  vrela  i književnost  rimskih  starina,  pa  je  s toga  pridao 
o tom  poseban  dodatak,  koji  je  priredio  po  raznim  spisateljima. 

Ova  će  knjiga  nadalje  dobro  doći  i gimnazijskim  učenicima 
viših  razreda,  da  bolje  shvaćaju  klasike  i uhvate  općenit  pri- 
jegled  o starom  rimskom  životu. 

Ova  je  knjiga,  izvorno  danskim  jezikom  pisana,  opće  pri- 
znanje stokla,  te  je  prevedena  u strane  jezike,  pa  je  napose  u 
Njemačkoj  od  god.  1839.  do  1886.  đoživila  četiri  izdanja.  No 
pored  te  priznate  vrsnoće  nama  se  ipak  čini,  da  ova  knjiga  ne 
može  posvema  dostajati  kao  priručan  kompendij  sveučilišnim 

slušateljima  klasične  filosofije  za  cijelo  vrijeme  njihovih  nauka, 
a napose  je  slika  o privatnim  starinama  prekratka,  da  zadovolji 
toj  potrebi. 

To  medjutim  priznaje  i sam  pisac,  kako  se  vidi  iz  pripo- 
menka.  Za  prvi  je  čas  dakako  dobro,  što  je  izdano  ovo  djelo, 
ali  u buduće  trebat  će  da  se  za  naše  klasične  filologe  izda  u 
znanstvenoj  knjižnici  oveće  priručno  djelo,  izradjeno  po  najboljim 
knjigama  u stranim  književnostima.  Ovako  će  ova  knjiga  dobro 
poslužiti  osobito  našoj  gimnazijskoj  mladeži  viših  razreda,  pak 
svakomu  inteligentnomu  čovjeku,  koji  je  voljan  da  se  na  mate- 
rinjem jeziku  uputi  u glavne  činjenice  prezanimljivoga  državnog 
i privatnog  života  starih  Rimljana. 

Profesor  dr.  Šrepel  izvršio  je  svoj  posao  s poznatom  vje- 
štinom. Taj  neumorni  i svestrani  književnik  neprekidno  svojim 
solidnim  književnim  radom  obogaćuje  našu  književnost.  Da  imamo 
malu  četu  takih  trudbenika,  za  malo  godina  visoko  bismo  se 
vinuli.  Kako  je  on  čovjek  gipka  duha,  osobita  dara,  opširne  na- 
obrazbe, a uz  to,  što  je  sreća,  zamjerne  revnosti,  stvara  nam  on 
djela  jedno  za  drugim,  pa  pored  znanstvenih  rasprava  u »Radu« 
dospijeva  da  piše  knjige  za  »Maticu«  i umne  estetske  ocjene  i 
književne  Članke  za  »Vienac«,  a u isto  vrijeme  uzorno  prevodi 
»Institucije  rimskoga  prava«  u pet  svezaka  i izdaje  priredbu 
»Rimskih  starina«.  Te  činjenice  najrječitije  govore,  kakvu  mi  silu 
imamo  u dru.  Šrepel  u. 

U razdjelu  za  pravne  i državoslovne  nauke  izišlo  je 
» Mjenbeno  pravo*,  što  ga  je  priredio  dr.  Juraj  Vrbanić, 
privatni  docenat  na  hrvatskom  sveučilištu.  Kod  sastava  ove 
knjige  bila  je  piscu  namjera  prirediti  sustavnu  učevnu  knjigu  za 
više  trgovačke  škole,  koje  su  kod  nas  nauko vnom  osnovom  posve 
izjednačene  trgovačkim  akademijama,  pa  zatim  pružiti  priliku 
svakomu,  a napose  trgovcu,  da  se  što  lakše  uputi  u mjenbeno 
pravo.  Pored  toga  moći  će  ova  knjiga  s uspjehom  da  posluži  i 
pravniku,  pak  poimence  onim  sveučilišnim  slušateljima,  koji  se 
pripravljaju  za  državne  ispite.  Priredio  je  ovu  knjigu  na  osnovu 
djela  dra.  Frana  Vrbanića  »Mjenbeni  zakon  , a uz  to  mu  bijahu 
od  pomoći  i druge  knjige,  u kojima  se  raspravlja  pravo  mjenbeno, 
napose  djela:  dra.  Oskara  Wachtera,  dra.  I.  Blasehkea,  Petra 
Rescha  i dra.  Cansteina.  Knjiga  se  ova  obazire  prije  svega  na 
mjenbeni  zakon,  koji  vrijedi  u Hrvatskoj,  Slavoniji  i Ugarskoj, 
zatim  na  mjenbene  propise,  koji  valjaju  u zapadnoj  poli  monar- 
kije  i u Bosni  i Hercegovini,  a uz  to  se  spominju  na  različnim 
mjestima  u opasci  i ustanove  srpskoga  trgovačkog  zakona,  koje 
se  tiču  mjenica.  Kao  dodatak  knjizi  dodao  je  pisac  uz  alfabetsko 
kazalo  formulare  mjenica,  zavratnih  računa  i prosvjeda,  a iza 
toga  dolazi  mjenbeni  zakoD,  koji  je  kod  nas  u kreposti;  kod 
pojedinih  paragrafa  spominju  se  one  ustanove  austrijskoga  mjen- 
benoga  reda,  koji  rade  o istom  predmetu. 

Premda  se  knjiga  ova  bavi  strogo  naučnom  gradjom,  ipak 
je  piscu  lijepo  pošlo  za  rukom,  da  mu  razlaganje  i tumačenje 
teče  glatko  i jasno,  što  će  nemalo  kori-titi  stvari.  Ta  se  vrlina 
piščeva  pera  opaža  diljem  cijele  knjige,  pa  bi  samo  željeti  bilo, 
da  bi  nam  on  i druge  grane  svoje  struke  tako  razgovijetno  raz- 
‘ ložio.  Tko  tako  umije  pisati  i strogo  naučne  stvari  razlagati,  u 
toga  je  ne  samo  svestrano  i duboko  poznavanje  dotične  struke, 
nego  i lijepa  književničkog  dara,  za  koji  bi  bila  šteta,  da  se 
intenzivnije  ne  posveti  književnosti.  Zamisao  »znanstvene  knjižnice« 
i s toga  se  može  nazvati  sretnom,  što  se  tako  daje  prilika,  da 
naše  mlade  naučnjačke  sile  pokažu  svoju  sposobnost  u obradji- 
vanju  strogo  znanstvenih  predmeta.  Od  tuda  i našoj  knjizi  i nauci 
lijepe  koristi,  koja  se  dosele  nije  mogla  tako  lako  u našem  mate- 
rinskom jeziku  očitovati. 

Kao  u ostalima,  tako  je  i u ovoj  knjizi  »znanstvene  knjiž- 
nice« jezik  biran,  a hrvatski  stil,  koliko  može  biti,  prilično  pra- 
vilan. U tom  je  pogledu  »znanstvena  knjižnica«  svake  hvale 
vrijedna. 


Monumenta  historica  civitatis  Zagrabiensis.  Već  je  gotov 
drugi  svezak  toga  znamenitog  izdanja  našega  vrlog  povjesnika, 
Ivana  Tkalčića.  Ima  u svemu  33  arka,  a tiče  se  godina 
1400 — 1499.  Tomu  će  se  još  dodati  pet  araka  kazala  i 10  araka 
predgovora,  pa  će  se  tako  završiti  spomenici  do  konca  XV.  sto- 
ljeća. Podatci  i spomenici  u tom  monumentalnom  djelu  znatno 
će  rasvijetliti  povjest  hrvatsku. 

»Urota  Zrinjsko-Frankopanska«.  Pod  ovim  je  natpisom 
upravo  izišlo  znamenito  i vrlo  zanimljivo  djelo  vrloga  hrvatskog 
romanopisca  Eugenija  Kumičića.  Već  sam  natpis  kazuje,  da  se 
tu  prikazuje  jedan  od  najvažnijih  i najvećih  momenata  hrvatske 
povjesti,  pa  je  prema  tomu  svestrano  i živo  zanimanje  za  tu 
opsežnu  i znamenitu  pripovijest  lako  razumljivo.  Cijelo  je  djelo 
izišlo  u tri  ovelika  sveska,  pa  iznosi  u svem  877  stranica.  Cijena 
mu  je  3 for.  »Vienac«  će  po  svojoj  dužnosti  posebno  obznaniti 
i ocijeniti  ovo  djelo.  No  već  i sada  moramo,  da  na  nj  kao  na  izvan- 
redan proizvod  naše  lijepe  knjige  upozorimo  svakoga  naobra- 
ženog  Hrvata,  usrdno  preporučujući,  da  ga  svatko  ili  sam  nabavi 
ili  svojski  nastoji,  da  se  što  više  u narodu  raširi. 

— Brzotiskom  G.  Neuberga  u Križevcima  izišle  su  na  svijet 
izvorne  i prevedene  » Pripovijetke «,  što  ih  hrvatskoj  omladini 
posvećuje  Mirko  Crkvenac.  U knjizi  od  83  stiane  se  nahode  3 
izvorne:  Hasan-aga,  Osveta,  Brat  i sestra,  pak  tri  prevedene:  Car 
Josip,  Milost,  Crna  ruka. 

— Tiskom  Lavoslava  Kleina  u Požegi  izišle  su  Crtice  Ivana 
Tomašića,  učitelja,  prije  u Lipiku,  a sada  u Zagrebu.  U knjižici 
od  76  strana  se  nalaze  ove  crtice:  Cjelov,  Priča  o grobu  vječne 
ljubavi,  Pripovijest  mjesečeva  traka,  Ne  zbori  — tvori!  Kapural 
Joso  sa  Zavalja-azdiner.  Cijena  je  knjižici  40  novč. 

Srpska.  » Milje  i Omilje « ili  » Milica  i Nevenka «.  Cjelo- 
kupni zbornik  ljubavnih  pjesama  J.  Sundečića.  Dionička  tiskara 
u Zagrebu.  1893.  — Poznati  stihotvorac  J.  SundeČić  pribrao  je 
u ovaj  zbornik  same  svoje  — izdane  i još  nikad  ne  izdane  — 
ljubavne  pjesme,  koje  je  u raznijem  dobama  pjevao  dvjema  ženama: 
jednoj,  njemu  u životu  sudjenoj,  nerazlučnoj  i najmilijoj  druga- 
rici, ili  inače,  svojemu  pravome  »milju  . . .«;  drugoj,  kao  svome 
najčistijemu  idealu,  koji  ga  od  njegove  dugotrajne  hipohondrije 
— riječi  su  iz  predgovora  — kao  po  čudu  trgnuo,  razbudio  i 
povrnuo  k pjesmi,  koju  gotovo  bijaše  sasvim  zanemario;  ili  inače, 
svojemu  zlatnomu  »omilju«.  Pjesme  su  u vrlo  ukusno  i raskošno 
ruho  zaodjenute,  a da  li  njihova  vrijednost  tomu  pristaje,  to  je 
drugo  pitanje.  »Vienac«  će  o njima,  čim  uzima  prostora,  svoju 
reći.  Cijena  je  knjizi  1 for.,  tvrdo  vezanoj  1 for.  60  novč.  Komu 
je  samo  do  ukusne  i lijepe  knjige,  a ne  do  nutarnjeg  sadržaja, 
ne  će  požaliti,  ako  ju  nabavi. 

— Medju  knjigama,  što  ih  je  nedavno  na  svijet  izdala 
srpska  kraljevska  akademija,  izišla  u XXI.  »Spomeniku«  tobožnja 
autobiografija  kneza  Miloša,  koju  je  za  štampu  priredio  aka- 
demik M.  Gj.  Milićević.  Izdavač  veli,  da  mu  je  prije  nekog 
vremena  došao  do  ruku  (od  koga?)  rukopis  te  autobiografije. 
Kako  knez  Miloš  nije  znao  pisati,  to  ovo  pisanje  ne  može  biti 
njegovo,  nego,  misli  izdavač,  da  je  to  njegovo  kazivanje,  diktovano 
nekom  pisaru  u pero.  Izdavač  ne  može  kazati,  tko  je  bio  taj 
pisar,  ali  sudeći  po  nekim  pogrješkama  u govoru,  drži,  da  nije 
bio  iz  Šumadije.  Tu  se  medju  ostalim  govori  i o Miloševu 
boravku  u Zagrebu,  gdje  da  je  knezu  iznudio  pokojni  Ljudevit 
Gaj  u tri  puta.  do  27.001),  [srebra.  Ujeđno7tu  Miloš j vrlo  nepo- 
voljno sudi  o banu  Jelačiću.  Pored  drugih  ovaj  nam  dio  nameće 
sumnju,  da  je  taj  spis  apokrif,  ili  je  pak  Miloš  namjerice  krivo 
kazivao  nepoznatomu  pisaru.’ U dođatkulnahode  se  pisma  M.  P. 
Blaznavca,  Srbina,  koji  je  pazio  na  svaki  korak  knežev,  te  ovaj 
u 3.  pismu  iz  Zagreba  stvar^đrukčije  prikazuje.  Blaznavac  kao 
da  ne  vjeruje  glasu  o novcima,  pak^pita:  Zašto  nije  Miloš  javno 
i pred  narodom  izjavio,  da  je  Gaju  dao  novaca? 

Svaštice. 

Elwir  Michal  Anđriolli.  Poljska  je  slikarska  umjetnost 
izgubila  jednu  od  svojih  najdarovitijih  i najznamenitijih  ličnosti. 
Umro  je  23.  kolovoza  t.  g.  u liječničkom  zavodu  u Nal§czowu 
Elwir  Michal  Anđriolli,  znameniti  ilustrator.  Neka  neodoljiva  sila 
i proljetna  svježina  glavno  je  obilježje  svih  djela  Andriollijevih. 
Preminuli  umjetnik  bio  je  jedan  od  najproduktivnijih  savremenih 
ilustratora  i ujedno  najsvestraniji.  Cijeli  njegov  život  bio  je  nepre- 
kidan niz  umjetničkih  čina,  koji  su  mu  pribavili  priznanje  u domo- 
vini i u tudjini. 

Anđriolli  rodio  se  god.  1837.  u Vilni.  Otac  njegov,  rezbar 
Franjo  Anđriolli,  bio  je  Talijan  iz  južnoga  Tirola,  mati  pak 
Petronela,  rodjena  Gošniewska,  bila  je  Poljakinja.  Svršivši  gimna- 
ziju u Vilni,  polje  sa  starijim  svojim  bratom  na  sveučilište  u 
Moskvu,  gdje  su  obojica  slušala  liječničtvo.  No  ljubav  Andriol- 
lijeva  za  slikarstvom  bila  je  već  u to  doba  tako  moćna,  da  je 
mjesto  predavanja  medicinskih  počeo  polaziti  školu  krasnih 
umjetnosti  u Moskvi.  Kasnije  napusti  liječničke  nauke  i posveti 
se  posvema  umjetnosti.  Školu  lijepih  umjetnosti  svršio  je  godine 
1857.,  a po  tom  je  prve  pokuse  pravio  na  akademiji  lijepih 
umjetnosti  u Petrogradu.  Za  poljskog  ustanka  bio  je  uhvaćen, 
zatvoren  i otpremljen  do  Vjatke  (u  Rusiji),  gdje  je  sproveo  u 
progonstvu  pet  godina,  baveći  se  većinom  slikanjem  svetih  lica. 
Amnestija  g.  1871.  riješi  ga  progonstva  i on  se  nastani  u blizini 
Varšave.  Imao  je  mali  posjed  nedaleko  Novoga  Minska,  a kasnije 
vilu  na  Šwidrom  blizu  Otwocka,  gdje  je  radio  na  svojim  umjet- 
ničkim djelima.  Dao  se  na  ilustrovanje  remek-djela  poljske  lite- 
rature, i to  je  bez  sumnje  vrhunac  umjetničke  djelatnosti  Anđriol- 
lijeve.  Te  ilustracije  najljepši  su  dokaz,  s kakovom  se  savjesti 
latio  umjetnik  svoga  posla.  Mnoge  od  njih  postale  su  pravim 
tipovima,  a navlastito  ilustracije  k Mickiewiczevoj  velepjesni  »Pan 
Tadeusz«,  ka  »Konrađu  Wallenrodu«,  »Gražyni«  i »Dziađom«, 
zatim  k tragedijama  Slowackoga  »Balladyna«  i »Lilla  Weneda-, 
k Malczewskovoj  »Mariji«,  Groszczynskovoj  »Zžmka  Kahovska« 
i »Auna  s Nabrzeža«,  Kraszewskovim  romanima  »Stara  Priča« 
i »Kunigas«.  Osobitu  su  pozornost  pobudile  njegove  Ilustracije 
k »Panu  Tadeušu«.  Ilustrovao  je  na  poziv  pariških  nakladnika  i 
mnoga  francuska  pjesnička  djela.  Nisu  sva  mnogobrojna  njegova 
djela  na  jednakoj  visini,  ali  istina  je,  da  Poljska  u posljednjim 
godinama  nije  imala  boljeg  ilustratora  od  njega  ni  po  zvanju  ni 
sposobnosti. 

Anđriolli  je  naumio  da  ilustruje  najkrasnije  krajeve  obale 
rieke  Visle  od  njena  vrela  sve  do  ušća,  pa  zato  i dade  načiniti 
vlastitu  ladju,  da  sam  razgleda  taj  cijeli  kraj.  Tu  svoju  odluku 
počeo  je  već  izvoditi,  kako  svjedoče  osobito  krasne  slike  iz  okolice 
Kazimira  nad  Vislom,  no  nastavak  toga  prekinu  neočekivana  smrt. 

Anđriolli  bio  je  muž  živoga,  u istinu  južnoga  temperamenta, 
govorio  je  vrlo  dobro  malo  ne  sve  evropske  jezike  i odlikovao 
se  svestranom  naobrazbom. 

Ostavio  je  veliku  umjetničku  baštinu.  Nije  doduše  utro  umjet- 
nosti novog  puta,  nije  stvorio  nove  škole,  ali  njegova  djela  za- 
uzimat će  u povjesti  poljske  umjetnosti  vazda  časno  mjesto. 
Energična  svesilna  risarija,  velika  živahnost,  silna  dražest  kod 
ženskih  likova  i izraziti  bravurni  efekti  svjetla  i sjene  podaju 
njegovim  ilustracijama  osobitu  vrijednost  i ljepotu. 

Jubilej  Michala  Hornika.  Dne  1.  rujna  slavili  su  lužički 
Srbi  slavlje,  namijenjeno  najvećemu  od  živih  njihovih  rodoljuba, 
Michalu  Horniku,  duševnomu  vodji  Lužičana.  Prije  Šestdeset 

Prvi  grijeh.  — Cosmopolis. 


godina,  dne  1.  rujna  1833.,  rodio  se  Hornik  u Vorklecima,  u 
gornjoj  Lužici,  upravo  u doba,  kad  se  je  činilo,  da  nije  daleko 
propast  malenoga  lužičkog  naroda.  Hornik  se  već  kao  mladić 
pridružio  Četi  narodnih  zatočnika  i buditelja.  Zanesen  za  svetu 
narodnu  stvar,  stupi  godine  1852.  u javnost  s pjesmom  »Brancelej«, 
kojom  je  započeo  svoj  bogati  književnički  rad.  Lužičani  su  dakle 
o šestdesetgodišnjici  Hornikova  rodjenja  ujedno  slavili  i četrđeset- 
godišnji  jubilej  književnog  njegova  rada. 

Hornik  je  pravi  uzor  lužičkoga  domoljuba;  tragova  nje- 
govu radu  nalazimo  svuda,  kamo  god  svrnemo  okom  po  polju 
lužičke  književnosti  i lužičkoga  narodnoga  života  u opće  za 
posljednjih  Četrdeset  godina.  Najznamenitiji  su  njegovi  filološki 
spisi,  kojima  je  mnogo  doprinio  razvitku  lužičkoga  jezika.  K je- 
zikoslovnim se  djelima  pridružuju  mnogobrojne  zbirke  narodnih 
pjesama,  za  tim  literarne-historičke  crtice,  zabavne,  školske  i 
vjerske  knjige  za  puk,  zasluge  za  lužiČko  novinstvo  itd.  Kraj  svih 
svojih  mnogobrojnih  književničkih  radnja  Hornik  je  i inače 
stekao  neuvehlih  zasluga  za  procvat  lužičkoga  narodnoga  života 
kao  predsjednik  »Matice  lužičke«,  osnivač  i mecena  drugih  zna- 
menitih lužičkih  društava  itd.  Riječju,  njegovo  je  ime  tako  usko 
spojeno  sa  svim  narodnim  radovima  i sa  cijelim  lužičkim  narodnim 
životom,  da  ga  s pravom  možemo  nazvati  dušom  lužičkoga 
narodnoga  života.  Rad,  izdašan,  ustrajan  rad,  rad  do  zadnjega 
daha!  — to  je  bilo  i jest  Hornikovo  geslo.  Dao  Bog,  bio  Hornik 
još  dugo  vodjom  svojemu  narodu  u radu  i u borbi  i doveo  ga 

— k pobjedi. 

A.  N.  Apuhtin.  Preminuo  je  poznati  ruski  pjesnik  Aleksej 
Nikolajević  Apuhtin.  Rodio  se  15.  studenoga  1841.  u gradiću 
Nolhova,  a počeo  književno  raditi  godine  1859.  u »Sovremen- 
niku«.  Prve  njegove  pjesme  »Dere vinske  očerki«  pohvališe 
Turgenjev  i Nekrasov.  Općenito  je  priznanje  stekao  Apuhtin 
vanrednom  dražesti  svoga  stiha,  toplim  zanosom  i pravim  pje- 
sničkim čuvstvom.  Nije  zlorabio  svoj  pjesnički  dar,  već  je  savjesno 
radio  i zato  mu  je  svaka  pjesmica  glatka  i krasna.  Apuhtin 
bio  je  nada  sve  lirik,  velikih  stvari  nije  pisao.  Pjesme  su  mu 
ljupke  i nježne,  a bave  se  ponajvećrna  srcem  i finim  čuvstvima. 

Čovječje  tijelo.  Od  sviju  sprava,  koje  je  stvorio  um 
čovječji  — veli  »Eureka«,  jedan  od  najzanimljivijih  Časopisa, 
posvećenih  novim  obretima  — ne  može  se  ni  jedna,  po  zamisli, 
po  sili  i subtilnosti  rada  uporediti  sa  čovječjim  organizmom. 

Evo  nekoliko  zanimljivih  podataka  o sastavu  te  sprave: 

Tijelo  čovječje  sadrži  u sebi  150  kostiju  i 500  mišica;  težina 
je  krvi  u odrasla  Čovjeka  15  klgr. ; srcu  je  prečnik  obično  15  cm. ; 
ono  bije  70  puta  u minutu,  4200  puta  u času,  a 35,792.000  puta 
za  godinu  dana;  svakim  bilom  srca  pokrenu  se  44  grama  krvi, 
na  jedan  dan  dakle  5850  klgr. 

Cjelokupna  masa  krvi  prolazi  kroz  srce  za  tri  minuta;  pluća 
nam  sadrže,  u pravilnom  stanju  5 litara  vaziuha,  mi  dahnemo 
svakog  sata  po  1200  puta,  trošeći  za  to  vrijeme  300  litara  vazduha. 

Osim  toga,  u našem  tijelu  ima  13  elemenata,  od  kojih  5 
pripadaju  u plinovite,  a 8 u čvrste,  čovjek,  težak  76  klgr.,  » 
sastavljen  je  od : 44  klgr.  kisika,  7 klgr.  vodika,  1,73  klgr.  azota, 
600  gr.  hlora,  100  gr.  fluora;  22  klgr.  ugljenika,  800  gr.  fosfora, 
100  gr.  sumpora,  1,750  gr.  kalcija,  80  gr.  kalija,  50  gr.  gvoždja 

— a od  dragih  metala  ni  traga! 


— Hrvatska  Oresteja.  — Listak. 


— Torkvato  Tasso. 


Uredjuje  J.  Pasarić. 


VlastniČtvo  i tisak 'Dioničke  Tiskare. 


Br. 

39. 

Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for. 

Rukopisi  se  ne  vraćaju. 

God.  XXV. 

ma sp®-- 

Prvi  g r i j e h. 

(Alegorija  u tri  dijela.) 


Eva: 

(prva  podiže  glavu) 

Adame,  kol’  strašan  snivah  san ! 

Adam : 

Gle,  i ja  đr’jemah  — — — 

Eva : (zloslutno) 

Prve  sreće  dan, 
A grozna  ta  mi  otrova  ga  sanka! 

Adam: 

Ta  nemaj  straha ; nad  nama  je  Bog. 

Adam  i Eva: 

U tebi  sva  je  naša  nada  jaka, 

U sili  vjere  snaga  nam  i moć; 

0 čuvaj  nas,  o silni  sa  oblaka, 

1 budi  nama  svugdje  na  pomoć ! 

Adam: 

Ja  idem,  silni,  da  ti  žrtvu  spalim, 
Na  mjesto  ono,  gdje  mi  dade  duh  — 

Adam  i Eva: 

0 smiluj  nam  se  slabašnim  i malim, 
Prikloni  božje  oči  nam  i sluh  ! 

Lucifer : 

(upada  naglo  grlom  iza  kulisa) 
Varava  je  sreća  svaka, 

Lažan  joj  je  slatki  dar, 

Gdje  se  javlja,  svud  varaka, 
Dvoličnog  joj  lica  čar. 

(S  lažnom  pobožnoSću) 


A mi  slabi,  vjerom  mlaki, 

Što  bi  mogli  jadni  mi? 

0 učini,  Bože  jaki, 

Da  budemo  ko  i — ti ! 

Eva: 

čuješ  li  — — 

(Adam  okrene  se  naglo  put  kulise. ) 

Lucifer : 

( izlazi , nasloni  se  o busen  pri  ulazu  i nastavlja  sve  većim 
licemjerjem) 

Svud  nas  laži  puste  gone 

1 kroz  javu  i kroz  san, 

I za  oblak  sunce  tone 
Tek  što  nam  se  rodi  dan. 

T’jelom  slabi,  vjerom  mlaki, 

Sto  možemo  jadni  mi; 

Spas  je  nama,  Bože  jaki, 

Kad  budemo  ko-  i — ti ! 

Adam: 

(naglo,  iznenadjeno) 

Ta  to  je  starac!  prijan  moj  od  jutros. 

Sto  tebe,  srećo,  meni  otkri ! 

(Poleti  k Luciferu) 

Ovamo,  ajd ! 

Da  pokažem  ti  zlato, 

Da  budeš  srećan  u pogledu  njenom. 

Da  utjehu  za  dobar  vidiš  čin! 

I.  kor  keruba  i serafa: 

„Sinovi  čovječji,  dokle  će  slava  moja  biti  u sramoti, 
dokle  ćete  ljubiti  ništavilo  i tražiti  laži?“ 

Dav.  Ps.  IV.  3. 

II.  kor  keruba  i serafa: 

„Gospode,  ti  čuješ  želje  ni  štih,  utvrdi  srce  njihovo, 
otvori  uho  svoje!" 

„Da  daš  sud  siroti  i nevoljnikom,  da  prestanu  goniti 
čovjeka  sa  zemlje". 

Dav.  Ps.  IX.  38.,  39. 
(Adam  dovodi  Lucifera  pred  Evu.) 

Adam:  (naivnom  blaženošću) 

Gle  raja  mog, 

Gle,  što  mi  Eden  pomladi  krasotom  1 

Lucifer : 

(Evi  zavodljivim  laskanjem ) 

0 đ’jete,  ti  kd  cvjetni  dah, 

Ko  šarni  dugin  sjaj 

1 prozirno  ko  zv’jezdni  prah 
I nevino  ko  raj ! 

0 nježne  grudi,  pjena  vi 

1 biser  Efrata; 

0 najljepša  megj’  angjeli, 

0 nevina,  o sva! 

Eva : (razblažena) 

Ti  zboriš  milo ! 

Lucifer : 

0 ti  nježno  d’jete; 

Milina  tvoja  te  mi  r’ječi  šapće  — 

A1  gleđj’  se  sama! 

(Pruži  joj  kristal.  Eva  ogleda  se  radoznalo.) 

Lucifer  ; (skrb no  Adamu) 

— — — Da  — a jesi  1’  ti 
Zapalio  već  blagodarnu  žrtvu 
Na  dam  ovom? 

Adam: 

Ah,  omami  me  sreća,  — 

A1  idem,  starče,  molit  ću  i za  te! 

(Adam  odlazi.  Eva  se  neprestano  ogleda  u kristalu.) 

Lucifer : 

( gledajući  tu  dječinsku  naivnost , gane  se  na  čas  i pjeva:) 

Nevinost,  ah  — ah  nju  mi  časkom  vrati, 
Neznanje  slatko,  u kom  plivah  vas, 

Ko  kroz  tu  zoru  šarni  leptir  zlati, 

Kroz  svježe  lišće  male  ptice  glas  . . . 

Kor  genija  iza  kulisa: 

Vjeruj  blago,  uživaj  u skladu, 

Što  se  vije  sa  zv’jezde  i cv’jeta; 

Slušaj  pjesmu,  kojom  rosu  mladu 
Zd  ravi  šapat  lišća  sa  drveta, 
t ne  traži,  da  raskrivaš  tamo, 

Sto  je  bolje,  da  je  zakopano ! 

Lucifer : 

Ta  glupa  pjesma  da  me  srećnim  čini?! 


Kor  genija  iza  kulisa: 

Vjeruj,  ljubi,  nadaj  se  i snosi, 

Pa  ćeš  vidjet,  zašto  si  i tko  si ! 

Lucifer : 

To  nije  dost  za  mene  — 

A je  li  za  nj  ? 

(Pokazuje  na  Adama.) 

Kor  genija  iza  kulisa: 

„Štit  je  meni  u Boga,  koji  čuva  one,  koji  su  pravoga  srca!" 

Dav.  Ps.  VII.  11. 

Lucifer : (gnjevno  prijeti) 

Da  vidimo;  nek  mejdan  pukne  sad 
(Okrene  se  Evi) 

Tek  nešto  si  mi  bljedja! 

Eva: 

(Usplahireno  se  gleda  u kristal) 

Tko  — — zar  ja ? 

Lucifer : 

Da  ti ; al  to  od  teških  sanja  dodje 

Eva: 

0 starče  čudni ! Zar  ti  i to  znaš  — 

(utješena) 

Pogodio  si  . . . 

° 1 

Lucifer  : ( vrlo  zavodljivo) 

Znam  ti  i to  reć: 

Sva  mudrost  to  je  shvatit  odnošaj 
Izmeđju  t’jela  i izmedju  duha. 

Duh  teži  gore  — je  li,  to  je  jasno, 

Kd  b’jeli  dan  — a t’jelo  nema  krila! 

1 dogodi  se  — ne  gledaj  me  tako 
Iz  l’jepe  glave  — te  i duh  otešča 

(Eva  postidno  spušta  glavu) 

Od  prašine  tjelesne.  To  je  slabost. 

Tu  pomoć  ti  je  jedna:  da  sve  znadeš, 

Ko  sami  Bog  i da  mu  ravna  budeš 
Ljepotom.  Od  prilike  tu  leži  l’jek. 

(Sagne  se  1c  njoj  i šapče  uvjeravajući.  Vodi  ju  polako  oko 
stabla  i onda  joj  prigne  granu  s jabukama , da  ih  primiriši.) 

Lucifer  : (dalje  nastavljajući) 

Gle  već  ti  rumen  krasi  lice, 

Kd  ruža  si  o prvom  suncu ! 

Eva: 

Ah  da  — al 

( Opet  nijema  igra.) 

Kor  demona  iza  kulisa: 

Lakše  neg’  truli,  stoljetni  hrast, 

Sto  se  nad  pećinom  ljulja, 

Žensko  će  srce  sigurno  past  — — 

Kor  genija  iza  kulisa: 

I biti  će  biser  sred  — mulja! 

Adam:  (dotrči  veseo ) 

A sada,  starče,  spaljena  je  žrtva, 

U duši  mir  . . . 

Lucifer : (licemjerno) 

0 Jehova,  o čast  ti,  čast  i slava! 

Sitne  zv’jezde 

Silnom  rukom 
Rasuo  si  svemirom ; 

1 držiš  red 

Na  vječnom  dnu  — 

0 daj  i ovim  pokoj,  mir  i raj ! 

(Eva  s Adamom  u razgovoru) 

Nek  crne  brige  odbjegnu  ib  sve; 

Nek  budu  ko  i — bog! 

Čovjek  nije 
Igra  puka, 

Već  je  slika  na  lik  tvoj. 

0 daj  im  moć 

Da  budu  ko  i — ti! 

Adam: 

(okrenurši  se  Luciferu , koji  se  je  tobože  pobožno  zadubao) 
Ti  dade  jutros  meni  nju, 

Kad  otkri  nov  mi  sv’jet  — 

Ti  prijatelj  si  — ipak  čuj: 

Bog  reko  mi  je  mr’jet; 

Od  ove  voćke  nesm’jem  jest  — 

1 prestupim  li  zapov’jed, 

I mr’jeti  mi  je  red. 

Eva: 

Ti  dade  jutros  meni  njeg 
I otkri  nov  mi  sv’jet  — 

Ti  prijatelj  si  — ipak  čuj: 

Bog  reko  mi  je  mr’jet  — 

Od  ove  voćke  nesm’jem  jest  — 

I prestupim  li  zapov ’jed, 

I mr’jeti  mi  je  red. 

Lucifer : 

Ja  jutros  dadoh  sreću  vam 
I novu  slast  i mir, 

Tek  što  ste  istom  danuli 
Tog  stabla  miomir  . . 

A ne  silim  vas  — volja  vas 
Od  voća  jesti  tog  — — 

Tek  ljepši  bi  mi  stekli  kras 
I bili  bi  ko  — bog! 

Eva: 

Pa  mr’jeti  — — — šta  ? ! 

Ta  tu  je  panj  života! 

(Pokazuje  na  stablo  života) 


Lucifer : 

E nije  baš  tol’  lako  mr’jet ! 

(Ubere  jabuku  i pruža  je  Evi.  Eva  je  ogleda) 


Kor  keruba  iz  daljine : 

„Siniluj  se  na  me,  Gospode;  pogledaj,  kako  stradam 
od  neprijatelja  svojih!" 


Dav.  Ps.  IX.  14. 


Lucifer : 

De  brzo  — jošte  čas 
I jabuka  će  sagnjit! 

(Eva  primiče  jabuku  ustima.  Oziva  se  laka  grmljavina .) 


Kor  keruba  iza  kulisa: 

„ — — — — I nada  nevoljnicima  ne  će  poginuti!" 

Ps.  Dav.  IX.  19. 

(^Eva:  griznuv  u jabuku  Adamu) 

0 slasti ! 


Adam  zagrlivši  Evu,  gleda  joj  neko  vrijeme  u oči  i — zagrize. 
Silan  vihor  zahuji  preko  pozornice.  Stablo  spoznanja  dobra 
i zla  propada  u zemlju.  Adam  trči  k stablu  života ; al  i ono 
propada.  Kroz  grmljavinu  razliježe  se  žalosno  duboki  glas  s neba : 

„Sa  znojem  lica  svojega  jesti  ćeš  hljeb,  dokle  se  ne 
vratiš  u zemlju,  od  koje  si  uzet,  jer  si  prah  i u prah 
ćeš  se  vratiti!" 

U taj  mah  pada  pred  Eden  pregrada.  Adam  i Eva  u 
strahu  stoje  pred  ulazom.  Na  vratima  kerub  sa  mačem  plame- 
nijem.  Lucifer  prekrštenijeh  ruku  gleda  pobjednički  u angjela. 

Zastor  se  lagano  spušta. 

Konac  II.  dijela 


III.  dio. 

Pustara.  Eva  čuči  iznemogla  u pijesku.  Adam  nad  njom 
bespomoćno  stoji.  Rano  je  jutrom  u polumrak. 

Adam: 

Još  časak,  srce,  — zab’jelit  će  dan  . 

I vidjet  ćemo,  gdje  smo,  kuda  ćemo  . . . 

Eva: 

0 ne  znaš  ti  — — — 

Tu  gori  kano  plamen. 

(trgne  se) 

A gdje  je  voda  . . ? 

...  0 vode  daj  — ah  kaplju, 

Tek  kaplju  vode! 

Adam : (očajno) 

Nebesa  vječna!  Vode! 

A gdje  je  voda?! 

Da  1’  suze,  jesu  1’  suze  voda ! 

(Sagne  se  nada  nju) 

0 pij ; na  čelu  dosta  ima  znoja, 

U očima  i tuj  ćeš  kaplju  naći  — 

Umiri  žedj  — ii  oštri  zar  o p’jesak, 

Da  žilu  zgulim  ? ! 

* 

Eva : (u  vatri  od  žedje) 

. . . Fison  . . Geon  . . Hidekel 
Uz  obale  struji  — 

A cv’jetak  buji 
čist  i b’jel  — — 


Al  dodje  crv 
I cv’jet  se  suši 

(trgne  se) 

Krv  me  guši 

Krv  — — oh,  krv  — — 

Adam:  (u  očaju) 

Što  ću  ? spasi  — stvorio  si ! 

Eva : (pada  opet  u bunilo) 
Bijaše  čas  ko  rajski  san, 

Tek  svitao  je  dan, 

A sunce  ga  je  zlatilo 
I nebo  se  je  smijalo; 

Bijaše  moj  i sam. 

Adam:  (tna  je) 

0 kud  mi  gore  srce  paraš  — 

Ta  tu  sam,  tvoj  — ah  preni  se  iz  zla. 

Eva: 

1 grmnu  grom 

I ote  mi  ga  srcu ! 

(smiri  se.) 

Adam : 

Tu  mre  mi  žena, 

Pustoš  hrip  joj  čuje  — — 

A je  F to  gr’joh, 

Što  pađoh,  slabi  stvor?! 

(Molitva  Adamova :) 

Velik  si,  znadem,  al  još  budi  veći, 
Desnice  tvorne  prvi  sam  ti  lik ; — 
Smiluj  se  ovoj  jadnoj  mojoj  sreći, 
Dalje  ne  mogu  — tvoj  sam  očajnik. 
Tu  mre  mi  žena, 

Pustoš  hrip  joj  čuje; 

A je  1’  to  gr’jeh, 

Sto  padoh,  smrtni  stvor?! 

Velik  si,  znadem,  al  još  budi  veći,' 
Desnice  tvorne  prvi  sam  ti  lik! 
(Pade  uz  Evu  i privij a je  na  krilo.) 

Lucifer : 

(ko  putnik  iz  daleka  bezbrižno  pjeva ) 
časak  jošte,  pa  će  svauut 
Novi  vedri  dan; 


Sunašce  će  žarko  granut, 

A u mom  će  srcu  svanut 
Život  milotan. 

Adam:  (ustaje  naglo:) 

Ovamo,  momče! 

Lucifer:  (iz  daleka) 

Hej,  tko  zove  to  ? 

Adam : 

Ovamo  momče ! 

Ili  će  ti  puknut 
Ta  čutura  o glavu ! 

Lucifer : (smije  se  iz  daleka ) 

0 sejo  Gladi,  suha  Žedjo, 

Ti  vršiš  službu  vraški  baš ! 

Eva: 

Vode ! 

Adam : 

Amo  ! pomoć,  pomoć ! 

Lucifer : 

Zagustilo  je  — kako  vidim,  crv 
Ne  zavr’jedi,  da  sa  mnom  mejdan  d'jeh 
(Spram  Adama) 

No  čekaj ! 

(Dolazi  obijesno  pjevajući :) 

Lako  j’  gore  angjelu, 

Kad  zubova  nema; 

On  miriše  rajski  cv’jet, 

Pa  je  sit  posvema! 

Al  na  zemlji  želudac 
Za  cv’jet  slabo  mari ; 

U svemiru  složni  sklad 
Bezobrazno  kvari! 

Adam: 

Do  b’jesa  pjesma;  — vode  daj ! 

Lucifer : 

Gle,  gle!  ti  pr’jetiš! 

Da  vodu  nosim  zar, 

Kroz  pustare  da  putujem  ko  bunar. 

Za  lole  ko  što  ti  ? ! 

Adam : (skoči  na  Lucifera ) 

Ovamo  vode ! 


(S vršit  će  se.) 

Kod  Ajaslara. 

Napisao  Vsevolod  Garšin,  s ruskog  preveo  Stjepan  Lukić. 


»vije  smo  nedjelje  stajali  u Kovačici.  Sporo, 
jednolično  teče  logorski  život,  kad  nije  nikakva 
posla,  pa  još  u takoj  zabiti.  U ostalom,  nepra- 
vedno bi  bilo  nazvati  Kovačicu  zabitnim  mjestom, 
u njoj  bijaše  naš  vojni  štab,  poštarski  odio 
riječju,  bješe  prilike,  da  saznadeš  ma  što,  što  se  radi  u 
naokolo  u svijetu,  a glavno  — na  objema  pozorištima 
vojne  i u dalekom  dragom  zavičaju.  Da  pravo  rečem, 
ipak  nijesmo  bili  razmaženi  svježošću  i obiljem  novosti, 
pa  k tome  one  dolažahu  k nama  izvrnute  i pretjerane. 
Crni  glasovi  o prvim  plevnanskim  neuspjesima  bjehu  tako 
pretjerani,  da  su  istom  novine  iza  dvije  tri  nedjelje 
raspršile  mračnost,  koja  vladaše  medju  časnicima.  Čini 
se,  da  bi  pravce  iz  Plevne  k nama  bilo  bliže,  nego  kroz 
Petrograd  i Moskvu,  ipak  „ako  ćeš  u naokolo  vrsta, 
a pravce  — pet",  veli  se  u priči. 

Naša  se  brigada  dosadjivaše.  Ono,  istina,  jedared  je 
dio  nježinske  pukovnije  išao  da  rekognoscira  ili  bolje, 
kazni  stanovnike,  koji  se  bjehu  naoružali  i pobunili. 
Otišli,  kaznili  i vratili  se.  Jedan  vojnik  bješe  ubijen  a 
jedan  se  spasi  nekim  čudom. 

— Stadosmo  se  vraćati,  a bašibuzuci  iz  daleka  pale. 
Zastadoh  malo : okrenuh  se,  da  puknem,  te  istom  što  ću 
za  našima  poletjeti,  kad  me  ono  shvati  u ledja!  ali 
rdjavo  — u kabanicu  pogodilo.  Sedam  sukana  probilo,  u 
osmom  se  zaplelo. 

^Ono"  — dakako,  tane.  U vojničića  se  odista  u razvr- 
nutoj  kabanici  pokazalo  sedam  čudnovato  poredanih  lupa 
— I tek  što  ću  vam  se,  braćo  moja,  prekrstiti, 
gle  — damu  u torbicu,  i u njoj  dvije  rupe  kod  same  noge, 
a mrvice  se  od  dvopeka  sve  siplju  ! 

— Pokušalo  pa  i otišlo.  Netečan  je  naš  ruski  dvopek, 

odsiječe  neko. 

Medjutim  sel  dok  smo  stajali  u Kovačici,  naprijed 
11a  bojnoj  liniji  kod  Popkioja  često  dogadjahu  okršaji. 

Devetoga  kolovoza  naš  pukovnijski  liječnik  odredi 
„tjelesnu  smotru".  Valja  se  sakupljati  k trećem  bataljunu, 
koji  stajaše  odijeljeno.  Naša  se  satnija  skupila  piva,  nas 
svrstalo  i povelo  na  mjesto  okupa.  To  bješe  nevelik 
čistac,  prost  od  šatora  i orudja.  Ovdje  mi  stadosmo; 
liječnika  ne  bijaše,  pa  nam  valjade  čekati.  Od  besposlice 
uzeh  gledati  na  šatorje.  Čudnovatu  sliku  prikazuje  logor 
u ratno  vrijeme.  Maleni  vojnički  šatori  jarko  bjelasaju, 
zaliti  suncem;  piramide  se  od  pušaka  i raznooojne  spodobe 
vojnika  šarene  u tom  bjelilu.  Prevladjuju  ljubičaste  mrlje 
šarenih  košulja;  zatim  se  crvene  crvenkaste,  žute,  rude, 
zelene  cicene.  Crni  se  mundiri  navlače  samo  za  kakvu 
službu.  Tu  su  gole  noge,  tamo  gola  ledja  i prsa.  Čizme 
se  ne  oblače,  jer  je  vruće,  pa  i čuvati  ih  treba,  dobro 
su  osjetile  hiljadu  vrsta  hoda. 


Čekali  smo  dosta  dugo;  neko  ode  javiti  liječniku, 
da  se  momci  sakupljaju.  No  bit  će  da  nam  nije  bilo 
sudjeno  iskusiti  „tjelesne  smotre".  U šator  zapovjednika 
trećeg  bataljuna  uleti  pukovnijski  adjutant  i odma  vrlo 
nizak  i debeo  major  F — ski  izleti  iz  šatora  gotovo  bez 
ikakve  odjeće,  koju  je  skinuo  sa  sebe  radi  vrućine. 

— Treći  bataljun,  skidaj  šatore!  Telećake  ne  treba 

uzeti!  — zvonko  zaviknu  on. 

I zatim  se  sakri  u svojem  šatoru,  koji  bješe  odma 
skinut,  te  otkri  majora,  gdje  sjedi  na  tabouret-11  1 navlaci 
s pomoću  momka  raznu  potrebnu  obuću.  Medjutim  treći 
bataljun  odjedared  promijeni  svoje  lice.  Iz  svih  šatora, 
kao  mravi  izmiljiše  ljudi;  brzo  se  stadoše  navlačiti  mun- 
diri,  šatori  iščezavati,  svrtavati,  kabanice  smatati.  I za 
pet  se  časaka,  kako  se  je  major  F— ski  pojavio  iz  šatora, 
mjesto  šarenila  mirnog  logora,  pokazaše  tamni,  strojni 
redovi.  Gdjegdje  igfcaše  sunce  na  bodljama,  na  cijevima 
pušaka.  Časnici  letjeli  k bataljunu,  stežući  na  hodu  por- 
topeje.  Sam  major  izadje  pred  bataljun,  sjede  s pomoću 
momka  na  konja  i zapovjedi:  „iz  sredine,  u redovima!" 
Razlijegoše  se  zapovijedi  satnijskih  zapovjednika.  Ljudstvo 
se  maknu  i iz  tamnog  se  četverokuta  poče  kao  zmija 
izvlačiti  pohodna  kolona.  Kamo  će  poći?  Major  izišav 
na  put,  okrenu  na  lijevo  i povede  kolonu  k Popkioju. 

Još  se  bataljun  nije  mogao  ni  ispružiti  po  putu,- 
kad  doleti  naš  dežurni. 

— Kuzma  Zahariću,  vodite  satniju,  — vikaše  on. 

— Bez  telećaka?  upita  najedared  nekoliko  glasova. 

Pitanje  bješe  vrlo  važno.  Od  svih  nezgoda  vojničkog 
ratnog  života  gotovo  treći  dio  zadaje  „teletina"  ili  „tele  , 
kako  vojnici  prozvaše  svoju  nezgodnu  torbu.  Neki  je  zovu 
još  „ormarićem".  Taj  „ormarić"  zadaje  bol  u plećima, 
davi  prsa,  umara  noge,  slabeći  sigurnost  tijela;  pod  njime 
se,  što  više  za  svježa  vremena,  ledja  promoče  iza  pet 
časaka  hoda.  Zato  nije  čudo,  da  je  izostatak  telećaka 
bio  pozdravljen  sveopćom  sućuti. 

Letimice  se  satnija  dade  k svome  logoru.  Tu  su  se 
već  svi  skupili ; telećaci  bjehu  zbacam  u rpu,  šatori  ski- 
nuti. Žurili  smo  se  obući.  Ma  kako  Rus  voli  počavrljati 
pri  svakoj  zgodici  i kad  je  u rpi,  no  sve  je  bilo  tiho. 
Ja  sam  se  uvijek  čudio  toj  tišini  za  vrijeme  okupa. 

Za  četvrt  smo  sata  krenuli.  Od  Kovačice  do  Popkioja 
ima  svega  neko  9—10  vrsta.  No  ma  da  smo  i išli  na 
lako,  bez  telećaka,  već  samo  s kabanicama,  prebačenim 
preko  ramena,  sa  zamotanim  u njih  šatorima,  to  nas  je 
deset  vrsta  izmučilo.  Vrućina  bješe  užasna,  više  od  35  ’ 

1 Neki  od  dopisnika  »Glasa«  upisuje  u osobitu  zaslugu 
vojnicima  generala  Zimmermana,  što  su  prešli  preko  Dunava  1 
razbili  Turke  »što  više  bez  telećaka «.  Sigurno  si  dopisnik  uobra- 
žava,  da  je  telećak  nešto  kao  zračna  kruglja,  što  podržava  voj- 
nika u zraku. 

u sjeni,  i ni  najmanjeg  vjetarca.  Kao  da  je  sve  umrlo : 
kukuruz  ne  šušketase  svojim  još  tamno-zelenim  listovima; 
grane  i lišće  kruškinili  stabala,  što  ih  viđjasmo,  bjehu 
nepomične.  Ni  jedne  ptice  ne  vidjesmo  za  cijelo  vrijeme. 
Vojnici  iznemogoše  već  poslije  četiri  vrste  puta.  Kad  na 
pol  puta,  dalo  odmor  kod  zdenca,  ljudi  jedva  što  su 
složili  puške,  baš  popadaše  na  zemlju. 

— Jeste  li  odvikli  ići,  Gavrilo  Vasiljeviću?  obratih 
se  k svome  susjedu.  On  ležaše  polu-zatvorenim  očima  i 
teško  disaše. 

— Da!  Eto,  ne  idi  nedjelju,  dvije,  gle  kako  se 
raznježiš!  muklo  odvrati  on.  — Ajdemo  piti  vodice. 

v Ustadosmo  i pođjosmo  ka  zdencu  ili  bolje  vrelu. 
Iz  željezne  cijevi,  koja  bješe  umetnuta  u stijenu  visoko 
na  uzrast  čovječji,  napravljenu  od  prostog  kamena,  teci- 
jaše  čista,  bistra  struja  u kamenito  korito.  Vojnici  se 
tiskahu,  grabeći  vodu,  i polijevahu  jedan  drugog,  prena- 
šajući  pljoske  pune  vode  preko  glava  susjeda.  Mi  se 
napismo  i uzesmo  vode  u svoje  boce. 

No,  odlanulo  je ; sad  se  i opet  može  ići,  reče 
Gavrilo  Vasiljić,  tarući  rukavom  svoje  plavkaste  brkove 
i bradu. 

Bio  je  vrlo  lijep  čovjek,  plavook,  kršan,  okretan.  Sad 
leži  na  Ajaslarskoj  gori  i od  njegovih  plavih  očiju  i 
prekrasnog  lica  više  nije  ništa  ostalo. 

Major  F.,  davši  nam  odahnuti  pol  sata,  povede  nas 
dalje.  Sto  se  više  primicasmo  k Popkioju,  to  bijaše  sve 
teže  i teže.  Sunce  peklo  vraški,  kao  žureći  se,  da  nas  se 
napeče,  prije  nego  dođjemo  na  mjesto  i ne  sakrijemo  se 
od  žege  u šatore.  Neki  ne  izđržaše  te  žege:  bulazneći 
oborene  glave,  ja  u malo  da  se  ne  spotakoh  o časnika, 
koji  bješe  pao.  On  ležaše  crven  kao  rak  i teško  disaše. 
Metnuše  ga  u bolnička  kola. 

Uzdizanje  iz  doline,  po  kojoj  smo  išli,  na  desni 
njezin  bok  — svega  podrug  vrste  hoda  — bješe  nam 
gore  od  cijelog  puta.  Kako  sam  došao  — zbilja  ne  znam, 
al  ipak  đodjoh ; drugi  su  bili  manje  srećni.  Jedva  vukući 
noge,  presvrstasmo  se  u red,  u kojem  se  morađosmo 
poiazmjestiti  na  odmor,  i jedva  stojeći  na  nogama,  doče- 
kasmo napokon  blagosloveni  povik  majora  F— a: 

— Složi! 

T.  j.  složi  puške  i radi  što  te  volja. 

II. 

Ljudi  se  bjehu  tako  izmorili,  da  ih  ni  nesnošljiva 
žedja  ne  mogaše  nagnati,  da  idu  po  vodu.  Istom  se  za 
pol  sata  skupiše  momci  s pljoskama  i podjoše  u selo.  Na 
onom  boku  doline,  gdje  smo  se  na  vrhu  smjestili,  ležaše 
musulmanski  dio  Popkioja,  — pust,  kao  iza  kuge.  Na 
protivnoj  se  strani  zbile  bugarske  kuće,  isto  take,  kao  i 
tuiske,  s isto  takim  niskim  crijepnim  krovovima.  Tamo  se 
čuo  lavež  pasa,  vidjeli  ljudi,  ovce  i bivoli.  S desna  se 
pružaše  dolina,  po  kojoj  smo  netom  išli,  s potočićem  po 
siedini  i beskonačnim  kukuruzom,  ječmenim  i pšeničnim 

poljima  postrance.  S lijeva  perpendikularno  k našoj  dolini 
ldjaše  dolina  Loma,  gubeći  se  s obje  strane  u tamnu 
plavkastu  daljinu,  iz  koje  se  sve  slabije  i slabije  odavahu 
gore  desne  obale  rijeke.  Te  gore  suprot  nas  bjehu  vrlo 
visoke.  Na  njima  se  na  jednom  mjestu  ovda.  onda  pojav- 
ljivaše dim  u bijelom  klupku  i lagacko,  lagacko  se  mičući, 
nestajući  i rasplinjujući  u zraku;  za  pol  časa  razlijegnu 
se  mukli  udarac,  sličan  dalekom  prasku  groma.  To  bješe 
rekognosciranje  moršanske  pukovnije. 

Nadjosmo  zdenac,  nagrabismo  si  vode  i u neredu  se 
vratismo  u logor.  Vojnici,  odanuvši  malo,  već  oživješe,  a 
to  dakako  prouzročiše  oni  daleki  hitci. 

— Gle,  kako  gruva ! 

— Braćo,  jesu  li  to  naši  ili  Turci  ? zapitat  će  neko. 

Neko  drugi  odgovori,  da  Moršanci  nijesu  uzeli  sa 
sobom  topova.  I odista,  sudeći  po  položaju  i pravcu  dima. 
to  nijesu  mogli  biti  hitci  iz  naših  topova  i pušaka. 

Desnije  k selu,  kud  i kamo  bliže,  nego  hitci,  ne  na 
gori,  već  pod  njom,  u dolini  Loma,  okrenu  pucnjava 
pušaka,  s početka  rijetko,  kao  da  se  siječe  šuma  s neko- 
liko sjekira,  zatim  sve  češće  i češće.  Ovda  se  onda  zvuci 
slijevahu  u samo  praskanje. 

Piiđjoh  k časnicima  naše  satnije.  I.  N.  A.,  naš 
satmjski  zapovjednik,  govoraše  drugome  časniku  S.,  da, 
kako  mu  ovaj  čas  pripovjediše,  taka  pucnjava  biva  ovdje 
gotovo  svaki  dan. 

— No,  čini  mi  se,  da  smo  dočekali  pravi  čas,  reče  S. 

Pa  zar  je  to  šta  ? Zavukli  se  stanovnici  sa  čer- 
kezima u šumu,  pa  samo  uznemiruju,  a međjutim  luda 
taneta  i ovdje  lete.  Ne  bih  htio  biti  ubijen  na  taki  način. 

— Zašto,  I.  N.  ? upitah. 

— Pa  tako,  kakav  je  to  boj ! 

I.  N.  je  dobar  znalac  vojnog  zvanja  i velik  štovalac 
strategije  i taktike.  Sto  puta  se  je  izrazio:  ako  valja  biti 
ubijen,  to  da  bude  onda  kako  treba,  u pravilnom  boju, 
a još  bolje  u glavnoj  bitci.  Sadašnja  mu  se  pucnjava 
očevidno  ne  svidjaše ; on  nemirno  čupaše  nekoliko  jedin- 
catih dlačica  na  svojem  pođbratku  i najeđaređ,  dobro- 
dušno se  i ozbiljno  nasmjehnuv,  reče : 

— Ajdemo,  gospodo,  rađje  čaj  piti ; samovar  je  gotov. 

Mi  udjosmo  u šator  i posadismo  se  za  čaj.  Pucnjava 
malo  po  malo  umuknu  i ostatak  dana  i noć  sprovedosmo 
u potpunom  miru.  U ostalom,  cijele  mi  se  noći  snili 
bijeli  oblaci  dima  i praskanje  pušaka. 

Kad  se  probudili,  sunce  stajaše  već  visoko.  Vrućina 
bješe  isto  taka,  kao  i jučer.  Nevski  bataljun,  prošav  mimo 
nas,  pravcem  jučerašnjih  hitaca,  idjaše  ipak  dosta  živo: 
ljudi  osjećahu  blizinu  boja. 

Ipak  se  oni  u skoro  vrnuše  i,  obišav  selo,  vjerojatno 
podjoše  onamo,  gdje  je  jučer  bila  pucnjava  pušaka.  Danas 
se  je  gore  čula  — hitci  se  udaljiše  od  nas.  Zagrmiše  i 
topovi,  isprviee  s naše  strane,  no  u skoro  se  na  gorama 
s one  obale  pokazaše  bijeli  oblaci  dima.  Turci  dovukoše 
topničtvo. 

Predložiti  S-u,  da  podjerao  u selo  i,  popev  se  na 
kakav  god  krov,  pratimo  boj ; od  onuda  se  je  bolje 
vidjelo.  Premda  minaret  džamijin  bijaše  čitav  i dakako 
viši  od  svih  krovova,  no  džamija  stajaše  nisko,  gotovo  u 
dolini;  za  to  se  popesmo  na  trijem  neke  eerkeske  kuće, 
koji  bješe  okrenut  k mjestu  bitke.  No  ma  da  se  ono  i 
pružaše  pred  nama,  ali  se  nije  vidjelo  ni  četa,  ni  dima 
od  puščane  vatre;  baš  ništa  nije  bilo  opaziti. 

Sadjosmo  s trijema  u malen  vrtić  s breskama  i 
bijelim  agacijama;  u njem  bješe  sve  u redu,  kao  da  su 
još  jučer  gospodari  polili  slogove  s cvijećem.  Tikve  visjele 
sa  svojim  vitičastim  stabljikama  po  plotu,  nekoliko  stabljika 
kukuruza  i visokih  „mačkovih  uha“  s crvenim  klasjem 
ukrasivahu  šareni  cvjetnik.  Udjosmo  u kuću.  Stijene  bile 
o-latko  i čisto  izmazane  smedjastom  glinom.  Sve  bijaše 


čitavo ; samo  banjak,  napravljen  iz  komadića  cigle,  bijaše 
prolomljen.  Na  podu  se  valjaše  nekoliko  listova  iz  nekakve 
pisane  musulmanske  knjige  sa  zaglavnim  ukrasima,  koji 
bjehu  napravljeni  zlatom  i bojama. 

Više  ništa  ne  bješe  razgledavati,  i mi,  izvukav  se 
iz  labirinta  plotova,  izadjosmo  na  ulicu.  Momak  S va, 
crven  kao  rak,  bježaše  k nama. 

— Vaše  gospodstvo,  molim!  Već  su  pod  oružjem! 

Doletjesmo  do  bataljuna  i za  dva  sam  časa  već 
koracao  u redovima  s puškom  na  ramenu. 

Išli  smo  prama  mjestu  jučerašnje  puščane  pucnjave. 
Vojnici  se  kršćahu.  Dugački  se  red  bolničkih  podvoza 
zaustavi  na  putu,  da  nam  dade  proći,  i krenu  za  nama. 

(Svršit  će  se.) 


Hipolit  Taine. 

Napisao  G.  Brandes,  preveo  M.  Š. 


JT^iječnici  se  obično  uklanjaju  tomu,  da  liječe  bolesnike, 

koje  veoma  dobro  poznaju  i kojima  su  veoma 
blizu.  Sa  srodnoga  uzroka  novinar  voli  mučati,  kad  smrt 
ugrabi  one,  koji  su  mu  veoma  dragi.  S tegotnim  čuvstvom 
laća  se  novinar  pera,  kad  tek  saznade  smrt  čovjeka, 
komu  je  nada  sve  obvezan  i komu  se  je  divio  više  nego 
ičemu. 

Telegraf,  koji  je  javio,  da  je  Taine  u Parizu  umro, 
već  je  nekoliko  dana  prije  toga  priopćio,  da  njegova 
bolest  zadaje  straha.  Ova  bolest  potjecaše  odavna. 
Posljednjih  dvadeset  godina  Taine  već  nije  bio  dobra 
zdravlja.  Od  godine  1873.  živio  je  Taine  u Mentone  — 
St.  Bernardu  u Savoji  i provodio  samo  po  četiri  mjeseca 
u godini  u Parizu.  Njegovu  se  je  zdravlju  htjelo  seoskoga 
života  i čista  gorskoga  zraka,  pa  i kod  ovih  uvjeta  ipak 
mu  se  je  zdravlje  slabo  popravljalo.  On  nije  ulazio  u poli- 
tički život,  u društvo  gotovo  nije  ni  zalazio,  nego  je  sve 
svoje  vrijeme  posvećivao  samo  svojemu  posljednjemu 
glavnomu  djelu  „ Porijetlu  suvremene  Francuske Pet 
svezaka  ovoga  djela  do  sad  je  izišlo,  a nedostaje  samo 
posljednji,  no  i ovaj  je  svezak,  vjerojatno,  doveden  gotovo 
do  kraja. 

S Taineovom  osobom  pade  u grob  najveći  medju 
suvremenim  historicima  i kriticima  Evrope,  može  biti, 
u opće  prvi  prozaik  Evrope  u sadašnje  doba.  On  je  umro 
u takav  čas,  kad  je  bio  nepopularan,  kad  se  je  većina 
ljudi  u njegovoj  domovini  okrenula  od  njega , jei  je 
izgubio  štovatelje,  koji  su  mu  se  klanjali  u ranije  doba 
njegova  života  poradi  radikalizma  njegovih  filozofijskih 
mnijenja,  a nešto  je  potratio  simpatije  i u onih,  koji  su 
ga  čitali  i hvalili  poradi  njegove  antipatije  proti  revoluciji 
i poradi  njegova  konservativnog  pogleda  na  razvoj  su\ie- 
mene  Francuske. 


Sada,  kad  je  umro,  kako  to  obično  biva,  svi  se  glasovi 
bez  sumnje  slažu  u priznanju  njegovih  zasluga. 

Oni,  kojima  je  bilo  dano  slušati  Tainea,  kao  lektora, 
u krasnoj  dvorani  Ecole  des  Beaux  Arts  s velikom  polu- 
okruglom slikom  Delarocheovom,  za  cijelo  su  sačuvali 
neizbrisivu  uspomenu  na  najneobičniji  način  rječitosti. 
Kad  bi  se  javio  profesor,  mladi  su  umjetnici  prenakrcani 
amfiteatar  napunjali  cijelom  burom  pljeskanja.  Taine  bi 
sio  za  stol  i započeo  govoriti  sasvim  tiho,  bez  i najmanje 
igre  u fizionomiji,  bez  ikakova  kreta,  u prvo  vrijeme  bez 
ikakove  sitnoće  ili  krupnoće  u glasu,  ne  uskorujući  i ne 
zatežući  riječi,  monotono,  s nepomućenim  pokojem. 

No  njegov  glas,  premda  nije  bio  silan,  bijaše  bogat 
i zvučan,  i prema  tomu,  kako  je  Taine  nastavljao  govoi, 
ovo  protuslovlje  medju  poezijom  izraza,  krasotom  opisa 
i divnom  ljepotom  sloga  s jedne  strane  i onda  s druge 
strane  — ovom  ravnodušnom,  bestrasnom  dikcijom,  pri- 
činjaše vam  se  kao  šala.  On  u istinu  nije  sam  znao  ili 
slutio,  kako  je  neobično  ono,  što  govori.  Samo  onda, 
kad  bi  opisivao  kakovu  okolicu  ili  koji  umjetnički  pro- 
izvod, javila  bi  se  u njegovu  glasu  ako  i ne  toplota,  a 
ono  neki  umni  zanos.  Do  skora  si  pojmio,  da  je  lektor 
potpunoma  prirodnjak,  i da  je  ova  engleska  manira, 
premda  mu  nije  bila  prirodjeno  svojstvo,  ipak  postala 
nerazdružnom  formom,  u koju  se  prelio  njegov  značaj. 
On  nije  mogao  trpjeti,  da  iznosi  na  vidjelo  svoja  čuvstva, 
ili  ako  bi  i iskazivao  svoje  duševne  pokrete,  ipak  je  pot- 
punoma vladao  sam  sobom.  On  nije  tražio  naklonosti 
svojih  šlušatelja,  nego  im  je  bez  pritezanja,  ali  sa  svi- 
ješću svoje  sile  priopćivao  misao,  koju  su  oni  mogli  pri- 
hvatiti' ili  odbiti,  kako  im  se  htjelo.  Tek  nije  mogao,  a 
da  ne  govori  tako,  da  je  slušanje  njegova  predavanja 
bilo  pravim  praznikom. 

Hipolit  Ađolfo  Taine  rodio  se  godine  1828.  u Vou- 
ziersu,  u Arđennima.  Goleme  šume  Ardenske  duboko  su 
se  dojmile  njegove  djetinje  duše  i pobudile  u njega  ljubav 
k šumama  i odjelitomu  drveću,  pa  u opće  k veličan- 
stvenim okolišima,  — ljubav,  koja  tako  često  probija  u 
njegovim  djelima.  S pomoću  svoga  ujaka,  koji  no  se  vrati 
iz  Amerike  kući  i nauči  ga  engleskom  jeziku,  on  je  već 
za  djetinjstva  iskusio  na  sebi  silan  utjecaj  engleskoga 
duha  i značaja,  a to  se  je.  odlučno  odrazilo  u njegovu 
razvoju. 

Godine  1848.  uljezao  je  kao  prvi  kod  natječaja  u 
Normalnu  školu  (najviši  naučni  zavod  u Parizu  za  pri- 
premu učitelja  visokih  škola),  te  su  zanimanja  u toj  školi, 
solidna  filološka  i historička  naobrazba,  koju  steče,  uda- 
rila temelj  njegovoj  naučnoj  zgradi.  Kad  je  izišao  iz  škole, 
bio  je  mlad  učen  mislitelj,  koji  je  usisao  filozofiju  18. 
vijeka  i prezirao  francusku  eklektičnu  filozofiju,  spiritu- 
alizam  Cousinov,  — mlad  čovjek  s oskudnim  životnim 
iskustvom,  ali  sa  borilačkim  duhom  i velikom  odvažnošću 
u svojem  nastojanju  izvojevati  sebi  u umnom  životu 
Francuske  dostojno  mjesto. 

Nije  potreba  govoriti  o porugama,  koje  su  ga  stigle 
od  viših  univerzitetskih  vlasti.  Viša  milost,  kakovu  je 
mogao  steći,  otpravi  ga  za  pomoćnoga  učitelja  u Nevers, 
a zatim  za  pomoćnoga  učitelja  u Poitiers.  Kad  je  napokon 
zamolio  državno  mjesto  trećega  učitelja  gdjegod  u pokra- 
jini, imenuju  ga  šestim  učiteljem  u Besan^nu.  On  se 
odreče  službe  i iza  toga  13  godina  živio  je  u Parizu 
kao  privatan  čovjek,  izučavajući  fiziologiju,  višu  mate- 
matiku, medicinu  i filozofiju. 

Godine  1865.  potraži  ga  princ  Napoleon  i povuče 
u svoje  kolo,  te  mu  dade  profesorsko  mjesto  u akade- 
miji umjetnosti  poslije  toga,  što  francuska  akademija  po 
prijedlogu  biskupa  Orleanskoga  nije  htjela  ovjenčati 
nagradom  glavni  rad  njegovih  mladih  godina  „Povjest 
engleske  književnosti11 . Kako  nije  moglo  biti  ni  govora 
o tom,  da  dodje  u Sorbonnu  ili  College  de  France, 
nemajući  novaca,  s radošću  prihvati  ovo  neznatno  mjesto. 
Dohodaka  je  bilo  svega  oko  5000  franaka,  no  od  profe- 
sora se  je  zahtijevalo  veoma  malo,  te  se  je  Taine  mogao 
ograničiti  na  malen  broj  predavanja  u zimnjim  mjese- 
cima. Godine  1869.  po  ženidbi  postane  samostalan  čovjek, 


Y4j|pda  prodjoše  vojnici,  koji  su  išli  na  vodu,  i ponesoše 
ZmL-s  Klorinđu  i Tankreda  u tabor.  Kada  se  Tankređu 
povratiše  sile  i sviest  ovako  protuži: 

Bol  Tankreda  radi  Klorindine  smrti. 

A1  gdje  je  vajme  oatanulo  tielo 
Klorinde  moje  prečiste,  preliepe? 


te  zatim,  kad  mu  se  zdravlje  pokvarilo,  sasvim  se  ostavi 
profesorskoga  zvanja  i stane  živjeti  samo  za  svoje  knji- 
ževne radnje. 

Dapače  onda,  kad  je  Taineu  bilo  oko  40  godina, 
on  je  u Francuskoj  bio  na  glasu  kao  bezbožan  buntovnik, 
a u Danskoj  kao  površna  ličnost.  No  do  skora  njegovo 
ime  steče  slavu  i na  Sjeveru,  a u Francuskoj  bio  je  on 
neko  vrijeme  ljubljen  i uvažavan,  kao  nitko  drugi  od 
umnih  nastavnika  mladeži,  koja  ga  je  umjela  potpunoma 
ocijeniti. 

U Tainea  je  čovjeka  bez  sumnje  prije  svega  privla- 
čilo njegovo  čuvstvo  ljepote.  Ono  je  bilo  tako  samostalno 
i silno,  te  vam  se  je  činilo,  da  niste  nikad  susreli  ništa 
slična.  A za  tim  — sjedinjenje  smjelosti  u misli,  pa 
bogatstva  i raskoši  u mašti.  Čitatelje,  koji  su  najvruće 
ljubili  Tainea,  nije  osvajala  njegova  filozofijska  teorija, 

— njih  je  ona  zanimala  više  kao  pojav  njegova  značaja, 

— niti  ih  je  presvajao  njegov  oštroumni,  no  nužno 
neuspjeli  pokušaj,  da  sazda  estetiku,  — estetika  je  bila 
doktrinom,  a Taine  nije  pobudjivao  zanosa  svojom  doktri- 
narnošću.  Ne,  u njega  te  je  savladavao  velik  pjesnik  i 
slikar.  Njegova  te  je  proza  spominjala  na  zlatnu  tkaninu. 

Malo  po  malo  ušlo  je  u običaj  u Francuskoj  uzdi- 
zati Renanov  slog  iznad  sve  ostale  proze  u domovini.  To 
je  pravedno  u toliko,  što  je  njegov  slog  bio  neobično 
prost  i lio  se  neprisiljeno  poput  Lamartinova  stiha,  ali  je 
nepravedno,  ako  su  htjeli  time  Renana,  kao  umjetnika 
riječi,  uzvisiti  nad  Taineom.  Danas  se  drži  raskolništvom 
postavljati  Tainea  na  više,  no  po  svoj  prilici  naći  će  se 
ne  malo  ljudi,  za  koje  se  slog  Renanov  ne  može  ni 
upoređjivati  sa  Taineovim.  Istina,  u Tainea.  se  za  svakim 
izlaganjem  osjeća  volja,  koja  ga  je  sastavila  upravo  ovako, 
a ne  inače,  osjeća  se  umjetnost,  koju  spoznaje  umjetnik. 
No  što  zato,  kad  se  na  posljetku  javlja  divna  ljepota  i 
jasnoća,  slike  usječene  u pamet  i bogatstvo  melodija, 
koje  su  prema  Renanovoj  muzici  kao  Beethoven  prema 
Hajdnu?  I dodajte  k tomu  savladavanje  samoga  sebe, 
ponos,  čega  ne  ćete  naći  u Renana.  Nikad  ni  jedne 
čuvstvene,  ni  jedne  intimne  riječi  čitatelju.  Sentimen- 
talnost je  potpuno  odbita,  pa  i samilosti  nema  pristupa. 


(Svršit  će  se.) 


Torkvato  Tasso. 


Piše  dr.  A.  Tresić  Pavičić. 
(Svršetak.) 


Što  bies  moj  u njem  zdrava  ostavio 
To  možda  zvieri  trgaju  svirepe: 

Vaj  prenježan  je  plien,  presladak,  preskup 
Za  zvieri  tielo  moje  drage  liepel 
Vaj ! noć  i šume  razjariŠe  mene 
Na  nj  biedu,  a kašnje  zvieri  nesmiljene. 

A1  ja  ću  doći  gdje  ste,  ostanci  mili, 

I sa  mnom  ćete  odsad  uviek  biti; 

A1  ako  grozne  zvieri  krasnim  tielom 
Htjedoše  divlji  glad  svoj  zasititi, 

Nek  iste  ralje  i mene  prožderu 
Isti  će  trbuh  mene  s vama  kriti; 

Jer  svaki  grob  je  meni  drag  i mio 
Što  s njom  me  spaja,  gdje  bio  da  bio. 
On  tako  jadan  nariče  dok  netko 
Reče  da  tu  je  tielo  rad  kog  cvili; 

Tad  mrki  izraz  razvedri  se  kano 
Kad  bliesak  oblak  prolasne  prostrili. 
Težinu  slabog  bolesnoga  tiela 
S kreveta  moćna  ljubav  mu  uzkrili, 

I težkom  mukom  vukuć  bolna  uda 
Put  drage  krenu  kolebaj  uć  tuda. 

A1  kada  stignu  i vidje  od  svoje  ruke 
Na  liepoj  grudi  onu  groznu  ranu; 

I kano  noćno  nebo,  ipak  vedro, 

Bez  sjaja  u licu  djevicu  bljedjanu, 
Uzdrhta  i da  mu  pomoć  ne  priskoči 
Bez  dvojbe  od  boli  na  zemljicu  panu; 
Pak  reče:  o lice  ti  smrt  poljepšati 
Možeš,  al  kob  mi  nikad  umekšati. 

0 liepa  desno,  što  si  sladki  zalog 
Pružila  meni  prijateljstva  i mira 
Kakvu  te  tužan,  i kakav  sad  vidim?! 

0 krasna  uda,  mojih  zvjerskih  hira 

1 groznog  biesa  užasni  svjedoci 

Iz  kojih  meni  sdvojnost  sad  izviral 
Oko  i ruke  i okrutne  mi  oči 
Gledajuć  rane,  kud  joj  krv  istoči! 
Gledate  suhe?  sad  gdje  ne  će  suze, 

Iz  rana  mojih  neka  krv  se  lije 
Tu  presta  zborit,  i kako  ga  sili 
Očajna  želja  smrti  tad  razvije 
Povoje  i rane,  iz  rastrganih  rana 
Potočić  krvi  tada  se  razlije : 

I bio  bi  umro  da  ga  bol  ne  spasi, 

Jer  pavši  u nesvjest  žiće  ne  ugasi. 
Položiše  ga  na  krevet  i dušu 

U mrzku  sviest  mu  opeta  dozvaše; 

Al  brbljav  glas  pregorke  njegove  boli 
I kobni  udes  svuda  ponašaše. 

Gofred  tu  dodje  i prijatelja  pravih 
I vjernih  silno  množtvo  dolažaŠe; 

Al  sladke  molbe,  niti  opomene 
Ne  mogu  utješit  duše  ojadjene. 

Ko  u nježnom  tielu  smrtna  rana,  kad  je 
Tko  dirne  gorša  i poveća  boli ; 
Utjehom  sladkom  u tolikoj  tuzi 
Liečeno  srce  još  jače  boli. 

Al  častni  Petar,  koj  se  brine  za  nje 
Ko  pastir  za  ovcu,  ljubezno  ga  moli, 

I kara  njegovo  SDatrenje  i psuje 
Osbiljnim  riečim  i blago  svjetuje: 
Tankredi,  vaj  Tankredi!  o sam  od  sebe 
Previše  drugi  i od  svojih  načela! 

Tko  te  zagluši?  i kakav  ti  oblak 
Sliepoće  gusti  pokriva  vidjela? 

Tvoj  udes,  to  je  poslanik  od  neba; 
Gledaj  i čuj  ga!  on  te  sjeća  djela 
Starih,  i kara  i na  put  prvi  zove 
I hoće  spasit  iz  pustare  ove.  — 


Tada  u njemu  strah  od  smrti  vječne 
Ohladi  želju  svršit  svoje  dane; 

U srce  prima  utjehe,  i silna 
U njemu  bol  se  sad  tišati  stane; 

Al  ipak  kadkad  još  stenje  i ječi, 

A jezik  šapće  boli  neslušane, 

Sad  sobom  sboreć  s dušom  drage  sada, 

Što  možda  s neba  slušala  ga  tada. 

Kad  sunce  iztječe  i kada  zapada 

Nju  trudnim  glasom  dozivlje  i moli, 

Ko  slavić  kojem  okrutni  iz  gniezda 
Odnese  seljak  porod  jošte  goli, 

Ter  ciele  tužne  priželjkuje  noći 
I lugu  priča  tugu  što  ga  boli; 

Napokon  oči  malo  zorom  sklopi, 

A san  se  u njim  sa  suzama  topi. 

Al  eto  u snu  u zviezdanom  odielu 
Prikaza  mu  se  djeva  uzdisana 
Još  ljepša,  ali  od  nebeskog  sjaja 
Ljepota  stara  nije  pomrčana; 

I miloljubno  kano  da  mu  nujne 
Zenice  briše  i zbori  odabrana : 

Moj  vjerni  dragi  gledaj  ljepost  moju 
I u mojem  milju  bol  ublaži  svoju. 

Takovom  ti  me  učini,  iz  svieta 
Umrlog  kad  me  dignu  nehotice ; 

Ljubav  me  tvoja  dostojnom  učini 
U krilo  božje  doć  med  besmrtnice; 

Tu  ljubeć  tebe  blažena  uživam 
I tu  se  nadam  gledat  tvoje  lice, 

Na  silnom  suncu  gdje  ćeš  do  vječnosti 
Njegvoj  i mojoj  divit  se  ljeposti. 

U gradu  se  doču  za  grozni  slučaj,  i brzo  se  glas 
pronese  na  sve  strane,  a Argante  se  zakle  da  će  ju 
osvetiti.  XIII.  Kada  izgori  toranj  mago  Izraeno,  da  spazi 
grad,  začara  šumu  gdje  su  kršćani  sjekli  drva  za  strojeve. 
Otidjoše  tamo  meštri,  ali  preplašeni  pobjegoše  natrag; 
otidjoše  vitezovi  i junaci,  i prikaza  im  se  zid  koji  su 
sami  vragovi  branili.  Tada  otidje  Tankredi,  preskoči  zid, 
dodje  do  nekog  čempresa  u kojem  su  bile  urezane  magične 
rieči  i znakovi,  koji  je  bio  kao  središte  čarolije,  te  ga 
stade  sjeći,  ali  iz  njeg  se  ču  glas  Klorinđe,  koji  je  molio 
da  ne  sieče.  Tankredi  premda  je  znao  da  je  to  varka, 
ne  može  odoliti  onom  glasu  te  se  povuče.  Tada  zapara 
ljetna  poče  peći  sve  jače,  izgori  trava  na  livadama,  i 
presahnuše  vrela,  te  strašna  suša  poče  mučiti  žedjom 
kršćansku  vojsku.  Na  molbe  Gofređove  Bog  posla  obilnu 
kišu.  XIV.  Iz  kristalnih  iztočnih  vrata  odkuda  izlaze  sni, 
prije  istoka  sunca,  Bog  posla  Gofredu  krasan  san.  U snu 
mu  dodje  mrtvi  prijatelj  Ugon,  koji  mu  kaže  kako  je 
Bog  odredio  da  Gofređo  oslobodi  Jerusalim,  ali  da  to 
ne  može  biti  bez  mladoga  Rinalda,  jer  da  je  njemu  jedi- 
nomu Bog  dao  toliku  moć  da  pređobije  čarolije  u onoj 
šumi.  On  htjede  poslati  u Antiokiju  Guelfa  i Ubalda, 
misleći  da  je  mladić  kod  Tankređova  strica  Boemonđa, 
ali  pustinjak  Petar  im  reče  da  nije  tamo  i nauči  ih 
kuda  se  moraju  zaputiti.  Rinaldo  se  nalazi  na  nekom 
otoku  u okeanu  Atlantičkom,  u začaranom  kaštelu  Armide, 
i tu  s njom  ljubaka.  Ona  ga  je  htjela  ubiti,  kada  joj 

je  pogubio  sluge  i izbavio  sužnje,  ali  vidjevši  njegovu 
ljepotu  zaljubi  se  u nj,  i da  ga  više  ne  izgubi  prenese 
ga  magičnom  silom  na  otok  Sreće.  Gvelfo  i Ubaldo 
dodjoše  u Askalonu,  i tu  ih  neki  kršćanski  mago  ukrca 
u jednu  magičnu  lađjieu,  dade  im  čudotvornu  šibu  i 
čudotvorni  štit,  a oni  odploviše.  Kormilom  ladjice  uprav- 
ljala je  neka  čudna  žena.  XV.  Na  putu  vidješe  u gori 
Saracinsku  vojsku,  pak  mnoge  druge  gradove  i otoke. 
Preko  ruševina  Kartage  dodjoše  do  Heraklovih  stupova 
(Gjibiltera)  i tu  im  žena  proreče,  kako  će  jednom  Kolombo 
smionom  plovitbom  odkriti  novi  sviet.  Dodjoše  do  otoka 
sreće,  gdje  je  krasna  palača  mage  Armide,  u neopisivim 
ljepotama  prirode.  XVI.  pjevanje  počimlje  opisom  ove  palače: 

Raskošnog  grada  okruglog  u sriedi 
Skrovitoj,  koju  kruži  ciela  zgrada, 

Perivoj  stoji  kitniji  od  sviju 
Glasovitih  što  povjest  zna  do  sada. 

Pošto  ona  dva  viteza  odolješe  svim  strašilima  i čaro- 
lijama, kojim  je  Armida  osjegurala  svoj  grad,  da  je  nitko 
ne  uzbuni  u ljubavnom  uživanju  sa  Binaldom,  i pošto 
ih  ne  zamamiše  putene  strasti  dviju  djevojaka  koje  su 
se  kupale  u kristalnom  jezercu,  dodjoše  na  vrata  palače. 
Opis  ovih  krasnih  vrata,  na  kojima  su  urezani  mnogi 
dogadjaji  iz  povjesti,  a medju  ostalima  i ljubav  Antonija 
i Kleopatre.  Pomoću  magične  šibe,  koja  je  zvieri  prestra- 
šila svojim  zukom,  udjoše  unutra,  i dodjoše  u perivoj. 
Opis  ovoga  perivoja  je  krasan. 

Perivoj  Armide. 

Kad  zamršene  pute  ostaviše, 

Ubav  se  prizor  perivoja  otvori; 

Prikažu  se  mrtvi  i tekući 
Kristali,  i razno  cvieće  tu  se  stvori; 

I stabla  i trave  i prisojni  brežuljci, 

I šuma  i špila  čaroviti  dvori; 

A što  ljepotu  i vriednost  djelu  daje: 

Umjetnost  divna  vješto  sakrita  je. 

Umjetnost  tako  s prirodom  se  mieša, 

Da  naravni  se  svi  prizori  čine: 

Prirode  kano  umjetnost  što  šalom 
Patvara  umjetnost  do  silne  vještine. 

I lahor  sam  je  mage  vješto  djelo, 

Pod  čijim  dahom  cvjetaju  biline: 

Uz  vječno  cvieće  vječno  voće  zrije; 

Dok  voće  zrije,  novo  cvieće  klije. 

Na  istom  deblu  i pod  istim  listom 
Uz  zrelu  smokvu  radja  se  zelena; 

Na  jednoj  grani  vise  stara  i mlada 
Jabuka  sladka  zlatna  i rumena ; 

Raskošna  loza  u vis  baca  mati 
IS'a  suncu  o vita  stabla  savijena, 

I skupa  groždje  trpko  i zrelo  rodi, 

Tu  zlatnim  grozdom,  tu  rumenim  plodi. 

Ptičice  nježne  u zelenom  granju 

Nadpjevaju  se  razbludnim  glasima, 

A lahor  čini  razno  žuberiti 
Brsnama  grane,  a potoke  valima; 

Kad  ptice  Šute,  tad  se  zrak  oziva, 

Kad  poju,  tiše  piri  po  listima: 


Sad  lahor  prati  sladki  cvrkut  ptica, 

Sad  ga  opetuje  jeka  čarobnica. 

Kroz  miloglasje  takvo  oni  idu, 

I kroz  tolike  zamamne  ljepote; 

A1  hrabri  u srcu  ne  puštaju,  da  ih 
Zavedu  miljem  te  nježne  divote: 

Kroz  guste  brsne  bacaju  poglede, 

I vide  čudo  sred  čarne  krasote: 

Vide,  gdje  dragi  grli  liepu  dragu, 

Gdje  milo  šapću  na  tratine  sagu. 

Kada  se  naljubakaše,  otiđe  Armida  a Binaldo  osta 
sam.  Tada  ona  dva  viteza  prihvatiše  zgodu,  dodjoše 
k njemu  sa  štitom,  i kada  on  u njemu  vidi  svoju  meko- 
putnu  sliku,  zasrami  se  i odluči  s njima  odputovati  na 
oslobodjenje  Jerusalima.  Dok  je  on  odlazio  s njima,  eto 
ti  Armide.  Tko  bi  opisao  njezine  molbe  da  ostane  i 
njezin  plač.  Kada  vidi,  da  se  okrutnik  ne  će  da  smiluje, 
pade  u nesvjest,  a on  odputova  sa  suzama  na  očima.  Kada 
se  Armida  osviesti,  zakune  se,  da  će  se  okrutniku 
osvetiti,  pak  čarobnim  riečima  razori  grad,  i krenu  put 
istoka,  te  dodje  u Gazu  i pridruži  se  Misirskoj  vojsci. 
XVII.  Kralj  Misirski  prenese  svoju  stolicu  u Gazu  i saku- 
pivši vojsku  iz  ciele  Azije  do  Gangesa  pregleda  je  pak 
dade  vrhovnu  zapovied  nad  njom  Emirenu,  kršćanskom 
odmetniku  iz  Armenije.  Zadnja  u smotri  dolazi  Armida 
sa  svojom  četom.  Ona  obeća  svoju  ruku  onomu,  tko  joj 
donese  glavu  Binalda:  svi  se  kunu  da  će  ju  osvetiti. 
Međjutim  se  izkrca  Binaldo  u Palestinu  sa  ona  dva 
junaka.  Onaj  kršćanski  mago  ga  dočeka  i darova  mu 
novo  oružje,  i štit,  na  kojem  su  urezana  djela  njegovih 
potomaka,  to  jest  kuće  Estensa.  Od  tuda  otidje  u kršćanski 
tabor  pod  Jerusalim.  XVIII.  Binaldo  se  pokloni  Gofređu, 
ovaj  mu  oprosti  i povjeri  poduzeće,  da  predobije  čarolije 
šume.  On  dodje,  a njemu  se  šuma  pričini  liepa,  vesela 
i puna  miloglasja.  Dolazi  do  jedne  mrčike,  koja  je  kao 
kraljica  šume.  Iz  stabala  izlaze  nimfe,  a iz  mrčike  Armida. 
Binaldo  poče  sjeći  mrčiku,  a ona  se  pretvori  u storukog 
Briareja.  Binaldo  ga  posieče,  i nestane  svih  čarolija,  te 
vojska  dodje,  da  usieče  bojne  strojeve.  Dok  se  vojska 
sprema  na  navalu  a grad  na  obranu,  uhvatiše  goluba 
vjestnika,  i pročitaše  knjigu,  koju  je  nosio  na  vratu. 
Knjiga  je  kazala,  da  će  za  tri  dana  stići  Misirska  vojska. 
Gofred  posla  Vafrina  Tankređova  štitonošu  da  uhodi 
vojsku  Misiraca,  i odmah  odredi  navalu  na  grad.  Prvi 
se  Binaldo  uzpne  na  Bedeme,  i usadi  zastavu  križa: 
Gofredo  vidi  angjele  i duše  svih  poginulih  križara  gdje 
se  za  njih  bore.  Grad  pade  križarom  u ruke  i nasta 
grozna  sječa.  XIX.  Jedini  Argante  ne  uzmiče,  nego 
susretavši  Tankreda  psuje  ga  što  nije  izišao  na  mejđan 
kao  što  je  obećao,  i nazivlje  ga  ubojicom  žena.  Tankredi 
odgovara  još  ljućim  sarkazmom  i pozove  ga  izvan  bitke, 
ter  ga  brani  od  nasrtaja  križara,  da  mu  ne  bi  tko  oteo 
pobjedu.  Započe  strašan  dvoboj,  u kojem  Tankredi  obori 
na  zemlju  Arganta,  i dok  ga  je  molio  da  se  preda,  on 
ga  iz  potaje  rani : 

Smrt  Arganta  i liečenje  Tankreda. 

Tankredi  uzbjesni  i reče:  izdajice! 

Tako  li  milost  ti  zlorabiš  moju? 

Pak  kroz  prozirku  kud  je  lakši  ulaz 
Dvaput  mu  žabi  oštru  sablju  svoju: 

Argante  umre  kako  je  živio, 

Grozeć  se  i straha  ne  ćuteć  u boju: 

Oholi,  strašni  i grozni  zadnji  glasi 
Bjehu  a biesni  samrtni  izdasi. 

Tankredi  spremi  sablju,  pak  pobožno 
Zahvali  Bogu  na  pobjedi  sjajnoj ; 

A1  borba  ote  sile  pobjedniku, 

I krv  izgubi  u pobjedi  vajnoj ; 

Ter  slabe  sile  boji  se  da  neće 
Odolit  moći  stazi  dugotrajnoj; 

A1  ipak  korak  za  korakom  krenu 
Niz  težku  stazu  prije  prevaljenu. 

A1  trudno  tielo  dugo  vuć  ne  more 
I što  se  više  sili  trudi  više : 

Na  zemlju  sjedne  i nasloni  lice 
Na  desnu  što  se  ko  trstika  njiše; 

Pred  očima  se  sviet  okretat  poče  ' 

I mraci  vid  mu  oka  zamagliše: 

Onesviesti  se  i već  neznaš  sade 
Tko  pobjednik  je,  tko  pobiedjen  pade. 

Sulejman  i Aladino  se  povukoše  u Daviđovu  kulu,  da 
se  obrane  od  križara  dokle  stigne  Misirska  vojska. 
Vafrino  u Gazi  uhodi  vojsku,  i vidi  Armidu  medju  juna- 
cima. Erminija,  koja  se  je  tu  nalazila,  prepozna  ga,  te 
ga  zamoli,  da  je  povede  k Tankređu,  i da  će  mu  ona 
ođkriti  sve  tajne  vojske  i urote  na  život  Gofređa.  Na 
putu  nadjoše  mrtva  Arganta  i ranjenoga  Tankreda.  Vafrino 
dignu  kacigu  Tankređu  s glave,  a ona : 

Pozuavši  liepo  ubliedjeno  lice 
Ne  sjaši  s konja,  već  se  baci  niče  — 

Vidi  slaboća  da  je  uzrok  boli 
I preobilno  krvca  prolivena; 

A1  ništa  nema  do  jednoga  vela 
Da  povije  mu  uda  izranjena; 

A1  povoje  joj  čudne  ljubav  kaže, 

A miloljublje  sredstva  nevidjena: 

Rane  mu  osuši  kosom,  kosom  sveza, 

Što  u tu  svrhu  u nuždi  odreza. 

Sav  je  ovaj  prizor  krasan  i ganutljiv.  Tankredi  moli 
svoga  štitonošu  i Erminiju  da  ga  ponesu  u grad,  da 
umre  kod  Isusova  groba;  i da  pokopaju  valjanog 
Arganta.  Erminija  ga  u gradu  lieči,  a Vafrino  kaže 
Gofređu  što  je  vidio.  XX.  Misirska  je  vojska  došla  i 
uzdignutim  barjacima  postavila  se  u bojni  red.  Prama 
njoj  se  razreda  križarska  vojska,  i zametnu  se  ljuta  i 
veličajna  bitka.  Einaldo  sretnu  u bitci  Armidu,  te  se  od 
nje  udalji,  a njezine  mu  striele  ne  mogu  nauditi.  Sulejman 
i Aladino  otvoriše  vrata  Daviđove  kule  i junačkom  četom 
nasrnuše  na  križare:  Stari  kralj  od  Jerusalima  pade  od 
ruke  starca  Eaimonda  grofa  od  Tuloze.  Sulejman  prav 
čudesa  junaštva,  ali  uzalud,  jer  ga  Einaldo  smaknu  na- 
mejđanu.  Einaldo  ubi  mnogo  drugih  junaka  i kraljeva,  a 
konačno  i Tisaferna  zadnjega  od  onih  obožavatelja 


Armiđe,  koji  joj  obećaše  donieti  Einaldovu  glavu.  Armida 
oeajavši  otidje  izvan  bitke  da  se  ubije.  Einaldo  je  sliedi, 
te  joj  u sgodan  čas  zaustavi  ruku,  pa  joj  spomenu  svoja 
obećanja,  kad  se  Jerusalim  oslobodi,  i umiri  je,  a ona 
mu  odgovori  onim  riečima  Djevice  Marije : „Evo  službe- 
nice tvoje Gofredo  obori  Eimeđona,  ubi  vrhovnog 
vojskovodj u Emirena,  zarobi  Altamora,  porazi  dušmansku 
vojsku : te  krenu  s vojskom  put  Sv.  Groba,  da  izvrši  zavjet. 

Gofred  pobiedi;  ali  još  toliko 
Pobjediteljem  osta  bielog  dana 
U oslobodjen  grad  u stauak  sveti 
Krsta  da  otidje  družba  odabrana; 

I ne  skinuvši  plašta  krvavoga 
Gofredo  dodje  do  božjega  stana, 

Objesi  oružje  vrh  Božjega  Groba 
I zavjeta  se  svetog  rieši  svoga. 

Iz  Arminte. 

Aminta  i Silvija. 

Aminta : Kad  bijah  dječak,  tako  da  sam  jedva 
Malenom  rukom  mogao  doseći 
S pognutih  grana  nizkih  stabla,  voća, 

Tad  ja  se  uzko  i vjerno  sprijateljih, 

Sa  najmilijom  i najljepšom  djevom 
Što  ikad  kosu  razpustila  zlatnu 
Na  vjetar.  Poznaš  kćerku  Kiđipinu 
I Montanovu,  što  je  bogat  krdom, 

Silviju  diku  šuma  i želju  duša? 

0 njoj  ja  zborim  tužan ! Ja  s njom  živih 
Za  neko  vrieme  tako  sdružen,  nikad 
Da  ne  bi  izmed  dvie  grlice  jačeg 
Druženja,  nit  će  biti. 

Blizu  nam  bjehu  kuće, 

A1  srca  jošte  bliže: 

Slična  je  bila  doba 
A1  misli  još  sličnije: 

Sa  mnom  je  zamke  i mrežice  plela 
Za  ptice  i ribe,  i sliedila  sa  mnom 
Jelene  brze  i lake  košutice : 

A plien  i radost  zajednički  bjehu. 

A1  dok  ja  tužan  jadne  zvierce  lovih, 

Ja  neznam  kako,  i ja  se  ulovih. 

Malo  po  malo  u srcu  se  rodi, 

Iz  kakve  žile  ne  znam, 

Ko  trava  koja  sama  od  sebe  klica, 

Neznano  neko  čuvstvo, 

Što  sililo  me  želit 
Da  budem  uviek  blizu 
Silviji  mojoj  liepoj ; 

Iz  njena  oka  pijah 
Nepoznatu  sladkoću 
Što  ostavi  na  koncu 
Gorčilo  neko  jako. 

Ja  često  uzdisah  neznajući  naći 
Uzdahom  svojim  razlog. 

1 tako  prije  ja  bijah  zaljubljen 
Neg  shvatih  što  je  ljubav. 

A1  domislih  se  na  zadnju,  i kako 
Sad  pamti  i slušaj. 

Tirsi.  Ja  te  pomno  slušam. 

Aminta:  U sjeni  bukve  Silvija  i Fili 

Sjedjahu  jednom  a ja  skupa  s njima; 

Kad  neka  pčela  marljiva,  po  cvjetnim 
Livadam  što  je  med  kupila  sladki, 

Na  jabučice  Filide  doletiv, 

Na  jabučice  rumene  ko  ruža, 
Opetovano  biesno  ih  ujede; 

Jerbo  »ličnošću  možda  prevarena 
Za  cviet  ih  uze.  Tada  jadna  Fili, 

Ne  trpeć  ljutu  bolju  od  uboda, 
Započe  jako  tužit  i plakati, 

A1  moja  liepa  Silvija  joj  reče : 

Muči,  ne  plači,  Filido,  jer  ja  ću 
Čarovitima  dignuti  riečima 
Ranice  tvoje  male  ljutu  bolju. 

Ovu  me  tajuu  naučila  mudra 
A r teši  a,  a ja  joj  za  nagradu  dadoh 
Od  bielokosti  liepi  rog  pozlaćen.  — 
To  dorekavši  tad  približi  ustne 
Preliepih  svojih  i presladkih  usta 
Do  jabučice  i presladkim  šaptanjem 
Zamrmlja  neke  čudnovate  stihe. 

O divnog  čuda!  ona  osjeti  odmah 
Da  bol  joj  presta;  ii  to  bila  krepost 
Magičnih  rieči,  ii,  kako  ja  mislim, 
listana  krepost  koje 
Ozdrave  što  dotaknu. 


A ja  što  do  tad  ne  poželih  drugo 
Do  sladkng  sjaja  liepih  joj  ženica 
I sladkih  rieči,  što  su  mnogo  sladje 
Neg  žuborenje  tihog  potočića, 

Neg  u brsnama  povjetarca  šapat ; 

Od  tad  osjetih  novu  želju  u srcu: 

Da  k njenim  ustnam  ja  približim  svoje 
I postav  neznam  kako  hitar,  lukav 
Više  neg  prije  (pazi  kako  ljubav 
Um  silno  oštri!)  dosjetih  se  tada 
Prevari  nježnoj,  kojom  bih  uzmogo 
Zadovoljiti  svojemu  Čeznuću; 

I hineć  da  je  pčela  moju  dolnju 
Ujela  ustnu,  jaukati  stadoh, 

Tako  da  onaj  liek  što  jezik  nije 
Pitao,  izraz  pitao  je  lica. 

Tad  smilovav  se  mojoj 

Silvija  boli,  dodje 

I ponudi  se  da  će 

Hinjenu  ranu  izlieČit,  vajme!  i jaču 

I dublju  i smrtniju 

Otvori  pravu  ranu 

Kad  približila  mojim 

Ustnama  ustne  svoje. 


Hrvatska  Oresteja. 

(Nastavak.) 


„Hoeforama11  se  prikazuje  Oreste,  sin  Agamem- 
nonov,  gdje  u društvu  s prijateljem  Pilađom  na 
grobu  oca  moli,  a u to  skup  žena  u koroti  dolazi  k istomu 
grobu.  Oreste  se  s drugom  sakri,  da  sluša.  To  su  Trojanke, 
ropkinje  Klitemnestrine  s Elektroni,  sestrom  Orestovom. 
Njih  je  Klitemnestra,  mučena  ružnim  snom,  poslala  sa 
žrtvom  na  grob  Agamemnonov.  Elektra  je  neodlučna,  što 
da  čini.  Ropkinje  ju  bodre  na  osvetu.  Elektra  moli  bogove 
za  osvetu  i da  Oresta  u zavičaj  pošalju.  Na  grobu  nađje 
prain  kose  slične  svojoj;  tragovi  nogu  podudaraju  se 
s njezinima.  Nada  se,  da  je  Oreste  blizu.  Oreste  se  pri- 
bliži i otkrije.  Ona  ga  prepozna  po  odijelu,  koje  mu  je 
sama  tkala.  Anagnoriza  je  gotova.  Braća  se  vesele.  Oreste 
dolazi  po  nalogu  boga  Apolona,  da  osveti  oca,  inače  ga 
stiže  kazna.  Brat  i sestra  i kor  mole  bogove  za  pomoć. 
Orestu  kazuju  sanju  Klitemnestrinu,  da  je  rodila  zmiju  i 
hranila  je,  a zmija  joj  s mlijekom  i krv  posisala.  To 
dobro  sluti  po  Oresta  i snuju  varku,  kako  da  ubiju 
Aigista.  Elektra  valja  da  pazi,  što  se  u kući  zbiva,  te  se 
više  i ne  pojavljuje. 

Dolaze  stranci  u kuću,  a Klitemnestra  ih  ljubezno 
prima.  Naviještaju  joj  smrt  Orestovu.  Ona  se  ne  zna 
snaći,  te  uvodi  strance  u gostinsku  sobu.  Dolazi  stara 
pestinja  Orestova  i od  srca  plače  za  Orestom.  Njoj  je 
zapovjedila  Klitemnestra,  da  zovne  Aigista,  neka  s oru- 
žanom pratnjom  dodje,  jer  sluti  zlo.  Kor  lako  nagovori 
pestinju,  da  Aigista  sama  bez  pratnje  pozove. 


Aigisto  se  pojavi  i podje  k strancima,  gdje  odmah 
pogiba,  jer  ti  stranci  jesu  Oreste  i Pilade.  Jedan  kućni 
rob  javlja  Aigistovu  smrt  i viče  Klitemnestru,  koja 
odmah  nasluti,  što  je.  Razabra,  što  ju  čeka,  ali  traži 
oružje,  da  se  brani  do  skrajnosti  pak  i sa  svojim  rodjenim 
sinom.  Kad  ju  Orešt  hoće  da  usmrti,  pokazuje  mu 
Klitemnestra  na  grud,  koju  je  sisao,  i zaklinje  ga,  da  je 
poštedi.  On  koleba  i pita  Pilada,  koji  je  do  sada  šutio 
svedjer,  bi  li  joj  oprostio.  Ali  ga  ovaj  ozbiljno  sjeća  na 
Apolonovo  proroštvo  i nalog.  Napokon  nakon  pođuljega 
pregovaranja  međju  majkom  i sinom,  nakani  se  Oreste, 
da  joj  zada  smrtni  udarac.  Stojeći  izmeđju  oba  trupla, 
spominje  krivnju  obadvaju  ubijenih  i nalog  Apolonov,  kanda 
želi  umiriti  svoju  savjest,  ali  već  osjeća,  da  mu  se  razum 
pomućuje.  Vidi  strahovite  Erinije  i bježi  pred  njima  u 
Delfe. 

Premda  ne  spada  strogo  ovamo,  ipak  ćemo  u kratko 
reći  i sadržaj  treće  tragedije  ,,Eumeniđa“.  Tu  vidjamo 
Oresta  gonjena  od  Erinija,  kao  osvetnica  zločina,  na 
majci  počinjena,  dok  se  napokon  na  atenskom  Areopagu 
ne  oslobodi  muka  uz  pomoć  Apolona  i božice  Atene, 
koja  nije  od  majke  rođjena. 

Ne  samo  jezgru  priče,  nego  i mnoge  njezine  poje- 
dinosti možemo  iz  ove  trilogije  razabrati  i isporediti  ih 
s hrvatskom  pjesmom,  jer  su  se  grčki  pjesnici,  kako  je 
poznato,  dosta  vjerno  držali  starinskih  mita  svoga  naroda. 
One  su,  kako  veli  đr.  Theodor  Fischer  u svojoj  grčkoj 


Diletanti  hrvatskoga  pjevačkoga  društva  ,,Nade“  u Mitrovici.  (Grupirani  u igrokazu  „Graničari1'. 

mitologiji  i starinama  (I.  p.  418.),  bile  zajedničko  dobro 
i muževa  i žena,  bogataša  i siromaha,  učenih  i neučenih, 
te  su  bile  u svačijoj  pameti  i u svačijim  ustima.  I naj- 
nadareniji Grk,  veli  Fischer  (o.  c.  str.  417.),  bijaše  uvijek 
Grk,  te  je  gojio  i osjećao  općenito  počitanje  spram  drevne 
prošlosti  svoje  zemlje.  Pjesnici  su  ih  i puk  po  gotovo 
vjerno  čuvali. 

Da  se  je  pako  i Aishil  dosta  točno  povodio  za 
rečenom  pričom,  vidi  se  i otuda,  što  su  i druga  dva 
pjesnika,  Sofokle  i Evripiđe,  iza  njega  istu  priču,  pogla- 
vito onaj  dio  o osveti  Orestovoj,  dramatski  za  čudo  jako 
slično  njemu  obradili,  što  bi  se  danas  gotovo  plagijatom 
nazvalo.  Ali  to  kod  nadarenosti  njihove  ne  možemo 
pomišljati,  nego  valja  da  vjerujemo,  da  su  se  i oni 
vjerno  držali  priče,  pak  im  djela  u glavnome  toliko  nalikuju. 

Kušat  ćemo  ispoređit,  u čem  se  slaže  i u čemu  se 
ne  slaže  svijetli  genij  grčke  Melpomene  sa  tankim  gla- 
sovitim grlom  hrvatske  Kaliope.  Podjimo  redom. 

Motiv  je  nevjere  spram  muža  i po  tome  umorstva 
njegova  u tragediji  i Aishilovoj  i Sofoklovoj  i Evripi- 
dovoj  istaknut,  te  ga  sama  Klitemnestra  izjavljuje  kudeći 
Agamemnona,  što  je  kćer  Ifigeniju  bez  milosrđja  za 
volju  Menelaju  žrtvovao  i što  je  ljubakao  pod  Trojom 
s drugima. 

Dakako  da  su  pjesnici  umjetnici  s istančanim  lite- 
rarnim ukusom  te  s ugladjenijim  osjećajem  etičkih  i 
estetskih  zakona,  još  k tomu  u drami  naj  savršen  i joj  vrsti 
pjesničtva,  morali  onu  gadnu  nevjeru  žensku  te  podlo 
umorstvo  muža  drukčije  motivovati,  nego  to  u eposu  i 
u pučkoj  pjesmi  biva.  Homeru  je  dosta,  kad  na  prosto 
reče,  da  je  Klitemnestra  na  laskanje  Aigista,  pošto  je 
zapreka  (stražar)  odstranjena,  voljno  pristala  i s njime 
pošla  (Odis.  III.  272.),  što  drastičnije  označuje  onaj  stih: 
AiyG-&<o  7uy.piXsx.TO  xal  si'žsvo  Xsipov’  axoću7)v.  Ni  hrvatska 
narodna  pjesma  ne  opravdava  ni  čim  nevjeru  ljube  Sto- 
janove,  nego  uzima,  kanda  je  to  nešto  obična,  sjećajući 
na  onu  Vergilijevu  „Varium  et  mutabile  femina",  ili  onu 
iz  Rigoletta  ,,la  dona  e mobile“.  Takovo  shvaćanje  ženske 
vjernosti  u mnogim  prilikama  potvrdjuju  i druge  narodne 
pjesme  u Vukovoj  i đr.  zbirkama,  a za  primjer  budi  i 
ona  iz  Jukić-Martićeva  zbornika,  I.  sv.  str.  204  i d.  pod 
naslovom  „Komnen  barjaktar  i njegova  ljuba."  Tu  se  pjeva, 
kako  ljuba  Komnenova  privoli  Beširu  Turčinu,  a iznevjeri 
muža  samo  za  to,  što  joj  se  Turčin  vidi  ljepši  od  zakon- 
skoga muža,  i po  tom  ne  haje,  da  joj  pogine  muž  od  ruke 
Turčina. 

Ali  je  i ono  opravdavanje  Klitemnestrino  u Aishila 
i Solokla  tek  na  oko  iskreno  i istinsko,  što  se  osobito 
u Sofokla  ističe  jasno,  gdje  njegova  Elektra  točku  po 
točku  pobija  sve  prigovore  Klitemnestrine,  pa  dokazuje, 
da  je  samo  njena  strast  za  Aigistom  pravi  uzrok  umorstvu 
Agamemnonovu  (st.  515.  i đ.).  Vrijedno  je  pomenuti 
rudnu  razliku  ovdje  međju  Klitemnestrom  i ljubom  Sto- 
janovom.  Drva  se  ljuti,  bar  u Aishila  (a  mogli  bismo 


nagadjati  i u Homera  Odis.  XI.  409  i d.),  što  joj  muž 
dovodi  u kuću  robinju  Kasanđru,  a ljuba  se  Stojanova 
baš  tuži  i roni  suze,  što  joj  vojno  za  drugoga  svoga 
junakovanja  „ne  htjede  dovest  roba  jal’  robinje".  Ali  to 
je  sve  samo  izlika.  Da  ga  u pogibao  zavede,  lukavo 
pođražuje  u muža  junački  ponos,  ističući  mu  junaštvo 
Turčina  Nukića:  „Zar  ne  čuješ  Nukića  junaštva?"  Junaku 
je  „mučno  bilo",  pak  zove  na  mejdan  Nukića.  I to  je 
Stojanu  sasvim  prirodno,  te  nam  se  ni  malo  čudno  ne 
čini,  gdje  muž  ne  prozire  ženinu  himbu,  jer  onim  zadnjim 
riječima  zamaže  mu  oči  i koprenom  zabrinutosti  o prvenstvo 
svoga  muža  prikriva  svoju  himbu  i nevjeru.  Pa  i juna- 
kovoj  je  naravi  sasvim  primjereno,  da  odma  bez  svake 
sumnje  ustaje,  da  „vjernoj  ljubi"  zadovolji,  a još  više 
da  obrani  pred  njom  prvenstvo  svoga  junaštva,  makar  i 
glavu  svoju  usijao.  Za  potvrdu  toga,  značajno  je  ono 
mjesto  u Herodota  (VII.  159.),  gdje  no  Gelon,  tiran 
sirakuški,  prije  salaminske  bitke  zamoljen  za  pomoć  proti 
Persijancima,  traži  za  to  zapovjedništvo  nad  svom  grčkom 
vojskom.  Ali  to  Spartanac  Siagro  odbija  i u ovom  času. 
te  pun  narodnoga  ponosa  odgovara: 

„Doista  bi  teško  zacvilio  Pelopović  Agamemnon 
doznavši,  da  su  Spartanci  lišeni  prvenstva  od  Gelona  i 
Sirakužana". 

Da  je  pak  osobito  žena  ponosita  na  prvenstvo  svoga 
muža,  na  junaštvo  njegovo,  dokazuju  mnoge  narodne 
pjesme,  a karakterističan  je  za  to  primjer  ona  Kačićeva 
„Pisma  od  Kobilića  i Vuka  Brankovića",  gdje  se  tri 
sestre  posvadiše,  svaka  hvaleći  svoga  vojna,  pače  su  dvije 
od  njih  i nagnale  svoje  muževe,  da  se  pobiju  i da  vide. 
tko  je  bolji  junak. 

I u licima,  koja  izvode  umorstvo  Agamemnona  kod 
Aishila,  a smrt  Stojana  u hrvatskoj  pjesmi,  ima  sličnosti 
i razlike. 

Aishil  se,  a za  njim  Sofoklo  i Evripiđe,  povode  za 
Stezihorom,  te  prvu  ulogu  daju  Klitemnestri,  kao  i 
Pindar  u pomenutoj  odi.  Ona  u Aishila  sav  zločin  ruko- 
vodi i izvrši,  a na  koncu  drame  dolazi  tek  Aigist.o  i 
hvali  se,  da  je  to  on  sam  zasnovao  i da  je  on  pravi 
ubilac  Agamemnonov  (st.  1576.  Engel-Gilbertova  izdanja) 
On  je  naime  zaveo  Klitemnestra  na  preljub  i po  tom  je 
došlo  do  umorstva,  ali  u drami  je  sama  Klitemnestra  aktivna. 

I u hrvatskoj  je  pjesmi  prava  začetnica  smrti  Sto- 
janove  ljuba  njegova,  jer  sama  zavodi  i mami  k sebi 
Nukića-barjaktara,  pak  najviše  i prouzroči  smrt  Stojanovu, 
ukrađavši  mu  „moći  od  pomoći".  Ali  ga  ona  svojom 
rukom  ne  ubija,  nego  Nukić,  ko  u Homera  Aigisto 
Agamemnona. 

No  razlika  je  u načinu  pogibije.  U Aishila  ko  u 
Homera  pogiba  Agamemnon  kukavno,  podlo  prevaren  od 
Aigista  i smaknut  od  žene,  đočim  Stojanu  u hrvatskoj 
pjesmi  dostojno  na  junačkome  mejdan  u siječe  glavu 
Nukić,  makar  uz  potajnu  pomoć  nevjerne  ljube  Stoja- 
nove.  1 u tom  je  prednost  hrvatske  pjesme  nad  grčkom. 

Ali  gadnost  zločina  Aishil  ne  prikazuje  na  pozornici, 
već  iza  kulisa;  no  za  to  nam  ga  u živoj  slici  pripo- 
vijeda u onom  genijalno  zamišljenom  i izvedenom  prizoru 
s Kasandrom,  koja  proriče  smrt  Agamemnonu  i riše 
grozotu  umorstva  njegova  (osobito  st.  1072  i d.,  1090  i 
d.),  jer  se  na  pozornicu  čuje  samo  glas  Agamemnonov, 
gdje  dvaputa  zapomaže  (st.  1308  i 1310). 

U hrvatskoj  pjesmi  vidimo  na  svoje  oči,  gdje  pro- 
tivnici perje  dijele,  te  nam  Nukić  nije  toliko  oduran, 
koliko  je  podli  i nejunački  Aigisto,  koji  se  za  Klitem- 
nestru  sakriva. 

Nu  osim  onih  razloga,  što  ih  navodi  Klitemnestra 
za  opravdanje  svoga  postupka  protiv  muža,  pogiba  Aga- 
memnon  u Aishila,  kako  proistječe  iz  duha  cijele  trage- 
dije, poimence  iz  korskih  pjesama,  i kano  žrtva  prokle- 
tinje  svoga  doma.  To  je  dakako  kasniji  izum  lirika  i 
tragika,  za  koji  Homer  ne  zna  sudeći  po  stihovima  u 
Ilijadi  II.  100  i d.,  gdje  žezlo  Pelopida  mirno  i bez  krvi 
prelazi  od  oca  na  sina.  1 

I Stojan  Janković  strada,  kako  mu  vila  kaže,  ponešto 


i radi  toga,  što  zameće  „boj  u nedjelju1',  i time  se  ogri- 
ješi o božji  zakon.  U ostalom  to  bi  se  moglo  uzeti  i 
kano  stereotipni  razlog,  običan  u narodnoj  pjesmi  (npr. 
u onoj  bukovoj  o Marku  Kraljeviću  i Musi  Kesedžiji); 
ali  je  važno,  što  vila  iza  onih  riječi  u našoj  pjesmi 
dodaje:  „Ja  ti  ništa  pomoći  ne  mogu"  (str.  190.)  Prema 
tome  vidimo,  da  i etična  ćut  hrvatske  pjesme  nije  mogla 
podnijeti,  da  junak  samo  onako  pravedan  pogiba  od 
proste  nevjere  ženine. 

I Aishilova  Klitemnestra  silno  hini  ljubav  naprama 
mužu,  ko  i ljuba  Stojanova;  ali  je  ova  posljednja  više 
ženski  prikazana,  dočim  je  Klitemnestra  prava  muškara, 
krvnik;  jer  je  dakako  za  dramu,  k tomu  za  nosioca 
glavne  uloge,  nuždan  znamenit,  krepak  karakter. 

Značaji  su  umorenih  junaka  isto  tako  srodni:  oba 
su  hrabri,  plemeniti,  dobri  oci,  bezazleni  u svome 
junaštvu,  slijepo  se  pouzdavaju  u vjernost  svojih  žena. 
To  je,  što  se  tiče  prvoga  dijela  priče:  potpuna  sličnost 
u stvari  i neke  razlike  u načinu. 

(Nastavit  će  se.) 


Književnost. 

Hrvatska.  » Lijepa  naša  domovina «.  Pod  ovim  je  natpisom  u 
knjižnici  za  mladež  izišla  krasna  knjiga  nakladom  »hrv.  ped. 
knj.  zbora«.  To  su  omanje  i odjelite  zemljopisne  zbirke,  a pisac 
im  je  poznati  vještak  u toj  grani  književnosti,  učitelj  Dragutin 
Hire.  Prije  toga  izišla  je  prva  sveska,  koju  ova  druga  u svakom 
pogledu  nadmašuje,  jer  je  u njoj  ne  samo  veće  obilje  dobrih 
slika  — 19  na  broj,  — nego  je  i sastav  i izbor  gradiva  udesniji. 
Sretna  je  zamisao  našega  pedagog,  zbora,  što  hrvatskoj  omladini 
u takim  odjelitim  slikama  prikazuje  najvažnije  predjele  i prirodne 
krasote  domovine  Hrvatske.  Ti  bi  opisi  ostali  za  većinu  mladih 
čitalaca  na  pola  mrtvi,  pa  bili  i kako  živahno  orisani,  da  ih  ne 
oživljuju  dodane  slike,  koje  zorno  tumače  opise  i orise  piščeve. 
Tu  nema  pedantnog  sustava,  već  se  slike  izmjenjuju  kao  u 
kaleidoskopu;  sad  se  govori  o Savi,  a odma  iza  toga  opisuje 
Trsat;  sa  sinjskog  polja  prenosi  pisac  Čitaoca  na  Ivančicu, 
s Dunava  na  čarobni  Lokrum,  s Kleka  u Boku  Kotorsku  itd. 
Tako  se  evo  nižu  ti  lako  i zanimljivo  pisani  opisi,  od  kojih  su 
neki  izradjeni  po  člancima  drugih  pisaca,  kao  dr.  Fr.  Bačkoga, 
Sime  Milinovića,  Vjekoslava  Klaića  i dr.  Dodane  slike  lijepo  su 
izabrane  i dobro  izvedene.  Opisu  Boke  Kotorske  dodane  su 
četiri  uspjele  slike.  Ova  je  knjiga  lijepo  uzdarje  našoj  mladeži, 
koja  neka  ju  prigrli  i pomno  čita,  da  upozna  znamenitosti  i 
krasote  svoje  mile  otačbine.  Cijena  je  knjizi  50  novč. 

Skematizam  spljetsko-makarske  biskupije.  Primjedbe  i 
isprave  popa  Petra  Zaera.  Pod  ovim  je  natpisom  izišla  u Spljetu 
tiskom  St.  Bulata  knjižica,  posvećena  nadbiskupu  Šimunu  Mili- 
noviću,  što  ju  je  napisao  odbornik  znanstvenoga  odbora  kninsko- 
starinarskog  društva,  pop  Petar  Kaer.  Ovo  je  prvi  pokušaj,  da 
se  isprave  pogrješke  i netočnosti  u skematizmu  spomenute  bisku- 
pije s povjesno-kritičkog  pogleda.  Pisac  vojuje  za  to,  da  se 
valjano  uredi  skematizam,  jer  bi  tako  mogao  postati  s vremenom 


pravim  arhivom  crkvene  povjesti  združenih  biskupija,  pa  upu- 
ćuje na  slično  uzorno  djelo  za  Bosnu  i Hercegovinu,  što  ga  je 
g.  1867.  uredio  o.  P.  Bakula  i god.  1877.  nastavio  pjesnik  G. 
Martić.  U samoj  raspravi  ispravlja  nekoliko  pogrješnih  podataka 
u skematizmu  i pokazuje,  kako  bi  se  kritički  moralo  postupati 
kod  sastavljanja  njegova.  Treba  pohvaliti  plemenitu  namjeru  i 
težnju  za  istinom,  što  se  opaža  diljem  ove  povjesno-kritične 
rasprave.  Kako  je  pisac  uz  to  čisti  dohodak  ove  knjižice  nami- 
jenio »Prvomu  muzeju  hrvatskih  starina  u Kninu«,  vrijedno  je, 
da  se  to  djelce  što  usrdnije  preporuči.  Eto  zgode,  da  svaki 
rodoljubivi  Hrvat  podupre  na  taj  način  plemeniti  rad  oko  uskri- 
šavanja  milih  spomenika  stare  ponosne  hrvatske  slave.  Cijena 
je  knjizi  1 kruna,  a nabavlja  se  ili  kod  pisca  ili  kod  predsjed- 
ničtva  društva  u Kninu. 

Umjetnost. 

Hrvatsko  pjevačko  društvo  »Kolo«  odredilo  je  program 
rada  buduće  saisone. 

Po  tome  će  društvo  »Kolo«  svojim  Članovima  prirediti  dne 
17.  studenoga  o.  g.  prvi  svoj  koncerat  spojen  sa  vjenčićem;  ono 
će  nadalje  dne  15.  prosinca  o.  g.  prirediti  »Večer  Lisinskoga«, 
koje  će  program  sastojati  zajedno  s uverturom  samo  iz  skladba 
Lisinskoga,  nabavljenih  nedavno  darežljivošću  pokrovitelja  biskupa 
J.  J.  Strossmayera  za  društveni  arkiv;  napokon  će  dne  12.  i 
29.  siječnja  1894.  dati  dva  koncerta,  spojena  s plesnim  vjen- 
čićima. 

Nedjeljni  glazbeni  jour-fix-i,  koji  su  u velike  omiljeli  druš- 
tvenim članovima,  otpočeti  će  već  12.  studenoga  1893.,  pa  će 
stajati  pod  upravom  posebnoga  odbora:  predsjednika  g.  Tomi- 
slava Ivkanca,  odbornica  gdjica:  Marije  Jugović,  Jelke  Prebeg 
i Vjere  Švrljuge,  i odbornika:  gg.  Nikole  Fallera,  Franje  Hribara 
i Benjamina  Zeiningera. 

Osim  toga  izvodit  će  se  u korizmi  novo  izvorno  veliko 

glazbeno  djelo,  koje  je  kao  oratorij  naročito  za  naše  »Kolo« 
spjevao  poznati  pjesnik  Silvije  Str.  Kranjčević.  — Prekrasno  ovo 
i veoma  đramatičko  djelo,  prvo  ove  vrsti  u hrvatskom  pjesničtvu, 
pod  natpisom  »Prvi  grijeh«,  koje  »Vienac«  objelodanjuje,  uglazbit 
će  naš  zaslužni  hrvatski  skladatelj,  maestro  Ivan  pl  Zajc. 

Kako  se  odavle  vidi,  uprava  našeg  »Kola«  nastoji,  da  u 
obilnoj  mjeri  poda  svojim  članovima  zdrava  umjetničkog  užitka. 
Nu  uprava  »Kola'  drži,  da  njena  zadaća  ne  sastoji  samo  u tome, 
da  svojim  Članovima  što  više  koncerata  i zabava  priredi,  već  da 
joj  treba  i na  inom  kulturno- patriotičnom  polju  raditi. 

Prije  svega  spoznala  je  potrebu,  da  pjevač  imade  uvijek 
pri  ruci  zbirku  pjesama,  kojom  bi  se  mogao  zgodno  poslužiti. 
S toga  će  izdati  svojom  nakladom,  ne  žaleći  troškova,  takovu 
zbirku  od  150  hrvatskih  i slovenskih  zborova  i četveropjeva,  u 
prikladnom  formatu  i u opsegu  od  25  štampanih  araka. 

Potrebito  gradivo  jur  je  sabrano,  pa  se  sada  uredjuje,  da 
se  skorih  dana  dade  u tisak. 

»Kolo«  je  od  svoga  postanka  preuzelo  dužnost,  da  godi- 
mice okiti  i rasvijeti  grob  nevinih  žrtava  od  g.  1845.  — Kako 
se  stara  groblja  napuštaju,  a po  tom  i groblje  sv.  Jurja,  naumila 
je  uprava  »Kola«  u proljeću  godine  1894.  nevine  žrtve  na 
centralno  groblje  prenijeti.  — U svoje  vrijeme  bit  će  izložen 
nacrt  spomenika,  izradjen  od  arhitekta  Ferde  Kondrata.  — Osim 
toga  nastoji  uprava  »Kola«,  da  još  ove  godine  podigne  spome- 
nike svome  artističkom  ravnatelju  i hrvatskom  skladatelju  pok. 
Gjuri  Eisenhuthu  i hrvatskom  guslaču-umjetniku,  ujedno  zaČas- 
nomu  članu  »Kola«,  Franji  Krežmi. 

Spomenemo  li  još,  daje  uprava  »Kola«  nabavila  za  društveni 
arkiv  ostavštinu  Lisinskoga;  da  je  pružila  hrvatskomu  pjevačkomu 
društvu  »Slavulj«  u Trebinju  pripomoć  i da  je  za  arkiv  samo- 
stana »Male  braće«  u Dubrovniku  i reda  »Dominikanaca«  na 
Lokrumu  poklonila  svakome  53  hrvatska  zbora  po  212  glasova; 
to  treba  priznati,  da  uprava  »Kola«  požrtvovno  i savjesno  vrši 
svoje  dužnosti  i da  svrhu  hrvatskog  pjevačkog  društva  lijepo 
promiče. 

Svaštice. 

Napreduje  li  ruska  književnost?  Poznati  pisac  A.  A. 
Tihomirov  raspravlja  (u  »Kussk.  Obozrčn«.)  „06  yna/pci  tbop- 
MecTBa11,  o dekadenci  tvorne  sile  u ruskoj  književnosti.  Neki 
misle,  da  je  književnost  počela  nazadovati,  kad  su  se  pojavili 
pisci,  kojima  knjiga  nije  sveto  zvanje,  nego  zanat.  Ti  su  ljudi 
marljivi  i pišu  na  brzu  ruku  mnogo,  ali,  kako  je  naravno,  ne 
vrijede  puno  mnogi  njihovi  književni  proizvodi.  Drži  se,  da  su 
površne  radnje  takih  pisaca  krive,  što  se  počelo  govoriti  o naza- 
dovanju ruske  knjige.  No  ne  će  biti  to  je  lini  razlog,  jer  pravi 
talenat,  ako  žive  i oskudno,  može  da  stvara  valjana  književna 
djela;  tomu  su  svjedoci  Walter  Scott,  Balzac  i Dostojevskij. 
Pravi  talenat  piše  iz  duše.  Tko  pak  nema  dara,  ne  može  da 
stvori  ništa  valjana,  pa  pisao  malo  ili  mnogo.  Ruska  je  knji- 
ževnost stala  nazadovati  s toga,  što  ima  premalo  darovitih  pisaca. 
Književnost  se  dijeli  u dva  tabora:  u jednom  su  daroviti  knji- 
ževnici, a u drugom  nedaroviti  nadničari.  Potonjih  bilo  je  dosta 
već  oko  60.  godina,  kad  su  najljepše  uspijevali  L.  N.  Tolstoj, 
Dostojevskij,  Pisemskij,  Ostrovskij  i dr. 

Kao  svuda  drugdje  imaju  književni  nadničari  više  čitatelja 
nego  li  daroviti  pisci.  Oni  ugađjaju  ukusu  i hirima  svjetine.  Ta 
književnost  upravo  cvjeta  i napreduje.  Daroviti  pisci  imaju  uži 
krug  Čitatelja,  koji  su  valjano  naobraženi,  pa  umiju  shvaćati  i 
ocjenjivati  umjetničke  tvorevine  velikih  umova. 

Stari  rukopis  Nalješkovićevih  pjesama.  Prošloga  mjeseca 
bio  sam  u prijatelja  Balda  Smrdelja  na  Šipanu.  Premećući  po 

Prvi  grijeh.  — 

Uredjuje  J.  l'asarić. 


knjižnici  nadjeni  rukopis  uvezan  u pergamenu,  koji  mi  se  odma 
učini,  da  je  prilično  star.  Na  hrbtu  mu  je  napisano:  »Nale  poesie 
illiriche«.  Rukopis  nema  naslovnog  lista. 

Rukopis  je  razdijeljen  na  više  dijelova.  — »Pjesni  ljuvene« 
obuhvaćaju  233  strane,  a ima  ih  182.  Pred  svakom  je  pjesmom 
broj,  a prvo  slovo  je  upisano  gotskim  pismom;  (kod  nekih  pje- 
sama i dva  prva  stiha  napisana  su  gotskim  slovima.)  — »Knjige 
razlike«  obuhvaćaju  117  strana,  pjesama  57.,  neke  su  latinske. 

»Komedie«  obuhvaćaju  152  strane,  ima  ih  sedam.  U sre- 
dini stoji  napisano:  »oudi  manjka«.  Na  naslovnoj  strani  pored 
natpisa  »Komedie«  ima  novijom  rukom  napisano  »1760«.  — 
»Pjesni  od  maškarate«,  13  na  broj,  a strana  33;  uz  gornji  natpis 
na  naslovnom  listu  napisano  je  »scena«.  — »Pjesni  bogoljubne«, 
u sve  14,  a strana  77.  Pri  svrsi  14.  pjesme  stoji  napisano: 
»oudi  manjka«. 

U rukopisu  ima  više  ikavštine  nego  li  u akademskom 
izdanju  Nalješkovićevih  pjesama.  (Vidi:  Stari  pisci  hrvatski; 
knjiga  V.  i VIII.)  Neke  su  pjesme  u akademskom  izdanju 
manjkave,  ili  su  nedovršene.  U rukopisu  sam  našao  komadić 
hartije,  na  komu  je  napisano  istom  rukom  kao  i pjesme:  »Maro 
1681.  febbraio  17«,  Kad  svršim  pregledavanje  Nalješkovića,  tada 
ću  pregledati  neke  druge  rukopise.  Primjera  radi  donosim  ovdje 
jednu  pjesmu,  koje  u akademskom  izdanju  nema: 

Pjesan  25. 

Kako  možeš  podniet,  vilo, 
ovakoj  za  te  sada 
od  muke  i od  jada 
gdi  umiru, 

Za  ljubav  i za  viru, 

ku  tebi  samoj  nosih, 
od  koje  viek  neprosih 
do  sad  platu, 

U sebru  i u zlatu, 

er  niesam  toj  prosio 
od  tebe,  koj  sam  bio 
sluga  pravi, 

Neg  scienit  u ljubavi, 
i da  sam  u milosti 
s jedinom  tvom  liposti, 
vilo  draga. 

Draga  er  ja  blaga 

nepoznam,  mogu  riti, 
neg  samo  kruno  priti 
u tvu  milos, 

Za  ku  mi  jes  milos 

do  smrti  željno  tužit, 
ako  te  vjerno  služit 
viek  ne  budu. 

Tiem  nemoj  da  u trudu 
ovako  za  te  stoju, 
zamiri  mlados  moju, 
koja  vene, 

Kadgodi  uspomene 
gizdave  dike  tvoje, 
priliku  na  svit  koje 
neimaju. 

Tojlika  da  mi  daju 

po  svak  čas  veće  jade, 
molim  te,  da  mi  sade 
priku  zadaš. 

I pokli  mnome  vladaš, 
zamiri  srce  tvoje, 
ter  kruno  čini,  što  je 
tebi  milo. 

J.  Rašica. 

— Hrvatska  Oresteja.  — Listak. 

Vlastničtvo  i tisak  Dioničke  Tiskare. 


Kod  Ajaslara.  — Hipolit  Taine.  — Torkvato  Tasso. 


Br. 

41. 

Izlazi  svake  subote  11a  dva  arka.  — Godišnja  ciena  poštom  i domaćim  u kuću  7 for.,  inaće  6 for. 

Rukopisi  se  ne  vraćaju. 

God.  XXV. 

glipp®**' 

Krajiške  priče. 


Piše  Milena  S.  Pokupska. 


Napast. 

ije  bilo  davno,  što  je  Rade  Perić  isprosio  lijepu 
Miru  i uveo  ju  u svoj  dom.  Ona  mu  voljela 
baš  od  srca  i njih  dvoje  živjelo  kao  dvoje 
golubića.  Istina,  nije  ih  kružio  sjaj  i bo- 
gatstvo, ali  i opet  oni  bili  sretni,  jer  su  se  umjeli  zadovo- 
ljiti s ono  malo,  što  im  je  škrta  priroda  udijelila. 

Rade  je  po  vas  dan  bivao  u službi  pod  puškom,  a Mira 
dotle  gazdovala  u kući.  Kad  se  pak  spustio  mrak  i ona 
nadala,  da  će  joj  se  vratiti  vojno,  u brzo  bi  naslagala 
suvaraka  na  ognjište,  potpirila  oganj,  i za  čas,  dva  spre- 
mila kukavnu  večericu,  da  njome  dočeka  umorna  Radu. 
A dok  bi  se  on  vratio,  bar  bi  koji  desetak  puta  istrčala 
pred  kuću,  pak  nestrpljivo  zirkala  u daljinu,  ne  bi  li  što 
prije  ugledala  drago  obličje;  prisluhnula  svakomu  šušnju, 
ne  bi  li  što  prije  začula  dobro  poznati  korak.  A kad  bi 
čula,  gdje  se  lomi  i truni  kamen  pod  snažnim  koračajem, 
stidno  bi  se  povukla  u kuću,  čučnula  tobože  nehajno 
uz  ognjište,  da  ne  oda  žudnje,  kojom  ga  je  očekivala. 

I rekao  bi,  da  nema  ničega,  što  bi  im  moglo  pomutiti 
njihovu  bračnu  sreću,  al  ipak  to  ne  potraja  dugo. 

Bilo  jednom  negdje  usred  ljeta.  Mira  sjela  povrh 
litice,  pa  pripazila  ovce  na  paši,  — Rade  bio  kao  obično 
u službi. 

Neko  je  neobično  čuvstvo  saletjelo  i ona  spustila 
svelo  u krilo,  pa  se  podala  snatrenju. 

— Uh,  za  što  me  samo  on  tako  gledao ? — Za  što 
nijesam  upitala  svoga  Radu,  a možda  bi  bio  on  znao,  za 
što  je  tako  upiljio  svoj  pogled  u me  — taj  naš  kapetan? 
Da  se  nijesam  možda  preođveć  nacifrala?  Altajučebila 
nedjelja,  a ja  i opet  nijesam  imala  ništa  drugo  na  sebi 
no  i obično.  Al  onaj  njegov  pogled,  — lm  — još  i sad 


mi  se  žare  lica,  kad  ga  se  sjetim ! — Tako  reče  Mira  sama 
sebi  i ponikne  još  dublje  svoju  lijepu  glavicu,  a oko  srca 
budne  joj  tako  teško,  tako  tjeskobno,  a da  sama  nije 
znala  za  što. 

Za  čas  i opet  pridigla  bijelo  platno,  ali  tek  što  dva 
tri  puta  ubola  u nj  iglom,  već  joj  i opet  klonule  ruke, 
dapače  sad  se  i na  bijelom  platnu  pojavile  crvene  mrlje. 

— Ah  krv?  — ■ ha  gle,  ja  se  ubođoh ! — huknu 
snaša  preda  se  i stisnu  bolni  prstac  međju  bijele  zubiće;  — 
za  čas  ga  opet  izvadi,  pa  ga  stane  gnječiti  međju  kaži- 
prstom i palcem  desne  ruke,  da  tobože  iscijedi  i posljednju 
kap  krvi,  što  se  u sićušnoj  ranici  pojavila. 

— Eli,  neka  je,  ne  mogu  da  šijem!  — reče  i zabode 
iglu  u platno,  omota  ju  nekoliko  puta  koncem,  da  se  ne 
bi  izgubila ; — snimi  s vrata  pram  konca,  položi  ga  na 
platno,  priloži  i žut  napršnjak  i sve  umota  u započeto 
švelo. 

Sad  razveže  rubac  na  glavi,  položi  ga  na  krilo  i 
đlanima  prodje  po  sjajnoj  crnoj  kosi,  prigladi  svaki 
čuperak,  što  joj  se  pođkrao  iz  debelih  pletenica,  pak  i 
opet  rubcem  omota  glavu,  samo  što  ga  sad  jače  pritegla 
u lice,  da  joj  oči  zasjeni  od  jarka  sunca;  pridigne  se,  da 
će  prigledati,  kuda  li  joj  se  raštrkale  ovce.  Najednom 
pričini  joj  se,  kao  da  ju  je  netko  zovnuo.  Srsi  joj  prođju 
tijelom!  — Ogleda  se  i sva  krv  joj  se  stisla  u žilama. 
Htjede  pobjeći,  ali  kao  da  su  joj  noge  uz  kamen  prirasle, 
ne  može  ni  makac  i osta  kao  ukopana. 

— Zar  si  se  mene  preplašila,  lijepa  Miro? 

— Ah,  gospodine  kapetane!  — ciknu  mlada  žena, 
pa  nastavi : 

— Vi  za  cijelo  tražite  moga  Radu,  — al  on  i 
danaske  kao  i svaki  dan  u kompaniji! 

— Varaš  se,  moja  lijepa  Miro;  ne  tražim  ja  njega, 
već  tebe!  — odvrati  kapetan  i upre  svoje  tamne  oci  u 
lijepu  ženu. 

— Mene,  — e a čemu? 

— Čemu?  — pitaš,  Miro,  čemu?  — Nijesi  li  juče 
opazila,  kako  si  meni  duboko  uz  srce  prirasla. 

— Hm,  stan’te,  stan’te,  ne  ću  da  vas  slušam!  — 
Ne,  ne,  ja  nijesam  vas  juče  ni  vidjela,  — ne,  — ja 
nijesam  ništa  opazila!  — krikne  snaša  i htjede  da  mu 
umakne,  a sva  krv  joj  zalila  lijepe  obraze,  kao  da  će 
ih  sad  na  orositi  krvavim  znojem. 

— To  nije  istina,  Miro,  ti  si  me  vidjela,  ti  si  opa- 
zila, da  te  ljubim,  — to  je  svjedočila  ona  crven  u tvom 
lijepom  licu,  to  svjedoči  tvoja  zbunjenost.  — Miro,  ja 
ne  mogu  da  živem  bez  tebe ! 

— Gospodine  kapetane,  ja  sam  žena!  — odvrati 
Mira  u svom  povrijedjenom  ponosu. 

— Ha,  ha!  ludo  dijete,  kao  da  te  to  štiti,  da  te  ja 
ne  smijem  ljubiti,  a ti  da  mi  ne  bi  smjela  ljubav  vra- 
ćati! — nasmija  se  kapetan  Borović  i htjede  da  ju 
obujmi. 

Kao  da  je  sad  sav  pritajen  bijes  oživio  u Mirinu 
srcu,  poskoči  od  njega,  ošinu  ga  plamnim  okom,  pak  će 
mu  ovako : 

— Gospodine  kapetane,  vidi  vam  se,  da  ste  tudj  u 
tome  kraju,  a da  ne  znate,  da  posred  ove  krši,  posred 
ovog  siromaštva,  bijede  i kubure  ipak  nije  zamrlo  poštenje 
i krepost.  - — Sto  nas  ima  graničara,  već  od  mala  znamo 
igrati  se  puškom  i nožem,  al  ne  znamo  se  igrati  srcem 
i poštenjem,  niti  ga  slijepo  prodajemo!  — - Ajte,  ajte, 
gospodine,  dok  vas  nije  zapazio  moj  Eade,  jer  sveti  Bože, 

— ne  jamčim,  da  — 

- — Ha,  ha!  ti  mala  ljutice,  ti  se  i groziti  znadeš; 
baš  divna  si  mi  u svom  bijesu!  Misliš  li,  ludo  dijete, 
da  se  ja,  — ja  kapetan  Borović,  bojim  tvoga  kukavnog 
Rada?  Ne  znaš  li,  da  je  on  u mojoj  vlasti  i da  jedan 
moj  mig,  jedan  moj  potez  pera  na  papiru  — i — tvoje 
lijepe  oči  iskapat  će  od  suza  za  tvojim  dragim ! 

Žena  groblijedi  i nehotice  pritisne  ruku  na  srce, 
nu  tek  za  čas  kao  da  ju  bol  obladala,  a onda  odvrati: 

— Pak,  ako  vam  se  toliko  svidja,  a vi  ga  ubijte; 

— jedan  graničarski  život  više  ili  manje.  Ta  mi  smo  i 
onako  vični,  da  za  ovaj  pedalj  kukavne  zemlje  plaćamo 
porez  svojom  krvlju. 

— Alaj,  oštra  li  si  jezika,  moja  lijepa  Miro!  — 
odvrati  časnik.  Opet  joj  se  približi,  uhvati  ju  za  ruku, 
pa  joj  reče: 

— Miro,  čuj  me!  Sad  je  ljeto  i vojniku  bolje  vani 
na  straži  nego  u vašim  traljavim  potleušicama.  Ali  za 
ljetom  dolazi  zima,  doći  će  bure,  vihri,  led  i snijeg,  a 
u mojoj  je  moći,  da  tvog  Radu  onda  mine  vanjska  služba; 

— budi  dakle  pametna,  pak  se  lijepo  pokori  mojoj  volji, 
ti  me  moraš  bar  mrvu  voljeti,  i — 


— I?  — upita  ga  Mira,  a iz  oka  sijevale  joj  stri- 
jele bijesa  i jeda. 

— I — moraš  prinijeti  tu,  možda  i najveću  žrtvu, 
da  taj  svoj  šiljasti  jezičac  skloniš  iza  ovih  bijelih  biser- 
zubića,  pa  da  me  njime  ne  ujedaš  toliko!  A sad  daj  da 
se  izmirimo!  — doda  smiješeći  se  i obujmi  ženu  oko  pasa. 
da  ju  privine  na  svoje  grudi.  No  ona  ciknu  kao  ranjena 
košuta,  tržnu  se  i odmaknu  od  njega. 

— Sto,  zar  mislite,  da  ima  tako  bogata  mita,  kojim 
biste  potkupili  moju  ljubav!  Mislite  li,  da  ima  isto  na 
svijetu,  što  bi  me  sklonulo,  da  prevjerim  svome  Radi? 
— • Ajte,  pokucajte  drugdje,  tamo  daleko  od  naših  krši, 
jer  mi  se  krajišnici  ne  bojimo  zime,  ni  bure,  ni  leda ; 
vikli  smo  svemu  tome,  a ni  moj  Rade  nije  drugačiji,  nego 
što  su  svi  ostali ! 

Sad  se  brzo  sagne,  uzme  svoje  švelo  i umakne  mu 
kao  lakonoga  srna.  Časnik  stajaše  još  časak,  uzbjesni,  a 
tad  podiže  zgrčenu  pest  i zagrozi  se  k onoj  strani,  kamo 
je  zamakla  Mira. 

Smračilo  se  i Rade  se  vratio  kuci ; Mira  sjedjela 
kao  obično  uz  ognjište,  al  nije  podigla  svojih  očiju  do 
svoga  vojna,  da  ga  njima  pozdravi;  ne,  oborila  ih  i mučke 
ga  dočekala. 

— Miro,  što  to  znači  ? — Ti  kano  da  nemaš  danas 
riječi  ni  oka  za  mene?  Miro,-  tvoje  misli  su  kod  juče- 
rašnjeg kola  ? — Znam  ja,  opazio  sam  ja  dobro,  a zapa- 
zili bome  i drugi,  da  te  je  naš  kapetan  hotio  očima  da 
proguta.  Miro,  čuvaj  se! 

— Rade,  šuti;  oh,  šuti,  mili  Rade! 

— Da  šutim,  pa  da  možda  mirno  gledam,  dok  ti 
aši kuješ ! 

— Rade,  tako  ti  Boga,  šuti ; — sve,  sve  ću  ti  kazati, 
ali  ne  sumnjaj  o meni ! 

- — Ha,  dakle  ipak,  ipak  imaš  nešto,  da  priznaš,  a 
ja  da  ne  sumnjam  o tebi?  — Ajde  da  čujem,  kako  i 
čemu  si  se  domislila!  — Oh,  Miro,  Miro!  — Kud  je 
naša  kratka  sreća;  zar  je  tako  brzo  imala  uminuti? 

— Evo,  Rade,  čuj  me,  pa  onda  sudi.  Ne  pitaj  za 
odbjeglu  sreću,  jer  onajetuj.  Znam  ja,  opazio  ti,  opazili 
možda  i drugi,  al  opazila  i ja  juče,  gdje  kapetan  upiljio 
svoj  pogled  u mene,  i ja  u duši  odlučili,  da  ne  zalazim 
više  u kolo,  a ni  njemu  na  oči.  Nu  danas,  dok  sam  sjela 
uz  ovce,  dodje  on  — 

— Hu,  on  dodje,  a ti? 

— Ja  mu  odbjegoh!  — Sad  žena  suznih  očiju  sve 
potanko  ispripovjedi,  što  je  bilo  i kako.  Kad  je  Rade 
čuo  sve,  probi ijedi,  sav  se  nekuda  preobrazio,  stisne  grče- 
vito pesti,  pak  zavapi : 

: — Žeiio,  istina  li,  što  govoriš? 

— Kunem  ti  se ! 

— Oh,  smrvit  ću  ga!  — nastavi  Rade  i zahvati  za 
pušku,  pa  da  će  izaći. 

— čovječe,  što  si  naumio?  Hoćeš  li  okaljati  pošten 
obraz  krvlju  hulje?  Zar  je  dostojno  junaka,  da  bude 

ubojica?  Oli,  Rade,  moj  mili  Rade,  smiri  krv,  ušutkaj 
bijes  u srcu,  pak  pričekaj,  što  će  nam  možda  već  buduće 
vrijeme  donijeti;  a dotle  čuvao  nas  Bog! 

Na  te  riječi  časak  se  smirio  Rade,  stao  i zamislio 
se,  a napokon  odloži  pušku  i reče : 

— Pravo  kažeš,  Miro,  smirit  ću  se  i pričekati,  — 
al  — oli ! — ja  ne  bih  mogao  preživjeti  toga! 

— Rade,  nijesam  lagala  pred  žrtvenikom,  a niti 
hoću,  da  mi  Bog  zbog  krive  prisege  sudi ! — odvrati 
žena  i dlanima  otare  suze  sa  očiju. 

— Hvala,  Miro,  tvoje  riječi  melem  su  mojemu  ranje- 
nomu srcu!  — Oh  ja  moram  bolan  po  vas  dan  i noć 
pod  puškom  boraviti,  da  odbijam  neprijatelja  od  medje, 
a ne  smijem,  ne  mogu  da  obranim  svoj  prag  od 
napadaja  domaćeg  neprijatelja,  ne  mogu  da  obranim  tebe, 
dušo,  tebe,  Miro,  od  onoga,  kome  sam  ja  u vlasti!  Oj 
Krajino,  Krajino,  ti  krvava  haljino!  Tvoja  su  rodjena 
djeca  veliko  vojničko  pleme.  Snažna  li  si  i jaka*  kad  ti 
je  tudju  zemlju  kvasiti  svojom  krvlju,  a slaba  si  i nemoćna, 
da  sebi  pribaviš  slobodu. 

— Smiri  se,  Rade,  smiri  bolno  svoje  srce ! 

Sio  Rade  na  rub  ognjišta,  upro  lakte  o koljena, 
a glavu  spustio  na  dlanove,  pak  se  zagledao  u plamen, 
što  je  tako  mirno,  tako  voljko  lizao  ispod  kotlića,  u kom 
šuštala  i pucketala  voda  uzavrela. 

Žena  sa  strahom  pozire  u Dj  i ne  usudjuje  se  pre- 
kinuti muk,  ali  niti  jedno  niti  drugo  poseglo  za  večerom. 

Kasno  već  bilo  doba  noći,  već  je  sve  živo  uronilo  u 
prvi  san,  tek  ovo  dvoje  još  sjede  uz  ognjište  svoje  i 
gledaju  u oganj,  što  tinja  i zamire.  Nisu  ni  pomišljali,  da 
im  treba  počinka,  da  snom  okrijepe  tijelo,  koje  se  je  i 
sjutradan  imalo  opet  kiniti  radom.  Rana  zora  našla  ih 
ondje,  gdje  ih  sumrak  ostavio.  I prošla  noć,  al  nije 
uminula  iz  njihova  srca  bolna  sjeta,  što  se  uvalila  poput 
crva,  da  im  pođgriza  mir  i sreću  duše. 

Bilo  doba,  da  se  Rade  spremi  u kumpaniju.  No  on 
bolno  pogleda  na  svoju  ženu,  koju  evo  i opet  ostavlja  samu. 

— Miro,  ja  odilazim,  čuvaj  vjeru ! — Imena  mi 
•moga,  ne  bih  preživio  tvoje  sramote ! 

— - Rade,  jednom  prisegoh  tebi  vjeru,  pa  netreba  da 
prisegu  ponavljam! 

— Vjerujem,  Miro!  S Bogom!  — pruži  ruku  mladoj 
ženi,  privine  ju  na  svoje  grudi  i htjede  da  izadje,  kad  u 


to  u sobu  udje  četnik,  — a bio  po  tankoj  krvi  rod 
Mirin,  pa  će  ovako  Radi: 

— Rade,  ne  znam  što  i kako  si  se  ogriješio  o 
„subordinaciju"  prema  kapetanu,  al  ja  dobih  nalog,  da 
te  odvedem  u „štokaus". 

— Jao ! ciknu  Mira. 

— Ja  da  sam  se  ogriješio  o „subordinaciju"  prema 
kapetanu?  — Ha,  ha,  divno  li  ga  izmudrio!  — reče  gorko 
Rade,  a žile  mu  na  sljepočicama  nabrekle,  kao  da  će  mu 
krv  sad  na  zaliti  mozak. 

— Mučno  mi  je,  Rade,  ovršiti  taj  nalog ; ali  zapalo 
me,  a ,,befel“  je  „befelK! 

— Ne  zamjeravam  ja  tebi,  moj  dobri  Tošo,  — tebi 
je  kao  i meni  slušati  svaki  nalog.  Al  ja  se  zgražam,  kad 
pomislim,  za  kakovim  su  sredstvom  posegli.  Nu  sad 
hajdino ! — Već  je  htio  da  izadje,  ali  se  i opet  vrati ; 
mučno  mu  bilo  ostaviti  taj  svoj  dragi  i pitomi  dom. 
Priđje  k ženi,  ogrli  ju  i reče: 

— Miro,  čuvaj  vjeru ! 

— Ne  boj  se,  Rade,  tvoja  sam  i ničija ! — odvrati 
žena,  pak  se  usko  privine  k mužu. 

Ode  Rade,  a oni  ga  pritvoriše,  pa  i sami  nijesu 
znali,  za  što ; ali  tko  će  i pitati,  za  što  i čemu  ? — Ta 
graničar  si,  pa  šuti! 

Kad  se  Mira  našla  sama,  klekla  pred  svete  slike, 
podigla  ruke  k njima  i molila: 

— ■ Ne  uvedi  nas  u napast,  nego  oslobodi  nas  od 
svakog  zla! 

Okrijepljena  molitvom  dade  se  na  obični  svakdašnji 
posao,  pa  je  strpljivo  očekivala  čas,  dok  joj  se  vrati  muž. 
Al  bude  večer,  bude  noć  i prošao  drugi  cijeli  dan,  a 
njega  još  uvijek  nema  te  nema.  Obadje  ju  tjeskoba,  teške 
slutnje.  Zar  da  obadje  koga?  Da  umoli  njega?  — Oh 
ne,  i sto  puta  ne! 

U to  joj  donese  Tošo  glas:  — Miro,  Radu  pritvorili  na 
tri  mjeseca!  Znaš  li  možda  ti,  za  što;  nas  nitko  i ne  sluti! 

Sad  joj  bilo,  da  od  boli  svisne.  Znala  ona,  kud  se 
nišani  tim  zatvorom,  pa  sakupila  svu  snagu,  i još  istoga  dana 
vidjevali  ljudi,  gdje  mlada  žena  goni  čopor  ovaca  uz  brdo 
i niz  brdo,  nigdje  ne  sustajući,  tek  pred  jednom  kućom 
stala,  i ondje  potražila  zaklona.  Bila  to  Mira,  koja  je 
pošla,  da  potraži  zaštite  u roditeljskom  domu,  na  mate- 
rinjim grudima,  i ondje  dočekala,  dok  joj  se  vratio  njezin 
vojno,  da  ju  po  drugi  put  uvede  pod  svoj  krov. 

dMjjFohodimo,  starce  Milovane, 

Pohodimo  sad  grobnicu  časnu, 
Gdje  no  leže  u mladjahnoj  dobi 
Krasna  nada  i svećenik  mladi 
Tankosluke  skladalice  vile, 

Naš  željeni  Ognjoslav  Lisinski, 

Kog  obilno  nađariše  vile 
Dubokijem  za  ljepotu  čuvstvom 
I sladjanom  milinom  glasova. 

Kada  puče  zorica  rumena, 

Da  nam  ljepše  navijesti  dane, 

Tad  pjesnici  pjesme  zapjevaše, 

Kao  slavje  o prozorju  zlatnom: 

Ali  n’jesu  one  pjesme  mlade 
Još  imale,  da  polete,  krila, 

Te  prelete  zemlju  zavičajnu 
I probude  iz  snivanja  sinke, 

I uspire  u srcu  im  ljubav 
Za  baštinu  svojijek  otaca, 

A1  Bog  zirnu  na  zemljicu  našu, 

Pa  on  šalje  dva  umnika  vrsna, 

Da  okrile  pjesme  rođoljupke, 

Neka  lete,  lastavice  rajske, 

Po  narodu,  da.  siju  veselje 
I da  bude  iz  mrtvila  sinke. 

Jedan  bješe  taj  Lisinski  mladi, 

Koji  pjesme  u napjeve  sklada, 

I zavija  pjesnikove  misli 
U miline  slatkijeh  glasova. 

Lete  pjesme,  lastavice  rajske, 

Po  narodu,  da  siju  veselje, 

I plemene  u grudima  ćuti, 
Obljevajuć  nepoznatim  čarom 
Milu  sliku  otačbine  majke. 

Kada  začu  naš  umjetnik  mladi 
Slatki  romon  složenih  glasova, 

Koji  leti  po  narodu  širom 
1 pitome  probudjuje  ćuti, 

Tad  on  moli  umjetnicu  vilu: 

E da  bi  ga  zađahnula,  raj  ka, 

Da  on  sklada  od  puna  srdašca 
Spjev  znatniji  čarobnijeh  kajda, 
Kojim  bi  se  razgalio  narod ; 

Rajska  njega  uslišala  vila, 

Pa  on  sklada  u glasove  divne 
Našu  prvu  operu  hrvatsku. 

Odma  kitno  skupilo  se  društvo, 

Da  ispjeva  taj  prv’jenac  l'jepi, 

A u društvo  pristupila  voljna 
Mlada  gospa,  ljepota  ljubovca, 

Od  kneževske  porodice  stare, 
Zanesena  od  ljubavi  žarke 
Prema  svojoj  zemljici  hrvatskoj, 

A bijaše  slavuljeva  glasa; 

Pa  i danas  grob  joj  blagosivlja 
Haran  narod  za  užitak  divni 
I za  primjer  domoljublja  njena. 

Oko  nje  se  ovinuo  v’jenac 
Izabranog  društvenoga  ev’jeta, 


Lisinski  i Livadić. 

(Iz  „Milovanaka".) 

Domoljubnih  plemenitih  ljudi, 
L’jepih  gospa,  djevojčica  mladih, 
Što  no  ljube  pjesmu  i pjevanje. 

I krasno  se  taj  prv’jenac  l’jepi 
Ispjevao  i zanio  ljude. 

A mladome  umjetniku  vrsnom 
Sinu  ime  po  narodu  c’jelom, 

Koji  njim  se  ponosi  i diči;  — 

Pak  i danas,  kad  zamniju  glasi 
Iz  opere  naše  prvenice, 

Oko  nam  se  suzom  naoblači, 
Pomišljajuć  na  vremena  zlatna, 
Kada  sv’jet  se  nađmetao  nije 
Za  mrsnijem  i nečasnim  loncirn, 
Već  živio  umjereno,  tr’jezno 
I čeznuo  za  duševnim  blagom 
I milinom  čistih  ideala, 

Kojima  se,  žalosna  im  majka! 
Mnogi  danas  pođruguju  sinci!. 
Dojmiše  se  ljubav  i štovanje 
Plemenitog  umjetnika  mladog 
I on  radi  neumornim  radom, 

Da  zahvalnu  oduži  se  rodu 
Pa  on  novu  operu  sačinja, 

Koja  ime  Porinovo  nosi, 

I na  žalost  koje  čuli  n’jesmo 
Još  ni  danas  na  pozorju  našem. 

Ali  jaoh,  klonuo  na  skoro 
Velik  duh  mu  u slabašnu  t’jelu 
Radi  kobnih  i crnijeh  zgoda, 
Nakon  dvaju  krvavijeh  ljeta, 

1 bojeva  i žrtava  teških, 

Pognala  se  nepogoda  strašna 
Nad  Hrvatskom,  mučenicom  starom, 
A iz  nje  se  porodili  ljudi 
Tuđjih  lica  i tuđjih  glasova, 

Pak  Hrvatsku  pritisnuli  zemlju, 

Da  osorni  budu  gospodari. 

Njihov  jezik,  kao  mora  teška, 

Svoja  moćna  razavio  krila, 

Tudji  duh  se  razmahao  bučno, 

Stari  ustav  i slobodu  staru 
Okovali  tudji  gospodari 
I sapeli  u verige  teške, 

A ni  pjesma,  ta  ptičica  rajska. 

Ne  sm’je  više,  da  slobodna  prne, 
Jer  je  pjesnik  u okovim  plaća. 
Naše  skladne  pjesme  rođoljupke 
Od  nevolje  savinule  krila. 

A na  našoj  pozornici  mladoj 
Zan’jemili  domaći  nam  glasi, 

Pa  i mlada  Lisinskoga  vila 
Ogluhnula,  nevesela  tužna, 

Do  povratka  boljijeh  vremena. 

A1  je  teške  sagr’ješio  gr’jehe 
Tad  hrvatski  na  raskršću  narod, 
Kojih  nikad  okajati  ne  će, 

Što  on  njega  bez  pomoći  pusti 
1 ne  dade  umjetniku  svome 


Čedan  hljebac;  slobode  i mira, 

Da  prikaže  posestrimi  vili 
Mladi  život  i željene  trude, 

Već  je  moro  prionuti,  tužan, 

Za  koricu  hljeba  službenoga, 

Pak  mu  žalost  otrovala  zdravlje 
I slabašno  ugasila  biće, 

I on  zaspa  neutješen,  bolan, 

U naručju  prijatelja  svoga, 

Koji  se  je  za  nj  brinuo  Ijubno. 
Kao  da  im  iz  njeđarca  bilo 
Jedne  majke  u kol’jevci  lnl'jeko. 

I koji  će  u grob  ponijeti 
Neplaćene  zasluge  i zlatne 
Za  lijepu  pjesmu  i pop’jevku, 

Koje  on  je  svud  širio  revno 
Po  visokim  i bogatim  dvorim 
I po  niskim  kućicama  pučkim, 

Da  nestane  nesklad- tugovanja 
I zavlada  pjesma  uljudnica. 

Drugi  bješe  plemeniti  sinak 
Našeg  l’jepog  Samobora  bijelog, 
Gdje  mu  časne  počivaju  kosti. 
Neumrli  Livadiću  Ferdo. 

Taj  vlastelin  gostoljnbni  r'jetki. 
Komu  daše  umjetnice  vile 
Milosluha  za  skladanje  dara. 

Mah  uz  Gaja  prionuo  revno. 

Pa  on  radi  s drugujem  prvaci m 
Za  svoj  narod  i slobodu  zlatnu. 

I otvara  kuću  gostoljubnu 
Domoljubnim  prijateljem  svojim. 
Pak  kod  takvog  domaćine  krasnog 
Oni  pjesme  ushićeni  poje, 

A on  pjesme  u napjeve  sklada. 

Iz  onijeh  gospodskih  dvorova 
Poletješe  domovine  širom 
Mnoge  krasne  pjesme  krilatice, 
Koje  narod  na  slobodu  bude 
I da  ljubi  zemljicu  otaca. 

Pa  i danas  one  se  razl’ježu. 

Gdje  hrvatski  sastaju  se  sinci. 

I užižu  srca  plemenita, 

Da  čuvaju  i da  ljube  žarko 
Najmilije  na  svijetu  blago, 

Svoju  knjigu  i slobodu  zlatnu. 
Slava  vama,  mili  pokojnici, 

Koji  braći  i narodu  svome 
Milosluhe  ostaviste  glase. 

Da  ga  tješe  i viđaju  boli 
Milom  pjesmom  za  nevoljnih  dana, 
I u srcu  rumen-nadu  bude, 

Da  će  i nam  ljepše  doba  doći. 
Kao  što  no  mila  pjesma  gata, 

I sunašce  budućnosti  bolje 
Jednom  sinut  i pred  naša  vrata! 

Vladislav  Vežić. 

T r h a n i. 

Napisao  Jan  Neruda,  sa  češkoga  preveo  Stjepko  Španić. 


Of^rozničavost  zavladala  okolicom.  Prije  je  tuj  bilo 
njr  tako  tiho,  tako  prijatno!  Javna  cesta  ide  onamo, 
za  modrušaste  gore,  zapuštenim  poljskim  putem 
vukla  se  samo  kola  domaćih,  cijelo  selo  bilo  je 
jfpsi  skroz  svoje  i obronci  šumom  porasli  čuvali  ga 
od  svega,  što  je  tudjinsko.  Mesar  zakupnik,  prodavačica 
Židovka,  putujući  igrač  na  orguljicama  bili  su  jedini,  koji 
su  se  ovamo  iz  vana  svraćali.  A kad  je  bilo  jednom  na 
godinu  hodočašće  i posvećenje,  tada  su  dakako  dolazile 
s brda  cijele  rpe  stranoga  svijeta,  ali  svi  došljaci  bili  su 
dobri  znanci,  prijatelji,  rodjaci. 

Najednom  se  ipak  dogodile  čudnovate  stvari!  Došao 
je  neki  gospodin  i prošavši  cijelu  okolicu  otišao  je  natrag; 
nitko  se  nije  domislio,  što  u opće  hoće,  i zaboraviše  opet 
za  nj.  Poslije  nekog  vremena  dodjoše  dva,  tri  gospođina. 
Imađjahu  ' sa  sobom  lance,  žute  kovne  nastroje,  kolce 
s crveno-bijelim  pločicama,  i nastaniše  se  zajedno  sa 
slugom  svojim  u gostioni.  „Gospodine  mjerniče!“  kazivao 
je  svakome  od  njih  sluga.  Gospoda  su  išla  po  poljima 
i bregovima  i mjerili  su,  sluga  im  je  prenosio  lance, 
zabijao  šiljke  i držao  kolce.  Kad  je  bio  u službi,  nije  bilo 
s njime  govora.  — „Ja  sam  iskusan  čovjek11,  rekao  bi, 
„moja  su  gospoda  mjernici  jošte  mladi  i moram  da  sam 
pripazim11.  Kad  bi  mu  pak  mahala  gospoda,  da  podje 
drugamo,  i kad  bi  netko  bio  tuj  u blizini,  mrmljao  bi 
glasno:  „Dakako,  to  sam  ja  umah  mislio,  da  su  pogrije- 
šili !“  Ali  u gostioni  je  povjerio,  da  izinjeruju  željeznicu. 
Glas  se  pronio.  Seljaci  se  prestrašiše,  da  će  izgubiti  svoja 
polja.  A kad  su  opet  čuli,  da  će  im  se  dobro  platiti, 
željeli  su,  da  bi  pruga  išla  preko  najgorih  polja,  da  bi 
se  ugibala  dobrome  tlu,  da  ne  bi  prepolovila  zemljišta, 
uzela  samo  maleni  komad,  za  taj  komad  platila  kao  za 
cijelo  polje  i t.  d. 

Mjernici  odoše,  a u selu  ostadoše  utaknuti  kolci. 
Opet  bijaše  tiho  pola  godine.  Pak  dodjoše  novi  mjernici, 
pregledahu  kolce  i postavljahu  ih  drugamo.  I opet  pol 
godine  ništa.  Ali  tada  je  već  došla  vijest,  daje  željeznica 
u Beču  dozvoljena,  i dornala  na  to  đodje  ,,u  ime  društva11 
neki  gospodin  doktor  i počeo  je  otkupljivati  zemljišta. 
Tuj  bijaše  prepiraka,  molba,  grožnja,  nemilih  prizora  — 
ali,  hvala  gospodinu  Bogu,  da  su  ta  vremena  već  prošla ! 
Već  je  tuj  i mjernik,  koji  imade  da  sasma  prugu  tom 
vokolieom  provede,  i četvrt  sata  od  sela  — tako  će  daleko 
biti  pruga  — - načine  za  nj  drvenu  kućicu,  jednostavnu, 
priprostu  — niti  bijaše  na  njoj  kakove  „tesarske  brade11. 

U gostioni  bilo  je  tada  puno  kao  kod  mise.  Ali  tuj 
su  sami  tudji  ljudi,  bradati,  isprženi,  jaki.  Njihov  stas  je 
krepak,  govor  glasan  i surov,  oko  lukavo  i odvažno. 
odijelo  priprosto.  Seljačie  izvjedljivo  prisluškujući  trimo 
je  od  čuda,  kakove  to  ljude  imade  pred  sobom.  Austriju 
već  cijelu  prodjoše  od  kraja  do  kraja;  postaviti  na  neko- 


like stotine  milja  željeznicu  bijaše  njima  puka  igračka. 
Jedan  je  od  njih  upravljao  poslom,  „kad  su  iz  Francuske 
do  Italije  bušili  Švicarsku11,  drugi  je  načinio  sebi  na 
rumunjskim  prugama  „do  dvadeset  tisuća11,  treći,  čim 
svrši  ovdje  „taj  komadić11,  poći  će  u Tursku,  da  gradi 
prugu  „iz  Beograda  do  Jerusalima11.  To  su  tako  zvani 
„pantafiri11  (partiefiihrer11),  koji  poduziinlju  komade  pruga, 
da  ih  izgrade  s pomoću  najmljenih  težaka.  Tko  je  u životu 
vidio  samo  jednoga  pantafira,  upoznat  će  po  vanjštini 
svakoga  na  sto  koračaja  a po  glasu  kroz  peteri  zid. 
Ženice  njihove  takodjer  su  s njima,  pan talir  bez  žene 
nije  nikakvi  pantafir. 

Posao  se  medju  njih  porazdi jelio,  i sada  se  počinju 
u selo  gomilati  ljudi.  — sam  bog  znade,  kakove  sve 
imade  na  svijetu  raznolike  čeljadi. 

Zidari  i tesari  doći  će  u većem  broju  kasnije,  sada 
grnu  malo  ne  sami  nadničari.  Radnici  za  kopanje,  pre- 
važanje  i poravnavanje  gline  i zemlje,  radnici  za  lom- 
ljenje kamenja  — „željeznički  radnici11,  „trhani11 ; ali 
ne  reci  nikomu  od  njih  „trhani11,  ruka  je  njegova  tvrda 
kao  kamen  i ako  ti  prilijepi  koju  „plastičnu11  — bolje 
je,  da  te  kamenom  udari,  nego  tom  rukom!  Trhani  su 
sasma  nova  pojava  u krajevima  češkim.  Nije  to  niti 
kakvi  prijašnji  praški  „Hamendr11  (protuha),  kakovih  je 
bilo  do  godine  1848.,  niti  je  to  njemački  „laufer11,  ni 
norveški  „stavkarle11,  ni  ugarski  cigan,  to  je  čovjek  radin 

— ugledaj  se  u nj  i u njegovu  šarovitost ! 

Evo  štropoću  mala  kolica.  Upregnut  je  gubav  pas, 
sama  kost  i koža,  a muž,  koji  se  čini  kao  da  je  ođne- 
kale  utekao,  pomaže  vući,  dok  žena,  gadna  kao  đjavo, 
pomaže  turati.  Cijela  rpa  otrcane  djece  cereći  se  bježi 
za  njima.  Na  rasklimanim  kolima,  koja  uz  to  silno  škripe, 
stoji  glineno  posudje,  od  dasaka  zbito  pokućstvo  i neko- 
liko starih  gunjeva. 

Malo  za  tim  eto  cestom  snažna  čovjeka,  gdje  stupa 
laganim  i teškim  korakom.  Na  leđjima  nosi  — svoju 
ženu.  Prošle  zime  zamrzle  joj  noge,  pa  ne  može  ni  stati 
na  njima,  ali  je  vjerni  muž  nije  napustio,  on  je  nosi  u 
novi  kraj  k novome  poslu.  Tad  je  posadi  na  tratinu  i 
otare  si  znoj:  „Već  smo  negdje  tuj  kod  kuće,  stara!'1 

Glasan  razgovor,  hohot  i pjevanje.  Cijela  rpa  mladih 
muževa  i žena.  Na  ramenima  im  motike  i lopate,  u rukama 
lagani  svežnji.  Sami  Talijani. 

Opet  muž  i žena.  Oba  nose  kožnate  torbe,  očito  da 
su  „imućniji11.  Muž  ima  haljinu  sve  do  pete.  Mrmlja  i 
mrmlja  njemački. 

I sada  — gospodi  Bože,  te  nijesara  slikarom ! 
Dvojica  — no!  Jedan  drugome  ovio  je  ruku  oku  vrata 

— dva  su  to  prijatelja  — idu  uzajamnim,  ali  ne  odviše 
jednakim  korakom  k svome  životu. 

Mi  smo  mladenci, 

Trošit  dobro  znamo, 

U tim  novcima 
Mjere  ne  imamo: 

Pola  ode  na  vino, 

Druga  pol  na  žene, 

A nam  tad  ne  ostane 
Pare  baš  ni  jedne  — 

urlicu  prekrasno  jarećim  glasovima.  „ Jiliuliu ! “ zaviče 
mlađenac,  što  je  bio  na  lijevo,  i htjede  da  zamahne 
rukom  i zbaci  kod  toga  mlađencu  na  desno  zamazanu 
papirnatu  kapicu  s glave.  „Počekaj,  brate,  daje  dignem!" 
propenta  ovaj  i sagiba  se  k zemlji.  Možemo  da  ih  posma- 
trarao.  Oba  su  jošte  mladi,  ali  izgled  njihov ! 

Lijevi  prijatelj  ima  zakrpane,  vojničke  hlače  i kaput. 
Koliko  je  puta  bio  taj  kaput  već  okrenut,  ne  vidi  se,  ali 
to  se  vidi,  da  gaje  njegov  vlasnik  volio  nositi  bez  puceta. 
U pasu  je  cijelo  to  zanimljivo  odijelo  svezano  konopcem, 
što  uopće  ne  smeta  tijelu,  da  sjaji  i da  javlja,  da  je 
njegov  gospodar  doista  „mlađenac"  i da  na  širokome 
svijetu  nema  nikoga,  tko  bi  mu  k nađjenomu  pueetu  sašio 
kakvu  košulju.  Zato  opet  imađe  glavu  u redu  pokrivenu 
nečim  starim,  što  nije  ni  kapica  ni  šešir,  ali  svakako  je 
„iz  sukna". 

„Dva  prijatelja  i jedan  kaput" ; desni  se  prijatelj 
naprotiv  boji  nositi  kaput,  „da  ga  ne  treba  čistiti",  i 
nosi  platneni  baljetak.  Lijep  je,  doista  lijep  i na  sve 
načine  zamazano  isprugan,  a okrajak  čini  se  kao  da  je 
od  samih  finih  resa.  Oko  pasa  ima  ovijeno  nekoliko 
slamnatih  poveza  — „choleraleibbinde?" 

Digne  svoju  papirnatu  kapicu  i bosi  oteturaju  složno 
dalje.  Koliko  su  ti  glupi  Amerikanci  razmišljali,  i još 
nijesu  pronašli  šešira  iz  papira  i prsluka  od  slame,  a tuj 
se  — bez  Duke  i sasma  u igri  to  pronašlo! 

U selu  promatraju  bujicu  novih  svojih  susjeda,  a 
gospodarice  kupe  ključeve  i brižno  broje  svoje  piliće  u 
dvorištu.  Uzaludna  briga!  Trhan  ne  krade.  U ostalom 
— ipak  ne  bih  htio  da  takvome  mlađencu  preletim  kao 
pečeno  pile  preko  puta! 

II. 

Selo  bilo  je  đomala  puno  kao  uliste.  Staje,  suše  i 
tavani  nijesu  dostajal i više,  osim  toga  — nijedan  gazda 
nije  baš  rado  gledao  svojih  novih  stanara,  — .za  što  dakle 
da  gledaju  neprijazna  lica,  zašto  da  imadu  suvišna  gospo- 
dara, kad  može  biti  čovjek  sam  svojim  vlastitim  gospo- 
darom, a da  nikoga'  ne  pita,  da  li  smeta!  Van  iz  sela, 
i za  nekoliko  dana  imali  su  trhani  svoje  selo!  Ugni- 
jezdiše  se  izmedju  mjernikove  kućice  i kolibe  prvog 
pantalira. 

Koliba  pantafirova  — „kantina",  restauracija  — već 
postoji.  Imađe  dva  pregratka,  u manjem  spava  „gospodin 
s gospodjom".  u većem  je  nekoliko  stolova  i klupa,  što 
su  ili  na  brzu  ruku  zbili  iz  dasaka,  i „dućan".  Ovdje 
stoluje  pontafirka,  jedra  žena  vrlo  izrazita  lica,  nešto 


razrokih  očiju  i nešto  silno  — rekao  bih  od  pila,  kad 
se  ne  bi  radilo  o dami  — rumena  lica.  Jednoga  ismi- 
java, a na  drugoga  se  spusti,  da  to  ječi  kao  bura.  Uz 
stijenu  stoje  boce  napunjene  tekućinom,  bez  koje  ne  bi 
bilo  nigdje  ni  jedne  željeznice  na  svijetu  i koja  se  zove 
„od  zida  k zidu".  Dalje  su  boce  sa  slanim  sleđjima, 
sanduci  sa  sirom,  po  stijeni  nad  tim  vise  od  hvata  vijenci 
raznih  kobasica  — bogovi  dadoše  trhanima  toliko  dobrih 
stvari  na  svijet,  bože,  samo  kad  se  ne  bi  trebalo  za  njih 
raditi. 

Gospodin  mjernik  dao  je  letava  i dasaka,  koliko  je 
tko  hotio.  Nekoji  postaviše  samo  nekoliko  letava,  i to 
opletoše  granjem  — eto  ljetnog  stana.  Nekoji  mislili  su 
takođjer  i na  zimu  i na  podnožju  brijega  iskopaše  jamu 
u veličini  od  dva  četvorna  hvata,  pa  načiniše  krov  od 
dasaka  i gline,  i namjestiše  negdje  okance  i vrata.  Niska 
kuća,  doista,  ali  koja  nas  visoka  kuća  na  nekoliko  spra- 
tova  i s tako  raznovrsnim  stanovima  ne  podsjeća  umah  na 
ludnicu!  Samo  ako  hoće,  zadovoljstvo  može  da  prebiva  i 
u toj  rupi.  U ostalom,  u nekim  od  tih  kućica  nije  tako 
zlo.  „Ođma  poznaješ  po  kući,  da  li  je  u njoj  žena’"  -- 
daske  su  iznutra  pobijeljene ; što  se  prati  može,  to  je 
oprano;  slama  i gunjevi  moraju  se  skromno  ograničiti 
na  ođređjeno  za  njih  mjesto,  zemlja  je  nabijena,  lonci  i 
zdjele  su  čiste,  a na  stijeni  se  nalazi  i zrcalce  i niz 
čavala  za  vješanje  odijela.  Ta  mala  soba  zadaje  gospo- 
darici dosta  posla,  a ona  nema  mnogo  vremena,  da  se 
njom  bavi.  Obično  vani  pomaže  suprugu  kod  posla.  Kad 
se  sastane  nekoliko  muževa  na  zajednički  rad  — samo  ne 
više  od  šest,  jer  se  umah  potuku  — ostane  jedna  od 
njihovih  žena  izmjenice  kod  kuće  i kuha  za  sve.  Njoj  i 
angjelu  čuvaru  prepuštena  je  takođjer  skrb  za  svu  koliku 
djecu,  koje  imade  u svakoj  kući  kao  bumbara.  Sto  da 
uradi  s njima,  s tim  vriskavim  stvarcama,  koje  još  ne 
poznaju  nevolje! 

Najednom  tuj  je  općina.  Kolibe,  šatori,  sjenice,  dakako 
sve  u silno  slikovitom  neredu,  ali  to  je  ipak  naseobina  i 
čovjek  treba  da  sebi  predstavi,  kako  to  izgleda  u općinama, 
•što  su  izniknule  preko  noći,  gdje  traže  dijamante  ili 
kopaju  zlatni  pijesak.  Općenitim  je  načelnikom  gospodin 
mjernik,  to  se  razumije.  I ime  imade  već  ta  općina  — 
zove  se  „Australija".  Ne  gledaj  je  na  karti,  izvjedljivče ! 
Ona  je  naglo  izronila  iz  mora  i tone  opet  u more,  kao 
otoci  igrajući  se  bijesno  u Tihome  moru.  A tko  joj  poda 
ime  Australija?  Svakako  netko,  tko  je  na  to  imao  pravo, 
ali  genijalan  čovjek  ima  na  sve  pravo.  „Heimatlos  macht 
gottahnlich",  pravi  trhan  ima  uvijek  misli,  iz  ničesa  on 
stvori  cijeli  svijet  misli.  Pravih  trliana  ima  naša  Austra- 
lija naravski  dosta,  ali  smo  imali  sreću,  pa  smo  ta  dva 
prava  pravcata  već  susreli,  kad  su  dolazili  ovamo. 

Onaj  s platnenim  haljetkom  zvao  se  Franjo  Komarek, 
a onaj  u kaputu  Jan  Sehneiđer,  a zašto  da  umah  ovdje 
ne  spomenemo,  da  je  to  bio  Komarek,  koji  je  prvi  kazao, 
da  „tuj  izgleda  kao  u Australiji".  Komarek  dakako  nije 

nigda  bio  u Australiji,  ali  se  ipak  znade,  što  je  to 
pjesnička  divinacija  (nadahnuće).  I Schiller  ju  je  imao. 
A kad  je  Komarek  nadjenuo  ime,  nadošao  je  i Schneiđer 
s nečim  — s pojezijom.  Već  prvog  se  tjedna  oduševio  a 
njegova  su  usta  zapjevala : 

Australijo,  Australijo, 

Najljepši  ti  si  kraj : 
četiri  uši  kola  vuku, 

Peta  tura,  — ihuhaj ! 

Ostalih  kitica  iz  dobrih  razloga  ne  priopćujemo,  već 
iz  prve  može  čitatelj  da  stvori  sebi  sud,  kako  se  tuj 
spajaju  zemljopisne  znanosti  s prirođopisnima,  tuđjinstvo 
s domaćom  faunom,  kakav  je  to  dodir  s prirodom  pa 
opet,  kako  teče  jezik,  kako  zvoni  rima ! 

Šteta  je  samo,  što  ni  Schneideru  ni  Komarku  nije 
tako  dugo  na  um  palo,  da  i za  se  postave  tuj  kakovu 
zgradu,  te  bi  tako  svojim  genijem  d'oprinesli  k umno- 
že nj  u arhitektonske  bujnosti!  Dakako,  stanovali  su  pre- 
krasno! Koliba  pantafirova  sa  svojim  dragocjenostima  bila 
je  za  njih  najjačim  magnetom,  onamo  putuju  umah  s posla. 
Dadu  si  donesti  ,,polovinku“  (pol  mjerice)  rakije,  pa 
drugu  i zatim  jošte  nekoliko,  a kada  kaže  pantafirka,  da 
je  već  dosta,  jer  joj  se  hoće  spavati,  izadju  napolje  i 
izvale  se  na  zemlju.  Moguće,  da  se  mole  mjesecu. 

Pred  četiri  dana  isto  se  tako  izvališe.  Schneiđer  na 
trbuh  i odma  je  zaspao,  jer  je  možda  imao  za  koju  polo- 
vinku  više.  Komarek  na  ledja,  i bio  bi  već  usnuo,  kad  — 
zamalo  stane  naglo  pljuštiti  kiša.  Komarek  ustane,  gnjevan 
pogleda  na  nebo  i opet  legne  isto  tako  na  trbuh,  kao  da 
bi  nebu  htio  eitovati  Mefistove  riječi : „Triput  to  mi 
moraš  reći“.  A nebo  reklo  to  drugi  i treći  dan,  a 
danas  nakon  posla  uzajmiše  oba  mladenca  zajedno  četiri 
letve,  potražiše  sebi  mjesto  nasuprot  kolibama  Talijana  i 
uzdišući  nosili  su  granje.  Gradili  su  malo  ne  pol  sata. 
Zgrada  nije  razumjela  njihovih  intencija  i sruši  se  kao 
grob  velik,  bez  oblika,  ali  je  napokon  ipak  bila  makar 
krov.  — „Otkrij  se  pred  svojom  kućom,  jer  ona  štiti 
tvoju  glavu !“  U večer  pak  pošli  su  mirno  u svoje 
kućanstvo.  I legoše. 

Jedva  začeli  hrkati,  izadje  iz  suprotnih  koliba  čovjek. 
Podje  ravno  k novoj  zgradi,  posluša  časak  i objesi  na 
najvišu  letvu  pločicu.  Na  njoj  bio  je  napis:  „Ospitale 
degli  incurabili",  kako  se  drugog  jutra  vidjelo. 

Počekaj,  Talijanče! 

III.- 

IJ  istiniir!  Drugog  jutra,  dosta  rane,  imao  je  Talijan 
već  svoju  „plošku"  — ili  pljusku,  kako  veli  narod,  koji 
po  manje  pljuska.  Zar  je  to  desni  bio?  No  — možda! 
Kad  su  u jutro  oba  češka  Diogena  izmiljela  iz  svoje 
rake,  umah  se  upitaše,  što  je  to?  I pazili  su.  Za  prvim 
Talijanom,  koji  im  se  prkosno  iskesio,  podje  Schneiđer 
u šikaru.  Gospodin  je  naime  mjernik  kazao:  „Da  mi  se 
na  cesti  ne  tučete,  deset  hvati  od  ceste  slobodno  vam  se 


na  mrtvo  ime  pobiti!"  Talijan  Schneideru,  koji  je  bio 
jači,  nije  „izmijenio  ploške",  niti  ga  ubo  nožem,  i pošto 
tuj  nije  u običaju  ona  krasna  vrsta  dvoboja,  u kome  se 
protivnici  remenom  skupa  svežu  oko  pasa  a u ruku  pove- 
zanu rupcem  dade  se  svakomu  nož,  pazila  je  tvrtka 
Komarek  & Schneiđer,  što  će  se  dogoditi.  „Meni  se  čini. 
da  ću  se  napiti",  govorila  je  divinacija  Komarekova.  I nije 
se  prevarila.  Čim  je  nastao  podnevni  počinak,  spremi  se 
Talijan  i podje  u pratnji  sađrugova  k „sudu".  Tvrtka  i 
nekoliko  sađrugova  išli  su  lagano  za  njima. 

Sud  je  kod  trhana  Zoubka.  On  je  postao  sudcem 
jednostavno  za  to,  što  je  u njegovoj  kolibi  najviše  mjesta. 
Oženjen  je,  ima  radinu  ženu  i odraslu  kćer,  kojoj  se  ipak 
nije  svidjao  trhanski  posao.  Pa  i Baruška  se  kloni  trha- 
nima,  gdjegod  može;  novac  teče*  šivanjem  i pletenjem,  a 
podrugavaju  joj  se,  da  čeka  „na  nekog  gospodina  sa 
željeznice".  Čim  opazi  Zoubek,  da  ovi  dolaze,  pošalje  ženu 
po  polićak  rakije  te  postavi  „jarce  na  lijevo",  a na 
desno  — druge  jarce.  Baruška  se  umah  okrene  od  došljaka. 
Svi  su  šutjeli,  jer  rasprava  ne  može  prije  da  počne,  dok 
se  sudac  ne  napije ! „Jedna  jedina  čašica  učini  od  sudca 
drugoga  čovjeka",  činilo  se,  da  je  upisano  u spokojno 
lice  bradata,  prosijedjela  Zoubka  i sivo  njegovo  oko 
proleti  zadovoljno  „stranke",  koje  su  već  svojim  dolaskom 
bile  osudjene,  da  mu  plate  najmanje  jedan  polićak. 
Upravo  onako,  kako  su  prije  u Francuskoj  stranke  davale 
sudcima  kutije  s bonbonima.  Ali  običaj  mi  se  svidja;  bit 
će  da  je  u tome  nešto  pohlepe,  no  svakako  je  bolje,  da 
pravednost  ima  svezane  ruke,  nego  li  oči. 

Polićak  je  tuj,  Zoubek  pije  i poravnava  svoj  cilindar 
s uha  na  uho.  Tko  je  sudcem,  nosi  takođjer  cilindar,  a 
pošto  je  on  dobio  jedan  bijeli  i jedan  crni,  a oba  bijahu 
silno  prošupljena,  natuče  bijeli  u crni  i tako  imade 
nešto  — neobično  na  svaki  način. 

— No  što  je!  spusti  on  dubokim,  neugodnim  basom. 
— Jeste  li  se  okrali?  Jeste  li  se  potukli? 

Pripovijeda  tvrtka  a drugovi  njezini  mumljaju  zbor. 

Pripovijeda  Talijan,  i drugovi  njegovi  mumljaju  zbor. 

Zbor  i opet  zbor,  i već  je  buka.  „Jezik  za  zube!" 
zaviče  u to  Zoubek,  „oba  ste  jednako  smeće,  Schneiđer 
plaća  tri  polićka,  jer  gospodin  Bog  ne  će,  da  taj  . . . , a 
ovaj  ćelavi  Talijan  plaća  četiri,  jer  je  to  već  odviše ! 
Da  nije  tek  prije  podne  i deseti  dan  po  isplati,  platili 
biste  više,  hvalite  gospodinu  Bogu  ! A mi  to  sad  umah 
ispijmo  i zatim  si  podajte  ruke,  jer  tko  misli  na  kavgu, 
čini  neslogu!  Uskliknite:  Amen!"  — Zborovi  viču  amen, 
Talijan  kopa  po  novčarki  a Schneiđer  se  češe  po  glavi, 
jer  ne  zna,  da  li  gospodja  pantafirka  na  dug  — 

Za  četvrt  sata  u kolibi  je  nova  buka.  Nekoga  baciše 
na  polje,  ali  Zoubek  poleti  za  njim,  uhvati  ga  i baci  ga 
opet  unutra.  No  ovog  puta  suda  nije  moglo  biti  — adieu, 
posao,  za  danas ! 

Čudnovato  jednostavno  suđjenje,  što?  To  su  dobri 
ljudi,  vjerujte  mi.  Oni  doduše  gdjegod  buče,  kad  im  se 

daje  posao,  koji  im  se  po  trhanskom  izrazu  čini  „probom”, 
oni  često  kod  isplaćivanja  kunu,  ali  velike  kakve  buke 
ne  započnu  nigda  sami,  n.  pr.  protiv  svojih  poglavara, 
a tko  imade  apsolutno  pravo,  uvijek  ga  zađobi. 
,,Suđ“  imadu,  da  jedan  drugoga  ukroti  — a njihov 
„zakonik”  ? Sto  smije  i može,  to  osjeća  sam  trhan,  a 
ako  česa  ne  zna,  n.  pr.  da  se  ne  smije  koji  zdenac  one- 
čistiti,  to  mu  se  reče  ovako : Na  zdencu  se  zabije  letva, 
na  nju  se  odozgo  priveže  gužva  od  slame,  a sa  gužve 
se  objesi  palica,  na  kojoj  su  urezi.  Koliko  imade  ureza,  toliko 
batina  ili  zaušnica  — i to  razumiju  trhani  cijeloga  svijeta. 

Naseobina,  starješina,  sud,  zakonik  — divite  se!? 
Dakako,  osim  škole  i crkve,  tuj  je  malo  ne  sve!  Da,  i 
na  školu  se  skoro  mislilo.  Mislio  je  na  nju  gospodin 
mjernik,  kad  su  mu  dnevice  vriskale  dvije  rpe  djece  pred 
kućom,  gdje  je  za  igru  upravo  najljepši  prostor.  Mislio 
je:  načiniš  li  kolibu,  najmiš  li  učitelja,  otkineš  li  sva- 
kome radniku  dva  novčića  od  forinte,  kako  se  to  već 
daje  za  lijekove  i liječnike,  učinit  ćeš  u kratko  dobro 
djelo  — - ali  to  nije  izveo,  imade  mnogo  brige,  a djeca 
vrište  i dalje.  Niti  se  boje  više  mjernikove  Belinke, 
velikog,  novofunđlanskog  stvora  — ta  nje  su  se  bojali 
i bez  toga  samo  u prve  dane,  a sad  se  s njome  valjaju 
po  pijesku.  — Na  crkvu  naravski  nije  mislio  nigda.  Veli 
se,  da  su  na  svijetu  72 '/2  vjeroispovijesti  i 12  j2  jezika 
i 72 l/ a ljudska  plemena;  ta  polovica  jesu  i tu  polovicu 
imadu  cigani,  a na  trhana  nije  došlo  ništa.  U trhana  se 
doduše  čuva  nabožna  priča,  da  su  takođjer  imali  negdje 
u Rumunjskoj  sagradjenu  crkvu  od  slanine,  ali  da  su 
im  je  miševi,  veli  se,  preko  noći  pojeli.  Šteta  je,  što  nijesu 
pleme  i nemaju  takođjer  svoj  vlastiti  jezik!  Govore 
samo  nekim  narječjem  starozvučnog  sanskrita  i malo  ga 
uresuju  i obogaćuju  novim  zgodnim  izrazima,  ali  do  sada, 
još  nijesu  došli  do  potpunog  jezika,  kome  bi  za  cijelo 
takođjer  dali  sjajno,  laskavo  ime,  kako  su  to  nadjeli 
švedski  cigani  svome  „praeve  liquant“  (krasan  jezik),  ili 
njemački  Židovi  svome  „cbockemer  lošen“  (jezik  mudraca). 

U ostalom  ovdje  je,  kako  je  već  rečeno,  sve  kao  u 
velikoj  naseobini.  Trgovina  cvate,  „kuće”  se  kupuju  i 
prodavaju  kao  u igri.  Stranaka  je  tuj  upravo  toliko  kao 
i drugdje,  posla  dosta,  zabave  dosta,  pa  su  malo  ne  dotje- 
rali i do  zabavnog  kluba.  Ondje  je  skup  Talijana  revu 
i igraju  „moru”,  tuj  opet  možemo  da  slušamo  pripovje- 
dače — bajovne  čudne  historije,  pred  po  sata  ne  bi  im 
on  sam  vjerovao!  1 nešto  dalje  novi  je  krug,  a u sredini 
tumači  jedan  kako  može  svaki  put  dobiti  kod  dvadeset  i šest, 
i vadi  zamazane  karte  i pokazuje.  A što  se  ljubavi  tiče  - 

Trhan  poznaje  tri  vrsti  braka.  Prvu  vrst  naime  mal 
ne  i ne  pozna,  „za  volju  kitice  ruža  kupiti  cijeli  imetak”, 
to  mu  i ne  padne  na  um,  a svezati  se  za  vazda,  „to 
još!”  Druga  vrsta  je  „divlja”,  ali  je  stalna  i čvrsta, 
zbog  djece  i navike  Treća  je  vrsta  još  više  divlja. 
Trhan  se  naime  veoma  rado  ženi,  pa  bilo  to  svaki 
mjesec  ili  najmanje  na  svakoj  postaji;  on  treba  nekoga, 


tko  bi  malo  na  nj  pazio  i nešto  mu  pridjelavao.  On 
se  ne  ženi  iz  ljubavi,  ali  ni  za  to  ne,  da  otpočine  od 
ljubavi.  U ostalom  ljubav  je  njegova  tako  raskomadani 
polip,  u koga  je  svaki  komad  cijel.  0 trhanu  ne  vrijedi, 
da  „tko  Se  prvi  put  ženi,  tomu  se  može  oprostiti,  tko  se 
po  đrugiput  ženi,  tomu  se  diviti  može  kao  junak  da  je. 
tko  se  po  trećiput  ženi,  taj  neka  bi  za  kaznu  dobio  sto 
žena”  — trhan  ima  svoju  „treću  vrst”,  no,  pa  bilo  ih  i sto! 

Njegovo  snubljenje  je  kratko.  Prvim  mu  je  pravilom 
ona  stara:  „Ne  dam  varati  sebe  — radije  prevarim  tebe”. 
Na  ljepotu  ne  gleda.  Lice  ne  treba  da  bude  „kao  mjesec 
pun  i jasan”,  oči  „sanjarske  kao  liljan”,  kosa  „crna  kao 
roj  pčela”,  prsa  i bokovi  „kao  čelo  slona”,  jednom  riječi 
„kao  ljubica”;  samo  kad  to  nekako  ovako  izgleda: 
Rumeno  joj  lice 
Bielo  tielo, 

Kanda  je  na  dimnjak 
Izletjelo ! 

Krasna  bi  mu  žena  i bez  toga  uzročila  brige.  Isto 
se  tako  ne  pita  mnogo  za  duševna  svojstva,  napokon  je 
svaka  žena  dobra  i samo  u najvišim  pregradnima  ormara 
ljudskoga  društva  mogu  se  naći  te  „fine”  — u dobru 
ili  u zlu.  Žena  se  konačno  takođjer  ni  po  čemu  drugom 
ne  pozna,  do  li  po  dobrome  jelu  — a je  li  ovo  dobro, 
to  je  žena  u nj  doista  ukuhala  želju,  da  bi  mužu  bilo  u 
tek  — i tada  je  žena  dobra ! Bit  će  naravski  jezičava, 
no,  a ti  provuci  nit  kroz  uho  od  igle  i zaustavi  struju!  Bude 
li  jako  zla,  uzme  se  štap  i — „on  će  gledati  učinak,  a 
ona  će  ćutiti  uzrok”.  U kratko:  „Hoćeš  li  k meni?”  - 
„No  neka,  kad  si  se  tako  opila ! “ — i to  je  sve  i ne 
treba  kao  ciganski  par  da  tri  puta  oko  borovičina  grma  bježi. 

Pa  ta  trhančađ  mala,  đrobna,  pištava ! U grob  će 
jednom  doći,  ali  u zipku  — ne,  tamo  ne!  A gdje  će 
biti  taj  grob?  Što  mora  da  bude  kolijevka  i grob  svagda 
na  jednom  mjestu  ? Danas  se  rodilo  trhanče,  za  mjesec 
dana  možda  je  sto  milja  daleko;  njegova  je  domovina 
široki  svijet,  zlatom  posuto  nebo  krov  je  njegove  rodne 
kuće.  Raste,  a ne  zavoli  ni  jednog  cvijeta,  ni  jednog 
vrhunca,  ni  jednog  luga,  ne  nastani  ni  jednog  kuta;  čim 
začne  to  kružiti  djetinjim,  zlatim  svojim  snima,  čim  srce 
njegovo  pusti  gdjegod  svoje  korijenje,  već  je  opet  silom 
iščupano  dršćući  na  vjetru.  Ali  ipak  ima  trhanče  mnogo 
— majku!  Bije  ga  doduše  često,  govori  s njime  glasom 
surovim,  ali  joj  je  dijete  ipak  sve,  što  ima!  Ona  ne  pri- 
pada više  sebi,  pripada  djetetu.  Brine  se,  radi  za  nj, 
njeguje  ga,  bdi  nad  njim,  a kada  i sama  legne,  čini  to 
samo  za  to,  da  prikupi  sebi  opet  novih  sila  za  svoje 
dijete.  S mjesta  na  mjesto  putuje  s njime,  zebe,  snosi 
uvrede,  samo  da  joj  je  dijete  očuvano.  Trhanče  poraste 
i opet  putuje  dalje.  Majka  još  gdjekad  vidi  svoje  dijete, 
onda  gdjekad  o njemu  čuje,  a zatim  ne  dobije  više 
nikakva  glasa.  Sama  se  povlači  kroz  život  — negdje  je 
nađju,  prosjakinju,  gdje  se  smrzla,  na  rpi  kamenja. 

(Nastavit  će  se.) 

Put  u Dalmaciju. 

(Nastavak.) 


V. 

I Kroz  kanale. 

a 29.  ranim  jutrom  eto  nas  opet  na  palubi 
„Zvonimirovoj11.  Dan  divan  a mi  svi  vesele  ćudi, 
pa  što  će  tkogod  više  od  društvanca,  kome  je 
zadaća  četrnaest  dana  lutati  hrvatskim  morem. 
Gospoda  ispratiše  nas  do  broda. 

— Pozdravlja  te  Fra  Petar  Milošević,  doviknu  mi 
Fra  Joso,  kad  je  kapetan  zakomandirao : „Leva  ponte!11 

— Bog,  prijane!  Zdravo  pošli!  To  smo  još  čuli 
s kraja,  a onda  smo  dignuli  ,,ponat“,  oni  na  kraju  „molali 
cimu11,  pa  put  pod  noge  s „mezza  torza11  iz  spljetske 
luke.  Mi  luci  na  vrata,  a u luku  .se  žuri  Lloydov  „Tri- 
tone11,  ostavljajući  za  sobom  smrdljivi  trag  nevaljala 
ugljena. 

Onaj  stari  penzijonirani  rimski  „roue11  imao  je 
ipak  (što  se  veli)  smisla  za  prirodu.  Kako  je  gorostasna 
okolica  spljetska ! Kolike  li  razlike  izmedju  bijeloga 
Zagreba  i te  južne  metropole  naše  prosvjete ! 

Za  kratak  čas  utone  divotni  Spljet  u more,  a zelen- 
kasti Brač  sve  se  više  izvija,  — a ona  mjestanca : Supetar 
i Svetivan  i čitav  koledar  zaredala  se  obalom,  dok  se 
zadnje  negdje  u magli  ne  izgubi.  Evo  zakrenusmo  u malen 
zatonić  na  zapadnoj  strani  otoka  Brača.  Zatonu  se  u srcu 
pružila  umiljata  Milna,  okružena  maslinom,  bijelim 
kamenom  i niskom  travom  mirisavkom.  Poput  amfiteatra 
zaredale  se  one  šarene  jednokatnice  oko  ubave  luke, 
onamo  na  drugu  stranu  još  se  vidi  malena  punta  Suletska. 
Na  čitaonici  vije  se  o lagodnom  primorskom  vjetriću 
hrvatska  trpbojniea.  Tek  što  smo  pristali,  eto  već  četa 
dobrostive  gospode,  što  će  nam  pokazati  sve  viijedno  u 
Milni.  Razđvojismo  se.  Jedni  krenuše  nekuda  nad  Milnu, 
a gospodin  zoolog  i ja  krenusmo  do  nekoga  kameno- 
loma. Rekoše  nara,  da  ima  tamo  okamenjenih  zubi  i 
kostiju.  Gospodin  zoolog  ustanovi  za  čas,  da  su  to 
kvaternarne  naslage  na  kredi. 

Pregledasmo  nešto  milnanskih  ulica,  a onda  nas 
„Zvonimir11  svojim  dubokim  glasom  pozove  na  ručak. 
Napunismo  zrak  sa  nekoliko  „Živih11,  a onda  nam 
se  Milna  za  puntom  sakri. 

Brački  zaglav  zove  se  najzapadnija  punta  bračka; 
tu  se  na  kilometar  primiče  zelenoj  Maslinici  (Šolta).  Tek 
što  smo  ostavili  Milnu  i primakli  se  „Zaglavu11,  kad  eto 
iza  nas  Lloyđova  „Tritona11.  Velik  je  a krcat  je, 
žuri  mu  se  pa  loži  što  bolje  može. 

Naš  kapetan  prišapnu  nešto  željeznome  želudcu  „Zvo- 
nimirovu11, — a „Zvonimir11  se  jače  makne.  Ostavismo 
Spljetska  vrata  (Talijanski  čitava  litanija:  Stretto  đelle 
Porte  di  Spalato  o di  Brazza),  a pred  nama  se  stvori 
onaj  dugi  zeleni  — mirišući  Hvar.  Bog  bi  znao,  je  li 
kome  od  mojih  suputnika  tako  bilo,  ko  meni,  — 


ali  spopalo  me,  kad  pomislih,  da  je  to  more,  kojim  pio- 
lazim,  nosilo  na  sebi  pjesnika  „Robinje11  i „Ribanja11. 

Lagano  zakrenu  „Zvonimir11,  koji  se  držaše  pravcem 
na  istok  prema  Bolu,  na  jug,  — prodje  kroz  Hvarski 
kanal.  — Tu  se  pred  Starogradskim  zatonom  sretosmo 
sa  „Tritonom11,  koji  je  u Starigrad  ulazio. 

— Kapetane! 

— Izvolite? 

— Ne  dajte  se! 

— A ja!  Ove  su  riječi  značile  „Briga  vas,  — ja  i 
sam  znam11. 

Starogradski  je  zaton  do  12  km.  dug  dovoljno 
širok,  da  dva  „vapora11  usporedo  podju.  „Zvonimir11 
ostavljao  iza  sebe  laganu  bijelu  maglicu,  a „Iritone 
razbacao  zrakom  čitave  kupove  neke  crno-žutkaste  smjese 
od  pare  i dima. 

Baš  je  bilo  krasno  gledati,  kako  se  te  dvije  kulturne 
životinje  igraju.  Još  je  „Tritone11  za  kojih  tiidesetak 
metara  pred  nama  Evo  sad  se  daljina  sve  više  smanjuje. 
Već  je  naš  „bumpreš11  (koso  jedrilo)  u liniji  sa  „Trito- 
novom11  krmom.  Još  čas,  — i eto  nas  usporedo. 

— Larus  argentatus,  mirno  se  ozove  „stari  gospodin  , 
koga  parna  regata  ni  malo  ne  zanimaše. 

— Larus?  — upita  naglo  naš  „maršal11. 

— Larus?  — upita  g.  Zagorac,  a obojica  skočiše 
do  pušaka,  — dva  puta  zavri  jeka  zatonom  Starogradskim, 

— a „maršal11  mahnu  kapetanu  rukom. 

— Ferma! 

— Ferma!  povikne  kapetan  makinisti  — a mi  sta- 
dosmo, dok  je  „Tritone11  (kao  da  se  smije)  sve  više 
odmicao.  Kad  su  obje  puške  puknule,  srebreni  se  galeb 
naglo  zaustavi  u zraku,  — njegovo  še  bijelo  perje  zadnji 
put  rasvijetli  od  sunca  a onda  se  sruši  strmoglavce 
u more. 

Velikim  nekim  štapom,  što  ima  na  kraju  svinut  zub, 
dovukoše  galeba  na  brod. 

— „Tutta  forza11  — zaori  kapetan,  — a „Zvonimir11 
poče  svojim  repom  udarati  po  ritmu  najčudnijega  Sofo- 
klova  kora. 

Triton  je  daleko  odmaknuo.  Zašli  smo  u njegov  trag. 

— Morat  ćemo  u Staromgradu  „karbuna11  krcat, 
oglasi  se  noštrom. 

— Sve  jednako,  — mećite  u „fogun11  brikete. 
Metnuše  brikete,  — a mi  smo  se  (kao  Leonida)  sa  „Tri- 
tonom11 mogli  u sjeni  boriti,  — od  samoga  dima. 

Poput  lastavice  zaletio  se  „Zvonimir11  za  Tritonom, 

— bijela  pjena  u moru  i crni  smrdež  u zraku  — jedini 
Su  mu  trag.  Leti  kao  da  se  ni  mora  ne  tiče. 

— Ovako  bismo  išli  13  ,,milj“  — i više,  na  uru. 

Negdje  pod  Rudinama  ulovismo  Tritona.  Već  je 
Starigrad  na  vidiku.  Zvonimir  upre  ljudski,  prestiže  Tri- 

tonu,  prošav  mu  gotovo  ispod  ,,bumbreša“  — i ostavi 
ga  u svom  tragu  (Kielwasser)  — a bome  i u dimu,  jer 
su  brikete  baš  ljudski  kadile. 

Kad  smo  prolazili  uz  onu  vjetrenjaču,  što  stoji  do 
mora,  Tritone  je  koju  stotinu  metara  zaostao  bio. 

Kako  je  Starigrađ  simpatično  i ugodno  mjestance 
na  ovom  božijem  svijetu,  zna  svatko,  tko  je  bar  minutu 
ondje  boravio.  Baš  mi  je  teško  opisati  naš  boravak  u 
tome  srcu  slavnoga  Hvara. 

Izidjosmo.  Trobojnica  na  prvome  jarbolu  izmamila 
silu  ljudi  na  rivu.  Biva  vrvi  životom;  — - sva  se  je  sila 
bracera  i manjih  ladjica  — (krcanih  rujnim  Hvaranom 
i ljutim  Korčulanom)  zaredala  lukom.  Uz  obalu  reda  se 
čislo  kuća,  a u dnu  zeleni  se  novi  gradski  vrt.  Visine 
iznad  grada  ovjenčaše  se  ružmarinom,  kakoga  nema 
drugdje  na  svijetu. 

Skupiše  se  oko  nas.  Ja  i opet  ne  mogu  da  svima 
zahvalim  na  lijepom  dočeku.  Prvo,  što  pogledasmo  u 
Starome  gradu,  jest  kuća  Petra  Hektorovića,  pjesnika 
hrvatskoga  — a patricija  starograđskoga.  — Kuća  je 
danas  — posve  sačuvana,  pa  je  vlasničtvo  g.  dr.  Sp. 


Osobito  je  zanimljiv  pogled  od  vrta  (kojim  se  loza  širi) 
na  kulu  i na  ribnjake.  Tek  što  ostavismo  Hektorovićevu 
kuću,  kad  ti  se  netko  javi : 

— A gdje  je  Don  Šime  Ljubić? 

— Živ  i zdrav,  ajdmo  do  njega. 

Kolikogod  nas  je  bilo  i putnika  i domaćih,  svi  uđa- 
rismo  na  vrata  crvene  kuće  na  rivi,  u kojoj  starina  rav- 
natelj zagrebskoga  muzeja  Oincinatove  danke  traje. 
Prestrašit  će  se,  pomislih,  kad  nas  tolike  spazi ; — al 
da,  — prestrašismo  se  mi,  kad  nam  dobri  don  Šime  ih 
natura  pokaza  neke  od  svojih  starina.  Redala  bi  se  bila 
još  koja  nova  vrst  stolom,  da  nas  dr.  B.  ne  pozove  u 
čitaonu. 

Sakupilo  se  bilo  čitavo  čislo  vrijednih  Starograđjana. 
kao  da  je  kaki  svetac.  Najraznoličnijih  kombinacija 
predstavljanja,  pozdravljanja  i nazđravljanja  — upoznasmo 
se  svi,  — a za  čas  kao  da  smo  stari  poznanci.  Naše.  je 
maleno  društvance,  premda  kojih  400  km.  od  svoje 
postojbine  daleko,  oćutilo,  da  je  na  svome  tlu  a med 
svojima. 

(Nastavit  će  se.) 


rv 


Hrvatska  Oresteja. 

(Nastavak.) 


^toVu  dok  u Grka  kazna  na  materi  vrijedja  etično 
•'Aćmt  čuvstvo  čovjeka,  dotle  u hrvatskoj  pjesmi  nemilo 
dira  i estetsko  osjećanje,  jer  je  ono,  što  nalaže  vila  Niko- 
lici,  golo  mrcvarenje  ljudskoga  tijela.  Ali  je  ta  mana, 
kojom  se  odlikuju  (i  za  malenu  krivnju)  narodne  pjesme 
osobito  istočnog  cijela  našega  naroda,  zajednička  svim 
narodima  i primitivnim  i prosvijetljenim  često.  Dosta  je 
sjetiti  se  grozne  priče  o Tiestu  i Atreju,  o Prokni  i 
Tereju,  Homerove  Odiseje,  pak  se  i u genijalnoga  Danta 
i Šekspira  nalazi  takih  surovosti. 

I druge  su  neke  potankosti  izmedju  rečenih  pjesino- 
tvora  nalik. 

Nuzgredno  lice  u hrv.  pjesmi  stari  serdar  Džakula 
(str.  194.)  sjeća  na  Sofoklova  pedagoga  u početku  drame, 
kad  Orestu  daje  naputke  o mjestu  i potrebitom  radu,  a 
onaj  Nikolicu  obavještuje  o mjestu,  gdje  je  kula  Jankovića 
i što  radi  stara  Jankovićka. 

Prva  je  žrtva  osvete  kod  Sot'okla  Klitemnestra,  a 
druga  Aigisto,  dočim  u Aishila  i u Evripiđa  prije  pada 
Aigisto,  a na  koncu  tragedije  Klitemnestra. 

Sittl  veli  u svojoj  povjesti  grčke  literature  (III.  dio 
str.  261.),  da  je  u Aishila  i anagnoriza  i osveta  naivno 
izvedena,  jer  mu  je  više  stalo  do  patetična  dojma,  nego 
do  sastava  dramatskog:. 

Nu  osim  etičnih  razloga,  da  prije  pogine  zavodnik, 
i drugi  su  tehnički  razlozi  u Aishila  i Evripiđa,  što  Orest 


prije  od  matere  ubija  Aigista.  I za  to  nema  pravo  Rapp. 
koji  hvaleći  Aishila  bijedi  Sofokla,  što  je  Aigistovom 
smrću,  neznatnom  za  konac  tragedije,  završio  dramu,  jer 
u Sofokla  po  sastavu  radnje,  a osobito  po  obradbi  karak- 
tera i sukoba,  nema  onih  razloga,  koji  su  u Aishilovoj 
i Evripidovoj  tragediji,  gdje  Oresta  poslije  umorstva 
materina  Erinije  progone. 

Tu  se  Evripide  i Aishil  povode  za  starom  epskom 
predajom,  a Sofokle  odstupa  od  nje,  kano  i Pindar  u 
spomenutoj  pjesmi  (Pyth.  11.  66.  cuv  'A psi  ■ki'Dvz-/  zz  p.x- 
Tsoa  th/jz.s  t'  A’ćfi'jhov  šv  (pavai:),  ako  nije  možda  Pindar 
tako  radi  metričkih  i ritmijskih  uzroka  poredao  riječi. 

I u hrv.  pjesmi  pogiba  prije  Nukić,  a poslije  majka, 
jer  je  i tu  osim  inih  razloga  sastav  epske  pjesme,  a i 
karakter  Nikolice  zahtijeva  onaki  red  osvete. 

Smrti  se  preljubnika  Aigista  veseli  kor  u sva  tri 
tragika,  a takovo  veselje  ističe  i hrvatska  pjesma  nad 
padom  Nukićevim  (p.  203.)  riječima:  „Milo  bilo  i gori 
i travi  I babinim  u grobu  kostima,  Za  sve  vili  u pećini 
st.’jeni“.  Te  riječi  stoje  u lijepom  kontrastu  s • predjašnjima 
(str.  191.),  kojima  pjesma  zatuži  poslije  nesreće  Stoja- 
nove:  „Ražali  se  i gori  i travi,  Pa  i vili  u pećini  st ’jeni4. 

Tako  hrvatska  pjesma  daje  oduška  svojoj  žalosti 
nad  potištenom  pravdom  i radosti  nad  pobjedom  nje- 
zinom, kao  što  kor  u grčkoj  tragediji  čuvstvuje  sa  svojim 
junakom  u sreći  i nesreći. 

III. 

Aishilov  se  Oreste  izvedavši  svoju  osvetu  jošte  oprav- 
dava time,  što  je  to  bila  zapovijed  Apolonova,  te  što  su 
mu  preljubnici  oca  Agamemnona  ubili  bili.  Ali  već 
osjeća  žalac  savjesti:  Erinije  se  primiču,  .pir po; . £y*oTot 
w'j vs;  (st.  1054.)  navaljuju  na  nj,  pamet  mu  se  muti . . . 
0.  Mliller  u svojoj  grč.  literaturi  (I.  str.  553 — 554.)  veli, 
da  Erinije  po  Aisliilu  i općenito  po  grč.  nazoru  ne  ozna- 
čuju stupanj  moralne  krivnje  ili  moć  zle  savjesti,  — jer 
bi  u tom  slučaju  morale  više  Klitemnestru  od  Oresta 
mučiti  — nego  pokazuju  strahotu  samoga  zločina,  umorstva 
matere.  Za  nas  je  to  sve  isto,  a po  svoj  prilici,  da  i 
jedno  i drugo  označuju,  i po  samom  Aishilu,  kako  se 
vidi  iz  onoga  sna  Klitemnestrina,  a i Evripidova  Elektra 
to  potvrdjuje. 

Dalnju  muku  i umir  nevolje  Orestove  izvodi  Aishil 
u „Eumeniđama"  s pomoću  Apolona  i Palade  Atene, 
kako  rekosmo,  na  atenskome  sudištu  areopagu  tako,  da 
tu  trilogiju  pjesnik  završuje  s lijepom  tendeneijqm  patri- 
jotičnom,  proslavivši  svoj  rodni  grad  ko  zastupnika  huma- 
niteta,  kako  to  zgodno  ističe  Schneidewin  u predgovoru 
Sofoklove  Elektre  (str.  12.).  Manje  je  umjetnički  izveo 
umir  tragedije  svoje  Evripide,  koji  čvor  svojih  drama 
obično  rješava  s poznatim  „đeus  ex  machina"  (D-so;  airo 
p'/av/ic),  kod  svega  svoga  realističnoga  prikazivanja.  U 
njega  na  ime  braća  Klitemnestrina  Dioskuri  (Kastor  i 
Polideuke),  pojavivši  se  na  sljemenu  kuće  (st.  1233  i đ.), 
umir  čine  uputivši  Oresta,  da  Elektru  uda  za  Pilada,  a 
sam  da  se  uteče  pred  Erinijama  u grad  Atenu  pod 
zaštitu  božice  Atene,  gdje  će  ga  na  areopagu,  kano  u 
Aishila,  spasiti  ona  i Apolon.  Svu  krivnju  zločina  bacaju 
Dioskuri  na  Apolona,  koji  ootpo;  X’  c'ov  oux.  zj^gz  mi  (sc. 
’OpecT^)  GO'f d (st.  1246.). 

Ali  ono,  što  umni,  izobraženi  Grk  nameće  Orestu 
iza  umorstva  materina,  na  ime  uznemirenu  savjest,  razabi- 
rajući time  veličinu  i strahotu  zločina,  toga  ne  poznaje 
hrvatska  narodna  pjesma,  nikla  iz  priprostoga  shvaćanja 
puka,  koji  je,  uvijek  više  u zlu  nego  u dobru,  za  ono 
vrijeme  ratno  i krvavo  od  nužde  stvorio  rečenicu : „Tko 
se  ne  osveti,  taj  se  ne  posveti  “.  To  je  dakako  shvaćanje 
drevnije,  iz  primitivnije  dobe,  stoji  na  daleko  nižem 
stupnju  uljudbe,  nego  Aishil  i Evripide.  Tomu  je  svjedok 
i Homer,  koji  takođjer  još  ništa  ne  zna  o kakovom  pro- 
ganjanju Oresta  po  Erinijama,  nego  i bogovi  njegovi  i 
ljudi,  kao  u hrvatskoj  pjesmi,  odobravaju  postupak  Orestov 
(Ođis.  L 46,  i d.,  299  i d.). 


grižnje  savjesti  u Oresta,  posegao  i Sofokle  u svojoj 
Elektri,  zabacivši  onu  novotariju  o Erinijama,  pak  je  tako 
i udesio  radnju  i značajeve  svoje  drame,  da  ne  trebaju 
posebne  pomirbe. 

Nu  hrvatska  pjesma,  premda  ne  pozna  poput  Homera 
i Sofokla  grižnje  savjesti  u svoga  junaka,  ipak  ga  ne 
prikazuje  tako  gordim  i krutim,  kako  Sofokle  svoga,  u 


sukobu  s majkom.  A to  je  siguran  znak,  daje  i hrvatska 
pjesma  ponešto  osjećala  grozotu  umorstva  materina,  te 
je  taj  užas  nastojala  ublažiti  takođjer  umirniin  završetkom 
pjesme  pričajući,  kako  su  potomci  dvaju  ljutih  dušmana, 
mlada  Bega,  kćerka  Nukićeva,  i Nikolica  Janković  upo- 
kojili krvav  razdor  ljubavnim  milkom  i,  pošto  je  pokrštena 
Bega  postala  „đilber  Andjelija“,  vezali  se  bračnom  sponom. 

U tome  se  podudara  hrvatska  pjesma  s Evripiđovom 
tragedijom,  koja  završuje  romantički  takođjer  sa  ženidbom 
Elektre  i Pilada. 

Time  je  Nikolicu  pjesma  pomirila  ujedno  sa  svijetom 
i s Bogom,  jer  je  društvenim  vezom  ženidbe  završio  za 
uvijek  pokolj  dviju  neprijateljskih  kuća,  a svečanim  se 
činom  pokrštenja  Begina  Bogu  svomu  umilio. 

A što  se  dalje  dogodilo  s grčkim  Orestom?  Iz  rečenih 
tragedija,  a ni  iz  Homera,  ne  đoznajemo  ništa  više  o 
njem.  Nu  od  druguđa  znamo,  da  se  je  i Orest  oženio,  i 
to  s Hermionom,  kćerkom  Menelajevom,  pošto  joj  je 
ubio  prvoga  muža  Neoptolema  (Pirka),  sina  Ahilova.  Tu 
je  priču,  koju  spominje  i Vergilije  (Aen.  III.  325.  i d.), 
dramatski  obradio  u svojoj  ,,Andromahi“  Evripide  i 
Francez  Račine  u tragediji  istoga  imena. 

Tako  vidimo,  da  se  i u tome  hrvatska  pjesma  slaže 
s grčkim  mitom.  I sudeći  po  tome  možemo  lako  vjero- 
vati, da  je  čitava  priča  grčka  o Orestu  bila  poznata 
našemu  narodu,  samo  što  je  hrvatska  pjesma  znala 
zgodnije  sadržaj  preinačiti,  da  može  naći  skladniji  zavr- 
šetak sudbine  protivničkih  porodica.  Tomu  će  dakako  biti 
veliki  uzrok  različite  prilike  i osobito  kršćanski  duh 
naroda  i pjevača. 

Kad  bi  čovjek  imao  dosta  vremena  i strpljivosti, 
našao  bi  i više  možda  sličnosti  izmedju  slavnih  tragika 
grčkih  i skromnoga  hrvatskoga  guslara  ne  samo  u 
zamišljaju,  izradbi  i potankostima  sadržaja,  nego  i u 
načinu  govora,  u pojedinim  slikama  pjesničkim.  Eno 
n.  pr.  gdje  se  jednako  bolnim  riječima  opisuje  tuga 
Elektrina  kao  i stare  bake  Jankovićke : Sof.  Elektr.  st. 
147.  i d.  a XX’  bj.i  y’  a gtovozgg'  apacpsv  tppsvac,  (a  v1tuv, 
a iiv  ”Ituv  6Xo<pupsTat),  opvu;  aru^opiva...  (no  — avTAaacov...) 
ćrr’  sv  T7/poj  TOTpaho  aisv  ^napuste. ; pak  st.  282.  i đ.,  riječi 
kora  st.  123.  i d. ; u Evripiđ.  Elektr.  st.  59.,  151.  i đ. 
ota  Sš  Ttc  x.u-/.vo;  dysxa;  (TroTatv.tot;  Trapa  y£U[v.[v.<7iv  . . . 
dyy.a7.Eo,  to?  . . . /.a.Ta/Aatop.at)  itđ.  st.  151.  i đ. 

I hrvatska  pjesma  opisuje  staru  baku  u silnoj  žalosti 
(str.  194.),  gdje  „Ona  kuka  kano  kukavica,  A prevrće 
kano  lastavica,  Ciči,  ječi,  kano  izranjena". 

Aishilovoj  Elektri  (Hoefor.  185,  i d.) : ii  oo.p.ariov 
liz  ^titot  Tit~Touoi . . . OTayov£c  atpap/.TOt  rWyt;v.ou  7tXy, tv.au- 
P'Ao;,  pak  u st.  153.  itd. , a isto  tako  i Nikolica  utje- 
ravši „đoru  u predvorje"  kule  vidi,  gdje  „sjedi  ostarjela 
baka  . . . Kod  binjeka,  ter  suze  proliva,  Na  kamenu  lokve 
načinila"  itd. 

Očajan  krik  Sofoklove  Elektre  za  poginulim  tobože 
Orestom  (st.  808.  i đ.),  tugaljivo  spominjanje  stare  pesti  nje 

Orestove  u Aishilovira  Hoeforaina  (st.  748.  i d.)  nalikuje 
sjetnom  uzdisanju  slabe  starice  u hrvatskoj  pjesmi  (p.  195.), 
koja  tuži  za  sinom  i unukom.  Ali  to  su  dakako  samo 
slučajne  sličnosti. 

Koliko  je  sada  u tih  umjetnih  pjesnika  prave  narodne 
priče  sadržano,  teško  je  točno  ispitati,  ali  se  vidi,  da  su 
se  u bitnosti  sva  tri  tragika  držala  pričine  jezgre. 
U ostalom  je  sigurno,  da  su  i mnoge  pojedinosti,  zajed- 
ničke svima  trima  tragicima,  već  prije  u priči  postojale, 
a nisu  ih  nipošto  jedan  od  drugoga  kopirali,  što  bi  im 
bio  zagrižljivi  i duhoviti  Aristofan  jamačno  spočitnuo  kao 
zastupnik  javnoga  mnijenja  i kritike  tadanje.  Oni  su  sva 
tri  istu  priču  u jezgri  i nekim  potankostima  uzeli  za 
građju*  svojim  dramama,  ali  ju  je  svaki  na  svoj  način 
i po  svojoj  ćudi  obradio.  Od  Aishila  imamo  patetsko- 
idealističnu  tragediju  bez  većega  obzira  na  tehniku  drame, 
u Sofokia  je  herojsko-realistična  s pomnijom  kaiakteri- 
zacijom  i umjetnijom  kompozicijom,  a Evripiđe  je  pošao 
sasvim  realističnim,  pače  naturalističkim  pravcem  u poje- 
dinim prizorima  i karakterima,  pa  i u načinu  govora. 
S toga  ga  i kudi  Aristofane,  da  kupi  prnje  i smeće, 


kano  što  kude  moderni  kritici  Zolu  i njegovu  školu,  da 
sabira  izraze  i rečenice  trivijalne  na  raskršćima  i po 
zabitnim  krčmama  Pariza.  Ali  se  i Evripidu  dogodilo, 
što  se  zna  i današnjim  naturalistima,  da  na  ime  težeći 
za  originalnošću  i neobičnim  padnu  u romantičnost. 

Kad  se  ova  tri  suvremena  pjesnika  razlikuju  u shva- 
ćanju, a i u izradbi  prilično,  nije  čudo,  da  i hrvatska 
narodna  pjesma  u koječem  odstupa.  Ta  je  priča  u Grka 
mnoge  obradbe  doživjela  služeći  kao  gradivo  i epiku  i 
liriku  i dramatiku,  dok  je  kod  nas  premetnuta  u naj- 
stariji oblik  pjesnički,  na  ime  epski,  i u tome  ostala. 

Dakako  da  se  već  ni  vanjskim  oblikom  ne  može 
usporediti,  a kamo  li  takmiti  s grčkim  umjetničkim 
djelima,  pak  se  i o toj  pjesmi  može  reći  ono,  što  je 
akademik  Nodilo  kazao  o Oidipovoj  priči,  na  ime  da  je 
Grk  svoju  priču  prema  duhu  i izobrazbi  svoga  naroda 
plastičnije,  realnije,  više  umjetnički  prikazao,  nego  skromna 
pjesma  hrvatska.  No  ustupajući  u estetskom  pogledu  pred 
grčkim  djelima,  ipak  ne  uzmiče  hrvatska  pjesma  u 
etičkom  obziru,  te  dostojno  i prema  iskrenoj  ćudi  svoga 
naroda  junački,  vedro  opijeva  rečeni  dogadjaj. 

(Nastavit  će  se.) 


O književnom  radu  Matije  A.  Relkovića. 

(Literarna  studija.) 


(Nastavak.) 


|0|o  Satir  je  bio  poznat  i u srpskoj  književnosti. 
JLčIk  Ivan  Caplović  spominje  u djelu  „Slavonien  und 
zum  Theil  Croatien11  1819.  svoga  suvremenika  Štefana 
Rajića,  župnika  u Osijeku,  pa  veli,  daje  on  Satira  preveo 
„in’s  Serbische  aus  dem  Croatischen  des  Hauptmanns 
Relkovich“  i otisnuo  ga  1793.  u Beču,  a kasnije  1807. 
u Budimu,  i to  „mit.  altslavischer  Schrift“.  Premda 
Rajićeva  djela  nijesam  mogao  dobiti  ni  u sveučilišnoj  ni 
u dvorskoj  biblioteci  bečkoj,  možemo  se  lako  i sami  dosje- 
titi, kakav  je  to  „Serbisch"  bio : bila  je  to  za  cijelo  jezična 
mješavina,  poznata  pod  imenom  slavenosrpštine,  koja  je 
rabila  u srpskoj  književnosti  sve  do  vremena  Obrađovi- 
ćevih  i Vukovih,  jer  jedino  tako  možemo  razumjeti 
Caplovića,  kad  veli  „iibersetzt  in’s  Serbische  aus  dem 
Croatischen1*.  „Altslavische  Schrift“  bila  je  bez  svake 
sumnje  ćirilica. 

Relković  je  sa  svojim  Satirom  potpuno  uspio : narod 
mu  je  djelo  objeručke  dočekao,  med  literatima  je  izazvalo- 
živu  svadju  — a to  ima  za  ono  vrijeme  mnogo  da  znači 
— pa  napokon  i Srbi  ga  presađjuju  u svoju  književnost. 
Sve  nam  je  to  svjedokom,  da  je  Satir  bio  u najširim 
krugovima  poznat  i omilio.  Taj  je  uspjeh  polučio 
Relković  svojim  prvencem,  a tomu  se  moramo  još  više 
čuditi,  ako  se  obnzremo  na  kasnije  djelovanje  Relkovićevo, 
jer  nijedno  od  njegovih  kasnijih  djela  nije  se  usjeklo  u 


dušu  prostome  puku;  narod  ih  hrvatski  ne  poznaje.  U 
našega  dakle  pjesnika  ne  opaža  se  postepeni  razvoj,  kao 
što  se  obično  vidi  u pisaca : prvo  mu  je  djelo  remek-djelo, 
a druga  mu  daleko  za  njim  zaostaju. 

II.  Gramatika. 

Već  u Satiru  upozorio  je  naš  pjesnik  svoje  suvre- 
menike, kako  bi  gramatika  bila  narodu  od  prijeke  nužde: 
ima  doduše  ljudi,  veli  on,  koji  bi  je  mogli  napisati,  no 
ne  će  se  njima  raditi.  Relković  je  jamačno  i sam  ćutio, 
da  on  tome  poslu  nije  bio  dorasao,  al  jer  nužda  zakon 
mijenja,  dao  se  naš  pjesnik  na  pisanje  gramatike,  i plod 
njegova  truda  iziđje  u Zagrebu  g.  1767.  pod  naslovom : 
„Nova  slavonska  i nimačka  gramatika11. 

Djelo  je  posvećeno  zagrebačkome  biskupu  Franji 
Thauszju,  kojega  Relković  u velike  slavi  kao  muža,  koji 
svom  snagom  podupire  duševni  razvoj  Slavonije.  Poslije 
posvete  je  predgovor,  veoma  zanimljiv  s toga,  što  nam  se 
Relković  u njem  pokazuje  kao  misaon  čovjek,  koji  ne 
prihvaća  svaku  tudju  misao  tek  naprečac,  nego  gleda, 
da  je  učvrsti  razlozima,  a ako  ih  nema,  otvoreno  to 
priznaje.  Uzmimo  samo  što  veli  o Ilirima,  da  „.  . . niti 
dokučiti  moguće  nije,  kakovi  je  jezik  i pismo  starih  Ulyra 
bilo,  jerbo  nikakovih  knjiga  od  jezika  nema,  niti  od  koga 
drugoga  zabiliženo  pisca;  medjuto,  kako  opet  svi 

jeđnokupno  drže  i štimaju,  da  ovo  sadašnje  slavonsko 
govorenje  onaj  stari  illyrički  jezik  jest,  tako  ni  ja  ovo  u 
snralju  uzeti  neću". 

Dakle,  slavizma  Ilira  ne  napada  — jamačno  za  to. 
što  ne  zna  protudokaza  — ali  ga  slijepo  ni  ne  prihvaća, 
nego  upozorava,  da  je  to  mišljenje  bez  svakoga  čvršćeg 
temelja.  Sjetimo  se  samo,  kako  se  o Ilirima  govorilo  i 
pisalo  još  koncem  prve  polovice  ovoga  vijeka,  čitavih 
osamdeset  godina  poslije  Relkoviea ! 

Sto  se  tiče  uporabe  čisto  narodnih  riječi,  bio  je  naš 
gramatičar  bar  u teoriji  silan  purista,  a ko  bi  mu  i 
zamjerio,  ako  se  koji  put  u praksi  potepao:  ta,  bio  je 
Relković  gojenče  njemačkih  graničarskih  škola.  A 
kakovom  se  metodom  služio,  da  dodje  do  s'voga  cilja? 
„Nike  riči  za  poznati  jesu  li  prave  slavonske,  ili  su  od 
Turaka  ost:de,  prigleđao  sam  ričnik  dalmatinski,  horvatski, 
pemslci  i poljski  i gdi  sam  našao,  da  ovi  narodi  jednu 
rič  ili  svi  ili  najposli  dva  jednako  izgovaraju,  onu  sam 
ja  uzeo,  i u moj  ričnik  za  pravu  slavonsku  postavio, 
imajući  za  mene  svidočanstvo  tolikih  naroda  slovinskih". 
Ako  ova  načela  i ne  mogu  da  posvema  zadovolje  današ- 
njega lingvistu,  ne  mogu  se  opet  ni  sasvim  osuditi,  a 
lijepo  su  svjedočanstvo  u jednu  ruku,  da  je  Relković 
nastojao  raditi  što  kritičnije,  a u drugu,  da  mu  slavenski 
jezici  nijesu  bili  baš  terra  incognita. 

U starine  se  nije  razumio,  kao  što  im  nijesu  bili 
vješti  ni  njegovi  suvremenici : pitanje  o ćirilici  i glagolici 
bilo  mu  je  posvema  tamno  — a nije  ni  danas  baš  oso- 
bito jasno  — jer  sudeći  po  onom,  što  on  u svojoj  Gra- 
matici (u  predgovoru)  pripovijeda,  bit  će  da  glagolice 
nije  nikada  ni  vidio.1 

Poslije  predgovora  slijedi  specijalna  gramatika,  kojoj 
je  bila  trostruka  svrha:  „uzđržanje  vlastitog  jezika", 
„mladeži  slavonskoj  za  naučiti  nimački  jezik “ i napokon 
„Nimcem  za  primiti  slavonsko  govorenje1'.  Već  tim 
pokazao  je  Relković,  da  biti  gramatike  nije  shvaćao : da 
se  bio  ograničio,  bio  bi  možebiti  rad  njegov  bolje  uspio. 

Cijelo  se  djelo  dijeli  u tri  dijela:  prvi  dio  obuhvaća 
nauk  o pravopisu  i akcentuaciji,  drugi  raspravlja  o deki i- 
naciji  i konjugaciji,  a u trećem  su  sintaktička  pravila. 

Relkovićev  je  pravopisni  sistem  obrazložio  g.  prof. 
Maretić  u „Istoriji  hrvatskoga  pravopisa"  (pag.  272.), 
pa  za  to  ćemo  se  ovdje  od  prvoga  dijela  zabaviti  pobliže 
samo  akeentuacijom. 

Relković  razlikuje  tri  akcenta:  accentus  acutus  ('), 
aecentus  gravis  (')  i accentus  circumflexus  (A).  Accentus 
acutus  „nađslovak  oštri"  upotrebljava  se  „nad  onim 
vocalom  iliti  glasovitim  slovom,  na  kojega  glas  pada 
onaki,  koji  silabu  gori  produljuje11,  dakle:  gdje  glas  pri 

1 »Kakva  li  su  slova  bila  svetoga  Jerolima,  ni  to  se  pravo 
»lokučit  ne  dade;  cirilijanska,  Icoja  glagoljicom  zovemo,  ili  su 

od  (drila  složena  ili  (kako  niki  govore)  jerolimitanska  poprav- 
ljena, još  se  nakođe«. 


izgovoru  vokala  raste,  a kao  primjere  navodi  uže;  uzda 
i đr.  — Accentjs  gravis  „nađslovak  teški"  meće  se  „na 
onaj  vocalis,  na  koji  glas  teški  đojde,  koji  silabu  doli 
povlači “ dakle : gdje  glas  pri  izgovoru  pada : kost,  pir, 
vuk  i dr.  — Circumflexus  „zlamenje  nadkriveno"  rabi 
„1.  za  produljiti  jedan  vokal  onoliko,  koliko  da  bi  dva 
zajedno  bila" : duga  mj.  đuuga.  stup  mj.  stuup.  „2. 
nađkriti  jedan  vokal,  koji  nasamu  stoji,  pak  sam  jednu 
rič  zlamenuje"  a.  6.  „3.  za  rastaviti  jednu  rič  od  druge 
koje  su  jednake,,  n.  pr.  bila  = fera.  adj.  (albens,  weiss). 
a bila  (bez  znaka)  = part.  pret.  od  biti  (esse,  sein). 

Tako  u teoriji.  No  jamačno  će  nas  više  zanimati, 
da  doznamo,  kako  stoji  u praksi  Relkovićeva  oznaka 
akcenata  prema  današnjoj.  Velimo  „oznaka  akcenata", 
jer  u sam  izgovor,  koji  je  služio  za  podlogu  našem 
gramatičaru,  smjeli  bismo  se  upustiti  samo  onda,  kada 
bismo  posvema  točno  poznavali  pučki  govor  slavonske 
Krajine,  napose  tamo  oko  Svinjara,  rodnoga  mjesta 
Relkovićeva. 

Da  budemo  što  pregleđniji,  razlikovat  ćemo  dvije 
skupine : 

a)  duga  i naglašena  slovka,  dolazila  iza  nje  još  jedna 
duga  ili  ne; 

b)  kratka  i naglašena  slovka,  iza  koje  dolazi  duga: 
u tom  slučaju  ne  meće  Relković  akcenat,  gdje  mu  je 
mjesto,  nego  na  nenaglašenu  dugu  slovku  n.  pr.  oteti  = 
R.  oteti. 

I.  a)  „Accentus  acutus“  stoji  na  dugoj  nenaglašenoj 
slovci. 

1.  U tom  slučaju  odgovara  Relkovićev  ' u velikoj 
većini  slučajeva  slabomu  dugom  akcentu  ('):  na  peke. 
uže,  (Vuk:  irže),  zlamenje,  nahranio,  namiriti,  pisak,  (V. 
pisak),  narav,  (V.  narav),  način,  ( V.  način),  Ijudih,'  (gen. 
pl.  ljudi),  tužni,  (tužn?)r  nebesah,  (nebesa),  kćerah,  (V. 
kćera),  tučem,  (V.  tučem),  sluga,  (V.  sluga),  nebesa, 
(nebesa).  Po  tom  se  Relkovićeva  oznaka,  da  se  kod  akuta 
slovka  „gori  produljuje",  posvema  dobro  slaže  sa  današnjim 
tumačenjem  slaboga  dugog  akcenta,  po  kojem  je  a = aa. 

2.  Daleko  su  rjedji  slučajevi,  gdje  R.  ' odgovara 
današnjemu  jakomu  dugom  akcentu  ("):  ham,  plast,  ljubi 
(aor.),  kupam,  (kupam),  ljubim,  (ljubim),  pušem,  (pušem), 
mirim,  (mirim),  poljali,  (gen.  pl.)  mj.  polja. 

I.  b)  „Accentus  acutus“  stoji  na  dugoj  nenaglašenoj 
slovci,  pred  kojom  se  nalazi  kratka  nenaglašena:  R. 

1.  _ jl.  stoji  gotovo  uvijek  mjesto  4.  jl:  R.  diče  = 
diče.  — R.  težak  (Bauer)  = težak.  — R.  zemljak  = 
zemljak.  — R.  millostih  (gen.  pl.)  = milosti.  — R, 
krojač  = krojač.  = R.  nese  (prez.)  = nese. 

2.  Tek  ovdje  ondje  jest  R.  _ « » : R.  spada  = 

spada.  — R.  gavez,  V.  giivez. 

II.  a)  „Accentus  gravisc‘  stoji  na  dugoj  naglašenoj  ‘ 
slovci. 

1.  ' zastupa  u Relkovića  redovno  današnji":  mrak, 
vlak,  slast,  kvas,  kum,  sud,  boltu,  (V.  bolta),  ulje,  (V. 
ulje),  kost,  pir,  vuk,  zub,  kupi,  (aor.  kupi),  Pavle  (Pavle), 
ljudi,  (nom.  ljudi),  često  (često).  I ovdje  je  dakle  posvema 
opravdana  Relkovićeva  primjedba,  da  gravis  „silabu  doli 
povlači11,  jer  se  jaki  dugi  akcenat  danas  tako  i tumači: 
a = aa. 

2.  Kud  i kamo  rjedje  stoji  gravis  na  mjestu  današ- 
njega slaboga  dugog  akcenta  ('):  težak  (V.  težak),  varoš 
(V.  varoš). 

II.  b)  „Accentus  gravis“  stoji  na  dugoj  nenaglašenoj 
slovci,  pred  kojom  je  kratka  naglašena. 

1.  __  j_  stoji  redovno  mjesto  današnjega  ^ oblak. 
(V.  oblak),  oblast,  (V.  oblast),  brineš,  (brineš),  ćorav, 
(V.  ćorav),  razum,  (Y.  razum),  knjigar,  (V.  knjižar), 
čipkar,  (Y.  čipkar),  pekar,  (Y.  pekar). 

2.  Rijetko  je  _ > = - rukiih,  (V.  ruku),  pro- 
šasto, (V.  doduše  prošasto,  no  u Slavoniji  se  govori 
prošasto),  ima,  (ima),  mladić,  i mladić). 

Pronomen  ovaj,  onaj,  bilježi  Vuk:  ovaj,  onaj,  a po 
tom  bi  Relkovićevo  akeentuiranje : ovaj,  onaj  spadalo 
medju  iznimke,  jer  _ ^ zastupa  redovno  ^ a ne 
— No  ovdje  će  biti  Relkovićeva  oznaka  akcenta  posvema 
opravdana,  a temelji  se  na  pučkom  izgovoru  u Slavoniji, 
gdje  se  izgovara  ovaj,  onaj,  a ni  po  što  ovaj,  onaj, 

Doslije  smo  se  u slučajevima  I.  b)  i II.  b)  obazirali 
samo  na  takove  riječi,  gdje  je  dužina  odmah  u prvoj 
slovci  iza  akcenta,  te  smo  našli  neka  pravila.  No  kada  se 
izmedju  kratkoga  akcenta  i nenaglašene  duge  slovke 
nalazi  još  jedna  slovka,  nije  mi  pošlo  za  rukom  da  nadjem 
kakvo  pravilo : kočijaš,  (V.  doduše  kočijaš,  no  u Slavoniji 
se  kaže  kočijaš),  gospoje,  (V.  gospoje),  gospoje,  (V. 
gbspoje ; ovo  je  jedno  i drugo  genitiv,  samo  se  ono  prvo 
nalazi  u Relkovića  kao  paradigma  za  ablativ  t.  j.  genitiv 
s prijedlogom : od),  suncokret  (V . suncokret),  pišice, 
(V.  pišice),  tisteničar,  (V.  tisteničar),  vinograd,  (V. 
vinograd). 

III.  ,, Circumflexus“  ili  „zlainenje  nadkriveno“. 

1.  Cirkumtleks  zastupa  sad  ' (Y.  ')  sad  ' (V.  ') : 

stup,  siid,  ris,  (dio),  put,  u lugu,  (u  pepelu),  u lugu,  (u 
šumi),  duga,  (duga),  hititi,  (hititi),  privariti,  (privariti). 
Veoma  rijetko  stoji  A mjesto  j_  a-  ili  ^ : gori  mj.  gori, 

V.  gori. 

2.  Bez  ikakve  je  vrijednosti  ' na  onom  e,  što  ga 
Relković  uvijek  piše  i cirkumfleksom  akcentuira  pred 
vokalnim  r,  jer  takav  e „niti  visokoga,  niti  niskoga  glasa 


ima,  nego  se  ona  dva  consonanta  potresavši  jezikom, 
kako  da  ne  bi  e ni  bio  medju  njima,  izreknu“  u.  pr. : 
germiti  mj.  grmiti,  kermka  mj.  krmka,  cerkvi  mj.  crkvi, 
četverti  mj.  četvrti,  kerpa  mj.  krpa,  dertao  mj.  drhtao. 

IV.  Podvostručeni  leonzonanti.  U Relkovića  je  pođvo- 
stručivanje  konzonanata  u najužemu  savezu  sa  akcentua- 
cijom.  Kako  smo  vidjeli,  naš  gramatičar  ne  akcentuiia 
kratkih  naglašenih  slovaka  nikada,  nego  kad  iza  njih 
slijedi  duga  nenaglašena  slovka,  dobije  ona  akcenat,  kada 
pak  nje  nema,  nadomješten  je  u Relkovića  kratki  akcenat 
bar  djelomice  podvostručeniin  konzonantima. 

Svi  se  konzonanti  ne  podvostručuju.  Prof.  Maretić 
je  u „Istoriji  hrv.  pravopisa1-  po  II-om  izdanju  Satira 
nabrojio  jedanaest  konzonata,  gdje  se  nalazi  reduplikacija. 
Ako  tima  dodamo  još  konzonant  g,  za  koji  se  u Giamatiei 
nalazi  primjera,  narasao  bi  broj  konzonanata,  kod  kojih 
je  u Relkovića  reduplikacija  moguća,  na  dvanaest : b,  d, 
f,  h,  l,  m,  n,  p,  r,  s,  t,  i g.  No  ni  ovi  se  ne  podvostru- 
čavaju,  kad  iza  njih  slijedi  neposredno  koji  drugi 
konzonant. 

1.  Velika  većina  konzonantskih  reduplikacija  nalazi 
se  u Relkovića  iza  jako  krato  naglašenih  vokala,  no  za 
to  ne  smijemo  misliti,  da  se  poslije  svakoga  jakog  kiatkog 
akcenta  podvostručuju  jednostavni  konzonanti : katkada 
se  u tom  slučaju  nadje  reduplikacija,  a katkada  ne:  ville 
(vile),  kuppiti  (kupiti),  ranniti  (raniti),  nebbo  (nebo), 
matti  (mati),  šumma  (šuma),  berk  (brk),  mallo  (malo) 
Kod  mnogih  jednoslovčanih  riječi,  koje  amo  spadaju, 
nikada  se  konzonant  na  kraju  riječi  ne  podvostručuje : 
ris  (ris),  svit  (sv'it),  put  (put).  Kad  su  dvije  rijeci  i 
formom  i akcentom  jednake,  ispuštena  je  veoma,  često 
reduplikacija,  gdje  bismo  je  očekivali:  biti  = V.  schlagen 
i sein;  R.  schlagen  = bitti,  a sein  = biti,  duga  — \ • 
Fassđaube  i fem.  od  dug ; R.  Fassdaube  = dugga,  lem. 
od  dug  = duga.  raniti  = V.  verwunden  i frtth  aufstehen ; 
R.  vervvunden  = ranniti,  a friih  aufstehen  = raniti. 

2.  Reduplikacija  se  nadje  katkada  i poslije  slaboga 
kratkog  akcenta:  zellen  (V.  zelen),  skuppa  (skupa). 

3.  Inače  dolazi  reduplikacija: 

a.  u tudjim  riječima:  Kapella,  lat.  cape^a.  cipella, 
cipela,  madj.  cipelo  (zipellus  u kasnijoj  latinštini;  si. 
Akad.  riječnik). 

b.  veoma  često  kao  posljedica  analogije:  skallini, 
(skalini),  prema  skalle  (skale),  privarren  (prevariti),  prema 
varrati  (varati),  nerađdo  (nerado),  prema  radđo  (rado). 

(Nastavit  će  se.) 

Književnost. 

Hrvatska.  Goetheov  »Faust*.  Prvi  dio.  Preveo,  uvod  i 
razjašnjenja  dodao  Aleksandar  Virag.  Dionička  tiskara  u 
Zagrebu  1893.  »Možda  je  mnogi  Nenijemac  — veli  prevodilac 
u »napomeni«  — sa  prevodiocem  pomišljao,  da  bi  mu  se  ta  pjesma 
neposrednije  srca  hvatala,  da  je  čita  u materinskom  jeziku;  za 
to  neka  se  ne  nadje  kogod  u Čudu,  što  se  s prevodiođem  prviput 
upoznaje  baš  kod  prijevoda  teže  pjesme.  Ali  za  to  da  ne  bi  ko 
mislio,  da  će  prevedena  »Fausta«  naskroz  lako  čitati;  jer  toga 
nije  mogao,  pa  niti  htio  sam  izvornik  svagdje  da  poda.  Uza  sve 
to  pjesnik  je  u »Faustu«  prikazao  najljepše,  što  se  pjesmom 
kazati  moglo,  sa  zamjernom  lakoćom,  kao  niko  drugi;  u njem 
seže  do  dna  ljudskog  bića  do  najskrovitije  mu  naravi,  te  je 
Čarobnom  nekom  moći  u najskladnijem  obliku  na  svjetlo  iznosi«. 
Koliko  je  do  samoga  prijevoda,  prevodilac  u »napomeni«  i sam 
žali  za  mnogim  čarom  originala,  pak  dodaje:  »Ali  ko  to  i teže 
pregara,  neka  se  ne  žaca  posla;  pa  sjekne  li  snagom,  kao  što 
vidje  ovdje  voljom:  tada  s hrvatskim  narodom  zaduži  i onoga, 
koji  je  bio  nakan  ovim  trudom  u prvom  redu  svome  narodu 
ugoditi«.  U uvodu  se  tumači  priča  o Faustu,  postanak  i sadržaj 
pjesme.  0 prijevodu  ne  možemo  jošte  sud  izreći,  jer  ga  nijesmo 
sravnili  s izvornikom  i dovoljno  proučili,  do  čitajući  ga  na  tri 
četiri  poznatija  mjesta,  činilo  nam  se,  da  se  je  prevodilac  mnogo 
trsio,  pa  da  je  njegova  dobra  volja  i revnost  svake  hvale  vrijedna. 
Poznato  je,  da  je  o.  toj  pjesmi  ispisana  već  ciela  knjižnica.  Iz 
nje  je  u »Uvodu«  i »Razjašnjenjima«  ovdje  složeno,  što  je  pisac 
mislio,  da  je  najpotrebitije  za  razumijevanje  prvoga  dijela  te 
pjesni.  Knjiga  je  ukusno  opremljena  i stoji  80  novč. 

U Spljetu  je  izišao  » Program  c.  kr.  velike  gimnazije « u 
Spljetu  za  školsku  godinu  1892/3.  Na  prvom  je  mjestu  priopćen 
nastavak  i svršetak  rasprave  prof.  S.  Milkovića : „0  uzgoju  i 
nastavi  kod  starih  Grka  i Rimljana".  U ovom  dijelu  rasprave 
govori  pisac  o uzgoju  i Dastavi  kod  Rimljana.  U završetku 
ističe  savez  modernog  uzgoja  sa  staroklasičnim,  kako  naša  uči- 
lišta i nastava  u neku  ruku  počivaju  na  klasičnoj  podlozi. 

Ljuboslavke.  ćudoredne  pouke  za  mladež  od  mad.  de  la 
Faye-Brčhier  i M H.  Lemaire  omladini  hrvatskoj  preveo  Ivan 
Tomašič.  U Požegi.  Tiskom  Lavoslava  Kleina  1893.  U toj  knji- 
žici ima  9 prevedenih  pripovijedaka,  u kojima  se  crtaju  ćudo- 
redni i plemeniti  momenti  ljudskoga  života.  Jezik  prijevoda  pri- 
lično je  dobar.  No  nama  bi  milije  bilo,  da  je  pisac,  ako  je  vješt 
slavenskim  jezicima,  iz  slavenskih  literatura  u naš  vrt  presadio 
slične  omladinske  biljke.  U ruskoj,  poljskoj  i češkoj  književnosti 
ima  takih  cvijetaka  na  pretek.  Knjiga  stoji  40  novČ.  i može  se 
našoj  mladeži  preporučiti  kao  zdrava  duševna  zabava. 

Slovenska.  U Celju  su  izišli  nakladom  i tiskom  Drag. 
Hribara  » Zbrani  spisi  Pavline  Pajkove «.  Djela  ove  spisateljice 
rado  se  čitaju  i pohvalno  spominju  u slovenskoj  književnosti. 
U nje  ima  dara  i duha,  ona  je  rodje.ia  pjesnikinja  i spisateljica. 
Njezine  su  pjesme  i pripovijesti  nježne  i mile.  Prvi  svezak  ima 
256  strana  i stoji  1 for. 

Biskup  mariborski  dr.  M.  Napotnik  napisao  je  i izdao 
na  svijet  teološko  djelo  (150  str.)  pod  natpisom  » Sveti  Pavel, 

Krajiške  priče.  — Lisinski  i Livadić.  — Trhani.  — 


apostol  sveta  in  učitelj  narodov«.  Hvali  se  divna  sadržina  i 
krasna  oprema  te  knjige. 

— U Ljubljani  izlazi  u svescima  »Zgodovina  fara  ljubljanske 
škoftje «.  Kao  deseti  svezak  toga  izdanja  izišla  je  nedavno  »Zgo- 
dovina  đobrovske  fare  pri  Ljubljani«. 

»Slovensko-nemškoga  slovara«  izišao  je  Šesti  svezak,  uredio 
ga  M.  Pleteršnik.  Svaki  svezak  ima  do  pet  araka  i sadrži  do 
4000  riječi. 

Francuska.  Pjesnik  Fran^ois  Goppee  izdao  je  pod  natpisom 
»Longues  et  Brčves«  kod  Lemerra  u Parizu  zbirku  novela  i 
crtica.  Ima  ih  u svem  četrnaest  na  broj,  od  kojih  se  osobito 
hvale  tri  posljednje  božične  pripovijesti:  »L’  enfant  perdu«,  »Le 
pardon«  i »Le  Louis  d’  Or«,  kao  i autobiografski  odlomak  »Le 
premier  chapitre  de  mes  mćmoires«.  To  su  pravi  biseri  pripo- 
vjedački, koje  bi  trebalo  prenijeti  i u našu  književnosl. 

Pierre  Loti  napisao  je  novi  roman  pod  natpisom  »Matelot« 
i izdao  u poznatoj  »Collection  Guillaume«.  Djelo  je  vrlo  zabavno 
i može  ugoditi  nježnim  bićima,  koja  vole  takva  mila  i otmena 
djela.  Hvali  se  izvrstan  stil  i divni  oblik  prikazivanja  u najno- 
vijem Lotijevu  romanu. 

Georges  Ohnet,  ljubimac  krasnoga  spola,  napisao  je  novi 
roman  »Batailles  de  la  vie«  (Borbe  života),  djelo  puno  ishitrenih 
potresnih  prizora,  ali  bez  pravoga  i istinskoga  života.  Iza  toga 
je  isti  pisac  obdario  čitalačko  općinstvo  novim  djelom  »Le 
Lendemain  des  Amours«,  koje  je  pisano  u duhu  i stilu  »Vlasnika 
talionica«. 

Svaštice. 

Lik  prof.  Tade  Smičiklasa,  predsjednika  »Matice  Hrvatske«, 
donosi  ljubljanski  »Dom  in  Svet  u svom  10.  broju  od  1.  listopada. 

Staroslavenski  misal,  što  no  je  ove  godine  ugledao  svjetlo  u 
Rimu,  izdat  će  se  doskora  u drugom  izdanju,  pošto  je  prvo  već 
raspačano.  Nadzor  će  imati  kao  i kod  prvoga  izdanja  kanonik 
Dragutin  Ant  Parčić.  Ujedno  se  u Rimu  dotiskava  i rimski 
»ritual«,  koji  je  kanonik  Parčić  priredio  i proispravio  za  one 
crkve,  gdje  se  taj  prema  zgoljnomu  latinskomu  »ritualu«  rimske 
crkve  potpuno  nahodi  u porabi.  Kanoniku  je  ParČiću  vladika 
Strossmayer,  komu  je  prvi  poslao  jedan  primjerak  »misala11  na 
dar  iz  zahvalnosti,  odgovorio  posebnim  pismom,  iz  kojega  vadimo 
ove  misli:  »Napose  me  veseli,  Stoje  sveta  rimska  stolica  u svojoj 
mudrosti  i pravednosti  odbila  od  sebe  sve  one  nerazborite  i 
često  puta  zlobne  napadaje,  kojima  se  je  na  to  išlo,  da  se  naše 
svete  knjige  unište  i da  se  svaki  trag  u svetoj  službi  Božjoj 
zatare.  Tako  je  prestalo  za  vazda  vrijeme,  kad  se  je  od  ljudi, 
koji  do  same  crkve  i vjere  mnogo  držali  nisu,  tvrdilo:  kao  da 
bi  baš  staroslavenski  jezik  u službi  kod  zapadnih  Slavena 
jedinstvu  svete  crkve  Božje  protivan  bio,  a moje  je  čvrsto  uvje 
renje,  ako  bi  tečajem  vremena,  po  darovima  i znakovima  božje 
providnosti  vjerojatno  postalo,  da  bi  se  staroslavenskim  jezikom 
u svetoj  liturgiji  Slavena  do  jedinstva  u svetoj  crkvi  i vjeri 
dospjeti  moglo,  da  bi  tada  sveta  rimska  stolica,  po  svetom  biću 
i opredjeljenju  svomu  naš  staroslavenski  jezik  u liturgiji  zapadnih 
Slavena  potvrdila  i svetim  svojim  blagoslovom  u izvor  i zalog 
vječiti  izmirenja  i ujedinjenja  dvaju  velikih  crkava  pretvorila«. 

Flamski  pjesnik  Georges  Cekhoud  nedavno  je  u Bruselju 
odlikovan  državnom  nagradom  na  pet  godina.  Cekhoud  je  mlad 
i vrlo  darovit  pjesnik  flamski,  koji  prikazuje  predmete  iz  života 
svoje  domovine,  kojoj  je  vjeran  i odan  sin.  Istinito  i vjerno  crta 
dušu  i srce  flamskoga  naroda,  o čem  podaje  najbolji  dokaz  njegov 
roman  »Kees  Doorik«,  koji  se  mnogo  hvali,  a preveden  je  u više 
evropskih  jezika. 


Put  u Dalmaciju.  — Hrvatska  Oresteja.  — O književnom  radu  Matije  A. 
Relkovića.  — Listak. 


Uredjuje  J.  Pnsnrić. 


Vlastničtvo  i tisak  Dioničke  tiskare. 

Rukopisi  se  ne  vraćaju. 

I God.  : 

Život  za  sreću. 

Pripovijeda  Ladislav  Z.  Ladanjski. 


Ml|fve,  što  je  u gradu  odličnije,  već  se  dugo  spremalo 
i veselilo  današnjemu  danu.  Ta  danas  je  velik 
Hg  dogadjaj  ovogodišnjih  poklađa:  kostimirani  ples, 
što  ga  priredjuje  „zlatna  mladež".  Već  se  dugo 
govorilo,  da  će  ta  zabava  biti  nešta  osobito  i 
veličajno,  da  će  se  na  njoj  sakupiti  cvijet  svega  društva. 
Dugo  se  spremalo  i dogovaralo,  a mora  se  reći,  da  su 
svi  dobro  čuvali  tajnu,  jer  nije  gotovo  ništa  prodrlo  u 
javnost.  Ono  raa]p,  što  se  ipak  nekako  saznalo,  i ono 
mnogo,  što  se  naslućivalo,  moralo  je  da  sve  više  uzbudi 
izvjedljivost,  tako  da  su  pozvanici  jedva  dočekali  odredjeni 
dan.  Mlada  se  lica  žarila,  a srca  kucala  kod  pomisli  na 
tu  večer.  Oci  uzdisali,  bojeći  se  dugih  računa,  krojačice 
su  očajavale,  gledajući  rpe  raznih  tkanina,  iz  kojih  moraju 
da  jošte  za  taj  dan  pokroje  svakojake  fantastične 
oprave. 

Letjeli  dani  u očekivanju,  strahu  i napornom  radu, 
dok  napokon  svanu  r taj  dan.  Protiv  običaja  bila  je 
dvorana  u ođredjeno  doba  puna,  a prvi  su  gosti  dapače 
došli  već  mnogo  prije?  tako  da  su  odbornici  bili  u nemaloj 
neprilici,  kad  su  im  počeli  dolaziti  gosti  prije  nego  je 
sve  bilo  sasvim  uređjeno  i u potpunom  sjaju. 

Cijela  se  dvorana  pretvorila  u bašču,  nakićenu  svježim 
zelenilom,  urešenu  cvijećem,  pa  njome  struji  laki  zadah 
raznih  bilina  i drveća.  Okolo  uza  stijene  redaju  se  oviša 
stabla  naranča,  limuna  i oleandra,  a pod  njima  su 
namještene  stolice  za  plesačice  i njihove  pratilice.  Posred 
dvorane  strši  u zrak  ogromna  omorika,  pa  spušta  k zemlji 
svoje  široke  grane.  U kutovima  uređjene  su  male  sjenice 
i šatori,  okruženi  skupinama  svakojakog  drveća,  grmlja  i 
cvijeća,  iz  kojih  pršte  u zrak  ovdje  mali  vodomet,  gdjegdje 
pokazuje  svoje  šareno  perje  nadjevena  ptica  ih  opet  ondje 
sjaju  raznobojne  kruglje. 


Dvoranom  se  preljeva  svjetlo  i obasjava  taj  svijet, 
što  se  ovuda  vrze  i tiska  u raznolikim,  šarenim  nošnjama. 
To  se  bliješti  i sjaji,  cakli  i sijeva  Svjetlo  se  odsijeva  od 
dragulja  i staklenog  uresa,  preljeva  po  baršunu  i obasjava 
darovao.  Zvekeću  mačevi  i praporci,  šušti  svila  i papir. 
Kao  da  su  se  sabrali  svi  krajevi,  kao  da  su  se  sjatili 
svi  vijekovi  čovječanstva  i poslali  svoje  zastupnike  u taj 
skup,  u tu  vrevu,  u taj  metež.  Svaki  čas  se  sustavi  oko 
na  drugom  tipu,  na  drugom  razdoblju.  Sad  te  zanese  u 
davninu,  da  te  opet  vrati  sadašnjosti,  sad  na  daleki  istok, 
a onda  opet  u najbliže  blizine.  Šeće  dvoranom  ruska 
plemka  u skupocjenoj  nošnji,  a uz  nju  Kitajac  odjeven  u 
šarene  haljine.  Ponosni  Rimljanin,  zaogrnut  togom,  koraca 
ponosno  dvoranom,  a oko  mu  zapinje  o jedro,  svježe 
lice  hrvatske  seljanke.  Španjolski  se  vitez  šali  s dražesnim 
bebe-om,  uz  velikaša  poskakuje  obijesni  pierot,  bramini 
i dimnjačari,  vojnici,  marketanke,  Napoleon,  Diogen,  Fra 
Diavolo,  Marija  Stuart.  A sve  to  čavrlja  i smije  se,  buči 
i trči,  skriva-  se  i pokazuje.  Ovdje  sijevne- pogled  udiv- 
ljenja,  ondje  pogled  zavisti,  tu  se  čuju  pokloni,  tamo 
podsmijeh.  A na  oko  sve  je  živo,  veselo,  nestašno,  sve 
spremno  na  zabavu  i užitak. 

— Draga  barunice,  vaša  Ankica  je  danas  dražesna 
kao  angjelak,  — reče  stari  pukovnik  supruzi  svoga 
četnika  baruna  Velđena. 

— Vi  ste  odveć  dobrostivi,  gospodine  pukovniče,  — 
odgovori  četnikovica  smjerno,  kao  momak,  kad  stoji  na 
raportu  pred  svojim  kapetanom.  To  si  je  odijelo  moja 
mala  sama  sašila,  jer  ona  ne  oblači  ništa,  što  ne  bi  njezini 
prsti  dogotovili.  Zato  se  i ne  može  da  natječe  s ostalim 
djevojkama;  jer  šta  mogu  tako  nespretni  prsti.1' 

— Oh,  to  su  zlatni  prstići!  — primijeti  s udivljenjem 
pukovnik,  gledajući  za  nestašnom  djevojkom*«  koja  je  u 


666 


VIENAC 


Br.  42 


kolu  djevojaka  i mladica  letjela  dvoranom  i ne  sluteći, 
što  joj  majka  sprema. 

Pukovnik  je  bogat,  u visokoj  časti,  a neženja.  Podje 
li  joj  za  rukom,  da  ga.  pređobije  za  svoju  kćer,  — mislila 
je  već  dugo  četnikovica,  prestat  će  vječne  brige  i nepri- 
like. Pukovnik  kano  da  je  već  zagrizao  na  udicu,  ali 
nestašno  djevojče  nije  htjelo  da  shvati  zadaću,  koja  joj 
je  namijenjena,  pa  se  rađje  bavila  s poručnicima  i 
điugom  mladeži,  nego  da  sluša  dosadne  pripovijetke 
starca,  koji  bi  joj  mogao  djedom  biti. 

Mala  Jelka  je  danas  krasna,  nošnja  iz  đirectoire-a 
joj  upravo  divno  pristaje,  — svistao  je  dugi  perovodja 
Karić  svomu  prijatelju  poručniku  Boletiću.  Taj  je  morao 
svaki  čas  da  sluša  svoga  prijatelja,  gdje  mu  povjerava 
svoju  žarku,  vječnu  ljubav  prema  kojemu  božanskomu 
biću.  A pri  tom  bi  još  više  izbuljio  svoje  velike,  svijetle 
oči,  utegnuo  svoj  dugi  vrat  u ogrljak  i naškubio  usta, 
kao  da  već  prima  cjelov  svoje  odabrane. 

Pa  za  što  ne  ideš  k njoj,  da  joj  to  sam  kažeš  ? 
Ta  ja  nisam  telefon,  — odvrati  Boletić,  komu  je  već 
dosadilo  to  neprestano  uzdisanje  iz  daljine. 

Misliš  li,  da  bih  joj  se  usudio  približiti  ? — 
zapita  nesigurno  Karić. 

Ta  za  što  ne?  Dadeš  Ii  si  malo  pođrezati  svoje 
krakove,  divno  ćeš  pristajati  uz  nju.  Tvojemu  profilu 
nema  prigovora. 

Ti  si  nesnosna  rugalica.  Teško  onome,  tko  ti 
danas  na  jezik  dodje,  — odvrati  ljutito  Karić,  pa  ostavi 
svoga  prijatelja. 

A1  ovaj  si  nije  tro  glave,  što  je  razljutio  svog  pri- 
jatelja, već  zakruži  dvoranom.  Doskora  mu  se  javi  obije- 
stan  smiješak  na  licu  i on  pristupi  k vremešnoj  namiguši 
Olgi  Barskoj.  Bila  to  gospodična,  koja  je  već  prevalila 
tako  zvane  „najbolje  godine“,  pa  je  još  uvijek  htjela 
zavarati  oči  svijetu,  a možda  i sebi  samoj,  gradeći  se, 
da  su  joj  istom  23  godine.  Lice  joj  je  bilo  uvijek  pomno 
ličeno,  svaki  i najmanji  nabor  brižno  pokrit,  obrve  i tre- 
pavice, pa  kosa  mrko  bojadisana.  Oblačila  se  još  sveđjer 
mladenački,  a osobito  je  ljubila  svakojake  vanredne  oprave. 

I danas  je  došla  u opravi  od  teške  svile,  koja  joj  je 

jedva  dosezala  do  gležanja.  Buke  su  joj  bile  malo  ne  do 

ramena  gole,  pa  su  ih  prikrivali  samo  gore  kratki,  ali 
široki  rukavi,  od  kojih  su  se  s ramena  spuštale  duge 
vrpce.  Na  prsima  bila  je  oprava  nakićena  gajtanima  a i 
švi  na  ledjima  bili  su  isto  tako  prikriti.  Sav  si  je  svijet 

razbijao  glavu,  što  bi  imala  da  znači  ta  oprava,  jer  je 

svatko  znao,  da  Olga  svojim  opravama  uvijek  podaje  neki 
stanoviti  značaj,  pa  da  rado  pripovijeda,  kako  su  duho- 
vito zamišljene. 

— 0,  koja  sreća  i vi  ste  ovdje!  — reče  Boletić. 
(nm  vas  opazili,  odmah  sam  pohrlio,  da  vam  se  poklonim. 

Dobar  večer,  poručničo!  Veoma  me  veseli,  što 
vas  vidim,  - odgovori  Olga,  pogledavši  ga  milo  desnim 
okom.  Jeste  li  već  dugo  ovdje? 


Ne,  baš  sam  malo  prije  došao  i odmah  sam 
upitao,  da  li  je  „dražesna  01ga“  ovdje.  Vi  opraštate  tu 
ponešto  šinjelu  povjerljivost,  što  vas  tako  zovem,  ali  što 
je  na  sicu,  to  je  i na  jeziku,  — nastavi,  sjednuvši  do 
nje.  Sad  je  Olga  bljesnula  na  nj  i lijevim  okom.  Pa 
onda  i mnogo  se  nježnije  izgovara  krsno  ime  s kakovim 
zgodnim  priđjevkom,  nego  kakav  naslov.  To  je  već  takav 
običaj  u gospode. 

Da,  gospoda  rado  laskaju,  — odvrati  Olga.  Tko 
bi  vam  sve  i vjerovao? 

Nipošto ! — opre  se  Boletić.  U istinu  mogao  je 
mirne  duše  reći,  da  je  odmah  za  nju  pitao,  ta  bilo  je 
uvijek  u gospode  prvo,  kad  su  došla  na  kakovu  zabavu, 
da  pitaju,  ali  ne,  da  li  je  „dražesna  Olga",  nego 
da  li  je  „duhovita  oprava11  na  zabavi.  A kad  bi  dobili 
obični  odgovor,  da  je  jedini  nažigači  svjetiljaka  jošte  nisu 
vidjeli  u dvorani,  oteo  bi  se  svakomu  težak  uzdah  iz 
gruđiju. 

A kako  ste  danas  opet  krasno  odjeveni,  upravo 
veličanstveno  ! To  vam  mora  svatko  priznati,  u odijevanju 
vi  ste  prava  vještakinja.  Svaki  čas  nas  iznenadjujete 
nečim  novim ; u vašim  opravama  ima  uvijek  nešta  osobito 
nešto,  otegnu,  kao  da  traži  pravu  riječ,  a grizući  uz 
to  šiljak  jednog  brka,  da  se  uzdrži  od  smijeha. 

— Ljudi  misle,  da  se  može  svatko  zgodno  odijevati, 
tko  ima  novaca.  Ali  tomu  nije  tako,  ta  molim  vas,  pogle- 
dajte opravu  barunice  Malovićeve.  Ta  je  oprava  sigurno 
stajala  silne  novce,  a imade  li  šta  osobito  na  njoj? 

Zaista  nema,  odgovori  poručnik,  pogledav  zado- 
voljnim okom  pojavu  lijepe,  mlade  gospodje,  koja  je  u 
veoma  ukusnoj  opravi  mimo  njih  prolazila. 

— Ja  uvijek  sama  zamišljam  svoje  oprave,  zato  ima 
u njima  nešta,  šta  kod  drugih  nema.  Ta  nije  svejedno, 
da  li  je  nabor  tu  ili  ondje,  da  li  je  vrpca  gore  ili  dolje, 
već  mora  da  bude  sve  u skladu,  da  bude  složeno  u cje- 
linu, da  se  ulije  duha.  — Boletić  si  je  odgrizao  šiljak 
svog  brka. 

Pravo  velite.  Ta  tkanina,  te  vrpce,  to  je  sve 
mrtvo,  u to  treba  da  se  ulije  duha,  kako  vi  tako  zgodno 
rekoste.  Ali  molim  vas,  dražesna  gospođjice,  ja  sam  veoma 
neiskusan  u tim  stvarima,  ja  se  stidim  priznati,  ali  molim 
vas,  šta  prikazuje  vaša  današnja  oprava? 

— To  je  „roccoco11,  — odgovori  Olga  ugodno  izne- 
nadjena,  što  joj  je  opet  uspjelo,  da  se  prikaže  s nečim 
novim. 

Posve  pravo,  to  sam  doduše  i ja  mislio,  ali  mene 
su  ti  gajtani  smeli,  to  mora  daje  — „magjarski  roccoco". 

Da,  da,  magjarski  „roccoco a,  — odgovori  hrlo 
Olga,  da  prikrije  svoju  zabunu. 

Boletić  nije  više  ni  na  drugom  brku  šiljka  imao,  a 
pošto  se  je  bojao,  da  sad  ne  bi  više  mogao  da  odoli 
navali  smijeha,  brzo  se  oprosti,  pa  pohrli  do  rpe  veselih 
djevojaka. 


Br.  42 


V I E N A C 


667 


Olga,  koja  ga  je  pratila  okom  i vidjela,  kamo  je 
pošao,  reče  jednoj  mladoj  gospodji,  koja  je  do  nje  sjedjela : 

— Taj  poručnik  je  pravi  leptir,  on  leti  od  cvijeta 
do  cvijeta.  Mladoj  gospodji  mora  da  je  uletjela  mušica  u 
grlo,  jer  ju  je  spopao  silan  kašalj. 

Djevojke  i mladići,  koji  su  već  promatrali  poručnika 
Boletića,  dok  je  bio  kod  Olge,  saletješe  ga  odmah,  da 
im  pripovijeda,  što  je  od  nje  čuo. 

— Ponajprije  mi  dozvolite,  moje  gospodjice  i moja 
gospodo,  da  se  od  srca  nasmijem  i otarem  suze,  koje  mi 
od  smijeha  naviru  na  oči.  Da  sam  morao  još  dva  časka 
ostati  uz  „duhovitu  opravuu,  ja  bih  prasnuo  kao  mjehur, 
kad  u cirkusu  clown  na  nj  padne.  čujte  i divite  se,  ja 
sam  vidio  Olginu  opravu  iz  blizine,  ja  sam  čuo  iz  njezinih 
usta,  šta  ona  znači.  To  vam  je  — reče  Boletić  i omjeri 
društvo,  koje  je  s puno  očekivanja  gledalo  u nj. 

— Ta  recite  već  jednom,  — javi  se  nestrpljivo 
četnikovičina  Anka.  ( 

— To  vam  je  — ponovi  Boletić. 

— Ta  kažite  već  jednom!  — navale  svi,  naša  je 
izvjedljivost  već  do  skrajnosti  napeta. 

— To  vam  , je  — reče  Boletić  po  treći  put  — 
magjarski  ,,roceoco“ ! 

I cijelo  društvo  prasnu  u neobuzdan,  grohotan 
smijeh.  A1  u to  zašumi  valčik,  parovi  se  slože  i za  čas 
vrtjelo  se  sve  dvoranom  uz  laku,  živu  glazbu  i sve  je 
zaboravilo  magjarski  „roceoco"  i njezinu  obretnicu,  koja 
je  sama  sjedjela  na  svom  mjestu.  Strastvena  glazba, 
blizina  oka  i tijela,  laki  zagrljaj  u plesu  uspali  krv  i tu 
se  uzvinu  uzdah,  tamo  zaroni  oko  u oko,  žubori  šapat. 
Glazba  umukne,  a plesačice  i plesači  šetkali  dvoranom  ugri- 
jani  od  plesa. 

Boletić  stajao  je  usred  dvorane  u skupu  znanaca, 
gledajući  parove,  koji  su  šetali.  Promatrao  je  prolaznike, 
pozdravljao  znance.  Najednom  mu  se  ustnni  pogled  u 
djevojku,  koja  je  uz  malteškog  viteza  mimo  njega  prolazila. 
Djevojka  opazi  njegov  nepomični,  udivljeni  pogled, 
licem  joj  munu  laka  rumen  i ona  skrenu  brzo  glavom  na 
drugu  stranu. 

— Tko  je  to?  - — uhvati  Boletić  Karića  za  ruku, 
koji  se  opet  k njemu  vratio. 

— Oho,  zar  si  se  i ti  opržio  ? — nasmije  se  Karić. 
Ali,  prijatelju  Gjuro,  to  ti  je  groždje,  koje  veoma  visoko 
visi.  Lijepa  je  — 

— Šta  lijepa,  — prava  divota ! — prekinu  ga  Boletić. 

— Dakle  prava  divota,  onda  bogata,  odlična  roda, 
pa  ponosna,  veoma  ponosna.  To  ti  nije  za  nas  siromašne 
šljivare,  koji  nemamo  ništa  do  svojega  grba  i svoje  plaćice, 
za  nas  „messieurs  de  rien“. 

— Ali  reci,  tko  je?  — pitao  je  nestrpljivo  Boletić. 

— To  ti  je  barunovica  Rakovićeva,  krsno  joj  je  ime 
Marija.  Otac  joj  je  velik  posjednik,  imade  četiri  velika 
imanja,  nekoliko  kuća  u Zagrebu  i Varaždinu,  a osim 
toga  i lijepe  glavnice.  Majka  joj  je  rodjena  grofica  Rispoli, 


takodjer  vrlo  bogata,  pobožna  i ponosna  gospodja.  Brat 
Marko  baš  je  prije  kratkog  vremena  postao  doktorom 
prava  ,,sub  auspiciis  imperatoris“  na  bečkom  sveučilištu. 
Služio  je  kao  dobrovoljac  kod  Radeckijevih  husara,  te  je 
u istoj  pukovniji  i poručnikom  u pričuvi.  Želiš  li  još  šta  ? 
Mogu  da  ti  kažem  i cijelo  rodoslovje,  dan  plemićke 
listine,  a i vjeran  izvadak  iz  gruntovnice. 

— A tko  je  taj  gospodin,  s kojim  je  išla;  zar 
možda  njezin  zaručnik? 

— 0 ne,  ne  boj  se,  to  je  mladji  brat  njezine  majke, 
grof  Rispoli.  On  u opće  vrlo  cesto  amo  dolazi,  jer  ljubi 
svoju  sestru  i njezinu  obitelj,  a i supruga  mu  je  iz  naših 
krajeva;  rodjena  je  grofica  Tanković  iz  Slavonije. 

— A veliš,  da  je  veoma  ponosita? 

— Nimalo ; ta  grofica  ti  je  prava  nestaška,  živi 
vražić. 

— Tko  te  pita  za  groficu,  ja  pitam  za  barunovicu ! 

— Ta.  čovječe,  ti  si  se  sav  uspalio.  Ne  bih  znao 
kazati,  cla  li  je  to  ponos.  Ta  znadeš,  kako  je  s tima 
veoma  bogatim  djevojkama.  One  uvijek  misle,  da  im  se 
klanjamo  radi  njihova  novca.  U tom  bi  mogle  imati 
pravo  ružne,  ali  do  bijesa,  kad  je  koja  tako  lijepa,  za 
što  da  se  ne  bi  u nju  vatreno  zaljubio? 

— Pravo  veliš,  groždje  je  kiselo,  jer  previsoko  visi, 
reče  tužno  Boletić. 

Iz  jednoga  kraja  dvorane  mogao  je  vidjeti  Mariju, 
okruženu  četom  štovatelja  i udvorica.  Nehajno  je  pratila 
njihov  govor,  oslonivši  se  o ruku  svoga  ujaka.  Pogled  joj 
je  bez  cilja  lutao  dvoranom.  Vidjelo  se,  da  joj  je  u tom 
društvu  neiskazano  dosadno,  da  su  joj  svi  ti  mnogobrojni 
pokloni  smiješni. 

Bila  je  kao  ružin  pupoljak.  Nevino  držanje  bilo  je 
u nje  naravno  i neusiljeno,  sve  krasno  i potpuno.  Lice 
joj  je  bilo  krasno  i milo,  u njem  su  sjajila  dva  živa,  crna 
oka,  a obrubljavala  ga  sjajna  vrankosa.  Stas  joj  bio  vitak, 
ruke  i noge  sitne.  A kako  joj  je  divno  pristajala  nošnja 
hrvatske  seljakinje;  kako  se  je  krasno  slagalo  to  bjelilo 
i crvenilo  oprave  s nježnim  lišćem,  koje  je  bilo  kao  krv 
i mlijeko.  Bogato  izvezen  prsluk  sapinjao  je  njezin  struk, 
a guste  pletenice,  svezane  trobojnim  vrpcama,  spuštale 
se  niz  ledja. 

Dugo  ju  je  Boletić  motrio,  sav  izgubljen  u njezinoj 
pojavi,  dok  ga  ne  probudi  glazba  plesa.  Irgne  se,  a onda 
kao  da  s.e  je  riješio  na  nešto,  što  ga  je  silne  muke 
stajalo,  podje  do  kruga,  koji  je  Mariju  okružavao,  pa 
zamoli  znanca,  da  ga  predstavi. 

— Barunovice,  dozvolite,  da  vam  prikažem  poručnika 
plemića  Boletića. 

Marija  se  nehajno  nakloni,  a kad  ju  je  Gjuro  zamolio 
za  ples,  poda  mu  ruku  i oni  poletješe  dvoranom.  Boletić 
bio  je  smeten,  te  se  nije  usudio  ni  riječi  progovoriti ; ta 
bojao  se  je,  da  joj  se  ne  pričini  nesnosnim,  kao  i ostali, 
koji  se  u prvom  redu  klanjaju  zlatnomu  teletu,  a onda 
njoj.  Teško  se  je  riješio,  da  joj  se  približi.  Dugo  se  je 

susprezao,  ali  onda  ga  oblada  neka  neodoljiva  čežnja,  da 
bude  ma  samo  jedan  časak  u njezinoj  blizini,  da  ona 
svrne  okom  na  nj.  On  je  samo  na  to  mislio,  da  ga  jedan 
čas  obasja  sunce  njezine  dražesti  i milja.  Samo  jedan 
čas  da  može  obuhvatiti  taj  divni  struk,  da  može  ćutjeti 
njezin  dah,  vidjeti  sjaj  njezina  oka.  Pred  njezinom  krasnom 
pojavom  izgibalo  mu  sve,  zaboravljalo  se  sve,  on  je  samo 
mislio,  kako  je  krasna,  kako  dražesna,  kako  mila.  Ona 
ga  u čudu  pogleda;  ta  svaki,  koji  je  danas  s njom  zaplesao, 
odmah  bi  započeo  juriš,  a ovaj  ovdje  šuti.  Držao  ju  je 
tako  lako  u naručju,  kao  da  bi  se  bojao,  da  će  ju  slo- 
miti, pri  vine  li  ju  čvršće  uza  se,  a ipak  je  plesala  lako 
i sigurno,  kao  da  lebdi  dvoranom.  Doplesavši  na  mjesto, 
htjede  da  se  udalji,  ali  opazi  ondje  uz  grofa  Kispola 
starijega  gospodina,  koji  je  gledao  plesajući  par,  kad  im 
se  je  približivao.  Marija  skoči  k njemu,  pa  mu  se  privine 
nježno,  kako  se  samo  kćerka  ocu  privija.  Boletić  pri- 
stupi, pa  se  predstavi,  ali  jedino  mu  Eispoli  odvrati  svoje 
ime,,  a drugi  gospodin  ga  pogleda  zamišljeno.  Boletić 
stupi  korak  natrag,  pa  htjede  da  se  uvrijeđjen  udalii 
kad  začuje : 

— Boletić,  Boletić?  Nije  li  vam  jedan  rodjak  poginuo 
kod  Kraljičina  Gradca? 

Da,  Marko  Boletić,  brat  moga  oca. 

Onda  me  veoma  veseli,  što  sam  vas  upoznao. 
Ja  sam  barun  Eaković,  otac  ove  male  vragoljanke.  Služio 
sam  s vašim  gospodinom  stricem  u istoj  pukovniji,  bili 
smo  poručnici  u istoj  satniji  i iskreni  prijatelji.  Ja  sam 
vidio,  kako  je  pao  pogodjen  u prsa  od  neprijateljskog 
taneta.  Ali  tu  nije  mjesto  za  tako  žalosne  uspomene; 
pripovijedat  ću  vam  o njem,  kad  me  posjetite,  jer  se 
nadam,  da  ćete  rado  doći  k prijatelju  vašega  pokojnog 
strica,  — reče,  stisnuv  živo  Boletiću  ruku. 

— Ne  znam,  kako  da  vam  zahvalim  na  vašoj  oso- 
bitoj Ijubezljivosti,  gospodine  barune,  — reče  smeteno, 
videci,  gdje  mu  tako  neočekivano  dolaze  u susret  s naj- 
većom dobrotom  ondje,  gdje  se  je  bojao,  da  će  ga  primiti 
hladno. 

I Marija  gledala  je  izvjedljivo  toga  mladića,  koji  je 
danas  uz  tolike  druge  stupio  u njezin  krug,  no  koji  je 
odmah  zadobio  neko  povlašteno  mjesto.  Svidjelo  joj  se 
njegovo  junačko  držanje,  njegovo  visoko  otvoreno  čelo, 
krasno  mu  pristajala  bogata  nošnja  hrvatskog  plemića.’ 
Samo  su  ju  donekle  odbijale  njegove  velike,  sive  oči, 
koje  su  tako  ozbiljno  u svijet  gledale.  U taj  je  čas  sav 
izraz  njegova  lica  bio  tako  ozbiljan,  rekao  bih  strog  i 
ponosan,  da  nije  mogla  pomisliti,  da  bi  se  on  moo-ao 
nestašno  šaliti  i zabavljati.  N„  nije  imala  kada  da^ga 
mnogo  promatra,  jer  se  već  opet  približili  stari  plesači 
da  ,u  zamole  za  novi  ples,  a bližali  joj  se  novi,  da  joj 
pnkazu  stare  poklone.  A1  plešući  opazi,  da  Boletić  još 
uvijek  stoji  i razgovara  s njezinim  ocem,  zatim  vidje, 
mi  je  otac  toga  stranca,  koga  je  danas  prvi  put  vidio  i 
koji  nema  u društvu  nikakova  odlična  položaja,  priveo 


k njezinoj  majci,  pa  da  ona  s njime  veoma  ljubezno 
razgovara. 

I tako  se  je  Boletić  upoznao  naskoro  s cijelom  poro- 
dicom. Pozvaše  ga,  da  za  odmora  uz  njih  večera.  Jedva 
što  se  je  od  njih  nekoliko  koračaja  udaljio,  već  ga  opko- 
li še  njegovi  prijatelji  i znanci: 

Gjuro,  ti  si  vragometan  dečko;  osvojio  si  najuriš 
tvrdjavu  sa  svjema  utvrdama,  — uzdisao  je  Karić,  - 
a ja  još  uvijek  nisam  maloj  Idi  rekao,  kako  je  dražesna. 

I a,  čovječe,  tebe  su  odmah  primili  kao  stara 
znanca.  Ta  ja  sam  bar  nekakav  rod,  pa  su  me  primili 
hladno,  da  ne  rečem,  odbili,  — ljutio  se  kapetan  grof 
Marini,  gladeći  svoje  rijetke  vlasi.  Moja  prababa  i baru- 
ničin  djed  bili  su  bratučedi. 

— Pripovijedaj,  kako  si  se  ulaskao?  — pitao  je 
suhonjavi  vlastelin  Iškoci,  namještajući  uz  to  monocle, 
koji  mu  je  svaki  čas  sa  oka  padao,  i vukući  glavu  iz 
uskog  i visokog  ogrljka,  koji  mu  je  sezao  gotovo  do 
ušiju.  Bio  to  susjed  Eakovićev,  koji  je  već  dulje  vremena 
uzalud  nastojao,  da  steče  naklonost  roditelja  i ljubav 
Marijinu  i da  se  po  tom  dočepa  blaga,  koje  je  tako  silno 
trebao,  da  se  spasi  od  propasti. 

— Moja  osobna  ljubežljivost  rastopila  je  led  oko 
njihovih  srdaca,  — reče  posprdno  Boletić,  da  se  oslobodi 
dosadnika.  Znao  je,  reče  li  istinu,  da  će  svi  ovi  naći  u 
svom  rodu  nekoga,  koji  je  bio  u pruskom  ratu,  pa  đosa- 
djivati  Eakoviću.  A ovomu  to  sigurno  ne  će  biti  ugodno, 
jei  je  odmah  opazio,  da  tu  mora  biti  neki  posebni  razlog, 
što  tako  ljubezno  prima  sinovca  svoga  nekadašnjeg 
prijatelja. 

— Hoćeš  li  s nama  večerati?  — zapita  Karić. 

— Ne  mogu;  ja  večeram  s Eakovićevima,  — odgovori 
mirno  Boletić,  ali  te  njegove  riječi  bile  su  kao  da  je 
bomba  prasnula. 

Ti  ve  če  laš  s Kako — vi — ćevima?  — natucao 

je  Karić. 

On  večera  s Eakovićevima ! — govorili  su  prese- 
nećeno ostali.  — Boletić  se  ugne  svakomu  daljnjemu 
ispitivanju.  Pratila  ga  zavist  i jal,  brusili  se  za  njim  zli 
i oštri  jezici  njegovih  prijatelja  i znanaca.  Već  im  je 
često  pomrsio  račune,  gdje  se  je  radilo  o kakovoj  šali  ili 
prolaznom  ljubakanju,  pa  su  se  bojali,  da  će  tim  više 
ovdje,  gdje  se  radi  o zbilji,  o budućnosti. 

Zašumi  dvoranom  glazba  prve  brze  polke,  parovi  se 
hvatali  i letjeli  dvoranom  u lirlom  skoku.  Lica  se  žarila, 
dah  je  letio,  srca  kucala,  a glazba  brzala  i budila  na 
pomaman  korak.  Ovdje  se  javi  vrisak  za  izgubljenom 
lepezom  ili  kiticom,  ondje  udari  par  o par,  da  ih  je 
jedva  jaka  ruka  plesača  uzdržala  od  pada.  Tada  prestane 
glazba.  Dvoranom  su  šetali  parovi,  plesačice  brzo  kretale 
lepezama,  a oci,  braća  i supruzi  trčali,  da  svoje  gospodje 
zagrnu  rubčićem  ili  shawlom  i da  ih  brzo  povedu  u 
blagovaonu,  ne  bi  li  ulovili  dobro  mjesto. 

(Nastavit  će  se.) 

IV. 


T r h a n i. 

Napisao  Jan  Neruda,  sa  češkoga  preveo  Stjepko  Špamc. 
(Nastavak.) 


»ez  sumnje  je  najznamenitiji  dan  naseljenicima 
Australije  dan  isplate.  Taj  je  dan  uvijek  tek 
četrnaesti. 

Povikali  bi  kao  iz  hrapave  peći  svoje: 
„Padla!111  i pali  bi  umah  bilo  u kantinu  ili 
blizu  na  zemlju  pa  čekaju.  Kantina  ima  već  svoj  trhanski 
znak  i napis.  Kod  ulaza  stoji  u zemlji  letva,  na  letvi 
odozgo  salomljeni  kotač  od  kolica  znači  gostionu 

,,k  suncu1'.  Nad  ulazom  njise  se  plocica  s napisom  . „Bosi 
bez  ulazuine". 

Nekoliko  koračaja  od  kantine  piste  orguljice.  Sta- 
rica orguljarica  stoji  do  njih  i usiljuje  se  na  kiseli  smi- 
ješak, bojeći  se  za  svoj  nastroj,  koji  bijesno  vrti  dječak 
— ali,  gle,  toga  dječarca  jošte  ne  vidjesmo.  „Tupe lak'1 
Ševčlk,  častimo  se,  da  ga  poznamo!  Šest  stopa  je  visok, 
dvije  stope  širok  u ramenima,  ruke  su  mu  kao  u gorile 
sve  do  koljena,  lijevo  mu  je  oko  izbijeno,  odozgo  je  na 
tijelu  crveni  frak,  dolje  uske  modre  madžarske  hlače,  a 
izmedju  toga  golo  tijelo.  Tunelak  — no  vi  ne  znate,  što 
je  tunelak  1 Tunelak  je  najljepši  cvijet  u trhanstvu  1 Djela 
njegova  označuje  njegovo  ime.  Svaki  je  vidio  dobar 
komad  svijeta,  imade  prilično  topografsko  i osobno  znanje, 
pamti  u sebi  siromašne  početke  svih  poduzetnika  željez- 
ničkih gradnja.  A da  sam  nije  postao  takodjer  poduzet- 
nikom, kriv  je  slučaj,  no  a što  je  na  tome!  Imena  gra- 
djevnih  mjernika  izbroji  on  alfabetskim  redom ; dijeli  ih 
na  novake  i ,,sekače“ ; prvima  veli  bez  okolišanja,  da  je 
njihova  pruga  prama  ostalima,  koje  je  on  već  izradio, 
upravo  ništa.  On  je  kratak,  odlučan,  riječ  mu  je  kao  klin. 

Ševčik  radi  na  susjednom  dijelu  pruge.  Ondje  doduše 
nema  nikakvog  tunela,  ali  je  zato  priličan  most  preko 
rijeke.  Ševčik  je  došao  danas  amo  s nekom  vijesti  k mjer- 
niku i čeka,  dok  ovaj  svrši  s isplatom. 

Orguljice  zasipiše,  ručka  zaustavi  se  u visini  — već 
je  to  Ševčiku  omrznulo,  ali  starici  stavi  deseticu  na 
pokrov.  „Hej  gospodjo  pantafirko  čašicu  , viče  u 
kantinu,  „pio  bih  tek  da  kušam,  i bude  li  rakija  samo 
za  stupanj  slabija,  nego  što  pokazuje  moj  sakrmetar 
(saecharometar),  sve  ću  vam  mušterije  odvesti.  Mi  ima- 
demo  rakiju,  braćo  drugovi,  no,  grije  kao  lokomotiva ! 
— i postavi  se  s nekoliko  njih  u okrug. 

— Kakov  je  ondje  život,  što?  — započne  sudac 

Zoubek. 

— Eh  — u Translaniji  (u  Madžarskoj)  to  se  inače 
„igralo" ; ondje  sam  radio  kod  vina,  a tu  se  derem  kod 
krumpira,  a i taj  mora  čovjek  da  pobire.  U ostalom,  to 
znate,  samo  kada  je  čovjek  hvala  Bogu  živ.  Otale  mi  je 

1 Padla  t.  j.  pala  je  — običajan  izraz  zidara,  kad  je  podne. 
Kod  nas  bi  se  reklo:  »Puklo  je!«  Op-  Prev- 


ipak  1 agi  je  nego  iz  Budjevica,  odanle  je  išlo  gore. 
Susretnem  vam  upravo,  kad  htjedoh  otputovati,  svoga 
humačnika  (u  koga  je  imao  hranu)  i on  ine  zaustavi ! 
No  vječno  ne  možemo  da  budemo  zajedno,  gospodine 

^ -U  Irnlrn  VMllr 


ostaj  zdravo"  — kako  pak 


ali  izgledaš ! 


oče,  što  dulje,  to  gore 
ne  bi  čovjek  plakao! 

— Mogao  ti  je  uzeti  tvoju  uniformu 

primijeti  jedan. 

— Eh  što  — 

Željezničku  uniformu 
Poznamo  posvema : 

Hlače  su  na  cika  caka, 

A košulje  nema. 

A pak  za  što  čizme  trgat, 

Drum  se  neka  tuče  — 

U čizmama  druge  zebe, 

Nam  je  bosim  vruće  — 

i u ostalom  — kako  ti  to  izgledaš?  Sakrio  si  valja  da 

svoju  košulju  za  svoj  pogreb? 

— I — ja  sam  imao  krasnu  košuljicu,  krasnu,  — 
nasmije  se  napadnuti  drug,  „kad  čovjeku  u tim  teškim 
časovima  ne  ostane  ni  za  mast!"  Izgorjela  je,  samo  da  ne 
trebam  dirati  u te  „drobiše",  — boljelo  bi  ih  do  nokata! 

_ ja  — ja,  oglasi  se  drugi,  ja  sam  došao  s punim 
kovčegom  rubenine  — ovdje  tako  zlo  peiu! 

Smijeh. 

— Ali  Ševčiče,  pecne  opet  susjed,  ondje  na  rijeci 
zlo  ćete  proći,  vjeruj  mi,  već  nama  i tuj  ide  zima  za 
nokte  — daj  se  „polijati"  ili  najmanje  „zakovati"  ! 

— Ja  stanujem  kao  gospodin  knez,  vas  nijedan  tako 
ne  stanuje,  vi  smeće!  Zagradio  sam  sebi  svod  pod 
mostom,  iz  starih  skela  sačinih  pod  — neka  slobodno 
teče  voda  pod  njim!  — a za  peć  je  takodjer  ostalo 
opeka ! Eh  koliba  je  kao  pećina,  stoji  na  iglama.  — Hm  - 
mi  smo  junačine  — da  su  Švabe  zabijali  pilote,  „eininal 
auf  — zvveimal  drauf"  — mi  bismo  mogli  zuriti  u nebo 
na  srne,  ali  netom  sam  ja  spustio  „komandu" : „U 

Praehatii— cima  na  brežuljlj — ku ! poletio  je  malj  do 
neba,  kao  da  si  mu  potprašio  tane.  Barem  imademo 
duplje,  a mamlazi  (djeca)  skrovište!  Stara  mora  na  piugu 
najmanje  tri  četvrta  dana;  tko  bi  pak  mogao  toliko 
grkljana  nahraniti!  Ali  grom  i pakao  — još  imam  da 
pijem  — a mjernik  je  već  gotov  ! 

Upravo  dodje  pantatir  od  mjernika  i stupi  ravno 
k trhauima.  Pantatir,  bivši  nadničar,  samo  neki  ogranak 
trhana,  naročito  je  spravio  trećinu  primljenog  novca,  a 
lice  njegovo  prekrilo  se  zlovoljom. 

Tuj  neka  djavo  žive,  — izusti  napunivši  svoju  lulu 

i okrenuvši  rubac  na  vratu,  da  je  uzao  došao  do  uha, 
taj  naš  mjernik  tako  je  krasan  tat  to  je  kriminal ! 


670 


V I E N A C 


Br.  42 


i ste  glupači,  mislite  li,  da  mije  sve  dao,  stoje  trebalo: 
ja  sam  nastradao!  Ja  — ja  tuj  ne  ostajem.  Ili  vi  to 
učinite,  kako  hoćete,  neka  vas  isplati  sam  mjernik! 

Trhani  mrmljaju. 

- No,  kakvo  je  to  bručenje ; dajte  amo  hvatnu  mjeru 
i izmjerimo  sami  to  još  jednom ! - I kraj  sveopćeg  nego- 
dovanja postavlja  mjeru  i okreće  je,  broji  i broji,  ali  čuju 
se  samo  rijeci  osobite  vrsti,  imenito  više  vika  nego  riječi. 
Njegova  je  sreća,  što  ne  poznaje  brojeva.  Konačno^zađobije 
oc  važnost  i izjavi:  — Za  cijelu  me  trećinu  prikratili! 

Je  h mnogo  toga?  upita  mrko  sudac  Zoubek. 

— Ti  dobiješ  umjesto  dvadeset  i četiri  samo  osam- 
naest, a ostali  prama  tomu  ! 


plaćen,  kako  se  ono  veli,  ,,po  komadu “ svakih  četrnaest 
dana  sto  je  baš  ovršio,  uradi  po  volji.  I taj  rad  nije 

Danas  su  tuj,  „na  čašicu“,  sjeli  svi,  „oženjeni«  i 
slobodni.  Oženjenog  valja  da  u noći  žena  dovuče'  kući  i 
mozebit  da  ga  nagovori,  da  već  sjutra  opet  dalje  radi. 
Isto  je  tako  moguće,  da  će  ga  zateći  i njegov  „kvartal« 
o je  vrlo  teška  i neodoljiva  bolest,  taj  kvartal.  Ta  on 
znade,  da  ne  može  ništa  protiv  toga  da  uradi;  s početka 
joste  prosi  ne  ga  kod  pića  nakana;  a kada  ode  i druga 
forinta,  ukaže  mu  se  jošte  u duši  žena  s djecom.  — ali 
tada,  udarac  sa  pesti  po  stolu,  čašica  u vis  i: 


— No,  no,  to  bi  lijepo  zvučilo ! — Ne,  to  ne  smije 
biti  to  ne!  - Himmel  morđio,  to  radije  sve  razbijem! 

nu  Marjance  do  rance,  ako  nekome  ne  zakrenem 
vratom!  --  razlijegalo  se  to  okolo. 

Pantafiru  kraj  toga  nije  dobro.  — Vi  — vi  ste  tako 
lijem  stvorovi,  ništa  ne  radite,  samo  da  bi  vam  krava 
umah  dala  sira! 

Što,  mi  ne  radimo,  mi  se  ne  deremo,  mi  — inu 

i prosuše  se  kletve. 


Znate  što,  ja  hoću  imati  mira  — da  znate  — te 
cu  dat,  dvije  forinte  - tebi  forintu  pedeset  a tebi  takodj, 
onntu  . tako,  a meni  ne  ostaje  ništa,  no  ja  sam  osai 
Neki  zašutješe,  a neki  su  bučili  i dalje. 

Kao  da  rae  nagonite  na  najgore?  — Nitkovi  đ; 
"oda  - tebi  ću  dati  jošte  forintu  i tebi  takodjer  l t 
je  iz  moga  vlastitoga  džepa;  ja  ću  se  tuj  upropastiti/a 
mem  je  do  dobroga  glasa  - no  mjerniku  ću  reći  p 
VU,S1:  A tu  zeno’  daJ  tim  delijama  tri  mjerice  rakije  - 
ce  in  im  daj ! A tko  sada  jošte  samo  sušne,  dat  ću  uu 
jednu  po  šiji,  da  mu  glava  odleti  do  Brna! 

I na  to  začne  isplata.  Mnogi  je  dobio  već  predujma 
mnogi  Je  dužan  za  rakiju,  o nevoljo!  Napokon  bi  porav 
nanosi  isplaćeno,  svaki  važe  novce  u ruci,  obređjuj, 
pioracun,  za  pranje,  za  parče  odijela,  nešto  takodjer  žel 
uložiti  za  svaki  slučaj.  Talijani  dugo  ne  čekaju,  uma! 
sjutra  podju  na  najbližu  postaju,  i pošalju  nekoliko  forint 
kuci  - s preostalim  izadju,  to  oni  već  znadu.  Skroran 
mi  i u svemu  dosta  dobro  živu ; nekoliko  ih  se  vazda 
uu  uz',  pa  zajedno  jedu:  tri  puta  na  dan  toplu  polentu  i 
dosta.  Nijemac  odnese  nekoliko  forinta  k mjerniku  na 
pohranu«.  I on  takodjer  žive  obično  dobro,  nešto  toplo 
mora  da  najmanje  jedanput  jede,  pa  imao  i po  sata  da 
bližnjega  sela.  Žalosno  je  reći,  da  Cesi  razmjerno 

iestventkg°Ni  “ ”knakwuršt“’  ^ruh,  rakija,  to  je  vječni 
jostvenik.  N pohranjivanje  novaca  ne  ide  im  za  rukom 

imadu  dakako  vazda  vruću  nakanu,  da  je  milota,  ali  su’ 

upuvo  danas  opet  u početcima,  i kroz  djavlje  početke  - 

l osjedase  u pantahrovoj  kantini,  da  samo  nešto  piju. 

‘ Je  rek  bl  Prvim  regulatorom  njihova  pila.  Ako 
se  je  obvezao,  da  za  istu  cijenu  ovrši  veći  posao,  žuri 
m lime  i ne  sili  da  se  mnogo  pije,  ali  ako  je  za  to 


Skroz  se  podaj  volji  božjoj, 

Sto  je  meni  stalo  još ! 

Prodam  djecu,  ženu  staru, 

Novac  dadem  sav  krčmaru: 

Skroz  se  podaj  volji  božjoj, 

Sto  je  meni  stalo  još  — 

Sto  tek  ta  uboga  sirota,  neoženjeni  trhan!  Nje  mi 
nitko  ne  zove  kući,  nitko  mu  ne  čini  ništa  na  žao.  Njegova 
sedmica  nnađe  četrnaest  dana,  a za  što  ne  bi  od  nedjelje 
i poneđjeljnika  imao  ovog  tjedna  dvije  nedjelje  zasebice, 
u utornik  još  je  dosta  vremena  za  posao ! A jedna  je 
siiota  kao  i dinga,  baš  kao  jaje  što  je  crne  kokoši 
sdieno  onome  u bijele.  Imađu  se  tuj  neizmjerno  rado! 
vantina  imađe  pomirljivi  čar,  poljupci  ječe,  „popij  brate!« 
dovikuje  jedan  drugome,  a nijedan  ne  veli  uzalud-  daj 
mi,  da  napunim  lulu!«  Iz  početka  je  samo  humor,  pjevaju 
samo  bezbrižno  : 

Nestat  će  me,  ja  ću  mriet, 

Zaliti  me  ne  će  sviet  — 

pak  — pak  se  nastavlja  veselje  divlje,  očajno.  Kao  da  bi 
naglo  svakoga  prevladala  tuga  — ne  opit  se,  već  u pilu 
se  utopit!  No  to  je  teško,  trhanov  je  želudac  takodjer 
kao  čizme  sv.  Benedikta,  a te  su  bile  bez  potplata.  A to 
je  skupo.  Dakako,  šio  će  novci,  kad  je  džep  razđeran  : 
takodjer  se  ne  da  tajiti,  da  nauka  očeva  sve  nadilazi: 

•Ei,  sve  ispij,  što  možeš, 

Nema  suda,  kad  umreš«:  — 

ali  samo  kad  bi  ih  bilo  nešto  više,  tih  ,,šajna“  (novaca)! 
Neočekivano  se  brzo  sirota  trhan  sasma  isprazni  — 

Sveti,  sveti,  ajte, 

Novaca  mi  dajte: 

Kad  ja  budem  svetim, 

Vas  ću  da  odštetim. 

Kako  da  on  ne  bi  unišao  jednom  u nebesko  kra- 
Ijestvo  za  svoje  sadašnje  boli! 


Bio  je  ponedjeljak,  u jutro.  Kod  posla  su  već  i 
Komarek  i Sckneiđer,  imali  su  samo  jednu  nedjelju. 
Mjernik  prolazi  prugom  i svedjer  se  mrgodi.  Ljuti  se, 
jer  je  đočuo  o nekakiin  neredima  kod  subotne  isplate, 
pa  se  već  izrazio,  da  će  u buduće  sam  isplaćivati. 

Schneiđer  se  ozire  na  prolaznika  kao  mačka  na 
njihalo  u ure.  Konačno  pristupi  i otkrije  se : — Kad  bi  mi, 
milostivi  gospodine,  htjeli  dati  predujma  — forintu! 

— Što  predujma!  Tek  od  sjutra  možete  po  pravilu 
dobiti  predujam ! 

Schneider  šuti. 

— Ta  tek  je  prekjučer  bila  isplata! 

Schneider  šuti. 

— Zapili  ste  opet  sve,  što? 

Schneider  šuti. 

— No  — što  je  to  — ne  možete  otvoriti  usta? 

Schneider  tada  otvori  usta:  — Ja  ne  znam  — valja 
da  sam  si  kupio  rubenine. 

Mjernik  se  naglo  okrene.  Ljutina  prekorači  najednom 
sve  mjere  i zubima  zagrize  usnice.  Malo  za  tim  izvadi 
kesu  iz  džepa:  — Evo  dvije  šestice  — posuđjujem  vam!  — 
Vi,  Komarče,  podjite  sa  mnom! 

Crvene  oči  Schneiderove  gledale  su  sumorno  za 
njima,  gdje  odlaze,  tada  se  zaklope  kao  san,  a usta  pro- 
pentaju:  — Samo  da  mi  nije  tako  zlo! 

V. 

Za  cijelo  ćete  reći  na  sve  to:  „No,  što  je  trhan  ! 
bekrija!"  Znate  — kako  čovjek  to  uzme!  Trhan  je,  o 
tome  se  ne  prepiremo,  beskrajno  lakouman,  odlučan 
rasipnik,  i kad  bi  imao  mnogo  novaca,  bio  bi  već  pod 
skrbništvom  — po  svoj  prilici!  Ali  on  ih  nije  nigda 
imao  toliko,  da  bi  ljudi  zbog  njih  imali  samo  nešto 

poštovanja  k njemu,  za  to  on  takođjer  nema  ni  najmanje 

poštovanja  k novcima.  On  znade  i to,  da  ih  nigda 
ne  će  mnogo  imati,  jer  stoji  zapisano  u pismu,  „da 

pijanica  radnik  ne  steče  bogatstva11,  a trhan  se  ipak 

negdje  mora  opiti,  što  ne? 

Trhan  ni  pod  što  nije  zao,  opak  čovjek.  On  nije 
Bjronov  Kajn,  da  bi  morao  da  vapije  k Bogu:  „Za  što 
si  mi  dao  tu  zlu  volju,  gospodine !“  On  je  jedino  čovjek 
podatne,  slabe  volje,  i ništa  više ! Za  godinu  dana  morat 
ćeš  dakako  i najboljega  od  njih  iz  posla  otjerati,  on  je 
selica,  dobiva  svrbež;  no  pol  godine  konačno  ćeš  i 
s najgorim  dobro  izaći.  Opre  li  se,  to  čini  samo  za 
„braću  drugove".  Sebičan  nije,  razdijeli  to,  što  ima,,  kao 
k voćka.  Obeća  li  nešto,  zanesi  se  na  riječ,  a samo  ako 
ne  zna  inače  da  se  potpiše  no  „lopatnom  frakturom", 
s tri  križića  — vjeruj  tim  križićima!  Jedno  imade  nadalje 
svojstvo  neobično  rijetko : on  je  pravi  filozof,  sebe  poznaje 
na  vlas  i ne  precjenjuje  se.  Dobije  li  novaca  i mora  li 
kući  preko  prijevoza,  što  no  je  četvrt  sata  udaljen  od 
kantine,  ide  najprije  k prevozaču,  uloži  kod  njega  dva 
novčića,  i tad  se  tek  vrati  k pijanki.  Obećaš  li  mu  par 
čizama,  umoli  te,  da  mu  ih  ne  daš,  „dok  ne  pane  prvi 
snijeg",  jer  tad  ih  već  ne  će  prodati.  To  je  iskrenost 
velika,  da,  obješenjačka ! U kratko:  on  je  prije  ljudska 
zvijer  nego  ljudski  smet.  Zvijer  ipak  svagda  nešto  malo 
nanjuši  — ili  bolje:  pomislite  sebi  šljuku,  kad  bi  uzela 
pilulu  prije  nego  bude  ustrijeljena  — - što  bi  to  bilo  po 
nju  bolje!  Dakle,  ako  hoćemo,  da  se  pozabavimo  nečim 
originalnim,  snosimo  itd. 


Mjernika  trhančići  zabavljahu.  Već  odavna  bijaše 
naumio,  da  stavi  kojega  na  kušnju.  Evo  sada  je  uhvatio 
Komarka.  Sjedi  u svojoj  sobi  za  stolom  i tiho  promatra 
svoju  žrtvu.  Komarek  je  nešto  u neprilici,  ne  zna,  što  je  to. 

— Od  toga  Schneidera  ne  će  biti  ništa,  započne 
napokon  mjernik,  ali  — u vama,  Komarče,  — ne  gubim 
nade!  Vi  ste  ipak  razuman  čovjek;  vi  uviđjate,  da  će  te 
se  tako  samo  upropastiti,  i to  bijedno ! Što  morate  da 
zapijete  svaki  groš,  morate  se  mučiti  dvije  nedjelje,  u 
gladu  i nepogodama,  a da  sve  to  i zdravlje  jošte  zapijete 
u jednu  noć.  Vidite,  Komarče,  ja  ne  volim  ljudi,  koji 
sebi  ne  ugadjaju ; čovjek  ne  treba  da  bude  lakom,  ne 
treba  da  imade  novce  u duši,  samo  u džepu;  ali  u džepu 
mora  da  ih  imade  nešto,  da  ne  bude  uvijek  robom  drugih 
ljudi.  Mi  treba  da  imamo  novce,  a ne  oni  nas.  Gledajte, 
Komarče,  vi  ste  već  vidjeli  svijet  i umijete  da  ga  pro- 
gledate,  vama  ne  treba  tek  razjašnjivati,  da  za  novce 
možete  sve  sebi  kupiti,  i zdravlje  — sam  djavo  ima  pošto- 
vanje pred  novcima,  bez  njih  ne  bi  dobio  ni  jedne  jedine 
duše!  Ja  trebam  valjana  čovjeka,  pa  pomislih  na  vas;  i 
budete  li  samo  četiri  tjedna  redovno  radili,  učinit  ću  vas 
nadglednikom  na  jednom  dijelu  posla  — biste  htjeli  biti 
nadglednikom  ? 

— To  bih  htio,  upadne  Komarek,  a oči  njegove, 
dosele  sklopljene,  digoše  se  i zakrijesiše. 

— I bit  ćete  — ali  učinite  dobro  djelo!  Iznajprije  — 
kako  to  za  Boga  izgledate ; vi  biste  ipak  bili  krasnim 

nadglednikom!  Umah  se  pokupite  i otidjite  do , 

tamo  kupite  sebi  komad  čestita  odijela.  No  tamo  ne 
možete  u tim  dronjama,  dat  ću  vam  staru  košulju  i 
hlače,  i vojničku  kabanicu  imadem  ovdje,  uzmite  to.  Tuj 
je  dvadeset  — počekajte,  trideset  forinti,  dat  ću  vam 
predujma;  — vidite,  da  vam  vjerujem!  Do  podneva 
možete  se  vratiti  — sad  idite  i mislite  na  nadglednika ! 

Komarek  ni  da  bi  slovca  rekao,  pokupi  odijelo,  uzme 
novce  i već  je  vani.  Noge  mu  se  upravo  tresle  od  radosti. 
Takova  promjena  i tako  nagla.  0 podne  već  će  tuj  biti 
u novome  ruhu,  za  četiri  nedjelje  bit  će  nadglednikom  — . 
Schneider  — ne  Schneideru  ne  će  reći  o tome  ništa, 
ali  govorit  će  — no,  možebiti  i od  prijatelja  Schneidera 
uzmogne  jošte  biti  nešto  valjano,  samo  ako  će  htjeti, 
kako  to  on,  Komarek,  hoće! 

Brzo  se  je  preobukao  i već  je  na  putu  u gradić. 
U gradiću  je  mnogo  rakijašnica,  u istinu,  ali  one  su 
pogibeljne  samo  za  slabića;  Komarek  imade  lozinku, 
koju  opetuje  svaki  čas:  „Kako  pak  ne  bih  htio  da  budem 
nadglednikom ! “ 

I doista  — jošte  nije  podne  a Komarek  je  već  opet 
ovdje.  Novo  odijelo  — dao  je  za  nj  cijelih  trideset  forinti 
— nosi  zavezano.  Mogao  je  doduše  starije  odijelo  osta- 
viti u kojega  staretinara  i pojaviti  se  umah  u novome 
sjaju,  ali  on  ima  dobro  srce,  sjetio  se  Schneidera,  pred- 
bježno  mogao  bi  i Schneider  da  se  pomogne  s odloženom 

garderobom,  kad  se  i sam  poljepšao.  Komarek  ne  će 
mirovati  i vazda  će  mu  govoriti  u dušu. 

Stari  Komarek  iščeznu  u svome  „Ospitale  degli 
i licu  rabili",  i za  četvrt  sata  izađje  novi  Komarek.  Kao 
da  je  od  šećera!  Na  glavi  jošte  krasan  šešir,  za  cijelo  za 
forintu ! Na  tijelu  ima  modru  košulju  — kupio  je  dvije 
takove,  sad  imađe  s onom  mjernikovom  tri  košulje ! Na 
vratu  sjaji  se  prekrasan  crveni  rubac,  na  tijelu  svijetlo- 
zeleni  haljetak  i svijetlo-žute  hlače  s crvenim  pašom ! 
Elastičnim  korakom  uputio  se  k mjernikovu  stanu.  Taj 
za  cijelo  ne  će  svrnuti  očiju  s njega ! 

Mjernik  sjedi  već  kod  objeda.  Promotri  Komarka  sa 
svih  strana  i nasmiješi  se.  — Za  sad  je  dobro,  reče,  poče- 
kajte,  gospodarica  će  vam  dati  nešto  jela;  hoću,  da  se 
priviknete  redovito  jesti.  A tada  ajte  po  poslu ! 

Nasitivši  se,  ugrijavši  se,  spokojan  i srećan  ide 
Komarek  k svome  djelu.  Oko  njega  svima  popadaše  ruke, 
drugovi  su  kao  u snu.  To  — ne,  to  je  ipak  samo  — 
što  je  to?!  Pitaju  se,  približuju  se,  opipavaju  šešir,  glade 
po  haljetku.  — „Gospodin  mjernik!"  jedini  je  odgovor 
Komarkov,  a o nađgleđništvu  ni  riječi.  Ispod  oka  pogle- 
dava na  Schneidera.  Schneider  tuj  stoji,  upirući  se  o 
lopatu,  izvaljene  njegove  krvave  oči  pune  su  prevelikog 
udivljenja.  Počekaj,  ti  ćeš  tek  gledati! 

Kako  je  danas  taj  zrak  malo  ne  proljetni!  U svim 
žilama  to  igra,  bilo  udara  kao  za  okladu,  upravo  bi 
zaplesao;  nemirno  je,  ali  ipak  slastno. 

To  novo  odijelo  još  se  nije  priviknuto  poslu,  dosta 
je  spretno,  ali  je  tako  — tako  svetačke ! Uopće  kao  da 
je  danas  veliki,  osobiti  svetak  u cijelome  svijetu ! 

Lopata  odleti  — ne,  danas  će  Komarek  ipak  da 
* počiva,  kad  je  sasma  drukčije!  Već  se  pokupio  i stupa 
niz  prugu.  Posvud  ga  zaustavljaju.  — „Gospodin  mjernik!" 
stalan  je  njegov  odgovor.  Konačno  zakrene  od  pruge  u 
gaj,  čovjek  tako  voli  samoću,  kad  nastane  u njemu  velika 
promjena.  Tko  bi  pak  jučer  slutio  — 

Ali  ni  u gaju  Komarek  se  dugo  ne  zadrža;  on  je 
svakako  tako  sretan,  a sreća  čeka  opet  drugove,  svje- 
doke, pa  bili  i zavidni.  Već  se  povratio  i ide  upravo  ka 
kantini  — jošte  ga  nije  vidjela  pantafirka! 

~ boga  — Komarče,  vi  izgledate  kao  kakav  bogati 
seoski  sin ! 

Komarek  se  zadovoljno  smiješi. 

1 taj  krasan  rubac  — taj  bi  meni  pristajao.  Što 
ste  dali  za  nj  ? 

Samo  dvije  forinte,  — glasio  je  nehajno  oholi 

odgovor. 


— To  se  vidi,  to  se  vidi!  Ali  gdje  ste,  recite  mi, 
dobili  za  to  novaca?  Bi  li  vam  natočila  ulana,  vina? 

— Gospodin  mjernik  mi  je  dao!  — Ne,  ništa,  ja 
više  ne  pijem ! — i okrene  se  nerado,  kao  od  zamamna 
iskušavanja. 

— Tada  me,  molim  vas,  poslušajte  — a kamo  ste 
zametnuli  svoje  stare  dronjke^ 

— Nijesam  ih  zametnuo,  gdješto  na  njima  nije  bilo 
tako  zločesto  — n.  pr.  sasma  dobra  vojnička  kabanica  — 
da,  to  nijesam  ni  prodao,  zadržao  sam  za  se,  to  ću  dati 
nekomu !“ 

— No  to  je  ipak  laž ! 

— Laž  ? i tad  se  Komarek  već  raspalio.  — Umah  ću 
vam  pokazati,  da  li  lažem ! 

I za  čas  bio  je  tuj  Komarek  sa  svežnjem  i baci  ga 
pred  nju  na  zemlju.  — Ovdje  je  to  — zovite  me,  kako 
hoćete,  ako  manjka  samo  jedna  nit! 

— Ali  što  je  mjernik  poludio? 

— Što,  poludio ! Ženska  glupača ! Hoće  da  postanem 
valjan  i da  me  učini  nadglednikom!  To  je  to! 

Sad  je  bilo  vani. 

— Nadglednik!  — Za  pet  časova  kantina  je  puna. 
A ti  ne  ćeš  da  nam  platiš  ni  čašicu  rakije?  — odzi- 
vaju se  glasovi  prijatelja  sa  svih  strana. 

Komarku  je  tijesno.  Rado  bi  se  pokazao  pred  drugo- 
vima — ali  nema  ni  groša  u džepu.  Pogledava  na  svežnjić 
sa  starim  odijelom  — ne,  to  već  nije  njegovo,  to  je 
obećao  siromašnomu  prijatelju  — prijatelj  dakako  o tom 

naumljenom  daru  jošte  ništa  ne  zna,  ali . Brzo,  evo 

misli ! Ruka  Komarkova  segne  do  vrata : — Tuj  imate  taj 
rubac  — dajte  mlađencima  za  dvije  forinte  rakije ! 

I sjedne,  a ostali  oko  njega.  — Amo  ajde,  brate,  — viče 
sasma  umiljato  prijatelju  Schneideru,  tebe  ne  ću  napustiti, 
šuti,  vidjet  ćeš,  kako  se  za  te  skrbim ! Ali  — već  ću  ti 
kazati,  što  ti  valja  raditi ! 

Razvikalo  se  i razveselilo  se  sve  na  nebu  i na 
zemlji.  Komarek  hvali  mjernika  i pije  u njegovo  zdravlje. 
Svi  hvale  Komarkove  dobre  nakane  i piju  u njegovo 
zdravlje  — 

A kad  je  „ponoć  duhove  dozvala",  već  nije  Komarek 
bio  kao  od  šećera,  bio  je  opet  u svojoj  jučerašnjoj  uni- 
formi; sa  Schneiderom  se  najmanje  do  sto  puta  poljubio 
i odpjevaše  zajedno  barem  već  pedeset  puta  kiticu : 

Kupate  nam  odnio 
Davno  već  je  vrag, 

Još  ću  zapit  haljinu  — 

Zbogom  ovaj  prag 

(Nastavit  će  se.) 

(Nastavak.) 


IV. 

i^ameee  se  pitanje,  je  li  stara  priča  ova,  je  li  ostanak 
iz  pradomovine  ili  se  iz  Grčke  k nama  doselila? 
Naša  je  pjesma  mnogu  promjenu  proživjela,  te  je 
sasvim  u novo  ruho  preodjenuta,  ali  ima  ipak  nekih 
biljega  koji  zasvjedočuju  njenu  drevnu  starinu,  premda 
pjeva  o histo- 
rijskom licu,  koje 
potječe  tek  iz  17. 
vijeka,  na  ime  o 
Stojanu  Janko- 
viću,  serdaru  za- 
darskih kotara.  U 
svojoj  krasnoj 
raspravi  „Stara 
vjera  Srba  i 
Hrvata"  akademik 
Nodilo  (Rad  84. 
str.  159.  i d) 
dokazuje,  da  je 
Stojan  Janković  u 
mnogim  pje- 
smama zamijenio 
starijega  mitskoga 
junaka  Stojana 
Popovića,  dok  na 
str.  160.  u bilješci 
2.  pominje,  da  u 
ovoj  našoj  pjesmi 
Jukić-Martićeve 
zbirke  „čedo  Ni- 
kolieu  guslari 
uzeše  Popoviću  i 
dadoše  Stojanu 
Jankoviću“.  Ja 
držim,  da  imade 
pravo  na  dijete 
Nikolicu  koliko 
Popovie,  toliko  i 
Janković  Stojan, 
jer  su  oba  ta 
imena  tek  od 
nužde  ili  hira 
pristala  u rečene 


pjesme,  zamijenivši  još  starija  mitska  imena;  pak  u 
ovoj  pjesmi  našoj  ima  i veći  uzrok,  da  se  dijete  nalazi 
uza  Stojana  Jankovića,  jer  mu  je  i amijenjena  veća  uloga, 
nego  u.  pr.  djetetu  Stjepanu  uz  oca  Stojana  Popovića  (u 
38.  pj.  Petranovićeve  zbirke  II.  knj.j.  A to  dijete  i uz 
oca  drugog  imena  nije  rijedak  slučaj  u narodnoj  pjesmi. 


Eno  u „Hrvatskim  narodnim  pjesmama"  Stjepana  Mažu- 
ranića  pod  naslovom  „Teška  kob“  (str.  116.  i d.)  junak 
Grujica  ima  dijete  Mihajlicu,  koje  ga  vezana  od  luraka 
i prevarena  od  ljube  nevjernice  oslobadja  spona,  da  može 
pogubiti  Turke  i kazniti  ljubu.  Starinu  pjesme  dokazuje 
način  mejdana,  premda  je  u narodnoj  pjesmi  običan,  lu 

se  na  ime  biju 

**  po  davnoj  navadi 

poput  homerskih 
junaka  najprije 
ubojitim  kopljem, 
a za  tim  se  po- 
zdravljaju oštrim 
mačem  od  bedrice. 

Sam  dvoboj 
ovakav  vrlo  je  ri- 
jedak slučaj  u na- 
rodnoj pjesmi,  da 
oba  protivnika 
svoje  ljube  (Niko- 
lica  poslije  baku) 
dovode  na  mjesto 
mejdana  i za  njih 
se  bore.  Bojište 
„rosna  poljana" 
ispod  mitske,  kako 
Nodilo  u rečenoj 
raspravi  (Rad  84. 
st.  162.)  doka- 
zuje, Kunar-pla- 
nine  takodjer  po- 
kazuje na  da- 
vninu, kano  što 
i gore  „Oštro vica 
i Ogorjelica",  koje 
valja  junaku  pre- 
valiti, da  može  na 
mejdan  doći.  Na 
str.  188.  pjeva 
pjesma,  kako  je 
Stojan  Janković 
prije  boja  zaspao 
ljubi  na  krilu,  a 
ljuba  Andjelija 

„ukrade  mu  moći  od  pomoći koje  se  nalaze  u 
perčinu.  To  sjeća  na  Samsona  i Dalilu  iz  Sv.  pisma 
staroga  zavjeta.  Taj  isti  mit  nalazimo  u grčkoj  priči  o 
Nisu  i o njegovu  zlatnom  vlasu,  koji  mu  je  skinula  kći 
Skila  izdavši  ga  Minosu,  u koga  se  bila  zaljubila.  Taj  su 
mit  rado  pjesnici  u svoje  pjesme  primali  kao  prispodobu 

ženskog  bijesa  ljubavnoga  (Aishil  Hoef.  611.  i đ.)  ili  ga 
obradjivali  kao  Ovidije,  Vergilije  (?),  kako  kažu,  u „Ciris" 
pjesmi,  gdje  taj  „roseus  medio  vertice  crinis"  (st.  122.) 
ima  glavnu  ulogu.  0 čudotvornoj  moći  zlatne  vlasi  na 
glavi  ima  i u Hrvata  dosta  pričanja,  te  i danas  pučani 
u hrvatskom  primorju  drže,  da  će  dječak,  koji  ima  slučajno 
plavi  ili  bijeli  vlas  medju  garavom  kosom,  biti  sretan. 

Nemale  je  starosti  znak  ono  pouzdano  dozivanje 
vile  u pomoć,  kad  se  junak  u nevolji  nadje  (s.  190.), 
kano  u Homera  skrušen  usklik  junaka  spram  boga  ili 
božice.  Isto  pokazuje  i onaj  nagovor  konja  (s.  190.  i d.), 
koji  sjeća  na  Ahilov  razgovor  s božanskim  konjima  Ksantom 
i Balijem  (Ilij.  XIX.  400  i d.)  ili  Polifemov  s ovnom 
(Odis.  IX.  447  i đ.).  Taj  je  . razgovor  različit  od  novijih 
sentimentalnih  tirada,  priprost  je,  naivan,  prodahnht 
nekom  uzajamnom  povjerljivošću  i jeđnakošću  spram 
životinje,  gdje  sjeća  čovjek  konja,  da  mu  vrati  uzdarje 
za  prijašnja  dobročinstva.  A to  je  znak  davnoga,  primi- 
tivnoga1 shvaćanja. 

Na  više  se  mjesta  u pjesmi  spominje  vila  ,,u  pećini 
stijeni",  a to  je  ostanak  starijega  vjerovanja.  Ta  je 
„pećina  stijena"  ko  neki  stan  božji,  gdje  vila  hrani  Sto- 
janova  sina  12  godina,  pače  mu  i „vila  tovi  doru  u 
podrumu  b’jelim  ml’ jekom  i ječmom  jarikom"  (str.  191.). 
To  živo  spominje  na  stanove  kršne  homers.  bogova,  na 
konje  im  božanske  i nebesku  hranu  njihovu  (Ilij.  V. 
368,  777.).  Olimp  je  gora  u Ilijadi  stariji  stan  bogova, 
nego  oupavo;  (nebo),  što  dolazi  osobito  u mladjoj  Odiseji. 
Isto  je  tako  u Brahmanaca  stan  bogova  brijeg  Meru, 
Maudara  i dr.  bregovi.  Bog  Siva  stoluje  na  zlatnom 
sjajnom  brdu  Kaliasa.  Žena  mu  se  Bhavani  zove  i Parvati, 
što  znači  gorska  kraljica  (Berggottin),  pak  ima  i zla 
svojstva  ko  zatornica  i osvetnica,  u čem  joj  je  nalik  vila 
iz  naše  pjesme.  Vila  ,,u  pećini  stijeni"  starija  je  oznaka, 
nego  vila  „planinkinja",  „nagorkinja"  itđ.,  što  dolazi  u 
drugim  narodnim  pjesmama  redovito,  te  odgovara  grčkim 
nimfama. 

Zanimljiv  je  nadalje  onaj  savjet  vilin  (s.  193.), 
što  ga  daje  Nikolici:  „Moj  Nikola,  radosna  ti  nana'  Kada 
sadješ  na  rosnu  poljanu  Svoga  babe  bijelu  mezaru,  Ti 
potegni  puške  venedike,  Pa  doratu  popusti  dizgene:  Na 
najvišem  zoru  doratovu,  Ak’  ispališ  triput  venedike, 
Ispališ  ih  i opet  napuniš,  Već  si,  sine,  za  boja  dozrio, 
Ne  vraćaj  se  meni  u pećinu"  itd.  Ta  nas  opomena  vilina 

0 paljenju  pušaka  sjeća  na  Tesejevu  priču,  gdje  Tesej  po 
nalogu  oca  Aigija  mora,  kad  doraste,  u znak  zrelosti  i 
jakosti  prevaliti  hridinu,  pod  kojom  su  cipele  i mač, 
prije  nego  dodje  u Atenu. 

Oni  stihovi  o puškaranju  sudeć  i po  duhu  mjesta  i 
po  spoljašnosti  njihovoj  ne  moraju  biti  jako  stari.  Ali 
ja  držim,  da  je  na  onome  mjestu  davno  prije  stajao  luk 

1 strijela  mjesto  pušaka,  jer  je  natezanje  tvrde  tetive  na 
luku  bolje  moglo  zasvjedočiti  čiju  jakost  mišica  i zrelost 
za  boj,  nego  izbacivanje  puške  u zrak.  Tako  je  iskušavao 


jakost  i luk  aetiopskoga  kralja,  što  ga  bješe  poslao  Kambizu 
Perzijancu,  kako  Herodot  priča  (III.  21 — 22.),  ili  luk 
Odisejev,  koji  prosci  Penelopini  ne  mogahu  nategnuti 
(Odis.  XIX.  572  i đ.,  XXI.,  XXIV.  168  i d.).  Vjerojatno 
je,  da  su  stariji  stihovi  o luku  zamijenjeni  novijima,  koji 
govore  o puškama,  onda,  kad  je  i Janković  Stojan  istisnuo 
starije  lice  i ime  u pjesmi,  a možda  i prije,  kad  već 
pjevač  o strijeli  i o luku  nije  kao  pušci  imao  pravoga 
pojma.  I za  čudo  je,  da  u cijeloj  zbirci  Jukić-Martićevoj, 
ako  se  ne  varam,  ni  u jednoj  pjesmi  nema  pomena  o 
luku  i strijeli,  pak  ni  u najstarijim  (n.  pr.  Zmija  mla- 
doženja, Kremenski  sužnji  i dr.),  dočim  se  u Vukovoj. 
Petranovićevoj  zbirci  češće  nalazi. 

Možda  je  u onom  stihu  gore  „Ti  potegni  puške 
venedike"  i u onom  dolje  ,,A  sedamn’est  (sc.  puta)  puške 
izbaciou  ostao  trag  pređjašnjim  stihovima  o luku  i stri- 
jeli, te  je  izraz:  „potegnuti  pušku"  ili  ,,p.  iz  puške"  ili 
„izbaciti  pušku"  od  luka  i strijele  prenesen  na  pušku. 
Proces  toga  promjenjivanja  mogla  bi  donekle  otkriti  i ona 
pjesma  Vukova  II.  6.  „Kuraovanje  Grčića  Manojla",  gdje 
se  u stihu  47.  veli:  „Pa  upali  žestoku  strijelu". 

Isto  tako  držim  biljegom  starine  i onu  alegorijsku 
pjesmu  Nikoličinu  o zmiji  i ptieiću,  jer  je  plod  čovjeka 
prirodna,  naivna,  koji  svoje  pomisli  i čuvstva  tumači 
slikama  iz  naravi,  kako  ih  je  nekad  tumačila  prirodna 
vjera  Indoevropljana,  nemajući  jošte  dosta  apstraknih 
riječi  za  takve  pojmove.  Ona  pjesma  nije  ko  novija  imi- 
tacija modernih  pjesnika,  nego  pravi  starinski  primi- 
tivni, slikoviti  izražaj  apstraktnih  pojmova. 

A nije  li  možda  znak  starine  i to,  što  Nikolica  ubija 
dušmanina  očeva  i preljubnicu  ljubu  njegovu  baš  kod 
groba  očeva?  To  sjeća  na  davne  one  žrtve  Slavena  i 
općenito  Indoevropljana  kod  pogreba  glavara  porodice. 

Osim  toga  ima  dosta  i riječi  i rečenica  epskih,  koje 
odaju  starinu : n.  pr.  na  str.  187.  dolazi  epitet  „vidjeh 
dan",  rečenica  „od  vijeka  do  bijelih  kika"  (str.  187.) 
„na  čarku  je  doru  izgonio",  „na  najvišem  zoru  doratovu", 
što  dolazi  još  na  str.  193.  gore,  a na  istoj  strani  dolje 
izmijenjeno  „na  najvišem  skoku  doratovu" ; na  str.  189. 
gore  dolazi  rijedak  atributivni  supstantiv  „koplje  ubojica 
Niže  stoji  rečenica  „svoje  bojno  koplje  zazidao" ; neobična 
je  sinekdoha  „kad  Nikoli  ruku  nagojila“  (str.  191.).  Stih 
„ja  sam  oni  mezar  uzdignula"  (grob)  str.  192..  sjeća  na 
Homera  i na  grobni  humak  njegovih  junaka  (Odis.  XI. 
75.  i đ.),  kano  i rečenica  „očinT  pogledaše"  (str.  185.) 
i „očima  vidjeo"  (str.  194.)  na  homersko  6<pdxXp.ofo',v 
opxv;  „dijete  ludo,  a primaše  mudro",  latinski  accipere, 
grčki  ()iyzod"xi,  Xxp.[iavsi.v.  Neobična  je  fraza  „Ako  tebi 
opet  sreća  pune“  (=  puhne)  itd. 

Povrh  toga  ima  po  koji  oblik  čakavski  u pjesmi, 
što  će  biti  takodjer  znak  starije  dobe : n.  pr.  riječ 
„obedv’je"  (str.  186.),  zamjenica  „on  ili  onaj"  u čakavskom 
obliku  „oni"  dolazi  u stihu:  „Ja  sam  oni  mezar  uzdig- 
nula" (str.  192.).  Na  str.  194.  pita  Nikolica  Džakulu 

serdara:  „ Koje  kula  Janković  Stojana?",  što  još  jedanput 
dolazi  u pjesmi.  Ja  držim,  da  je  ono  ,,Jcoje“  krivo 
štampano  skupa,  mjesto  da  je  rastavljeno  ,,ko  je“ ; jer  je 
ono  pređjašnje  pitanje  neobično,  a bez  kopule  upravo 
nespretno,  dočim  rastavljeno  pisano  ima  i zamjenicu  i 
kopulu  ,,je“.  Ono.  ,,ko“  jest  čakavska  upitna  (ili  relativna) 
zamjenica  od  staroslovjenske  osnove  ku>.  Ovako  je  pitanje 
sasvim  obično  i pravilno  u čakavskom  narječju.  Ostatak 
se  čakavštine  vidi  i na  str.  196.,  gdje  dolazi  kratki 
genitiv  u stihu  „Ispod  jasal  (jasala)  voda  navraćena". 

Po  svemu  se  vidi,  da  je  pjesma  prilično  stara,  te 
sve  novije  promjene  ne  mogahu  sasvim  zatrti  tragove 
starine. 

Sad  se  nadaje  pitanje,  potječe  li  toj  pjesmi  sadržaj 
iz  indoevropske  zajednice  ili  je  na  balkanskom  poluotoku 
od  Grka  priča  Orestova  prešla  k nama  miješanjem  sla- 
venskih naroda  s grčkim,  te  su  Grci,  u zamjenu  za 
slavenske  nazive  nekojih  svojih  mjesta,  darovali  Slave- 
nima, naročito  Hrvatima,  ovakove  priče. 

U sva  tri  tragika  grčka  bog  zapovijeda,  vou.o;  je,  da 
sin  osveti  oca.  I u hrvatskoj  se  pjesmi  nešto  slično  kaže, 
suđeć  po  riječima  vile  (str.  192.) : „Igra  l’  srce  od  osvete 
svete“,  pak  i duh  čitave  pjesme  odaje  istu  ideju,  da  sin 
mora  osvetiti  oca,  ma  bilo  i na  majci,  kao  u Grka.  Nu 
osim  ove  pjesme  ima  još  u nas,  kako  zgodno  opaža  u 
svojim  predavanjima  o Aishilovim  Hoeforama  sveučilišni 
profesor  F.  Petračić,  kod  V.  Vrčevića  ta  misao  izrečena 


u 106.  pripovijetci,  gdje  sin  hoće,  da  ubije  majku,  koja 
mu  nehote  usmrtila  oca,  ako  to  njegov  gospodar  zapo- 
vjedi. Ali  već  kod  Inda  u Brahmanaca  ima  nešto  srodno. 

0 šestom  se  na  ime  upućenju  boga  Višnu  u Vedama 
priča,  da  je  sveti  neki  mudrac  Džamadagni  dobio  na  dar 
od  Višnu-boga  ili  od  Indre  čudesnu  kravu,  koja  je  osim 
mlijeka  i blago  davala.  Jednom  prođje  mimo  kolibu  toga 
pobožnjaka  kralj  Ardžuna  sa  svojim  vojnicima  i navrati 
se  k mudracu  na  njegov  poziv.  Svi  su  se  divili  krasnoj 

1 obilnoj  podvorbi  i gozbi,  a neoprezni  gazda  otkrije 
tajnu  božjega  dara  kralju  Ardžuni,  kojega  odmah  obuze 
požuda  za  kravom.  On  ponudi  pustinjaku  za  nju  tisuću 
drugih  krava,  ali  uzalud.  Tada  dade  kralj  kravu  silom 
oteti;  no  krava  probode  sve,  koji  su  joj  se  približili,  te 
obori  cijelu  četu  kraljevih  ratnika  i poleti  napokon  u 
zrak.  Kralj  bijesom  pomamljen  učini  i drugi  zločin, 
ubivši  svetoga  pustinjaka.  Ali  još  življaše  Rama,  sin 
ubijenoga  Džamadagnija,  odgajan  kod  nekog  pobožnoga 
Brahmanca.  Ovaj  se  pomoli  bogu  Višnu  sa  osvetu  i bude 
uslišan.  Bog  ne  samo  da  mu  je  dao  svoju  bradvu  i luk 
(kao  i vila  oružje  Nikolici),  nego  je  sam  sišao  u tijelo 
Rame,  koji  je  bijući  boj  Arđžunu  pobijedio  i Kšatrije 
pod  vlast  Brahmanaca  spravio. 

I u tome  mitu,  koji  donekle  zasijeca  u historiju, 
vidimo,  da  osvetu  radi  umorena  oca  bog  ne  samo  zago- 
vara, nego  i sam  potpomaže. 

(Svršit  će  se.) 


O književnom  radu  Matije  A.  Relkovića. 

(Literarna  studija.) 

(Nastavak.) 


drugom  dijelu  svoje  Gramatike  govori  Relković 
„od  načina  govorenja  i iztraživanja  riči".  Poslije 
općenitoga  uvoda,  gdje  govori  o devet  dijelova  govora, 
začinje  pisac  sa  spolnikom : „Akoprem  articulus  u sla- 
vonskom jeziku  nejma  mista,  već  ako  bi  čovik  na  misto 
njega  uzeo  pronomen  đemonstrativum  ovaj  der,  ova  die, 
ono  das,  sasvim  tim,  pokle  je  u nimačkom  s tim  većma 
potribit,  hoćemo  od  njega  ovdi  najprie  govoriti"  (p.  52.). 
Iz  tih  riječi,  pa  onda  iz  sintaktičke  nauke  o spolniku  (p. 
258.  i 259.)  vidimo,  da  je  Relković  posvema  dobro  ćutio, 
da  u hrvatskome  jeziku  spolniku  nema  mjesta  i da  je 
„ovaj"  pronomen  đemonstrativum,  a ne  „articulus",  pa 
upravo  se  za  to  moramo  još  više  čuditi,  kad  vidimo,  gdje 
Relković  taj  pronomen  kroz  svu  deklinaciju  povlači  i 
meće  ga  svuda  pred  paradigmata  supstantiva  upravo 
onako,  kako  se  „der,  die,  das"  upotrebljava  u Nijemaca. 
Relković  je  dakle  veoma  pogriješio,  jer  je  hotio  da  svaku 
osebinu  njemštine  nadje  i u hrvatskom  jeziku,  a time  je 
pokazao,  da  nije  imao  pojma  o samostalnom  životu  poje- 


dinih jezika,  što  se  od  svakoga  gramatičara  mora  u 
prvome  redu  zahtijevati. 

1 kod  „spolnika"  i kod  imena  i zaimena  ima  Relković 
sedam  padeža  na  broju,  no  de  facto  ih  je  samo  šest,  jer 
genitiv  i ablativ  ne  razlikuju  se  ni  malo  formom : ablativ 
je  naime  genitiv  sa  predlogom  od.  Taj  novi  padež  presadio 
je  naš  gramatičar  bez  sumnje  iz  latinske  gramatike.  No 
dok  je  tako  u jednu  ruku  uveo  ablativ,  kojega  u nas 
nema,  ispustio  je  u drugu  local,  koji  u hrvatskome  zbilja 
postoji,  a jamačno  za  to,  što  je  oblikom  posvema  jednak 
dativu  (jer  Relković  je  poznavao  oblike  na  — ima, 
— ama).  Supstantive  je  razdijelio  po  dočetku  genitiva 
singulara:  — a,  — e,  — i na  tri  deklinacije;  pa  je  u toj 
razdiobi,  koja  se  uščuvala  do  najnovijega  vremena,  bio 
dosta  sretne  ruke,  no  za  to  nije  bio  baš  osobite  sreće, 
kad  je  uzeo  da  govori  o adjektivu.  Svakoga  bi  gramatičara 
morale  bez  sumnje  zanimati  dvostruke  forme  hrvatskoga 
adjektiva.  Relković  ih  doduše  spominje  u svojoj  sintaksi, 
no  tek  s nekoliko  riječi,  dočim  u nauku  o deklinaciji 

navodi  samo  oblike  složene  sklonidbe  (izvjesne  forme),  a 

0 ostancima  nominalne  ne  spominje  ni  riječi.  To  nam 
se  čini  još  čudnije  s toga,  što  i u njemačkome  nalazimo 
nešto  slična  u spojevima  adjektiva  sa  jednim  od  obiju 
spolnika,  a znamo,  da  se  Belković  često  puta  baš  ondje, 
gdje  ne  treba,  povodio  za  njemštinom. 

Što  se  tiče  pravilnosti  samih  oblika,  Belković  je 
rijetko  kada  pogriješio;  tek  u jednom  dao  se  zavesti 
stranputice.  Ono  nekoliko  supstantiva  srednjega  roda,  što 
se  u pluralu  deklinuju  kao  ženski  samostavnici  u singularu, 
prevarilo  je  našega  gramatičara,  te  je  kod  spolnika, 
adjektiva  i adjektivnik  zaimena,  kad  na  samu  stoje,  uzeo 
posvuda  mjesto  plurala  neutra  singular  feminina. 

U ,,Viencu“  (godine  1892.,  br.  45.)  je  rečeno  o 
Belkoviću,  da  je  on  uveo  h u genitivu  plurala  („Vrijedno 
je  znati,  da  je  on  uveo  onaj  zlosrećni  h u genitivu 
množine  imenica").  Med  primjerima  u Belkovićevoj 
Gramatici  ne  nalazi  se  doduše  nijedan  genitiv  plurala 
bez  h,  ali  iz  toga  još  ne  slijedi,  da  ga  je  naš  gramatičar 
upravo  uveo.  Već  prije  nego  je  Belković  izdao  svoju 
Gramatiku,  bio  je  taj  h više  ili  manje  poznat  hrvatskim 
piscima  iz  svih  krajeva.1  Belković  ga  je  možebiti  veoma 
propagirao  djelujući  svojom  Gramatikom  na  kasniji 
naraštaj  u Slavoniji,  no  ni  po  što  ga  nije  uveo. 

Što  se  tiče  novijih  oblika  za  dativ,  lokal  i instrumental 
plurala  ( — ima,  — ama),  Belković  ih  upotrebljava  pomi- 
ješane sa  starijim  formama.  Kod  adjektiva,  pronomina  i 
supstantiva  druge  i treće  deklinacije  (žena,  krepost)  u 
većini  su  novije  forme,  dočim  se  kod  supstantiva  muškoga 

1 srednjega  roda  prve  deklinacije  u primjerima  nalaze 
samo  starije.  Ta  je  mješavina  zasegla  tako  daleko,  te 
veoma  često  nalazimo  noviju  formu  adjektiva  ili  prono- 
mena  spojenu  sa  starijom  formom  supstantiva,  što  se  u 
ostalom  i danas  čuje  u pučkom  govoru  u Slavoniji  n.  pr. : 
ovim  poljem  (dat.);  ovima  oci  (instr. ; po  B. : otcih); 
ovima  polji  (instr. ; po  B. : poljih)  i t.  d 

Glagol  je  Belković  dosta  opširno  obradio,  no  i tu 
je  počinio  istu  pogrješku,  kao  kod  spolnika,  jer  je  hotio 
da  za  svako  vrijeme  njemačkoga  konjuktiva  nadje  poseban 
glagolski  oblik  u hrvatskom  jeziku,  pa  je  u tu  svrhu 
upotrebio  kondicijonal  i indikativna  vremena  sa  veznikom 
da.  Glagole  je  podijelio  u tri  razreda  prema  dočetku  prve 
osobe  singulara  indikativnoga  prezenta:  \m-am,  šti -em, 
Ijub-rn  (ista  razdioba  još  u Babukića).  0 tvorbi  samih 
glagolskih  oblika  ne  veli  se  gotovo  ništa,  a i ono  malo, 
što  se  o tom  nadje,  nije  nikakove  vrijednosti : za  prezent 

1 Po  Maretićevoj  »Istoriji  hrvatskoga  pravopisa«  nalazi  se 
h u gen.  plur.  supstantiva  prije  Belkovića  u slijedećih  hrvatskih 
pisaca:  u Banđulavića  (1626.),  AnČića  (1678.),  L.  Ljubuškoga 
(1727),  A.  Bačića  (1732.)  i F.  Lastrića  (1766.)  iz  Bosne;  u Sla- 
voniji: u Lipovčića  (1750.),  Kanižlića  (1759.)  i Pavića  (1762.); 
za  tim  u Dalmatinaca : Iv.  Mrnavčića  (1631.),  Andrije  Vitalića 
(1703.),  A.  Kađčića  (1726.)  i P.  Kneževića  (1765.) ; pa  napokon  u 
kajkavskih  pisaca:  Šiitmnića  (1697.).  Zagrebca  (1715.),  Fućka 
(1735.),  Muliha  (1742.),  KrČelića  (1747.)  i GaSparotija  (1752.). 


,,štiem“  kaže  Belković:  „formator  ab  Infmitivo  mutando 
—ti  in  — em“.  Forme  same  nijesu  loše,  tek  ne  znam, 
kako  je  Belković  došao  do  oblika  za  drugu  osobu  plurala 
imperfekta,  gdje  mjesto  Ijubljaste,  štijaste  nalazimo: 
ljubljaoste,  štijaoste,  a osim  toga  se  uz:  bijaste  nadje  i 
bijaoste,  dočim  su  ostale  osobe  imperfekta  posvema  u redu. 

I druge  je  „dijelove  govora"  obradio  Belković  u 
posebnim  odsjecima:  „De  numeralibus",  ,,De  praepositione“ 
itd.,  no  sve  je  to  tek  puko  nabrajanje  dotičnih  čestica. 

Trećemu  i ujedno  zadnjemu  dijelu  Gramatike  je 
naslov  ,,De  Syntaxi“,  no  pri  tom  ne  smijemo  ni  po  što 
pomišljati  na  sistematički  uredjenu  sintaksu.  Belkovićeva 
je  sintaksa  skup  raznoličnih  sad  sretno  sad  nesretno 
izrečenih  pravila,  gdje  se  ipak  opaža  želja  piščeva,  da  tu 
masu  bar  nekako  sistematički  poreda.  Vrijedno  je  da  se 
spomene,  da  je  Belković  gdjegdje  kušao  pokazati  razlike 
međju  njemačkim  načinom  izražaja  i hrvatskim,  te  je 
dapače  dodao  „Auszug  etlicher  Bedensarten,  đarinnen  die 
Teutschen,  wann  sie  slavonisch  reden  wollen,  gar  leicht 
Fehler  begehen,  mit  dem  Beysatz,  wie  sie  auf  gut  Sla- 
vonisch gegeben  werden  konnen“,  no  tu  je  mnoge  dobre 
hrvatske  izraze  u svojoj  prevelikoj  revnosti  osudio  kao 
germanizme.  Ovo  dakako  nije  bilo  za  Hrvata  nužno,  al 
kako  je  njegova  gramatika  služila  i „Nimcem  za  primiti 
slavonsko  govorenje",  mislio  je  Belković,  da  taj  dodatak 
ne  će  biti  suvišan,  a u istu  je  svrhu  i sva  pravila  pisao 
u objema  jezicima. 

Cijelome  je  djelu  dodan  još  „vocabularium"  i 
„izvadak  običajnih  i u govorenje  dohodećih  razgovorah“. 
Bječnik  nije  poredan  alfabetskim  redom,  nego  su  riječi 
po  svome  značenju  svrstane  u grupe,  a sasma  je  naravno, 
da  tim  rječnik  gubi  mnogo  svoje  vrijednosti. 

Sud  o Belkovićevoj  Gramatici  ne  može  biti  ni  po  što 
povoljan:  pisac  se  nepripravljen  latio  posla,  a osim  toga 
dao  se  zavesti  osebinama  njemačkoga  jezika.  No  u drugu 
se  ruku  ne  smije  zaboraviti,  da  je  djelo  pisano  pred  više 
od  sto  godina,  kada  je  gramatičko  znanje  bilo  na  mnogo 
nižem  stupnju  nego  danas,  a uz  to  je  Belković  bio  u 
Slavoniji  prvi,  koji  je  uzeo  pisati  gramatiku.  Ali  za  to  je 
ipak  pohvala,  kojom  je  Baltazar  Krčelić  obasuo  ovu  grama- 
tiku, bez  sumnje  pretjerana. ' ,,D.  Pro-Centurfo  Eelkovich", 
veli  Krčelić,  ,,ad  perennem  sui  memoriam,  et  erga  se 
patriae  suae  obligationem,  Grammaticam  sclavinico-gerina- 
nicam  anno  1767.  edidit",  gdje  nam  ,,ea,  quae  Gramma- 
ticae  sunt,  accurate  exponit“. 1 Tu  je  hvalu  lako  razu- 
mjeti : oskudica  gramatike  ćutila  se  općenito,  a Belković 
je  pokušao  prvi,  da  tome  doskoči,  pa  kako  Krčelić  može- 
biti nije  poznavao  ništa  boljega,  bio  je  s Belkovićevim 
radom  posvema  zadovoljan.  A nije  napokon  nemoguće, 
da  je  Krčelić  pišući  tu  ocjenu  imao  pred  očima  više 
svoga  prijatelja,  nego  li  njegovo  dosta  slabo  djelo,  jer 
naši  stari  nijesu  bili  u tom  baš  Bog  zna  kako  skrupu- 

1 Notitiae  praelimimares,  p.  402. 


Milovanje  na  selu.  Slikao  Jaroslav  Vešin. 

lozni;  ta,  sjetimo  se  samo  naših  Dubrovčana,  kako  su 
jedan  drugoga  zasipavali  hvalom! 

Mnogo  je  zrelije  o Relkovičevoj  Gramatici  sudio 
poznati  Katančić.  On  je  opazio  nedostatke  djela,  pa 
napose  kori  nedostatno  poznavanje  jezika:  „ quođ  linguae 
natura  et  vetustate  non  satis  perspecta,  ad  opus  boe 
scribenđum  accessit".  (De  Istro  ejusque  accolis  coramen- 
tatio,  p.  283.). 

Stil  je  Relkovićev  u Gramatici  opor  i ukočen,  a 
tehnički  su  izrazi  većim  dijelom  nespretni  prijevodi  sa 


latinskoga  ili  njemačkoga.  Što  se  već  više  puta  primietilo, 
da  se  naime  pjesnički  jezik  i stil  mnogo  lakše  izbrusi 
od  proze,  pokazuje  se  rijetko  gdje  tako  jasno  kao  kod 
Relkovića,  jer  kada  bismo  imali  pred  sobom  Satira  i 
Gramatiku,  jedva  bismo  vjerovali,  da  su  oba  djela  od 
jednoga  te  istoga  pisca : tolika  je  razlika  međju  živom 
dikcijom  Satirovom  i sapetim,  tudjinskim  stilom  Relko- 
vićeve  Gramatike. 

(Nastavit  će  se.) 


Zadar  i Venecija  od  god.  1242 — 1247. 

Napisao  Ferdo  Sišić. 


jV^remda  su  Mlečani  uz  pomoć  križara  god.  1202. 
Alki  Zadar  silorp  zauzeli,1  ipak  su  dobro  znali,  da  taj 
njihov  posvoj  nije  trajan,  jer  čim  će  koji  odvažniji  i 
krepči  kralj  sjesti  na  ugarsko-hrvatski  prijestol,  no  što  su 
Mirko  i brat  mu  i nasljednik  Andrija  II.,  Zadar  će  se 
pobuniti  i povratiti  pod  zakonitoga  vladara.  S toga  su 
nastojali,  da  na  neku  ruku  steku  pravo  na  Zadar,  te  ga 
više  ne  bi  svojatali  ugarsko-hrvatski  kraljevi.  D to  im  se 
opet  desi  prilika,  da  su  i to  dobili. 

Andrija  II.  (1205 — 1235.)  još  je  od  oca  Bele  III. 
primio,  kad  je  ovaj  bio  na  samrti,  zavjet,  da  će  poći  u 
križarsku  vojnu,  a u tu  mu  je  svrhu  namro  otac  velika 
imanja,  više  gradova  i mnogo  gotova  novca,  što  je  sve 
od  potrebe  za  taj  daleki  put.2  Zna  se,  da  toga  kralj  nije 
izvršio,  dapače  da  je  baštinu  upotrijebio  za  to,  da  navali 
na  svog  brata  kralja  Mirka,  te  tako  omogućio  Mlečanima 
posvoj  zadarski  od  god.  1202. 3 Kukavno  mu  vladanje  i 
razne  familijarne  neprilike4 *  nagnaše  Andriju  na  to,  da 
je  god.  1214.  pomišljao  na  to,  kako  bi  očev  zavjet 
ispunio,6  te  se  tako  s Bogom  izmirio.  God.  1216.  i 1217. 
stao  se  ozbiljno  zanimati  za  svoj  put  u svetu  zemlju. 
Kralj  se  čudno  stao  spremati  na  sveti  pohod:  orobio 
crkve  i oltare,  odnio  svetinje  i dragocjenosti  iz  njih,  da 
zgrne  što  god  gotova  novca ; crkvi  vesprimskoj  ote  krunu 
kraljice  Gizele,  koja  je  težila  osim  svojih  dragulja  dvanaest 
maraka  finog  zlata,  što  je  prodano  na  istoku  za  140 

1 0 tom  sam  raspravio  u lanjskom  » Viencu « br.  36  i 37 
(Kalio  je  osvojen  Zadar  g.  1202.  i lcakav  mu  bijaše  odnošaj  prama 
Veneciji). 

2 Kukuljević,  Codex  diplomaticus  II.,  191  i Annales  Colo- 
niensis  Maximi  (Pertz:  Mon.  Germ.  Hist.  SS.  Vol.  XVII.  pg.  808). 

3 Gl.  Huber:  Studien  iiber  die  Geschichte  Ungarns  im  Zeit- 
alter  der  Arpaden.  Wien  1883.  pg  4—11.  (Die  Kiimpfe  des 
Konigs  Emerich  mit  seinem  Bruder  Andreas). 

1  God.  1213.  mnoriše  urotnici  ženu  mu  i kraljicu  Gertrudu. 

Gl.  Huber  o.  c.  (Die  Ermordung  der  Konigin  Gertrud  von 
Ungarn  im  Jahre  1213.)  pg.  11—23. 

6 Fejer:  God.  dipl.  III  1.  pg.  163-166.  Andrija  II.  moli 
1214.  papu  Inocenta  III,  da  mu  dozvoli  okruniti  sina  Kolomaua, 
pošto  on  kani  poći  u križarsku  vojnu. 


maraka  srebra.1  No  jadni  lakoumnih  još  nije  imao  toliko, 
da  najmi  brodova  za  prevoz  u svetu  zemlju.  Sada  se 
domisli,  da  proda  Mlečanima  Zadar.  U tu  svrhu  pošalje 
u Veneciju  (početkom  1217.)  templarskog  priora  Pontija 
da  Cruce  i transilvanskog  (erdeljskog)  prepošta  Aleksandra, 
kao  svoje  poslanike,  koji  su  dužđu  Petru  Zrini  predali 
zlatnim  kraljevskim  pečatom  potvrđjeno  pismo  od 
Andrije  II.  'Kralj  piše,  da  pristaje  na  sve.  što  će  njegovi 
poslanici  uglaviti,  baš  kao  da  je  sam  nazočan  kod  stva- 
ranja pogodbe.  Poslanici  utanačiše,  da  kralj  ugarski  za 
sebe  i svoje  nasljednike  odstupa  grad  Zadar  Veneciji  na 
vječna  vremena;  o tom  će  izdati  povelje  pod  zlatnim 
pečatom,  a potvrdit  će  je  i sam  papa.  Venecija  se  obve- 
zuje postaviti  kralju  deset  brodova,  svaki  jak  da  nosi  pet 
hiljada  centi,  a svakim  upravlja  pedeset  mornara.  Kralj 
će  platiti  za  brod  od  pet  stotina  centi,  550  maraka 
srebra,  a za  druge  brodove  prema  razmjerju.  Prvi  će 
obrok  platiti  o budućih  duhovih,  drugi  koncem  svibnja, 
treći  i četvrti  osam  dana  prije  polaska  brodovlja  iz 
Venecije  u Spljet,  gdje  će  se  kralj  i njegova  vojska 
ukrcati.  Andrija  II.  će  priseći,.  da  će  vratiti  ladje  čitave, 
a mornari  opet  za  sjegurnost  kralja  i njegove  vojske  u 
koliko  se  tiče  vožnje.2  Eto  tako  je  kukavni  Andrija  II. 
prodao  Zadar,  no  tako  da  je  kraj  toga  morao  još  i sam 
plaćati. 

Kako  se  dojmio  taj  čin  Zadrana  ? Jasno  se  ne  može 
odgovoriti  na  to  pitanje,  radi  oskudice  vrela,  no  jedan 
nam  spomenik  ipak  daje  slutiti,  da  je  bilo  mnogo  nezado- 
voljnih ljudi  i to  iz  najvećih  krugova.  Dne  8.  kolovoza 
1226.  morao  se  zadarski  nadbiskup  Ivan  (1218 — 1238.), 
inače  Mlečanin  po  rodu,3  pred  mletačkim  vijećem  zakleti, 
da  nije  nikad  stajao  niti  da  stoji  u kakom  snošaju  sa 
zadarskim)  nemirnjaci,  koji  rade  oko  izdaje,  već  da  će 
uvijek  raditi  na  korist  i probitak  mletački.4  Kako  inače 

1 Fejer  o.  c.  VII.  1.  pg  209  i Codex  diplomaticus  patrius 
(Hazai  okm&nyt;ir)  V.  pg.  8—9. 

2 Ljubiš:  Listine  I.,  29—31. 

3 Farlati-Coleti : Illyricmn  sacrum  Tom.  V.,  72. 

4 Ljubiš  o.  c.  39. 

nemamo  vijesti  o tom  nemira,  a i posljedice  nijesu  nam 
poznate,  to  se  čini,  da  se  sve  do  skora  umirilo  i sleglo, 
kao  žeravica  pod  pepelom. 

Od  onda  prošlo  je  šesnaest  godina  bez  ikakog  gibanja 
ili  važnijih  dogadjaja,  no  zadarski  su  se  nezadovoljnici 
bez  sumnje  spremali  na  otpad  od  Venecije,  čim  im  se 
pruži  prva  zgodna  prilika. 

U to  opet  stade  u Italiji  ratovanje  izmedju  cara 
Friđrika  II.  Hokenstaufca  i pape  Grgura  IX.  te  njihovih 
saveznika.  Car  se  veoma  ljutio  na  Veneciju  ne  samo  što 
je  bila  saveznica  papinska,  već  i za  to,  što  mu  je  mnogo 
jada  zadavala  u Apuliji.’  S toga  naumi  tog  neprijatelja 
odalečiti  od  italijanskih  obala,  ako  mu  uspije  pobuniti 
protiv  Venecije  Dalmatinske  općine.  U toj  se  namjeri 
upustio  još  koncem  god.  1241.  u dogovaranje  sa  Zadrom, 
te  mu  obeća  pomoć.  Zadar  računajući  na  carev  snošaj 
s republikom  i njegovu  pripomoć,  protjera  iz  grada 
svoga  kneza  Mlečanina  Ivana  Michieli,  a sve  Mlečane 
u gradu  pridrži  s njihovim  imanjem  kao  svoje  sužnje. 
Na  to  pošalju  Zadrani  glasnike  caru  Fridriku  II  , koji 
mu  javiše  svoju  pobunu,  ujedno  moleći  za  pomoć.  No 
jadnici  se  u caru  prevariše,  jer  im  on  odgovori,  da  im 
ne  može  da  dade  vojske,  pošto  je  sam  nužno  treba.  Caru 
je  dosta  bilo  da  je  svratio  pozornost  Mlečana  na  Dal- 
maciju, te  da  ih  tako  odaleči  od  svoga  bojišta  a za 
tudji  interes  nije  mario  (početkom  god.  1242.). 2 Sada 
ne  pre ostade  Zadranom  drugo,  nego  uteći  se  kralju 
Beli  IV..  koji  se  u to  doba  nalazio  u Dalmaciji,  pošto 
su  Hrvati  netom  razbili  Mongole.  Gradjani  izvjesiše 
zastavu  kraljevu  na  svojim  zidinama,  te  poslaše  u Klis, 
gdje  se  Bela  IV.  nalazio,  poslanstvo.  Kralj  im  potvrdi 
povlastice,  što  im  je  dao  brat  njegov  vojvoda  hrvatski 
Koloman,  proširi  im  zemljište,  te  im  dade  novaca  za 
popravak  gradskih  zidina,  osobito  onih  kraj  mora,  koje 
su  bile  razrušene  po  ugovoru  s Venecijom  od  g.  1204. 3 

Sto  su  Mlečani  radili?  U prvi  mah  nijesu  ni  mogli 
ništa  da  rade,  zabavljeni  s carem  Friđrikom  II.,  pa  s toga 
i Dandolo  hvali  mudrost  svojih  djedova,  jer  dužd  Jakov 
Tiepolo  (1229—1249.)  iznajprije  pošalje  u Zadar  posla- 
nike, koji  su  na  lijepi  način  htjeli  da  primire  gradjane 
i da  ih  nagovore,  da  se  opet  povrate  pod  vlast  Mletačku ; 
ali  Zadrani  dakako  nijesu  htjeli  toga  učiniti.  Na  to  posla 
dužd  drugo  poslanstvo,  koje  zatraži,  da  se  izruče  oni 
Mlečani,  koje  su  Zadrani  zasužnjili : toj  se  želji  duždevoj 
zadovoljilo.4  Kralj  Bela  IV.  nije  se  dosta  pouzdavao  u se, 

1 Eomanin  : btoria  đocumentata  di  Venezia.  Tomo  II.  Venezia 
1854.  pg.  223-235. 

2 Archivio  storico  italiano  Vol.  VIII.  Firenza  1845.  (La 
cronique  des  Veniciens  de  maistre  Martin  du  Ganal)  pg.  390. 
Muratori:  Scriptores  rerum  italicarum  Vol.  XII.  ( Dandolo : 
Chronicon  Venetum)  pg.  353 — 354.  Schivandtner:  Scriptores 
rerum  hungaricarum  Vol.  III.  264.  i dalje. 

3 Wenzel:  Cođex  diplomaticus  arpadianus  Vol  11.143—144 
Starine  XXIV.  pg.  213-214. 

4 Da  Ganale  o.  c.  pg.  394.  Dandolo  1.  c. 


da  će  poslije  tatarske  invazije  obraniti  Zadar,  s toga  se 
obrati  na  cara  Friđrika  II.  s molbom,  da  bi  mu  pomogao, 
no  dakako  bezuspješno  (koncem  1242.) 1 

Slijedeće  godine  u svibnju  pošalje  dužd  Jakov  Tiepolo 
pod  Zadar  četrdeset  i šest  brodova : dvadeset  i šest  galija 
i dvadeset  ladja,  sa  svima  potrebnim  spravama  za  pod- 
sjedanje ; vodja  je  bio  Rajnero  Ženo,  budući  dužd  mle- 
tački, a pratio  ga  protjerani  knez  Ivan  Michieli  U vojni 
je  sudjelovala  jedna  seđmina  mletačkog  žiteljstva  i tisuću 
lombardeških  plaćenika.  Kad  su  to  saznali  Zadrani,  brzo 
pošalju  glasnike  kralju  Beli  IV.  moleći  ga  pomoć,  čemu 
se  kralj  i odazvao.  On  im  posla  hrvatskog  vojvodu  i Dana 
Dioniza  Vialku  i nekog  kneza  Marka  sa  više  od  10.000 
vojnika,  što  konjanika  što  pješaka  u pomoć.2  Kad  je 
Rajnero  Ženo  došao  pod  Zadar,  nadje  ga  dobro  sprav- 
ljena: sve  su  zidine  bile  popravljene  i visoko  podignute, 
a po  srijedi  luke  bješe  pretegnut  težak  i snažan  lanac, 
da  priječi  ulaz  mletačkim  galijama.  Na  to  ode  vojvoda 
mletački  s cijelim  brodovljem  odavle,  te  zaplovi  do  otoka 
Ugljana,  što  se  pružio  preko  puta  od  Zadra.  Ovdje  pozove 
Rajnero  Ženo  tesare  i druge  radnike,  pa  se  stane  spre- 
mati na  tegotno  podsjedanje.  Radnici  izrađjivahu  velike 
balvane  i ljestve  na  ladjama,  a na  ladji  ,,Sv.  Andrija" 
urede  stroj,  koji  će,  čim  bude  brod  bacio  sidro,  onaj 
lanac,  što  priječi  ulaz  u luku,  uhvatiti  te  ga  prekinuti. 
Kad  je  sve  to  bilo  spremno,  podje  vojvoda  mletački  na 
grad.  Cim  se  brodovlje  pojavilo,  stadoše  Zadrani  s bedema 
gradskih  bacati  kamenje  iz  raznih  strojeva,  a isto  odvrati 
i Rajnero  Ženo;  za  toga  boja  približi  se  brod  ,,Sv.  Andrija" 
lancu,  te  ga  prekinu.  Sada  se  razvi  pravi  boj ; strjelice, 
kamenje  i ino  oružje  letjelo  je  s obiju  strana,  jedno  da 
zapriječi  Mlečanom  iskrcavanje,  a drugo  da  Zadrane  i 
medjutim  u pomoć  prispjela  bana  Dioniza  i kneza  hrvat- 
skoga Marka  odbije  od  bedema  i luke.  Ban  i knez  Marko 
izidju  iz  grada  sa  5000  konjanika  na  .obalu,  dok  su  ostali 
vojnici  i Zadrani  ostali  na  bedemima  boreći  se  s Mlečani, 
koji  su  ljestve  prislanjali  na  zidove  i sidra  od  broda 
bacali  na  njih  da  se  uspnu.  Konopcima  provučenim  od 
brodova  do  zidina  nastojali  su  da  smute  i priječe  konja- 
ništvo hrvatsko.  Ipak  se  trojica  konjanika  usudi  prijeći 
konopce,  ali  jadno  zaglaviše.  Prvi  se  na  Zadarske  zidine 
uspe  protjerani  knez  Ivan  Michieli,  odlikovav  se  u boju 
osobitim  junaštvom.  Medjutim  pogodi  strjelica  bana 
Dioniza  u vrat,  tako  da  su  ga  teško  ranjena  njegovi  voj- 
nici iznijeli  od  bojišta;  tim  činom  nasta  velika  smutnja 
i međju  Zadrani  i medju  ugarsko-hrvatskom  vojskom : 
uzmicanje  ove  posljednje  upriliči  Mlečanima,  da  su  pro- 
valili na  ona  vrata,  koja  su  kod  mora  u grad.  Sada  stane 
opće  bježanje  i gradjani  i pridošla  im  banska  vojska 
ostaviše  grad,  koji  srećni  Mlečani  zauzeše(5.  lipnja  1243.) 4 

(Svršit  će  se.) 

1 Lucius  o.  c.  265. 

2 Da  Ganale  o.  c.  394:  „En  Jadre  se  mist  li  Bans  a tot  li 
Ongres,  qui  forent  X mil  que  a pie  que  a cheval;  et  li  Cuens 
Mare  d’Esclavonie  a grant  compagnie  de  cians.  d’Esclavonie 
(t.  j.  Hrvata)«. 

3 U opisu  bitke  naj’više  sam  slijedio  kroniku  Da  Ganale 
1.  c.  pg.  394—401.  i Muratori  354 — 5.  (Gl.  još  Lucius  i Thoma 
1.  c.).  Onda  Wenzel  VII.  153. 

Janko  Grahor.  U ovom  broju  donosimo  lik  neumornog 
radnika  i pregaoca  na  obrtnom  polju,  Jarika  Grahova,  velikog 
industrijalca  i predsjednika  trgovačko-obrtne  komore  u Zagrebu. 
Upravo  se  navršuje  pedeset  godina,  pol  vijeka  neprekidnog  rada, 
što  je  današnji  svečar  kao  mladi  tesarski  naučnik  zaradjivati 
počeo  sebi  kruh  svoj.  U borbi  za  život  i neumornom  radu  on  se 
je  umio  uzvinuti  od  čednog  radnika  do  veoma  znamenitog  stepena 
u društvu,  te  danas  stoji  u redu  najuglednijih  hrvatskih  velikih 
industrijalaca.  On  je  svijetao  primjer  mladjemu  naraštaju,  što  li 
se  sve  može  postići  jakom  voljom  i neumornim  pregalačkim  radom ! 

Književnost. 

Hrvatska.  Jugoslavenska  akademija  znanosti  i umjetnosti 
izdala  je  na  svijet  kao  XX.  knjigu  »Stai’ih  pisaca  hrvatskih« : 
»Crkvena  prikazivanja  starohrvatska  XVI.  i XVII.  vijeka «. 
Dosad  su  dva  hrvatska  crkvena  prikazivanja,  koja  se  pripisuju 
Marku  Maruliću,  štampana  u izdanju  akademijskom  djela  Maru- 
lićevih.  U ovoj  se  pak  knjizi  iznosi  na  svijet  14  još  ne  štam- 
panih hrvatskih  crkvenih  prikazivanja,  složenih  za  narod,  što  se 
nahode  u dva  rukopisa  arhiva  akademije  jugoslavenske.  Izdavač 
akademik  M.  Valjavac  napisao  je  uvod  o tima  prikazanjima. 

— U Sarajevu  izišla  su  tiskom  i nakladom  tiskare  »Bosanske 
Pošte« : Pjesnička  djela  Fra  Grge  Martića.  Prvi  dio : Osvetnici. 
Izdavateljica  toga  djela  jest  poznata  spisateljica  Milena  Mrazović, 
koja  u predgovoru  veli,  da  Šalje  u bijeli  svijet  biser-plod  milje- 
nika vile  Slovinkinje,  znajući,  da  se  time  odazivlje  općoj  želji, 
koja  se  davno  već  javljala  sa  svih  strana,  gdje  znadu  dičnoga 
pjesnika  Fra  Grgu  Martića.  Malo  imade  danas  sretnika,  koji  su 
razgrijevali  srce  svoje  na  vatri  zanosnih  pjesama  Fra  Grginih. 
Muževi  srednjih  godina  većinom,  a po  gotovo  mladost  naša 
znade  ih  tek  po  imenu  ili  po  odlomcima,  kojima  se  kite  naše 
knjige.  To  ju  je  ponukalo,  da,  ne  žaleći  ni  truda  ni  troška,  u 
pristalom  ruhu  izvede  pred  štioce  »Osvetnike«;  pa  ne  će  žaliti 
toga  ni  u buduće,  dok  proslijedi  tiskati  »Pjesnička  djela«  Fra 
Grgina.  Ona  je  uvjerena,  da  će  ju  u tom  poduprijeti  rodoljubivo 
naše  općinstvo,  pa  knjigu  rado  prihvatiti.  To  ona  očekuje  od 
svih,  koji  slatkim  jezikom  našega  pjesnika  progovaraju.  — Iza 
toga  se  u uvodu  crta  život  pjesnikov  i ocjenjuju  djela  njegova, 
a najviše  se  pisac  bavi  glavnim  Martićevim  djelom  »Osvetnicima«. 

U završetku  isporedjuje  Martića  s KaČićem  ovako:  Milovan 
(Kačić)  i naš  Radovan  (Martić)  doista  su  srodne  duše,  a ista  im 
je  svrha,  da  naime  probude  zapušteni  svoj  narod  iz  ubitačna 
mrtvila,  uskrise  u njem  narodni  ponos,  pa  da  ga  putokazom 
vjere  i nade  upute  na  bolju  budućnost : Milovan  slaveći  junačka 
djela  naših  predja  i šireći  spasonosnu  ideju  slovjenske  sloge  i 
ljubavi,  Radovan  opisujući  svim  žarom  svog  vrelog  srca  neču- 
vene patnje  pogažene  raje,  uzdajući  se  svedjer  u Boga,  čovječnost 
kršćanskih  vlasti  i čvrste  mišice  svojih  zemljaka.  Kako  Kačić 
tako  je  i Martić  Hrvat  dušom  i tijelom;  gotovo  sva  njegova 
djela  ugledala,  su  svijet  u Hrvatskoj,  pa  su  i u prvom  redu  na 
diku  hrvatskoj  knjizi«.  Veliki  taj  ep  ima  odjelitih  sedam  epskih 
poghivlja,  koja  se  opet  na  pojedina  pjevanja  dijele,  pa  opijeva 
važnije  dogadjaje  od  g.  1857.  do  1878.  Cijeli  je  ep  tiskan  na 
808  strana.  Na.  koncu  je  dodan  rječnik  nepoznatih,  ponajviše 
turskih  riječi ; time  se  udovoljilo  prijekoj  potrebi,  da  se  dotična 
mjesta  mogu  dobro  razumijevati.  Naš  će  list  o »Osvetnicima«  i 
o izdanju  jošte  donijeti  posebnu  obznanu.  Naša  je  živa  želja,  da 

/ivot  za  sreću.  — Trhani.  — Hrvatska  Oresteja.  — 0 književi 

naše  Čitalačko  općinstvo,  a napose  mladež,  objeručke  prigrli  ovo 
znamenito  pjesničko  djelo.  Cijena  je  knjizi  3 for.,  a vezanoj 
4 forinta  50  novčića. 

— Nakladom  »Pučke  knjige«,  društva  za  ćudorednu  i 
gospodarstvenu  prosvjetu  naroda  u Zadru,  izišle  su  Pripovijetke 
za  hrvatski  narod,  što  ih  je  napisao  fra  Mate  Ivanišević.  U 
predgovoru  otkriva  pisac  povod  i svrhu  ovim  crticama:  Znajući, 
da  je  narodu  hrvatskomu  vjera  vazda  bila  svetim  amanetom,  a 
svećenici  da  su  mu  najvećma  srcu  prirasli,  zaletio  se  pisac  s dva 
tri  poteza  u njihov  život,  te  je  narodu  o njima  savio  kiticu  cvi- 
jeća, da  uvidi,  kako  su  svećenici  onaj  stožer,  koji  donose  narodu 
prosvjetu,  koji  stoje  uz  narod,  pa  ga  potiču  na  svijestan  rad  i 
tješe  u teškim  kušnjama,  koji  su  rasadnici  narodnih  ideala. 
Poziva  braću  svećenike  kršne  Dalmacije,  da  se  uhvate  u kolo, 
pa  da  perom  u ruci  uzrade  za  prosvjetu  prostoga  naroda.  U 
ovom  su  svesku  četiri  crtice,  namijenjene  zabavi  i pouci  puka. 
— Ovo  korisno  društvo  izdalo  je  do  sada  9 knjižica. 

Slovenska.  Družba  sv.  Mohora  u Cjelovcu  počela  je  raza- 
šiljati  svojim  Članovima  ovogodišnje  knjige.  Ima  ih  na  broj  šest, 
ili  83  štampana  tabaka,  a sve  to  za  neznatnu  cijenu  od  1 for. 
članarine.  Tu  je  u prvom  redu  lijepo  uredjeni  »Koledar«,  koji 
pored  koledarskog  gradiva  i imenika  Članova  ima  više  poučnih 
članaka  i zabavnih  pripovijesti.  Ukrašen  je  s više  lijepih  ilustra- 
cija. Druga  knjiga  sadrži  pripovijest  »Na  krivih  potih«,  što  ju 
je  za  pouku  i zabavu  priprostomu  narodu  napisao  Žaljski.  U 
njoj  pisac  riše  socijalistični  pokret.  Treća  knjiga:  »Naše  škod- 
ljive rastline  v podobi  in  besedi«  od  prof.  M.  C^enšeka  posve- 
ćena je  pouci,  pa  se  mora  priznati,  da  je  mnogo  vrijedna.  Ukra- 
šena je  lijepim  ilustracijama,  a pisac  je  dostojan  nasljednik 
nezaboravnoga  prirodnjaka  Erjavca.  — Poznati  književnik  i 
urednik  »Doma  in  Sveta«,  dr.  Fr.  Lampe,  opisuje  u knjizi  »Jeru- 
zalemski romar«  svetu  zemlju  i njezine  krajeve.  I to  je  djelo 
nakićeno  krasnim  ilustracijama.  Čuveni  slovenski  pisac,  g.  J. 
Starć,  koji  je  za  »Družbu  sv.  Mohora«  napisao  svjetsku  povjest, 
obdario  je  ove  godine  članove  družbine  bogato  ilustrovanom 
knjigom:  »Kitajci  in  Japonci«.  — Šesta  je  knjiga  molitvenik 
»Življenja  srečni  pot«,  što  je  napisao  pokojni  biskup  A.  M. 
Slomšek,  taj  uzor  katoličkoga  Slovenca.  — Družba  sv.  Mohora 
ima  ove  godine  57.398  Članova,  a to  je  svakako  sjajan  uspjeh. 
Dohodaka  imala  je  družba  63.834  for.,  a trošknva  manje  27  for. 
81  novčić. 

Srpska.  Srpska  kraljevska  akademija  izdala  opsežno  djelo 
pod  natpisom:  Geologija  Srbije  od  Jovana  M.  Žujovića.  Deo 
prvi:  Topografska  geologija.  Beograd.  Srpska  kraljevska  državna 
štamparija.  1893.  — U »pristupu«  ističe  pisac,  da  je  zadatak 
tome  djelu,  da  prikupi  i izloži  sve  do  sada  postignute  rezultate 
geološkog  proučavanja  kraljevine  Srbije  u pogledima  topo- 
grafskom, petrografskom,  statografskom,  tektonskom  i paleonto 
loškom.  Prema  ovim  raznim  pogledima  ovo  je  djelo  podijeljeno 
na  nekoliko  raznih  odjeljaka.  iza  toga  podaje  pisac  pregled  sviju 
ranijih  geoloških  spisa  o Srbiji.  Po  tom  se  redom  izlaže  topo- 
grafska geologija  pojedinih  krajeva  u Šumadiji,  južnoj,  istočnoj 
i zapadnoj  Srbiji.  Ovo  je  djelo  bez  sumnje  znamenit  pojav  u 
srpskoj  književnosti,  pa  s toga  upozorujemo  na  nj  naše  stručnjake. 

— U XXII.  »Spomeniku«  izdala  je  na  svijet  srpska  kra- 
ljevska akademija  » Dokumente  o Šćepanu  Malom «.  Iz  moskov- 
skoga glavnoga  arhiva  ministarstva  inostranijeh  djela  prepisao 
Marko  Dragović-,  pak  nadalje:  Iz  memoara  Ibrahim-Mauzur- 
efendije  iz  1813.  i 1814.  godine  priložio  Stojan  Novaković. 

— Profesor  Jovan  Živanović  izdao  je  nakladom  knjižare 
Luke  Jocića  knjigu  pod  natpisom:  » Srpski  pčelar «.  Pisac  te 
knjige  poznat  je  kao  praktični  i teoretični  pčelar,  pa  se  knjiga 
njegova  sama  sobom  preporučuje.  Ovo  je  prvi  svezak  ovećega 
djela,  koje  će  izići  po  prilici  u 20  tabaka  velike  osmine  sa  ilustra- 
cijama, a stoji  1 for.  60  novč. 

om  radu  Matije  A.  Relkovića.  — Zadar  i Venecija  od  godine 
— Listak. 


Uredjuje  J.  Pasarie. 


Vlastničtvo  i tisak  Dioničke  tiskare. 

Izlazi  svake  subote  na  dva  arka. 


Godišnja  eiena  poštom  i domaćim  u kuću  7 for.,  inače  G for. 
Kukopisi  se  ne  vraćaju. 


God.  XXV. 


Život  za  sreću. 


Pripovijeda  Ladislav  Z.  Ladanjski. 
(Nastavak.) 


večere  je  Boletića  zapalo  mjesto  međju  gro- 
com  Rispoli  i Marijom.  Živahna  grofica  na 
rzo  rasprši  njegovu  ozbiljnost  i on  se  počeo  šaliti 
smijati.  Poveo  se  govor  o prilikama  glavnoga 
rada. 

— Pitate  me,  šta  radi  svijet  ovdje  u gradu,  — 
govorio  je  Boletić.  On  se  u prvom  redu  zabavlja.  I doista 
malo  čete  naći  gradova  iste  veličine,  gdje  vam  se  nadaje 
toliko  prilike,  da  se  zabavljate,  kao  ovdje.  To  vam  je 
u istinu  mali  velegrad. 

— Da,  to  se  vidi  u svem;  ja  sam  se  čudio,  kad  sam 
gledao  bogatstvo  dućana,  krasne  zgrade  i bujni  život, 
koji  se  razvija  po  ulicama,  — reče  Rispoli.  I vjerujte,  kad 
sam  vidio,  kako  je  prostran  grad,  pomislih,  da  je  u njem 
tri  puta  toliki  broj  stanovnika,  nego  li  je  u istinu. 

— A i kad  se  radi  o tom,  da  se  Zagreb  pokaže, 
onda  biste  mislili,  da  se  je  zbilja  njegovo  stanovničtvo 
potrostručilo.  Zato  i jest  on  naše  središte,  naš  biser,  naš 
ponos,  — reče  Raković.  I svakomu  Hrvatu  mora  da  srce 
kuca  od  veselja,  kad  vidi,  kako  se  širi  i napreduje  od 
dana  do  dana. 

Rispoli  poče  raspredati  misli  o trgovini  i gospo- 
darskim prilikama,  ali  ga  prekine  Lora: 

— Molim  vas,  prestanite  s tom  politikom  i narodnom 
ekonomijom ; tomu  nije  mjesta  na  plesu.  Pripovijedajte 
rađje,  — obrati  se  k Boletiću,  — kakovih  će  jošte  zabava 
biti.  To  nas  više  zanima,  a dužnost  je  gospode,  da  zabavljaju 
gospodje,  a ne  sebe. 

— Uvjeravam  vas,  da  ćete  imati  dosta  prilike,  da 
plešete  bilo  na  javnim  bilo  na  privatnim  plesovima.  Bit  će 
osim  toga  koncerata,  pak  imađemo  i glumište. 

— A kakovo  je  glumište?  — zapita  Marija. 


— Kad  govorim  o glumištu,  moram  da  upotrebim 
slovnički  oblik. 

— Molim,  samo  ništa  učeno!  opre  se  grofica. 

— Nipošto.  Moram  se  uteći  stupnjevanju.  Zgrada, 
prvi  stupanj,  ružna  i kukavna;  repertoir,  drugi  stupanj, 
priličan,  ali  bi  mogao  biti  biraniji  i bolji;  a glumci,  treći 
stupanj,  većinom  su  dobri,  pa  ima  međju  njima  i pravih 
umjetnika. 

— A za  što  nema  lijepe  zgrade,  za  što  nema  opere? 
pitala  je  grofica. 

— Odlučeno  je  već  prije  mnogo  godina,  da  se  gradi 
novo  glumište,  a zašto  se  ne  gradi,  tomu  se  nitko  ne 
može  dovinuti.  Imali  smo  valjanu  operu,  ali  je  ukinuta, 
jer  da  je  bila  kriva  manjku,  a sad  je  i bez  opere  manjak. 

— A šta  dalje  ? — pitala  je  opet  grofica. 

— Svaki  je  tjedan,  ako  nije  odveć  zima,  glazba  na 
našem  lijepom  Zrinjevcu,  gdje  se  svijet  šeće  i pokazuje. 
Onda  imademo  veliko  sklizalište. 

— Skližete  li  vi? 

— Naravski ! 

— E,  onda  ćete  me  poučavati  u sklizanju,  zar  ne? 

— Drage  volje.  Najzgodnije  će  biti  prije  podne,  jer 
poslije  podne  je  prepuno  za  početak. 

— Dobro,  dakle  odmah  sjutra.  Kada  vam  vaša 
služba  dopušta? 

— Poslije  jedanaest  sati  sam  slobodan ; Čekat  ću 
gospodje  na  sklizalištu.  Skližete  li  i vi,  barunovice?  — 
obrati  se  Boletić  opet  Mariji. 

— Da,  i to  veoma  rado.  A1  sa  mnom  ne  ćete  trebati 
da  se  mučite,  ja  sam  već  sasvim  sigurna. 

— Sta  sigurna,  ti  si  prava  vještakinja,  — umiješa 
se  grof  u razgovor.  No  vidim  iz  vašega  razgovora,  da  će 

biti  zabave  dosta,  a da  ispunimo  ostalo  vrijeme,  držim, 
da  će  biti  najbolje,  ako  sastavimo  mali  odbor,  koji  će 
priređjivati  svakojake  druge  zabave. 

— Ti  si  divan  čovjek,  Arture,  — zapljeska  obijesna 
grofica,  ja  bih  te  najrađje  poljubila. 

— Primam  na  ugodno  znanje,  — nasmije  se  grof. 

— Čim  dodjete  k nama,  — nastavi  opet  grofica, 
obrativši  se  Boletiću,  izabrat  ćemo  taj  odbor,  a i vi  morate 
da  budete  u njem,  jer  nama  svakako  treba  netko,  tko 
dobro  poznaje  ovdješnje  prilike. 

— Ali  mi  ne  smijemo  gospodina  poručnika  sasvim 
zaokupiti,  — reče  Marija,  — on  imade  sigurno  i drugih 
dužnosti. 

Boletića,  koji  se  je  bio  veselo  podao  razgovoru,  osup- 
nuše  Marijine  riječi,  a i zadnje  grofičine.  Pričini  mu  se 
iz  grofičinih  riječi,  kao  da  oni  samo  u njem  traže  orudje, 
koje  će  im  pomagati,  da  se  zabavljaju,  koji  će  im  prire- 
djivati  veselice.  Marijine  pak  riječi  bile  su  mu,  kao  da 
ga  ona  hoće  potisnuti  natrag  i da  suzbije  grofičinu 
povjerljivost.  Prodje  ga  veselje  i na  licu  mu  se  opet 
pojavi  ozbiljan  i strog  izraz,  pa  odgovori  mirno : 

— Ja  ću  drage  volje  ono  vrijeme,  kad  nijesam  u službi, 
posvetiti  gospodjama,  da  im  pomognem  kod  zabava,  kako 
bi  sačuvale  ugodnu  uspomenu  na  svoj  ovdješnji  boravak. 

Marija  opet  u čudu  pogleda  toga  čovjeka,  koji  se 
usudjuje,  da  ovako  pred  njom  govori.  Svi  su  se  danas, 
kao  i prije,  vazda  bezuvjetno  njoj  na  službu  nudili,  a 
ovaj  se  usudjuje  da  ju  podsjeti,  kako  on  ima  i drugih 
dužnosti.  Čula  je,  da  je  siromašan,  pa  da  ne  ima  ništa 
do  svoje  plaće  i staroga  imena.  Nije  li  se  i on  njoj  pri- 
bližio kao  i svi  oni  drugi,  koji  hlepte  za  njezinim  novcem, 
koji  hoće  nju,  jer  baš  nije  loša  privaga  svoga  imetka? 
Imade  li  ona  uzroka,  da  ga  drži  boljim  od  svih  tih 
lovaca  sreće?  Htjede  da  mu  oštro  odgovori  i da  otkloni 
svaku  njegovu  službu,  ali  se  još  za  vremena  sjeti,  da  on 
nije  ničim  očito  povrijedio  društvenih  obzira  i da  ga  je 
njezin  otac  veoma  ljubezno  primio  i pozvao  u kuću. 

Odmor  se  svrši  i sve  se  opet  vrati  u dvoranu,  gdje 
se  je  naskoro  razvio  živahan  ples.  Boletić  je  zaplesao 
valčik  s Marijom,  a kad  ju  je  vratio  na  mjesto,  doletješe 
Iškoci  i grof  Varini,  da  ju  zamole  za  ples,  i to  skoro  u 
isti  čas,  tako  da  je  teško  bilo  odlučiti,  koji  je  prvi  došao. 
Marija  stajala  je  čas  neodlučna,  a Boletić,  hoteći  da  joj 
pomogne,  prišapne  joj : 

— Kapetan  je  bio  prvi. 

— Hvala,  vidjela  sam  i sama,  odgovori  Marija  malo  ne 
osorno  i zaplesa  s grofom,  pak  ostavi  Boletića  zapanjena. 
Ali  jedva  što  je  nekoliko  koračaja  proplesala,  oćuti,  šta 
je  učinila.  On  je  sigurno  htio  da  joj  pomogne  iz  nepri- 
like, da  za  slučaj,  ako  bi  krivo  počinila,  uzme  odgo- 
vornost na  sebe.  Zar  se  je  marila  na  nj  otresti  i to  još 
pred  ljudima,  koji  će  mu  se  s toga  sigurno  rugati.  Šta 
joj  je  on  učinio,  što  ju  tjera,  da  baš  prema  njemu  bude 
osorna  i neprijazna?  Ona  je'ćutila,  da  bi  tomu  čovjeku 


mogla  da  bude  dobra,  da  se  nije  i on  tako  požurio,  da 
se  pokloni  zlatnomu  teletu.  I Marija  je  strastveno  plesala, 
letjeja  iz  ruke  u ruku.  A kad  joj  dodje  na  oči  Boletić  i 
kad  je  vidjela  njegovo  nujno,  ozbiljno  lice,  postajala  je 
još  objesnijom. 

Ples  se  primicao  kraju  i lagano  se  praznila  dvorana. 
Sve  rjedji  bivali  redovi  plesačica,  sve  manje  parova  je 
pratilo  ples.  I Rakovićevi  podjoše,  praćeni  cijelom 
povorkom  mlade  gospode.  Boletić,  koji  je  slučajno  stajao 
kod  ulaza,  morao  se  takođjer  pridružiti,  da  ih  sprovede 
do  oblačionice. 

— Ne  zaboravite,  dragi  prijatelju,  da  nas  skoro 
posjetite,  — reče  Raković,  porukovav  se  srdačno  s njime. 

— Dok  se  vidimo,  sjutra  na  sklizalištu,  — dometne 
grofica. 

Svi  mu  stisnuše  ruku,  samo  Marija  odvrati  njegov 
poklon  lakim  sagibom  glave.  Dok  ju  je  mogao  vidjeti, 
pratio  ju  je  njegov  pogled,  a kad  mu  izginu  s vida, 
proleti  mu  licem  nujni  posmijeh.  Prva  pojava  toga  bića 
potresla  je  njegovo  srce,  prvi  susretaj  bio  je  po  nj  tako 
sretan,  a sad  se  bez  ikakove  krivnje  spušta  koprena  medju 
njih.  Teško  se  je  riješio,  da  se  približi,  njegov  ponos  ga 
je  ustavljao,  bojeći  se,  da  se  ne  shvati  krivo  taj  njegov 
čin,  dolazak  siromašna  časnika  k bogatoj  i odličnoj  dje- 
vojci. Prvi  je  korak  učinjen,  sada  već  ne  može  natrag, 
a da  ne  uvrijedi  staroga  baruna,  koji  ga  je  tako  prija- 
teljski primio.  Ali  on  će  morati  da  zatomi  svoje  čuvstvo, 
da  u svakoj  zgodi  pokaže  svoj  strogi  i nesebični  značaj. 

Sjutradan  je  Boletić  već  prije  jedanaest  sati  bio  na 
sklizalištu  i čekao.  Nestrpljivo  je  sklizao,  pušeći  cigaretu 
za  cigaretom  i izgledajući,  ne  će  li  se  ukazati  otmene 
gospodje.  I u snu  i na  javi  za  jutarnje  službe  pratila  ga 
Marijina  slika.  U snu  mu  se  prikazala  tako  milom  i 
ljupkom,  ali  onda  je  opet  došla  java  i on  ju  je  opet  čuo, 
gdje  mu  osorno  dovikuje:  „Hvala,  vidjela  sam  i sama“. 
A on  je  ipak  sada  stajao  i nestrpljivo  čekao,  da  dodje, 
da  ju  vidi.  Danas  mu  je  bilo  tako  ugodno,  što  je  skli- 
zalište  gotovo  prazno,  što  nema  nikoga  od  njegovih  zna- 
naca. On  sad  ne  bi  mogao  da  s kim  razgovara  ili  još 
manje  da  koga  zabavlja.  I kako  mu  je  inače  nesnosno 
bilo,  kad  nije  bilo  na  ledu  onoga  meteža  i žurbe,  kad 
nije  svaki  čas  sreo  koje  drugo  poznato  lice,  tako  se  je 
danas  ugodno  ćutio  u toj  samoći.  Ta  da  je  danas  puno, 
on  bi,  makar  se  broji  medju  najbolje  sklizače,  sigurno 
svaki  čas  koga  srušio,  pa  makar  je  veoma  učtiv,  mnogo 
bi  znanaca  ostalo  bez  pozdrava.  Napokon,  već  je  čekao 
goiovo  cijeli  sat,  približe  se  sklizalištu  saone,  a iz  njih 
izidje  Marija,  praćena  majkom  i tetkom.  U prvi  mah 
htjede  Boletić  da  prileti  odmah  k njima,  ali  onda  se 
dosjeti,  da  ne  smije  tako  pokazivati  svoje  čežnje,  i on  još 
jednom  zakruži  ledom.  Prispije  upravo,  kad  je  Marija 
silazila  na  led,  pa  joj  pomogne,  da  sadje  preko  stuba.  Bila 
je  danas  dražesna  u opravi  od  crnog  baršuna,  obrubljenog 
oko  vrata  svijetlo-sivim  krznom  i s kapom  i rukavicama 

od  istog  krzna.  Svijetli  mouflon  krasno  je  pristajao  svje- 
žini njezina  lica,  a crna  boja  oprave  lijepo  je  dolikovala 
njezinu  vitkom  struku.  Izraz  udivljenja  preleti  njegovim 
licem,  ali  samo  časak,  i on  se  ozbiljno  pokloni. 

— Oprostite,  što  ste  tako  dugo  čekali,  jer  mislim, 
da  ste  točni  bili;  ali  mi  dolazimo  ravno  iz  kreveta,  — 
reče  Marija,  pošto  ga  je  pozdravila. 

— Veseli  me,  što  su  gospodje  tako  probavile  jučerašnju 
zabavu.  Sad  će  kretanje  u svježem  zraku  biti  veoma  ugodno. 

— Da,  tomu  sam  se  i veselila.  A1  proskližimo  sad 
jedanput  ledom,  moja  tetka  još  nije  prikopčila  sklizaljke. 

Uhvatiše  se  unakrst  za  ruke  i otisnuše  se  ledom  u 
velikim,  lakim  lukovima.  Kao  da  bi  lebdjeli,  nosile  ih 
sklizaljke  po  glatkoj  površini.  Svježi,  studeni  zrak  udarao 
im  u lice.  Ovdje  u prostoj  prirodi  Marija  se  sasvim  podala 
caru  zabave,  bila  nestašno  i obijesno  djevojče. 

— Za  mene  nema  većeg  veselja,  nego  na  tako  velikoj 
površini  sklizati.  Naš  je  ribnjak  doduše  mnogo  ve,ći,  ali 
kad  zapane  snijeg,  onda  ga  je  teško  očistiti,  pa  nisam 
mogla  da  se  do  site  volje  naskližem.  Najveselije  je  bilo, 
kad  bi  me  Marko  uhvatio  i turao  ledom  tako  brzo,  da 
mi  je  zrak  oko  ušiju  zviždao. 

— Dozvolite,  da  i ja  to  učinim?  zapitaju  Boletić,  a 
kad  mu  nije  odbila,  uhvati  ju  oko  struka  i turao  ju, 
trčeći,  što  je  mogao.  A Marija  se  od  veselja  smijala, 
mahala  rukovnicom  tetki,  koja  je  već  spremna  čekala. 
Ona  upravi  svoj  tek  onamo  i za  čas  stigoše  na  mjesto.- 

Grof  dovede  svoju  suprugu  Boletiću  i reče  mu  : 

— Eto,  prijatelju,  ja  vam  predajem  vašu  učenicu, 
samo  molim  vas,  budite  strogi,  da  što  nauči,  i oprezni, 
da  ta  objesnica  ne  počini  kakovu  ludoriju  i da  se  ne  ozlijedi. 

— Budite  bez  brige,  grofe,  bit  ću  strog  i oprezan, 
to  je  prvo  načelo  kod  svake  pouke. 

On  uhvati  čvrsto  groficu  za  ruke,  pa  ju  povede  na 
led.  Već  po  tlu  teško  je  koracala  na  uskom  bridu  skli- 
zaljaka,  ali  kad  je  došla  na  led,  nije  mogla  da  čvrsto 
stane,  te  je  trebalo  jake  Boletićeve  ruke,  da  ju  uzdrži. 

- — Koracajte,  kano  da  idete  po  tlu,  govorio  joj 
Boletić,  a ona  je  dizala  noge,  napinjući  se  da  čvrsto 
stane.  A Marija  oblijetala  oko  njih,  smijući  se  i dajući 
savjete.  Jedva  prodjoše  jednom  oko  leda,  kad  izjavi  grofica, 
da  već  ne  može  dalje.  Boletić  ju  sprovede  do  mjesta  i 
opet  se  sklizao  s Marijom,  koja  kao  da  je  htjela  da 
popravi  svoju  jučerašnju  neprijaznost.  Onda  je  opet  vodio 
ledom  groficu  i učio  sklizanju,  pa  tako  brzo  prodje 
prije  podne. 

Svaki  bi  se  dan  sastajali  na  ledu.  Grofica  je  očito 
napredovala,  te  je  brzo,  kako  je  odvažna  bila,  počela  sama 
sklizati.  Nu  naskoro  se  saznalo,  da  Marija  polazi  na  skli- 
zalište  i ona  je  sad  i ovdje  bila  vazda  okružena  velikim 
koloni  udvorica.  Taj  okoliš  opet  je  sjetio  Mariju  njezina 
položaja,  a nestašna  djevojka  postala  je  opet  hirovita 
gospodjica,  koju  svi  snube. 


Boletić  podje  da  posjeti  Rakovićeve.  Tek  što  ga  je 
sluga  najavio,  već  mu  dodje  barun  do  vrata  u susret,  pa 
mu  pruži  obje  ruke : 

— Veoma  me  veseli,  što  ste  se  tako  brzo  odazvali 
momu  pozivu  i posjetili  nas.  Boletić  pridje  k bai  unići, 
da  joj  poljubi  ruku,  a ona  ga  primi  isto  tako  ljubezno 
kao  njezin  suprug. 

— Marko,  - — - obrati  se  Raković  k svomu  sinu,  eto 
sinovca  moga  najboljeg  prijatelja  i tvoga  kuma.  Moj  sin 
i jedini  član  moje  obitelji,  koga  još  ne  poznajete,  leče 
opet  Boletiću.  Nadam  se,  da  ćete  i vas  dvojica  biti  prija- 
telji, kao  što  smo  bili  vaš  stric  i ja. 

Mladići  si  stisnuše  ruke,  pa  se  po  vojničkom  običaju, 
jer  su  oba  bili  časnici  istoga  čina,  pozdraviše  kao  drugovi. 

— Moj  stric  je  bio  kum  vašemu  sinu?  — zapita  u 

čudu  Boletić,  obrativ  se  Rakoviću. 

— Da.  on  je  bio  kum  mojemu  Marku.  Obećao  sam, 
da  ću  vam  o njem  pripovijedati,  a sad  je  baš  najbolja 
zgoda.  Jeste  li  poznavali  svojega  strica? 

— Nijesam;  iste  sam  godine  ugledao  bijeli  svijet, 
kad  je  on  pao,  ali  otac' mi  je  mnogo  o njem  pripovijedao. 

— Vidim,  mi  starimo.  Ta  i moj  se  Marko  rodio 
godinu  dana  prije  njegove  smrti,  a meni  se  čini,  kao  da 
sam  ga  još  nedavno  vidio.  Ja  sam  već  bio  dvije  godine 
poručnik  u onoj  konjaničkoj  pukovniji,  kad  nadodje  novi 
poručnik  Marko  plemić  Boletić.  Kada  vas  gledam,  mislio 
bih,  da  njega  vidim  : isti  stas,  isto  lijepo,  ozbiljno  lice, 
te  sive  oči,  pa  i govor,  u svem  me  tako  živo  sjećate 
njega.  Zar  ne,  Ado?  — okrene  se  k svojoj  ženi. 

I te  kako,  — - odgovori  ona;  već  dugo  nijesam 

vidjela  takove  sličnosti. 

— Za  kratko  postao  je  ljubimac  cijele  pukovnije. 
Njegova  prijatnost,  njegov  plemeniti  značaj,  njegova 
junačka  ćud  i dobro  srce  osvojiše  svakoga.  Nas  se  dvojica 
u brzo  sprijateljismo  i on  je  bio  često  gost  u našoj  kući. 
Ja  sam  se  baš  u ono  vrieme  oženio  sa  svojom  milom 
Adom,  — reče,  poljubiv  svojoj  supruzi  ruku.  U zimi  se 
prehladih  i dugo  sam  ležao  teško  bolestan,  a on  je  cijelo 
vrijeme  moga  bolovanja  dolazio  i boravio  sve  svoje  slo- 
bodno vrijeme  uza  me.  Jednog  dana  dodje,  a imao  je 
ruku  u zavoju.  Uplašen  upitam  ga,  šta  mu  je,  a on  mi 
smiješeći  se  odgovori,  da  ga  je  konj  u staji  udario  i 
neznatno  ozlijedio.  Napokon  ozdravili,  a poslije  nekoliko 
mjeseci  saznadoh,  da  se  je  našla  hulja  u pukovniji,  koja  je 
pogrdila  moju  čast  i poštenje,  dok  sam  se  borio  sa  smrću. 
A moj  dobri,  plemeniti  Marko,  ne  pitajući  nikoga,  i ne 
ispitujući  ništa,  već  pouzdajući  se  jedino  u pošteno  lice 
svoga  prijatelja,  pozove  drznika  na  dvoboj  i sasiječe  ga, 
zadobiv  kod  toga  laku  ranu  na  ruci.  On  je  stavio  svoj 
život  na  kocku,  da  mi  spasi  i sačuva  čast;  to  mu  ne  ću 
nikad  zaboraviti.  Kad  mi  se  je  rodio  sin,  prva  je  bila 
misao  moja  i moje  supruge,  da  on  bude  kumom  novomu 
predstavniku  naše  obitelji.  A godinu  dana  kasnije  vidio 
sam  ga,  kako  na  čelu  svoga  voda  juriša  proti  neprijatelju, 

kako  je  sasjekao  kukavicu  trubljača,  koji  je,  zavukav  se 
u jednu  jamu,  od  straha  trubio  na  uzmak,  a časak 
kasnije  s povikom:  „naprijed  junaci!"  padne  s konja, 
pogodjen  od  neprijateljskog  taneta  u prsa.  Eto  vidite, 
takav  je  bio  vaš  stric,  moj  prijatelj  i pobratim.  I ja  vas, 
njegova  sinovca,  primam  kao  sina  u svoju  kuću,  ne  bih  li 
se  bar  donekle  odužio  njegovoj  uspomeni.  Znadem,  da 
rod,  koji  je  rodio  tako  uzorna  i plemenita  čovjeka,  ne 
može  da  rađja  drugačije  duše,  — dovrši  i pristupi 
k Boletiću,  pa  ga  zagrli.  Dirnuta  pristupi  i Rakovićka, 
pa  mu  pruži  živo  obje  ruke  i reče : 

— Dodjite,  kad  vas  volja,  a ustreba  li  vam  kada 
savjeta,  koji  samo  majka  podati  može,  budite  uvjereni, 
da,  će1;e  u mene  naći  srce,  kao  u svoje  majke. 

Sad  im  je  Boletić  morao  pripovijedati  o svom  ocu  i 
majci,  o svom  životu.  Pripovijedao  je  o složnom  i sretnom 
obiteljskom  životu,  kako  mu  majka  brižno  i milo  upravlja 
kućom  i stvara  ondje  mjesto,  gdje  se  srce  od  milja  rastapa 
i gdje  on  u svako  doba  nalazi  mira  i odmora.  Pričao  je 
očito  i iskreno,  kako  mu  je  otac  siromašan  časnik,  koji 
ne  ima  nigdje  svoga  doma,  već  kamo  ga  sreća  sa 
pukovnijom  nanese. 

— I ako  moj  otac  nema  svog  doma,  ma  da  je  tudj 
u tuđjem  svijetu,  seleći  se  od  grada  do  grada,  iz  zemlje 
do  zemlje,  ipak  živi  u njegovu  srcu  živa  ljubav  za  onu 
zemlju,  na  kojoj  se  je  rodio,  za  onaj  narod,  iz  kojeg  je 
niknuo.  I dok  sam  još  bio  maleno  dijete,  pripovijedao 
mi  je  o junacima  i o bojevima  hrvatskoga  naroda,  o 
njegovoj  sreći  i nesreći,  o krasotama  hrvatske  zemlje. 
Junačtvo  hrvatskoga  naroda,  zasvjedočeno  kroz  tolika 
stoljeća,  bilo  mi  je  glavnom  pobudom,  što  sam  se  posvetio 
vojničkom  zvanju. 

- - Da,  kad  se  zadje  u tudji  svijet,  onda  se  istom 
upozna,  šta  je  domovina,  — dometnu  Raković. 

— I kad  čovjek  ne  poznaje  domovine,  oh,  da  znadete, 
kako  onda  žudi  za  njom.  Očevo  pripovijedanje,  njegov 
zanos  i njegova  ljubav  nije  samo  u meni  rodila  i uzgojila 
ljubav  za  kolijevku  mojih  djedova,  nego  i pobudila  čežnju, 
da  ju  vidim,  da  stanem  na  njezino  sveto  tlo.  Kad  sam 
prvi  put  stupio  na  hrvatsku  zemlju,  .obladalo  me  neko 
sveto  čuvstvo  ponosa  i veselja,  obladalo  me  i čuvstvo 
sigurnosti  i mira.  Ja  sam  vidio,  da  je  zemlja  krasna,  da 


je  narod  dobar  i mio,  pa  sam  se  zgražao  na  zlobu 
tudjinstva,  koja  hoće  da  nas  prikaže  kao  divljake,  da  nam 
poreče  pravo,  kako  i mi  pripadamo  kolu  prosvijetljenih 
naroda.  Sjećam  se,  da  sam  se  jednom  u Beču  upoznao 
s jednim  pruskim  poručnikom;  da  ste  samo  vidjeli,  kako 
me  taj  gledao,  kad  sam  mu  rekao,  da  sam  Hrvat.  Onda 
me  počeo  ispitavati,  medju  ostalim  i to,  da  li  mi  imademo 
u Hrvatskoj  gradova. 

— Nevjerojatno,  — prekine  ga  Raković. 

— Da,  nevjerojatno,  odgovori  Boletić,  ali  je  ipak 
tako.  A ja  se  ne  mogoh  svladati,  da  mu  ne  odgovorim : 
„Oprostite,  gospodine,  ali  kod  nas  znade  svaki  učenik 
niže  gimnazije  više  o centralnoj  Africi". 

— Zloba  se  i neznanje  natječu,  da  nas  umanje  i 
potisnu.  No,  kad  se  nadje  čovjek,  koji  je  živio  izvan 
domovine,  pa  ćuti  kao  vi,  to  je  tim  veća  čast  po  onoga, 
koji  je  uzgojio  takov  značaj  i takovo  srce.  U tom  činu 
poznajem  plemenštinu,  u njem  vidim  srce  i dušu  vašega  oca. 

I sad  je  opet  Boletić  pričao,  kako  je  sproveo  svoju 
mladost.  Nije  mu  bila  osobito  svijetla,  jer  je  već  za  rana 
morao  iz  rođiteljke  kuće,  u vojničke  škole.  Samo  na  kratko 
vrijeme  mogao  je  kući,  da  se  ogrije  na  roditeljskom  srcu. 
da  se  okrijepi  i nadje  novih  sila  za  daljni  rad.  On  se  je 
mnogo  trsio,  pa  je  kao  prvi  izišao  iz  akademije.  Sada  je 
kao  poručnik  osovljen  na  svoje  noge,  ima  pred  sobom 
sigurnu  budućnost,  ali  on  ne  će  nikad  prestati,  da  radi 
i napreduje.  Govorio  je  o svojim  osnovama  i nadama, 
kako  se  sada  pripravlja  za  ratnu  školu  i želi  doći  u 
glavni  štop. 

— Ustreba  li  vam  kada  zagovornika,  mirne  se  duše 
obratite  na  mene ; ja  imadem  dosta  prijatelja  u vojničkim 
krugovima,  reče  mu  Raković. 

— Od  srca  vam  hvalim  na  vašoj  dobroti,  gospodine 
barune,  ali  molim,  da  me  krivo  ne  shvatite,  ja  sam 
odlučio,  da  sve  postignem  sam  i ravnim  putem,  vjeran 
lozinki  svoje  obitelji:  „omnia  per  se“. 

— Tako  valja,  mladi  prijatelju,  to  mi  se  svidja.  Sada 
vas  poznajem  i vidim,  da  se  nijesam  u vama  prevario, 
da  ste  i vi  plemenit,  čelik  značaj,  vriedan  sin  vašeg  roda. 
Ja  ću  pratiti  vaš  život  i veselit  ću  se  vašemu  napretku, 
jer  ne  sumnjam  nimalo,  da  vas  čeka  lijepa  budućnost. 

(Nastavit  će  se.) 


T r h a n i. 


Napisao  Jan  Neruda,  sa  češkoga  preveo  Stjepko  Španić. 


(Nastavak.) 


VI. 

[ginulo  je  već  nekoliko  mjeseci.  Mrazovi  nastali 
i zemlja  otvrđnula  kao  k remen  i 

l već  su  prošli  Svi  Sveti,  a s njima  odoše 
najednom  i svi  ribnikovi “ u svoj  zavičaj, 
k razasutim  jezerima  oko  Budjejoviea.  Nema 
druge.  Moraju  da  vide,  kako  se  zimske  magle  sijevaju 


nad  vodama  i kako  se  trstika  kiti  injem.  Kao  djeca 
naučiše  ondje  raditi  i stavljati  nasipe,  kao  odrasli  učvrsti še 
i ukrasiše  tim  zornim  umjećem  bokove  željeznica.  U 
velike  su  štovani,  trlian  ih  stavlja  visoko,  držeći  ili 
na  po  rukotvorcima.  Oni  to  takodjer  znadu,  iz  daleka 
ćeš  ili  prepoznati  po  dostojanstvenom  lijenom  hodu.  po 
širokome  šeširu,  kojega  se  veliki  obod  savija  kao  krilo 

debele  vrane,  i po  modrome  zaslonu,  kojega  je  desni 
donji  okrajak  vazda  po  sata  slobodan  a po  sata  opet  uzvinut 
gore  na  lijevo  za  pas.  0 Svim  Svetima  napuštaju  svoj 
posao,  a o Uskrsu  opet  se  iz  doma  razlete  po  svoj  Evropi. 
To  su  karateristieni  ljudi  kao  kotlokrpe  iz  Trenčina. 

Što  je  mračnije  i turobnije  u prirodi,  to  je  veselije 
u trhanstvu ! Zima  ne  dopušta  lijenosti  ni  rukama  ni 
dosjetkama ! 

Upravo  je  za  rana  izašao  mjernik  iz  svojeg  stana. 
Razgledao  se,  pa  si  otare  ruke  i obriše  suze,  što  ih 
je  usilio  mraz.  Na  njegovu  licu  počivalo  je  veselje. 
Otpuhne  u maglu  dah  i promumlja:  „Toga  sam  željan".  — 
Više  nije  mrmljao,  mraz  mu  je  kazao,  da  zatvori  usta, 
a česa  je  „bio  željan",  valja  da  sami  nadopunimo.  Dakle: 
„Što  će  danas  biti  opet  tako  osobito!"  Toga  se  tjedna 
naime  dogodilo,  da  se  je  upravo  razderala  nad  Austra- 
lijom vreća;  dan  na  dan  nešto  novo,  osobito,  upravo  da 
prasneš!  A danas  je  subota  — valjat  će  ujedno  uzeti 
tu  subotu,  da  ponovimo  prošle  dneve! 

U ponedjcljnik  bilo  je  „nešto,  što  se  u pokladama 
ne  jede",  kako  veli  trhan.  Bila  je  naime  svadba,  prava 
praveata  svadba  1 Supruzi  Markovi  iza  desetljetnog  srećnog 
„braka"  stupili  su  u red  svetoga  braka.  Prešli  su  u 
kratko,  kako  će  pozorni  čitatelj  već  sam  razumjeti,  iz 
„druge"  vrste  u „prvu".  Slava  bijaše  neizmjerna.  Ne 
samo  što  su  na  pruzi  po  vas  dan  igrale  orguljiee,  nego 
je  cijelo  australsko  trhanstvo  sprovelo  ženika  i nevjestu 
sve  do  seoca;  sam  gospodin  mjernik  i Adam,  najomi- 
ljeliji  nadglednik,  bijahu  kumovi.  Mladoženja  imao  je 
nov  modri  kaput,  nevjesta  sasma  novu  sivu  suknju  s na- 
borima  i sivi  doramak  s visoko  načičkanim  rukavima  — 
mogu  da  pribave  sebi  kus  nova  odijela,  valjani  su,  imadu 
nešto  novaca.  Djeverom  bio  je  devetgodišnji  njihov  sin 
Tonda,  družicom  njihova  seđamgodišnja  kćerka  Baruška 
— veseli  vodiše  k žrtveniku  vlastite  svoje  roditelje.  Samo 
domala  Tondu  ostavi  veselje.  Netko  ga  naveo,  da  će 
morati  da  pjeva  svadbenu  pjesmu  i nauči  ga  jednu;  no 
jedva  podjoše  i kad  Tonda  otpjeva  svoju : 

Hvalim  vam  lijepo 
Za  vašu  kćerkicu, 

Hvalim  vam  lijepo 
Za  vašu  kćerku: 

Što  ste  mi  je  rodili, 

Meni  je  odgojili, 

S toga  ja  vam  za  nju 
Hvalim  lijepo  — 

već  je  dobio  zaušnicu  od  darežljive  ruke  oca  mladoženje. 
Ali  — kakova  zaušnica! 

U utorak  došao  je  ovamo  iz  gradića  oružnik  po  — 
Adama.  Ubogi  Adam!  Već  je  dva  puta  morao  u grad 
k sudu,  ima  da  odsjedi  dvadeset  i četiri  sata  a „ne  zna, 
za  što".  Pred  mjesec  dana  bio  je  u selu  kod  glazbe, 
ondje  se  nešto  posvadio,  jednoga  bacio  napolje,  dru- 
goga svalio  pod  sto,  trećemu  razbio  glavu,  ali  za  to! 
Priznao  je  kod  suda,  da  mu  je  „glavu  prozračio",  i 


mislio,  da  je  time  već  sve  svršeno  međju  njim  i 
gospodinom  sudbenim  pristavom,  kao  međju  čestitim 
ljudima,  ali  za  tim  — „dvadeset  i četiri  sata"!  I pošto 
nije  umah  na  urečeni  dan,  jučer,  nastupio  zatvor,  tuj  je 
već  danas  oružnik!  Najprije  popita  za  mjernika;  mjernik 
je  negdje,  nitko  ne  zua  gdje.  Tad  se  popita  za  Adama, 
nitko  ne  poznaje  Adama.  Jošte  bi  ga  najprije  poznao 
Komarek,  ali  bi  morao  da  se  nazivlje  „Franta  Šnophoun", 
taj  Adam.  — Kako  pak  izgleda?  — upitao  jedan.  — 
Što  ja  znam!  — odvrati  oružnik.  — No,  upravo  takav  je 
nedavno  prebježao.  upravo  takav!  Bježao  je,  pa  je  izgubio 
svoje  kurje  oči,  — pospješite  li  za  njim.  možete  da  ga 
dostignete ! 

Medjutim  već  su  svi  bili  oko  oružnika;  jedan  je 
fićukao,  drugi  je  vrištio,  treći  kmukao,  četvrti  uprijevši 
se  o motiku  gledao  je  na  „kolica"  kao  na  turski  bubanj, 
peti  bacio  je  erepovlje  zdjele  na  kamen  — „regmenc- 
banda  trauf!"  jekne  komando  i već  bi  ga  bili  mljeli 
no  u to  se  pojavi  mjernik.  Uze  oružnika  za  ruku  i 
odvede  ga  u svoj  stan.  Trudio  se,  da  uvrijeđjenu  osobu 
umilostivi,  napajao  ga  i obeća  mu,  da  će  Adam  doista 
prekosjutra  nastupiti  zatvor,  pa  otprati  sam  oružnika  komad 
puta.  Mrk  se  vrati  i sve  ih  ispsuje,  što  hoće  da  mu 
učine  neprilika  s oblastima.  — Ađame,  vi  morate  onamo 
prekosjutra,  razumijete,  ja  se  ne  ću  prepirati!  — - Adam 
kimnu,  da  je  dobro.  Kad  se  pak  mjernik  udaljio,  mahne 
Adam  rukom  i reče  drugima!  — To  bi  bio  vražji  posao, 
kad  ja  ne  bih  taj  put  tu  gospodu  prevario,  ja,  Adam! 

Srijeda  je  otpjevala  svoju  baladu  umak  za  jutarnjeg 
sumračja.  Toliko  psovaka  jošte  nije  bilo  u ustima  čovjeka, 
što  ih  je  sasuo  pred  izlaskom  sunca  trhan  Martinka  na 
trhana  Baštu.  A Bašta,  inače  jezika  kao  jež,  danas  je 
umuknuo  mukom.  Samo  katkada  pusti  koji  muk,  koju 
rijeČcu,  ili  bi  pak  slegnuo  ramenima  i kazao  „inu!"  — 
a slušateljstvo  Australije  raal  da  ne  popuca  od  smijeha. 

Martinka  i Bašta  već  su  od  godina  nerazđruživi 
prijatelji,  ali  se  jučer  ipak  posvadiše  u svome  duplju. 
Bašta  je  naime  Martinkov  najamnik.  Da  ne  plati  činža, 
ne  bi  ništa  bilo,  ali  lijena  zvijer  ne  će  ni  ruke  maknuti, 
ne  će  da  ide  u šumu  po  mah,  ne.  će  da  pomaže  kod 
zatrpavanja  škulje  — Martinka  se  raspalio  i bacio  ga 
napolje.  Za  zimske  noći  bez  krova,  bez  novaca  za  rakiju ! 

Bašta  je  obilazio  duplje  kao  mačka,  zaustavljao  se. 
nasluškivao  — naglo  se  sagnuo,  iščeznuo,  i opet  se  pojavio, 
a u ruci  je  nosio  Martinkov  haljetak,  hlače  i čižme. 
Založit  će  to  u selu,  itd. 

Rano  u jutro  već  je  Bašta  opet  na  svome  mjestu  i 
čeka,  što  će  dragi  prijatelj.  A najprije  nagrne  iz  duplja 
mnoštvo  strašnih  kletva  i psovaka,  zatim  se  pokaže  ježeva 
glava  Martinkova  i okretala  se,  dok  ne  opazi  Baštu,  gdje 
mirno  iščekuje.  Tad  je  to  išlo,  kao  da  kamenje  leti, 
letjele  su  psovke.  Bašta  ne  reče  ništa,  napokon  uzdahne : 
„Inu,  to  nije  bilo  kršćanski  od  tebe,  prijatelja  baciti  na 
zimu  — bez  novčića!  — I ti  si  to  založio!  — Bašta 

žalosno  kimnu.  — A gdje?  — U selu.  — A kako  ću  ja 
sad  onamo ! ? — Da,  tko  bi  to  znao ! — Opeta  psovke. 
Konačno  nadodje  sudac  Zoubek.  Bašta  ima  da  na  po 
gola  Martinka  uprti  na  ledja  i da  ga  odnese  u selo. 
Za  tijem  se  imadu  pomiriti.  Bašta  krzma.  — - Ipak,  napokon, 
Martinka  mu  oprosti  i za  tri  polieka  naprti  ga  Bašta  na 
ledja.  Martinku  spopade  humor,  ostale  trhane  takođjer, 
i jedan  skoči  na  drugoga,  pa  je  već  cijela  škadrona  i uz 
neizmjernu  vrisku  kreću  u selo. 

Četvrtak.  Danas  je  Adam  dokazao,  hoće  li  prevariti 
gospodu  ili  gospoda  njega.  0,  on  je  lukavac!  Uzme 
mladoga,  dosta  dobro  obučena  trhana,  plati  mu  petak 
(petaču  — 5 for.),  dade  mu  svoj  poziv  i trhan  Drubek 
odsjedi  taj  dan  umjesto  Adama ! 

Trhan  Drubek  je  vrlo  ljubezan  dečko.  Bio  je 
kapralom  u vojništvu,  odslužio  je  i otišao  je  opet  kući 
k roditeljima.  Ali  je  imao  smolu,  jer  je  njegov  otac  bio 
smolar.  Jednom  je  poslao  stari  Drubek  mladoga  Drubka 
sa  bačvom  kolomaza  u gradić.  Bilo  je  nešto  odviše  sparno. 
Mladić,  uznojivši  se  i umorivši,  zaustavi  se  uz  put  u 
trhanskoj  kantini. 

Tamo  su  igrali  ,,velusa“  i mladi  Drubek  igrao  je 
takođjer.  Ali  kad  je  sio,  nije  uopće  znao,  da  će  te  večeri 
spomena  vrijednog  dana  ostali  trhani  Mrkoša,  koji  je 
požrtvovno  držao  cijelo  vrijeme  ,,banku“,  tražiti  po  svim 
tavanima  i po  svim  stajama  u selu,  hoteći  ga  ubiti.  Za 
Drubka  je  to  prilično  kasno  došlo  na  vidjelo,  da  je  Mrkoš 
iz  gradića  donio  gostioničaru  sasma  nove  karte,  koje  su 
bile  vjerno  i sasma  harmonički  po  bojama  na  naledju 
označene.  I tako  se  zbilo,  da  bačva  s kolomazom  nije 
išla  u grad  i Drubek  se  više  nije  vratio  k svome  ocu. 

Ali  što  je  na  tome,  ta  tuj  se  radi  o nečem  drugom. 
Oružnik  i tamničar  ne  poznaju  osobno  Adama,  to  će  se 
već  izvesti  a jednom  će  Adam  gospodinu  sudbenomu 
pristavu  reći  za  tu  — šalu!  Na  pruzi  je  već  danas  zbog 
toga  veliki  smijeh,  Adam  se  upravo  promijenio,  malo  ne 
raz uzdao ! 

Već  je  do  podne.  Tko  to  ondje  silazi?  — Bogme, 
Drubek!  — As  njim,  grom  i pakao,  oružnik! 

Stvar  se  razvila  sasma  naravski.  Laganim,  gipkim 
korakom  došao  je  Drubek  u grad  k tamničaru  i podao 
mu  ,,svoju“  pozivnicu.  Mladić  se  tamničaru  svidio.  — Vi 
ste  jošte  kod  vojništva  ! • — Već  sam  odslužio ! — - odreže 
Drubek,  — kao  kapral,  tuj  imađem  otpusnicu!  i dade 
tamničaru  iz  džepa  svoju  pohranjenu  „otpusnicu".  I bilo 
je  svršeno ! — Kad  je  pak  Adam  odlazio  s oružnikom  iz 
Australije,  izgledahu  oba  kao  medvjedi. 

Petak  je  dan  vrlo  nesrećan,  kako  znamo.  Mlynafik 
— govorili  mu  običajno  „Fajf'ka"  — radio  je  na  daljku 
za  nabijanje  zemlje,  a đjavo  ili  gospodin  bog  znao,  što 
je  radio,  slomiv  si  palac  na  lijevoj  ruci!  Po  sreći  tuj 
se  desio  upravo  liječnik  prolazeći  prugom,  i zavije  mu 
ruku.  Mlynarik  radio  je  dalje  kao  da  nije  ništa,  za  to 
pak  nekoliko  drugih  nije  radilo.  Nekoliko  ih  u gaju 


kopalo  grob,  šest  stopa  dubok,  šest  stopa  dugačak.  Jedan 
je  zbijao  od  dasaka  lijes  a žena  njegova  šila  je  iz  bijelih 
krpa  jastuk  za  lijes  i mrtvačku  košulju.  Drugi  je  pravio 
od  letava  nosila  a treći  opet  pleo  ogroman  vijenac 
iz  omorikovih  grančica.  A poslije  djela  u večer  bio  je 
pogreb,  velelijep,  ganutljiv.  Oprani  slomljen  palac,  obučen 
u košulju,  metnuli  su  u lijes  i zabili  lies  uz  sveopći, 
gorki  plač. 

Kod  toga  govorio  je  Sehneiđer  vrlo  ganutljiv  govor, 
stavljao  je  miloga  pokojnika  svim  prisutnim  za  uzor,  a 
glavno,  što  je  na  njemu  hvalio,  da  se  — nigda  — nigda 
nije  opio.  — Govornik  odstupi,  a Komarek  poškropi 
jastuk  i lijes  mokrom  krpom.  Uzeše  jastuk  na  ramena, 
dva  ,,mlađenca“  i dvije  „gospodje",  i podjoše.  Bijahu 
poredani  u dugu  povorku,  svi  u parovima  vodeći  se  za 
ruke.  Sprijeda  su  išle  žene  i naricale  su  — kako  već 
jesu  te  žene ! Za  njima  su  išla  po  dva  utupjela  muškarca, 
pjevajući  pogrebnu  pjesmu.  Ipak  još  ne  dodjoše  ni  do  riječi : 
Suze  ublažite, 

Za  mnom  ne  plaČite, 

Roditelji  premili, 

Koji  ste  me  rodili  — 

i gle  općenitog  naricanja,  lamento  prodirući  u srce ! 
A umah  iza  lijesa  išao  je  Mlynafik,  kao  najbliži  rodjak. 

Sto  je  pak  u subotu! 

Mjernik  se  raskročio  i pođje  medju  radnike.  Radnici 
ga  pozdravljahu,  a jedan  od  njih  pristupi.  — Molim 
ponizno,  milostivi  gospodine  mjerniče,  imadem  molbu. 

— A kakovu? 

— Nemojte  mi  to  odbiti,  milostivi  gospodine!  Noćas 
mi  je  rodila  žena. 

— A ja  bih  imao  biti  kum,  to  se  razumije ! Vi  tuj 
nikoga  nemate,  hoćete  kazati!  — No,  kad  to  mora  da 
bude  — pa  kad  ćete  imati  vremena,  dodjite,  netko  će 
poći  u crkvu  mjesto  mene! 

To  je  donekle  pokvarilo  humor  gospodinu  mjerniku. 
— To  je  toga  mjeseca  već  četvrti  — ■ zar  da  opet  pošaljem 
dvije  srebrne  forinte  — rađje  bih  već  dao  donesti  umah 
lagvić!  — mrmljao  je  idući  dalje.  — To  se  množi  kao 
kunići;  podje  li  to  tako  dugo,  svaki  će  se  drugi  trhan 
zvati  po  meni  Pepek  ili  Pepika  — Šta  će  to  biti? 

Dopodne  ure  brzo  prodjoše.  Ljepšega  humora  nije 
imao  mjernik.  Samo  je  posao  išao  pomalo,  studena  je 
zemlja  opora.  — Taj  komad  — to  je  grob ! — naricahu 
trhani  a iskusniji  pokazivahu  jošte  na  zapreke,  koje  ih 
kod  izvedba  čekaju:  — Ne  — s tim  se  nije  šaliti!  — 
No  kraj  svega  svog  iskustva  ipak  nijesu  razumjeli,  ali  ni 
sam  mjernik  ne  bijaše  osobito  zadovoljan. 

Veselio  se,  kad  je  došlo  vrijeme  objeda,  i brzim 
korakom  otišao  je  kući. 

Pred  kućom  stoji  trhan  Vašiček.  U svemu  je  valjan 
čovjek,  a i mjernik  ga  voli. 

— Nosite  li  mi  što,  Vašičku? 

Trhan  stiska  kapu,  kao  u neprilici.  Njegovo  je  suho- 
njavo lice  problijeđilo,  oko  mu  čudno  sjaji,  kao  od  straha; 
usnice  rnu  dršću. 

— No  što  je,  govorite! 

■ — Već  ste  i bez  toga  čuli,  - — propenta  trhan. 

— - Što  sam  čuo  — ja  ništa  ne  znam,  meni  je  zima ! 

— Nijeste  još  ništa  čuli? 

— No  ništa,  kad  ti  velim. 

— 0 tome  krumpaču  (sjekiri). 

— 0 kakvome  krumpaču  ? 

— Ono  nije  istina  — ja  ga  nijesam  ukrao  : — kako  sam 
živ,  nijesam  se  zaboravio!  — a iz. oka  mu  protisne  suza. 

— Ali  što  to  ima  da  bude!  Izgubio  nam  se  krumpač? 

— Ne,  ne,  nama  ne,  nego  pred  dvije  godine  — u 

Hebu. 

— Meni  se  čini,  da  vam  se  miješa,  Vašičku ! 

— Bože,  ne ! već  sam  za  to  predan  sudu. 

— A tko  vam  je  to  kazao? 

- — Drugovi,  u nedjelju  u gostioni.  r 

— Učinili  su  od  vas  ludu.  Za  krumpač,  ne  dajte  se 
ismijati!  Ajte  kući  i najedite  se  — s Bogom! 

Mjernik  unidje  u svoj  stan.  Naobjedovao  se,  zapuši, 
usne.  Kad  je  pak  iza  dvije  ure  izašao  napolje,  opazi 
Zoubka,  gdje  sav  usipljen  leti  k njemu. 

— Milostivi  gospodine  — nesreća! 

— No  — no  — 

— Vašiček  se  objesio! 

— To  nije  moguće  — ta  ja  sam  s njime  pred  — 

— Mora  da  visi  barem  dva  sata. 

— A gdje? 

— U šikari  na  pruzi. 

— To  je  smiješno  — u šikari,  a tamo  ni  drva  nema! 

— Ipak  — izvolite  se  sami  osvjedočiti ! 

Pospješiše  do  naznačenog  mjesta.  Na  pruzi  nitko  nije 
radio,  glave  trhana  gledale  su  na  stranu,  na  šikaru.  Tuj 
je  visio  ubogi  Vašiček  — deset  hvati  od  pruge,  - — sasma 
po  propisu.  U istinu  on  nije  visio,  ta  sirota  bio  je  viši 
nego  to  skrivljeno  drvo;  svezao  je  odozgo  svoju  pregaču 
pa  se  bacio  na  kožnato  remenje,  što  je  bilo  na  njoj  — 
ugušio  se.  Napolak  je  klečao,  napolak  visio,  lice  mu  pro- 
blijeđilo, oči  nabrekle. 

Mjernik  pristupi.  — Doista,  ovdje  nije  više  čovječje 
pomoći  — tijelo  je  već  odavna  ohladnjelo!  — Pustite 
ga  ovako,  dok  dodje  komisija,  a vi  ajte  po  svome  poslu. 
Noću  morat  će  netko  biti  kod  njega  na  straži.  Učinite 
međju  sobom  ! 


Bilo  je  žalosno,  neugodno  poslije  podne  u Australiji. 
Trhansko  je  čuvstvo- doduše  efemerno,  ali  — — — — 


— Počekaj,  danas  ćeš  udobrovoljiti  mjernika!  — 
pomisli  u sebi  u večer  Komarek.  I podje  poslije  djela 
k mjerniku. 

Taj  je  sjedio  zlovoljan  sa  svojih  snova.  Zlovoljno 
pogleda  na  Komarka,  koji  je  dolazio  k njemu,  a niti  mu 
ne  odvrati  na  pozdrav.  Od  dana  neuspjela  pokusa  nije  ni 
pogledao  Komarka. 

— Ja  ču  biti  preko  noći  kod  Vašička  na  straži,  — 
reče  pritajeno  Komarek. 

Mjernik  ništa. 

— Dobrovoljno,  milostivi  gospodine. 

Mjernik  ništa. 

Komarek  je  već  u neprilici. 

— Vi  ćete  tamo  smrznuti  u svojim  krpama  — no 
neće  biti  šteta,  — opazi  konačno  mjernik. 

— Uzajmit  Ću  gunjeve.  Kad  bih  imao  nešto  rakije, 
samo  tako  da  se  ugrijem  — 

— Opili  biste  se  i tada  istom  smrzli ! 

Komarek  je  gotov. 

— Evo  vam  ovdje  ipak  nekoliko  novčića  za  rakiju  — 
tuj  imate!  Ali  pazite  na  se  — svršit  ćete  gore  nego 
Vašiček  — što  da  u vama  nema  baš  ništa  vrijednosti!? 
Zar  nema  nikakvog  sredstva,  da  biste  se  popravili  ? 

Komarek  se  u zabuni  počeše  po  nosu. 

— Vi  ste  dobar  i mudar  gospodin,  — izlane  na 
to,  — ali  kad  to  ne  ide ! 

Zavio  se  u gunj  i sio  je  nekoliko  koračaja  od  Iješine. 

Napio  se  i bručao  je.  Sjetio  se  opet  riječi  mjernikovih. 

— Nepojmljivo,  — mumlja  za  se,  — gore  nego 
Vašiček  — što  je  komu  do  toga!  — Imađem  snage  — 
dosta  sam  mlad  — a kad  ne  bude  snage  — istina  je  — 
no  krasti  ne  ću!  — Ali  — sto?  — Zanat  — kad  bih 
umio  zanat  — ili  barem  strojiti  — ili  prerađjivati 
konjima  zube  na  mlađje  — što,  sabirat  ću  krpe  — 
bacit  ću  u košaru  najprije  sebe  — sakra ! — to  će 
biti  — divno  će  to  biti  — 

Okrene  se  k lješini.  Mjesec  sjajio  je  jasno  na  blijedo 
lice  i na  nabuhle  oči 

Komarek  se  strese. 


(Nastavit  će  se.) 

Put  u Dalmaciju. 

(Nastavak.) 


4.  poslije  podne  maknu  se  „Zvonimir". 

Rastadosmo  se  od  vrijednih  Starogradjana 
liko  bolje  mogosmo. 

Sunce  je  stajalo  još  dosta  visoko.  Plovili  smo 
, zapad.  More  se  bilo  napunilo  onim  blijedim 
žarom  — ništa  do  neba  i mora  — a jedno  i drugo  gori 
u vatri.  Lagan  se  vjetrić  dovija  kroza  „Spljetska  vrata". 
Sveti  se  Vid  na  Braču  ljupko  zazelenio  pa  diže  svoju 
oblu  glavu  na  tamnome  nebu,  — sunce  upire  u nj  svoje 
zrake. 

Svi  smo  na  provi,  od  prvoga  do  zadnjega;  • — sva- 
kome se  zrcali  na  licu  zadovoljstvo  i sreća.  Stari  Tone, 
koji  si  negdje  u Staromgradu  nadje  zakutak  i društvance, 
sjedi  na  malome  stolčiću  pa  zvrnduca  svoju  primorsku 
pjesmicu:  „Rasla  je  vrbica — aa,  vrbica  rasla  je  ee  . . . 
trajna  na  trajna  na  . . . itd.  pjevao  bi  on  do  sudnjega 
danka,  da  mu  pjesmi  ne  prekine  nit  veseli  makinista, 
kad  zapjeva  neku  talijansku  barkarolu. 

Divotno  se  razlijegala  pjesma  onim  mirnim  zrakom. 

— Pomoz  bog  — kako  ovi  Talijan,  promumlja  Tone, 

— ter  ga  ne  moren  slušat.  I ode  u sobicu. 

— Vis! 

Udjosmo  u „Viški  prodor",  što  dijeli  Vis  od  Hvara. 
Na  jugo-istok  dignuo  se  iz  mora  viški  Hum,  a na  sje- 
vero-istok  Sv.  Nikola  hvarski.  Strma  obala  hvarska 
protegla  se  od  zapada  prema  istoku.  Već  na  zapadnom 
rtu  hvarskom  opazismo  brdo,  na  njem  tvrdju  „Fort 
Napoleon“,  a pod  njim  u zatonu  grad  Hvar.  Kad  se 
čovjek  primakne  Hvaru,  komu  je  luka  baš  prema  jugu 
otvorena,  preseneti  ga  osobit  pogled.  U luku  zaredale  se 
starinske  kuće  na  venecijansku  sagradjene.  N.ešto  iznad 
grada  digla  se  niža  tvrdja  Forspanjol  (tako  je  Hvarani 
dobrom  talijanštinom  zovu).  Grad  se  zavio  u zeleno. 
Ružmarin,  datulja  i agava  rastepli  se  oko  grada. 

„Zvonimir"  pristade. 

Skupilo  se  bilo  nešto  ljudi,  pa  čudno  gledaju  te 
nove  došljake. 

Zapitam  prvoga,  gdje  je  gostiona,  da  naručim  večeru 

— ali  moj  sokol  ne  umije  hrvatski.  Upitam  i drugoga 
i trećega,  ali  od  zla  u gore.  Nitko  ništa.  Hvar  je  još 
uvijek  zađahnut  ljutom  talijanštinom,  pa  je  u tome  jak 
premac  bijelom  Zadru. 

Udjosmo  u „Kursalon".  To  je  stara  venecijanska 
,,Loggia“,  danas  okrenuta  u nekaku  kavanu,  u kojoj  ima 
čitav  niz  talijanskih  novina,  - — ali  žalibože  ni  kave  ni 
mlijeka.  Fasada  te  loggie  baš  je  lijepa,  pa  se  iz  sredine 
luke  još  ljepšom  pričinja.  „Orologgio"  uz  nju,  pak  vijeć- 
nica, starinska  neka  zgrada,  u kojoj  su  brodove  gradili 

— onda  ona  zelen  i blagi  zrak,  sve  pokazuje  putniku, 
da  je  daleko  na  jug  zabasao. 


Na  glavnome  trgu  stoji  katedrala,  a pokraj  nje 
neznatni  biskupski  dvor.  Crkva  bijaše  dupkom  puna : 
govorile  se  „lamentacije"  (latinskim  jezikom),  — bila  je 
baš  srijeda  u velikom  tjednu.  Pjevaju  Hvarani,  da  te 
bog  očuva.  — a kad  još  čudnom  pjevanju  (kroz  nos)  — 
pribrojili  vrepči  krič  hvarske  dječurlije  i talijansko  čavr- 
ljanje žena,  — eto  ti  babilonskog  tornja.  Ono  nešto  mornara, 
što  sjedi  na  kamenim  stubama,  govori  neki  čudni  đija- 
lekat.  To  su  pravi  „cokavei",  jer  im  svaki  čas  izleti  po 
,,co“  na  usta.  To  su  ljudi  sa  otoka,  — nijesu  građjani. 

Odosmo  do  bližega  samostana.  Ispratiše  nas  dva 
gospodina,  koji  nam  svaku  i najmanju  sitnicu  hvarsku 
pokazaše. 

Samostan  je  sazidan  na  „punti",  — prekrasna  je 
položaja  — gotovo  nalik  na  sv.  Eufemiju  rabsku. 
Datulja,  agava  i eukaliptus,  pak  bujni  bršljan  gotovo 
ga  sakriše. 

Nije  mi  ni  najmanje  žao  bilo,  što  pohodih  samostan, 
a baš  radi  slika,  što  se  u refektoriju  nalaze.  Jedan  sarno- 
stanac  pripovijedao  nam  vrlo  zanimljivu  crticu  o pre- 
krasnoj slici:  „Zadnja  večera",  što  visi  u samostanskom 
refektoriju.  Neki  slikar  Roselli  putovaše  iz  Carigrada  u 
Mletke.  Na  putu  oboli.  Kako  je  Hvar  blagog  podneblja  — 
a bez  zime,  dovezoše  ga  onamo,  a on  se  sklone  u 
samostan.  Samostanei  ga  njegovahu  koliko  god  su  bolje 
znali  i mogli.  Napokon  preboli  tešku  bolest,  pa  se 
oporavljaše.  Kako  nije  mogao  da  vrijednoj  braći  naplati 
njihov  trud,  sjede,  dok  se  oporavljaše,  i naslika  „Zadnju 
večeru",  pa  je  ostavi  samostancima  za  spomen  i nagradu. 
Slika  je  velika,  ima  kojih  25  kvadratnih  metara  površine, 
duga  je  osam  metara.  Šteta,  što  je  refektorij  taman,  pa 
slika  nema  prave  rasvjete;  ali  koliko  se  može  razabrati, 
te  se  slike  ne  bi  stidila  ni  najbolja  galerija.  Zadnji 
apostol  na  desnoj  strani  prikazuje  samoga  majstora 
Roselli-a.  Pripovijedahu  nam,  da  je  u Hvar  dolazio  neki 
Francuz,  pa  da  je  silne  novce  nudjao  za  „Zadnju  večeru" 
— ali  ode  ne  opraviv  ništa.  Osim  te  slike  ima  u samo- 
stanu još  i drugih  slika  veće  ili  manje  vrijednosti ; tako : 
„Mrtvi  Krist",  sv.  Jela  križarica,  sv.  Franjo,  Tobija, 
sv.  Jerolim,  Judita,  Ezav  i Jakov  itd. 

Kad  se  vratismo  u grad,  teškom  mukom  nadjosmo 
neku  malu  gostionu,  u kojoj  se  okrijepismo.  Blaženi  Hvar ! 

— Kako  je  ovo  vino? 

— Ugrizlo  se,  gospodine,  — odvrati  mrka  gostio- 
ničarka. 

— Sto  će  to  reći,  gospodine?  — upita  Mefisto 
jednoga  od  naših  cicerona. 

— Reći  će,  da  je  staro. 

Ne  znam  pravo,  ali  čini  mi  se,  da  je  baš  Mefista 
one  večeri  vino  ugrizlo. 

Divna  mjesečina  (kao  da  nije  ista,  koja  i u Zagrebu) 
pratila  nas  do  „Zvonimira".  Pod  onim  gotičkim  prozo- 
rima, oko  kojih  se  vije  zelena  loza  a miriše  bosiljak, 
čuješ  zvuk  mandoline.  Lagana  talijanska  romansa  širi  se 
onim  uzanim  ulicama.  S prozora  čuješ  riječi  tihe,  valjda 
i ljupke  — onome,  koga  se  tiču.  Sve  je  tako  bajno 
tako  krasno  — ma  baš  onako,  kako  je  već  do  sto  puta 
opisano.  Za  to  ostavljam  sve  ostalo,  što  bi  još  moglo 
slijediti,  fantaziji  poštovanoga  čitatelja,  pa  ću  se  „iskii- 
čavan“  hvarskom  lukom  otisnuti  do  Zvonimira. 

Iz  moje  poetične  dispozicije  trgnu  me  glas  starca  Tona: 

— Gospodine!  su  dobili  ča  fažola,  ima  ga  od 
ovega  leta. 

— A kako  će  vrijeme  sjutra,  Tone? 


A reć  ću  jin.  Ako  ne  bude  široka,  al  bure,  ali 

nevere,  će  bit  lipo. 

— Živa  istina.  Laku  noć. 

* . 

* * 

Veliki  četvrtak,  — nebo  oblačno,  — nesimpatični 
Hvarani,  — a mi  mrke,  zle  volje.  Ne  znam,  kako  je 
tmuran  dan  na  nas  djelovao;  ali  svi  smo  se  nekako 
mrgodili. 

Meni  su  u jutro  dali  u „Kursalonu"  čaj.  Upitah, 
imaju  li  ga.  Rekoše,  da  imaju.  I zbilja  nakon  dobie 
pol  ure  eto  prijatelja  Hvarana,  nosi  mi  čašu  čaja,  ali 
kako.  Neka  zelenkasta  jušica,  zelenkasta  baš  onako,  kako 
je  mlado  platanino  lišće  u proljeću  na  trgu  Zrinjskoga. 

(Nastavit  će  se.) 


Zadar  i Venecija  od  god.  1242—1247. 

Napisao  Ferdo  Šišić. 

(Svršetak.) 


veliku  radost  Mlečana  glavom  javi  u Veneciji  po- 
bjednik  Rajnero  Ženo  vijest  o pokorenju  Zadra, 
ostavivši  ondje  s vojskom  Mihajla  Morosini  (Mauroceno). 
Dužd  Jakov  Tiepolo  ovoga  odmah  imenova  knezom  Za- 
darskim, pošalje  u grad  mnogo  mletačkih  obitelji  i ple- 
mića, da  napuče  opustjeli  Zadar;  medju  ove  došljake 
razdijeljen  je  imetak  pobjegnulih  Zadrana.  I tako  su  Mle- 
čani nastojali,  da  malo  po  malo  turajući  u gradove  pri- 
morske i otočke  italijansko  žiteljstvo,  sebi  konačno  pribave 
odane  i vjerne  podanike,  a hrvatsku  svijest  i gradjanstvo 
jedno  odstrane,  a drugo  potalijanče.  „To  su  oni  i prije 
činili,  lijepo  veli  gosp.  Smičiklas,  nu  nije  moguće  niti 
pomisliti,  da  bi  se  Zadar  mogao  zatvoriti  od  stanovničtva 
i duha  hrvatskoga,  dokle  su  okoliš  zadarski  i otoci  čisto 
hrvatski  i sačinjavaju  jednu  cjelinu".1  Ivan  Miehieli,  bivši 
knez  zadarski,  bješe  radi  osobitog  junaštva,  koje  je  pokazao 
u toj  vojni,  za  nagradu  imenovan  knezom  klugijskim.2 3 

Medjutim  se  ratovanje  nastavi.  Pobjegnuli  Zadrani 
podjoše  s ranjenim  banom  Dionizom  Vialkom  u tvrdi 
Nin ; vodstvo  nad  četama  preuze  knez  Behend,  sin  Nikotin, 
koji  se  za  tatarskih  ratova  osobitim  junaštvom  odlikovao. 
Ali  Mlečani  ne  zadovoljiše  se  samo  posvojeni  Zadra,  već 
nastojahu  da  i onu  četu  kako  pobijede,  pa  udariše  na 
Nin,  te  ga  stanu  podsjedati.  Bili  su  loše  sreće,  jer  ih 
razbi  pred  gradom  knez  Behend,  te  stao  ca  do  Zadia  pio- 
ganjati  i prisili  na  mirovanje.  Sada  počeše  pregovori 
izmedju  kralja  Bele  IV.  i Mlečana  o miru. 


1 Povjest  hrv.  I.  352. 

2 Dandolo  355. 

3 Fejer  IV.  I.  pg.  445:  Bechend  comes  filius  Nicolai  . . . 
Cum  insultatio  Venetorum  in  obsidionem  NoDensis  civitatis 
advenisset  ipae  idem  variis  fortunae  casibus  se  exponena  in  bello 
campestri,  laudabilem  victoriam  et  triumphum  quibusquandam 
ex  hostibus  terga  vertentibus  et  quibusđam  ibidem  miserabiliter 


Radi  sigurnosti  mletačkih  kolonista  u Zadiu  sklopi 
vijeće  ugovor  na  dvije  godine  s otoci  Rabom,  Cresom 
i Krkom,  po  kojem  bijahu  otočani  dužni  živjeti  u 
društvenom  snošaju  sa  zadarskim  kolonistima,  te  im  u 
pomoć  priteći,  protiv  omiških  Kačića,  koji  su  slovili  kao 
pogibeljni  gusari,  (a  za  pravo  su  tek  bili  protivnici  Mlečana), 
te  protiv  buntovnih  Zadrana;  ako  bi  koja  stranka  pre- 
kršila ugovor,  onda  je  morala  platiti  2000  livara  srebra, 
od  koje  je  svote  polovina  pripala  onoj  općim,  koja  se 
vjerno  držala  ugovora.1  Medjutim  bješe  novo  imenovani 
knez  zadarski  Mihajlo  Mauroceno  natrag  pozvan,  a njega 
zamijeni  na  dvije  godine  Leonardo  Quirini.  Prije  nego 
li  je  pošao  na  put,  dade  mu  dužd  Jakov  Tiepolo  i vijeće 
u prosincu  god.  1243.  ovaj  naputak.  Ponajprije  imao  je 
razdijeliti  zemljište,  što  pripada  Zadru,  na  sedam  stotina 
jednakih  dijelova  medju  one,  kojim  je  to  dopitalo  mletačko 
vijeće.  Ako  bi  šta  ostalo,  onda  neka  pričeka  dalnji  nalog 
vijeća.  Neka  što  brže  popravi  i učvrsti  grad  (castellum) 
zadarski,  te  neka  na  nj  osobito  pazi.  Uvijek  mora  da  radi 
na  probitak  i slavu  mletačku,  te  u to  ime  trijezno 
upravlja  Zadrom  kroz  dvije  godine,  dok  ne  dodje  njegov 
nasljednik.  Neka  uredi  vijeće  s dvojicom  vijećnika  Mlečana, 
s kojima  će  sve  nužne  i važne  poslove  vršiti.  Ne 
smije  primati  nikakva  dara,  izim  dnevno  deset  malih 
mletačkih  dinara,  a to  samo  u naravi,  čega  prodati  ne 
smije.  Neka  o svom  trošku  za  cijelo  doba  što  je  knezom 
zadarskim  uzđržaje  deset  oružanih  ljudi  i jednog  desetnika 


interemptis.  Ad  hoc  de  virtute  in  virtutem  građiena,  ut  tam 
coutinnae  probitatis  maiora  susciperet  incrementa  cum  multi- 
tudine  contra  Zadram  veniens,  unam  turram  confregi  in  propu- 
gnaculo  ipsius  civitads  existentem  et  in  signum  victoriae  ab 
omnibus  illis  recepit  obsides,  qui  contra  nostram  rebellabant 
maieatatem«. 

1 Lucius  pg.  268. 

oko  sebe ; dakako  ovi  su  ljudi  iz  Mletaka.  Sva  pisma,  što 
će  ih  dobiti  od  đužda  i vijeća,  mora  pokazati  svojim 
vijećnicima.  A sva  ona  pisma,  što  će  ih  on  slati  u 
Veneciju,  moraju  biti  napisana  i pečatom  providjena  u 
sporazumku  s njegovim  vijećnicima.  Svake  godine  u 
mjesecu  ožujku  mora  da  šalje  zlatom  vezeno  platno, 
vrijedno  četrdeset  mletačkih  dinara,  u Veneciju,  kao  znak 
štovanja  sv.  Marka,  patrona  mletačkoga.1 

Medjutim  dodje  sam  kralj  Bela  IV.  u Dalmaciju,  da 
glavom  uredi  spor,  što  je  nastao  izmedju  gradova  Spljeta 
i Šibenika;  taj  ga  je  spor  i prinudio  na  to,  da  je  gledao 
da  se  izmiri  s Mlečani.2  S toga  posla  početkom  g.  1244. 
plemića  Nikolu  Suda  s pismom  kraljevskim  u Veneciju, 
na  što  mu  isti  i odgovor  donese.3  U lipnju  pomenute 
godine  1244.  sastane  se  kralj  s mletačkim  poslanicima 
Stjepanom  Justinianom  i Petrom  Dandolom,  a dne  29. 
istoga  mjeseca  utanačiše  u mjestu  Galasu  (Gyali)  obje 
stranke  mir.  Bela  IV.  odriče  se  Zadra  i njegova  posjeda 
na  korist  republike,  te  se  obvezuje  da  ne  će  uznemirivati 
grada.  Kačićem  i iseljenim  Zadranom  naložit  će  kralj,  da 
na  miru  ostave  kneza  i Mlečane  h Zadru.  Iseljene  Zadrane, 
koji  se  za  sada  nalaze  u okolišu  grada  i Nina,  preselit 
će  četiri  milje  daleko  od  mora,  što  znači  toliko,  koliko 
htjeti  da  se  iseljeni  Zadrani  okane  mora  i ladja,  te  tako 
zaborave  vremenom  na  svoj  rodni  grad.  Kralj  se  ne  će 
ni  s kini  rotiti  protiv  kneza  zadarskoga  i republike  mle- 
tačke. Taj  Ugovor  vrijedi  i za  Beline  nasljednike.4 *  Na  to 
izdadu  Mlečani  dne  6.  kolovoza  1244.  listinu  u kojoj  se 
obvežaše  biti  prijatelji  kralju  Beli  IV.,  te  da  ne  će  ništa 
primati  niti  ugovarati  s kraljevim  neprijateljima;  to  će 
republika  naložiti  i svim  svojim  podanicima.  Naročito  se 
napominje  Beatrica,  udova  kralja  Andrije  II.  i sin  njezin, 
koje  Mlečani  ne  će  pomagati.6  Još  je  Venecija  kralju  i 
njegovim  nasljednicima  đopitala  pravo,  da  dobijaju  dvije 
trećine  od  uvoznine  gradske.6 

Iza  ovog  ugoVora  zadarskim  iseljenicima  nije  pre- 
ostalo drugo,  nego  obratiti  se  molbom  na  možnu  Veneciju, 
da  im  dozvoli  đa  se  mogu  opet  povratiti  kući.  Koncem 
srpnja  god.  1247.  pošalju  iz  Nina,  gdje  su  sve  vrijeme 
ostali,  u Veneciju  Papu  de  Pe trona  i Kreše vana  de  Mauro 
u ime  sudca  i rektora  Stjepana  de  Piciga,  da  ugovaraju 

1 Ljubić:  Listine  I.,  61  — 63. 

8 Gl.  o tom  sporu  Sntičiklas  I.,  353—354. 

3 Godex  dipl.  patrins  Vol.  IV.  pg.  28:  ».  . . Nicolai  filii 
Obichk  de  Zyuđ  . . . itam  cum  post  recessum  Tartarorum  ad 
easdem  partes  maritimas  vergeremus  secundario  et  super  facto 
jadrie  intet  nos  et  Venetos  esset  discordia  suscitata;  ipse  fidelis 
Nicolaus  nobis  mittentibus  Venecias  accedens,  litteras  conposi- 
tionis  tam  ex  parte  nostra  ad  ipsos  Veuetos,  quatn  eciam  a 
converso  bon  sine  magna  proviđencia  condidit,  illis  suas  et  nobis 
nostras  commendabiliter  reportando  . . . Datum  1244.  deeimo 

kalendas  maii  (i.  e.  22.  april)« . 

1 d.  c.  pg.  65. 

6 Gl.  o tom  SmiČiklas  I.,  360. 

6 Ljubii  o.  c.  pg.  66—67. 


s duždem  i vijećem.  Pokajavši  se  pred  njima  bude  im 
konačno  molba  uslišana  iza  duljeg  skrušenog  moljakanja, 
te  je  tako  dne  1.  kolovoza  1247.  došlo  do  ugovora 
izmedju  Mlečana  i Zadrana.1 

I.  Zadrani  birat  će  sebi  uvijek  nadbiskupa  izmedju 
Mlečana,  izbor  svoj  najavit  će  patrijarki  gradskomu  (mle- 
tačkomu) tražeći  od  njega,  da  izbor  potvrdi;  dobivši  je, 
izabranik  će  poći  do  patrijarke,  da  od  njega  primi  posvetu, 
te  mu  se  obećati  pod  prisegom,  da  će  mu  iskazivati 
poštovanje  i svako  dužno  pokoravanje,  koje  je  iskazivao 
prvi  nadbiskup  Lampridije  (1141 — 1178.)  patrijarku 
Henriku  Dandolo;  nadalje  nadbiskup  zadarski  mora 
priseći  vjernost  duždu  i njegovim  nasljednicima,  a to  je 
dužnost  sviju  budućih  nadbiskupa  prema  budućim  patri- 
jarkama  i đuždevima. 

II.  Nadbiskup  primit  će  od  patrijarke  običajnu  počast 

i pravo  nad  ostalim  dalmatinskim  biskupima,  (a  to  su 
bili  samo  rapski,  osorski  i krčki),  pa  i ona  poštivanja  i 
prihode,  koje  su  imali  njegovi  pređšasnici.  a od  općine 
zadarske  dobivat  će  svake  godine  prvoga  ožujka  (t.  j. 

po  mletačkom  računu  novom  godinom)  hiljadu  i pet 
stotina  dobrih  kunina. 

III.  Ako  bi  se  koji  izabranik  zahvalio  na  izboru, 

Zadrani  će  i opet  birati  iz  Venecije,  dok  se  ne  nadje 

jedan,  koji  će  izbor  primiti. 

IV.  Zadarsko  će  svećenstvo  godimice  dva  puta,  na 
Božić  i na  Uskrs,  pjevati  u stolnoj  crkvi  svečani  slavospjev 
gospodinu  duždu  i patrijarki ; svome  nadbiskupu  i općini 
svojoj  jedan  put  na  godinu,  pa  će  za  to  dobiti  običajnu 
nagradu. 

V.  Zadrani  imat  će  kneza  Mlečanina,  kojega  dužd 

i njegovo  vijeće  po  volji  odredjuje,  a taj  mora  uvijek 
da  radi  na  korist  Venecije,  te  ima  neograničenu  vlast  u 
upravi  i u sudu.  Može  da  ima  uza  se  i dva  vijećnika 

Mlečanina,  ako  se  prohtije  duždu  i vijeću.  Knezu  iska- 

zivat će  se  sve  počasti  i primat  će  sve  dohodke,  kao  što 
su  to  imali  njegovi  pređšasnici.  Stanovat  će  u kući  što 
je  nekoč  bila  vlasništvo  Zadranina  Damijana  Varikašića. 
Knez  će  priseći  vjernost  duždu  i njegovim  nasljednicima. 

VI.  Vjernost  će  priseći  svi  Zadrani  od  četrnaeste 
godine  duždu  i njegovim  nasljednicima  i zakletvu  ponavljati 
svake  desete  godine.  Prisegom  će  potvrditi  vjernost  svoju 
i prema  knezu  i svjema  budućim  knezovima,  ali  očuvavši 
kletve  gospodinu  duždu  za  čast  Venecije  i za  dobro  Zadra. 

VII.  Ako  se  slučajno  zgodi,  te  bi  u Zadar  došao 
dužd  ili  njegov  zamjenik,  Zadrani  su  dužni  da  ga  dostojno 
prime  i opskrbe,  a isto  tako  i njegove  poslanike.  Za 
stanovanje  dat  će  nadbiskupsku  palaču  ili  ako  ushtije 
drugu  koju  odličnu  kuću;  i njegovim  će  poslanicima  dati 
stan,  kako  se  dolikuje  njihovoj  časti. 

VIII.  Kad  bude  Venecija  ratovala  na  Jadranskom 
moru  do  Dubrovnika,  Zadrani  pružit  će  joj  razmjernu 


1 o.  c.  pg.  68—74. 

pomoć;  ako  bi  se  rat  protegnuo  preko  pomenutih  gra- 
nica, onda  su  Zadrani  dužni  da  dadu  samo  trideseti  dio 
mletačke  sile,  t.  j.  na  trideset  mletačkih  ladja  jednu  svoju. 

IX.  Brodarina  će  za  strance  biti  u Zadru  ista,  koja 
je  i u Veneciji;  jedna  će  trećina  od  nje  pripasti  nad- 
biskupu, a ostale  dvije  trećine  općini  Zadarskoj. 

X.  Neprijatelje  Mlečana  smatrat  će  Zadrani  i svojim 
neprijateljima,  a njihove  prijatelje  svojim  prijateljima,  pa 
s toga  se  ne  smiju  s protivnici  Venecije  upuštati  ni  u kakav 
dogovor  i snošaj. 

XI.  Bez  naročite  dozvole  duždeve  Zadrani  ne  smiju 
u rodbinstvo  stupati  s Hrvatima,  niti  ih  primati  medju  sebe. 

XII.  Zadrani  će  dati  četrdeset  talaca,  koje  će  dužd 
i njegovo  vijeće  izabrati  izmedju  njih,  a morat  će  živjeti 
u Veneciji  o svom  trošku ; kad  bi  koji  od  njih  umro, 
odmah  će  dužd  i vijeće  odabrati  drugoga,  tako  da  će  ih 
jednako  biti  četrđesetorica  na  broju. 

XIII.  Svake  godine  na  1.  ožujka  imadu  platiti  općini 
mletačkoj  sto  i pedeset  perpera  ili  tri  hiljade  dobrih 
kunina. 

XIV.  Kad  se  budu  povratili  u grad,  morat  će  gradske 
zidine  i kuće  popraviti  i udesiti  po  duždevoj  volji,  a 
stražu  u gradskom  kaštelu  o svom  trošku  uzdržavati. 

XV.  Solane  prelaze  u vlasničtvo  duždevo,  a sav  se 
dohodak  dijeli  na  dvije  polovice,  jedna  pripada  Veneciji, 
a druga  Zadru. 

XVI.  Onima,  koji  se  budu  povratili  u grad,  vraća  se 
stara  sloboda  trgovanja  koli  po  Zadru,  toli  po  svim  mle'- 
tačkim  stranama;  isto  vrijedi  za  one  Mlečane,  koji  će 
doći  radi  trgovanja  k njima. 

XVII.  Za  kaznu,  što  su  se  pobunili,  dužd  će  odabrati 
petnaest  muževa,  za  koje  drži  da  su  bili  poglavice  ustanka ; 
ovi  će  morati  poći  u Veneciju,  ostati  ondje  pet  godina,  dok 
će  im  se  zajamčiti  lična  sjegurnost  i imetak  ostati  netaknut. 

XVIII.  Zadrani  otpravit  će  u Veneciju  dvjesta  naoru- 
žanih ljudi,  od  kojih  će  dužd  stotinu  sam  odabrati,  a 
svi  će  se  ovi  pred  đuždem  dva  puta  do  zemlje  pokloniti, 
te  moliti  oproštenje. 

XIX.  Ivanu  Michieli,  god.  1242.  protjeranu  knezu 
zadarskome,  platit  će  za  oštetu  500  livara  mletačkih  dinara, 
a radi  štete,  što  su  mu  na  otoku  Pagu  nanijeli,  neka 


plate  784  mletačkih  dinara,  napokon  dok  god  bude  Ivan 
Michieli  živio,  plaćat  će  mu  godimice  200  dinara  mletačkih. 
Uza  to  uživat  će  pomenuti  bivši  knez  zadarski  sav  posjed, 
što  mu  ga  je  dužd  dao  u Zadru. 

XX.  Kao  oštetu  gradjanstvu  mletačkomu,  Zadrani 
moraju  isplatiti  16.000  livara  mletačkih  dinara  i to  u 
četiri  godine. 

Tim  su  ugovorom  Zadrani  postali  pravi  podložnici 
mletačke  republike.  I crkvena  i civilna  uprava  bijaše  u 
rukama  mletačkim,  jer  su  i nadbiskup  i knez  morali  biti 
Mlečani.  Osobito  je  važna  promjena  nastala  kod  kneza. 
Godine  1204.  dozvoliše  Mlečani  Zađranom,1  u inače 
naličnom  ugovoru  ovome  od  1247-,  da  smiju  kneza  birati 
izmedju  Mlečana,  no  sada  se  i taj  zadnji  tračajr  nekakve 
prividne  autonomije  gubi.  Zanimljivo  je  to,  što  je  vijeće 
zaključilo,  da  bez  naročite  dozvole  duždeve  Zadrani  ne 
smiju  u rodbinstvo  stupati  s Hrvatima,  dapače  niti  ih 
primati  medju  sebe.  Tim  se  bez  sumnje  htjelo  po  malo 
potalijančiti  Zadar  s pomoću  mletačkih  kolonista.  Pošto  je 
solana  prešla  u vlast  duždevu,  veoma  su  Mlečani  stegnuli 
gospodarske  prilike  zadarske,  te  ih  tako  prisiliti,  da  im 
budu  po  nuždi  u nevolji  odani,  jer  gdje  nema  kapitala, 
ondje  se  i sloboda  teško  nalazi. 

Mletačka  je  politika  očito  išla  na  zator  Zadrana,  pa 
će  i s vremenom  postići  svoju  cijel.  Od  sada  kroz  cijeli  XIII. 
vijek  sve  do  početka  XIV.,  ne  čuje  se  ništa  o Zadru, 
niti  on  kuša  da  slomi  mletačke  verige.  A nijesu  se  ni 
desile  take  prilike : Venecija  je  sve  to  više  napredovala 
i učvršćivala  se,  a Ugarska  i Hrvatska,  koje  domaćim 
borbama,  koje  sa  slabih  vladara,  bivale  su  svakim  danom 
slabije.  Tek  onda,  kad  su  u Veneciji  nastupile  jadne 
vanjske  i nutarnje  prilike,  a Ugarskom  i Hrvatskom 
upravljao  snažni  Karlo  Eoberto,  a uz  njega  junačina  ban 
Pavao  Šubić  i njegov  rod,  onda  se  Zadar  opet  prenuo, 
te  dokazao,  da  još  ima  u njemu  hrvatske  svijesti  unatoč 
svega  zla  sa  strane  mletačke. 

1 Gl.  o tom  moju  raspravu  u » Viencu « od  1892.  pg.  586. 
Zanimljivo  je  uporediti  snošaj  Dubrovnika  prama  Veneciji,  jer  je 
uz  neke  razlike  nalik  na  zadarski.  Gl.  dr.  Josip  Mođestin: 
Kritička  potraživanja  i pokušaj  pragmatizovanja  u području 
povjesti  dubrovačke  od  godine  1205.  do  1381.  Zagreb  1891. 


Hrvatska  Oresteja. 

(Svršetak.) 


čislu  priča  o egipatskom  bogu  Osiri,  toj  personifi- 
kaciji egipćanske  kulture,  ima  posve  jednaka  misao 
o osveti  oca. 

Za  izbivanja  na  ime  Osirijeva,  koji  je  u svojoj  kul- 
turnoj misiji  okolo  putovao,  zamisli  njegov  slavični  brat 
Set  crnu  osnovu.  Uroti  se  sa  72  zlotvora  i s etiopskom 
kraljicom  Aso  proti  Osiriju,  te  dade  umjetno  izraditi  lijes 


sasvim  pristao  za  Osirija.  Kad  se  Osiri  povrati,  spremi 
Set  sjajnu  gozbu,  na  koju  pozva  s braćom  i Osirija.  Kad 
je  čaša  oko  stola  kolala,  dade  donijeti  lijes  usred  veselja, 
što  nije  ništa  neobično  bivalo  kod  Egipćana,  koji  su  još 
za  života  gradili  grobove  i sarkofage.  Svi  su  se  divili 
umjetnini,  a Set  reče  smijući  se,  da  će  lijes  darovati 

onome,  komu  će  najbolje  pristajati.  Svi  se  izredaše  u nj, 

* 


692 


VIE.N  AC 


Br  43 


dok  napokon  udje  Osiri,  a urotnici  skoče  i učvrstiše 
nada  nj  pokrov  i zališe  ga  olovom,  te  baciše  u Nil.  Taj 
je  zločin  pobudio  po  čitavom  Egiptu  strah  i tugu. 

Ne  ćemo  pratiti  dalnju  sudbu  toga  lijesa  i tijela 
Osirijeva,  koje  već  mrtvo  Set  jošte  zlostavljaše,  kao  u 
Evripida  Aigisto  Agamemnonov  grob,  ali  ćemo  spomenuti 
još  iz  te  priče,  što  je  za  nas  znamenito. 

Osvetnik  se  naime  zločina  Setova  pojavi  u sinu 
Osirijevu  Haru  (Horus).  Sam  Osiri  izidje  iz  donjega 
svijeta,  da  sina  pouči  u oružju  i da  mu  da  dobre  savjete. 
Značajno  je,  da  otac  na  svoje  pitanje,  što  drži  sin  naj- 
ljepšim, odobrava  odgovor:  „Najljepše  je  osvetiti  oca  i 
majku11.  Har  potuče  kasnije  Seta  i vezana  preda  materi 
Isidi,  ženi  Osirijevoj,  koja  Seta  pusti  bez  kazne;  radi 
čega  se  sin  rasrđi  i udarivši  je  skine  joj  krunu  s glave. 
I kasnije  još  potuče  Seta  u dvije  bitke. 

Makar  je  i ta  priča  natrunjena  historijom,  ipak  je 
vrlo  stara,  kano  i načelo  osvete,  koje  se  u njoj  ističe, 
te  se  u tome  slaže  s onom  indijskom  i grčkom  pričom, 
pa  i s hrvatskom  našom  pjesmom,  a još  više  s onom 
„Nerodjen  delija11  iz  zbornika  Čubra  Oojkovića,  crnog, 
pjev.  65.,  gdje  sin  i majku  i oca  osvećuje.  Ova  je  Coj- 
kovićeva  pjesma  bliža  egipatskoj  priči  po  sadržaju,  dočim 
je  naša  grčkoj. 

Načelo,  da  sin  osveti  oca,  sigurno  je  zajedničko  ne 
samo  Inđoevropljanima,  nego  svim  narodima,  pak  ga  je 
i naša  hrvatska  pjesma  objeručke  prihvatila  prema  tadanjem 
duhu  naroda  i javnih  prilika.  A moguće  da  je  i priča 
o osveti  oca  zajednička  Inđoevropljanima,  kad  se  čak  i 
u protosemita  egipatskih  nalazi,  koji  su  po  dokazivanju 
stručnjaka  mješavina  Kami  ta  i Semita.  Jezgra  te  stare 
priče  možda  je  u Grčkoj  ponovljena  i proširena  onom 
pričom  egipatskom  o Osiriju  i Haru,  koju  su  valjda 
trgovci  donijeli  rano  iz  Egipta  med  Grke.  Tu  ju  je  već 
preinačenu  i u pjesmu  sastavljenu  Homer  našao  i možda 
njome  potaknut  svoju  Odiseju  ispjevao  i onu  pjesmu 
narodnu  kao  kontrast  svojem  epu  zgodno  upotrebio. 

Da  je  grčka  priča  s egipatskom  u vrlo  blizome 
savezu,  svjedoče  i neke  potankosti.  I u egipatskoj  priči 
izbiva, dugo  Osiri  od  kuće,  kao  i u grčkoj  kralj  Agamemnon, 
a za  izbivanja  se  njihova  snuje  urota  proti  njima.  U uroti 
dolazi  žena  kao  pomoćnica  u ubijstvu;  umorstvo  se  đogadja 
na  gozbi.  I u egipatskoj  priči  upućuje  bog  sina  na  osvetu 
ko  u grčkoj  tragediji.  Što  žena  Osirijeva  Isida  ne  će  da 
kazni  Seta  ubilca  muževa,  kad  joj  ga  sin  preda,  te  što 
ju  sin  zlostavlja  s toga,  sve  to  sjeća  na  Oresta  i Klitera- 
nestru.  A nije  bez  znamenovanja,  pače  se  meni  čini 
vrlo  značajno,  što  Homer  prenosi  tu  priču  o umorstvu 
Agamemnona  i osveti  Orestovoj  takodjer  na  egipatsku 
obalu,  gdju  ju  bog  Protej  kazuje  Menelaju  (Odis.  IV. 
512  i đ.). 

Po  tome  bih  rekao,  da  se  je  u Grka  temeljna  priča 
o osveti  oca,  potaknuta  i osvježena  egipatskom,  donekle 


s njome  složila  i postala  narodnom  pričom,  koju  su  razni 
pjesnici  još  više  raširili. 

Kakovu  su  pako  moć  i kulturnu  misiju  imali  ti  grčki 
miti  kod  evropskih  naroda  u srednjem  vijeku,  vidimo 
otud,  što  su  i tadanji  i potonji  historici  bih  njima  zable- 
nuti,  te  su  kao  n.  pr.  njemački  povjesničari  Hardjng, 
Fabyan,  Grafton  i đr.  sve  od  12.  do  17.  stoljeća  poči- 
mali  pripovijedati  sa  Brutom  Trojancem  i otud  izvodili 
čitavi  niz  kraljeva  do  Julija  Caesara.  Isto  su  radili  Englezi, 
koji  su  za  vlade  Eđuarda  I.  u prepirci  med  Engleskom 
i Škotskom  dokazivali,  da  imađu  pravo  na  krunu  engleski 
kraljevi,  jer  potječu  od  Trojanca  Bruta.  Jednako  su  Franci 
izvodili  svoje  podrijetlo  od  Franka,  jednog  sina  Hese- 
tovova,  Briti  od  Bruta,  Škoti  od  Fergusa  itd.  (Warton, 
History  of  English  poetry  III.  p.  131.  note  s.  140,  po 
navodu  Fischerovu).  Po  uvodu  uz  Eđdu  u prozi  bijaše 
Odin-bog  vrhovni  kralj  Troje  u Aziji;  Thora  su  pako 
iđentifikovali  sa  Trosom  Trojancem  itd.  (Fischer  o.  e. 
str.  446,  bilj.  1.) 

A znamo,  da  su  i naši  hrvatski  plemići  i velmože 
po  tadanjem  običaju,  kako  dokazuje  Klaić  u „Viencu11, 
jednom  svoja  imena  dovodili  u savez  s latinskima,  kao 
Šubići  sa  Sulpicijima  itd.;  pa  još  i Kačić  u svoje  doba 
Frankopane  u Troju  meće  i u rodbinstvo  s Aenejom, 
Turnom  itd.  (Bazg.  ugod.  u si.  od  1861.  str.  166.  u 
„Pismi  od  kuće  Zrinovića  i Frankopana11.) 

Kad  je  grčki  mit  (s  latinskim)  toliku  moć  i čar 
imao  nad  izobraženijim  slojevima,  lako  je  pomisliti,  da 
je,  otud  prođrijevši  u puk  ili  drugim  putem  došavši 
u nj,  još  više  zaokupio  naivna  srca  i duhove  naroda,  gdje 
je  grčka  jeka  našla  sebi  sličan  i dostojan  odziv.  Ono 
naime  pradavno  srodstvo  medju  grčkim  mitima,  nor- 
dijskim i njemačkim  sagama,  te  našim  narodnim  pjesmama 
i pripovijetkama  bijaše  takodjer  privlačiva  sila  i meka 
za  potonje  elemente,  koji  su  kao  ostalim  narodima  Evrope 
na  rečeni  način  tako  i k nama  na  Balkanu  dolazili  i lako 
se  ko  domaći  prilagodjivali  pričama  i pjesmama  našega 
naroda,  koji  je  sa  grčkim  bio  u živom  saobraćaju  soci- 
jalnom i kulturnom.  Prema  tome  lako  je  pomišljati,  da 
je  kod  nas  temeljnomu  načelu  osvete  oca  kasnije  od 
Grka  pridošla  još  opširnija  pripovijetka  o tom,  sudeći  po 
velikoj  sličnosti  dogadjaja  i nekih  potankosti,  dočim  je 
ine  sitnice  i opremu  svaki  narod  prema  svojoj  ćudi, 
običajima  i sposobnosti  udesio. 

Ali  ova  je  grčka  priča,  držim,  utjecala  donekle  i u 
sadržaj  hrvatskih  narodnih  pjesama,  koje  su  već  prije 
pjevale  o nevjeri  ženskoj,  tako,  da  su  pjevači  u ovake 
pjesme  i bez  ikakova  razloga  ili  s razlogom  umetali 
dijete,  koje  često  pomaže  ocu  protiv  dušmanina.  To  dijete 
vidimo  n.  pr.  u Petranovićevoj  zbirci  II.  knj.  38.  pj.  ili 
u Mažuranićevoj  na  str.  116.,  u 24.  pjesmi,  i dr.  Pak  bi 
neke  od  tih  pjesama,  kann  n.  pr.  pomenuta  iz  Petrano- 
vićeve  zbirke,  mogle  pokazati  na  savez  onaj  s grčkom 
pričom  i na  ključ  od  vrata,  na  koja  je  k nama  došla  i 

ni  iz  daleka  ne  slaže  ni  s indijskim  originalom  ni 
s arapskom  recenzijom. 

Nepoznati  francuski  prevodilac  Conseils-a  u pred- 
govoru: „Nasrallah  Aaultnaala  le  plus  elocjuent  hororne 
de  son  tems  tradnisit  ces  fables  en  langue  fran^aise,  et 
cette  derniere  traduction  l’emporta  sur  les  autres.  C’est 
sur  elle  que  nous  avons  fait  la  notre“.  Dakle  po 
vlastitoj  izjavi  francuskoga  prevodioca  potjecala  bi  njegova 
zbirka  neposredno  iz  perzijskoga  prijevoda  Nasrallakova. 

Da  dodjemo  na  čisto  glede  perzijskih  prijevoda, 
poslužit  ćemo  se  prvom  sveskom  već  spomenutoga  djela 
Benfeyeva  i predgovorom  istoga  učenjaka  u Bickellovome 
izdanju  „Kalilag  und  Damnag“.  Evo,  što  o tom  doznajemo : 

U šestome  vijeku  naše  ere  — a Bog  zna  koliko 
vremena  već  prije  toga  — postojalo  je  u Indiji  djelo, 

sastavljeno  u sanskritu  od  buddhista  i razdijeljeno  u 

trinaest  odsjeka,  gdje  se  u fabulama  učilo,  kako  valja 
vladari  da  vladaju  svojim  državama.  Medju  53b.  g.  i 
579.  g.  poslije  Kr.  prevede  Barzoi  to  djelo  u t.  zv. 

pehlevi,  tadašnji  jezik  viših  krugova  perzijskih.  Taj  se 

prijevod  izgubio,  no  na  sreću  još  prije  toga  preveo  ga 
je  Ibn  al  Mokaffa  (u  osmome  vijeku)  na  arapski.  Ovaj 
zadnji  prijevod  preveden  je  natrag  na  perzijski  od 
Nasrallaka  (u  dvanaestom  vijeku),  a par  stoljeća  kasnije 
(XV.  v.)  promijenio  je  Perzijanac  Husain  de  Vaiz  u 
koječem  Nasrallahovu  zbirku.  U perzijskome  valja  dakle 


razlikovati  u jednu  ruku  prijevod  Nasrallakov,  a u drugu 
preradbu  Husaina  de  Vaiza. 

Kako  smo  vidjeli,  naš  francuski  bezimenih  veli  naro- 
čito, da  je  prevodio  po  Nasrallahu.  S time  bi  se  posvema 
slagala  interkalacija  druge  (u  R.  treće)  knjige,  jer  je 
Nasrallah  zbilja  crpao  iz  arapske  recenzije;  no  što  sa 
uvodom,  jer  smo  rekli,  da  se  naša  zbirka  u tom  ne  slaže 
ni  s indijskom  ni  arapskom?  Nasrallah  imade  (po  Benlevu) 
pred  onim  odsjekom,  što  odgovara  prvoj  knjizi  Conseils-a, 
mjesto  našega  uvoda  u glavnom  uvod  arapske  recenzije, 
i to:  poslije  predgovora,  a na  čelu  samoga  prijevoda  stoji 
u Nasrallaha  pripovijest,  kako  je  Barzoi  bio  poslan  u 
Indiju  i kako  se  ondje  domogao  djela  (naime  originala 
indijskoga)  [u  arapskoj  recenziji  Silv.  de  Saey-a  druga 
knjiga);  iza  toga  slijedi  kao  prvi  odsjek  treća  knjiga 
arapske  recenzije,  a kao  drugi  životopis  Barzoi-a  [u  arapskoj 
recenziji  de  Sacy-a  četvrta  knjiga).  Od  svega  toga  nema 
u franceskoga  anonima  ni  u Metkovića  ni  spomena. 
Što  se  pak  tiče  knjiga  samih  fabula,  nije  Nasrallahov 
prijevod  bio  ni  samome  Benfeyu  pobliže  poznat ; bar  se 
u spomenutom  svom  djelu  nije  na  nj  obazirao.  No  lecimo, 
da  se  Nasrallahove  basne  posvema  slažu  s našima,  a to 
nije  nipošto  sigurno,  ipak  ne  bismo  mogli  ni  onda  radi 

dijametralnih  razlika  u uvodu  povjerovati  našemu  f ran- 
cuskom anonimu,  koji  veli,  da  je  prevodio  po  Nasrallahu. 
(švršit  će  se.) 


Književnost. 

Hrvatska.  Jugoslavenska  akademija.  U srijedu  18.  o.  m. 
čitao  je  u sjednici  filologičko-historičkoga  razreda  pravi  član 
g.  Ivan  Tkalćić  svoju  raspravu  »0  zagrebačkoj  trgovini  u staro 
doba«.  Akademik  žali,  što  s oskudice  objelodanjenih  vrela  ne 
može  govoriti  u opće  o trgovini  bar  u posavskoj  Hrvatskoj,  zato 
svoju  raspravu  steže  samo  na  zagrebačku  trgovinu  jedno  zato, 
Što  je  ona  domaća,  a drugo  za  to,  što  je  važna,  jer  se  iz  Zagreba 
i preko  njega  izvozila  i dovozila  roba  na  hrvatsko  Primorje,  na 
rijeku  Unu,  na  Dravu  i na  gornju  Savu,  a odavle  u dalnje 
pokrajine,  pa  nabraja  putove  i poimence  spominje  sva  mjesta, 
kojih  se  trgovina  takla. 

Govoreći  o poteškoćama  tadanjega  trgovanja,  spominje  neko- 
liko primjera,  kako  su  domaći  trgovci  u tuzemstvu  i inozemstvu 
izvrženi  bili  hajdučljivu  napadanju,  plijenjenju  ili  čak  smrti. 
Pobraja  za  tim  robu  domaćega  obrta,  stočarstva,  poljodjeljstva  i 
ruda,  koja  se  iz  Zagreba  izvozila,  pa  onda  robu,  koja  se  iz  vana 
dovozila  u Zagreb.  Svakolika  roba  morala  se  u Zagrebu  isto- 
varivati  ili  samo  na  trgu  ili  u domaćim  dućanima,  pa  nacrtav 
onodobne  dućane,  spominje  opet  nekoliko  primjera,  kako  su  oni 
često  od  provale  nesigurni  bili.  Za  tim  ocrta  trgovačke  zadruge 
i poimence  napominje  sve  mjere  i vage,  kakove  su  u nas  tada 
bile,  pak  pojedine  vrsti  novca,  koji  je  kolao,  i njegovu  vrijednost. 

Trgovina  jer  se  je  najviše  tjerala  na  gradskom  zemljištu, 
stajala  je  pod  zaštitom  gradskoga  poglavarstva,  ono  je,  da  ne 


bude  tko  prevaren,  odredilo  za  trgovce  posebnu  prisegu  i stvo- 
rilo zakone  o preprodaji,  o cijenama,  o priđu,  o pravosti  mjera 
i vaga,  o zalihi  i o zdravlju,  t.  j.  kako  da  se  roba  ne  pokvari. 
Sve  ovo  akademik  potanko  spominje. 

Gradska  općina,  kad  si  je  (1392.)  izvojstila  jedan  dio  tržne 
pristojbe,  koju  je  ona  u opće  prozvala  »knežijom«,  isprva  ju  je 
sama  pobirala,  nego  od  g.  1494.  davala  ju  u godišnji  zakup  i 
pod  uvjetima,  koji  se  doslovce  navode. 

Napokon  progovorio  je  opširno  o kaptolskom  trgu,  kada 
je  nastao,  kako  se  razvijao  i kako  je  početkom  XV.  vijeka 
kaptol  težio,  da  s gradske  općine  svede  svu  trgovinu  na  svoje 
zemljište.  S toga  nasta  g.  1510.  prijepor  medju  gradskom  općinom 
i kaptolom,  koji  se  vukao  na  štetu  jednih  i drugih  cijeli  jedan 
vijek,  a svršio  se  g.  1623.  medjusobnim  ugovorom,  po  kojem  je 
priznao  kaptol  gradskoj  općini  prvenstvo  u trgovanju,  a s druge 
strane  i općina  mu  ustupala  neke  povlastice 

I tim  se  svršava  razdoblje  o zagrebačkoj  trgovini  naime 
od  najstarijega  doba  do  god.  1623. 

Zatim  se  je  predala  rasprava  Ivana  Milcetića,  profesora 
varaždinske  gimnazije,  s natpisom  čakavština  kvarnerskih  otoka. 

Milčetić  u pristupu  ističe,  kako  slaviste  upra'  o uzdišu  za 

prilozima  iz  žive  čakavštine,  jer  da  filologe  mami  na  potanje 
izučuvanje  toga  dijalekta  njegova  starina,  vrlo  protuslovni  nazori 
o njegovoj  znanstvenoj  vrijednosti  i njegov  akcenat,  pa  zanim- 
ljiva činjenica,  da  naglo  uzmiče  pred  štokavštinom,  te  je  danas 

ograničena  na  posve  malen  zemljišni  opseg.  — Iza  toga  navodi 
pisac  gotovo  sve,  što  se  je  do  danas  napisalo  u prilog  pozna- 
vanja čakavštine  i njezina  naglasa:  Nemanićevu  raspravu: 

čakavisch-kroatische  Studien,  Strohalove  osebine  današnjega 
riječkoga  narječja,  njegovu  zbirku  čakavskih  narodnih  pripovi- 
jedaka iz  sela  Stativa  i razlaganje  glasova  oblika  skladnje  i 
naglasa  stativskoga  narječja;  Leskienov  članak:  zur  kroatischen 
Dialektologie  in  Dalmatien,  Kučerine  osobine  lastovskoga  narječja, 
Budmanove  rasprave:  dubrovački  dijalekat,  Miknlićićeve  narodne 
pripovijetke,  itd.  i o svakom  dodaje  svoje  primjetbe.  Mažura- 
nićevu  pouzdanost  u bilježenju  akcenta  brani  proti  Daničiću,  a 
sam  ostaje  na  stanovištu  Nemanovičevu,  uvjeren,  da  će  još  u 
budućnosti  sam  sebe  ispraviti. 

Za  tim  ističe  osobitosti  čakavske  po  glasovima  i oblicima 
dekli nacije  i konjugacije. 

O » Osvitu «,  romanu  Ksavera  Šandora  Gjalskoga,  izišla  je 
u najnovijem  svesku  »Letopisa  Matice  Srpske«  ocjena  iz  pera 
poznatoga  srpskoga  pjesnika  i kritičara  Milana  Savića.  Evo, 
kako  Savić  sudi  o tom  romanu : »Nema  sumnje,  da  je  roman 
»Osvit«  najznamenitija  pojava  na  polju  izvorne  lijepe  književnosti 
hrvatske  za  nekoliko  godina  amo.  Pisac  naziva  svoje  djelo,  do 
duše,  »slikama«,  ali  nas  to  ne  će  nikako  navesti,  da  u »Osvitu« 
ne  vidimo  drugo  što,  nego  roman,  pošto  se  jedinstvo  ideje,  glavne 
osobe  i rada  mu  proteže  dosljedno  kroz  cijelo  djelo.  No  »Osvit« 
pruža  još  i ono,  što  svaki  pravi  roman  treba  da  pruži,  sliku, 
kulturnoga  života  svoga  doba,  a prikazan  je  ne  samo  pjesnički, 
već  gotovo  i umjetnički.  Pisac  je  s ubjedjenjem  i oduševljenjem 
morao  raditi  na  djelu  svom,  a uz  to  i s velikom  pažnjom,  kako 
mu  se  rad  u jezgri  svojoj  ne  bi  ogriješio  o istorijsku  istinu.  No 
najsretniji  je  bio  u izboru  predmeta,  koji  mu  je  ne  samo  na  mah 
morao  stvoriti  izgled  u svaki  kutić  još  latentnoga  romana,  i koji 
mu  je  u zemljaka  i jednomišljenika  već  u pola  osvojio  naklonost 
i olakšao  razumijevanje.  Taj  predmet  je  prvi  pokret,  osvit, 
hrvatske  svijesti  u Hrvata,  njeno  sporo,  ali  sve  to  silnije  napre- 
dovanje i snaženje,  do  pravoga  izlazka  sunca,  za  sad  još  ilirskoga. 
Kao  što  i nije  drugačije,  predmet  tako  snažna  karaktera  i tako 
jasne  tendencije  mora  obradjivača  svog  i nehotice  navesti  na  neku 
vrstu  alegoričkog  prikaza;  pa  Gjalski  se  nije  mogao  osloboditi 
toga  pritiska.  »Osvit«  je  u svojoj  osnovi  alegorija,  ali  se  u izradi 
razvio  do  romana«. 

— Učitelj  Jul.  Kempf  u Požegi  poziva  na  pretplatu  druge 
knjige  Lermanovih  listova  ovim  riječima:  »Od  našega  rodoljub- 
noga zemljaka,  gosp.  Dragutina  Lermana,  primio  sam  i za  tre- 
ćega njegova  boravka  na  Kongu  nekoliko  vrlo  zanimljivih  listova. 
Te  listove  naumio  sam  izdati  u posebnoj  knjižici  pod  naslovom: 
*Novi  listovi  iz  Afrike «.  Gosp.  je  Lerman  dosta  poznat  hrvat- 
skomu narodu,  što  je  darovao  već  dva  puta  našemu  muzeju  u 
Zagrebu  krasnu  i velevrijednu  zbirku  raznih  stvari  s Konga. 
Poznat  je  i po  knjizi,  u kojoj  su  objelodanjeni  prvi  njegovi  listovi 
iz  Afrike,  a koja  je  u kratko  doživila  dva  izdanja.  I ovi  novi 
listovi  su  vrlo  poučni  i zanimljivi,  crtajući  nam  prilike  života  i 
putovanja  po  Kongu.  Knjiga  će  imati  okolo  7 štampanih  araka 
velike  osmine,  a stajat  će  za  predbrojnike  10  novčića.  Tko  pošalje 
novce  unaprijed,  dobiti  će  knjigu  franco.  Imena  gg.  predbrojnika 
kao  i pretplata  neka  se  šalju  do  konca  mjeseca  studenoga  Jul. 
Kempfu,  učitelju  u Požegi. 

Spomenica  tridesetgođišnjice  smrti  hrvatskoga  pjesnika 
Luke  Botića  Spljećanina  (*  1830  f 1803.).  Izdao  Josip  Barač, 
stud.  phil.  U Zagrebu.  Tisak  Dioničke  tiskare.  1893.  — Pod 
ovim  je  natpisom  i/, išla  ukusna  spomenica  o proslavi  trideset- 
gođišnjice smrti  Luke  Botića.  U uvodu  se  veli:  »Hrvatska  mladež, 


na  kojoj  ostaje  sudbina  domovine,  hoće  da  slijedi  tradicije  hrvat- 
skoga imena,  hoće  da  se  krijepi  duhom  svojih  slavnih  predja. 
U poštivanju  svojih  otaca,  u nasljedovanju  njihova  rada  nazire 
ona  najbolji  put,  kojim  joj  treba  stupati.  Spljetska  akademička 
mladež  ponosi  se,  što  je  pred  cijelim  narodom  u nizu  naših 
slavnih  preporoditelja  istaknula  i svojega  Spljećanina  Luku  Botića. 
Da  se  iskaže  dužna  počast  njegovoj  uspomeni,  držala  je  mladež 
za  dolično,  da  mu  se  prenesu  mrtvi  ostanci  iz  Djakova  u rodni 
grad.  Uz  pomoć  društva  »Slavjanskog  Napretka«  ona  je  27. 
kolovoza  priredila  rijetku  svečanost  u Spljetu  o tridesetgođišnjici 
pjesnikove  smrti.  Tom  prigodom  svečano  je  potakla  pitanje  o 
prenosu  njegovih  kostiju.  Ova  je  knjižica  spomen  na  tu  lijepu 
svečanost  i na  pjesnika,  komu  se  je  u slavu  priredila  svečanost. 
Na  prvom  je  mjestu  opis  svečanosti,  a iza  toga  dolazi  lijep  govor 
Josipa  BaraČa  o životu  i djelima  Luke  Botića,  nadalje  pismo 
biskupa  Josipa  Jurja  Strossmayera  dru.  G.  Bulatu  o tome  pre- 
nosu, a na  zadnjem  je  mjestu  priopćen  izvadak  iz  zapisnika 
sjednice  spljetskoga  općinskoga  vijeća,  koje  je  jednoglasno  pri- 
hvatilo peticiju  akademičke  mladeži.  Kako  je  čist  prihod  ove 
ukusne  spomenice  namijenjen  prenosu  kostiju  pjesnikovih,  od 
srca  želimo,  da  se  u Što  većem  broju  raširi  u narodu.  Cijena  je 
knjižici  35  novčića. 

Svaštice. 

Na  dušni  dan.  (Sličica.)  Prošlog  proljeća  vidio  sam  ih  češće 
u gradskom  perivoju.  On  je  bio  visok,  suh,  ispita  lica.  Silno  ga 
mučio  kašalj,  jedva  se  držao  na  nogama.  Ona  je  išla  pokraj 
njega  umiljata  ko  janje,  blijeda  lica,  a pogledavala  bi  ga  tako 
tugaljivo  modrim  okom,  da  bi  na  taj  njezin  meki,  blagi  pogled 
proplakao  i čovjek  najtvrdjeg  srca.  Roman  njihova  života  bio  je 
vrlo  kratak.  Ljubili  se  od  malih  nogu,  zavjerili  si  vječnu  ljubav, 
pa  kad  je  on  svršio  nauke,  — njih  se  dvoje  uzelo.  Bio  je  slab 
još  kao  mladić,  a školski  ga  je  napor  ubio  posvema.  Za  onog  se 
Čovjeka  htjelo  zdrava  i svježa  zraka,  a ne  zatvorena  školska  soba. 

Više  sam  puta  vidio  u perivoju  uz  njih  mlada  i stasita 
Čovjeka.  Bio  je  to  njegov  najbolji  prijatelj  i njegov  liječnik.  Kad 
bi  prišao  k njima,  Činilo  se,  kao  da  mu  ona  lijepa  ženica  veli: 

— Spasite  mi  muža,  spasite!  — — 

Nije  ga  spasio.  Legli  su  ga  u crni  grob,  otrgli  od  ljubljene 
žene  za  uvijek.  I ljudi  rekoše,  da  je  ona  isplakala  zadnje  suze 
nad  njegovim  grobom. 

* 

* * 

Danas  je  dušni  dan.  Eno  groba  onoga  bijednog  profesora. 
Od  bajnog  mjeseca  svibnja  trune  već  on  pod  onim  humom. 
Onako  mlad  — sirota!  Sad  će  doći  njegova  rastužena  žena  na 
humak,  da  mu  donese  vijenac  i zapali  voštanicu.  Suza  nema  više, 
al  će  ona  zajecati  nad  grobom,  — a onomu  će  truplu  biti  nešto 
ugodnije  pod  zemljom  . . . Eno  dolazi  žena.  Sva  je  zamotana  u 
crno.  Jedva  koraca,  — slomila  ju  tuga  i bol.  Bože,  kako  je 
ostarjela!  Bacila  se  očajno  na  grob  i za  vapila  bolno: 

— Sinko  moj! 

Dakle  majka,  — a žena  nije  došla.  Njoj  je  nešto  danas 
pozlilo,  bar  je  tako  rekla  svekrvi.  Zavezala  je  glavu  bijelim 
rupcem.  Sad  je  ustala,  prišla  je  k zrcalu  i prebacila  preko  plave 
kose  crni  svileni  rubac.  Crnina  tako  lijepo  pristaje  njezinu 
blijedom  licu,  a sad  će  doći  on,  liječnik,  najbolji  prijatelj 
pokojnikov ! Rikard  Katalinić-Jeretov. 

Alfred  Jensen,  koji  je  prošle  godine  duže  u Zagrebu 
živio,  da  prouči  naše  prosvjetne  prilike,  izdao  je  djelo:  Ragusa, 
en  sgdslavik  Litteraturstudie  (str.  1 — 81),  u kojem  uz  nacrt  poli- 
tičke povjesti  raspravlja  o dubrovačkoj  dramatskoj  (str.  27 — 71) 
književnosti,  potanje  razjašnjujući  drame  Gjora  Držića,  Savina 
GuČetića,  Dinka  Zlatarića,  Nikole  Nalješkovića,  Marina  Držića, 
Gjiva  Gundulića  i Gjoua  Palmotića.  Završuje  s dodatkom  o 
propasti  dubrovačke  republike.  Drago  nam  je,  što  štovani  Jensen 
tim  svojim  djelom  upoznaje  Skandinavski  poluotok  s jednom 
stranicom  hrvatske  književne  povjesti. 


Život  za  sreću.  — Trhani.  — Put  u Dalmaciju.  — Zadar  i Venecija  od  godine  1242 — 1247.  — Hrvatska  Oresteja.  — O književnom 

radu  Matije  A.  Relkovića.  — Listak. 


Uredjuje  J.  l'asarić. 


Vlastničtvo  i tisak  Dioničke  tiskare. 


U Zagreba  4.  stadenoga  1893. 

j Izlazi  svake  subote  na  dva  arka.  — Godišnja  ciena  poštom  i domaćim  u kuću  7 for.,  inače  6 for. 

Rukopisi  se  ne  vraćaju. 

God.  XXV. 

U čast  fra  Luki  Imbrišinoviću  Sokolu  f 1698. 

o otkriću  njegova  spomenika  u Požegi. 


ako  nama  grijat  se  na  suncu, 

Sto  sa  neba  vjerom  krsta  sinu, 

I obasja  svetim  svojim  svjetlom 
Hrvatsku  nam  milu  otačbinu. 

Al’  u onoj  petstoljetnoj  borbi, 

Sa  nekrstom  kad  se  krst  boraše, 
Potocima  lievala  se  krvca 
Diljem  mile  otačbine  naše. 
Hrvatski  nam  djedovi  junaci 
Svetoj  vjeri  na  braniku  prvi, 
Hrvatska  je  otačbina  naša 
Okrštena  svetim  krstom  krvi.' 
Svaka  stopa  ove  zemlje  drage 
Mučenika  krvlju  zalivena, 

Zasijana  kostima  junaka, 
Mučeničtvom  vječnim  posvećena. 

0 tom  svetom  bedemu  kršćanstva 
Razbila  se  osmanlijska  sila, 

Ova  danas  prezrena  Hrvatska 
Zapadu  je  prosvjetu  spasila. 

Ona  ciela  crkva  bješe  sveta, 

Gdje  Osmanstva  razbiše  se  vali, 
Naši  djedi  gdje  su  sami  sebe 
Za  krstovu  vjeru  žrtvovali. 


Kroz  oblake  petstoljetne  tmine, 

Ko  na  nebu  sjajnog  zvieždja  jata, 

Bezbroj  slavnih  hrvatskih  imena 
Pobjedničko  u kolo  se  hvata. 

Liepa  moja  otačbino  draga, 

Kol’ko  svietu  dade  velikana, 

Tvoja  povjest,  evangjelje  patnje, 

Junačkom  je  krvi  ispisana. 

Uspomeno  junačkih  djedova, 

Sadašnjosti  milo  spominjanje, 

Utjeho  nam  u danima  teškim, 

* Rieči  fra  Luke  u pismu  na  zagrebačkoga  biskupa  ŠelišČevića. 


Budućnosti  ljepše  nam  uzdanje! 

I danas  se  zahvalno  potomstvo 
Oko  skromnog  kupi  spomenika, 

Oko  kipa  skromnog  božjeg  sluge, 
Što  prošlosti  našoj  bješe  dika. 

Duh  tvoj  svietli,  junačino  Luka, 

Na  brdu  se  Sokolovcu  vije, 

Svietla  tvoja  gdje  no  sablja  sjaše 
A na  poraz  ljutog  Osmanlije. 

Uzvija  se  lik  tvoj  veličajni 
Sred  Požege,  srca  Slavonije, 

Kojoj  zbori  zlonamjerna  spletka, 

Da  Hrvatska  njena  majka  nije. 

Ti  si  strado  za  cielo  hrvatstvo, 
Okovan  si  u tamnici  bio, 

Sedam  dana  privezan  na  kolcu 
Na  junačku  smrt  se  pripravio. 

Svaka  miso  velike  ti  duše, 

Svaki  kucaj  srca  junačkoga 
Posvećen  je  samo  sreći  bio 
Oielog  tvoga  roda  hrvatskoga. 

Ko  da  gledam  na  tvom  vedrom  čelu, 
Div  „Sokole",  junačino  stari, 

Oblak  tuge,  što  spletkarstvo  kuša 
Tvoje  sveto  djelo  da  pokvari. 

Ko  da  vidim,  sveta  suza  k nebu 
Gdje  se  vije  kroz  trepavke  duge, 

Bog  da  čuva  „milu  nam  Hrvatsku"* 
Od  te  nove  rastrojnice  „kuge". 

Bog  nek  čuje  ovu  molbu  svetu, 

Nek’  pokvari  dušmanske  račune, 

Nek’  pričvrsti  blagoslovom  sloge 
Tri  alema  jedne  svete  krune. 

Na  vidiku  tvoga  spomenika 
Nek’  ožive  davne  uspomene, 
Zajednička  hrvatska  nam  miso 
Nek  nas  ljepšoj  budućnosti  krene. 

Život  za  sreću. 


Pripovijeda  Ladislav  Z.  Ladanjski. 
(Nastavak.) 


to  se  otvoriše  vrata,  u sobu  udje  grofica,  a 
za  njom  Marija  i grof. 

Boletiću,  koji  je  već  jedva  čekao,  da  vidi 
Mariju,  zakuca  srce.  Bojao  se  je,  da  će  ga 
primiti  hladno.  I ona  se  u prvi  mah  smete, 
opazivši  ga,  ali  onda  pristupi  k njemu  i pozdravi  ga  kao 
stara  prijatelja. 

- — Ah,  Boletiću,  vi  ste  ovdje?  A mi  vas  čekasmo 
na  sklizalištu.  Lijepa  li  učitelja,  koji  ostavlja  svoju  učenicu, 
— reče  grofica. 

— Oprostite,  grofice,  ali  ja  se  morađoh  odazvati 
ljubeznomu  pozivu  gospodina  baruna. 

— Dobro,  praštam  vam  današnji  propust.  Ali  sada 
ima  nešta  drugo ; treba  da  još  sastavimo  naš  odbor  i da 
započnemo  vijećati. 

Za  kratko  je  sastavljen  odbor  za  zabave,  koji  su 
sačinjavali  grofica  Lora,  Marko  i Boletić.  Grofica  htjede 
da  se  odmah  prijedje  na  vijećanje,  ali  ju  prekine  barunica : 

— Ali,  Loro,  ti  zaboravljaš,  da  je  već  vrijeme  objedu. 

Boletić  skoči  i izmuca  smeteno: 

- — - Oprostite,  što  sam  tako  dugo  ostao,  ali  ja  nisam 
ni  slutio,  da  je  već  tako  kasno. 

— Nemam  da  vam  šta  oprostim,  dragi  Gjuro;  vi 
dopuštate,  da  vas  vašim  krsnim  imenom  zovem,  — pro- 
govori barunica,  a Boletić  se  pokloni,  počašten  tim  novim 
dokazom  prijateljstva.  Nadam  se,  da  nećete  prezreti 
poziva,  ako  vam  i u zadnji  čas  istom  stigne,  pa  da  ćete 
danas  objedovati  kod  nas  ; ta  vi  ste  u nas  kao  kod  kuće. 

— Vaša  je  dobrota  prevelika,  gospodjo  barunice; 
ja  ne  znam,  kako  da  vam  zahvalim. 

— Samo  recite  otvoreno,  ne  imadete  li  kakovih 
drugih  dužnosti,  jer  mi  vas  danas  ne  ćemo  tako  skoro 
pustiti,  — reče  Raković. 

- A mora  da  bude  prva  sjednica,  — dometnu  Lora. 

— Danas  sam  poslije  podne  slobodan  od  službe,  a 
drugo  me  ništa  ne  veže. 

— E,  onda  živio,  reče  Raković,  a sad  ajdmo  k objedu. 

Veselo  je  tekao  objed  u neprisiljenoj  zabavi,  kao  kad 
obitelj  sama  kod  objeda  sjedi.  Boletić  se  ćutio  tako  ugodno 
i voljko,  sjećajući  se  onih  časova,  kad  je  kod  kuće  uz 
oca  i majku  objedovao;  svi  su  bili  tako  mili  i pažljivi 
prema  njemu.  Grofica,  do  koje  je  sjedio,  izbirala  mu 
najbolje  komade  i neprestano  mu  natakala  u čašu  vina, 
jer  da  se  mora  ulaskati  svomu  učitelju.  I ista  Marija 
bila  je  neprisiljena  i ljubezna,  pa  se  no  bi  ni  onda  poka- 
zala hladnijom  i strožom,  kad  je  opazila,  kako  ju  Boletić 
s u divljenjem  motri. 

.Poslije  objeda  jedva  su  gospoda  imala  kada  da  posrču 
crnu  kavu  i da  ispuše  svoje  smotke,  već  povuče  Lora 


Boletića  i Marka  u pokrajnu  sobu,  da  vijećaju  o zaba- 
vama, jer  bi  šteta  bila,  da  se  u taman  troši  vrijeme 

Složiše  se,  da  će  prekosjutra  prirediti  izlet  na  saoni- 
cama u susjedno  mjestance  S. 

Ujedno  označiše,  koga  će  pozvati  na  taj  izlet.  Brzo 
se  sporazumješe  o svemu  i odrediše  sat,  kada  se  imaju 
svi  sastati  u Rakovićevoj  palači. 

— Hoćete  li  mi  dopustiti  barunovice,  da  vas  ja  vozim  ? 
Imađem  vrlo  dobra  ruskog  konja  i lake  saonice,  — ponudi 
se  Gjuro  Mariji. 

— Drage  volje,  jer  se  nadam,  da  ću  se  s vama 
sigurno  i dobro  voziti,  — odvrati  podražena  time,  što  mu 
sve  uvijek  povladjuje. 

Boletić  je  ćutio  žalac  tih  riječi ; ali  danas  bio  je  tako 
zadovoljan  i sretan,  da  ga  ni  to  nije  moglo  smesti. 
Ponudi  se,  da  će  se  sam  odvesti  u S.,  da  ondje  sve  uredi. 

- — Ta  to  se  može  sve  pismeno,  — opre  se  Raković,  — 
ta  za  što  da  se  toliko  mučite? 

— Da,  može  se  i pismeno,  ali  je  sigurnije,  ako  se 
sve  osobno  uredi. 

— A1  onda  uzmi  i mene  sobom,  — reče  Marko. 

— Ne,  to  ne  može  biti,  — opre  se  Lora,  - — zar  će  me 
sav  odbor  ostaviti.  Neka  ide  Artur,  ako  već  tko  hoće  poći. 

— Ja  se  pokoravam  zapovijedi,  — reče  grof. 

U odredjeno  vrijeme  stajao  je  odbor  kod  prozora  u 
Rakovićevoj  palači. 

— Radoznala  sam,  tko  će  prvi  doći,  — reče  Lora,  a u 
to  zazveketaše  praporci,  a na  ulici  se  ukažu  gizdave  saone 
i zakrenu  u vežu. 

— Svi  dobri  dusi,  pomozite!  — krstio  se  Boletić. 

— Tko  je  to?  — zapitaju  svi. 

— To  vam  je  tako  zvana  „duhovita  oprava11,  gospo- 
dična Olga  Banska  de  Zeleni  lug  et  Krnjakovina. 

— A tko  ju  je  pozvao?  - — zapita  Rakovićka.  koja 
je  sjedjela  u dnu  sobe  kraj  svoga  supruga. 

— Nitko,  — odgovori  Boletić. 

— A čemu  onda  dolazi?  — žestila  se  Lora. 

— Ne,  djeco,  ja  poznajem  njezinu  obitelj.  Ona  je 
čestita  gospodičua,  mi  je  ne  možemo  naprečac  odbiti,  — 
govorio  je  Raković,  a u to  zašumi  oprava  i na  vratima  se 
ukaže  Olga,  odjevena  opravom,  koja  je  bila  sva  i svagdje 
opšivena  krznom. 

— Draga  barunice,  — prileti  k Rakovićki  — kad 
sam  čula,  kako  krasan  izlet  spremate,  nisam  mogla 
odoljeti,  a da  vam  se  ne  pridružim. 

Grobni  muk  popratio  je  njezine  riječi,  ali  ona  kao 
da  toga  nije  ni  zamijetila.  U taj  čas  počeli  dolaziti  ostali, 
gosti,  a naskoro  se  sakupilo  cijelo  društvo.  Sad  prođjoše 
svi,  da  se  okrijepe,  a onda  da  se  priprave  za  vožnju. 

— Molim  gospodu,  da  odaberu  gospodje,  — pozvao 
je  Marko. 

Mlada  gospoda  prilete  k Mariji  i silno  se  začude, 
kad  od  nje  čuše,  da  već  ima  svoga  druga.  Pokunjeni  se 
uđaljiše,  da  traže  druge  družice,  a njihovo  čuđjenje  i 
zavist  bijaše  još  veća,  kad  je  Boletić  pristupio  k Mariji, 
te  su  vidjeli,  da  je  on  njezin  drug  kod  vožnje.  Barunica 
Velđen  tražila  je  svoju  nestašnu  Anku,  ali  je  ona  već 
našla  svoga  druga,  mladoga  i lijepoga  poručnika  Oljevića, 
pa  je  s njime  pobjegla  do  saona,  jer  je  njezina  majka  u 
zadnje  doba  odveć  jasno  pokazivala  svoje  namjere.  Olga 
Banska  približi  se  k Boletiću,  pa  mu  reče: 

— Zar  ne,  dragi  poručniče,  vi  ćete  mene  voziti? 

— Ja  sam  neutješiv,  dražesna  gospodjice,  ali  već 
sam  se  obrekao,  — odvrati  Boletić. 

Dok  je  Olga  tražila  Boletića,  a pukovnik  Anku,  svi 
se  razređiše,  pa  napokon  nije  pukovniku  preostalo  ništa, 
no  da  se  približi  s veoma  kiselim  licem  „duhovitoj 
opravi",  pa  da  ju  pozove,  neka  se  s njime  vozi. 

Boletić  poda  Mariji  ruku,  da  ju  povede  u dvorište, 
a za  njima  se  razredi  cijelo  društvo.  U male  saonice 
posjedala  mladež,  a u veće  stariji.  Sad  se  stalo  sve 
zamatati  u krzna  i kabanice,  pokrivati  noge  gunjevima. 
Kad  je  sve  bilo  spremno,  pucnu  Boletić  bičem,  pra- 
porci zazveketaše  i on  prvi  krene  iz  dvorišta,  a za 
njim  duga  povorka  ostalih  saona.  Zveketali  su  ulicama 
grada  praporci,  pucali  bičevi,  a ljudstvo  je  stajalo  i 
gledalo  taj  dugi  niz  lakih,  gizdavih  saonica. 

Proletješe  saone  gradom  i stigoše  na  cestu,  gdje  je 
bio  krasan  utrenik,  a malo  zapreka,  jer  rijetko  sastadoše 
kakova  kola,  tako  da  su  gospoda  mogla  pustiti  konjima 
uzde,  a konji  poletješe  brzim  kasom. 

— Oh,  ali  je  to  veselo,  — klicala  je  nestašna 
Anka  Veldenova. 

— Oh,  kako  je  to  veselo.,  odvraćao  je  poručnik 
Oljević.  S vama  bih  se  vozio  i do  na  kraj  svijeta. 

— A nebi  vam  bilo  studeno?  — pecnula  ga  Anka. 

— Ali,  barunovice,  uz  vas  da  mi, bude  studeno,  ta  uz 
vas  bih  i u Sibiru  izgorio. 

— - Dakle  sam  ja  peć.  Hvala  na  tom  poklonu. 

— Vi  me  zbilja  ne  ćete  da  razumijete.  Zar  ne  vi- 
dite, da  samo  vas  tražim  i gledam. 

— Ta  otkud  da  ja  to  znadem  1 Ja  samo  znam,  da 
mi  treba  samo  ovim  malim  prstom  maknuti,  da  budem 
pukovnicom,  — reče  Anka,  pogledavši  ga  ispod  oka. 

— Barunovice,  vi  ste  okrutni,  — reče  Oljević.  A 
zašto  ne  maknete  tim  malim  prstom?  — - zapita  zatim 
s obijesnim  posmijehom. 

Na  to  nije  nestašna  Anka  znala  odgovoriti,  a čini 
se,  da  je  Oljević  bio  time  vrlo  zadovoljan,  jer  se  je  bla- 
ženo nasmiješio  i pogladio  svoj  dugi  brk. 

Stari  pukovnik  pratio  je  iz  daleka  taj  mladi  par,  jer 
nije  mogao,  da  se  sa  svojim  saonicama  približi.  Olga  na- 

klapala  mu  o svem  i svačem,  ali  već  dugo  nije  imala 
pratioca,  koji  bi  tako  nepozorno  slušao  njezin  govor. 

— A kako  se  svidja  vama  ta  toliko  slavljena  Ma- 
rija Rakovićeva  ? — pitala  ga. 

— Lijepa  je,  — odgovori  kratko  pukovnik. 

— Lijepa,  velite,  lijepa!  Ja  nisam  mislila,  da  i vi 
imađete  tako  malo  vlastita  suda.  Pukovnik  ju  u čudu  po- 
gleda. — Da,  vlastita  suda.  Vi  ste  muškarci  svi  jednaki, 
pokaže  li  se  kakav  mladi  obraz,  kakova  nestašna  djevojka, 
koja  zazvoni  svojim  zlatom,  onda  izgubijete  glavu. 

— 0 molim ! — - opre  se  pukovnik. 

— Da,  izgubijete  glavu.  Najednom  je  sve  kao  polu- 
dilo,  svuda  se  čuje  samo  o njoj.  Zaboraviste  sve  druge, 
koje,  ako  su  i možda  za  koju  godinu  starije,  ipak  iraadu 
duha  i iskustva,  a ne  manjka  im  ni  blaga,  koje  muškarce 
toliko  privlači. 

Pukovnik,  zafićuknuv  tanko,  pucnu  bičem  srednjega 
konja  svoje  trojke. 

— A isti  Boletić,  kojega  sam  vazda  držala.tako  ra- 
zumnim čovjekom,  kao  da  je  poludio. 

— Mislite  li?  — zapita  pukovnik. 

— Ta  kako  ne?  Vidite,  da  je  vazda  uza  nju,  a i sad 
ju  vozi. 

— Ali  on  je  siromašan. 

— Sta  siromašan ! Barunovica  Raković  može  sebi 
kupiti  muža,  kakova  ona  hoće. 

— Vi  prestrogo  sudite,  Boletić  je  — 

— Muškarac  ! — dovrši  Anka. 

Nakon  pođrugsatne  vožnje  prispije  povorka  u S.,  pa 
se  doveze  na  trg,  a u to  zasvira  glazba,  koja  je  bila 
smještena  na  balkonu  gostione.  Uza  zveket  i pucketanje 
provezoše  se  svi  trgom,  a onda  krenuše  u gostionu.  Kad 
se  sve  u sobama  razgrnulo  i ogrijalo,  pohitiše  u dvoranu, 
gdje  ih  je  već  čekao  prostrt  stol,  jer  od  vožnje  po  svje- 
žem  zraku  svi  su  bili  ogladnjeli.  U kutu  dvorane  smje- 
štena glazba  svirala  je  za  objeda,  pa  je  cieli  objed  prošao 
u najvećem  veselju.  Kad  se  je  primicao  kraju,  digne  se 
grof  Varini,  pa  u ime  društva  zahvali  revnomu  odboru, 
što  je  priredio  tako  krasnu  i uspjelu  zabavu.  Sve  mu  ži- 
vahno povladi,  a grofica  Lora  primala  je  kao  predsjed- 
nica najviše  poklona,  te  je  sva  sjajila  od  veselja  i zado- 
voljstva. 

— Doček  s glazbom  bila  je  moja  misao,  prišapne 
joj  njezin  suprug. 

— Arture,  ti  si  božanstven  čovjek,  - - odvrati  mu 
ona,  pogledavši  ga  živim  okom. 

A kad  se  objed  svršio,  prosjedi  društvo  još  neko 
vrijeme  u šali  i razgovoru,  a onda  dohrliše  sluge  i od- 
nesoše  stolove,  razmjeste  stolice.  Glazba  zasvira  i za  čas 
vrtjela  se  mladež  plešući  dvoranom. 

Dvoranom  je  šumjela  glazba,  orile  se  zapovijedi 
Marka,  koji  je  upravljao  četvorkom. 

Kad  je  zatamnilo,  krenuše  opet  kući  po  svijetlo 
zimskoj  noći.  Mjesec  rasvjetljavao  je  svojim  blijedim 

svjetlom  široke  snježne  poljane.  Daleko,  daleko  se  ras- 
prostirao  bijeli  mrtvački  plašt,  kojim  je  zima  pokrila 
zemlju,  zaođjenuvši  sve,  i zemlju  i drveće  i zamrzle  vode. 
iilia  je  zvjezdana  noc,  ni  otkuda  ne  čuješ  g'laska,  sve  je 
kao  zamrlo.  I toga  malo  prije  veselog  društva  kao  da 
se  je  u pivi  cas  dojmila  ta  gluhoca,  sve  je  tiho  i mirno, 
pođajući  se  caru  divne  noći.  Ali  i opet  se  za  malo  javi  ovdje 
liječ,  ondje  smijeh  i naskoro  je  opet  žuborilo  cijelo  društvo, 
smijalo  se  i dovikivalo. 

Gjuro  i Marija  sjedjeli  su  šuteći  jedno  uz  drugo. 
Dok  su  se  vozili  u S.,  zabavljao  ju  je  tumačeći  joj  oko- 
licu i kazujući  joj  povjest  njezinih  stanovnika,  no  sada 
je  na  povratku  šutio,  a ona  je  opazila  njegov  pogled, 
kako  ga  sad  upravlja  u konja,  sad  opet  luta  u daljinu.’ 

Njega  je  opet  svega  obuzela  njezina  blizina,  njegove 
misli  zapremala  je  sreća,  što  može  da  bude  uza  nju,  da 
vidi  njezino  milo,  krasno  lice.  On  je  sada  znao,  da  ju 
ljubi,  da  za  nj  ne  može  biti  veće  sreće,  nego  da  ona 
bude  njegova.  Njezina  krasota,  čar  njezina  nedužnog  bića 
osvoji  ga*  svega,  Dspalio  se  u njem  plamen,  za  koji  je  ćutio, 
da  ga  ne  može  zatomiti.  I u njem  uzavri  krv,  u njem 
prevlada  čeznuće  za  srećom,  sve  ga  ostale  misli  ostaviše 
i on  uhvati  njezinu  ruku  i klikne  strastveno  : 

— Oh,  Marijo,  da  vi  znadete  — 

— Pazite,  konj  se  plaši,  — reče  Marija  tako  hladno 
i sti  ogo,  da  je  Boletic  u tren  došao  k svijesti  i opazio, 
šta  je  učinio.  Trgne  uzde  i pritegnu  konja,  koji  se  je  bio 
uplašio,  kad  mu  je  tako  naglo  popustio  uzde. 

Odmah  ga  zahvati  hladan  mlaz,  koji  ga  sjeti,  gdje 
je  njegovo  mjesto.  Ta  on  je  siromah,  ta  on  je  ništica, 
crv,  koji  puze  po  zemlji,  koji  ne  smije  uzdići  svojih  očiju 
do  orla,  koji  se  krili  u nebeskim  visinama.  I srce  mu  se 
ispuni  gorčinom  i tugom.  Za  što  je  baš  njemu  sud.jeno, 
da  ljubi  istinski  i vrelo,  gdje  ne  ima  nade,  da  će  naći 
odziva V Za  što  da  on  ne  ima  prava,  da  bude  sretan?' 


Zar  je  on  gori  od  drugih  za  to,  što  je  siromah,  zar  je 
značaj  i srce  manje  vrijedno  od  toga  kukavnog  zlata?  Je  li 
podlost  i zloća  manja,  ako  se  krije  u gospodskim  i sjajnim 
đvorima,  je  li  čistoća  i dobrota  manja,  ako  se  rodi  u 
kukavnoj  kolibici?  Za  što,  za  što?  — pitao  je  sebe  i 
nije  znao  odgovora  naći. 

Maiija  je  opazila  boj,  koji  je  on  u sebi  zapodjeo : 
ona  je  smišljala,  kako  da  ublaži  oštrinu,  kojom  je  odbila 
izljev  njegovih  čuvstava.  Ali  Boletić  je  stisnuo  šake,  kao 
da  će  da  zdrobi  uzde  i bič  u njima,  pa  smiri  svoje  srce. 
I za  čas  bio  je  opet  svjetski  čovjek,  koji  je  šaleći  se 
zabavljao  svoju  družicu.  I Marija  nije  znala,  kako  da  to 
sve  odgonene.  Njegov  ludi  govor,  njegov  gdjekad  oštri, 
piisiljeni  smijeh  pokazivaše  joj,  kao  da  je  rana,  koju  mu 
je  zadala,  duboko  zasjekla.  I obuzme  ju  sućut  prema  tome 
čovjeku.  Ona  bi  htjela,  da  bude  prema  njemu  mila  i 
ljubezna,  ali  se  je  bojala,  da  bi  to  opet  u njega  moglo 
probuditi  nadu,  a ona  nije  htjela  da  joj  se  još  jednom 
desi  piilika,  da  mu  zadade  boli,  odbijajući  ga.  A šta 
onda,  ako  se  je  prevarila,  ako  je  on  baš  takav  kao  svi 
ostali  na  njegovu  mjestu?  I ona  nije  znala,  da  li  taj 
čovjek  zaslužuje,  da  ga  štuje  ili  da  ga  prezire ; ona  nije 
znala,  da  li  je  odbila  plemenito  srce  ili  se  otresla  drznika. 

I opet  su  zveketali  praporci  i pucali  bičevi  ulicama 
glavnoga  grada  i svijet  je  opet  stajao  i gledao  tu  viđjenu 
povorku,  koja  je  jurila  po  noćnoj  tišini.  I sve  saone  spro- 
veđoše  Rakovićeve  do  njihove  palače,  onda  se  još  neko- 
liko puta  provezoše  pred  njom,  da  učine  počast,  a zatim 
se  polagano  gubile  jedne  za  drugima. 

A Boletić,  došav  kući,  dade  osedlati  svoga  konja  i 
odjaši  u noć.  Dugo  je  lutao  cestama  i poljima,  a napokon, 
kad  mu  se  umorio  konj,  vrati  se  kući,  pa  se  uvali  sav 
izmučen  i umoran  u krevet,  gdje  naskoro  padne  u 
dubok  san. 

(Nastavit  će  se.) 


Kada 

|Z^[  ada  mi  se  ovije 

Magla  oko  glave, 

Ljubim  mojoj  ljubici 
Slatke  oči  plave. 


mi  se  ovije  . 

A kad  uzme  nevjera 
Da  mi  dušu  pati, 
Stanem  moju  ljubicu 
Teško  proklinjati. 


Tako  vazda  sa  sobom 
U ljutoj  sam  svadji: 
Jesu  1’  kletve  pravije 
II  poljubci  sladji. 


Isa  Velikanović. 


laj  mi  se  noćas 
čudan  sanak  snio : 
Nudili  me  vinom, 
A ja  n’ jesam  htio! 


s 


a n. 

Sada  bome  vidim, 
Pravo  svijet  kaže : 
Nema  zla  nad  ženom, 
Niti  nad  snom  laže. 


Isa  Velikanović. 

djevo,  kada  noć  tihana  svojim 

Sanenim  krilim  smrtnih  brige  krije, 
Da  1’  ikad  tvoja  duša  u samoći 
— U tami  svjetlost  potajana  — bdije? 

Da  1’  sluša  tajni  šum  vremena  rieke, 
Što  nosi  ladje  ljudskoga  života, 

Ko  bujica,  što  ruši  sve  zapreke 
I put  pučine  nesvjesti  ih  mota? 

Dav  1’  sluša  struju  miene  sviju  bića, 

Što  teku,  teku  lako  bez  prestanka, 

Ko  vjetar,  koji  neustavan  leti 
I nigdje  nema  počinka  ni  stanka?  . 

Oh,  sve  se  mienja,  bilje  i živine, 

I prašak  sitni,  zviezde  i nebesa, 

U liku,  u mjestu,  u vremenu,  u svem 

I uviek  druga  bivaju  tjelesa. 

Da  1’  ikad  misli  vesela  ti  duša, 

Kud  struji  ova  neprestana  miena, 

Kud  ide  vasmir  s milijuni  zviezda, 
Kojem  je  staza  već  predođređjena? 

Kud  idu  živa  bića?  zašto  nikad 

Ne  mogu  ni  čas  sustat  na  svom  putu, 
Nit  ikad  biti,  što  su  prije  bila, 

Nit  opet  gazit  stazu  prevrnutu? 

Da  1’  »se  uviek  možda,  ko  u ovom  žiću, 
Tono  mienja,  što  duh  nazivljemo, 

II  ko  zrak,  što  se  u vodu  pretvara, 
Promieniv  narav,  drugo  postanemo? 

Po  smrti  traje  1’  sviest  osobe  naše, 

II  ko  meteor  izčezne  u tamu, 

II  iz  kožurka,  ko  šareni  leptir, 

Grijat  se  prhne  na  vječitom  plamu? 

Da  1’  misliš  na  to?  Oh,  ja  mislim  uviek; 
A silna  struja  vjekovite  miene 
Uzdrhta  tajnu  žicu  moje  duše, 

Što  prkosi  joj  zalud,  pak  s njom  krene; 

Ona  ju  vije  kano  vjetar  slamku, 

A uzvitlana  slamka  sjetno  zuji, 

Ko  mrtvog  zvona  zadnji  zvuk  u noći. 
Koj’  zamirući  prostorom  prohuji, 

I gubi  mi  se  u vasmiru  čuvstvo, 

Pa  sjetno  mislim  na  izpraznost  svega: 
Kol’  malo  traju  slava  i ljepota, 
Bogatstvo,  sreća  i ljubavna  njega. 

I ja  se  smijem  ludoj  oholosti 
Nađutih  lopta,  tanke  sapunice, 

Što  misle,  da  su  nešto  u vasmiru, 

Na  valu  vječne  rieke  bezkrajnice. 

Oh  ljepost,  sreća,  bogatstvo  i ljubav, 

II  umišljene,  ili  zbiljne  bile, 


Ko  munja  lete,  izčeznu  ko  iskra 
U prolaznosti  sudbine  nemile. 

A1  neki  misle : ne  umire  slava, 

Ne  vene  lovor  svete  poezije; 

Na  siedoj  glavi  Meonskoga  sliepca 
Nov  vienac  uviek  svježeg  evieća  klije. 

I pjesnici  se  besmrtnošću  koče, 

I misle  nikad  da  uvenut  neće 
U perivoju  mašte  im  čuvstva 
Tolikom  brigom  sakupljeno  cvieće. 

Ko  ladja,  koja  razapetih  jedra 

Planduje  mirno  na  tihanom  moru, 
Kad  vjetar  duhne,  veselo  zajuri, 

I stane  i opet  leti  u šumom ; 

I slava  tako  pjesnika  i mudraca 
Sad  silna  širi  jedra,  sklapa  sada, 

A kad  se  vjetar  promieni  u hršum, 
Tad  kano  ljuska  u dno  mora  pada. 

A1  tko  zna,  ne  će  1’  do  čas  iz  bezmjerja 
Kaosni  vjetar  zaduhnuti  ljuti, 

II  magluša  se  dokoturat  silna, 

U koj  će  cieli  svemir  potonuti  1 

I ko  što  samun  na  Sahari  vije 
Pržinu  sitnu,  ne  će  1’  i on  tako 
U vrtlog  silni  zavinuti  zviezde 
I vrćenje  im  krenut  naopako? 

Pomutit  one  zavoj  ne  elipse, 

Pomrsit  one  pute  ođredjene, 

I kaotičnoj  u bezličnoj  masi 
Odpuhnuti  ih  u tok  vječne  miene? 

Oh,  gdje  će  onda  Ilijada  biti, 

Gdje  T Cezarova  polubožna  slava, 
Gdje  1’  um  Platona,  Agustina,  Tome. 
Gdje  1’  Danteova  svietostvorna  glava? 

Tek  ako  tinja  u kožurku  ovom 

Iskrica  — leptir  jednostavnog  bića, 
Što  uviek  isti  traje  na  sunašcu 
Beskrajnog  vječnog  mirisnog  prolića, 

Bez  svake  želje:  tekar  u toj  nadi 
U srce  kaplja  utjehe  mi  pane, 

Tek  tada  u tami  sjete  i očaja 
Božanska  zora  vječnosti  mi  grane; 

U kojoj  nema  bogatstva  ni  slave, 

Što  na  sva  bića  siplje  rajske  trake : 
Na  mudre  i plitke,  na  liepe  i ružne 
Na  care  i kralje  i na  siromake. 

Pa  neka  kaos  pomuti  nebesa, 

I sve,  što  žive,  neka  će  poginut, 

Iz  ruševina,  ko  iz  vode  munja, 

Na  svjetlost  božju  leptir  će  se  vinut. 


A.  Tresić  Pavičić. 

T r h a n i. 

Napisao  Jan  Neruda,  sa  češkoga  preveo  Stjepko  Španić. 
(Svršetak.) 


VII. 

io  je  dugo,  dugo  — pil jeci  očima  u zemlju. 

— Svrši t ćete  gore!  — Zar  nema  nikakvog 
edstva  više,  da  se  popravite? 

Komarkn  ne  idu  nikako  mjernikove  rijeci  iz 
□ ave. 

Ali  mu  je  tako  lijepo  kod  toga! 

Činilo  mu  se  kao  da  mu  mjernik  nije  kazao  te  gorke 
riječi,  nego  kao  da  je  kazao  on  sam  — Komarek  sam 
sebi ! Kao  da  stoji  pred  sobom,  stavio  je  ruke  na  ramena, 
zagledao  se  sam  sebi  u oči,  hladno,  slično  smrti.  Kao  da 
bi  pitao  samoga  sebe  — ali  već  posljednji  put  u tome 
životu:  „Zar  nema  nikakvog  sredstva?" 

Naglo  ga  prođje  bolna  gorčina. 

A za  što  ne  bi  bilo  sredstva  — za  što  ne ! — Samo 
kad  ne  bi  kod  toga  morao  da  misli  na  se,  da  se  popravi, 
da  radi  za  se  ! — Sto  je  pak  stalo  do  njegove  osobe, 
već  sada!  Nadjoše  ga  jednoga  jutra  kao  izloženo  dijete 
u prevrnutoj  škrinjici  na  lužeckome  prijevozu,  pa  ga 
mogu  gdjegod  mrtvoga  naći ! — Kad  bi  on  imao  samo 
koga,  komu  bi  bilo  za  to  stalo  — tad  — tad  bi  — ali 
u ostalom,  komu  je  za  volju  on  postao  trhanom  — ako 
ne  sebe  radi ? ! 

Kuka  njegova  segne  za  bocom  rakije,  čep  odleti  — 
ali  upravo  kod  usta  kao  da  mu  je  kakva  nadčovječna 
sila  zadržala  ruku. 

— Ne  — danas  ne  — već  sam  dosta  često  pio  — 
a vruće  mi  je,  vruće ! 

A glava  mu  pane  medju  dlanove. 

Bilo  je  tako  toplo,  krasno  podnevno  srpanjsko  sunce! 
Sjedio  je  s njome,  s plavokosom,  ružičastom  Anom  na 
polju,  u sjeni  sabranih  snopova,  a njegovo  se  lice  žarilo. 
— Ne,  ti  ne  ćeš  biti  ni  Bartoševa  ni  lugarova,  već  sam 
se  za  to  pobrinuo ! U nedjelju  počet  će  ovdje  s gradnjom 
željezničke  pruge,  ja  sam  se  prijavio  za  posao.  To  bi  bilo 
lijepo,  gdje  se  dnevice  bacaju  milijuni,  a da  radino  i 
štedljivo  čeljade  ne  bi  ni  groša  privrijedilo ! Takođjer 
sara  na  to  sebi  kazao:  svaki  nadničar,  kada  radi,  može 
da  ima  svoju  kuću.  Desetača  na  tjedan  — za  mjesec 
dana  imademo  kuću  s baščom  i mi  smo  svoji ! 

Pođje  na  prugu  i napravi  sebi  ovdje  prostranu  kolibu 
poput  ostalih. 

Ne  bijaše  dugo,  samo  nekoliko  tjedana,  i Ana  bude 
sirotom.  Morala  je  iz  stana  majčina.  Nije  se  dala  nago- 
voriti i po  nedjeljnoj  propovijedi  ode  do  trhanske  domaje 
svoga  miloga  mladoženje.  Gospodin  župnik  govorio  je  o 
riječima  knjige  Kut:  „Gdje  ćeš  ti  umrijeti,  umrijet  ću  i ja 
i tamo  ću  biti  pokopana"  — i otpor  Anin  bio  je  savladan. 

Radili  su  nedjelje  i mjesece  zajedno,  uzorno,  šted- 
ljivo. Do  mala  — ali  za  što  da  tako  opširno  spominjem, 


to  je  historija,  kakih  imađe  na  tisuće  — kad  već  nema 
vjernosti  ženske ! Do  mala  opazi  on,  kako  vrhovni  nad- 
glednik njegovu  Anu  u skladištu  grli,  i za  uru  ode 
Komarek  iz  općine  trhanske. 

Kuda  je  lutao,  ni  danas  dobro  ne  zna.  Išao  je  iz 
grada  u grad,  trošio  je  zaštedjene  novce,  pio  je  — i pio 
to  više,  čim  je  prvotni  dojam  izgubio  pođražljivu  silu  i 
počela  se  u njega  buditi  misao,  da  možda  Ana  nije 
toliko  kriva,  kako  to  on  misli.  Možebiti  da  je  i njoj  i 
sebi  naškodio,  uzevši  raspuštenu  šalu  za  istinu  ili  ne 
uzevši  u obzir  silu. 

Još  se  jednom  odluči.  Potraži  Anu,  pisao  je  kući. 
— Ane  je  nestalo  takođjer  — za  boga  — a nitko  nije 
znao,  kamo. 

A nad  Komarkom  se  zatvoriše  mutni  valovi  trhanstva 
za  vazda. 

Sad  skoči  sa  zemlje.  Divlje,  tražeći  gledao  je  okolo 
po  grmlju,  na  to  baci  pogled  na  Iješinu  pokojnikovu. 
Zurio  je  u nju  i vuklo  ga  sve  bliže  i bliže. 

— Gle  — to  je  istina,  šapne  poluglasno,  — ja  se 
mogu  uvjeriti,  kakova  je  bila!  Još  mu  nitko  nije  oči 
zaklopio:  da  ga  upitam,  je  li  bila  kriva,  i zatvorim  mu 
lijepo  oko,  a on  ga  ne  će  više  otvoriti. 

Komarek  još  stoji  pred  obješenim  truplom.  Nabuhle 
oči  mrtvaca  zasjaše  u sjeni  mjesečevoj  umorno  kao  voda 
prekrivena  masnim  skorupom.  Komarek  uzdigne  desnicu, 
stavi  četiri  prsta  na  čelo  nesrećnoga  Vašićka  i palcem  utisne 
mu  vjedje  lijevoga  oka.  Cijela  se  lješina  zanjiše. 

»Oj  mrtvače,  na  božjem  si  sudu, 

Nemaš  čuvstva,  mržnje  ni  milosti, 

Zbori  — a tad  spavaj  do  vječnosti!  — « 

Ruka  mu  opet  pane  i upereni  pogled  Komarkov  zape 
na  oku  obješenjakovu.  Gunj  mu  pade  11a  zemlju,  usnice 
otvorenih  usta  zađrhtaše,  obje  ruke  bijahu  uzdignute 
u visinu. 

Jedan  je  tren  ostalo  oko  zatvoreno  i kao  da  se  vjedje 
malo  maknule  — nastane  otvor  i po  malo,  po  malo 
digoše  se  opet  sasma. 

— Nevina!  zavapi  Komarek  i pane  na  zemlju. 

Jecao  je  kao  dijete. 

Dobar  je  čas  tako  ležao,  dok  ga  se  naglo  ne  đotače 
topla  ruka.  Komarek  skoči  — pred  njim  je  stajao  mjernik. 

— Vi  plačete,  Komarče,  zar  ste  se  opili? 

Komarek  strese  glavom. 

— Što  vam  je  onda  ? 

— Ona  je  bila  nevina,  krikne  Komarek  i uhvativ 
mjernika  za  ruku,  poče  je  cjelivati. 

- Tko? 

Komarkn  klone  glava  11a  grudi. 

— Ajte  k meni  u stan  — ovamo  ću  poslati  dru- 
goga, za  malo  reče  opet  mjernik,  dok  je  Komarek  nepre- 
stano jecao.  I doda  još  u sebi : Inače  će  sjutra  komisija 
naći  dvojicu. 

VIII. 

Do  dvadesetoga  veljače  — veljača  te  godine  odliko- 
vala se  neobičnom  toplotom  — dogodile  se  u Australiji 
čudne  stvari.  Ne  da  su  pokopali  kojeg  trhana,  to  uopće 
ne  ide,  da  bi  u to  doba  tko  umro,  — zimi  se  ne  radi 
na  zemlji;  ali  dogodile  su  se  nerazmjerno  čudnije  stvari. 
Nastala  je  dosada,  nestalo  je  pola  veselja,  i činilo  se, 
da  je  mraz  u općini  potrgao  cijelo  prijateljstvo ! 

Bašta  na  primjer  nije  bio  više  najamnikom  Martin- 
kovim.  Pravi  uzrok  nije  doduše  poznat,  ali  „udova  Fajfka“, 
kako  su  govorili  Mlinafiku,  kad  je  izgubio  dijete  — tvrdio 
je  sa  sigurnošću,  da  je  jednom,  nešto  iza  babnje  večeri, 
izazvao  Martinka  Baštu  iz  pune  kantine  i da  se  je  vani 
raspreo  ovaj  razgovor:  < 

— Bašto  — šuti  — ti  si  pantafirki  ukrao  gusku  ! 

— Ukrao  sam. 

— Vidiš,  Josipe,  te  mi  sramote  nijesi  trebao  učiniti, 
uzdahne  Martinka  bono  i dade  Bašti  dvije  zaušnice.  Da 
se  više  kod  mene  ne  oglasiš! 

Bašta  se  nije  ni  branio,  i razidjoše  se. 

Pa  ni  Schneiđer  ni  Komarek  ne  bijahu  više  zajedno ! 
Oni  se  ne  srđiše,  do  toga  oni  nijesu  ni  došli,  ali  je  to 
bilo  svakako  čudno.  Sjedjeli  su  jedan  do  drugoga  u 
kantini,  no  nijesu  ništa  govorili;  na  običnu  kakvu  trhansku 
pjesmicu  nijesu  ni  pomišljali!  Komarek  še  nije  usudio 
Schneideru  malo  ne  ni  u oči  pogledati,  kao  da  ga  je 
bilo  stid  za  kakvu  nemuževnost;  Schneiđer  je  pak  bez 
prestanka  gledao  u nj,  s nijemom,  prijateljskom  boli, 
s kakovom  gledamo  na  milog  nama  čovjeka,  koji  visoko 
stupa,  da  opet  što  dublje  pane.  Kod  javnih  razgovora  u 
kantini  Schneiđer  nije  sudjelovao,  a Komarek  kad  bi 
štogod  rekao,  bilo  je  to  po  prilici  kao  kakova  moralna 
sentenca;  to  je  pak  trgnulo  Schneiđera,  primrzne  mu  se 
čaša  k ruci  i otvorenih  usta  zagleda  se  u prijatelja.  0 
Komarku  se  znalo,  da  se  je  za  posljednjih  triju  mjeseci 
samo  četiri  puta  opio;  o Schneideru  se  tvrdilo,  da  je 
svakog  dana  bio  pijaniji,  nego  prije  što  je  bio.  Komarek 
je  išao  rano  spavati  — on  je  bio  tada  nadglednikom  nad 
spravama  i ujedno  slugom  mjernikovim,  kod  kojega  je  i 
stanovao,  — Schneiđer  nije  išao  nicgda  kući,  kako  se  veli. 
A kad  je  vidio  prijatelja  Komarka  gdje  prolazi,  zagledao 
se  bio  krvavim  svojim  očima  u nj  i stresao  glavu,  ili 
je  išao  za  njim  i uzajmio  bi  u njega  jošte  za  jedan  polićak. 

Danas  spomenutog  dvadesetog  veljače,  zbilo  se  je 
nešto,  radi  česa  jošte  nitko  nije  znao,  što  bi  uradio. 

Mjernikova  je  Belinka  već  odavna  ginula.  Bila  je 
valjano  pašče,  to  je  istina,  pravo  željezničko,  na  odrpanca 
nije  ni  zalajalo.  Ali  što  je  s njime  mjernik  uradio,  bilo 
je  odviše  mnogo.  Iz  Praga  došao  je  neki  liječnik,  a sudac 


je  Zoubek  tvrdio,  da  je  čuo  gospodina  mjernika,  gdje  je 
kazao  tome  liječniku,  da  „cijelu  noć  ne  spava  zbog 
te  bolesti“. 

Bela  je  pomoći  liječnikovom  srećno  odapela  i tad  je 
dakako  stvar  započela.  Tri  je  dana  ležala  na  paradnoj 
postelji,  a danas  dopodne  položiše  je  u žuti  lijes  i bio  je 
pogreb.  Na  dvjema  kolima  vozili  se  znanci  mjernikovi  i 
sprovođili  su  Belinku  do  groba,  kamo  ju  je  nosilo  osam 
dječaka,  a svakome  je  od  njih  dao  mjernik  novu  bundu 
i dugi  crni  flor  preko  ramena. 

Grob  je  bio  iskopan  usred  strmog  željezničkog  nasipa. 
A kad  je  bila  Belinka  sahranjena,  morale  su  sve  trhanke 
s kolcima  na  posao,  navažale  zemlju  i poravnavale  opet 
nasip.  Na  pogibeljne  vožnje  slao  je  mjernik  vazda  žene. 
Muškarci  su  raspušteni,  sjeli  bi  kod  vožnje  s brijega  na 
voz,  a rudo  bi  upravljali  samo  konopom,  i već  se  je 
često  dogodilo,  da  su  razbili  kola  a sami  odletjeli  s njih  na 
dva  hvata  visoko  i pali  na  pećinu,  raspruživši  se  kao  žaba. 

Za  to  je  bilo  u večer  u kantini  mnogo  muškaraca. 
Sabrali  se  svi;  ni  jednog  jeditog  nije  bilo  danas  u selu. 
Bilo  im,  kao  da  su  se  morali  medjusobno  porazgovoriti. 

xili,  kako  se  već  dogadja,  kad  še  nešto  ,,mora“ ! 
Pili  su,  napijali  si,  sjedjeli,  ustajali  i gdjekad  pala  je 
šaka  na  stol,  ali  u svemu  je  ipak  bilo  tiho,  a samo  se 
onaj  nešto  glasnije  nasmijao,  koji  je  upravo  po  stolu 
udario.  Svatko  je  znao,  o čemu  bi  se  najradje  s drugima 
razgovorio,  ali  nitko  nije  znao,  za  koji  bi  kraj  to  uhvatio. 

— Komarče,  — počela  je  najednom  gospodja  panta- 
firka,  danas  već  crvena  kao  božur,  — je  li  istina,  da  je 
lijes  za  kuju  stojao  pet  forinti? 

Po  kantini  zavladala  mrtva  tišina. 

— Pet  forinti  i pedeset,  — odvrati  Komarek  tek 
iza  stanke  i kao  nerado. 

— I daje  imala  na  lijesu  grb?  - produži  opet  žena. 

Komarek  ne  odgovori. 

— Inu  mord  set  sakra,  — zahuči  u tišini,  što  je 
zavladala,  sudac  Zoubek,  udari  rukom  o stol,  ali  ne  reče 
dalje.  Nagne  se  na  desno  i pogleda  u svoju  čašu. 

— Za  što  joj  ne  bi  priredio  pogreb,  kad  ju  je  imao 
rado,  — mislila  je  udova  B’ajfka,  — psa  može  svaki 
čovjek  da  ima  rado! 

— Da,  mislila  je  gospodja  pantafirka,  često  mi  je 
pas  miliji  nego  čovjek. 

— A kuja  milija  nego  žena,  uzvrati  brzo  Schneiđer, 
kao  da  je  iz  bude  izletio. 

Zoubek  samo  strese  glavom  i mahao  je  tamo  amo 
pesti,  kao  da  bi  htio  ipak  nešto  reći. 

— Što,  pas  nauči  se  svemu  upravo  kao  čovjek ; 
umiješa  se  nadglednik  Adam,  on  ima  nekaki  razum,  pas 
se  nauči  i rakiju  piti. 

— I ja  sam  vidio  psa,  začne  trhan  Martinka  pri- 
povijedati, kako  je  vukao  čovjeka  iz  Berounke.  I gle, 
je  li  tko  poznao  dugoga  Boubala!  Roubal  se  opio, 


704 


V I E N A 0 


Br.  44 


obujmio  je  psa  o po  tijela  i tada  smo  ih  zakopali  oba 
tako  u jednome  grobu. 

— Kad  je  čovjek  dobar,  ima  takodjer  životinju. 
Nije  li  naš  gospodin  mjernik  dobar  čovjek?  — nastavi 
opet  Adam. 

— Jest  ■ — jest,  posvjedočiše  sa  svih  strana. 

— Kaže  čovjeku  sve,  i kako  se  okreću  kolica. 

— I pazi,  da  ne  bi  bilo  prevare.  I rakiju  u kantini 
istražuje. 

— 1 ne  da  se  prevariti,  ne  da!  Kako  smo  tuj  u 
Australiji  započeli,  znate?  Htjeli  su  ga  prevariti,  davali 
su  mu,  da  kuša  dobru  hranu,  a nam  — 

— Da  ti  grom  ne  rastoči  tvoj  jezik,  razgnjevio  se 
se  pantafir.  Da  sam  ja  — 

— Znate,  vama  svaka  čast,  pentao  je  Schneider, 
ali  je  vaša  žena  smet! 

Pantafir  ugrize  se  za  usnice.  Ogleda  se  na  uvrije- 
djenu  polovicu,  ali  viđeći,  da  je  žena  otišla  nekamo 
otraga  u ložnicu,  i da  nije  ništa  čula,  šutio  je  rađje. 

— A ja,  morđ  set  sakra  — meni  to  ne  ide  u glavu ! 
nastavi  opet  sudac  Zoubek. 

— A što  ćeš? 

— Ja,  — ja,  počne  Zoubek  s uzdignutom  glavom, 
ne  gledeći  kraj  toga  nikome  u oči,  — no,  ja  mislim, 
da  je  u tome  nešto ! Sto  kuja,  pa  tri  dana  — čiri  čari 
— na  što  truga  — i zašto  tako  visoko  na  nasipu.  Velim, 
da  je  mjernik  zakopao  svoje  novce  ili  svoje  srebro  — 
ili  što  ja  znam,  ali  ja  nijesam  od  danas  i već  sam  nešto 
na  tome  svijetu! 

Nastade  duboka  tišina. 

I tišina  je  trajala.  Očito  da  je  Zoubkova  romantička 
izjava  djelovala.  Gdjekad  zamumljao  je  koji  trhan 
kao  medvjed. 

U to  se  digne  Komarek. 

— Plaćam  dva  polića,  pantafire. 

Pruži  ruku  Schneideru  i podje.  Ali  kod  stola,  gdje 
je  sjedio  sudac  Zoubek,  upre  se  rukom  o stol  i reče, 
ne  gledeći  takodjer  nikome  u oči,  glasom  što  većma 
mirnim:  Sto  tko  voli,  to  voli!  A ako  se  tko  usudi  da 
otkopa  nasip,  danas  noću,  ili  kada  god,  toga  ću  ustrije- 
liti. Meni  je  to  sve  jedno 

IX. 

Australija  je  podala  neuprosnome  usudu  sve,  što  je 
na  svijetu  krasno.  Kada  se  pojavi  negdje  nova  željeznička 
pruga,  trhanstvo  je  njezin  mladi,  bujni  cvijet.  A to  je 
poznato,  kada  se  plod  pod  cvijetom  načne,  kad  se  okrene 
k suncu,  otpadaju  nježni  listići  cvijeća.  Mjernikova  je 
pruga  već  bila  malo  ne  dogotovljena,  a broj  trhana  je 
padao.  Otišli  su  u tugjinu  za  novim  opet  poslom,  u kraje 
udaljene,  u nove  općine.  Uzalud  bi  pitao  za  Talijane  i za 
Nijemce,  za  nadglednika  Adama  i trhana  Drubka,  za 
Martinkova  i Poštu,  za  supruge  Marek  i „uđovu  Fajfku“, 
a i za  Schneiđera  — jednom  ga  poslije  isplate  nestalo 


i nije  se  oprostio  ni  s Komarkom.  Mjernik  je  jedino 
sudca  Zoubka  i Komarka  zadržao  i upotrebio  ih  dalje. 

Komarek  se  za  čudo  promijenio.  Možebiti  da  ga  je 
silno  bolio  tajni  odlazak  Schneiđerov,  možebiti  da  mu  je 
bilo  žao  prijatelja.  Ali  nije  pitao  za  nj  niti  je  spo- 
minjao njegovo  ime.  Išao  je  uvijek  nekako  zamišljen. 
Mjernika  je  to  tješilo.  Komarek  ispunio  je  svaki  njegov 
nalog.  Kao  da  ga  nije  više  tješila  Australija,  koja  je  pro- 
padala i domalo  sasma  iščezla  s površine  zemaljske;  kad 
je  bila  nedjelja  ili  svetac,  on  je  išao  vazda  prije  podne 
u grad.  Vraćao  se  svagda  trijezan,  ali  uz  to  jošte  za- 
mišljeniji. 

Mjesto  trhana  radili  su  sada  rukotvorci  i njima  za 
volju  zadržao  je  pantafir  svoju  kantinu  jošte  na  neko 
vrijeme.  Takodjer,  da  istinu  kažem,  nije  znao  za  pravo, 
kamo  bi,  a žena  je  njegova  voljela  da  se  kantina  zadrži, 
dok  je  samo  moguće  — „gdje  bi  se  mogla  opiti,  ako 
joj  to  ode?“  — Tesari  su  postavljali  grede,  zidari  bavili 
se  sveđjer  gradjenjem  stražarnica.  Mjernik  je  sve  oba- 
vijestio, želi  li  tko  da  postigne  takovo  mjesto,  neka  položi 
ispit,  a za  sve  drugo  on  će  jamčiti.  Ali  natjecatelji  valja 
da  su  oženjeni.  Zoubek  se  umah  prijavi  s velikom  radosti 
i htio  je  da  i Komarek  bude  stražar  i da  ga  oženi. 
Ponudi  mu  za  ženu  svoju  Barušku : „Uzmi  je,  lijena  je, 
bit  će  ti  vjerna".  Komarek  je  samo  stresao  glavom. 

Došla  je  i prošla  opet  nedjelja.  U večer  je  sjedio 
mjernik  u svome  stanu  i uređjivao  je  račune,  Tuj  na- 
jednom počuje  korake  i glas  Komarka,  koji  se  odnekud 
vraćao.  Komarek  pokuca  i uđje. 

— Ne  trebam  ništa,  već  sam  ustao  od  večere,  — 
mislio  je  mjernik,  ne  skrenuvši  oka  sa  svojih  računa. 

Komarek  stajao  je  nepomično  kod  vrftta  i stiskao 
šešir.  Lice  njegovo  bilo  je  nešto  uzneseno,  oko  pogle- 
davalo mjernika  kao  u strahu. 

Za  malo  zamijeti  mjernik  njegovu  prisutnost. 

— Zar  želite  što? 

Komarek  jošte  ništa.  Tad  naglo  pokroči  naprijed  do 
samoga  mjernika,  klekne  i cjelivao  mu  je  dršćući  ruku. 

— Ja  — ja  sam  našao  svoju  Anu!  — - usklikne. 

— A tako  ! — A hoćete  li  biti  stražarom  i uzeti  je? 

— Da,  ako  me  još  vi  pomognete  — gospodine! 

— Pomoći  ću.  — Ustanite,  vi  ste  kao  malo  dijete ! 
Kako  ste  je  našli?  Gdje  je? 

Komarek  sklopi  oči  i pritaji  dah.  „Ovdje  je“,  — 
propenta  opet,  — doveo  sam  ju,  da  umah  moli.  — Noću 
je  kod  pantafirke,  u jutro  vraća  se  opet  u gradić,  ondje 
sam  joj  najmio  stan  — pristojniji  — ali  — ja  bih  je 
doveo  — doda  brzo,  kao  da  bi  htio  da  brzo  prijedje  preko 
nečega  nemiloga. 

I za  malo  uvede  svoju  Anu.  Brzo  podje  naprijed  i 
htjela  je  takodjer  da  mjerniku  poljubi  ruku.  Ali  kad  je 
mjernik  natrag  stupio,  popostane  i glava  joj  malo  klone 
i ponikne  g, ledom.  Udivljen  gledao  je  mjernik  u to  lice 

jošte  mlado,  ali  očito  burom  čemerna  života  poraženo, 
na  prerano  uvelu  boju  od  mastila,  na  sitni  stas,  koji  je 
sada  pred  njim  kao  poražen. 

Komarek  gledao  je  na  mjernika,  kao  da  prati  svaku 
njegovu  misao,  oko  mu  sjalo  smrtnim  strahom,  usnice 
mu  drhtale  — napokon  baci  se  opet  k njegovim  nogama, 
obujmi  mu  koljena  — 

— Ona  za  to  ništa  ne  može!  — zavapi  bolno,  da 
su  i mjerniku  navrele  suze  na  oči. 

X. 

Prošle  su  dvije  godine,  — možda  i tri,  čovjek  to 
ne  pamti. 

Putovao  sam  noću  iz  Njemačke  u Češku,  i slučajno 
sam  se  susreo  na  istoj  postaji  s mjernikom.  Sjeđosmo  u 
jedan  coupe  k otvorenomu  prozoru  — bila  je  ljetna  noć  • — 
razgovarali  se  i gledali  napolje  na  gorovite,  krasne 
predjele,  usprkos  što  ih  je  prekrivalo  tamno  velo  noći. 


Već  se  počeo  mrak  pomalo  bijeliti;  sunce  je  doduše 
bilo  jošte  daleko  za  gorama,  ali  laki,  svijetli  titraj  pri- 
rode i naglo  ohladjenje  zraka  naviještali  su  već  novi  dan. 
Upravo  smo  prošli  češku  granicu. 

— Sjećate  li  se  jošte  Komarka?  upita  mjernik. 

— Trhana?  — Da. 

— Umah  ćemo  vidjeti  njega  ili  njegovu  ženu.  Nabro- 
jite jošte  četiri  kućice,  u petoj  on  službuje. 

— Jedna,  i pružio  sam  glavu;  druga  — treća  — 
četvrta  — već  ga  vidim! 

Stajao  je  i pozdravio.  Izgledao  je  u jutarnjem  sumračju 
kao  mrtvac.  Prozor  na  kućici  bio  otvoren,  u sobici  gorjela 
svjetiljka  na  malome  lijesu,  na  lijesu  ležala  žena,  cjelivala 
upravo  truplo. 

To  je  samo  oko  nas  zasjalo.  Mi  se  zamotasmo  u 
plaidove,  jutarnji  zrak  bio  je  tako  hladan. 


Put  u Dalmaciju. 

(Nastavak.) 


#%M^lkusih  taj  hvarski  specijalitet.  Pomozi,  Bože. 

Vicebotanik  na  brzu  ruku  izjavi,  da  su  čajevo 
lišće  shuhali  kao  zelje.  Naš  putni  maršal  ponudi 
me  ,,Kwizdinim  restitutions-fluiđom11. 

Zvonimir  se  maknu  kao  preporodjen,  a za 
čas  smo  lebdjeli  uza  strmu  južnu  obalu  otoka  Hvara. 
Na  jugu  se  pokaza  zelena  Korčula,  — a na  istoku  mrki 
Sv.  Ilija  (Monte  Vipera)  na  Stonskom  ratu. 

Kako  se  lijepo  raspršiše  oblačine,  kad  se  primakosmo 
otoku  Sćedru  (Torcola),  što  se  zeleni  u korčulanskom 
kanalu.  Iza  niskoga  istočnoga  dijela  otoka  Hvara  poka- 
zuje se  sniježni  Sv.  Juraj  na  Biokovu,  pak  Sutvid  na 
Bilićgori.  Eto  nas  na  Korčuli. 

Gradić  ubav,  a čist  se  sjatio  na  okrugao  poluotok, 
što  se  veže  uzanom  prevlakom  sa  samim  otokom.  Grad 
je  opasan  zidom  i lijepim  okruglim  kulama.  Čim  se  iskr- 
casmo,  eto  pred  nas  nekoliko  gospode. 

Naš  dobri  Tone  • potrepta  me  po  ramenu  prije  nego 
što  izidjoh : 

— Gospodičiću,  treba  kušati  vino. 

Obidjosmo  grad.  U crkvi  „Svih  Svetih11  preseneti 
me  ravan  strop  sa  16  slika.  Neuka  ruka  te  je  slike  nešto 
nakazila.  Osobito  se  ističe  slika  Bogorodice,  gdje  uzlazi 
u nebo.  U sakristiji  ima  nekoliko  starih  slika  i to : Zadnja 
večera  (4'5  m duga),  pak  8 slika  na  zlatnome  polju 
(Krist  s Petrom  i Pavlom). 

Glavni  naš  vodič  po  Korčuli  bijaše  g.  Dr.  A. ; taj 
nas  dovede  do  svoje  kuće.  Stara  je  to  patricijska  kuća 
s gotskim  prozorima.  Prvi  je  dio  nešto  zapušten,  na 
vratima  u dvorištu  stoji  krasna  alka  od  korintskoga  metala, 


a prikazuje  Plutona  sa  dva  lava.  Ta  je  alka  već  jednom 
u „Vijencu11  opisana,  pa  ne  ću  da  je  potanje  opisujem, 
jer  se  moji  drugovi  žure  do  stare  stolne  crkve.  To  je 
basilika  sa  četiri  gotska  luka,  a lijep  starinski  portal 
vodi  u sakristiju. 

Popesmo  se  na  „Fort  sv.  Vlaha“ ; — to  je  okrugla 
kula,  što  se  diže  na  povisokom  brdu  iznad  Korčule.  Uz 
put  pokaza  nam  dr.  A.  kamenolome  prekrasnoga  korču- 
lanskoga kamena,  od  koga  sagradiše  votivnu  crkvu  u 
Beču.  Rijetko  ima  duž  čitave  dalmatinske  obale  taki 
pogled,  kaki  ti  se  pruža,  kad  se  uspneš  na  toranj  sv.  Vlaha. 

Na  sjever  prostrla  se  silna  gromada  sv.  Ilije  na 
stonskom  ratu,  — na  sjevero-istoku  provlači  se  fina  crta 
otoka  Hvara,  dok  se  baš  pod  tvojim  nogama  prostriješe 
valjda  vazda  zeleni  gajevi  korčulanski,  u kojima  divlji  čagalj 
(Canis  aureus),  taj  korčulanski  specijalitet,  svoj  stan  nalazi. 
Uzan  puteljak  spušta  se  do  grada,  a uza  nj  digoše  se 
tamne  ciprese,  svoju  je  krošnju  ondje  rasprostrla  milo- 
viđna  pinija,  — a sam  putić  osjenjuje,  čudovište  naše 
flore  — „ rogač — koji  mi  vulgarnom  zagrebačkom 
hrvaštinom  „rožičkom11  zovemo.  Čvrsta  a vitka  (poput 
danske  doge)  Korčulanka  tjera  svoga  oslića  nekuda  u 
brda,  pa  gunđja  (drugi  bi  rekli  mileno  pjevuca)  nešto. 

Za  cijelo  najljepši  je  pogled  sa  Forta  sv.  Vlaha  na 
istok.  Tu  ti  se  prostire  morem  sva  sila  malih  otočića 
na  onom  modro-zelenom  moru  kao  janjići  na  zelenoj  li- 
vadi. Ondje  u modrilu  zastrlo  se  nebo  hercegovačkim  pla- 
ninama, a pod  njima  pružio  se  zeleni  Mljet. 

Spustismo  se  niz  brdo  u grad.  Još  ga  jednom  obi- 
djosmo, pohodismo  one  dvije  kule,  što  gledaju  na  Pe- 

Iješac,  — a onda  zadjosmo  u čitaonicu,  pokloniv  se  po- 
najprije slavnomu  gospodinu  Antenoru,  komu  su  sjajne 
zrake  sunca  na  zapadu  zacrvenile  blijedi  nos. 

Pripovijedaju,  da  je  Antenor  imao  dobrotu  (a  ja  bih 
rekao  dobru  ideju),  pa  je  baš  ondje,  gdje  je  danas  Kor- 
čula, osnovao  Corcyru  nigru. 

Ad  sempiternam  rei  memoriam  korčulanski  građjani 
metnuše  mu  sliku  na  staru  „loggiju“. 

Uz  put  vidjesmo  svu  silu  zapuštenih  kuća,  a g.  dr. 
A.  rastumači  mi  to  padanjem  pučanstva.  Pripovijeda  se, 
da  je  Korčula  u XVI.  stoljeću  imala  preko  10.000  sta- 
novnika, a danas  ima  tek  nešto  preko  2000.  Kuga,  koja 
je  harala  koncem  XVI.  vijeka  po  Dalmaciji,  taknula  je 
svojim  nemilosrdnim  prstima  i Korčulu.  U „Hotelu  Eu- 
ropa “ nadjosmo  sve,  što  nam  je  (ne  srce  nego)  želudac 
zaželio. 

Ne  ću  da  poštovanom  čitatelju  dosadjujem  nabraja- 
jući svu  silu  lijepih  riječi  i zdravica,  koje  padoše  one  ve- 
čeri, ne  ću,  rekoh,  da  se  bavim  filooinološkim  dijelom 
one  večeri,  nego  ću  kao  kurijozitet  nabrojiti  (za  vino- 
filologe)  nekoliko  vrsti  korčulanskih  kapljica.  Zaredaše  se 
kao  „klimaks11  čudnovati  „rukavac"  i ugodna  ,,plavka“, 
a za  njom  slatki  „prošek",  pak  na  konac  ljuti  ,,grk“. 

Kad  smo  se  od  poštovanih  Korčulana  pod  zvjezdo- 
vitim  nebom  opraštali,  prohtjede  se  jednome  od  njih,  da 
pije  bratinstvo  sa  sanenim  Antenorom,  a da  mu  pri  tom 
ono  komadićak  mjeseca  svjedokom  bude. 

•5* 

* * 

Drugi  me  dan  (bijaše  31.)  probudi  glas: 

— Liberi ! 

— Dobro  jutro! 

— Bog,  Tone. 

— Kako  jin  pijaža  more? 

— Dobro,  Tone. 

— Vani  će  bit  vraže  kaše. 

— Kaki  je  vjetar? 

— Siroko-Levant  — ili  jedan  kvarat  više.  Oa  ja 
znam.  Oni  gorika  jidu. 

— A što? 

— Ribu.  Neka  gredu  vanka,  da  pospremim  ovi 
kušini. 

1 Tone  me  istjera,  pa  pospremi  posteljicu.  To  je  on 
svaki  dan  običavao.  Do  kasna  bi  brbljao  na  vratima  o 
koje  čem,  a u jutro  mrk  — kao  malo  dijete,  koje  se  nije 
dovoljno  naspavalo. 

Kroz  obli  prozorčić  pokaza  mi  se  Korčula  zadnji  put 
— lijepo  osvijetljena  istočnim  suncem,  a okružena  pje- 
nastim valovljem  — kao  Venus  Anađyomene. 

Izadjoh  na  „kuvertu"  baš  u čas,  kad  smo  prolazili 
uz  Orebić.  Tu  se  sastaje  tijesno  korčulansko  sa  kanalom 
lastovskim.  Na  jug  nam  se  prostilo  otvoreno  more  a na 
jugozapad  dugoljati  zeleni  Mljet.  Malo  po  malo  narasli 
valovi.  četiri  se  kanala  ovdje  križaju,  pa  je  more  visoko. 


Zvonimiru  se  prohtjelo  elegantne  mazurke.  I mi  zaple- 
sasmo.  Baš  je  sedam  dana,  što  se  potucamo  hrvatskim 
morem,  a još  nijesmo  ni  mora  oćutili  do  ono  mrvičak 
pod  Velebitom. 

— Zdrav  je  vitar ! reče  Tone,  pa  čupa  neko  popa- 
reno  pile. 

Jasno  jutro  svakoga  je  taknulo.  Bijasmo  skupljeni 
na  „kuverti",  što  nas  je  na  broju  bilo,  a sve  vesalo.  Jedni 
se  sjatili  u onu  staklenu  kućicu,  pa  će  voditi  duge'  i za- 
nimljive razgovore  — najviše  reminiseence  prošloga  dana 
i prošle  večeri.  Drugi  pregledavahu  sabrane  biline,  kukce 
i koješta  drugo. 

Ja  se  zabavljah  sekstantom,  kad  mi  se  Tone  prikuči. 

— Gospodičiću,  gotovo  je. 

— Što? 

— A ča  ja  znam,  kako  se  zove. 

— Gdje  ? 

— Doli.  I pokaza  mi  prstom  na  kuhinju 

Tone  je  čudno  izgledao.  Tek  poslije  doznađoh,  da  je 
čitavu  noć  proboravio  na  kamenoj  klupi  pred  „Zvoni- 
mirom". Bio  je  starac  nešto  zakasnio  u Korčuli,  a kad 
dodje  do  „Zvonimira",  mi  svi  već  spavamo,  a mosta  nema. 
Od  straha  ili  od  srama  ne  htjede  zvati  kamarota,  pa 
ostade  pod  vedrim  nebom. 

Doručkovali  smo  na  „kuverti".  Novljanski  je  doktor 
poput  Verneova  Arđana  Michela  balancirao,  držeći  u ru- 
kama pladanj. 

Baš  u taj  čas  zakrenu  „Zvonimir"  u zaton  ,,Palast“ 
(Porto  Pallazzo)  na  otoku  Mljetu.  More  se  naglo  umiri. 
Poput  ulja  prostrlo  se  čitavim  zatonom.  Sav  je  zaton  šu- 
movit, poput  amfiteatra  okružen  crnogoricom  i rožičkom. 
Uz  obalu  prostrlo  se  malo  seoce,  — ako  mi  je  slobodno 
dvije  tri  li  kuće  nazvati  selom. 

Usred  Palasta  stade  Zvonimir,  jer  su  obale  plitke,  a 
nepoznate.  Mi  se  ukrcasmo  u barku,  pa  ćemo  kuda  koji. 
Razdijelismo  se.  Lovci  krenuše  na  zapad  u šumu,  a nas 
dva  tri  ravno  uz  brdo.  Nedaleko  obale  nadjoh  vrelo  slatke 
studene  vode.  To  vrelo  nikad  ne  presahne,  a ima  svoj 
opstanak  da  zahvali  šumi. 

Mljet  je  većim  dijelom  šumovit.  Čudnovato,  kako 
opažaš  razliku  izmedju  zemljišta,  koje  je  njekad  pripadalo 
Veneciji  — i onoga,  kojim  je  zapovijedala  slavna  repu- 
blika dubrovačka.  Prvo  je  golo,  suho,  gotovo  bez  zelenila, 
a ovo  zeleno,  ubavo.  Mlečani  na  brzu  ruku  oplijeniše 
naše  Primorje  i Dalmaciju,  znajući,  da  im  dugo  ovdje 
opstanka  nema,  dok  su  Dubrovčani  znali,  da  je  ovo  nji- 
hova gruda  zemlje,  pa  su  je  štedili. 

Kroz  hladovitu  šumu  uzesmo  se  uspinjati.  Rijetko 
će  tko  pojmiti,  koliko  godi  i oku  i duši,  kad  i opet 
ugleda  ono  gusto  zelenilo,  dok  je  sedam  dana  zurio  u 
krš  i kamen.  Ni  za  jedan  otok  ili  istarski  ili  dalmatinski 
sve  do  Mljeta  ne  možeš  kazati,  da  je  šumovit.  Ima  ih 
mnogo  zelenih,  ali  šumovit  nije  ni  jedan.  Za  to  će  ti 
Mljet  ostati  uvijek  u spomeni. 

Na  vrh  sedla  stadosmo.  Na  vodu  dotjerala  mlada 
Mljeeanka  magare,  pa  će  da  pere  rublje. 

Gospodin  Arcibotanik  stade  je  o koječem  ispitivati. 
Ona  bi  odgovarala  kratko,  nehajno,  a ni  čudila  se  nije, 
što  ovdje  u tom  mirnom  mjestancu  nalazi  trojicu  nezna- 
naca.  — Upita  je  moj  g.  suputnik,  tko  je  župnik  u 
njenome  selu,  a ona  će : 

— Nema  ga. 

— Kako  da  nema? 

— Eh  — nema. 

— A kako  vi  to  onda  živite? 

Ona  ga  pogleda  svojim  velikim  očima,  pa  će  mirno : 
— Ne  treba  ga. 

— Zbilja? 

— Mi  vršimo  našu,  — a Bog  je  dobar.  Ako  čuje, 
dobro  nam.  Ako  nas  ne  čuje,  ne  čuje  ni  popa.  Bog 
s vama! 

Hs — hs ! i pecnu  trnom  magare,  pa  ode.  — Začu- 
dismo  se  čudnoj  logici.  , 

Spustila  se  bila  dolinom  do  puta,  što  vodi  u Babino 

polje. 

Kad  je  sa  svojim  magaretom  stajala  uz  ogradjen 


bunar,  požalili,  što  nijesam  ponio  fotografskoga  aparata 
sa  sobom.  Za  cijeloga  puta  ne  vidjeh  ljepše  genre-slike 
od  te  Mljećanke  sa  magaretom,  a pred  njima  g.  Arci- 
botanika  pod  velikim  svijetlim  šeširom. 

Naši  su  lovci  donijeli  neko  osobito  granje,  pak  dosta 
bilina  i neku  crnu  ptičicu. 

Ostavismo  Palast. 

Za  podrug  sat  eto  nas  na  vratima  prekrasnoga  šipan- 
skoga  kanala. 

Kad  nam  munu  sa  vidika  pusti  otok  sv.  Andrije 
(Douzela),  na  kome  je  starac  Mavro  Vetranić  svoju  „Re- 
metu" pjevao,  — eto  nam  na  krmi  zaton  stonski,  a na 
„provi"  zaton  gruški. 

Ovdje  ću  prekinuti.  Svim  su  nam  srca  zakucala,  kad 
pomislismo,  da  ćemo  za  koji  čas  stupiti  na  posvećeno 
zemljište  hrvatske  Atene,  na  zemljište  onih  ljudi,  koji 
zlatnim  perom  i mudrom  glavom  uzveličaše  domovinu 
svoju,  dok  su  im  istorodna  braća  u Banovini  hladnim 
gvoždjem  i snažnom  mišicom  branila  svaku  grudu  njezinu, 
— na  ono  zemljište,  koje  će  čitatelj  nešto  potanje  upo- 
znati u slijedećem  poglavju. 

(Nastavit  će  se.) 


O književnom  radu  Matije  A.  Relkovića. 

(Literarna  studija.) 

(Svršetak.) 


ed  pogledajmo,  kako  je  sa  preradbom  Husalna  de 
Vaiza.  „Husai'n  de  Vaiz  hat  an  die  Stelle  der  einlei- 
tenden  Kapitel  der  arabischen  Bearbeitung  (koja  se  nalaze 
i u Nasrallaha,  ako  i ne  potpuni)  eine  andere  im  ganzen 
sclmache  Einleitung  gesetzt,  zu  der  ihn  . . . das  Testament 
des  Huschenk  in  „Djavidan  Khired",  „die  evvige  Vernunft", 
die  Veranlassung  gab“.  Tako  veli  Benfey  (Pantschatantra 
I.,  p.  85.),  pa  nam  na  to  opširno  pripovijeda  sadržaj 
uvoda  i fabula,  što  su  u nj  upletene.  Alco  ih  prispodo- 
bimo sa  našim  francuskim  anonimom,  piscem  Conseils-a, 
i Eelkovićem,  vidimo,  da  se  i sadržaj  uvoda  i predmet 
i raspored  umetnutih  fabula  u najtanje  tančine  posvema 
slažu,  dapače  imena  osoba  su  svuda  ista.  Time  je  bio 
put  pokazan,  a da  uzmognemo  doći  do  sigurna  rezultata, 
valjalo  je  komparaciju  provesti  i dalje:  u tu  sam  svrhu 
isporedio  prve  četiri  knjige  zbirke  „Anvar-i-Suhaili"  (tako 
se  zove  preradba  Husaina  de  Vaiza)  sa  našim  prevodio- 
cima, nepoznatim  Francezom  i Relkovićem,  pa  prema 
točnim  podatcima  Benfeyevim  slažu  se  naši  autori 
s perzijskim  posvema  i sadržajem  i rasporedom  fabula. 
U svim  najfinijim  nuancama,  kojima  se  Husain  razlikuje 
od  svih  recenzija  istočnjačkih,  povode  se  naši  prijevodi 
za  njim  — tek  nekoliko  Husainovih  fabula  ispušteno  je 
u našim  zbirkama,  i to  u Relkovića  tri,  a u Conseils-ima 


četiri  (četvrta  je  ona  basna  iz  pete  Relkovićeve  knjige, 
što  smo  je  već  spominjali).  U hrvatskom  su  prijevodu 
ispuštene  slijedeće  (u  Senekovićevu  izdanju) : prva  bi 
imala  stajati  iza  22.  fabule  u drugoj  knjizi,  a u inđij- 
skome  tekstu  dolazi  u prvoj  knjizi  pod  br.  17.  (u  Benfeyevu 
prijevodu  „Die  Affen  und  der  Vogel  Sutschimukha", 
Pantschatantra  I.  269.  i II.  111.);  druga  je  basna  ispu- 
štena u trećoj  Relkovićevoj  knjizi  poslije  šeste  fabule 
(u  Benfeya  „Kaufmannsfrau  und  der  Maler“ ; Pantscha- 
tantra I.  pag.  300.)  i napokon  treća  bi  imala  doći  poslije 
sedme  fabule  u petoj  knjizi  (u  indijskoj  recenziji  III. 
knjiga  11.  basna  „Der  Zimmermann  und  seio  treuloses 
Weib“;  Pantschatantra  I.  pag.  371.  i II.  pag.  258.). 

U predgovoru  k svome  izdanju  spominje  Seneković, 
da  je  dvije  Pilpajeve  fabule  ispustio  radi  nemoralnoga 
sadržaja,  a to  se  posvema  slaže  s basnama:  „Kaufmanns- 
frau und  der  Maler"  i „Zimmermann  und  sein  treuloses 
Weib“,  pa  bi  po  tom  u Relkovića  manjkala  samo  jedna 
fabula:  „Die  Affen  und  der  Vogel  Sutschimukha".  0 
ovoj  ćemo  basni  progovoriti  malo  kasnije. 

Osim  toga  opažamo,  da  u Conseils-ima  nema  još 
jedne  fabule,  koja  se  nalazi  i u hrvatskoj  i u perzijskoj 
zbirci  (u  Relkovića  V.  1.  „Kralj  i njegova  milosnica"), 
a to  je  ona  basna,  koju  smo  odmah  u početku  spomenuli 

i rekli,  da  se  upravo  zbog  nje  ne  može  održati  mišljenje, 
da  su  Conseils  služili  Relkovieu  podlogom  kod  prijevoda. 
Ta  se  fabula  nalazi  u perzijskoj  i hrvatskoj  zbirci  na 
istome  mjestu,  iz  toga  pak  fakta  nužno  slijedi,  da  se 
morala  nalaziti  i u onoj  francuskoj  zbirci,  koja  je  bila 
posrednikom  medju  perzijskom  preradbom  Husainovom  i 
međju  hrvatskim  prevodiocem.  U Conseils-ima  te  fabule 
nema,  dakle  Relković  nije  mogao  iz  Conseils-d  prevo- 
diti. Dočim  dakle  možemo  po  mome  mišljenju  potpunom 
sigurnošću 
ustvrditi,  da 
Relkovićeve 
basne  potjeću 
posredno 
iz  Husainove 
preradbe,  a ne 
iz  prijevoda 
Nasrallahova, 
ne  znamo  u 
drugu  ruku,1 
kojim  se  fran- 
cuskim prije- 
vodom poslužio 
Relković. 

Medju  pri- 
jevodima pre- 
radbe Husai- 
nove spominje 
Benfey  još  dva 
druga  fran- 
cuska: „Livre 
de  lumieres  ou 
la  conđuite  des 
Roys  compose 
par  le  sage 
Pilpay,  Indien; 
traduit  en 
franc;ais  par 
David  Sahiđ 
Jd’Ispahan 
(Pariš  1644.)“ 
i „Les  contes 
et  fablos  Inđi- 
ennes  de  Pilpai 

et  de  Lokman  ouvrage  commencć  par  feu  Mr.  Galland, 
continue  et  fini  par  Mr.  Cardonne“  (Pariš  1778.).  U 
objema  su  prevedene  samo  prve  četiri  knjige  Husaina, 
baš  kao  u Conseils-ima  i u Relkovieu.  „Livre  de  lumieres" 
potječe  neposredno  iz  perzijskoga,  dočim  su  basne  „Les 
contes  et  fables"  najprije  prevedene  na  turski  (preveo 
Ali-Oelobi  ben  Saleh),  a tim  su  se  prijevodom  poslužili 
Galland  i Carđonne : prvi  je  započeo  posao,  pa  je  ono, 
što  je  dovršio,  izdao  1724.;  posvema  kraju  doveo  je 
djelo  istom  Carđonne  (izdao  1778.). 


Već  samo  po  sebi  slijedi,  da  se  Relković  nije  mogao 
okoristiti  Gallanđ-Cardonnovom  zbirkom,  jer  je  ova  dovr- 
šena istom  g.  1778.,  a Relkovićeve  su  fabule  izišle  ispod 
tiska  već  g.  1767.  A ne  bismo  to  mi  inače  mogli  pri- 
hvatiti, jer  se  u Hasalna  i u Relkovića  nalazi  basna  o 
redovniku  i dervišu  („jedan  dobar  redovnik  i jedan 
derviša"1  ; Senekovićevo  izd.  III.  6.),  a nema  je  u prije- 
vodu Galland-Cardonnovom:1  dakle  isto,  što  smo  rekli 
o Conseils-ima.  Ostaje  nam  još  samo  „Livre  des  lumieres". 

Po  mome  mi- 
šljenju veoma 
je  vjerojatno, 
gotovo  sigurno, 
da  je  upravo 
„Livre  de  lu- 
mieres" služio 
podlogom  Rel- 
kovićevu  prije- 
vodu, pa  u 
velike  žalim, 
da  toga  djela 
nijesam  mogao 
dobiti  u 
bečkim  biblio- 
tekama, ne  bi 
li  tako  sigur- 
nim dokazima 
učvrstio  svoje 
mnijenje. 
Pored  toga,  što 
se  Livre  i Rel- 
ković u svim 
fabulama  po- 
svema slažu 
(koliko  se  može 
suditi  po  Ben- 
feyu),  napose 
podupire  naše 
mišljenje  spo- 
menuta već 
basna  „Die 
Affen  und  der 
Vogel  Sutschi- 
mukha“.  Kako 

smo  već  spomenuli,  to  je  jedina  fabula  Husainove  zbirke, 
koje  ne  nalazimo  u hrvatskom  prijevodu,  a ujedno  je  i 
jedina,  koja  je  ispuštena  u „Livre  de  lumieres".  Uzmemo 
li  na  um.  da  se  ona  nalazi  u svim  poznatim  prijevo- 
dima Husaina  osim  u „Livre",  „Conseils"  i u Relkovieu, 
mislim,  da  ne  ćemo  ni  malo  pogriješiti,  ako  — oba- 
zrijevši  se  na  druge  basne  ispuštene  u Conseils-ima  — 
držimo  Relkovića  i „Conseils"  za  dvije  grane  istoga  stabla: 


1 Isporedi:  Benfey,  Pantschatantra  I.,  p.  303. 

„Livre  bi  naime  bio  matica,  iz  koje  je  potekao  Relko- 
vićev  prijevod,  „Conseils"  pak  bi  bio  možebiti  u koječem 
promijenjen  otisak  pređjašnje  zbirke.  A s kronološkoga 
gledišta  nema  prigovora,  jer  „Livre  des  himieres"  izašao 
je  već  1644.,  ,,Conseils“  1709.,  a hrvatski  prijevod 
istom  1767. 

Kušajmo  sada  pokazati  u cijelosti,  kojim  su  putem 
prispjele  Pilpajeve  fabule  iz  orijenta  u Hrvatsku : 

Indijski  original  preveden  je  u VI.  vijeku  poslije 
Krista  u pe- 
hlevi  (perzijski 
dvorski  jezik), 
a za  tim  u 
VIII.  vijeku  iz 
pehlevi-jezika, 
na  arapski.  U 
XII.  ga  je  vi- 
jeku presadio 
Nasrallali  iz 
arapskoga  po- 
novno u per- 
zijski, pa  je  tu 
zbirku  tri  sto- 
ljeća kasnije 
preradio  Hu- 
šai'n  de  Vaiz, 
uvedavši 
znatne  pro- 
mjene Hu- 
saina  je  pre- 
veo na  fran- 
cuski David 
Sabid 

d’Ispahan  pod 
naslovom 
„Livre  de  lu- 
mieres“,  a go- 
tovo je  sigurno, 
da  je  ovaj  pri- 
jevod služio 
podlogom  Rel- 
koviću. 

Prije  nego 
štogod  rečemo 

o samome  prijevodu,  gledat  ćemo  da  dodjemo  na  čistac 
s Ezopovim  fabulama,  pa  ćemo  onda  na  koncu  kazati 
nešto  u opće  o načinu  pre  vod  jenja  Eelkovićeva. 

Ezopove  fabule. 

Ako  se  može  reći  za  Pilpajeve  basne  punim  pravom, 
da  su  bile  vrlo  obljubljene,  a ono  se  može  još  većim 
pravom  isto  kazati  o t.  zv.  Ezopovim  fabulama.  Najbolji 
su  svjedok  tome  silni  prijevodi,  raeđju  kojima  se  svojim 
brojem  napose  ističu  latinski : iz  takova  jednog  latinskog 
prijevoda  potekle  su  i Relkovićeve  fabule. 


Charles  Gounod. 


Pred  samim  basnama  nalazi  se  biografija  Ezopova. 
Sredovječni  je  to  produkt,  koji  potječe  iz  prve  polovice 
četrnaestoga  vijeka,  a napisao  ju  je  grčki  samostanac 
Planuđes  Maximus  (isp.  Les  graiids  ecrivains  de  I a France, 
La  Fontaine,  I.  25.  pag.).  Ni  iz  daleka  ne  smijemo  ovdje 
očekivati  ono,  što  se  danas  od  životopisa  traži,  jer  ovo 
za  pravo  ni  nije  životopis,  nego  ciklus  fabula  nanizan 
oko  osobe  Ezopove. 

Kako  smo  rekli,  bile  su  Ezopove  fabule  u prošlim 

vijekovima 
veoma  omiljela 
lektira,  i ime 
Ezopovo  bilo  je 
u ustima 
svima,  a ipak 
se  o njem 
samom  nije 
ništa  znalo; 
osoba  spisate- 
ljeva bila  je 
obavijena 
gustom 
maglom.  I 
ovdje  se  dogo- 
dilo ono,  što 
tako  često  nala- 
zimo u du- 
ševnom životu 
naroda : Ezop 
je  postao  mit- 
skom osobom, 
pa  su  o njem 
zaredale  bajke, 
koje  su  se  tra- 
dicijom ušču- 
vale,  dok  ih 
nije  Planuđes 
spleo  u jedan 
ciklus.  To  je 
svakako  nara- 
vnije  nego  li 
mišljenje,  da 
su  te  sve  fa- 
bule produkt 

Planuđov.  Ovaj  bajkoviti  životopis  Ezopov  našao  je  i Rel- 
ković  u svojem  latinskom  originalu  i preveo  ga  na  hrvatski. 
Budući  da  je  i biografija  bila  veoma  raširena,  nastale  su 
i u njoj  kao  i u fabulama  medju  pojedinim  tekstovima 
veće  ili  manje  razlike.  U bečkoj  dvorskoj  biblioteci  našao 
sam  nekoliko  latinskih  biografija  Planudovih,  izraedju 
kojih  izdanje  Sebastijana  Branta  (1501.)  veoma  blizu  stoji 
Relkovićevu  tekstu'  dočim  se  već  više  od  njega  razlikuju 
grčko-latinsko  izdanje  bazilejsko  (1530.)  i izdanje  Roberta 
Stjepana  (Pariz  1529.).  No  ipak  ne  smijemo  misliti,  da 

je  Relković  po  Brantu  prevodio,  jer  dočim  bi  se  to 
obzirom  na  biografiju  Bzopovu  rnožebiti  moglo  dopustiti, 
moramo  to  mišljenje  napustiti  radi  silnih  razlika,  što  ili 
u pojedinim  knjigama  fabula  nalazimo  međju  Relkovićem 
i Brantom. 

Fabule  su  u hrvatskom  prijevodu  razdijeljene  u tri 
knjige,  od  kojih  su  prve  dvije  okrštene  fabulama  Ezo- 
povim,  a za  basne  treće  knjige  se  veli,  da  se  „do  danas 
pišu  „fabule  Feđrove11  za  to,  što  ih  je  on  moralizirao11. 
Pod  imenom  Ezopovih  fabula  nijesu  se  u prijašnjim  vije- 
kovima  razumijevale  one  basne,  što  su  nam  se  pod  Ezo- 
povim  imenom  uščuvale  u starih  pisaca,  jer  prave  Ezopove 
basne  nijesu  se  javljale  u srednjem  vijeku.  Zadnje  vrelo 
sredovječnih  t.  zv.  Ezopovih  fabula  valja  tražiti  u proza- 
jičkoj  parafrazi  jampskih  fabula  Feđrovih,  koja  potječe 
od  Romula  (isp.  Oesterley:  Romulus,  die  Paraphrasen 
des  Phiidrus  unđ  die  Aesopische  Fabel  im  Miitelalter). 

Dok  Oesterlej  s potpunim  pravom  zastupa  mišljenje, 
da  kasnije  t.  zv.  Ezopove  fabule  ne  potječu  od  Ezopa, 
pošli  su  drugi  mnogo  dalje.  Francuski  učenjak  Regnier1 
misli,  da  ni  prave  Ezopove  fabule  nijesu  od  njega,  jer  u 
opće  sumnja  i o tom,  da  li  je  Ezop  ikada  živio:  „Enfin 
on  peut  se  đemander  si  Esope  lui-meme  a jamais  existe, 
et  cette  question,  qui  eut  bien  etonne  la  Fontaine,  n’a 
rien  aujourd’hui  qui  scandalise,  ne  metne  qui  surprenne 
le  lecteur".  Dakle  ista  hipoteza,  što  ju  je  Wolf  izrekao  o 
Homeru.  Bilo  s ovim  zadnjim  kako  mu  drago,  no  to  je 
sigurno,  da  hrvatske  basne  Relkovićeve  spadaju  medju 
sredovječne  t.  zv.  Ezopove  fabule,  te  ni  po  što  nijesu 
djelo  Ezopovo. 

Kako  smo  vidjeli,  označuje  Oesterley  kao  glavno 
vrelo  takovih  fabula  Romulovu  parafrazu  Feđra,  a što  se 
tiče  same  osobe  Romulove,  misli,  da  bi  to  mogao  biti 
neki  Romulus  a via  Ađreatina,  koji  je  živio  polovicom 
desetoga  vijeka.  No  budući  da  je  i Romulus  kao  lektira 
bio  veoma  omilio,  a po  tom  se  i jako  raširio,  sasma  je 
naravno,  da  su  i njega  kojekako  preradjivali,  te  ga  sada 
posjedujemo  u najraznoličnijim  oblicima.  Karakteristično 
je,  da  sve  te  zbirke  označuju  Ezopa  svojim  autorom,  a 
Romul  se  inače  kakogod  spominje,  pa  tako  nalazimo  i 
pred  Relkovićevim  fabulama  „Predgovor  Romula  filosofa 
u knjige  Esopa“,  gdje  Romul  razlaže  svome  sinu  o koristi 
Ezopovih  fabula. 

Kao  jedan  od  najstarijih  tekstova  parafraza  Romu- 
lovili  možemo  bez  sumnje  smatrati  latinski  codex  Bur- 
neianus,  koji  potječe  iz  desetoga  vijeka  (izdao  ga  je 
Oesterley).  Ako  taj  kodeks  prispodobimo  s Relkovićevim 
fabulama,  doći  ćemo  do  slijedećega  rezultata:2 

Cođex  Burneianus  sadržaje  83  basne,  od  kojih  ih  u 

1 Les  grauds  ćcrivaius  de  la  France;  La  Fontaine  I. 

2 Budući  da  sam  se  služio  Senekovićevim  izdanjem,  posvema 
je  naravno,  da  se  nijesam  mogao  obazrijeti  na  tri  fabule,  što  ih 
je  izdavač  ispustio. 


Relkovića  nalazimo  oko  66,  dakle  nešto  više  od  tri 
četvrtine,  dočim  su  ostale  ispuštene.  No  i one  fabule, 
što  ih  ima  i kodeks  i Relković,  rasute  su  po  svim  trima 
knjigama  hrvatskoga  prijevoda  i pomiješane  sa  sijaset 
drugih,  tako  da  sačinjavaju  tek  četvrti  dio  cijele,  zbirke. 
Cesto  se  basne  u svem  slažu,  no  katkada  se  tako  razilaze, 
da  je  jedva  moguće  razabrati  zajednički  im  izvor.  U 
hrvatskom  su  prijevodu  u opće  većrna  razvučene,  dočim 
se  cođex  Burneianus  odlikuje  krepkom  kratkoćom.  Toliko 

0 položaju  Relkovića  prema  Romulu. 

Hrvatski  prijevod  počiva  dakle  u zadnjem  redu  na 
parafrazama  Romulovim.  No  nije  li  nam  rnožebiti  poznato, 
koju  je  zbirku  imao  Relković  pred  sobom,  kad  je  prevodio? 
Zao  mi  je,  što  ne  mogu  na  to  pitanje  odgovoriti,  jer  se 
nijedno  od  onih  izdanja  Ezopovih  fabula,  do  kojih  sam 
mogao  doći,  ne  slaže  s hrvatskim  tekstom;  no  sudeći 
po  velikim  razlikama  medju  prvobitnim  Romulom  i Relko- 
vićem, bila  je  zbirka,  kojom  se  naš  prevodilac  poslužio, 
iz  kasnoga  doba. 

Prevodeći  fabule  Pilpajeve  i Ezopove  pokazao  je 
Relković,  da  je  imao  smisla  za  dobar  prijevod,  jer  makar 
njegovi  prijevodi  i ne  odgovaraju  posvema  onome,  što  se 
danas  od  takova  posla  zahtijeva,  ipak  se  opaža,  da  je 
prevodilac  gledao,  ne  bi  li  ih  donekle  prilagodio  duhu 
svoga  jezika.  Ako  mu  to  nije  uvijek  za  rukom  pošlo,  a 
ono  mu  se  mora  priznati,  da  nije  bio  slijepim  robom 
svoga  originala,  što  za  ono  doba  mnogo  vrijedi. 

Ako  kanimo  proučavati  ideje  i nazore  Relkovićeve, 
ne  će  ti  prijevodi  za  cijelo  biti  za  nas  od  onolike  važ- 
nosti kao  Satir.  Tuđje  su  misli,  tuđje  nauke,  što  ih  je 
naš  pjesnik  u fabulama  ponudio  svome  narodu;  u njima 
se  nije  zrcalila  duša  i srce  spisateljevo,  pa  u njima  nije 

ni  puk  više  prepoznao  svoga  ljubljenog  pjesnika,  i za  to 

Relkovićeve  basne  ne  žive  u srcu  naroda,  njihov  je  život 
ograničen  na  literarnu  historiju. 

U historiji  hrvatske  književnosti  u Slavoniji  zajam- 
čeno je  Relkoviću  bez  sumnje  odlično  mjesto.  Svojim 
Satirom  osnovao  je  slavonsku  literaturu  svjetovnoga  pravca 

1 pružio  u njem  živu  sliku  narodnoga  života,  a prijevodom 

fabula  Pilpajevih  i Ezopovih  presadio  je  u hrvatsku 
književnost  dva  djela,  koja  su  bila  poznata  u svim  litera- 
turama evropskim,  pa  je  onim  prvim  ujedno  pokazao 

na  moderne  jezike  kao  vrelo  prijevoda,  dočim  je  suvre- 

mena književnost  u Slavoniji  bila  ograničena  gotovo  samo 
na  prijevode  sa  latinskoga.  U Gramatici  se  doduše  nije 
baš  iskazao,  no  uzmemo  li  na  um,  da  on  u tom  nije  bio 
stručnjak,  i da  je  gramatičko  znanje  bilo  onda  u opće 
na  veoma  niskom  stupnju,  bit  će  naš  sud  i o tom  djelu 
Relkovićevu  mnogo  blaži.  (Ovu  sam  studiju  čitao  u Jagi- 
ćevu  slav.  seminaru  u Beču.) 

Požega,  6.  rujna  1893. 

Tomo  Matić,  sluŠalae  filozofije. 

Književnost. 

Hrvatska.  Crtice  iz  primorskoga  malo  gradskog  života.  Na- 
pisao ih  J.  Draženović.  U Senju  1893.  Tiskarski  zavod  H.  Lu- 
stera. — Upravo  nam  je  stiglo  ovo  ukusno  izdanje  zanimljivih 
crtica  vrloga  i darovitoga  pripovjedača  J.  Draženovića,  našega 
dičnoga  suradnika.  U knjizi  od  217  strana  nahode  se  ove  crtice: 
Po  buri,  Mačka,  S pločnika,  Koban  zavjet,  Tijesno  je,  Meštromo, 
U »dida«,  Martinova  oporuka,  Mužev  povratak,  Pričica  o probo- 
denom srcu,  »Sveti«  Luka,  Nova  era,  Na  badnjak.  Većina  tih 
citica  ugleda  prvi  put  svjetlo  u „Viencu«,  a nekoliko  ih  ima  do 
sada  jošte  neobjelodanjenih.  Draženović  je  pripovjedač  lijepa  dara, 
uman  psiholog  i napose  vješt  slikar  ljudi  i prilika  iz  malograd- 
skoga  života  primorskoga.  Njegova  su  djela  osobito  omiljela  u 
našem  Primorju,  a nema  sumnje,  da  će  ih  istom  ljubavlju  prigr- 
liti i ostali  naš  čitalački  svijet,  komu  ih  najusrdnije  preporuču- 
jemo. 0 crticama  Draženovićevim  bit  će  jošte  govora  u »Viencu«. 
— Pisac  javlja  sabiračima  pretplatnika  i onima,  koji  mu  se  iz- 
ravno prijaviše,  da  se  knjiga  raspaČava.  Taj  je  posao  povjerio 
djelomice  tiskari  H.  Lustera  u Senju.  Ako  komu  nebi  knjiga 
stigla,  neka  se  obrati  na  pisca  u Gospić.  Ujedno  moli  one  sabi- 
rače, koji  možda  ne  prijaviše  sabranih  pretplatnika,  da  to  izvole 
što  skorije  učiniti. 

— Kao  prilog  za  našu  bibliografiju  navesti  nam  je  ovdje 
popis  radnja  univers.  prof.  S.  Brusine  od  godinu  dana  ovamo. 
One  zapremaju  14  do  15  štampanih  araka,  te  su  osim  »pabiraka 
za  hrvatsku  ihtiologiju«,  za  koje  sam  pisac  kaže,  da  to  nije  nje- 
gova radnja  nego  »tudje  gradivo«,  skroz  izvorne  radnje.  Druga 
i deveta  radnja  bavi  se  opisivanjem  lani  obretene  fosilne  mikro- 
faune  kod  Markuševca  blizu  Zagreba.  0 tome  je  pisac  držao 
lani  predavanje  na  francezkom  jeziku  na  moskovskom  zoološkom 
kongresu  u nazočnosti  brata  ruskoga  cara.  Četvrta  i šesta  radnja 
raspravljaju  o vrstima  iz  Ugarske,  Hrvatske,  Srbije  itd.,  koje  su 
neke  doduše  obretene  već  pred  50  god.  i više;  no  ipak  su  dosad 
slabo  poznate  i krivo  determinovane. 

Prva  i deseta  radnja  sadržaje  opis  novih  vrsti  fosda  iz 
Srbije,  medju  kojima  je  osobito  zanimiv  novi  i veoma  zagonetni 
rod  Papgrotheca  iz  Kipnja  kod  Beograda.  Posljednja  se  radnja 
bavi  opisivanjem  fosilne  faune  Dubovačke  kod  Karlovca,  koju 
je  pisac  tek  18.  svibnja  ove  godine  obreo  u društvu  satnika 
Lj.  Kossi-a.  Tu  se  medju  inim  opisuje  veoma  zanimiva  nova 
vrsta,  koju  je  pisac  na  uspomenu  i čast  našega  pjesnika  nazvao 
Congeria  Preradovići.  Badnje  štampane  u Beogradu,  Londonu  i 
Beču  (posljednja)  urešene  su  svaka  i sa  jednom  tablicom.  Svega 
skupa  opisuje  tu  pisac  3 nova  roda  (Baglivia,  Saccoia  i Papgro- 
theca) i preko  80  novih  vrsta.  Evo  radnja  prof.  Brusine: 

Odlomci  srpske  tercijerne  malakologije  (sa  1 tablicom). 
(Geološki  Anali  Balkanskoga  poluostrova.)  Beograd  1892. 

Fauna  fossile  di  Markuševec  in  Croazia  (Glasnik  hrvat, 
naravosl.  društva).  Zagreb  1892. 

Pabirci  za  hrvatsku  ihtiologiju  i za  ribarstvo  (1.  c.). 

Ueber  die  Gruppe  der  Congeria  triangularis  (Zeitschrift  der 
Deutschen  geolog.  Gesellschaft).  Berlin  1892—93. 

U zaštitu  ribarstva  (Viestnik  itd.).  Varaždin  1893. 

Congeria  ungula  caprae,  C.  simulans  und  Dreissensia  Miin- 
steri  (k.  k.  geolog.  Beichsanstalt).  Beč  1893. 

Drei  Eulima  microstoma  (Nachrichtsblatt  d.  deut.  Maloko- 
zoolog.  Gesellschaft).  Frankfurt  na  Majni  1893. 


Saccoia,  nuovo  genere  di  Gasteropodi  terziari  italo-francesi 
(Bulletino  della  Societa  Malacologica  Italiana).  Piša  1893. 

Sur  la  dćcouverte  d’  une  nouvelle  faune  dans  les  couches 
tertiaires  a Congeria  des  environs  de  Zagreb  (Agram)  et  sur  ses 
relations  avec  la  faune  rćcente  de  la  mer  Caspienne.  (Congres 
internationaux  đ’  Anthropologie  et  d’  Archćologie  prćbistorique  et 
de  Zoologie  a Moscou  le  10/22—18/30  Aout  1892.)  Moskva  1893. 

Papyrotheca,  a new  genus  of  Gasteropoda  from  the  ! ontic 
Steppes  of  Servia  (The  Conchologist).  London  1893,  sa  1 tablicom. 

Die  fossile  Fauna  von  Dubovac  bei  Karlstadt  in  Kroatien 
(k.  k.  geolog.  Beichsanstalt).  BeČ  1893.,  sa  1 tablicom. 

„Matičino"  izdanje  „Hrvatskih  narodnih  pjesama".  Ne- 
koji povjerenici  »Matice  Hrvatske«  dojaviše  upravi  »Matice«, 
da  mnogi  članovi  »Matice«  žale,  što  »Matica«  svoje  izdanje: 
»Hrvatskih  narodnih  pjesama«  ne  izdaje  uz  običnu  članovinu 
medju  svojim  godišnjim  knjigama,  nego  u nakladi  uz  posebnu 
naplatu  od  1 for.  50  novć.  za  svaku  knjigu.  Želeći  »Matica«,  da 
članovi  saznadu  potanje  razloge  „Matičina«  poslovanja,  razaslala 
je  ua  sve  svoje  povjerenike  i posebno  pismo  u ovom  poslu,  u 
kojem  moli,  da  se  stvar  u svakom  pogledu  razjasni,  da  povje- 
renici sadržaj  ovoga  pisma  što  opširnije  saopće  članovima  »Matice« 
u svojem  kotaru,  te  iste  ponukaju,  da  »Matici«  što  brojnijim 
odzivom  omoguće  izdanje  »Hrv.  nar.  pjesama«.  Tom  prilikom 
umolila  je  uprava  »Matice«  ujedno  sve  povjerenike,  da  do  konca 
mjeseca  studenoga  t.  g.  — pa  bilo  to  i samom  dopisnicom  — 
dojave  »Matici«  svoje  predbrojnike  na  »Hrv.  nar.  pjesme«,  da  se 
uzmogne  konačno  točna  naklada  ovoj  knjizi  udariti.  Evo  jezgre 
toga  pisma : 

»Matica  Hrvatska«  sabira  hrvatske  narodne  pjesme  uz  znatan 
trošak  već  evo  u šestnaestu  godinu,  i hrvatski  narod  očekuje  već 
odavna  željno,  da  se  »Matica«  što  skorije  svomu  davnomu  obe- 
ćanju oduži.  »Matičina«  zbirka  nar.  pjesama  je  medjutim  i trudom 
patriotičnih  i nesebičnih  sabirača  nar.  pjesama  i revnim  nasto- 
janjem »Matičinim«  na  toliko  porasla,  da  se  odbor  »Matice«,  kad 
je  započeo  svoj  trud  u ovom  poslu,  ma  ni  s daleka  nije  mogao 
nadati,  da  će  se  moći  i tako  raznovrstan  i tolik  materijal  hr- 
vatskih nar.  pjesama  sa  svih  strana  naše  domovine  pribrati.  Ova 
množina  pribrana  materijala  nar.  pjesama  jest  razlog,  za  što  se 
je  ovo  »Matičino«  izdanje  proti  volji  i unatoč  svega  mara  od- 
bora »Matice11,  da  se  ono  pospiješi,  ipak  u toliko  zateglo.  »Ma- 
tica Hrvatska«,  kojoj  i onako  izdavanje  »narodnih  pje  ama«  nije 
prema  društvenim  pravilima  poglavita  zadaća,  latila  se  ovog 
posla  samo  iz  narodne  nužde,  pa  je  odlučila,  da  se  izdade  — 
bar  za  sada  — od  »Matičine  < zbirke  nar  pjesama  samo  cvijet 
od  cvijeta«,  — itoudeset  knjiga.  No  ako  se  uvrsti  ovo  »Ma- 
tičino« izdanje  nar.  pjesama,  kako  se  je  pomišljalo,  medju  »Ma- 
tičine* godišnje  publikacije,  koje  primaju  uz  običnu  članovinu 
svi  članovi,  to  će  ono,  izdavajući  svake  godine  kao  što  i drugih 
izdanja  po  jednu  knjigu,  od  god.  1893.  do  godine  1903.  izlaziti. 

Ova  prilika,  da  se  k šestnaest  dugih  godina  sabiranja  nar. 
pjesama  još  i drugih  još  dužih  deset  godina  dodade,  da  se  ova 
zbirka  nar.  pjesama  u svijet  otisne,  nije  se  odboru  Matice«  ni 
najmanje  svidjala,  — i to  tim  manje,  što  već  od  godina  dolaze 
vapaji  sa  svih  strana  hrvatskoga  naroda  odboru  i upravi  »Ma- 
tice.« : ta,  za  Boga,  izdajte  već  jednom  te  od  davna  obećane  nar. 
pjesme ! 

A1  bilo  je  još  jedno,  što  je  odbor  i upravu  »Matice"  srnu- 
ćivalo. 

»Matica  Hrvatska«  izdaje  svake  godine  osam  do  devet  knjiga 
u ime  godišnjeg  dara,  tako  da  ona  za  ove  knjige  potroši  sav 
svoj  godišnji  dohodak,  te  je  »Matici«  danas  gospodarstveno  apso- 
lutno nemoguće,  da  i još  više  godišnjih  knjiga  uz  običnu  Člano- 
vinu  podaje  članovima,  nego  što  je  podala  prošlih  godina.  U tom 
se  pogledu  postigla  skrajnja  granica,  koju  »Matica«  ne  smije  i 
ne  može  prekoračiti. 

Kad  se  je  u odboru  »Matice«  vijećalo  o izdavanju  nar.  pje- 
sama, i to  medju  godišnjim  knjigama,  nastalo  je  pitanje  gospo- 
darstveno, te  se  je  pitalo:  može  li  »Matica«  uz  dosadanja  zapo- 
četa svoja  godišnja  izdanja  — ne  napustivši  ni  jedno  — a uz 
godišnju  članoviuu  podati  svojim  Članovima,  osim  godišnjih  obič- 
nih sedam  do  osam  knjiga,  kroz  budućih  deset  godina  svake  go- 
dine još  i jednu  knjigu  »hrv.  nar.  pjesama«  u opsegu  od  trideset 
štampanih  araka?  Blagajna  »Matice«  je  na  to  s podatcima  u ruci 
odrešito  odgovorila:  da  to  ne  može  biti,  pa  žele  li  se  »hrv.  nar. 
pjesme«  izdati  medju  godišnjim  knjigama  »Matice«,  da  treba  radi 
velika  troška  za  izdanje  »nar.  pjesama«  apsolutno  nekoja  od  do- 
sadanjih  godišnjih  izdanja  (dvije  do  tri  veće  knjige)  na  dugi  niz 
godina  — dotle  napustiti,  dok  budu  nar.  pjesme  izlazile. 

Sad  je  nastalo  pitanje  u odboru  »Matice«,  Što  dakle  da  se 
sada  poradi  izdanja  nar.  pjesama  ispusti  iz  njezine  naročito  po 
naobrazbu  našega  srednjega  sloja  tako  potrebne  »knjižnice  za 
hrvatsku  obitelj«?..  Nu  potaklo  se  ovom  istom  prilikom  i drugo 
možda  ne  manje  važno  pitanje:  hoće  li  »Matičino«  izdanje  hrv. 
nar.  pjesama  u deset  knjiga  kroz  svih  deset  godina  tako  i u to- 
likoj mjeri  zanimati  većinu  „Matičinih"  članova  i pružati  našemu 
srednjemu  sloju  toliko  pouke  i zabave,  da  će  u svim  krajevima 
i svaki  član  rado  pregorjeti  manjak  od  druge  dvije  ili  tri  knjige, 
koje  su  tako  potrebne  za  sveopću  i narodnu  naobrazbu?  . . 

I poslije  duga  i zrela  vijećanja  odabrao  je  odbor  »Matice« 
konačno  za  sebe  i za  članove  „Matice"  doista  teži  i požrtvovniji 
način  izdanja  »nar.  pjesama«,  te  je  zaključio:  neka  se  »Matičine« 
nar.  pjesme  ne  izdadu  medju  godišnjim  knjigama  »Matice"  nego 
u nakladi  »Matice«  i uz  što  manju  cijenu  za  članove. 

• — Nakladom  knjižare  Dioničke  tiskare  izišla  je  u prijevodu 
pripovijetka  ruskoga  pripovjedača  F.  M.  Dostojevslcoga:  „ Zapisci 
iz  mrtvoga  doma11.  Djelo  je  ovo  preveo  naš  suradnik  i vješti 
prevodilac,  g.  Stjepan  Lukić.  G samom  djelu,  prevedenu  u više 
evropskih  jezika,  ne  treba  duljiti,  jer  je  dobro  poznato  kao  vrlo 
zanimljiva  pripovijest  u svakom  pogledu,  jer  se  odlikuje  dubokom 
psihologijom  i vanredno  finim  crtanjem  lica.  Ovo  će  djelo  kao 
zdrava  duševna  zabava  bez  sumnje  dobro  doći  našemu  čita- 
lačkomu svijetu,  koji  i onako  rado  poseže  za  djelima  bogate 
ruske  pripovjedačke  književnosti.  Mi  mu  želimo  mnogo  kupaca 
i čitalaca.  Cijena  je  knjizi,  koja  ima  346  strana,  jedan  forint  i 
20  novč.  Prijevod  je  lijep  a izdanje  vrlo  ukusno. 

— Čuveno  „Lišće"  Frana  Mažuranića,  koje  je  dosele  pre- 
vedeno u više  slavenskih  jezika,  izišlo  je  ov.ih  dana  u njemačkom 
prijevodu  u Berlinu  u nakladi  Siegfrieda  Cronbacha  pod  natpisom: 
„Schattenb ilder  (Lišće).  Skizzen  von  Fran  Maiuranić.  Aus  dem 
kroatischen  iibersetzt  von  Ludwig  Paul  Bertivig“. 

Profesor  Gustav  Fleisćher  u Bjelovaru  izdao  je  tiskom  A. 
Kolesara  knjižicu:  * Ljekarnici  provincijalizmi : liječnik  narodnih 
imena  ljekarija .«  Pisac  je  pokušao  uz  pripomoć  ljekard  iz  raznih 
krajeva  sastaviti  rječnik  imena,  koja  narod  daje  pojedinim  ljeka- 
rijama. Knjižica  ima  samo  praktičnu  svrhu  za  ljekare.  Njezina 


Br.  44 

če  vrijednost  poskočiti,  ako  mu  ljekari  naši  i nadalje  budu  slali 
sve  riječi,  koje  označuju  ljekarije,  a kojih  u toj  knjizi  nema,  kako 
bi  njima  popunio  drugo  izdanje.  Cijena  je  knjižici  50  novČ.,  pa 
se  za  gotov  novac  može  kod  pisca  dobiti. 

Slovenska.  Prešernove  poezije  u ćirilici,  i to  balade,  ro- 
mance i legende  izišle  su  u DolenČevoj  tiskari  u Trstu.  Izdavač 
Lamurski  posvetio  je  ovo  izdanje  slovenskoj  omladini,  da  se 
može  vježbati  u čitanju  ćirilice.  No  ta  ćirilica  nije  slična  našoj, 
jer  se  u njoj  nahode  poluglasi  t,  u.,  nosni  glasovi  <?>,  a,  pak  i i a, 
dakle  po  ruskom  uzoru.  Nama  se  Čini,  da  je  ovo  uskršavanje 
starinskih  pismena  neosnovano,  pa  i nepraktično.  — Nov  slo- 
venski list  u Americi.  Slovenski  radnici  u Americi  osnovali  su 
list  »Glas  naroda«,  koji  će  izlaziti  svake  srijede  u New-Yorku. 
— Nova  slovenska  opera.  Gosp.  Viktor  Parma,  okrajni  povjerenik 
u Litiji,  koji  je  dobro  poznat  u slovenskom  narodu  s različnih 
glazbenih  djela,  dovršio  je  prošloga  mjeseca  novu  slovensku 
operu,  i to  na  libreto  »Teharskih  plemića«,  koji  su  se  lani  u 
skladbi  g.  dra.  B.  Ipavca  pjevali  u novom  slovenskom  glumištu 
u Ljubljani.  Parma  je  pisao  djelo  svoje  u velikom  opernom 
slogu,  pa  je  upleo  vrlo  melodijozne  napjeve,  recitative  i zborove. 
Ta  će  se  opera  valjda  izvoditi  u ljubljanskom  glumištu.  — Slo- 
vensko glumište.  »Dramatično  društvo«  priredilo  je  u novoj  sezoni 
do  26.  listopada  osam  predstava,  od  kojih  poimence  spominjemo 
opere  »Cavalleria  rusticana«  i Blodekovu  »U  zdencu«  i drame: 
»Miš«  od  Paillerona,  »Gospodja  s kamelijama«  od  Dumasa, 
»Dolenjska  željeznica«  od  Štolbe.  U > Gospodji  s kamelijama« 
kritika  hvali  osobito  gdju.  Borštnikovu,  koja  je  lijepo  prikazivala 
tešku  ulogu  Marguerite  Gautierove,  a napose  u konačnom  pri- 
zoru, gdje  je  razvijala  prirodnu  i upravo  potresnu  tragiku.  — U 
slovenskoj  Gorici  zasnovao  je  urednik  A.  Gabršček  „Slovansku 
knjižnicu",  u kojoj  je  izišla  pripovijest  iz  češke  povjesti  „Ratmir«, 
što  ju  je  napisao  Jan  Vavra,  a poslovenio  Petrović.  U drugom 
je  svesku  priopćen  prijevod  pripovijesti  Sienkiewiczeve  iz  Kri- 
stova vremena  Podjimo  za  Njim  , nadalje  sliku  istoga  pisca 
»Angjeo  , životopis  Sienkiewiczev,  pak  na  posljetku  pjesmu 
A.  Šenoe  »Stanku  Vrazu  na  dan  8.  rujna  godine  1880.« 

* 

Svaštice. 

Otkriće  spomenika  fra  Luki  Imbrišinoviću  u Požegi.  Sjutra 
dne  5 studenoga  otkrit  će  se  spomenik  fra  Luke  Imbrišinovića 
u Požegi.  U slavu  otkrića  priredjuju  danas  na  večer  glazbeno- 
deklamatornu  zabavu  Sjutra  će  se  služiti  svečana  služba  božja, 
a poslije  toga  bit  če  otkriće  spomenika  uz  sudjelovanje  hrvat, 
pjev.  društva  »Vijenca«  i u prisuću  raznih  oblasti,  društava  i 
školske  mladeži.  S pravom  se  spočitava  odboru,  Što  prije  nije 
izradbu  spomenika  povjerio  hrvatskomu  umjetniku  Rendiću,  a 
sada  što  je  tako  iznebuha  i u nevrijeme  uđesio  otkriće.  Cijeli 
taj  postupak  nije  nimalo  na  diku  gradu  Požegi. 

Charles  Gounod.  Umro  je  18.  listopada  u Parizu  Charles 
Gounod,  jedan  od  najznamenitijih  i najmilijih  skladatelja  našega 
vremena.  Rodio  se  17.  lipnja  1818.  u Parizu.  Isprva  nije  imao 
volje  za  glazbu,  no  kad  je  u 14.  godini  s majkom  u glumištu 
prvi  put  čuo  »Don  Juana«  Mozartova,  tako  ga  dirne  glazba,  da 
je  majci  pao  oko  vrata  i uskliknuo:  »Ah,  majko,  to  je  glazba!« 
Mozart  bijaše  njemu  glazbenik  nad  glazbenicima.  Već  u 20.  go- 
dini izvodila  se  u jednoj  pariškoj  crkvi  njegova  misa.  Pokazivao 
je  mnogo  ljubavi  za  crkvenu  glazbu,  no  kasnije  dade  se  na  skla- 
danje opera  i god.  1859.  operom  »Faust«  postiže  krasan  uspjeh, 
te  je  u kratko  za  se  osvojio  sav  glazbeni  svijet,  Skladao  je 
mnogo  glazbenih  djela,  ali  najbolje  su  uspjele  opere  »Faust«  i 
»Romeo  i Julija«,  koje  imaju  trajnu  vrijednost.  S Gounodom 
pada  u grob  oduševljeni  pjevač  ljubavi  i velik  skladatelj,  koji  je 
ozbiljno  shvaćao  umjetnost. 


1J  čast  fra  Luki  Imbrišinoviću  Sokolu  j-  1698.  — Život  za  sreću.  — Kada  mi  se  ovije  ...  — San.  — U album  gospodjici  Ž.  K.  — 
Trhani.  — Put  u Dalmaciju.  — 0 književnom  radu  Matije  A.  Relkovića.  — Listak. 

Uredjuje  J.  l'asarić.  Vlastničtvo  i tisak  Dioničke  tiskare. 

Izlazi  svake  subote  na  dva  arka. 


Godišnja  ciena  poštom  i domaćim  u kuću  7 for.,  inaće  6 for. 
Rukopisi  se  ne  vraćaju. 


God.  XXV. 


Morska  fantazija. 


ad  morem  lebdi  mjesečina  biela, 

A more  ljeska  površinom  sjajnom  ; 

, U misli  čudne  narav  se  zaniela, 

Sve  šuti,  šuti  po  vazđuliu  bajnom; 

A zrak  je  prepun  nejasnim  mislima, 
I drhće  čuvstvom,  šapće  uzdasima. 


Vrh  sinjeg  mora  srebrne  pučine, 

U moru  misli,  kroz  čuvstva  oblake, 
Po  vjetru  nujne  nekakve  miline 
Kreljuti  naše  duše  viju  lake; 

A1  more  tihi  šapat  u zrak  vije: 

Na  svietu  nigdje,  nigdje  sreće  nije. 


I duša  moja  u njih  se  zalieće, 

Ko  noćna  ptica  iz  rođjene  spile, 

I sumorna  se  onim  zrakom  kreće 
I gleda  slike  čarobne  i mile, 

I luta  maštom,  u bezkraj  se  vije 
Sto  traži?  Sreću:  ona  tamo  nije. 


A moja  duša  navikla  šaptanju 
Sinjega  mora,  kano  diete  sneno 
Nad  zibkom  majke  uspavnom  pjevanju, 
Šaptanje  mora  sluša  nesmiljeno ; 

A1  ne  može  ju  usrećit  ko  prije, 

Jer  šapće : sreće  na  tom  svietu  nije. 


Oh,  nije,  nije!  Gdje  si,  duše  miru, 
Tišino  srca,  želja  spokojenje? 

Za  vama  duša  u vječnom  nemiru, 

Ko  cviet  za  rosom  čezne,  bolno  stenje. 
A1  nema  mira  u mjesečnom  zraku, 

U čarne  mašte  zlaćenom  oblaku. 


I miris  sladki  na  lahoru  krenu, 

Ko  sa  zumbula  ii’  rumena  gjula: 
Put  one  strane  duša  se  okrenu, 

Od  kuda  pirit  dragi  miris  čula, 

I vidje  drugu  dušu,  koja  tuđi 
Po  zraku  čuvstva  sreću  tražit  bludi. 


A1  eto  s ladje  duša  leti  nova 
Iz  milotužna,  zamišljena  oka; 

Estazom  tielo  na  brod  se  prikova, 

A1  duša  lebdi  vrh  mora  široka: 

Ko  lahor  s cvieća  u potragu  sreće 
Djetinjskog  mira;  al  ga  naći  ne  će. 

Tad  kano  galeb,  morska  ptica  laka, 

*Kad  kragujeva  čuje  oštra  krila, 

Od  straha  ciknuh,  prhnuh  put  oblaka, 
Kud  pučina  se  bezkrajna  razvila, 

I letjeh  nujan  vrh  tmurne  pučine, 
Gdje  vali  grozno  šume  iz  dubine. 


I moja  tada  razvedrila  lice, 

Ko  cvietak  kada  nad  njim  sunce  granu ; 
Od  milja  skoro  srušila  se  niče, 

Misleći,  da  joj  časak  sreće  svanu; 

Al  iz  dubina  šapuće  ko  prije: 

Na  svietu  sreće  u ljubavi  nije ! 


A.  Tresić  Pavičić. 

Život  za  sreću. 

Pripovijeda  Ladislav  Z.  Ladanjski. 
(Nastavak.) 


MS|rad  su  Boletiću  prijatelji,  koji  su  znali  i vidjeli,  kako 
zalazi  u kuću  Rakovićevih,  zavidjali.  pa  ga  molili, 
da  na  njih  misli,  ako  se  bude  kakva  zabava 
snovala.  Za  ledjima  su  ga  klevetali,  a u lice  mu 
ć"HkJ  laskali,  kao  da  je  on  kakav  mogući  zaštitnik,  od 
koga  se  mogu  svemu  nadati.  A on  se  u sebi  često  morao 
gorko  da  nasmije,  slušajući,  kako  ga  svi  drže  odlikovanim 
poklonikom  Marijinim.  Ta  on  joj  je  sada  bio  dalje  nego 
za  prvih  dana,  kad  ju  je  upoznao;  medju  njom  i njim 
pukao  je  jaz,  koji  se  ne  će  nikad  premostiti.  On  je  izgubio 
svaku  nadu  u budućnost,  te  je  mislio,  da  ne  će  nikad 
sretan  biti.  Polazio  je  i dalje  Rakovićevu  kuću,  baš  kao 
i prije,  pomagao  kod  zabava,  bio  u svako  vrijeme  i 
svakomu  na  uslugu.  Ali  njegov  ga  je  mir  minuo,  on  je 
sad  bio  ili  ozbiljan  i mučaljiv,  ili  upravo  razuzdano  veseo. 
Gdje  je  samo  mogao,  ugibao  se  duljemu  boravku  s Marijom, 
ali  se  opet  i trsio,  da  se  prema  njoj  pokazuje  vazda 
samo  onakav,  kakav  je  prije  bio,  da  ona  vidi  u njem 
pravog  prijatelja. 

Jednoga  dana  reče  Raković  svojoj  ženi,  pošto  je  dulje 
vremena  promatrao  Boletića: 

— - Ado,  naš  mladi  prijatelj  čini  mi  se  tako  čudan 
od  neko  doba. 

— I ja  sam  to  opazila,  — odgovori  barunica  brižno,  — 
pa  mislim,  da  znadem  uzrok  tome.  Sve  se  čini,  da  ljubi 
našu  Mariju. 

— Toga  sam  se  i ja  bojao,  — dometne  hrlo  Raković. 

— Bojao?  — upita  u čudu  barunica. 

— Da,  bojao,  — odgovori  Raković.  — Premda  je  i 
Boletić  siromašan  i samo  malen  plemić,  bio  bi  mi  mio  zet, 
jer  ja  najviše  cijenim  u čovjeka  njegovu  dušu  i srce.  A 
ja  sam  Gjuru  upoznao  kao  čitava  čovjeka,  njegova  je 
obitelj  čestita  i vrijedna  štovanja,  pa  sam  joj  veoma 
obvezan  za  veliku  uslugu,  koju  mi  je  jedan  njezin  član 
učinio.  Ja  držim,  da  bi  Gjuro  mogao  da  usreći  našu 
kćer,  da  joj  bude  čvrstim  oslonom  i zaštitom. 

— Govoriš  mi  iz  duše,  to  sam  i ja  mislila,  pa  ne 
znam,  čega  se  treba  bojati? 

— No  ti  ne  poznaješ  takove  značajeve,  kao  što  je 
Gjuro.  On  je  siromašan,  ali  plemenit  i ponosan.  On  će 
svoju  ljubav  zatomiti  u svom  srcu,  on  će  i trpjeti,  ali 
ne  će  nikad  progovoriti  ni  riječi,  jer  ga  straši  Marijino 
bogatstvo. 

— Pa  šta  onda  da  činimo?  — pitala  je  zabrinuto 
barunica. 

— Mi  ne  možemo  ništa  da  činimo,  treba  da  sve 
pustimo,  neka  ide,  kako  je  Bog  odredio.  Zavoli  li  ga  Marija, 
oni  će  se  vec.  snaći,  a mi  ćemo  onda  drage  volje  bla- 
gosloviti njihov  savez.  Ne  bude  li  tako,  onda  neka  Bog 
dade  Gjuri  jakosti,  da  to  nadvlada. 


— Siromašno  dijete!  — žalila  je  barunica  Boletića 
i niz  lice  joj  kanu  suza. 


Zima  je  prolazila  u veseloj  zabavi,  poklade  se  pri- 
micale kraju,  a zlatna  je  mladež  uzalud  uzdisala  za 
Marijom;  nijedan  od  mladića  nije  se  mogao  podičiti, 
da  bi  se  i najmanje  približio  k žuđjenomu  cilju.  U plesnim 
dvoranama,  u glumištu,  na  sklizalištu,  sve  se  trsilo,  da 
joj  omili  i ugodi.  Sve  žešće  su  jurišali,  znajući,  da  se 
vrijeme  njihova  boravka  u gradu  primiče  kraju.  Ali 
uzalud,  Marija  je  odbijala  sve  te  poklone,  ismijevala 
svoje  štovatelje. 

— Reci  mi,  Marijo,  šta  ti  misliš?  Cijeli  grad  ti 
leži  pred  nogama,  a ti  ostaješ  mirna  i okrutno  koracaš 
po  svojim  žrtvama,  — reče  joj  grofica  Lora. 

— Šta  hoću,  šta  mislim?  Ja  ne  ću  ništa,  a mislim, 
da  svi  ti  moji  poklonici  i udvorice  umuju,  kako  bi  lijepo 
bilo,  da  mogu  s mojim  novcem  poplatiti  svoje  dugove 
i urediti  udoban  život. 

— Zar  si  i ti  pala  u tu  nesretnu  . sumnju  ? Otkuda 
već  tebi  toliko  prijezira  svijeta? 

— Otkuda?  To  dolazi  samo  od  sebe.  Vele  mi,  istina, 
da  sam  lijepa,  da  ih  je  moja  krasota  i dražest  očarala, 
da  ih  je  moj  duh  predobio.  Ali  zar  nema  ovdje  u gradu 
mnogo  lijepih  djevojaka  ? A zašto  svi  ti  mladići  ostav- 
ljaju sve  te  druge  lijepe  i mile  djevojke,  te  svi  uzdišu 
samo  za  mnom?  Ne  moram  li  da  pomišljam,  da  oni  ne 
uzdišu  samo  za  mnom,  već  možda  u prvom  redu  za 
nečim  drugim  ? 

— Donekle  zboriš  pravo  i to  je  svakako  nesreća  po 
te,  što  si  već  tako  rano  došla  do  te  spoznaje.  Ali 
ja  mislim,  da  ti  krivo  činiš,  što  sve  istim  mjerilom  mjeriš. 

— Možda,  — odgovori  Marija. 

— Možda?  Ne,  ja  znadem  za  sigurno,  ali  šta  ti  to 
govorim?  Ako  ne  znaš  ti  sama,  onda  su  uzalud  sve 
moje  riječi. 

Marija  ne  odgovori  ništa,  ali  licem  joj  munu  laka 
rumen,  a Lora  zagrli  svoju  nećakinju  i reče  joj : 

— Ti  si  veliko  dijete. 

Još  jednom  prirediše  Rakovićevi  prije  svoga  odlaska 
večernju  zabavu  svim  svojim  prijateljima  i znancima. 
Zabava  je  bila  sjajna,  sve  se  veselilo  i zabavljalo,  a doma- 
ćine se  trsili,  da  svatko  ponese  iz  njihove  kuće  ugodnu 
uspomenu.  Zadnja  se  večer  svrši,  zadnji  oproštaj  uminu  i 
s njim  potonu  nade  tolikima,  koji  su  očekivali,  daće  uspjeti. 

Rakovićevi  se  spremiše,  da  pođju  u Italiju  u pohode 
baruničinu  rodu.  Jedini  Boletić  dobio  je  dozvolu,  da  smije 
doći  na  kolodvor,  da  se  ondje  oprosti  prije  polaska.  Već 
dugo  prije  odlaska  vlaka  šetao  je  on  na  kolodvoru,  srce 
mu  živo  kucalo,  te  nije  mogao,  da  nadvlada  svoju  uzru- 

janost.  Gledao  je  kiticu  cvijeća,  koju  je  u ruci  držao, 
kiticu  gjurgjica : Marijina  najmilijeg  cvijeća.  Teškom  ga 
se  mukom  dobavio,  a sada  nije  znao,  šta  da  učini.  Bojao 
se,  hoće  li  Marija  to  cvijeće  primiti,  ali  onda  se  opet 
veselio,  što  će  bar  taj  rukovijet  cvijeća  poći  s njome  i 
sjećati  ju  njega  barem  neko  vrijeme,  kad  već  bude  daleko 
od  njega. 

— Hej,  Gjuro,  zar  si  stojećke  zaspao?  — probudi 
ga  Markov  glas  iz  njegova  snatrenja.  Gjuro  se  strese  i 
opazi  pred  sobom  Rakovićeve.  Smeteno  se  pokloni,  a tad 
izadju  svi  i stanu  šetati  pristanom.  Marija  je  šetala  naprijed 
sa.  Lorom.i  grofom,  a Gjuro  je  pošao  s barunom  i baru- 
nicom, dočimje  Marko  s komornikom  ovršivao  sve  poslove. 

— Nadam  se,  da  nas  ne  ćete  zaboraviti,  kad  budemo 
daleko  od  vas,  — govorila  je  barunica  Gjuri. 

— Nikad,  gospodjo  barunice,  ne  ću  zaboraviti  van- 
rednu  ljubežljivost  i milost,  koju  ste  mi  pokazali.  Časovi, 
koje  sam  proboravio  u vašoj  kući,  bit  će  mi  ,vazda  naj- 
milija uspomena. 

— Oho,  molim,  da  ne  govorite  u prošlom  vremenu, 
— prekine  ga  Raković,  da  prikrije  svoje  ganuće.  — Ja 
se  nadam,  da  ćete,  kad  se  ljeti  vratimo  na  imanje,  biti 
česti  gost  kod  nas.  Ta  blizu  je  gradu,  pa  možete  lako 
dojašiti  k nama.  Ili  da  sve  odmah  dokončamo,  mi  vas 
očekujemo  svake  nedjelje. 

— Vi  ste  odviše  dobrostivi ; ja  zbilja  ne  znam,  čime 
sam  to  zaslužio  — 

— Ruku  amo,  — prekine  ga  Raković. 

— Rado  prihvaćam  vaš  poziv,  — reče  Boletić,  — 
vi  tako  ljubezno  silite  gosta,  koji  bi  vam  i bez  toga 
odviše  đosađjivao. 

— Vi  da  nama  dosadjujete?  — reče  barunica,  — 
vaša  vas  čednost  zasljepljuje,  inače  biste  morali  već 
odavna  opaziti,  kako  nam  nikad  dosta  često  ne  dolazite. 

Boletić  poljubi  zahvalno  barunici  ruku. 

— Ali  sad  hajte  k mladeži,  da  se  i od  nje  oprostite, 
jer  vlak  će  naskoro  krenuti. 

Gjuro  pogleda  kiticu  cvijeća,  što  ju  je  imao  u ruci, 
a onda  se  polagano  približi  Mariji. 

— Barunovice,  — reče  nježnim  glasom,  — dozvolite, 
da  vam  predam  ovo  nekoliko  cvijetaka  i da  vas  umolim, 
da  mi  sačuvate  blagu  uspomenu. 

— Gjurgjice!  — kliknu  obradovana  Marija,  a onda 
pruži  Gjuri  ruku  i reče  mu  tiho,  srdačno:  — Hvala. 

I ništa  više,  ali  ta  jedna  jedina  riječ  usrećila  je 
Gjuru,  jer  je  vidio,  da  mu  je  oprostila  onaj  časak,  zbog 
kojega  je  toliko  trpio  i stidio  se.  I on  je  šetao  uz  nju, 
pripovijedao  joj  i pitao  ju  o prilikama  i okolišu,  kamo  će 
stići,  upozorivao  ju  na  svašta,  za  što  je  mislio,  da  će  ju 
u onim  krajevima  zanimati. 

Napokon  zveknu  zvonce  i sad  se  je  valjalo  praštati. 
Raković  zagrli  Gjuru,  on  poljubi  gospodjama  ruke,  izru- 
kuje  se  s grofom  i Markom,  a onda  se  svi  popeše  u kola. 

— Do  vidjenja  i ne  zaboravite,  što  ste  obećali ! — 
doviknu  mu  još  Raković. 

Boletić  je  stajao  pred  željezničkim  kolima,  da  jošte 
može  gledati  mili  lik  Marijin.  Trećiput  zazvoni  zvono, 
svi  pristupe  k prozoru,  da  mu  još  zadnji  put  domahnu 
rukom,  iza  svih  se  ukaže  Marija,  pa  Gjuri  zasja  lice  od 
sreće,  jer  je  opazio,  da  je  njegovu  kiticu  prikopčala  na 
grudi.  I ona  mu  mahnu  rukom,  a u to  trublja  zatrubi, 
zviždaljka  zviždnu  i vlak  krenu  s kolodvora.  Boletić  je 
gledao  za  vlakom,  koji  je  sve  više  odmicao,  dok  mu  se 
napokon,  zakrenuv  na  stranu,  ne  izmakne  iz  vida.  Sad  je 
još  samo  vidio  oblak  dima,  dim  se  polagano  rasplinuo 
i ne  osta  ništa.  Teški  mu  se  uzdah  ote  iz  grudi  i on 
ode  tužan  s kolodvora. 

Vlak  je  jurio  u daljinu,  hrleći  mimo  kuća  i ljetni- 
kovaca i ostavljajući  grad  naskoro  daleko  za  sobom. 
Marija  stajaše  kod  prozora,  gledajući  grad,  koji  je  sve 
više  tonuo  u daljinu.  Sad  je  jošte  razaznavala  kuće 
gradske,  a malo  zatim  i ove  izginuše  i vidjeli  se  samo 
zvonici  crkava.  A kad  izginu  i zadnji  trag  grada  na 
obzorju,  vine  joj  se  uzdah  iz  grudi  i ona  sjedne,  da 
šuteći  gleda  pred  sebe.  Tad  najednom  oćuti  zadah  gjur- 
gjica, što  se  je  dizao  od  kitice  na  grudima.  Za  časak 
javi  joj  se  smiješak  na  licu,  ali  tad  skoči,  trgnu  kiticu 
sa  grudi  i baci  je  kroz  prozor. 

— Marijo,  šta  to  radiš?  — klikne  Lora  uplašeno. 

— Pusti  me,  — reče  razdraženo  Marija  i zaroni 
opet  u misli. 

A vlak  je  jurio  vijugajući  se  uza  Savu,  ostavljajući 
za  sobom  i zagrebačku  goru,  zadnji  trag,  koji  ju  je  sjećao 
grada,  što  ga  je  ostavila.  I njoj  bude  tako  tužno  u duši, 
u oku  joj  zacakli  suza,  a usta  joj  šapnuše  tiho,  sasvim 
tiho:  ,,S  Bogom !“,  a da  nije  znala,  za  što,  da  nije 
znala,  komu. 

Turobno  je  Boletić  boravio  dane,  te  nije  zalazio  u 
društvo  ni  na  zabave.  Tražili  ga  drugovi,  ali  on  nije 
mogao  da  živi  s njima  pustopašni  život.  Kad  nije  bio  u 
službi,  zavukao  bi  se  u svoju  sobu  i učio  za  prijamni 
ispit  u ratnu  školu.  Vrh  svega  vazda  mu  se  krilila  Mari- 
jina slika,  te  je  teško  čekao  čas,  kada  će  ju  opet  vidjeti, 
ali  se  i toga  bojao.  Sada  je  vidio,  kako  mu  ona  sve 
biće  ispunja,  kako  je  za  njega  sve  izgubilo  svaki  čar  bez 
nje.  A bojao  se  toga  časa,  jer  je  držao,  da  je  njegova 
ljubav  bez  nade,  pošto  ga  od  nje  dijeli  zapreka,  koju  ne 
može  nadvladati,  jer  nije  u njegovoj  moći,  daju  otkloni. 
Ali  ipak  se  javljalo  u nutrini  njegove  duše  neko  čuvstvo, 
koje  nije  mogao  da  zatomi,  neko  čuvstvo,  koje  mu  je 
tiho  govorilo,  da  se  može  sve  jošte  dobro  da  svrši.  On 
tome  čuvstvu  nije  mogao  i nije  htio  da  vjeruje,  ali  kao 
što  se- utopljenik  hvata  svake  slamke,  da  se  spasi,  tako 
se  je  i on  hvatao  toga  glasa  i to  ga  je  podizalo  i sokolilo, 
a on  je  radeći  mislio,  da  za  Mariju  radi. 

Polagano  se  počela  u gradu  gubiti  spomen  na  Rako- 
vićeve. Srca  zlatne  mladeži,  koja  su  tako  živo  gorjela, 

tražila  su  već  drugu  vatru,  koja  će  ili  opet  zapaliti. 
Mlade  djevojke  odalinuše,  gdje  im  je  otišla  tako  pogi- 
beljna takmiea,  koja  je  sve  k sebi  privlačila.  I oni,  koji 
su  najviše  uzdisali  i gradili  se,  kao  da  im  bez  Marije 
nema  života,  sad  su  slijegali  ramenima  i govorili  sažalno 

0 njoj,  kao  da  su  ju  oni  podigli  na  čast  kraljice  sezone 

1 kao  da  je  sad  propala  za  društvo,  kad  ju  oni  ostavljaju. 

— Sjećaš  li  se  još,  kako  smo  bili  svi  ludi  — govorio 
je  Iškoci  Kariću,  kad  su  se  jednom  sastali  kod  večernje 
šetnje,  — za  onom  malom  barunicom,  čekaj,  kako  se  je 
ono  zvala? 

— Marijom  Rakovićevom? 

— Da,  da,  šta  ćeš,  vatra  od  slame.  Ali  kako  ne  bi, 
kad  čovjek  pomisli  na  njezine  cekine? 

— Da,  cekini  su  nam  pomiješali  mozak,  ali  inače 
nije  bilo  baš  ništa  osobito. 

— Ali  tvoj  prijatelj  Boletić,  čini  se,  kao  da  se  je 
ozbiljno  opekao,  — govorio  je  Iškoci. 

— Ta  molim  te,  kako  i ne  bi;  vukli  su  toga 
siromaha  k sebi,  da  se  nije  mogao  ni  maknuti,  — 
odvrati  Karić. 

— A šta  ga  nije  onda  uzela  ta  naduta  guščica,  koja 
je  mislila,  da  može  prezreti  sav  svijet,  kad  sjedi  na 
svojem  prijestolju  od  kesa. 

— Mislim,  da  nije  htio  da  zagrize.  Znadeš,  on  ti 
je  pametan  čovjek,  valjda  je  stavljao  uvjete,  a oni  su 
mislili : možemo  naći  nekoga,  tko  će  uzeti  robu,  kako  mu 
se  dade,  pa  su  pošli  onamo,  gdje  naranče  cvatu. 

— Pa  šta  se  onda  taj  nesretnik  nigdje  ne  pokazuje, 
ta  mislio  bi,  da  je  otišao  u samostan. 

— Sta  ćeš,  zapao  u drugo  ludilo,  sad  najednom 
hoće  da  bude  glasovit  vojskovodja.  Ne  da  mu  slava 
Radeckoga,  Moltkea  i Napoleona  mirno  spavati.  Sjedi  ti 
dan  i noć  kod  svojih  knjižurina,  pa  uči  i uči. 

— Ja  ne  znam,  šta  treba  učiti,  — govorio  je  Iškoci, 
ja  sav  život  nisam  ništa  učio,  pa  sam  ipak  živ. 

— Sta  ćeš,  kad  su  ljudi  ludi! 

— Ali  sad  hajdino  k večeri,  inače  će  ona  hulja  od 
Pranje  opet  sva  najbolja  jela  drugima  dati,  a za  nas 
tek  štagod  ostaviti. 

, * 

* * 

Napokon  nadodje  i ljeto  i već  prvih  dana  mjeseca 
lipnja  dobije  Gjuro  list  od  baruna  Rakovića,  u kojem 
mu  javlja,  da  su  stigli  na  imanje  i da  ga  u nedjelju  oče- 
kuju. Kako  je  teško  očekivao  tu  vijest,  a sada,  kad  mu 
je  stigla,  zapravo  ga  uplašila.  Za  nekoliko  će  dana 
morati  da  stupi  pred  Marijino  lice,  pa  će  opet  njegova 
ljubav  žešće  probujati.  U napornom  je  radu  nalazio  sada 
utjehe  i mira,  a sad  će  mu  jedan  pogled  sve  opet  razo- 
riti i uništiti,  baciti  ga  opet  u stanje  vječne  uzrujanosti, 
čežnje  i borbe.  Morila  ga  i briga,  kakova  će  ona  prema 
njemu  biti;  bojao  se,  nije  li  našla  nekoga,  tko  joj  je 
srce  osvojio.  On  je  vidio,  da  je  njezino  srce  jošte  slobodno 


bilo,  kad  je  pošla  odavle,  ali  za  to  vrijeme  prošlo  je  više 
mjeseci,  njoj  su  dolazili  na  oči  mladići  iz  odličnih  i 
bogatih  obitelji,  koji  su  mogli  da  ju  snube.  A za  što  da 
baš  njezino  srce  ne  prozbori?  Zar  on  imade  prava  i uzroka 
nadati  se,  da  će  sačuvati  njemu  svoju  uspomenu  i srce, 
pošto  ga  je  već  jedanput  odbila.  I onaj  glas  nade,  koji 
se  je  javljao  u njem,  sasvim  ga  ostavi  i on  se  opet  sav 
poda  čuvstvu  beznadja,  opet  se  pripravljao  na  teške 
časove,  gdje  će  morati,  da  se  bori  sa  sobom  i da  sadvlada 
plamen,  koji  sve  žešće  u njem  bukti. 

U nedjelju  već  je  rano  odjurio  na  konju  u pohode 
Rakovićevima.  Kad  je  opazio  u daljini  Rakovićev  grad, 
zakuca  mu  srce  i obuzme  ga  neobična  uzrujanost  i 
bojazan.  I on  je  sve  više  suzdržavao  konja,  tako  da  je 
ovaj  naskoro  pošao  običnim  korakom.  Zamišljeno  je  Boletić 
sjedio  na  konju,  zureći  preda  se  u jabuku  sedla.  Nije 
mogao  da  dočeka  današnji  dan;  rano  je  odjašio  u Rakovac, 
a sada,  što  mu  se  više  bližao,  sve  ga  više  ostavljala 
duševna  snaga.  U nj  je  ulazila  malodušnost  i već  je 
nekoliko  puta  htio  da  okrene  konja,  ali  se  ipak  svaki  put 
nadvladao  i pošao  dalje.  Da  može,  on  bi  pobjegao  daleko 
od  tih  sjajnih  crnih  očiju,  pobjegao  od  toga  nedužnog, 
dražesnog  bića.  Ali  on  ne  može,  on  nije  tako  jak,  on 
uvijek  mora  da  opet  kao  leptir  leti  prema,  plamenu,  dok 
ga  ovaj  ne  zahvati  i ne  uništi. 

U to  zakrešti  na  polju  u sav  glas  svraka,  Boletić  se 
trgnu  iz  svojih  misli  i opazi,  da  je  već  blizu  puta,  koji 
vodi  u dvor.  Sada  podbode  konja  i dojaši  naskoro  k cilju. 
U susret  mu  hrlio  Marko,  da  ga  pozdravi  i odvede 
na  terasu,  gdje  su  svi  bili  sakupljeni  kod  doručka. 
Poniknute  glave  išao  je  Boletić  uz  Marka,  kratko  i kao 
bez  svijesti  odgovarao  na  njegova  pitanja.  Tad  začuje 
žamor  glasova,  on  digne  glavu,  njegovim  licem  se  rasprostre 
smrtno  bljedilo,  on  oćuti  u isti  čas  i vrućinu  i studen, 
misli  mu  se  zavrtješe  mozgom.  Vidio  je  pred  sobom  kolo 
ljudi,  ali  u taj  čas  nije  razaznavao  nikoga,  nije  gledao  ni 
u koga  nego  u Mariju,  koja  mu  se  u svijetlom  jutarnjem 
odijelu  prikaže  vanredno  krasnom.  Njegovo  oko  zasja  i 
dugim  pogledom  pogleda  nju  i opazi,  da  joj  je  licem 
prešla  laka  rumen.  No  brzo  se  sad  osvijesti  i poleti,  da 
pozdravi  sve  i da  primi  od  svih  srdačne  pozdrave.  Raković 
ga  zagrlio,  a onda  ga  uhvatio  za  obje  ruke  i dugo  ga 
gledao. 

— Gjuro,  šta  je  s vama,  vi  ste  se  nekako  posušili. 
Baš  niste  dosad  bili  odveć  jaki  i debeli,  ali  sada!  — 
reče  zaklimav  glavom. 

Gjuro  se  smete,  pocrveni,  a onda  reče: 

— Imao  sam  mnogo  posla,  u proljeću  treba  da  se 
opet  uredi  momčad,  koja  se  je  zimi  priučila  udobnijoj  i 
lakšoj  službi.  Onda  sam  mnogo  učio  i radio  za  prijamni 
ispit  u ratnu  školu. 

— E,  pa  kako  je? 

— Nadam  se,  ako  me  sreća  ne  ostavi,  da  ću  dobro 
proći. 

— A kako  ste  se  zabavljali?  — pitala  ga  Lora. 

— Zabavljao?  Nikako,  da  pravo  rečem.  Otkad  su 
moji  mili  znanci  otišli,  — reče  zaokruživ  pogledom  preko 
cijelog  društva,  — živio  sam  pravi  pustinjački  život. 

— Tko  bi  vam  to  vjerovao?  — draškala  ga  Lora. 

— Pa  ipak  je  tako,  nisam  imao  vremena,  ni  volje, 
da  tražim  zabave. 

Sjedoše  opet  da  dalje  doručkuju,  a i Gjuro  morao  je 
uz  njih,  jer  da  je  sigurno  putem  ogladnio,  — govorila 
je  barunica. 

— Vi  dakle  niste  imali  volje  da  tražite  zabave,  — 
prihvati  opet  Lora  razgovor.  — Gospodine  Gjuro,  to  mi 
se  pričinja  sumnjivim,  to  je  kao  „svjetovni  jadomor“. 

— A po  čem  vi  to  sudite,  grofice? 

— To  baš  nije  teško  pogoditi.  Ako  čovjek  nema 
volje,  da  podje  u svijet,  onda  ili  mora  da  u njem  ima 
nešta,  što  ga  odbija,  ili  da  u njem  nema  nešta,  što 
ga  privlači. 

— A ne  bi  li  moglo  biti  oboje?  — umiješa  še  Marko. 

— Može  biti  i to,  ali  to  sve  pokazuje,  da  svijet  ima 
neko  značenje  za  pojedinca,  da  on  od  njega  nešta  traži. 
Ne  mislim,  da  vas  zabave,  raskoš  i život  privlače,  a isto 
tako  držim,  da  vas  to  ne  odbija.  Tomu  će  biti  razlog 
neka  osoba,  te  ste,  dragi  prijatelju,  zaljubljeni  i to 
nesretno  zaljubljeni. 


— Ja  se  divim  tvome  oštroumlju,  — reče  Bispoli, 
pokloniv  se  smijući  svojoj  supruzi. 

— Hvala  na  naklonu  — odvrati  mu  ona.  — Ali  vi 
šutite,  gospodine  Gjuro,  a tim  priznajete  sve.  Znadete  li, 
šta  ću  vam  ja  kazati?  Ja  ne  pojmim,  kako  muškarac 
kao  vi  može  biti  nesretno  zaljubljen.  Da  sam  ja  na  vašem 
mjestu,  ja  bih  se  usudila  svaku  snubiti. 

— Hvala  vam  na  dobrom  mnijenju,  koje  imadete  o 
meni,  grofice,  — reče  Gjuro. 

— Ja  mislim,  da  je  to  dobro  mnijenje  općenito,  — 
odgovori  mu  Lora.  — Ali  sad  predjimo  na  drugu  točku. 
Hoće  li  vam  vaša  služba  i vaš  rad  dozvoljavati,  da  budete 
opet  naš? 

Gjuro,  koji  je  za  prijašnjeg  razgovora  čas  blijedio 
čas  crvenio,  bojeći  se,  da  ne  bi  Lora  počela  jasnije 
govoriti,  odahnuo  je,  kad  je  skrenula  razgovor  na  drugo, 
pa  htjede  da  brzo  odgovori,  ali  ga  predusrete  Raković. 

— Šta  tu  treba  mnogo  pitati;  on  nam  je  obećao, 
da  će  barem  svake  nedjelje  k nama  dolaziti.  Ja  mislim, 
da  se  nije  predomislio. 

Gjuro  obreče,  da  će  vrlo  rado  dolaziti,  pa  stane 
gospodu  ispitivati  o boravku  u Italiji  i na  putu. 

(Nastavit  će  se.) 


jmo  sada,  starče  Milovane, 
Ajmo  sada,  da  svrnemo  pute 
U lijepu  postojbinu  tvoju, 

U Makarsko  kićeno  primorje, 

1 Podgoru,  do  bijele  crkve, 

Da  grobnicu  blagosloviš  časnu 
Svoga  sina,  Pavlinović  Mihe, 

Nove  dobe  pokretnika  glavnog 
U vrletnoj  otačbini  svojoj! 

Niko  nije  od  dugih  vjekova 
Borio  se  gorostasno  silno, 

Sa  odlukom  nepomičnom,  tvrdom 
Proti  ljutim  oda  svuda  vrazim, 

Da  istrgne  iz  poganih  ruku 
Daroviti  zapušteni  narod 
I digne  ga  iz  nečasna  praha, 

Kao  što  je  Pavlinović  Miho. 

Niko  nije  zanosnije  r’ječi 
Prosipao  po  narodu  svome, 

Da  se  prene  i sebe  poznađe 
I narodnom  da  proplane  sv’ješću, 
Kao  što  je  Pavlinović  Miho. 

Ali  dobri  sa  visine  stvorac 
Blagoslovi  gorostasne  trude; 

Palo  sjeme  iz  zlatnijeh  usta 
I željnih  se  primilo  srdaca, 

Pa  pon’jelo  rodovima  zlatnim 
U njegovoj  otačbini  dragoj. 

Narod  svojim  progledao  okom 


Miho  Pavlinović. 

(Iz  »Milovanaka«.) 

I obreo  svoju  snagu  pravu, 

I ponosom  opaso  se  sv’jetlim, 

Pak  grobnicu  blagosivlja  hladnu, 
Gdje  no  kosti  počivaju  časne 
Tolikoga  dobrotvora  svoga. 

Mnogi  njemu  zamjeriše  ljudi, 

Što  u pr’jepor  bratinski  se  dao. 
Ali  gdje  je  taj  sudija  vrsni 
Pravog  srca  i široka  uma 
I Ijudskijeh  razbiratelj  zgoda, 

Da  umije  pogoditi  pravdu 
Po  istini  o raboti  teškoj? 

Narodi  su  sv’jeta  gospodari, 

Ali  treba  muke  i vjekova, 

Da  se  dignu  do  visine  prave, 

Dok  omanja,  surođna  plemena, 
Otresu  se  zazora  i bludnja 
I u jedno  prikupe  se  t’jelo. 

Ali  o tom  odlučiti  ne  će 
Niti  mn’jenje  sv’jetlijeh  umova, 
Niti  tanki  domišljaji  sjajni, 

Niti  mržnja  i jogunost  sl’jepa 
Jedovitih  i mrkih  strančara, 

Već  Božija  volja  i domiso 
I zakoni  prirodni  i vječni, 

Koji  ljudskom  izmiču  se  vidu, 

A1  nam  kažu  dogadjaji  sv’jeta, 
Da  su  jači  od  silnijeh  vojska. 

A1  on  nije  u pr’jeporu  svome 


Zamrzio  na  bratimsku  granu, 

Već  po  čistom  žarkom  osjećaju 
Za  svoje  se  zauzimo  pleme, 

Te  radio  i molio  žarko 
Da  postane  slobodno  i slavno. 

A ko  će  mu  zamjeriti  smjeti, 

Što  je  svome  volio  por’jetlu 
I slušao  i gojio  Ijubno 
Samonikle  srca  osjećaje, 

Kad  pogleda  kakvom  žurbom  silnom 
I sa  bratske  nastoji  se  strane, 

Da  buduća  sreća  i prvenstvo 
Na  lijepom  slovinskome  Jugu 
Samo  srpskom  osvane  plemenu, 

A Hrvati  da  primjesom  služe? 

Iz  zdravoga  niče  nadmetanja 
Novi  život  i budućnost  bolja, 

A1  pravedni,  pošteni  i časni 
Valja  k tomu  da  budu  i puti. 

Šta  će  jednom  donijeti  vr’jeme 
Nama  braći  od  dvaju  imena? 
Kada?  kako?  i kome  u prilog? 

0 tom  danas  još  bogovi  sude, 

Pak  pustimo  zazor  i nemilje 

1 sa  jedne  i sa  druge  strane, 

Već  čekajmo,  da  se  Božja  vrši, 

A radimo  svak  na  svoju  ruku, 
Kada  srca  jošte  složna  n jesu, 

Za  prosvjetu  i uljudbu  zlatnu, 

I za  naspor  zemaljskih  dobara, 

E da  sretno  izbavimo  narod 
Iz  oskude  i potrebe  teške, 

Da  se  digne  dubom  i razumom 
I u dobru  da  ojača  t’jelorn, 

Pa  budemo  od  oka  junaci 
Sv’jetlim  umom  i desnicom  jakom 
I na  kući  imućnici  ljudi, 

A šta  jednom  donese  nam  vr’jeme, 
To  nam,  braćo,  kobno  biti  ne  će, 
Jer  su  oba  bratimska  plemena 
Samo  jedan  u istinu  narod. 

On  je  knjigu  podigao  našu 
U rodnome  zavičaju  svome 
Do  staroga  svoga  dostojanstva. 

Ima  mnogo  opora  i tvrda 
U radovi m njegovoga  uma, 

A1  imađe  i suhoga  zlata 
I jezična  neplaćena  blaga. 

Sve,  što  piše,  on  po  svoju  piše, 
Sve  zbijeno,  duboko  i jedro. 

R’ječ  mu  bješe  kao  rosa  blaga, 
Kad  k narodu  govoraše  svome 
I sane  mu  otvaraše  oči. 

A1  bijaše  kao  tr’jesak  teška, 

Kad  grmi  jaše  na  neharne  sine, 


Da  ne  grizu  sise  materine, 

II  na  goste  tudjega  por ’jetla, 
Kojim  đasmo  hljeba  i napitka 
I ogrjeva  na  ognjištu  svome, 

Pak  nam  htjeli  kuću  preoteti. 

A1  su  njemu  i bijele  vile 
Donijele  gusle  javorove, 

Pak  velike  on  razvija  misli 
U dubokom  ognjišaru  svome 
I u drugim  rodovima  l’jepim. 

Ko  ne  pozna  „spomenik  mu  putni, 
Onu  pjesmu  jedinicu  krasnu, 

Koju  stvori  u Hrvatskoj  amo, 

U Zagorju  kitnjastome,  čarnom, 
Gdje  no  pjeva  od  srdašca  mlada 
Divnu  sliku  otačbine  majke, 

Kao  da  je  ljepota  ljubovca, 

I prosiplje  u krioce  njeno 
Božje  dare  i miline  bajne, 

Da  je  ljepše  na  svijetu  nema! 

U njegovu  velikome  srcu 
I njegovu  dubokome  umu 
Dv  je  su  svete  gospodile  misli, 
Kao  njemu  Bogom  posestrime: 
Čista  pošta  svoje  vjere  svete, 

Žarka  želja,  da  se  narod  vine 
Do  prosvjete  i slobode  zlatne. 


Za  te  dvije  uzvišene  misli 
Živio  je  i radio  silno 
Od  mladosti  pak  do  s’jede  glave, 
A ne  bi  mu  niti  teško  bilo, 

I sam  život  pregorjeti  za  njih. 
Za  častima  on  hlepio  nije, 

Da  ih  htjede,  na  ponudu  bile, 
Živio  je  čisto,  neprikorno, 

Kako  žive  svećenici  pravi. 

U naporu  i u dugom  trudu, 
Klonulo  mu  od  napora  t’jelo, 

A čista  mu  plemenita  duša 
Poletjela  nebeskom  vedrinom, 
Kamo  su  ga  uznosile  željna 
Žarka  vjera  i pobožne  ćuti 
Za  njegova  trudna  živovanja. 

Ali  majka  Dalmacija  nije 
Još  ni  danas  okajala  sina, 

Nit  mu  mjesto  ispunila  prazno, 
Jer  takovi  radjaju  se  r’jetki. 
Sretna  mene,  mili  prijatelju, 

Sto  si  moju  pohodio  kuću 
I što  mila  uspomena  živi 
Tvoga  bića  i tvojih  vrlina 
U mom  srcu,  rastuženom  za  te ! 


Daisy. 

Od  Pohlidala;  prijevod. 


0 toi  que  j’eusse  aimee 
O toi  qui  le  savais.  — 


jaisy  je  najdražesnije  malo  čudo  velikih  čudesa, 
slika  proljeća  i sreće.  Tanka,  gipka,  vitka  kao 
mlada  jela,  koju  lagani  vjetrić  ljulja  i sagiblje. 
Cijela  njezina  pojava  odaje  diskretnu  dražest  — 
smiješljivo  i sanjarsko  lice  kao  u djeteta,  velike 
mile  i modre  oči  kao  blistave  zvijezde,  čas  zamamljive 
i sjajne,  čas  blage  i tugaljive.  Da  nije  cjelov  već  prije 
mnogo  stoljeća  bio  poznat,  obreli  bi  ga  gledajući  divna 
njena  ustašca  i smiješak,  poput  zlatne  mrežice,  u koju 
se  hvataju  srca  mladića,  što  u njoj  onda  uzdisahu,  dok  — 
dok  se  na  njih  nije  zaboravilo. 

A zaboravljati  je  unijela  Daisy ! Božanstveno  ovo 
umijeće,  koje  sve  hara  i preobražava,  razumjela  je  upravo 
majstorski.  Sad  hi  usrećila  koga  blaženim  pogledom, 
laskavim  priznanjem,  milim  obećanjem,  a već  za  čas 
raspršilo  se  sve  to. 

Sluša  veoma  rado,  kad  joj  se  govori  o ljubavi.  Blago- 
hotno  dopušta  ta  mala  ljepotica,  da  joj  se  ljube  tanke  i 
mekane  ručice,  kadgod  i lagano  stištu  u znak  tajne 
zavjero,  a mala  ta  glavica  i ne  misli,  šta  te  nemirne 
ručice  sve  obećavaju.  A onda  malenim  svojim  nožicama 
i malenim  srcem  poskakuje  okolo,  lepršeći  amo  tamo 
pred  zrcalom  kao  kakav  kolibri  i promatrajući  se  sasvijem 
ozbiljno.  Ugodivši  tako  svojoj  taštini,  nasmiješi  se  zvonko 
i milo  u slatkoj  nađobuđnosti  i neodoljivoj  svojoj  moći. 


— Šta  samo  svi  ovi  ljudi  imaju!  — Šta  im  se  na 
meni  toliko  svidja ! 

Mala  lažica!  Ta  ona  to  predobro  zna,  ona  protivno 
ne  bi  ni  razumjela.  Ona  bi  bila  uništena,  slomljena  i 
grozno  nesretna,  kad  ju  cijeli  svijet  ne  bi  mazio,  njena 
obitelj  obožavala,  a mladići  oblijetavali.  Ta  zašto  bi  bila 
na  svijetu,  ako  joj  se  ne  bi  divili  i ako  ju  ne  ljubili? 
Čemu  onda  vilinski  njezin  hod,  blagi  pogled  modrih 
očiju,  koketni,  zlatni  i prpošni  zavojci,  cvrkutanje  kao  u 
ptičice,  kao  zvono  jasan  i obijestan  smijeh?  Čemu  sve 
to?  Daisy  se  odijeva  divnom  bezbrižnošću.  koja  joj 
izvrsno  dolikuje,  koja  ju  ističe  od  drugih,  uzvisuje  nje- 
zinu dražest,  dokazujući  drugima,  da  si  može  tijem 
dozvoliti,  što  se  nijedna  druga  ne  bi  smjela  usuditi. 
Medju  djevojkama  je  upravo  iznimka  — nema  nikakove 
prijateljice  i nikoga,  kome  bi  se  povjerila.  Kod  ozbiljnih 
razgovora  zijeva  ili  pokazuje  sasvijem  mirno  bijele  zubiće, 
ili  pjevucka  veselu  koju  pjesmicu.  Ona  gleda  ovaj  svijet 
samo  svojim  očima  i dozvoljava  samo  tim  svojim  očima, 
da  joj  se  želje  i čežnje  ispune,  ne  mareći,  da  bi  i ona 
istom  onakovom  strpljivošću  drugima  ugodila  Ona  mrzi, 
kad  joj  se  tko  opre.  Ako  ju  tko  na  lijep  način  upozori 
na  koju  pogrješku,  usplamti  odmah  ta  mala  visost.  Nju 
zabavljaju  samo  slobodne  šale  s mladićima,  očijukanje  i 
čavrljanje.  Ne  voleći  općenite  konverzacije  nađje  uvijek 

jednoga,  koji  se  za  nju  zanima,  s njom  šapuće,  smijese 
i čavrlja.  Ali  joj  i to  skoro  dosadi.  Na  jednom  se  ozlo- 
volji,  sita  je  očijukanja  i čavrljanja.  Kako  je  sretna, 
namjeri  se  upravo  u pravo  doba  na  čovjeka  darovita  sa 
tajnim  nekim  magnetičnim  čarom,  koji  sve  osvaja,  koji 
predobiva  i zapovijeda,  gdje  drugi  uzdišu  i obožavaju... 

Sunce  je  zašlo.  Sjene  drveća  postaju  slabije  i dulje, 
lagani  noćni  vjetrić  lahori  granjem,  — ugašeno  je  svjetlo 
i sjaj.  Neizraženo,  kao  uzajmljeno  polusvjetlo  lebdi  nad 
zemljom,  a blistave  sunčanice  ondje  u seljačkim  vrtovima 
sagi  biju  svoje  glavice. 


Po  osamljenoj  seoskoj  cesti,  obavijen  oblacima  praha, 
jaši  neki  mladić.  Bezbrižno  drži  uzde  u tankim,  finim 
i nervoznim  svojim  rukama,  za  koje  se  čini,  da  ne  bi 
mogle  u opće  ništa  čvrsto  držati.  Umoran  pogled  luta 
u daljinu,  u prazninu.  Oko  mu  je  lijepa  oblika  i sjajno 
smedje.  Iz  njega  kao  da  govori  dubok  i turpban  duh. 
Cijela  mu  pojava  odaje  slatku  i sanjarsku  bojazljivost. 
Sasvijem  mehanično  i zamišljen  mrmlja  ove  riječi : 

»O  toi  que  j’eusae  aimće 

0 toi  qui  le  savais « 

Nju  bi  on  ljubio,  da  nju  bi  . . . 

Slatki  dali  ruža  dopire  do  njega  i opaja  cijeli  zrak 
zamamnim  mirisom.  U ušima  mu  zuje  stihovi  Baudelaire-a, 
a usne  ih  šapću  nehotice,  ne  misleći  neprestance  u istoj 
monotoniji.  — Kako  su  bili  sretni!  On  i Daisj ! Nalik 
sjajnim,  nestašnim  lepirićima,  koji  se  jedan  drugomu 
ugiblje  sakrivajući  se  za  cvijeće  i ulovivši  se  napokon, 
otprše  lagano  put  zlatnoga  etera.  Tako  se  njih  dvoje  od 
godine  do  godine  zabavljahu,  dok  im  nekakav  pauk  ne 
zapređe  mrežu,  u koju  se  zaletješe  i zapletoše  u nevid- 
ljive i tajinstvene  niti.  Koliko  se  mučili  i napinjali, 
jedno  drugome  nije  moglo  pomoći.  Od  uzaludnog  napre- 
zanja ginula  im  je  proljet  — medjusobna  radost  u 
njihovu  biću. 

Vrijeme  prolazi,  dani  lete.  Za  što  on  ne  izusti  već 
jednom  odlučne  riječi  ? — Za  što  zašuti,  kad  mu  razjasni, 
što  od  ljubavi  njegove  zahtijeva?  Iz  zamamne  i raskošne 
ove  sreće  nastaju  razmirice  i srčbe,  a onda  se  opet  kao 
djeca  pomire;  — ali  proljet  njihove  ljubavi  gine.  Ljubav 
njegova,  koja  mu  je  više  estetična  i duševna  potreba,  ne 
može  se  na  ništa  odlučiti.  Skeptični  se  njegov  duh  boji, 
da  ga  mala  ova  čarobnica  ne  bi  mogla  razumjeti,  da  je 
možda  cijeli  žar  i nagnuće  njezino  samo  hir  i da  bi  taj 
divni  san  morao  jedanput  platiti  kajanjem  i nezado- 
voljstvom. Dogodi  li  se,  u času  kad  je  mislio  već  sasvijem 
predobiti  njezino  srce,  malena  kakova  smetnja,  raspršio 
bi  se  vrući  žar  njihove  ljubavi  bez  traga.  I ma  da  je 
toga  radi  trpio,  ne  može  se  ipak  odreći  svježe  njezine 
ljepote.  Udaljen  od  nje  čini  mu  se  život  prazan  i bez 
svake  iluzije.  On  kani  čekati,  dok  se  to  tjelesno  već 
razvijeno  djevojče  i duševno  učvrsti  i razvedri,  da  nadvlada 


taštinu  svoju.  Nu  njezin  se  ponos  tome  tvrdokorno  opire, 
a taština  trpi  zbog  njegovih  sumnja.  Ona  ga  hoće  pri- 
siliti i pokazati  mu  pobjedonosnu  svoju  moć,  uskrativši 
mu  svaku  nasladu,  što  ju  znade  pružiti  i bez  koje  on 
više  i ne  može  živjeti. 

Njemu  za  ljubav  ostavila  je  svoj  maleni  dom  u 
gradu  i odselila  se  u idilsku  samoću  ladanjskog  života.  A 
kad  bi  on  tamo  došao,  kako  bi  joj  zakucalo  maleno  srce! 
Obično  bi  ga  već  iz  daleka  opazila  svojim  sokolovim 
očima,  te  bi  laganim  korakom  kao  antilopa  dotrčala  po 
najvećem  suncu  njemu  u susret,  da  ga  pozdravi.  Sada 
nije  više  dolazila.  Hoćaše,  da  i on  osjeti  njezinu  bol,  da 
i on  trpi,  kad  ona  mora  trpjeti.  I opet  stadoše  ju  poha- 
djati  prijašnji  znanci,  međju  inima  i neki  veseli  husarski 
časnik,  negdašnji  njezin  obožavalac.  Lakoumnim  svojim 
čavrljanjem  usplamti  ga  iznovice.  Pretjerani  dokazi  njegove 
ljubavi  bili  su  joj  naslada  za  povrijedjeni  ponos.  Blagim 
posmijehom  sluša  zamamno  i milozvučno  njegovo  laskanje, 
koje  ju  sve  više  odbija  od  nezahvalnoga  druga  i napokon 
ju  na  toliko  ovlada,  da  već  misli,  kako  ga  u opće  više 
i ne  treba  . . . 

Sav  zrak  odiše  blagim  dahom  cvijeća.  Slavulj  biljiše 
najsladje  melodije  i opaja  joj  srce,  puno  slatkih  nada,, 
tihim  čeznućem.  Nedaleko  stoji  osamljen  gledalac.  Grudi 
mu  se  danas  laglje  dižu,  nadahnute  odlučnom  mišlju. 
Ne,  — on  toga  više  ne  će  trpjeti  i gledati,  kako  to 
božanstveno  biće  u zlovolji  luta  kao  izgubljena  ovca. 
Danas  će  progovoriti,  — - jest,  danas.  No,  za  što  je  slavulj 
najedanput  zamuknuo?  Ah,  ta  pjevaj  glasno  i jasno,  da 
nadvičeš  lakoumno  za  grmljem  izuštene  riječi  — nad viči 
nježno  izdajstvo!  — Naglo  kao  strijela  stane  duboko  u 
srce  ranjeni  slušalac  pred  izdajnicu,  odmjeriv  ju  mirno. 

— Makso  ! 

Za  čas  samo  zbuni  ju  strah,  nu  odmah  za  tim  digne 
ponosito  glavu  i uspravi  svoj  gipki  stas.  Nasmjehnuvši 
se  onda  zlobno  i pobjedonosno  pokaže  dražesnim  migom 
na  svoga  pratioca,  rekavši : 

— Moj  zaručnik. 

— Daisy!  — zavapiju  bolno  njegove  usne  i zanijeme. 

— Vi  ste  to  htjeli!  Nije  moja  krivnja,  što  nijeste 
znali  sačuvati,  što  je  bilo  vaše! 

— čuvši  te  riječi,  nije  se  mogao  odmah  sabrati. 
Činilo  mu  se,  da  je  najednom  sva  radost,  sav  čar,  dah 
cvijeća,  sva  poezija  za  uvijek  propala  i da  nije  ništa 
preostalo,  nego  praznina  i šupljina  . . . 

Lagani  vjetrić  sagiblje  cvijeće  i ruže.  Lišće  pada 
sumorno  k zemlji,  sve,  sve!  Daisy!  Čarobnice  mala,  šta 
si  učinila?  Ti  si  izgubila  opasnu  svoju  igru.  Prekasno 
dolaze  suze  i kajanje  . . . kakovo  kajanje? 

Zločinac  i nevrijednih  žive  bez  njega,  pa  raskrstivši 
se  s njime,  okrenu  mu  s prijezirom  ledja  za  uvijek.  Iz 
početka  htjede  da  si  rastjera  pomisao  na  gubitak  laganom 
groznicom,  pa  se  zabavljaše  još  koje  vrijeme  novom 
igračkom,  ćuteći  se  kraj  toga  sasvijem  zadovoljna,  što 

se  je  riješila  strogosti  njegova  visokog  duha.  Ali  najednom 
ju  savlada  nepoznato  i bolno  čeznuće  za  izgubljenim. 
U uspomeni  kuje  ga  sve  više  u zvijezde  i priznaje,  da 
mu  nitko  nije  premac.  Nova  joj  ljubav  nije  pružala, 
što  je  zahtijevala,  i tako  joj  je  dušu  i cijelo  biće  počeo 
trovati  nemir.  Tamna  budućnost  krije  se  pred  njezinim 
očima,  a sadašnjost  bez  radosti.  Mala  ta  ljepotica  postaje 
blijeda  i umorna,  tiha  i sanjarska.  Zamuknulo  gukanje 
kao  u golubice  — uminule  sve  radosti.  Čini  joj  se,  da 
u njenom  srcu  nema  mjesta  za  drugo  nego  za  kajanje, 
bol  i čeznuće.  Od  najmanjeg  šušnja  protrne,  nervozna 
je  i lako  se  uzrujava,  jer  uvijek  iščekuje,  da  će  ga  najednom 
pred  sobom  spaziti.  Zlatnu  svoju  glavicu  nagnula  je  kao 
cvijet,  što  je  klonuo  pod  teretom  noćne  rose.  Samo  jedna 
misao  ispunjava  joj  život: 

— Mora  opet  biti  moj,  mora  biti  moj ! — — — 


U sjajnoj  i miomirisnoj  dvorani  šeću  fantastične 
krabulje,  smijući  se  i šaleći.  Velik  broj  plesača  kreće  se 
oko  najdražesnije  krabulje  u svijetlo-zelenoj  i laganoj 
odjeći.  Nad  blijedim  i vilinskim  čelom  trepti  joj  vijenac 
od  bijelih  vodenih  ruža,  a suzne  joj  i sjajne  oči  lutaju 
naokolo.  Duša  njena  traži  onoga,  radi  kojega  je  danas 
iz  svoje  tužne  samoće  došla  ovamo  u sjajno  i otmeno 
ovo  društvo. 

Najednom  uoči  medju  vrevom  crnog  domina  i upilji 
svoj  pogled  kao  magnetizovana  u lice  pod  krinkom. 
Zatim  ga  stane  posvuda  pogledom  pratiti.  Domino  skinu 
krinku,  — • a tiho  i bolno,  zamamno  čuvstvo  obuze  grudi 
nježne  vile.  Ah,  to  su  njegove  mile  i duhovite  crte, 
njegov  nježni,  mirni  i strogi  pogled,  koji  je  čitavu  godinu 
tražila  i o kojem  je  čitavu  godinu  sanjala! 

Milo  njezino  lišće  rumeni  se  od  uzrujanosti  i stavši 
u zbunjenoj  đražesti  preda  nj  zaplače  gorko.  Bilo  mu  je, 


kao  da  sluša  bolno  uzdisanje  slavulja,  kad  mu  reče  zapla- 
kanih očiju : 

— Oh  Bože,  Bože ! Ta  zar  me  ne  čujete  ? 

On  bješe  kao  začaran  od  iznenadjenja  i grozne  nesmi- 
ljene boli.  Gledajući  divno  ovo  biće,  koje  ga  je  na  tako 
nedostojan  način  izdalo,  koje  mu  je  uzelo  vjeru  u ženu, 
u ljubav,  — rasrdi  se  tako,  te  mu  se  pričini,  da  bi  ju 
bio  kadar  smrviti  i uništiti.  Zagušenim  glasom  odvrati 
joj  lagano: 

— Čujem  vas,  čujem,  ali  — — — 

— Nikakvo  ali ! — presiječe  mu  riječ  nježno  i 
strastveno,  — nikakvo  ali  — vratite  mi  život  i sreću ! 

Svojim  prstićima  uhvati  mu  grozničavu  ruku  i kao 
munjom  ošinuti  zadrhtaše  oboje,  stopivši  se  dušom  u 
dušu.  Trpe  oba,  a ipak  se  ne  mogu  sporazumjeti. 

— Makso,  — vikne  bolno  i blaženo,  — Makso,  ja 
te  ljubim! 

Bezvučno  i gorkim  posmijehom  na  usnama  odgovori 
zamirućim  glasom  mladić: 

— Prekasno  je,  prekasno! 

Nije  li  to  „prekasno14,  što  je  u ljubeće  njeno  srce 
prođiralo,  bio  bolan  uzdah  ? Sparnom  dvoranskom  atmos- 
ferom zaori  očajni  i grozni  vrisak,  kao  glas  puknute 
žice.  Shrvano  od  prevelike  srčane  boli  sruši  se  nježno  i 
vitko  njezino  tijelo  na  zemlju,  a s njime  i vijenac  vodenih 
ruža.  Naskoro  otvori,  tiho  uzdišući,  velike  i bojažljive  oči. 
Opazi,  da  je  najednom  u osamljenoj  sobi,  na  mekanom 
divanu.  Do  nje  kleči  njena  sestra  i ljubi  joj  blijeda 
lišća,  šapćući: 

— Zaboravi,  zaboravi! 

Uzalud!  evo  opet  i bez  prestanka  zuje  joj  u ušima 
grozne  riječi : 

— Prekasno,  prekasno ! 


Put  u Dalmaciju. 

(Nastavak.) 


Vi. 

I Od  sv.  Srgja  do  pod  Lovćen. 

djosmo  u Šipanski  Kanal  uz  Olipsku  lanternu. 
Na  sjevero-istok  digle  se  planine  hercegovačke. 
Gole  su  i prekrite  samim  kamenom,  — ali 
ondje  uza  strmu  obalu  prostire  se  neki  tanani 
zeleni  pas.  Tu  smo  zašli  u srce  naše  južne 
dalmatinske  hore. 

Kad  minusmo  otok  Šipanj  (Giupana),  pa  kad  se 
primakosmo  Lopudu  (Mezzo),  upozori  nas  gospodin 
petrograf  na  osobito  granato  stabalje,  što  se  na  obali 
prostrlo.  To  su  silni  makljeni  (platane)  u Trstenu  (Canosa). 
Ne  znam  ni  sam  kako  — nijesmo  zakrenuli  u prista- 


nište trstensko.  Zvonimir  se  zaleti  ,,con  tutta  forza“  prema 
ostrovu  Koločepu  (Calamotta). 

Na  Koločepskim  vratima  pokaza  nam  se  i opet 
jednom  otočić  sv.  Andrije,  na  kome  je  Mavro  Vetranić 
svoj  pustinjački  život  sprovođio  i svoju  opsežnu  '„Remetu" 
pjevao.  Opetujem  to  baš  hotimice,  jer  mi  pade  na  um 
nešto  osobito. 

Tko  pozna  Remetu,  sjetit  će  se  onoga  „jarđin  des 
plants“  i zoologijskoga  vrta.  To  je  čudnovat  indeks  svega 
živoga,  i svega  zelenoga,  — ali  je  najčudnovatije  što 
pjesnik  ne  crta  stvari  onako,  kake  su  u istinu. 

— Gle.  araice,  taj  je  sveti  Andrija  sasma  ćelav, 
primijeti  moj  prijatelj  Vicebotanik. 

— Istina. 

— A gdje  je  sva  sila  onih  ružica  i mirisavoga  cvijeća,  Hrvatska  je  trobojniea  lepršala  na  prvome  jarbolu, 

onih  šumica  i dubrava,  koje  on  toliko  opisuje?  Na  obali  eto  nas  čeka  čitava  četa.  Kad  bi  ja  svu  tu 

Nema  ni  ,,šturku“  mjesta,  da  se  sakrije.  gospodu  hotio  da  nabrojim,  da  vam  prikazem  prijatelja  A., 

I zbilja  sv.  je  Andrija  posve  gol,  — nešto  malo  doktora  B„  poznanca  0.,  druga  D.  itd.  — vjerujte  - 

zelenila  skupilo  se  oko  „lanterne",  — a ovdje  u kanalu  uzmanjkao  bi  alfabet,  — za  to  se  već  u naprijed  svima 


vječito  pro- 
ljeće. Od  Stona 
zadunuo  ugo- 
dan lahorić, 
more  mirno 
modro,  — sti- 
jene uz  obalu 
nešto  žućkaste, 
a nad  njima 
ona  tamna 
zelen.  Ubavi 
se  Orašac  (Val 
di  noće)  podi- 
gnu o kao 
Betlem  sa  one 
svoje  tri  bijele 
crkvice  nad 
francuskom 
cestom.  Još 
čas  — a mi  mi- 
nusmo  Ratac 
koločepski,  pak 
se  pred  nama 
stvori  Zaton 
(Malfi).  Tu  su 
vlastela  dubro- 
vačka nanizala 
svoje  zaseoke  i 
vile,  tu  je 
lijepa  Cvijeta 
sabirala  oko 
sebe  sve  naj- 
znatnije  Du- 
brovčane svoga 
vijeka;  sve  pro- 
lazi, — tek  ona 
kamena  Velja 
strana,  što  se 
nad  Zatonom 
diže,  znala  bi 
pripovijedati 
koju  tu  iz  onih 
zlatnih  vre- 
mena — ona  bi  nam  znala  srca  raspaliti,  — ali  njoj 
Gospodin  ne  dade  jezika,  pa  nijesmo  mogli  nego  da  čašom 
vinca  (prišapnut  ću  vam  — ponijesmo  ga  sa  Korčule)  — 
da  čašom  pozdravimo  Zaton. 

Napokon  oko  tri  sata  minusmo  Rijeku,  a signal 
„Zvonimirov"  prostre  se  sve  onamo  na  vinorodni  Lapad. 


Prije  lova.  Slikao  S.  Šubic. 


zahvalismo,  što 
nas  dočekaše. 

— Dragi 
moj  prijane,  — 
upitah  profe- 
sora M.,  — a 
kako  ste  vi  do- 
znali, da  dola- 
zimo danas? 

— Brzo- 
javiše  nam  sa 
Korčule. 

Tek  što 
pristadosmo,' 
eto  .nas  već  u 
kolima.  Ge- 
tvera  ili  petera 
kola  uđariše 
putem  Du- 
brovnika. 

Od  svega, 
što  vidjeh  po 
divnoj  Dalma- 
ciji, taj  je  put 
od  Gruža  do 
Dubrovnika 
najčudnovatiji. 

Pomislite 
brbljava  koči- 
jaša,  koji  zna 
sve,  — poznaje 
svaku  ženu,  što 
uz  put  sjedi,  — 
pako  ona  dva 
konjića,  koji 
kao  da  se  ro- 
diše  u trku 
(tako  lete),  a 
onda  visoko 
gore  sv.  Srđj 
sa  „Forimperi- 
jalom“  (prije 
Fort  Napo- 

leon),  sve  je  to  čudnovato  i neobično,  a naš  će  čovjek 
od  čuda  zinuti,  pa  mu  na  kraj  pameti  nije,  da  usklikne: 
— Divno,  krasno ! ili : 

— Božanstveno  i nevidjeno.  A vrijedno  je  da  tako 
usklikne,  kad  mu  se  na  sjever  stvori  onaj  pogled  na 
Gruž  i na  kanale,  kad  spazi,  kako  se  uz  cestu  nakrcaše 

91 


722 


VIENAC 


Br.  45 


čitavi  redovi  kaktusa,  agava  i paoma  (kao  kod  nas  vražji 
stric,  češljuga  i kopriva),  pa  kad  se  napokon  otvori  pogled 
na  Pile  i na  Dubrovnik. 

U taj  će  čas  neki  strali  obuzeti  dušu  svakoga  Hrvata, 
koji  prvi  put  zagleda  Dubrovnik,  jer 

Svuda  ga  jest  puna  slava,  svud  on  slove, 

Hrvatskih  ter  kruna  gradov’  svih  se  zovel 

Hoćeš  li  u taj  čas  osoviti  tvoj  dugonogi  fotografski 
aparat?  Hoćeš  li  izvaditi  album,  da  nacrtaš  u nj  svu 
onu  krasotu?  Ne.  Za  cijelo  ne.  To  bi  značilo  na  slje- 
pačkim guslama  zasvirati  veliki  vokalni  septet  iz  Hugenota 
ili  Platonova  Protagoru  prevesti  na  jezik  tirolskih  Švaba. 

Ostavismo  naše  vozače  na  Pilama,  pa  uđjosmo  u 
grad.  Dubrovnik  se  je  položio  uz  obalu  pod  svetim 
Srgjem  (412  m),  pa  je  jedini  od  naših  gradova,  koji  je 
na  otvorenom  moru.  Starinske  zidine,  svjedoci  lijepih 
dana  — okružuju  ga  sa  svih  strana.  Glavna  je  ulica 
dubrovačka  ,,Stradone“ , tu  je  nekad  morski  konao  dijelio 
Dubrovnik  od  kopna.  Paralelno  s njome  idu  sve  gornje 
ulice,  onamo  do  „prvih  kanala''1.  Uzane  strme  uličice 
veže  jedna  paralelnu  ulicu  s drugom.  Na  istočnoj  strani 
posadilo  se  uz  dubrovačku  luku  predgradje  ,,Ploče“.  Tu 
se  i opet  pokazuje  krasan  pogled.  Osim  ono  mrvičak 
zelenila  lokrumskoga  nema  nego  samo  otvoreno  more 
(dopire  tu  malo  od  obale  do  800  m.  dubine).  Tek  na 
jugo-istok  uvalio  se  u žalu  Župa  gradić  Cavtat,  a nad 
njim  strši  u vis  gola  Snježnim  (1234.)  i sniježni  Orjen 
(1895  ra).  Njihovi  se  svijetli  vrhovi  prekrasno  ističu  na 
onom  modrom  nebu. 

Prođjosmo  još  jednom  gradom  do  Franjevačke  crkve. 
U toj  me  je  crkvi  osobito  zanimala  slika  Dubrovnika 
prije  g.  1667.  Dašto  Dubrovnik  se  nije  mnogo  promi- 
jenio, — još  i danas  stoji  na  sjevernoj  strani  kula  Minčeta, 
a tako  i ona  u luci.  Po  slici  se  poznaje,  da  su  nekada 
luku  dubrovačku  lancima  zatvarali.  Nad  gradom  diže  se 
(po  slici)  sveti  Srgj  (Sergij),  ali  zelen  — tako  da  je 
neumrli  pjesnik  smio  uskliknuti: 

Dubrava  ova  slavna  svudi 
Opet  zelen  svu  ’e  primila, 

Opeta  se  razgojila . . . itd. 

Danas  sve  ono  zelenilo,  što  se  Srgjem  prostire,  ne 
bi  stvorilo  kvadratnoga  hvata  Dubrave.  — Kad  su  Austri- 
janci poslije  pada  Napoleonova  zaposjeli  Fort  Napoleon, 
smetalo  ih  je  ono  malo  šume  pod  tvrdjicom,  pak  je 
iskrčiše. 

Podjosmo  u „crkvu  Rozaliju11,  što  stoji  uz  Domini- 
kanski samostan,  da  pogledamo  baš  lijepi  žrtvenik,  pak 
dvije  slike,  jednu  nekoga  Ragusei,  a drugu  (kako  vele) 
baš  i samoga  Ticijana.  — Dođjosmo  „pred  Dvor“  pa 
udjosmo  u kneževski  dvor.  Pod  njim  stoji  široka  ,,Loggia“, 
— tu  se  sada  sakupljaju  crnooke  Konavoke  i ponosite 
Dubrovkinje,  tu  odbija  dimove  plećati  Župljanin  i razgo- 
vorni Hercegovac,  dok  su  nekada  gospoda  svoje  sijelo 
tuj  držala.  Pođji  kroz  starinsku  vežu  u dvor,  — dvorište 


je  lijepo  — a u srijedi  eto  čudne  slike  starinske  zname- 
nitosti. Eto  stoji  Miho  Pracat  — glavom.  Baš  mi  se 
kobno  izmače  riječ  „glavom11,  a sad  treba  da  spomenem, 
da  je  Pracatu  zabijena  glava  — jer  se  je  onoga  kobnoga 
dana  g.  1667.  srušio  sa  svoga  podnožja  i udario  svojom 
mjedenom  glavom  o kamen,  pa  u ranio.  Svatko  danas 
poznaje  ime  Miha  Pracata  — a poznat  će  i njegova 
guštera. 

Pred  ukusnom  „carinarom11  stoji  Orlanđov  stup,  a 
nešto  podalje  stolna  crkva  sv.  Vlaha.  Vrijedno  je  vidjeti 
u toj  crkvi  srebreni  kip  sv.  Vlaha,  kako  drži  čitav 
Dubrovnik  (takodjer  od  srebra)  u desnici. 

Obidjosmo  još  „Poljanu11,  na  kojoj  danas  stoji  Gundu- 
lićev  spomenik,  a onda  se  popesmo  lijepim  stubištem  na 
starinski  Gundulićev  licej,  — danas  smjestiše  u nj  vojničku 
bolnicu,  što  li. 

Naš  „Ciceron11  prof.  M.  pokaza  nam  starinski  portal 
crkve  sv.  Stjepana,  koji  sazida  (kako  pripovijedaju)  Stjepan 
kralj  hrvatski.  Portal  je  morao  biti  veoma  lijep.  Rekoše 
nam,  da  je  od  korčulanskoga  kamena  sazidan. 

— - Od  korčulanskoga  je  kameua  sazidana  votivna 
crkva  u Beču,  — rekoh  jednome  od  naših  pratilaca. 

— Jest,  — istina.  Al  ne  samo  to,  — korčulanski 
su  kamen  vozili  u Njemačku,  pa  su  od  njega  zidali  dom 
u Kolinu,  — a i u djakovačkoj  su  ga  crkvi  rabili.  • — 
Gospodo,  produlji  taj  naš  „Cicerone11,  ajdmo  u čitaonicu 
pak  na  „Pijacu11  (tako  zovu  neki  Stradon),  danas  je  veliki 
petak,  pa  ćete  vidjeti  ophod  pokornički. 

Dođjosmo  na  Stradon,  a opho'd  poče. 

Iza  krsta  zaredali  se  svjećonoše.  Sav  je  Stradon  u 
svjetlu.  Na  svim  su  prozorima  ponamjestili  svjetiljke.  — 
Iza  svjećonoša  eto  hrvatske  glazbe.  Odjeveni  su  svi  u 
neko  sivo-zeleno  odijelo  — kao  tirolski  strijelci.  Tužaljka 
razljegnu  se  Dubrovnikom.  Stradon  je  krcat  ljudima. 

Za  glazbom  koracaju  mirnim  korakom  pojedine  bra- 
tovštine. Težaci  odjeveni  u narodno  odijelo  koracaju 
mirno,  pognute  glave,  u rukama  im  duge  voštanice.  Iza 
njih  dolaze  bratovštine  gradske.  Tihim  glasom  mrmljaju 
molitve.  Pol  kumpanije  vojske  reda  se  za  njima,  onda 
dolazi  općinska  (neki  je  zovu  srpska)  glazba.  Odjeveni  su 
čudno,  izgledaju  poput  onih  ptica,  što  se  zovu  „kardinal", 
šareno  odijelo  obrubljeno  je  crveno,  nose  hlače  sa  širokim 
crvenim  rubovima,  crvene  rese  na  prsima,  crvene  epulete 
na  ramenima,  pak  husarske  čake  na  glavama  — i opet 
sa  crvenim  perjanicima.  — U onoj  vrevi  glava  izgledaju 
kao  grmovi  zreloga  šipka.  Slijede  „mala  braća11  franjevci, 
odjeveni  u tamno  odijelo,  a onda  bijeli  fratri  Dominikovci. 

Djaci  i klerici  koracaju  pjevajući  tužne  psalme  Davi- 
đove,  a iza  njih  kanonici.  Ti  su  odjeveni  na  talijansku. 
Odijelo  im  je  zarubljeno  ljubičastim  rubom.  Široke  šešire 
obrubljuje  ljubičasto-zlatna  resa,  a na  ljubičaste  svilene 
čarape  nataknuše  izrezane  cipele.  Iza  njih  dolazi  nebo.  a 
pod  njim  sv.  tijelo.  Ophod  završuje  gradski  načelnik,  pak 
općinski  službenici  i opet  pol  satnije  vojske. 

Zrak  se  napuni  svjetlom  i onom  čudnom  smjesom 
mirisa  voštanica  i tamjana.  Iz  daleka  ozvanja  glazba,  a 
mi  krenusmo,  gledajući  otmeni  dubrovački  svijet,  lagano 
do  svratišta  „Lokruma". 

(Nastavit  će  se.) 


Charles  Gounod. 

Po  E.  Hanslicku. 


^Si'a  Gounodom  (1818 — 1893.)  pada  u grob  najvažniji 
i po  uspjesima  najveći  glazbenik  Francuske.  Operna 
glazba  osiromašuje  dosta  osjetljivo  u Francuskoj,  kao 
što  to  vidimo  već  decenije  u Njemačkoj  i Francuskoj. 
Dva  snažna  talenta,  ljupki  Delibes  i još  mnogo  znatniji 
Bizet  padoše  u grob  u mladom  muževnom  naponu.  Od 
Thomasa,  82-godišnjega  patrijarha,  nitko  ne  očekuje 
novosti.  Tako  ostaje  samo  Massenet  sa  dva  tri  mladića. 
Gounod,  svjetski,  lirsko-dramatični  talenat,  koga  se  je 
najprije  silno  dojmio  Mozartov  „Don  Juan“,  ipak  se  nije 
odmah  dao  na  operu.  Najprije  ga  vidimo,  gdje  sa  svim 
žarom  sanjara  katolika  sklada  za  crkvu.  No  u Parizu  ne 
može  odoljeti  vilinskim  glasovima  opere,  njoj  od  tada 
posvećuje  sav  svoj  rad  više  od  tri  decenija.  Istom  u 
zadnjih  deset  godina  vraća  se  sa  pozornice  u crkvu,  i 
postaje  skladatelj  misa  i oratorija.  Tako  se 1 vraća  na 
početak  svojega  umjetničkog  puta. 

,,Sappho“  je  prva  Gounodova  opera  (1853.).  Priznanje 
je  našla  samo  neznatno,  premda  je  junakinju  pjevala 
Viardotova,  a sain  Augier  napisao  libretto.  No  konačni 
krasni  prizor  već  je  sam  posvjedočio,  daje  pravi  pjesnički, 
osebujni  talenat,  i ako  još  pipajući,  našao  'svoje  pravo 
područje.  1 druga  opera  Gounodova  u 5 čina  „ Zakrvav- 
ljena koludrica “ brzo  iščeznu  sa  dasaka.  Tako  nadje 
Gounod  u Parizu  mjesto  snivanih  lovorika  samo  muku  i 
razočaranje,  kako  se  to  dešava  gotovo  svima  ovjenčanim 
skladateljima  francuskim,  koji  se  sa  dobrim  nadama 
vraćaju  kući  iz  Rima.  Tad  okrenu  1859.  sudbina  u prilog 
Gounodov  s operom  „ Faustom" ; dakako  to  se  ne  dogodi 
tako  brzo,  kako  bi  tko  naslućivao  po  tom,  što  se  ova 
opera  poslije  više  od  30  godina  s besprimjernim  uspjehom 
još  uvijek  pjeva  na  svim  pozornicama  i u svim  jezicima. 
Kad  se  je  „Faust"  prvi  put  pjevao  u starom  Theatre 
Lyriqne,  bio  je  primljen  veoma  hladno.  Za  30  prvih 
predstava  ostade  njegova  sudbina  još  neodlučena.  Gotovo 
sva  štampa  u Parizu  bijaše  proti  njemu,  a njen  glazbe- 
nički vodja  Scudo  reče,  da  osim  jednoga  zbora  i jednog 
valcera  nema  ama  baš  ništa  vrijedna  u operi.  Na  poku- 
sima neprestano  su  gonili  Gounoda,  da  pokraćuje  ; dapače 
na  glavnom  su  ga  pokusu  preklinjali,  neka  izostavi 
ljubavni  duet  na  koncu  trećega  čina,  jer  uništava  vas 
učinak  pređjašnjih  prizora  u vrtu!  Uz  takve  prilike  ne 
mogaše  partitura  naći  poznatijega  nakladnika.  Napokon 
nadje  sam  Gounod  mlada,  pothvatna  nakladnika  Chou- 
densa,  koji  se  riješi  na  taj  posao.  Za  8000  franaka  on 
kupi  „Fausta"  i udari  tako  čvrst  temelj  sadašnjemu 
bogatstvu  tvrtke.  Istom  dvije  godine  poslije  premiere 
može  se  reći,  da  je  uspjeh  „Fausta"  i slava  njegova 
skladatelja  utvrdjena.  U Parizu  je  „Faust"  već  1887. 
doživio  500-u  predstavu.  I Majerbeerdv  „Prorok",  koji  je 
10  godina  prije  „Fausta"  prikazan,  nije  ga  mogao  dostići. 


Njemačka  je  kritika  „Faustu"  ogorčavala  život.  Strogi 
kritici  lomili  su  nad  njim  štap  poradi  toga,  „što  se  u 
njemu  nagrdjuje  Goetheova  pjesan".  No  općinstvo  njemačko 
mišljaše  drugačije,  umijući  razlikovati  operu  od  drame. 
Sam  Goethe  bio  je  snošljiviji  nego  njemački  kritici;  on 
je  sam  mislio  na  toj  da  preobrazi  „Fausta"  za  operu. 
Danas  imademo  tri  francuske  opere,  koje  su  osnovane 
na  Goetheovoj  poeziji,  to  su  Gounodov  ,,Faust“,  Thoma- 
sova  opera  ,,Mignon“  i Massenetov  ,,Wertlier“.  Prve  su 
dvije  već  davno  ušle  u volju  i njemačkomu  općinstvu,  a 
i treća  opera  počinje  se  s jednakom  srećom  hvatati  u 
njihovo  kolo.  Današnja  Njemačka  ima  veoma  malo  opera, 
koje  bi  po  živosti,  po  melodijskoj  đražesti  i majstorskoj 
tehnici  mogle  stati  o bok  napomenutim  djelima  fran- 
cuskoga genija. 

Gounod  nije  izvoran  genij,  ali  pojedini  tudji,  oso- 
bito njemački  elementi  tako  su  se  sretno  srasli  s nje- 
govom individualnošću,  da  je  odatle  izišl.o  nešto  relativno 
novo  i osobito.  Njegova  glazba  ima  svoj  izraz,  pa  se  već 
može  govoriti  o Gounodizmu  u poznijim  francuskim 
operama.  Njegov  „Faust"  nije  sasma  jedinstvena  umjet- 
nina, ima  u njemu  mjesta  slabe  invencije  i kriva  efekta, 
nema  u njemu  potpune  snage  za  demonska  i uzvišena 
mjesta.  Ali  kao  lirik  Gounod  iznosi  iz  dna  srca  glasove 
pune  čežnuća.  sjete  i zanosa.  Vrtni  prizori  u trećem  činu 
i pučki  prizori  u drugome  djela  su  sjajna  talenta  i oso- 
bita shvaćanja  za  pozornicu.  Prije  nego  je  izišao  „Faust". 
Gounod  je  u Njemačkoj  bio  gotovo  nepoznat.  Poznavala 
se  sama  skladba  „ Ave  Maria“ ; ona  je  bila  jedina,  čedna 
prehodnica  opere  „Fausta". 

Nijedna  Gounodova  opera  nije  uspjela  kao  „Faust". 
Po  redu  dolazi  za  njim  „Iiomeo  i Julija11.  Gounod  je 
ovo  djelo  1867.  napisao  sa  većom  ljubavi  i zanosom  nego 
ikoje  ino.  Ima  u njoj  ljupkosti  i nježnosti,  ali  joj  nedostaje 
krepčine.  Gounod  se  nije  mogao  oteti  monotoniji,  koju  uzro- 
kuje gradja  sama  po  sebi.  Ljubavni  dueti  zapremaju 
toliko  prostora,  da  se  stječu  rek  bi  u mliječnu  stazu, 
koja  svojim  blagim  svjetlom  podaje  cijeloj  slici  jedno- 
ličnu bljedoću.  Koliko  ova  opera  u pojedinosti  privlači, 
toliko  u cjelini  umara. 

Kasnije  se  je  Gonnod  s raznom  srećom  laćao  raz- 
ličite gradje  za  svoje  opere.  „Kraljica  Sabe“  nije  mogla 
uspjeti,  kao  ni  „ Cingue  Mars“  (po  Vignyjevu  romanu). 
Osim  toga  izišle  su  u operi  Comique  (kao  i „Oimpie 
Mars")  njegove  opere  : „Filemon  i Baucidau  i „ Mireilleu. 

Deset  godina,  koje  dolaze  iza  „Romeja  i Julije", 
znatno  su  istrošile  tvornu  snagu  Gounodovu.  To  svjedoči 
ne  samo  „ Tribut  Zamor shi'1  nego  i „Bolyeucte“  (1878.). 
Religiozno  je  sanjarstvo  opet  presvojilo  Gounoda.  „Polye- 
ucte"  je  apoteoza  kršćanskoga  prijegora  i požrtvovnosti 
(po  Corneilleovoj  tragediji),  ali  je  opera  slabo  koga  obra- 

tila;  crkve  nisu  bile  punije,  a teatar  je  bivao  sve  praz- 
niji.  Dok  su  trajali  pokusi  za  ovu  operu,  već  je  Gounocl 
izracljivao  novu  veliku  operu,  kojoj  je  ime  „ Abailard  i 
Heloisc“.  ,,Polyeucte“  je  most,  koji  vodi  do  zadnje 
perijođe  Gounodove,  do  njegove  isključivo  religiozne 
glazbe. 

U tom  odsjeku  nahodimo  osim  requiema  i misa 
dva  velika  oratorija  ,,La  RedempiiorC  i ,,3Io-rs  et  Vita“. 
Prva  je  radnja  djelo  pobožna,  ali  već  slaba  talenta ; druga 
je  pisana  u meku,  liotiee  nevinu  slogu,  ali  zadovoljava 
još  manje  nego  prva.  Po  svojoj  pobožnosti  Gounod  očito 
pripada  u crkvu,  a po  svojem  talentu  na  pozornicu. 

Gounod  je  radio  i na  književnom  polju,  pripađom 
znao  bi  progovoriti  u dnevnicima  o kojem  zanimljivom 


glazbenom  pitanju.  Tako  je  krasno  pisao  o dirigovanju, 
izdao  je  uvode  u neka  svoja  djela;  u sastavku  „La  cri- 
tique“  brani  s mnogo  duha  tvrdnju,  da  bi  glazbene 
kritike  smjeli  pisati  samo  stručni  glazbenici.  Godine 
1890.  objelodani  knjižicu  o Mozartovu  „Don  Juanu“. 
Za  njega  je  Mozart  najveći  glazbeni  genij,  a „Don  Juan“ 
mu  je  Non  plus  ultra  sve  dramatične  kompozicije. 

Gounod  bijaše  skroz  idealne  prirode,  pravoga  zagri- 
janoga umjetničkog  srca,  bez  zavisti,  pravedan  i dobrostiv. 
Francuska  gubi  s njime  ne  samo  sjajan  talenat,  nego  i 
jednu  od  najljubeznijih,  najduhovitijih  osoba.  Svijet  će 
se  još  dugo  sa  zahvalnošću  naslađjivati  njegovim  melo- 
dijama, no  Pariz  ima  sada  jednu  privlačivu  silu  manje 
nego  prije,  dok  jo  Gounod  živio  ! 


O crtama  i slikama  L.  Ladanjskoga. 


^^d  kako  se  je  u Evropi  zaveo  običaj,  da  dnevne 
^2 novine  iznose  u svojem  listku  romane  i novele, 
nastala  je  po  pripovijest  dosta  velika  pogibelj,  jer  se 
pored  dobrih  radnja  od  nevolje  štampaju  i loši  sastavci. 
Diletantizam  će  brzo  skrhati  vrat  u stihovima,  ali  u 
prozi,  poimence  u noveli  može  se  dugo  baniti,  dapače 
živjeti  gdjegdje  bolje  nego  prava  umjetnost.  U takovim 
radnjama  naći  ćeš  opisane  sasvim  neznatne  ili  besmislene 
dogadjaje,  bez  ikakova  dubljega  ponimanja,  pa  i bez 
stila.  I u hrvatskoj  književnosti  bilo  je  doba,  kad  su  se 
pisale  veoma  naivne  novele;  danas  smijemo  hiti  stroži,  a 
napokon  i moramo  da  budemo,  ako  ozbiljno  shvaćamo 
kulturni  zadatak  književnosti.  Zato  odobravamo,  što 
hrvatske  novine  vole  puniti  svoj  listak  prijevodima  dobrih 
tuđjih  romana  nego  otvarati  vrata  nezrelim  sastavcima 
kojekakovih  diletanta.  Mi  danas  imađemo  nekoliko  valjanih 
pripovjedača,  no  ako  ogledamo  izdanja  naših  književnih 
društava  (Matice,  Jeronima,  Pedagogičkoga  zbora)  i 
stupce  mnogih  naših  beletrističnih  časopisa,  vidjet  ćemo, 
da  nemamo  dosta  pripovjedača.  U Zagrebu  izlaze  četiri 
beletristična  lista,  a u Zadru  jedan.  To  je  dokaz,  da  u 
hrvatskom  općinstvu  raste  potreba  domaćega  štiva.  No 
mala  šaka  hrvatskih  pripovjedača  ne  dospijeva,  da  napiše 
toliko,  koliko  bi  trebalo,  da  se  biranom  gradjom  napune 
njihovi  stupci.  S toga  se  od  srca  radujemo,  kad  vidimo, 
da  se  četa  pripovjedača  povećava.  Jedan  od  vrijednih 
novajlija  poznat  je  čitateljima  ,,Vienea“,  to  je  Ladanjski, 
koji  je  istom  prošle  godine  uljezao  u našu  književnost. 

Sad  nas  evo  nuđja  cijelom  zbirkom  „Crta  i slikd“ ; 
pisac  izlazi  pred  sud  općinstva,  a nama  se  čini,  da  je 
dobro  uradio.  U ovoj  ukusnoj  knjizi  nahodimo  pet  novih 
pripovijesti;  Samo  se  po  sebi  razumije,  da  ovdje  još  ne 
može  biti  govora  o savršenim  umjetninama.  Ali  nas 
veseli,  što  smo  pročitavši  knjigu  bili  uvjereni,  da  u pisca 


ima  talenta  za  pripovijedanje;  pa  ga  zato  usrdno  pozdra- 
vljamo na  tom  polju,  na  kojem  se  od  književnika  mnogo, 
veoma  mnogo  traži.  Ladanjski  nas  za  sada  vodi  samo  u 
obiteljski  svijet;  s vremenom  će  se  očekivati  šire  područje, 
tražit  će  se,  da  obiteljski  dogadjaj  dovede  u svezu  sa 
društvenim  i narodnim  životom. 

Od  „Crta  i slika“  tri  su  omanje  („Moj  prijatelj 
Nikola",  „Zimski  đan“,  i „Borovićevo  Silvestrovo"),  a 
dvije  oveće,  prave  novele  („Ružičin  snubok“  i „Gradenić"). 
U prvoj  crti,  koja  se  zove  „Moj  prijatelj  Nikola“,  pisac 
nam  slika  zadnje  trenutke  sušičavoga  prijatelja.  Slog  mu 
je  zagrijan  toplim  lirizmom,  no  sama  crta  ne  odaje  izvor- 
nosti. Sasma  je  sitna,  ali  vješto  izradjena  akvarelna  slika 
„Zimski  dan“.  Zgodno  je  zamišljen  i prikazan  kontrast 
izmeđju  zime  u prirodi  i ljubavi  mladoga  para,  koji  juri 
na  saonicama.  Zadnje  mjesto  zaprema  u knjizi  „Boro- 
vićevo Silvestrovo‘j  mala  šala,  koja  nije  bez  duha.  Čovjek 
ju  može  sasvim  ugodno  pročitati. 

Najboljom  nam  se  radnjom  čini  u ovoj  knjizi 
„ Ružičin  snubok“.  To  je  prava  novela;  u njezinim  raz- 
maknutim granicama  mogao  je  pisac  pokazati,  umije  li 
zamisliti  gradju,  kakova  mu  je  kompozicija,  znade  li 
psihologijski  vjerojatno  nacrtati  značajeve  i napokon  je  li 
vješt  duhovitim  dijalogom,  slikanjem  okoliša  i umnim 
shvaćanjem  stvari  zanimati  čitatelja.  Pisac  nas  upoznaje 
s veoma  originalnom  obitelju.  Ružici  su  umrli  roditelji, 
te  ona  živi  uz  svoga  strica  vlastelina  Kruškovića  i uz 
svoga  ujaka  graničarskoga  pukovnika  Sorkovića.  Jednoga 
zove  Ružica  tatom,  a drugoga  mamom.  Krušković,  udovac 
bez  djece,  i neženja  Sorković  živu  samo  za  Ružicu,  pa  se 
sad  brinu  samo  o tom,  kako  bi  Ružicu  spasili  za  sebe, 
da  im  je  ne  ugrabi  kakov  momak.  To  je  os,  oko  koje  se 
vrti  pripovijest;  to  je  lcremen,  koji  izbija  humoristične 
iskre  u situaciji  i u dijalogu.  Premda  čitatelj  u početku 

zna,  kako  će  se  svršiti  i kako  se  mora  dovršiti  prkos 
staraca,  opet  pisac  umije  ugodno  zabaviti  čitatelja,  pa  taj 
interes  ne  klone  do  svršetka.  Pripovijest  je  zabavna,  za 
velikim  problemom  i ne  ide,  pa  u svojim  čednim  grani- 
cama može  zadovoljiti  čitatelja  i novošću  gradje  i vještim 
karakterisanjem  osoba.  Tek  u kompoziciji  ne  bi  škodilo 
nešto  više  simetrije.  Opisi  okoliša  gdjekad  pokazuju  još 
nestalnu  ruku.  Naš  se  pisac  povodi  za  preromantičnim 
načinom,  koji  opisujući  n.  pr.  vedar  dan  u pravilu  zapada 
u neprekidna  pretjeravanja.  Takovi  opisi  obično  u početku, 
dok  se  drže  općenitih  izraza,  mogu  čitatelja  ugrijati,  ali 
ga  kasnije  smetaju,  jer  se  u detalju  protive  istini,  kose 
se  sa  samim  pojavima  prirodnim.  Tako  i naš  pisac  opisuje 
dan,  pa  ponavljajući  svaki  čas  riječi  „vedro,  jasno,  čisto, 
sjajno,  Idištavo,  žarko.  svietlo“,  dodaje:  „Svjetlo  je  u 
sjenatih  šumicah,  svjetlo  u dubokih  jarugah,  svjetlo  na 
bregovih,  svjetlo  u domovih  ljudskih  i kucah  božjih, 
svjetlo  je  svud.  Nigdje  nema  sjene,  nigdje  tmine".  Ovakovo 
prevrši  van  je  upravo  zamuljuje  sliku,  ako  je  u opće  ne  uništi. 

Dok  nam  pisac  u ovoj  noveli  prikazuje  sliku  obi- 
teljskoga života  u ugodnom  humorističnom  okviru,  sasvim 
je  druge  prirode  ,,(irađenić“,  druga  novela  u ovoj  knjizi. 
Već  u samom  početku  čitatelj  osjeća,  da  će  mu  se  pri- 
kazati ozbiljan  prizor.  Vješto  izvedeni  kontrast  izmedju 
stare  zapuštene  kurije  i života  u prirodi,  zgodni  parale- 
lizam izmedju  onoga  mletačkog  zrcala  i čovječje  duše 
dobro  uvodi  čitatelja  u radnju  kao  valjana  uvertura  u 
operu,  či  rađen  i ća  jurasora  lijepo  nam  opisuje  pisac,  te 
nam  je  vjerojatno,  što  se  čovjek  takove  ćudi  zaljubi  u 
primadonu  Bianku.  Bianka  ostavi  pozornicu  i polazi  za 
Gradenića,  s kojim  uživa  raj  obiteljske  sreće.  No  na 
ponuku  samoga  Gradenića  ona  jeđared  stupi  opet  na 
pozornicu,  i to  je  početak  nesreće  njezine  i cijele  obi- 
telji. U nje  se  probudi  želja  slave  i lovora,  pozorišta  i 
buke,  te  ostavlja  nenadano  muža  i sina.  Kad  sin  poodraste, 


bude  to  uzrokom  zavade  u nekom  društvu,  koja  dovede 
do  dvoboja.  Sin  pogine  u dvoboju,  a otac  još  neko  vri- 
jeme životari,  pa  kad  mu  dodje  smrtni  čas,  razbije  sje- 
kirom stijenu  svoga  doma  i izđahne.  Bianka  sazna  za 
svu  nevolju  i pogine  na  pozornici  na  koncu  opere  „Bomeja 
i Julije".  Žalimo,  što  je  pisac  premalo  rasvijetlio  dušu 
Biankinu  u momentu,  kad  bježi  od  muža.  Htjelo  bi  se 
da  je  pisac  rekao  koju  o njenoj  prošlosti  i nešto  detalj- 
nije naslikao  njenu  fizionomiju  duševnu,  jer  je  ovako 
njezina  slika  odviše  šablonska.  Pa  i njena  smrt  na  pozor- 
nici odviše  je-- — teatralna.  Naprotiv  duša  Građenićeva 
i njegova  sina  Rikarđa  pred  nama  je  otvorena  knjiga. 
Promjene  u njihovoj  unutrašnjosti  zbivaju  se  prirodno: 
samo  ne  znamo,  zašto  nam  nije  pisac  priuštio  dublji 
pogled  u Građenićevu  dušu  prije,  nego  mu  dodje  zadnja  ura. 

Nedostatke  u jeziku  pisac  će  lako  ukloniti  s malo 
truda,  a nadamo  se,  da  će  mu  se  i slog  sve  više  i više 
oplemenjivati.  Mi  smo  već  u ovoj  knjizi  vidjeli,  da  je 
pisac  vješt  na  mnogo  mjesta  izraziti  misao  ne  samo 
razgovijetno  nego  i lijepo.  Osobito  su  nas  zadovoljila  neka 
mjesta  u „Gradenića",  no  nadamo  se,  da  će  pisac  na 
korist  naše  lijepe  knjige  u tom  smjeru  napredovati,  a 
za  napredak  ima  samo  jedan  lijek  — čitanje  uzornih 
stilista.  U nas  se  u opće  slabo  mari  oko  ljepote  stila: 
pjesnici  i pripovjedači  bili  bi  pozvani,  da  budu  kolovođje 
u tom  poslu. 

U đialogu  piščevu  našli  smo  gdjekad  takovih  sitna- 
rija,  za  koje  držimo,  da  ne  pristaju  u organizam  radnje. 
Bolje  nego  mi,  kazat  će  piscu  veliki  pisci  evropski,  gdje 
se  nalazi  granica  izmedju  onoga,  što  je  dopušteno  u đia- 
logu, i onoga,  što  nije  dozvoljeno.  Svakako  nije  dopu- 
šteno ono,  što  je  dosadno.  Ponavljati  i plitke  razgovore 
svagdašnjega  života  — značilo  bi  trovati  poeziju. 

Ladanjski  pođaje  dobru  nadu  našoj  književnosti : a 
naša  je  želja,  da  ju  i ispuni.  M.  Š. 


Književno  pismo. 


Jr/^ađa  bismo  htjeli  poređjivati  literarni  život  u Hrvata 
i literarni  život  u Srba,  našlo  bi  se  u životu  knjige 
pored  mnogih  dodirnih  točaka  možda  isto  toliko  i razlika. 
Hrvati  imadu  jedno  literarno  središte  — Zagreb,  Srbi 
dva  — Biograd  i Novisad;  naravno  je,  da  će  za  to 
koncentracija  književnih  sila  kod  Hrvata  biti  veća  nego 
li  kod  Srba  i da  će  se  rascjepkanost  kod  Srba  ođrazivati 
u više  ekstenzivnom  nego  li  intenzivnom  gojenju  lijepe 
knjige.  Ako  uzmemo  u obzir,  da  je  kod  nas  rad  oko 
knjige  u opće  razdijeljen,  da  mi  imamo  s jedne  strane 
akademiju,  koja  njeguje  znanost,  s druge  strane  da  su  tu 
„Matica",  „Vienac",  brinući  se  o zdravoj  duševnoj  hrani 
za  naobraženi  sloj  naroda,  a „Društvo  sv.  Jeronima" 
nastojeći  oko  zabave  i pouke  hrvatskoga  seljaka,  ako  sve 


to  ozbiljno  promotrimo,  valja  priznati,  da  je  naše  nasto- 
janje oko  književnoga  napretka  udarilo  prirodnom  kolo- 
tečinom, pa  da  književnoj  produkciji  ni  s kvalitativne  ni 
s kvantitativne  strane  nema  zamjere.  Drugačije  je  to  bilo 
do  najnovijega  doba  kod  Srba,  Najviše  njihovo  znanstveno 
hrvalište  „Srpsko  učeno  društvo"  borilo  se  s nezgodnim 
prilikama  i otimalo  smrti,  da  se  najposlije  pođmladi 
„Srpskom  Akademijom",  s ove  strane  opet  „Matica 
Srpska"  nije  se  uza  sav  svoj  prilični  imetak  mogla  pohva- 
liti obilnijim  radom,  a da  o „Društvu  sv.  Save"  i ne 
govorimo,  koje  ima  političku  tendenciju,  pa  već  i radi 
toga  ne  može  biti  srpskom  seljaku  ono,  što  našemu  jest 
i čim  bi  našemu  u još  većoj  mjeri  moralo  biti  „Društvo 
sv.  Jeronima".  Mjereći  Srbi  osobito  rad  „Matice  Srpske" 

0 rad  „Matice  Hrvatske1',  s nehinjenom  su  zavišću  pri  po- 
znavali prvenstvo  našoj  „Matici",  pa  iz  želje,  da  i oni 
dobiju  premicu  „Matici  Hrvatskoj",  niknu  „Srpska  knji- 
ževna zadruga".  Prvi  glasovi,  kojima  je  hrvatsko  novinstvo 
pozdravilo  „Srpsku  književnu  zadrugu",  nisu  bili  baš 
najpovoljniji,  s razloga  toga,  što  se  Srbima  opet  jedanput 
htjelo  prihvatiti  malo  hrvatske  muke  i rada.  Svoju  će 
svrhu  postići  „Zadruga",  ako  se  ugleda  u rad  „Matice 
Hrvatske".  Pružajući  svojim  čitaocima  zdravu  hranu,  moći 
će  se  i ona  doskora  podičiti  onolikom  ljubavlju  srpskoga 
naroda,  kolikom  se  ljubavlju  hrvatskoga  naroda  s potpunim 
pravom  diči  „Matica  Hrvatska". 

U ovom  „književnom  pismu"  upoznat  ćemo  „Vijen- 
čeve“  čitatelje  s nešto  rada  „Srpske  književne  zadruge". 
Mislimo  pripovijest  Sivne  Matavulja : Baltonja  Fra-Brne, 
njegovo  djalcovanje  i postrig  (Srpske  književne  zadruge 
4.  knjiga).  Ta  je  pripovijest  izlazila  u novosadskom 
„Stražilovu"  s natpisom  „Kako  je  Pjevalica  izliječio 
Fra-Brnu",  ali  je  ostala  nedovršena,  jer  je  list  prestao 
izlaziti.  Sad  ju  je  prerađjenu  i cijelu  izdala  „Srpska 
književna  zadruga".  Kada  bismo  htjeli  čitatelju  pružiti 
okosnicu  pripovijesti,  ono,  što  se  zove  fabulom,  bili  bismo 
brzo  gotovi,  jer  je  ona  izrečena  u samom  natpisu;  piscu 

1 nije  bilo  na  umu,  da  nam  ocrta  kakav  zanimljiviji 
dogadjaj,  razjašnjujuei  mu  uzroke  i izvodeći  posljedice, 
nego  je  predmetom  svoje  pripovijesti  uzeo  jedan  dalma- 
tinski kraj,  da  nam  se  pokaže  vještim  motriocem  nje- 
govih osebina.  Objektom  je  piscu  fratarski  samostan,  u 
koji  nas  pisac  uvodi,  da  nam  prikaže  fratarsko  živo- 
vanje,  a dovodeći  u fratarsku  družbu  i Bakonju,  dobio 
je  priliku,  da  nam  crtajući  taj  mikrokozam  istavi  karakter, 
običaje  i vjerovanje  Dalmatinca,  njegovu  odanost  crkvi  i 
ljubav  k fratrima.  Mimo  pravila  pripovjedačke  tehnike, 
da  nas  uvede  „in  medias  res",  da  nam  pred  oči  iznese 
nepoznate  fiziognomije,  s kojih  nam  skida  veo  neizvjes- 
nosti, da  splećući  nove  a rasplećući  stare  niti  razriješi 
zamršeni  čvor,  pisac  je  odabrao  jednostavniji  i lakši,  al 
za  to  i neuspješniji  način.  Hoteći  pisac  da  u Bakonji 
ocrta  značaj  Dalmatinčev,  drži  se  poput  biografa  krono- 
loškoga reda,  priča  nam  o njegovoj  davnoj  svojti,  o rodi- 
teljima i rođjaciina,  pa  ga  prati  od  mladih  nogu  do 
zaredjenja,  uplećući  mjestimice  zgodne  a kod  ovakoga 
načina  pripovijedanja  po  gotovo  potrebne  epizode;  da 
kažemo  drugim  riječima,  epizode  su  u ovoj  Matavuljevoj 
pripovijesti  glavna  čest,  bez  njih  bi  cijela  knjiga  bila 
nekoliko  ispisanih  araka  bez  osobite  vrijednosti.  Istina 
da  historija  književnosti  poznaje  pripovijedaka  takve  gradje, 
al  je  i to  istina,  da  kod  takvih  pripovijesti  cijeli  tok 
pripovijedanja  a po  gotovo  konac  nije  ni  iz  daleka  onakvoga 
efekta,  kakvoga  bi  bio,  da  se  pisac  drži  ustaljenih  pravila 
pripovjedačke  arhitektonike.  Koji  se  pripovjedači  drže  u 
pripovijedanju  kronologije,  pripovjedači,  koji  nižu  sliku 
do  slike  kronološkim  redom,  ne  služeći  se  dopuštenim 
pače  potrebnim  pomagalima  tehnike,  ti  će  se  pri  koncu 


naći  u nemaloj  neprilici,  pa  će  pripovijest  dovršiti  ili 
naprasnom  smrću  junaka  ili  će  ga  dovesti  do  stanovitoga 
životnoga  odsjeka,  pa  će  ga  ostaviti  a čitatelj,  ako  nje- 
govu interesu,  što  ga  je  u njem  pisac  probudio,  nije 
udovoljeno,  neka  si  sam  svojom  fantazijom  dokrajči  pri- 
povijest motiviranim  koncem.  Najbolje  se  taj  slabi  efekat 
pokazuje  u Matavuljevoj  pripovijesti.  Do  desetoga  poglavlja : 
„Kako  Pjevalica  liječi"  živo  zanima  čitatelja  i Fra-Brne 
Naćvar  i Fra-Brne  Bakonja,  desetim  poglavljem  nestaje 
Fra-Brne  Naćvara,  a interes  za  Bakonju  pao  je  sasvim, 
makar  da  je  pisac  uveo  u borbu  nov  elemenat:  ljubav. 
Poglavlja  XI.  i XII.  vrlo  se  slabo  doimlju  čitatelja,  on 
nije  s koncem  zadovoljan.  Koliko  i držimo,  da  pisac  nije 
uhvatio  onu  tajnu  tehnike,  koja  i daje  pripovijesti  pravi 
život,  toliko  opet  ne  možemo  a da  ne  istaknemo,  kako 
je  karakteriziranje  obaju  Fra-Brna  piscu  lijepo  pošlo  za 
rukom  i kako  su  neke  epizode  (glava  III.  VIII.)  upravo 
vještački  obradjene. 

Pisac  je  možda  zahtjeve  pripovjedačke  tehnike  pustio 
za  to  s vida,  što  seje  prvi  put  dao  na  veće  djelo  s humo- 
rističnom začinom;  njegova  pripovijest,  to  je  gotovo  — 
humoristički  roman,  a zasluživala  bi  to  ime  u potpunoj 
mjeri,  da  nije  spominjanih  nedostataka.  Naša  književnost 
i onako  nije  bogata  djelima  takve  ruke,  pa  nam  je  milo, 
što  se  je  pisac  sretno  ogledao  i na  tom  polju.  Matavuljev 
je  humor  naravan,  svjež,  nigdje  ne  ostavlja  gorčine,  što 
se  i onako  protivi  biću  humora,  tek  na  jedno  dva  mjesta 
mogao  bi  Hrvat  čitatelj  nazrijevati  prikriven  žalac,  ali 
mi  držimo,  da  bismo  pisca  krivo  prekorili,  ako  bismo 
pomislili,  da  mu  je  to  bila  namjera,  jer  piscu  njegova 
talenta  ne  treba  takvih  pomagala. 

Pod  kraj  ovoga  prikaza  samo  još  jednu!  Premda  je 
Janko  Jurković  pokazao,  da  u našega  naroda  ima  smisla 
i za  humor  i za  satiru,  i premda  se  je  Janko  Jurković 
i sam  praktički  ogledao  na  polju  humorističkoga  pripo- 
vijedanja (na  tom  polju  on  je  — klasik),  ipak  je  zdrav 
humor  u našoj  književnosti  ^rijetka  biljka.  Osim  Jurko- 
vićevih  tipnih  likova  tip  je  Senoin  „Mladi  gospodin",  a 
Matavuljev  Fra-Brne  Naćvar,  ako  i jest.mlađjega  podri- 
jetla, v obećava  drugova  Jurkovićevim  i Senoinim  tipima. 

Što  je  do  jezika,  treba  priznati,  da  je  jezik  u Mata- 
vuljevoj pripovijesti  lijep  i jedar,  s mnogo  dalmatinskoga 
kolorita.  Čitajući  Matavuljeve  pripovijesti  — hoćeš  ne 
ćeš  — razbiraš,  kako  nam  je  jezik  bogat  i kako  ga  svi 
još  slabo  poznajemo.  U ono  pet  stranica  manje  poznatih 
riječi,  koje  su  rastumačene  pod  kraj  knjige,  ima  ili  istina 
i tudjica,  al  ih  je  mnogo  lijepih,  čistih  domaćica.  Pored 
svega  toga  dodatka  valjat  će  onomu,  koji  poznaje  jezik 
samo  po  njegovim  najpotrebnijim  riječima,  češće  posegnuti 
za  Vukom  a bogme  po  kojoj  riječi  i po  smislu  uhvatiti 
znamenovanje.  Da  što  vjernije  prikaže  kraj.  u koji  nas 
vodi,  pisac  je  zadržao  i narječje  onoga  kraja  (naravno 
samo  u dijalogu),  zadržao  je  ikavštinu  i osebine  ikavskoga 
govora,  a da  ostane  što  vjernijim  fotografom,  govori 
Sunda  kroz  nos  (Un  zđravljen  vran ! Donbro  donša ! = 
U zdravlje  vra  (fratre)!  Dobro  đoša!).  U pripovijesti  druge 
ruke  ne  bi  to  bilo  dopušteno.  Da  u nekoliko  riječi 
zbijemo  svoj  sud  o najnovijoj  Matavuljevoj  radnji,  reći 
ćemo  ovo:  Pisac  se  nije  držao  pravila  pripovjedačke 
tehnike,  za  to  i nedostaje  pripovijesti  prave  živosti ; 
karakterizacija  lica  udovoljava;  o jeziku  se  može  reći 
samo  jedan  sud  i to  vrlo  povoljan. 

Književnost. 

Hrvatska.  Izišla  je  XXVI.  knjiga  * Starina «,  što  ih  izdaje 
na  svijet  jugoslavenska  akademija  znanosti  i umjetnosti.  — Na 
prvom  mjestu  priopćuje  prof.  Jul.  Janković:  »Dva  cjenika  za 
trg  slobod.  i kralj . grada  Varaždina  1658 — 1749.«  Ovi  su  spome- 
nici nadjeni  u knjizi  bratovštine  sv.  Franje  u gradskoj  vijećnici; 
jedan  je  stariji  od  g.  1659.,  a drugi  mladji  iz  g.  1749.  Oba  su 
pisana  hrvatskim  jezikom,  te  je  zanimljiv  stariji  osobito  s jezi- 
koslovnoga i povjesnoga  obzira.  KajkavŠtina  podsjeća  u neko- 
liko na  Štokavštinu,  a latinsko  stilističko  poredanje  riječi  dokazuje, 
da  su  Hrvati  onoga  vremena  u Varaždinu  latinski  m'slili  a 
hrvatski  pisali.  — Akademik  dr.  Ivan  Črnčić  priopćuje  » Paopo - 
ruku  Ivana  Lučića,  Trogiranina,  našega  povjesnika,  od  1679. 
godine «,  što  ju  je  našao  u rimskoga  bilježnika  Montia.  U njoj 
ima  zapisa  i mnogo  zanimljivih  vijesti  o tom  zaslužnom  knji- 
ževniku i o rodbini  njegovoj  — Dr.  M.  Bešetar  izdaje  na  svjetlo 
» Dva  izvještaja  o velikoj  dubrovačkoj  trešnji«.  Prvi  je  talijanski 
izvornik,  što  je  pisan  i štampan  godine  1667.  u Jakinu.  Prijevod 
toga  izvještaja  priopćio  je  pok.  akademik  R.  Lopašić  u XXV. 
knjizi  »Starina«.  Drugi  je  izvještaj  stari  prijepis  od  pisma  pisana 
iz  Dubrovnika  o velikoj  trešnji  g.  1667.  — Profesor  i akademik  V. 
Jagić  priopćuje  » Grškovićev  odlomak  glagolskog  apostola'.  U 
uvodu  govori  o starini  glagolice,  pa  tvrdi,  da  se  konačna  riječ  o 
glagolici,  uglavljena  Šafarikom  u knjizi  »Ueber  den  Ursprung  und 
die  Heimat  des  Glagolitismus«,  drži  i danas.  No  najnovija  otkrića 
ispravljaju  teoriju  Šafarikovu  u nekim  točkama.  Najnoviji  će 
ispravak  biti,  da  nema  samo  uglata  glagolica  pravo,  da  se  zove 
hrvatskim  pismom,  već  i obla.  To  je  dokazano  natpisima  i teksto- 
vima. Šafarik  govoraše  o glagolici  bugarskoj,  pribrajajući  onamo 
sve  spomenike  oblog  pisma,  pak  o glagolici  hrvatskoj,  prisva- 
jajući njoj  sve  tekstove  uglatog  pisma.  Danas  se  spomenici  oble 
glagolice  dijele  u take,  koji  su  pisani  u krajevima  češko-mo- 
ravsko-slovačkim,  nadalje  u take,  koji  su  pisani  u Maćeđoniji, 
pak  u take,  koji  su  ugledali  svijet  u Dalmaciji  i njenom  zapleću. 

Prema  najnovijim  otkrićima  razmiču  se  nešto  granice  oblog 
glagolskog  pisma  na  jadranskom  moru  i u Dalmaciji.  Mihauo- 
vićev  odlomak  apostola,  koji  je  Jagić  obradio  u drugoj  knjizi 
»Rada«,  otvori  šire  polje  hrvatskoj  glagolici.  Prvo  svjedočanstvo, 
da  se  u Bosni  za  dugo  držala  glagolica,  pružio  je  rukopis  bosan- 
skoga »krstjauiua  Radosava«,  s kojim  govori  dr.  Fr.  Rački  u 
»starinama«  knjizi  XIV.  No  Grškovićev  odlomak  je  takav  spo- 
menik glagolskoga  pisma,  kojemu  nema  ništa  jednaka  medju 
dojakošnjim  starinama.  On  je  ostatak  jedne  knjige  pisane  gla- 
golskim slovima,  kako  se  u davno  vrijeme  pisalo  po  Bosni  i 
Hercegovini,  prije  no  što  u tim  stranama  uze  mah  ćirilica.  Izdavač 
ogleda  tu  starinu  sa  sviju  strana,  isporedjuje  njezin  tekst  s naj- 
starijim paralelama,  što  ih  daje  slovenska  crkvena  književnost, 
ocjenjuje  prijevod,  riječi  i gramatičke  oblike ; razmatra  spoljaŠnju 
stranu,  obličje  slova,  način  pisanja  sa  svima  znacima,  a svi  ovi 
momenti  složno  podupiru  mišljenje,  da  ta  starina  ne  može  biti 
mladja,  van  ispod  kraja  dvanaestog  stoljeća. 

Postanjem  svojim  pada  u ono  vrijeme,  kada  je  na  istoku  i 
jugu  u državnom  životu  već  zavladala  ćirilica,  ali  crkveni  život 
jošte  je  listao  glagolicom.  Spomenici  ove  ruke  zauzimaju  neku 
kao  sredinu  medju  glagolicom  maćedonskom  i glagolicom  (sta- 
rijom) hrvatskom,  mogli  bismo  ih  nazvati  glagolicom  bosanskom.  — 
Iza  toga  dolaze  zanimljivi  » Prilozi  za  povjest  protestanata  u 
Hrvatskoj « od  pok.  akademika  R.  Lopašića.  Luterova  nauka  sa 
tri  je  strane  prodirala  u Hrvatsku:  sa  zapada  iz  Istre  pod 


okriljem  uglednih  pobornika  Matije  Frankovića  i biskupa  senj- 
skoga M.  Dominisa;  od  sjevera  iz  Kranjske  i Štajerske,  gdje  je 
plemstvo  bilo  prigrlilo  novu  nauku;  napokon  je  nova  vjera  une- 
sena u gornju  Šlavoniju  pod  zaštitom  knezova  Zrinjskih,  tadašnjih 
gospodara  Medjumurja,  a u donju  Slavoniju  pod  okriljem  turske 
vlasti.  Pobornici  nove  vjere  nastojali  su  steći  što  više  vjernika 
medju  Hrvatima  živom  riječi  i poukom  na  materinjskom  jeziku, 
starajući  se  za  štampanje  potrebitih  vjerskih  knjiga,  ponajviše 
prijevoda  iz  latinskoga  i njemačkoga  jezika,  stvorivši  čitavu  pro- 
testantsku literaturu  na  hrvatskom  jeziku.  Ovdje  se  iznosi  na 
vidjelo  27  neštampanih  bilježaka  i listina,  koje  sežu  od  godine 
1557.  do  1712. 

Za  našu  literarnu  i u opće  kulturnu  povjest  jesu  osobito 
zanimljivi  spisi,  što  se  tiču  potpore,  podijeljene  od  štajerskih 
staleža,  za  risak  hrvatske  biblije.  Tu  se  čita  s pravom  utjehom, 
kako  su  prije  trista  godina  štajerski  Nijemci  lijepo  shvaćali 
kršćansku  ljubav,  ne  rogoboreći  protiv  hrvatskoga  i u opće  sla- 
venskoga jezika,  kao  što  čini  njihova  potomčad  današnjega 
naprednoga  vijeka,  već  su  podupirali  tisak  vjerskih  knjiga  i na 
hrvatskom  jeziku  i njima  nepoznatim  pismom.  — Na  koncu  su 
tiskana  »Regesta  documentorum  regni  Croatiae,  Dalmatiae  et 
Slavoniae  saeculi  XIII.«,  što  ih  je  sabrao  pok.  I.  Kukuljević. 

Bitka  na  Krbavskom  polju  (11.  rujna  1493.).  U spomen 
četiristagodišnjice  toga  dogadjaja.  Istorijska  rasprava.  Napisao 
Ferdo  Šišić.  U Zagrebu.  Knjižara  Dioničke  tiskare.  1893.  Dne 
11.  rujna  navršile  se  četiri  stotine  godina,  što  je  Hrvate  zatekao 
nemio  poraz  ed  Turaka  na  Krbavskom  polju  pod  Udbinom  (1493.). 
Tu  izginu  tada  cvijet  plemstva  hrvatskoga,  pa  i sam  ban  pade 
Turcima  živ  u šake.  Poginulo  je  do  10.00.)  Hrvata,  a zarobljeno 
do  3000.  Ravno  sto  godina  kasnije  god.  1593.  slavnom  pobjedom 
kod  Siska  opet  se  naši  djedovi  oteše  Turčinu.  — Vrli  naš  suraduik, 
g.  Ferdo  Šišić,  napisao  je  nedavno  za  »Vienac«  monografiju  o 
toj  zlosretnoj  bitci,  pa  je  sada  ta  lijepa  rasprava  izišla  u posebnoj 
knjižici  sa  tri  priloga,  koji  nijesu  bili  u »Viencu«  priopćeni.  Pisac 
je  taj  sudbonosni  dogadjaj  vjerno  i istinito  prikazao  na  osnovu 
autentičnih  vrela,  a treba  mu  priznati,  da  je  vješto  izvršio  svoj 
posao,  te  će  se  rasprava  upravo  s nasladom  čitati.  U prilozima 
dolazi  lijepa  hrvatska  narodna  pjesma  o smrti  bana  Derenčića, 
nadalje  izvadak  iz  turskog  povjesnika  tiead-eddina  o pobjedi 
Jakuh  paše  nad  banom  Derendžilom,  pak  prinos  o porodici 
Derenčića  bana,  za  koga  pisac  nagadja  da  nije  bio  Hrvat,  već 
Magjar.  Usrdno  preporučujemo  ovu  knjižicu  kao  vrlo  poučno 
štivo  iz  hrvatske  povjesti  našemu  čitalačkomu  svijetu. 

Dr.  Ante  Radić  izdao  je  tiskom  Dioničke  tiskare  svoju 
đisertacionu  raspravu  pod  natpisom:  »O  nekim  eshatološkijem 
motivima  u hrvatskoj  književnosti «.  Raspravu  je  odobrilo  povje- 
renstvo strogih  ispita  mudroslovnog  fakulteta  u hrv.  sveučilištu. 

Svaštice. 

Petar  Iljić  Čajkovski.  Nemila  smrt  hara  u redovima  čuvenih 
glazbenika  našega  doba.  Nedavno  je  sahranjen  Gounod,  a malo 
zatim  je  preminuo  od  kolere  najznamenitiji  ruski  skladatelj, 
Petar  iljić  čajkovski.  Smrt  je  njegova  velik  gubitak  po  umjetnost, 
jer  je  umro  u naponu  svoje  tvoračke  snage,  pa  se  je  od  njega  bilo 
nadati  jošte  krasnim  i znamenitim  djelima  na  polju  glazbenog 
umijeća.  Bio  je  velik  talenat  kao  lirik  i savršen  umjetnik  kao 
instrumentalista.  U njegovim  operama  lirski  su  dijelovi  ponaj- 
ljepši  i najdražesuiji.  Osim  opera  od  njega  potječe  sva  sila  pre- 
krasnih popjevaka  i manjih  skladba,  koje  se  broje  medju  naj- 
ljepše bisere  moderne  glazbene  umjetnosti.  O njemu  je  u »Viencu« 
bilo  više  puta  govora.  God.  1837.  priopćio  je  naš  list  opširnu 
studiju  o novijoj  ruskoj  glazbi  od  A.  Kraskovskoga,  gdje  je  bio 
temeljito  ocrtan  i ocijenjen  rad  Čajkovskoga.  God.  1889.  donio 
je  naš  list  u 22.  broju  lik  i životopis  toga  čuvenoga  ruskoga 
umjetnika. 


Morska  fantazija.  — Život  za  sreću.  — Miho  Pavliuović.  — Daisy.  — Put  u Dalmaciju.  — Charles  Gounod.  — O crticama  i 

slikama  L.  Ladanjskoga.  — Kujiževno  pismo.  — Listak. 

Vlastničtvo  i tisak  Dioničke  tiskare. 


Uredjuje  J.  Pnsnrić. 


Život  za  sreću. 

Pripovijeda  Ladislav  Z.  Ladanjski. 
(Nastavak.) 


ora  poče  živo  pričati  Boletiću  o krasnom  živo- 
vanju  u Italiji.  Zamisao,  da  se  stvori  zabavni 
odbor,  svuda  se  je  puno  svidjala.  Kamogod  su 
došli,  prvo  im  bijaše,  da  odaberu  takav  odbor. 

| — Da  je  Lora  svagdje  bila  predsjednicom 

i dušom  toga  odbora,  mislim,  da  ti  ne  trebam  tek  kazati,  — 
đometnu  Marko,  a čim  je  to  izgovorio,  pogodi  ga  krugljica 
od  kruha,  koju  je  Lora  već  dulje  gnječila,  baš  usred  nosa. 

— Vidim,  da  su  gospoda  našla  zamjenu  i vrlo  se 
bojim,  da  su  naskoro  zaboravila  na  nas,  koji  smo  ovdje 
ostali. 

— 0 ne,  — opre  se  barunica,  — mi  smo  se  vazda 
rado  sjećali  ovđješnjeg  boravka,  a baš  o vama  smo  svi 
često  govorili. 

Boletić  pogleda  Mariju,  ali  ona  ne  skrenu  svojim 
okom,  kao  da  mu  hoće  reći,  da  ga  se  i ona  sjećala. 
Zahvalno  ju  pogleda  Gjuro,  pa  je  opet  bio  zadovoljan  i 
veseo.  I sad  su  mu  pričali,  kako  su  obređali  sve  rodjake, 
koji  su  rastreseni  po  svoj  Italiji. 

— Na  pokladni  utorak  bili  smo  već  u Milanu,  gledali 
ondje  krabuljni  korso  i nabacivali  se  konfetima,  a na 
Uskrs  bili  smo  u Rimu,  da  gledamo  veličajne  obrede 
u crkvi  sv.  Petra  i da  slušamo  divotno  pjevanje  u 
sikstinskoj  kapeli.  Verali  smo  se  po  kuli  sv.  Petra,  čudeći 
se,  kako  se  na  vrhu  te  velebne  zgrade  skrivaju  još  kućice 
i vrtovi  radnika,  koji  živu  neprestano  gore  i vrše  popravke, 
što  su  uvijek  potrebni.  Penjali  srao  se  na  vrh  Vezuva  i 
gledali  u njegovo  ždrijelo,  uživali  smo  u divotnom  pogledu 
napuljskog  zaljeva.  A kad  se  je  noću  dizala  iz  vrhunca 
Vezuva  vatrena  zublja,  nisam  se  mogla  oteti  tomu  pogledu. 
Taj  tamni  orijaš,  što  se  je  uzdizao  put  svijetlog  neba  sa 
ožarenim  vrhom,  sasvim  me  je  začarao.  Odavle  smo  prošli 


na  otok  Oapri,  puštajući,  da  nam  tamo  pogled  s vrha 
Monte  Solara  luta  u daljinu;  divili  smo  se  krasnomu 
odsjevu  svjetla  u „modroj  špilji",  da  se  onda  odmorimo 
u blagovaoni  kod  Pagana,  koju  su  iskitili  toliki  sad  slavni 
slikari  svojim  slikama. 

— A u zadnje  - vrijeme  moralo  je  ondje  već  odviše 
toplo  biti,  — pitao  je  Boletić,  samo  da  nešta  rekne  i 
pobudi  Mariju  na  daljnje  pripovijedanje. 

— Zadnje  smo  vrijeme  bili  u sjevernoj  Italiji  na 
jezerima. 

— Kako  vidim,  raspored  bješe  veoma  raznolik. 

— I te  kako,  a dodajte  tomu,  da  smo  gledali  tolike 
zbirke  i zgrade,  koje  su  mi  sad  prvi  put  pokazali,  jer 
sam  prije  bila  još  premlada,  ili,  recimo  istinu,  preluda, 
da  to  sve  shvatim.  Tko  bi  sve  nabrojio,  šta  smo  vidjeli; 
ako  pomislim  samo  na  bezbroj  krasnih  crkava,  koje  sam 
gledala,  miješa  mi  se  pamet.  Uzmete  li  još  uza  to,  da 
smo  se  zabavljali,  da  smo  se  vozili  na  okolo,  možete  da 
pojmite,  da  smo  jedva  imali  kada  da  odahnemo. 

— Da,  bilo  je  veoma  naporno  i mislim,  da  će  nam 
svima  vrlo  ugodan  biti  ovaj  ladanjski  mir,  da  odahnemo, 
— govorio  je  Raković. 

— 0 ja  ne  trebam  da  ođahnem,  ja  ću  dapače 

pobjeći,  bude  li  taj  mir  prevelik,  — opre  se  žestoko 

grofica  Lora. 

— Ne  boj  se,  Zora,  ta  ne  ćemo  Rakovac  pretvoriti 
u samostan.  Bit  će  i tuj  zabave,  — tješila  je  barunica 
svoju  zaovu. 

I sad  je  Gjuro  polazio  svake  nedjelje  u Rakovac, 
uživao  bajnu  blizinu  Marijinu,  veselio  se  i pomagao  da 
smišlja,  kako  će  se  veselo  dani  probaviti.  On  je  bio 

blažen,  što  ju  može  vidjeti,  što  može  slušati  njezin  mili 

glas,  što  je  osjećao,  da  ona  druguje  s njime  kao  s čovjekom, 
koji  joj  je  ugodan,  koga  drži  za  prijatelja. 

Kad  je  opet  jednoga  dana  Boletić  došao  u Rakovac, 
nadje  samu  barunicu  i Mariju;  svi  su  se  ostali  bili  izvezli 
u posjete  susjednomu  vlastelinu  barunu  Maloviću.  Inače 
se  razgovor  vodio  o svem  i svačem,  a najviše  se  šalilo 
i zabavljalo,  no  danas  se  je  razgovor  zapodjeo  o ozbiljnim 
stvarima,  jer  nije  bilo  veselih  članova  društva,  a naročito 
Lore  i Marka.  I pomalo  se  skrenuo  razgovor  na  prilike 
čovječjega  života. 

— Ja  ne  težim  za  zemaljskim  blagom,  — govorila 
je  Marija,  — ali  moj  odabranik  mora  da  bude  bogat. 

— Ta  ti  imadeš  sama  dosta,  ■ — primetne  barunica; 
— ti  barem  možeš  birati  po  srcu. 

— To  je  istina,  ali  ne  ću  da  samo  ja  biram  po 
srcu,  nego  treba  da  mene  po  srcu  biraju.  A jedino  uz 
bogata  muža  moći  ću  da  dodjem  do  uvjerenja,  da  je  on 
samo  mene  tražio. 

— Ja  sasvim  pristajem  uz  vaše  mnijenje,  — reče 
Boletić.  — No  mislim,  da  vam  ne  će  ni  bogat  muž 
dati  ono  jamstvo,  koje  vi  želite.  Staro  je  iskustvo,  da 
čovjek  nikada  dosta  nema.  Tko  nema  ništa,  hoće  nešta,  a 
onaj,  koji  ima  nešta,  hoće  više. 

— Možda  mislite  pravo,  ali  ja  sam  uvjerena,  da  će 
prije  onaj  imati  nuzgredne  misli,  koji  ništa  nema,  nego 
li  onaj,  koji  imade  sam  dosta,  da  udobno  i dobro  živi. 

— U tom  se  posve  slažem  s vama  i držim,  da  je 
potrebno  za  složan  i sretan  život,  da  budu  supruzi  ravni. 
Supruga  mora  da  zna  slijediti  i razumijevati  svoga 
supruga  na  duševnom  polju,  ali  ga  ona  ne  smije  natkri- 
ljivati.  Isto  tako  ne  smije  ni  da  bude  u materijalnom 
pogledu  sasvim  ovisna  od  njega,  ali  još  manje  smije  da 
bude  u boljem  položaju  od  njega,  ili  da  pače  muž 
odvisi  od  žene. 

— Mislim,  da  su  vaši  nazori  posve  opravdani  i 
temeljiti,  — ■ reče  Marija. 

— A ja  sam  o tom  posve  uvjeren.  Za  to  i ne  ću 
nikad  da  tražim  bogatu  ženu,  jer  želim  za  život  družicu 
a ne  gospodaricu.  Bogata  djevojka  priučena  je  na  sjaj  i 
raskoš,  pa  ne  će  htjeti  da  ga  se  ođreče  kao  žena;  ta  ona 
ima  sredstava  za  život,  kakav  želi.  A zar  da  ja  usred  toga 
sjaja  budem  tudj,  da  kod  svake  udobnosti  i zabave  mislim: 
To  nije  tvoja  zasluga;  to  ti  tvoja  žena  daje.  Ne,  nikada 
ne  bih  htio  živjeti  od  milosti  svoje  žene. 

— Djeco,  vi  se  prepirete  o nečem,  šta  nema  nikakove 
vrijednosti,  — umiješa  se  barunica,  koja  je  do  sada  mučke 
slušala  njihov  razgovor.  — Vaši  se  svi  sudovi  osnivaju 
na  krivom  temelju,  jer  ste  zaboravili  najglavniji  uvjet 
sretnu  i složnu  bračnom  životu,  a to  je  ljubav.  Prava 
ljubav  radja  se  iz  povjerenja  i štovanja,  a time  svladava 
svaku  zapreku,  ne  dopušta  nikada  takovih  misli,  kakove 
ste  vi  sada  izrekli.  Suprug  štiti  ženu,  on  joj  čuva  i 
upravlja  njezin  imutak,  on  ima  brige  i terete  života.  Vaši 


bi  nazori  jedino  onda  bili  opravdani,  kad  muž  ništa  ne 
bi  radio  i kad  ne  bi  bio  ništa. 

U to  zaštropoću  kola  i za  kratko  pojaviše  se  Raković, 
Marko  i Rispolijevi,  a s njima  dodjoše  i Malovićevi.  Time 
bješe  kraj  svakomu  daljemu  razgovoru,  jer  tek  što  se 
svi  pozđraviše,  već  zapita  Lora: 

— Kako  bi  bilo,  da  igramo  partiju  crocqueta?  — 
Ne  čekajući  odgovora,  zovne  slugu  i dade  donijeti  potrebne 
sprave.  I za  kratko  udarali  su  batovi  i letjele  kruglje 
po  glatkoj  tratini,  čuli  se  veseli  povici,  kad  bi  tko 
kruglju  svoga  protivnika  daleko  otjerao,  a opet  vapaj 
boli,  kad  bi  u prevelikoj  revnosti  udario  batom  po  svojoj 
nozi,  mjesto  po  kruglji. 

Marija  bila  zamišljena,  te  je  zlo  igrala  i svaki 
čas  učinila  kakvu  pogrješku.  Nije  mogla  da  shvati 
Boletića,  kad  je  čula,  da  se  ne  stidi  svoga  siromaštva, 
već  se  ponosno  odriče  svake  poboljšice,  koju  bi  mogao 
da  postigne  drugačije,  nego  sam  svojom  snagom.  I kako 
je  znala,  da  njezino  bogatstvo  druge  privlači,  tako  je 
sada  vidjela,  da  njega  odbija.  Divila  se  njegovoj  mužev- 
nosti  i značaju;  ona  je  razabirala,  da  je  to  čovjek,  koji 
mora  da  si  svuda  steče  štovanje  i priznanje ; ćutila  je, 
da  mu  ga  i ona  uskratiti  ne  može.  I to  joj  je  čuvstvo 
bilo  tako  ugodno,  sama  nije  znala  za  što,  ali  ona  je  bila 
u sebi  vesela  i zadovoljna,  kako  rijetko  kada. 

Rakovićevi  su  dolazili  svakog  tjedna  u Zagreb,  da 
uz  glazbu  u kavani  srču  ledenu  kavu  ili  jedu  sladoled  i 
da  gledaju  šareni  svijet,  koji  se  šećući  tiskao  po  krasnom 
Zrinjevcu.  I za  čas  su  opet  sva  srca  plamtila  za  Marijom 
i ona  bila  opkoljena  starim  kolom  udvorica  i štova- 
telja. Ali  kako  je  prije  u tom  okolišu  bila  i prema  Boletiću 
razmažena  i ponosna  gospodjica,  tako  je  sada  u svim 
prilikama  ostajala  prema  njemu  jednako  srdačna  i mila. 

— čuješ  li,  divna  je  Marija  opet  ovdje,  reče  Iškoci, 
doletjevši  bez  daha  u ured  Kariću. 

— Nije  moguće!  — sunu  ovaj  u vis,  te  odmah 
podje  pred  zrcalo,  da  se  pogleda  i popravi  ogrljak,  kao 
da  će  se  sad  otvoriti  vrata  i u sobu  stupiti  Marija,  da 
mu  se  pokloni  i položi  svoje  srce  pred  njegove  noge. 

— Kako  ne  bi  bilo  moguće?  — reče  Iškoci,  nataknuv 
opet  monocle,  koji  mu  je  od  uzrujanosti  bio  spao.  Ja 
sam  ju  na  svoje  oči  vidio,  kad  sam  se  jučer  vozio  u 
Zagreb.  Ona  se  je  vozila  u svojim  pletenim  kolima,  tje- 
rajući svoje  krasne  konjiće.  A znaš  li,  tko  je  uz  nju  jahao? 

— Tko  ? 

— Tvoj  prijatelj  Boletić? 

— Uf! 

— Da  uf!  To  veliš  ti,  ali  ja  ga  se  ne  bojim.  Sta  će 
on  meni?  Istina,  uniforma  mu  lijepo  pristaje,  ali  on  ne 
ima  ništa  do  svoje  sablje,  a ja  imam  svoja  imanja  — 

— Tvoja  imanja? 

— Da,  imanja.  Sad  su  doduše  moja  samo  po  imenu, 
ali  kad  poplatim  dugove,  bit  će  opet  sasvim  moja. 

— A čime  ćeš  platiti? 

— Ala  je  teško  s ljudima,  koji  ne  mogu  da  čovjeka 
shvate.  Ta  stari  će  Raković  barem  svomu  zetu  dugove 
platiti. 

— A tako!  — reče  otegnuto  Karić. 

— Da  tako,  i ja  se  pouzdano  nadam,  — odgovori 
Iskoči. 

— Ti  se  nadaš? 

— Da,  ja  se  nadam  i obričem  tebi,  da  ću  te  pozvati 
u svatove.  Ali  sad  moram  da  podjem.  S Bogom ! 

— S Bogom! 

Tek  što  je  Iškoci  izišao  iz  kuće,  u kojoj  je  bio 
Karićev  ured,  kad  eto  srete  Olgu  Bansku. 

— Oho,  i vi  ste  u Zagrebu?  — zapita  ga  Olga. 

— Da,  došao  sam  po  poslu.  Moram  ipak  da  od 
vremena  do  vremena  prigledam  u bankovnim  zavodima,  — 
odgovori  Iškoci.  No  nije  pripovijedao,  da  je  došao  molja- 
kati, da  mu  se  smiluju  i da  još  neko  vrijeme  počekaju, 
a onda  da  će  sve  platiti.  Jedva  je  postigao,  da  su  mu  još 
zadnji  put  produžili  mjenice. 

— Je  li  istina,  da  je  pukovnik  Šartić  dobio  kod 
Veldenovih  košaricu  i da  će  mala  Anka  poći  za  poručnika 
Oljevića,  koji  traži  gradjansku  službu? 

— Ne  znam,  milostiva  gospodjice. 


— A jeste  li  čuli  štogod  o grofu  Variniju,  ta  on  je 
bio  pošao  u Italiju,  da  traži  bogatu  zaručnicu. 

— Ne  znam  ni  o njem  ništa,  — odgovori  opet  Iškoci. 

— Ta  vi  ne  znate  ništa.  Ali  sad  da  vam  nešta 
pripovjedim.  Jeste  li  čuli,  tko  je  opet  ovdje?  — pitala 
je  Olga. 

— Vi  valjda  mislite  Rakovićeve?  Da,  znadem;  bio 
sam  dapače  već  kod  njih,  — lagao  je  Iškoci. 

— A znadete  li  i to,  daje  Boletić  svaki  čas  kod  njih? 

— Znadem  i to. 

— Siromah,  sasma  su  ga  uhvatili  u svoje  mreže. 
Meni  ga  je  žao.  Moram  da  ga  upozorim,  jer  bi  šteta  bila 
za  toga  mladića;  ta  on  će  se  unesrećiti. 

— Da,  da,  imate  pravo,  — povladjivao  joj  je  Iškoci, 
jer  mu  je  već  dugo  bio  trn  u oku  Boletićev  povjerljivi 
položaj  u Rakovićevoj  kući. 

Ali  kad  je  Olga  Boletiću  počela  o tom  pripovijedati, 
odgovori  joj  veoma  uljudno  i odrešito,  da  po  nj  nema 
nikakove  pogibli,  a ujedno  joj  pokazao,  kako  ne  voli,  da  mu 
se  tko  miješa  u njegove  stvari.  A tad  se  veoma  uljudno 
nakloni  i otidje.  Olga  ga  je  žalosno  gledala,  viđeći,  gdje 
ju  ostavlja  onaj,  koji  joj  je  bio  najviše  srcu  prirasao. 

(Nastavit  će  se.) 


Vjetrenje.* 

Napisao  Maurice  Maeterlink. 


Lica : 

Djed  (slijepac).  Tri  djevojke. 

Otac.  Milosrdna  sestra. 

Stric.  Služavka. 

Čin  se  zbiva  u naše  doba. 

Sumračna  soba  u dvoru.  Desno  i lijevo  vrata;  u kutu  zatvorena 
vrata.  U zadku  oličena  okna,  u kojima  prevladava  zelen;  staklena 
vrata.  U kutu  velik  damski  sat.  Zapaljena  svjetiljka. 

Tri  djevojke.  Amo  dodjite,  djede,  sjednite  kraj 
svjetiljke. 

Djed.  Čini  mi  se,  da  ovdje  nije  odviše  svjetlo. 
Otac.  Idemo  li  na  terasu,  ili  ćemo  ostati  ovdje? 
Stric.  Ne  bi  li  bilo  bolje,  da  ostanemo  ovdje  ? Kišilo 
je  cijeli  tjedan,  a noći  su  vlažne. 

Najstarija  djevojka.  No  zvijezde  sjaju. 

Stric.  0,  briga  nas  za  zvijezde! 

Djed.  Bit  će  bolje,  da  ostanemo  ovdje;  ne  znamo, 
što  se  može  dogoditi. 

Otac.  Ne  treba  se  uznemirivati.  Pogibao  je  minula, 
spasena  je  . . . 

Djed.  Mislim,  da  joj  nije  dobro. 

Otac.  Za  što  tako  sudite? 

Djed.  Ouo  sam  njezin  glas. 


Otac.  Ta  i sami  liječnici  nas  uvjeravaju,  da  možemo 
biti  mirni  . . . 

Stric.  To  već  znadete,  da  nas  vaš  tast  rado  zaludu 
uznemiruje. 

Djed.  Ja  vidim  drugačije,  nego  vi. 

Stric.  Baš  za  to  se  morate  pouzdavati  u nas,  koji 
vidimo  bolje.  Izgledala  je  vrlo  dobro  danas  prije  podne. 
Sada  slatko  spava,  a mi  nipošto  ne  ćemo  da  zaradi 
ničesa  i ničesa  trujemo  sebi  prvu  spokojnu  večer,  što 
nam  ju  udes  podaje  . . . Držim,  da  se  možemo  mirne 
duše  opočinuti,  pače  i razveseliti  bez  bojazni. 

Otac.  Vjere  mi,  ćutim  se  po  prvi . put  od  onoga 
nesretnoga  poroda  kao  kod  kuće,  kao  medju  svojima. 

Stric.  Teško  da  će  se  bolest  uvući  u kuću ; to  bi 
bilo,  kao  da  se  u obitelji  nalazi  tudjinac. 

Otac.  Pa  tek  onda  se  čovjek  uvjeri,  da  se  osim  svoje 
obitelji  ne  može  uzdati  ni  u koga. 

Stric  Pravo  velite. 

Djed.  Za  što  mi  niste  dozvolili  danas  k svojoj  kćeri? 

Stric.  Znadete,  da  je  liječnik  to  zabranio. 

Djed.  Ne  znam,  što  da  o tom  sudim  . . . 

Stric.  Zaludu  se  uznemirujete. 

Djed.  (pokazuje  vrata  na  lijevo.)  Ne  može  li  nas 
nitko  čuti? 


* Pavidus  circumspectus,  das  scheue  Umkerblicken ; Vukov  rječnik. 

Otac.  Govorimo  tiše;  u ostalom  vrata  se  čvrsto 
sklapaju,  a kod  uje  je  milosrdna  sestra;  ta  bi  nas  upo- 
zorila, da  joj  smetamo. 

Djed  (pokazuje  vrata  na  desno.)  Ne  može  li  nas  čuti  ? 

Otac.  Ne,  ne. 

Djed.  Spava  li? 

Otac.  Držim,  da  spava. 

Djed.  Uvjerite  se. 

Stric.  Morao  bih  se  više  brinuti  za  ovo  dijete,  nego 
za  vašu  ženu;  sada  mu  ima  nekoliko  nedjelja,  a jedva 
se  gauulo ; nije  dalo  ni  glasa  od  sebe,  kao  da  je  iz  voska. 

Djed.  Mislim,  da  će  biti  gluho,  a možda  i nijemo  . . . 
To  imate  od  ovih  brakova  po  krvi  . . . (Svi  šute.) 

Otac.  Gotovo  se  srdim  na  ovo  dijete  radi  silne 
muke,  što  ju  je  zadalo  materi  . . . 

Stric.  Ta  budite  ipak  razumni;  što  ono  za  to  može? 
— Je  li  samo? 

Otac.  Da,  liječnik  nije  dopustio,  da  dijete  dalje 
ostane  kod  matere. 

Stric.  Dojilja  je  ipak  kod  njega,  zar  ne? 

Otac.  Nije;  otišla  je,  da  za  čas  otpočine;  to  je  zbilja 
zaslužila  za  ovih  minulih  dana.  — Uršulo,  pogledaj, 
spava  li. 

Najstarija  djevojka.  Da,  oče.  (Tri  djevojke  ustanu  i 
držeći  se  za  ruke  odu  u sobu  na  desno.) 

Otac.  U koliko  će  sati  doći  naša  sestra? 

Stric.  Mislim,  da  će  doći  oko  devete. 

Otac.  Deveta  je  već  odbila.  Volio  bih,  da  dodje; 
moja  žena  to  vruće  želi. 

Stric.  Nu  doći  će,  za  cijelo.  Nije  li  dosada  nikad 
bila  kod  vas? 

Otac.  Ne,  nikad  nije  kod  nas  dosada  bila. 

Stric.  Tako  joj  je  teško,  da  ostavi  samostan. 

Otac.  Hoće  li  doći  sama? 

Stric.  Jedna  od  sestara  sigurno  će  ju  pratiti.  Nije 
im  dozvoljeno,  da  izlaze  same. 

Otac.  Ipak  je  opatica. 

Stric.  Pravila  vrijede  za  sve. 

Djed.  Dakle  se  već  ničesa  ne  bojite? 

Stric.  Gega  se  bojati?  Kanimo  se  toga.  Čemu  se 
zaludu  plašiti? 

Djed.  Vaša  je  sestra  starija  od  vas? 

Stric.  Najstarija  je  od  sviju  nas. 

Djed.  Ne  znam,  što  je  to  sa  mnom;  nikako  ne  mogu 
da  se  umirim.  0,  da  bi  već  ovdje  bila  vaša  sestra ! 

Stric.  Doći  će  sigurno;  ta  obrekla  je. 

Djed.  0,  da  je  već  prošla  ova  večer!  (Tri  djevojke 
unilaze.) 

Otac.  Spava  li? 

Najstarija  djevojka.  Da,  oče ; pala  je  u dubok  san. 

Stric.  Što  da  počnem  medjutim? 

Djed.  Kako  to,  „medjutim"? 

Stric.  Medjutim,  dok  dodje  naša  sestra. 

Otac.  Zar  ne  vidiš,  dolazi  li  tko,  Uršulo? 

Najstarija  djevojka  (na  prozoru.)  Nikoga  ne  vidim, 

oče.  

Otac.  Ni  u drvoredu?  — Vidiš  li  drvored? 
Djevojka.  Da,  oče!  Mjesec  sjaje  i vidim  stazu  u 
drvoredu  sve  do  čempresova  u. gaju. 

Djed.  A nikoga  ne  vidiš,  Uršulo? 

Djevojka.  Nikoga,  djede. 

Stric.  Kako  je  vani? 

Djevojka.  Krasno;  čujete  li  biljisanje  slavulja? 
Stric.  Da,  da.  , 

Djevojka.  Lagan  se  vjetar  diže  drvoredom. 

Djed.  Vjetar  se  diže  drvoredom,  Uršulo? 

Djevojka.  Da,  drveće  se  tiho  ljulja. 

Stric.  Za  čudo,  što  sestra  ne  dolazi. 

Djed.  Sto  je  to,  ne  čujem  više  biljisanje  slavulja? 
Djevojka.  Mislim,  da  je  netko  unišao  u vrt,  oče. 
Djed.  Tko  to? 

Djevojka.  Ne  znam;  ne  vidim  nikoga. 

Stric.  Ta  nikoga  nije  bilo ! 

Djevojka.  Ipak  je  morao  netko  stupiti  u vrt; 
slavulji  su  naglo  umukli. 

Djed.  Ne  čuju  se  nikakvi  koraci. 

Djevojka.  Netko  je  morao  hodati  oko  ribnjaka, 
labuđi  su  poplašeni. 

Druga  djevojka.  A ribe  u ribnjaku  naglo  su 
zaronile. 

Otac.  Nikoga  ne  vidiš? 

Djevojka.  Nikoga,  oče. 

Otac.  A na  ribnjaku  ipak  sjaje  mjesečina. 
Djevojka.  Da,  vidim,  kako  su  labuđi  usplahireni. 
Stric.  To  je  sigurno  sestra  bila;  valjda  je  ušla  na 
zadnja  vrata. 

Otac.  Ne  shvaćam,  što  psi  ne  laju. 

Djevojka.  Vidim  psa  smotanog  u psećoj  kući ! — 
Labuđi  plivaju  na  drugi  brijeg. 

Stric.  Sestrin  dolazak  ih  je  poplašio.  Idem,  da  se 
uvjerim.  (Zove.)  Sestro!  Sestro!  Jesi  li  ti  to?  — Nikoga 
ondje  nema. 

Djevojka.  Ipak  je  netko  morao  pokoračiti  u vrt. 
Pogledajte. 

Stric.  Ta  ozvala  bi  se. 

Djed.  Biljišu  li  opet  slavulji,  Uršulo? 

Djevojka.  Ne  čuje  se  ni  jedan  u cijelom  kraju. 
Djed.  A ipak  vlada  tišina. 

Djevojka.  Grobna  tišina  svuda. 

Djed.  Netko  ih  je,  nepoznati  čovjek  valjda,  poplašio, 
jer  nitko  od  domaćih  ne  bi  ih  uznemirivao. 

Djevojka  Vidim  jednoga  slavulja  na  vrbi  žalo- 
stinki  . . . Hoće  da  odleti. 

Stric.  Pa  vama  se  sada  hoće  brinuti  za  slavulje ! 
Djed.  Jesu  li  svi  prozori  otvoreni,  Uršulo? 
Djevojka.  Staklena  su  vrata  otvorena,  djede. 

Djed  čini  mi  se,  da  amo  prodire  hlad. 

Djevojka.  U vrtu  đuva  vjetar,  djede,  i ruže  opadaju. 

Otac.  Dakle  zatvori  vrata,  Uršulo : Kasno  je'. 
Djevojka.  Odmah,  tatice.  — Ne  mogu  da  zatvorim 
vrata,  tatice. 

Druge  dvije  djevojke.  Ne  možemo  ih  zatvoriti,  oče. 
Djed.  Što  je  s tim  vratima,  djevojke? 

Stric.  Ne  treba,  pitati  tako  poplašenim  glasom. 
Pomoći  ću  im. 

Najstarija  djevojka.  Nismo  kadre  da  ih  zatvo- 
rimo, djede. 

Stric.  To  je  radi  vlage.  Uprimo  se  čvrsto.  Zašlo  je 
nešto  medju  vratnice. 

Otac.  Stolar  će  to  sjutra  popraviti. 

Djed.  Što  će  stolar  ovdje  sjutra? 

Djevojka.  Da,  djede,  radit  će  u pivnici. 

Djed.  To  će  biti  buke  u kuci ! . . . 

Otac.  Zapovjedit  ću  mu,  da  tiho  radi.  ( Najedanput 
se  čuje  brušenje  kose.) 

Djed  (zadršde).  Ah!  , 

Stric.  Uršulo,  što  je  to? 

Djevojka  Ne  bih  znala;  ne  vidim  jasno,  jer  stoji 
u sjeni. 

Otac.  To  se  vrtlar  sprema  da  kosi  travu. 

Stric.  Zar  hoće  kositi  po  noći? 

Otac.  Nije  li  sjutra  nedjelja?  — A trava  oko  kuće 
bila  je  već  velika. 

Djed.  čini  mi  se,  da  njegova  kosa  čini  buku  . . . 
Djevojka.  To  zbog  toga,  što  kosi  blizu  kuće. 

Djed.  Vidiš  li  ga,  Uršulo? 

Djevojka.  Ne  vidim,  djede;  kosi  u sjeni  kuće. 
Djed.  Čini  mi  se,  da  njegova  kosa  diže  preveliku  buku... 
Djevojka.  To  se  čini  samo  vama,  djede,  jer  imate 
tako  osjetljiv  sluh. 

Djed.  Bojim  se,  da  će  probuditi  moju  kćerku. 

Stric.  Mi  ga  jedva  čujemo. 

Djed  Ja  ga  čujem,  kao  da  kosi  ovdje  u samoj  sobi. 
Stric.  Bolesnica  ga  ne  će  čuti ; ne  treba  se  ništa  bojati. 
Otac.  Ova  svjetiljka  večeras  nekako  loše  svijetli. 
Stric.  Da  prilijemo  ulja. 

Otac.  Vidio  sam,  da  je  nalivena  jutros.  Loše  gori 
od  toga  časa,  kako  su  zatvorena  vrata. 

Stric.  Možda  je  staklo  nečisto. 

Otac.  Odmah  će  bolje  gorjeti. 

Djevojka.  Djed  je  usnuo.  Nije  zatvorio  oka  već  tri  noći. 
Otac.  Bolan,  tako  je  uznemiren. 

Stric.  Zadaje  si  suvišne  brige.  Zaludu  govoriti ; ne 
da  si  kazati. 

Otac.  U njegovoj  se  starosti  to  može  izviniti. 

Stric.  Bog  zna,  kakovi  ćemo  mi  biti  u njegovoj  starosti ! 
Otac.  Doskora  će  mu  biti  osamdeset. 

Stric.  Tu  čovjek  već  smije  da  imade  svoje  hire. 
Otac.  Tko  zna,  ne  ćemo  li  biti  gori  od  njega. 
Stric.  Tko  to  zna ! Katkada  je  šaljiv. 

Otac.  Kao  svi  slijepi. 

Stric.  Bazmišljaju  odviše  mnogo. 


Otac.  Imaju  toliko  dokolice. 

Stric.  Pak  što  bi  drugo  radili? 

Otac.  I onako  nemaju  čime  da  se  pozabave. 

Stric.  To  mora  da  je  grozno. 

Otac.  Čini  se,  da  je  moguće  i tomu  priviknuti. 
Stric.  Ne  mogu  to  pravo  pomisliti. 

Otac.  Naravno,  uvijek  su  vrijedni  sućuti. 

Stric.  Ne  znati,  gdje  se  nalazimo ; ne  znati,  otkuda, 
kamo;  ne  razlučivati  podne  od  ponoći,  ljeto  od  zime  . . . 
ništa,  već  ova  vječna  tmina,  ova  vječna  tmina  . . . volio 
bih  da  nisam  živ  . . . Zar  je  to  zbilja  neizlječivo? 

Otac.  Bekao  bih. 

Stric.  Ali  on  nije  sasvim  slijep? 

Otac.  Baspoznaje  samo  veliku  svjetlost. 

Stric.  Za  to  čuvajmo  svoj  vid ! 

Otac.  često  mu  čudne  stvari  na  um  padaju. 

Stric.  Katkada  nije  zabavan. 

Otac.  Kako  što  misli,  tako  i kaže. 

Stric.  Nije  li  uvijek  takav  bio? 

Otac.  Naravno,  da  nije  bio;  bio  je  tako  razuman, 
kao  i mi ; nije  govorio  ništa  neobično.  Istina  je,  Uršula  ga 
u tom  preko  mjere  potpomaže  ; odgovara  na  sva  pitanja. . . 

Stric.  A bilo  bi  bolje,  da  mu  se  često  ne  odgovori ; 
tim  mu  se  ne  iskazuje  usluga.  (Izbija  deset  sati.) 

Djed  ( probudi  se).  Jesam  li  okrenut  licem  prama 
staklenim  vratima? 

Djevojka.  Spavali  ste  malo,  djede. 

Djed.  Jesam  li  okrenut  licem  prama  staklenim  vratima? 
Djevojka.  Da,  djede. 

Djed.  Nema  li  tamo  nikoga  na  staklenim  vratima? 
Djevojka.  Odakle  bi  se  ondje  tko  stvorio,  djede; 
ne  vidim  nikoga. 

Djed.  Pričinilo  mi  se,  Uršulo,  da  tamo  netko  stoji. 
Nije  došao  nitko,  Uršulo? 

Djevojka.  Nitko,  djede. 

Djed  (ocu  i stricu).  Vaša  sestra  nije  došla? 

Stric.  Već  je  kasno ; ne  će  više  doći.  To  mi  je  žao. 
Otac.  Zabrinut  sam  radi  nje.  (Čuje  se  štropot,  kao  da 
je  netko  koraknuo  u kuću.) 

Stric.  To  je  ona!  Jeste  li  čuli? 

Otac.  Da;  netko  je  ušao  dolje. 

Stric.  Sigurno,  to  je  ona.  Poznao  sam  ju  po  koraku. 
Djed.  Ja  sam  čuo  lagašan  korak. 

Otac.  Unišla  je  tako  tihano. 

Stric.  Jer  znade,  da  imamo  u kući  bolesnicu. 

Djed.  Ne  čujem  ništa  više  sada. 

Stric.  Ide  valjda  preko  skalina ; dolje  su  joj  valjda 
rekli,  da  smo  ovdje. 

Otac  Milo  mi  je,  što  je  ipak  došla. 

Stric.  Znao  sam  za  cijelo,  da  će  doći. 

Djed.  Kako  dugo  to  trajet,  dok  ovamo  dodje! 

Stric.  Samo  je  li  to  zbilja  ona? 

Djed.  Ne  čuje  se  ni  glasa  više. 

(Svršit  će  se.) 

Bitka  kod  Sedana. 

prispješe  obje  pričuvne  baterije  topničtva. 
jivim  ljudima  odlanu,  kano  da  će  ib  ovi 
obraniti  i spasiti,  kao  da  će  im  njihov 
i ušutkati  neprijateljske  topove  tuđe  dolje, 
alom  bijaše  divno  pogledati,  kako  baterije 
pravilno  dolaze  u bojnom  redu,  gdje  svaki  top  prati 
strjelivnjača,  gdje  vozači  jašu  na  sedlačima,  držeći  uzde 
svojih  konja,  gdje  podtopniei  sjede  na  topovskim  kolima; 
gdje  podčasnici  i stražmeštri  jašu  u propanj  na  propi- 
sanom im  mjestu.  Reklo  bi  im  se,  da  su  na  paradi,  pa 
da  brižno  paze,  da  zadrže  razmak,  dočim  su  u bijesnom 
letu  amo  jurili  preko  strništa  kao  mukla  tutnjava  oluje. 

Maurice,  što  je  iznova  legao  u neku  brazdu,  digne 
se,  pa  ushićeno  reče  Jeanu : 

— Gle ! ona  baterija  ondje,  što  se  postavlja  s lijeva, 
jeste  baterija  Honoreova.  Ja  prepoznajem  ljude. 

Nu  već  ga  je  Jean,  turnuv  rukom,  pritisnuo  uza 
zemlju : 

— Ta  pruži  se  ipak,  pa  se  pričini  mrtvim! 

I obojica,  premda  pritisnuše  obraz  na  zemlju,  ne 
izgubiše  više  baterije  s vida,  zanimajući  se  živo  manevrom. 
Srce  im  je  žestoko  kucalo,  kad  su  vidjeli  tihu  i poslenu 
hrabrost  onih  ljudi,  od  kojih  očekivahu  pobjedu. 

Iznenada  se  sustavi  baterija  lijevo  na  plješivoj  glavici 
brijega  i sve  se  to  zbi  u jedan  čas.  Podtopniei  skoče 
s topovskih  kola,  odkopče  prednja  topovska  kola,  vozači 
ostave  topove  u njihovoj  poziciji,  okrenu  svoje  konje, 
odjašu  petnaest  koraka  natrag,  postave  se  licem  spram 
neprijatelja,  pa  stanu  nepomično.  Već  naperiše  šest  topova, 
što  ih  postaviše  u širokom  razmaku  i spojiše  u tri  odjela, 
kojima  su  zapovijedali  poručnici,  dočim  je  svih  šest  topova 
bilo  sjedinjeno  pod  zapovijedi  suhonjava  nekog  satnika 
dugonje,  koji  je  ljutito  koljera  mjerio  uzvisinu.  Pošto  je 
u brzo  zgotovio  svoj  račun,  ču  se  gdje  kliknu : 

— Namjestite  nišan  na  šest  stotina  metara! 

Ciljem  je  imala  da  bude  pruska  baterija  iza  grmlja 
na  lijevo  od  Fleigneuxa,  što  je  rigala  strašnu  vatru  i 
proti  kojoj  se  nije  mogla  održati  IUjska  kalvarija. 

— Vidiš  li  ti,  poče  Maurice,  koji  ne  mogaše  šutjeti, 
da  opet  tumači,  vidiš  li  ti  Honoreov  top  u srednjem 
odjelu?  Eno  njega,  gdje  se  sagiba  s gađjačem  . . . To 
je  mali  Louis  gadjač : mi  smo  u Voziersu  zajedno  s njime 
pijuckali,  sjećaš  li  se?  . . . A tuđe  ostraga  taj  vozač  na 
lijevo,  što  se  drži  tako  ukočeno  na  svome  jahaćem  konju, 
na  divnome  riđjanu,  to  je  Ađolphe  . . . 

Top  sa  šestoricom  svojih  podtopnika  i sa  stražmeštrom, 
nadalje  topovska  kola  i njihova  četiri  konja,  na  kojima 

* Ovaj  je  ulomak  najdramatičnija  epizoda  znamenitog  toga 
romana.  Op.  prev. 


su  jašila  dva  vozača,  za  tim  strjelivnjača,1  njenih  šest 
konja,  njena  tri  vozača,  a jošte  dalje  kola  s barutom, 
kola  s hranom,  kovači,  — čitav  se  taj  red  ljudi,  živo- 
tinja i materijala  prostiraše  u ravnoj  crti  sto  metara 
natrag,  a da  ne  ubrojimo  amo  mnogobrojnu  momčad, 
pričuvnu  strjelivnjaču,  konje  i ljude,  što  bijahu  odredjeni, 
da  ispune  praznine,  pa  i one,  što  su  čekali  na  desno, 
da  ne  budu  beskorisno  izvrženi  dohvatu  topova. 

Honore  nabijaše  svoj  top.  Oba  su  se  već  središnja 
podtopnika  vratila  s nabojem  i hitalom  od  strjelivnjače, 
gdje  su  stražili  podčastnik  i ognjar.  Utaknuv  hitalo  i 
naboj  umotan  u sarzu,  pomno  ga  zatjeraju  oba  prednja 
podtopnika  s pomoću  nabijala  u top,  uturaju  ođma  isto 
tako  i granatu,  kojoj  su  brađavke  škripale  u topovskom 
grlu.  Hitro  spusti  pomoćni  gadjač,  raskrivši  barut  s iglom 
od  naboja,  paljak  na  valjicu.  Honore  htjede  da  sam 
naperi  za  prvi  hitac.  Polegav  na  pola  na  topovskom 
stalku  okretaše  vijak  za  nišan,  da  nadje  topomet,  pa 
pokazivaše  neprestance  slabom  kretnjom  ruke  smjer 
gadjaču,  što  je  stojeći  ostraga  oružan  polugom  neopažljivo 
turao  top  više  na  desno  ili  više  na  lijevo. 

— Tako  mora  da  valja,  reče  Maurice  podigav 
se  opet. 

Satnik  dodje  sagnuv  svoje  veliko  tijelo,  da  pogleda 
nišan.  Kod  svakog  topa  držaše  pomoćni  gadjač  uzicu  u 
ruci  spreman,  da  povuče  trljalo,  nazubčanu  pločicu,  što 
upaljuje  praskavi  barut.  Zapovijedalo  se  lagano  broj  za 
brojem: 

— Prvi  top,  pucaj ! . . . Drugi  top,  pucaj ! . . . 

Šest  hitaca  odapeše.  Topovi  odskoče  natrag.  Opet 
ih  postave  u prvi  položaj.  Stražmeštri  opaze,  da  im  je 
topomet  bio  prekratak.  Oni  ga  urede,  pa  manevar  poče 
iznova  sveudilj  na  isti  način.  Ta  točna  polaganost,  taj 
mekanični  posao,  što  su  ga  vršili  hladnokrvno,  podržavaše 
moralnu  snagu  momčadi.  Top,  ta  omiljela  životinja,  skupio 
je  okolo  sebe  malu  obitelj,  koju  je  usko  spajao  zajednički 
rad.  Top  bijaše  vez,  jedina  im  briga.  Sve  postojaše  za  nj : 
strjelivnjača,  kola,  konji,  ljudi.  Od  tuda  i dolazi  snažan 
sklad  čitave  baterije,  čvrstoća  i mir  dobra  gospodarstva. 

106.  pukovnija  pozdravi  prvi  hitac  s radosnim 
klicanjem.  Konačno  će  začepiti  gubicu  tim  pruskim 
topovima!  Nu  ođma  se  razočaraše,  kad  zapaziše,  da  su 
granate  ostale  na  putu,  da  su  prasnule  većinom  u zraku, 
prije  nego  li  su  tuđe  dolje  domašile  grmlje,  gdje  se  skri- 
vaše neprijateljsko  topničtvo. 

— Honore,  uze  Maurice,  veli,  da  su  drugi  topovi 
igračke  napram  njegovu  . . . Ah ! njegov  top ! Ta  on  bi 
spavao  s njime,  nikad  mu  se  ne  će  naći  podoban!  Gledi 

1 Caison,  Munitionskasten,  kola  sa  strjelivom,  strjelivnjača. 

der,  kako  na  njem  pase  svoje  oči,  pa  ga  suši,  da  mu  ne 
bude  pretopio ! 

On  se  šalio  s Jeanom.  Obojica  se  opet  razvesele, 
videći  tu  lijepu,  mirnu  hrabrost  topčija.  Nu  poslije  tri 
hitca  urediše  pruske  baterije  svoj  topomet.  Sada  postanu 
njihovi  hitci,  što  bijahu  isprva  predugi,  tako  točni,  da 
su  im  granate  padale  na  francuske  topove,  dok  ovi  pored 
napora,  da  produže  svoj  topomet,  nijesu  sveudilj  mogli 
da  pogode  svoj  cilj.  Jedan  od  Honoreovih  podtopčija, 
onaj  s prijeđa,  osta  mrtav.  Tijelo  mu  odrinu  na  stranu; 
služba  se  nastavi  polagano  s istom  brižljivom  pravil- 
nošću.  Sa  svih  strana  padahu  hitala,  pa  se  rasprskavahu. 
Okolo  svakog  topa  mogoše  se  zapaziti  iste  metodične 
kretnje : kako  se  utiču  naboji  i granate,  kako  se  namješta 
nišan,  moglo  se  spaziti,  kako  se  opaljuje,  pa  kako  se 
točkovi  kotrljaju  natrag,  kano  da  je  taj  posao  ljude  tako 
silno  zabavio,  te  ih  je  zapriječio,  da  što  vide  ili  da  što  čuju. 

Nu  Maurica  je  osobito  zapanjilo  držanje  vozača,  što 
su  se  na  petnaest  metara  od  ostraga  naproti  neprijatelju 
ukočili  na  svojim  konjima.  Tamo  bijaše  Adolphe  sa  svojim 
širokim  prsima  i jakim  plavim  brkovima  u crvenom 
obrazu.  Doista  je  trebalo  vraški  smiona  srca,  da  čovjek 
pače  ni  okom  ne  trene,  gdje  vidi,  kako  upravo  na  nj  lete 
granate,  a da  se  ne  uzmogne  zabaviti  niti  samo  time, 
da  si  glodje  nokte,  da  se  rastrese.  Podtopčije,  što  su 
radili,  imadjahu  da  misle  na  što  drugo,  dok  nepomični 
vozači  nijesu  vidjeli  van  smrt,  imajući  svu  dokolicu,  da 
na  nju  misle  i da  ju  čekaju.  Njih  prisiliše,  da  okrenu 
lice  prama  neprijatelju,  jer  da  su  mu  obratili  ledja,  neodo- 
ljivi bi  nagon,  da  bježe,  mogao  povući  za  sobom  ljude  i 
životinje.  Kad  nam  se  ukaže  pogibao,  tada  joj  prkosimo. 
Nema  junačtva  ni  neznatnijeg  ni  većega. 

Top  odnese  jošte  jednomu  čovjeku  glavu.  Dva  konja 
ispod  strjelivnjače  panu  proburažena  trbuha.  Neprijateljska 
vatra  uze  da  kosi  tako  krvoločno,  da  bi  bila  čitava  bate- 
rija morala  postati  neuporabljivom  za  boj,  da  je  tvrdo- 
korno ostala  u istom  položaju.  Trebalo  je,  da  se  osujeti 
ta  strašna  pucnjava  pored  neprilika,  što  bi  ih  prouzročila 
promjena  mjesta.  Satnik  ne  oklijevaše  više,  pa  zapovjedi : 

— Do  vežite  prednja  kola. 

Pogibeljni  se  manevar  izvede  sa  vragostrelom  brzinom  : 
vozači  se  okrenu,  predvezu  prednja  kola,  što  ih  pođ- 
topnici  pnkopče  o topove.  Nu  pri  tom  okretu  razviju 
preširoku  frontu,  a to  upotrebi  neprijatelj,  da  podvo- 
struči vatru.  Opet  osta  troje  mrtvih.  U snažnom  kasu  ode 
baterija,  opisa  na  poljima  luk,  pa  se  postavi  pedeset 
metara  više  na  desno  na  drugoj  strani  106.  pukovnije, 
na  maloj  uzvisini.  Topovi  budu  otkopčani,  vozači  se  nađju 
opet  licem  prama  neprijatelju,  a pucnjava  poče  nepočasiv 
časa  opet  takom  tutnjavom,  da  se  je  zemlja  neprestance 
tresla. 

Sad  krikne  Maurice.  Iznova  su  pruske  baterije  iza 
tri  hitca  uredile  svoj  topomet,  pa  treća  granata  panu 
osovno  na  Honoreov  top.  Oni  vidješe,  kako  se  je  ovaj 


srušio,  pa  si  drhtavom  rukom  opipao  svježu  ranu.  Tane 
odbi  čitav  ćošak  mjedena  grla.  Nu  top  se  je  mogao  jošte 
nabijati.  Kada  su  uklonili  ispod  točaka  truplo  drugog 
podtopčije,  što  je  okrvavio  topovski  stalak,  poče  manevar 
iznova. 

— Ne,  to  nije  mali  Louis,  uze  Maurice  da  glasno 
razmišlja.  Ta  eto  ga,  gdje  peri,  pa  ipak  mora  daje  ranjen, 
jer  se  služi  samo  lijevom  rukom  . . . Ah!  taj  mali  Louis, 
koji  se  je  tako  lijepo  slagao  s Ađolphom,  ako  i uzmemo, 
da  je  podtopčija,  što  ide  pješice  pored  svoje  veće  na- 
obrazbe, bio  podložni  sluga  vozača,  što  je  jašio  . . . 

Jean,  što  je  šutio,  pane  mu  u riječ  kliknuv  plašljivo: 

— Nikako  se  neće  oni  održati,  sve  je  izgubljeno ! 

I doista  se  ne  mogoše  održati  ni  u ovom  drugom 
položaju  ni  pet  časova,  kao  ni  u prvom.  Taneta  su  sipala 
isto  tako  točno.  Jedna  granata  razori  top,  ubi  poručnika 
i dva  čovjeka.  Nijedan  hitac  nije  promašio,  tako  da  su 
se  tuđe  dulje  zadržali,  ne  bi  ostalo  gotovo  ni  jednog 
topa  ni  topčije.  Bijaše  to  uništavanje,  koje  sve  pročisti. 

Tad  zaječi  po  drugi  put  krik  satnika : 

— Naprijed  prednja  kola ! 

Manevar  poče  iznova,  vozači  pohite,  okrenu  se,  da 
podtopnici  uzmognu  prikopčati  topove.  Nu  sada  probi 
trun  od  granate  za  vrijeme  kretanja  Louisu  vrat,  otkine 
mu  čeljust.  On  pane  preko  topovskog  stalka,  što  ga  htjede 
da  podigne.  Kada  je  doletio  Adolphe  u čas,  gdje  se  je 
red  pređprega  stavio  sa  strane,  grune  žestoka  opala.  On 
pane  na  uznak  rasporenih  prsiju,  raširiv  ruke.  U zadnjem 
trzanju  obuhvati  druga  i oni  ostanu  zagrljeni  u užasnoj 
grčevitoj  borbi  sa  smrću,  združeni  do  zadnjeg  im  časa. 

Opet  se  pored  ubitih  konja,  pored  meteža,  što  ga 
je  proizvela  u redovima  ubojita  vatra,  popne  čitava  bate- 
rija na  obronak,  pa  se  postavi  više  naprijed,  nekoliko 
metara  od  mjesta,  gdje  su  ležali  Maurice  i Jean.  Po 
treći  put  budu  topovi  otkopčani,  vozači  se  nađju  čelom 
prama  neprijatelju,  dočim  su  podtopčije  odma  počeli  da 
pucaju  s tvrdoglavošću  nepobjediva  junačtva. 

— To  je  konac  svega ! — reče  Maurice,  kojemu 
izumre  glas. 

Doista  se  pričinjaše,  kao  da  su  se  nebo  i zemlja 
stopili  u jedno.  Kamenje  je  pucalo,  gusti  bi  dim  od  časa 
do  časa  sakrio  sunce.  Sred  grozovitog  urnebesa  vidjelo 
se,  kako  su  omamljeni  i otupljeni  konji  spustili  glave. 
Satnik  se  svagdje  pokazivaše  velikanom.  Tane  ga  raskinu 
u dvoje.  On  se  sruši  i pane  kao  snop. 

Nu  topčije  su  osobito  oko  Honoreova  topa  tvrdo- 
glavo i lagano  nastavili,  da  rade  iz  petnih  žila.  Honore 
morađe  da  pored  svojih  zlatnih  rojta  pomogne,  jer  mu 
preostađoše  samo  trojica  podtopnika.  On  je  perio,  vukao 
trljalo,  dočim  je  ono  troje  išlo  k strjelivnjači,  nabijalo, 
rukovalo  sa  čistilom  i nabijačem.  Oni  zatraže  veću  momčad 
i konje,  da  ispune  praznine,  što  ih  je  ostavila  smrt.  Nu 
oni  oklijevahu,  da  dodju,  pa  je  trebalo  čekati.  Bijesni 
bijahu,  što  sveudilj  ne  mogoše  da  nanišane,  što  su  taneta 

većinom  praskala  u zraku,  a da  nijesu  puno  naudila  tim 
strašnim  protivničkim  baterijama,  što  im  je  oganj  bio 
tako  silan.  Iznenada  izusti  Honore  kletvu,  koja  nadjača 
riku  topova:  svemu  zlu  se  pridruži  i to,  što  je  tane 
rastreskalo  desni  topovski  točak!  Grom  i pakao!  S raz- 
mrskanom šapom  jadno  ležaše  siromašna  mrcina  na 
strani  s nosom  na  zemlji,  šepava  i ni  za  što  valjana! 
Krupne  lijevaše  suze,  svojim  nesigurnim  rukama  obujmi 
topovu  šiju,  kano  da  ga  hoće  da  uspravi  samom  toplotom 
svoje  nježnosti.  Najbolji  je  to  bio  top,  kome  je  jedinome 
uspjelo,  da  nekolike  granate  baci  onamo  prijeko!  Sada 
stvori  mahnitu  odluku,  da  odma  uz  riganje  ognja  zamijeni 
točak  s drugim.  Kada  je  pošao  s jednim  podtopnikom, 
da  potraži  u strjeli vnjači  pričuvni  točak,  poče  najpogi- 
beljniji  siloviti  manevar,  što  se  može  izvesti  na  bojnom 
polju.  Srećom  prispje  pričuvna  momčad  i konji,  pa  se 
tako  mogoše  dvojica  novih  podtopnika  latiti  posla. 

Medjutim  je  baterija  jošte  jednom  postala  neupo- 
rabljiva za  boj.  Tako  se  junački  nije  moglo  dalje  da 
mahnita.  Izidje  zapovijed,  da  se  ima  napokon  uzmaći. 

— Požurimo  se,  drugovi!  — vikaše  Honore.  Bar 
ćemo  ju  odvući,  pa  ju  oni  ne  će  osvojiti. 

Njegova  bijaše  nakana,  da  spasi  svoj  top,  kao  što  se 
spašava  zastava.  Jošte  je  govorio,  ali  u to  ga  obori  tane, 
otkinu  mu  desnu  ruku,  rastrga  lijevi  bok.  On  pane  na 
top  i ostade  na  njem  ležeći  kao  na  počasnoj  postelji 
uzdignute  glave,  netaknuta  lica,  što  se  je,  ljepušno  i u 
svom  jedu,  obratilo  tamo  dolje  prama  neprijatelju.  Iz 
njegova  raskidana  odijela  ispuznu  pismo,  koje  su  njegovi 
prsti  grčevito  stiskali  i koje  je  škropila  njegova  krv, 
kaplja  po  kaplju. 

Jedini  poručnik,  što  nije  pao,  zapovjedi : 

— Dovezite  prednja  kola! 

Jedna  strjelivnjača  poleti  u zrak,  šumeći  kao  kriješ, 
što  prsne  sipajući  varnice  i pukne.  Oni  odluče,  da  uzmu 
konje  od  druge  strjelivnjače,  samo  da  spase  top,  kojemu 
je  predprega  ležala  na  zemlji.  1 ovaj  posljednji  put  okrenu 
vozači,  podtopnici  skopčaju  četiri  topa,  što  su  preostala, 
i odjure,  pa  se  sustave  tek  na  tisuću  metara  iza  prvog 
drvlja  garenneskog  gaja. 

Maurice  je  sve  vidio.  On  opetovaše  dršćući  od  straha 
inekaničnim  glasom : 

— Oh ! bijedna  li  momka,  bijedna  li  dječaka ! 

Ova  tuga  poveća  još  većma,  kako  se  je  činilo,  bol, 
što  mu  je  motala  želudeem.  Zvijer  se  u njem  uzbuni: 
sile  mu  se  iscrpoše,  on  umiraše  od  gladi.  Pogled  mu 
postade  mutan,  pače  ne  imadjaše  više  svijesti  o pogibli, 
u kojoj  se  je  nalazila  pukovnija,  od  kako  se  je  baterija 
imala  da  povuče.  Svaki  su  čas  mogle  znatne  čete  navaliti 
na  uzvisinu. 


— čuj,  reče  on  JeanU,  -treba  da  jedem  . . . Volim 
da  jedem,  pa  da  me  odma  ubiju. 

Maurice  otvori  svoju  torbu,  uze  kruh  sa  obje  drhtave 
ruke,  pa  proždrljivo  zagrize  u nj.  Kugle  su  zviždale,  dvije 
se  granate  razprsnu  na  dva  metra  od  njega.  Nu  za  nj  ne 
postojaše  ništa  više  osim  gladi,  što  ju  htjede  da  utiša. 

— - Jeane,  hoćeš  li  komadić '? 

Ovaj  ga  pogleda  tupo,  izvaliv  oči.  Želudac  mu  je 
obuzela  ista  požuda. 

— Hoću,  ma  bilo  kako  mu  drago,  rado  ću,  odviše  boli. 

Oni  si  podijele  hljeb,  pa  su  ga  jeli  požudno,  a da 
se  nijesu  uzbrinuli  ni  za  što  drugo,  dok  je  bilo  zalogaja. 
Tek  kasnije  opaze  svog  pukovnika  na  velikom  konju 
s krvavim  čizmama.  Sa  svih  strana  natjeraše  106.  pukov- 
niju u tjesnac.  Već  su  morale  čitave  satnije  da  bježe. 
Tada  digne  g.  Veneuil  mač  i prisiljen,  da  popusti  bujici, 
klikne  suznih  očiju: 

— Moja  djeco!  Čuvao  vas  dobri  Bog,  koji  nije  htio 
nas  da  čuva! 

Njega  opkole  čopori  bjegunaca  i on  iščeznu  u jednoj 
dražici. 

Kasnije  se  nadju  Jean  i Maurice,  a da  nijesu  znali 
kako,  iza  živice  s ostancima  svoje  satnije.  Najviše  je  ostalo 
četrdeset  momaka,  što  im  je  zapovijedao  poručnik  Rochas. 
I zastava  bijaše  u njih.  Podporučnik,  što  ju  je  nosio, 
omota,  da  ju  spasi,  svilu  oko  drška.  Oni  pohite  do  na 
kraj  živice,  pa  se  šuljahu  medju  niskim  đrrećem  do 
obronka,  gdje  Rochas  dade,  da  opet  sipaju  oganj.  Momci, 
što  su  bili  razasuti  kano  puškari,  bijahu  zaštićeni,  mogahu 
se  uzdržati  tim  više,  što  se  je  njima  na  desno  počelo 
kretati  snažno  konjaničtvo  i što  su  dolazile  nove  pukov- 
nije, da  im  pomognu. 

Maurice  je  sada  razabirao,  da  ih  neprijatelji  pola- 
gano opkoljuju,  čemu  ne  mogoše  odoljeti,  i da  se  ovo 
opkoljavanje  konačno  svršava.  U jutro  je  vidio,  kako  su 
Prusi  provalili  tjesnacom  Saint-Alberta,  kako  su  stigli  u 
Saint-Menges,  a za  tim  u Fleigneux.  Sada  je  slušao, 
kako  iz  garenneske  šumice  tutnje  topovi  garde,  pa  poče, 
da  motri  druge  njemačke  uniforme,  što  su  se  pojavljivale 
na  brežuljcima  Givonne.  Jošte  nekoliko  časova,  pa  će  se 
krug  sklopiti,  a garda  će  pružiti  ruku  V.  zboru,  opasujući 
francusku  vojsku  živim  zidom,  pojasom  topničtva,  što  sve 
uništava.  U očajnoj  pomisli,  da  se  napregnu  zadnje  sile, 
pa  da  se  probije  taj  zid,  što  je  stupao  naprijed,  trebalo 
je  da  se  jedna  divizija  pričuvne  konjice  generala  Margue- 
ritta  sakupi  iz  drage  i da  se  pripravi  za  navalu.  Oni 
podjoše  u smrt  bez  mogućeg  uspjeha  za  francusku  čast. 
Maurice  pak,  koji  je  mislio  na  Prospera,  prisustvovaše 
strašnomu  prizoru. 

(Svršit  će  se.) 

Put  u Dalmaciju. 


(Nastavak.) 


oslije  večere  eto  nas  i opet  na  ,,Stradonu“.  Divna 
ljetna  noć  dovabila  onamo  pol  Dubrovnika. 

Ponosita  čeda  dubrovačka,  lijepili  lica  a žarkih 
očiju,  sve  same  praunuke  onih  starih  patricija, 
šeću  amo  tamo.  Sitnim  svojim  glasićem  cvrkuću 
divnom  hrvaštinom  kao  kosovice. 

— Ajde,  prijane,  da  se  sjutra  odvezemo  nekuda,  — 
progovori  moj  poznanac,  g.  P. 

— Dobro,  — kud  god  želite. 

— Hoćete  li  na  Lokrum,  prikazat  ću  vas  Fra 
Dalmaciju. 

— Ne,  oglasi  se  naš  maršal.  Mi  ćemo  sjutra  poslije  • 
podne  našim  „Zvonimirom1*  do  Lokruma,  pa  ćemo 
odma  dalje.  > 

— Popnimo  se  na  sv.  Srgj!  — predloži  jedan. 

— Bolje  bi  bilo,  da  se  kuda  morem  provezete,  — u 
Cavtat  možda  ili  na  Rijeku. 

— Na  Rijeku,  — upitah,  — na  kojoj  je  to  strani? 

— Ta  prošli  ste  uz  nju  prije  nego  što  dodjoste 
u Gruž. 

— Je  li  vrijedno  da  se  vidi? 

— Za  cijelo. 

— Pa  ćemo  na  Rijeku  (Ombla). 

Lagodna  nam  je  hladna  noć  nakon  vrućega  dana 
veoma  godila.  Minusmo  vrata  na  Pilama,  pa  ćemo  se 
vratiti  u Gruž,  gdje  je  naš  „Zvonimir**  usidren  bio. 

Koliko  je  divan  Dubrovnik  danju,  što  se  veli  ,,en 
plein  air“,  kad  ga  oblije  sva  sila  svjetla,  još  je  divniji  u 
noći,  kad  se  nad  onim  izderanim  klisurama  kod  forta 
sv.  Lovrinca  prostre  sjajno  mjesečevo  svjetlo.  Duboko 
pod  tobom  udaraju  crni  valovi  o kamen;  na  zvjezdanom 
se  nebu  poput  kiklopa  prikazuje  sv.  Lovrinac  i Danče,  a 
daleko  na  otvorenom  moru  trepere  u valovima  na  laganoj 
„rnareti**  mjesečeve  zrake. 

Kad  čovjek  ono  jednom  vidi,  snaći  će  ga  neko 
osobito  čeznuće  za  tim  Edenom,  kadgod  ga  se  i opet 
sjeti.  Poput  tihe  melodije  dira  ti  srce  divotni  prizor, 
opojni  miris  čemina  i oranže  razigrava  ti  živce,  pa  u taj 
čas  zaboravljaš  i svoju  okolinu  i samoga  sebe.  Prekrasni, 
divni  svijet  tu  ti  se  pokazuje  u svome  triumfu,  pa  ako 
ti  nije  srce  gruda  granita,  a duša  i pamet  u laktu, 
uskliknut  ćeš  isto  onako  patetički  s onim  istim  za  dvije 
ili  tri  kajde  povišenim  glasom,  kako  je  naš  Mefisto 
uskliknuo : 

— Baš  mi  je  drago,  što  sam  na  svijetu. 

Brzi  nas  dubrovački  konjići  dovezoše  u Gruž. 

Bili  su  već  skinuli  most. 

— Tone ! Tone ! 

Za  čas  se  javi  Tone: 

— 0 ho!  gospodičiću. 


— Gdje  je  most? 

— Dobar  večer.  Ovdika. 

I Tone,  koliko  je  god  star,  priđiže  tešku  dasku,  pa 
je  postavi  do  obale. 

— - Kako  je,  Tone? 

— Ha,  kako  Bog  da.  A oni? 

— Dobro.  Jeste  li  bili  u gradu  ? 

— Jesan,  jesan!  Ni  nego  kvarat  ča  san  došai. 
Lipo  je. 

— Je  li  da  je  lijepo? 

— A lipo.  Tako  mi  je  bilo  kako  dupinu.  Da  mi  je 
bilo  force,  bil  biu  se  bacil  kako  dupin  nekoliko  sežanj 
visoko. 

— Divna  mjesečina! 

— A ke  mjesečina^.  Ono  va  gradu,  sviće,  pak  popi, 
pak  muzika  — ter  san  mislil,  da  će  mi  duša  suze  prolit, 
kako  su  lipo  kantali.  A sve  erjeno. 

Eto  se  Tone  sav  razglagolao,  govoreći  o gradskoj 
glazbi. 

— Jeste  li  Tone  bili  kada  u Zagrebu?  — upita 
g.  Zagorac. 

-A  ja! 

— Dodjite  jednom  onamo  . . . 

— A ja,  gospodine ! ne  gren. 

— Zašto  ne? 

— Tako  — ne  pijaža  mi. 

— Lijepo  je  u Zagrebu. 

— Znan  ja,  znan.  Bil  san  ja  va  Marsilje  pak  u 
Amerike  i Bog  bi  sam  znal  kade,  — ma  va  Zagreb  ne  gren. 

— Ali  za  što? 

Tone  se  nakesi,  pa  će  u po  glasa  kao  od  stida : 

— Strah  me  je. 

— Česa? 

— Nišan  išal  po  željeznice  dosad,  — a neću  ni  od 
sad  tamo  gubit  glave. 

- Ali  . . . 

— Basta.  Ne  gren. 

Mi  smo  mu  se  do  sita  nasmijali. 

* 

❖ * 

Probudiše  nas  rano.  G.  P.  već  je  čekao  na  obali  i 
pogodio  mornara,  koji  će  nas  u Rijeku  da  vozi.  Minusmo 
zeleni  Lapat,  pa  za  čas  udjosmo  u Rijeku.  Strma  dolina 
Rijeke  obrubljuje  vrh  sv.  Srgja  sa  sjeverne  strane,  tako 
da  se  pričinja  poluotokom. 

S jedne  i s druge  strane  sve  onamo  do  sv.  Štipana 
obala  je  položita  i zelena.  Lijepe  se  vile  zaredaše  uz 
obalu  — jedna  ljepša  od  druge  položajem,  ali  već  po 
malo  zapuštene.  Sve  do  mora  doseže  zelenilo  — tamno, 
pa  se  u mirnoj  vodi  čitava  slika  odsijeva.  Lagodan  se 

vjetar  spušta  sa  onih  okomitih  kamenih  vrtova,  što  okru- 
žuju rijeku.  Ostavismo  na  desno  vilu  Kaboge,  a naši  se 
veslači  svom  silom  upriješe,  da  odole  rijeci.  Tu  se  već 
miješa  slatka  voda,  što  pod  gorom  izvire,  s morem.  Ispod 
Mokosnica  Rijeka  je  široka  do  400  m.,  a od  izvora  do 
ušća  doseže  daljinu  od  5 km.  Što  smo  se  više  bližali 
Rožatom,  sve  se  više  stijene  primiču  vodi.  Na  jednom 
ti  se  otvara. na  jugo-istok  široka  dolina  prema  Knežici  i 
Šumetu.  Obale  su  Rijeci  plosne,  — - pokrite  šašem,  a 
nešto  poviše  sve  do  „kanala",  što  vode  vodu  u Dubrovnik, 
prostrla  se  lijepa  šuma.  Pod  goru  samu  ulegla  se  vila 
Papi.  Na  nekoliko  mjesta,  kad  se  voziš  uz  Rijeku,  pro- 
čitat ćeš  „zabranjeno  pristajanje".  Tu  se  goje  ostrige, 
koje  najviše  vole  miješanu  vodu.  Kod  spomenute  vile 
izidjosmo  na  kraj.  Struja  je  riječna  prevelika,  da  bi  čamac 
mogao  dalje. 

Pregledasmo  najprije  vilu  Papi.  Nešto  je  zapuštena, 
ali  još  i sada  uživaš  gledajući  one  redove  stupova,  što  se 
perivojem  protežu,  pak  lijepe  koridore  u samoj  vili. 
Nekada  je  to  bila  vila  knezova  dubrovačkih.  Po  stijenama 
lako  ćeš  opaziti  tragove  fresko -sli karij a.  Kad  se  zagle- 
dasmo u nekoga  Neptuna,  kome  je  vrijeme  istrgnulo 
obje  ruke,  naš  će  nam  mornar  u po  glasa : 

— Ovo  je  Kraljević  Marko. 

— A je  li? 

— Jes  gospodine,  — al  ne  bijaše  on  Srbin. 

Kako  je  naša  čvrsta  mornarčina  do  te  ideje  došla, 
ne  znam. 

Baš  je  pravi  proljetni  dan  — ne  primorski,  gdje 
uvijek  proljeće  prostire  svoja  zelena  krila,  nego  onaki, 
kako  ga  njemačke  spisateljice  u svojim  sentimentalnim 
romanima  opisuju.  Ažurno  nebo,  voda  bistra  (do  dna  joj 
vidiš),  mlado  lagodno  zelenilo  prostrlo  se  uz  rijeku  itđ.,  — • 
svatko  zna,  kako  prirodni  dan  izgleda. 

Iza  dobra  četvrt  sata  primakosmo  se  izvoru  Rijeke. 
Ispod  visoke  strme  stijene  ključa  voda  neobičnom  silom. 
Jezerce,  iz  koga  izvire,  duboko  je  — ne  vidiš  mu  dna. 
Jedno  desetak  metara  od  stijene  ruši  se  sva  voda  jakim 
slapom  u korito,  pa  dalje  silnom  strujom  struji. 

Čudnovati  taj  pojav  opetuje  se  sve  od  Rijeke  u 
našem  primorju  diljem  čitave  hrvatske  i dalmatinske 
obale.  Taki  je  izvor  Rječine,  pak  neka  vrela  u Bakar- 
skome  zaljevu  kod  Grabrova  ispod  Kraljevice,  zatim  na 
Lišanju  (kupalište  kod  Novoga),  u dragi  Žrnovici  ispod 
Novoga,  pak  već  spomenuto  vrelo  u „Mlinskoj  dragi"  kod 
Lukova.  Sve  su  to  ponovni  izvori  onih  rijeka,  što  se  na 
našoj  kršnoj  visočini  u more  gube.  Najinteresantniji  taki 
izvori  nalaze  se  kod  grada  Kotora. 

Koja  rijeka  šalje  vodu  u dubrovačku  rijeku  — ne 
znam.  Rijeci  je  najbliža  ponornica  Trebinjčica  — a ta  je 
gotovo  20  km.  od  Rijeke  daleko,  a njezin  smjer  nikako 
ne  potvrdjuje,  da  bi  u Rijeci  ulazila  u more. 

Nagledav  se  do  site  volje  silne  vode,  zadjosmo  u neku 
malu  gostionicu,  što  se  uz  Rijeku  na  obali  diže.  Pred 


kućom  uzdigla  se  kamena  terasa  sa  pet  ili  šest  kamenih 
stupova,  nad  njima  se  vere  vinova  loza  i bršljan,  pa  tvori 
neke  široke  prozore,  kroz  koje  ti  se  pokazuju  najubavije 
slike,  što  ih  može  ljudska  mašta  pomisliti.  Samostan 
Prijevorski  posadio  se  na  desnu  obalu  rijeke;  nad  njim 
se  diže  cesta  sve  do  Oboljena  i do  Petrova  sela.  Ponad 
ceste  eto  strma  stijena  Oštra  glavica  (615  m.),  pak 
Golubov  kamen  i Brijest.  Tu  je  medja  đalmatinsko-herce- 
govačka.  Mlada  nas  žena  pođvori  suhim  pršutom,  žutim 
hljebom  i crnom  malvazijom.  Meni  se  ona  mala  gostiona 
i sav  njezin  okoliš  pričini  kao  da  je  skinut  s koje  slike 
Siemirađszkoga. 

Kad  se  najbolje  razigrasmo,  — kad  naš  prijatelj  P. 
razdragan  nazdravi  proljeću,  koje  nam  sviće,  raskrili  se 
nad  zelenim  svržima  lozinim  i bršljanovim  lasta. 

— Kvivit  — kvivit ! 

— Eto  proljeća,  eto  prve  laste! 

— I prvoga  aprila  — doda  g.  vicebotanik  svojom 
običajnom  flegmom. 

Bijaše  u istinu  prvi  dan  travnja.  Tek  što  se  nasmi- 
jasmo,  eto  se  razliježe  po  gori  i dolini  glas  zvona  sa 
prijevorskoga  zvonika;  bila  je  velika  subota.  Ugrijani  — 
dobre  volje  sjedosmo  u naš  čamac,  pa  se  spustismo 
niz  Rijeku. 

Sastadosmo  se  o podne  u hotelu  „Lakromi".  Skupiše 
se  svi  naši  novi  i stari  znanci  — a mi  im  obećasmo,  da 
ćemo  se  i opet  navratiti  u Dubrovnik,  kad  se  budemo 
vraćali. 

Naš  je  „Zvonimir"  dotle  oplovio  zeleni  Lapat,  pa  se 
usidrio  u luci  dubrovačkoj.  Već  smo  se  svi  bili  oprostili, 
kad  se  netko  sjeti : 

— Gospodo,  mi  ćemo  na  Lokrurn.  Ajt-e  s nama. 

Dubrovčaninu,  kakogod  dobro  poznaje  Lokrurn,  ne 
treba  do  dva  puta  reći,  da  podje  na  Lokrurn. 

Za  čas  žurio  se  „Zvonimir"  na  Lokrurn,  na  taj  raj 
u srcu  Adrije.  Kako  pristadosmo,  eto  međju  nas  vele- 
časnoga Fra-Dalmacija  F.  Naš  se  arcibotanik,  vicebotanik 
i maršal  brzo  s njime  upoznadoše,  jer  je  izvrstan  botanik. 

Vodao  nas  on  onim  divnim  nasađama  od  draeena 
do  aloja,  pak  uz  indijske  kaktuse  do  debela  lovora  i 
čemina.  Kolike  li  razlike  na  tom  komadiću  zemlje!  Iz 
američke  tropske  šume  ulaziš  u debeli  hlad  naše  bjelo- 
gorice,  a onda  te  vodi  put  do  strma  ponora,  a u dnu 
mu  slano  jezerce.  Kolika  sila  trnja,  lišća,  cvijeća,  plodova, 
stabala,  liana  — i latinskih  imena.  Skupismo  se  svi  na 
nekom  prekrasnom  mjestancu,  a naš  nas  fotrograf,  što 
se  veli,  „udari  na  staklo"  — ad  sempiternam  rei  memoriam. 

Pregledasmo  dvor,  u kome  je  Maksimilijan  car  mejički 
najljepše  dane  svoga  života  provodio.  Začudili  se  silnoj 
jednostavnosti,  kojom  je  dvor  uredjen.  — Kad  se  sku- 
pismo u velikoj  dvorani,  iznese  brat  đominikovac  nekoliko 
boca,  a mi  ih  iskapismo  na  slavu  i na  čast  lijepe  nam 
domovine. 

Još  smo  dugo  vidjeli  bijele  marame  i čuli  pozdrave, 
a „Zvonimir"  je  već  ljudski  bio  odmakao  od  Lokruma. 

Svakome  je  od  nas  onda  bilo  pri  duši,  da  se  popne 
na  jarbol,  pa  da  se  od  veselja  do  tri  puta  prebaci  u 
zraku.  Ne  prođje  ni  četvrt  sata,  a mi  vidjesmo  još  samo 
vrli  sv.  Srgja. 


— Zemlja  je  ipak  okrugla,  zaključi  Melisto,  koji  je 
melankolično  sjedio  u kutu. 

— A kreće  se,  završi  g.  kebrolog,  gledajući  Mefi- 
stove  crvene  oči.  Na  južnom  obzorju  podiže  svoju  sijedu 
glavu  starac  Orjen. 

(Nastavit  će  se.) 


Važno  književno  pitanje. 


^JFeliko  je  pitanje,  da  li  su  veliki  pisci  stvorili  velike 
sJMss  epohe,  ili  su  vremena  stvorila  velike  pisce.  Mislim, 
da  ni  jedno  ni  drugo  nije  točno,  a istina  da  je  po  srijedi. 
Nema  nikake  sumnje  o tome,  da  je  svaki  pisac  čovjek 
svoje  dobe,  a donekle  je  istinito,  što  veli  Rod : „Les 
grands  evenements  dans  l’electricite  de  leurs  orages, 
đeterminent  des  carrieres  d’ecrivains,  ou  en  changent 
la  direction". 

Tko  žive  u jednom  središtu,  pa  bilo  i u najmanjem, 
ne  samo  što  opaža  život,  što  ga  okružuje,  i misli  ljudi, 
koji  s njime  opće,  već  on  barem  u neke  usvaja  taj  život 
i te  misli,  ili  ako  ne  usvaja  niti  taj  život  niti  one  misli, 
to  je  očito,  da  je  on  i jedno  i drugo  shvatio,  ali  da  mu 
nijesu  po  ćudi;  on  vidi  smjer,  pravac  i struju,  kojom  teče 
njegovo  doba. 

Po  tome  pisac  ili  u svojim  djelima  prikazuje  i riše 
ljude  svoga  doba,  pa  je  pod  dojmom  svojih  opažanja, 
pod  uplivom  suvremenog  života.  Oni  ljudi,  što  u njegovim 
djelima  živu,  mišlju,  djelom,  čuvstvom,  odrazuju  karakter 
svoga  doba,  dosljedno  i piščeva  doba,  i on  je  čovjek 
svoga  vremena. 

Ili  pisac  usvoji  misli  i život  u opće  svojih  suvre- 
menika, pa  nam  crta  samo  svoj  život  u svim  fazama,  a 
tad  opisujući  samoga  sebe,  opisuje  ujedno  i svoje  doba, 
koje  je  u njem  utjelovljeno. 

Sto  se  tiče  romanopisca,  on  može  biti  peintre  des 
moeurs,  pa  nam  slika  izvanjski  život,  što  ga  motri  na 
putu,  u krčmi,  u crkvi,  u glumištu,  u dvoranama  i 
drugdje;  komešanja,  kolanja  i križanja  masa  i ništa  više, 
ali  taj  je  izvanjski  život  izraz  unutarnjega  života  i mi 
taj  unutarnji  život  pogadjamo.  Gledajući  n.  pr.  orgije 
rimskih  careva,  vidimo,  da  je  taj  svijet  umom  i srcem 
pokvaren  i spao  na  ništa. 

Ako  je  naprotiv  psiholog,  on  će  nam  predočiti  ne 
život  mase,  već  život  pojedinih  osoba,  njihove  misli  i 
njihova  čuvstva,  i mi  ćemo  na  svaki  način  prepoznati, 
jesu  li  to  misli  i čuvstva  samo  jedne  ili  druge  osobe, 
bilo  i samoga  pisca,  ili  su  u opreci  sa  čuvstvima  njegovih 
suvremenika,  ili  jesu  li  to  misli  i čuvstva,  koja  svuda 
vladaju,  jer  ćemo  čuti  katkad  sud  tih  pojedinih  osoba  o 
bližnjima,  one  će  ih  hvaliti  ili  kuditi,  a vidjet  ćemo, 
što  kude  i što  hvale,  i tako  ćemo  znati,  da  postoje  ona 


zla,  koja  kude,  i ona  dobra,  koja  hvale,  naime  znat  ćemo, 
kakovo  je  njegovo  suvremeno  doba. 

Ili  ovako  ili  onako,  romanopisac  mora  biti  čovjek 
svoga  doba,  mora  podati  sliku  svoga  doba. 

Kao  roman  tako  je  svaka  grana  umjetnosti  usko 
skopčana  s vremenom,  u kojem  cvate,  baš  kako  veli 
Lamennais  u knjizi  „L’Art  et  le  Beau“ : ,,Quelle  que  soit 
la  diversite  des  moyens,  que  les  differents  arts  emploient, 
ils  tendent  tous  au  meme  bout,  s’aiđant  et  se  suppleant 
reciproquement,  reposent  sur  les  memes  principes,  se 
developpent  dans  le  meme  ordre,  s’alterent  par  les  memes 
causes;  dans  leurs  phases  variees,  ils  ne  sont  jamais, 
que  l’espression  des  crojances  regnantes,  ils  en  suivent 
fatalement  les  progres  et  la  decadence,  naissent  avec 
elles,  s’eteignent  avec  elles“. 

* 

* * 

Sad  nastaje  pitanje,  da  li  pisac,  opisujući  svoju  dobu, 
ima  biti  hladan  motrilac,  koji  to  gleda  samo  za  to,  da 
gleda,  jer  mu  je  Bog  dao  oči,  ili  ima  li  se  okoristiti 
onim,  što  je  opazio,  i biti  vodičem  svomu  narodu. 

Vidim,  da  sam  nehotice  zabasao  u silno  more 
rasprava  o teoriji  ,,1’art  pour  l’art". 

Koji  mu  drago  pisac,  pa  i nemao  nikakve  tendencije, 
vazda  čini  svojim  djelom  dobru  uslugu  svomu  narodu. 
Barem  učeniji  ljudi  i bez  upute  piščeve  vide  u knjigama 
ili  svoje  običaje  ili  svoje  misli,  pa  makar  gledali  taj 
svijet,  što  je  u knjizi  opisan,  kao  koju  mu  drago  sliku 
bez  cilja  i bez  namjere,  da  što  iz  nje  nauče,  često  im 

se  zbiva  kao  kad  vide  sebe  u zrcalu ; poprave  na  ime 

štogod  na  odjeći,  ako  im  ovratnik  ili  što  drugo  nije 

u redu.  Kad  opaze  sebe  u knjizi,  sve  da  im  nitko  ništa 
i ne  reče,  vidjet  će  nešto,  što  im  se  mili,  ili  nešto,  što 
im  nije  po  volji  i što  ne  odobravaju,  jer  sude,  da  je  to 
zlo,  pa  će  tako  popraviti  poroke,  što  ih  na  sebi  nose. 

Ali  i tu  ima  ipak  poteškoća.  Nijesu  svi  ljudi  učeni, 
a mnogi  gledajući  sliku  života,  što  ga  prikazuje  kakva 

knjiga,  lako  da  u toj  slici  ne  znaju  razabrati,  što  je  liepo, 
a što  zlo.  S toga  je  dobro  da  pisac  sam  bude  učiteljem 
i vodjom.  Da  napiše  djelo  takvo,  da  se  uzmogne  raza- 
brati, što  odobrava,  a što  osuđjuje,  i za  što,  da  tako  pro- 
sudi i sam  čitatelj,  je  li  pohvala  ili  osuda  razborita  i 
pravedna.  Ovo  treba  da  radi  pisac  napose  ondje,  gdje 

većina  čitatelja  nema  toliko  naobrazbe,  cla  to  sama  po 
sebi  upozna  i sudi  bez  piščeve  upute,  ondje,  gdje  se 
nije  tako  razvila  kroz  vijekove  književnost  i ugladio  ukus, 
da  se  mogu  rađjati  simboliste,  parnasijanci,  dekadenti, 
aveniriste,  prerafaeliste  i što  ti  ja  znam,  toliko  drugih 
škola,  koje  nalaze  pristalica,  što  se  dive  samoj  vještini 
u rasporedu  nekoliko  biranih  izraza.  Ovo  je  potrebno  da 
ovako  bude  po  naravnom  zakonu,  pa  i kod  svih  naroda 
je  tako  i bilo.  Razlika  je  samo  ta,  što  prama  manjoj  ili 
većoj  uljudbi  dotičnog  naroda  treba  da  pisci  više  ili 
manje  istaknu  u svojim  djelima  tendenciju.  Pogledajmo  na 
primjer  na  klasike.  „L’homme  elassique,  veli  de  Vogiie,  etait 
le  heros  que  toutes  les  litteratures  primitives  ont  seul  juge 
digne  de  leur  attention.  L’aetion  de  ce  heros  correspondait 
a un  groupe  d’idees  religieuses,  monarchiques,  sociales  et 
morales,  fonđement  sur  lequel  reposait  la  famille  humaine, 
depuis  ses  plus  anciens  essais  d’ organi sation.  En  gran- 
dissant  son  personnage  pour  le  bien  ou  pour  le  mal  le 
poete  classique  proposait  un  exemple  de  ce  quis  dovrait 
etre  ou  ne  pas  etre,  plutot  qu’un  exemplaire  de  ce  qui 
existait  dans  la  realite".  Trebalo  je  neznalicama  prika- 
zati dobro  i zlo,  da  jedno  slijede  a drugomu  se  ugibaju, 
pa  su  se  crtali  junaci  ili  nakaze,  da  se  bolje  istakne  ili 
jedno  ili  drugo.  Kad  je  narod  naobraženiji,  nije  mu  baš 
toliko  treba  tih  učitelja  i vodja,  ali  i tad  ne  zna,  kamo 
da  krene  i pada  u skepticizam,  pa  ne  znajući,  gdje  će 
naći  spasa,  upire  oči  u svakoga,  tko  mu  pruža  i slamku, 
da  se  na  njoj  spasi  iz  velikoga  mora  sumnja.  S toga 
vidimo,  u našem  vijeku,  gdje  kod  najprosvjetljenijih 
naroda  učeni  ljudi  idu  za  Tolstojem,  ne  bi  li  ih  on 
svojom  naukom  spasio,  ili  čekaju  s Ibsenom.  da  se  svijet 
preokrene.  Talijancima  trebalo  je  da  ih  nekoliko  pisaca 
uputi  na  put  k slobodi,  — Hrvatima  trebalo  je  da  mala 
šaka  ljudi  slabim  stihovima  pokaže  stazu  narodnog  pre- 
poroda. Sve  je  narode  knjiga  podigla.  Dumas  veli : „Toute 
litterature  qui  n’a  pas  en  vue  la  perfectibilite  la  mora- 
lisation,  l’ideal,  Putile  en  un  mot,  est  une  litterature 
rachitique  et  malsaine,  nee  morte“.  Proučavati  svoje  doba  i 
pisati  s plemenitim  ciljem  pred  očima,  eto  svrhe  svakome 
književniku,  i tad  će  ga  narod  zavoljeti.  „Dans  les  lettres 
comme  en  politique  un  peuple  suit  d’instinct,  les  hommes, 
qu’il  sent  lui  appartenir,  qui  sont  faits  de  sa  chair  et 
de  son  genie,  petris  de  ses  qualites  et  de  ses  đefauts“. 
A Pelissier  veli:  ,,0’est  en  representant  la  fa^on  d’etre 
de  toute  sa  nation  et  de  tout  son  siecle,  qu’un  ecrivain 
rallie  autour  de  lui  les  sympathies  de  tout  son  siecle  et 
de  toute  sa  nation “. 

* 

* * 

A sad  nastaje  pitanje,  da  li  hrvatska  knjiga  odgo- 
vara vremenu  i društvu,  u kom  se  kreće.  To  je  zamašno 
pitanje  i točan  bi  odgovor  mogao  dati  samo  onaj 
čovjek,  koji  je  pomno  proučio  svu  našu  noviju  književnost. 
Svakako  bi  naši  kritičari  imali  svrnuti  svoju  pozornost 
na  ovo  pitanje,  koje  je  po  mom  sudu  najvažnije  za  razvitak 


naše  knjige.  Trebalo  bi  proučiti,  kako  nam  knjiga  pri- 
kazuje seoski  i gradski  život  i kako  nam  slika  život  poje- 
dinaca i život  mase.  Taj  pak  život,  što  bismo  ga  našli  u 
knjigama,  lako  bi  bilo  isporediti  s pravim  realnim  našim 
životom,  a iz  takva  proučavanja  oštrouman  bi  kritičar 
lako  mogao  prosuditi,  na  čemu  smo  s našom  knjigom. 
Ali  da  bi  itko  htio  toga  se  posla  latiti,  treba  priznati, 
da  bi  naišao  na  sto  poteškoća.  Malo  koji  naš  pisac,  pače 
nijedan,  nema  te  sreće,  te  može  reći,  da  su  sve  njegove 
radnje  tiskane  u posebnim  knjigama;  većina  naših  knji- 
ževnih proizvoda  razbacana  je  po  časopisima  i novinama, 
pa  uz  svu  najbolju  volju  mučno  da  tko  može  imati  pri 
ruci  sve  te  novine  od  toliko  i toliko  godina.  Ja  sam  bio 
počeo  pisati  kritičke  studije  o našim  piscima  s namjerom, 
da  proučim  jednog  po  jednog,  al  kad  napisah  članke  o 
Gjalskom  i Kumičiću,  morao  sam  prestati,  jer  nijesam 
nikako  mogao  za  druge  pisce  sabrati  sve,  što  su  napisali. 
Naši  bi  se  knjižari  i nakladnici  imali  pobrinuti,  da  dadu 
narodu  u lijepim  izdanjima  sva  djela  naših  književnika, 
a to  ne  bi  bilo  ni  teško,  jer  zaista  pisci  kod  nas  ne 
traže  masnih  honorara  za  svoja  djela. 

Gledamo  li  na  naše  pripovijetke  iz  seoskog  života, 
treba  nam  priznati,  da  nam  u njima  nije  prikazan  cijeli 
seoski  život.  Da  se  čitatelj  uvjeri,  neka  razredi  pisce  po 
zemljama.  Počnimo  s Dalmacijom.  Ljubiša  i Vodopić  već 
su  umrli,  pa  o njima  ovdje  nema  govora,  a od  živih 
jedini  je  Simić  nešto  napisao  iz  seoskog  života,  ali  njegove 
radnje,  kako  opazih  u ,,Iskri“  u člancima  o seoskoj 
noveli  (br.  18.,  19.,  20.  ,,Iskre“  1891.)  odaju  samo  čovjeka, 
koji  je  tek  stao  da  izvija  neke  uspomene  iz  seoskoga 
života,  koji  se  sjeća  nekih  baš  čudnih  tipova,  pa  ih  riše, 
da  ih  ne  zaboravi,  koji  se  spominje  nekih  razgovora  na 
prelu  ili  uz  vatru,  pa  ih  piše  kao  da  i sam  traži,  što  je 
u njima  osobito  i karakteristično;  on  je  samo  nekoliko 
crtica  napisao,  pa  ne  možeš  ni  zahtijevati,  da  ti  one 
prikažu  u cjelini  život  našega  seljaka.  I tako  na  žalost 
moramo  priznati,  da  mi  Hrvati  u Dalmaciji  nemamo 
pisca,  koji  proučava  seoski  život.  Težački  život  istarski  u 
Kumičićevim  djelima  vrlo  je  jednostrano  nacrtan.  Kumi- 
čićev  svijet  na  selu  dijeli  se  u trgovce,  mornare  i težake. 
Trgovci  su  većim  dijelom  stranci,  brodovlasnici  i mornari 
puni  poroka,  upijenih  po  tuđjim  zemljama,  a prosti 
seljak  je  pošten,  kao  što  je  nježne  i čiste  duše  seljakinja. 
Treba  istaknuti,  da  je  Kumičić  u opisivanju  seoskog  života 
imao  pred  očima  cilj,  da  nam  predoči  sliku  političkih 
istarskih  prilika,  pa  za  to  nalazimo  u njega  kontrast  u 
karakterima : na  jednoj  strani  talijanaše,  gospodu  izopačenu 
i ogavnu,  na  drugoj  Hrvate,  naime  težake,  žrtve  gospodske 
zlikovštine.  Hrvatsko  primorje  i Slavonija  jedine  su  zemlje, 
gdje  se  našlo  pisaca,  koji  stadoše  proučavati  seoski  život. 
Novak,  Kozarac,  Tordinac  i Lovretić,  svi  su  ovi  dosta 
djela  na  tom  polju  napisali.  Bilo  bi  s toga  vrlo  zanim- 
ljivo, da  se  kritično  analizuju  njihova  djela,  barem  Nova- 
kova i Kozarčeva. 


Slovensko  kazalište  u Ljubljani. 

Tordinac  je  možda  bolje  od  drugih  poznavao  slavonski 
život,  ali  nije  imao  dovoljno  umjetničke  naobrazbe.  Tordinac 
je  bio  još  mlad  čovjek  i njegova  je  namjera  bila  živjeti 
u puku,  slušati  njegov  govor,  da  nauči  dobro  jezik.  I 
zbilja  njegove  su  novele  pisane  čistim  jezikom  i narodnim 
slogom,  — on  je  promatrao  život  pučki  s udivljenjem, 
diveći  se  mudrim  ustanovama,  koje  jošte  u kojoj  god 
kući  vladaju,  te  je  previše  ljubio  svoj  narod,  a da  bi 
mogao  opaziti  a još  manje  na  svjetlo  iznositi  njegove 
poroke.  On  je  pače  to  Kozarcu  zamjeravao.  On  je  pisao 
za  to,  da  učenomu  svijetu  pokaže  ljepotu  našega  jezika, 
a seljaku  da  poda  zdravo  štivo,  pa  mu  je  i najslađja 
utjeha  bila,  ako  je  gdje  našao  težaka,  koji  je  čitao  nje- 
govu novelu  i razumio  ju. 

Kozarac,  kako  sam  drugdje  istaknuo,  traži  poroke  u 
životu  slavonskog  seljaka,  ali  on  se  pred  tim  porocima 
zgraža.  On  kao  da  ne  znade  pravo,  odakle  ti  poroci  izviru, 
ali  lijeka  im  ne  zna  ili  ga  ne  kazuje.  Njega  plaši  grozna 
nemoralnost,  što  ju  u narodu  vidi,  pa  se  koleba,  da  li 
je  to  uvedeno  od  tudjinca,  je  li  plod  bogatstva,  siromaštva, 
ljenčarenja  ili  baš  nečesa,  čemu  je  zametak  u naravi  i u 
ćudi  samoga  puka.  Kad  opisuje  pojedine  čine,  osamljuje 
ih  tako,  da  i ne  pazi  na  drugi  svijet,  koji  gleda  te  čine, 
koji  je  svjedokom  tih  đogađjaja,  pa  kao  da  ne  vidi,  kakav 
dojam  čine  na  ostali  narod,  da  li  odobrava  ili  osudjuje 
to  zlo  puk.  da  li  mu  se  smije  ili  se  možda  pred  njim  i 
zgraža.  Lovretić  pretežno  nam  iznosi  običaje  slavonske  i 
opisuje  nam  ašikovanja  po  Slavoniji,  đočim  Novak  crta 
u svojim  knjigama  bijedu  i nevolju  jadnoga  Podgorca, 
koji  se  bori  s gladom,  burom  i morem. 

0 našem  romanu,  koji  se  bavi  gradskim  životom, 
ne  ću  ovdje  govoriti,  jer  bih  morao  opetovati,  što  već 


rekoh  u drugim  prigodama  u člancima  o Gjalskomu, 
Kumičiću,  Vojnoviću  i Kovačiću. 

Vrijedno  bi  pak  bilo,  da  tko  prati  pozorno  razvoj 
našega  novijega  pjesništva,  pa  da  napiše  i ocjenu. 

Našim  je  kritičarima  široko  polje,  na  kom  mogu 
raditi  i gdje  dosad  nije  još  nitko  motikom  ni  plugom 
zabrazdio.  Treba  tražiti,  da  li  se  naša  knjiga  bavi  životom 
pojedinih  staleža,  zahvaća  li  cijeli  naš  život  činovnika, 
inteligencije  i prostijeg  puka,  znade  li  im  poroke  i znade 
li  izvore  tim  porocima,  i kako  o njima  sudi,  ima  li  za 
njih  lijeka,  nada  li  se  boljku  i zna  li  pokazati  stazu  pre- 
poroda. Pour  faire  le  progres  de  la  race  ii  faut  faire 
celui  des  individus,  govori  Rod,  pa  i sav  je  Tolstojev 
rad  u tom  smislu  udešen.  Samo  bi  trebalo  znati,  kako 
se  brine  naša  knjiga,  da  poboljša  pojedince  obzirom  na 
ćud  naroda  i na  objem,  u kojem  žive.  Pa  kad  bi  kritičar 
naišao  na  pisca,  koji  te  svete  svoje  zadaće  ne  shvaća  i 
mjesto  da  popravi  društvo,  vodi  ga  k propasti,  neka  ga 
na  to  upozori;  to  je  i njegova  sveta  dužnost.  I tada  će 
pisci  svijesni  o svojoj  zadaći  biti  zaista  les  guides  de  sa 
race,  kako  dobro  veli  o Rusima  de  Vogiie,  a narod  će 
im  biti  zahvalan.  Do  kritičara  je,  da  stvori  izmedju 
općinstva  i pisca  nekakav  sporazum,  a tad  ne  ćemo  imati 
kao  i sad  nekih  izvanrednih  slučajeva,  da  za  mnogo 
godina  nije  publika  niti  shvaćala  ni  marila  za  nekoje 
pisce.  Govori  dobro  Emile  Vitta  piscima: 

Vers  la  Bontć!  vers  la  Juslice  forte  et  elaire! 

Vers  un  large  pardon!  marchez  toujours  marcliez  1 

Vers  l’Orient!  vers  l’Etoile!  vers  la  Lumibre! 

Malgrć  le  froid,  malgre  le  vent,  roalgrć  la  nuit, 

Vous  sentirez  bientot,  rćcompense  premičre 

Le  lourd  pičtinement  du  troupeau  qui  vous  suit. 

Jakša  Čeđomil. 


„Oslobodjeni  Jerusalim“  od  Tassa  u hrvatskom  prijevodu. 

Priopćuje 


drugoj  polovini  sedamnaestoga  vijeka  živio  je  u 
aSfc  Visu  čovjek  rijetke  naobrazbe  i marljivosti,  svećenik 
dr.  Ante  Matijašević-Karamaneo.  Rodio  se  godine  1658. 
a umro  godine  1726.  Prve  nauke  poče  u rodnoj  zemlji, 
a posljednje  svrši  u Padovi  u Italiji,  gdje  u ondašnjem 
znamenitom  sveučilištu  zadobi  đoktorstvo  u crkvenim 
naucima.  Kasnije  proživi  više  godina  u Mletcima,  gdje 
steče  mnoštvo  prijatelja  sa  svoje  učenosti,  osobito  u 
povijesti  i arheologiji  i u klasicizmu.  Tu  se  je  odlikovao 
i kao  privatni  učitelj  i uzgoj itelj , čime  se  bavio  do 
posljednjeg  časa  svoga  života,  na  korist  svojih  znanaca 
i mješćana.  Poslije  se  povrati  u svoj  zavičaj,  gdje  postade 
mjesnim  nađžupnikom.  Napisao  je  mnogošta  u latinskom 
i talijanskom  jeziku  o domaćoj  povjesnici  i više  pjesama, 
u kojima  opisuje  neke  pučke  igre  ostrva  Hvara.  Od  nje- 


P.  Kuničić. 

govih  raznih  sastavaka  tiskani  su  jedino  neki  prijevodi  iz 
Oviđija  i rasprava  o životu  sv.  Dujma.  No  on  se  bavio 
i svojim  materinjim  hrvatskim  jezikom,  i to  dosta  uspješno, 
i ako  nije  ovjekovječio  ime  svoje  u hrvatskoj  književnosti, 
kao  što  je  njegov  savremenik  i suostrvljanin,  Komižanin, 
neumrli  pjesnik  Andrija  Vitaljie.  Rekao  bih,  da  je  volio 
bosansku  ćirilovicu,  jer  mu  je  pečat  bio  urezan  rečenim 
pismom.  On  je  preveo  više  pobožnih  pjesama,  koje  se  i 
dan  danas  pjevaju  po  crkvama  obližnjih  ostrva  i neke  su 
sasvim  popularne  postale,  osobito  njegov  lijepi  ,,Miserere“. 
Ovdje  je  bila  predaja,  da  je  dr.  Matijašević  preveo  Tassov 
ep  „La  Gerusalemme  liberata“ , i neki  su  mi  starci 
kazivali  na  izust  nekoliko  kitica  prvoga  pjevanja;  no  o 
tom  nije  bilo  ni  znaka  medju  njegovim  rukopisima,  koji 
se  ovdje  čuvaju  kod  vrlo  učenog  svećenika  A.  Zanelle. 

VIENAC 


Tunomađne  mi  pođje  za  rukom,  da  mi  je  ovdješnji 
ljekarnik  g.  Siminijati  pokazao  rukopis,  koji  sadržaje  dva 
prva  pjevanja  Tassova  epa,  i to  je,  bez  ikakve  sumnje, 
prijevod  Čakavca  đr.  Matijaševića.  Prijevod  je  vrlo  vjeran 
i popularan;  ali  je  na  žalost  i prvo  pjevauje  sakato,  jer 
ima  u prijevodu  samo  četrnaest  ottava.  Je  li  ostalo  preve- 

Iz  pjevanja  I. 

đeno,  Bog  sam  znade  i možda  će  se  s vremenom  štogod 
iznaći.  Ja  sam  prepisao  taj  prijevod,  mijenjajući  jedino 
pravopis  i evo  na  ogled  nekoliko  kitica,  da  se  može 
prosuditi,  kakav  je  prijevod.  Kod  nekih  osobitih  čakavskih 
riječi  dodao  sam  koju  bilješku;  a drugo  je  ostalo  sve 
kako  je  napisao  naš  vrijedni  ostrvljaniu. 


1. 

Bogoljubne  pivam  rati 
I onega  ja  vojvodu, 

Ki  se  vidi  grebu  dati 
Isusovu  svu  slobodu. 

Svišću  i s rukom  po  načinu 
Vele  učini  junačkomu, 

Podni  velu  protivŠćinu 
U dobiću  on  slavnomu. 

Zaludu  se  pakal  hudi 
Odpri  njemu  najsilnije, 

Oružaše  puk  zaludi 
Od  Azije  i Libije  : 

Zač  mu  Bog  da  brane1  svake 
Iz  daleke  joŠće  strane; 

Skupi  svete  pod  barjake 
Svoje  druge  raštrkane. 

2. 

0  divice,  koja  s ona 
Koj  javora  ni  na  glavi 
Posrid  tašća  Helikona 
Venac  brzo  ki  trohavi; 

Na  nebesih  nego  gori 
Od  zvizd  vičnjih  imaš  punu, 
Blaženima  medju  kori 
Vikovitu  zlatnu  krunu; 

Prsi  u moje  oganj  stavi 
Ti  s iskrami  nebeskimi, 

Glas  ugodno  moj  napravi 
Za  pivanje  i prosti  mi, 

Ako  čagod  vrh  istine 
Nadođajem  za  uresu, 

Ako  u pismih  mojih  ine 
Neg  nasladbe  tvoje  jesu. 

3. 

Znaš  da  teče  svit  onamo, 

Gdi  slatkosti  svoje  veće 
Van  iz  sebe  simo  i tamo 
Od  Parnasa  gora  izmeće. 

Znaš  istinu  kada  mila 
Lipo  pisan  naresije, 

Da  je  ćudi  naučila 
Za  znat  razlog  najtvrdije. 

Tako  slatkost  rastopljenu 
Okraj  žmula  omažemo 


I  ditetu  razboljenu 
Pit  iz  njega  mi  dajemo. 

Stog  priVaren,  on  gotove 
Gorke  soke  tad  uzima 
I privare  od  takove 
čitovato  zdravlje  uzima. 

i. 

Blagi  Alfonse,  ki  me  ukloni 
Od  naglosti  zle  godine 
I dovede  na  kraj  oni 
Gdi  je  misto  od  tišine, 

Ti  tudjina  mene  vidi 
Vanka  puta  zanešena 
Stin  i valih  zlih  po  sridi 
I već  kako  potopljena. 

Ti  veselo  ove  moje 
Primi  pisni  sad  od  mene. 

Kako  jedan  zavit,  koje 
Tebi  jesu  naminjene. 

Pero  moje  brž1  po  vrime, 

Ko  se  temu  jurve  nada, 

Ovako  će  slavit  ime 
Tvoje,  kako  piše  sada. 

5. 

Puk  ako  se  kadgod  vidi 
Isukrsta  koji  viru 
Spasitelja  svetu  slidi, 

Da  je  složen  već  u miru, 

Paka  s pisci  po  načinu 
I s konjici  da  se  klade 
Otet  ono  zlu  Turčinu, 
Nepravedno  ča  popade, 

Bit  će  razlog  da  po  zboru 
Svi  vrh  vojske  tebe  kladu, 

Al2  ako  ćeš  da  po  moru 
Oblast  tebi  samu  dadu. 

Rad  kriposti  ki  si  tvoje 
Kako  Gofred  on  u slavi, 

Slišaj  ove  pisni  moje 
I na  boj  se  slavni  spravi. 

Iz  pjevanja  II. 

1. 

Čim  se  u gradu  kralj  svojemu 
Na  oružje  pripravljaše, 

Sam  jedan  dan  dojde  k njemu 
Niki,  ki  se  Ismen  zvaše. 


Ismen,  koji  mrtvo  tilo 
Ispod  ploče  doć  siluje, 

Koji  bi  se  pak  vidilo 
I da  diše  i da  čuje. 

Ismen  s riči,  ki  nikima 
Strah  Sotoni  tako  Čini, 

Da  s njih  veći  nemir  ima 
U paklenoj  kraljevini. 

I njegove  tolikoje 
Na  zla  posla  vrage  steže 
I njih  kako  sluge  svoje 
I odriši  i zaveže. 

2. 

Muhamedu  sad  se  klanja 
A kršćanin/  pri  bijaše, 

Ali  dila  on  prvanja 
Još  ostavit  ne  mogaše. 

Neg  se  od  njega  često  sliša 
Na  čaranje  kad  se  daje, 

Da  zakona  dva  on  miša, 

Koja  dobro  ne  poznaje. 

Gre  iz  spile,  a koji  stoji 
Dalje  od  mista  pribivana, 

Gdi  na  posla  on  nastoji 
Od  čeljadi  ne  poznana. 

On  u stiahu  općenomu, 

Ki  je  u mladu  i u staru, 
Pristupil  je  tada  k zlomu 
Gori  svitnik  gospodaru. 

3. 

Gospodine,  stražna,  reče, 

Od  kršćanske  vojska  sila 
Ne  kasneći  na  nas  teče, 

Ka  je  dosad  sve  dobila. 

I mi  stvari  s naše  strane 
Činmo  ke  se  nam  pristoje; 
Bog  i svit  će  dati  brane 
I pomoći  jakim  svoje; 

I činil  si  dila  od  kralja 
Ti  napuno  i vojvode; 

Razvidil  sva  zla  dalja 
I dal  si  red  za  prigode. 

Po  načinu  kad  takovu 
Bude  dil  svoj  svak  činiti, 

Greb  videći  zemlju  ovu 
Protivnikom  tvojim  biti. 


1 Obrane. 


1 Možda. 

2 Svuda  piše  al  mjesto  ii,  ili,  jali. 

Književnost. 

Hrvatska.  Glasnik  zemaljskog  muzeja  u Bosni  i Hercego- 
vini, što  ga  uredjuje  vladin  savjetnik  Košta  Hormann,  a izdaje  sara- 
jevska vlada,  iznosi  na  javu  u svakom  svesku  obilje  važna  i zanim- 
ljiva gradiva  iz  arheologije,  povjesti  i folkloristike  u Bosni  i 
Hercegovini.  Pojedine  sveske  urešene  su  bogatim  ilustracijama, 
koje  osvjetljuju  izvorne  rasprave  i članke,  što  no  potječu  iz 
stručnjačkih  pera.  Ta  su  izdanja  jasan  dokaz  živa  kulturnog 
rada,  a napose  nam  svjedoče,  da  se  ondje  spomenicima  iz  pro- 
šlosti i narodnog  života  velika  pažnja  posvećuje,  što  je  svakako 
hvale  vrijedno.  Svake  godine  izlaze  četiri  debela  sveska,  a sada 
traje  već  peto  godište.  Treći  svezak  ovogodišnji  vrlo  je  bogat  i 
zanimljiv.  Dr.  Lazo  Kostić  raspravlja  o »narodnom  glumovanju«, 
V.  Radinsk#  govori  o »nekropoli  na  Jezeranima  u Pritoci  kod 
Bišća«  (sa  dvije  slike  u tekstu  i 22  table),  Ilarion  Ruvarac 
raspravlja  o »predposljednjoj  bosanskoj  kraljici  Katarini«,  V. 
Radimsky  iznosi  10  arheoloških  crtica  iz  Bosne  i Hercegovine 
(sa  30  slika  u tekstu),  dr.  Leopold  Glik  piše  o »narodnom  lije- 
čenju bjesnoće  u Bosni  i Hercegovini«,  Franjo  Fiala  iznosi  na 
javu  »priloge  rimskoj  arheologiji  Hercegovine  (s  21  slikom  u 
tekstu  i 7 tabla),  uredničtvo  priopćuje  razne  ocjene  o dvjema 
djelima:  »Naučne  vijesti  iz  Bosne  i Hercegovine«  i »Rimski 
putovi  u Bosni  i Hercegovini«,  dr.  Kurt  Flerike  opisuje  »ptičji 
život  na  Hutovu  blatu«,  naš  zemljak  dr.  ćiro  Truhelka  raspravlja 

0 »jednoj  abraksas-gemi«  (s  jednom  slikom  u tekstu),  P.  Alek- 

sandar Hoffer  govori  o položaju  nekih  mjesta  »u  povelji  kralja 
Sigismunda«.  Medju  različitim  vijestima  priopćuje  učitelj  Ivan 
Zovko  ove  prinose:  »Narodna  mjera  vremena«  i »Konjska 

Madeira;  šerijatski  sudac  piše  o »čarajicama  u Jajcu«,  učitelj 
Nikola  Barišić  opisuje  »Tihaljinu  i njezine  znamenitosti«,  a učitelj 
Delić  priopćuje  iz  narodnog  ljekarstva  crticu:  »Kako  se  vadi 
oganj«. 

Umjetnost. 

Jan  Matejko.  Poljska  slikarska  umjetnost  izgubila  je  svoga 
prvaka,  Jana  Matejka,  koji  je  pripadao  medju  prve  slikarske 
velikane  sadašnjega  vremena.  Ne  bi  bilo  pravo,  da  ga  nazovemo 
najvećim  slavenskim  slikarom  našega  doba,  ali  u drugu  ruku 
treba  priznati,  da  mu  snagom  i veličinom  intencije  nitko  nije  bio 
dorastao.  Njegov  je  veliki  duh  iz  žara  svetoga  otačbeničkog 
oduševljenja  crpao  snagu,  njemu  bijaše  umjetnost  sredstvo,  da 
usadi  u dušu  naroda  svoga  slavu  i nesreću  domovine.  On  htjede 
da  bude  učitelj  i tješilac  naroda  svoga;  njegovo  je  umijeće 
primalo  jaku  pobudu  iz  žarkoga  rodoljublja  njegova  velikog  i 
plemenitog  srca.  On  je  prenio  na  platno  likove  idealnog  svijeta 
otaČbine  Poljske;  njegova  su  djela  živa  apoteoza  ljubavi  domo- 
vinske, iz  njih  se  izvija  više  oduševljenje,  ona  nam  pričaju  velike 
Čine  nekoć  slavne  i velike  domovine  Poljaka. 

felike  njegove  odaju,  da  je  Matejko  bio  silan  duh;  one  se 
duboko  doimaju  svakoga,  a napose  Slavena,  a još  više  Poljaka, 
te  im  se  moraš  diviti.  Prigovaralo  mu  se,  da  se  drži  stare  škole 

1 da  nije  dosta  moderan,  no  on  se  nije  na  to  puno  osvrtao,  te 
je  ostao  vjeran  starijoj  tradiciji  historijskog  slikarstva,  kako  je 


primio  od  svoga  učitelja  Luszkiewicza.  Matejko  je  dugo  izra- 
djivao  svoje  historijske  slike,  koje  je  obično  na  veliko  zasnovao. 
Proučavao  je  stare  kronike  i spomenike,  da  pronikne  u ono 
povjesno  doba,  iz  kojega  je  crpao  gradivo  za  svoje  djelo,  trseći 
se,  da  ga  što  vjernije  prema  predaji  prikaže.  Proučavao  je  lica 
svojih  slika,  ispitivao  o značaju  njihovu,  da  sve  to  može  odraziti 
u slici.  I za  kostime  tražio  je  revno  uzorke  u starim  knjižnicama 
i arhivima.  On  bijaše  osobito  vješt  slikar  portreta,  te  je  umio  na 
licu  oštro  ocrtati  pokrete  svakoga  duševnog  efekta.  Lice  Rajta- 
nova  u »saboru  varšavskom»,  a još  više  glava  kralja  Šišmana  u 
»Lubelskoj  uniji«  pripadaju  medju  najveličajnije  likove  modernog 
slikarstva.  Sastav  skupine  i cjeline  nije  mu  vazda  sretno  pošao  za 
rukom,  jer  je  Matejko  bio  kratkovidan,  te  nije  mogao  iz  oveće 
daljine  cijelu  svoju  sliku  omjeriti.  To  mu  je  vrlo  mnogo  smetalo  u 
stvaranju,  a osobito  pod  starije  dane,  kad  mu  je  očinji  vid 
postajao  sve  više  slabiji.  Perspektiva  mu  je  s toga  slaba,  to 
se  već  opaža  u divnoj  slici  »varšavski  sabor«.  Najholje  se  oteo 
toj  mani  u najkrasnijoj  slici  »Lubelska  unija«,  koja  znači  i vršak 
njegova  umijeća.  U kasnijim  slikama,  kao  na  ogromnoj  slici 
»Sobieski  pred  Bečem«  i »Djevica  Orleanska«  očito  se  opaža 
slaba  perspektiva. 

Matejko  nije  se  brinuo  za  moderne  smjerove  u slikarstvu, 
vjerno  se  držeći  starije  predaje  histrorijskog  stila.  On  se  je  sasvim 
posvetio  narodno-idealnoj  sferi  svoga  umijeća,  jer  bijaše  uvjeren, 
kako  poljska  umjetnost  ima  da  služi  narodu.  U tome  je  Matejko 
bio  nepokolebiv.  Upravo  radi  toga  načela  zavadio  se  bio  kao 
učitelj  s djacima,  pa  kad  su  ovi,  zavoljevši  moderni  pravac 
slikarstva,  ostavili  svoga  učitelja  i krenuli  u Monakov  i Pariz, 
njega  se  to  odmetničtvo  od  svete  narodne  stvari  tako  ljuto 
kosnulo,  te  su  ga  jedva  nagovorili,  da  se  ne  odrekne  ravnateljstva 
slikarske  akademije  u Krakovu.  On  je  vazda  stajao  na  braniku 
historijskog  slikarstva  i živo  pobijao  naturaliste  i pleinairiste, 
tvrdeći,  da  na  širokom  polju  slikarstva  samo  historijska  slika 
može  vrijediti  kao  umjetnina.  Posve  je  naravno,  da  se  velik  dio 
poljskih  umjetnika  nije  pokorio  tomu  mnijenju. 

Matejko  je  izvanredan  pojav  u povjesti  moderne  umjetnosti. 
On  bijaše  narodni  umjetnik  u pravom  smislu  riječi,  pa  je  htio 
poljskomu  narodu  prikazati  njegovu  slavu  i veličinu  u prošlosti. 
Njegove  su  slike  veličajni  spomenici  slavne  domovine  Poljaka. 

Svaštice. 

Pismo  Katančićevo.  Prijatelj  našega  lista  uredjivao  je 
nedavno  u Valpovu  knjižnicu  grofa  Rudolfa  Normana  Ehren- 
felskoga  i našao  ondje  Katančićevo  djelo  »In  veterem  Croatorum 
patriam  indagatio  philologica,  Zagrabiae  1790«.  Tu  knjižicu  poslao 
je  Katančić  barunu  Prandauu  18/V.  1790.,  a na  zadnjem  listu 
te  knjižice  piše  Katančić  list  barunu,  koji  je  vrijedan,  da  se  iznese 
na  javu,  a glasi  ovako : 

Illme  D.  Baro.  Oro  TE,  quam  possim  humillime,  ut  misellae 
domus  meae,  quae  sub  TUA  tutela  Valpovae  tegit,  meminisse 
velis;  matris  meae  senectute  pressae  et  fratrum  ac  sororum, 
familiae  nimium  omni  paene  ope  destitutae;  quae,  nisi  benevo- 
lentia  TUA  suffulciatur,  perire  debebit.  Fove  eos,  quondam  potes, 
eisque  paterni  amoris  signa  exhibe.  Quod  si  facis  et  mea  studia, 
quae  nosti,  amas,  TUAM  in  nos  liberalitatem  aut  lyrico  aut 
historico  opere  describam.  Redeunt  antiqua  tempora,  scientiae 
aestimabuntur.  O utinam  nunquam  fuissent  neglectae.  Vale 
tuosque  ama. 

Auctor  m.  p. 

Na  prvom  je  listu  zabilježeno,  da  je  knjižica  18.  V.  1790. 
primljena  u vlastelinsku  pisarnu. 

Ženidba  Mije  Bogdanova. 

Pripovijeda  Ferdo  Juzbašić. 


I. 

ća  Marović  zove  se  u selu  K.  Bogdanova,  jer 
je  u njih  — pripovijedaju  — živio  nekoć  starac 
Bogdan,  pametan  čovjek,  a dobričina;  cijeloga 
selo  poštivalo  i nitko  u govoru  o komu  iz 
njegove  kuće  nije  govorio  drugačije,  nego : 
Bogdanov  Ivo,  ili  Bogdanova  Kata,  pa  tako  ostade  i 
poslije  smrti  starčeve,  jer  selo  ne  zaboravlja  lako  onoga, 
što  mu  je  milo  i drago,  kao  ni  onoga,  što  mu  je  mrsko 
i odurno. 

I danas  su  Bogdanovi  jaka  kuća,  gazde.  U njih.  je 
zemlje  dovolje,  ima  ih  osam  oženjenih  ljudi,  a djece,  ni 
broja  se  ne  zna,  sve  vrvi  po  kući.  Gospodar  im  je  djed 
Ante,  koji  se  nikomu  nije  potužio,  da  se  je  današnji 
naraštaj  upustio,  jer  u njegovoj  kući  vlada  još  ona  stara 
uzajamna  sloga  i ljubav,  o kojoj  sada  stari  ljudi  tek 
pripovijedaju,  kad  se  sjete  „boljih  vremena". 

Uz  gazdu  Antu  gospodari  u kući'  baka  Josija, 
njegova  žena.  Nju  su  i odviše  pritisnula  ljeta,  oslabila  je, 
zgurila  se,  pa  s toga  i ljeti  i zimi  sjedi  uz  peć,  ne  radi 
poljskih  ni  kućnih  poslova,  ali  ravna  za  to  poslovima 
ostalih  ukućana,  osobito  ženskinja,  svojim  mudrim  savjetom. 

Ima  u Bogđanovih  i momaka  i djevojaka,  jedre  i 
vesele  čeljadi,  koje  svako  majka  medenom  riječi  svjetuje, 
svako  božje  jutro  nježno  budi  i na  posao  otprema,  a 
svetkom  oblači  i kiti,  te  šalje  medju  svijet,  u crkvu 
i u kolo. 

Jedini  je  Mijo  sirota.  Pomriješe  mu  i otac  i majka, 
tek  što  je  počeo  gaće  nositi.  Stara  ga  je  baka  Josija 
doduše  na  svoje  ruke . primila,  jer  je  svoju  djecu  već  svu 
na  noge  osovila,  poženila  i poudavala,  ali  Mijo  je  ipak 
sirota,  jer  je  sirota  svako  dijete,  koje  majke  nema,  pa 
makar  ga  i cio  svijet  ljubio  i njegovao. 


A bila  je  nekoč  u Mije  još  i te  kaka  majka,  žena 
sitna  i Ijepušasta,  bjeloputna  i uvijek  čista,  kao  živi 
liljan.  Zvali  su  je  Anka  Bogomolja,  s toga,  što  je  ona 
vrlo  pobožna  bila.  Od  rane  mladosti  bila  je  ona,  premda 
vanjštinom  lijepa,  malo  kada  vesela,  a uvijek  zabrinuta. 
Kako  je  bila  srca  osjetljiva,  dojmio  se  nje  kršćanski  nauk 
još  u mladosti,  te  je  ono,  što  bi  od  svećenika  čula  ili 
iz  molitvenika  pročitala,  uvijek  imala  na  umu  i po  tom 
udešavala  sav  svoj  život.  Njena  pobožnost  unijela  joj  u 
dušu  vječnu  neku  bojazan,  te  nije  ona  samu  sebe  nikada 
dosta  dobrom  držati  mogla.  Već  u školi  bila  je  taka. 
Saučenice  su  ju  poštovale  i nadimak  „Bogomolja"  nije 
bio  porugljiv. 

Jedino  sestra  joj  Klara,  koja  je  onda  već  bila  pre- 
zrela djevojka,  nije  se  s njom  slagala;  ona  ju  je  često 
naružila,  pače  i zlostavila.  Značaj  im  je  bio  sasvim  suprotan. 

Kad  se  je  „Bogomolja"  u Bogdanovu  kuću  udala, 
te  ju  Bog  obdario  muškim  djetetom,  držala  je  ona  to 
velikom  njegovom  milosti,  te  je  i dijete  svoje  odgajala  u 
strahu  Boga  velikoga,  razvijajući  i u njemu  skromnost, 
blagost  i ostale  kršćanske  kreposti. 

Muž  joj  je  bio  dobričina  i poštenjak,  a ljubio  je 
velikom  nježnosti. 

Nu  jednoga  dana  razboli  joj  se  čovjek  i umre.  Anka 
Bogomolja  bila  s tog  udarca  pravi  slomljen  cvijet,  nije 
se  mogla  pridići,  jađovala  i žalila,  dok  nije  i ona  za  njim 
u grob  pala,  a Mijo  ostade  sirota,  jedva  u petoj  godini. 
Ali  i u njegovu  srcu  već  je  bila  majka  čvrsto  posadila 
svoje  kreposti. 

II. 

Ima  u svijeta  zlatnih  srdaca,  mekih  i plemenitih, 
kojih  se  rdja  ne  hvata,  niti  ih  oblak  plaši,  jer  je  u njima 
posve  razlučeno  dobro  od  zla.  No  tako  je  srce  često 

jednostrano,  malo  vjeruje  u zloću,  jer  sudi  svakoga  po 
samom  sebi,  pa  često  biva,  kad  ga  zloća  prevari  i zablati, 
te  ne  zna  ravnodušno  blata  sa  sebe  stresti,  već  pod  teretom 
razočaranja  pukne,  ili  u kliješta  jada  stisnuto,  pomalo 
usane. 

Nije  Mijo  djetetom  drugovao  mnogo  s drugom 
djecom.  Bilo  je  tomu  dovoljno  razloga.  Ali  je  tim  čvršće 
bilo  njegovo  prijateljstvo  s Pranjem  Stakieem,  sinom 
njihova  lijevog  susjeda  Martina.  Njih  su  dvojica  još  u 
ono  vrijeme  zajedno  topiće  od  blata  pravili,  kasnije  u 
školu  zajedno  išli,  uvijek  jedan  do  drugog  sjeđjeli,  a kad 
poođrastoše,  zajedno  i kolom  složno  zamahivali. 

Teško  je  shvatiti  prijateljstvo  drugova  onako  razli- 
čite ćudi.  Franjo  bio  bistra  glava,  ali  oštar  i naprasit, 
pa  ne  bi  baš  najbolje  prošao  onaj,  koji  bi  u njih  dvojicu 
zadrenuo,  a Miju,  onako  mirna  i dobra,  ljubio  je  on  kao 
oči  svoje,  više  nego  rodjenoga  brata,  zaista  više,  jer  u 
Pranje  su  još  dva  brata,  jedan  stariji,  a drugi  niladji, 
ali  ni  za  jednim  ne  bi  se  on  požurio,  dok  već  u cik 
rane  zore  evo  ga  k drugu  Miji,  da  se  s njime  spomene 
onoga,  što  je  sinoć  bilo,  ili  da  se  dogovore,  što  će  raditi 
pod  večer,  kada  se  s posla  vrate. 

Nisu  se  oni  ni  zvali  drukčije  već  „druže J. 

Franjo  je  bio  jak  kao  medvjed,  katkad  bi  i kavgu 
gdjegod  započeo,  ali  nije  od  Mije  tražio  pomoći,  niti  bi 
se  na  nj  srdio,  što  bi  se  svađji  izmaknuo. 

Miju  bi  naprotiv  žestoko  savjest  zapekla,  kad  bi  i 

pomislio,  da  je  možda  koga  uvrijedio,  a s toga  je  i 

nastojao  pokazati  se  svakomu  dobrim  i riječju  i činom. 

Već  su  obojica  u devetnaestoj,  a nisu  si  ni  djevojke 
našli.  Franjo  je  govorio,  da  se  ne  mari  ženiti.  Gazda 
Ante  već  je  više  puta  kao  kroz  šalu  spomenuo  Miji,  kako 
mora  da  se  za  svadbu  brine,  a baka  Josija  pitala  ga  i 

za  curu,  da  li  mu  je  za  koju  oko  zapelo,  i napominjala 

mu  ovu  i onu,  ali  Mijo  bi  joj  uvijek  odvratio  po  svoju, 
stidljivo  i brižljivo,  da  je  ne  uvrijedi : Imam  kada,  bako  . . . 

A bio  je  Mijo  momak  od  oka,  povisok,  rumefi,  a puti 
kao  snijeg  bijele.  Mnogoj  ženskinji  srce  skočilo,  kad  ga 
je  vidjela;  bake  ga  blagoslivljale,  a djevojke  bi  žaenuo 
rat  želje:  e da  bi  ga  meni  Bogo  dosudio.  Natjecale  se 
majke  i tete  najljepših  i najbogatijih  'djevojaka,  da  mu 
kažu  lijepu  riječ.  Sad  se  već  ne  gledalo  na  to,  što  on 
nema  majke  ni  oca,  Mijo  je  bio  potpun  čovjek,  kuća  se 
je  njime  ponosila,  a znao  bi  on  svoju  ženu  i štititi,  da 
uza- “nj  ne  bi  stradala. 

Sada  ga  je  i tetka  Klara  nekako  svojatala,  premda 
mu  prije,  kad  je  osirotio,  nije  nikada  ni  kolača  donijela, 
ni  košulje  skrojila.  Sad  je  ona  često  k njemu  s medenom 
riječi  pristupala  i nagovarala  ga,  da  se  ženi : Ta  i meni 
bi  bilo  lakše,  dovršila  bi  ona  svoj  medeni  govor,  ja  sam 
ti  druga  majka  . . . 

Miji  je  bilo  malo  čudno,  što  je  tetka  sada  s njim 
tako  ljubazna.  Prije  se  je  on  nje  bojao,  znao  je,  da  ju 
njegova  majka  nije  volila,  a i svijet  je  o njoj  svašta 


govorio.  Nu  u svojoj  dobrobiti  Mijo  se  i na  ljubazan 
tete  Klare  priviknuo,  pa  premda  se  nije  želio  s njom 
igdje  sastati,  ako  bi  do  toga  došlo,  ne  bi  joj  se  pod  živu 
glavu  zamjerio;  ta  ona  mu  je  prva  i najbliža  rodjakinja. 

Dugo  se  Mijinu  srcu  ne  htjelo  odlučiti,  premda  je 
on  često  pomišljao:  Nisam  ja  više  dijete,  da  me  baka 
Josija  oblači  i redi,  treba  da  si  ženu  u kuću  dovedem, 
pa  tek  onda  ne  ću  biti  sirota.  Ali  koju  da  odaberem  ? — 
pa  kako  ? — zar  samo : Hoćeš  li,  curo,  za  me  ? — Hoću, 
pa  gotov  posao  ...  On  je  osjećao,  da  to  ne  valja,  ali 
boljega  načina  nije  znao  pomisliti. 

Pa  kad  bi  još  pomislio,  da  bi  moralo  tada  prestati 
njegovo  drugovanje  s Franjem,  okanio  bi  se  i misli  na 
ženidbu. 

III. 

Usred  sela,  baš  do  crkve,  dućan  je  trgovca  Lacka. 

Taj  Lacko  mlad  je  čovjek,  nestašan  i vragometan ; 
starim  ljudima  je  s toga  zazoran,  ali  mlađjarija  rado  u 
njegov  dućan  zalazi,  već  poradi  njegovih  šala,  koje  njemu 
iz  usta  tako  spremno  teku,  kako  mu  ruke  spretno  robu 
prevrću. 

Taj  Lacko  dobro  živi  sa  svojim  susjedima,  Bilićevima. 

I Bilićevi  su  jaka  kuća,  i u njih  je  mnogo  družine, 
zemlje  čitava  poljana,  a blaga  sve  čopori  od  svake  pasmine. 

No  o njima  se  koješta  govori,  što  se  kod  Bogdanovih 
ružnim  drži.  Kažu,  da  im  se  ljudi  katkad  opijaju,  žene 
da  su  im  gizdave  i — koječije  . . . Kažu,  da,  premda  im 
je  crkva  gotovo  u kući,  za  Boga  slabo  mare  . . . 

Govorili  o njima  makar  šta,  svatko  ipak  priznaje,  da 
je  u Bilićevih  lijep  svijet.  I muškarci  su  im  pristali,  ali 
žene?  — Kad  svecem  njihova  žena  prolazi  sokakom, 
mora  se  za  njom  svatko  ogledati,  a gdjetko  bi  zavidno 
uvrnuo  glavom  i rekao : Bilićeva  forma ! 

U njih  je  djevojka  imenom  Ruža,  jedinica  njene 
ponosite  majke  Jele  i oca  Gjure.  I to  jest  prava  ruža, 
bjeloputna,  strojna  tijela,  vitka  stasa,  a kad  svojim  sjajnim, 
crnim  okom  prekriži,  skače  momku  srce  iz  njedara. 
Djevojka  je  već  za  udaju,  a kažu,  da  je  mnogim  već 
zabavila;  ne  žuri  joj  se  udavati,  ta  nje  sreća  ne  obidje ! 

Na  Veliku  Gospu  igralo  kod  crkve  kolo.  Čila  mladost 
uskipila,  pa  se  kolo  trese  i talasa,  da  sve  zemlja  ječi. 
Mijo  i Franjo  igraju  jedan  uz  drugoga,  ponosno  oba  digli 
glave,  izbočili  jaka  prsa,  složno  prebiru  nogama,  kolom 
kreću  i uzmahuju,  a oko  kola  stojeći  svijet  na  njih  gleda, 
pa  se  divi  drugovima,  kako  su  čili  i složni. 

U to  netko  rastrže  kolo,  baš  uz  Miju;  drugovi  se 
ogledaše,  bila  to  Ruža  Bilićeva. 

Franjo  se  vragoljasto  i porugljivo  Miji  nasmiješi  i 
migne  mu  okom,  ali  Mijo  mu  ne  odmignu ; on  kao  da 
se  je  malo  zbunio  . . . 

Nastade  žamor  uokolo  . . . 

— Ne  će  Mijo  da  se  ishvati,  e Franjo  bi  — — 

— To  će  biti  Bogđanova  snaha. 

— Baš  bi  ona  u Bogdanove  pristala ! . . . 

— Ljepota  je  to  djevojka!  . . . 

— Bilićeva  forma! 

Govorilo  se  tako  za  kolom,  a Ruža  igrala  međju 
drugovima,  igrala  čilo  i okretno,  da  se  je  kolo  još  bolje 
zaljuljalo,  da  je  zemlja  još  jače  zatutnjila. 

A1  šta  će  baba  kod  kola!  . . . 

Mijina  tetka  Klara  ušuljala  se  medju  mladež  i podigla 
pregaču  k licu,  kao  da  ga  otire,  pa  tako  kao  iz  prikrajka 
motri  kolo,  gleda  baš  na  onu  stranu,  gdje  igraju  drugovi 
i uz  njih  Ruža,  a navorano  joj  se  lice  nekako  steglo,  da 
ne  znaš,  da  li  će  zaplakati,  ili  će  se  nasmijati. 

Večer  se  već  bila  spustila.  Gajdaš  zategnu,  pa  stade, 
a kolo  se  pomrsi.  Nekoliko  djevojaka  skupi  se  u rpu  i 
zapjevaše,  a ostali  se  počeše  razilaziti. 

Mijo  i Franjo  podjoše  kući,  dogovarajući  se,  kamo 
će  poslije  večere,  pa  dodju  tako  do  Bogdanove  kuće,  i 
tu  se  rastanu. 

Kad  već  Mijo  htjede  da  zatvori  za  sobom  vrata  od 
dvorišta,  povuče  ga  netko  za  rukav. 

— Sinko,  Mijo ! oglasi  se  mekano  tetka  Klara,  zdrav 
mi  i živ  bio,  dušo  moja,  i teta  te  je  gledala,  kako  si 
kolom  zamahivao  ...  Pa  zar  ti  je  za  Bilićevu  oko 
zapelo?  . . . Hvala  Bogu,  pa,  dobro  si  pogodio,  željo  moja, 
već  je  vrijeme,  da  i na  ženidbu  mislimo  . . . Lijepa  je  to 
djevojka,  baš  kao  da  je  stvorena  za  tebe,  a čestita  je,  da 
joj  u selu  para  nema  . . . Dobro  si  pogodio  . . . hrano 
moja,  i treba  da  se  već  oženiš,  da  mi  ne  budeš  sirota  . . . 
Ej,  pametan  si  mi  bio  uvijek  i bit  ćeš,  sinko  moj;  ni  u 
koga  take  tazbine  nema,  kao  što  će  biti  u tebe  . . . cijela 
Bilićeva  svojta  . . . 

— A šta  ti  to  govoriš,  teto?  Ta  ja  i ne  mislim  . . . 

— Ti  ne  misliš?  ...  Ti  dobro  misliš,  hrano  moja, 


uvijek  si  mi  bio  pametan,  kao  i majka  tvoja  ...  pa,  šta 
bi  krio  od  tete  svoje,  ta  ja  sam  ti  najpreča,  ja  sam  ti 
mjesto  majke  . . . Znam  ja  da  ćeš  ti  na  večer  k Ruži, 
čekat  će  ona  tebe  željno  na  vratima,  takoga  sokola  . . . 
pa  idi  k njoj,  idi,  sretan  mi  bio  . . . ja  ću  joj  pozdrav 
odnijeti  od  tebe,  . . . teta  će  tvoja  odnijeti  pozdrav,  neka 
Ruža  zna,  da  i ti  rodbine  imaš . . . S Bogom,  hrano  moja, 
neka  . . . neka'.  . . 

To  je  tetka  u čas  Miji  izgovorila,  za  tim  se  lagano 
odzibala  na  svojim  klecavim  nogama. 

Već  je  tetka  Klara  daleko  odmakla,  a Mijo  još  stajao 
na  jednom  mjestu,  stajao  i čudio  se  još  onako,  kako  se 
je  začudio,  kad  mu  je  tetka  prvu  riječ  progovorila. 

Napokon  mu  se  lice  razvedri,  preobrazi  i on  se 
nasmije,  al  ne  na  glas,  već  onako  u sebi,  kako  se  smiju 
sa  sobom  zadovoljni  ljudi. 

Nije  mu  se  dalo  da  ide  dalje  u dvorište,  već  se 
vrati  pred  kuću  i ogleda  se  za  tetkom  Klarom.  Ona  je 
eno  baš  stala  pred  Bilićevom  kućom,  govorila  s — Ružom. 

Mijo  se  naglo  vrati  u dvorište,  za  tim  udje  u kuću 
i stade  kraj  prozora. 

Nije  on  kroz  prozor  na  ulicu  u sumrak  gledao,  on 
nije  gledao  nikamo  i nije  ni  opažao,  šta  oko  njega  biva, 
već  se  je  on  čudio  sada,  kako  je  to,  da  baš  na  Ružu  do 
sada  ni  pomislio  nije,  a cura  je  to  bogme  zgodna  . . . 
Sada  se  Mijo  sjeti  njezinih  crnih  očiju  ; one  mu  se  uči- 
niše  nekako  i odviše  crne,  al  krasne,  predstavi  si  tad 
cijelu  njenu  finu  spodobu,  pa  se  opet  nasmiješi,  ali  se 
na  to  plaho  ogleda  u okolo,  pa  kad  je  vidio,  da  nitko 
u nj  ne  gleda,  da  ga  valjda  nitko  ni  opazio  nije,  izidje 
polako  na  dvorište,  pa  na  ulicu,  pa  polako,  lagano  — 
pred  Bilićevu  kuću. 

(Svršit  će  se.) 


Život  za  sreću. 

Pripovijeda  Ladislav  Z.  Ladanjski. 
(Nastavak.) 


akovićevi  su  sjedjeli  poslije  doručka  na  terasi,  a 
Marko  i Rispoli  zabavljahu  društvo,  natječući  se, 
jgppjiv  tko  će  koga  nadlagati. 

— Jednog  dana,  kad  sam  prije  dvije  godine 
bio  u Švicarskoj,  lutao  sam  po  sniježnim  polja- 
nama švicarskih  gora,  — pripovijedao  je  Rispoli.  — 
Najednom,  ne  znam  ni  sam  otkuda,  dodje  mi  u susret 
ogroman  bik.  Ja  se  sjetim  svoga  crvenog  ogrljka,  hoću 
da  ga  brzo  skinem  i sakrijem,  ali  prekasno,  jer  ga  je  bik 
već  bio  opazio  i bijesan  proti  meni  pojurio.  Sad  me  je 
stao  naganjati  amo  i tamo,  a ja  sam  skakao  brzo  na  stranu, 
kad  bi  mi  se  približio,  ali  napokon  me  ostave  sile. 
Stanem,  a bik  je  letio,  prignuvši  glavu,  proti  meni,  da 
me  nabode  na  rogove.  Kad  je  bio  nekoliko  koračaja  od 


mene,  skočim  na  stranu,  sunem  i sjednem  mu  na 
ledja. 

— Ah ! — zaori  društvom. 

— Da,  ah.  Ali  da  ste  sada  vidjeli  moga  bika  ! Kako 
seje  siromah  preplašio;  prije  je  trčao  i jurio,  ali  sad  je 
letio  niz  brdo.  Ja  sam  sjedio  na  njegovim  leđjima,  držao 
mu  se  za  rogove,  da  u tom  pomamnom  trku  ne  padnem, 
i čekao  sam,  što  će  sada  biti.  Bik  se  silno  uspalio, 
zažario  od  trka,  pa  proizvodio  takovu  vrućinu,  da  je  od 
njega  strujila  vatrena  para,  te  se  je  snijeg  i led  počeo 
taliti.  Voda  je  oko  nas  najprije  kapala,  onda  tekla  potokom, 
napokon  rijekom,  a bik  već  nije  trčao,  nego  plivao  u toj 
rijeci.  I tako  sam  ja  sa  sniježnih  poljana  doplivao  jašući 
na  biku  u Interlaken. 

— To  nije  ništa,  — odvrati  uz  smijeh  društva 
Marko.  Šta,  bik  je  ipak  pitomo  zvijere  evropsko,  ali 
drugo  je,  kad  se  sastaneš  s divljom  afričkom  nemani. 
Ja  sam  u Africi  šetao  po  saharskoj  pustinji.  Najednom 
pokaže  se  iza  jedne  pješčane  gomile  laviea.  Preplašili  se, 
nisam  imao  uza  se  oružja,  ništa  nego  laki,  elegantni  štap. 
Nigdje  nije  bilo  nikakvog  skrovišta,  niti  travke,  a kamo 
li  drveta,  da  se  na  nj  popnem.  A laviea  ide  sve  bliže 
prema  meni,  udara  svojim  repom  po  pijesku  i kao  da 
će  me  već  iz  daleka  progutati  svojim  očima.  Pomislite, 
laviea  nije  već  osam  dana  ništa  jela,  njezini  mladi  jaukali 
su  od  gladi,  a eto  prema  njoj  Hrvata,  koji  se  brani 
puranima,  odojcima  i svakovrsnim  drugim  slasnim  stva- 
rima, ta  u njega  mora  da  bude  osobito  tečno  meso. 
Približivši  se  pripravljala  se  na  skok,  a ja  ju  pogledam 
onako  milim  i nježnim  pogledom,  kako  gledam  naše 
evropske  djevojčice,  a laviea  mi  se  došulja  do  nogu,  stade 
mi  lizati  cipele  i gledati  blagim  i zaljubljenim  okom. 
Još  ju  jednom  pogledam,  onda  se  okrenem  i odem,  a 
laviea  kao  pas  podje  za  mnom. 

— A šta  si  učinio  s njom,  gdje  ti  je?  — zapita 
ga  Lora. 

— Gdje  mi  je?  Ta,  gdje  bi  bila?  — odgovori 
Marko,  snašav  se  brzo,  — prodao  sam  ju  Barnumu  za 
deset  tisuća  franaka,  a sad  ju  ovaj  za  skupe  novce  svijetu 
pokazuje. 

Sve  se  društvo  grohotom  smijalo,  al  prvi  se  snadje 
Rispoli  pa  opet  započne:  — To  nije  ništa,  — ali  ga 
prekine  barunica: 

— Ne,  dragi  Arture,  sad  je  dosta;  ta  čovjek  bi  uz 
vas  poludio.  Ne  znam,  gdje  smažete  sve  te  gluposti. 

Casak  je  šutjelo  društvo,  samo  katkad  se  javljao  u 
koga  člana  pridušen  smijeh,  kad  se  začu  iz  daljine  štropot 
kola,  a na  cesti,  koja  je  od  grada  vodila,  ukaže  se  kočija, 
koja  naskoro  zakrene  putem  prema  dvoru.  U kolima  su 
sjedjeli  Karić  i grof  Varini,  koji  se  je  bio  već  vratio  sa 
svoga  puta  iz  Italije,  gdje  je  uzalud  tražio  Rakovićeve, 
nadajući  se,  da  će  ga  ondje  bolje  primiti,  kad  ga  sretnu 
kod  svojih  rodjaka,  koji  su  i njegovi.  Ali  je  bio  loše 
sreće.  Gotovo  je  dva  mjeseca  putovao  Italijom,  ali  ih 
nije  mogao  zateći,  a sad  se  morao  vratiti,  jer  mu 
dopust  bio  na  izmaku,  pa  je  i začuo,  da  su  već  Rako- 
vićevi  na  svom  imanju  Rakovcu.  Sad  se  je  spremao,  da 
s Karićem  posjeti  Rakovićeve  na  imanju,  ako  ovi  i nisu 
nijednoga  od  njih  pozvali. 

— U ime  božje,  Varini  i Karić!  — klikne  Marko, 
kad  ih  je  prepoznao.  — Petre,  recite,  da  nema  nikoga 
kod  kuće. 

— Ali,  Marko,  šta  misliš,  ta  oni  su  nas  već  vidjeli,  — 
opre  se  barunica.  — Mi  ih  moramo  primiti. 

— Ako  ih  primemo,  ostat  će  nam  cijeli  dan  ovdje ; 
pustite  barem  da  ja  pobjegnem,  — molila  je  Marija. 

— Ne,  mi  nemamo  razloga,  da  budemo  prema  njima 
neuljudni,  — govorio  je  Raković.  — Ako  ti  je  njihov 


posjet  neugodan,  moraš  se  svladati,  jer  će  te  za  tvoga 
života  sigurno  još  dosta  toga  stići,  što  će  ti  neugodno 
biti,  pa  se  moraš  za  rana  tome  priučiti. 

— Ali  kad  su  nam  svima  dosadni,  — reče  Lora. 

— Šta  ćete,  kad  smo  robovi  društva;  tu  nema  druge 
pomoći,  nego  da  to  snosimo,  — uzvrati  Raković.  — Mi 
smo  ih  u gradu  pozivali,  dakle  ih  ne  možemo  ni  ovdje 
odbiti. 

— Ta  ja  sam  se  već  tako  veselila,  kako  ćemo  jedan 
dan  biti  sami  zajedno,  a sad  moraju  baš  ta  dva  užasna 
gizdelina  da  dodju,  — žalila  je  Marija. 

— Čekaj,  mala,  ja  ću  ih  već  otpraviti,  ja  ću  se 
žrtvovati  za  tebe,  — reče  Marko  svojoj  sestri. 

Kola  stanu  pred  dvorom  i naskoro  dodje  komornik 
Petar,  vodeći  Varinija  i Karića. 

— Mi  smo  tako  slobodni,  te  dođjosmo,  da  se  poklo- 
nimo gospodjama  i da  pozdravimo  gospodu  ovdje  u toj 
ladanjskoj  krasoti,  — započe  Varini. 

— Milo  nam  je,  — odvrati  Raković  kratko. 

— Vaše  milosti  bile  su  u gradu  tako  ljubazne  s nama, 
te  smo  držali  za  svoju  dužnost,  da  se  poklonimo  ovdje, 
pa  da  dokažemo  svoju  duboku  odanost  i štovanje,  — 
nastavljao  je  Karić. 

— Milo  nam  je,  — odvrati  sada  Rakovićka. 

- — Sigurno  je  gospodu  nukalo  zanimanje  za  ladanjski 
život  i gospodarstvo,  da  ovamo  dodju,  — započe  sad 
Marko,  — a pri  tom  mu  u oku  sjevnu  obijesna  iskra. 

— Ja  pogibam  za  ladanjskim  životom,  — reče  Karić. 

— Ja  očajavam,  što  nijesam  odabrao  zvanje  gospo- 
dara, — dometnu  Varini. 

— Onda  će  sigurno  gospoda  htjeti  da  vide  naše 
gospodarstvo.  Ako  i nije  umjesno  i lijepo,  da  sin  oca  u 
njegovoj  nazočnosti  hvali,  ipak  moram  reći,  da  je  njegovo 
gospodarstvo  upravo  uzorno. 

Karić  i Varini  nijesu  ni  na  umu  imali,  da  razgle- 
daju gospodarstvo,  ali  Raković  će  svakako  svojoj  kćeri 
za  miraz  dati  bar  jedno  imanje,  dakle  oni  moraju  da 
pokažu  zanimanje.  Bojali  se  takodjer,  da  bi  uvrijedili 
Rakovića,  ako  se  opru. 

— Bit  ćemo  vam  veoma  zahvalni,  ako  nam  ga 
pokažete,  — reče  Varini. 

— Moram  priznati,  kako  nam  je  i to  bio  jedan 
bitni  razlog,  da  dodjemo,  jer  smo  već  mnogo  čuli  o 
uzornom  gospodarstvu  vašega  gospodina  oca,  — dometnu 
Karić. 

— E,  onda  pođjimo,  gospodo,  sad  je  baš  najzgodnije 
vrijeme. 

— Ako  gospodje  dozvoljavaju?  — otegnu  Varini. 

— Izvolite  samo,  mi  ne  ćemo  da  gospodu  ustav - 
ljamo,  — reče  Lora.  — Bilo  bi  sebično  od  nas,  da 
gospodi  uskratimo  nešta,  šta  ih  toliko  zanima. 

Videći  Karić  i Varini,  da  nema  pomoći,  pređadoše 
se  svojoj  sudbini,  pa  podju  s Markom. 

— Za  neko  smo  ih  se  vrijeme  riješili,  — smijala 
se  Lora. 

— Jeste  li  vidjeli,  kako  su  im  se  lica  oduljila,  kad 
su  morali  poći  s Markom,  — reče  Rispoli.  Oni  bi  radje 
gledali  oči  naše.  male,  nego  staje,  sprave  i polja. 

— Pusti  me  u miru,  — odgovori  razdraženo  Marija, 
— znam  ja  bolje,  do  čega  je  toj  gospodi. 

— Rado  bih  znala,  šta  će  Marko  učiniti?  — reče  Lora. 

— Ja  mislim,  da  će  ih  zadržavati,  što  bude  dulje 
mogao,  — đometne  Rakovićka,  — ali  dulje  od  sata  mislim, 
da  ne  će  ostati. 

— Ipak  bih  morao  da  i ja  onamo  podjem,  — digne 
se  Raković. 

— Ne,  ne,  pusti,  tatice,  neka  Marko  radi,  šta  ga 
je  volja.  — javi  se  Marija.  — On  je  sigurno  nakanio 
kakovu  vragoliju,  da  nas  riješi  tih  dosadnih  gosti. 

No  prodje  sat,  prodjoše  dva  sata,  a nitko  se  ne  vrati. 
Napokon  već  je  prošlo  tri  sata,  kad  dodje  Marko,  ali  sam. 

- — Gdje  su  ti  gosti  ? — zapita  Raković.  — Marko 
se  uvali  u jednu  stolicu,  te  nije  mogao  od  grohotna 
smijeha  da  odgovori,  nego  samo  manu  rukom. 

— Zar  su  otišli?  — upita  Rispoli. 

— Šta  otišli,  pobjegli  su!  — reče  Marko,  oporaviv 
se  od  navale  smijeha. 

— A šta  si  ti,  ugursuze,  uradio? 

— Ja  sam  Mariji  obećao,  da  ću  ih  otpraviti,  te  sam 
veoma  fino  svoje  obećanje  izvršio.  Bježali  su  kao  da  ih 
svi  vrazi  gone. 

— Pripovijedaj  već  jednom,  ta  vidiš,  da  pogibam  od 
izvjedlji vosti,  — nestrpljivo  će  Lora. 

— Ja  sam  radio  sustavno,  pa  sam  počeo  s onim, 
za  što  sam  znao,  da  će  ih  najviše  zanimati.  Pošao  sam 
najprije  u staje.  Konji  su  veoma  zanimali  Varinija,  a 
goveda  Karića.  U svinjari  bilo  im  je  veoma  neugodno,  a 
osobito  Karić  prinosio  je  svaki  čas  svoj  parfimirani  rubac 
k nosu.  Viđeći  to,  ostao  sam  gotovo  po  sata  ondje 
s njima,  govoreći  im  o prednostima  raznih  pasmina. 

— A šta  ti  znadeš  o tom?  — smijao  se  Raković. 

— Molim,  ja  znadem,  da  ima  nekakova  engleska 
pasmina,  koja  se  zove  jorkshire,  onda  da  ima  njemačka, 


magjarska  i naša  domaća.  A oni  ne  znaju  ni  to.  Da  li 
sada  poslije  moga  tumačenja  više  razumiju,  to  ne  znam, 
ali  ja  sam  im  lijepo  govorio.  Zatim  sam  pošao,  da  im 
pokažem  ratarske  sprave,  hambare,  mliječnicu,  a onda  u 
naš  američki  ložnjak.  Tu  sam  opet  pripovijedao  o York- 
Madeiri,  Ripariji,  onda  o trsnom  ušencu,  peronospori, 
black-rootu.  Već  ih  je  znoj  oblijevao,  mislim,  da  nisu  već 
ništa  ni  vidjeli  ni  čuli,  ali  su  još  ostali  tvrdi,  valjda  su 
se  nadali,  da  ću  ih  sada  povesti  k njihovoj  kraljici,  pa 
da  će  ih  ona  odštetiti  za  te  teške  muke.  No  sada  sam 
pošao  na  polje,  gdje  sam  im  držao  veliko  predavanje  o 
umjetnom  gnojenju. 

— Ti  o umjetnom  gnojenju?  — prasne  Raković  u 
smijeh. 

— Da  ja.  Da  me  je  moj  profesor  kemije  iz  gimna- 
zije slušao,  on  bi  me  valjda  pograbio  za  uho  i pošteno 
istepao,  ako  sam  i punoljetan  i doktor  prava  sub  auspiciis. 
Govorio  sam  o hrani,  koju  bilina  treba,  o ugljičnoj  kise- 
lini, vodi  i čipavcu.  Pripovijedao  sam  o sastojinama 
zemlje,  zraka,  vode;  razlagao  sam,  koja  bilina  treba 
fosfora,  koja  sumpora  i za  što  se  tu  gnoji  superfosfatom, 
a ondje  sađrom.  Sad  su  ih  ostavile  sile  i oni  baš  usred 
moga  najljepšeg  predavanja,  kad  sam  im  počeo  razvijati 
moje  vlastite  nakane  i osnove,  pobjegoše  glavom  bez  obzira. 

— Ne  pojmim,  kako  si  mogao  da  budeš  tako  dugo 
s tima  ljudima?  — zapita  Marija. 

— Oh,  ja  sam  se  divno  zabavljao,  gledajući,  kako  su 
stajali  kao  na  žeravici  i smišljali,  čim  ću  im  još  đosadjivati. 

— Ali  ipak  nije  lijepo  bilo,  što  smo  tako  s njima 
postupali,  — reče  barunica. 

— Ta  oni  su  rekli,  da  se  silno  zanimaju  za  gospo- 
darstvo. Ja  sam  im  samo  uslugu  učinio,  — odgovori 
smijući  se  Marko. 

— A ako  opet  dodju?  — zapita  Lora. 

— Ja  sam  im  doviknuo,  da  ću  im,  kad  opet  dodju, 
pokazati  pivnice  i odvesti  ih  na  majur. 

— Ti  si  pravi  ugursuz,  — nasmije  se  Raković. 

I sad  se  je  sve  smijalo  Markovoj  vragoliji,  i dan  je 
prošao  u ugodnoj  samoći  porodičnoj. 

(Svršit  će  se.) 


Vjetrenje. 

Napisao  Maurice  Maeterlink. 
(Svršetak.) 


Otac.  Zovnut  ću  služavku;  odmah  ćemo  znati,  na 
Čemu  smo.  (Potegne  za  zvonce.) 

Djed.  Sada  se  čuju  koraci  na  skalinama. 

Otac.  To  ide  služavka. 

Djed.  Čini  mi  se,  da  nije  sama. 

Otac.  Za  to,  što  tako  koraca  . . . 


Djed.  čini  mi  se,  da  nije  sama. 

Otac.  Postaje  strašno  teška:  mislim,  da  ima  vodenu 
bolest. 

Stric.  Bilo  bi  skrajnje  vrijeme,  da  se  nje  riješite; 
inače  će  vam  ostati  na  vratu. 

Djed.  Čujem  korak  vaše  sestre. 

Otac.  Ja  čujem  samo  služavkin  korak. 

Djed.  To  je  vaša  sestra!  Vaša  setra!  (Kuca  se  na 

zastrtim  vratima.) 

Stric.  Kuca  na  vratima  na  pokrajnim  stepenicama. 
Otac.  Sam  ću  otvoriti,  ova  vrata  tako  silno  škriplju; 
ta  uvijek  SU  zatvorena.  (Otvori  malo  vratašca ; služavka  ostane 
vani.)  Gdj  e ste  ? 

Služavka.  Ovdje,  gospodine. 

Djed.  Nije  li  i vaša  sestra  došla? 

Stric.  Ja  vidim  samo  služavku. 

Otac.  Ovdje  nema  nikoga  osim  služavke.  (Služavd.) 
Tko  je  to  unišao  u kuću  ? 

Služavka.  U kuću,  milostivi  gospodine? 

Otac.  Da,  tko  je  to  došao  malo  prije? 

Služavka.  Nitko  nije  došao,  gospodine. 

Djed.  Tko  stenje  ondje  na  vratima? 

Stric.  To  je  služavka  tako  bez  daha. 

Djed.  Što  plače? 

Stric.  Nipošto ; čemu  bi  plakala  ? 

Otac  (služavd).  Zar  zbilja  nije  nitko  došao  malo  prije? 
Služavka.  Ni  živa  duša,  milostivi  gospodine. 

Otac.  Ali  čuli  smo,  da  se  otvaraju  vrata. 

Služavka.  Ja  sam  sama  zaključala  vrata,  gospodine. 
Otac.  Zar  su  bila  otvorena? 

Služavka.  Da,  gospodine. 

Otac.  Za  što  su  bila  otvorena  tako  kasno  ? 
Služavka.  Ne  znam,  tko  ih  je  otvbrio;  ja  sam  ih 
zatvorila. 

Otac.  Tko  ih  je  dakle  otvorio? 

Služavka.  To  ne  znam,  gospodine;  netko  je  morao 
poslije  mene  izaći. 

Otac.  Morate  , biti  oprezniji.  - — Ne  mičite  s ovim 
vratima;  valjda  znadete,  da  škriplju. 

Služavka.  Ta  ja  ih  se  i ne  dotičem,  gospodine! 
Otac.  Kako  ne?  Mičete  s njima,  kao  da  se  gurate 
u sobu ! 

Služavka.  Nije  istina,  gospodine;  ta  evo  tri  sam 
dobra  koraka  od  vrata  daleko ! 

Otac.  Pa  ne  govorite  tako  glasno ! 

Djed.  Zar  ste  ugasili  svjetlo? 

Najstarija  djevojka.  Nismo  ugasili,  djede. 

Djed.  Oini  se,  da  je  ovdje  naglo  postala  tmica. 

Otac  (služavd).  Idite;  samo  ne  tako  bučno  preko 
skalina. 

Služavka.  Nisam,  vjere  mi,  išla  bučno. 

Otac.  Velim  vam,  da  ste  išli  bučno;  idite  tiho,  da 
ne  probudite  gospodju. 

Služavka.  Ja  nisam  bučno  išla,  milostivi  gospodine. 
Otac.  Dodje  li  sada  jošte  tko,  recite,  da  nas  nema 
kod  kuće. 

Djed  (dršde).  0,  to  niste  smjeli  reći! 

Otac.  Osim,  dodje  li  moja  sestra  ili  liječnik. 

Stric.  Kad  će  doći  liječnik? 

Otac.  Teško  prije  ponoći.  (Zatvori  vrata.  Izbija  jedanaest .) 


Djed.  Unišla  je  ovamo? 

Otac.  Tko? 

Djed.  Služavka. 

Otac.  Nipošto,  otišla  je  opet. 

Djed.  Držao  sam,  da  je  sjela  za  stol. 

Stric.  Služavka? 

Djed.  Da. 

Stric.  To  bi  nam  jošte  trebalo  ? 

Djed.  Nije  dakle  nitko  ušao? 

Otac.  Ne,  baš  nitko  nije  ušao. 

Djed.  Ni  vaša  sestra  nije  tu  ? 

Stric.  Sestra  u opće  nije  došla.  Kud  lutaju  vaše 
misli? 

Djed.  Vi  me  varate. 

Stric.  Vas  da  varamo? 

Djed.  Uršulo,  reci  istinu,  za  ime  božje! 

Najstarija  djevojka.  Djede!  Djede!  Što  je  to 
s vama? 

Djed.  Eeci,  što  se  je  dogodilo  . . . Znam  za  cijelo, 
da  je  gore  mojoj  kćerki ! . . . 

Stric.  Zar  sanjate? 

Djed.  Nešto  tajite  preda  mnom!  . . . Vidim  jasno, 
da  se  je  nešto  dogodilo ! . . . 

Stric.  Onda  vidite  više,  nego  mi. 

Djed.  Uršulo,  reci  mi  ti  istinu ! 

Kćerka.  Rekli  su  vam  istinu,  djede. 

Djed.  Tvoj  je  glas'  neobičan. 

Otac.  Jer  ste  ju  poplašili. 

Djed.  I vaš  je  glas  promijenjen. 

Otac.  Vi  ludujete ! ( Stric  i otac  kretnjama  pokazuju, 
da  je  djed  izgubio  pamet.) 

Djed.  Ja  dobro  znam,  da  se  bojite. 

Otac.  Za  što  bismo  se  bojali  ? 

Djed.  Za  što  me  varate? 

Stric.  Tko  bi  vas  varao? 

Djed.  Za  što  ste  ugasili  svjetlo? 

Stric.  Ta  nismo  ugasili  svjetla;  baš  je  tako  jasno, 
kao  i prije. 

Djevojka.  I meni  se  čini,  da  svjetiljka  đogara. 
Otac.  Ja  vidim  jednako  jasno. 

Djed.  Imam  na  očima  mlinska  kolesa!  Draga  djeco, 
recite,  što  se  zbiva!  Kažite,  tako  vam  Boga,  kažite  mi, 
što  se  ovdje  zbiva,  vi,  koji  imate  vid ! Sam  sam,  tako 
sasvim  sam,  u ovoj  beskonačnoj  tmini!  Ne  znam,  što  se 
oko  mene  zbiva  ...  Za  što  sada  govorite  šaptom  ? 

Otac.  Nitko  ne  govori  šaptom. 

Djed.  Govorili  ste  šaptom  na  vratima. 

Otac.  Valjda  ste  čuli  sve,  što  sam  kazao. 

Djed.  Je  li  tko  unišao  s vama  u sobu? 

Otac.  Velim  vam,  da  nije  nitko  unišao! 

Djed.  Recite,  je  li  to  bila  vaša  sestra,  ili  svećenik? 
— ne  smijete  me  dalje  varati.  Uršulo,  tko  je  to  unišao? 
Djeyojka.  Nitko,  djede. 

Djed.  Nemoj  me  varati;  znam,  što  znam!  — Koliko 
vas  je  ovdje? 

Djevojka.  Šestero  nas  je  oko  stola,  djede. 

Djed.  Sjedite  li  svi  za  stolom? 

Djevojka.  Da,  djede. 

Djed.  Jeste  li  ovdje,  Pavle? 

Otac.  Da. 

Djed.  Jeste  li  ovdje,  Oliviere? 

Stric.  Da,  da;  tu  sam  na  svojem  starom  mjestu. 
To  bar  nije  ništa  čudno,  što? 

Djed.  Jesi  li  ovdje,  Ivko? 

Jedna  djevojka.  Da,  djede. 

Djed.  Jesi  li  ovdje,  Gertrudo? 

Druga  djevojka.  Da,  djede. 

Djed.  Jesi  li  ovdje,  Uršulo? 

Najstarija  djevojka.  Da,  djede;  tu  sam,  kraj  vas. 
Djed.  A tko  sjedi  ondje? 

Djevojka.  Gdje  to,  djede?  — Nitko  nije  ovdje. 
Djed.  Ondje,  eno  ondje  u sredini? 

Djevojka.  Nitko,  baš  nitko,  djede ! 

Otac.  Vjerujete  li  sada,  da  ovdje  nikoga  nema? 
Djed.  Vi  ne  vidite,  vi! 

Stric.  Mi  da  ne  vidimo,  vi  se  šalite ! 

Djed.  Nije  mi  do  šale,  vjerujte. 

Stric.  Vjerujte  dakle  onima,  koji  vide. 

Djed  (sumnjivoj.  Mislio  sam,  da  je  tu  tko  medju 
nama  . . . Čini  mi  se,  da  ne  ču  biti  dugo  živ  . . . 

Stric.  Čemu  bismo  vas  varali?  Čemu  bi  to  bilo? 
Otac.  Jedanput  bismo  vam  ipak  morali  kazati  istinu. 
Stric.  Što  bi  vrijedilo,  da  jedan  drugoga  varamo? 
Otac.  Dugo  ne  biste  ostali  u sumnji. 

Djed.  Želio  bih,  da  sam  kod  kuće ! 

Otac.  Ta  ovdje  ste  kod  kuće. 

Stric.  Zar  nismo  kod  kude? 

Otac.  Jeste  li  ovdje  možda  kod  tudjinaca? 

Stric.  Kako  ste  danas  čudni ! 

Otac.  Manjka  li  vam  što? 

Djed.  Ne  znam  sam,  što  je  sa  mnom. 

Stric.  Želite  li  si  što? 

Najstarija  djevojka.  Djede,  dragi  djede,  što  želite, 
djede? 

Djed.  Podajte  mi  ruke,  mila  djeco. 

Tri  djevojke.  Vrlo  rado,  djede. 

Djed.  Zašto  dršćete  sve  tri,  moje  kćeri? 

Najstarija  djevojka.  Tek  malo  dršćemo,  djede. 
Djed.  Čini  mi  se,  da  ste  sve  blijede? 

Najstarija  djevojka.  Već  je  kasno,  djede,  a mi 
smo  umorne. 

Otac.  Trebalo  bi  da  idete  spavati,  djed  bi  takođjer 
bolje  učinio,  da  ode  na  počinak. 

Djed.  Ove  noći  ne  bih  mogao  usnuti. 

Stric.  Mi  bismo  ostali  budni,  dok  dodje  liječnik. 
Djed.  Kažite  mi  istinu ! 

Stric.  Nema  nikakove  istine! 


Djed.  Onda  ne  znam,  što  je  to ! 

Stric.  Velim  vam,  da  se  nije  baš  ništa  dogodilo. 

Djed.  Želio  bih,  da  sam  kod  svoje  uboge  kćerke! 

Otac.  Znadete,  da  je  to  nemoguće;  ne  smijemo  je 
zaludu  buditi. 

Stric.  Sjutra  ćete  je  opet  vidjeti. 

Djed.  Nije  je  ni  čuti: 

Stric.  Bilo  bi  gore,  da  je  čujemo ! 

Djed.  Tako  dugo  je  nisam  vidio!  . . . Jučer  sam  ju 
držao  za  ruke,  a nisam  je  vidio!  ...  Ne  znam,  što 
s njome  biva  ...  Ne  znam,  kako  joj  je  . . . Ne  poznajem 
je  više  . . . Promijenila  se  za  posljednih  tjedana!  . . . 
Orni  se  mrak  stere  izmedju  mene  i nje,  a vi  svi  . . . To 
nije  više  život  ...  To  nije  život,  to  evo ! . . . A vi  tu 
stojite,  svi,  i otvorenim  očima  gledate  na  moje  mrtve 
oči,  i nitko  od  vas  ne  zna  smilovanja!  ...  Ne  znam, 
što  mi  je  . . . Nitko  mi  ne  kaže,  što  bi  imao  reći  ...  i 
sve,  na  što  pomislim,  tako  je  strašno  ...  Za  što  nitko 
od  vas  ne  govori  sada? 

Stric.  Što  imamo  govoriti,  kad  ne  ćete  vjerovati  ? 

Djed.  Bojite  se,  da  biste  se  odali ! 

Otac.  Ta  budite  ipak  pametni ! 

Djed.  Već  dugo  tajite  nešto  preda  mnom  . . . Znadem, 
da  se  je  nešto  dogodilo  . . . Razumijem  ...  Ne  ćete  me 
dalje  varati ! . . . Mislite,  da  ne  ću  jedanput  sve  saznati  ? . . . 
Imade  časova,  kad  vidim  više,  nego  vi  svi,  razumijete 
li.  — Mislite,  da  ne  čujem  vaš  šapat,  kao  da  ste  u 
kući  obješenoga  ...  Ne  ufam  se  reći,  što  znadem, 
večeras  . . . Ali  ja  ću  saznati  istinu ! . . . Pričekat  ću, 
dok  mi  sami  očitujete  istinu,  premda  ju  dobro  znadem  i 
bez  vas!  — - Ah,  sada  ćutim,  kako  ste  svi  problijedili 
kao  mrtvaci ! 

Tri  djevojke.  Djede,  djede!  Što  je  to  s vama,  djede! 

Djed.  Vas,  moja  djeco,  ne  mislim;  ne,  vas  ja  ne 
mislim  . . . Znam,  da  biste  mi  vi  rekle  istinu,  da  nije 
onih  blizu  . . . Pače  siguran  sam,  da  i vas  varaju  . . . 
Vidjet  ćete,  moje  kćerke,  vidjet  ćete!  ...  Za  što  sada 
uzdišete  sve  tri? 

Stric.  Ja  tu  ne  ostajem  dalje. 

Otac.  Zar  je  mojoj  ženi  zbilja  tako  zlo?  . . . 

Djed.  Kanite  se  toga  varanja;  za  to  je  već  sada 
kasno,  a ja  bolje  znam  istinu,  nego  vi!  . . . 

Stric.  Mi  barem  nismo  slijepi,  mi! 

Otac.  Hoćete  li  poći  k njoj  u ložnicu,  da  se  sami 
uvjerite?  Ovdje  vlada  neki  nesporazumak,  što  ga  treba 
objasniti ; hoćete  li  ? 

Djed.  Ne,  ne;  sada  ne  ...  još  ne  ..  . 

Stric.  Nu  vidite,  sami  ne  znate,  što  hoćete. 

Djed.  Nikada  ne  ćemo  saznati  to,  što  je  ostalo  neizre- 
čeno  u ljudskoj  duši  . . . Što  se  to  miče? 

Najstarija  djevojka.  To  se  svjetiljka  miče,  djede. 

Djed.  čini  mi  se  tako  nemirna...  tako  nemirna... 

Djevojka.  Hladan  vjetar  je  tako  trese  . . . hladan 
vjetar  je  tako  trese  . . . 

Stric.  Odakle  bi  se  stvorio  hladan  vjetar,  svi  su 
prozori  zatvoreni. 

Djevojka.  Mislim,  da  će  ugasnuti. 

Otac.  Ulje  je  dogorjelo. 

Djevojka.  Već  je  ugasnula. 

Otac.  U tmini  ipak  ne  možemo  ostati. 

Stric.  Za  što  ne?  — Ja  sam  već  privikao  tmini.' 

Otac.  Donesite  svjetiljku  iz  ložnice  moje  žene. 

Stric.  Zapalit  ćemo  je,  kad  liječnik  dodje. 

Otac.  U ostalom  nije  već  tako  tamno ; amo  pada 
mjesečina. 

Djed.  Zar  je  vani  svjetlo? 

Otac.  Svjetlije  nego  ovdje. 

Stric.  Ja  se  rado  razgovaram  u tmini. 

Otac.  Ja  takođjer.  (Tišina.) 

Djed.  Čini  mi  se,  da  sat  ide  tako  glasno ! 

Djevojka.  Za  to,  što  sada  svi  šutimo,  djede. 

Djed.  Za  što  ste  svi  umuknuli? 

Stric.  0 čem  da  i govorimo?  — S vama  nije  moguće 
večeras  govoriti. 

Djed.  Je  li  ovdje  u sobi  gusta  tmina? 

Stric.  Svjetlo  tu  nije!  (Ti/to.) 

Djed.  Nekako  mi  je  neprijazno;  Uršulo,  otvori 
malo  prozor. 

Otac.  Da,  otvori  malo  prozor;  i ja  ćutim,  da  mi 
treba  svježega  zraka.  ( Djevojka  otvori  prozor.) 

Stric.  Da,  tako  je;  predugo  smo  bili  u zatvorenom 
zraku. 

Djed.  Jesi  li  otvorila  prozor,  Uršulo? 

Djevojka.  Da,  djede;  širom  je  otvoren. 

Djed.  Rekao  nih,  da  nije  otvoren;  ne  čuje  se  ni 
glasa  s vana. 

Djevojka.  Nema  ni  glasa  vani. 

Otac.  Mrtva  je  tišina. 

Djevojka.  Andjela  bismo  čuli  koracati. 

Stric  Za  to  ja  ne  ljubim  ladanje. 

Djed.  Želio  bih.  da  čujem  kakovo  gibanje.  Koliko 
je  sati,  Uršulo? 

Djevojka.  Odmah  će  biti  ponoć,  djede.  (Stric  ustane 
i počne  šetati  po  sobi.) 

Djed.  Tko  to  ovdje  obilazi  oko  nas? 

Stric.  To  sam  ja,  to  sam  ja,  ne  bojte  se;  nužno 
mi  je,  da  se  malo  sprođjem.  (Tišina.)  Ali  bolje,  da 
ostanem  sjedjeti,  kad  ne  vidim,  kud  idem,  po  tmini.  (Tišina.) 

Djed.  Želio  bih,  da  sam  daleko  odatle! 

Djevojka.  Kamo  biste  željeli  da  idete,  djede?. 

Djed.  Ne  znam  sam,  kamo  — drugamo,  kamogod, 
kamogod  ! . . . 


Otac.  Pa  kud  bismo  išli? 

Stric.  Sada  je  kasno,  da  kuda  idemo.  (Tišina.  Svi 

sjede  nepomično  za  stolom.) 

Djed.  Što  je  to,  Uršulo? 

Djevojka.  Ništa,  djede;  to  lišće  pada  sa  drveća:  — 
to  lišće  pada  na  kamen. 

Djed.  Zatvori  taj  prozor,  Uršulo. 

Djevojka.  Odmah,  djede,  (Djevojka  zatvori  prozor  i 
sjedne  opet  za  stol.) 

Djed.  Zebe  me.  (Tišina.  Tri  djevojke  se  zagrle.)  Što  je 
to  bilo?  Što  je  to? 

Otac.  To  su  se  moje  tri  kćerke  zagrlile. 

Stric,  čini  mi  se,  da  su  danas  neobično  blijede. 
(Svi  šute.) 

Djed.  Što  je  to  opet  bilo,  Uršulo? 

Djevojka.  Ništa,  djede;  to  kako  sam  ruke  sklopila. 

(Tilio.) 

Djed.  Što  je  to,  što  je  to  bilo,  Uršulo? 

Djevojka.  Ne  znam,  djede;  možda  kako  su  moje 
sestre  zadrhtale. 

Djed.  Bojim  se,  moja  djeco.  (U  taj  čas  prodre  prozo- 
rima mjesečina  i baca , ovdje  ondje , sumorno  svjetlo  po  sobi. 
Ponoć  izbija ; na  posljednji  udarac  se  čini,  kao  da  se  je  netko 
brzo  dignuo  od  stola.) 

Djed  ( zadrhtao , sav  prestrašen).  Tko  je  to  ustao  od 
stola? 

Stric.  Nitko  nije  ustao  od  stola! 

Otac.  Ja  se  nisam  maknuo ! 

Tri  djevojke.  Ni  ja!  — Ni  ja!  — Ni  ja! 

Djed.  Tko  je  to  ustao  od  stola? 

Stric.  Zapalite  svjetlo!  (Najedanput  se  čuje  na  desno , 
iz  ložnice  novorodjenćeta , strašno  stenjanje , što  ne  prestaje  i 
s izrazom  grozote  traje  sve  do  konca  prizora.) 

Otac.  Čujte!  Dijete  ! 

Stric  Dosad  nije  zaplakalo! 

Otac.  Brzo  k njemu! 

Stric.  Svjetlo!  Svjetlo!  (U  taj  čas  se  čuju  u ložnicina 
hjevo  brzi  koraci.  — Onda  mrtva  tišina.  — Svi  prisluškuju  u 
nijemom  strahu , kad  se  naglo  otvore  vrata  ložnice , odakle  prodire 
svjetlo  zapaljene  svjetiljke,  a na  pragu  se  pojavi  milosrdna  sestra, 
u crnoj  haljini  i naklonivši  se,  čini  znamen  križa,  s lim  smislom, 
da  je  gospodja  umrla.  Prisutni  shvate,  časak  stoje  kao  okame- 
njeni i prestrašeni ; a onda  odlaze  u mrtvačku  sobu.  Stric,  stane 
na  pragu,  dajući  udvorno  prednost  trima  djevojkama . Slijepi 
djed,  ostavljen  sam,  ustane  i pipajući,  vuče  se  oko  stola,  po  tmini.) 

Djed.  Kamo  idete?  — Kamo  idete?  — Ostavili  su 
me  ovdje  samoga! 

Propast. 

Ulomak. 

Napisao  Emile  Zola.  Preveo  Oskar  pl.  Salopek. 
(Svršetak.) 


®p,ld  osvita  je  Prosper  neprestance  tjerao  svog  konja, 
kiteći  ovamo  onamo  s jednog  kraja  Illjske 
uzvisine  na  drugi.  U zoru  ih  jednoga  po  jednoga 
probude  bez  posebnog  znaka.  Kod  kuhanja  su 
se  kave  trsili,  da  zaklone  svaki  oganj  s kaputom, 
da  ne  obrate  na  se  pozornost  Prusa  Poslije  toga  ne 
saznađoše  ništa.  Slušali  su  topove,  vidjeli  dim,  daljnje 
kretnje  pješačtva,  ali  čekajući  tako  u potpunom  neredu, 
u kom  su  ih  ostavili  generali,  nijesu  znali  sasvim  ništa  o 
bitci,  njenoj  važnosti,  njenim  uspjesima.  Prosper  klonu 
od  pospanosti.  Njega  svladaše  velike  boli.  što  ih  je  pre- 
patio,  savladaše  neispavane  noći,  preogromna  umornost, 
pospanost,  što  joj  ne  uzmože  da  odoli  uz  konjski  kas, 
koji  ga  uspavljavaše.  Njemu  se  tlapilo,  vidio  se  na  tlu, 
gdje  hrče  na  strunjači  od  šljunka,  za  tim  snivaše,  da  leži 
na  mekoj  postelji,  pokritoj  bijelom  ponjavom.  Nekoliko 
časova  je  doista  spavao  na  sedlu,  pa  bijaše  samo  stvar, 
što  ju  je  konj  nosio,  kamo  bi  kasao.  Drugovi  bi  mu 
često  tako  pali  sa  svojih  konja.  Oni  bijahu  tako  umorni, 
da  ih  ni  vojnički  znakovi  ne  mogoše  da  probude,  pa  ih 
morađoše  osoviti  i nogom  istrgnuti  iz  toga  jadnog  stanja. 

— A1  šta  rade,  šta  rade  od  nas?  opetovaše  Prosper, 
da  strese  sa  sebe  tu  neodoljivu  ukočenost. 

Topovlje  gruvaše  od  šest  sati.  Kada  su  se  popeli  na 
brežuljak,  ubi  granata  dva  druga  pored  njega.  Dalje 
ostade  jošte  troje  mrtvih  na  zemlji.  Kožu  im  probiše 
taneta,  nu  nije  se  znalo,  odakle  su  došla.  Gorka  bijaše 
ta  beskorisna  i opasna  vojnička  šetnja  preko  bojnoga 
polja.  Konačno  oko  jednog  sata  shvati  on,  daje  odlučeno, 
da  ih  barem  pristojno  usmrte.  Čitava  se  divizija  Margue- 
ritte,  tri  pukovnije  afričkih  lovaca,  jedna  pukovnija  fran- 
cuskih lovaca  i jedna  pukovnija  husara,  skupila  u jednoj 
dragi  malo  ispod  Kalvarije  na  lijevo  od  ceste.  Trublje 
zatrube:  „Sjašite !“  Sad  jeknu  zapovijed  časnika: 

— Opaši  konja,  učvrsti  prtljagu ! 

Sišavši  s konja,  Prosper  se  protegne  i pogladi 
Zefira  rukom.  Taj  je  siromah  Zefir  isto  tako  oglupio  kao 
i njegov  gazda,  satrt  pasjim  poslom,  što  mu  ga  dadoše 
da  radi.  Pored  svega  nosio  je  silu  toga:  rubeninu  na 
ularu,  pa  preko  toga  smotani  kaput,  iza  sedla  bluzu, 
hlače  i bisage  sa  čistilom,  za  tim  popreko  jošte  vreću  sa 
zairom,  a da  ne  ubrojimo  mješinu,  vojničku  čuturu  i 
zdjelicu.  Nježna  sućut  obuze  srce  konjanikovo,  kad  je 
pritegnuo  kolan  i kad  se  je  uvjerio,  da  sve  dobro  drži. 

Nemio  bijaše  to  ča-*.  Prosper,  koji  ne  bijaše  plašlji- 
viji  nego  li  drugi,  zapali  cigaretu,  tako  mu  se  osušiše 
usta.  Kada  se  polazi  na  juriš,  svaki  si  može  da  kaže: 
„Ovaj  ću  put  ja  pasti!11  To  potraja  pet  ili  šest  časova. 
Rekoše,  da  je  general  Margueritte  odjašio  naprijed,  da 


razgleda  zemljište.  Čekalo  se.  Pet  se  je  pukovnija  pore- 
dalo u tri  kolone,  svaka  kolona  imadjaše  dubljinu  od 
sedam  eskadrona,  — dosta  hrane  za  topove! 

Najednom  zatrube  trublje.  Na  konja!  I skoro  odma 
zaječi  drugi  znak:  Sablju  u ruke! 

Već  je  bio  pukovnik  svake  pukovnije  odjurio,  pa 
zauzeo  svoje  bojno  mjesto,  dvadeset  i pet  metara  pred 
frontom.  Satnici  bijahu  na  svom  mjestu  na  čelu  svoje 
momčadi.  I sada  očekivahu  u smrtnoj  tišini.  Ne  ču  se 
ni  šuštaj  ni  dah  pod  žarkim  suncem.  Jedino  su  kucala 
srca.  Jošte  jednu  zapovijed,  zadnju,  pa  će  se  ta  nepomična 
masa  maknuti  i nasrnuti  naprijed  kao  vihor. 

Nu  u taj  se  čas  pojavi  na  glavici  brijega  časnik  na 
konju,  ranjen,  koga  đržahu  dva  momka.  Isprva  ga  ne 
prepoznadoše.  Na  to  se  diže  mrmljanje,  koje  se  pretvori 
u divlju  viku.  Bijaše  to  general  Margueritte,  kome  je 
tane  prosviralo  obraz  i koji  je  imao  da  umre.  On  ne 
uzmože  da  govori.  Samo  mahaše  rukom  onamo  prijeko 
na  neprijatelja. 

Buka  je  rasla  sveudilj. 

— Naš  general  . . . Osvetimo  ga,  osvetimo  ga!  . . . 

Sad  klikne  pukovnik  prve  pukovnije,  digavši  sablju 
u zrak,  gromornim  glasom : 

— Juriš! 

Trublje  zatrube,  ljudstvo  se  krene  isprva  u kasu. 
Prosper  se  nalazio  u prvom  redu,  ali  gotovo  na  kraju 
desnog  krila.  Najveća  pogibelj  prijeti  sredini,  što  ju  nepri- 
jatelj instinktivnom  ogorčenošću  bira  kano  cilj.  Kad  su  se 
popeli  na  glavicu  Kalvarije  i kad  su  počeli  da  silaze 
s druge  strane  prama  dalekoj  ravnini,  vidje  on  sasvim 
jasno  na  tisuću  metara  pruske  četvorine  (carre),  na  koje 
ih  baciše.  U ostalom  je  kasao  kao  u snu.  On  osjećaše 
neku  lakoću,  činjaše  mu  se,  da  lebdi,  da  je  zaspao,  osje- 
ćaše vanređnu  prazninu  u mozgu,  što  ga  ostavljaše  bez 
ikake  misli.  On  bijaše  stroj,  što  ga  je  tjerao  neodoljivi 
poriv.  Opetovala  se  zapovijed : Momak  uz  momka ! samo 
da  se  što  više  stisnu  redovi  i da  im  se  podade  sposobnost, 
kako  bi  odoljeli  granitu.  Sad  se  kas,  što  se  je  pospje- 
šavao,  pretvori  u bijesni  trk  u propanj.  Afrički  su  lovci 
po  arapskom  običaju  divljački  klicali,  a to  je  uzbjesnilo 
njihove  konje.  Doskora  posta  djavolskim  letom,  paklenom 
krikom  taj  pomamni  trk  u propanj,  to  bijesno  urlikanje, 
što  ga  je  pratilo  praskanje  taneta,  koja  su  udarala  o 
kovinu,  zdjelice,  vojničke  čuture,  bakar  uniforma  i konjske 
orme,  štropoćući  kao  tuča.  I kroz  tu  tuču  je  prošao  orkan 
s vihorom  i bljeskom,  od  koga  je  uzđrhtala  zemlja;  u 
zraku  se  oćutio  vonj  pripaljene  vune  i oznojenih  konja. 

Pet  stotina  metara  dalje  svali  se  Prosper  pod  užasnim 
udarom,  koji  sve  odnese.  On  zgrabi  Zefira  za  grivu, 

pa  tako  uzmože  opet  da  se  vine  na  sedlo.  Središte  pro- 
bušeno,  probito  tanetima,  poče  da  uzmiče,  dočim  su  se 
oba  krila  razletjela,  potegla  natrag,  da  se  opet  zalete. 
Bijaše  to  kobno  uništavanje  prvog  eskadrona,  što  se  je 
predvidjalo.  Ubiti  konji  zakrčiše  zemljište.  Jedne  raznesoše 
taneta,  drugi  udarahu  rukama  i nogama  oko  sebe  u 
žestokoj  smrtnoj  borbi.  Vidjelo  se,  kako  zbačeni  konjanici 
bježe  iz  sve  snage  svojih  malih  nogu,  da  si  nadju  konja. 
Već  je  ravnina  bila  posuta  mrtvima.  Mnogi  konji  ođju- 
riše  bez  konjanika,  udariše  sami  od  sebe  natrag  na  bojno 
mjesto,  da  se  povrate  u vatru  bijesnim  skokom,  kano 
da  ih  je  barut  privlačio.  Juriš  se  ponovi.  Druga  eska- 
drona nasrne  većim  bjesnilom  naprijed.  Momčad  sjedjaše 
na  šijama  svojih  konja,  spustivši  sablju  koljenima,  pri- 
pravna, da  siječe.  Dvije  stotine  metara  prevale  jošte  uz 
zaglušnu  burnu  kriku.  Nu  opet  se  je  pod  tanetima  udubio 
središte,  momčad  i konji  padahu,  pa  sustavljahu  trk 
nerazmrsivim  klupkom  svojih  lješina.  Tako  bude  i druga 
eskadrona  oborena  i tako  uništena  pusti  mjesto  onima, 
što  su  ju  slijedili. 

Kad  se  je  jurišalo  treći  put  u junačkoj  tvrdoglavosti, 
nadje  se  Prosper  pomiješan  s husarima  i francuskim 
lovcima.  Pukovnije  su  se  ispremiješale.  To  nebijaše  van 
ogroman  val,  što  se  je  neprestance  lomio  i iznova  tvorio, 
da  šatre  sve,  što  bi  ga  skobilo.  On  nije  više  znao  ni  za 
što,  pa  se  potpunoma  preda  svome  konju,  tome  valja- 
nomu Zefiru,  kojega  je  toliko  ljubio  i kojega  je  ozleda 
na  uhu,  kako  se  činilo,  učinila  mahnitim.  Sada  je  bio 
u središtu,  ostali  se  konji  propinjahu,  padahu  na  uznak 
oko  njega;  ljudi  su  se  rušili  na  zemlju  kao  snoplje,  dočim 
su  drugi,  što  bijahu  na  mjestu  ubiti,  ostali  u sedlu,  pa 
sveudilj  jurišali  Sa  zaklopljenim  vjedjama.  I ovaj  put  se 
prikaza  strnika  na  dvije  stotine  metara  natrag,  što  ih 
osvojiše,  pokrita  mrtvacima  i onima,  što  su  umirali.  Bilo 
je  takih,  kojim  se  je  glava  zabila  u zemlju.  Drugi,' što 
padoše  na  uznak,  motrahu  veliko  sunce  sa  zaplašenim, 
izbuljenim  očima.  Dalje  ležaše  veliki  crni  časnički  konj 
proburažena  trbuha,  napinjući  se  uzalud,  da  se  osovi.  Obje 
su  mu  prednje  noge  zapele  u utrobi.  Uz  oganj,  što  se 
je  podvostručio,  jošte  se  jednom  razlete  krila,  uzmaknu, 
da  se  opet  razjareno  povrate. 

Konačno  bijaše  to  četvrta  eskadrona  pri  četvrtom 
jurišu,  što  je  provalila  u pruske  redove.  Prosper  udaraše 
mašući  mačem  po  kacigama,  po  tamnim  uniformama, 
što  ih  je  vidio  u magli.  Krv  je  curila.  On  spazi,  da  su 
Zefiru  žvalje  krvave,  pa  pomisli,  da  je  zagrizao  u nepri- 
jateljske redove.  Krika  oko  njega  postade  tolikom,  da  se 
nije  ni  sam  mogao  čuti,  gdje  viče,  premda  mu  se  je 
grkljan  razdirao  od  urlikanja,  što  je  moralo  provaljivati 
iz  njega.  A1  iza  prvog  pruskog  reda  bijaše  drugi,  a za 
time  treći,  pa  opet  četvrti.  Junačtvo  ostade  uzaludno.  Te 
duboke  mase  ljudi  bijahu  kao  visoka  trava,  gdje  iščezavaju 
konji  i konjanici.  Dobro  se  je  moglo  kositi,  uvijek  ih  je 
bilo  dosta.  Pucnjava  iz  bliza  ustraja  s tolikom  žestinom,  da 


su  se  uniforme  zapaljivale.  Sve  se  obaralo.  Propast  zijevaše 
izmeđju  bodova  sred  probodenih  prsiju  i raskoljenih 
lubanja.  Pukovnije  ostaviše  tamo  dvije  trećine  prave  svoje 
sastojine,  pa  od  toga  juriša  ne  preosta  van  slavna  mahnitost, 
što  je  pokušana.  Iznenada  se  sruši  Zefir,  pogodjen  tanetora 
usred  prsiju,  smrskav  pod  sobom  desno  stegno  Prospera, 
kome  to  uzroči  tako  žestoku  bol,  da  je  izgubio  svijest. 

Maurice  i Jean,  koji  su  promatrali  junački  juriš 
eskadrona,  uskliknu  gnjevno : 

— Grom  i pakao ! Ipak  ne  hasni,  da  bude  čovjek 
prehrabar ! 

I oni  nastave  da  odapinju  svoje  chassepote,  čučeći 
iza  grmlja  malog  humka,  gdje  su  se  nalazili  kao  puškari. 
I sam  je  Rochas,  što  je  sačuvao  jednu  pušku,  pucao.  Nu 
Uljska  uzvisina  bijaše  ovaj  put  izgubljena.  Pruske  čete 
provaljivahu  sa  svih  strana.  Moglo  je  biti  oko  dva  sata, 
kad  se  konačno  spojiše.  Peti  se  sbor  i garda  sastadoše, 
sklopivši  obruč. 

Odjedared  se  Jean  izvrne. 

— Dobio  sam,  što  sam  tražio,  izmuca. 

On  osjeti  povrh  glave,  kao  da  ga  je  tko  žestoko 
udario  čekićem.  Njegova  je  kapa  ležala  za  njim  raskinuta 
i bačena.  Isprva  pomisli,  da  mu  je  lubanja  probita  i da 
mu  mozak  viri.  Nekoliko  se  časaka  nije  usudio  da  prinese 
ruku  onamo,  uvjeren,  da  će  ondje  naći  rupu.  Na  to  se 
odvaži,  pa  potegne  s glave  prste  orumenjene  gustom  krvi. 
To  učini  na  nj  toliki  dojam,  da  se  je  onesvijestio. 

U taj  čas  zapovjedi  Bochas,  da  se  ima  uzmaći. 
Jedna  pruska  satnija  ne  bijaše  dalje  od  dvije  ili  tri 
stotine  metara.  Malo  da  ih  ne  zarobiše. 

— Ne  brzajte,  okrenite  se  i odapnite  svoj  hitac. 
Mi'  ćemo  se  skupiti  tu  dolje  iza  onog  malog  zida. 

Nu  Maurice  je  očajavao. 

— Poručniče,  mi  valjda  ne  ćemo  ostaviti  našega 
desetnika? 

— Ako  mu  je  odzvonilo,  šta  hoćete  da  tu  radite? 

— Ne,  ne!  On  diše  . . . Ođnesimo  ga! 

Rochas  slegne  ramenima.  Čini  se,  da  je  time  htio 
da  kaže,  kako  se  čovjek  ne  može  brinuti  za  sve,  koji 
su  pali.  Na  bojnom  se  polju  ranjeni  više  ne  broje.  Sad 
se  Maurice  moleći  obrati  Pacheu  i Lapouliu. 

— Dederte,  pomozite  mi  malko.  Ja  sam  preslab. 

Oni  ga  nijesu  čuli,  nijesu  razumjeli.  U svom  raspa- 
ljenom  nagonu  mišljahu  samo  na  to,  da  sačuvaju  same 
sebe.  Već  se  odšuljaše  na  koljenima,  iščezoše  u skoku 
prama  malom  zidu.  Prusi  ne  bijahu  dalje  od  sto  metara. 

Plačući  od  ljutine  ostade  Maurice  sam  s onesvješćenim 
Jeanom,  obujmi  ga  rukama,  pa  ga  htjede  odnijeti.  Nu 
doista  bijaše  preslab,  istrošen  od  umora  i tjeskobe.  Od  ma 
zatetura  i pane  sa  svojim  bremenom.  Samo' da  je  mogao 
opaziti  kojega  nositelja  bolesnika.  On  gaje  naokolo  tražio 
svojim  mutnim  pogledom.  Mišljaše,  da  ga  prepoznaje 
medju  bjeguncima,  pa  zamalmu  žestoko  rukama.  Nitko 
nije  došao.  On  nape  svoje  zadnje  sile,  obuhvati  Jeana  i 


Br.  47 


VIENAC 


755 


učini  trideset  koraka;  pa  kad  seje  pokraj  njih  rasprsnula 
granata,  pomisli,  da  mu  je  konac,  da  će  i on  umrijeti 
na  tijelu  svoga  druga. 

Polagano  se  digne  Maurice,  opipa  se,  pa  ne  zamijeti 
ništa,  ni  ogrebine.  A za  što  nije  pobjegao?  Jošte  bi  bilo 
kada.  Mogao  bi  se  domaći  niskog  zida,  pa  to  bi  bio  spas. 
Strah  ga  uhvati  iznova,  te  ga  učini  mahnitim.  Jednim 
skokom  uze  opet  da  bježi,  kad  li  ga  suzdrže  veze,  što 
su  jače  od  smrti.  Ne!  to  nije  moguće,  on  ne  može 
ostaviti  Jeana  na  cjedilu.  Srce  bi  mu  zbog  toga  krvarilo. 
Pobratinstvo,  što  je  poraslo  izmedju  toga  seljaka  i njega, 
sezaše  u dno  njegova  bića,  do  samoga  korijena  života. 
Ovo  je  bratinstvo  potjecalo  možebiti  od  pamtivijeka,  pa 
se  je  činilo,  kano  da  postoje  jošte  samo  dvojica  ljudi,  od 
kojih  se  jedan  ne  bi  mogao  odreći  drugoga,  a da  se  sam 
sebe  ne  ođreče. 

Da  nije  Maurice  sat  prije  pojeo  svoj  komad  hljeba 
uz  svirku  granata,  nikada  ne  bi  bio  imao  snage,  da  učini 
ono,  što  je  sada  uradio.  U ostalom  mu  je  'kasnije  bilo 
nemoguće,  da  se  na  to  sjeti.  Mora  da,  je  uprtio  Jeana 
na  ramena,  zatim  se  dalje  povlačio,  dočim  bi  se  dvadeset 
puta  sred  strnike  i grmlja  odmorio,  posrnuo  preko  svakog 


kamena,  pa  se  pored  svega  toga  dizao.  Nepobjediva  ga 
volja  podržavaše,  otporna  snaga,  što  bi  mu  dala,  da  nosi 
goru.  Iza  niskog  zida  nadje  Rochasa  i nekoliko  ljudi  od 
čete,  što  su  sveudilj  pucali  i branili  zastavu,  koju  je 
pođporučnik  nosio  pod  ramenom. 

Za  slučaj  neuspjeha  nije  bila  vojnomu  zboru  naznačena 
nikoja  uzmačnica.  Pri  toj  nesmotrenosti  i tom  metežu 
bijaše  svakom  generalu  slobodno,  da  radi  po  svojoj  voljici, 
i svi  se  nadjoše  u taj  čas  u strašnom  zagrljalju  pobjedne 
njemačke  vojske,  bačeni  u Sedan.  Druga  divizija  VII. 
zbora  uzmakne  u dosta  dobrom  redu,  dok  su  se  ostanci 
njegovih  ostalih  divizija,  pomiješani  s ostanci  ma  I.  zbora, 
valjali  u grozovitoj  vrevi  prama  gradu,  kano  bujica  puna 
gnjeva  i užasa,  što  je  otplavila  ljude  i životinje. 

Nu  u taj  čas  osjeti  Maurice  radost,  kad  vidje,  gdje 
Jean  otvara  oči.  Pa  kad  je  pošao  k blizu  potočiću,  da 
mu  opere  lice,  čudom  se  začudi,  kad  opazi  sebi  na  desno 
na  dnu  udaljene  doline,  koju  su  štitili  strmi  obronci, 
'seljaka,  što  ga  je  vidio  u jutro  i što  je  polagano  nastavio 
da  ore,  dočim  je  rivao  svoj  plug,  u koji  bijaše  upregnut 
veliki  bijelac.  Zašto  da  izgubi  dan?  Za  to,  što  sđ  ljudi 
bore,  ne  će  prestati  žito  da  raste,  a ni  svijet  da  živi. 


Put  u Dalmaciju. 


(Nastavak.) 


inusmo  zaton  Župski  (Valle  di  Breno).  Na 
južnome  se  kraju  zatona  svinuo  izmedju  dvije 
luke  lijepi  Cavtat.  Dva  ga  otočića  zakriljuju, 
pa  ne  možeš  da  ga  cijeloga  spaziš.  Da  smo 
ono  izvršili,  što  smo  nakanili,  t.  j.  da  smo  se 
iskrcali  u Cavtatu  (Ragusa  vecchia),  pa  da  smo  pješice 
ili  na  konjima  prošli  Konavlje  — onamo  sve  do  Suto- 
rine  — valjalo  bi  nam  čitav  dan  žrtvovati,  a iz  Zagreba 
dolazili  kojekuda  glasi.  Jednoga  zvala  dužnost,  drugoga 
interes  — itd. , sve  sami  razlozi  najprivatnije  naravi,  ali 


zatona  kod  Danaca.  Na  jug  se  Konavlje  nastavlja  u Suto- 
rinskoj  dolini,  što  dopire  u zaton  Tople. 

Konavlje  je  propali  teren ; jedna  se  i druga  strana 
podigoše.  Isto  se  to  opaža  i kod  Vinodola  (po  profesoru 
Pilaru).  Sam  je  Dubrovnik  nekoč  stajao  na  otoku,  jer  se 
pripovijeda,  da  su  stanovnici,  koji  stanovahu  na  kopnu, 
pobjegli  pred  barbarima  na  otok,  pa  da  su  na  otoku 
osnovali  grad  Dubrovnik.  Gdje  se  danas  ponositi  Dubrov- 
čani šeću,  ondje  je  nekad  bilo  plitko  more  „Paludes" 
(t.  j.  močvare)  zvano. 


ipak  razlozi.  f 

Tako  prodjosmo  pokraj  Cavtata,  pa  ćemo  niz  onu 
strmu  obalu  do  ulaza  u Boku. 

Ne  mogu  nikako  nešto  da  ne  spomenem.  Konavlje 
je  duga  dolina,  paralelna  s morem,  odijeljena  od  mora 
tek  uzanom  33  kim.  dugom,  a niskom  kosom.  Neobično 
je,  kolika  sličnost  postoji  izmedju  Konavala  i Vinodola. 
I Vinodol  i Konavlje  imaju  isti  smjer,  pa  se  nastavljaju 
na  sjevero-zapad  i na  jugo-istok.  Kod  Vinodola  opaža  se 
nastavak  u dugoljastoj  dolini,  u koju  se  je  uvalio  Bakarski 
zaljev,  a dalje  dolina  Drage  i Rječine.  Kod  Konavlja 
opaža  se  isto.  Konavlje  se  na  sjever  nastavlja  u zatonu 
župskom,  pak  dalje  uzanom  prevlakom,  što  spaja  kopno 
sa  Lapadskim1  poluotokom,  a dijeli  zaton  Gruški  od 

1 U posljednjem  broju  pogrješno  Lapat  mjesto  Lapad. 


Djelovanje  podzemnih  sila  pokazuje!  se  već  odavna 
u onim  krajevima,  a objavilo  se  je  najbolje  za  onih  tužnih 
dana  g.  1067.,  kad  se  je  sav  Dubrovnik  stresao. 

* * * 

Njegdje  oko  šeste  ure  okrenu  se  naglo  „Zvonimir", 
pa  obidje  uzak  tanak  poluotočić  „Oštro11.  Tu  je  ulaz  u 
Boku  kotorsku.  Ostavismo  za  ledjima  — „na  lebiću"  — 
rekao  bi  Tone  — otvorenu  pučinu.  Na  lijevoj  se  strani 
digla  visoko  na  „Oštrom  rtu“  austrijska  tvrdjavica.  Tri  topa 
zure  na  tri  strane  svijeta,  kao  prave  pravcate  besposlice. 

— Beštije  žejezne.  Pi!  — Tone  pljucne  pa  se  okrenu. 

Malo  po  malo  padao  suton  na  hrvatsko  Viertvalđ- 
štetsko  jezero,  na  Boku  kotorsku.  Najviše  gore  nad  Novim 
(Hercegnovi,  Castelnuovo)  još  su  rasvijetljene  suncem  sa  za- 
pada, dok  se  negdje  nad  Risanskim  zatonom  podigao  mjesec. 

. * 


i 


Sudivoj  Czarnovsld 
maršal  saborski. 
SigmUnđ  August,  kralj  poljski. 


Albrecnt  Pruski,  - - ' Valentin  Dembinski, 

Stamslav  TarnowSki.  Martin  Kromer,  povjestnlk  poljski.  veliki  poclkladnik  krunski. 

Jan  Piri  ej,  veliki  krunski  maršal.  Luka  Gorka,  JanuOstrožski. 

general  volikopoljski.  Jan  Laski. 

Stanislav  Hosius,  kardinal.  Valerian  Protasewicz,  biskup  vilanski. 


I 


Mihajl  Wišniewiecki,  kaštelan  braclavski.  ' Ostafij' Wollowicz,  kancelar 
iskup  krakovski.  Eomau  Sanguszko,  kapetan  litavski. 

Jakov  Ulilanslci,  primas  poljski.  NikolagMielecid,  veliki  kninski  kapetan, 
n Zbororvski,  kaštelan  krakovski.  Nikola  Radziwill,  vojvoda  vilanski. 


litavski. 

Ana  Jageloilka,  kraljica  poljska. 
Jan  Kostka,  kaštelan  gdanski. 

Jan  Chodkiewicz. 

„Zvonimir1'  odbrusi  ravno  u zaton  od  Tople.  Već 
se  po  malo  rasvijetlile  Igalo,  Topla,  Novi  i Savina,  — 
a svjetlo  se  njihovo  odsijeva  u mirnome  moru.  Poslije 
onoga  veselja  na  Lokrumu  nastade  medju  nama  neka 
reakcija,  svaki  je  u svome  zakutku  sjedio.  G.  Zagorac  i 
ja  ođabrasmo  (kao  obično)  mjesto  na  bumprešu,  pa  se 
zagledasmo  u stotinu  onih  svjećica,  što  sa  dopirale  sve 
do  Kumburskoga  kanala  (Canale  đi  Combur).  Još  čas  i 
mrkla  noć  prekri  Boku.  Niski  crveni  svjetionik  pokazuje 
put  „Zvonimiru".  Lagano,  mirno  udara  „helike"  (vijak 
na  brodu),  ispod  kljuna  svjetluca  more,  a makinista  pjeva 
neku  čudnovatu  pjesmicu. 

Čudno  te  čuvstvo  podilazi,  kad  se  zagledaš  u ono 
crno,  tajinstveno  more,  a nekako  mi  odlanu,  kad  začuh: 

— • Mezza  forza! 

Laganije  udara  vijak.  Noštrom,  koji  stajaše  na  kormilu, 
pritisne  nogom  o pipac  a onim  planinama  zaori  mukli 
glas  „Zvonimirov"  • i odjeknu  do  tri  puta. 

— Ferma! 

Stadosmo;  mjesec  se  pokaza  na  istoku  i nejasno 
rasvijetli  ono  komadićak  mora,  što  se  do  grada  prostire. 
Drugo  je  sve  u tami. 

— Pomozi  Bog ! 

— Va  vike,  — ozove  se  Tone  tihim  glasom,  a nije 
ni  pogledao,  tko  ga  pozdravlja. 

Bila  se  primakla  brodu  barka,  a u njoj  tri  čovjeka 
od  lučke  oblasti.  Jedan  sa  pope  na  kuvertu,  a onda  na 
most,  pa  uze  tunun  u ruke.  Usidrismo  se  usred  luke. 

— HoeemO  li  izići? 

— Ajde.  Dignut  će  se  mjesec. 

Nostrom  Andre  i stari  mornar  Ive  spustiše  barku, 
a mi  se  na  dva  puta  iskrcasmo. 

Jedan  nas  dječak  naputi,  kuda  daše  popnemo  na  Kaštel. 

— Ondje  ima  gostiona. 

Do  Kaštela  nešto  je  mučan  put.  Baš  na  gradskim 
vratima  preseneti  nas  osobita  slika.  Kroz  široka  vrata 
upire  mjesec  svoje  čudnovato  lice.  Svijetlo  je  kao  dan, 
kuda  zrake  njegove  dopiru,  a sve  je  drugo  još  tamnije. 

Pred  vratima  stoji  neka  žena  neobično  (ne  fantastično) 
u dronjke  i krpe  odjevena. 

— Nosi  te  bijes,  pomislih,  koji  je  vrag  prikova 
na  to  mjesto. 

Nas  trojica  (no  sjećam  se,  tko  je  sa  mnom  bio) 
stadosmo.  Ona  se  uze  lagano  njihati,  kao  da  je  val  njiše. 
Zapjeva  pjesmu  najprije  tiho,  a onda  sve  jače  i jače. 
Kako  je  glas  jači  postajao,  tako  je  i njihanje  prelazilo  — 
najprije  u ples  — a onda  u neko  bijesno  skakanje.  Bila 
se  razvikala  (jednako  pjevajući),  a skrene  govoriti  prozom 
— deklamacijom.  Što  je  govorila,  toga  nitko  živ  nije 
razumio;  plela  je  riječi  hrvatske,  talijanske,  a katkad  bi 
i koju  njemačku  izlanula.  Emfatički  završi  svoju  dugu 
govoranciju  sa  čitavim  čislom  kletava.  Odskoči  još  jednom, 
okrenuv  lice  prema  mjesecu,  — suknje  (t.  j.  one  prnje) 
zavitlaše  zrakom,  onda  je  nestade. 


— Eto  Dinorin  ples  sa  sjenom,  — opazi  jedan  od  nas. 

— Tko  je  ta  luda  žena?  — upita  moj  prijatelj  goro- 
stasnoga Bokelja,  što  stajaše  na  vratima. 

— Vještica,  gospodine.  Laku  noć! 

Kad  smo  se  sa  grada  vraćali  u luku,  dopre  mi  i 
opet  do  ušiju  pjev  one  lude.  One  sam  noći  prosanjao 
nekaki  čudnovati  ,,Walpurgisnacht“. 

Drugo  jutro  — lijep  dan,  a meni  do  ušiju  dopre 
pjesma,  što  ju  pjevaše  naš  društveni  češljugar  Tone. 

Hitala  je  Mare,  pešćacć  va  morć. 

Trajna  ni  — najna  — 

— Dobro  jutro,  gospodičiću,  dobro  jutro ! 

— 0 Tone  — kako  ste  vi  to  veseli? 

— A ča  ja?  E lipo  mi  je,  — ter  — kako  ne  bin 
pival,  kad  je  danaske  vazam.  — Pomoz’  bog!  Hola  — 
hola,  neka  gredu  vanka.  Freska  je  arija  — kako  dobro 
vino:  Bilo  je  noćaske  malo  trmuntana,  neka  gredu,  će 
jin  bit  za  dušu. 

I eto  ti  njega,  oteo  mi  jastuk  ispod  glave,  a pokrivač 
i gunjac  ispod  mene,  pa  se  nasmija  raširi v toliko  usta, 
da  bi  sam  sebi  bio  mogao  (što  no  riječ)  u uho  reći,  što 
mu  ja  rekoh. 

— Aj  — aj,  Tone,  kako  ste  vi  to  — kao  zaljubljen 
mladić. 

— A ! Po  Bogu  — ter  ni  mlad  misec,  a nisam  ja 
njihovih  let  — al  san  dobre  voje.  Eh  pa  ki  će  mi  prigo- 
vorit  — svoja  san  glava,  poštena  glava,  jin  i pijen  kako 
i drugi  judi  a gospodin  Bog  je  rekal,  kad  je  na  svitu  bil  . , . 

— Da,  ljubite  se.  prekinuli  mu  riječ. 

— Ter  se  ja  ne  moren  s njihovin  zajikom.  Da  hi  jin 
Bog  dal  tri  srca,  a sako  srce  zajubjeno  za  puknut. 

Ode. 

„Zvonimir"  ostavi  ubavi  Novi,  pa  zadje  na  istok  u 
Kumborsko  tijesno.  Tu  se  stvori  pred  nama  drugi  dio 
Boke  Kotorske,  t.  j.  plitki  zaton  Tivatski  (Baja  di  Teodo). 
U južno- istočnom  dijelu  toga  zatona  položio  se  plosni 
otočić  sv.  Marka  sa  samostanom  — a iza  njega  na  niskoj 
obali  sama  sela  sve  do  Tivta.  Sjeverna  obala  Tivatskog 
zatona  posve  je  strma,  a baš  uz  more  vodi  cesta,  uz  koju 
se  navezlo  (kao  vrući  kesteni  na  uže)  sto  i sto  bijelih 
kućica  sa  crnim  krovovima.  Divota  je  pogledati  sa  Tivta 
one  kamene  glave,  što  se  nad  zelenim  obalama  dižu.  Na 
jasnom  nebu  dignuo  svoju  glavu  Orjen  i drugi  neki 
vrhunci,  svi  još  puni  snijega,  a rasvijetljeni  jutarnjim 
suncem  — sve  je  tako  jasno  i bistro,  da  pomišljaš,  kako  ćeš 
rukom  dohvatiti  one  gorostasne  vrhove.  Tek  što  se  malo 
ogledasmo  po  Tivatskom  zatonu,  eto  se  žuri  „Zvonimir" 
na  sjever. 

— Kuda  će?  — upitah  druga,  kad  spazili,  da  se 
zaton  sve  više  suzuje.  Poput  lijevka  stiska  se  zapadna  i 
istočna  obala,  a ondje,  gdje  se  sastaju,  diže  se  801)  m. 
visoka  kamena  gruda. 

— To  su  „Verige". 

Sedam  stotina  metara  uzani  kanal,  2'5  km.  dug, 
okreće  iz  Tivatskoga  zatona  na  sjever.  Strme  ga  obale 
stisnuše,  cesta  na  zapadnoj  strani  prestaje,  jer  je  obala 
prestrma. 

Dvije  visoke  lanterne  pokazuju  mornaru  u noći  ulaz 
u te  Verige  (Le  Oatane).  Zelene  obale  postaju  sve  strmi- 
jima — a u visini  su  gole  izderane  — najfantastičnijih 
oblika.  Tamno-modro  more  — ili  bolje  — jezero  — kako 
je  mirno,  odsijeva  čitavu  sliku.  Na  obližnjim  vrhovima 
ponamjestise  same  male  tvrđjice,  koje  brane  ulaz  u Boku. 

Verige  se  sve  više  stiskaju,  napokon  se  stisnuše  do 
širine  Dunava  kod  Zemuna. 

Još  čas  i eto  te  u trećem  dijelu  zaljeva,  u zatonu 
Risanskom.  Verige  se  naglo  ođmakoše,  a oči  su  ljudske 
premalene,  da  u jedan  čas  ulove  svu  divotu  i veličinu, 
koja  ti  se  pokazuje.  Silni  kameni  Kasun  (Monte  Oasson 
873)  tako  je  strmo  iskočio  iz  mora,  tako  silan  prema 
lijepom  Perastu  gradu,  što  se  uza  nj  pritisnu'  kao  dijete 
uz  majčine  grudi,  da  i ne  opažaš  u prvi  čas  ona  dva 
mala  otočića,  što  se  kao  stražari  pred  Perast  posta  više. 
Kad  ti  se  oči  privikoše  silnoj  slici,  onda  tek  zagledaš, 
najprije  školjić  sv.  Jurja  sa  crkvicom,  a uza  nj  je  kao  sestra 
uz  brata  Majka  bđžja  od  Slcrjpjela  (Madonna  di  Scarpello). 
Lakim  zelenilom  obrasli  otočići  pokazuju  ti  se  u moru, 
a njihovo  se  zelenilo  tako  prijatno  ističe  na  tamnom, 
gotovo  crnom  stijenju.  To  su  Boromejski  otočići  u našoj 
,,Boci“,  a Kasun  je  naš  Rigi. 

Kolike  li  krasote,  kad  sa  Kasuna  pogledaš  na  jug, 
gdje  se  je  uvalio  tivatski  zaton,  a dalje  preko  onih  gora 
otvorena  pučina.  Na  zapad  uvalilo  se  kao  Betlehem  na 


kraju  Risanskoga  zatona  Morinje,  a na  sjeveru  Risan. 
Nad  Risnom  pokazat  će  ti  se  silna  gromada  Orjenska 
sa  Velom  gredom.  Ako  si  prošao  dolinu  savsku  onamo 
do  Trebiža,  sjetit  ćeš  se  Babjega  zuba  (Mangart)  i Triglava, 
kad  pogledaš  Orjen. 

Naš  „Zvonimir"  zaleti  se  sve  do  Risna.  I on  se 
razveselio,  jer  ide  kao  da  ga  orlovi  nose. 

Pogledavši  s mora  Risan  vratismo  se  uz  one  otočiće 
i Perast,  ostavismo  Verige  na  jugu,  a zadjosmo  u posljednji 
dio  „Boke  Kotorske",  u zaton  kotorski.  Taj  je  dio  najljepši 
od  sviju. 

Začudih  se,  gledajući  po  svim  obližnjim  vrhovima 
same  male  tvrđjice.  Neke  od  tih  tvrđjica  stoje  ondje  već 
od  g.  1869.,  kad  su  Krivošije  ustale  bile;  druge  posa- 
građiše  1883.  t.  j.  za  vrijeme  drugoga  ustanka  pod 
Stojanom  Kovačevićem. 

Čovjek  se  upravo  čuditi  mora,  kad  pomisli,  kako  je 
more  doprlo  kroz  ona  tijesna  u kotorsku  dragu,  — kako 
je  našlo  prolaz  međju  onim  timor-planinama. 

Obale  obrasle  narančom,  mrčom  i lovorom,  a iznad 
njih  samo  pusti  kamen.  Kad  je  gospodin  Bog  obilazio 
zemljom,  da  nadijeli  jedan  kraj  šumom,  a drugi  gorom, 
pođera  se  nesrećom  sv.  Petru  vreća,  u kojoj  je  nosio 
gore  i kamen,  — pa  se  tu  prosuše,  a baš  nad  Bokom  i 
nad  Ornom  gorom. 

Minusmo  Orahovicu,  što  se  je  uvalila  uz  Ljutu 
dragu,  pa  skrenusmo  na  jug.  Tu  se  u dnu  drage  posadio 
Kotor  pod  sniježnim  Lovćenom  i pod  tvrdom  Zvražđom. 

(Nastavit  će  se.) 


Književnost. 

Hrvatska.  Monumenta  spectantia  historiam  Slavorum  meri- 
clionalium,  edidit  academia  scientiarum  et  artium  Slavorum  meri- 
dionalium,  vol.  XXIV.  Index  rerum,  personarum  et  locorum  in 
vol.  I — V.  monumentorum.  Opera  S.  Ljubio.  Zagrabiae  1893. 
(Cijena  3 for.  p.  1 — 393.) 

Pod  ovim  naslovom  izišla  je  XXIV.  knjiga  historijskih 
spomenika,  koje  naša  akademija  izdaje.  Sadržaje  opširno  stvarno, 
osobno  i mjestno  kazalo  k mletačkim  ispravama  u I— V.  knjizi. 
Osjećala  se  potreba  takova  kazala,  da  se  olakoti  poraba  histo- 
rijske giadje,  koja  se  u prvih  pet  knjiga  »listina«,  što  se  tiču 
odnošaja  izmedju  južnoga  Slavenstva  i mletačke  republike.  Od 
šestoga  toma  počevši  svakomu  je  pridodano  kratko  kazalo;  no 
prvih  pet  toma  bilo  je  bez  njega.  Ovo  kazalo  je  mnogo  opširnije 
od  potonjih;  a to  ga  preporučuje,  jer  se  tiče  starijih  isprava 
prije  god.  1411.,  kojima  je  takovo  razjašnjenje  veoma  korisno. 

Od  stranih  arkiva  najbogatije  blago  za  našu  po  vješt  krije 
mletački  i rimski.  Nije  se  ni  čuditi,  jer  Mletci  i Eim  bijahu 
s našim  zemljama  u neprekidnom  dodiru.  S toga  si  je  naša 
akademija  za  našu  povjest  stekla  neumrlu  zaslugu,  objelodanivši 
u 13  krupnih  knjiga  gradju  za  našu  prošlost,  sabranu  divnim  i 
ustrajnim  trudom  akademika  S.  Ljubića,  koji  ju  je  u Mletcima 
kroz  godine  poput  pčele  sabirao.  Isprave  teku  od  X.  do  pod 
konac  XV.  vijeka.  One  su  tako  potpune,  da  teku  gotovo  od 
godine  do  godine,  od  mjeseca  do  mjeseca.  Zasluga  je  tim  veća, 


što  sabirajući  i na  svjetlo  iznoseći  tu  gradju,  nije  akademija  bila 
uskih  grudi,  već  je  prema  svomu  imenu  objelodanila  ne  samo 
hrvatske  i bosanske,  nego  i srpske  i bugarske  isprave.  Nitko 
ne  može  pisati  historije  hrvatske,  bosanske,  srpske  i bugarske, 
ako  te  akademičke  zbirke  ne  prouči. 

Sastavljajući  taj  »index«,  Ljubić  nije  obuhvatio  samo  osobna 
i mjestna  imena,  nego  je  pod  nekim  riječima  sabrao  sve,  što  se 
i na  stvarnu  sadržinu  odnosi;  tako  n.  pr.  pod  riječju  archiepiscopi, 
comites  spomenuo  je  redom  sve  nadbiskupe,  knezove  itd.,  koji 
se  u onih  prvih  pet  knjiga  navode.  Pod  »Dalmatia,  Croatia, 
Sclavonia,  Eassia,  Bosnia  itd.  naći  ćeš  sve  općenite  vijesti  o tim 
zemljama.  Zanimljivo  je,  da  se  riječ  »Servia«  za  srpsku  zemlju 
spominje  samo  na  25  mjesta,  dočim  se  Srbija  obično  naziva  ili 
Eaxia,  Eassia  ili  Sclavouia,  i to  premnogo  puta.  Sclavonia  bila 
je  Mlečanima  slavenska  zemlja,  i to  sada  Hrvatska,  sada  Srbija, 
prva  češće  od  druge.  Prva  dolazi  ipak  premnogo  puta  pod  svojim 
pravim  imenom  »Croacia«.  I za  pojedine  stare  plemićke  obitelji 
hrvatske  nalazi  se  gradja  na  okupu,  tako  za  Šubiće  (kasnije 
Zrinjske)  pod  »comites  bribirienses« ; za  potonje  Frankopane  pod 
»comites  Veglae«,  za  krbavske  Gušiće  pod  »comites  Corbaviae« 
itd.  Uz  silnu  historijsku  gradju,  koja  danomice  raste,  takovi  su 
repeitoriji  upravo  potrebni. 

Napokon  vrijedno  je  spomenuti,  da  je  »Index*  u nizu 
akademijskih  publikacija  235.  knjiga. 

Jugoslavenska  akademija.  Akademik  prof.  dr.  K.  Vojnović 
predao  je  svoju  raspravu:  » Crkva  i država  u Dubrovačkoj  repu- 

Hici,  osvrtom  navlastito  na  XVI.  i XVII.  vijek.  U uvodu  razlaže, 
nastavljajući  svoj  rad  o državnome  ustrojstvu  Dubrovačke  repu- 
blike, da  je  bio  red  proučiti,  kako  je  djelovao  na  nj  prvi  činbenik 
sreće  država,  crkva,  kakovi  su  joj  bili  odnošaji  napram  svjetovnoj 
vlasti  i kakovi  uzajamni  utjecaji.  Navadja  razloge,  koji  su  ga 
sklonili,  da,  razmotrivši  vas  razvitak  toga  djelovanja,  ograniči 
potanko  ispitivanje  na  XVI.  i XVII.  vijek,  za  kojih  se  zaoštrila 
borba  izmedju  crkve  i države  u svoj  Evropi,  pak  i u Dubrovniku, 
navlastito  poradi  protestanske  reformacije,  koje  odjek  dopre  i 
do  njega.  Vrijedno  je  bilo  osim  toga  istražiti,  da  li  su  postojale 
u običajima  naroda  i svećenstva  klice  tomu  pokušaju  i koliko 
su  im  zaključci  tridentinskog  sabora  napravili  ustuk.  A pošto 
u ovo  razdoblje  pripada  potresna  katastrofa  od  g.  1667.,  koja 
je  zasjecala  u crkovni  život  Dubrovnika  isto  tako  kao  u politički, 
bilo  je  poučno  motriti,  kako  su  zajednički  napori  crkve  i države 
pomogli,  da  se  Dubrovnik  iz  svojih  razvalina  podigne. 

Rasprava  se  dijeli  u dvoje.  Prvi  dio  crta  stanje  Dubrovačke 
crkve  XVI.  i XVII.  vijeka  u ovih  jedanaest  poglavlja:  I.  Postanak 
i razvitak  Dubrovačke  crkve.  — II.  Nadarbina  nadbiskupska.  — 

III.  Vikarijat.  — IV.  Kaptol.  — V.  Župe.  — VI.  Bratovštine.  — 
VII.  Biskupija  Tribunjsko-Mrkanska.  — VIII.  Stonska  bisku- 
pija. — IX.  Svjetovnjačko  svećenstvo.  — X.  Duhovni  redovi: 

a)  Benedektovci,  b)  Dominikovci,  c)  Franovci,  d)  Isusovci  e)  Du- 
manjski  samostani.  — XI.  Jezik  u crkvi.  — Ovaj  je  prvi  dio 
razjašnjen  sa  180  primjetaba  i isprava.  Drugi  dio  opisuje  odnošaje 
dubrovačke  crkve  s državom  u ovih  dvanaest  poglavlja : I.  Opće- 
niti odnošaji  crkve  s državom  XVI.  XVII.  vijeka.  — II.  Posebni 
odnošaji  Dubrovačke  republike.  — III.  Patronatsko  pravo.  — 

IV.  Utjecaj  države  u crkovnu  upravu.  — V.  Pravo  pribježišta.  — 
VI.  Nadležnost  o nekretninama.  — VII.  Povreda  crkovne  sudbe- 
nosti.  — VIII.  Pokušaji  reformacije.  — IX.  Postupak  proti 
vješticama.  — X.  Odnošaji  s ino  vjernicima:  a)  s pravoslavnima, 

b)  sa  žugielima,  c)  s Turcima.  — XI.  Crkva  i država  poslije 
velike  trešnje.  — XII.  Rim  i Dubrovnik.  Drugi  je  dio  razjašnjen 
sa  115  primjetaba  i isprava.  Radnja  se  oslanja  na  vrela  crpena 
iz  državnoga  dubrovačkog  arkiva,  iz  staroga  arkiva  dubrovačke 
nadbiskupije,  iz  franovačke  i dominikovske  knjižnice. 

Češka.  Utok  zisku.  Igrokaz  u 3 čina,  napisao  F.  X.  Svoboda, 
prikazan  prviput  u »Narodnom  divadlu«  9.  studenoga  1893. 
F.  X.  Svoboda  nije  novajlija  medju  češkim  dramatičnim  pjesni- 
cima. Prije  više  godina  napisao  je  cijeli  niz  drama,  koje  su  se 
sa  raznim  uspjesima  u Češkoj  prikazivale.  No  to  bijahu  tek 
pokusi.  Tek  >Marinka  Valkova «,  prvo  tiskano  djelo  Svobođino, 
upozorilo  je  na  nj  šire  općinstvo.  Žatim  su  došli  »Smčry  života«, 
kojima  je  iznio  pobjedu  na  pozornici  Narodnog  divadla.  Od  toga 
mu  se  vremena  općenito  priznaje  dramatski  talenat.  Njegov 
»Rozklad«  proglasi  uvkžen  Češki  kritik  za  najljepši  igrokaz  češki, 
premda  se  ne  da  tajiti,  da  pokraj  velikih  vrlina  i velikih  mana 
imade.  Te  su  pogrješke  zajedničke  svim  Svobodinim  dramama, 
pa  ih  vidimo  i u najnovijem  njegovu  djelu.  On  nastoji,  da  nago- 
mila što  više  detalja,  što  no  rasvjetljuje  okolinu,  iz  koje  potječu 
osobe  njegove  drame. 

Velika  množina  potankosti  često  sustavlja  napredovanje 
čina,  koji  mjestimice  osjetljivo  zapinje.  Tako  je  i u tomu  »Istoku 
zisku«.  Taj  igrokaz,  najnovije  djelo  Sv'obodino,  lijep  je  u poje- 
dinostima, ali  neuspio  u cijelosti. 

Evo  mu  jezgre:  Činovnik  banke  Hrđlička  živi  sretno  sa 
svojom  obitelji.  Ali  ta  je  sreća  kratkotrajna.  Sin  Hrdličkin  Gjuro 
donosi  u obitelj  nove  nazore,  novi  smjer,  bez  ideala,  sebičnost 
i koristoljublje.  Ruga  se  ljubavi,  oduševljenju,  svemu  i svačemu, 
a slavi  čisto  koristoljublje.  Ali  pokraj  svega  toga  on  je  čudan 
snatrilac,  koji  hoće  da  gnjilo  društvo  preobrazi.  Tomu  treba 
novaca.  To  je  razlog,  da  s oduševljenjem  prihvaća  predlog  sestre 
Marije,  udane  Havlikove  i svoga  Šurjaka  Havlika,  neka  njegova 
sestra  Josipa  pretrgne  svoj  odnoŠaj  s Vaclavom  Benešem,  činov- 
nikom u taj  par  bez  mjesta,  a uzme  bogatoga  kuće  vlasni  ka 
Karaska.  Tako  bi  se  podiglo  odmah  blagostanje  cijele  obitelji. 
Svi  odobre  taj  predlog  i nagovaraju  Josipu,  da  to  Benešu  pismom 
javi.  Josipa  misli,  da  bi  brakom  s Karaskom  koristila  svima,  da 
bi  osnovala  njihovu  sreću,  pa  je  pripravna,  da  se  žrtvuje.  Gospodin 
Karasek,  bogat  glupak,  dodje  u obitelj,  upozna  se  s obitelju  i 
pozivlje  Josipu,  da  posjeti  s njime  umjetničku  izložbu.  Josipa 
jošte  krzma,  jer  se  medjutim  sjetila,  kako  nije  tako  sjegurno, 
da  li  će  svojom  udajom  koristiti  obitelji.  No  tim  tjesnije  prianja 
uz  Karaska  Gjuro,  koji  kani  nekakvu  svoiu  knjigu  izdati  nakladom 
Karaskovom.  Sve  dakle  teži  za  korišću  ; koristoljublje  se  uvriježilo 
u obitelji,  pa  ju  vuče  u sigurnu  propast.  Oholost,  lukavost  raste. 


Ali  Članovi  obitelji  nisu  sretni  u nadi  na  brzo  bogatstvo.  Razdra- 
ženost,  pravdanje,  uzrujanost  uvukla  se  u prije  mirnu  obitelj. 
No  već  nastaje  obrat. 

Sin  gospodje  Hrđličkine  iz  prvoga  braka,  učitelj  Kordn, 
nagovara  svoga  brata  Gjuru,  neka  ne  izdaje  svoje  knjige,  jer  da 
je  nezrela.  Već  prije  toga  spočitnuo  je  Josipi  njezin  postupak 
oštrim  riječima,  pa  nije  smio  za  to  u obitelj  zalaziti.  Josipa  i 
Gjuro  razmišljaju  o njegovim  riječima  i priznaju,  da  je  imao 
pravo,  pošto  je  jedini  odolio  sveopćoj  vrućici,  težnji  za  korišću. 
Gjuro  se  odriče  najednom  svojih  nazora  i bodri  svoju  sestru  u 
otporu  proti  udaji  s Karaskom.  On  ima  da  isprosi  njezinu 
ruku.  Josipa  ne  popušta.  Medjutim  dolazi  Koran  i dokazuje 
cijeloj  obitelji,  kako  ju  je  zavelo  koristoljublje,  kako  su  prije  bili 
sretni  i zadovoljni.  Svi  se  izmire.  Korđn  ostaje  u roditeljskoj 
kući,  Josipa  ne  polazi  za  Karaska.  Zastor  pada.  Beneš  će  se 
vratiti  mjesto  Karaska  i kao  zaručnik  večerati  s obitelju  Hrdlič- 
kinom.  — Smjelo  je  takav  spor  riješiti  ženidbom.  Taj  konac  ne  samo 
što  je  banalan,  nego  je  i neistinit,  nemoguć.  Nagla  promjena  u 
mislima  i činima  lica  nije  obrazložena.  Taj  nagli,  neočekivani, 
nemogući  konac  ubija  sve  i djeluje  gotovo  komično.  I karakte- 
rizacija  nije  posve  uspjela.  Gjuro  je  »naprednjak«,  kojega  ne 
razumijemo.  S takovim  protivnikom,  bez  stalnoga  uvjerenja,  bio 
bi  svaki  boj  uzaludan.  Najslabije  je  ocrtan  mentor  Koran.  Taj 
ozbiljni  propovjednik  upravo  je  tako  smiješan,  kao  i njegov  pro- 
tivnik Gjuro.  Gospodja  HrdliČka  poznata  je  već  iz  prijašnjih  djela 
piščevih.  Veoma  lijepo  je  orisan  lik  kapitaliste  Levitana.  Šam 
Karasek  je  sličan  Červinki  u »Smery  života«. 

Konačni  sud:  »Utok  zisku«  je  djelo,  koje  ima  zdravu  osnovnu 
misao,  urešeno  je  mnogim  detaljem,  ali  u cjelini  neuspjelo. 
Najljepši  i ponajbolji  je  prvi  čin.  Prizor  sa  svjetiljkom  u trećem 
činu  je  izvrstan,  a podsjeća  mnogo  na  drame  norveške.  Najslabiji 
je  drugi  čin,  napreduje  polako.  Glavna  je  pogrješka  nedostatak 
psihološke  motivacije,  nevjerojatnost.  Drama  se  izvrsno  glumila. 

F.  B. 


Umjetnost. 


Plesanka.  Nakladom  sveučilišne  knjižare  F.  R.  Auera 
izišao  je  pod  ovim  natpisom  zbornik  izvornih  plesova,  što  ih  je 
uredio  i izdao  naš  mnogo  zaslužni  glazbeni  strukovnjak,  g.  Fr. 
Š.  Kuhač.  U zborniku  nalazi  se  ovih  osam  komada:  I opet! 
dalmatinsko  pučko  kolo  od  Fr.  Š.  Kuhača;  2.  Sarajevska  četvorka, 
sastavljena  od  bosanskih  i hercegovačkih  melodija  od  Šanđora 
Fosiljevca;  3.  Jerino  kolo,  dvoransko  kolo  u figurama  od  F.  S. 
-Vilhara.  4.  Une  srupule,  valČik  od  Nik.  Fallera;  5.  Po  koprivnički, 
polka  franeaise  od  Tome  Šestaka;  6.  Pozdrav  Osieku,  brza  polka 
od  Ante  Stohra;  7.  Golub  i golubica,  polka  mazurka  od  Fr.  Š. 
Kuhača;  8.  Pozdrav  iz  Splita,  polka  franeaise  od  Vjekoslava 
Rosenberg-Ružića.  Plesovi  u tome  zborniku  imaju  lijepu  i zgodnu 
glasovirsku  udesbu,  pa  se  svojom  unutarnjom  ljepotom  mogu 
lako  natjecati  sa  ma  kojim  sličnim  djelom  inozemskih  sklada- 
telja. Poradi  ovih  vrlina  usrdno  preporučujemo  ovaj  zbornik 
napose  našemu  krasnomu  spolu,  koji  se  bavi  glazbom.  A pored 
toga  ovo  je  hvale  vrijedan  pokus,  da  na  glazbenom  polju  naši 
domaći  proizvodi  zamijene  tudje,  da  se  riješimo  tudjega  upliva, 
pa  da  se  i tu  osovimo  na  svoje  noge.  Iz  hrvatskih  krajeva  idu 
na  tisuće  svake  godine  u tudjinu  za  plesue  i druge  glazbene 
proizvode.  Bilo  bi  u redu,  da  taj  novac  ostane  u našoj  domo- 
vini, tim  više,  što  mi  imademo  vrsnih  skladatelja,  koji  umiju 
skladati  isto  tako  dobre  plesne  komade,  kao  i tudjinci.  Prigrlimo 
svoje,  pa  se  otresimo  tudjega  štitničtva  i gospodstva  u toj  grani, 
kako  smo  se  riješili  u drugim  strukama.  Širenjem  takvih  djela 
podupiremo  hrvatsku  stvar,  jer  će  se  osokoliti  na  dalji  rad  i 
naši  skladatelji  i nakladnici,  kad  vide,  da  im  nije  trud  uzaludan. 
Tako  bismo  mogli  za  koju  godinu  posvema  istisnuti  slična  tudja 
glazbena  djela  iz  hrvatskih  kuća.  Time  će  se  zakrčiti  put  tudjemu 
uplivu,  ukusu  i duhu  u naše  obitelji.  Tko  voli  svoje  od  tudjega 
i komu  je  na  srcu  procvat  hrvatske  glazbene  literature,  taj  će 
bez  sumnje  radosno  pozdraviti  taj  zbornik  kao  vijesnika  eman- 
cipacije od  tudjinstva  u našoj  glazbi.  U to  ime  ponovno  prepo- 
ručujemo taj  zbornik  svakomu  pravomu  Hrvatu. 

Svastice. 

Poljski  književnik  g.  Tytus  Sopodžko  moli  hrvatske  knji- 
ževnike, da  bi  mu  izvoljeli  priposlati  svaku  novu  knjigu,  e da 
ju  on  ocijeni  u poljskim  listovima.  On  će  im  priposlati  na  uzvrat 
broj  dotičnog  lista  sa  ocjenom.  Njegova  je  adresa : Tytus 
Sopodžko,  Ivrzeszowice  (Galicija). 


Ženidba  Mije  Bogdanova.  — Život  za  sreću.  — Vjetrenje.  — Propast. 


— Put  u Dalmaciju.  — Listak. 


Uređjuje  J.  Pnsnrie. 

Ženidba  Mije  Bogdanova. 


Pripovijeda  Ferdo  Juzbašić. 


(Svršetak.) 


IV. 

ije  Franjo  nikad  tako  dugo  kao  večeras  iskao 
svoga  druga  i ne  dočekao  ga.  Postao  je  već 
nestrpljiv,  pa  je  krenuo  Bogdanovoj  kući.  Tu 
mu  rekoše,  da  Mije  odavna  nema. 

Izišao  je  opet  na  ulicu  i pošao  basati  kroz 
tamnu  noć.  U grudima  uskipjela  mu  zlovolja;  on  nije 
ništa  mislio,  ništa  slutio,  ali  mu  je  Mijin  izostanak  bio 
ipak  čudnovat,  neobičan.  Ta  nije  on  sam  po  noći  basao, 
otkad  su  ga  u šiparce  ubrajati  stali,  a prošlo  je  tomu 
već  šest  godina.  Uvijek  je  on  išao  uz  druga  svoga  Miju, 
s njime  doživljavao  čare  i neprilike  tamne  noći,  uvijek 
bodro,  veselo,  neobuzdano  ...  A sada?  Ovo  očekivanje  i 
ova  osamljenost  ozlovoljiše  ga;  on  se  nije  mogao  ničemu 
domisliti,  samo  mu  je  to  bilo  neobično  i neugodno. 

Tako  dodje  Franjo  do  bliže  Bilićeve  kuće  i opazi 
dvoje  ljudi  pred  kućom.  On  spozna  po  stasu  svoga  druga. 
Taj  čas  uskipi  silna  zlovolja  u silovitu  momku  i provre 
oštrom  psovkom.  Franjo  namjeri  ići  ispred  kuća  s protivne 
strane,  a kabanicu  navuče  preko  glave,  al  je  oko  ipak 
ostavio  prosto  i motrio  na  drugu  stranu,  gdje  se  momak 
i djevojka  za  ruke  drže,  gdje  joj  on  nešto  govori,  a ona 
se  glasno  smije  . . . 

Franjo  je  upravo  bjesnio  od  Ijutine,  a kad  ih  je 
promašio,  čuo  se  od  njega  u noć  prigušen  neki  glas, 
nalik  rezanju  . . . 

Hodao  je  po  ulicama  bez  glave,  ne  javljajući  se 
nikomu  i ne  odzivljući  se  nikomu,  premda  je  uz  put 
mnogo  momaka  i djevojaka  susretao.  Napokon  se  je  našao 
opet  pred  svojom  kućom,  nu  nije  mu  se  dalo  unutra 
ući;  na  san  nije  ni  pomislio,  već  se  je  naslonio  na  stup 
pred  kućom  i gledao  u mrklu  noć.  Gledao  je  dugo,  ljutito, 


nijemo,  od  njega  se  ne  ču  niti  obične  pjesme,  ni  zvižduka, 
a pred  oči  mu  katkad  kao  da  bi  iz  mraka  isplivale  dvije 
sjene.  One  su  se  za  ruke  držale,  a jedna  se  od  njih 
čudno  smijala. 

Franjo  se  najednom  trže,  začuo  je  za  sobom  znane 
korake ; ogleda  se,  k njemu  dolazio  Mijo. 

— Ti  sam,  Franjo?  Ja  se  malo  zadržao,  bio  sam  kod 
cure  . . . moram  i ja  jednom.  Svi  me  napastuju,  pa  sam 
napokon  odlučio  . . . Pogodi,  kod  koje  sam  bio?  — 
razgovorio  se  Mijo,  a smiješio  se,  kako  se  smiješe  bojažljivi 
ljudi,  ko  i su  sretno  dovršili  mučno  djelo 

— Sta  mene  briga  za  to!  — promrsi  kroz  zube 
Franjo  tobože  ravnodušno. 

— Moram  se  ženiti. 

— - Pa  ženi  se,  ja  ne  ću. 

- — Uzet  ću  Ružu. 

— Bilićevu ! 

— Pa  za  što  ne  bi  ? Kuća  je  to,  ja  sam  sirotan,  — 
a cura  je  dobra  — 

— Bilićeva! 

— Neka  je  Bilićeva,  nije  gora  od  drugih  ...  A mi 
ćemo  ostati  uvijek  drugovi  . . . 

— Ja  ću  si  naći  drugoga  druga,  tko  će  s mlado- 
ženjom . . . 

I Franjo  zadje  opet  u noć,  a Mijo  ostade  sam,  nije 
dospio  ni  riječi  mu  više  progovoriti.  Umalo  da  nije  za 
njim  potrčao,  jer  mu  se  činilo,  da  mu  iraade  mnogo  još 
kazati,  razjasniti,  nu  ustavi  se. 

— Pa  što  je  njemu  ? — pomisli  Mijo,  — ja  mu 
nisam  ništa  zla  učinio,  a on  se  ljuti.  Ta  ne  mogu  ja 
nauvijek  ostati  neženjom,  a i zašto?  — Sto  bi  sa  mnom 
ukućani?  ...  A Ruža  je  ljepota  djevojka  . . . 

Sada  je  Mijo  samo  na  nju  mislio  i,  smiješeći  se, 
zadovoljno  pošao  kuci. 

Dugo  u noć  nije  zaspao,  pred  okom  mu  bila  lijepa 
Ruža,  a za  njom  razastrlo  se  sve  uživanje,  sva  slast  i 
sve  milje,  koje  će  u buduće  on  uživati  uz  lijepu  ženu, 
uz  djecu,  kao  valjan  muž,  od  žene  ljubljen,  od  ukućana 
poštovan  . . . 

V. 

Mijo  se  požurio  javiti  svoju  odluku  gazdi  Anti  i 
babi  Josiji. 

Gospodar  Ante  držao  je  cijelu  kuću  u svojoj  ruci. 
Bio  je  čovjek  čvrste  odluke,  oštre  riječi,  ali  pravedan. 
Njegova  volja  i njegova  riječ  vrijedila  je  u svemu,  što 
se  tiče  kuće  i kućevnih  poslova,  ali  u ženidbe  i udaje 
nije  se  miješao ; to  je  puštao  ženama. 

Čini  se,  da  je  u tom  baba  Josija  bila  drugi  gospodar 
i dobro  je  gospodarila,  jer,  kako  su  ljudi  govorili,  Bogda- 
nove  su  žene  bile  sve  jednako  čestite. 

Baba  Josija  sjedjela  je  kao  obično  ljeti  i zimi  u 
zapećku  i prela.  Ostale  žene  radile  su  svoje  poslove,  neka 
u vrtu,  neka  u dvorištu  ili  u svom  kućaru.  Katkada  bi 
samo  koja  došla  u veliku  zajedničku  sobu,  najviše  za  to, 
da  baku  radi  čega  za  savjet  upita,  pa  bi  se  odmah  opet 
k poslu  povratila.  Baka  bi  svakoj  na  umiljato  pitanje 
razborit  odgovor  dala  i prela  dalje. 

I Mijo  se  prikučio  lagano  babi  Josiji,  pa  kad  joj 
napomenuo,  da  se  je  nakanio  ženiti,  ona  se  je  obradovala. 

— I vrijeme  je,  sinko,  rekla  ona,  a koju  si  nam 
odabrao  ? 

— Bilićevu  Ružu,  — odgovori  Mijo  tiho,  kao  da 
se  je  bojao  kazati  joj  tu  djevojku. 

Baba  Josija  ga  u čudu  pogleda. 

— I ti  si  već  govorio  s njom?  — reče  ona  ozbiljno. 

— Jesam,  bako;  cura  je  privoljela. 

— A zašto  si  baš  nju  odabrao?  . . . reče  baka 
nevoljko  i kao  da  je  htjela  još  nešto  nadovezati,  nu 
predomisli  se.  Na  njezinu  se  licu  moglo  pročitati,  da 
nije  bila  zadovoljna  s tim  izborom,  nu  nešto  ju  je  zadr- 
žavalo, da  ne  kaže  svoga  mnijenja,  a to  nešto  bila  je 
opet  druga  misao:  Ti  si  sirotan,  dobro  da  hoće  za  tebe 
poći  cura  iz  take  kuće,  pa  opet  pomisao : u našoj  kući 
ne  će  ona  valjda  biti  žena  onaka,  kake  su  Bilićeve  žene . . . 

Odmah  se  je  zatim  u Bogdanovoj  kući  govorilo  o 
novoj  snahi.  Žene  su  redom  dolazile  k peći,  pa  kao  iz 
prikrajka  upitale  babu  Josiju,  da  li  će  zaista  Mijo  uzeti 
Bilićevu.  Sve  su  se  tomu  čudile,  ali  se  nijedna  nije 
veselila. 

Istoga  dana  na  večer,  još  prije  zalaska  sunčanoga, 
evo  druga  Pranje  Miji. 

Našao  ga  je  sama,  gdje  na  dvorištu  ispreza  konje. 

— Kaži  ti  meni,  druže,  jesi  li  ti  zbilja  odlučio  uzeti 
onu  Bilićevu?  — poče  odmah  Franjo  kao  nasmješljivo, 
nu  ipak  ozbiljno.  On  se  nije  mogao  pretvarati. 


— Jesam,  druže,  i ugovorio  sam  već  s curom. 

— Nemoj,  Mijo ; nije  ona  za  tebe.  Što  ćeš  ti  s Bili- 
ćevom  ženskom? 

— Ja  sam  joj  već  obrekao,  a kad  se  oženim,  bit 
će  ona  Bogdanova 

— Bit  će  ona  kao  i one  drug^s  njihove  . . . Lacko 
im  je  veliki  prijatelj  . . . 

— Ne  će!  — reče  Mijo  gotovo  ljutito,  prečuvši 
hotimično  zadnje  riječi. 

— E,  onda  s Bogom ! Nemoj  da  se  u zlu  sjećaš 
mene  . . . odreže  Franjo  ljutito  i žalosno  i,  mrmljajući 
nešto  kroz  zube,  ode  svojoj  kući. 

Slijedeće  nedjelje  bile  zaruke,  zatim  nabrzo  i svatovi. 

VI. 

Mijo  se  oženio  i uživao  slatke  dane  veselo  i sretno. 
I kako  ne  bi,  uz  tako  lijepu  i nježnu  ženicu,  kao  što  je 
Ruža.  I zbilja  nije  taj  ženski  stvor  bio  jednak  ostalomu 
ženskinju  sela  R.  U nje  je  mekana  riječ  kao  od  voska, 
a slatka  kao  od  meda,  a tako  zgodna  i mudra,  da  ti  je 
svaka  njena  riječca  ugodna  kao  mio  dar  ; u nje  je  posmijeh 
veseo  i nježan,  da  ti  se  srce  topi  od  miline;  u nje  je 
svaka  kretnja  zgodna,  promišljena.  Sve  je  to  Mijo  opazio, 
sve  je  to  njemu  bilo  milo,  dapače,  on  joj  se  je  divio  i 
osjećao,  da  ju  jako  voli,  a u duši  je  zahvaljivao  svojoj 
sreći,  što  mu  je  bila  na  pomoći,  da  se  je  dostao  toga 
angjela,  koji  će  mu  do  groba  život  sladiti. 

Često  bi  Miju  susrela  tetka  Klara,  ili  na  ulici,  ili  na 
njivi,  pa  i kod  same  njegove  kuće.  Teta  se  je  brinula  za 
njegovu  sreću,  pa  bi  se  došla  raspitati.  Milo  bi  ona 
zaškiljila,  slatko  se  nasmiješila,  pa  bi  onda  tiho  i kao 
zabrinuto  upitala: 

— Kako  je,  sinko? 

— Dobro  je,  teto,  i boljemu  se  nadam ! . . . 

Nasmiješio  bi  se  Mijo,  a za  tim  se  hvalio  teti  vrelo 
i pouzdano,  pa  joj  kao  preporodjen  govorio  o svojoj  Ruži. 

— Hvala  Bogu,  hvala  Bogu,  hrano,  ja  sam  ti  druga 
majka,  baš  mi  je  drago.  Čuvaj  je,  sinko,  kao  oči  svoje, 
ne  daj,  da  ti  tko  sreću  smuti  . . . 

Mijino  se  je  srce  napokon  tako  oklopilo  ljubavlju, 
da  do  njega  nije  mogao  doći  ni  onaj  šapat,  što  se  je  po 
selu  kriomice  šuljao  . . . 

Franjo  Stakićev  nije  si  medjutim  našao  drugoga 
druga.  Od  one  večeri,  kad  je  Miju  odgovarao,  da  ne  uzme 
Ruže,  nije  on  dolazio  k Miji,  ali  nije  ni  na  divane  išao. 
On  je  radio  svoje  poslove  još  marljivije,  pa  nije  gotovo 
ni  osjećao,  da  i on  pripada  onomu  razredu  seoskog 
svijeta,  s koga  selo  vri  i kipi  . . . 

VII. 

Prošlo  nekoliko  mjeseci,  otkako  se  je  Bilićeva  Ruža 
udala  u Bogđanovu  kuću. 

Jednoga  toplog  dana  kasne  jeseni  začu  se  vika  i 
psovka  iz  dućana  trgovca  Lacka.  Djeca,  koja  su  se  u 

blizini  igrala,  poletješe  pred  dućan,  a i nekoliko  žena 
već  pošlo,  da  čuju,  kaka  je  to  ženska  glava  digla  viku  u 
dućanu,  kad  se  na  vratima  pokaza  Jela  Bilićeva,  mati 
Ružina,  a za  njom  čvrst  momak,  trgovčev  sluga,  — 
zgrabio  Jelu  za  ramena,  pa  — šup,  izgura  je  napolje. 

Klisnu  Jela  iz  dućana,  kao  riba  iz  ruke,  poblijedjela 
kao  stijena,  a viče,  sve  sikće: 

— Lopove,  kćer  si  mi  unesrećio,  platit  ću  ja  to 
tebi.  Trista  te  gromova  udarilo,  huljo,  psino,  sad  me  bacaš 
napolje;  bacit  ću  ja  tebi  čedo  pred  vrata  . . . 

Jela  umuknu,  kad  je  već  na  ulici  bila,  ogleda  se 
uokolo,  pa  kad  opazi  svijet  oko  sebe,  stište  usta  i pesnice, 
pa  ode  kao  oparena  kući. 

— Šta  viče?  viknu  strina  Mara,  jer  nije  mogla  sama 
brzo  dotrčati,  da  čuje. 

— Unesrećio  joj  kćer,  bacit  će  mu  čedo  pred  vrata, 
reče  baba  Stana,  okrenu v se  k Mari,  ali  brzo  prekide 
riječ. 

Prolazio  kraj  njih  Mijo  Bogdanov. 

— Bože,  kaki  je! 

Žene  zašaptaše  i za  njim  se  ogledaše. 

Mijo  je  to  zaista  bio,  išao  je  s posla  kući,  vidio  je 
iz  daleka,  gdje  mu  punicu  iz  dućana  guraju,  ali  čuo  nije 
ništa,  dok  ne  dodje  bliže  i dok  ne  ču  eto  od  baba. 

Krv  mu  se  stinu,  malo  da  ne  stade  medju  ženama, 
zađrhtaše  mu  tada  svi  živci,  zaboli  ga  u prsima,  otvori 
široko  usta  i povuče  zraka.  Njezinu  kćer  unesrećio,  — 
opetova  si  Mijo  kobne  riječi  . . . Koju  kćer?  . . . Kaku 
kćer?  ...  U Jele  je  jedna  kći,  njegova  žena,  Ruža.  — 
Podvostruči  korak  i dospije  kući.  Poleti  naglo  u kućar 
ženi.  Ona  sjedjela  pred  kućarom  i vezla.  Kad  ga  opazi, 
diže  se  i podje  k njemu.  Mijo  ju  uhvati  pogledom  oko 
pasa  i u njem  se  učvrsti  strašna  sumnja,  kao  da  mu  ju 
je  tko  na  nožu  u grudi  utisnuo. 

I ne  pozdravi  je,  već  prođje  kraj  nje  u kućar,  mrk 
kao  oblak,  bijedan  kao  nužda  . . . 

Ruža  podje  za  njim  u kućar.  I ona  je  probli jedjela. 

Kao  u neprilici  baci  ona  oko  uokolo,  pa  se  onda  zagleda 

u Miju. 

On  je  sio  na  klupu  i teško  disao. 

— Zlato,  šta  ti  je?  — progovori  Ruža,  pa  će  nježno 
da  mu  se  rukom  glave  takne. 

— Bježi  — zmijo,  — mater  ti  baca  dragi  iz  dućana . . . 
Mijo  ne  uzrnože  dalje,  već  skoči,  htjede  joj  ruku  od  sebe 

otisnuti,  pa  ju  zgrabi  za  pojas.  Bijes  u njem  uzavri, 

povuče  ruku  natrag,  zaboli  ga  srce,  htjede  se  za  prsa 
uhvatiti,  ali  se  uskoleba  i padne  na  tle  . . . 

Ruža? 

Kad  je  čula,  što  je  Mijo  izustio,  poletjela  je  odmah 
na  vrata  i letjela  bezobzirno,  bez  daha,  k Bilićevoj  kući. 

Nije  se  ona  prestrašila,  niti  se  je  ona  začudila;  ona 
se  je  odmah  dosjetila,  što  se  je  moglo  dogoditi,  ali  je 
letjela,  da  vidi,  da  čuje,  — da  s majkom  govori  . . . 


U dvorištu  Bilićeve  kuće  našla  je  babu  Klaru,  gdje 
se  smuca  oko  kućara  njezine  matere.  Baba  je  vikala,  da 
joj  Jela  otvori,  ali  iz  kućara  se  ne  ču  ni  glasa. 

Napokon  vikne  i Ruža: 

— Otvori,  majko  1 

Za  čas  se  otvoriše  vrata  od  kućara,  a Ruža  i za 
njom  baba  Klara  stupiše  unutra. 

Zaključaše  vrata. 

Ruža  se  više  ne  vrati  u Bogđanovu  kuću. 

VIII. 

No,  pa  šta  ćemo.  Umro,  pa  umro  . . . Puklo  mu 
srce  . . . Bože  sveti ! je  li  to  od  tebe  izmolila  Anka  Bogo- 
molja? . . . Tako  je  govorila  sama  sobom  baka  Josija, 
sjedeći  u zapećku  i držeći  čislo  u rukama,  a krupne  joj 
suze  curile  niz  suhe  obraze. 

Na  ulici  stajala  rpa  žena,  koje  su  se  živo  razgovarale, 

— Božja  volja,  božja  volja!  — zakuka  jedna. 

— Da,  budi  dobar  i podložan  kao  pseto,  pa  se  daj 
od  svakoga  varati,  pa  onda  — božja  volja!  — kresnu 
riječju  i okom  druga. 

— Ne  griješite,  žene!  Tko  zna,  šta  je  komu  sudbina 
nevidljivom  rukom  na  čelo  zapisala?  — reče  treća  i 
duboko  uzdahnu. 

Uzdahnuše  i ostale  žene,  pa  se  zamisliše.  Razgovor 
zape  . . . 

IX. 

A što  je  selo  uskipjelo?  — Kaka  je  to  graja  i 
krika,  plač  i psovka  ? . . . Sto  se  to  lomi  ? . . . što  udara 
kao  da  kuća  o kuću  gruva?  . . . jeza  te  hvata  — a što 
i zvona  u stranu  ne  zvone  ? . . . pobiše  se : život  i smrt . . . 

Ispratili  živi  pokojnoga  Miju  do  hladnoga  groba. 
Pratilo  ga  pol  sela,  a medju  zadnjima  išao  Franjo  Stakićev, 
uhvatio  se  kod  pojasa  desnom  rukom  o lakat  lijeve,  oborio 
glavu  i mrka  lica  koracao,  kao  da  su  ga  teške  misli  snašle. 

Kad  je  prva  gruda  zemlje  pala  na  lijes  pokojnikov, 
drhtnu  Franjo,  kao  da  se  probudio  od  sna  i podiže  glavu 
nešto  više  nego  li  obično.  Oči  mu  zablistaše,  kao  da  će 
iz  njih  udariti  suze,  nu  Franjo  namršti  lice,  ugrize  se 
za  donju  usnu,  pesnice  čvrsto  stisnu,  za  tim  se  sagibe, 
baci  i on  grudu  zemlje  u grob  svoga  druga,  pa  se  okrenu 
i podje  natrag  u selo. 

Drugi  svijet  se  vraćao  polagano  i zamišljeno  kući, 
al  Franjo  hitio  naprijed  kao  vjetar. 

Pred  kućom  Bilićevom  stoji  Ružin  otac  Gjuro,  puši 
lulu  i gleda  bezbrižno  u zrak,  kao  da  za  njega  na  ovom 
svijetu  brige  nema. 

Kad  mu  se  Franjo  približi,  pogleda  ga  oštro.  U 
njemu  zakipi  silan  bijes  na  toga  čovjeka. 

— Misliš,  nema  u Mije  braće,  da  ga  osvete  ? škrinu 
Franjo  i otisne  ga  desnicom  sa  staze.  Gjuro  izmanu 
šakom  da  Franju  udari,  Franjo  ga  zgrabi  za  prsa  i obori 
na  zemlju. 

— Da  ti  sudim,  varalico!  — kriknu  Franjo. 

Doleti  na  to  Bilićev  Mile  sa  bunara,  pa  će  na  Franju, 
nu  ovaj  ga  za  vremena  spazi,  istrže  proštac  iz  plota,  pa 
udri  na  obojicu. 

U to  se  slete  Bilićevi  ljudi,  al  stignu  i Bogdanovi 
sa  sprovoda. 

Ne  bilo  tu  svadje  ni  oklijevanja,  već  udri  mahom, 
tko  čim  dohvati  . . . Strkaše  se  i drugi  seljani,  neki 
prijatelji  Bogdanovi,  neki  Bilićevi  . . . Nasta  metež  . . . 
zakuha  se  zlo  . . . nije  se  znalo,  gdje  je  prijatelj,  gdje  li 
neprijatelj,  već  samo  udri,  mlati  . . . Potežu  noževe  iza 
obuće,  krv  teče,  jauk  se  ori  . . . 

* * 

Još  i danas  znade  svatko  živ  u selu  R.  pripovijedati 
o krvavoj  bitci  Bogdanovih  sa  Bilićevima. 

Ne  čuvaju  te  uspomene  toliko  oni  silni  grobovi,  koji 
su  jednoga  dana  napunili  malo  seosko  groblje,  koliko 


^lElaleko  sada  od  sve  buke  čovječje, 
Samoćo  bajna,  zelena! 

Ovamo  vino  k nam  i ljubav  dolaze, 
Dva  božja  druga,  Lidija. 


jedna,  sada  već  jako  stara  žena,  — žuta  Ruža,  tako  su  je 
prozvali  u selu. 

Poslije  onoga  boja,  kad  se  je  ona  od  bolesti,  kojom 
si  je  još  jedan  zločin  na  vrat  navalila,  oporavila,  nije  ju 
ni  vlastita  rodbina  mogla  trpjeti  medju  sobom.  Sagradiše 
joj  kuću  na  kraju  sela. 

Nije  ona  više  bila  lijepa.  Lice  joj  je  požutjelo;  da 
ga  iglom  bocneš,  misliš,  prsnuo  bi  gnoj,  s toga  su  ju 
i prozvali  ^,žutom  Ružom". 

Nije  ona  mogla  ni  pomisliti  više  na  udaju,  nu  ima 
poslova,  uz  koje  se  bez  truda  i muke  može  dobro  živjeti, 
i ona  živi  još  sada.  Majke  njezinim  imenom  nevinu 
dječicu  plaše,  a ođraslijoj  djeci  brane  prolaziti  onim 
krajem,  gdje  stanuje  žuta  Ruža,  jer  da  će  ih  smlatiti  vile... 

Još  je  živ  i Franjo  Stakić,  čvrst  kao  dren  i rekao 
bi,  još  mlad,  da  mu  nije  one  sijede  kose  i brkova. 

Nije  se  on  nikada  ženio  i tim  se  starac  uvijek  hvališe. 


Ded  reci : zašt’  u predvečerje  rumeno 
Otajstvene  nam  uzdahe 
Odozdo  šalje  more?  što  li,  Lidija, 

Uza  njih  pjeva  borovlje? 


Ruit  hora. 

Spjevao  G.  Carducci. 


Gle  kako  s’  smiješi  u kristalu 
Liejo,  vječni  mladenac, 

U očiju  ti  ljubav,  sjajna  Lidija, 
Otkrivajuć  se  likuje! 


Gle  s kakvom  čežnjom  ruke  ovi  bregovi 
Spram  sunca  šire  zapadna, 

Preko  njih  raste  sjen:  a oni  željkuju 
Još  zadnji  cjelov,  Lidija. 


Kroz  sjenicu  sve  do  nas  sunce  dopire 
I rumeno  se  odsieva 
0 mojoj  čaši ; trepteć  sjaje  zlaćano 
0 tvojoj  kosi,  Lidija. 

U crnoj  tvojoj  kosi,  biela  Lidija, 
Blijeda  vene  ružica; 

A u srcu  mi  gasi  vatru  ljubavnu 
Ah  slatka  sjeta  nenadna. 


Ja  tražim  cjelov  tvoj,  kad  sjen  me  ovije, 
Liejo,  bože  radosti, 

Ja  tražim  oči  tvoje,  sjajna  Lidija, 

Kad  Hiperion  odjuri. 

I vrieme  juri.  Dajte  se  otvorite 
Vi  usta  rujna : cvijete 
I duše  i čeznuća,  čaške  otkrij  sad : 
Raskrilite  se,  ručice ! 


ečeralo  se,  kako  je  Bog  dao : malo  sitneža  na 
| ffflp  ulju  ukuhana,  pečenih  srdela,  kruha  i vina,  pa 
mirna  Krajina ! Stari  Buco,  parun  (gospodar) 
broda,  naginje  po  zadnji  put  iz  teška  barđaka. 
Požegi  a ga  pečena  riba,  vino  slatko  omičito, 
samo  silazi  niz  grlo.  Zrak  pisti  iznutra,  jer  u sudu  nema 
ođuška;  pričvrstio  objema  rukama  krajeve  barđaka,  prižeo 


Ribari. 

Slika  iz  primorskog  života.  Napisao  F.  Krstić. 


usnicama,  prsi  mu  se  nadimlju,  čovjek  ne  bi  rekao,  da 
pije,  već  jezikom  da  siše,  ne  ustima,  već  dušom  da 
izvlači  vino  iz  posude.  Nije  mu  ni  zamjere;  pao  čovjek 
u godine,  stare  kosti  red  je  ogrijati,  a opet  noć  je, 
spava  se.  Kad  je  dobru  kapljicu  iscijedio,  spusti  bardak 
drugu  na  ruke,  koji  ga  čekao  kao  ozebao  sunca,  mahnu 
suhonjavom  rukom,  protere  se  laptom  razđerane  košulje 

po  ovlaženom  brku,  vas  se  strese  u životu,  kao  cla  se  ona 
kapljica  živo  srca  njegova  uhvatila,  pa  će  kao  pomladjen 
uzdahnuli : „Bogu  hvala  i slava !“ 

— Daj,  Brkane,  napuni  mi  lulu!  — reći  će  tada, 
vadeći  lulu  iza  pasa. 

— Ne  valja,  parune,  zala  zelenčina,  da  se  čovjek 
otruje;  taman  da  ću  ja  u tebe  zapitati,  — odgovori  mu 
momče  do  njega. 

— Pasja  vam  para,  da  vas  parun  i duhanom  hrani ! 
Ej  mladosti,  nema  te  više!  Kad  sam  ja  bio  vaših  godina, 
sram  me  bilo  pitati  u drugoga  duhana.  Pripni  opanak 
na  noge,  torbak  pod  rame,  džeparicom  za  pas,  trkni  na 
medju,  iz  Hercegovine  duhana  kao  ruže,  koliko  ti  dhša 
hoće.  U koga  dobra  duhana?  U Buce  Perkovića!  Da  su 
mi  noge.  kako  mi  je  srce,  i danas  bih  ja  s pomoću 
božjom  tamo  zagazio,  ali  utekli  konji  iz  štale,  djeco  moja, 
sedamdeset  sam  o Petrovu  prebacio  preko  ledja,  nije 
govora  više  o tom  vojevanju,  — reći  će  Buco',  pa  probrka 
malim  prstom  lulu,  tresnu  o dlan  ogorinom  duhana, 
propuhnu  dva  tri  puta  kroz  kamiš,  opet  tukne  o dlan, 
otvori  malenu  kesicu  od  svinjskog  mjehura  i nabije  lulu 
suhim  korjenastim  duhanom. 

— Nije  pivo,  po  što  jednoć  bilo,  — - reći  ću  vam 
opet,  djeco  moja.  danas  priklopila  kraljeva  straža ; da  te 
vile  nose,  ne  možeš  uteći,  — prihvati  Buco,  zbijući 
noktom  vrh  lulice. 

— Miško  mali,  donesi  parunu  ugljen  da  pripali, 
brže ! — viknu  Brkan. 

Mali  Miško  čistio  dno  od  bakre,  u kojoj  se  riba 
kuhala  Brže  bolje  skoknu  pod  ogradu,  gdje  je  vatra 
gorjela,  uze  malu  pločicu,  maši  se  prstima  živog  ugljena, 
postavi  ga  na  pločicu,  prinese  parunu  na  lulu,  otresa- 
jući niz  gaćice  oprženim  prstima. 

— Čuvaj  prste,  ne  znaš.  što  je  vatra ! — prekorit 
će  ga  otac  Miho,  koji  je  do  Buce  sjedio. 

— Lako  bih  ja  za  stražu;  uza  tri  četiri  onako  dobra 
druga,  od  srca  junaka,  kakova  straža?  Kakav  strah? 
Bog  s neba,  nitko  drugi ! — ozva  se  iz  sredine  Jakiša 
Cvjetanić,  krupno  momče,  tek  onih  dana  došlo  kući  iz 
kraljeve  službe. 

— Nije,  djeco,  hva-jđe,  otkada  je  puška  izišla  na 
svijet  i neka  druga  pasja  para,  za  sve  junaštvo  evo  ovoliko 
ne  bih  dao,  reče  Buco,  zapevši  noktom  od  palca  za  zube. 

' — Dobra  ti  je,  parune,  nadodat  će  Pešo.  A što  ti 
misliš,  Brkane,  da  je  živ  Kraljević  Marko,  zar  ne  bi  i 
njemu  danas  pala  krila?  Dura!  dura!  Svačemu  se  danas 
čovjek  domislio. 

— Nije  smrti,  — Vukša  će- ispod  ograde.  — Eno 
kako  je  i naš  Matej  dospio  ? Što  nije  onaj  čovjek  potrošio 
za  liječnike  i lijekove  . . . 

— Bog  je  tako  ostavio,  upane  mu  Buco  u riječ. 
0 čemu  govoriš,  brate?  — Mali.  jesi  li  sve  uredio, 
posuđje  na  mjesto  stavio? 

— Sve  je  u redu,  gospodaru,  — mali  će  slažući  vilice. 


— Još  je  obilate  dvije  ure  mjesečina.  Ala,  družino, 
da  samo  zeru  trenemo,  pa  ćemo  poslije  na  posao,  — 
naredi  parun  i upre  đlanima,  da  se  pridigne  sa  tla. 
Jakiša  i ne  čuje  te  naredbe,  nego  okrenut  prama  dvojici 
družine  pripovijeda  im  svoja  junaštva,  doživljaje  u morna- 
rici u Poli. 

- Ala,  Jakiša,  pasja  te  para,  što  si  se  uspredihao 
kao  pop  na  otaru,  — javit  će  se  žešće  Buco.  Lijepe  li 
noći,  dragi  Bože ! Ajdmo,  braćo,  ne  gubimo  vremena. 
Ja  ću  za  ogradu  pod  stablo,  podalje  od  potoka,  ljuti 
komari  živa  me  izjedoše.  Dobra  vam  noć,  braćo ! 

— Od  Boga  vam  pomoć  parune!  — svi  u jedan 
glas  odvratiše,  pa  tko  u jedan,  a tko  u drugi  kraj.  svak 
pošao  da  opočine,  dok  mrak  dodje. 

* 

* * 

Tiha,  mrtva  noć,  daha  čuti  nije.  Ondje  malo  podalje 
tek  da  čuješ  lagani  šum  potoka.  Sušno  ljeto,  voda  spala, 
izgubila  snagu.  Ne  čuje  se  buk  kao  zimi  na  brzetku 
bujice;  izmeđju  ševarja  provire,  prelije  se  voda,  oblije 
glatko  kamenje,  spušta  se  u malene  ponore,  iz  kojih  opet 
navire,  omiče  niz  strmene  obronke  i rek  bi  mira  nema, 
dok  ne  zaroni  u morski  pijesak.  More  mirno,  glatko  kao 
ulje.  Koprene  se  kadikad  koja  sitna  riba,  — jer  ju  veća 
tjera  — razmaknu  se  kolobari,  površina  mora  opet  ravna 
kao  dlan.  Pod  mjesečevim  sjajem  spružio  se  u dubini 
mora  debeli  jaki  stup  svjetlosti,  u kojoj  titraju  milijuni 
blistavih  bića,  te  im  oko  ljudsko  ne  može  da  u trag  udje. 
Mali  valovi  zavaljuju  se  kadikad,  pljusnu  o žalo,  razliju 
se,  pa  se  opet  gube  u širini  i dubini  sinjega  mora,  a 
njihovo  talasanje  poput  nježne  majčine  Ijuljanke  rek  bi 
da  navlači  na  oči  tvrđji  san  našim  pospanim  ribarima. 
Nebo  je  kao  ribje  oko.  Mjesec  oteo  svjetlost  zvijezdama, 
ali  eto  se  i on  primiče  kraju  svoga  hoda,  počeo  je 
krvaviti,  brzo  će  za  planine.  Da  ne  čuješ  sitnog  zrikavca, 
što  no  u šikarju  zrikće,  ne  bi  rekao,  da  ima  živa  bića  u 
prirodi. 

Momčad  pozaspala  kao  pozaklana.  Po  ledini  vidiš 
poleglih  ljudi  poput  dugih  uvijenih  snopova.  Brkanu  ne 
će  se  uzglavlja,  on  je  podvio  lakat  pod  glavu,  prebacio 
rubac  preko  lica,  na  beđar  se  uzvalio,  pa  spava  kano 
ptić.  U Jakiše  dobre  kosti,  on  se  opružio  nauznak,  nogu 
preko  noge  bacio,  pod  zatiljak  stavio  kamen,  toliko  da 
mu  je  glava  na  višemu.  Pešo  i družina  na  samom  su 
morskom  žalu,  noge  im  do  vala  dopiru,  hladnije  je.  Stari 
Buco  uvalio  se  u maleni  potočić  baš  kao  dijete  u kolijevku. 
Na  meku  je,  povrh  njega  granata  smokva,  pod  glavu 
stavio  klupko  krpetina  stare  mreže,  a preko  obraza  pre- 
bacio veliku  modru  maramu,  da  ga  od  komaraca  obrani. 
Pa  njemu  se  i ne  će  vele  da  spava,  toliko  da  prenese 
'san  preko  očiju.  Što  ima  da  je  ležao,  pa  se  eno  već 
rasteže  tijelom,  obrće  kostima,  lomi  rukama,  pa  kada  je 
protro  oči,  podignu  glavu,  pogleda  prama  glavici,  ne 
vidi  više  mjeseca,  gjipuu  se  na  noge:  — Eh,  eh!  viknu, 

Brkane!  Jakiša!  Na  noge,  družino!  Petre  moj!  Miško 
mali,  na  noge,  eh!  mrak  je!  viknu  Buco  još  jednom  na 
vas  glas,  sipljući  iza  ograde  po  glavama  pospanih  ribara. 

— Ala,  kako  sam  bio  slatko  zalalio,  zoru  bih  bio 
uhvatio,  — - Petar  će  opružajući  nogom. 

— Puste  tlapnje  na  meni  noćas,  ne  pamtim  odavna 
ovoga,  Bog  s nama  i Djevica  Marija,  — stari  će  Mibo  iz 
čose  stavljajući  na  se  znamen  svetoga  križa. 

Mlađjima  se  ne  da  jošte  rastati  sa  snom. 

— Ala,  Jakiša,  pasja  te  para!  nije  više  dangubiti, 
mjesec  pada  za  goru  . . . Ala,  družino,  da  smo  na  okupu! 
pričvrsti  parun. 

■ — Uf,  evo  . . . evo  . . . taman  da  ću  je  zdjupit  za 
bedro!  Uteče  mi  . . . Iruđica ! Zamalo  da  me  ne  priđuši! 
Da  mi  je  znati,  koja  je,  uf!  — zamumlja  u jadu  Jakiša, 
stištući  grčevito  šake. 

— Sto?  Tko?  Bog  s tobom,  što  si  van  svijesti?  — 
zaokupila  ga  družina. 

— Morina ! Uh ! kako  se  navali  na  me,  kao  teška 
planina,  — pridoda  Ijutito  Jakiša.  ■ — Orna  Irudica  umalo 
da  me  ne  priduši ! 

— Bjež’,  ostavi,  brate,  o čemu  govoriš?  Bit  ćeš 
nauznak  spavao,  pa  krv  slegla  u mozak,  — Petar  će  mu. 

— Bit  će  ljuba  Angjelija  u snu  došla,  — drugi  će 
šaljivo. 

— 0 Bože  moj,  čemu  bih  vam  rekao  jednu  za  drugu ! 
Divojčurina;  golema,  uhvatio  je  ja  za  mišice,  svaka  joj 
ruka  u laktu  kao  najjačem  čovjeku  noga  u bedru  . . . 

— Surke  babe  Jurke!  Svak  za  svojim  poslom!  — 
prodere  se  parun  Buco.  Neka  su  drva  na  mjestu.  Petre, 
primaknite  brod  kraju! 

— Eno  poleti  zvijezda  preko  neba,  jedna  duša  pošla 
s ovog  svijeta,  — reći  će  Pešo,  zijevajući  i pogledajući 
na  nebo. 

— Bog  joj  dao  pokoj ! — - Buco  će  vrteći  se  po 
žalu.  — Miško  mali,  jesi  li  se  maknuo,  pasja  paro,  brodom 
na  kraj,  mrak  je! 

— Nu  ti,  nu  ti,  što  se  sa  zapada  kupi  oblak,  sjutra 
ti  je  jugo  kao  u ruci,  — Marko  će  idući  na  brod. 

— I mene  je,  nadoda  Brkan,  dva  tri  puta  zavrtjelo 
u desnoj  nozi,  Bog  sam  znade,  koje  će,  ali  je  sjutra 
drugo  vrijeme. 

— Jesmo  li  svi  od  naših?  — upita  Buco,  stojeći 
kao  zapovjednik  na  krmi  broda. 

— Svi  smo  od  svjećarice,  parane. 

Mrežari  ostaju  na  kraju,  dok  im  se  dade  znak  od 
svijećara.  Zavezoše  se  od  kraja.  Parun  skinuo  kapu,  pre- 
križio se  i pred  svom  družinom  izmolio  na  čast  sv.  Antunu 
od  Padove  za  dobru  sreću. 

* * * 

Mjesec  je  već  zašao  za  goru,  mrak  se  zemlje  i mora 
uhvatio.  Svijeće  se  zapalile,  lov  započeo.  Dva  veslara  upiru 
se  na  vesla,  polagano  kreću  brodom  uaprijed.  Buco  je  na 


krmi,  on  zapovijeda,  kojim  će  se  pravcem  ići.  Svijećar 
stoji  sprijeda,  na  veliki  gvozdeni  obruč  postavlja  lučevinu. 
Kad  se  lučevina  raspalila  i veliki  se  crveni  plamen 
razmahao,  površina  mora  prosjala  kao  da  si  ju  oblio 
rastopinom  sjajnih  dragulja.  Veslari  opočinu,  napune 
lulice,  pa  opet  vozi  naprijed  sve  polagano.  Svijećar  se 
zarakasao  kao  crveni  rak,  znoj  kao  rijeka  curi  mu  po 
čelu.  Vatra  velika,  kraj  počeo  bacati  malim  lahorom 
vjetra,  pa  kada  mu  je  staknuti  glavnje  luča,  gotovo  da  ga 
živ  plamen  ne  oblizne  po  licu. 

— Bože  blagoslovi!  — na  jedan  će  mah  parun 
Buco,  pogledajući  s krme  u more,  — nešto  je  vidjeti. 

— Hoće,  ako  bog  da,  biti  srećan  mrak  — javit  će 
se  svijećar  s prove. 

— Nagnite  se,  parune,  bolje  k moru,  imade  ribe 
pod  morem,  okuplja  se  na  jata,  čini  mi  se  tamo  po  krmi 
kao  kakav  oblak. 

Buco  stavi  ruku  nad  obrve,  da  se  od  svjetlosti 
zakloni,  proviri  u more,  pa  će  veseo : 

— Bože  blagoslovi  i sv.  Antune,  imade,  imade ! 
Polako,  ti  Petre,  desna  bolje!  Hajte  kraju;  a sve  polagano, 
da  se  riba  ne  izgubi.  Ele!  Brkane,  Pešo,  mrežom  u 
more ! — viknu  Buco  produljenim  glasom,  da  se  je  moglo 
i dalje  od  žala  čuti.  Momčad  od  mreže  sva  je  na  okupu, 
izvezla  se  od  kraja,  u malo  časa  riba  je  zapasana  velikom 
mrežom  srdelarom.  S jednoga  i drugoga  krila  uhvatili  se 
ribari  da  istežu  na  kraj.  Svi  su  bosonogi,  jer  im  je  kašnje 
u more  zagaziti.  Svakomu  je  o boku  opleteno  uže  — krok. 
Zadnjim  se  uzlom  zapne  o veliki  konop,  kojemu  je  prive- 
zana mreža.  Na  svakom  je  krilu  po  pet  ribara.  Jedan  za 
drugim  svak  poteže,  dok  se  mreža  kraju  primakne. 

— Polako  desna,  bolje  lijeva,  sve  polagano  u ime 
božje!  — daje  naredbu  parun  Buco,  da  se  mreža  jednim 
pravcem  isteže.  Donja  voda  kao  rijeka,  još  nam  može 
mreža  natjerati  na  seđre;  polako  desna,  bolje  lijeva! 

S kraja  svak  sluša  pokorno  naredbe  parunove  i 
opire  se  čvršće  o svojem  kroku. 

— Plutva  su  na  kraju,  Miško  mali,  motaj  uže ! Ala, 
družino,  prihvatite  krila,  složno  braćo,  Bog  će  blago- 
soviti  naše  trude,  — sve  to  veselijim  će  glasom  Buco. 
Mreža  se  primiče  kraju,  zadnji  kraj  — galja  — nabrekao 
od  puste  ribe.  Svijećar  ne  pali  više  lučevine,  stiče  malo 
ogorine,  toliko  da  se  družini  vidi,  ali  sva  riba,  što  se 
na  svjetlost  namamila,  sada  je  u mreži,  koja  je  ju 
potajno  opasala.  Sva  se  površina  zabielila  od  bielih  ljusaka 
srdela.  Sitna  riba  iz  otvorena  prostrana  mora  našla  se 
evo  sada  u tijesnom  ograđjenom  prostoru,  hoće  da  se 
spasi  od  izdajničkih  uza,  juriša  na  okna  mreže.  Nekim 
sreća  posluži,  tankovite  provuku  se  kroz  pleteno  okanee 
i polete  kao  pomamne  u slobodne  prostorije  sinjega  mora, 
druge,  taman  kad  provuku  glavu,  zapletu  se  u oknu, 
trzaju  se,  koprcaju  i tu  iznemognu,  dok  ih  ribarova  ruka 
ne  pograbi.  Žalosna  sudbina  dočeka  većinu,  da  ili  u 
velikim  košarama  zgrabe  u moru  i prenose  u brod. 

Večeras  je  obilan  lov.  Sva  družina  vesela  kao  na 
piru.  Stari  Buco  ne  zna  kud  će  više,  uzvrtio  se  kao 
vojvoda  na  vojničkom  polju  iza  održane  pobjede.  Još  mu 
nije  posao  gotov,  nemiran  je,  ljut. 

— Pasja  vam  para!  Ne  lomite  nož  u repu,  još  je 
riba  u galji  Pešo,  Brkane,  priđignite  krajeve,  eto  vam 
riba  ispod  ruku  omiče. — Daj,.  Petre,  košare.  Grabi! 
U ime  Isusovo!  Primaknite  brod,  amo  mali!  Pridrži, 
Jakiša,  eto  uteče  riba  ! — Družina  prihvatila  složno  krajeve, 
Petar  i Buco  grabe  košarama  ribu  iz  mreže. 

— Tri  . . . četiri  ...  pet  . . . šest  . . . Daj,  mali, 
još  onaj  špuriel!  — zaište  parun,  istežući  iz  mora  šestu 
košaru  punu  srdela. 

— Nema,  gospodaru,  ništa  više,  sve  je  puno. 

— Iskreći  na  jedro  . . . sedam  — osam.  Ovo  na 
dnu  ostavimo  za  ručak.  Bogu  hvala  i sv.  Antunu,  koji 
je  dao! 

Svi  poviruju  u brod,  da  vide,  koliko  je  lova.  Oči  se 
svakomu  vesele,  sve  ljeto  nije  se  toliko  ulćvilo,  koliko 
ove  večeri. 

- — Lijepa  riba,  baš  za  sol.  — reći  će  neki. 

— Imađe  i gdjekoja  velika  masna,  obla,  lijepo  bi 
se  ona  cmarila  i na  ognju,  — đometne  drugi. 

— Imade,  što  je  Bog  dao ! — završi  parun.  — 
Skupite  uže,  properite  mrežu,  smotajte  po  krmi,  pa  hajdino, 
djeco,  kući,  nije  daleko  do  zore  ! 


— Ova  se  noć  lijepo  isplatila,  — reći  će  Brkan, 
puneći  svoju  lulicu. 

— Vidio  sam  ja  ispod  svijeće,  — nadoda  svijećar 
Petar,  — da  se  mota  veliko  jato  riba.  A1  i noć  nam  .je 
ugodila.  Da  smo  je  u Boga  željeli,  nije  mogla  biti  ugodnija. 

— Jesmo  li,  braćo,  gotovi?  Svak  na  svoje  veslo!  — 
naredi  parun  i navuče  na  ledja  sukneni  haljetak.  Pred 
zoru  je,  rosa  pada,  hladno  je. 

- — Jesmo,  jesmo!  Evo  da  zapalim  lulu  — ozva  se 
Jakiša,  tarući  žigicom  o nogavicu  gaća,  da  pripali. 

— Puši,  puši,  neka  te  pasja  para  nosi,  kad  te  nije 
morina  noćas  pridušila,  — nadoveza  mu  parun  Buco  i 
nasmijehnu  se  veselim  licem,  pogledajući  na  više  od  tisuće 
librica  ulovljene  ribe. 

Od  luke,  gdje  se  večeras  lov  lovio,  do  sela  hoće  se 
dobar  sat  vožnje.  Dvanaest  jakih  mišica  uvije  se  na  šest 
bukovih  vesala.  Zora  nije  daleko,  treći  pijetli  čuju  se  iz 
sela.  Ribari  se  već  izvezli  do  glavice  na  očigled  sela. 
Jakiša  pogleda  pod  stranu.  Kroz  gustu  borovinu  ugleda 
malu  svjetlost  na  prozoru  jedne  kuće.  Trgnu  iz  zubi 
lulu,  koju  bijaše  već  ispalio,  pa  pregibljući  se  na  tvrdom 
veslu,  jakim  glasom  zapjeva : 

Još  ne  biše  zora  zabilila 
Ni  danica  pomolila  lica. 

Na  onom  prozoru,  gdje  se  ugledala  svjetlost,  bila 
njegova  draga  Angjelija,  koja  se  taj  čas  spremala  na  vodu. 


Oprostio  je. 


Božična  pripovijest.  Napisao  Franpois  Coppee. 


lony  Robec  stanovao  je  već  pol  godine  u jednoj 
sobi  neke  radničke  košnice  u ulici  Delambre. 
U kući  ga  držali  svi  udovcem.  I to  od  nedavna, 
jer  je  njegovu  malenomu  dječaku,  s kojim  je 
živio  sam,  bilo  jedva  šest  godina,  — a bio  je 
taj  dječak  uvijek  tako  čisto  obučen,  kao  da  se  brižljiva 
majka  stara  za  nj.  Pa  ipak  ne  imadjahu  ni  otac  ni  sin 
znaka  žalosti  na  kapi  ili  na  rukavu. 


m 


Tony  Robec,  koji  je  radio  kao  slagar  u jednoj  tiskari 
,,Quartier-Latin-a“,  izlazio  bi  svaki  dan  rano  u jutro, 
noseći  na  rukama  maloga  Ađriena  još  sasvim  pospana, 
pa  bi  ga  odnio  u jednu  školu  u susjedstvu.  Ovršivši  svoj 
dnevni  posao,  dolazio  bi  po  nj,  išao,  vodeći  svoga  mališa 
za  ruku,  k mesaru  i k piljarici,  donosio  u dječijoj  košarici 
kući  sve,  što  treba  za  objed,  kako  bi  to  radila  gazdarica, 
pa  bi  se  zatvorio  do  drugoga  dana. 

Susjede  milostiva  srca  žalile  su  toga  siromašnoga 
oca,  — moglo  mu  je  .biti  najviše  četrdeset  godina,  još 
je  bio  lijep  čovjek,  tužna  izraza,  blijed,  crne  prosijede 
brade,  očiju  sjajno  zelenkastih,  kao  u lava  kad  počiva. 
Susjede  su  govorile  za  njim : 

— Taj  bi  se  čovjek  morao  na  novo  oženiti  . . . 


Dobar  je,  nikad  se  ne  opija  ...  Za  cijelo  bi  lako  našao 
čestitu  djevojku,  koja  bi  se  brinula  za  nj  i za  njegova 
dječarca  . . . Jeste  li  opazili,  kako  je  brižno  odjeven 
njegov  mali?  Niti  poderan  niti  zamazan  . . . Uredan 
čovjek,  to  se  odmah  vidi.  A čini  se,  da  služi  na  dan 
svojih  deset  franaka. 

Neki  su  hotjeli  da  se  upoznaju  s njim.  Obično  nije 
teško  sklopiti  poznanstvo  međju  susjedima  u pučanskim 
kućama,  gdje  se  živi  kod  otvorenih  vrata.  Ali  Tony  je 
odbijao  svakoga  od  sebe  svojom  sustežljivošću  i svojim 
uljudnim  ali  hladnim  načinom  pozdravljanja  na  stubama. 

Svake  su  nedjelje  otac  i sin,  čisti  kao  novi  novčići, 
izlazili  na  šetnju.  Ljudi  su  ih  znali  sretati  u muzejima,  u 
Jarđin-u  de  Plantes.1  Prije  objeda  mogao  si  ih  vidjeti 
takodjer  u kakovoj  malenoj  kavani,  gdje  bi  si  Tony  dozvo- 
ljavao jedino  raskošno  uživanje  čitave  nedjelje,  pijući 
čašu  absinta  dugo,  na  malene  gutljaje,  dočim  bi  Adrien, 
sjedeći  do  njega  na  kožnoj  klupi,  pregledavao  novine  sa 
slikama  . . . 

— Ne,  gospodje,  govoraše  svojim  susjedama  vrata- 
rica,  koja  bijaše  sentimentalna,  ovaj  se  udovac  ne  će  na 

1 Botanički  i zoološki  vrt  u Parizu. 

novo  oženiti.  Prošle  nedjelje  sastala  sam  se  s njim  u 
jednom  drvoredu  Monpa rvasskoga  groblja.  Za  cijelo  mu 
je  ondje  žena  pokopana  . . . Žalosno  ga  je  bilo  gledati 
sa  siročetom  . . . Morao  je  obožavati  svoju  pokojnicu 
To  se  rijetko  dogadja,  ali  ima  ipak  takovih  ljudi  . . . 
Neutješiv  je. 

Žalibože,  da!  Tony  Robert  ljubio  je  nježno  svoju 
ženu  i nije  se  mogao  utješiti,  što  ju  je  izgubio.  Pa  ipak 
ne  bijaše  udovac. 

Oh!  njegov  je  život  bio  veoma  jednostavan,  a nipošto 
sretan. 

Savjestan  radnik,  ali  prilično  slabo  nagradjen  za  svoj 
zanat,  osigurao  si  je  tek  dosta  kasno  priličan  dohodak.  I 
poradi  toga  pomislio  je  istom  onda  na  ženidbu,  kad  je 
navršio  tridesetu  godinu.  On  bi  bio  trebao  razboritu 
djevojku,  koja  bi  kao  i on  poznavala  nevolju.  Ali  slabo 
ljubav  pazi  na  take  oozire!  Tony  izgubi  glavu  za  lijepim 
lišćem  prodavačice  cvijeća  od  devetnaest  godina.  Ta  je 
bila  bez  sumnje  još  poštena,  ali  veoma  lakoumna ; mislila 
je  samo  na  toaletu,  a znala  se  u ostalom  oblačiti  s nekoliko 
kipa  kao  kakova  malena  kneginja.  On  je  bio  nešto  uštedio, 
čim  je  mogao  lijepo  urediti  svoj  stan.  Kupio  je  i ormar 
sa  zrcalom,  za  osamdeset  franaka  u pređgradju  Saint- 
Antoine,  u kojem  se  mogla  njegova  žena  vidjeti  od 
pete  do  glave.  On  uze  svoju  Klementinu  i s početka 
živjeli  su  divno.  Kako  su  se  ljubili!  Imali  su  dvije  sobe 
u petom  katu  na  boulevarđu  de  Port-Royal,  s malenim 
balkonom  i s vidikom  na  čitavi  Pariš.  Svaku  večer  izlazeći 
iz  svoje  tiskare,  koja  je  bila  na  lijevoj  obali,  išao  bi  Tony 
Robec,  sakiivajući  svoje  radničko  odijelo  pod  ogrtačem, 
kao  kaki  gospodin,  na  ugao  mosta  des  Saints-Peres,  da 
čeka  svoju  ženicu,  koja  bi  se  vraćala  iz  ulice  Saint-Honore, 
gdje  bijaše  njezina  radionica. 

Uzevši  se  pod  ruku  i pritisnuvši  se  jedno  uz  drugo, 
vraćali  bi  se  veoma  brzo  u daleki  stan,  da  ondje  veselo 
potroše  svoj  siromašni  objed.  Ali  osobito  nedjelje  bile  su 
klasne,  lieđobro  im  je  bilo  kod  kuće,  pa  za  to  nijesu 
izlazili.  Oh ! ugodnih  li  ljetnih  doručaka!  kroz  otvoreni 
prozor  mogli  su  vidjeti  veliki  grad  i modro  nebo.  Dok 
bi  on  sikao  svoju  kavu  i pušio  svoju  cigaretu,  ■ Klemen- 
tina  bi  zalijevala  na  balkonu  cvijeće  u loncima.  Ne,  ona 
je  bila  premda!  on  bi  ustao,  te  bi  je  iznenada  poljubio 
u vrat.  „Ta  prestani  već  jednom...  ala  si  luđ!“  Ali 
evo  doskora  djeteta,  maloga  Feliksa,  kojega  su  svakih 
četrnaest  dana  posjećivali  kod  njegove  dojilje  u Mar- 
geney-u.  Umro  je  od  grčeva  nakon  godine  dana.  Doskora 
se  utješi  še,  kad  im  se  rodio  Adrien,  kojega  je  majka 
sama  hotjela  dojiti.  Ona  bi  ostavljala  radionicu,  uzimala 
posao  kući,  zasluživala  za  polovicu  manje,  pa  ipak  se 
lijepo  oblačila,  igrala  se  gospodje  u Luxembourg-u,  vozeći 
pred  sobom  svoje  djetešce  u malenim  kolima,  spletenim 
od  vrbe.  A Tony  se  uzalud  trudio  za  četvoricu,  radio  za 
noćno  novine : gospodarstvo  je  gubilo  ravnovjesje,  on  se 
zaduživao.  Kad  je  dijete  postalo  veće,  idjaše  u zabavište, 


a majka  često  bez  posla,  a uvijek  koketna,  dosadjivala 
se  kod  kuće,  te  se  malo  po  malo  priučila  na  pogibeljne 
šetnje.  Vidite  li  ovoga  siromaha,  ostarjela  prije  vremena, 
istrošena  od  brige  i posla,  i ovu  ludu  glavu,  a krasnu, 
kao  da  ju  je  naslikao  Greuze?  . . . Vraćajući  se  jedne 
večeii  sa  svojim  dječakom,  kojega  je  bio  uz  put  uzeo  iz 
zabavišta,  nađje  Tony  Robec  na  kaminu  pismo,  iz  kojega 
ispade,  kad  ga  je  otvorio,  vjenčani  prsten.  U tom  im  je 
pismu  kukavno  djevojče  kazalo:  ,,S  Bogom“,  njemu  i 
svojemu  sinu,  i molilo  ih  za  oproštenje. 

0 vi  romantični  gradjani  od  porote,  koji  rješavate 
uvijek  od  optužbe  uvrijeđjene  muževe,  koji  ubiju  ženu  i 
ljubavnika  njezina,  veieći,  da  je  zločin  počinjen  u strasti, 
vama  će  se  siromašni  Tony  činiti  veoma  smiješnim, 
dapače  i nešto  kukavnim.  Ali  bol  je  njegova  bila  veća 
nego  srčba.  On  je  mnogo  plakao,  a kad  bi  ga  njegov 
Adrien  zapitao:  „Gdje  je  mama?  Hoće  li  se  mama  skoro 
vratiti  ?‘‘  on  bi  strasno  zagrlio  mališa  i odgovorio  mu: 
„Ne  znam“. 

Klementina  je  pobjegla  početkom  svibnja.  Oh ! kako 
je  miris  jorgovana  kadšto  zamaman ! — Tony  proda  u 
srpanjskom  roku  gotovo  sve  svoje  pokućstvo,  da  plati 
svoje  dugove,  i nastani  se  u ulici  Delambre,  hoteći  se 
iseliti.  Tu  je  sa  svojim  dječarcem  živio  tako  čedno,  tako 
dostojno,  da  su  ga  općenito  držali  za  udovca. 

Koncem  rujna  dobi  radnik  pismo  od  svoje  žene. 
četiri  strane  bez  saveza  i očajne,  gdje  je  crnilo  bilo  izbri- 
sano suzama.  Njezin  ljubovnik,  slušatelj  1 iječn ištva,  bio 
je  otputovao  pred  pet  nedjelja  na  praznike  kući,  sasvim 
dolje  na  jug,  i nije  više  pisao,  niti  se  inače  javljao.  Sad 
je  ona  bila  ostavljena  i izdana,  ta  izdajnica ! I ona  se 
kajala,  zaklinjala  i molila  za  milost.  To  je  veoma  boljelo 
siromaha  Tonya.  Ali  umirite  se,  okrutni  porotnici,  koji 
imate  srce  mletačkoga  crnca  i izvolite  na  čas  iskazati 
počast  siromahu.  On  je  bio  ponosan  i nije  ništa  odgovorio 
svojoj  krivoj  ženi. 

Sve  do  badnjaka  nije  dobio  nikakove  đaljne  vijesti 
o Klementini. 

Na  taj  pak  dan  običavao  je  već  od  više  godina 
nositi  sa  svojom  ženom  na  grob  svojega  maloga  Feliksa, 
prvorodjenca,  koji  je  umro  kod  dojilje,  čednu  kiticu  — 
nekoliko  smrznutih  ljubica  oko  ruže,  uvele  od  studeni. 
Oni  su  svojega  prvorodjenca  hotjeli  imati  uza  se  na 
Montparvassu,  i kupili  si  tu  na  novo  dozvolu  za  grob 
na  pet  godina. 

Prvi  put  je  sada  Tony  Robec  morao  ići  onamo  sam 
sa  svojim  malenim  Andrienom  i,  prekoračivši  vrata  groblja, 
pod  tužnim  zimskim  nebom,  — prezrite  na  novo  ovo 
srce  bez  hrabrosti,  vi  strašni  Oteli  od  porote!  — trpio 
je  više  nego  igđa,  sjećajući  se  odsutne  bjegunice. 

— Gdje  je  sada?  — mišljaše  on.  Sto  je  s njom? 

Ali  došavši  pred  grob  Feliksov,  što  ga  je  jedva 
prepoznao,  stane  presenećen. 

Tu  je  bilo  na  kamenu  nekoliko  igračaka,  kakove  se 
daju  najsiromašnijoj  djeci  ■ — trublja,  lakrdijaš,  kuđronja  na 
mijehu.  Te  su  igračke  bile  malo  prije  onamo  postavljene, 
jer  su  bile  sasvim  nove  i kupljene,  očevidno  baš  na  onaj 
dan,  u dućanu  po  trinaest  soua. 

— Aj ! igračke ! — poviknu  veselo  Adrien. 

Ali  opazivši  otac  kraj  papira  pričvrštena  iglom  na 
igračke,  prigne  se,  uzme  ga  u ruke  i pročita  ove  riječi, 
— a ruku,  koja  ih  je  pisala,  dobro  je  poznao:  „Za 
Adriena,  od  njegova  brata  Feliksa,  koji  je  sada  s malenim 
Božičem  “ . 

Iznenada  osjeti,  kako  se  njegov  sin  pritisnuo  uza  nj, 
i Čuje,  kako  je  šaputao  prestrašenim  glasom:  , „Majka !“ 
I nekoliko  koraka  opazi  ženu,  obučenu  u siromašno  odijelo 
i rubac,  kako  kleči  pred  jednom  skupinom  čempresa.  Oh ! 
tako  blijedu!  tako  upalih  očiju!  Pružala  je  prema  njemu 
sklopljene  ruke,  moleći  ga  mučke. 

Medju  nama  budi  rečeno,  gospodo  okrutni  porotnici, 
ja  ne  mislim,  da  je  Tonj  Robee  onda  mislio  na  Onoga,  koji 
se  rodio  na  dan  Božića  i koji  je  učio  riječju  i primjerom 
oproštenje  nanesenih  nepravda.  Njegovo  plebejsko  srce 
ne  poznavaše  samoljublja  i zlobe.  Zadrhtavši  manje  od 
srčbe  poradi  prijašnje  uvrede  nego  od  smilovanja,  videći 
u tako  kukavnom  položaju  ženu,  koju  je  bio  toliko  ljubio, 
rine  lagano  svoga  dječaka  prema  njoj  i reče  mu  : 

• — • Adriene,  idi  i zagrli  svoju  majku ! 

Ova  zagrli  svoje  dijete  divljim  zagrljajem,  poljubi 


mu  deset  puta  kosu,  jecajući  od  sreće,  onda  ustane  i 
gledajući  svoga  muža  pogledom,  koji  je  molio,  prošapta  : 

— Kako  ste  dobri! 

Ali  on  je  već  bio  blizu  nje,  pa  joj  odgovarao  suho 
i gotovo  strogo : 

— Ne  govori  ...  i daj  mi  ruku. 

Od  groblja  do  ulice  Delambre  nije  daleko.  Oni 
prodjoše  taj  put  brzim  korakom.  Tony  je  osjećao,  kako 
ruka  Klementinina  u njegovoj  dršće.  Dijete  je  išlo  uz  njih, 
misleći  dakako  već  na  drugo  i diveći  se  svojim  igračkama. 

Vratarica  kuće,  u kojoj  stanovaše  Tony,  bijaše  sama 
na  kućnom  pragu.  — On  joj  reče : 

- — Gospodjo,  evo  moje  žene,  koja  je  bila  šest  mjeseci 
u pokrajini  kod  svoje  bolesne  majke  i koja  se  sada  vratila 
opet  k meni. 

I uzlazeći  uz  stube  morao  je  podupirati  i gotovo 
nositi  nesretnicu,  koja  je  jecala  i gotovo  se  onesvijestila 
od  ganuća  i radosti. 

Došavši  u svoju  siromašnu  sobu,  posadi  Tony  svoju 
ženu  u jedini  naslanjač,  i baci  joj  na  novo  sina  u naručaj. 
Onda  otvori  ladicu  od  ormara,  izvadi  iz  uje  kukavnu 
škatuljica  od  papira,  uzme  iz  nje  Kleraentinin  vječani 
prsten  i metne  joj  ga  opet  na  prst;  a istom  onda,  ne 
prekorivši  je  ni  jednom  gorkom  riječi  poradi  prošlosti, 
tiho,  ozbiljno  i s obilnom  plemenitošću  jednostavnih 
srdaca,  poljubi  je  u čelo,  da  bude  sasvim  sigurna,  da 
joj  je  oprostio.  Preveo  M-ć. 


Put  u Dalmaciju. 

(Nastavak.) 


rfKužni  dio  zatona  Kotorskoga  stisnuo  se  poput  trublje. 
mf]  S desne  i s lijeve  strane  ogradjuju  ga  strme  litice, 
koje  valjda  stotinu  metara  nad  morem  nemaju  ni 
mrvićka  zelenila. 

/Hrt  Udjosmo  u luku.  Uz  obalu  prostire  se  hlađo- 
vito  šetalište,  a nešto  podalje  eto  ulaz  u grad.  Grad  je 
opasan  starinskim  zidom,  pa  se  utisnuo  medju  dva  slatko- 
vodna kanala,  preko  kojih  vode  mostovi,  i to  na  sjevernoj 
strani  do  Dobrote , a na  jug  u Mm. 

Nutrina  gradska  podsjeća  te  na  ulice  zadarske,  ili 
na  spljetske  u Dioklecijanovoj  palači.  Visoke  tamne  kuće 
zaredale  se  jedna  za  drugom,  a ceste  su  popločene  ovdje 
kamenim  pločama,  a na  drugome  mjestu  šiljatim  kamenjem. 
Svaki  će  se  putnik  za  sat  zasititi  grada  Kotora,  a čitav 
će  mjesec  proboraviti  ondje,  da  se  nagleda  prekrasne 
okolice,  čim  smo  sjeli  u „grad  Trst",  da  zagrizemo,  — 
eto  do  nas  već  gospode  V.  i S.  M. 

Ta  su  nas  gospoda  vodala  Kotorom,  pa  smo  vidjeli, 
što  se  god  vidjeti  može.  Najprije  zađjosmo  na  Pazar.  To 
je  kotorsko  sajmište.  Tu  se  sastaje  živi  Bokelj  pa  trguje 
sa  flegmatičnim  Hercegovcem,  — a onamo  se  na  kamen 


pružio  crnomanjasti  Crnogorac,  podmetnuv  pod  glavu 
bijelu  struku.  Nijesmo  imali  prilike,  da  vidimo  pravi 
pazar,  jer  je  baš  sam  Uskrs  bio. 

Zagledasmo  u stolnu  crkvu.  — Oprostit  će  mi  pošto- 
vani čitatelj,  ako  mu  o toj  crkvi  podulje  ne  pripovijedam, 
ali  bilo  se  skupilo  toliko  vrijednih  Kotorana,  pak  bjelo- 
putnih  ljepotica,  da  su  se  naše  oči  otimale  — za  krasnom 
prirodom,  — ta  crkva  je  bila  dupkom  puna. 

Prodjosmo  do  gimnazije.  G.  profesor  M.,  rodjen 
Slovenac,  pokaza  nam  gimnaziju  i zbirke.  Tek  što  se 
ogledasmo  po  prirodopisnoj  zbirci,  kad  se  naš  g.  tebrolog 
zaustavi  pred  nešto  većom  staklenkom. 

— Gledajte,  gospodo! 

— Što  je  to? 

— Dellostoma  Niloticum! 

U.  čaši  bilo  sačuvano  nekoliko  primjeraka  grdosne 
stjenice.  Čitatelji  ne  će  vjerovati,  da  je  ta  stjenica  medju 
drugim  stjenicama  ono,  što  bijaše  Svviftov  Gulhver  medju 
patuljcima.  Duga  je  ta  stjenica  čitavi  decimetar,  pa  tako 
na  daleko  natkriljuje  našega  orijaša  rogača.  Ne  mogu  da 
opišem  toga  mamuta  u carstvu  beskrilaca,  jer  mi  manjka 

97 


770 


VIENAO 


Br.  48 


poznavanje  terminologije.  Prvo  grčko  ime  „Bellostoma" 
potječe  otale,  što  ima  šiljata  usta,  a prezime  ,,Nilotieum“ 
označuje  stalno  sjedište  te  stjeniee,  t.  j.  deltu  nilsku. 

— Divna  li  imena  za  kaku  oklopnjaču ! — pr-imetnu 
netko. 

Ta  najveća  od  svih  stjenica  nalazi  se  i u Boci 
Kotorskoj  i to  baš  nešto  na  jug  od  grada  Kotora. 

— Živi  li  u moru  ili  u slatkoj  vodi?  — upita 
Mefisto. 

— Niti  u moru,  a ni  u slatkoj  vodi. 

— Pa  gdje  žive? 

— U brakičnoj  vodi,  — odvrati  g.  zoolog. 

— Brakična  voda?  Ne  razumijem. 

— To  je  voda  na  onome  mjestu,  gdje  se  slatka  voda 
miješa  s morem. 

Zalrvalismo  g.  prof.  M.  na  dobroti,  a naš  ga  maršal 
pozva  na  večer  u „Hotel  Graz". 

— Kako  god  želite,  na  čašu  suhoga  ili  brakičnoga 

vina. 

Izidjosmo  iz  grada  na  južna  vrata. 

Tu  vodi  most  preko  „Rijeke".  Ta  je  Rijeka  posve 
slična  dubrovačkoj  Rijeci.  Pod  strmom  stijenom  ključa 
slatka  voda  u jakim  virovima,  pa  napunjuje  dosta  širok 
basin.  Sila  toga  širokoga  vrela  osobito  je  velika.  Kad 
baciš  kamen  s mosta,  on  će  krivudajući  a lagano  padati 
na  dno.  Sličan  je  izvor  i na  sjevernoj  strani  gradskoj,  a 
nitko  ne  može  da  kaže.  odakle  ta  silna  voda  dolazi. 

— Eto  tu,  gdje  se  vrelo  s morem  miješa,  to  je 
brakična  voda. 

— Da,  tu  pliva  ta  čudnovata  stjenica,  pa  se  hrani 
biljem. 

— Ja  sam  istu  vrst  stjenica  našao  na  ušću  Neretve 
kod  Opuzena,  — pridoda  naš  maršal. 

Tek  što  se  odmakosmo  od  mosta,  kad  nad  nama  u 
tvrđji  grunu  top. 

Zvona  zaoriše  u svim  crkvama  (ima  ih,  čini  mi  se, 
sedam).  Sva  se  Boka  napuni  milozvučnim  akordom. 

— Felix  Alleluja! 

Kotorski  je  zaton  u taj  čas  bio  prekrasan.  Podnevno 
sunce  ogrlilo  one  sniježne  vrhove,  pa  se  prosulo  mladim 
proljetnim  zelenilom  i onim  bijelim  crkvama  i kapelama. 
Stadosmo  mirni  pred  vojničkom  bolnicom,  kao  da  što 
čekamo. 

Ja  nemam  ni  snage  ni  volje,  da  još  i dalje  pokušam 
opisivati  onaj  prizor.  Spojilo  se  tu  u prekrasan  sklad 
toliko  boja  u toliko  nijansa,  da  nema  slikara  pod  nebom, 
koji  će  to  naslikati.  Glazba  zvona,  koja  ti  dira  dušu,  — 
sva  ona  poezija  u prirodi,  koja  ti  srce  opaja,  --  ne  da  se 
prelijati  na  papir,  — jer  slova  ostaju  slova,  a plemenita 
glava  poštovanoga  čitatelja  od  17  cmt.  poprečnoga  pro- 
mjera uza  svu  fantaziju  ne  će  moći  obuhvatiti  one  silne 
kamene  mase,  što  se  1300  do;  1800  m.  visoko  diže. 

Pa  da  vide  — naši  dobri  Zagrebčani  svu  tu  krasotu, 
ne  bi  trome  prekrstili  ruke  u kakom  filistarskom  šta- 


jerskom zakutku,  — nego  bi  „subito  molali  provu",  pak 
bi  ,,con  tutta  forza"  pohrlili,  da  vide,  česa  nigdje  drugdje 
ne  će  vidjeti. 

Razdijelismo  se.  Neki  htjedoše  na  Cetinje,  neki  na 
Dobrotu,  drugi  na  Trojicu,  a mene  nagovoriše  gospoda 
S.  i V.,  da  podjem  s njima  uz  obalu  do  Prčanja. 

Nije  fajde  popinjati  se,  udarit  će  kiša.  Složismo  se 
trojica:  g.  arcibotanik,  Mefisto  i moja  malenkost  (sit 
venia  verbis),  pa  ćemo  u Prčanj. 

Tek  što  zakrenusmo  zapadnom  obalom  kroz  Muo, 
okrenu  se  g.  V. : 

— Evo,  gospodo,  odavle  vidite  kotorsku  tvrdju. 
Uza  strm  obronak  gorski  složiše  nad  samim  gradom 
tvrdju,  pa  je  okružiše  zidom.  Poput  stuba  diže  se  jedan 
zid  nad  drugim,  a baš  stubama  valja  se  popeti  do  tvrdje. 

— Ulaz  nije  nikome  dozvoljen.  Časnik,  koga  odre- 
djuju  za  tvrdju,  ne  izlazi  dotle,  dok  ga  ne  mine  služba, 

— a ta  će  kadikad  potrajati  do  tri  mjeseca.  — Eno 
ondje  na  jug  druga  tvrdja,  — poče  i opet  pripovijedati 
jedan  od  gospode. 

Na  jug  se  kotorska  zavala  malo  diže.  Tu  se  na  vrhu 
nekoga  brda  posadila  Goražda . 1 

— Ondje  su  zakopani  milijuni ; sva  je  sila  novaca 
po  vragu  pošla,  dok  su  podigli  tu  tvrdju.  Kasnije  đove- 
zoše  amo  tri  silna  topa.  Svaki  se  je  top  na  jednom  ratnom 
brodu  vozio.  Iskreaše  ih.  Nijesu  znali,  kako  će  ih  do 
Goražde  dovući.  Sazidaše  cestu,  — eno  je  vidite,  kako 
zakreće.  Malo  poslije  eto  i opet  ratni  brod  vozi  loko- 
mobil,  a taj  upregoše  pred  kola,  — eh  baš  ne  znam, 
valja  li  reći  kola,  — jer  kaka  su  to  kola,  na  koja  naprtiše 
ono  gvozdeno  zvijere. 

Baš  su  bili  Goraždu  dovršili,  a topove  pona- 
mjestili,  — onamo  jedan  na  Cetinje,  — drugi  na  Kotor 

— a treći  nekuda  na  Tivat,  — kad  eto  fermana  od 
ratnoga  ministra,  da  se  Goražda  razvali,  pa  da  se  zida 
negdje  nad  Stolivom  pak  nad  Orahovicom.  Počeše  razva- 
ljivati, a onda  eto  glasa  iz  Beča:  „Gradi,  što  si  razvalio, 
neka  stoji  Goražda".  I tako  jadna  Goražda  uvijek  ui  živa 
ni  mrtva,  kao  sudjeni  pod  vješalima. 

Dok  je  g.  V.  tako  pripovijedao,  prođjosmo  kroz 
ubavi  Muo  (Mola),  to  sijelo  Bokeljskih  kapetana.  Baš 
je  milota  pogledati  onako  uredno  mjesto,  kako  se  je 
pružilo  uz  obalu  — kuća  do  kuće  — jedna  urednija  od 
druge,  — a tek  kad  se  sjetiš  naših  posavskih  i sla- 
vonskih kuća. 

— Evo  gospodo,  (poče  i opet  naš  Vergil  pripovije- 
dati) ono,  što  se  do  vrha  vije,  to  je  crnogorska  cesta. 
Ono  u dolini  uz  bujicu  na  sjevernoj  strani  kotorskoj  vodi 
stari  put  — bit  će  3 do  4 kim.  dug  gore  do  Njegoša, 

— a nova  cesta  crnogorska  duga  je  21  kim.,  dakle  pet 
puta  dulja  od  stare  ceste.  Kad  se  dobar  pješak,  a Crno- 
gorci su  kao  divokoze,  otputi  — doći  će  za  podrug  sat 
do  Njegoša  prije  od  onoga,  koji  se  na  kolima  vozi. 

1 Goražda  (ne  Zvražda  kao  br.  47.  str.  759.) 

• Začuđismo  se  svi  onoj  silnoj  cesti.  Trideset  velikih 
okuka  (serpentina)  diže  se  na  strmo  brdo.  Dva  kini.  i 
pol  od  Kotora  na  istok  digla  se  cesta  do  visine  od 
920  m.  Primakosmo  se  „trima  sestrama",  tako  se  zove 
rt,  što  dijeli  Muo  od  Prčanja. 

— Znate  što  narod  priča:  vele,  da  ima  gore  nad 
Kotorom  velika  stijena,  prikovana  za  goru.  Morali  su  je 
prikovati,  jer  da  se  sruši,  baš  bi  na  sam  Kotor  pala. 
A ondje  dalje  iznad  Dobrote  — ondje  ima  špilja,  do 
koje  se  ne  može  uspeti  krštena  glava.  Vele,  da  u njoj 
raste  divlja  naranča,  ili  mrča,  — tko  će  znati.  Gospodin 
V.  pozove  nas,  da  posjetimo  njegove  rođjake,  što  stanuju 
u Preanju.  Ođazvasmo  se  njegovoj  želji  i ne  bijaše  nam 
žao,  jer  zadjosmo  u starinsku  plemićku  kuću  — prave 
hrvatske  gostoljubivosti.  Nagledasmo  se  divotna  pogleda 
sa  balkona,  kušasmo  domaći  prčanjski  šampanjac,  — 
i naslušasmo  se  kojekakih  pričica  o hajducima  crno- 
gorskim, što  su  nekad  mirne  Kotorane  napastovali. 

Kad  se  nađviše  nad  Lovćen  oblaci  i kad  se  Kotor 
zavi  u tamu,  vratismo  se.  Osobito  lijepo  bijaše  vidjeti, 
kada  velik  parobrod  „Grad  Zagreb11  udje  u kotorsku  luku. 
Kako  se  je  bila  večer  spustila,  rasvijetliše  sav  parobrod 
električnim  svjetlom,  a.  svaka  je  svjetiljka  našla  družicu 
u mirnome  moru.  Bijaše  topla  večer  (Kotor  obiluje  vru- 


ćinom), kiša  je  lagano  sipila,  — ■ a mi  se  sastađosmo  u 
„Hotelu  Graz“.  Tužne  li  noćne  šetnje  u Kotoru,  kad  kiša 
sipi.  Tamne  one  ulice  još  se  tamnijima  prikazuju  — 
kadikad  probuji  uza  te  dvoje  zaljubljenih,  pa  se  skriva 
u širokoj  topničkoj  kabanici,  — iz  onih  malih  podzemnih 
gostiona  izlazi  čudan  miris  od  duhana  i prolivena  vina. 
Njemačke  i talijanske  pjesme,  koje  obično  izvodi  „mješo- 
viti zbor",  razliježu  se  medju  onim  visokim  kućama. 

Naš  se  gospodin  maršal  povratio  sa  svoga  izleta. 
Otišao  je  pješice  starim  putem  od  Kotora  do  Njegoša, 
pa  je  donio  sa  sobom  nekoliko  zanimljivih  bilina;  oso- 
bita bijaše  neka  „euforbia",  koja  raste  po  svoj  Crnoj 
Gori,  jer  je  ovce  poštedjuju;  ne  jedu  je,  jer  je  otrovna. 

Kad  bijasmo  sakupljeni,  valjalo  je  riješiti  dalju  osnovu 
putovanja.  Jedni  .zatražiše,  da  se  put  bar  do  Skadra 
nastavi,  i to  morem  pak  uz  Bojanu  ili  preko  Vir-Bazara. 
Drugi  zaželješe,  da  se  kući  vrate  itd. 

.Raspitasmo  se  za  putove,  koji  vode  do  Bara.  Jedni 
ekoše  — dobri  su ; drugi  — ne  vrijede.  Ma  baš  kao  u 
Italiji  — nijesmo  mogli  ni  što  da  saznamo. 

Neki  poštovani  g.  G.  strašio  nas  olujom,  — a kad 
sjutradan  ostadosmo,  — eto  nad  nama  tamno  nebo. 

Za  dva  smo  sata  zakrenuli  od  Oštroga  put  Dubrovnika. 

(Nastavit  će  se.) 


Mark  Twain. 

ark  je  T\vain  na  glasu  kao  humoristički  pisac  ne 


samo  u svojoj  domovini  Americi,  nego  i po 
cijelom  svijetu,  a napose  u Evropi.  U njega  je  osobita 
oštrina  uma,  te  umije  u značaju  i vladanju  ljudi  iznaći 
smiješne  crte,  koje  onda  majstorskim  perom  živo  i dosjet- 
ljivo oriše,  pa  time  najugodnije  zabavi  duh  čitaočev. 
Nevjerojatne  pustolovine  vješto  zna  prikriti  plaštem  nara- 
vitosti,  a uz  to  je  dobar  znalac  čovječje  duše,  pa  u svojim 
spisima  otkriva  najfinije  crte  duševnog  života.  On  pripada 
u Americi  medju  najčuvenije  pripovjedače,  a njegova  se 
djela  u mnogo  stotina  tisuća  primjeraka  šire  i čitaju  po 
Americi.  Život  toga  američkog  humoriste  veoma  je 
zanimljiv,  možda  više  i od  djela  njegovih,  pa  ga  s toga 
u kratkim  crtama  priopćujemo: 

Mark  Tivain,  pravim  se  imenom  zove  Samuel  Lang- 
horue  Clemens,  rodio  se  30.  studenoga  1835.  (ima  mu 
baš  58  godina)  u Floridi,  u državi  Missouri.  Ime  Lang- 
horne  potječe  od  njegove  majke.  U Hanibalu,  u državi 
Mississippi.  proživio  je  mladost  svoju;  to  je  mjesto  opisao 
u zbirci  pripovijesti  „Tom  Sovvyer“.  Otac  njegov  John 
bio  je  ondje  od  g.  1840.  mirovni  sudac.  ,,Sam“  bijaše 
dobroćudan,  no  nemiran  i obijestan  dječak,  pa  bi  često 
pobjegao  iz  škole  i počinjao  kojekakve  ludorije.  U zbirci 
„Tom  Sowyera  i ,,Huckleberry  Finn“  ocrtao  je  drastično 
svoju  mladost.  Otac  bijaše  s njime  strog,  pa  ga  je  često 


pedepsao,  a majka  bijaše  blaga  i milostiva  srca,  pa  mu 
je  koješta  opraštala  ili  ga  zaštićivala.  Kad  mu  je  bilo 
12  godina,  umre  mu  otac,  a tada  morade  s ostalom 
djecom  da  se  prihvati  posla,  kako  bi  zasluživao  svoj 
svagdašnji  kruh.  Majka  ga  dade  u slagare  kod  novina 
,,Weekly  Courier"  u rodnom  mjestu  Hanibalu. 

Taj  je  časopis  imao  100  pretplatnika  u gradu,  a 
350  na  ladanju ; gradski  plaćahu  pretplatninu  raznom 
mješovitom  robom,  a ladanjski  šiljahu  — „ako  su  u opće 
plaćali",  primjećuje  Mark  Twain  — drva,  zelja  itd.  To 
bijaše  težak  i žalostan  život.  Kao  naučnik  nije  imao  mnogo 
prilike,  da  se  dobro  izvježba,  jer  je  morao  kojekakve 
druge  poslove  svome  gospodaru  vršiti,  a u 15.  godini 
izuči  zanat  i podje  na  putovanje.  Obadje  New-York, 
Filadelfiju,  Cincinati,  Louisville  i S.  Louis.  Nigdje  nije 
dugo  ostao  u službi.  No  on  se  odreče  slagarstva  i postade 
prevozar  na  rijeci  Mississippi,  što  opisuje  u „Životu  na 
Mississipiu".  Tu  mu  brodar  dovikuje:  „Mark  Twain“, 
ako  mu  spušteno  gruzilo  (Senkblei)  zaroni  samo  dvije 
stope  u vodu.  Taj  je  poklič,  kasnije  odabrao  za  svoje 
književno  ime. 

Kad  je  buknuo  rat,  podje  u 24.  godini  u vojnike, 
pa  je  služio  kao  dobrovoljac  u vojsci  južnih  država. 
Postade  poručnik  i zapovijedaše  vodu  od  15  ljudi.  Po 
nesreći  ga  ‘neprijatelji  zarobiše,  ali  im  umače  i podj(3 


Prodana  nevjesta. 

Motiv  iz  Smetanove  opere:  „Vjerna  naša  ljubav  . . . 
Slikao  Adolf  Liebscher. 

VIENAO 


Tako  upleteni  nastavi 


brbljasmo,  eto  medju  nas 


i;onu  obuzdane  razđražen  n , , 

r,  , , . . . , . .srao  se.  Zapita  me,  kako  smo 

stanke.  Nastojanje  bi,  , . 

J Aotor,  ali  ne  onako,  kako  je  on 


brovr 


ijući  se,  već  nekako  mirno  poniknute 
telj  trpanjsko  dijete,  a znam,  da  su 
.okoga  rata  veseljaci.  Napokon  se  okrenu 


čas  razbilo  na 
stidu  s onoga, 
što  smo  mislili 
i što  se  nijesmo 
usudjivali  đ'  . „ v . , 

kažemo  umr0  Je  *ra  *e^ar  Miloševic. 
ge  . ' je  bilo,  kao  da  su  me  šakom  po  glavi. 

susta^6  ^ar  Milošević  bijaše  profesor  u Sinju,  a ni^ 
j^^-sest  dana  što  nas  je  dao  u Spljetu  pozdraviti. 

an  drug,  poštena  vrla  duša,  a svom  se  je  lj 
jsvetio  hrvatskoj  historiji.  Sve  malo  po  malo 
le  prestade  baš  kad  smo  se  mi  na  Lokru 
Zavezasmo  jezike.  Rastužih  se.  P<^ 
teljica  razumjeti,  kako  mi  je  u srcu  l- 
da  sam  kroz  pune  tri  godine  svakj 
A1  napokon,  što  je  srce  čo^ 
sve  boje  mijenja  — bubanj, 
mrtvačkom  maršu  i u nestaš, 

"iječ  ,,verglec“,  kome  tre 
strani  izvući,  pa  će  poslije 
starim  otrcanim  glasom 
Lkođ  koga  iza  svakog  dru^ 
jauza,  jer  je  mijeh  pocj 
Na  večer  nadjosrr 
[ih  se  baš  pri  ula, 
jagreb,  kad  god  r 
irispodabijam^ 
it  zapleše 


tad 


tt1 
glal 
u S> 

U ĆH 
potomS 
sv.  Mal 
mausolei 
zuje  u 
obražer 
razvila  I 
•apadnj 
Časove’ ldh 
reče  i pu 
— Jl 
— D! 


ker  0%, 


Je> , 


sto 


saata- 
liad  je 

»Kabirske  smrti«  u zanos  oko  boga  Dionisa.  Običaj  »dodole«. 
po  prilici  nekad  služba  boga  proljeća  i preporodjaja,  tomu  sta  ro- 
slavenskom  Dionisu-Baku,  bio  je  u poganskih  Slavena  u ta.ko 
velikom  jeku,  da  mu  se  još  i dan  danas  nalaze  tragovi  usred 
Njemačke,  kako  priča  Kolbe.  Od  današnjih  živih  običaja  u fjo- 
koČici  je  zapazio  razgovorni  oblik.  U kolu  pošalice  i odšali  ce 
u oblik  razgovora.  Nadalje  spominje  četiri  narodne  igre  iz 
gorskih  Cuca.  Piscu  su  vojvoda  Marko  Miljanov  i sin  No'- 
~juro  Cerović,  pričali  o takim  narodnim  zabavama  u Crnoj 
bosanskog  narodnog  života  ističe  igru  »Hadžija«,  koju- 
»Javora«  od  g.  1890.  opisao  V.  Kondić  iz  Prijedora  , 
koliko  narodnih  igara  u Bosni«.  Kondić  opisuje1 

a«  vrlo  je  zanimljiva,  samo  kad  se  vješto  odigra, 
vještaka,  koji  će  igrati.  Glavna  je  uloga 
na  ćabu,  a kod  kuće  ostavlja  hadžinicu, 
kojima  je  narod  poklonio  nekaka 
jestu  ostavlja  jednog  poštenog  čovjeka 
starati  se  za  sve  njegovo  imanje,  dok 
r mu  se  zakune,  da  će  sve  vjerno 
Hadžija  se  spremi  i podje. 
dovu  (molitvu),  a djeca,  što  ih 
avši  se  dvoje  i dvoje.  Kad  već 
~ e neko  vrijeme  u razgo- 
na  jedan  put  dotrči  »tatar« 
hadžija!  Ovi  ga  natrag 
ro,  i on  ode.  Tako  dolazi 
ći  put  kad  dodje,  onda  u 
ratnji,  u kojoj  je  i otišao, 
mu  noge  od  želje  i dalje 
o dugom  i teškom  putu, 
a se  sa  svima  redom  po- 
a,  kako  mu  je  kod  kuće? 

stane  redjati  jade,  sve 
t hadžija,  otišao,  sve  se 
udesu  i tako  opet 
edusreo.  »Kazuj  moju 
išući.  Tutor  započne: 
'šao,  sve  nas  je  tjerala 
ekako  kuća  ti  je  iz- 
krava  ti  s teletom 
se  rukom  po 
obilu  i ždrijebel« 
dragi  hadžija, 
a nama  su  do- 
prolazi.  Si- 
i proharče 
Konja  mil* 
kao  u vidu 
ae  gledam 
oječim  i 
su  oni 
o°‘  -»dio 
1 za 
blaženi, 
visoki 

